
Predgovor 


Poštovani čitatelju! 

Mi kao Hrvati imademo obvezu harnosti prema Umbrijskome Apo- 
stolu, jer spadamo među prve koji su osjetili blagodati njegova rada, koji 
je rad nastavljen od njegovih sinova, protegnuo se do naših dana na mo- 
ralnu i materijalnu korist naroda - kazao je još prije stotinjak godina 
naš znameniti arheolog, ugledni povjesničar, konzervator starina i 
povjesničar umjetnosti don Frane Bulić (1846-1934). Od tih prvih 
predaja pa kroz sva ova stoljeća prati nas ona ista obveza hamosti za 
tvarnim izvorima franjevaštva. 

Upravo stoga osjećam se sada povlaštenim, u svojstvu predsjed- 
nika Vijeća franjevačkih zajednica Hrvatske i Bosne i Hercegovine, 
predati vam Franjevačke izvore, ovo nesvakidašnje djelo, prvo ova- 
kve vrste na hrvatskome jezičnom obzorju. 

Naraštaji franjevaca i franjevki, zajedno s tolikim istraživačima 
franjevaštva, sanjah su i željeli ovu prvorazrednu publikaciju koja 
iz prve ruke, na hrvatskome jeziku, prenosi osnovne potke, misli, 
ideale i povijest milosti koja započinje sa sv. Franjom iz Asiza. Na 
preko dvije tisuće stranica Franjevački izvori donose, osim samih 
Spisa sv. Franje Asiškoga, njegovih životopisa, svjedočanstava i pa- 
pinskih dokumenata, i ono što se odnosi na sv. Klaru Asišku, na 
Braću i Sestre od pokore te na Treći samostanski red sv. Franje. Go- 
dinama se na ovim izvorima započinjalo, uvijek djelomično prevo- 
dilo, skupljalo prevedeno i, napokon, nakon osam stoljeća ove ka- 
rizme, sve je ugledalo svjetlo dana. Kao uporište razdiobe poslužio 
je predložak talijanskoga izdanja Fonti francescane iz 2004. godine. 

Valja reći kako ovo djelo pruža zbiljsku mogućnost cjelovitijeg 
zahvaćanja u izvorište svega onoga što danas prepoznajemo pod 
franjevačkom karizmom. Svaka od cjelina donosi različite impresiv- 
ne slike povijesnoga trenutka milosti. Isto tako svaka od cjelina nosi 
sa sobom i povijest ispitivanja autentičnosti brojnih znanstvenika i 
analitičara koji su proučavah svaku rečenicu i izraz, stilsku ekspre- 
siju, svaki zapis, dokument i zabilješku brojnih knjižničnih kodeksa 
rasutih diljem svijeta. 

Franjevaštvo u hrvatskome narodu ima svoju povijest i tradiciju, 
svoje korijene i uzore te svoje zapise, počevši od onog najznačaj- 
nijega, prvog svjedoka Tome Arhiđakona, koji u dvadeset i šestom 
poglavlju svoje kronike Historia salonitana opisuje kako je osobno u 
Bologni, na gradskome trgu, 1222. godine slušao propovijed sv. Fra- 
nje. Njegovo svjedočanstvo nalazi se i u gotovo svim drugim izdanji- 
ma Franjevačkih izvora te služi kao svjedočanstvo onome što Antun 
Gustav Matoš napisa o skopčanosti hrvatskoga naroda s Franjevač- 
kim redom. Vjerujemo da će ovo djelo, i u praktičnom smislu, biti 
izazov i poticaj novom stvaralaštvu svima onima koji se zanimaju za 
sv. Franju i franjevaštvo. 

Sve ono što je vrijedno, za pojedinca ih širu zajednicu, sa so- 
bom nosi naboj odgovornosti, naboj prenošenja drugima i očuvanja 
vjerodostojnosti svih tragova za sutrašnjicu pokoljenja. Pisane riječi 
svakog izvorišta nose, zapravo, višestrukost odgovornosti, jer su u 
isto vrijeme riječi povijesnoga identiteta svih kasnijih stvaralaštva 
te izvorišne matrice. A kad je riječ o franjevaštvu u hrvatskome na- 
rodu, onda s lakoćom možemo otkrivati tolike tragove, počevši od 
onih samoga sveca koji se radi protivnih vjetrova sam našao na našoj 
obali. Ide Franjo po selima hrvatskim i sve ljude na pokoru poziva. Na 
koljena vjernici se bacaju i žarko se mole Bogu višnjemu : Daj nam, 
Bože, da što dulje ostanu u Hrvatskoj ovi sveti putnici 1 . (Petar Grgeč). 

U ime Vijeća franjevačkih zajednica iskreno zahvaljujem pred- 
sjedniku Uredničkoga vijeća fra Peri Vrepcu (OFM) te članovima 
fra Rozi Brkiću (OFM), fra Zvonimiru Brusaču (TOR), Antici 
Nadi Ćepulić (FSR), s. Tarziciji Čičmak (OSC), fra Marijanu Ka- 
rauli (OFM), fra Mirku Kemivešu (OFMCap), fra Augustinu Kor- 
diću (OFMConv), s. Ivanki Mihaljević (ŠSF), fra Marinku Pejiću 
(OFM) i fra Miljenku Šteki (OFM). Iskreno treba zahvaliti prevo- 
diteljima/cama i stručnim suradnicima, posebno našim lektorima dr. 
fra Ivanu Dugandžiću, dr. Anti Soljiću i dr. Ivi Pranjkoviću. Svi su 
oni dah svoj doprinos kako bi ovo slojevito djelo priredili po struč- 
nim i metodološkim standardima te ujednačih nazivlje i bilješke na 
hrvatskome jeziku. Priređivanje i tiskanje zahtijeva dakako i materi- 
jalne troškove. Hvala Vladi Republike Hrvatske na čelu s gospođom 
Jadrankom Kosor koja je osigurala sredstva za ovaj vehk projekt. 

Mir i dobro! 

dr. fra Ivan Sesar 
predsjednik VFZ-a 



Zahvala 


S radošću zahvaljujem svima koji su započeli i omogućili ovaj pro- 
jekt. Na prvom je mjestu zahvala našim pokojnim prevoditeljima fra 
Franji Žiliću, fra Fladrijanu Boraku, fra Damjanu Damjanoviću, fra 
Andriji Bonifačiću, fra Dioniziju Lasiću i fra Srećku Badurini, te ži- 
vućima fra Domagoju Simunoviću i fra Serafinu Flrkaću, koji su nas 
svojim pionirskim radom zadužili. Flvala Vijeću franjevačkih zajed- 
nica, našim poglavarima i poglavaricama, koji su s ljubavlju i potpo- 
rom vjerno pratili naš rad. Jednako hvala Vladi Republike Flrvatske, 
koja je prepoznala važnost projekta i financijski omogućila da se on 
ostvari. Iskreno hvala svim našim prevoditeljima/cama bez čijeg sa- 
mozatajnog rada ovo djelo ne bi ugledalo svjetlost dana. Veliko hvala 
akademiku Stjepanu Damjanoviću i dr. Ivanu Košiću za pomoć u 
priređivanju glagoljskog teksta Franjinog Prvogpisma vjernicima, koji 
je biser starohrvatske kulture. Najljepša hvala dr. Draganu Nimcu na 
izvanrednoj pomoći u izradi pojmovnog tekstualnog kazala u koje 
je uložio puno truda i ljubavi. Srdačno hvala našim lektorima i ko- 
rektorima za strpljivi rad na provjeri svake napisane riječi. Hvala fra 
Carlu Paolazziu za ustupljeni tekst rukopisa kritičkog izdanja Spisa 
sv. Franje, po kojem su prevedeni naši Spisi prije objavljivanja nje- 
gove knjige, kao i fra Francescu Pattonu u ovom posredovanju. Za- 
hvalu zaslužuju moji profesori s Franjevačkog instituta sveučilišta sv. 
Bonaventure u New Iforku, Jacques Dalarun, Jean-Frangois Godet- 
Calogeras i Michael Cusato, za ustupljene izvorne latinske tekstove 
svjedočanstava i papinskih dokumenata o sv. Franji. Na kraju hvalu 
dugujemo i izdavačkoj kući Porziuncola iz Asiza koja nam je dopu- 
stila prevođenje latinskih tekstova njihova izdanja, kao i izdavačkoj 
kući Editrici Francescane iz Padove koja je ustupila pravo na prije- 
vod njihovih stručnih uvoda u franjevačke tekstove. 

Praktične napomene 


Kako se vidi iz sadržaja tekstovi Franjevačkih izvora podijeljeni su 
na tri odsjeka. Prvi odsjek je tematski posvećen sv. Franji Asiškom 
i sadrži četiri cjeline: Spise sv. Franje (I. dio), njegove Životopise (II. 
dio), Svjedočanstva (III. dio) i Papinske dokumente o sv. Franji (IV 
dio). Drugi odsjek je o sv. Klari Asiškoj i donosi tri cjeline: Spise sv. 
Klare (V dio), njezine Životopise (VI. dio) i Dokumente o sv. Klari 
(VTI. dio). Treći odsjek odnosi se na Treći red sv. Franje te donosi 
najvažnije normativne tekstove Franjevačkog svjetovnog reda (VTII. 
dio i Dodatak 1), kao i Trećeg samostanskog reda sv. Franje (Do- 
datak 2). 

Uvodi: Na početku je opći Uvod u Franjevačke izvore koji donosi 
presjek razvoja istraživanja o ranim franjevačkim tekstovima, kao i 
njihovih izdanja, smještajući ih u povijesni kontekst raščlanjen na 
osam cjelina. Svaki od ovih osam dijelova, u spomenuta tri odsjeka, 
započinje kratkim uvodom koji donosi neophodne povijesno-kritič- 
ke informacije o spomenutim tekstovima i njihovim autorima. Na 
kraju svakog uvoda nalazi se informacija o izvorima i prevoditelji- 
ma/cama, kako za tekstove uvoda tako i za izvorne latinske tekstove 
po kojima su rađeni prijevodi dijela. 

Kronologija: Iza uvoda slijedi vremenski niz najznačajnijih doga- 
đaja franjevačkog pokreta ii Kronologija (str. 47). Ona je pomagalo 
u vremenskom smještanju Spisa sv. Franje i sv. Klare, kao i njihovih 
životopisa, svjedočanstava i ostalih dokumenata. 

Kratice: Biblijske i franjevačke kratice (str. 55) donesene su abe- 
cednim redom. Korisno bi ih bilo zapamtiti, budući da se trajno 
ponavljaju u uvodima i bilješkama. Za one koji se često služe Franje- 
vačkim izvorima poznavanje oznaka Franjinih i Klarinih spisa, kao i 
drugih najvažnijih životopisa, omogućuje uštedu vremena i truda. 

Sinoptičke tablice: Za najznačajnije životopise sv. Franje uređene 
su sinoptičke tablice (str. 2057) koje omogućuju da se svaki doga- 

daj usporedi s paralelnim mjestima drugih životopisa, što je sretna 
okolnost za vrednovanje povijesne vjerodostojnosti izvješća. Radi 
pomoći čitatelju/ici donesene su upute za paralelna mjesta na kraju 
svakog događaja. Konzultacijom mnogovrsnih navoda iz pouzdanih 
neovisnih izvora jasnije se uočavaju vlastita gledišta svakog pojedi- 
nog životopisca. 

Kazala: Sustavnim pregledom svih tekstova sadržanih u Franje- 
vačkim izvorima urađena su kazala (biblijskih navoda, imena oso- 
ba, imena mjesta i najvažnijih pojmova). Ovo su višestruko korisna 
pomagala za one koji hoće upoznati osobe ili događaje u njihovom 
povijesnom kontekstu, kao i različitim aspektima života i franjevač- 
ke duhovnosti. 

Bibliografija: U nemogućnosti iscrpne bibliografije donosimo sa- 
mo najvažnije autore i naslove (str. 2181). Ostali važni bibliografski 
podaci nalaze se u uvodima i bilješkama. 


Uvod u Franjevačke izvore 


Široka franjevačka obitelj zacijelo nije ni u jednom narodu pu- 
stila tako duboke korijene kao u hrvatskome narodu. A povijesnu 
okolnost da je samog našega utemeljitelja jedna oluja dovela u 
»krajeve Sklavonije« smijemo držati činom Providnosti, a ne samo 
slučaja. Zato smo u povodu navršenih osam stoljeća franjevačkog 
pokreta pokrenuli ambiciozni pothvat objavljivanja Franjevačkih 
izvora, djelo koje su sretnije i bogatije nacije uspjele ostvariti prije 
više desetljeća. 

Franjevačke izvore sačinjavaju najvažniji spisi iz XIII. i XIV st. 
koje su nam ostavili Franjo i Klara iz Asiza, zatim njihove prve bio- 
grafije te papinske bule, povijesna svjedočanstva i kronike. Skuplje- 
ni prvi put u jednome svesku na hrvatskome jeziku, ovi dokumenti 
predstavljaju nepresušno vrelo za proučavanje i dublje otkrivanje 
franjevačke duhovnosti i karizme. 

Po svojoj važnosti Franjevački izvori svojevrsna su franjevač- 
ka biblija. Ovo su temeljni dokumenti osamstoljetne franjevačke 
tradicije. Oni i danas nadahnjuju ne samo redovničko i svjetovno 
krilo franjevačke obitelji nego i kršćane i nekršćane jednako, kao 
i pripadnike drugih religija. Tekstovi ovog izdanja potječu iz prvih 
stotinu i pedeset godina franjevačke tradicije i oni su presudni za 
razumijevanje ne samo Franje i Klare nego i cijeloga franjevačkog 
pokreta koji je s njima izrastao. 

Ovi srednjovjekovni tekstovi izvor su za upoznavanje i razumi- 
jevanje Franje i Klare kako za nas franjevce i franjevke tako i za sve 
ostale čitatelje i čitateljice, intelektualce, znanstvenike i umjetnike. 
Dok su Franjo i Klara za povjesničare, znanstvenike, umjetnike i si. u 
prvome redu likovi iz srednjovjekovne prošlosti, za njihove sljedbe- 
nike i sljedbenice nešto su bitno više: vrela franjevačkoga duha koji 
ih i danas nadahnjuje. Što se više približimo povijesnoj istini o Franji 
i Klari, to možemo više naučiti od njih. Upoznati i prihvatiti Franju i 
Klaru kako bismo se nadahnuli njihovim primjerima i sami ostvarili 
evanđeoske vrednote u svom životu jest osnovni cilj ovog projekta. 

U ovom izdanju tekstovi su uglavnom prijevodi s izvornoga sred- 
njovjekovnog latinskoga jezika, dok manji broj čine prijevodi sa sta- 

FRANJEVAČKI IZVORI 


rotalijanskoga. Tekstovi su uzeti iz znanstveno utemeljenih kritičkih 
izdanja. Svjesni smo činjenice da svaki prijevod ima i svoje ograniče- 
nosti. Na sreću, najvažniji izvori, a to su Spisi sv. Franje i sv. Klare, 
objavljivani su zadnjih deseđjeća u više izdanja i u raznih naroda. Da- 
nas nam je njihova vrijednost jasna, dok to kroz povijest nije bio slučaj. 


1. Spisi sv. Franje 

Franjini spisi prvorazredni su izvor za upoznavanje njegove oso- 
be. Na početku trećeg milenija nijedna generacija nije imala tako 
cjelovit uvid u njegove Spise kao sadašnja. Stoljećima su članovima 
velike franjevačke obitelji oni bili slabo dostupni, osim Potvrđenog 
pravila i Oporuke, a čak i franjevački pisci poput Bonaventure ih 
Duns Skota rijetko su citirah Franjine spise. Čudno, ah istinito, po- 
vijest franjevačkoga pokreta hšena je poznavanja spisa svoga uteme- 
ljitelja. Razloge za to teško je utvrditi. Je h Franjina osobnost imala 
veći utjecaj na njegove sljedbenike od njegove mish? Može h se to 
pripisati dekretu kapitula u Parizu kad su braća 1266. odlučila dati 
prvenstvo Bonaventurinu portretu sveca, zanemarujući sve druge 
prijašnje životopise? Je h to posljedica priprostosti njegovih spisa ih 
nedostatak profinjenosti u njima? Koji god da je razlog, Franjini su 
sljedbenici, izgleda, na njegove spise kroz povijest projicirah vlastite 
ideje i konstrukcije koje su znanstvenici otkrili. 

Sve do 1970-ih godina najvažniji izvori o životu i duhu sv. Franje 
nisu bih njegovi spisi, nego zapisi drugih o njemu. S izuzetkom nje- 
gova Potvrđenogpravila i Oporuke, poklanjala se neznatna pozornost 
Franjinim spisima koji nam dakako najbolje izražavaju njegov duh, 
kao npr. Opomene, te pisma vjernicima i braći. Umjesto toga pozor- 
nost je bila više usmjerena na Cvjetiće sv. Franje ih, nešto ozbiljnije, 
na fra Bonaventurin Veći životopis sv. Franje ih na djela fra Tome 
Ćelanskog. Razlozi za taj propust bez sumnje su negdje u dinamici 
franjevačke povijesti. Franjina izazovna priprostost pobudila je raz- 
ličite interpretacije i pokušaje da se razumiju njegov život i misao, 
ah i da se artikulira to razumijevanje profinjenijim rječnikom. Tako 
je jednostavna evanđeoska vizija Franjinih spisa bila nadoknađivana 
ne samo u kićenom hagiografskom stilu fra Tome Čelanskog i Hen- 
rika Avranškog, kao i u mističnim skolastičkim konstrukcijama fra 
Bonaventure, nego i u uredničkim sklonostima braće XIV i XIV st. 
na koje je utjecala devotio moderna . 1 


1 Modema pobožnost ili obnova duhovnog života vjerski je pokret nastao unutar ka- 
toličanstva od kraja XIV st. do XVI. st. koji je naglašavao meditaciju i unutarnji život. 
Povezan je s njemačkim misticizmom koji je poticao intenzivni osobni odnos s Bogom. 

Pokušavajući razumjeti ponovno otkriće Franjinih spisa, potreb- 
no je osvrnuti se na povijest tradicije, tj. na prelaženje tih spisa iz 
ruku jedne generacije u ruke druge. U središtu te povijesti jest pi- 
tanje kritičkog ispitivanja tekstova koji su doprli do nas kako bi se 
utvrdila njihova vjerodostojnost. Povijest franjevačke pisane tradici- 
je obuhvaća četiri perioda, od Franjina pisanja pa do njihove suvre- 
mene analize kroz prizmu našega tehnološkog napretka. 

Prvi period franjevačke pisane tradicije svjedoči o Franjinoj pis- 
menosti, o nastajanju njegovih spisa i uvjetima u kojima su nasta- 
li. Nakon pomnog iščitavanja Franjinih spisa upada u oči njego- 
va pjesnička senzibilnost, ali i ograničenost njegove izobrazbe te 
priprostost njegova rječnika. U opisu Franjina pokopa u crkvi sv. 
Jure fra Bonaventura spominje da je upravo tu Franjo učio slova ili, 
kako to fra Toma Celanski opisuje, tu je učio čitati. Fra Toma Ekle- 
stonski, engleski kroničar u XIII. st. pretpostavlja da je Franjino 
znanje bilo skromno kad piše o njegovu iskvarenom latinskom (fal- 
sum latinum). Ako bismo prosuđivah prema Franjinu jednostavnom 
i kratkom pismu bratu Leonu, jednom od dva njegova originalna 
rukopisa koji su sačuvani, ta primjedba stoji, jer pismo sadrži i pra- 
vopisne i gramatičke pogreške. 2 Usprkos tomu njegovi spisi navode 
na pomisao da je Franjo gajio veliko poštovanje prema pisanoj ri- 
ječi. Fra Toma Celanski svjedoči o tome kad kaže: »Zato gdje god 
bi našao nešto napisano... s najvećim poštovanjem bi to skupio i 
stavio na sveto ih časno mjesto, i to je činio s takvim poštovanjem 
zato da ne bi gdje bilo napisano ime Gospodnje ih nešto što njemu 
pripada« ( IČel 82). U Pismu cijelome Redu Franjo usrdno moh da 
se njegove riječi dalje predaju i čuvaju: »I molim ih da ono što je u 
njemu napisano brižno čuvaju i pobrinu se da se to marljivije opslu- 
žuje u skladu s voljom svemogućega Boga, sada i uvijek, dok bude 
ovoga svijeta« (PRe 48). U njegovim nagovorima vjernicima i kleri- 
cima on obećava blagoslov onima koji umnože, predaju drugima ih 
proučavaju njegove riječi (2PVj 88; lPKle 15). Nije čudo onda da 
se »služio« braćom koja su bila vješta pisanju da im izdiktira svoje 
mish. Fra Bonicije iz Bologne, fra Benedikt iz Prata, a posebno fra 
Leon Asiški, bih su oni kojima je Franjo diktirao svoje mish, a fra 
Cezarije Spajerski ukrašavao ih je biblijskim citatima. Postoje samo 
dva sačuvana primjerka Franjina vlastitog rukopisa ( autografa ). To 
je komadić pergamenta ispisan s obje strane, koji je Franjo dao bra- 
tu Leonu dok su bih na La Verni. On sadrži na jednoj strani moh- 


2 Attilio Bartoli Langeli drži da »Franjina izobrazba u pisanju pokazuje. . . da je on 
neuk, drugim riječima, da je njegova razina izobrazbe negdje između neukosti i pis- 
menosti.« Usp. Attilio Bartoli Langeli, »Gli Scritti da Francesco: L’autografia di un 
’illiteratus’«, u Francesco d’Assisi. Spoleto 1994, 101-159. 

tvu Hvale Bogu višnjemu, a na drugoj Blagoslov bratu Leonu. U ovih 
nekoliko kratkih osobnih redaka uočljiva je Franjina briga za brata 
Leona i njegova želja da mu pomogne riješiti neke dvojbe koje je 
Leon proživljavao razmatrajući Franjinu viziju evanđeoskog života. 

Naše znanje o drugim Franjinim spisima zahvaljujemo onom 
što su nam prenijeli u rukopisima njegovi prvi sljedbenici. Ovdje se 
suočavamo s osnovnim poteškoćama: ovo su djela pisana rukom, 
manu scripta. Ona su prepuštena osobitosti svakog od prepisivača 
koji su bili odgovorni za umnažanje izvornika. Iako Franjo insistira 
u dva navrata na tome da njegove riječi budu kopirane točno i bez 
ikakvih dodataka ili skraćivanja: »A generalni ministar i svi ostali 
ministri i kustodi pod poslušnost su obvezani, da ovim riječima ni- 
šta ne dodaju niti oduzimaju« (Opor 35); ili »U ime Boga svemogu- 
ćega i gospodina Pape i pod poslušnost zapovijedam i naređujem da 
od onoga što je u ovom životu napisano nitko ništa ne oduzima niti 
k napisanome što dodaje« , istraživanja najranijih rukopisa upu- 
ćuju na to da se njegovim željama nije udovoljilo. Franjine riječi 
mijenjane su da bi se dotjerao njegov opis ih da bi njegove ideje bile 
prihvatljivije. Gramatičke pogreške ispravljane su ih slike o Bogu 
iskićene. Unatoč želji da njegove riječi budu sačuvane, ima spisa 
koji su izgubljeni: Bismo Elizabeti Ugarskoj, Bismo ženi koja je tražila 
sinovo ozdravljenje, Bisma Siromašnim gospođama u Sv. Damjanu i 
Bisma kardinalu Flugohnu. 

Drugi period franjevačke pisane tradicije započinje sredinom 
XIII. st. kad su Manja braća 3 počela skupljati Franjine spise. Najra- 
nija zbirka manuskripta sačuvana je u knjižnici bazilike sv. Franje u 
Asizu. Druge su raspršene po Itahji u knjižnicama Firence, Volterre 
i Vatikana, dok se jedna nalazi u Londonu. Iako ima razlika u mno- 
gim spisima tih zbirki, ono što u njima nedostaje začuđujuće je. Je- 
dini spis koji je trajno prisutan u svim tim zbirkama jesu Opomene. 
Kopije Nepotvrđenog pravila i Bisma ministru ne pojavljuju se sve do 
XIV st. kad se braća revnije zanimaju za Franjine spise. Sačuvane 
su tri vehke zbirke rukopisa. Porcijunkulska zbirka sadrži manu- 
skripte koje su sakupila braća koja, izgleda, nisu bila ni znanstvenici 
ni stručnjaci u pisanju, budući da su rukopisi puni pogrešaka. Avi- 
gnonska zbirka, s druge strane, sastavljena je od rukopisa koji slije- 
de model nađen u mnogim manuskriptima: fac secundum exemplar 
(učini po uzorku). Dosljednost i točnost tih rukopisa upućuje na 
stručniji pristup u njihovu pisanju, a i na utjecaj kurijalnih službeni- 
ka. Nizozemska zbirka obuhvaća rukopise nađene po Njemačkoj, 


3 U ovom izdanju Franjevačkih izvora za latinsku sintagmu fratres minores usvojili 
smo kao standard hrvatski prijevod Manja braća. Na dubrovačkom području se za 
istu sintagmu stoljećima udomaćio izraz Mala braća. 

Poljskoj, Belgiji i Nizozemskoj. Ove zbirke postale su temelj za onih 
osamdeset i jedan manuskript napisan u XV st. i dvadeset i devet 
ostalih koji su se pojavili u XVI. st. prije izuma tiskarskog stroja. 

Treći period franjevačke pisane tradicije nastaje otkrićem tiskar- 
skih strojeva kad umnažanje Franjinih spisa postaje brže. Osam go- 
dina nakon prvih izdanja u Italiji i Njemačkoj pojavila su se i ona u 
Španjolskoj i Francuskoj. U XVII. st. irski franjevac Luke Wadding 
pripremio je 1623. prvo potpuno izdanje Franjinih spisa pod nazi- 
vom Djela blaženog Franje AsiškogA Teško je znati kakve je kriterije 
Wadding koristio prilikom izbora i objavljivanja spisa. Svoje izdanje 
podijelio je u tri dijela. Prvi dio sadržavao je 17 pisama i 13 mo- 
litava. Drugi dio obuhvaćao je 4 pravila, 28 nagovora, 41 izreku i 
Casoslov muke Gospodnje. Treći dio imao je fra Bonaventurin Veći 
Životopis sv. Franje. Wadding je bio pod utjecajem monastičke litera- 
ture kad je objavio Franjina asketska učenja ili nagovore , srodne oni- 
ma Ivana Cassiana ili drugih monastičkih pisaca. Služio se slobodno 
Franjinim riječima ili izrekama koje je našao u fra Bonaventurinu 
djelu, a u nekoliko ih je navrata i promijenio. Usprkos tomu njegovo 
djelo bilo je prekretnica u skupljanju Franjinih spisa i ostalo je uzo- 
rom sve do početka XX. st. 

Četiri stoljeća nakon prvog tiskanog izdanja pojavile su se tri 
edicije u Italiji, Švicarskoj i Njemačkoj. Izdanje Spisa sv. Franje Asiš- 
kogj koje je objavio Leonard Lemmens 1904. donosi znatno manji 
broj spisa u odnosu na one koje je objavio Wadding. Uvrstio je samo 
6 pisama, dva pravila, nagovor i blagoslov. Broj molitava također je 
smanjio, a 41 izreku ispustio. Bohmer, izdavač švicarskog Zbornika 
za povijest Franje Asiškog, 6 slijedio je taj primjer, kao i Goetz, izdavač 
njemačkih Izvora za povijest sv. Franje Asiškog. 4 5 6 7 8 Kako su ta izdanja 
postajala sve poznatija, Paul Sabatier napisao je studiju pozivajući 
na ozbiljno proučavanje Franjinih spisa. U svom Istraživanju nekih 
novih radova o Spisima sv. Franje 8 Sabatier je bio prvi koji je pozivao 
na kritičko pisanje, to jest pisanje utemeljeno na objektivnom pro- 
učavanju postojećih rukopisa i na znanstvenim kriterijima sa željom 
da se ustanovi vjerodostojni tekst. Sabatier je bio daleko ispred svog 


4 Luke Wadding, B. P Francisci Assisiatis Opuscula. Antwerp: Plantin, 1623. 

5 Leonard Lemmens, Opuscula sanctipatris Francisci Assisiensis. Bibliotheca Francis- 
cana Ascetica Medii Aevi, I, Quaracchi 1904. 

6 Heinrich Bohmer, Analekten zur Geschichte des Franciscus von Assisi, Tiibingen und 
Leipzig 1904. 

7 Walter Goetz, Die Quellen zar Geschichte des hl. Franziskus von Assisi. Fine kritische 
Untersuchung, Gotha 1904. 

8 Paul Sabatier, Examen de Qiielques Travaux Recents sur les Opuscides de Saint Fran- 
gois. Pariš: Librarie Fischbacher, 1904. 

vremena s tim prijedlogom. Moguće da je bio pod utjecajem prote- 
stantskih bibličara koji su pozivali na isti pristup Bibliji. Nakon toga 
Kajetan Esser i Remy Oliger započeli su zamoran posao ispitivanja 
rukopisne tradicije, posao koji im je uzeo deset godina istraživanja 
po europskim knjižnicama. 

Četvrti period franjevačke pisane tradicije započinje 1972. kad su 
Esser i Oliger izdali Rukopisnu predaju Spisa sv. Franje Asiškog. 9 To je 
bio rad koji im je osigurao ključ u razumijevanju ogromnog djela što 
su ga poduzeli u identificiranju i klasificiranju najranijih Franjinih 
spisa. Sljedeće godine Esser je artikulirao vlastite smjernice i kriteri- 
je u Raspravama o Spisima sv. Franje Asiškog 10 te tako pripremio svoje 
čitatelje za ono što je predložio kao kritički tekst. Tijekom sljedeće 
tri godine objavio je nekoliko članaka s područja svog istraživanja, 
uključujući otkrića rukopisa i tekstova koji su bili previđeni. Kad su 
se franjevci sustavnije angažirali, na poziv II. vatikanskoga sabora, 
u otkrivanju karizme svog utemeljitelja, Esserovo djelo postalo je 
mjerodavno. Iako je Giovanni Boccali objavio jedno izdanje Fra- 
njinih spisa kao konkordanciju, * 11 Esserov tekst pobudio je najviše 
pozornosti. Boccali je konzultirao samo jedanaest manuskripta, dok 
su Esser i Oliger proučili 181. Boccali je osigurao šire biblijske refe- 
rence, a Esser je ponudio iznijansirana čitanja i interpretacije raznih 
tekstova, kao i objašnjenja neuvrštavanja spisa koji su se dugo držali 
Franjinima. Jedan od nedostataka Esserova izdanja, njegova nečit- 
kost, nadiđena je dvije godine kasnije kad se pojavilo manje izdanje 
samo na latinskom jeziku. Ono je ispravilo pogreške i manjkavosti 
izdanja iz 1976. i zadovoljilo mnoge Esserove kritičare. Oba izdanja 
postala su osnovni izvor za sva kasnija izdanja spisa i način kojim 
su postala dostupna čitateljima svega svijeta. Kroz kratko vrijeme 
pojavili su se prijevodi Esserova kritičkog izdanja na europskim, a 
poslije i mnogim azijskim jezicima. Jedno od glavnih pomagala za 
bolju uporabu Esserovih izdanja svakako je bilo izdanje kompjute- 
rizirane konkordancije koju su uradili dvojica belgijskih franjevaca, 
Jean-Frangois Godet i Georges Mailleux. Peti svezak njihove Zbirke 
franjevačkih izvora 12 ( Corpus des Sources Franciscaines ) omogućio je 


9 Kajetan Esser et Remy Oliger, La Tradition Manuscrite des Opusctdes de Saint Fran- 
gois d’Assise: Preliminaires de V Edition Critique. Rome: Institut historique, 1972. 

10 Kajetan Esser, Studien zu den Opuscula des hl. Franziskus von Assisi. Hrsg. von E. 
Kurten und I. de Villapadierna. Rom: Das Historische Institut der Kapuziner, 1973. 

11 Concordantiae verbales opusculorum s. Francisci et r. Clarae Assisiensium . Ed. Gio- 
vanni Boccali. Assisi: Edizioni Porziuncola, 1976. 

12 Opuscida sancti Francisci. Scripta sanctae Clarae. Concordance, Index, Listes de 
frequence. Tables comparatives. Volumes I-VII. Ed. Jean-Francjois Godet et Georges 
Mailleux. Louvain: Corpus des Sources Franciscaines, Centre de Traitement Electro- 
nique des Documenst, Universite Catholique de Louvain, 1976-1990. 

detaljne analize Franjinih riječi. Dvije godine nakon objavljivanja 
Esserova kritičkog izdanja Franjini spisi imali su prigodu dublje ući 
u svijest ljudi svuda po svijetu. 

Proučavajući njegove spise u cjelini, jasno se uviđa dubina i jas- 
noća svečeve vizije koja je usmjerena na Evanđelje, kao i njegova 
pjesnička osjećajnost. Spisi također otkrivaju ograničenost njegove 
izobrazbe i siromašnost njegova rječnika. Predstavljajući sve njego- 
ve spise kronološki, u mogućnosti smo vidjeti razvoj njegove misli 
i promatrati njegova poimanja u svjetlu prilika vremena u kojem je 
živio. Brzi brojčani rast njegovih sljedbenika utjecao je na strukture 
bratstva i prouzročio podjele na manje zajednice. Na sličan način 
utjecaj W. lateranskog sabora (1215) promijenio je njegovo shvaća- 
nje evangelizacije kad je on s braćom postao svjesniji potrebe ozbilj- 
nog pripremanja za propovjedničku službu. 

Datiranje nekih njegovih spisa ne može se utvrditi sa sigurnošću. 
To su spisi koji prikazuju Franju povezanog s Božjom riječi i s ljud- 
skom naravi. 

Svi Franjini spisi nadahnuti su i prožeti Sv. pismom. Broj biblij- 
skih navoda u njima je 436, od čega 156 potječu iz Starog zavjeta, 
a 280 iz Novog. 13 Franjo je najčešće koristio Knjigu psalama (109 
puta), a od novozavjetnih knjiga najviše je navodio sinoptike (146 
navoda: Matejevo evanđelje 75 navoda, Fukino 58 i Markovo 13), 
dok je Ivana koristio 61 put, a Pavla 50 puta. Svi su ovi biblijski 
navodi prema latinskom tekstu Vulgate , 14 kojim su se Franjo i prva 
braća služili u liturgiji. Ondašnji brevijar i njegov dodatak evanđe- 
listar sadržavah su evanđeoske ulomke. Zapanjuje Franjino pozna- 
vanje i razumijevanje Riječi Božje koje nije plod teološkog studija, 
nego liturgijskog čitanja, slušanja, meditiranja, recitiranja i pjevanja. 


2. Životopisi sv. Franje 

Dvije godine nakon Franjine smrti kardinal Hugolin, zaštitnik 
Reda iFranjin osobni prijatelj koji je postao papa Grgur IX., progla- 
sio ga je svetim 1228. Za tu zgodu isti papa povjerava fra Tomi 
Celanskom da napiše službeni životopis sveca u kojem bi pred- 
stavio njegove kreposti i čudesa. Papa je želio postići dva cilja: 


13 Thaddee Matura, Franjo na drugi način: Poruka njegovih spisa. Zagreb: Brat Fra- 
njo/Teovizija, 2003, str. 25. 

14 Thaddee Matura, Franjo na drugi način... str. 26. Navodeći Franjine biblijske 
citate Vulgate iz XIII. st. prema suvremenim izdanjima Biblije danas se susrećemo 
s nerješivim poteškoćama jer su izričaji različiti. Franjo je najčešće navodio biblijske 
riječi po sjećanju iz evanđelistara i psaltira svoga vremena kojima su se služili on i 
prva braća. 

častiti novoga sveca i poučiti čitatelje o važnosti Franjina života i 
svetosti. 

Prvi Franjin životopisac fra Toma Celanski u svom se radu na- 
dahnjivao zgodama iz života svetaca svoga vremena. Uočljivi su 
utjecaji Suplicija Severa iz njegova Životopisa sv. Martina Tourskog, 
koji je u ono vrijeme bio model kršćanske pobožnosti, zatim Ber- 
narda iz Clairvauxa, koji je napisao Životopis sv. Malahije. Naslje- 
dujući ove ranije uzore svetosti veličali su slavlje Franjine posvete 
i poticali nasljedovanje drevnog načina savršenosti. Čitatelje ovih 
životopisa nije zanimala historijska točnost događaja u današnjem 
smislu riječi, koliko poučnost njegova primjera. Kanonizacijom je 
Franjino ime i službeno upisano među svete, a njegova svetkovina 
počela se slaviti na dan njegove smrti 4. listopada. Nakon što je 
dovršio Prvi životopis sv. Franje 1229, fra Toma Celanski pripremio 
je Životopis za uporabu u koru 1230, seriju čitanja na temelju svečeva 
života za liturgijsko slavljenje časoslova. 

Drugi franjevac, Julijan Spajerski sastavio je antifone, himne 
i pripjeve za liturgijsko slavlje 1232, a papa Grgur IX. spjevao je 
nekoliko himana, kao što su to učinili i Franjini prijatelji, kardinali 
Toma iz Capue i Rajnerije Cappocci. Kratko vrijeme nakon toga 
pojavili su se i drugi tekstovi. Tako je fra Julijan Spajerski napisao 
Životopis sv. Franje 1235. oslanjajući se uglavnom na djelo fra Tome 
Celanskog, ali je dodao svoje liturgijske nijanse. Ovi tekstovi odra- 
žavaju sliku Franje kakvog su ga doživljavala prva braća kroz moli- 
tveni život ranoga bratstva. 

Henrik Avranški, latinist i pjesnik na dvoru pape Grgura IX., 
spjevao je Legendu sv. Franje u stihu 1239. i posvetio je papi. Da bi 
mu iskazao počast, svaku strofu započeo je slovom iz papina imena. 
Henrik se poslužio svojim pjesničkim talentom da bi opisao Franjin 
život u epskim slikama grčke i latinske klasične tradicije. Razvidno 
je da je to više nego poetski opis djela fra Tome Celanskog. Legenda 
pjeva o Franjinoj kanonizaciji kao o preobrazbi neuglednog sirota- 
na u moćnog pobornika Crkve kroz biblijske slike heroja iz Knjige 
sudaca, koje Grgur IX. spominje u svojoj buli prigodom Franjine 
kanonizacije. 

Moguće je da je Grgur IX. i ne htijući nadahnuo i stvaranje jed- 
nog drugog djela, Savez sv. Franje s gospođom Siromaštinom 1237, 
alegorijsko dramsko djelo bogato biblijskim slikama koje predstav- 
ljaju načela prve generacije Franjinih sljedbenika. Papin dekret Quo 
elongati 1230. prvo je papino pojašnjenje Franjina Potvrđenogpravila 
u kojem Grgur IX., kao Franjin prijatelj i savjetnik, izjavljuje da Fra- 
njina Oporuka ne obvezuje braću, iako su se mnogi pozivali na nju 
kao jedino ispravno tumačenje Pravila. Kad se ovo papino pojašnje- 
nje čitalo u kontekstu rastućih napetosti unutar bratstva, izgradnje 

raskošne bazilike u čast novom svecu Franji Asiškom i prijepornog 
povratka fra Ilije Kortonskog kao generalnoga ministra, postaje ja- 
sno da ovaj alegorijski spis kritizira devijacije Reda, posebice glede 
siromaštva. Ovo djelo poziv je na povratak idealizmu siromaštva na 
kojem je prvo bratstvo Franje i njegove braće bilo izgrađeno. Ime 
pisca kao i točan datum sastavljanja nepoznati su. 

Izborom novoga generalnog ministra Krescencija iz Iesia zapo- 
čela je nova etapa franjevačke hagiografske tradicije. On je 1243. 
odredio da se skupe informacije o svecu i prvim danima bratstva. 
Plod tih nastojanja moglo bi predstavljati otkrivanje ranijeg teksta 
pod naslovom Početak ili osnutak Reda, koji je napisao fra Ivan Pe- 
ruđinski 1241, pratilac brata Egidija. Taj tekst dugo je bio poznat 
kao Nepoznati Peruđinac zato što je u početku ime autora bilo nepo- 
znato. Po prirodi je to odgojni dokument koji se bavi nastajanjem 
prvog bratstva više nego samom Franjinom osobom. 

Druga dva značajna djela koja su nastala u to vrijeme pripisana 
su najbližim Franjinim suradnicima, braći Leonu, Anđelu i Rufinu, 
a to su Legenda trojice drugova i Asiški zbornik ili Peruđinska legen- 
da. Ova dva teksta svraćaju pozornost na Franjinu osobu i donose 
činjenice i opise koji se ne spominju u ranijim životopisima Celan- 
skog i Spajerskog. 

Legenda trojice drugova predstavlja detaljni prikaz Franjine 
mladosti i dolaska prve braće. Njezini pisci mogli su imati redo- 
vit pristup samom Franji. Drugi tekst Asiški zbornik ili Peruđinska 
legenda donosi zgode iz Franjina svakodnevnog života, njegove 
vrline, odnos prema braći i njegove muke s braćom koja su teško 
razumijevala njegovu evanđeosku viziju. Ovi tekstovi opisuju de- 
talje kojih nema u drugim izvorima. Oba ta teksta problematična 
su kad se radi o vremenu njihova nastanka. Na početku Legende 
trojice drugova nalazi se pismo trojice Franjinih najbližih surad- 
nika, braće Leona, Rufina i Anđela iz 1246, koje je upućeno ge- 
neralnom ministru fra Krescenciju. U njemu tri Franjina druga 
jasno kažu da ne pišu nikakvu novu legendu (tekst koji je nami- 
jenjen da se čita naglas u bratstvu), niti da slijede povijesni tijek 
vremena, nego su »... kao na bujnoj livadi... ubrali ono najljep- 
še«. Međutim tekst Legende iza ovog pisma upravo slijedi povije- 
sni tijek opisujući do u detalje Franjine rane godine do odobrenja 
prvog bratstva od pape Inocenta III., zatim kratko predstavlja 
njegov rast i organizaciju te završava s Franjinom smrću i kano- 
nizacijom. Ovdje se postavljaju mnoga pitanja na koja ne znamo 
odgovore: Je li Legenda uistinu odgovor na zahtjev generalnog 
ministra fra Krescencija? Je li ona pisana u različitim vremenskim 
razmacima? Zašto je pismo trojice Franjinih drugova uvršteno na 
početak Legende ? 

Oko Asiškoga zbornika ili Peruđinske legende javljaju se slični pro- 
blemi u datiranju nastanka teksta. Nažalost, ovaj spis objavljivan je 
pod različitim naslovima: Stara legenda , 15 Cvjetići trojice drugova, 16 
Spisi drugova sv. Franje Leona, Rufina i Anđela, 17 Asiški zbornik 18 i 
Peruđinska legenda. 19 Ono što je razvidno u tekstu jest da nema ne- 
kog posebnog kronološkog i tematskog reda, da je prisutan dojam 
osobnih uspomena i da ima spomenutih detalja koje bi mogli znati 
samo oni što su bih bliski svetome Franji. U svakom slučaju naslov 
Zbornik odgovara ovom djelu budući da se radi o antologiji ih iz- 
boru iz prikupljenih hagiografskih tekstova na poticaj generalnog 
ministra Krescencija. A upravo tu leži i drugi problem. Dva odsjeka 
teksta sadrže fra Leonove Riječi sv. Franje ( Verba Sancti Francisci ) i 
njegovu Nakanu Pravila (Intentio Regulae). Oba su spisa, izgleda, 
bila poznata na kraju XIII. ih početkom XIV st. Budući da je naj- 
raniji poznati manuskript Asiškog zbornika napisan između 1310. i 
1312, nameće se zaključak da je prije na djelu radio neki izdavač u 
periodu od 1244. do 1260. 

Zahvaljujući traženju informacija o sv. Franji od strane general- 
nog ministra fra Krescencija, nastao je Drugi životopis sv. Franje fra 
Tome Celanskog, koji on dovršava 1247. Proučavanje tog teksta ja- 
sno pokazuje autorovu ovisnost o informacijama koje su Franjini 
drugovi poslah fra Krescenciju. Ovaj Drugi životopis sv. Franje jest 
mnogo potpunija slika sveca, jer nudi detalje o njegovu ranom ži- 
votu koji su bih nepoznati i zanemareni u fra Tominom Prvom ži- 
votopisu. Prvi odsjek npr. donosi detalje o Franjinoj mladosti, kao 
što su njegovo krsno ime, ime njegove majke, njegovo mohtveno 
iskustvo pred Raspetim u crkvici sv. Damjana. Glavni je dio spisa 
ipak savršen prikaz kreposti svečeva života. Nakon što je kapitul u 
Lyonu 1247. odobrio Drugi životopis sv. Franje, braća su nagovorila 
fra Tomu Celanskog da opiše do u detalje i Franjina čudesa. On se 
latio posla i završio spis Neka čudesa nakon smrti sv. Franje 1252. 


15 Legenda Antiqua S. Francisci. Ed. F. Delorme, Archivum Franciscanum Histori- 
cum 15 (1922) 23-70, 278-382. 

16 I Fiori dei Tre Compagni. Testi francescani tatini ordinati. Ed. J. Cambell, Milano 
1966. 

17 Scripta Leonis, Rufini et Angeli Sociorum Sancti Francisci. Ed. R. B. Brooke. 
Oxford: Oxford University Press, 1970. 

18 ’Compilatio Assisiensis ' dagli Scritti difr. Leone e Compagni su s. Francesco d’Assisi. 
Ed. M. Bigaroni. Assisi: Publicazioni della Biblioteca Francescana di Chiesa Nuova, 
1992. 

19 Legende de Perouse u Saint Frangois d’Assise: Documents, Ecrits et Premieres Bio- 
graphies. Ed. D. Vorreux et Th. Desbonnets. Pariš: Editions Franciscaines, 1968, 
879-998. 

Napetosti zbog brzog brojčanog rasta Reda poticale su braću da 
pozornost usmjere na Franju kao njihova utemeljitelja. Svaki gene- 
ralni kapitul donosio je odredbe kojima su promicali njegove ideale. 
Na generalnom kapitulu u Narboni 1260. braća su odlučila da se na 
temelju sve većeg broja postojećih životopisa sastavi jedan dobar ži- 
votopis sv. Franje. Tri godine kasnije, 1263, na generalnom kapitulu 
u Piši, fra Bonaventura Banjoređijski, ondašnji generalni ministar, 
predstavio je dva spisa. Njegov Veći životopis sv. Franje sadržavao 
je dva dijela. U prvom je bio prikaz Franjina života i kreposti, a u 
drugom su bila opisana njegova čudesa. Manji životopis sv. Franje 
kraće je fra Bonaventurino djelo za liturgijsku uporabu, zasnovano 
na prijašnjim životopisima sv. Franje. U oba slučaja fra Bonaventura 
se oslanjao na životopise Celanskog i Spajerskog. Ono što je novo 
kod njega, kako sam kaže, jest da je konzultirao živuće Franjine 
drugove, fra Egidija (t 1262) i fra Leona (t 1268). 

U ovim djelima progovara fra Bonaventura, teolog koji je u kon- 
taktu sa suvremenim tokovima mistične teologije svoga vremena. 
Franjine kreposti, koje je opisao kroz prikaze Celanskog i Spa- 
jerskog, predstavio je na sustavan teološki način. U obama Životo- 
pisima fra Bonaventura se pokazuje kao vrstan učitelj koji u svojim 
učenicima pobuđuje ljubav za duhovni život njihova utemeljitelja. 

Tri godine kasnije, 1266. kapitul u Parizu donosi zapanjujuću od- 
luku da se svi drugi životopisi sv. Franje moraju ukloniti. 20 Rezultat 
toga bio je da je većina manuskripta ranijih životopisa kojima su 
se braća služila trebala biti odstranjena. Razlozi za takvu odluku 
nisu jasni. Može li se to pripisati snazi fra Bonaventurina položaja 
kao generalnog ministra ih njegovu ugledu kao teologa? Je li to bio 
način pomirbe rastućih napetosti između idealističkog i realističkog 
pristupa Franjinoj viziji? Ih je to bila jednostavno stvar siromaštva: 
koristiti stare pergamene za nove tekstove? Kakvi god bih razlo- 
zi, fra Bonaventurin službeni prikaz sv. Franje dominirao je franje- 
vaštvom kroz sljedećih pet stoljeća. Ostah napisani životopisi prije 
1266. ostah su skriveni. Pretpostavljalo se da su bih uništeni. 

Fra Bonaventurin tajnik fra Bernard Beski bio je prvi koji je 
izbjegao dekretu iz 1266. napisavši Knjigu pohvala blaženoga Franje 
1279. Fra Bernard je bez sumnje bio pod utjecajem svoga mentora 
fra Bonaventure, smještajući Franju i tri reda koja je osnovao u kon- 
tekst Božjeg plana spasenja. Franjo se tada počeo sve više gledati 
kao prorok koji poziva svoje sljedbenike na kršćanski način života. 
Izdavanje i objavljivanje uspomena trojice Franjinih drugova po- 
četkom XIV st. potaknulo je pitanja o unutarnjim sukobima bra- 
će. Nakane nepoznatih izdavača Legende trojice drugova i Asiškog 


20 


Miscellanea Franciscana 72 [ 1972 ] : 247 . 

zbornika možda su bile da isprave fra Bonaventurinu interpretaci- 
ju materijala koji je izvorno koristio fra Toma Celanski. Da bi to 
ostvario, izdavač Asiškog zbornika možda je otkrio rane uspomene 
Franjinih ostalih drugova i dodao im spise brata Leona. Sto god da 
jest, Legenda trojice drugova i Asiški zbornik predstavljaju pokušaje 
korigiranja pogrešnih tumačenja ranijih prikaza sveca. 

Knjiga nepoznatog autora Ogledalo savršenstva pojavila se 1317. 
Oslanjajući se na Asiški zbornik, Ogledalo savršenstva na pedagoški 
način predstavlja Franjinim sljedbenicima njegov život kao put do 
savršenosti. Dok su fra Tomini i fra Bonaventurini životopisi sveca 
univerzalniji u obzirnosti, izdavač Ogledala savršenstva uzima isklju- 
čivo u obzir samo svoju subraću. 

Drugi pokušaj ispravljanja povijesti bio je Knjiga kronika ili nevo- 
lja Reda manje braće fra Anđela Klarenskog, napisana 1326. Djelo je 
pisano oštrim, polemičkim tonom s ciljem da se Red pročisti od svih 
devijacija koje su se uvukle u rano bratstvo. U to vrijeme u Redu 
rastu napetosti između braće duhovnjaka i umjerenjaka koji su se 
našli u vrtlogu međusobnog nerazumijevanja i optužbi. Dolazi do 
sukoba koji će se, nakon dva stoljeća, završiti podjelom Reda 1517. 
U isto je vrijeme rasla reputacija braće kao izvanredno popularnih 
propovjednika. Usred ratova, kuge i socijalnih nepravdi moć nji- 
hove riječi i primjera dirala je srca mnoštva ljudi koji su čeznuli za 
pravdom i životnom duhovnošću. Popularnost ovih propovjednika 
i zanimanje naroda moguće da je nadahnulo pisanje djela poznatog 
kao Cvjetići sv. Franje 1337. godine. Zgode blaženog Franje i njegovih 
drugova, iz istog razdoblja, koje je skupio Flugolin iz Montegiorgia 
s nepoznatim suradnikom, zbirka je priča o Franji i njegovoj prvoj 
braći. Mnoge pripovijesti ukorijenjene su u franjevačkoj pisanoj 
i usmenoj tradiciji. Postale su privlačne zbog jednostavnog i dra- 
matskog načina pripovijedanja. Cvjetići sv. Franje na neki su način 
utjelovljenje franjevačke hagiografije XIV st. i njezin najpoznatiji i 
najpopularniji oblik. 


3. Suvremeni pristup franjevačkoj hagiografiji 

Suvremeni pristup franjevačkoj hagiografiji temelji se na Lje- 
topisima Manje braće [Annales minorum ) 21 irskog franjevca Luke 
Waddinga, objavljenim 1625. U njima su kronološkim redom objav- 
ljivani dokumenti Reda manje braće od početka pa sve do 1540. 
Waddingova historijska metoda počivala je na povijesnoj točnosti i 


21 Luke Wadding, Annales minorum seu trium ordinum a s. Fmncisco institutorum. 

Lion 1625. 

objektivnosti istraženih dokumenata. Otkriće dvaju manuskripata 
krajem XVIII. st., fra Ivana Peruđinskog i Prvog životopisa sv. Franje 
fra Tome Celanskog, bacilo je novo svjetlo na fra Bonaventurin pri- 
kaz sv. Franje koji je prevladavao dotada. 

U XIX. st. nastavlja se proces novih otkrića. Tako je npr. u to 
doba otkriven manuskript Drugog životopisa sv. Franje fra Tome Ce- 
lanskog 22 1803. Njegovo objavljivanje raspirilo je žar polemike o 
»pravom« opisu svetoga Franje i pridonijelo rastućem zanimanju 
za Franjin lik među učenjacima vrlo različita podrijetla. Prvi poku- 
šaj kompilacije novootkrivenih izvora predstavlja izdanje Stanislava 
Melchiorria 23 iz 1856. 

Nijemci su započeli važno istraživanje franjevačke hagiografije s 
Josephom von Goerresom, 24 njemačkim romantikom, koji je 1826. 
napisao raspravu Sv. Franjo Asiški: Trubadur. Slijedi Karl von Hase 25 
sa svojom publikacijom Franjo Asiški: Prikaz sveca 1856, a potom 
1885. Karl Miiller 26 objavljuje raspravu o Počecima Reda manje 
braće i pokornika, u kojoj nalazimo njegov prvi pokušaj historijsko- 
-kritičke metode. Zbog slična pristupa popularnim je postalo tako- 
đer 1885. djelo Franjo Asiški i počeci renesansne umjetnosti u Italiji 
povjesničara Henrya Thodea. 27 

Sredinom XIX. st. raste i u Francuskoj zanimanje za franjevač- 
ke hagiografske tekstove, posebice za lik i ulogu Franje Asiškog. 
Frederic Ozanam 28 piše 1852. zanimljivo djelo: Franjevački pjesnici 
Italije XIII. st. s izborom Cvjetića sv. Franje prevedenih s talijanskog. 
U svojoj Povijesti Francuske, studiji u šest svezaka, Jules Michelet 29 
posvetio je Franji poglavlje u kojem ga je oslikao kao pjesničkog 
buntovnika, preteču renesanse pa čak i protestantske reformacije. 


22 Seraphici viri s. Francisci Vitae duae auctore b. Thoma de Celano. Ed. S. Rinaldi, 
Rome 1803. 

23 Legenda di San Francesco d’Assisi. Scritta dalli Suoi Compagni. Ed. St. Melchiorri. 
Renconati: Morici e Baldaloni, 1856. 

24 Joseph von Goerres, Der heilige Franziskus von Assisi: Fin Froubadour. Regens- 
burg: G. J. Manz, 1879. Prvotno izdano u Strasbourgu 1826. 

25 Karl von Hase, Franz von Assisi, ein Heiligenbild. Leipzig: Breitkopf und Hartel, 
1856. 

26 Karl Miiller, Die Anfange des Minoritenordens und der Bussbruderschaften. Freiburg 
1885. 

27 Henry Thode, Franz von Assisi und die Anfange der Kunst der Renaissance in Italien. 
Wien: Phaidon - Verlag, 1934. Prvotno tiskano 1885. 

28 Frederic Ozanam, Les Poetes Franciscains en Italie au Frezieme Siecle, avec un choix 
des Petites Fleurs de Saint Frangois. Pariš: V Lecoffre, 1852. 

29 Jules Michelet, Le Moyen Age. FFstoire de France. Pariš 1 893 . Šest svezaka studije 
prvotno je objavljeno između 1833. i 1844. Novo izdanje izišlo je 1981. 

Ernest Renan, 30 francuski književnik i filozof, osvrnuo se na knjigu 
Karla von Hasea Franjo Asiški: Prikaz sveca i oslikao Franju kao sa- 
vršeno ogledalo Krista i kao odgovor pučke svijesti Crkvi koja zabo- 
ravlja duhovne vrednote. Njegovo djelo privuklo je pozornost Paula 
Sabatiera, francuskog povjesničara, koji je vrlo zaslužan za istraži- 
vanje franjevačkih hagiografskih tekstova. Sabatierova važna studi- 
ja o životu Franje Asiškog i franjevačkim izvorima Život sv. Franje 
Asiškog 31 potaknula je franciskanologe da razviju kritičkiji i objek- 
tivniji pristup hagiografskim tekstovima. Isto je učinio Sabatier i s 
objavljivanjem Ogledala savršenstva 32 1898. Njegova interpretacija 
Franje kao preteče protestantske reformacije prouzročila je jednaku 
buru polemika kako u katoličkim tako i u protestantskim znanstve- 
nim krugovima. To je bio početak poznatog »franjevačkog pitanja«, 
prepirki oko hagiografskih tekstova o Franji: koji je spis najstariji i 
najpouzdaniji? Ovo franjevačko pitanje dominiralo je znanstvenim 
raspravama početkom XX. st. 

Michaele Faloci Pulignani 33 objavio je 1902. raspravu Sv. Franjo 
Asiški prema Paulu Sabatieru u kojoj je oštro napao Sabatiera nije- 
čući mu čak i mogućnost da on kao protestant piše o katoličkom 
svecu. Francesco van Ortroy 34 još je više rasplamsao vatru polemi- 
ka objavljivanjem gotovo cjelovitog spisa Početak ili osnutak Reda ih 
Nepoznatog Peruđinca. Polemiku je ponovno razbuktao Ferdinand 
M. Delorme objavljivanjem dvaju izdanja Stare Legende sv. Franje 35 
1922. i 1926. 

U to vrijeme u predgrađu Firence, Quaracchiu, skupina braće 
franjevaca započela je istraživanje i objavljivanje kritičkih znanstve- 
nih izdanja ranijih franjevačkih spisa u seriji pod nazivom Franjevač- 
ki zbornik ( Analecta Franciscana ). 36 Zelja im je bila znanstveno pro- 


30 Ernest Renan, Frangois d’Assise. Pariš: Nouvelles Etudes Religieuses, 1884. 

31 Paul Sabatier, Vie de Saint Frangois d’Assise. Pariš: Libraire Fischbacher, 1894. 

32 Paul Sabatier, »Speculum pefectionis seu s. Francisci Assisiensis Legenda an- 
tiquissima auctore fratre Leon«, u Collection d’ etudes et de documents sur l’histoire 
religieuse et litteraire du Moyen Age, I, Pariš 1898. 

33 Michaele Faloci Pulignani, »S. Francesco d’Assisi secondo Paolo Sabatier«. Foli- 
gno 1902. u Miscelllanea Franciscana 9 ( 1902), 65-76. 

34 Francesco van Ortroy, »La Legenda latina di s. Francesco secondo l’Anonimo 
Perugino« u Miscellanea Franciscana 9 (1902), 33-48. 

35 Ferdinand M. Delorme, »La Legenda antiqua s. Francisci du ms. 1046 de la 
Bibliotheque communale de Perouse«, u Archivum Franciscanum Flistoricum 15 
(1922), 23-70, 278-332; La »Legenda antiqua s. Francisci«, texte du ms. 1046 
(M69), Pariš 1926. 

36 Analecta Franciscana sive Chronica aliaque varia documenta ad historiam fratrum 
minomm spectantia edita a patribus Collegii S. Bonaventurae adiuvantibus aliis eruditis 
viriš, I-X. Ad Aquas Claras: Florentiae, Collegium S. Bonaventurae, 1895-1941. 

učiti i objaviti što više izvora iz rane povijesti Franjevačkog reda koji 
su im bili na raspolaganju. Između 1926. i 1941. objavili su nekoliko 
pojedinačnih tekstova. Zatim su 1942. izdali deseti svezak Franje- 
vačkog zbornika koji je sadržavao »službene« hagiografije fra Tome 
Celanskog, fra Julijana Spajerskog, Henrika Avranškog, liturgijske 
dokumente, dva životopisa sv. Franje fra Bonaventure Banjoređij- 
skog, djelo Legenda Aurea Jakova Vorađinskog i nekoliko monastič- 
kih životopisa. Braća su planirala i drugi svezak koji bi sadržavao 
»neslužbene« životopise, ali se on nije nikad pojavio. 

Dok su tekstovi desetog sveska Franjevačkog zbornika pomogli 
znanstvenicima da temeljitije pristupe »službenim« biografijama, 
ostala su pitanja što je s ostalim, »neslužbenim« izvorima. Na 
njih je upozorio Arnaldo Fortini 1959. u svojoj studiji Novi živo- 
topis sv. Franje. 37 Rođeni Asižanin i bivši gradonačelnik, Fortini 
prekopao je gradske arhive i otkrio popratne dokumente koji su 
predstavljah Franju, njegovu obitelj i sljedbenike u novom svje- 
tlu. Rezultati njegova istraživanja, pet opsežnih svezaka, značajno 
su pripomogli u razumijevanju Asiza u XIII. st. i, dakako, prvog 
Franjina bratstva. 

Značajan je skup franciskanologa održan u Todiu 1968. pod na- 
zivom Sv. Franjo u povijesnom istraživanju zadnjih osamdeset godina , 38 
To je bio prvi od mnogih poziva da se netko ozbiljnije pozabavi po- 
lemičkim hagiografskim tekstovima koji su ostali bez kritičkih izda- 
nja. Lorenzo Fonzov već je bio počeo proučavati te tekstove i 1972. 
objavio sustavnu studiju o Početku ili osnutku Reda ih Nepoznatom 
Peruđincu. 39 Godinu dana kasnije franciskanolozi su se sastah u Asi- 
zu da raspravljaju o »Franjevačkom pitanju« od Sabati era do danas . 40 
U međuvremenu je fra Theophile Desbonnets radio na kritičkom 
izdanju Legende trojice drugova, koje je objavljeno 1974. u seriji Po- 
vijesni franjevački arhiv (Archivum Franciscanum Historicum) , 41 Ove 
rasprave i pubhkacije, uz to što su probudile zanimanje znanstveni- 
ka za istraživanja hagiografskih tekstova, otkrile su i djelo Raoula 
Manselha. On je 1980. objavio studiju Mi koji smo bilisnjim: Prilog 


37 Arnaldo Fortini, Nuova Vita di San Francesco. I-V Assisi 1959. 

38 San Francesco nella Ricerca Storica degli Ultimi Ottanta Anni. Todi 1971. 

39 Lorenzo di Fonzo, »L’Anonimo Perugino tra le fonti francescane del secolo XIII. 
Rapporti letterari e testo critico«, u Miscellanea Franciscana 72 (1972), 435-465. 
Ovaj tekst detaljno je proučio Pierre Beguin u svojoj studiji LAnonyme de Perouse. 
Un temoin de la fraternite franciscaine primitive confronte aux aatres sources contempo- 
raines, Pariš 1979. 

40 La »questione francescana« dal Sabatier ad oggi. Assisi 1973. 

41 Theophile Desbonnets, »Legenda trium sociorum: Edition critique«, u Archi- 
vum Franciscanum Flistoricum 67 (1974), 38-144. 

franjevačkom pitanju 42 i knjigu Sv. Franjo Asiškij 3 Njegova studija 
bila je više od priloga, pravi izazov da se više koriste kritička i znan- 
stvena pomagala u ispitivanju tekstova Franjinih sudrugova. Knjiga 
Sv. Franjo Asiški bila je Manselliev pokušaj da napiše biografiju sve- 
ca u znanstvenom duhu. 

Fra Kajetan Esser, njemački franjevac, objavio je 1976. svoje 
kritičko izdanje Spisa sv. Franje Asiškog 44 i dvije godine kasnije u 
sličnom svesku Djela sv. oca Franje Asiškog. 45 Esser je pretražio eu- 
ropske knjižnice, proučavao više od stotinu manuskripta i objavio 
dva spomenuta izdanja. U isto vrijeme belgijski franjevci Georges 
Mailleux i Jean-Frangois Godet, iskoristivši prednost Centra za 
elektronsku obradu dokumenata na Katoličkom sveučilištu u Lo- 
uvainu, napravili su kompjutorsku analizu svih latinskih izvornih 
hagiografskih tekstova pod nazivom Zbirka franjevačkih izvora 
(Corpus des Sources Franciscaines) 46 Njihovo djelo Zbirka franje- 
vačkih izvora, objavljeno u sedam svezaka, izmijenilo je načine na 
koji su franciskanolozi istraživali tekstove. Ova analiza tekstova, 
u kojoj su zabilježene sve uporabe riječi, omogućava znanstveni- 
cima praćenje varijacija u modelima i stilovima pisanja te prouča- 
vanje različitih pristupa autora u razvoju franjevačke hagiografske 
tradicije. 

Objavljivanjem kritičkih djela fra Kajetana Essera i Zbirke fra- 
njevačkih izvora neposredno nakon II. Vatikanskog sabora, koji je 
potaknuo povratak duhu utemeljitelja, rasplamsalo se oduševljenje 
franjevačkih pisaca. Mnogi od njih svojim su istraživanjem pridoni- 
jeli dubljem upoznavanju franjevačke hagiografske tradicije, a po- 
sebno franjevci Theophile Desbonnets, Kajetan Esser, Optat van 
Asseldonk, David Flood, Lazaro Iriarte, Raffaele Pazzelli i Octa- 


42 Raoul Manselli, Nos qui cum eo fuimus. Contributo alta questione francescana. 
Roma: Biblioteca seraphico-capuccina, 1980. 

43 Raoul Manselli, San Francesco d’Assisi. Rome: Biblioteca di cultura, 1980. Ova 
knjiga je izvorno objavljena bez bilješki, nekompletna, zbog smrti njezina autora. 
Nakon Mansellieve smrti njegovi studenti su je kompletirali i izdali tu i drugu njego- 
vu važnu studiju: Raoul Manselli, San Francesco d’Assisi. Editio maior, a cura di Marco 
Bartoli. Cinisello Balsamo (Milano): Edizioni San Paolo, 2002; Raoul Manselli, I 
primi cento anni di storia francescana, a cura di Asfonso Marini. Cinisello Balsamo 
(Milano): Edizioni San Paolo, 2004. 

44 Kajetan Esser, Die Opuscida des Hl. Franziskus von Assisi: Neue textkritische Edi- 
tion. Grottaferrata: Spicilegium Bonaventurianum XIII. 1976. 

45 Kajetan Esser, Opuscida sanctipatris Francisci Assisiensis: denuo edidit iuxta codices 
mss. Grottaferrata: Editiones Collegii S. Bonaventurae, 1978. 

46 Opuscida sancti Francisci. Scripta sanctae Clarae. Concordance, Index, Listes de 
frequence. Tables comparatives. Volumes I-VII. Ed. Jean-Francjois Godet et Georges 
Mailleux. Louvain: Corpus des Sources Franciscaines, Centre de Traitement Electro- 
nique des Documenst, Universite Catholique de Louvain, 1976-1990. 

vian Schmucki. Međutim primjer povjesničara Raoula Mansellia 
na poseban način nadahnuo je generacije novih učenjaka, većinom 
svjetovnjaka, u kritičkijem i objektivnijem pristupu ranoj franjevač- 
koj literaturi. 

Fra Theophile Desbonnets objavio je 1983. knjigu Od intuicije 
do institucije 47 u kojoj je pomno proučio tekstove o razvoju franje- 
vačkog pokreta. U dodatku knjige skicirao je razvoj hagiografskih 
tekstova kako ga je on razumio. Tako je, zajedno s Manselliem i 
Di Fonzom, omogućio novi pogled na tu zamršenu zbirku doku- 
menata. Novi znanstvenici okoristili su se njegovim istraživanjem i 
pristupili tradiciji s različitih stajališta. 

Studija Chiare Frugoni Franjo i otkriće stigmata : Priča u riječi i sli- 
ci do Bonaventure i Giotta 48 postavila je pitanja glede Franjinih rana 
na drukčiji način od onog Octaviana Schmuckog. 49 Attilio Bartoli 
Langeli ozbiljno je stavio u pitanje Esserovo tumačenje Franjinih 
autografa, 50 npr. što je bilo napisano njegovom rukom, a što nije. 
Giovanni Miccoli, 51 Građo G. Merlo 52 i Jacques Dalarun 53 kritizi- 
rah su tradicionalna tumačenja franjevačke tradicije u svjetlu šire 
kršćanske hagiografije. Drugi nefranjevci, kao što su: Andre Vau- 
chez, Jacques Le Goff, Roberto Paccioco, Duncan Nimmo, Edith 
Pasztor i Felice Accrocca, sijedih su isti način rada. Njihov objektiv- 
niji pristup potaknuo je franjevačke obitelji da kritičkije pristupaju 
vlastitoj baštini. 


47 Theophile Desbonnets, De l’lntuition a l ’lnstitntion: Les franciscains. Pariš: Edi- 
tions Franciscaines, 1983. 

48 Chiara Frugoni, Francesco e l’invenzione delte stimmate. Una storia per parole e 
immaginifino a Bonaventura e Giotto, Torino 1993. 

49 Octavian Schmucki, »De sancti Francisci Assisiensis stigmatum susceptione: 
Disquisitio historico-critica luče testimoniorum saeculi XIII«, u Collectanea Francis- 
cana 33 (1963), 210-266; 34 (1964), 5-62; 241-338. 

50 Attilio Bartoli Langeli, »Gli scritti di Francesco. L’autografia di un ’illiteratus’«, u 
Frate Francesco d’Assisi, Spoleto 1994, 101-159. 

51 Giovanni Miccoli, Francesco d’Assisi. Realtd e memoria di un esperienza cristiana, 
Torino 1991. 

52 Građo G. Merlo, Fra eremo e cittd. Studii su Francesco d’Assisi e sul francescanesi- 
mo, Assisi 1991. 

53 Jacques Dalarun, Donna e donne negli scritti e nelle legende di Francesco d’Assisi. 
Roma: Viella, 1994; La malavventura di Francesco d’Assisi: per un uso storico delle le- 
gende francescane. Milano: Edizioni Biblioteca Francescana, 1996. 

4. Suvremeni prijevodi Franjevačkih izvora 

Suvremeni prijevodi ranih franjevačkih tekstova imaju svoju vlastitu 
povijest. Španjolci su započeli već 1946. stavljati izvorne spise o Fra- 
nji u jedan svezak. 54 Ranih 1960-ih počeli su njemački franciskanolozi 
Engelbert Grau, Sophronius Classen, Kajetan Esser i drugi izdavati 
Franjevačke izvorne spise ( Franziskanische Quellenschriften) . U toj seriji 
svakom pojedinom spisu posvetili su jedan svezak. Francusko izda- 
nje franjevačkih izvora pojavilo se 1968. u jednom svesku, Sv. Franjo 
Miški: Dokumenti. Spisi i prve biografije , 55 Kratko nakon toga, slijedeći 
oblik francuskog izdanja s postojećim prijevodima i uvodima, 1973. 
izišlo je angloameričko izdanje također u jednom svesku. 56 Talijani su 
1977. objavili franjevačke izvore u dva sveska. 57 Španjolci su 1978. ti- 
skali novo izdanje vlastitog pionirskog djela iz 1945. Sv. Franjo Asiški 58 . 

Vrijeme između dvostrukog slavlja, 800. obljetnice rođenja sv. Fra- 
nje (1182-1982) i susreta sv. Franje s Papom (1209-2009), obilovalo 
je novim zamahom u istraživanju povijesti franjevačke karizme. Kao 
plodovi tog zamaha objavljena su nova izdanja franjevačkih izvora. 
Kritičko izdanje franjevačkih izvora na latinskom jeziku, 59 koje se po- 
javilo 1995. godine, omogućilo je cijeli niz izdanja na drugim jezicima. 

Na angloameričkom području pojavljuje se serija od tri sveska: 
Franjo Asiški: Svetac, Franjo Aisiški: FStemeljitelj i Franjo Miški: Pro- 
rok. 60 Prvi svezak obuhvaća Franjine Spise i tekstove koji su nastali 
prvih deset godina nakon Franjine smrti ( 1228-1238), a koji u naj- 
većoj mjeri slave Franju kao sveca. Tekstovi drugog sveska, iz perio- 


54 San Francisco de Asis. Sus escritos. Las Florecillas. Biografias del Santo por Celano, 
San Buenaventura y los Tres Companeros. Espejo de Perfeccidn. Ed. Juan E Legisima & 
Lino Gomez Canedo. Madrid: Editorial Catolica, 1946. 

55 Saint Frangois d’Assise: Documents. Ecrits et premieres biographies. Ed. Theophile 
Desbonnets et Damien Vorreux. Pariš: Editions Franciscaines, 1968. 

56 Saint Francis of Assisi, Writings and Early Biographies: English Omnibus of Sources 
for the Life of St. Francis. Ed. MarionHabig. Chicago: Franciscan Herald Press, 1973. 

57 Fonti francescane. Scritti e biografie di san Francesco d’ Assisi. Cronache e altre testi- 
monianze del primo secolo francescano. Scritti e biografie di santa Chiara d’ Assisi. I— II 
vol. Assisi: Movimento francescano, 1977. 

58 San Francisco de Asis: Escritos , Biografias, Documentos de la epoca. Segunda edi- 
cion. Ed. Jose Antonio Guerra. Madrid: Editorial Catolica, 1978. 

59 FONTES FRANCISCANI, a cura di E. Menesto e S. Brufani. Assisi: Edizioni 
Porziuncola, 1995. 

60 FRANCIS OF ASSISI: Early Documents - The Saint, Vol. I. Ed. R. J. Armstrong, 
J. W Hellmann, W J. Short. New York: New City Press, 1999. FRANCIS OF ASSISI: 
Early Documents - The Founder, Vol. II. Ed. R. J. Armstrong, J. W Hellmann, W J. 
Short. New York: New City Press, 2000. FRANCIS OF ASSISI: Early Documents - 
The Prophet, Vol. III. Ed. R. J. Armstrong, J. W Hellmann, W J. Short. New York: 
NewCity Press, 2001. 

da 1240-1276, govore o temeljnim vrednotama Franje kao uteme- 
ljitelja franjevačke obitelji, dok treći svezak, obuhvaćajući tekstove 
nastale između 1307. i 1365, predstavljaju Franju kao proroka. Ovaj 
kronološki red pojavljivanja tekstova omogućava jasniji uvid u način 
na koji su se mijenjali prikazi Franje iz generacije u generaciju. 

Tako se pojavljuju: 2003. drugo izdanje franjevačkih izvora na 
španjolskom, 61 2004. na talijanskom 62 i 2004. na portugalskom je- 
ziku. 63 U periodu od 1994. pa do 2009. objavljeni su franjevački 
izvori na katalonskom 64 jeziku u pet svezaka. U tom zamahu izlazi 
i prvo poljsko izdanje 65 franjevačkih izvora 2005. godine, a 2009. i 
prvo njemačko izdanje 66 u jednom svesku. Najnovije kritičko izda- 
nje Spisa sv. Franje 67 koje je priredio fra Carlo Paolazzi 2009. godine 
dobro je poslužilo najsvježijim izdanjima franjevačkih izvora, kao 
što su drugo francusko izdanje 68 koje je izišlo 2010. i ovo, prvo cje- 
lovito izdanje franjevačkih izvora na hrvatskom jeziku 2012. godine 
Od svih novijih izdanja, ovdje spomenutih, spise sv. Klare i bio- 
grafske dokumente o sv. Klari donose u istom svesku jedino latinsko, 
talijansko, portugalsko, katalonsko i poljsko izdanje. Angloameričko 
izdanje posvećuje posebnu knjigu sv. Klari: Gospođa Klara Asiška: 
Kani dokumenti , 69 dok španjolsko, njemačko i francusko izdanje ne 
donose ni Klarine spise ni dokumente o njoj, nego samo Franjine 
spise i biografske dokumente o njemu. 

61 5AN FRANCISCO DEASIS: Escritos - Biografias - Documentos de la epoca. Ed. J. 
A. Guerra. Madrid: Biblioteca de Autores Cristianos, 2006. 

62 FONTI FRANCESCANE: Nuova edizione. Scritti e biografie di san Francesco e di 
santa Chiara. A cura di E. Caroli. Padova: Editrici Francescane, 2004. 

63 FONTES FRANCISCANAS E CLAR1ANAS. Familia Franciscana do Brasil. Pe- 
tropolis: Editora Vozes, 2004. 

64 Tomas de Celano, Francesc i Clara d’Assis, Les Fontes franciscanes, I. Barcelona: La 
Formiga d’Or, 2009; Sant Bonaventura, Biografia de Sant Francesc d’Assis , Les Fontes 
Franciscanes, II. Barcelona: La Formiga d’Or, 1994; Autors anonims contemporanis, 
Llegendes de Sant Francesc d’Assis, Les Fontes Franciscanes, III. Barcelona: La Formiga 
d’Or, 1996; Autors anonims, Floretes de Sant Francesc d’Assis, Les Fontes Franciscanes, 
IV Barcelona: La Formiga d’Or, 1997; Els Escrits de Sant Francesc d’Assis i de Santa 
Clara, Les Fontes Franciscanes, V Barcelona: La Formiga d’Or, 1998. 

65 ŽRODLA FRANCISZKANSKIE: Pisma i Žrodla biograficzne šw. Franciszka i sw. 
Klary. Krakove Wydawnictwo OO. Franceszkanow »Bratni Zew«, 2005. 

66 FRANZISKUS - QUELLEN. Die Schriften des heiligen Franziskus, Lebens- 
besehreibungen, Chroniken und Zeugnisse tiber ihn un seinen Orden. Hrsg. D. Berg und 
L. Lehmann. Kevelaer: Butzon & Bercker GmbH, 2009. 

67 FRANCESCO D’ASSISI: SCRITTI. Edizione critica a cura di Carlo Paolazzi. 
Grottaferrata (Roma): Frati editori di Quaracchi, Colllegio s. Bonaventura, 2009. 

68 FRA NC'OIS D'ASSISE: Ecrits, Vies, temoignages. Dir. J. Dalarun. Pariš: Editions 
Franciscaines, 2010. 

69 THE LADY CLARE OF ASSISI: Early Documents. Revised Edition and Transla- 
tion by Regis J. Armstrong. New York: New City Press, 2006. 

5. Povijesna svjedočanstva o sv. Franji 

Uz Franjine spise i hagiografske tekstove koji su sačuvani unutar 
franjevačke obitelji postoje i drugi povijesni dokumenti koji nude 
dodatne činjenice i zanimljive poglede na Franjin život. Mnoge od 
tih povijesnih svjedočanstava skupio je fra Leonard Lemmens i iz- 
dao u knjizi Manja svjedočanstva iz XIII. st. o sv. Franji Asiškom. 70 
Većina tih dokumenata ne odnosi se izravno na Franjinu osobu, 
nego ga predstavljaju kao utemeljitelja posve novog pokreta evan- 
đeoskog života. Nekima od tih očevidaca novi je Red bio privlačan, 
drugi su izražavah svoju ravnodušnost ih sumnjičavost. U svakom 
slučaju, ova svjedočanstva, gledana zajedno, čine bogat mozaik doj- 
mova. Pomažu nam vidjeti kako su suvremenici doživljavah Franju i 
njegov Red manje braće tijekom prvih desetljeća njihova postojanja. 

Među Franjinim suvremenicima i svjedocima nastajanja novog 
bratstva posebno mjesto zauzima Jakov Vitrijski (1160/70-1240), 
francusko-belgijski propovjednik, teolog, kroničar i biskup. Njego- 
va svjedočanstva ( Pisma iz 1216. i 1220, kao i knjiga Povijest Zapa- 
da) dragocjeni su povijesni izvori o nastanku i razvoju franjevačkog 
pokreta. Njega, kao oduševljenog promicatelja crkvene obnove, du- 
boko se dojmio radikalni evanđeoski život Franje Asiškoga i njegove 
prve manje braće i manjih sestara (fratres minores et sorores minores). 

Za nas je posebno zanimljivo svjedočanstvo svećenika i povjesni- 
čara Tome Splićanina (1200-1268) koji je 1222. kao student teolo- 
gije i prava u Bologni slušao propovijed Franje Asiškog i zabilježio 
svoja sjećanja u knjizi Salonitanska povijest. 71 

Tri franjevačke kronike, fra Tome Eklestonskog 72 (1250), fra 
Jordana Janskog (1195-1262) i fra Salimbenea Parmskog (1221- 
1288) dragocjene su ne toliko za rekonstruiranje biografije Franje 


70 Leonard Lemmens, Testimonia minom saeculi XIII. de S. Francisco Assisiensis, 
Quaracchi, 1926. 

71 Thomae Spalatinensis, »Historia Pontificia Salonitanorum et Spalatensium«, u 
Monumenta Germaniae Historica 29, 580. Isti latinski tekst može se nad i u L ; Lem- 
mens, Testimonia minom. . . 10-11. Literatura na hrvatskom jeziku: Kerubin Šegvić, 
Toma Splićanin - državnik i pisac (1200-1268) njegov život i djelo. Zagreb: Matica 
hrvatska, 1927; Mirjana Matijević Sokol, Toma Arhiđakon i njegovo djelo -Rano doba 
hrvatske povijesti, Jastrebarsko, 2002; Toma Arhiđakon, Historia Salonitana: povijest 
salonitanskih i splitskih prvosvećenika . Predgovor, latinski tekst, kritički aparat i prije- 
vod na hrvatski jezik Olga Perić. Povijesni komentar Mirjana Matijević Sokol. Stu- 
dija Toma Arhiđakon i njegovo djelo Radoslav Katičić. Split: Književni krug, 2003. 

72 Kronika fra Tome Eklestonskog najstarija je sačuvana kronika jedne franjevačke 
provincije iz XIIL st. Planirali smo i nju prevesti i uvrstiti u ovo izdanje Franjevačkih 
izvora, ali, nažalost, zbog odluke Vijeća franjevačkih zajednica na sjednici u Mostaru 
od 21. VI. 2010. da smanjimo broj stranica, bili smo prisiljeni ispustiti je. Također 
smo iz istih razloga morali ispustiti i Kroniku V križarske vojne Emoula i Bernarda le 
Tresoriera (1227-1229), kao i Pravilo pape Urbana IV (1263). 

Asiškog, koliko za razvoj Reda manje braće u raznim dijelovima 
Europe. Dok fra Toma Eklestonski opisuje dolazak prve manje 
braće u Englesku, fra Jordan izvještava o počecima Reda u Nje- 
mačkoj, a fra Salimbene svjedoči o liku Franje Asiškog i počecima 
franjevaštva u Italiji. 


6. Papinski dokumenti o sv. Franji 

Od prvog susreta s papom Inocentom III. 1209, koji je Franji i 
prvoj braći dao usmenu dozvolu da započnu živjeti po evanđelju, pa 
do prvog pisanog papinskog dokumenta, bule Cum dilecti (1219), 
prošlo je deset godina. Kroz to vrijeme broj braće dramatično je 
rastao, a s tim su se množile i poteškoće u Redu i u Crkvi. Pravna 
institucionalna situacija nove skupine redovnika Manje braće bila 
je nejasna. Papa Honorije III. u svojoj prvoj buli Cum dilecti naziva 
ih pripadnicima »života i družbe« ( vita et religio ) manje braće, dok 
će ih godinu dana kasnije u svojoj drugoj buli Pro dilectis (1220) 
nazvati »Red manje braće« ( ordo fratrum minorum ). Papa je očito 
bio ponukan teškoćama s terena, gdje je nove redovnike morao 
braniti i štititi pred biskupima pa, da bi im garantirao valjanost i 
pravovjernost unutar Crkve, mijenja terminologiju, družbu ( religio ) 
z amj enj uj e redoin {ordo). 

Usporedo s brojčanim rastom rasla je i potreba za jačom unutar- 
njom organizacijom Reda. Papa Honorije III. bulom Cum secundum 
consilium (1220) ustanovljuje obveznu godinu novicijata. Sljedeće 
godine 1221. papa usmeno odobrava Pravilo, a dvije godine kasnije 
1223. bulom Solet annuere i službeno pismeno potvrđuje Pravilo. 
Papinske bule pisane između 1219. i 1254. odgovaraju tako na spe- 
cifične potrebe Reda manje braće i uređuju područja od posebne 
skrbi, kao što su: institucionalnost, pastoral, misije, reforma Crkve, 
proglašenje Franje svecem i kao takvim uzorom za nasljedovanje 
u cijeloj Crkvi i srednjovjekovnom kršćanstvu. Ovih dvanaest pa- 
pinskih dokumenata, koje su pisala četvorica papa u razdoblju od 
tri i pol desetljeća, predstavljaju dragocjeno vrelo u kojem postaje 
razvidnija evolucija Reda manje braće unutar Crkve sa svim svojim 
unutarnjim i vanjskim izazovima. 


7. Spisi i biografski izvori sv. Klare Asiške 

Zašto je Klara Asiška ubrojena u Franjevačke izvore ? Budući da 
su Franjo i Klara, kao dvije osobe i kao dva Reda koje su oni zajed- 
no osnovali, nerazdvojivi, tako su i njihovi životi, kao i spisi, neod- 

vojivi jedni od drugih. 7 J Zato i ova zbirka dokumenata o Franji i 
Klari čini jednu cjelinu. Život i spisi Klare Asiške, »biljčice blaženog 
oca Franje«, kako se voljela zvati, spadaju među primarne izvore za 
upoznavanje kako Klare i njezina Reda tako i Franje i njegova Reda. 
Budući da je Klara izbliza slijedila Franju u svom evanđeoskom ži- 
votu, na samom početku asimilirala je isti evanđeoski duh i sačuvala 
ga u sebi u najizvornijem obliku. Zbog toga njezino svjedočanstvo 
zavređuje potpunu vjerodostojnost. 

Nažalost, znanstvena istraživanja Klarinih spisa, njezinih biogra- 
fija i ostalih povijesnih dokumenata nisu bila tako obimna kao kod 
Franje. Zato su i izvori za proučavanje Klare oskudniji, budući da je 
uglavnom povijesni interes bio usmjeren na Franju. Tek tijekom ova 
zadnja tri desetljeća na prijelazu iz XX. u XXI. st. naglo je poraslo 
povijesno zanimanje za Klaru Asišku. Tome je pogodovala sretna 
okolnost što su se upravo u to doba historijska istraživanja u Europi 
usmjerila na pitanje položaja žene 74 u srednjem vijeku, kao i njezine 
svetosti . 75 Proučavajući položaj žene i njezine svetosti u srednjovje- 
kovlju, povjesničari su se nužno susretah s Klarom i njezinim sljed- 
benicama. Dok se u srednjem vijeku čini kao da su žene bile nijeme, 
jer su povijest pisah muškarci koji su si prisvojili riječ, Klara je jedna 
od rijetkih žena koja se usudila progovoriti. 

Sve izvore koji govore o ženama u srednjovjekovlju pisah su, 
uglavnom, muškarci i zato ovi izvori često obiluju muškim pre- 
drasudama. Broj žena koje su se oglasile pisanjem, a koje su nam 
poznate do danas, može se izbrojiti na prste jedne ruke. Klara je 
jedna od rijetkih žena koja je probila zid šutnje. Glas žene, redov- 
nice i svetice iz njezinih spisa odjekuje danas jače nego ikad prije 
unatoč tomu što nije bila posebno izobražena i što je četrdeset go- 
dina neprestance živjela zatvorena među četiri zida. Za sve koji 
proučavaju pitanje položaja srednjovjekovne žene, u stvari, bilo 
bi nemoguće previdjeti jednu takvu ženu koja je prva u povijesti 
sastavila zakonodavni tekst redovničkog pravila za žene. Jednako 


73 Damien Vorreux, »Introduction«, in Sainte Claire d’Assise: Đocuments, Bio- 
graphies, Ecrits, Proces et Bulle de canonisation, Textes de Chroniqueurs, Textes legislatifs 
et Tables, Pariš 1983, str. 23. 

74 Idee sulla donna nel medio evo: fonti e aspetti giuridici, antropologici, religiosi, sociali 
e letterari della condizione femminile, a cura di M. C. De Matteis, Bologna 1981; E. 
Ennen, Frauen in Mittelalter, Miinchen 1985 7 ; La condicion de la mujer en la Edad 
Medici, Madrid 1986; La femme dans la vie religieuse du Languedoc (XIII-X1V), Tou- 
louse 1988; Histoire de femmes en Octident: Le Moyen Age, Ed. Ch. Klapisch-Zuber, 
Pariš 1990. 

75 A. Vauchez, La saintete aux demiers siecles du Moyen Age d’apres les proces de ca- 
nonisation et les đocuments hagiographiques, Rome 1981; A. Benvenuti, »La santita al 
femminile: Funzioni e rappresentazioni tra medioevo e eta moderna«, u Les fonctio- 
nes des saints dans le monde Occidental (II1-X1II siecle), Roma 1991, str. 467-488. 

tako za sve koji se bave proučavanjem svetosti u XIII. st. nemogu- 
će bi bilo ne zapaziti Klarinu svetost koja je istodobno monastička 
i urbana, tj. stara i nova. 

Već krajem osamdesetih godina prošloga stoljeća pojavile su se 
rasprave 76 posvećene Klari, posebice u povodu 800. obljetnice nje- 
zina rođenja ( 1193-1993), kad joj se počela iskazivati posebna paž- 
nja 77 koja raste sve do danas. S napretkom istraživanja umnožile su 
se i rasprave među stručnjacima. One su se usmjerile na dva aspek- 
ta: odnos između Klare i Franje, kao i prve braće, te vjerodostojnost 
spisa pripisanih Klari. 

S obzirom na prvi aspekt postaje razvidno da obnovljeni interes 
za Klarin lik ne znači nužno, kao u prošlosti, njezin historiografski 
smještaj uz brata Franju. Prvi veliki međunarodni kongres neizrav- 
no povezan s Klarom 1979. predstavlja pokušaj da se ona smjesti 
unutar »ženskog religioznog pokreta« XIII. st. umjesto unutar fra- 
njevačkog pokreta. 78 Duhovno iskustvo Sv. Damjana promatrano 
je s pravom u kontekstu ženskog redovničkog života koje se poja- 
vilo u istom periodu gotovo po cijeloj Europi. Umnožile su se stu- 
dije 79 zadnjih godina o ženskim religioznim iskustvima u XIII. st., 
posebice u Italiji. Uočljiva je razlika između religioznog iskustva 
Klare i njezinih susestara, koje ima monastički karakter jer su iza- 
brale sjedilački i zatvoreni život, u odnosu na Franju i prvu braću, 
čije je iskustvo misionarskog karaktera budući da su izabrali život 
putujućih propovjednika. 

Sto se tiče Franjina odnosa prema Klari i njezinim sestrama, 
zanimljiva kritička zapažanja donosi Jacques Dalarun. On je u svo- 
jim istraživanjima upozorio na činjenicu da se Klara praktički ne 


76 M. Bartoli, Chiara d’Assisi, Roma, 1989; A. Rotzetter, Chiara d’Assisi: La prima 
francescana, Milano 1993; M. Carney, The first Franciscan Woman: Clare ofAssisi & her 
form ofhife, New York 1993. 

77 Chiara, francescanesimo al femminile, a cura di D. Covi - D. Dozzi, Roma 1992; 
Mistiche e devote nell’Italia tardomedievale, a cura di D. Bomstein - R. Rusconi, Na- 
poli 1992; Chiara d’Assisi e la memoria di Frartcesco, Atti del Convegno per l’VIII 
centenario della nascita di s. Chiara (Fara Sabina 19-20 maggio 1994), a cura di 
A. Marini e M. B. Mistretta, Fara Sabina 1995; Sainte Claire et sa posterite, Actes du 
colloque de l’Unesco (29 septembre - 1 octobre 1994), Pariš 1995; Chiara e la diffu- 
sione delle clarisse nel secolo XIII, a cura di G. Antenna - B. Vetere, Galatina 1998. 

78 Movimento religioso femminile e francescanesimo nel secolo XIII, Atti del VII Con- 
vegno Internazionale della Societa Internazionale di Studi Francescani (Assisi 1-13 
ottobre 1979), Assisi 1980; II movimento religioso femminile in Umbria nei secoli 
XIII-XIV, Atti del Convegno di Citta di Castello (27-29 ottobre 1982), Firenze - 
Perugia 1984. 

79 A. Benvenuti, »In castro poenitentiae« u Santitd e societa femminile nelTItalia 
medievale. Roma 1990. 


36 


FRANJEVAČKI IZVORI 


spominje u Franjinim spisima. 80 Koju godinu kasnije isti je povje- 
sničar proučavao Klarine spise s obzirom na odnos prema Franji 
i otkrio zapanjujući nerazmjer. 81 Dok Franjo u svim svojim spisi- 
ma nijednom ne spominje Klarino ime, Klara u svojim djelima 82 
spominje Franju najmanje trinaest puta. Doduše, u tri vrlo kratka 
teksta Franjo se obraća Klari i njezinim sestrama kao zajednici: 
Siromaške, čujte, Oblik življenja Klari i sestrama i Posljednja volja 
Klari i sestrama . 

Spisi koje nam je Klara namrla čine dosta skromnu ostavštinu. 
Četiri pisma janji Praškoj, 83 jedno pismo sestri Lrmentrudi 84 njezino 
Pravilo, Oporuka 85 i Blagoslov jedini su spisi koji su nam poznati. 
Razlike između tih spisa zavređuju našu pozornost. U njima su če- 
tiri različita stila pisanja: jedan u Klarinu Pravilu koji odražava po- 
znavanje onovremene pravne terminologije, drugi u Oporuci s obi- 
ljem autobiografskih razmišljanja, treći u Pismima otmjen, poetski i 
čudesno profinjen i, konačno, četvrti u Blagoslovu bogat biblijskim 
navodima. U svjetlu tih spisa postavljamo si pitanja glede Klarine 
izobrazbe i uloge osoba koje su joj pomagale u pisanju. Postupak 
proglašenja Klare Asiške svetom i Legenda sv. djevice Klare Asiške do- 
nose premalo informacija na temelju kojih bismo mogli prosuditi 
vrstu i razinu njezine izobrazbe. Također ovi dokumenti ne spo- 
minju sudjelovanje drugih u njezinu spisateljskom radu. Usprkos 
tomu postoje razlozi za zaključak da su joj druge osobe pomagale 
u pisanju. 

Njezino Pravilo npr. pokazuje takvo istančano znanje redovnič- 
kog prava da se vjerojatno radi o kanonistima koje je angažirala. 
Autentičnost Pravila sv. Klare potvrđuju pet manuskripta, a i sam 
njegov originalni tekst 86 pronađen je u svetičinom habitu u grobu, 
u povodu utvrđivanja vjerodostojnosti njezinih relikvija 1893. Stu- 


80 J. Dalarun, Francesco: un passaggio: Donna e donne negli scritti e nelle leggende di 
Francesco d’Assisi. Roma 1994. 

81 J. Dalarun, »Chiara e gli uomini«, u Chiara e la diffusione delte clarisse nel secolo 
XIII. Galatina 1998, str. 79-120. 

82 J. Dalarun, Francis ofAssisi and the Feminine. The Franciscan Institute, Saint Bo- 
naventure University. St. Bonaventure, New York 2006, str. 29. 

83 A. Marini, Agnese di Boetnia. Con la collaborazione di E Ungarelli. Roma: Bi- 
bliotheca seraphico-capuccina, 1991; J. Mueller, Clare’s Letters to Agnes: Texts and 
Sources. The Franciscan Institute, Saint Bonaventure Universitv. St. Bonaventure, 
New York 2001. 

4 »Una vita di Ermentrude«, u Wadding, Annales, IV, str. 84-93. 

85 G. Boccali, Testamenta e benedizione di S. Chiara. Nuovo codice latino.uArchivum 
Franciscanum Historicum , 82 (1989), str. 273-305. 

86 Seraphicae legislationes textus originales, a cura di Hilaire de Pariš. Ad Claras 
Aquas, 1897, str. 49-76. 

dije o tekstu Pravila objavili su Boccali 87 1978. i Becker-Godet- 
Matura 88 1 985. Izvori za ovo Pravilo jesu: neki dijelovi Pravila sv. 
Benedikta , 89 Hugolinove Konstitucije (1219), Inocentovo Pravilo 
( 1247) i posebice Potvrđeno pravilo 90 ( 1223) Manje braće. 

Tekst Klarine Oporuke donosi istih pet manuskripta koji sadrže 
i tekst njezina Pravila, a objavio ga je Wadding u svojim Analima ? 1 
Prvo kritičko izdanje Oporuke priredio je Diego Ciccarelli 92 1979, 
drugo Jean-Frangois Godet 93 1985, a treće Giovanni Boccali 94 
1989. Oporuka sadrži nekoliko stilova koji se mijenjaju, od kojih su 
neki lakši za čitanje, dok su drugi nespretni i nejasni. Ovdje imamo 
dojam kako je nekoliko sestara u različito vrijeme sudjelovalo u nje- 
zinu sastavljanju. 

Glede Klarinih Pisama janji Praškoj , 95 koja su prvi put objavlje- 
na 1924, a njihovo prvo kritičko izdanje 96 tiskano 1932, dojam je 
potpuno drugačiji. Pisma su puna otmjenosti i dostojanstva koji se 
ne mogu naći ni u jednom drugom spisu. Pisana su u vremenskom 
periodu od devetnaest godina (1234-1253), a dosljednost njihova 
stila zadivljuje. Dok četiri manuskripta potvrđuju vjerodostojnost 
Klarinih pisatna janji Praškoj, to nije slučaj s njezinim Pismom Er- 
mentrudi. Tekst toga pisma donosi samo Wadding. 97 U njemu se 


87 Opuscula s. Francisci et scripta s. Clarae Assisiensium variis adnotationibus et indi- 
cibus cura et studio I. M. Boccali ornata, con traduzione italiana a fronte, presenta- 
zione e note a cura di L. Canonici. Assisi: Pubblicazioni della Biblioteca francescana 
Chiesa Nuova, 1978. 

88 Claire d’Assise, Ecrits. Introduction, texte latin, traduction, notes et index par M. 
F. Becker, J. F. Godet, Th. Matura. Pariš: Sources Chretiennes, 1985. 

89 G. Salvi, La regola dis. Benedetto nei primordi dell' Ordine di s. Chiara, uBenedic- 
tina, 8 (1954), str. 119-120. 

90 Claire d’Assise, Ecrits. . . par M. F. Becker, J. F. Godet, Th. Matura. . . str. 42-47; 
M. Bartoli, Chiara d’ Assisi, introduzione di A. Vauchez. Con appendice iconografica 
a cura di S. Giben. Roma: Bibliotheca seraphicocapuccina, 1989, str. 115-128. 

91 L. Wadding, Annales Minorum seu trium Ordinum a s. Francisco institutorum . . . 
Editio tertia accuratissima auctior et emendatior ad exemplar editionis P J. M. Fon- 
seca ab Ebora, III. Ad Claras Aquas, 193 1-1941, str. 340-343. 

92 D. Ciccarelli, Contributi alta recensione degli scritti di S. Chiara, u Miscellanea 
Francescana , 79 (1979), str. 365-369. 

93 Claire d’Assise, Ecrits. . . par M. F. Becker, J. F. Godet, Th. Matura. . . str. 166-185. 

94 G. Boccali, Testamenta e benedizione di S. Chiara. Nuovo codice tatino , u Archivum 
Franciscanum Historicum , 82 (1989), str. 283-292. 

95 W W Seton, The Letters from Saint Clare to Blessed Agnes ofBohemia, u Archivum 
Franciscanum Historicum , 17 (1924), str. 509-519. 

96 J. K. Vyskočil, Legenda Blashoslavene Anezky a ctyri listy Sv. Klary. Praha 1932. 

97 L. Wadding, Annales Minorum seu trium Ordinum a s. Francisco institutorum. . . 
Editio tertia accuratissima auctior et emendatior ad exemplar editionis P J. M. Fon- 
seca ab Ebora, IV Ad Claras Aquas, 1931-1941, str. 90-91. 


38 


FRANJEVAČKI IZVORI 


vidi velika srodnost sa sadržajem prvog i trećeg pisma Janji Praškoj. 
Iako postoje sumnje u njegovu autentičnost, Boccali ga je uvrstio u 
svoje izdanje 98 na temelju Waddingova svjedočanstva. Konačno, tu 
je njezin Blagoslov koji je znatno duži od Franjina i preplavljen je 
biblijskim navodima kojih nema u drugim Klarinim spisima. Prona- 
laskom triju novih kodeksa koji donose Klarin Blagoslov potvrđena 
je autentičnost 99 i ovoga spisa. 

Međutim još je važnije pitanje izvora Klarinih spisa. Jasno je da 
su to Sv. pismo i liturgija, posebice antifone i responzoriji onih žena 
koje su se u srednjem vijeku slavile kao uzori: Blažena Djevica Ma- 
rija i sv. Janja, rimska mučenica. Kad se pitamo o glavnim izvorima 
Klarine inspiracije, ne smijemo smetnuti s uma ulogu memorije u 
srednjovjekovnoj duhovnosti. U samostanu sv. Damjana nije bilo 
knjižnice. Umjesto čitanja Siromašne gospođe su bile upućene na 
Riječ Božju naviještanu u liturgiji i na danonoćno slavljenje liturgije 
časova. Kako je to bila njezina svakodnevna duhovna hrana, Klara 
ju je gutala, u svom srcu čuvala, pamtila, razmišljala te, poput Ma- 
rije, dopuštala da joj oblikuje misli i način svakodnevnoga življenja. 
Među biblijskim citatima prisutnim u njezinim spisima prevladava- 
ju navodi iz Pjesme nad pjesmama i Matejeva evanđelja, posebice iz 
Govora na Gori. Kada usporedimo Klarine biblijske navode s Fra- 
njinima, jasno se uočava da ona nije samo prihvatila njegovo učenje 
nego ga je razvila na različit i dublji, sebi svojstven način. 

Glede svjedočanstava o Klari možemo jedino žaliti što žene iz 
tog perioda nisu više pisale o Klari i njezinoj posebnosti u naslje- 
dovanju Franjina učenja. Nažalost, postoje samo tri spisa pisana 
ženskim rukopisom: Pismo janje Asiške, njezine sestre, Okružnica 
o preminuću sv. Klare Siromašnih gospođa Sv. Damjana i Punomoć 
dana Oportulu. 

Pismo sv. Janje Asiške sv. Klari 100 svjedoči o ljubavi i odanosti koju 
je Klarina mlađa sestra Janja imala prema Klari. Janja je bila poslana 
u Firenzu da vodi zajednicu sestara. Iako su je sestre primile s lju- 
bavlju, u početku je patila zbog razdvojenosti od Klare i tu nostalgi- 
ju izražava u svom pismu. 

Okružnicu o preminuću sv. Klare razaslale su sestre iz Sv. Damjana 
u stotinu i deset samostana svojim susestrama, objavljujući tužnu 
vijest o Klarinoj smrti 11. kolovoza 1253. Dokument je otkrio Zef- 
ferino Lazzeri u firentinskoj knjižnici. Po nedorađenom stilu čini se 


98 Opusculas.Franciscietscriptas. Clarae Assisiensium. . . I. M. Boccali... str. 450-453. 

99 Chiara d’Assisi, Scritti. M. F. Becker, J. F. Godet, Th. Matura. Edizione critica. 
Traduzione italiana. Vicenza 1986, str. 29-32. 

100 Chiara Augusta Lainati, »Short Biography of St. Agnes of Assisi«, u St. Clare of 
Assisi. Ed. Porziuncola, 1980, str. 117-120. 

da je pisan na brzinu. Spominje mnoge papinske posjete, a i posjete 
ostalih crkvenih velikodostojnika prije Klarine smrti kao znak njezi- 
ne važnosti u Crkvi. 

Punomoć dana Oportulu 101 ( 1238) dokument je kojim Klara i nje- 
zine sestre opunomoćuju Oportula Bernarda Asiškoga, velikaša, da 
proda zemljište koje su sestre dobile kao baštinu. Taj dokument po- 
tvrđuje autentičnost siromaštva sestrinstva Sv. Damjana. 

Glede drugih spisa koje su pisali muškarci zapažaju se dvije sklo- 
nosti: njihovo veliko poštovanje i uvažavanje Klare izraženo još za 
njezina života te njihovo nametanje muških viđenja bez pokušaja 
da razumiju njezin jedinstveni ženski izričaj franjevačkoga ideala. 
Jakov Vitrijski bio je prvi koji je izrazio svoje divljenje prema Kla- 
ri i Siromašnim gospođama. Dok je putovao umbrijskom dolinom 
1216. radoznao zbog novih religijskih pokreta, posebice ženskih, 
susreo je, kako kaže u svom pismu, manju braću i manje sestre (fratres 
minores et sorores minores ) i opisao svoje divljenje njihovu siromaš- 
tvu i poniznosti. 

Pismo kardinala Hugolina sv. Klari 102 1220. svjedoči o povjerenju 
i poštovanju koje je Franjin prijatelj gajio prema Klari. 

Hugolinovu naklonost prema Klari potvrđuje i njegovo Pismo 
pape Grgura IX. sv. Klari 103 1228. Kad je postao papa, na srcu mu 
je bila želja da podsjeti Klaru kao opaticu i njezine sestre na središ- 
nje vrednote klauzure i pokore te da ih učvrsti u svom onodobnom 
muškom viđenju ženskog monaškog života. 

Postupak proglašenja Klare Asiške svetom jest službeni dokument 
priređen za njezinu kanonizaciju 1253. Zahvaljujući iskazima dva- 
deset svjedoka, od kojih su trinaest njezine sestre, Postupak pred- 
stavlja prvorazredni izvor najvažnijih informacija o životu Klare i 
njezinih sestara. Tekst je sačuvan na umbrijskom dijalektu iz XV st., 
a otkrio ga je Lazzeri 104 i objavio 1920. 

Legenda sv. Klare Asiške u stihu 105 veliča Klarinu svetost donoseći 
mnoštvo poetskih slika koje pomažu da se bolje razumije srednjo- 
vjekovna hagiografska umjetnost stihotvorstva. Autor toga spjeva 


101 Luke Wadding, Annales Minomrn, a. 1238, n. 14; A. Fortini, Išautenticita del 
documento del 1238, uArchivum Franciscanum Historicum 46 ( 1953), 37-43. 

102 Luke Wadding, Annales Minorum, ad annum 1221, n. XX. 

103 Santa Chiara d’Assisi: Scritti e documenti. A cura di G. G. Zoppetti e di M. Barto- 
li. Assisi: Editrici Francescane, 1994, str. 414. 

104 Zefferino Lazzeri, »II processo di canonizzazione di S. Chiara d’Assisi«, u Archi- 
vum Franciscanum Historicum 13 (1920), 403-507. 

105 Regis J. Armstrong, »The Legenda Versificata: Toward An Official Biography«, 
u Clare ofAsisi: Investigations, Clare Centenary Series. Ed. Marv Francis Hone. St. 
Bonaventure, NY: Franciscan Institute Publications, 1993, 69-93. 

nepoznat je, a vrijeme njegova nastanka je početak pontifikata pape 
Aleksandra IV 1254. 

Bula proglašenja Klare Asiške svetom, koju je 1255. napisao papa 
Aleksandar IV, jest izvanredan dokument, napisan poetskim stilom. 
Papa veliča Klarinu svetost što sja u svoj svojoj ljepoti i razgoni tamu 
poput svjetla uskrsne svijeće. 

Legenda sv. djevice Klare Asiške napisana je 1255. tipičnim ha- 
giografskim srednjovjekovnim stilom. Autor pridaje veliku važnost 
čudesima po njezinu zagovoru. Tekst je pronašao Francesco Pen- 
nacchi 106 u asiškom kodeksu 338 i objavio ga 1910. 

Povlastica siromaštva 107 pape Grgura IX. 1228. potvrđuje živu 
želju Klare i njezinih sestara da žive u dragovoljnom siromaštvu, slo- 
bodne od posjedovanja, oslonjene na Božju providnost, bez ikakvih 
materijalnih dobara i povlastica. 

Smještena u svoje vremensko i socijalno okružje, Klara izranja na 
početku kolone malo poznatih srednjovjekovnih žena duha. Bila je 
prva žena koja je napisala redovničko Pravilo koje je odobrio jedan 
papa. Usudila se povezati Franjine evanđeoske ideale, nove oblike 
ženske urbane religioznosti i mudrost monastičke tradicije da osnu- 
je novi ženski red u Crkvi 108 i zasvjedoči na ženstven način evan- 
đeoske kreposti franjevaštva. Nakon Franjine smrti pa sve do svoje 
smrti, punih dvadeset i sedam godina, vjerno je živjela i svjedočila 
Franjine ideale - slijedeći stope siromašnog Krista - i tako obliko- 
vala svijest ne samo svojih sestara nego i manje braće, kao i cijele 
franjevačke obitelji. 


8. Zakonodavni tekstovi Reda braće i sestara od pokore 

Franjo Asiški i prva braća izabrali su život u pokori (Opor 1; 
14), stoga su se u početku i nazivali pokornicima iz Asiza (LegTd 
37). Obilazili su gradove i sela propovijedajući pokoru (Peruđ 15,9; 
lCel 22-23). Franjin je putujući propovjednički apostolat budio u 
puku vjerske osjećaje i želju za duhovnom obnovom. Narod je hrlio 
slušati ga: »Ljudi svake dobi i obaju spolova grnuli su... da vide 
i čuju čovjeka Božjeg« (lCel 36). »Mnogi su iz naroda... počeli 
pristupati k sv. Franji sa željom da doživotno vojuju pod njegovim 
vodstvom i po njegovu nauku. . . Svima je davao upute za život i sva- 
kom je staležu pokazivao istinski put spasenja« (lCel 37). U tom 


106 Francesco Pennacchi, Legenda Sanctae Clarae Virginis. Assisi 1910. 

107 Chiara d’Assisi, Scritti. M. F. Decker, J. F. Godet, Th. Matura. . . str. 204. 

108 Margaret Carney, The First Franciscan Woman: Clare of Assisi and Her Form of 
Life. Quincy: Franciscan Press, 1993, str. 19. 


Uvod u Franjevačke izvore 


41 


je povijesnom kontekstu nastao laički duhovni pokret Red braće 
i sestara od pokore (lBon 4,6), kasnije nazvan Trećim redom sv. 
Franje (danas Franjevački svjetovni red). Tako svjetovno krilo fra- 
njevačke duhovne obitelji od samog početka franjevačkog pokreta 
čini njegov bitni sastavni element. Ono daje vlastiti doprinos cjelini 
i punini franjevačke karizme. Stoga i dva zakonodavna dokumenta 
Reda braće i sestara od pokore čine sastavni dio Franjevačkih izvora: 
Spomenica o načinu života ( Memoriale propositi ) iz 1221. i Pravilo 
Nikole IV iz 1289 (bula Supra montem ). Ti dokumenti, koje je Cr- 
kva potvrdila na temelju nadahnuća i primjera sv. Franje, povezuju 
u crkvenopravnom obliku njegovo svjedočenje i njegove smjernice 
za življenje evanđelja u svjetovnom staležu. Zajednički su duhovni 
i pravni temelj Trećega svjetovnog reda sv. Franje i Trećega samo- 
stanskog reda. 

Spomenica o načinu života 109 donosi osnovne odredbe za pokor- 
nike. U njoj se pred njih stavlja cjelovit i zahtjevan program evan- 
đeoskog života u kojem su definirane i konkretne obveze. Ovim 
je dokumentom spontani pokret pokornika franjevačke provenijen- 
cije strukturiran kao Red od pokore. Tekst nalazimo u četiri ma- 
nuskripta. Kasnija će se pravila, svjetovnog i samostanskog reda, 
inspirirati na ovom temeljnom tekstu koji je stoga i nazvan »Starim 
pravilom« (Regula antiqua). 

Pravilo i način života brače i sestara Reda od pokore 110 ih Pravilo 
Nikole IV, objavljeno 1289, potvrđuje preuređeni tekst Spomeni- 
ce kao službeno pravilo franjevačkih pokornika. Do nas je došlo u 
brojnim rukopisima na latinskom i pučkom jeziku koji se nalaze u 
raznim dijelovima Europe. To će Pravilo biti temeljni zakonodavni 
tekst za Treći svjetovni red sve do 1883, a za mnoge zajednice Tre- 
ćega samostanskog reda sve do 1927. 


8.1. Dodatci: Kasnija pravila Trećega svjetovnog reda 
sv. Franje (I.) i Pravila Trećega samostanskog reda (II.) 

Unatoč tomu što kasnija pravila Trećega svjetovnog reda sv. Fra- 
nje, odnosno pravila Trećega samostanskog reda ne pripadaju Fra- 
njevačkim izvorima, tj. dokumentima iz XIII. i XIV st., odlučili smo 
ih uvrstiti kao dodatak osmome dijelu Franjevačkih izvora jer su ti 
zakonodavni tekstovi prenosili tijekom povijesti franjevačku kariz- 
mu i bih duhovni temelj za franjevački život u svjetovnom redu i za 

109 L. Temperini, Carisma e legislazione alte origini del Terz'Ordtne di S. Francesco. 
Roma: Editrice Franciscanum, 1996, str. 81-85. 

110 L. Temperini, Carisma e legislazione . . str. 1 15-1 16. 

različite oblike redovničkog života u Trećem samostanskom redu, u 
dva reda u kojima i danas živi najviše sljedbenika sv. Franje. 

Papa Leon XIII. apostolskom konstitucijom Misericors Dei Filius 
(1883) odobrava Pravilo svjetovnoga Trećega reda sv. Franje Asiškog 
kojim se osuvremenjuje prethodno Pravilo Nikole IV Dvadeset 
kratkih poglavlja prijašnjeg Pravila sažima u tri poglavlja; težište je 
sadržaja na drugom poglavlju »O načinu života«. 111 Papa potiče na 
obnovu u molitvi, na kršćansko samoodricanje i na djela milosrđa 
te želi da svjetovni Treći red pridonese širenju evanđeoske poruke i 
obnovi društva. 

Apostolskim pismom Seraphicus patriarcha papa Pavao VI. odo- 
brava Pravilo Franjevačkoga svjetovnog reda (1978), obnovljeno na 
temelju smjernica Drugoga vatikanskog koncila i u skladu s pro- 
mijenjenim okolnostima i potrebama u Crkvi i svijetu. Ono je vrlo 
uspješna sinteza franjevačkog načina života koja može nadahnjivati 
nove naraštaje na angažirani kršćanski život posred realnosti suvre- 
menih društava i kulture. 

Papa Leon X. potvrdio je 1521. Pravilo 112 namijenjeno »braći 
i sestrama Trećeg reda sv. Franje koji žive u družbi u tri bitna za- 
vjeta.« Pravilo se, prema mišljenju povjesničara, odnosilo na poje- 
dinačne samostanske zajednice pod jurisdikcijom mjesnih biskupa 
ili poglavara manje braće, a ne i na kongregacije koje su već ranije 
dobile papinsku potvrdu svoje samostalnosti. 

U Pravilu Pija XI., proglašenom 1927, mogle su se naprotiv pre- 
poznati sve samostanske zajednice Trećega reda sv. Franje. Njego- 
vim se priređivanjem postigla i temeljna zakonodavna izjednačenost 
u skladu sa Zakonikom kanonskog prava iz 1917. Pravilo je slično 
prethodnom Pravilu Leona X., ali je u nekim poglavljima istaknutije 
prožeto Franjinim duhom. 

I zajednice Trećega samostanskog reda sv. Franje poduzele su po- 
slije Drugoga vatikanskog koncila obnovu pravila. Priređen je tekst u 
kojem se jasno ogleda izvorni Franjin evanđeoski život. Temelji se na 
najranijim Franjinim spisima Pismu svim vjernicima I. i Nepotvrđenom 
pravilu te slijedi evanđeoski ideal kako je izložen u njegovoj Oporuci. 
U Pravilu i životu braće i sestara Trećeg samostanskog reda sv. Franje 113 
»sadržaj i načela franjevačkog života izvrsno su obuhvaćeni«, ističe 
papa Ivan Pavao II. u apostolskom pismu Franciscanum vitae propo- 
situm ( 1982). S temeljnim vrijednostima pokore-obraćenja, molitve, 


111 Antonio da S. Elia a Pianisi, Manuale storico-giaridico-pratico sul Terz’Ordine 
francescano. Roma 1947, str. 519-527. 

112 Seraphicae legislationis textus originales. Quaracchi: Ad Claras Aquas, 1987, str. 
287-297. 

113 R. Pazzelli, Le Suore Francescane. .., str. 1 62- 171. 


Uvod u Franjevačke izvore 


43 


siromaštva i poniznosti i s otvorenošću za »služenje i rad« ono je 
duhovno polazište za sve zajednice Reda: muške i ženske, kontem- 
plativne i one usmjerene raznim oblicima apostolata. 


9. Hrvatska izdanja Franjevačkih izvora 

Poznavanje početaka franjevačkog pokreta jedan je od najučin- 
kovitijih načina sudjelovanja u njegovoj aktualnoj stvarnosti, ah i 
garancija za djelotvornije angažiranje u njegovoj budućnosti. Življe 
zanimanje za studij povijesti franjevačke karizme koje nalazimo u 
XX. st. nastalo je zahvaljujući II. vatikanskom saboru i Dekretu o 
obnovi redovničkog života: »Prilagođena obnova redovničkog ži- 
vota treba da jednako obuhvati: s jedne strane neprestano vraćanje 
na izvore svakog kršćanskog života kao i na izvorni duh redovničkih 
ustanova, a s druge strane njihovo prilagođavanje promijenjenim 
prilikama vremena... Neka sve ustanove dobro upoznaju i vjerno 
slijede duh osnivača i njegove posebne nakane kao i zdrave tradi- 
cije, što sve sačinjava baštinu svake pojedine redovničke ustanove« 
{Perfectae caritatis 2). 

Sedamstopedeseta obljetnica smrti sv. Franje (1226-1976) bila 
je dodatni poticaj na oduševljeno proučavanje sv. Franje. Tim po- 
vodom izlazi prvi niz izdanja franjevačkih izvora u raznih naroda pa 
tako i kod nas. Svi ti franjevački izvori obuhvaćaju Franjine spise, 
životopise, kronike i papinske dokumente XIII. i XIV st. Bih su to 
prvorazredni događaji od višestruke važnosti u crkvenoj, povijesnoj 
i kulturnoj baštini svakog od ovih naroda, pa tako i našeg naroda. 


9.1. Spisi sv. Franje i sv. Klare 

Prvi prijevod Spisa sv. Franje 114 na hrvatskom jeziku fra Franje 
Žihća rađen je po latinskom izvorniku prema izdanju Quaracchia 115 
iz 1949. i Bohmera 116 iz 1904, dok su Uvod i Razjašnjenja preuzeti 
iz njemačkog izdanja 117 koje su priredili K. Esser i L. Hardick. Taj 
prijevod ne sadrži nekoliko Franjinih autentičnih spisa: Prvo pismo 


114 Spisi sv. Franje. Preveo Franjo Žilić. Sarajevo: Jukić, 1974. 

115 Analecta Franciscana sive Chronica aliaque varia documenta ad historiam Fratrum 
Minomm spectantia. Edita a pp. Collegii S. Bonaventurae, Quaracchi 1949. 

116 Heinrich Bohmer, Analekten zur Geschichte des Frnciscus von Assisi, Tubingen 
und Leipzig 1904. 

117 Kajetan Esser und Lothar Hardick, »Die Schriften des hl. Franziskus von As- 
sisi«, u Franziskanische Quellenschriften, Werl 1956. 

vjernicima, Prvo i drugo pismo kustodima, Prvo pismo klericima, Po- 
ticaj na hvaljenje Boga, Posljednju volju Klari i sestrama, Siromaške, 
čujte i Pragmente Nepotvrđenog pravila. 

Drugi prijevod Spisa sv. Franje 118 fra Damjana Damjanovića i fra 
Andrije Bonifačića temelji se na latinskom izvorniku 119 Kajetana 
Essera iz 1978. U njemu nedostaju dva spisa sv. Franje: Prvo pismo 
klericima i Siromaške, čujte. U istoj knjizi, uza spise sv. Franje, fra 
Andrija Bonifačić preveo je i izdao i Spise sv. Klare s latinskog jezika 
prema francuskom izdanju 120 iz 1985. godine. 

Prijevod Spisa sv. Franje i sv. Klare 121 fra Dionizija Fasića i fra Se- 
rafina FLrkaća slijedi latinski izvornik 122 Giovannia Boccalia iz 1995. 
godine. Ovom izdanju nedostaju: Drugo pismo kustodima i Prvo pis- 
mo klericima. 

Svi ovi dosadašnji prijevodi Spisa sv. Franje i sv. Klare slijede raz- 
ličite latinske izvornike koji nisu kritička izdanja i zbog toga su ne- 
potpuni. Najnovije kritičko izdanje izvornih latinskih tekstova, pre- 
ma kojem su prevedeni Spisi sv. Franje u ovom hrvatskom izdanju, 
jest djelo 123 fra Carla Paolazzia iz 2009, dok su Spisi sv. Klare preve- 
deni prema kritičkom izdanju 124 Franjevačkih izvora iz 1995. 


9.2. Životopisi sv. Franje i sv. Klare 

Seriju prijevoda životopisa sv. Franje na hrvatski jezik započeo 
je fra Domagoj Simunović 1972. Cvjetićima sv. Franje 125 te fra Fla- 
drijan Borak 1976. Okružnicom fra Ilije o preminuću sv. Franje . 126 
Fra Damjan Damjanović nastavio je Prvim životopisom sv. Franje, 


118 Spisi sv. oca Franje isv. majke Klare Asižana . Preveli Damjan Damjanović i Andri- 
ja Bonifačić. Split: Symposion, 1988. 

119 Kajetan Esser, Opuscula sanctipatris Francisci Assisiensis. Ad Claras Aquas, 1978. 

120 Sainte Claire d’Assise: Ecrits, u Sources chretiennes 325. Pariš: Cerf, 1985. 

121 Spisi sv. Franje i sv. Klare. Latinski i hrvatski tekst. Preveli Dionizije Lasić i Sera- 
fin Hrkać. Mostar - Zagreb: Ziral, 2003. 

Concordantiae verbales opusctdorum S. Francisci et S. Clarae Assisiensium. Ed. 
Giovanni Boccali Assisi: Edizioni Porziuncola, 1995. 

123 Francesco d’ Assisi: Scritti. Edizione critica a cura di Carlo Paolazzi. Grottaferrata 
(Roma): Frati editori di Quaracchi, Colllegio s. Bonaventura, 2009. 

124 Fontes franciscani, a cura di Enrico Menesto e Stefano Brufani. Assisi: Edizioni 
Porziuncola, 1995. 

125 Cvjetići sv. Franje. Preveo Domagoj Šimunović sa starotalijanskog. Zagreb: Fra- 
njevački provincijalat, 1972. 

126 »Pismo kojim fra Ilija javlja braći da je sv. Franjo umro«, u Franjo među Hrvatima: 
Zbornik radova u prigodi 750. obljetnice smrti sv. Franje Asiškoga (1226-1976). Zagreb: 
Središnji odbor za proslavu, 1976, str. 54-56. Prijevod pripremio fra Hadrijan Borak. 

Drugim^ životopisom sv. Franje i Spisom o čudesima sv. Franje 127 fra 
Tome Celanskog 1977. Zatim je fra Damjan preveo Savez sv. Franje 
s gospođom Siromastinom 128 1980, fra Bonaventurin Veći životopis 
sv. Franje 129 1981, Legendu trojice drugova 130 1982. i Asiški zbornik 
ili Peruđinsku legendu 131 1983. Fra Damjan Damjanović također je 
preveo Legendu sv. djevice Klare Asiške li2 fra Tome Celanskog 1 97 8. 
Fra Damjanovom smrću, nažalost, zaustavljen je hvalevrijedan po- 
kušaj prevođenja i ostalih životopisa sv. Franje za cijelih dva i pol 
desetljeća. 

Za nastavak rada na kompletiranju Franjevačkih izvora na hr- 
vatskom jeziku zaslužna je 800. obljetnica susreta sv. Franje s Pa- 
pom Inocentom III. ( 1209-2009). Što se više približavala proslava 
obljetnice, to se češće razgovaralo o potrebi prevođenja i tiskanja 
Franjevačkih izvora na razini Vijeća franjevačkih zajednica (VFZ). 
Predsjednik VFZ-a fra Željko Tolić sazvao je stručnu skupinu fran- 
ciskanologa/inja 7. ožujka 2008. u Zagrebu i predložio za koordina- 
tora projekta fra Peru Vrepca. Koordinator se potom sastao s pre- 
voditeljima/cama 21. rujna 2008. u Zagrebu, a zatim je sazvao fran- 
ciskanologe/inje hrvatskog jezičnog područja 15. studenog 2008. u 
Zagrebu i 5. lipnja 2010. u Sarajevu, kao i Uredničko vijeće Fra- 
njevačkih izvora 18. prosinca 2010. u Zagrebu, da se dogovore oko 
izbora tekstova, dinamike njihove pripreme, kao i da utvrde konač- 
ni oblik i izgled izdanja. Kroz ovo vrijeme koordinator je redovito 
izvještavao VFZ o tijeku rada i predstavljao prijedloge sa sjednica 
koje je VFZ razmatralo i odobravalo daljnje korake. 

Ovo djelo zamišljeno je kao pomagalo svima koji se zanimaju za 
srednjovjekovni franjevački pokret i žele ga upoznati u izvornom 
obliku. Opremljeno je kazalima i sinoptičkim tablicama koje nude 
paralelna mjesta u ranim tekstovima tako da se mogu uspoređiva- 
ti vlastita razmišljanja s izvornim tekstovima. U granicama aktual- 
nih spoznaja, gdje god je to bilo moguće, poštivali smo kronološki 
kriterij u predstavljanju izvora. Da se olakša traženje i korištenje 


127 Toma Čelanski, Životopis i čudesa sv. Franje Asiškog. Preveo Damjan Damjano- 
vić. Zagreb: Hrvatska franjevačka provincija sv. Cirila i Metoda, 1977. 

128 Savez sv. Franje s gospođom Siromastinom. Preveo Damjan Damjanović. Zagreb: 
Hrvatska franjevačka provincija sv. Cirila i Metoda, 1980. 

129 Sv. Bonaventura, Životopis sv. Franje. Preveo Damjan Damjanović. Zagreb: Hr- 
vatska franjevačka provincija sv. Cirila i Metoda, 1981. 

130 Legenda trojice drugova. Preveo Damjan Damjanović. Zagreb: Hrvatska franje- 
vačka provincija sv. Cirila i Metoda, 1982. 

131 Iz života sv. Franje: Asiški zbornik ili Peruđinska legenda. Preveo Damjan Damja- 
nović. Zagreb: Konferencija franjevačkih provincijala, 1983. 

132 Toma Čelanski, Životopis sv. Klare i njezini spisi. Preveo Damjan Damjanović. 
Split: Samostan sv. Klare, Symposion, 2001. Treće ponovljeno izdanje. 

tekstova, uveli smo podrazdiobu u retke koji su na svakom početku 
označeni brojevima. 

Okolnosti su nas silile na određene kompromise. Bilo bi zacijelo 
zanimljivo pratiti širenje Reda i u Velikoj Britaniji, koje je prikazao 
fra Toma Eklestonski. To bi međutim uzelo previše prostora pa smo 
odustali od tog priloga. Zato smo međutim, mimo prvotne zamisli, 
uvrstili jedan dražesni prilog naših glagoljaša, što će vjerojatno pri- 
činiti istinsko zadovoljstvo svim ljubiteljima naše narodne i vjerske 
baštine. 

Plod četverogodišnjeg napornog rada, knjigu Franjevački izvori, 
držite u rukama. Našoj zajedničkoj radosti nema kraja! Iza nas je 
izazovno vrijeme suočavanja i rješavanja dvojbi, poteškoća različite 
naravi, od mijenjanja prevoditelja u zadnji čas nakon što su probili 
zadane rokove i do dvije godine, pa do iscrpljujućeg usuglašavanja 
konačne verzije kratica naziva franjevačkih tekstova, koja je usvo- 
jena kao standard, i na kraju strpljivog provjeravanja točnosti svake 
napisane riječi. 

Sto vrijeme više odmiče, Franjina i Klarina poruka izgledaju 
nam sve aktualniji: evanđelje uistinu može postati naš život kad se 
preobrazi u izvanrednu snagu susreta s Bogom, s braćom i sestra- 
ma cijeloga svijeta i svim stvorenjima. Duh Asiza, zahvaljujući ka- 
rizmatičnom poticaju blaženog pape Ivana Pavla II., puše daleko 
izvan granica kršćanstva. U društvu koje je sve više multietničko 
i multireligiozno svjedočanstvo dvoje asiških svetaca postaje poziv 
cjelokupnoj uljudbi na zajedništvo u ljubavi, na sveopće bratstvo i 
sestrinstvo u pomirenju i opraštanju, na služenje siromašnim i mar- 
ginaliziranima, na put rasta u humanosti, sve bliže Božjem projektu 
u nama. 


Pero Vrebac 


Kronologija 


1181/1182. 

1193/1194. 

1198-1200. 

1202-1203. 

1204-1206. 

1206-1208. 

1208 . 


- Rođen u Asizu Ivan od Petra Bernardonea. Otac, 
bogati trgovac, koji nije bio prisutan na krštenju, 
želi da se sin zove Franjo. Uči čitati i pisati uz cr- 
kvu sv. Jurja (usp. lCel; lBon). 

- Rođena u Asizu Klara, kćerka Favoronea od Of- 
freduccia i Ortolane, od aristokratske obitelji. 

- Nakon smrti cara Henrika VI. (rujan 1197) niži 
slojevi društva ( homines populi ) ruše tvrđavu u Asi- 
zu i napadaju utvrđene kuće aristokratskog sloja 
(boni homines ), uslijed čega mnogi od njih nalaze 
utočište u Peruđi. 

- U ratu između Asiza i Peruđe, asiška vojska je po- 
ražena kod mjesta Collestrada: Franjo pada u za- 
robljeništvo i biva oslobođen nakon godinu dana, 
u lošem zdravstvenom stanju. 

- Počinje Franjino »obraćenje«: čudesno viđenje u 
Spoletu, susret s gubavcima, usrdna molitva u cr- 
kvi sv. Damjana (usp. LegTd 6-14). 

- Molitva pred Raspetim (početak 1206). 

- Sukob s ocem i odricanje od očeva nasljeđa pred 
asiškim biskupom. U pustinjačkom habitu poprav- 
lja crkve sv. Damjana, sv. Petra i sv. Marije Anđeo- 
ske, zvane Porcijunkula (usp. LegTd 16-24). 

- Sastavlja i recitira molitvu Klanjatno ti se. 

- Travanj: zajedno s prvim drugovima, Bernardom 
Kvintavalskim i Petrom Katanskim, u crkvi sv. 
Nikole konzultira evanđelje, koje postaje pravilo 
njihova života (usp. LegTd 27-29; Peruđ 10-11). 

1209 


1212 . 


1212 


1215. 


1216. 


Noseći habit pokornika počinju svoja prva apostol- 
ska putovanja. Narednog proljeća broj braće je 
porastao na dvanaest. 

■1210. - Još uvijek nepoznatog datuma, Inocent III. usme- 

no odobrava Pravilo života »po načinu svetog 
evanđelja« koje Franjo »napisa jednostavno i s 
malo riječi« (Opor 14-15). Papa »dopušta njemu 
i njegovim drugovima da posvuda propovijedaju 
pokoru« (LegTd 51; Peruđ 36). 

- Ovo prvotno Pravilo (Protoregula) nije izgubljeno, 
ono je vjerojatno uključeno i kasnije prošireno 
unutar teksta Nepotvrđenog pravila (1210-1221). 

- Iz Rivotorta, bratstvo prelazi u Svetu Mariju Porci- 
junkulsku, crkvicu koju su dobili na korištenje od 
benediktinaca s brda Subasia. 

- Franjo prima Klaru u pokornički život, znači u 
poslušnost, s pisanom obvezom s Franjine strane: 
Oblik života (1212), što ga donosi Klara u svojem 
pravilu (PrKl 6,1-5; OporKl 29). 

1215. - Franjo uzaludno pokušava dosjeti u Siriju ( 1211?), 

kasnije i u Maroko, preko Španjolske (između 
1213. i 1215). 

- Poticaj na hvaljenje Boga: zbog provizornosti i jed- 
nostavnosti strukture i oblika, mogao bi se smjesti- 
ti u prve godine Franjinih putovanja. 

- Rujan: održava se IV lateranski sabor, važan i zbog 
reforme Crkve i mjera protiv heretika. »Manja 
braća« ne potpadaju pod odluku Ne nimia reli- 
gionum diversitis (O zabrani osnivanja novih re- 
dova, na osnovi koje su npr. dominikanci morah 
prihvatiti Augustinsko pravilo). 

- 16. srpnja: umire Inocent III., nasljeđuje ga Hono- 
rije IH. 

- Događajima je nazočan Jakov Vitrijski, posvećen 
za biskupa Akrija, koji u jednom pismu iz listopa- 
da 1216. pruža izvrsno svjedočanstvo o životu i cr- 
kvenom ugledu koji su uživah Manja braća i Manje 
sestre. 

1217. 


1220 . 


1221. 


- 26. svibnja: generalni kapitul donosi odluku o pr- 
vim prekoalpskim i prekomorskim misijama. 

- 26. svibnja: za vrijeme duhovskog kapitula, dok je 
od 1217. u tijeku Peta križarska vojna, odlučuje se 

0 još jednoj franjevačkoj prekoalpskoj i prekomor- 
skoj misiji. 

- 11. lipanj : u papinskoj buli Cum dilecti, upućenoj 
biskupima i prelatima, Honorije III. preporučuje 
da prihvate Manju braću [. . .] »kao dobre katolike 

1 vjernike«. 

- Lipanj: Franjo kreće na Istok i stiže u Damiettu, 
gdje se u miru susreće s egipatskim sultanom Me- 
lekom el-Kamilom. 

- Siječanj: prva petorica Manje braće doživljavaju 
mučeništvo u Maroku. 

- Obaviješten da »vikari« koji su ostali u Italiji uno- 
se proizvoljne promjene u Pravilo, Franjo se vraća 
i dobiva od Honorija III. kardinala Hugolina za 
zaštitnika Reda. Uz pomoć brata Cezarija Spajer- 
skog, obogaćuje Pravilo evanđeoskim tekstovima 
(usp. Jord 12-15). 

- Poučen iskustvom na Istoku i potaknut papinskim 
pismom Sane cum olim (datiranog 22. studenog 
1219), Franjo šalje pismo »trima kršćanskim drža- 
vama«, pozivajući ih da oglase javne hvale Bogu i 
na počast euharistiji. 

- Pismo svim klericima, prva i druga redakcija 

- Pismo upraviteljima naroda 

- Prvo pismo kustodima 

- Drugo pismo kustodima 

- 22. rujna: bula Cum secundum obvezuje i franjevce 
na uvođenje godine Novicijata, zabranjujući napu- 
štanje Reda poslije zavjetovanja. 

- Franjo se odriče izravne uprave nad Redom, po- 
vjeravajući ga vikaru Petru Katanskom (do 10. 
ožujka 1221, kojeg zamjenjuje brat Ilija). 

- 30. svibnja: na generalnom kapitulu u Porcijunku- 
li s pozornošću se organiziraju nove prekoalpske 
misije (Njemačka) i raspravlja se o novom tekstu 
Pravila. 

- Nepotvrđeno pravilo, u 24 poglavlja, od pape sa si- 
gurnošću potvrđeno, ali ne i službenom bulom. 

1221 


1223. 


1224. 


- »Duhovno« kompletiranje za bratstvo čine svaka- 
ko Opomene, sabrane možda postupno na gene- 
ralnim kapitalima, gdje je »Sveti Franjo upućivao 
braći opomene, prijekore i propise [...], pošto bi 
se posavjetovao s Gospodinom« (Peruđ 37). 

- Neke od molitava pripadaju vrlo vjerojatno Franji- 
nim zrelim godinama, bez mogućnosti sigurnijeg 
utvrđivanja kronologije: 

- Pozdrav krepostima 

- Pozdrav Blaženoj Djevici Mariji 

- Tumačenje Očenaša. 

1223. - Nastavlja se Franjin rad na formuliranju konačnog 

teksta Pravila, kako potvrđuje jedan važan doku- 
ment: 

- Pismo jednom ministru. 

- Ne nedostaju unutarnje napetosti (na »Kapitulu 
na rogožinama«: AsZb 17-18 OgSav 68) i jedno 
dugotrajno Franjino »iskušenje«. Sljedeći spisi 
mogli bi i potjecati iz ovog mučnog biografskog 
konteksta: 

- O istinskom i savršenom veselju 

- Casoslov muke Gospodnje. 

- Početak godine: ne bez poteškoća i sukoba (usp. 
lBon 4,11; AsZb 17) Franjo završava u Fonte Co- 
lombu konačnu verziju Pravila svoga Reda: 

- Potvrđeno pravilo, odobreno od Ffonorija III. (bula 
Solet annuere , 29. studeni). 

- 24-25. prosinca, u Grecciu euharistijsko »sjeća- 
nje« na rođenje Gospodnje (lCel 84-87). 

- Datirano sigurno poslije Potvrđenog pravila: 

- Pismo bratu Antunu (pogledaj PPr 5,2). 

- Pismo cijelom Redu, koje u redovima 34-43 sadrži 
pozivanje na PPr. 

- Kolovoz-rujan: korizma u čast sv. Mihaelu, »u 
mjestu La Verna« (15. kolovoz - 29. rujan), gdje 
Franjo prima stigmate, i poslije kojih »svojom ru- 
kom piše«: 

- Hvale Bogu višnjemu, »zahvaljujući Bogu na do- 
bročinstvu«; 

- Blagoslov bratu Leonu, za razloge (usp. 2Čel 49). 

1225. 


1226. 


- Ograničen u apostolskim aktivnostima, stigmata- 
ma i pogoršavanjem bolesti, Franjo se vraća u Por- 
cijunkulu. U ove posljednje godine života može 
se možda smjestiti Pismo vjernicima, ako ne prva, 
onda sigurno druga redakcija, jer Franjo izjavljuje 
da želi pisati »budući da ne mogu posjetiti osob- 
no pojedince, zbog bolesti i slabosti moga tijela« 
(2PVj 3). 

- Proljeće: U Sv. Damjanu Franjo sastavlja dvije po- 
hvale-pouke na narodnom jeziku, prva u zahvalu 
za sigurnost spasenja (certificatio), druga »na veću 
utjehu Siromašnim gospođama«: 

- Pjesma brata Sunca (usp. AsZb 83 i dodaci: AsZb 
84 i 7). 

- Siromašice, čujte (usp. AsZb 85). 

- Prelazi u Reatinsku dolinu gdje podnosi besko- 
risne kirurške terapije zbog teške bolesti očiju koju 
je dobio na Istoku. 

- Travanj-svibanj : u Sieni, tijekom pogoršanja bole- 
sti, diktira ukratko svoju posljednju »volju«: 

- Oporuka iz Siene (usp. AsZb 59). 

- Franjo je premješten isprva u Celle di Cortona, 
zatim u Bagnari, blizu Nocere, i onda je otpraćen 
u Asiz, u biskupski dvor. Na vijest o bliskoj smrti 
diktira posljednju strofu Pjesme brata Sunca. 

- Rujan: vjerojatno u zadnjim tjednima života dik- 
tira posljednju Oporuku, »podsjećanje, opomenu, 
pouku« (r. 34): tekst opće prihvaćen kao primje- 
ran za duhovnost i način života sv. Franje, ah koji 
treba biti smatran takvim i za vjernost Crkvi i za- 
vjetovanom Pravilu (usp. Opor 38-39). 

- »Malo prije svoje smrti« piše spis Posljednja volja 
Klari i sestrama (usp. PrKl 6,6-9; OporKl33). 

- 3. listopada: Franjo umire u Porcijunkuli, u su- 
botu uvečer 3. listopada (poslije zalaska Sunca, 
po srednjovjekovnom liturgijskom vremenu 4. 
listopada). Dan poslije tijelo mu je položeno u 
crkvi sv. Jurja u Asizu (crkva je danas uklopljena 
u baziliku sv. Klare), gdje je »kao djetešce naučio 
čitati i pisati, i gdje je kasnije po prvi put propo- 
vijedao« (lBon 15,5). 

1227. 


1228. 


1228-1229. 


1230. 


1232. 

1232-1235. 

1234. 

1234-1238. 

1239. 


1241. 


1242 . 


- 19. ožujka: kardinal Hugolin izabran za papu, uzi- 
ma ime Grgur IX. 

- 30. svibnja: Ivan Parenti izabran za generalnog mi- 
nistra reda. 

- 16. srpnja: Grgur IX. slavi Franjinu kanonizaciju, 
bula kanonizacije Mira circa nos objavljena je 19. 
srpnja. 

- 17. rujna: Klara dobiva od Grgura IX. Povlasticu 
siromaštva za samostan sv. Damjana u Asizu. 

- Po nalogu Grgura IX. Toma Čelanski piše životo- 
pis sv. Franje: Život blaženog Franje, ili Prvi živo- 
topis (lCel), od pape odobren možda 25. veljače 
1229. 

- 25. svibnja: prijenos Franjinih relikvija iz crkve sv. 
Jurja u baziliku sagrađenu u njegovu čast. 

- 28. rujna: zamoljen od komisije fratara, Grgur IX. 
izdaje bulu Quo elongati, koja negira pravnu valja- 
nost Franjine Oporuke i razjašnjava neke sumnje u 
svezi s tumačenjem Pravila. 

- Brat Ilija, nekadašnji Franjin vikar, biva izabran za 
generalnog ministra Reda. 

- Julijan Spajerski sastavlja Život sv. Franje. 

- 11. lipnja: Janja, kći Otokara III., kralja Češke, 
objavljuje svoju odluku za redovnički život. 

- Prva tri Klarina Pisma Janji Češkoj. 

- 15. svibnja: brat Ilija je smijenjen sa službe; u na- 
zočnosti Grgura IX. generalni kapitul izabire Al- 
berta iz Piše, po prvi put svećenika na čelo Reda; 
proglašavaju se prve Konstitucije. 

- Prije 25. listopada: Početak ili osnutak Reda ( Ne- 
poznati Peruđinac), djelce vjerojatno izišlo iz pera 
brata Ivana, učenika Egidija iz Asiza. 

- Na generalnom kapitulu u Asizu, Krescencije iz 
Iesia, generalni ministar, potiče skupljanje svjedo- 

1245. 

1246. 

1247. 

1252- 

1253. 

1255. 

1250- 

1257. 

1260. 

1263. 


čanstava, da bi se popunile praznine primijećene u 
Prvom životopisu (lCel) Tome Celanskog. 

- 14. studenog: Inocent IV objavljuje bulu Ordinem 
vestrum kao tumačenje franjevačkog Pravila. 

- 11. kolovoza : Leon, Rufin i Anđeo, Franjini drugo- 
vi, šalju u Greccio Krescenciju iz Iesia svoja sjeća- 
nja; također i građani Asiza šalju svoje svjedočan- 
stvo, koncentrirajući se na Franjinu mladost. 

- Ivan Parmski je izabran za generalnog ministra. 

- Toma Celanski završava Drugi životopis sv. Franje 
(2Cel) koji biva odobren od generalnog kapitula. 

- 18. kolovoza: Inocent IV proglašava »Oblik živo- 
ta« za ženske samostane reda sv. Damjana. 

1253. - Toma Celanski završava Spis o čudesima sv. Pranje 

(3Čel). 

- Četvrto pismo Janji i Oporuka sv. Klare. 

- 9. kolovoza: Inocent IV odobrava Klarino Pravilo 
za samostan sv. Damjana u Asizu. 

- 11. kolovoza: Klara umire u Sv. Damjanu. 

- 18. listopada: Inocent IV zapovijeda otvaranje po- 
stupka proglašenja Klare Asiške svetom. 

- 15. kolovoza: papa Aleksandar IV proglašava Kla- 
ru svetom u Agnaniju (iako datum nije u potpuno- 
sti siguran, svakako je onaj koji je najvjerojatniji). 

1260. - Napisan Savez sv. Franje s gospođom Siromaštinom. 

- Smijenjen sa službe Ivan Parmski; za generalnog 
ministra biva izabran Bonaventura Banjoređijski. 

- Generalni kapitul u Narboni povjerava Bonaven- 
turi mandat da napiše novi životopis sv. Franje i 
proglašava nove generalne Konstitucije. 

- Generalni kapitul u Piši odobrava Veći životopis sv. 
Franje Bonaventure Banjoređijskog. 

1266. 

- Generalni kapitul u Parizu naređuje uništenje svih 
životopisa sv. Franje, osim djela Bonaventure Ba- 
njoređijskog. 

1276. 

- Generalni kapitul u Padovi naređuje ponovno pri- 
kupljanje sjećanja na sv. Franju. Poslije toga datu- 
ma, s materijalom koji je prikupio Krescencije iz 
Iesia, nastaju Asiški zbornik (ili Peruđimka legenda ) 
i Legenda trojice drugova. 

1289. 

- 18. kolovoza: bulom Supra montem Nikola IV služ- 
beno uspostavlja Treći franjevački red, priključuju- 
ći mu prethodne pokorničke pokrete. 

1305. 

- Ubertino Kasalski, pritvoren na La Verni, piše 
prvu verziju svog djela Arbor vitae crucifixae Jesu 
Christi ( Stablo raspetog života Isusa Krista). 

1318. 

- Nastaje Ogledalo savršenstva. 

1325. 

- Anđeo Klarenski završava djelo Knjiga kronika ili 
nevolja Reda manje braće. 

1327-1337. 

- Nastaju Zgode bi. Franje i njegovih drugova, odakle 
će, vulgarizacijom nepoznatog autora, nekoliko 
desetljeća kasnije nastati čuveni Cvjetići. 


Kratice 


Sv. pismo 


Stari zavjet 

SZ 

Hošea 

Hoš 

Knjiga Postanka 

Post 

Joel 

JI 

Knjiga Izlaska 

Izl 

Amos 

Am 

Levitski zakonik 

Lev 

Obadija 

Ob 

Knjiga Brojeva 

Br 

Jona 

Jon 

Ponovljeni zakon 

Pnz 

Mihej 

Mih 

Jošua 

Jš 

Nahum 

Nah 

Knjiga o Sucima 

Suci 

Habakuk 

Hab 

Ruta 

Rut 

Sefanija 

Sef 

Prva knjiga o Samuelu 

1 Sam 

Hagaj 

Hag 

Druga knjiga o Samuelu 

2 Sam 

Zaharija 

Zah 

Prva knjiga o Kraljevima 

1 Kr 

Malahija 

Mal 

Druga knjiga o Kraljevima 

2 Kr 



Prva knjiga Ljetopisa 

1 Ljet 

Novi zavjet 

NZ 

Druga knjiga Ljetopisa 

2 Ljet 

Evanđelje po Mateju 

Mt 

Ezra 

Ezr 

Evanđelje po Marku 

Mk 

Nehemija 

Neh 

Evanđelje po Luki 

Lk 

Tobija 

Tob 

Evanđelje po Ivanu 

Iv 

Judita 

Jdt 

Djela apostolska 

Dj 

Estera 

Est 

Poslanica Rimljanima 

Rim 

Prva knjiga o Makabejcima 

1 Mak 

Prva poslanica Korinćanima 

1 Kor 

Druga knjiga o Makabejcima 

2 Mak 

Druga poslanica Korinćanima 

2 Kor 

Psalmi 

Ps 

Poslanica Galaćanima 

Gal 

Job 

Job 

Poslanica Efežanima 

Ef 

Mudre izreke 

Izr 

Poslanica Filipljanima 

Fil 

Propovjednik 

Prop 

Poslanica Kološanima 

Kol 

Pjesma nad pjesmama 

Pj 

Prva poslanica Solunjanima 

1 Sol 

Knjiga Mudrosti 

Mudr 

Druga poslanica Solunjanima 

2 Sol 

Knjiga Sirahova 

Sir 

Prva poslanica Timoteju 

1 Tim 

Izaija 

Iz 

Druga poslanica Timoteju 

2 Tim 

Jeremija 

Jr 

Poslanica Titu 

Tit 

Tužaljke 

Tuž 

Poslanica Filemonu 

Flm 

Baruh 

Bar 

Poslanica Hebrejima 

Heb 

Ezekijel 

Ez 

Jakovljeva poslanica 

Jak 

Danijel 

Dn 

Prva Petrova poslanica 

lPt 

Druga Petrova poslanica 

2 Pt 

Druga Ivanova poslanica 

2 Iv 

Judina poslanica 

Jd 

Treća Ivanova poslanica 

3 Iv 

Prva Ivanova poslanica 

liv 

Otkrivenje 

Otk 


Spisi sv. Franje Asiškog 


BIBer 

Blagoslov bratu Bernardu 

BlHs 

Blagoslov Klari 
i sestrama 

BILe 

Blagoslov bratu Leonu 

ČMu 

Casoslov muke 
Gospodnje 

FnPr 

Fragmenti Nepotvrđena 
pravila 

HvBo 

Hvale Bogu višnjemu 

HvČs 

Hvale uz svaki čas 

Isv 

O istinskom i savršenom 
veselju 

MRas 

Molitva pred Raspetim 

NPr 

Nepotvrđeno pravilo 

OblŽiv 

Oblik življenja Klari 
i sestrama 

Opom 

Opomene 

Opor 

Oporuka 

OporSi 

Oporuka iz Siene 

PAn 

Pismo bratu Antunu 

PBo 

Pismo građanima 
Bologne 

PFr 

Pismo braći u Francuskoj 

PHug 

Pismo Hugolinu 

PJak 

Pismo gospođi Jakobi 

PjSu 

Pjesma brata Sunca 


BenBrn 

Benedictio fratri 
Bernardo data 

BenCl 

Benedictio s. Clarae et 
sororibus in scriptis missa 

BLeo 

Benedictio fratri Leoni 
data 

OfPa 

Officium passionis 
Domini 

Frag 

Fragmenta alterius 
redactionis 
Regule non bullate 

LDei 

Laudes Dei altissimi 

LHor 

Laudes Dei ad omnes 
horas dicendae 

VPLet 

De vera et perfecta letitia 

OCru 

Oratio ante Crucifixum 
dicta 

RnBu 

Regula non bullata 

FoVi 

Forma vivendi ad Claram 
et sorores 

Adms 

Admonitiones 

Test 

Testamentum 

TestSen 

Testamentum Senis 
factum 

EAnt 

Epistola ad s. Antonium 

EpBon 

Epistola civibus Bo- 
noniensibus scripta 

EpFranc 

Epistola fratribus Francie 
missa 

EpHug 

Epistola ad Hugonem, 
episcopum Ostiensem 

Epjac 

Epistola domine Jacobe 
scripta 

CSol 

Canticum fratris Soliš 

lPKle 

Prvo pismo klericima 

lECle 

Epistola ad clericos I 

2PKle 

Drugo pismo klericima 

2ECle 

Epistola ad clericos II 

PKIs 

Pismo Klari i sestrama 
o postu 

EpCl 

Epistola Clarae 
et sororibus de ieiunio 

lPKu 

Prvo pismo kustodima 

lECu 

Epistola ad custodes I 

2PKu 

Drugo pismo kustodima 

2ECu 

Epistola ad custodes II 

PLe 

Pismo bratu Leonu 

ELeo 

Epistola ad fratrem 
Leonem 

PMin 

Pismo jednom ministru 

EMin 

Epistola ad quendam 
ministrum 

PosVo 

Posljednja volja Klari 
i sestrama 

UVol 

Ultima voluntas ad 
Claram et sorores 

PotHvB 

Poticaj na hvaljenje Boga 

ExhL 

Exhortatio ad laudes Dei 

PozBDM 

Pozdrav Blaženoj Djevici 
Mariji 

SVig 

Salutatio b. Mariae 
Virginis 

PozKr 

Pozdrav krepostima 

SVit 

Salutatio virtutum 

PPr 

Potvrđeno pravilo 

ReBu 

Regula bullata 

PRe 

Pismo cijelom Redu 

EOrd 

Epistola toti Ordini missa 

PrSam 

Pravilo za samotišta 

ReEr 

Regula pro eremitoriis 

PUn 

Pismo upraviteljima 
naroda 

ERec 

Epistola ad populorum 
rectores 

lPVj 

Prvo pismo vjernicima 

lEFi 

Epistola ad fideles I 

2PVj 

Drugo pismo vjernicima 

2EFi 

Epistola ad fideles II 

SirČuj 

Siromaške, čujte 

CAud 

Canto Audite Poverelle 

TumOč 

Tumačenje Očenaša 

ExPa 

Expositio in Pater noster 


Spisi sv. Klare Asiške 


B1K1 

Blagoslov sv. Klare 

BeCl 

Benedictio s. Clarae 

OporKl 

Oporuka sv. Klare 

TeCl 

Testamentum s. Clarae 

PEr 

Pismo Ermentrudi 

5EC1 

Epistola ad Ermentrudem 

lPJa 

Prvo pismo sv. Janji 
Praškoj 

1EC1 

Epistola ad s. Agnetem 
de Praga I 

2PJa 

Drugo pismo sv. Janji 
Praškoj 

2EC1 

Epistola ad s. Agnetem 
de Praga II 

3PJa 

Treće pismo sv. Janji 
Praškoj 

3EC1 

Epistola ad s. Agnetem 
de Praga III 

4PJa 

Četvrto pismo sv. Janji 
Praškoj 

4EC1 

Epistola ad s. Agnetem 
de Praga IV 

PrKl 

Pravilo sv. Klare 

ReCl 

Regula s. Clarae 

Životopisi i svjedočanstva 


AsZb 

Asiški zbornik (ili 
Peruđinska legenda) 

Avr 

Legenda sv. Franje u stihu 
Henrika Avranškog 

Bes 

Knjiga pohvala bi. Franje 
Bernarda Beskog 

lBon 

Veći životopis sv. 
Franje Bonaventure 
Banjoređijskog 

2Bon 

Manji životopis sv. 
Franje Bonaventure 

Uvod 


Povijesno sjećanje i duhovna baština »brata Franje« nalazi se ne 
samo u velikoj skupini njegovih biografija nego također u opsež- 
nom svežnju Spisa različite naravi i konzistentnosti , 1 koji su tijekom 
dvadesetog stoljeća u progresivnim promatranjima učenjaka dobili, 
osim uloge autentičnog »ključa« za ulazak u unutarnji svijet sveca iz 
Asiza, ulogu »filtra i kamena provjere « 2 za vrednovanje biografskih 
materijala. A upravo posljednja i najpouzdanija od spisa, Oporuka, 
izdiktirana pri kraju života, sadrži u sebi očito suprotne polove iz- 
među kojih se nastavlja razvijanje rasprave o bratu Franji »piscu«. S 
jedne se strane susreću samoodređenja »jednostavnog« ( simplex ) i 
»neukog« (idiota), s kojima ponizni Franjo sebe i svoje prve drugove 
stavlja u jedan niži i podređeni kulturalni položaj . 3 S druge strane u 
snažnoj antitezi Oporuka svrstava u isti red neke odlučujuće iskaze o 
važnosti »riječi« ( verba ) u životu brata Franje i bratstva okupljenog 
oko njega: riječi slušane, moljene, izgovorene, prenesene i konačno 
»napisane«, preporučene, sačuvane, pročitane, shvaćene i održavane 
»svetim izvršavanjem sve do kraja«. 


1 Prigodom 750. godišnjice njegove smrti izašla su dva nova kritička izdanja Spisa 
(Opuscula) brata Franje: I. M. Boccali, Concordantiae verbales Opusculorum s. Fran- 
cisci et s. Clarae Assisiensium , Ed. Porcijunculae, S. Mariae Angelorum-Assisii 1976. 
(kritičkom izdanju teksta, s cjelovitim leksičkim pregledom, dodaje vrlo korisne Te- 
stimonia, ili »paralelna mjesta«); K. Esser, Die Opuscida des hl. Franziskus von Assi- 
si. Neue textkritische Edition, Ad Claras Aquas, Grottaferrata (Romae) 1976; ovdje 
se upućuje na drugo izd. Esser, prošireno i revidirano: Esser, Die Opusctda, zweite, 
erweiterte und verbesserte Auflage besorgt von Engelbert Grau, Editiones Collegii 
S. Bonaventurae ad Claras Aquas, Grottaferrata (Romae) 1989 (novo pogl. XXIX, 
str. 462-488, o Verba exhortationis » Audite poverelle «, čija se autentičnost jamči). Sr- 
dačna zahvala subraći Leonardu Lehmannu ofmcap za dragocjene sugestije, i Pacifi- 
ku Sella ofm, za svakodnevnu tehničku pomoć. 

2 G. Miccoli, Francesco d’Assisi. Realta e memoria di un’esperienza cristiana, Einau- 
di, Torino 1991, str. 41. 

3 Usp. Opor 29 (»I premda jednostavan i bolestan ...); izričitije »neuk sam i nepis- 
men« (u PRe 39 i Opor 19 »Bili smo neuki i podložni svima«). Za sažete indikacije 
o Franjinu kulturalnom položaju upućuje se na C. Paolazzi, Lettura degli »Scritti« di 
Francesco d’Assisi. Ed. Biblioteca Francescana, Milano 2002, str. 23-42. 

Na taj način posljednja, velika riječ koju je brat Franjo izdiktirao ra- 
svjetljuje sve prethodne, pružajući za tri odsjeka Spisa - Hvale i molitve, 
Pisma, Pravila i opomene - osvjetljavajuće epigrafe, koji iznutra defini- 
raju njihov nadahnjujući izvor, bitne spojke, sadržaje i ciljeve s jednom 
tako lucidnom sviješću s kojom se ne bi mogao izjednačiti nijedan kri- 
tički ili tumačeći izričaj. Polazeći dakle od naznaka koje pruža Oporu- 
ka, u ovom ćemo općem uvodu slijediti nastanak svakog odsjeka u kro- 
nološkom nizu spisa, gledano u njihovu životnom odnosu s Franjinim 
evanđeoskim iskustvom, 4 te pokušati zatim osvijetliti njihovu bitnu i 
formalnu autentičnost te programe prihvaćanja, čuvanja i prenošenja, 
koje je autor predvidio, dok će analiza sadržaja pojedinih spisa biti 
prepuštena posebnim uvodima. Ali jedna točka mora biti jasna već na 
startu: kako su »božanske pisane riječi« početno svjetlo i stalni kvasac 
Franjina kršćanskog i evanđeoskog iskustva, tako je njegovo »pisati« i 
»dati da se napiše« bitna komponenta njegove povijesti komunitarne, 
osobne i eklezijalne. Čudnim historiografskim paradoksom tajna jed- 
nog čovjeka, koji se označavao kao »jednostavan« i »nepismen«, može 
biti shvaćena prije svega polazeći od stranica njegovih spisa. 

Hvale i molitve: 

»Ovako sam jednostavno molio i govorio« 

Franjo diktira Pravila jer bratstvu treba pisana norma za život, 
neophodna također da bi se dobila »potvrda« od strane Crkve; piše 
Pisma jer mu se pisamsko sredstvo čini korisnim instrumentom, u ne- 
kim okolnostima upravo neophodno potrebnim za naviještanje Riječi 
i za povezivanje s osobama. 5 Može se činiti manje laganim protuma- 
čiti zašto je odlučio pisati molitve, znajući za brižljivu suzdržanost 
kojom je Franjo uvijek čuvao »tajne« svoga razmatranja: »Blago sluzi 
koji tajne Gospodnje pohranjuje u svom srcu« (Opom 28,3). 

Možda odlučujući razlog stoji u jednoj Isusovoj molitvenoj »izre- 
ci«: »Riječi koje si mi dao njima predadoh« (Iv 17,8). Među »riječi- 
ma« predanim učenicima nalazi se Očenaš, ali ima također mnogo 
riječi osobne molitve koje je Isus uputio Ocu nebeskom, kao što je 


4 U potvrdu snage takva odnosa dovoljna je konstatacija da se u više od jedne 
polovice Oporuka bavi »presvetim božanskim riječima« naviještenim i napisanim 
(r. 12-13), upotrijebljenim u molitvi po normi liturgijske službe (r. 4-5.18.29-31; 
usp. PPr 3), zapisane u Pravilu i u Oporuci kao život »po uzoru na sveto Evanđelje« 
(r. 14-15.24-26.29-31.34-41). Od prvog do posljednjeg trenutka evanđeoski hod 
brata Franje proteže se između slušanja i obdržavanja »pisanih božanskih riječi«. 

5 Valja ocijeniti ozbiljnim gubitak pisama što ih je Franjo uputio kardinalu Hugoli- 
nu, radi naklonosti koju mu je iskazivao i »zbog hitnih razloga redovničke obitelji« 
(familiaris religionis urgente causa) (lCel 100); kratki pregledi drugih izgubljenih pisa- 
ma o. Esser stavio je u odsjek »Opuscula dictata« (usp. Scritti, str. 591-599). 

velikosvećenička molitva koju je Franjo tako volio i koju je više puta 
citirao. 6 Franjo dakle zna da je svaka molitva koja postaje riječ »do- 
bro« koje dolazi od onoga koji »kaže i čini svako dobro« u slugama 
svojim, i po primjeru Isusovu drži doličnim »ne prisvajati ga sebi«, 
nego ga dijeliti s braćom. Ovo je itinerarij (dar vjere - formulirana 
molitva - dijeljenje s drugim) koji se nazire u kratkoj molitvi koja je 
navedena u Oporuci : »A Gospodin mi dade takvu vjeru u crkve da 
sam ovako jednostavno molio i govorio: Klanjamo ti se, Gospodine 
Isuse Kriste. . . « (Opor 4-5). Iza Molitve pred raspelom, koja tome čini 
neposredan preludij (»daj mi pravu vjeru«, molio je Franjo), proši- 
rena antifona Klanjamo ti se najstariji je poznati Franjin tekst (oko 
1206), koji će kroz čitav život nastavljati sastavljati molitve na biblij- 
ske i liturgijske tekstove, izmjenjujući proširenja, sastavke (petnaest 
psalama Casoslova muke), parafraze (Oče), ponovno pronalaženje 
uzoraka koji su postali mjesta srca i uspomene (iz »anđeoskog po- 
zdrava« ili Zdravo Marijo cvatu Pozdrav Djevici i Pozdrav krepostitna) . 

Ali već citirana kratka antifona sadrži druge aspekte zajedničke 
Franjinim molitvama. Primjećuje se prije svega, ponovno, ono »jed- 
nostavno sam molio govoreći«: da podcrta kako liturgijska riječ, kao 
i drugi tekstovi koji su preuzeti ili se odražavaju drugdje, odgova- 
ra potpuno Franjinim unutarnjim očekivanjima; postala je potpuno 
»njegova«, glas Duha koji proglašava »Gospodine Isuse« (Opom 
8,1). Isto je tako očigledno da je u onom klanjati se »i u svim cr- 
kvama tvojim koje su po cijelome svijetu« čežnja k jednoj sveopćoj 
zajedničkoj molitvi, koja je ovdje ostvarena kroz poništavanje pro- 
stora i razdaljina u sakramentalnom otajstvu Krista, koji »premda se 
čini kako se nalazi na više mjesta, on ipak ostaje nepodijeljen« (PRe 
33), drugdje ponavljana i mijenjana u brojnim molitvama »poticaja 
i pohvale«, gdje molitelj gleda istovremeno iznad sebe i okolo sebe, 
postajući nadahnitelj zbora hvalitelja: od oporog Poticaja na hvaljenje 
Boga do veoma odmjerenih Pohvala za svaki čas, od stranica pohvala- 
poticaja-zahvala umetnutih u Nepotvrđeno pravilo (pogl. 21 i 23) do 
diptiha na pučkom jeziku Pjesme brata Sunca sa srodnim »riječima s 
melodijom« Siromašice, čujte (proljeće 1225). 7 

Poticaj da »ponovno izrekne« najintimnija iskustva molitve riječi- 
ma nadahnutim ili proizašlim iz biblijsko-liturgijskih tekstova, i koje 

6 Usp. NPr 22,42; 2PVj 58. O Isusovoj velikosvećeničkoj molitvi (Iv 17,1-26), 
»najduži navod biblijskog teksta koji se nalazi u Franjinim spisima«, pogledati O. 
Battaglia, S. Francesco e ii vangelo di Giovanni, u korisnom sveščiću mješovita sadr- 
žaja Parola di Dio e Francesco d’Assisi, Cittadella Editrice, Assisi 1982, str. 164-175. 

7 Raščlanjenu analizu molitava i pohvala, između biografskog konteksta i biblijsko- 
-liturgijskog nadahnuća, donosi Paolazzi, Lettura degli »Scritti«, str. 59-168; 193— 
210; daje k tomu naznake za korištenje osobno i skupno, L. Lehmann, Francesco 
maestro dipreghiera, Istituto Storico dei Cappuccini, Roma 1993. 

povezuju u molitvenom zajedništvu Boga, »divote« koje je on učinio 
i braću, pronalazimo na »cedulji« na kojoj je Franjo u rujnu 1224. 
svojom rukom napisao Hvale Bogu višnjemu i Blagoslov bratu Leonu: 
prve, prema svjedočenju brata Leona, sastavljene u zahvalu Bogu za 
dar stigmata; drugi, izvučen (gotovo) doslovno iz Ponovljenog zakona 
i primijenjen milostivo na subrata Leona, da ga oslobodi teške du- 
ševne kušnje. * * * * 8 Zaključak se usmjerava ponovno prema već poznatoj 
točki: također u molitvama, kao i možda više nego u zakonodavnim 
tekstovima i u pismima, »pisati« ukorjenjuje se istovremeno unutar 
iskustva milosti koju je Franjo živio i unutar »riječi« koju je Gos- 
podin Isus primio od Oca i »dao« učenicima, za spasenje njihovo 
i cijeloga svijeta. 9 Pisati, za Franju znači staviti u pokret spasenjsku 
snagu Riječi koju Otac nastavlja izgovarati u povijesti ljudi i u životu 
svakog od njih, i upravo ta svijest čini Franju izuzetno zahtjevnim u 
izradi njegovih pisanih »riječi« i u preporučivanju njihova prihvaća- 
nja, čuvanja, vjernog obdržavanja »sve do kraja«. 

Pisma: »Naviještati presvete božanske riječi« 

Među mnogim Opomenama koje se tiču »govora« o Bogu i ljudi- 
ma ima jedno blaženstvo koje bi moglo biti uzeto kao Franjin portret: 
»Blago onome redovniku koji nalazi milinu i veselje samo u presve- 
tim riječima i djelima Gospodnjim i pomoću njih u radosti i veselju 
vodi ljude k ljubavi prema Bogu« (Opom 20). Združena ljubav pre- 
ma Riječi i prema njezinim »poslužiteljima« toliko je živa da je brat 
Franjo ne može zaboraviti u posljednjem trenutku: 

A sve bogoslove i one koji su u službi presvetih božanskih riječi 
moramo častiti i poštivati kao one koji nam pružaju duh i život 
(Opor 13). 

Pisma su opipljiv dokaz koliko je Franjo, navjestitelj pokore i đa- 
kon, osjećao urgentnost da proglašava Riječ svim sredstvima koja su 
mu na raspolaganju. 10 Ne može se isključiti da je Franjo brzo zapo- 


Brižan opis cedulje, s izdanjem vjerne reprodukcije Franjinih autografskih teks- 

tova i rubrika brata Leona, dao je Bartoli Langeli, Gli autografi di frate Francesco, 

str. 30-41; obrazlaže pripadnost završnih aklamacija (magnus ... salvator) izvornom 

autografu, C. Paolazzi, Per gli autografi di frate Francesco: dubbi, verifiche e riconferme, 

u: AFH 93(2000), str. 17-28. 

9 Usp.lv 17, 1-26 i NPr 22,41-55. 

O tome kako je za Franju bilo važno da »piše od sebe« tekstove u obliku pisama 
i o kulturalnim implikacijama toga malo poznatog biografskog aspekta nova i poticaj- 
na polazišta pruža A. Bartoli Langeli, Gli autografi di frate Francesco e di frate Leone, 
Brepols, Turnhout 2000, str. 57-75. 

čeo upućivati pisma s ciljem redovničkog oživljavanja (prva redakcija 
Pisma klericima odgovara jednako dobro Franjinoj mladenačkoj brizi 
za crkve i eubaristijskoj reformi IV lateranskog sabora 1215), ali se 
1220, poslije povratka s Istoka, upotreba pisama kao sredstva organ- 
ski uključila u složeno apostolsko djelovanje. Dana 22. studenoga 
1219. papa Honorije III. pismom Sane cum olim pozvao je snažno 
svećenike da odstrane zloporabe i promiču euharistijsko štovanje, i 
Franjo pokreće inicijativu nizom pisama upućenih »trima državama« 
kršćanskog naroda: druga redakcija Pisma svim klericima o štovanju 
tijela Kristova, Pismo upraviteljima naroda i Prvo pismo kustodima ma- 
nje braće. 11 Dokaz koji se ne može pobijati, da ta pisma pripadaju 
jedinstvenoj zamisli, jest Drugo pismo kustodima, koje citira izričito tri 
prethodna, preporučujući da se izrade njihovi prijepisi i da se izruče 
naslovnicima. U tom slučaju apostolsko planiranje nastaje u Franji iz 
jasne svijesti o uspješnosti pisamskog sredstva, ali se upotpunjuje ko- 
risteći kapilarno, s ciljem crkvenog oživljavanja, samu organizacijsku 
strukturu Reda. 12 Također s ove točke gledišta govor o bratu Franji i 
dalje ostaje otvoren: »jednostavan i neuk«, ali sasvim pozoran da spi- 
sima promiče riječ Božju i milosna otajstva povjerena »svetoj majci 
Crkvi« (2PKle 13). 

Bratske pobude i komunitarni razlozi isprepliću se na različit na- 
čin u pismima koja brat Franjo upućuje pojedinoj braći Reda: kao 
autografsko Pismo bratu Leonu, nesigurna datiranja, s majčinskim i 
oslobađajućim savjetom da slijedi siromaštvo Kristovo »na koji god 
način ti se čini bolje«; ili snažno Pismo jednom ministru, usmjereno 
na rješavanje konflikata bratstva koji uznemiruju »dušu« naslovni- 
ka i prijedlog sinteze poglavlja Pravila o »smrtnim grijesima« (na- 
zire se pripremni rad na Potvrđenom pravilu)-, i, konačno, kratko 
Pismo bratu Antunu, »mom biskupu«, gdje obedijencu za »pouča- 
vanje braće u svetoj teologiji« prati poziv da »ne ugasi duha moli- 
tve i pobožnosti, kao što je napisano u Pravilu«, očito potvrđenom 


11 Za tekst papinskog pisma i uske veze s citiranim pismima pogledati K. Esser, Stu- 
dien zu den Opuscula des hl. Franziscus von Assisi, Historisches Institut der Kapuziner, 
Roma 1973, str. 309-313. 

12 Ukazivanje na »pomanjkanje projektnog usmjerenja u odnosu prema Crkvi i 
društvu s Franjine strane« (Miccoli, Francesco d’Asssisi. Realtd e memoria, str. 81), na 
crti jedne radikalne i primjerne kenosis koja se odriče sredstava ljudske mudrosti i ne 
teži »reformirati« druge, možda može biti ublaženo naznačavanjem nekih konstanti 
njegova evanđeoskog služenja: pokorničko naviještanje u obliku »pobuda i pohvala« 
(iz ovlaštenja Inocenta III. u NPr 21.23 i u Pjesmi brata Sunca)-, odredbe i vršenje 
propovijedanja (NPr 17; PPr 9; Opor 7), u kontekstu jednog općeg poslanja (NPr 
16; PRe 8-9); i, konačno, pragmatička uporaba pisamskog sredstva s apostolskim 
svrhama. 

1223. 13 Također u tom manjem suglasju, odsustvu privatnih auto- 
biografskih zabilješki pridružuje se zajedno drhtaj čovjekoljublja 
posve usmjeren na duhovni razgovor sa sugovornicima: »Govorim 
ti kako mogu o onome što se tiče tvoje duše . . .« (PMin 2), »Ovako 
ti velim, sine moj, kao majka ...« (PLe 2). 

Više nego normativni tekstovi i molitve pisma izražavaju Franjinu 
apostolsku težnju, svijest o tomu da treba osim živom riječju navi- 
ještati Riječ spisima, kao što se jasno vidi iz iskaza kojim započinje 
veliko Pismo vjernicima-, »Budući da sam svima sluga, svima moram 
služiti i pružati mirisne riječi Gospodina svoga. Kako vas pojedinačno 
zbog bolesti i slabosti svoga tijela ne mogu osobno posjetiti, stoga sam 
u sebi razmislio i odlučio da vam ovim pismom i po vjesnicima upu- 
tim riječi Gospodina našega Isusa Krista koji je Riječ Očeva, i riječi 
Duha Svetoga koje su duh i život« (2PVj 4-6). Valja zapaziti veoma 
snažnu etičko-religioznu dimenziju ove stranice, gdje za »đakona« 
Franju također pisati postaje dužnost koje se ne može odreći, 14 kao 
što se ne može odreći naloga da naviješta Riječ. Spominjanje »bolesti 
i slabosti«, toliko velike da priječi apostolsko putovanje, čini se da 
odražava otežani položaj zbog kojega brat Franjo nije više u stanju 
hodati, a koji je ipak, prema kazivanju biografa, išao propovijedati na 
sedlu magarca. 15 Pismo, autentična sinteza najčešćih evanđeoskih i 
eklezijalnih tema, pripada dakle završnom vremenu svečeva života, 
i analogno kronološko smještanje spada na Pismo cijelom Redu koje, 
nakon dirljivog uvoda o zvanju i poslanju manje braće, misaonim 
Franjinim govorom započinje i produbljuje razmatranja o tijelu i krvi 
Gospodina, dostojanstvu svećeništva i »napisanim Božjim riječima«, 
anticipirajući pobude i stroge opomene koje ćemo naći u Oporuci. 
Sto se više udubljujemo u Spise brata Franje, tim više ti spisi otkrivaju 
unutarnji hod koji ih približava jedan drugome, kako u dubokim mi- 
slima tako u poniznom i ujedno uzvišenom tonu riječi. 


15 Pogledati PAn 2 (upućivanje je na PPr 5,2). Pažnja brata Antuna Padovanskog 
na normu života Reda vidljiva je iz jednog vjerojatnog implicitnog citiranja Pravila iz 
1221, kako iznosi C. Paolazzi, Antonio čita Francesco: l’Epilogo dei »Semiones dornini- 
cales« e »Regula non bidlata 17«, »II Santo« 36 (1996), str. 445-455. 

14 Obavijest o tome daje Franjo bio đakon ( levit ) potječe od Čelanskog (usp. IČel 
86: preuzeto od Juliana Špajerskog, Vita sancti Francisci , prolog i pogll. 54 i 73; lBon 
10,7), ali je sadržana u jednom odsjeku u kojem Franjo, obraćajući se »braći sveće- 
nicima«, piše: »mi, koji smo posebno ( specialius ) određeni za službu Božju« (PRe 
43). Poistovjećenost levit-đakon jasno se pokazuje u Actus b. Francisci, gdje se đakon 
sv. Lovro više puta naziva »levit« i opisuje se da je »obučen u dalmatiku «, koja je 
upravo odjeća đakona (Actus, pogl. 50; usp. Fontes Franciscani, Ed. Porziuncola, S. 
Maria degli Angeli-Assisi 1995, str. 2187). Govoriti o Franji kao »laiku« ne odgovara 
povijesnoj istini (usp. također Opor 18). 

15 Usp. lČel98; AsZb91; OgSav35. 

Pravila i opomene: »Živjeti po uzoru na sveto evanđelje« 

Franjin komunitarni i zakonodavni tijek zbivanja započeo je u 
proljeće 1208. kad su dvojica Asižana, Bernard Kvintavalski i Petar 
Katanski očitovali namjeru da se uključe u Franjin pokornički život, 
a ovaj posljednji odlučio zatražiti savjet od Gospodina, utječući se 
trostrukom otvaranju evanđelja u crkvi sv. Nikole u Asizu. 16 Gos- 
podinov je odgovor toliko iscrpan da se Franjo - jedini slučaj u svim 
Spisima - ne ustručava definirati ga kao »objavu«: 

( 14) A kad mi Gospodin dade nekoliko braće, 17 nitko mi nije po- 
kazao što mi valja činiti, nego mi sam Svevišnji objavi kako treba 
da živim po uzoru na sveto evanđelje. I ja sam to u malo riječi i 
jednostavno napisao, a gospodin Papa mi je to potvrdio. 18 

Odlomak Oporuke jasno je označio trokut unutar kojeg će se raz- 
vijati cijela zakonodavna aktivnost početaka: evanđelje, koje je sam 
Bog označio kao »pravilo i život Manje braće«; suradnja bratstva, 
ovdje ograničena na pisarsko provođenje »oblika« evanđeoskog 
života, ali na drugim mjestima izričito proširena na »savjet braće« 
okupljene na kapitulu; 19 konačno , potvrda, od strane pape Inocenta 
III. (1209-1210), koju veoma važno svjedočanstvo Jakova Vitrijskog, 
datirano u listopadu 1216, proteže na »svete zakone« formulirane 
na godišnjim kapitulima 20 koji su se progresivno slijevali u prvotno 
Pravilo, sve do sastavljanja aktualnog Nepotvrđenog pravila (1221). 
Neće biti zanemarena opaska koju je Franjo dodao o modalitetima 
pisane redakcije: »i ja sam to u nekoliko riječi i jednostavno dao napi- 
sati« (Opor 15), to jest sa zahvatom one snage »koja isključuje mo- 
guća razilaženja između unutarnjeg i vanjskog držanja« te uključuje 
»vjernost riječi i života . . . providnu otvorenost, u jasnoj opreci prema 


16 Pogledati paralelno pripovijedanje LegTd 27-29. 

17 U prisjećanju na početke Reda Franjo ukazuje na to da mu je bratstvo Manje 
braće ’dar’ nebeskoga Oca. 

18 Opor 14-15. »Objava« pozdrava mira (»Gospodin mi je objavio pozdrav da 
govorimo: Gospodin ti dao mir!«, Opor 23) dogodila se kontekstualno kod čitanja 
trečeg evanđeoskog odsjeka (tj. Lk 10,1-12; usp. Paolazzi, Lettura degli »Scritti«, str. 
290-293. 

19 Usp. PMin 12. 

20 Prvi vanjski svjedok života i imena »Manje braće« (usp. IVitr, 7-9) Jakov Vitrij - 
ski izvješćuje: »Ljudi ovoga reda skupljaju se jednom godišnje na određenom mjestu 
[...]. Posluživši se savjetom iskusnih osoba, sastavljaju i proglašavaju svete zakone, 
koje podastiru papi na odobrenje« ( IVitr 11). Ako je to bila procedura, razumljivo je 
zašto Prolog u Nepotvrđenom pravilu proteže papinu »potvrdu« na cijeli tekst (usp. 
NPr, Prolog, 2). 

dvosmislenosti, hipokriziji i formalizmu«. 21 Za Franju je riječ kazana 
i napisana »jednostavno« ( simpliciter ) samo kada je autentično zrcalo 
istine misli i života, modeliranog na riječima i djelima Gospodinovim. 

Ova naznaka pokazuje se odmah korisnom za Potvrđeno pravilo, 
službeno odobreno od pape Honorija III. 29 studenoga 1223, koje 
je više puta osumnjičeno da je rezultat duboke revizije (koje je izgle- 
dalo osakaćeno, razvodnjeno, kompromisersko) prethodnog »oblika 
života«, 22 zbog pritisaka ministara Reda i Rimske kurije. Moguće je 
da je kakav rez, više-manje bolan, brat Franjo morao prihvatiti, ali 
mu to nije priječilo da umetne u Oporuku jednu izjavu koja raščišćava 
polje od daljnjih sumnji: »kao što meni Gospodin dade da jednostav- 
no i cisto izreknem i napišem Pravilo i ove riječi, tako ih jednostavno i 
bez tumačenja shvatite i svetim djelovanjem sve do kraja opslužujte« 
(Opor 39). Oblik života koji je Gospodin objavio ne očekuje »glose« 
učenih, nego »sveto djelovanje« Duha koji ga pretvara u život. Za 
umirućeg brata Franju dakle Potvrđeno pravilo je također čedo one 
»kraljice mudrosti« koja silazi s visine i povjerava se »jednostavno- 
sti«, da bude prevedeno u riječi i djela koja su joj potpuno vjerna: 
»Zdravo, kraljice-mudrosti, Gospodin te čuvao sa sestrom tvojom 
svetom, čistom jednostavnošću«. (PozKr 1). 

Analogan govor vrijedi za Opomene, kojima bi činjenica da su 
skupljene ( recollecte ) iz Franjina živog glasa oduzela onu punu po- 
vjerljivost, koja međutim prosijava iz dubokog suglasja kojim »izre- 
ke« osvjetljavaju blaženstvo »čistih srcem«, uvijek otvorenih da vide 
Boga živoga i pravoga »koji govori i čini svako dobro« (Opom 8,3) u 
svima, i komplementarno blaženstvo »siromašnih u duhu«, koji sebi 
ne prisvajaju oholo Božju mudrost, riječi i djela, nego sve priznaju i 
vraćaju njemu: »Blago onome sluzi koji se ne uznosi više zbog dobra 
koji Bog po njemu govori ili čini, nego zbog dobra što ga govori i čini 
po nekom drugome« (Opom 17,1). Bog koji je govorio i djelovao po 
prorocima i svome Sinu Isusu nastavlja govoriti i činiti svako dobro 
u svojim slugama svakog vremena, i može stoga također dopustiti da 
u njegovo ime » kazuje i piše« (Opor 39) ponizni i neuki Franjo, koji 
nikada ne prestaje podsjećati samoga sebe i druge, da također spo- 
znato dobro božanskih riječi treba vratiti »riječju i primjerom vraćaju 
višnjemu Gospodinu Bogu komu pripada sve dobro« (Opom 7,4). 


21 L. Izzo, Semplicita, u: Dizionario Francescano. Spiritualita, Messaggero, Padova 
1983, str. 1693; 2° izd. 1995, str. 1869. 

22 Stanislao da Campagnola, Introduzione a Scritti di Francesco d’Assisi, u: Font! 
Francescane, Movimento Francescano, Assisi 1977, str. 64. Od toga opsežnog i jasnog 
Uvoda (str. 43-91), sjajna i još uvijek korisna sinteza kritičke rasprave iz dvadesetog 
stoljeća o Spisima, udaljuje nas prije svega poraslo, opravdano povjerenje u spisatelj- 
ske sposobnosti brata Franje te u bitnu i formalnu pouzdanost njegovih »napisanih 
riječi«, u skladu s rezultatima novijih istraživanja. 

Ako vratiti »riječju« znači ponizno »priznati« da dobro dolazi od 
Boga i njemu »zahvaliti «, 23 uzvratiti » primjerom « znači »propovije- 
dati djelima«, pretvoriti mudrost božanskih riječi u »sveto djelovanje 
koje mora sjati u primjeru za druge «, 24 i stoga činiti, živjeti, vjerno 
obdržavati sve do konca, kao što se Franjo ne umara da preporuči u 
onim završnim poticajima svojih spisa, a to čemo imati prilike ilustri- 
rati malo kasnije. 


Zašto su »Spisi« brata Franje 

Ugledni i zaslužni istraživač Kajetan Esser, polazeći od nesum- 
njive činjenice da je brat Franjo - prema praksi tada veoma raširenoj 
- općenito običavao davati da se piše po diktiranju, zbog pretjerane 
predostrožnosti opetovano promicao niz uznemirujućih hipoteza o 
redakcijskom postupku Spisa: naime da je Franjo, zbog oskudna po- 
znavanja latinskog jezika, što se čini potvrđeno autografima, braći 
pisarima različite jezične kompetentnosti (odatle oscilacije stilističke 
razine u različitim spisima) »diktirao na pučkom talijanskom jeziku 
onog vremena«, da im u nekim slučajevima »nije diktirao konačne 
izraze, nego samo misli, kojima je zatim sam brat trebao dati pisa- 
nu formu «. 25 Te hipoteze, pridodane informacijama o zahvatu općih 
kapitula i pojedinih osoba u redakciji Pravila , 26 snažno su se raširile 
franjevačkim raspravama, insinuirajući sumnju, koja se ponavlja, da 
su različiti oblici suradnje mogli na neki način iskriviti misao i naro- 
čito »živo kazivanje« Franjine riječi, s neposrednim negativnim pre- 
okretima glede pune pouzdanosti Spisa kao dokumenta povijesnog i 
biografskog . 27 

Ne čini se da je lako uskladiti ove kritičke pozicije s već navede- 
nim Franjinim tvrdnjama da je molio, govorio i pisao jednostavno 
(simpliciter ) , ili sa zahtjevnim pozivima na umjerenu i kontroliranu 


23 Poziv je isto tako topao za svu Manju braću (NPr 17,17-19) kao i za sve vjernike 
(2PVj 61-62). 

24 Pogledati NPr 17,3 (»Sva braća pak neka propovijedaju djelima«) i 2PVj 53. 

25 Esser, Scritti, str. 75. 

26 Za »savjet braće« okupljene na kapitulu, usp. PMin 13; vijest o zahvatu bra- 
ta Cezarija Spajerskog 1221. da »ukrasi Pravilo riječima evanđelja« nalazi se kod 
Jordana 15, dok Grgur IX., pozivajući se na Potvrđeno pravilo, izjavljuje: »bili smo 
mu (Franji) blizi za vrijeme sastavljanja spomenutog Pravila« (bula Quo elongati, 3: 
FF 2731). O »mnogim stvarima« izostavljenim iz Potvrđenog pravila zbog uplitanja 
ministara »protiv volje blaženog Franje« govori Intentio regulae, koja ipak konkretno 
navodi samo izostavljanje »onog poglavlja u kojem se govorilo: Ne nosite ništa na put« 
(usp. L. Lemmens, Documenta antiqua franciscana. I, Typographia Collegii S. Bona- 
venturae, Quaracchi 1901, str. 83-99; usp. NPr 14 i odgovarajuće bilješke). 

27 Kritičke hipoteze oca Essera ušle su također u I. izd. Fonti Francescane (usp. Sta- 
nislao da Campagnola, Introduzione a Scritti, str. 48-55. 

uporabu riječi razasutih u Opomenama-, gdje »Jao onome redovniku 
koji uživa u besposlenim i ispraznim riječima « (Opom 21,2), što je očit 
odjek stroge Isusove opomene protiv svake »bezrazložne riječi« (Mt 
12,36), biva od Franje preokrenuto i potvrđeno u misaono »blažen- 
stvo« za onoga tko upotrebljava riječi u punom suglasju s unutarnjim 
osjećajem: »Blago sluzi koji ... nije brz na riječima (Izr 29,20), nego 
mudro razmišlja što treba govoriti i odgovarati« (Opom 22,1). Tako 
ne iznenađuje da je u novije vrijeme konvergentni niz rasprava po- 
stupno restaurirao portret brata Franje »pisca«, smještajući u njezinu 
pravu dimenziju suradnju brata Cezarija Spajerskog na Nepotvrđenom 
pravilu , 28 uklanjajući iz izdanja autografa teže gramatičke pogreške na 
koje je ukazano u posljednjem kritičkom izdanju i istaknuvši pažljivu 
upotrebu epistolografskih normi, 29 i k tomu utvrdivši metodičko kori- 
štenje tipičnih retoričkih i stilističkih figura, ili analognih mehanizama 
citiranja s rezultatima stilistički istovjetnim, u »opuscula čije je redak- 
cijsko stanje na suprotnim krajevima: ovdje autograf, ondje Opomene, 
tekst među najviše osumnjičenima da je pretrpio izvanjske zahvate«. 30 

Potvrda da razlikovanje između Franjinih spisa autografa i spisa 
čije je tekstove diktirao treba biti zacijelo ublaženo, proizašla je iz 
utvrđivanja strogog načina govora i pisanja na način svetog evanđe- 
lja koji stari biografski izvori pripisuju Franji, koji »nije htio nikada 
zvati imenom nekoga tko bi se nazivao dobar, zbog poštovanja prema 
Gospodinu koji je rekao: Nitko nije dobar osim sam Bog (Lk 18,19). 
Na isti način nije htio zvati nikoga ni ocem ni učiteljem, ili to pisati u 
svojim pismima, zbog poštivanja Gospodina koji je rekao: I ne zovite 
nikoga vašim ocem na zemlji, niti se nazivajte učitelji . . ,«. 31 Provjerena 
kroz veoma korisno leksičko ispitivanje Franjinih Opuscula koje je 
provelo Sveučilište u Louvainu, 32 informacija se pokazala iznenađu- 
juće točnom, tako da nijedan od 141 slučaja triju navedenih evan- 


28 Usp. A. Gattuci, Cesario da Spim, u: I compagni di Francesco e la prima generazione 
minoritica. Atti del XIX Convegno Internazionale, Spoleto 1992, str. 141-142. 

29 Usp. Bartoli Langeli, Gli autografi di frate Francesco , str. 42-51 i 57-61. 

30 G. Pozzi, Lo stile di san Francesco, »Italia medioevale e umanistica« 41 (2000), 
str. 71 (cijela studija, potkrijepljena visokim i strogim metodološkim profilom, na str. 
7-72). 

31 OgSav 122. Informacija koja se nalazi u različitim biografskim izvorima tiče se 
posebno liječnika Buongiovannija ( Bonus lohannes ) iz Arezza, kojeg je Franjo nazi- 
vao frater lohannes, ime koje je hagiografska tradicija podvrgla neobičnom lomljenju, 
koje je rekonstruirao E. Menesto, La »Questione francescana« come problema filologi- 
co, u : Francesco d’Assisi e ii primo secolo di storia francescana , str. 138-141. 

32 Usp. J. F. Godet-G.Mailleux, Opuscula sancti Francisci. Scripta sanctae Clarae. 
Concordances, Index, Listes de frequences, Tables comparatives , Publications du CETE- 
DOC - Universite de Louvain, Louvain 1976. Potvrda se može naći u C. Paolazzi, 
Gli »Scritti« tra Francesco e i srni scrivani: un nodo da sciogliere, »Antonianum«, 75 
(2000), str. 481-497. 

đeoskih »naslova« (dobar - 33 slučaja; učitelj - 5; otac - 104, od 
kojih se 100 odnosi na Boga i 4 na »odricanje« od zemaljskog oca) ne 
pokazuje povrede evanđeoskog lingvističkog kodeksa koji je Franjo 
učinio vlastitim, a ista stvar vrijedi za njegovu odluku da ne kaže moje 
(225 slučajeva) za neko materijalno dobro, umjesto da vrati Gospo- 
dinu svaku pohvalu (s izvedenicama, 65 slučajeva, svi se odnose na 
Boga). U svjetlu istraživanja čini se stoga da treba »isključiti da su 
pisarima i suradnicima bila dana dopuštenja strana Franjinoj misli 
i diktiranju«, dok se »leksička strogost tako apsolutna, jamčena su- 
stavno snagom brojeva, da zamisliti samo kod autora koji združuje u 
sebi snažnu bistrinu misli i nesavitljivi nadzor oblika koji je izražava«. 33 
Ne samo zbog izvanredno suvisle vizije života i svijeta nego također 
zbog jezika i stila, Spisi su autentično ogledalo Božje riječi i Franjinog 
evanđeoskog »srca«. On je toga bio svjestan, kako pokazuju prepo- 
ruke koje ih potvrđuju. 

Putovi Riječi: naučiti, čitati, sačuvati 

Jedan od aspekata koji najviše iznenađuju u prvom čitanju Fra- 
njinih Spisa jest držanje po kojemu autor, u preporučivanju »stva- 
ri« i »riječi« sadržanih u njima, čini se da ih promatra, i uistinu ih 
promatra u odnosu na Božju riječ: »U ime Gospodnje! Molim svu 
braću da nauče sadržaj i smisao onoga što je u ovom životu napisano 
za spas naše duše«, poziva Franjo u završnom poglavlju prvog Pra- 
vila, oponašajući svetopisamsko: »napisano je« (scripta sunt ), 34 dok 
u Pismu vjernicima izričito kaže da želi prenijeti »riječi Gospodina 
našega Isusa Krista, koji je Riječ Očeva, i riječi Duha Svetoga koje su 
duh i život «. 35 Na iskazanu svijest da njegova napisana riječ odražava 
»jednostavno« njegovu misao, kako se unaprijed vidjelo, pridružuje 
se dakle u Franji duboka svijest da se učinio vjernim »poslužiteljem« 


33 Paolazzi, Gli »Scritti« tra Francesco e i suoi scrivani , str. 497. O »leksičkim pitanji- 
ma« sv. Franje raspravlja s uobičajenom akribijom Pozzi, Lo stile disan Francesco, str. 
45-63. Na isključivo korištenje leksičkog ispitivanja Spisa oslanja se također pažljiva 
analiza nekih velikih teoloških tema koju je dao Thaddee Matura, uvjeren s vidljivim 
razlogom da su Spisi »djelo u globalu autentično i osobno Franjino [...] najpotpuniji 
i najvjerniji izraz njegova iskustva i njegove religiozne misli« (Th. Matura, Francesco 
parla đi Dio. Studi sui temi degli Scritti di san Francesco, Ed. Biblioteca Francescana, 
Milano 1992, str. 15). 

34 Usp. NPr 24,1 i analogni Pavlov odlomak: »što je nekoć napisano ( scripta sunt) 
nama je za pouku napisano« (Rim 15,4; kod Pavla, kao uopće u Svetom pismu, pasiv 
scriptum est, scripta sunt označava, ne imenujući ga, glavnog autora, Boga). 

33 2PVj 3. Franjina riječ je razjašnjena implicitnim citiranjem Ivana: »Duh je onaj 
koji oživljava, tijelo ne koristi ništa; riječi koje sam vam govorio duh su i život« (Iv 
6,64). Kristove »riječi« također su od »Duha koji daje život«, jer samo Duh ih može 
pretvoriti u život u vjernicima. 

Riječi spasenja, i samo spajanjem ovih dvaju uvjerenja razjašnjava 
nastojanje s kojim, osim u Oporuci, on na završetku Pravila i Pisama 
preporučuje svoje spise, opisujući s minucioznom jasnoćom susljed- 
ne faze u kojima se treba artikulirati njihovo prihvaćanje, kako se 
pokazuje iz završnog poticaja Nepotvrđenog pravila (pogl. 24), koje 
ćemo analizirati, popunjavajući polazne točke iz paralelnih mjesta. 

»U ime Gospodnje! Molim svu braću da nauče sadržaj i smisao 
onoga što je u ovom životu napisano za spas naše duše i da to če- 
sto dozivaju u pamet. I molim Boga da on, koji je svemoguć, troj- 
stven i jedan, blagoslovi sve one koji to poučavaju, koji uče, koji 
imaju uza se, drže na pameti i ostvaruju, svaki put kad ponavljaju i 
ostvaruju ono što je ondje napisano za spas naše duše. I molim sve 
ljubeći im noge da to veoma ljube, čuvaju i opslužuju. U ime Boga 
svemogućega i gospodina pape i pod poslušnost zapovijedam i 
naređujem da od onoga što je u ovom životu napisano nitko ništa 
ne oduzima niti napisanome što dodaje (usp. Pnz 4, 2; 12, 32). I 
zabranjujem da braća imaju drugo Pravilo. 

Slava Ocu i Sinu i Duhu Svetomu. Kako bijaše na početku, tako i 
sada i u vijeke vjekova. Amen.« 36 

Početni zahtjev da » nauče sadržaj i smisao« Pravila odražava Fra- 
njino uvjerenje da je također u »pravilu i životu« Manje braće, kao u 
Svetom pismu, sadržaj (tenor) bezuvjetna potpora »smisla« ( sensus ) 
koji stoji u njemu: 37 ovo posljednje, da bi moglo biti naučeno, biti 
»shvaćeno«, jasno, kako izričito kažu završni pozivi Pisma vjernicima i 
Oporuke , 38 a potom »ono što je . . . napisano za spasenje naše duše« 
treba »često dozivati u pamet« (r. 1), jer će na one koji ih drže na 
pameti i dozivaju ih sići Božji blagoslov (r. 2). 39 Toliko inzistiranje nije 
slučajno, nego je usmjereno protiv lukave zloće Sotone, »koji želi . . . 


36 NPr 24. Šuma paralelnih mjesta (ovdje iznesenih pozornosti čitatelja s podna- 
slovom »Putovi Riječi«) pokazuje da završne preporuke prvog Pravila izražavaju naj- 
dublje Franjine čežnje o naviještanju i prihvaćanju božanskih riječi. 

37 O Franjinoj evanđeoskoj doslovnosti, shvaćenoj kao »vjernost u Duhu smislu 
teksta«, vidjeti A. Vauchez, Frangois d’Assise entre litteralisme evangelique et renouveau 
spirituel, u: Frate Francesco d’Assisi. Atti del XXI Convegno Internazionale (Assisi, 
14-16. listopada 1993), Spoleto 1994, str. 183-198. 

38 Po redu: »A svi oni i one koji ih dobrohotno prihvate i razumiju . . .« (2PVj 88); 
»ove riječi ... jednostavno i bez tumačenja nastojte shvatiti« (Opor 39). Važnost 
»shvatiti« Franjo je crpio iz parabole o sijaču (usp. Mt 13,18-23; NPr 22,12.17). 

39 Poziv da drže na pameti (memoria retineatis) poticaje prethodnog pisma o »pre- 
svetom tijelu i krvi Gospodina« također je u 2PKu 5 (povezano s Prvim pismom kusto- 
dima ), dok se u parafrazi na četvrtu prošnju molitve Očenaš » kruh svagdanji - Krist« 
traži »na uspomenu i razumijevanje (inteligentiam) i čašćenje ljubavi koju on ima 
prema nama« (TumOč 6). Poznavanje i uspomena usmjereni su na ljubav Kristovu. 

ugušiti riječ i zapovijedi Božje iz pamćenja i hoće zaslijepiti čovje- 
kovo srce« (NPr 22,19-20); tako da nije više u stanju vidjeti »pravo 
svjetlo, Gospodina našeg Isusa Krista« (2PVj 66). Iz tog razloga Fra- 
njo, nastavljajući, zaziva blagoslov također na »one koji poučavaju 
(docentes)« (r. 2), pojam koji se sigurno ne odnosi na komentare ili 
izlaganje Pravila, imajući u vidu nedovoljnu simpatiju za »glose«, 40 
dok bi mogla biti diskretna aluzija na neuku braću »koja ne znaju 
čitati« (NPr 3,9), i potreban im je netko da ih pouči čitati, 41 ne druk- 
čije od onih vjernika kojima Franjo, pozivajući se na »riječi« Pisma 
koje im je upućeno, preporučuje: »A oni koji ne znaju čitati neka 
ih često daju čitati; i neka ih do svršetka čuvaju uza se pri svetome 
radu« (lPVj 20-21). 

Tn stvari koje su preporučene vjernicima savršeno oponašaju 
(uključujući »imati na pameti«) drugi niz operacija nabrojenih u 
tekstu koji komentiramo, ondje gdje Franjo moli od Boga da blago- 
slovi »sve one koji poučavaju, uče, imaju sa sobom, drže na pameti i 
vrše ove stvari« (r. 2). Već se vidjelo da binom poučavaju-uče aludira 
prikriveno na čitati zajednički, čin također bitan za oživljavanje sje- 
ćanja Božje riječi i obećanja koja su mu dana, i stoga preporučen »u 
ljubavi koja je Bog« svim kršćanskim vjernicima, i jednakom topli- 
nom Manjoj braći. 42 Još češći je zahtjev naslovnicima da »imaju sa 
sobom« i da »drže kod sebe« spis koji je Franjo ostavio ili uputio, 
zahtjev koji se za Manju braću od Pravila iz 1221. odražava osim u 
Oporuci, u pismima Kustodima , jednom ministru i Cijelom Redu, a za 
kršćane svjetovnjake ponavlja se na završetku dvaju pisama Vjernici- 
ma i u onom Upraviteljima naroda , 43 Sigurno, nije literarna »sreća« 
njegovih spisa ta do koje je Franji stalo, nego ljubomorno čuvanje 
»riječi napisanih od Gospodina«, onih istih koje on uporno nastoji 
sačuvati od napuštanja i da se postave na dostojno mjesto, 44 »časteći 
u njegovim riječima Gospodina koji ih je izgovorio« 45 i povjerio ih 


40 Usp. Opor 38-39. 

41 U srednjovjekovnom latinskom čitati znači također »obavljati funkciju čitača« (to 
jest čitanja-izlaganja nekog teksta) i znači jednako »poučavati« (docere), kako je u 
Pismu bratu Antunu-, »Drago mi je da ti poučavaš (legas) braću u svetoj teologiji« (r. 2). 

42 Za vjernike kršćane neka se pogleda lPVj 20; 2PVj 87bis; za manju braću praksa 
već uvedena da se na kapitulima čita Pravilo treba biti proširena također na Oporuku 
(usp. Opor 37). 

43 Neka se s obzirom na to vidi: za braću osim Opor 36 i lPKu 9; PMin 21; PRe 47; 
za kršćane svjetovnjake lPVj 21; 2PVj 87bis; PUn 9. Ponavljanje preporuke pokazu- 
je samo po sebi njezinu važnost za Franju. 

44 Usp. lPKle 12; 2PKle 12; lPKu 5; i naročito Opor 12. 

45 PRe 36. Dovoljno je ovo promišljanje, koje od riječi čini »sakramentalni znak« 
božanske prisutnosti, da isključi u Franji svaki oblik psihološkog ili kulturalnog po- 
daništva u odnosu na pisane riječi. 

trajnoj uspomeni svoje Crkve, da ih pretvori u »život«. Budući da, 
inzistira dalje Franjo, slijedeći apostola Pavla, za ambiciozne i »tje- 
lesne« ljude također riječ Svetog pisma može postati »slovo [koje] 
ubija«, dok oni koji se daju odgajati iznutra od Duha mogu je pretvo- 
riti u život i hvalu, vraćajući je »riječju i primjerom, preuzvišenomu 
Gospodinu Bogu, kojemu pripada svako dobro«. 46 


Putovi Riječi: obdržavati, ne mijenjati, razglašavati 

Stvari dosad preporučene mogle bi, uistinu, ostati isprazno očito- 
vanje »duha tijela« koji »hoće i veoma se brine da ima riječi, ali malo 
da ih ostvari« 47 da nije bilo odlučnog djelovanja kojemu su usmjere- 
na sva druga: provesti u djelo Riječ, činiti (24,3) ono što se slušalo, na- 
učilo, čega se sjećalo i čuvalo kod sebe, što će za kršćane svjetovnja- 
ke, klerike i laike, značiti obdržavanje zapovijedi, savjeta i riječi Gos- 
podinovih skupa s odredbama i sakramentalnom praksom Crkve, 48 a 
za Manju braću »obdržavati svetim djelima sve do kraja« evanđelje i 
Pravilo obećano Gospodinu. 49 Da bi se to dogodilo, nužno je »imati 
Duh Gospodnji i njegovo sveto djelovanje« (PPr 10,8) jer po svome 
Duhu Bog »kaže i čini svako dobro« u svojim slugama, čisteći ih, 
rasvjetljujući ih, raspaljujući ih iznutra vjerom i ljubavlju prema Gos- 
podinu Isusu, koji ih vodi savršenom zajedništvu s Ocem. 50 

Listajući Franjine Spise postupno raste divljenje u utvrđivanju 
kako se svaka napomena o »riječi« izgovorenoj ili napisanoj slijeva u 
jednu duboko jedinstvenu viziju, koja od začuđenog promatranja bo- 
žanskih »riječi po kojima smo spašeni i otkupljeni od smrti na život« 
(2PKle 3) silazi na promatranje svjetala i sjena ljudskog govorenja 
i pisanja, s jednom posebno budnom pozornošću prema onoj tajni 
milosti za koju »Riječ Božja« nastavlja ulaziti u vrijeme kroz »pisane 
riječi« u svetim knjigama, kojih su Franjine Molitve, Pisma i Pravila 
oživljavanje i osobna i zajednička primjena. 


Opom 7,4. 

47 NPr 17,11 (ali neka se pogleda cijelo poglavlje, koje je neka vrsta tumačenja i 
zajedničke primjene Opomene 7, citirane gore). 

48 Primjeri, u dvostrukom naznačenom pravcu, druga redakcija Pisma klericima (po- 
sebno r. 13-15) i veča redakcija Pisma vjernicima , gdje se izričito upućivanje na »rije- 
či«, »zapovijedi«, »naredbe i savjete« Gospodina (r. 316-18.39) izmjenjuje s pozivima 
na pristupanje s vjerom sakramentima i »riječima« koje navješćuju svećenici Crkve, 
nužnim za spasenje (r. 22-24.32-36). Eto zbog čega početni pozdrav i završni poticaj 
tvrde suglasno da pismo sadrži »riječi Gospodina našega Isusa Krista« (r. 3.87). 

49 Usp. PPr 12,4; PRe 40-48; Opor 34-39. 

50 Usp. Opom 8; PRe 50-52. 

Nastaje sigurno iz religioznog štovanja za »božanske riječi« spa- 
senja zapovijed - odjek onih koje zapečaćuju stari i novi Zakon 51 - s 
kojom, na završetku Nepotvrđenog pravila, Franjo naređuje da »od 
onoga što je u ovom životu napisano nitko ništa ne oduzima niti k na- 
pisanome što dodaje« (24,4), odredba ponovljena u Oporuci također 
za Potvrđeno pravilo iz 1223. s dodatkom izričite zabrane bilo kakve 
»glose«. 52 Razložno je misliti da se zabrane koje je Franjo ponavljao 
ne odnose toliko na povredu prvog teksta koji je izašao iz njegova 
»pisanja po diktiranju«, i koji je on sigurno nadzirao, koliko više na 
prijepise za koje je znao da će biti urađeni za bratstvo manje braće i 
koje on sam opetovano potiče da se urade kad je riječ o Pismima , 53 
kao što se vidjelo ranije. »Sluga sviju« i navjestitelj »miomirisnih rije- 
či Gospodinovih«, Franjo želi da one ostanu u svojoj čistoći i jedno- 
stavnosti i da stignu do ljudi i žena cijelog svijeta, da sve podsjećaju 
na to kako je dužnost dati odgovor Bogu »pravednom i milosrdnom« 
koji poziva na spasenje. 

Zato na završetku mnogih svojih spisa brat Franjo misli možda na 
dramatičnu alternativu koju je Bog stavio između »života i smrti, bla- 
goslova i prokletstva« (Pnz 30,19), kad opominje da će »oni koji ne 
budu činili ove stvari, trebati o tom e položiti račun na dan suda, pred 
sudištem Kristovim«, 54 dok je na one koji ih prihvate, »provodeći ih 
u život svetim djelima sve do kraja«, zazivan blagoslov Boga, Oca i 
Sina i Duha Svetog. 55 Možda bi, za razumijevanje do koje se točke 
brat Franjo raspoznaje u Spisima koji su do nas stigli pod njegovim 
imenom, bilo dovoljno uzeti na znanje bez predrasuda jasno uvjerenje 
s kojim ih preporučuje svima, u svoje ime, ali prije svega u ime Božje. 
Tko pristupa bratu Franji s pitanjima vjere i života, neka ponovno pre- 
sluša dirljive riječi blagoslova kojima je, na granici vječnosti, zapečatio 
zajedno svoje evanđeosko poslanje i posljednji od svojih spisa: 

»I tko god ovo bude opsluživao, neka ga na nebu ispuni blagoslov 
višnjega Oca, a na zemlji blagoslov ljubljenoga Sina njegova s pre- 
svetim Duhom Tješiteljem, svim silama nebeskim i svima svetima. 
A ja, maleni brat Franjo, sluga vaš, potvrđujem vam koliko mogu 
iznutra i izvana ovaj presveti blagoslov. Amen.« (Opor 40-41). 


51 Za Stari zavjet, usp. Pnz 4,2; 12,32; za Novi zavjet, usp. Otk 22,18-19. 

52 Usp. Opor 35.38-39. 

53 Usp. 1 i 2PKle 15; 2PVj 88; lPKu 9; 2PKu 6. 

54 Usp. 2PVj 87bis; usp. lPVj 22; 1 i 2PKle 14. 

55 Valja uočiti svečanost blagoslova zazvanog na završetku Nepotvrđenog pravila: 
»I molim Boga da on, koji je svemoguć, trojstven i jedan, blagoslovi sve one koji . . .« 
(24, 2; usp. 2PVj 88; 1 i 2PKle 15; PRe 49; lPKu 9). 

Izvor : 

Uvod u Spise sv. Franje preveo Velimir Blažević prema: Fonti Francescane, Nuova 
edizione, a cura di Ernesto Caroli. Padova: Editrici Francescane, 2004, str. 
29-46. Tekst redigirao i bilješke preveo Ante Šoljić. 


Hvale i molitve 


Raspoređujući kronološkim redom Spise brata Franje, otkriva se 
da njihova najstarija i najnovija stranica pripadaju obje molitvama i 
hvalama : prva je Molitva pred Raspetim (1206), trpeće zazivanje čo- 
vjeka u potrazi svjetla i puta Božjeg; posljednja je »strofa« o »sestri 
našoj tjelesnoj Smrti«, koju je Franjo dodao Pjesmi brata Sunca i dao 
da se pjeva na vijest da je konačni prijelaz u Bogu bio već na pomolu 
(jesen 1226). Brat Franjo »pisac« rađa se i umire moleći. 

»Čovjek sav postao molitva« 

Tu dvostruku okolnost ne smijemo podcijeniti, budući da se tiče 
»ne nekog molitelja, nego čovjeka koji je sav postao molitvom« (2Cel 
95), u kojem neprestano traženje Boga Oca Stvoritelja ne slabi, nego 
produbljuje zajedništvo s njegovim stvorenjima. Tako Franjo potiče 
svoju braću da ne trnu nikada »duha svete molitve i pobožnosti, 
čemu moraju služiti ostale vremenite stvari« (PPr 5,2). Ne suzdržava 
se da svim kršćanima napiše: »I hvalimo ga i molimo mu se danju i 
noću [ . . . ] jer valja da se svagda molimo i nikada ne sustajemo« (2PVj 
21), i svemu stvorenome ponavlja neprekidno: »Sva djela Gospod- 
nja, blagoslivljajte Gospodina« (HvCs 5) 

Ako je molitva srce Franjina života, u njemu se od godina obraće- 
nja darovi milosti pretvaraju u divne geste koje uvijek uključuju riječi 
i duboke nakane molitve. Iz trp eće prosidbene molitve pred raspelom 
u Sv. Damjanu nastaje u kratkom vremenu u Franjinu evanđeoskom 
iskustvu prvo, radikalno poistovjećivanje molitve i života: »Od sada 
pa nadalje želim govoriti: Oče naš, koji si na nebesima « (LegTd 20). 
Otkrivanje Oca koji nas je stvorio i otkupio po svom Sinu činilo je da 
je u Franji dozrijevalo dirljivo iskazivanje zahvalnosti , koja se izraža- 
va istovremeno u molitvi Klanjamo ti se, recitiranoj u crkvama (usp. 
20por 5), i u neutješnom oplakivanju muke Kristove u polju svete 
Marije Anđeoske (usp. AsZb 78). Čitav svijet postaje hram, i Franjo 
može hodati »kroz šumu pjevajući pohvale Bogu na francuskom« 
(IČel 16), onako kako će kasnije razmišljati da pošalje svoju braću s 

Pjesmom na materinskom jeziku i s ovim neobičnim samopredstavlja- 
njem: »Mi smo pjevači Gospodinovi« (AsZb 83). Na taj način Fra- 
njino moljenje, i molitva i pohvale koje odatle proizlaze, postaju ključ 
za razumijevanje ne samo njegova kršćanskog iskustva nego također 
drugih njegovih zakonodavnih i pisanih tekstova koji se ondje u ra- 
zličitim oblicima javljaju i odražavaju: budući da »Franjini spisi, ne 
manje od njegova obraćenja i njegova evanđeoskog iskustva, imaju 
u početku lagan proces unutarnjeg dozrijevanja, s dugim vremenima 
molitve i gomilanjem pitanja koja nalaze odgovor u prosvjetljivanju 
milosti. Tko želi shvatiti Franju, treba krenuti odavle: od molećeg 
kusanja, produženog riječju Božjom, i od dubokih intuicija koje mu 
otkrivaju smisao života i svijeta, a ne od kulturalnih ulomaka koji se 
zakvače za njegove riječi«. 1 

Biblijski izvori i unutarnje nadahnuće 

Već prvi dokumenti Franje »pronalazača« molitava uključuju isto- 
vremeno izvore njegove molitve i tehničko-strukturalne vidove koji 
dominiraju njegovim molitvenim tekstovima. Sto se tiče inspiracijskih 
izvora, lako je ih je razaznati prije svega u biblijskom Psaltiru, moli- 
tvenoj knjizi u pravom smislu, u Isusovoj pouci (Očenaš) i općenito 
u euharistijskoj i liturgijskoj molitvi: sve su to izvori koji se vraćaju 
neprekidno, sad uzeti doslovno, sad sažeti i prilagođeni zahtjevima 
molitelja, sad promišljeni tako duboko da dovode do posve novih 
rezultata. Odjeci uglađene i viteške obrazovanosti, tako ljubljene u 
mladosti, pojavljuju se prije svega u novoj idealnoj slici koju milost 
oblikuje u Franji, ne više aspirantu za viteza kraljeva ovoga svijeta, 
nego blagom glasniku i pjevaču »Kralja neba i zemlje«. 

Naravno, Franji nije ništa više strano od operacije hladnih sasta- 
vaka na biblijske i liturgijske tekstove. Egzemplarna je izjava dana 
prije nego je napisao Pohvale Svevišnjetnu Bogu: »Želim napisati riječi 
pohvale Gospodinove kako sam ih promatrao u svom srcu« (2Cel 
49). 

Unutarnji put kojim je Franjo običavao prolaziti od molećeg pri- 
hvaćanja »riječi« Božjih do nove formulacije »pohvala« osvijetljen 
je primjereno onom stranicom Razmišljanja o svetim ranama gdje se 
pripovijeda, za upotpunjenje konteksta nastanka svojeručnih Pohva- 
la, da se jedne noći osvijetljene mjesečinom u rujnu 1224. brat Leon 
zaputio u šumu na La Verni, »i konačno začuje glas svetog Franje te, 
približivši se, opazi ga kako kleči na koljenima u molitvi uzdignuta 
lica i ruku prema nebu i u žaru duha govori: ’Tko si ti, o preslatki moj 


1 C. Paolazzi, Lettura degli »Scritti« di Francesco d’Assisi, Ed. Biblioteca Francesca- 
na, Milano 2002, str. 61. 

Bože? Tko sam ja, najneznatniji crv i nekorisni tvoj sluga?’ I te iste 
riječi samo je ponavljao, i nije govorio ništa drugo«. 

Osim pune biografske vjerodostojnosti epizode, kojoj su potreb- 
ne provjere kao izvora koji tu epizodu sadrži, čini se rasvjetnim po- 
kazateljem unutarnje dinamike Franjina moljenja, koji stapa u jednu 
oprečnu, strastvenu nočnu kratku molitvu mnogostruke poticaje 
uzete iz različitih mjesta Svetoga pisma: »Tko si, o Gospode« (Savao 
u Dj 9,5); »Ja sam crv, a ne čovjek« (Ps 21,7); » Sluge smo nekorisne« 
(Lk 17,10). To je način molitve koji najpouzdanija Oporuka vrača na 
početke pokorničkog života, kad je Franjo molio u crkvama proširu- 
jući liturgijsku antifonu Klanjamo ti se, Kriste (usp. Opor 4-5), a koju 
opet Actus beati Francisci pripisuju noćnoj molitvi u kući Bernarda iz 
Asiza, gdje je Franjo »raspaljen u žaru molio veoma pobožno i govo- 
rio: Bog moj i sve moje’«. 2 Neće biti teško uvidjeti unutar Franjina 
»Bog moj i sve moje« Pavlovo iščekivanje da jednog dana »Bog bude 
sve u svemu« (»ut sit Deus omnia in omnibus«, 1 Kor 15,28), tako- 
đer zato što se Pavlov i Franjin izraz ponovno javljaju u uskliku »Ti si 
sve« (»Tu es omnia«), smještenom u središtu Hvala Bogu višnjemu. A 
dinamika ove vrste mogla bi rasti, kao što je rasla u Franjinu iskustvu. 
Ukorijenjene životno u Božjoj riječi, sve Franjine molitve nastaju iz 
prosvjetljenja Duha Svetoga i prelaze u duboku kupelj unutarnjosti. 
Također njegove psalmističke »kompilacije«, u strukturalnom uređe- 
nju i u razložnim osobnim kalemljenjima, pokazuju utjecaj Franjine 
inovativne tankoćutnosti, odjek njegovih najskrovitijih misli. 

Tematska i strukturalna tipologija 

Prolazeći letimično popis molitava, tekstovima biblijskog odjeka i 
proširivanja pripada ttiolba svjetla i teoloških kreposti koja se slijeva u 
Molitvu pred Raspetim, koja nalazi svoju idealnu dopunu u brižnom 
Pozdravu krepostima, autentičnoj sintezi Franjinih najdražih kreposti, 
koje su se već pojavile milošću cijelog Trojstva u Majci Božjoj Mariji, 
»djevici koja je postala Crkva« (Pozdrav Blaženoj Djevici Mariji), i 
zazivane svakodnevno u Molitvi po Očenašu, druga i najviša prosid- 
bena molitva - visoko duhovna, zajedno s molitvom u Sv. Damjanu 
- među onima koje je Franjo sastavio. 

U dosljednoj liniji s Franjinim moljenjem u godinama obraćenja, 
kasnije molitve raščlanjuju se između dva tematska pola iskazivanja 
zahvale i paralelnog općeg poziva na pohvalu, izraženih naizmjenično 
u novim oblicima ili u sretnim rapsodijama biblijskih tekstova. Za 
svojeručne Hvale Bogu višnjemu treba povjerovati bratu Leonu, koji 


2 Prevodim iz Actus beati Francisci et sociorum, u: Fontes Franciscani, S. Maria degli 
Angeli-Assisi 1995, str. 2087 (pripovijedanje je ponovno uzeto u Cvjet 2). 

kaže da ih je Franjo napisao poslije dara stigmata (rujan 1224), » da- 
jući zahvalu Bogu za dobročinstvo koje mu je dano«, i s analognom 
nakanom da »neprestano daje zahvalu Bogu« za osiguranje spasenja, 
u proljeće 1225. nastaje također Pjesma brata Sunca, koji prihvaća 
druge svrhe moljenja i pisanja Franjinih molitava: »Želim dakle, u 
pohvalu njemu i za našu utjehu i za izgradnju bližnjega, sastaviti novu 
pohvalu Gospodinu od strane njegovih stvorenja« (AsZb 83). Istim 
ovim širim svrhama odgovara poticaj Siromaške, čujte, i zatim Hva- 
le za svaki čas, protkane skoro potpuno građom iz psalama i litur- 
gijskom, na jednak način kao u velikom i još dijelom neistraženom 
Casoslovu muke Gospodnje, dugo, trpljeno i radosno zazivanje Krista 
svome »presvetom Ocu«, čiji se prijevod ovdje daje da bi se potaknu- 
la također njegova zajednička upotreba. 

U daljnju potvrdu da je Franjo bio nesposoban da razdvoji moli- 
tvu od drugih stvarnosti ih »riječi«, odsjek se zatvara tablicom Moli- 
tava koje se nalaze u drugim »Spisima«, čiji se tekst ne preuzima, upu- 
ćujući na tumačeće bilješke na odgovarajućim mjestima. Ipak, da se 
potkrijepi širok teološki dah Franjina moljenja, neka se pogleda ba- 
rem kako svečana Molitva i davanje zahvale prvoga Pravila (pogl. 23), 
autentična epopeja velikih Božjih djela, postaje poziv na »potpuni« 
odgovor čovjeka, ili neka se prođe kroz divni trojstveni hod ocrtan u 
molitvi koja zaključuje Pismo cijelom Redu. Ako »je Bog ljubav« (1 
Iv 4,16), Franjo ne prestaje sve podsjećati na to da je čovjekov život 
odgovor na Ljubav. 

Molitva pred Raspetim, sa svom vjerojatnošću najstariji među 
»spisima« koji se smatraju Franjinim, otvara prozorčić upravljen na 
njegovu unutarnjost u krucijalnim godinama obraćenja (1205-1206), 
kada su se znakovi božanskog poziva umnožavali, ali Franjo još nije 
potpuno izašao iz sjene noći i s velikim je trpljenjem »ustrajno tražio 
u molitvi da mu Gospodin pokaže njegovo zvanje« (LegTd 10). Izda- 
vač kritičkog izdanja, otac Esser, koji je uvjerljivo potvrdio autentič- 
nost Molitve, ne isključuje da je ona bila već formulirana na dan kad 
je Franjo, vjerojatno u siječnju 1206, »dok je prolazio blizu crkve sv. 
Damjana, bilo mu je rečeno u duhu neka uđe unutra da moli. Ušavši 
unutra, počne žarko moliti pred slikom Raspetoga ...« (LegTd 13). 
Biografi ne govore više, dok su rukopisi koji su nam sačuvali Molitvu 
sukladni u tvrdnji da je bila izrečena »na narodnom talijanskom« i 
tek je kasnije prevedena na latinski. Povijesno je važno da se radi o 
prvoj narodnoj »rimovanoj prozi« koju je Franjo sastavio. Na prvo 
čitanje upornost kojom Franjo traži »rasvjetljenje«, »razumnost i 
spoznaju«, čini se da pokazuju stanje unutarnje tame, koja uostalom 
odgovara vrlo dobro biografskom trenutku koji je on proživljavao. Ali 
u jednom pažljivijem istraživanju izranjaju također velike svjetlosti: 
vjera da je Svevišnji, slavni Bog darivatelj svake milosti; intuicija da 

samo vjera, nada i ljubav - teološke kreposti, kanali za zajedništvo s 
Bogom - mogu uistinu osvijetliti srce i promijeniti život; implicitno 
uvjerenje da je svako znanje samo po sebi isprazno, bez obdržavanja 
»svete i istinske zapovijedi« Gospodinove. Oslonci su duhovne teo- 
logije od kojih se Franjo neće više nikada udaljiti. 

Izričito navođenje od strane Tome Celanskog (usp. 2Cel 189) i 
suglasna rukopisna tradicija uklanjaju svaku sumnju o pripadnosti 
Franji Pozdrava krepostima, jedne vrste psalmističkih »lauda« razdi- 
jeljenih u tri dijela, od kojih svaki izgleda da opovrgava one koji su 
pokušali moralni horizont sveca iz Asiza svesti na društveni položaj 
»Poverella«. 

Već u početnom pozdravu »presvetim krepostima« (r. 1-4), za- 
zvanim u tri para »sestara«, može iznenaditi da »siromaštvu-poni- 
znosti« i »ljubavi-poslušnosti« prethodi par »kraljica mudrost-jed- 
nostavnost«. Ali Franjo ne utvrđuje apstraktnu hijerarhiju, gleda na 
evanđelje i iz njega izvlači primjeren hod: ako sve kreposti dolaze 
i proizlaze od Gospodina (r. 4), samo tko se stavi u slušanje »Sina 
Božjega, koji je prava mudrost Očeva« (2PVj 67) i obdržava njegovu 
riječ (jednostavnost), slijedeći »poniznost i siromaštvo Gospodina 
našeg Isusa Krista« (NPr 9,1), moći će živjeti s njim u »svetoj ljuba- 
vi« i u »svetoj poslušnosti« Ocu, braći, svim stvorenjima. 

Pogled u središte, na Boga, izvor svakog dobra, obrazlaže tako- 
đer drugi dio (r. 5-8), u kojemu se patristička riječ o nedjeljivom 
jedinstvu svih kreposti ujedinjuje s transparentnim citatom apostola 
Jakova: »Tko god obdržava sav zakon, ali ga krši u samo jednoj točki, 
postaje kriv u svemu« (Jk 2,10). Evanđelje je zakon ljubavi, a ljubav 
se ne može dijeliti. 

U trećem dijelu (r. 9-19) Franjo, svjestan da je krepost također 
pobjedonosna borba protiv zla, pokazuje kako svaka krepost »pomu- 
ćuje mane i grijehe« zajedno s njihovim otrovnim korijenjem, »Soto- 
nu i sve njegove zasjede«, »mudrost tijela« i oholu požudu »svijeta«. 
U završnom himnu »svetoj poslušnosti« (r. 14-18), pojavljivanje u 
transparentnosti Ivana Krstitelja i Gospodina Isusa daje shvatiti od 
koga je Franjo naučio ljubaznu poslušnost Očevoj volji, koji tajan- 
stvenim putovima ostvaruje u svijetu svoj plan spasenja. 

Među raznim »posebnim pobožnostima sveca« iz Asiza biograf 
Toma Celanski naznačuje s divljenjem pobožnost Mariji: »Okruživao 
je neizrecivom ljubavlju Majku Isusovu, jer je učinila našim bratom 
Gospodina veličanstva. Njoj u čast pjevao je posebne pohvale, uzdi- 
zao molitve, prikazivao toliku i takvu ljubav koju ljudski jezik ne bi 
mogao izraziti« (2Ćel 198). 

Teško je reći treba li među »pohvale« o kojima govori Celanski 
uključiti Pozdrav Blaženoj Djevici Mariji, kratki sastav nesigurna da- 
tuma, koji u naslovu i drugdje odražava prvi dio »anđeoskog pozdra- 

va« u pravom smislu riječi, Zdravo Marijo, dopunjen riječima drugih 
marijanskih molitava, likovima Starog zavjeta i naročito s evanđeo- 
skim pripovijedanjem navještenja (usp. Lk 1,26-38). Precizan plan 
odaje jedinstvo molitvi, koja je među najjezgrovitijim i najmisaonijim, 
proizašlim iz Franjina molitvenog srca. 

Niz pohvalbenih naslova smještenih na početku koristi slici ne no- 
voj, ali iznenađujućoj, »djevice koja je postala Crkva« (r. 1), to jest 
božansko boravište, izabrano i posvećeno od cijelog Presvetog Troj- 
stva na dan navještenja, kada je s osobom Riječi sišlo u nju »svako 
dobro« (r. 2-3). Ovdje se Franjo mišlju vraća na stara »mjesta« Božje 
prisutnosti među svojim narodom (r. 4), da bi se potom približio tajni 
jedne osobe koja je postala »haljina«, »službenica« i »majka« svoga 
Gospodina (r. 5). I od prošlosti biblijske povijesti pogled se preno- 
si na sadašnjost spasenja na djelu, ondje gdje Evini sinovi i kćeri, 
oslobođeni od grijeha »po milosti i rasvjetljenju Svetoga Duha« (r. 
6), mogu sa svoje strane postati »stan i boravište« Trojstva, »kćeri i 
službenice Svevišnjeg najvišeg Kralja (OblZiv 1), »zaručnici, braća i 
majke Gospodina našega Isusa Krista (2PVj 50). U »punoj milosti« 
čitava Crkva se prepoznaje kao plod milosti. 

Povijest takozvanih Hvala Bogu višnjemu i pridodanog Blagoslova 
bratu Leonu prije svega je kronika jedne »cedulje« ili male perga- 
mene (10x 13 cm) koja sadrži dva teksta na dvije strane, sačuvanog 
u Sacro Convento u Asizu i za koji Toma Celanski svjedoči da ga je 
Franjo napisao »svojom rukom«, na brdu La Verni i po božanskom 
nadahnuću, u korist jednog »druga« rastuženog teškom unutarnjom 
kušnjom koja je potom odmah iščezla (usp. 2Cel 49). 

Da je naslovnik bio brat Leon, to nam svjedoči prva rubrika koju 
je on stavio na istoj pergameni, na strani Blagoslova, gdje se ozna- 
čava da se događaj zbio »dvije godine prije smrti« Franjine, u vri- 
jeme četrdesetodnevnice u čast »svetog Mihaela u rujnu« (1224), i 
dodaje se jedan novi motiv za nastanak dvostrukog autografa: Fra- 
njo »poslije viđenja i riječi serafina i utiskivanja Kristovih rana na 
svom tijelu, učini ove pisane pohvale s druge strane cedulje, a na- 
pisao ih je svojom rukom, zahvaljujući Bogu za dobročinstvo koje 
mu je učinjeno«. 

Različite motivacije navedene za nastanak autografa, umjesto 
da ih se ukida, treba povezati. Ako su Pohvale pisane radi zahva- 
le Bogu za dar stigmata, brat Leon u drugoj »rubrici«, stavljenoj 
ispod teksta Blagoslova, piše: »Blaženi Franjo je pisao svojom ru- 
kom ovaj blagoslov meni, bratu Leonu«, implicitna potvrda Cela- 
nova pripovijedanja. Cedulja s La Verne svetačka je slika Franjine 
dvostruke religiozne pobožnosti: one sinovske, uvijek usmjerene na 
pohvale Bogu; one bratske, pune spremnosti udovoljavanju očeki- 
vanjima bližnjega. 

Pjesma brata Sunca, franjevačka pohvala na pučkom talijanskom, 
postala jedan od najomiljenijih tekstova kršćanske literature, izašla je 
iz Franjina srca u Sv. Damjanu u Asizu jednog hladnog jutra u prolje- 
će 1225. nakon jedne noći uznemiravane nečuvenom mećavom, ali 
obradovane božanskim obećanjem novog neba i nove zemlje, pre- 
plavljenih Božjim svjetlom: »Stoga, razveseli se i budi pun klicanja u 
svojim bolestima i patnjama, jer od ovoga časa možeš biti tako sigu- 
ran kao da si već u mome kraljevstvu« (AsZb 83,18). 

Pohvalu i zahvaljivanje Svevišnjemu Gospodinu, koji mu osi- 
gurava buduće spasenje (certificatio) , obećavajući mu divote »koje 
oko nije vidjelo niti uho čulo«, Franjo povjerava ne ljudskim ne- 
dovoljnim riječima (r. 1-4), nego licu i glasu sestara stvorenja koja 
tvore vidljivi svemir: blistavoj i rječitoj ljepoti nebeskih tijela (r. 
5-11), bratskoj i uslužnoj raznolikosti četiriju elemenata koji tvo- 
re promjenjiv svijet ispod mjeseca: »zrak«, voda, vatra i »majka 
zemlja« (r. 12-22), ne bez ljudske hvale opraštanja, patnje i smrti 
(r. 23-31), koja je unesena u kasnijim vremenima (usp. AsZb 84 i 
7), što čini evidentnom kršćansku inspiraciju »ove pjesme svemira 
otkupljenog, pomirenog i spašenog u Kristu, prave uskrsne pjesme 
novog svijeta koji će Krist ponovno predati Ocu« (F. Olgati). Kad je 
Pjesma brata Sunca, sa svojim završnim pozivom na pohvalu (r. 32- 
33), bila predana braći »pjevačima Gospodinovim« da je pronose 
čitavim svijetom (AsZb 83), možda ni Franjo nije mislio da je otišao 
tako daleko. 

Biografski izvori koji naširoko opisuju nastanak Pjesme kod Sv. 
Damjana dodaju da je »uvijek onih dana i na istom mjestu, nakon 
što je Franjo sastavio Pohvale Gospodnje po njegovim stvorovima, 
izrekao osim toga neke riječi s melodijom, na veću utjehu Siromašnih 
gospođa samostana Sv. Damjana, naročito jer je znao da su mnogo 
ražalošćene zbog njegove bolesti. I budući da ih zbog bolesti nije mo- 
gao posjetiti i osobno utješiti, htio je da im njegovi drugovi odnesu i 
dadnu da poslušaju onu pjesmu« (AsZb 85,1-2). 

Činilo se da je tekst izgubljen, sve dok se nije pojavio iz dva ko- 
deksa samostana Novaglie (Verona) i 1977. istovremeno su ga obja- 
vili sestra Chiara Augusta Lainati u Franjevačkim izvorima i otac 
Giovanni Boccali u »Forma sororum«. Izričito pripisivanje Franji 
u kodeksu od pergamene iz trinaestog stoljeća iz Novagliea (»Hec 
verba fecit beatus Franciscus in vulgari: Audite poverelle - Počujte 
sirotice«) dobilo je odlučujuću potvrdu u brojnim studijama o ovoj 
trećoj na narodnom jeziku »rimovanoj prozi« koju je Franjo sastavio 
u Sv. Damjanu, kojemu svakako pripada istaknuto mjesto u početci- 
ma narodne talijanske poezije. 

Strukturirana u četiri kratke »strofe«, rimovane ih podudarne, 
»riječi s melodijom« sintetiziraju jedinstvenom snagom evanđeoski 

projekt, Franjin stil i imaginaciju: povijest siromaška, prvi i posljed- 
nji poziv (r. 1-4), prvenstvo života »duha« nad izvanjskim asketiz- 
mom (r. 5-8), bolest i uzajamno služenje kao garanciju Kraljevstva 
(r. 9-14). U prelasku od siromašica na kraljice označuje se slika i 
milosni hod »siromašnih gospođa«. 

Dubok odnos s Riječju Božjom, citiranom, parafraziranom, filtri- 
ranom unutar proživljenog iskustva, predstavlja osnovni konstitutivni 
vid Franjinih Spisa. Ta činjenica postaje evidentna u pohvalama i mo- 
litvama literarno protkanim biblijskim i liturgijskim posuđenicama, 
gdje se komponenta originalnosti povjerava uređenju i dotjerivanju 
navedenih tekstova. Riječ je o Hvalama uz svaki čas, čvrsto zajamče- 
nim starom i bogatom rukopisnom tradicijom, i takozvanim Potica- 
jem na hvaljenje Boga, koje su dva očevica pronašla u jednoj kapeli »u 
mjestu Pustinjaka« (Cesi di Temi), prepisavši ga s obojene ploče koju 
je Franjo pisao svojom rukom, možda za posvetu te iste kapele (usp. 
Esser, Scritti, str. 332-335). 

Hvale za svaki čas, u obliku responzorijalnog psalma, sigurno su 
djelo Franjine zrelosti, kako se vidi iz harmonične dvodijelne struk- 
ture, gdje na trostruku aklamaciju pohvale s trinitarnom doksologi- 
jom (r. 1-4), slijedi četverostruki poziv djelima, slugama, nebesima 
i zemlji te njihovim stvorenjima i druga pohvala Trojstvu (r. 5-10). 
Završna molitva Bogu »Svemogućemu . . . koji je jedini dobar«, sin- 
tetizira franjevačku duhovnost pohvale kao »restitucije«. Stari ru- 
kopisi nas obavještavaju da je Franjo uvijek recitirao Hvale uz svaki 
čas prije svakog »časa« božanskog oficija (odatle naslov), sigurno 
da oživi svjesnost da je molitva Crkve, putnice na svijetu, zajedniš- 
tvo s Crkvom proslavljenom, sa svim čovječanstvom, sa sveukupnim 
stvaranjem. 

Ove iste teme pojavljuju se u Poticaju na hvaljenje Boga, koji zbog 
nekih nesigurnosti biblijskog citiranja i sveukupnog uređenja izgle- 
da tekst manje izrađen, te se stavlja među prve Franjine molitve. Ali 
izravni i nominalni poziv na »sva stvorenja« da hvale i blagoslivljaju 
Gospodina, daje da se već izdaleka nazire uzvišena kozmička liturgija 
Pjesme stvorova. 

Ljubav prema Ocu eksplodira u Franjinu životu kada, pred »spi- 
rital corte« asiškog biskupa, izgovara prve odlučujuće riječi svoga 
života: »Od sada i dalje želim govoriti: Oče naš, koji si na nebesima«. 
(LegTd 20). Iz neprekidnog pohađanja »molitve Gospodnje« nastalo 
je u Franjinoj zrelosti Tumačenje Očenaša, koje nije komentar, nego 
molitva meditirana, zaslađena, proširena da prihvati uspomenu bo- 
žanskih dobročinstava, ostvarenje dvostruke evanđeoske zapovijedi 
ljubavi, djelatno iščekivanje budućih stvarnosti. 

Valja primijetiti prije svega kružni tijek molitve, započete očin- 
skim i trojstvenim čudesima stvaranja i spasenja (r. 1) i završene 

zazivom da ona budu prepoznata i da se neprestano obnavljaju na 
»slavu« Trojstva (r. 11). Na drugom mjestu slijede molbe da neraz- 
djeljivi napredak spoznaje, ljubavi i blaženstva koje su posjedovali 
blaženici u »slavi« bude »posredstvom milosti« dan vjernicima koji 
žive u iščekivanju punine Kraljevstva (r. 2-4). Ali srce molitve u naj- 
dražem je zazivu Neka bude volja tvoja izrečenom, življenom i nama 
ostavljenom od Gospodina Isusa Krista (usp. 2PVj 8-13) kao sinte- 
za evanđeoskog zakona, gdje je Božja ljubav događaj koji raspaljuje 
unutarnje prostore, postaje »plan« koji usmjerava sve »nakane«, da 
se potom ostvare »sa svim našim snagama«, dok ljubav prema bliž- 
njemu postaje poziv na ljubav prema Bogu, bratsko sudioništvo, uz- 
državanje od svake uvrede (r. 5). 

U posljednjim prošnjama »kruh svagdanji« jest Gospodin Isus, 
čija nam ljubav postiže oproštenje, snagu da se oprašta, oslobađa- 
nje od napasti i od svakog zla (r. 6-10). Slava Ocu koji zapečačuje 
molitvu Gospodnju kaže, bolje od svake riječi, da za Franju moliti 
znači uvijek uzvraćati s pohvalom ljubav koju smo primili od Oca 
»najvišeg dobra«. 

Jedna od najpoznatijih stranica cijele franjevačke literature si- 
gurno je VIII. poglavlje Cvjetića, gdje se pripovijeda »Kako je sveti 
Franjo tumačio bratu Leonu, dok su išli putem, u čemu se sastoji 
savršeno veselje«: to nije dati velike primjere svetosti, činiti čudesa, 
poznavati znanosti, pisma i tajne stvari, pa ni obratiti sve nevjernike, 
nego strpljivo prihvatiti - kada stignemo u Svetu Mariju Anđeosku 
- da ne budemo prepoznati i da budemo potjerani na ružan način. 
»Savršeno veselje« je prihvatiti križ Gospodinov. 

Ustvari, pripovijedanje Cvjetića sjajan je prijevod na talijanski 
jezik epizode sadržane u Actus beati Francisci (pogl. VII.), čija su 
se dotjerivanja, usmjerena na to da u primjerenoj funkciji dekon- 
tekstualiziraju izvorni »diktat«, pokazala jasnim kad je otac Bughetti 
1927. objavio u »Archivum Franciscanum Historicum« redakciju su- 
hoparniju i realističniju »pravog veselja«, sastavljenu od vijesti brata 
Leonarda Asiškog, prema kojoj je Franjo zamišljao da dolazi u Svetu 
Mariju Anđeosku sam, i vratar ga odbija jer ga ne prepoznaje (kako je 
u Cvjetićima ), nego zbog razloga koji je puno više gorak: »Odlazi! Ti 
si priprost i neuk ... Nas ima toliko i takvih da nam ti nisi potreban« 
(r. 11). 

Možda parabola o »pravom veselju« odražava »najtežu kušnju 
duha« koju je Franjo trpio kroz dvije godine, razdiran sumnjom osjeća- 
nja kako ga bratstvo, previše naraslo brojem, obrazovanošću, operativ- 
nim planovima, postupno potiskuje na rub. Bit će da je najviše iskustvo 
La Veme nanovo umirilo unutarnju Franjinu tjeskobu, učinivši da s 
raspetim Gospodinom prođe put trpeće ljubavi sve do darivanja života 
»radije nego se htjeti odvojiti od svoje braće« (Opom 3,9). 

Časoslov muke Gospodnje 

Među Franjinim Spisima nijedan nije toliko pun otajstva i Kristova 
glasa kao Časoslov muke Gospodnje, i to premda su 15 psalama koji 
ga tvore najvećim dijelom kompilacije stihova (ili preuzimanje čitavih 
psalama: VIII tj. Ps 69; XIII tj. Ps 12) izvučenih doslovce iz biblij- 
skog Psaltira. Razloga koji razrješavaju prividnu kontradikciju ima 
dva. Prije svega sadašnji naslov ne treba učiniti da se zaboravi kako 
u ovom časoslovu Franjo ustvari želi slaviti cijelo otajstvo otkuplje- 
nja, od utjelovljenja do povratka Gospodinova, prolazeći kroz muku, 
smrt, uskrsnuće i uzašašće. K tome, u svim psalmima prvog dijela 
(I-IV) glas psalmista postaje glas Kristov, koji u vrijeme muke zaziva 
»svetog Oca« da mu dođe u pomoć, dok se u nastavku Časoslova 
Kristova molitva (VI, VIII, XH-XIV) ukrštava i izmjenjuje s moli- 
tvom Crkve (VII, EX-XI, XV), koja kliče zajedno sa svim stvorenjima 
zbog divota koje je Otac učinio u svom »ljubljenom Sinu«. Da se 
usklade tekstovi psalama s »puninom smisla« koji je u utjelovljenoj 
Riječi, opravdano je primijećeno da ih Franjo koristi ispuštajući ono 
što izgleda suprotno evanđeoskom duhu, dok maleni, mudri osobni 
umeci guraju stare riječi unutar beskrajnih horizonata koje je otvorio 
Krist, »prava Očeva mudrost«. Na taj način unutar Časoslova mogu 
jasno izaći na vidjelo neki temeljni aspekti Franjine duhovnosti. 

Prije svega je »ljubav Očeva« koja navodi Franju da na stranica- 
ma Evanđelja traži sve naslove kojima se Isus obraćao Ocu (»Oče 
moj«, »Oče sveti«, »Oče nebeski«), da bi ih potom ponudio Kristu, 
molitelju Časoslova, u doslovnom obliku (»Oče sveti«, više puta po- 
novljenom) ili kroz skupne i veoma efikasne varijante: »Moj sveti 
Oče« (1,5), »Ti si moj presveti Otac« (11,11; Y9), »Zavapit ću prema 
presvetom mome Ocu« (11,3), »Presveti Oče nebeski« (VII, 3. 10; 
XV3), u potvrdu da za Franju i za kršćanina, u vrijeme zemaljskog 
progonstva, lice Očevo može biti promatrano samo kroz »riječi« koje 
je njegova Riječ posijala u stvaranju, u Svetom pismu i u sakramental- 
nim znakovima Crkve. 

U moljenju »glasom Sina Božjega« pokazuje se dakle težnja za 
nasljedovanjem Krista, koji u Getsemaniju žarko moli Oca i pozi- 
va učenike da mole s njim: »Ostanite ovdje i bdijte sa mnom« (Mt 
26,38). Velik dio Časoslova, kako je gore rečeno, oponašanje je sto- 
pa-riječi Krista molitelja riječima psalama, sve do slijevanja glasa s 
njegovim, do oživljavanja s njim u cijelosti njegova života, smrti i 
uskrsnuća. Ali Franjo ne prestaje nikada tražiti od Gospodina Isusa 
pouke života, i kad u psalmu Božića piše »rodio se za nas u vrijeme 
puta i bio je stavljen u jasle, budući da nije imao mjesta u svratištu« 
(XV 7), namjerava podsjetiti sve da je Gospodin izabrao da bude 
putnik, »siromah i gost« na ovome svijetu. Poziv na nasljedovanje 

miješa se s pozivom na pohvale, kako se vidi iz zaključnih poziva 
istoga psalma, »Dajte Gospodinu slavu i čast [...]. Prinosite za žrtvu 
vaša tijela i uzmite na ramena njegov sveti križ i slijedite sve do konca 
njegove presvete zapovijedi« (XX 13; VII, 8): najuzvišenija pohvala 
Bogu od Kristova učenika stoji u nošenju »njegova svetog križa«, to 
jest u življenju s vjerom plana ljubavi koji je Otac izvršio na svakom 
od svoje djece. 

Posljednji citirani stih jest onaj završni također u izdanjima Caso- 
slova, ali nije to bio u Franjinu recitiranju, koji je tu dodavao antifonu 
Sveta Marijo Djevice i na kraju svega uvijek je govorio: Blagoslivljaj- 
mo Gospodina Boga živog i pravog, i njemu dajmo uvijek pohvalu, 
slavu, čast, blagoslov i svako dobro. Amen. Amen. Fiat. Fiat.« Franjo 
se nikad ne umara ponavljati da razmatrati tajne spasenja treba biti 
uvijek i samo preludij da se iskazuje zahvala, da se živi i da se hvali. 

Započinju psalmi koje je preblaženi naš otac Franjo sastavio po 
redu na počast te na uspomenu i pohvalu muke Gospodinove. 3 Oni 
se recitiraju i raspoređeni su na sve časove (kanonske) dana i noći. I 
započinju od povečerja Velikog petka, budući da je one noći Gospo- 
din naš Isus Krist bio izdan i uhvaćen. 4 Svratite pozornost na to da je 
blaženi Franjo recitirao ovaj časoslov na ovaj način: na početku je go- 
vorio molitvu koju nas je naučio Gospodin i Učitelj: Presveti Oče naš 
itd., skupa s pohvalama, naime: Svet, svet, svet, kao što su donesene 
gore. 5 Po završetku pohvala s molitvom je započinjala ova antifona: 
Sveta Marijo. Prvo je molio psalme [časoslova] svete Marije, zatim je 
molio druge psalme po svome izboru, i nakon što je izmolio sve te 
psalme, molio je psalme muke. Na završetku psalama molio je ovu 
antifonu: Sveta Djevice Marijo. Sa završetkom antifone bio je završen 
časoslov. 


3 Pravi i vlastiti tekst Časoslova bio je prenesen zajedno s »rubrikama« (od rubrum, 
»crven«, boja tinte), to jest s odredbama za ispravno recitiranje istog Časoslova, koje 
se ipak razlikuju u različitim rukopisima i »sigurno ne potječu od svetog Franje, bu- 
dući da govore o njemu uvijek u trećem licu« (Esser, Scritti, str. 412). Ovdje su tiska- 
ne kurzivom rubrike najstarijeg rukopisa, kod. 338 iz Biblioteca Comunale di Assisi 
(sredina XIII. stoljeća). 

4 Prema modernom računanju radi se o noći koja slijedi Veliki četvrtak, ali prema 
odredbi srednjovjekovnog crkvenog kalendara (kao i po onom hebrejskom) sa za- 
laskom Sunca započinjao je već novi dan (dakle Veliki petak), otvaran liturgijskom 
molitvom povečerja, kako se vidi u četiri nacrta ujedinjena u ovom Časoslova muke 
(usp. također PrSam 3). Paralelno, Franjina smrt koja se dogodila »u subotu uvečer 
poslije vespera, prije nego je pala noć« (AsZb 14; za nas, večer 3. listopada), u buli 
kanonizacije se kaže da se dogodila »dana 4. listopada« (bula Mira circa nos, 4). 

5 Odgovaraju na Očenaš (ili možda na Tumačenje Očenaša ) i Hvale uz svaki čas, koje 
u Asiškom kodeksu neposredno prethode Časoslova muke. 

Izvori : 

Uvod u Hvale i molitve preveo Velimir Blažević prema: FontiFrancescane, Nuova 
edizione, a cura di Ernesto Caroli. Padova: Editrici Francescane, 2004, str. 
159-165. Tekst redigirao i bilješke preveo Ante Šoljić. 

Spise sv. Franje preveo Stjepan Pavić prema: Francesco d’Assisi: Scritti , Edizione 
critica a cura di Carlo Paolazzi. Grottaferrata: Frati Editori di Quaracchi, 
Fondazione Collegio s. Bonaventura, 2009. 


Molitva pred Raspetim 


Višnji i slavni Bože, 6 
rasvijetli tmine srca moga 
i daj mi pravu vjeru, 7 

čvrsto ufanje i savršenu ljubav, 8 9 razum i znanje, Gospodine, 
da vršim tvoju svetu i istinitu zapovijed. 

Amen. 


Poticaj na hvaljenje Boga 

1 Bojte se Boga i dajte mu čast 9 (Otk 14,7). 

2 Dostojan je Gospodin primiti hvalu i čast (usp. Otk4,ll). 

3 Svi koji se bojite Gospodina, hvalite njega (usp. Ps 21,24). 

4 Zdravo Marijo, milosti puna! Gospodin s tobom (usp. Lk 1,28). 

5 Hvalite Boga, nebesa i zemljo (Ps 68,35). 

6 Sve rijeke, hvalite Gospodina (usp. Dan 3,78). 

7 Sinovi Božji, blagoslivljajte Gospoda (usp. Dan 3,82). 

8 Ovo je dan što ga učini Gospodin, kličimo i veselimo se njemu ( Ps 
117,24). 

9 Aleluja, Aleluja, Aleluja! Kralj Izraelov (Iv 12,13)! 

10 Sve što god diše Gospodina neka slavi (Ps 150,6). 

11 Hvalite Gospodina jer je dobar (Ps 146,1). 

12 Svi koji ovo čitate 10 blagoslivljajte Gospodina (Ps 102,21). 

13 Sva stvorenja, blagoslivljajte Gospodina (usp. Ps 102,22). 


6 Lako je zapaziti da slično započinje Pjesma brata Sunca. 

7 Dvadeset godina poslije Franjo u Oporuci 4. redak pokazuje kako mu je Bog od- 
govorio na ovu molbu za »pravu vjeru«. 

8 Popis i karakterizacija takozvanih teoloških kreposti podsjećaju na kratki traktat 
sv. Ambrozija o Fil 4,4-6: /ideš recta, spes firma, caritas perfecta. 

9 Usp. Otk 5,12. Na neka biblijska mjesta Franjo se u svojim Spisima opetovano 
vraća s neiscrpnom ljubavlju. 

10 Ovaj poziv pokazuje da se radi o tekstu koji nije samo pisan nego i izlagan za 
čitanje na javnome mjestu, kako navodi Wadding, a i jedan očevidac, koji je pisani 
tekst vlastoručno prepisao od Franje prema Esserovu dvojezičnom kritičkom izdanju 
Franjinih Spisa, str. 332-333. 

14 Sve ptice nebeske , n hvalite Gospodina (usp. Dan 3,80). 

15 Sva djeco, hvalite Gospodina (usp. Ps 112,1). 

16 Mladići i djevojke, hvalite Gospodina (usp. Ps 148,12). 

17 Dostojan je zaklani jaganjac primiti hvalu, slavu i čast (usp. Otk 
3.12). 

18 Blagoslovljeno bilo sveto Trojstvo i nepodijeljeno Jedinstvo. 

19 Sveti Mihaele arkanđele, brani nas u boju. 

Pozdrav Blaženoj Djevici Mariji 

1 Zdravo, Gospođo, sveta Kraljice, 
sveta Bogorodice Marijo, 

koja si djevica postala Crkvom, 12 

2 i izabrana od presvetog Oca nebeskoga, 
koji te posveti 

s presvetim Sinom svojim ljubljenim 
i Duhom Svetim Tješiteljem. 

3 U tebi je bila i jest 
sva punina milosti 
i svako dobro. 

4 Zdravo, palačo njegova, 
zdravo, šatore njegov, 
zdravo, kućo njegova. 13 

5 Zdravo, odjećo njegova, 
zdravo, službenice njegova, 
zdravo, majko njegova, 

6 i vi sve, svete kreposti, 

koje se po milosti i prosvjetljenju Duha Svetoga 
ulijevate u srca vjernih, 
da ih od nevjernih 
učinite vjernima Bogu. 


11 U Franjinim se Spisima ptice nebeske izričito spominju samo na ovom mjestu 
iako im životopisi posvećuju puno mjesta. 

12 »Djevica postala Crkvom«: još od otačkih vremena rane Crkve čest je parale- 
lizam Marije i Crkve. Marija je ustvari povlašteno boravište Boga među njegovim 
narodom. 

13 Uistinu »Mudrost je sazidala sebi kuću« Izr 9,1 kad je Sin Božji, »koji je istinska 
mudrost Očeva« 2PVj 67, došao prebivati u Djevici Mariji. 

Pozdrav krepostima 

1 Zdravo, kraljice-mudrosti, 

Gospodin te čuvao 

sa sestrom tvojom svetom, čistom jednostavnošću. 

2 Gospođo sveta siromaštino, 

Gospodin te čuvao 

sa sestrom tvojom, svetom poniznošću. 14 

3 Gospođo sveta ljubavi, 

Gospodin te čuvao 

sa sestrom tvojom, svetom poslušnošću. 

4 Presvete kreposti, 

sve vas čuvao Gospodin 
od kojega dolazite i potječete. 

5 Nema uopće nijednoga čovjeka na cijelome svijetu 
koji bi mogao posjedovati jednu od vas 

ako prije ne umre. 

6 Tko jednu posjeduje i ostale ne vrijeđa, 
sve vas posjeduje, 

7 a tko jednu vrijeđa, 

nijedne nema i sve vrijeđa (usp. Jak 2,10). 

8 I svaka ometa poroke i grijehe. 

9 Sveta mudrost ometa Sotonu i sve zloće njegove. 

10 Čista, sveta jednostavnost 

ometa svaku mudrost ovoga svijeta (usp. 1 Kor 1,20) 
i mudrost tijela. 

1 1 Sveto siromaštvo 

ometa svaku požudu i pohlepu 
i brige ovoga svijeta. 

1 2 Sveta poniznost 
ometa oholost 

i sve ljude koji su na svijetu 
isto tako i sve što je na svijetu. 

13 Sveta ljubav 

ometa sve đavolske i putene kušnje 
i sve tjelesne strahove. 15 

1 4 Sveta poslušnost 
ometa svaku vlastitu 
tjelesnu i putenu volju 


14 Da bi se nasljedovalo Krista, siromašnoga i poniznoga, nužno je siromaštvo u 
duhu. Kao što Franjo kaže u Opomenama XIV tko je istinski siromašan duhom »mrzi 
samoga sebe, a ljubi one koji ga pljuskaju po obrazu«. 

15 »Savršena ljubav izgoni strah« ( 1 Iv 4,18). 

15 i umrtvljuje svačije tijelo 

radi poslušnosti duhu i poslušnosti bratu svome, 

16 i takav je poslušan i podložan 
svim ljudima koji su na svijetu, 

17 i ne samo jedino ljudima 

nego i svim životinjama i zvijerima, 

18 da mognu činiti s njim što god htjednu (usp. Mt 17,12), 
koliko im bude dano odozgor, od Boga 16 (usp. Iv 19,11). 

Tumačenje Očenaša 

1 O presveti Oče naš (Mt 6,9b): stvoritelju, otkupitelju, tješitelju i 
spasitelju naš. 

2 Koji jesi na nebesima (Mt 6,9b): u anđelima i svetima, i prosvjet- 
ljuješ ih za spoznaju, jer si ti, Gospodine, svjetlo; raspaljuješ ih 
za ljubav, jer si ti, Gospodine, ljubav; prebivaš u njima i ispunjaš 
ih blaženstvom, 17 jer si ti, Gospodine, najviše dobro, vječno do- 
bro, od kojega je svako dobro, bez kojega nema nikakva dobra. 

3 Sveti se ime tvoje (Mt 6,9c): neka se bistri naše znanje o tebi, da 
spoznamo koja je širina (usp. Ef 3,18) tvojih dobročinstava, 
dužina tvojih obećanja, visina veličanstva i dubina sudova. 

4 Dođi kraljevstvo tvoje (Mt 6,10a): da ti po milosti kraljuješ u 
nama i učiniš da dođemo u kraljevstvo tvoje, gdje ćemo te 
zorno gledati, savršeno ljubiti, biti u blaženu zajedništvu s 
tobom, 18 vječno te uživati. 

5 Budi volja tvoja kako na nebu tako ina zemlji (Mt 6,10b): da tebe 
svim srcem ljubimo, uvijek o tebi razmišljamo, svom dušom uvi- 
jek tebe žudimo, svim umom svojim tebi sve svoje želje uprav- 
ljamo, tvoju slavu u svemu tražimo i svom snagom svojom (Lk 
10,27) sve svoje sile i nagnuća duše i tijela trošimo kao prinos 
tvojoj ljubavi i ničemu drugome; 19 i da bližnje svoje ljubimo kao 


16 »Dano odozgor«: prihvaćanje onoga što nam stvarnost donese najbolje je poka- 
zao Isus kad je rekao Pilatu: »Ne bi imao nada mnom nikakve vlasti da ti nije dano 
odozgor«. 

17 Budući da je Bog zajedništvo bitka, istine i ljubavi, »nebesko« stanje anđela i 
blaženika jest dar slave , u kojemu je spoznaja na prvom mjestu. Iz spoznaje se rađa 
ljubav, a po ljubavi Bog u proslavljenima prebiva i ispunja ih blaženstvom bez kraja. 

18 U pozadini Franjina teksta nazire se ivanovski ulomak »Naše je zajedništvo s 
Ocem. . . to vam pišemo da radost vaša bude potpuna« ( 1 Iv 1,3 Vg). 

19 Iz ovog je lako uočljivo da ljubav prema Bogu nije puki osjećaj, nego progresivno 
milosno događanje, koje uključuje sve misli i želje srca, usmjerene isključivo na njega, 
te konačno sve sile duše i tijela troši kao prinos toj ljubavi i ni na što drugo. 

same sebe privlačeći ih sve svom snagom tvojoj ljubavi, 20 radu- 
jući se zbog dobra drugih kao zbog svoga, a u zlu pateći s njima 
i nikome ne nanoseći nikakve uvrede (usp. 2 Kor 6,3). 

6 Kruh naš svagdanji daj nam danas (Mt 6, 1 1 ) : ljubljenoga Sina svo- 
ga, Gospodina našega Isusa Krista, daj nam danas, za spomen, 
poimanje i štovanje ljubavi koju je imao prema nama i svega 
onoga što za nas reče, učini i podnese. 

7 I otpusti nam duge naše (Mt 6, 12) : po neizrecivu milosrđu, po 
snazi muke ljubljenoga Sina svoga, Gospodina našega, i po 
zaslugama i zagovoru preblažene Djevice i svih izabranih svojih. 

8 Kako i mi otpuštamo dužnicima našim (Mt 6,12): i što posve ne 
otpuštamo, učini, Gospodine, da posve otpuštamo, da radi tebe 
neprijatelje istinski ljubimo i da se kod tebe za njih pobožno 
zauzimamo, nikomu zlo za zlo ne uzvraćajući (usp. Rim 12,17) i 
da nastojimo u tebi u svakoj stvari biti od koristi. 

9 Ine uvedi nas u napast (Mt 6,13a): bilo skrovitu bilo očitu, bilo 
iznenadnu bilo trajnu. 

10 Nego izbavi nas od zla (Mt 6, 13b) : prošloga, sadašnjega i budu- 
ćega. 

11 Slava Ocu i Sinu i Duhu Svetomu [kako bijaše na početku, tako 
i sada i vazda, i u vijeke vjekova], Amen. 

Hvale uz svaki čas 

[ Rubrika : Počinju hvale koje je sastavio preblaženi naš otac Fra- 
njo i sam ih je govorio uz svaki danji i noćni čas i prije časoslova Bla- 
žene Djevice Marije. Počinju ovako: Presveti Oče naš, koji jesi na ne- 
besima itd. sa Slava [Ocu], Potom neka se govore jutarnje hvale 21 ]: 

1 Svet, svet, svet Gospodin Bog svemogući, * 
koji jest, koji bijaše i koji će doći (usp. Otk 4,8): 

I hvalimo i uzvisujmo ga uvijeke (Dan 3,57b). 

2 Dostojan si, Gospodine Bože naš, t 
primiti hvalu, * 

slavu i čast i blagoslov (usp. Otk 4,1 1): 

I hvalimo i uzvisujmo ga uvijeke. 


20 Najviši oblik ljubavi prema bližnjemu sastoji se u tome da se privuče ljubavi pre- 
ma Bogu. 

21 Ova uvodna rubrika potvrđuje kako je opravdano o Franji pisao njegov životo- 
pisac Toma Celanski: »Nije se samo činilo kao da svim svojim bićem moli nego kao 
da se sav pretvorio u molitvu« 2Cel 95. 

3 Dostojan je zaklani jaganjac t 

primiti moć i bogatstvo i mudrost i snagu * 
i čast, i slavu, i blagoslov (Otk 5,12): 

I hvalimo i uzvisujmo ga uvijeke. 

4 Blagoslivljajmo Oca i Sina * 
sa Svetim Duhom: 

I hvalimo i uzvisujmo ga uvijeke. 

6 Sva djela Gospodnja, blagoslivljajte Gospodina (Dan 3,57b): 

I hvalimo i uzvisujmo ga uvijeke. 22 

6 Hvalite Boga našega, sve sluge njegove, * 

i koji se bojite Boga, mah i veliki (usp. Otk 19,5): 

I hvalimo i uzvisujmo ga uvijeke. 

7 Neka ga slavna hvale * 
nebesa i zemlja (usp. Ps 68,35): 

I hvalimo i uzvisujmo ga uvijeke. 

8 Sve stvorenje koje je na nebu t 
i na zemlji i pod zemljom, * 

i more i što je u njemu (usp. Otk 5,13): 

I hvalimo i uzvisujmo ga uvijeke (Dan 3,57). 

9 Slava Ocu i Sinu * 
i Duhu Svetomu: 

I hvalimo i uzvisujmo ga uvijeke (Dan 3,57). 

0 Kako bijaše na početku tako i sada i vazda * 
i u vijeke vjekova. Amen. 

I hvalimo i uzvisujmo ga uvijeke (Dan 3,57). 

1 Molitva: Svemogući, presveti, Svevišnji i najviši Bože, svako 
dobro, najviše dobro, sve dobro, koji si jedini dobar (usp. Lk 
18,19), tebi iskazujemo svaku hvalu, svaku slavu, svaku zahval- 
nost, svaku čast, svaki blagoslov i sva dobra. Neka bude. Neka 
bude. Amen. 


22 Istaknuvši isključivo pravo Presvetog Trojstva, Oca, Sina i Duha Svetoga da mu 
iskazujemo hvalu, Franjo se obraća svim stvorovima na nebu i na zemlji i pod zem- 
ljom, a uključuje i more i ono što je u njemu da mu se pridruže i iskažu hvalu Bogu. 

Časoslov muke Gospodnje 

Počinju psalmi koje je na štovanje, spomen i hvalu muke Gos- 
podnje 23 odabrao i uredio preblaženi naš otac Franjo. Njih treba 
govoriti za svaki danji i noćni čas. A počinju od povečerja Velikog 
petka, jer je te noći izdan i uhvaćen Gospodin naš Isus Krist. 24 I 
pamti da je taj časoslov ovako govorio blaženi Franjo: Prvo je govo- 
rio molitvu koju nas je naučio Gospodin i Učitelj: Presveti Oče naš 
itd. s hvalama Svet, svet, svet, kako stoji gore. Svršivši hvale i molitvu 
započinjao bi ovu antifonu: Sveta Marijo. Prvo bi govorio psalme 
o svetoj Mariji, potom druge psalme koje bijaše izabrao, a na kra- 
ju svih psalama koje je govorio govorio bi psalme muke. Svršivši 
psalam govorio bi ovu antifonu: Sveta djevice Marijo. Sa svršenom 
antifonom završen je Časoslov. 


[Prvi dio: Za trodnevlje Velikoga tjedna 
i za obične dane u godini] 

Povečerje 

Antifona: Sveta djevice Marijo 
Psalam [I] 

1 Bože, život sam ti svoj obznanio; * 

sabrao si suze moje u mijehu svom (Ps 55,8-9 Vg). 

2 Svi dušmani moji smišljahu zlo protiv mene (Ps 41,8), * 

i složno donesoše odluku (usp. Ps 71,10b). 

3 I uzvratiše mi zlo za dobro, * 

mržnju za ljubav moju (Ps 108,5). 

4 Umjesto da me ljube, zlo o meni govore, * 

a ja sam se molio (Ps 108,4). 

5 Oče moj sveti (usp. Iv 17,11), kralju neba i zemlje, t 

ne udalji se od mene, * 

jer blizu je nevolja, a nikoga nema tko bi pomogao 
(Ps 21,12). 


23 Tekst časoslova donosi se zajedno s rubrikama, to jest uputama za ispravno mo- 
ljenje časoslova. Te se upute od rukopisa do rukopisa razlikuju i ne potječu izravno 
od svetog Franje jer o njemu govore u trećem licu. 

24 Valja računati s tim da je po srednjovjekovnom računanju vremena sa zalaskom 
sunca započinjao novi dan. Tako se za Franjinu smrt kaže da je nastupila u subotu 
navečer poslije večernje, prije nego je pala noć; za nas je to 3. listopada, a u buli ka- 
nonizacije kaže se da se dogodila dana 4. listopada« bula Mira circa nos, 4. 

6 Uzmaknut će dušmani moji t 

u dan u koji te zazovem, * 

jer znam da si ti Bog moj (usp. Ps 55,10). 

7 Prijatelji moji i bližnji moji t 

približile se i stadoše protiv mene, * 
a moji najbliži ostadoše daleko (usp. Ps 37,12). 

8 Udaljio si od mene znance moje, t 

gnušali su se nada mnom, * 

predan sam, ne mogoh izaći (usp. Ps 87,9). 

9 Oče sveti (Iv 17,11), ne udalji pomoći svoje od mene (usp. Ps 

21 , 20 ), * 

Bože moj, pohitaj mi u pomoć (usp. Ps 70,12). 

10 Požuri se meni u pomoć, * 

Gospodine, Bože spasenja moga (usp. Ps 37,23). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Antifona : 'Sveta djevice Marijo, nije se na svijet rodila slična tebi 
među ženama, 2 kćeri i službenice višnjega, vrhovnoga Kralja, Oca 
nebeskoga, majko presvetoga Gospodina našega Isusa Krista, za- 
ručnice Duha Svetoga: 25 moli se za nas skupa sa svetim Mihaelom 
arkanđelom i svim silama nebeskim i svima svetima svome presve- 
tom ljubljenom Sinu, Gospodinu i učitelju. - Slava Ocu. Kako bi- 
jaše. 


Pamti da se ova gornja antifona govori uza sve časove; govori se 
umjesto antifone, kratkoga čitanja, himna, otpjeva i molitve; tako 
na službi čitanja i na svim časovima. Ništa drugo u njima nije go- 
vorio osim ove antifone s odgovarajućim psalmima. A na svršetku 
časoslova blaženi je Franjo uvijek govorio: Blagoslivljajmo Gospo- 
dina Boga živoga i istinitoga; uvijek mu iskazujmo hvalu, slavu, čast, 
blagoslov i sva dobra. Amen. Amen. Neka bude. Neka bude. 


25 Za potkrepu ekleziološkog odsjaja božanskih milosti darovanih Mariji »Djevici 
što je postala Crkvom« (PozKr 1) i »siromašne gospođe« Svetog Damjana nazivaju 
se kćerima i službenicama nebeskog Oca, zaručnicama Duha Svetog, dok se svim vjer- 
nicima preporođenim od Duha misteriozno daje biti »majkama našega Gospodina 
Isusa Krista« (2PVj 50). 

Služba čitanja 

Antifona: Sveta djevice Marijo 
Psalam [II] 

1 Gospodine, Bože spasenja moga, * 

vapio sam danju i noću pred tobom (usp. Ps 87,2). 

2 Neka dopre pred lice tvoje molitva moja, * 

prigni uho svoje k molitvi mojoj (usp. Ps 87,3). 

3 Pogledaj na dušu moju i spasi je, * 

od dušmana me mojih istrgni (usp. Ps 68,19). 

4 Jer ti si me izveo iz utrobe, * 

nado moja, od krila majke moje. 

5 Tebi sam predan iz utrobe, t 

od krila majke moje ti si Bog moj, * 
ne udalji se od mene (usp. Ps 22, 1 1— 12a). 

6 Ti znadeš porugu moju i sramotu moju, * 

i poštovanje moje (usp. Ps 68,20). 

7 Pred licem su tvojim svi koji me muče; * 

ruglo je i nevolju očekivalo srce moje (Ps 68,21a-b). 

8 I čekao sam da se tko sažali, ali ga ne bi, * 

i da me tko utješi, ali ga ne nađoh (usp. Ps 68,2 lb-c). 

9 O Bože, zločinci se digoše na me, t 

i mnoštvo silnika udari na život moj, * 
i nisu postavili tebe pred oči svoje (usp. Ps 85,14). 

10 Pribrojen sam k onima što u grob silaze, * 

postadoh kao onaj koji nema pomoći, slobodan među mrtvi- 
ma (usp. Ps 87,5-6a). 

11 Ti si presveti otac moj, * 

Kralj moj i Bog moj (usp. Ps 43,5a). 

1 2 Požuri se meni u pomoć, * 

Gospodine, Bože spasenja moga (usp. Ps 37,23). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Prvi čas 

Antifona: Sveta djevice Marijo 
Psalam [III] 

1 Smiluj mi se, Bože, smiluj se meni, * 

jer se u te uzda duša moja (usp. Ps 56,2a). 

2 I u sjeni tvojih krila uzdat ću se * 

dok pakost ne umine (usp. Ps 56,2b). 

3 Vapit ću svome presvetome višnjemu Ocu, * 

Bogu koji mi učini dobro (usp. Ps 56,3). 

4 On posla s nebesa i spasi me, * 

postidi one što me progoniše (usp. Ps 56,4a-b). 

5 Bog posla svoje milosrđe i svoju istinu, t 

istrže dušu moju (usp. Ps 56,4c 5a) od neprijatelja mojih vrlo jakih 

i od onih koji me mrze, * 

jer se osiliše protiv mene (usp. Ps 17,18). 

6 Mrežu namjestiše stopama mojim, * 

i stisnuše dušu moju (Ps 56,7a-b). 

7 Iskopaše jamu pred licem mojim * 

i upadoše u nju (usp. Ps 56,7c-d). 

8 Pripravno je srce moje, Bože, pripravno je srce moje; * 

pjevat ću i svirati (usp. Ps 56,8). 

9 Probudi se, slavo moja, probudi se, harfo i citaro; * 

probudit ću se u zoru (usp. Ps 56,9). 

1 0 Hvalit ću te, Gospodine, među narodima, * 

među pucima pjevat ću tebi (Ps 56,10). 

1 1 Jer do neba je milosrđe tvoje, * 

i do oblaka istina tvoja (usp. Ps 56,11). 

12 Uzvisi se, Bože, nad nebesa, * 

slava tvoja nad zemlju svu (usp. Ps 56,11). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Pamti da se prethodni psalam govori uvijek za prvi čas. 

Treći čas 

Antifona-, Sveta djevice Marijo 
Psalam [IV] 

1 Smiluj mi se, Bože, jer me čovjek zgazi, * 

cijeli me je dan napadao i tlačio (usp. Ps 55,2). 

2 Gazili su me neprijatelji moji cijeli dan, * 

jer mnogo ih je koji se protiv mene bore (usp. Ps 55,3). 

3 Svi neprijatelji moji protiv mene smišljahu zlo, * 

zlu riječ uperiše protiv mene (usp. Ps 40,8b-9a). 

4 Koji čuvahu život moj, * 

urotiše se protiv mene (usp. Ps 70,10b). 

5 Mrzitelji moji * 

svi složno šapću o meni (Ps 40,8). 

6 Svi koji me vidješe smijahu mi se, * 

govorili su ustima i vrtjeli glavom (Ps 21,8). 

7 A ja sam crv, ne čovjek, * 

ruglo ljudi i prezir puka (Ps 21,7). 

8 Više od svih neprijatelja svojih postadoh veliko ruglo susjedima 

svojim, * 

i strašilo znancima svojim (usp. Ps 3 1, 12a— b). 

9 Oče sveti (Iv 17,11), ne udalji pomoć svoju od mene, * 

pohiti mi u obranu (usp. Ps 21,20). 

1 9 Požuri se meni u pomoć, * 

Gospodine, Bože spasenja moga 26 (usp. Ps 37,23). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Šesti čas 

Antifona-, Sveta djevice Marijo 
Psalam [V] 

1 Glasom svojim zavapih Gospodinu, * 

glasom svojim Gospodina sam molio (usp. Ps 141,2). 

2 Pred lice njegovo lijem molitvu svoju, * 

preda nj tjeskobu svoju iznosim (usp. Ps 141,3). 

3 Malakše duh moj, * 

i ti poznaš putove moje (usp. Ps 141,4a— b). 

4 Na ovom putu kojim sam prolazio * 

potajnu mi zamku staviše (Ps 141,4c-d). 

5 Obazirah se desno i pogledah; * 

i ne bijaše nikoga tko bi me znao (usp. Ps 141,5a— b). 

6 Ne imadoh kamo pobjeći, * 

i nema nikoga tko bi za moj život mario (usp. Ps 141,5c— d). 

7 Jer zbog tebe podnesoh pogrdu; * 

stid mi pokri lice (usp. Ps 68,8). 

26 Dva posljednja stiha ovoga i sljedećeg psalma doslovno i istim redoslijedom po- 
navljaju zaključne stihove prvoga i drugoga psalma: paralelizmom se ciljano ističe 
patničko, ah puno povjerenja Kristovo zazivanje Oca u pomoć, u tjeskobnom času 
muke. Povrh toga valja posvetiti pozornost činjenici da i ovaj i drugi »psalmi Caso- 
slova muke, isprepleteni s biblijskim stihovima različita podrijetla, nipošto nisu puka 
kombinatorička igra citata, nego molitva koja potpuno odgovara Franjinim unutraš- 
njim zahtjevima. On Riječ ne 'citira’, nego s pomoću Riječi moli, preobražavajući je u 
duh i život« (PAOLAZZI). 

8 Tuđinac postadoh braći svojoj, * 

i stranac djeci majke svoje 27 (Ps 68,9). 

9 Oče sveti (Iv 17,11), izjela me revnost za dom tvoj, * 

i poruge onih koji se rugahu tebi padoše na me (Ps 68,10). 

10 I radovah su se i skupih protiv mene; * 

bičevi su pah na me, a ja nisam znao (usp. Ps 34,15). 

1 1 Brojniji su od vlasi na glavi mojoj * 

oni koji me mrze nizašto (Ps 68,5a-b). 

1 2 Jaki su postah neprijatelji moji koji su me progonili nepravedno/' 

tada vraćah što nisam oteo (usp. Ps 68,5c-d). 

13 Ustadoše svjedoci opaki, * 

pitahu me za ono što nisam znao (usp. Ps 34,11). 

14 Za dobro mi zlom uzvraćahu (Ps 34,12a) i klevetah su me, * 

jer sam tražio dobro (usp. Ps 37,21). 

15 Ti si presveti otac moj, * 

Kralj moj i Bog moj (usp. Ps 43,5). 

16 Požuri se meni u pomoć, * 

Gospodine, Bože spasenja moga (usp. Ps 37,23). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Deveti čas 

Antifona-, Sveta djevice Marijo 
Psalam [VI] 

1 O svi vi što putem prolazite, * 

pogledajte i vidite ima h boh kakva je bol moja (usp. Tuž 
l,12a-b). 

2 Jer opkohše me psi mnogi, * 

rulja me zločinačka okružila (usp. Ps 21,17). 

3 Probodoše mi ruke i noge, 

prebrojiše sve kosti moje (usp. Ps 21,17c-18a). 


27 Imajući pred očima Krista u časovima muke, Franjo mu tako reći stavlja u usta 
i riječi (Ps 69, 9): »Tuđinac postadoh braći i stranac djeci majke svoje«, jer ga ne 
progone samo neprijatelji, nepravednici, silnici i zlikovci nego su ga napustili i prijate- 
lji, drugovi i znanci, pa ga čak i braća drže za stranca. Nije isključeno da se iza ovog 
pletera psalamskih izričaja krije i velika kušnja, koja je trajala čak dvije godine vjero- 
jatno zbog otežanih odnosa s Redom dok je sastavljao Pravilo, a zbog koje je Franjo 
izbjegavao druženje s braćom, povlačeći se moliti u šumi »da bi pred Gospodinom 
mogao većma očitovati svoju bol i obilnije prolijevati suze« (AsZb 63, usp. 2Cel 115, 
OgSav 99). 

4 A oni su me promatrali i gledali, t 

razdijeliše među se haljine moje * 
i za odjeću moju baciše kocku (usp. Ps 21,18-19). 

5 Usta svoja otvoriše protiv mene * 

kao lav koji razdire i riče (usp. Ps 21,14). 

6 Kao voda razlih se, * 

i sve mi se kosti rasuše (usp. Ps 21,15 a— b ) . 

7 I srce mi posta poput voska koji se topi * 

usred grudi mojih (usp. Ps 21,15c). 

8 Snaga je moja usahla kao crijep, * 

i jezik mi se uz nepce slijepio (usp. Ps 21,16 a-b). 

9 U jelo mi žuči umiješaše, * 

i u mojoj me žeđi octom napojiše (Ps 68,22). 

19 I u prah me smrtni baciše (Ps 21,16c), * 

i povećaše bol mojih rana (usp. Ps 68,27b). 

11 Ja sam spavao i ustao (usp. Ps 3,6); * 

i otac moj presveti uze me u slavu (usp. Ps 72,24b). 

12 Oče sveti (Iv 17,11), uzeo si me za desnicu moju, t 

i vodio si me po naumu svojem, * 
i uzeo si me u slavu (usp. Ps 72,24). 

13 Što ja imam na nebu? * 

i što sam na zemlji htio od tebe (usp. Ps 72,25)? 

14 Gledajte, gledajte, jer ja sam Bog, govori Gospodin, * 

uzvisit ću se među pucima i uzvisit ću se na zemlji (usp. Ps 
45,11). 

15 Blagoslovljen Gospodin Bog Izraelov (Lk 1,68a), t 

koji otkupi duše slugu svojih vlastitom presvetom krvlju svojom, * 
i neće napustiti nikoga tko se u njega uzda (usp. Ps 33,23). 

16 I znamo da dolazi, * 

da će doći suditi po pravdi (usp. Ps 95,13b). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Večernja 

Antifona-, Sveta djevice Marijo 
Psalam [VII] 

1 Narodi svi, plješćite rukama, * 

kličite Bogu glasom radosnim (Ps 46,2). 

2 Jer Gospodin je uzvišen, strašan, * 

Kralj velik nad zemljom svom (usp. Ps 46,3). 

3 Jer presveti Otac naš nebeski, Kralj naš prije vjekova, t 

posla ljubljenoga Sina svoga s visine, * 
i ostvari spasenje posred zemlje (usp. Ps 73, 12). 

4 Neka se raduju nebesa i kliče zemlja, t 

neka huči more i što je u njemu; * 

radovat će se polja i sve što je na njima (usp. Ps 95, 1 1— 12a). 

5 Pjevajte mu pjesmu novu, * 

pjevaj Gospodinu, sva zemljo (usp. Ps 91,1). 

6 Jer velik je Gospodin i hvale predostojan, * 

strašan je nada sve bogove (usp. Ps 95,4). 

7 Dajte Gospodinu, narodna plemena, t 

dajte Gospodinu slavu i čast, * 

dajte Gospodinu slavu imena njegova (usp. Ps 95,7-8a). 

8 Podignite tijela svoja 28 t 

i nosite sveti križ njegov (usp. Lk 14,27), * 
i slijedite njegove presvete zapovijedi sve do kraja 

(usp. 1 Pt 2,21). 

9 Neka sva zemlja strepi pred licem njegovim, * 

govorite među poganima da se Gospodin zakralji r drva (usp. 
Ps 95,9b-10a). 

Sve dovde govori se svaki dan od Velikog petka pa do svetkovine 
Uzašašća. A na svetkovinu Uzašašća dodaju se sljedeći reci: 

1 0 I uziđe na nebesa * 

i sjedi s desne presvetoga Oca nebeskoga 
(usp. Vjerovanje apostolsko). 

1 1 Uzvisi se, Bože, nad nebesa, * 

i slava tvoja nad svu zemlju (usp. Ps 56,12). 

12 I znamo da dolazi, * 

i da će doći suditi po pravdi (usp. Ps 95,13b). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 


28 Franjine umetke i varijacije u tekstu psalama vrijedilo bi dublje proučiti. Dok 
je psalmist pjevao Prinosite žrtvu i uđite u dvorove njegove. . . (Ps 96,7), Franjo kaže 
Podignite tijela svoja t i nosite sveti križ njegov premda i ovdje, kao i na brojnim dru- 
gim mjestima, gramatički ustroj dopušta i drugačiji prijevod, na primjer Prinesite /kao 
žrtveni prinos/ tijela svoja . . . Bilo bi samouvjereno tvrditi koje je od mogućih značenja 
za koja je otvoren gramatički ustroj izričaja Franjo imao na umu sričući svoje verzije 
psalama za Casoslov muke. 

I pamti da se od Uzašašća sve do Došašća Gospodinova isto tako 
svaki dan govori ovaj psalam, to jest Narodi svi, s prethodnim reci- 
ma, govoreći Slava Ocu ondje gdje svršava psalam, to jest nakon da 
će doći suditi po pravdi. 

Pamti da se gornji psalmi govore od Velikoga petka sve do nedjelje 
Uskrsnuća. Isto se tako govore od osmine Duhova sve do Došašća 
Gospodinova i od osmine Bogojavljenja sve do nedjelje Uskrsnuća, 
osim nedjelja i važnijih svetkovina, kada se ne govore; drugim se 
pak danima svakodnevno govore. 


[Drugi dio: U uskrsno vrijeme] 

Na Veliku subotu, točnije po svršetku Subote: 

Povečerje 

Antifona-, Sveta djevice Marijo 
Psalam [VIII] 

1 Bože, u pomoć mi priteci, * 

Gospodine, pohitaj da mi pomogneš. 

2 Nek se smetu i postide * 

koji traže dušu moju. 

3 Nek odstupe i nek se posrame * 

koji mi zlo žele. 

4 Neka se odmah odvrate i posrame * 

koji me ismijavaju. 

5 Neka kliču i nek se vesele u tebi * 

svi koji tebe traže. 

6 I neka svagda govore: Veličajte Gospodina, * 

koji spasenje tvoje ljube. 

7 A bijedan sam ja i nevoljan; * 

Bože, pomozi mi. 

8 Ti si pomoćnik moj i spasitelj; * 

Gospodine, ne kasni (usp. Ps 69,2-6). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Služba čitanja na Uskrsnuće Gospodinovo 

Antifona-. Sveta djevice Marijo 
Psalam [IX] 

1 Pjevajte Gospodinu pjesmu novu, * 

jer učini djela čudesna (Ps 97,la-b). 

2 Posveti ljubljenoga Sina svoga desnica njegova, * 

i sveta mišica njegova (usp. Ps 97,lc-d). 

3 Gospodin obznani spasenje svoje, * 

pred licem pogana pravednost svoju objavi (usp. Ps 97,2). 

4 U onaj dan Gospodin je poslao milosrđe svoje, * 

a noću pjesmu svoju (usp. Ps 41,9). 

5 Ovo je dan što ga učini Gospodin; * 

kličimo i radujmo se njemu (Ps 117,24). 

6 Blagoslovljen koji dolazi u imenu Gospodnjem, * 

Gospodin Bog nas je obasjao (usp. Ps 117,26a-27a). 

7 Neka se raduju nebesa i kliče zemlja, t 

neka huči more i što je u njemu; * 

radovat će se polja i sve što je na njima (usp. Ps 95, 1 1— 12a). 

8 Dajte Gospodinu, narodna plemena, t 

dajte Gospodinu slavu i čast, * 

dajte Gospodinu slavu imena njegova (usp. Ps 95,7-8a). 

Sve dovde govori se od nedjelje Uskrsnuća pa do svetkovine Uza- 
šašća svaki dan na svim časovima osim na večernjoj, povečerju i 
prvom času. U noći Uzašašća dodaju se ovi reci: 

9 Kraljevstva svijeta, pjevajte Bogu, * 

pjevajte psalme Gospodinu (usp. Ps 67,33a). 

10 Pjevajte psalme Bogu koji uziđe na nebesa nad nebesima, * 

na iskon (usp. Ps 67,33b-34a). 

1 1 Evo, snažno se oglasi glasom svojim; t 

dajte slavu Bogu nad Izraelom, * 
veličanstvo je njegovo i sila njegova u oblacima 
(usp. Ps 67,34b— 35). 

12 Strašan je Bog u svetima svojim, t 

Bog Izraelov dat će moć i silu narodu svojemu; * 
blagoslovljen Bog (usp. Ps 67,36). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

I pamti da se ovaj psalam s gornjim recima govori od Uzašašća 
Gospodinova sve do osmine Duhova svaki dan na službi čitanja i 


Hvale i molitve 


107 


na trećem, šestom i devetom času, govoreći ondje Slava Ocu gdje se 
govori blagoslovljen Bog, a ne drugdje. 

Isto tako pamti da se govori samo na Službi čitanja u nedjelje i važ- 
nije svetkovine od osmine Duhova sve do Došašća Gospodinova i 
od osmine Bogojavljenja sve do Četvrtka večere Gospodnje, jer je 
Gospodin toga dana sa svojim učenicima blagovao pashu; a može 
se govoriti i jedan drugi psalam na službi čitanja ili večernjoj ako se 
želi, to jest Veličat ću te, Gospodine (Ps 29), kako stoji u psaltiru; i to 
od nedjelje Uskrsnuća do svetkovine Uzašašća, ne dalje. 


Prvi čas 

Antifona-, Sveta djevice Marijo 
Psalam: Smiluj mi se, Bože, smiluj se meni [Ps III] 


Treći, šesti i deveti čas 

Antifona-, Sveta djevice Marijo 
Psalam: Pjevajte [Ps IX] 


Večernja 

Antifona-, Sveta djevice Marijo 
Psalam: Bože, u pomoć mi priteci [Ps VIII] 


[Treći dio: Na nedjelje i važnije svetkovine] 

Počinju drugi psalmi, koje je jednako odabrao i uredio preblaže- 
ni naš otac Franjo, a koje umjesto gore navedenih psalama muke 
Gospodnje valja govoriti u nedjelje i važnije svetkovine od osmine 
Duhova sve do Došašća i od osmine Bogojavljenja sve do Četvrtka 
večere Gospodnje. Svakako znaj da se govore i toga dana, jer je 
pasha Gospodnja. 


Povečerje 

Antifona-, Sveta djevice Marijo 
Psalam: Bože, u pomoć mi priteci [Ps VIII] 

Služba čitanja 

Antifona-, Sveta djevice Marijo 
Psalam: Pjevajte [Ps IX] 


Prvi čas 

Antifona-, Sveta djevice Marijo 
Psalam: Smiluj mi se, Bože, smiluj se meni [Ps III] 


Treći čas 

Antifona-, Sveta djevice Marijo 
Psalam: C (X) 

1 Kliči Bogu, zemljo sva, t 

pjevajte psalam imenu njegovu, * 
hvalite i slavite njega (usp. Ps 65,1). 

2 Recite Bogu: Kako su potresna djela tvoja, Gospodine, * 

zbog velike sile tvoje dušmani će ti laskati (usp. Ps 65,3). 

3 Sva zemlja nek ti se klanja i nek ti pjeva, * 

neka pjeva tvom imenu (Ps 65,4). 

4 Dođite, počujte, svi koji se Boga bojite, pripovjedit ću * 

kolike stvari učini duši mojoj (usp. Ps 65,16). 

5 Na svoja sam usta njega zvao * 

i klicao mu jezikom svojim (usp. Ps 65,17). 

6 Iz svog hrama svetoga zov mi začu; * 

i vapaj moj doprije do njega (usp. Ps 17,7c— d). 

7 Blagoslivljajte, narodi, Boga našega, * 

vrazglašujte hvalu njegovu (Ps 65,8). 

8 Njime će se blagoslivljati sva plemena zemlje, * 

svi će ga narodi veličati (usp. Ps 72,17c-d). 

9 Blagoslovljen Gospodin, Bog Izraelov, * 

koji jedini tvori čudesa (Ps 72,18). 

0 I blagoslovljeno slavno mu ime dovijeka, * 
i sva će se zemlja napuniti slave njegove. 

Neka bude, neka bude (usp. Ps 71,18). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Šesti čas 

Antifona-, Sveta djevice Marijo 
Psalam (XI) 

1 Uslišio te Gospodin u dan nevolje, * 

štitilo te ime Boga Jakovljeva (Ps 19,2). 

2 Poslao ti pomoć iz svetišta * 

i branio te sa Siona (Ps 19,3). 

3 Spomenuo se svih ti prinosnica, * 

bila mu mila paljenica tvoja (Ps 19,4). 

4 Udijelio ti što ti srce želi, * 

ispunio sve namisli tvoje (Ps 19,5). 

5 Veselit ćemo se spasu tvome, * 

uzdizat ćemo se u imenu Boga svojega (usp. Ps 19,6). 

6 Ispunio Gospodin svaku molbu tvoju; t 

sada znam (usp. Ps 19,7): posla Gospodin Isusa Krista, Sina 
svoga * 

i sudit će narodima po pravdi (usp. Ps 19,7, Ps 9,9b). 

7 I Gospodin postade utočište siromahu, t 

pomoćnik u potrebi i nevolji; * 

i uzdat će se u te koji znaju ime tvoje (usp. Ps 9,10-1 la). 

8 Blagoslovljen Gospodin Bog moj (usp. Ps 143,1b), t 

jer je postao branitelj moj i utočište moje (usp. Ps 91,2a) * 
u dan nevolje moje (usp. Ps 58,17c— d). 

9 Pomoći moja, tebi ću pjevati; t 
jer si Bog koji me prihvaćaš, * 

Bog moj, milosrđe moje (usp. Ps 58,18). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Deveti čas 

Antifona-. Sveta djevice Marijo 
Psalam (XII) 

1 U te se, Gospodine, pouzdah, ne daj da se ikada postidim; * 

u pravdi me svojoj oslobodi i izbavi (usp. Ps 70,lb-2a). 

2 Prikloni uho svoje k meni * 

i spasi me (usp. Ps 70,2b). 

3 Budi mi Bog zaštitnik t 

i utvrda moja, * 

da me spasiš (usp. Ps 70,3a-b). 

4 Jer ti si, Gospodine, strpljenje moje, * 

Gospodine, uzdanje moje od mladosti moje (usp. Ps 70,5). 

5 Na te se oslanjam od utrobe, t 

ti si mi zaštitnik od majčina krila; * 
tebi uvijek pjevam (usp. Ps 70,6). 

6 Neka mi se usta napune hvale t 

da pjevam slavi tvojoj, * 

svaki dan veličini tvojoj (usp. Ps 70,8). 

7 Usliši me, Gospodine, jer je dobrostivo milosrđe tvoje; * 

po mnogom smilovanju svome pogledaj na me (usp. Ps 
68,17). 

8 Ne odvrati lice svoje od sluge svoga, * 

jer sam u stisci, usliši me brzo (Ps 68,18). 

9 Blagoslovljen Gospodin Bog moj (usp. Ps 143,1b), t 

jer je postao branitelj moj i utočište moje (usp. Ps 90,2) * 
u dan nevolje moje (usp. Ps 58,17c-d). 

0 Pomoći moja, tebi ću pjevati; t 
jer ti si, Bože, zaštita moja, * 

Bog moj, milosrđe moje (usp. Ps 58,18). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 


Večernja 

Antifona-, Sveta djevice Marijo 
Psalam: Narodi svi (Ps VII) 


[Četvrti dio: U vrijeme Došašća Gospodinova] 

Počinju drugi psalmi, koje je također odabrao i uredio preblaže- 
ni naš otac Franjo, a koje treba govoriti umjesto gornjih psalama 
muke Gospodnje od Došašća Gospodinova sve do uočnice Božića, 
a dalje ne. 


Povečerje 

Antifona-, Sveta djevice Marijo 
Psalam (XIII) 

Dokle ćeš me, Gospodine, zaboravljati? * 
Dokle ćeš odvraćati lice svoje od mene? 


Hvale i molitve 


111 


2 Dokle ću metati tugu u dušu svoju, * 

bol u srce svoje obdan? 

3 Dokle će se dušmanin moj dizati na me? * 

Pogledaj na me i usliši me, Gospodine Bože moj. 

4 Prosvijetli mi oči da nikad ne zaspim nasmrt, * 

nek nikad ne kaže dušmanin moj: Nadjačah ga. 

5 Koji me muče, klicat će ako posrnem; 

a ja se u tvoje milosrđe pouzdah. 

6 Radovat će se srce moje spasenju tvome; t 

pjevat ću Gospodinu koji mi učini dobro * 
i pjevat ću imenu Gospodina Svevišnjega (usp. Ps 13,1-6). 
Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Služba čitanja 

Antifona-, Sveta djevice Marijo 
Psalam (XIV) 

1 Hvalit ću te, Gospodine, Oče presveti, t 

Kralju neba i zemlje, * 

jer si me utješio (usp. Iz 12,1). 

2 Tisi Bog, spasitelj moj, * 

uzdat ću se i neću se bojati (usp. Iz 12,2a-b). 

3 Gospodin je snaga moja i hvala moja * 

i postao je spasenje moje (usp. Iz 12,2c). 

4 Desnica tvoja, Gospodine, snagom se prodiči, t 

desnica tvoja, Gospodine, raskomada dušmanina, * 

i u velikoj slavi svojoj oborio si neprijatelje moje (usp. Izl 

12,6-7a). 

5 Neka gledaju ubogi i raduju se, * 

tražite Boga i živjet će duša vaša (usp. Ps 68,33). 

6 Jer siromahe Gospodin ču * 

i ne prezre sužanja svojih (usp. Ps 68,34). 

7 Neka ga hvale nebesa i zemlja, * 

more i sve što se u njemu miče (usp. Ps 68,35). 

8 Jer Bog će spasiti Sion * 

i sagradit će se gradovi Judini (usp. Ps 68,36a-b). 

9 I stanovat će ondje, * 

i dobit će ga u baštinu (usp. Ps 68,36c). 

10 I baštinit će ga potomci slugu njegovih, * 

i prebivat će u njemu oni što ljube ime njegovo (usp. Ps 68,37). 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Prvi čas 

Antifona-, Sveta djevice Marijo 
Psalam: Smiluj mi se, Bože, smiluj se meni (Ps III) 

Treći čas 

Antifona-, Sveta djevice Marijo 
Psalam: Klici Bogu (Ps X) 

Šesti čas 

Antifona-, Sveta djevice Marijo 
Psalam: Uslišio te (Ps XI) 


Deveti čas 

Antifona-, Sveta djevice Marijo 
Psalam: U te se, Gospodine, uzdam (Ps XII) 


Večernja 

Antifona-, Sveta djevice Marijo 
Psalam: Narodi svi (Ps VII) 

Pamti također da se ne govori cijeli psalam, nego sve do retka Neka 
sva zemlja strepi pred licem njegovim-, znaj svakako da se govori cijeli 
redak: Podignite tijela svoja. Po svršetku toga retka govori se Slava 
Oca, i tako se govori svaki dan na večernjoj od Došašća sve do 
uočnice Božića. 

[Peti dio: U vrijeme rođenja Gospodinova 
sve do osmine Bogojavljenja] 

Na večernjoj rođenja Gospodinova 

Antifona-, Sveta djevice Marijo 
Psalam (XV) 

1 Kličite Bogu, pomoći našoj (usp. Ps 80,2a), * 

kličite Gospodinu Bogu , živomu i istinitomu, glasom 
radosnim (usp. Ps 46,2b). 

2 Jer Gospodin je Svevišnji, strašan, * 

Kralj velik nad zemljom svom (usp. Ps 46,3). 

3 Jer presveti otac nebeski, Kralj naš od davnina (usp. Ps 74,12a), t 

posla ljubljenoga Sina svoga s visine-, * 
i rodi se od blažene djevice, svete Marije. 

4 On njega zazva: Otac moj si ti (usp. Ps 88,27a); t 

i on ga postavi za prvorođenca, * 

uzvišena nad kraljevima zemaljskim (usp. Ps 88,28). 

5 U onaj dan Gospodin posla milosrđe svoje, * 

a noću pjesmu svoju (usp. Ps 41,9a-b). 

6 Ovo je dan što ga učini Gospodin, * 

kličimo i radujmo se njemu (Ps 117,24). 

7 Jer presveti nam je ljubljeni dječak darovan-, t 

rodi se radi nas (usp. Iz 9,6) na putu i bi položen u jasle, * 
jer nemaše mjesta u svratištu 29 (usp. Lk 2,7). 

8 Slava na visinama Gospodinu Bogu, * 

a na zemlji mir ljudima dobre volje (usp. Lk 2,14). 

9 Neka se raduju nebesa i kliče zemlja, t 

neka huči more i što je u njemu, * 

radovat će se polja i sve što je na njima (usp. Ps 95, 1 1— 12a). 

10 Pjevajte mu pjesmu novu, * 

pjevaj Gospodinu, sva zemljo (usp. Ps 95,1). 

11 Jer velik je Gospodin i hvale predostojan, * 

strašniji od svih bogova (usp. Ps 95,4). 

12 Dajte Gospodinu, narodna plemena, t 

dajte Gospodinu slavu i čast, * 

dajte Gospodinu slavu imena njegova (usp. Ps 95,7-8a). 


29 Franjo povezuje, oslanjajući se s jedne strane na liturgiju, a s druge strane na 
crkvene oce, ulomak iz proroka Izaije i Lukino izvješće o rođenju Isusovu. Čini se da 
se Franjo ovdje, kako drži F. Accrocca, ponajviše oslanja na Grgura Velikog. 

1 3 Podignite tijela svoja t 

i nosite sveti križ njegov 1,0 (usp. Lk 14,27) * 
i slijedite sve do svršetka presvete zapovijedi njegove (usp. 1 Pt 

. 2 ’ 21) ' 

Slava Ocu i Sinu * 
i Duhu Svetome: 

Kako bijaše na početku, tako i sada i vazda * 
i u vijeke vjekova. Amen. 

Pamti da se ovaj psalam govori na svim časovima od rođenja Gos- 
podinova do osmine Bogojavljenja. Ako tko htjedne govoriti ovaj 
časoslov blaženoga Franje, neka ga ovako govori: neka prvo govori 
Očenaš s hvalama, to jest: Svet, svet, svet. Kad svrši hvale s molitvom 
kao gore, neka započne antifonu Sveta djevice Marijo sa psalmom, 
koji je određen za svaki dnevni i noćni čas. I neka ga govori s veli- 
kim poštovanjem. 

Cedulja dana bratu Leonu 
A. Hvale Bogu višnjemu 

1 Ti si svet, jedini Gospodin Bog, koji čudesa činiš (Ps 76,15). 

2 Ti si jak, Ti si velik, Ti si Svevišnji (usp. Ps 85,10), 

3 Ti si svemoguć, Ti, Oče sveti (Iv 17,11), kralj neba i zemlje (usp. 

Mt 11,25). 

4 Ti si trojstven i jedan Gospodin, Bog nad bogovima (usp. Ps 

135,2), 

5 Ti si dobro, sve dobro, najviše dobro, 

6 Gospodin Bog živi i istiniti (usp. 1 Sol 1,9). 

Ti si ljubav, milosrđe, 31 

7 Ti si mudrost, Ti si poniznost, Ti si strpljenje (Ps 70,5), 

8 Tisi ljepota, Ti si sigurnost, Ti si spokoj. 

9 Ti si radost i veselje (usp. Ps 50,10), Ti si nada naša, 

Ti si pravda i umjerenost, 

10 Ti si sve, bogatstvo naše dovoljno. 

11 Ti si lijepost, Ti si blagost, 

12 Ti si zaštitnik (Ps 30,5), Ti si čuvar i branitelj, 


30 U velikom luku ova Franjina psalamska kompilacija od početnoga kliktaja stiže 
do poziva da nosimo sveti križ njegov, što je motiv kojemu se on neprestano vraća jer 
je upravo križ krajnji izraz Kristove ljubavi prema ljudima. 

31 Franjo u Bogu vidi sva zamisliva dobra. Ljubav i milosrđe ipak su najsnažnije 
naglašeni. 

13 Ti si snaga (Ps 43,2), Ti si utočište. 

14 Ti si naša nada, Ti si naša vjera, 

Ti si naša dobrota. 

15 Ti si sva naša slast, 

1 6 Ti si život naš vječni, 

velik i čudesan Gospodin, 

1 7 Bog svemogući, milosrdni Spasitelj. 

B. Blagoslov bratu Leonu 

[ Prva rubrika brata Leona, na gornjem rubu cedulje koji se odnosi na 
Hvale, na poleđini: »Blaženi Franjo je dvije godine prije svoje smrti 
u mjestu La Verna činio četrdesetnicu u čast blažene Djevice, Maj- 
ke Božje, i blaženoga Mihaela arkanđela, od svetkovine Uznesenja 
svete Djevice Marije do svetkovine svetoga Mihaela arkanđela; 
i siđe na nj ruka Gospodnja. Nakon viđenja i serafovih riječi i utis- 
nuča Kristovih rana u njegovo tijelo načini ove hvale napisane s 
druge strane cedulje i napisa ih svojom rukom, zahvaljujući Bogu 
za dobročinstvo koje mu je udijelio«] 

1 Blagoslovio te Gospodin i čuvao te. 

Pokazao ti lice svoje i milostiv ti bio. 

2 Svratio pogled svoj na te i mir ti dao (Br 6,24-26). 

[ Druga rubrika brata Leona, koja se odnosi na gornji tekst Blagoslova: 
»Blaženi Franjo svojom rukom napisao ovaj blagoslov meni, bratu 
Leonu«] . 

3 Gospodin te blagoslovio, brate Leone (Br 6,27). 

[Treća rubrika brata Leona, na krajnjem donjem rubu, koja se od- 
nosi na gornji tekst-, »Isto tako svojom rukom načini ovaj znak tau s 
vrškom 32 «] . 


32 Između druge i treće rubrike postoji crtež koji grubo naznačuje jedno brdo, u 
okviru kojeg je smještena glava s bradom i turbanom. Na brdu je križ u obliku slova 
tau, koje presijeca Leonovo ime. Prema tumačenju Zlatne legende Jakova od Varaz- 
zea, glavom je naznačen Adam, a križ nad njim predstavlja otkupljenje svega čo- 
vječanstva, te da je Leon među izabranima, opečaćenim znakom »Boga našega na 
svojim čelima« (Otk 7,1-10). 

Pjesma brata Sunca 

Svevišnji, svemogući, dobri Gospodine, 33 1 

Tvoje su hvale, slava, čast i blagoslov svaki. 

Jedino tebi, Svevišnji, dolikuju, 
i nijedan čovjek dostojan nije ime Ti izreći. 

Hvaljen budi, moj Gospodine, sa svim stvorenjima svojim, 34 5 
posebno s gospodinom bratom Suncem, 
koje je dan i rasvjetljuješ nas po njem. 

I ono je lijepo i sja velikim sjajem: 

Svevišnji, Tebe označava ono. 35 

Hvaljen budi, moj Gospodine, za brata Mjeseca i zvijezde: 10 

na nebu si ih stvorio sjajne, krasne i lijepe. 36 
Hvaljen budi, moj Gospodine, za brata Vjetra, 
za zrak i oblak i vedro i svako vrijeme, 
po kojem uzdržavaš stvorove svoje. 

Hvaljen budi, moj Gospodine, za sestru Vodu, 15 

koja je korisna vrlo i ponizna i dragocjena i čista. 

Hvaljen budi, moj Gospodine, za brata Ognja, 
po kojemu noć rasvjetljuješ: 
i on je lijep i mio i snažan i jak. 

Hvaljen budi, moj Gospodine, za sestru našu, 

majku Zemlju 37 20 


33 Tri pridjeva kojima Franjo započinje Pjesmu temeljni su za njegovu teološku 
meditaciju: Bog je Svevišnji u svome misteriju, svemogući u stvaranju, dobar u djelu 
spasenja. 

34 Pjesma je svojim izričajem otvorena za različita tumačenja, kao zahvala Bogu za 
ljepote stvaranja ili pak kao pridruživanje hvale stvorova hvali pjesnika. Neki dijelovi 
Pjesme možda daju više osnove za jedno, neki za drugo tumačenje. 

35 Sunce označava Boga, govori o Bogu koji »je svjetlost i tame u njemu nema 
nikakve« (1 Iv 1,5). 

36 Pridjev kojim Franjo pripisuje sjaj zvijezdama clarite, deminutiv od clare u hrvat- 
skom nema istoznačnicu, a omogućuje mu izraziti stupnjevitost sjaja različitih ne- 
beskih svjetlila: Sunce naime »sja velikim sjajem«, koji nadmašuje sjaj zvijezda. 

37 Zemlja je sestra jer je i nju Bog stvorio, a majka je jer sudjeluje s Bogom u rađanju 
živih bića i hrani ljude svojim plodovima, a životinje zelenom travom upravlja u očima 
poljodjelaca, budući da daje jelo životinjama. 

koja nas uzdržava i nama upravlja 
i izvodi plodove razne i šareno cvijeće i travu. 

Hvaljen budi, moj Gospodine, za one što opraštaju rad ljubavi 
Tvoje 

i podnose bolest i nevolju. 38 

Blago onima koji ih podnesu mirno 25 

jer ćeš ih Ti, Svevišnji, okruniti. 39 

Hvaljen budi, moj Gospodine, za sestru našu tjelesnu Smrt, 
kojoj nijedan živući čovjek umaknuti ne može: 

Jao onima koji umiru u grijesima smrtnim; 

blago onima koje smrt nađe u volji presvetoj Tvojoj, 30 

jer druga im smrt nauditi neće. 

Hvalite i blago slivljaj te Gospodina moga i zahvaljujte 
i služite njemu u poniznosti velikoj. 33 


SlROMAŠlCE, ČUJTE 

Siromaške, čujte, od Gospodina zvane, 40 1 

što iz krajeva raznih ovdje sad ste zbrane: 
u istini nek vijek vam prođe, 

smrt u poslušnosti nek dođe. 

Nemojte život svijeta slijedit, 5 

jer život duha više vrijedi. 

Iz ljubavi vas molim sa žarom, 

mudro postupajte s Gospodnjim milodarom. 

One koje bolest tuče, 

i druge što se za njih muče, 10 


38 Čini se da je motiv oprosta radi Božje ljubavi uvršten nakon što je Franjo uspio 
pomiriti žestoko zavađenu crkvenu i svjetovnu vlast i Asizu biskupa Gvida i gradskog 
načelnika, ’potestata’ Oportula. 

39 Ovdje odjekuje Franjin uzvik »Dobro došla moja sestro smrti!« (2Čel 217). Fra- 
njo vidi smrt kao već preobraženu voditeljicu u pravi život, premda sveti Pavao kaže: 
»Kao posljednji neprijatelj bit će obeskrijepljena smrt« ( 1 Kor 15,26). 

40 Kao što je Franjo sama sebe nazvao siromaškom, jer je po Božjem pozivu oda- 
brao siromaštvo kao put nasljedovanja Krista, tako i sestre kod Svetog Damjana zove 
siromašicama, jer su to po Božjem pozivu i po svom izboru, a ne po društvenom 
podrijetlu. 

sve vi to podnosite s mirom , 41 
jer jako ćete skupo naplatiti tu muku , 42 
jer će svaka biti kraljica u nebu okrunjena 
s Djevicom Marijom. 

(Prepjev: Željka Ćorak) 


41 Na neki se način ponavlja blaženstvo izrečeno u Pjesmi brata Sunca Blago onima 
koji mirno podnose bolest i nevolju za one što se muče oko bolesnih sestara, ispunja- 
jući tako riječ svetog Pavla: »Nosite jedni bremena drugih i tako ćete ispuniti zakon 
Kristov!« (Gal 6,2). 

42 Kao nesuđeni trgovac Franjo trgovačkim žargonom prenosi evanđeosku poruku 
o »isplativoj razmjeni« vremenitih muka za vječnu nagradu. 


Pisma 


Unutar Franjine spisateljske aktivnosti pisma su bila sigurno sred- 
stvo koje je najčešće upotrebljavao, kako se vidi bilo iz desetak pisama 
koja su nam sačuvana bilo iz brojnih informacija o listovima ili pisanoj 
korespondenciji - kao onoj s kardinalom Hugolinom 1 - o kojoj nam 
je stigla samo vijest ili malo više od toga. Ali pored važne činjenice 
da je pisao mnoga pisma treba podcrtati kod Franje veoma efikasno 
korištenje pisma kao sredstva, a to je: »personalizirana« primjena epi- 
stolografskih normi, 2 osjetljivost u prilagodbi tonova i sadržaja različi- 
tim naslovnicima, čak u primjeni autentičnih strategija za prepisivanje i 
širenje njegovih javnih pisama. 

Prelazeći na tekstove, koji su skoro svi iz vremena poslije Franji- 
na povratka s Istoka (1220), redoslijed objavljivanja u ovoj zbirci su- 
gerira da ih se razlikuje u tri skupine, od kojih prva obuhvaća pisma 
upućena kategorijama osoba izvan Reda manje braće, to jest dvije 
redakcije Pisma vjernicima, pismo najbogatije u cijeloj epistolar- 
noj seriji, Pismo svim klericima (poznato također u dvije redakcije) i 
Pismo upraviteljima naroda. Druga skupina uključuje pisma upravlje- 
na bratstvu Manje braće, prije svega Pismo cijelom Redu, veliko euhari- 
stijsko razmatranje s poticajnim dodatkom; zatim Prvo i Drugo pismo 
kustodima, također usredotočena na euharistijsku temu. Pismo jednom 
ministru, najviša lekcija vjere u bratstvo i evanđeosko milosrđe, ozna- 
čava prijelaz na treću skupinu malih pisama upravljenih pojedinim oso- 
bama užeg Franjina kruga: svojeručno Pismo bratu Leonu, sačuvano u 
Spoletu, Pismo bratu Antunu Padovanskom, s dopuštenjem da poučava 
»braću u svetoj teologiji«, i iznenađujuće Pismo gospođi ]akobi, u kojem 
Franjo također vijest o skorom kraju proživljava i priopćava kao »mi- 
lost« Gospodinovu. 


1 Usp. IČel 100. O nepouzdanosti vijesti da je Franjo nazivao »ocem« kardinala 
Hugotina, usp. Paolazzi, Gli Scritti tra Francesco e i suoi scrivani: un nodo da scogliere, 
»Antonianum«, 75 (2000), str. 491-492. 

2 Usp. Bartoli Langeli, Gli autografi di frate Francesco e di frate Leone, Brepols, 
Turnhaut 2000, str. 57-61. 

Dvije redakcije Pisma vjernicima 

Naš pregled započinje tekstom ponešto jedinstvenim, koji je 
pronalazač Paul Sabatier (1900) odmah prepoznao kao prvi nacrt 
takozvanog Pisma vjernicima i anticipirao njegovo dramatično suprot- 
stavljanje između sretnog položaja »onoga i one« koji ljube Boga i 
bližnjega te »čine dostojne plodove pokore«, i nesretnog položaja 
onih »slijepaca« koji »ne žive u pokori«, uvijek pod rizikom da pro- 
padnu u vječnu propast. Već je to kratko Pismo vjernicima (prva re- 
dakcija), koje je teško kronološki smjestiti, topli programski poziv da 
se krene putem evanđeoske pokore i napusti put propasti, kako daje 
odmah naslutiti naslov stavljen ispred teksta u jedinom rukopisu koji 
nam je sačuvan (Biblioteka Guarnacci di Volterra), naslov na koji je 
ponovno skrenuo pozornost Raffaele Pazzelli: »Ovo su riječi života i 
spasenja, i ako ih netko bude čitao i provodio u djelo, naći će život i 
postići će spasenje Gospodinovo«. 3 Može li se »pismo« (2,19), kako 
je htio izdavač Esser, bez daljnjega označiti kao Poticaj pokorničkoj 
braći i sestrama , 4 čiji je Svjetovni red 1221. kardinal Hugolin Ostijski 
regulirao posredstvom Memoriale propositi, problem je koji još zahti- 
jeva nova istraživanja i daljnja promišljanja. 

Univerzalna naslovljenost i veoma bogat sadržaj karakteriziraju 
veću redakciju Pisma vjernicima, o čijem se datumu sastavljanja ra- 
spravlja, a koje ipak neki konvergentni pokazatelji, čini se, pomiču 
prema posljednjim Franjinim godinama. 5 Upravljeno »svim kršćani- 
ma, redovnicima, klericima i laicima, ljudima i ženama, svim stanov- 
nicima čitavog svijeta« (r. 1), pismo pretpostavlja opseg naslovnika 
znatno širi nego što su samo »pokornička braća«, i dojam je pojačan 
uspoređivanjem sa sadržajima Memoriale propositi : skoro bez biblij- 
skih citata, i toliko obuzeto utvrđivanjem odredaba, dužnosti i za- 
brana samo za kategorije pokornika, dok je Franjino pismo obuzeto 
evanđeoskom urgentnošću da navijesti cijelom čovječanstvu Riječ 


3 Usp. R. Pazzelli, II titolo della »Prima recensione della Lettera aifedeli«, »Analecta 
TOR«, 19 ( 1987), str. 236. Latinski tekst glasi: »hec sunt verba vite et salutis que si 
quis legerit et fecerit inveniet vitam et auriet salutem a Domino« (dvostruki vokali 
navode se prema grafiji rukopisa). 

4 Usp. Esser, Scrittidis. Francesco d’Assisi, Messaggero, Padova 1981, str. 214-215. 
Kako za oca Essera (Scritti, str. 213) tako za R. Pazzellija pismo je »za svu pokornič- 
ku braću i sestre« (Pazzelli, II titolo della »Prima recensione della lettera aifedeli«, str. 
235). 

5 Bilo je već mišljenje Paula Sabatiera (o kronološkoj kontroverzi, usp. Esser, Scritti, 
str. 259-261), koje se čini uvjerljivijim: »bolest i slabost« iz r. 3 čini se onesposoblju- 
juća; r. 16-62 pokazuju tijesne veze, ili možda ovisnost o drugim spisima; r. 32-36, 
kako se primjećuje u bilješci, anticipiraju tematski niz prvog dijela Oporuke. 

Očevu i riječi Duha Svetoga »koje su duh i život«. 6 Sigurno, evan- 
đeoski ideal koji je Franjo predlagao visok je, također, ne samo za 
pokornike njegova vremena: iza razmatranja o bitnim elementima 
spasenja, rođenju Riječi u »pravom tijelu« i žrtveni prinos na križu (r. 
4-14), slijedi ustvari zahtjevan program života kršćanskog i evanđeo- 
skog, čvrsto organiziranog oko ljubavi prema Bogu (r. 18-21.22-24) 
i oko konkretne ljubavi prema bližnjemu (r. 25-31.38-44.47), oko 
crkvene vjere (r. 33-36) i asketske prakse (r. 32.45-46), sve teme ve- 
oma prisutne u Franjinim spisima i naročito u Nepotvrđenom pravilu. 
Završni dio nastavlja s dotjerivanjima teksta prve redakcije, obogaću- 
jući ga dramatičnom scenom smrti grešnika koji se ne kaje (r. 72-85), 
a koja prethodi žalobnom završnom poticaju (r. 87-88). 

Pitanje o naslovnicima Pisma vjernicima, prve i druge redakcije, 
povezuje se s jednim drugim gorućim problemom, o kojem se zasada 
čini razboritim prihvatiti sljedeću, uravnoteženu formulaciju: »Je li i 
u kojim je rokovima točno Franjo 'ustanovio’ Red ili jedan svoj red 
pokore / Treći red, pitanje može ostati otvoreno, sigurno je da je Asi- 
žanin bio veliki inspirator širokog pokorničkog poziva; manja braća i 
crkvene vlasti mogle su učiniti ostalo«. 7 

Pismo klericima i Pismo upraviteljima naroda 

Prva redakcija Pisma klericima čini se da odražava Franjino pona- 
šanje u prvim vremenima njegova obraćenja, kad je obilazio po seli- 
ma asiške okolice noseći sa sobom metlu da čisti crkve, i nakon što bi 
potaknuo narod na pokoru, okupljao na stranu svećenike i poticao ih 
»naročito da se brinu i nastoje da sačuvaju čiste crkve i oltare, i sve 
stvari nužne za slavljenje božanskih tajni« (AsZb 60). Teško je reći 
kada je Franjo odlučio napisati ove poticaje: možda već u godinama 
između IV lateranskog sabora ( 12 15) i euharistijskog pisma Sane cum 
olim Honorija III. (studeni 1219), na koje se s punom vjerojatnošću 
poziva druga redakcija istog Pisma svim klericima, ondje gdje zaklju- 
čuje da preporučene stvari trebaju biti održavane »snagom zapovijedi 
Gospodina i uredaba svete majke Crkve « (r. 13). Ipak u obje redakcije 
smjerno poštovanje prema svećenicima pokazuje se iz izbora prvog 
lica množine u pokorničkim pozivima (»pazimo, svi mi klerici«, »po- 
pravimo se odmah i odlučno«), dok pozivi i poticaji dobivaju snagu 


6 2PVj 3. Početna adresa ustvari se proširuje od »svih kršćana« na »sve stanovnike 
cijeloga svijeta« (r. 1 ), s istom univerzalističkom jakošću koju u raščlanjenijem obliku 
nalazimo također u zaključnom poticaju prvog pravila (usp. NPr 23, 7). 

7 G. Casagrande, Penitenza e penitenti nel Duecento, u: Alberzoni [...] Rusconi, 
Francesco d’Assisi e U primo secolo distoria francescana, Einaudi, Torino 1997, str 254. 


122 


I. SPISI SV. FRANJE ASIŠKOG 


od ljubavi i od pobožnosti prema oltarskom sakramentu, pravom 
tematskom i čuvstvenom središtu ovoga i drugih Franjinih pisama. 8 

Odlučan savjet da primaju »blagonaklono« ( benigne ) presveto 
tijelo i krv Gospodina također je u Pismu upraviteljima naroda, koje 
počinje iskrenim pozivom da ne zaborave Gospodina, budući »da 
se dan smrti približava« (r. 2), i završava preporukom da se »sva- 
ke večeri navijesti, pomoću glasnika ili nekog drugog znaka, da sav 
narod dadne svemogućem Gospodinu Bogu pohvale i zahvale« (r. 
7): očigledan pokušaj da na kršćanski Zapad presadi poziv islamskog 
mujezina na božanske pohvale. Na taj način utvrđuje se kronologija 
teksta (1220, nakon Franjina povratka s Istoka), ali se također može 
mjeriti sloboda Franjina duha, otvorenog na svaki glas koji može u 
njemu i u Crkvi obogatiti duh hvale Gospodinu. 

Pisma Manjoj braći 

Franjino duhovno čuvstvo prema svojoj »manjoj braći«, kad im 
se obraća riječima ili pismeno, jasno se pokazuje u pozdravu kojim 
započinje Pismo cijelom Redu : »Svoj poštovanoj i veoma dragoj braći, 
bratu Iliji, generalnom ministru Reda manje braće, svome gospodinu, 
i ostalim generalnim ministrima koji će biti nakon njega, i svim mini- 
strima, kustodima i svećenicima ovoga bratstva poniznima u Kristu, 
i svoj braći jednostavnoj i poslušnoj, prvima i posljednjima, brat Fra- 
njo, čovjek nevrijedan i slab, vaš mali sluga, 9 pozdrav u onome koji 
nas otkupi i opra u svojoj predragocjenoj krvi«} 0 

Lice »bratstva« koje je dobiveno na dar od Gospodina uobličuje 
se na tri dominantne oznake: svi su braća (»fratres«), termin koji se 
ponavlja pet puta i shvaćen u svemu svom ljudskom i evanđeoskom 
bogatstvu; svi trebaju biti manji, od »ministara« do »jednostavne i 
poslušne braće«, sve do »malenog sluge« Franje; a »manje bratstvo« 
ukorjenjuje se u Kristu koji se iz ljubavi učinio našim bratom, živeći 
među nama »ne da bude služen, nego da služi«. 11 Ova tajna milosti 
prisutna je u njegovoj »braći« koja nadahnjuje Franji »poštovanje i 


O temi, opet temeljno B. Comet, Le »De reverentia Corporis Domini«. Exhortation 
et lettre de saint Frangois, »Etudes franciscaines«, NS 6 (1955), str. 65-91, 167-180; 
7 (1956), str. 20-25, 155-171; 8 (1957), str. 33-58; sintezu iznosi K. Esser ,Missarum 
sacramenta. La dottrina eitcaristica di s. Francesco d’Assisi, u svojim Temi spirituali, Ed. 
Biblioteca Francescana, Milano 1981, str. 231-284. 

9 Za razliku od uobičajenog stila pisama, u kojima pošiljatelj na početku navodi 
svoje ime, Franjo stavlja u prvi plan braču kojoj se obrača i Gospodina Isusa Krista, u 
nastojanju da kao posrednik između Krista i braće bude vjerni odjek Kristova živoga 
glasa. 

10 PRe2-3 (usp. Dj 1,5). 

11 Mt 7, 12 (pogledati citat i odgovarajuću bilješku u NPr 4,6) 

veliku ljubav«, ali također religiozni strah, i te iste osjećaje dolikuje 
imati u odnosu na Sina Božjega, koji se u oltarskom sakramentu »do- 
tle ponizio da se radi našega spasenja skriva pod neznatnom prilikom 
kruha!« (PRe 27). 


Pismo cijelom Redu 
(nakon 1223) 

Tko je načinio sebi sladunjavu i sentimentalnu ideju o Franji Asiš- 
kom, oslonjenu na određenu potrošačku literaturu, moći će je ispra- 
viti prelazeći stroge i zahtjevne stranice Oporuke, ili veliki, zanosni 
teološki i komunitarni govor Pisma cijelom Redu, u kojemu nakon po- 
četnog pozdrava slijedi potpuni program životnog slušanja i povrat- 
navještaj »riječi Sina Božjega« (r. 4-11), da bi zatim odlučno izložio 
središnju temu, koja je strastveni poziv da se dadne svako poštovanje 
i sva čast »presvetom tijelu i presvetoj krvi Gospodina našeg Isusa 
Krista, u kojem je sa svemogućim Bogom izmireno i pomireno sve što 
je na nebesima i što je na zemlji«. 12 Pred »uzvišenom poniznošću« 
proslavljenog Sina Božjega, koji silazi na oltar u svećenikove ruke, 
»cijelo čovječanstvo se trese, čitav svemir drhti, a nebo kliče« (r. 26). 
Unutar neprekidne uravnoteženosti između velikih misli i izražajne 
forme koja im se prilagođava s uzvišenom i ganutljivom jednostavno- 
šću (možda ne bez neke stilističke pomoći drugih, kako se ponekome 
čini), prosijava dugi Franjin hod vjere, koji se primakao oltarskom 
sakramentu »promatrajući ga duhovnim očima« (Opom 1,20) i sada 
želi podijeliti primljeni dar sa svojom braćom, na poseban način »s 
braćom svećenicima« (r. 14). 

Ponovno pribjegavajući uzorku kontrapozicije već korištene 
drugdje, Franjo potiče svećenike prije svega na to da prinose žrtvu sa 
»svetom i čistom nakanom«, s jedinom željom da se svide Bogu (r. 
14-16), da bi potom snažno opomenuo onoga »tko jede nedostojno« 
tijelo i krv Janjeta Božjeg, navlačeći na sebe božansko prokletstvo (r. 
17-20). Slijedi dirljiv poziv na razmatranje tajne Krista »pobjednika 
vječnog i proslavljenog«, koji uzdiže dostojanstvo svećenika »iznad 
svih ljudi« i snižava »zadivljujuću uzvišenost« Božju u poniznosti 
kruha (r. 2 1-26), potpuna gesta ljubavi koja traži adekvatan odgovor: 
»Ništa dakle vaše ne zadržite za sebe, da vas sve i u cijelosti primi 
onaj koji se sav predaje vama« (r. 28-29). Iz zadivljenosti koja proži- 
ma ovu stranicu, jednu od Franjinih najuzvišenijih i najrječitijih, pro- 


12 PRe 12-13 (usp. Col 1,20). Ono što se u Svetom pismu kaže o utjelovljenoj 
Očevoj Riječi Franjo to upravlja prema promatranju »onoga koji više nije mrtav, nego 
vječno živ i slavljen« (PRe 22), tajanstveno prisutan u otajstvu tijela i krvi (to je teo- 
loški pogled iz Opom 1). 

izlaze opomene da slave u »mjestima« braće samo jednu misu na dan 
(r. 30-33) i da štuju svete posude, liturgijske knjige i »napisane Božje 
riječi« (r. 34-37), ponovna potvrda kontemplativnih hodnji sveca iz 
Asiza, koji se uranja u božanske tajne, ali zatim odatle raspoznaje 
svijetlu prisutnost također u najnižim svakodnevnim stvarnostima. 

U završnom dijelu pisma Franjina javna ispovijed (r. 38-39) i stro- 
ge opomene o molitvi božanskog časoslova, katolicitetu i poslušno- 
sti (r. 40-46) isprepliću se s ponavljajućim pozivima na obdržavanje 
Pravila, koje neki izjednačavaju s onim iz 1221, dok sistematsko us- 
poređivanje triju tekstova ide u korist Pravila iz 1223. 13 Pismo dakle 
pripada završnom trogodištu Franjina života, što divno potkrepljuju 
one zabrinutosti za vjernost Pravilu i Crkvi, koje će se ponovno poja- 
viti s obnovljenom snagom na stranicama Oporuke. 

Pismo jednom ministru i pisma kustodima 

Različitu duhovnu klimu i komunitarni kontekst čini se da odra- 
žava Pismo jednom ministru, pisano vrlo vjerojatno između Pravila 
1221. i sastavljanja Potvrđenog pravila , 14 U bratstvu sigurno postoje 
napetosti i problemi s obzirom na to da bi naslovnik pisma želio na- 
pustiti službu ministra i povući se u osamu, ali u Franjinim riječima 
nema znakova onog uznemirenog duha koji međutim izbija iz spisa 
u posljednjim godinama. Samo čovjek kao Franjo, koji je dugo raz- 
matrao primjer Krista savršeno poslušnog Ocu i braći, mogao je dati 
savjete koje čitamo u pismu: smatra da su svi i sve, nezgodne osobe, 
smetnje, prepreke i udarci, »kao jedna milost«; živi u »pravoj posluš- 
nosti« braći, takvi kakvi su, ne smatrajući ih boljima; tko pogriješi, 
neka uvijek čita u »tvojim očima« ono milosrđe koje dovodi Gospo- 
dinu; također prema onome tko je »pogriješio smrtno«, svatko neka 
primjenjuje ono milosrđe koje bi za sebe očekivao »ako bi se našao 
u sličnu položaju«. Navještaj »milosrđa« srce je evanđelja, ali mučna 
njegova zajednička primjena koju Franjo čini sigurno je jedan od vr- 
hunaca u čitavoj kršćanskoj literaturi. 

Za jedan kronološki kasniji trenutak, koji treba smjestiti poslije 
Franjina povratka s Istoka, vežu se druga dva pisma manjoj braći, 
različita po sadržaju, ali konvergentna u ciljevima. Prvo pismo kusto- 

13 Za izdavača oca Essera pismo prethodi Potvrđenom pravilu iz studenoga 1223. 
(usp. Esser, Scritti, str. 320), ali sadržaji i uključujući citati ne čini se da ostavljaju 
sumnje o činjenici da Pismo cijelom Redu upućuje upravo na Pravilo koje je odobrio 
Honorije III. (usp. bilješke u PRe 39 i 43). 

14 Dvije važne naznake: ondje se govori o sintetiziranom radu s obzirom na novo 
Pravilo (usp. r. 13), i početak idućeg novog poglavlja (»Ako je koji brat, izazvan od 
neprijatelja, smrtno sagriješio«, r. 14) ponovno se javlja gotovo doslovno u Potvrđe- 
nom pravilu iz 1223 (usp. 7,1). 

dima povjerava živom glasu braće promicanje kod klerika euharistij- 
skog štovanja (r. 2-5), kod naroda javne pohvale Boga (r. 6-8) i obiju 
stvari posredstvom prijepisa pisma za druge kustode i propovjednike 
(r. 9), dok je Drugo pismo kustodima dragocjeno također zbog druga 
dva razloga. Prije svega jer »sadrži svjedočanstvo autentičnosti druga 
tri pisma koja se u njemu navode«, 15 naime pismo Klericima (druga 
redakcija), prvo Kustodima i ono Upraviteljima naroda, koje Franjo 
preporučuje da se umnoži i proširi. Na drugom mjestu, jer kratko 
pismo dokumentira nove aspekte crkvene uloge koju Franjo pripisuje 
svom Redu, u kojem su kustodi pozvani da preuzmu na sebe teret da 
umnože i predaju »biskupima i drugim klericima« pismo o euharistij- 
skom otajstvu, i gradskim vlastima ono koje poziva da se proglašava- 
ju »javno pohvale Boga«. Putovi malenosti, za brata Franju, prelaze 
također preko širenja pisane riječi. 

Pisma pojedinim osobama: 

Leonu, Antunu, gospođi Jakobi 

Zbirka Franjinih pisama koja su do nas stigla popunjava se nekim 
poslanicama upućenim pojedinim osobama-, kratki tekstovi koji, kao 
Pismo jednom ministru, otkrivaju izravnije Franjino čovještvo i osjetlji- 
vost, snagu i duhovnu slobodu odnosa koji ga je povezivao s osobama 
kruga koji mu je bio bliži i obiteljski. 

Primjer toga jest sjajni autograf Pismo bratu Leonu, koji se trenu- 
tačno čuva u blagu katedrale u Spoletu. Nova proučavanja, osim što 
potvrđuju vlastoručnost, odstranila su neke pogreške u čitanju i upot- 
punila ustrojstvo teksta, potvrđujući da je Franjina grafička i jezična 
obrazovanost bila bolja nego što se dosad držalo. Pitanja još otvore- 
na o okolnostima dijaloga Franjo-Leon, dokumentiranog pismom, 
ne umanjuju privlačnost ovog autentičnog presjeka bratskog života. 
Odreknuće od zemaljskog oca i izbor nebeskog Oca vodilo je Franju 
otkriću »majčinskih« odnosa, oslobađajućih, ukorijenjenih u među- 
sobnom povjerenju, tako da jedini savjet koji je dan bratu Leonu jest 
da slijedi Krista siromašnog »na koji god ti se način čini bolje« (r. 3), 
to jest kako se svidi Duhu, pravom »generalnom ministru Reda«, koji 
se spušta na mudroga kao i na »siromašnog i jednostavnog«. 16 

Rukopisni dokumenti, koji prenose Pismo bratu Antunu i jamče 
njegovu autentičnost, obavještavaju nas također o tome da je budući 


15 Esser, Scritti, str. 211. 

16 2Čel 193. Čelano dodaje da je Franjo htio umetnuti upravo tu frazu u Pravilo, 
»ali nije bilo moguće jer je već bilo potvrđeno bulom«; vijest zanimljiva, koja tumači 
također poneko pravno »prekoračivanje granice« Oporuke. Za Franju računi s po- 
slušnošću »glasu Sina Božjega« (2PVj 6) nisu nikad zatvoreni. 

svetac, već prešao s duhovskog kapitula 1221. u osamu u Montepao- 
lo (Forli), a potom krenuo na propovijedanje, u jednom krucijalnom 
trenutku za život Reda osjetio potrebu da se obrati Franji, s obzirom 
na to da »nije imao odvažnosti poučavati, premda zamoljen od bra- 
će, osim nakon što dobije dopuštenje blaženog Franje«. 17 Radilo se, 
kako pojašnjava pismo, o poučavanju u »svetoj teologiji«, što je IV 
lateranski sabor tražio od biskupa da se dadne svećenicima i aspi- 
rantima na svećeništvo, prisutnim također među manjom braćom, 
kako je vidljivo iz više konvergentnih izvora. Franjin pozitivan odgo- 
vor, koji se sa sigurnošću može datirati poslije odobrena Potvrđenog 
pravila (29. studenoga 1223), izražava štovanje sveca za božansku 
»gospođu svetu mudrost«, koju »sveta, čista jednostavnost« zna pre- 
tvoriti u »duh molitve i pobožnosti«. Velike Franjine misli izlaze na 
vidjelo također u njegovim kraćim tekstovima. 

Napomena vrijedi također za Pismo gospođi Jakobi, koje je Franjo 
pisao uoči smrti i u okolnostima veoma dokumentiranim biograf- 
skim izvorima, dok za tekst izdavač otac Esser potiče na razboritost: 
»Koliko je velika jednoglasnost različitih nizova tradicija o sadržaju, 
toliko je teško utvrditi samo kazivanje«. 18 Ali u tekstu izvučenom iz 
Actus i reproduciranom u ovoj zbirci sve iznosi na vidjelo posljednjeg 
Franju: vedra odvažnost u gledanju u lice »sestru Smrt«, oslobođena 
ljubaznost prema osobama i događajima i stvarima, razoružavajuća 
nevinost traženja rimskih »slastica«, tako daleka od bilo koje hagio- 
grafske zaokupljenosti. Manje iskaznice za rekonstruiranje Franjina 
lica, ova mala pisma koje je spasio dobrohotni anđeo, povećavaju žal 
za mnogim za koja znamo da su izgubljena. 


Izvor : 

Uvod u Pisma preveo Velimir Blažević prema: Fonti Francescane, Nuova edizione, 
a cura di Ernesto Caroli. Padova: Editrici Francescane, 2004, str. 119-130. 
Tekst redigirao i bilješke preveo Ante Soljić. 


17 Citat Esser, Scritti , 180-181. Za biografski kontekst, autentičnost i sadržaje pis- 
ma, usp. C. Paolazzi, Francesco, la teologia e la »Lettera a frate Antonio«, u: Antonio 
uomo evangelico. Studijski skup o Vili. Stogodištu rođenja (Bologna, 22-23. febbra- 
io 1996), priredio G. Ravaglia, Centro Studi Antoniani, Padova 1997, str. 39-61. 

18 Esser, Scritti, str. 596 (u kritičkom listu umetnutom u sekciji »Opuscula dictata« 
otac Esser navodi pismo u cjelini u obliku potvrđenom u Actus beati Francisci, ali 
potom stavlja dvojbeno u tekst samo kratki sadržaj poslanice koju donosi 3Čel 38). 


Pismo klericima 

verzija prva 


'Klerici, svi obratimo pozornost na velik grijeh i neznanje koje 
neki imaju o presvetome tijelu i krvi Gospodina našega Isusa Krista 
te o njegovim presvetim imenima i napisanim riječima koje tijelo 
posvećuju. 

2 Znamo da ne može biti tijelo ako se prije ne posveti riječju. 19 

3 Ništa naime tjelesnoga na ovome svijetu nemamo i ne vidimo 
od samoga Svevišnjega osim tijela i krvi, imena i riječi, po kojima 
smo postali i po kojima smo otkupljeni od smrti za život 10 (1 Iv 3,14). 

4 A neka u sebi razmisle svi oni koji služe te presvete tajne, oso- 
bito oni koji ih služe nedopušteno, kako su bezvrijedni kaleži, tje- 
lesnici i oltarnjaci gdje se posvećuje tijelo i krv njegova. 5 I mnogi ga 
ostavljaju na bezvrijednim mjestima, na bijedan način nose i nedo- 
stojno primaju i drugima bezobzirno podjeljuju. 

6 Ponekad se i imena i njegove napisane riječi nogama gaze; 

7 jer naravan čovjek ne razumije ono što je Božje (usp. 1 Kor 2,14). 

8 Zar nas ne bi moralo potaknuti na pobožnost sve to: kad se 
sami dobri Bog predaje u naše ruke, kad ga dotičemo i svakodnev- 
no ga primamo svojim ustima? 9 Ne znamo li da moramo doći u nje- 
gove ruke? 

'"Stoga se u svim ovim i drugim stvarima brzo popravimo, 21 1 'pa 
gdje god bude tijelo Gospodina našega Isusa Krista nedolično smje- 
šteno i ostavljeno, neka se ukloni s tog mjesta i stavi na dragocjeno 
mjesto i čuva. 


19 Govoreći o središnjem trenutku euharistijskog slavlja Franjo redovito rabi glagol 
posvećivati, preuzet iz rimskog kanona mise. 

20 Osim u euharistijskim prilikama kruha i vina Franjo je i u Božjim riječima vidio 
(tjelesnim očima!) sakramentalni znak žive prisutnosti Sina Božjega. 

21 Nakon oštrih optužaba zbog nedostojna odnosa prema euharistijskim prilikama 
i prema napisanim Gospodinovim riječima Franjo ublaženim tonom poziva na put 
obraćenja: »Brzo se popravimo«! Poticanje svećenika da se brinu za čistoću crkava 
Franju je odlikovalo već prvih godina nakon obraćenja. 

12 Isto tako gdje god se na prljavim mjestima nađu imena i napi- 
sane riječi Gospodinove, neka se pokupe i moraju se smjestiti na 
dolično mjesto. 

1 3 Sve ovo do svršetka moraju svi klerici više od svega drugoga op- 
služivati. 14 A koji to ne budu činili, neka znaju da će na dan suda 
pred Gospodinom našim Isusom Kristom morati dati račun (usp. 
Mt 12,36). 

15 Neka znaju da će od Gospodina Boga biti blagoslovljeni oni 
koji umnože ovo pismo, kako bi se ono bolje opsluživalo. 


Pismo klericima 

verzija druga 

'Klerici, svi obratimo pozornost na velik grijeh i neznanje koje 
neki imaju o presvetome tijelu i krvi Gospodina našega Isusa Kri- 
sta i o njegovim presvetim imenima i napisanim riječima koje tijelo 
posvećuju. 

2 Znamo da ne može biti tijelo ako se prije ne posveti riječju. 

3 Ništa naime tjelesnoga na ovome svijetu nemamo i ne vidimo 
od samoga Svevišnjega osim tijela i krvi, imena i riječi, po kojima 
smo postali i po kojima smo otkupljeni od smrti za život (1 Iv 3,14). 

4 A neka u sebi razmisle svi oni koji služe te presvete tajne, osobi- 
to oni koji ih služe bez obzira, kako su bezvrijedni kaleži, tjelesni ci i 
oltarnjaci gdje se posvećuje tijelo i krv Gospodina našega. 5 I mnogi ga 
ostavljaju na bezvrijednim mjestima, na bijedan način nose i nedo- 
stojno primaju i drugima bez obzira podjeljuju. 

6 Ponekad se i imena i njegove napisane riječi nogama gaze; 7 jer 
naravan čovjek ne razumije ono što je Božje (usp. 1 Kor 2,14). 

8 Zar nas ne bi moralo potaknuti na pobožnost sve to: kad se sami 
dobri Bog predaje u naše ruke, kad ga dotičemo i svakodnevno ga 
primamo svojim ustima? 9 Ne znamo li da moramo doći u njegove 
ruke? 10 Stoga se u svim ovim i drugim stvarima brzo popravimo; 
"pa gdje god bude tijelo Gospodina našega Isusa Krista nedolično 
smješteno i ostavljeno, neka se ukloni s tog mjesta i stavi na drago- 
cjeno mjesto i čuva. 12 Isto tako gdje god se na prljavim mjestima 
nađu imena i napisane riječi Gospodinove, neka se pokupe i moraju 
se smjestiti na dolično mjesto. 

13 I znajmo kako sve ovo prema zapovijeditna Gospodnjim i uredba- 
ma svete Majke Crkve više od svega moramo opsluživati. 14 A tko to 
ne bude činio, neka zna da će na dan suda pred Gospodinom našim 
Isusom Kristom morati dati račun (usp. Mt 12,36). 

15 Neka znaju da će od Gospodina Boga biti blagoslovljeni oni 
koji umnože ovo pismo, kako bi se ono bolje opsluživalo. 

Prvo pismo kustodima 

1 Svim kustodima Manje braće do kojih dođe ovo pismo brat Fra- 
njo, vaš sluga i malen u Gospodinu Bogu, pozdrav s novim znacima 
neba i zemlje, znacima koji su veliki i uzvišeni pred Bogom, a mnogi 
ih redovnici i drugi ljudi drže veoma malo važnima. 

2 Molim vas, više nego za samoga sebe: kad vam se učini zgodno i 
korisno, ponizno zamolite klerike da nada sve časte presveto tijelo i 
krv Gospodina našega Isusa Krista, sveta imena i njegove riječi koje 
posvećuju tijelo. 2 3 * * Kaleže, tjelesnike, oltarne ukrase i sve što spada 
na žrtvu moraju imati od dragocjene tvari. 22 4 A ako u kojem mjestu 
presveto tijelo Gospodinovo bude posve siromaški smješteno, neka 
ga oni prema naredbi Crkve na dragocjeno mjesto stave i čuvaju, 
neka ga nose s velikim poštovanjem i drugima obazrivo podjeljuju. 

5 Gdje god se pak na prljavim mjestima nađu imena i napisane 
riječi Gospodinove, neka se pokupe i stave na dolično mjesto. 

6 I u svakoj propovijedi koju držite podsjećajte puk na pokoru i 
na to da se nitko ne može spasiti ako ne prima presveto tijelo i krv 
Gospodnju (usp. Iv 6,54). 7 A kad ga svećenik na oltaru posvećuje ih 
ga kamo nosi, neka sav narod klekne i daje hvalu, slavu i čast Gos- 
podinu Bogu živomu i istinitomu. 

8 A slavu njegovu tako navješćujte i propovijedajte svim narodima 
da sav narod po svoj zemlji o svakome »času« i kad zvona zvone 
uvijek daje slavu i hvalu Bogu svemogućemu. 

9 A sva moja braća kustodi kojima dođe ovaj spis, pa ga umno- 
že, uza se čuvaju i daju ga umnožiti za braću koja imaju dužnost 
propovijedati i brinuti se za braću, i koji sve do svršetka budu pro- 
povijedah sve što je sadržano u ovom spisu, neka znaju kako imaju 
blagoslov Gospodina Boga i moj. 

10 I neka im ovo bude pod istinitu i svetu poslušnost. Amen. 


Pismo upraviteljima naroda 

1 Svim načelnicima i vijećnicima, sucima i upraviteljima po sve- 
mu svijetu i svima drugima do kojih dođe ovo pismo brat Franjo, 
vaš sluga u Gospodinu Bogu, malen i prezren, 23 žeh vam svima 
zdravlje i mir. 


2 ° Jedino odstupanje od ljubljenog siromaštva Franjo odobrava kad treba iskazati 

počast euharistijskom Kristu. 

23 Franjo se hotimično i svjesno ponizuje i zato da iskaže poštovanje autoriteta pri- 

matelja poruke, ali još više zato da istakne autoritet Riječi koji im prenosi. 

^Promotrite i vidite kako se približava dan smrti (usp. Post 
47,29). 3 MoIim vas dakle, sa svim mogućim poštovanjem, da zbog 
briga i poslova ovoga svijeta koje imate ne zaboravite Gospodina i 
da ne odstupite od njegovih zapovijedi, jer svi oni koji njega zabo- 
rave i odstupe od njegovih zapovijedi, prokleti su (usp. Ps 118,21) i 
on će njih zaboraviti (Ez 33, 13). 4 A kad dođe smrtni dan, oduzet će 
se od njih i sve što su mislili da imaju (usp. Lk 8,18). 5 I što na ovom 
svijetu budu mudriji i moćniji, to će veće kazne podnositi u paklu 
(usp. Mudr 6,7). 

6 Stoga odlučno savjetujem vama, gospodarima svojim, da zane- 
marivši svaku brigu i posao činite istinsku pokoru (usp. Mt 3,2) i 
blagohotno primate presveto tijelo i presvetu krv Gospodina našega 
Isusa Krista, u sveti spomen na njega. 

7 I u narodu vama povjerenu toliku čast iskazujte Gospodinu, te 
se svake večeri po glasniku ili nekim drugim znakom 1A javlja da sav 
narod svemogućega Gospodina Boga hvali i zahvaljuje mu. 8 Ako 
pak to ne budete činili, znajte da ćete pred Gospodinom našim Isu- 
som Kristom morati dati račun na Dan sudnji (usp. Mt 12,36). 

9 Oni koji ovaj spis budu uza se zadržali i opsluživah ga neka zna- 
ju da su blagoslovljeni od Gospodina Boga. 


Drugo pismo kustodima 25 

1 Svim kustodima Manje braće do kojih dospije ovo pismo brat 
Franjo, najmanji od slugu Božjih, pozdrav i sveti mir u Gospodinu. 

2 Znajte, kako su pred licem Božjim vrlo velike i uzvišene neke 
stvari koje se ponekad među ljudima smatraju nevrijednima i pre- 
zrenima, 3 dok su u ljudi dragocjene i znamenite druge koje su pred 
Bogom najnevrednije i prezrene. 

4 Molim vas pred Gospodinom Bogom našim, koliko samo mogu, 
da dadnete biskupima i klericima ovo pismo koje govori o presve- 
tome tijelu i krvi Gospodina našega 5 i da držite na umu ono što 
smo vama o tome preporučili. 6 Odmah načinite mnogo primjeraka 
i prijepisa drugoga pisma, koje vam šaljem da ga date načelnicima, 
vijećnicima i upraviteljima, 7 i s velikim ih marom razdijelite onima 
kojima ih treba dati. U pismu stoji da se među pukom i po trgovima 
razglašavaju hvale Bogu. Ostajte zdravo u Gospodinu. 


24 U ovom pozivu vjerojatno čujemo odjek Franjina susreta sa svijetom islama, gdje 
je slušao mujezinov glasni poziv na molitvu. Radi se dakle o svojevrsnom međureli- 
gijskom ekumenizmu! 

25 Kustodima Franjo daje u zadaću da osim služenja braći posreduju njegove pasto- 
ralne inicijative kleru i prelatima. 

Pismo bratu Leonu 

'Brate Leone, tvoj brat Franjo želi ti zdravlje i mir. 

2 Ovako ti velim, sine moj, kao majka, 26 jer sve riječi koje smo putu- 
jući rekli kratko sažimam u ovu riječ i savjet. I ne treba da radi savjeta 
dolaziš k meni. Ovo ti naime savjetujem: 3 kako god ti se čini da ćeš 
bolje ugoditi Gospodinu Bogu i slijediti njegove stope i njegovo siro- 
maštvo, to čini s blagoslovom Gospodina Boga i iz poslušnosti meni. 

4 A ako ti je potrebno, jer nemaš druge utjehe nego da se tvoja 
duša vrati k meni, i ti to hoćeš, dođi. 27 


Pismo jednom ministru 

'Bratu N., ministru. Gospodin te blagoslovio (usp. Br 6,24). 
2 Govorim ti kako mogu o onome što se tiče tvoje duše: ono što te 
sprečava da ljubiš Gospodina Boga, i tko god ti postavljao zapreku, 
bilo braća bilo drugi ljudi, da te i šibaju, sve to treba da smatraš 
milošću. 3 Tako moraš htjeti i ne drugačije. 4 I to smatraj pravom po- 
slušnošću Gospodinu Bogu i meni, jer sa sigurnošću znam da je to 
prava poslušnost. 5 I ljubi one koji ti to čine. 6 I ne želi od njih nešto 
drugo osim ono što ti Gospodin dadne. 7 I ljubi ih zbog toga, i ne želi 
da budu bolji kršćani. 8 I to neka ti bude više od samotišta. 

9 I po tome želim znati ljubiš li Gospodina i mene, slugu njegova 
i svoga, ako ovo budeš činio: da ne bude bilo kojega brata na svije- 
tu koji sagriješi koliko god može sagriješiti, pa pošto vidi tvoje oči, 
da ikada ode bez tvoga smilovanja ako smilovanje traži. '°A ako ne 
bude tražio smilovanja, ti ga upitaj želi li smilovanje. ' 'Pa ako poslije 
tisuću puta pred tvojim očima sagriješi, ljubi ga više nego mene radi 
toga da ga privučeš ka Gospodinu. I uvijek imaj smilovanja s takvi- 
ma. 12 A prenesi to i gvardijanima kad mogneš, da si što se tebe tiče 
odlučan činiti tako. 

13 Od svih poglavlja u Pravilu koja govore o smrtnim grijesima, uz 
pomoć Božju i po savjetu braće 28 sačinit ćemo na duhovskom kapi- 
talu samo ovo poglavlje: 14 Ako koji brat na poticaj neprijatelja smrt- 


26 Zanimljivo je primijetiti kako se Franjo bratu Leonu obraća kao majka sinu. I 
u Pravilu za samotišta, radi prisnog odnosa među subraćom, određuje da jedni pre- 
uzmu ulogu majki, drugi ulogu sinova. Tako ostaje na snazi odredba da nikoga na 
zemlji ne zovu ocem. 

27 Zanimljivo je zapaziti da završni redak ovoga pisma odaje dojam kao da Fra- 
njo, nakon što je prethodnim retkom zaključio kako brat Leon po vlastitoj prosudbi 
može opsluživati siromaštvo, bratu Leonu iznova otvara vrata svoga srca. 

28 Izraz »po savjetu braće« svojevrsni je odjek Pravila svetog Benedikta, koje pred- 
viđa da opat važne odluke donosi nakon što sasluša savjet braće. 

no sagriješi, mora se pod poslušnost uteći svome gvardijanu. 15 A sva 
braća koja budu znala da je on sagriješio neka ga ne sramote i ne 
ogovaraju, nego neka mu budu veoma milosrdni i neka taje grijeh 
brata svoga; jer ne treba zdravima liječnik, nego bolesnima (Mt 9,12; 
usp. Mk 2,17). 16 Isto ga tako pod poslušnost moraju u pratnji druga 
poslati njegovu kustodu. 17 A taj kustod neka samilosno postupi s 
njim, kako bi želio da se s njim postupi da je u sličnu položaju. 18 A 
ako upadne u kakav laki grijeh, neka se ispovjedi svome bratu sve- 
ćeniku. 19 A ako ondje ne bude svećenika, neka se ispovjedi svome 
bratu, dok ne bude svećenika koji će ga kanonski odriješiti, kako 
je rečeno. 20 A oni neka uopće nemaju vlasti nalagati druge pokore 
osim ovu: Idi i nemoj više griješiti (usp. Iv 8,11). 

21 Ovaj spis drži uza se sve do duhovskoga kapitula, kako bi se 
mogao bolje opsluživati; ondje ćeš biti sa svojom braćom. ^Pobri- 
nut ćete se, uz pomoć Gospodina Boga, da se izvršava ovo i sve 
drugo čega u Pravilu nema. 


Pismo bratu Antunu 

'Bratu Antunu, svome biskupu, brat Franjo, pozdrav. Odobra- 
vam to što braću poučavaš svetom bogoslovlju sve dok obavljajući 
taj posao ne trneš duha svete molitve i pobožnosti, 29 kako stoji u 
Pravilu. Ostaj zdravo. 


Prvo pismo vjernicima 

[POGLAVLJE I. 

O onima koji čine pokoru] 

'U ime Gospodnje! Svi koji Gospodina ljube iz svega srca, iz sve 
duše i razuma, iz sve snage (usp. Mk 12,30) i koji ljube bližnje svoje 
kao sebe same, 2 a mrze svoja tijela s manama i grijesima, 3 i primaju 
tijelo i krv Gospodina našega Isusa Krista, 4 i donose plodove dostoj- 
ne pokore 30 (usp. Lk 3,8): 


29 Franjo nije držao do učenosti, ali odobrava učenje teologije usklađeno s duhom 
molitve i pobožnosti. Upravo takva intoniranost posvjedočuje autentičnost ovoga 
pisma. 

50 Jasno se naznačuje komu je pismo upućeno, a premda se spominje pokora, u pr- 
vom je planu duh evanđelja: jasne su aluzije na bitna mjesta iz svih četiriju evanđelja! 

5 0, kako su blaženi i blagoslovljeni oni i one, dok to čine i u 
tome ustraju, 6 jer počivat će na njima duh Gospodnji (usp. Iz 11,2) 
i kod njih će načiniti sjenicu i nastaniti se (usp. Iv 14,23); 7 sinovi su 
Oca nebeskoga (usp. Mt 5,45) čija djela čine, i zaručnici su, braća i 
majke (usp. Mt 12,50) Gospodina našega Isusa Krista. 

8 Zaručnici smo, kad se vjerna duša po Duhu Svetomu sjedinjuje 
s Gospodinom našim Isusom Kristom; 9 braća smo njegova, kad vr- 
šimo volju Oca koji je na nebesima (usp. Mt 12,50). 10 Majke, kad ga 
nosimo u svome srcu i tijelu (usp. 1 Kor 6,20) po božanskoj ljubavi 
i čistoj i iskrenoj savjesti (usp. 1 Tim 3,9), rađamo ga svetim djelom, 
koje mora svijetliti drugima za primjer (usp. Mt 5,16). 

n O, kako je slavno imati sveta i velika Oca na nebesima! 12 0, 
kako je sveto i utješno imati tako lijepa i divna zaručnika! 13 0, kako 
je sveto i kako milo imati tako dobrostiva, ponizna, miroljubiva, 
slatka, ljubljena i nada sve poželjna brata i sina: Gospodina našega 
Isusa Krista, koji život [svoj] položi za ovce svoje (usp. Iv 10,15) 
i pomoli se Ocu govoreći: u Oče sveti, sačuvaj ih u svom imenu (Iv 
17,11), koje si mi dao u svijetu; tvoji bijahu, a ti ih meni dade (Iv 
17,6). 1 5 I riječi koje si mi dao njima preda doh i oni ih primiče i uistinu 
povjeravaše da sam od tebe izišao i spoznaše da si me ti poslao (usp. 
Iv 17,8). 16 Molim za njih, a ne za svijet (usp. Iv 17,9). 17 Blagoslovi i 
posveti ih (Iv 17,17) iza njih posvećujem samog sebe (Iv 17,19). 18 N<? 
molim samo za ove nego i za one koji će na njihovu riječ vjerovati u 
mene (Iv 17, 20), da budu posvećeni u jedno (usp. Iv 17,23) kao 
mi (Iv 17,11). 19 I hoću, Ote., gdje sam ja da i oni budu sa mnotn, da 
gledaju moju slavu (Iv 17,24) u tvome kraljevstvu (Mt 20,21). Amen. 


[POGLAVLJE II. 

O onima koji ne čine pokore] 

'A svi oni i one koji ne čine pokore 2 i ne primaju tijela i krvi 
Gospodina našega Isusa Krista 3 i čine opačine i grijehe, i koji slijede 
zlu požudu i zle žudnje svoga tijela, 4 a ne opslužuju što su obećah 
Gospodinu, 5 i tjelesno robuju svijetu putenim željama, svjetovnim 
brigama i poslovima ovoga svijeta, 6 zavedeni od đavla čiji su sinovi 
i čija djela čine (usp. Iv 8,41), 7 slijepci su jer ne vide svjetlo istini- 
to, Gospodina našega Isusa Krista. 8 Nemaju duhovne mudrosti jer 
nemaju Sina Božjega, koji je istinita Mudrost Očeva. 31 9 0 njima se 
veli: Mudrost je njihova ishlapila (Ps 106,27) (Prokleti koji odstupaju 


31 Oni koji ne čine pokoru, prema Franjinu uvidu, ne krše tek nešto iz zakona nego 
ustvari odbacuju Boga i njegovu mudrost, to jest Isusa Krista. 

od zapovijedi tvojih (Ps 1 18,21). 10 Vide, a ne znaju, znaju, a čine zlo 
i sami svjesno upropaštavaju svoje duše. 

11 Gledajte, slijepci, prevareni od neprijatelja svojih: tijela, svijeta 
i đavla, kako je tijelu slatko griješiti, a gorko Bogu služiti, 12 kako svi 
poroci i grijesi iz srca čovječjega izlaze i nastaju, kako Gospodin kaže 
u evanđelju (usp. Mk 7,21). 13 I ništa nemate ni na ovom svijetu ni 
u budućem. 14 I mislite da ćete dugo posjedovati ispraznosti ovoga 
svijeta, ali ste se prevarili, jer doći će dan i sat o kojima ne mislite, 
ne poznajete ih i ne shvaćate: tijelo slabi, smrt se približava i tako 
se umire gorkom smrću. 15 A gdje god, kad god i kako god umire 
čovjek u smrtnom grijehu bez pokore i zadovoljštine, ako može dati 
zadovoljštinu, a ne daje, đavao grabi dušu njegovu iz njegova tijela 
uz takvu tjeskobu i muku, koje ne može znati nitko osim tko iskusi. 
16 I svi talenti, moć, znanje i mudrost (usp. 2 Ljet 1,12) koje su mislili 
da imaju oduzet će se od njih (usp. Lk 8,18; Mk 4,25). 17 A rođa- 
cima i prijateljima ostavljaju svoje imanje, oni ga uzeše, podijeliše 
i poslije rekoše: Prokleta bila duša njegova, jer nam je mogao više 
dati i steći nego što je stekao. 18 Tijelo izjedaju crvi, i tako upropasti- 
še tijelo i dušu u ovom kratkom životu i otići će u pakao gdje će se 
mučiti bez prestanka (usp. Lk 16,24). 

19 U ljubavi koja je Bog (usp. 1 Iv 4,16) molimo sve one do kojih 
dođe ovo pismo da ove mirisave riječi Gospodina našega Isusa Kri- 
sta prime dobrohotno s božanskom ljubavlju. 20 A oni koji ne znaju 
čitati neka ih često daju čitati; 21 i neka ih do svršetka čuvaju uza se 
pri svetome radu, jer one su duh i život (Iv 6,64). 22 A oni koji to ne 
budu činili morat će dati račun na Dan sudnji (usp. Mt 12,36) pred 
sudištem Gospodina našega Isusa Krista (usp. Rim 14,10). 


Prvo pismo vjernicima sv. Franje 

NA GLAGOLJICI U IvANCICEVU ZBORNIKU 


Uvod 

PETAR RUNJE 

Čitajući »Ivančićev zbornik «, 32 zapazio sam dio teksta Prvog pisma 
vjernicima sv. Franje u hrvatskom prijevodu . 33 Ovo je drugi manuskript 
koji, uz onaj iz Volterre, donosi to pismo. Srednjovjekovni kodeks na 
hrvatskom jeziku pisan glagoljicom nazvan je po fra Stjepanu Ivančicu, 

32 Ivan Milčetić, Prilozi za literaturu hrvatskih glagoljskih spomenika, »Starine«, sv. 
XXIII, Zagreb, 1890. 

33 Detaljnije o ovoj temi: fra Petar Runje, »Dio Pisma vjernicima I. sv. Franje u sred- 
njovjekovnom hrvatskom prijevodu u Ivančićevu zborniku« u Zborniku KACIC, 
god. XXV Split, 1993, str. 437-448. 

franjevcu trećoredcu, »Ivančićev zbornik«, osamdesetih godina pret- 
prošloga stoljeća, jer ga je prvi Ivančić opisao i ponudio znanstvenoj 
javnosti. 34 Zbornik je zatim stručno predstavio Ivan Milčetić 1890. 
godine. Milčetić se na taj zbornik osvrnuo i 1911. godine. 35 O Zbor- 
niku je dosta pisano i neki dijelovi Zbornika obrađeni su s različitih 
aspekata. 36 Za taj kodeks Vjekoslav Štefanić veli da je vrlo je važan kao 
zbornik srednjovjekovnih tekstova. 37 

Zbornik se do kraja Prvog svjetskog rata nalazio u samostanu sv. 
Marije na Glavotoku, na otoku Krku, 38 kod franjevaca trećoredaca 
zvanih glagoljaši, a danas se nalazi u arhivu njihova provincijalata u 
Zagrebu. Hrvatski franjevci trećoredci glagoljaši, od svojih početaka u 
XIV stoljeću, 39 trajno su upotrebljavali staroslavenski jezik u liturgiji, 
dok je u svagdanjoj uporabi bio hrvatski jezik s glagoljskim pismom. 
U samom zborniku ima nekoliko starijih zapisa i imena redovnika fra- 
njevaca trećoredaca. Ivan Milčetić već u prvom svojem opisu iznio je 
mišljenje da je i napisan od samih redovnika franjevaca glagoljaša. 40 

Dio ovoga kodeksa potječe s kraja XIV stoljeća (fol. 172-181), a 
prvi dio kodeksa (fol. 1-171) pisan je, prema mišljenju stručnjaka, ne 
kasnije od prvih desetljeća XV stoljeća. 41 No za nas je važno i to da 
je bio u uporabi kod redovnika dugo, što pokazuje i istrošenost per- 
gamene, osobito stranica gdje se nalaze molitve 42 Kodeks sadržava 
moralno-duhovne članke, posebno vezane za pokoru, ispovijed i kon- 
templaciju. Kodeks iz Volterre dobio je na važnosti jer je dosada jedini 
sačuvao Prvo pismo vjernicima sv. Franje. Tako i tekst na hrvatskom u 
Ivančićevu zborniku iz srednjeg vijeka ima posebnu vrijednost i potvr- 
đuje u mnogo čemu pisanje P Sabatiera, K. Essera, L. Temperinia, R. 
Pazzellia i drugih koji su pisali o ovom pismu 43 


34 Stjepan Ivančić, Poraba glagoljice kod redovnika III. reda sv. Franje u Dalmaciji i 
Istri i Kvarneru , Zadar, 1887. 

33 I. Milčetić nav. dj. Isti, Glagoljska bibliografija, »Starine«, sv.XXXHI, Zagreb, 1911. 

36 Anica Nazor, jezični kriterij pri određivanju donje granice crkvenoslavenskogjezika 
u hrvatskoglagoljskim tekstovima, »Slovo«, sv. XIII, Zagreb, 1963; Ivanka Petrović, 
Bogorodična čudesa u Ivančićevu zborniku hrvatskoglagoljskom spomeniku 14/lb rt. Ra- 
dovi staroslavenskog instituta, sv. VII, Zagreb, 1972; I. Milčetić nav. dj., »Starine«, 
sv. XXIII, obradio je jezično zbornik, a posebno dvije poslanice o sv. Jeronimu. 

37 Vjekoslav Štefanić, Glagoljski rukopisi otoka Krka, Zagreb, 1960, str. 147. 

38 Arhiv Provincijalata Franjevaca trećoredaca, Zagreb, Ms. Ivančićev zbornik. 

39 Usp. Petar Runje, Prema izvorima, Zagreb, 1990. 

40 I. Milčetić, nav. dj. Prilozi. 13. 

41 I. Milčetić, nav. dj. Prilozi ... Anica Nazor, nav. dj. jezični kriteriji .. . glagoljski 
zbornik iz početka 15. st. (str. 73); Ivanka Petrović, nav. dj. i drugi. 

42 I. Milčetić, nav. dj. Prilozi 7. 

43 Kajetan Esser, Un Documento o. c., Raffaele Pazzelli, II titolo della »Prima recen- 
sione della Lettera aifedeli«. Precizazioni stil codice 225 di Volterra, »Analecta TOR«, 
1987; Lino Temperini, Frate Francesco a tutti i suoi fedeli. Roma, 1987, i drugi. 


136 


I. SPISI SV. FRANJE ASIŠKOG 


S četrnaestim retkom završava, nažalost, hrvatski tekst Prvog pisma 
vjernicima sv. Franje. Velika je šteta što nemamo cijeli tekst toga pis- 
ma na hrvatskom jeziku. Taj tekst nije jedini nepotpun u Ivančićevu 
zborniku. Poslanice sv. Cirila i sv. Augustina o sv. Jeronimu također su 
samo djelomice prepisane. Hrvatski prevoditelj napravio je vrlo dobar 
i jasan prijevod. On je morao imati neku matricu iz koje je prevodio. 
Je li to bio volterski primjerak, ostaje upitno. Osobno smatram da nije 
jer bi onda i ono nekoliko mjesta koja su u volterskom manuskriptu 
danas problematična dobar prevoditelj, kako nam se pokazuje u ovom 
prijevodu, vjerno prenio. Smatram da je neki drugi izvor bio na raspo- 
laganju našem prevoditelju. 


Latinski tekst 
sv. Franje 
iz XIII. st. 


Glagoljski 
tekst iz XV st. 


Transkribiran 

starohrvatski 

tekst 


In nomine Domitii. 

Omnes qui dominum dili- 
gunt ex toto corde, ex tota 
anima et mente, ex tota 
virtute, et diligunt proxi- 
mos suos sicut se ipsos, 

2 et odio habent corpora eo- 
rum cum viciis et peccatis, 

3 et recipiunt corpus et 
sanguinem domini nostri 
Jesu Christi, 

4 et faciunt fructus 
dignos penitentie: 

5 o quam beati et benedicti 
sancti sunt illi et ille, dum 
talia faciunt et in talibus 
perseverant, 

6 quia requiescet super eos 
spiritus Domini et faciet 
apud eos habitaculum et 
mansionem, 


nD’ ama sha<s>|naniiF3. 
nn<s>iii/,s is KjacinaiihaPiti 
dtptfanm rintram 
eBrohrvami a nneann 
ms«H>rfiini’jxi a nadama 
eađbiBma. a (ftipimaiiM 
s<5>BB’pgw eonaa*- CiBca 
eaisa tM.maAr 

2 a pa PiBnDsnhBmi' 
miBdlia< 3 >iii enuaa 
tfSDhS a t?’ sbBaea 

3 a [HBHamđtpinn nnatfSa 
a /,B nm fcaeiiMihSP.h 
PiTilll3%3 S9S&BI9iniili 

J a »apamu inđtđtianh’ 
[iiacaBa maernaan. 

5 a £.afll]S£.a tfdlirfiiniaPB a 
trifliiiiKjafflniaaiiaps eaim 
■Miiama apa a apa CiBUhrB 
[rniiicann.!. tfspanu’ a 
iniiii/.anrEAi e [natfliriaaim . 

6 3B3 |Ha»SIlDiIi PiB PHiil 
[THtBA.1 fcaeiiMihii.pi. a 

»apa a phm 9dhepi a 
lUBaipanDiBPaa sbaeinaiihpa. 


’V ime Gospodnje. Vsaki 
ki Gospodina ljubit vsim 
srcem i vsev misalju i vsimi 
silami i ljubet iskrnih svojih 
kako sebe samih 


2 i nenavidjet tjelesa svoja 
s ćudi i s grjesi 

3 i prijemljut tjelo i krv 
Gospodina našego 
Isuhrsta. 

4 i činet plod pokore 
dostojan 

5 0 koliko blaženi i blago- 
slovjeni sut sveti oni i one 
kada takova činet i takovih 
s’postojet 

6 jere počiva na njih duh 
Gospodanj i čine u njih stin 
i prjebivanije Gospodnje 


Izvorni latinski tekst je prema: Francesco d’Assisi: Scritti, Edizione critica a cura 
di Carlo Paolazzi. Grottaferrata: Frati Editori di Quaracchi, Fondazione Collegio s. 
Bonaventura, 2009, str. 174. 

** Glagoljski tekst i njegovu transkripciju priredio dr. Stjepan Damjanović 

"et sunt filii Patris celestis 
cuius opera faciunt, et sunt 
sponsi, fratres et matres 
Domini nostri Jesu Christi. 

"Sponsi sumus, quando 
Špiritu Sancto coniungitur 
fidelis anima Domino 
nostro Jesu Christo; 

"fratres eius sumus, quando 
facimus voluntatem Patris 
qui in celis est; 

1 “Matres, quando portamus 
eum in corde et corpore 
nostro per divinum amo- 
rem et puram et sinceram 
conscientiam, parturimus 
eum per sanctam operatio- 
nem, que lucere debet aliis 
in exemplum. 

"O quam gloriosum est, 
sanctum et magnum in 
celis habere Patrem! 

I2 0 quam sanctum, pa- 
raclitum, pulchrum et 
admirabilem talem habere 
sponsum! 

,3 0 quam sanctum et quam 
dilectum, beneplacitum 
humilem, pacificum, dul- 
cem, amabilem et super 
omnia, desiderabilem ha- 
bere talem fratrem et talem 
filium Dominum nostrum 
Jesum Christum, qui posuit 
animam [suam] pro ovibus 
suis et oravit Pa tri dicens: 


,4 Pater sancte, serva eos in 
nomine tuo, quos dedisti 
mihi in mundo; tui erant et 
mihi dedisti eos. 


7 a 3 <s>a eapamis nimrv.i, 
P 3 B 3 er.if.sha. rashif. 
mifisfftil i. iramiaBsinr. a sea 
aBhassps'VB a BhihiniTa 
b mattapsus shaeiDanbBPA 
PifiUiasba seaihMeiniifi. 

8 aB , Batf 3 PB‘VB semia 
r, i, lih, i, iiha&ami eniramisnn 
e-aiihapitiaim es 
nEB&PAfoa uhauiifi 
shaeinanhBPa PifiUisma 
BeaiiETeinia. 

9 k>eaie]ir srna se’ina. 
Cthiihifi »spsina nri;iitfi[D 
ainiruii. z.a semiT pa 
PSBSeBjhT. 

, 0 matt 3 PS'VB setma. rADbA 
paesma pssbA mi’ 
ehinhi/B a qd’ msiftia 
paieseu. maAe'iiiiniBPann 
[ftprannann a »seima 
b 'uaittia r.ap’msp'VBju, 
BauhBma psshA enDsimama 
uhadlia Cri. ennariiiittisiiii a 

3 E 1 AJE 8 P 3 IE’ DE’ ai"B,I, 0 nI 

"a caiftiB/.a eđEAniipa 
aeinii en naima a nn.aiftiaca 
amainiB amnm pa 
P 3 B 3 ea*t. 

,7 a caiftia/.a ennsmia 
[nABAr lfl]SiraA BBAePA a 
»aiih’PA unArasha amamia 
aB&aa3Par.A. 

,3 a r.aiflia£.a a r.aifli 8 r.a 
nhBASbaeiraaiifla BhaB&a 
ashaDh Pa. amafltoPA 
msE.zninaim.1, eifli.i.ira c.i, 
iflijjuya[ni 3 ini’PA a emiBiha 
miesshA iltisiflisrniadii pa 
amama DEArashA beaitoa. 
a unArashA eaPA 
shaeinanhBPA PAmsaa 
sea^BiemiA. ca inaifli'B 
Dhaiiia ennaiti en.f. amrtra 
ennaa. a madliB es 
amnfia aannaira. 

, 4 amn »3 emisinia &bapb 
a A.) DE’ airis ininnas /,a*i 
DhAifli’ sea mAPa de’ 
eflEBima. rni'nnas a i"a*a 
a m.iiPS 3 irh.i.iflii sea. 


7 i jesu sinove otca nebeska- 
go koga djela tvoret i jesu 
obručenici i bratja i mu- 
čenici Gospodina našego 
Isuhrsta. 

"Obručenici jesmo kada 
Duhom Svetim sjedinjujet 
se vjernago duša Gospodi- 
nu našemu Isuhrstu. 

"Bratja jemu jesmo kada 
činimo volju otca ki jest na 
nebesih 

'“Mučenici jesmo kada 
nosimo njega v srdci i v tilje 
našem: Božastvenov ljub- 
vov i čistu i cjelu kunšen- 
ciju. Rodimo njega svetimi 
djelje ka svjetliti imaju 
injem v obraz 

"O koliko slavno jest 
sveto i veliko imiti otca na 
nebesih 

l2 0 koliko sveto paraklita 
krasna i čudna takogo imiti 
obručenika. 

'"O koliko i koliko 
dragostivo dobro ugodno 
umiljena mirovita slatka 
ljubiteljna i svrhu vsega 
želiteljna imiti takoga brata 
i takoga sina Gospodina 
našego Isuhrsta ki položi 
dušu svoju za ovce svoje i 
moli se otcu govore: 


l4 0če sveti hrani ih v ime 
tvoje kih dal jesi mani v 
svitu. Tvoji bjehu i mani je 
dal jesi. 


Sliku glagoljskog izvornika - Ivančićevog zbornika - vidi na kraju knjige 

Drugo pismo vjernicima 

'U ime Gospodina, Oca i Sina i Duha Svetoga. Amen. 

Svim kršćanima, redovnicima, klericima i laicima, muškima i 
ženskima, svima onima koji žive po svem svijetu 44 (Mk 14,9; Rim 
1,8), brat Franjo, njihov sluga i podložnik, poslušnost i poštovanje, 
pravi mir s neba i iskrenu ljubav u Gospodinu. 

2 Budući da sam svima sluga, svima moram služiti i pružati mi- 
risne riječi Gospodina svoga. 3 Kako vas pojedinačno zbog bolesti 
i slabosti svoga tijela ne mogu osobno posjetiti, stoga sam u sebi 
razmislio i odlučio da vam ovim pismom i po vjesnicima uputim ri- 
ječi Gospodina našega Isusa Krista koji je Riječ Očeva, i riječi Duha 
Svetoga koje su duh i život (Iv 6,64). 

[O Riječi Očevoj] 

4 Tu Riječ Očevu, tako dostojnu, tako svetu i slavnu objavio je 
Svevišnji Otac s neba preko svetog anđela Gabrijela u utrobu svete 
i slavne Djevice Marije, iz čije je utrobe on primio tijelo pravoga 
čovještva i naše krhkosti. 5 Premda bijaše bogat (2 Kor 8,9) nada sve, 
on je sam htio s preblaženom Djevicom, majkom svojom, izabrati 
siromaštvo 45 na ovome svijetu. 

6 Neposredno prije muke proslavio je pashu sa svojim učenicima 
i uze kruh, zahvali, blagoslovi i razlomi govoreći: Uzmite i jedite! 
Ovo je tijelo moje (Mt 26,26)! 7 I uze čašu govoreći: Ovo je krv moja 
novoga saveza koja se za vas i za mnoge prolijeva na otpuštenje grijeha 
(Mt 26,27). 8 Tada se pomoli Ocu govoreći: Oče, ako je moguće, neka 
me mimoiđe ova čaša (usp. Mt26,39; Mk 14,35). Ubijaše znoj njegov 
kao kaplje krvi koje su padale na zemlju (Lk 22,44). 10 Ipak stavi volju 
svoju u volju Očevu govoreći: Oče, budi volja tvoja (Mt 26,42); ne 
kako ja hoću, nego kako hoćeš ti (Mt 26,39). 

1 'Volja njegova Oca bila je ta da njegov blagoslovljeni i slavni sin, 
koga nam je dao i koji se rodio radi nas, sama sebe po svojoj vlastitoj 
krvi prinese kao žrtvu i prinos na žrtveniku križa; 12 ne radi sebe, po 
kome sve postade (usp. Iv 1,3), nego radi naših grijeha (usp. 1 Pt 
3,18), 13 ostavljajući nam primjer da idemo stopama njegovim (usp. 1 
Pt 2,21). 14 I želi da se svi po njemu spasimo i da ga primimo čistim 
srcem i čistim tijelom svojim. 1 5 Ali malo ih je koji bi ga željeli primiti 


Kajetan Esser ističe znakovitost nabrajanja skupina kojima je pismo upućeno: 
»Ovdje je svaka interpunkcija već interpretacija!«. Osjećajući se slugom sviju, Franjo 
i ovim pismom ispunjava svoju dužnost upućujući im riječi Isusa Krista, koji je Riječ 
Očeva, i riječi Duha Svetoga koje su duh i život! 

45 Vidjevši upravo u siromaštvu svoju specijalnu karizmu, Franjo naglašava da je 
Isus zajedno s Marijom izabrao »siromaštvo na ovome svijetu«. 

i spasiti se po njemu, premda je njegov jaram sladak i njegovo breme 
lako (usp. Mt 11,30). 

[O onima koji ljube tamu i o onima koji ljube Boga] 

16 Oni koji ne žele kušati kako je sladak Gospodin (usp. Ps 33,9) i 
koji više ljube tamu nego svjetlost (Iv 3,19) ne htijući vršiti Božje za- 
povijedi prokleti su. 17 0 njima prorok veli: Prokleti koji odstupaju od 
zapovijedi tvojih (Ps 118,21). ls O, a kako su blaženi i blagoslovljeni 
oni koji Boga ljube i čine kako sam Gospodin u evanđelju kaže: 
Ljubi Gospodina Boga svojega svim srcem svojim i svim umom svojim, 
a bližnjega svoga kao sebe samoga (Mt 22,37.39). 


[O ljubavi prema Bogu i njegovu štovanju] 

19 Ljubimo dakle Boga i klanjajmo mu se čista srca i čiste duše, 
jer on to iznad svega traži i veli: Istinski će se klanjatelji klanjati 
Ocu u duhu i istini (Iv 4,23). 20 Svi naime koji se njemu klanjaju u 
duhu istine treba da mu se klanjaju (usp. Iv 4,24). 21 I hvalimo ga i 
molimo mu se danju i noću (Ps 3 1,4) govoreći: Oče naš, koji jesi na 
nebesima (Mt 6,9), jer valja da se svagda molimo i nikada ne sustaje- 
mo (Lk 18,1). 


[Ispovijedajmo grijehe svećenicima] 

22 Sve svoje grijehe svakako moramo ispovijedati svećeniku. 
I primajmo od njega tijelo i krv Gospodina našega Isusa Krista, 
23 jer [tko] ne blaguje tijela njegova i ne pije krvi njegove (usp. Iv 
6,55.57), ne može ući u kraljevstvo Božje (Iv 3,5). 24 Ali neka dostojno 
blaguje i pije, jer tko nedostojno prima, sud sebi jede i pije ne razli- 
kujući tijela Gospodnjega (1 Kor 11,29), to jest ne razlučuje [od 
drugih jela], 25 Povrh toga, donosimo plodove dostojne pokore (Lk 
3,8). 26 I ljubimo bližnje kao sebe same (usp. Mt 22,39). 27 A ako 
ih tko neće ljubiti kao sebe samoga, neka im barem ne nanosi zla, 
nego neka čini dobro. 


[Kako da sude drugima oni koji su primili vlast] 

28 Oni pak koji su primili vlast da sude drugima neka suđenje 
vrše milosrdno, kao što sami žele od Gospodina zadobiti milosrđe. 
29j er nemilosrdan će sud biti onima koji ne učine milosrđa (Jak 2,13). 
30 Imajmo stoga ljubavi i poniznosti i dijelimo milostinju, jer ona 
pere duše od nečistoća grijeha (usp. Tob 4,11; 12,9). 31 Ljudi naime 
gube sve što ostavljaju na ovome svijetu; sa sobom ipak nose plaću 

za ljubav i milostinju koju su dijelili, za koje će od Gospodina imati 
nagradu i dostojnu naknadu. 

[O postu kako od jela tako i od mana] 

32 Moramo također postiti i suzdržavati se od mana i grijeha (usp. 
Sir 3,30) i od suvišnih jela i pića i biti katolici. 33 Moramo također cr- 
kve često pohađati i poštivati te poštovati klerike, ne samo zbog njih 
ako su grešnici, nego zbog službe i podjeljivanja presvetoga tijela i 
krvi Kristove, koje oni posvećuju na oltaru, sami primaju i drugima 
podjeljuju. 34 I svi čvrsto znajmo kako se nitko ne može spasiti osim 
po svetim imenima i krvi Gospodina našega Isusa Krista, koje kle- 
rici izgovaraju, navješćuju i poslužuju. 35 I samo oni moraju služiti, 
a ne drugi. 36 A posebno redovnici, koji su se odrekli svijeta, moraju 
činiti veće stvari i više njih, ali ovo ne zanemariti 46 (usp. Lk 1 1,42). 

37 Moramo mrziti svoje tijelo s njegovim manama i grijesima, jer 
Gospodin u evanđelju kaže: Sva zla, poroci i grijesi iz srca izlaze (Mt 
15, 18-19; Mk 7,23). 


[Kako moramo ljubiti neprijatelje i dobro im činiti] 

38 Moramo ljubiti neprijatelje svoje i činiti dobro onima koji nas 
mrze (usp. Mt 5,44; Lk 6,27). 39 Moramo opsluživati zapovijedi i 
savjete Gospodina našega Isusa Krista. 40 Moramo se također odre- 
ći samih sebe i svoje tijelo staviti u jaram služenja i svete posluš- 
nosti, kako je svatko obećao Gospodinu. 41 A nijedan se čovjek ne 
mora pod poslušnost pokoriti nekome u onome čime se čini po- 
greška ili grijeh. 


[Neka bude kao manji onaj 
kome je povjeren nadzor nad poslušnošću] 

42 Kome je pak povjeren nadzor nad poslušnošću i tko se smatra 
većim, neka bude kao manji (Lk 22,26) i sluga ostaloj braći 43 i neka 
se prema pojedinoj svojoj braći pokazuje i vlada milosrdno onako 
kako bi želio da se njemu čini da je u sličnu položaju. 47 44 I neka se 
zbog bratove pogreške ne srdi na brata, nego neka ga sa svom strp- 
ljivošću i poniznošću blago opominje i podnosi. 


46 Franjo često sve vjernike, a napose redovnike, potiče na poštivanje svećenika, jer 
su oni sluge Božje riječi i euharistijskog misterija tijela i krvi Kristove. 

47 Od nositelja autoriteta Franjo zahtijeva blagost, kao što je i Isus poticao one koji 
hoće biti veći da budu kao manji. 

[Ne budimo mudri po tijelu] 

45 Ne smijemo biti mudri i razboriti po tijelu (usp. 1 Kor 1,26), 
nego radije moramo biti jednostavni, ponizni i čisti. 46 I karajmo i 
prezirimo svoje tijelo, jer svi smo svojom krivnjom bijedni i truli, 
ružni i crvi, kako Gospodin po proroku veli: A ja, crv sam, a ne čo- 
vjek, ruglo ljudi l naroda prezir (Ps 22,7). 47 Nikad ne smijemo željeti 
biti nad drugima, nego radije moramo biti sluge i pokorni svakom 
ljudskom stvoru radi Boga (1 Pt 2, 13 ). 

[Vjerni sluge postaju prebivalište Svevišnjega] 

48 I nad svim muškima i ženskima koji ovo budu činili i ustra- 
jali do kraja počivat če Duh Gospodnji (Iz 11,2), i u njima će se 
nastaniti i boraviti (usp. Iv 14,23). 49 I bit će sinovi Oca nebesko- 
ga (usp. Mt 5,45) čija djela čine. 50 I zaručnici su, braća i majke 
Gospodina našega Isusa Krista (usp. Mt 12,50). 51 Zaručnici smo, 
kad se vjerna duša u Duhu Svetome sjedinjuje s Isusom Kristom; 
52 braća smo njegova kad vršimo volju Oca njegova koji je na nebu 
(usp. Mt 12,50); 53 majke smo kad ga po ljubavi te čistoj i iskrenoj 
savjesti nosimo u svome srcu i tijelu (usp. 1 Kor 6,20) i rađamo ga 
po svetu djelovanju koje mora svijetliti za primjer drugima 48 (usp. 
Mt 5,16). 

54 0 kako je slavno, sveto i veliko imati Oca na nebesima! 55 0 
kako je sveto i utješno imati tako lijepa i čudesna zaručnika! 5e O 
kako je sveto i milo imati tako dobrohotna, ponizna, miroljubiva, 
slatka, mila i nada sve poželjna brata i sina, koji položi život svoj 
za ovce svoje (usp. Iv 10,15) i pomoli se Ocu za nas govoreći: Oče 
sveti, sačuvaj ih u svom imenu koje si mi dao (Iv 17,1 1). 57 Oče, svi 
koje si mi dao u svijetu tvoji bijahu, a ti ih meni dade (Iv 17,6). 58 I 
riječi koje si mi dao njima predadoh; i oni ih primiče i uistinu spozna- 
še da sam od tebe izišao te povjerovaše da si me ti poslao (Iv 17,8); 
molim za njih, a ne za svijet (usp. Iv 17,9); blagoslovi i posveti ih (Iv 
17,17). 59 I za njih posvećujem samog sebe, da budu posvećeni u jedno 
kao što smo i mi (Iv 17,19). 60 I, Oče, hoću da gdje sam ja, i oni 
budu sa mnom, da gledaju moju slavu (Iv 17,24) u tvome kraljevstvu 
(Mt 20,21). 


48 Posvećujući »svim kršćanima« bez razlikovanja hijerarhijskog i društvenog ranga 
uzvišeni opis kršćanskog života kao trojstvenog zajedništva, koje započinje ulijeva- 
njem Duha, Franjo ukazuje na to kako se taj život po ustrajnosti razvija do bogatih 
»obiteljskih« odnosa (zaručničkih, bratskih, majčinskih) s Gospodinom Isusom Kri- 
stom. 

[O davanju hvale Bogu] 

61 A onomu koji toliko podnese za nas, tolika nam dobra podari i 
podarivat će ubuduće, Bogu, sve stvorenje, i na nebu i na zemlji, u 
moru i u ponoru neka daje hvalu, slavu, čast i blagoslov (usp. Otk 
5,13), 62 jer on je snaga i jakost naša, on je jedini dobar (usp. Lk 
18,19), jedini Svevišnji, jedini svemogući, divni, slavni i jedini svet, 
hvaljen i blagoslovljen u beskrajne vijeke vjekova. Amen. 

[O slijepcima koji ne vide svjetlo istinito] 

63 A svi oni koji ne čine pokoru i ne primaju tijelo i krv Gospodina 
našega Isusa Krista, a žive poročno i grešno, 64 i koji idu za zlom 
požudom i zlim željama, a ne opslužuju što su obećali, 65 i tjelesno 
robuju svijetu po putenim požudama, tjeskobama i brigama ovoga 
svijeta, 66 zavedeni od đavla čiji su sinovi i njegova djela čine (usp. 
Iv 8,41.44), slijepci su, jer ne vide svjetlo istinito, Gospodina našega 
Isusa Krista. 67 Nemaju duhovne mudrosti, jer u sebi nemaju Sina 
Božjega koji je istinska mudrost Očeva. O njima se veli: Mudrost ih 
je njihova progutala (Ps 106,27). 68 Gledaju, spoznaju, znaju i čine 
zlo, svjesno upropaštavaju svoje duše. 49 

69 Uvidite, slijepci, zavedeni od neprijatelja naših, to jest od tijela, 
svijeta i đavla, kako je tijelu slatko činiti grijeh, a gorko služiti Bogu, 
kako sva zla, poroci i grijesi iz srca čovječjega izlaze i izviru (usp. Mk 
7,21.23; Mt 15,18-19), kao što Gospodin u evanđelju kaže. 70 I ni- 
šta nemate ni u ovom ni u budućem svijetu. 7 'Mislite kako ćete 
dugo posjedovati ispraznosti ovoga svijeta, ali varate se jer doći će 
dan i sat o kojima ne mislite, ne znate i ne slutite. 


[O smrti grešnika koji se ne kaje] 

72 Tijelo slabi, smrt se približava, dolaze rođaci i prijatelji govo- 
reći: »Razdijeli svoje«. 73 Gle, žena njegova i sinovi njegovi, rođaci i 
prijatelji pretvaraju se da plaču. 74 Pa obazrevši se vidi ih gdje plaču, 
zao ga poriv zahvaća; misli u sebi i kaže: »Evo dušu i tijelo svoje i 
sve svoje stavljam u vaše ruke.« 75 Doista je proklet taj čovjek jer po- 
vjerava i predaje dušu svoju i tijelo i sve svoje u takve ruke. 76 Stoga 
Gospodin po proroku veli: Proklet čovjek koji se uzdaje u čovjeka (Jer 
17,5). 77 I odmah pozivaju svećenika. Svećenik mu kaže: »Hoćeš 


49 Očito je i nedvojbeno da u ovom dramatičnom ulomku Franjo sabire elemente 
objektivne odgovornosti i subjektivne svijesti o grijehu ne zato da bi bez razlučivanja 
osudio grijehe i grešnike, nego s ciljem da uzdrma savjest onih vjernika koji su okor- 
jeli u zlu, a odupiru se obraćenju, odvraćajući ih od konačne propasti. 

Ii se pokajati za sve svoje grijehe?« 78 Odgovara: »Hoću.« »Hoćeš 
Ii od svoga imanja nadoknaditi koliko možeš ljudima za sve što si 
učinio, što si ih obmanuo i prevario ih?« 78 »Neću.« A svećenik veli: 
»Zašto nećeš?« 80 «Jer sam sve predao u ruke rođaka i prijatelja.« 81 I 
počinje gubiti govor i tako gorkom smrću umire taj bijednik. 

82 A neka znaju svi: gdje god i kako god umire u smrtnom grijehu 
čovjek bez nadoknade, a može nadoknaditi i nije nadoknadio, đa- 
vao grabi dušu njegovu iz njegova tijela uz takvu tjeskobu i muku 
kakvu ne može znati nitko tko je ne trpi. 83 A oduzet će se od njega 
(usp. Mk 4,25) svi talenti i moć i znanje što je mislio da ima (usp. Lk 
8,18). 84 I ostavlja rođacima i prijateljima, a oni će uzeti i razdijeliti 
njegovo imanje i poslije će reći: »Prokleta bila duša njegova jer nam 
je mogao više dati i steći nego što je stekao.« 85 Tijelo će pojesti crvi. 
I tako upropaštava tijelo i dušu u tom kratkom vijeku, i otići će u 
pakao gdje će se mučiti bez kraja. 

[Poticaj, opomena i blagoslov] 

86 Sve do kojih dođe ovo pismo ja brat Franjo, vaš manji sluga, 
molim i zaklinjem vas u ljubavi koja je Bog (usp. 1 Iv 4,16), sa že- 
ljom da vam poljubim noge, da ove i druge riječi Gospodina našega 
Isusa Krista primite blagonaklono s poniznošću i ljubavlju, izvršava- 
te ih i opslužujete. 50 87 A koji ne znaju čitati, neka ih često daju čitati 
i neka ih čuvaju uza se sa svetim djelovanjem sve do svršetka, jer su 
duh i život (Iv 6,63). A koji to ne učine, polagat će račun na dan suda 
pred sudištem Kristovim. 

88 A sve muškarce i žene koji ih blagonaklono prime, shvate i po- 
šalju prijepis drugima, ako u njima ustraju do svršetka (Mt 24,13), 
blagoslovio Otac i Sin i Duh Sveti. Arnen. 


Pismo cijelom Redu 

'U ime višnjega Trojstva i svetoga Jedinstva Oca i Sina i Duha 
Svetoga. Amen. 

2 Svoj poštovanoj i veoma dragoj braći, bratu Iliji, generalnom 
ministru Reda manje braće, svome gospodinu, i ostalim generalnim 
ministrima koji će biti nakon njega i svim ministrima, kustodima 
i svećenicima ovoga bratstva poniznima u Kristu, i svoj braći jed- 

50 Blagi i osjećajni ton pravoga »sluge sviju«, kojim Franjo preporučuje da se njego- 
vo pismo prihvati, opslužuje i umnožava, potječe iz uvjerenja da pismo sadrži samo 
»riječi Gospodina našega Isusa Krista«. Među Franjinirn Spisima pisma nada sve žive 
od ove dvostruke napetosti: pretvoriti se u odjek i služenje Riječi da bi je ponizno 
svima »podijelio«. 

nostavnoj i poslušnoj, prvima i posljednjima, 3 brat Franjo, čovjek 
nevrijedan i slab, vaš mali sluga, 51 pozdrav u onome koji nas otkupi 
i opra u svojoj predragocjenoj krvi (usp. Otk 1,5). 4 Kad čujete nje- 
govo ime, klanjajte mu se sa strahom i poštovanjem pavši na zem- 
lju (usp. Neh 8,4; Post 19,1). Ime mu je Gospodin Isus Krist, Sin 
Svevišnjega (usp. Lk 1,32), koji je blagoslovljen u vjekove (usp. Rim 
1,25). Amen. 

5 Slušajte, sinovi Gospodinovi i braćo moja, i riječi mi poslušajte 
(Dj 2,14). 6 Priklonite uho (Iz 55,3) srca svoga i pokorite se riječi 
Sina Božjega. 7 Svim srcem svojim čuvajte zapovijedi njegove i savr- 
šena duha ispunite savjete njegove. 

8 Hvalite ga jer je dobar (Ps 135,1) i veličajte ga djelima svojim 
(Tob 13,6 Vg); ^jer stoga vas (usp. Tob 13,4) posla po svem svijetu 
da riječju i djelom posvjedočite njegovu vijest i svima obznanite 
kako nema svemogućega osim njega 52 (Tob 13, 4 Vg). 10 Ustrajte u 
stegi (Heb 12,6) i svetoj poslušnosti i u dobroj i čvrstoj odluci ispu- 
nite što mu obećaste. 11 Gospodin Bog vama se kao sinovima nudi 
(Heb 12,7). 


[O poštovanju prema tijelu i krvi Gospodnjoj] 

12 Molim dakle sve vas, braćo, ljubeći vam noge i s toliko ljubavi 
koliko mogu, da koliko god mognete, iskazujete svako poštovanje 
i svaku čast presvetome tijelu i krvi Gospodina našega Isusa Krista, 
13 u kojemu je izmireno i pomireno sa svemogućim Bogom sve, bilo 
na nebu, bilo na zemlji (usp. Kol 1,20). 


[O slavljenju mise] 

14 Molim također u Gospodinu svu svoju braću svećenike, sadaš- 
nje, buduće i one koji žele biti svećenici Svevišnjega: kad god htjed- 
nu slaviti misu, neka čisti čisto s poštovanjem tvore žrtvu presve- 
toga tijela i krvi Gospodina našega Isusa Krista, sa svetom i čistom 
nakanom, ne radi bilo koje zemaljske stvari niti iz straha ih ljubavi 
prema kojem čovjeku, kao da se žele svidjeti ljudima (usp. Ef 6,6; 
Kol 3,22); 15 nego neka, koliko im milost pomaže, svu volju usmjere 


51 Za razliku od uobičajenog stila pisama, u kojima pošiljatelj na početku navodi 
svoje ime, Franjo stavlja u prvi plan braću kojima se obraća i Gospodina Isusa Kri- 
sta, u nastojanju da kao posrednik između Krista i braće bude vjerni odjek Kristova 
živoga glasa. 

52 Polazeći od proročkog poziva Slušajte, Franjo ocrtava čitav spasonosni hod Riječi: 
fizičko slušanje i poslušno slušanje srcem, vršenje zapovijedi i savjeta, slavljenje Boga 
te naviještanje »riječima i djelima« njegove vijesti. Unutar toga velikog obzorja treba 
se smjestiti »sveta poslušnost« Manje braće evanđeoskim obećanjima. 

k Bogu, želeći se time svidjeti samom jedinom višnjem Gospodinu, 
jer upravo on ondje čini onako kako mu se sviđa. 16 Jer, kao što on 
sam veli: Ovo činite meni na spomen (Lk 22,19; 1 Kor 11,24), ako 
tko drukčije učini, postaje izdajica Juda i biva krivac tijela i krvi Gos- 
podnje (usp. 1 Kor 11,27). 

17 Imajte na umu, braćo moja svećenici, što je pisano o Mojsi- 
jevu zakonu: onaj tko ga je kršio čak glede tjelesnih propisa po 
sudu Gospodnjemu bez ikakva milosrđa bijaše pogubljen (usp. Hebr 
10,28). 18 Koliko li će veću i goru kaznu zavrijediti da trpi tko Sina 
Božjega pogazi i nečistom smatra krv Saveza kojom je posvećen, i Duha 
milosti pogrdi' 33 ' (Heb 10,29)? 19 Ćovjek naime prezire, kalja i gazi 
Janje Božje, kao što veli apostol, ako ne razlikuje i ne razlučuje sveti 
kruh Kristov od drugih jela ili čina, ili ga nedostojno jede, ili premda 
dostojan, jede lakoumno i nedostojno iako Gospodin po proroku 
kaže: Proklet bio čovjek koji Božje djelo prijetvorno obavlja (usp. Jer 
48,10). 20 Svećenike pak koji neće ovo istinski uzeti k srcu proklinje 
govoreći: Proklet ću vaš blagoslov (Mal 2,2). 

21 Čujte, braćo moja: ako se blažena Djevica časti onako kako je 
dostojno, jer ga je nosila u svojoj presvetoj utrobi; ako se blaženi 
Krstitelj prestrašio i nije se usudio dotaknuti sveto tjeme Božje; 
ako se štuje grob u kojemu je neko vrijeme počivao, 22 kako mora 
biti svet, pravedan i dostojan onaj koji rukama dodiruje, srcem i 
ustima prima i drugima daje da jedu ne onoga koji će umrijeti, 
nego onoga koji će vječno u slavi živjeti, koga anđeli žude gledati 

(1 Pt 1,12)! 

23 Gledajte svoje dostojanstvo, braćo (usp. 1 Kor 1,26) svećeni- 
ci, sveti budite jer je on svet (Lev 19,1). 24 I kao što je Gospodin 
Bog zbog ove službe vama iskazao veću čast nego drugima, tako 
i vi više nego svi njega ljubite, poštujte i častite. 25 Velika je bijeda 
i bijedna slabost kad njega imate tako prisutna, a vi se brinete 
za bilo što drugo u cijelome svijetu. 26 Sve čovječanstvo neka se 
boji, sav svijet neka strepi, a nebo neka kliče, kad je na oltaru u 
svećenikovim rukama Krist, Sin Boga živoga (Iv 11,27)! 27 0 div- 
ne li uzvišenosti i čudesna dostojanstva! O uzvišene poniznosti! 
O ponizna veličanstva, da se Gospodin svemira, Bog i Sin Božji, 
tako ponizuje te se radi našega spasenja skriva pod prilikom malo 
kruha. 28 Gledajte, braćo, poniznost Božju i pred njim srca svoja 
izlijevajte (Ps 61,9); i vire ponizite da vas on uzvisi (usp. 1 Pt 5,6; 


53 Citatima iz poslanice Hebrejima pojačava se upozorenje onima koji nedostojno 
postupaju s tijelom i krvlju Gospodnjom. Velika je odgovornost »ako svojevoljno 
griješimo pošto primismo spoznanje istine« (Heb 10,26). Već u pismu pape Ho- 
norija III. Sane cum olim od 22. studenog 1219. na euharistiju se primjenjuje (Heb 
10,28-29). 

Jak 4,10). "Ništa dakle svoga ne zadržite za se, da vas cijele primi 
onaj tko se vama sav predaje. 54 

[Neka se dnevno slavi samo jedna misa] 

"Stoga opominjem i potičem u Gospodinu da se u mjestima 
gdje braća borave dnevno slavi samo jedna misa po običaju svete 
Crkve. 3 'Ako pak u mjestu bude više svećenika, neka se jedan, za 
ljubav Božju, zadovolji da sluša misu koju slavi drugi svećenik, "jer 
Gospodin Isus Krist ispunja i prisutne i odsutne koji su njega do- 
stojni. 55 "Premda se čini kako se nalazi na više mjesta, on ipak osta- 
je nepodijeljen i ne poznaje nikakva gubitka, nego svugdje, kako se 
njemu sviđa, djeluje zajedno s Gospodinom Bogom Ocem i Duhom 
Svetim Tješiteljem u vijeke vjekova. Amen. 


[O čuvanju riječi Gospodinovih] 

34 A jer sluša riječi Božje tko je od Boga (usp. Iv 8,47), stoga mi 
koji smo posebno određeni za božansku službu moramo ne samo 
slušati i činiti što Gospodin govori nego i čuvati posuđe i druge 
liturgijske predmete koji su povezani s njegovim svetim riječima, 
kako bismo u sebe usadili uzvišenost svoga Stvoritelja, a u njega 
svoju pokornost. 

"Stoga svu svoju braću opominjem i u Kristu ohrabrujem da što 
bolje mogu štuju napisane božanske riječi gdje god ih nađu. 36 A ako 
one nisu dobro pohranjene ili leže nedostojno razbacane na nekom 
mjestu, neka ih pokupe i pospreme, koliko je do njih, časteći u ri- 
ječima Gospodina koji je govorio^ 6 (1 Kr 2, 4 Vg). "Mnogo se toga 
naime posvećuje riječima Božjim (usp. 1 Tim 4,5), a snagom riječi 
Kristovih nastaje i oltarski sakrament. 


54 Ako je u Gospodinu Isusu Kristu sve izmireno s Bogom (Kol 1,20), »uzvišena 
poniznost« njegove svagdanje skrivenosti u kruhu jest kozmički događaj, potpuno 
darivanje ljubavi koju treba uzvratiti. 

55 Kako napominje K. Esser, poticaj da se »dnevno slavi samo jedna misa« nije 
motiviran crkvenim propisima, nego po svoj prilici opet jednim mjestom iz poslanice 
Hebrejima (10,14: »pošto je prinio jednu jedincatu žrtvu za grijehe, zauvijek sjede 
zdesna Bogu«), čime se iskazuje vječna učinkovitost Kristove žrtve. 

56 Franjo vjerojatno aludira na vlastitu đakonsku službu. 

[Ispovijed brata Franje] 

38 Osim toga, ispovijedam sve svoje grijehe Gospodinu Bogu 
Ocu i Sinu i Duhu Svetomu, blaženoj Mariji vazda Djevici i svima 
svetima na nebu i na zemlji, bratu Iliji, ministru našega Reda, kao 
časnome svome gospodaru, svećenicima našega Reda i svoj drugoj 
svojoj blagoslovljenoj braći. 39 Mnogo sam sagriješio svojim teškim 
grijehom, posebno jer nisam opsluživao Pravilo koje sam Gospo- 
dinu obećao, niti sam - zbog nemara, bolesti ili jer sam neznalica i 
nepismen - govorio časoslov kako nalaže Pravilo. 


[O Pravilu i načinu govorenja časoslova] 

40 I stoga koliko više mogu, molim brata Iliju, generalnog mini- 
stra, svoga gospodara, neka pazi da svi neokrnjeno opslužuju Pra- 
vilo 41 i da klerici mole časoslov pobožno pred Bogom, ne pazeći na 
melodičnost glasa, nego na skladnost duha: da glas bude skladan s 
duhom, a duh skladan s Bogom, 42 kako bi mogli čistim srcem ugo- 
diti Bogu, a ne slatkim glasom gladiti uši puka. 43 Ja to naime čvrsto 
obećavam opsluživati, kako mi Gospodin dadne milost, a poučit 
ću i braću koja su sa mnom da opslužuju te stvari glede časoslova i 
drugih odredaba Pravila. 57 

44 A koja braća ne htjednu ovo opsluživati, ne smatram ih ni ka- 
tolicima ni svojom braćom, ne želim ih čak ni vidjeti ni govoriti s 
njima dok ne učine pokoru. 45 A to velim i za sve druge koji okolo lu- 
taju zanemarujući stegu Pravila; 46 jer Gospodin naš Isus Krist dade 
svoj život da ne iznevjeri poslušnost presvetome Ocu. 58 

47 Ja, brat Franjo, čovjek beskoristan i nedostojan stvor Gospo- 
dina Boga, u ime Gospodina Isusa Krista velim bratu Iliji, ministru 
cijeloga našega Reda, i svim generalnim ministrima koji će doći na- 
kon njega, i ostalim kustodima i gvardijanima braće sadašnjim i bu- 
dućim, da ovo pismo imaju uza se, ostvaruju ga i brižno čuvaju. 48 I 
molim ih da ono što je u njemu napisano brižno čuvaju i pobrinu se 
da se to marljivije opslužuje u skladu s voljom svemogućega Boga, 
sada i uvijek, dok bude ovoga svijeta. 49 Blagoslovio Gospodin vas 
koji budete ovo činili (Ps 1 13,15) i Bog bio s vama dovijeka. Arnen. 

57 Ovu »tvrdu riječ« valja razumjeti u svjetlu dviju činjenica. Zavjetujući se na Pra- 
vilo, osim opsluživanja evanđelja i triju zavjeta prihvaća se i »poslušnost gospodinu 
papi. . . i rimskoj Crkvi«, živeći »postojano u katoličkoj vjeri« (PPr 1,1—2 i 12,4). Što 
se pak tiče molitve časoslova, u njoj je Franjo vidio bitnu vezu jedinstva s Crkvom i 
sa subraćom. 

58 Franjo očito misli na odredbe bule Cum secundum od 20. rujna 1220, kojom se 
manjoj braći zabranjuje »lutati okolo izvan poslušnosti«, a Redu se odobrava da za- 
prijeti kaznama za nepokorne »dok se ne pokaju«. 

[Molitva] 

60 Svemogući, vječni, pravedni i milosrdni Bože, daj nama bijed- 
nima da poradi tebe uvijek činimo ono što znamo da ti želiš i da 
uvijek želimo što je tebi milo. 51 Daj da unutra očišćeni, unutra ra- 
svijetljeni i Duhom Svetim raspaljeni mognemo slijediti stope tvoga 
Sina, Gospodina našega Isusa Krista 52 i jedino po tvojoj milosti doći 
k tebi, Svevišnji, koji u savršenu Trojstvu i jednostavnu Jedinstvu ži- 
viš i kraljuješ i slavan si, Bog svemogući u sve vijeke vjekova. Amen. 


Pravila i opomene 


Najobavješteniji biografski izvori o Franjinim mladenačkim go- 
dinama opisuju s obiljem pojedinosti dolazak njegovih prvih dru- 
gova (1208), Franjinu odluku da »traži savjet od Gospodina«, nje- 
gov usklik nakon trostrukog otvaranja evanđelja: »Ovo će biti naše 
Pravilo!«, i kasnije odlazak u Rim (1209. ili 1210), te ne lagano niti 
neposredno odobrenje norme evanđeoskog života od strane pape 
Inocenta III. 1 

Sa sposobnošću sinteze koja je svojstvena njegovu »viđenju i vje- 
rovanju« Franjo je u Oporuci već u malo poteza zacrtao nastanak i 
odobrenje novoga bratstva: »A kad mi Gospodin dade nekoliko bra- 
će, nitko mi nije pokazao što mi valja činiti, nego mi sam Svevišnji 
objavi kako treba da živim po uzoru na sveto evanđelje. I ja sam to u 
malo riječi i jednostavno napisao, a gospodin Papa mi je potvrdio.« 
(Opor 14-15). U ovom zbijenom kratkom pripovijedanju pojavljuju 
se sve snage i autori koji od tog trenutka, kroz više od tri petogodišta, 
ulaze u igru za formuliranje, rast i konačno odobrenje »pravila i živo- 
ta manje braće«: božanski »dar« bratstva i evanđelje kao oblik života 
»objavljenog« od Boga, osobno Franjino zauzimanje i suradnja braće 
u sastavljanju normativnog teksta, njegova »potvrda« od strane Pe- 
trova nasljednika. 


Nepotvrđeno pravilo 
(oko 1210-1221) 

Dokumentarna i duhovna važnost takozvanog Nepotvrđenog pra- 
vila (tj. neodobrenog papinskom službenom bulom) proizlazi iz re- 
dakcijske povijesti teksta, koji je od kratkog pisanog početnog »obli- 
ka«, odobrenog od pape Inocenta III. (1210), kroz susljedne dopune 
stigao do složenog sastava redigiranog na duhovskom kapitulu 1221: 
tekst koji je strogo isprepleo evanđeoske i biblijske citate, normativ- 
ne odredbe iz njih izvedene, zanosne duhovne poticaje i uzvišene 

1 Usp. Peruđ 31-36; LegTd 27-29; 46-53. 

trenutke molitve. Unutar teksta, zalaganje Franjino i njegove braće 
da tragaju za »stopama našega Gospodina Isusa Krista« (NPr 1,1) 
stapa se s njihovim iskustvom življenog života, u dijalogu s crkvenim 
i građanskim društvom na početku XIII. stoljeća. 

Rasvjetljavajuće svjedočanstvo o redakcijskoj dinamici Nepotvr- 
đenog pravila pruža biskup Jakov Vitrijski, koji u jednom pismu iz 
listopada 1216. obavještava da se »Manja braća« (ime je već stečeno) 
skupljaju godišnje na kapitulu, gdje »koristeći savjet iskusnih osoba, 
formuliraju i proglašavaju svoje svete zakone, potvrđene od gospodi- 
na pape«. 2 Bratstvo dakle surađuje s Franjom u sastavljanju »zako- 
na« i podvrgava ih postepeno papinskoj potvrdi, tako da Prolog tek- 
sta iz 1221. može to zakonito protegnuti na čitavo Pravilo. Ipak kro- 
nologija pojedinih dijelova može se utvrditi s relativnom sigurnošću 
samo kad se može povezati s vanjskim činjenicama ili dokumentima; 
tako odredbe kapitula XVII-XX. čini se da odražavaju konstitucije 
IV lateranskog sabora (1215) o propovijedanju, o kapitulima redov- 
ničkih redova, katolicitetu i učestalosti sakramenata; 3 odredbe koje 
se tiču službe »ministara« bit će iz vremena poslije kapitula 1217. 
kad se oni pojavljuju na vodstvu skupina braće upućene prema ze- 
mljama Europe i prekomorskim, a one koje se odnose na »godinu 
kušnje« i susljedno na »zavjetovanje« (2,8-12) sigurno ovise o buli 
Cum secundum Honorija III. od 22 rujna 1220. 4 Što se tiče kapitula 
XXI-XXIV više nego umnažati hipoteze o njihovom izvornom odre- 
đenju bit će dobro ne gubiti iz vida veoma širok teološki horizont, od 
stvaranja do otkupljenja, od poziva na »pokoru« za kršćane do navi- 
ještanja spasenja za ljude cijelog svijeta, unutar kojega se smještaju 
norme koje Franjo predaje svojoj braći, moleći sve, »cjelivajući im 
noge, da ih veoma ljube, čuvaju i sačuvaju« (24,3). 

Franjo govori s vidljivim razlogom. Nepotvrđeno pravilo sigur- 
no odražava iskustvo Franjino i njegova prvog bratstva, pretresano 
i raspravljano na kapitulskim susretima, ali još više dokumentira u 
svakom svom dijelu snažan napor da »modelira« projekt bratskog 
života prema »riječima, životu i poukama svetog evanđelja« (22,41) 
Gospodina Isusa Krista. »Prava poslušnost« ide uvijek Bogu i traži 
prije svega da se »ustraje u Gospodinovim zapovijedima« i u »obliku 


2 IVitrll. 

3 Usp. D. Flood, La genesi della Regola, u: D. Flood-W Van Dijk-Th. Matura, La 
nascita di im carisma, Ed. Biblioteca Francescana, Milano 1976, str. 78-80 (u studiji 
autor preuveličava ulogu prvog bratstva u sastavljanju Pravila); A. Ciceri, La »Regula 
non bullata«. Saggio storico-critico e analisi testuale, u: F. Accrocca-A. Ciceri, Francesco 
e isuoifrati, Ed. Biblioteca Francescana, Milano 1998, str. 223-224. 

4 Usp. L. Pellegrini, I quadri e i tempi dell’espansione dell’Ordine, u: M. P Alberzoni 
[...] R. Rusconi, Francesco d’Assisi e ii primo secolo di storia farncescana , Einaudi, To- 
rino 1997, str. 170-190. 

obećanog života« (5,16-17), ostvarujući unutar bratstva onu »svetu 
poslušnost našeg Gospodina Isusa Krista« koja se sastoji u ljubavi, 
u služenju i u uzajamnoj poslušnosti (5,9-15), spremni u svijetu biti 
»manji i podložni svima« (7,2), i u Crkvi slušati gospodina papu (Prol 
3) i klerike postavljene za gospodu i djelitelje »u onim stvarima koje 
se tiču spasenja duše« (19,3-4). Usporedno, »živjeti u čistoći« za 
braću ne znači samo izbjegavati zloću oka i srca i grešno ponašanje 
(12-13) nego se pokazati »djelima ljubavi koju imaju među sobom« 
(11,5-6), uvijek zadržavajući »pamet i srce usmjerene na Gospodina 
Boga« (22,19). Sto se tiče življenja »bez ičega vlastitog «, ono uključu- 
je napuštanje vlastitih dobara (1-2), odbacivanje vlasništva i novca 
da bi se živjelo od rada i milostinje (7-8), nastojanje »slijediti poni- 
znost i siromaštvo Gospodina našeg Isusa Krista« i blažene Djevice i 
učenika (9,1.5), okrunivši sve »vraćanjem« Gospodinu svakog osob- 
nog i duhovnog dobra (17) i »čitavoga tijela, čitave duše i čitavog 
života« (23). 

Svaka stranica Nepotvrđenog pravila odražava na tako povezan 
način, odabire misao i čak Franjin jezik, kako se pokazuju u drugim 
njegovim spisima, da navode na pomisao - protiv jedne još uvijek ra- 
širene kritičke tendencije - da je njegov doprinos u poslu sastavljanja 
bio zacijelo predominantan, kako uostalom potvrđuju brojni odlomci 
u prvom licu i stranice najuzvišenijih duhovnih pobuda. Na jednak 
način, ali u napetijoj klimi, nastat će dvije godine kasnije definitivno 
Potvrđeno pravilo Manje braće. 

Potvrđeno pravilo 
(1223) 

Franjevački hagiografski izvori različite tradicije pripovijedaju 
kako je, dok se Franjo skupa s bratom Leonom i bratom Bonicijem 
iz Bologne nalazio u Fonte Colombu »da sastavi Pravilo, budući da 
se zagubio tekst prvoga, koje mu je bilo diktirano od Krista«, uputio 
k njemu brat Ilija zajedno s brojnim ministrima da ga navede da 
ublaži njegov sadržaj, ali je u odgovoru čuo kako u zraku odjeku- 
je Kristov glas koji je govorio: »Franjo, ništa tvoga nema u Pravilu, 
nego je svaki propis koji se u njemu nalazi moj. I hoću da se obdr- 
žava doslovno, doslovno, doslovno, bez primjedaba, bez primjeda- 
ba, bez primjedaba«. 5 Suvišno je podcrtavati kakvu je važnost ova 
epizoda - ili da kažem »hagiografsko proširivanje« - mogla imati u 
tradiciji Spirituala, i općenitije kod promicatelja rigoroznog obdrža- 
vanja Pravila. 


5 


AsZb 17 ; usp. također OgSav 1 ; lBon 4, 1 1 . 

Također su mnogi suvremeni učenjaci, polazeći od Paula Sabatie- 
ra, htjeli redimenzionirati Franjin doprinos Potvrđenom pravilu , koji 
se ipak oslanjao ne na božanske zahvate, nego na obuzdavajući udio 
braće, osim na traženu ili nametnutu suradnju pravnika Reda i Rim- 
ske crkve, prvoga među svima kardinala Hugolina, koji će kasnije 
- postavši papa imenom Grgur IX. - spomenuti da je bio »njemu 
[Franji] blizu u sastavljanju spomenutog Pravila«. 6 Osim toga uspo- 
redba, zbog određenih aspekata gubitnička, dvanaest malih poglavlja 
Pravila iz 1223. s veoma bogatim »pravilom i životom« iz 122 1 . nave- 
la je učenjake u više navrata da u tekstu Potvrđenogpravila nazru pre- 
domišljanja i »neodlučnost«, tako da ga općenito ocjenjuju »rezulta- 
tom osporavane i kompleksne operacije, u kojoj sudjeluju, u jednom 
teškom zapletu koji je trebalo rasplesti, »vladajuća skupina« Reda, 
brat Franjo, Rimska kurija preko kardinala Hugolina Ostijskog, ma- 
kar da se istovremeno treba priznati da Pravilo iz 1223. »još sadrži 
veoma snažnu franjevačku inspiraciju kroz govor koji je koherentan s 
govorom vlastitim bratu Franji«. 7 

Ipak, uspoređujući činjenice i prosudbe s tekstom, vjerujem da 
je moguće složiti se s Theophilom Desbonnetsom, koji, nakon što se 
provokativno zapitao »tko je autor Pravila iz 1223: Franjo? braća? 
Kurija?«, odgovorio da »pažljivo ispitivanje« samog Pravila pokazuje 
da je »prvotni duh bio spašen«, i to je dostatan razlog za tvrdnju 
da se za Pravilo iz 1223. može sigurno reći da je »svetoga Franje«. 8 
Brojni i uporni Franjini zahvati u prvom licu da potakne, naredi i 
opomene, 9 uspoređivanje s paralelnim mjestima Opuscula, kao i savr- 
šeno poravnavanje Potvrđenogpravila sa svim drugim spisima (uklju- 
čujući Pravilo iz 1221) u strogom obdržavanju evanđeoskih normi 
govora, 10 adekvatno potvrđuju gornji odgovor. 

Kao daljnju potvrdu treba dodati izvanrednu snagu kojom Franjo 
na završetku Oporuke, kako je već spomenuto ranije, pripisuje bo- 
žanskoj milosti i samom sebi oblik i sadržaje Pravila-, »kao što je Gos- 


6 Bula Quo elongati, 3. Iako hagiografski tekstovi navedeni u prethodnoj bilješci 
ne spominju izričito preventivno odobrenje Pravila iz 1223. od strane provincijalnih 
ministara, ono će biti zatraženo iz istog razloga koji je kasnije, prema izjavi Grgura 
IX., zapriječio da Oporuka postane normativna za Red: »on [Franjo] nije mogao, bez 
pristanka braće, i prvenstveno ministara, obvezati u stvarima koje se tiču sviju« (Quo 
elongati, 3). 

7 G. G. Merlo, Storia difrate Francesco e dell’Ordine dei minori, u: Alberzoni [. . .] 
Rusconi, Francesco d’Assisi e ilprimo secolo, str. 12. 

8 Th. Desbonnets, Introduction a Frangois d’Assise, Ecrits, Pariš 1981, str. 27. 

9 Na tome insistira R. Manselli, San Francesco d’Assisi, Bulzoni, Roma 1983, str. 
269-273 (Potvrđeno pravilo je »Franjino djelo«, unatoč sudjelovanju jednog pravni- 
ka, smanjenja evanđeoskih citiranja i življene primjerenosti). 

10 Usp. Paolazzi, Gli »Scritti« tra Francesco e i suoi scrivani, str. 487-497. 

podin meni dao da jednostavno i čisto [simpliciter et pure] kazujem 
i napišem Pravilo i ove riječi, tako ih vi jednostavno i čisto shvatite 
i svetim djelima opslužujte do kraja«. 11 O onome čega nema više u 
Pravilu iz 1223. hipoteze ostaju otvorene, ali što se tiče stvari koje 
ono sadrži, svaka povijesno-kritička procjena trebat će se uskladiti s 
pouzdanim Franjinim sudom, ili barem da mu ne proturječi: stavlja- 
jući na raspravu ono što je preko jednog stoljeća postalo čvrsta toč- 
ka franjevačkih rasprava, to jest da je Franjina Oporuka »spomenik 
neosporne autentičnosti, najsvečanije očitovanje njegove misli«, 12 u 
kojoj se nalazi misao i volja posve njegova, bez posuđenih elemenata. 
Bit će dobro da se ovaj već rašireni sud protegne i primijeni također 
na ono što Oporuka tvrdi o Pravilu. 

Oporuka za Manju braću 

Nema dakle potrebe navlačiti tekstove da se iznesu na vidjelo du- 
boke veze Potvrđenogpravila s uspomenama i oporučnim odredbama 
koje je Franjo ostavio svojoj braći u posljednjim danima svog zemalj- 
skog postojanja. Jedan od najdramatičnijih trenutaka neprekidne fi- 
zičke patnje koja je pratila posljednje Franjine godine dogodio se u 
Sieni u proljeće 1226. kad je jedno produženo bacanje krvi izazvalo 
strah za njegov život, i na traženje nazočne braće koja su ga dvorila 
Franjo je izdiktirao bratu Bernardu iz Prata onaj kratki »memorilae« 
koji dolazi pod nazivom Sienska oporuka : žalobni poticaj na uzajamnu 
ljubav, na obdržavanje siromaštva, da budu »uvijek vjerni i podloži 
prelatima i svim klericima svete majke Crkve«. 13 

Te teme i držanja dijelom ulaze u veliku konačnu Oporuku za 
Manju braću, o čijem nastanku znamo samo da ju je Franjo diktirao 
već »blizu kraja njegova života« 14 i u kojoj se vraćaju siromaštvo i 
vjerna podložnost Crkvi, dok ljubav ostavlja širok prostor njegovoj 
»sestri, svetoj poslušnosti«. Možda su upravo te varijacije pogodova- 
le nastanku hipoteza koje su potom postupno slabile i napokon na- 
puštene: da je naime Oporuka bio pokušaj da se poprave »praznine« 
i »kompromisi« Potvrđenogpravila , kako se vidjelo ranije, ili naprotiv 


11 Opor 39. Odsjek je istaknut također u zbijenom, odmjerenom profilu koji je dao 
Merlo, Storia difrate Francesco, str. 14-15 (za problematične odnose Pravilo-Oporu- 
ka, str. 3-23). 

~ P Sabatier, Vita di san Francesco d’Assisi, Mondadori, Milano 1978, str. 307 (prvo 
francusko izdanje je iz 1894). 

13 OporSi 3-5; za biografski kontekst, usp. AsZb 59; OgSav 87. 

14 Grgur IX., bula Quo elongati, 2. 

da je spis »spontan i prigodan«, vezan više za emotivne reakcije tre- 
nutka nego za čvrst kompozicijski plan. 15 

Danas su učenjaci skloni priznati da Oporuka ne samo da vjerno 
odražava Franjine misli i formalno diktiranje nego da uz to sačinjava 
promišljen i dobro strukturiran dokument, kako se očigledno poka- 
zuje iz ključa za čitanje koji je dao sam Franjo: I neka braća ne reknu: 
»Ovo je drugo Pravilo«. Jer ovo je upozorenje, opomena, poticaj i moja 
oporuka, koju ja, maleni brat Franjo, činim vama, svojoj blagoslovlje- 
noj braći, radi toga da Pravilo koje Bogu zavjetovasmo bolje katolički 
opslužujemo (Opor 34). 

Prvi dio Oporuke (r. 1-13) ustvari je dirljivo sjećanje ( recordatio ) 
milosnih darova koje je Franjo primio u vremenima svoga prvog 
»činjenja pokore«: »sjećanja« koje za Franju nije čisto nostalgično 
prisjećanje, nego uvijek uključuje opomenu i poticaj sebi i drugima 
(»hoću«, »molim«, »trebamo«), prema motivu koji se ponavlja 
u drugom dijelu (r. 14-23), u kojem je prisjećanje primjera prvog 
bratstva uokvireno dvostrukom »objavom«: »živjeti po uzoru na sve- 
to evanđelje« i »pozdrav mira«. U trećem dijelu (r. 24-38) tonovi 
opomene-poticaja prelaze u strogu normativnu praksu prema braći 
neposlušnoj ili »nekatoličkoj«, što se čini kao daleko ostvarenje jed- 
ne Isusove riječi: ako netko ne posluša bratsku opomenu, »reci to 
Crkvi« (Mt 1,17). Sve je to jasno i općenito prihvaćeno. 

Ali točka koju tumači prečesto zanemaruju jest da je Franjo, dok 
je sastavljao svoju Oporuku, imao jedan precizan cilj: »da obdržava- 
mo više katolički Pravilo koje smo obećali Gospodinu« (Opor 34). 
Kao što je brižan za obdržavanje čisto i jednostavno Potvrđenog pra- 
vila, više puta citiranog s izričitim pristankom, tako Franjo u Opo- 
ruci izgleda tjeskoban za njegovo »katoličko« obdržavanje. Ustvari 
Oporuka, ako se čita u svjetlu onog »više katolički«, pokazuje da se 
svi »darovi« vjere kojih se sjeća nakon susreta s gubavcima odnose 
na ponizne sakramentalne znakove koji vidljivo ostvaruju spasenjsko 
poslanje Crkve: »crkve«, »siromašni svećenici«, »presvete tajne« ti- 
jela i krvi Gospodinove, »presveta imena i njegove pisane riječi« koje 
su, zajedno s onim teološkima, »duh i život«. Dvostruka, savršena 
poslušnost Kristu i Crkvi poštivana je također u drugom dijelu (r. 
14-23), gdje je »uzor svetog evanđelja« objavljen od Svevišnjega, ali 
»potvrđen« od Petrova nasljednika, i suglasje se produžava unutar 
cijelog trećeg dijela (r. 24-39), uz obranu putujuće malenosti i stroge 
odredbe zazvane u odnosu na braću odmetnike od liturgijske prakse 


15 Definicija je u studiji K. Esser, II Testamente: dis. Francesco d’Assisi, Edizioni Fran- 
cescane »Cammino«, Milano 1978, str. 98 (1. njem. izdanje, 1949). U suprotnom 
se pravcu kreće, s bogatim bibliografskim navodima, F. Accrocca, Francesco e le sue 
immagini, Centro Studi Antoniani, Padova 1997, str. 15-35. 

ili od katoličke vjere. Franjo zna vrlo dobro da je Krist Gospodin po- 
slije svoga uskrsnuća bio otet očima učenika (usp. Dj 1,9), ali vjeruje 
jednako snažno da on nastavlja Uvjeti među njima, budući da »svakog 
dana silazi iz Očeva krila na oltar u svećenikove ruke [...]. I na taj 
način Gospodin je uvijek sa svojim vjernicima, kako sam kaže: ’Evo, 
ja sam s vama sve do konca svijeta’«. 16 

Ako je ovo »katolička vjera« koju je Franjo toliko puta preporuči- 
vao, »obdržavati katoličkije Pravilo« za njega i za manju braću značit 
će ne samo nasljedovati poniznog i siromašnog Krista iz evanđelja 
nego također tražiti ga s vjerom i ljubavlju u znakovima i sredstvima 
spasenja koja je sam Krist povjerio u ruke svoje Crkve. Ovo je poziv 
da se »živi evanđelje u Crkvi« 17 koji Franjo zapečaćuje trojstvenim 
»blagoslovom« i ovim nezaboravnim potpisom: »A ja, maleni brat 
Franjo, sluga vaš, potvrđujem vam koliko mogu iznutra i izvana ovaj 
presveti blagoslov« (Opor 41). 

Pravilo života u samotištima 
i spisi za »Siromašne gospođe« 

Središnji položaj evanđelja, evidentan u Pravilu i u Oporuci, po- 
novno se javlja također u manjim normativnim tekstovima, počevši 
od Pravila za samotišta. Crkvena tradicija bila je veoma bogata uzo- 
rima pustinjačkog života, ali Franjina osama teži za tim da obnovi 
kontemplativnu šutnju i prijazne brižljivosti kuće u Betaniji, gdje je 
»Marija sjela do nogu Isusovih i slušala riječ njegovu. A Marta bijaše 
sva zauzeta posluživanjem« (Lk 10,39-40). Prihvaćajući tradicional- 
nu egzegezu, Franjo je u dvije sestre nazirao dvije komplementarne 
strane evanđeoske ljubavi, onu koja traži u Isusu lice Očevo, i onu 
koja traži u braći i sestrama lice Isusovo. S produbljivanjem odnosa 
majke-djeca i dodatkom liturgijskih hvala, program života za franje- 
vačku osamu već je bio dovršen. 

Slične potvrde dolaze iz kratkih Franjinih spisa »Siromašnim 
gospođama« Svetog Damjana, Oblik življenja i Posljednja volja, sa- 
čuvanim zahvaljujući njihovu uvrštavanju u 6. poglavlje Pravila svete 
Klare. Čitajući onu stranicu čini se da se shvaća da Franjo, nakon što 
je uveo u pokornički život Klaru i družice, nije namjeravao uzeti na 
se daljnje odgovornosti za njih (odatle njihovo smještanje u San Pao- 
lo delle Abbadesse i u Sant Angelo u Panzu). Na promjenu držanja 
naveo ga je njihov čvrsti izbor da »žive prema savršenosti svetog evan- 
đelja« (OblZiv 1), izraz koji aludira na potpuno lišavanje dobara i na 

16 Opom 1,18.21-22. 

17 Tako nove Generalne konstitucije Manje braće, čl. 1, § 1 (stupile na snagu 17. rujna 

1987). 

nasljedovanje koje je Isus predložio onima koji žele »biti savršeni« 
(Lk 18,22; Mt 19,21). 

Na istu onu savršenost poziva također Posljednja volja, koja je 
ostavljena »Siromašnim gospođama« u Svetog Damjana s ciljem da 
ih učvrsti u odluci da »slijede život i siromaštvo Svevišnjeg Gospodi- 
na našeg Isusa Krista i njegove presvete Majke« (PosVo 1). Diktiran 
od Franje »malo prije njegove smrti« (PrKl 6,6), taj kratki spis iznova 
predstavlja bitnu crtu Oporuke, želju sveca da se iskaže prije primje- 
rom (»želim slijediti«) nego poticajima, dok snažni tonovi upotrijeb- 
ljeni u Oporuci za Manju braću ustupaju mjesto riječima intoniranim 
starom viteškom ljubaznošću: »kćerima i sluškinjama Svevišnjeg naj- 
višeg Kralja« brat Franjo ne naređuje, nego ih »moli« i »savjetuje« 
ih da žive uvijek u »najsvetijem životu i siromaštvu« Gospodina i 
Marije, njegove majke, a da ne slijede druge pouke ili ljudske savjete. 
Buduću nagradu »gospođe« su već čule u slatkom govoru asiškom: 
»svaka će biti kraljica/ u nebu okrunjena s Djevicom Marijom« (Sir- 
Čuj 13-14). 


Opomene — pogled na bratstvo 

Jedno od najživljih zanimanja aktualnog povijesnog i filološkog 
istraživanja o Franji Asiškom tiče se individualizacije onih »izreka« 
- među veoma mnogim koje mu pripisuju biografski izvori - koje se 
mogu smatrati autentičnim po obliku i sadržaju, 18 ali ta je preoku- 
pacija pripadala također prvoj franjevačkoj generaciji, koja nam je 
sačuvala bogat florilegij »riječi svetog opominjanja«, uvršten među 
Franjina Opuscula pod naslovom Opomene-, naziv koji samo dijelom 
izražava različitost tonova i bogatstvo sadržaja ovih 28 duhovnih pro- 
mišljanja, koja po svojoj poučnoj misaonosti sve više privlače pozor- 
nost učenjaka i čitatelja. 

Između različitih hipoteza o nastanku Opomena najuvjerljivija je 
možda ona koja ih stavlja u odnos s godišnjim kapitulima u Svetoj 
Mariji Anđeoskoj, na kojima je »sveti Franjo upućivao braći opome- 
ne, prijekore i zapovijedi, kako mu se činilo prikladnim, nakon što se 
posavjetovao s Gospodinom«. 19 Premda neke od složenijih opomena, 
kao djelce O tijelu Gospodnjem (Opom 1), pretpostavljaju duga raz- 
matranja i brižno sastavljanje, hipoteza o spajanju s kapitulima čini se 
potvrđena kroz unutarnji put misaonim tonom i »govorom« mnogih 


18 Ciljani izbor, i metodološki dobro motiviran, pružio je G. Miccoli, Parabole, »lo- 
ghia«, detti, u: Francesco d’Assisi, Scritti. Testo latino e traduzione italiana. EFR, Pa- 
dova 2002, str. 501-548. 

19 Peruđ 37; usp. LegTd 57. Važnost duhovnog poticaja unutar kapitala pokazuje 
se također iz parabole o mudrom i jednostavnom, koju je Franjo ispričao (usp. 2Čel 
191-192). 

drugih opomena, u kojima je pogled pretežito usmjeren na svjetla i 
sjene života u bratstvu. Sto se tiče kronologije, teško je ići dalje od 
konciznog zaključka oca Sabatellia, koju je učinio svojom također 
izdavač otac Esser: »različita vremena: redigirane na kraju života«. 20 

U svakom slučaju, »izreke« pripadaju punoj Franjinoj zrelosti, 
toliko misao u njima izgleda zbijena, koherentna, hranjena iz dvo- 
strukog izvora: dugo moleće slušanje Riječi, ljupko i trpeće proma- 
tranje kršćanskog i redovničkog života. Stroga povezanost s riječju 
Božjom vidljiva je iz čestih citiranja i unutarnjih reminiscencija, ali 
prije svega iz činjenice da prvih devet opomena započinju od biblij- 
skih misli ili fakata, dok one pod brojevima od 13 do 28, s izuzet- 
kom samo 27, započinju s evanđeoskim blaženstvom ili po njegovu 
uzoru (»blažen onaj sluga«, Mt 24,46 i Lk 12,43). Naravno, Franjo 
se ne razmeće biblijskom kulturom, nego crpi svjetlo iz Riječi da 
osvijetli složeni misteriji redovničkog i zajedničkog života, potpo- 
mognut u tome jedinstvenom sposobnošću psihološke prodornosti, 
koja otkriva i oštro obilježava granice između misli i ponašanja »tje- 
lesnih«, i života po Duhu. 

U tu svrhu bitan postaje prijelaz od »vidjeti« na »vidjeti i vjerova- 
ti«: što opomena 1. primjenjuje na susret u vjeri sa Sinom Božjim, koji 
se jednom pojavio »u pravom tijelu« i koji se »sada nama pokazuje 
u posvećenom kruhu«, 21 dok opomena 16. to propovijeda o onima 
koji su evanđeoski »čistih srdaca«, koji »nikada ne prestaju častiti 
i uvijek gledati Gospodina Boga, živog i pravog«. Tako su Opomene 
pravi i vlastiti kantik čistih srcem, koji jasno vide da je prvi protagonist 
duhovnog života Gospodin koji »govori i čini svako dobro« (8, 17), i 
zato se ne hvastaju (5, 6, 12, 19) i ne »prisvajaju« si ništa (2, 4), pa ni 
krivnje drugih (11), ne zavide Bogu u braći (8), nego radosno s njima 
dijele »presvete riječi i djela Gospodnja« (20). Tako Opotnene postaju 
također kantik siromašnih duhom 22 koji, nakon što su se evanđeoski 
ispraznili od svakog čašćenja samih sebe (14), prihvaćaju progonstva 
i uvrede (6, 9, 10), protivljenja i nepravedne opomene (13, 15, 22, 
23), pokazujući se spremnim za milosrdnu ljubav (3) i za suosjećajnu 
i iskrenu ljubav prema braći (18, 24, 25), da bi se zatim sve uzvratilo 
Gospodinu Bogu, izvoru svakog dobra (7, 11, 18, 28). Možda više 
od bilo kojeg drugog Franjina spisa Opomene pokazuju manjoj braći 
i svim »slugama« Božjim svijetli i teški hod prema unutarnjem miru. 


20 Esser, Scritti, str. 148. 

Opom 1,16-21. Za implikacije duhovne teologije 1. Opomene i uopće o čitavoj 
zbirci, veoma je korisno C. Vaiani, Vedere e credere. Lesperienza cristiana di Francesco 
d’Assisi. Glossa, Milano 2000. 

Ovaj dvostruki pogled sugerira Paolazzi, Lettura degli »Scritti« , str. 171-192. 


Izvor : 

Uvod u Pravila i opomene preveo Velimir Blažević prema: Fonti Francescane, 
Nuova edizione, a cura di Ernesto Caroli. Padova: Editrici Francescane, 
2004, str. 47-59. Tekst redigirao i bilješke preveo Ante Soljić. 

Nepotvrđeno pravilo 


[PROSLOV] 

^ ime Oca i Sina i Duha Svetoga. 2 Ovo je život za koji je brat 
Franjo od gospodina Pape zamolio dopuštenje i potvrdu, a on ga je 
dopustio i potvrdio njemu i njegovoj braći, ondašnjoj i budućoj. 23 
3 Brat Franjo i tko god bude poglavar toga Reda, 24 obećava posluš- 
nost i poštovanje gospodinu papi Inocentu i njegovim nasljednici- 
ma. 4 A ostala se braća moraju pokoravati bratu Franji i njegovim 
nasljednicima. 


[POGLAVLJE I: 

Neka braća žive u poslušnosti, čistoći i bez vlasništva] 

Pravilo i život ove braće jest ovo: živjeti u poslušnosti, čistoći i 
bez vlasništva te slijediti nauk i stope (usp. 1 Pt 2,21) Gospodina 
našega Isusa Krista, koji kaže: 2 Hoćeš li biti savršen, idi i prodaj sve 
(usp. Lk 18,22 )što imaš i podaj siromasima pa ćeš imati blago na nebu; 
pa dođi i idi za mnom (usp. Mt 19,21). 3 I: Hoće li tko ići za mnom, 


23 Papino se odobrenje odnosilo na jedan pisani oblik »života« prema evanđelju, 
kako to nedvojbeno svjedoči Franjina Oporuka-, »I ja sam to u malo riječi i jedno- 
stavno napisao, a gospodin papa mi je potvrdio« (15. redak; prema Legendi trojice 
drugova, redak 51, to je Pravilo drugi put potvrđeno »u konzistoriju«), U prijevodu 
se ispušta umetak Anđela Klarenskog (»Ovo je život evanđelja Isusa Krista«), 

24 Dva citata iz evanđelja odgovaraju onima koji se susreću u trostrukom otvaranju 
evanđelja u asiškoj crkvi sv. Nikole (usp. Peruđ 1 1 i paralelna mjesta; treći, s pozivom 
da se ne nosi ništa na put, ponovit će se naprijed u 14. poglavlju). Ova utvrđena 
činjenica zajedno s drugim naznakama (isključivi spomen Inocenta III., izostanak 
naziva »Manja braća«) navodi nas na pomisao da ovaj kratki odsjek, zajedno s pro- 
slovom, pripada prvotnom tekstu odobrenom 1210. 

neka se odrekne samoga sebe, neka uzme svoj križ i neka ide za mnom 25 
(Mt 16,24). 4 Isto tako: Ako tko hoće doći k meni, a ne mrzi oca i maj- 
ke i ženu i djecu i braće i sestara, pa i sam svoj život, ne može biti moj 
učenik (usp. Lk 14,26). I: Tko god ostavi oca ili majku, braću ili sestre, 
Ženu ili djecu, kuće ili polja radi mene, stostruko će primiti i život vječni 
baštiniti (usp. Mt 19,29; Mk 10,29; Lk 18,29). 


[POGLAVLJE II: 

O primanju i odjeći braće] 

'Ako tko po božanskom nadahnuću htjedne prihvatiti ovaj život 
pa dođe k našoj braći, neka ga dobrostivo prime. 2 Pa ako bude od- 
lučan prihvatiti naš život, neka se braća veoma čuvaju da se ne mi- 
ješaju u njegove vremenite poslove, nego neka ga predstave svome 
ministru što prije mognu. 

3 Ministar pak neka ga dobrostivo primi, ohrabri i pomno mu 
izloži način našega života. 4 Nakon toga neka spomenuti - ako hoće 
i duhovno bez ikakve teškoće može - sve svoje proda i sve to nastoji 
razdijeliti siromasima. 5 A braća i ministri braće neka se čuvaju da se 
nipošto ne miješaju u njegove poslove 6 i da ne primaju kakav novac 
ni osobno ni preko posrednika. 7 Ako pak oskudijevaju, mogu braća 
kao i ostali siromasi zbog nužde primati druge stvari potrebne za 
tijelo osim novca. 

8 I kad se vrati, neka mu ministar na godinu dana dadne odjeću 
kušnje, to jest dvije tunike bez kapuce, pas, hlače i ogrtač do pasa. 26 
9 A kad završi godina i rok kušnje, neka bude primljen u poslušnost. 
10 Poslije mu prema odredbi gospodina pape 27 neće biti dopušteno 
pristupiti nekom drugom redu ni »lunjati izvan poslušnosti«; jer po 
evanđelju: Nitko tko stavi ruku na plug pa se obazire natrag^ nije prikla- 
dan za kraljevstvo Božje (Lk 9,62). "Ako pak dođe netko tko svoje 
stvari bez teškoće ne može dati, a u duhu to želi, neka ih ostavi, i 
to je od njega dosta. 12 Nitko neka se ne prima protivno obliku i 
odredbi svete Crkve. 

13 Ostala pak braća koja su obećala poslušnost neka imaju jed- 
nu tuniku s kapucom i, bude li potrebno, drugu bez kapuce, pas 


25 Ministru (u značenju poslužitelja): nadahnuto riječju i primjerom Isusovim, koji 
»nije došao da bude služen, nego da služi« (Mt 20,28), naziv se odnosi na onu braću 
kojoj je povjerena bratska briga i posluh sveukupnog bratstva (generalni ministar) ih 
pojedinih provincija (provincijalni ministar), ustanovljenih počevši od 1217. 

26 Ogrtač je bio neka vrsta seljačke kabanice za zaštitu od kiše. 

27 Odredbe glede godine kušnje ih novicijata, zavjetovanja poslušnosti i posljedične 
zabrane napuštanja Reda preuzimaju ono što je određeno bulom Cum secundum Ho- 
norija III. od 22. rujna 1220. 

i hlače. 14 I neka se sva braća oblače u jeftinu odjeću, a mogu je s 
Božjim blagoslovom krpati vrećom i drugim zakrpama. Gospodin 
naime u evanđelju veli: Oni u sjajnoj odjeći i raskošju (Lk 7,25) i što 
se mekušasto odijevaju po kraljevskim su dvorima 2& (usp. Mt 11, 8). 15 
Pa makar ih nazivah licemjerima, neka ipak ne prestaju činiti dobro 
i neka ne traže skupocjene odjeće na ovom svijetu, kako bi mogli 
imati odjeću u kraljevstvu nebeskom. 


[POGLAVLJE III: 

O božanskom časoslovu i postu] 

'Gospodin veli: Ovaj rod zloduha može izaći samo po postu i mo- 
litvi (usp. Mk 9,28). 2 I opet: Kad postite, ne budite smrknuti kao 
licemjeri (Mt 6,16). 3 Zato neka sva braća, i klerici i laici, govore 
božanski časoslov, pohvale i molitve onako kako im je dužnost 29 . 
4 Klerici neka obavljaju časoslov i govore ga po kleričkom običaju za 
žive i mrtve. 5 A za nedostatke i nemar braće neka svaki dan govore 
Smiluj mi se, Bože (Ps 50) i Očenaš; 6 za pokojnu braću neka govore 
Iz dubine (Ps 129) i Očenaš. 7 Mogu imati samo knjige potrebne za 
obavljanje svoje dužnosti 30 . 8 I laicima koji znaju čitati psaltir dopu- 
šteno je imati ga. 9 Ostalima pak koji ne znaju čitati nije dopušteno 
imati knjigu. 31 

10 A laici neka govore za jutarnju Vjerujem u Boga i dvadeset i 
četiri puta Očenaš i Slava Ocu ; za hvale pet; za prvi čas Vjerujem u 
Boga, sedam puta Očenaš i Slava Ocu ; za treći, šesti i deveti čas po 
sedam puta za svaki čas; za večernju dvanaest; za povečerje Vjeru- 
jem u Boga, sedam puta Očenaš i Slava Ocu; za pokojne sedam puta 
Očenaš i Pokoj vječni; za nedostatke i nemar braće svaki dan tri puta 
Očenaš. 


28 Odjeća dakle treba izraziti, kao nekoć za Ivana Krstitelja, stanje pokornika i na- 
vjestitelja pokore, kako je uostalom 1221. Manju braću opisao Jakov Vitrijski: »naj- 
ponizniji od svih suvremenih redovnika, u odjeći koju nose, u svojoj lišenosti svega i 
u preziru svijeta«. 

29 Očito ostaju različite obveza klerika i braće laika, kao što se pobliže određuje u 
nastavku (vidjeti retke 4.7.8-10). No puno više od razlika važan je poziv svima da 
daju hvalu Bogu. 

30 Izričaj za obavljanje svoje dužnosti treba razumjeti u smislu obavljanja njihovih kle- 
ričkih dužnosti, uključujući svećeničku dužnost u skladu s kodificiranim shvaćanjem 
obavljanja dužnosti (implere officium) u srednjovjekovnim tekstovima (za božanski 
časoslov Franjo i biografski izvori rabe isključivo jacere ili dicere officium). Ozakonju- 
je se dakle uporaba knjiga neophodnih za božanski časoslov, za euharistijsku liturgiju 
i za propovijedanje (barem Sveto pismo: usp. 2Cel 91; NPr 9,3). 

31 Ovu zabranu valja tumačiti kao ekstenzivnu primjenu naputka koji je dao apostol 
Pavao: »Svatko u čemu je pozvan, u tome neka i ostane« (1 Kor 7,24). 

n I isto tako neka sva braća poste od svetkovine Sviju svetih do 
Božića i od Bogojavljenja, kad je Gospodin naš Isus Krist počeo po- 
stiti, pa sve do Uskrsa. 12 U drugo pak vrijeme prema pravilu ovoga 
života ne moraju postiti, osim petkom. 13 Dopušteno im je, prema 
evanđelju, jesti od svih jela koja im se ponude 32 (usp. Lk 10,8). 


[POGLAVLJE IV: 

O ministrima, ostaloj braći i njihovim odnosima] 

'U ime Gospodnje! 2 Sva braća koja se postavljaju za ministre 
i sluge ostaloj braći neka svojoj braći odrede mjesta u pokrajina- 
ma i obitavalištima 33 i neka ih često pohađaju, duhovno opominju i 
ohrabruju. 3 A sva ostala moja blagoslovljena braća neka im se mar- 
no pokoravaju u onome što se odnosi na spas duše i nije protivno 
našem životu. 4 I neka čine jedni drugima kao što Gospodin kaže: 
Sve što želite da ljudi vama čine činite i vi njima (Mt 7, 12). 5 I: Ne čini 
drugome što ne želiš da se tebi čini (usp. Tob 4,15; Lk 6,31). 6 I neka 
imaju na umu ministri i sluge što Gospodin veli: Nisam došao da 
budetn služen, nego da služim^ (Mt 20,28), i da im je povjerena briga 
za duše braće, za koje će na dan Sudnji pred Gospodinom Isusom 
Kristom morati dati račun (usp. Mt 12,36) ako tko propadne zbog 
njihove krivnje ih zla primjera. 


[POGLAVLJE V: 

O popravljanju braće u slučaju prijestupa] 

1 Stoga čuvajte duše svoje i svoje braće, jer strašno je upasti u ruke 
Boga živoga (Heb 10,31). 2 Aakobikoji ministar zapovijedao kojem 
bratu štogod protivno našem životu ili protivno njegovoj duši, ne 
mora mu se pokoriti; ta nije to poslušnost ako se njome čini zločin 


32 Tijekom boravka na Istoku, prema svjedočanstvu Jordana Janskog, Franjo se po- 
zivao na ovu evanđeosku odredbu protiv naputaka za apstinenciju što su ih izdavali 
njegovi vikari (usp. Kronika 13). 

33 Mjesto , obitavalište označuje prvo stalno sjedište franjevačkoga bratstva, makar se 
ne sastojalo od samostalnih zgrada (usp. 7,1), ni od vlasništva braće (7,14), a u sva- 
kom se slučaju odlikuje jakom pokretljivošću onih koji tu borave (poglavlja 14-16). 

34 Odlomak Matejeva evanđelja koji u latinskoj Vulgati glasi »non veni ministrari 
sed ministrare« (Mt 20,2) i u ishodištu je ne samo naziva ministar nego i ideala brat- 
skog služenja, po primjeru Gospodina Isusa, koji dva pravila (usp. i PPr 10,5-6) 
naznačuju za »ministre i sluge«, to jest za osobe kojima »je povjerena briga za duše 
braće«. Upute, poticaji, leksik, citati: sve se stječe kako bi se dosljedno ocrtalo evan- 
đeosko »ministarstvo«. 

ili grijeh. 35 3 Nego neka sva braća podložna ministrima i slugama 
razborito i brižno razmotre djela ministara i slugu. 4 Pa ako uvide 
kako netko od njih s obzirom na ispravnost našega života hodi u 
skladu s tijelom, a ne s duhom, ako se nakon treće opomene ne po- 
pravi, neka o tome na duhovskom kapitulu izvijeste ministra i slugu 
cijeloga bratstva, bez obzira na bilo kakvo protivljenje. 5 A ako bilo 
gdje među braćom bude koji brat koji hoće hoditi u skladu s tije- 
lom, a ne s duhom, 36 neka ga ponizno i pomnjivo opomenu, pouče 
i ukore braća s kojima se nalazi. 6 Pa ako se on nakon treće opome- 
ne ne htjedne popraviti, neka ga što prije mognu pošalju ili prijave 
svome rninistru i sluzi, a taj ministar i sluga neka s njim postupi 
onako kako bude mislio da je po Božju bolje. 7 I neka se čuvaju sva 
braća, kako ministri i sluge tako i ostali, da se ne smućuju i ne srde 
zbog tuđega grijeha ili zla primjera, jer đavao zbog pogreške jedno- 
ga želi upropastiti mnoge. 37 8 Nego neka što bolje mogu duhovno 
pomognu onome koji je sagriješio, jer ne treba zdravima liječnik, nego 
bolesnima (usp. Mt 9,12; Mk 2,17). 

9 Isto tako neka nitko od braće u ovome nema nikakve vlasti i ne 
bude gospodar, posebno ne nad braćom. 10 Veli naime Gospodin u 
evanđelju: Vladari gospodu/ u svojim narodima i velikaši njihovi drže ih 
pod vlašću, neće tako biti među braćom, 1 'nego tko god htjedne među 
njima biti veći, neka im bude ministar i sluga (usp. Mt 20,26-27); 12 i 
tko je među njima stariji, neka bude kao mlađi (usp. Lk 22,26). 13 I 
neka jedan brat drugome ne čini i ne govori što zlo, 14 nego neka 
radije svojevoljno duhovnom ljubavlju služe i pokoravaju se jedni 
drugima (usp. Gal 5,13). 16 I to je istinska i sveta poslušnost Gospo- 
dina našega Isusa Krista. 16 Kad god odstupe od zapovijedi Gospod- 
njih (usp. Ps 118,21) i odlunjaju izvan poslušnosti, neka sva braća 
znaju da su, kako veli prorok, prokleti izvan poslušnosti dokle god 
svjesno ostanu u takvu grijehu. 17 Kad pak ustraju u zapovijedima 
Gospodnjim, koje su obećah po svetom evanđelju i svome životu, 
neka znaju da stoje u istinskoj poslušnosti i neka su blagoslovljeni 
od Gospodina. 


35 Ovdje se formulira jedno etičko načelo koje će Franjo isticati za sve kršćane (usp. 
2PVj 41), a koje čini neprelaznu granicu redovničke poslušnosti (usp. PPr 10,1-4; 
Opom3,4). 

36 To je opreka koju prokazuje apostol Pavao u Poslanici Galaćanima, iz koje ovo 
poglavlje (5,5) izvodi i poziv na popravljanje brata »u duhu blagosti« (Gal 6,1) i 
jedan drugi bitni naputak za projekt franjevačkog bratstva: »ljubavlju [duhovnom - 
Vulgata rabi riječ caritas] služite jedni drugima« (Gal 5,13; usp. 5,14). 

37 Glede ovoga Franjo na drugome mjestu primjećuje da se negativne reakcije pre- 
tvaraju u najgore »prisvajanje«, to jest prisvajanje tuđih grijeha (usp. Opom 11). 

[POGLAVLJE VI: 

O utoku braće ministrima 
i neka se nijedan brat ne zove priorom] 

'Ako braća, gdje god se nalazila, ne mogu opsluživati naš život, 
neka se što prije mognu uteku svome ministru i to mu priopće. Mi- 
nistar pak neka se nastoji za njih tako pobrinuti kako bi želio da se o 
njemu povede briga da je u sličnoj prigodi 38 (usp. Mt 7,12). 3 I neka 
se nijedan ne zove priorom, nego neka se svi općenito zovu manjom 
braćom. 39 4 I neka jedan drugotne pere noge (usp. Iv 13,14). 


[POGLAVLJE VII: 

O načinu služenja i rada] 

'Gdje god braća kod drugih boravila da im služe ih rade, neka ne 
budu ni upravitelji, ni podrumari, ni nadstojnici u kućama onih ko- 
jima služe. I neka ne primaju kakvu službu koja bi rađala sablazan 
ih bi nanosila štetu njihovoj duši (usp. Mk 8, 36), 2 nego neka budu 
manji i podložni svima koji su u toj kući. 40 

3 I neka rade braća koja znaju raditi i neka obavljaju onaj posao 
koji znaju, ako nije protivan spasenju njihove duše i ako se može 
časno obavljati. 4 Prorok naime kaže: jer ćeš uživati plod ruku svojih, 
blago tebi i dobro će ti biti (usp. Ps 127,2). 5 A apostol veh: Tko neće 
da radi, neka ne jede (2 Sol 3,10); 6 i: Svatko neka ostane u umijeću i 
službi u kojoj je pozvan (usp. 1 Kor 7,24). 7 I za rad mogu primati sve 
što im je potrebno, osim novca. 8 A kad bude nužno, neka idu prositi 
kao i ostala braća. 9 I dopušteno im je imati oruđe i sprave nužne za 
njihovo umijeće. 

10 Neka se sva braća nastoje truditi oko dobrih djela, jer pisano je: 
Uvijek radi nešto dobro, kako bi te đavao našao zaposlena. "I opet: 


38 Ovdje i drugdje predlaže se ono što bismo mogli označiti franjevačkom vari- 
jantom kršćaninova »zlatnog pravila« (usp. 4,4-5): »osluhni sam sebe pa preobrazi 
način ljubavi koju bi htio primiti u način ljubavi koju trebaš pružiti« (usp. također 
10,1; PPr 6,9). 

To je ime stečeno već 1216, kako svjedoči Jakov Vitrijski, a prema Tomi Celan- 
skom izabrao ga je Franjo »dok su se u Pravilu pisale one riječi: neka budu manji« 
(lCel 38; taj se izraz ovdje pojavljuje u 7,2). 

40 »Biti manji« dakle znači izbor niže društvene razine, stvarno pokoravanje sva- 
kome, kako potiče apostol Petar: »pokoravajte se iz ljubavi prema Bogu svakom ljud- 
skom stvorenju [tako u Vulgati] ( 1 Pt 2,13). U Pozdravu krepostima Franjo će pjevati o 
podložnosti »ne samo jedino ljudima nego i svim životinjama i zvijerima«. 

Besposlica jeneprijateljica duše. 41 12 Zato se sluge Božje uvijek moraju 
truditi oko molitve ili kakva dobra djela. 

13 Gdje god braća boravila, u samotištima ili u drugim obitavali- 
štima, neka se čuvaju da nikakva mjesta ne svojataju niti drugima 
odriču. 14 Pa tko god k njima dođe, prijatelj ili neprijatelj, kradljivac 
ili razbojnik, neka ga dobrostivo prime. 15 I gdje god braća bila i u 
kojem god se obitavalištu nađu, moraju jedni druge bez mrmljanja 
(1 Pt 4,9) duhovno i brižno paziti i štovati. 16 I neka se čuvaju da 
se izvana ne pokazuju žalosni (usp. Mt 6,16) i namršteni licemjeri, 
nego neka se pokazuju radosni u Gospodinu (usp. Mt 6,16), veseli i 
dolično ljubazni. 


[POGLAVLJE VIII: 

Neka braća ne primaju novca] 

'Gospodin zapovijeda u evanđelju: Klonite se i čuvajte svake zlo- 
će i pohlepe (usp. Lk 12,15); 2 i: Klonite se tjeskoba ovoga svijeta i 
briga ovoga života (usp. Lk 21,34). 3 Stoga neka nijedan brat, gdje 
god bio i kamo god išao, nipošto ne uzima sa sobom, ne prima 
niti dopusti da se prima novac ili denari, ni za odjeću, ni za knjige, 
ni kao plaću za rad, uopće ni za što osim za očitu nuždu bolesne 
braće. Ta ne smijemo smatrati kako su novac ili denari korisniji od 
kamenja. 4 A đavao želi zaslijepiti one koji za njim hlepe ili ga sma- 
traju boljim od kamenja. 5 Cuvajmo se dakle mi koji sve ostavismo 
(Mt 19,27) da poradi ove nevrijedne stvari ne izgubimo kraljevstvo 
nebesko. 6 Pa ako na kakvu mjestu nađemo denare, zanemarimo 
ih kao prah koji nogama gazimo, jer je ispraznost nad ispraznošću i 
sve je ispraznost (usp. Prop 1,2). 7 I ako se, ne daj Bože, dogodi da 
koji brat novac ili denare skuplja i drži, osim isključivo za spome- 
nutu nuždu bolesnika, neka ga sva braća drže za lažna brata, tata, 
razbojnika i onoga koji ima kesu (usp. Iv 12,6), ako se iskreno ne 
pokaje. 8 I neka braća nipošto ne primaju niti dopuštaju da se pri- 
ma, ne traže niti dopuštaju da se traži novac ili milostinja u novcu, 
ni denari za koje kuće ih obitavališta; i neka ne idu s osobom koja 
traži novac ili denare za takva obitavališta. 9 Braća pak tim obitava- 
lištima mogu s Božjim blagoslovom činiti druge usluge koje nisu 
protivne našem životu. 10 No braća mogu u očitoj nuždi po gubavce 
za njih tražiti milostinju. 1 'Neka se ipak veoma čuvaju novca. 12 Isto 
tako neka se braća čuvaju da ne obilaze svijet ni radi kakva sramot- 
na dobitka. 


41 


BENEDIKT, Pravilo XLVffl, 1. 

[POGLAVLJE IX: 

O prošnji milostinje] 

'Neka sva braća nastoje nasljedovati poniznost i siromaštvo 
Gospodina našega Isusa Krista i neka imaju na umu kako od svega 
svijeta ne treba da imamo išta drugo doli, kao što veli apostol, hranu 
i odjeću, zadovoljimo se time (usp. 1 Tim 6,8). 2 I moraju se radovati 
kad žive među osobama beznačajnim i prezrenim, među siromašni- 
ma, slabima, bolesnima, 42 gubavcima i među prosjacima kraj puta. 
3 A kad bude nužno, neka idu prositi. 4 I neka se ne stide, nego neka 
radije imaju na umu kako Gospodin naš Isus Krist, Sin Boga živoga 
(Iv 11,27) svemogućega učini svoj obraz ko kremen (usp. Iz 50,7), i 
nije se postidio. 5 I bio je siromah i tuđinac, i živio je od milostinje 
on, blažena Djevica i njegovi učenici. 

6 A kad ih ljudi budu izrugivah i ne htjednu im dati milostinju, 
neka za to Bogu zahvaljuju, jer će za poruge primiti veliku čast pred 
sudištem Gospodina našega Isusa Krista. 7 I neka znaju da se sra- 
mota uračunava ne onima koji je trpe, nego onima koji je nanose. 
8 A milostinja je baština i pravednost koja se duguje siromasima, a 
nama ju je stekao Gospodin naš Isus Krist. 43 9 Braća pak koja se tru- 
de skupljajući je primit će veliku plaću, a čine da plaću zasluže i 
steknu i oni koji milostinju udjeljuju. Ta propast će sve što ljudi na 
svijetu ostave, a za ljubav i milostinju koju su učinili primit će nagra- 
du od Gospodina. 

10 I neka s pouzdanjem jedan drugome očituje svoju potrebu, da 
mu drugi nađe i dadne što mu treba. 1 1 Svatko neka ljubi i hrani bra- 
ta svoga, kao što majka ljubi i hrani sina svoga (usp. 1 Sol 2,7), onim 
čime njega obdari milost Božja. 1 2 I tko jede, neka ne prezire onoga tko 
ne jede; tko pak ne jede, neka ne sudi onoga tko jede (Rim 14,3). 13 I 
kad god bude nužda, dopušteno je svoj braći, gdje god bila, služiti 
se svim jelima koja ljudi mogu jesti, kao što Gospodin veli o Davidu 
koji pojede prinesene kruhove (usp. Mt 12,4), koje su šinjeli jesti samo 
svećenici (usp. Mk 2,26). 14 I neka imaju na umu što Gospodin veli: 
A pazite na se da vam srca ne otežaju u proždrljivosti, pijanstvu i briga- 
ma ovoga života 1 5 /<? vas iznenada ne zatekne onaj dan, jer će kao zamka 
nadoći na sve žitelje po svoj zemlji (Lk 21,34-35). 16 I isto tako neka 


42 U siromahu i bolesniku treba gledati »Krista koji je došao na svijet da na se uzme 
naše siromaštvo i našu slabost«. 

43 Grijeh ljudske pohlepe siromahe je isključio od providnosnog stola što ga prosti- 
re »sestra naša majka Zemlja«, a Riječ Očeva, postala čovjekom, kao milostinju pri- 
ma ono sto je već njegovo po božanskom pravu, te tako potvrđuje pravo svih siromaha 
na sudioništvo za »stolom Gospodnjim« (20por 22). Ove evanđeoske eksplozivne 
misli vrijede i za dramu siromaštva našega vremena. 

sva braća u vrijeme očite nužde provide sve što im je nužno kako im 
Gospodin milost udijeli, jer nužda zakon mijenja. 


[POGLAVLJE X: 

O bolesnoj braći] 

'Ako se koji brat razboli, gdje god bio, neka ga ostala braća ne 
napuste dok se ne odredi jedan brat ili više njih, ako bude potrebno, 
damu služe kako bi željeli da se njima služi (usp. Mt 7,12); 2 a u kraj- 
njoj nuždi mogu ga povjeriti nekoj osobi koja se ima brinuti o njemu 
u bolesti. 44 3 A bolesna brata molim da za sve zahvaljuje Stvoritelju i 
da želi biti takav - bolestan ili zdrav - kakvoga ga Gospodin hoće. 
Jer Bog sve koje predodredi za život vječni (usp. Dj 13,48) odgaja 
ostrugama bičeva i bolesti i duhom skrušenosti, kao što Gospodin 
veli: Ja korim i kažnjavam one koje ljubim (usp. Otk 3,19). 4 Pa ako se 
tko bude smućivao i srdio bilo na Boga bilo na braću, ih ako možda 
uporno bude tražio lijek jako želeći osloboditi tijelo koje će ubrzo 
umrijeti i koje je neprijatelj duši, to mu dolazi od zloga i tjelesan je, i 
čini se da ne spada među braću jer više ljubi tijelo nego dušu. 


[POGLAVLJE XI: 

Neka braća jedni druge ne kleveću 
i ne ogovaraju, nego ljube] 

'I neka se sva braća čuvaju da koga ne kleveću i da se ne prepi- 
ru (usp. 2 Tim 2,14); 2 naprotiv, neka nastoje šutjeti kad god Bog 
njima dadne takvu milost. 3 I neka se ne svađaju ni međusobno ni s 
drugima, nego neka nastoje ponizno odgovarati govoreći: Sluge smo 
beskorisne (Lk 17,10). 4 Ineka se ne srde, jer svaki koji se srdi na brata 
svoga bit će podvrgnut sudu. A tko bratu svome rekne ’ glupane’, bit će 
podvrgnut vijeću. A tko reče 'luđače’, bit će podvrgnut ognju paklenomu 
(usp. Mt 5,22). 5 I neka ljube jedni druge kao što Gospodin veli: 
Ovo je moja zapovijed: ljubite jedni druge kao sto sam ja vas ljubio (Iv 
15,12). 6 I neka uzajamnu ljubav pokazuju djelima (usp. Jak 2,18), 
kako veli apostol: Ne ljubimo riječju i jezikom, već djelotn i istinom ( 1 
Iv 3,18). 7 I neka nikoga ne pogrđuju (usp. Tit 3,2). 8 Neka ne mrmlja- 
ju i ne ogovaraju druge, jer pisano je: Gunđala i klevetnici mrski su 
Bogu (usp. Rim 1,29-30). 


44 Prvotno franjevačko bratstvo još nije imalo obitavališta u isključivoj uporabi 
pa se briga za bolesnu braću morala rješavati od slučaja do slučaja (usp. lCel 102; 
AsZb 86). 

9 Neka budu čedni i pokazuju svaku blagost prema svim ljudima 
(usp. Tit 3,2). 10 Neka ne sude, neka ne osuđuju. "I neka, kao što 
veli Gospodin, ne gledaju na najsitnije grijehe drugih (usp. Mt 7,3; 
Lk 6,41), 12 nego neka radije r gorčinom u duši svojoj (usp. Iz 38,15) 
razmišljaju o svojim. 13 I neka nastoje ući na uska vrata (usp. Lk 
13,24), jer veli Gospodin: Uska su vrata i tijesan put koji vodi u život 
i malo ih je koji ga nalaze (Mt 7, 14). 


[POGLAVLJE XII: 

O grešnu pogledu i posjećivanju žena] 

1 Sva braća, gdje god bila ih kamo god išla, neka izbjegavaju gre- 
šan pogled i posjećivanje žena. 2 I neka se nitko s njima na zadržava 
u razgovoru sam. 3 Svećenici neka s njima časno razgovaraju kad im 
daju pokoru ili kakav duhovni savjet. 4 I nijedan brat neka uopće ne 
prima nikoju ženu u poslušnost, nego neka ona čini pokoru gdje 
hoće pošto joj dadne duhovni savjet. 5 I svi se mi veoma čuvajmo 
i sve svoje udove čuvajmo u čistoći, jer Gospodin veli: Tko s po- 
žudom pogleda ženu , već je s njome učinio preljub u srcu svome (usp. 
Mt 5,28). 


[POGLAVLJE XIII: 

O izbjegavanju bluda] 

'Ako koji brat na đavlov poticaj sagriješi bludno, neka odloži svu 
odjeću - koju je već izgubio svojim sramotnim grijehom - i neka se 
posve istjera iz našega Reda. 2 A poslije neka čini pokoru za grijehe. 


[POGLAVLJE XIV: 

Kako braća moraju ići po svijetu] 

'Kad braća idu po svijetu, neka ništa ne nose na put (usp. Lk 
9,3 ), ni kese, ni torbe (usp. Lk U), A), ni kruha, ni novca (usp. Lk 9,3), 
ništapa (usp. Mt 10,10). 2 I« koju god kuću uđu, neka najprije reknu: 
Mir kući ovoj ( usp. Lk 1 0,5 ) . 3 I neka u onoj kući ostanu, jedu i piju 
što se kod njih nađe 45 (usp. Lk 10,7). n Neka se ne opiru zlomu (usp. 
Mt 5,39), nego ako ih tko udari po obrazu, neka mu pruže i dru- 
gi (usp. Mt 5,39; Lk 6,29). 5 I tko im otima gornju haljinu, neka ne 


45 Navođenjem ovih novozavjetnih citata očito se sugerira sličnost poslanja braće i 
poslanja apostola. 

uskrate ni donje (usp. Lk 6,29). 6 Neka dadnu svakome tko od njih 
ište-, i ako tko otima njihovo, neka ne traže natrag (usp. Lk 6,30). 


[POGLAVLJE XV: 

Neka braća ne jašu] 

'Naređujem svoj svojoj braći, kako klericima tako i laicima, koja 
idu po svijetu ili borave u obitavalištima, da nipošto ni kod sebe, 
ni kod drugoga, niti na bilo koji drugi način nemaju nikakvu živo- 
tinju. 46 2 Nije im dopušteno ni jahati, osim ako ih natjera bolest ih 
velika potreba. 


[POGLAVLJE XVI: 

O onima koji idu među Saracene 
i druge nevjernike] 

'Gospodin veli: Evo, ja vas šaljem kao ovce među vukove. 2 Budite 
dakle mudri kao zmije, a bezazleni kao golubovi (Mt 10,16). 3 Stoga 
sva braća koja po božanskom nadahnuću htjednu ići među Sarace- 
ne i druge nevjernike, neka idu s dopuštenjem svoga ministra i slu- 
ge. 4 Ministar pak neka im dadne dopuštenje i ne protivi se ako vidi 
da su prikladni da budu poslani; morat će naime Gospodinu polo- 
žiti račun (usp. Lk 16,2) ako u ovome ih u drugim stvarima postupi 
nerazborito. 5 A braća koja idu mogu se među njima ponašati du- 
hovno na dva načina. 6 Jedan je način da ne prave svađa ni prepirka, 
nego da budu pokorni svakoj ljudskoj ustanovi radi Boga (1 Pt 2, 13 ) 
i da se priznaju kršćanima. 7 Drugi je način da, kad vide kako se to 
Bogu mili, navješćuju riječ Božju, da vjeruju u Boga svemogućega, 
Oca, Sina i Duha Svetoga, stvoritelja svega, otkupitelja i spasitelja 
Sina, i da se krste 47 i postanu kršćani; jer ako se tko ne rodi iz vode i 
Duha Svetoga, ne može ući u kraljevstvo Božje (Iv 3,5). 

8 Ovo i drugo što se svidi Gospodinu mogu govoriti njima i dru- 
gima, jer Gospodin u evanđelju kaže: Tko god prizna mene pred lju- 
dima, priznat ću i ja njega pred Ocem svojim koji je na nebesima (Mt 
10,32). 9 I: Tko se zastidi mene i mojih riječi, toga će se i Sin Čovječji 
zastidjeti kad dođe u slavi svojoj, Očevoj i svetih anđela (Lk 9,26). 


46 Već je IV lateranski koncil klericima zabranio posjedovanje lovačkih pasa i ptica, 
ali Franjo ide dalje jer se Manja braća podlažu ćak i životinjama (usp. PozKr 17). 

47 Oba načina ponašanja među muslimanima odlikuju se miroljubivošću i bitno 
odudaraju od tada aktualnog ponašanja križara. 


170 


I. SPISI SV. FRANJE ASIŠKOG 


10 I sva braća, gdje god bila, neka imaju na umu kako su dali sebe i 
predali svoja tijela Gospodinu našemu Isusu Kristu. 1 'I iz ljubavi pre- 
ma njemu moraju se izložiti neprijateljima vidljivim i nevidljivim, jer 
Gospodin veli: Tko izgubi život svoj poradi mene, spasit će ga (usp. Lk 
9,24) za život vječni (Mt 25,46). ]2 Blago progonjenima zbogpravednosti, 
jer njihovo je kraljevstvo nebesko (Mt 5,10). 13 Ako su mene progonili, i 
vas će progoniti (Iv 15,20). 14 Ako vas progone u jednom gradu, bježite u 
drugi { usp. Mt 10,23). ^Blago vama (Mt 5 ,11) kad vas zamrze ljudi (Lk 
6,22) i pogrde vas (Mt 5, 1 1 ) i prognaju vas i izopće vas i ukore te izbace 
ime vaše kao zločinačko (Lk 6,22) i kad zbog mene sve zlo slažu protiv 
vas (Mt5,ll). ^Radujte se u dan onaj i poskakujte (Yk 6, 23), jer velika 
je plača vaša na nebesima (Mt 5,12). ]1 A kažem vama, prijateljima svo- 
jim: ne bojte se onih (Lk 12,4) 18 i »<? plašite se onih koji ubijaju tijelo (Mt 
10,28), a nakon toga nemaju više što učiniti (Lk 12,4 ). 19 Pazite da vas tko 
ne smuti (Mt 24,6 ). 20 Svojom ćete se postojanošću spasiti (Lk 21,19); 2] a 
tko ustraje do svršetka, bit će spašen (Mt 10,22; 24,13). 

[POGLAVLJE XVII: 

O propovjednicima] 

'Nijedan brat neka ne propovijeda protiv oblika i odredbi svete 
Crkve, 48 ni ako mu ne dopusti njegov ministar. 2 A ministar neka se 
čuva da to kome nerazborito ne dopusti. 3 Sva pak braća neka pro- 
povijedaju djelima. 4 I neka nijedan ministar ili propovjednik sebi ne 
svojata službu ministra ili propovjednika, nego neka bez protivljenja 
napusti svoju službu u koje god mu vrijeme bude zapovjeđeno. 

5 Stoga u ljubavi koja je Bog (usp. 1 Iv 4,8. 16) preklinjem svu svoju 
braću propovjednike, molitelje i radnike, kako klerike tako i laike, 49 
da se nastoje u svemu poniziti, 6 da se ne hvale, ne raduju u sebi i ne 
likuju vani zbog dobrih riječi i djela, štoviše ni zbog kojega dobra koje 
Bog kadšto u njima i po njima čini, govori ili ostvaruje, prema onome 
što Gospodin veli: Mi ne radujte se zbog toga što vam se duhovi poko- 
ravaju (Lk 10,20). 7 I budimo čvrsto uvjereni kako nama pripadaju 
samo poroci i grijesi. 8 Nego više se moramo veseliti kad upadnemo u 
razne kušnje (usp. Jak 1,2) i kad na ovome svijetu podnosimo svakoja- 
ke tjeskobe i nevolje duše i tijela radi vječnoga života. 

9 Svi se mi, braćo, čuvajmo svake oholosti i isprazne slave. 10 Ćuvaj- 
mo se mudrosti ovoga svijeta i razboritosti tijela (usp. Rim 8,6-7); "jer 


48 IV lateranski koncil pridržao je biskupima pravo davanja ovlasti za propovijedanje. 

49 Unutar projekta života po evanđelju prvotno je franjevačko bratstvo posvećivalo 
osobitu pozornost molitvi u samotištima. Odmah nakon kapitula godine 1221. sveti 
Antun, kasnije nazvan Padovanskim, pošao je boraviti u samotištu Montepaolo kod 
Forlia. 

duh tijela želi i veoma nastoji da posjeduje riječi, a malo da djeluje, 
12 i ne traži pobožnosti i unutarnje svetosti duha, nego hoće i želi po- 
božnost i svetost koja se pokazuje vani pred ljudima. 13 To su oni o 
kojima Gospodin veli: Zaista, kažem vam, primili su svoju plaću (Mt 
6,2). 14 A duh Gospodnji želi da tijelo bude umrtvljeno i prezreno, 
nevrijedno, odbačeno i sramotno. 15 I teži za poniznošću, trpljenjem, 
čistom jednostavnošću i istinskim mirom duha. 16 I uvijek nada sve 
želi božanski strah, božansku mudrost i božansku ljubav Oca i Sina i 
Duha Svetoga. 

17 I sva dobra pripisujmo Gospodinu Bogu višnjemu i vrhovnomu, 
priznajimo kako su sva dobra njegova i za sva zahvaljujmo njemu od 
koga sva dobra potječu. 18 I sam višnji i vrhovni, jedini pravi Bog neka 
ima, neka mu se prida i neka primi svaku čast i poštovanje, svaku 
hvalu i blagoslov, svu zahvalu i svu slavu on kojemu pripada svako 
dobro, koji je jedini dobar (usp. Lk 18,19). 19 A kad vidimo ili čujemo 
kako se loše govori ili čini ili kako se Bog psuje, mi govorimo dobro, 
činimo dobro i hvalimo Boga (usp. Rim 12,21) koji je blagoslovljen u 
vjekove (usp. Rim 12,21). 

[POGLAVLJE XVIII: 

Kako se ministri trebaju sastajati] 

'Svaki se ministar može svake godine sastajati sa svojom braćom 
gdje im se svidi, o svetkovini svetoga Mihaela arkanđela, da ras- 
pravljaju o onome što se tiče Boga. 2 A svi ministri koji su u preko- 
morskim krajevima i u krajevima s onu stranu Alpa neka jedanput 
u tri godine, a ostali ministri jedanput godišnje, dođu na duhovski 
kapitul u crkvu svete Marije Porcijunkulske, 50 ako drukčije ne odre- 
di ministar i sluga cijeloga bratstva. 


[POGLAVLJE XIX: 

Neka braća žive katolički] 

1 Sva braća neka budu katolici, neka žive i govore katolički. 2 Ako 
tko pak riječju ili djelom zabludi od katoličke vjere i života i ne 
popravi se, neka se posve izagna iz našega bratstva. 3 A sve klerike i 
sve redovnike smatrajmo gospodarima u onome što spada na spas 
duše, a ne protivi se našemu Redu, 4 i poštujmo u Gospodinu njihov 
red, zvanje i službu. 


50 Redovno okupljanje braće na kapitulima uvedeno je u franjevačkom redu ve- 
oma rano. 

[POGLAVLJE XX: 

O ispovijedanju i pričešćivanju tijelom i krvlju 
Gospodina našega Isusa Krista] 

'Braća moja blagoslovljena, kako klerici tako i laici, neka ispo- 
vijedaju svoje grijehe svećenicima našega Reda. 2 A ako ne mognu, 
neka se ispovijedaju drugim svećenicima koji su razboriti i katolici, 
čvrsto uvjereni i svjesni kako će bez sumnje biti oslobođeni od tih 
grijeha ako od bilo kojega katoličkog svećenika dobiju pokoru i od- 
rješenje i ako se pobrinu da ponizno i vjerno izvrše naloženu im po- 
koru. 3 A ako toga časa ne mognu imati svećenika, neka se ispovjede 
svome bratu, kao što veli apostol Jakov: Ispovijedajte jedni drugima 
grijehe svoje (Jak 5,16). 4 Neka ipak zbog toga ne propuste uteći se 
svećenicima, jer je samo svećenicima dana vlast da vežu i odrješuju. 
5 I kad se tako pokaju i ispovjede, neka ponizno i s poštovanjem pri- 
maju tijelo i krv Gospodina našega Isusa Krista, imajući na umu što 
sam Gospodin veli: Tko blaguje tijelo moje i pije krv moju, ima život 
vječni (Iv 6,54); 6 i: Ovo činite meni na spomen (Lk 22,19). 

[POGLAVLJE XXI: 

O hvali i pobudi koju mogu činiti sva braća] 

'A sva moja braća, kad god im se svidi, mogu s Božjim blagoslovom 
navješćivati svim ljudima ovu ih sličnu pobudu i hvalu: 

2 Bojte se i častite, 
hvalite i blagoslivljajte, 
zahvaljujte (1 Sol 5,18) i klanjajte se 
našemu Gospodinu Bogu svemogućemu 
u Trojstvu i Jedinstvu, 

Ocu i Sinu i Duhu Svetomu, 
stvoritelju svega. 

3 Činite pokoru (Mt 3,2), 

donosite plodove dostojne pokore (Lk 3,8), 

jer znajte da ćemo brzo umrijeti. 

‘•Dajite i dat će vam se (Lk 6,38). 

5 Opraštajte i oprostit će vam se (Lk 6, 37). 

6 A ako ne oprostite (Mt 6,14), 

ni Gospodin neće oprostiti vama vaše grijehe (usp. Mk 11,26); 
ispovijedajte sve grijehe svoje (usp. Jak 5,16). 

7 Blago onima koji umiru u pokori, 
jer će biti u kraljevstvu nebeskome. 

8 Jao onima koji ne umiru u pokori, 51 

51 ’Blago’ i ’jao’ jest odjek odgovarajuće evanđeoske antiteze (usp. Lk 6,20), kojoj 
sličnu susrećemo u Pjesmi brata Sunca. 


jer će biti sinovi đavla ( 1 Iv 3, 10) 
čija djela čine (usp. Iv 8,41), 
i ići će u oganj vječni (Mt 18,8; 25,41). 

9 Cuvajte se i klonite svakoga zla 
i do svršetka ustrajte u dobru. 

[POGLAVLJE XXII: 

O opominjanju braće] 

'Svi, braćo, imajmo na umu što Gospodin veli: Ljubite neprijate- 
lje svoje i činite dobro onima koji vas mrze (usp. Mt 5,44); 2 ta i Gos- 
podin naš Isus Krist, čije stope moramo slijediti (usp. 1 Pt 2,21), 
izdajicu svoga nazva prijateljem (usp. Mt 26,50) i dragovoljno se 
predade onima koji ga razapeše. 3 Prijatelji su dakle naši svi oni koji 
nam nepravedno nanose nevolje i tjeskobe, sramotu i nepravdu, 
boli i patnje, mučeništvo i smrt; 4 njih moramo veoma ljubiti, jer po 
onome što nam nanose imamo život vječni. 

6 A mrzimo svoje tijelo s njegovim manama i grijesima, jer živimo li 
po tijelu, ono nam hoće oduzeti ljubav Gospodina našega Isusa Kri- 
sta i život vječni i samo sebe sa svime upropastiti u paklu; 6 jer mi 
smo po svome grijehu nečisti, bijedni i dobru protivni, na zlo pak 
skloni i pripravni, jer kao što Gospodin u evanđelju veli: 7 Iz srca ljudi 
potječu i izlaze zle namisli, preljubi, bludništva, ubojstva, krađe, lakom- 
stva, opakost, prijevara, razuzdanost, zlo oko, lažna svjedočanstva, psovke, 
uznositost, bezutnlje (usp. Mt 26,50). s Sva ova zla izlaze iznutra, iz srca 
čovječjega (usp. Mk 7,23) i to je ono sto onečišćuje čovjeka (Mt 15,20). 

9 Sada pak, pošto ostavismo svijet, ništa drugo nemamo činiti 
nego brinuti se da slijedimo volju Gospodinovu i njemu omilimo. 
10 Veoma se čuvajmo da ne budemo tlo uz put, ni kamenito tlo ni 
ono zaraslo u trnje, "po onome što Gospodin u evanđelju veli: Sje- 
me je riječ Božja (Lk 8,11). 12 A ono koje pade uz put i bi pogaženo 
(usp. Lk 8,5) oni su koji slušaju (Lk 8,12) riječ kraljevstva, a ne shva- 
ćaju (usp. Mt 13,19); 13 z odmah (Mk 4,15) dolazi đavao (Lk 8,12) i 
otima (Mt 13 ,19) što je posijano u srcima njihovim (Mk4,15 )iodnosi 
riječ iz srca njihova da ne bi povjerovali i spasili se (Lk 8,12). 14 A ono 
koje pade na kamenito tlo (usp. Mt 13,20) jesu oni koji, kad čuju 
riječ, odmah je s radošću (Mk 4,16) prime (Lk 8,12). 15 A kad zbog 
riječi nastane nevolja i progonstvo, odtnah se sablazne (Mt 13,21) i oni 
nemaju u sebi korijena, nego su nestalni (usp. Mk 4,17), jer neko 
vrijeme vjeruju, a u vrijeme kušnje otpadnu (Lk 8,13). što pade 
u trnje jesu oni (Lk 8,14) koji riječ Božju slušaju (usp. Mk 4,18), ali 
briga (Mt 13,22), poslovi (Mk 4,19) ovoga svijeta, zavodljivost bogat- 
stva (Mt 13,22) i druge požude nadođu i uguše riječ te ona ostane bez 
ploda (usp. Mk 4,19). 1 7 A koje je posijano (Mt 13,23) u dobru zemlju 

(Lk 8,15) jesu oni koji u plemenitu i dobru srcu slušaju riječ (Lk 8,15), 
shvaćaju je (usp. Mt 13,23), zadrže i donose rod u ustrajnosti (usp. Lk 
8,15). 18 I zbog toga mi, braćo, kako veli Gospodin, pustimo mrtve 
da pokapaju svoje mrtve (Mt 8,22). 

19 I veoma se čuvajmo zloće i lukavosti sotone, koji želi da čovjek 
ne upravlja svoj duh i srce ka Gospodinu Bogu, 20 pa obilazeći okolo 
želi pod prividom neke nagrade ih pomoći ugrabiti srce čovjekovo 
i iz pamćenja izagnati riječ i zapovijedi Gospodnje. Želi srce čovje- 
kovo po svjetovnim poslovima i brizi zaslijepiti i u njemu prebivati, 
kao što Gospodin veli: 2] Kad nečisti duh iziđe iz čovjeka, luta po su- 
him mjestima (Mt 12,43) i bezvodnim tražeći spokoja. Kad ga ne nađe, 
rekne : 22 Vratit ću se u svoju kuću odakle izidoh (Lk 1 1,24). 23 I došavši, 
nađe je praznu, pometenu i uređenu (Mt 12,44). u Tada ode i uzme sa 
sobom sedam drugih duhova gorih od sebe, te uđu i nastane se ondje. Na 
kraju bude onom čovjeku gore nego na početku (Lk 1 1,26). 

25 Stoga se, braćo, svi veoma čuvajmo da pod izlikom kakve na- 
grade, djela ih pomoći ne upropastimo ih udaljimo svoj duh i srce 
od Gospodina. 26 Nego u svetoj ljubavi, koja je Bog (usp. 1 Iv 4,16), 
mohm svoju braću, kako ministre tako i ostale, da otklone svaku 
zapreku i kane se svake brige i tjeskobe, što bolje mogu, te nastoje 
neokaljana srca i čista duha služiti, ljubiti, štovati i častiti Gospodi- 
na Boga, što on nada sve traži. 

27 I uvijek gradimo nastambu i boravište (usp. Iv 14,23) njemu koji 
je Gospodin Bog svemogući, Otac i Sin i Duh Sveti, koji veli: Stoga 
budni budite i u svako doba molite da uzmognete umaći svemu zlu što se 
ima zbiti i stati pred Sina Čovječjega (Lk 21,36). 2& Kad ustanete na moli- 
tvu (Mk 11,2 5), govorite (Lk 11,2): Očenaš, koji jesi na nebesima (Mt 
6,9). 29 I klanjajmo mu se čista srca, jer valja svagda moliti i ne šuštati 
(Lk 18,1); 30 jer takve klanjatelje traži Otac. 3] Bogje duh ikoji se njemu 
klanjaju, u duhu i istini treba da se klanjaju (Iv 4,23-24). 

32 I utecimo se kao pastiru i čuvaru duša svojih (1 Pt 2,25) nje- 
mu koji kaže: Ja sam pastir dobri koji pase ovce svoje, i život svoj po- 
lažem za ovce svoje (Iv 10,14a i 15b). 23 Svi ste vi braća ; 34 z ne zovite 
nikoga svojim ocem na zemlji jer jedan je Otac vaš, onaj na nebesima. 
35 I ne zovite se učiteljima, jer jedan je vaš učitelj, onaj na nebesima, 
Krist 52 (usp. Mt 23,8-10). 36 Ako ostanete u meni i riječi moje ako osta- 
nu u vama, što god hoćete, ištite i bit će vam ( Iv 15,7). 37 Gdje su dvojica 
ili trojica sabrana u moje ime, tu sam i ja među njima (Mt 18,20). 28 Evo, 
ja sam s vama do svršetka svijeta (Mt 28,20). ^Riječi koje sam vam govo- 
rio duh su i život (Iv 6,63). m Ja sam put, istina iživoč 3 (Iv 14,6). 

52 Rezervirajući naziv oca Ocu nebeskomu, a naziv učitelja Kristu, Franjo potvrđuje 
univerzalnost bratstva. 

53 U ovom nizu citata koji slijede prevladava ideja vodilja da Krist prebiva među svo- 
jima do konca svijeta i preko njegovih riječi, koje su Duh i Život. Čuvati njegove riječi 
znači boraviti u njemu. 

41 Držimo dakle riječi, život i nauk i sveto evanđelje onoga koji se 
za nas udostojao moliti svoga Oca i objaviti nam njegovo ime govo- 
reći: n Oče, objavio sam ime tvoje ljudima koje si mi dao (Iv \1 ,6), jer 
riječi koje si mi dao njima predadoh i oni ih primiče i uistinu spoznaše 
da sam od tebe izišao te povjerovaše da si me ti poslao. 43 /đ za njih mo- 
lim; ne molim za svijet, 44 nego za one koje si mi dao jer su tvoji. I sve 
moje tvoje je (Iv 17,8-10). 45 0& sveti, sačuvaj ih u svorn imenu koje 
si mi dao: da budu jedno kao i mi [Iv 17,11b). K Ovo govorim u svijetu 
da imaju puninu radosti u sebi. 47 Ja sam im predao tvoju riječ, a svijet ih 
zamrzi jer nisu od svijeta, kao što ni ja nisam od svijeta. 48 N<? molim te 
da ih uzmeš sa svijeta, nego da ih očuvaš od zla (Iv 17, 13b— 15). ^Pro- 
slavi ih u istini: 50 tvoja je riječ istina. 51 Kao što ti mene posla u svijet, 
tako i ja poslah njih u svijet. 52 1 za njih posvećujem samog sebe, da i oni 
budu posvećeni u istini. 53 N<? molim samo za ove nego i za one koji će na 
njihovu riječ vjerovati u mene (Iv 17,17-20), da budu savršeno jedno, 
te svijet upozna da si me ti poslao i ljubio njih kao što si mene ljubio 
(Iv 17,23). 54 Injima ću očitovati tvoje ime, da ljubav kojom si ti mene 
ljubio bude u njima, i ja u njima (Iv 17,26). 55 Oče , hoću da i oni koje 
si mi dao budu gdje sam ja, da gledaju slavu tvoju (usp. Iv 17,24) u 
tvome kraljevstvu (Mt 20,21). 


[POGLAVLJE XXIII: 

Molitva i zahvaljivanje] 

'Svemogući, presveti, višnji i vrhovni Bože, Oče sveti (Iv 17,11) i 
pravedni, Gospodaru, kralju neba i zemlje (usp. Mt 11,25), radi tebe 
ti zahvaljujemo jer si svojom svetom voljom i po jedinorođenomu 
Sinu svome stvorio sve duhovno i tjelesno, i nas si stvorio na svoju 
sliku i priliku i postavio u raj (usp. Post 1,26; 2,15). 2 Ali mi smo po 
svom grijehu pali. 3 I zahvaljujemo ti jer, kao što si nas stvorio po 
Sinu svome, tako si po svojoj istinskoj i svetoj ljubavi kojom si nas 
ljubio (usp. Iv 17,26) učinio da se od vazda slavne Djevice, prebla- 
žene svete Marije, rodi sam pravi Bog i pravi čovjek, i htio si da se 
mi po njegovu križu, krvi i smrti otkupimo iz ropstva. 

4 I zahvaljujemo ti jer će sam tvoj Sin ponovo doći u slavi svoga 
veličanstva, da u vječni oganj pošalje prokletnike koji nisu činili 
pokoru i tebe nisu upoznali, a da rekne svima koji su te upozna- 
li, štovah i tebi u pokori služili: Dođite, blagoslovljeni Oca moje- 
ga, primite kraljevstvo pripravljeno za vas od postanka svijeta (Mt 
25,34). 

5 A budući da svi mi bijednici i grešnici nismo dostojni ime ti reći, 
ponizno molimo da Gospodin naš Isus Krist, Sin tvoj ljubljeni, u 
komu ti sva milina (usp. Mt 17,5), skupa s Duhom Svetim Tješite- 

ljem, za sve zahvaljuje kako se mili tebi i njemu, koji ti je uvijek u 
svemu dovoljan i po kome si nama toliko toga učinio. Aleluja. 

6 I radi tvoje ljubavi ponizno molimo slavnu majku, preblaženu 
Mariju vazda Djevicu, blaženoga Mihaela, Gabrijela i Rafaela i sve 
korove blaženih duhova, serafe, kerube, prijestolja, gospodstva, vr- 
hovništva, vlasti (usp. Kol 1,15), sile, anđele, arkanđele, blaženoga 
Ivana Krstitelja, Ivana Evanđelista, Petra, Pavla i blažene patrijarhe, 
proroke, nevinu dječicu, apostole, evanđeliste, učenike, mučenike, 
priznavaoce, djevice, blažene Iliju i Henoha i sve svece prošle, bu- 
duće i sadašnje, da kako se tebi mili za sve ovo zahvaljuju višnjemu 
pravome Bogu, vječnome i živome, s tvojim preljubljenim Sinom, 
Gospodinom našim Isusom Kristom i s Duhom Svetim Tješiteljem 
u vijeke vjekova. Amen aleluja (Otk 19,3-4). 

7 I sve one koji hoće služiti Gospodinu Bogu u svetoj Crkvi ka- 
toličkoj i apostolskoj, i sve crkvene redove, svećenike, đakone, 
podđakone, akolite, istjerivače duhova, čitače, vratare i sve kleri- 
ke, sve redovnike i sve redovnice, svu djecu i malene, siromahe i 
bijednike, kraljeve i vladare, radnike i težake, sluge i gospodare, 
sve djevice, sve koje se uzdržavaju i udate, svjetovnjake, muškarce i 
žene, svu djecu, sve maloljetnike, mladiće i starce, zdrave i bolesne, 
sve malene i velike, i sve narode, plemena, puke i jezike (usp. Otk 
7,9), sve narode i sve ljude posvuda na svijetu, sadašnje i buduće, 
ponizno molimo i zaklinjemo svi mi manja braća, duge beskorisne 
(Lk 17,10), da svi ustrajemo u pravoj vjeri i pokori, jer se inače ni- 
tko ne može spasiti. 

8 Svi ljubimo iz svega srca, iz sve duše, iz svega uma, iz sve snage 
i iz sve jakosti, iz svega razuma (usp. Mk 12,30-33), svom snagom 
(Lk 10,27), svim nastojanjem, svim osjećajem, svom nutrinom, svim 
čežnjama i željama Gospodina Boga (Mk 12,30), koji svima nama 
dade i daje sve tijelo, svu dušu i sav život, 54 koji nas stvori, otkupi i 
koji će nas spasiti samo po svome smilovanju (usp. Tob 13,5), koji 
učini i čini sva dobra nama jadnima i bijednima, pokvarenima i ne- 
čistima, nezahvalnima i zlima. 

9 Ništa dakle drugo ne žudimo, ništa drugo ne želimo, ništa drugo 
neka nam se ne mili niti nas veseli osim Stvoritelj, Otkupitelj i Spa- 
sitelj naš, jedini pravi Bog, koji je potpuno dobro, sve dobro, cijelo 
dobro, pravo i najveće dobro, koji je jedini dobar (usp. Lk 18,19), mi- 
lostiv, blag, mio i sladak, koji je jedini svet, pravedan, istinit i prav, koji 
je jedini dobrostiv, nevin i čist, od kojega, po kojemu i u kojemu (usp. 
Rim 11,36) je sve oproštenje, sva milost, sva slava sviju pokornika, 
sviju pravednika, sviju blaženika koji se u nebesima raduju. 


54 Poveznica ove velike molitve jest podsjećanje na stalnu zahvalnost Bogu Stvori- 
telju, darovatelju tijela, duše i života, Spasitelju koji nam nudi oprost, milost i slavu. 

10 Ništa dakle neka nas ne spriječi, ništa ne udalji, ništa ne one- 
mogući 1 'da svi na svakome mjestu, svakoga časa i u svako vrijeme, 
svednevice i neprekidno vjerujemo istinski i ponizno i u srcu držimo 
i ljubimo, častimo, štujemo, služimo, hvalimo i blagoslivljamo, sla- 
vimo i uzvisujemo, veličamo i zahvaljujemo višnjemu i vrhovnome 
Bogu vječnomu, trojstvu i jedinstvu, Ocu i Sinu i Duhu Svetomu, 
stvoritelju svega, spasitelju onih koji u njega vjeruju, ufaju se i ljube 
ga, koji nema ni početka ni kraja, koji se ne mijenja, koji je nevidljiv, 
neopisiv, neizreciv, nepojmljiv, neistraživ (usp. Rim 11,33), blago- 
slovljen, hvale dostojan, slavan, uzvisivan (usp. Dan 3,52), uzvišen, 
veličanstven, mio, ljubak, ugodan i sav uvijek nada sve željen u vije- 
ke vjekova. Amen. 


[POGLAVLJE XXIV: 

Zaključak] 

'U ime Gospodnje! Molim svu braću da nauče sadržaj i smisao 
onoga što je u ovom životu napisano za spas naše duše i da to često 
dozivaju u pamet. 2 I molim Boga da on, koji je svemoguć, trojstven 
i jedan, blagoslovi sve one koji to poučavaju, koji uče, koji imaju uza 
se, drže na pameti i ostvaruju, svaki put kad ponavljaju i ostvaruju 
ono što je ondje napisano za spas naše duše. 3 I molim sve ljubeći im 
noge da to veoma ljube, čuvaju i opslužuju. 4 U ime Boga svemogu- 
ćega i gospodina pape i pod poslušnost zapovijedam i naređujem da 
od onoga što je u ovom životu napisano nitko ništa ne oduzima niti 
k napisanome što dodaje (usp. Pnz 4,2; 12,32). I zabranjujem da 
braća imaju drugo Pravilo. 55 

5 Slava Ocu i Sinu i Duhu Svetomu, kako bijaše na početku, tako 
i sada i u vijeke vjekova. Amen. 


55 Na vjerno pridržavanje Pravila Franju nadahnjuje i jedno mjesto iz Ponovljenog 
zakona (usp. Pnz 12,32 u Vulgati), gdje se zabranjuje bilo što dodavati ili oduzimati 
tekstu Zakona. 


Fragmenti druge redakcije 
Nepotvrđena pravila 


I. Fragmenti kodeksa 

IZ KATEDRALE U WORCESTERU 


[VII, 13-16:] 

13 Gdje god boravila, u samotištima ili u drugim obitavalištima, 
neka se sva braća čuvaju da nikakva mjesta niti ikakve stvari ne svo- 
jataju niti komu odriču. 14 Pa tko god k njima dođe, prijatelj ili nepri- 
jatelj, neka se s njime ni na koji način ne svađaju. 15 I gdje god braća 
bila i u kojem god se [obitavalištu] nađu, moraju »jedni druge bez 
mrmljanja« (1 Pt 4,9) duhovno i brižno paziti i štovati. 16 I neka se 
čuvaju, da se izvana ne pokazuju žalosni i namršteni licemjeri (usp. 
Mt 6,16), nego neka se pokazuju radosni u Gospodinu (usp. Fil 
4,4), veseli] i vedri i dolično ljubazni. 


[IX, 1-9:] 

'Neka sva braća nastoje nasljedovati poniznost i siromaštvo 
Gospodina našega Isusa Krista i neka imaju na umu kako od svega 
svijeta ne treba da imamo išta drugo doli, kao što veli apostol, »ima- 
jući [hranu] i odjeću da se njome pokrijemo zadovoljimo se time« 
(usp. 1 Tim 6,8). 2 I moraju se radovati kad žive među osobama 
beznačajnim i prezrenim, među siromašnima, slabima, bolesnima, 
gubavcima i među prosjacima kraj puta. 3 A kad bude nužno, neka 
idu prositi. 4 I neka se ne stide, nego neka radije imaju na umu kako 
Gospodin naš Isus »Krist, Sin Boga živoga« (Iv 11,27) svemoguće- 
ga »učini svoj obraz ko kremen« (usp. Iz 50,7), i nije se postidio. 
5 I bio je siromah i tuđinac, i živio je od milostinje on, blažena Dje- 
vica, majka njegova sveta Marija, i njegovi učenici. 6 A kad ih ljudi 
budu izrugivah i ne htjednu im dati milostinju, neka za to Bogu 

zahvaljuju, jer će za poruge primiti veliku čast pred sudištem Gos- 
podina našega Isusa Krista. 

7 I neka znaju da će se sramota uračunavati ne onima koji je trpe, 
nego onima koji je nanose, 8 jer milostinja je baština i pravednost 
koja se duguje siromasima, a nama ju je stekao Gospodin naš Isus 
Krist. 9 Braća pak koja se trude skupljajući je primit će veliku plaću, 
a učinit će da plaću zasluže i steknu i oni koji milostinju udjeljuju. 
Ta propast će sve što ljudi na svijetu ostavljaju, a za ljubav i milosti- 
nju koju su učinili imat će život vječni. 


[X, 3-4:] 

3 Molim svakog bolesnog brata da za sve zahvaljuje Stvoritelju i 
da želi biti takav - bolestan ili zdrav - kakvoga ga Gospodin hoće. 
Jer Bog sve koje predodredi »za život vječni« (usp. Dj 13,48) odga- 
ja ostrugama bičeva i bolesti i duhom skrušenosti, kao što [Gospo- 
din veli]: »Ja korim i kažnjavam one koje ljubim« (usp. Otk 3,19) 
i tako dalje. 

4 Stoga molim svu svoju bolesnu braću da se u svojoj bolesti ne srde 
i ne bune protiv Boga ili protiv braće i odveć zabrinuto [isp. ne zahti- 
jevaju] lijek i da odveć ne žele osloboditi tijelo koje će brzo umrijeti 
i koje je neprijatelj duše [dod. koje će umrijeti ]. 

[XI, 6:] 

6 I neka braća (usp. Jak 2,18) pokazuju ljubav [Wo veselje siro- 
masima ] koju imaju jedni prema drugima, kako veli apostol: »Ne 
ljubimo riječju ni jezikom« ( 1 Iv 3, 18) i tako dalje. 

[XII, 1-2, 5a:] 

'Gdje god bila, neka se sva braća čuvaju grešna pogleda i po- 
sjećivanja žena. 2 I neka se nitko s njima na zadržava u razgovoru 
sam. Dolje: 5 I veoma sebe [...] i sve svoje udove držimo u čistoći, 
jer Gospodin veli: »Tko s požudom pogleda ženu« (usp. Mt 5,28) 
i tako dalje. 


[XIV, 1:] 


'Kad braća idu po svijetu, neka ništa ne nose na put, ni kese, ni 
torbe, ni kruha, ni novca, ni štapa, ni obuće (usp. Lk 9,3; Mt 10,10). 

[XIV, 4-6:] 

4 [Neka se ne opiru zlomu, nego ako ih tko udari po obrazu, neka 
mu pruže i drugi (usp. Mt 5,39; Lk 6,29). 5 I tko im otima gornju ha- 
ljinu, neka ne uskrate ni donje (usp. Lk 6,29) [...], 6 i ako tko otima 
njihovo, neka ne traže natrag (usp. Lk 6,30). 


[XVI, 5 — 7a:] 

5 A braća koja po dopuštenju svoga ministra idu među nevjerni- 
ke m[ogu] se duhovno ponašati na dva načina. 6 Jedan je način da 
ne prave svađa ni prepirka, nego da budu pokorni »svakoj ljudskoj 
ustanovi radi Boga« ( 1 Pt 2, 13 ) i da se priznaju kršćanima. 7 Drugi je 
način da, kad vide kako se to Bogu mili, navješćuju riječ Božju, da 
vjeruju u Boga Oca svemogućega i Sina i Duha Svetoga. 

[XVI, 10-11:] 

10 I sva braća, gdje god bila, neka imaju na umu kako su dah sebe 
i ostavili sebe i svoja tijela Gospodinu Isusu Kristu. 1 1 1 iz ljubavi 
prema njemu moraju podnositi progonstvo i smrt od neprijatelja 
vidljivih i nevidljivih; i tako dalje. 

[XVII, 3-6:] 

3 Sva pak braća neka propovijedaju vladanjem. 4 Neka nijedan 
ministar ili propovjednik sebi ne svojata službu ministra ili pro- 
povjednika, nego neka napusti svoju službu u koje god mu [isp. 
vrijeme Wo] bude zapovjeđeno. 5 Stoga u ljubavi koja je Bog (usp. 
1 Iv 4,8.16) preklinjem svu svoju braću propovjednike, molitelje i 
radnike, kako klerike tako i laike, da se nastoje u svemu poniziti, 
6 da se ne hvale, ne raduju i u sebi ne likuju zbog dobrih riječi i 
djela, štoviše ni zbog kojega dobra koje Bog kadšto u njima i po 
njima čini, govori ih ostvaruje, prema onome što Gospodin veh: 
»Ali ne radujte se zbog toga što vam se duhovi pokoravaju« (Lk 
10,20), i tako dalje. 


[XVII, 7-19:] 

7 I budimo čvrsto uvjereni kako nama pripadaju samo poroci i 
grijesi. 8 Nego više se moramo vesehti »kad u razne kušnje« upad- 
nemo (usp. Jak 1,2) i kad na ovome svijetu podnosimo svakojake 
tjeskobe i nevolje duše i tijela radi vječnoga života. 9 Svi se dakle, 
braćo, čuvajmo oholosti i isprazne slave. 10 Ćuvajmo se veoma mu- 

drosti ovoga svijeta i razboritosti tijela (usp. Rim 8,6-7); ^jer duh 
tijela želi i veoma nastoji da posjeduje riječi, a malo da djeluje, 12 i ne 
traži pobožnosti i svetosti duha, nego hoće i želi pobožnost i svetost 
koja se pokazuje vani pred ljudima. 13 To su oni o kojima Gospodin 
veli: »Zaista, kažem vam, primili su svoju plaću« (Mt 6,2). 14 A duh 
Gospodnji želi da tijelo bude umrtvljeno [ mrtvljenje Wo] i prezre- 
no, nevrijedno, odbačeno i sramotno. 15 I teži za poniznošću, trplje- 
njem, čistom jednostavnošću i istinskim mirom duha. 16 I nada sve 
želi božanski strah, božansku mudrost i božansku ljubav Oca i Sina 
i Duha Svetoga. 

17 I sva dobra pripisujmo Gospodinu Bogu višnjemu i vrhovno- 
mu, priznajimo kako su sva dobra njegova. 18 I sam višnji i vrhovni, 
jedini pravi Bog neka primi svaku čast i poštovanje, svaku hvalu i 
blagoslov, svu zahvalu i svu slavu on kojemu pripada svako dobro, 
koji je jedini dobar (usp. Lk 18,19). 

19 A kad čujemo kako ljudi loše govore ili psuju Boga, mi činimo 
dobro, blagoslivljajmo i hvalimo Boga »koji je blagoslovljen u vjeko- 
ve« (Rim 1,25). 


[XIX, 3:] 

3 Sve klerike i redovnike smatrajmo gospodarima u onome što 
spada na spas duše, a ne bude se protivilo našemu \mome Wo] 
Redu, i poštujmo u Gospodinu njihov red, služenje i službu. 

[XXI, 1-9:] 

1 Ovu ih sličnu pobudu i hvalu mogu sva braća, kad god ih Bog 
nadahne, s blagoslovom Božjim i dopuštenjem svoga ministra na- 
vješćivati svim ljudima: 2 Bojte se i častite, hvalite i blagoslivljajte, 
zahvaljujte (1 Sol 5,18) i klanjajte se Gospodinu Bogu svemoguće- 
mu u Trojstvu i Jedinstvu, Ocu i Sinu i Duhu Svetomu, stvoritelju 
svega. 3 Ćinite pokoru (Mt 3,2), donosite plodove dostojne pokore 
(Lk 3,8), jer znajte da ćemo brzo umrijeti. 4 »Dajte i dat će vam se« 
(Lk 6,38). 5 Opraštajte i oprostit će vam se (Lk 6,38). 6 A »ako ne 
oprostite« (Mt 6,14), ni Gospodin neće »oprostiti vama vaše grije- 
he« (usp. Mk 11,26); ispovijedajte sve grijehe svoje (usp. Jak 5,16). 
7 Blago onima koji umiru u pokori, jer će biti u kraljevstvu nebesko- 
me. 8 Jao onima koji ne umiru u pokori, jer će biti »sinovi đavla« čija 
djela čine (usp. Iv 8,41), i ići će u oganj vječni. 9 Ćuvajte se i klonite 
svakoga zla i do svršetka ustrajte u dobru. 

[XXII, 1-55:] 

'[Svi, braćo, imajmo na umu što Gospodin veli: »Ljubite nepri- 
jatelje svoje i činite dobro onima koji vas mrze« (usp. Mt 5,44); 2 ta 
i Gospodin naš Isus Krist, čije stope moramo slijediti (usp. 1 Pt 

2.21) , izdajicu svoga nazva prijateljem (usp. Mt 26,50) i dragovolj- 
no se predade onima koji ga razapeše. 3 Prijatelji su dakle naši svi oni 
koji nam nepravedno nanose nevolje i tjeskobe,] sramotu i neprav- 
du, boli i patnje, mučeništvo i smrt; 4 njih moramo veoma ljubiti, 
jer po onome što nam nanose imamo život vječni. 5 A kažnjavajmo 
svoje tijelo razapinjući ga s njegovim manama i požudama i grijesima 
jer živimo li po tijelu, ono nam hoće oduzeti ljubav Krista i život 
vječni i samo sebe s dušom poslati u pakao; 6 jer mi smo po svome 
grijehu nečisti, dobru protivni te na zlo skloni i pripravni, jer kao što 
Gospodin veli: 7 »Iz srca ljudi izlaze i potječu zle namisli« (usp. Mk 

7.21) i tako dalje. 

9 Sada pak, pošto ostavismo svijet, ništa drugo nemamo \imati 
Wo] činiti nego brinuti se da slijedimo volju [isp. Gospodinovu Wo] 
i njemu omilimo. 10 Veoma se čuvajmo da ne budemo tlo uz put 
postavljeno, ni kamenito tlo ni ono zaraslo u trnje, po onome što 
Gospodin u evanđelju veli: "»Sjeme je riječ Božja (Lk 8,11). 12 A 
ono koje pade uz put i bi pogaženo« (usp. Lk 8,5) i tako dalje sve do: 
"»donose rod u ustrajnosti« (Lk 8,15). 

18 I zbog toga svi, braćo, kako veli Gospodin: »Pustimo mrtve. . . 
svoje« (Mt 8,22). 19 I veoma se čuvajmo zloće i lukavosti sotone, 
koji želi da čovjek ne upravlja svoj duh [ snagu Wo] i srce ka Gospo- 
dinu Bogu, 20 pa obilazeći okolo želi pod prividom neke nagrade ih 
pomoći ugrabiti srce čovjekovo i iz pamćenja izagnati riječ i zapo- 
vijedi Gospodnje. I želi srce čovjekovo po svjetovnim poslovima i 
brigama zaposjesti i zaslijepiti, kao što Gospodin veli: 21 »Kad nečisti 
duh« i tako dalje sve do onoga: 24 »Na kraju bude onom čovjeku gore 
nego na početku« (Mt 12,43M5; Lk 11,26). 

25 Stoga se, braćo, svi veoma čuvajmo da pod izlikom kakva 
djela, nagrade ili pomoći ne upropastimo ili udaljimo svoj duh i 
srce od Gospodina. 26 Nego u ljubavi koja je Bog (usp. 1 Iv 4,16) 
molim svoju braću, kako ministre tako i ostale, da otklone sva- 
ku zapreku i kane se svake brige i tjeskobe što [isp. bolje mogu 
Wo], te nastoje neokaljana srca i čista duha, ljubiti, služiti i štovati 
Gospodina Boga čista srca i čiste duše, što on nada sve traži. 27 I 
uvijek gradimo nastambu i boravište (usp. Iv 14,23) njemu koji je 
Gospodin Bog svemogući, Otac i Sin i Duh Sveti, koji reče: »Sto- 
ga budni budite i u svako doba molite da budete dostojni umaći« 
svemu zlu što »će doći i stati pred Sina Čovječjega« (Lk 21,36). 
28 »Kad ustanete na molitvu (Mk 11,25), govorite (Lk 11,2): Oče 

naš (Mt 6,9). 29 I klanjajmo mu se čista srca, »jer valja svagda moli- 
ti i ne šuštati« (Lk 18,1); 39 »jer Otac traži takve« klanjatelje (usp. 
Iv 4,23). 31 »Bog je duh i koji se njemu klanjaju, u duhu i istini tre- 
ba da se klanjaju« (Iv 4,24). 32 I utecimo se kao »pastiru i čuvaru 
duša« svojih ( 1 Pt 2,25) njemu koji kaže: »Ja sam pastir dobri« (Iv 
10,11), i tako dalje sve do onoga : »život svoj dajem za ovce svoje« 
(Iv 10,15). 33 »Svi ste vi braća. 34 I ne zovite nikoga svojim ocem na 
zemlji (usp. Mt 23,8-9) i tako dalje. 35 »Ne zovite se učiteljima (Mt 
23,10) i tako dalje. 36 »Ako ostanete u meni i riječi moje ako osta- 
nu u vama, što god hoćete, ištite i bit će vam« (Iv 15,7). 37 »Gdje 
su dvojica ili trojica sabrana u moje ime« (Mt 18,20) i tako dalje. 
38 »Evo, ja sam s vama u sve dane« (Mt 28,20) i tako dalje. 39 »Rije- 
či koje sam vam govorio duh su i život« (Iv 6,64). 40 »Ja sam put, 
istina i život« (Iv 14,6). 

41 Držimo dakle riječi, nauk, život i sveto evanđelje Gospodina 
našega Isusa Krista koji se za nas udostojao moliti Oca i objavi- 
ti nam njegovo ime govoreći: 42 Oče, »objavio sam ime tvoje lju- 
dima« (Iv 17,6) i tako dalje sve do onoga: 55 »Oče, hoću da i oni 
koje si mi dao budu gdje sam [ja], da gledaju slavu moju« (usp. 
Iv 17,24) »u tvome kraljevstvu« (Mt 20,21). Slava Ocu i Sinu i 
Duhu Svetome, kako bijaše na početku, tako i sada i vazda i u vijeke 
vjekova. Amen. 


II. Fragmenti umetnuti 
u Tumačenje Pravila Manje braće 
Huga iz Dignea 

(izd. Flood, Ad Claras Aquas, Grottaferrata 1979) 
[Nepotvrđeno pravilo II, 5:] 

Stoga svetac ovako govoraše u još nepotvrđenu Pravilu-, Neka se 
braća i ministri braće paze da se nipošto ne miješaju u njihove po- 
slove {Tumačenje , pogl. II, str. 100). 

[II, 15:] 

Prije nego je Pravilo potvrđeno, svetac govoraše: Makar ih nazivah 
licemjerima, neka ne prestaju činiti dobro {Tumačenje , II, 112-113). 

[III, 12:] 

Stoga Pravilo prije bule ovako određivaše : U drugo pak vrijeme u 
skladu s ovim životom ne moraju postiti osim petkom (Tumačenje , 
111,118). 


[IV, 6:] 

. . . kao što svetac prije reče : Neka ministri imaju na umu - reče - 
da im je povjerena briga za duše braće; ako tko od njih propadne 
zbog njihove krivnje ili loša primjera, oni će morati dati račun (Mt 
12,36) pred Gospodinom Isusom Kristom (Tumačenje , X, 178). 


[V, 7-8:] 

Ovako svetac govoraše u izvornome Pravilu-, Neka se čuvaju sva 
braća, kako ministri tako i ostali, da se zbog tuđega grijeha ne smu- 
ćuju i ne srde, jer đavao zbog grijeha jednoga želi zavesti mnoge; 
nego neka duhovno što bolje mogu pomognu onome koji je sagri- 
ješio, jer ne treba zdravima liječnik, nego bolesnima (Mt 9,12; Mk 
2,17) {Tumačenje, VII, 172). 


[V, 10:] 

po onoj Gospodinovoj riječi koju i blaženi Franjo govoraše: Vladari 
gospoduju svojim narodima i velikaši ih drže pod vlašću. Neće tako 
biti među vama (Mt 20,25-26a). 

[V, 14b— 1 5:] 

. . .ovako ih Svetac prije bule u Pravilu poticaše-. Da ljubavlju duha 
rado služe i pokoravaju se jedni drugima (usp. Gal 5,13). Ovo je, 
reče, istinska i sveta poslušnost Gospodina našega Isusa Krista ( Tu- 
mačenje, X, 182). 


[VI, 1-2:] 

Stoga se u Pravilu prije ovako govoraše: Gdje god bilo braće koja 
naš život ne mogu duhovno opsluživati, neka to obznane svome mi- 
nistru. A neka se ministar za njih pobrine onako kako bi želio da 
njemu bude da je u sličnu stanju {Tumačenje, X, 183). 


Pravila i opomene 


185 


[VI, 1:] 


. . . ili, po prvom Pravilu, kako je rečeno-, U kojim god obitavališti- 
ma bila braća ( Tumačenje , X, 184). 


[VII, 1-2:] 

Stoga je ovako bilo u prijašnjem Pravilu : Gdje god se nalazili kod 
drugih, neka nitko od braće ne bude upravitelj, ni bilježnik, ni pred- 
stojnik u kući onih kojima služi i neka ne prima kakvu službu koja 
bi rađala sablazan ili udila duši njegovoj (usp. Mk 8,36), nego neka 
bude manji i podložan svima koji su u tim kućama ( Tumačenje , IV) 
131). 


[VII, 3:] 

Stoga se u Pravilu prije govorilo : Braća koja znaju raditi neka rade, 
i neka se bave onim umijećem koje znaju, ako ne bude protiv spasa 
njihove duše {Tumačenje , Y 140). 

[VII, 6:] 

A malo niže-. Svatko neka ostane pri onom umijeću i službi u 
kojoj je pozvan (usp. 1 Kor 7,24) po ministrovoj odluci ( Tumačenje , 
V 140). 


[VII, 12:] 

Stoga je u Pravilo prije bule stavio: Sluge se Gospodnje uvijek mo- 
raju truditi oko molitve ili nekog dobrog djela ( Tumačenje , Y 140). 


[VII, 13:] 

A prije bule u Pravilu bijahu ove riječi: Neka se čuvaju braća da 
nikakvo mjesto i nikakvu stvar ne svojataju ili komu odriču. Pa tko 
god k njima dođe, [prijatelj] ih protivnik, neka se s njima nikako ne 
prepiru [Tumačenje , VI, 161). 


[VII, 15-16:] 

Ovako svetac prije u Pravilu govoraše. ..I opet: Gdje god braća bila 
ili u kojem god se obitavalištu našla, moraju se duhovno i s pažnjom 
gledati i poštivati jedni druge bez mrmljanja (usp. 1 Pt 4,9). I neka 
se braća čuvaju da se vani ne pokazuju tužni i namršteni licemjeri 

(usp. Mt 6,16), nego neka se uvijek pokazuju radosni u Gospodinu, 
veseli, mili i prikladno ljubazni ( Tumačenje , VI, 166). 


[VIII, 6:] 


O nađenu novcu svetac ovako govoraše : Ako nađemo novac, ne 
marimo za nj kao za prah koji nogama gazimo ( Tumačenje, VI, 132). 


[IX, 3:] 

Propis prvoga Pravila ovdje je ovako glasio: Kad bude nužno, neka 
braća idu prositi {Tumačenje , VI, 160). 

[IX, 3-9:] 

On to ovako opširnije u prvotnom Pravilu određivaše : Kad bude 
nužno, neka braća idu prositi. I neka se ne stide, nego neka radije 
imaju na umu da Gospodin naš Isus Krist, Sin Boga živoga (usp. 
Iv 11,27) svemogućega učini svoj obraz ko kremen (usp. Iz 50,7) i 
nije se stidio; i bio je siromah i pridošlica i živio je od milostinje on 
i učenici njegovi. A kad ih ljudi budu grđih i ne htjednu im udijeliti, 
neka za to zahvaljuju Bogu, jer će za pogrde pred sudištem Gos- 
podina našega Isusa Krista primiti veliku čast. I neka znaju da se 
sramota ne ubraja onima koji je trpe, nego onima koji je nanose, i da 
je milostinja baština i pravednost koja se duguje siromasima, a nju je 
Gospodin Isus Krist nama stekao. A braća koja se trude skupljajući 
je primit će veliku plaću, a i učinit će da se obogate i steknu oni koji 
je dijele. Propast će naime sve što ljudi na svijetu ostavljaju, a za 
ljubav i milostinju koju su učinili primit će nagradu od Gospodina 
( Tumačenje, VI, 162). 


[IX, 10:] 

Ovako je svetac u Pravilu prije govorio: Neka s pouzdanjem jedan 
drugome otkrije svoju potrebu, da mu nađe i pruži ono što mu je 
nužno ( Tumačenje , VI, 166). 


[X, 3:] 

. . .prije bule svetac u Pravilu ovako opominjaše : Molim bolesnoga 
brata da, zahvaljujući na svemu Stvoritelju, želi biti takav kakvoga 
ga Bog hoće, zdrav ih bolestan ( Tumačenje , VI, 166). 

[X, 4:] 

Malo nakon toga : Molim svu svoju braću da se u bolestima ne srde 
i ne tuže na Boga ni na braću, i da odveć zabrinuto ne traže lijeka i 
previše ne žele osloboditi tijelo koje će brzo umrijeti, a koje je ne- 
prijatelj duše. 


[XVI, 5-7:] 

A određujući dvostruk način ponašanja među nevjernicima svetac u 
Pravilu prije govoraše: braća se među njima, reče, mogu na dva nači- 
na duhovno ponašati. Jedan je način da ne prave svađa ni prepirki, 
nego da radi Boga budu podložni svakom stvorenju (usp. 1 Pt 2,13) 
i da se priznaju kršćanima. Drugi je način da navješćuju Božju riječ, 
kad vide kako se to Bogu mili, da vjeruju u Boga Oca svemogućega 
i Sina i Duha Svetoga, stvoritelja svega, otkupitelja i spasitelja svih 
vjernika, da se krste i postanu kršćani, jer se spasiti mogu samo ako 
se krste i ako su doista duhovni kršćani, jer »ako se tko ponovno ne 
rodi iz vode i Duha Svetoga, ne može ući u kraljevstvo Božje« (usp. 
Iv3,5) (Tumačenje, XII, 192). 

[XVI, 10-11.17.14:] 

Pošto je umetnuo druge stvari dodao je-, I neka braća imaju na umu 
da su predali sebe i ostavili svoje tijelo Gospodinu Isusu Kristu. I za 
ljubav njemu moraju podnositi progonstvo i smrt, jer Gospodin veli: 
»Tko izgubi život svoj poradi mene, taj će ga spasiti« (Lk 9,24). »A 
kažem vama, prijateljima svojim: ne bojte se onih koji ubijaju tijelo« 
(Lk 12,4). »Kad vas stanu progoniti u jednom gradu, bježite u dru- 
gi« (Mt 10,23) {Tumačenje, XR, 192). 


[XVII, 3:] 

. . .kao što je setac prije u Pravilu poticao govoreći-. Sva braća neka 
djelima propovijedaju. 


[XIX, 3:] 

Svetac je htio da se čudesnom naklonošću pokoravaju crkvenim oso- 
bama, stoga je u Pravilu prije govorio : Sve klerike i sve redovnike 
smatrajmo svojim gospodarima u onome što ne odstupa od naše 
vjere, i u Gospodinu poštujmo njihov red, upravljanje i službu {Tu- 
mačenje, 176). 

[Sažeti navodi:] 

[usp. Nepotvrđeno pravilo VIII, 10-11; VIII, 8:] 

Podnosio je [Franjo] da braća u očitoj nuždi traže milostinju za 
gubavce, ali ipak tako da se veoma čuvaju novca [usp. VIII, 10-11], 
I premda je volio pobožna obitavališta u kojima su braća gostovala 
ili boravila, ipak nije dopuštao da za koje obitavalište sami ili preko 
koga drugoga traže novac ili da idu s onima koji ga traže [usp. VIII, 
8] {Tumačenje , IV] 131). 


[usp. XI, 4:] 

Smatrahu nedopuštenim reći bratu kao uvredu glupane ili luđa- 
če, jer je i prvo Pravilo izricalo iste ove riječi evanđelja {Tumačenje , 
I, 96). 


[usp. XI, 1; XIV, 4-6:] 

Nadalje evanđelje uči da se ne svađa, da se ne traže natrag [svoje 
stvari], da se ne opire zlu [usp. XIV 4-6:], sve što je Pravilo prije 
bule posebno izražavalo, a sada to isto obuhvaća sažetim i uopće- 
nim izrazima {Tumačenje , VI, 161). 


[usp. XXIV, 1-3:] 

Radi izgradnje i boljeg tumačenja konteksta nastanka [Pravila], 
napominjem kako je [svetac] molio da Gospodin blagoslovi svu 
braću koja poučavaju, uče i ispituju sadržaj i smisao onoga što je u 
ovom Pravilu napisano {Tumačenje, Proslov, 92). 


III. Fragmenti sačuvani 
u Drugom životopisu svetoga Franje 
brata Tome Čelanskoga 

[usp. Nepotvrđeno pravilo IV, 6:] 

[Ministri] moraju na Dan sudnji pred tobom, Gospodine, dati 
račun (usp. Mt 12,36), ako koji brat propadne zbog njihova nemara, 
primjera ili čak oštra ukora (2Cel, 143). 

[usp. Nepotvrđeno pravilo VII, 16:] 

. . .kao opću opomenu na nekom je kapitulu napisao ove riječi : Neka 
braća paze da se pred drugima ne pokazuju namršteni i tužni kao 
licemjeri, nego neka se pokazuju radosni u Gospodinu (usp. Fil 4,4), 
veseli, mili i prikladno ljubazni (2Cel, 128). 


[usp. Nepotvrđeno pravilo VIII, 6:] 

. . .navodeći lakomislenu bratu riječ Pravila, iz koje jasno proizla- 
zi kako po nađenu novcu treba gaziti kao po prahu (2Cel, 66). 


[usp. Nepotvrđeno pravilo X, 3-4:] 

Stoga je u jednom Pravilu dao napisati ove riječi'. Molim svu svoju 
bolesnu braću da se u svojim bolestima ne srde i ne tuže na Boga 
ni na braću, neka odveć tjeskobno ne traže lijeka i previše ne žele 
spasiti tijelo, koje će brzo umrijeti i koje je neprijatelj duši. Za sve 
neka zahvaljuju te žele biti takvi kakve ih Bog hoće. Bog one koje 
je odredio za život vječni (usp. Dj 13,48) odgaja ostanima bičeva i 
bolesti, kao što sam veli: Ja korim i odgajam one koje ljubim (Otk 
3,19) (2Čel, 175). 


Potvrđeno pravilo 


[Honorije, biskup, sluga slugu Božjih, ljubljenim sinovima, bratu 
Franji i ostaloj braći Reda manje braće, pozdrav i apostolski bla- 
goslov . 56 Apostolska stolica običava blagonaklono udovoljiti po- 
božnim molbama i časnim željama molitelja. Stoga, u Gospodinu 
ljubljeni sinovi, ponukani vašim pobožnim molbama, apostolskom 
vlašću potvrđujemo vam i ovim pismom osnažujemo Pravilo vašega 
Reda, koje je odobrio naš prethodnik blage uspomene papa Ino- 
cent. Pravilo glasi:] 


[POGLAVLJE I] 

U ime Gospodnje. 

Počinje život Manje braće: 

'Pravilo i život Manje braće jest ovo: opsluživati sveto evanđelje 
Gospodina našega Isusa Krista živeći u poslušnosti, bez vlasništva 
i u čistoći. 2 Brat Franjo obećava poslušnost i poštovanje gospodinu 
papi Honoriju, njegovim kanonski izabranim nasljednicima i Rim- 
skoj crkvi. 3 A ostala braća moraju slušati brata Franju i njegove na- 
sljednike. 


[POGLAVLJE II] 

O onima koji žele prihvatiti ovaj život i kako ih treba primati 

'Ako neki htjednu prihvatiti ovaj život pa dođu k našoj braći, 
neka ih oni pošalju svojim provincijalnim ministrima, jer samo nji- 
ma, a ne drugima, neka bude dopušteno primati braću. 2 Ministri 
pak neka ih pomnjivo ispitaju o katoličkoj vjeri i crkvenim sakra- 
mentima. 3 Pa ako sve ovo vjeruju i hoće vjerno priznavati i sve do 


56 Ovo je Pravilo uvršteno u apostolsko pismo pape Honorija III. Solet annuere od 
29. studenog 1223. Primjerak pisan na pergameni danas se čuva u jednoj kapelici 
donje crkve asiškog samostana. 

kraja čvrsto opsluživati; 4 ako nemaju žena, ili ako ih imaju, ali su 
već ušle u samostan ili su im one vlašću dijecezanskog biskupa dale 
dopuštenje pošto su položile zavjet uzdržljivosti, a te su dobi žene 
da se o njima ne može poroditi sumnja, 5 neka im reknu riječ svetoga 
evanđelja da idu i prodaju sve svoje i to nastoje dati siromasima (usp. 
Mt 19,21). 6 Ako to ne mognu učiniti, dovoljna im je dobra volja. 
7 A neka se čuvaju braća i njihovi ministri da se ne brinu o njihovim 
vremenitim stvarima, kako bi slobodno učinili sa svojim stvarima 
što im Gospodin nadahne. 8 Ako ipak zatraže savjet, dopušteno je 
ministrima poslati ih nekim bogobojaznim ljudima, da po njihovu 
savjetu svoja dobra daju siromasima. 9 Neka im potom daju odjeću 
kušnje, to jest dvije tunike bez kapuce, pas, hlače i ogrtač do pasa, 
10 ako sami ministri katkad po Božju drukčije ne odluče. 1 'A kad svr- 
še godinu kušnje, neka budu primljeni u poslušnost i obećaju uvijek 
opsluživati ovaj život i Pravilo. 12 I po zapovijedi gospodina pape 
nipošto im neće biti dopušteno izići iz ovoga Reda, 13 jer po svetom 
evanđelju: Nitko tko stavi ruku na plug pa se obazire natrag nije pri- 
kladan za kraljevstvo Božje (Lk 9,62). 14 Oni pak koji su već obećah 
poslušnost neka imaju jednu tuniku s kapucom, a drugu bez kapuce 
koji to htjednu. 15 A koje nužda sili mogu nositi obuću. 16 Neka sva 
braća nose priprostu odjeću, a mogu je s Božjim blagoslovom krpa- 
ti kostrijeću i drugim zakrpama. 17 Opominjem ih i potičem da ne 
preziru i ne osuđuju ljude koje vide da se oblače u mekanu i bojenu 
odjeću te uživaju birana jela i pića, nego neka svatko radije osuđuje 
i prezire samoga sebe. 


[POGLAVLJE III] 

0 božanskom časoslovu i postu, 

1 kako braća moraju ići po svijetu 

'Klerici neka govore božanski časoslov po obredu svete Rimske 
crkve, izuzevši psaltir 2 iz kojega mogu imati brevijare. 3 A laici neka 
govore Očenaše-, za jutarnju dvadeset i četiri, za pohvale pet, za prvi, 
treći, šesti i deveti čas po sedam za svaki čas, za večernju dvana- 
est, za povečerje sedam; 4 i neka mole za pokojne. 5 I neka poste 
od svetkovine Sviju svetih do Rođenja Gospodinova. 6 One pak koji 
svojevoljno poste svetu četrdesetnicu, koja počinje od Bogojavljenja 
i traje četrdeset dana (Mt 4,2) neprekidno, a Gospodin ju je posvetio 
svojim svetim postom, neka Gospodin blagoslovi. Koji pak neće, 
nisu obvezani. 7 Ali drugu četrdesetnicu do Uskrsnuća Gospodinova 
neka poste. 8 U drugo pak vrijeme nisu dužni postiti osim petkom. 
9 U vrijeme očite nužde nisu braća obvezana na tjelesni post. 10 A 
svjetujem, opominjem i potičem svoju braću u Gospodinu Isusu 

Kristu da se ne svađaju i ne prepiru (usp. 2 Tim 2,14) kad idu po 
svijetu i da druge ne osuđuju; 1 'nego neka budu blagi, miroljubivi i 
čedni, krotki i ponizni, neka sa svakim razgovaraju uljudno kako i 
dolikuje. 12 I ne smiju jahati, osim ako ih natjera očita nužda ih bo- 
lest. 13 U koju god kuću uđu, neka najprije reknu: Mir kući ovoj (usp. 
Lk 10,5). 14 I neka, prema svetom evanđelju, slobodno jedu sva jela 
koja im se ponude (usp. Lk 10,8). 


[POGLAVLJE IV] 

Neka braća ne primaju novac 

1 Strogo zapovijedam svoj braći da nipošto ne primaju denare ih 
novac, ni sami ni po posredniku. 2 Neka se ipak samo ministri i ku- 
stodi, preko duhovnih prijatelja, marno brinu za potrebe bolesnika 
i za odijevanje ostale braće već prema mjestu i vremenu i hladnoći 
kraja, kako uvide da treba providjeti nuždi; 3 uvijek poštujući to da, 
kao što je rečeno, ne primaju denare ih novac. 


[POGLAVLJE V] 

O načinu rada 

'Ona braća kojima je Gospodin dao milost rada neka rade vjer- 
no i pobožno, 2 ah tako da, isključivši po dušu štetnu dokohcu, ne 
trnu duha (usp. 1 Sol 5,19) svete mohtve i pobožnosti, čemu moraju 
služiti ostale vremenite stvari. 3 A kao plaću za rad za se i za svoju 
braću neka primaju ono što je potrebno za tijelo izuzev denare ih 
novac, 4 a i to ponizno, kako dolikuje slugama Božjim i sljedbenici- 
ma svetoga siromaštva. 


[POGLAVLJE VI] 

Neka braća sebi ništa ne prisvajaju; 
o prošenju milostinje i o bolesnoj braći 

'Neka braća sebi ništa ne prisvajaju: ni kuću, ni mjesto, ni kakvu 
stvar. 2 I kao pridošlice i putnici na ovome svijetu, služeći Gospodinu 
u siromaštvu i poniznosti, neka s pouzdanjem idu prositi; 3 i ne treba 
da se stide, jer Gospodin radi nas posta siromašan (usp. 2 Kor 8,9) 
na ovome svijetu. 4 To je ono uzvišeno krajnje siromaštvo (usp. 2 Kor 
8,2) koje je vas, braću moju ljubljenu, učinilo baštinicima i kralje- 
vima kraljevstva (usp. Jak 2,5) nebeskoga, učinilo siromašnima u 
stvarima, uzvisilo u krepostima. 5 To neka bude vaš dio koji vodi u 

zemlju živih (usp. Ps 141,6). 6 Uzanj posvema prianjajući, predraga 
braćo, poradi imena Gospodina našega Isusa Krista dovijeka ništa 
drugo pod nebom nemojte željeti imati. 7 I gdje god braća boravila 
ili se susrela, neka se jedni prema drugima pokazuju domaćima. 8 I 
neka s povjerenjem jedan drugome očituje svoju potrebu; jer ako 
majka hrani i ljubi sina svoga (usp. 1 Sol 2,7) tjelesnoga, koliko više 
mora netko ljubiti i hraniti brata svoga duhovnoga? 9 Pa ako tko od 
njih oboli, druga mu braća moraju služiti onako kako bi željela da se 
njima služi (usp. Mt 7,12). 


[POGLAVLJE VII] 

O pokori koju valja naložiti braći koja sagriješe 

'Ako koja braća zavedena od neprijatelja smrtno sagriješe, za 
one grijehe za koje među braćom bude zapovjeđeno da se treba 
uteći samim provincijalnim ministrima, moraju im se rečena braća 
uteći što prije mognu, bez oklijevanja. 2 Ako su ti ministri svećeni- 
ci, neka im milosrdno nalože pokoru; ako pak nisu svećenici, neka 
im po drugim svećenicima Reda nalože kako im se po Božju učini 
prikladnijim. 3 A moraju se čuvati da se ne srde i ne smućuju zbog 
tuđega grijeha, jer srdžba i smetenost priječe ljubav i u njima sami- 
ma i u drugima. 


[POGLAVLJE VIII] 

O biranju generalnoga ministra ovoga bratstva 
i o duhovskom kapitulu 

1 Sva braća moraju uvijek imati za generalnoga ministra i slugu ci- 
jeloga bratstva jednog brata ovoga bratstva i njemu se moraju uvijek 
strogo pokoravati. 57 2 Kad on umre, neka provincijalni ministri i ku- 
stodi izaberu njegova nasljednika na duhovskom kapitulu, na koji 
se provincijalni ministri uvijek moraju sabirati gdje god odredi gene- 
ralni ministar; 3 i to jedanput u tri godine, ih u drugom duljem ih kra- 
ćem roku kako odredi rečeni ministar. 4 A ako u neko drugo vrijeme 
zbor provincijalnih ministara i kustoda uvidi kako rečeni ministar 
nije sposoban služiti općoj koristi braće, spomenuti ministri kojima 
je izbor povjeren moraju u ime Gospodnje sebi izabrati drugoga za 


57 U Nepotvrđenom pravilu (Proslov) govori se samo o poglavaru Reda i Franjinim 
nasljednicima. Sad se nameće obveza biranja generalnog ministra. Očito je značajno 
širenje Reda nametnulo potrebu jedinstvenog ustroja. 

kustoda. 58 5 A nakon duhovskoga kapitula mogu pojedini ministri i 
kustodi, ako htjednu i budu smatrali korisnim, iste godine u svojim 
kustodijama jedanput sazvati svoju braću na kapitul. 


[POGLAVLJE IX] 

O propovjednicima 

'Neka braća ne propovijedaju u biskupiji nekog biskupa ako im 
on to zabrani. 59 2 I neka se nijedan brat uopće ne usudi propovije- 
dati narodu ako ga ministar ovoga bratstva ne ispita, ne potvrdi i ne 
povjeri mu službu propovijedanja. 3 A opominjem i potičem tu braću 
da njihove riječi u propovijedi koju drže budu prokušane i čiste (usp. 
Ps 11,7; Ps 17,31), puku na korist i izgradnju; 4 neka im u kratku 
govoru navješćuju poroke i vrline, kaznu i slavu, jer je Gospodin na 
zemlji kratko govorio (usp. Rim 9,28). 

[POGLAVLJE X] 

O opominjanju i popravljanju braće 

'Braća koja su ministri i sluge ostaloj braći neka pohode i opomi- 
nju svoju braću i neka ih ponizno i s ljubavlju popravljaju, ah neka 
im ne zapovijedaju ništa što je protivno njihovoj duši i našem Pra- 
vilu. 2 Podložna pak braća neka imaju na umu kako su se radi Boga 
odrekli vlastite volje. 3 Stoga im strogo zapovijedam da se pokorava- 
ju svojim ministrima u svemu što su Gospodinu obećah opsluživati, 
a što nije protivno duši i našem Pravilu. 4 A gdje god ima braće koja 
znaju i uviđaju kako Pravilo ne mogu opsluživati na duhovan način, 
moraju se i mogu uteći svojim ministrima. 5 Ministri pak neka ih s 
ljubavlju i blago prime i neka im budu toliko bliski da bi ta braća 
s njima mogla razgovarati i postupati kao gospodari sa svojim slu- 
gama; 6 tako naime mora biti da ministri budu sluge svoj braći. 7 A 
braću u Gospodinu Isusu Kristu opominjem i potičem da se čuvaju 
svake oholosti, isprazne slave, zavisti , pohlepe (usp. Lk 12,15), brige 
i tjeskobe ovoga svijeta (usp. Lk 13,22), ogovaranja i mrmljanja. 
Oni neuki neka ne teže za učenošću, 60 8 nego neka znaju kako nada 


58 Već u počecima Reda ukazivala se takva potreba: 1232. smijenjen je Ivan Parenti, 
a 1239. brat Ilija, kojega su optuživali da nije sazivao kapitule s provincijalima s onu 
stranu Alpa. God. 1248. smijenjen je Krescencije iz Iesia, a 1258. Ivan Parmski. 

59 To je primjena odredbe IV lateranskog koncila. 

60 Ovo se često tumačilo kao govor o neukima, ali uvjerljivije je tumačiti ga kao 
govor o nepismenima. 

sve moraju čeznuti za tim da imaju Duha Gospodnjega i njegovo 
sveto djelovanje, 9 da mu se uvijek čista srca mole i budu ponizni, u 
progonstvu i bolesti strpljivi, 10 da ljube one koji nas progone, kore i 
optužuju, jer Gospodin kaže: Ljubite neprijatelje svoje, molite za one 
koji vas progone i kleveću (usp. Mt 5,44). ]] Blago progonjenima zbog 
pravednosti, njihovo je kraljevstvo nebesko (Mt 5,10). n Tko ustraje do 
svršetka, bit će spašen (Mt 10,22). 


[POGLAVLJE XI] 

Neka braća ne ulaze u samostane redovnica 

'Strogo zapovijedam svoj braći da nemaju sumnjivih druženja 
i razgovora sa ženama, 2 i da ne ulaze u samostane redovnica osim 
onih kojima je Apostolska stolica dala posebno dopuštenje. 3 I neka 
ne budu kumovi ni muškarcima ni ženama, kako zbog toga među 
braćom ili o braći ne bi nastala sablazan. 


[POGLAVLJE XII] 

O onima koji idu među Saracene i druge nevjernike 

'Koja god braća po Božjem nadahnuću htjednu ići među Sa- 
racene i druge nevjernike, neka za to od svojih provincijalnih mi- 
nistara traže dopuštenje. 2 Ministri pak neka nikome ne dopuste 
da ide, osim onima koje budu smatrali prikladnima da ih pošalju. 
3 K tome pod poslušnost nalažem ministrima neka od gospodina 
pape zatraže jednog kardinala svete Rimske crkve da on bude upra- 
vitelj, pokrovitelj i popravitelj ovoga bratstva, 4 kako bismo, uvijek 
pokorni i podložni stopama te iste svete Crkve, u katoličkoj vjeri 
utemeljeni (usp. Kol 1,23), opsluživali siromaštvo, poniznost i sveto 
evanđelje Gospodina našega Isusa Krista, što smo čvrsto obećali. 

[Stoga uopće nikome od ljudi nije dopušteno osporavati ovu 
stranicu naše potvrde ili joj se drsko protiviti. A ako se tko drzne 
to pokušati, neka znade da će upasti u nemilost Boga svemoguće- 
ga i svetih apostola Petra i Pavla. Dano u Lateranu trećega dana 
decembarskih kalenda, tj. 29. studenog 1223, osme godine našega 
papinstva] . 


Pravilo za samotišta 


'Koji žele boraviti u samotištima i ondje voditi redovnički život, 
neka ih bude trojica ili najviše četvorica braće. Dvojica od njih neka 
budu majke i neka imaju dva ih najmanje jednog sina. 2 Oni koji su 
majke neka slijede život Marte, a dva sina neka slijede život Marije 61 
(usp. Lk 10,38-42). Neka imaju jedan samostan i u njemu svaki 
svoju ćelijicu, da u njoj moh i spava. 

3 I neka uvijek govore povečerje od dana odmah po zalasku Sun- 
ca. Neka se trude opsluživati šutnju. Neka govore svoje časove. 
Neka ustaju za jutarnju i traže najprije kraljevstvo Božje i pravednost 
njegovu 62 (usp. Mt 6,33; Lk 12,31). 4 Prvi čas neka govore u priklad- 
no vrijeme, a nakon trećeg časa neka prekinu šutnju: tada mogu 
razgovarati i obraćati se svojim majkama. 5 A kad htjednu, mogu 
od njih kao siromašna djeca tražiti milostinju za ljubav Gospodina 
Boga. 6 Nakon toga neka govore šesti i deveti čas, a večernju neka 
govore u prikladno vrijeme. 

7 Neka nikome ne dopuštaju da ulazi u samostan gdje borave i 
neka ondje ne jedu. 8 Ona braća koja su majke neka paze da se drže 
daleko od svake osobe. I neka pod poslušnost svome ministru čuva- 
ju svoje sinove od svake osobe, tako da nitko ne može razgovarati 
s njima. 9 Ti sinovi pak neka ne razgovaraju ni s kim osim sa svojim 
majkama, sa svojim ministrom i kustodom, kad ih odluče pohoditi s 
blagoslovom Gospodina Boga. 

10 A sinovi neka jednom preuzmu dužnost majki, kako to oni po- 
vremeno odluče naizmjence činiti, i neka nastoje sve rečeno brižlji- 
vo i revno opsluživati. 


61 Marija je simbol kontemplativnog, Marta aktivnog života, ali ovdje je više istaknut 
odnos majka-dijete (uloge su izmjenjive), radi njegovanja uzajamnog povjerenja. 

62 Prednost se očito daje molitvi. 

[I: O tijelu Gospodnjem] 

'Reče Gospodin Isus učenicima svojim: Ja sam Put, Istina i Život: 
nitko ne dolazi Ocu osim po meni. 2 Da ste upoznali mene, i Oca biste 
moga svakako upoznali. Od sada ga i poznajete i vidjeli ste ga. 3 Kaže 
mu Filip: Gospodine, pokaži nam Oca i dosta nam je! 4 Nđ to će mu 
Isus: Filipe, toliko sam vremena s vama i još me ne poznaš? Tko je vi- 
dio mene, vidio je i Oca 63 (Iv 14,6-9) moga. 5 Otac prebiva u svjetlu 
nedostupnu (usp. 1 Tim 6,16), i Bog je duh (Iv 4,24), i Boga nitko 
nikada ne vidje (Iv 1,18). 6 Stoga se može vidjeti jedino duhom, jer 
duh je onaj koji oživljuje, tijelo ne koristi ništa (Iv 6,63). 7 Ali jer je 
jednak Ocu, ni Sina nitko ne vidi drugačije nego Oca, drugačije 
nego Duha Svetoga. 8 Stoga su osuđeni svi koji su vidjeh Gospodina 
Isusa po čovještvu, a nisu po duhu i božanstvu vidjeh i povjerovali 
da je on istinski Sin Božji. 9 Tako su i sada osuđeni svi koji vide sa- 
krament koji nastaje snagom riječi Gospodinovih na oltaru po ruci 
svećenikovoj u hku kruha i vina, a ne vide i ne vjeruju po duhu i 
božanstvu da je to uistinu presveto tijelo i krv Gospodina našega 
Isusa Krista, 10 iako svjedoči sam Svevišnji koji kaže: Ovo je tijelo 
moje i krv moja novoga saveza \ koja će se proliti za mnoge\ (usp. Mk 
14,22.24); "i: Tko jede moje tijelo i pije moju krv, ima život vječni 
(usp. Mk 14,22.24). 12 Stoga duh Gospodnji, koji prebiva u vjernima 
svojim, on je taj koji prima presveto tijelo i krv Gospodinovu. 64 13 Svi 
drugi koji nemaju toga duha, a usuđuju se primati ga, sud sebi jedu i 
piju (usp. 1 Kor 11,29). 

14 Stoga: Sinovi čovječji, dokle će vam srca ostati tvrda (Ps 4,3)? 
15 Zašto ne upoznajete istinu i ne vjerujete u Sina Božjega (usp. Iv 


63 Tjelesnim su očima jednako skriveni Kristovo božanstvo i njegova prisutnost u 
posvećenom kruhu i vinu. Stoga se u nizu citata iz Ivanova evanđelja toliko naglašava 
»gledanje u Duhu«. 

64 I euharistija u sebi krije tajnu presvetog Trojstva: u Duhu se s vjerom i ljubavlju 
prima Riječ, koja pak uvodi u inače nedostupni misterij Oca (PRe 33 također je eu- 
haristijsko-trojstveni izričaj ) . 

9,35)? 16 Evo, svaki se dan ponizuje (usp. Fil 2,8) kao kad s kraljev- 
skih prijestolja (Mudr 18,15) dođe u utrobu Djevičinu; 17 svaki dan 
dolazi k nama sam se očitujući poniznim; 18 svaki dan po rukama 
svećenikovim silazi iz krila Očeva (usp. Iv 6,38; 1,18) na oltar. 19 I 
kao što se svetim apostolima pokazao u pravome tijelu, tako se i 
sada nama pokazuje u svetome kruhu. 20 I kao što su oni gledajući 
njegovo tijelo vidjeli samo njegovo tijelo, a duhovnim očima motre- 
ći vjerovah da je on Bog, 21 tako i mi tjelesnim očima gledajući kruh i 
vino vidimo i čvrsto vjerujmo da je to živo i pravo njegovo presveto 
tijelo i krv. 22 I na taj je način Gospodin uvijek sa svojim vjernima, 
kao što sam reče: Evo, ja sam s vama do svršetka svijeta (Mt 28,20). 

[II: O zlu vlastite volje] 

'Reče Gospodin Adamu: Sa svakoga stabla u vrtu jedi, ali sa stabla 
spoznaje dobra i zla da nisi jeo (usp. Post 2,16-17)! 2 Sa svakoga je 
stabla u vrtu mogao jesti, jer nije zgriješio dok nije prekršio posluš- 
nost. 

3 Sa stabla spoznaje dobra jede naime onaj tko volju proglašava 
svojom vlastitom i oholi se zbog dobara koja Gospodin govori i čini 
u njemu; 65 4 i tako mu je na poticaj đavla i kršenjem zapovijedi na- 
stala jabuka spoznaje zla. 5 Stoga treba da podnosi kaznu. 

[III: O savršenoj poslušnosti] 

1 Gospodin u evanđelju veli: Tko se ne odrekne svega što posjeduje, 
ne može biti moj učenik (Lk 14,33); 2 i: Tko hoće život svoj spasiti, izgu- 
bit će ga (Lk 9,24). 3 Ostavlja sve što posjeduje i gubi [dušu svoju i] 
tijelo svoje onaj čovjek koji svega sebe u poslušnosti predaje u ruke 
svoga poglavara. 4 Pa što god čini i govori a - koliko on zna - nije 
protiv njegove volje, i ako je dobro to što čini, to je prava posluš- 
nost. 5 I ako podložnik kadgod vidi bolje i korisnije stvari po svoju 
dušu od onoga što mu poglavar zapovijeda, neka ono svoje drago- 
voljno posveti Bogu; ono pak što poglavar zapovijeda neka nastoji 
djelom izvršiti. 6 To je naime poslušnost u ljubavi (usp. 1 Pt 1,22), jer 
je po volji Bogu i bližnjemu. 


65 Pad praroditelja tumači se u svjedu dvaju načela: svako stvoreno dobro pripa- 
da Stvoritelju; grijeh je uvijek neopravdano prisvajanje dobara koja pripadaju Bogu, 
izvoru svakoga dobra (usp. NPr 17). Drvo spoznaje dobra i zla oličenje je »volje, 
koja treba proizvesti dobro, ali kad se čovjek njome služi protiv Božje zapovijedi 
čineći je svojom, krade je Bogu pa ona proizvodi ’plod spoznaje zla’. Jednakim se gri- 
jehom okaljava onaj koji na neki način sebi pripisuje ( oholećise ) dobra koja pripadaju 
Gospodinu«. 

7 Ako pak poglavar podložniku zapovjedi što protiv njegove sa- 
vjesti, makar ga ne posluša, neka ga ipak ne otpusti. 8 Pa ako ga zbog 
toga neki budu progonili, neka ih radi Boga još više ljubi. 9 Tko je 
naime spreman prije podnijeti progonstvo nego se odvojiti od svo- 
je braće, uistinu ustrajava u pravoj poslušnosti, jer polaže život svoj 
(usp. Iv 15,13) za braću svoju. 66 

10 Ta ima mnogo redovnika koji se, pod izlikom da vide bolje 
stvari od onih koje zapovijedaju njihovi poglavari, obaziru natrag (Lk 
9,62) i vraćaju se na bljuvotinu (Izr 26,11) vlastite volje. 11 Oni su 
ubojice i zbog svojih zlih primjera upropaštavaju mnoge duše. 


[IV: Neka nitko sebi ne prisvaja službu poglavara] 

] Nisam došao da budem služen, nego da služim (usp. Mt 20,28), 
veli Gospodin. 2 Oni koji su postavljeni nad druge neka se zbog toga 
poglavarstva diče samo toliko kao da su određeni na dužnost da 
braći peru noge. 3 I što se više smućuju ako im se oduzme služba 
poglavara nego dužnost pranja nogu, to više sebi pribavljaju kese (Iv 
12,6) kao opasnost po dušu. 

[V: Neka se nitko ne oholi, 
nego neka se hvali križem Gospodinovim] 

'Pogledaj, čovječe, na koliko te je dostojanstvo postavio Gospo- 
din Bog, jer te je stvorio i oblikovao na sliku svoga ljubljenoga Sina 
po tijelu i slična njemu (usp. Post 1,26) po duhu. 67 

2 A sva stvorenja koja su pod nebom sama od sebe služe svome 
Stvoritelju, upoznaju ga i pokoravaju mu se bolje nego ti. 3 Pa ni đav- 
li ga nisu raspeli, nego ti si ga s njima raspeo i još uvijek razapinješ 
uživajući u manama i grijesima. 4 Čime se dakle možeš hvaliti? 5 Da 
si naime tako oštrouman i mudar te znaš sve spoznanje (usp. 1 Kor 
13,2) i znaš tumačiti sve razne jezika (usp. 1 Kor 12,28) i oštroumno 
istraživati nebeske stvari, svime se time ne možeš hvaliti. 6 Ta jedan 
đavao znadijaše o nebeskim, a sada zna o zemaljskim stvarima više 
nego svi ljudi, pa da i postoji netko tko je od Gospodina primio po- 
sebno spoznanje najviše mudrosti. 7 Isto tako i da si ljepši i bogatiji 
od svih i da čak činiš čudesa istjerujući đavle, sve je to protiv tebe 


66 Franjo razlikuje tri stupnja poslušnosti: prava poslušnost jest predanje u ruke po- 
glavara; poslušnost u ljubavi jest odricanje od vlastitog dobra, a savršena poslušnost 
jest prihvaćanje progonstva istovremeno se ne odričući braće, dapače polažući život 
za braću po uzoru na Isusa. 

67 Ne smijemo se oholiti jer nas niža stvorenja nadilaze posluhom prema Bogu, 
a pali duhovi nadilaze nas znanjem; posvemašnji smo dužnici Bogu, od kojega su 
sva dobra. 

i ništa tebi ne pripada i time se ništa ne možeš hvaliti. 8 Ali ovim se 
možemo hvaliti-, slabostima svojim i svakodnevnim nošenjem svetoga 
kriza (usp. 2 Kor 12,5) Gospodina našega Isusa Krista. 


[VI: O nasljedovanju Gospodina] 

'Svi, braćo, gledajmo dobrogpastira , koji podnese muku križa da 
spasi ovce svoje (usp. Iv 10, 1 1 ). 2 Za Gospodinom su išle ovce njego- 
ve u trudu i naporu, u sramoti i gladi (usp. Rim 8,35; 2 Kor 11,27), u 
slabosti i kušnji i u svemu ostalome, i za to su od Gospodina primile 
život vječni. 3 Stoga je velika sramota za nas sluge Božje što su sveci 
učinili djela, a mi želimo odatle primiti čast i slavu samo pripovije- 
dajući ih i propovijedajući o njima. 68 


[VII: Neka nakon znanja slijedi dobro djelo] 

'Apostol veli: Slovo ubija, a Duh ozivljuje (2 Kor 3,6). 2 Od slova 
su umrli oni koji žude znati samo riječi, kako bi bih smatrani mudri- 
jima od ostalih i kako bi mogli steći veliko bogatstvo, da ga daju ro- 
đacima i prijateljima. 3 Od slova su umrli i oni redovnici koji ne žele 
slijediti duh svetoga slova, nego više žele znati i drugima tumačiti 
samo riječi. 4 A od duha svetoga slova oživljeni su oni koji sve znanje 
koje znaju i žele znati ne pripisuju tijelu, nego ga riječju i primjerom 
vraćaju višnjemu Gospodinu Bogu komu pripada sve dobro. 69 


[VIII: O izbjegavanju grijeha zavisti] 

'Apostol veli: Nitko ne može reći: »Gospodin Isus«, osim u Duhu 
Svetom (1 Kor 12,3); 2 i: Nema nikoga tko čini dobro, nikoga nema 
(Rim 3,12; Ps 13,3). 3 Tko god dakle zavidi bratu svome na dobru 
koje Gospodin u njemu govori i čini, upada u grijeh hule, jer zavidi 
samome Svevišnjemu (usp. Mt 20,15) koji govori i čini svako dobro 
(usp. 1 Kor 6,12). 


[IX: O ljubavi] 

'Gospodin veli: Ljubite neprijatelje svoje [činite dobro onima koji 
vas mrze, molite za one koji vas progone ipotvaraju ] (Mt 5,44). 2 Onaj 
naime istinski ljubi svoga neprijatelja tko se ne žalosti zbog neprav- 


68 Povodom mučeništva braće u Maroku Jordan Janski donosi izreku: »Neka se 
svatko hvali vlastitim, a ne tuđim mučeništvom«. 

69 Ovdje se proširuje i primjenjuje Franjin izričaj zabilježen u Asiškom zborniku 
(105): »Čovjek posjeduje onoliko znanja koliko pokazuje djelom«. 

de koju mu on nanosi, 3 nego ga zbog ljubavi Božje muči grijeh duše 
njegove, 4 te mu djelima pokazuje (usp. Jak 2,18) ljubav. 


[X: O kažnjavanju tijela] 

'Ima ih mnogo koji često, dok griješe ili trpe nepravdu, optu- 
žuju neprijatelja ili bližnjega. 2 A nije tako: jer svatko u svojoj vla- 
sti ima neprijatelja, to jest tijelo, po kojemu griješi. 70 3 Stoga blago 
onome sluzi koji takvoga neprijatelja, predana njegovoj vlasti bude 
uvijek držao zasužnjenim i mudro se čuvao njega; 4 jer dok to bude 
činio, nijedan drugi neprijatelj, vidljivi ili nevidljivi, neće mu moći 
nauditi. 


[XI: Neka nikoga ne pokvari zlo drugoga] 

'Nijedna se stvar osim grijeha sluzi Božjemu ne treba biti od- 
bojna. 2 Pa kako god neka osoba griješila, a sluga se Božji zbog toga 
bude smućivao i srdio, ali ne iz ljubavi, taj grijeh zgrće sebi kao blago 
(usp. Rim 2,5). 3 Onaj sluga Božji koji se ne srdi i ne smućuje ni zbog 
čega ispravno živi bez ičega svoga. 4 I blago njemu, jer dok daje caru 
carevo, a Bogu Božje (Mt 22,21), njemu ništa ne ostaje. 


[XII: O prepoznavanju duha Gospodnjega] 

'Po tome se može prepoznati da sluga Božji ima duha Gospod- 
njega: 2 ako se, kad Gospodin po njemu čini neko dobro, njegovo 
tijelo ne oholi, jer je ono uvijek protivno svakom dobru, 3 nego ako 
se u svojim očima prije drži manje vrijednim i ako sebe smatra ma- 
njim od svih drugih ljudi. 


[XIII: O strpljenju] 

'Ne može znati sluga Božji koliko je strpljiv i ponizan u sebi dok 
mu se udovoljava. 2 A kad dođe vrijeme da mu čine protivštine oni 
koji bi mu morali udovoljavati, koliko tada ima strpljenja i ponizno- 
sti, toliko ih ima, i ne više. 


70 Franjo poznaje dva različita shvaćanja tijela: tijelo naime treba krotiti ili mrtviti 
ukoliko je kao ’brat magarac’ protivnik duha, ali se o njemu i brinuti ukoliko je ’brat 
tijelo’ (usp. 2Čel 210-211). 

[XIV: O siromaštvu duhom] 

1 Blago siromasima duhom: njihovo je kraljevstvo nebesko (Mt 5,3)! 
2 Ima ih mnogo koji ustrajnim molitvama i služenjem svojim tijelima 
zadaju mnoga odricanja i pokore. 3 No samo zbog riječi koja izgleda 
kao nepravda prema njihovoj osobi, ih zbog kakve stvari koja ima 
se oduzima, odmah se pokolebaju (usp. Mt 13,21) i uzbune. 71 4 Oni 
nisu siromašni duhom, jer tko je istinski siromašan duhom, on mrzi 
samoga sebe (usp. Lk 14,26), a ljubi one koji ga pljuskaju po obrazu 
(usp. Mt 5,39). 


[XV: O miru] 

] Blago mirotvorcima: oni će se sinovima Božjim zvati (Mt 5,9)! 
2 Istinski su mirotvorci oni koji u svemu što trpe u ovom svijetu sa- 
čuvaju mir u duši i tijelu zbog ljubavi prema Gospodinu našemu 
Isusu Kristu. 


[XVI: O čistoći srca] 

] Blago čistima srcem : oni će Boga gledati (Mt 5,8)! 2 Uistinu su či- 
sta srca oni koji preziru zemaljske stvari, a nebeske traže, i nikad 
ne prestaju čista srca i duše klanjati se živom i pravom Gospodinu 
Bogu i njega gledati. 


[XVII: O poniznu sluzi Božjem] 

] Blago onome sluzi (Mt 24,46) koji se ne uznosi više zbog dobra 
koje Bog po njemu govori ih čini, nego zbog dobra što ga govori i 
čini po nekom drugome. 2 Griješi čovjek koji od svoga bhžnjega žeh 
dobiti više nego što od sebe žeh dati Gospodinu Bogu. 


[XVIII: O samilosti prema bližnjemu] 

'Blago čovjeku koji podnosi svoga bhžnjega u njegovoj slabosti, 
kao što bi htio da on njega podnosi da je u shčnu stanju (usp. Gal 
6,2). 2 Blago sluzi koji sva dobra vraća Gospodinu Bogu (usp. Tob 
13,12), jer tko sebi što zadrži, sakriva za se novac Gospodina Boga 
svoga (Mt 25,18) i od njega će se oduzeti ono što misli da ima (Lk 
8,18). 


71 Prepoznavanje preciznih signala unutarnje stvarnosti, kako one pozitivne tako i 
one negativne, Franjo pokazuje osobito u Opomenama. O takvu »instinktivno psiho- 
loškom talentu« govori i Erich Auerbach (usp. Mimeza, Hena, Zagreb 2004). 

[XIX: O poniznu sluzi Božjem] 

'Blago sluzi koji se ne smatra boljim kad ga ljudi slave i veliča- 
ju, nego kad ga smatraju nevrijednim, priprostim i prezrenim, 2 jer 
koliko čovjek vrijedi pred Bogom, toliko vrijedi i ne više. 72 3 Jao 
onome redovniku koji je od drugih postavljen na visok položaj i 
ne želi svojevoljno sići. 4 I blago onome sluzi (Mt 24,46) koji bez 
svoje želje biva postavljen na visok položaj, a uvijek želi biti pod 
nogama drugih. 


[XX: O redovniku radosnu u Gospodinu i o onom taštome] 

'Blago onome redovniku koji nalazi milinu i veselje samo u pre- 
svetim riječima i djelima Gospodnjim 2 i pomoću njih u radosti i ve- 
selju (usp. Ps 51,10) vodi ljude k ljubavi prema Bogu. 3 Jao onome 
redovniku koji uživa u besposlenim i ispraznim riječima i pomoću 
njih ljude navodi na smijeh. 73 

[XXI: O taštu i brbljavu redovniku] 

'Blago sluzi koji kad govori ne iznosi sve svoje nadajući se plaći i 
koji nije brz na riječima (usp. Izr 29,20; Jak 1,19), nego mudro raz- 
mišlja o tome što treba govoriti i odgovarati. 2 Jao onome redovniku 
koji ne drži u svome srcu (usp. Lk 2,19.51) dobra koja mu je Gospo- 
din objavio i drugima to ne pokazuje djelom, nego to ljudima radi 
plaće želi radije riječima pokazati. 3 On je primio svoju plaću (usp. Mt 
6,2.16), a slušatelji odatle odnose malo ploda. 

[XXII: O korenju] 

'Blago sluzi koji kaznu, optužbu i ukor od strane drugoga tako 
strpljivo podnosi kao da potječe od njega samoga. 2 Blago sluzi 
koji se ukoren blago s tim pomiri, s poštovanjem pokori, ponizno 
prizna i rado dadne zadovoljštinu. 3 Blago sluzi koji ne hita da se 
opravda i ponizno podnosi sramotu i ukor za grijeh i kad nije sa- 
griješio. 


72 Vrhovni kriterij čovjekove »istine« jest Bog: »Ta nije prokušan tko sam sebe pre- 
poručuje, nego koga preporučuje Gospodin« (2 Kor 10,18). 

73 Franjo je, nadahnut Isusovom opomenom protiv suvišnih riječi, poklanjao veli- 
ku važnost i ljudskoj i Božjoj riječi. Stoga tako naglašeno kontrastira redovnika koji 
nalazi veselje u riječima Gospodnjim (blago takvome!) s redovnikom koji uživa u 
besposlenim i ispraznim riječima (jao takvome!). 

[XXIII: O poniznosti] 

'Blago sluzi za kojega se ustanovi kako je među svojim podlož- 
nicima tako ponizan kao da je među svojim gospodarima. 2 Blago 
sluzi koji ustrajno ostaje pod šibom korenja. 3 Vjeran i razuman (Mt 
24,45 ) jest onaj sluga koji ne oklijeva unutra se za sve svoje pogreške 
skrušeno pokajati, a vani ih ispovjediti i djelima dati zadovoljštinu. 


[XXIV: O istinskoj ljubavi] 

Blago sluzi koji bi toliko ljubio brata svoga kad je bolestan te mu 
ne može uzvratiti, koliko kad je zdrav te mu može uzvratiti. 74 


[XXV: Opet o istinskoj ljubavi] 

Blago sluzi koji bi toliko ljubio i poštovao brata svoga kad je da- 
leko od njega, koliko da je s njim, i koji o njemu ne bi govorio iza 
leđa ništa što ne bi mogao s ljubavlju red pred njim. 


[XXVI: Neka sluge Božje poštuju klerike] 

'Blago sluzi Božjem koji ima vjeru u klerike koji žive ispravno u 
skladu s propisima svete Rimske crkve. 2 A jao onima koji ih preziru; 
pa premda su grešnici, ipak ih nitko ne smije osuđivati, jer jedino 
Bog sebi pridržava pravo da im sudi. 3 Koliko je naime od svega viša 
njihova služba spram presvetoga tijela i krvi Gospodina našega Isu- 
sa Krista, koje sami primaju i jedino oni drugima podjeljuju, toliko 
veći grijeh imaju oni koji griješe prema njima nego prema svim dru- 
gim ljudima ovoga svijeta. 

[XXVII: O kreposti koja suzbija manu] 

'Gdje je ljubav i mudrost, ondje nema ni straha (usp. 1 Iv 4,18) 
ni neznanja. 

2 Gdje je strpljivost i poniznost, ondje nema ni srdžbe ni pometnje. 

3 Gdje je siromaštvo u veselju, ondje nema ni pohlepe ni lakomosti. 

4 Gdje je spokoj i razmatranje, ondje nema ni tjeskobe ni rastre- 
senosti. 

5 Gdjeje strah Gospodnji da čuva svoj stan (usp. Lk 11,21), 

ondje neprijatelj ne može naći gdje da uđe. 

6 Gdje je milosrđe i razbor, ondje nema ni suviška ni krutosti. 


74 Franjo se i ovdje nadahnjuje Isusovim poticajem da činimo dobro u prvom redu 
onima koji nam ne mogu uzvratiti. 

[XXVIII: O skrivanju dobra da ne propadne] 

'Blago sluzi koji zgrće na nebu (usp. Mt 6,20) dobra koja mu je 
Bog pokazao, a ne želi ih radi plaće objaviti ljudima, 2 jer sam će 
Svevišnji objaviti djela svoja kome htjedne. 3 Blago sluzi koji tajne 
Gospodnje pohranjuje u svom srcu (usp. Lk 2,19.51). 


Oblik življenja dan Klari i sestrama 

[Pošto se Svevišnji Otac nebeski po svojoj milosti udostojao 
prosvijetliti moje srce, da po primjeru i pouci presvetoga našeg oca 
svetoga Franje činim pokoru, malo nakon njegova obraćenja, dra- 
govoljno sam mu skupa sa svojim sestrama obećala poslušnost. Uvi- 
đajući kako se ne bojimo nikakva siromaštva, napora, nevolje, poni- 
ženja ni prezira svijeta, nego da ih čak smatramo velikim užitkom, i 
ganut ljubavlju, blaženi otac nam ovako napisa oblik življenja:] 

'Budući da se po božanskom nadahnuću učiniste kćerima i služ- 
benicama Svevišnjega vrhovnoga Kralja, Oca nebeskoga 75 i da se 
zaručiste s Duhom Svetim izabravši da živite po savršenstvu svetoga 
evanđelja, 2 hoću i obećavam da ću se uvijek za vas, jednako kao 
za svoju braću, osobno i po njima zdušno brinuti i posebno skrbiti. 

[To je za života zdušno ispunjavao, i htio da to braća uvijek ispu- 
njavaju ( Pravilo klarisa, 6, 1-5)]. 


Posljednja volja Klari i sestrama 

[A da se mi nikad ne udaljimo od presvetoga siromaštva koje 
smo prihvatile, a ni one koje će doći nakon nas, opet nam malo pred 
svoju smrt ovako napisa svoju posljednju volju:] 

'Ja, mah brat Franjo, hoću nasljedovati život i siromaštvo Sve- 
višnjega Gospodina našega Isusa Krista i njegove presvete majke i 
ustrajati u njemu do svršetka (usp. Mt 10,22). 2 Molim i vas, gospo- 
đe svoje, i savjetujem vam da uvijek živite u tome presvetom životu 
i siromaštvu. 3 I veoma se čuvajte da se nikad i nipošto po čijoj pouci 
ili savjetu od njega ne udaljite. 76 


75 »Siromašne gospođe« za Franju su zemaljska svita, to jest kćeri i službenice Sve- 
višnjega Kralja, u očekivanju da budu okrunjene sa svetom kraljicom Marijom (usp. 
PozKr 1; SirČuj 1. 13). 

76 Klara će se sjetiti ovog poticaja u čuvenom odgovoru papi Grguru IX., koji joj je 
savjetovao da ublaži zavjet siromaštva. Rekla mu je: »Sveti Oče, ni pod kojim uvje- 
tom dovijeka ne želim biti dispenzirana od nasljedovanja Krista!« (LegKl 14). 

Oporuka 

[I] Gospodin ovako dade meni bratu Franji da počnem činiti 
pokoru: dok naime bijah u grijesima, bilo mi je odveć gorko gleda- 
ti gubavce. 2 Ali sam me Gospodin dovede među njih i iskazah im 
milosrđe. 77 3 A kad sam odlazio od njih, okrenulo mi se u duševnu i 
tjelesnu slast ono što mi bijaše gorko; i poslije sam malo ostao, pa 
otišao iz svijeta. 

4 A Gospodin mi dade takvu vjeru u crkve da sam ovako jed- 
nostavno molio i govorio: 5 Klanjamo ti se, Gospodine Isuse Kriste, u 
svim tvojim crkvama koje su na cijelome svijetu, i blagoslivljamo te, jer 
si svetim križem svojim svijet otkupio . 78 

6 Potom mi Gospodin dade i daje takvu vjeru u svećenike koji 
žive po uredbi svete Rimske crkve zbog njihova reda, te se hoću 
njima uteći i da me progone. 7 Pa da imam toliku mudrost koliku je 
Salomon (usp. 1 Kr 5,9) imao i da nađem siromašne svećenike ovo- 
ga svijeta, neću u župama u kojima oni borave propovijedati protiv 
njihove volje. 

8 Njih i sve druge hoću poštivati, ljubiti i častiti kao svoje gos- 
podare. 9 Neću u njima gledati grijeha, jer u njima razabirem Sina 
Božjega i moji su gospodari. 10 A to činim stoga jer u ovome svije- 
tu od samoga Svevišnjega Sina Božjega ne vidim ništa tjelesno do 
presveto tijelo i presvetu krv njegovu, koje oni primaju i drugima 
podjeljuju. 

n I želim da se te svete tajne iznad svega časte, štuju i na dra- 
gocjenu mjestu pohranjuju. 12 Gdje god na nepriličnim mjestima 
nađem napisana njegova presveta imena i riječi, hoću ih pokupiti i 
molim da se pokupe i pohrane na časnu mjestu. 79 

13 Sve bogoslove i one koji su u službi presvetih božanskih riječi 
moramo častiti i poštivati kao one koji nam pružaju duh i život (usp. 
Iv 6,63). 

[II] 14 A kad mi Gospodin dade nekoliko braće, 80 nitko mi nije 
pokazao što mi valja činiti, nego mi sam Svevišnji objavi kako treba 


77 Čini se da Franjo susret s gubavcima iščitava na pozadini prispodobe o dobrom 
Samarijancu. 

78 Latinski izričaj talem fidem in ecclesiis, uzet izolirano, neki prevode: »takvu vjeru 
u crkvama«, ali paralela s izričajem koji se nalazi već u sljedećem pasusu, a ima isti 
gramatički ustroj ( tantam fidem in sacerdotibus) opravdava ovdje usvojeni prijevod. 

79 Ovdje se pokazuje kako Franjo u Oporuci sa sjećanja prelazi na opomenu i poti- 
caj, i tako otkriva vrijednost povijesnog evociranja vlastitog poziva-odgovora u bit- 
noj povezanosti s euharistijom i svetopisamskom riječi. 

80 U prisjećanju na početke Reda Franjo ukazuje na to da mu je bratstvo Manje 
braće »dar« nebeskoga Oca. 

da živim po uzoru na sveto evanđelje. 81 15 I ja sam to u malo riječi i 
jednostavno napisao, a gospodin papa mi je potvrdio. 

16 Oni pak koji su dolazili da prihvate takav život davahu siro- 
masima sve što mogahu imati (Tob 1,3); i bijasmo zadovoljni jednom 
tunikom, zakrpanom iznutra i izvana, koji su to htjeli, pojasom i 
hlačama, 17 i nismo htjeli imati ništa više. 18 Casoslov smo govorili 
mi klerici kao drugi klerici, laici su govorili Očenaš (Mt 6,9). I posve 
smo rado ostajali u crkvama; 19 bijasmo neuki i podložni svima. 20 A 
ja sam radio svojim rukama (usp. Dj 20,34) i hoću raditi. A odlučno 
hoću da i sva druga braća obavljaju kakav častan posao. 21 Koji ne 
znaju, neka nauče, ne iz želje da prime plaću, nego radi primjera i 
da odagnaju nerad. 22 Kad nam se ne dadne plaća za rad, utecimo se 
stolu Gospodnjem proseći milostinju od vrata do vrata. 23 Gospodin 
mi je objavio pozdrav da govorimo: Gospodin ti dao mir (usp. 2 Sol 
3,16). 24 Neka braća paze da crkve, siromašna obitavališta i sve što 
se za njih izgradi uopće ne primaju ako to nije kako dolikuje svetom 
siromaštvu koje smo u Pravilu obećah, i neka ondje uvijek borave 
kao pridošlice i putnici (usp. 1 Pt 2,11). 25 Strogo pod poslušnost za- 
povijedam svoj braći da se, gdje god bih, ne usude tražiti u Rimskoj 
kuriji kakvo pismo, ni sami ni preko posrednika, ni za crkvu ni za 
drugo mjesto, ni pod izhkom propovijedanja ni mrtvljenja svoga ti- 
jela. 26 Nego gdje god ih ne prime, neka bježe u drugi (Mt 10,23) kraj, 
da s Božjim blagoslovom čine pokoru. 82 

[III] 27 I hoću se strogo pokoravati generalnom ministru ovoga 
bratstva i drugome gvardijanu koga on odluči dati mi. 28 I tako hoću 
biti zarobljen u njegovim rukama, te ne mognem nikamo ići niti išta 
činiti mimo poslušnost i njegovu volju, jer on je moj gospodar. 

29 Pa premda sam jednostavan i slab, ipak hoću uvijek imati kleri- 
ka da mi obavlja časoslov, kako stoji u Pravilu. 83 

30 I sva se druga braća moraju tako pokoravati svojim gvardijani- 
ma i obavljati časoslov prema Pravilu. 31 A sva braća, ma gdje bila, 
ako nađu takve koji ne obavljaju časoslov prema Pravilu i žele ga 
preinačiti ih nisu katohci, moraju pod poslušnost onoga koga od 
takvih nađu dovesti najbhžem kustodu onoga mjesta gdje ga nađu. 
32 A kustod ga mora strogo pod poslušnost dobro čuvati, danju i 


81 Ovdje se ne misli na neku mističnu objavu, nego na trostruko otvaranje evan- 
đelistara u crkvi sv. Nikole u Asizu, nakon čega je Franjo rekao Bernardu i Petru: 
»Bračo, ovo je naš život i Pravilo sviju onih koji se htjednu pridružiti našoj družbi« 
(usp. LegTd, 29). 

82 Franjo je svoje bratstvo nazvao Manjom braćom pa stoga drži nedopustivim tra- 
žiti bilo kakve povlastice. 

83 Franji su pred kraj života oči toliko oslabile da časoslov nije mogao čitati, nego 
samo slušati. 

noću, kao čovjeka u okovima, tako da se ne može istrgnuti iz nje- 
govih ruku dok ga osobno ne preda u ruke svoga ministra. 33 A mi- 
nistar ga strogo pod poslušnost mora poslati po takvoj braći koja će 
ga danju i noću čuvati kao čovjeka u okovima, dok ga ne dovedu 
gospodinu Ostijskome, koji je gospodar, zaštitnik i popravitelj cije- 
loga bratstva. 84 

[IV] 34 I neka braća ne reknu: »Ovo je drugo Pravilo«. Jer ovo je 
upozorenje, opomena, poticaj i moja oporuka, koju ja, maleni brat 
Franjo, činim vama, svojoj blagoslovljenoj braći, radi toga da Pravilo 
koje Bogu zavjetovasmo bolje katolički opslužujemo. 35 A generalni 
ministar i svi ostali ministri i kustodi pod poslušnost su obvezani da 
ovim riječima ništa ne dodaju niti oduzimaju (usp. Pnz 4,2; 12,32). 

36 I neka ovaj spis uvijek imaju uza se s Pravilom. 37 Pa na svim 
kapitulima koje održavaju, kad čitaju Pravilo, neka čitaju i ove rije- 
či. 85 38 I svoj svojoj braći, klericima i laicima, zabranjujem strogo pod 
poslušnost da ni u Pravilo ni u ove riječi ne umeću tumačenja i ne 
govore: »Ovako ih treba shvatiti.« 39 Nego kao što meni Gospodin 
dade da jednostavno i čisto izreknem i napišem Pravilo i ove riječi, 
tako ih jednostavno i bez tumačenja shvatite i svetim djelovanjem 
sve do kraja opslužujte. 

40 I tko god ovo bude opsluživao, neka ga na nebu ispuni blago- 
slov višnjega Oca, a na zemlji (Post 27,27-28) blagoslov ljubljenoga 
Sina njegova s presvetim Duhom Tješiteljem, svim silama nebeskim 
i svima svetima. 41 A ja, maleni brat Franjo, sluga vaš, potvrđujem 
vam koliko mogu iznutra i izvana ovaj presveti blagoslov. 


84 Ovu iznenađujuću strogost treba razumjeti tako da privatno dobro (slobode) 
mora biti podvrgnuto dobru zajednice. 

85 Iz ovog se vidi da Franjo Oporuku nije zamislio kao suprotnost, nego kao potporu 
Potvrđenom pravilu (koje navodi čak deset puta). 


Dodatak: Diktirani spisi 


Među izdavačima Spisa brata Franje bilo je i onih koji su poklo- 
nili pozornosti njegovim diktiranim riječima, to jest brojnim »izre- 
kama« koje se njemu pripisuju u hagiografskim izvorima, od kojih 
je Luke Wadding u trećem svesku svoga izdanja Opuscula (1623) 
izvukao i podijelio u deset kategorija više od dvjesto »izreka« Asiš- 
kog sveca, 1 dok se fra Kajetan Esser ograničio na tri teksta (ovim 
redoslijedom: Benedictio fratri Bernardo data; Testamentum Senis fac- 
tum; De vera et perfecta letitia ) prenesena iz izvora zajedno s izriči- 
tom naredbom »scribe« danom službujućem pisaru, koje je izdavač 
smjestio u odsjek Opuscula dictata, uz pet kratkih sažetaka izgublje- 
nih pisama. 2 

U novije doba ovaj corpus tekstova preuzeo je, proširio i kritički 
obrazložio Giovanni Miccoli, a ispred njega stavio seriju Parabola, 
»logia«, izreka (povećavši broj na osam), 3 razlučujući ovu seriju od 
Dodatka koji sadrži sintezu »pisama o kojima nema razloga sum- 
njati, prema redu njihove vjerojatne kronologije«; 4 konkretno, pet 
epistolarnih tekstova koje je Esser ranije označio, a preuzeti su i 
u ovom izdanju, uz dodatni spomen pisama upućenih ostijskom 
kardinalu Elugolinu o pitanjima što su se ticala života Reda i dru- 
gih tema. 5 

Sto se tiče »izreka«, kako je već najavljeno u Općem uvodu, ov- 
dje se ograničavamo preuzeti one koje je već izdao Esser, nanovo 
raspoređene prema kronološkom redoslijedu (O istinskom i savrše- 
nom veselju-, Oporuka izSiene-, Blagoslov bratu Bernardu), ostavljajući 

1 Usp. B. FRANCISCI ASSISIATIS Opuscula. . . , nunc primum collecta, tribus to- 
mis distincta, notis et commentariis asceticis illustrata, per fr. Lucam Waddingum 
Hibernum, Anverpiae 1623 (dicta su u III. svesku). 

2 Glede dicta usp. ESSER, Die Opuscula..., 451-461; glede epistolarnih tekstova, 
452-458. 

3 Usp. G. MICCOLI, Parabole, »logia«, detti, u FRANCESCO D’ ASSISI, Scritti, 
latinski tekst i talijanski prijevod, EFR-Editrici Francescane, Padova 2002, 501-548. 

4 G. MICCOLI, Appendice (Dodatak) u FRANCESCO D’ ASSISI, Scritti, 549 
(tekstovi, 550-561). 

5 Usp. MICCOLI, Appendice, 550-551. 

dakle još otvorenim kako pitanje valjanih kriterija za identificiranje 
ostalih Franjinih »riječi«, koje se mogu smatrati u bitnome autentič- 
nima, tako i učinkovitu primjenu tih kriterija na kanon »izreka« širi 
od dosad razmatranog. 

Dodajmo tome da Giovanni Miccoli drži apokrifnim tekst Bla- 
goslova bratu Bernardu, 6 na koji ćemo se vratiti u nastavku, dok se 
ukazuju široko prihvaćenim obrazloženja kojima ovaj istraživač drži 
da svecu u bitnome pripadaju ostale »izreke« predložene u njego- 
voj antologiji, 7 8 od koje će moći krenuti daljnja eventualna sustavna 
istraživanja o tom predmetu. 

Prelazeći na tri prethodno navedene diktirane izreke koje je već 
izdao Esser, po redoslijedu je prva pouka o »savršenom veselju«, 
što je postala čuvena u proširenoj verziji iz Zgoda blaženoga Franje, 
a šire poznata u Cvjetićima, 8 gdje se pripovijeda o bratu Leonu po- 
zvanom da marljivo zapiše »gdje je savršeno veselje«, dok zajedno 
s bratom Franjom pod zimskom kišom i ledom pješice dolazi iz Pe- 
ruđe u Porcijunkulu. 

Djelomična nevjerojatnost te epizode (nije bilo moguće pisa- 
ti guščjim perom u tim uvjetima) postala je očitom godine 1927, 
kad je Benvenuto Bughetti u jednom firentinskom kodeksu našao 
pa objavio u »Archivum Franciscanum Flistoricum« jednu sažetiju 
i realističniju redakciju »istinskog veselja«, preuzetu iz riječi brata 
Leonarda Asiškog, 9 prema kojoj se brat Franjo i brat Leon nalaze 
već u Porcijunkuli, a Franjino putovanje iz Peruđe, dolazak u Por- 
cijunkulu i odbijanje gostoprimstva od strane neljubaznog vratara, 
nisu izvješće o činjenicama, nego »parabola u svrhu primjera«, koju 
je brat Franjo izmislio i izdiktirao kako bi učinio razvidnim u čemu 
se sastoje »pravo veselje te prava krepost i spas duše«. 

Usporedba redakcije iz Zgoda i Cvjetića s onom koju je dao brat 
Leonard, nekadašnji Franjin drug s puta na Istok, stoga baca dodat- 
no svjetlo, kako za razumijevanje tipičnih načina proširivanja odre- 
đene hagiografske literature tako još više za prepoznavanje obilježja 


6 Usp. MICCOLI, Parabole, »logia«. . 503. 

7 Evo njihovih naslova, zajedno s odgovarajućim izvorima: »Parabola o ženi u šumi 
koja je zatrudnjela s kraljem« (usp. Archivum Franciscanum Flistoricum 22, 1929, 
585); »Govor na kapitulu na rogožinama« (AsZb 18); »Beskorisne sluge« (lCel 
103); »Egzegeza Ezekijela 3,18« (2Čel 103); »Vrhunska poslušnost« (2Čel 152); 
»Nikad nisam bio razbojnik« (AsZb 15). 

8 Valja pogledati dva teksta: u Zgodama bi. Franje i njegovih drugom 1 i u Cvjetićima 
sv. Franje 8. 

9 Usp. B. BUGHETTI, Analecta de S. Francisco Assisiensi saeculo XIV ante medi- 
um collecta (e codice Florentino C.9.2878), u Archivum Franciscanum Flistoricum 20 
(1927) 107. Brat Leonard Asiški, Franjin drug pri povratku iz prekomorskih zemalja 
(usp. 2Cel 31), bio je dobro obaviještena osoba, koja je svjedočila pred papom Grgu- 
rom IX. prigodom kanonizacije sv. Franje (usp. AsZb 72). 

autentičnosti »diktirane izreke«, bliže izvorniku: svođenje na ono 
bitno u izlaganju, vjerojatnost uklapanja u činjenično okruženje i 
pouka (između Porcijunkule i »obitavališta križara«), suvislo pozi- 
vanje na realnost Reda, paradoksalno izvedeno do nezamislivih gra- 
nica s obzirom na poziv (u Red ulaze svi pariški učitelji, svi biskupi 
pa čak i kraljevi), na misiju (manja braća obraćaju sve nevjernike) i 
na moć čudotvorstva. 

Aluzijama na stanje Reda protkan je i drugi dio pouke, gdje vra- 
tar Porcijunkule Franju ne odbija zato što ga ne prepoznaje (kao 
u verziji iz Zgoda i Cvjetića), nego iz mnogo neugodnijih razloga: 
»Odlazi! Ti si prostak i neznalica. . . Ima nas toliko i takvih da nam ti 
nisi potreban« (r. 11). 

Definicija koju brat Franjo u Pismu poslanom cijelom Redu (r. 39) 
iz poniznosti za sebe pridržava »neznalica sam i nepismen « na nj se 
svaljuje radi poniženja i odbacivanja (»tu es unus simplex et idiota«). 
Ako uzmemo na znanje ljubav s poštovanjem kojom je Franjo bio 
okružen za života i na samrti, teško je pripisati drugima umjesto 
njemu »izreku« kao što je ona O istinskom i savršenom veselju, koja u 
sebi sabire evanđeosko blaženstvo progonjenih (usp. Mt 5,11-12), 
čitanje u kontrastu s pravim ili mogućim »uspjesima« Reda, poni- 
zno osjećanje vlastite osobe koje dotiče nesmiljenost. 10 

Manje se problematičnim pokazuje pripisivanje bratu Franji »ri- 
ječi« blagoslova i opomene, koje je svetac ostavio u jednom drama- 
tičnom času neprekidnoga fizičkog trpljenja, što je pratilo njegove 
posljednje godine, upravo u Sieni u proljeće 1226, kad je jedno pro- 
duženo krvarenje izazvalo strah za njegov život, pa je na uporan za- 
htjev braće koja su bila uz njega bratu Benediktu iz Prata izdiktirao 
onaj kratki »spomen-spis« koji je poznat pod nazivom Oporuka iz 
Siene : sintetična, sjetna pobuda Manjoj braći da žive u međusobnoj 
ljubavi, u opsluživanju svetog siromaštva i u vjernosti svetoj majci 
Crkvi. * 11 Odmah se pokazuju duboke veze sadržaja s posljednjom 
Oporukom, koja proširuje i pobliže navodi opomene što se odno- 
se na siromaštvo i crkvenu vjernost, djelomično mijenjajući poticaj 
na bratsku ljubav u življenje u njenoj »sestri, svetoj poslušnosti«. 
Dodaju se druga jaka obrazloženja autentičnosti: tekst se uz blaga 
retuširanja pokazuje u svekolikoj hagiografskoj tradiciji ovisnim o 
svjedočanstvima Franjinih »drugova«; ako vidimo kakvu je važnost 
u Redu zauzela konačna Oporuka, nitko nije mogao osjećati potre- 


10 Ove razloge autentičnosti ne pobija činjenica da Franju braća odbacujukao ne- 
znalicu i nepismenog i u jednoj drugoj njegovoj »izreci«, koju prenose Toma Celanski 
i Asiški zbornik (usp. 2Cel 145; AsZb 109); pretpostavlja da se u pozadini »skriva 
sjećanje na stvarne situacije i sukobe« (MICCOLI, Parabole, »logia«. . 545). 

11 OporSi 3-5. Tekst preuzimam iz AsZb 59; za varijante usp. OgSav 87. 

bu »izmišljati« neku drugu oporuku; Sienski »diktat« potpuno je u 
skladu s vizijom Franjine duhovne oporuke, i ne daje povoda upo- 
trebljivih za polemičke ili strančarske svrhe. 12 Stoga s punim pra- 
vom spada u dicta koja valja držati u bitnome autentičnima. 

Opravdane su međutim drukčije ocjene u odnosu na različi- 
te redakcijske forme, koje je u tekstualnoj tradiciji poprimila Be- 
nedictio fratri Bemardo data, koju je u Esser u prvi čas bio ocije- 
nio neautentičnom, 13 a kojoj zatim opet poklanja povjerenje pa je 
uvršćuje među Opuscula dictata, 1A ah ipak ne može spriječiti da je 
kasnije drugi istraživači smatraju apokrifnom »izrekom«: 15 to miš- 
ljenje dijeli i autor ovoga izdanja glede teksta Blagoslova koji daju 
Actus beati Francisci, ah ne glede onoga posvjedočenog u drugim 
zbornicima, koji u sadržaju i u obhku pokazuje znakovite elemente 
autentičnosti. Tendenciozne manipulacije teksta koji pružaju Actus 
odmah upada u oči kad ga usporedimo s Oporukom, gdje Franjo 
izjavljuje: »Et firmiter volo obedire ministro generali huius fraterni- 
tatis e taho guardiano quem šibi placuerit michi dare, et ita volo 
esse captus in manibus suis, ut non possum ire vel facere ultra obe- 
dientiam et voluntatem suam, quia dominus meus est«; 16 iskazivanje 
poslušnosti koju tekst u Actus točku po točku izokreće, gdje brat 
Bernard praktički biva odriješen od zavjeta poslušnosti, proglašen 
»gospodarom« svoje braće i slobodan ići kamo hoće: »Esto dominus 
fratrum tuorum (Post 27,29) et tuo imperio cuncti subiaceant . . .; et 
nullus fratrum habeat potestatem super te; et quocumque volueris, 
possis libere pergere vel morari«. 17 Na ovoj i drugim stranicama uAc- 
tus, što su ih između 1327. i 1337. redigirala Manja braća iz kruga 
spirituala (brat Flugohn Boniscambi iz Monte Santa Marie, danas 
Montegiorgio u Marchi, i jedan njegov suradnik), opaža se težnja 
»k onoj evanđeoskoj slobodi na koju su se spirituah pozivah da ne 
budu podložni normama 'Zajednice’ (za koju su držah da je izdala 
Franjinu itentio ) i da žive od nje odvojeni«. 18 

Benedictio je veoma razhčito ugrađena u hagiografske izvore ovi- 
sne o spomen-spisima Drugova, kao što su Compilatio Aissisiensis 


12 Usp. ESSER, Die Opuscula..., 458-459; MICCOLI, Parabole, »logia«..., 520- 
523. 

13 Usp. ESSER, Das Testament des hl. Franziskus. .., 14. 

14 Usp. ESSER, Die Opuscula. 451-452. 

15 Usp. J. DALARUN, La Malavventura di Francesco d’Assisi. Per un uso storico delle 
leggende francescane. Ed. Biblioteca Francescana, Milano 1996, 52; MICCOLI, Para- 
bole, »logia«. . ., 503. 

16 Opor 27-28. 

17 Zgode bi. Franje i njegovih drugova 5, 15-16. 

18 E. MENESTO, Introduzione a Actus beatai Francisci. . . . 

i Speculum perfectionis. Osobito je znakovit početak »blagoslova« 
koji se još jednom otvara pod znakom recordatio, preplićući i uza- 
jamno stapajući Franjine tipične zazivne navode: polazeći od jed- 
ne izreke Gospodina Isusa o učenicima (»Tvoji bijahu, a ti ih meni 
dade«, Iv 17,6), tvrdnja da je brat Bernard »dar« Gospodnji (»Pri- 
mus frater quem dedit michi Dominus fuit frater Bernardus«) odjeki- 
vat će u Testamentu (»Et postquam Dominus dedit michi fratrihus«, 
r. 14); u određenom času tvrdnja da je isti taj Bernard prvi »incepit 
et complevit perfectissime perfectionem sancti Evangelii, dijeleći pau- 
peribus omnia bona sua«, ponavlja ono što je bio rekao Franjo u For- 
ma vivendi danoj Klari i sestrama ( »Spiritui Sancto von desponsastis 
eligendo vivere secundum perfectionem sancti Evangelii«, r. 1 ) , a oba 
teksta imaju ishodište u jednom evanđeoskom ulomku o pozivu, 
temeljnom za rađanje i zakonodavstvo Manje braće (»Si vis perfectus 
esse, vade vende quae habes et da pauperibus «). 19 

Dodajmo tome iznenađujuću podudarnost s ulomkom o podje- 
li dobara s paralelnim mjestom Testamenta, gdje Franjo daje da se 
napiše doslovno ovako: »Et illi qui veniebant ad recipiendum vitam 
istam, omia que habere poterant dabant pauperibus«. 20 

Kako je ranije istaknuto, ako je istina da Franjo u Testamentu rabi 
treće lice množine, svjestan da on svoja dobra nije razdijelio siro- 
masima (vratio ih je ocu, Petru Bernardoneu), pokazuje se isto tako 
vjerojatnim da njemu valja pripisati tvrdnju umetnutu u Benedictio 
fratri Bemardo, s obzirom na to da hagiografi imaju težnju radije 
uvećati nego »umanjiti« zasluge glavnog junaka njihovih pripovije- 
danja, u konkretnom slučaju brata Franje. 

Ni u drugom dijelu (izreke) Benedictio fratri Bemardo, koju do- 
nose Compilatio Assisiensis i Speculum perfectionis, nisu uočljivi kon- 
trasti biti i forme Franjinim jezikom i mišlju, jer se on dobro čuva 
da ne izokrene odnose posluha koji vladaju u Redu, pa nakon što 
je izjavio svoju ljubav poštovanja za brata Bernarda, za njega uo- 
bičajenim istodobno snažnim i poniznim izrazima (»Unde volo et 
precipio, sicut possum...«) poziva ministre i svu braću da » ljube i 
poštuju« brata Bernarda kao drugog njega. Čini se dakle da sve ide 
prema tome da u bitnome jamči autentičnost ove »izreke«, ovdje 
ponovljenom u verziji danoj u Compilatio Assisiensis, s varijantama 
iz Speculum perfectionis, kako je ranije učinjeno za Testamentum Senis 
factum. Navođenje tekstova iz sveska Fontes Franciscani (popraće- 
nima dragocjenim aparatom paralelnih mjesta) i pojednostavljenje 
slike varijanata smjeraju na isticanje granica ovog izdanja »Dicta«, 
koja bi bilo poželjno naširoko istražiti, prema kriterijima izvedeni- 

19 Mt 19,21; usp. NPr 1,1; PPr 2, 5. 

Opor 14-16. 

ma kako iz točne procjene pouzdanosti svakoga životopisnog izvora 
tako i iz onih modus cogitandi, loquendi et scribendi brata Franje. 

U svezi s ovim drugim kriterijem, ako je istina da »u Franjinim 
spisima nema ničega slučajnog ni suvišnog«, 21 kao što pokazuje i 
strogi »način« izražavanja prema svetom evanđelju, o kojemu je 
bilo riječi u Općem uvodu, bit će umjesno držati da je ista strogost 
bila svojstvena i Franjinu redovitom »načinu govora«, čiji tako jaki 
etički osjećaj upotrebe riječi proistječe ponajprije iz Isusove ozbilj- 
ne opomene: »Dico autem vobis, quoniam omne verbum otiosum 
quod locuti fuerint homines, reddent rationem de eo in die iudicii. 
Ex verbis enim tuis justificaberis, et ex verbis tuis condemnaberis« 
(Mt 12,36-37). A ovdje je važno istaknuti da »dva izraza bezrazlož- 
na riječ ( verbum otiosum ) i dat će račun na Dan sudnji spadaju u ta- 
kozvana »hapax legomena«, to jest »izreke« koje su samo jednim 
primjerom dokumentirane u Novom zavjetu. Evo prva sintagma 
ponovno se pomalja u jednoj Franjinoj brižnoj Opomeni (»Jao ono- 
me redovniku koji uživa u besposlenim i ispraznitn riječima «, Opom 
20,3), dok se drugi izričaj vraća više puta doslovno u »Spisima«, za 
potvrdu da je evanđeoska opomena jedna od onih koje su Franjinu 
moralnu svijest ponajdublje dirnule, povjeravajući se vjernom čuva- 
nju pamćenja«, 22 da bi potom sazrelo u jedno brižno »blaženstvo« 
o mudrom preventivnom procjenjivanju govora: »Blago sluzi koji 
kad govori ne iznosi sve svoje nadajući se plaći i koji nije brz na 
riječima (usp. Izr 29,20; Jak 1,19), nego mudro razmišlja što treba 
govoriti i odgovarati«. 


Izvor : 

Uvod u Diktirane spise i bilješke preveo Ante Šoljić prema: Francesco d’Assisi: 
Scritti, Edizione critica a cura di Carlo Paolazzi. Grottaferrata: Frati Editori 
di Quaracchi, Fondazione Collegio s. Bonaventura, 2009, str. 409-415. 


21 M. FERRARI, Gli scritti di san Francesco d’ Assisi, u Francesco d’ Assisi nell’ottavo 
centenario delta naascita, Vita e Pensiero, Milano 1982, 35. 

22 PAOLAZZI, Lettura degli »Scritti«..., 31-38. Za pozivanje na polaganje računa 
na Dan sudnji (Mt 12,36) vidjeti lPKle 14; 2PKle 14; PUn 8; lPVj 22; 2PVj 87. 

O istinskom i savršenom veselju 

'Isti [brat Leonard ] 23 na istom mjestu izvijesti kako jednoga 
dana blaženi Franjo u Svetoj Mariji pozva brata Leona i reče mu: 
»Brate Leone, piši.« 2 On odgovori: »Evo, pripravan sam.« 3 »Piši« 
- reče - »što je istinsko veselje.« 

4 »Dođe glasnik i reče kako su svi pariški učitelji ušli u Red; piši: 
to nije istinsko veselje. 5 Također svi prelati, nadbiskupi i biskupi 
s one strane Alpa; također kralj Francuske i kralj Engleske; piši: 
to nije istinsko veselje. 6 Također kako braća moja odoše među ne- 
vjernike i sve ih obratiše na vjeru; također kako imam toliku milost 
od Boga da ozdravljam bolesnike i činim mnoga čuda; velim ti: u 
svemu tome nije istinsko veselje . 24 

7 A što je istinsko veselje? 8 Vraćam se iz Peruđe i duboko u noć 
dolazim amo, a vrijeme je zimsko, blatno i tako studeno da se lede- 
ne sige stvaraju na okrajcima tunike i stalno probadaju noge, a iz tih 
rana teče krv. 9 I sav blatan, promrzao i sleđen dolazim na vrata, pa 
pošto sam dugo kucao i dozivao, dođe brat i pita: »Tko je?« Ja od- 
govaram: »Brat Franjo.« 10 A on veli: »Odlazi, nije vrijeme dolično 
da lunjaš; nećeš ući.« n Na ponovno traženje odgovara: »Odlazi, ti 
si čovjek jednostavan i neuk koji nam nisi dobro došao; nas ima toli- 
ko i takvih da tebe ne trebamo.« 1 2 A ja još stojim na vratima i velim: 
»Za ljubav Božju primite me ove noći.« 13 On pak odgovara: »Neću 
to učiniti. 14 Idi do prebivališta križara i ondje moh .« 25 

15 Ako imadnem strpljenja i ne naljutim se, kažem ti da je u tome 
»istinsko veselje, prava vrlina i spas duše.« 


Oporuka iz Siene 

[A budući da njegovi drugovi zamjećivahu kako on od slabosti 
i patnje već gotovo umire, vrlo žalosni i Pjevajući suze rekoše mu: 
»Oče, što da činimo? Blagoslovi nas i ostale svoje sinove. Osim toga 
ostavi svojoj braći neki spomen o svojoj posljednjoj volji, kako bi 
tvoja braća, ako se Gospodinu svidi pozvati te s ovoga svijeta, uvijek 
mogla govoriti i imati na pameti: Otac naš ove riječi ostavi sinovima 
i braći svojoj na samrti svojoj.« A on im reče: »Zovnite mi brata 


23 Radi se o bratu Leonardu Asiškom, dakle dobro obaviještenoj osobi, koji je 
među ostalima svjedočio papi Grguru IX. i kardinalima prigodom kanonizacije sve- 
toga Franje. 

24 O savršenom veselju govori se i u Cvjetićima, gdje međutim nema spomena o 
pariškim učiteljima, iako se spominje veliko znanje. 

25 Prebivalište križara bilo je nedaleko od Porcijunkule, u mjestu Fontanelle. 

Benedikta iz Prata.« Bijaše to brat svećenik, razborit, svet i odavno 
u Redu koji je katkad u onoj ćeliji služio misu blaženome Franji; jer 
makar bijaše bolestan, kad god je mogao, rado je i pobožno slušao 
misu. A kad ovaj k njemu dođe, reče mu blaženi Franjo:] 

'»Piši da blagoslivljam svu svoju braću sadašnju i buduću do svr- 
šetka svijeta. [. . .] 2 Budući da zbog slabosti i bola ne mogu govoriti, 
ukratko objavljujem svojoj braći svoju volju u ovim trima riječima, 
3 a one su: da u spomen na moj blagoslov i moju oporuku uvijek 
jedni druge ljube; 4 da uvijek ljube i opslužuju gospođu našu sve- 
tu siromaštinu 5 i da uvijek budu odani i podložni prelatima i svim 
klericima svete majke Crkve.« 26 (Asiški zbornik , 59; usp. Ogledalo 
savršenstva, 78) 


Blagoslov dan bratu Bernardu 

[Onoga dana kad gospođa Jakoba pripremi ono jelo blaženome 
Franji otac se spomenu [brata] Bernarda i reče svojim drugovima: 
»Ovo je jelo dobro za brata Bernarda.« Pa pozva k sebi jednoga 
svoga druga reče mu: »Idi i reci bratu Bernardu da odmah dođe k 
meni.« Ode onaj brat i dovede ga k blaženome Franji. Pa sjedeći 
pored kreveta gdje ležaše blaženi Franjo, reče brat Bernard: »Oče, 
molim te da me blagosloviš i pokažeš mi ljubav; jer [ako] mi poka- 
žeš očinsku naklonost i ljubav, vjerujem da će me više ljubiti sam 
Bog i ostala braća Reda.« [...] Brat Bernard mu [se] odmah više 
približi. Blaženi Franjo stavi svoju ruku na njegovu glavu i blagoslo- 
vi ga. Potom reče jednom od svojih drugova:] 

'»Piši kako ti govorim: 2 Prvi brat kojega mi Gospodin dade bio 
je brat Bernard. Pa jer prvi započe i savršeno ispuni savršenstvo sve- 
toga evanđelja razdijelivši siromasima sva svoja dobra, 3 zbog toga i 
zbog mnogih drugih povlastica moram ga ljubiti više nego bilo kojeg 
drugog brata u cijelome Redu. 4 Stoga hoću i zapovijedam da tko 
god bude generalni ministar, njega ljubi i poštuje baš kao mene, 5 a 
i provincijalni ministri i braća cijeloga Reda neka ga drže umjesto 
mene.« 

[I veoma se utješi brat Bernard i ostala braća vidjevši to], ( Asiški 
zbornik , 12; Ogledalo savršenstva , 107) 


26 Ovo je očit odjek Isusove duhovne oporuke učenicima: »Ovo je moja zapovijed: 
ljubite jedni druge kao što sam ja vas ljubio!« 


Izgubljena ili dvojbena pisma 


[1] Pismo Hugolinu, biskupu ostijskome 

. . .kad se Red i družba braće, milošću Božjom, već dovoljno bila 
počela širiti, [...] sveti Franjo pristupi gospodinu papi Honoriju, 
koji onda bijaše na čelu Rimske crkve, ponizno od njega moleći i 
ištući da gospodina Hugolina, biskupa ostijskoga, postavi za oca i 
gospodara njemu i njegovoj braći. Gospodin papa udovolji molba- 
ma sveca, dobrohotno mu iziđe u susret i povjeri mu vlast nad Re- 
dom braće[...]. 

Vodio ga je Duh Sveti, kojim je bio ispunjen, i stoga mnogo prije 
uviđaše ono što će poslije ostvariti na očigled sviju. Kad god mu 
je htio pisati, jer je bilo hitno za redovničku obitelji ili ga je na to 
silila Kristova ljubav kojom je gorio prema njemu, nije se u svojim 
pismima nipošto zadovoljavao time da ga nazove biskupom Osti- 
je ili Veletrija, kao što su obično drugi činili u uobičajenim oblici- 
ma pozdrava, nego bi ovako počinjao: »Mnogopoštovanom ocu ili 
gospodinu Hugolinu, biskupu cijeloga svijeta.« Cesto ga je naime 
pozdravljao nečuvenim pozdravima, pa premda mu bijaše sinovski 
odan i pokoran, ipak ga je katkad na poticaj Duha tješio očinskim 
riječima (Toma Celanski, Prvi životopis svetoga Franje, 100). 


[2] Pismo poslano braći u Francuskoj 

'U to vrijeme dođe u Englesku i brat Martin iz Bartone, koji je 
zavrijedio da često vidi blaženoga Franju, a poslije je bio zamjenik 
ministra Engleske i pokazao se izvrsnim na mnogim drugim dužno- 
stima. On je pripovjedio kako je na generalnom kapitulu, na kojem 
je sveti Franjo zapovjedio da se sruši kuća sagrađena radi kapitula, 
bilo pet tisuća braće. A njegov je tjelesni brat bio upravitelj [»za- 
dužen za stolove«] kapitula i štitio je kuću u ime općine. Po njemu 
blaženi Franjo vlastitom rukom napisa pismo, a da se pod vedrim 

nebom na kiši nije ni pokvasio, ministru i braći u Francuskoj, 2 da 
kad pismo ugledaju, kliču hvale Bogu Trojstvu govoreći: ^Blagosliv- 
ljajmo Oca i Sina s Duhom Svetim«. (Toma Eklestonski, Dolazak 
Manje braće u Englesku) 


[3] Pismo građanima Bologne 

Reče također [brat Martin iz Bartone] kako je, u potresu što ga 
bijaše prorekao sveti Franjo i naredio braći da ga pismom u kojemu 
je bio pogrešan latinski najavljuju u svim bolonjskim školama, neki 
brat koji se molio u Bresciji na dan Gospodinova rođenja nađen ne- 
ozlijeđen pod hrpom kamenja srušene crkve. Ovaj je potres trajao 
neprekidno četrdeset dana pred Friedrichov rat, 27 i to tako da su se 
tresla lombardska brda. (Toma Eklestonski, Dolazak Manje braće u 
Englesku) 


[4] Pismo Klari i sestrama o postu 

»A o onome što si me već zamolila da ti objasnim, to jest koje 
su to svetkovine koje možda - mislim da ti je donekle znano - po 
naputku preslavnoga našeg svetog oca Franje treba posebno slaviti 
uz raznovrsna jela, smatram da tvojoj ljubavi treba odgovoriti: Neka 
naime zna tvoja razboritost kako osim onih slabih i bolesnih, prema 
kojima - čemu nas je opomenuo i zapovjedio nam - možemo što 
se tiče jela postupati što je moguće obzirnije, svaka od nas zdrava i 
snažna smije blagovati samo korizmena jela, kako radnim danom 
tako i na svetkovine, i treba da postimo svaki dan, osim nedjeljom i 
na dan Gospodinova Rođenja, kad valja jesti dvaput dnevno. A če- 
tvrtkom u crkveno vrijeme kroz godinu svakoj se ostavlja na volju, 
ne mora postiti koja neće. Mi pak zdrave postimo svaki dan osim 
nedjeljom i na Božić. Ne moramo postiti ni na jedan Uskrs, kako veli 
spis blaženoga Franje, a ni na svetkovine svete Marije i svetih aposto- 
la, osim ako te svetkovine padnu na petak. A kao što je gore rečeno, 
mi koje smo zdrave i snažne uvijek jedemo korizmena jela.« (Klara 
Asiška, Treće pismo svetoj janji Praškoj, 29-37) 


27 


Friedrichov rat. 

[5] Blagoslov Klari i sestrama 

»Onoga tjedna kad je blaženi Franjo [preminuo], gospođa Kla- 
ra, prva biljčica Reda sestara, [...] budući da tada bijaše bolesna 
i bojaše se da će umrijeti prije blaženoga Franje, plakaše ojađene 
duše i ne mogaše se utješiti jer prije svoje smrti ne može vidjeti svo- 
ga jedinog oca nakon Boga, to jest blaženoga Franju, tješitelja svoga 
tijela i duše i prvog svoga utemeljitelja u milosti Božjoj. I stoga po 
nekom bratu javi blaženome Franji [...]. 

Uviđajući da je toga časa neostvarivo što ona želi, to jest da ga 
vidi, jer oboje bijahu teško bolesni, blaženi Franjo, da je utješi, po- 
sla joj napismeno svoj blagoslov i odriješi je od svakoga možebitnog 
prekršaja zapovijedi i volje njegove i Sina Božjega. Da se kani sva- 
ke žalosti i utješi se u Gospodinu, reče još bratu kojega ona bijaše 
poslala, kako ove riječi nije govorio on, nego Duh Božji u njemu, 
dodajući: »Idi i odnesi ovo pismo gospođi Klari i reci joj da se kani 
svake boli i žalosti što me sada ne može vidjeti; ali neka doista zna 
kako će me prije svoje smrti vidjeti kako ona tako i njezine sestre i 
imat će veoma veliku utjehu zbog mene.« (Asiški zbornik, 13) 


[6] Pismo gospođi Jakobi 

[A kad dođe u svetu Mariju i bi smješten u bolnicu, dozva k sebi 
jednoga od drugova i reče mu: »Predragi, Gospodin mi objavi da 
ću umrijeti prije toga i toga dana; a znaš da bi se gospođa Jakoba 
iz Setesolia, veoma draga prijateljica našega Reda, jako i neutješno 
žalostila da dozna za moju smrt, a ne bude nazočna. Kako se ne bi 
potresla, javimo joj da odmah dođe u Asiz ako me želi vidjeti živa.« 
On odgovori: »Dobro kažeš, oče; ta zbog velike ljubavi koju goji 
prema tebi bilo bi vrlo nezgodno da ne bude uza te na tvojoj samr- 
ti.« Reče dakle blaženi Franjo: »Donesi mi papir i pero i piši kako ti 
ja govorim.« I on poče pisati:] 

'Brat Franjo, siromašak 28 Kristov, gospođi Jakobi, službenici Sve- 
višnjega, pozdrav i zajedništvo s Duhom Svetim u Gospodinu Isu- 
su Kristu. 2 Znaj, predraga, kako mi je Krist blagoslovljeni u svojoj 
milosti objavio da je svršetak moga života već vrlo blizu. 3 Stoga čim 
vidiš pismo, žurno dođi u Svetu Mariju Anđeosku ako me želiš naći 
živa. 4 Ako naime ne dođeš prije toga i toga dana, nećeš me moći 
naći živa. 6 I donesi sa sobom sukna od kostrijeti da u nj umotaš 
moje tijelo i ukopnu svijeću. 6 Molim te da mi doneseš i onih kolača 
koje si mi običavala davati kad sam bolovao u Rimu. 


28 


Ovo je jedino posvjedočeno mjesto gdje Franjo sebe naziva poverello ( siromašak )\ 

[I dok se to pisalo, svetome Franji je objavljeno u Duhu Svetomu 
da gospođa Jakoba već dolazi k njemu i sa sobom nosi spomenute 
stvari. Stoga odmah reče onomu koji pisaše: »Ne piši dalje jer ne 
treba i ostavi to pismo.« I svi se začudiše što ne dopuštaše da se pis- 
mo dovrši. I gle, nakon malo vremena gospođa Jakoba pozvoni na 
vrata. Kad iziđe na njih, vratar nađe rečenu gospođu Jakobu, rim- 
sku plemkinju, s dvojicom sinova senatora i vrlo velikom pratnjom 
vojnika, koja je dolazila k svetome Franji. A sa sobom je nosila i sve 
one stvari o kojima sveti Franjo pisaše u pismu.] (Zgode bi. Franje i 
njegovih drugova XVIII, 14-23) 

Uvod 


Poslije Franjine smrti u listopadu 1226. franjevačka obitelj je 
prolazila ne male i ne lake napetosti. Oporuka koju je umirući sve- 
tac izdiktirao da očituje braći svoju posljednju volju svjedoči jasno o 
tome koliko su bile živahne unutarnje rasprave (koje ona međutim 
nije uspjela ublažiti): u tom važnom tekstu, i na određeni način kom- 
pleksnom, Franjo je ponovno snažno predstavio svoju redovničku 
ponudu i naznačio braći precizne modalitete s namjerom da utjelovi 
njihovu nazočnost u Crkvi i u društvu. 

Stvarno, s prolaskom vremena Red manje braće postupno se kon- 
solidirao i sve je brojnija i značajnija u njemu postajala nazočnost 
svećenika; njegova fizionomija, osim toga, bila je već obilježena tako- 
đer sve snažnijom autonomijom u odnosu na prerogative svjetovnog 
klera. S obzirom na to znakovito je da je očitovanje Grgura IX. u 
odnosu na Red bilo upravo ponavljanje bule Quia popidares tumultus, 
koju je Honorije III. proglasio 3. prosinca 1224, a u kojoj se dopušta- 
lo Manjoj braći da mogu slaviti misu i božanski časoslov u vlastitim 
oratorijima. Jedva oko mjesec i pol dana od svog izbora, 4. svibnja 
1227. papa je dakle potvrdio jedno dopuštenje svoga prethodnika, 
koje je izazvalo tolika osporavanja u svjetovnom kleru. 

Godine 1228. braća su osim toga već odlučila da se utemelji jedan 
sveučilišni studium u Parizu i u tu svrhu započela je gradnja samosta- 
na u Valvertu, prema periferiji grada: kompleks koji je, zbog svoje 
monumentalnosti, izazvao ne malo zbunjenosti kod razne braće, ba- 
rem prema svjedočenju Tome Eklestonskoga (usp. Eccleston 64), koji 
očito teži da sve to poprimi zadivljujuće tonove. Više-manje u isto 
vrijeme u Engleskoj je brat Agnello iz Piše oživio studium u Oxfordu, 
pozvavši ondje kao učitelja slavnog Roberta Grossatestu (usp. Eccle- 
ston, 65). 

Ipak 1228. je bila obilježena prije svega kanonizacijom Franje 
Asiškoga, koju je vodio Grgur IX. koristeći do kraja sve pastoralne 
pogodnosti koje mu je takva prigoda nudila: papa je na globalan na- 
čin nanovo iščitao iskustvo Franjino, kojeg je u pismu kanonizacije 
Mira circa nos odjenuo odjećom velikog reformatora, poslanog da 
spasi Crkvu koja je već stigla na rub ponora. Novoizabrani papa tako 

je u novom svecu i u mladom Redu koji je od njega dobio život našao 
konkretna sredstva da provede planiranu crkvenu reformu. 

Za manje od dvije godine poslije Franjine smrti franjevački je 
red krenuo putem koji ga je sve više i sve dublje angažirao u djelu 
apostolata. Ali se to, kako je rečeno, nije dogodilo bez napetosti i 
lomova; pokazalo se stoga od prvorazredne važnosti sastavljanje živo- 
topisa utemeljitelja, zadatak koji je, po želji samog pape, bio povjeren 
Tomi Celanskom. Hagiograf je u cijelosti prihvatio iščitavanje koje 
je Grgur IX. dao o Franjinu iskustvu u buli kanonizacije; uostalom, 
kada je malo nakon proglašenja svetosti Asižanina (ili možda također 
prije toga datuma) on započeo pisati, Manja braća su bila potpuno 
uključena u pastoralnu aktivnost, i ta je linija već krenula da prevlada 
druge, oslonjena na ručni rad, na poticanje na evanđeosku pokoru i 
na ponizno dijeljenje sudbine siromašnih. Tomino djelo, privedeno 
kraju između 1228. i 1229, odražavalo je i, u isto vrijeme, osnaživalo 
upravo tu prevlast. 1 

Unutarnje napetosti (izbile dok je Franjo još bio živ) nisu ipak 
prestajale, i još za vrijeme općeg kapitula u Asizu 1230. braća su živo 
raspravljala o nekim pitanjima koja su izbila oko obdržavanja Pravila 
i, naročito, oko važnosti koju treba pridavati Franjinoj Oporuci-, treba 
li se ona naime smatrati za njih obvezujućom; u nedostatku suglasja 
odlučeno je na kraju da se papi uputi jedno povjerenstvo ne bi li on 
sam razriješio svaku sumnju o tome. Grgur IX. se izjasnio bulom Quo 
elongati (28. rujna 1230) tvrdeći, među drugim stvarima, da braća 
nisu dužna na obdržavanje Oporuke, jer Franjo nije mogao, »bez pri- 
stanka braće i ponajprije ministara« - budući da se ticala svih - niko- 
ga obvezati; niti je, sigurno, obvezivala njegova nasljednika, »budući 
da ne postoji vlast jednoga nad drugim među onima koji imaju jed- 
nak autoritet«. Osim ovog aspekta Quo elongati se ipak nametnula 
također kao pravi i vlastiti komentar Pravila, pa je znatno utjecala na 
kasniju povijest Franjevačkoga reda. 

U tridesetim godinama XIII. stoljeća svjetlo su ugledala druga 
djela ovisna, na različit način, o Prvom životopisu Tome Celanskoga: 
jedan svjetovni klerik, Henrik Avanški, vjerojatno između 1232. i 
1234, kako nagađa Bihl, 2 sastavio je život svetog Franje u stihovima, 
koji je posvetio Grguru IX.; između 1232. i 1235. Julijan Spajerski 
također je sastavio Životopis u prozi s kojim je, premda se poka- 
zao osjetljivim za zahtjeve ritmičkog tijeka, išao za tim da kazivanje 


1 Usp. G. Miccoli, DaU’agiografia alla storia: considerazioni sulle prime biografie fran- 
cescane come fonti storiche, u: Isti, Francesco d’Assisi. Realta e memoria di un’esperienza 
cristiana (Einaudi Paperbacks, 217), Torino 1991, str 209. 

2 Usp. M. Bihl, De »Legenda versificata« S. Francisci auctore Flenrico Abricensi, AFH 
22 (1929), str. 27-29 (cijeli članak, str. 3-53). 

Tome Čelanskog učini laganijim i da dadne vlastitu interpretaciju 
Franjina lika. 

Nažalost, nad Julijanovim Životopisom još i danas visi jako nega- 
tivan sud M. Bihla, 3 koji je za Julijana ustvrdio da je samo »breviator 
Thomae« (kratitelj Tomina teksta), onako kako je Augustin učinio 
s evanđelistom Markom, za kojega je držao da je »breviator Mat- 
thaei«; i ako je sud koji je izrekao veliki afrički biskup kroz stoljeća 
uvjetovao bilo kakvo približavanje drugom evanđelju, analogno Bi- 
hlovo čitanje nastavlja opterećivati - unatoč malom broju suprotnih 
glasova - djelo njemačkog franjevca. Ustvari, kako sam mogao po- 
kazati u drugoj prigodi, koliko god je istina da Julijan ovisi o Tomi, 
istina je također da je njegovo djelo sigurno izvršilo utjecaj na kasnija 
djela Tome Celanskoga, na njegov Drugi životopis sv. Franje, kao i na 
njegov Spis o čudesima , 4 

Vrlo je vjerojatno da je tridesetih godina XIII. stoljeća također 
Ivan, bilježnik Apostolske stolice, napisao svoje djelo - danas naža- 
lost izgubljeno - Quasistella matutina (naslov je uzet iz Sir 50,6, tekst 
koji je bio polazište Grguru IX. za govor koji je održan prigodom 
Franjine kanonizacije), od kojega nam je ostalo samo devet kratkih 
liturgijskih čitanja, sačuvanih u jednom dominikanskom lekcionaru. 
Teško je iznijeti precizne hipoteze o sadržaju djela, ali mi se čini pri- 
hvatljivim držati da je ono obuhvaćalo velik dio govora koji je držao 
Grgur EX., smatrajući ipak gotovo nevjerojatnim da je Grgur mogao 
ponuditi sliku sveca mnogo drukčiju od one koju je ponudila bula ka- 
nonizacije. Naprotiv, ako je istina (ali nemamo dovoljnih elemenata 
da bismo to mogli potvrditi) što tvrdi Wadding, da je naime bilježnik 
pisao »po nalogu Grgura EX.«, bilo bi logično pomisliti da je papa 
potaknuo bilježnika na pisanje upravo zato da osnaži sliku Franjine 
svetosti skiciranu u Mira circa nos . 5 

Liturgijski su zahtjevi međutim utjecali na nastanak Životopi- 
sa za upotrebu u koru, djela Tome Čelanskog, i Casoslova sv. Franje 
koji je sastavio Julijan Spajerski sigurno prije 1232. Nastao je prije 
kolovoza 1241. spis općenito poznat kao Nepoznati Peruđinac (na- 
slov je skovao Suyskens, u XVIII. stoljeću), ali taj spis ustvari sa- 
činjava povijest O početku ili osnutku Reda, budući da su njegovi 
protagonisti prva braća, a ne toliko Franjo; djelo je možda sasta- 

3 Usp. AF, X, Quaracchi 1926-1941, Prolegomena, str. V br. 5; ondje, Praefatio, 
str. XLIV 

4 Usp. F. Accrocca, Francesco e ii demonio. La guarigione della donna di Sangemini, 
»II Santo« 39 (1999), str. 221-241, posebno 230-239. 

5 Usp. F. Accrocca, Intorno al notaio Giovanni autore della vita di S. Francesco »Quasi 
stella matutina«, u: Francesco e le sue immagini. Momenti della evoluzione della cosci- 
enza storica dei frati minori (sec. XIII-XIV). Postfazione di J. Dalarun (Centro Studi 
Antoniani, 27), Padova 1997, str. 37-55. 

vio onaj fra Ivan iz Peruđe koji je bio učenik fra Egidija Asiškog, 
Franjina druga. U tekstu se spominje više od jednom, i uvijek u 
pohvalnu kontekstu, djelo Hugolina-Grgura IX., ali se nikako ne 
spominje njegova smrt (usp. Peruđ 43, 44-45, 47), okolnost koja 
dopušta, s velikom vjerojatnošću, da se zaključi kako je u vrije- 
me sastavljanja toga spisa papa još bio živ; naprotiv, tu se izričito 
podsjeća na smrt fra Silvestra, koju Artur da Moustier 6 stavlja na 
4. ožujka 1240 (ne znamo ipak na temelju čega je otac Artur mogao 
doći do jednog tako preciznog datuma, pa zato njegovi zaključci 
ne mogu biti prihvaćeni naslijepo): djelo je dakle dovršeno poslije 
smrti fra Silvestra, a prije preminuća Grgura IX., koji je umro 22. 
kolovoza 1241. 

Unatoč takvom umnožavanju hagiografskih djela službeni tekst 
na koji se valja oslanjati ostaje u svakom slučaju Prvi životopis sv. 
Pranje Tome Celanskog, o kojem su se ipak, naročito poslije smrti 
Grgura IX., gomilale kritike braće; sve dok je bio na životu papa koji 
je naručio djelo, kritike su ostale pritajene, ali su kasnije postale tako 
otvorene i žestoke da je 1244. generalni kapitul koji se okupio u Ge- 
novi donio »tešku« odluku (radilo se, u konačnici, o tome da se pri- 
znalo kako u djelu postoje praznine): ondašnji se generalni ministar 
Krescencije iz Iesia - u okružnom pismu čiji se tekst nažalost zagu- 
bio - obratio svima onima koji su poznavali Franju da dostave svoja 
osobna svjedočenja, tako da bi se mogle popuniti uočene praznine. 
Među mnogim i složenim materijalima otkrivenim u onoj širokoj po- 
trazi isticala su se sjećanja koja su, iz Greccia, neki svečevi drugovi 
- Leon, Rufin i Anđeo - uputili generalnom ministru, poprativši ih 
jednim pismom datiranim 11. kolovoza 1246. 

Privilegirani svjedoci - takvi su bili i takvim su, vjerojatno, smatra- 
ni stanovnici Asiza - također su iznosili vlastita sjećanja, odlučujuća 
prije svega za ono što se ticalo Franjina života prije njegova obra- 
ćenja: korisna sigurno i za to da se ispravi dosta zatamnjena slika 
koju je Toma Celanski dao o svečevoj obitelji i o asiškom društvu. 
Oslanjajući se na njihova sjećanja - osim na Prvi životopis Tomin i, još 
više, na djelo Nepoznatog Peruđinca, jednim dijelom također na Živo- 
topis Julijanov, često prepisivana ad litteram - jedan nepoznati autor, 
vjerojatno neki gradski bilježnik, 7 sastavio je između 1244. i 1246. je- 
dan sređeni izvještaj i uputio ga generalnom ministru: kasnije, možda 
u sljedećem stoljeću, sukcesivnim umetanjima taj je izvještaj postao 
pravo i istinski autonomno djelo, poznato kao Legenda trojice dru- 


6 Usp. I. Beschin-J.Vallensis, Martyrologium Franciscanum , Vicetiae 1939, str. 
83, bilj. 5. 

7 Tako je nagađao već R. Manselli, »Nos qui cum eo fuimus«. Contributo alla ques- 
tione famcescana (Bibliotheca seraphico-capuccina, 28, Roma 1980, str. 30. 

gova\ naziv - koji je netočan i koji sigurno iskrivljuje njegov sadržaj 

- dolazi od pisma poslanoga iz Greccia, koje svi rukopisi stavljaju na 
početak teksta kojim su Leon, Rufin i Anđeo popratili svoje uspome- 
ne i koje je, premda pripojeno djelu u drugo vrijeme, osiguralo veliku 
popularnost samoga djela. 

Sav materijal pronađen u potrazi koju je pokrenuo Krescencije iz 
Iesia bio je predan Tomi Celanskom, od kojeg je zatraženo da popuni 
praznine što su se nalazile u Prvom životopisu koji je on napisao prije 
skoro dvadeset godina: dakle, novo djelo nije trebalo zamijeniti pret- 
hodno, nego ga dopuniti. Hagiograf je tako vidio kako mu je na radni 
stol pala sigurno ogromna masa svjedočanstava - od kojih mnoga bez 
kronološke preciznosti, a u ponekom slučaju i međusobno oprečnih 

- kojima je trebalo dati dovršenu i literarno efikasnu formu. Premda 
mu nitko ne može osporiti autorstvo, također je istina da on nije ra- 
dio sam: u Prologu i u završnoj molitvi koju Franjini drugovi upućuju 
svecu (oba se teksta nalaze samo u jednom od dva kodeksa koji u 
cijelosti prenose tekst Memoriale in desiderio animae - Spomen-spis 
što ga žudi duša), drugovi se pojavljuju u prvom licu, gotovo kao ko- 
autori skupa s Tomom; »više od drugih« mogli su ustvari iskusiti za- 
jednički život i uživati u međusobnoj familijarnosti sa »slavnim ocem 
Franjom« (2Cel 1). Oni se stoga pojavljuju kao jamci Tomina rada, 
temeljenog bitno na zbirci svjedočanstava, nastalih inicijativom ge- 
neralnog ministra: pluralni oblici u Prologu i u završnoj molitvi nisu 
stoga plod samo retoričke vještine nego označavaju pravo i istinsko 
»zajedničko preuzimanje odgovornosti« 8 i, na neki način, zajednič- 
ki interpretativni obzor. Ovo ipak nije bilo dovoljno da se izbjegne 
piščev strah izazvan bilo objektivnom težinom zadatka koji mu je 
povjeren, bilo potrebom da na različitim frontama polaže račun o 
svome djelu. 

Toma je pristupio tom problemu dajući radu jedan novi oblik u 
odnosu na svoj prethodni rad: podijelio je djelo, koje je naslovio Me- 
moriale in desiderio animae, u dva dijela nejednake veličine, s tim da je 
samo u prvom (usp. 2Cel 3-25) - u vezi s kojim se pretežno oslanjao 
na svjedočenja asiškog porijekla, ona ista koja nalazimo u Legendi 
trojice drugova - slijedio kronološki red primijenivši biografski žanr. 
U drugom dijelu (usp. 2Cel 26-220a) međutim poredao je materi- 
jal uzevši za temu svečeve kreposti i držanja svojstvena njegovu sti- 
lu, dajući život ogledalu koje je moglo obuhvatiti jednu za drugom, 
unutar pojedinih kreposti, epizode koje su se dogodile u znatnom 
međusobnom odstojanju, kronološkom i geografskom. Hagiograf 


E. Prinzivalli, Un santo da leggere: Francesco d’Assisi nel percorso delle fonti agiogra- 
fiche, u: Francesco d’Assisi e ii primo secolo di stroria famcescana (Biblioteca Einaudi, 
1), Torino 1997, str. 97. 

je završio rad oko 1247 (tekst je odobrio generalni kapitul u srpnju 
te godine), ali to nije označilo završetak njegova djela, budući da je 
malo kasnije od njega u više navrata traženo da ga usavrši uključujući 
još čudesa, preko kojih se u Memoriale 9 na neki način prešlo šutke. 

Toma se dao ponovno na posao, ali bez velikog entuzijazma - po- 
sljednje fraze onoga što poznajemo kao Spis o čudesima veoma su 
rječite (3Cel 198) - pa je zadatak dovršio u skladu s naznakama koje 
je primio. Je li sastavio jedno autonomno djelo (Spis) ili je samo do- 
punio Memoriale dodajući odjeljak o čudesima, ponovno razdijelivši 
prethodnu građu, revidirajući prolog i modificirajući zaključke? Po- 
zorna analiza kodeksa koji se danas čuva u Franjevačkom muzeju u 
Rimu (to je i jedini primjerak kodeksa koji sadrži cjelovit tekst tako- 
zvanog Spisa), navodi baš na takav zaključak. U tom slučaju Toma 
ne bi bio autor triju djela, nego dvaju, i »rimski« kodeks ne bi bio 
ništa drugo doli druga redakcija kodeksa Memoriale, kojim je popu- 
nio praznine što su mu bile naznačene. To međutim ostaje otvoreno 
pitanje i bit će jedan od čvorova koje će trebati u skoroj budućnosti 
razriješiti. 10 

Sredinom XIII. stoljeća dakle, osim Tomina »službenog« djela 
(djela koje je, sa Životopisom i njegovim sljedećim dopunama, trebalo 
biti jedinstveno), kružili su i drugi tekstovi, * 11 doduše s manjom proši- 
renošću, ali ipak takvom da je davala hranu polifonijskom zboru koji 
je u očima vodstva Reda izgledao kao izvorište zabuna. Odatle odlu- 
ka donesena na generalnom kapitulu, koji je 1266. održan u Parizu, 
da se unište sve franjevačke biografije izuzev one nove kojoj je autor 
bio Bonaventura Banjoređijski. 

Nije to bio miran period za Manju braću: Bonaventura je pre- 
uzeo vrhovno vodstvo Reda u jednom bez sumnje teškom trenutku, 
u desetljeću kojim je dominirala žestoka borba (na području bilo sve- 
učilišnom bilo pastoralnom) koju su prosjački redovi morali izdržati 
protiv svjetovnog klera; k tome Franjina »memoria« rađala je unutar 
franjevačke obitelji rasprave u pogledu vjernosti braće primjeru ute- 
meljitelja: napetosti su se već jasno pojavljivale i joakinizam, koji je 
silom prodro u Red, osim polaganja računa o ulozi koja je povjerena 
Manjoj braći u posljednjoj fazi povijesti, pružao je također novi teo- 
rijski poticaj pristašama reformizma. Osuda djela Liber introducto- 

9 Koliko znamo iz Chronica XXIV generalium pripisuje se generalnom ministru Iva- 
nu Parmskom naredba dana Tomi, budući da je on u Memoriale spomenuo samo 
iskustvo života i riječi blaženog Franje, ispustivši čudesa (usp. tekst objavljen u AD, 
III, Quarracchi 1897, str. 276). 

10 Usp. F. Accrocca, Due diverse redazioni del »Memoriale in desiderio animae« di 
Tommaso da Celano ? Una discussione da riprendere, CF 74 (2004), str. 5-22. 

11 Osim onih ovdje navedenih i druga djela, takozvana »manja«, objavljena u 
10. svesku AF, povjesničari su često zanemarivali. 

rius in Aevangelium aetemum Gerarda iz Borgo San Donnina, krajnja 
radikalizacija tema i ideja joakinitskih, označila je vrhunac ove teške 
faze: svjetovni učitelji, ustvari, nisu puštali da im izmakne prilika, po- 
kušavali su dovesti do raspada cijeli red Manje braće. Sam generalni 
ministar, Ivan Parmski - figura bez sumnje ugledna i karizmatska 
- bio je optužen za pretjeranu naklonost joakinizmu i, prisiljen na 
ostavku, bio je potom podvrgnut unutarnjem sudbenom procesu. 

Novi generalni ministar stoga je morao istovremeno raditi na više 
fronti: opravdati djelovanje Manje braće u odnosu na svjetovni kler, 
pokušavajući otkloniti od njih optužbu za joakinitski radikalizam; po- 
novno zbiti vlastitu obitelj, pružajući svojoj braći konkretna sredstva 
da žive ispravno svoj redovnički izbor i model valjan za sve na koji će 
se pozivati. Ako je polemika sa svjetovnjacima još dugo zaokupljala 
Bonaventuru (on je 1269. napisao, s tim u svezi, djelo Apologia pau- 
perum), njegovo djelovanje na unutarnjoj fronti dalo je prve vidljive 
plodove već na generalnom kapitulu koji je slijedio nakon njegova 
izbora: godine 1260. u Narboni bile su ustvari odobrene nove ge- 
neralne konstitucije koje je redigirao isti ministar (dobrim dijelom 
plod preuređenja prethodnog zakonodavstva, za koje je izglasano da 
se uništi). Njemu je bio povjeren i mandat da sastavi novu Franjinu 
biografiju. 

U tom pogledu Ceremoniale vetustissimum donosi jedan propis ko- 
ji je teško precizno datirati, ali koji je vrlo vjerojatno donesen upravo 
na narbonskom kapitulu: »Za legendu se blaženog Franje određuje 
da se od svih sastavi samo jedna dobra«. 12 Red je dakle s određe- 
nim poteškoćama podnosio prisutnost toliko različitih slika uteme- 
ljitelja koje su pronosile tada postojeće biografije (Toma Celanski, 
između ostalog, svjesno je usvojio jedan dinamičan model, otvoren 
mogućim razvijanjima i tražio je da se od više djela realizira »jedno 
dobro«. Ona koja su dotada bila urađena, dakle, činilo se da to nisu! 
Bonaventurino djelo Veći životopis sv. Franje (Legenda maior) bilo je 
odobreno 1263. na generalnom kapitulu u Piši, na kojem je bilo i 
predstavljeno. Tri godine kasnije generalni kapitul u Parizu naredio je 
uništenje svih prethodnih biografija: je li to bila preventivna odluka 
već od početka? Vjerujem da se u to teško može sumnjati. 

Radilo se u svakom slučaju o izboru koji je sigurno prouzrokovao 
gubitak dijela dokumentarne građe (u kojim proporcijama?) koja se 
odnosila na biografski slijed Franje Asiškog. Bonaventura je, ustvari, 
nužno izvršio selekciju; k tome Red je već bio potpuno zauzet pasto- 
ralnim aktivnostima, i o tome Bonaventura, koji je trebao ponuditi 


12 G . Golubovich, Ceremoniale Ordinis Minomrn vetustissimum seu » Ordinationes di- 
vini ojficii sub B. Ioanne de Parma ministro gemerali emanatae an. 1254, AFH, 3 (1910), 
str. 76. 


230 


II. ŽIVOTOPISI SV. FRANJE 


jedinstvenu i ujednačenu sliku Sveca, nije mogao ne voditi računa. 
Odatle također razlog za optužbe koje su vođe spirituala, kao Uber- 
tino Kasalski i Anđeo Klarenski, pokrenuli protiv njega: po njihovu 
sudu trebalo ga je osuditi jer je ispustio činjenice i riječi iz Franjina 
života koje su smatrane nepriličnima i kompromitirajućima. Uistinu, 
Veći životopis sv. Franje, više nego povijesno djelo u strogom smislu 
riječi, pokazuje se kao djelo teologa sigurno veoma istančanog, ali 
i onoga koji na neki način dehistoricizira Franju: utemeljitelj je već 
anđeo šestog pečata, pravi i istinski alter Christus - drugi Krist. 

Uništavanje prethodnih biografija izvršeno je sa znatnom učinko- 
vitošću, ako mislimo na to da su od djela Tome Celanskoga - naroči- 
to Memoriale i Spis, »službenih« tekstova koji su se nalazili u svakom 
samostanu - do nas stigli samo veoma rijetki primjerci, i da su druga 
djela nepopravljivo izgubljena. Jedva deset godina kasnije Red je ipak 
morao zažaliti zbog donesene odluke, tako da je kapitul koji se sastao 
u Padovi donio 1276. pravu i istinsku protunaredbu: sve ono što je 
od Franjinih spisa i njegovih biografija bilo moguće spasiti da se briž- 
no skupi i sačuva. Svjedočanstva i sjećanja koja su pritjecala Krescen- 
ciju iz Iesia oko sredine četrdesetih godina ostala su ipak netaknuta: 
budući da se nije radilo o pravim i istinskim biografijama, nego samo 
o materijalima skupljenim radi njihova urednog korištenja, oni stvar- 
no nisu potpadali pod propise pariškog kapitula. 

Sačuvani u arhivima, između kraja XIII. i prvih desetljeća XIV 
stoljeća, u vrijeme veoma snažnih unutarnjih napetosti, te su teks- 
tove izvukli iz prašine polica nepoznati kompilatori i redaktori koji 
su prepisivali kako im se sviđalo - sad slijedeći dobro strukturiran 
plan, sad s više približnim redom - zadržavajući ono što su držali 
korisnim za ciljeve osobne i zajedničke izgradnje, pružajući tako po- 
novno iščitavanje Franjina kršćanskog iskustva ne uvijek alternativ- 
nog, ali sigurno barem komplementarnog Bonaventurinu Životopisu. 
Nastala su tako veoma dragocjena djela kao Asiški zbornik, Ogledalo 
savršenstva. Ogledalo savršenstva manje (»minus«), kompilacija koju 
je prenio jedan rukopis sačuvan u Uppsali (dosad neizdana) ili druge 
kasnije zbirke, kao ona koja se nalazi u rukopisu u Oxfordu (cod. 
lat. theol. d 23: poznat kao Ms. Little) ili takozvana Compilatio Ave- 
noniensis (zasvjedočena u ms. vat. lat. 4354 Vatikanske biblioteke i 
u mnogim drugim kodeksima); sama Legenda trojice drugova, kako 
ju danas poznajemo, plod je takva pronalazačkog rada i ponovnog 
iznošenja Krescencijevih materijala. 

U jednom temeljnom svesku Raoul Manselli mogao je uistinu 
dokazati - i njegovi zaključci predstavljaju se kao usvojena činjenica 
- da tekstovi koji su u njima doneseni nisu pretrpjeli retoričko-hagio- 
grafski postupak kojem je Celanski podvrgao svoje izvore; vodili bi 
nas, dakle, vrlo blizu svjedočanstvima pristiglim na stol Krescenciju 

iz Iesia, a zatim i Tomi Celanskom. Ne treba, uostalom, zaboraviti 
da, za razliku od anonimnih kompilatora, upravo zbog zahtjeva - na 
prvom mjestu literarnih - kojima je trebao odoljeti (njegovo je djelo 
bilo namijenjeno javnom čitanju), ovaj posljednji zahvaćao je u teks- 
tove na način mnogo snažniji, skraćujući, ispuštajući ponavljanja, 
dajući jedinstvenu formu materijalima različite forme i porijekla . 13 

Nažalost, kroz mnogo vremena takva su djela smatrana isključivo 
izrazom mišljenja jednog dijela braće - posebno spirituala - i dakle 
gledana kao uzrok i, u isto vrijeme, posljedica žestoke borbe koja 
se odvijala, a da nisu izostajali udarci u srce Reda: suprotstavljanja 
izbila između XIII. i XIV stoljeća imala su stoga težak utjecaj na hi- 
storiografiju, k tome dugo obilježenu snažnom polemičkom klimom. 
Ustvari, dok se u XVII. i XVIII. stoljeću polemika odvijala prije svega 
unutar franjevačkih obitelji - opservanata i konventualaca posebno 
- od kraja XIX. i sve do dobrog dijela XX. stoljeća učenjaci su se 
također više puta razilazili u pogledu povijesne vrijednosti koju treba 
pridati pojedinim izvorima. 

Ako je protestantski pastor Paul Sabatier, otac moderne fran- 
ciskanološke historiografije, vjerovao da je »pravi« Franjo onaj kojeg 
su prenijeli »neslužbeni« izvori (sastavljeni naime vlastitom inicijati- 
vom pojedinaca ili grupa), prije svega Ogledalo savršenstva, za franjev- 
ca Michaela Bihla (ali ne možemo zaboraviti borbenog svećenika iz 
Foligna Michaela Faloci Pulignanija, i zbog drugih aspekata, bolan- 
dista Frangoisa van Ortrova) povijesnu istinu međutim valja tražiti 
u »službenim« izvorima (javni tekstovi, sastavljeni nakon posebnog 
naloga pape ili najviše hijerarhije Reda), naročito u djelu Celanskoga. 
Oko ove dvije pozicije redovi su se sve više zatvarali, a izvan dva- 
ju blokova ostalo je malo prostora za uravnotežen i nepristran sud: 
uostalom, pravo gledano, jedna ili druga pozicija podrazumijevala je 
također bitno različitu viziju kršćanskog iskustva brata Franje i su- 
sljedne povijesti franjevačkog Reda (i, u biti, različitu viziju kršćan- 
skog iskustva). 

Danas se (ne padajući zbog toga u neki nerazumni irenizam) sve 
više dolazi do uvjerenja da su različite biografije među sobom mno- 
go bliže nego što se u prošlosti mislilo: u njima - nakon istraživanja 
ne fragmentarnog, nego sveobuhvatnog i vodeći računa o specifičnoj 
vrsti i povijesnim uvjetima iz kojih su katkad nastajali - treba tražiti 
one ulomke istine koje svaka posjeduje. Posebice se shvatilo da bio- 
grafije treba čitati u svjetlu Asižaninovih spisa jer, iako oni nisu jedini 
koji upućuju na trag o povijesnom Franji i ne mogu nam pokazati 
čitavog Franju, ipak je istina da se vrlo teško može naći neki element 
koji se - prenesen nam u biografijama - pokazuje u otvorenom ne- 


13 


Usp. R. Manselli, »Nos qui cum eo fuimus«. 

skladu u odnosu na spise. I napokon u području historiografije sve 
više raste svijest o tome da različiti načini na koje je franjevački poziv 
življen tijekom stoljeća ne mogu biti prosuđivani u svjetlu interpreta- 
tivne rešetke vjernost/izdaja. U krajnjem slučaju ovi različiti odgovori 
svjedoče, svi skupa, o tome kako je »ostala živa evanđeoska nape- 
tost« koju je Franjo »uključio u život Crkve«. 14 


Izvor : 

Uvod u Životopise sv. Franje preveo Velimir Blažević prema: Fonti Francesca- 
ne, Nuova edizione, a cura di Ernesto Caroli. Padova: Editrici Francescane, 
2004, str. 219-231. Tekst redigirao Ante Šoljić. 


14 E. Pasztor, Francescanesimo e papato, u: Francesco, ii francescanesimo e la cultura 
della nuova Europa (Acta Enciclopedica, 4), priredio I. Baldelli i A. M. Romanini, 
Roma 1986, str. 104. 

Tekst takozvanog encikličkog pisma ili Okružnice brata Ilije o pre- 
minuću svetog Franje (Michael Bihl ga je prekrstio na taj način) obja- 
vio je prvi put 1620. Vilim Spoelberch u Speculum vitae B. Francisci et 
sociorum eius, prema primjerku koji je upućen bratu Grguru, ministru 
Francuske, i sačuvanom u samostanu Manje braće rekolekta u Va- 
lenciennesu. U drugom dijelu Spoelberchova djela, ustvari poglavlja 
48-51 posvećena su bratu Iliji; zasebice je bio objavljen tekst pisma. 
Također Luke Wadding donosi tekst u svojim Annales Minorum (II, 
167-169), osiguravši mu tako veliko širenje; Wadding je ustvrdio 
(a njegove je tvrdnje potvrdio i fra Candide Chalippe koji je 1728. 
objavio jedan životopis svetog Franje, potom ponavljano prevođen 
na talijanski) da je mogao koristiti jedan primjerak originala, koji su 
mu uputila braća samostana Valenciennesa. U novije vrijeme tekst 
je unesen uX. svezak »Analecta Franciscana« . Izdanja Spoelbercha i 
Waddinga sadrže neke razlike, ali ne takve da mijenjaju ton govora; 
daljnju neku varijantu konačno su uveli priređivači »Analecta Fran- 
ciscana« (koji su se služili Waddingovim tekstom ne uspoređujući ga 
s onim koji je izdao Spoelberch); Franjevački izvori prepisuju ovo 
posljednje izdanje. 

Od Ilijine Okružnice nije ostao nikakav rukopisni trag; ne spo- 
minju je Franjine biografije, dok o njoj govori Jordan Janski u svojoj 
Kronici (usp. Jord 50): prema ovom posljednjem, ipak, na vijest o 
Franjinoj smrti u pismu bi slijedila jedinstvena vijest o čudu stigmata 
i o drugim čudesima »post mortem«, zatim poziv ministrima i ku- 
stodima da se skupe na kapitul za izbor novoga generala. Jordanovo 
svjedočanstvo ne slaže se, dijelom, s tekstom koji nam je sačuvan, 
premda se nagađalo da je ono ustvari preuzimalo sadržaj više pisama 
upućenih različitim naslovnicima. Uostalom, treba imati na umu da 
isto pismo koje mi danas posjedujemo spaja različite tekstove. 

Prvi dio (usp. Okrll 1-7), ustvari, čini jednu cjelinu za sebe: iza 
boli zbog Franjine smrti, proglašene sa zanosom, slijedi vijest o veli- 
kom čudu stigmatizacije i poziv na čuvanje uspomena na sveca, da se 
moli za njega i da se moli njemu. Budući da je u latinskoj upotrebi 
ime pošiljaoca stavljeno na početak, skupa s pozdravima, posljednje 
riječi ovog prvog dijela (koji završava s »amen«) mogu predstavlja- 

ti završni tekst jednog pisma. Drugi dio (usp. Okrll 8-10), k tome, 
sadrži ponavljanja s obzirom na prvi. Posve jasno se nalazimo dakle 
pred ne jednim, nego pred dvama pismima, o kojima ipak ne znamo 
kada i kako je došlo do spajanja u samo jedan tekst. 

Tako kako se predstavlja, spis - koji se služi obilato biblijskim 
izrekama, s brojnim slikama, asonancama, implicitnim i eksplicitnim 
citatima - izgleda da se ne obazire na Franjino biografsko događanje. 
Tu su više skicirane teme koje će Toma Celanski razviti u Drugi živo- 
topis sv. Franje (Memoriale in desiderio animae), a Bonaventura u Veći 
Životopis (Legenda maior). Franjo je prikazan kao drugi Mojsije (Okrll 
2), drugi Ivan Krstitelj i drugi Ilija (Okrll 3): jasan je naglasak dakle 
na njegovoj eshatološkoj funkciji. 

Dokument sačinjava prvo svjedočenje o Franjinim stigmama i, 
unatoč nemogućnosti da ga se identificira »tout court« s onim koje 
je izašlo iz Ilijina pera, pokazuje se vrlo dragocjenim. Opis koji nam 
prikazuje oblik stigmata razlikuje se od onoga Tome Celanskog: pre- 
ma Iliji Franjine ruke i noge sačuvale su otvore rana (Okrll 5); prema 
Celanskome međutim, koji je u toj točki izričito ispravio Iliju, one su 
predstavljale mesnate izrasline u obliku čavala (lCel 113). To ipak 
nije dovoljno da se oduzme vjerodostojnost jednom ili drugom, da- 
pače upravo takvo razlikovanje iznosi na vidjelo objektivnu poteško- 
ću svjedoka da izvijeste prikladnim pojmovima jednu činjenicu koja 
ih je iznenadila; sam Ilija tvrdi da se radi o događaju nikad prije ču- 
venom (Okrll 5). 

Koliko god podešavano, pismo predstavlja dragocjen izvor i, ba- 
rem u svojim bitnim točkama (posebice vijest o stigmama), u biti 
vjerodostojan. I premda u tonu mjestimice pretjerano razvučeno i re- 
toričko, pokazuje iskrenu Ilijinu ljubav za onoga kojeg on zove »brat 
i otac« (Okrll 3). 


Izvori : 

Uvod u Okružnicu fra Ilije preveo Velimir Blažević prema: Fonti Francescane, 
Nuova edizione, a cura di Ernesto Caroli. Padova: Editrici Francescane, 
2004, str. 233-236. Tekst redigirao Ante Šoljić. 

Okružnicu fra Ilije preveo Hadrijan Borak prema: Analecta Franciscana, tom. X, 
Quaracchi: Ad Claras Aquas, 1942, str. 525-528. 


Okružnica brata Ilije 

O PREMINUĆU SVETOGA FRANJE 


Ljubljenom u Kristu bratu Grguru, poglavaru braće u Francu- 
skoj, sa svom braćom njegovom i našom, brat Ilija, grešnik, upućuje 
pozdrav. 

Prije nego započnem govoriti, uzdišem, i s pravom: kao voda se 
moji razlijevaju krici (usp. Job 3,24), jer obistinjuje se moje straho- 
vanje, obistinjuje se i vaše, snalazi me evo čega se bojah (usp. Job 3, 
25), snalazi i vas, jer se od nas udaljio tješitelj (usp. Tuž 1,16), i koji 
nas je kao jaganjce nosio u svom naručju (usp. FIoš 1 1,3), otputovao 
je (usp. Mt 21,33) u daleku zemlju (usp. Lk 19,12). Drag Bogu i lju- 
dima (usp. Sir 45,1) primljen je u sjajne stanove; on koji je Jakova 
učio zakonu života i stege (usp. Sir 45,6), a Izraelu ostavio zavjet mira 
(usp. Sir 45,30). Zbog njega bi se trebalo veoma radovati, ali se mo- 
ramo žalostiti mi koje u njegovoj odsutnosti okružuje tama (usp. Sir 
23,26) i smrtni zavija mrak (usp. Ps 43,20). To je za sve gubitak, a za 
mene izvanredna bol, jer me ostavio u tmini (usp. Pnz 5,23) opte- 
rećenog mnogim brigama i pritisnutog bezbrojnim nevoljama. Zato 
vas zaklinjem: žalostite se, braćo, sa mnom, i ja sam pun tuge (usp. 
Zah 9,5) i s vama se žalostim, jer stno siročad, oca nemamo (usp. Tuž 
5,3) i ugasila nam svjetlost vida očinjeg (usp. Ps 38,11). 

Da, uistinu, prisutnost brata i oca našega Franje bila je svjetlo 
(usp. Iv 12,35) ne samo nama, koji smo bili blizu, nego i onima koji 
su ispovijedanjem i životom bili daleko (usp. Ef 2,17) od nas. Bio je 
naime svjetlo odaslano od istinskog svjetla (usp. Iv 1,8-9), koji oba- 
sjavaše one što sjede u tmini i sjeni smrtnoj, da bi upravio noge njihove 
na put mira (usp. Lk 1,79). To je i učinio kao pravo Sunce. Onaj koji 
se rađa s visine (usp. Lk 1,78) obasjavao je njegovo srce i zapalio je 
volju ognjem svoje ljubavi: propovijedajući kraljevstvo Božje (usp. Lk 
8,1) i obraćajući srca otaca k sinovima i nerazumne k razumnosti pra- 
vednih, ipo svem svijetu pripravljao je Gospodinu novi narod. (usp. Lk 
1,17; Mk 4,6). Ime mu se pročulo do dalekih otoka (usp. Sir 47,17) i 
divile su se sve zemlje predivnim djelima (usp. Ps 139,14; Post 13,9) 
njegovim. 

Stoga se nemojte, sinovi i braćo, prekomjerno žalostiti, jer će nas 
Bog, otac sirota (usp. Ps 68,6), tješiti svojom svetom utjehom (usp. 
2 Kor 7,6-7), a ako plačete, braćo, plačite nad sohom, ne nad njim 
(usp. Lk 23,28). Jer »usred života u smrti smo« (usp. Ps 6,6), a on 
je prešao izsmrti u život (usp. Iv 5,24). Radujte se jer prije nego je bio 
uzet od nas (usp. 2 Kr 2,9) kao drugi Jakov (usp. Post 49,28) blago- 
slovio je sve svoje sinove i svima je oprostio grijehe koje je tko od 
nas djelom ili mišlju učinio protiv njega. 

A nakon što sam ovo rekao, javljam vam veliku radost (usp. Lk 
2,10)inovo čudo. Odvijeka se nije čulo (usp. Iv9,32) za takav znak, 
osim na Sinu Božjemu (usp. Otk 7,2), koji je Krist Gospodin (usp. 
Lk 2, 11). Nedugo prije smrti brat i otac naš pojavio se razapet, 
na svome tijelu noseći pet rana, koje su doista bilježi Kristovi (usp. 
Gal 6,17). Njegove su naime ruke i noge imale ubode čavala, pro- 
bodene s obiju strana, rane su bile trajne i pokazivale su crnu boju 
čavala. A njegova su se rebra pojavila kopljem probodena i često 
su gubila krv. 

Dok je duh njegov još živio u tijelu, ne bijaše na njemu ljepote 
ni sjaja, nego prezreno lice njegovo (usp. Iz 53,2-3), i nije na njemu 
bilo uda koji ne bi bio mnogo trpio. Poradi grčenja živaca udovi su 
mu se bili ukočili, kao što biva na mrtvom tijelu, ah poslije svoje 
smrti izgledao je prekrasan (usp. 1 Sam 16,12; 17,42), čudnovatim se 
sjajem zarumenio, na radost onih koji su ga vidjeh. A udovi, koji su 
prije bih ukočeni, postah su veoma gipki, pregibajući se kao u malog 
djeteta kako im odgovara, ovamo i onamo. 

Zato, braćo, blagoslivljajte Boga i hvalite ga pred svima jer nam 
se smilovao (usp. Tob 12,6) i sjećajte se (usp. Mudr 2,4) oca i brata 
našeg Franje na hvalu i slavu (usp. Fil 1,11). Onoga koji ga je uzve- 
hčao među ljudima i proslavio pred anđelima (usp. Lk 12,8). Mohte 
za njega, kao što je od nas prije tražio, i mohte njega da nas Bog s 
njime učini dionicima svoje svete milosti. Amen. 

Četvrtog hstopada, u nedjelju, u prvi sat prethodne noći otac i 
brat naš Franjo preseho se Kristu. A vi, predraga braćo, do kojih će 
doći ovo pismo, slijedeći stope (usp. Post 33,14) izraelskoga naroda, 
koji je oplakivao svoje slavne vođe Mojsija i Arona, pustimo neka 
poteku suze pošto smo hšeni utjehe takvoga oca. 

Iako je naime pobožno veseliti se s Franjom, ipak je pobožnije 
oplakivati ga. Doista, pobožno je vesehti se s Franjom, jer on nije 
umro, nego je otišao na nebeski sajam, sa sobom noseći novčani tobo- 
lac, a vratit će se o uštapu (usp. Izr 7,19-20). Pobožno je oplakivati 
Franju, jer nas je vodio na svim putovima (1 Sam 18,16), kao Aron 
(usp. Heb 5,4) i iznosio nam iz svoje riznice novo i staro (usp. Mt 
13,52), i tješio nas u svakoj našoj nevolji (usp. 2 Kor 1,4.). Uklonjen je 
iz naše sredine (usp. Heb 11,5) i sad se zovemo siročad, oca nemamo 

(usp. Tuž 5,3). Ali jer je pisano: »Siromah se tebi predaje, ubogu ti 
si pomoć« (Ps 10,14), svi, predraga braćo, molite usrdno (usp. Tob 
8,6), jer iako je razbijen vrč glineni (usp. Iz 10,33; Jr 19,1-2) u dolini 
sinova Adamovih, da se ipak onaj Svevišnji Lončar udostoji drugi 
častan obnoviti (usp. Jer 19,11), koji će biti nad mnoštvom našega 
roda, i kao pravi Makabej voditi nas u boj (usp. 1 Mak 2,66). 

I jer nije suvišno moliti za mrtve (usp. 2 Mak 12,44), molite Gos- 
podina (usp. Iz 37,15; 38,2) za njegovu dušu. Svaki svećenik neka 
čita tri mise, svaki klerik psaltir, braća laici pet Očenaša; klerici neka 
zajedno slave vigiliju. Amen. 

Brat Ilija, grešnik 

Uvod 


Sam Toma Ćelanski označio je posve jasno razdiobu svoga djela 
(lCel, Prolog 2)} U Prologu napominje da je materiju razdijelio u tri 
dijela: prvi, u koji su umetnuta neka od čudesa koja je Franjo učinio 
za života, ide kronološkim redom (od svečeva rođenja do 1224); u 
drugom se radi o posljednje dvije godine utemeljiteljeva života; treći 
skuplja čudesa i pripovijeda o slavnom događaju kanonizacije (istina, 
tijek je suprotan, prvo kanonizacija zatim čudesa). Različiti dijelovi 
nejednake su veličine i kronološki red ne poštuje se uvijek strogo: 
posebice za neke teške godine Toma izgleda krajnje neodređen i 
nedorečen. Toma u Prologu precizira da mu je naredbu da piše dao 
papa ( lCel, Prolog 1): nije bila česta stvar i može se protumačiti samo 
ako se ima u vidu, osim potpune vjernosti od samog početka koju 
su Franjo i njegovi iskazivali prema papi i Rimskoj crkvi, također i 
iznad svega velika važnost koju je Grgur IX. dodjeljivao prosjačkim 
redovima za obnovu Crkve. Na istom mjestu hagiograf, izjavljujući 
da mu je istina učiteljica i voditeljica, precizira da je nastojao razviti 
koliko je bolje mogao i neodgovarajućim riječima što je sam čuo s 
Franjinih usana i koliko je uspio doznati od prokušanih i vjerodostoj- 
nih svjedoka. 

Hagiograf se nije dugo družio sa svecem; možda je bio član one 
grupe ljudi, nekoliko obrazovanih a drugi plemići, koji su se oko 
1215. pridružili bratstvu u Svetoj Mariji Anđeoskoj (lCel 57). Od 
Jordana Janskog doznajemo da je uzeo udjela u drugoj misiji u Nje- 
mačkoj, godine 1221, zauzimajući više puta dužnost kustoda u ra- 
znim mjestima i postavši čak, na određeno vrijeme, vikar teutonske 
provincije (usp. Jord 19, 30, 31, 33). Toma vjerojatno nije bio u Asizu 
kad je Franjo umro, ali skoro sigurno se tu nalazio na dan njegove ka- 
nonizacije, o čemu pripovijeda s obiljem pojedinosti ( lCel 123-126). 
Njegova osobna sjećanja stoga su mogla pokriti ograničeni broj godi- 
na; značajna pomoć mu je sigurno dolazila od »provjerenih i istinitih 


1 Za ovaj uvod u Prvi životopis Čelanskoga ograničavam se na bitno, da sažmem 
ono što je pisano u »Alter apostolus«. Per una rilettura delle »Vita beati Francisci« u: 
R. Paciocco-F. Accrocca, La legenda di un uomo chiamato Francesco. Tommaso da Cela- 
no e la »Vita beati Francisci« (Tau, 9), Milano 1999., str. 137-260. 

svjedoka« (lCel, Prolog 1). Možda je Toma imao na raspolaganju ta- 
kođer pisane izvore (sigurno su bila napismeno opisana čudesa koja 
su pročitana za vrijeme kanonizacije); poznavao je osim toga spise 
sveca, čiji su tragovi prepoznatljivi unutar djela. 

On je morao dovršiti vlastiti rad u relativno kratku vremenu: ako 
trebamo vjerovati vijesti - a nema ozbiljnih razloga da se u to sumnja 
- koju donosi jedan pariški rukopis Prvog životopisa, Grgur IX. je po- 
gledao i potvrdio rad u veljači 1229. Potpuno vladajući prethodnim 
hagiografskim obrascima, vrlo dobar poznavatelj Svetog pisma i pra- 
vila »kretanja« (koje je prozi davalo ritmički tok), Toma je pokazao 
znatne literarne sposobnosti: bez sjene sumnje Prvi životopis pokazu- 
je se, s ovoga stajališta, kao djelo visoke razine. 

U prikazivanju braći Franjine slike on nije mogao ne voditi ra- 
čuna o buli kanonizacije Grgura IX. Mira circa nos: u tom zahtjev- 
nom i svečanom dokumentu Grgur IX. je u Franji vidio slugu koji je 
stigao u jedanaesti sat da se pobrine za vinograd Gospodnji koji je 
neobrađen; u papinoj izjavi pojavljuje se kao ponosan ratnik, borac 
na Božjem polju, koji iskorjenjuje neprijatelje Crkve djelotvornošću 
svoga propovijedanja. Nije više ponizno »sequela Christi«, lišeno 
svakog jamstva i sigurnosti, bilo to koje je određivalo ponašanje sveca 
iz Asiza, nego zauzimanje za reformu Crkve. Sveukupno iščitavanje 
Franjine svetosti koje pruža Toma pokazuje se potpuno sukladnim sa 
slikom koju je papa predstavio. 

On je čitao Franjino iskustvo u svjetlu velikih uzora prošlosti: 
često se pozivao u tom pogledu na Augustinov uzor da protumači 
njegov lik iz mladenačkih dana; Toma naime, nadahnjujući se na 
Ispovijestima, naglasio je zabludjeli hod Franjine mladosti, da bi još 
više uzdizao njegovo obraćenje: od velikog grešnika do velikog sveca, 
veličajući na taj način djelo milosti i Božjeg milosrđa. Ipak mislim da 
nije bio Augustin, nego Pavao uzor za Tomino uspoređivanje: onaj 
Pavao koji je, da se ne zaboravi, tvrdio da nosi rane Kristove na svo- 
me tijelu (usp. Gal 6, 17). 

Koliko god je očito da hagiograf pretjeruje u moralističkom tonu, 
ne bih se ipak zbog toga usudio reći da je njegovo pripovijedanje o 
Franjinoj mladosti samo plod »moralističkog pretjerivanja« - kako 
Raoul Manselli tvrdi iz Oporuke (»budući da sam bio u grijesima«), 
jer mi se čini da Toma, pod ljuskom govora izgrađujućih tonova i 
korištenja utvrđenih hagiografskih obrazaca, zadržava odlomke 
življenja koji nikako nemaju izgled općih mjesta prisutnih u tolikim 
životima svetaca, nego pokazuju apsolutnu spontanost, koja odmah 
upućuje na izravna svjedočenja (usp. lCel 5, 12). U njegovoj slici 
mladog Franje ne dominiraju samo negativne crte, nego se pojavljuju 
i oni vidovi velikodušnosti i plemenitosti (lCel 2, 4, 17) koji će biti 
toliko podcrtani u drugim izvorima, naročito u Svjedočanstvima troji- 

ce drugova. Tako što se tiče ostaloga, istina je da je djelo, sveukupno 
gledano, sukladno viziji pape, pa iako neke stvari prešućuje (Toma 
elegantno izbjegava, na primjer, krizu iz 1220, koja je prisilila Franju 
da se žurno vrati s Istoka) i vodi računa o jasnim političko-religio- 
znim zahtjevima, ipak pruža odlomke autentičnosti koje je teško naći 
u drugim izvorima, kao na primjer ozdravljenje opsjednutoga iz San 
Geminia, opis Franjina fizičkog portreta, Božić u Grecciu (usp. lCel 
69, 83, 84-87). 

U Prvom životopisu Franjo je predstavljen - iako usporedba nije 
nikad napravljena izričito - kao novi Pavao koji podnosi svaku nevo- 
lju za Božje izabranike; vojnik koji, »slijedeći život i stope apostola« 
(lCel 88), oplođuje polje Gospodnje sjemenom svoga propovijeda- 
nja, gospodareći scenom kao apostol posljednjeg sata. Toma se po- 
kazuje potpuno svjestan »novosti« koju predstavlja Franjo (lCel 36, 
82) i njegov Red u panorami povijesti Crkve (lCel 89), iako potom 
iznosi bit franjevačkog života kao ponavljanje jednog prethodnog 
obrasca koji su svi već napustili. Ova svijest o novosti dominira ta- 
kođer pripovijedanjem o Franjinoj kanonizaciji (lCel 121, 123, 125). 
Ipak tu inovativnu službu filtrira tradicionalna misao koja ublažava 
neke njegove crte: dovoljno je vidjeti kako je hagiograf mladenački 
život sveca, boravak »u grijesima« (Opor) pod znakom ispraznosti 
prikazao jezikom natopljenim pesimističkim moralizmom. 

Toma svodi na početke Franjina života njegovu jasnu želju da oži- 
votvori jedan specifičan oblik redovničkog života: svetac je dao život 
Redu manje braće (lCel 38), i to se dogodilo u Porcijunkuli (lCel 
88); Red kojemu su u početku mnogi stavljali zamke (lCel 74,) a bra- 
nio kardinal Hugolin, kojeg je sam Franjo izabrao za oca i gospodara 
svega »reda«. Sam Hugolin koji, osim što je branio novu redovničku 
obitelj, pokazao se brižljiv u podržavanju širenja Reda i u porastu 
glasa o njemu (lCel 99). Uslijed toga Toma daje ograničen prostor 
iskustvu prvotnog »bratstva«. Ne samo to. Nedostaje također u nje- 
govu djelu bilo kakvo ukazivanje na poteškoće na koje je ono moralo 
neizbježno nailaziti, drugdje zasvjedočene velikom jasnoćom. 2 

Red, nova franjevačka obitelj, već je od početka pozvan da razvije 
poslanje u Crkvi, naročito kroz propovijedanje. Budući da je izabrao 
da živi prema evanđelju, Franjo je odmah počeo propovijedati svima 
obraćenje (lCel 23): proces traženja, koji je trajao nekoliko teških 
godina, našao je svoje konačno polje u misionarskoj aktivnosti koja 
se konkretizirala prvenstveno u propovijedanju mira. Franjo je Kri- 
stov vojnik koji namjerava proći gradove i dvorce radi naviještanja 
kraljevstva Božjeg (lCel 36). Radi se o jednoj klasičnoj slici, dobro 


2 Usp. Peruđ 35,36-40; LegTd 17,19-24; o tim poteškoćama Toma nabacuje samo 
jednu napomenu: lCel 40. 

poznatoj u hagiografskoj literaturi, koja se često vraća (IČel 62, 65, 
98; usp. također IČel 97). Toma u više navrata prikazuje Franju 
usmjerenog na propovijedanje. 

Ipak teško bi se pogriješilo ako bi se htjelo svesti Tomin portret 
na pohvalu Franjina propovijedanja i na pastoralno naprezanje Reda 
manje braće. Kod Tome ostaje uistinu mnoštvo registara koji čine od 
njegova djela »otvoren obrazac«, u stanju da prihvati različita isku- 
stva, da ne isključi moguće i daljnje razvoje u odnosu na ono što je 
njegov privilegirani obrazac. Stoga ako je istina da on govori o Redu 
u terminima divljenja, također je istina da ne štedi ni kritike (IČel 
28, 50, 54, 96, 103-104): to ostavlja dovoljno mogućnosti za različite 
planove čitanja. Iako Toma pokazuje sveca zauzetog već od početka 
u propovijedanju, ništa manje taj registar ne isključuje Franjine tjes- 
kobe i aspiracije, često »napastovanog« samoćom i osamom, naro- 
čito u posebnim i teškim momentima (IČel 71, 91, 103). Upravo to 
mnoštvo registara doprinosi da ovo djelo učini veoma važnim doku- 
mentom, kako s povijesnoga tako i s hagiografskoga stajališta. 


Izvori : 

Uvod u Prvi životopis sv. Franje preveo Velimir Blažević prema: Fonti Francesca- 
ne, Nuova edizione, a cura di Emesto Caroli. Padova: Editrici Francescane, 
2004, str. 241-246. Tekst redigirao Ante Šoljić. 

Prvi životopis sv. Franje preveo Damjan Damjanović s latinskog izvornika prema: 
Fr. Thomas de Celano, Vita prima s. Francisci Assisiensis, Editio PP Collegii 
S. Bonaventurae, Ad Claras Aquas (Quaracchi), 1926. 


Proslov 


U ime Gospodnje. Amen. 


Počinje proslov životopisu blaženoga Franje 

1. Zelja mi je, s dužnim poštovanjem, redom ispripovjediti život 
i djela blaženoga našeg oca Franje. Nitko međutim pojedinačno ne 
pamti sve ono što je on činio i naučavao. Da mi ipak istina bude 
vodiljom i učiteljicom, nastojat ću prema svojim moćima, makar i 
nevještim riječima, izložiti barem ono što sam čuo iz njegovih usta 
ili doznao od poštenih i pouzdanih svjedoka. A dajem se na taj po- 
sao po zapovijedi slavnoga gospodina pape Grgura. 3 O da mi je biti 
učenikom onoga koji je uvijek izbjegavao zakučasti govor te nije 
mario za kićene riječi! 

2. Sve što sam mogao sabrati o tome blaženom čovjeku razdijelio 
sam u tri dijela, a to opet u poglavlja, da u raznolikosti vremena 
ne iznevjerim redoslijed događaja i time ne ugrozim istinitost. U 
prvom se dijelu držim povijesnoga reda; posvetio sam ga čistoći bla- 
žena druženja i njegovu životu. Unio sam ovamo i neka od mnogo- 
brojnih čudesa što ih se Gospodin Bog udostojao izvesti po njemu 
dok je živio u tijelu. U drugome se dijelu pripovijedaju događaji od 
pretposljednje godine njegova života pa do njegove blažene smrti. 
Treći pak dio sadrži, a još većim dijelom prešućuje, ona čudesa što 
ih je slavni svetac, kraljujući s Kristom na nebesima, izveo na zemlji. 
U tom se dijelu govori o poštovanju, časti, poklonstvu i slavi što mu 
najpobožnije iskazaše sretni papa Grgur i s njime svi kardinali svete 
Rimske crkve. Hvala Svemogućemu Bogu koji se u svojim svecima 
uvijek pokazuje divan i vrijedan ljubavi. 


3 To je Grgur IX. koji je izabran za papu 19. ožujka 1227, a umro je u Rimu 22. ko- 
lovoza 1241. Prije se zvao Hugolin ili Hugo, a bio je velikaškoga podrijetla. Godine 
1 198. postao je kardinal-đakon sv. Eustahija i kao takav bio biskup Ostije i Veletrija. 

Na hvalu i slavu svemogućega Boga Oca i Sina 
i Duha Svetoga. Amen. 


Počinje život blaženoga našeg oca Franje 


1. POGLAVLJE 
Kako je živio kao svjetovnjak 

1 . Asiz se nalazi u Spoletskoj dolini. U njemu je živio čovjek ime- 
nom Franjo. Roditelji su ga od rane mladosti odgajali za ispraznosti 
svijeta. Dugo je on obijesno nasljedovao njihov bijedni život i vlada- 
nje. Zapravo, postao je taštiji i objesniji od njih. Taj vrlo loši običaj 
i opasan nauk ukorijeniše se posvuda u onih koji nose kršćansko 
ime, kao da je to državnim zakonom uvedeno i propisano, pa se i 
mala djeca već od kolijevke popustljivo i nerazborito odgajaju. Jed- 
va nejaka djeca počnu sricati riječi i tepati, a već ih znakovima i gla- 
sovima navode na vrlo ružne i odvratne stvari. Pa kad dođe vrijeme 
da budu odbijena od prsiju, sile ih da govore pa čak i čine koješta 
puno nečednosti i raspuštenosti. Poneki se među njima, ponukan 
plahošću dobi, ne usuđuje uljudno vladati, jer će postati žrtvom su- 
rovih postupaka. Lijepo o tom govori svjetovni pjesnik: »Budući 
da smo odrasli usred roditeljskog upućivanja, sva nas zla slijede od 
djetinjstva« (A. L. Seneca). To je svjedočanstvo istinito, jer su želje 
roditelja za djecu to štetnije što su bili popustljiviji. Ah kad malo 
više ponarastu, neprestano upadaju u sve gora djela, jer ih oni na to 
tjeraju. Iz zla korijena raste zlo drvo, i što je jednom izopačeno, teš- 
ko se može ispraviti. Sto misliš, kakvi će oni biti kad počnu prolaziti 
kroz vrata mladenaštva? Tada će se prepustiti mnogovrsnim lako- 
umnostima. Jer im je slobodno raditi što hoće, svim se žarom pre- 
daju u službu sramotnim stvarima. Tako dragovoljnim robovanjem 
postaju robovi grijeha, oruđe bezakonja. Sve svoje udove kao oruđe 
predaju bezakonju. Budući da u sebi nemaju ništa od kršćanskoga 

duha ni u životu ni u ponašanju, zaštićuju se samo kršćanskim ime- 
nom. Bijednici većinom hine kao da su počinili veće nevaljalštine 
nego što su ih zaista učinili da ne bi izgledali vrijedni većega prezira 
zato što su nedužniji. 

2. Tako bijedan bijaše početak čovjeka kojega danas častimo 
kao sveca jer je zaista svet. Takav je bio od djetinjstva pa gotovo 
sve do dvadeset i pete godine svoga života. To je razdoblje bijedno 
proigrao i uludo potrošio. Štoviše, u ispraznosti života nadmašivao 
je svoje vršnjake. Bio je poticatelj zala i natjecao se u mnogim bu- 
dalaštinama. Svi su mu se divili, a on je nastojao sve ostalo prete- 
ći sjajem isprazne slave, vragolijama, posebnostima, lakrdijaškim i 
ispraznim riječima i pjesmama. Odijevao se raskošno i mekušno. 
Bio je veoma bogat, ali nije bio škrt, nego rasipan. Nije bio gramziv 
za novcem, nego je imetak upravo rasipao. Bio je inače uljudan, pri- 
vlačiv i prijazan, iako sebi na štetu. Budući da su mnogi najviše zbog 
toga išli za njim, a sve su to bili prijatelji zla i podjarivači lopovština, 
tako je bio okružen četama ništarija. Ponosno je i samosvjesno stu- 
pao prolazeći babilonskim ulicama dok Gospodin s nebesa nije na 
nj bacio svoj pogled i dok svoj gnjev nije od njega otklonio. Obuz- 
dao ga je svojom hvalom da posve ne propadne. I zato se nad njim 
ispružila ruka Gospodnja i promijenila se desnica Svevišnjega da bi 
se po njemu grešnicima pružilo pouzdanje da će odahnuti u milosti 
i da bi po obraćenju Bogu svima bio uzorom. 


2. POGLAVLJE 

Kako je Bog pohodio njegovo srce 
po tjelesnoj bolesti i po noćnom viđenju 

3. Dok je taj čovjek još mladenačkim žarom izgarao u grijesima 
i dok ga je povodljiva mladenačka dob snažno nagonila na ostvari- 
vanje mladenačkih prava i nije se dala utažiti i dok je bio potican 
otrovom »stare zmije«, najednom se nad njim pojavila Božja osveta 
ili, radije, pomazanje. Najprije se dao na sređivanje svoga neisprav- 
noga mišljenja. Tjerao je dušu u tjeskobu, a tijelu je nanosio neu- 
godnosti prema onoj prorokovoj: »Evo ću joj put trnjem zagraditi i 
zidom ću je opkoliti« (Hoš 2,8). I tako dugo bijaše pritisnut bolešću 
da bi se izliječio od ljudske tvrdoglavosti koja se jedva čim drugim 
može popraviti osim kaznama. Tada je počeo drukčije misliti. Kad 
mu je već bilo malo lakše i kad je, upirući se o štap, počeo amo- 
-tamo po kući hodati da bi opet ozdravio, jednoga je dana izišao 
van i počeo radoznalo promatrati okolicu. Međutim ljepota polja, 
privlačnost vinograda i što god je na pogled lijepo, nikako ga nisu 

mogli razveseliti. Zato se čudio svojoj nenadanoj promjeni, a ljubi- 
telje svega toga smatrao je luđacima. 

4. Tako je od toga dana počeo samoga sebe podcjenjivati i pre- 
zirati sve ono čemu se prije divio i što je prije volio. Ali to ipak nije 
bilo potpuno i ozbiljno jer još ne bijaše slobodan od okova taštine i 
još nije s vrata zbacio jaram opaka robovanja. Najteže je ostaviti se 
navika jer kad se jednom u duši uvriježe, ne mogu se lako iskorije- 
niti. Duh se, dugo vremena od njih odvojen, vraća na ono staro te 
ponavljanje mana prelazi u narav. Zato je Franjo pokušavao izbjeći 
dohvatu ruke Božje i doskora je zaboravio na očinsko karanje. Dok 
mu se smiješila sreća, mislio je na svjetovne stvari i zaboravio na 
nakane Božje. Ponovno se predavao želji za svjetovnom slavom i 
čeznuo za ispraznošću velikih pothvata. Neki se naime asiški ple- 
mić počeo jako naoružavati i, ponesen vjetrom isprazne slave, da bi 
se domogao novaca i časti, odluči poći u Apuliju. Kad je to dočuo 
Franjo, u tom se s njim sporazumio jer je bio lakouman i veoma 
smion. Premda mu ne bijaše ravan po plemenitosti roda, ipak ga 
je nadvisivao velikodušnošću. Gledajući na imutak bio je od njega 
siromašniji, ali je s obzirom na darežljivost bio rastrošniji. 

5. Jedne noći izgarajući od želje da pođe na taj put sav se pre- 
dao razmišljanju kako da ostvariti. Onaj koji ga je udario šibom 
pravednosti u noćnom ga je viđenju pohodio slatkoćom milosti. A 
Budući da je bio željan slave, privukao ga je sebi i uzdigao do naj- 
višeg vrhunca slave. Prividjelo mu se naime da mu je cijela kuća 
puna vojničkog oružja: sedala, kopalja, štitova i drugih potrepština. 
Mnogo se tomu obradovao i u sebi se, šuteći, u čudu pitao što je to. 
Nije naime u svojoj kući običavao viđati takve stvari, nego je samo 
navikao gledati bale sukna za prodaju. Kad se silno začudio zbog 
neočekivana događaja, rečeno mu je da će sve ovo oružje pripasti 
njemu i njegovim vojnicima. Kad se tog jutra probudio, ustao je 
radostan. Smatrao je da mu viđenje pretkazuje veliku sreću i sretno 
putovanje u Apuliju. Nije znao što da rekne, i povjereni mu zadatak 
nije odmah razumio. Ipak je u tom pogledu bio sposoban rasuditi 
da njegovo tumačenje viđenja nije ispravno. Premda je viđenje ima- 
lo dosta sličnosti s događajima, ipak se njegovo srce nije obradovalo 
takvim stvarima kao inače. Trebalo je da samoga sebe prisili i izvrši 
što je zamislio da željeno putovanje ostvari. I zaista se najprije zgod- 
no spominje oružje i na vrlo prikladan način daje se oružje vojniku 
koji će se boriti s jakim, naoružanim neprijateljem, da bi poput dru- 
gog Davida u ime Gospodina Boga nad vojskama oprao Izrael od 
stare sramote što mu je zadadoše neprijatelji. 

3. POGLAVLJE 

Kako je promijenjen u duši, ali ne u srcu, 
alegorijski govorio o nađenu blagu i zaručnici 

6. Izmijenio se, ali ne na tijelu, nego u duši. Odustao je od pu- 
tovanja u Apuliju i nastojao svoju volju usmjeriti prema božanskim 
stvarima. Tako se malo povukao od svjetovne buke i posla te nasto- 
jao u svoju unutrašnjost ponovno smjestiti Isusa Krista. Kao mudar 
trgovac sakrio je nađeni biser pred očima ismjehivača i potajno na- 
stojao, pošto sve svoje proda, da ga kupi. U gradu Asizu bio je neki 
čovjek koji mu je bio draži od ostalih. Bili su vršnjaci. A budući da ih 
je vezala neprestana bliskost i međusobna ljubav, Franjo se odvažio 
da ovome povjeri svoje tajne. Cesto ga je vodio na samotna mjesta 
prikladna za povjerljive razgovore. Uvjeravao ga je da je pronašao 
neko dragocjeno i veliko blago. Toga je čovjeka obradovao i počelo 
ga zanimati ono što je čuo. Svaki put je s njim rado išao kad god bi 
ga Franjo pozvao. Nedaleko od grada nalazila se jedna spilja do koje 
su često išli razgovarajući o blagu. Čovjek Božji, kojega je sveta od- 
luka već posvetila, ušao bi u onu spilju, a prijatelj bi ga vani čekao, 
dok se on, obuzet novim i neobičnim oduševljenjem, u skrovitosti 
molio svom Ocu. Želio je da nitko ne zna što unutra radi i poradi 
većega dobra to je mudro tajio. Samo se s Bogom savjetovao s obzi- 
rom na svoju svetu odluku. Pobožno se molio da vječni i istiniti Bog 
ravna njegov put i da nauči izvršavati njegovu volju. Veoma je mno- 
go trpio u duši i nije mogao mirovati dok ne provede u djelo što je u 
srcu zamislio. Različite misli su mu se kovitlale po glavi i njihova si- 
lovitost ga je nemalo smućivala. Iznutra je gorio božanskom vatrom 
i nije mogao izvana sakrivati žar koji mu je zahvatio srce. Kajao se 
što je tako teško sagriješio i uvrijedio pogled Božjeg veličanstva. Ni 
prijašnje ni sadašnje nevaljalštine nisu ga više veselile, ali se još nije 
u sebe potpuno pouzdavao s obzirom na budućnost. Zato, kad bi se 
iz spilje vraćao k prijatelju, tako je bio od napora satrven te se činilo 
kao da je drugačiji ušao, a drugačiji izišao. 

7. Jednoga dana, kad je najusrdnije zazivao milosrđe Gospodnje, 
Gospodin mu je pokazao što treba činiti. Od tada je bio ispunjen to- 
likom radošću i nije se mogao susprezati, nego je i nehotice ljudima 
u uši nešto priopćivao. I kako zbog veličine nadahnute ljubavi nije 
mogao šutjeti, ponešto je povjerljivo govorio, ah zagonetno. Kao što 
je onom posebnom prijatelju, kako je rečeno, govorio o sakrivenom 
blagu, tako je i drugima pokušavao govoriti slikovito. Govorio je da 
ne kani ići u Apuliju, nego je obećavao da će u vlastitom zavičaju 
izvesti slavne i velike stvari. Ljudi su pomišljah da se kani ženiti pa 
su ga pitah: »Hoćeš h se, Franjo, oženiti?« On im je odgovarajući 

rekao: »Oženit ću se plemenitijom i ljepšom zaručnicom nego ste 
ikada vidjeli; ona sve ostale nadmašuje obličjem i mudrošću.« I zai- 
sta, prava pobožnost je netaknuta Božja zaručnica, koju je primio, a 
kraljevstvo nebesko to je sakriveno blago što ga je s tolikom željom 
tražio. Nužno se moralo posvema očitovati evanđeosko zvanje na 
onome koji je imao biti službenik evanđelja u vjeri i istini. 


4. POGLAVLJE 

Kako je prodao sve i prezreo novac 

8. Gle, tako je zahvaćen milošću blaženi sluga Svevišnjega i utvr- 
đen Duhom Svetim. Budući da je bilo došlo predviđeno vrijeme, 
slijedio je ono navaljivanje svoga srca koje, nakon odreknuća svega 
svjetovnoga, vodi k najvećim dobrima. Nije se smjelo dalje oklijeva- 
ti, jer se smrtonosna bolest toliko razmahala i mnogima je već tako 
zahvatila udove da bi im, ako liječnik samo malo zakasni, ugrabila 
život, kad dah života bude zaustavljen. Zato je ustao, prekrižio se, 
osedlao konja i na nj uzjahao. Ponio je sa sobom grimizne tkanine 
da ih proda. Brzo je stigao u grad koji se zove Foligno. Kad je ondje 
po običaju prodao sve što je donio, sretni je trgovac uzevši novac 
ostavio konja na kojem je do tada jahao. Zatim se vratio, skinuo s 
konja teret i u svojoj pobožnoj duši počeo razmišljati što da učini s 
novcem. Na neobičan se način za čas prepustio Božjem djelovanju. 
Osjećao se silno opterećenim dok je jedan sat uza se nosio onaj 
novac, a sav dobitak smatrao je prašinom. Zato se požurio da taj 
teret što prije odloži. Kad se vraćao prema gradu Asizu, pokraj ceste 
je opazio crkvu koja je bila davno sagrađena na čast sv. Damjana. 
Zbog veoma velike starosti prijetila joj je opasnost da se sruši. 

9. Kad je novi Kristov vojnik prispio do nje, pobožno ganut toli- 
kom potrebom, sa strahom i poštovanjem uđe u nju. Tu je zatekao 
jednog siromašnog svećenika. S velikom vjerom mu je poljubio po- 
svećene ruke, predao mu novac što ga je imao kod sebe i redom mu 
ispripovjedio sve štoje odlučio. Svećenik se začudi više nego što bi 
se moglo vjerovati. Čudio se nenadanoj promjeni stvari i oklijevao 
je da povjeruje u ono što je slušao. A jer je mislio da mu se želi 
narugati, nije htio zadržati predani novac. Viđao ga je naime, tako 
reći do jučer, kako među rođacima i znancima neuredno živi i kako 
svojom ludošću nadmašuje sve ostale. On je međutim ustrajao, na- 
stojeći da svećenik povjeruje njegovim riječima; ponizno ga je molio 
i kumio da mu poradi Gospodina dopusti s njime boraviti. Svećenik 
je napokon pristao da s njim boravi, ah iz straha pred roditeljima 
nije primio novac koji taj istiniti preziratelj novca baci u neki pro- 

zorčić. Do novca nije više držao nego do prašine. On je naime želio 
posjedovati mudrost koja je vrednija od zlata i domoći se razborito- 
sti koja je dragocjenija od srebra. 


5. POGLAVLJE 
Otac ga progoni i veže 

10. Dok je sluga Boga Svevišnjega boravio u spomenutom mje- 
stu, njegov je otac neprestano posvuda obilazio kao brižan tragač 
želeći saznati što mu se sa sinom dogodilo. I kad je doznao da bora- 
vi u već spomenutom mjestu, ganut bolom srca zbog neočekivanog 
događaja veoma se uzrujao. Sazvao je prijatelje i susjede, požurio je 
što je brže mogao do mjesta u kojem je boravio sluga Božji. A Fra- 
njo, jer je bio novi borac Kristov, kad je čuo prijetnju progonitelja i 
predosjećao njihov dolazak, hoteći prepustiti sve srdžbi Božjoj, sa- 
krio se u neku skrovitu rupu, koju je u tu svrhu sam načinio. Ta rupa 
bila je u kući. Možda je za nju znao samo on. U njoj se cijeli mjesec 
dana neprekidno skrivao da se jedva usuđivao izlaziti samo poradi 
obavljanja ljudskih potreba. Ako je kada dobio hrane, pojeo bi je 
sakriven u rupi i potajno mu je pružana svaka druga usluga. Obliven 
bujicom suza neprestano se molio i molio da bi ga Gospodin izbavio 
iz ruku onih koji mu progone dušu. A da bi mu pobožne želje ispu- 
nio dobrostivom naklonošću, postio je, plakao i molio se blagom 
Spasitelju; nije se pouzdavao u svoja nastojanja, nego je sav svoj 
naum prebacio na Gospodina. I premda se nalazio u rupi i boravio 
u tami, ipak je bio obuzet nekom neizrecivom radošću koja mu je 
do tada bila nepoznata. Od nje je sav upravo izgarao. Napustio je 
rupu i izložio se pogrdama svojih progonitelja. 

11. 1 tako je odmah ustao snažan, brz i veseo noseći pred sobom 
štit vjere da započne boj za Gospodina. Oboružan oružjem velika 
pouzdanja krenuo je putem prema gradu. Raspaljen božanskim ža- 
rom počeo je samoga sebe mnogo optuživati zbog tromosti i lijeno- 
sti. Kad su ga vidjeli oni koji su ga poznavali, uspoređivah su ono 
prijašnje s posljednjim. Počeli su ga sažalno prekoravati i nazivati 
ga budalom i luđakom. Na nj su se nabacivah uličnim blatom i ka- 
menjem. Promatrah su ga kako je izmijenio nekadašnje ponašanje 
i kako je od tjelesne trapnje iznemogao. Zato su mu sve što je činio 
uračunavah u mahnitost i ludost. Ah jer je strpljiv čovjek bolji od 
drznika, sluga Božji za sve je ovo bio gluh, i nepravda ga nije ni slo- 
mila ni izmijenila, nego je za sve to zahvaljivao Gospodinu. 

Uzalud naime protivnik progoni onoga koji teži za onim što je 
čestito, jer što taj bude više potiskivan, to će hrabrije pobjeđivati. 

Netko je rekao da pogrda plemenito srce čini hrabrijim (L. A. Se- 
neca). 

12. Nakon što su se ovakve glasine i naklapanja već dugo širila 
ulicama i trgovima grada i nakon što bi tu i tamo odjeknula galama 
onih koji su Franju ismjehivali, među mnogima do čijih su ušiju do- 
prle te glasine bio je konačno i njegov otac. Kad je čuo ime svoga 
sina i to da sugrađani s njim tako postupaju, odmah je ustao, ah ne 
zato da ga oslobodi, nego da ga šatre. Nije se nimalo obuzdavao, 
nego je na nj nasrnuo kao vuk na ovcu, namrgođeno i divlje ga po- 
gledao, zgrabio ga bezobzirno rukom i dosta grubo ga odvukao svo- 
joj kući pa ga je bez samilosti više dana držao zatvorena u tamnom 
prostoru misleći da će mu tako slomiti volju i pridobiti ga. To je 
poduzeo najprije riječima, zatim batinama i napokon okovima. Sve 
je ovo Franju učinilo spremnijim i snažnijim da ostvari svoju svetu 
odluku. Strpljivost ga nije napustila, premda je bio napadan riječi- 
ma i mučen okovima. Onoga kojemu se nalaže da se u nevoljama 
raduje nije moguće ni batinama ni okovima odvratiti od prave naka- 
ne i stava, niti ga je moguće iz Kristova stada odvući. Taj ne dršće u 
poplavi mnogih voda. U tjeskobi mu je bio utočištem Sin Božji, koji 
nam uvijek pokazuje kako je ono što je on podnio za nas veće, da 
nam se naše trpljenje ne čini gorkim. 

6. POGLAVLJE 

Kako je majka Franju oslobodila 
i kako se on pred asiškim biskupom ogolio 

13. Kad je njegov otac zbog žurnih obiteljskih stvari neko vrije- 
me izbivao, čovjek je Božji ostao svezan u kućnom zatvoru, a njego- 
va je majka bila s njim sama kod kuće. Ne odobravajući djelo svoga 
muža, došla je k sinu i umilnim ga riječima oslovila. Kad je vidjela 
da ga ne može odvratiti od njegove odluke, njezino se majčinsko 
srce nad njim ganulo. Raskinula je okove, pustila ga da slobodno 
ode. On se, zahvaljujući svemogućem Bogu, žurno vratio na mjesto 
gdje je prije boravio. Sada se već osjećao slobodnijim, pošto je bio 
prokušan u protivštinama, a po mnogostrukim borbama izgled mu 
je postao vedriji. Preturivši nepravde, postao je srčaniji, svuda se 
slobodno kretao, stupao je hrabrije. Otac se međutim vratio. Kad 
nije našao Franju, počeo je gomilati grijehe na grijehe. Na ženine 
opomene promijenio se. Zatim je odjurio na ono mjesto, galamio je 
i halabučio, da bi ga bar protjerao iz svoga kraja ako ga već ne može 
od nauma odvratiti. Zaista je strah Gospodnji pouzdanje hrabrih. 
Kad je sin milosti čuo da mu dolazi tjelesni otac, odlučno i radosno 

mu se izručio. Na sav glas je vikao da ništa ne drži do njegovih 
okova i batina. Osim toga je izjavio da će za Kristovo ime radosno 
podnijeti sva zla. 

14. Kad je otac vidio da ga ne može od započeta puta odvratiti, 
sav se dao na to da od njega izvuče novac. Čovjek je Božji želio 
da ga potroši i dade za uzdržavanje siromaha i za građevine onoga 
mjesta. Njega, koji nije ljubio novac, nije ni na kakav način bilo 
moguće prevariti; njega, koji za novac nije bio vezan nikakvom pri- 
vrženošću, nije zbog njegova gubitka bilo moguće uznemiriti. Kad 
je otac našao novac što ga je najveći preziratelj zemaljskih stvari 
bacio u prozor i prašinu, njegov je divlji bijes nešto malo splasnuo i 
žeđ pohlepe po nalasku novca donekle se utažila. Otac ga je nakon 
toga izveo pred gradskoga biskupa 4 da se pred njim odrekne svega 
imanja i da mu vrati sve što je još imao. Ne samo da on to nije odbio 
nego se silno radostan požurio da spremno izvrši zahtjev. 

15. Kad je bio priveden pred biskupa, niti je oklijevao niti je krz- 
mao zbog čega. Štoviše, nije čekao nikakvu riječ, a ni sam nije ni 
riječi progovorio. Svukao je sa sebe svu odjeću i bacio je odmah 
pred oca. Štoviše, nije zadržao ni gaće, nego se pred svima svukao 
do gola. A biskup ga je promatrao i silno se divio njegovu zanosu i 
postojanosti. Odmah je ustao i svojim ga rukama zagrlio, zatim ga 
je pokrio svojim plaštem u koji je bio obučen. Jasno je shvatio da je 
to Božja volja i ustanovio da djela ovoga čovjeka, što ih je posebno 
promatrao, u sebi sadrže misterij. Zbog toga mu je ubuduće postao 
pomoćnikom. Prigrlio ga je i osokolio, prihvatio ga je srcem punim 
ljubavi. Evo, sad se gol borio s golim. Odbacio je sve što pripada svi- 
jetu, samo je mislio na Božju pravednost. Tako je nastojao prezreti 
vlastiti život. Otkazao je svu brigu za nj da bi sebi siromahu osigu- 
rao mir na putu uz koji se nalaze zasjede. Od božanskog gledanja 
samo ga je još dijelio zid svijeta. 


7. POGLAVLJE 

Kako je upao među razbojnike, kako su ga bacili u snijeg 
i kako je posluživao gubavce 

16. Dok je tako išao zaogrnut kratkim ogrtačem, on koji se ne- 
koć oblačio u grimiz, kroz jednu šumu francuskim je jezikom pjevao 
pohvale Bogu. U to najednom na nj nasrnu razbojnici. Kad su ga su- 


4 Bio je to asiški biskup Gvido (1204-1228) koji je umro 30. srpnja 1228. Usp. IČel 
32, 108; 2Čel 12, 50, 100, 220. 

rovo zapitali tko je on, čovjek Božji je punim glasom uvjerljivo od- 
govorio: »Glasnik sam velikoga kralja! Sto hoćete?« Oni ga izmlati- 
še i baciše u jamu punu snijega govoreći: »Lezi tu, klipane, glasniče 
Božji!« Valjao se tamo-amo i otresavši sa sebe snijeg izvukao se iz 
jame. Silno se zbog toga radovao i visokim je glasom kroz šumu 
pjevao pohvale Stvoritelju svega. Napokon je prispio u samostan 
nekih redovnika. Više je dana imao na sebi samo košulju i boravio 
u kuhinji kao poslužitelj, želio se nasititi otpacima. Budući da ondje 
nije bilo samilosti, nije mogao dobiti ni kakvu staru odjeću, zato je 
odande otišao. No nije otišao što bi se bio rasrdio, nego ga je na to 
prisilila nužda. Otišao je u grad Gubbio, gdje je od nekoga svoga 
negdašnjeg prijatelja dobio nekakvu tuniku. Pošto je nakon ovoga 
događaja prošlo neko kraće vrijeme, kako se sve više širio glas o 
čovjeku Božjem među narodom i njegovo se ime pročulo, prior spo- 
menutog samostana, razmišljajući o postupku prema čovjeku Bož- 
jem, pošao je k njemu i ponizno ga molio da za ljubav Spasiteljevu 
oprosti njemu i njegovima. 

17. Zatim je ljubitelj potpune svete poniznosti otišao gubavcima 
i boravio s njima. Radi Boga im je svima najmarljivije služio. Ispirao 
im je rane, iz oteklina istiskivao gnoj kao što sam govori u svojoj 
oporuci: »Dok sam bio u grijesima, vrlo mi je bilo odvratno vidjeti 
gubavce, i Gospodin me je doveo među njih i bio sam im milosr- 
dan.« Toliko mu je nekoć bilo odvratno gledati gubavce, kao što je 
sam govorio, da bi u vrijeme svoje taštine rukama začepio nos kad 
bi iz udaljenosti od gotovo dvije milje opazio njihove nastambe. Ali 
kad je milošću i snagom Svevišnjega počeo razmišljati o svetim i 
korisnim stvarima i dok je još bio svjetovnjački obučen, jednog je 
dana susreo nekoga gubavca. Nadvladao je samoga sebe, pristupio 
mu je i poljubio ga. Od tada je počeo samoga sebe sve više i više 
prezirati, dok po milosrđu Otkupiteljevu nije izvojštio potpunu po- 
bjedu nad samim sobom. Dok je još boravio u svijetu i svjetovnjački 
živio, pomagao je druge siromahe. Onima koji su podnosili neima- 
štinu pružao je milosrdnu ruku, a s ojađenima je suosjećao. Kad je 
jednoga dana, protiv svog običaja, a inače je bio veoma otmjena 
ponašanja, nekom siromahu koji je od njega prosio milostinju počeo 
predbacivati, odmah je, ganut kajanjem, počeo u sebi govoriti kako 
će biti prekoren i osramoćen što je uskratio zamoljenu milostinju 
u ime velikoga Kralja. U svom je srcu odlučio da ubuduće prema 
svojoj mogućnosti neće nikomu tko ga nešto zamoli u ime Božje to 
uskratiti. Tu je odluku najbrižljivije provodio i ispunjavao dok nije 
posvema i sebe predao. Tako je on prije bio izvršitelj nego što je po- 
stao učiteljem evanđeoskog savjeta: »Tko te moli, podaj mu, a tko 
hoće da mu pozajmiš, ne odbij ga« (Mt 5,42). 

8. POGLAVLJE 

Kako je gradio crkvu sv. Damjana 
i o životu gospođa koje su u tome mjestu boravile 

18. Prvi posao kojega se blaženi Franjo prihvatio pošto je bio 
oslobođen iz ruku tjelesnog oca, bila je izgradnja kuće Božje. Nije 
namjeravao da je iznova sagradi, nego je popravljao staru, obnavljao 
dotrajalu. Nije rušio temelj, nego je na njemu gradio. I ne znajući 
uvijek je prvenstvo pridržavao za Krista: »Nitko ne može postavi- 
ti drugoga temelja osim onoga koji je već postavljen, a taj je Isus 
Krist« (1 Kor 3,11). Kad se vratio na ono mjesto, kako je već reče- 
no, gdje je u davnini bila sagrađena crkva sv. Damjana, uz pomoć 
milosti Svevišnjega u kratkom ju je vremenu brižno popravio. Ovo 
je ono blagoslovljeno i sveto mjesto u kojem je isti blaženi čovjek 
osnovao slavnu redovničku ustanovu, odlični red siromašnih gospo- 
đa i posvećenih djevica. Dogodilo se to gotovo šest godina nakon 
obraćenja blaženoga Franje. Tu je gospođa Klara, rodom Asižanka, 
postala najdragocjenijim temeljnim kamenom povrh kojega je nazi- 
dano i ostalo kamenje. Kad se spomenuta gospođa, nakon osnutka 
Reda braće, na poticaj čovjeka Božjeg obratila Bogu, mnogima je u 
napretku postala pomagačicom, a bezbrojnima uzorom. Po rodu je 
bila plemenita, ah je po milosti bila još plemenitija; bila je djevica 
tijelom, a srce joj je bilo izvanredno čisto; po dobi je bila djevojka, a 
po razboritosti starica; u odluci je bila postojana i željela je izgarati 
od božanske ljubavi. Bila je obdarena mudrošću i izvanrednom po- 
niznošću. Bila je po imenu Klara (a to znači: slavna), životom je bila 
slavnija, a ponašanjem najslavnija. 

19. Na njoj je podignuta zgrada koja je izrađena od najskupo- 
cjenijeg biserja, a tome biserju »hvala ne dolazi od ljudi, nego od 
Boga« (Rim 2,29). Nju nije moguće ni u kratkom razmatranju obu- 
hvatiti mislima niti ju je moguće s malo riječi prikazati. Prije svega 
među njima je vladala krepost međusobne neprestane ljubavi koja 
je njihove volje međusobno tako povezivala da su sve u svemu bile 
jednodušne. Premda su bile mnogobrojne i raznolike, ipak su sve 
imale jedan duh; a znalo ih je zajedno boraviti po četrdeset do pe- 
deset. Drugo, u svakoj pojedinoj od njih sjao je dragulj ponizno- 
sti. One primljene darove i nebeska dobra tako čuvaju da pomoću 
njih stječu i ostale kreposti. Treće, ljiljan djevičanstva i čistoće sve ih 
tako opaja divnim miomirisom da zaboravljaju na zemaljske stvari 
te samo žele razmatrati o nebeskima. Iz njezina se mirisa u njihovim 
srcima rađa tolika ljubav prema vječnom Zaručniku da sveta netak- 
nutost između njih uklanja svaku zlu naviku prijašnjega života. Če- 
tvrto, sve su ukrašene zaslugom najuzvišenijega siromaštva te jedva 

kada ili nikada pristaju na to da se u krajnjem slučaju iziđe u susret 
njihovoj prehrani i odijevanju. 

20. Peto, tako su se po milosti učvrstile u postu i šutnji da nema- 
ju teškoća kad se radi o svladavanju putenih poriva i obuzdavanju 
jezika. Neke su se od njih od govora tako odvikle da se onda kad je 
potrebno da nešto govore jedva sjećaju kako treba oblikovati riječi i 
rečenice. Šesto, budući da ih sve tako divno resi krepost strpljivosti, 
nikakvo im trpljenje ili nepravda ne može slomiti duh ili ih promije- 
niti. Sedmo, u tolikoj mjeri posjeduju duh kontemplacije da ih ona 
upućuje na to što treba raditi i od čega se valja čuvati; i tako umiju 
biti sretne, uranjajući svoju unutrašnjost u Boga. Danju i noću zau- 
zete su pjevanjem božanskih pohvala i molitvom. Neka bi se vječni 
Bog udostojao svojom svetom milošću tako svet početak zaključiti 
još svetijim svršetkom. Neka ovo što je rečeno o Bogu posvećenim 
djevicama i vjernim Kristovim službenicama bude sada dosta, jer 
njihov izvanredni život i slavno utemeljenje njihova reda po papi 
Grguru, tada biskupu ostijskom, iziskuje da se napiše posebno dje- 
lo, a za to se traži poseban rad i vrijeme. 5 


9. POGLAVLJE 
Kako je, promijenivši odijelo, 
popravio crkvu svete Marije u Porcijunkuli 
i kako je, čuvši evanđelje, sve ostavio 
te zamislio i izradio odijelo što ga imaju braća 

21. Međutim se svetac Božji, kad je promijenio odijelo i popra- 
vio spomenutu crkvu, preselio na drugo mjesto pokraj grada Asiza, 
gdje je počeo popravljati jednu oštećenu i malne porušenu crkvu. 
Od onoga što je dobro započeo nije odustajao dok nije sve posvema 
dovršio. Odanle se preselio na drugo mjesto koje se zove Porcijun- 
kula. Tu se nalazila crkva Blažene Djevice Majke Božje koja je dav- 
no sagrađena. Onda je bila napuštena i nitko se za nju nije brinuo. 
Kad ju je svetac Božji ugledao tako ruševnu, bio je ganut ljubavlju; 
budući da je upravo izgarao od pobožnosti prema predobroj Majci, 
počeo je ondje trajno boraviti. Kad je popravljao spomenutu crkvu, 
bilo je to u trećoj godini njegova obraćenja. U to je vrijeme nosio 
neku vrst pustinjačke odjeće, bijaše opasan kožnom oputom, a u 
ruci je nosio štap, hodao je obuven. 


5 Sv. Klara umrla jeli. kolovoza 1253 . 

22. Ali kad se jednoga dana u spomenutoj crkvi čitalo evanđelje 

0 tome kako je Gospodin poslao svoje učenike da propovijedaju, 

1 svetac Božji bio ondje nazočan, da bi evanđeoske riječi razumio, 
ponizno je zamolio svećenika da mu pročitani odlomak protumači. 
A kad mu je ovaj sve redom protumačio i kad je sveti Franjo čuo da 
Kristovi učenici ne smiju imati ni zlata, ni srebra, ni novca, ni torbe, 
ni novčarke, da putem ne nose ni štapa, ni obuće, neka nemaju ni 
dviju tunika, nego neka propovijedaju kraljevstvo Božje i pokoru, 6 
odmah je u Duhu Božjem uskliknuo: »Ovo je ono što hoću, ovo 
je ono što tražim, ovo želim cijelim srcem izvršiti.« Zato je sveti 
otac silno radostan odmah požurio izvršiti ono što je spasonosno 
čuo. Nije dopustio da prođe neko vrijeme pa da istom onda počne 
pobožno provoditi ono što je čuo. Odmah je s nogu izuo obuću, 
iz ruku je odbacio štap, zadovoljio se samo jednom tunikom, kož- 
nati remen zamijenio je konopčićem. Od tada je imao tuniku koja 
je sprijeda bila obilježena križem da bi tako od sebe odgonio sve 
đavolske opsjene. Ta je tunika bila veoma gruba, u njoj je želio ra- 
zapinjati svoje tijelo s pogreškama i grijesima. Bila je ona veoma 
siromašna i priprosta da je svijet ne bi nipošto poželio. S najvećim je 
poštovanjem i posebnom pomnjom želio izvršavati i sve ostalo što je 
čuo. On naime nije bio gluhi slušač evanđelja, nego je sve što bi čuo 
hvalevrijedno upamtio i marljivo nastojao ispuniti. 


10. POGLAVLJE 

O propovijedanju evanđelja i naviještanju mira 
te o obraćenju prve šestorice braće 

23. Od tada je počeo s velikom gorljivošću duha i radošću srca 
svima propovijedati pokoru. Činio je to jednostavnim riječima, a 
zanosnim srcem je izgrađivao slušaoce. Njegova je riječ bila poput 
razbuktale vatre, prodirala je do dna srca. Duše sviju napunjao je 
divljenjem. Izgledao je sasvim drugačije nego prije. Dok je proma- 
trao nebo, nije mu bilo stalo do toga da gleda zemlju. To je doista 
bilo nešto neobično, jer je najprije počeo propovijedati ondje gdje je 
još kao dječak naučio čitati; na onom je mjestu najprije sahranjen da 
bi sretan početak osigurao još sretniji svršetak. 7 Gdje je sam učio, 
ondje je i poučavao; i gdje je započeo, ondje je i dovršio. Prije svake 


6 Toma je ovu rečenicu sastavio prema izvještajima triju evanđelista. 

7 Kad je Toma Čelanski ovo pisao, Grgur IX. već je predvidio gradnju crkve u čast 
svetoga Franje, u kojoj se imalo čuvati njegovo tijelo. Sv. Franjo je najprije pokopan 
u crkvici sv. Jurja, koja se sada nalazi unutar klauzurnih zidina samostana sv. Klare, a 
klarise su se onamo preselile 1257. 

svoje propovijedi najprije bi na sakupljene, kojima je imao tumačiti 
riječ Božju, zazvao mir govoreći: »Gospodin vam dao mir!« 8 Mir je 
naviještao i muškarcima i ženama, naviještao ga je pobožno uvijek 
i onima koji su mu dolazili u susret i pokraj kojih bi prolazio. Zato 
su mnogi koji su mrzili mir i spasenje uz pomoć Gospodinovu svim 
srcem prigrlili mir i postali sinovi mira te osvajači vječnoga spasenja. 

24. Među ovima je bio jedan Asižanin koji je imao pobožno i jed- 
nostavno srce. Taj je prvi pobožno pošao za čovjekom Božjim. Na- 
kon ovoga je radosno pohitio za svecem Božjim brat Bernard, koji 
je prigrlio poslanstvo mira da bi sebi pribavio kraljevstvo nebesko. 
On je često svetoga oca primao kao gosta. Kad je vidio i upoznao 
njegov život i ponašanje te kad se naužio mirisa njegove svetosti, u 
njemu se nastanio strah iz kojega se rodio duh spasenja. Promatrao 
ga je kako cijelu noć moh, kako veoma malo spava i kako veliča 
Boga i slavnu Djevicu Majku Božju; divio se i govorio: »Zaista je 
ovaj čovjek od Boga«. Zato se požurio da sve svoje rasproda i razdi- 
jeli, ah ne rođacima, nego siromasima. I kad je prigrho savršeniji na- 
čin života, ispunio je evanđeoski savjet: »Ako žehš biti savršen, haj- 
de, prodaj što imaš i podaj siromasima te ćeš imati blago na nebu! 
Onda dođi i shjedi me!« (Mt 19,21). Kad je to učinio, pridružio se 
svetom Franji i životom i odjećom. Uvijek je bio s njima dok se bra- 
ća nisu umnožila, a onda je iz poslušnosti prema dragom ocu poslan 
u druge krajeve. Njegovo se naime obraćenje Bogu ostvarilo na taj 
način što je svoj imetak prodao i novac razdijeho siromasima. A sve- 
ti se Franjo dolasku i obraćenju takva čovjeka silno obradovao zato 
što se očitovalo kako se Bog za nj brine te što mu je dao potrebna 
druga i vjerna prijatelja. 

25. Za njim je odmah shjedio drugi Asižanin koji je zbog načina 
svoga života postao svake hvale vrijedan. Sveto je započeo živjeti, 
a još je svetije za kratko vrijeme život dovršio. 9 Ovoga je nakon 
kraćeg vremena shjedio brat Egidije, čovjek jednostavan, pravedan 
i bogobojazan. On je dugo vremena, provodeći svet, pravedan i po- 
božan život, nama ostavio primjer savršene poslušnosti, tjelesnoga 
rada, samotničkoga života i svete kontemplacije. 10 Kad se ovima 


Franjo je ovaj pozdrav sastavio prema pozdravnim riječima kojima sv. Pavao zavr- 
šava svoju drugu poslanicu Solunjanima. Taj pozdrav u cijelosti glasi: »A sam Gospo- 
din mira neka vam dadne mir uvijek i na svaki način« (2 Sol 3,16). 

9 Čini se da je to bio brat Petar Katanski. Bio je obrazovan i plemićkoga roda. 

10 Sv. Franjo je brata Egidija primio u Red na spomendan sv. Jurja (23. travnja) ubrzo 
nakon brata Bernarda, a dvije godine nakon svoga obraćenja. 


Prvi životopis sv. Franje 


261 


doda još jedan, brat Filip, njime se zaokružio broj sedam. 11 Njegove 
je usne Gospodin taknuo kamenčićem čistoće da bi po njemu umio 
slatko govoriti i zanosno klicati. Ulazio je u smisao Sv. pisma i tu- 
mačio ga premda nije učio; postao je nasljedovatelj onih što su kao 
neuki i nepismeni imali biti židovski prvaci. 


11. POGLAVLJE 

O duhu proricanja sv. Franje i o njegovim opomenama 

26. Tako se blaženi Franjo danomice napunjao utjehom i milošću 
Duha Svetoga. Najpažljivije i najbrižljivije bi nove sinove upućivao 
novim poukama. Učio ih je da ne zastranjujući idu putem sveto- 
ga siromaštva i blažene prostodušnosti. Jednoga dana, dok se divio 
Božjem milosrđu zbog udijeljenih mu dobročinstava i želio da mu 
Gospodin očituje tijek njegova obraćenja i njegove subraće, tražio 
je mjesto za molitvu kao što je to veoma često činio. Kad bi na ta- 
kvome mjestu dugo ostajao boraveći sa strahom i trepetom uz Gos- 
podara svekolike zemlje i dok je bolne duše razmišljao o zlo prove- 
denim godinama, češće je ponavljao one riječi: »Bože, budi milostiv 
meni grešniku!« (Lk 18,13), a neka neizreciva radost i neopisiva 
slast počela mu se postupno razlijevati u dubini njegova srca. Počeo 
bi tako sam od sebe iznemagati. Kad bi prigušio osjećaje i kad bi 
rastjerao tamu koja se iz straha zbog grijeha u njegovu srcu ugnijez- 
dila, ulivena mu je sigurnost da su mu oprošteni svi grijesi i udijelje- 
no mu je pomazanje da bi odahnuo. Bio je uznesen izvan sebe i sav 
obuzet nekom svjetlošću. Srce mu se proširilo od milja dok je jasno 
gledao što će se dogoditi. Kad se ona slatkoća sa svjetlom povukla, 
vidjelo se kako je duhovno obnovljen i kako se već preoblikovao u 
drugoga čovjeka. 

27. Kad se nakon toga povratio, radosno je kazao braći: »Budite 
hrabri, predragi, i radujte se u Gospodinu! Nemojte se žalostiti zato 
što vam se čini da smo malobrojni. Neka vas ne zabrinjava moja ili 
vaša jednostavnost, jer mi je Gospodin zaista pokazao kako će dati 
te ćemo se veoma umnožiti i kako će nas proširiti do krajnjih gra- 
nica zemlje. Radi vašeg napretka prisiljen sam vam kazati što sam 
vidio. Zaista bih većma volio šutjeti kad me ne bi na to silila ljubav 
da vam saopćim. Vidio sam kako k nama dolazi veliko mnoštvo lju- 
di koji hoće s nama živjeti u svetom odijelu i opsluživati naše re- 
dovničko Pravilo. I evo još i sada u mojim ušima odzvanjaju njihovi 


11 Čini se da je to brat Filip, koji je imao nadimak Longus (Dugi). Taj se uvelike 
brinuo za »siromašne gospođe«, klarise. 

glasovi; jedni prema odredbi svete poslušnosti odlaze, a drugi se 
vraćaju. Vidio sam kao neke putove koji gotovo iz svakog naroda 
smjeraju u ove krajeve i svi su bili krcati mnoštva. Dolaze Francuzi, 
žure se Španjolci, Teutonci i Englezi trče, i hiti veoma veliko mnoš- 
tvo i drugih različitih jezika«. Kad su braća to čula, bila su ispunjena 
spasonosnom radošću. Radovah su se zbog milosti što ju je Gospo- 
din Bog udijelio svome svecu ili zbog toga što su silno žeđali da bi 
koristili svojim bližnjima, kojima su željeli da se po njemu spase i 
danomice umnožavaju. 

28. 1 reče im svetac: »Da bismo svome Gospodinu Bogu vjerno i 
pobožno za sve njegove darove bih zahvalni i da biste znah kako sa 
sadašnjom i budućom braćom treba živjeti, shvatite istinu budućega 
razvoja. Sada ćemo na početku ovoga života naći neko slatko voće 
koje se s velikom nasladom jede, ah malo kasnije će nam biti pruže- 
no nešto što u sebi ima manje slasti i ugodnosti. I napokon će nam 
biti dano nešto što je puno gorčine. Tim se nećemo moći hraniti jer 
zbog gorčine to nitko neće moći jesti, iako ima neki vanjski miris i 
ljepotu. I zaista, kao što sam vam kazao, Gospodin će nas umnožiti 
te ćemo biti velik narod. Ah konačno će se dogoditi onako kao kad 
čovjek baci mrežu u more ih jezero te zahvati veliko mnoštvo riba 
pa kad ih sve smjesti u svoju lađicu i bude mu mrsko da ih sve od- 
veze, izabrat će one veće i koje mu se sviđaju te će ih staviti u svoje 
posuđe, a ostale će izbaciti«. Kolikom istinitošću sja sve ovo što je 
svetac Božji prorekao. Kako se to dovoljno jasno očitovao onima 
koji događaje promatraju u duhu istine. Eto kako je duh proricanja 
počinuo na svetom Franji. 


12. POGLAVLJE 

Kako ih je po dvojicu poslao u svijet 
i kako su se za kratko vrijeme opet skupili 

29. Kad je nekako u isto vrijeme neki drugi čovjek stupio u Red, 
nađoše se na okupu osmorica. Tada ih je blaženi Franjo sve pozvao 
k sebi, više im je toga kazao o kraljevstvu Božjem, o preziranju svi- 
jeta, o odricanju vlastite volje i o upokoravanju vlastitoga tijela. Po 
dvojicu ih je odvojio za četiri kraja svijeta pa im je rekao: »Idite, 
predragi, dvojica po dvojica u razhčite krajeve svijeta, navješćujte 
ljudima mir i pokoru za oproštenje grijeha! U nevoljama budite 
strpljivi i sigurni da će Gospodin ispuniti svoju odluku i obećanje. 
Onima koji vas što zapitaju odgovorite ponizno, blagoslivljajte one 
koji vas progone, zahvaljujte onima koji vam nanose nepravdu i 
uvrede, jer nam se za sve ovo pripravlja vječno kraljevstvo«. A oni 

su se, primivši odluku svete poslušnosti, pred svetim Franjom po- 
nizno prostrli po zemlji. On je pak, grleći ih, svakom pojedinom 
slatko i pobožno govorio: »Povjeri Gospodinu svu svoju brigu i on 
će te okrijepiti«. Ove je riječi govorio kad god je koga od braće u 
ime poslušnosti slao. 

30. Tada je brat Bernard s bratom Egidijem krenuo prema Sv. 
Jakovu, a sveti je Franjo zajedno s jednim drugom odabrao drugi 
kraj. Ostala su četvorica, idući po dvojica, krenula u druge krajeve. 
Ali kad je prošlo malo vremena, sveti Franjo ih je želio sve vidje- 
ti; zato se molio Gospodinu koji sakuplja raspršeni Izrael da ih se 
udostoji ubrzo sakupiti. I tako se zbilo da su se u kratkom vremenu 
prema njegovoj želji bez ljudskog poziva, zahvaljujući Bogu, našli 
na okupu. Dok su bih zajedno, veoma su se obradovali zbog viđenja 
dobroga pastira i čudili se što su se sakupili samo poradi jedne želje. 
Izvješćivah su o dobrima koja im je milosrdni Bog učinio. Ako su 
bih malo nemarni i nezahvalni, ponizno su svetoga oca molili da 
ih opomene i kazni, a to su zdušno primili. Tako su uvijek običa- 
vah kad bi došh k njemu. A nisu pred njim skrivah ni najneznatnije 
mish, a isto tako ni pokrete srca. A kad bi izvršili sve što im je bilo 
zapovjeđeno, smatrah su se »beskorisnim slugama«. Tako je onu 
prvu družinu blaženoga Franje prožimao duh čistoće, pa premda 
je znao činiti ono što je korisno, sveto i pravedno, u tome nipošto 
nije isprazno uživao. Blaženi je otac, s velikom ljubavlju grleći svoje 
sinove, njima počeo otkrivati svoju nakanu i povjeravati im ono što 
mu je Gospodin objavio. 

31. Odmah su im se pridružila nova četiri čestita i sposobna čo- 
vjeka i slijedili su sveca Božjega. I zato se među narodom o njemu 
navehko govorilo i glas o čovjeku Božjem počeo se sve više širiti. 
U ono su se vrijeme zaista sveti Franjo i braća mnogo veselih i na 
poseban način radovah kad bi, bez obzira na to tko je i što je, običan 
vjernik, bogataš, siromah, plemić, pučanin, neugledan, drag, uman, 
priprost, klerik, neuk, svjetovnjak iz kršćanskoga puka, vođen Du- 
hom Božjim došao da primi odijelo svetoga Reda. Zbog svega toga 
svjetovnjaci su se mnogo divili. Bio im je uzorom poniznosti on koji 
ih je pozivao na put boljega života i na pokoru za grijehe. Nikakva 
neplemenitost roda, nikakvo siromaštvo nije priječilo da se u Božje 
djelo ugrade oni koje je Bog htio da budu ugrađeni, jer je njemu 
drago boraviti s onima koje je svijet odbacio i s onima koji su jed- 
nostavni. 

13. POGLAVLJE 

Kako je napisao prvo pravilo, kad je imao jedanaestoricu braće, 
i kako ga je gospodin papa Inocent potvrdio; viđenje drveta 

32. Kad je blaženi Franjo vidio kako gospodin Bog danomice 
povećava broj braće, napisao je sebi i svojoj braći, sadašnjoj i bu- 
dućoj, jednostavno i kratko, način i pravilo života. Prvenstveno se 
služio riječima sv. evanđelja, jer je čeznuo samo za evanđeoskim sa- 
vršenstvom. Unio je u pravilo i nešto drugih stvari koje su prijeko 
potrebne za provođenje sveta života. Zato je sa svom spomenutom 
braćom otišao u Rim, jer je žarko želio da mu papa Inocent III. 
potvrdi što je napisao. U to je vrijeme u Rimu boravio asiški biskup 
imenom Gvido. On je svetoga Franju i svu braću u svemu cijenio i 
na osobit način ljubio. Kad je vidio svetoga Franju i njegovu braću, 
a nije znao razlog njihova dolaska, smatrao je da se radi o važnoj 
stvari. Pribojavao se da oni možda ne namjeravaju napustiti vlastitu 
domovinu gdje je Gospodin po svojim slugama već počeo izvoditi 
velike stvari. Mnogo se radovao što ima takve ljude u svojoj bisku- 
piji. On je mnogo očekivao od njihova života i ponašanja. Kad je 
međutim saznao razlog njihova dolaska i shvatio njihovu nakanu, 
silno se obradovao u Gospodinu. Obećao je da će im u tu svrhu dati 
svoj savjet i da će im pomoći. Sveti Franjo je osim toga otišao i do 
poštovanog gospodina biskupa sabinskoga, koji se zvao Ivan od Sv. 
Pavla. Ovaj je među drugim knezovima rimske kurije i među ugled- 
nicima »prezirao zemaljsko, a ljubio nebesko«. On ga je dobrostivo 
i s ljubavlju primio te njegovu želju i nakanu toplo preporučio. 

33. Budući da je ovaj čovjek bio dalekovidan i ozbiljan, ispitivao 
ga je o mnogim stvarima i nagovarao da prihvati monaški ih samot- 
nički način života. No sveti je Franjo, koliko je mogao, njegovo na- 
govaranje ponizno odbijao. Prepustio se uzvišenijoj želji, ah tako 
da nagovaranje nije prezreo, nego je samo nešto drugo pobožno 
žeho. Ovaj se Gospodin divio njegovu zanosu i pribojavao se da 
od tolike odluke ne bi odustao. Zato mu je pokazivao ravnije pu- 
tove. Napokon je Franjinom upornošću bio pobijeđen i prihvatio 
njegovu molbu. Pred gospodinom papom je nastojao ubuduće po- 
dupirati njegovu stvar. U to je vrijeme na čelu Božje Crkve bio papa 
Inocent III., čovjek slavan, vrlo bogat znanjem, glasoviti govornik, 
revan promicatelj pravednosti u stvarima što ih zahtijeva kršćan- 
ska vjera. Kad je saznao što ljudi Božji žele i kad je stvar prosudio, 
prihvatio je i ushšao njihovu molbu. Na neke stvari ih je upozorio i 
poučio ih. Napokon je svetoga Franju i braću blagoslovio rekavši: 
»Idite, braćo, s Gospodinom i kako se Gospodin udostoji nadah- 
nuti vas, svima propovijedajte pokoru. A kad vas svemogući Gos- 

podin umnoži brojem i obogati milošću, radosno se k meni vratite 
pa ću vam još više od ovoga dati i povjeriti vam s većom sigurnošću 
veće stvari«. Zaista je Gospodin bio sa svetim Franjom kamo god bi 
pošao. Objavama ga je radovao, a dobročinstvima poticao. Kad se 
jedne noći prepustio snu, imao je viđenje: učinio mu se da ide ne- 
kim putom pokraj kojega je stajalo visoko drvo. Drvo je bilo lijepo 
i snažno, debelo i veoma visoko. Kad mu se približio i poda nj stao, 
divio se njegovoj ljepoti i visini. Pričinilo mu se da je i sam svetac 
najednom postao tako visok te je doticao najviši vrh drveta, a kad 
ga je rukom obuhvatio, posve lako ga je savio sve do zemlje. Tako se 
zaista i dogodilo: gospodin papa Inocent, uzvišeno i visoko stablo 
na ovome svijetu, njegovoj se molbi i želji tako dobrostivo priklonio. 


14. POGLAVLJE 

O njegovu povratku iz Rima u Spoletsku dolinu 
i o zaustavljanju za vrijeme putovanja 

34. Sveti Franjo se zajedno s braćom izvanredno razveselio zbog 
ljubavi i susretljivosti takva oca i gospodina. Zahvalio je svemogu- 
ćem Bogu koji ponizne uzvisuje, a žalosne tješi. Odmah je pošao 
pohoditi grob blaženoga Petra. Dovršivši molitvu, napustio je grad 
i zajedno s drugovima udario putem prema Spoletskoj dolini. Dok 
su tako išli, međusobno su razgovarah o tome kakvim i kolikim ih 
je darovima dobrostivi Bog obasuo. Razgovarah su: kako ih je na- 
mjesnik Kristov, gospodar i otac cjelokupnoga kršćanskoga svijeta, 
najljubaznije primio; kako bi mogh izvršiti njegove želje i naloge; 
kako bi mogh čestito opsluživati i nepopustljivo čuvati Pravilo što 
su ga primili; kako bi trebalo da u svetosti i pobožnosti hode pred 
Svevišnjim; kako da napokon svojim životom i ponašanjem, napre- 
dujući u svetim krepostima, svojim bližnjima budu uzorom. Dok 
su novi Kristovi učenici tako o ovakvim stvarima u škoh poniznosti 
raspravljah, dan je dosegao svoj vrhunac i prošao je jedan sat. Tada 
stigoše do nekog pustog mjesta. Umorni od naporna putovanja i 
izgladnjeh nisu mogh naći ništa da malo založe jer je to mjesto bilo 
veoma daleko od ljudskog naselja. Milost se Božja smjesta pobri- 
nula te im je u susret došao čovjek koji je u ruci nosio kruh, predao 
im ga je i otišao. A kako ga oni nisu poznavah, bih su zadivljeni u 
svojim srcima i jedan drugoga su pobožno poticah da se moraju po- 
uzdati u Božje milosrđe. Pošto su uzeh hranu i okrijepili se, dođoše 
u neko mjesto nedaleko od grada Orte. Ondje su proveh gotovo 
petnaest dana. Nekohcina je braće otišla u grad da nabavi potrebitu 
hranu. Ono malo što su isprosili, idući od vrata do vrata, odnijeh su 
ostaloj braći te su, zahvaljujući Gospodinu, radosna srca zajedno 

blagovali. A ako bi im nešto hrane preostalo, jer nije bilo nikoga 
komu bi to mogli dati, spremili bi u jednu grobnicu, u koju su se ne- 
koć sahranjivala mrtva tjelesa, da bi to naknadno pojeli. To mjesto 
bijaše samotno i zapušteno, vrlo rijetko bi se netko onamo svratio. 

35. Tome su se mnogo veselili, jer nisu ništa ni vidjeh ni imah 
što bi im u tjelesnom pogledu moglo pružiti neki užitak. Zato su 
se ondje sprijateljih sa svetim siromaštvom. U nestašici svega što 
pripada svijetu nalazili su vehku utjehu. Odlučili su da će uza siro- 
maštvo svagdje i uvijek prianjati kao što je to bilo ondje. Kako su 
odbacili svu brigu za zemaljske stvari, uživah su samo u božanskoj 
utjehi. Odlučiše i uglaviše da se iz zagrljaja svetog siromaštva neće 
otimati ni kad budu vitlani nevoljama, ni kad budu gonjeni kušnja- 
ma. Premda je privlačnost onoga mjesta mogla mnogo razvodnjeti 
zanos njihovih srdaca, ipak nije zarobila njihove osjećaje. A da ih 
poduže zadržavanje ne bi makar samo izvana sputalo nekom vrsti 
vlasništva, ostaviše ono mjesto i shjedeći sretna oca u to vrijeme 
uđoše u Spoletsku dohnu. Istiniti ljubitelji pravednosti raspravljah 
su također i o ovome: moraju li boraviti među ljudima ih treba da se 
povuku na samotna mjesta. No sveti Franjo, koji se namjerice nije 
pouzdavao u sebe, nego se prije svih pothvata utjecao svetoj moli- 
tvi, odabrao je da neće živjeti samo sebi nego onomu koji je umro za 
sve. Bio je svjestan toga da je za to poslan da bi Bogu privodio duše 
koje je đavao nastojao odvući. 

15. POGLAVLJE 

Cuvenost svetoga Franje, obraćenje mnogih 
i kako je Red prozvan Redom manje braće, 
te kako je blaženi Franjo poučavao one koji su stupili u Red 

36. Zato je hrabri vojnik Kristov Franjo obilazio gradove i gradi- 
će navješćujući kraljevstvo Božje. Nije to činio »uvjerljivim riječima 
ljudske mudrosti«, nego naukom i snagom Duha. Propovijedao je 
mir, naučavao je o spasenju i pokori za obraćenje grijeha. Snagom 
apostolskog ovlaštenja, koje mu je dano, u svemu je odlučno po- 
stupao. Nije se služio laskanjem, ni zavodljivim umiljavanjem. Nije 
znao gladiti grijehe pojedinaca, nego je u njih zabadao. Grešnički 
život nije zaštićivao, nego je oštrim karanjem po njemu lupao. I sam 
je bio uvjeren o onome na što je riječima upućivao druge. Nije se 
bojao kudioca. Istinu je iznosio najodlučnije da su se i najučeniji 
ljudi, koji su uživah slavu i ugled, divili njegovim govorima. Zbog 
spasonosna straha oni su se plašili njegove nazočnosti. Trčali su mu- 
ževi, trčale žene, žurili se klerici, hitah su redovnici da vide i čuju čo- 

vjeka Božjeg koji im se pričinjao kao čovjek s drugoga svijeta. Ljudi 
svake dobi i obaju spolova grnuli su da vide neobične stvari što ih 
je Gospodin u posljednje doba po svome sluzi izvodio na svijetu. 
Zaista se u ono vrijeme činilo kao da je neko novo svjetlo s neba 
poslano na zemlju da rasprši tminu i mrak što je zahvatio gotovo 
cijeli onaj kraj tako da je pojedinac jedva znao kamo treba poći. A 
sve se to događalo zbog nazočnosti svetoga Franje i zbog njegove 
duhovne veličine. Ljudi su toliko bih zaboravih Boga i zanemarili 
njegove zapovijedi da su se iz starih i zastarjelih zala jedva nekako 
mogh probuditi. 

37. Zračio je poput sjajne zvijezde u noćnoj tmini i poput zore 
se uzdigao iznad mraka. I tako se za kratko vrijeme zbilo da je iz- 
mijenjeno hce onoga kraja te se svuda pokazivao ljepšim pošto je 
odbacio prijašnju gnusobu. Rastjerana je negdašnja suša pa su se 
usjevi na bijednom polju brzo podigh. I neobrađeni vinograd počeo 
je donositi plod mirisa Gospodnjega. Kad je dražesno procvao, do- 
nio je plodove časti i čestitosti. Posvuda je odjekivalo zahvaljivanje 
i glas pohvale; i tako su mnogi, odbacivši svjetovne brige, u životu i 
naučavanju blaženoga oca Franje spoznah sami sebe i poželjeh lju- 
biti i častiti Stvoritelja. Mnogi su iz naroda, plemeniti i neplemeniti, 
klerici i laici, božanskim nadahnućem taknuti, počeh pristupati k sv. 
Franji sa željom da doživotno vojuju pod njegovim vodstvom i po 
njegovu nauku. Svetac je Božji sve ove poput potoka koji obiluje 
nebeskom milošću natapao kišom izvanrednih darova, plodno je 
tlo njihovih srdaca kitio cvijećem kreposti. Franjo je bio izvanre- 
dan umjetnik. Potaknuti njegovim propovijedanjem, načinom živo- 
ta, Pravilom i naučavanjem obnavljah su se vjernici Crkve Kristove 
obaju spolova, a trostruka vojska onih koji se spašavaju donosila je 
pobjede. 12 Svima je davao upute za život i svakom je staležu poka- 
zivao istinski put spasenja. 

38. No napose nam valja progovoriti o Redu što ga je ljubavlju i 
zavjetovanjem prihvatio i držao. Što dakle? On je prvotno osnovao 
Red manje braće i on mu je tom prigodom dao to ime. Pošto je 
naime u Pravilu zapisano: »I neka budu manji«, a da bi to opširnije 
rekao, isti čas je kazao: »Floću da se ovo bratstvo zove Red manje 
braće.« I doista su bih manji, bivajući »svima podložni« uvijek su 
tražili neugledna mjesta i obavljah takve poslove te se činilo kao 
da im se nanosi velika nepravda, da bi se tako mogh učvrstiti na 
pouzdanu temelju istinske poniznosti i da bi se među njima pri- 
kladnim rasporedom podigla duhovna zgrada kreposti. I doista, na 

temelju postojanosti izgrađena je velebna građevina ljubavi. U nju 
je uzidano živo kamenje sakupljeno iz sviju krajeva svijeta da bude 
prebivalište Duha Svetoga. O, kolikim su žarom ljubavi plamtjeli 
novi Kristovi učenici! Kolika je bila njihova ljubav prema svetom 
zajedništvu! A kad bi se negdje sastali ili bi se prema običaju negdje 
susreli, bljesnuo bi izraz ljubavi poput strelice. Ta je zajednica bila 
pravo rasadište ljubavi. A što da reknemo o onim čistim zagrljajima, 
nježnim osjećajima, svetom poljupcu, srdačnu razgovoru, čednu 
smijehu, a što istom o prijaznu pogledu, bistru oku, poniznu srcu, 
pomirljivu jeziku, prijaznu odgovoru? Svi su imali jednaku nakanu, 
spremnu poslušnost i neumorne ruke. 

39. 1 zbilja, kad su sve zemaljsko prezreli, a sami sebe nisu nika- 
da ljubili sebičnom ljubavlju, svu su ljubav izlijevali na zajednicu. 
Trudili su se da sami sebe predaju drugima da bi zajednički izlazili u 
susret bratskoj potrebi. Željno su se sastajali, a s još većom dragošću 
boravili su zajedno. Svima je bilo teško dijeliti se od zajednice, bo- 
lan im je bio rastanak, nemilo odvajanje. Nada sve poslušni vojnici 
nisu se usuđivah ništa pretpostavljati svetoj poslušnosti. Prije nego 
što bi izvršili nalog poslušnosti, pripravljah su se na izvedbu zapovi- 
jedi. Kad se radilo o zapovijedima, nisu ispitivah zašto su naređene. 
Uklonivši svako protivljenje, gotovo bi srljajući hitah. »Sljedbeni- 
ci najsvetijeg siromaštva« ništa nisu neuredno ljubili, jer ništa nisu 
imah. Zato nisu strahovah da bi mogh nešto izgubiti. Zadovoljava- 
li su se samo jednom tunikom koja je izvana i iznutra bila pokr- 
pana. Nije se na njoj mogla vidjeti nikakva raskoš, nego se samo 
moglo opaziti veliko preziranje i neznatnost, da bi u njoj izgledah 
kao posvema razapeti svijetu. Opasani su bih konopcem, nosili su 
siromašne hlače. Pobožno su odlučili da će samo kod ovoga ostati i 
da neće ništa više imati. Zato su se posvuda smatrah sigurnima. Nije 
ih mučio nikakav strah. Bezbrižno su očekivah sutrašnji dan. A nisu 
bih jako zabrinuti ni onda kad su češće zbog putovanja morah tražiti 
noćno gostoprimstvo. Kako su često u najvećoj studeni bih prisiljeni 
ostati bez konaka, skupih bi se oko vatre ih bi se preko noći ponizno 
sklonih u grobnice ih u spilje. Oni koji su umjeh preko dana su radili 
vlastitim rukama, boravili su u skloništima za gubavce ih u drugim 
poštenim mjestima. Sve su ponizno i pobožno posluživah. Nisu 
htjeh vršiti nikakvu službu zbog koje bi se mogla pojaviti sablazan. 
Uvijek su se bavili onim što je sveto, pravedno, pošteno i korisno. 
Sve s kojima su dolazih u doticaj poticah su svojim primjerom na 
poniznost i strpljivost. 

40. Krepost strpljivosti tako ih je osvojila da su radije tražili da 
budu ondje gdje će podnositi progonstvo svojih tjelesa nego ondje 

gdje bi mogli, pošto se sazna za njihovu svetost i budu zbog nje 
hvaljeni, biti pomagani naklonošću svijeta. Cesto su trpjeli poruge, 
bih zlostavljani, ogoljeni, batinani, vezani, zatvarani, a da ih nitko 
nije štitio. Sve su to tako junački podnosili da se iz njihovih usta 
ništa drugo nije čulo, nego je samo odzvanjao glas pobožnih po- 
hvala i zahvaljivanja. Jedva da su kada prestajali s pohvalama Bogu 
i s molitvama. Razmišljajući o svemu što su radili i razgovarajući o 
onome što su načinili dobro, zahvaljivah su Bogu; a zbog onoga što 
su zanemarih i nesmotreno učinili naricah su i plakah. Mislili su da 
će ih Bog napustiti ako neprestano nisu bili pohađani duhom po- 
božnosti i uobičajenim svetim osjećajima. Kad su se htjeh prepustiti 
molitvi, da ih ne bi svladao san, podržavani su potpornjem, a neki 
su se privezivah konopcem da ne bi narušili molitvu, ako bi ih san 
prevario. Jedni su se opasivah željeznim lancima, a drugi drvenim 
mučilima. Ako bi se kada od obilnije hrane ih pića, kako to gdjekad 
biva, poremetila njihova trijeznost, ili ako bi umorni od putovanja 
prekoračih granice nužnoga, pa makar to bilo i u maloj mjeri, vi- 
šednevnim bi se postom veoma trapili. Toliko su trapnjom nastojah 
obuzdati porive tijela da se gdjekada nisu skanjivah goh baciti u 
led ih bi cijelo tijelo izranih trnovim bodljikama te bi ga tako obhh 
prohvenom vlastitom krvlju. 

41. Sve su zemaljsko tako odbacivah da su se teško skanjivah 
primiti i ono što im je za život bilo prijeko potrebno. A kako su dugo 
vremena bih daleko od svake tjelesne utjehe, nisu se plašili nikakva 
napora. U svemu ovome težih su za mirom i blagošću prema svi- 
ma. Bavih su se samo onim što je čestito i miroljubivo. Najbrižljivi- 
je su izbjegavah svaku sablazan. Govorili su samo ono najnužnije. 
Iz njihovih usta nisu izlazile lakrdijaške ih lakoumne riječi. Tako se 
u njihovu životu nije moglo pronaći ništa što bi bilo besramno ih 
bilo kako nepošteno. Svaki njihov čin bio je odmjeren, hod čedan. 
Sva su im osjetila bila umrtvljena te sebi nisu dopuštah slušati ih 
gledati ništa drugo nego samo ono što je iziskivala njihova glavna 
nakana. Dok su im oči bile usmjerene prema zemlji, srcem su bo- 
ravili u nebu. U njima nije bilo zavisti, zlobe, srdžbe, prigovaranja, 
sumnjičenja, ogorčenosti, nego je među njima vladala velika sloga, 
neprestani mir, zahvaljivanje i glas hvale. Ovo bijahu uzori dragoga 
oca koji svoje nove sinove nije poučavao samo riječju i jezikom nego 
daleko više djelom i istinom. 

16. POGLAVLJE 

Boravak u Rivotortu i obdržavanje siromaštva 

42. Blaženi se Franjo s ostalima zadržavao pokraj grada Asiza na 
mjestu koje se zove Rigus Tortus (rivo torto, tj. krivudavi potok). 
Na tom se mjestu nalazila neka napuštena staja. U njezinoj su sjeni 
živjeli najodlučniji preziratelji velikih i lijepih kuća. Tu su nalazili za- 
štitu pred vjetrovima i kišom. »Brže se« - kako kaže svetac - »uzlazi 
u nebo iz staje nego iz palače«. Na tom su mjestu s blaženim ocem 
prebivali svi sinovi i braća u velikom naporu i nestašici. Veoma često 
su bili lišeni utjehe što je pruža komadić kruha; zadovoljavali su se i 
samom repom, koju bi po asiškom polju tu i tamo u velikoj nestašici 
isprosili. To je mjesto bilo tako tijesno da su u njemu jedva mogli 
sjediti ili počivati. »Nit je tko mrmljao, nit se tko tužio - duh ne- 
ustrašiv im u grudima junačkim - mirno snosio do kraja«. Sveti Fra- 
njo se danomice, štoviše, neprestano najbrižljivije zanimao za svoje 
i nije trpio da bi se u njima nešto opasno ugnijezdilo. Iz njihovih je 
srdaca progonio svaki nemar. Bio je strog s obzirom na obdržavanje 
stege, neprestano je nad njom bdio. Ako bi se, kao što to biva, u 
njemu pojavila tjelesna napast, u zimsko doba bi se bacio u kakvu 
jamu punu ledene vode i u njoj bi se tako dugo zadržao uronjen dok 
se tjelesna napast ne bi posve stišala. Primjer tolika mrtvljenja vrlo 
su revno nasljedovali i ostali. 

43. Učio ih je ne samo da krote zle sklonosti i da suzbijaju porive 
tijela nego da također obuzdavaju i vanjska osjetila kroz koja u dušu 
ulazi smrt. Kako je u to vrijeme onim krajem s velikom bukom i 
sjajem prolazio car Oton (IV) da primi krunu zemaljskog carstva, 
sveti je otac s ostalima boravio u spomenutoj staji pokraj puta kojim 
je car prolazio, ali nije izišao vidjeti cara niti je to ikome dopustio, 
osim jednom koji je ustrajno caru navješćivao da će ta njegova slava 
biti kratkotrajna. 13 Slavni je svetac sam sa sobom boravio i hodio u 
širini svoga srca. U sebi je pripravljao Bogu dostojno prebivalište. 
Zato vanjska buka nije privlačila njegove uši niti ga je kakav glas 
mogao prekinuti ili zasmetati u važnom poslu kojim se bavio. Posje- 
dovao je apostolski zadatak i zato nije uopće htio laskati kraljevima 
i knezovima. 

44. Uvijek se trudio oko svete prostodušnosti i nije dopuštao da 
tjesnoća mjesta stisne širinu srca. Zato je na grede prebivališta na- 
pisao imena braće da svaki, kad bude htio moliti ili počivati, mogne 


13 Papa Inocent III. je u Rimu 4. listopada 1209. okrunio cara Otona IV, koji je već 
18. studenoga 1210. bio svrgnut s vlasti. Umro je 1218. 

znati gdje mu je mjesto, a i zato da ne bi tjesnoća malena prostora 
narušavala šutnju srca. Dok su ondje boravili, desilo se da je neki 
čovjek onamo gdje je čovjek Božji boravio sa svojim drugovima 
uveo magarca da bude u hladovini. A da ne bi bio odbijen, sokolio 
je magarca, koji je ulazio, ovim riječima: »Uđi unutra, jer ćemo uči- 
niti uslugu ovome mjestu!« Kad je sveti Franjo čuo ove riječi, teško 
je to podnio, jer je shvatio nakanu onoga čovjeka. Onaj je naime 
mislio da oni ondje hoće boraviti samo zato da bi proširili mjesto 
i da kuću spoje s kućom. Sveti je Franjo smjesta odande otišao i 
napustio staju zbog prostakovih riječi. Preselio se na drugo mjesto, 
koje odanle nije bilo daleko, a zove se Porcijunkula. Ondje je on, 
kako je već rečeno, prije dugo popravljao crkvu svete Marije. Nije 
htio imati nikakve svojine da bi mogao sve u Gospodinu savršenije 
posjedovati. 


17. POGLAVLJE 

Kako je blaženi Franjo učio braću moliti, 
o čistoći i poslušnosti braće 

45. U ono su vrijeme braća od njega zatražila da ih uči moliti 
jer, dok su hodili u jednostavnosti srca, još nisu poznavali crkveni 
časoslov. On im je na to rekao: »Kad budete molili, recite: ’Oče naš’ 
i 'Klanjamo ti se, Kriste, ovdje i u svim tvojim crkvama koje su po ci- 
jelome svijetu i blagoslivljamo te, jer si po svom svetom križu otku- 
pio svijet’«. 14 Ovo su braća, učenici pobožnoga učitelja, nastojala s 
najvećim marom izvršavati. Nisu se naime samo trsili izvršavati ono 
što im je blaženi otac Franjo rekao kao bratski savjet ili kao očinski 
nalog nego su također nastojali što vjernije izvršavati i ono o čemu 
je on sam razmišljao i mozgao, ako bi to po nekom znaku razaznali. 
Sam je naime blaženi otac govorio da nije prava poslušnost samo 
ono što je kao zapovijed izrečeno nego i ono o čemu se mislilo. 
Nije poslušnost ni samo ono što je zapovjeđeno nego i ono što je 
poželjeno. Zato je rekao: »Brat podložnik mora bez oklijevanja - ne 
samo kad čuje glas brata poglavara nego i onda kad na drugi način 
spozna njegovu volju - izvršiti ono što po nekom znaku razabere 
da poglavar hoće.« Zato na kojem je god mjestu bila podignuta cr- 
kva i ako nisu bili blizu nje, nego su je samo mogli vidjeti izdaleka, 
prema njoj bi se bacili ničice na zemlju i prignuvši tako oba čovjeka 
- unutrašnjega i vanjskoga - klanjah bi se Svemogućemu govoreći: 
»Klanjamo ti se, Kriste, ovdje i u svim tvojim crkvama«, kao što ih 
je naučio sveti otac. Ima još nešto čemu se isto tako treba mnogo 


14 


Ovu je molitvu sv. Franjo uvrstio u svoju oporuku. 

diviti: gdje god bi opazili križ ili neki znak križa, bilo na zemlji bilo 
na zidu, drveću, na ogradama, uz putove, isto bi učinili. 

46. Sveta prostodušnost tako ih je ispunjavala, neporočnost ži- 
vota tako ih je poučavala, čistoća srca tako ih je prožimala da uopće 
nisu znali što znači biti »dvostruke duše«, jer kao što je u njima bila 
jedna vjera, tako je bio i jedan duh, jedna volja, jedna ljubav, nepre- 
stana povezanost srdaca, sloga, stjecanje kreposti, sklad »srdaca i 
pobožna djelovanja«. Kad su nekom svećeniku, koji je bio veoma 
ozloglašen i zbog velikih zlodjela zaslužio da ga svi preziru, češće išli 
na ispovijed, nisu se ni onda kod njega prestali ispovijedati, niti su 
to o njemu htjeli vjerovati, niti su mu uskraćivah dužno poštovanje 
kad su od mnogih čuli za njegovu zloću. Kad je pak taj ih neki drugi 
svećenik jednoga dana nekomu od braće kazao: »Pazi, brate, da ne 
budeš licemjer!«, taj je brat na svećeničku riječ odmah povjerovao 
da je hcemjer. Zato bi danju i noću naricao jer bi ga obuzdala silna 
žalost. Kad su ga braća upitala što znači ta njegova velika tuga i 
neobična žalost, rekao je: »Neki mi je svećenik rekao takvu riječ i 
ona me je tohko ražalostila da jedva mogu o nečem drugom mishti«. 
Braća su ga tješila i hrabrila da sebe ne smatra zaista takvim. A on 
im je na to rekao: »Sto vi to, braćo, govorite? Onaj koji je to rekao 
svećenik je, zar svećenik može lagati? A jer svećenik ne laže, treba 
dakle da vjerujemo da je istina ono što je on rekao«. Tako je dugo 
ostao u prostodušnosti. Konačno se smirio na riječ blaženoga oca 
koji mu je objasnio svećenikove riječi i oštroumno opravdao njego- 
vu nauku. Jedva bi se koji od braće u svojoj duši tohko smutio, a da 
njegova vatrena riječ ne bi rastjerala oblake i povratila vedrinu. 


18. POGLAVLJE 

Vatrena kola i poznavanje udaljenih zbivanja 
što ga je imao blaženi otac Franjo 

47. Hodeći tako prostodušno pred Bogom i bez straha pred lju- 
dima, braća su zavrijedila da budu obradovana božanskom obja- 
vom. Dok su naime bih raspaljeni vatrom Duha Svetoga, po du- 
hovnom napjevu poniznim su glasom pjevah Očenaš ne samo u 
određene sate nego i svakoga sata. Zemaljske ih brige nisu morile 
niti su ih tjerale u tjeskobu. Jedne se noći blaženi otac Franjo tije- 
lom udaljio od braće. I gle, bilo je oko ponoći. Dok su neka braća 
počivala, a neka u šutnji usrdno molila, kroz mala kućna vrata uđo- 
še sjajna vatrena kola te se dva-tri put ovamo-onamo okrenuše po 
prostoriji. Povrh njih je lebdjela veoma vehka kugla. Bila je shčna 
suncu i obasjavala je noć. Budni se zapanjiše, a oni koji su spavah 

prestraše se. I ništa im nije bilo manje obasjano srce nego što je bilo 
obasjano tijelo. Našavši se zajedno, stadoše se međusobno pitati što 
bi to moglo biti. Po snazi i milosti tolikoga svjetla jedni su drugima 
mogli vidjeti savjest. Napokon su shvatili i spoznali da je to duša 
svetog oca odsijevala tako velikim sjajem. Ona je zbog ljepote svoje 
naročite čistoće te zbog velike i brižne ljubavi za sinove zavrijedila 
primiti blagoslov tolikoga dara. 

48. To su češće ustanovljavali i iskusivali na temelju očitih do- 
kaza da njihovu ocu nisu sakrivene tajne srdaca. O, koliko se puta 
pokazalo da on - ne po ljudskom upućivanju, nego po objavi Duha 
Svetoga - poznaje i djela odsutne braće. Otkrivao je tajne srdaca i 
ispitivao savjesti! Kolike je samo u snu opomenuo. Zapovjedio im je 
što im je činiti i odvratio ih je od onoga što činiti ne smiju. A koliki- 
ma je prorekao buduća zla na kojima su se sadašnja dobra očito vi- 
djela! Tako mu je bio poznat unaprijed svršetak opaka života mno- 
gih, a objavljivao im je da će primiti milost spasenja. Štoviše, ako je 
tko zavrijedio da bude prosvijetljen duhom čistoće i prostodušnosti, 
taj je na način koji je ostalima bio nepoznat bio obdaren posebnom 
utjehom da mu se ukaže u viđenju. Između ostalih slučajeva izni- 
jet ću slučaj što sam ga doznao od vjerodostojnih svjedoka. Kad je 
sveti Franjo postavio brata Ivana iz Firence za provincijalnoga mini- 
stra braće u provinciji i kad je brat Ivan s braćom držao kapitul iste 
provincije, Gospodin Bog mu je uobičajenom Ijubaznošću otvorio 
vrata govora, a svu je braću učinio dobrohotnom i pažljivom da ga 
slušaju. Među njima bijaše i jedan brat svećenik imenom Monaldo 
koji je bio slavan po dobru glasu, ah još slavniji po životu. Njegove 
su kreposti bile utemeljene na poniznosti, pomagala ih je molitva, 
a čuvao štit strpljivosti. A na tom je kapitulu 15 sudjelovao i brat An- 
tun, kojemu je Gospodin prosvijetlio razum da razumije Pisma i da 
cijelomu svijetu o Isusu govori riječi slađe od meda, meda samo- 
toka. Dok je on braći govorio vatreno i pobožno o natpisu: »Isus 
Nazarećanin, kralj židovski«, spomenuti brat Monaldo pogledao je 
prema vratima kuće, u kojoj su se braća našla na okupu, i ondje je 
tjelesnim očima vidio blaženoga Franju kako uzdignut u zrak raši- 
renim rukama pravi znak križa i blagoslivlje braću. Vidjelo se da su 
svi napunjeni utjehom Duha Svetoga. Obradovali su se spasenju i 
bilo im je dovoljno uvjerljivo ono što su čuli o viđenju i nazočnosti 
slavnoga svetog oca. 


15 Ovaj provincijski kapitul održan je u Arlesu u Francuskoj 1224. Na njemu je 
sudjelovao i sv. Antun koji je po gradu Padovi, gdje je 13. lipnja 1231. umro, nazvan 
Padovanski. 

49. A da su mu bile poznate tajne srdaca i drugih, između brojnih 
slučajeva što su ih mnogi češće doživljavali, iznijet ću samo jedan 
o kojem se ne može poroditi nikakva sumnja. Neki brat imenom 
Ricerije, plemenit po rodu, a plemenitiji po životu, ljubio je Boga, 
a sebe prezirao. Kad se prepustio vodstvu pobožna srca i odluč- 
ne volje da bi se potpuno domogao naklonosti svetoga oca Franje, 
mnogo je strahovao da sveti otac ne bi od njega zazirao zbog kakva 
nepoznata mišljenja pa bi tako bio lišen njegove ljubavi. Taj je brat 
mislio, jer je bio bojažljiv, da će onaj koga sv. Franjo ljubi nježnom 
ljubavlju biti dostojan i milosti Božje. Bio je uvjeren da će onoga 
komu se Franjo ne bude pokazivao dobrohotnim i sklonim pogoditi 
srdžba Svevišnjega Suca. Spomenuti se brat prepuštao ovakvim mi- 
slima i češće je o tome šuteći u sebi razmišljao, a da upravo nikome 
nije otkrio svoju tajnu misao. 

50. Kad je međutim jednoga dana blaženi otac bio u ćelijici i mo- 
lio, a spomenuti brat smućen uobičajenom mišlju došao do onoga 
mjesta, svetac je Božji znao i za njegov dolazak i bilo mu je poznato 
što je u svojoj duši razmišljao. Odmah ga je dao pozvati k sebi i re- 
kao mu: »Neka te, sinko, ne uznemiruje nikakva napast, neka te ne 
muči nikakva misao, jer si mi veoma drag; znaj da si zavrijedio biti 
među onima koji su mi posebno dragi i da zaslužuješ moju ljubav i 
prijateljstvo. Uđi s pouzdanjem k meni kad god htjedneš i sa mnom 
povjerljivo razgovaraj.« Spomenuti se brat čudom čudio i od tada je 
postao još smireniji. Koliko je napredovao u naklonosti svetoga oca, 
toliko se počeo pouzdanije prepuštati Božjem milosrđu. Kako, sveti 
oče, mora da teško snose tvoju odsutnost oni koji se ne nadaju da bi 
na zemlji mogli naći sličnijega. Pomaži, molim te, svojim zagovorom 
onima koje vidiš da su zapleteni pogubnom ljagom grijeha. Jer si već 
bio pun duha svih pravednika, jer si predviđao buduće stvari i znao 
sadašnje, da bi izbjegao hvastanje, uvijek si pred očima imao svetu 
prostodušnost. No nastavimo dalje i pratimo povijesni slijed. 


19. POGLAVLJE 

Briga kojom je bdio nad svojom braćom, 
preziranje samoga sebe i prava poniznost 

51. Blaženi se čovjek Franjo tjelesno povratio k svojoj braći od 
koje se, kako je već rečeno, duhovno nikada nije dijelio. Oprezno je 
i brižno istraživao djela sviju. Prema podložnicima se uvijek odnosio 
s nekom sretnom radoznalošću. Ništa nije ostavljao nekažnjeno ako 
bi opazio da je nešto nevaljano učinjeno. U prvom se redu borio 
protiv duhovnih mana, zatim je procjenjivao tjelesne, konačno je 

uklanjao sve prigode koje običaju otvarati vrata grijesima. Svim ma- 
rom i svom brižljivošću čuvao je svetu gospođu siromaštinu. Nije 
trpio ništa što bi ga moglo dovesti do suvišnoga. Nije volio da se u 
kući nađe ma samo kakva posudica ako bi se bez nje mogla izbjeći 
krajnja potreba. Govoraše da nije moguće udovoljiti potrebi, a ne 
podleći ugodnosti. Kuhana jela jedva je kad uzimao, a bilo je to vrlo 
rijetko. Kad bi ih uzeo, oslabio bi ih pepelom ih bi tečnost začina 
umanjio hladnom vodom. O, koliko puta je idući po svijetu kao pro- 
povjednik evanđelja bio pozvan k stolu uvaženih velikaša, koji su ga 
neobično štovah. Pošto bi samo malo okusio mesa da pokaže kako 
i u tome opslužuje sveto evanđelje, ostalo bi, što je izgledao kao 
da jede, stavljao u krilo. Pri tom bi usta pokrio rukom da ne bi tko 
mogao ustanoviti što zapravo radi. A što da reknem o uživanju vina 
kad ni vodu, izgarajući od žeđi, nije pio u dovoljnoj mjeri? 

52. Gdje god je bio primljen na noćenje, nije dopuštao da mu se 
dade kakvo pokrivalo, nego je obučen samo u tuniku ležao na goloj 
zemlji. Kad je gdjekada svoje slabašno tijelo krijepio snom, najčešće 
je spavao sjedeći i nikako drugačije. Kamenom ih komadom drveta 
poslužio bi se kao jastukom. Kad bi mu se, kako to biva, probudila 
želja za jelom, teško joj je kada udovoljio i jeo. Dogodilo se jednom 
zgodom da je pritisnut bolešću pojeo nešto piletine. Kad se donekle 
oporavio, otišao je u grad Asiz. Kad je prispio do gradskih vrata, 
zapovjedio je jednom bratu koji je bio s njim da mu oko vrata sveže 
konopac i da ga tako kao razbojnika vodi po gradu pa da viče poput 
glasnika: »Evo žderonje, koji se omrsio piletinom; jeo je, a da vi 
niste znah!« Nato su se strčah mnogi da vide tako neobičan prizor. 
Zajedno su proplakah i uzdišući govorili: »Teško nama bijednicima! 
Sav nam je život ogrezao u krvi. Svoja srca i tjelesa hranimo raskoš- 
nim gozbama i pijankama!« Tako su ovim primjerom bih potaknuti 
na skrušenost srca i na popravak života. 

53. Ovako je vrlo često postupao da bi samoga sebe posvema 
prezreo i da bi druge pozvao na uzvisivanje onoga što je vječno. 
Samoga je sebe gledao kao razbijenu posudu. Nije bio opterećen 
nikakvim strahom, nikakvom brigom za tijelo. Najodlučnije ga je 
izvrgao porugama kako ne bi bio prisiljen da iz ljubavi prema njemu 
nešto požeh. Pravi preziratelj samoga sebe riječju je i primjerom sve 
spasonosno poučavao da sami sebe preziru. Pa što se dogodilo? Svi 
su ga uzvisivah i svi su o njemu pohvalno govorili, a on je sam sebe 
smatrao najbjednijim i samoga sebe je najodlučnije prezirao. Često 
su ga naime svi vehčah. Zato je mnogo trpio i od sebe odbijao naklo- 
nost ljudi; išao je, štoviše, za tim da ga netko pogrdi. Znao je gdje- 
kada pozvati kojega brata pa bi mu rekao: »Svetom poslušnošću 

ti nalažem da sa mnom okrutno i nepravedno postupaš i da protiv 
mene izrekneš prave neistine.« A kad ga je taj brat, iako protiv vo- 
lje, nazvao neotesancem, najamnikom i ništarijom, Franjo se mnogo 
smijao i obradovao govoreći: »Blagoslovio te Gospodin jer govoriš 
golu istinu! I pravo je da to sluša sin Petra Bernardonea!« Govoreći 
tako, dozivao je sebi u pamet svoje rođenje i skromni početak. 

54. Da bi pokazao kako zavređuje svaki prezir i da bi drugima 
pružio primjer savršena priznanja, kad bi u nečem pogriješio, nije se 
sramio to pred svim narodom priznati u propovijedi. Ako bi slučaj- 
no što nepovoljno o kome pomislio ili bi slučajno izrekao koju ne- 
zgodnu riječ, odmah bi svom poniznošću priznao svoj grijeh onomu 
o kome je nepovoljno mislio ili nešto takvo kazao, i molio bi opro- 
štenje. Savjest, svjedok svekolike nedužnosti, nije mu dopuštala da 
miruje, svom brižljivošću se čuvao dok nije ranu srca izliječio. Želio 
je napredovati u svim važnijim stvarima, ali tako da ne bude opa- 
žen. Na sve je moguće načine izbjegavao divljenje da ne bi postao 
žrtvom taštine. Teško nama, vrijedni oče, koji smo te izgubili, a bio 
si nam uzor dobrotvornosti i poniznosti. Izgubismo onoga koji nam 
je pravedno sudio, a dok smo ga imali, nismo nastojali upoznati ga! 


20. POGLAVLJE 

O želji da podnese mučeništvo i kako je najprije pošao 
u Španjolsku, a zatim u Siriju; kako je Bog po njemu, umnažanjem 
hrane, iz pogibelji oslobodio mornare 

55. Plamteći božanskom ljubavlju blaženi je otac Franjo uvijek 
nastojao posezati za još većim. Velikodušna je srca išao putem Bož- 
jih zapovijedi želeći dostići najviši vrhunac savršenstva. U šestoj go- 
dini svog obraćenja, plamteći silnom željom za mučeništvom, htio 
je otploviti u Siriju 16 da ondje Saracenima i ostalim nevjernicima 
propovijeda kršćansku vjeru i pokoru. Da bi otplovio onamo, ukr- 
cao se na neki brod. Kako su međutim puhali protivni vjetrovi, on 
se s ostalim putnicima nađe u slavenskim krajevima. 17 

Kad je vidio da mu se tolika želja izjalovila, zamoli nakon kraće- 
ga zadržavanja neke mornare, koji su putovali u Ankonu, da ga sa 
sobom povezu jer je one godine još jedva koja lađa mogla otploviti 

16 Ovdje je Sirija zemljopisni pojam. To je obala s unutrašnjošću Male Azije i Egip- 
ta. Događaj se zbio u drugoj polovici 1212. 

17 Prema sačuvanoj predaji ne može se utvrditi ništa pouzdano o tome gdje se Fra- 
njo na našoj hrvatskoj obali iskrcao. Isto tako se ne može ništa pouzdano zaključiti ni 
o tome kako dugo je trajalo vrijeme njegova boravka u Dalmaciji, što Toma označuje 
izrazom: ». . .facto modico temporis intervallo«. 

prema Siriji. Kad su oni uporno odbijali da mu to učine, jer nije 
imao čime platiti, svetac Božji mnogo se pouzdao u Božju dobrotu 
pa se s pratiocem kriomice uvukao u lađu. Po Božjoj se providnosti 
ondje našao neki čovjek, a da to nitko nije znao, koji je sa sobom 
ponio potrebitu hranu. On pozva k sebi nekoga bogobojaznoga čo- 
vjeka, koji je isto tako bio na lađi, te mu je rekao: »Sve ovo uzmi 
sa sobom i kad ustreba, predat ćeš ovim siromasima koji se nalaze 
sakriveni u lađi«. I dogodilo se da su, kad je nastalo silno nevrijeme, 
mnogo dana mučno veslajući, potrošili svu hranu: samo je preostala 
hrana siromašnoga Franje. A ta se hrana božanskom milošću i dje- 
lovanjem toliko umnožila da je od njezina obilja potpuno dostaja- 
lo potrebama sviju, jer su još više dana morah ploviti do ankonske 
luke. Kad su mornari vidjeh da su zaslugom sluge Božjega Franje 
svladah pogibelji mora, zahvaljivah su svemogućem Bogu, koji se 
uvijek u svojim slugama pokazuje čudesnim i ljubaznim. 

56. Franjo, sluga Boga Svevišnjega, napustivši more, putovao je 
kopnom, orao zemlju ralom riječi, sijao sjeme života koje je dono- 
silo blagoslovljeni plod. Odmah ga je više čestitih i sposobnih ljudi, 
klerika i laika, koji su bježali od svijeta i odvažno od sebe tjerah 
đavla, po milosti i volji Svevišnjega slijedilo životom i s jednakom 
nakanom. I premda je evanđeoska loza urodila obilnim i najbira- 
nijim plodovima, uzvišena odluka i želja za mučeništvom koja je u 
njemu plamtjela nikako se nije gasila. Nakon malo vremena krenuo 
je put Maroka da Kristovo evanđelje propovijeda miramamolinu i 
njegovim najbližima. 18 Tom je željom bio upravo nošen te bi gdjeka- 
da ostavio svoga suputnika i žurio da trijezna srca ostvari svoju od- 
luku. Ah mu se dobri Bog, kojemu se svidjelo da se samom svojom 
dobrostivošću sjeti mene i mnogih, kad je već došao u Španjolsku, 
u hce suprotstavio, a da ne bi išao dalje, bolešću ga je odvratio od 
namjeravana putovanja. 

57. A kad se nešto kasnije vraćao crkvi svete Marije u Porcijun- 
kulu, uza nj najzahvalnije prionuše neki obrazovani ljudi i neki ple- 
mići. 19 A on, kako je bio plemenita srca i pametan, časno je i dohčno 
postupio; svakom je najljubaznije dao ono što mu je pripadalo. I 
zaista, kako je bio obdaren posebnom mudrošću, razborito je gle- 
dao na dostojanstvo sviju stupnjeva. No još se nije mogao smiriti, 
nego je blaženi poticaj svoga srca još gorljivije nastojao ostvariti. U 


18 »Miramamolin« je vladarski naslov marokanskih sultana. »Emir-el-mumenin« 
znači: glavar onih koji vjeruju. Onda je u Maroku vladao sultan Mohamed-ben Nas- 
ser. Godine 1212. pobijedili su ga Španjolci i protjerali na afričko tlo. 

19 To je bilo godine 1219. 

trinaestoj godini svoga obraćenja pošao je u Siriju. Kako se izme- 
đu kršćana i pogana vodio žestok i okrutan rat, uzeo je sa sobom 
pratioca i nije se plašio pojaviti pred licem saracenskog sultana. 20 
Ali tko bi bio kadar ispripovijedati s kakvom srčanošću je pred njim 
stajao, s kolikom snagom duha mu je govorio, s kakvom rječitošću i 
pouzdanjem je odgovarao onima koji su napadali kršćanski zakon? 
Prije nego što je stupio pred sultana, njegovi ga ljudi uhvatiše, izru- 
gaše i isprebijaše. Ali on se nije prestrašio. Nije se plašio prijetnja da 
će ga mučiti, niti se prepao kad su mu prijetili smrću. Ipak, premda 
su mnogi neprijateljski i odvratno s njime postupali, sultan ga je 
primio s velikom počašću. Počastio ga je kako je mogao i ponudio 
mu mnogo darova. Srce je njegovo nastojao pridobiti bogatstvom 
svijeta. Ali kad je vidio da on najodlučnije prezire sve kao izmet, 
obuze ga najveće divljenje i promatrao ga je kao čovjeka kojemu 
nema slična. Veoma su ga uzbudile njegove riječi i vrlo rado ga je 
slušao. Ipak u svemu ovome Gospodin nije ispunio njegovu želju, 21 
nego mu je osigurao posebnu milost. 


21. POGLAVLJE 

Propovijed pticama i kako su mu se pokoravale životinje 

58. Dok su se međutim mnogi, kako je rečeno, pridruživali braći, 
blaženi otac Franjo putovao je Spoletskom dolinom. Kad je tako sti- 
gao do nekoga mjesta nedaleko od Mevanie 22 gdje se skupilo veliko 
mnoštvo svakovrsnih ptica: golubova, malih vrana, čavki itd., bla- 
ženi sluga Božji Franjo, jer je bio čovjek velike gorljivosti, veoma je 
volio također i niže nerazumne stvorove i u njima je uživao. Kad ih 
je dakle opazio, žustro je otrčao k njima, ostavivši pratioce na putu. 
Pošto im se već sasvim približio i vidio da ga čekaju, na uobičajen 
ih je način pozdravio. Silno se začudio što se ptice nisu dale u bijeg, 
kako obično čine; izvanredno se obradovao i ponizno ih zamolio 
da poslušaju riječ Božju. Među ostalim što im je rekao dodao je i 
ovo: »Sestre moje ptice, mnogo morate hvaliti svoga Stvoritelja i 


Saraceni (od arap. šarkim, tj. istočnjaci) - tako su svojevremeno u Španjolskoj 
zvali Arape, a u vrijeme križarskih ratova tim su imenom općenito nazivani muslima- 
ni. Bio je to egipatski sultan Melek el-Kamel (1218-38). Kršćanska križarska vojska 
je od 9. svibnja 1218. opsjedala Damiettu. Nakon promjenjive ratne sreće Saraceni 
su je ondje 29. kolovoza 1219. hametice pobijedili. Nakon toga su vođeni mirovni 
pregovori dok 26. rujna 1219. nije nanovo planuo oružani sukob. U tom razdoblju 
mirovanja sv. Franjo je uspio prijeći u saracenski tabor. 

21 To je Franjina neutaživa želja za mučeništvom. 

22 Mjesto nekoć zvano Mevania danas se zove Bevagna. Prema predaji događaj se 
zbio između Bevagne i Cannare, nedaleko od Asiza. 

uvijek ga ljubiti. Zaodjenuo vas je perjem, dao vam krila za let i sve 
ostalo što vam je potrebno. Bog vas je među stvorovima učinio ple- 
menitima i odredio da boravite u čistu zraku. Premda ne šijete niti 
žanjete, ipak vas on, a da se ništa ne brinete, zaštićuje i upravlja.« 
Ptice su na to, kako je pripovijedao on, a i braća koja su bila s njim, 
na neobičan način, prema svojoj naravi bile oduševljene: počele su 
protezati vratove, širiti krila, otvarati usta i motrile ga. A on je pro- 
lazio između njih i vraćao se natrag, svojom im je haljinom doticao 
glave i tjelesa. Napokon ih je blagoslovio, načinivši nad njima znak 
križa, i dopustio im da odlete na drugo mjesto. I blaženi je otac s 
pratiocima krenuo dalje svojim putem i radovao se. Zahvaljivao je 
Bogu koga svi stvorovi »časte poniznim hvalospjevom«. Kako je bio 
prostodušan po milosti, a ne po naravi, počeo se optuživati zbog ne- 
marnosti što već prije nije propovijedao pticama pošto su s tolikim 
poštovanjem saslušale Riječ Božju. Tako se dogodilo da je od onoga 
dana sve ptice, sve životinje, sve gmazove i stvorove koji nemaju 
osjetila brižljivo poticao da hvale i ljube Stvoritelja, jer je svaki dan, 
zazvavši ime Spasiteljevo, vlastitim iskustvom raspoznavao njihovu 
poslušnost. 

59. Kad je jednog dana stigao u gradinu Albiano (danas: Alvia- 
no) propovijedati riječ Božju, uspeo se na povišeno mjesto da bi 
ga svi mogli vidjeti, najprije je zatražio da svi ušute. Svi su šutjeli 
i s poštovanjem stajali. A mnogobrojne su lastavice cvrkutale i ha- 
labučile gradeći gnijezda na onome mjestu. One su tako cvrkutale 
da ljudi nisu mogli čuti blaženoga Franju te on progovori pticama: 
»Sestre moje lastavice, već je vrijeme da ja govorim, jer ste vi do 
sada kazale mnogo toga. Poslušajte riječ Gospodnju, zašutite i bu- 
dite mirne dok se ne dovrši riječ Božja!« A ptičice su, na čuđenje 
i divljenje sviju koji su se ondje nalazili, smjesta zašutjele i nisu se 
maknule s onoga mjesta dok Franjo nije dovršio propovijed. Videći 
taj znak, ljudi su se tome izvanredno divili i govorili: »Ovaj čovjek 
je zaista svetac, prijatelj Svevišnjega!« S najvećom su pobožnošću 
žurili da se dotaknu samo njegove odjeće, hvaleći i blagoslivljajući 
Gospodina. I doista je to bilo nešto čudesno kad su i sami nera- 
zumni stvorovi spoznavali njegovu ljubav prema sebi i osjećali nje- 
govu najnježniju pažnju. 

60. Kad je neko vrijeme boravio kod gradine Greccio, 23 jedan je 
zečić upao u zamku. Neki od braće ga je živa donio. Kad ga je vidio 
blaženi čovjek, ganut samilošću rekao mu je: »Brate zečiću, dođi k 


23 Mjesto nekoć zvano Graecinm, a danas Greccio [Grečo] u Rietskoj kotlini na 
jednom proplanku Sabinskoga gorja. 

meni. Zašto si dopustio da budeš tako prevaren?« Brat koji ga je 
držao odmah ga je pustio, a on je pritrčao svecu kao u najsigurnije 
utočište. Nitko ga nije držao i on se u njegovu krilu smirio. Kad je 
tako malo otpočinuo, sveti otac ga je majčinskom nježnošću pomi- 
lovao i pustio da se slobodno vrati u šumu. I pošto ga je nekoliko 
puta stavio na zemlju, zečić bi se svaki put nanovo vratio u sveče- 
vo krilo. Zato je svetac zapovjedio da ga braća odnesu u obližnju 
šumu. Nešto se slično dogodilo i s jednim kunićem dok je Franjo 
boravio na otoku Peruđinskog jezera, 24 a ta je životinjica vrlo divlja. 

61. S jednakom se ljubavlju odnosio i prema ribama. Kad bi mu 
se pružila prilika, on bi ih ulovljene žive bacao u vodu. Pritom bi im 
naredio neka paze da ih ponovno ne ulove. Kad je jednom sjedio 
u lađici pokraj pristaništa na Rietskom jezeru, neki je ribar ulovio i 
njemu darovao veliku ribu koja se pučki zove »tinka«. On je ribu 
radosno i ljubazno primio i odmah ju je nazvao sestrom. Stavio ju je 
u vodu pokraj lađice i počeo pobožno blagoslivljati ime Gospodnje. 
I tako je spomenuta riba, dok se Franjo molio, ostala pokraj lađice 
igrajući se u vodi. I nije se udaljila s onoga mjesta gdje ju je stavio 
dok joj svetac nakon svoje molitve nije dopustio da se udalji. Tako je 
slavni otac Franjo hodio putem poslušnosti i prigrlio jaram savršene 
podložnosti pa je za to pred Bogom stekao veliku moć te su mu se 
pokoravale i životinje. Tako mu se i voda pretvorila u vino kad je 
jednom zgodom negdje kod spilje sv. Urbana bolovao od veoma 
teške bolesti. Uživajući to vino, tako je lako ozdravio te su svi vjero- 
vali da je to čudo Božje. A tako je i bilo. Zaista je on bio svetac kad 
su ga tako slušali i stvorovi i kad su se počela mogla upotrijebiti u 
posve drugu svrhu. 


22. POGLAVLJE 

Njegova propovijed u gradu Ascoliu 
i kako su ozdravljali bolesnici u njegovoj odsutnosti 
po predmetima kojih se on samo dotakao 

62. U ono vrijeme kad je časni otac Franjo, kako je rečeno, pro- 
povijedao pticama, obilazio je gradove i sela i svuda je sijao sjeme 
blagoslova, došao je u grad Eskul (danas Ascoli Piceno). Kad je u 
njemu na uobičajen način propovijedao riječ Božju, djelovanjem 
desnice Svevišnjega gotovo se sav narod toliko napunio milošću i 
pobožnošću, toliko su ga željeli vidjeti i čuti da su jedni druge gazili. 

Tako su tridesetorica ljudi, a bilo je među njima klerika i laika, iz 
njegovih ruku u to vrijeme primili redovničko odijelo. 

Tolika je bila vjera i muškaraca i žena, toliko poštovanje prema 
svecu Božjem da se smatrao sretnim onaj tko bi se dotaknuo makar 
samo njegove odjeće. Kad je ulazio u neki grad, veselio se kler, zvo- 
nila zvona, klicali muževi, radovale se žene, pljeskala djeca, a neki 
uzeše i grane drveća pa mu s pjesmom izlažahu u susret. Smućeni 
su bili krivovjerci, uzvisivana je vjera Crkve; vjernici su radosno kli- 
cali, a krivovjerci su se posve povukli. Na njemu su se pokazivali 
toliki znakovi svetosti da se nitko nije usuđivao protusloviti mu, jer 
je mnoštvo naroda samo na njega svraćalo svoje poglede. On je bio 
uvjeren da između svega ostaloga i iznad svega treba čuvati, štovati i 
slijediti vjeru Rimske crkve, jer je samo u njoj spasenje svima onima 
koji će se spasiti. Poštovao je svećenike i silno je volio sve crkvene 
redove. 

63. Narod mu je donosio kruh da ga blagoslovi. To su dugo ču- 
vali, a bolesnici koji bi ga okusili izliječili bi se od različitih bolesti. 
Mnogo su puta s velikom vjerom i pouzdanjem znah odrezati ko- 
madić njegove haljine da je gdjekada, tako reći, ostao malne gol. 
A čemu se najvećma treba diviti, jest to da bi gdjekoji bolesnici za- 
dobivah zdravlje ako je koju njihovu stvar sveti otac samo dotak- 
nuo. Kad je nekoj ženi, koja je stanovala u jednoj kućici nedaleko 
od Arezza, došlo vrijeme da rodi, više je dana podnosila strahovite 
muke i bila jako iscrpljena od nevjerojatnih boh; bila je ni živa ni 
mrtva. Njezini su susjedi i rođaci dočuh da će Franjo onim putem 
proći idući u neko samotište. Dok su ga očekivah, dogodilo se da je 
blaženi Franjo onamo otišao drugim putem. Jahao je jer je bio ne- 
moćan i bolestan. Kad je onamo stigao, po nekom bratu koji se zvao 
Petar, vratio je konja onom čovjeku koji mu ga je ustupio iz ljubavi. 
Brat Petar je vodio konja onim putem i prolazio onuda gdje se ona 
žena mučila. Kad su ga opazih tamošnji ljudi, žurno su mu pritrčah, 
jer su mislili da je on blaženi Franjo. A kad su saznah da nije, silno 
su se ražalostih. Napokon su se međusobno pitah ne bi h se mogla 
naći kakva stvar koju je rukom dotaknuo blaženi Franjo. Dok su se 
tako zadržavah i ispitivah, konačno pronađoše uzde oglavine što ih 
je on držao dok je jahao. Skinuli su oglavinu s glave konja na kojem 
je sveti otac jahao i na ženu su postavki uzde što ih je svojim ruka- 
ma doticao. Žena je, pošto je tako otklonjena opasnost, radosna i 
zdrava rodila. 

64. Gvalfred, čovjek pobožan, koji se bojao Boga i štovao ga s 
cijelom svojom kućom, stanovao je u selu Pieve. On je imao pojas 
kojim se nekoć opasivao blaženi Franjo. Desilo se da su u onom 

kraju mnogi muškarci i žene bolovali od različitih bolesti i grozni- 
ce. Spomenuti je čovjek zaredao po bolesničkim kućama, pojas bi 
umočio u vodu ili bi nešto od njegova vlakna u nju primiješao pa je 
to bolesnicima davao da piju. I tako su svi u Kristovo ime zadobi- 
vali zdravlje. Ovo se zbivalo u odsutnosti blaženoga Franje, ali se 
dogodilo i mnogo više od toga što nam nije moguće opširno ispripo- 
vijedati. Ipak ćemo u ovo djelo ukratko unijeti nešto malo od onoga 
što se Gospodin Bog naš udostojao učiniti po Franjinoj nazočnosti. 


23. POGLAVLJE 

Kako je u Toscanelli ozdravio hromoga, a u Narniu uzetoga 

65. Kad je u svoje vrijeme svetac Božji Franjo, radi naviještanja 
kraljevstva Božjega, obilazio različite prostrane krajeve, prispio je 
tako i u grad koji se zove Toscanella. Dok je tu na uobičajeni način 
sijao sjeme života, jedan ga je vitez toga grada ugostio. Taj je imao 
sina koji je bio hrom i cijelo mu je tijelo bilo slabašno. Iako je još 
bio dječačić, ipak je već prešao godine dojenja i još bio u kolijevci. 
Dječakov otac, kad je vidio kakvom je svetošću bio obdaren čovjek 
Božji, ponizno mu se bacio do nogu i molio zdravlja svome sinu. 
Franjo se međutim smatrao beskorisnim i nevrijednim tolike moći 
i milosti pa se dugo skanjivao da to učini. I napokon je bio svladan 
upornošću njegovih molbi. Najprije se pomolio, a zatim je na dje- 
čaka stavio ruku, blagoslovio ga i podigao. Mali je naočigled svima, 
dok su ga gledah i radovah se u ime Gospodina našega Isusa Krista, 
ustao zdrav te je počeo tamo-amo po kući hodati. 

66. Kad je jednom zgodom čovjek Božji došao u Narni i ondje 
boravio više dana, neki je čovjek imenom Petar, građanin toga gra- 
da, bio uzet i ležao u krevetu. Njemu su kroz pet mjeseci svi udovi 
otkazah službu te nikako nije mogao ustati niti se mogao kretati. 
Izgubivši tako sasvim upotrebu nogu, ruku i glave, samo je mogao 
micati jezikom i otvarati oči. Kad je čuo da je sveti Franjo došao u 
Narni, poslao je poruku biskupu da se pobrine i za ljubav Božju 
pošalje k njemu slugu Boga Svevišnjega, jer se uzdao da će, kad ga 
vidi i bude u njegovoj nazočnosti, biti oslobođen od bolesti koja ga 
je držala. Tako se i dogodilo. Kad je k njemu došao blaženi Franjo, 
načinio je nad njim znak križa od glave do nogu, bolest je protjerao 
i ovom povratio prijašnje zdravlje. 

24. POGLAVLJE 
Kako je slijepoj ženi povratio vid 
i kako je u Gubbiu ispravio jednu pogurenu 

67. Neka građanka spomenutoga grada, udarena sljepoćom oči- 
ju, kad je na svoje oči primila blagoslov blaženoga Franje, smjesta 
je primila željeni vid. Nedaleko od Gubbia bijaše neka druga žena 
kojoj bijahu skvrčene obje ruke te s njima nije mogla ništa raditi. 
Kad je saznala da je sveti Franjo došao u grad, odmah je pohitila k 
njemu, žalosna i turobna lica pokazala mu je skvrčene ruke. Zamo- 
lila ga je da se udostoji dotaknuti ih. Franjo je bio dirnut njezinom 
pobožnošću; dotaknu joj ruke i ona je ozdravila. Žena se odmah 
radosna povratila kući, vlastitim rukama je načinila kolač od sira i 
darovala ga svetom čovjeku. On je uzeo malo kolača i zapovjedio da 
ostalo žena pojede sa svojom obitelji. 


25. POGLAVLJE 

Kako je jednoga brata oslobodio od padavice 
i kako je u selu San Geminiu oslobodio opsjednutoga 

68. Jedan je brat češće upadao u veoma tešku bolest. Strašno je 
to bilo gledati. Neki su mislili da u sebi ima zlog duha. Cesto bi se 
sav izudarao, gledao užasnim pogledom, valjao se i pjenio. Sad bi 
mu se udovi skvrčili, a zatim ispravili; sad bi se smotali i izvrnuli, a 
nakon toga bi postali ukočeni i tvrdi. Gdjekada bi se sav istegnuo 
i bio ukočen, a onda bi glavu sagnuo do nogu, dizao se do visine 
muškoga stasa i odmah bi zatim padao na zemlju. Nad njegovom se 
preteškom nevoljom sveti otac Franjo pokazao samilosnim, otišao 
je k njemu, pomolio se, prekrižio ga i blagoslovio. Ovaj je odmah 
ozdravio, strahote teške bolesti nakon toga nije više trpio. 

69. Kad je jednoga dana blaženi otac Franjo prolazio kroz biskupiju 
Narni, došao je do sela koje se zove San Gemini. Ondje je navješćivao 
kraljevstvo Božje. Neki čovjek koji se bojao Boga i štovao ga te u ono- 
me kraju uživao dobar glas primio ga je zajedno s još trojicom braće 
kao gosta. Njegovu je ženu mučio đavao. Svim stanovnicima onoga 
kraja bilo je poznato kako je njezin muž molio blaženoga Franju za 
nju; vjerovao je da ona po njegovim zaslugama može biti oslobođena. 
Kako je Franjo u svojoj prostodušnosti većma želio biti prezren nego 
da ga svijet svojom pažnjom uzdiže zbog očitovanja svetosti, skanjivao 
se da to učini. Napokon, jer je u pitanju bio Bog, svladan molbama 
mnogih, konačno je pristao. Zato je trojicu braće koja su bila s njim 
pozvao k sebi, postavio ih u kutove kuće i rekao: »Pomolimo se, bra- 

ćo, Gospodinu za ovu ženu da Bog s nje zbaci đavlov jarani na svoju 
hvalu i slavu. Stojmo, reče, svaki napose u kutovima kuće da nas taj 
zli duh ne bi prevario i pobjegao kroz pokrajnje izlaze u kutovima«. 
Kad je blaženi Franjo dovršio molitvu, pristupio je snagom Duha k 
ženi koja je bila silno mučena i užasno je galamila pa je rekao: »U ime 
Gospodina našega Isusa Krista poslušnošću ti zapovijedam, đavle, da 
iz nje iziđeš i da se nisi više usudio opsjesti je!« Jedva što je izrekao te 
riječi, kadli je đavao najžurnije, bijesan i s velikom bukom, izišao van 
te je sveti otac mislio da ga je zato što je ženu naglo napustio i što mu 
se tako brzo pokorio, izigrao. Sav se zarumenio i odmah napustio ono 
mjesto. To je međutim sve tako vodila Božja providnost da se ne bi 
mogao isprazno hvastati. Zbilo se, kad je blaženi Franjo drugom zgo- 
dom prolazio kroz to mjesto, a bio je s njim brat Ilija, da se ona žena, 
kad je dočula za njegov dolazak, odmah digla i trčeći ulicom za njim vi- 
kala je da se udostoji nešto kazati. On joj nije htio ništa kazati. Znao je 
naime da je to ona žena iz koje je onomadne božanskom moći istjerao 
đavla. Ona je međutim cjelivala trag njegovih nogu zahvaljujući Bogu i 
njegovu sluzi, svetom Franji, koji ju je izbavio iz ruku smrti. Napokon 
ga je brat Ilija prinudio molbom. On joj je progovorio, a mnogi su ga 
uvjerili o njezinoj bolesti, kako je rečeno, i oslobođenju. 


26. POGLAVLJE 

Kako je u gradu Citta di Castello izagnao đavla 

70. Isto tako je u gradu Citta di Castello bila đavlom opsjednuta 
neka žena. Kad se u tom gradu našao blaženi otac Franjo, ženu dove- 
doše u kuću u kojoj je boravio. Dok je ona stajala vani, poče škrgutati 
zubima, a lice joj se izobliči; strahovitim je glasom urlala kako to obi- 
čavaju nečisti dusi. Veliko mnoštvo građana obaju spolova sletjelo se. 
Molili su svetoga Franju za ovu ženu. Onaj zli ju je već dugo zlostav- 
ljao valjajući je, a njih je urličući napunjao grozom. Tada je sveti otac 
k njoj poslao brata koji bijaše s njime; htio je naime ustanoviti radi li 
se o đavlu ili o ženskom prenavljanju. Kad ga je žena spazila, poče 
ga ismijavati, znajući da to nije sveti Franjo. Sveti je otac bio unutra i 
molio se. Kad je dovršio molitvu, izišao je van. Žena se počela tresti i 
valjati po zemlji jer nije mogla podnijeti njegovu moć. Sveti je Franjo 
pozva i reče: »Zapovijedam ti snagom poslušnosti, iziđi iz nje, nečisti 
duše!« On ju je smjesta napustio bez ikakve ozljede i odstupio veoma 
zlovoljan. Hvala svemogućem Bogu koji sve čini svima! Istina, čudesa 
ne izgrađuju svetosti, nego je samo očituju. Zato smo odlučili radije 
prikazati odlike njegova života i način njegova postupanja. Kako je 
ovih stvari odviše, izostavit ćemo ih, a iznijet ćemo što je činio za 
vječno spasenje. 

27. POGLAVLJE 
Bistrina i postojanost njegova duha, 
kako je propovijedao pred gospodinom papom Honorijem 
i kako je sebe i braću izručio gospodinu Hugolinu, 
biskupu ostijskom 

71. Čovjek Božji Franjo bijaše naviknuo tražiti ne svoje, nego 
ono što je smatrao da osobito koristi spasenju drugih. Ipak je više 
od svega želio umrijeti i biti s Kristom. Zbog toga je najviše težio za 
tim da bude slobodan od svega što je na svijetu, da se ni na čas ne 
bi okaljao kakvom prašinom, da se ne bi zamutila bistrina njegova 
duha. Floteći biti neosjetljiv za izvanjsku buku, bavio se samo Bo- 
gom. Svim je silama posvuda nastojao držati na uzdi vanjska osjetila 
i obuzdavati porive srca. »U pukotinama stijene saviše gnijezda« i 
»u vrletnim skrovištima bijaše prebivalište njegovo«. S posebnom 
se ljubavlju svraćao u nebeska boravišta i u Spasiteljevim je ranama, 
ispraznivši posvema samoga sebe, duže boravio. Zato je često oda- 
birao osamljena mjesta da bi posvema mogao svoju dušu usmjeriti 
prema Bogu. I nije se predavao besposlici kad bi vidio da je priklad- 
no vrijeme da se dadne na posao i da se radosno posveti spašavanju 
duša. Njegovom najsigurnijom lukom bijaše molitva, i to ne časovi- 
ta, prazna ili preuzetna, nego dugotrajna, puna pobožnosti i privla- 
čive poniznosti. Ako bi je započeo kasno, jedva bi do jutra završio. 
Molio je idući, sjedeći, jedući i pijući. Noću je odlazio na molitvu 
sam u zapuštene crkve, koje su bile na osamljenim mjestima. U nji- 
ma je uz pomoć Božje milosti nadvladavao mnoge strahove i mnoge 
tjeskobe srca. 

72. U koštac se hvatao s đavlom kad ga je na ovakvim mjestima 
ne samo iznutra mučio napastima nego ga je i izvana zastrašivao 
padovima i obaranjem. No hrabri je Božji vojnik znao da njegov 
Gospodin svuda može sve, pred zastrašivanjem nije prezao, već je u 
svom srcu govorio: »Ništa više ne možeš, zavodniče, oružjem svoje 
zloće protiv mene postići nego što bi postigao kad bismo se u javno- 
sti ogledali pred svima!« 

Zaista je bio najpostojaniji, ničemu nije posvećivao pažnju osim 
onome što bijaše Božje. Kad je vrlo često mnogim tisućama ljudi 
propovijedao riječ Božju, bijaše tako siguran kao da razgovara s po- 
uzdanim drugom. Veliko je mnoštvo naroda promatrao kao jednoga 
čovjeka i jednom jedincatom čovjeku najzauzetije bi propovijedao 
kao i mnoštvu. Čistoća srca davala mu je sigurnost u govoru. Divno 
i nečuveno je govorio svima, a da nije prije razmišljao. Ako bi kada 
prije govora najprije razmatrao, kad bi se narod sakupio, nije se više 
sjećao onoga o čemu je razmatrao, a nešto drugo nije znao govoriti. 

U takvu bi slučaju bez ikakva negodovanja narodu priznao da je 
prethodno mnogo razmatrao, ali se toga baš ništa ne može sjetiti. 
Tada bi se najednom ispunio takvom rječitošću da bi se slušateljstvo 
divilo. Gdjekada nije znao ništa reći. U tom bi slučaju samo blago- 
slovio narod i otpustio ga. To su mu bile najuspjelije propovijedi. 

73. Došavši nekom zgodom po potrebi Reda u Rim, mnogo je 
želio govoriti pred gospodinom papom Honorijem 25 i pred časnim 
kardinalima. Kad je to saznao gospodin Hugolin, slavni biskup 
ostijski, koji je na poseban način sveca Božjega štovao, napunio se 
strahom i veseljem; divio se gorljivosti svetoga čovjeka i promatrao 
je njegovu prostodušnu čistoću. No pouzdao se u milosrđe Svemo- 
gućega, koji je uvijek s onima koji ga pobožno štuju. Uveo ga je 
pred gospodina papu i pred časne kardinale. A kad se Franjo našao 
pred tolikim knezovima i kad je dobio dopuštenje i blagoslov, počeo 
je neustrašivo govoriti. S tolikom je gorljivošću duha govorio da od 
veselja samoga sebe nije shvaćao. Nogama je kretao kao da će za- 
plesati, ah ne iz obijesti, nego zato što je gorio vatrom božanske lju- 
bavi; nije pobuđivao smijeh, nego je upravo silio na bolno naricanje. 
Mnogi su se slušatelji skrušili. Divili su se Božjoj milosti i postojano- 
sti tolikoga čovjeka. Časni gospodin biskup ostijski pribojavao se da 
ne bi prostodušnost blaženoga čovjeka bila omalovažavana. Zato se 
svom svojom dušom molio Bogu, jer se i na njemu odražavala i sve- 
čeva slava, ah i omalovažavanje njegove osobe, jer je bio postavljen 
ocem njegove obitelji. 

74. Sveti Franjo mu je naime bio odan kao sin ocu i sin jedi- 
nac svojoj majci. U krilu je njegove blagosti sigurno spavao i poči- 
vao. U stvari je on bio pastir i izvodio djelo, ah je svetom čovjeku 
ostavio ime pastira. Blaženi je otac pribavljao što bijaše potrebno, a 
onaj sretni gospodin sve je provodio u djelo. O koliki su, napose u 
početku, kad se ovo dešavalo, novoosnovani Red nastojah podmu- 
klo uništiti! O, koliko ih je bilo koji su izabrani vinograd, što ga je 
dobrostiva ruka Božja na svijetu kao sasvim nov zasadila, nastojah 
ugušiti! A kako su mnogi gledah da njegove prve i najčišće plodove 
pokradu i potroše! Svi su ovi pobijeni mačem ovoga tako časnog 
oca i gospodina i svi su poraženi. Bijaše on pravi potok rječitosti, zid 
Crkve, branič istine i ljubitelj poniznih. Neka je zato blagoslovljen i 
slavan onaj dan u koji se svetac Božji povjerio tako časnom gospodi- 
nu. Kad je jednom prilikom, kako se to često dešavalo, taj gospodin 


25 To je bio papa Honorije III. koji je izabran 18. srpnja 1216, a umro je 18. ožujka 
1227. 

obavljao poslaničku službu Apostolske stolice u Toskani, 26 sveti je 
Franjo došao u Firencu. Tada još nije imao mnogo braće, a želio je 
ići u Francusku; tu je već boravio spomenuti biskup. Tada još nisu 
bili međusobno tijesno povezani, nego ih je samo glas blažena živo- 
ta povezao međusobnom srdačnom ljubavlju. 

75. Kad bi došao u koji grad ili kraj, običavao je blaženi Fra- 
njo otići do biskupa ili svećenika. Doznavši sada da se ondje nalazi 
toliki svećenik, s velikim počitanjem predstavio se njegovoj blago- 
naklonosti. Kad ga je gospodin biskup vidio, primi ga s poniznom 
ljubavlju kako je činio uvijek prema redovnicima, napose prema 
onima koji su na sebi nosili časni znak blaženoga siromaštva i svete 
jednostavnosti. Kako se brinuo da iziđe u susret neimaštini siro- 
maha i da njihove stvari posebno rješava, brižljivo se zanimao za 
razlog njegova dolaska i njegovu je nakanu najdobrostivije shvatio. 
Videći da sve zemaljske stvari prezire više nego ostali i da gori onim 
ognjem koji je Isus donio na zemlju, njegova se duša stopila s Fra- 
njinom dušom; uvijek se pobožno preporučivao u njegove molitve i 
u svim stvarima najljubaznije mu je pružao svoju zaštitu. Zato ga je 
odvratio od započeta puta, a preporučio mu da se brine i čuva one 
koje mu je Gospodin povjerio te da nad njima bdije. A kad je sveti 
Franjo vidio kako je tako častan gospodin pobožan, prijazan i kako 
mu je snažna riječ, silno se obradovao i odmah mu je pao do nogu te 
mu je sebe i svoju braću odana srca predao i povjerio. 


28. POGLAVLJE 

Duh ljubavi i suosjećanja kojim je plamtio prema siromasima 
i što je učinio s ovcom i jaganjcima 

76. Kad je siromašni Franjo, otac siromaha, sebe uspoređivao 
sa svim ostalim siromasima, neugodno bi se osjećao kad bi opa- 
zio koga koji je od njega bio siromašniji. No to nije bilo iz želje za 
ispraznom slavom, nego samo poradi suosjećanja. Premda se zaodi- 
jevao dosta bijednom i grubom haljinom, ipak je i nju mnogo puta 
želio podijeliti s kakvim siromahom. Ipak je kao prebogati siromah 
vođen velikim osjećajem samilosti gdjekada mogao pomoći siroma- 
sima. U vrijeme velike studeni od bogataša ovoga svijeta tražio je 
da mu dadnu plašt ili ogrtač. A kad bi mu oni to spremnije s po- 
božnošću učinili nego što je to sveti otac tražio, rekao bi im: »Samo 

26 Kardinal Hugolin je prvi put bio papinski legat u Lombardiji i Toskani od 23. 
siječnja 1217. do 14. rujna 1219; drugi put je tu službu obavljao na istom području 
od 14. ožujka 1221. S Franjom se sreo u Firenci u ljeto 1217. 

uz taj uvjet ovo od vas primam, a da ne očekujete da ćete to ikada 
ponovno dobiti!« Kad bi mu koji siromah došao prvi u susret, kliču- 
ći i radujući se, dobivenim bi zaodjenuo siromaha. Najmučnije mu 
je bilo gledati kad je koji siromah bio napadnut ih kad bi čuo da ga 
netko pogrđuje kakvim životinjskim nadimkom. Tako se dogodilo 
da je jedan brat nešto predbacivao nekom siromahu koji je prosio 
milostinju i rekao mu: »Pazi, da nisi možda bogat, a prenavljaš se da 
si siromašan!« Kad je to čuo otac siromaha sveti Franjo, mnogo se 
ražalostio i oštro je ukorio brata koji je to izrekao. Naredio mu je da 
se pred siromahom svuče, da mu poljubi noge i zamoli oproštenje. 
Običavao je kazati: »Tko ruži siromaha, nepravdu čini Kristu čiji 
odlični znak siromah na sebi nosi, jer on je za nas postao siroma- 
hom na ovome svijetu«. Zato je često, kad bi naišao na siromahe 
opterećene drvima ih nekim drugim teretom da bi im pomogao, 
podmještao svoja slabašna ramena, premda bijahu odviše slaba da 
im pomogne. 

77. Bio je bogat duhom ljubavi, imao je samilosno srce, ah ne 
samo za ljude koji su trpjeh nevolju nego i za nijeme i divlje ži- 
votinje, gmazove, ptice te ostale žive i nežive stvorove. No među 
mnogovrsnim životinjama posebnom je ljubavlju i naklonošću srca 
voho jaganjce, i to zbog toga što se u Sv. pismu poniznost gospodina 
našega Isusa Krista češće prispodobljuje s jaganjcem i s njim se vrlo 
zgodno poistovjećuje. 27 Tako je i sve ono, osobito ono u čemu bi se 
mogla otkriti neka alegorijska shčnost sa Sinom Božjim, srdačnije 
grho i radije gledao. Kad je nekom zgodom putovao iz Ankone kroz 
Marchu i kad je u tom gradu propovijedao riječ Božju te s gospodi- 
nom Pavlom kojega je učinio ministrom svekolike braće iste Provin- 
cije krenuo putem prema Osimu, u polju se namjerio na pastira koji 
je na paši čuvao stado koza i jaraca. Među mnoštvom koza i jaraca 
bijaše jedna ovčica koja je krotko hodila i mirno pasla. Ugledavši je 
sv. Franjo stade i, iznutra ganut bolom srca, uzdahnu te reče bratu 
koji ga je pratio: »Ne vidiš h ovu ovcu koja tako krotko ide među 
kozama i jarcima? Tako je, velim ti, Gospodin naš Isus Krist blago 
i ponizno hodio među farizejima i svećeničkim prvacima. Zato te, 
sinko, njemu za ljubav mohm da sa mnom budeš samilostan prema 
ovčici pa da je kupimo i izvedemo između tih koza i jaraca!« 

78. Brat Pavao se divio njegovoj boh te je i sam počeo s njim 
suosjećati. Kako nisu imah ništa osim haljina u koje su bih obučeni, 


27 U Sv. pismu se o Isusu govori kao janjetu: Iz 16, 1; 53, 7; Dj 8, 32; Jer 11, 19; Iv 
1, 29-36; Otk 5, 6, 8, 12-13; 6, 1; 7, 9; 12-15, 17, 19, 21-22, a kao o ovci: Iz 53, 7; 
Iv 10, 1 i si. Dj 8, 32. 

zabrinuli su se kako će platiti ovcu. Uto se tu našao neki trgovac 
koji im je dao željenu svotu. A oni uzeše ovcu i zahvališe Bogu. 
Tako stigoše u Osimo i pođoše gradskom biskupu koji ih je primio 
s velikim poštovanjem. Ipak se gospodin čudio zbog ovce što ju je 
čovjek Božji vodio, a i zbog osjećaja što ga je pokazivao prema njoj. 
Ali kad je sluga Kristov ispripovijedao dugu povijest o ovci, biskup 
se skrušio zbog čistoće čovjeka Božjeg i zahvaljivao Bogu. Kad je 
svetac sljedeći dan izišao iz grada, razmišljao je o tome što da počne 
s ovcom. Po savjetu svoga sudruga i brata ostavi je na čuvanje sa- 
mostanu službenica Kristovih kod Svetoga Severina. Časne službe- 
nice Kristove ovčicu radosno primiše kao od Boga poslan dar. Dugo 
su je brižljivo čuvale, a od njezine vune satkaše tuniku i poslaše je 
blaženom ocu Franji, koji se nalazio kod crkve svete Marije u Por- 
cijunkuli u vrijeme jednoga kapitula. Svetac je Božji primi s velikim 
poštovanjem, grlio ju je i ljubio, a i sve koji su ga okruživali zvao je 
da se raduju. 

79. Kad je nekom drugom zgodom prolazio kroz Marchu, a isti 
ga je brat radosna pratio, sreo je čovjeka koji je dva janjeta, svezana 
i obješena preko ramena, nosio na trg da ih proda. Kad je blaženi 
Franjo čuo jaganjce kako bleje, uzbudilo mu se srce, približio se te 
ih je pogladio. Zatim je rekao čovjeku: »Zašto moju braću jaganjce 
tako svezane i obješene mučiš?« On mu je odgovorio: »Nosim ih 
na trg da prodam. Treba mi novaca«. A svetac reče: »Što će zatim 
biti s njima? On odvrati: »Kupci će ih zaklati i pojesti!« »Bože, sa- 
čuvaj!«, odgovori svetac. »Neka se to ne dogodi. Umjesto novca 
uzmi plašt što ga nosim, a meni daj jaganjce!« On mu ih dade vesela 
srca i uzme plašt, jer je bio daleko vredniji, a Franjo ga je onoga 
dana, da se zaštiti od studeni, posudio od nekog vjernog prijatelja. 
Sada je međutim svetac preuzevši jaganjce počeo brižno razmišljati 
o tome što da s njima učini. Posavjetovao se s bratom suputnikom 
te ih vrati onom čovjeku na čuvanje. Naložio mu je da ih nikada ne 
proda i da im ništa nažao ne učini, nego neka ih čuva, hrani i brižno 
s njima upravlja. 


29. POGLAVLJE 

Ljubav kojom je poradi Stvoritelja ljubio sve stvorove 
i prikaz Franjinih duševnih i tjelesnih osobina 

80. Odviše bi se oteglo i nemoguće je sve nabrojiti i sakupiti što 
je slavni otac Franjo učinio i naučavao dok je živio u tijelu. Tko bi 
ikada mogao prikazati onaj njegov najveći osjećaj što ga je u sebi 
nosio prema svemu što je Božje! Tko bi bio kadar ispripovijedati 

radost koja ga je obuzimala dok je u stvorenjima promatrao mu- 
drost Stvoriteljevu, njegovu moć i dobrotu. Doista, divnom su ga i 
neizrecivom radošću prečesto ispunjala razmatranja dok je proma- 
trao sunce, gledao mjesec, dok je motrio zvijezde i nebeski svod. 
O, jednostavne li pobožnosti i pobožne li jednostavnosti! Plamtio 
je ljubavlju prema crvićima, jer je čitao što je rečeno o Spasite- 
lju: »Ja sam crv, a ne čovjek!« Zato ih je skupljao putem i stavljao 
na sigurno mjesto da ih stopala prolaznika ne bi satrla. A što da 
reknem o drugim nižim stvorovima, jer je i pčelama zimi, da ne 
izginu od studeni, priređivao i davao med ih najbolje vino? Njiho- 
vu je radinost i izvrsna svojstva Gospodinu na slavu toliko veličao 
da bi većinom cijeli dan trebao da pohvalama uzvisi njih i ostale 
stvorove. Kao što su nekoć tri mladića koji su bili bačeni u ražarenu 
peć pozivah sve stvorove da hvale i slave Stvoritelja svemira i pozi- 
vah sva počela, tako taj čovjek, pun Duha Božjega, nije prestajao u 
svim počehma i stvorovima slaviti, hvaliti i blagoslivljati Stvoritelja 
i upravljača svega. 28 

81. Zamisli koliko je veselja njegovu srcu donosila divota cvijeća 
dok je gledao obhke njihove dražesti i udisao ugodni miris! Odmah 
je svraćao oko svoje duše da promatra ljepotu onoga cvijeta koji je 
bhstav u proljetno doba izbijao iz korijena Jesejeva i sebi na ugodan 
miris podigao na život bezbrojne tisuće mrtvih. Kad bi pronašao 
obilje cvjetova, tako im je propovijedao i pozivao ih da hvale Gos- 
podina kao da su razumni. Tako je netaknutom čistoćom opominjao 
na božansku ljubav i poticao na radosnu podložnost: usjeve i vino- 
grade, kamenje, šume i svu ljepotu polja, vodene izvore i zelenilo 
vrtova, zemlju i vatru, zrak i vjetar. Sve je napokon stvorove nazivao 
braćom i sestrama i na izvrstan, drugima nepoznat način pronicao 
je u tajne stvorova oštrinom srca kao onaj koji je već ušao u slobodu 
slave sinova Božjih. A sada te, dobri Isuse, divnoga hvah s anđeli- 
ma onaj koji je, boraveći na zemlji, o tebi ljubaznome propovijedao 
svim stvorovima. 

82. Kad bi ime tvoje, sveti Gospodine, spomenuo, tako bi se 
raznježio da to premašuje ljudski razum, sav bi se predao zanosnu 
klicanju i bio ispunjen najčišćom ugodnošću, izgledao je kao nov 
čovjek i s onoga svijeta. Zato gdje god bi našao nešto napisano, bilo 
božansko, bilo ljudsko, na putu, u kući ih na tlu, s najvećim pošto- 
vanjem bi to skupio i stavio na sveto ih časno mjesto, i to je činio s 
takvim poštovanjem zato da ne bi gdje bilo napisano ime Gospod- 


28 Ovdje Toma aludira na glasovitu Franjinu Pjesmu brata Sunca koja još nosi i na- 
slov Pohvale stvorova . Svetac ju je napisao pučkim talijanskim jezikom. 

nje ili nešto što njemu pripada. Kad ga je jednog dana zapitao neki 
brat zašto tako brižno skuplja i poganske spise gdje ne bijaše imena 
Gospodinova, odgovorio je: »Sinko, skupljam i njih zato što su i 
ondje slova iz kojih je sastavljeno preslavno ime Gospodina Boga. 
Dobro što se ondje nalazi ne pripada poganima ih nekim drugim 
ljudima, nego samome Bogu 'kome pripada svako dobro’«. A ovom 
se treba još više diviti. Kad bi dao napisati kakvo pismo radi pozdra- 
va ih poticaja, nije dopuštao da se u njemu izbriše koje slovo ih slog, 
pa makar bi bilo suvišno ih nepotrebno napisano. 

83. O kako lijep, kako divan, kako slavan se pokazivao u neduž- 
nosti života, u jednostavnosti riječi, u čistoći srca, u ljubavi prema 
Bogu, u bratskoj ljubavi, u gorljivoj poslušnosti, u spremnu podla- 
ganju, u anđeoskom pogledu! Bio je umiljata ponašanja, blage ćudi, 
otmjen u govoru, prijazan u opomenama, najvjerniji u povjereno- 
me, dalekovidan u savjetovanju, u poslu radin, u svemu drag. Bijaše 
vedra duha, blage ćudi, trijezna srca, odan kontemplaciji, neumoran 
u mohtvi, a u svemu gorljiv. Ustrajan u odluci, postojan u kreposti, 
stalan u milosti i u svemu postojan. Bijaše brz na opraštanje, spor 
na srdžbu, slobodna duha, izvrsna pamćenja, dubok u raspravljanju, 
promišljen u odabiranju, a u svemu jednostavan. Strog bijaše prema 
sebi, blag prema drugima, u svemu ozbiljan. 

Bijaše veoma rječit, vedra hca, blaga izgleda, daleko od besposli- 
ce, nije poznavao napadnosti. Bio je srednjega stasa, bhže niskomu, 
glava mu je bila osrednja i okrugla, hce duguljasto i kao protegnuto, 
čelo ravno i maleno, oči osrednje, crne i jednostavne, vlasi tamne, 
obrve ravne, nos pravilan, uši uzdignute, ah malene, sljepoočice 
ravne; jezik pomirljiv, vatren i oštar; glas neodoljiv, umiljat, jasan i 
zvučan; zubi gusti, jednaki i bijeh, usne malene i udubljene, brada 
crna i nepotpuno razrasla, vrat tanak, ramena ravna, kratke ruke, 
pesti nježne, prsti dugi, nokti podugi, bedra fina, noge kratke, njež- 
na koža, tijelo maleno, odjeća gruba, kratak san, ruka vrlo podat- 
ljiva. Kako je bio veoma ponizan, prema svim ljudima se u svemu 
pokazivao nada sve blagim, čestitu se ponašanju sviju korisno prila- 
gođivao. Među svetima bijaše svetiji, a među grešnicima bio je kao 
jedan između njih. Pomozi zato grešnicima, presveti oče, i udostoj 
se, mohmo te, svojim svetim zagovorom podići one koje vidiš da 
bijedno leže u kaljuži opačina. 

30. POGLAVLJE 

Jaslice što ih je načinio za Dan rođenja Gospodnjega 

84. Njegova najveća pozornost, posebna želja i vrhovna nakana 
bijaše: uvijek i u svemu opsluživati sveto evanđelje i sa svom bud- 
nošću, svim nastojanjem, najvećom željom duha i svim žarom srca 
provoditi »nauk Gospodina našega Isusa Krista i slijediti njegove 
stope«. U neprestanu je razmatranju sebi dozivao u pamet njegove 
riječi i pronicavošću duha opetovano je razmišljao o njegovim djeli- 
ma. Njegovu je pamet napose zaokupljala poniznost što se objavila 
Utjelovljenjem i ljubav što se očitovala u Muci; tako je jedva htio 
razmišljati o nečemu drugom. Treba se zato sjetiti i čuvati u časnoj 
uspomeni ono što je učinio tri godine prije svoga slavnoga premi- 
nuća 29 kod gradine koja se zove Greccio na Dan rođenja Gospodi- 
na našega Isusa Krista. U onom je kraju živio neki čovjek imenom 
Ivan. Uživao je dobar glas, a bio je još boljega života. Blaženi Franjo 
ga je na poseban način ljubio jer, premda je u svom kraju uživao glas 
čovjeka plemenita i vrijedna svake hvale, pogazio je plemenitost ti- 
jela, a stekao plemenitost duha. Njega je blaženi Franjo, kao što je 
često običavao, petnaestak dana prije Božića pozvao k sebi i rekao 
mu: »Ako želiš da ovogodišnji Božić proslavimo u Grecciu, požuri 
se i brižljivo pripravi što ću ti reći. Želio bih obnoviti uspomenu na 
ono Dijete koje je rođeno u Betlehemu i na njegove djetinje potrebe 
i neprilike, tj. kako je bilo smješteno u jaslice i položeno na slamu 
u nazočnosti vola i magarca 30 da bi se to moglo tjelesnim očima 
gledati«. Kad je to ovaj dobri i vjerni čovjek čuo, brzo je otišao i na 
spomenutome mjestu pripravio sve što je svetac rekao. 

85. I približio se dan veselja, došao je dan klicanja. Iz mnogih 
mjesta pozvana su braća. Muškarci i žene onoga kraja prirediše 
prema svojim mogućnostima svijeće i zublje da bi rasvijetlili noć 
koja je blistavom zvijezdom rasvijetlila sve dane i godine. Napo- 
kon je došao svetac Božji. Kad je vidio da je sve pripravljeno, obra- 
dovao se. Pripravljene su jaslice, donesena je slama, dovedeni su 
vol i magarac. Čast se ondje iskazivala jednostavnosti, uzvisivalo se 
siromaštvo, preporučivala se poniznost, a Greccio kao da postade 
novi Betlehem. Noć, rasvijetljena poput dana, bijaše ugodna i ljudi- 
ma i životinjama. Pristiže narod i novom se radošću raduje novom 


29 Bilo je to dakle 25. prosinca 1223. 

30 Evanđelje ovih dviju životinja ne spominje. No spominju se u zapisanoj predaji 
već tamo od IV st., a to ima svoj korijen u proroka Izaije gdje čitamo: »Vol poznaje 
svoga gospodara, a magarac jasle gospodareve - Izrael ne poznaje, narod moj ne 
razumije« (Iz 1,3). 

otajstvu. Šuma odjekuje glasovima, a na zanosno klicanje odgova- 
raju stijene. Braća pjevaju, dužnu hvalu Gospodinu daju, i svu noć 
odjekuje zanosno klicanje. Svetac Božji stoji pred jaslama, od silnog 
ganuća uzdiše, shrvan krotkošću, a ispunjen čudesnom radošću. Ja- 
sle su oltar gdje se služi svečana misa; u neočekivanoj utjehi uživa 
svećenik. 

86. Svetac Božji oblači levitsku odjeću, jer bijaše đakon, i zvon- 
kim glasom pjeva evanđelje. A njegov glas! Glas je to neodoljiv, glas 
sladak, glas jasan, glas zvonak! Sve poziva na najveću nagradu. Za- 
tim propovijeda okupljenom narodu. Njegove riječi o rođenju si- 
romašnoga kralja u malom gradu Betlehemu teku poput meda. A 
često je, kad je htio izgovoriti presveto ime ISUS, govorio silnim ža- 
rom. Nazivao ga je betlehemskim Djetešcem, a ime BETLEHEM 
izgovarao je poput ovce koja bleji. Usta su mu bila ispunjena gla- 
som, ah još više slatkim osjećajima. Kad bi spominjao betlehemsko 
Djetešce ih izgovarao ime ISUS, sve bi obhzivao usne, jer je sretnim 
nepcem kušao i gutao slatkoću ove riječi. Množe se ondje daro- 
vi Svemogućega, a neki kreposni čovjek imao je viđenje. Vidio je 
naime kako u jaslama leži prestrašeno Djetešce i Božjeg sveca koji 
Djetetu pristupa kao da ga hoće oda sna probuditi. To viđenje nije 
bilo neumjesno, jer je Dijete Isus bilo zaboravljeno u srcima mnogih 
u kojima je djelovanjem milosti po njegovu sluzi Franji bilo probu- 
đeno i duboko utisnuto u vjerno pamćenje. Konačno je dovršeno 
svečano bdjenje i svi se radosni povratiše kući. 

87. Sačuvano je sijeno koje je bilo prostrto u jaslama, da bi Gos- 
podin sačuvao domaće životinje kao što je umnožio svoje sveto mi- 
losrđe. I tako se postupalo. Mnoge životinje u onome kraju koje su 
imale razhčite bolesti^ ako su jele od ovoga sijena, bile su oslobođe- 
ne od svojih bolesti. Štoviše, i žene koje bi imale težak porod, kad 
bi na se stavile nešto od ovoga sijena, sretno bi rodile. Ondje bi vjer- 
nici obaju spolova, pogođeni kakvom bolešću, zadobivah zdravlje. 
Mjesto jashca posvećeno je time što je ondje podignut hram Gos- 
podnji, a na čast blaženoga oca Franje povrh jashca je načinjen oltar 
i posvećena crkva da bi ondje gdje su jednoć životinje jele sijeno 
ubuduće ljudi za zdravlje duše i tijela blagovah tijelo neokaljanog 
i netaknutoga Jaganjca, Gospodina našega Isusa Krista, koji nam 
se s najvećom i neizrecivom ljubavlju dao za hranu, on koji s Ocem 
i Duhom Svetim živi i kraljuje Bog uvijek i slavan kroz sve vijeke 
vjekova. Amen. 


II. DIO 


Počinje drugi dio o životu dviju posljednjih godina 
i o sretnom preminuću blaženog našeg oca Pranje 


1. POGLAVLJE 

Sadržaj ovoga dijela, vrijeme u kojem je sveti Franjo 
sretno preminuo i o njegovim uspjesima 

88. U prethodnom spisu, što smo ga po Spasiteljevoj milosti na 
zgodan način dovršili, ispripovjedili smo i opisali život blaženoga 
našeg oca Franje sve do osamnaeste godine njegova obraćenja. 31 
Ostala njegova djela, od njegove pretposljednje godine života, ko- 
liko nam je bilo moguće sve potrebno doznati, ukratko dodajemo 
ovome dijelu. Sada namjeravamo pribilježiti samo ono što nam je 
došlo pod ruku. Tako će oni koji o svecu žele od ovoga nešto više 
kazati još uvijek moći dosta toga pronaći što će nadodati. 

U nedjelju 4. listopada, godine od Utjelovljenja Gospodnjega 
1226, četrnaeste indikcije, 32 u gradu svoga rođenja Asizu, 33 kod Svete 
Marije u Porcijunkuli, 34 gdje je osnovao Red male braće, pošto se 
ispunilo dvadeset godina što je - najsavršenije povezan s Kristom 
- slijedio poput apostola, naš se preblaženi otac Franjo - dovršivši 


31 »Osamnaesta godina njegova (Franjina) obraćenja« jest godina 1224. 

32 »Indikcija« označuje razdoblje od 15 godina. Takvo računanje vremena započeto 
je 3. god. prije Krista. Ovdje se navodi samo broj godine unutar vremenskog razdob- 
lja, koje se naziva indikcija, a ne navodi se broj dotične indikcije. Prema tomu je 
1226. godina 14. godina 82. indikcije. 

33 U ono vrijeme dani su se brojali od Sunčeva zalaska, a ne od ponoći. Prema 
našem današnjem načinu računanja sv. je Franjo umro 3. listopada 1226. navečer, u 
subotu, a 4. listopada, u nedjelju, bio je pokopan. Točan podatak o satu u koji je sve- 
tac preminuo nalazi se u okružnici brata Ilije što ju je on razaslao svim provincijalima. 

34 Sv. Marija Porcijunkulska nalazi se u ravnici, dva kilometra od Asiza, koji se nalazi 
na jednom proplanku. 

savršeno ono što je započeo - oslobodio iz tamnice tijela i presretno 
se preselio u prebivalište nebeskih duhova. U tom je gradu njego- 
vo posvećeno i sveto tijelo s hvalospjevima i pohvalama smješteno 
i dolično sahranjeno. Ondje na slavu Svemogućega blista mnogim 
čudesima. Amen. 

89. Kako je u cvijetu mladosti bio malo ili nimalo upućen u po- 
znavanje puta Božjega, dosta je vremena proveo u naravnoj prosto- 
dušnosti i u ognju grijeha. A kad ga je taknula desnica Svevišnjega, 
pošto su mu grijesi bili oprošteni, milost ga je i snaga Svevišnjega 
ispunila božanskom mudrošću više nego sve njegove suvremenike. 
Kad je evanđeoski nauk ne samo tu i tamo nego općenito i posvuda 
bio u opadanju, on je bio poslan od Boga da svuda, po cijelome 
svijetu, poput apostola, dadne svjedočanstvo za istinu. Tako se do- 
godilo da je njegovo naučavanje najočitije dokazalo kako je sva mu- 
drost svijeta bila luda i za kratko se vrijeme po Kristovom vodstvu 
po ludosti propovijedanja priklonio k pravoj mudrosti Božjoj. U 
posljednje se vrijeme novi evanđelist pojavio poput jedne od rijeka 
raja. Ta je rijeka vodama evanđelja pobožno preplavila cijeli svijet: 
Franjo je poput Sina Božjega njegovu istinu propovijedao djelom. 
Tako se i u njemu i po njemu u cijelome svijetu razbudio nenadan 
zanos i sveta novina života. Životna snaga stare pobožnosti brzo je 
obnovila i one koji su davno zastarjeli i one koji su bili već jako stari. 
Srcima izabranih darovan je novi Duh i među njih je izlivena spaso- 
nosna pomast kad je sluga i svetac Kristov poput nebeskog svjetlila 
na nov način i novim znakovima odozgor zasvijetlio. Po njemu su 
obnovljena stara čudesa, kad je u pustinji ovoga svijeta novim re- 
dom, ali na stari način, zasađen plodonosan trs koji je procvao mio- 
mirisnim cvijećem na ugodan miris svih kreposti, pružajući svuda 
loze svete pobožnosti. 

90. Premda nam je bio sličan po tome što je mogao trpjeti, ipak 
se nije zadovoljio samo time da obdržava općenite zapovijedi nego 
je najgorljivijom ljubavlju udario putem svekolike savršenosti, uz- 
digao se do vrhunca savršene svetosti i dosegao granicu svakog 
savršenstva. Zato svaki stalež, svaki spol, svaka dob u njemu ima 
divne primjere spasonosnoga nauka, a ima i osobit uzor svetih djela. 
Ako tko odluči rukom posegnuti za onim što je jače i nastoji čeznuti 
za najvišim darovima uzvišenijeg života, neka se ogleda u ogledalu 
njegova života i naučit će svekoliko savršenstvo. A naći će u njega 
prikladne upute i oni koji se odluče za niži i ravniji put i boje se 
verati po strminama i uspinjati na vrhunac planine. Oni napokon 
koji traže znakove i čudesa neka istražuju njegovu svetost i naći 
će ono što traže. Njegov slavni život jasnije obasjava savršenstvo 

prijašnjih svetaca. Ovo dokazuje muka Isusa Krista i najpotpunije 
očituje njegov križ. I doista, časni je otac na pet mjesta svoga tijela 
bio obilježen znakom muke i križa kao da je visio na križu zajedno 
sa Sinom Božjim. Ovo je veliko otajstvo i upućuje nas na povlasticu 
dostojanstva ljubavi. No i u tome se nalazi otajstvena nakana i sa- 
kriva se štovanja vrijedno otajstvo za koje vjerujemo da je poznato 
samo Bogu i da je po ovome svecu jednim dijelom očitovano. Zato 
ne treba mnogo nastojati da ga se proslavi, jer njegova je hvala u 
Onome koji je hvala sviju, izvor i čast najvećega, koji daje nagradu 
svjetla. Blagoslivljajući dakle Boga svetog, istinitoga i slavnog, vrati- 
mo se prikazivanju svečeva života. 


2. POGLAVLJE 
Najveća želja blaženoga Franje 
i kako je otvaranjem knjige spoznao volju Božju 

91. Jednom je blaženi i časni otac Franjo napustio mnoštvo koje 
se danomice oko njega pobožno^ skupljalo da ga čuje i vidi te potra- 
žio mjesto mira i tišinu samoće. Želio se ondje baviti Bogom i otresti 
prašinu, ukoliko ga se zbog općenja sa svijetom uhvatila. Običavao 
je razdijeliti vrijeme koje mu je dano da stekne milost; jedno je vrije- 
me upotrijebio za osvajanje bližnjih, a drugo je trošio za povlačenje 
u kontemplaciju. Zato je sa sobom poveo vrlo malen broj drugova. 
Uzeo je samo one kojima je već bio poznat njegov sveti dodir s 
Bogom. Ovi su ga branili od navale i smetanja ljudi, u svemu su ga 
štitili i čuvah njegov mir. Kad bi ondje proveo neko vrijeme, te se 
neprestanom molitvom i čestom kontemplacijom na neizreciv na- 
čin domogao božanske bliskosti, želio je spoznati što jest i što bi 
vječnom Kralju s obzirom na njega i na ono što je u njemu moglo 
biti milije. Najradoznalije je istraživao i najpobožnije želio znati na 
koji način, kojim putem i kakvom željom bi mogao, prema dobru 
savjetu svoje volje, biti savršenije povezan s Gospodinom Bogom. 
Ovo mu je bila najdublja filozofija, najveća želja dok god je bio živ. 
Uvijek je ispitivao i one priproste, i mudrace, i savršene, i nesavrše- 
ne kako bi mogao doseći put istine i ostvariti savršeniji način života. 

92. Iako među savršenima bijaše najsavršeniji, od sebe je odbi- 
jao misao da je savršen. Smatrao se posve nesavršenim. Kušao je i 
osjetio kako je ugodan, sladak i dobar Bog Izraelov onima koji su 
pravedna srca i koji ga traže u čistoj jednostavnosti i istinitoj čistoći. 
Ulivena ugodnost i naslada koju Bog vrlo rijetkima rijetko daje, a 
on je znao da mu se šalje odozgor, silila ga je da sam u sebi bude 
posve nemoćan. Ispunjen tolikom ugodnošću na svaki je način že- 

lio posvema prijeći onamo gdje je već, uznesen izvan sebe, jednim 
dijelom boravio. Čovjek koji je u sebi imao Duha Božjega bijaše 
spreman podnositi sve tjeskobe duha, pretrpjeti sve boli tijela, kad 
bi mu konačno bilo dano da se volja nebeskoga Oca na njemu mi- 
losrdno ispuni. Zato je jednoga dana pristupio svetom oltaru, koji 
je bio podignut u samotištu gdje je boravio, uzeo je evanđelistar i s 
poštovanjem ga stavio na oltar. Tako je u molitvi, ne manje prostrt 
srcem nego tijelom, ponizno molio da mu dobrostivi Bog, »Otac 
milosrđa i Bog svake utjehe« (2 Kor 1,3), udostoji očitovati svoju 
volju: da bi mogao savršeno dovršiti ono što je nekoć jednostavno i 
pobožno započeo. Kad je prvi put otvorio knjigu, ponizno je molio 
da mu se tako saopći što je za nj najprikladnije da čini. Pri tom ga je 
naime vodio duh svetih i najsavršenijih ljudi za koje čitamo kako su 
u želji za svetošću činili nešto slično. 35 

93. Ustao je od molitve pa je, načinivši znak križa, u duhu po- 
niznosti i skrušena srca uzeo s oltara knjigu te ju je s poštovanjem 
i strahom otvorio. Kad je knjigu otvorio, dogodilo se da se najprije 
zaustavio na Muci Gospodina našega Isusa Krista, i to ondje gdje je 
objavljeno da će trpjeti nevolje. 36 No da ne bi posumnjao da se ovo 
na neki način dogodilo slučajno, otvorio je knjigu ponovno, drugi 
i treći put i svaki put je našao isti ih sličan sadržaj. Tada je čovjek 
pun Duha Svetoga shvatio da mora kroz mnoge patnje, kroz mnoge 
tjeskobe i kroz mnoge borbe ući u kraljevstvo nebesko. No hra- 
bri se vojnik nije dao smesti zbog borbi koje su ga čekale, niti je 
zato postao malodušan što mora voditi bojeve Gospodnje u taboru 
ovoga svijeta. On koji nije popuštao ni samome sebi, kad se dugo 
preko svojih sila predavao naporima, nije strahovao da će podleći 
neprijatelju. Doista je bio neobično gorljiv. Ako je u prijašnjim sto- 
ljećima i bilo takvih koji su mu bili jednaki po nakani, nitko ga ipak 
nije nadvisio željom. 37 Bio je svjestan toga da je lakše govoriti nego 
raditi. Zato je uvijek više nastojao oko toga da dobra djela čini nego 
da se služi riječima, koje dobro ne proizvode, nego ga samo poka- 


35 Sv. Augustin pripovijeda da je učinio nešto slično; Ispovijesti, VIII, 12; nešto slič- 
no se nalazi u Životopisu sv. Antuna Pustinjaka što ga je napisao sv. Atanazije (Migne 
P L. 73, 127; P G. 36, 535); nadalje se to isto spominje o sv. Grguru Turonskom u 
»Historia Francorum« Y 50 (Migne P L. 71, 366); to isto nalazimo i u »Životopisu 
sv. Martina« što ga je napisao Sulpicije Sever (Migne P L. 20 165 i d.). 

36 Isus je unaprijed pretkazao svoju muku i smrt: Mt 20, 18-19; Mk 10, 33-34, 45; 
Lk 18, 31-33; Iv 3, 14-16; 8, 28; 12, 26-36. Isusova je muka opisana u: Mt 26-27; 
Mk 14-15; Lk 22-23; Iv 18-19. Ništa se pouzdano ne može zaključiti na koje od 
navedenih mjesta autor aludira. 

37 Takav je bio sv. Martin, biskup turonski, kojeg zbog toga veliča i uzvisuje Sulpici- 
je Sever (Epist III, 11, 13) 

zuju. Stoga je ostao postojan i veseo, u srcu je i sebi i Bogu pjevao 
radosne pjesme. Zato što je zbog ove male objave radosno klicao, 
zaslužio je da mu bude dana veća. On, koji je bio vjeran u malome, 
postavljen je nad velikim. 


3. POGLAVLJE 

Kako mu se u viđenju ukazao propeti seraf 

94. Dok se zadržavao u samotištu, koje se po mjestu gdje se na- 
lazi zove Alverna, 38 dvije godine prije nego što mu se duša preselila 
u nebo, u zanosu je vidio na križ propeta čovjeka koji je poput se- 
rafa imao šest krila. Bio je uspravljen, ruke su mu bile raskriljene, a 
noge skupljene. Dva su mu krila bila uzdignuta povrh glave, dva su 
bila raširena za let, a ostala su mu dva pokrivala cijelo tijelo. Dok je 
blaženi sluga Svevišnjega to gledao, bio je ispunjen najvećim divlje- 
njem, ali nije znao što mu je viđenje htjelo kazati. Silno se radovao i 
još više uživao u dobrostivu i milu pogledu kojim ga je seraf proma- 
trao; a njegova je ljepota bila neopisiva, ali ga je posve ispunio stra- 
hom pogled na razapetoga i gorčina njegove muke. Izgledao je, da 
tako reknem, i žalostan i veseo; radost i tuga u njemu su se izmjenji- 
vale. Mnogo je razmišljao o tome što bi ovo viđenje moglo značiti i 
duh mu se mnogo naprezao da shvati njegov smisao. Kad od svega 
toga nije ništa razumom spoznao i kad mu se duboko u srce ucijepi- 
la novina ovoga viđenja, poček su se na njegovim rukama i nogama 
pokazivati znakovi čavala, kao što je to malo prije povrh sebe vidio 
na razapetom čovjeku. 

95. Činilo mu se kao da su mu i noge i ruke u sredini probijene 
čavlima. Glave čavala su mu se pokazivale s unutrašnje strane ruke, 
na dlanovima, i na vanjskoj strani nogu. Šiljci su im bik na protivnoj 
strani. Ti su znakovi na unutrašnjoj strani bik okrugk, a na vanjskoj 
duguljasti, neka mesna izbočina pokazivala se kao vrh čavala koji su 
bik kao zavrnuti i izudarani. To se na tijelu izdizalo poput oteklina. 
Tako su i u nogama bik utisnuti znakovi čavala i bik ispupčeni na 
tijelu. Desni mu je bok bio kao kopljem proboden i na njemu rana, 
a ona je često krvarila tako da su mu i gaće i tunika bik mnogo puta 
zakrvavljeni. O, kako je malo onih koji su zavrijedik vidjeti svetu 
ranu na prsima dok je živio propeti sluga propetoga Gospodina! 
Sretna k brata Ikje koji je gdjekada imao priliku da je vidi dok je 


38 Alverna (danas La Verna) je gora u srednjim Apeninima, a visoka je 1283 m, nala- 
zi se na području biskupije Arezzo, a od Arezza je udaljena 27 km prema sjeveru. Tu 
je planinu sv. Franji 8. svibnja 1213. darovao grof Orlando iz mjesta Chiusi. 

svetac živio. Ništa manje ne bijaše sretan Rufin, 39 koji je te rane do- 
ticao rukama. Kad je spomenuti brat Rufin jedanput svoju ruku sta- 
vio u njedra svetoga čovjeka da ga protare, ruka mu je dospjela na 
njegov desni bok pa se tako dogodilo da je taknuo onu dragocjenu 
ranu. Ovaj je doticaj sveca jako zabolio. Odgurnuo mu je od sebe 
ruku i zaviknuo neka mu oprosti Gospodin. Pred stranima je to naj- 
pomnjivije sakrivao. Oprezno je sakrivao i pred najbližima tako da 
ni njegova braća pobočnici ni njegovi najvjerniji pratioci dugo nisu 
za nju znali. Iako je sluga i prijatelj Svevišnjega gledao sebe ukraše- 
na tolikim i takvim biserjem, koje se blistalo poput najskupocjenijih 
dragulja, i premda je to bio više nego ijedan čovjek čudesno urešen 
slavom i čašću, ipak mu se srce nije gubilo niti je išao za tim da bi se 
nekom poradi isprazne slave svidio. Na sve moguće načine nastojao 
je to sakriti da ga naklonost ljudi ne bi lišila ove milosti. 

96. Običavao je rijetko kome ili nikome otkrivati izvanrednu 
tajnu. Bojao se da ne bi poradi posebne ljubavi, kao što običavaju 
činiti oni koji uživaju posebnu ljubav, zbog dane mu milosti pretrpio 
kakvu štetu. Zato je uvijek u svom srcu nosio i često imao na jeziku 
onu Prorokovu: »U svom srcu sam sakrio tvoje riječi da ne sagrije- 
šim tebi!« (2 Kor 1,3). A kad bi mu došao koji svjetovnjak, a on nije 
želio da se s njime upusti u razgovor, braći i sinovima koji su s njim 
boravili dao je to kao znak, da naime onda kad taj redak izrekne, 
odmah one koji su se oko njega okupili uljudno otpuste. Stekao je 
naime iskustvo da je veliko zlo ako se svima povjerava sve; znao je 
da onaj čovjek čije tajne nisu savršenije i brojnije od onoga što se na 
njemu očito vidi, ne može biti duhovan, i tako ga ljudi na temelju 
onoga što se pokazuje izvana mogu suditi. Nailazio je na neke koji 
su naoko bili s njima složni, a iznutra se nisu s njim slagali. U lice 
su mu povlađivah, a iza leđa su ga ismjehivali. Tako su ovi sami sebi 
pribavili osudu i ljude ispravne učiniše donekle sumnjivima. Zloća 
naime često nastoji ocrniti čistoću i zato se zbog lažljivosti, koja je 
svojstvena mnogima, ne vjeruje istini malobrojnih. 


4. POGLAVLJE 

Gorljivost blaženog Franje i bolest njegovih očiju 

97. U tom mu je vremenu počelo tijelo na različite načine pobo- 
lijevati, i to teže nego prije. Sve češće je bivao bolestan jer je svoje 
tijelo savršeno »kažnjavao i zarobljavao« tijekom mnogih godina. 


39 Brat Rufin i sv. Hara bili su rođaci. Rufin je umro 1270. Njegov se životopis nala- 
zi u Honici 24 generalnih ministara (Annales OFM, III, 46-54). 

Tada se navršilo osamnaest godina otkako je njegovo tijelo nepresta- 
no bilo u pokretu. Onaj spremni duh, onaj gorljivi duh, onaj pobož- 
ni duh, koji je prebivao u tom tijelu, obišao je različite i prostrane 
krajeve da posvuda sije sjeme riječi Božje. Svu zemlju je napunjao 
Kristovim evanđeljem. Cesto se dešavalo da je u jednom danu obi- 
šao četiri-pet sela, pače i gradova, navješćujući im kraljevstvo Božje. 
Svojim primjerom je više negoli riječima izgrađivao slušatelje, cijelo 
svoje tijelo pretvarao je u jezik. Između njegova tijela i duha vladao 
je toliki sklad i tolika podložnost da mu se tijelo ne samo nije opi- 
ralo nego je upravo hrlilo naprijed, dok je nastojao steći svekoliku 
svetost prema onom što je napisano: »Tebe želi duša moja, tebe 
želi tijelo moje!« Neprestano podlaganje njegovo je tijelo učinilo 
pokornim i, kako je danomice savijano, postalo je toliko kreposno, 
jer navika često prelazi u narav. 

98. Narav i sudbina ljudska takve su da se vanjski čovjek nužno 
iz dana u dan troši, a onaj unutrašnji obnavlja. Tako se i skupocjena 
posuda njegova tijela, u kojoj je bilo pohranjeno nebesko blago, na 
svaki način trošila, a snaga mu je malaksavala. Tako se zaista ispu- 
nila ona riječ: »Kad čovjek završi, tek je započeo; a kad prestane, 
zbunjen je kao i uvijek« i »u slabu tijelu duh je spremniji«. Toliko 
mu je bilo na srcu spasenje duša i toliko je žeđao za korišću svojih 
bližnjih da je onda kad više nije mogao vlastitim nogama hodati, 
jašući na magarcu, obilazio zemlju. 

Braća su ga često poticala i molila da bi uz liječničku pomoć 
morao svom bolesnom i iznemoglom tijelu pružiti i potreban poči- 
nak. On je međutim ovo posvema otklanjao. Njegov je plemeniti 
duh bio neprestano usmjeren prema nebu, samo je »želio umrijeti 
i biti s Kristom«. Budući da još nije »nadopunio ono u svom tijelu 
što je nedostajalo Kristovim mukama«, premda je na svome tijelu 
nosio biljege Kristove, snašla ga je vrlo teška bolest očiju »koliko 
god je Bog u njemu umnožio svoje milosrđe«. Kako je iz dana u 
dan bolest sve više napredovala, činilo se da se zbog njegove nebri- 
ge povećava. Napokon ga je brat Ilija, kojega je Franjo sebi izabrao 
da mu bude mjesto majke 40 i učinio ocem ostale braće, prisilio da 
od liječnika ne zazire, nego da ga u ime Sina Božjega primi. On je 
stvorio lijek kao što je pisano: »Gospod iz zemlje proizvodi lijeko- 
ve i razborit ih čovjek ne odbacuje.« Tada ih je napokon sveti otac 
ljubazno pristao primiti i ponizno se pokorio riječima onoga koji 
ga je nagovarao. 


Toma ovdje aludira na pojam »majke« kako ga Franjo upotrebljava u svom po- 
znatom spisu »De religiosa habitatione in eremo«. 

5. POGLAVLJE 

Kako ga je u gradu Rietiju primio gospodin Hugolin, 
ostijski biskup, i kako ga je svetac unaprijed 
proglasio biskupom cijeloga svijeta 

99. Dogodilo se da je onda kad su mnogi došli sa svojim lijekovi- 
ma, a lijeka mu ne nađoše, pošao u grad Rieti jer je bilo poznato da 
ondje boravi čovjek veoma vješt liječenju one bolesti. Kad je dakle 
onamo stigao, dosta ljubazno i s poštovanjem ga je primila cijela 
Rimska kurija, koja je u ono vrijeme boravila u tom gradu. 41 Ipak ga 
je napose veoma ljubazno primio gospodin Hugolin, biskup ostijski, 
koji se nada sve odlikovao čestitošću i svetošću života. 

Njega je blaženi Franjo izabrao da bude ocem i gospodarom ci- 
jeloga Reda i svekolike njegove braće, a to je učinio uz pristanak i 
odobrenje gospodina pape Honorija zato što je mnogo volio sveto 
siromaštvo i što je uvelike cijenio svetu prostodušnost. Taj se gospo- 
din prilagođivao životu i običajima braće te je, u želji da bude svet, 
među prostodušnima bio prostodušan, među poniznima ponizan, 
a među siromašnima siromašan. Bio je brat među braćom, među 
malenima najmanji. Ukoliko mu je bilo moguće, nastojao je u sve- 
mu ponašati se i živjeti kao jedan od njih. Mnogo se zato brinuo da 
svuda proširi Red. I u dalekim krajevima mnogo ga je proširio, jer se 
pročuo s dobra glasa i još boljega života. 

»Gospodin mu je dao vješt jezik« kojim je zbunjivao protivnike 
istine, kojim je pobijao »neprijatelje križa Kristova«; njime je na 
pravi put vraćao zalutale, nesložne izmirivao, a složne je snažnijim 
»vezom ljubavi« okupljao. On u Crkvi »bijaše svjetiljka koja gori 
i svijetli«, »izabrana strelica«, koja je bila spremna za »prikladno 
vrijeme«. O, koliko je puta odložio skupocjenu odjeću, obukao se 
siromašno te kao jedan između braće išao zalagati se za mir! Kad 
god bi ustrebalo, gorljivo se zanimao za mir »između čovjeka i nje- 
gova bližnjega«, između Boga i čovjeka. Zato ga je Bog malo kasnije 
izabrao za pastira cijele svoje svete Crkve i »uzdigao mu je glavu 
nad plemenima naroda«. 

100. A da bi se znalo da je to bilo učinjeno po božanskom na- 
dahnuću i po volji Isusa Krista, blaženi je otac Franjo to mnogo prije 
riječima pretkazao i djelom predoznačio. Kad se Red djelovanjem 
božanske milosti već počeo dosta širiti i kad je »poput cedra u raju« 
među nebeskim svecima uzdigao svoju vršiku zasluga i kad je poput 
»izabrana vinograda« pustio svete loze do na kraj kruga zemaljsko- 
ga, sveti je Franjo došao gospodinu papi Honoriju, koji je tada u 


41 


Rimska kurija boravila je u Rietiu od 23. lipnja 1225. do 31. siječnja 1226. 

Rimu bio na čelu Crkve, i ponizno ga zamolio neka bi odredio da 
gospodin Hugolin, biskup ostijski, bude njemu i njegovoj braći otac 
i gospodar. 42 Gospodin papa je izišao u susret svečevoj molbi i do- 
brostivo na to pristao te mu je predao vlast nad Redom braće. On je 
to s poštovanjem i ljubavlju prihvatio te je kao »vjeran i razborit slu- 
ga postavljen nad obitelji« Gospodinovom. Na sve se načine trudio 
da onima koji su mu bili povjereni u »prikladno vrijeme pruži hranu 
vječnoga života«. Sveti otac mu se zbog toga na sve moguće načine 
pokoravao i štovao ga posebnom, smjernom ljubavlju. 

Vodio ga je Duh Božji kojim je bio ispunjen i zato je već davno 
prije gledao ono što se kasnije dogodilo pred očima sviju. Kad god 
mu je htio pisati, bilo da je to iziskivala potreba Reda ih ga je na 
to poticala ljubav Kristova kojom je prema njemu upravo izgarao, 
nikako nije pristajao na to da ga se u pismu oslovi kao biskupa ostij - 
skoga ih veletrijskoga, kao što su ostah običavah u takvim slučajevi- 
ma činiti, nego bi ga, sakupivši gradivo, ovako oslovio: »Prečasnom 
ocu, gospodinu Hugohnu, biskupu cijeloga svijeta«. Cesto ga je 
običavao pozdravljati nečuvenim blagoslovima i premda bijaše po 
smjernoj podložnosti sin, ipak ga je gdjekada na poticaj Duha tješio 
očinskim riječima da bi nad njim utvrdio »blagoslove otaca dok ne 
dođe želja vječnih brežuljaka«. 

101. Spomenuti je gospodin izgarao od ljubavi prema svetom 
čovjeku pa mu se zato sve što je blaženi čovjek govorio i što je ra- 
dio sviđalo; kad bi ga samo vidio, često bi bio upravo kao očaran. 
Sam o njemu svjedoči da se nikada nije našao u takvoj smetenosti 
duha, a da mu se ne bi sva maglovita unutrašnjost, kad bi svetoga 
Franju vidio i s njim se porazgovarao, razbistrila i vedrina bi mu se 
povratila; bila bi rastjerana zlovolja i odozgor bi prostrujala radost. 
On je blaženom Franji služio kao što sluga služi svoga gospodara. 
A kad bi ga ugledao, iskazivao bi mu počast kao Kristovu apostolu: 
poklonio bi mu se i dušom i tijelom, a često mu je svojim svetim 
usnama ljubio ruku. 

Brižno i s ljubavlju nastojao je oko toga kako bi blaženi otac po- 
novo zadobio prijašnje zdravlje očiju; znao je naime da je Franjo 
svet i pravedan i da je potreban i nadasve koristan Crkvi Božjoj. 
Zbog njega je suosjećao s cjelokupnom bratskom zajednicom i u 
ocu sažahjevao sinove. Zato je opominjao svetog oca da o sebi vodi 
brigu i da ne zanemaruje što je za zdravlje potrebno kako mu se 

42 Što je Franjo 1217. kod kardinala Hugolina postigao u privatnom razgovoru, to 
je papa Honorije III. svojom vlašću potvrdio. Ovo se sigurno desilo dvije godine prije 
Franjine smrti, a svakako ubrzo nakon svečeva povratka s Istoka, kao što pripovijeda 
brat Jordan Janski ( Kronika , 14-15). Dakle, svakako barem u drugoj polovini 1220. 
godine. 

ne bi ta nebriga većma uračunala u grijeh negoli u zaslugu. I sve- 
ti se Franjo ponizno držao svega što god mu je kazao tako častan 
gospodin i tako ljubazan otac. Nakon toga je postupao pažljivije 
i zauzetije s obzirom na svoje liječenje. Zlo se međutim već toliko 
razmahalo da su za pronalaženje lijeka bili potrebni najoštroumniji 
stručnjaci i trebali najjači lijekovi. Tako se dogodilo da mu je na više 
mjesta paljena glava, rezane žile, stavljani oblozi i mast za oči, ali sve 
nije ništa koristilo, sve se lošije osjećao. 


6. POGLAVLJE 

Kreposti braće koja su posluživala svetog Franju 
i njegove upute za život 

102. Sve je to u strpljivosti i poniznosti podnosio malne dvije 
godine, zahvaljujući Bogu za sve. Da bi svoj pogled mogao slobod- 
nije upravljati prema Bogu i prema blaženim prebivalištima koja 
se nalaze na nebesima te da bi mogao obilaziti i ulaziti u nebeska 
boravišta, dok mu je duh često upadao u zanose, pa da bi se u 
obilju milosti mogao postaviti pred najmilostivijim i najuzvišenijim 
Gospodarom svega na nebesima, nekoj braći koja su mu s pravom 
bila veoma draga povjerio je brigu o sebi. Bili su to ljudi kreposni, 
Bogu odani, svecima mili, ljudima dragi; na njih se blaženi otac 
Franjo oslanjao poput kuće koja počiva na četiri stupa. Njihova 
imena sada prešućujem jer želim poštedjeti njihovu skromnost 
koju oni, jer su duhovni, čuvaju kao pouzdanu prijateljicu. Skro- 
mnost je ures svake dobi: svjedok je nedužnosti, znak je sramežlji- 
va srca, šiba stege, poseban ponos savjesti, čuvarica dobra glasa 
i znak sveukupne čestitosti. Ovom krepošću bijahu urešena ova 
braća, ona je bila razlogom da su ljudima bili mili i dragi. Ova 
milost im je zaista svima bila zajednička, ali je svakoga od njih kra- 
sila posebna krepost. Jedan bijaše napose uljudan, drugi na osobit 
način bijaše strpljiv, treći je posjedovao uzvišenu prostodušnost, a 
posljednji s obzirom na tjelesnu snagu bijaše snažan, a s obzirom 
na vlastitosti srca bijaše nadasve pomirljiv. Oni su sa svom brižlji- 
vošću, svim marom, svom zauzetošću blaženom ocu osiguravali 
mir srca, brinuli su se za njegovo bolesno tijelo, a nisu se plaši- 
li nikakve teškoće, nikakvih napora, nego su se posvema predali 
svečevoj službi. 

103. Iako je slavni otac pred Bogom s obzirom na samilost bio 
savršen i svetim je djelima sjao među ljudima ovoga svijeta, ipak se 
bavio mišlju kako da počne služiti Bogu savršenije. Poput iskusna 
vojnika u Božjem taboru izazivao je protivnika i ponovo započinjao 


304 


II. ŽIVOTOPISI SV. FRANJE 


nove borbe. Odlučio je da će pod vodstvom Kristovim izvesti veli- 
ka djela, a kad su mu oslabili zglobovi, a tijelo obamrlo, nadao se 
da će ga u novom sukobu s neprijateljem slavno pobijediti. Istinita 
krepost ne pozna svršetak vremena jer je nagrada koju očekuje vječ- 
na. Zato je upravo izgarao od silne želje da bi se povratio prvotnoj 
poniznosti. U velikoj je ljubavi s radosnom nadom pomišljao i na to 
da svoje tijelo, premda je do krajnosti bilo iscrpljeno, vrati u negdaš- 
nju podložnost. Sasvim je od sebe otklanjao smetnje što su mu ih 
prouzrokovale brige, potpuno je ukrotio nemir što su mu ga zada- 
vale skrbi. Kad je u vrijeme svoje bolesti nužno ublažio nekadašnju 
strogost, govorio je: »Započnimo, braćo, služiti Gospodinu Bogu 
jer dosada jedva da smo malo ili ništa napredovali«. Smatrajući da 
do tada nije dopro dokle je trebao, neumorno je ustrajavao u novoj, 
svetoj odluci. Nadao se da će moći započeti nanovo. Ponovno je 
htio dvoriti gubavce i želio biti izvrgnut preziru kako je to nekoć 
bilo. Odlučio je da će izbjegavati susrete s ljudima i povući se u naj- 
zabitnija mjesta da tako, lišen svake brige i skrbi za druge, od Boga 
bude odijeljen samo zidom tijela. 

104. Gledao je kako mnogi lete za poglavarskom službom. Nji- 
hova nepromišljenost mu je bila odvratna. Svojim ih je primjerom 
nastojao od toga odvratiti. Govorio je kako je to dobro i Bogu 
milo: brinuti se za druge. Znao je kazati kako dolikuje da samo 
oni preuzimaju brigu za duše koji u tome za sebe ne traže ništa, 
nego uvijek u svemu imaju u vidu samo volju Božju. Neka se samo 
oni brinu za druge koji ništa ne smatraju važnijim od vlastitoga 
spasenja; koji ne gledaju na povlađivanje podložnika; koji pred 
ljudima ne traže priznanja, nego samo traže slavu pred Bogom; 
koji ne žele biti pretpostavljeni, nego se toga boje; koji se ne uzno- 
se zbog onoga što imaju, nego ostaju ponizni; i koji zbog onoga što 
im se oduzme nisu malodušni, nego se smatraju promaknutima. 
Kazivao je kako je napose u ovom vremenu kada se zlo toliko raz- 
mahalo, a učestalo bezakonje, opasno upravljati drugima, a tvrdio 
je da je korisnije biti upravljan. Boljelo ga je što su neki napustili 
»prvotna djela« i što su poradi novih pronalazaka zaboravili neka- 
dašnju prostodušnost. Zato se mnogo žalostio zbog onih koji su 
se nekoć svim srcem željeli usmjeriti prema najvišim vrhuncima, 
ali su se snizili do onoga najnižeg i najbjednijega. Ostavili su isti- 
nite radosti pa trčkaraju i povlače se za bezvrijednim i ispraznim 
stvarima poljem puste slobode. Zato je molio Božju dobrotu za 
oslobođenje svojih sinova i usrdno vapio da bi se sačuvali u milosti 
koja im je dana. 

7. POGLAVLJE 
Kako je iz Siene došao u Asiz, 
o crkvi svete Marije u Porcijunkuli 
i kako je blagoslovio braću 

105. Šest mjeseci prije dana njegova preminuća, dok je boravio 
u Sieni poradi liječenja očiju, silno mu je počelo slabiti cijelo tijelo. 
Nakon duga bolovanja u želucu mu je puknuo čir i zbog bolesti 
jetre izgubio je mnogo krvi te se činilo da mu se približava smrt. 
Kad je to saznao brat Ilija, izdaleka je najžurnije pohitio k njemu. 
Kad je stigao, sveti je otac toliko prizdravio da je mogao napustiti 
onaj kraj te je s njim otišao u Le Celle, nedaleko od Cortone. Kad je 
onamo stigao i ondje neko vrijeme proboravio, naduo mu se trbuh, 
nabrekle mu noge i otekle. Sve veće i veće teškoće zadavao mu je 
želudac te je jedva mogao uzimati bilo kakvu hranu. Nakon svega 
toga zamolio je brata Iliju da ga preveze u Asiz. Dobri sin je učinio 
ono što je otac naložio. Sve potrebno pripremio je i otpremio ga u 
željeno mjesto. Grad se s dolaska blaženog oca obradovao i usta su 
svega naroda hvalila Boga. Svekoliko mnoštvo naroda očekivalo je 
da će svetac Božji umrijeti u njihovu susjedstvu. I to je bio razlog 
tolikoga oduševljenja. 

106. To je učinjeno po volji Božjoj, da se sveta duša oslobodi 
tijela i prijeđe u nebesko kraljevstvo ondje gdje joj je, dok je bo- 
ravila u tijelu, najprije bila dana spoznaja nebeskih stvari i uliveno 
spasonosno znanje. Iako je u svakom zemaljskom boravištu spo- 
znavao stvari nebeskoga kraljevstva i vjerovao da se milost Božja 
na svakome mjestu daje Božjim izabranicima, ipak je crkvu svete 
Marije u Porcijunkuli doživio kao mjesto koje većma obiluje milo- 
šću i koje su pohađali nebeski duhovi. Zato je često govorio braći: 
»Pazite, sinovi, da ne biste ovo mjesto nikada napustili. Budete li 
na jedna vrata istjerani, vratite se na druga, jer je ovo mjesto uistinu 
sveto i prebivalište Božje. Dok nas je ovdje bilo malo, Svevišnji nas 
je umnožio. Ovdje je prosvijetlio srca svojih siromaha svjetlom svo- 
je mudrosti. Ovdje je vatrom svoje ljubavi raspalio naše volje. Tko 
bude ovdje molio pobožnim srcem, primit će što god bude tražio. A 
onaj tko ga ovdje uvrijedi bit će teže kažnjen. Zato, sinovi, ovo mje- 
sto Božjeg prebivališta smatrajte vrijednim svake časti, svim svojim 
srcem, zanosnim klicanjem i pohvalama tu slavite Boga!« 

107. Kako je međutim bolest napredovala, sva mu je tjelesna 
snaga malaksala i sve ga sile napustile. Nikako se nije mogao kreta- 
ti. Kad ga je tako jedan brat upitao što bi radije htio podnositi, da li 
ovu neprestanu i tako dugotrajnu bolest ili bi htio podnijeti kakvo 

teško mučeništvo što bi mu ga zadao krvnik, odgovorio je: »Ono 
mi je, sine, uvijek bilo draže, slađe i milije što se u meni s obzirom 
na mene većma sviđalo mojem Gospodinu Bogu da se sa mnom 
dogodi. Da, uvijek želim biti po njegovoj volji i uvijek mu želim biti 
poslušan. Ali kad bi se radilo o naknadi za mučeništvo, htio bih ve- 
ćma ovu bolest pa makar mi ona za tri dana bila još nesnosnija. No 
ovo ne kažem s obzirom na nagradu, nego s obzirom na samu ne- 
ugodnost što je nanosi mučenje«. Mučenika li, kakva li mučenika! 

Smiješeći se i radujući se najdragovoljnije je podnosio ono što 
je inače svima bilo strašno i užasno gledati. U njega zaista ne bijaše 
nijednoga uda koji ga nije bolio, a kako je tijelo postupno ostajalo 
bez naravne topline, svetac se danomice vidljivo približavao svome 
svršetku. Čudili se liječnici, divila se braća kako duh može živjeti u 
tako obamrlu tijelu, kad se, pošto je istrošeno mišićno tkivo, samo 
koža držala kostiju. 

108 . Kad je vidio da mu se približio posljednji dan, što mu je već 
pred dvije godine po božanskoj objavi bilo nagoviješteno, pozvao je 
braću koju je posebno htio. Svakog je pojedinoga, kako mu je bilo 
dano odozgor, napose blagoslovio, kao što je nekoć patrijarh Jakov 
blagoslovio svoje sinove; štoviše, postupio je poput Mojsija prije 
nego što se uspeo na goru koju mu je odredio Gospodin, blagoslo- 
vima je obogatio sinove Izraelove. Kad mu je s lijeve strane sjeo brat 
Ilija, dok su ostali sinovi sjedili unaokolo, prekriživši ruke desnicu 
mu je stavio na glavu. A kako je bio lišen vida tjelesnih očiju, upitao 
je: »Na kome držim svoju desnicu?« Rekoše mu: »Na bratu Iliji«. 
Na to će on: »I ja hoću tako. Tebe, sine - reče - u svemu i zauvijek 
blagoslivljam i kako je u tvojim rukama Svevišnji moju braću umno- 
žio, tako tebe i u tebi njih sve blagoslivljam. Na nebu i na zemlji 
neka te blagoslovi Bog, Kralj svega. Blagoslivljam te koliko mogu i 
više nego što mogu, a što ja ne mogu, može u tebi onaj kojemu je 
sve moguće. Neka se Bog sjeti tvoga rada i napora; i bio sretan kad 
budu nagrađivani pravednici. Neka ti u dio padne svaki blagoslov 
koji želiš i, što budeš kako treba molio, neka ti se ispuni!« »Zbogom 
ostanite, svi sinovi, u strahu Božjem i u njemu ustrajte uvijek, jer 
će vas snaći silna kušnja; približava se patnja. Sretnih li onih koji 
će ustrajati u ovome što započeše, od njih će buduće sablazni neke 
odvojiti. Ja se žurim Gospodinu. Nadam se da već odlazim svome 
Bogu kojemu sam u svom srcu pobožno služio.« 

Tada je boravio u dvoru asiškoga biskupa pa je zato molio braću 
da ga što žurnije prenesu k crkvi svete Marije u Porcijunkuli. Htio 
je naime da dušu preda Bogu ondje gdje je, kako rekosmo, najprije 
potpuno spoznao put istine. 

Sto je učinio i govorio kad je blaženo umirao 

109. Već se bilo navršilo dvadeset godina otkako se obratio i ot- 
kako je upoznao volju Božju. Kad je jednom zgodom blaženi otac 
s bratom Ilijom neko vrijeme boravio u Folignu, jedne noći, kad 
su zaspali, bratu Iliji se ukazao neki svećenik obučen u bijelu ha- 
ljinu. Bijaše star, poodmaklih godina i časna izgleda. Rekao je Iliji: 
»Ustani, brate, i reci bratu Franji da je već prošlo osamnaest godina 
otkako se odrekao svijeta i prionuo uz Krista. Od sada mu preostaju 
još samo dvije godine života na ovome svijetu, a zatim će na Gos- 
podinov poziv krenuti putem svakoga tijela.« I tako se sve dogodilo 
da se na njemu ispuni riječ Gospodnja u određeno vrijeme kako je 
davno prije prorekao. 

Kad se kroz nekoliko dana smirio u toliko željkovanome mjestu 
i spoznao da mu se približilo vrijeme smrti, pozvao je k sebi dvojicu 
braće i svoje sinove miljenike te im je naredio da zbog njegove skore 
smrti i budućega života u radosti srca zanosnim glasom zapjevaju 
»Hvale Gospodinu«. A on sam, koliko je mogao, zapjevao je psa- 
lam Davidov: »Iz svega glasa vapijem Jahvi, iz svega glasa Jahvu 
zaklinjem!« Jedan mu od nazočne braće, 43 kojega je svetac ljubio 
posebnom ljubavlju, kad je to vidio i uvjerio se da se svečev svršetak 
približava, na to reče: »Dobri oče, evo sinovi ostaju bez oca i posta- 
ju lišeni pravoga svjetla očiju! 44 Sjeti se zato siročadi što je ostavljaš, 
oprosti sve krivice te svojim svetim blagoslovom razveseli kako ov- 
dje nazočne tako i sve odsutne!« A njemu će svetac: »Evo, Bog me 
zove, sine! Kako odsutnoj tako i prisutnoj svojoj braći opraštam sve 
uvrede i krivice i, koliko mogu, sve ih odrešujem. A kad im to saop- 
ćiš, sve ih u moje ime blagoslovi!« 45 

110. Napokon je naredio da se donese evanđelistar i zatražio da 
mu se iz Evanđelja po Ivanu čita ono mjesto koje počinje riječima: 
»Uoči blagdana Vazma, znajući da mu je došao čas da ode s ovoga 
svijeta k Ocu«. I ministar je, prije nego što mu je bilo naređeno, 


43 Bio je to brat Ilija, kao što se jasno vidi iz onoga što slijedi. 

44 Ovu misao Toma uzima iz Okružnice što ju je brat Ilija napisao u povodu sveče- 
ve smrti braći cijeloga Reda. To mjesto u prijevodu glasi: »Tugujte sa mnom, braćo, 
silno sam rastužen i tugujem zajedno s vama, jer postadosmo siročad bez oca; lišeni 
smo svjetla svojih očiju. Zaista, zaista bijaše svjetlo nazočnost brata i oca našega 
Franje...« 

45 U spomenutoj je Okružnici brat Ilija i ovo objavio braći: »Tješite se, jer prije 
nego što je (Franjo) od nas uzet, poput staroga Jakova blagoslovio je svoje sinove i 
svima je oprostio krivnje koje su njemu nažao učinjene pa i samo mislima od strane 
bilo kojega od nas«. 

odlučio čitati to evanđelje. Ovo je mjesto dragom ocu palo u oči 
prigodom prvog otvaranja knjige, kad je pred njim bila potpuna Bi- 
blija iz koje se trebalo čitati evanđelje. Naredio je da na nj stave 
cilicij (pokornički pojas) i da ga pospu pepelom, jer je doskora imao 
postati prah i pepeo. 

Sakupila su se mnoga braća kojoj on bijaše ocem i vođom. I 
dok su s poštovanjem stajali i čekali blaženo preminuće i sretni 
svršetak, presveta se duša rastavila od tijela. A kad je utonula u po- 
nor slave, tijelo je usnulo u Gospodinu. Jedan od braće i njegovih 
učenika koji bijaše veoma ugledan - smatram da njegovo ime sada 
treba prešutjeti 46 jer on dok živi u tijelu ne želi biti toliko slavljen - 
vidio je kako se presveta duša očeva ravno uzdiže u nebesa, iznad 
mnogih voda. Izgledala je poput zvijezde i na neki je način imala 
mjesečevu neizmjernost, zadržala je sjaj Sunca, a bila je nošena svi- 
jetlim oblakom. 

111. Zato mi je ugodno da o njemu uskliknem: Slavna li sveca 
čiju je dušu učenik vidio kako uzlazi na nebo! Bijaše lijepa poput 
mjeseca, uzvišena poput Sunca; dok je uzlazila na bijelom oblaku, 
blistala se puna slave. O, prave li svjetiljke svijeta koja u Kristovoj 
Crkvi svijetli sjajnije od Sunca. Evo već si povukla zrake svoga svje- 
tla i nastanila se u onoj svijetloj domovini, umjesto nas si kao za- 
mjenu primila mnoštvo anđela i svetaca! O preslavni vjesniče, ne 
prestani se brinuti za svoje sinove, iako si lišen sličnoga tijela! Znaš, 
dobro znaš u kakvoj si ih pogibli ostavio. Njihove je bezbrojne na- 
pore i česte tjeskobe u svakom času već sama tvoja sretna nazočnost 
svakoga časa milosrdno olakšavala. O zaista milosrdni, presveti oče, 
ti si bio spreman svojim grešnim sinovima dobrostivo »uvijek se 
smilovati i opraštati«! Blagoslivljamo te, dični oče, a blagoslivlja te i 
Svevišnji, koji je vječni Bog nadasve blagoslovljen. Amen. 


9. POGLAVLJE 

Naricanje braće i radost kad su gledali 
kako nosi znakove križa i o serafovim krilima 

112. Sletjelo se silno mnoštvo naroda koji je hvalio Gospodina 
i govorio: »Budi hvaljen i blagoslovljen, Gospodine Bože naš, koji 
si nama nevrijednima tako dragocjen polog povjerio! Neka je hvala 
i slava tebi, neizrecivo Trojstvo!« Sav je grad Asiz hrpimice grnuo 


46 Ime ovoga brata kasnije je otkrio brat Bernard Beski. On piše: ». . . brat Jakob (iz 
Asiza) zavrijedio je vidjeti kako duša svetoga oca, kao zvijezda koja je blistala poput 
sunca, uzlazi na nebo« (Bes 1). 

i sav onaj kraj žurio se da vidi velika djela Božja što ih je po svom 
svetom sluzi pokazao Svevišnji Gospodin. Svatko je pjevao pjesmu 
radosnicu kako ga je poticala radost srca. Svi su blagoslivljali sve- 
mogućnost Spasiteljevu zato što im je ispunjena želja. Naricahu 
sinovi koji su lišeni tolikog oca, a svoje nježne osjećaje izvana su 
pokazivali suzama i uzdisajima. 

Nečuvena radost ublaživala je tugu i novina čuda preobraćala 
je u divljenje. 47 Naricanje se prometnulo u pjesmu, a plač u rado- 
sno klicanje. Nikada ne vidješe niti su u spisima čitali što su sada 
gledali očima. Jedva bi ih se o tome moglo i uvjeriti da sve to nije 
očevidnim svjedočanstvom utvrđeno. U njemu se očitovao lik križa 
i muke neokaljanoga Jaganjca koji je oprao krivnju svijeta dok su ga 
kao netom skinuta s križa promatrah, ruke i noge je imao probijene 
čavlima, a desni bok kao da mu je bio ranjen kopljem. 

Promatrah su njegovo tijelo, koje prije bijaše tmasto, kako sada 
odsijeva bjelinom; svojom je ljepotom obećavalo nagradu blažena 
uskrsnuća. Njegovo su hce promatrah kao da je anđeosko, kao da je 
živo, a ne mrtvo. Udovi su mu postah nježni i gipki kao u nedužne 
djece. Živci mu se nisu stisnuh kao što to obično biva kod mrtvaca, 
koža mu se nije skrutnula, udovi mu se nisu ukočili, nego su se po- 
kretah ovamo i onamo kako bi ih se stavilo. 

113. Dok je njegovo tijelo bhstalo divnom ljepotom i svi ga pro- 
matrah, postalo je još bhstavije. Ljudi su s udivljenjem promatrah 
usred njegovih ruku i nogu, ah ne proboje čavala, nego same čavle 
koji su se načinili oko njegova tijela. Imah su crninu željeza, a des- 
ni bok bio je crven od krvi. Ti znakovi mučeništva nisu ispunjavah 
grozom duše onih koji su ih promatrah, nego su bih tijelu veliki ures 
i davah mu posebnu milinu, kao što to u crnom podu čine bijeh 
kamenčići. 

Pristizahu braća i sinovi. Zajedno su ga oplakivah i ljubili ruke i 
noge dragoga oca koji ih je ostavio, a ljubili su i ranu na boku koja 
ih je podsjećala na onu slavnu ranu Spasiteljevu. Iz nje je zajedno 
potekla krv i voda koja je svijet izmirila s Ocem. Svatko je od naro- 
da smatrao najvećim darom ako mu je bilo dopušteno ne samo da 
poljubi noge nego i da promotri svete biljege Isusa Krista što ih je 
sveti Franjo nosio na svome tijelu. Tko se ne bi, gledajući ovo, već- 
ma prepustio plaču nego radosti, a ako bi zaplakao, ne bi to učinio 
zbog radosti, nego od bola? Koje se željezno srce ne bi ganulo na 
jecanje? Koje se kameno srce ne bi raspuklo i skrušilo, koje se ne bi 
raspalilo božanskom ljubavlju, koje se ne bi pokazalo dobrohotnim? 


47 Ovo što slijedi kao i ono u br. 113, opis mrtvoga sv. Franje i njegovih rana, temelji 
se na već spomenutoj Okružnici brata Ilije. 

Tko je tako tup, tako bešćutan da u očitoj istini ne bi upoznao toga 
sveca koji tako bijaše uzvišen neizrecivom slavom na nebesima kao 
što je po posebnoj milosti bio počašćen na zemlji? 

114. O jedinstvena li dara i znaka posebne ljubavi! Vitez urešen 
onim oružjem slave koje s pravom pripada samo uzvišenom dosto- 
janstvu Kralja! O čuda koje zaslužuje da se dovijeka pamti i da ne- 
prestano bude predmetom dostojna štovanja! Ova slavna svetinja 
očito predstavlja ono otajstvo u kojem je krv bezgrešnoga Jaganjca, 
preobilno izvirući iz pet izvora, oprala krivice svijeta! O, uzvišeno- 
ga li uresa životvornoga križa, koji oživljava mrtve, čiji teret tako 
ugodno pritišće i tako slavno ranjava da na njemu mrtvo tijelo živi, a 
slabi duh ojačava! Mnogo te je ljubio ovaj koga si tako divno uresio! 
Neka je slava i blagoslov samome premudrom Bogu koji obnavlja 
znakove i ponavlja čudesa da novim objavama utješi srca slabih i 
da im po divnom čudu vidljivih stvari uzdigne srca do ljubavi pre- 
ma nevidljivim stvarima! O, divne li i ljubazne odluke Božje! Da se 
zbog novine čuda ne bi mogla poroditi nikakva sumnja, milosrdno 
je najprije pokazao na onome koji bijaše odozgor što je na čudesan 
način malo kasnije namjeravao učiniti na onome koji je boravio na 
zemlji! Pravi otac milosrđa htio je pokazati koliku nagradu zaslužu- 
je onaj koji ga je nastojao svim srcem ljubiti da bude naime smješten 
u viši i njemu bliži red nebeskih duhova. 

To ćemo zaista, bez sumnje, postići uzdignemo li poput serafa 48 
dva krila povrh glave, ako naime po primjeru blaženoga Franje u 
svakom dobrom djelu budemo imali čistu nakanu i valjan postupak. 
Kad to usmjerimo prema Bogu, neumorno ćemo nastojati da se 
samo njemu u svemu svidimo. Ta se krila nužno spajaju da prekriju 
glavu, jer ispravnost djela bez čistoće nakane i obratno Otac svjetla 
neće primiti. On kaže: »Bude li ti oko zdravo, cijelo će ti tijelo biti u 
svjetlu. Ali ako ti je oko bolesno, cijelo će ti tijelo biti u tami« (Mt 6, 
22-23). Ono oko nije zdravo koje ne vidi ono što treba vidjeti. Tko 
ne spoznaje istinu ili tko gleda ono što se gledati ne smije nema či- 
stu nakanu. Zdrav će razum u prvom slučaju prosuditi da nije zdra- 
vo, nego slijepo, a u drugom da je pokvareno. Pera ovih krila jesu: 
ljubav prema Ocu koja spasava i strah Božji koji izriče strašni sud. 
Ona moraju biti uzdignuta iznad zemaljskih stvari. To se postiže 
obuzdavanjem zlih poriva i sređivanjem čistih osjećaja. S dva krila 
treba letjeti da bismo prema bližnjemu izvršili dvostruk oblik ljuba- 
vi: dužni smo mu naime riječju Božjom hraniti dušu, a zemaljskom 

48 Toma Čelanski alegorijski tumači viđenja: Iz 6, 1-3 i Ezek 1 , 5-14, 22-25, a osla- 
nja se na sv. Grgura (Hom. in Ezech, I, hom 4, br. 4-10 i hom. 7, br. 2-6), ali umeće 
i vlastita tumačenja. 

hranom uzdržavati tijelo. Ova se krila vrlo rijetko spajaju jer jedva 
tko može ispuniti oboje. Njihova pera različita su djela koja treba 
iskazivati bližnjemu kad mu ustreba savjet ih pomoć. Napokon ona 
preostala dva krila treba da pokrivaju tijelo koje je golo s obzirom 
na zasluge. To se redovito obistinjuje onda kad nam se po kajanju i 
priznavanju krivnje vraća nedužnost, koliko god puta budemo ogo- 
ljeni zbog grijeha. Pera ovih krila jesu mnogi osjećaji koje rađa od- 
bacivanje grijeha i želja za pravednošću. 

115. Preblaženi je otac Franjo sve ovo ispunio najsavršenije. 
Imao je izgled i oblik serafa. Ustrajao je na križu pa je zato zavrije- 
dio da bude uzdignut do stupnja najuzvišenijih duhova. Uvijek je 
bio na križu. Nije nastojao ugnuti se nikakvu naporu i bolu samo 
zato da bi tako mogao u sebi i s obzirom na sebe izvršiti volju Božju. 

Braća koja su s njim boravila osim toga znadu kako je danomice 
i neprestano govorio o Isusu. Kako je slatko i ugodno bilo to pri- 
povijedanje, kako je to bio razgovor bogat i pun ljubavi! Iz punine 
srca govorila su mu usta; izvor prosvijetljene ljubavi, koji je ispu- 
njao svu njegovu unutrašnjost, izvana je ključao. Mnogo je općio s 
Isusom, Isusa je nosio u srcu, Isusa u ustima, Isusa u ušima, Isusa 
u očima, Isusa u rukama, Isusa je u svim ostalim dijelovima tijela 
uvijek nosio. O, koliko je puta, dok je sjedio kod stola za vrijeme 
blagovanja, Isusa slušao, spominjao ih o njemu razmišljao; gdjekada 
bi zaboravio na tjelesnu hranu, kao što se čita o svetom Bernardu: 
»Gledajući nije vidio, slušajući nije čuo!« Štoviše, mnogo puta se 
dogodilo da je idući putem razmatrao i pjevao o Isusu te bi zabora- 
vio na smjer puta i sva je počela pozivao da s njim hvale Isusa. 49 A 
jer je uvijek po izvanrednoj ljubavi u svom srcu nosio i čuvao Isusa 
Krista i to Propetoga, zato bijaše više nego ostah njegovim znakom 
čudesno obilježen. Njega je zanesen izvan sebe promatrao u ne- 
izrecivoj i neshvatljivoj slavi kako sjedi o desnu Oca, s kojim on kao 
Sin Svevišnjega u jedinstvu Duha Svetoga živi i kraljuje, pobjeđuje i 
vlada Bog uvijek slavan po sve vijeke vjekova. Amen. 


10. POGLAVLJE 

Naricanje gospođa kod Svetog Damjana 
i kako je s velikim slavljem pokopan 

116. Braća i sinovi koji dođoše sa svim mnoštvom naroda što 
je pristizalo iz obližnjih gradova radovah su se što će prisustvovati 
ovim svečanostima. Cijelu su onu noć kad je sveti otac umro upo- 


49 


Ovdje Toma očito aludira na Pjesmu brata Sunca. 

trijebili za božanske pohvale tako da su od zanosna klicanja i sjaja 
svjetiljaka izgledali poput anđeoske straže. A kad je svanulo jutro, 
zgrnulo se mnoštvo iz grada Asiza s cjelokupnim klerom. Sveto su 
tijelo nosili iz mjesta u kojem je svetac preminuo pjevajući pjesme 
i hvalospjeve uz pratnju trubalja. S počastima ga odnesoše u grad. 
Neki uzeše maslinove grane i grane drugog drveća te su svečano 
pratili svete zadušnice. I svjetiljke su se umnožile. Gromkim gla- 
sovima odavali su posljednju počast. Sinovi su nosili oca, stado je 
slijedilo pastira koji se žurio k Pastiru svih pastira. 

A kad dođoše do mjesta gdje je najprije osnovao i zasadio Red 
svetih djevica, izložiše ga u crkvi svetoga Damjana, gdje su boravile 
njegove spomenute kćeri koje je pridobio za Gospodina. Otvoren je 
prozorčić kroz koji se službenice Kristove u određeno vrijeme obi- 
čaju pričestiti sakramentom Gospodinova tijela. Otvoren je i lijes 
u kojemu bijaše zatvoreno blago nebeskih kreposti. I gle, evo gos- 
pođe Klare koja je zaista po zaslugama svetosti postala slavna prva 
majka ostalih, jer bijaše ’prva biljčica’ ovoga svetog Reda. S ostalim 
je kćerima došla vidjeti oca koji im nije govorio niti se k njima svra- 
tio, nego je žurio drugamo. 

117. Pošto podvostručiše uzdahe, promatrale su ga s dubokim 
jecanjem srca i s obilnim suzama. A zatim su prigušenim glasom po- 
čele jaukati: »Oče, oče, što nam je činiti? Zašto nas sirote ostavljaš? 
Komu nas tako napuštene prepuštaš? 50 Zašto nisi najprije radosne 
poslao nas koje tako rastužene ostavljaš? Sto nam nalažeš da čini- 
mo tako zatvorene u ovome zatvoru kad si odlučio da nas nikada 
više ne posjetiš kako si običavao? S tobom nam odlazi sva utjeha, a 
slična utočišta nemamo ovako u svijetu pokopane! Tko će nas u to- 
likom siromaštvu, koje nije manje po zaslugama nego po stvarima, 
tješiti? O, oče siromaha, ljubitelju siromaštva! Tko će nam u kušnja- 
ma pritjecati u pomoć, ti koji si bezbrojne kušnje preturio, oprezni 
raspoznavatelju napasti?! Pomoćniče nevoljnih, tko će nas bijedne 
tješiti u nevoljama koje nas snađoše? O pregorka li rastanka, o ne- 
mila odlaska! O, okrutna smrti koja tisuće sinova i kćeri lišenih ta- 
kva oca strahovito pogađaš kad se žuriš da od nas u nepovrat udaljiš 
onoga po kojemu su naša djela, ako ih ima, evala!« Djevičanska sra- 
mežljivost obuzdavala je plač jer bijaše vrlo neumjesno naricati nad 
onim čijem preminuću dolazi u susret mnoštvo anđeoske vojske i 
raduju se sugrađani svetih i ukućani Božji. Našavši se tako između 
žalosti i radosti, izljubiše mu blistave ruke urešene najskupocjenijim 


50 Ovo je Toma napisao pod dojmom onoga što o smrti sv. Martina piše Sulpicije 
Sever: »Zašto nas, oče, ostavljaš? Ili kome ćeš nas ostavljene prepustiti?« (nav. mj. 
br. 10). 

draguljima. A kad je odnesen, zatvorena su vrata koja više neće biti 
otvorena takvoj rani. O, koliko su naricali svi nazočni zbog bolna i 
ljubavi puna naricanja! A kolike su osim toga bile jadikovke sinova! 
Njihova posebna bol bijaše svima zajednička tako da se jedva tko 
mogao suzdržati od plača, dok su gorko plakali anđeli mira. 

118. Kad su napokon svi prispjeli u grad, s velikom radošću i kli- 
canjem sahraniše sveto tijelo u svetome mjestu, koje je u budućno- 
sti imalo biti još svetije. Tu ono na slavu Svevišnjega i svemogućega 
Boga po množenju novih čudesa obasjava svijet kao što ga je do 
tada divno obasjavao svetac svetim propovijedanjem nauka. Bogu 
hvala! Amen. 

Evo, sveti i blagoslovljeni oče, dužnim i doličnim, iako nedostat- 
nim pohvalama uzveličao sam te i tvoja sam djela pripovijedajući 
donekle prikazao. Zato daj meni bijedniku da te u sadašnjosti tako 
dostojno nasljedujem da zaslužim milost kako bih bio vrijedan da te 
nasljedujem i u budućnosti. Sjeti se, ljubljeni oče, svojih siromašnih 
sinova. Ti si im jedina i najveća utjeha. Nakon tebe će jedva imati 
kakvu utjehu. Premda si ti, njihovo najveće i najodlučnije blago, 
uvršten među anđeoske korove i na prijestolju slave uključen među 
apostole, oni usprkos tome leže u zemaljskom glibu, zatvoreni u 
tamnici i ovako ti plačući vape: »Pokazuj, oče, Isusu Kristu, Sinu 
Svevišnjega Oca, njegove svete znakove, pripovijedaj mu o znakovi- 
ma križa na boku, nogama, rukama da bi se on milosrdno udostojao 
vlastite rane pokazati Ocu, koji će nam bez sumnje zbog ovoga biti 
uvijek milostiv. Amen. Tako bilo! Tako bilo! 


III. DIO 


Započinje treći dio, 

kanonizacija blaženog oca našeg Franje i njegova čudesa 


119. Preslavni je otac Franjo u dvadesetoj godini svog obraćenja 
sretan početak dovršio sretnijim svršetkom, a najsretnije je nebu 
predao dušu, gdje je »slavom i čašću okrunjen« zadobio mjesto 
»među ražarenim kamenjem«; sjedeći ondje uz prijestolje Božan- 
stva, djelotvorno nastoji podupirati prošnje onih koje je ostavio 
na zemlji. I zaista, što se može uskratiti njemu iz čijih se utisnutih 
svetih znakova odražava lik onoga koji jednak Ocu »sjedi o desnu 
veličanstva u uzvišenosti, odsjev njegove slave i otisak njegove biti, 
i čisti nas od grijeha«? Kako ne bi uslišao on koji se »suobličio sa 
smrću Krista Isusa u zajedništvu njegovih muka« i pokazuje svete 
rane svojih ruku, nogu i boka? 

Već cijeli svijet razveseljuje usrećen novom radošću i svima pru- 
ža blagodati istinskoga spasenja. Svjetlošću čudesa obasjava cijeli 
svijet i poput prave zvijezde rasvjetljuje krug zemaljski. Nekoć je 
svijet plakao kad je bio lišen njegove nazočnosti i prigodom njegova 
preminuća činilo se kao da je upao u neki ponor tame. No sada se, 
kao o podne, pri pomolu novoga svjetla, obasjan sjajnim zrakama, 
osjeća kao da ga je napustila sva negdašnja tama. Prestalo je, blago- 
slovljen bio Bog, svako tugovanje za njim, jer se danomice po njemu 
svuda obilno nama na radost množe u spisima svete kreposti. Stižu 
od istoka i zapada, od sjevera i juga oni kojima je pomogao njegov 
zagovor, i to potvrđuje istinitim svjedočanstvom. Sigurno da izvan- 
redni ljubitelj nebeskih stvari nije na svijetu zato zadržao nikakva 
vlasništva dok je živio u tijelu da bi mogao potpunije i radosnije 
posjedovati najveće dobro. Zato se lišio svega jer nije htio samo dje- 
lomično biti siromašan. Vrijeme je zamijenio s vječnošću. Svagdje 
pritječe u pomoć svima, svuda je svima pri ruci. Ljubitelj istinitoga 
jedinstva nije poznavao štetna strančarstva. 

120. Dok je živio među grešnicima, obilazio je cijelim svijetom 
i propovijedao, a sada s anđelima kraljuje u nebu te kao vjesnik 
najvećega Kralja mislima lakše prelijeće i svim narodima iskazuje 
divna dobročinstva. Zato ga svi narodi časte, štuju, slave i zajednički 
hvale. Zaista su svi dionici zajedničkoga dobra. Tko bi bio kadar 
izbrojiti i tko bi mogao kazati kolika i kakva se po njemu čudesa 
Gospodin svuda udostojao izvesti? Kolika naime Franjo čini čudesa 
samo u Francuskoj, gdje francuski kralj i kraljica 51 dolaze sa svim 
velikašima da poljube i da se poklone jastuku kojim se sveti Franjo 
služio u vrijeme bolesti! Ondje također i učenjaci svjetskoga glasa i 
najobrazovaniji ljudi, kakvih najveći broj na cijelome svijetu obično 
daje Pariz, ponizno i veoma pobožno časte Franju, čovjeka neuka 
i prijatelja prave prostodušnosti i svekolike čestitosti. On je doista 
bio Franjo (Franciscus) jer je više nego itko posjedovao slobodno 
srce. 52 Znaju svi koji su upoznali njegovu velikodušnost kako je bio 
slobodan, plemenit u svemu, kako siguran i neustrašiv u svemu, ko- 
likom je snagom, kolikim zanosom srca sve svjetovno pogazio. A 
što da reknem o ostalim krajevima svijeta gdje se njegovim pojasom 
odgone bolesti, bježe boli i na samo zazivanje njegova imena vrlo 
mnogi obaju spolova oslobađaju se svojih nevolja? 

121. Kod njegova se groba neprestano događaju nova čudesa i 
kako su se umnožili zagovori, ondje se primaju divna dobročinstva 
za dušu i tijelo. Slijepima se vraća vid, gluhima se obnavlja sluh, 
hromi ponovno hodi, nijemi progovara, onaj s ulozima poskakuje, 
gubavi se čisti, napuhnuti se splašnjava i zadobivaju zdravlje svi oni 
koji trpe od različitih i neobičnih tegoba. Mrtvo tijelo ozdravljuje 
živa tjelesa kao što je živ u život vraćao mrtve duše. 

Za sve ovo dočuo je i rimski prvosvećenik, najveći od sviju sve- 
ćenika, vođa kršćana, gospodar svijeta, pastir Crkve, pomazanik 
Gospodnji, zamjenik Kristov. 53 Raduje se i kliče, oduševljen je i 
veseo dok gleda kako se u njegovu vremenu novim otajstvima, 
ali starim čudesima, obnavlja Crkva Božja. A sve se to događa po 
njegovu sinu kojega je u svom svetom srcu nosio, u krilu grijao, 


51 To su bili: Ljudevit IX. Sveti (1226-1270), kanonizirati 1297. On je rođen 1214. 
Umjesto njega je vladala njegova majka Blanka kao »kraljica Francuske«. Ona je bila 
žena Ljudevita Vili., a kći Alfonza Vili., kralja kastiljskoga. Konačno se Ljudevit IX. 
oženio Margaretom, kćerkom Rajmunda Berengarija V 

52 Svečevo ime iz milja Franjo (tal. Francesco) što v mu ga je nadjenuo njegov otac, 
sasvim je potisnulo njegovo krsno ime Ivan. Toma Celanski nastoji etimološki poka- 
zati kako i to ime ima veliko simboličko značenje. On ga izvodi iz germanske riječi 
»frank« što znači: slobodan, tj. rođen od slobodnih roditelja pa ni prema komu nema 
nikakvih obveza kao što ih imaju oni neslobodni. 

53 Bio je to papa Grgur IX. 

riječju dojio i hranom spasenja othranio. Slušaju to i ostali čuvari 
Crkve, pastiri stada, braniči vjere, Zaručnikovi prijatelji, njegovi 
pobočnici, stožeri svijeta, časni kardinali. Čestitaju Crkvi, raduju 
se s papom, slave Spasitelja, koji najdubljom i neizrecivom mu- 
drošću, najvećom i neshvatljivom milošću, najuzvišenijom i nepro- 
cjenjivom dobrotom što je ludo i prezreno u svijetu odabire da 
tako k sebi privuče jake. Sluša to i odobrava cijeli svijet i svekolike 
vlasti. Otac katoličke vjere pun je preobilne radosti i posve obuzet 
svetom utjehom. 

122. No najednom se stvari promijeniše, jer se nova zadjevica 
pojavila na svijetu. Odmah se nakon toga poremetila blagodat mira 
i rasplamtjela se buktinja zavisti. Crkvu su počeli razdirati doma- 
ći i unutrašnji ratovi. Rimljani, buntovna i divlja ljudska rasa, po 
običaju su bjesnjeli na svoje susjede i drsko su posegnuli rukom za 
svetinjom. Odlični papa Grgur nastojao je obuzdati probuđenu zlo- 
ću, zaustaviti bijes, ublažiti jarost i poput najtvrđe kule branio je 
Kristovu Crkvu. Pojaviše se mnoge opasnosti, povećaše se mnogi 
razdori, a u ostalim krajevima svijeta uzdigla se grešnička šija. Sto 
dakle? Vrlo je vješto predviđao buduće stvari, a sadašnje je vagao; 
buntovnicima je ostavio Rim 54 da cijeli svijet od pobuna oslobodi 
i obrani. Zato se povukao u grad Rieti. 55 Ondje je bio primljen s 
doličnim počastima. Odande je otišao u Spoleto, gdje su ga svi do- 
čekali s najvećim počastima. Ondje je boravio nekoliko dana, a kad 
je upoznao prilike Crkve, u pratnji časnih kardinala dobrostivo se 
vratio Kristovim službenicama koje su za svijet umrle i pokopane. 56 
Njega i sve ostale ganuo je do suza njihov svet život, najveće si- 
romaštvo i divna sloga. Sve ih je to poticalo na preziranje svijeta i 
oduševljavalo za bezbračni život. O ljubazna poniznosti, hraniteljice 
sviju milosti! Knez cijeloga svijeta, nasljednik apostolskog prvaka 
posjećuje siromašne žene, dolazi k prezrenima i poniznim zatvo- 
renicama. Premda je ova poniznost zavrijedila da bude pravedno 
ocijenjena, ipak je za mnoge predstavljala neobičan slučaj, prošlim 
vjekovima nepoznat! 


54 Kad je u Rimu buknula nova buna, Grgur IX. je napustio Rim 20. ili 21. travnja 
1227. 

55 U grad Rieti Rimska je kurija prispjela prije 25. travnja i ondje je imala svoje 
sjedište do 10. svibnja. 

56 Papa Grgur IX. posjetio je samostan »siromašnih gospođa« ili »inkluza (zatvo- 
renica) sv. Pavla« nedaleko od Spoleta. Dana 27. kolovoza 1234. papa je osobno 
posvetio novu crkvu toga samostana. 

123. Sad žuri, žuri se u Asiz. 57 Ondje mu se u pohrani nalazi slav- 
ni polog. Želi da se u njemu stiša i slegne svekoliko trpljenje i bol 
koja je upravo provalila. Njegov dolazak uzbudio je cijeli onaj kraj. 
Grad se ispunio klicanjem. Mnoštvo je naroda slavilo veliku radost i 
svijetli dan zasjao je novim svjetlilima. Svi mu ljudi iziđoše u susret i 
svi sudjelovahu u svečanu dočeku. U susret mu izlazi i draga družba 
siromašne braće. Svi pjevaju hvalospjeve pomazaniku Gospodnjem. 
Kad je Kristov namjesnik stigao u mjesto, najprije je s poštovanjem i 
radosno pozdravio grob svetog Franje. Ponavljao je uzdahe, udarao 
se u prsa, ronio suze i s dubokim je poštovanjem naklonio glavu. 

Međutim se povela svečana rasprava o svečevoj kanonizaciji i 
u tu svrhu je češće sazivana sjednica uzoritih kardinala. Sa svih su 
strana dolazili mnogi koji su po zagovoru Božjega sveca bili oslo- 
bođeni od svojih patnja. Sa svih se strana prikupilo veliko mnoš- 
tvo čudesa. Čudesa su bila odobravana, provjeravana, saslušavana 
i prihvaćena. Budući da je međutim to zahtijevala potreba službe 
i budući da se pojavila nova teškoća, papa je otišao u Peruđu 58 da 
se po izvanrednoj i posebnoj naklonosti radi najzamašnijega posla 
ponovno vrati u Asiz. Napokon se u Peruđi opet sastao i održao 
sveti sabor časnih kardinala poradi ovoga slučaja u dvoru gospodina 
pape. Svi su se složili i svi su to izjavili. Pročitah su spise o čudesima. 
Blaženog su oca svi silno štovah i s najvećim pohvalama uzvisivah 
njegov život i djelovanje. 

124. Govorili su: »Izvanredno svet život najsvetijega, što smo ga 
svojim očima gledah i rukama doticah, ne treba potvrde i čudesa, 
jer to dokazuje očevidna istina«. Svi su bih oduševljeni, radovah 
se, plakah, ah je u tim suzama bio obilan blagoslov. I već su odredili 
sretni dan koji će sav svijet ispuniti spasonosnom radošću. I došao 
je taj svečani dan, značajan za sva vremena. Ispunio je zanosnim 
klicanjem ne samo zemlju nego i nebeska naselja. Pozvani su bih bi- 
skupi, dođoše opati, bijahu nazočni crkveni dostojanstvenici iz naj- 
udaljenijih krajeva. Tu bijaše i kralj, 59 sabralo se mnoštvo uglednih 
prvaka. Svi su pratili gospodara cijeloga svijeta i s njim su svečano 
ušh u grad Asiz. Dođoše do mjesta koje je bilo predviđeno za ovaj 


57 Na temelju papinskih isprava utvrđeno je da je papa boravio u Asizu od 26. svib- 
nja do 10. lipnja 1228. 

58 U Peruđi je papa proboravio od 13. lipnja do 13. srpnja 1228. 

59 Bio je to Ivan, kralj jeruzalemski, koji je okrunjen 3. listopada 1210. Početkom 
1225. stupio je u papinu službu te mu je Honorije III. tada dao »za uzdržavanje 
života crkveni posjed od Viterba do brda Flascone«. God. 1229. Ivan je okrunjen 
za cara »regenta« carigradskoga. Dana 23. ožujka 1237. umro je, a kratko je vrijeme 
pred smrt stupio u franjevački red. Tijelo mu je kasnije preneseno u Asiz i sahranjeno 
u crkvi sv. Franje. 

svečani zbor 60 i cijelo se mnoštvo s gospodinom papom, s uzoritim 
kardinalima i biskupima, koji su nakićeni divnim ogrlicama i obu- 
čeni u blistavu odjeću. Bilo je tu svećenika i klerika, blagoslovljeni 
i sveti zbor redovnika, pod svetim koprenama stidljivih djevica. Tu 
se našlo veliko mnoštvo nebrojena naroda obaju spolova. Ljudi su 
pristizali sa svih strana i svaka se dob sa svetim željama uklapala u 
toliko mnoštvo. »Neznatni je ondje bio zajedno s velikim, rob je 
stajao slobodan uz svoga gospodara«. 

125. Tu je vrhovni svećenik, zaručnik Kristove Crkve, okružen 
tolikom svitom sinova. Na glavi mu je »kruna slave ukrašena pe- 
čatom posvete«. Tu stoji s biskupskom mitrom na glavi, obučen u 
svetu odjeću, koju resi »drago kamenje, urezano kao pečatnjaci u 
zlatnu okovu, djelo draguljara njezin je ures«, zaogrnut plaštem sve 
privlači da ga gledaju. Okružen je kardinalima i biskupima, koji su 
nakićeni divnim ogrlicama i obučeni u blistavu bjelinu. Izgled im 
je zbog divne odjeće nadzemaljski i na neki način već predstavlja- 
ju radost u nebu proslavljenih. Sav narod očekuje glas radosti, glas 
veselja, glas nov, glas pun svake ugodnosti, glas hvale, glas vječnog 
blagoslova. Papa Grgur najprije je izrekao propovijed. Izrekao ju 
je glasom medotočivim, glasom zvonkim objavio je poruku Božju. 
Svetoga je oca Franju veličao zanosnim govorom, spominjao je i 
objavljivao njegovu čistoću. Započeo je ovako: »Kao zvijezda Dani- 
ca među oblacima i kao mjesec pun; kao Sunce koje obasjava hram 
Svevišnjega tako je zasjao ovaj u Božjem hramu.« 61 I dovršena je 
»sigurna riječ koja zaslužuje puno priznanje«, zatim je jedan od 
podđakona gospodina pape imenom Oktavijan povišenim glasom 
pred svima pročitao prikaz svečevih čudesa. Gospodin Rajnerije, 
kardinal-đakon, čovjek oštrouman, glasovit s pobožna i čestita ži- 
vota, obliven suzama izrekao je svete riječi. Pastir je Crkve zanosno 
klicao, iz dubine srca izlazili mu dugi uzdasi. Pobožno je jecao i 
prolio potočiće suza. I ostali su crkveni dostojanstvenici proplakali i 
mnoštvom suza orosili svetu odjeću. Plakao je napokon i sav narod. 
Od napeta i željna očekivanja već je bio i jako umoran. 

126. Napokon je sretni papa gromkim glasom progovorio i, 
raširivši ruke prema nebu, rekao: »Na hvalu i slavu svemogućega 
Boga Oca i Sina i Duha Svetoga, i slavne Djevice Marije, i blaženih 
apostola Petra i Pavla, i na čast slavne Rimske crkve, pošto smo se 
posavjetovali sa svojom braćom i drugim prelatima, naređujemo da 
se preblaženi otac Franjo, kojega je Gospodin već proslavio u nebe- 

60 Bilo je to kod male crkve sv. Jurja, koja se onda nalazila izvan zidina grada Asiza. 
Bula pape Grgura IX, Mira circa nos 4,2 

sima, a mi mu iskazujemo čast na zemlji, unese u popis svetaca i da 
se njegov blagdan slavi na dan njegova preminuća.« 62 

Nakon ovih riječi započeše časni kardinali s gospodinom papom 
pjevati gromkim glasom »Tebe Boga hvalimo«. Orio se glas mno- 
gobrojna naroda koji je hvalio Gospodina. Zemlja je odzvanjala od 
bezbrojnih glasova. Zrak je bio pun zanosna klicanja, a zemlju su 
natapale suze. Pjevah su nove pjesme, Božji službenici zanosno su 
pjevah hvalospjeve. Odjekivah su zvukovi milozvučnih glazbala, 
a skladnim glasovima pjevane su duhovne pjesme. Mirisao je vrlo 
ugodan miris kada, a još ugodniji napjevi ondje su odzvanjah i u svi- 
ma budih svete osjećaje. Vehčanstven je bio onaj dan. Bio je ukrašen 
blistavim sunčevim zrakama. Evo i zelenih maslinovih grana i svježa 
hšća ostaloga drveća. Evo svečanih odora, a blagoslov mira ispunja 
srca sviju sakupljenih. Napokon s uzvišena prijestolja silazi sretni 
papa Grgur i po stepenicama ulazi u svetište da prikaže svete želje i 
žrtvu. Sretnim usnama ljubi grob koji čuva sveto i Bogu posvećeno 
tijelo. Upravlja i umnaža mohtve, slavi sveta otajstva. Oko njega se 
nalazi krug braće koja iskazuju hvalu, poklonstvo i slavu svemogu- 
ćem Bogu što je izveo velike stvari na cijeloj zemlji. Svekoliki narod 
pridodaje hvale Bogu i na čast uzvišenoga Trojstva svetom se Franji 
prinose darovi svete zahvalnosti. Amen. 

Sve se ovo dogodilo u gradu Asizu 16. srpnja druge godine veli- 
kosvećeničke službe pape Grgura IX. 63 


62 Bula kojom je kanonizirati sv. Franjo »Mira circa nos« potpisana je 19. srpnja 
1228. Njome je papa odredio da se 4. listopada »u cijeloj Crkvi pobožno i svečano 
slavi (svečev) spomen-dan«. 

63 Taj dan je bila nedjelja IX., poslije Duhova. Iz vrlo živahna načina pripovijedanja 
zaključujemo da je i sam pisac, tj. Toma Celanski, bio dionikom te velike svečanosti. 


Čudesa sv. Franje 


U ime Kristovo počinju čudesa svetoga našeg oca Franje 


127. Ponizno zazivamo milost gospodina našeg Isusa Krista da bi 
ovo probudilo pobožnost suvremenika i da bi poslužili jačanju vjere 
budućih pokoljenja. Ukratko, ali po istini, opisat ćemo ovdje čudesa 
koja su, kako je već rečeno, pred gospodinom papom Grgurom bila 
pročitana i narodu objavljena. 


I. Izlječenje uzetih 

Onoga dana kad je posvećeno i sveto tijelo blaženog oca Franje 
poput najskupocjenijega blaga bilo sahranjeno i većma nebeskim 
negoli zemaljskim miomirisima pomazano donesena je neka dje- 
vojčica, kojoj već godinu dana bijaše vrat strašno iskrivljen i glava 
prignuta do ramena te je samo ukoso mogla gore pogledati. Kad je 
ona svoju glavu malo podmetnula pod sveti lijes, u kojem je ležalo 
zatvoreno tijelo, odmah joj se ispravio vrat po zaslugama svetoga 
čovjeka i glava se vratila u normalan položaj. Kako se djevojčica 
zbog nenadane promjene od čuda upravo zabezeknula, počela je tr- 
čati i plakati. Na ramenu se vidjela kao neka udubina zbog položaja 
glave što ga je prouzročila dugotrajna bolest. 

128. Nedaleko od Narnia bijaše jedan dječak koji je imao 
iskrivljenu potkoljenicu. Bez dvaju štapova nije mogao hodati. 
Prosio je i tom je bolešću bio sapet više godina. Svojih roditelja 
nije ni poznavao. Zaslugama preblaženoga našeg oca Franje od 
spomenutoga je nedostatka tako oslobođen da je bez pomoći šta- 
pova mogao svakamo ići te je slavio i blagoslivljao Boga i njegova 
sveca. 

129. Neki Nikola, građanin grada Foligna, imao je skvrčenu pot- 
koljenicu. To mu je zadavalo teške boli. Da bi zadobio nekadašnje 
zdravlje, toliko je potrošio na liječnike da se zadužio više nego što 
je htio i mogao. Napokon, kad mu njihova pomoć nije baš ništa ko- 
ristila, a strahovita bol ga je toliko mučila da susjedi nisu noću mo- 
gli spavati zbog njegova zapomaganja, zavjetovao se Bogu i svetom 
Franji i dao se odnijeti k njegovu grobu. Dok je noću kod svečeva 
groba boravio i molio, potkoljenica mu se ispravila. To ga je silno 
obradovalo i on se bez pomoći štapa vratio kući. 

130. Isto tako je jedan dječak imao zgrčenu nogu, i to tako da 
mu je koljeno bilo prionulo uz prsa, a peta uza stražnji dio stegna. 
Došavši priđe ka grobu blaženoga Franje. Njegov je otac na sebi no- 
sio pokornički pojas, a majka mu se oštro bičevala. I on je posvema 
i najednom ozdravio te je zdrav i veseo, zahvaljujući Bogu i svetom 
Franji, mogao trčati ulicama. 

131. U gradu Fano bijaše isto tako jedan zgrčeni čovjek. Nje- 
gove su potkoljenice bile pune prišteva i sasvim priljubljene uza 
stražnji dio stegna. Iz njih je izlazio takav smrad da ga liječnici ni- 
kako nisu htjeli u bolnicu ni primiti niti u njoj držati. Zagovorom 
preblaženog oca Franje, čijem se milosrđu utekao, radosno se od 
bolesti oslobodio. 

132. Neka je djevojčica iz Gubbia zbog zgrčenosti ruku godinu 
dana bila sasvim lišena upotrebe svojih udova. Da bi zadobila mi- 
lost ozdravljenja, njezina ju je dojilja s voštanim likom donijela ka 
grobu preblaženog oca Franje. Boravila je ondje osam dana. Jednog 
joj se dana svi udovi tako oporaviše da su postali sposobni za redo- 
vitu djelatnost. 

133. Neki drugi dječak iz Montenera više je dana ležao pred 
vratima crkve u kojoj počiva tijelo svetoga Franje. Nije mogao ni 
hodati ni sjediti. Od pasa naniže udovi su mu bih lišeni snage i nes- 
posobni za uporabu. Jednog je dana ušao u crkvu i dotaknuo se 
groba preblaženog oca Franje. Kad je izišao, bio je zdrav. Dječačić 
je sam pripovijedao da je uza nj, dok je ležao pred grobom slavnog 
sveca, stao neki mladić koji je bio obučen u odijelo male braće. U 
rukama je imao krušaka i dječačića je zvao, pružao mu krušku i hra- 
brio ga da ustane. On je međutim, uzimajući iz njegove ruke kruš- 
ku, odgovorio: »Evo zgrčen sam i nikako ne mogu ustati!« Pojeo je 
dobivenu krušku, a za drugom, koju mu je mladić nudio, počeo je 
pružati ruku. Kad ga je mladić ponovno bodrio da ustane, osjećao 
se bolesnim i nije ustao. Ah dok je pružao ruku za drugom kruškom, 

spomenuti ga je mladić, davši mu krušku, prihvatio za ruku i izveo 
van. Potom ga je nestalo ispred njegovih očiju. A dječak, videći da 
je zdrav i neozlijeđen, poče na sav glas vikati. Svima je obznanjivao 
što se s njim dogodilo. 

134. Neka je žena, iz mjesta koje se zove Coccorano, bila done- 
sena na grob slavnog oca puna gnojnih oteklina. Nije se mogla služi- 
ti nijednim drugim udom nego samo jezikom. Dok je neko vrijeme 
boravila pred grobom svetoga čovjeka, ustala je posvema izliječena. 
Neki drugi građanin iz Gubbia, kad je svoga sina zgrčena donio u 
nekom kovčegu na grob svetog oca, primio ga je zdrava i čila. Bio 
je tako prekomjerno zgrčen da su mu potkoljenice sasvim prionule 
uza stegna i bile posve sasušene. 

135. Bartol iz grada Narnia bijaše čovjek veoma siromašan i bi- 
jedan. Jednom zgodom zaspao je u hladovini nekog oraha. Kad se 
probudio, zamijetio je da je tako ukočen te da nikada više neće moći 
hodati. Kako je bolest polako napredovala, cijela se noga stanjila, 
zgrčila i osušila. Nije osjećao ni ubod noža, niti se bojao kakvih ope- 
klina. No pravi ljubitelj siromaha i otac sviju bijednika, sveti Franjo, 
jedne mu se noći ukazao u snu i naredio mu da dođe u neko kupa- 
lište u kojem će ga, ganut ljubavlju zbog tolike bijede, osloboditi od 
ove bolesti. Kad se probudio, nije znao što bi učinio. Mjesnom bi- 
skupu točno je opisao svoje viđenje. Biskup ga je potaknuo da pođe 
do kupališta, kako mu je naređeno, prekrižio ga je i blagoslovio. 
Krenuo je, poštapajući se, da se, kako je najbolje mogao, dovuče do 
kupališta. Dok je ovako žalostan išao, iscrpljen od velikih napora, 
čuo je glas koji mu je rekao: »Pođi s Gospodnjim mirom, ja sam 
onaj kome si se zavjetovao!« Kad se približio kupalištu, jer je već 
bila noć, zastranio je s puta i ponovno čuo kako mu glas govori da 
ne ide pravim putem. I usmjeri ga prema kupalištu. Kad je došao 
do toga mjesta i ušao u kupalište, osjetio je da mu je jedna ruka 
stavljena na bedro, a druga na potkoljenicu i da je polako steže. 
Kako je odmah ozdravio, izletio je iz kupališta, hvaleći i veličajući 
svemogućega Stvoritelja i blaženoga Franju, njegova slugu, koji mu 
je udijelio toliku milost i snagu. Taj je čovjek bio uzet šest godina. 
Bio je prosjak i dobrano poodmakao u godinama. 


II. Slijepi koji su progledali 

136. Neka žena imenom Sibilija bijaše više godina slijepa. Bila 
je nevoljnica dovedena grobu čovjeka Božjega. Zadobivši prijašnji 
vid, radosna se vratila kući. Neki je slijepac iz Spella pred grobom 


Prvi životopis sv. Franje 


323 


svetoga tijela ponovno zadobio izgubljeni vid. Neka druga žena iz 
Camerina posve je oslijepila na desno oko. Zato su joj njezini rođaci 
na izgubljeno oko stavili platno što ga se dotakao sveti Franjo. Po- 
što su tako izvršili zavjet, zahvaljivali su Gospodinu Bogu i svetom 
Franji za povraćeni vid. Neki je asiški građanin pet godina bio slijep. 
Blaženi je Franjo za života bio s njim tijesno povezan. Slijepac se 
uvijek molio blaženom čovjeku, spominjući negdašnje prijateljstvo. 
I samo što se dotaknuo njegova groba, oslobođen je od sljepoće. 
Neki Albertin iz Narnia bio je gotovo godinu dana posve slijep te su 
mu se očni kapci posve spustili preko očne jabučice. Zavjetovao se 
blaženom Franji i odmah se, čim mu je vraćen vid, spremio i otišao 
na slavni grob da ga pohodi. 


III. Opsjednuti 

137. U Folignu bijaše neki čovjek imenom Petar. Kad je jednom 
zgodom pošao da hodočasti u svetište sv. Mihaela arkanđela, 64 bilo 
da se zavjetovao bilo da mu je za grijehe naložena pokora, stigao je 
do nekog izvora. Kako je umoran od putovanja ožednio, napio se 
vode iz tog izvora i činilo mu se da je s vodom popio đavle. Tako je 
bio tri godine opsjednut. Užasno je bilo reći i vidjeti kakve je sve 
strahote počinjao. Kad je došao na grob svetog oca, đavli su bješ- 
njeli i najokrutnije ga zlostavljah. Sigurnim i očitim čudom bio je 
oslobođen samo što se dotakao groba. 

138. Neka žena iz grada Narnia bijaše u velikom stupnju bje- 
somučna. Činila je užasne stvari i koješta nesklapno govorila. Na- 
pokon joj se ukazao blaženi Franjo i rekao: »Prekriži se!« Ona od- 
govori: »Ne mogu.« Na to joj je sam svetac utisnuo znak križa i iz 
nje istjerao mučnu mahnitost i đavolska uobražavanja. Mnogi su 
muškarci i žene bih mučeni različitim demonskim mučilima i zavo- 
đeni opsjenama. Velikim zaslugama slavnog oca bih su istrgnuti iz 
njihove vlasti. Kako se međutim ta vrst ljudi često običaje zaplesti 
u kojekakve varke, ovo smo ukratko iznijeli te prelazimo na ono 
najvažnije. 


64 


To je vrlo glasovito svetište sv. Mihaela arkanđela na Monte Garganu u Apuliji. 

IV. Bolesnici izbavljeni od smrti, naduveni, 

VODOBOLNI, ZGLOBOBOLNI, UZETI I RAZNI DRUGI 

139. Neki dječak imenom Matej, iz grada Todia, osam je dana 
ležao u krevetu kao mrtav. Usta su mu bila posve zatvorena. Ostao 
je bez vida. Koža njegova lica, ruku i nogu posve je pocrnjela po- 
put lonca na ognjištu. Svi su izgubili nadu u dječakovo ozdravljenje. 
Kad se majka zavjetovala, neobičnom je brzinom ozdravio. Iz usta 
je izbacivao zgrušanu krv. Mislilo se da će izbaciti i cijelu utrobu. 
Međutim odmah čim je njegova majka klečeći ponizno zazvala ime 
svetoga Franje i dovršila molitvu, dječak je počeo otvarati oči, gle- 
dati svjetlo, sisati majku. Malo zatim mu je otpala crna koža, obno- 
vilo se prijašnje mišićje, ozdravio je i zadobio snagu. Odmah čim je 
počeo ozdravljati, upitala ga je njegova majka: »Tko te je oslobodio, 
dijete?« Dijete je tepajući odgovorilo: »Ciku, Ciku!« 65 Ponovno ga 
zapitaše: »Čiji si sluga?« A on je ponovno odgovorio: »Ciku, Ciku!« 
Nije naime zbog nejakosti mogao potpuno izgovarati i tako je ime 
blaženoga Franje »Franciscus« ovako tepajući skraćivao. 

140. Neki se mladić nalazio na jednoj uzvisini. Odanle je pao. 
Pri tom je izgubio govor i nijednim se udom nije više mogao slu- 
žiti. Tri dana nije ni jeo ni pio, niti je išta osjećao. Izgledao je kao 
mrtav. Njegova majka nije se utekla nijednom liječniku, nego mu je 
zdravlje zamolila od blaženoga Franje. I tako, pošto se zavjetova- 
la, primila ga je zdrava i počela hvaliti Spasiteljevu svemogućnost. 
Neki drugi, imenom Mancin, bio je bolestan na smrt i svi su posve 
izgubili nadu u njegovo ozdravljenje. Kad je nekako zazvao ime bla- 
ženoga Franje, najednom je ozdravio. Gvalterije, dječak iz Arezza, 
trpio je od neprestane groznice i bio mučen dvostrukom oteklinom. 
Svi su ga liječnici napustili. A kad su se roditelji zavjetovali svetom 
Franji, vratilo mu se željeno zdravlje. Jedan koji je bio na samrti 
počeo je od voska praviti svečev lik. Prije nego što ga je dovršio, bio 
je oslobođen strahovitih muka. 

141. Neka je žena više godina ležala u krevetu bolesna i nije se 
ni na koji način mogla okrenuti ni pokrenuti. Zavjetovala se Bogu 
i blaženom Franji i posve je od bolesti oslobođena te je ispunjavala 
sve svoje staleške dužnosti. U gradu je Narniu jedna žena osam go- 
dina imala osušenu ruku da s njom nije ništa mogla raditi. Napokon 
joj se blaženi otac Franjo ukazao u viđenju, istegnuo joj je ruku i 
osposobio je za bilo koji posao što ga je mogla obavljati druga ruka. 


65 »Ciku« ili »Čeko« je pučko ime od milja koje je skraćivanjem nastalo od imena 
Francesco. Taj oblik i danas je u upotrebi. 

U istom je gradu neki mladić deset godina bio privezan uz krevet 
vrlo teškom bolešću. Sav je bio naduven i nikakav mu lijek nije ko- 
ristio. Pošto ga je majka zavjetovala, po zaslugama blaženoga Franje 
smjesta mu se vratilo željeno zdravlje. U gradu Fanu bijaše čovjek 
koji je bolovao od vodene bolesti. Svi su mu udovi bili strahovito 
natečeni. Njega je blaženi Franjo od te bolesti potpuno oslobodio. 
Jedan je građanin iz Tuderta toliko bio pritisnut upalom zglobova 
da nije mogao ni sjediti, niti je uopće mogao mirovati. Spomenuto 
trpljenje uzrokovalo mu je neprestanu hladnoću tijela te se činilo da 
neće doći k sebi. Pozivao je liječnike, učestao je kupelji, uzimao je 
mnogo lijekova, ali ga ipak ništa od toga nije moglo pridići. Jednog 
se dana u nazočnosti nekog svećenika zavjetovao svetom Franji sa 
željom da mu svetac povrati prijašnje zdravlje. Tako se svecu pomo- 
lio i doskora je opazio da mu se povratilo zdravlje. 

142. U gradu Gubbiu u krevetu je ležala uzeta žena. Kad je i tre- 
ći put zazvala ime blaženoga Franje, napustila ju je bolest i ozdravila 
je. Neki čovjek imenom Bontadozo tolike je u rukama i nogama tr- 
pio boli da se nije mogao ni kretati, niti se mogao na bilo koju stranu 
maknuti. Izgubio je i tek i san. Jednoga je dana k njemu došla neka 
žena koja ga je poticala i nagovarala da se, ako od ove bolesti hoće 
što prije ozdraviti, pobožno zavjetuje blaženom Franji. A taj joj je 
čovjek, pritisnut silnim bolima, odgovorio: »Ne vjerujem da je on 
svet«. A kad ga je ona uporno nagovarala da se zavjetuje, napokon 
se zavjetovao na ovaj način: »Zavjetujem se svetom Franji i vjerovat 
ću da je on svetac ako me u roku od tri dana oslobodi od ove bole- 
sti«. Po zaslugama sveca Božjega doskora je ozdravio i prohodao, 
počeo je jesti i spavati slaveći svemogućega Boga. 

143. Neki je čovjek teško ranjen željeznom strelicom. Strelica 
mu je ušla kroz očnu šupljinu i ostala u glavi. Liječnici mu nisu mo- 
gli pomoći. On se pobožno zavjetovao svecu Božjem Franji jer se 
nadao da će se po njegovu zagovoru moći osloboditi. A kad je malo 
počinuo i zaspao, sveti Franjo mu je u snu rekao da sa stražnje stra- 
ne glave izvuče strelicu. Kao što je u snu vidio, tako je sutradan 
učinio. Bez većih poteškoća oslobodio se strelice. 

144. Neki čovjek u mjestu Spello imenom Imperator dvije godi- 
ne je mnogo trpio od prodora (hernija), jer su mu na donjem dijelu 
ispadala crijeva. I dugo ih nije mogao unutra utisnuti ni smjestiti te 
je morao imati poseban jastučić kojim je unutra zadržavao crijeva. 
Utekao se liječnicima tražeći njihovu pomoć, a oni su od njega za- 
htijevah pretjeranu svotu. Kako je jednog dana ostao bez novčanih 
sredstava i živežnih namirnica, posve je sumnjao u njihovu pomoć. 

Napokon se ogledao za božanskom pomoći i počeo se ponizno po- 
zivati na zasluge blaženoga Franje na putu, kod kuće i gdje god se 
našao. I tako se zbilo da je za kratko vrijeme po milosti Božjoj i po 
zaslugama blaženoga Franje potpuno zadobio prijašnje zdravlje. 

145. Jedan brat našega Reda iz Ankone, 66 u pokrajini Marche, 
imao je tešku bolest crijeva i kostiju. Zbog neuspješna liječenja i 
zbog dugotrajnosti svoje bolesti počeo je već zdvajati. Zato je od 
svog ministra, pod čijom je bio vlašću, zamolio dopuštenje da može 
doći i pohoditi mjesto gdje je počivalo tijelo blaženog oca. Vjerovao 
je da će po njegovim zaslugama zadobiti milost ozdravljenja. Mini- 
star mu je zabranio da onamo pođe. Strahovao je da mu se ne bi 
stanje zbog naporna putovanja pogoršalo, jer je padao snijeg i bilo 
je kišovito. Kad se onaj brat zbog toga što mu je uskraćeno dopušte- 
nje malo zbunio, jedne noći mu se ukazao sveti otac Franjo i rekao 
mu: »Sinko, nemoj se zbog ovoga više mučiti. Svući kožuh u koji si 
obučen, baci oblog s ovojem, opslužuj svoje Pravilo i bit ćeš oslobo- 
đen bolesti!« Kad je sutra ujutro ustao, načinio je sve po Franjinoj 
zapovijedi i za brzo ozdravljenje zahvaljivao je Bogu. 


V. OČIŠĆENI GUBAVCI 

146. U San Severinu kod Ankone, u Marchi, bijaše neki mladić 
koji se zvao Akto. Bio je sav zahvaćen gubom, svi su ga prema sudu 
liječnika smatrali gubavcem. Svi su mu udovi bili natečeni i odeblja- 
li. Zbog ukočenosti i upale žila sve je oko sebe promatrao neobič- 
nim pogledom. Nije mogao hodati, nego je sav bijedan neprestano 
ležao u bolesničkom krevetu. I svojim je roditeljima zadavao bol i 
žalost. Njegov otac, prevelikim bolom danomice mučen, nije znao 
što bi s njim počeo. Tada mu pade na pamet misao da ga na sve 
moguće načine zavjetuje blaženom Franji pa je zato kazao svom 
sinu: »Floćeš li, sine, da te zavjetujem svetom Franji koji svuda na 
mnogima čini čudesa, ne bi li mu se svidjelo da te oslobodi od ove 
bolesti?« Sin odgovori: »Floću, oče«. Otac je odmah dao da se do- 
nese papir pa je sinu izmjerena visina i opseg. Zatim reče: »Ustani, 
sine, zavjetuj se blaženome Franji, i ako ti bude vraćeno zdravlje, 
dok budeš živ, svake ćeš mu godine odnijeti svijeću svoje visine«. 
Ovaj se na očevu riječ nekako podigao i sklopljenim rukama počeo 
ponizno zazivati milosrđe svetoga Franje. Uzevši mjeru na papiru i 
dovršivši molitvu, u tili čas je ozdravio od gube. Odmah je ustao da 


66 Ovo je jedini manji brat (franjevac) koji se anonimno spominje u ovom popisu 
čudesa. 

proslavi Boga i blaženog Franju te je počeo radosno hodati. U gradu 
Fano neki mladić imenom Bono, kojega su svi liječnici proglasili 
uzetim i gubavim, očišćen je od gube i oslobođen uzetosti, pošto su 
ga roditelji pobožno prikazali blaženome Franji. Potpuno je dakle 
ozdravio. 


VI. Izlječenje gluhonijemih 

147. U gradiću Plebu živio je neki veoma siromašan dječak koji 
je prosio. Od rođenja je bio gluhonijem. Imao je sasvim kratak je- 
zik. Kad su mnogi više puta ispitivali njegovo stanje, činilo se kao da 
mu je jezik sasvim odsječen. Jedne večeri je došao u kuću nekoga 
čovjeka iz istoga mjesta koji se zvao Marko. Znakom je, kako to 
običaju gluhonijemi, zamolio prenoćište. Na stranu je nakrivio gla- 
vu i pod obraz podmjestio desnicu da tako pokaže kako te noći želi 
kod njega prenoćiti. I taj ga je čovjek radosno primio u svoju kuću i 
rado ga je zadržao kod sebe, jer je taj mladić umio dobro posluživa- 
ti. Mladić je bio dobre ćudi. I premda je od rođenja bio gluhonijem, 
ipak je po znakovima shvaćao kad mu se nešto zapovijedalo. Kad 
je taj čovjek jedne večeri sa svojom ženom večerao, a mladić bio s 
njima, rekao je ovaj svojoj ženi: »Ovo bih smatrao najvećim čudom 
kad bi blaženi Franjo ovome povratio sluh i govor«. 

148. I odmah je nadodao: »Zavjetujem se gospodinu Bogu da 
ću prigrliti ovoga mladića i za nj ću se brinuti dok bude živ ako 
se blaženi Franjo to udostoji učiniti«. I gle čuda! Čim je izgovoren 
zavjet, mladić je smjesta progovorio i rekao: »Živio sveti Franjo!« I 
zatim je, pogledavši gore rekao: »Vidim svetoga Franju kako ovdje 
stoji, dolazi da mi udijeli govor!« I mladić nadoda: »Sto ću kazati 
svijetu?« Onaj čovjek odgovori: »Flvalit ćeš Boga i spasit ćeš mnoge 
ljude!« I napokon je onaj čovjek ustao, mnogo se radovao i klicao. 
Svima je objavio što se dogodilo. Svi su se sletjeli koji su ga prije vi- 
djeh da ne govori. Ispunjeni divljenjem i čuđenjem ponizno su hva- 
lili Boga i blaženoga Franju. Narastao mu je jezik i postao prikladan 
za govor. I mladić je počeo izgovarati dobro oblikovane riječi, kao 
da je uvijek govorio. 

149. Neki drugi dječak, koji se zvao Villa, nije mogao ni govoriti 
ni hodati. Mjesto njega se njegova majka s vjerom zavjetovala i nači- 
nila voštani svečev lik te ga odnijela s velikim poštovanjem u mjesto 
u kojem počiva blaženi otac Franjo. Kad se vraćala kući, našla je 
sina kako hoda i govori. Neki je čovjek u biskupiji peruđinskoj bio 
posve lišen govora i riječi. Uvijek su mu usta bila otvorena, strašno 

je zijevao i mučio se. Grlo mu je bilo jako natečeno i upaljeno kad je 
došao u mjesto gdje počiva sveto tijelo i kad je na stepenicama htio 
doći do groba, izbacio je mnogo krvi. Od bolesti je posve oslobo- 
đen. Odmah je počeo govoriti, usta je zatvarao i otvarao kako treba. 

150. Neka je žena u grlu trpjela tako veliku bol da joj je jezik 
od prevelike vrućine prionuo uz nepce i osušio se. Nije mogla ni 
govoriti, ni jesti, ni piti. Stavljala je obloge i uzimala ljekarije, ah 
nakon svega toga nije osjećala nikakva olakšanja. Napokon se u 
srcu, jer ne mogaše govoriti, zavjetovala svetome Franji. I najed- 
nom joj se u ustima meso provalilo i iz grla joj je izišao okrugao 
kamenčić. Izvadila ga je rukom i svima ga je pokazivala, čim je 
oslobođena. U gradini Greccio bijaše neki mladić koji je izgubio 
sluh, pamćenje i govor; ništa nije ni razumijevao ni osjećao. Nje- 
govi su ga roditelji, jer su imah vehko povjerenje u svetoga Franju, 
poniznom pobožnošću zavjetovali svecu. Kad je zavjet bio izvršen, 
blagonaklonošću preslavnoga oca Franje obdaren je obilno svim 
osjetihma koja nije imao. 

Na hvalu, slavu i čast Isusa Krista, Gospodina našega, neka nje- 
govo kraljevstvo i njegova vlast bude čvrsta i neslomljiva u sve vijeke 
vjekova. Amen. 

Svršetak 


Pogovor 


151. Nešto malo smo kazah o čudesima blaženoga našeg oca 
Franje. Mnogo toga smo izostavili. Ostavih smo to onima koji žele 
slijediti njegove stope da s milošću novog blagoslova istražuju. On 
je riječju i primjerom, životom i naukom divno obnovio cijeh svijet. 
Neka se udostoji srca onih koji ljube ime Gospodnje uvijek natapati 
novim kišama izvanrednih nebeskih darova. Usrdno molim za lju- 
bav siromašnog Propetoga i za ljubav njegovih svetih rana, što ih je 
blaženi otac Franjo nosio na svom tijelu, sve one koji ovo budu čita- 
li, gledah ih slušah, da se pred Bogom sjećaju mene grešnika. Amen. 

Blagoslov i čast i svaka hvala neka bude jedinome mudrom 
Bogu, koji mudro sebi na slavu uvijek čini sve u svemu. 

Amen. Amen. Amen. 

Uvod 


Među Legendama 1 proizašlim iz Prvog životopisa u svakom sluča- 
ju na prvo mjesto dolazi Životopis za korsku uporabu (Legenda ad usum 
chori ) koju je isti pisac Toma Celanski zgotovio oko 1230 1 2 . Premda 
ne donosi posebnih biografskih novina, ovaj je tekst ukratko izlo- 
žio evanđeosko savršenstvo redovničkog iskustva kodificiranog na 
evanđeoskom pravilu, čovjeka zaljubljenog u stvoreni svijet i koji je u 
svom životu iskusio »omnia, quae Christus fecit in carne«. Ali da bi 
imao novu dokumentaciju, više nego obilnu, trebat će čekati poticaje 
iz 1244., kad će generalni kapitul koji se sastao 4. listopada u Genovi, 
narediti svoj braći da dostave »quidquid de vita, signis et prodigiis 
beati Francisci scire veraciter possent« 3 u cilju dopunjavanja njego- 
va prvog životopisa, više nego za sastavljanje nekoga novog, tako da 
se zadovolji zakonita znatiželja mnogih i da se u isto vrijeme rasvije- 
tle, pod svim aspektima, njegove nakane i njegove izvorne želje. 

O jednoj od tih zbirki svjedočanstava obavještava nas pismo 
koje su, iz samotišta Greccia, braća Leon, Anđeo i Rufin - koji su 
po tome ušli antonomastički u franjevačku tradiciju kao Franjina 
»tri druga« - poslali generalnom ministru Krescenciju iz Iesia 11. 
kolovoza 1246. Zajedno s vlastitim sjećanjima, kao što je poznato, 
ova trojica su tvrdila da postaju tumači i drugih svečevih drugova. 
Premda ostaje problematično izjednačavanje ovog dokumentarnog 
materijala sa Svjedočenjima trojice drugova, to poznato pismo ostaje 
najvažniji dokument za upoznavanje nastanka Drugog životopisa koji 
je Toma Celanski, na poziv Krescencija iz Iesia, završio 1247. U svo- 
me pismu »tri druga« su posvjedočila da su skupili svoja sjećanja kao 
s neke »ubave livade«, birajući ona koja su im se činila kao »naj- 


1 Latinska riječ legenda (ono što treba čitati) u 13. st. označava čitanje o svecima i 
sveticama na njihove blagdane iz knjige koja se zvala Liber legendarius, a na blagda- 
ne mučenika su čitana mučeništva pojedinih mučenika i mučenica iz knjige koja je 
imala naslov Liber passionarius. Liber legendarius je sadržavao samo objektivno prika- 
zana djela i živote pojedinih Božjih ugodnika - svetaca. Tada je, kako je rečeno, riječ 
»legenda« imala sasvim drugi pojmovni sadržaj nego što ga u teoriji književnosti ima 
danas. Legenda u ovome našem slučaju znači: hagiografija, svetački životopis. 

2 Usp. BIHL, 1933. 

3 Chronica XXIV generalium, 1897, str. 262. 


331 



332 


II. ŽIVOTOPISI SV. FRANJE 


ljepši cvjetovi« ne raspoređujući ih »na način legende«, nego su ih 
ponudili kao epizodična neobjavljena svjedočanstva, kako bi, »ako 
se prema diskreciji generalnog ministra prosudi primjerenim«, mogla 
biti »umetnuta u one legende« već napisane o Franji, čiji autori, da 
su ih poznavali »ea minime praeterissent quin saltem ipsa pro par- 
te sic decorassent eloquio et posteris ad memoriam reliquissent« 4 . 
Drugovi iz Greccia, ne stvarajući novi životopis, namjeravali su dakle 
surađivati na onom dopunjavanju Franjine biografije na što je već 
Toma Celanski aludirao u Prvom životopisu, makar da nam ostaje 
nepoznato jesu li mislili isključivo na dvije službene legende - Prvi 
Životopis i Životopis za uporabu u koru - ih također na druge koje nisu 
imale službenog karaktera. 


Izvori : 

Uvod Životopisa za uporabu u koru preveo Velimir Blažević prema: Fontes Fran- 
ciscani, a cura di Enrico Menesto e Stefano Brufani. Assisi: Edizioni Por- 
ziuncola, 1995, str. 265-266. Tekst redigirao Ante Soljić. 

Životopis za uporabu u koru s latinskog izvornika preveo Stjepan Pavić prema: 
Fontes Franciscani, a cura di Enrico Menesto e Stefano Brufani. Assisi: Edi- 
zioni Porziuncola, 1995, str. 427-439. 


Di Fonzo, 1972, str. 335-364; Epistola u: LegTd 1. 


Životopis za uporabu u koru 


1. Zamolio si me, brate Benedikte, da izvadim nešto iz Prvog 
Životopisa o preblaženomu našem ocu Franji i uvrstim u novi niz 
čitanja, onoliko koliko treba staviti u brevijare, da to zbog kratkoće 
mogu imati svi. Učinio sam što sam mogao i , jer si miljenik (usp. Dn 
9,23), poslušno sam, premda manje dostojno, udovoljio tvojoj želji. 
Kao plaću za ovaj kratki rad molim trajni plod tvoje svete molitve. 

2. Blaženi Franjo, rodom iz grada Asiza, od dječačkih je godina 
odgajan neobuzdano. Postavši trgovac potratio je vrijeme u ispra- 
znu življenju gotovo do svoje dvadeset pete godine. Dok se, naime, 
brinuo za zbivanja u ovome svijetu, ne mareći ni za kakvu vrlinu, 
Gospodin ga je kaznio bičem bolesti, i tako, promjenom desnice Viš- 
njega (usp. Ps 77,11), odmah se preobratio u drugog čovjeka (usp. 1 
Sam 10,6) pa prezrevši bogatstvo ovoga svijeta sa svom se sviješću 
dao na to da kupi kraljevstvo nebesko (usp. Mt 13,44 — 46). Prodade 
sve što imaše (usp. Mt 19,21) pa dobiveni novac preda nekom siro- 
mašnom svećeniku. Budući da se taj plašio uzeti ga iz straha pred 
njegovim roditeljima, baci Franjo novac preda nj prezrevši ga kao 
prah. Tjelesni ga otac potom sveza, zatvori, istuče, baci u okove, ali 
on za ime Spasiteljevo prezre izbavljenje tijela. 

3. Sugrađani ga s prezirom zasipaju blatom i kamenjem, a on se 
na sve to oglušuje i upravlja svoj duh jedino Bogu. Kad je jednoga 
dana iz evanđelja čuo što je Gospodin rekao svojim učenicima ša- 
ljući ih da propovijedaju, odmah svom snagom nastoji sve to opslu- 
živati. Izuva obuću s nogu, oblači jednu prostu tuniku, a umjesto 
pojasa uzima uže; i ostalo je nastojao svim marom doslovno ispu- 
njavati dokle god je živio. Umrijevši svijetu napušta zavičaj i obila- 
zi okolo bez straha. U zimsko doba razbojnici ga zarobljuju i gola 
bacaju u jamu punu snijega. Svraća u neki samostan, ah prezren i 
odande ode gladan i gol. U međuvremenu sebe sve manje i manje 
cijeneći odlazi gubavcima i njih kojih se prije bijaše veoma gnušao 
sa svim marom njeguje: briše im rane, ispire gnoj i grli na njima sve 
što se drugima gadi. 

4. Gospodin, međutim, dlan svoj otvara (usp. Izr 31,20), da dru- 
ge napuni ovim blagoslovom. Daje mu drugove i sljedbenike, koje 
sretni otac odgaja u zdravu ćudoređu. Poučava ih da slijede evanđe- 
osko savršenstvo, da prihvaćaju naslov najvišeg siromaštva i da idu 
putem svete jednostavnosti. Svima propovijeda riječ pokore i riječju 
doduše jednostavnom, ali velikim srcem navješćuje riječ Božju (usp. 
Lk 5, 1). Pred svaki svoj govor poželi mir i u ime pozdrava svima se 
obraća riječju mir. Stoga su mnogi, koji su mrzili mir (usp. Ps 120,7) 
i spasenje jednako, uz Gospodinovu suradnju (usp. Mk 16,20), svim 
srcem prigrlili mir, pa i sami postali prijatelji mira (usp. Lk 10,6) i 
revnitelji oko vječnog spasenja. Zato mnogi ljudi plemenita i ne- 
plemenita roda, klerici i laici slijede njegove stope i, prezrevši sjaj 
svijeta, vrat pod jaram Božji podmeću (usp. Sir 5 1,26). 

5. U svecu Božjem gori iskreni osjećaj ljubavi; budnije se trudi da 
napreduje prema boljim stvarima, žarko želi upoznati što je korisno za 
njega i njegovu braću. Moli usrdno, obuzima ga sveta tuga, utišavaju 
mu se tjelesni porivi, biva uveden u Božje svetinje (usp. Ps 73,17); jasno 
vidi budući porast svoga stada. Zahvaljuje Bogu, objavljuje svojim si- 
novima to i mnoge druge stvari koje je vidio. Potom piše evanđeosko 
Pravilo za sebe i za svoju sadašnju i buduću braću, Pravilo koje je - na 
poticaj Božje milosti - potvrdio gospodin papa Inocent. Stoga s više 
pouzdanja u svijet na posao (usp. Ps 104,23) evanđelja, ne služi se 
nikakvim laskavim riječima, prezire laskav govor, a i najučeniji muževi 
bijahu zaneseni razumnošću i odgovorima njegovim (usp. Lk2,47). Svoju 
braću, prema evanđelju, udružuje po dva (usp. Lk 10,1) i šalje ih po 
svem svijetu (usp. Mk 16,15). Naziva ih manjom braćom, da im zvanje 
po imenu bude osobito urešeno vrlinom poniznosti. 

6. Poučava ih da suzbijaju mane, potiskuju tjelesne porive i da 
vanjska osjetila čine neosjetljivima za sve izazovno. I sam, naime, 
kad god ga zagolica tijelo - što se dešava - uranja u jamu punu 
leda. Ovaj pak primjer mrtvljenja slijede i drugi. Razborito istražuje 
i ispituje čine braće, pa ništa ne propuštajući kazniti čini ih veoma 
poslušnima. Obdaren veoma velikim odricanjem, jelima mijenja 
okus, vino rijetko kuša, a i vode nedovoljno pije. Krevet mu je golo 
tlo, češće spava sjedeći nego ležeći. Izveo je više napadno priprostih 
stvari, da ga odbace i smatraju nevrijednim, izbjegavao je divljenje u 
svemu da ne upadne u taštinu. Osobito je štovao svećenike, a učite- 
ljima božanskoga zakona iskazivao je izvanrednu ljubav. 

7. Sto je postajao dostojniji dara veće milosti, obilnije ga nata- 
paše rosa Duha Svetoga. Tako u liku Sunca, vozeći se na kolima, 
usred noćnog mraka pohodi braću, ispituje njihove savjesti, otkriva 

tajne srdaca (usp. 1 Kor 14,25), saznaje čine odsutnih i proriče bu- 
duće zasluge. Stigavši na najviši vrhunac savršenstva, ovaj svetac sva 
stvorenja potiče na ljubav prema Stvoritelju. Propovijeda pticama, 
one ga slušaju, dodiruje ih, a udaljuju se tek po njegovu dopuštenju. 
Cvrkuću slavuji i ne daju mu da govori puku; nalaže im da ušute 
i odmah se umiruju. K njemu se utječu šumske zvijeri ranjene od 
drugih zvijeri, doživljuju njegovu dobrotu i ljubav i kod njega u ne- 
volji nalaze utjehu. Kojom ljubavlju za spas ljudi gori onaj koji ova- 
ko sa zvijerima suosjeća? Cesto, naime, oslobađa janjčiće i ovce od 
klanja zbog njihove umiljate i priproste naravi; crve skuplja s puta 
da ih prolaznici stopalima ne ozlijede. 

8. Dok je promatrao Sunce, Mjesec i zvijezde, ispunjalo ga je 
čudesno i neizrecivo veselje zbog Stvoriteljeve ljubavi. Uistinu je 
zemlju i nebo, oganj i zrak s najiskrenijom čistoćom poticao na lju- 
bav prema Bogu. Kad bi spominjao ime Gospodnje, ono mu je više 
nego što je ljudima pojmljivo u ustima bilo slađe od meda; zbog 
toga mu se gadi svijet, radi mučeništva želi otići i s Kristom biti (usp. 
Fil 1,23). Poduze putovanje u Maroko da Miramamolinu 5 navije- 
sti Kristovo evanđelje, ali ga božanska volja pozva natrag u Italiju. 
Trinaeste godine svoga obraćenja krenu u sirijske krajeve i pohita 
k sultanu. Bičevan i izranjen, naviješta Krista, ali ga nevjernici ipak 
vratiše natrag k vjernicima. 

9. Slavljen od sviju (usp. Lk 4,15), na Božji poticaj svaki dan raste 
vjera i pobožnost puka prema njemu; svatko trči da ga vidi, pone- 
kad trgaju njegovu odjeću zbog pobožnosti i ljubavi. Mnogi se obra- 
ćaju Bogu, danomice se znatno povećava (usp. Dj 2, 47) broj braće. 
Idu mu u susret i dočekuju ga s granama sa stabala (usp. Mt 21,8) uz 
zvonjavu zvona. Pobija se zloća krivovjerja, a uzdiže katolička vjera. 
Čistoća srca daje mu sigurnost u propovijedanju, i s istom posto- 
janošću duha obraća se mnoštvu kao i nekolicini njih. Prinose mu 
kruhove da ih blagoslovi i dugo ih čuvaju; kad ih bolesnici blaguju, 
ozdravljaju. 

10. Sjajeći se svjetlom čudesa, pretvara vodu u vino (usp. Iv 2,9); 
nekome hromom u Toscanelli vraća moć da hodi; u mjestu Narni 
liječi uzetoga; u istome mjestu slijepoj ženi izgoni staru tminu i 
vraća svjetlo; u gradiću Gubbiju ozdravlja sakatu ženu. Oslobađa 
nekoga koga bijaše opsjeo đavao; drugim nekim ženama koje su 
mučili nečisti dusi (usp. Lk 6,18; 8,2) vraća osjetila i zdravlje. Nje- 


5 Miramamolin je naslov marokanskih vladara - emir-el-mumenim, tj . poglavar onih 
koji vjeruju; u to je vrijeme vladao Mohamed-ben Nasr. 

govim su se pašom liječile razne bolesti. U lađi umnožava hranu i 
brodolomce dovodi u luku. S najvećom pobožnošću nastoji držati 
na umu sve što je Krist činio u tijelu (usp. Dj 1,1; 1 Pt 4,1), i na 
sve pojedinosti postaje tako pozoran da ništa od toga ne izmiče 
njegovu pamćenju. 

11. Dvije godine prije nego je dušu vratio nebu, Franjo, sluga i 
prijatelj Božji, u viđenju je Božjem vidio nad sobom serafa raspe- 
toga, koji je znamenja svoga raspeća tako izričito i vidljivo u njega 
utisnuo, da je i sam izgledao raspet. Dlanovi, stopala i bok biše mu 
obilježeni znakom križa i na njemu se jasno pojaviše znamenja Kri- 
stova. A koliko mogaše, to nastojaše sakriti od očiju ljudi, kako se 
ne bi dogodilo da u milosti koja mu je dana pretrpi štetu (usp. Rim 
12,3; 2 Kor 7,9). 

12. Kroz to je vrijeme njegovo tijelo žešće nego inače mučila bo- 
lest, pa kad mu se približio posljednji dan, lišen svjetla i uporabe 
vanjskih očiju, kao nekoć patrijarh Jakov, držeći ruke unakrst, blago- 
slovi svoje sinove (usp. Izl 48,14.15). Došao je dan njegova oslobo- 
đenja, pa zapovjedi braći da o njegovu prijelazu veselo pjevaju hvale 
Gospodinu. On pak zausti riječ psalma govoreći: »Iz svega glasa va- 
pijem Jahvi, / iz svega glasa Jahvu zaklinjem (usp. Ps 142,2-8)«. Tako 
je nastavio i ostatak psalma. Čita se evanđelje, posipaju ga pepelom 
i on se oprašta sa sinovima. Ta se presveta duša tako oslobodi tijela i 
uroni u ponor svjetla, a tijelo usnu u Gospodinu (usp. Dj 7,60). 

13. Netko vidje njegovu dušu kako uzlazi na nebo, sjedeći na 
bijelu oblaku (usp. Otk 14,14), svijetleći se kao zvijezda. Narod hr- 
pimice hrli odasvud, raduje se grad Asiz i sav kraj hita. Sinovi plaču 
od radosti u srcu i na ocu ljube znamenja višnjega Kralja. Presveto 
se tijelo sahranjuje u miru, a sveti se pokop završava mnogim himni- 
ma i hvalama. 

14. Onoga istoga dana kad je sahranjen Franjo je razasuo sjajne 
znake. U pristalo je stanje vratio neku malu djevojku, pogrbljenu 
i veoma skvrčenu. Potom je posvuda dijelio milost ozdravljenja 
onima koje su pritisle teške bolesti, a osobito onima koji su po- 
hodili njegov grob. Mnogim je skvrčenima povratio odgovarajući 
stas i oblik: jednima od njih noge bijahu savijene do stražnjice, a 
drugi ležahu sklupčani, koljena sastavljenih s prsima i polomljenih 
nogu. Neki ležahu u posteljama i kretahu se samo kad bi ih tko 
vozio, a drugi skvrčenih ruku, suhih ostalih udova, bijahu lišeni 
svake utjehe. 

15. Mnogim je slijepcima povratio vid; jednome ga je od njih, jer 
ga nikada nije imao, dao, a drugome je oči koje su iskočile van i na 
tankoj žilici visjele nad čeljusti vratio na njihovo mjesto. Gluhima je 
pak dao čuti, nijemima govoriti (usp. Mk 7,37); od njih je jednome 
dao jezik, jer ako ga je i imao, zbog svoje se prevelike kratkoće jedva 
kad mogao vidjeti, ili čak nikad. Očistio je dvojicu gubavaca (usp. Lk 
7,22), od kojih je jedan bio i uzet, a ozdravio je od obiju bolesti. Iz 
mnogih opsjednutih istjerao je zloduhe. Kristovom je moći ozdravio 
bezbrojne bolesnike od vodene bolesti, uzete i one koji su podnosili 
razne patnje. 

U gradu Capui od smrti je uskrisio nekog dječaka, koji je igra- 
jući se s djecom pao u rijeku; njegov je leš dugo kao grob pokrivao 
riječni mulj. U gradu Sessi kuća koja se iznenada srušila ubi nekog 
dječaka, koji na zaziv presvetoga oca Franje ne samo oživje, nego 
se pojavi neozlijeđen. Na Siciliji je nekog drugog dječaka od slične 
smrti slavno povratio u život. I u Njemačkoj je uskrisio jednog mr- 
tvaca. Drugih pak sedam, koji su se približavah svršetku, izveo je iz 
samih ralja smrti. 

16. Neke ljude, kojima se sva utroba slijevala u donje dijelove 
tijela, Franjo je u tren čudesno ozdravio od prevelikog tereta na ge- 
nitalijama. Stoga su zbunjeni smatrah da im se to zapravo dogodilo 
u snu, a ne da su tako brzo osjetih pravi učinak svoga hječenja. Sa- 
milosno je oslobodio neku ženu, koja dvadeset tri godine bolovaše 
od krvarenja (usp. Mt 9,20); ozdravio je i neku drugu koja je od 
iste bolesti patila sedam godina. Neki klerik, koji bijaše popio nešto 
smrtonosno (usp. Mk 16,18), zazvavši njega povratio je otrov. Bio je 
najdraži osloboditelj mnogih zarobljenika: otvarao je tamnice, ski- 
dao okove i puštao ih na slobodu. 

Tako na svim stranama svijeta, trajno čineći čudesa, mnoge lju- 
de oslobodi od raznih nevolja, snagom Onoga koga je uvijek voho, 
koga je svim umom ljubio (usp. Lk 10,27), koga je uvijek u srcu 
nosio. 

17. Godine 1226. od Gospodinova Utjelovljenja, četvrtoga dana 
oktobarskih nona, u nedjelju, nakon što se navršilo dvadeset go- 
dina otkako je posve savršeno pristao uz Krista, oslobođen okova 
smrtnoga života, sretno se preseho Kristu. Budući da se sjao novim 
svjetlom čudesa, vrhovni ga svećenik blaženi papa Grgur s cijelom 
Crkvom upisa u Popis svetaca i odredi da se njegov blagdan sveča- 
no slavi na dan njegove smrti. - Dodijeh mu mnoge nove povlasti- 
ce: zapovjedi da se u njegovu čast sagradi crkva i dijelom troškove 
podmiri; osobno postavi prvi kamen temeljac; crkvu izuze od svake 
niže vlasti. Posla zlatni križ urešen skupocjenim biserima, u koji je 

ugrađeno drvo s Gospodinova križa. Posla i ruho i posuđe za službu 
oltaru, kao i drugo svečano vrlo skupocjeno ruho. Njegovo počiva- 
lište obdari veoma mnogim milostima i oprostima, po kojima vjera i 
pobožnost puka danomice sve više raste, na hvalu i slavu Boga Sve- 
vladara (usp. Otk 16,14), koji živi i kralj uje u vijeke vjekova. Ainen 
(usp. Otk 4,9; 11,15). 

Uvod 


Velik broj svjedočanstava koje je V Gamboso proučavao označava 
Julijana Spajerskog kao autora Ritmičkog časoslova u čast sv. Franje. 1 
Vrsni muzičar i magister summus na dvoru francuskog kralja, 2 Špajer- 
ski se pridružio Manjoj braći vjerojatno 1226, 3 potpomognut, možda, 
u tom izboru činjenicom da su druge ličnosti, obdarene umjetničkim 
kvalitetama, osjećale kako ih privlači forma vitae koju je predlagao 
mladi franjevački red. 4 5 Izvori pripisuju Julijanu autorstvo velikog di- 
jela liturgijskog teksta i melodije. 

Djelo Julijanovo u izvorima je označeno različitim formulama. 
Naziv Casoslov pojavio se već u Knjizi pohvala blaženog Franje Bernar- 
da Beskog, praćen atributom nocturnalef Mnogo je upotrebljavan 
također naziv historia. 

Ostavljajući za drugo mjesto razgovor o tekstualnim podudarno- 
stima koje povezuju Ritmički časlov sa Životom sv. Franje, također 
Julijana Spajerskog, ovdje se samo podsjeća na to da imamo jedan 
siguran element da se naznači terminus ante quem za sastavljanje litur- 
gijskog teksta, sigurno upotrijebljenog na svetkovinu sv. Franje 1235. 
Te je godine Grgur IX. doista bio u Asizu na svečanoj proslavi, i zna- 
mo iz jednog odlomka Tome Eklestonskog o radosti koju je pokazao 
slušajući antifonu Hune sanctus praeelegerat, koja je obnavljala sjeća- 


1 Usp. GIULIANO DA SPIRA, Officio ritmico e Vita secunda, ed. V GAMBOSO, 
Padova 1985. 

2 BARTHOLOMAEI DE PISIS, De conformitate vitae beati Francisci ad vitam Do- 
minijesu, uAnalectafranciscana, I\( Ad Claras Aquas 1907, XI, II, str. 544,1. 34: »fuit 
enim in cantu magister summus in aula regis Francorum«. 

3 THIER-HARTMANN, Julian von Speyer, u Geschichte in Gestalten. Lebensbilider 
aus der Kolnischen Franziskanerordensprovinz von den Hl. Drei Koniggen, Monchen- 
gladbach 1979, str. 48: »vermudich im Jahre 1226 gab er diese Stellung auf und 
schloss sich dem Orden der Minderbruder an«. 

4 Ondje: »es ist nicht schwer zu verstehen, dass zahlreiche Troubadours, Kiinst- 
ler, Dichter und Musiker auf Franziskus aufmerksam wurden und sich ihm an- 
schlossen«. 

5 BERNARDI DE BESSA, Liber de laudibus beati Francisci, u Analecta Francis- 
cana, III. 

nje na susret što ga je imao sa svecem u vrijeme biskupske službe 
koju je vršio kao biskup Ostie. 6 

Tekst Ritmičkog časoslova prenesen je bogatom rukopisnom tra- 
dicijom, dokumentiranom naročito u predgovoru izdanju u Analec- 
ta Franciscana, koji navodi 55 kodeksa gdje se čita cijelo slavljenje 
oficija, nakon čega slijedi skupina od 27 zbirki himana. 7 Na istom 
mjestu nalazi se popis 10 tiskanih izdanja, od kojih tri donose muzič- 
ku notaciju koja prati tekst. Među proučavanim kodeksima posebno 
značenje imaju Vat. Lat. 8737 i ’Rosenthal’, koji se čuva u Miinchenu, 
u arhivu Manje brače. Ti rukopisi odlikuju se vidnom prisutnošću 
melodijskih naznaka, a Bruning proučava njihov smještaj i značenje 
koje im se pripisuje u cilju izvođenja. 8 Nakon kratke bilješke o qui- 
lisma, bivirga i strophicus ispituju se paleografske posebnosti nekih 
kodeksa, prije svega o elementima koji tvore i prate climacus. Zaklju- 
čujući svoja istraživanja, Bruning primjećuje u muzici Julijana Spajer- 
skog »pozitivan utjecaj svoga vremena, utjecaj više-manje direktan 
pojavljujuće polifonije, ali sigurno neposredan utjecaj zlatnog doba 
Sekvenci Adama iz S. Vittorea, bilo u melodijskim linijama bilo u 
'muzičkoj građi’, bilo također u svježini melodijskog obrisa«. 

Podaci koje su ponudila Bruningova istraživanja preuzeti su u 
jednoj raspravi O. Tonettija, koji teži ograničavanju njihovih dose- 
ga, ispitujući ih pod vidom muzičke izražajnosti. Tako, ako je istina 
da u rukopisnoj tradiciji obiluju i tečne skupine i da se prepisivači 
pokazuju nadovoljno pažljivi u uporabi qnilisma, bivirga i drugih zna- 
kova, to se shvaća - prema Tonettiju - u kontekstu razvoja pisarske 
tehnike, snagom koje treba držati da »navedeni znakovi, ili skupine, 
nisu više imali značenje ni funkciju iz zlatnog perioda gregorijanskog 
pjevanja«. 9 

Također u opsegu rukopisne tradicije valja upozoriti na kodekse 
koje treba cijeniti jer su iz najbližeg perioda onome u kojem su teks- 
tovi sastavljeni i uglazbljeni. Gore navedeni ’Rosenthal’ i Vat. Lat. 
8737 potječu iz 1235-1240. odnosno iz sredine XIII. stoljeća. S pri- 
jelaznom beneventanskom notacijom kodeks iz Asiza, Arhiv sv. Ru- 


6 THOMAE DE ECCLESTON, De adventu fratrum minorum in AngJ.iam fratris 
Thomae vulgo dicti de Eccleston, izd. A. G: LITTLE - J. MOORMAN, Manchester 
1951, xy str. 90: »... apud Assisium in fešto S. Francisci et fuit ibi papa Gregorius, 
et cum procederet ad praedicandum, cantabant fratres: 'Hune sanetus praeelegerat 
in patrem’ etc. et subrisit papa« (i nasmiješi se papa). 

7 Usp. IULIANI DE SPIRA, Officium rhythmicum s. Francisci, u Analecta Francisca- 
na, X, str. 372-374. 

8 Usp. E. BRUNING, Giuliano da Spira e l’Officio ritmico di s. Francesco, Roma 
1930. 

9 O. TONETTI, Lufficio ritmico di San Francesco d’Assisi difra Giuliano da Spira, u 
Rivista lntemazionale di Mušica Sacra, 3 (1982), str. 370-388. 

fina, 5, veoma je bliz, u prenesenim podacima, ’Rosenthalu’. S kraja 
XIII. stoljeća potječe rukopis iz Sankt Gallena, 389. Godine 1923. 
otkriven je, u biblioteci sjemeništa u Astiu, jedan kodeks, pisan 1332, 
ukrašen s 18 minijatura. 

Važnost koja se pridaje djelu Julijana Spajerskog potkrijepljena je, 
osim kvalitetom i bogatstvom rukopisne tradicije, činjenicom da su 
se njome nadahnuli mnogi drugi analogni sastavci. Skupivši podatke 
iz prethodnih studija, E. Bruning nabraja obilatu grupu slučajeva, ko- 
jima drugi mogu biti pridodani. Proučavajući, naprimjer, jedan stari 
Ritmički časoslov Marijina pohoda u kaptolskoj biblioteci u Fossanu, 
E Damilano nalazi da tekst i glazba očito imaju kao uzor djelo Julija- 
na Spajerskog. 10 

Što se tiče teksta, izdavači Quaracchija primjećuju da on nosi 
oznaku kulture i osjećajnosti autora koji je bio scribendi peritissimus, 
dajući stranici sad lirski titraj sad veličanstvenost epskog podsjećanja. 
On je pretrpio dotjerivanja tijekom stoljeća, koja su uvijek naznačena 
u aparatu citiranog izdanja. Najstarije je određeno na općem kapitu- 
lu u Narboni 1260. i promijenilo je ton prve antifone psalmima Ma- 
tutina, jer se činilo da prethodna redakcija aludira na život sv. Franje 
prije obraćenja, tako da je vrijeđala pias aures. . . audientium. Drugo, 
bitno dotjerivanje pogodilo je 1785. 11 drugu i treću antifonu, tako- 
đer psalmima Nokturna, tako da se istaknu velike teme kršćanske 
askeze, kao u stihovima u kojima se čita: »mundi contemnit penitus 
/ thesauros et honores«. U izdanju Analecta Franciscana naznačeni 
su tekstovi Ritmičkog časoslova sastavljeni od Grgura EX. i od dvojice 
kardinala o kojima govori također Vat. Lat. 4354. Bruning, kojega su 
slijedili drugi učenjaci, drži ipak da Julijanu Spajerskom treba pripi- 
sati muzičku notaciju čitava djela. 12 

Cesto prožiman odvažnim metaforama, tekst Časoslova izaziva u 
nekim točkama egzegetske poteškoće, o kojima su kritičari iznosili 
različita tumačenja. To se događa, naprimjer, u molitvi koja zaključu- 
je himan prvih Vespera, upravljenoj sv. Franji da pohodi kuću, vrata 
i grob. Iako s dvojbama i rezervama, izdavači Quaracchija vide u tri 
slike simbole koji pokazuju red Manje braće, grad Asiz, grob sv. Fra- 
nje, koji je htio Grgur IX., autor himna, i koji je započet prije kano- 


10 E DAMILANO, Un antico itfficio ritmico’ della Visitazione nella biblioteca 
capitolare di Fossano ( Cuneo ), u Rivista Internazionale di Mušica sacra, 5 (1984), str. 
142: »Versifikacija je očito slijedila uzor Oficija za sv. Franju Asiškoga od Julijana 
Spajerskog, što je već spomenuto. Slično se zbiva glede glazbe«. 

11 Usp. L. OLIGER, 1908, De ultima mutatione Officii S. Francisci, u Archivium 
Franciscanum Historicum, 1 (1908), str. 45-49. 

12 TONETTI, 1982, str. 377: »Teško je međutim znati tko ih je ukrasio notama. 
Više puta citirani Bruning pripisuje ih, i ne čini se nevjerojatnim, poznajući njegov 
stil, istome fra Julijanu«. 

nizacije. 13 Drugi, međutim, vide u tri riječi skretanje pozornosti na 
isto toliko čudesa koja je Isus učinio da dadne život umrlima. Radilo 
bi se o Jairovoj kćeri, oslobođenoj od smrti u svojoj kući (Lk 8,40 
ss.), o sinu udovice iz Naima, uskrsnulom kod gradskih vrata (Lk 
7,11 ss.), i o Lazaru, kojemu je povraćen život kad se već nalazio u 
grobu (Iv 11,17 ss.). Na taj red misli vodi, ustvari, također molitva u 
stihovima koji se čitaju odmah poslije toga: »et Evae prolem miseram 
/ a somno mortis excita«. To tumačenje, koje je izneseno u svesku što 
su ga su priredili G. Cambell i F. Casolini, 14 prihvatio je E. Mariani, 
kojemu dugujemo ritmički prijevod Julijanova Casoslova, praćen ko- 
mentarom 


Izvori : 

Uvod Casoslova sv. Franje preveo Velimir Blažević prema: Fontes Franciscani, 
a cura di Enrico Menesto e Stefano Brufani. Assisi: Edizioni Porziuncola, 
1995, str. 1099-1104. Tekst redigirao i skratio u skladu s karakterom ovog 
izdanja Ante Soljić. 

Casoslov sv. Franje s latinskog izvornika preveo Neven Jovanović prema: Fontes 
Franciscani, a cura di Enrico Menesto e Stefano Brufani. Assisi: Edizioni 
Porziuncola, 1995, str. 1105-1121. 


13 IULIANI DE SPIRA, Officium rhythmicum , str. 377, bilj. 3. 

14 Usp. J. CAMBELL, Liturgia di S. Francesco d’ Assisi. Testi latini liturgici; prijevod 
F. CASOLINI, La verna (Arezzo) 1963. 

Uzi. Večernju 
1 — Antifone 


I. 

Franjo, muž katolički, 

Apostolski potpuno, 

Poučio je držati 
Vjeru Crkve rimske, 

Uputivši: svećenike 
Treba nadasve štovati. 

II. 

Za Inocenta započe 
Za Honorija okonča 
Put života dičnoga; 

Grgur, došav nakon njih, 

Dodatno ga uzveliča, 

Slavnoga po čudima. 

III. 

Njega svetac odabra 
Za oca, dok je predvodio 
Crkvu Manje braće; 

Njemu, duhom proročkim 
Obdarenu, apostolsku 
Pretkazao je čast. 

IV. 

Franjo nauk evanđelja 
Ni za jedan potezić, 

Ni za slovce (usp. Mt 5,18) ne prekrši; 
Od Kristova jarma ništa slađe, 

Od bremena toga ništa lakše (usp. Mt 11,30) 
U ovog žica kolu. 

V. 

Stvorenjima svim vlada 
Onaj tko je volji Tvorčevoj 
Sebe sveg podčinio; 

Što god nađe ugodnog u stvarima, 

To natrag okreće, 

Na slavu Stvoritelja. 


2 - Kratko čitanje 

R. A ja, Bože sačuvaj da bih se ičim ponosio osim križem Gospodi- 
na našega Isusa Krista po kojem je meni svijet raspet i ja svijetu 
(Gal 6,14). 

0. Bogu hvala. 

3 — Himan 

Sastavio Grgur IX. 

1. 

Porod s neba dođe, 

Nova čuda donese: 

Nebo slijepima otvori; 

Suhih stopa morem prođe 

II. 

Oplijenivši Egipčane (usp. Izl. 3,22; 12,36) 

Preminu bogat; ali sirotam 
Ni blago ni ime ne izgubi, 

Sretnikom posta za bijednike. 

III. 

Uzdignut s apostolima 
Na goru (Mt 17,1) nove svjetlosti 
S polja siromaštva 
Kristu Franjo uputi: 

IV. 

»Tri sjenice načini« (Mt 17,4), 

Želju slijedeć Šimuna; 

Čijega ga imena 

Ni moć ni znak ne napusti. 

V. 

Zakonu, Proroku, Milosti (usp. Iv 1,17.45), 
Rado se pokorava, 

I Trojstvu službu svečanim 
Blagdanom proslavlja 

VI. 

Dok vrlinama obnavlja 
Taj gost gostinjac trojni 
I dok duša blaženih 
Hram Kristu posvećuje. 

VII. 

Dom, ulaz i grob, 

Oče Franjo, posjeti, 

Evin porod bijedni 

Od sna smrti probudi. Amen. 


4- 


R. Moli za nas, blaženi Franjo. 

O. Da dostojni postanemo obećanja Kristovih. 


5 - Antifona uz Magnificat (Veliča) 

O, čudo, veselje, 

O, čovječe, umova suče: 

Našeg si vojevanja 
Kola i konjanik] 

Ognjen (usp. 4 Kr 2, 11.12) te pred očima 
Braće, preobražena , 

U sunčevoj (Mt 17, 2) prilici 
Cetveropreg poveo; 

Znacima sjajuć na tebi, 

Budućnost javljajuć na tebi, 

Počinuo duh je 

Proročki, dvostruki (usp. 4 Kr 2, 9.15). 

Uza sljednike svoje stoj, 

Oče Franjo, uboge; 

Jer se množe vapaji 

Tvojih ovaca (usp. Ps 37,10; 78,13). 

6 — Molitva 

Bože, koji svoju Crkvu zaslugama blaženog Franje uvećavaš pri- 
rastom novoga potomstva, daj nam da njega nasljedujući preziremo 
zemaljsko i uživamo vječno sudioništvo u nebeskim darovima. Po 
Gospodinu. 


Uz Službu čitanja 
7 — Pozivnik 


Nek djela što ih učini 

Krista ko Tacama priznaju (usp. Ps 144,10), 

Čije se rane u svetom 

Obnavljaju Franji. 


8 — kliman 

Sastavio Toma iz Capue, kardinal Sv. Sabine 

I. 

U nebeskom zboru 
Nov se štuje član: 

U svetačkom ružičnjaku 
Nov izniknu cvijet. 

II. 

Franjo buja milošću, 

Primivši lik poniznih, 

Blažen slavu osvaja 
Dijeleć sudbu uzvišenih. 

III. 

Sjemena posijanoga žanje 

Snoplje (usp. Iv 4, 35-36; Ps 125,6) jedre žetve, 

Pod pokrovom zemlje nadmudri 
Protivnika našega spasa. 

IV. 

On je oholost tijela 

Podčinio zakonu duha: (usp. Rim 7,25; 8,13) 

Pobijedio je svijet (usp. Iv 16,33) i grijeh 
Pobijedivši sebe, silan pobjednik. 

V. 

Ruka, prethodnica jezika 

Riječi put je pripravila (usp. Mt 3,3), 

I naraštaji prigrljuju 
Nauk djelom prikazan. 

VI. 

Na polju siromaštva 

Sadeći vinograd (usp. Iz 5,1.2) malenih, 

Pokazao je poukom 

Života način življenja. 

VII. 

Bogatstvu je vječnome 
Mnoštvo siromašnih priveo; 

Na užitke ih je nebeske 
Jezik djela pozvao. 

VIII. 

Životom je sjao i učenjem, 

Sada i čudima sja; 

Vodio je služenjem, 

Narodima put i svjetiljka. 

IX. 

U dvore kralja vrhovnog 
Učitelju, učenike vodi; 

Povlasticom spasa 
Kristove sluge opremi. 

X. 

Iz tmina bijede slijedeći 
Zvijezdu prethodnicu 
Nađimo oca milosti 
Slave konačni dionici. Amen. 

O I. Noćnoj 
9 — Antifone 


I. 

Ovaj muž u taštini, 

Nečedno othranjen, 

Od hranitelja svojih 
Oholiji je bio. 

II. 

Milošću desnice Višnjega 
Čudesno promijenjen (usp. Ps 76,11), 
Palima ulijeva nadu u oprost, 

Sada već s Kristom blažen. 

III. 

Smirio se, mada ne sasvim, 

Bolestima zahvaljujući, 

On koji, s neba se naoružavši, 

Cud posve promijeni. 


10 - 

R. Gospodin ga je zavolio i uresio. 

0. Zaodjenuo ga haljinom časti. (usp. Sir 6,32) 

1 1 - Otpjevi 

1. 

O. Franjo čim u svijetu 
Poslovati prestade, 

Odmah na njivu Gospodnju 
Razmatrati ode; 

Pronađenim evanđeoskim 
Blagom (usp. Mt 13,44) trgovati želi. 

R. Boga pita jedinoga 

Što da radi, i odgovor prima 
Da znamen nebeski dobiva. 

II. 

O. Plamteći na djelu Božjem, 

Čim je imutak prodao, 

Siromasima (usp. Mt 19,21) podati 

Novce je naumio, 

Novce koji su mu utegom 
Slobodno srce tlačili. 

R. A kad se siroti svećenik 
Poboja da ih primi, 

On ih nehajno baci. 


III. 

O. Dok ga otac progoni, 

Skriven daje gnjevu prostora (usp. Rim 12,19); 
Zatim odlučno prione 
Izlaziti u svijet: 

Vide lice prljavo, 

Misle da je poludio. 

R. Blatom se i kamenjem na nj nabacuju, 

No on to trpi, trudi se 

Kao gluh (usp. Ps 37,14) između njih proći. 


O II. Noćnoj 


12 — Antifone 


IV. 

Kući ga odvuče i istuče 
Otac, bješnji od sviju, 

Psuje ga, veze, zatoči (usp. Dj 12,6); 
Tajno ga izbavi mati. 

V. 

Sad slobodan, bijesu obeznanjenog 
Oca ne želi popustiti, 

Vičući da je spreman 

Za Krista zlo pretrpjeti (usp. Dj 5,41). 

VI. 

Odveden pred poglavara mjesnog 
Imutak svoj prepušta ocu; 

I ostaje gol, i kao prognanik 
U svijetu se očituje. 

13- 


R. Pravednikova će usta mudrost kazivati. 

O. A jezik njegov govorit će pravo (Ps 36, 30). 

14 — Otpjevi 


IV. 

O. Dok tijela polugola 
Hvale pjeva francuski 

U gorljivosti za novi zakon (usp. 1 Mak 2,26.58), 
Razbojnicima u šumi 
Ovako kaže proročki: 

»Glasnik sam velikog Kralja « (usp. Ps 46, 3). 

R. Čuje, u hladnoću snijega 
Bačen: »Leži, seljače«, 

Budući pastir stada (usp. Ez 34,8.12). 

. Prijatelja traži staroga, 

Koji je prezrenog u samostanu 
Tunikom svojom pokrio. 

U preziru ljudskom mu je radost, 

Postaje sluga gubavcima 
Na koje je nekoć svisoka gledao. 

R. U liku triju redova 
Tri, po znaku Božjemu, 

Crkve je podigao. 


VI. 

O. Sluša u evanđelju 

Što Krist govori svojima 

Šaljući ih propovijedati (usp. Mk 3,14); 

»To je to što želim«, kaže. 

Na to se oslanja radosno, 

Zapisujuć u pamćenje. 

R. Ne koristi s e. štapom, obućom, 

Ni putnom torbom (usp. Mt 10,10); opasuje se užetom, 
Nemajuć ni dva para odjeće. . . 

O III. Noćnoj 
1 5 — Antifone 


VII. 

Riječima nove milosti 
Srce brižno posvećuje, 

I pokajničku besjedu 
Jednostavno izlaže. 

VIII. 

Mir i spasenje naviješta (usp. Iz 52,7) 

U sili Duha (usp. Lk 1,17; Rim 15,13), 

I istinskom miru privlači 

One što su daleko (usp. Iz 57,19; Ef 2,17) od spasa. 

IX. 

I čim su zasluge svečeve 
Nagrađene prinovama, 

Daje im nove naputke, 

VxsX jednostavnosti (usp. Izr 10,29; 11,5). 


16- 

R. Zakon je Božji u srcu njegovu. 

O. I ne kolebaju se koraci njegovi (usp. Ps 36,3 1 ). 

17 - Otpjevi 

Sastavio kardinal Toma iz Capue 

VII. 

O. Klas puti na gumnu prezira 

Zemnom Franjo lomeći (usp. Pnz 23,24) u vršidbi, 
Zrno čisto, pljevu stresavši, 

U žitnicu (usp. Mt 3,12) Kralja silnoga ulazi. 

R. S kruhom (usp. Iv 6, 41) se živim smrću svezavši 
Život živi život skončavši. 

Sastavio Grgur IX. 

VIII. 

O. Iz žitnice siromaštva 
Sveti Franjo nasiti 
Gladno mnoštvo Kristovo, 

Da putem ne klone (usp. Mt 15,32); 

Stazu do slave otvara 
I put života (usp. Mt 7,14) širi. 

R. Po obilju siromaštva 

U rajskom domu bogat vlada 
Za sobom kraljeve ostavljajući 
Koje tu oskudica bogati. 

Ka. 

O. Šestero braće, otac sedmi, 

Svjetlom s neba obujmljen 
Sagledava budućnost. 

Među Manjima najmanji, 

On uspjehe malog stada 
Posve jasno motri. 

R. I do posljednjeg novčića (usp. Mt 5,26) 
Krivnja mu biva potpuno 
Otpuštena, to se otkriva. 

IXb. 

O. Otajstva svojima otvarajući, 

Osmog prima napokon 

I k narodima raznima 

Po dva ih slati (usp. Mk 6,7) odluči, 

Nalažući im poniznost 

I da budu strpljivi (usp. 1 Sol 5, 14). 

R. Stado pada niče poslušno, 

Pastir ih diže, sebi prima 
Na poljupce, radosne. 

IXc. 

O. »Idući,« kaže, »onome 

Gospodu koji će vas pokrijepiti, 

Povjerite brigu svoju« (usp. Ps 54,23). 
Tako braći zatvara 
Grešnu i beskonačnu 
Stazu požuda. 

R. Tako neće srce izvanjsko 

Brigama namicati za sutra (usp. Mt 6,34) 
Novaca o pojasu (usp. Mk 6,8). 

IXd. 

O. Kad se poslani vratiše, 

Popuni se dvaput po šestoro 
Braće; tad sveto potvrdivši 

Pravilo koje je napisao 
Odredbe daje Inocent 
Papa o propovijedanju. 

R. Za mnu Franjo kamatu ubire, 
Ulaže (usp. Lk 19,13), jer očekuje 
Da će dobitak donijeti. 


Uz Jutarnju 
1 8 — Antifone 


I. 

Sveti Franjo, kroz pripremu 
Posvećenjem molitvama 
Upućen što činiti, odluči 
Ne samo za se živjeti 
Već drugima koristiti, 

Vođen Božjim žarom. 

II. 

On propovijedajući obilazi (usp. Mt 9,35) 

I ni od kojeg čovjeka poučen 
Zadivljuje učene. 

Govori riječi vrline, 

Te novog vođu nova 
Vojska poče slijediti. 

III. 

Tri reda on uređuje; 

Prvi naziva Manjom 
Braćom, Siromašnih gospođa 
Red je srednji, 

A pokornički treći 
Prima oba spola. 

IV. 

Poučen naukom milosti, 

Poučen iz iskustva 
Što savršenstvu pripada, 

Svemu tome on braću poučava (usp. Iv 14,26) 
I djelima i čestotom 
Od meda slađeg govora. 

V. 

Slaveći zove slaviti, 

Slava je uvijek uz njega, 
Slava, velim, Spasiteljeva; 
Ptice i zvijeri poziva 
I sva stvorenja ostala 
Da slave Stvoritelja. 


19 — Hitnan 

Od kardinala Rajnerija Capoccia od Viterba 

I. 

Pljesci, družbo siromašna, 

Obdarena ocem siromahom; 

Čašom slave nazdravljaj 
Iz svetih prsa napunjenom. 

II. 

Neporočan, pravedan (usp. Job 1,1.8; 2,3) i ponizan 
Mira štovatelj drag, 

Svjetlo u sudu glinenotn (usp. 2 Kor 4,7) 

On sja i plamti u krhkome. 

III. 

Bijednim pokriven ruhom, 

Ugrijan svetim duhom, 

Nadvlada studen i vrućine 
Noseći Kristove stigme. 

IV. 

Put i svijet satirući 
Dušmane zlobne gazeći, 

Pobjedom je zlatnu stekao 
Aureolu dok je poučavao. 

V. 

Gol i siromašan odlazi, 

U nebo bogat ulazi, 

Dare vrlina dijeli, 

Bolnima rane cijeli. 

VI. 

Oče istinski ubogih (usp. Job 29,16) 

Siromasima duhom (usp. Mt 5,3) nas učini, 

I dionicima nebeskim, 

Od vrata paklenih spašenim. 

VII. 

Ocu, Sinu, Branitelju, 

Dika , čast i slava (usp. Otk 5,12.13); 
Ovoga sveca zaslugom 
Nama radost vječna. Amen. 


20 - 

R. Moli za nas, blaženi Franjo. 

O. Da dostojni postanemo obećanja Kristovih. 

2 1 - Antifona uz Benedictus 

O, mučeniče svojom željom, 

Franjo, kakvim zalaganjem 
Supatnički slijediš njega 
Čiju patnju našao si 
Otvorivši knjigu. 

Ti u nebu ugledav 
Serafa na križu 
Otada nosiš na dlanovima, 
na boku i na nogama 
rana Kristovih lik. 

Ti zbrini stado svoje, 
ti što si po sretnom prijelazu 
nekoć strašne i razdrte 
puti svoje proslavljene 
ljepotu im prikazao. 


Uz MANJE ČASOVE 
21a- Uz treći, kratki otpjev 


Zavolje itd. 

R. Pravednikova usta itd. 

22 - Uz šesti, kratko čitanje 

A na sve koji se ovoga pravila budu držali, i na sveg Izraela Božjega 
(Gal 6, 16) - mir i milosrđe! 

O. Bogu hvala. 


22a- Kratki otpjev 

Pravednikova usta itd. 

V Zakon mu je Božji itd. 


23 - Uz deveti, kratko čitanje 

Ubuduće neka mi nitko ne dodijava. Jer ja na svom tijelu nosim bi- 
Ijege Isusove. Milost Gospodina našega Isusa Krista s duhom vašim, 
braćo! Amen. (Gal 6, 17.18) 

O. Bogu hvala. 


23a - Kratki otpjev 

Zakon mu je Božji itd. 

R. Pravednika je Gospodin vodio pravim stazama. 

O. I pokazao mu Božje kraljevstvo (usp. Mudr 10,10). 


Uz III. Večernju 
24 — Himan 

Sastavio Toma iz Capue, kardinal Sv. Sabine 

I. 

Diko ćudoređa, voditelju Manje braće, 

Franjo, što osvajaš nagradu, 

Po tebi kao lozi, u život dolazi, 

»Kriste, otkupitelju sviju.« 

II. 

Brat nek plješće, otac vlada, 

Sugrađanin nebesnika; 

Plač nek ode, zbor nek pjeva 
»Neka nebo slavom zvoni«. 

ni. 

Zemlji uzet, predan nebu, 

To znaci dokazuju; 

Dakle, živ je; primio je 
»Vječne dare Kristove«. 

IV. 

Za zavjete ispunjene, 

Slave zadobi odličje 
Koga kitiš, koga častiš, 

»Bože višnje milosti«. 

V. 

Nek ga slijede, pridruže se 
IzEgipta izlazeći (usp. Ps 113,1); 

On dok vodi, svjetlo jasno, 

»Zastave kralja prilaze«. 

VI. 

Znak kralja dičnome vodiču 
Bok i ruku obilježi, 

Svjetlo dođe, noć uzmaknu, 

»Već uzađe svijetla zvijezda«. 

VII. 

Vjeran vođa, jasna zvijezda: 
vodi, blista, stranputice 
obilazi, objavljuje 
»Svete nama radosti.« 

VIII. 

Tjeraj stado (usp. Izl. 3,1), vođo, do Kralja, 
Borče s dušmaninom lukavim; 

Povedi nas i dovedi 

»Na gozbu Kralja Jaganjca.« Amen. 

24a- 


R. Moli za nas, blaženi Franjo. 

O. Da dostojni postanemo obećanja Kristovih. 


360 


II. ŽIVOTOPISI SV. FRANJE 


25 - Antifona uz Magnificat (Veliča) 

O, junaka čudesna, 

Znamenjima i čudesima (usp. Bar 2,11; 2 Kor 12,12), 

Slabosti od zloduha (usp. Mt 4,24; Mk 1,34) 

Sve što uklanja. 

Dok propovijeda pticama 
Šumskim, otvara uho napeto 
Njihovim riječima. 

0, divna li života mu 
Kojim vjeru tako veliča; 

I mnoge još oživljava 
Mrtvace, pošto preminu. 

Franjo, dioništvo daj nam 
Sa žiteljima nebesa 

S kojima si združen ti. 

26 - Antifone uz Benedictus (Blagoslovljen) 
i Magnificat (Veliča) u osmini i za spomendan sv. Franje 

j Pripisuje se papi Grguru IX. 

Sveti Franjo, čas ne čaši, 

Dođi, oče, žurno 
Puku što je pritisnut 
I tlačen pod bremenom 
Slamom, meljtom, opekom-, 

1, pokopavši Egipćanina 

U pijesku (usp. Izl 1,14; 2,12; 5,7), oslobodi nas, 

Porok puti zatrijevši. 


jj Pripisuje se Tomi iz Capue, kardinalu Sv. Sabine 

Zdravo, oče sveti, domovine sjaju, uzore Manje braće, 

Ogledalo kreposti, pute pravde, pravilo života; 

Iz progonstva puti dovedi nas u kraljevstvo nebesko. 


Ijj Pripisuje se Grguru IX. 

Plači, družbo uboga, 

Vapi ocu siromaha (usp. Job 29,16); 

Ovaj jecaj žalosni 
Primi, oče Franjo, 

Prikaži Kristu rane 

Na boku, nogama, rukama, 
Da pošalje nama siročićima 
Zamjenika velikog oca. 


Pripisuje se kardinalu Rajneriju Capocciu 

Nebesa sjaj je bljesnuo, 

Novom zvijezdom zasjao: 

Sveti se Franjo proslavi 
Kome se seraf ukaza, 

Obilježivši ga znamenom 
Na dlanu, stopalu, boku, 

Dok lik križa on nositi 
želi srcem, licem, djelom. 

Uvod 


Fra Julijanu Špajerskom pripisuje se sastavljanje Života i Ritmič- 
kog časoslova u čast sv. Franje Asiškoga. Prema popisu izvora, od Jor- 
dana Janskog do Nikole Glassbergera, koji prenose malo podataka 
kojima možemo raspolagati, 1 znamo da je Julijan, prije nego što je 
ušao među Manju braću, bio učitelj pjevanja na dvoru francuskog 
kralja, 2 možda sve do prvih godina Luja IX., sveca, koji je zasjeo na 
prijestolje 1226. godine. Neki pretpostavljaju da se upravo u to vri- 
jeme Julijan Spajerski odrekao visokog položaja kako bi bio primljen 
među sljedbenike sv. Franje. 3 4 Mnogo je naznaka također o godini 
smrti, koja je vjerojatno 1250, kako se čita u Predgovoru Analecta 
Franciscana. 

O Životu sv. Franje, koji je napisao Julijan Spajerski, nije nedo- 
stajalo problema i kontroverzi, počevši od vjerodostojnosti, a postoji 
i problem u pogledu vremena sastavljanja dvaju tekstova i odnosa 
s izvorom gotovo neospornim, naime Prvim životopisom Tome Ce- 
lanskog. Sto se tiče veze ovisnosti između dva spomenuta Julijanova 
spisa, van Ortroy tvrdi da Casoslov proistječe iz Života sv. Franje 4 bu- 
dući da se susreću slaganja tekstova i stilističkih prijelaza koji se lako 
shvate u ovoj hipotezi, dok bi bili skoro neprotumačivi u drugoj. Ovo 
mišljenje ipak nije prevladalo među učenjacima, koji su ga, činilo se, 
potpuno previdjeli, budući da se općenito čita, u raspravama o Ju- 


1 Usp. GIULIANO DA SPIRA, Officio ritmico e 'Vita secunda, izd. V GAMBOSO, 
Padova 1985, str. 11-21. 

2 BARTHOLOMAEI DE PISIS, De conformitate vitae beati rancisci ad vitam 
Domini Jesu , u Analecta Franciscana, IV Ad Claras Aquas 1907, VIII, II, str. 308, 
II. 20-2 1 : »Hic ante ordinis ingressum fuit magister cantus in aula regis Francorum«. 

3 THIER-HARTMANN, Julian von Speyer, u Geschichte in Gestalten. Lebensbilder 
aus der Kolnischen Franziskanerordensprovinz von den Hl. Drei Konigen, Monchen- 
gladbach 1979, str. 48: »Der franzosische Konig Ludwig Vili. hatte ihn zum Chor- 
meister seiner Hofkapelle emannt. Vermutlich im Jahre 1226 gab er diese Stellung 
auf und schloss sich dem Orden der Minderbriider an«. 

4 F. VAN ORTROY, Juelien de Spira biographe de S. Frangois d’Assise, u Analecta 
Bollandiana, 19 (1900) str. 337: »II n’etait pas de tout indifferent d’etablir solide- 
ment que la legende est anterieure a l’office rime. Car c’est grace a la piece litur- 
gique qu’on parvient a determiner la date a laquelle fut composee la biographie elle- 
meme«. Teza je potvrđena i uvijek povezana uz problem kronologije. 

lijanu Špajerskom da je Casoslov sastavljen prije biografskog spisa, 
smatranog nekom vrstom komentara liturgijskog teksta. 5 

Imamo međutim elemenata za utvrđivanje nekih datuma između 
kojih se može staviti sastavljanje dvaju spisa. Terminus post quem za 
Život sv. Franje jest 30. svibnja 1232, dan u kojem je bio proglašen 
svetim sv. Antun Padovanski, označen, u njemu, kao nunc sanctus et 
gloriosus Christi confessor. Van Ortrov misli da može označiti također 
datum preko kojega nije moguće ići dalje utvrđujući kronologiju Ži- 
vota sv. Franje. Radilo bi se o 4. listopadu 1235, terminus ante quem 
spisa Casoslov i, stoga, također biografskog teksta, iz kojega - prema 
ovom učenjaku - proizlazi onaj liturgijski. 

Jedan evidentan i od svih prihvaćen podatak jest ovisnost hagio- 
grafskog spisa Julijana Spajerskog o Prvom životopisu Tome Celan- 
skog, s kojim imaju tijesne veze također životopisi sv. Bonaventure. 
Paralelizmi s Celanskim naznačeni su u izdanju koje je priredio van 
Ortroy. 6 A. Quaglia pokazuje preciznim uspoređivanjem tekstova da, 
barem s obzirom na jednu važnu temu kakva je bila izrada i sadržaj 
Pravila, tri autora postupaju na samostalan način, nudeći svaki vlasti- 
to čitanje i tumačenje. 7 

Usporedba triju biografa potiče da se izdvoji, kod prvoga, formu- 
la vitae formam et regulam, dajući joj ovo tumačenje: »s ’vitae forma’ 
označava se ’prvo pravilo’, iz 1221, a s 'regula’ ’drugo’, iz 1223, koje 
Celanski objedinjuje i anticipira na 1209-10«. Uz jedinstvo redakcije 
ističu se jednostavnost i kratkoća teksta, koji se sastoji, pretežno, od 
izraza uzetih iz evanđelja i podvrgnutih na odobrenje Inocentu III. 8 
U paralelnom odjeljku Juliana Spajerskog zajednički elementi proiz- 
laze iz činjenice da su potvrđene opće impostacije i o jedinstvenosti 
Pravila i kratkoći teksta. 9 Postoje ipak nemale razlike, među kojima 
vrijedi spomenuti prije svega onu koja se odnosi na potvrdu Honorija 


5 THIER-FLARTMANN, 1979, str. 52: »Die Lebensbeschreibung Julians liest sich 
wie ein Kommentar zu seinem Offizium des hl. Franziskus«. 

6 F. VAN ORTROV La legende de S. Frangois d’Assise par julien de Spire, u Analecta 
Bollandiana, 21 (1902), str. 159: »J’aurai soin d’indiquer dans la marge, tout le long 
du texte que je publie, les emprunts faits par Julien a la premiere Vie de Thomas de 
Celano, son modele«. 

7 Usp. QUAGLIA, Storiografia e storia della Regola francescana, Falconara M. 1985, 
str. 71-103. 

8 IČel 32,1.3: »beatus Franciscus. . . scripsit šibi et fratribus suis, habitis et futuris, 
simpliciter et paucis verbis, vitae formam et regulam, sancti Evangelii praecipue ser- 
monibus utens. . . Venit proinde Romam cum omnibus dictis fratribus, desiderans 
nimium šibi a domino papa Innocentio tertio quae scripserat confirmari«. 

9 ŽivŠp 21,2: »Brevi ergo regulam sermone conscripsit«. 


Život sv. Franje 


367 


III. 10 koju je Čelanski ispustio. On je osim to ga istaknuo pretežnost 
evanđeoskih odlomaka u Pravilu, koje je Utemeljitelj redigirao sanc- 
ti Evangelii praecipue sertnonibus utens . 11 Julijan Spajerski međutim 
taj omjer osjeća drukčije budući da daje veću važnost preceptivnom 
dijelu, u pogledu kojega piše: »interpositis in illa (regula) sacris Evan- 
gelii verbis«. 

Ne manjkaju odlomci za koje bi se reklo da su potaknuti voljom 
točnijeg definiranja teksta u odnosu na Celanskog. U njima se, na 
primjer, čita: »cum in Regula scriberetur: et sint Minores« (lCel 
38,3). Da se izbjegne i najmanji nesklad s Pravilom iz 1223. u kojem 
nema izravnog citiranja, Julijan Spajerski izražava na ovaj način isti 
podatak: ». . . quem (Ordinem) et Ordinem Fratrum Minorum, sicut 
in Regula scripserat, appellavit« (ZivSp 23,8). 

Još je jasnije i određenije predstavljanje činjenica u pripovijeda- 
nju sv. Bonaventure. Prema Quagli izraz vitae formam et regulam 12 
Tome Celanskog nije više, kod njega, neke vrste tautologija budući 
da se vitae forma odnosi na redakciju iz 1209-10, dok Pravilo ozna- 
čava onu iz 1223. 13 Ostaju veoma različita dva papinska zahvata, 
naime ododbrenje Inocenta III. i potvrda Honorija III. 14 U prvotnoj 
redakciji zamjećuje se da se ona sastoji od simplicibus verbis i, pre- 
težno, od evanđeoskih tekstova, u odnosu na koje pauca quaedam 
alia inseruit. 

Vraćajući se na Julijanov tekst, ističe se vrijednost dvaju posljed- 
njih paragrafa otkačenih od veza s izvorima, budući da se pripovije- 
danje o prijenosu sv. Franje, koje se dogodilo 25. svibnja 1230, opisa- 
no živahno i s obiljem detalja, općenito tumači kao plod svjedočenja 
očevidca. 15 

Prolog Života sv. Franje, koji za incipit ima A/ hoc quorundam, nije 
smatrao autentičnim H. Felder, prema kojemu bi bio stavljen ispred 
pripovijedanja da sačuva slabo prosvijetljene duhove od sablažnjava- 
nja saznavši za popustljivosti mladoga Franje ispraznostima svijeta. 


10 Ondje , 73,4: »Quorum prior (Innocentius), sicut in omnibus viro Dei, ut supra 
dictum est, de Ordinis institutione consensit, sic et alter (Honorius), ut in Regula 
tangitur, omnia eidem sancto benigne postmodum confirmavit«. 

11 Služeći se osobito evanđeoskim govorima. 

12 Usp. gore, bilj. 9. 

13 Usp. QUAGLIA, 1985, str. 100-101. 

14 lBon 4, 11, 1: »Cum autem, dilatato iam Ordine, vivendi formam per dominum 
Innocentium approbatam disponeret per successorem ipsius Honorium in perpetu- 
um facere roborari...« ondje , 4,11,8: »et per supradictum Dominum Papam Hono- 
rium. . . obtinuit confirmari«. 

15 De fr. luliano Spirensi eiusque Vita et Officio rhythmico S. Francisci , u Analecta 
Franciscana, X (1926-41), str. XLIV: »Descriptio vivida huius solemnitatis innuere 
videtur Fr. Iulianum ipsum huic translationi interfuisse«. 

F. van Ortroy odbacuje tu tezu, podsjećajući na to da od sedam ru- 
kopisa koji donose Život sv. Franje njih četiri iz XIII. stoljeća sadrže 
također Prolog, čiji incipit navodi i Nikola Glassberger. 16 . 


Izvori : 

Uvod u Život sv. Franje preveo Velimir Blažević prema : Fontes Franciscani, a cura 
di Enrico Menesto e Stefano Brufani. Assisi: Edizioni Porziuncola, 1995, 
str. 1017-23. Tekst redigirao i skratio u skladu s karakterom ovog izdanja 
Ante Soljić. 

Život sv. Franje s latinskog izvornika preveo Stjepan Pavić prema: Fontes Francis- 
cani, a cura di Enrico Menesto e Stefano Brufani. Assisi: Edizioni Porziun- 
cola, 1995, str. 1025-95. 


16 NICOLAI GLASSBERGER, Cbronica, u Analecta Franciscana, II, Ad Claras 
Aqus 1887, str. 46-47: »Frater Simon autem, cum venisset ad Theutoniam cum fra- 
tre Iuliano de Spira, qui postmodum historiam beati Francisci et beati Antonii nobili 
stylo et pulcra melodia, quas modo cantamus, et Legendam sancti Francisci, quae 
incipit: Ad hoc quorundam etc., urbana elegantia dictavit et composuit. . .«. 


Proslov 


U ime Gospodnje 

Proslov za život svetoga Pranje 

U Svetom se pismu spominju neke prijašnje slabosti pojedinih 
svetih ljudi, koje je Gospodin odlučio obdariti povlasticom poseb- 
nih zasluga. To se čini s tom svrhom kako ni oni nevini - diveći mu 
se i ujedno hvaleći neistraživi božanski naum, po kojem se i oni pali 
po izvrsnijim zaslugama uzdižu nad većinu pravednih - ne bi pouz- 
dajućise u svoju pravednost (usp. Ez 33,13) prezreli one pale u ponor 
mana, a kako se ni oni bezbožni očajavajući zbog svojih opačina ne 
bi bojali pristupiti Gospodinu, izvoru milosrđa, da zatraže oprošte- 
nje. Doista, tako se pobožna poniznost pravednih boji pravednosti 
Gospodina suca, kako se zbog razorne nadutosti i preuzetnosti ne 
bi uzoholili; tako se koliko čvrsta toliko obazriva nada palih uzda u 
blagost dobroga Oca, kako ih ne bi progutao strašni bezdan očaja. 
Tako se na svima slavi začuđujuća i hvale vrijedna slava veličanstva 
(usp. Ps 145,12) Gospodnjega, koja ljubeći ih i bez njihove zasluge 
podržava pravedne da ne padnu, a dobrostivo i samilosno uspravlja 
pognute (usp. Ps 145,14) da ne propadnu. Stoga čitamo kako je Kri- 
sta zanijekao prvi njegov namjesnik; stoga i kako je izabrana posuda 
Kristova progonila Crkvu (usp. Dj 9,15; Gal 1,13); stoga i onaj ca- 
rinik koji se naziva apostolom i evanđelistom; ah i ona osobita Kri- 
stova učenica koju je, prema kazivanju, opsjelo sedam đavola. Stoga 
i kad kanimo ukratko opisati djela slavnoga Kristova priznavaoca 
i levita Franje, prvo ćemo iznijeti neke njegove prijašnje slabosti. 
Tako će svi, usporedivši prvotno njegovo vladanje s potonjim, koje 
ne možemo potpuno i dostojno protumačiti, veličajno hvaliti začet- 
nika toga obrata, nevinima će porasti pobožna poniznost, a palima 
će se dati čvršća nada u oproštenje. 

Svršetak proslova 

PRVO POGLAVLJE 
Kako se obratio i sve svoje prodao 
te koliko je pretrpio zbog očeva proganjanja 

1. U gradu Asizu, u predjelu Spoletske doline, bio je neki muž 
imenom Franjo, po zanimanju trgovac, prebogat po prolaznim do- 
brima, ali siromašan po djelima pravednosti (usp. Tit 3,5). Od pr- 
vih početaka svoga života naime besramno se hranio ispraznostima 
svijeta, čak je postao objesniji od svojih hranitelja. Čemu da mnogo 
pričam? On je posve težio za veoma bijednom srećom i slavom svi- 
jeta. I kušajući u tome nadmašiti druge, razuzdanost nemirna srca 
pokazivaše šalama i igrama, ponašanjem i odijevanjem, besramnim 
riječima i pjesmama. Pa iako je novac stjecao veoma zdušno, jer u 
dijeljenju i čuvanju nije imao mjere, više je naginjao darežljivosti 
nego škrtosti. Budući da je zbog lakomislene rasipnosti izgledao 
mio i dobar, za sobom je povlačio zao rep (usp. Otk 12,4) mnogih 
pristaša, koji su ga kao glavu i vođu slijedili strmoglavce u propast. 
Tako je, okružen gomilom svojih drugova, gotovo do dvadeset pete 
godine svoga života išao stazom propasti, kad se Gospodinu svi- 
dje da objavi slavu čudesa svojih (usp. Ps 111,4), da na njemu bude 
čudesna promjena desnice Višnjega (usp. Ps 77,11) i potomcima pri- 
mjer za divljenje, a grešnicima da ulije nadu kako će zadobiti milost. 

2. I tako božanska milost krenu, na spas njemu i mnogima, 
tjelesnim nevoljama zabludjeloga zvati natrag, i satrvenoga dugo- 
trajnim bolestima prisili ga da razmišlja drugačije od onoga kako je 
običavao. I tako je, mada ne potpuno, postajao krotkiji pod udarci- 
ma, što prije nije znao u sreći. Kad napokon skupi toliko snage da je 
mogao hodati sa štapom, i dok je uokolo promatrao svu krajinu, na 
neki mu se način sada gadilo sve što je prije bilo lijepo i poželjno. A 
i ljubitelje takvih stvari smatraše posve ludima. 

Ali jer sreća nakon opasnosti neoprezne obično lako zavara, sta- 
de taj muž - jer mu se sreća opet smiješila - sebi od ispraznosti 
svijeta obećavati još veće stvari nego prije, a da još nije posve r vrata 
stresao jaram (usp. Post 27,40) opaka ropstva. Kad je naime nekog 
asiškog plemića spopala želja za ispraznom slavom i zgrtanjem nov- 
ca, pa se zbog toga naoružavao da krene u Apuliju, Franjo se, već 
se tjelesno oporavivši a jednako željan bogatstva i slave, nastojao 
pridružiti tome plemiću, kao onaj koji se, lakomislen, više i nije sje- 
ćao očinske opomene. Ali u ovome se vidi divota božanske odluke i 
volje: ta volja njega, koji je već prije u bolestima počeo bivati krotki- 
ji i šiban morao se s pravom posve popraviti, sada već po drugi put 
poče čudesnije odvraćati od njegova nauma. Stoga se činilo razlož- 
nim kako ga je na taj vojni pohod trebalo radije poticati. 

3. Jedne noći naime, kad se sav usredotočio na putovanje u Apu- 
liju, u viđenju mu se ukazala njegova kuća puna vojničke opreme, 
koja obično bijaše krcata hrpama sukna za prodaju. Dok je dakle 
u čudu blenuo na taj neobičan prizor, rečeno mu je kako će sve to 
pripasti njemu i njegovim vojnicima. A kad se probudi, premda se 
činilo kako ovo viđenje odobrava njegov naum i kako proriče nje- 
gov sretan ishod, ipak odmah i začudno postade mlak glede onoga 
što bijaše naumio, tako da bi sam sebe morao prisiliti da to izvrši. 
Napokon, malo poslije, posve odbi putovati u Apuliju. Tako budući 
vojskovođa nove vojne iz ove promjene u samome sebi zaključi da 
već spomenuto viđenje smjera na nešto posve drugo nego što on 
bijaše povjerovao. Stoga otada, prihvativši nebesko oružje kojim se 
poslije hrabro služio protiv svih kušnja, stade potpuno mijenjati pri- 
jašnje vladanje. 

Franjo se tako već kloni i vreve javne trgovine. Postaje evanđeo- 
ski trgovac i traži dobre bisere dok ne nađe jedan dragocjen. Nastojeći 
dokučiti i razmišljajući što da počne milije Bogu, pohađa radionice 
raznih vrlina. A kad je izišao na Gospodnju njivu da razmatra, pro- 
nađe ondje skriveno blago i sakri ga, pa proda sve i odluči kupiti ga 
skupa s njivom (usp. Mt 13,44-46). 

4. Za novu odluku već traži novoga savjetnika: jedino Boga pita 
za savjet što da radi, a nijednom smrtniku ne iznosi što kani. Ipak 
je želio samo nekoga tko bi mu bio odaniji od drugih i dijelio s njim 
njegovu radost, i rado je tražio priliku da katkad riječima izrazi svo- 
ju duševnu radost. Njega bi češće pozivao na skrovita mjesta, pa 
govoreći u zagonetkama i uopće ne otkrivajući tajne svoga nauma, 
govoraše kako je našao golemo i dragocjeno blago. Taj se čovjek u 
sebi mnogo radovao, uvijek je s njim radosno išao kad god bi ga 
zvao i veoma rado razgovarao s njim kad god je govorio o blagu. 
A često je Franjo, muž prožet novim duhom, ulazio u neku spilju, 
dok je drug čekao vani uopće ne znajući što on unutra radi. A on je 
ondje sa suzama u skrovitosti molio nebeskog Oca (usp. Mt 6,6) da 
mu, usmjerujući njegov put, potpunije očituje svoju volju. Ustrajući 
tako neprestano u molitvi, teško je mučio sama sebe, i dok po bo- 
žanskom nadahnuću nije doznao kako mora početi, silina osjećaja 
koji su se izmjenjivah nije mu dala mira. Izmjenjivah su se naime u 
njemu radost od slasti duha koji je iskusio, veoma teška bol zbog 
grijeha u prošlosti, velik strah za budućnost i žarka žudnja da ostvari 
što bijaše započeo. 

5. Napokon, punije zazvavši božansko smilovanje, zaslužio je da 
čuje ono što je žeho i da ga znak s neba nepogrešivo pouči što da 
radi. Potom ga je obuzela tolika radost da je, ne mogavši se više suz- 

držati, i nehotice neke stvari od riječi do riječi javno ispripovjedio: 
da doduše odbija ići u Apuliju, ali da obećava učiniti velike stvari u 
svome zavičaju. Kad su se dakle svi čudili i raspitivali se o tome kani 
li se oženiti, odgovori da će se oženiti ženom pametnijom, plemeni- 
tijom, dražom i ljepšom nego što su je ikad vidjeli. 

6. Utvrđen božanskim darom, taj muž nije više odugovlačio ispu- 
niti pobožnu želju svoje duše. Pa kad se pružila povoljna prilika, ra- 
dosno ustade, pouzdano se znamenova znakom križa, uze sa sobom 
dragocjena sukna za prodaju i ode u obližnji grad zvan Foligno. Kad 
ondje proda sukna skupa s konjem na kojem je jahao, vrati se natrag 
s mnogo novca. Revnujući odmah za Božje djelo, odluči razdijeliti 
ga za časne potrebe siromaha i za druge časne potrebe. Njegovu 
srcu, koje je nastojalo osloboditi ga briga, novac je već tako teško 
dojadio da, cijeneći ga kao pijesak, njegovu težinu nije mogao pod- 
nositi i požurio se odložiti ga što prije. I tako nađe blizu Asiza neku 
crkvu, nekoć podignutu u čast svetome Damjanu, a zbog prevelike 
starosti bijaše se gotovo srušila. Žaleći njezino stanje on smjesta s 
poštovanjem uđu u nju. Pa našavši ondje nekog siromašnog sveće- 
nika, prvo njemu iskaza poštovanje poljubivši ga u ruku, a potom 
mu dade novac za popravak crkvenih zidova. A svećenik, ugledavši 
čovjeka za koga znadijaše da je još nedavno bio posve odan svijetu, 
veoma se iznenadi njegovu činu. Kako je smatrao da ga ismijava, ne 
uze novac. Jedva mu vjerujući kad je potom šire izlagao svoj naum, 
na uporno navaljivanje napokon je pristao da s njim može boraviti, 
ali je ipak odlučno odbio primiti novac iz straha od njegovih rodi- 
telja. Kad je taj istinski preziratelj novca vidio da je novac odbijen, 
kao bezvrijedan prah odbacio ga je u neki prozor. 

7. A otac njegov, ne znajući što se s njim dogodilo, nije se prestao 
brinuti dok napokon nije doznao kako mu sin sakrivši se na spo- 
menuto mjesto bijedno živi. Stoga ne malo uzrujan zbog iznenadna 
otkrića pozove prijatelje (usp. Lk 15,9) i znance te bez oklijevanja 
otrča na ono mjesto. A kad ču za dolazak i prijetnje progonite- 
lja, novom se Kristovu vojniku svidje dati mjesta gnjevu (usp. Rim 
12,19). Pa da ga otac ne bi vidio, sakri se u jednu spilju koju je za 
to prije bio predvidio. Dok se gotovo cijeli mjesec dana skrivao u 
njoj, na usluzi mu je bila jedna osoba koja je možda jedina znala 
za to mjesto. I izlazeći odande rijetko, tek nagnan nekom nuždom, 
nije ondje prestajao posteći i plačući (usp. JI 2,12) zazivati božansku 
blagost da se udostoji istrgnuti ga iz ruke onih koji ga progone (usp. 
Ps 3 1, 16). - Potom ga je, dok se molio u tami, prožela neka čudesna 
i nekušana radost, koja ga je smjesta toliko osnažila da je usprkos 
progoniteljima ne samo izašao na javu nego je sebe teško ukorio za 

ukočenost i tromost od nepomična skrivanja. A kad njegovi znanci 
ugledaše muža potpuno promijenjena u odnosu na prijašnje stanje, 
mršava i prljava, nisu to pripisivali višnjoj milosti, nego radije ludo- 
sti; s prezirom su ga napadali zasipajući ga blatom i kamenjem. Ali 
čovjeka Božjega (usp. Suci 13,8) ne slomi nikakva nepravda, već kao 
gluh iđaše mimo njih i zahvaljivaše onomu koji ga odozgor jačaše. - 
Napokon doprije glas do očevih ušiju da mu se sin takvim pokaza; 
dotrča žurno, ne poput oca, nego poput zvijeri, i stade protiv njega 
bjesnjeti više nego svi drugi. 

8. Odvukavši ga naime kući prilično nedolično i smatrajući kako 
će ga protivštinama odvratiti od njegova nauma, prvo ga okrutno 
izvrijeđa i išiba, a potom bez ikakva milosrđa u lancima baci u za- 
tvor. Ali što više na Kristova vojnika bjesni nevolja i pritisak, to ga 
više jača i učvršćuje. Ne može se protivštinama s pravedna puta 
odvratiti onaj komu je Gospodin utočište u tjeskobi (usp. Ps 32,7). 
- Jednoga pak dana njegov otac zbog obiteljskih poslova ode od 
kuće, a njegova majka ne slažući se s muževim postupanjem progo- 
vori sinu umiljatim riječima i tako ga pokuša odvratiti od njegova 
nauma. A kad uvidje da to ne može postići, ganuta majčinskom 
ljubavlju, potajno mu odveza lance, oslobodi sina i pusti ga da ode. 
A on je kao već dokazan u kušnji postao sigurniji nego inače, pa 
se zahvaljujući svemogućemu Gospodinu, u velikoj slobodi duha, 
vratio na ono mjesto gdje je prije stajao. Vrativši se kući otac je to 
doznao pa je srdito izvrijeđao ženu; i još ne odustajući razjaren je 
potrčao za sinom. Trsio se da ga barem potpuno udalji iz onoga 
kraja ako ga ne može odvratiti od njegova nauma. Po njegovu do- 
lasku sin se pojavio slobodno i neustrašivo, nije više uzmicao pred 
očevim bijesom kao što je prije činio. Vikaše, štoviše, kako za Kri- 
sta dragovoljno želi još više trpjeti. - Uvidjevši njegovu neslomljivu 
postojanost, otac napokon kuša iščupati novac. Našavši ga i odmah 
uzevši odande kamo ga sveti muž bijaše bacio, počinje već blaže sa 
sinom postupati; jer malo utažena žeđ pohlepe ujedno je ublažila 
bijes duha. 

9. Nakon toga vodi ga mjesnom biskupu da mu pred njim vrati 
sve što je imao i da sve svoje imanje preda u njegove ruke. I prije 
toga zahtjeva on spremno i veselo pristade na to, svuče svu odjeću 
koju imaše, ne zadržavši ni gaće, i predade je ocu. I tako stojeći 
posve gol pred svima se proglašava prognanikom u svijetu. - Bi- 
skup pak, diveći se tolikom žaru toga muža, uvidje da se to uopće 
ne može zbiti bez božanske volje. Pa otada pripravan pomagati ga 
očinskom ljubavlju, primi ga u ruke i ogrnu plaštem koji imaše na 
sebi. I već se čovjek Božji gol suobličuje onomu golome na križu, 

već je savršeno bio ispunio savjet da se odreče svega onaj koga od 
gledanja Boga nije dijelilo ništa zemaljsko doli samo zid puti. 


DRUGO POGLAVLJE 

O onome što je pretrpio kad se prvi put oslobodio iz očevih ruku 
i što je učinio u svjetovnoj odjeći 
te o njegovoj prvoj promjeni odjeće 

10. Nakon što je dakle blaženi Franjo umakao bijesnu očevu 
proganjanju, jednoga je dana on, revnitelj novoga zakona, hodio 
polugol šumom i pjevajući hvale Gospodu na francuskom jeziku 
iznenada je upao među razbojnike (usp. Lk 10,30). Kad ga divljački 
pitahu tko je, ništa se ne bojeći ovako proročanski odgovori: »Ja 
sam glasnik Kralja velikog (usp. Ps 48,3)! Sto se to vas tiče?« A oni 
srdeći se išibaše slugu Božjega i baciše ga u jamu punu snijega i ru- 
gajući se budućem pastiru stada Gospodnjega ovako rekoše: »Leži 
tu, tupi glasniče Božji!« Kad pak odoše oni zločinci, on veselo iskoči 
iz jame i jačim glasom zapjeva hvale Stvoritelju svega. 

11. Napokon je on koji bijaše nosio skupocjenu odjeću izne- 
nada došao u neki monaški samostan samo u prostoj košulji. 
Ondje doista nije bio ni prepoznat ni cijenjen, pa jer nije imao 
hrane, jednostavno su ga upustili u kuhinju. Nakon više dana, 
kad nitko očima smilovanja nije pogledao na njegovu golotinju, 
otišao je otjeran čistom nuždom. A poslije kad se glas o njegovoj 
svetosti stao širiti uokolo, prior samostana, teško pogođen što se 
nisu pobrinuli za tolikoga muža, otiđe s tugom k njemu i ponizno 
zaiska oproštenje za se i za svoju subraću. - Otišavši dakle iz 
spomenutog samostana i došavši u grad zvani Gubbio, siroma- 
šak Isusa Krista ondje potraži nekog svoga prijašnjeg poznanika 
i prijatelja. On zbog staroga prijateljstva pokri njegovu golotinju 
malom tunikom. 

12. Nakon toga ponizni preziratelj samoga sebe, i ne mareći 
više što ga ljudi preziru, pođe ka gubavcima. Njima je najodanije 
služio, ponizno prao njihove čireve i nije se plašio brisati im gnoj. 
A prije se ove stvari toliko gnušao da je, ugledavši ne samo njih 
izbliza već i njihove kuće izdaleka, rukama nos čepio. No kad ga 
je Gospodin pohodio svojom milošću, dok je još nosio svjetovno 
odijelo, slučajno ga je susreo neki gubavac: iako se kao i obično 
uplašio čim ga je ugledao, prisili se i pobijedi sama sebe, pa hra- 
bro pristupi i poljubi (usp. Mk 14,45) ga. - Stoga je otada žarče 
čeznuo da prezire sebe i stao se neprestano boriti protiv samoga 

sebe, sve dok mu odozgor nije zajamčeno kako će izvojevati sa- 
vršenu pobjedu nad sobom. Kao što je poslije sam posvjedočio, 
iskazivao je milosrđe gubavcima, koje nije mogao ni gledati dok 
je živio u grijesima. - Na druge pak siromahe i nevoljnike, dok je 
još bio odan svijetu, gledao je uvijek s dobrotom i sućuti, i vrlo bi 
rado pružio ruku smilovanja onima koji su tražili Boga radi. A kad 
je jednom prilikom mimo običaja izgrdio siromaha koji je molio 
Boga radi, odmah skrušeno zbog toga veoma teško požali. Sma- 
traše kako je i odveć nedostojno uskratiti štogod onome koji traži 
u ime tolikoga Kralja. Stoga je odlučio kako otada neće odbiti 
siromahe koji budu što tražili Boga radi. A to je brižno nastojao 
i ispuniti koliko je mogao. - Pa premda se iz ovoga dosad može 
vidjeti kakav je duh sućuti prema siromasima njime ravnao nakon 
obraćenja, ipak će to poslije biti malo potanje izloženo. 

13. Ali sveti muž sve dosad uopće nije znao što će mu se do- 
goditi. Između ostaloga što je učinio kao prvo djelo pobožnosti 
dao se na obnovu crkve svetoga Damjana, kod koje je prvo bo- 
ravio. Kao što je taj posao počeo iz sažaljenja zbog opasnosti od 
rušenja, tako ga je ubrzo i dovršio uz suradnju Gospodinovu (usp. 
Mk 16,20). - Ovo je ono mjesto dostojno slavna spomena gdje 
isti sveti muž gotovo šest godina nakon svoga obraćenja sretno 
ustanovi red obdaren puninom tolikih vrlina, to jest onaj red si- 
romašnih gospođa i svetih djevica. Taj red hvale vrijedan zbog ve- 
likog savršenstva Gospodin je danas veličajno raširio po raznim 
krajevima Italije. 

14. U međuvremenu sluga Božji promijeni odjeću i preseli se 
u drugo mjesto nedaleko od Asiza, gdje također poče obnavljati 
neku crkvu jednako ruševnu, i ne stade dok započeto ne dovrši. - 
Nakon toga prijeđe u treće mjesto zvano Porcijunkula, nedaleko 
od spomenutoga grada, gdje nekoć bijaše podignuta crkva u čast 
preslavne Bogorodice Marije, ali tada jednako pusta i trošna. Iz 
sažaljenja prema njezinoj ruševnosti, ali i iz posebne pobožnosti 
prema Blaženoj Djevici, ondje je neprekidno boravio dok je tekla 
treća godina od njegova obraćenja, kad je već bila obnovljena 
spomenuta crkva. - To da je taj svetac podigao tri spomenute 
crkve ne mislim da se dogodilo bez dubljega tajnovitog značenja. 
Naprotiv, smatram da to po prethodnoj Božjoj volji simbolizira 
ono što je taj jednostavni muž čudesno ostvario: osnovao je tri 
slavna reda, na koje ćemo se ukratko na odgovarajućem mjestu 
osvrnuti, i njih je svojim životom i riječju doveo do stanja savr- 
šenstva. 

TREĆE POGLAVLJE 
Kako je započinjući evanđeosko savršenstvo 
drugi put promijenio odjeću, propovijedao i počeo stjecati braću; 
i kako je unaprijed znao svoju i njihovu sudbinu, 
poslao ih u svijet dva po dva i postigao da se opet saberu 

15. Kad je, dakle, blaženi Franjo obnovio tri crkve, tada je još 
imao pustinjačku odjeću, hodio je sa štapom u ruci, u obući i opa- 
san pojasom. - Ali čuo je jednoga dana na misi što Krist u evanđe- 
lju govori učenicima koje šalje da propovijedaju, naime da ne stječu 
zlata ni srebra, da ne nose na put torbe ni kesice, ni štapa ni kruha, 
da nemaju obuće ni dviju haljina (usp. Mt 10,9-10; Mk 6,8-9). A 
kad to isto podrobnije shvati od samoga svećenika, već ispunjen 
neizrecivom radošću reče: »To je ono što tražim, to je ono za čim 
čeznem svom dušom!« Dobro dakle upamtivši sve što bijaše čuo, 
veselo nastoji to ispuniti: bez odugovlačenja ostavi jednu od dviju 
istovrsnih stvari koje imaše te više ne upotrebljava štapa, obuće, ke- 
sice ni torbe. Zatim načini vrlo prostu i neuglednu tuniku, odbaci 
pojas pa je opasa užetom. 

16. Štoviše, svu brigu srca posvećujući tome kako da ispuni riječi 
nove milosti pošto ih ču, postade po božanskom poticaju navjestitelj 
evanđeoskog savršenstva, stade jednostavnim riječima javno propo- 
vijedati pokoru. Njegovi pak govori ne bijahu isprazni ni vrijedni 
ismijavanja, bijahu puni snage Duha Svetoga (usp. Dj 6,5; Lk 4,1), 
dopirali su u nutrinu srca i u slušatelja izazivah silno divljenje. A kao 
što je poslije i sam posvjedočio, kako je ovakav pozdrav da govori: 
»Gospodin ti dao mir« (usp. Br 6,26; 2 Sol 3,16) naučio po Božjoj 
objavi, tako je u svakoj svojoj propovijedi narod na početku govora 
pozdravljao navješćujući mir. Odmah dakle prožet duhom proroka, 
prema prorokovoj riječi oglašavaše mir, navješćivaše spasenje (usp. Iz 
52,7). Dogodilo se da je spasonosnim opomenama istinskom miru 
priveo vrlo mnogo onih koji se prije protivni Kristu bijahu udaljili 
od spasenja. 

17. Kad dakle mnogi doznaše istinu kako o jednostavnu nau- 
ku tako i o životu, počeše se nakon kratka vremena neki ljudi po 
njegovu primjeru obraćati na pokoru i, ostavivši sve (usp. Lk 5,11), 
pridruživati mu se po odjeći i životu. A kad se svečeve zasluge po- 
češe nagrađivati novim sinovima, poče se i on više napunjati novom 
utjehom Svetoga Duha (usp. Dj 9,31), poče i on brižnije bdjeti nad 
njihovim spasom. Milujući ih stoga i gojeći očinskom ljubavlju, ne- 
prestano ih je upućivao novim opomenama, učeći ih da postojano 
hode putem svetoga siromaštva i istinske jednostavnosti. - U dra- 

gom društvu šestero braće kao sedmi se radovao sam otac, koji se 
među manjima u svemu vladao ne kao veći, već kao najmanji. Bu- 
dući da još uvijek uopće nije znao sudbinu svoju i svoje braće, silno 
je želio znati budućnost maloga stada (usp. Lk 12,32). 

18. Jednoga se dana dakle pobožnije po običaju predao molitvi, 
pa se. zahvaljivaše (usp. Mt 15,36) za dobročinstva udijeljena mu od 
Boga i i gorčinom u svojoj duši (usp. Iz 38,15) razmišljaše o godi- 
nama provedenim u zlu. Dok je pred Gospodinom stajao drhteći 
od straha, stade odasvud njegov duh obuzimati neka čudesna slast 
i veselje do te mjere da je gubio svijest: teška tama zbog grijeha 
potpuno je otjerana, a njemu je dana sigurnost u oproštenje duga za 
grijehe do posljednjeg novčića (usp. Mt 5,26). Potom je bio podignut 
iznad sebe i sav uronjen u neku jasnoću čudesna svjetla. Pošto mu 
se raširi sjedište duha, ondje zavrijedi osvjedočiti se o onome što 
bijaše poželio i ugleda kako se njegovi sljedbenici iz svakog naroda 
(usp. Dj 2,5) sjajno umnažaju. Razmišljajući ne samo o tome već i o 
mnogim drugim tajnama u budućnosti, napokon dođe k sebi i braći 
ispriča sve po redu. Dakako, posve obnovljen u duhu (usp. Ps 51,12) 
opomenu ih da ne gube pouzdanje ni zbog svoje ni zbog njegove 
jednostavnost, nego ih ojača u Gospodinu (usp. Ef 6,10) kako će se 
namnožiti i raširiti gotovo sve do kraja svijeta. 

19. U ono vrijeme pridružen im je (usp. Post 35,29) još jedan 
čovjek, i tako je njihov broj zaokružen na osam. Tada ih svetac sve 
pozva k sebi i rasporedi ih dva po dva da ih pošalje u razne krajeve 
svijeta. Izloži im ljupko i brižno više stvari o kraljevstvu Božjem (usp. 
Dj 1,3), o preziranju svijeta i sebe, a među ostalim posebno ih pouči 
o trpljenju i poniznosti. Raduje se dakle ponizno stado glasu svoga 
pastira, radosno prihvaća spasonosnu zapovijed poslušnosti, poko- 
rava se i ponizno pada ničice k njegovim nogama. Njih sam preblagi 
pastir podiže i kao majka sinove s ljubavlju grli, jedne ljubi, druge 
učvršćuje onom proročkom riječju: »Povjeri ]ahvi svoju brigu, ion će 
te pokrijepiti (usp. Ps 55,23)«. Ovu je riječ često govorio svima koje 
je slao. Tako je htio svu brigu braće uputiti na Gospodina, tako se 
pobrinuo da im prepriječi pogrešan i nezasitan put prema pohlepi, 
tako ni novci o pojasu (usp. Mk 6,8) ne oslobađaju srce posvema 
briga za sutra. 

20. Šestoricu njih, dakle dva po dva, odvoji za razne krajeve da 
navješćuju mir i pokoru, a zadržavši jednoga sa sobom i sam ode u 
drugi kraj svijeta. Ali očinsku ljubav, koja nije podnosila da novo po- 
tomstvo dugo bude odsutno, stade nedugo poslije tištati silna žud- 
nja da ih vidi. Da bi dobio što je bio poželio, uteče se uobičajenoj 

molitvi: i tako je zavrijedio od Gospodina čuti kako će se uskoro svi 
iznenada i čudesno skupiti u jedno (usp. Iv 1 1,52). Kad se pak tako 
skupiše, nije čudno što se dobri otac radovao u svojim sinovima. I 
sinovi su se veselili očevoj radosti, pa diveći se i veseleći složno su 
slavili Stvoriteljevu veličajnost. On pripovijedaše kojim je slijedom 
Gospodin ispunio njegovu želju. Oni su pak pripovijedali o dobro- 
činstvima od Boga im udijeljenim i ponizno su u svemu optuživali 
sami sebe za nezahvalnost. - A nakon toga ovom se stadu malom 
(usp. Lk 12,32) pridružiše četiri druga prikladna muža, i tako se 
broj braće pope na dvanaest. Stade se dakle glas o svetomu mužu 
i njegovima dalje širiti. A jer su se nepristrano (usp. 1 Pt 1,17) rado- 
vali obraćenju grešnika, svakodnevno se množila njihova radost u 
Gospodinu. 


ČETVRTO POGLAVLJE 

Kako je od pape dobio Pravilo i dopuštenje da propovijeda, 
kako je u pustu mjestu nahranjen, 
kako je odlučio trajno biti siromašan i bližnjima koristiti 
te kako je njega i njegove drugove sačuvala stroga budnost 

21. Kad je dakle blaženi Franjo vidio kako postupno raste broj 
braće, potpunije im je izložio naum svoga srca i tajnu božanske 
objave. U kratku im je obliku napisao Pravilo, umetnuvši u nj riječi 
svetoga evanđelja: težio je za evanđeoskim savršenstvom koliko god 
je mogao. Ali želeći da vrhovni svećenik potvrdi ono što bijaše na- 
pisao, uze sa sobom (usp. Mk 14,33; Lk 18,31) jedanaestoricu koju 
imaše i sam kao dvanaesti krenu s njima u Rim. Kad dođe onamo, 
pristupi jednome od biskupa kardinala, mužu prokušanu i razbori- 
tu, pa mu po redu pobliže izloži razlog svoga dolaska. Kardinal briž- 
no sasluša pothvat Kristovih siromaha; premda tako pohvalan naum 
s pravom odobravaše, prvo im savjetova da prihvate pustinjački ih 
monaški život. Ah sluga Kristov postojano i uporno ostade pri onom 
što započe, pa što mogaše poniznije, odbi ovo nagovaranje. On na- 
pokon uz Gospodinovu suradnju (usp. Mk 16,20) ustraja sve dotle 
dok odanim zauzimanjem toga istog biskupa vrhovni svećenik to 
ne ču. - Blaženog je muža i božanska Providnost pratila u svemu 
što je činio i čestim objavama i viđenjima činila ga sigurnim. I u to 
je vrijeme vidio viđenje koje je njegovu naumu obećavalo odobrenje 
gospodina pape: vidio je naime neko veliko stablo i čudesno visoko 
(usp. Dn 4,7), kojemu vrh on lagano rukama savi do zemlje. To 
je doista poshje očito potvrdio ishod stvari time što se najizvrsniji 
i plemeniti muž, to jest papa Inocent III. sagnuo da se spusti do 
siromašna muža. - Davši dakle dvanaestorici braće rado pristanak 

0 potvrdi Pravila i davši im nalog da propovijedaju pokoru, vrhovni 
svećenik s radošću ih otpusti udijelivši im blagoslov. A obećao im je 

1 još veće stvari kad se ubuduće namnože. 

22. S pravom dakle smatrajući velikim to što je od Kristova na- 
mjesnika dobio tolika dobročinstva, blaženi Franjo je za sve zahvalio 
božanskoj blagosti. Nakon što je posjetio grob apostolskih prvaka i 
ondje se pomolio, sa svojim je drugovima otišao iz grada. - Primlje- 
ni ga je dar pokretao naprijed, da možda ne ostane nezahvalan, te 
je počeo s braćom razmatrati pobožne odluke, kako da opslužujući 
Pravilo prvo sami napreduju u rastu vrlina, a potom kako da izgra- 
đujući bližnje Gospodinu privrijede kamate od povjerene mne. 17 
- Dok su pobožno raspravljali o tome i o sličnim stvarima, dođoše 
u poodmakli sat dana u nekipust kraj (usp. Mt 14,15), gdje su, kako 
se činilo, bili lišeni ljudske pomoći premda im je zbog naporna puta 
trebala tjelesna okrepa. No božanska Providnost nije ostavila svojih 
siromaha: ona im je na čudesan način dala kruha po nekome tko je 
iznenada došao i odmah nestao. I tako jedući i ujedno se čudeći za- 
hvališe Gospodinu; i veoma ojačani nastaviše započeti put. Dođoše 
dakle u neko samotno mjesto blizu grada Orte, gdje ostadoše oko 
četrdeset dana veoma oskudijevajući u svakodnevnim potrepština- 
ma. Neki su od njih u onome gradu prosili. Ondje su oni s velikom 
radošću obnovili početke svetoga siromaštva i utvrdili ga vječnim 
zavjetom. 

23. Došavši nakon toga u Spoletsku dolinu, revnitelji nove pra- 
vednosti vodili su svetu raspravu o tome trebaju li boraviti u pustim 
mjestima ili radije među ljudima. A sveti muž Božji, ne pouzdaju- 
ći se u svoj trud, prije svih pothvata pobožno se i ustrajno molio i 
ondje nepogrešivo učio što da čini, pa vođen božanskom revnošću 
izabrao je da radije radi za dobro bližnjih nego da živi samo sebi. - 
Tada sveti Franjo, u Gospodinu ojačan, poče apostolskom vlašću r 
više pouzdanja postupati (usp. Dj 9,28), pa obilazeći gradove, sela i 
utvrde (usp. Mt 9,35) vrlo je odlučno propovijedao pokoru. Osobito 
je pazio na to da sam u svemu bude neporočan (usp. Tob 10, 12; 2 Kor 
6,4) kako ne bi morao istinu pokrivati laskavim riječima. Učeni su 
se ljudi divili snazi riječi onoga koga čovjek nije poučio, gledajući 
kako hrpimice k njemu hrle ljudi plemićkoga i neplemićkoga roda, 
bogati i siromašni, i mudro upiru pogled u njega kao u novu zvijez- 
du koja se rađa u tami. On naime svaki stalež, stanje, dob i spol na 
prikladan način poučava spasenju, svima određuje pravilo življenja. 


17 Mna je grčki srebrni novac (latinski mina, a hebrejski maneh). Ujedno je to i mje- 
ra za težinu (500 grama), kao i računska novčana jedinica. 

Crkva danas zbog trostruke vojske onih koji će se spasiti radosno 
slavi njegovo sretno vodstvo sljedbenika obaju spolova. - Osnovao 
je naime, što smo gore dotaknuli, tri reda. Od njih je sam prvi red 
smatrao najizvrsnijim nad svima po zavjetu i odjeći, a nazvao ga je 
i Redom manje braće, kao što je u Pravilu napisao. I drugi, koji je 
gore spomenut, Red siromašnih gospođa i djevica, od njega sretno 
poteče. A treći, red znatna savršenstva, zove se Redom pokornika; 
zajednički klericima i laicima, djevicama, neoženjenima i oženjeni- 
ma, on spasonosno obuhvaća oba spola. 

24. Tko bi pak mogao do u pojedinosti ispripovjediti kako je 
sam blaženi Franjo Red manje braće sačuvao sjajno im prednjače- 
ći u svim vrlinama, kako je svoju braću i sinove poučio svemu što 
spada na vjernost Redu? Od svoje učiteljice, milosti Duha Svetoga, 
dovoljno poučen u svemu što je savršeno, svako je savršenstvo htio 
iskusiti na samome sebi. Zato je braću svim stvarima poučavao prvo 
djelima, a poslije ih je često na to upućivao i milim govorom. 

A kako su i braća, osobno vojujući pod tolikim vojskovođom, po 
njegovu primjeru i poučavanju napredovala u svakom savršenstvu, 
smatram da radije treba prešutjeti nego usprkos mnogom govoru 
reći malo. Blaženi je muž naime u najvišoj budnosti straiario nad 
sobom (usp. Iz 21,8) i nad svojom braćom. Neprestano je veoma 
brižno pazio da ne budu možda izloženi ne samo nekoj očitoj navali 
grijeha nego da se i neka tajna misao ne izrodi u manu, pa i da se pod 
izlikom vrline ili zbog potrebe ne uvuče kakva varka, ili da možda 
kroz neoprezne otvore vanjskih osjetila u unutarnjeg čovjeka ne uđe 
smrt. - Nije dopuštao da ni na njemu ni na drugima prođe nekažnje- 
no nešto što zavređuje kaznu, kako labava ruka ne bi uvela mlakost 
nehaja. Zaista je samome sebi tako strogo sudio da bi u zimsko doba 
- ako bi ga, kao što se događalo, spopala kušnja tijela - legao na mje- 
sto puno leda ih snijega sve do uzmaka nedopuštena poriva. 

25. Dok su gledah kako on sebe tako kažnjava, bijaše to i drugoj 
braći poticaj da čine shčne stvari. Čovjek je Božji, kao što je reče- 
no, tako strogo suzbijao ne samo tjelesne porive nego je i tjelesna 
osjetila zakračunao veoma sigurnim zasunima kako ne bi upijala što 
isprazno. - Dok je naime boravio u mjestu zvanom Rivotorto blizu 
Asiza, prolazio je onuda car Oton s velikom svitom i raskoši u Rim 
na krunidbu. Iako je sa svojom braćom boravio u kohbi pored puta, 
blaženi Franjo je odlučio da ni sam ni itko od njegovih ne iziđe da 
vidi cara ni da ga barem pogleda iz kohbe; samo je jednom od njih 
zapovjedio da caru hrabro javi kako će ta slava kratko trajati (papa 
Inocent III. u Rimu je 4. X. 1209. okrunio cara Otona IV, ah je on 
već 18. XI. 1210. svrgnut s vlasti). 

26. Taj najistinskiji revnitelj siromaštva bijaše se sa svojom bra- 
ćom sklonio u neku napuštenu kuću da se ondje koliko-toliko obra- 
ne od žege i kiše. Kuća doista bijaše toliko tijesna da u njoj nisu 
mogli prikladno počivati. Pa ipak, tjesnoća mjesta nije stijesnila širi- 
nu srca tako da ondje ne bi mogli u najvećoj oskudici veselo živjeti 
i ustrajati u trajnom zahvaljivanju i hvali (usp. Iz 51,3). - Sveti muž 
čak po podnicama pisaše imena braće, da netko drugoga koji je htio 
spavati ili moliti ne bi morao nimalo uznemirivati, nego da bi svatko 
znao dodijeljeno mu mjesto. - Ali jednoga dana u mjesto dođe neki 
čovjek s magarcem, pa hoteći ući u kolibu da potraži hladovinu, da 
bez otpora slobodnije uđe, ovako reče magarcu: »Uđi, još ćemo 
ovom mjestu učiniti dobro.« A čovjek Božji teško podnoseći riječ i 
nakanu došljaka (povjerovao je naime kako su se ondje skupili da 
grade kuće i da proširuju i prisvajaju kutak), smjesta ostavi kućicu i 
preseli se u mjesto zvano Porcijunkula, gdje je obnovio crkvu slavne 
Djevice. 


PETO POGLAVLJE 

Kako je braću poučio da mole 
i također što da vjeruju i opslužuju; 
o poslušnosti i jednostavnosti braće 
i o utjehama koje su imala po njemu; 
i o njegovoj preobrazbi i proročkom duhu 

27. U ono vrijeme zamoljen od braće da ih pouči o molitvi, blaže- 
ni Franjo ih jednostavno pouči ovom obliku govoreći: »Kad molite, 
govorite : Oče naš« (usp. Lk 11,2; Mt 6,9) i »Klanjamo ti se, Gospo- 
dine Isuse Kriste, u svim crkvama tvojim koje su na cijelome svijetu, 
i blagoslivljamo te jer si svetim križem svojim svijet otkupio«. To su 
sama braća jednostavno izvršavala i jednostavnu su riječ smatrala 
zapovijeđu pod poslušnost. Zato su se naklanjali i crkvama koje su 
mogli tek iz daleka vidjeti, klecah na zemlju i klanjah se kako su 
bih poučeni. - Braća tada nisu imala svećenike svoga reda pa su se 
ispovijedala dijecezanskim svećenicima, dobrim i lošim bez razlike. 
Nisu se osvrtah na grijeh na kojemu od njih, nego su po primjeru i 
pouci svetoga oca svima iskazivah najveće poštovanje. 

28. A ovo je ovaj čovjek katolički i sav apostolski u svom pro- 
povijedanju prvenstveno zahtijevao: da se vjera Rimske crkve čuva 
neokrnjena i da se, zbog dostojanstva Gospodnjega sakramenta koji 
nastaje po službi svećenika, najveće poštovanje iskazuje svećenič- 
kom redu. Poučavao je da treba veoma poštovati i učitelje božan- 
skog zakona i sve crkvene redove. - A jednostavnost braće bijaše 

tolika da je jedan brat, kad mu je neki svećenik koji je bio na zlu 
glasu rekao: »Pazi da ne budeš licemjer!«, najtvrđe vjerovao da je 
licemjer, jer je smatrao kako svećenik ne može lagati. Budući da je 
spomenuti brat zbog toga dugo bio veoma uznemiren, napokon se 
utješio na prokušanu riječ (usp. Ps 119,140) svetoga oca - njom je 
često izgonio svaki oblak iz srdaca braće - koji je mudro opravdao 
riječ i namjeru svećenikovu. 

29. U to se vrijeme jednostavnost braće tješila i čestim obja- 
vama, koje su doista zasluženo primala zbog prisutnosti takvoga 
oca. Kad se naime blaženi Franjo jedne noći udaljio od braće, gle, 
oko ponoći, dok su jedna braća počivala, a druga se molila, na vra- 
tašca kuće uđoše ognjena kola (usp. 2 Kr 2,11) i kućicom se više 
puta obrnuše amo i tamo, a iznad njih golema kugla u obliku sunca 
svojim sjajem rastjera i samu noćnu tminu. Kad se pak svi sabra- 
še i jedni druge s velikim strahom ispitivahu što to bijaše, dogodi 
se nešto vrijedno slavna spomena: snagom toga čudesnoga svjetla 
uzajamno im se razotkrila savjest. Spoznaše dakle da to bijaše duša 
presvetoga oca, koja je - zbog osobite njegove čistoće - zaslužila 
da se ovako preobražena pokaže na utjehu njegovih sinova. Doista 
je ovaj svetac trostruke vojske, o kojoj je gore bilo riječi, zaslužio da 
se s pravom zove kola i kočijaš (usp. 2 Kr 2,12), on koji je u obliku 
sunca vožen na ognjenim kolima, živeći još u smrtnom tijelu dobio 
povlasticu preobrazbe. - Vrativši se dakle u tijelu k svojoj braći, 
čovjek je Božji stao potanko istraživati tajne njihovih savjesti, koje 
mu - kako su često iskusili - nisu bile skrivene. O, stvari u naše 
vrijeme doista vrlo čudne i radosne, da slab čovjek prosuđuje tajne 
tuđih duša! Mnogima je naime ovaj slavni muž otkrio tajne srda- 
ca (usp.l Kor 14,25) njihovih; mnogo je puta znao čine i odsutne 
braće, pa je jednima u snu zabranio da ne čine to ili to, a drugima 
zapovjedio da čine ovo ili ono. - Također je unaprijed vidio i naja- 
vio pogubna zla mnogih koji su naizgled bili dobri, ah i prorekao 
buduće darove milosti onih koji su izgledah zh. Uistinu je u njemu 
prebivao dvostruki duh (usp. 2 Kr 2,9) proroka, koji se očitovao i 
za života po tolikim čudesima, kao što ćemo dijelom vidjeti, a i 
o budućnosti je prorekao toliko stvari, od kojih ćemo malo njih 
pripovjediti. 

30. Čovjek je Božji također češće udijeho svojoj braći utjehe du- 
hovne radosti, u kojima je bio tijelom doduše nenazočan, ali nazočan 
duhom (usp. 1 Kor 5,3). - Ukratko ću pripovjediti jednu od mnogih 
utjeha. Kad je naime jednom prilikom brat Ivan iz Firence slavio 
kapitul u provinciji, gdje ga je blaženi Franjo postavio za provincijal- 
noga ministra, tome je kapitulu prisustvovao onaj časni brat Antun, 

koji je sada sveti i slavni Kristov priznavalac. Taj je svetac, pun Duha 
i mudrosti (usp. Dj 6,3), izlažući stranice Svetoga pisma okuplje- 
noj braći zanosno govorio riječ pobude na temu: »Isus Nazarećanin, 
kralj židovski« (usp. Iv 19,19). Neki brat imenom Monaldo, sve- 
ćenik, muž jednostavan i slavan zbog uresa mnogih vrlina, okrenu 
svoje lice prema kućnim vratima i tjelesnim očima vidje kako blaže- 
ni Franjo lebdeći u zraku, rukama raširenim kao na križ, blagoslivlje 
prisutnu braću. I odmah je svima ulivena tolika duhovna radost da 
je samo iskustvo na udivljenje svih činilo vjerodostojnim ono što je 
poslije isti svećenik pripovijedao o tom viđenju. 

31. A kako je često otkrivao tajne tuđih srdaca, neka bude do- 
voljno pripovjediti jedan od vrlo mnogo primjera. Neki brat ime- 
nom Ricerije, plemenit kako rođenjem tako i vladanjem, tolikima 
je smatrao zasluge blaženoga Franje da je vjerovao kako netko do- 
ista zavređuje božansku milost ako dobije dar dobrohotnosti sa- 
moga sveca, ili ako netko takav dar ne dobije, kako jednako tako 
zavređuje srdžbu Božju. Pa budući da je žarko želio dobiti dar pri- 
jateljstva s njim, silno se uplaši (usp. Post 32,8) da sveti čovjek u 
njemu možda ne otkrije kakvu tajnu manu, zbog čega bi se moglo 
dogoditi da se još više udalji od njegove naklonosti. Dok se dakle 
rečeni brat neprestano i teško mučio takvom bojazni, a nikome nije 
povjeravao svoje razmišljanje, dogodi se da jednoga dana po obi- 
čaju dođe u ćelijicu u kojoj se blaženi Franjo molio. Čovjek Božji 
primijeti njegov dolazak i ujedno mu spozna osjećaje, ljubazno ga 
dozva k sebi i ovako mu reče: »Neka te, sinko, ubuduće ne muči 
nikakva bojazan, nikakva kušnja, jer si mi veoma drag i među onim 
posebno dragima tebe ljubim posebnom ljubavlju. S pouzdanjem 
dođi k meni kad poželiš i od mene otiđi po svojoj volji.« Brat se 
veoma začudi i obradova riječima svetoga oca; i otada je, siguran u 
njegovu ljubav, čak rastao u milosti spasiteljici (usp. Tit 2,11), kako 
je vjerovao. 


ŠESTO POGLAVLJE 
O opsluživanju siromaštva, umjerenosti 
i čudesnoj strogosti njegova života; 
i kako je izbjegavajući hvalu ljudi 
htio da ga smatraju najnevrednijim 

32. Sveti Kristov priznavalac Franjo svom je pomnjom pazio 
da ne bi, prekoračujući granice svetog i najvećeg siromaštva, ni 
na koji način posezao za suvišnim stvarima. Stoga je, uvijek više 
naginjući oskudici nego obilnoj dostatnosti ili prekomjernosti, u 

kući jedva ostavljao barem zdjelicu. - Što da reknemo o biranim 
jelima i pijenju vina, a što o suvišnim drugim stvarima makar i 
nevrijednima kad je veoma rijetko jeo kuhanu hranu, a miješao 
ju je s pepelom i hladnom vodom, pa ni same vode nije dovoljno 
pio? Tvrdio je naime kako je vrlo teško zadovoljiti potrebu, a ne 
podleći nasladi. Kad je obilazeći propovijedao pokoru, pa pozvan 
jeo u kućama svjetovnjaka, često je prividno jeo meso. On je me- 
đutim donosio ruku do usta, ali samo zbog riječi evanđelja koja 
kaže: Jedite i pijte što se kod njih nađe (usp. Lk 10,7), prerijetko bi 
što okusio, a ostatak bi oprezno i brižljivo stavljao u rukav. - Kad 
je morao spavati, krevet mu bijaše gola zemlja prekrivena samo 
tuničicom. Cesto je pak spavao ne ležeći, nego sjedeći, naslonivši 
glavu na drvo ili kamen. - Dogodilo se da je jedanput zbog bolesti 
jeo piletinu. Kad je pak prikupio snagu, nekom je bratu najstrože 
zapovjedio da mu oko vrata sveže uže pa ga kao lopova vodi po- 
sred grada Asiza i poput telala glasno viče: »Evo, gledajte izjelicu 
koji se najeo kokošjeg mesa, koje je jeo potajno da vi ne doznate«. 
Dogodilo se da su mnogi, nabasavši na taj čudni prizor, doista ža- 
losno plakali i sebe proglašavali najbjednijima jer su se svakodnev- 
no odavali nasladama. 

33. Mnoge je stvari također često na taj način činio kako bi i 
sam sebe savršeno prezreo, a i druge naveo da ga prezru. Ah i ovaj 
najistinskiji preziratelj samoga sebe, premda je zasluženo slavljen od 
sviju (usp. Lk 4,15), smatrajući sam sebe najnevrednijim, na čude- 
san je način u javnosti otklanjao naklonost ljudi. Kad je naime čuo 
da ga ljudi uzdižu i hvale, teško to podnoseći, nekom je bratu pod 
poslušnost zapovjedio da ga idući uza nj žestoko napada pogrdnim 
riječima i protiv laži onih koji ga hvale iznosi riječi istine. Dok ga 
brat preko volje nazivaše seljakom i beskorisnim najamnikom, taj 
se najsvetiji čovjek veselo odobravajući osmjehnu i ovako odgovori 
onome koji ga je korio: »Blagoslovio te Jahve (usp. Ps 128,5), sinko 
predragi, jer govoriš najistinitije stvari, i to treba da čuje sin Petra 
Bernardonea!« - I želeći da ga svi smatraju savršeno nevrijednim, 
nije se stidio u javnoj propovijedi priznavati svoje grijehe. I ako bi 
o nekome brzopleto pomislio što loše, priznao bi to onome o kome 
je bio pomislio i ponizno od njega zatražio oproštenje. Iz toga će i 
onome tko slabije shvaća biti jasno kako je taj muž izbjegavao riječi 
mrmljanja i kuđenja. Što da se još rekne? Želeći u svakoj vrsti sa- 
vršenstva dospjeti do najvišeg vrhunca, najvećma je izbjegavao na- 
klonost ljudi, i da po svjedočanstvu savjesti unutra posjeduje posudu 
posvećenja, postao je samome sebi izvana kao razbijena posuda (usp. 
Ps 31,13). 

SEDMO POGLAVLJE 
Kako je želio biti mučenik, 
kako je oslobodio mornare opasnosti na moru 
i kako se ponašao pred sultanom 

34. Goreći najžarčom žudnjom za mučeništvom, blaženi Franjo 
je šeste godine svoga obraćenja htio otići u sirijske krajeve, da on- 
dje Saracenima naviješta evanđelje Isusa Krista. Poduze dakle to 
putovanje u Siriju, ali - jer su puhali suprotni vjetrovi - lađa kojom 
je plovio pristade u slavenskim krajevima. 18 Pa čuvši od mornara 
da ona lađa te godine ne može doploviti u Siriju, osujećen u svojoj 
želji, ukrca se u drugu lađu koja je plovila u Ankonu - mornari su 
mu jedva dopustili da se ukrca jer su se bojali da putovanje neće 
biti plaćeno - na kojoj Jahve po njemu čudesima svojim spomen po- 
stavi (usp. Ps 1 1 1,4). Kad naime nastade teška i dugotrajna oluja na 
moru, samim je mornarima nakon mnogih napora napokon pone- 
stalo i hrane: tada su izbjegli nalet smrti uz pomoć onoga kojemu su 
prije uskraćivah ukrcaj zbog straha od oskudice živežnih namirnica. 
Blaženi Franjo je naime, a Bog mu je to providio, potajno ukrcao 
neke stvari, iako ne toliko toga da bi ikako bilo dovoljno mnogim 
ljudima. Te su se stvari tada po njegovim zaslugama, božanskom 
snagom, toliko umnožile da su obilno podmirile potrebe sviju sve 
do ankonske luke, premda je ostalo više dana putovanja. Vidjevši 
to, mornari su neizmjernu hvalu iskazali blagosti Stvoritelja sviju 
stvari, koji ih je po sluzi svome Franji oslobodio smrtne opasnosti. 

35. Čim je sveti muž s mora sišao na kopno, stao je opet sijati 
sjeme božanske riječi, od kojega je ubrao plod, jer ga je slijedilo više 
prikladnih muževa. - Ah još uvijek se u njemu nije ugasio žar za mu- 
čeništvom. Kad je malo poshje krenuo u Maroko da Kristovu vjeru 
propovijeda miramamoknu i njegovim dvorjanima, jedno je vrijeme 
tako žestoko tome hitao da je, opijen Duhom sam trčeći naprijed, 
ostavio i druga s kojim je putovao. I kad je sa svim žarom napre- 
dovao sve do Španjolske, vratio se opet u Itahju, jer je Gospodin 
za spas mnogih drugih drukčije odlučio, stajući mu na put veoma 
teškim tjelesnim bolestima. 

36. A kad je došao, malo se zadržao u Svetoj Mariji Porcijunkul- 
skoj. U to je vrijeme u Red primio i neke obrazovane ljude i plemi- 


»Počevši od ranog srednjeg vijeka pa do XIII. stoljeća, 'Slavenima’ su se nazivali 
svi Slaveni uopće, ali to se ime posebno i najobičnije davalo Hrvatima kao Slavenima 
najbližim romanskim zemljama«. D. Mandić, Franjevačka Bosna. Rim 1968, str. 27 
(op. prevoditelja). 

će, za koje se brinuo dostojno i dolično posebnom razboritošću: 
njome se on čudesno odnosio prema drugima. - Nadalje, iako je 
sveti muž protiv svoje volje bio prisiljen odgoditi naum, ipak nije 
odustao od početnoga žara za mučeništvom, dok napokon u trina- 
estoj godini svoga obraćenja nije otišao u sirijske krajeve. I premda 
su se tada svakodnevno vodile bitke između kršćana i nevjernika, 
on se ipak pouzdaj ući se u Gospodina (usp. Fil 2,24) ni uz očitu opa- 
snost nije bojao pristupiti k sultanu. Podnijevši mnogo teških batina 
i nepravdi prije nego je stigao, napokon je dospio pred lice samoga 
sultana. Bilo bi predugo pripovjediti s kojom je postojanošću duha 
pred njim ustrajao i kolikom je rječitošću odbio riječi onih koji su 
pogrđivali kršćansku vjeru. Sultan ga je pak primio s velikom čašću 
i ponudio mu mnoge veoma skupocjene darove. A kad ih je svetac 
Božji omalovažio kao kakve nečiste stvari, sam mu se sultan zadi- 
vio kao čovjeku različitom od svih i tim je pažljivije slušao njegove 
riječi. - Ali svim tim stvarima blaženi čovjek nije ostvario svoju želju. 
Za njega je Gospodin na još čudesniji način kao povlasticu posebne 
milosti sačuvao to da nosi znamenja njegovih rana. 


OSMO POGLAVLJE 
Kako je propovijedao pticama; 
i kako su mu se pokoravale nerazumne životinje 
i k njemu se s pouzdanjem utjecale; 
i o vodi koja je za nj pretvorena u vino 

37. Dok je blaženi Franjo, čovjek pun golubinje prostodušnosti, 
jednom prilikom po običaju putovao Spoletskom dolinom, dogodi 
se da nedaleko od grada imenom Bevagna vidje kako leti veliko 
mnoštvo ptica raznih vrsta. I jer je iz posebne ljubavi prema Stvori- 
telju čudesno volio i sva stvorenja, ostavivši drugove na putu, brzo 
potrča prema mjestu gdje skupa zastadoše pa ih, po svom običaju, 
pozdravi kao da imaju ljudski razum. I vidjevši kako zbog njega ne 
odlaze s toga mjesta, diveći se dođe sve do njih. Ali ni tada dok se 
približavao, čak nijedna od njih ne ode. Pun dakle velike radosti, 
čovjek ih Božji brižno opomenu da budu pozorne na riječ Gospod- 
nju, pa im među više drugih stvari jednostavno iznese nešto slično 
ovome: »Sestre moje ptice, treba da mnogo hvalite i ljubite svoga 
Stvoritelja, koji vas odijeva perjem, koji vas krilima uzdiže iznad 
zemlje, koji vam kao plemenitijima među stvorenjima daje boravi- 
šte na čišćem zraku; koji vas - iako ne šijete, ne žanjete niti sabirete 
u žitnicu (usp. Mt 6,26) - bez vaše brige hrani i obilno proviđa sve 
što vam je potrebno«. Same pak ptice, otvorenih kljunova, raširenih 
krila i istegnutih vratova, na svoj se način čudesno radujući, gledahu 

sveca Božjega koji to izlagaše i, činilo se, pozorno slušahu njegove 
riječi. A sveti Franjo , prolazeći između njih (usp. Lk 4,30) tamo-amo, 
doticaše ih tunikom kako je želio. Nisu se one ni s mjesta pomakle 
dok on nije otišao pošto ih je blagoslovio znakom križam i otpu- 
stio ih. - Tada se pred braćom stade ispričavati za velik nemar što 
je sve dosad propuštao propovijedati pticama. Od toga je vremena 
dakle čovjek Božji, na čijim je usnama uvijek bila hvala, navlastito 
hvala Stvoritelju, sam hvaleći poticao na hvalu ne samo ljude nego 
je brižno pozivao i ptice i zvijeri i sva druga stvorenja, nazivajući ih 
braćom i sestrama, da hvale Tvorca svega. 

38. Ali i on koji se sav podvrgao migu Stvoriteljevu, prizivljući 
ime (usp. Dj 22,16) Svevišnjega, s pravom zapovijedaše stvorenji- 
ma nižima od sebe, pa često iz samoga iskustva spozna kako mu se 
pokoravaju. - 1 da pripovjedim malo od tih mnogih zgoda, dogodi 
se jednoga dana u gradu imenom Alviano ovo: kad je htio skuplje- 
nu puku izlagati riječ Božju, nisu ga mogli čuti od lepeta mnoštva 
lastavica koje su se ondje gnijezdile. Dok su one tako cvrkutale, 
ovako im prozbori: »Sestre moje lastavice, već je vrijeme da i ja 
govorim, jer ste vi doista sve dosad govorile. A odsad pa sve dok 
ne. svrši riječ jahvina (usp. 2 Ljet 36,22) posve prestanite govoriti«. 
A one, kao da posjeduju razum, odmah ušutješe i ne pomakoše se 
s onog mjesta dok se propovijed ne svrši. Vidjevši to čudo, svi koji 
bijahu prisutni slavili su Boga i željeli su dotaknuti barem odjeću 
blaženoga čovjeka. 

39. A bježale su često k blaženome Franjo i šumske zvijeri, kao u 
najsigurniju luku i, kao da ih je vodio razum, spoznavale su njegov 
osjećaj dobrote prema sebi. - Kad je naime boravio u gradu po ime- 
nu Greccio, vidio je kako neki brat na užetu vodi zečića uhvaćena 
živog. Ganut velikom ljubavlju prema njemu, taj veoma blagi muž 
ovako reče: »Brate zečiću, dođi k meni! Zašto si dopustio da te 
ovako prevare?« Pušten od brata, on smjesta s pouzdanjem otrča 
k čovjeku Božjem i poput pitome životinje počinu u njegovu krilu. 
Koliko god ga je puta blaženi muž spustio na zemlju da ode, toliko 
je puta dotrčao natrag k njemu ne tražeći druge slobode, dok bla- 
ženi Franjo napokon nije zapovjedio braći da ga odnesu u obližnji 
lug. - Kad je nekom zgodom boravio na otoku Peruđinskog jezera, 
nešto je slično tomu učinio i s kunićem, životinjom koju je teško 
pripitomiti. 

40. Isto tako, kad je jednom prilikom sjedio u lađi na Rietinskom 
jezeru, dali su mu živu jednu oveću ribu pučki zvanu tinca (linjak). 
Nju taj sveti muž uze radosno i nježno, ne da je pojede, nego da joj 

vrati slobodu. Nazva je sestrom ribom, pomoli se i blagoslovi ime 
]ahvino (usp. Ps 1 13,2) pa je vrati u vodu. Dok je on još bio zabav- 
ljen molitvom i hvalama, igrajući se u vodi riba se ne udalji od lađice 
dok joj ne dopusti blaženi Franjo pošto je svršio molitvu. 

Tako je dakle slavni Kristov priznavalac zapovijedao ne samo 
živim bićima, to jest zvijerima i pticama, o čemu bi bilo predu- 
go pripovijedati pojedinosti, nego je Gospodin i neživim tvarima 
promijenio narav da bi mu se pokoravale. - Od događaja sličnih 
ovima rado ćemo ukratko pripovjediti jedan. Kad je naime taj sveti 
muž u samotištu Sant’ Urbano jednom prilikom bio teško bole- 
stan, voda mu se čudesno pretvorila u vino. A kad ga je okusio, 
dogodilo se da je zadobio zdravlje tako lako te nitko nije dvojio 
kako je to Božje čudo. 


DEVETO POGLAVLJE 
O njegovoj ljubavi prema svim stvorenjima 
zbog ljubavi prema Stvoritelju; 
i koliko je poštovanje iskazivao Božjem imenu 
i njegovim riječima; i o sućuti sa siromasima 

41. Duh blaženoga Franje bijaše ispunila tolika slast ljubavi pre- 
ma Bogu da ga je obuzimala najnježnija ljubav prema svim stvore- 
njima, jer je u svemu gledao Stvoriteljeva djela vrijedna divljenja. 
Među njima je ipak posebno ljubio ona koja su, očito, po naravi 
jednostavnija i blaža, kao što su ovce, te se njihova imena zbog 
neke sličnosti u Pismu pridijevaju Kristu. Prolazeći naime nekom 
zgodom kroz Ankonsku marku s bratom Pavlom, koga ondje bijaše 
postavio za ministra (usp. Dj 26, 16), vidje na paši jedno poveće stado 
jaraca i koza i među svim blagom već spomenuta stada jednu jedi- 
nu ovčicu kako brsti. Ugledavši je strašno jecajući reče bratu: »Ne 
vidiš li ovu jednu jedinu ovčicu kako skromna ide među jarcima i 
kozama? Tako se doista Gospodin naš Isus Krist nevin, blag i poni- 
zan kretao među književnicima, farizejima i svećeničkim prvacima. 
Sinko predragi, platimo dakle cijenu i izvedimo je iz (usp. Ps 136, 1 1 ) 
stada koza«. 

42. A kad su stajali zabrinuti za otkup ovce jer nisu imah ništa 
do jeftinih tunika, gle, neki se trgovac u prolazu rado ponudi za 
to, plati cijenu i tu ovcu ostavi svetome čovjeku. On je radosno 
povede sa sobom u grad zvani Osim, kamo je išao, i kao gost svrati 
k biskupu onoga mjesta. Kad se dakle biskup isprva začudi zašto 
sa sobom vodi ovčicu, stade o njoj razvijati dugu prispodobu, dok 
i sam biskup ne poče zahvaljivati Svevišnjemu veoma dirnut tako 

jednostavnom čistoćom čovjeka Božjeg. - A sljedećeg je dana čo- 
vjek Božji prolazio pored jednog samostana gospođa u mjestu San 
Severino, gdje je tim Kristovim sluškinjama ovčicu povjerio. One 
su je zbog poštovanja prema svecu najpobožnije primile i dugo je 
vremena marno hranile, dok napokon nisu od njezine vune otka- 
le tuniku i poslale je blaženome mužu kao najdraži dar od sestre 
ovčice. 

43. Drugom prilikom prolazeći tom istom markom s već spo- 
menutim bratom kao pratiocem, naiđe na putu na nekog čovjeka 
koji je na ramenima nosio dva janjčića da ih proda. Kad pobožni 
muž začu kako bleje, iz dubine se potrese utroba njegova (usp. 1 Kr 
3,26), primače se i nježno ih pomilova kao majka uplakane sinčiće. 
A čovjeku reče: »Zašto moju braću janjčiće ovako vezane i obješene 
mučiš?« On odgovori kako ih nosi na tržnicu jer mu treba novac; a 
kad na pitanje što će s njima poslije biti čovjek odgovori kako će biti 
zaklani, svetac reče: »Nipošto! Radije uzmi ovu kabanicu kojom se 
ogrćem, a braću moju janjčiće meni ostavi!« Onaj čovjek rado pri- 
stade. Mnogo je više naime vrijedila kabanica, koju je čovjek Božji 
zbog studeni toga dana posudio od nekog odana prijatelja. Uzevši 
dakle janjčiće, zabrinu se što da s njima čini. Posavjetovavši se na- 
pokon s bratom drugom, predade ih na čuvanje onom istom čovje- 
ku i zabrani mu da ih ikad proda ili ozlijedi. 

44. Ali ne samo ovakvim životinjama i vrednijim stvorenjima 
nego i drugim nevrijednim i najmanjim bio je slično privržen i s nji- 
ma suosjećao. Budući da se naime o Stvoritelju čita: A ja, crv sam, a 
ne čovjek (usp. Ps 22,7), i crviće je često pobirao s puta da ne budu 
zgaženi. A i pčelama je zimi davao jako vino ili med da ne umru. 
Brižljivo je motrio i na učinak ne samo njihov nego i drugih stvore- 
nja, i u kojih je god mogao zamijetiti što od divljenja, užitka i bilo 
kakve vrijednosti, sve je to pridavao slavi Tvorca svega. Što misliš 
koliko je spoznaje, slasti i milosti crpio zbog Sunca, Mjeseca, svoda 
nebeskog i zvijezda? Koliko je, velim, dok je zbog svega razmatrao 
o moći, mudrosti i dobroti Stvoritelja sviju stvari, crpio istinske spo- 
znaje, slasti i milosti? Doista mislim kako to nijedan smrtnik ne bi 
mogao riječima izreći. - I jer je sve svodio na jedno počelo, zbog 
toga ih je sve nazivao imenom brat i sve ih trajno u hvalama pozivao 
da hvale jednoga Stvoritelja. 

On pak, imenujući ime Gospodnje (usp. 2 Tim 2,19), bijaše iznad 
ljudskog shvaćanja sav potresen, sav radostan, pa se činilo kako je s 
drugoga svijeta. - Zbog toga je Spasiteljevu imenu i iskazivao toliko 
poštovanje da bi ga, gdje god bi ga napisano našao nedolično smje- 
šteno, s poštovanjem podizao i stavljao na dostojno mjesto, kako ne 

bi možda na nedoličnu mjestu ostale Božje riječi ili imena, ili čak 
slova kojima se to piše. 

45. A kojim žarom sućuti misliš da je gorio prema siromaš- 
nim ljudima on koji je tolikom slašću dobrote obasipao ne samo 
nerazumne životinje nego i neživa i najniža stvorenja? Ovaj naime 
istinski patrijarh siromaha, želeći biti najsiromašniji od svih, prem- 
da osim jeftine tunike ništa nije želio imati, ipak nije htio u ovoj je- 
dinoj potrebi poštedjeti samoga sebe, a da i nju više puta ne poželi 
najspremnije dati kome potrebitomu. - Zimi je od bogataša tražio 
i raznu odjeću, koju su oni vrlo rado davali, i to tako da je nije mo- 
rao platiti. Uzevši je davaše je za studeni potrebitima koje je prije 
slučajno sreo. - Najteže mu bijaše ako bi čuo kako se nekom siro- 
mahu riječju ili djelom čini kakva teškoća. Čuvši naime nekom pri- 
likom kako je jedan brat nekog siromaha uvrijedio ovakvom riječju: 
»Pazi da slučajno lažno ne glumiš siromaštvo!«, teško ga je ukorio 
i zapovjedio mu da se gol prostre pred tim siromahom, poljubi mu 
noge i ponizno ga zamoli za oproštenje. Reče naime: »Tko vrijeđa 
siromaha, nepravdu čini Kristu čiji časni znamen nosi, koji se za nas 
dobrovoljno učinio siromašnim na ovome svijetu«. - Premda imaše 
vrlo malo tjelesne snage, ipak je i sam često podmetao svoja ple- 
ća da olakša teret siromaha. Često je iz žarke ljubavi prema njima 
činio i druge slične stvari, koje bi vrijedilo opisati da ne nastojimo 
biti kratki. 


DESETO POGLAVLJE 

O plodu njegova propovijedanja 
i o pobožnosti puka prema njemu; 
i o nekim njegovim čudesima, 
i o svečanosti jaslica i viđenju 

46. U vrijeme kad je sveti muž Božji Franjo, kao što je rečeno, 
propovijedao pticama, nadaleko je i naširoko obilazio gradove i sela 
(usp. Mt 9,35). Božjom je snagom potakao na pokoru srca tolikih 
ljudi da je nekoliko puta po trideset ljudi odjednom primio u habit 
Reda. S toliko se naime želje puk hrpimice k njemu slijegao da se 
s prevelike njegove pobožnosti smatrao sretnim tko bi se uspio do- 
taknuti barem njegovih haljina (usp. Mk 5,28). Dok je ulazio u koji 
grad ili selo, svečano su ga dočekivah uz zvonjavu zvona i s velikom 
radošću složno pljeskali njegovu dolasku. Ponekad su mu izlazili 
u susret s grančicama drveća. Pobijala se zloća krivovjerja, a uzdi- 
zala katolička vjera, koju je ovaj svetac ne samo životom i riječima 
proslavio nego i uzveličao mnogim neobičnim čudesima. Zazivajući 

naime snagu Božjega imena, i svaku je bolest liječio, sjajno je riječju 
izgonio đavle, i nikakva se teškoća u nuždi ili opasnosti nije mogla 
ispriječiti njegovoj molitvi. Premda smo njegova čudesa ostavili za 
jednu opširniju raspravu, ipak ćemo malo njih kratko uvrstiti u ovo 
djelce. 

47. U gradu Toscanelli blaženoga Franju pobožno ugosti neki 
vojnik. Premda mu je već minulo vrijeme dojenja, njegov sin jedinac 
(usp. Lk 7,12) ipak još uvijek ležaše u kolijevci sakat i uzeta cijeloga 
tijela. Vojnik se ponizno prostre pred noge blaženoga muža i uz plač 
ga zamoli za ozdravljenje svoga sina. Ali sluga Božji, smatrajući se 
nedostojnim takve stvari, u početku nipošto ne pristade. Svladan 
upornošću molitelja, napokon se dade na molitvu, a potom učinivši 
znak križa u ime Gospodinovo dječaka pridiie (usp. Dj 3,6.7; 4,10). 
Dječak je pak na očigled svih smjesta ustao i zdrav po sobi hodao 
amo-tamo kako je htio. 

48. Jednom drugom zgodom neki čovjek imenom Petar, u gradu 
koji se zove Narni, dotle se nije mogao služiti nijednim udom da je 
pet mjeseci ležao nepokretan kao uzet, jedino je mogao micati jezi- 
kom i jadno otvarati oči. Čuvši da je blaženi Franjo onamo stigao, 
on odmah posla glasnika k mjesnom biskupu s poniznom molbom 
neka moh slugu Božjega da za ljubav Božju dođe k njemu. Vjerovao 
je naime da će mu se zbog njegove prisutnosti povratiti zdravlje (usp. 
Mt 12,13). Čovjek Božji ganut ljubavlju dođe k njemu i povuče nad 
njim znak križa od glave do pete. I pošto odagna svaku bolest, u sili 
Svevišnjega (usp. Lk 1,35) uspravi ga zdrava. - U tom istom gradu 
očinji je vid bila izgubila neka žena, koja je također radosno zasluži- 
la da joj ga blaženi Franjo povrati čim joj je nad očima načinio znak 
križa. - Neka žena iz grada Gubbia imaše obje ruke tako skvrče- 
ne da su bile posve beskorisne za obavljanje bilo kakva posla. Kad 
je doznala kako je onamo došao blaženi Franjo, otrča k njemu sva 
žalosna da mu pokaže svoju bijedu i nevolju. Vidjevši je, čovjek je 
Božji požali, dotače je se i ozdravi je, tako da je ona vlastitim ruka- 
ma pripremila sirnicu i ponudila je sluzi Božjemu; on je malo pite i 
uzeo zbog ženine pobožnosti. 

49. Jednog je brata mučila teška nevolja nepoznate bolesti, ako 
nije bilo i ono najgore - đavao, što većina smatra. Sad bi se naime 
srušio pare, strašna li prizora, valjao i pjenio (usp. Mk 9,20), sad bi 
se pak ukočio i ispružio, pa bi potom ležao savijen i skvrčen, pa bi 
onda vodoravno lebdio nad tlom u čovjekovoj visini, da bi iz toga 
položaja bijedno pao. Doznavši za njegovu bolest, dođe k njemu 
sveti otac. Prvo dakako prikaza Gospodinu molitvu za nj, a potom 

nad njim načini znak križa. Na to se odmah čudesno dogodi ovo: 
onaj se brat tako oslobodi te najgore bolesti da otada od nje nije 
uopće osjetio ni neznatan trzaj. 

50. Kad je jednom prilikom u gradu San Gemini propovijedao 
kraljevstvo Božje (usp. Lk 8,1), blaženi je Franjo s trojicom braće 
pobožno dočekan ušao u kuću nekoga čovjeka. Njegovu je ženu, 
kako je bilo poznato svim stanovnicima onoga mjesta, teško opsjeo 
đavao (usp. Lk 15,22). Dugo su molili za nju svetoga čovjeka prije 
nego je pristao, jer se bojao povlađivanja ljudi; napokon, svladan 
molbom, postavio je tri svoja brata u tri ugla kuće da se mole za nju, 
a u četvrti se povukao sam da se jednako tako moli. Nakon toga 
priđe ženi koja se čudno ponašala i u ime Kristovo (usp. 1 Pt 4,14) 
đavlu pod poslušnost zapovjedi da iziđe. Gospodin je ovo učinio da 
sačuva poniznost svoga sluge: smjesta je izišao strašno sikćući, tako 
da je čovjek Božji povjerovao kako je ismijan i zacrvenjevši se od- 
mah je otišao iz onoga mjesta. - Stoga kad je jednom drugom prili- 
kom prolazio kroz taj isti grad, tu ženu - a govorili su mu da za njim 
trči i ljubi njegove stope - nije htio ni vidjeti ni s njom govoriti, dok 
napokon na svjedočenje sviju nije jedva povjerovao kako ju je đavao 
doista bio opsjeo. - 1 u Citta di Castello bijaše neka žena koja imaše 
đavla (usp. Lk 7,33). Kad onamo dođe blaženi Franjo, dovedoše je 
k njemu. A došlo je i mnogo naroda onoga grada da Franju moli za 
nju jer ih - tužili su se - muči često bjesnilo te opsjednute žene. Kad 
je čuo kako pred vratima viče i bjesni, blaženi je Franjo, htijući znati 
je li to doista đavao, najprije k njoj poslao jednoga brata. Vidjevši 
ga znala je da on nije blaženi Franjo i zlobno se smijući podcijenila 
ga je. U međuvremenu čovjek se Božji prostro na molitvu, a kad ju 
je svršio, pun je pouzdanja izašao k njoj. Ne mogavši trpjeti njego- 
vu prisutnost, ona se pred njim bučno valjala po tlu. On pak pod 
poslušnost zapovjedi duhu da iziđe; ne mogavši se ni na trenutak 
oprijeti zapovijedi, on iziđe. 

51. Ove stvari i više njih sličnih dogodile su se ne samo kad je 
blaženi Franjo bio tjelesno prisutan nego ako je slučajno što rukom 
dotaknuo, bilo je i u njegovoj odsutnosti spasonosan lijek u raznim 
nevoljama. - Na području grada Arezza jedna se trudna žena preko- 
mjerno mučila, jer rađajući nemaše snage da rodi (usp. Iz 37,3), tako 
da uopće ne bijaše nade u njezin spas. A dogodi se u to vrijeme da 
je blaženi Franjo zbog tjelesne bolesti i slabosti na konju doveden 
u neko pustinjačko obitavalište i da je neki brat kroz ono mjesto 
vraćao toga konja. Ljudi pak toga mjesta ugledavši brata ponadaše 
se da je to blaženi Franjo, za koga su čuli da će onuda proći, ah koji 
drugim putem već bijaše prošao. I kad su ne bez teške boli otkrili 

da nije on, ipak još uvijek ne gubeći posve nadu, stadoše marljivo 
tražiti kakvu stvar koju su dotakle ruke svetoga muža. Pa našavši 
uzde koje je čovjek Božji držao rukom, brzo izvadiše žvale iz konj- 
skih usta i staviše ih na ženu, koja se - kako su vidjeli - nalazila u 
opasnosti. Dogodi se da je ona odmah s veseljem rodila i više uopće 
nije osjećala opasnost. 

52. Neki pobožan čovjek, imenom Gualfreduccio, stanovnik 
mjesta Citta della Pieve, pobožno je kod sebe čuvao neki pasić ko- 
jim se nekoć pasao blaženi Franjo. A dogodi se da u tom gradu 
teško oboli vrlo mnogo ljudi obaju spolova. Kad je već spomenuti 
čovjek obilazio mjesta bolesnika, pokvasio bi dio toga pasića u vodi 
ili bi u vodu pomiješao njegov djelić i bolesnicima u bolesničkoj 
postelji davao da piju. I tako se čudesno zbilo da bi odmah dobi- 
vali željeno zdravlje bolesnici koji bi okusili toga pića. - Cesto su 
blaženome Franji donosili i kruh da ga blagoslovi, pa kad bi njega 
okusili bolesnici, oporavljah bi se od raznih slabosti. - A nerijetko 
je puk svetoga oca ostavljao gotovo polugola, jer su njegovu tuniku 
škaricama sjekli na komadiće i pobožno ih čuvah kao spasonosni 
hjek protiv raznih opasnosti. 

53. Osim toga tri godine prije sretne smrti blaženoga Franje do- 
godi se jedna čudesna stvar koju, puštajući po strani mnoge dru- 
ge, smatram vrijednom spomena. Sam naime sveti muž posebno je 
ustrajno razmatrao sve što se zbivalo oko Krista i od onoga što se 
pripovijeda u svetim knjigama evanđelja nije htio, kohko je mogao, 
prekršiti nijednu jotu ni zarez. Štoviše, od svega što je našao zapisa- 
no o Kristu, više od svega što se događalo u njegovu životu žeho je 
iskusiti Gospodinov slatki jaram i lako breme (usp. Mt 11,30). - Kad 
se dakle jednom bližila svetkovina Gospodnjeg rođenja, želeći što 
vjernije predočiti ponizno siromaštvo djeteta Spasitelja koje se rađa 
u Betlehemu, čovjek je Božji poslao nekog pobožnog plemića ime- 
nom Ivan u grad Greccio. On mu je pribavio vola, magarca i jasle za 
radosti nadolazećeg slavlja. 

54. Došla je napokon svečana noć, bijaše ondje blaženi Fra- 
njo s mnogo braće okupljene oko njega. Stavlja se dakle slama 
u pripremljene jasle, dovode se za jasle vol i magarac i tako se 
s radošću započinje svečano bdjenje. Pošto se dakle iz raznih 
mjesta slilo mnoštvo puka, postala je ona noć puna neuobičajene 
miline, osvijetljena svijećama i bakljama, i po novom se obredu 
slavi svetkovina novog Betlehema. I braća su molila dužne hvale 
Gospodinu; a svi koji bijahu prisutni pljeskahu novim radosnim 
pjesmama. Pred jaslama pak stajaše blaženi Franjo; stajaše, ve- 

lim, pun uzdaha od radosti; stajaše obliven neizrecivom slašću. 
Napokon nad tim se jaslama slavi svečana sveta misa, kad i sam 
sveti Božji levit, odjeven u svečanu odoru, zvonkim glasom navi- 
ješta evanđelje, a potom puku slatko propovijeda o siromašnome 
Kralju rođenu u Betlehemu. A toliko ga slatka ljubav prema već 
rečenomu Kralju djetetu obuzimaše da ga, kad je htio imenovati 
Isusa Krista, gotovo tepajući od prenježne ljubavi nazivaše »be- 
tlehemskim djetešcem«. 

55. Ali da se ne bi mislilo kako je sve ovo učinjeno bez Bož- 
jega poticaja, ovako čudesno viđenje ondje je imao neki krepo- 
stan čovjek. Vidio je naime kako blaženi Franjo prilazi k često 
spominjanim jaslama i kao iz teška sna budi nekog dječačića koji 
ondje, činilo se, ležaše mrtav. Vjeruje se dakle kako je Gospodin 
Isus Krist onome koji je na ovaj način razmišljao o njegovu dje- 
tinjstvu to objavio kao razložno; jer onaj koji je u srcima mnogih 
po zaboravu usnuo i umro, po nauku i primjeru blaženoga Franje 
probuđen je i vraćen u sjećanje. Pošto se dakle toliko slavlje svr- 
šilo s veseljem, svatko se veseo vratio svojoj kući. - Sačuvanom 
slamom iz jasala na razne su načine otklonjene mnoge opasno- 
sti od ljudi obaju spolova, a i bolesnim nerazumnim životinjama 
pružen je lijek ozdravljenja. - Nadalje, mjesto jasala biva po- 
svećeno kao Dom Jahvin (usp. 1 Kr 8,63), a oltar načinjen nad 
samim jaslama biva posvećen na čast svetoga oca i kao spomen 
na taj događaj. 

56. Tolikim i takvim čudesima zasjao je blaženi Franjo, kako 
još živeći u tijelu tako i po svršetku života, da bi bio potreban dulji 
rad da se ona potpunije razlože. Pored drugih naime gotovo bez- 
brojnih čudesa, koja je učinio u raznim vrstama bolesti, nevolja i 
opasnosti, čudesno je i mnoge mrtve uskrisio. Iako smo sigurni u 
više njih, zasad ne određujemo njihov točan broj, osim što smo od 
ljudi dostojnih vjere doznali da ih je jedanaest. - Zasad neka je 
dosta što smo se njegovih čudesa makar dotakli, kako pripovije- 
danje o njegovim čudesima ne bi dosadilo onima koji žele ukratko 
čuti tijek njegova života. Sto da se zadržavamo na njegovim ču- 
desima, koja svetost više pokazuju nego čine, kad zbog kratkoće 
moramo prešutjeti i većinu značajki njegova čudesnog vladanja, 
od kojih ćemo nekolicinu usput dotaknuti? Smatram naime kako 
ima vrlo malo kreposti u vršenju kojih ovaj blaženi muž nije uči- 
nio mnoge stvari vrijedne spomena, a koje bi bilo preče pripovje- 
diti nego čudesa. 

JEDANAESTO POGLAVLJE 

O njegovoj ljubavi prema molitvi i borbi s đavlom; 
o ustrajnu propovijedanju; 
o otvaranju knjige i viđenju raspetoga serafa 
i o pojavljivanju Kristovih rana na njemu 

57. A za sve čemu je slavni otac Franjo stremio i što je učinio 
najpouzdanije utočište bijaše česta molitva. Iako je naime najžarče 
težio da bližnjima bude na korist, ipak je najvećma nastojao da ne 
zanemari brigu o samome sebi u svakom vježbanju u savršenstvu. 
Radi toga je tražio samotna mjesta, radi toga se zadržavao u osami i 
pustoši. Ali i kad je boravio među ljudima, noću je sam išao u napu- 
štene crkve ili kuće. - O kakve je strahove i kakve spletke đavolske 
u takvim mjestima nadvladao! Njemu je zli đavao često ne samo u 
duši savjetovao pogubne stvari nego se s njime u nekom strašnom 
liku borio rukom o ruku. - Takva je mjesta, velim, neustrašivo birao 
da nad samim sobom bdije; ondje je prije sam naučio ono čemu je 
poslije druge poučavao. A nije učio da brižljivo slaže riječi koje će 
govoriti, nego je povrh mjere ljudskoga obrazovanja izdašno pio iz 
obilja nebeskog nauka, da to u prikladno vrijeme napunjen ne to- 
liko riječima koliko snagom Duha (usp. Rim 15,13) mogne ulijevati 
bližnjima. 

58. Premda je dakako bio smislio kad će reći ovo ili ono, doga- 
đalo se da bi dolazeći da propovijeda zaboravio sve ono što bijaše 
smislio te uopće ne bi imao što reći. Pa ni tada se uopće nije stidio 
pred svima priznati svoju slabost, i tako bi odmah stala teći čudesna 
rječitost. Tako svom nadom stalno oviseći samo o darežljivoj pro- 
vidnosti Božjoj, uopće se nije pouzdavao u svoj mar te je s istom 
postojanošću duha govorio nekolicini njih kao i mnogima, s istom 
je brižljivošću propovijedao jednomu kao i mnogima. - Također se 
nije bojao ničijeg položaja, naprotiv govorio je spokojno mudrima i 
neukima, velikima i malenima. Neustrašivo je naime propovijedao i 
kardinalima okupljenim oko pape Flonorija, i nipošto ih jednostav- 
nim riječima nije nasmijavao, nego čudesnim žarom duha mamio 
uzdah kajanja. 

59. Taj dakle veoma sveti čovjek, koji je znao podijeliti vrijeme 
na korist sebi i bližnjima, jednom je prilikom po običaju ostavio 
vrevu svijeta i pošao na osamljeno mjesto. Sa sobom je pak poveo 
nekolicinu njih, da brane njegov mir od svakog meteža onih koji su 
na nj navaljivah. Fltio se naime neko vrijeme posvetiti samo Bogu 
i stresti sa sebe prah koji se možda nakupio u susretu s ljudima. A 
kad je duh malo otpočinuo i on okusio slatki plod razmatranja, svim 

je srcem želio doznati što da čini kako bi od sebe mogao Bogu prini- 
jeti miliju žrtvu. Ovaj muž čudesno krepostan već bijaše ostvario cilj 
iako vjerovaše da je jedva tek na početku. Najviše je nastojao uvijek 
težiti za onim što predstoji, a ono prošlo smatrati gotovo nevrijed- 
nim. Zeljaše dakle opet iznova trpjeti sve tjelesne patnje i sve dušev- 
ne tjeskobe, da se na njemu savršenije ispuni Božja volja i nakana. 

60. Nakon što je jednoga dana što dulje to žarče toj želji težio, 
u samotištu gdje je boravio pobožno pristupi k oltaru, na koji s po- 
štovanjem i strahom položi evanđelistar. Potom se pred oltarom po- 
nizno prostre u molitvi i što mogaše pobožnije zavapi Jahvi (usp. Ps 
3,5) da se udostoji na prvo otvaranje knjige dati znak kakvu s njim 
nakanu ima. - Napokon skrušena srca (usp. Ps 5 1, 10) usta od molitve 
(usp. Lk 22,45), znamenova se znakom križa, s poštovanjem uze 
knjigu s oltara i otvori je. Budući da je prvo naišao na muku Gos- 
podina našega Isusa Krista, posumnja nije li se to možda dogodilo 
slučajno. Stoga knjigu opet zatvori, ponovno otvori i to više puta 
ponovi, pa nađe isto što i prije ili posve slično. Toga se neustrašivi 
Kristov vojnik ne uplaši: on koji je već odavno bio mučenik željom 
tada se i žarče ohrabri za sve što mogaše za Krista podnijeti. - I jer 
za sve ovo Gospodinu radosna srca zapjeva pjesmu veselu, malo 
poslije bio je dostojan objave veće tajne. 

61. Dvije godine naime prije nego što je sretno predao dušu 
Gospodinu, boraveći u samotištu koje se zove La Verna, onaj je bla- 
ženi muž vidio u viđenju (usp. Dn 8,2) u zraku jednog serafa s&šest 
krila, pribijena na križ r raširenim rukama i skupljenim nogama. A 
imaše dva krila ispružena nad glavom i dva raširena za let; dvama na- 
dalje pokrivaše cijelo tijelo (usp. Iz 6,2). Zaprepasti se žestoko sveti 
muž na to viđenje, i u njemu se izmjenjivahu strah i radost. Veselila 
ga je čudesna ljepota toga prizora, plašilo to što je strašno pribijen 
na križ, ali i to ga je veselilo jer je vidio kako ga seraf dobroćudno 
motri. Premda je dulje s bojazni u duši razmišljao što nagovješćuje 
ova nova vrst viđenja, ništa jasno o njoj ne mogaše shvatiti, dok 
napokon na samome sebi ne vidje ono veoma slavno čudo - čudo, 
mislim, nečuveno u svim prethodnim vjekovima. 

62. Pojaviše se naime na njegovim rukama i nogama bilježi čavala 
(usp. Iv 20,25), a desni njegov bok kao da je proboden kopljem. 
To jest, na njegovim dlanovima i gornjem dijelu stopala stršilo je 
na tijelu nešto kao glave čavala, a gornji dio šaka i donji stopala 
nošahu neke duže znakove, kao zavraćene vrhove čavala, koji su i 
sami slično stršili na ostalom tijelu. Na desnom pak boku pojavila se 
rana prekrivena ožiljkom, koja je često krvareći svetom krvlju bojila 

njegovu tuniku, a ponekad i donje rublje. - Kad se dakle na njemu 
pojaviše takvi biseri, čovjek je Božji veoma nastojao to predragocje- 
no blago, kojim ga Gospodin po posebnoj povlastici bijaše obdario, 
očuvati skriveno od očiju sviju živih uopće, kako ne bi možda pre- 
trpio kakvu štetu, pa ni najmanju, ako bi za to doznao netko blizak. 
Zbog toga, a i zato što je vrlo rijetko i samo nekolicini običavao 
otkrivati svoje tajne, i ovo što se tako slavno pojavilo na njemu dugo 
je ostalo nepoznato i onima njemu najbliskijima. 

63. Smatrajući naime opasnim da ispadne slavan u očima ljudi, 
ali i ne cijeneći mišljenje kako nečija skrivena dobra nisu veća od 
onih koja se iznose na javu, često je ponavljao onu prorokovu: U 
srce pobranih riječ tvoju da protiv tebe ne sagriješim (usp. Ps 119,11). 
I braću koja su se s njim družila ovako je poučio: ako ga zabavlje- 
na oko stranih ljudi čuju kako izgovara spomenuti dvostih, neka ga 
uljudno odvuku od tih razgovora da se možda ne bi upleo u riječi 
po njega štetne. - Budući da je čovjek Božji sve dok je živio u tijelu 
brižno tajio ranu na boku, zato ju je jedino brat Ilija posve slučajno 
zavrijedio vidjeti. A brat Rufin, pripušten da ga počeše, slučajno ju 
nježno opipa rukom (usp. 1 Iv 1,1). Na njegov dodir sveti čovjek 
osjeti tešku bol, zaječa i spomenutoga brata ukori, dodavši da mu 
to Gospodin oprosti. 


DVANAESTO POGLAVLJE 
O onome što je pred smrt podnio, učinio i rekao; 
o njegovoj gorljivosti i strpljenju; i o njegovoj smrti i pokopu 

64. I osamnaest godina nakon svoga obraćenja preblaženi otac 
Franjo s naporom je obilazio razne krajeve svijeta i propovijedao. 
Svome tijelu ne davaše nikakva odmora, ili tek neznatna, i nije ga 
prestao mučiti neuobičajenim i novim stegama. I premda su mu 
prošli dani protekli u mnogim bolestima, ipak u dvjema preostalim 
godinama njegova života stale su na nj navaljivati teže i trajnije bo- 
lesti. - Pa iako tijelo predosjeća kako mu se približava prirodna pro- 
past i neumitan nestanak, ipak se ne opire onoliko koliko može da 
se podloži zakonu uobičajene strogoće. Dotle je naime taj štovani 
čovjek sebe sebi podložio i tako uskladio tijelo s duhom da je u sve- 
mu što je duh nalagao da se čini jedva osjećao čak i opiranje tijela. 
Duhom dakle veoma spreman na svako dobro, sveti muž - koji je 
sve dotad izgarao žarom za duše - još uvijek se nije prestajao propo- 
vijedanjem truditi oko spasa bližnjih te je dao da njegovo polumrtvo 
tijelo nose na magarcu okolo po gradovima i selima (usp. Lk 8,1). 

65. Braća ga pak nagovarahu i usrdno ga i uporno moljahu neka 
dopusti da mu liječnici u njegovim bolestima priteknu u pomoć: 
gledahu doista kako iz dana u dan sve više slabi. A on je sasvim 
odbijao u tome se s braćom složiti i - kao netko tko se sve dotada 
nije brinuo za tijelo - mnogo je više želio otići i s Kristom biti (usp. 
Fil 1,23). Pa premda je na svom tijelu nosio biljege Isusove (usp. Gal 
6,17), jer se ipak na njemu trebalo dopuniti što nedostajaše mukama 
Kristovim (usp. Kol 1,24), drugim patnjama stade pridolaziti i veo- 
ma teška bolest očiju. Tada ga spomenuti brat Ilija, koga bijaše iza- 
brao umjesto majke i još za života postavio za pastira svome stadu, 
natjera i razlozima navede da dopusti te ga se liječi, bojeći se da 
zbog nebrige možda posve ne izgubi očinji vid. Njemu se sveti muž 
ponizno pokori kao ocu, dopusti da se otada u njegove oči stavlja 
više lijekova premda oni, kad bolest uznapredova, ne bijahu ni od 
kakve pomoći. 

Napokon je radi liječenja spomenute bolesti prenesen u Rieti, 
gdje ga je - jer je ondje tada boravio i gospodin papa Flonorije III. 
- s poštovanjem i pobožno primila Rimska kurija. Više od ostalih 
odan mu je bio gospodin Hugolin, u to vrijeme ostijski biskup, 
koga sveti muž, na poticaj toga istoga gospodina Honorija, bija- 
še više od svih izabrao za oca i gospodara. Njegovoj se zaštiti s 
cijelim svojim Redom bijaše povjerio i njemu se pod poslušnost 
podložio. Vođen proročkim duhom, nije samo riječima prorekao 
nego i raznim djelima predoznačio kako će Hugolin zadobiti apo- 
stolsku čast. 19 

66. Hugolin je dakle prema svetome mužu gajio čudesan osjećaj 
ljubavi; on je siromašku Isusa Krista služio kao sluga gospodaru. Po- 
slije, pošto je promaknut na apostolsko dostojanstvo, posvjedočio je 
kako nikada nije bio toliko smućen da se svaki oblačak uma na sam 
pogled ili riječ čovjeka Božjega ne bi razišao i da se milina vedrine i 
slast radosti ne bi odmah vratile. Stoga mu je, kad god bi ga vidio, 
iskazivao poštovanje kao apostolu Kristovu (usp. 1 Kor 1,1). - Stoga 
je i on uporno opominjao blaženoga Franju da se brine za se; a i sam 
je svetac njega u tome ponizno poslušao, kao i u svemu drugome. 
Vršeno mu je paljenje na glavi, rezane su vene, stavljana je mast i 
melem, ah ništa uopće nije koristilo zdravlju; štoviše, sama je bolest 
napredovala kako su se lijekovi množili. - On je pak tolike nevolje 
tijela podnio sa svom strpljivošću i zahvaljivanjem; i prezrevši muke 
tjelesnih udova i ojačan u duhu svu je pozornost usmjerio na Boga. 
Pa da bi se mogao slobodnije posvetiti unutarnjoj utjesi, povjeren je 
brizi četvorice bra te., jakih ljudi (usp. 1 Mak 5,50), koji su se svim 

marom trsili da se brinu ne samo za svaku njegovu tjelesnu potrebu 
nego i za očuvanje duševnoga spokoja. 

67. Vrlo usavršen u milosti tolikih vrlina, slavni je otac već sma- 
trao kako je uzalud potrošio dane. I premda je bio nesposoban za 
vanjska tjelesna djela, ipak je sebe još uvijek poticao na podvige 
nove borbe. Govoraše naime: »Braćo, počnimo služiti Bogu. Poč- 
nimo«, govoraše, »uznapredujmo, jer smo sve dosad malo napre- 
dovali«. Želio se vratiti natrag na početnu jednostavnost; htio je 
iznova ponizno služiti gubavcima i od općenja s ljudima povući se 
u najudaljenija mjesta. - Želio je sebe izuzeti od svake brige oko 
upravljanja, zato što je tvrdio kako je zbog mnogih razloga, osobito 
u ovo vrijeme, pogibeljno obavljati službu poglavara i kako je većini 
korisnije pokoravati se nego vladati. 

A kad je boravio (usp. Mt 25,5) u Sieni, otprilike šest mjeseci 
prije svoje smrti, cijeloga tijela satrvena više no obično, činilo se da 
se smrt približava. Brat Ilija dođe žurno iz daljine pa Franju, koji je 
o njegovu dolasku još malo disao, povede sa sobom u mjesto Celle 
di Cortona. Pošto je ondje kratko boravio, a bolest je uznapredo- 
vala, zamoli da bude vraćen u Asiz. Kad onamo dođe, cijeli se grad 
veoma razveseli i zahvaljujući (usp. Ef 5,20) jednodušno su hvalili 
Gospodina, jer su se nadali da će se kod njih toliko blago pohraniti 
(usp. Tob 12,8). 

68. Kad je doveden u palaču asiškoga biskupa, poče ga ubrzo 
napuštati sva tjelesna snaga i jako boljeti svaki tjelesni ud: upitan bi 
li radije podnio mučeništvo od krvnika, odgovori kako je ova trod- 
nevna patnja, iako mu je zbog Božje volje draga i mila, ipak teža 
od svakog mučeništva. - Zamjećujući dakle kako mu se približava 
posljednji dan života, za koji je po objavi već bio doznao prije dvije 
godine, pozove k sebi braću koju htjede (usp. Mk3,13) i blagoslovi ih 
jednog po jednog, kako mu je dano odozgor (usp. Iv 19,11). A budu- 
ći da zbog sljepila nije mogao vidjeti, kao nekoć patrijarh Jakov, pre- 
križi ruke i desnicu stavi (usp. Post 48,14) na brata koji mu s lijeva 
sjedaše; pa upita tko je, i doznavši da je Ilija (koga je, kao što je re- 
čeno, postavio umjesto sebe), odgovori da hoće da tako bude. Prvo 
dakle blagoslovi njega, a potom svu braću u njegovoj osobi i, zamo- 
livši za njega veoma mnoga dobra, potvrdi na njemu mnogovrsne 
blagoslove. Kad to dovrši, dodade: »Sinci, svi budite jaki u strahu 
Gospodnjemu i ostanite uvijek u njemu jer vam se približava nevolja i 
doći će na vas veoma velika kušnja. A blago onima koji ustraju (usp. 
Mt 10,22) u dobrim djelima koja su započeli«. - Tada je zatražio da 
ga bez oklijevanja prenesu u Svetu Mariju Porcijunkulsku, htijući 
Bogu predati dušu ondje gdje je prvo, kao što je rečeno, savršeno 

upoznao put istine (usp. Ps 119,30). I braći bijaše zapovjedio da to 
obitavalište čuvaju sa svim poštovanjem i čašću; za nj je tvrdio kako 
je posebno prikladno za božansku službu i molitve; za nj govoraše 
kako su ga često posjećivali višnji duhovi. 

69 . Počivao je dakle malo dana na mjestu koje je zaželio, dok 
napokon nije, uviđajući da mu predstoji smrtni čas, k sebi pozvao 
dvojicu braće, kojima je zapovjedio da o njegovu skorom prije- 
lazu veselo pjevaju pohvale Gospodinu. Sam je pak, kako je već 
mogao, zaveo ovaj psalam: »Iz svega glasa vapijem ]ahvi, iz svega 
glasa ]ahvu zaklinjem« (usp. Ps 142,2). A jedan od braće koja su 
stajala uza nj, zabrinut za sve, reče mu: »Jao, oče dobrostivi, evo, 
tvoji sinovi ostaju bez oca! Sjeti se dakle siročadi koju ostavljaš i, 
oprostivši sve grijehe, udostoj se tješiti svojim svetim blagoslovom 
kako one prisutne tako i one odsutne«. Njemu presveti otac odgo- 
vori: »Evo, sinci, mene doduše Gospodin već zove! A braći svojoj, 
kako odsutnoj tako i prisutnoj, opraštam sve uvrede i grijehe i ko- 
liko mogu odrješujem ih; javljajući im to, ti ih, sinko, u moje ime 
sve blagoslovi«. - Zatim zatraži da mu se čita Evanđelje po Ivanu 
od onog mjesta gdje počinje: pred blagdan Pashe (usp. Iv 13,1); 
zatim zapovjedi da ga pokriju kostrijeti i pospu pepelom. I tako 
sveti otac, dok su sinovi oko njega stajali i tugovah, sretno usnu u 
Gospodinu (usp. Dj 7,60). 

70. A jedan od njih, poseban njegov učenik, muž veoma slavan, 
čije se ime prešućuje zato što za života nije želio biti slavljen zbog 
tolike počasti, vidio je tu slavnu dušu oslobođenu tijela u liku velike 
sjajne zvijezde; vidje, velim, kako nad vodama silnim (usp. Ps 29,3), 
sjedeći na bijelu oblaku (usp. Otk 14,14), uzlazi ravno na nebo (usp. 
Jš 8, 20). 

Ovako doista onaj koji s prezirom na gumnu ovoga tegotna 
života bijaše šatro ljusku tijela tarući (usp. Pnz 23,25; Mt 12,1) 
zemaljsko, pošto je već odstranio pljevu, kao čisto žito ulazi u žit- 
nicu (usp. Mt 3,12) vrhovnoga Kralja. Tako svršivši smrtni život, 
kao onaj koji će vječno živjeti, sjedinjuje se r kruhom živim (usp. 
Iv 6,41), on koji izgladnjelo Kristovo mnoštvo bijaše nahranio iz 
žitnice siromaštva, da ne klone putem (usp. Mt 15,32). I dobro 
se vidjelo kako uzlazi nad vodama silnim (usp. Ps 29,3) u liku 
zvijezde koju je nosio bijel oblak (usp. Otk 14,14). Onaj naime 
koji je čist izbavljen iz voda (usp. Ps 18,17) svijetlio je mnoštvu 
naroda kako čudesima tako i životom i naukom. Onima koji su 
kao slijepci išli prostranim putem propasti otvorio je svijetao put 
u slavu; put za koji se prije strahovalo kako je tijesan i nekolicini 
koja njime ide, on je za one koji njega hrpimice slijede proširio 

u put života (usp. Mt 7, 13,14). Vlada dakle u domovini bogat 
obilujući prolaznim siromaštvom; vlada, velim, podčinivši sebi 
kraljeve ovoga svijeta, koje on obogaćuje bijedno oskudijevajući 
prolaznim stvarima. 

71. Nasta dakle strka naroda (usp. Dj 21,30) grada Asiza koji je 
jednodušno i radosno hvalio Boga (usp. Lk 2,13) zato što se samo 
njima udostojao povjeriti polog. A u početku je, jer im je ugrabljen 
toliki otac, zavladao velik plač sinova, koji se ubrzo prometnu u pje- 
smu radosnicu. Vidjeli su naime ono novo što na zemlji bijaše učinio 
Gospodin (usp. Jr 31,22); vidjeli su, velim, čudo dostojno ne pla- 
ča, nego radosti, to jest sveto tijelo urešeno Kristovim znamenjima. 
Motrili su njegove udove, prije bolesne i ukočene, koji su se sada 
podatno prigibali po volji onoga tko ih dira; tijelo također, prije tvr- 
do i sivo, kako se sada, kao da je postalo dječački nježno, čudesno 
svijetli i sjaji i kao da zbog velike ljepote pruža prizor proslavljena ti- 
jela. Divno bijaše tada na tijelu tako bijelu vidjeti čak priliku biljega 
čavala (usp. Iv 20,25), čavle crne kao željezo, načinjene od samoga 
tijela nasred stopala i šaka, i desni bok crven od svete krvi. - Plakali 
su dakle sinovi zbog radosti srca (usp. Tuž 5,15) i ljubili na ocu zna- 
menja vrhovnoga Kralja. 

72. Ona je dakle noć u kojoj je svetac preminuo po božanskim 
hvalama, po mnoštvu puka i sjaju svjetiljki postala svečana. A 
kad je svanulo (usp. Iv 21,4), ondje se skupila sva zajednica grada 
Asiza, sa svima koji su se iz okolnih mjesta slili u velikom broju. 
Uzeše dakle sveto tijelo i s poštovanjem ga odnesoše uz himne, 
hvale i zvuke truba, pa obavljajući svečani sprovodni obred tako- 
đer uzeše palmine grančice (usp. Iv 12,13). A sinovi noseći svetoga 
oca zaustaviše se kod crkve svetoga Damjana, koju je on, kao što 
je rečeno, prvu obnovio. I pokazaše ga njegovim kćerima koje je 
ondje zasadio, to jest siromašnim gospođama i svetim djevicama. 
I gle, pobožna majka njihova, prva naime biljka onoga Reda, po 
djelu i imenu Klara (to jest slavna), pripuštena s kćerima da vidi ti- 
jelo predragoga oca, stade odveć tužno naricati nad njim (usp. Zah 
12,10) jer, među svim smrtnicima, njoj doista biva ugrabljena ne- 
nadoknadiva utjeha. A i ostale su plakale koliko je dopuštao stid 
djevica. Potom su jedna po jedna izljubile njegove ruke urešene 
predragocjenim draguljima. A onda su s prevelikom boli pustile da 
ga iznesu, kako je dolikovalo. - Tada je presveto tijelo preneseno 
u grad i sahranjeno na mjestu gdje je on prvo kao dječak naučio 
slova i gdje je poslije prvi put propovijedao: skladno se očitovalo 
kako su se time sretan početak, sretnija sredina i najsretniji svrše- 
tak slili u jedan vrhunac slave. 

TRINAESTO POGLAVLJE 

Koliko je godina nakon obraćenja živio, kojega je dana umro 
i pod kojim je biskupima Rimske stolice svoj život proveo; 
o načinu i vremenu njegove kanonizacije i prijenosa tijela 

73. Bilo je prošlo već dvadeset godina otkako je prvi put slavni 
Kristov priznavalac i levit prionuo uz savjete evanđeoskog savršenstva 

1 nepokolebljivim korakom kročio putem zapovijedi (usp. Ps 119,32) 
božanskoga zakona. A tisuću dvjesto dvadeset šeste godine od Gos- 
podinova Utjelovljenja, četvrtoga dana oktobarskih nona, u nedjelju, 
napusti ovaj časni otac brodolom ovoga svijeta i, kao što je rečeno, 
bi pokopan u Asizu. - A pod gospodinom papom Inocentom IH. 
ovaj blaženi muž bijaše započeo svoju trku, koju sretno završi (usp. 

2 Tim 4,7) pod njegovim nasljednikom Honorijem. Kao što se onaj 
prvi, kako je gore rečeno, s čovjekom Božjim suglasio u svemu glede 
osnivanja Reda, tako je poslije ovaj drugi, kako je u Pravilu dotaknu- 
to, sve blagonaklono potvrdio tome svecu. Iza njih je srećom slijedio 
gospodin papa Grgur, koga je zapala manja zadaća da brani mladu 
biljku (usp. Ps 144,12) od surova nasrtaja onih koji su je čupali i hrani 
je dok se čvršće ne ukorijeni; kao najvjerniji vrdar pomagao joj je do 
svakovrsna ploda, uz Božju pomoć. Grgur je smatrao kako još više na 
zemlji treba veličati presvetoga oca, za koga nitko nije sumnjao da je 
na nebu već proslavljen, ne samo jer je slavan zbog bezbrojnih doka- 
zanih čudesa nego jer je i osobno upoznao njegovo čudesno vladanje. 

74. Papa je naime tisuću dvjesto dvadeset osme godine od 
Gospodinova Utjelovljenja održao s kardinalima i s veoma mnogo 
drugih crkvenih prelata raspravu o kanonizaciji toga istog sveca. S 
cijelim zborom Rimske kurije i svim tadašnjim kurijalnim prelati- 
ma, kao i sa zemaljskim poglavarima i bezbrojnim mnoštvom puka, 
osobno je iz grada Peruđe došao na njegov grob. Uz opću sugla- 
snost svih, uz misne tajne, pobudni nagovor, nabrajanje čudesa, u 
svečanoj odori, uz sjaj svjetiljaka, zvonjavu zvona, zvuk truba, uz 
pjesme i himne onih koji su ga slavili, pljesak i klicanje onih koji su 
se veselili i uz veoma velike svečanosti, koje bi bilo predugo nabra- 
jati, uvrstio ga je u popis svetaca. Odredio je i zapovjedio, kao što 
je poslije sam i pismeno objavio, da se općenito po svim krajevima 
svijeta njegov blagdan svečano slavi na dan njegova preminuća, to 
jest na četvrti dan oktobarskih nona. 

Sama ova preslavna svečanost kanonizacije blaženoga Franje 
zbila se u nedjelju, sedamnaestoga dana augustovskih kalenda. 

75. A godine Gospodnje tisuću dvjesto tridesete u često spomi- 
njanom gradu skupilo se iz raznih krajeva svijeta nemalo mnoštvo 

braće radi prijenosa toga sveca i radi slavljenja generalnog kapitula. 
Gojila se nada da će njihov već spomenuti najodličniji otac, gospo- 
din papa Grgur, biti osobno prisutan na ovoj svečanosti prijenosa, 
ali su ga tada spriječili neki drugi važni poslovi Crkve. Onamo je 
poslao svečane izaslanike sa svojim pismom, u kojemu je ne samo 
razlog svoje neočekivane odsutnosti objasnio kao nužan nego je si- 
nove, koje je tješio očinskom ljubavlju, povjerljivo obavijestio kako 
je blaženi Franjo uskrisio nekog pokojnika. K tome je po tim istim 
izaslanicima poslao zlatan križ, dragocjen zbog ukrasa od dragog 
kamenja, ali dragocjeniji od svega zlata i dragoga kamenja jer je u 
njemu bilo i drvo Kristova križa. Nadalje, poslao je nakite i posuđe 
za službu na oltaru i veoma prikladno ruho za svečane službe. Sve je 
te dragocjenosti namijenio bazilici blaženoga Franje, koja se, izuzeta 
od svake niže nadležnosti, gradila pod njegovom paskom i kojoj je 
on postavio prvi kamen temeljac. A poslao je i druge nemale darove 
kako za njezinu gradnju tako i za troškove predstojećega slavlja. 

76. Preneseno je dakle presveto tijelo u tu istu crkvu sagrađenu 
izvan gradskih zidina, ali blizu njih, u subotu, osmoga dana junskih 
kalenda, i to uz toliko slavlje koje se ne može ukratko opisati. Toli- 
ko se mnoštvo puka bilo slilo na svečanost njegova prijenosa tako 
da se, budući da ga grad nije mogao prihvatiti, smjestilo okolo po 
poljima u hrpama poput stada. - Nadalje, kao što se ovaj glasoviti 
svetac za života bijaše proslavio s mnogo divnih čudesa, tako se od 
dana njegove smrti sve dosad Crkva raduje sjaju bezbrojnih čudesa 
po njegovu zagovoru, ne samo na mjestu gdje je položeno blago 
njegovih kostiju nego u bilo kojem kraju svijeta gdje se njegov zago- 
vor pobožno i s pouzdanjem zazove. Slijepi i gluhi, nijemi i kljasti, 
bolesni od vodene bolesti i uzeti, opsjednuti i gubavi, brodolom- 
ci i zarobljenici po njegovim zaslugama zadobivaju pomoć u svim 
bolestima, nevoljama i opasnostima. Pa i mnogi mrtvi bivaju čude- 
sno uskrišeni, a sve to izvodi veličanstvena sila Svevišnjega (usp. Lk 
1,35), komu je jedinomu svaka čast i slava u beskrajne vijeke vjekova. 
Amen (usp. 1 Tim 1,17; Rim 16,27). 

Uvod 


Savez sv. Franje s gospođom Siromaštinom očaravajuće je djelo i, u 
isto vrijeme, problematično. Dosada se još nije uspjelo utvrditi nje- 
gova autora, niti ima opće suglasnosti o dataciji. Sto se tiče autora, 
spominjana su imena Antuna Padovanskog, Ivana Parentia, Ivana 
Parmskog, Krescencija iz Iesia, Cezarija Spajerskog. U pogledu vre- 
mena sastavljanja godina 1227. - koju su do unatrag trideset godina 
mnogi držali sigurnom ili barem vjerojatnom - izgleda da se danas 
teško može zastupati. 

Ustvari, djelo odražava problematiku velike aktualnosti oko sre- 
dine XIII. stoljeća u zaoštravanju sukoba koji je suprotstavljao svje- 
tovnjake (svjetovne svećenike) i mendikante (prosjačke redovnike: 
franjevce i dominikance). U tom cilju služim se samo jednim primje- 
rom koji držim veoma znakovitim: to je epizoda koja se dogodila u 
počecima bratstva (usp. Peruđ 21-21; L3d 38; 39). Dva brata, od 
kojih je jedan bio Bernard, stigli su u Firencu, ali tu nisu dobro pri- 
hvaćeni. Sljedećeg jutra neki Gvido, bogat i osjetljiv za sudbinu ne- 
voljnika, namjeravao je svakome od njih dati - kako je činio s drugim 
siromasima - nešto novca, koji oni ipak nisu htjeli primiti, odgovara- 
jući: »Istina je da smo siromašni, ali siromaštvo za nas nije teret, kao 
za druge potrebnike, budući da smo postali siromašni našim slobod- 
nim izborom, po milosti Božjoj, slijedeći njegov savjet« (LegTd 39). 
Prva braća dakle nisu vjerovala da ih njihov izbor siromaštva stavlja u 
položaj duhovne superiornosti u odnosu na siromahe. Naprotiv po- 
kazivali su se svjesni činjenice da je ono bilo posljedica voljnog čina 
te se stoga nije radilo o položaju tako teškom koliko onoga tko je bio 
prisiljen, protiv svoje volje, živjeti u bijedi. 

U prvim godinama petog desetljeća trinaestog stoljeća međutim, 
naročito zbog polemike sa svjetovnjacima, prosjački su redovi želje- 
li sve većom snagom potvrditi vrijednost svojevoljnog siromaštva, 
koje se već smatralo temeljem njihova izbora i duhovne superiorno- 
sti. Tako je Toma Celanski započeo Spis o čudesima sv. Franje, pisan 
tih godina, veličanjem siromaštva, smatranog snagom novoga reda 
(3Cell). Ivan Parmski također, generalni ministar Manje braće, 
i Jordan Saksonac, generalni ministar Propovjednika, napisali su 
1255. zajedničko pismo braći dotičnih redova. Napadani izvana, 


407 



408 


II. ŽIVOTOPISI SV. FRANJE 


prosjački su se redovi morali zajednički branid, veličajući dragovolj- 

• v ?fi 

no siromaštvo. 

To se veličanje posve razumije ako vodimo računa o tome da je 
upravo 1255. svjetovni učitelj Guillaume de Saint-Amour izabrao 
zavjetovano siromaštvo kao svoj polemički nišan protiv prosjačkih 
redova. Pokazuju se stoga znakovitima, u cilju datacije djela, neki 
izrazi koji se nalaze u Prologu Sacrum Commercium: »S punim pra- 
vom - tvrdi autor - kraljevstvo nebesko pripada onima koji svojom 
voljom, s čistom nakanom i zbog želje za vječnim dobrima, ne po- 
sjeduju nikakvo zemaljsko dobro«. I dalje: »Među drugim divnim i 
velikim krepostima, koje u čovjeku pripremaju prikladno mjesto za 
Božje prebivalište i pokazuju bolji i brži put da se ide i stigne sve do 
njega, sveto Siromaštvo se po svojoj naravi uzdiže iznad svih, i jedin- 
stvenom milošću prethodi zaslugama drugih«. 

Autor označava »najuzvišeniji« način života koji su zavjetovali 
Franjo i njegovi drugovi, »iznad ljudskih snaga i kreposti«, siguran 
put u nebo (SgS 65). Ipak, veoma lijepa scena - i poznata - banketa 
siromaštva s braćom daje nam da shvatimo također kako je on težio 
za stvarno siromašnim životom: gospođa Siromaština doista ne nalazi 
doli oskudicu hrane, odsutnost tanjura i posuđa; umjesto kreveta i 
samostana gola zemlja i široki svijet (usp. SgS 59-63). Za razliku od 
Bonaventure, koji čita franjevačku povijest u smjeru neprestanog na- 
pretka, autor gleda na prošlost, na onu savršenost koja je življena u 
prvotnom bratstvu i koja kod braće nije trebala opadati. Na taj se na- 
čin pokazuje da je više u skladu s Drugim životopisom sv. Franje Tome 
Celanskog nego sa serafskim učiteljem. Odatle također poziv da se 
»ustraje« na započetom putu i da se djelo savršenosti »ne ostavlja na 
polovici«, »kao što neki običavaju činiti« (SgS 65). 

Kao što je rečeno, svaki pokušaj da se utvrdi autor, u svjetlu povi- 
jesnih istraživanja i rukopisne tradicije, dosad se pokazao uzaludnim. 
Datirajući djelo u vrijeme sukoba sa svjetovnjacima, sužava se polje 
hipoteza i pokazuju se lišenim temelja neke od onih dosad iznesenih 
(sveti Antun i Cezarije Špajerski bili su već odavna mrtvi). Ime Ivana 
Parmskog pokazuje se sigurno kao najvjerojatnije među onima dosad 
iznesenim, ali onda ostaje da se protumači šutnja Ubertina Kasal- 
skog. On ustvari crpe punom šakom iz toga sjajnog djelca, ali ne kaže 
ništa o njegovu autoru: podatak bez sumnje jedinstven, tim više ako 
se promatra oduševljenje izraženo u odnosu na Ivana Parmskog, ko- 
jeg veliča kao da je svetac. 

Autor djela Savez sv. Franje s gospođom Siromaštinom uistinu poka- 
zuje da posjeduje potpuno poznavanje Svetog pisma. Možda je onda 


20 L. Wadding, Annales Minorum, vol. III, za god. 1255, br. XII, Quaracchi 1931, 
str. 430. 

najlogičnija stvar pomisliti na nekog teologa iz Ivanova društva, koji 
je s njim dijelio idealizam i uvjerenje. U svakom slučaju, tko god bio 
njegov autor, ono što je značajnije jest činjenica da je znao ostvariti 
djelo koje je u stanju odgovoriti izazovu vremena: traženje i pohvala 
gospođe Siromaštine, pripovijedanje o hodu koji je ona prošla u vre- 
menu i o zamkama koje su joj postavljali lažni redovnici, ugovor o 
savezu uspostavljenom s Franjom - »pravim nasljedovateljem i uče- 
nikom Spasiteljevim« (SgS 4) - i s njegovima. U tom alegorijskom 
djelu sve uspješno govori u prilog visokog ideala kršćanskog života, u 
uvjerenju da je upravo gospođi Siromaštini Gospodin »predao klju- 
čeve kraljevstva nebeskog«. 


Izvori : 

Uvod u Savez sv. Franje s gospođom Siromaštinom preveo Velimir Blažević prema: 
Fonti Francescane, Nuova edizione, a cura di Ernesto Caroli. Padova: Editrici 
Francescane, 2004, str. 1275-1277. Tekst redigirao i skratio u skladu s ka- 
rakterom ovog izdanja Ante Soljić. 

Savez sv. Franje s gospođom Siromaštinom s latinskog izvornika preveo Damjan 
Damjanović prema: Sacrum commercium sancti Francisci cum domina Pau- 
pertate, Ad fidem codicum mss. Editum a PP Collegii S. Bonaventurae, Ad 
Claras Aquas - Florentiae Firenze - Quaracchi, 1929. 


Proslov 


Započinje sveti savez sv. Franje s gospođom Siromaštinom 


1. Među ostalim izvrsnim i istaknutim krepostima koje u čo- 
vjeku pripravljaju mjesto i prebivalište Bogu te pokazuju uzvišeniji 
i prohodniji put (usp. 1 Kor 13,1) kojim se dolazi k njemu, sveta 
Siromaština izvjesnom prednošću nadvisuje sve ostale i premašuje 
slavu ostalih posebnom Ijupkošću. Ona je osnovica i čuvarica sviju 
kreposti te punim pravom među ostalim evanđeoskim krepostima 
položajem i imenom zauzima prvo mjesto. Zato nema razloga da se 
ostale (kreposti) boje pljuštanja kiše, navale bujica, te puhanja vje- 
trova (usp. Mt 7,25) što prijeti rušenjem, ako su utvrđene na ovom 
temelju. 

2. I punim pravom, jer ju je Sin Božji, Gospodin nad vojskama 
i Kr alj slave (usp. Ps 24,10) uzljubio posebnom ljubavlju, tražio i 
našao kad je na zemlji izvodio djelo spasenja (usp. Ps 74,12). Na 
početku svoga propovijedanja stavio ju je kao svjetlo vjere u ruke 
svima koji ulaze kroz vrata, i prije svega ju je postavio da bude kao 
kamen temeljac kuće. Kraljevstvo nebesko, što ga ostale kreposti 
primaju od njega samo kao obećanje, njoj predaje bez ikakva od- 
gađanja. Blago siromasima u duhu, kaže on, jer je njihovo kraljevstvo 
nebesko (usp. Mt 5,3). 

3. Kraljevstvo nebesko s pravom pripada onima koji svojevoljno 
ne posjeduju ništa od zemaljskih dobara zbog duhovne odluke i že- 
lje za vječnim dobrima. Tko ne mari za zemaljska dobra, i treba da 
živi od nebeskih dobara; neka sretnim ustima blaguje slatke mrvice 
što padaju sa stola (usp. Mt 15,27) svetih anđela u sadašnjem pro- 
gonstvu onaj koji se odrekao sviju zemaljskih dobara i sve smatra 
izmetinama (usp. Fil 3,8) pa zavređuje kušati kako je sladak i dobar 
Gospodin (usp. Ps 34,9; 1 Pet 2,3). To je pravo izručivanje kraljev- 
stva nebeskog i sigurnost vječnog posjedovanja u tom kraljevstvu i 
kao neki sveti predokus budućeg blaženstva. 

4. Zato se blaženi Franjo kao pravi Spasiteljev nasljedovatelj i 
učenik na početku svog obraćenja svim žarom, svom čežnjom i po- 
svemašnjom promišljenošću dao na traženje svete Siromaštine ne bi 
li je našao i prigrlio. Nije krzmao pred protivštinom, nije se plašio 
neuspjeha, nije izbjegavao napor, nije zazirao ni od kakve tjelesne 
nevolje samo zato da bi mu se konačno pružila mogućnost da uz- 
mogne prispjeti do nje kojoj je Gospodin predao ključeve kraljevstva 
nebeskoga (usp. Mt 16,19). 


1. POGLAVLJE 

Blaženi se Franjo raspituje o Siromaštini 

5. Poput radoznalih istraživača počeo je obilaziti ulice i trgove 
grada , i pomnjivo je tražio onu koju ljubi duša njegova (usp. Pj 3,2). 
Ispitivao je one koji su stajali naokolo, zanimao se kod onih koji 
su pridolazili. Ovako je govorio: »Jeste li vidjeli onu koju ljubi duša 
moja?« (usp. Pj 3,3). Ta im riječ bijaše nerazumljiva (usp. Lk 18,34) 
kao da je tuđinska. Jer ga ne razumješe, rekoše mu: »Ne znamo, 
čovječe, što kažeš. Govori nam našim jezikom (usp. 2 Kr 18,26) pa 
ćemo ti odgovoriti«. 

Adamova djeca onoga vremena ne itnađahu ni riječi ni osjećaja 
(usp. 2 Kr 4,31) da o siromaštini međusobno raspravljaju ih da o 
njoj govore. Jako su je mrzili kao što čine i danas. Zato onome koji 
se za nju raspitivao nisu mogji reći ništa miroljubivo (usp. Post 37,4). 
Zato mu kao nepoznatom odgovoriše i izjaviše da ne znaju ništa o 
onome za što se on zanimao. 

6. » Poći ću« - reče blaženi Franjo - » k odličnicima te ću govoriti 
s njima. Oni poznaju put Gospodinov i misao svog Boga (usp. Jer 5,5), 
jer su oni drugi možda siromašni i ludi te put Gospodnji i misao svoga 
Boga ne poznaju« (usp. Jer 5,4). 

Kad je to učinio, ovi mu odgovoriše grublje, govoreći: » Kakav 
je to novi nauk kojim nam puniš uši (usp. Dj 17,19-20)? Siromašti- 
na koju tražiš neka uvijek bude tvoja, i tvojih sinova, i tvojih po- 
tomaka nakon tebe (usp. Post 13,15). Nama više odgovara to da 
uživamo naslade, da obilujemo bogatstvom, jer je kratka vijeka i 
tužan život naš i nema lijeka kad čovjeku dođe kraj (usp. Mudr 2,1). 
Ta ništa nismo spoznali što bi bilo bolje nego veseliti se, jesti i piti, dok 
smo živi« (usp. Prop 3,12.13; Iz 22,13; 1 Kor 15,32). 

7. Kad je blaženi Franjo to čuo, snebio se u svom srcu i, zahva- 
ljujući Bogu, rekao: » Blagoslovljen da si, Gospodine Bože (Lk 1,68), 
koji si ovo sakrio od mudrih i umnih, a objavio si malenima! Dobro, 

Oče! Jer je tebi tako milo (usp. Mt 11,25-26). Gospodine, Oče i vla- 
daru života moga, ne prepusti me njihovoj ćudi, ne dopusti da zbog njih 
potonem (usp. Sir 23,1) u onu zloću, nego mi po svojoj milosti daj 
naći ono što tražim, jer ja sam tvoj sluga i sin sluškinje tvoje« (usp. Ps 
116,16). 

8. Kad je blaženi Franjo tako izišao iz grada, brzim je korakom 
stigao na neko polje gdje je, gledajući izdaleka, opazio dvojicu sta- 
raca kako sjede pritisnuti teškom tugom (usp. Tuž 1,13). Jedan od 
njih govoraše ovako: »Na koga da pogled svoj svratim? Na siromaha 
i čovjeka duha ponizna koji od moje riječi dršće« (usp. Iz 66,2). A 
drugi reče ovako: »Ništa nismo donijeli na ovaj svijet tako da ništa ne 
možemo iz njega ni iznijeti. A kad imamo hranu i odijelo, zadovoljimo 
se time« (usp. 1 Tim 6,7-8). 


2. POGLAVLJE 

Franjo moli da mu pokažu gdje stanuje Siromaština 

9. Kad blaženi Franjo do njih stiže, reče im: » Pokažite mi, mo- 
lim vas, gdje stanuje gospođa Siromaština, gdje se nalazi na paši, gdje 
planduje (usp. Pj 1,6), jer sam bolestan od ljubavi za njom (usp. Pj 
2,5; 5,8). 

Oni mu odgovoriše i rekoše: »Dobri brate, mi smo ovdje sjedi- 
li jedno vrijeme i dva vremena i pola vremena (usp. Dan 7,25; 12,7; 
Otk 12,14), i često smo je viđali kako prolazi, jer su je tražili 
mnogi. Gdjekada su je mnogi pratili, ali se često vraćala sama 
i gola; ne bijaše nakićena ogrlicama (usp. Iz 61,10), bila je bez 
ikakve pratnje, bez ikakve odjeće. Gorko bi plakala i govorila: 
’ Sinovi majke moje rasrdili se na me’ (usp. Pj 1,6). A mi joj reko- 
smo: ’ Strpljiva budi (usp. Mt 18,26 ) Jer pravedni tebe ljube’ (usp. 
Pj 1,3). 

10. A sada se ona, brate, uspinje na goru veliku i visoku (usp. 
Otk 21,10), kako joj je naredio Bog (usp. Mt 28,16). Ona stanuje 
na svetim gorama, jer je Bog više ljubi negoli sve šatore Jakovljeve 
(usp. Ps 87,1-2). Gorostasi ne mogaše slijediti trag njezinih nogu 
(usp. Est 13,13), ni orlovi nisu dolijetali do njenih vrhunaca. Siro- 
maština je jedinstvena pojava. Svaki je čovjek prezire zato što se 
ne nalazi u zemlji onih koji žive udobno (usp. Job 28,13). Zato je 
skrivena njihovim očima; ona izmiče i pticama nebeskim (usp. Job 
28,21). Jedino je Bogu poznat njezin put i mjesto gdje prebiva (usp. 
Job 28,23). 

1 1 . Ako dakle, brate, želiš doći do nje, svući svoju svečanu odjeću 
(usp. Jdt 10,3) i odbaci svako breme i grijeh koji lako zavodi (usp. 
Heb 12,1) jer, ne budeš li gol, nećeš se moći do nje uspeti, jer se 
povukla na toliku visinu. No jer je dobrostiva (usp. 1 Kor 13,4), lako 
je vide koji je ljube i nalaze je oni koji je traže (usp. Mudr 6,13). Sama 
je misao o njoj mudrost savršena - brate - i tko poradi nje bdije, brzo 
će postati bezbrižan (usp. Mudr 6,16). Zato sa sobom povedi vjerne 
drugove da se, uspinjući se na goru, mogneš poslužiti njihovim sa- 
vjetom i da bi te podupirala njihova pomoć, jer teško onome tko pad- 
ne, nema nikoga tko bi ga podigao; padne li jedan, drugi će ga podići« 
(usp. Prop 4,10). 


3. POGLAVLJE 

Blaženi Franjo potiče braću 

12. Kad se blaženi Franjo posavjetovao s tim ljudima, otišao je i 
sebi izabrao nekolicinu vjernih drugova. S njima je požurio, a kad je 
stigao gore, rekao je svojoj braći: »Dođite, uspnimo se na goru Gos- 
podnju i u dom (usp. Iz 2,3) gospođe Siromaštine da bi nas poučila o 
svojim putovima i da bismo hodili njezinim stazama« (usp. Mih 4,2). 

A kad su sa svih strana promotrili uspon na goru i njegovu strmi- 
nu, neki od njih rekoše, govoreći među sobom: » Tko će se uspeti na 
ovu goru (usp. Ps 24,3) i tko će stići do njezina najvišeg vrhunca?«. 

13. Kad je blaženi Franjo to razabrao, rekao je: » Uzak je put 
- braćo - i tijesna su vrata koja vode u život i malo ih je koji ih 
nalaze (usp. Mt 7,14). Budite jaki u Gospodinu i u njegovoj sil- 
noj moći (usp. Ef 6,10), jer će nam sve što je teško postati lako. 
Odložite teret vlastite volje i odbacite bremena grijeha, opašite 
se i budite junaci (usp. 1 Mak 3,58). Zaboravite što je za vama, 
a prema mogućnostima posežite za onim što je pred vama (usp. 
Fil 3,13). Kažem vam da će svako mjesto na koje stupi vaša noga 
biti vaše (usp. Pnz 1 1,24). Pred vašim je licem životni Duh, Krist 
Gospodin (usp. Tuž 4,20), koji će vas vući konopcima ljubavi (usp. 
Hoš 11,4) na najviši vrhunac gore. Čudesan je, braćo, božanski 
naum spasenja po Siromaštini. Lako ćemo međutim moći uživati 
u njezinim zagrljajima, jer postade kao udovica vladarica naroda 
(usp. Tuž 1,1), bijedna i od sviju prezrena kraljica kreposti. Nema 
nikoga tko bi se iz blizine usudio na nas vikati, nikoga tko bi nam 
se suprotstavljao, nikoga tko bi s pravom bio kadar spriječiti ovaj 
spasonosni Savez. Svije prijatelji iznevjeriše ipostadoše joj neprija- 
telji« (usp. Tuž 1,2). Nakon tih su riječi svi zajedno počeli hoditi 
za svetim Franjom. 

4. POGLAVLJE 

Siromaština se divi lakom uspinjanju braće 

14. Dok su se posve lakim korakom žurno uspinjali prema vr- 
huncu, gle, gospođa je Siromaština, stojeći na najvišem vrhuncu 
planine, zaokružila pogledom po gorskim vrletima. Gledajući ove 
ljude kako se odvažno uspinju, kako upravo lete, silno se zadivila i 
rekla: Tko su ovi što lebde poput oblaka, kao što golubovi lete prema 
svojim golubinjacima (usp. Iz 60,8)? Ta već dugo takvih vidjela ni- 
sam, niti sam gledala tako posve slobodne, koji sve terete odbaciše. 
Zato ću im reći što u svom srcu nosim da se ne bi, poput onih dru- 
gih, kajak zbog tokka uspona, a nisu se ni obazirak na ponor koji 
se naokolo usjekao. Znam da do mene neće moći stići bez moje 
privole, ak ću imati zaslugu pred svojim nebeskim Ocem dadnem k 
im spasonosan savjet. - 1 gle, čula je odozgor glas (usp. Lk 1,44) koji 
reče: Ne boj se, kćeri sionska (usp. Iv 12,15; Sef 3, 16), jer su ovi sjeme 
što ga blagoslovi Gospodin (usp. Iz 61,9) i izabra iskrenom ljubavlju 
(usp. 2 Kor 6,6). 

15. I gospođa je Siromaština sjela na prijestolje svoje golotinje; 
predusrela ih je sretnim blagoslovima (usp. Ps 21,4) i rekla: »Kaži- 
te mi, braćo, razlog svog dolaska i zašto se uspinjete tako žurno iz 
doline bijednih na goru slave? Možda tražite mene koja sam, kako 
vidite, bijednica, olujom vitlana, bez ikakve utjehe? (usp. Iz 54,11). 


5. POGLAVLJE 
Blaženi Franjo hvali Siromaštinu 

16. Oni uzvratiše govoreći: »Dođosmo k tebi, gospodarice naša; 
zaklinjemo te, primi nas s mirom. Želimo postati slugama Gospodi- 
na nad vojskama, jer On je Kralj slave (usp. Ps 24,10). Dočuk smo da 
ćeš postati kraljicom kreposti i to smo donekle iskustvom naučik. 
Zato do tvojih nogu prostrti, ponizno i usrdno te molimo, udostoj 
se biti s nama i budi nam putom kojim se dolazi do Kralja slave, kao 
što si bila put njemu kad se udostojao pohoditi one koji prebivaju 
u tami i sjeni smrtnoj, On, Sunce s visine (usp. Lk 1,79.78). Dobro 
znamo da je tvoja moć, tvoje kraljevstvo, da si uzvišena iznad svega 
(usp. 1 Ljet 29,11). Kralj kraljeva postavio te da budeš kraljicom 
i gospodaricom. Samo s nama utanači mir i bit ćemo spašeni da bi 
nas po tebi primio onaj koji nas je po tebi otkupio. Odlučiš k spasiti 
nas, odmah ćemo biti spašeni. Ta sam je Kralj kraljeva i Gospodar 
gospodara (usp. Otk 19,16), Stvoritelj neba i zemlje, poželio tvoju 
ljepotu i dražest (usp. Ps 45,12). Dok se Kralj odtnarao na ležaju svome 

(usp. Pj 1,12), bogat i slavan u svom kraljevstvu, ostavio je dom svoj, 
ostavio svoju baštinu (usp. Jer 12,7): blagostanje i bogatstvo bijahu u 
njegovu domu (usp. Ps 1 12,3). I dolazeći tako iz kraljevskoga sjedišta 
(usp. Mudr 18,15), s najvećim te tražio poštovanjem. 

17. Veliko je dakle tvoje dostojanstvo i neusporediva uzvišenost, 
jer te, napustivši sve čete anđela i nebrojene vojske - a bijaše ih ve- 
liko mnoštvo u nebesima - došao tražiti u donjim krajevima zemlje, 
a nalazila si se u blatu kalnome (usp. Ps 40,3), u tmini i sjeni smrtnoj 
(usp. Ps 88,7). Svim živima si bila strahovito mrska i svi su te se klo- 
nili i, koliko su mogli, od tebe bježali. Štoviše, iako ti neki nisu mo- 
gli baš nikako pobjeći, ipak im zato nisi bila manje mrska i odvratna. 

18. No kad je vladar, Gospodin, došao (usp. Mal 3,1), sam te je 
prihvatio, uzdigao ti glavu (usp. Ps 110,7) među plemenima naroda 
i kao zaručnicu te uresio vijencem (usp. Iz 61,10), uzdigao te iznad 
oblaka (usp. Iz 14,14). Premda si, bez sumnje, odvratna još bez- 
brojnima, jer ne poznaju tvoje moći i tvoje slave (usp. Ps 63,3), tebi 
ipak ništa ne propada, jer slobodno prebivaš na svetim gorama (usp. 
Ps 87,1), \i najčvršćem prebivalištu (usp. 2 Ljet 6,33) Kristove slave«. 


6. POGLAVLJE 
Dostojanstvo Siromaštine 

19. Tako je Sin Svevišnjega Oca zaljubljen u tvoju ljepotu (usp. 
Mudr 8,2) prionuo uza te jedinu i u svemu te pronašao najvjerni- 
jom. Prije no što je stigao iz svijetle domovine na zemlju, pripra- 
vila si mu prikladno mjesto, prijestolje na kojem sjedi, ložnicu u 
kojoj počiva, naime vrlo siromašnu Djevicu od koje je rođen zasjao 
svijetu. Vjerno si mu, kad se rodio, izišla u susret da bi u tebi, a 
ne u udobnosti, našao mjesto koje mu je po volji. Položen je, kaže 
evanđelist, u jasle, jer za nj nije bilo mjesta u svratištu (usp. Lk 2,7). I 
tako si ga uvijek nerazdruživo pratila da za cijelog života, otkako se 
pojavio na zemlji i boravio među ljudima (usp. Bar 3,38), dok su lisice 
imale jazbine, a ptice nebeska gnijezda, nije imao gdje bi naslonio svoju 
glavu (usp. Mt 8,20). On koji je nekoć otvarao usta prorocima, kad 
je nakon toga otvorio svoja usta da naučava, između mnogih stvari o 
kojima je govorio, prije svega je pohvalio tebe i postavio te na prvo 
mjesto: »Blago siromasima u duhu, jer je njihovo kraljevstvo nebesko« 
(usp. Mt 5,3). 

20. A kad je izabirao nekolicinu nužnih svjedoka svoga svetog 
propovijedanja i slavnoga života za spasenje ljudskoga roda, nije 

izabrao bogate trgovce, nego siromašne ribare da bi tolikim odliko- 
vanjem pokazao kako bi trebalo da svi ljube tebe. Da bi napokon 
bila svima očita tvoja dobrota, tvoja plemenitost, tvoja hrabrost i 
dostojanstvo, kako nadvisuješ sve kreposti i kako bez tebe ne može 
postojati ni jedna krepost, kako tvoje kraljevstvo nije od ovoga svijeta 
(usp. Iv 18,36), nego da je s neba, tada si se ti jedina priljubila uz 
Kralja slave kad su ga svi izabrani i ljubljeni kukavički napustili. Ti, 
njegova najvjernija zaručnica, preslatka ljubiteljica, nisi se od njega 
ni na čas udaljila. Štoviše, uza nj si još više prionula kad si promatra- 
la kako ga svi još većma preziru. Da nisi naime bila s njim, nikada ne 
bi mogao biti tako prezren od sviju. 

21. Bila si s njim kad su ga Zidovi pogrđivali, kad su ga fari- 
zeji izrugivali, kad su mu svećenički prvaci predbacivali. S njim 
si bila kad su ga ćuškali, kad su na nj pljuvali, kad su ga bičevali. 
On koga su svi morali štovati bijaše ruglo svima, a samo si ga ti 
tješila. Nisi ga ostavila sve do smrti, smrti na križu (usp. Fil 2,8). 
I na samom si križu, kad mu je tijelo već bilo ogoljeno, ruke ra- 
stegnute, ruke i noge probodene, zajedno s njim trpjela tako da 
se na njemu nije vidjelo ništa slavnije od tebe. A kad je napokon 
uzašao na nebo, tebi je ostavio znak nebeskog kraljevstva za obi- 
lježavanje izabranih da svatko tko teži za vječnim kraljevstvom 
dođe k tebi i da te zamoli kako bi po tebi unišao, jer - ako netko 
nije tvojim znakom obilježen (usp. Pj 8,6; Otk 7,3) - ne može ući 
u kraljevstvo. 

22. Zato, gospođo, budi nam milostiva pa nas obilježi znakom 
svoje naklonosti. Tko je tako bezuman, tako nerazuman, a da te 
ne bi ljubio svim srcem, tebe koju je Svevišnji odabrao i pripravljao 
odvijeka? Tko te ne bi štovao i častio kad te onaj komu se klanjaju 
sve nebeske snage odlikovao tolikom čašću? Ta tko ne bi rado častio 
tragove tvojih nogu (usp. Iz 60,14) kad ti se Gospodin veličanstva 
tako ponizno poklonio, s tobom se tako prijateljski povezao, toli- 
kom ljubavlju uza te prionuo? Zato te, gospođo, po njemu i poradi 
njega zaklinjemo, ne prezri u potrebama naših vapaja, nego nas uvi- 
jek oslobodi od pogibelji, ti slavna i dovijeka blagoslovljena! 


7. POGLAVLJE 

Odgovor gospođe Siromaštine 

23. Na ovo je gospođa Siromaština odgovorila radosnim srcem, 
razdraganim licem, umiljatim glasom i rekla: »Priznajem vam, bra- 
ćo, i predragi prijatelji, da sam ispunjena veseljem, preobilno sam 

radosna (usp. 2 Kor 7,4) otkako ste počeli govoriti. Promatram vašu 
revnost i već mi je poznato vaše sveto Pravilo. Vaše mi riječi posta- 
doše dragocjenije od zlata, zlata čistoga, slađe od meda, meda samotoka 
(usp. Ps 19 ,11) . Niste naime vi oni koji govore, nego je Duh Sveti onaj 
koji govori u vama (usp. Mt 10,20), i njegovo vas pomazanje poučava 
u svetnu (usp. 1 Iv 2,27) što ste govorili o Svevišnjem Kralju koji me 
samo po svojoj milosti uzeo da mu budem draga. Tako je na zemlji 
s mene uklonio porugu (usp. Lk 1,25) i proslavio me među odlični- 
cima neba. 

24. Zato, ako vam nije teško slušati, želim pred vas iznijeti dugu 
povijest svoga položaja, a to će vam biti vrlo korisno da biste naučili 
kako vam treba živjeti i ugađati Bogu ( usp. 1 Sol 4, 1 ) da pazite da se 
ne biste obazirali natrag, jer želite staviti ruku na plug (usp. Lk 9,62). 

Nisam, kao što mnogi misle, neuka. Dosta sam stara i obilujem 
brojem dana. Poznat mi je poredak stvari, raznolikost stvorova, pro- 
mjenljivost vremena. Po dugom iskustvu, po naravnoj pronicavosti i 
po daru milosti poznam nestalnost ljudskoga srca. 


8. POGLAVLJE 
Siromaština se sjeća raja 

25. Nekoć sam bila u raju svog Boga (usp. Otk 2,7) gdje čovjek 
bijaše gol. Štoviše, cijeli sam onaj predivni vrt (usp. Post 2,25; 3,8) 
obilazila u čovjeku i s čovjekom golim. Ništa se nisam bojala, ni u što 
nisam sumnjala, nikakve se protivštine nisam plašila. Mislila sam da 
ću s njim boraviti dovijeka, jer ga je Svevišnji stvorio kao pravedna, 
dobra i mudra te smjestio na najubavije i najljepše mjesto. Bijah 
uvelike radosna, sve vrijeme sam igrala pred njim (usp. Izr 8,30), jer 
ne imađaše nikakva vlasništva, sav bijaše Božji. 

26. Ali jao! Nadošlo je neočekivano zlo, od početka stvaranja 
posve nečuveno. Onaj nesretnik, koji je nekoć u svojoj ljepoti iz- 
gubio mudrost, unisao je u zmiju (usp. Ez 28,17; Post 3,1). Budući 
da više nije mogao ostati u nebu, prijevarno je napao čovjeka da 
bi i on, kao što je i sam, postao prijestupnikom Božje zapovijedi. 
Bijednik je povjerovao onomu koji ga je uputio na zlo i uza nj je 
pristao. Zaboravio je Boga, svoga Stvoritelja (usp. Pnz 32,18), slije- 
dio je prvog prijestupnika, štoviše prekršitelja. Najprije bijaše gol, 
kaže o njemu Pismo, ali se nije sramio (usp. Post 2,25) jer u njemu 
bijaše potpuna nedužnost. A kad je sagriješio, spoznao je da je gol 
i od srama se utekao smokvinu lišču te je sebi načinio pregače (usp. 
Post 3,7). 

27. Zato, kad sam vidjela kako mi je drug postao prijestupnikom 
i prekrio se lišćem, jer ne imađaše ništa drugo, udaljila sam se od 
njega te sam ga, stojeći podalje, počela promatrati suzna lica. Iščeki- 
vala sam onoga koji bi ine spasio od malodušnosti srca i tolikoga vihora 
(usp. Ps 55,9). 

Tada iznenada dođe s neba neka huka (usp. Dj 2,2) koja je zahva- 
tila cijeli raj, a s njom dođe s neba blistavo svjetlo. Ogledavši se 
naokolo, vidjeh Gospodina Veličanstva koji je šetao rajem za dnevnog 
povjetarca (usp. Post 3,8). Odsijavao je neopisivom i neizrecivom 
slavom. Pratilo ga je mnoštvo anđela koji klicahu snažnim glasom 
govoreći: »Svet, svet, svet Gospodin Bog nad vojskama, puna je sva 
zemlja slave (usp. Iz 6,3) tvoje«. Tisuću tisuća služahu njemu, mirijade 
stajahu pred njim (usp. Dan 7,10). 

28. Počela sam, priznajem, plašeći se i silno dršćući, od straha i 
užasa iznemagati. Puzajući tijelom, uzburkanim sam srcem iz dubi- 
ne zavapila (usp. Ps 130,1) govoreći: » Gospodine , smiluj se! Gospodi- 
ne, smiluj se! Ne idi na sud sa slugom svojim, jer nitko živ nije pravedan 
pred tobom « (usp. Ps 143,2). A on mi reče: »Idi, sakrij se časkom, dok 
ne prođe jarost (usp. Iz 26,20) moja«. 

I odmah pozva mog druga govoreći: » Adame , gdje si?« A on je na 
to odgovorio: Čuo sam tvoj glas. Pobojah se jer sam gol, pa se sakrih« 
(usp. Post 3,9-10). Doista bijaše gol jer je, silazeći iz Jeruzalema u Je- 
rihon, upao među razbojnike koji mu prije svega oteše darove (usp. Lk 
10,30) naravi te je izgubio sličnost sa Stvoriteljem. A on sam, njegov 
Svevišnji Kralj, koji nije ništa manje dobrostiv, dade mu priliku da 
se povrati, očekivaše njegovo obraćenje. 

29. Nesretnik je međutim odvratio svoje srce i počeo govoriti 
opake riječi da bi našao ispriku svojim grijesima (usp. Ps 141,4). 
Na taj je način povećao grijeh i umnožio kaznu. Sebi je nagomilao 
gnjev za dan gnjeva i srdžbe pravednoga suda Božjeg (usp. Rim 2,5). 
Nije poštedio ni sebe ni svoga potomstva koje dođe nakon njega; 
sve predade strahovitom prokletstvu smrti. I nakon presude sviju 
nazočnih Gospodin ga je istjerao iz edenskog vrta (usp. Post 3,23) 
osudom pravednom, ah ništa manje milosrdnom. I rekao mu je, 
ublažujući mnogo presudu prokletstva, da se ima povratiti u zemlju 
iz koje je uzet (usp. Post 3,19), načinio im je odjeću od kože (usp. 
Post 3,21) da tako označi njihovu smrtnost, pošto su lišeni odjeće 
nedužnosti. 

30. Kad sam ugledala svoga druga, obučena u kožu mrtvih, od 
njega sam se odvojila, jer bijaše prisiljen povećati napore da bi se 
obogatio. Zato sam se, gorko plačući i naričući, potucala svijetom 

kao lutalica i prognanica (usp. Post 4,12). Od onoga vremena ne na- 
đoh mjesta gdje bi mi otpočinula noga (usp. Post 8,9) - dok je Abra- 
hamu, Izaku, Jakovu i ostalima obećano bogatstvo i zemlja koja teče 
mlijekom imedom (usp. Izl 3,17). U njima svima sam tražila počivali- 
šte, ali ga ne nađoh (usp. Sir 24,11; Jer 45,3). Pred rajskim je vratima 
stajao Kerub .t plamenim, isukanim mačem (usp. Post 3,24), dok iz 
krila Očeva (usp. Iv 1,18) nije na svijet došao Svevišnji koji me po- 
novno najmilostivije potražio«. 


9. POGLAVLJE 
Kristova oporuka 

31. »A kad se Krist htjede vratiti svom Ocu koji ga je poslao, 
pošto se ispunilo sve što ste rekli, s obzirom na mene izabranicima 
je svojim sačinio oporuku i potvrdio je neopozivim izričajem govo- 
reći: ’ Nemojte posjedovati ni zlata ni srebra, ni novca. Nemojte nositi 
ni kesu, ni torbu, ni štap, ni obuću, i nemojte imati dviju haljina (usp. 
Mt 10,9-10; Lk 9,3). Onome koji bi se s tobom htio parničiti na sudu 
i htio uzeti tvoju haljinu, podaj i ogrtač. I tko bi te prisilio na tisuću ko- 
raka, pođi s njim i druge dvije tisuće (usp. Mt 5,40^11 ). Ne sakupljajte 
blago sebi na zemlji gdje ga izgriza moljac i hrđa, i gdje ga kradljivci 
potkopavaju i kradu (usp. Mt 6,19-20). Ne brinite se tjeskobno i ne 
govorite: Sto ćemo jesti ili što ćemo piti ili u što ćemo se obući (usp. 
Mt 6,31)? Nemojte se brinuti za sutra, jer će se sutrašnji dan brinuti 
za se. Svakotn je danu dosta zla njegova (usp. Mt 6,34). Ako se tko ne 
odrekne svega što posjeduje, ne može biti moj učenik' (usp. Lk 14,33) i 
ostalo što je napisano u toj knjizi«. 


10. POGLAVLJE 

O apostolima 

32. Apostoli su i svi njihovi učenici sve ovo opsluživah s najvećom 
pomnjom i nisu niza čas (usp. Gal 2,5) propustili nešto od svega što 
su čuli od svoga Gospodina i Učitelja. Oni, izvanredno hrabri vite- 
zovi, suci cijeloga svijeta, ispuniše i spasonosnu zapovijed; posvuda 
su je propovijedali , a Gospodin je s njima djelovao i potvrđivao govor 
čudesima što su ih pratila (usp. Mk 16,20). Plamtjeli su ljubavlju, pre- 
ma svima su bih vrlo srdačni i ususret izlazili potrebama sviju. Nada 
sve su budno pazili da se ne bi o njima reklo: »Govore, a ne čine « 
(usp. Mt 23,3). Zato je jedan između njih s najvećim pouzdanjem 
rekao: »Ne usuđujem se reći samo nešto od onoga što Krist nije po meni 
učinio riječju i djelom, silom Duha Svetoga« (usp. Rim 15,18.19). A 

drugi je rekao: »Srebra i zlata nemam« (usp. Dj 3,6). I tako su me svi 
i za života i na samrti veličali najuzvišenijim hvalospjevima. 

Njihovi su slušatelji nastojali ispuniti sve što su im njihovi učite- 
lji naviještali. Prodavali su pokretna i nepokretna dobra i to su dijelili 
svakom prema njegovoj potrebi (usp. Dj 2,45). Držahu se zajedno i sve 
im bijaše zajedničko (usp. Dj 2,44). Hvalili su Boga i zato su uživali 
naklonost svega naroda. Zato je Gospodin danomice pripajao Crkvi one 
koji se spašavahu« (usp. Dj 2,47). 


11. POGLAVLJE 
O sljedbenicima apostola 

33. »Dugo je, doduše, u mnogima ostala istina ovoga što je reče- 
no, a napose dok je još krv siromašnoga Propetog bila topla u njihovu 
sjećanju i dok je slavni kalež njegove muke napajao njihova srca. Ako 
bi me naime neki zbog prevelike gorčine pokušali načas ostaviti, kad 
bi se sjetili Gospodinovih rana, po kojima postade pristupačna njego- 
va ljubav, zbog te bi napasti sebe nemilo kažnjavah i uza me prianjah 
čvršće i grlili me srdačnije. Dok sam bila s njima, neprestano sam im 
dozivala u pamet strahovite boh vječnoga Kralja tako da su, mojim 
riječima nemalo ohrabreni, dragovoljno dočekivah mač koji im je rasi- 
jecao tijelo. Odvažno su gledah kako im iz tijela teče sveta krv. Dugo 
je vremena trajala ta pobjeda tako da su danomice tisuće tisuća bivale 
opečaćene znakom Svevišnjega Kralja« (usp. Otk 7,2-3). 


12. POGLAVLJE 

O miru protivnom Siromaštini 

34. »Ah jao! Nakon kratka vremena nasta mir, ah mir koji je 
strašniji od svakoga rata. U njegovu je početku malo njih obilježeno, 
u sredini još manje, a na kraju najmanje. I gle, sada u miru moja 
gorčina postade najgorča (usp. Iz 38,17). I dok ga uživam, svi me 
izbjegavaju, svi me progone, nitko me ne traži, svi me napuštaju. 
Neprijatelji mi osiguravaju mir, a ne moji domaći. Mir mi dolazi 
od tuđinaca, a ne od vlastite djece. I ja sam naime othranila djecu i 
podigla ih na noge, a ona me prezreše (usp. Iz 1,2). 

35. U ono vrijeme kad je Gospodnja svjetiljka sjala povrh moje 
glave i kad me krozmrak njegovo svjetlo vodilo (usp. Job 29,3), đavao 
je bjesnio u mnogima koji bijahu sa mnom. Svijet je mamio, tijelo 
je žudjelo tako da su mnogi počeh ljubiti svijet i ono što je u svijetu « 
(usp. 1 Iv 2,15). 

13. POGLAVLJE 
Progonjenost sestra Siromaštine 

36. »Međutim, savršenost sviju kreposti, naime gospođa Progo- 
njenost, kojoj Bog predade kraljevstvo nebesko (usp. Mt 5,10) kao 
što ga je predao i meni, bijaše mi u svemu vjernom pomagačicom, 
moćnom zaštitnicom, razboritom savjetnicom. Kad bi ona gdjekad 
opazila kako neki postaju mlaki u ljubavi, kako na nebeske stvari i 
načas zaboravljaju, kako srcem čeznu za zemaljskim stvarima, od- 
mah bi zagrmjela, smjesta bi podigla vojsku, odmah bi lica mojih 
sinova obuzimala sramom te bi tražili ime Gospodnje. Sada me me- 
đutim moja sestra napustila (usp. Lk 10,40) i svjetlo mojih očiju nije 
sa mnom, (usp. Ps 38,11) jer, otkako je s progoniteljima sklopljen 
mir, moja se djeca još okrutnije razdiru domaćim, unutarnjim ratom 
zaviđaj ući jedni drugima, izazivajući jedni druge (usp. Gal 5,26) u po- 
trazi za bogatstvom i obilnim uživanjima«. 


14. POGLAVLJE 

Pohvala dobrih siromaha 

37. »Neki se nakon nekog vremena počeše osvješćivati i dra- 
govoljno započeše ići pravim putom kojim su neki u ono vrijeme 
išli prisilno. Svi su oni dolazili k meni pa su me mnogim molbama 
i suzama ustrajno molili da s njima sklopim savez trajna mira da s 
njima budem kao što sam bila nekoć, u danima svoje mladosti (usp. 
Ez 16,60), kad uza me još bijaše Svemogući i kad me moji okruživa- 
hu dječaci (usp. Job 29,5). Bili su to ljudi kreposni, ljudi miroljubi- 
vi besprijekorna srca pred Bogom (usp. 1 Sol 3,13). Bijahu postojani 
u bratskoj ljubavi (usp. 2 Pet 1,7) dokle god su živjeli u tijelu, 
siromašni u duhu, oskudijevajući u stvarima, svetošću života bo- 
gati. Bijahu puni izvanrednih nebeskih darova, bijahu gorljivi du- 
hom, radosni nadom, u nevolji strpljivi {usp. Rim 12,11.12), krotka 
i ponizna srca (usp. Mt 11,29). Čuvali su mir duše, sklad kreposti, 
međusobnu slogu, povezanost srdaca, radosno jedinstvo zajednič- 
koga života. Bijahu to, nadalje, ljudi odani Bogu, mili anđelima, 
dragi ljudima, strogi prema sebi, milosrdni prema drugima - pravi 
redovnici. Nastupali su čedno, vedra lica, ozbiljna srca. Ponizni 
bijahu u uspjesima, velikodušni u neuspjesima, u jelu umjereni, u 
odijevanju vrlo štedljivi, u spavanju vrlo odmjereni. Bijahu srame- 
žljivi i bogobojazni, odlikovahu se sjajem dobrih svojstava. Duša 
mi se s njima upravo stopila, u njima bijaše jedan duh i jedna vjera« 
(usp. Ef 4,4.5). 

15. POGLAVLJE 
O lažnim siromasima 

38. »Napokon se među nama pojaviše takvi koji nisu pripadali 
nama (usp. 1 Iv 2,19), neki sinovi Belijalovi (usp. Pnz 13,13) koji su 
govorili ispraznosti, činili zlo, govoreći da su siromašni, a to nisu bili 
(usp. Otk 29; 3,9). Mene - koju su slavni ljudi, o kojima sam govorila, 
ljubili svim srcem - prezreše i obeščastiše. Pođoše putem Bosorova sina 
Balaatna koji je volio plaću nepravednosti (usp. 2 Pet 2,15). To bijahu 
ljudi pokvarena uma i lišeni istine, koji poboznost smatraju sredstvom do- 
bitka (usp. 1 Tim 6,5); ljudi koji oblačeći odjeću svetog redovništva 
ne obukoše novoga čovjeka (usp. Ef 4,24), nego samo prekriše staroga. 
Kudili su svoje pređe koji bijahu začetnici sveta života. Potajno su na- 
padali njihov život i ponašanje, nazivajući ih nerazboritima, nemilosrd- 
nima, okrutnima (usp. Jer 50,42), a mene su, koju prihvatiše, nazvali 
neradnom, nemarnom, odvratnom, neukom, slabokrvnom i mrtvom. 
Moja suparnica, koja je obukla ovčje runo, lisičjom je lukavštinom 
sakrivala vučju okrutnost i sve to provodila s najvećom revnošću«. 


16. POGLAVLJE 

Pohlepa 

39. »Ovo je Pohlepa: u njoj gledamo neumjerenu težnju za stje- 
canjem ili za očuvanjem bogatstva. Nazivahu je i pobožnijim ime- 
nom, kako uopće ne bi izgledalo da su me napustili, a mojom se 
zaslugom podigoše iz prašine i bijahu izvučeni iz gliba. O njoj su 
mi govorili pomirljivo, & smišljali su spletke (usp. Ps 35,20). Iako se 
ne može sakriti opustošenje grada smještena na gori (usp. Mt 5,14), 
ipak joj nadjenuše ime (usp. Pnz 22,17) Razboritost ih Brižljivost, 
iako takvu razboritost treba radije nazvati pomutnjom, a brižljivost 
opasnim zaboravljanjem sviju dobara. 

Govorili su mi: ’ Tvoja je moć, tvoje je kraljevstvo (usp 1 Ljet 
29,11), ne boj se! Dobro je prepuštati se djelima pobožnosti i suz- 
državati se od dopuštenih stvari, di j eliti potrebnicima, dati ponešto 
siromasima’«. 


17. POGLAVLJE 

Siromaština opominje lažne redovnike 

40. »Ja sam im govorila: ’Ne osporavam, braćo, da to što kažete 
nije dobro, ah gledajte, zaklinjem vas, svoje zvanje (usp. 1 Kor 1,26). 
Nemojte se obazirati natrag. Nemojte silaziti s krova da nešto uzmete 


Savez sv. Franje s gospođom Siromaštinom 


423 


izkuće (usp. Mt 24,17; Mk 13,15). Nemojte se vraćati natrag s polja 
da uzmete odjeću (usp. Mt 24,18). Nemojte se uplitati u svjetovne 
poslove (usp. 2 Tim 2,4). Nemojte se ponovno upuštati u prljavštinu 
i pokvarenost svijeta, od čega pobjegoste, kad ste upoznali Spasite- 
lja. Kad se u njih ponovno zapletete, nužno će doći do toga da će 
posljednje stanje ovih ljudi biti gore od prvoga (usp. 2 Pet 2,20; Mt 
12,45), krenu li pod izlikom pobožnosti natrag, dalje od onoga što 
im je predano po svetoj zapovijedi’«. 


18. POGLAVLJE 
Njihov odgovor 

41. »Kad sam pred sve to iznijela, među njima nastade podvoje- 
nost (usp. Iv 7,43; 10,19). Jedni rekoše : ’Dobra je i dobro govori , a 
drugi: ’Nije, nego nas hoće zavesti (usp. Iv 7, 12) da bismo je nasljedo- 
vali. Bijedna je i želi da i mi s njom budemo bijedni’«. 


19. POGLAVLJE 

Siromaština govori o dobrim redovnicima 

42. »Moja me suparnica u ono vrijeme nije mogla istjerati iz njiho- 
va kraja, jer je među njima bilo još mnogo muževa velike gorljivosti i 
velike ljubavi kao na početku njihova redovničkog života. Ovi su gla- 
snim vapajima jurišali na nebo i upornim molitvama prodirali. Prepu- 
štali su se promatranju, prezirali su sve zemaljsko. Tada mi zapovjedi 
Stvoritelj svega i Gospodin koji me stvori reče mi: ’ Nastani se u jakobu 
i uđi u baštinu Izraelovu, i ukorijeni se među svojim izabranima’ (usp. 
Sir 24,12-13). I ja sam sve to učinila najbrižljivije. Dok sam tako bila 
s njima i dok smo zajedno išli kraljevskim putom, među mnoštvom su 
po meni stekli slavu , i diviše im se velikaši (usp. Mudr 8,10-11). Ljudi 
su ih štovah i nazivah svetima. I poče im biti mrsko ime svetosti pa su 
se sjetih onoga što reče Sin Božji: ’Ne primam slave od ljudi (usp. Iv 
5,41). Zato su odlučno otklanjah iskazivano im štovanje’«. 


20. POGLAVLJE 

Pohlepa se naziva imenom Razboritost 

43. »Dok su tako išh s tolikim žarom ljubavi Kristove, Pohlepa, 
uzevši ime Razboritost, poče im govoriti ovako: Nemojte se pred 
ljudima pokazivati tako kruti i ne prezirite njihovo štovanje, nego 

se pokazujte pred njima prijazni i iskazanu vam počast nemojte 
otklanjati na izvanjski način. Činite to u prvom redu na unutrašnji 
način. Dobro je uživati prijateljstvo kraljeva, poznanstvo knezova, 
naklonost velikaša, jer - dok vas oni tako štuju i časte, dok pred 
vama tako ustaju i izlaze vam u susret - mnogi će se, koji to budu 
vidjeli, po njihovu primjeru lakše obratiti Bogu. 

44. Kad su doista uvidjeli prednost, prihvatili su pruženi im sa- 
vjet. Kako se međutim nisu čuvali zamke, postavljene kraj puta, na- 
pokon cijelim srcem prigrliše štovanje i čast. Iznutra su se smatrali 
onakvima kao što su bili čašćeni izvana. Svoju su slavu stavljali u 
usta onih koji su ih hvalili poput ludih (djevica) kod prodavača (ulja) 
(usp. Mt 25,8) i beskorisni sluga (usp. Mt 25,30) sa zemljom (u koju 
je zakopao talenat). 

Ljudi koji su smatrali da su i iznutra onakvi kao što su se poka- 
zivali izvana rado su im poradi oproštenja svojih grijeha davali svoja 
dobra. Sve su to u početku smatrali izmetom (usp. Fil 3,8) pa su 
govorili: ’Mi smo siromašni i želimo uvijek biti siromašni; ne želimo 
ništa vaše nego vas (usp. 2 Kor 12,14). Imajući hranu i odjeću zado- 
voljni smo time (usp. 1 Tim 6,8) jer ispraznost nad ispraznostima i sve 
je ispraznost’ (usp. Prop 1,2; 12,8). Zato je darežljivost ljudi prema 
njima danomice rasla tako da su mnogi manje voljeli svoja dobra, 
pošto su vidjeh da ta dobra sveti preziru«. 


21. POGLAVLJE 
Ljudska Brižljivost 

45. »Kad je to međutim vidjela ona moja divlja neprijateljica, po- 
čela se žestoko srditii škripati zubitna (usp. Ps 35,16). I ražalošćena u 
svom srcu (usp. Post 6,6) reče: 'Sto ću učiniti? Evo cijeli svijet ide za 
njom (usp. Lk 16,3; Iv 12,19). Nadjenut ću sebi, reče, ime Brižljivost 
pa ću govoriti srcu njihovu. Možda će me čuti i poslušati’ (usp. Ez 2,5). 

Tako je i učinila. Progovorila im je poniznim riječima: 'Sto stojite 
ovdje vazdan besposleni (usp. Mt 20,6) ništa se ne brinući za buduć- 
nost? Sto bi vam škodilo da imate ono što je potrebno za život, dok 
se samo čuvate suvišnoga? S većim biste mirom i nesmetano mogli 
raditi na svom vlastitom spasu i na spasenju drugih ako biste imah sve 
pri ruci što vam je općenito potrebno. Dok imate vremena (usp. Gal 
6,10), pobrinite se za sebe i svoje nasljednike, jer će ljudi povući svoju 
ruku od prvotnih darova i uobičajenih poklona. Bilo bi dobro kad bi 
uvijek bilo ovako. To je međutim posve nemoguće jer vas Gospodin 
danomice sve više množi (usp. Dj 2,47). Zar Bog to ne bi odobrio ako 
biste imah nešto što biste mogh pružiti potrebnicima i ako biste imali 

na pameti siromahe (usp. Gal 2,10), jer on kaže: Blaženije je davati 
negoli primati (usp. Dj 20,35). Zašto ne primate dobara koja vam se 
nude da tako darovatelje ne lišite vječne nagrade? Nema razloga da 
biste se još morali bojati zajedništva s bogatstvom, jer ga ništa ne cije- 
nite. Zlo se ne nalazi u stvarima, nego u srcu jer vidje Bog da je sve ve- 
oma dobro što je načinio (usp. Post 1,31). Dobrima je dakle sve dobro. 
Sve njima služi i za vijkisve postade (usp. Iv 3). O, koliki zlorabe dobra 
što ih imaju. A kad biste ih vi imali, dobro biste ih upotrijebili, jer je 
sveta vaša nakana, sveta vaša želja! Vi ne želite obogaćivati vlastitih 
roditelja, jer su dosta bogati. Ali, kad biste imah ono što je nužno, 
mogli biste svoj život provoditi doličnije i sređenije’. 

Dok im je razjarena ovako i slično govorila, neki od njih, kojima 
savjest bijaše pokvarena, odmah pristadoše. Drugi su međutim pre- 
ko toga prešli kao gluhi te su oštrim odgovorima suzbijah iznesene 
razloge koji nisu ništa manje bih poduprti svjedočanstvima Pisma«. 


22. POGLAVLJE 

Pohlepa traži pomoć od Lijenosti 

46. »No kad je Pohlepa vidjela da sama po sebi među njima ne 
bi mogla ispuniti svoju želju, izmijenila je plan da bi ostvarila svoju 
nakanu. Pozvala je Lijenost koja zanemaruje započeti neka dobra, 
a već započeta zanemaruje dovršiti. S njom je sklopila savez i protiv 
njih načinila ugovor. Nije bila s njom povjerljiva ni jako povezana, a 
ipak su se na zlo rado složile (usp. Ps 2,2) kao što su to nekoć učinili 
Herod i Pilat protiv Spasitelja (usp. Dj 4,26.27). 

S obzirom da je Lijenost stvorila odluku i sa svojim borcima pro- 
valila u njihovo područje, svom se snagom poslužila svojim oruž- 
jem; ugasila je u njima ljubav, a njih je učinila mlakima i kjenima. I 
kad ih je tako obuzela malodušnost srca (usp. Ps 55,5-6), postadoše 
kao mrtvi« (usp. Ps 31,13). 


23. POGLAVLJE 
O redovnicima koje svlada Lijenost 

47. »Nakon toga počeše vrlo bijedno uzdisati za koječim egipat- 
skim što su ostavili i na ružan način ponovo počeše tražiti ono što 
su velikodušna srca prezreh. Hodili su žalosni putem Božjih zapovi- 
jedi (usp. Ps 1 19,32) i turobna su srca pristupah svojim dužnostima. 
Iznemagah su pod teretom i zbog nedostatka duha jedva su uspi- 
jevah zadržati u sebi dah. Rijetko su osjećah skrušenost, nikakvo 

kajanje. Poslušnost im bijaše puna mrmljanja, mišljenje tjelesno, 
veselje razuzdano, žalost malodušna, govor nepromišljen, smijeh 
lakouman. Na licu im se blistala radost, u ponašanju taština, odjeća 
im bijaše mekušna i birana, pažljivo bijaše krojena, a još pažljivije 
šivana. Mnogo su spavali, obilno jeli i pili neumjereno. U vjetar su 
govorili brbljarije i ludorije. Pripovijedali su izmišljotine, mijenjali 
zakone, dijelili imanja i sa zanimanjem raspredali o ljudskim dje- 
lima. Nisu se brinuli za duhovni život niti su marili za spas duše. 
Rijetko su govorili o nebeskim stvarima, a čežnja im je za vječnima 
bila mlaka. 

48. Tako otvrdnuli počeše jedan drugome zaviđati, jedni su dru- 
ge izazivali. Svatko je težio za tim da zagospoduje nad drugima, a 
brat je optuživao brata za najgore zlodjelo (usp. Post 37,2). Izbjega- 
vali su žalosne stvari, a čeznuli za onim u čemu su nalazili ispraznu 
radost, jer prave radosti nisu posjedovah. Ipak su donekle nastojali 
sačuvati prividnu svetost da ne bi sasvim izgubili ugled, a kad bi 
pred priprostima govorili o svetim stvarima, prikrivah su svoj bijedni 
život. Njihova je unutarnja rastrganost bila tolika da se nisu bih ka- 
dri obuzdati, nego su iz njih provaljivah očiti znakovi njihova stanja. 

49. Napokon započeše laskati svjetovnjacima i s njima se pove- 
zivahu da bi im ispraznih džep, proširili svoja zdanja i povećah ono 
čega su se posvema odrekli. Bogatašima su prodavah svoje riječi, a 
pobožnim gospođama svoje naklone. Vrlo su revno posjećivah kra- 
ljevske i kneževske dvorove da bi povezah kuću s kućom i njivu s 
njivom sastavili (usp. Iz 5,8). I sada ih se uvelike cijeni jer postadoše 
bogati. Na zemlji su se dobro osigurah, iz zla u zlo srljaju, a Gospodi- 
na ne upoznaše (usp. Jer 9,2). Popadah su dok su se uzdizali (usp. Ps 
73,18), padoše na zemlju prije rođenja, kao pobačeni, i uza sve to 
mi govore: ’Mi smo tvoji prijatelji’«. 


24. POGLAVLJE 

Obogaćeni siromasi progone Siromaštinu 

50. »Duboko sam se ja žalostila zbog nekih koji u svijetu bijahu 
dosta bijedni i neugledni, a kad dođoše k meni, obogatiše se (usp. 
Otk 18,19; 1 Kor 1,5). Ugojeni i udebljani jače se. ritaju (usp. Pnz 
32,15) od drugih ismjehujući mene. Ti isti smatrani su čak i za život 
nesposobnima, iscrpljeni oskudicom i glađu, hranili se biljem i korom 
drveća, postadoše gnusni od nevolje i bijede (usp. Job 30,2-4). Sada su 
nezadovoljni sa zajedničkim životom, izdvajaju se (usp. Jd 19), bez 

straha satni sebe vode na pašu (usp. Jd 12). Dok zahtijevaju suvišne 
stvari, njihov je redovnički život ostalima postao vrlo mrzak. Među 
Kristovim učenicima čeznu za častima, a u svijetu su među pozna- 
tima bili vrlo prezreni. Ovi koji često bijahu i bez ječmenoga kruha 
i vode smatrali su, štoviše, užitkom da leže stisnuti po trnjacima. Sinovi 
bezvrijednih, soj bezimenih, koji se nisu ni pokazivali na zemlji (usp. 
Job 30,7-8), obrušišese na moju bijedu (usp. Job 30,14). Gnusna sam 
im i od mene bježe, a ne ustručavaju se ni pljunuti mi u lice (usp. Job 
30,10). Pretrpjela sam od njih poruge i strahote, a oni što mi bijahu 
prijatelji i bok mi čuvahu čekahu moj pad (usp. Jer 20, 10). Bojahu me 
se, a to više me odbacivahu što su više znali da će mojom zaslugom 
biti obogaćeni, tako da im bijaše odvratno i čuti moje ime«. 


25. POGLAVLJE 

Siromaština ih opominje da joj se vrate 

51. »Silno žalosna rekoh im: ’ Vratite se, sinovi, odmetnici, izli- 
ječit ću odmetništva vaša (usp. Jer 3,22). Čuvajte se lakomosti, koja 
je idolopoklonstvo (usp. Lk 12,15; Ef 5,5) jer lakomcu novca nikad 
dosta (usp. Prop 5,9). Sjetite se prijašnjih dana kada ste prosvijetljeni 
podnosili veliku patničku borbu (usp. Heb 10,32). Ne budite sinovi 
onih koji otpadaju da propadnu, nego onih koji vjeruju na spas duše 
(usp. Heb 10,39). Ako je netko kršio Mojsijev Zakon, taj u nazočnosti 
dvojice ili trojice svjedoka bez milosti umire. Sto mislite koliko veću 
kaznu zaslužuje onaj koji je pogazio Sina Božjega i obeščastio krv Save- 
za, kojom je posvećen, i pogrdio Duha milosti (usp. Heb 10,28-29)? 
Uzmite to dakle k srcu, otpadnici (usp. Iz 46,8), jer ni onomu tko je u 
izobilju nije život osiguran njegovim imanjem (usp. Lk 12,15). 

A oni razjareni rekoše: ’Odlazi, bijednice, ostavi nas; ne želimo 
znati za tvoje putove’ (usp. Job 21,14). 

Njima kažem: ’Smilujte mi se, smilujte mi se bar vi, prijatelji moji! 
Zašto me progonite (usp. Job 19,21-22) bez razloga? Nisam li vam ka- 
zala da moj i vaš način života ne idu zajedno? Zao mi je što sam vas 
vidjela’«. 


26. POGLAVLJE 

Gospodin govori Siromaštini 

52. »I dođe mi riječ Gospodnja, govoreći (usp. Jer 13,3): 'Vrati se, 
Sunamko, vrati se da te gledatno (usp. Pj 7,1). Ovi tvoji sinovi, ljudi 
koji izazivaju srdžbu (usp. Ez 2,7 ) neće slušati tebe, jer neće da slušaju 

mene (usp. Ez 3,7). Srce im postade nevjerno i buntovno : odvratili su 
se od mene i ostavili me (usp. Jer 5,23); ne odbaciše naime tebe, nego 
mene (usp.l Sam 8,7). Da te naime nisu prigrlili, nikada se ne bi 
domogli tolika bogatstva. Pokazivali su se kao da te ljube da bi se, 
tako obogaćeni, od tebe povukli. Zbog toga se na protivnu stranu 
odmetnuše i, prihvativši laž, ne htjedoše se vratiti (usp. Jer 8,5). Ne- 
moj im ponovno vjerovati kad ti budu lijepo govorili, jer te prezreše i 
tvoj će tražiti život (usp. Jer 4,30). Ne diži glasa za njih ine moli, jer te 
neću uslišati (usp. Jer 7,16), odbacio sam ih (usp. 1 Sam 15,23) naime 
jer su oni prezreli mene’ « (usp. Iz 1,2). 


27. POGLAVLJE 

Gospođa Siromaština upozorava blaženog Franju 
s obzirom na uspon i pad redovničkog života 

53. »Evo sam vam, braćo, ispripovijedala svoju dugu povijest. 
Neka vam vjeđe budu ispred koraka (usp. Izr 4,25) da biste vidjeli 
što vam je činiti. Jako je opasno obazirati se natrag i rugati se Bogu. 
Sjetite se Lotove žene (usp. Lk 17,32; Post 19,26) i nemojte vjerovati 
svakome duhu (usp. 1 Iv 4,1) . Ipak se, predragi, pouzdajein u vas (usp. 
Eleb 6,9), jer u vama vidim više negoli u drugima ono bolje i što 
je bliže spasenju. Čini mi se naime da ste sve potpuno odbacili i 
svega se posve rasteretili. To mi je za sve najjači dokaz uspinjanja na 
ovu goru, čiji je vrhunac do sada mogla doseći samo nekolicina. No 
kažem vama, svojim prijateljima (usp. Lk 12,4), da mi zloća mnogih 
čini sumnjivom krepost dobrih i često sam pod ovčjom odjećom ot- 
krivala grabežljive vukove (usp. Mt 7,15). 

54. U svakom slučaju želim da bi svaki pojedini između vas po- 
stao sljedbenikom svetaca koji me po vjeri i strpljivosti primiše kao 
baštinu. Ali, jer se bojim da vam se ne bi desilo što i ostalima, dajem 
vam spasonosan savjet: Ne posežite, jer ste na početku, za onim što 
je najviše i najsvetije, nego polako koračajte naprijed pa ćete tako 
pod Kristovim vodstvom polagano stići do najvišega. Pazite da ne 
biste, pošto se na vaše korijenje stavi gnoj neznatnosti, bili prona- 
đeni kao neplodni, jer vam se tada neće ništa drugo (staviti na kori- 
jenje) osim sjekire. Nemojte se posve osloniti na svoje oduševljenje 
što ga imate sada, jer su čovjekova sjetila sklonija činiti zlo (usp. Post 
8,21) negoli dobro. I srce se lako vraća na ono na što je naviklo, 
premda se od toga gdjekada mnogo udaljilo. Znam naime da vam se 
zbog velike revnosti sve čini vrlo lakim, ah se sjetite onoga što kaže 
(Sv. pismo): Gle, nisu stalni koji mu služe, on i na svojim anđelima 
opaža zloću (usp. Job 4,18). 

55. U prvi mah će vam se činiti da je sve vrlo lako podnositi, ali 
malo poslije, kad steknete sigurnost, prema primljenim ćete se do- 
bročinstvima odnositi ravnodušno. Pomišljat ćete na to da biste se, 
kad god zaželite, vratili onamo i ponovno našli prijašnju utjehu. No 
jednom pripušten nemar ne može se lako iskorijeniti. Nakon toga 
će se vaše srce prikloniti drugim stvarima, ah će vas rijetko kada po- 
zvati da biste se vratili na prve početke. Priklonjeni tako mlitavosti 
i duhovnoj lijenosti, opravdavat ćete se krilaticama govoreći: ’Ne 
možemo biti onako jaki kao što bijasmo u početku. Sada su druga 
vremena’; a ne znaju kako se ono kaže: Kad čovjek završi, tek započi- 
nje (usp. Sir 18,6). Ipak će u vašem srcu biti uvijek nazočan glas koji 
ovako govori: ’ Sutra, sutra ćemo se vratiti prvome muzu, jer nam je 
prije bilo bolje negoli sada’ (usp. Hoš 2,7). 

Evo, braćo, mnogo sam vam toga rekla unaprijed (usp. Mt 24,25), 
ali vam još mnogo toga imam reči što sada ne možete nositi (usp. Iv 
16,12). No doći će čas kad ću vam otvoreno objasniti (usp. Iv 16,25) 
sve što je prije rečeno«. 


28. POGLAVLJE 

Blaženi Franjo s braćom odgovara Siromaštini 

56. Na te se riječi blaženi Franjo sa svojom braćom bacio ničice 
na zemlju te je, zahvaljujući Bogu, rekao: »Sviđa nam se, gospođo 
naša, ovo što kažeš, i ne može se ništa prigovoriti onome što si rekla. 
Istina je što smo čuli u našoj zemlji o tvojim izrekama i o tvojoj mu- 
drosti-, i mnogo je veća tvoja mudrost od glasine koju smo čuli. Blago 
tvojim ljudima i blago tvojim slugama, onima što uvijek stoje pred to- 
bom i slušaju tvoju mudrost. Neka je dovijeka blagoslovljen Gospodin 
Bog tvoj komu si toliko omilila i koji te vječno ljubi pa te je postavio 
za kraljicu da njegovim slugama iskazuješ milosrđe i da krojiš pravdu 
(usp. 1 Kr 10,6-9). O, kako je dobar i mio tvoj duh (usp. Mudr 12,1) 
koji kori zalutale i opominje grešnike. 

57. Evo, gospođo, zaklinjemo te ljubavlju vječnoga Kralja kojom 
te ljubio on i kojom ti ljubiš njega, da ne iznevjeriš našu zelju (usp. 
Ps 78,30), nego r nama postupaj po svojoj blagosti i po svome milo- 
srđu (usp. Sir 50,24). Velika su i neizreciva tvoja djela, zato lutaju 
duše nepoučljive (usp. Mudr 17,1) daleko od tebe. I jer ideš sama 
naokolo naoružana kao dobro uređena bojna jedinica (usp. Pj 6,3), 
bezumni ne mogu boraviti s tobom. Ah, evo, mi smo tvoje sluge i 
ovce tvoje paše (usp. Post 50,18; Ps 79,13). Zaklinjemo se i obeća- 
vamo da ćemo uvijek i dovijeka slijediti tvoje pravedne odluke« (usp. 
Ps 119,106). 

29. POGLAVLJE 
Siromaština pristaje 

58. Ove su riječi uzbudile srce (usp. 1 Kr 3,26; Post 43,30) gos- 
pođe Siromaštine i, kao što joj je svojstveno da se uvijek smiluje i 
oprašta, nije se mogla više suzdržati, nego im je priskočila, izgrlila 
ih i svakom pojedinom utisnula poljubac mira rekavši: »Evo, već 
dolazim (usp. Otk 22,7. 12), braćo moja i sinovi, s vama. Znam da ću 
pomoću vas pridobiti mnoge«. 

Blaženi Franjo, izvan sebe od radosti, poče na sav glas pjevati 
hvale Svemogućemu koji ne napušta onih koji se u njega pouzdavaju 
(usp. Jdt 13,17), govoreći: »Blagoslivljajte Gospodina svi izabranici 
njegovi, slavite dan radosti i veličajte ga (usp. Tob 13,10) jer je dobar, 
jer je dovijeka milosrđe njegovo« (usp. Ps 106,1; 136,1). 

Sišli su s gore i odveli gospođu Siromaštinu na mjesto gdje su 
boravili; bilo je to oko šeste ure (usp. Iv 4,6). 


30. POGLAVLJE 
O blagovanju Siromaštine s braćom 

59. Kad sve prirediše, pozvaše je da s njima blaguje. Na to im 
ona reče: »Najprije mi pokažite kapelu, kapitularnu dvoranu, klau- 
star, blagovaonicu, kuhinju, spavaonicu i dnevni boravak, lijepe sto- 
lice, otmjene stolove i prostrane stanove. Ne vidim ništa od toga, 
osim što promatram vaša radosna i umiljata lica koja se prelijevaju 
preobiljem radosti, puna utjehe (usp. 2 Kor 7,4) kao da očekujete da 
vam se sve pruži po želji«. 

A oni odgovarajući rekoše: »Gospođo naša i kraljice, od puta 
smo izdaleka (usp. Jš 9,9) umorni mi, tvoje sluge, a i ti si se, idući s 
nama, nemalo naprezala. Zato, ako ti je po volji, najprije blagujmo, 
pa kad se okrijepimo, sve će na tvoj mig biti ispunjeno«. 

60. Na to će ona: »Sporazumna sam s tim što kažete, ah najprije 
donesite vode da operemo svoje ruke i ručnik kojim ćemo ih obri- 
sati«. A oni hitro donesoše napola razbijenu zemljanu posudu punu 
vode, jer čitave posude ondje ne bijaše. I kad poliše ruke, ogledahu 
se amo-tamo kao da traže ručnik. Kad ga ne nađoše, jedan pruži 
svoju tuniku kojom bijaše zaodjenut da njome obriše ruke. A ona 
je prihvati sa zahvalnošću i u svom je srcu slavila Boga koji ju je 
povezao s takvim ljudima. 

61. Nakon toga je odvedoše na mjesto gdje bijaše pripravljen 
stol. A kad je onamo dovedoše, pogledala je i ništa drugo nije vi- 
djela osim tri-četiri komadića kruha od ječmenog brašna ili od me- 
kinja koji bijahu položeni na travu. Silno se zadivila i u sebi rekla: 
»Tko je vidio nešto takvo kod pokoljenja prijašnjih vremena (usp. Iz 
66,8; 51,9)? Blagoslovljen da si, Gospodine Bože (usp.l Ljet 29,10; 
Lk 1,68), koji se hrineš za sve (usp. Mudr 12,13), jer kad god hoćeš, 
moć ti je pri ruci (usp. Mudr 12,18); takvim si djelima narod svoj 
poučio (usp. Mudr 12,19) da bi bio po tvojoj volji«. I tako zajed- 
nički posjedaše, zahvaljujući Bogu (usp. Kol 3,17) za sve njegove 
darove. 

62. Gospođa je Siromaština naredila da se u zdjelicama done- 
su kuhana jela. I gle, donesena je samo jedna zdjelica puna hladne 
vode da bi u njoj svi namakali kruh, jer nije ondje bilo ni mnogo 
zdjelica, ni mnogo kuhanih jela. 

Zatražila je da joj pruži barem kakva prijesna, tečna povrća. Ah, 
jer nisu imah vrtlara i jer nisu znah ni za kakav vrt, u šumi nabraše 
divljega bilja i postaviše pred nju. Na to će im ona: »Donesite mi 
malo soh da posolim povrće, jer je gorko«. »Počekaj, gospođo, re- 
koše joj, dok ne pođemo u grad i ne donesemo soh, ako se netko 
nađe da nam je pruži«. »Dajte mi, reče, nož da odstranim suvišno 
i da odrežem kruha, jer je jako tvrd i suh«. Rekoše joj: »Gospođo, 
nemamo kovača da nam napravi noževe, a sada se umjesto noža 
posluži zubima, a poshje ćemo se pobrinuti«. »A imate h malo 
vina?« upita ih. Odgovoriše joj i rekoše: »Gospođo naša, nemamo 
vina (usp. Iv 2jb),jer su prve čovjekove potrebe kruh i voda (usp. Sir 
29,21), a nije ni dobro da piješ vino, jer Kristova zaručnica mora 
vino izbjegavati kao otrov.« 

63. A kad se nasitiše, većma slavom tolike bijede negoh obiljem 
sviju stvari, blagoslivljali su Gospodina, pred čijim hcem nađoše to- 
liku milost, i odvedoše je na mjesto gdje će otpočinuti, jer bijaše 
umorna. I tako se gola protegla po goloj zemlji. 

Zatražila je i jastuk da ga stavi pod glavu. Odmah donesoše ka- 
men i staviše joj ga pod glavu. 

Nakon vrlo spokojna i vrlo odmjerena sna zatražila je da joj po- 
kažu samostan. Odvedoše je na jedan brežuljak i pokazaše joj cijeh 
svijet, kohko ga se moglo vidjeti, pa rekoše: »Gospođo, ovo je naš 
samostan«. 

31. POGLAVLJE 

Gospođa Siromaština blagoslivlja braću 
i potiče da u primljenoj milosti ustraju 

64. Naredila im je da svi zajedno posjedaju pa im je govorila 
rijeci života (usp. Iv 6,69) rekavši: »Budite blagoslovljeni, sinovi, od 
Gospodina Boga koji je stvorio nebo i zemlju (usp. Jdt 13,23.24) što 
ste me primili s tolikom puninom ljubavi u svojoj kući, te mi se da- 
nas pričinilo kao da sam s vama bila u Božjem raju (usp. Ez 3 1,8.9; 
Otk 2,7). Zbog toga sam ispunjena radošću, obilujem utjehom (usp. 
2 Kor 7,4), molim da mi oprostite što sam k vama došla tako kasno. 
Gospodin je doista s vama, a ja to nisam znala (usp. Post 28,16). 
Evo, što sam željela, već gledam, za čim sam žudjela, već imam, 
jer sam na zemlji sjedinjena s onima koji mi predstavljaju lik onoga 
s kim sam zaručena na nebesima. Neka Gospodin blagoslovi vašu 
snagu i djelo ruku (usp. Pnz 33,11) vaših neka primi. 

65. Molim vas i usrdno prosim kao predrage sinove (usp. 1 Kor 
4,14) da biste ustrajali u onome što ste, poučeni Duhom Svetim, 
započeli. Ne napuštajte svoga savršenstva, kao što neki običavaju, 
nego, pošto umakoste zamkama tmine, nastojte uvijek ići prema 
savršenijemu. Vaše zvanje, koje sjajnim svjetlom obasjava čovjeka, 
krepost i savršenstvo starih, nada sve je uzvišeno. S obzirom na po- 
sjedovanje kraljevstva nebeskoga ne morate sumnjati, ne morate 
oklijevati, jer već imate u rukama jamstvo Duha Svetoga, zalog bu- 
duće baštine, već ste obilježeni znakom Kristove slave. Zahvaljujući 
njegovoj milosti u svemu odgovarate onoj prvoj školi koju je on sam 
osnovao kad je došao na svijet. Što su naime u njegovoj nazočnosti 
činili apostoli, sve ste to vi počeli izvršavati u njegovoj odsutnosti 
i bez straha možete reći: 'Evo, mi smo ostavili sve i pošli za tobom 
(usp. Mt 19,27). 

66. Neka vas ne plaši težina borbe i strahovit napor, jer ćete pri- 
miti veliku nagradu. Gprimo pogled u začetnika i usavršitelja vjere, u 
Isusa, koji namjesto određene mu radosti podnese križ, ne mareći za sra- 
motu (usp. Eleb 12,2); nepokolebljivo držite ispovijedanje svoje nade 
{usp. Heb 10,23). Trčite na utakmici koja vam je određena (usp. Eleb 
12,1) u ljubavi. Trčite ustrajno, jer vam je to najpotrebnije da vrše- 
njem volje Božje postignete obećanje (usp. Heb 10,36). Moćan je naime 
Bog (usp. Rim 11,23), sretno će dovršiti svojom svetom milošću ono 
što započeste iznad svojih snaga, jer je vjeran svojim obećanjima. 

67. Neka ništa sebi milo ne nađe u vama duh koji djeluje u sino- 
vima neposluha (usp. Ef 2,2), ništa kolebljivo, ništa nevjerno, da ne 


Savez sv. Franje s gospođom Siromaštinom 


433 


bi protiv vas dobio dokaz za svoju zloću što bi je izvršio na vama. 
On je veoma ohol, a drskost mu je veća od jakosti (usp. Iz 16,6). Silno 
je bijesan (usp. Otk 12,12) na vas i protiv vas će uperiti svekoliko 
oružje svoje lukavštine te nastojati izliti otrov svoje zloće; budući 
da je u borbi pobijedio i nadvladao ostale, bijesan je dok vas gleda 
iznad sebe. 

68. Kad ste se, predragi, obratili, nebeski su se građani uvelike 
radovali i vječnom su Kralju pjev ali nove pjesme (usp. Ps 96,1; 98,1; 
Otk 5,9). Anđeli se raduju u vama i zbog vas, jer dok mnogi po 
vašem primjeru budu čuvali djevičanstvo i sjali čistoćom, napuštena 
će prebivališta nebeskoga Grada biti zauzeta. Ondje se djevičan- 
skim dušama dodjeljuje uzvišeno mjesto, jer oni koji se ne žene niti 
udaju bit će u nebu kao Božji anđeli (usp Mt 22,30). Apostoli kliču 
gledajući kako se obnavlja njihov način života, ako se propovijeda 
nauk, kako pokazujete primjere osobite svetosti. Raduju se mučeni- 
ci, jer iščekuju da se prolijevanjem svete krvi ponovo pokaže njiho- 
va postojanost. Poskakuju priznavaoci jer znaju da ćete češće nano- 
vo podsjećati na njihove pobjede nad neprijateljem. Zanosno kliču 
djevic e. koje slijede janje kamo god pođe (usp. Otk 14,4) dok gledaju 
kako se njihov broj po vama povećava. Konačno se ispunja klica- 
njem cijeli nebeski dvor, koji će danomice slaviti svečanosti novih 
sugrađana i neprestano se osvježavati miomirisom svetih molitava 
koje se neprestano dižu iz ove doline. 

69. Zato vas, braćo, zaklinjem Božjim milosrđem (usp. Rim 12,1), 
poradi kojega postadoste tako bijedni, izvršujte ono zbog čega ste 
došli, kamo ste se uspeli s rijeka babilonskih. Ponizno prihvatite mi- 
lost koja vam je pružena. Uvijek je upotrijebite dostojno, u svemu 
na hvalu i slavu i čast (usp. Otk 4,9.11) onoga koji je umro za vas, 
Isusa Krista, našega Gospodina, koji s Ocem i Duhom Svetim živi 
i kraljuje, pobjeđuje i vlada, vječno slavi Bog, u sve vijeke vjekova. 
Amen«. 

Uvod 


Prvo izdanje Legende o sv. Franji u stihu Henrika Avranškog dugu- 
jemo trudu A. Cristofania, koji je 1882. dao njezin tekst koji je preu- 
zeo iz poznatog kodeksa 338 Općinske biblioteke u Asizu, o kojem 
donosi neke podatke, naročito u odnosu na tekstove ondje skupljene 
i prenesene. 1 Prema Cristofaniu djelo je sastavljeno nakon 1228. bu- 
dući da pripovijeda o kanonizaciji sv. Franje, ali prije 1230. jer nema 
riječi o izgradnji bazilike, koja je započela te godine, niti o prijenosu 
posmrtnih ostataka sveca u novi grob, što se također dogodilo 1230. 
Dodaje se da su bratu Iliji upravljene pohvale, stvar nemoguća - pre- 
ma Cristofaniu - poslije gore navedenog vremena. 

Navedeni kodeks prenosi spis kao bezimen, a donoseći njegov 
tekst Cristofani pretpostavlja da ga je napisao Ivan iz Kenta, jedini 
koji je među Englezima onoga vremena »bio u prijateljstvu s latin- 
skim muzama«, 2 3 s obzirom na to da je, prema Waddingu - kojemu je 
bila, možda, poznata ova Legenda u stihovima 3 - trebalo smatrati da 
je autor te nacionalnosti. O autentičnosti, 4 ipak, nema sada nikakvih 
sumnji, budući da raspolažemo jednim drugim svjedokom Legende u 
stihu , tj. kodeksom iz Cambridgea, University Library Dd. 11. 78, u 
kojemu se, na listu 200r, čita: »Super vita beati Francisci versus ma- 
gistri H. Abrincensis ad Gregorium papam nonum«. Radi se, dakle, o 
Henriku Avranškom, lutajućem kleriku i magistru stihotvorcu. 

Obilnu zbirku spjevova Henrika Avranškog, koji je bio veoma 
plodan pisac ako se zna za njegova 162 pjesnička sastavka, sadrži 
kodeks C engleskog benediktinca M. Parisa. 

Treći kodeks Legende u stihu sačuvan je u Versaillesu, Bibl. Mun., 
8, u kojem je, ipak, tekst Henrika Avranškog pretrpio radikalne pro- 

1 Usp. A. CRISTOFANI, II piu antico poema della vita di S. Francesco d’Assisi, Prato 
1882, str. V-VH 

2 Ondje, str. XIV. 

3 Ondje, str. XIII: »Ja sam dakle polazio od Waddingove tvrdnje, koji je čini se o 
tome imao informaciju, i koji reče da je njezin autor jedan Englez«. 

4 GROSJEAN, Henrici Abrincensis carmina hagiographica I Vitae S. Francisci exem- 
plum Cantabrigiense, uAnalecta Bollandiana, 43 (1925) str. 96: »VItam S. Francisci 
Assisiensis metricam (BHL 3101 et 3102) alii aliis ascripserunt«, s odgovarajućom 
bibliografskom dokumentacijom u bilješci. 

mjene. Ustvari, u sva tri svjedoka, koja su kratko spomenuta, djelo 
je pretrpjelo ispravke. U onome iz Cambridgea (listovi 200r-38r) 
već imamo podrazdiobu na četrnaest knjiga, svaka s početnim slo- 
vom uzetim sukcesivno iz imena Gregorius nonus, onoga naime pape 
kojem je poema posvećena. Ime ovoga pontifeksa, s hvalama koje 
ga prate na tri mjesta Legende, ne čita se više, ipak, u kodeksu iz 
Cambridgea, a to pretpostavlja preradu teksta koja se dogodila na- 
kon 1241, godine smrti Grgura IX. Također ime brata Ilije, koji je 
skinut s generalstva 1239, maknuto je s mjesta na kojima se čitalo u 
prethodnoj redakciji. Za nastanak kodeksa dakle uzima se vrijeme od 
1241. do 1259. godine, tj. godine smrti Mateja Parisa. 

Korjenitu je promjenu pretrpjela Legenda u stihovima u versaj- 
skom kodeksu (listovi 73r-105v), pisanom krajem XIII. stoljeća ili na 
početku XIV stoljeća, i krnjem. 

Uzimajući u obzir nedaće koje je pretrpio tekst, izdavači iz 
Quaracchia dali su prednost starijoj redakciji, kakva je potvrđena u 
asiškom kodeksu, stavljajući na margine, kao napomene, 156 rubrika 
umetnutih u kodeks među heksametre. Varijante i dodaci rukopisa iz 
Cambridgea označeni su na dnu stranica, ako se radi o kratkim teks- 
tovima, u prvom dodatku kada su osobito duge. Manje su varijante 
u odnosu na dva spomenuta rukopisa, naime, naznačene u kritičkom 
aparatu na dnu stranice, dok su u drugom dodatku skupljene izmje- 
ne i dodaci veće važnosti. 

Primarni izvor Legende u stihu jest Prvi životopis Tome Celansko- 
ga, u odnosu na koji nije dodana nikakva nova činjenica, nego najviše 
okolnosti, opisane da se ponude pjesnički ukrasi, 5 s retoričkim boja- 
ma. To se događa u invectio koju Franjo rigido pronuntiat ore protiv 
oca, kako se čita u stihovima 99-145 III. knjige, i u jednom analog- 
nom tekstu protiv monaha, u stihovima 89-105 IV knjige, različitom 
od kazivanja i od duha Tome Celanskoga. 6 

Sto se tiče klasika, dosta je letimično pregledati aparat izvora 
da se zamijeti koliko su česta upućivanja na njihova djela. »Više od 
jednog pasusa ti pokazuje proučavanje virgiljanskih poema« - piše 
Cristofani, precizirajući ipak odmah nakon toga: »uza sve to uzalud 
biste tražili bojažljivo i ropsko oponašanje ih bezočan plagijat i dje- 


5 BIHL, De »Legenda versificata« s. Francisci auctore Henrico Abrincensi, u Archi- 
vium Franciscanum Historicum, 20 (1929), str. 53: »Liquet Henricum Abrincensem 
in Legenda versificata S. Francisci non solum facta nova non addidisse Vitae 1, sed 
etiam factorum adiuncta nova, fida ac certa nullibi in carmine sno memoriae pro- 
didisse, quippe qui haec non ad historiae fidem narravit, sed poetarum more exorna- 
vit atque versibus suis canoris est prosecutus«. 

6 Avr, 4,89-105. U aparatu izvora čita se: »Sequentia in vers. 89-104 invexit Abrin- 
censis, contra sensus Celanensis et eo magis S. Francisci«. 

čački mozaik sljedećih stoljeća «. 7 Bolje informirani izdavači Quarac- 
chia označavaju Ovidija kao najčešće prepoznatog autora u Legendi 
u stihu, u kojoj se osjećaju također crte Vergilija, Horacija i manjih 
pjesnika . 8 Iako je držao da »među zlatom klasika ima ipak pomije- 
šane troske barbarskih vremena «, 9 Cristofani uzima na znanje novu 
senzibilnost potvrđenu o ovom spisu Henrika Avranškog, i označava 
ga kao tekst u kojem »se opaža učinak dotjerivanja koji su činili mi- 
sao i jezik u samostanima «. 10 

Stoga je teško pripisati našem autoru neprijateljski stav prema 
pjesnicima starog svijeta, o kojem se čita u prologu Legende u stihu 
koju je prenio versajski kodeks. Na prigovor koji mu se upućuje da 
je prvo a u riječi caritas držao kratkim Henrik Avranški odgovorio bi 
usvajajući učenje koje je utvrdio Grgur Veliki u poznatom ulomku 
poslanice na početku djela Moralia in ]ob. Bilo bi naime za osudu 
podvrgavati riječi tipične za kršćansko navještanje - upravo caritas, ili 
druge kao što su trinitas i unitas, normama koje su utvrdili pjesnici 11 
što potječu iz poganskoga svijeta. 

Ako hoćemo spomenuti karakteristične crte načina pisanja Hen- 
rika Avranškog u Legendi u stihu, treba misliti na česta pribjegavanja 
antitezama i igri riječi, na koje upozorava J. Cox Russel već u prvim 
stihovima djela . 12 »Poema dosad previše podcijenjena «, 13 kako se 
tuži R. Manselli, ovaj spis Henrika Avranškog trebat će biti predmet 
novih produbljenih istraživanja. Neka se ipak ne zaboravi da je on 


7 CRISTOFANI, 1882, str. IX. 

8 De Henrici Abrincensi Legenda versificata S. Francisci, u Analecta Franciscana, X 
(1926-41), str. LIH: »Praesertim Publii Ovidii Nasonis poemata, tristia et amoena, 
assidua versaverat manu. Minus crebrae particulae carminum P Virgilii Maronis, Q. 
Horatii Flacci aliorumque poetarum minorum. atque sui ipsius aevi versificatorum in 
memoriam suam commode recurrebant«. 

9 CRISTOFANI, 1882, str. IX. 

10 Ondje, Cristofani je držao da je Legenda versificata djelo nekog franjevačkog 
pjesnika, usp. gore bilj. 3-4 i kontekst. 

11 Avr, II, 7-8: »metris ineptum ’caritas’ vocabulum ei cum obiceretur, defendit 
quod gentiles poetae, qui metro excluserant, eius ignorassent virtutem. Sic ’trini- 
tas’, ’unitas’ et si qua sunt similia posuit, indignum reputans divinae significationis 
vocabula legibus subici poetarum«. Za podsjećanje na Grgura Velikog usp. Moralia 
in Job, 1979, str. 7, 5, II, 220-2: »indignum vehementer existimo ut verba caelestis 
oraculi restringam sub regulis Donati«. 

12 J. COX RUSSELL, Master Henry of Avranches as an International Poet, u Specu- 
lum, 3 ( 1928), str. 45 : »An example of the punning type may be taken from the intro- 
duction of the Life ofSt Francis: At tu, sancte pater, bone pastor None Gregori / Qui 
pro peccato gregis orans, qui gregis oris / Invigilans tanti mensuram nominis imples«: 
Avr 1, 21-23. Usp. Henrici Abrincensis Legenda S. Francisci versificata, 1926-41, p. 
408, bilj. 6: »Lusus cum particulis nominis arbitrarius est, iuxta morem illius aevi«. 

13 MANSELLI, San Francesco e l’eresia, u In ricordo di Zelina Zafarana tj. Annali 
dellaFacoltd di Lettere eFilosofia dell’Universita di Siena, 5 (1984), str. 65. 

- djelo jednog učitelja stihotvorca koji nije pripadao franjevačkom 
redu - prije svega dokument jednog književnog iskustva, te ga treba 
tako i tumačiti. 


Izvori : 

Uvod u Legendu o sv. Franji u stihu preveo Velimir Blažević prema: Fontes 
Franciscani, a cura di Enrico Menesto e Stefano Brufani. Assisi: Edizioni 
Porziuncola, 1995, str. 1125-1130. Tekst redigirao i skratio u skladu s ka- 
rakterom ovog izdanja Ante Šoljić. 

Legendu o sv. Franji u stihu s latinskog izvornika preveo Šime Demo prema: Fon- 
tes Franciscani, a cura di Enrico Menesto e Stefano Brufani. Assisi: Edizioni 
Porziuncola, 1995, str. 1131-1242. 


KNJIGA PRVA 

Prva knjiga piše o Franji što svjetovno živi 
Sve dok ga počast od Boga nije bičevati stala 
Bičem groznice strašne, pa sjajnim oružjem zvati, 

Dok ga ne obrati, zapali želju za istinskim dobrom. 

Pjevat ću djela svetoga vođe, što iznađe prvi 
Znanje svladavanja zloduha, što ga je Manjima 14 dao. 

Nije, kao svjetiljka što sebi i drugom 

Svijetli (usp. Iv 5,35), ostao bez sjaja na vlastitu štetu. 

Djelo je stavljao ispred savjeta, a ispred riječi 
Primjer; tijelo je krotio zapovijedima duše; 

Dušmanina pobijedio nalozima iznutra; 

Zgazio svjetovno bos. Nek fama umanji hvale 
Starih trijumfa, krvavo stečenih oružjem tvarnim: 

Ove su nove pobjede zasjale snažnijim sjajem! 10 

Zaista, kad se usporedi s Franjom, što je to Cezar 

Veliko izveo, što Aleksandar? Prvi je slavno 

Svladao dušmane, drugi svijet, a Franjo i jedno 

I drugo. Pobijedi svijet (usp. 1 Iv 5,4-5) i dušmane, ah i sebe 

Franjo, u istom ratu stekavši trijumf i poraz. 

Vojnice Kristov (usp. 2 Tim 2,3), Franjo, što sam si nosio rane 

Živoga pobjednika u smrti, kroz čitavi život 

Tiho, u duši, a pred smrt na tijelu, prihvati djelo 

Svojega pjesnika, neka njegova skromna Minerva 

Dobije čast da pjeva o tvojoj preslavnoj borbi! 20 

Ti, oče sveti, Grgure Deveti, pastiru dobri, 

Koji okajavaš grijehe (usp. Sir 3,4) stada i nad životom 
Njegovim bdiješ, dostojan svoje visoke časti, 

Budi mi, molim te, sklon i udostoj se primiti rado, 

Najveći među ljudima, ovaj najmanji prinos! 

Rodno se Franjino mjesto kupa u njegovu sjaju 

Kao u Sunčevu svjetlu, drevni grad se Asiz 

Stalno pomlađuje osvijetljen blještanjem velikog sina; 


14 [tj. Manjoj braći, franjevcima.] 

Nalazi se pak prema dolu Spoleta pružen, 

Viseći s obronka strmog, maslinom bogatog brda, 

Gdje se izmjenjuju krovovi s drvećem odozgor do dolje 
(usp. Mt 27,51). 

Majka dječaka bješe čestita, trgovac otac: 

Ona priprosta, blaga, on podmukao i silnik. 

Kakvu li nakazu smislismo! Kako je loše to biće 
Nestalno, nastalo spojem dviju oprečnih stvari! 

Taj se naš ludi poredak ne može pravdati stilskom 
Promjenom mjesta riječi: on sve izvrće, muti. 

U nama služi ono što treba da vlada, a ono 
Sto je vrijedno da služi, vlada; jakost je manom 
Svladana, nebesko svjetskim, a vječito smrtnim. 

Privid je jači od razuma: dječak, videći ćudi 
Oprečne majke i oca, između putova dvaju 
Izabra gori, radije vrgavši se na oca, 

Pošavši tada zlokobnim stranputicama lijevo, 

Nego da desno, na ravnoj, poprečnoj cesti života, 

Pravo hodi za čistim i poštenim stopama majke. 

Ljudska je misao sklona (usp. Post 8,21) goremu: svima je lako 
Padati prema dolje, a težak je k zvijezdama uspon. 

Tako mladić postade sličan lošemu luku (usp. Ps 77,57), 

Ne brinući za dušu, misleći samo na tijelo, 

Ne slušajući razum, slijedeći dojmove stalno, 

Ništa ne radeći kreposno, ne gledajući svjetlom 
Mudrosti, ništa ne držeći vrijednim promatranja dubljeg; 

Više cijeneći prividno dobro od onoga pravog, 

Voleći više živež no život i svoje no sebe, 

Ali u stvari ni živež ni život, ni svoje ni sebe. 

Valja naime nazvati pogrešnom ljubavlju ih 
Naprosto pogreškom ono što prijevarom navodi nekog 
Mrziti ono što voli, a voljeti ono što mrzi. 

Očeva pohlepa ga je od malih pokvarila nogu, 

Bogatiti se stao, u varanju postavši majstor, 

Raslo mu je imanje, a on, očerupavši mnoge, 

Bahat je bio, užitke tražio, tratio vrijeme. 

Ipak, ćud mu je bila po naravi dobra, i nije 
U sebi imala nimalo zla, ah iskvaren život 
Mijenja dobru ćud, dok obrnuto ne vrijedi. 

Bio je naime blag, darežljiv, prijazan, smiren, 

Čuvajući sred svih tih poroka tragove svoje 
Kreposti, koja nije uspjela prijeći u djelo. 

Dvadeset pet je otprilike godina živio tako. 

Budući da je zločin stvar koja vapi za bičem, 

Kad se desnica Višnjega promijeni (usp. Ps 76,1 1), udara onog 
Sto se ne želi pokoriti, neukrotivog kroti, 

Smiruje nemirnog, s odlukom da uništi zloću. 

Kao kada se nakon vjekova otkrije novčić 
Hrđom prekriven toliko da jedva razaznaješ novac, 

Pa mu, da se ne odbaci, valja kovačkim ognjem 
Čistiti naslage koje je na njemu stvorila hrđa, 

Tako je dušu mladića okružila pregusta tama, 

Prekrio grijeh, te se jedva razaznaje preslika Božja, 

Pa joj, da se ne osudi, valja groznice ognjem 
Čistiti oblak tame (usp. Ps 96,2) što se stvorio na njoj. 

Blage li Božje slatkoće, slatka (usp. Ps 30,20; 24,8) li mu je 
blagost! 

Njegova milost, u želji da spasi nedostojna slugu, 

Zarobljena u grijehu i lovu za nasladom, mrzi, 

S pravom ga onda tuče, plaši, stišće i guši, 

Grabi ga, mrzi da zavoli, tuče da izliječi njega, 

Plaši da pouči, stišće da digne, da očisti, guši. 

Ognjem zapaljeno blaži se najbolje ognjem, 

Rana ranom se liječi, a boli uklanjaju boli. 

Tako kad višnji Liječnik ozdravlja bolesti duše, 

Silni bičevi šibaju slugu koji se nije 
Blagoj pokorio riječi, neka vanjska vrućina 
Potjera prirodnu toplinu kroz udove njemu, 

Razbjesni se oko srca, a kolanje vrućice uskim 
Žilama stvara tekućinu, dok toplina iznutra 
Rastapa ljepljivu flegmu, koja se nalazi vani. 

Osjetnim živcima širi se studen, kosa se ježi, 

Pa bolesnik drhti dok gori i gori dok drhti, 

Ukočili mu se živci od strane, čudne hladnoće. 

Ali kada tako dugotrajno kočenje stane, 

Tada se opuste živci, tada se drhtanje smiri. 

No vrelina još ne odlazi - njezina snaga 
Prvo strelovito topi više nego što jede, 

Ali na kraju jede više nego što topi; 

Krv se po cijelome tijelu razrjeđuje, jedva da ima 
Dovoljno krvi za održanje životne snage. 

Franjo, pritisnut silnom nevoljom, izgubi sasvim 
Nadu u spas zemaljskog, a možda i vječnog života; 

Budući da ga u mukama obuze strepnja za oba, 

Ne znajući što da radi, za život se grešni 
Stade kajati, lijući pritom kroz uzdahe suze. 

Onaj što očinskom ljubavlju gleda na jecanje srca 
(usp. Ps 37,9), 

Koji ne prezire ponizno srce (usp. Ps 50,19), podupire bolnog, 
Pognutog uspravlja (usp. Ps 144,14), utjehu daje onom što jeca, 
Gospod dade znak i nestanu slugine muke: 

Ništa se ne može Božjoj usprotiviti volji; 

Sve se životne snage upute prema srcu, 

Određenoga dana priroda žestoko počne 
Uništavati znakove bolesti, vraćati tijelu 
Pravu toplinu i kucanje bila, a mokraći boju. 

Živne bolesnik i, vidjevši da je preživio tako 
Veliku nevolju, rado hvali Liječnika višnjeg, 

Priznaje ga kao Tvorca i Gospodara života. 

Kasnije, jednoga dana, pođe u obližnja polja; 

Bistre je promatrao potoke, livade cvjetne, 

Zelene šume i visoke palače, pa je ovako 
Čudeći se mudrovao: Zašto nas sve to veseli, 

Ako domovina srca nije svijet, nego nebo? 

Nezgodnim, lošim je stao smatrati to što se ljudska 
Srca predati mogu u vlast zemaljskom stvorenju. 

Zar smo toliko glupi da tražimo ovozemaljsko? 

Makar je ono krasno, makar uživanje godi, 

Makar ugoda gali, a navika opija čula, 

Ipak, srce se ne smije dati voditi njima. 

Lažna je naime ta krasota, uživanje bolno, 

Loša je takva ugoda, beskorisno pijanstvo. 

To je izvor svakoga truda, straha i boli: 

Tko je bez truda uzeo išta? Ili bez straha 
Ima? Ih će bez boli izgubiti? Nitko, 

Bio on učen, jak, hrabar, ako ne bude znao 
Prezreti svijet i sav svoj um okrenuti vječnom! 

Kako god da ga uvjeriše razmišljanja ta (da 
Cijena je niskome niska, a uzvišenom visoka), 

On se sjećao šibe Gospodnje (usp. Iz 10,24), kako ga s pravom 
Obori grešnog, pa ga milosrdno bolesnog diže 
Te je čvrsto odlučio da će promijeniti narav, 

Tijelo ukrotiti, okajavati stare krivice. 

Ali dok smišljaše novosti, stare se vraćahu misli; 
Priprosta duša iznutra osjeti nemire razne, 

Vodeći u sebi nekakvu raspravu: Može li razum 
Pojmiti više stvati no što osjetila ćute? 
Neravnopravnu borbu osjetila, najniži dio 
Duše, pokreću protiv vrhunca, samoga uma. 

Osjet promatra ono što biva, razum pak ono 
Sto će se doskora zbiti. Osjet ne dolazi na kraj 
Događaja, dok razum unaprijed sudi o njima. 
Osjet seže do gozbi, seže do ljubavnih čari, 

Seže do novca i najviših časti, do pohvala ljudskih, 
Ali nikako ne zna koraknuti još malo dalje. 

Razum seže do vječnog života, do naslada višnjeg 
Grada, do radosti raja, do neobjašnjiva pjeva 
I do svjetlosti koju opisati ne može nitko. 

Između tih se stvari ne može pronaći sličnost: 

Zato su bijesne one duše koje u dvojbi 
Nastoje spojiti vječno s propadljivim, ili nebesko 
Sa zemaljskim, ili golemu radost sa sitnom! 
Činjenice jasne po sebi idu u prilog 
Preziranju ovoga svijeta, i premda se ljubav 
Prema njemu samo mudrijašenjem može 
Pravdati, Franjo, neizvježban sudac, kojeg je lako 
Zavesti, još ne prizna dokaz za pravednu stranu, 
Već je bio još skloniji pogrešnoj pružiti prednost. 
Ipak, ne valja u začetku hvaliti ili 
Grditi sve dok sudac konačnu ne donese 
Presudu, otkrivši tako što mu je stvarno u srcu. 
Tako mu razum leti sad gore, sad dolje, pa natrag, 
Nove iznosi misli, no stalno se vraćaju stare; 

Zato ništa što iznosi nije čvrsto, već kao 
Brod u oluji borbe osjetila nasuprot uma 
Leti amo-tamo - sad ga tjera sjevernjak 
Požude, sad opet goni spasenja južnjak. 

Lako je skliznuti dolje, no kad se navikneš dugo 
Biti u tome stanju, čak i ako si snažan, 

Vrlo je mučno ustati: teško se navika mijenja. 

U to je vrijeme najbogatiji čovjek u gradu 
Robu natovario na zaprežna kola i prema 
Apuliji se spremio krenuti, s odlukom da se 
Neće vratiti kući dok se ne obogati silno. 

Franjo, čuvši da ovaj ide zgrtati novac, 

Osjeti kako mu žudnja plamti jače no ikad: 

Poželi krenuti s njim, da dobije dio bogatstva. 

Sve stvari bjehu spremne za put, i stigla je ura 
Počinka dok je suton nestajao u noći. 

Ista je misao dvojici bila na umu za jutro: 

Put u Apuliju; legoše, prepuste tijelo 

Laganom snu dok misli im gledahu svoju sudbinu. 

Ne zna se što je Bog namijenio trgovcu onom, 

Ali za Franju nebeska milost odluči svoje 

Sveto dovršiti djelo, izliječiti srca tvrdoću (usp. Mt 19,8) 200 

I pomutnju u glavi, u kojoj same od sebe 

Opet oživješe klice zatrte kuge, a rane 

Ponovno postaše ožiljci. Ali Onaj što prvo 

Izli vino na ranu sada dodavaše ulje (usp. Lk 10,34); 

Koga je kušao silom, sada mu pristupi blago, 

Da ga blagost privuče kad nisu bičevi mogli; 

Da se pokori voljko kad nije uspjelo silom. 

Dok mu san opuštaše tijelo, a slobodne misli 
Posvuda bistro gledahu najrazličitije zgode, 

Franjo se nađe izvan tijela (usp. 2 Kor 12,2) i ugleda svoju 210 
Kuću prepunu razne bojne opreme: redom 
Oklopa, sjajnih sablji užarenih od borbe, 

Blistavih mačeva, potom kopalja sa šiljatim vrhom, 

Kaciga s draguljima, svijetlih štitova zlatnih. 

Videći radosno te dragocjene predmete, Franjo 
Sretan i začuđen stane; ta moćnog oružja nikad 
Nije bilo kod njih, već samo mekane, nježne 
Odjeće stigle iz Flandrije i od Britanaca svijetlih. 

Dok se tiho u sebi pitao tko li je vlasnik 

Toga oružja, s neba začuje odgovor jasan: 220 

»Njime će Bog uresiti tebe i drugove tvoje.« 

Franjo se pak oduševljen probudi, veselo stane 
Misliti o putovanju, ali što više u sebi 
Razmišlja o tome, to se više uvjerava da taj 
Poklon nije ovozemaljskoj namijenjen borbi, 

Već da prije služi stjecanju pobjeda vječnih. 

Otad se počne spremati za duhovne bitke: 

Okani se Apulije i promijeni naum. 

Zaista, ako bogatstvo valja odbaciti, zašto 
Trčati za njim? Franjo je promijenjen: sve što je nekoć 
Cijenio prezire sada; bježi od onoga što je 

Marljivo tražio; što je uvijek volio, mrzi. 

Silu okrenu na se, znajući kako se silom 
Probija kraljevstvo nebesko (usp. Mt 11,12), odlučno protiv 
Sebe krene, odbaci ćud što dugo je bila 
U njemu, dok robu smatraše običnim smećem. 

Blizu grada bila je jedna prastara spilja, 

Odavno napuštena - u Italiji ih ima. 

U nju se Franjo navadi često potajno ići, 

Moleći Boga žarče, usrdnije (usp. Lk 22,43) negoli prije 240 
Da ga Gospodin obrati (usp. Tuž 5,21) i da njegovoj duši, 

Koja se nebom bavi, ne dopusti pasti na zemlju. 

Molba je primljena u nebo, prstom desnice Božje 
Ispisana (Pnz 9,10) i potvrđena pečatom svetog 
Zivotvornoga Križa, kako bi mogao hrabro 
Svladati dušmanina i prezreti sve što je smrtno. 


KNJIGA DRUGA 

Priča se nastavlja: tko mu je pomogao, u kakvu 
Ratu, koje je dušmane svladao, oružjem kakvim; 

Kako se svega imanja odrekao za Krista, 

Kako ga nenadani protivnik napade tada. 

Ako rosom svojom Duh Sveti i poškropi sebi 
Odane grudi, ipak ponekad korenje srca 

Kao metla mete kuću (usp. Mt 12,44; Lk 1 1,25) za visokoga gosta. 
Čudno mu bilo što razbojnička je pećina sada 
Postala Gospodnji dom (usp. Jr 7,11; Mt 21,13), a njegova blagost 
je slugu 

Dostojnim učinila svoga dolaska, te mu 
Sve što nije sveto, reseći odaje srca, 

Bacila van i tako od svinjca učinila oltar. 

Ipak, još nije uklonjen onaj kamenčić što zove 

Nestalne putene želje da izazivaju dušu. 10 

Da se ne bi vratile, remeteći duhovnost, 

Prva ga krepost, strah Gospodnji (usp. Izr 1,7; Iz 1 1,3), 
ohrabri savjetom svojim, 

Milošću svojom otvori mu znanje, a razumom svojim 
Učini mudrim. Duh ga Sveti oružaše dakle 
Sedmero strukim štitom, dok sedam zloduha stade 
Nasuprot njemu, okruženi ognjenom vojskom. 

Oholost buja uza svaku krepost; nikog ne želi 
Priznati sebi ravnim, prezire darove s neba. 

Prate je Uznositost i Gadljivost, prevelik Ponos, 

Bahatost koja svima pokazuje ono što ima 
I Razmetljivost što ponižava slaveći sebe 
I Slava svijeta (usp. Mt 4,8) što za nebeske stvari ne mari, 
Zatim Dvoličnost, krasna pred svijetom, što trči za hvalom 
Ljudskom, odvratna Bogu jer glumi da posti dok guta 
Slaninu - kako je gnusna ta njena lukava krepost! 

Kada pak istinska krepost pritisne kraljevstvo njeno, 

Tada duh Zavisti stiže, dušu paleći vatrom 
Zloće, bez milosti prema prijateljima, sretan 
Kada bližnji pate, pateći kada su sretni. 

Tu je i njegova pratnja: zubata Kleveta prvo, 

Krivi sudovi, Širenje laži, Ruganje koje 
Bora nosnice, Jal, koji pljuje po onom što valja, 

Kudi pohvalno, hvali ono što kuditi treba. 

Ako li Zavist ne postigne uspjeh, dolazi Srdžba, 

Zvijer što ne poznaje mjeru i ne oprašta nikom, 

Čak ni sebi; a iza njene zastave idu 
Naglost, Divljaštvo i Mržnja, uvijek pohlepno spremna 
Činiti štetu; zatim Propast, zločina strašnog 
Majka, što nikada neće slušati nikakve žalbe; 

Bijes, što potiče Srdžbu, Razjarenošću gonjen, 

Potom budalasta Smjelost, što vuče u pogubne zamke, 
Tjera um u opasnost, naoružava ruke 
Šaljući ih u boj, a jezik grdnjama uči. 

Premda je Srdžba zlo zbog kojeg se kajemo svi, i 
Koji god da su uzroci Srdžbe, ona na kraju 
Uvijek prijeđe u duhovnu Tromost, kojoj je dosta 
Svega i koja ne može činiti kreposna djela. 

Njena su pratnja: Brbljavost, koja srama ne pozna, 

Mlitava Obamrlost, Bestidno pričanje, zatim 
Sanjivost, koja pretvara dan u noć, potom Obijest, 

Koja se smije gubljenju vremena, nadalje Snovi, 

Koji slute budući sud i pokazuju sliku 
Istinskog Straha od smrti, zatim nesretni Očaj, 

Koji je spreman bez straha sebi okončati život. 

Lijek za te muke Tromost najprije traži kod sestre 
Pohlepe, koja njezinoj boli podaruje štetnu 
Utjehu, pružajući osjetilima sve ono 

Što nedostaje umu, krijući vječne gubitke 
Nestalnom zaradom, budeći prezir spram neba i žudnju 
Za zemaljskim, uživanje duše u stvorenom svijetu, 

Dok joj je Stvoritelj sam zatvorio put prema Sebi. 

Ima i poročna Pohlepa svoje vjerne vojnike: 

Prijevaru, Nepoštenje, Ubojstvo, Bezbožnost, Krađu, 
Otimačinu, grešnu Žudnju za zaradom, Varku 
Trgovca, upornu Preuzetnost, Lihvu što vrijeme 
Prodaje, strašnu Simoniju, koja trguje nebom. 

Tako Pohlepa, zaradom koja raduje pogled, 

Želi smiriti tugu koju donosi Tromost. 

Ali čemu izvana zakrpe ako unutra 

Bjesni divlja zvijer? Proždrljivost dovlači sve što 

Ugađa nepcu i nikad se ne zadovoljava sasvim. 

Njezini su pomoćnici: Neumjerenost u jelu, 

Usta k’o mlin i zubi što melju, a trbuh k’o ponor, 

Kamo kao u vreću bez dna ubacuješ hranu, 

Stalno jedući, povraćajući, kriveći lice; 

I kad bi trbuh mogao pući, zjalo još uvijek 
Traži hranu; zatim Pijanstvo, protivnik uma, 

Žeđa pijući, pije žeđajući, i prazne 
Vrčeve napunja te prazni vrčeve pune. 

Konačno, jezik se stane zaplitati, a noge 
Klecati, osjeti tupiti, nadimati se trbuh, 

Srce slabjeti, lice blijedjeti: tada Pijanstvo 
Stvara Mamurnost i spušta ju na otežalo tijelo. 

Tako Proždrljivost rasipa dobra, iako neće 
Nikada moći promijeniti dušu iznutra: pa što će 
Onda moći pružiti pravu utjehu srcu? 

Zato iskače Pohota, njezina najdraža sestra, 

Koja prisiljava ljude da čine grijehe u sebi 
Umjesto izvana, mijenjajući im čula. 

Čim se naime pokaje, novom usplamti žudnjom; 

Kada želi služiti, ludi; u igri pak vrijeđa; 

Kada nekog primiruje, prlja ga; kada ga hrani, 

Rani ga; na početku je ljubav, kasnije otrov. 

Eno je, nasrće golema vojska Pohote: prvo 
Naslada, koja će tisuću puta prezreti duše 
Pa ih na tisuću načina smiriti: uzdasi su joj 
Teški, isprekidani, a besramne riječi i blagi 
Migovi s tihim šapatima naklonost prose. 

Tu se pridružuje blaga Ljutnja, da načini čvršći 

Savez; promijenivši izraz lica plačući tjera 
Gađenje, njena iskrenost - bila lažna ii’ prava - 
Budi naklonost iz dubine, dok nastoji revno 
Stvoriti stalnu masku, način da uvijek se svidi, 

Premda to nije svojstvo koje je priroda dala 
Ljudima. Sve to početak i uzrok je Ljubavne žudnje; 
Odatle iskaču i pobješnjela, luda tjeskoba, 

Zagrljaji i poljupci, mekoputnosti mamci, 

Nadražaji, javna kuća što gori k’o oganj, 

Preljub, koji krši zakone braka, i Incest, 

Koji uništave prirodne saveze, a naposljetku 
Spolna izopačenost, još odvratnija od njih. 

Kuge te na Franju, dok se sprema za borbu, 

Slahu tri sestre: Tisifona, Alekto, Megera. 

Ali Agleja, Pasiteja i Eufrosina 

Nasuprot njima u Franjinu obranu poslahu navlas 

Isti broj vrlina, niklih na drvetu dobrom. 

Jedna budi poniznost, druga dobrostivost rađa; 

Ova mu daje da istrpi nevolje, ona ga čini 
Revnim, ova darežljivim, ona stidljivim, trijeznim. 

Kreposti dakle u Franji svladavaju grijehe, a Srde 
Svladane su od Gracija; Oholost uzmiče sada 
Pred Poniznošću, Zavist pred Blagošću; Strpljivost Srdžbu 
Razara; Revnost nogama satire zaraznu Tromost, 

A Darežljivost Pohlepu, dok Trezvenost gazi 
Gadnu Proždrljivost; Pohota leži svladana Stidom: 

Vojska svetih sestara pobjeđuje gizdave čete. 

Prva od kreposti, Ljubav, daje vojniku nebesko 
Oružje; nepogrešiva Smjernost obuzdava konja 
Tjelesne želje, a naprijed ga dvije mamuze gone: 

Strah i Odanost; dva pak nazuvka čuvaju noge: 

Rad i Razmatranje; grudi mu, opet, pokriva oklop 
Pravednosti-, o lijevom mu boku visi štit Vjere-, 

Strpljivost osigurava da je kaciga (usp. Ef 6,14-17) čvrstim 
Remenima privezana uz vrat, dok Nada 
Predstavlja čep, što svijetli poput tisuću zvijezda. 

Koplje počinje bitku, početak koplja je drška: 

Ona je Pravedan sud, a šiljak je žarka Pobožnost. 

Kada koplje pukne od sile vlastitog leta, 

Bitka se sasvim razbukta, a desnica zabljesne mačem 
Križa, koji pobješnjele gomile dušmana siječe. 

S takvom je opremom otada svako njegovo djelo 
Bilo okrunjeno sigurnom vojničkom slavom, 

Te je svaku prepreku prelazio još jači. 

Duhovni vitez, dobivši sveti dar nadahnućem 
Svetim, kako ga zbog vrlina oholost ne bi 
Uzdigla, ili mu netko, znajući njegovu tajnu, 
Pretjeranim hvalama šatro dobivenu snagu, 

Odluči sakriti istinu, prividno dvoličan biti: 

Zagrne srce; htjede u tajnosti živjeti sveto. 

Kako ne bi okrenuo oca i majku na sebe, 

Promisle li mu o naumu, spremi se kao da želi 

Nastaviti zarađivati: stavi na hrpu 

Robu za prodaju pa se uputi prema Folignu; 

Ondje ne proda samo robu za prodaju već i 
Kola i konja; jedva pješke ponese novac. 

Riješivši se tako ispraznih poslovnih briga, 

Stane na povratku misliti kako se toliki novac 
Može iskoristiti, kamo da on, koji želi 
Usađen biti u Krista, odloži bezvrijedni teret. 

Te su ga misli pratile kadli ugleda crkvu 
Svetog Damjana, jedva nalik nekadašnjoj crkvi: 
Mogla se tada urušiti svakoga trena. 

Tako taj novi gost u staro svetište uđe, 

Baci se pred svećenika pa ponudi da će 
Dati sredstva za obnovu gotovo srušenog zdanja. 
Ovaj pomisli da se mladić s njim šali: ta još je 
Nedavno trgovao, žarko želeći novac 
Donijeti kući; nadalje, mukom stečeno blago 
Nitko ne dijeli odjednom šakom i kapom. 

Franjo ne povuče ponudu, ostade nepokolebljiv, 

Uz obećanje da će ostati, dohvati teret, 

Baci ga na prozor, a novac zvekne o kamen. 

Odrekavši se tako bogatstva, u skromnom je domu 
Živio, kao da se rodio upravo ondje, 

Radostan što može skromno provoditi život. 

Već se po Asizu prošire glasine razne; 

Pravi se drugovi rastuže, lažni se rugati stanu. 

Sva ta govorkanja nisu mogla njegova oca 
Natjerati da vjeruje ono što s podsmijehom ljudi 
Pričaju, šireći čudne glase o njegovom Franji. 

Ljudskih li jezika, oštrih od bijesa i zavisti, uvijek 
Spremnih na pogrde! Franjo je krepošću počast i slavu 
Stekao, ali je sram bez oklijevanja ponio teret 
Počasti, dok je sramota uzela ulogu slave; 

Grijeh je zamijenio krepost; nitko ne govori da se 
Radi o greškama, već mu pripisuju ludilo. Svaki 
Prijatelj koristi priliku da mu se naruga, svatko 
Širi priču o ludilu; mašta nagađa uzrok. 

Neki misle da je popio Letinog maka, 

Drugi da je kušao mozak mačka, a treći 

Da je popio sok od kukute: naravno, misle 

Kako se čovjek u mrežu slave svijeta (usp. Mt 4,8) upleten 

Samo otrovan može voljno odreći slave. 

Neki pak misle da nikada ne bi zavolio skromnost 
Više od blaga, strogost više od zabave, štetu 
Više od zarade, da ga nisu paklene Srde 
Napale i da nije sasvim izgubio razum. 

Neki opet misle da ona groznica nije 
Valjano izliječena, i da je u klijetki stražnjoj 
Nastalo bjesnilo kad je srce lupanjem snažnim 
Potjeralo tekućine gore do samoga mozga. 

Otac, kad doču gdje mu se posvuda rugaju sinu, 

Izgubi vlast nad žestokim srdžbom, drugove traži, 
Rođake, da mu se pridruže u toj divljoj bjesnoći, 

Drsko nastojeći uzbuniti smirene ljude, 

Koji žive spokojan život (usp. Iz 38, 11), dok vatra duboko 
U njemu gori i žari, kao Piton kad strijela 
Apolona ga probi, ili Atena kad bijesna 
Razdirala je djelo vještije tkalje Arahne. 

Čim je saznao da mu otac dolazi, sin se 
Sakrije u skrovište spremljeno baš radi toga. 

Iz njega nije izlazio trideset dana; 

Moleći rado i prisilno posteći cijelo to vrijeme. 

Čak se i lošem ocu pokazuje nekakva smjernost: 

Nije dobro za sina da se suprotstavlja ocu, 

Ali ne valja ni da se prepušta bijesnom u ruke. 

Ipak, kad se sjeti oružja primljenog s neba, 

Uplaši se da ga kukavice dostojne nisu 
I zbog toga stane skupljati rasutu hrabrost. 

Stid ga je što se sprema na velika djela, a tako 
Dugo se skriva u toj rupi; Božja je ljubav 

Prognala ljudsku bojazan: ispunjen ljubavlju Božjom 
Izađe iz rupe i stane pred oca i majku. 

Kad ga prijatelji i rodbina vidješe tako 
Turobna lica, pognute glave, ozbiljna čela, 

Mršava tijela, problijedjele kože, čupave kose, 

Neuredne odjeće - sasvim drukčiji čovjek - 
Ne prepoznahu ga, pa pitahu: »Tko lije ovaj?« 

(usp. Sir 13,29). 

Jedva uočiše neke tragove izgleda starog, 

Pa se žalosni čuđahu čudu, zgodnom za priču, 230 

Ali odviše neobičnom - Franjo je sasvim 
Ostavio izgled kojim se dičio prije. 

Lakrdijaši i glupani smiju se mužu što mudro 
Postupa, zovu ga glupim, pa premda nemira puni, 

Lice im je mirno dok ulicom bacaju blato. 


KNJIGA TREĆA 

Tu se pripovijeda da je, u zatvoru lancima sputan, 

Bio na porugu puku i kako ga nikako nisu 
Naveli da se predomisli, pa mu otac bez pravde 
Oduzme nasljedstvo, a on gol ode iz grada. 

Postade stranac ondje gdje je građanin bio; 

Postolari, mesari još jučer padahu pred njim-. 

Sad ga udarahu (usp. Iz 60,14; 2 Kor 12,7). Kome ta nepravda ne bi 
Dodijala, a nije joj uzrok nikakva krivnja? 

Ali što god oni činili, Franjo bješe u miru, 

Postojan; nikakvim mučenjem, nikakvim bijesom nije se 
Dao pokolebati; nikakva ne može muka 
Biti jača od strpljivosti dobroga muža. 

Evo ga, trči i otac, psuje ga, udara bičem, 

Vezuje kao lopova ili luđaka, u kuću 10 

Zatvara; zaista, neprijatelja bi primio bolje. 

On ga doduše ne želi ozlijediti, već mu je želja 
Kaznom ga popraviti - no to mu je najveća greška, 

Jer je k’o slijepac što zdravog vodi u jamu (usp. Mt 15, 14). 

A zla su 

Najveća: dušmanska zamka i prijateljeva greška. 

Franju, dok tjera taštinu, ometaju velike greške 
Prijatelja, jer mu nakon nevolja mnogih 
Ne daju ući u domovinu i spasenja luku. 

Više od ostalih otac, dok Franjo visoko leti, 

Stupa na putove Gospodnje (usp. Dj 13,10), koji vode 

do zvijezda, 20 

Fltjede riječima, udarcima dozvati sina, 

Nudeći mu kaznu za krepost, a plaću za grijehe. 

Ali uzalud riječi, uzalud udarci njemu: 

Franjo sve očeve prijedloge odbije riječima ovim: 

»Oče, što želiš? Varaš se. Zar da ponovno idem 
Kroz Flaribdu već svladanu? Zar da se prepustim smrti 
Premda još mogu živjeti? Zar da uđem u smrtni 
Zatvor, premda još mogu uživati radostan život? 

Nije ti dolično rađati za pakao onog 

Kojeg si rodio za svijet; skupo bi koštalo tijelo 30 

Kad bi se njegovim rađanjem rađalo kvarenje srca. 

Dobro znaš da smo svi u nekoj vrsti progonstva, 

Iz njega putujemo, domovinu tražeći (usp. Heb 11,14): svijet je 
To progonstvo, vrijeme je cesta, domovina nebo. 

Kako li teško griješiš kad tako izokrećeš stvari: 

Stavljaš progonstvo ispred domovine, put ispred cilja! 

Čemu se bogatiš kad ćeš uživati samo trenutak? 

Zašto skupljaš tolika bogatstva? Starost se bliži: 

Glupo je skupljati stvari za put kad put je već gotov. 

Sve što je ugodno imati kasnije donosi žalost: 40 

Kratka je korist od imanja, a kad izgubiš, dugo 

Žaluješ. Zato da ne bi dok radiš izgubio svoje 

Spasenje, ostavi pogrešna učenja, postani kao 

Učenik: bježati valja od svjetovnih radosti prije 

No što one pobjegnu; sve dok vremena imaš (usp. Gal 6,10), 

Znaj da ne možeš imati svijet i Boga; napusti 

Svijet i oborit ćeš ga, da on ne obori (usp. Post 27,36; Ps 16,13) tebe. 

Ništa nepostojano nije dostojno vjere, 

Svjetovne stvari pak nemaju ništa stalno u sebi; 

Stoga se nemoj nimalo pouzdavati u njih, 50 

Već se radije uzdaj u Boga : blagoslovljen čovjek 
Koji se uzda u Njega (usp. Ps 10,2; 1,1; Jr 17,7) jer neće izgubiti dobra 
Koja mu pripadaju, već će živjeti vječno. 

Zato sam ja odlučio ostaviti svjetovnost: 

Uči iz moga primjera! Kad bi pripala tebi 
Slava ovoga svijeta, cijeli te slušao svemir, 

Kad bi na tvoju naredbu kremen govorio, svrake 
Sutjele, sve to ti neće moći spasenje dati. 

Stiže ti naime posljednji dan, koji će ti odjednom 
Uzeti, odnijeti sve, a ti ćeš se vratiti gol (usp. Prop 5,14) i 

Past ćeš niže no što si visoko letio nekoć. 

Možda ćeš, razmažen, smatrati da Gospodnji jaram 
Nije nježan, ni breme lako (usp. Mt 11,30). Sačuvaj Bože! 
Navikni se na Krista! Jedino tako ćeš moći 
Pustiti naslade svjetske; jer navika naviku tjera.« 

Čuvši te riječi, razbješnjela krutost strogoga oca 
Nije popustila stisak, već je stegnula jače, 

Odbivši slušati Franjina sveta upozorenja. 

Neotesana sirovost najgora od svih je bludnji. 

Mudrost nikad ne ulazi u podmuklo (usp. Mudr 1,3.4) srce. 
Tako snaga nepravde prelazi granice svoje, 

Želeći nepravdu želi da joj pravednik bude 
Sličan, ali uzalud - sjeme baca u pijesak. 

Za to se pobrinula dobrostiva priroda kako 
Ne bi kakva prisila mogla promijeniti volju. 

To se najbolje vidi na Franjinu primjeru - sve se 
Protiv njega urotilo: podsmijeh susjeda, srdžba 
Očeva, strogost biča, užasi zatvora, suze 
Majčine. Sve te strahote jednom se opriješe mužu; 

Svim ga tim sredstvima vezahu da bi ga povukli dolje 
Na zemlju, tako da ne bi odletio slobodan gore. 

Ali četiri kreposti očvrsnuše mu dušu 

Protiv svih navala - zato je posve sigurna od njih; 

Sve su protivštine nemoćne, kao kada bi mravi 
Namjeravali premjestiti cijelu planinu. 

Ipak, nitko se ne smije preko vlastitih sila 

Kusati (usp. 1 Kor 10,13). Zato majka, na Božji poticaj, svojom 

Majčinskom ljubavlju žaleći sinove muke, dok oca 

Nije bilo, oslobodi Franju iz okova. On pak 

Izađe, ali ne pobjegne, ostane blizu i pođe 

Radostan i bezbrižan u obližnju rupu 

Odakle ga je smjernog izbacio srditi otac. 

Otac, vrativši se i vidjevši kako je žena 
Oslobodila Franju, napadne njezinu jasnu 
Ljubav kao skriveni zločin i napuni sobe 
Glasnim grdnjama, ružno psujući čestitu ženu. 

Zatim naglo potrči preko svetoga praga, 

Dohvati lance za Franju i strašnom mu zaprijeti mukom. 

Ovaj bez straha reče: »Oče, koji si očuh, 

Zašto mi pripremaš lance, zašto mi mukama prijetiš? 

Tvoje me muke i lanci ne mogu slomiti; to su 
Maljevi koji uzalud biju o ledeno gvožđe. 

Proklete li ludosti bijesnoga oca! Zar mene 
Želiš varati, mene strašnom zavesti prijetnjom? 

Uzaludne su ti varke, zavođenja i prijetnje: 

Uza me stoji Krist, koji Put je, Istina, Život (usp. Iv 14,6), 

Zdesna mi stoji, da ne posrnem (usp. Ps 15,8). Za oproštenje 
Neću te moliti: bori se odvažno, i ja ću tako. 

Zar ne dugujem Bogu više no tebi? Zar želiš 

Da zbog tebe zanemarim njegov nalog? Začeće 110 

Ti si mi dao, On nešto vrednije - život; ta On nas 
Stvori (usp. Ps 99,3), a ne sami sebe; otkupi nas na križu 
Razapet; vladajući na nebu spasiti neće 
Svakog, već samo one što djelima dokažu vjeru. 

Ljudska je vjera dar od Boga, svi smo stvorenja 
Njegova; tko god u nj vjeruje, neće postiđen biti 
(usp. Rim 9,33; 10,11); 

Ipak, jako je važno kakva je čovjeku vjera. 

Može se biti vjernik ustima, ali bez srca, 

Ili obratno; oboje treba, ali ni tada 

Kada sadrži oboje ne mora istinska biti. 120 

Želi li netko biti potpuni vjernik, on mora 
Nositi dušu u rukama, dokazivati vjeru 
Djelima. Što mi savjetuješ, što treba da radim? 

Kojim ću djelima dokazivati da sam vjernik? 

Zar da, kao i dosad, okolo vjernike varam, 
malo kao kupac, malo kao prodavač: 

Kupac što snižava cijenu, prodavač što uzdiže robu? 

Trgovaštvo se sastoji od laži i varke: 

Zaradu stvara na štetu drugog; ni prijateljstvo 

Nije joj važno, ni srodstvo. Zar ćemo smutljivca što ga 130 

Čak i susjed prozire smatrati vjernikom Božjim? 

Nema bez vjere spasenja (usp. Ef 2,8); kako bi u meni vjera 
Bila usavršena (usp. Jak 2,22) i donijela mi spasenje, 

Nek je daleko od mene bogatstvo stečeno varkom! 

Onda kada me dopadne talent istinske vjere, 

Za mene topaz, zlato i srebro nikakvu vrijednost 
Nemaju; želim takav talent imati više 

Negoli zlato, više negoli topaz, i srebro (usp. Ps 118,127; 22,1). 

Ti, ako hoćeš, vjeruj: ako nećeš, ne moraš! 

Mene, koji sam okusio med Božje dobrote, 140 

Neće od ljubavi Božje, čije je savršenstvo 
Donio Isus Krist, odvojiti nijedan čovjek, 

Niti anđeo, niti ikakve vlasti, ni sile, 

Niti nada ni strah, ni visina, niti dubina, 

Hiti smrt, nitiiivot, ni sadašnjost niti budućnosti« (usp. Rim 8,38-39). 

Tako reče Franjo čvrsto stisnutih usta. 

Otac, vidjevši da je ovaj nepokolebljiv, 

Pokuša na drugi način: kad se već ne može čovjek 
Nagovoriti, nastojat će mu izvući novac. 

Franjo uzme novac bačen kroz prozor, za njega 
Manje vrijedan od blata, i pusti ga pohlepnom ocu. 

Ocu to nije dosta; štoviše, smetnuvši s uma 
Očinsku ljubav, brani sinu željnom visina 
Najniže stvari; onom tko Boga želi za oca 
Više ne želi zvati se ocem, i zato što želi 
Stopiti um svoj s Kristom i biti subaštinik Kristov (usp 
Smatra da više ne može biti nasljednik njegov. 

Stoga ga tjera da ide u biskupsku palaču, punu 
Ljudi, da mu pred njima oduzme pravo na novac, 

Polja, kuće i prava što prelaze s oca na sina. 

Kreposni Franjo, rasrđen zbog očeva bijesa, 

Svega se toga odrekne, ah ne stade na tom, 

Već, da se ne bi reklo da ima očevo išta, 

Opipa odjeću, odveže pojas i svuče sa sebe 
Sve što je na njemu bilo, pa čak i pokrov za stegna. 

Stoji tako gol pred svima, baš kao Adam; 

Od njega se pak razlikuje samo u ovom: 

Ovaj to podnosi voljno, a onaj je prisiljen bio; 

Ovaj pati zbog zasluga, a onom je patnja 
Došla zbog prijestupa; ipak, jednaka im je kazna, 170 

Ah s razlikom ovom: Adamov stid bješe vidljiv, 

Franjin se ne vidi. Jer zar na tijelu čiju je dušu 
Obukla čednost može biti ikakva stida? 

Kako se očituje ta krepost? Prezire svijet i 
Prezrena je od svijeta i nema nimalo volje 
Brinuti se za očuvanje onog što ima i sebe. 

Podnosi ruganje, laži, ostavlja oca (usp. Mt 19,29) zemaljskog 
Radi nebeskog. Zar je kreposti što se toliko 
Trudi dovoljno imati jedno jedino ime? 

Zadivljen njegovom tako odvažnom krepošću, biskup 180 

Ustane i onako golog ga zagrh nježno, 

Ogrne ga plaštem, obeća poduprijeti naum 
Njegov, pa uz obećanje ponudi vlastitu pomoć. 

Tako se Franjo odrekao odjeće, novca, 

Riješivši se svega čime ga dušmanin veže; 

Počne tražiti samo nebesko, ništa zemaljsko; 

Premda tijelom na zemlji, više je nebeski bio 
Građanih nego zemaljski: nebesnik koji na zemlji 
Gubi vrijeme; na zemlji, premda već bješe na nebu, 

Srcem više na nebu negoli tijelom na zemlji. 190 

Boga već gledaše kroza zrcalo-, gledao bi i 

Licem u lice (usp. 1 Kor 13,12), da opna u koju je smješteno tijelo 
Dopusti njegovoj duši da bistro pogleda naprijed. 

Otiđe tako gol pred ocem, biskupom i pred 
Građanima Asiza. Ali budući da je 
Zrak u visinama vlažan, pa se ne može ničem 
Oprijeti, tako da mijenja oblik kad nešto ga gurne, 

Nema sumnje da i gole objekte može 
Mijenjati prema oblicima kojima i sam se mijenja; 

Naša pak građa ne trpi njegove kretnje bez stanke. 200 

Zato, premda u žaru, Franjo misleći o tom, 

Svjestan kako bez odjeće neće izdržati dugo, 

Primi haljinu koju mu pruži neki siromah. 

Otiđe imajući samo sebe, progonstvom 
U domovini stječe domovinu, vlastitom voljom, 

Ničim prisiljen; postavši jadnik, siromah od sretnog, 

Bogatog, ah ustvari posve se obratno zbilo. 

Evo ga, hoda u kabanici prepunoj rupa, 

On, što je nosio nove izvezene halje od meke 

Vune i što je, već u skladu s godišnjim dobom, 210 

Mijenjao pernatu odjeću svilom i svilenu perjem. 


KNJIGA ČETVRTA 

Ovdje se govori što je pretrpio sve od pljačkaša 
I redovnika te s kakvom je revnošću pružio pomoć 
Gubavcima; kako je marljivo uzeo na se 
Kristu blizu Asiza staru obnoviti crkvu. 

Ako je kao bijednik i praćen milošću Božjom, 

Ipak je bezbrojne nevolje trpio, koje bi, Jobe, 

Strpljivost tvoju umoriti, možda i slomiti mogle. 

Postade poput lutajućeg lakrdijaša, 

Bez stalnog doma, siromašan, jadan, napušten, smrznut. 
Iscrpljen, gladan, drugima teret, bezvrijedan sebi, 

Stranac i izgnanik u rođenom očinskom kraju, 

Kako bi u boljoj domovini bio domaćin, 

Građanin i imao sigurno mjesto za ležaj. 

Valja ispričati ponešto od tih mnogobrojnih muka. 

Usred zimskoga doba, kad uslijed kćšenja Sunca 
Dani postaju kraći, a noći bivaju duže, 

Zemlja pak, koju je resilo bezbroj raznolikih boja, 

Sjaji u jednoj boji, prekrivena snijegom što sliči 

Vuni (usp. Ps 147,16-17) i ukrašena ledom poput kristala; 

Kad se putnici raduju blještavoj cesti, a put je 
Posvuda suh, i noga se nigdje ne moči; sjevernjak 
Ledi sve vode; toplina stvorena hodanjem blaži 
Zimsku studen, dok studen opet blaži toplinu - 
Franjo je išao kroz šumu, radovao se, cijelim 
Srcem klicao (usp. Mt 5,12; Lk 6,23): razdraganost ga zvaše na 
pjesmu. 

Radostan misleći kako se riješio očeve grešne 
Vladavine i njegove zarade stečene varkom, 

Kako kao rob Kristov, a za sebe slobodan (usp. 1 Kor 7,22) kroči, 
Kako mu je ugodna pogubna šumska hladnoća. 

Tko je naime tako krut da s radošću ne bi 
Primio prelaženje iz lošijeg stanja u bolje? 

Tako je velike razloge za veselje u srcu 
Nosio, da na francuskom poče pjevati pjesmu. 

Šuma pronese zvuke, do ušiju lopova dođe; 

Oni skoče i vide ga sirota; izgube nadu, 

Pomisle da im se ruga, pa ga upitaju bijesno: 

»Tko si?«, a on će: »Kristov glasnik; a što vas se tiče?« 

Njihov se bijes razbukta tim laganim povjetarcem 
Pa ga zgrabe; on ostade miran, bez imalo straha. 

Jao, razbojničkog divljaštva, kraj kojega putnik 
Ne može nekažnjen pjevati, makar je sirot i nevin! 

Štoviše, skupo je platio, bačen u jamu sa snijegom 
Jer je pjevao sirot. A što da je pjevao s novcem? 

Franjo leži u snijegu, a razbojnici se smiju: 

»Eto ti kreveta, lezi na njemu, glasniče ludi 
Kristov; tvoja je pjesma zaslužila tu posteljinu.« 

On ne odvrati ništa, već pričeka sve dok ne odu, 

Izađe iz rupe i gomile snijega, pod kojim 
Bješe gotovo zatrpan. Ali koga božanska 
Štiti milost, tog dusmanin nadmudriti neće (Ps 88,23). 

Strese grudice, skrućene posvuda, te su mu brada, 

Kosa i odjeća bile tvrde od smrznutog snijega; 

Veseo što je preživio razbojničko divljaštvo. 

Vrati se na put s kojeg je skrenuo, nastavi pjesmu, 

Koja jecaše hvalom Tvorcu kroz vijuge spilja; 
Cijelom se pak šumom otajstvo razleglo Krista. 

Tako uz pjesmu pođe i stiže do ruba te šume; 

Uđe zatim u obližnji samostan, zamoli da mu 
Daju mjesto za miran odmor, a oni ga prime. 

I dok je noćni počinak blažio napore dnevne, 
Vlažniji vjetar dođe, otvori pore i lice 
Zemlje ogoli, južnjak posvuda otopi snijeg i 
Led što su prije toga skrućeni sjevernim vjetrom. 
Svuda nastanu potoci, svim se poljima prostru 
Vode iz otopljenih gomila snijega i leda, 

Nošeno kamenje udaraše jedno o drugo, 

Šumama plutahu otkinuta debla i grane. 

Voda je ušla duboko u zemlju, zatvorila prolaz; 
Svaki put postade blatan, neprohodne bile su ceste, 
Jedne je mostove voda prekrila, odnijela druge. 
Takvi potoci nemaju običaj nestati odmah: 

Naime stalno naviranje otapa tijela 
Koja su ispod njih, i kako ih otapa, tako 
Stvara novu vodu. Zato se poplava takva 
Nikad ne povlači naglo, već dugo prekriva zemlju. 

Što da učini Franjo, bez hrane i odjeće, dok mu 
Redovnici brane da ostane, vrijeme da ide? 

S obje mu strane onako sirotom nevolje prijete: 
Nisu mu skloni ni kruti domaćin ni surovo nebo. 
Strašniji mu je domaćin, ali nevrijeme stišće 
Groznije: stoga je nadstojnik prisiljen, krijući svoju 
Zlovolju, s mukom otrpjeti i dopustiti bijednom 
Gostu da pričeka kod njih dok ne oteknu vode, 
Zato što tada zbog vode ne mogaše nikamo ići. 

Dok ga je tako južnjak silio biti na mjestu, 

Loše sukno Franjino, već od starosti trošno, 

Stane se kidati, nit se o nit više držala nije. 
Zadovoljan platnom sjedne k’o luda uz vatru; 

Ne mogaše zajedno grijati trbuh i leđa; 

Trpeći više glad no studen, dobivši kruha, 

Jednim bi zagrizom pojeo deset puta toliko. 

Juhi se nije mogao nadati - njome bi ugriz 
Smekšao: pobožna braća radije debljahu svinje 
Njome: ta kako će ljudsku odjeću dobiti onaj 
Kojeg ne smatraju ni svinjskog obroka vrijednim? 

Svim se mogućim grijesima odao pohlepni monah: 

Jer kad neumoljivi ispovijedalac vjere 
Padne u duhovnu tupost, ni od čeg ne preza; na sva je 
Zlodjela spreman jednom kad prvi počini prijestup. 
Potpuno savršeno nije nijedno stvorenje: 

Štoviše, padanje onih što su na visokoj časti 
Mnogo je strašnije. Slava anđela Lucifer nekoć 
Bješe, a sad se pred njim tresu nemani strašne; 

Adam pak, što bio je među ljudima prvi, 

Kad je zavrijedio umrijeti, zavrijedi odvratan biti: 

To još danas pokazuje užas pred čovječjom smrću. 
Tako i monah, koji zbog svoga svetoga posla 
Vodi udove Crkve, kad padne na dno, toliko 
Gori bude od drugih, koliko ga smatrahu boljim. 

Kad se toplinom južnjaka i sunca otopio snijeg i 
Stao otjecati, dok pucahu ledene kore, 

Franjo, vidjevši kako se spustila vodena masa, 

Krene na put, ustvari u bijeg, kao ranjena srna 
Trčeći, ne pazeći kud ide, samo da ide. 

Pavao bježeći iz židovske sinagoge, 

Ih Petar iz Flerodove tamnice, nisu 
Tako veseli bih; ni spas od očeve vlasti 
Niti od lopova nije mu donio radost tohku; 

Nije manje htio od lažne pobjeći braće 
Nego Odisej od negostoljubivih, strašnih 
Kiklopa, od Lotofaga ih od pjeva Sirena. 

Kad se već nadao da je od samostana daleko, 

Stiže u Gubbio bez odjeće; tamo ga prijatelj stari 
Ogrne novom haljom, da bi izgledao bolje 
I da bi s manje muke trpio hirove neba. 

Podnijevši tohku bijedu za Kristovo ime (usp. Dj 5,41), 
Ostade cijelo vrijeme sasvim nepokoleban, 

Sto siromašniji tijelom, toliko jači iznutra. 

Prvo se proširi glas o njegovu silnom strpljenju: 

Zbog njega mu je povjerena za gubavce briga. 

Nitko se prije za njih nije brinuo tako 
Revno, premda nekoć nije podnosio pogled, 

Cak ni izdaleka, na njihove kuće, a sad im 
Prostire krevete, briše krv i čireve tare, 

Dotiče usta, pere noge, opipava trule 

Udove - tjeraše svoju odbojnost da nastavi djelo. 

Da biste znali silinu svete vatre u njemu, 

Recimo kako je jednom na ulici gubavca sreo; 

Vidjevši da je gubav, priđe i, jači od sebe, 

Poljubi ga u usne skoro izjedene rakom. 

Ali nije se brinuo samo za gubavce nego 
I za svakog prosjaka, prepun milosrđa za njih: 

Iskreno htjede da nikom ne uskrati širokogrudnost. 

Premda imaše malo, od njega svi što su gladni, 

Žedni ih goli (usp. Mt 25,25 — 44), dobivahu ponešto; svakom 
Samcu, bijedniku, prognanom on je davao dobra; 

Svako siroče, udovica (Izl 22,22) i kolebljivac pomoć 
Njegovu primaše; naime gladnom je bio k’o sluga, 

Žednomu kao poslužitelj, golomu kao ogrtač, 

Osamljeniku kao utjeha, bijednomu kao 
Novac, prognanomu kao sigurno mjesto, 

Siročadi kao otac, udovici svakoj 
Kao suprug, a neodlučnim ljudima kao 
Dobra sreća, uspijevajući pomoći svima 
Sam, i to više nego što mu dopuštahu sredstva. 

Kad je jednom, neprilično sebi, izvrijeđao jednog 
Siromaha, to je imalo utjecaj velik. 

Naime pomislivši za ime kojeg je Kralja 
Taj siromah molio, kako je ponizan bio, 

Kako je malo tražio - odmah se kajati stade. 

Zato da mu te stvari ne bi u naviku prešle, 

Čvrsto odluči i obveže se da nikad, 

Bude li imao išta uza se, odbiti neće 
Nikoga tko ga zamoli u Kristovo ime. 

Nikad ne dopusti zavjetu tom da ode iz srca; 

Ruka se pak ne usudi protiviti vlasti 

Srca, pa odluke pisane umom zapečati djelom. 

Tako pravednog muža, sposobnog za disciplinu, 

Božji poziv na oprečne načine učiti može: 

Pravednik naime uči iz vlastitih grešaka; drsko 
Pada, prezrivo prelazi granice, postaje grešnik: 

No kad se uskoro pokaje, drskost postane korist, 

Padanje prijeđe u dizanje, prezir pomaže znanju, 

Prijestup je dio zasluge, grijeh pak biva pobožnost. 

Tako u Franji suprotnosti rade jedna za drugu: 

Snaga mu, kao i Antejeva, dvostruko raste 
Svakim padom, i bolje se bori kada se čini 

Da je svladana: Franjo one što padoše jednom 
Vlastitim primjerom uči da odbace posrtaj svaki. 

Ali ona crkvica koja mu je u početku, 

Kad je od svijeta bježao, pružila sklonište sada 
Uslijed golemog siromaštva stanara i uslijed 
Starosti koja sve stvari uništava, kao i uslijed 
Lijenosti graditelja bješe na kraju svog vijeka. 

Temelji joj rasklimani od kišnice, koja 
Dugo je curila s krova, zid u raspadu jer je 
Vezivo rastopljeno, crijep je visio dijelom 
S krova, a dijelom bio na zemlji; svećenik htjede 
Odmah otići u strahu za vlastiti život. 

Franjo, ne želeći biti nezahvalan za konak 
Koji je dobio tu, i da ne bi ostalo prazno 
Dato obećanje, sjeti se otetog novca 
Koji je dao, pa prvo izvršavati krene 
Prvo obećanje, obići crkvicu onu. 

Crkva stajaše ruševna, sirota, polegla, stara; 

Ali Franjo učvrsti ruševno, obdari što je 
Siroto, podigne što je poleglo, obnovi staro. 

Ovo mjesto sjajem časti osvjetljuju gospe; 

Udove ovdje i djeve s hvalom radosno služe 
Bogu (usp. Iv 16,2); među njima Klara, slavnija od svih 
krasotom, 

Življenjem najslavnija - veće joj pohvale, bolje 
Zasluge, časnije držanje, kao baklja od iskre, 

Kao zvijezda od baklje, kao Mjesec od zvijezda. 

Ipak, pohvale ostalih žena pod drugim su svjetlom: 
Krasnima ih čine slabost njihova spola, 

Sporost osjetila, časno podrijetlo i dražest ljepote; 

Ali i pored slabosti mogu postati snažne, 

Pored sporosti učene, ponizne pored podrijetla, 

Čedne pored ljepote. Bog ih pozva iz svijeta (usp. Iv 17,15) 
Preko Franje, krhkoga spola i hrabroga srca, 

Priprostosti golubinje i mudrosti zmijske (usp. Mt 10,16); 
Naoko izopi, ah korijen vuku od cedra (usp. 1 Kr 5,13). 
Neke od njih lijepe, ah potpuno čedne. 

Vidjevši da je sretno ostvario namjeru svoju, 

Da je krasno djelo i duhovni hram što ga sazda 
Unutra, kao i onaj vanjski, materijalni, 

Vrati se do kapehce bhzu Azisa, koja 

Jedva da stajaše uspravno, pa želeći djelo 
Dovesti do kraja, Franjo obnovi ruševnu crkvu. 

Crkvica blizu ovih, Porcijunkula zvana, 

Posvećena na čast svete Marije, starošću već je 

Satrta bila, posvuda zijevahu otvori, štala 

Postade stoci i svinjac, prokišnjavaše, kroz nju 

Padahu tuče, a vjetrovi šibahu kuda god hoće. 220 

Ali Franjo, beskrajno ljubeći Gospodnju Majku, 

Pođe i do te crkvice da joj pomladi starost: 

Doista, ružna oronulost poprimi onu ljepotu 
Prve mladosti, tako da je ružnoća krasotu 
Rodila, dok je potpuna propast stvorila dobit. 


KNJIGA PETA 

Peta knjiga govori kako je, slijedeći Kristov Nalog, 
samo u tunici vezanoj pašom s tri čvora, Iznenada nastupio 
kao samouki vođa, Pa u slatke novosti uveo svoje slušače. 

Glavni mu stan to mjesto bješe: vrlo je rijetko 
Odlazio odatle, živeći mirno na mjestu, 

Popravljajući crkvu, sadeći biljke u vrtu, 

Skromno jedući i ne noseći odjeću kakvu 
Nekoć je nosio, nego kakvu pustinjak nosi. 

Dok je bio ondje, htjede razmotriti bolje 
Evanđeosku priču koju je čitao nekoć: 

»Posla Isus (usp. Mt 10,5) učenike. . .«, pa po svršetku 
Obreda zamoli svećenika ponizno, smjerno 
Da mu ljubazno razjasni Spasiteljeve riječi 10 

Zapisane u pročitanom odlomku Pisma. 

On mu pak tumačeći naloge evanđeoske 
Objasni sve po redu, kako je tada Gospodin 
Šaljući učenike naložio skromnost: da idu 
S običnim tunikama i bosi, da ne nose zlato 
Niti srebro, niti pojas, ni novac, ni putnu 
Torbu, niti štap (usp. Mt 10,9-10; Mk 6,8-9). I dok ga je slušao 
pomno, 

Sav zaokupljen, prema Franji krene Duh Sveti 
Pa mu cijele grudi darom milosti svoje 

Napuni (usp. Dj 2,4) te mu pokaže strmu stazu u nebo. 20 

Nitko do tada nije tom stazom tražio nebo: 

Nju je Franjo našao novim oduševljenjem 

S blagom željom da ispuni svu pravednost (usp. Mt 3,15) i ne 
Htjede ništa komentirati, već se želi 
Strogo držati teksta i vjerno pratiti riječi. 

Cesto je alegorija korisna; ipak, doslovnost 
Uvijek je bolja, jer prispodoba ne zastire misli 
Autora, već riječi vjerno zbore o temi. 

Čuvši traženo tumačenje, postane odmah 
Mudriji od svog tumača, pa da ne ostane samo 
Puki slušatelj riječi, već i izvršitelj (usp. Jak 1,23), veli: 
»Treba da učinim ono što Krist naređuje, to je 
Moja želja, moj zavjet, moja najdublja žudnja.« 

Reče i svuče svu odjeću koju je imao osim 
Tunike: više mu ne smije ruku resiti štap, ni 
Cipela nogu, ni oko trbuha stajati pojas; 

Pripremi si tuniku u obliku križa, 

Koji pobjeđuje i uništava neprijatelje. 

Odluči i konop nositi umjesto pasa, 

Bojeći se Bogu prepustiti kaznu za grijehe (usp. Jdt 7,28), 
Postavši samome sebi svjedok, odvjetnik, sudac, 

Sto mu nije branio nikakav zakonski članak, 

Prouči cijelu optužnicu i osudi sebe, 

I kao kaznu za prolaz kroz oganj kušnje, slabine 
Objesi kao razbojnike o konop s tri čvora. 

Smjerno vršeći nalog koji Isus je dao 
Učenicima, posta de učenik (usp. Iv 9,27) Isusov, a i 
Učitelj puka željnoga poći u boj protiv Srda. 

Za taj novi pohod Krist će donijeti plaću; 

Tijelo je postalo bijedno - ogoljela ga pobožnost, 

Ali um je divan - odjenula ga je mudrost. 

Kako ne bi uzalud slijedio Isusov nalog, 

Umom nadoknađivaše sve što izgubi tijelom; 

Premda nije poznavao ni Pegazov izvor 
Niti dvoglavi Parnas, brzo je svladao nauk. 

Naime poslan od Boga, svetim ga ispuni ognjem 
Duh Sveti (usp. Dj 2,3-4), koji daje znanje onoga što se 
Govori (usp. Mudr 1,7). Ni od kog učen, poučavaše mnoge. 
Znanci, čudeći se da o višnjim stvarima kao 
Učitelj govori onaj tko nije ni učenik bio, 

Pričahu: »Nije studirao: dakle nema što reći.« 

Tako zaključuje izreka, koja slijedi iskustvo: 

Ako naime stvari idu prirodnim tijekom, 

Izreka vrijedi; poremeti li se prirodni tijek, tad 

Izreka ne vrijedi: na primjer, u slučaju čuda. 

Zato ljudske predrasude zamagljuju pravo 

Stanje stvari: ne treba vanjski učitelj dati 

Pouku ako iznutra Duh poučava (usp. Ps 93,12). Taj je 

Nauk primljen od Njega rječito širio Franjo 

Među ljude; jer ono što Bog poučava blaže 

Ulazi u srce i jasnije ide iz usta. 

O, otajstva Božja, od svih sakrivena ljudi! 

Evo, sve je zemaljsko napustio radi Boga, 

Evo, obraća grešne, a još je nedavno sebe 
Grešnika obratio; sad je učitelj divan 
Ispred svojih sugrađana i suučenika, 

A pred njima je bio budala; čude se što je 
Stekao istinsku mudrost onaj što smatran je ludim! 

Kad je ulazio u koju god kuću, pri samom 
Ulasku uvijek bi rekao: »Mir kući ovoj« (usp. Lk 10,5). 
Mir njegov 

Išao je svakome. Mir je želio svima: 

Dobrim i lošim ljudima, sugrađanima, no i 
Strancima, prizivaše ga na muško i žensko. 

Jedan uglednik iz Asiza, shvativši kako 
Toga čovjeka valja slijediti, odluči da će 
Ponijeti teret običnih siromaha, te prezre 
Nestalna dobra svijeta, pa da ga dušmanin ne bi 
Zgazio, zgazi sam sebe i bijedan pođe za bijednim. 

Isto učini Franjin domaćin Bernard, bogataš, 

Viđen Asižanin, vlasnik mnogo novca i polja. 

Gledajući Franjina sveta djela i njegov 
Uzvišen život, razmisli kako veliku štetu 
Spasenju stvara život što trči za ovozemaljskim. 
Njegovo pjevanje psalama i pobožna djela 
Čuše ne jednom ih rijetko, već veoma često, 

Zapravo uvijek. Ni jelom ni snom (što bi valjalo noću) 
On ne prekidaše hvaliti Boga i njegovu Majku. 

Zvijeri je pobjeđivao prepun kreposti Božje, 

Mudar k’o zmija (usp. Mt 10,16), budan k’o zmaj 
pokušavaše Franjo 

Tako mudrošću svladati zmiju, a budnošću zmaja. 
Čudio mu se domaćin što ne staje nikad 
I što radi spavanja ne ide nikad u krevet. 

Obična soba ne dopušta ulazak dimova, pa ni 

Para što se uzdižu, tako da maleni prostor 
Ne može biti ispunjen djelatnim uzrokom snova. 

A kad se oči, unatoč otporu, morahu nakon 
Duge borbe konačno sklopiti, napola svladan 
Jezik kroz šapat je molio, mičući se i dok spava. 

Nadahnut pogledom na njegov primjer i Bernard 
Opremi srce oklopom pravednosti i štitom 
Vjere (usp. Ef 6,14-16), pa postavši tako novi vojnik u vojsci 
Velikog Franje, juriša na staroga neprijatelja. 

Naravno, slijedeći primjer vođe rasproda sve i 
Podade siromasima (usp. Mt 19,21), pa evanđeoske halje 
Odjenu i postade stalni pratilac Franjin. 

Pobjeda ta nad svijetom svojim je primjerom mnoge 
Potakla na ljubav prema duhovnoj borbi: 

Tako je prizor kreposti mnoge prizvao k sebi. 

Ta je naime revnost obratila drugog iz grada, 

Čovjeka pravednoga ineporočnoga (usp. Job 1,1), koji 
Dugo se borio, osiguravši konačno trijumf: 

Ostavi ostalima primjer ostavljanja grijeha. 

Peti je u toj vojsci ponio zastave protiv 

Srda, Egidije, što šarenom egidom prsa 

Pokriva, da bi, kad ga obasja istinsko Sunce (usp. Iz 9,1), 

Silno zabliještilo zlato križa i vjere te pamuk 

Čistog života te hijacint njegovih patnji. 

Nakon još jednoga druga isto je oružje sedmi 
Uzeo brat Filip; iznutra promijenjen odmah 
Ono što nije čuo stane govoriti (usp. 2 Kor 12,4) i što 
Ne zna, učiti druge: kome je smirio srce 
Ih opio uši - čudno im, on takve stvari 
Nije učio, već su mu jučer trebale samom. 

Franjo, prvi vojnik i vođa, nalagaše svojim 
Novim vojnicima borbu, davaše upute kako 
Usmjeriti djela i riječi: nikom se neće 
Priznati krepost ako vrhovni Sudac ne strese 
Srce, tako da ono nastoji smiriti stare 
Trzaje, tako da se iz prvih ne rađaju drugi. 

Tako je muževe zapaljene ljubavlju prema 
Trijumfu nebeskom učio ratove koji 
Donose trijumf nad duhovnim nemanima, uz primjer 
Starih svetaca i vlastite kreposti: društvo 

Braće napredovaše s takvim vođom, zemaljske 

Muke držeći ništavnim prema (usp. Rim 8,18) nebeskom veselju. 

Ali toliko je malo ljudi pošlo u borbu 
Protiv toliko Srda i nemani. Poželi sveti 
Vođa da mu nebo kaže treba li više 
Sljedbenika pozvati: puna poniznih riječi 

Molitva prodiraše (usp. Sir 35,21) u nebo i Boga što ondje 150 
Boravi srce sasvim izravno gledati stade. 

I dok unutrašnji pogled promatraše Boga, 

Sveti Duh u Franju ulijevaše svjetlost, u kojoj 
Ugleda bezbroj buduće braće iz cijeloga svijeta: 

Gledao ih je, slušao kao da stvarno su tamo. 

Nošahu Franjino oružje, svi ga nazivahu svojim 
Učiteljem i vođom, priznavahu ocem, glavarom. 

Sretan od pogleda na tako veliku četu 

Vrati se iz zanosa (usp. Dj 10,10) k sebi i nazočnoj braći 

Ispriča sve po redu: kako je vidio prvu 160 

Braću pod svojim zastavama, ali i onu 

Buduću: jer toliko će članova biti u svetom 

Redu njegovu da po cijelom će biti ih svijetu. 

Sve je to blago, s nježnošću, njima govorio otac. 

Još mu se uvijek u kutcima duše javljahu slike 

Koje je vidio - pričinjahu mu se razni 

Oblici, zujahu mu uši (usp. 1 Sam 3,11) od onoga tutnja. 

I da se zna da to nije bio san, bio je svjestan 

Dojmova primljenih tim dvama čulima: sav se 

Zanos ustvari dogodio pri svjesnome stanju. 170 

Radost veća od obične Malu obuzme braću; 

Sretni bijahu zbog sadašnjeg oca i buduće braće. 

I da ne pomisle kako je izmislio budućnost, 

Pretkaza im mnoge buduće stvari (usp. Post 41,11) o njima, 

Ovim riječima ponovno otkrivši skrivenu sudbu: 

»Prvo nas, dječice, čeka veoma slatko, pa manje 
Slatko voće, pa naposljetku potpuno gorko. 

Slatko dok se novi red bude hvalio; manje 
Slatko kad budemo trpjeli sablazni tobožnje braće; 

Sasvim gorko, premda mirisno, kada po svijetu 180 

Raspršena braća od ljudi prezrena budu.« 

Tada još jedan čestiti čovjek časnog života, 

Želeći u Kristu čestitiji postati, časni 
Život voditi, pristupi i oružje zgrabi, 

Odvažnu povede bitku s Franjom što odvažne vodi 
Bitke, pod posvećenim vođom posvećen vojnik. 

Sada kad ih se skupilo osam, Franjo ih odmah, 

Saziva sve, pa ih odmah po dva pošalje (usp. Lk 10,1) u svijet 
Da poučavaju ratnu vještinu koju su stekli, 

Nalažući im da, što god da ih zadesi, budu 190 

Jaki u boju (usp. Fleb 11,34), strpljivi u borbi, te čvrsti 
Hodeći prema cilju, i da ne trče za srećom, 

Da se ne boje nevolja, nego da oprezni budu 
Prema sreći, a nevolje neka prihvate rado. 

Doista, nema čvrstoće bez nevolja; borbe pak nema 
Bez čvrstoće; bez borbe opet pobjede nema; 

A bez pobjede, konačno, kraljevstva nema nebeskog 
(usp. Mt 11,12). 

Obraćajući im se reče: »Budite svjesni 

Kakav vam je položaj: vjerujte, ovaj j život 

Samo jedna vojska (usp. Job 7,1) u borbi u kojoj su obje 200 

Strane objavile rat jedna drugoj i nasuprot stale. 

Duša se bori za nebo, tijelo za zemlju: i zato 
Unutar ljudi, što mješavina su dvoga, lakoća 
Duše vuče u nebo, težina tijela na zemlju; 

Ali samo cjelina može odlučiti koja 

Strana može svojim djelovanjem svladati drugu: 

Ona što pretegne u cjelini, ona je jača, 

Pa će drugu za sobom povući. Jer kao što je 
U cjelini oboje, isto će biti izvana. 

Ako dakle pobijedi djelovanje duše, 210 

Obje idu gore, dok tijelo vuče ih dolje. 

Obje strane čine jednoga čovjeka: zato 
Neki se nadaju da će se složiti. Ali kakvu 
Slogu ima Krist s Belij arom? (usp. 2 Kor 6,15). Obje se strane 
Za sebe bore, samo ih poraz svladava; zato 
Valja poraziti goru stranu, da pobijedi bolja, 

Prisiliti tijelo da se podvrgne duhu, 

Umjesto tijelu duh (usp. Rim 7,6; 8,6-7). Neka razum, 
vjerni drug duše, 

Odbije mariti za želje petorice slugu 
Tijela, i neka uspravlja klonulo srce, i neka 
Nikada ne tješi ugađanjem ćutila svoja. 

Neka se, nasuprot tome, tijelo uzetom stegne 
Siromaštva (usp. Job 36,8), bez tjelesne nadutosti, i neka 
Pronađe živost i snagu duše, idući k njoj kroz 
Traženje neba, ne želeći imati ništa zemaljsko. 

Jer siromaštvo u sebi sadrži mudru slobodu 
Koja čuva vrline - ne muče nju poteškoće, 

Ne plaše ju lopovi, niti hvata sitnice. 

Ipak, mnogi sumnjaju u nju: ako li onog 

Koji Kristovu vodi bitku pritisne muka, 230 

Oslabjet će mu strpljivost - nejak je: svakom se može 
bijeda činiti teškom; nitko posrnuti neće 
Ispod tog tereta ako ga odluči nositi dalje. 

Tko god je voljan, može se zadovoljiti malim; 

To je isprva teško, no zadana skromnost može nas 
Riješiti navika, jer ponavljanje mijenja karakter. 

Kada se slabići žale na siromaštvo, 

Time vrijeđaju siromaha, a ne siromaštvo; 

Da ga svatko ne trpi, ni nevoljni bijednik ne bi ga 

Trpio. Da je bijednik podnosi, svaka bi bijeda 240 

Bila podnošljiva; od siromaha siromašan nitko 

Nije toliko da ne bi mogao trpjeti više. 

Slobodan njen je mir i mirna je njena sloboda; 

Nestalan je hir sreće ne razvlači; ona se moli 
I kontemplira, razmatra samo vrhovno dobro; 

Nju zaokupljaju samo misli o onome gore. 

Neka vam ona bude vodilja, učite od nje, 

Pa se vaša lica neće posti djeti (usp. Ps 33,6); Bog je 
Pravedno odredio: oni što slava ih svijeta 

Ne veseli, njih će veseliti slava nebeska.« 250 


KNJIGA ŠESTA 

Šesta knjiga opisuje kako je snagom molitve braću 
Raspršenu po svijetu sazvao natrag u jedno, 
Kako je Red uz apostolov blagoslov stao 
Rasti, s potvrdom statuta i imenom novim. 

Rekavši ispravne naloge za svladavanje zala, 

Franjo im naredi da dušu izlože sudbi; 

Zatim šestorica odoše dva po dva prema trima 
Stranama svijeta, a Franjo ih blagoslovi, pa i sam 
S jednim samo vojnikom pođe na četvrtu stranu. 

Tko bi naveo kako su, raspršeni po svijetu, 

Petama kreposti gazili šije opačina, kako 

Satriješe glavu zmije (usp. Post 3,15), koja je posvuda bila, 

Vukući užadi grijeha (usp. Post 3,15) sve ljude u smrt, u propast? 

Ali Franjo ne mogaše dugo živjeti bez njih 10 

Jer ih je nježno ljubio: zamoli Onoga što je 
Sazvao učenike u jedno na materin sprovod 
Da i ove sakupi raspršene po svijetu. 

Posluša molitve čovječje Bog: svi skupa, odjednom, 

Vratiše se bez dogovora, Duh ih je isti 
Okupio s dalekih strana na jednome mjestu; 

Pitahu se sve više što ih je navesti moglo 
Da se tako brzo vrate; čak se i Franjo 
Čudio onome što su potakle njegove molbe. 

Oni mu se pri susretu raduju, a i on njima; 20 

Pričaju dogodovštine s puta i povratka svoga. 

Želeći postići priprost život i duhovnu radost 
Braće, nepomućenu nekakvim nemirom, još im 
Četiri muža pristupe, zgrabivši oružje, da pod 
Istim vojskovođom odbace škodljive čari 
Svijeta te objave rat zlonamjernim Srdama i da 
Šuteći odbiju sve zahtjeve glupoga tijela. 

Kad je broj Franjine braće jednak postao broju 
Članova apostolskog vijeća, nastanu razne 
Glasine: neki su rekli da stiglo je posljednje vrijeme 

(usp. 1 Tim 4,1; Jd 18), 30 

I da će nepoznati red objaviti njega. 

Franjino bi srce pak osvijetlila (usp. Ps 118,32) radost kad god bi 
Tko pristupio želeći rat objaviti grijehu; 

Nitko nije odbijen, bez obzira na bogatstvo, 

Stalež ili godine: primaše svakog tko dođe 
Bez odabiranja - dobar, loš, visok i nizak, 

Seljak i vojnik, plemenitaš i niskoga roda, 

Klerik i laik, prost i profinjen, sirot i bogat, 

Sluga i slobodan čovjek, zdrav i bolesnik - sve Franjo 

Primaše među braću, veseleći im se smjerno. 40 

Njih pak privukoše riječi s hespri govornim životom, 

Koji im pružaše primjer, riječima (usp. Tit 2,7.8) davši težinu. 

Kako mu učenje ne bi lutalo kroz nejasnoće, 

Tadašnjoj je braći utvrdio putokaz koji 
Imaše svijetliti u budućnosti; uputi svakoj 
Pisani oblik je dao, određujući da sve se 

Mora ravnati prema evanđelju. A da se ne bi 

Pomislilo da se začetnik novoga reda 

Nadut (usp. Jdt 6,15) diže visoko, želja mu bješe da sve što 

Zapiše bude trajno u apostolskom registru. 

Tad je na čelu svijeta bio presvijetli otac: 

Ime mu bješe »Nedužni«, s punom ga zaslugom zvahu 
Korisnim ocem Crkve, koji je gazio teške 
Nevolje, dizao srušeno, sjenom imena svoga 
Plašio kraljeve zemaljske (usp. Ps 2,2), podložio Crkvi 
Svijet i Cezarov mač pokorio Petrovim mačem, 

Dostojan spomena; Franjo je mudrim i pametnim vodstvom 
Tako velikog oca nastavio svoj naum. 

Kako bi najviša vlast statutima potvrdu dala, 

On se zaputi u Rim da od rečenog Oca 
Traži da provede ispitivanje novog 
Reda i da mu udijeli apostolsko priznanje. 

Spremajući se na put odabere dvojicu braće 
Kao pratnju na putu. I kad su ušli u Grad, 

Sveti ih čovjek (usp. 2 Kr 4,9), asiški biskup imenom Gvido, 

Koji je bio tamo, upita koji je razlog 

Njihova puta u Rim, pa kad mu rekoše, to mu 

Bješe drago - jer, bojao se da se seliti žele - 

Pa ih posavjetuje kako da ostvare naum. 

Potom ih sabinski otac, predstojnik Ivan od Svetog 
Pavla, koji je među tolikim velikim, dobrim 
Muževima, što tada bjehu u Kuriji, bio 
Najveći i najbolji, blago ohrabri, časno 
Prihvati, ljubazno pogosti, dade im radosno počast. 

Ali ne želeći da zbog ljudske naravi klonu, 

Pa da propadne novi red i da vjetar odnese, 

Rasprši im žestinu, dade im iskreni savjet: 

Da ne lutaju ovim našim zaraznim svijetom, 

Već da u skroviti samostan ih u pustinju odu. 

Franjo mu reče: »Zašto nas, slavni i veliki mužu, 

Šalješ na samotna mjesta, a čeka nas briga za cijeli 
Svijet? Ta nije nam dužnost nositi oružje samo 
Za sebe već i za braću kojoj zaštita treba: 

Želiš li možda da ne nosimo spasonosni lijek za 
Svjetske kuge, prisvajajući spasenje sebi? 

Grijeh je spašavati sebe, a ne spasiti druge. 

Krivce popravljam ja, njima spasenje nosim: 

To je moj trud, to je križ koji nosim (usp. Lk 14,27; Iv 19,17), 
tako ja želim 

Kročiti za Kristom, i prema evanđeoskim 

Riječima smatram da ga treba slijediti tako.« 90 

Ivan, pod dojmom tolikog žara, odvede Franju 
K papi, s kojim je ovaj razgovarati htio; 

Braća pak pođu s njim kao pratnja. Izlože papi 
Pravedne uzroke svojega dolaska i bez teškoća 
Dobiju od njega dopuštenje; sve su im molbe 
Prihvaćene, i ništa im odbijeno ne bi. 

Tako dobivši sve ono što su smatrali da im 
Treba, spreme se za put, a papa im dopusti poći 
I blagoslovi ih, uz nalog da nastave ići 

Putem kojim su krenuli i da po cijelome svijetu 100 

Šire Kristov nauk i da utopljenike 

Koji u grijesima tonu spašavaju lađom vrlina. 

Franjo, stekavši doista višnju naklonost Božje 

Milosti, začudi se što mu je uspjelo silne 

Darove dobiti brzo i s takvim uspjehom. Bog ga 

Zakletvom svojom umnoži (usp. Sir 44,22), nitko inu nikada nije 

Bio ravan u čuvanju zakona Svevišnjeg Boga (usp. Sir 44,20), 

Ni u služenju Bogu, preziru prema svijetu, 

Vladanju sobom, služenju bližnjima, mijenjanju grešnih, 
Poboljšavanju čestitih, vršenju valjanih djela. 110 

Razgovor s tako velikim ocem razveseli Franju; 

Otišavši od njega posjeti pragove svetih 
Petra i Pavla i povede kući radosnu braću. 

Tako su razgovorom blažili tegobnost puta: 

Kako ih je blago primila papina milost, 

Kako je pogubno svakome ne biti vođen od njega, 

Kako je milo da braća žive (usp. Ps 132,1) pod upravom jednom. 
Dok tako varahu vrijeme i pričahu mnogo po putu, 

Sasvim neprimjetno prođe veliki dio 

Dana i umor poraste od vrućine i hoda; 120 

Tijela putnika pak oslabljivahu pare iz zemlje. 

Umorni posjedaše na zemlju; večernji sat i 
Napor iscrpiše ih, a još žešća glad ih pozove 
Da uznastoje živnuti (usp. Tuž 1,11), no u pustari što se 
Pružala uokrug nemahu čime povratiti snage. 

Ali božanska briga nikad ne napušta svoje 
Vjernike: zato se pojavi čovjek od kojega sretni 
Prime kruha. Potom neznanac otiđe od njih. 

Oni se začude, pa s pouzdanjem uhvate jedan 
Drugoga uvjeravati u buduće čine 
Božje dobrote, uvjereni u najviše dobro, 

Jer im ono što bješe daje nadu za sutra. 

Sakupi preostale ulomke kruha (usp. Iv 6,12) i spremi 
Sve u prostranu spilju, u kojoj su zajedno bili 
Nekoliko dana, bez želje da odatle odu. 

Ali to mjesto bješe opasno lijepo, a vazda 
Zeleno bilje resilo ga sitnim vezom od bezbroj 
Šarenih cvjetova - zato da mamci osjetila ne bi 
Svladali razum, morahu nevoljko otići dalje. 

Željno ih primi ljubljeni Spoleto, grad u dolini. 

Tu su mnogi bili zavedeni patarenstvom, 

Ali Franjo dovede ovce u ovčinjak (usp. Iv 10,16) Kristov. 

Božja riječ (usp. Dj 6,7) sjedila mu gordo na usnama poput 

Jaspisa na zlatu, rose na poljima, cvijetka 

Usred grmlja, ii’ ognja u dvorcu, dok davaše nauk 

Neukima; nebeskom je vjerom resio srca 

Kao jaspis, vlažio poput rose, k’o cvijetak 

Radovao, k’o oganj im svijetlio, osjete nježno 

Milovao u najdubljim kutcima ljudskoga srca. 

Oni pak koje je bolje podbo tražiti stanu 
Da ih on, koji je s neba primio slavnu vještinu, 

Primi među braću i dopusti nositi dio 
Svojega tereta, kao i dio stečene časti. 

On ih označi svojim bojnim znakovljem: Red se 
Neizmjerno proširio, ali bezimen osta. 

Zato mu njegov tvorac poželi konačno ime 
Dati, pa donese odluku: zvat će se Red male braće. 

Izvrsno ime: jer tko je manji od onoga koji 
Skromo jede i pije, nema ogrtač ni togu, 

Koji se ne oholi bogatstvom i uresom, koji 
Svima daje prednost, a sebi nikada, koji 
Cijeni što ljudi preziru, prezire ono što cijene, 

Koji gubi sebe da ne bi izgubio Krista? 

Franjo je dakle s pravom »malom« nazvao braću: 

Većima su naime preuska vrata nebeska. 

Kad je pod tim imenom novi red postao poznat, 

Franji i njegovoj braći skromno je sklonište dala 
Koliba s krovom od trule slame i stršećim tankim 
Gredama, što će izdržati tri ili četiri dana. 

Tim se stanarima svidjela upravo njezina skromnost. 
Tada ih neki seljak, na magarcu noseći teret, 

Razjedi svojom glupom izjavom; naime kad ga 
Snažan pljusak prisili od njih zatražiti zaklon, 

On se ovim riječima obrati magarcu: »Uđi, 

Riđane, unutra, na sigurno: jednoga ćemo 
Dana pomoći ovoj kući«. Kao da reče: 

»Ova braća žele nove dizati kuće.« 

Franjo, ljut zbog tog obećanja i njegova drugog 
Značenja, preseli se na mirno, pitomo mjesto, 

Gdje im napasni putnici neće smetati vikom. 

KNJIGA SEDMA 

Ovdje piše kako je učio molitvi braću 
I o njegovu ukazanju braći na javi; 

Kako je uspio biti bijedan pred svijetom i kako 
Želeći postati mučenik pođe na nemirno more. 

Gorljiva su braća tada ponizno stala 
Moliti Franju da ih pouči kako da mole. 

On pak na te časne molbe milostivo reče: 

»Svi smo upleteni u grijehe (usp. Br 16,26) i opaka djela; 
Stoga neka se vaša molitva upre o pomoć 
Višnjih, neka se ne pokušava uzdići sama 
K nebu, već neka Djevica Marija posrednik bude 
Prema Kristu, a Krist neka posreduje do Oca. 

Djevica neka bude pozdravljana ovako: 

'Blažena majko, zdravo, Marijo, dražesti puna, 

Bio Gospodin s tobom (usp. Lk 1,28), blagoslovljena među 
Ženama i blagoslovljen plod je utrobe tvoje ’ (usp. Lk 1,42) 
Ponavljajte te riječi sve dok vam odanost traje. 

Prisjetivši se tako prvih radosti Majke 
Kristove, s Njime dođite do konačne sreće. 

Nakon pozdrava Majci, neka molitva Kristu 
Ide ovako: 'Štujemo te, Kriste, vladaru 
Neba i zemlje, blagoslivljamo te, Raspeti, što si 
Križem ublažio naše muke, koji si svojom 
Smrću obnovio smrtni rod.’ Neka ovi vodiči 
Nose ovu molitvu ravno ka najvišem Ocu: 

’Oče naš nerođeni, pred tobom ničice pada 
Sjajni dvor na nebesima, ime se tvojega boštva 
Sveti, dođi kraljevstvo, budi volja na zemlji, 

Kako na nebu; daj nam danas naš svagdašnji kruh i 
Duge nam naše oprosti, kao što činimo i mi, 

I ne uvedi nas u kušnju, već neka Dobrota, 

Kojom si stvorio svemir, od nas otjera Zloga’« 

(usp. Mt 6,9-13; Lk 11,2-4). 

Te su i druge molitve učila priprosta braća, 
Pobožno moleći milost od višnjega Oca, a nje su 
Imali toliko da su mislili kako 
Svećenici uvijek govore istinu pravu. 

Tako se jednom dogodilo da je jedan od braće 
Došao na ispovijed k svećeniku, a taj mu 
Svećenik reče: »Pazi da ne budeš dvoličan, brate«. 
Misleći da je to prijekor, umjesto upozorenje 
Za budućnost, ovaj zajauka u tuzi 
I ne prihvati prijateljske utješne riječi, 

Misleći da je sigurno dvoličan, pa mu je iz tog 
Razloga onaj svećenik uputio prijekor. 

Konačno, Franjo uspjede svojim rječitim zborom 
Otjerati trice i smiriti bojazni glupe. 

Doista njegove riječi blagošću svojom su mogle 
Ući u najtvrđe srce, dignuti pale te dati 
Jadnima nadu, tužnima utjehu, slijepima svjetlo. 

A da ne bi posumnjali koliki je ugled 
Imao kod Boga, poslan im je znamen nebeski. 

Oko ponoći, kada Sunce na nebu krati 
Sjene antipoda, učitelj bješe daleko; 

Neka su braća drijemala, druga molila, kadli 
Spaze kako s neba dolaze ognjena kola 
(usp. 2 Kr 2,11); 

Na njima kugla što svijetli kao Sunce i šalje 
Na sve strane blještavu svjetlost; od silnoga ognja 
Što ih zasljepljuje, braća morahu sklanjati pogled. 
Probude jedni druge, zovu na gledanje čudnog 
Prizora, stanu se pitati što li znače ta kola. 

Prvo padahu razni prijedlozi, ali na kraju 
Shvate da to je Franjina duša: kugla je njeno 
Savršenstvo, kola su živost, a svjetlost - ljepota. 
Uplaše se da mu je duša napustila tijelo. 

Njemu/e pak dan proročki duh (usp. 1 Kor 12,9-10); 
i zato mu nebo 

Otkri koga sve nepromjenjivi, vječiti lanac 
Sudbine unaprijed prepozna i odredi, da bi 
Kaznio pokvarene, primio izvrsne, rado 
Slične svim silama vezujući za se, od onih 
Što su različiti bježeći, vodeći sve njih; 

Nikog ne mrzeći, dajući svima počast i pomoć. 

Brat Ricerije, shvativši kako se namjere sudbe 

Kao ni tajne srca ne mogu sakriti njemu, 70 

Sjećajući se svojih negdašnjih prijestupa, strah ga 

Obuze da ovaj zna za njih, izgubi nadu 

Da će steći njegovu tako željenu ljubav. 

Dajući mu do znanja da mu je potpuno znana 
Njegova bojazan, Franjo mu reče: »Ricerije, što se 
Bojiš? Ne mrzim te; kakva god bila tvoja krivica, 

Okajao si sve svoje grijehe, I oprost 

Si zaslužio (Usp. Lk 17,4; Post 4,13); zato znaj da drag si mi vrlo.« 
I da bi mu drugovi privrženiji bili, 

Različita su znamenja otkrila istu vrlinu. 80 

Opet su se skupila mnoga braća na vijeće - 
Učitelj bješe odsutan - brat je Antonije dužnost 
Imao besjede s temom: »Nazarećanin Isus, 

Židovski kralj« (usp. Iv 19,19) - i potom, uprijevši (usp. Dj 7,55) 
se svim srcem 

U nebo, uzdiže oči (usp. Ps 122,1) i gore ugleda Franju 
Kako širi ruke kao da visi na križu. 

I da ne pomisle da se o izmišljotini radi, 

S neba se izlije na njih neka dražest i srca 
Braće što stajahu ondje ispuni divnim veseljem (usp. Tob 3,22). 
Tako božanska blagost tada i opet, kroz razna 90 

Znamenja pokaže da je, i kad je odsutan, silan; 

Da ne pripada zemlji, već da kraljevstvo ima; 

Proslavlja ona svojega slugu (usp. 1 Ljet 17,18), kojemu ništa 
Nije nečistije od pogleda na svijet, i koji 
Nema ništa svojeg osim neimanja ničeg. 

Ali premda nikad nije popuštao mesu, 

Jednom ga groznica natjera da se nahrani mesom. 

Cim se oporavi, pokaje se zbog krvave gozbe, 

Pa se odluči kazniti. Strogo naredi jednom 
Bratu laiku da mu postavi oko vrata 

Uže i da ga vuče po Asizu poput 

Glasnika, vičući jakim glasom: »Građani, evo 

Pohlepni parazit, licemjer smrknuta lica (usp. Mt 6,16), 

Koji pred vama hvali post, a njemu je mrzak, 

Koji debele piliće trpa u lakomi trbuh.« 

Poslušno brat po redu ispuni sva naređenja. 

Začuđeni građani pričahu: »Takvu li kaznu 
Trpi za jedno jedenje mesa! Sto li će onda 
Biti s nama koji se stalno hranimo krvlju, 

A ne želimo ništa osim zemaljskoga? Ili 
Sveci luduju ili smo mi zavrijedili propast.« 

Nadalje, jednom je bratu Franjo naložio ovo: 

Kad ga god velikaši prime s velikom čašću, 

Neka ga - da mu oholost ne obuzme srce - 
Taj brat uhvati vrijeđati najgorim grdnjama, neka 
Časti ga pred svima nazivom »trgovac s brda«. 

Koliko god su ti nalozi bili tegobni, brat je 
Vršeći naređeno neumoljivo Franju 
Vrijeđao dok je ovaj s uglednicima bio. 

Franjo, vraćajući mu ljubavlju na te grdnje, 

Časteći ga za uvrede, hvaleći njegove kletve, 

Obično govoraše: »Sasvim ispravno, brate, 

Govoriš: zaista, sinu Petra Bernardonea, 

Nije dolično buniti se protiv optužbi takvih.« 

Bježao je na svaki način bez stida i gordo 

Od svih stvari što ljudima uzdižu ponos, i dan je 

Čekao kada će Gospodin razotkriti srca (usp. 1 Kor 3,13; 4,5); 

Nikakvim molbama sklonjen ne htjede činiti nešto 

Što će odobriti ljudski sud (usp. 1 Kor 4,3). U takvoj je borbi 

Ostao šest godina čineći junačka djela, 

Težeći samo za nebom: hrabrom je sudbina jedna - 
Koje god mu zgode pošalje, on će bez muke 
Uspjeti proletjeti pored nevolje svake. 

Kratko se vrijeme nebeskom mužu dugačkim čini: 

Misli da kroz sve te dane nije učinio mnogo. 

Igra mu doduše već dugo izgledaše tužno, 

Tuga pak kao igra, post kao jedenje, jelo 

Kao pošćenje, odmor k’o znojenje, znojenje kao 

Odmor; ipak, ne bješe mu dovoljno, jer je 

Imao silnu želju za novim bitkama protiv 

Tijela, protiv vlastite putizđ Kristovo ime (usp. Dj 15,26). 

Srce mu plamtješe od časne želje za smrću; 

Nije mogao čekati. Kako bi našao ljutog 
Kralja i divljeg redara, kao i valjani razlog, 

Naumi prijeći more i propovijedati puku 

Nevjernika da vjeruje što se vjerovati mora (usp. Heb 11,6); 

Ili će steći za Krista (usp. 1 Kor 9,19.22) njih što žive za svijet - zbog 
Čega su mrtvi, ili će on sam, mrtav za ovu 
Zemlju, živjeti s Kristom (usp. Gal 2,20; Fil 1,21) 

- a to je jedini život. 

Želeći tako mučenički dovršiti svoje 150 

Napore, odluči poći k Partima. Ali dok kuća 

Crkve gori u vatri, što bi tražio njezin 

Stražar (usp. Ps 126,1) daleko od nje? Talijanu je rječit 

Učitelj vjere potrebniji no Partu: na narod 

Mislim, ne na plemiće. Jedna je zabluda Parta 

Zavela, a Talijana nije jedna, već svaka; 

Part je davno primio i očuvao raskol, 

A Talijan odbaci vjeru koju je prvo 
Prihvatio; Part je jednu herezu dao 

I očuvao, a Talijan trideset dvije; 160 

Ima i razloga zašto oni slobodnije griješe: 

Robovi su Sirijci, slobodni pak Talijani; 

Onima zakon ne nalaže davati Bogu prvine 
I desetine - zato su njihovi grijesi bez suda. 

Jer ako bi ih Sveti otac izopćio, ili 
Ako bi im srditi car zaprijetio ratom, 

Ne bi ih bilo briga - ne poštuju nijednog: 

Već su im stavili jaram i propisah porez. 

Ondje ima toliko ljudi da nitko ih ne bi 

Mogao izbrojiti (Usp. Otk 7,9); svatko je vojnik i seljak: 170 

Vojnik jer je snažan, seljak jer mrzi vladare. 

Ah dosta je; neke se istine moraju skriti. 

Ipak je Franjo, priprost i svet , podnosio sve (usp. 1 Kor 13,7), jer 
Nije znao za grijeh ni poznavao nekakvu krivnju; 

Zato je, videći lukavce, misho da Tahjani 
Imaju mudrost i da im nije potreban vođa. 

Stoga, u želji da obrati Sirijce, na brod se 

Ukrca. Digne se protivan vjetar (usp. Mk 6,48), a more se stane 

Burkati - putovanje odjednom postane mučno. 

Iscrpljene ih more dogna do obale getske. 180 

Franjo tu pričeka zapadnjak, ah mu istočnjak ne da 
Ići dalje, kadh primijeti - stiže sjevernjak; 

Zato se spremi na povratak: naprijed nije se moglo. 

Krist dakle odbije namjeru sluge, dobru doduše, 

Radi bolje; oduzevši Partima evanđeoskog 
Učitelja, on ga Auzoncima vraća. 

KNJIGA OSMA 

Osma knjiga zbori o tome kako je u Damietti 
Vatreno prešao Nil da obrati neprijatelje; 

Kako je na povratku pričao s pticama, njihov 
Divlji cvrkut pretvorivši u pohvale Bogu. 

Osujećenih želja, Franjo je nesretan bio 
Jer ga je spriječio vjetar, pa nije izvršio naum. 

Tada ugleda lađu što se dignuti jedra 
Spremila i mornare što žurili su u Ankonu. 

Zamoli ih za prijevoz, ah ga odbiše oni: 

Nisu zahtijevah novac, brod im ispravan bješe, 

Nisu bih surovi, već ne imahu hrane, 

Koje jedva dovoljna bješe posadi samoj. 

On se pak bez straha, pod Kristovim vodstvom, ukrca 

Potajno u plovilo, dok ne bješe mornara, 10 

Sakrivši se pod palubu, među konje, gdje jedan 

Bogati čovjek bješe sakrio hranu za bijedne 

Putnike, rekavši sluzi da kada god bude vrijeme 

Jelu, izdvoji za njih toliko kohko im treba. 

Vrate se moreplovci, dignu sidro i konop 
Sakupe te podignu jedra navlačeći užad. 

Prvo se digne daska na pramcu, a zatim na krmi. 

Vjetar napuni golema jedra, zacvih jarbol 
Povlačen sve jače - pomisho bi da pada. 

Krma, ravno navođena kormilom, hitri je 20 

Pramac pratila, brod vodu brže od ptice 
Zasiječe tako da skoro ga povoljan potopi vjetar. 

Već su po prilici prošh dvije stotine hga, 

Kadh cijelo nebo najednom prekrije tama. 

Oblaci hitrije krenu, odasvud se vjetrovi dignu, 

Vah se jedan o drugi stanu razbijati, nigdje 
Utihe, posvuda bura - more kao da gori. 

K užadi svi trče, mornari spuštaju jedra; 

Ah užad privezana za jarbol od vjetra 

Zazviždi, a puhanje sruči snažnije vale. 30 

Svi izbacivahu vodu, sidro se spuštalo, grizlo 
Pijesak, no jednu jedinu lađu bacahu vjetri 

Svi - prvo svojom je silom tjerao istočnjak, zatim 
Zapadnjak, potom južnjak, a nakon njega sjevernjak; 

Dizaše sad se u oblake, spuštaše sad se u ponor, 

Zuđaše za jednom lukom, u strahu od svake. 

Nikako da stane taj olujni vrtlog što burka 
More, donosi tamu, plaši mornare i vrti 
Lađu ukrug. No kad na lađi ne bude bilo 
Ničega čime se može utažiti glad, što će onda 
Činiti? Pred njima dug bješe put, a nemahu hrane: 

Potop blizu, kopno daleko, sigurna smrt ih 
Vrebaše. Strah od potopa umanjivaše stravu 
Gladi, premda im je i ona izgledala groznom. 

Smrt, kakva god da bila, što neposrednije prijeti, 

To je veći strah od nje, a srce se sasvim 
Okrene njoj, dok netragom nestaju ostale brige. 

Ipak, tako dugotrajnu glad ne bi mogla nijedna 
Prevariti oluja; međutim svima je hranu 
Osiguralo ono jelo koje je dano 
Franji i njegovu bratu: svima podijeli Franjo 
Jednu jedinu porciju - svi se začude - samo 
Ona bješe dosta da utaži gladi tolike; 

Premda se stalno trošila, nije nestati mogla. 

Kao što se božanskom snagom dogodilo da je 
Isus samo s pet kruhova i ribice dvije 
Nasitio pet tisuća, pokazavši da je 
Dio veći od cijeloga - čudi se tom matematik - 
Trinaest su košara ulomaka skupili, premda 
One ribe i kruhovi (Mt 14,19-21; Iv 6,10-13) nisu mogli 
nijednu 

Napuniti; tako se njegovom milošću zbilo 
Isto: po znaku s neba njegov službenik svima 
Dade nepotrošnu hranu, a još je više preosta. 

Već se borba vjetrova smirila, oblaci pođu 
Dalje, tmina se povuče i digne se magla. 

Vjetri mornarima postanu skloniji, vedrije nebo, 

Plovidba sigurnija, kormilarenje lakše, 

More ugodno; jedra se nadmu, spokojnim morem 
Prije no što su mislili pristanu u Ankonu. 

Stigavši do kopna nakon velikog straha 

Uslijed duge oluje i gladi, radosno Franji 

Priznaše spas od obaju zala: bješe im kao 

Čuvar života (usp. Izr 16,17), govoraše da je spasitelj njihov: 

Shvaćahu da su njegovom zaslugom ostali živi. 

Glas se o Franji brzo po cijelom proširi gradu. 

Mnogi se građani skupljahu da bi vidjeli lice 

Onog što znamenja čini (usp. Iv 20,30) i da bi mu slušali riječi. 

Mnoge od njih on je pod zastave stavio svoje. 

Ali ni odanost ljudi niti utjeha braće, 

Ni slatkoća domovine nisu ubile Franji 

Zelju za mučeništvom, od koje mu plamtjelo srce. 

Spremivši se u Maroko, krene na put, no Božja 
Snaga spriječi mu naum, iako bijaše valjan; 

Budući da ga je htjela postaviti na čelo 

Mnogima, sretnom mu groznicom silom odgodi kobno 

Putovanje, spasivši ga bez njegove volje. 

Vrati se prinuđen u Asiz i sve koje može 
Skupi u Kristovu vojsku, nepogrešivim vodstvom 
Sve što su nosili njegov stijeg u trijumf povede. 

Ali sve mu to nije moglo ugasiti davno 
Začetu želju za časnom smrću; štoviše, on se 
Ukrca u lađu, lađu vjetru i moru 
Povjeri, vjetar i more povjeri Bogu, uz čije 
Vodstvo neozlijeđen dođe u žuđenu luku Damiettu. 

Ondje štovatelji Kristovi vodahu žestok 
Rat protiv pogana, a Damietta je bila 
Uzrok rata i nagrada pobjedniku u borbi. 

Ali nisu se mogli ljuto tući izbliza 
Isukanim mačem, već morahu gađati lukom, 

Praćkom i hitalom: streljivo padaše kao tuča. 

Njihovo približavanje u ljutitoj borbi 
Priječio je sedmi ogranak rijeke što ili 
Nema izvora ili ga ne mogu naći, jer skriven 
Leži u vrućem pojasu, očima našim nevidljiv. 

Između dviju vojski protjecala je voda, 

Primajući strijele što padahu s obiju strana, 

Voda nije kretanjem stvarala krugove, pa se 
Iz njih nije moglo iščitati koje je vrijeme 
Prošlo zato što su svi dijelovi zasuti bih. 

Kakve li odvažne hrabrosti u muža što preko 
Tako široke rijeke pođe u malenom čunu, 

Sam bez oružja na tolike dušmane ispod 

Strijela i vodene vatre, kroz bezbroj smrtonosnih zamki! 

Sto je opasnosti bilo na putu, još više na cilju; 

Ali on se ne bojaše, već grabežljivu rijeku 
Prijeđe i bez straha usred dušmana stigne. 

Ali prije no što je mogao doći pred lice 
Perzijskog kralja, čijim je ušima najprije htio 
Donijeti Božju riječ (usp. Dj 6,7), pretrpio je divljaštva 
Mnoga, bio tučen krvavim štapom, izvana 
Tijelo mu bješe plavo, krv mu je iznutra tekla; 

Vanjske su rane krvlju obojale ljubice, rane 
Unutarnje obojaše ruže, a srce mu nisu 
Boljele rane zgrčenih udova, crvenih sasvim. 

Ako je tijelo protivnik duše, zašto da ona 
Tuguje za njim? Tko više jača neprijatelja, 

Više sebe slabi. Zbog toga Franjo u sebi 
Odbije sve časti koje stižu izvana, 

Zato što je gubitkom njih htio spasenje steći, 
Ponižavanjem vrh, gubljenjem zaradu, smrću 
Život, kaznama nasladu: dušu raduje patnja 
Puti, jauk je tješi, rane je liječe, a grdnje 
Slave, uvrede gode, oslobađaju patnje. 

Glas o svetome mužu, kojega svladah nisu 
Nikakvi bičevi, proširi se po perzijskoj vojsci; 

Blagi pak vladar, zadivljen takvom hrabrošću, Franju 
Velebno primi i ponudi mu poklone vrijedne; 

On pak odbije poklone, sretan s onim što ima, 

Pa kao najveći poklon zamoli da ga se sluša. 

Vladar pristane dajući puku mak (usp. Dj 13,16) za tišinu 
I naređujući da svako komešanje stane, 

Govoreći slugama: »Zovnite mi učenjake 

Kako bi prosudili zbori li ispravno ovaj 

Ih mu je radije namjera zavesti narod« (usp. Iv 7,12). 

Kad su mudraci okupljeni, prozbori on i 
Pokaže da je znalac i s kojeg je izvora pio 
Mudrost, i cijelo umovanje usmjeri u nebesa, 

Novi protumači nauk i kao da bio je iznad 
Ljudskog uma, izgledaše kao da sve mu je znano. 

Krenu tako od temelja svega što jedva je komu 
Među ljudima poznat, ih je jedino Bogu 
Jasan; to ga dovede do prve teme, u kojoj 
Nauk izopačeni Muhamedov osudi, puku 
Svjedočeći da jedan je Bog, da nema ih mnoštvo; 

Kako je sve iz jednog, kako je prvo načelo 
Sadržano u trenu čiste tvari što sada 
Čisto postoji, a jednostavnija je od točke; 

Kako je njezina bit na čudesne načine posvud 
Cijela i ovdje, a nije u vremenu niti u mjestu; 

Zašto se Svjetlonoša uzoholio, kako 
Postade Blatonoša; koliko je skupo 
Plaćeno otkupljenje; čemu utjelovljenje; 

Kako je starodrevna zmija zavela Evu (usp. 2 Kor 11,3), 
Eva prvog čovjeka, prvi čovjek potomstvo, 

Ono pak izdalo Krista, on pobijedio zmiju, 

Stjeravši smrt na mjesto s kojega je i došla; 

Kako nije samo u slavi Kristovo živo 

Tijelo, nego proslavlja druga tijela i duši 

Dajući darove posvuda opstoji jedna u isto 

Vrijeme u raznim crkvama; kako Krist skuplja sve svete 

Ljude u jednu Crkvu; kako potom krštenje 

Predstavlja duhovno čišćenje, koje će oprati s duša 

Onaj prvi pad kad pogriješi iskonski otac. 

Zboreći tako rječito o nauku vjere, 

Zadivi mudrace, vladara, i nitko ga nije 
Napao - to im je naime zabranio glasnik. 

Cesto je išao pred njih, ah nije toliko 
Perzijanaca mogao sam obratiti jer mu 
Nije bilo pomoćnika u naumu, pa se 
Morao, odustavši, s morskim vratiti vjetrom. 

Vrativši se s jednim bratom na rođenu grudu, 

Zvao je ne samo ljude već i stoku da slavi 

Boga, i često se - čudna li čuda! - događalo da mu, 

Dok je govorio, zvijeri, premda lišene uma, 

Riječi njegove slušahu i pokoravahu im se. 

Dok je tako s veseljem putovao po rodnoj 
Zemlji, ugleda gusto jato raznolikih ptica 
Kraj Bevagne, kako hrabro i spokojno čeka 
Njegov dobrostivi dolazak - on se začudi vrlo 
Koji je razlog tomu i kako je moguće da je 
Pticama poznata blagost koja mu je u duši. 

Priđe im, nazove ih braćom i reče: »O divno 
Djelo Najjačega! Kolike vam priliči hvale 
Pjevati s pravom onom koji je prekrio zemlju 
Vašim tijelima i ogrnuo vas u perje, 

Davši vam krila; koji vas učini lake i dade 
Da bez zapreke putujete po nebu, kroz čisti 
Zrak i da nemate nimalo ove naše težine; 

Koji vam, premda od istog počela stvori i ribe 

I vas, dade veću plemenitost, prostor, brzinu; 200 

Plemenitije ste, brže, širi vam prostor, 

Imate veću slobodu i ukusniju hranu. 

Stoga zajedno hvalite Gospodina, ime 
Njegovo hvalite (usp. Ps 95,2; 116,1), jer vas počasti 
velikom čašću.« 

Prirodna stvarateljska silo, slavo što, premda 
Opstojiš iznad čula, po svojim se djelima poznaš! 

Ljudske riječi djeluju na životinjska srca, 

Koja radosno slušaju slugu svojega tvorca. 

Svatko tko sluša Stvoritelja time će sebi 

I stvorenja podložiti: nema ništa u riječi 210 

Njegovoj što treba slijediti, a što nije u riječi 
Božjoj. Ptice dobivahu pravu ljudsku sposobnost 
Rasuđivanja: kao da shvaćahu sve što im kaže. 

Premda naime raznih vrsta, pjevahu jednim 
Glasom, i u visine se digao glas kao jedan 
Složan: slavljahu Božje ime (Ps 68,31; 112,1) napjevom koji 
Priroda im je podarila; cvrkut odzvanjaše zrakom, 

Brda odjeknu, a šumom se razlegnu zvuci. 

Franjo, razdragan tim pjevom više no što bi 

Bio citarom ili lirom, ruke k nebu 220 

Radosno digne, pa stane kročiti između ptica 

Koje pjevahu, ne bojeći se kad ih dira; 

On ih s veseljem ticaše rubom tunike duge, 

Blagoslovi ih i otpusti medenim glasom. 

Otpuštene, one se, lupivši nogama zemlju, 

Dignu, uzmašu krilima, pa se vinu u nebo. 


KNJIGA DEVETA 

Deveta knjiga piše kako je smirio lasta galamu, 
Pa ih zaustavio, te što je učinio dobro 
Zecu i ribi, i kako voda čudesno posta 
Vino, te kako je liječio bolesti ljudske i ćudi. 

Divio se motreći ptice što blude po nebu, 

Kako su mogle slušati njegov uzvišen govor, 

I dopustiti da ih dotiče, što su mu nježno 
Pjevale i sa smjernoću pojale pohvale Višnjemu. 

Radostan što mu je pošlo za rukom učiniti čudo 
Pješice nastavi put i stiže u Alviano, 

Kamo se bio zaputio da bi sljedećeg jutra 
Zborio svete riječi odasvud skupljenom mnoštvu. 

Ali bezbroj lasta stane letjeti zrakom, 

Svojim piskavim cvrkutanjem zagluše cijelo 
Mjesto, tako da nitko nije mogao čuti 
Riječi onoga što je stajao odmah do njega. 

Zasmeta njemu ta buka pa reče: »Sestrice, neka 
To što ste rekle do sada bude vam dosta; a sada 
Ja ću govoriti, sada svoje priklonite uši (usp. Ps 77,1) 
Riječima mojim - ne mislim da vam naredba treba, 

Nego neka vas obuzme štovanje prema vašem 

Tvorcu, čiju svetu hvalu naviještenu (usp. Ps 50,17) puku.« 

Tako im rekne, a one sve ostadoše u šutnji 

Ondje gdje su stajale, ne mičući se s mjesta 

Sve dok Franjo nije svoje dovršio riječi (usp. Dn 4,30). 

Oni što bjehu ondje govorahu vidjevši čudo 
Jedni drugima: »Doista, ovaj je svetac i s pravom 
Časte ga, jer mu je glas toliko nadahnut da mu 
Cak ni leteće mnoštvo ne može odbiti nalog.« 

Odatle pođe u mjesto što ime dobi po Grčkoj, 15 
Gdje ga ugoste za vrijeme dok bio je ondje, 

Pa mu uzetom uhvate - nije ga donijelo pseto - 
Zečića i iz zamke ga njemu predaju živog. 

On mu sažalno reče: »Zašto si, zečiću, brate, 

Pustio da ti učine to, a tako si hitar? 

Zašto nisi pobjegao kako te ne bi 
Svladalo lovačko uže, čija te prevari mreža? 

Mnogi su tako svladani: neka te pouči njihov 
Primjer da nakon ovoga ne budeš prevaren opet.« 

Rekavši to pozove ga; on mu na poziv u krilo 
Dotrči, pripitomivši se vlastitom voljom; 

Premda mu vraćena bi sloboda da ide kamo hoće, 
Odriješenih spona ne otrči hitro u polje, 

Već se vrati u sklonište, i radije dotrči natrag 
Služiti Franjinim naredbama nego slobodan ići. 

Tako je poznata krotkost tog svetog čovjeka mogla 
Krotkima učiniti ptice i četveronošce. 

Nije ta svetost samo sa žarom vraćala nebo 
Pticama, šume zvijerima, već i ribama vodu. 

Tako se dogodi nevjerojatna stvar koja zvuči 

Nestvarno: neki mu ribar donese pobožno ribu 
Veliku; on je pak primi zahvalnije nego da sva je 
Zlatna, pa je nazove bratom: »Neznatnu korist, 

Brate, imati mogu od tvoje krvi (usp. Ps 29,10); daleko 
Zato bilo od mene da kratka naslada mojih 
Ćula oduzme tebi mogućnost duga života. 

Vrati se slobodan i neozlijeđen k očinskom domu.« 
Potom je baci natrag u vodu da slobodna bude. 

Ona pak, premda je prošla gubitak slobode i strah od 

Smrti, ipak bez straha iz skrovitih riječnih dubina 

Ispliva do obale, pa se igrati stane 

Ispred svog spasitelja, ne braneći mu da joj priđe 

Ni da je dirne - zbog njegove prijašnje milosti ona 

Imaše povjerenje - i nastavi igranje svoje 

Sve dok joj Franjo na kraju ne da nalog da ode. 

Strogo slušajući njegovu naredbu, riba 
Skloni svoje tijelo srebrne boje u vodu. 

Kad je odlazio odatle, teška ga bolest 
Prikuje uz postelju, ah Kristova milost, 

Želeći svome sluzi osigurati lijeka, 

Pretvori vodu u vino; jedan gutljaj mu toga 
Slatkoga pića povrati snagu, tijela toplinu 
Utvrdi, te u potpunosti ukloni bolest. 

Nije višnja milost izliječila jedino Franju 

Već je po njemu mnogima dala dvojako zdravlje. 

Dok je prolazio gradove, sela, imanja, 

Ispred vrata grada što se Ascoli zove 

Dođoše bolesnici i stanu se tući da taknu 

Samo njegovu haljinu ih bar njezine skute (usp. Mt 14,36). 

Smatrahu naime za relikvije njegove halje, 

Pa mu ih kidahu, tako da jedva mu ostade išta. 

Nudili su mu kruh na blagoslov: samo je jedna 
Mrvica zasoljena vjerom blažila boh, 

Ozdravljala od bolesti i uklanjala rane. 

U Arezzu je jedna žena imala teške 
Porode - dugo je za pomoć mohla mnoge 
Svece, ah uzalud; nikakvo kamenje, trave, 

Čaranja nisu joj pomogh; često su hječnici vrsni 
Davah razne hjekove, ah ju spasih nisu. 

Ležaše bez nade na samrti - već joj u mish 

Ruka Suđenice što siječe joj životnu snagu. 

Prijatelji joj stave na krevet uzde, jer baš je 
Tada jahao Franjo kroz njihov kraj, pa su zato 
Mislili da u uzdama postoji skrivena snaga. 

Ona odjednom rodi - dijete otvori vrata 
Svoga zatvora te svlada i napusti trbuh. 

Isto tako, Franjin je konop, koji je na se 
Stavljao kao pojas u počecima Reda, 

Neki Walfried držao u Citta della Pieve: 

Osjetivši se krivim što ima posvećen predmet, 

Cesto ga stavljaše na bolesne žene, a sam je 
Njegov dodir donosio veliko olakšanje. 

Javljaju iz Toscanelle, u Narniu svjedoče, a u 
Gubbiu pričaju - ovdje o klonulom, slabom dječaku, 
Ondje o ženi što nije mogla lučiti boje, 

Tamo o nepokretnom čovjeku, ovdje o ženi 
Kojoj zgrčenost upaljenih živaca ruku 
Nije dala da rukama obavlja nikakve radnje - 
Svi su oni iskusili svetu Franjinu pomoć 
Koja im kratkim dodirom izliječi bolesti duge. 

Prestrašna je boljetica mučila jednoga brata: 

Cesto se zapjenjen (usp. Mk 9,19) bacaše, udaraše o stvari, 
Lomeći, guleći udove, kriveći širenjem usta; 

Sad se zgrči u klupko, sad se rastegne uzduž, 

Divljački izokretaše oči, režaše s prijetnjom, 

Cime je plašio one što stajahu blizu. I tad mu 
Nakon tih muka Franjina desnica znamenjem križa 
Krene tjerati đavla i blagoslivljati momka. 

Đavao nije mogao podnijeti posvećen čin od 
Tako svetog muža pa, vidjevši zastave Božje, 

Tužan otiđe da se ne vrati skloništu istom. 

I dok je svetac tako tjerao zlotvora starog 
I uništavao sve što narušava ljudima zdravlje, 

Tridesetorica ljudi zaneseno od njega prime 
Bojno znakovlje vojske kojoj stoji na čelu. 

Primiše ga u San Geminiu, pobožnom gradu; 

Tu mu domaćin pokuca s poniznom molbom na vrata: 
Ženu mu je odavno zaposjeo dušmanin stari, 

Pa ga zamoli da je milostivo molitvom spasi. 

Franjo posluša usrdne i pravedne molbe, 

Te pozove trojicu braće i rekne im: »Neka 
Uglovi svi budu ispunjeni: zauzmite svaki 
Jedan, a ja ću zadnji. Tako mu oblikom križa 
Stanimo na put, kako taj zloduh pakosni ne bi 
Pomislio da može umaći rukama našim.« 

Tako ih posloživši, reče: »Nevaljali vraže, 

Ne znaš li ili hiniš da ne znaš da krštena tijela 
Smiju u sebi samo Bogu boravak dati? 

Zato ti jer si nečisti duh, zapovijedam (usp. Mk 9,24), đavle, 

S prijetnjom kazne: izlazi iz nje i nikada nemoj 
Otimati posude Božje za divljanje svoje.« 

Nakon tih žestokih prijetnji i najave žestoke kazne, 

Tako se naglo i tiho đavao povuče da je 
Franjo pomislio da to je prijevara i da 
Nema izlječenja. Ali dođe i dokaz 
Da su mu riječi sve do jedne korisne bile. 

Nakon malo vremena opet je išao istim 
Gradom, kaneći samo proputovati kroza nj, 

Kadli je slučajno sretne - ona potpuno zdrava 
Vladaše čulima, umom, stane mu iskrene hvale 
Davati začuđenom i jasnim govoriti glasom 
Kako se đavao povukao kad mu je dana 
Naredba, ne usudivši se vratiti natrag. 

Dok je tako uzduž i poprijeko liječio ljude 
Opsjednute đavlom, grad Citta di Castello 
Pobožno ga primi i zamoli liječenje žene 
Koja je opsjednuta glasnom krikom i strašnom 
Vikom ometala odmor stanovnicima grada. 

On pak pošalje jednog brata da pažljivo vidi 
Da li sama od sebe ili na poticaj ljudski 
Ih đavlom gonjena stvara nered po gradu. 

Ovaj posluša zapovijed pa pođe vidjeti 
Sto je na stvari. Međutim opsjednuta je žena 
Shvatila da on nije Franjo, pa prasne u smijeh i 
Ispazi jezik mršteći nosnice; iskrivi lice 
Praveći grimase raznih utvara, pa mu 
Stavivši palac među prste pokaže figu. 

Ovaj se zbunjen vrati i ispriča kako ga ona 
Žena opsjednuta đavlom dočeka smijehom. 

Franjo je posjeti; ni ona ni đavao u njoj 

Ne mogahu podnijeti pogled na njegovo lice (usp. Est 7,6), 

Već se stane po zemlji valjati (usp. Mk 9,19). On joj pak svojim 

Glasom naloži da ustane slobodna; demon 

Istjeran ode, te se ne usudi vratiti natrag. 170 

Dok je tako tjerao Srde, činio svijetom 
Znamenja (usp. Iv 11,47), ozdravljao nemoćne, dizao 
(usp. Mk6,13; Job 12,21) pale, 

Franjo u propovijedima sve razjašnjavaše jasno; 

Nije mijenjao raspoloženje; ničije lice 

Nije prezirao ni pred njim imao straha (usp. Prop 8,12). 

Jednako je cijenio jednoga siromaha 
Kao i tisuću moćnika, jednog neukog kao 
Tisuću učenih; nije mario zbori li ispred 
Jednog ili mnoštva: revno je zborio jednom 

Kao i mnoštvu, a izravno mnoštvu kao i jednom. 180 

Ipak, obazriv bješe u rječitosti i nije 

Zborio jednako svima - jedne su riječi za znalce, 

Druge za neuke: ovima razjašnjavaše neke 
Obične stvari što snaže ljudski značaj, te stvari 
Koje stvara grijeh i koje donosi krepost; 

Pripovijedaše živote otaca i sve što 
Dokaz je da sveci i nakon smrti su živi; 

Kristova čuda, djela i naloge; svetaca muke 
Kojima stekoše krunu, a nama poticaj daju; 

Što to predstavlja pravda, u čemu se sastoji krivnja, 190 

Kakva je kazna za krivce i časnima odlikovanje. 

Onima pak što učeniji su, što um im je jači, 

Što im je priroda dala oštrija ćutila, njima 
Razrađivaše neko od dvadeset četiri sredstva; 

Poučavaše što povezuje kreposti, kojim 
Redom sve se one tvore od četiri prve; 

Kako je teško naći sredinu, kako je klizak 

Put života (usp. Izr 15,24) i kako je teško izbjeći krajnost. 


KNJIGA DESETA 

Deseta knjiga pripovijeda kojim je riječima papu 
I mudrace očarao, što je o budućem papi 
Prorokovao, kako je mnogima skinuo teret, 
Smilovao se ovci, spasio ubogu janjad. 

Evo, u to je vrijeme muž imenom slavan, a svakom 
Krepošću još slavniji, bio Grada i svijeta 
Otac - Honorije, vrhunac poštenja i časti. 

Franji je naloženo da pred njim održi govor. 

Premda je zboriti imao papinoj braći tolikoj 


Legenda o sv. Franji u stihu 


491 


Kao i časnome ocu, nije tražio savjet 
Učitelja što tumače Pismo, nije ni knjige 
Gledao, niti vlastitu pamet, već je odjednom 
Pustio rijeku riječi koje ne posrću nikad, 

Vežući mudre i duboke misli jednu za drugu. 10 

Štoviše, u želji da ima govornički nastup 
Nije pričao samo jezikom nego i tijelom, 

Mičući lice i udove, kretnjama prateći misli; 

Pokreti slijeđahu zakone govorničkog znanja. 

Da mu govor zbog svoje lakoće ne posrne, pa se 

Otputi u lutanje, ubacivaše među 

Vlastite riječi izreke starih, k’o cvijeće u travu; 

Kako bi zgodno spojio tuđe i vlastite riječi, 

Tumačio je tajnovita proroštva, motrio silne 

Ponore Zakona i Pisma i nejasnoće 20 

Nauka vjere i dubine evanđelja, pa i 

Same Božje tajne koje su skrivene svijetu. 

Njegovim se slušačima tako dopadne govor 
Da se više zadivi onaj tko razumje više. 

Papina braća, pa i sam papa, u čuđenju tihom 
Pitahu se koji to duh u laiku ovom 

Govori (usp. Mt 10,20) - dok su ga slušah, vikala im je smjernost, 
Usta mučala, pogled bio nepomičan, srca 
Bila dirnuta, um se naprezao, ćutila bila 

Mirna, a nutarnji pogled gledaše lice nebesko. 30 

Bio je tu i dušmanin koji je grdio ono 
Što je valjalo hvaliti; ah je don Ugohno, 

Biskup ostijski, Franjin štit, što ga milost nebeska 
Navede da podupire svaku nakanu sveca, 

Uzdizati mu stao krepost, poštovati riječi, 

Zatim napadače suzbijati ugledom svojim. 

Tog je oca još odavno poznavao Franjo, 

Stekavši naklonost njegovu još kad je krenuo među 
Francuski narod, da ondje poveća broj Male braće. 

Kad je iscrpljen pješke došao u Firencu, 40 

Čuo je da je taj biskup ondje kao poslanik, 

Pa mu se obrati, a ovaj ga očinski primi 

Zato što bješe zvijezda, cvijet, slava i biser - da, zvijezda 

Časti, cvijet dostojanstva, slava nebeska, a biser 

Svećeništva - pa ga upita kamo i zašto 

Želi ići; čuvši da žeh prevahti Alpe 

Nagovori ga da se vrati i posjeti braću; 

Potom jedan drugome rekoše: »Moli se za me.« 

Tada ih je povezao neraskidivi savez: 

Savez prijateljstva, od kojeg nema na svijetu 
Jačeg veza ni sile što snažnije združuje dvoje. 

Upozna svetac sveca, iskren povjerljiva muža; 

Franjo tom velikom prelatu povjeri da se 

Pobrine (usp. Lk 10,34) u svemu za Red i za braću, a prelat 

Prihvati pružen mu teret i nigdje ne počini grešku. 

Cesto je Franjo govorio kako ga velika čeka 
Nagrada, te ga je nazivao proročkim glasom 
Cijeloga svijeta vrhovnim svećenikom. I sada 
Stvarnost dokazuje njegove riječi: onaj što bješe 
Ugolino sad je Grgur; jednom je gradu 
Bio na čelu - sad je svijetu, gdje franjevci cvatu. 

Uistinu, s pravom je stekao naklonost višnjih, 

Jer je njegova blaga pobožnost počastila sitne! 

Pravedni naime Bog, u potaji svakome plaća 
(usp. Ps 10,8; 111,4) 

Njegova djela, i kakav si prema malima, takvu 
Zaslugu imaš da i veliki poštuju tebe. 

Njegovo je pak milosrđe prešlo sve mjere: 

Kad je sve razdijelio, tako da ništa mu nije 
Ostalo za vlastite potrebe, bio je tako 
Flrabar da je skromnim izgledom prikrio svoje 
Lice i molio bogate sredstva za siromahe. 

Nije ih samo pomagao već ih je cijenio: nije 
Dao da ih se vrijeđa; primjerom jednoga brata 
Dao je svima na znanje da nitko ne smije nikad 
Bahato napadati Kristovu najmanju braću. 

Taj je brat, vidjevši bijednika, rekao: »Dragi moj, pazi 
Da se ne pretvaraš sirotim.« Franjo, čuvši te riječi, 

Naredi bratu da se siromahu pred noge 
Baci gol i da ga moh za oproštenje. 

Tako ih je poštovao da je sve što je protiv 
Sirotih rečeno smatrao rečenim protiv Krista. 

Ako bi vidio koga da nosi kamenje, drva, 

Ih bilo što drugo za što je potreban napor, 

Podmetnuo bi svoja pleća, kako god slaba, 

Radije trpeći teret nego da bijednik se šatre. 

Tako je predano odbačenima vraćao ponos, 

Svima uklanjao teret, žalio ne samo ljude 
Već i zvijeri i svakoga koga pritišće nešto. 

Tako je jednom išao krajem oko Ankone 
S Pavlom, koji je bio na čelu tamošnje braće, 
Kročeći preko šuma i rijeka, brda i polja, 

Kadli u stadu koza i smrdljivih jaraca spazi 
Ovcu, pa zovne Pavla i reče: »Reci mi, Pavle, 

Vidiš li među jarcima i kozama ovcu? 

Tako je sred farizeja i pismoznanaca Isus 
Stajao. Zato bih htio da je kupimo i iz 
Ovog gadnog stada spasimo.« Pristade brat; no 
Nisu kod sebe našli što bi prodati mogli 
Osim bezvrijednih tunika; ali slučajno neki 
Prolaznik plati cijenu da se otkupi ovca. 

Uđoše u grad. Biskup se začudi kako je ovoj 
Dvojici mudrih ljudi moglo na pamet pasti 
Lunjati kao luđaci vodeći sa sobom ovcu. 

Kad su izašli iz grada, primi ih ljubazno kuća 
Zvana San Severino - prikladno sjedište gospa 
Što su Bogu posvetile kreposna tijela i srca. 

Franjo im predade ovcu da se za nju marljivo brinu; 
One je radosno prime i dugo je kod njih 
Bila - od njezine vune naprave tuniku Franji 
Pa mu je pošalju. On je u Asizu bio 
Na kapitulu, kadli uđe momak i reče: 

»Oče, evo ti tunike što su je gospe od tvoje 
Ovce isplele.« Franjo primi ugodni poklon 
Pričajući braći o zgodi: razveseli braću 
To što je očeva priprostost imala koristan ishod. 

Nije samo tada učinila Franjina ljubav 
Takvo što već je uvijek kad bi životinju bijednu 
Spazio, pomagao molitvom ili novcem. 

Bezbroj je primjera toga, a ja ću spomenuti jedan. 
Kad je s rečenim bratom prolazio kroz Marche, 

Kraj oko spomenute Ankone, čovjeka sretne 
Kako nosi dva janjca obješena naglavce - 
Nježne im noge pritiskala oštra užad, a usta 
Puštala nemoćan meket, prepun znakova boli, 
Takvih kakve im je majka priroda dala. 

Gledajući kako se nedužni muče, u strahu 

Da ne pretrpe još i gore, upita Franjo 
Onoga što ih je nosio što će učiniti s njima. 

On odgovori: »Idem na trg da ih prodam mesaru 

Radi klanja.« A Franjo mu reče: »Ne čini to, nego 130 

Budi blag prema blagima, nekrivima ne čini 

Krivo: da pristaneš na to, koliko ti nude da umru, 

Isto toliko ću ti dati da ostanu živi.« 

Tako je pobožna pažnja htjela nemoćne janjce 
Spasiti; i da mu ne bi u vjetar otišle riječi, 

Svuče ogrtač i dade ga čovjeku; dogovor padne, 

Zakleše se obojica, Franjo zadobi pravo 

Da oslobodi svezane (usp. Mk 5,4) janjce i da ih odvede. 


KNJIGA JEDANAESTA 

Ova knjiga govori kako je prirodu cijelu 
Poticao na slavljenje Boga i kako je braćom 
Zvao sve; kakva je osoba bio; kako je Božić 
Slavio složivši prikaz od osobitih figura. 

Velika krepost - milosrđe - što mu je bila duboko 
U srcu blagom, pomagaše stvorenjima jadnim, 

Braneći ih od grubosti, priječeći svaku okrutnost, 

Ne mogavši pretrpjeti prolijevanje krvi. 

Ista mu bješe bezazlenost i blagost - k’o neki 
Jantar mirisni, sastavljen od miješanja dviju 
Tvari - blaga bezazlenost i bezazlena blagost. 

Tim se krilima uzdigao više od zvijezda, 

Ali niže od sebe; drug bješe svakom stvorenju, 

Sve ih pozivaše na traženje pravoga spasa. 10 

Premda su ispod njega, pruži im čast prijateljsku 
Upravo kao Hananija, Azarja i Mišael, 

Smatrajući svako stvorenje vlastitim bratom, 

Sve ih pozivaše da proslave najviše Dobro: 

I nebesa i zvijezde, Sunce i Mjesec, i tminu, 

Svjetlo, vrijeme i godine, oblake prepune kiše, 

Dugu što raznim se bojama i zrakama resi, 

Gromove i munje, oblake, kiše i vjetre, 

Zime, studen i vrućinu, te nakupljen zrak što 

Stoji sa svih strana oko središta svijeta, 20 

Dižući se do nebeskog svoda, vlažnošću svojom 

Mijenjajući sve stvari, ali i mijenjan od stvari, 

Zatim krilata bića i sve ptice nebeske, 

More što optače kopno, a Mjesec ga pomiče tajno, 
Stvarajući tako oko središta vrtlog, 

Ljuskave ribe i plutajuću gomilu školjki, 

Zemljinu. masu što sa svih je strana u ravnoteži, 

Koju nebo brižno na jednakom razmaku drži, 
bregove i doline, polja i livade, rude, 

Kamenje i zrnca pijeska, što nema im broja, 

Izvore (usp. Dn 3,59d) i rijeke, cvijeće, travu i šume, 
Usjeve, vrtove, vinograde i moćniju vrstu 
Od svih navedenih, ispod koje se nalazi vrsta 
Gmizavaca (usp. Post 1,20.21), pa sve četveronožne vrste 
Snažnije od njih - neke pripitomljene, a neke 
Divlje - pa ljudski rod, kojem ostali rodovi služe, 

Časnu nebesku četu koja u redova devet 
Boravi na nebu, i sve što u prirodi biva - 
Sve ih zvaše da hvalama uzdižu Prvotni Uzrok. 

Nije poštovao samo prirodu nego i ljudska 
djela: silno je častio posvud nađene spise: 

Odbačene dizaše, spremaše s velikom pažnjom. 

Štoviše, kad bi se slučajno dodalo suvišno slovo, 

On je, onako bezazlen, tako cijenio pismo 
Da se nije smjelo brisati suvišno slovo. 

Dosadašnji te stihovi mogu upoznati s Franjom; 

Ali da ne bi nejasna bila njegova slika, 

Primi ovaj tjelesni opis, da ga se sjećaš. 

Franjo bješe srednjega rasta, oniži malo, 

Ali srcem odajući pojavu diva; 

Kosa mu nježna i crna; okrugla, uspravna glava; 

Uši male i dignute; sljepoočnice malo 
Udubljene i uzvinute; čelo mu kratko, 

Glatko; obrve niske i u pravilnom luku; 

Tamne i oprezne mu bjehu zjenice oka 
Poput mirnih i blagih baklji; lice mu bješe 
Ugodno i spokojno; nos mu pravilan, ravan; 

Obrazi upijeni, mršavi; usnice tanke, 

Male; snježni se zubi poredali gusto i ravno; 

Brada crna i rijetka; vrat tanak, s kožom što visi; 

Povišena ramena podupirala mu šiju; 

Ruke kratke; šake tanke; mršave noge; 

Sitna stopala; dugački prsti ruku i nogu; 

Imaše najgrublju odjeću, što je krotila tijelo. 


30 

40 

50 

60 


496 


II. ŽIVOTOPISI SV. FRANJE 


Sad kad si vidio tijelo evo ti nešto o ćudi. 

Srce mu bilo ponizno, priprosto; tijelo mu čedno 
I bez žene; oboje sjajno i čisto; na nebu 
Bogat i uzvišen, na zemlji sirot i skrušen. 

Danju gladan i žedan, noću je molio, bdio; 

Znojio se i smrzavao tijekom ratova svojih; 

Osjećaje je pokazivao iskreno, nježno; 

Srce dobro i blago, revno i spremno na pomoć; 

Osjeti oštri i živahni; jezik rječit i hitar; 

Um mu bješe krepak, pronicljiv; sa svima je bio 
Nježan, obazriv, a prema sebi okrutan, surov. 

Mudar i promišljen u govoru; razuman, trezven 
U postupanju; oprezan i ozbiljan kad je 
Trebalo odlučivati; brz i spreman na oprost; 

Spor i hladan za ljutnju; razborit, pažljiv u svemu. 

Možda ćeš misliti da je suvišno slikati tako 
Svečev izgled i ćud, no treba i jedno i drugo 
Opisivati zato što postoji razlog i korist. 

Takav naime potpun opis u odjeljku kratkom 
Predstavlja Franju onako kako ga zamišljam, kakav 
Mi je pred očima, pa u srcu ostavlja sliku 
Koja je dijelom slična, premda ne potpuno ista. 

Nemani i svjetske naslade svladavši davno, 

Franjina odvažna krepost kroz borbu je išla do zvijezda; 

Nije tražila ništa smrtno. Misterij Kristov 

Bješe joj dosta za razmatranje: utjelovljenje 

Riječi ni poticajna muka uzašlog muža 

Nisu joj dale da ih zaboravi - srce i duša 

Plamtjeli su mu od ljubavi prema nebu. 

Poželi sve to predstaviti figurama zgodnim, 

Svoje uživanje radosno dijeliti s drugima rad je. 

Tako je jednom rođenje Kristovo slaviti htio, 

Pa je naložio da se načine jaslice; vol i 
Magarac sijeno - svoju hranu - dovuku; i sve se 
Nabavi što je nužno da se Djevičin porod 
Dostojno predstavi. Narod se skupi u crkvi da slavi 
Svetu službu; zasvijetle svijeće, zamiriše tamjan. 

Nakon jutarnje molitve počne se slaviti misa 
Toga blagdana; Franjo snažno, medenim glasom 
Pročita evanđelje, zatim je narodu, što je 
Sjeo, propovijedao, te j e. stvrdnuta srca (usp. Iv 12,40) 

Mekšao, a iz tvrdoga kamenja tekle su rijeke. 

Osjećaj krivnje miješao se s radošću, suze su pljeskom 
Bivale sušene, ruke što plješću vlažne od plača. 

Blagdanska pjesma se produži kroz cijelu tu noć i 

Sljedeći dan - svi stavljahu Dijete što rodi ga Djeva. 110 

Primajući otajstva što za nj su slavljena, Krist je 
Nagradom uzvratio: blago što ga je bolest 
Nadula, ozdravi jedući preostalo sijeno. 

Dotičući to sijeno trudnice što su se dugo 
Mučile lako su se rješavale boli, a djeca su 
Bez teškoća izlazila kroz raširen otvor. 

Mjesto tih jasli je sada, na radost cijeloga puka, 

Mala kapela posvećena svetome Franji. 


KNJIGA DVANAESTA 
Ova knjiga otkriva vrijeme njegove smrti; 

Raspeti mu se kerub ukaza; Kristova muka, 

Sto mu je ganula srce, izbila mu je na tijelu; 

Bolnih očiju Franjo nije liječnika zvao. 

Eto, u borbi upornoj, dok pritiskaše gorde, 

Ohole šije, svladavaše štetu, krotiše strašne 
Nakaze, prođe petnaest i tri dodatna ljeta. 

Dok je jednom u Folignu noćio, čađu 
Grijeha čisteći i svijetleći Gospodnje riječi 
Munjom, bratu se Iliji ukaže svećenik časni 
Sljepoočnica obraslih sjedinama, a brat se 
Začudi tome. Onaj pak prozbori: »Franji odnesi 
Vijest da bude spreman kada dođe mu ura: 

Suđenica je pred vratima, kucat će na njih 10 

Nakon godine dvije; toliko vremena ima, 

Ništa više.« Ilija javi poruku Franji. 

On pak, shvativši da mu s bliži zadnji trenutak, 

Otiđe na skrovito i osamljenije mjesto, 

Da bi stresao prašinu koja mu se na noge 
Uhvatila (usp. Fk 9,5; 10,11), i da mu Marta služenjem svojim 
Ne bi ometala srce, već da ga obuzme cijelog 
Kontemplacija, da se do smrti posveti Višnjem. 

Dok je tu boravio (usp. Mt 25,5) u razmatranju i u 

Molitvi, ni s čim osim Krista na usnama i u 20 

Srcu, Bog ga obuzme silnom željom da sazna 
Što mu je sudbina namijenila, kojom će stazom 
Ići sa Zemlje k zvijezdama - to se pitati željno 
Stane. Budući da se ne može ljudskom vještinom 
To istražiti, krenu tražiti objavu Božju. 

Zatim je na oltar stavio debeli svezak 
S knjigama evanđelja, pa na koljena padne, 

Zamoli Boga da mu pošalje objavu preko 
Onoga što se otvori; širom rastvori knjigu, 

Koja se otvori na muci Gospodina Krista 
Isusa: i da ne bi izgledalo kao slučaj, 

Ponovno otvoren svezak ponovno pokaže isto, 

I na njegovo čudo stoput se ponovi isto, 

Premda ne istim riječima - uvijek je sadržaj bio isti. 

Bio je čovjek uman (usp. Izr 11,12) pa je zaključio iz tog 
Da će ga prije smrti teški bičevi snaći. 

Kako bi to što je pomislio ispravnije bilo, 

Tako da srce mu ne bude u tami neznanja, 

Nakon tog viđenja uslijedi drugo, u kojem je Franjo 
Ugledao šestokrilog serafa spojenih nogu-, 

Ruke je svoje raskrilio u obliku križa, 

Dva mu krila nad glavotn za odlazak u visine, 

Dva da zakrije tijelo, dva da letjeti (usp. Iz 6,2; Ez 1,6 d.) može; 
Ta su dva zadnja krila bila poletjeti spremna. 

Pogled mu ostane prikovan: sugrađanina skorog 
Radosnim učini dolazak uglednog žitelja neba. 

Ipak, ne bješe mu jasno - zbunjen je želio znati 
Sto mu hoće reći ta čudnovata slika, 

Zašto taj prikaz bez muke želi predstavljati muku; 

Ta su ga pitanja silno obuzimala dok nije 
Na sebi našao ono što tražio je na njemu. 

Naime Kristova muka toliko mu je duboko 
Bila u srcu, toliko usađena u dušu 
Da se više nije mogla sakriti, pa se 
Izlila van i u meso utisnula svoj preslik, 

Tako da su mu udovi kao prozirni bili. 

Pet se Otkupiteljevih rana, svaka na svome 
Mjestu, pokaže na njemu: bok mu baš kao da ga 
Koplje probode, iznad šaka i stopala kao 
Da su čavli, što stoje poviše tijela, te svoje 
Otiske stavljaju na mjesta što su ispod njih. 

Tijelo naime sraslo sa smrću (usp. Rim 6,5) Gospodnjom, sasvim 
Podložno vlasti duše trpeći, žvakalo nije, 

Nego vršilo vezanih usta (usp. 1 Kor 9,9; Pnz 25,4); 
kostrijet ga stegla, 

Ranila, skršili napori, sitni izjedali crvi, 

Studen ga smrznula, vatra istopila, ispila glad. I 
Konačno, nakon toliko borbi, toliko tegoba 
Što su ga svladale, osjeti kako bolesti razne 
Nasrću - ono pak slabo ne mogaše pružiti otpor. 

Oblaci zastrli, magla mu prekrila krasne dragulje 70 

Čela, prozore duše, nepodnošljive boli 

Zahvate mu očni živac; od zarazne vode 

Zjenica mu se zacrveni, vjeđe prekriju pogled 

Jer su natekle, nadraženost zastre mu vidik. 

Sami bolovi zvahu ruke, a prsti, kad htjednu 
Donijeti olakšanje, odnesu ga: dodiri ti su 
Otrovni - premda pomažu, zapravo čine još gore. 

Od toga oslabi sposobnost vida, to počne 

Biti sve češće, a unutrašnjost se kapaka stane 

Guliti, upali se u sedam ovoja voda. 80 

Trpeći više no što bi mogao pojmiti itko 

Ne pretrpjevši isto, smireno i sa strpljenjem 

Tjelesnu bol je trpio; da se ne pomisli kako 

Odbija bičeve Božje, ne htjede liječnike zvati. 

Ali brat se Rij a silno sažali na nj i 

Mnogim ga nagovorima stane navoditi da svom 

Tijelu dopusti liječenje, zaključivši s kraljem 

Salomonom da Višnji stvori (usp. Sir 38,1) za ljude umijeće 

To spasonosno, kao i ljekovite trave, 

Da bi na Zemlji bilo olakšanja za boli. 90 

Poslušavši dobrohotno nagovaranje brata 
Ilije, dopusti da se pozovu liječnici, ali 
Oni ne pomogoše: oblozi s korijenjem dobrim 
Ne samo da ne mogahu svladati bolest već svaki 
Pokušaj dodatno nadraži oči i suprotni ishod 
Izazove, poput skrivenog ognja u živom 
Vapnu - kad osjeti vodu, žešće se zažari, bukne, 

Potom odjednom ispusti dim, kojim zamuti pogled. 

Vidjevši da mu ti oblozi ne pomažu ništa, 

Već mu se stanje samo još više pogoršava, pođe 100 

U Rieti, tjeran od braće - navodno ondje 
Življaše izvrstan liječnik, kojem je po izlječenje 
Došao bolesnik što sam je izliječio mnoge. 


KNJIGA TRINAESTA 
Trinaesta knjiga piše kako mu liječenje nije 
Nimalo pomoglo; kako, odvezen u grad Asiz, 

Nije strahovao od smrtnoga časa i kako 
Pjevaše kao labud svoju pogrebnu pjesmu. 

Tamo, na vratima grada, papa, koji je ondje 
Boravio, sjajno ga dočeka; dotrče hitro 
Odmah svi - nitko nije obavljao poslove svoje, 

Već, ne mareći za štetu koja im slijedi, 

Dovoljno bješe im vidjeti Franju: ne htjede nitko 
Drugog dobitka - taj jedan bješe dovoljan svima. 

Doista, silno je vidjeti dvolikog Flirona, ih 
Minojskoga bika, što tlačio je Atenu, 

Ih risove Bakha, što kroza sve pogledom idu, 

Ih Feniksa, što se pomlađuje trenutnom smrću, 10 

Ih divljega kahdonskog puštenog vepra, 

Ih Careva slona, ii’ divlje magarce, čije 
Nosnice poput luka bacaju meotske bare 
Prema neprijateljskoj obah, ih stvorenja 
Morskih dubina što nisu poznata ovdašnjem puku; 

Ipak, kohko je silnije, čudesnije muža 
Vidjeti koji jest i nije ovdje, već sav je 
U visini (usp. Izr 8,28), na Zemlji promatrati žitelja neba. 

Papa ga, premda zauzet brigom za čitavu Zemlju, 

Rado primi, i papina braća ga radosno prime, 20 

Najradosnije pak od svih Ugohno, pod čijom 
Vlašću sretna Ostija bješe u punome cvatu, 

Koji je uskoro imao postati cijeloga svijeta 
Glavar i držati uzde svekolikog čovječanstva: 

Njemu su Bog i priroda dah izvrstan rod i 
Cud i najvišu čast, te ostale darove, kao 
Da je samo on dobio sve što je valjalo cijelom 
Svijetu podijehti, pa se posredstvom njegovim svima 
Prenosi i prosljeđuje izvor istinske vjere. 

Kako mu rečeni liječnik nije mogao ništa 
Pomoći, davši mu sve što je mislio da bi ga moglo 
Spasiti, gradom se raširi glas o liječniku nekom 
Koji je uspješno liječiti očne bolesti znao, 

Gradskom starcu koji bješe u gradu Sieni. 

Franjo i kod njega pokuša, ali mu pomoći ni on 
Nije mogao, već se tegobe prošire tijelom, 

Pa se pojave i jasni znakovi smrti: 

Jetra oslabi, trbuh se nadme; zbog toga počne 
Bljuvanje krvi, tog sjedišta prirode, njezine blage 
Flraniteljice, zbog pucanja nutarnjih žila. 

Kada glas o tim silnim mukama dođe do brata 
Ilije, on pohiti vidjeti ljubljenog oca. 

Pogled na učenika tako ohrabri Franju 
Da mu se duh bez zapreke stane radovati: radost 
Prosvijetli srce (usp. Ps 118,32), a prosvjetljenje srca dahu mu 
Dade prostora - obilje daha suzbije bolest, 

Pa mu se uslijed toga cijelo okrijepi biće. 

Stoga, dijelom zdrav, otputuje u Cortonu; 

Ipak, duševna radost kratkotrajan je poriv, 

Ne može ona i naglo i dugo držati dušu: 

Osjeti Franjo da se rečena radost polako 
Povlači zato što je njezin nestao uzrok. 

Pošto mu oslabi snaga daha, vrati se bolest, 

Njegovo biće osjeti stare napade opet: 

Svi mu mišići oslabe, noge odbiju pokret, 

Tromi trbuh više ne htjede primati hranu, 

Ni uz kakvo strpljenje ne mogaše normalno jesti. 

Franjo, mučeći se u zadnjem, samrtnom hropcu, 

Trpio je preteške muke; konačno shvati: 

Već je sjekira položena na korijenje stabla (usp. Lk 3,9; Mt 3,10); 
Osjeti dolazak Krista koji kuca na vrata (usp. Otk 3,20). 
Zatraži da ga odnesu u Asiz, al’ ne iz 
Ljubavi prema rodnom gradu, već da bi Zemlju 
Ostavio ondje gdje ostavio je zemaljsko, 

Kristu da ode odande gdje prvo se privio uza nj. 

Kad je tamo dovezen (nije se naime više 
Mogao kretati sam), za vječnost spasi života 
Tanašnu nit, koju nije spasio ovome vijeku. 

Nepobjedivi osvetniče i vojniče hrabri, 

Kojega usud ne svladava jer iz slabosti same 70 

Crpe živost: ono što troši mu snage to daje 
Još više snage - bitke koje je vodio revno 
Za života, u smrti još odvažnije vodi! 

Posut pepelom, u ovčju ogrnut kožu, 

Premda je vidio da su mu došli posljednji dani, 

Nemaše straha, jer nemaše želje za smrtnim, i prezre 
Smrtnu žalost (usp. Sir 38,1), jer je prezreo životna veselja. 

Zamoli zatim da oni koje je radosno kao 
Sudionike u poslu imao budu u plaći 

Njegovoj subaštinici (usp. Iv 4,36; Rim 8,17); sve ih sazove 80 
Da ih blagoslovi prije nego što umre (usp. Post 27,4); i tada 
Preko nazočnih reče nenazočnima sve što je 
Htio poručiti, pa svima uputi pozdrav. 

Uto, kako se bližio tužni odlazak očev, 

Zavlada bol k’o na sprovodu, svima omekšaše srca (usp. 2 Ljet 
34,27), 

Stegnu se, a na obraze rijeke (usp. Iz 41,18) briznuše suza. 

On, ne želeći da braća žalosna budu, 

Reče: »Što plačete nada mnom\ ja bih morao prije 
Plakati nad vamal (usp. Lk 23,28). Ja sada putujem kući, 

Vi ste pak u progonstvu; ja počivam nakon muka, 90 

Vi se potite; ja sam građanin, vi ste pak stranci (usp. Heb 11,13). 
Mogu odahnuti nakon što prođoh kroz oganj i vodu (usp. Ps 65,12), 
A tegobe na putu naknađuje slava na cilju. 

Što mi je bio život no smrt, i što mi je smrt no 

Život? Htjedoh izgubiti život poradi (usp. Mt 10,39) Krista, 

Koji je za nas izgubio svoj (usp. 1 Iv 3, 16), a blago će dati 
Plaću za sve gubitke i za smrt izbavljenje. 

Nakon tolike borbe, postova, uzdaha čestih, 

Nakon tolikih bojeva (usp. 2 Tim 4,7), evo, konačno idem 
Slaviti, nakon tolikih jecaja sada se idem 100 

Radovati, nakon tolikih postova jesti. 

Zašto da vas sad zadržavam pričanjem dugim? 

Ovdje sam bijedan bio, tužan, nevažan, smrtan, 

Izmoren; ali sad bijedan pozvan selim u divno 
Kraljevstvo, tužan idem u radost, nevažan idem 
K zvijezdama, smrtan u život, izmoren idem na odmor. 

Zato vas, drugovi, molim: nemojte trpjeti sa mnom 
(usp. Rim 8,17), 

Već se veselite. Radujte se (usp. 1 Kor 13,6) jer sam iz muka 

Pozvan na užitak, i iz zatvora svjetskog 

Na slobodu nebesku: pustite veselu pjesmu 110 

Kristu, što se udostojao skratiti moje 
Muke, i u moje ga ime slavite himnom.« 

Reče, a nazočna braća stadoše pjevati psalme. 

I on, premda na samrti, počne pojati s njima 

Kako mu već dopuštahu snage; zapjeva onaj 

Psalam: »Iz svega glasa Gospodinu vapijem« (usp. Ps 141,2); potom 

Zatraži da mu se čita iz Evanđelja ono: 

» Prije blagdana Paske Isus, znajući da je 
Došao njegov čas da prijeđe iz zatvora svjetskog 

Prema Očevu kraljevstvu« (usp. Iv 13,1) s nastavkom. Službenik, čuvši 120 
Nalog, donese golemu knjigu, koja se, premda 
Sadrži razna čitanja, otvori baš na tom mjestu. 


ČETRNAESTA KNJIGA 
Ova knjiga govori kako je smrću svoj zadnji 
Dan dovršio; kakve mu znakove pokaza tijelo; 

Koga je uzvisio, tko je uzvisio njega; 

Kako u vječitom blaženstvu boravi s Kristom. 

Izdigne mu se duh u visine jer ozdravi, više 
Ne mogaše podnijeti biti sred bolesne mase. 

Nije popio zaborav prolazeći uz Letu, 

Već se vrati u očinski dom i k srodnoj si zvijezdi, 

Slobodan, da jednom uzdigne vlastito tijelo. 

Divne li suprotnosti! Isti čovjek što ovdje 

Leži na zemlji sa zvijezdama stoji; ovdje sad spava, 

Ondje pak vječito bdije; ovdje je mrtav, a ondje 
Živi; mrtav je ovdje za neko vrijeme, a ondje 

Vječno živ; ovdje ni čovjek ni duh, a ondje je ljudski 10 

Duh i duhovni čovjek; svetac i ovdje i ondje, 

Samo što ovdje ga zovu svetim, ondje pak blagim. 

Tada nazočni spaze znakove Kristove smrti: 

Pet su naime rana crvenkastom skvašenih krvlju 
Vidjeh tada oni na tijelu svetoga Pranje. 

Kao da su čavli probili stope i ruke 
Njegove, koplje pak desni bok; baš kao na križu 
Tijelo se raširi; sve rane koje je Isus 
Dobio prilikom Muke ukazaše se na Pranji. 

Kakve Ii čudesne novosti! Tko je to ikada čuo? 

Tko je osim Franje na mjestima imao istim 
Kristovih pet rana, po uzoru njegove smrti? 

Istina, mnogi su umrli Gospodnjom smrću, no on je 
Imaše od rođenja; mnogi su morali vući 
Križ, a on ga tako u duši ponese, tako 
Prigrli srcem, tako revnošću štovaše da mu 
Duboke tajne srca na samom izbiše tijelu. 

Narod se okupi, odasvud se strčaše braća 
Radi očeva sprovoda; grob mu bješe u crkvi 
U Asizu, posvećenoj svetome Jurju; 

Napraviše mu grobnicu od kamena čistog. 

Na tom se svetom grobu često gubava tijela 

Cišćahu (usp. Mt 11,5), bolesna ozdravljahu, čak se i mrtva 

Dizahu; drhtava paraliza napusti mnoge, 

Kao i vodena bolest i groznica čudne vreline, 

Hladna obamrlost i padavice strahota. 

Slijepi, hromi, gluhi i nijemi na tom su grobu 
Ležali: često slijepi gledahu hrome gdje plešu, 

Gluhi su pak slušali kako govore nijemi. 

Vijest o tome do pape Grgura Devetog dođe; 

Sve svjedoci potvrdiše, glasina osnaži vijesti. 

S braćom se uputi u Asiz. Toliko se svijeta 
Okupi da ga dvorane nisu primiti mogle: 

Čak i na livade jedva stade golemo mnoštvo. 

Dođoše i velikaši, grofovi, vođe, pa čak i 
Kraljevska veličanstva; opati i svećenstvo 
Gusto poredano - svi okružiše divnog 
Grgura Devetog, poglavara crkvenog klera, 

Dok je škropio mnoštvo vinom govora s neba. 

A govoraše ovo: »Kao što Danica zvijezda 
Svijetli usred oblaka, kao mjesec pun kad su 
Njegovi dani, k’o Sunce presjajno, tako u hramu 
Svevišnjeg (usp. Sir 50,6-7) on zablista«. Vjerodostojne riječi 
(usp. 1 Tim 1,15) 

Završe - prodoran mač, govor koji plamenom svojim 
Ljudska razgara srca i ispunja poput meda. 

Potom Ottaviano, radi javnoga dobra, 

Jasno pročita Franjina čudesa što Krist ih 

Učini da ga proslavi, vječno mu podari ime; 

Časni Rajnerije šire ih pojasni odmah. 

Prvi bješe stariji, drugi zreliji, niži 60 

Po dostojanstvu; prvi imaše položaj viši, 

Drugi bješe mlađi, ali slavnijeg roda. 

Sveti otac dirnuta srca (usp. Ps 108,17) i spokojna glasa 
Reče: »Na slavu Trojstva, Krista i Marije Majke, 

Potom svetoga Petra i Pavla, dužnost je naša 
Blaženog oca Franju, što Krist ga proslavi među 
Zvijezdama, službeno i na zemlji proglasiti svetim.« 

Tako je jedino Sveti otac mogao s punim 
Pravom upisati svetog oca u svetački popis. 

Da vam dočaram kakvo među papama mjesto 70 

Ima, reći ću: on je lovor, crveni dragulj, 

Vinova loza i drvo bagrema; ostali pape 
Mrča su, kristal, vinjaga, drvo masline. On je 
Između njih kao lovor između mrča, 

Kao crveni dragulj usred kristala i loza 
Vinova sred vinjaga (Iz 5,2.4), usred maslina bagretn 
(Sir 24,20). 

Bilo je dostojno da tako preslavan otac 
Posveti tako preslavnog oca, shvativši prema 
Njegovim djelima za života kakve ga časti 

Čekaju nakon smrti; on ga štovaše još dok 80 

Bješe živ, a štovaše ga i kad je umro. 

Franjo, ogledalo velikih i predvodnik Malih, 

Što je manji na zemlji, to je na nebu veći (usp. Lk 9,48); 

Ništa ne imaše svoga, sad posjeduje sve (usp. 2 Kor 6,10); svijet ga 

Prezre, i on je prezro svijet, a sada se šeće 

Po nebeskim prostranstvima i po eteru; jede 

Med i manu (usp. Otk 2,17; 10,9), biserje i zlato ga krase, 

Cvjeta u nasladi, časti, uživa jedar u miru. 

Nek nas u njegovo društvo dovede Krist, kojem neka 
s Bogom Ocem i Duhom Svetim priznato bude 90 

Veličanstvo i slava sada i zauvijek (usp. Iz 2,10; Sir 41,16). Amen. 

Uvod 


Djelo općenito - i neispravno - poznato pod naslovom Nepoznati 
Peruđinac (taj mu je naslov dao Suyskens 1768, ali onaj pravi je: Po- 
četak ili osnutak Reda), izazvalo je opće zanimanje povjesničara tek 
posljednjih desetljeća: sada mu se, dapače, dodjeljuje važno mjesto 
unutar franjevačkih biografija. Današnja kritika suglasna je u mi- 
šljenju da je njezin autor onaj fra Ivan za kojega Franjini drugovi, 
u pismu poslanom iz Greccia 11. kolovoza 1246, kažu da je »drug 
poštovanog oca fra Egidija«; prema drugovima, on je primio mno- 
ge vijesti od samog Egidija i od brata Bernarda (LegTd 1). Ustvari, 
izgleda da su Egidije i Bernard (koji je u vrijeme putovanja prema 
Rimu bio izabran za vođu skupine: Peruđ 31) imali u sveukupnosti 
djela apsolutno središnju ulogu. 

Naš izvor govori o Bernardu kao o osobi još živoj; u njihovu pis- 
mu iz Greccia, međutim, drugovi kažu da je več mrtav: radi se o 
sigurnoj naznaci koja dopušta da se redakcija djela stavi u vrijeme 
prije 1246. Ali drugi elementi dopuštaju da se bude još precizniji. 
Brat Ivan naime sigurno je pisao poslije smrti brata Silvestra (na koju 
izričito ukazuje: Peruđ 13), a prije 22. kolovoza 1241, datuma smrti 
Grgura IX. (o njemu se, ustvari, govori kao o osobi još na životu: Pe- 
ruđ 43, 44-45, 47). Premda je teško reći nešto precizno o smrti brata 
Silvestra, koji je, čini se, već bio u poodmakloj dobi u trenutku kad 
je počeo ozbiljno razmišljati o tome da promijeni život (Peruđ 13), 
dokaz činjenice da je redakcija teksta učinjena prije smrti Grgura IX. 
jest nepostojanje formule »blažene uspomene« (felicis recordationis) 
uz njegovo ime; osim toga kad se govori o njegovu izboru za papu, 
upotrebljava se skoro prošlo vrijeme ( electus est), a ne davno prošlo 
vrijeme ( electus fuit), da se označi radnja koja je, završena u prošlosti, 
još zadržavala snagu. Djelce Početak ili osnutak Reda, dakle, starije je 
od Legende trojice drugova i od Drugog životopisa ili Spomen-spisa što ga 
Žudi duša Tome Celanskog. 

Autora, čini se, zanima ne toliko Franjina povijest - kojemu po- 
svećuje, sveukupno, malo pozornosti - koliko povijest početnog 
bratstva i njegova preobrazba u brojan, međunarodni i cijenjen red. 
Djelo, u dvanaest poglavlja, s prologom i epilogom, ne pripada stoga 
hagiografskom žanru u strogom smislu, nego se može reći da je na 

sredini između njega i kronike. U pogl. I. opisuju se različite faze Fra- 
njina obraćenja prije dolaska prvih drugova; pogl. II-VI. prikazuju 
teške početke prvotnog bratstva u godinama koje prethode susretu 
s Inocentom III.; pogl. VH-XL pripovijedaju o papinu odobrenju i 
događajima koji su slijedili sve do imenovanja kardinala Hugolina za 
protektora; posljednje poglavlje, konačno, govori o Franjinoj smrti, 
stigmama i proslavljenju, naglašavajući iznova ulazak u Red velikih i 
uvaženih ljudi. 

Za razliku od Tome Celanskog autor ne krije poteškoće na koje je 
naišla prva grupa braće (Peruđ 17, 19-24), koje se, dapače, pokazuju 
funkcionalnim glede cilja da se braći dadne valjan uzor: u epilogu 
on izričito moli svoju »preljubljenu braću« da razmatraju velika djela 
otaca i da se trude kako bi ih pretvorili u životnu praksu (Peruđ 48). 
Za fra Ivana, ustvari, ne postoje prijelomi između siromašnog života 
koji je provodila prvotna grupa okupljena oko Franje, i već brojnog 
Reda u godinama u kojima piše (Peruđ 15, 18, 31, 47). U odnosu 
na djelo Tome Celanskog različitim se pokazuje također cjelokupni 
plan. Toma nije prikrio vlastite zabrinutosti u pogledu razvoja kojem 
je bila izložena franjevačka obitelj i nije se suzdržavao čak ni od kri- 
tika: smatrao je da je već ispunjeno Franjino proročanstvo koje se 
odnosilo na Red (lCel 28), izraženo u dva viđenja plodova slatkih, 
manje ukusnih i koji se ne mogu jesti, i raspodjele koja je izvršena na 
kraju ribarenja, kad su bile pobacane u more najgore ribe. Fra Ivan 
navodi međutim samo ovo posljednje proročanstvo koje je, po njego- 
vim riječima, Franjo povjerio bratu Egidiju, ali zacijelo ublažavajući 
njegove negativne tonove (Peruđ 15). 

On pridaje veliku pozornost postupnoj institucionalizaciji prve 
skupine i, zapravo, podržava Tomino čitanje, a Toma je gledao Red 
zauzet prvenstveno propovijedanjem. Tom aspektu stoga posveću- 
je širok prostor, izražavajući se znatnom preciznošću: ustvari, kada 
govori o prvoj Franjinoj i Egidijevoj misiji u Ankonitanskoj oblasti, 
kaže da svetac još nije propovijedao Božjem narodu, nego je putem 
poticao ljude i žene da slave Gospodina i da čine pokoru (Peruđ 
15); fra Ivan je dakle svjestan razlike koja postoji između pravog i 
istinskog propovijedanja i pokorničkog poticanja: ovog posljednjeg 
su se prva braća držala, i to što on piše o Franjinu naviještanju bitno 
se podudara s poticajima koje su, prema Nepotvrđenom pravilu, sva 
braća mogla upućivati ljudima s Božjim blagoslovom (Peruđ 21). Isti 
sadržaji vraćaju se u pogl. IV koje pripovijeda o tome kako je Franjo 
opomenuo svoju braću šaljući ih po svijetu (Peruđ 18), i u sljedećem 
poglavlju, koje izvješćuje o propovijedanju braće (Peruđ 19; usp. ta- 
kođer Peruđ 29). 

Način govora bitno se mijenja nakon potvrde Inocenta III.: pre- 
ma autoru papa je dao Franji vlast da propovijeda posvuda (»auc- 

toritatem praedicandi ubique«, a kao i on mogli su propovijedati 
također oni franjevci kojima je on dopustio tu posebnu službu (»of- 
ficium praedicationis«: Peruđ 36). Istom od tog momenta Franjo je 
započeo pravo i istinsko propovijedanje (Peruđ 36), protegnuvši tu 
vlast također na drugu prikladnu braću, bili klerici ili laici (Peruđ 40; 
usp. Peruđ 41, o uspješnosti njihova propovijedanja). Sam kardinal 
Hugolin, preko svojih pisama, preporučio je braću svim prelatima da 
ih prihvaćaju i dopuštaju im da propovijedaju, što su mnogi i učinili 
(Peruđ 45). 

Jednaka pozornost prema postupnoj institucionalizaciji bratstva 
zapaža se i u preciziranjima učinjenim u pogledu primanja prve bra- 
će: autor se trudi opravdati postupanje braće koja su, u vrijeme svojih 
prvih misija, slobodno primala one koji su tražili da im se pridruže, 
pojašnjavajući da ih je sam Franjo - budući da ih je u ono vrijeme 
bilo malo - ovlastio da prihvaćaju one koje budu smatrali prikladni- 
ma (Peruđ 24); poslije papina odobrenja međutim oni koje su braća 
primala bili su otpraćeni Franji, da ih on obuče (Peruđ 41); na kraju, 
u jednom drugom poglavlju, poslije imenovanja kardinala Hugolina 
protektorom, sam Franjo je dao provincijalnim ministrima vlast da 
primaju drugu braću u Red (Peruđ 45). 

Autor dobro poznaje Životopis Tome Celanskog, koji često preuzi- 
ma doslovno; jednako kao i Toma, on također prenosi izraze (Peruđ 
3) i biblijske citate (1 Kor 2,4; usp. Peruđ 9, 36) koji se susreću u 
buli Franjine kanonizacije Mira circa nos. Ne susteže se ipak ispraviti 
službenog biografa uvijek kad to smatra nužnim: mnogo je precizniji 
i koherentniji u pripovijedanju različitih faza - i snova - koji su na- 
tjerali Franju da se vrati u Asiz nakon što je bio odlučio otputovati u 
Apuliju (Peruđ 5-7); znatno ublažuje suprotstavljanje između Fra- 
nje i njegova oca (Peruđ 8, 9), došavši čak dotle da na neki način 
opravdava postupanje ovog posljednjeg, koje je, kaže, prouzrokova- 
no njegovom velikom boli (Peruđ 9); nikako ne spominje boravak u 
Rivotortu; ispravlja pripovijedanje o »otkrivanju evanđelja« (radnja 
koja se dogodila u jednoj crkvi u Asizu, a ne u Porcijunkuli, kako je 
htio Toma: Peruđ 10-11); daje prikaz koji je vjerojatniji o susretu 
prve grupe braće s Inocentom III., ne prešućujući početno odbijanje 
ovog posljednjeg (Peruđ 34). 

Kao u Tominu Životopisu , tako i u djelu koje se pripisuje bratu 
Ivanu, obilno se navode Franjini spisi, ali prije svega ne manjkaju po- 
jedinosti dotad neobjavljene, nepoznate drugim izvorima: na primjer, 
jedino je djelo koje nam otkriva ime svećenika u Svetom Damjanu 
Petra (Peruđ 7; bez temelja je stoga pokušaj da ga se identificira sa 
Silvestrom), i prosjaka Alberta, od kojeg je Franjo zatražio da ga bla- 
goslovi poslije očeva prokletstva (Peruđ 9). Dragocjen tekst dakle 
usredotočen više na život grupe nego na geste utemeljitelja, koji ide 


512 


II. ŽIVOTOPISI SV. FRANJE 


za tim da pruži čvrste razloge i uvjerljive primjere svima onima koji su 
željeli slijediti Franjine stope. 


Izvori : 

Uvod u Početak ili osnutak Reda preveo Velimir Blažević prema: Fonti Francesca- 
ne, Nuova edizione, a cura di Emesto Caroli. Padova: Editrici Francescane, 
2004, str. 841-846. Tekst redigirao Ante Šoljić. 

Početak ili osnutak Reda s latinskog izvornika prevela Antica Nada Cepulić pre- 
ma: Fontes Franciscani, a cura di Enrico Menesto e Stefano Brufani. Assisi: 
Edizioni Porziuncola, 1995, str. 1311-1351. 


0 POČETKU ILI OSNUTKU ReDA 

1 O DJELIMA ONE MANJE BRACE 

KOJA SU BILA PRVA U ReDU I DRUGOVI BL. FRANJE 


[PREDGOVOR] 

1. Budući da Gospodnji sluge moraju poznavati put i nauk svetih 
muževa, po kojima mogu dospjeti k Bogu, zato Bogu na čast i na iz- 
gradnju čitatelja i slušatelja, ja koji sam vidio njihova djela i čuo rije- 
či i koji sam bio također njihov učenik, ispripovjedio sam i sastavio 
nešto o djelima preblaženog oca našega Franje i neke braće koja su 
došla u početku Reda, kako je moja pamet božanski bila poučena. 


GLAVA I. 

O načinu na koji je bi. Franjo počeo služiti Bogu 

2. 1 Nakon što se navršilo 1207 godina od utjelovljenja Gos- 
podnjeg, u mjesecu travnju 16. dana uoči svibanjskih kalenda (tj. 
16. travnja), Bog, vidjevši da je njegov narod, koji je bio otkupio 
dragocjenom krvlju Jedinorođenoga Sina svoga, zaboravio njegove 
zapovijedi i da je nezahvalan za dobročinstva, i kojem se, iako je 
zaslužio smrt, dugo vremena bio smilovao, još uvijek ipak ne želeći 
smrti grešnika, nego da se obrati i da živi (usp. Ez 33,11), ganut svo- 
jim predobrostivim milosrđem, htio je radnike poslati u žetvu svoju 
(usp. Mt 9,38). 

3. 1 I prosvijetlio je čovjeka koji bijaše u gradu Asizu imenom 
Franjo i po zanimanju trgovac, vrlo taštog upravitelja svjetovnog 
bogatstva. 

4. 1 Kad je ovaj jednoga dana u spremištu u kojem je obično 
prodavao sukno zabrinut razmišljao o takvim poslovima, pojavio 
se neki siromah tražeći od njega da mu za ljubav Božju dadne mi- 
lostinju. 2 Njega je spomenuti Franjo, zaslijepljen razmišljanjem o 

bogatstvu i brigom za prije navedene stvari, otpustio uskrativši mu 
milostinju. 3 Kad je onaj otišao, proviđen božanskom milošću počeo 
je sam sebe optuživati za veliku grubost, 4 govoreći: »Da je za nekog 
velikoga grofa ili baruna njegov siromah tražio, ti bi mu bio pružio 
ono što moli. 5 Koliko si više to morao učiniti za Kralja kraljeva i za 
Gospodara (usp. Otk 17,14) sviju?«. 

6 Zbog toga je tada u svom srcu odlučio da ubuduće neće niko- 
me odbiti ono što bude molio za tolikoga Gospodara. 7 1 pozvavši k 
sebi spomenutog siromaha udijelio mu je milostinju. 

8 O srca li, kažem, punog svake milosti, plodnog i prosvijetlje- 
nog! 9 O čvrste li i svete odluke, koju je slijedilo divno i neočeki- 
vano osobito prosvjetljenje o budućnosti. 10 1 doista nije čudno, jer 
je riječju oblikovanom Duhom Svetim Izaija vikao: Dadeš li kruha 
gladnome, nasitiš li potlačenog, tvoja će svjetlost zasjati u tmini i tama 
će tvoja kao podne postati (Iz 58,10). 11 I: Kad podijeliš kruh svoj s 
gladnima. . . tad će sinut’ poput zore tvoja svjetlost. . . i pred tobom će ići 
tvoja pravda (usp. Iz 58,7-8). 

5 . 1 Ovom se blaženome mužu nakon nekog vremena dogodilo 
nešto divno, što mislim da ne bi trebalo prešutjeti. 2 Dok je naime 
noću spavao na svom ležaju, ukazao mu se netko tko ga je, zovnuvši 
ga po imenu, doveo u neku palaču neizrecive krasote i ljupkosti, 
punu vojničkog oružja i također sjajnih križarskih štitova koji su 
svuda naokolo visjeli na zidu. 

3 Kad je upitao čije je to oružje koje blista tolikim sjajem i čija je 
ta tako ljupka palača, dobio je odgovor od onoga koji ga je vodio: 
»Sve je ovo tvoje, zajedno s palačom, i tvojih vojnika«. 

4 On je probudivši se počeo svjetovno razmišljati, kao netko tko 
još nije u potpunosti okusio Duha Božjega, da nad ovime mora sjaj- 
no vladati. 5 Kad je o toj stvari više puta promislio, odlučio je postati 
vojnik da sebi kao vojniku priskrbi ovakvu vlast. 6 Stoga je sredio da 
otputuje u Apuliju grofu Gentilu, priredivši si skupocjenu odjeću, 
kako je mogao, da postane vojnik istoga grofa. 

7 I kako je po ovom postao veseliji nego obično, svi su mu se 
čudili. 8 Onima koji su ga pitah odakle to novo veselje odgovarao je: 
»Znam da ću postati slavan vođa«. 

6. 1 Uzevši štitonošu i popevši se na konja jahao je prema Apuliji. 

2 A kad je došao u Spoleto, zabrinut za svoje putovanje, i kad 

se, nakon što je pala noć, spremio na počinak, začuo je u polusnu 

neki glas koji ga je pitao kamo želi ići. 3 Njemu je po redu otkrio 

cijeli svoj naum. 4 Na to će mu glas opet: »Tko ti može više učini- 
ti, Gospodar ih sluga?« On odgovori: »Gospodar«. 5 »Zašto dakle 
radi sluge ostavljaš Gospodara, i Vladara radi podanika?« 6 Njemu 

će Franjo: »Gospodine, što hoćeš da učinim ?« (usp. Dj 9,6). 1 »Vrati 
se«, reče, »« svoju zemlju (usp. Post 32,10), učinit ćeš što ti Gospodin 
bude objavio« (usp. Dj 22,10). 

8 On se odmah po božanskoj milosti, kako se njemu samom čini- 
lo, promijenio u drugog čovjeka (usp. lSam 10,6). 

7. 1 A kad je svanulo jutro, vrati se na svoje imanje, kako mu 
bijaše naređeno. 

2 I putujući, kad je došao u Foligno, prodao je konja na kojem 
je jahao i odjeću kojom se bio opremio za putovanje u Apuliju te se 
obukao u skromniju odjeću. 

3 Kad je to izvršio, uzevši novac koji je pritom stekao, dok se iz 
Foligna vraćao prema Asizu, približio se nekoj crkvi izgrađenoj u čast 
svetoga Damjana i naišao na nekog siromašnog svećenika, imenom 
Petra, koji je ondje odsjedao te mu predao na čuvanje spomenuti 
novac. 4 Taj je svećenik odbio čuvati taj novac jer ga nije imao gdje 
prikladno smjestiti. 5 Kad je to čuo, čovjek Božji (usp. 2Kr 6,9.10) 
Franjo prezre novac bacivši ga u jedan prozor spomenute crkve. 

8 On je, vođen Duhom Božjim, vidjevši da spomenutoj crkvi pri- 
jeti rušenje i da je siromašna, naumio od tog novca učvrstiti njezine 
zidove i ondje stanovati, razmišljajući da je oslobodi siromaštva ili 
da ga ublaži. 7 To je također tijekom vremena, s prethodnom Bož- 
jom privolom, djelom izvršio. 

8. 1 Kad je to čuo otac, koji ga je samo tjelesno ljubio i lakomio se 
na spomenuti novac, počeo je na njega bjesnjeti i izazivajući Franju 
razkčitim pogrdama od njega je tražio novac. 

2 On je pred asiškim biskupom taj novac i odjeću kojom je bio 
pokriven - ostajući gol ispod plašta spomenutog biskupa, koji ga je 
golog zaogrnuo - veselo vratio ocu. 

3 Njega je, već slobodnog od vremenitih stvari, obučenog u naj- 
skromniju i prezrivu odjeću, kad se vratio u spomenutu crkvu da bi 
ondje boravio, siromašnog i prezrenog Gospodin obogatio; 4 napu- 
nivši ga svojim svetim Duhom položio je u njegova usta riječ života, 
da propovijeda i naviješta među narodima sud i milosrđe, kaznu i 
slavu, i da zapovijedi Božje, koje bijahu predali zaboravu, dozovu u 
sjećanje. 5 Postavi njega Gospodin vladarom nad mnoštvom naroda 
(usp. Post 17,4; 45,8), koje je po njemu Bog iz cijeloga svijeta sa- 
brao u jedno. 

6 Gospodin ga ]e. vodio pravom i uskom stazom (usp. Mudr 10,10), 
jer ni zlata, ni srebra, ni mjedi, ni ikakve stvari nije želio stjecati (usp. 
Mt 10,9), 7 već je u poniznosti, siromaštvu i jednostavnosti svoga 
srca slijedio Gospodina. 

9. 1 Hodajući bosonog bijaše obučen u prezriv habit, opasivao se 
također najskromnijim pojasom. 

2 1 gdje god je njegov otac na njega nailazio, proklinjao ga je ispu- 
njen žestokom boli. 3 Ali blaženi je čovjek uzimao sa sobom nekog 
starog siromaha, imenom Alberta, tražeći od njega blagoslov. 

4 Mnogi drugi također su ga ismijavali i govorili mu uvredljive 
riječi; i skoro su ga svi smatrali ludim. 6 On se pak nije ništa brinuo 
niti im je odgovarao, nego je svom brigom nastojao djelom izvršiti 
ono na što mu je Bog ukazivao. 6 I nije hodio u naučenim riječi- 
ma čovječje mudrosti, nego u pokazivanju i snazi Duha (usp. IKor 
2,4.13). 


GLAVA II. 

O prvoj dvojici braće koja su pošla za blaženim Franjom 

10. 1 A kad su dvojica muževa iz onoga grada to vidjeli i čuli, 
nadahnuti pohodom božanske milosti ponizno mu pristupiše. 2 Je- 
dan od njih bijaše brat Bernard, a drugi brat Petar. 3 I rekoše mu 
jednostavno: »Želimo ubuduće biti s tobom i činiti ono što ti činiš. 
Reci nam dakle što trebamo učiniti sa svojim imetkom«. 4 On im je, 
kličući od radosti zbog njihova dolaska i želje, ljubazno odgovorio: 
»Pođimo i od Gospodina zatražimo savjet«. 

5 Otiđoše dakle u jednu crkvu onoga grada i ušavši u nju pri- 
gnuše koljena i ponizno u molitvi rekoše: ^»Gospodine Bože, Oče 
slave, molimo te da nam po svome milosrđu pokažeš što trebamo 
činiti«. 1 Kad su završili molitvu, rekoše svećeniku te crkve, koji on- 
dje bijaše nazočan: 8 »Gospodine, pokaži nam evanđelje Gospodina 
našega Isusa Krista«. 

1 1. 1 A kad je svećenik otvorio knjigu, jer oni još nisu znah dobro 
čitati, odmah nađoše mjesto gdje bijaše napisano: Hoćeš li hiti savr- 
šen, idi, prodaj što imaš i podaj siromasima pa ćeš imati blago na nebu 
(Mt 19,21). 2 I ponovno otvarajući knjigu nađoše: Hoće li tko za 
mnom (Mt 16,24), itd. 3 1 opet otvarajući ponovno nađoše: Ništa ne 
uzimajte na put (Lk 9,3) itd. 4 A čuvši to obradovaše se radošću veoma 
velikom (usp. Mt 2,10) i rekoše: »Evo onoga što smo željeli, evo 
što smo tražili«. 5 1 reče blaženi Franjo: »Ovo će biti naše pravilo«. 
6 Zatim kaza onoj dvojici: »Idite i, kako ste čuli, izvršite Gospodi- 
nov savjet«. 

7 Ode dakle brat Bernard i, budući da bijaše bogat, prodavši sva 
svoja imanja odatle je dobio mnogo novaca. 8 A brat Petar bijaše 
siromašan u vremenitim dobrima, ah se već bio obogatio u duhov- 
nima. 9 Učini dakle i on kako mu Gospodin bijaše savjetovao. 10 

I skupivši gradske siromahe davali su im novac koji su bili stekli 
prodajom svog imetka. 

12. 1 Dok su to činili u nazočnosti blaženoga Franje, dođe neki 
svećenik, imenom Silvestar, od kojeg je blaženi Franjo bio kupio 
kamenje za popravak crkve svetog Damjana i kod kojeg je također 
boravio prije nego što je za drugove imao braću. 

2 Kad je dakle spomenuti svećenik vidio da oni tako dijele novac, 
zadihan od žestine pohlepe žudio je da mu se dade od toga novca i 
počeo je mrmljati govoreći: »Franjo, nisi mi dobro platio za kamenje 
koje si kupio od mene«. 3 A kad je blaženi Franjo, koji je od sebe bio 
otjerao svaku pohlepu, čuo kako taj nepravedno mrmlja, pristupio 
je bratu Bernardu i gurnuvši ruku u njegov plašt, gdje bijaše novac, 
izvukao je šaku punu denara i dao svećeniku. 4 1 ponovno pruživši 
ruku u plašt izvukao je denare, kao što je jednom već bio učinio, i 
ponovno je dao spomenutom svećeniku govoreći mu: »Imaš li sada 
potpunu svotu?« »Imam«, reče. 5 Kad je to bilo učinjeno, svećenik 
se veseo vrati svojoj kući. 

13. 1 Nakon nekoliko dana isti svećenik, nadahnut od Gospodi- 
na, poče razmišljati o onome što je blaženi Franjo bio učinio, govo- 
reći: »Nisam li bijedan ja koji, iako sam starac, želim i tražim ova 
vremenita dobra, a ovaj ih mladić za ljubav Božju prezire i od njih 
se zgraža?« 

2 I tako sljedeće noći usne san\ neizmjerno velik križ, čiji je vrh 
dopirao do nebesa, a podnožje mu je stajalo (usp. Post 28,12) u usti- 
ma blaženoga Franje. 3 Prečnice pak križa protezale su se s jednoga 
kraja svijeta sve do drugog. 

4 Kad se dakle onaj svećenik probudio, povjerovao je da je blaže- 
ni Franjo uistinu prijatelj Božji i da se Red koji je bio osnovao ima 
proširiti po cijelome svijetu. 5 1 tako se odonda počeo bojati Boga i 
činiti pokoru u svojoj kući. 6 A nakon što je prošlo malo vremena, 
ušao je u Red braće, dobro je živio i slavno preminuo. 


GLAVA III. 

O prvome mjestu gdje su boravili 
i kako su ih progonili njihovi roditelji 

14. 1 Nakon što su spomenuti brat Bernard i brat Petar prodali 
svoj imetak i ono što su za njega dobili (kako smo rekli) dali siroma- 
sima (usp. Lk 18,22), obukoše se onako kako bijaše obučen čovjek 
Božji blaženi Franjo i pridružiše mu se. 

2 Budući da nisu imali prenoćišta gdje bi boravili, otišli su i našli 
jednu malu, siromašnu, gotovo zapuštenu crkvu, koja se nazivala 
Svetom Marijom od Porcijunkule. 3 1 napravili su ondje jednu kući- 
cu, gdje su zajedno boravili. 

4 Poslije osam dana ponovno dođe k njima jedan drugi muž, ime- 
nom Egidije, iz istoga grada, čovjek vrlo pobožan i vjeran, kome je 
Gospodin dao mnogo milosti. 5 1 s velikom pobožnošću i poštova- 
njem klekne i zamoli (usp. Mk 10,17) blaženoga Franju da se udo- 
stoji primiti ga u svoju družbu. 6 Kad je blaženi Franjo to čuo i vidio, 
razveselio se i veselo ga je i rado primio. 7 1 tako su ta četvorica ima- 
la neizmjerno veselje i veoma veliku duhovnu radost (usp. Mt 2,10). 

15. 1 Zatim je blaženi Franjo uzeo brata Egidija i sa sobom ga 
poveo u Ankonsku marku, dok su druga dvojica ostala. 2 Putujući 
su pak u Gospodinu silno klicali od radosti. 3 A čovjek Božji Franjo 
klicao je vrlo jasnim glasom, pjevajući na francuskom, hvaleći i bla- 
goslivljajući (usp. Fk 24,53) Gospodina. 

4 I u njima je bilo u izobilju velikoga veselja, kao da su stekli 
najveće bogatstvo. 5 Mnogo su se naime mogli radovati, jer su mno- 
go toga bili ostavili i smatrali blatom, što ljude obično ražalošćuje, 
promatrajući upravo gorčine koje ljubitelji svijeta trpe u uživanju 
svjetovnih stvari, u kojem se nalazi mnogo bijede i žalosti. 

6 Reče pak blaženi Franjo svome pratiocu, bratu Egidiju: »Naš 
će Red biti slićan čovjeku ribaru, koji baca svoje mreže u vodu hva- 
tajući veliko mnoštvo riba. 7 A vidjevši mnoštvo riba skupi velike 
u svojim posudama (usp. Mt 13,47-48) ostavljajući male u vodi«. 
8 Spomenuti se dakle Egidije silno začudio proroštvu koje je svetac 
izustio, budući da je znao kako je malen broj braće. 

9 Čovjek Božji još nije propovijedao narodu. 10 Ipak, dok je pro- 
lazio gradovima i selima (usp. Mt 9,35; Fk 8,1), poticao je muževe i 
žene da se boje i da ljube Stvoritelja neba i zemlje te da čine pokoru 
za svoje grijehe. 11 A brat Egidije odgovarao je govoreći: »Jako do- 
bro govori; vjerujte mu«. 

16. 1 Oni koji su ih slušali govorili su među sobom: »Tko su ovi i 
kakve to riječi govore?« 

2 Neki su od njih govorili da se čini kako su ludi ih pijani. Dru- 
gi opet govorahu: »Nisu to riječi luđaka što ih oni izgovaraju«. 
3 Odgovarajući jedan od njih reče: »Ih su zbog najveće savršenosti 
prionuh uz Gospodina, ih su poludjeh, jer se njihov tjelesni život 
čini očajnim. Hodaju bosonogi, obukli su skromnu odjeću, oskudno 
se hrane«. 4 Ipak ih još uvijek nisu slijedili. 5 A djevojke, vidjevši 
ih izdaleka, bježale su bojeći se da ne bi slučajno bile zahvaćene 
ludilom. 6 1 iako su ih vrlo malo slijedili, ipak su ostajali bogobojazni 

vidjevši oblik svetog prijateljevanja po kojem se činilo da su obilje- 
ženi za Gospodina. 

7 A kad su obišli onu pokrajinu, vratili su se na spomenuto mje- 
sto Svete Marije od Porcijunkule. 

17. 1 Kad je prošlo nekoliko dana, tri druga čovjeka iz grada Asi- 
za dođoše k njima: brat Sabatin, brat Ivan i brat Morik Mali, poniz- 
no moleći blaženoga Franju da ih primi u svoju družbu. 2 On ih je 
ljubazno i veselo primio. 

3 Kad su pak išli po gradu prositi milostinju, jedva bi im tko htio 
dati. Govorili su im: »Odrekli ste se svog imetka i želite spiskati 
tuđi«. 4 1 tako su trpjeli vrlo veliku oskudicu. 5 Progonili su ih ta- 
kođer njihovi roditelji i rođaci; i drugi iz onoga grada, mali i veliki, 
muževi i žene, prezirali su ih i ismijavah kao bezumne i lude, osim 
gradskog biskupa kojem je blaženi Franjo često išao tražiti savjet. 

6 Zbog toga su ih pak progonili njihovi roditelji i rođaci, a drugi 
ismijavah, jer u ono vrijeme nije bilo nikoga tko bi sve svoje ostavio 
i išao od vrata do vrata prositi milostinju. 

7 Jednog opet dana, kad je blaženi Franjo došao k spomenutom 
biskupu, biskup mu reče: »Vaš mi se život čini vrlo mučnim i teš- 
kim: ništa ne posjedovati na ovom svijetu i ništa nemati«. 8 Njemu 
je svetac Božji ovako odgovorio: »Gospodine, kad bismo imah neke 
posjede, bilo bi nam potrebno oružje da ih branimo, jer odanle na- 
staju premnoge rasprave i svađe, i obično se time sprečava ljubav 
prema Bogu i bhžnjemu. 9 Stoga ne želimo na ovom svijetu posjedo- 
vati ništa vremenito«. 

10 1 svidje se biskupu taj odgovor. 


GLAVA IV. 

Kako je opomenuo braću i poslao ih po svijetu 

18. 1 A sveti Franjo, budući da je već bio pm milosti Duha Sve- 
toga (usp. Dj 6,5.8), prorekao je svojoj braći što će se dogoditi. 2 1 
sazvavši k sebi tu šestoricu svoje braće koju je imao, u šumi koja 
bijaše uz crkvu Svete Marije od Porcijunkule, u koju su oni često 
dolazili na mohtvu, 3 reče im: »Razmotrimo, predraga braćo, svoj 
poziv, jer nas je Bog milosrdno pozvao, ne samo na našu već i na 
korist mnogih, a također i na spasenje. 4 Pođimo dakle po svijetu, 
hrabreći i poučavajući muškarce i žene riječju i primjerom, da čine 
pokoru za svoje grijehe i da se sjete zapovijedi Gospodnjih, koje su 
tako dugo predavah zaboravu«. 

5 1 opet im reče: »Ne boj se, stado malo (Lk 12,32), nego imajte 
pouzdanja u Gospodina. 6 1 ne govorite među sobom: ’neuki smo i 

nepismeni, kako ćemo propovijedati?’. 7 Nego spominjite se riječi 
Gospodinovih, koje je rekao svojim učenicima govoreći: ’Ta ne go- 
vorite to vi, nego Duh Oca vašega govori u vama’ (Mt 10,20). 8 Sam 
će vam Gospodin dati duh i mudrost (usp. Lk 21,15) da hrabrite i 
propovijedate muževima i ženama put i djela njegovih zapovijedi. 
9 Naići ćete pak na ljude vjerne, blage, ponizne i ljubazne, koji će 
vas i vaše riječi primiti s radošću i ljubavlju. 10 Naići ćete na dru- 
ge, nevjerne, okolice i hulitelje (usp. 2Tim 3,2), koji će se opirati i 
predbacivati vama i vašim riječima. 11 Pohranite dakle u svoja srca 
strpljivo i ponizno podnošenje svega toga«. 

12 1 kad su braća čula te riječi, prestrašila su se. 13 A blaženi Fra- 
njo, vidjevši da se boje, reče im: »Ne plašite se (Mk 16,6). 14 Znajte 
naime da će za kratko vrijeme k nama doći mnogo mudrih, razbo- 
ritih i plemenitih (usp. IKor 1,26), i bit će s nama. 15 Propovijedat 
će pucima i narodima, kraljevima i prvacima i mnogi će se obratiti 
Gospodinu. 16 1 Gospodin će učiniti da se po cijelome svijetu njego- 
va obitelj množi i raste«. 

17 1 kad je izrekao sve ove riječi, blagoslovio ih je, a oni otiđoše. 


GLAVA V. 

O progonima koje su braća idući svijetom pretrpjela 

19. 1 Dok su pak oni hodili putem najpobožnijeg sluge Gospod- 
njeg, kad bi se najpobožnije naklonili na molitvu govoreći: 2 Klanja- 
mo ti se, Kriste, i blagoslivljamo te, i u svim tvojim crkvama koje su 
po cijelome svijetu, jer si po svome svetom križu otkupio svijet. 3 1 
ondje su vjerovah i osjećah da su naišh na mjesto Gospodnje. 

4 A koji god su ih gledah, čudili su se govoreći: »Nikada nismo 
vidjeh takve redovnike i tako obučene«. 5 Kako su bih razhčiti od 
svih drugih po odjeći i životu, činilo se da su šumski ljudi. 6 Kad bi 
ulazili u neki grad , selo Hikuću, naviještali bi mir (usp. Lk 8,1; 10,5). 
7 Gdje god bi pak nailazili na muškarce ih žene na putovima ih uli- 
cama, hrabrih bi ih da se boje i da ljube Stvoritelja neba i zemlje, i 
da sjećajući se njegovih zapovijedi, koje su bih predah zaboravu, te 
zapovijedi nastoje otada i djelom izvršavati. 

8 1 neki od njih rado su ih i s radošću slušah, a drugi su ih napro- 
tiv ismijavah. 9 Mnogi su ih naveliko ispitivah, a njima je bilo vrlo 
teško odgovarati na tolika pitanja, jer se za nove stvari češće javljaju 
nova pitanja. 10 Neki ih naime pitahu: »Odakle ste?«A drugi go- 
vorahu: »Iz kojega ste reda?« 11 Oni pak jednostavno odgovarahu: 
»Pokornici smo, i rodili smo se u gradu Asizu«. 12 Tada se naime 
družba braće još nije nazivala redom. 

20. 1 I mnogi koji su ih gledali i slušali smatrali su ih varalicama 
ih glupanima. 2 A netko među njima govoraše: »Ne želim ih primiti 
u svoju kuću da ne bi slučajno pokrali moj imetak«. 3 1 zbog toga su 
im na mnogim mjestima upućivah mnoge uvrede. 4 Stoga su češće 
obitavah u crkvenim i kućnim trijemovima. 

5 U isto vrijeme bijahu dvojica braće kod grada Firence, koji su 
išh po gradu tražeći prenoćište i nikako ga nisu mogh naći. 6 Došavši 
dakle u jednu kuću, pred kojom je bio trijem i u trijemu peć, reko- 
še jedan drugome: »Ovdje ćemo moći boraviti«. 7 Upitaše dakle 
gospodaricu one kuće bi h se udostojala primiti ih u svoju kuću. 
8 Budući da je ona odmah odbila to učiniti, zamolili su je da im ba- 
rem dopusti da onu noć provedu pokraj peći. 

9 Ona im dopusti. Kad je došao njezin muž i ugledao braću u tri- 
jemu pokraj peći, reče joj: »Zašto si ovim nitkovima pružila preno- 
ćište?« 19 Ona odgovori: »Ja ih nisam htjela ugostiti u kući, ah sam 
dopustila da leže vani u trijemu. Odanle nam ne mogu ništa ukrasti, 
osim možda drva«. 11 I zbog te sumnje braći nisu htjeh posuditi 
ništa za pokrivanje, iako je u ono vrijeme bila velika studen. 

12 Kad su braća te noći ustala na matutin (službu riječi), krenula 
su prema obhžnjoj crkvi. 

21. 1 A kad je svanulo, ona ih je žena, došavši u crkvu slušati 
misu, ugledala kako pobožno i ponizno ostaju u mohtvi. 2 I rekla 
je u sebi: »Da su ti ljudi zločinci, kao što je govorio moj muž, ne bi 
ustrajah u tako smjernoj mohtvi«. 

3 1 dok je žena tako razmišljala, gle, neki je čovjek imenom Gvido 
išao kroz onu crkvu i siromasima na koje bi naišao dijeho milostinju. 
4 Kad se pribhžio braći i svakome htio dati denar, kao i drugima, oni 
su odbili primiti. 5 On im reče: »Zašto ne primate denare kao drugi 
siromasi kad vas vidim tako uboge i u oskudici?« 6 Odgovori mu 
jedan od njih, brat imenom Bernard: »Istina je svakako da smo siro- 
mašni, ah naše siromaštvo nije tako teško kao u drugih siromaha, jer 
smo postah siromašni po Božjoj milosti i da izvršimo njegov savjet«. 

22. 1 Čudeći se nad njima onaj ih čovjek upita jesu h do tada 
imah nešto u svijetu. 2 Oni odgovoriše da su nešto imah, ah da su iz 
ljubavi prema Bogu podijelili siromasima. 

3 A kad je spomenuta žena uvidjela kako su braća odbila dena- 
re, pristupila je k njima i rekla im: »Kršćani, ako se želite vratiti 
u moje prenoćište, ja ću vas rado primiti u kuću«. 4 Braća su joj 
ponizno odgovorila: »Neka ti Gospodin uzvrati « (usp. 2 Sam 2,6). 
6 Kad je dakle onaj čovjek doznao da braća nisu mogla naći pre- 
noćište, uhvativši ih za ruku dovede ih u svoju kuću i reče im: 
6 »Evo prenoćišta koje vam je Gospodin pripravio. 7 Ostanite u 

njemu do mile volje«. 8 A oni zahvališe Bogu, jer im je iskazao svo- 
ju dobrotu (usp. Lk 1,72) i uslišao vapaj siromaha. 9 1 ostali su kod 
njega nekoliko dana. 10 1 tako je zbog njihovih riječi, koje je čuo, 
i zbog dobrih primjera, koje je vidio, potom mnogo toga darovao 
siromasima. 

23. 1 [Ali iako je taj tako ljubazno s njima postupao], ljudi su 
[drugi] tada braću općenito smatrali nevrijednima, te su im mno- 
gi mali i veliki činili i govorili kao gospodari svojim slugama. 2 I 
premda su imali vrlo skromnu i vrlo siromašku odjeću, mnogi su 
im svejedno rado otimah. 3 Pa iako su tako ostajali goli, jer su imah 
samo jednu donju haljinu (usp. Lk 6,29), opet su uvijek opsluživah 
evanđeoski obhk života, i nisu je od otimača tražili natrag. 4 Ako bi 
im je ipak oni, ganuti pobožnošću, zaželjeh vratiti, rado bi natrag 
uzimah. 

5 A nekima su na glavu bacah blato; također su jednome od njih 
u ruku gurnuli kocke, pozivajući ga bi h se htio igrati. 6 Jedan je 
pak brat bio nošen na nečijim leđima, obješen za kapuljaču, koliko 
se sviđalo nosaču. 7 Ovo su im i mnogo toga drugog činili oni koji 
su ih mučili, o čemu ne govorimo zato da ne odužimo odviše svoj 
govor. 8 Istodobno su ih naime smatrah vrlo nevrijednima, jer su ih 
bez straha i drsko mučili kao da su zločinci. 9 Osim toga i u gladi i 
žeđi i u studeni i golotinji (usp. 2Kor 11,27) trpjeh su mnoge nevolje 
i tjeskobe. 

10 Sve su pak ovo podnosili postojano i strpljivo, kako bijahu 
poučeni od blaženoga Franje. 1 1 Nisu se žalostili niti smućivah, nego 
su, poput ljudi kojima je dopao veliki dobitak, klicali u nevoljama 
i radovah se te zdušno molili Boga za svoje progonitelje (usp. Mt 
5,44). 

24. 1 I kad su vidjeh te ljude da kliču u svojim nevoljama i da 
ih strpljivo podnose za Gospodina, i da ne sustaju u najpobožnijoj 
molitvi, također da ne primaju i ne odnose novac, kao što su ga 
primali drugi siromasi u oskudici, i da imaju veliku ljubav jedni za 
druge, po čemu se znalo da su učenici Gospodinovi (usp. Iv 13,35), 
mnogi su se dobrotom Gospodnjom od srca pokajah; i dolazeći k 
njima tražih su oproštenje za uvrede protiv njih. 2 Oni pak, opra- 
štajući im od srca, veselo su odgovarali: »Neka vam se Gospodin 
smiluje«. 3 1 tako su ih potom rado slušali. 

4 A neki su ih molili da se udostoje primiti ih u svoju družbu, 
i većinu su i primih, jer je u to vrijeme zbog malobrojnosti bra- 
će svatko imao od blaženoga Franje ovlast primiti koga hoće. 5 1 
vratili su se u Svetu Mariju od Porcijunkule u roku koji im je bio 
određen. 

GLAVA VI. 

O prijateljevanju braće i o ljubavi koju su imali jedni za druge 

25. 1 Kad su se pak ponovno vidjeli, napunili su se tolikom mili- 
nom i duhovnom radošću da nisu uopće pomišljali na protivštine i 
najveće siromaštvo koje su trpjeli. 

2 Svakodnevno su bili zdušni u molitvi i radu svojih ruku (usp. 1 
Kor 4,12), da bi svaku za dušu pogubnu besposlicu otjerali daleko 
od sebe. 3 A noću su, jednako zdušni u ustajanju usred noći prema 
onoj prorokovoj: U ponoći ustajem da te slavim (Ps 1 19,62), molili s 
mnogo pobožnosti, a često i sa suzama. 

4 Najiskrenijom ljubavlju ljubili su jedni druge, također su jedni 
druge posluživah i hranili, kao što majka poslužuje i hrani svoga 
sina. 6 Toliko je u njima plamtio oganj ljubavi da im se činilo lakim 
predati svoja tijela ne samo za ime Gospodina našega Isusa Krista 
nego također i jedan za drugoga, i to rado. 

26. 1 Jednog naime dana, kad su dvojica braće prolazila nekim 
putem, naišla su na jednog glupaka koji je na njih počeo bacati ka- 
menje. 2 A jedan od one braće, čim je vidio da se kamenje baca na 
njegova brata, dotrčao je i podmetnuo se pod udarce kamenja, jer 
je zbog žarke uzajamne ljubavi više želio sam biti udaren nego da to 
bude njegov brat. 3 Češće su činili to i tome slično. 

4 Bijahu ukorijenjeni i utemeljeni u ljubavi (usp. Ef 3,17) i poniz- 
nosti i jedni su druge poštivah kao da su njihovi gospodari. 5 Tko 
god se među njima odlikovao službom ih milošću, činilo se da je 
ponizniji i nevredniji od drugih. 

6 Svi su se također posve predavah u poslušnost: kad bi se otva- 
rala usta onoga tko je naređivao, odmah bi pripremah svoje noge za 
hod i ruke za rad. 7 Što god bi im se naređivalo, smatrah bi da im je 
naređeno po Gospodinovoj volji; i stoga im bijaše slatko i lako sve 
izvršiti. 

8 Klonili su se putenih požuda (usp. 1 Pt 2,11) i da ne bi bih osuđe- 
ni, sami su sebe zdušno osuđivah. 

27. 1 "Naime ako bi slučajno jedan drugome rekao riječ koja se 
onome možda mogla ne svidjeti, toliko bi ga savjest prekoravala da 
se ne bi mogao smiriti dok ne bi izrekao svoju krivnju i bacivši se 
na zemlju postigao da onaj, premda preko volje, svoju nogu metne 
preko njegovih usta. 2 A ako je onaj nikako ne bi htio metnuti, ako 
bi bio poglavar onaj koji bijaše rekao riječ, sam bi mu naredio da 
to učini, inače bi davao da poglavar naredi da bi se od njih otjerala 
zloba i da bi se među njima uvijek čuvala potpuna ljubav. 3 1 tako bi 
protiv mana za zadovoljštinu postavljah pojedine vrhne. 


524 


II. ŽIVOTOPISI SV. FRANJE 


4 Što god bi imali, knjigu ili donju haljinu, zajednički bi se time 
služili, i nitko nije ništa zvao svojim (usp. Dj 4,32), kao što to bijaše i 
u prvoj apostolskoj Crkvi. 

5 A iako je njihovo siromaštvo bilo preveliko, ipak uvijek bijahu 
darežljivi i sa svima koji bi ih za ljubav Božju molili rado bi dijelili 
milostinju koju su dobili. 

28. 1 Kad bi pak išli putem i nailazili na siromahe koji su za sebe 
prosili, neki od njih, nemajući ništa drugo što bi im pružili, od svoje 
bi odjeće nešto davali siromasima. 2 Jedan je od njih tako razdvojio 
kapuljaču od tunike i dao siromahu koji je prosio; drugi je također 
rastavio rukav i dao; a drugi su davali neki drugi dio od svoje tunike, 
da bi opsluživah onu evanđeosku riječ: Svakomu tko od tebe ište daj 
(Lk 6,30). 

3 Jednoga je opet dana došao neki siromah u crkvu Svete Marije 
od Porcijunkule, gdje su oni boravili i od braće zatražio milostinju. 
4 A ondje bijaše jedan plašt, koji je neki od njih imao dok je još bio 
u svijetu. 5 Blaženi pak Franjo reče onom bratu čiji je bio taj plašt 
da ga dade onom siromahu. 6 On mu dade rado i hitro. 7 A odmah, 
zbog poštovanja i pobožnosti koju brat imaše u darivanju, učinilo 
mu se da ona milostinja uzlazi na nebo i osjetio je odmah zatim da 
je napunjen novim duhom. 

29. 1 Kad bi pak k njima svraćah bogataši ovoga svijeta, primah 
bi ih veselo i ljubazno i pozivah bi ih da ih odvrate od zla i da ih 
potaknu na vršenje pokore. 

2 Braća su zdušno u ono vrijeme tražila da ne budu poslana u 
krajeve iz kojih su potekla, da tako izbjegnu društvo i prijateljstvo 
svojih rođaka i da opslužuju proročku riječ: Tuđinac postadoh braći i 
stranac djeci majke svoje (Ps 69,9). 

3 U siromaštvu su se jako veselih, jer nisu žudjeh za bogatstvom, 
osim za onim vječnim. 4 Zlato i srebro nikad nisu posjedovah i, iako 
su prezirali sva bogatstva ovoga svijeta, najviše su ipak nogama ga- 
zili novac. 

30. 1 A jednoga dana, dok su braća boravila kod Svete Marije 
od Porcijunkule, dođoše neki ljudi i uđoše u crkvu te bez njiho- 
va znanja na oltar položiše denare. 2 No jedan brat ušavši u crkvu 
uzme nađene denare i metne ih u jedan prozor iste crkve. 3 A jedan 
drugi brat, našavši novac ondje gdje ga je brat bio položio, donese 
ga svetom Franji. 

4 Kad je to čuo blaženi Franjo, dao je da se brižljivo istraži tko 
je od braće ondje položio taj novac. 5 Kad su ga našh, zapovjedio je 
da dođe k njemu i rekao: »Zašto si to učinio ? (usp. Post 3,13). 6 Zar 

ti nisi znao da ja želim da braća ne samo da se ne koriste novcem 
nego također da ga i ne dotiču?« 7 Kad je brat to čuo, nakloni se i 
prignuvši koljena iskaže svoju krivnju, moleći ga da mu dade poko- 
ru. 8 A on mu naloži da onaj novac u vlastitim ustima iznese iz crkve, 
da ga nosi sve dok ne naiđe na magareći izmet i da ga u njega odloži 
vlastitim ustima kojima ga je nosio. 9 To je brat vrlo brižljivo izvršio. 
19 1 onda je opomenuo braću da, gdje god naišla na novac, da ga 
preziru i smatraju ništavnim. 

1 1 Tako su se dakle neprestano radovali, jer nisu imali ništa zbog 
čega bi se mogli uznemirivati. 12 Koliko su naime bili odijeljeni od 
svijeta, toliko su više bili združeni s Bogom. 18 Oni su ušli stazom, 
stijesnili put i očuvali njegovu neravnost. 14 Razbijali su stijene, ga- 
zili trnje i tako nama, svojim nasljednicima, ostavili poravnat put. 


GLAVA VII. 

Kako su pošli u Rim 

i kako im je gospodin papa odobrio Pravilo i propovijedanje 

31. 1 A kad je blaženi Franjo vidio da je Spasiteljeva milost po- 
većala broj i zaslužnost njegove braće, reče im: »Vidim, braćo, da 
Gospodin želi učiniti od nas veliku družbu. 2 Pođimo dakle svojoj 
majci Rimskoj crkvi, obznanimo vrhovnom svećeniku što je Gospo- 
din po nama učinio i po njegovoj volji i naredbi činimo što smo za- 
počeli«. 3 Budući da im se svidjelo što bijaše rekao, uzme sa sobom 
dvanaestoricu braće i pođoše u Rim. 

4 I dok su išli putem, reče im: »Učinimo jednog od nas svojim 
vođom i neka nam bude kao namjesnik Isusa Krista. 5 Kamo god 
on odlučio svratiti, svratit ćemo, i kada zaželi prenoćiti, prenoćit 
ćemo«. 6 I izabraše brata Bernarda, kojeg je blaženi Franjo prvog 
bio primio, i kao što bijaše rekao, djelom izvršiše. 

7 Radosno su išli i govorili riječi Gospodnje; i nijedan se od njih 
nije usudio govoriti ništa osim onoga što je bilo na hvalu i slavu 
Gospodnju i na korist njihovim dušama, ili su se pak predavali moli- 
tvi. 8 A Gospodin im je pripravljao prenoćište i hranu u vrijeme kad 
su im bih potrebni. 

32. 1 1 kad su došli u Rim, naišli su na biskupa grada Asiza, koji je 
u to vrijeme boravio u Rimu. 2 Kad ih je vidio, primio ih je sa silnom 
radošću. 

3 Biskupa je pak poznavao jedan kardinal, koji se zvao gospodin 
Ivan od Svetog Pavla i koji bijaše dobar i pobožan čovjek te je jako 
ljubio sluge Gospodnje. 4 Njemu je spomenuti biskup bio izložio 
naum i život blaženoga Franje i njegove braće. 5 Kad je on to čuo, 

željno je nastojao vidjeti blaženoga Franju i neke od njegove braće. 6 
I kad je čuo da su u Rimu, poslao je po njih i dao da dođu k njemu. 
7 Kad ih je pak vidio, prihvatio ih je s odanošću i ljubavlju. 

33. 1 A kad su nekoliko dana s njime proboravili i kad je vidio da 
ono što je riječima o njima bio čuo djelom sjaji, najiskrenije ih je za- 
volio. 2 1 reče blaženom Franji: »Preporučujem se vašim molitvama 
i želim da me ubuduće smatrate jednim od svoje braće. Recite mi 
dakle: zašto ste došli?« 3 Tada mu je blaženi Franjo otkrio sav svoj 
naum i da je htio razgovarati s apostolskim gospodinom i po njego- 
voj volji i naredbi nastaviti ono što je radio. 4 A on mu je odgovorio: 
»Ja želim biti vaš zagovornik u kuriji gospodina pape«. 

6 1 tako stigavši u kuriju reče gospodinu papi Inocentu III.: »Na- 
išao sam na savršena čovjeka, koji želi živjeti na način svetog evan- 
đelja i opsluživati evanđeosko savršenstvo. 6 Vjerujem da po njemu 
Gospodin želi po cijelome svijetu obnoviti čitavu svoju Crkvu«. 
7 Kad je gospodin papa to čuo, zadivio se i rekao mu: »Dovedi ga 
k meni«. 

34. 1 Sljedećeg ga je dakle dana doveo k papi. 2 A blaženi je 
Franjo gospodinu papi izložio sav svoj naum, kako je prije toga bio 
rekao kardinalu. 

3 Odgovori mu gospodin papa: »Previše je mučan i težak vaš ži- 
vot, ako želeći osnovati družbu ne želite posjedovati ništa na ovom 
svijetu. 4 Odakle će vam naime doći ono što je nužno?« 5 Blaže- 
ni Franjo odgovori: »Gospodine, pouzdajem se u svog Gospodina 
Isusa Krista. 6 Jer onaj koji obećava da će nam na nebu dati život i 
slavu, neće nam u prikladno vrijeme uskratiti ono što je nužno za 
tijelo na zemlji«. 7 Odgovori papa: »Istina je to što ti govoriš, sine; 
ipak, ljudska je narav krhka i nikad ne ostaje u istom stanju (usp. Job 
14, 2). 8 Nego pođi i iz svega srca moh Gospodina da se udostoji 
pokazati ti što je bolje i korisnije za vaše duše. 9 A kad se vratiš, javi 
mi i ja ću ti to zatim odobriti«. 

35. 1 On tada ode na molitvu, pomoli se Gospodinu čistim srcem 
da se po svojoj neizrecivoj ljubavi udostoji to mu pokazati. 2 1 kad 
je već bio ustrajao u molitvi i cijelo svoje srce uzdigao Gospodinu, 
javi se riječ Gospodnja u njegovom srcu i reče mu kroz prispodo- 
bu: 3 »Bijaše u kraljevstvu nekog velikoga kralja jedna žena, jako 
siromašna, ah hjepa, koja se svidje kraljevim očima, i od nje mu se 
rodiše mnogi sinovi. 4 A jednoga dana ona žena poče ovako razmiš- 
ljati govoreći u sebi: ’Sto da radim ja siromašna, kojoj su se rodili 
toliki sinovi, a nemam posjeda od kojih bi mogh živjeti?’ 5 Dok je 
opet u svom srcu tako razmišljala i dok joj je od mnoštva mish hce 


Početak ili osnutak Reda 


527 


postalo žalosno, pojavi se kralj i reče joj: ’Što ti je, jer vidim da raz- 
mišljaš i da si tužna?’ 6 A ona mu izreče sva razmišljanja svoje duše. 
7 Odgovori joj kralj riječima: ’Ne boj se (usp. Lk 12,32) zbog svo- 
ga prevelikog siromaštva, niti zbog sinova koji su ti se rodili i zbog 
mnogih koji će se roditi, jer dok mnogi najamnici u mojoj kući imaju 
kruha napretek, ja ne želim da moji sinovi umiru od gladi (usp. Lk 
15,17), nego želim da obiluju više od drugih’«. 

8 Čovjek Božji Franjo odmah je razumio da je on označen po 
toj sirotici. 9 Po ovom je dakle čovjek Božji učvrstio svoj naum da 
ubuduće opslužuje presveto siromaštvo. 

36. 1 I ustavši isti čas pođe k papi i otkri mu ono što mu je Gos- 
podin bio objavio. 

2 A kad je gospodin papa to čuo, silno se zadivio što je tako jed- 
nostavnom čovjeku Gospodin bio objavio svoju volju. 3 I spoznao 
je da nije hodio u ljudskoj mudrosti, nego u pokazivanju Duha i snazi 
(usp. 1 Kor 2,4). 

4 Zatim se blaženi Franjo nakloni te ponizno i odano obeća gos- 
podinu papi poslušnost i poštovanje. 5 1 druga braća, budući da još 
ne bijahu obećala poslušnost, po naredbi gospodina pape blaženom 
Franji na sličan način obećaše poslušnost i poštovanje. 

6 A gospodin papa odobrio mu je Pravilo, a tako i braći koju je 
imao, kao i onoj budućoj. 7 I dao mu je vlast propovijedanja po- 
svuda, kao što mu je udijelila milost Duha Svetoga, i to da mogu 
propovijedati također i druga braća, kojoj blaženi Franjo dopusti 
službu propovijedanja. 

8 Odonda je blaženi Franjo započeo po gradovima i selima pro- 
povijedati narodu (usp. Lk 8,1), kako mu je Duh Gospodnji objav- 
ljivao. 9 A Gospodin je u njegova usta stavio krasne, milozvučne i 
preslatke riječi, tako da je jedva kome moglo dosaditi slušati ga. 

10 Spomenuti pak kardinal, zbog odanosti koju je imao prema 
bratu, dao je da sva ona dvanaestorica braće dobiju kleričku ton- 
zuru. 

1 1 I nakon toga blaženi je Franjo naredio da kapitul bude dvaput 
godišnje, na Duhove i na blagdan svetog Mihaela u mjesecu rujnu. 


GLAVA VIII. 

Kako je naredio da bude kapitul 
i o onome o čemu se na kapitulu raspravljalo 

37. 1 Na Duhove su se okupljala sva braća na kapitul kod cr- 
kve svete Marije od Porcijunkule. Na tom su kapitulu raspravljah 
o tome kako bi mogli bolje opsluživati Pravilo. 2 1 po pojedinim su 

provincijama odredili onu braću koja će propovijedati narodu i koja 
će u svojoj provinciji razmještati braću. 

3 A sveti je Franjo braću opominjao, korio i naređivao im, kako 
mu se, nakon što je za savjet pitao Gospodina, činilo da je pravo. 
4 Sve pak što bi im govorio riječju prije bi im ljubazno i zdušno 
djelom pokazivao. 

6 Štovao je poglavare i svećenike svete Crkve. 6 Starije je također 
poštivao; i plemiće i bogataše častio je; siromahe je također naji- 
skrenije ljubio i s njima suosjećao. 7 Prema svima se napokon vladao 
kao podložnik. 

8 Iako je bio uzvišeniji od sve braće, ipak bi jednog od braće 
koja bi boravila s njime postavljao za svoga gvardijana i gospodara, 
kojeg bi ponizno i odano slušao, da bi od sebe otjerao svaku priliku 
za oholost. 9 Spuštao je ovaj svetac svoju glavu među ljudima sve 
do zemlje i zato ga je među svojim svecima i izabranima Gospodin 
uzvisio (usp. Lk 14,11) na nebesima. 

10 Opominjao ih je da zdušno opslužuju sveto evanđelje i Pravilo 
kako su bih obećah; i najviše da budu štovatelji crkvenih službi i 
uredbi, da pažljivo i pobožno slušaju misu i gledaju Tijelo Gospodi- 
na našega Isusa Krista; 1 1 i da poštuju svećenike koji se brinu za ove 
časne i najveće sakramente, i na kojem god mjestu naiđu na njih, da 
pred njima prignu glavu i poljube im ruku. 12 A ako naiđu na njih 
kako jašu na konjima, neka im iskažu poštovanje i neka im ne polju- 
be samo ruku nego i kopita konja na kojima jašu, zbog poštovanja 
prema njihovoj vlasti. 

38. 1 Opominjao ih je također da nijednog čovjeka ne osuđuju i 
ne preziru, pa ni one koji fino piju, jedu i oblače se, kao što je dapa- 
če sadržano u Pravilu. 2 »Naime naš je Gospodin i njihov Gospodin, 
i onaj koji je pozvao nas može pozvati i njih, i onaj koji je htio nas 
opravdati može i njih opravdati« (usp. Rim 8,30). 

3 I sam je govorio: »I ja ih žehm poštivati kao svoju braću i 
gospodare. 4 Moja su braća, jer svi smo od jednog Stvoritelja; 
moji su gospodari, jer nam pomažu u vršenju pokore, dajući nam 
ono što je potrebno za tijelo«. 6 A govorio im je i ovo: »Takvo 
neka bude vaše prijateljevanje među narodima da tko god vas 
vidi ih čuje slavi i hvah Oca našega koji je na nebesima« (usp. Mt 
5,16). 

6 Imao je naime veliku želju da on sam i njegova braća uvijek čine 
djela zbog kojih će Gospodin biti hvaljen. 7 1 govoraše im: »Kao što 
vi ustima naviještate mir, tako još više imajte mir u svojim srcima, 
da nitko po vama ne bude izazvan na srdžbu i sablazan, nego neka 
svi po vašem miru i blagosti budu pozivani na mir i dobrotu. 8 Jer 
na ovo smo pozvani: liječiti bolesn e., povijati ranjene (usp. Ez 34,4) i 

natrag zvati zalutale. 9 Za mnoge nam se čini da su udovi đavlovi, no 
oni će jednom biti učenici Kristovi«. 

39. 1 Korio ih je pak zbog velike strogosti u postupanju s vlasti- 
tim tijelom, jer su se u to vrijeme braća previše trapila postovima, 
nespavanjem (usp. 2 Kor 11,27) i tjelesnim mrtvljenjima, tako da su 
potiskivala sve tjelesne porive u sebi. 2 Toliku su si bol nanosila da se 
za svakog činilo da mrzi samog sebe. 3 Kad je blaženi Franjo to čuo i 
vidio, korio ih je, kako smo rekli, i nalagao je da ne pretjeruju. 4 Bio 
je toliko pun Spasiteljeve milosti i mudrosti da je predano opomi- 
njao, razborito korio i ljubazno naređivao. 

5 Među braćom koja su se skupljala na kapitul nitko se od njih 
nije usuđivao s drugima govoriti o svjetovnim poslovima, 6 nego su 
razgovarah o životima svetih otaca, ih o savršenosti nekog brata, ih 
kako bi bolje mogh zadobiti milost našega Gospodina. 

7 Ako bi pak koji od braće koja su se skupila na kapitul imah 
neku napast od tijela ih od svijeta (usp. 1 Iv 2,16), ih neku drugu 
muku, dok bi slušah blaženoga Franju koji je žarko i slatko govorio i 
dok bi ga gledah nazočnoga, napasti bi od njih odstupale. 8 Sućutno 
im je naime govorio, ne kao sudac, nego kao otac sinovima i kao 
bolesniku hječnik, te se u njemu ispunjala Apostolova riječ: 9 Tko 
je slab, a ja da ne budetn slab? Tko se sablatnjuje, a ja da ne izgaram ? 
(2 Kor 11,29). 


GLAVA IX. 

Kada su braća bila poslana po svim provincijama svijeta 

40. 1 A kad bi kapitul završio, blagoslivljao je svu braću na ka- 
pitalu i razmještao pojedince po provincijama, kako je htio. 2 Koji 
su god od njih imah duha Božjega i rječitost za propovijedanje, bih 
klerici ih laici, davao im je dopuštenje i zadatak da propovijedaju. 
3 A oni su primah njegov blagoslov s velikim veseljem i radošću u 
gospodinu Isusu Kristu. 4 Išli su po svijetu kao pridošlice i putnici ( 1 
Pt 2,11) ništa ne noseći putem osim knjiga iz kojih su mogh moliti 
časoslov. 

9 Gdje god bi naišh na svećenika, siromašnog ih bogatog, kla- 
njajući se, kao što ih je bio poučio blaženi Franjo, odavah bi im 
poštovanje. 

6 I kad bi bilo vrijeme za noćenje, radije bi prenoćili kod njih 
nego kod drugih svjetovnjaka. 

41. 1 A kad nije bilo moguće prenoćiti kod njih, raspitivah su se 
tko je u tom kraju duhovan i bogobojazan čovjek, kod kojeg bi mo- 

gli pristojnije prenoćiti. 2 A malo nakon toga Gospodin bi nadahnuo 
po jednog bogobojaznog čovjeka po pojedinim gradovima i selima u 
koje su imali doći (usp. Lk 10,1) koji bi im pripravio prenoćište, dok 
nisu kasnije sami sagradili svoja boravišta u gradovima i utvrdama. 

3 Gospodin im je dao riječ i duh u pravo vrijeme da izgovaraju 
vrlo oštre riječi koje su prodirale u srca mnogih slušatelja, i ponaj- 
više mladih, više nego starih. 4 Oni su, ostavivši oca i majku (usp. 
Mt 19,29) i sve svoje, slijedili braću i oblačili habit svetoga Reda. 5 
I tada se najviše u ovom Redu ispunila riječ Gospodina koji ovako 
govori u evanđelju: 6 Nisam došao donijeti mir na zemlju, nego mač. 
1 Ta došao sam rastaviti čovjeka od oca njegova i kćer od majke njezine 
(Mt 10,34-35). 8 One pak koje su braća primala dovodili su k blaže- 
nome Franji da ih on obuče. 

9 Slično su i mnoge žene djevice i neudane čuvši njihovo propovije- 
danje dolazile k njima raskajanog srca 10 govoreći: »A što je nama činiti 
(usp. Dj 2,37)? S vama ne možemo biti. 11 Recite nam dakle kako mo- 
žemo spasiti svoje duše«. 12 Na to su po pojedinim gradovima, u koji- 
ma su mogli, uredili zatvorene samostane za vršenje pokore. 13 Odre- 
dili su također jednoga od braće da im bude pohoditelj i popravitelj. 

14 Slično su i oženjeni muškarci govorili: »Imamo žene koje ne 
dopuštaju da ih ostavimo. 15 Poučite nas dakle kojeg se puta spaso- 
nosno možemo držati«. 1 6 A oni su od ovih uredili red koji se naziva 
Redom pokornika i dali ga potvrditi od vrhovnog svećenika. 


GLAVA X. 

Kada su kardinali postali naklonjeni braći te im počeli davati 
savjete i pružati pomoć 

42. 1 A časni otac gospodin kardinal Ivan od Svetog Pavla, koji je 
blaženom Franji češće pružao savjet i zaštitu, preporučivao je svim 
drugim kardinalima zasluge i djela blaženoga Franje i sve njegove 
braće. 2 Kad su to čuli, njihova su se srca ganula (usp. 1 Kr 3,26) na 
ljubav prema braći i svaki je od njih želio imati nekoga od braće u 
svojoj kuriji, ne zato da bi im oni u nečemu služili, nego zbog oda- 
nosti i ljubavi koju su prema braći gajili u vrlo velikoj mjeri. 

3 Jednog su pak dana, kad je blaženi Franjo došao u kuriju, po- 
jedini kardinali od njega zatražili neke od braće; a on je ljubazno 
ugodio njihovoj volji. 

4 A prije spomenuti gospodin Ivan preminuo je i počinuo u miru, 
on koji je zavolio svete siromahe. 

43. 1 Nakon toga Gospodin je nadahnuo jednog od kardinala, 
imenom Hugolina, biskupa ostijskog, koji je blaženoga Franju i nje- 

govu braću najiskrenije zavolio, ne samo kao prijatelj nego još više 
kao otac. 2 Kad je pak blaženi Franjo čuo za njegovu slavu, pristupio 
je k njemu. 3 A kada ga je kardinal vidio, primio ga je s radošću, 
govoreći mu: »Nudim vam samog sebe za savjet, pomoć i zaštitu po 
vašoj želji i želim se preporučiti u vaše molitve«. 

4 Blaženi je pak Franjo zahvalio Svevišnjemu što je srce onoga 
čovjeka nadahnuo za davanje savjeta, pomoći i zaštite, a njemu je 
rekao: 5 »Rado vas želim imati za oca i gospodara svoga i sve svoje 
braće, i želim da sva braća za vas trajno mole Gospodina«. 6 Zatim 
ga zamoli da se udostoji doći na kapitul braće na Duhove. 7 A on je 
pristao i dolazio svake godine. 

8 A kad bi dolazio, izlazila bi mu u susret u procesiji sva braća 
okupljena na kapitulu. 9 A on je, kad bi braća došla, silazio s konja i 
pješice išao s braćom sve do crkve zbog odanosti koju je imao pre- 
ma njima. 19 1 nakon toga bi im držao govor i slavio misu, a blaženi 
bi Franjo pjevao evanđelje. 


GLAVA XI. 

Kako ih je Crkva zaštitila od ruku progonitelja 

44. 1 Kad se navršilo jedanaest godina od početka Reda i kad 
se umnogostručio broj braće, bijahu izabrani ministri i poslani s po 
nekoliko braće po skoro svim provincijama svijeta gdje se gajila ka- 
tolička vjera. 

2 U nekim su ih provincijama primali, ali im nikako nisu dopuštah 
da u njima grade boravišta. 3 Iz nekih su ih čak tjerah, jer su se bojah 
da braća nisu vjerni kršćani, kako braća još nisu imala Pravilo potvr- 
đeno od pape, već samo odobreno. 4 1 zbog toga su pretrpjeh mnoge 
boh od klerika i laika, a nakon što su ih oplijenili razbojnici, vratili su 
se k blaženom Franji silno tjeskobni i snuždeni. 5 Te su im boh bile 
nanesene u Ugarskoj i Alemaniji i u drugim provincijama izvan Itahje. 

6 Ovo su pak braća obznanila spomenutom gospodinu kardinalu 
ostijskom. 7 On je pozvao k sebi blaženoga Franju i odveo ga gospo- 
dinu papi Flonoriju, jer je gospodin Inocent već bio preminuo, i dao 
je da mu se napiše i potvrdi drugo Pravilo te da se osnaži zaštitom 
pečata spomenutog pape. 

8 U tom je Pravilu produljio vremenski razmak između kapitula, 
da bi se izbjegao napor braće koja su boravila u udaljenim krajevima. 

45. 1 I zamoho je blaženi Franjo od gospodina pape jednog od 
kardinala, koji bi bio upravitelj, zaštitnik i popravitelj tog Reda, 
kako je to sadržano u istom Pravilu. 2 I dao im je spomenutoga 
gospodina ostijskog. 

3 Nakon toga je gospodin ostijski, budući da je imao nalog gos- 
podina pape, pružio svoju ruku u zaštitu braće i poslao pisma mno- 
gim crkvenim velikodostojnicima kod kojih su braća bila pretrpje- 
la nevolje, da se ne protive braći, nego da im radije pruže savjet i 
pomoć za propovijedanje i stanovanje u svojim provincijama, kao 
dobrim i pobožnim muževima priznatima od Crkve. 4 I mnogi su 
drugi kardinali slično poslali svoja pisma za tu istu stvar. 

6 A tako su na drugom kapitulu, kad je blaženi Franjo ministrima 
dao dopuštenje da primaju braću u Red, braća bila poslana natrag 
u one provincije, noseći potvrđeno Pravilo i pisma kardinala, kako 
rekosmo. 6 I tako, kada su crkveni velikodostojnici vidjeli Pravilo 
potvrđeno od Vrhovnog svećenika, a također i da kardinal gospo- 
din ostijski s drugim kardinalima o braći povoljno svjedoči (usp. Iv 
1,7; 21,24), dopustili su im u svojim provincijama graditi, stanovati 
i propovijedati. 

7 Kad je to učinjeno i kad su braća ondje stanovala i propovijeda- 
la, mnogi su, vidjevši njihovo ponizno prijateljevanje i časne običaje 
te njihove preslatke riječi, došli k braći i obukli habit svetog Reda. 

8 Kad je pak blaženi Franjo vidio vjeru i ljubav koju je prema 
braći imao gospodin ostijski, ljubio ga je iz dubine srca; 9 a kad mu 
je pisao pisma, ovako je govorio: »Časnom u Kristu ocu biskupu 
svega svijeta«. 

10 Malo vremena nakon toga spomenuti gospodin ostijski, prema 
proročkoj riječi blaženoga Franje, i jest bio izabran na Apostolsku 
stolicu i nazvan papom Grgurom IX. 


GLAVA XII. 

O preminuću blaženoga Franje, čudesima i kanonizaciji 

46. 1 A kad se navršilo dvadeset godina otkako je blaženi Franjo 
prionuo uz evanđeosku savršenost, milosrdni je Bog htio da on ot- 
počine od svojih trudova (usp. Otk 14,13): 2 jer mnogo se trudio u 
bdjenjima, molitvama i u postovima, u molitvama i propovijedanju 
na putovanjima , u brigama (usp. 2 Kor 6,5; 1 1,26-28), u suosjećanju 
s bližnjima; naime cijelo svoje srce predao je Bogu, svome Stvori- 
telju, i uzljubio ga iz svega srca svoga, iz sve duše svoje i iz sve (usp. 
Mt 22, jl) nutrine svoje. 3 Nosio je naime Boga u srcu, hvalio ga 
ustima, proslavljao ga u svojim djelima. 4 I ako bi netko spominjao 
Boga, ovako je govorio: »Nebo i zemlja morah bi se nakloniti na to 
ime « (usp. Fil 2,10). 

6 A Gospodin je, želeći očitovati ljubav koju je imao prema nje- 
mu, stavio na njegove udove i bok rane prelj ubijenoga Sina svoga. 
6 1 budući da je sluga Božji Franjo čeznuo da dođe u njegov dom i 

na mjesto gdje slava njegova stoluje (usp. Ps 26,8), Gospodin ga je 
pozvao k sebi, i tako se slavno preselio Gospodinu. 

7 Poslije toga pojavila su se mnoga znamenja i čudesa u naro- 
du, zbog čega su se smekšala srca mnogih ljudi koji bijahu tvrdi za 
vjerovanje u ono što se Gospodin bio udostojao očitovati u svome 
sluzi, 8 te su govorili: Mj budale, smatrasmo njegov život ludošću i svr- 
šetak njegov nečasnim. 9 Gle kako se ubrojio među sinove Božje i dobio 
udio svoj među svecima (usp. Mudr 5,4-5). 

47. 1 A časni je gospodin i otac, papa Grgur, sveca kojeg je zavo- 
lio za života poslije smrti također počastio. 2 1 kad je došao s kardi- 
nalima do mjesta gdje svečevo tijelo bijaše pokopano, upisao ga je 
u popis svetaca. 

3 Zbog toga su se mnogi veliki i plemeniti muževi, ostavivši sve, 
obratili Gospodinu sa ženama, sinovima, kćerima i cijelom svojom 
obitelji. 4 Žene i kćeri zatvorile su se u samostan. 5 A muževi i sinovi 
oblačili su habit Manje braće. 

6 I ispunila se ona riječ koju je braći prije bio prorekao: 7 »Za 
kratko će vrijeme k nama doći mnogo mudrih, razboritih i plemenitih 
(usp. 1 Kor 1,26), i stanovat će s nama«. 


[Pogovor] 

48. 1 No molim vas, preljubljena braćo, da ovo što smo napisah o 
svojim predragim očima i braći brižljivo promislite, 2 ispravno razu- 
mijete i nastojite djelom izvršiti, da s njima zaslužimo biti dionicima 
nebeske slave. 3 K njoj neka nas privede Gospodin naš Isus Krist. 

Legenda trojice drugova smatra se danas, i ne krivo, jednom od 
najznačajnijih među franjevačkim biografijama. Djelo uspijeva dati, 
kao malo drugih u svom žanru, uspješan portret Franjina psihološkog 
i duhovnog puta, njegovih unutarnjih nemira i njegovih postupnih 
dostignuća, zasluženih kroz tešku borbu sa samim sobom i u nepre- 
sušnom traženju Božje volje. Te činjenice predstavljaju ipak novije 
dostignuće: za dobar dio XX. stoljeća, ustvari, Legenda je bila u sre- 
dištu žestoke rasprave, u tijeku koje se sumnjalo više puta u njezinu 
vjerodostojnost. 

Djelo vuče naziv iz pisma koje su Franjini drugovi napisali ge- 
neralnom ministru Krescenciju iz Iesia 1246, koje rukopisi složno 
donose na početku teksta. Ipak se čini da pismo nema ništa zajed- 
ničko s priklopljenim tekstovima, jer drugovi nisu htjeli pisati život 
(»per modum legendae non scribimus«) i nisu slijedili kronološki red 
(»continuatam historiam non sequentes«), ograničavajući se na slo- 
bodno skupljanje (»arbitrio nostro«) nekih sjećanja, birajući među 
najljepšim cvjetovima veoma bogate livade. Djelo je dakle u svom 
konačnom obliku plod redakcije u različitim vremenima: ono što sli- 
jedi pokušaj je rekonstruiranja različitih faza koje su vodile njegovu 
sastavljanju i koje pružam veoma svjestan provizornosti mojih zaklju- 
čaka. 

Nakon 1244. mnogi svjedoci, kako braća franjevci tako i drugi, 
upućivali su svoja sjećanja o Franji Krescenciju iz Iesia. Asižani su 
uradili svoj dio smatrajući se, s punim pravom, privilegiranim proma- 
tračima da rekonstruiraju zemaljske događaje njihova tako slavnog 
sugrađanina: napisali su sređenu pripovijest Franjina života, od ro- 
đenja do oko 1220 (a možda i nešto drugo, ali nam je teško o tome 
reći nešto određeno). Autor koji je određen za sastavljanje služio se, 
osim osobnim sjećanjima koja su mu pristizala, također Životopisom 
Tome Celanskog, djelom Početak ili osnutak Reda, u nekim točkama 
također Životom svetog Franje Julijana Spajerskog. 

U svom spisu, koji odgovara sadašnjim prvih šesnaest poglavlja, 
piše o Franjinoj mladosti (I— II), obraćenju (III— VII), dolasku prvih 
drugova i njihovu načinu života (VIII— XI), potvrdi dobivenoj od Ino- 
centa III. i o postupnoj institucionalizaciji nove religio (XII-XVI): od 

kraja poglavlja VIII. do XVI. slijedio je djelo Početak ili osnutak Reda 
(Peruđ), dopunjavajući ga ponekad Životopisom Tome Celanskog. 
Namjera dakle nije bila da se proizvede novi hagiografski tekst (bez 
čudesa i događaja vezanih za smrt i Franjino proslavljenje, djelo nije 
govorilo ni o stigmama, premda nije manjkalo novih snova i viđenja: 
LegTd 13, 51, 56, 63); konkretnije, autor je nakanio pružiti sređeni 
materijal, koristan za ponovno opisivanje nekih odlučujućih faza Fra- 
njina života. 

Po svojoj naravi hagiografski tekst, veličajući izlijevanje milosti u 
životu izabrane osobe, obično nije usmjeren na različite faze u kojima 
se raščlanjuje put obraćenja; naš autor obrnuto, dobar poznavatelj je- 
zika i stila, ali malo sklon hagiografskom žanru, opisuje izvanrednom 
uspješnošću Franjine mladenačke navike (oblačio se na upadan i ču- 
dan način, jeo je na brzinu i odmah je trčao prijateljima: LegTd 2, 9), 
njegovo unutarnje dozrijevanje, tvrdu borbu sa samim sobom da bi 
jeo jela na koja nije bio naviknut (LegTd 22), ili susret s nekim ljudi- 
ma dok je hodao proseći ulje za svjetiljku u Svetom Damjanu (LegTd 
24): stranice velike psihološke prodornosti i rijetke duhovne dubine! 

Autor poznaje vrlo dobro grad (zna da postoji bolnica za gubav- 
ce: LegTd 11) i običaje bogate asiške mladeži (LegTd 7); opisuje s 
rijetkom preciznošću funkcioniranje gradskih ustanova i njihove 
nadležnosti (LegTd 19). Više od bilo kojeg drugog izvora Legenda 
dodjeljuje odlučujuću ulogu biskupu: Gvido je bio jedini kojemu se 
Franjo, još u počecima svoga promišljanja, povjeravao (LegTd 19); 
on je bio taj koji mu je sugerirao kako se treba ponašati s ocem koji ga 
je prijavio (LegTd 19): od tog momenta biskup je postao njegov vođa 
(»dirigendo ipsum«) tako da je, neshvaćen od građana, Franjo često 
odlazio k njemu za savjet i bio je priman s dobrohotnošću (LegTd 
35); sam je Franjo, nakon sukoba s ocem, tješio svećenika u Svetom 
Damjanu riječima koje je biskup Gvido (I) upravio prethodno njemu 
(LegTd 21). 

Zanimljivo je istaknuti postupak autora s obzirom na neke bit- 
ne događaje iz života »fraternitas«: Nepoznati Peruđinac izričito se 
suprotstavio Tomi u pripovijedanju kako o otkrivanju evanđelja od 
strane Franje i prve braće (usp. Peruđ 10-11) tako i o susretu grupe 
s Inocentom III. (usp. Peruđ 31-36 s lCel 32-33); autor Legende 
međutim prihvaća obje verzije. Smještajući ih u dva različita momen- 
ta (otkrivanje evanđelja: LegTd 25, 28-29), ili ih spajajući zajedno 
(susret s papom: LegTd 46-53, gdje se dodaje viđenje Laterana ko- 
jem je prijetilo da se sruši). Znakovita je također zbrka koju stvara 
u odnosu na pojmove »Religione/Ordine«. Djelo Početak ili osnutak 
Reda (Peruđ) dobro poznaje razliku između »Fraternitas«, »Reli- 
gione«, »Ordine«, i zna da je franjevačka obitelj prošla, postupno, 
kroz svaki od tih stadija: »Tada, ustvari, Religio braće još nije nazvan 

Ordo« (Peruđ 19); autor Legende, međutim, preuzimajući njegov 
tekst, tako ga je pobrkao da pokazuje oskudno znanje kanonskog 
prava: »Ustvari njihov Ordo još nije nazvan Religio« (LegTd 37 »nji- 
hov Ordo«: izgleda da se autor ne smatra njegovim pripadnikom). 
Djelo ipak ne propušta istaknuti s izvjesnim zadovoljstvom izvanred- 
no širenje Reda (LegTd 33 isto je proroštvo Toma čitao s tjeskobnom 
zabrinutošću: lCel28). 

Dobro poznavanje gradskih ustanova i građanskog prava, 
oskudno međutim kanonskog jezika, slaba upućenost u hagiograf- 
ski žanr, neuobičajena pozornost prema ulozi biskupa, slabo po- 
vijesno zanimanje za neke važne događaje (tako da spaja neslož- 
ne verzije): sve su to elementi koji upućuju na traženje autora ne 
u nekom franjevcu, nego, kako je htio Raoul Manselli, možda u 
nekom bilježniku iz Asiza, čiji je glavni cilj bio, čini se, da ispravi 
veoma negativnu sliku (lCel 1-2) u pogledu svečeve mladosti, nje- 
gove obitelji i čitavog umbrijskog grada. Eto zašto za prve godine 
svečeva života, iako često preuzima kazivanje Tome Celanskog, 
autor nastoji temeljito revidirati njegovu impostaciju: Franjo nije 
više okorjeli grešnik, nego mladić tankoćutnog duha, veseo, ulju- 
dan, nježan i fin u ponašanju (LegTd 2-4), pretjerano plemenit 
(LegTd 2, 5, 7, 10), poznavao je, iako ne dobro (važno preciziranje, 
koje su samo Asižani mogli učiniti), francuski jezik (LegTd 10); 
odgojen u govoru, nije nikada nikome upućivao uvredljive i ružne 
riječi i nije odgovarao onome tko je započinjao lascivne razgovore 
(LegTd 3; očito je ovdje razilaženje s Tomom, prema kojemu je Fra- 
njo zadržavao jezik jako prostački laltamente scurrilel lCel 2. Ukrat- 
ko, ove naravne kreposti bile su za njega isto toliko stepenice koje su 
ga učinile sposobnim za susret s milošću (LegTd 3). 

Za razliku od Životopisa Tome Celanskog Franjini roditelji ne 
izgledaju kao lascivne osobe, loši odgojitelji svoga dječaka: majka je, 
kaže se, ljubila Franju više nego drugu djecu (LegTd 9); otac je sigur- 
no tvrd prema njemu, ali autor ne prešućuje žalost koja se u njemu 
pojavila vidjevši sina svedenog na bijedni život (LegTd 23): također 
nakon sukoba pred biskupom Petar Bernardone bio je veoma ožalo- 
šćen (LegTd 20). Druge pojedinosti osvjetljavaju početna događa- 
nja u Franjinu životu: na primjer, da je jedan član obitelji poznavao 
njegovo sklonište u spilji kod Svetog Damjana (LegTd 16) i da su 
Asižani, vidjevši ga golog, negodovali protiv oca koji mu nije dao ni u 
što se obući (LegTd 20). 

S ovim posebnim karakteristikama tekst je dakle poslan Kres- 
cenciju iz Iesia i Toma Celanski se služio njime, skupa sa sjećanjima 
drugova, u pisanju Memoriale nel desiderio animae (Spomen-spis što ga 
Žudi duša). Ti i drugi materijali, čuvani u arhivu franjevaca u Asizu, 
nisu bili uništeni. Kasnije, pred kraj XIII. ili na početku XIV stoljeća, 

neki anonimni redaktor spojio je pismo drugova i ovaj spis asiškog 
porijekla (poglavlja I-XVI. Legende), kojemu je dao potpuniji oblik 
dodavanjem dvaju poglavlja, bez sumnje kasnijeg datuma (u pripo- 
vijedanju mističnog iskustva na La Verni zapažaju se očite ovisnosti 
od Veće legende /usp. LegTd 69 s lBon 13,3/ i, možda, paragraf 15: 
umetanje, između ostalog, kida kontinuitet pripovijedanja). U po- 
glavljima XVII-XVIII. prepoznaje se međutim ruka nekog drugog 
franjevca, koji je možda boravio kraj bazilike (uostalom, tko je drugi 
mogao imati slobodan pristup arhivima?): raspravlja ustvari s onima 
koji su sumnjali o Franjinim stigmama (LegTd 70); nastoji potkrijepi- 
ti (LegTd 72) prvenstvo bazilike svetog Franje, po papinoj volji glave 
i majke Reda manje braće, otkrivajući jasno suprotstavljanje u odno- 
su na drugove, koji su međutim taj naslov dodjeljivali Porcijunkuli 
(usp. AsZb 56; OgSav 55); poziva se, u svezi s tim, na jednu javnu i 
opečaćenu povlasticu koju su potpisali kardinali (LegTd 72); dodje- 
ljuje Franji sliku drugog Samsona (izvlačeći je iz bule kanonizacije 
Mira circa nos) i zove ga, jedini put u čitavu djelu (izuzevši pismo), 
»presveti naš otac« (LegTd 73). 

Pripisivanje djela drugovima sveca Leonu, Rufinu i Anđelu - 
opravdavano prisutnošću početnog pisma - koliko god bilo povodom 
pogrešnim historiografskim interpretacijama, ipak je na odlučujući 
način pridonijelo širenju ovoga teksta, bez sumnje prekrasnog, spo- 
sobnog - svojom osobitom pažnjom za Franjinu ljudskost - govoriti 
čovjeku svakog vremena. 


Izvori : 

Uvod u Legendu trojice drugova preveo Velimir Blažević prema: Fonti Francesca- 
ne, Nuova edizione, a cura di Emesto Caroli. Padova: Editrici Francescane, 
2004, str. 787-792. Tekst redigirao Ante Šoljić. 

Legendu trojice drugova s latinskog izvornika preveo Damjan Damjanović pre- 
ma: Legenda trium sociorum, Editio critica quam paravit Theophilus Des- 
bonnets, AFFI An. 67 (1974), Collegium S. Bonaventurae, Grottaferrata 
(Roma), 1974. 


[Napomena] 


Ovo su bilješke triju drugova blaženoga Franje o njegovu životu 
i ponašanju u svijetu, o njegovu čudesnom i savršenom obraćenju 
te o savršenstvu prvih početaka i osnutku Reda u njemu samome i 
u prvoj braći. 


[Pismo] 

1. Časnom u Kristu ocu, bratu Krescenciju, po Božjoj milosti 
generalnome ministru, brat Leon, brat Rufin i brat Anđeo, nekoć, 
iako nevrijedni, drugovi blaženog oca Franje, dužno u Gospodinu 
poštovanje i odanost! 

Budući da prema odredbi posljednjega generalnog kapitula, a i 
vašoj odredbi, braća imaju vašem očinstvu dostaviti sve što znaju 
i što mogu pronaći o čudesnim znakovima i djelima blaženog oca 
Franje, smatrali smo mi koji smo, premda nevrijedni, s njime du- 
lje boravili potrebnim da nešto malo, pošto provjerimo istinitost, 
priopćimo vašoj svetosti. Pišemo nešto malo o mnogim njegovim 
djelima što smo ih sami vidjeli (usp. Lk 1,2.3) ili smo za njih mogli 
doznati od druge svete braće, a napose od brata Filipa, vizitatora 
siromašnih gospođa, od brata Iluminata iz Arce, brata Masea iz Ma- 
rignana, brata Ivana, pratioca časnog brata Egidija, koji je mnogo 
toga doznao od istoga svetog brata Egidija i od, svete uspomene, 
brata Bernarda, prvoga druga blaženog Franje. 

Nismo se zadovoljili tek time da ispripovijedamo samo čudesa 
- koja svetost ne izgrađuju, nego je samo pokazuju - već smo, u 
želji da bude na hvalu i slavu Svevišnjega Boga (usp. Fil 1,11) i spo- 
menutoga svetog oca te na izgradnju onih koji žele slijediti njegove 
stope, nastojali ispripovijedati i divna djela njegova života. Nismo 
ovo napisali kao što se pišu legende, jer su već prije o njemu sastav- 
ljeni životopisi i zapisana čudesa koja je Gospodin po njemu učinio, 
nego smo kao na bujnoj livadi, prema svome mišljenju, ubrali ono 
najljepše. Povijesna zbivanja nismo pripovijedali po redu, nego smo 
mnogo toga namjerno izostavili, što je uvršteno u spomenute živo- 
topise koji su napisani istinitim i lijepim jezikom. 

Ako vaša razboritost smatra opravdanim, možete dati da se u 
njih uvrsti i ovo malo što smo mi napisali. Uvjereni smo naime da 

časni ljudi koji su napisali spomenute životopise - da im je ovo bilo 
poznato - ne bi to zaobišli; štoviše oni bi to, barem djelomično, 
iskitili svojim riječima i potomstvu ostavili na spomen. 

Neka vaše sveto očinstvo uvijek uživa dobro zdravlje u Gospo- 
dinu Isusu Kristu, u kojem sebe, vaše odane sinove, ponizno i s 
poštovanjem preporučujemo vašoj svetosti. 

Dano u Grecciu, 11. kolovoza godine Gospodnje 1246. 


I. POGLAVLJE 

O njegovu rođenju i taštini, radoznalosti i rasipnosti 
te kako je od toga dospio do darežljivosti 
i ljubavi prema siromasima 

2. Franjo je rođen u gradu Asizu koji se nalazi u Spoletskoj do- 
lini. Majka mu je najprije nadjenula ime Ivan, a kad mu se otac 
nakon toga vratio iz Francuske, on mu je naknadno dao ime Franjo. 
Kad je Franjo poodrastao i pokazao se oštroumnim, bavio se oče- 
vim zanimanjem, tj. trgovinom. Od oca se jako razlikovao. Od nje- 
ga je bio veseliji i plemenitiji. Volio je šalu i pjesmu. Danju je i noću 
u društvu sebi sličnih obilazio gradom Asizom. U tolikoj mjeri je bio 
rastrošan da je sve što je mogao imati (usp. Tob 1,3) i steći potrošio 
na gozbe i na druge slične stvari. 

Roditelji su ga zbog toga često prekoravali. Govorili su mu da se 
tako vlada kao da nije njihov sin, nego sin kakva velikoga kneza, jer 
toliko troši na sebe i na druge. No jer su mu roditelji bili imućni, a 
nježno su ga ljubili, sve su to podnosili i nisu ga u tim stvarima htjeli 
smetati. Njegova je majka, kad bi se među sugrađanima povela riječ 
o njemu i o njegovoj rasipnosti, odgovarala: »Sto mislite o mome 
sinu? On će još postati sin Božji po milosti.« 

No on nije samo u takvim stvarima bio podatljiv, štoviše rastrošan, 
nego je i u odijevanju mnogostruko pretjerivao. Nabavljao je sebi 
skuplje tkanine nego što mu je dolikovalo da ima. I s obzirom na ose- 
bujnost u odijevanju je bio toliko isprazan da je gdjekada dao skrojiti 
odijelo od vrlo skupe tkanine u koju bi dao umetnuti i vrlo jeftinu. 

3. Ipak je, reklo bi se, po naravi bio otmjen u ponašanju i govo- 
ru. U svom je srcu odlučio da nikome neće reći kakvu uvredljivu 
ili ružnu riječ. Štoviše, kako god je bio velik šaljivčina i obijesnik, 
odlučio je da neće uzvraćati na prostote koje mu se dobace. Zbog 
toga se o njemu po cijelom onom kraju širio (usp. Lk 4,37) tako 
dobar glas da su mnogi koji su ga poznavali govorili kako će on 
postati nešto veliko. 


Legenda trojice drugova 

Od tih se stupnjeva naravnih kreposti uspeo do tolike milosti 
da je, obrativši se samome sebi, govorio: »Otkako si darežljiv i ot- 
mjen prema ljudima od kojih ništa drugo ne primaš osim prolazne i 
isprazne naklonosti, pravo je da poradi Boga, koji je u nagrađivanju 
najdarežljiviji, i ti prema siromasima budeš darežljiv i otmjen.« Zato 
je otada rado, kad bi se namjerio na siromahe, obilno dijelio milosti- 
nju. Premda je bio trgovac, ipak je bio vrlo tašt djelitelj svjetovnoga 
bogatstva. 

Kad je jednoga dana zamišljen stajao u prodavaonici gdje je pro- 
davao tkanine, došao mu je neki siromah i iz ljubavi prema Bogu 
zamolio milostinju. A kako je bio posve obuzet pohlepom za bogat- 
stvom i trgovačkim brigama, siromahu je uskratio milostinju. Spo- 
znavši Božju milost, samoga je sebe prekorio zbog grubosti i rekao: 
»Kad bi onaj prosjak od tebe nešto zatražio za kakva kneza ili ba- 
runa, sigurno bi mu dao zamoljeno. Koliko si dakle više to morao 
učiniti za Feralja kraljeva i Gospodara (usp. Otk 17,14) sviju!« 

Zbog toga je tada u svom srcu odlučio da tolikom Gospodinu 
neće ubuduće nikada uskratiti zamoljeno. 

II. POGLAVLJE 
Kako je bio zarobljen u Peruđi 
i o dva viđenja što ih je imao kad je htio postati vitez 

4. Franjo je jednom zgodom, kad je vođen rat između Peruđe i 
Asiza, s mnogim svojim sugrađanima zarobljen i zatočen u Peruđi. 
Budući da je bio plemenita ponašanja, kao zarobljenik je smješten 
među zarobljene vitezove. 

Kad su jednoga dana svi njegovi suzarobljenici bili turobni, on 
se, po naravi veseo i šaljiv, nije pokazao žalosnim, nego je štoviše 
bio šaljiv. Zbog toga mu je jedan od drugova spočitnuo da nije pri 
pravoj pameti, jer je naime kao zarobljenik bio radostan. Franjo 
je na to odgovorio vedrim glasom: »Što mislite o meni? Još će mi 
se ljudi po cijelome svijetu klanjati.« A kad je jedan od vitezova 
kojima je bio dodijeljen jednome od suzarobljenika nanio neku 
nepravdu te su se ostali zbog toga htjeli od njega odvojiti, jedini 
mu Franjo nije uskratio svoje drugovanje, nego je na to poticao i 
druge. Kad je prošla godina dana i kad je među spomenutim gra- 
dovima utanačen mir, Franjo se sa svojim suzarobljenicima vratio 
u Asiz. 

5. Nakon nekoliko godina neki se velikaš iz grada Asiza spremio 
i naoružao da pođe u Apuliju ne bi li tako povećao svoje imanje 
i svoj ugled. Kad je Franjo to čuo, živo je želio poći onamo da bi 
postao vitezom nekoga kneza imenom Gentil. Prema svojim mo- 

gućnostima sebi se nabavio skupocjenu odjeću. Bogatstvom je od 
svog sugrađanina bio siromašniji, ali je darežljivošću bio rastrošniji. 

Kad se jedne noći posvema prepustio razmišljanju o tome kako 
da to ostvari, upravo je izgarao od želje da se dadne na taj put. Me- 
đutim ga je pohodio Gospodin, koji ga je, željna slave, u snoviđenju 
privlačio i uzdizao do najvišega vrhunca slave. Dok je naime one 
noći spavao, ukazao mu se netko tko ga je pozvao njegovim imenom 
(usp. Post 4,17) i odveo u neku divnu palaču jedne dražesne za- 
ručnice. Palača je bila puna vojničkog oružja, tj. svijetlih okruglih 
štitova i ostalih vojnih potrepština koje su visjele na zidu, a sve je to 
bilo za potrebe vojske. Dok se Franjo tomu silno radovao, šuteći se 
u čudu pitao što se to s njim zbiva. Zapitao je čije je to oružje koje 
blista tolikim sjajem i čija je ta tako divna palača. Odgovoreno mu je 
da sve to pripada njemu i njegovim vojnicima. 

Kad se probudio, ustao je ujutro radosna srca. Razmišljao je o 
tome na svjetovni način, jer još nije spoznao Duha Gospodnjega, 
da se u tome mora sjajno uzdići. Mislio je da je to pretkazivanje 
izvanredne sreće, pa je odlučio otputovati u Apuliju da bi postao 
vitezom spomenutoga kneza. Toliko je bio radosniji nego obično da 
je mnogima koji su mu se čudili i ispitivah ga čemu se toliko raduje 
odgovarao: »Sigurno znam da ću postati velikim knezom.« 

6. Ipak je jedan čin velike otmjenosti i plemenitosti prošloga 
dana prethodio spomenutom snoviđenju te možemo vjerovati da je 
to bila priprava za samo viđenje. 

Svu svoju novu odjeću koju je dao načiniti, a bila je osebujna i 
skupocjena, onoga je dana darovao nekom siromašnom vitezu. Kad 
je dakle krenuo na put i stigao do Spoleta s namjerom da nastavi 
put dalje prema Apuliji, počeo je nešto malo pobolijevati. Bio je za- 
brinut za svoje putovanje. Kad se prepustio snu, drijemajući je čuo 
nekoga koji ga je zapitao kamo je nakanio krenuti. A kad mu je Fra- 
njo otkrio cijeli svoj naum, onaj je dodao: »Tko ti može učiniti više, 
gospodar ih sluga?« Kad mu je Franjo odgovorio: »Gospodar«, onaj 
je ponovno zapitao: »Zašto dakle poradi sluge napuštaš gospodara, 
a poradi podložnika napuštaš kneza?« Franjo će na to: »Sto hoćeš 
da činim, Gospodine ?« (usp. Dj 1,1) - »Vrati se, reče, u svoj zavičaj 
(usp. Post 32,9) i hit će ti rečeno što ti je činiti (usp. Dj 9,7 ). Drugači- 
je naime treba da shvatiš snoviđenje koje si vidio.« 

Probudivši se, počeo je vrlo pomno razmišljati o tom viđenju. I 
kao što je prigodom prvoga viđenja bio sav kao izvan sebe zbog ve- 
lika veselja, žeho je naime steći vremenitu sreću, tako se i prigodom 
ovoga u nj posve zadubio u svojoj unutrašnjosti. Divio se njegovoj 
snazi i tako je pomnjivo o njemu razmišljao da te noći više nije mo- 
gao spavati. 


Legenda trojice drugova 

Kad se zajutrilo, brzo je krenuo prema Asizu (grad Spoleto od 
Asiza je udaljen nešto više od 40 km). Silno veseo i radostan išče- 
kivao je očitovanje volje Gospodinove koji mu je to rekao i time ga 
uputio da razmišlja o vlastitom spasenju. Sad mu se srce već izmije- 
nilo. Odbacio je odluku da pođe u Apuliju. Samo se u svemu želio 
posve uskladiti s voljom Božjom. 


III. POGLAVLJE 

Kako mu je Gospodin prvi put pohodio srce čudesnom nasladom 
i kako je pomoću nje počeo napredovati 
u preziranju samoga sebe i sviju ispraznosti, 
kao i u molitvi, milostinji i ljubavi prema siromaštvu 

7. Kad se Franjo vratio u Asiz, nakon nekoliko su ga dana jedne 
večeri njegovi drugovi izabrali svojim vođom da, kako mu se svidi, 
priređuje kućna sijela. Tako je i tom zgodom dao prirediti sjajnu 
gozbu, kao što je to mnogo puta prije učinio. 

Kad su nakon večere napustili kuću, drugovi su ispred njega išli 
zajednički i kroz grad pjevali. On je, noseći u ruci palicu koja je 
bila ukrašena, a poput kraljevskoga žezla bila simbolom tobožnje 
Franjine vlasti što ju je imao nad »klapom« jogunastih asiških mla- 
dića, poput njihova gospodara išao je malo iza njih, ah nije pjevao, 
nego je sabrano razmišljao. I gle, najednom ga je pohodio Gospo- 
din. Srce mu je bilo ispunjeno tolikom ugodnošću da nije mogao ni 
govoriti ni kretati se; i ništa drugo nije mogao osjećati ni čuti osim 
one ugodnosti koja ga je tako udaljila od tjelesnog osjećanja da se 
tada, kako je naknadno izjavio, ne bi mogao ni maknuti s mjesta pa 
makar sav bio sasječen na komadiće. 

Kad se njegovi drugovi obazreše i vidješe da je od njih toliko 
udaljen, vratiše se k njemu. Čudom su se čudili gledajući ga, kao 
da se promijenio i postao drugi čovjek (usp. 1 Sam 10,6). Zapitah 
su ga: »O Čemu si razmišljao te nisi išao za nama? Možda si na- 
umio ženiti se?« On im je živahno odgovorio: »Pravo ste kazah, 
namisho sam uzeti zaručnicu plemenitiju, bogatiju i ljepšu nego 
što ste ikada vidjeh.« A oni mu se podsmjehivahu (usp. Mt 9,24; 
Lk 16,14; 23,35). On međutim to nije rekao sam po sebi, nego 
ga je nadahnuo Bog. Ta zaručnica je naime bila pravi redovnički 
život što ga je prihvatio. Taj je život po siromaštvu bio plemenitiji, 
bogatiji i ljepši. 

8. Tako je od toga časa samoga sebe podcjenjivao i prezirao sve 
što je prije voho. Ipak to sve ne bijaše potpuno, jer tada još nije bio 
posve slobodan od svjetovne taštine. Malo se povukao od svjetovne 

vreve, nastojeći tako u svom srcu sačuvati Isusa Krista. Od pogleda 
onih koji su ga ismjehivali sakrivao je biser koji je, kad sve rasproda 
(usp. Mt 13,46), želio kupiti. Cesto je, takoreći, danomice odlazio 
da u samoći moli. Na to ga je na svoj način poticala spomenuta 
naslada koja ga je češće obuzimala; s ulice i drugih javnih mjesta 
upravo ga je tjerala na molitvu. 

Premda je već prije bio dobročinitelj siromaha, ipak je tada u 
svom srcu (usp. Ps 14,1; Dj 5,4) odlučio da ubuduće neće nijednom 
siromahu koji ga zamoli u Božje ime uskratiti milostinju; otada je 
još obilnije i darežljivije dijelio milostinju negoli obično. Uvijek bi 
dakle kad god bi koji siromah izvan kuće od njega zatražio milosti- 
nju, ako mu je bilo moguće, dao novaca. A kad ne bi imao novaca, 
dao bi mu svoju kapu ili pojas da ne bi siromaha otpustio praznih ruku 
(usp. Sir 29,12). A ako ni toga ne bi imao, povukao bi se na koje 
skrovito mjesto, svukao bi košulju i potajno bi je poslao siromahu 
da je uzme poradi Boga. Kupovao je također kućne potrepštine i 
predmete potrebne za ukras crkve te bi to krišom slao siromašnim 
svećenicima. 

9. Kad bi za očeva izbivanja ostao kod kuće, iako bi kod kuće 
sam jeo s majkom, stol bi u tolikoj mjeri opskrbio kruhom kao da 
ga prostire za cijelu obitelj. Zato kad bi ga majka pitala čemu na stol 
stavlja toliko kruha, odgovorio bi da to čini zato da bi siromasima 
dao milostinju (usp. Lk 12,33), jer je obećao da će svakom tko ga 
zamoli (usp. Lk 6,30) u ime Božje udijeliti milostinju. A majka ga, 
jer ga je većma voljela nego druge sinove, u tome nije smetala. Pro- 
matrala je što radi i zbog toga se mnogo divila u svom srcu. 

Kao što je nekoć običavao pristati da pođe s drugovima kad bi ga 
pozvali, jer ga je njihovo društvo toliko privlačilo da je mnogo puta 
ustao od stola, pa makar je tek samo nešto malo pojeo, roditelje bi 
zbog tako neuredna odlaska ostavljao ožalošćene, tako mu je sada 
cijelo srce bilo usmjereno prema siromasima; izišao bi da ih vidi ili 
da sasluša one kojima je potrebna milostinja. 

10. Milost ga je Božja tako izmijenila, iako je još nosio svjetov- 
no odijelo, da je želio boraviti u kojem gradu gdje bi kao nepoznat 
svukao svoje odijelo te bi ga zamijenio odijelom kojeg siromaha da 
pokuša za ljubav Božju prositi milostinju. Dogodilo se da je u to 
vrijeme kao hodočasnik došao u Rim. Ušavši u crkvu sv. Petra, pro- 
matrao je darove nazočnih koji bijahu vrlo maleni te je u sebi re- 
kao: »Budući da apostolskog prvaka treba velikodušno častiti, zašto 
onda ovi ljudi daju tako malene darove crkvi, gdje počiva njegovo 
tijelo?« Zato je odmah s velikim zanosom posegao za novčarkom 
punom novca. Uzeo ju je i bacio kroz oltarnu ogradu. To je pro- 

uzročilo toliku zveku da su se svi nazočni silno zadivili zbog tako 
velikog dara. 

Izišavši pred crkvena vrata, gdje je bilo mnogo siromaha da bi 
prosili milostinju, neopazice je posudio odjeću nekog siromaška; 
svoju je svukao, a njegovu obukao. Stojeći na crkvenom stubištu, s 
ostalim je siromasima prosio milostinju na francuskom jeziku, jer je 
rado govorio francuski iako njime nije umio pravilno govoriti. 

Nakon toga je svukao prosjakovu odjeću i ponovno obukao svo- 
ju. Vratio se u Asiz i počeo moliti Boga da bi upravaljao njegovim 
putom (usp. Post 24,40). Nikome tada nije otkrivao svoje tajne, niti 
se u toj stvari služio ičijim savjetom, nego samo Božjim. Bog mu je 
već počeo pokazivati put. Gdjekada bi se posavjetovao s asiškim 
biskupom, jer se u to vrijeme ni kod koga nije moglo naći pravo 
siromaštvo, za kojim je Franjo čeznuo većma nego za ičim drugim 
na ovome svijetu. Htio je u njemu živjeti i umrijeti. 


IV. POGLAVLJE 

Kako je među gubavcima počeo pobjeđivati samoga sebe i osjećati 
nasladu u onome što mu prije bijaše odvratno 

11. Kad se jednoga dana usrdno molio Gospodinu, primio je 
ovaj odgovor: »Franjo, sve što si na tjelesni način volio i želio imati 
moraš prezreti i zamrziti ako želiš spoznati moju volju. A kad tako 
počneš raditi, ono što ti je prije bilo slatko i ugodno postat će ti 
nepodnošljivo i gorko, a u onome od čega si prije zazirao nalazit ćeš 
veliku nasladu i neizrecivu ugodnost.« 

Obradovan svim ovim i ohrabren u Gospodinu, kad je jahao 
nedaleko od Asiza, sreo je jednoga gubavca. A jer je od gubavaca 
mnogo zazirao, prisilio je samoga sebe, sjahao s konja, dao mu de- 
nar i poljubio ruku. Primivši od gubavca poljubac mira, ponovno 
je uzjahao konja i nastavio put. Otada je počeo sve više prezirati 
samoga sebe, dok nije uz pomoć Božje milosti prispio do potpune 
pobjede nad samim sobom. 

Nakon nekoliko dana uzeo je mnogo novaca i otišao u sklonište 
gubavaca. Sve ih je zajedno sabrao i svakom je pojedinom udijelio 
milostinju i poljubio ruku. Odlazeći odande osjetio je kako se ono 
što mu prije bijaše odvratno, tj. vidjeti gubavce i dotaknuti ih, pre- 
obratilo u nasladu. Pogled na gubavce, kao što je rekao, toliko mu 
bijaše odvratan da nije htio ne samo vidjeti ih nego se nije htio ni 
približiti njihovim boravištima. Ako bi se kada slučajno desilo da je 
prolazio pokraj njihovih kuća ili bi ih samo vidio, svaki put bi od- 
vraćao lice i rukama bi zatiskivao nos. Potaknut milošću milostinju 
bi im davao po kojem posredniku. No snagom Božje milosti postao 

je gubavcima blizak i prijatelj te je, kao što sam svjedoči u svojoj 
oporuci, među njima boravio i ponizno ih posluživao. 

12. Budući da se nakon posjeta gubavcima izmijenio, sa so- 
bom je vodio jednoga od svojih drugova, koga je mnogo volio, 
na samotna mjesta. Rekao mu je da je pronašao neko veliko i 
dragocjeno blago. Taj se mladić vrlo obradovao i rado je polazio 
s njim kad god bi bio pozvan. Franjo ga je često vodio do neke 
spilje pokraj Asiza. U spilju je ulazio sam, a druga je, zabrinuta 
za blago kojega će se domoći, ostavljao vani pred spiljom. Ispu- 
njen novim i posebnim duhom, u skrovitosti se molio Ocu (usp. Mt 
6,6); želio je da nitko ne zna čime se unutra bavi osim jedinoga 
Boga, s kojim se neprestano savjetovao o tome kako bi se domo- 
gao nebeskoga blaga. 

Kad je to opazio neprijatelj ljudskoga roda, nastojao je odvratiti 
ga od započeta dobra, ulijevajući u nj strah i grožnju. U Asizu bi- 
jaše neka strašno grbava žena koju je đavao, ukazujući se čovjeku 
Božjem, dozivao u pamet i prijetio mu se kako će guravost te žene 
prebaciti na njega ako ne odustane od stvorene odluke. No hrabri 
je Kristov vojnik (usp. 2 Tim 2,3) odlučno prezreo đavlove prijetnje. 
U spilji je pobožno molio da bi Bog ravnao njegovim putom (usp. 
Post 24,40). 

Podnosio je vrlo velik nemir i tjeskobu duše. Nije mogao miro- 
vati dok nije proveo u djelo što je u duši zamislio. Đavao ga je sve 
okrutnije mučio različitim mislima koje su mu se jedna za drugom 
nametale. Iznutra je plamtio božanskim ognjem, a jer žar srca nije 
mogao sakriti izvana, neprestano se kajao što je tako teško sagrije- 
šio, i nisu ga više veselile ni prošle ni sadašnje grešne stvari. Tada još 
nije imao sigurnosti da će se očuvati od budućih grijeha. Zato kad bi 
izlazio iz spilje k drugu, činilo se kao da je postao drugi čovjek (usp. 
1 Sam 10,6). 


V. POGLAVLJE 

Kako mu je Raspeti prvi put progovorio 
i kako je otada u srcu nosio muku Kristovu sve do svoje smrti 

13. Kad je Franjo jednoga dana još usrdnije molio Gospodinovo 
milosrđe, Gospodin mu je pokazao kako će mu doskora biti rečeno 
što ima činiti. Otada je tolikom radošću bio ispunjen (usp. Ps 126,2) 
da od silna veselja nije shvaćao samoga sebe, a isto tako nije htio da 
nešto od svega toga dospije u ljudske uši. Govorio je oprezno i za- 
gonetno. Izjavio je da neće ići u Apuliju, nego da će u svom zavičaju 
izvesti plemenite i velike stvari. 

Kad su ga njegovi drugovi vidjeli tako izmijenjena i od njih du- 
ševno tako udaljena, iako im se gdjekada i tjelesno pridruživao, uvi- 
jek su ga iznova kao za šalu pitali: »Kaniš li se, Franjo, ženiti?« On 
im je na to pitanje odgovorao zagonetno, kao što je već prije rečeno. 

Kad je nakon nekoliko dana prolazio pokraj crkve sv. Damjana, 
u duhu je potaknut da u nju uđe i da se pomoli. Ušavši u crkvu, 
počeo je gorljivo moliti pred likom Raspetoga koji mu je ljubazno i 
dobrostivo s križa progovorio i rekao: »Ne vidiš li, Franjo, da mi se 
ruši kuća? Zato pođi i popravi je!« Franjo je dršćući zbunjeno odgo- 
vorio: »Drage volje ću to učiniti, Gospodine.« Shvatio je naime da 
mu je to rečeno o onoj crkvi koja je zbog velike starosti prijetila da 
se sruši. Spomenute su ga riječi ispunile tolikom radošću i obuzele 
svjetlom da je u svom srcu osjetio kako je ono zaista bio raspeti 
Krist koji mu je progovorio s križa. 

Izišavši iz crkve, zatekao je svećenika koji je sjedio pokraj crkve. 
Rukom je posegao za novčarkom i dao mu izvjesnu svotu novaca 
rekavši: »Molim te, gospodine, da kupiš ulja i da se pobrineš da bi 
pred onim raspelom neprestano gorjela svjetiljka. A kad ovaj novac 
bude u tu svrhu potrošen, ponovno ću ti dati koliko bude trebalo.« 

14. Od onoga je časa njegovo srce bilo tako ranjeno (usp. Pj 4,9) i 
upravo se rastapalo kad bi se sjetio Gospodinove muke, te je uvijek, 
dok je bio živ, u svom srcu nosio biljege Gospodina Isusa (usp. Gal 
6,17). To se poslije vidljivo pokazalo kad su se te rane na njegovu 
tijelu na vidljiv način obnovile. 

Otada je svoje tijelo tolikom trapnjom krotio da je, i kao zdrav i 
kao bolestan, prema svome tijelu bio odviše strog tako da bi ga jed- 
va kada ih nikada poštedio. Zato je priznao, kad mu je došao smrtni 
čas, da je mnogo zgriješio protiv brata tijela. 

Jednom je zgodom sam šetao nedaleko od crkve sv. Marije u 
Porcijunkuli, plačući i na sav glas jadikujući (usp. Ez 27,30; Mk 
5,38). Kad je to čuo neki duhovni čovjek, pomislio je da ga muči 
neka bolest ih kakva prolazna bol. Potaknut samilošću prema nje- 
mu, zapitao ga je zašto plače. Franjo mu je odgovorio: »Oplakujem 
muku svoga Gospodina. I ne bih se smio sramiti da je na sav glas 
oplakujem idući po cijelome svijetu.« I dotični je počeo zajedno s 
Franjom na sav glas plakati. 

Gesto bi se, kad se vraćao s mohtve, moglo vidjeti kako su mu 
oči bile vrlo zakrvavljene jer je gorko plakao. Samoga sebe nije samo 
trošio prohjevanjem suza nego se također suzdržavao i od hrane i 
od pića zbog uspomene na Gospodinovu muku. 

15. Zato kad bi gdjekada sjedio za stolom da jede sa svjetovnja- 
cima te bi mu bila ponuđena jela koja su prijala njegovu tijelu, od 

tih bi jela samo malo kušao te bi se zatim na zgodan način ispričao 
da ne bi izgledalo kako ih ne uzima zbog posta. Kad je blagovao s 
braćom, u hranu bi koju je jeo često primiješao pepela; da bi tako 
prikrio svoj post, braći bi rekao da je brat pepeo čist. 

Kad je jednom zgodom sjeo k stolu da blaguje, jedan mu je od 
braće spomenuo kako je blažena Djevica u vrijeme blagovanja bila 
toliko siromašna da nije imala ništa što bi pružila svom Sinu da jede. 
Kad je čovjek Božji to čuo, s velikim je bolom uzdahnuo, ustao od 
stola i jeo samo kruh na goloj zemlji. 

Mnogo se puta dogodilo, kad bi sjedio za stolom, da je malo 
nakon početka blagovanja prestao te ne bi više ni jeo ni pio; zanio bi 
se i razmatrao o nebeskim stvarima. Nije htio da tada bude smetan 
bilo kakvim razgovorom. Iz dna bi srca uzdisao, a braći je rekao da 
uvijek kad čuju da tako uzdiše hvale Boga i da za nj pobožno mole. 

Ovo smo samo natuknuli o njegovu plaču i postu da bismo poka- 
zali kako je Franjo nakon već spomenutog viđenja i riječi lika Ras- 
petoga neprestano do smrti bio suobličen s Kristovom mukom. 


VI. POGLAVLJE 
Kako je u prvi mah pobjegao 
pred očevim i rodbinskim proganjanjem, 
stanujući kod svećenika crkve sv. Damjana, 
u čiju je prozorsku udubinu bacio novac 

16. Nakon spomenutog viđenja i riječi Raspetoga radosno je 
ustao, prekrižio se, uzjahao konja, uzeo raznobojnih tkanina, odja- 
hao u grad koji se zove Foligno i ondje prodao konja i sve što je 
imao te se odmah vratio crkvi sv. Damjana. 

Našavši ondje siromašnoga svećenika, s velikom mu je vjerom 
poljubio ruku i predao novac što ga je donio; sve mu je redom 
ispripovijedao što je naumio. Svećenik se zbunio i začudio njegovu 
neočekivanu obraćenju. Oklijevao je da sve to povjeruje. Misleći 
dakle da se Franjo njime želi poigrati, nije htio kod sebe zadržati 
njegova novca. Franjo je uporno navaljivao i nastojao ga uvjeriti 
svojim riječima; usrdno je molio svećenika ne bi li mu dopustio 
boraviti s njime. 

Svećenik je napokon pristao da s njim boravi, ah iz straha pred 
njegovim roditeljima nije uzeo novac. Zato ga je istiniti preziratelj 
novca bacio u jednu prozorsku udubinu, prezrevši ga kao prašinu. 

Dok je Franjo boravio (usp. Mt 25,5) na spomenutome mjestu, 
njegov je otac kao pomnjiv tragač obilazio ispitujući (usp. 1 Pt 5,8) 
što se to dogodilo s njegovim sinom. Kad je doznao da se Franjo 
tako promijenio i da boravi u već spomenutome mjestu, obuzet 

unutrašnjim bolom srca (usp. Post 6,6) i smućen nenadanim razvo- 
jem stvari, sazvao je prijatelje i susjede (usp. Lk 15,6) te je pohitio 
k njemu. 

Franjo je međutim, jer bijaše novi vojnik Kristov (usp. 2 Tim 2,3), 
kad je saznao za prijetnje svojih progonitelja i doznao za njihov do- 
lazak, dao mjesta gnjevu (usp. Tim 12,19) očevu i sakrio se u neku 
skrovitu udubinu što ju je sam sebi načinio kad je došao onamo; tu 
je proboravio cijeli mjesec. To je sklonište bilo poznato samo jed- 
nom od očevih ukućana. Tu je kriomice jeo kruh koji mu je tu i tamo 
bio donesen. Neprestano je suznih očiju molio da bi ga Gospodin 
oslobodio od okrutna progonjenja i da bi mu dobrostivo ispunio 
pobožne želje. 

17. Dok je tako usrdno i neprestano postio i plakao (usp. JI 2, 12), 
nije se pouzdavao u svoju snagu i nastojanje. Sve je svoje pouzdanje 
posve stavio u Gospodina (usp. Ps 55,23; 37,5) koji ga je, makar je 
boravio u tmini, obasipao neizrecivom radošću i obasjavao čude- 
snom svjetlošću. 

Njome posvema raspaljen, napustio je svoje spomenuto skrovi- 
šte i krenuo put Asiza odlučno, žustro i radosno. Ohrabren pouzda- 
njem u Krista i raspaljen božanskim žarom, samoga je sebe preko- 
ravao zbog lijenosti i kukavičluka; otvoreno se prepustio rukama i 
udarcima svojih progonitelja. 

Kad ga ugledaše oni koji su ga prije poznavali, grubo su ga izru- 
givali; vikali su za njim da je poludio i krenuo pameću. Nabaciva- 
li su se na nj uličnim blatom i kamenjem (usp. Ps 18,43; Iv 8,59). 
Gledajući ga kako je promijenio prijašnje ponašanje i kako je od 
trapnje tijela iznemogao, sve su što god je radio pripisivali tjelesnoj 
iscrpljenosti i ludosti. No Kristov je vojnik (usp. 2 Tim 2,3) za sve 
to bio gluh; nije ga slomila ni promijenila nikakva nepravda, nego je 
samo zahvaljivao Bogu. 

Kad se taj glas o njemu pronio gradskim ulicama i trgovima (usp. 
Pj 3,2), napokon je dospio i do ušiju njegova oca. Čuvši otac što gra- 
đani sve čine na njegov račun, odmah je ustao i počeo ga tražiti; ali 
ne zato da ga oslobodi, nego da ga šatre. Nije se držao nikakve mje- 
re, nego je na nj jurnuo poput vuka koji nasrće na ovcu. Ugledavši 
Franju, mrkim ga je pogledom odmjerio, a lice mu se izobličilo kad 
ga je zgrabio okrutnim rukama. Odvukao ga je kući i nekoliko dana 
držao zatvorena u nekome mračnom prostoru. Pokušavao je i riječi- 
ma i batinama slomiti mu srce i vratiti ga natrag ispraznosti svijeta. 

18. Nisu ga osvojile riječi niti su ga svladah okovi i batine. Sve je 
podnosio strpljivo da bi tako postao spremniji i snažniji za ostvare- 
nje svoje svete odluke. 

Kad mu je otac zbog važna razloga otišao od kuće, njegova mu 
je majka, koja nije odobravala postupak svoga muža, upravila ne- 
koliko nježnih riječi. A kad joj nije uspjelo odvratiti ga od njegove 
svete odluke, nad njim joj se ganulo srce (usp. 1 Kr 3,26) te je slo- 
mila željezne okove i pustila ga da slobodno ode. Zahvaljujući sve- 
mogućem Bogu vratio se onamo gdje je i prije boravio. Sada je bio 
slobodniji jer je bio prokušan đavlovim napastima. Poučen isku- 
stvom što ga je stekao u borbi s napastima, u nepravdama je bio 
srčaniji te je stupao slobodnije i hrabrije. Otac se međutim vratio. 
Kad kod kuće nije našao sina, počeo je napadati ženu, gomilajući 
grijehe na grijehe. 

19 . Nakon toga je otac otišao u palaču gradske uprave te je 
pred gradskim konzulima optužio sina. Zahtijevao je da mu se 
vrati novac što ga je sin, opljačkavši kuću, odnio. Kad su konzu- 
li vidjeli toliko razjarena oca, po tekliću su pozvali Franju da se 
predstavi pred njima. Franjo je tekliću odgovorio da je po Božjoj 
milosti postao slobodan i da već više nije pod vlašću konzula zato 
što je sluga samo Svevišnjega Boga. Konzuli nisu htjeli primijeniti 
silu, nego rekoše ocu: »Otkako je stupio u službu Božju, prestao 
je biti pod našom vlašću.« Kad je dakle otac vidio da kod konzula 
ne može ništa postići, svoju je tužbu podnio gradskom biskupu. 
Biskup, čovjek razborit i mudar, na određeni je način pozvao Fra- 
nju da bi se našao pred njim i odgovorio na očevu tužbu. Franjo je 
odgovorio tekliću: »Doći ću pred gospodina biskupa jer je on otac 
i gospodar duša.« 

Tako je došao k biskupu koji ga je primio s velikom radošću. Bi- 
skup mu reče: »Tvoj je otac zbog tebe uznemiren i vrlo ozlojeđen. 
Zato ako želiš služiti Bogu, vrati mu novac što ga imaš. Možda je 
stečen nepravedno pa Bog neće da ga upotrijebiš u korist Crkve 
poradi grijeha tvog oca. Njegov će se bijes utažiti kad dobije svoj 
novac. Pouzdaj se dakle, sinko, u Gospodina i budi odlučan; nemoj 
se bojati jer će Bog biti tvoj pomoćnik (usp. Pnz 31,6) i za potrebe 
svoje Crkve obilno će ti namaknuti što bude potrebno.« 

20. Čovjek je Božji, obradovan i ohrabren biskupovim riječima, 
ustao, otišao i donio novac rekavši: »Gospodine, neću mu rado- 
sna srca vratiti samo novac koji mu pripada nego ću mu vratiti čak 
i odijelo.« Ušavši u biskupovu sobu, svukao je svoju odjeću i na 
nju stavio novac pred biskupom, pred svojim ocem i pred ostalim 
nazočnima. Iz biskupove je sobe izišao gol i rekao: »Čujte svi i razu- 
mijte (usp. Iz 6,9). Do sada sam Petra Bernardonea zvao svojim 
ocem, ali, jer sam odlučio služiti Bogu, vraćam mu novac zbog kojeg 
se uznemirio i svu odjeću što sam je imao od njegovih stvari, jer od 

sada želim kazati: Oče naš, koji jesi na nebesima (usp. Mt 6,9), a ne, 
oče Petre Bernardone.« Tada je ustanovljeno da čovjek Božji ispod 
kićena odijela na tijelu ima pokornički pojas. 

Njegov je otac, obuzet silnim bolom i raspaljen bijesom, ustao 
te uzeo novac i svu odjeću. Dok je to nosio kući, nazočni svjedoci 
ovoga prizora bijahu ogorčeni jer ništa od odjeće nije ostavio sinu. 
Ganuti suosjećanjem, počeli su nad Franjom silno plakati. 

Biskup je oštroumno uočio nakanu čovjeka Božjega. Mnogo se 
divio njegovoj gorljivosti i odlučnosti. Zagrlio ga je i prekrio svojim 
ogrtačem. Shvatio je da su Franjina djela učinjena po Božjoj volji i 
priznao da ono što je vidio sadrži u sebi velik misterij. Tako mu je 
otada bio na pomoć (usp. Ps 30,11). Bodrio ga je, podupirao, upući- 
vao i grlio ga srcem punim ljubavi. 


VII. POGLAVLJE 
O njegovu velikom naporu i žrtvama 
za popravak crkve sv. Damjana; 

kako je počeo pobjeđivati samoga sebe idući prositi milostinju 

21. Sluga je Božji Franjo, lišen svega što pripada svijetu (usp. 1 
Kor 7,33), nastojao promicati Božju pravednost i prezirati vlastiti ži- 
vot. Na sve se moguće načine, koliko je samo mogao, predao službi 
Božjoj. Vrativši se radostan i gorljiv k crkvi sv. Damjana, načinio je 
sebi neke vrsti pustinjački habit i hrabrio svećenika one crkve istim 
onim riječima kojima je biskup hrabrio njega. 

Malo iza toga je ustao, ušao u grad te je po ulicama i trgovima (usp. 
Pj 3,2), kao da je pijan duhom, počeo veličati Gospodina. A kad je 
dovršio to svoje veličanje Gospodina, da bi dobio kamenja za po- 
pravak spomenute crkve, okrenuo se i povikao: »Tko mi dade jedan 
kamen, primit će jednu nagradu! A tko mi dade dva, primit će dvije 
nagrade. A tko mi dade tri, primit će isto toliko nagrada!« 

Tako je gorljivim srcem govorio i mnoge druge slične riječi, jer 
bijaše neuk i priprost, od Boga izabran ne po naučenim riječima čo- 
vječje mudrosti (usp. 1 Kor 2,13), nego se u svemu ponašao jedno- 
stavno. Mnogi su ga ismjehivali, misleći da je poludio, a drugi su, 
potaknuti ljubavlju, bili ganuti do suza, promatrajući ga kako je od 
tolike raskalašeno sti i svjetovne taštine tako brzo prispio do tolike 
opojenosti božanskom ljubavlju. On je međutim prezreo ismjehiva- 
nje i gorljivim srcem zahvaljivao Gospodinu. 

Bilo bi odviše dugo i teško ispripovijedati koliko se mučio u spo- 
menutom poslu. On koji je u očinskom domu bio toliko razmažen 
na vlastitim je ramenima nosio kamenje i na različite se načine tro- 
šio u službi Božjoj. 

22. Spomenuti svećenik, promatrajući njegove napore, što se na- 
ime tako gorljivo preko svojih sila predavao božanskoj službi, iako 
je i sam bio siromašan, gledao je da se za nj nađe nešto posebno 
za hranu. Znao je da je Franjo u svijetu živio raskošno. Kao što je 
čovjek Božji kasnije priznao, često je jeo birana jela i poslastice, a od 
nepoćudnih se jela suzdržavao. 

Kad je jednoga dana opazio što je svećenik za njega učinio, sa- 
mom je sebi rekao: »Hoćeš li, kamo god pođeš, naći ovoga sveće- 
nika koji će ti iskazivati toliku pažnju? Ovo nije život siromašna 
čovjeka kakav si želio odabrati. Kao što siromah, idući od vrata do 
vrata, nosi u ruci zdjelu i, prisiljen prijekom potrebom, u nju stavlja 
različita jela, tako treba da i ti dragovoljno živiš iz ljubavi prema 
onome koji je rođen siromašan, na svijetu vrlo siromašno živio i na- 
pokon ostao gol i siromašan na mučilu križa te je konačno sahranjen 
u tuđem grobu.« 

Tako je jednoga dana ustao, uzeo zdjelu, ušao u grad i počeo 
prositi milostinju idući od vrata do vrata. Kad su mu različita jela 
stavljana u istu zdjelu, mnogi su se koji su znah kako je nekoć živio 
raskošno čudili, gledajući ga kako se na čudesan način promijenio 
do tolikoga poniženja. Kad bi htio jesti ona različita, zajedno pomi- 
ješana jela, najprije bi se namrštio, jer nešto takvo nije običavao ne 
samo jesti nego ni pogledati. Napokon je, nadvladavši samoga sebe, 
počeo jesti i činilo mu se da nikada nije tako uživao kad je jeo kakvo 
birano jelo. 

Zato je njegovo srce toliko klicalo Gospodinu što mu je tijelo, 
iako slabašno i iscrpljeno, toliko ojačalo da je mogao štošta, po sebi 
teško i gorko, radosno podnijeti za Gospodina. Osim toga je Bogu 
zahvaljivao što mu je gorčinu promijenio u nasladu i višestruko ga 
ohrabrio. Zato je onom svećeniku rekao da ubuduće za nj ne prire- 
đuje posebna jela i neka ne nastoji oko toga da se pribave. 

23. Kad je njegov otac vidio u kolikoj se nalazi bijedi, srce mu 
se napunilo velikom boli jer ga je mnogo volio. Zastidio se i mnogo 
je za njim žalio; gledajući ga kako mu je tijelo izgledalo kao mrtvo 
zbog prevelike trapnje i studeni, zato bi ga proklinjao gdje god bi 
ga susreo. 

Kad je čovjek Božji dočuo za očeva proklinjanja, pozvao je ne- 
kog siromaška da mu bude ocem te mu je rekao: »Pođi sa mnom. 
Dat ću ti dio milostinje što je dobijem, a kad čujem kako me moj 
otac proklinje, kazat ću ti: blagoslovi me, oče (usp. Post 27,34)! A ti 
ćeš me obilježiti znakom križa i umjesto njega ćeš me blagosloviti.« 
- Kad ga je onaj siromašan blagoslivljao, čovjek bi Božji rekao ocu: 
»Ne vjeruješ li da mi Bog može dati oca koji će me blagoslivljati 
usprkos tvom proklinjanju?« 

Osim toga su ga mnogi ismjehivali i, gledajući ga tako ismijana 
kako sve to strpljivo snosi, silno su mu se divili. Kad se tako jednoga 
zimskog jutra dao na molitvu, a bijaše zaogrnut bijednim ogrtačem, 
onuda je prolazio njegov tjelesni brat; taj je nekom sugrađaninu po- 
drugljivo rekao: »Kaži Franji da ti bar za novčić proda svoga znoja.« 
Kad je to čuo čovjek Božji, obuzela ga je spasonosna radost te je 
gorljivim srcem odgovorio francuskim jezikom: »Radije ću taj znoj 
skupo prodati svom Gospodinu.« 

24. Dok je neprekidno radio na popravku spomenute crkve, že- 
lio je da u njoj neprestano budu zapaljene svjetiljke. Zato je otišao u 
grad da isprosi ulja. No kad je stigao do neke kuće i vidio ljude koji 
su se ondje sakupili da igraju, sramio se pred njima prositi milosti- 
nju pa je zastao. Kad se pribrao, optužio se da je sagriješio. Požurio 
je do mjesta gdje se igralo, pred svima nazočnima priznao je svoj 
grijeh što se pred njima sramio zaprositi milostinju. Odvažna je srca 
ušao u tu kuću te je iz ljubavi prema Bogu francuskim jezikom za- 
molio ulja za svjetiljke spomenute crkve. 

Dok su drugi radili, i sam je ustrajno radio. Stanovnicima je ne- 
daleko od crkve i slučajnim prolaznicima govorio francuskim jezi- 
kom: »Dođite i pomozite mi popraviti crkvu sv. Damjana jer će to 
biti samostan žena, čijim će se dobrim glasom i životom u cijeloj 
Crkvi proslaviti naš nebeski Otac« (usp. Mt 5,16). Evo kako je srce 
ispunjeno duhom proročkim (usp. Otk 19,10) doista pro reklo budu- 
će događaje. To je naime ono sveto mjesto u kojem je slavna redov- 
nička zajednica, odlični Red siromašnih gospođa, Bogu posvećenih 
djevica, pošto je prošlo razdoblje od skoro šest godina od obraćenja 
blaženoga Franje, sretno započeo po istom blaženom Franji. Njihov 
su divni život i slavni osnutak po gospodinu papi Grguru IX., koji 
tada bijaše biskupom Ostije, potvrđeni potpunijom potvrdom Apo- 
stolske stolice. 


VIII. POGLAVLJE 

Kako je, čuvši i shvativši Kristove savjete u evanđelju, 
odmah promijenio vanjsku odjeću te je i iznutra i izvana 
obukao novu haljinu evanđeoskog savršenstva 

25. Tako je blaženi Franjo, nakon što je dovršio popravljanje cr- 
kve sv. Damjana, nosio pustinjački habit, u ruci je imao štap, noge 
mu bijahu obuvene, a opasan bijaše remenom. Jednoga je dana za 
vrijeme mise čuo što je Krist rekao učenicima kad ih je poslao pro- 
povijedati, naime da sa sobom kad putuju ne nose ni zlata, ni srebra, 
ni kese, ni novčarke, ni kruha, ni štapa, ni obuče i neka ne imaju dviju 

haljina (usp. Mt 10,9-10; Lk 9,3; 10,4). Kad mu je svećenik to bolje 
objasnio, ispunjen neizrecivom radošću, rekao je: »Ovo je ono što 
želim, ovo je ono što hoću izvršavati svim svojim snagama.« 

Kad je sve što je čuo radosno upamtio, trsio se da to i izvrši. Bez 
oklijevanja je napustio dvostruku odjeću i već se tada nije više služio 
ništapom, ni obućom, ni kesom ili novčarkom (usp. Mt 10,9-10). Sebi 
je načinio vrlo neuglednu haljinu, odbacio kožnati pojas, a umjesto 
njega uzeo prteni konopac. Svu je brigu svoga srca spojio s riječima 
nove milosti i smišljao kako da ih provede u djelo. Po Božjem je 
nadahnuću počeo propovijedati o evanđeoskom savršenstvu i jedno- 
stavno je javno propovijedao pokoru (usp. Mk 6,12; Lk 24,47). Ri- 
ječi mu nisu bile neplodne niti ih se moglo ismjehivati; bijahu one, 
naprotiv, pune snage Duha Svetoga (usp. Lk 4,1; Dj 6,5); prožimale 
su unutrašnjost srdaca tako da su slušatelji bili silno zadivljeni. 

26. Kao što je kasnije i sam posvjedočio, po Božjoj je objavi od 
Gospodina naučio ovaj pozdrav: »Gospodin ti dao mir!« (usp. Br 
6,26, 2 Sol 3,16). U svakoj svojoj propovijedi naviještao je mir, a 
na početku svake tako je pozdravljao svoje slušatelje. S obzirom 
na upotrebljavanje ovoga pozdrava neobično je to što se ne može 
zamisliti bez čuda: prije svog obraćenja Franjo je imao kao ne- 
koga svog »preteču« koji je češće prolazio Asizom i ljude ovako 
pozdravljao: »Mir i dobro, mir i dobro!« (usp. Iz 52,7). Čvrsto se 
vjerovalo: kao što je Ivan Krstitelj najavljivao Krista, dok Krist 
nije počeo propovijedati, a onda je prestao naviještati ga, tako je 
i ovaj poput drugoga Ivana prethodio blaženome Franji u propo- 
vijedanju mira, a kad se pojavio Franjo, taj više nije nastupao kao 
prije toga. 

Ubrzo je dakle čovjek Božji Franjo, ispunjen proročkim duhom, 
prema proročanstvu, odmah nakon svoga spomenutog preteče, na- 
viještao mir i propovijedao spasenje (usp. Iz 52,7). Snagom njegovih 
spasonosnih opomena izmirili mnogi su se mnogi koji su živjeli u 
zavadi i daleko od Krista i spasenja. 

27. A kad su mnogi upoznali kako istinu jednostavna naučavanja 
tako i Franjin život, nakon dvije godine od njegova obraćenja neke 
je ljude oduševio njegov primjer pokorničkoga života te su se, od- 
bacivši sve, međusobno povezivali haljinom i životom. Prvi je među 
njima bio svete uspomene brat Bernard. 

Dok je promatrao ustrajnost i gorljivost blaženoga Franje u služ- 
bi Božjoj, kako je naime s velikim naporom popravljao ruševne cr- 
kve i provodio strog život, a znao je da je u svijetu živio raskošnim 
životom, u svom je srcu odlučio da će sve što je imao razdijeliti siro- 
masima i uza nj čvrsto prionuti. 

Jednoga je dana potajno došao čovjeku Božjem, povjerio mu 
svoju odluku i s njim se dogovorio da će te večeri doći k njemu. 
Blaženi se Franjo, zahvaljujući Bogu kao onaj koji do tada nije imao 
druga, veoma obradovao, napose zato što je gospodin Bernard bio 
vrlo izgrađen čovjek. 

28. Tako je blaženi Franjo ugovorene večeri došao u njegovu 
kuću s velikim zanosom srca i cijelu je noć proveo zajedno s njim. 
Gospodin Bernard je između ostaloga rekao: »Ako bi netko od svo- 
ga gospodara imao mnogo toga ili malo što je mnogo godina uživao 
i to više ne bi htio zadržati, što bi taj mogao s tim učiniti, što bi bilo 
najbolje?« Blaženi je Franjo odgovorio da bi to morao vratiti svom 
gospodaru (usp. Ps 116,18) od kojega je to primio. Na to će gospo- 
din Bernard: »Ja dakle, brate, želim sva svoja dobra razdijeliti iz 
ljubavi prema svom Gospodinu koji mi ih je dao, kako se tebi bude 
činilo boljim.« 

A njemu će na to svetac: »Sutra ujutro poći ćemo u crkvu te 
ćemo prema evanđelistaru saznati kako je Gospodin učio svoje uče- 
nike.« Kad su ujutro ustali i došli do crkve sv. Nikole na trgu grada 
Asiza s još nekim drugim čovjekom imenom Petar, koji je također 
želio postati bratom, uđoše u crkvu da se pomole, a jer bijahu pri- 
prosti i nisu znah pronaći evanđeosku riječ o odricanju svijeta, po- 
božno su zamolili Gospodina da im se pri prvom otvaranju knjige 
udostoji očitovati svoju volju. 

29. Kad su se pomolili, blaženi je Franjo uzeo zatvorenu knjigu 
i klečeći pred oltarom otvorio ju je. Kad su je prvi put otvorili, na- 
mjeriše se na Gospodinov savjet: Ako želiš biti savršen, idi i prodaj sve 
što imaš i podaj siromasima pa ćeš imati blago na nebu (usp. Mt 19,21; 
Lk 18,22). 

Kad su to otkrili, blaženi je Franjo bio vrlo radostan i zahvalio je 
Bogu. No jer bijaše pravi poklonik Trojstva, htio je da se to potvrdi 
trostrukim svjedočanstvom. Otvorio je knjigu drugi i treći put. Kod 
drugog otvaranja namjeriše se na riječi: »Ništa ne nosite na put (usp. 
Lk 9,3) itd.«. U trećem otvaranju naiđoše na riječi: » Tko hoće ići za 
mnom, neka se odrekne samoga sebe itd.« (Mt 18, 24; Lk 9, 23). 

Blaženi je Franjo prilikom svakog otvaranja knjige zahvalio Bogu 
za potvrdu svoje odluke i želje koja mu se davno rodila u srcu te mu 
je i treći put očitovana i pokazana. Spomenutim je ljudima, naime 
Bernardu i Petru rekao: »Braćo, ovo je naš život i pravilo sviju onih 
koji se htjednu pridružiti našoj družbi. Pođite dakle i izvršujte što 
ste čuli.« 

Tako je dakle gospodin Bernard, koji bijaše vrlo bogat, otišao 
i rasprodao sve što je imao te tako prikupio mnogo novaca pa sve 

to razdijelio gradskim siromasima (usp. Lk 18,22). Petar je također 
prema svojim mogućnostima ispunio evanđeoski savjet. Kad sve 
razdijeliše, obojica zajedno obukoše haljinu kakvu je nedavno obu- 
kao svetac pošto je svukao onu pustinjačku. I od toga su časa živjeli 
zajedno s njim prema sv. evanđelju, kako im je pokazao Gospodin. 
Zato je blaženi Franjo u svojoj oporuci rekao: »Sam Gospodin mi je 
objavio da moram živjeti prema sv. evanđelju.« 


IX. POGLAVLJE 

0 pozivu brata Silvestra 

1 o viđenju što ga je imao 

prije ulaska u Red 

30. Dok je gospodin Bernard, kao što je rečeno, svoja dobra 
dijelio siromasima, bijaše nazočan i blaženi Franjo koji je proma- 
trao snažno djelovanje Gospodinovo i u svom je srcu slavio i hvalio 
Gospodina, kadli dođe neki svećenik imenom Silvestar od kojega je 
blaženi Franjo kupio kamenja za popravak crkve sv. Damjana. Gle- 
dajući kako se sav novac troši po nakani čovjeka Božjega, raspaljen 
pohlepom rekao mu je: »Franjo, nisi mi dovoljno platio kamenje 
što si ga od mene kupio.« Kad je preziratelj lakomosti čuo kako taj 
mrmlja i prigovara, pristupio je gospodinu Bernardu i gurnuo svoju 
ruku u njegov ogrtač, gdje se nalazio novac, s velikom ogorčenošću 
srca izvukao je ruku punu novaca i dao ga svećeniku koji je čas prije 
mrmljao rekavši mu: »Jesi li, gospodine svećeniče, potpuno podmi- 
ren?« Silvestar je odgovorio: »Potpuno, brate.« Radostan se s tako 
dobivenim novcem vratio svojoj kući. 

31. Nakon nekoliko dana isti je svećenik po Božjem nadahnuću 
počeo razmišljati o onome što je učinio blaženi Franjo te je sam sebi 
rekao: »Nisam li ja bijedan čovjek? Iako sam već star, pohlepno 
žudim za vremenitim dobrima i tražim ih. A ovaj mladić, naprotiv, iz 
ljubavi prema Bogu sve to prezire i odbacuje.« 

Sljedeće je noći u snu vidio neizmjeran križ čiji je vrh do neba 
dopirao, a podnožje mu je učvršćeno stajalo (usp. Post 28,12) u 
Franjinim ustima. Prečnice su toga križa sezale od jednoga kraja 
svijeta do drugoga. Kad se svećenik probudio, spoznao je i čvrsto 
vjerovao da je Franjo pravi prijatelj i sluga Kristov i da se redovnič- 
ka zajednica, koja se istom pojavila, ima proširiti po cijelome svije- 
tu. Tako se počeo bojati Boga i u svojoj je kući počeo činiti pokoru. 
Napokon je, nakon malo vremena, stupio u Red koji je tada već bio 
pravno osnovan. U njemu je vrlo uzorno živio i slavno završio svoj 
zemaljski život. 

32. Čovjek Božji kojemu se, kako je rečeno, pridružiše dva bra- 
ta, nije imao nikakva skloništa gdje bi s braćom boravio. S njima se 
preselio k nekoj siromašnoj i zapuštenoj crkvici koja se zvala Sveta 
Marija Porcijunkulska. Ondje načiniše kućicu u kojoj su katkada 
boravili zajedno. 

Nakon nekoliko dana neki je čovjek imenom Egidije došao k 
njima te je s velikim poštovanjem i pobožnošću, klečeći na koljeni- 
ma, molio (usp. Mk 10,17) čovjeka Božjega da bi ga primio u svoju 
družbu. Kad ga je čovjek Božji vidio kako je dobar vjernik i pobo- 
žan i kad se uvjerio da bi od Boga mogao primiti mnogo milosti, kao 
što se to poslije pokazalo djelom, rado ga je primio. Ova su četvori- 
ca bila tako sjedinjena u neopisivu veselju i radosti Duha Svetoga. 
Poradi većega napretka razdijeliše se ovako: 

33. Blaženi je Franjo, uzevši brata Egidija, s njim otišao u Ankon- 
sku marku, a ostala dvojica otiđoše na drugi kraj. Putujući uvelike 
su se radovali u Gospodinu (usp. Fil 4,10), a sveti je čovjek visokim 
i zvonkim glasom francuskim jezikom pjevao pohvale Gospodinu i 
slavio dobrotu Svevišnjega. Toliko bijahu radosni kao da su pronašli 
veliko blago na evanđeoskom polju gospođe Siromaštine. Iz ljubavi 
prema njoj prezirali su sve zemaljsko i velikodušnom radošću odba- 
civali kao smeće. 

Svetac je rekao bratu Egidiju: »Naš će Red biti sličan ribaru koji 
baca svoje mreže u vodu i ulovi veliko mnoštvo riba. Malene ostavlja 
u vodi, a velike izabire i stavlja u posude« (Mt 13, 48). Tako je pro- 
rekao širenje Reda. 

Premda čovjek Božji još nije zapravo propovijedao narodu, ipak 
je, prolazeći kroz gradove i sela (usp. Lk 8,1), sve poticao da bi Boga 
ljubili i bojali ga se i da bi za svoje grijehe činili pokoru. Brat je Egi- 
dije opominjao slušatelje da Franji vjeruju, jer im je savjetovao ono 
najbolje. 

34. Svi koji su ih slušali govorili su: »Tko su ovi? Kakve su to 
riječi što ih govore?« Tada je naime ljubav prema Bogu i strah Božji 
bio na neki način gotovo posve ugašen, a put pokore bijaše sasvim 
nepoznat, štoviše smatran je ludošću. U tolikoj je naime mjeri pre- 
vladala privlačnost tijela, požuda svijeta i oholost života (usp. 1 Iv 
2,16) te se činilo da je cijeli svijet ogrezao u tim trima zlima (usp. 1 
Iv2, 16). 

O tim je evanđeoskim ljudima vladalo raznoliko mišljenje. Jedni 
su naime govorili da su ludi ili pijani, a drugi su opet tvrdili da takve 
riječi ne proizlaze iz ludosti. Jedan je između slušatelja rekao: »Ih 
su uz Gospodina prionuli poradi najvećega savršenstva ih su doista 


560 


II. ŽIVOTOPISI SV. FRANJE 


ludi; njihov se život čini beznadnim, kad se hrane siromašno, hode 
bosonogi, a obučeni su u vrlo bijednu odjeću.« 

Ipak među njima, iako je neke obuzeo strah kad su promatrah 
način njihova života, bijaše i takvih koji ih još nisu slijedili. A kad bi 
ih djevojke i mlade žene vidjele samo izdaleka, bježale bi bojeći se 
da ih ne bi možda zavela njihova ludost i bezumnost. Kad obiđoše 
tu pokrajinu, vratiše se na spomenuto mjesto kod Svete Marije. 

35. Kad je prošlo nekoliko dana, dođoše k njima još tri čovjeka 
iz Asiza, naime: Sabatin, Morik i Ivan iz Capelle. Ponizno zamoliše 
blaženoga Franju da ih primi kao braću. I on ih je ponizno i dobro- 
stivo primio. Kad su po gradu prosili milostinju, jedva bi im je tko 
dao. Spočitavah su im što su svoje imanje ostavih da bi jeh tuđe pa 
su zbog toga trpjeh veliku neimaštinu. Njihovi su ih rođaci i roditelji 
progonili, a drugi su ih građani ismjehivah kao bezumnike i luđake 
jer u ono vrijeme nitko nije ostavljao svoju imovinu da bi od vrata 
do vrata prosio milostinju. 

Biskup grada Asiza, kojem je čovjek Božji često odlazio da se s 
njim posavjetuje, ljubazno ga je primio i rekao mu: »Vaš mi se život 
čini tvrdim i oporim jer na svijetu ništa ne posjedujete.« Na to će 
njemu svetac: »Gospodine, kad bismo imah neke posjede, bilo bi 
nam potrebno oružje da se zaštitimo. Odatle se naime rađaju ras- 
prave i parbe, a zbog toga se na mnogo načina sprečava ljubav pre- 
ma Bogu i bhžnjemu. I zato ne želimo na ovome svijetu posjedovati 
ništa vremenito.« Biskupu se vrlo svidio odgovor čovjeka Božjeg 
koji je prezreo sve vremenito, a napose novac. To je bilo u tolikoj 
mjeri da je u svim pravilima osobito preporučivao siromaštvo i svu 
je braću poticao da se brižljivo čuvaju novca. Izradio je naime više 
pravila i najprije ih je iskušao, a istom onda napisao ono što ga je ko- 
načno ostavio braći. Zato je u jednom od njih, odvraćajući braću od 
novca, rekao: »Čuvajmo se mi koji ostavismo sve da ne bismo pora- 
di tako neznatnoga izgubih kraljevstvo nebesko. Nađemo h negdje 
novaca, ne brinimo se za njih više negoh za prah koji gazimo.« 


X. POGLAVLJE 

Kako je šestorici svojih drugova pretkazao 
sve što ih je imalo snaći kad budu išli po svijetu, 
potičući ih na strpljivost 

36. Sveti je Franjo, kad je već bio pun milosti Duha Svetoga (usp. 
Dj 6,5.8), pozvao k sebi šestoricu spomenute braće te im je unapri- 
jed pretkazao što će im se dogoditi. Rekao im je: »Razmotrimo, pre- 
draga braćo, svoje zvanje kojim nas je Bog milosrdno pozvao (usp. 

1 Kor 1,26). Nije nas pozvao samo poradi našega spasenja nego i 
poradi spasenja mnogih da pođemo po svijetu opominjući sve, već- 
ma primjerom negoli riječju, da za svoje grijehe čine pokoru i da na 
pameti imaju Božje zapovijedi. Ne bojte se što izgledate maleni (usp. 
Lk 12,32) i neuki, nego bez straha, jednostavno naviještajte pokoru. 
Pouzdajte se u Gospodina koji je pobijedio svijet. On po vama i u 
vama govori svojim Duhom (usp. Mt 10,20) da bi sve potaknuo neka 
bi se obratili k njemu i opsluživah njegove zapovijedi.« 

»Naći ćete poneke ljude koji su vjerni, blagi i dobrostivi. Oni 
će vas i vaše riječi radosno primati, a namjerit ćete se i na mnoge 
druge koji nisu vjernici, nego su oholice i psovači (usp. 2 Tim 3,2). 
Oni će vam se suprotstavljati i opirati kao i onome o čemu ćete im 
govoriti. Odlučite dakle u svom srcu da ćete sve podnositi strpljivo 
i ponizno.« 

Kad su braća to čula, počeše se plašiti. Svetac im je na to rekao: 
»Nemojte se bojati jer će nakon malo vremena doći k nama mnogo 
mudrih i plemenitih (usp. 1 Kor 1,26). Bit će s nama i propovijedat 
će kraljevima, knezovima i mnogim narodima. Mnogi će se obratiti 
Gospodinu, koji će po cijelome svijetu umnožiti i povećati svoju 
obitelj.« 

37. Kad im je to rekao i blagoslovio ih, ljudi su se Božji razišli 
i vjerno obdržavali njegove opomene. Kad bi se namjerili na koju 
crkvu ih na raspelo, pokleknuli bi da se pomole. Tada su pobožno 
molili: »Klanjamo ti se, Kriste, i blagoslivljamo te poradi sviju tvojih 
crkava koje su po cijelome svijetu, jer si po svome svetom križu ot- 
kupio svijet.« Vjerovah su naime da uvijek nalaze Božje prebivalište 
gdje god se namjere na raspelo ih na crkvu. 

Koji god bi ih vidjeh, mnogo su se čudili što su se svojom halji- 
nom razhkovah od sviju ostalih ljudi i što su izgledah poput šumskih 
ljudi. Kamo god bi došli - u grad, selo, zaselak ih kuću - naviještah 
bi mir (usp. Lk 8,1; 10,5). Sve su ljude poticah da se boje Boga i da 
ljube Stvoritelja neba i zemlje te da izvršuju njegove zapovijedi. 

Neki su ih rado slušah, a drugi su ih ismjehivali. Mnogi su ih 
zamarah pitanjima. Neki su ih pitah: »Odakle ste?« Drugi su se 
zanimah kojem redu pripadaju. Budući da im je bilo naporno od- 
govarati na tolika pitanja, jednostavno su izjavljivah da su pokornici 
iz grada Asiza. Njihova zajednica još tada nije bila nazvana redom. 

38. Mnogi su ih smatrah varahcama i slaboumnicima pa ih nisu 
htjeh primati u svoje kuće, da ih možda ne bi kao lopovi okrali. Zato 
su u mnogim mjestima, kad su im nanesene nepravde, noćivah u 
trijemovima crkava i kuća. U isto su vrijeme dvojica od njih bila u 
Firenzi. Po gradu su prosili i tražili prenoćište, ah ga nisu mogh naći. 

Tako dođoše u jednu kuću koja je imala trijem i u njemu peć. Jedan 
drugome rekoše: »Ovdje ćemo moći prenoćiti.« Kad su zamolili 
gazdaricu kuće da ih primi u kuću, a ona odbila to učiniti, ponizno 
je zamoliše neka im dopusti da barem te noći prenoće pokraj peći. 

Kad im je to dopustila, stigao je njezin muž i našao ih u trijemu. 
Pozvao je ženu i upitao je: »Zašto si tim nitkovima dala konak u 
našem trijemu?« Odgovorila je da ih nije htjela primiti u kuću, nego 
im je dopustila da spavaju u trijemu, gdje ništa drugo nisu mogli 
ukrasti osim drva. Muž nije pristao da bi im se dao kakav pokrivač 
jer ih je smatrao skitnicama i lopovima. 

Kad su te noći do matutina pokraj peći otpočinuli, a grijala ih je 
samo božanska toplina i bijahu pokriveni pokrivačem gospođe Si- 
romaštine, otiđoše u obližnju crkvu da prisustvuju jutarnjoj molitvi 
časoslova. 

39. Kad je svanulo, i ona je žena otišla u crkvu. Vidjevši ondje 
braću kako pobožno mole, rekla je u sebi: »Kad bi ti ljudi bih skit- 
nice i lopovi, kao što je rekao moj muž, ne bi tako pobožno ustrajali 
u molitvi.« Dok je ona tako razmišljala, gle, neki je čovjek imenom 
Gvido dijelio milostinju siromasima koji su se nalazili u samoj crkvi. 

Kad je došao do braće, htio je svakom pojedinom dati novac kao 
što je dao i drugima. Oni su novac odbili i ne htjedoše ga primiti. 
Gvido ih je zapitao: »Zašto vi, iako ste siromašni, ne primate nov- 
ca poput ostalih?« Brat Bernard mu je odgovorio: »Istina je da smo 
siromasi, ah naše siromaštvo nije tako teško kao što je teško drugim 
siromasima. Mi smo naime po Božjoj milosti, čiji savjet prihvatismo, 
dragovoljno postah siromasima.« Taj se čovjek tome divio i zapitao 
ih jesu h ikada što posjedovah. Od njih je doznao da su mnogo toga 
posjedovah, ah su iz ljubavi prema Bogu sve porazdijelih siromasima. 
Onaj koji je tako odgovorio bio je brat Bernard, drugi nakon blaže- 
noga Franje. Njega smatramo zaista svetim ocem. Kao prvi je prigrho 
poslanstvo mira i pokore i pošao za svecem Božjim. Pošto je sve što je 
imao rasprodao i razdijelio siromasima (usp. Lk 18,22) po savjetu evan- 
đeoskog savršenstva, do smrti je ustrajao u najsvetijem siromaštvu. 

Spomenuta je žena promatrala kako braća nisu htjela primiti po- 
nuđeni im novac. Pristupila im je i rekla da će ih drage volje pri- 
miti u svoju kuću, ako žele ondje prenoćiti. Braća su joj ponizno 
odgovorila: »Neka Gospodin nagradi (usp. 2 Sam 2,6) tvoju dobru 
volju.« Spomenuti ih je čovjek, kad je čuo da braća nisu mogla naći 
prenoćište, odveo svojoj kući i rekao: »Evo prenoćište što vam ga je 
pripravio Gospodin. Ostanite tu do mile volje.« Oni su, zahvaljuju- 
ći Bogu, kod njega ostah nekoliko dana. Saziđivah su ga kako svo- 
jim primjerom tako i riječima u strahu Božjem te je poshje mnogo 
toga razdijelio siromasima. 

40. Premda se ovaj prema braći tako dobrostivo ponio, usprkos 
tome su ih neki ipak smatrali nevrijednima te su ih mnogi, mali i 
veliki, pogrđivali i nanosili im nepravde. Gdjekada su im oteli i vrlo 
siromašnu odjeću što su je imali. Kad bi sluge Božje ostali goli, jer 
su prema evanđelju nosili samo jednu haljinu (usp. Mt 10,10), nisu 
zahtijevali da im se oteto nadoknadi. A ako su im neki, ganuti sami- 
lošću, htjeli oduzeto vratiti, rado su primali natrag. 

Neki su se na njih nabacivali blatom, a neki su im opet u ruke 
davali kocke i pozivali ih ne bi li se htjeli s njima igrati. Drugi su 
im opet odostraga skidali kapuce, vješali ih sebi na leđa i tako 
nosili. 

Pravili su im ovakve i slične nepodopštine i smatrali ih tako bes- 
pomoćnima te su ih drsko napadali, kako im se prohtjelo. Osim 
toga su podnosili glad i žeđ, studen i golotinju (usp. 1 Kor 11,27), 
neiskazane nevolje i tjeskobe. Sve su to podnosili postojano i str- 
pljivo kao što ih je poticao Franjo. Podnoseći mnogo toga nisu se 
žalostili niti su proklinjali one koji su ih zlostavljali. Naprotiv, kao 
posve evanđeoski ljudi i kao pozvani da se domognu velika dobit- 
ka mnogo su se radovali u Gospodinu. Kad su upadali u kušnje i 
svakakve nevolje, sve su to smatrali radošću (usp. Jak 1,2), a prema 
riječima evanđelja za svoje progonitelje brižno su se i usrdno molili 
(usp. Mt 5,44). 


XI. POGLAVLJE 

Kako su primljena četvorica braće i o žarkoj ljubavi 
kojom su se braća međusobno ljubila te o njihovoj revnosti u radu 
i molitvi i o njihovoj savršenoj poslušnosti 

41. Kad su ljudi vidjeli kako su braća radosna u svojim nevolja- 
ma, kako sabrano i pobožno mole, kako ne primaju novaca niti ih 
sa sobom nose i kako se međusobno ljube, po tom su prepoznavali 
da su pravi Gospodinovi učenici (usp. Iv 13,35). Mnogi su k njima 
dolazili raskajana srca te su ih molili da im oproste sve uvrede koje 
su im nanijeli. A oni su od srca opraštali i govorili: »Neka vam Gos- 
podin bude milostiv!« Ozbiljno su ih opominjali da misle na svoje 
spasenje. 

Neki su molili da bi ih braća primila u svoju družbu. Sva šesto- 
rica su od blaženoga Franje imala ovlast da primaju u Red. Budući 
da su braća bila malobrojna, nekolicinu su primili u svoju družbu. S 
tima se koje su ovako primili nakon nekog vremena svi zajedno vra- 
tiše u Svetu Mariju u Porcijunkuli. Kad su jedan drugoga ponovno 
ugledali, bili su ispunjeni tolikom dragošću i radošću da nisu mislili 
ni na što od onoga što su pretrpjeli od opakih ljudi. 

Danomice su nastojali moliti i svojim rukama raditi (usp. 1 Kor 
4,12) da bi od sebe protjerali svaku besposlicu, neprijateljicu duše. 
Dizali su se o ponoći i s nebrojenim su suzama i uzdisajima sabrano 
i vrlo pobožno molili. Jedan drugoga su ljubili najnježnijom ljubav- 
lju, služili su jedni druge i brinuli se jedan za drugoga kao što se 
majka brine za dragoga sina jedinca. Ljubav je u njihovim srcima 
toliko plamtjela te su smatrali malenkošću da svoja tjelesa predaju 
smrti, ali ne samo iz ljubavi prema Kristu nego također i kad bi se 
radilo o spasu duše i tijela njihove subraće. 

42. Kad su dvojica braće jednoga dana išla zajedno, namjeriše se 
na nekog manijaka koji se na njih počeo nabacivati kamenjem. Kad 
je jedan od njih opazio da kamenje pogađa njegova subrata, odmah 
se podmjestio da bi kamenje padalo na njega. Svaki je želio da ka- 
menje radije pogađa njega negoli njegova brata. Činili su to zbog 
međusobne ljubavi kojom su im plamtjela srca. Bijahu spremni je- 
dan za drugoga položiti i vlastiti život (usp. 1 Iv 3,16). 

U poniznosti i ljubavi bijahu tako utemeljeni i ukorijenjeni (usp. 
Ef 3,17) da su jedan drugoga poštivali kao oca i gospodara, a oni 
kojima je bila povjerena poglavarska služba ih su bih odlikovani ne- 
kom milošću pokazivah su se poniznijima i neznatnijima od ostalih. 
Svi su se posvema prepuštah poslušnosti, neprestano su bih spremni 
poslušati volju onoga koji im je nešto nalagao. Nisu pravih razliku 
između pravedne i nepravedne zapovijedi, jer su, što god bi im se 
zapovjedilo, smatrah da je po Božjoj volji. Zato im je izvršivanje na- 
loga bilo lako i ugodno. Klonili su se putenih požuda ( usp. 1 Pt 2, 1 1 ) , 
sami su sebe brižljivo prosuđivah i pazih da ne bi jedan drugoga ni 
na koji način uvrijedio. 

43. Ako se gdjekada desilo da bi jedan drugome kazao riječ koja 
bi mogla povrijediti, dotičnoga je toliko grizla savjest da se nije mo- 
gao smiriti dok svoj grijeh ne bi priznao. Taj bi se ponizno prostro 
po zemlji, dok mu povrijeđeni brat ne bi stavio nogu na usta. A ako 
uvrijeđeni brat ne bi htio stati na usta onom drugome - ako je onaj 
koji je drugoga uvrijedio bio poglavar - uvrijeđenome bi naložio da 
mu svoju nogu stavi na usta; a ako bi taj bio podložnik, zahtijevao 
je da to onome naredi poglavar. Tako su uporno nastojah da se od 
njih protjera svaka srdžba i pakost, da bi se tako među njima uvijek 
sačuvala ljubav. Trsili su se da po mogućnosti svakoj mani suprotsta- 
ve pojedine kreposti, a u tome ih je pretjecala i potpomagala milost 
Isusa Krista. 

Osim toga nisu sebi ništa prisvajah, nego su se knjigama i drugim 
stvarima koje su im dane služili zajednički (usp. Dj 2,44; 4,32), na 
način koji su nam predah apostoh i koji se sačuvao. Premda je u 

njima i među njima vladalo istinsko siromaštvo, ipak su prema svi- 
ma bili darežljivi i širokogrudni u svemu što im je darovano poradi 
Boga. Iz ljubavi prema Bogu rado su davali svima koji su ih molili, a 
napose su siromasima ustupali dobivenu milostinju. 

44. Kad bi se putujući namjerili na siromahe koji su od njih nešto 
molili za ljubav Božju, ako ne bi imah ništa drugo što bi im mogli 
pružiti, dah bi im koji dio svoje odjeće, iako je bila siromašna. Gdje- 
kada bi dah kapucu, odvojivši je od habita, gdjekada rukav, a koji 
put bi im od svog habita odvojih neki drugi komad da bi se tako 
ispunila ona evanđeoska riječ: »Svakomu tko od tebe ište daj« (usp. 
Lk 6,30). Jednoga je dana u crkvicu Marije Anđeoske došao neki 
siromah. Zaprosio je milostinju. Ondje se našao samo neki ogrtač 
što ga je jedan brat imao kao svjetovnjak. Kad je blaženi Franjo re- 
kao da ga dade onome siromahu, taj mu ga je drage volje i spremno 
ustupio. Poradi poštovanja i pobožnosti što ju je pokazao onaj brat 
koji je onome siromahu ustupio ogrtač dano mu je da vidi kako je ta 
milostinja uzašla na nebo i osjetio je kako ga je prožela nova radost. 

45. Kad bi se k njima svratih bogataši ovoga svijeta, primah su 
ih spremno i ljubazno. Nastojah su ih odvratiti od zla i potaknuti 
na pokoru. Ozbiljno su molili da ih se ne bi slalo u krajeve odakle 
su bih rodom da bi tako izbjegh povjerljivu komunikaciju sa svojim 
rođacima. Nastojah su opsluživati onu prorokovu riječ: » Tuđinac 
postadoh braći i stranac djeci majke svoje« (usp. Ps 69,9). 

U siromaštvu su nalazili vehku radost, jer nisu težih za bogat- 
stvom. Sve su što je prolazno prezirah, što god ljudi, ljubitelji ovoga 
svijeta, mogu željeti. Napose su novac gazih nogama kao prašinu i, 
kao što ih je naučio svetac, jednako su ga cijenili kao i magareću iz- 
metinu. Neprestano su se radovah u Gospodinu, jer nisu imah ništa 
između sebe što bi ih na neki način moglo ražalostiti. Koliko su od 
svijeta bih odvojeni, tohko su više bih sjedinjeni s Bogom. Idući pu- 
tem križa i stazama pravednosti (Ps 22,3), s tijesna su puta pokore 
i evanđeoskog opsluživanja uklanjah zapreke da bi tako budućim 
pokoljenjima pripravili ravan i siguran put. 

XII. POGLAVLJE 

Kako je blaženi Franjo s jedanaestoricom učenika 
išao k papi da mu priopći svoju nakanu 
i da mu papa potvrdi Pravilo što ga je napisao 

46. Blaženi je Franjo, gledajući kako Gospodin njegovu braću 
povećava brojem i zaslugama - kad je već bilo dvanaest vrlo savr- 
šenih ljudi koji su bih istomišljenici, a dvanaesti je bio on, njihov 

vođa i otac, rekao je jedanaestorici: »Vidim, braćo, da Gospodin 
želi milosrdno povećati našu družbu. Poći ćemo zato k svojoj majci 
svetoj Rimskoj crkvi pa ćemo vrhovnom svećeniku priopćiti što je 
Gospodin počeo po nama izvoditi da bismo s njegovim pristankom 
i uz njegovu zapovijed nastavili što smo započeli.« 

Budući da se ostaloj braći svidjela očeva riječ, zajedno krenuše s 
njim na put, a on im reče: »Postavimo jednoga između sebe da nam 
bude vođom i na neki ga način smatrajmo Kristovim zamjenikom. 
Kamo god on htjedne skrenuti, skrenimo i mi; a kad bude htio da 
negdje prenoćimo, prenoćit ćemo.« Izabraše brata Bernarda, prvo- 
ga nakon blaženoga Franje i kao što je rekao otac, tako su se po- 
našali. Išli su radosno i naviještali riječ Gospodnju. Nisu se usudili 
govoriti nešto drugo osim onoga što se odnosilo na hvalu i slavu 
Božju te na korist duše. Češće su se povlačili na molitvu. Gospodin 
im je uvijek pripravljao prenoćište i dao da im se pruži sve potrebno. 

47. Kada dođoše u Rim, ondje nađoše biskupa grada Asiza; on 
ih je primio s velikom radošću, jer je blaženom Franji i ostaloj braći 
iskazivao posebnu pažnju. Ne znajući za razlog njihova dolaska, 
počeo se uznemirivati. Pobojao se da možda žele napustiti svoju 
domovinu, u kojoj je Gospodin po njima počeo činiti čudesne stva- 
ri. Veoma se naime radovao što u svojoj biskupiji ima takve ljude 
od čijeg je načina života i ponašanja vrlo mnogo očekivao. No kad 
je čuo koji je razlog njihova dolaska i kad je shvatio njihovu na- 
kanu, mnogo se obradovao i u tu im je svrhu obećao svoj savjet i 
svaku pomoć. 

Taj je biskup poznavao nekog kardinala, biskupa Sv. Sabine. 
Bio je to gospodin Ivan od Sv. Pavla. Bio je on doista pun milosti 
i mnogo je volio sluge Božje. Njemu je spomenuti biskup prikazao 
život blaženoga Franje i njegove braće pa je kardinal zbog toga že- 
lio vidjeti čovjeka Božjeg i njegovu ostalu braću. Kad je čuo da se 
nalaze u gradu, poslao je po njih i primio ih s velikim poštovanjem 
i ljubavlju. 

48. Kad su s njim proboravili nekoliko dana, svojim svetim raz- 
govorima i primjerima tako su ga sazidah da se, gledajući kako u 
njihovu životu sja ono što je o njima slušao, ponizno i pobožno pre- 
poručio njihovim molitvama. Također je zatražio još jednu posebnu 
milost: htio je naime da ga otada smatraju jednim od svoje braće. 
Kad je napokon zapitao blaženoga Franju zašto su došli i kad je od 
njega čuo što je naumio i poduzeo, ponudio se da im bude zastupni- 
kom u Rimskoj kuriji. 

Spomenuti je kardinal otišao u Kuriju i papi Inocentu HI. rekao: 
»Našao sam vrlo savršena čovjeka koji želi živjeti prema sv. evan- 

đelju i u svemu opsluživati evanđeosko savršenstvo. Uvjeren sam 
da Gospodin želi po njemu obnoviti sv. Crkvu na cijelome svijetu.« 
Kad je gospodin papa to čuo, silno se zadivio i istom kardinalu nalo- 
žio da mu dovede blaženoga Franju. 

49. Sljedećeg je dana spomenuti kardinal čovjeka Božjeg pred- 
stavio vrhovnom svećeniku, a Franjo mu je prikazao svoj cjelokupni 
sveti naum. Sam papa, kako bijaše obdaren velikom razboritošću, 
na prikladan je način prihvatio svečeve želje. Franju je i braću upo- 
zorio na mnoge stvari te ih je napokon blagoslovio riječima: »Pođi- 
te, braćo, s Gospodinom i, kako vam se udostoji nadahnuti, svima 
propovijedajte pokoru. A kad vas Svemogući umnoži brojem i mi- 
lošću, obavijestite nas pa ćemo vam odobriti i više od toga, a još 
sigurnije ćemo vam povjeravati i veće stvari.« 

Htijući međutim znati je li ono što je već odobreno i što je još 
trebalo odobriti po Božjoj volji, prije nego što je svetac od njega 
otišao, gospodin papa njemu i drugovima reče: »Sinci naši, vaš 
nam se život čini odviše krutim i oporim. Premda smo uvjereni 
da ste ispunjeni tolikim žarom da o vama ne treba sumnjati, ipak 
moramo misliti i na one koji će slijediti iza vas, da im se taj put 
ne bi činio odviše oporim.« Kad je papa vidio postojanost njihove 
vjere i sidro najčvršćega ufanja usidreno u Kristu tako da od svoje 
revnosti ne bi htjeli odustati, kazao je blaženome Franji: »Sinko, 
idi i moli se Bogu da ti objavi potječe li to što želite od njegove 
volje, da bismo, znajući volju Gospodinovu, lakše odobrili tvoje 
želje.« 

50. Dok je svetac Božji molio, kao što mu je gospodin papa pre- 
poručio, Gospodin mu je u duhu progovorio u prispodobi rekavši: 
»Neka se siromašna, lijepa žena nalazila u jednoj pustinji, a njena je 
ljepota zadivila jednoga velikog kralja koji je poželio njome se ože- 
niti jer je mislio da će s njom roditi lijepe sinove. Pošto je ženidba 
sklopljena i izvršena, rođeno je i odraslo mnogo sinova. 

Majka im je, kad odrastoše, ovako progovorila: »Nemojte biti 
sramežljivi jer ste kraljevi sinovi. Otiđite u njegov dvor i on će vam 
pružiti sve potrebno.« Kad stigoše do kralja, on se zadivio njiho- 
voj ljepoti. Prepoznavajući u njima svoje obličje, upitao ih je: »Čiji 
ste sinovi?« 

A kad su mu rekli da su sinovi siromašne žene koja boravi u pu- 
stinji, kralj ih je sve s velikom radošću izgrlio i rekao: »Ne bojte se 
(usp. Lk 1,32; Mt 14,27) jer vi ste moji sinovi. Ako se s moga stola 
hrane toliki stranci, mnogo veće pravo na to imate vi koji ste moji 
zakoniti sinovi.« Zatim je kralj naredio spomenutoj ženi da sve si- 
nove što ih je s njim rodila pošalje u njegov dvor da ih othrani«. 

Kad je to blaženome Franji, dok je molio, pokazano u viđenju, 
sveti je čovjek shvatio da ona siromašna žena predstavlja njega. 

51. Kad je Franjo dovršio svoju molitvu, predstavio se vrhov- 
nom svećeniku i sve mu redom ispripovijedao što mu je Gospodin 
pokazao u viđenju. Zatim je rekao papi: »Gospodine, ja sam ona 
siromašna žena koju Gospodin ljubi. Njegovu se milosrđu svidjelo 
da mu ona rodi zakonite sinove. Kralj kraljeva rekao mi je da će sve 
sinove koje će po meni roditi othraniti, jer ako ljubi tuđince, to više 
mora ljubiti i hraniti svoje zakonite sinove. Ako Bog daje vremenita 
dobra grešnicima da othrane svoje sinove, to više će dati evanđeo- 
skim ljudima, kojima to pripada po obećanju.« 

Kad je gospodin papa to čuo, veoma se zadivio, a napose zato 
što je prije dolaska blaženoga Franje vidio u snu kako je crkvi sv. 
Ivana Lateranskoga prijetila opasnost da će se srušiti. Međutim je 
neki redovnik, slabašan i neugledan (usp. Iz 16,14; 53,3), crkvu po- 
državao tako što je podmetnuo svoja leđa. Kad se papa probudio, 
bio je zbunjen i prestrašen. Kao razborit i mudar čovjek razmišljao 
je što bi to viđenje imalo značiti. Kad je k njemu nakon nekoliko 
dana došao blaženi Franjo i otkrio mu svoj naum, kao što je već 
rečeno, i kad je od pape zatražio da mu potvrdi Pravilo što ga je 
napisao jednostavnim riječima, poslužio se riječima sv. evanđelja, 
za čijim je savršenstvom čeznuo cijelim bićem. Gospodin papa ga je 
promatrao tako gorljiva u službi Božjoj te je svoje viđenje usporedio 
s viđenjem što ga je imao čovjek Božji. Papa je počeo u sebi govo- 
riti: »Ovo je doista onaj sveti i pobožni čovjek koji će poduprijeti i 
podržavati Crkvu Božju.« 

Zagrlio ga je i odobrio Pravilo što ga je napisao. Također mu je 
dao i dopuštenje da svuda propovijeda pokoru. To isto je dopustio 
i njegovoj braći, ah ipak tako da oni koji će propovijedati dobiju 
dopuštenje i od blaženoga Franje. To isto je kasnije odobrio i u kon- 
zistoriju. 

52. Kad mu je sve to odobreno, blaženi je Franjo zahvalio Bogu 
(usp. Dj 27,35) i, klečeći na koljenima, ponizno je i pobožno gos- 
podinu papi obećao poslušnost i poštovanje. Ostala su braća prema 
odredbi gospodina pape na sličan način obećala poslušnost blaže- 
nome Franji. Kad su od vrhovnog svećenika primili blagoslov i na- 
kon toga pohodili apostolske grobove, blaženom je Franji i ostaloj 
jedanaestorici podijeljena tonzura, kao što je to predvidio spome- 
nuti kardinal koji je htio da sva dvanaestorica budu klerici. 

53. Napustivši grad, čovjek je Božji sa svojom braćom krenuo u 
svijet. Bio je veoma zadivljen što mu je molba tako brzo uslišana. 

Danomice je rastao u nadi i pouzdanju prema Spasitelju, koji je svo- 
jim ukazivanjima pokazao najprije njemu što se ima dogoditi. Prije 
nego što je od pape dobio spomenuta odobrenja, jedne noći, kad 
se prepustio snu, u snoviđenju mu je dano da vidi kako ide nekim 
putem pokraj kojega se nalazilo stablo veoma visoko, lijepo, snažno 
(usp. Dn 4,8) i debelo. Kad mu se približio i poda nj stao, divio se 
njegovoj visini i ljepoti (usp. Jdt 10,14). Začas je i sam svetac nara- 
stao do tolike visine da je doticao vršiku drveta koju je s najvećom 
lakoćom savio do zemlje. I zaista se nešto takvo dogodilo onda kad 
se gospodin Inocent, drvo u svijetu tako visoko, lijepo i snažno, Fra- 
njinoj molbi i želji tako dobrostivo prignuo. 


XIII. POGLAVLJE 

O djelotvornosti Franjina propovijedanja 
i o prvom prebivalištu što ga je imao 
te kako su braća ondje boravila 
i kako su odanle otišla 

54. Otada je blaženi Franjo obilazeći gradove (usp. Mt 9,35) i 
sela i počeo posvuda sve više i dotjeranije propovijedati, ne uvjer- 
ljivim riječima čovječje mudrosti, nego u nauku i snazi Duha (usp. 1 
Kor 2,4) Svetoga pouzdanjem je naviještao kraljevstvo Božje (usp. 
1 Kor 2, 4-5). Kao pravi propovjednik bijaše ojačan papinskim 
odobrenjem. Nije se služio nikakvim umiljavanjem, odbacivao je 
svako laskanje. O čemu je uvjeravao druge, o tom je najprije dje- 
lom nastojao uvjeriti samoga sebe da bi istinu iznosio što uvjerlji- 
vije. Slušatelji su se divili snazi njegovih govora i istini, koju nije 
naučavao kao običan čovjek. Veoma mnogi su se žurili, također 
ljudi obrazovani i učeni, da bi ga vidjeli i slušali kao čovjeka s dru- 
goga svijeta. Zato iz naroda počeše mnogi, plemenitaši i pučani, 
klerici i laici, nadahnuti Božjom milošću, prianjati uza stope bla- 
ženoga Franje da bi, pošto odbace svjetovne brige i gizdu, živjeli 
pod njegovim vodstvom. 

55. Dotada su sretni otac i sinovi boravili u jednome mjestu ne- 
daleko od Asiza koje se zove Rivotorto. Ondje se nalazila neka na- 
puštena koliba. To mjesto bijaše tako tijesno da su ondje jedva mo- 
gli sjediti ih počivati. Dok su ondje boravili, vrlo često nisu imah ni 
kruha pa su jeh samo repu koju su u nestašici hrane isprosili. Čovjek 
je Božji na grede spomenute kohbe napisao imena pojedine braće 
da je svaki od njih koji je žeho počivati ih mohti mogao znati gdje 
mu je mjesto da u skučenosti tijesna prostora ne bi došlo do žamora 
koji bi narušio unutrašnju tišinu duha. 

Dok su braća boravila na tome mjestu, dogodilo se da je jednoga 
dana neki seljak onamo došao sa svojim magarcem da s njim u kolibi 
prenoći, a da ga braća ne bi otjerala, bodrio je svoga magarca rije- 
čima: »Uđi samo, uđi, jer ćemo biti korisni ovome mjestu.« Kad je 
sveti otac to čuo, odmah je shvatio i seljakove riječi i nakanu; zbog 
toga je negodovao, a naročito zato što je sa svojim magarcem načinio 
veliku zbrku te je tako uznemirio svu braću koja su tada provodila 
vrijeme u šutnji i molitvi. Na to je čovjek Božji rekao braći: »Znam, 
braćo, da nas Bog nije pozvao da magarcu pripravljamo prenoćište, 
a ni zato da nas pohađaju ljudi, nego da ljudima tu i tamo propovi- 
jedamo o putu spasenja i da im pružamo spasonosne savjete. Mi se 
u prvom redu moramo baviti molitvom i zahvaljivanjem.« Napustiše 
spomenutu kolibu da se njome služe siromašni gubavci, a sami se 
preseliše i smjestiše kod Svete Marije u Porcijunkuli. Pokraj crkvice 
su neko vrijeme boravili u kućici prije nego što su dobili crkvicu. 

56. Potom je blaženi Franjo po prethodnoj volji i Božjem nadah- 
nuću tu crkvicu dobio od opata sv. Benedikta od gore Subasia blizu 
Asiza. Svetac ju je na poseban način i s posebnom ljubavlju stavio 
na srce generalnome ministru i svoj braći kao mjesto koje je slavna 
Djevica voljela većma negoli ostala mjesta i crkve našega vremena. 
A da je to mjesto steklo toliku preporuku i ljubav, tome je mnogo 
pridonijelo i jedno viđenje što ga je imao neki brat dok još bijaše 
svjetovnjak. Blaženi ga je Franjo ljubio posebnom ljubavlju, dokle 
god je bio s njim, i iskazivao mu posebno povjerenje. Dotični je, 
želeći služiti Bogu, kao što je poslije u Redu doista služio, u svom 
viđenju vidio kako su svi ljudi ovoga svijeta slijepi i kako naokolo 
crkvice svete Marije u Porcijunkuli kleče na koljenima. Ruke su im 
bile sklopljene, a lica usmjerena prema nebu. Snažnim su glasom 
plačući molili Gospodina da bi se milostivo udostojao svima vratiti 
vid. Dok su tako molili, viđen je velik sjaj kako silazi s neba, kako se 
na njih spušta i kako svima spasonosnim svjetlom vraća vid. 

Kad je taj došao k sebi, odlučio je da će Bogu služiti ustrajnije. Malo 
iza toga je posvema napustio opaki svijet sa svim njegovim čarima. 
Stupio je u Red, u njemu je ustrajao i Bogu služio ponizno i pobožno. 

XIV. POGLAVLJE 

O kapitulu koji se držao dvaput godišnje 
kod Svete Marije u Porcijunkuli 

57. Kad je rečeno mjesto kod svete Marije dobiveno od spome- 
nutog opata, blaženi je Franjo odredio da se ondje dvaput godišnje 
održi kapitul, i to o Duhovima i o blagdanu sv. Mihaela. O Duho- 
vima su se sastajala sva braća kod svete Marije i raspravljala o tome 

kako bi mogli Pravilo što bolje opsluživati. Osim toga su raspoređi- 
vana braća koja će u različitim provincijama propovijedati narodu, a 
ostalu bi braću razmještali po njihovim provincijama. Sveti je Franjo 
opominjao, korio i izdavao zapovijedi, kako mu se po Božjem na- 
dahnuću činilo potrebnim. Sve što im je govorio riječima nježno je 
i brižljivo pokazivao djelima. Štovao je poglavare i svećenike svete 
Crkve, iskazivao je poštovanje plemenitim starcima, a poštovao je i 
bogataše, siromahe je nježno ljubio i s njima srdačno suosjećao, svi- 
ma se pokazivao podložnim. I koliko god je od svekolike braće bio 
časniji, ipak je jednog od braće koji je s njim boravio postavio sebi 
za gvardijana i gospodara. Njemu se, da bi od sebe otjerao svaku 
prigodu za oholost, ponizno i pobožno pokoravao. Među ljudima bi 
svoju glavu duboko sagibao do zemlje kako bi među Božjim svecima 
i izabranicima zaslužio da pred Božjim licem jednoć bude uzvišen 
(usp. Lk 14,11). 

Brižno je opominjao braću da bi sv. evanđelje i Pravilo, kao što 
su čvrsto obećah, vjerno opsluživah, a napose da s obzirom na bo- 
žansku službu i crkvene uredbe budu puni poštovanja i pobožno- 
sti. Preporučivao je da pobožno slušaju misu i da se Gospodinovu 
Tijelu što pobožnije klanjaju. Fltio je da njegova braća na poseban 
način štuju svećenike koji se brinu za časne i nada sve uzvišene sa- 
kramente. Gdje god bi ih sreh, morah su pred njima prignuti glavu i 
poljubiti im ruke. A kad bi ih sreh kako jašu na konju, htio je da im 
tada ne poljube samo ruke nego i kopita konja na kojima su jahah 
da bi tako odah počast njihovoj uzvišenoj vlasti. 

58. Također je opominjao braću neka nikoga od ljudi ne osuđu- 
ju niti ne preziru one koji žive raskošno, koji se oblače osebujno i 
pretjerano: Bog je naime i naš i njihov Gospodar u stanju k sebi ih 
pozvati i pozvane opravdati (usp. Rim 8,30). Također je isticao kako 
žeh da braća takve poštuju kao svoju braću i gospodare. I oni su 
naša braća, jer ih je stvorio jedan te isti Stvoritelj, a gospodari su 
nam ukoliko pomažu dobre i pružaju što im je potrebno za tijelo da 
bi mogh činiti pokoru. Rekavši to, dodao je: »Takvo bi trebalo biti 
ponašanje braće među ljudima da svatko tko ih čuje ih vidi slavi Oca 
nebeskog (usp. Mt 5,16) i da ga pobožno hvali.« 

Uvelike je žeho da, kako sam tako i braća, obiluju takvim djehma 
koja će biti na slavu Gospodinu. Zato im je rekao: »Kao što mir 
naviještate ustima, tako ga još više imajte u svojim srcima. Nikoga 
ne izazivajte na srdžbu i nikome ne budite na sablazan, nego neka 
vaša blagost svakoga potiče na mir, dobrostivost i slogu. Ta zato smo 
pozvani da liječimo ranjene, povezujemo slomljene (usp. Ez 34,4), 
pozivamo na povratak zalutale. Za mnoge nam se čini da su udovi 
đavlovi, a oni će još postati učenici Kristovi.« 


572 


II. ŽIVOTOPISI SV. FRANJE 


59 . Dobri je otac osim toga prekoravao braću koja su sama 
prema sebi bila prestroga. Mnogo su se trapili bdijenjima, posto- 
vima (usp. 2 Kor 11,27) i tjelesnim mrtvljenjem. Poneki su se od 
njih zato tako teško trapili da bi u sebi ugušili neuredne tjelesne 
porive, te se činilo da svaki mrzi samoga sebe. Čovjek Božji je 
ovakve u tom pogledu zaustavljao, obazrivo ih opominjao, raz- 
borito korio i tako im povezivao rane povojima spasonosnih za- 
povijedi. 

Među braćom koja su dolazila na kapitul nitko se nije usuđivao 
govoriti o svjetovnim stvarima, nego su samo razgovarah o životima 
svetih otaca i o tome kako bi što bolje i što savršenije mogli naći 
milost Gospodina Isusa Krista. Ako je koji od braće koja su došla 
na kapitul imao kakvu napast ih teškoću, dok bi slušah blaženoga 
Franju kako govori umiljato i vatreno i dok su promatrah njegovu 
pokoru, bivah su oslobođeni od napasti i na čudesan bi se način pri- 
dizah iz svojih nevolja. Govorio je kao onaj koji s njima suosjeća, a 
ne kao sudac: govorio im je kao milosrdni otac sinovima i kao dobar 
hječnik bolesnicima. S bolesnima je umio biti bolestan, znajući sa 
slabitna biti slab (usp. 2 Kor 11,29), a s ojađenima biti ojađen. Ipak 
je sve prekršitelje kažnjavao kako treba, a tvrdoglavce bi i buntovni- 
ke obuzdavao prikladnim kaznama. 

Kad bi kapitul bio dovršen, svu bi braću blagoslovio, a pojedin- 
ce je raspoređivao u pojedine provincije. Koji su između njih imah 
duha Božjega i potrebnu rječitost za propovijedanje, bilo da se ra- 
dilo o kleriku ih o laiku, podjeljivao im je odobrenje da mogu pro- 
povijedati. A braća su, primivši njegov blagoslov, s velikom radošću 
duha kao pridošljice i putnici (usp. 1 Pt 2,11) hodili po svijetu, sa 
sobom nisu ništa nosili osim knjiga iz kojih su molili časoslov. Gdje 
god bi našh svećenika, bogata ih siromašna, dobra ih opaka, poniz- 
no bi mu se poklonik i odah poštovanje. A kad bi došlo vrijeme 
da se pobrinu za prenoćište, radije su išh k svećenicima negoh k 
svjetovnjacima. 

60 . Kad im nije bilo moguće prenoćiti kod svećenika, tražih su 
duhovnije i bogobojaznije vjernike kod kojih su mogh pristojno pre- 
noćiti, dok Gospodin po gradovima i sehma u koja su braća željela 
doći nije nadahnuo neke bogobojaznike da im priprave prenoćište 
i dok za njih nisu u gradovima i sehma izgrađena stalna boravišta. 

Gospodin im je u pravi čas davao riječ i duh da govore vrlo oštre 
riječi koje su ulazile i u srca mladića i u srca staraca, koji su su ostav- 
ljajući oca i majku (usp. Mt 19,29) i sve što su imah slijedili braću i 
oblačili njihov redovnički habit. Bio je tada doista na zemlju poslan 
mač koji rastavlja (usp. Mt 10,34) kad su u Red ulazili mladići koji 
su ostavljah svoje roditelje u talogu grijeha. One pak koje su primah 

u Red braća su dovodila blaženome Franji da od njega ponizno i 
pobožno prime redovnički habit. 

No nisu se samo muškarci oduševljavali za redovnički život nego 
su se također mnoge udate žene, djevice i udovice, ganute njihovim 
propovijedima, po njihovu savjetu u gradovima i selima zatvarale u 
za njih podignute samostane da bi činile pokoru. Jedan im je brat 
bio postavljen kao pohoditelj i popravitelj. Na sličan su se način i 
oženjeni ljudi i udate žene, ne mogavši se prema ženidbenom pravu 
rastati, po spasonosnu savjetu braće u vlastitim kućama predavali 
strožoj pokori. I tako se po blaženome Franji, koji bijaše savršen 
poklonik Presvetoga Trojstva, Crkva Božja obnavlja pomoću triju 
redova kao što je to predoznačio popravak triju crkava. Svaki je od 
tih redova u svoje vrijeme potvrdio vrhovni svećenik. 


XV. POGLAVLJE 

O smrti gospodina Ivana, prvoga zaštitnika i izboru 
gospodina Hugolina, biskupa ostijskog za oca i zaštitnika Reda 

61 . Časni je otac, gospodin Ivan od Sv. Pavla, već spomenuti 
kardinal, koji je svetom Franji često bio savjetnikom i zaštitnikom, 
svim ostalim kardinalima preporučivao život i djelovanje kako sa- 
moga sveca tako i svekolike njegove braće. Njihova su srca bila ras- 
položena da ljube čovjeka Božjeg i njegovu braću napose zato što 
je svaki od njih želio da u svojoj kuriji ima kojega od braće, ali ne 
zato da im obavljaju kakve poslove, nego poradi njihove svetosti i 
pobožnosti kojom su plamtjeli prema njima. 

Kad je gospodin Ivan od Sv. Pavla umro, jednoga od kardina- 
la, imenom Hugolina, koji tada bijaše ostijski biskup, nadahnuo 
je Gospodin da bi Franju i njegovu braću isto tako iskreno ljubio, 
zaštićivao i za njih se brinuo. On se doista prema njima odnosio 
najsrdačnije, kao da je svima bio otac. Štoviše, ljubio ih je više nego 
što se naravna ljubav tjelesnog oca po samoj naravi očituje prema 
tjelesnim sinovima. Njegova se ljubav duhovno rasplamsala prema 
čovjeku Božjem i prema njegovoj braći, da bi ih u Gospodinu ljubio 
i za njih se brinuo. Kad je čovjek Božji čuo za njegov veliki ugled, jer 
je među ostalim kardinalima uživao poseban ugled, Franjo je sa svo- 
jom braćom otišao do njega. Kardinal ih je radosno primio i rekao: 
»Predajem vam sebe da vam budem pomoćnikom i savjetnikom; 
spreman sam vam pružiti zaštitu prema vašem nahođenju i želim da 
me poradi Boga preporučujete u svojim molitvama.« 

Tada je blaženi Franjo, zahvaljujući Bogu, rekao kardinalu: 
»Rado, gospodine, prihvaćam da budete ocem i zaštitnikom naše 
redovničke zajednice i želim da vas sva braća zauvijek smatraju 

uključenim u svoje molitve.« Poslije ga je blaženi Franjo zamolio 
da se udostoji sudjelovati u kapitulu braće o Duhovima. On je na 
to odmah pristao i otada je svake godine prisustvovao njihovu ka- 
pitulu. 

Kad je dolazio na kapitul, sva su mu braća, na kapitulu sabrana, 
u povorci izlazila u susret. Kad bi braća stigla, kardinal bi sjahao 
s konja i s njima išao pješice do crkvice svete Marije. Nakon toga 
bi im održao govor i prikazao misu u kojoj je čovjek Božji pjevao 
evanđelje. 


XVI. POGLAVLJE 

O izboru prvih ministara i kako su bili razaslani po svijetu 

62. Kad se navršilo jedanaest godina od početka Reda, pošto 
su se braća umnožila brojem i zaslugama, bijahu izabrani ministri 
i s nekolicinom braće razaslani na sve strane svijeta gdje bijaše po- 
znata katolička vjera i gdje se po njoj živi. U nekim su krajevima 
primljeni, ali im nije bilo dopušteno graditi boravište, iz nekih su 
čak protjerani zbog straha da braća možda nisu neki krivovjerci. 
Premda je spomenuti gospodin Inocent III. odobrio njihov Red i 
Pravilo, ali to nije učinio pisanom ispravom, zato su braća pretr- 
pjela mnogo neprilika i od klerika i od svjetovnjaka. Zbog toga su 
braća bila primorana iz nekih pokrajina pobjeći. Tako pritiješnjeni i 
smućeni, od razbojnika pljačkani i bijeni, s velikom su se ogorčeno- 
šću vratili k blaženome Franji. Tako su morah trpjeti gotovo u svim 
tzv. ultramontanskim krajevima, kao što su Njemačka, Ugarska i 
više drugih zemalja. 

Kad je to priopćeno rečenom gospodinu kardinalu, pozvao je k 
sebi blaženoga Franju da ga odvede gospodinu papi Honoriju, jer je 
gospodin Inocent već bio mrtav. Kardinal je papi dao drugo Pravilo, 
što ga je blaženi Franjo sastavio po Kristovoj uputi, da ga isti gos- 
podin Honorije svečano potvrdi bulom. U tom je Pravilu produžen 
vremenski razmak između kapitula da bi se izbjegao napor braće 
koja borave u udaljenim zemljama. 

63. Blaženi je Franjo predložio da se od spomenutoga gospod- 
na pape Honorija zatraži jedan od kardinala Rimske crkve da bude 
neke vrsti papa njegova Reda, naime spomenutoga gospodina bisku- 
pa ostijskoga, kojem bi se braća mogla obraćati u svojim stvarima. 

Blaženi je Franjo doista imao viđenje koje ga je možda navelo na 
to da zatraži kardinala i zato da bi Red preporučio Rimskoj crkvi. 
Vidio je naime malu, crnu kvočku koja je imala noge pokrivene per- 
jem poput domaćega goluba, a imala je toliko pilića da ih nije mogla 

sve. skupiti pod, vlastita krila (usp. Mt 23,37), nego su pilići, ostajući 
vani, hodali oko nje. 

Kad se Franjo iza sna probudio, počeo je razmišljati o tom sno- 
viđenju. I odmah je po Duhu Svetom spoznao da ona kvočka sli- 
kovito predstavlja njega te je rekao: »Ja sam ona kvočka: niska sam 
stasa i crnoput te moram biti jednostavan poput goluba i pernatim 
željama kreposti moram letjeti prema nebu. Gospodin mi je po svo- 
me milosrđu dao i još će dati mnogo sinova koje ne mogu štititi 
vlastitom snagom. Zato je potrebno da ih preporučim svetoj Crkvi, 
neka ih ona u sjenu krila svojih sakrije (usp. Ps 17,8) i upravlja. 

64. Pošto je prošlo nekoliko godina nakon spomenutog snoviđe- 
nja, Franjo je došao u Rim i pohodio gospodina biskupa ostijskoga 
koji mu je naložio da sutradan pođe s njim u Rimsku kuriju. Fltio 
je naime da Franjo propovijeda pred gospodinom papom i kardina- 
lima i da im s poštovanjem i srdačno preporuči svoj Red. Premda 
se blaženi Franjo zbog toga ispričavao, da je naime priprost i neuk, 
ipak je s kardinalom morao poći u Kuriju. Kad se blaženi Franjo 
pojavio pred gospodinom papom i kardinalima, promatrah su ga 
silno razdragani. Franjo je ustao i propovijedao im kako je poma- 
zanjem Duha Svetoga bio unaprijed potaknut. Kad je svršio pro- 
povijed, svoj Red je preporučio gospodinu papi i svim kardinalima. 
Njegovom su propovijeđu i gospodin papa i gospoda kardinali bih 
vrlo sazidani, a njihova srca bila još više ganuta (usp. 1 Kr 3,26) na 
ljubav prema Redu. 

65. Nakon toga je blaženi Franjo rekao vrhovnom svećeniku: 
»Gospodine, suosjećam s vama s obzirom na brigu i neprestani na- 
por kojim morate bdjeti nad Crkvom Božjom. Vrlo mi je neugodno 
što za nas manju braću vodite toliku brigu i skrb. Budući da mnogi 
plemenitaši i mnogi bogataši, pa i mnogi redovnici, ne mogu lako 
ući k vama, zato se mi moramo pokazati strašljivima i sramežljivima, 
jer smo siromašniji i prezreniji od drugih redovnika koji se boje ne 
samo k vama ući nego se čak boje i pokucati na vrata kršćanske 
moći. Zato ponizno i pobožno zahvaljujemo vašoj svetosti što ste 
se udostojah dati nam ovoga gospodina biskupa ostijskoga da nam 
bude umjesto pape, da mu se braća, kad ustreba, mogu uteći bez 
povrede vašega uzvišenog dostojanstva.« Ova se molba svidjela 
gospodinu papi te je blaženome Franji dodijeho spomenutoga gos- 
podina biskupa ostijskoga da njegovu Redu bude zaštitnikom. 

66. Kardinal je, primivši nalog gospodina pape, kao dobar za- 
štitnik podizao svoju ruku na obranu braće. Mnogim je prelatima 
koji su braću progonili pisao da im ubuduće ne budu neskloni, nego 

neka im radije u svojim pokrajinama kao dobrim i svetim redovni- 
cima, koji su odobreni vlašću Apostolske stolice, dopuste propovi- 
jedati i stanovati. Na sličan su način i mnogi drugi kardinali u istu 
svrhu poslali svoja pisma. 

Na sljedećem je dakle kapitulu, pošto je blaženi Franjo ministri- 
ma dao vlast da mogu primati braću u Red, poslao braću u spomenu- 
te pokrajine, a oni su sa sobom nosili kardinalska pisma s Pravilom 
koje je potvrđeno apostolskom bulom. Kad su spomenuti prelati sve 
to vidjeli i kad su upoznali da su braći podijeljena svjedočanstva, ve- 
likodušno im dopustiše da u njihovim pokrajinama grade nastambe, 
da u njima stanuju i propovijedaju. Dok su braća tako boravila i pro- 
povijedala u tim pokrajinama, mnogi su, promatrajući njihov ponizni 
i sveti život i slušajući njihove blage riječi, koje su pokretale srca i 
raspaljivale ih ljubavlju Božjom da bi činili pokoru, dolazili k njima i 
usrdno ih i ponizno molili da im dadu habit svoga Reda. 

67. Kad je blaženi Franjo vidio povjerenje i ljubav što ju je gospo- 
din biskup ostijski imao prema braći, iz dubine srca ga je najnježnije 
ljubio. Budući da je po prethodnoj Božjoj objavi znao da će postati 
vrhovnim svećenikom, uvijek mu je to nagoviještao u pismima koja 
mu je pisao, nazivajući ga »ocem cijeloga svijeta«. Pisao mu je nai- 
me ovako: »Časnom u Kristu ocu cijeloga svijeta itd.«. 

Nakon kratka vremena, kad je umro gospodin papa Flonorije 
III., gospodin biskup ostijski izabran je za vrhovnoga svećenika i 
uzeo je ime Grgur IX. Do kraja svoga života bio je izvanredni do- 
bročinitelj i branitelj kako braće tako i ostalih redovnika, a naročito 
Kristovih siromaha. Zato se punim pravom vjeruje da je pridružen 
zajednici svetih. 


XVII. POGLAVLJE 
O presvetoj smrti blaženoga Franje 
i kako je dvije godine prije toga primio 
rane Gospodina našega Isusa Krista 

68. Nakon dvadeset godina otkako je na najsavršeniji način prio- 
nuo uz Krista, nasljedujući apostolski život i stope (usp. 1 Pt 2,21), 
apostolski se čovjek Franjo godine 1224. od Utjelovljenja Gospod- 
njega 4. listopada, u nedjelju, nakon mnogih napora sretno preselio 
Kristu, domogao se vječnoga pokoja i dostojno se pojavio pred li- 
cem svoga Gospodina. 

Jedan od njegovih učenika, poznat zbog svoje svetosti, vidio mu 
je dušu koja je poput zvijezde imala veličinu mjeseca, a ogrnuta je 
bila sjajnošću Sunca; iznad mnogih je voda (usp. Ps 29,3) letjela na 

bijelu oblaku (usp. Usp. Otk 14,14) i ravnim se putem uzdizala pre- 
ma nebu (usp. Jš 8,20). 

Mnogo je radio u vinogradu Gospodnjem (usp. Iz 5,7). Bijaše 
brižljiv i gorljiv u molitvama, postovima, bdjenjima, propovijedanju 
i apostolskim putovanjima (usp. 2 Kor 11,26.27). Brinuo se i suo- 
sjećao s bližnjima, a zabacivao je samoga sebe. Od početka svog 
obraćenja pa sve do svog preseljenja Kristu, koga je ljubio cijelim 
svojim srcem (usp. Mt 2,37 ), neprestano je na nj mislio u svom srcu, 
ustima mu je izricao hvale i slavio ga plodonosnim djelima. Tako je 
žarko i srdačno ljubio Boga da bi se onda kad bi čuo da se spomi- 
nje njegovo ime iznutra sav raznježio, a izvana bi ga se čulo gdje 
govori kako bi trebalo da se na spomen Gospodinova imena poklo- 
ne nebo i zemlja. 

69. Sam je Gospodin htio pokazati cijelome svijetu gorljivost 
njegove ljubavi i neprestano sjećanje na Kristovu muku, što ga je 
nosio u svom srcu. Po posebnoj ga je povlastici i čudesnom daru već 
za života divno ukrasio. Kad se naime po plamu serafskih želja uzdi- 
zao u Boga i u njega se, koji je iz neizrecive ljubavi htio biti razapet, 
preoblikovao po suosjećajnoj slatkoći, jednoga jutra oko blagdana 
Uzvišenja Sv. križa, dok je molio na proplanku gore koja se zove La 
Verna, a bilo je to dvije godine prije njegova preminuća, ukazao mu 
se serafkoji imađaše šest krila (usp. Iz 6,2), a među krilima je imao 
obličje vrlo lijepa čovjeka koji bijaše razapet. Ruke i noge imao je 
ispružene u obliku križa i vrlo se jasno pokazivalo lice Gospodina 
Isusa. Dvama krilitna je prekrivao glavu, a dvama ostalo tijelo sve do 
nogu, a dva su bila raširena za let (usp. Iz 6,2). 

Kad je to viđenje iščezlo, u njegovoj je duši ostao žar čudesne 
ljubavi, a na njegovu su se tijelu pokazale utisnute rane Gospodina 
Isusa (usp. Gal 6,17) Krista. Čovjek je Božji, koliko je mogao, to 
sakrivao sve do smrti. Nije htio objaviti Gospodinovu tajnu, prem- 
da to nije mogao posve sakriti, a da ne bi bilo očitovano barem nje- 
govim najpovjerljivijim drugovima. 

70. No nakon njegova blaženog preminuća sva su nazočna bra- 
ća, a i mnogi svjetovnjaci, jasno vidjeh njegovo tijelo urešeno Kri- 
stovim ranama. Promatrah su na njegovim rukama i nogama ne 
samo ubode čavala nego i same čavle sačinjene od njegova tijela i 
s istim tijelom srasle, a imah su boju željeza. Desni mu je bok bio 
kao kopljem proboden. Rana bijaše prevučena pravom pravcatom 
brazgotinom. Dok još bijaše živ, ta je rana često iz sebe puštala 
svetu krv. 

Nepobitna istinitost tih rana nije se samo za njegova života i 
smrti vidom i doticanjem mogla ustanoviti nego se i nakon njegove 

smrti po mnogim čudesima očitovala u različitim krajevima svijeta. 
Gospodin je tu istinu još jasnije očitovao. Po tim su čudesima mnogi 
koji su o čovjeku Božjem imali neispravno mišljenje i koji su sum- 
njali u istinitost njegovih rana došli do tolike sigurnosti vjere da su 
oni isti koji su ga prije ogovarali, po djelovanju Božje dobrote i po 
snazi istine, postali njegovi hvalitelji i najvjerniji propovjednici. 


XVIII. POGLAVLJE 
O njegovoj kanonizaciji 

71. Budući da je već u različitim krajevima svijeta sjao novim 
sjajem čudesa i k njegovu su svetom tijelu hrlili odasvud oni koji 
su doživjeli vrlo velika i izvanredna Gospodinova dobročinstva po 
Franjinim zaslugama, spomenuti ga je papa Grgur, pošto se posavje- 
tovao s kardinalima i s mnogim drugim prelatima i pošto su proči- 
tana i odobrena čudesa što ih je Gospodin po Franji izveo, upisao 
u popis svetaca i naredio da se njegov blagdan slavi na dan njegova 
preminuća. 

To je obavljeno u gradu Asizu u nazočnosti mnogih prelata i vrlo 
velikoga mnoštva knezova, baruna i bezbrojnoga naroda sa sviju 
strana svijeta, što ih je na ovu svečanost dao pozvati isti gospodin 
papa godine 1228, a svoga pontifikata godine druge. 

72. Sam je vrhovni svećenik rečenoga sveca, koga je još kao živa 
veoma ljubio, počastio ne samo time što ga je kanonizirao nego što 
je i crkvu sagrađenu njemu u čast, kojoj je sam gospodin papa u 
temelje položio prvi kamen, obogatio svetim darovima i vrlo dra- 
gocjenim ukrasima. Nakon dvije godine od njegove kanonizacije 
njegovo je sveto tijelo dolično preneseno iz mjesta gdje je prije toga 
bilo sahranjeno. Toj crkvi je papa poslao zlatan križ urešen dragim 
kamenjem, a u nj je dao umetnuti komadić Gospodinova križa. 
Osim toga je poslao ukrase i posuđe te mnogo toga što spada na 
službu oltara s mnogim skupocjenim i svečanim misnim odijelima. 
Tu crkvu izuzeo je od svake niže jurisdikcije. Apostolskom ju je vla- 
šću proglasio »glavom i majkom cijeloga Reda manje braće«. Sve 
se to jasno vidi iz javne isprave proviđene bulom koju su kardinali 
zajednički potpisali. 

73. Bilo bi to vrlo malo da se svetac Božji časti samo mrtvim 
predmetima kad po njemu, koji je tjelesno mrtav, a duhom živ, ne 
bi Gospodin mnoge obratio i ozdravio. Nisu se samo osobe oboje- 
ga spola, ravnodušne nakon njegove smrti, po njegovim zaslugama 
obraćale Gospodinu nego su također mnogi velikaši i plemići sa 

svojim sinovima obukli habit njegova Reda, pošto su im se vlastite 
žene i kćeri povukle u samostane »siromašnih gospođa«. 

Slično se i mnogi učenjaci i vrlo obrazovani ljudi, kako svjetov- 
njaci tako i nadarbinama obdareni klerici, pošto odbaciše tjelesne 
draži i grijehe, posvema odrekoše bezbožnosti i svjetovnih požuda 
(usp. Tit 2,12) i uđoše u spomenuti Red manje braće. U svemu su 
slijedili siromaštvo i stope Kristove i njegova sluge blaženoga Franje. 

Zato se o njemu može s pravom reći ono što je napisano o Sam- 
sonu, kako je naime umirući pobio mnogo više njih nego što ih je ubio 
za života (usp. Suci 16, 28-30). Franjo doista živi navijek životom 
slave. Neka nas do te slave po zaslugama svetoga našeg oca Fra- 
nje dovede onaj koji živi i kraljuje u vijeke vjekova. Arnen (usp. Otk 
10,6; 11,15). 



ASIŠKI ZBORNIK 

ili 

PERUĐINSKA LEGENDA 

COMPILATIO ASSISIENSIS 

seu 

LEGENDA PERUSINA 

( 1244 - 1260 ) 


Uvod 

FELICE ACCROCCA 


Prijevod 

DAMJAN DAMJANOVIĆ 



ASIŠKI ZBORNIK ili PERUĐINSKA LEGENDA 


Uvod 583 

Asiški zbornik 587 



Uvod 


Djelo je 1922. otkrio Ferdinand Delorme u Biblioteci Augusta u 
Peruđi (ms. 1046) i nazvao ga Stara legenda svetog Franje; poslije je 
prevladao naziv Peruđinska legenda (prema mjestu u kojem se rukopis 
čuva). Nisu ipak nedostajali ni drugi prijedlozi, sve do posljednjeg 
prijedloga Marina Bigaronia koji ga je - priređujući kao prvi njegovo 
cjelovito izdanje - naslovio Asiški zbornik. Ustvari, bolje od svakog 
drugog, ovaj naslov vodi računa o sadržajima i porijeklu djela: ne radi 
se uistinu o biografiji, nego o spisu kompilatorskog karaktera, pre- 
pisanom - prema jedinom postojećem rukopisu - i u prvo vrijeme 
sačuvanom u Asizu, u samostanu Sacro Convento. Iz tog se razloga 
u ovom izdanju Franjevačkih izvora preuzima ne samo naslov koji je 
Bigaroni predložio, nego se oslanja na cjelovito izdanje i na numera- 
ciju koju je on izabrao, jedinu koja respektira kodeks, koji na počet- 
ku svakog poglavlja ima majuskule boje - naizmjenično - crvene ili 
plave (Delorme, Cambell i Brooke izvoru su dali proizvoljnu nume- 
raciju). Nažalost, usprkos tomu što je između 1922. i 1992. tekst bio 
izdan čak šest puta, još ne raspolažemo nijednim pravim kritičkim 
izdanjem. 

Djelo se dakle nalazi u kodeksu od 127 listova, koji je na početku 
bio u Asizu, sačuvan u javnoj knjižari, na šestoj klupi prema istoku: 
tako izlazi iz inventara koji je sastavio Ivan iz lola 1381. Radi se o ko- 
deksu svaštari, sastavljenom naime od raznorodne građe, prepisane 
različitim rukama i stavljene skupa u isto doba unutar pisarnice Sacro 
Convento (majuskule na početku poglavlja pisala je, za skoro cijeli 
kodeks, ista ruka); u sadašnjem stanju on je okrnjen za više svešči- 
ća (nedostaju, ustvari, quaterni 11, 12, 15, 20, 21): tu se nalaze prije 
svega Potvrđeno pravilo Manje braće i druge bule upravljene Redu; 
slijedi Supra montem Nikole IV, koja sadržava Pravilo Trećega reda, 
Bonaventurin Veći životopis i na kraju naš zbornik. Izgubljeni sveščić 
15 lišava nas početnog dijela teksta, dok posljednji prazni stupci 19. 
sveščića upućuju na pretpostavku kako je rad ostao nedovršen. 

Kodeks je ugledao svjetlo dana između proljeća 1310. i prve po- 
lovice 1312: sadrži bulu Ex frequentibus Elementa V, od 21. ožujka 
1310, a nedostaje Exivi de paradiso, koju je isti papa objavio 6. svibnja 
1312, a koja bi se sigurno nalazila u zbirci da je kodeks bio prepisan 

poslije toga datuma. Smještanje djela, izravno dodanog na Veći živo- 
topis, unutar kodeksa koji sadrži također pravnu građu, tjera nas da 
podvrgnemo raspravi njegovu oznaku »privatnog spisa«; ono je me- 
đutim trebalo biti pridodano - i na neki način dopunjeno - službeno 
Bonaventurino djelo, na zajedničku korist (tako da je istinito kako 
je svezak u kojem nam je sačuvan tekst bio izložen u javnom dijelu 
biblioteke). Godine 1276. generalni kapitul koji se sastao u Padovi, 
suprotstavljajući se odluci donesenoj deset godina prije kapitula u 
Parizu, ponovno je pozvao braću raznih provincija da prikupljaju vje- 
rodostojna sjećanja o Franjinu životu i životu prve braće. 

Sam sadržaj Zbornika navodi na ove zaključke, budući da objedi- 
njuje materijale koji su pristigli Krescenciju iz Iesia nakon 1244, frag- 
mente koje kasniji autori - kao Ubertino Kasalski i Anđeo Klarenski 
- pripisuju bratu Leonu (AsZb 15-18, 20, 102-105) i jednu zbirku 
tekstova izvučenih iz Drugog životopisa Tome Celanskog (AsZb 1-3, 
19, 23-49); jedna perikopa, na kraju, pripovijeda o viđenju brata Le- 
ona (AsZb 21). Veliki dio odlomaka - nakon temeljitog proučavanja 
Raoula Mansellia - s razlogom se drže vjernim prijepisima materi- 
jala koji su svečevi drugovi uputili Krescenciju iz Iesia 1246, koje je 
pratilo poznato pismo što su ga potpisali Leon, Rufin i Anđelo. Od- 
lomcima »leonskim« međutim (kako se izvodi iz proučavanja Edith 
Pasztor) pripisuje se kasnija datacija. 

Promišljanje zaslužuju izvaci iz Drugog životopisa: kako znamo, 
Bonaventura se obilno služio Tominim djelima, nerijetko iz njih preu- 
zimajući »ad litteram«; ipak tih čelanskih tekstova sadržanih u Zbor- 
niku sustavno nema u Većem životopisu. To je podatak koji je teško 
pripisati čistoj slučajnosti. Logično je dakle misliti da su bili odabirani 
za njezino popunjavanje poslije objavljivanja Bonaventurina djela, 
skoro sigurno nakon 1266, ako ne, s velikom vjerojatnošću, nakon 
1276. To - kako se govorilo - tjera da datiramo cijeli Zbornik u post- 
bonaventursko doba. 

Je li već u početku djelo bilo zamišljeno kao tekst za pripajanje 
Većem životopisu? Rekao bih da jest. Takvo pripajanje, ustvari, sin- 
tetiziralo je dobro odluke donesene na kapitulima pariškom i pado- 
vanskom: s jedne strane spašavalo je posebnost Bonaventurina djela, 
koje je nastavljalo biti jedini Franjin Životopis u opticaju; s druge je 
strane ispunjavalo nalog da se pretražuje ono što je bilo dostojno us- 
pomene na Franju i na drugu svetu braću. 

Kompilator je bez sumnje bio neki franjevac koji je mogao imati 
pristup arhivu u kojem su materijali koji su korišteni bili sačuvani, 
što tjera na pomisao da je radio u Asizu. Između 1310. i 1312. nje- 
gov tekst - ne znamo da li iz izvornika ili iz nekog prijepisa - repro- 
ducirao je u pisarnici u Asizu neki prepisivač (isti koji je prepisao 
asiški ms. 342, najznačajniji kodeks Objava Angele iz Foligna): to je 

onaj prijepis, stigao sve do nas, koji je 1922. otkrio Delorme. Ipak se 
razabralo da je već kompilator obavio svoj posao sa skrupuloznom 
vjernošću, tako da je veliki dio odlomaka Zbornika smatran - kako 
je rečeno - vjernim prijepisom svjedočanstava koja su dali Franjini 
drugovi, među kojima se ističe, bez sumnje, lik brata Leona; ona nas 
dakle vode u jedan stadij koji je prethodio Tominu Drugom životopi- 
su, a Toma je koristio one iste materijale za pisanje svoga djela (ne 
zaboravivši na to da su drugovi, u svojim sjećanjima, radili - također 
na nesvjestan način - iskrivljivanja: stoga njihova svjedočanstva treba 
uvijek pažljivo i kritički prosuđivati). 

Odatle privlačnost ovoga teksta koji, snagom jednostavnog oblika 
i malo literarno prerađenog, odmah čitatelju prenosi osjećaj da se 
nalazi pred autentičnim i izravnim svjedočanstvima: egzemplarni su 
u tom smislu oni odlomci u kojima se javlja svjedočka formula: »mi 
koji smo bili s blaženim Franjom«, ili neka slična (usp. AsZb 11, 14, 
50, 56, 57, 67, 82, 84, 86, 88, 89, 93, 101, 106, 111, 117), mada 
mnogi drugi fragmenti, i bez takve formule, mogu biti pripisani istim 
svjedocima; zapaža se jasna nostalgija za prapočecima, kada su se 
braća, iza svoga oca, trudila da radosno i velikodušno slijede stope 
Kristove u siromaštvu i poniznosti. Sjećanja su usredotočena pretež- 
no na posljednje godine Franjina života (nijedno se ne odnosi na nje- 
gov mladenački život), na godine u kojima je on često bio bolestan; 1 
drugovi otkrivaju, bez izgovora, napetosti između Franje i mnogih 
od njegovih sljedbenika (događalo se također da mu se netko obra- 
ćao na neprimjeren način: AsZb 11), naročito u pogledu stila života 
i obdržavanja Pravila, i pojavljuju se, više puta, također neslaganja 
između Franje i brače koja su mu bila bliža, a koja su, u nekim sluča- 
jevima, htjela da on bude stroži s nepokornima (AsZb 106). 

Najžešća napetost ipak je bila ona unutarnja koju je svetac do- 
življavao: u neprekidnoj borbi on je nastojao dati primjer svojima 
(često se spominje volja da bude »uzor i primjer«) (usp. AsZb 50, 
56,79,97, 108, 111), pokazujući više puta krajnju strogost sa samim 
sobom; sa subraćom međutim pokazivao se veoma obazrivim (usp. 
npr. AsZb 50, 53, 89), iako je postajao stroži kada bi nazreo lošu 
namjeru ili zlu volju. U takvim slučajevima ponekad bi postajao čak i 
oštar (usp. AsZb 20, 62, 97): uostalom, bilo je godina kad je on sam 
primjećivao velike promjene, činilo se da mu stvari izmiču iz ruku i 
nije uvijek uspijevao naći ravnotežu između popuštanja i strogoće. 

Izvor može, na prvi pogled, ostaviti dojam nereda, kao da je plod 
čisto slučajnog skupljanja: ustvari, također bez obzira na čelanske 
odlomke, pažljivim čitanjem mogu se otkriti skupine perikopa po- 
redanih oko posebnih tematskih jezgri, ih one koje se drže skupa 


1 Usp. iscrpna sjećanja o njegovoj bolesti očiju: AsZb 5, 66, 68, 77, 83, 86. 

prostorno-vremenskim vezama, aspekt koji može voditi izravno na 
svjedočanstva drugova: oni nam govore o Franji koji je prožet neis- 
crpnom ljubavlju za ljude i za svako stvorenje, pažljivom za sudbinu 
bijednih (vrlo lijepa epizoda siromašne žene bolesne na očima: AsZb 
89), sposobnom da daje hvalu Gospodinu u sreći i u nesreći. Iznad 
svega prevladava njihovo žaljenje jer su izgubili takva brata i oca, ipak 
ublaženo sigurnošću da je življenje koje su proveli s njim predstavlja- 
lo povlasticu koja je pridržana malobrojnima. 


Izvori : 

Uvod u Asiški zbornik preveo Velimir Blažević prema: Fond Francescane, Nuova 
edizione, a cura di Ernesto Caroli. Padova: Editrici Francescane, 2004, str. 
873-878. Tekst redigirao Ante Šoljić. 

Asiški zbornik s latinskog izvornika preveo Damjan Damjanović prema: »Com- 
pilatio Assisiensis« dagli Scritti difr. Leone e Compagni su s. Francesco d’Assisi. 
Dal Ms. 1046 di Perugia. II edizione integrale riveduta e corretta con ver- 
sione italiana a fronte e varianti, a cura di Marino Bigaroni, S. Maria degli 
Angeli 1992 (Pubblicazioni della Biblioteca Francescana di Chiesa Nuova 
— Assisi, 2), str. 1-407. Tekst prijevoda ispravio prema latinskom izvorniku 
Augustin Kordić. 


Asiški zbornik 


[ 1 ] 

(Franjo) je bio mišljenja da rijetko kada treba zapovijedati »pod 
poslušnost«. Ne smije se najprije izbaciti koplje, jer to treba da 
bude ono posljednje. O tome je rekao: »Ruka ne smije odviše brzo 
posegnuti za mačem!« Onaj koji se ne žuri poslušati zapovijed ne 
boji se Boga, a za ljude ne mari (usp. Lk 18,4). Od tih riječi ništa nije 
istinitije. Ta što je drugo vlast u nepromišljena poglavara nego mač 
u ruci mahnita čovjeka? A što je bjednije od redovnika koji omalo- 
važava poslušnost? 


[ 2 ] 

Sveti je Franjo govorio: »Doći će vrijeme (usp. Ez 7,12) kad će 
ovaj Bogu tako dragi Red po zlim primjerima biti ozloglašen da će 
manju braću biti sram pokazivati se u javnosti. Koji u to vrijeme 
zatraže da budu primljeni u Red, bit će vođeni samo djelovanjem 
Duha Svetoga, a tijelo i krv (usp. Sir 11,33; Mt 16,17) im neće 
utisnuti nikakve mrlje. Gospodin će ih zaista blagosloviti (usp. Ps 
1 15, 13). Kad ohlade u ljubavi (usp. Mt 24, 12), koja svecima pomaže 
da rade gorljivo, djela im neće biti zaslužna. Snaći će ih strahovite 
napasti. Koji u to vrijeme nadvladaju kušnju, bit će bolji od svojih 
prethodnika. Teško onima koji se diče samo prividnim redovničkim 
životom; od nerada će omlitavjeti i neće se postojano suprotstavljati 
napastima koje Bog pripušta i na izabrane da bi se prokušah. Samo 
će naime oni koji budu prokušani, koji podnesu zloću opakih, primiti 
vijenac života« (usp. Jak 1,12). 


[3] 

Zatim je nadodao: » Molio sam Gospodina (usp. 2 Kor 12,8), 
braćo, da se udostoji pokazati mi kada sam njegov sluga (usp. Ps 
119, 125), a kada to nisam. Ne bih htio - rekao je - biti ništa drugo 
nego samo njegov sluga. Sam mi se predobri Gospodin tada udo- 
stojao odgovoriti: ’Smatraj da si onda doista moj sluga kad misliš, 

govoriš i činiš svete stvari.’ Zato sam vas, braćo, sazvao jer se pred 
vama želim postidjeti ako nešto od tih triju stvari nisam izvršio.« 

[4] 

Kad je blaženi Franjo ležao bolestan u dvoru asiškog biskupa, 
jednoga mu je dana neki brat, duhovan i svet čovjek, u šah smiješeći 
se rekao: »Po što ćeš ove svoje dronjke prodati Gospodinu? Na 
tvoje će tijelo, koje je sada obučeno u vreću, biti stavljeni mnogi 
baldahini i svilene tkanine.« Tada je sveti Franjo zbog bolesti imao 
na glavi kožnu kapu koja bijaše presvučena istom vrećom od kakve 
mu bijaše i odjeća. - Blaženi je Franjo odgovorio, ah ne on, nego 
Duh Sveti po njemu. S vehkom je gorljivošću duha i radosno rekao: 
»Pravo si rekao, jer će biti tako kako si rekao!« 

[5] 

Kad je blaženi Franjo, boraveći u biskupskom dvoru, uvidio 
kako mu bolest danomice postaje sve teža, zažeho je da ga na nosi- 
lima prenesu k crkvi sv. Marije u Porcijunkuh, jer zbog teškoća što 
mu ih je zadavala njegova bolest nije više mogao jahati. 

Kad su nosači putem stigh do bolnice, rekao im je neka nosiljku 
spuste na zemlju. Budući da zbog teške i dugotrajne bolesti očiju 
gotovo nije mogao gledati, dao je nosila okrenuti tako da bi mu lice 
bilo usmjereno prema gradu Asizu. Na nosilima se malo uspravio te 
je blagoslovio grad Asiz rekavši: »Gospodine, kao što vjerujem da je 
ovaj grad u staro doba bio mjesto i prebivahšte opakih i pokvarenih 
ljudi te bio ozloglašen u svim ovim krajevima, tako sada vidim kako 
ćeš po svom obilnom milosrđu, u vrijeme koje ti se svidi, na njemu 
pokazati veličinu svoga smilovanja (usp. Sir 36,1) da tako postane 
mjesto i boravište onih koji će te priznavati i slaviti tvoje ime (usp. 
Ps 113,1 (9), koji će širiti miris čestita života, nauka i dobra glasa 
kršćanskome puku. Zato te mohm, Gospodine Isuse Kriste, Oče mi- 
losrđa (usp. 2 Kor 1,3), da ne gledaš na našu nezahvalnost, nego se 
uvijek sjećaj svoga obilnog milosrđa što si ga pokazao prema njemu 
da uvijek bude mjesto i prebivahšte onih koji će te priznavati i slaviti 
tvoje blagoslovljeno i slavno Ime u vijeke vjekova (usp. Dan 3,26). 
Arnen.« Nakon tih riječi prenesen je k Sv. Mariji u Porcijunkulu. 

[ 6 ] 

Blaženi je Franjo od vremena svoga obraćenja pa do dana svoje 
smrti - i kad je bio zdrav i u vrijeme svoje bolesti - nastojao upozna- 
ti i shjediti volju Božju (usp. Rim 12,2). 

[7] 

Jednoga je dana jedan između braće rekao blaženome Franji: 
»Oče, tvoj život i tvoje ponašanje bilo je i jest svjetlo i ogledalo ne 
samo tvojoj braći nego i cijeloj Crkvi Božjoj, a to će isto biti i tvoja 
smrt. Premda će tvoja smrt tvojoj braći i mnogim drugima nanijeti 
veliku bol i žalost, ipak će tebi samome donijeti najveću utjehu i 
beskrajnu radost, jer ćeš iz velika napora prijeći u najveći spokoj. 
Iz mnogih ćeš boli i kušnji prijeći u neizrecivu radost. Od svoga 
velikog siromaštva, koje si uvijek ljubio i dragovoljno podnosio od 
početka svoga obraćenja pa sve do dana smrti, stići ćeš do najve- 
ćega, pravog i beskrajnog bogatstva, od vremenite smrti u vječni 
život, gdje ćeš uvijek licem u lice (usp. Post 32,30; 1 Kor 13,12) 
gledati Gospodina Boga svoga koga si na ovome svijetu promatrao 
s tolikim žarom, željom i ljubavlju.« Nakon tih riječi rekao mu je 
otvoreno: »Oče, kazat ću ti istinu. Ako Gospodin tvome tijelu ne 
pošalje lijek, još ćeš samo malo živjeti. Tvoja je bolest, kao što su već 
izjavili i liječnici, neizlječiva. To sam ti rekao da ti ohrabrim duh pa 
da bi se iznutra i izvana radovao u Gospodinu, a napose da bi te tvoja 
braća i ostali koji dolaze da te posjete zatekli radosna u Gospodinu 
(usp. Fil 4,4). Oni znaju i vjeruju da ćeš brzo umrijeti. Neka bi tako 
onima koji će to doživjeti i ostalima koji će nakon tvoje smrti to čuti 
tvoja smrt bila dragocjena uspomena kao što su tvoj život i tvoje 
ponašanje svima bili uzorom.« 

Premda je blaženi Franjo bio strahovito pritiješnjen bolestima, 
s velikim je žarom duha i s radošću duše i tijela hvalio Gospodina 
i tome bratu rekao: »Ako dakle moram brzo umrijeti, pozovite mi 
brata Anđela i brata Leona da mi pjevaju o sestri smrti.« 

Spomenuta braća dođoše i uz obilje suza zapjevaše Pjesmu brata 
Sunca i ostalih stvorova Gospodnjih. Sam ju je svetac sastavio u 
svojoj bolesti na hvalu Gospodinu, na utjehu svojoj duši i drugima. 
Ispred posljednjega retka dodao je redak o sestri smrti koji glasi: 

Hvaljen budi, Gospodine moj, 
po sestri nam tjelesnoj Smrti, 
kojoj nijedan smrtnik izmaći neće. 

Jao onima koji u smrtnom umiru grijehu. 

A blaženi koje ti nađeš po volji presvetoj svojoj, 
jer druga smrt im nauditi neće. 

[ 8 ] 

Jednoga je dana blaženi Franjo k sebi pozvao svoje drugove i 
rekao im: »Poznato vam je kako je gospođa Jakoba iz Settesolija 
bila, a i sada je, privržena i odana i meni i našemu redu. Stoga, 
ako je obavijestite o mome sadašnjem stanju, uvjeren sam da će 
to smatrati velikom milošću i utjehom. Napose joj javite da vam 
pošalje redovničkoga sukna za jednu tuniku pepeljaste boje poput 
onoga sukna kojim se služe cisterciti sjeverno od Alpa (ultramonta- 
ni). Neka mi također pošalje onih kolača kakve mi je više puta znala 
načiniti kad sam boravio u Rimu.« - Rimljani te kolače zovu »mor- 
tariolum«, a prave se od badema, šećera ih meda i drugih dodataka. 

Bijaše to pobožna žena, Bogu posvećena udovica, jedna od ple- 
menitijih i bogatijih u cijelome Rimu. Od Boga je primila toliku 
milost po zaslugama i propovijedanju blaženoga Franje te se činilo 
kao da je druga Magdalena, jer je iz ljubavi prema Bogu uvijek bila 
zaplakana i s Bogom sjedinjena. 

Kad je pismo napisano, kao što je rekao sveti otac, jedan je iz- 
među braće nastojao pronaći brata koji bi odnio pismo. U taj čas 
je netko pokucao na vratima. Kad je jedan od braće otvorio vrata, 
ugledao je gospođu Jakobu koja je zumo (usp. Lk 1,39) stigla iz 
Rima da vidi blaženoga Franju. Jedan je brat, silno obradovan, od- 
mah otišao k blaženome Franji i obavijestio ga da je gospođa Jakoba 
stigla sa svojim sinom i s mnogim drugima da ga posjeti. Zatim ga 
je upitao: »Oče, što da učinimo? Floćemo li je pustiti da uniđe i 
dođe k tebi?« Prema odredbi blaženoga Franje bilo je već u ono 
doba iz poštovanja prema onome mjestu i poradi njegove svetosti 
zabranjeno da ženske osobe ulaze u onaj zatvoreni prostor. Blaženi 
je Franjo odgovorio: »Tu odredbu ne treba obdržavati kad se radi o 
toj gospođi koju je velika vjera i pobožnost potakla da dođe ovamo 
iz tolike udaljenosti.« - Tako je gospođa ušla k blaženome Franji i 
pred njim počela prolijevati obilne suze. 

I začudo, sa sobom je donijela mrtvačku tkaninu pepeljaste boje 
za tuniku, a donijela je i sve ostalo što je naznačeno u pismu. Zato 
su se braća vrlo čudila promatrajući svetost dobroga Franje. Što- 
više, spomenuta gospođa Jakoba rekla je braći: »Braćo, dok sam 
molila, u duhu mi je rečeno: ’Pođi i posjeti svoga oca, blaženoga 
Franju. Požuri i nemoj oklijevati jer, budeš li mnogo oklijevala, ne- 
ćeš ga više naći živa. Osim toga ćeš ponijeti takvu i takvu tkaninu i 
ostalo što je potrebno da mu načiniš one kolače. Isto tako ponesi za 
rasvjetu veliku količinu voska i dosta tamjana.’« Blaženi Franjo nije 
u pismu spomenuo tamjana. No Gospodin je gospođi i to nadah- 
nuo da bi to bila kao neka nagrada i utjeha njezinoj duši, a i zato 
da bismo bolje spoznah kohku je svetost posjedovao taj svetac koga 

je nebeski Otac, tako siromašna, na dan njegove smrti htio toliko 
počastiti. 

Isti onaj koji je nadahnuo »kraljeve« da pođu s darovima i da 
počaste siromašno rođenje njegova ljubljenoga Sina jednako je tako 
nadahnuo tu plemenitu gospođu u dalekome kraju da pođe s daro- 
vima i iskaže štovanje i čast slavnome i svetom tijelu njegova svetog 
sluge koji je s tolikom ljubavlju i žarom, i za života i na samrti, ljubio 
i nasljedovao siromaštvo njegova ljubljenoga Sina. 

Ta je gospođa jednog dana svecu pripravila one slatkiše što ih 
je zaželio jesti. No malo je od toga pojeo jer mu je tijelo danomice 
zbog vrlo teške bolesti sve više iznemagalo i bližilo se smrti. Dala je 
načiniti mnogo svijeća da bi nakon njegova preminuća gorjele uz 
njegovo sveto tijelo. Od tkanine što ju je gospođa donijela braća su 
načinila tuniku u kojoj je pokopan. Braći je naložio da mu moraju 
sašiti kostrijet i obući preko tunike kao znak najsvetije poniznosti i 
siromaštva. I sve se dogodilo kako se svidjelo Bogu. Blaženi se Fra- 
njo onoga tjedna kad je stigla gospođa Jakoba preselio u vječnost. 

[9] 

Blaženi je Franjo od početka svoga obraćenja uz Božju pomoć 
kao mudar čovjek i samoga sebe i svoju kuću - svoj naime red - 
utemeljio na čvrstoj stijeni (usp. Mt 7,24), tj. na najvećoj poniznosti 
i siromaštvu Sina Božjega, a svoj red je nazvao: Red manje braće. 

Utemeljio ga je na najdubljoj poniznosti. Zato je u početku 
Reda, kad su se braća počela množiti, htio da borave u skloništima 
gubavaca i da ih poslužuju. Zato je u ono vrijeme, kad su u Red 
ulazili i plemići i pučani, između ostaloga braći govorio da moraju 
posluživati gubavce i boraviti u njihovim kućama. 

Utemeljio ga je na najvećem siromaštvu, kao što je rečeno u Pra- 
vilu. Želio je da braća u kućama borave kao pridošlice i stranci (usp. 
1 Pt 2,11), neka ništa nemaju pod nebom osim svetoga siromaštva. 
Po njemu ih Gospodin na ovome svijetu uzdržava hranom i krepo- 
stima, a na drugom će primiti nebesku baštinu. 

I samoga sebe je utemeljio na najvećem siromaštvu i poniznosti 
jer, kao što bijaše vrlo ugledan u Crkvi Božjoj, tako je htio, i to 
je izabrao, da bude prezren ne samo u Crkvi nego i među svojom 
braćom. 

[10] 

Kad je jednom zgodom propovijedao u gradu Terniu, na trgu 
pred biskupskim dvorom, biskup je toga grada, čovjek uman i du- 
hovan, bio nazočan. Kad je Franjo dovršio propovijed, biskup je 
ustao te je među ostalim rekao narodu: »Gospodin je svoju Crkvu 


592 


II. ŽIVOTOPISI SV. FRANJE 


od početka, otkako ju je utemeljio i sagradio (usp. Mt 16,18), uvijek 
prosvjetljivao po svetim ljudima koji su je pridizali svojom riječju 
i životom. Sada ju je međutim u ovo posljednje vrijeme (usp. 1 Iv 
2,18) prosvijetlio ovim siromašnim i neukim čovjekom - pritom 
je svemu narodu prstom pokazao blaženoga Franju - zato morate 
Gospodina ljubiti i štovati i morate se čuvati grijeha, jer nešto takvo 
nije učinio nijednome narodu« (usp. Ps 147,20). 

Kad je Franjo nakon propovijedi sišao s mjesta na kojem je pro- 
povijedao, [gospodin] biskup i blaženi Franjo uđoše u biskupsku 
crkvu. Tada se blaženi Franjo pred biskupom naklonio i bacio pred 
njegove noge (usp. Mk 5,22) rekavši: »Uistinu vam kažem, gospo- 
dine biskupe, do sada mi nijedan čovjek nije iskazao toliku čast na 
ovome svijetu kao što ste mi je danas iskazali vi, jer ljudi govore: 
’To je svet čovjek!’ Iskazuju slavu i pridaju svetost stvorenju, a ne 
Stvoritelju. Vi ste kao razborit čovjek odvojili ono dragocjeno od bez- 
vrijednoga « (usp. Jr 15,19). 

Kad bi blaženome Franji iskazivali počasti i govorili da je svet 
čovjek, on bi na to odgovarao ovim riječima: »Još nisam siguran da 
ne bih trebao imati sinove i kćeri.« I dodao bi: »Kad bi Gospodin 
bilo kojega časa htio oduzeti svoje blago što ga je posudio meni, što 
bi mi drugo preostalo nego samo duša i tijelo, a to imaju i nevjernici. 
Štoviše, moram biti uvjeren: da je Gospodin kojem razbojniku ih 
nevjerniku udijelio tolika dobra kolika je udijelio meni, oni bi bih 
Gospodinu vjerniji.« I nadodao je: »Kao što se slikom Gospodina 
i blažene Djevice Marije nashkanom na drvetu časti Bog i blažena 
Djevica, i u pamet se doziva Bog i blažena Djevica, a to drvo ih 
slika sebi ipak ništa ne pripisuje, jer, kao što su drvo ih slika, tako je 
i sluga Božji neke vrsti slika, naime stvorenje Božje kojom se časti 
Bog zbog dobročinstava; a sluga Božji samome sebi ne smije ništa 
pripisati, kao što drvo ih slika ne pripisuju sebi. On mora jedinome 
Bogu iskazivati čast i slavu (usp. 1 Tim 1,17), a sebi mora pripisivati 
sram i bijedu dok je živ, jer se tijelo uvijek, dok je živo, suprotstavlja 
Božjim dobročinstvima.« 


[U] 

Franjo je među svojom braćom htio biti ponizan. Da bi sačuvao 
što veću poniznost, nekoliko godina nakon svoga obraćenja na jed- 
nom se kapitulu kod Svete Marije u Porcijunkuh pred svom braćom 
odrekao poglavarske vlasti rekavši: »Od sada sam za vas mrtav. Evo 
nam brata Petra Katanskoga kome ćemo se i ja i vi pokoravati.« Na 
to su sva braća počela na sav glas plakati i naricati. Blaženi se Franjo 
naklonio pred bratom Petrom i obećao mu poslušnost i poštovanje. 
I otada je sve do svoje smrti (usp. Fil 2,8) ostao podložnikom kao 

jedan od ostale braće. Štoviše, nije htio biti podložan samo gene- 
ralnim i provincijalnim ministrima, jer se, u kojoj god bi provinciji 
boravio ili bi išao samo propovijedati, pokoravao ministru one pro- 
vincije. Također je poradi većega savršenstva i poniznosti mnogo 
vremena prije svoje smrti jednom zgodom rekao generalnome mini- 
stru: »Hoću da svoju vlast s obzirom na mene uvijek povjeriš jedno- 
me od mojih drugova. Njemu ću se pokoravati umjesto tebi. Poradi 
veće koristi i kreposti poslušnosti naime hoću da uvijek za života i 
na samrti budeš sa mnom.« 

I otada je uvijek sve do smrti (usp. Fil 2,8) imao jednoga od 
svojih drugova kao svoga gvardijana kojemu se pokoravao umjesto 
generalnome ministru. Jednom je, štoviše, rekao svojim drugovi- 
ma: »Sam Svevišnji mi je udijelio tu milost da bih se tako vjerno 
pokoravao i novaku koji je danas ušao u Red, ako bi mi bio gvar- 
dijanom, kao i onome koji je prvi i najstariji po godinama života i 
u Redu. Podložnik ne smije svoga poglavara promatrati kao čovje- 
ka, nego u njemu treba gledati Boga kojemu se za ljubav podlaže 
svome poglavaru.« Jednom je zgodom rekao nešto slično tome: 
»Na cijelome svijetu nema nijednoga poglavara kojeg bi se njegovi 
podložnici i braća toliko bojali koliko bi Gospodin bio spreman 
dati da se moja braća boje mene kad bih to htio. Tu milost mi je 
udijelio sam Svevišnji, da želim biti zadovoljan svime kao onaj koji 
je u Redu manji.« 

Mnogo smo puta svojim očima vidjeli (usp 1 Iv 1,1) to isto i mi 
\ja\\smo boravili s (usp 2 Pt 1,18) njim, kao što i sam svjedoči. Kad 
mu koji brat u njegovim potrebama ne bi učinio uslugu ili bi rekao 
kakvu riječ koja čovjeka može uzbuditi, odmah bi otišao na moli- 
tvu, a kad bi se vratio, nije se toga više htio sjećati niti bi rekao: »Taj 
mi brat nije učinio uslugu« ih: »Grubo mi je odgovorio.« 

Što se više približavao smrti, to se više brinuo za to kako bi u sve- 
mu bio savršen, da bi mogao živjeti i umrijeti u najvećoj poniznosti 
i siromaštvu. 


[12] 

Onoga dana kad je gospođa Jakoba blaženome Franji načinila 
one slatkiše otac se sjetio brata Bernarda te je rekao svojim drugo- 
vima: »Ovo je jelo korisno za brata Bernarda.« - Pozvao je jednoga 
od svojih drugova i rekao mu: »Idi i kaži bratu Bernardu da odmah 
dođe k meni.« Taj je brat odmah otišao i brata doveo blaženome 
Franji. Sjedeći pokraj kreveta na kojem je ležao blaženi Franjo, brat 
Bernard mu je rekao: »Oče, molim te da me blagosloviš i da mi 
iskažeš ljubav; jer ako mi očinskom nježnošću iskažeš ljubav, vjeru- 
jem da će me i sam Bog i ostala braća većma ljubiti.« 

Blaženi ga Franjo nije mogao vidjeti, jer je prije mnogo dana iz- 
gubio očinji vid. No ispružio je ruku i stavio je na glavu (usp. Post 
48,14) brata Egidija koji bijaše treći brat po redu, a tada je sjedio 
pokraj brata Bernarda. Vjerujući da je ruku stavio na glavu brata 
Bernarda, a doticao je glavu brata Egidija, kao slijep čovjek odmah 
je to spoznao po Duhu Svetom i rekao: »Ovo nije glava moga brata 
Bernarda.« 

Brat Bernard mu se odmah više približio. Kad je blaženi Franjo 
stavio ruku na njegovu glavu (usp. Post 48,14.17), blagoslovio ga 
je. Osim toga je rekao jednome od svojih drugova: »Piši kako ću 
ti kazati: Prvi brat koga mi je Bog dao bio je brat Bernard. On je 
prvi započeo i najsavršenije ostvario evanđeosko savršenstvo; svo- 
ja je dobra razdijelio siromasima. Zbog toga i zbog mnogih drugih 
odlika dužan sam ga većma ljubiti nego bilo kojega brata u cijelome 
Redu. Zato hoću i naređujem, kako mogu, da ga svaki generalni 
ministar, koji god bio, ljubi i štuje kao mene samoga, a također neka 
ga i ostali provincijalni ministri i braća cijeloga Reda smatraju mojim 
zamjenikom.« Brat Bernard se zbog toga mnogo utješio, a utješila 
su se i druga braća koja su to promatrala. 

Blaženi je Franjo jednom zgodom, promatrajući veliko savršen- 
stvo brata Bernarda, pred nekolicinom braće o njemu prorekao: 
»Kažem vam da su bratu Bernardu dodijeljeni neki između velikih 
i najlukavijih zloduha koji će mu nanijeti mnoge nevolje te unutraš- 
nje i vanjske kušnje, ali će ga milosrdni Gospodin potkraj života 
osloboditi od svake nevolje i svake unutarnje i vanjske kušnje te u 
njegov duh i tijelo uliti toliki mir, spokoj i utjehu da će se sva braća 
koja to budu vidjela i čula zbog toga silno diviti i smatrat će to veli- 
kim čudom. U tom miru, spokoju i utjehi duše i tijela preselit će se 
s ovoga svijeta Gospodinu.« 

Braća, koja su to od blaženoga Franje čula mnogo su se tome 
divila, jer se doslovno od riječi do riječi obistinilo sve što je o njemu 
pretkazao po Duhu Svetome. Brat Bernard je u smrtnoj bolesti po- 
sjedovao toliki mir i spokoj da nije htio ni ležati. Ako je pak ležao, 
bilo je to u sjedećem položaju da mu ne bi ni najmanja količina 
tjelesnih sokova dospjela u glavu i prouzročila maštanja, tlapnju i 
sanjarenje, odakle nešto drugo što je različito od onoga što je raz- 
mišljao o Bogu. A ako bi se to ipak koji put dogodilo, odmah bi 
ustao i pitao se: »Što je to bilo? Zašto sam tako mislio?« Inače je 
rado u nos stavljao ružinu vodicu poradi lakšega disanja, a kad se 
približio smrti, nije više htio to uzimati da bi mogao neprestano 
razmatrati o Bogu. Zato je onome koji mu je to ponudio rekao: 
»Nemoj mi smetati!« 

Da bi mogao što slobodnije i što smirenije umrijeti, povjerio je 
brigu za svoje tijelo jednome bratu koji bijaše liječnik i koji ga je li- 

ječio. Rekao mu je: »Ništa se neću brinuti za jelo i pilo, nego to pre- 
puštam tebi. Dadneš li mi što, primit ću, a ako ne dadneš, neću.« 
Otkako je počeo pobolijevati, želio je da uvijek uza se ima brata 
svećenika sve do časa smrti. Kad bi mu palo na pamet nešto zbog 
čega bi mu se uznemirila savjest, odmah bi se ispovjedio i priznao 
svoj grijeh. 

Nakon smrti mu je tijelo pobijeljelo. Bilo je gipko i izgledao je 
kao da se smiješi. Zato se činilo da je nakon smrti bio ljepši nego 
prije. Koji su ga promatrah mrtva, većma su se radovah promatra- 
jući ga nego dok bijaše živ, jer je izgledao kao svetac koji se smiješi. 

[ 13 ] 

Onoga tjedna u kojem je blaženi Franjo preminuo gospođa Kla- 
ra, prva biljčica Reda sestara, opatica samostana siromašnih sestara 
Svetoga Damjana iz Asiza, koja se s Franjom natjecala u nepresta- 
nom opsluživanju siromaštva Sina Božjega, bijaše tada vrlo bolesna 
i bojala se da će umrijeti prije blaženoga Franje. Gorko (usp. 2 Sam 
17,8) je plakala i nije se mogla utješiti, jer prije smrti nije mogla 
vidjeti svoga jedinog oca nakon Boga, tj. blaženoga Franju, tješitelja 
duše i tijela koji ju je prvi učvrstio u Božjoj milosti. 

Zato je o tome po nekom bratu obavijestila blaženoga Franju. 
Kad je blaženi Franjo to čuo, jer je i nju i njezine sestre ljubio očin- 
skom nježnošću zbog njihova sveta života, bio je ganut, napose zato 
što se nakon nekohko godina otkako su mu počela pristizati braća 
uz pomoć Gospodinove milosti njegovim poticajom i ona obratila 
Gospodinu. Njezino je obraćenje mnogo koristilo ne samo izgradnji 
Reda braće nego i cijeloj Crkvi Božjoj. 

Pošto je blaženi Franjo odvagnuo Klarinu želju, koja se tada nije 
mogla ostvariti jer su oboje bih teško bolesni, da je utješi, u svom 
joj je pismu napisao blagoslov i odriješio je od svakoga nedostatka 
ako je nešto takvo imala s obzirom na njegove odredbe i volju, kao 
i s obzirom na zapovijedi Sina Božjega. Osim toga joj je svjetovao 
da potisne svaku žalost i da se tješi u Gospodinu. Nije on, nego je 
Duh Božji po njemu istom bratu koga mu je poslala kazao ove rije- 
či: »Idi i ovo pismo odnesi gospođi Klari te joj reci da odbaci svaku 
bol i žalost što me sada ne može vidjeti. No neka zna da će me ipak 
prije svoje smrti vidjeti, kako ona tako i njezine sestre, i uvelike će 
se utješiti.« 

Dogodilo se, kad je malo nakon toga blaženi Franjo noću umro 
i kad je svanulo: svi su stanovnici (usp. Mt 27,25) grada Asiza, muš- 
karci i žene sa svim klerom, noseći sveto tijelo iz mjesta gdje je Fra- 
njo preminuo, s himnima i hvalospjevima, noseći u rukama grančice 
drveća, po Božjoj volji odnijeh ga k Svetom Damjanu. Tako se is- 

punila riječ što ju je Gospodin izrekao na svečeva usta, a na utjehu 
svojim kćerima i službenicama. 

S prozora je maknuta željezna rešetka kroz koju se Kristove 
službenice običavaju pričešćivati i kroz koju prigodice slušaju riječ 
Božju. Braća su sveto tijelo digla s nosila i rukama su ga dobar sat 
vremena držala pokraj prozora, dok se gospođa Klara i njezine se- 
stre nisu doista utješile. Bile su oblivene obilnim suzama i satrvene 
od bola, jer im je on na ovome svijetu nakon Boga bio jedina utjeha. 

[ 14 ] 

U subotu uvečer nakon večernje, kad se blaženi Franjo preselio 
Gospodinu, prije nego što se spustila noć, mnoštvo je ševa doletjelo 
iznad krova kuće u kojoj je ležao blaženi Franjo, ali nisu visoko le- 
tjele, nego su naokolo lijetale i pjevale. 

Mi koji smo bili s (usp. 2 Pt 1,18) blaženim Franjom i koji smo 
ovo o njemu napisali svjedočimo (usp. Iv 21,24; 3 Iv 12) da smo 
više puta čuli kako govori: »Budem li razgovarao s carem, molit ću 
ga da iz ljubavi prema Bogu i na moju molbu izda pisanu naredbu: 
Neka nijedan čovjek ne ubija sestre ševe i neka im ne čini nikakvo 
zlo. Isto tako neka bi odredio da svi upravljači gradova i gospoda- 
ri tvrđava i sela imaju svake godine na Božić narediti ljudima da 
po putovima izvan gradova i tvrđava nabacaju pšenice i drugoga 
zrnja da bi napose sestre ševe i druge ptice imale hrane na dan 
tolike svetkovine. I neka iz poštovanja prema Sinu Božjemu, koga 
je blažena Djevica, njegova Majka, položila u jasle (usp. Lk 2,7) 
između vola i magarca, te noći svaki čovjek stavi obilno krme braći 
volovima i magarcima. Isto tako neka bogataši na Božić nahrane 
sve siromahe.« 

Blaženi je Franjo svečanije slavio Rođenje Gospodinovo negoli 
ostale Gospodinove blagdane jer, iako je Gospodin i po otajstvima 
ostalih svetkovina izveo djelo našega spasenja, ipak kad nam bijaše 
rođen (usp. Iz 9,6), kao što je govorio blaženi Franjo, on nas je spa- 
sio. Zato je htio da svaki kršćanin toga dana radosno kliče u Gospo- 
dinu i da svaki čovjek za ljubav njemu koji nam je dao samoga sebe 
(usp. Tit 2,14) bude radosno darežljiv ne samo prema siromasima 
nego također i prema domaćim životinjama i prema pticama. 

Blaženi je Franjo o ševi govorio: »Sestra ševa ima kapucu po- 
put redovnika; ona je ponizna ptica, rado skakuće putem ne bi li 
sebi našla pšeničnoga zrnja. Pronađe li ga čak i među životinjskim 
izmetinama, izvlači ga i jede. Leteći hvali Gospodina poput dobrih 
redovnika koji, prezirući zemaljska dobra, neprestano borave u ne- 
besima (usp. Fil 3,20). Osim toga i njezina je odjeća slična boji ze- 
mlje. Njezino perje pruža primjer redovnicima da ne nose upadnu 

i mekušnu odjeću, nego neka ona bude kao ugasla, kao što je boja 
zemlje.« Budući da je blaženi Franjo sve to opažao na sestrama še- 
vama, zato ih je vrlo volio i rado promatrao. 

[ 15 ] 

Cesto je blaženi Franjo braći ponavljao ove riječi: »Nikada ni- 
sam bio kradljivac. Od milostinje koja je baština siromaha uvijek 
sam uzimao manje nego što mi je trebalo da ne bi ostali siromasi 
bili prikraćeni u svome dijelu, jer bi ono što je tome protivno bila 
krađa.« 


[ 16 ] 

Kad su mu braća ministri predlagali neka bi dopustio da mogu 
nešto imati barem kao zajedničko, da bi se toliko mnoštvo braće 
moglo na nešto osloniti, sveti je Franjo za vrijeme molitve zazvao 
Krista i o tome ga je upitao za savjet. On mu je odmah rekao da 
odbaci sve: i pojedinačno i zajedničko. Rekao je da je Red njegova 
obitelj za koju je on sam uvijek spreman brinuti se pa ma koliko 
se ona povećala; uvijek će je zaštićivati dokle god se bude u njega 
pouzdavala. 


[ 17 ] 

Kad je blaženi Franjo boravio na nekoj gori s bratom Leonom iz 
Asiza i s bratom Bonicijem iz Bologne da bi sastavio Pravilo, jer se 
prijašnje izgubilo, dao ga je napisati po Kristovoj uputi. Kod brata 
Ilije, koji bijaše zamjenik blaženoga Franje, sakupilo se više minista- 
ra koji mu rekoše: »Ćuli smo da taj brat Franjo sastavlja neko novo 
Pravilo. Bojimo se da će biti odviše strogo i da ga nećemo moći 
opsluživati. Želimo da odeš k njemu i da mu rekneš da se mi na to 
Pravilo nećemo obvezivati; neka ga sastavlja za sebe, a ne za nas.« 

Brat Ilija im je rekao da neće ići jer se bojao Franjina ukora. A 
kad su oni i dalje navaljivah da bi ipak išao, rekao je da bez njih neće 
ići. I tada pođoše svi zajedno. Kad se brat Ilija sa spomenutim mini- 
strima našao blizu mjesta gdje je Franjo boravio, pozvao ga je. Kad 
se blaženi Franjo odazvao i ugledao spomenute ministre, rekao im 
je: »Sto hoće ta braća?« Brat Ilija mu je odgovorio: »To su ministri 
koji se, kad su čuli da sastavljaš novo Pravilo, pobojaše da ćeš ga 
vrlo pooštriti; oni izjavljuju i kažu da se na nj ne žele vezati. Načini 
ga za sebe, a ne za njih.« 

Tada je blaženi Franjo svoje lice upravio prema nebu i Kristu 
rekao: »Gospodine, nisam li ti dobro rekao da ti neće vjerovati?« 


598 


II. ŽIVOTOPISI SV. FRANJE 


Na to se iz visine čuo Kristov glas koji je rekao: »Franjo, u Pra- 
vilu ništa nije tvoje, nego je sve moje što god se u njemu nalazi. 
Hoću da se Pravilo opslužuje: doslovno, doslovno, doslovno, bez 
objašnjavanja, bez objašnjavanja, bez objašnjavanja!« I nadodao 
je: »Znam koliko može ljudska slabost i koliko sam im spreman 
pomagati. Koji ga neće obdržavati, neka iz Reda iziđu!« Tada se 
blaženi Franjo okrenuo braći i rekao im: »Jeste li čuli? Jeste li čuli? 
Hoćete li da ponovno kaže?« Tada ministri zbunjeni priznaše svoju 
krivnju i otiđoše. 


[ 18 ] 

Dok je blaženi Franjo boravio na generalnom kapitulu kod Svete 
Marije u Porcijunkuli, koji je prozvan kapitulom na rogožinama, a 
bilo je ondje pet tisuća braće, mnogi su od njih bili poznati po svojoj 
mudrosti i učenosti. Oni rekoše gospodinu kardinalu koji je poslije 
postao papa Grgur, a na kapitulu je bio nazočan, neka bi nagovorio 
blaženoga Franju da posluša savjete spomenute učene braće pa da 
gdjekada dopusti da ga oni vode. Navodili su pravila blaženoga Be- 
nedikta, blaženog Augustina i blaženoga Bernarda koja upućuju da 
se tako i tako živi. 

Tada je blaženi Franjo, saslušavši o toj stvari kardinalovo upo- 
zorenje, uhvatio ga za ruku i odveo k braći sakupljenoj na kapitulu 
te im je progovorio ovako: »Braćo moja, braćo moja, Bog me je 
pozvao da idem putem jednostavnosti. Neću da mi spominjete 
bilo koje pravilo: ni pravilo svetog Augustina, ni svetog Bernarda, 
ni svetog Benedikta. Gospodin mi je rekao ono što je htio, a to 
je da budem nova luda na svijetu. Gospodin nas nije htio voditi 
drugim putem, nego ovim. Bog će vas u vašoj mudrosti i učeno- 
sti pomutiti. Pouzdajem se u Gospodinove redarstvenike pomoću 
kojih će vas kazniti i tako ćete se, htjeli - ne htjeli, povratiti na 
svoju sramotu.« 

Kardinal je ostao zadivljen i na to nije ništa rekao, a sva su braća 
mukom umuknula. 


[ 19 ] 

Premda je blaženi Franjo htio da mu sinovi sa svim ljudima žive 
u miru (usp. Rim 12,18) i da se prema svima odnose kao maleni, 
ipak ih je učio riječju da se prema klericima odnose ponizno, a to 
im je pokazivao i svojim primjerom. Rekao im je: »U pomoć (usp. 
Ps 70,2; Dan 10,13) smo poslani svećenicima za spasenje duša (usp. 
1 Pt 1,9) da ono što njima nedostaje mi nadopunimo. Svatko će 
primiti svoju nagradu, ali ne po vlasti, nego po radu (usp. 1 Kor 

3,8). Znajte, braćo, rekao je, da je Bogu najdraža korist duša (usp. 
Mudr 3,13); a to se može bolje postići slogom negoli neslogom 
klera. Ako li oni sami sprečavaju spasenje naroda, osveta je Božja 
i Bog će im u svoje vrijeme naplatiti (usp. Pnz 32,35). Zato budite 
podložni (usp. 1 Pt 2,13) crkvenim starješinama da se ne bi, ko- 
liko je do vas (usp. Rim 12,18), porodila kakva zavist. Budete li 
sinovi mira (usp. Lk 10,6), za Boga ćete steći i kler i narod, a to je 
Gospodinu draže nego da mu steknete samo narod, uz sablazan 
klera. Pokrivajte - rekao je - njihove padove, nadoknađujte njiho- 
ve mnoge nedostatke, a kad to učinite (usp. Lk 17,10), budite još 
ponizniji!« 


[ 20 ] 

Neka su se braća ponovno tužila blaženome Franji: »Oče, zar ne 
vidiš da nam biskupi gdjekada ne dopuštaju propovijedati i tako nas 
puštaju da u jednom kraju budemo besposleni prije nego što mo- 
gnemo narodu propovijedati? Bilo bi bolje da od gospodina pape 
ishodiš povlasticu za propovijedanje, i to bi bilo korisno za spasenje 
duša« (usp. 1 Pt 1,9). 

Ozbiljno ih je ukorio i rekao im: »Vi, manja braćo, ne poznate 
volju Božju i ne dopuštate mi da obratim cijeli svijet kao što to Bog 
hoće. Hoću naime najprije poniznošću i poštovanjem obratiti pre- 
late, a kad oni vide naš sveti život i poštovanje prema njima, molit 
će vas da propovijedate i obraćate narod. Privući će vam ga bolje 
nego povlastice koje želite i koje će vas dovesti do oholosti. Budete 
li slobodni od svake pohlepe (usp. Lk 12,15) i budete li poticah na- 
rod da Crkvi prizna njezina prava, molit će vas da im ispovijedate 
narod. Zato se ne morate brinuti jer, ako se obrate, lako će naći 
ispovjednika. Od Gospodina želim sebi ovu povlasticu: da naime 
nemam nikakve povlastice osim da svima iskazujem poštovanje i da 
po poslušnosti svom svetom Pravilu sve obratim više svojim primje- 
rom negoli riječju.« 


[ 21 ] 

Gospodin Isus Krist jednom je zgodom rekao bratu Leonu, 
drugu blaženoga Franje: »Žalostim se zbog braće.« Brat Leon ga 
je upitao: »Zbog čega, Gospodine?« Gospodin mu je odgovorio: 
»Zbog tri stvari: što ne priznaju mojih dobročinstava koja im, kako 
ti je poznato, danomice pružam, a oni niti siju niti žanj u (usp. Lk 
12,24); što cijeli dan mrmljaju i provode u besposlici (usp. Mt 20,6) i 
što često jedni druge izazivaju na srdžbu, a ne izmiruju se i ne opra- 
štaju nanesenu im nepravdu.« 

[ 22 ] 

Blaženi je Franjo jedne noći toliko bio pritiješnjen bolima od 
svojih bolesti da te noći nije mogao ni počivati, a kamoli spavati. 
Ujutro, kad je bol donekle jenjala, dao je sazvati svu braću koja su 
se nalazila u tome mjestu. Dok su oni pred njim sjedili, promatrao 
ih je i gledao kao predstavnike svekolike svoje braće. 

Počevši od jednoga brata, blagoslivljao ih je stavljajući svoju de- 
snicu na glave (usp. Post 48,17) pojedinaca i blagoslovio je sve koji 
su tada bili u Redu i koji će u nj stupiti do svršetka svijeta (usp. 
Iv 1,15; Dn 7,18). A vidjelo se i da trpi što prije svoje smrti nije 
mogao vidjeti sve svoje sinove i braću. Nakon toga je naredio da 
se preda nj donesu hljebovi pa ih je blagoslovio (usp. Mt 26,26), a 
jer ih zbog bolesti nije mogao lomiti, dao je da ih jedan od braće 
izlomi, a tada je, uzimajući po komadić, svakom bratu pružio i na- 
redio da g&pojede (usp. Mk 14,22; 1 Kor 11,24). Kao što je naime 
Gospodin na Veliki četvrtak prije svoje smrti htio blagovati s apo- 
stolima, tako se na neki način onoj braći činilo da je blaženi Franjo 
prije svoje smrti htio blagosloviti njih i u njima ostalu braću, a jer 
su jeli onaj blagoslovljeni kruh, činilo se kao da blaguju i sa svojom 
ostalom braćom. 

I ovo možemo pripomenuti. Budući da je to bio neki drugi 
dan, a nije bio četvrtak, rekao je braći kako je uvjeren da je če- 
tvrtak. 

Jedan je od one braće sačuvao komadić onoga kruha. I nakon 
smrti blaženoga Franje neki su koji su od toga jeli odmah bili izlije- 
čeni od svojih bolesti. 


[23] 

Svojoj je braći preporučivao da grade siromašna boravišta, kući- 
ce da budu od drva, a ne od kamena. Nije htio da se braća nastane 
na nekome mjestu ako nije bilo jasno tko mu je vlasnik i gospodar. 
Od svojih je sinova uvijek zahtijevao da se ponašaju kao stranci (usp. 
Izl 12,49). 


[24] 

Franji nije bila mrska samo otmjenost kuća nego je također mno- 
go zazirao od brojnih i biranih kućnih potrepština. Na stolovima 
nije volio vidjeti ništa od posuđa što bi ga podsjećalo na svijet, da bi 
tako sve upravo pjevalo o putovanju i izgnanstvu. 

[ 25 ] 

Preporučivao je da se u knjigama traži svjedočanstvo Gospodnje 
(usp. Ps 19,8), a ne nagrada, poučnost, a ne ljepota. Htio je da ima- 
ju malo knjiga koje će biti na raspolaganju siromašnoj braći. 

[ 26 ] 

U posteljama i ležajima također je vladalo veliko siromaštvo, a 
tko je povrh slame imao kakvu trošnu plahtu, smatrao je to otmje- 
nim krevetom. 


[ 27 ] 

Ovaj je Božji prijatelj prezirao sve što pripada svijetu (usp. 1 Kor 
1,33.34), a ipak je iznad svega ostaloga mrzio novac. Zato ga je već 
tamo od svoga obraćenja odbacivao, a svoje sljedbenike upozora- 
vao je na to da ga se klone kao samoga đavla. Svojima je preporuči- 
vao: neka izmetine i novac jednako cijene. 

Desilo se jednoga dana (usp. Post 39, 1 1 ) da je u crkvicu svete Ma- 
rije u Porcijunkuli ušao neki svjetovnjak da se pomoli. Kao svoj dar 
pokraj križa je ostavio novac. Kad je otišao, jedan od braće novac je 
jednostavno uzeo i stavio u prozor. 

To što je brat učinio dospjelo je i do svečevih ušiju. Kad je dotični 
vidio da je ta stvar otkrivena, požurio je zamoliti oproštenje. Prostro 
se ničice po zemlji, spreman da bude bičevan. Svetac ga je i zbog 
toga što je novac samo dotaknuo ukorio i oštro izružio. Naložio mu 
je da ustima s prozora digne novac i da ga izvan ograde ispljuje na 
magareću izmetinu. Kad je taj brat nalog pohvalno izvršio, ostalima 
je, kad su to čuli, srca ispunio strah. Svi su otada još više prezirali 
novac koji je uspoređivan s izmetinom, i u preziranju toga danomice 
su ih poticali novi primjeri. 


[ 28 ] 

Obučen snagom odozgora (usp. Lk 24,49) većma se iznutra grijao 
božanskom vatrom nego što ga je izvana grijala tjelesna odjeća. 

[ 29 ] 

Odvratni su mu bih u Redu oni koji su bih trostruko obučeni i 
koji su bez potrebe nosili mekušastu odjeću. Govorio je da je potre- 
ba koju ne zahtijeva razum nego užitak znak ugašena duha (usp. 1 
Sol 5,19). »Ako duh postane mlak i ako milost polako ohladi - re- 

kao je - nužno će tijelo i krv (usp. Gal 1,16; Mt 16,17) tražiti svoje« 
(usp. Fil 2, 21). I nadodao je: »Što onda drugo preostaje, ako duša 
ne nalazi svoga uživanja, a tijelo zahtijeva svoje? Tada životinjska 
težnja prekriva prividnu potrebu, a tjelesni nagon (usp. Kol 2,18) 
oblikuje savjest.« I nadodao je: 


[ 30 ] 

»Imadne li moj brat neku pravu potrebu ili ako ga tišti neimašti- 
na, pa se požuri da joj udovolji i da je ukloni, kakvu će primiti nagra- 
du (usp. Post 29,15)? Propala mu je prigoda za stjecanje nagrade, ali 
je i pokazao da je namjerno ne prihvaća.« 

Ovim je i sličnim riječima pogađao one koji nisu strpljivo pod- 
nosili oskudicu, a to nije ništa drugo nego - žaliti za Egiptom. Nije 
napokon htio da braća iz bilo kojeg razloga imaju više od dviju tuni- 
ka, a ipak je dopuštao da ih se pojača podstavama. Želio je da braća 
zaziru od biranih tkanina, a one koji su činili tome protivno pred 
svima je oštro korio. A da bi svojim primjerom takve zbunio, na 
svoju bi tuniku izvana prišio grubu kostrijet (usp. Job 16,15). Na sa- 
mrti je također htio da mu tunika u kojoj je imao biti pokopan bude 
omotana u komade jeftine kostrijeti. Braći kod koje je to zahtijevala 
bolest ili kakva druga potreba dopuštao je da ispod gornje tunike 
nose još jednu mekšu. To je tražio zato da bi se izvana na habitu 
sačuvala grubost i jeftinoća. Rekao je: »Strogost će još toliko opasti 
i zavladat će mlakost da se sinovi siromašnoga oca neće ustručavati 
nositi habite od baršuna, a izmijenit će samo boju.« 

[ 31 ] 

Dogodilo se u zimsko doba u Celanu. Franjo je umjesto ogrtača 
na sebi nosio komad neke tkanine što mu ga je posudio neki prijatelj. 
Dok je boravio u dvoru marsikanskoga biskupa, srela ga je neka sta- 
rica koja je prosila milostinju (usp. Dj 3,2). Franjo je odmah s ramena 
skinuo tkaninu, iako je bila tuđa, poklonio ju je siromašnoj starici 
rekavši: »Idi i načini sebi haljinu, jer ti je vrlo potrebna.« Starica se 
začuđeno nasmiješila, ah ne znam je li to bilo od straha ih od radosti. 
Iz ruku mu je uzela tkaninu i brzo otrčala. Da izbjegne opasnosti, 
ukoliko bi možda Franjo zatražio da mu vrati tkaninu, razrezala ju je 
škarama. Kad je ustanovila da joj odrezani komad nedostaje za ha- 
ljinu, stekavši prvo iskustvo o Franjinoj darežljivosti, vratila se svecu 
i pokazala mu nedostatak na tkanini. Svetac je pogledao brata koji 
je isto tako bio zaogrnut komadom tkanine pa mu je rekao: »Jesi h, 
brate, čuo što kaže ova starica? Iz ljubavi prema Gospodinu podne- 
simo studen pa i ti podaj siroti tkaninu da mogne dovršiti haljinu.« 

Kao što je učinio Franjo, tako je učinio i subrat. I tako oboji- 
ca ostadoše nedovoljno obučeni da bi se mogla obući siromašna 
starica. 


[32] 

Kad se nekom drugom zgodom vraćao iz Siene, sreo je nekog 
siromaha pa je rekao subratu: »Moramo vratiti ogrtač siromahu 
kojemu pripada. Posudili smo (usp. Lk 6,34) ga dok se ne namje- 
rimo na nekoga tko je siromašniji od nas.« Subrat se, imajući na 
pameti očevu potrebu, odlučno usprotivio rekavši mu da se ne brine 
za drugoga zanemarujući sebe. Na to će mu svetac: »Ne želim biti 
kradljivac (usp. Iv 12,6). Uračunalo bi nam se kao krađa kad ne 
bismo dah onome koji se nalazi u većoj potrebi.« Brat je popustio, a 
Franjo je predao ogrtač. 


[33] 

Nešto se slično tome desilo u mjestu Celle di Cortona. Blaženi 
je Franjo na sebi imao nov ogrtač što su mu ga nabavila braća. Uto 
dođe jedan siromah koji je oplakivao smrt svoje žene i obitelj koja 
je pala u bijedu (usp. Ps 10,14). Njemu će svetac: »Iz ljubavi prema 
Sinu Božjem dajem ti ovaj ogrtač uz uvjet da ga nikome ne pokla- 
njaš. Daj ga onome tko će ga dobro platiti.« Braća odmah priskoči- 
še da uzmu ogrtač i da spriječe to darivanje. Lice svetog oca ulilo je 
siromahu srčanost (usp. 2 Ljet 17,6) te je rukama i noktima branio 
ogrtač kao svoje vlasništvo. Braća su konačno ogrtač otkupila i siro- 
mah je, uzevši novac, otišao. 


[34] 

Jednom je zgodom sveti Franjo kod mjesta Collestrada, nedale- 
ko od Peruđe, spazio nekog siromaha koga je već prije upoznao dok 
još bijaše u svijetu. Upitao ga je: »Kako si, brate?« A on je razjaren 
počeo gomilati kletve (usp. Br 5,19.23) protiv svoga gospodara koji 
mu je oduzeo sve što je imao. Rekao je: »Krivnjom svoga gospodara 
-prokleo ga svemogući Gospodin (usp. Otk 1,8; Post 5,29) - upao 
sam u veliko z/o« (usp. Mt 4,24). 

Blaženom se Franji većma smilila duša negoli tijelo dotičnoga si- 
romaha, jer je ustrajao u mržnji. Zato mu je rekao: »Brate, iz ljubavi 
prema Gospodinu Bogu oprosti svom gospodaru da oslobodiš svoju 
dušu (usp. Est 4,13), a moglo bi se dogoditi da ti on oteto vrati (usp. 
Izl 22,13). Ako si pak izgubio svoje stvari, izgubit ćeš i dušu« (usp. 
Lk 9,24). Na to će siromah: »Ne mogu posve oprostiti ako mi onaj 

prije ne vrati što mi je oteo.« Kako je blaženi Franjo na leđima imao 
ogrtač, rekao je siromahu: »Evo, dajem ti ovaj ogrtač. Molim te da 
svom gospodaru oprostiš iz ljubavi prema Gospodinu Bogu.« Taj se, 
potaknut dobročinstvom, primirio. Uzeo je dar i oprostio nepravde. 

[ 35 ] 

Dok je boravio u Sieni, upravo je onamo došao jedan domini- 
kanac, čovjek duhovan (usp. Floš 9,7) i doktor svetoga bogoslovlja. 
Kad je taj posjetio blaženoga Franju, dugo je zajedno sa svecem 
uživao raspravljajući o riječima Gospodnjim (usp. Iv 3,34). 

[ 36 ] 

Spomenuti ga je učitelj upitao što misli o ovim riječima proroka 
Ezekijela: »Ne predbaciš li grešniku njegovu grešnost, iz tvoje ču ruke 
tražiti njegovu dušu« (usp. Ez 3,18). Učitelj mu je rekao: »Poznajem 
mnoge, dobri oče, za koje znam da su u stanju smrtnoga grijeha, ah 
im nisam uvijek govorio o njihovoj grešnosti. Zar će se iz moje ruke 
tražiti njihove duše?« (usp. Ez 3,18). 

Kad mu je blaženi Franjo rekao da se smatra neznalicom i da bi 
bilo potrebnije da sam bude poučen nego da iznosi svoju misao o 
tome mjestu Sv. pisma, taj ponizni učitelj dodao je: »Iako sam, bra- 
te, čuo kako su neki učenjaci tumačili ovo mjesto, ipak bih o tome 
rado htio čuti i tvoju misao.« Blaženi mu je Franjo odgovorio: »Ako 
se te riječi imaju općenito shvatiti, ja ih shvaćam ovako: Sluga Božji 
(usp. Dn 6,20) mora životom i svetošću u sebi toliko gorjeti da svje- 
tlom svoga primjera isvojom riječju (usp. Iv5,35; 1 Tim 4,12) preko- 
rava sve grešnike. Tako će, kažem ti, sjaj njegova života i žar njegova 
dobra glasa prekoravati sve zbog njihovih opačina« (usp. Ez3,19). 

Tako je taj čovjek, duhovno obogaćen, na odlasku rekao subraći 
blaženoga Franje: »Braćo moja, bogoslovlje ovoga čovjeka, podupr- 
to čistoćom i kontemplacijom, slično je orlu u letu (usp. Job 9,26), a 
naše znanje trbuhotn puže po zemlji « (usp. Post 1,20. 22; 3,14). 

[ 37 ] 

Nečiste je poglede običavao obilježiti ovakvom zagonetkom (usp. 
1 Kor 13,12): »Neki je kralj, pobožan i moćan, kraljici uzastopce 
poslao svoja dva glasnika. I vratio se prvi koji je samo svojim rije- 
čima prenio riječi poruke, jer su oči mudraca bile u glavi (usp. Prop 
2,14), nisu kružile uokolo. - Povratio se i drugi koji je s nekoliko 
sažetih riječi kralju podnio izvještaj, a zatim se nadaleko i naširoko 
raspripovijedao o kraljičinoj ljepoti. Završio je ovako: »Gospodine, 

vidio sam doista vrlo lijepu ženu. Blago onome koji u njoj uživa!« 
Na to će mu kralj: »Ti, opaki slugo (usp. Mt 18,32), na moju si za- 
ručnicu bacao nečedne poglede. Očito je da si namjeravao kupiti 
stvar koju si tako pomno ogledao.« - Dao je zatim pozvati onoga 
prvog i rekao: »Kako ti se sviđa kraljica?« A taj će: »Vrlo dobro, lju- 
bazno je slušala i mudro odgovorila.« Na to ga upita kralj: »A nije 
li i lijepa?« Glasnik odgovori: »To je, moj gospodaru, tvoja stvar da 
je promatraš, a moja je dužnost bila samo prenijeti poruku.« Pri- 
povijeda se kraljeva presuda: »Ti koji imaš čiste poglede, još čišći 
tijelom ostani u odaji, a ovaj neka iziđe iz kuće da mi ne bi oskvr- 
nuo ložnicu.« 

I svetac je zaključio: »Ta tko se ne bi morao bojati gledati zaruč- 
nicu Kristovu?« 


[ 38 ] 

Gdjekada je znao učiniti ovako: predivna melodija koju je pje- 
vao u svojoj nutrini iz njega bi provalila u francuskom napjevu, a 
raspoloženje božanskoga nadahnuća što ga je njegovo uho potajno 
slušalo (usp. Job 4,12) provalilo bi u radosno klicanje na francu- 
skom jeziku. 

Gdjekada bi, kao što sam i vidio, sa zemlje uzeo dva prutića; 
jedan bi držao lijevom rukom kao gusle, a drugi desnicom kao gu- 
dalo. Tobožnjim bi gudalom povlačio po tobožnjim guslama i to je 
pratio prikladnim kretnjama. Francuskim je jezikom pjevao o Bogu. 
Gesto bi cijela ta igra svršavala suzama i napokon bi to klicanje zavr- 
šilo suosjećanjem s Kristovom mukom. Nakon toga bi svetac nasta- 
vio s dugotrajnim uzdisanjem, pojačao bi naricanje i, zaboravivši na 
ono što je držao u rukama, padao bi u duhovni zanos. 

[ 39 ] 

Pošto je prošlo nekoliko godina nakon njegova obraćenja, da bi 
sačuvao krepost svete poniznosti, na jednom se kapitulu pred svom 
braćom cijeloga Reda odrekao poglavarske službe rekavši: »Odsada 
sam za vas mrtav. Evo brata Petra Katanskoga kojemu ćemo se i ja 
i vi pokoravati.« Naklonivši se pred njim, obećao mu je poslušnost 
i poštovanje. Na to su braća zaplakala, a bol je iznudila i glasno je- 
canje kad vidješe da će na neki način biti lišeni tolikog oca i postati 
siročad. Blaženi je Franjo ustao te je sklopljenim rukama i očima 
uzdignutim prema nebu rekao: »Gospodine, preporučujem ti obi- 
telj koju si mi do sada povjeravao. A jer se sada ne mogu o njoj više 
brinuti (usp. Lk 10,35) zbog bolesti, koje su ti, preslatki Gospodi- 
ne, poznate izručujem je ministrima. Dužni su na sudnji dan (usp. 

Mt 12,36) pred tobom, Gospodine, položiti račun, ako bi koji brat 
propao ili s njihove nemarnosti ili zbog zla primjera ili također zbog 
preoštra postupka.« 

Otada je ostao podložnikom sve do svoje smrti. Ponašao se poni- 
znije nego bilo tko od ostalih. 


[ 40 ] 

Drugom je zgodom svom nasljedniku predao svu subraću rekav- 
ši: »Po ovoj povlastici slobode ne želim biti nikakav izuzetak, nego 
neka me braća premještaju iz mjesta u mjesto, kako im Gospodin 
nadahne.« Tome je dodao: »Vidio sam slijepca kojem je psić bio 
vodičem na putu.« 

Pošto se oslobodio svake posebnosti i isticanja, uživao je u tome 
što u njemu može bolje prebivati snaga Kristova (usp. 2 Kor 12,9). 

[ 41 ] 

Tvrdio je da je Gospodin u posljednje vrijeme (usp. Jd 18) poslao 
Manju braću da budu svijetli primjeri grešnicima koji su obavijeni 
tamom. Kazivao je kako ga opajaju najugodniji miotnirisi (usp. Izl 
29,18; Iv 12,3) i razblažuje snaga dragocjene pomasti (usp. Mt 26,7) 
kad sluša o divnim djelima (usp. Dj 2, 1 1 ) svete braće koja su razasu- 
ta po cijelome svijetu. 

Desilo se da je jedan brat pred nekim plemenitim čovjekom s 
otoka Cipra jednom zgodom protiv drugoga brata dobacio (usp. 
Job 18,2) riječ uvrede. Kad je taj opazio da su njegove riječi dotič- 
noga brata povrijedile, uzeo je magareću izmetinu i, da sebe kazni, 
stavio je u svoja usta. Sažvakao ju je i rekao: »Neka jezik koji je 
na moga brata izbacio otrov (usp. Izr 23,32) srdžbe žvače izmet!« 
Kad je onaj Cipranin to vidio, obuzelo ga je divljenje i otišao je 
silno duhovno sazidan. Otada je sebe i sve svoje stavio braći na 
raspolaganje. 

Sva su braća to po običaju neizostavno obdržavala. Ako bi koji 
od njih drugome rekao kakvu uvredljivu riječ, odmah bi se ničice 
bacio na zemlju (usp. 2 Mak 10,4) te bi poljupcima i milovanjem 
obasuo noge povrijeđenoga. U takvim je slučajevima svetac zano- 
sno klicao, kad je naime slušao kako njegovi sinovi sami od sebe 
pružaju primjere svetosti, a blagoslovima vrijednim svakog prihvaća- 
nja (usp. 1 Tim 1,15) obasipao je braću koja su riječju ih činom (usp. 
Kol 3,17) upućivala grešnike na ljubav prema Kristu. Htio je da mu 
braća budu slična gorljivošću duša kojom je potpuno bio ispunjen 
(usp. Dj 5,17). 

[42] 

Kad se već približilo vrijeme da ga Gospodin pozove k sebi, neki 
mu je brat rekao: »Brate, ti ćeš umrijeti, a obitelj koja te je slije- 
dila u ovoj suznoj dolini (usp. Ps 84,7) bit će ostavljena. Odaberi 
nekoga tko ti je u Redu dobro poznat, na kojem će počinuti tvoj 
duh i kojemu će se s punim povjerenjem moći predati teret službe 
generalnoga ministra.« Sveti je Franjo, poprativši ove riječi uzdisa- 
njem, rekao: »Ne vidim vođe za tako raznoliku vojsku. Ne vidim, 
sinko, pastira za tako veliko stado koji bi tome dorastao. No želim 
vam opisati jednoga na kojem se vidi kakav bi morao biti otac ove 
obitelji.« 

»To mora biti čovjek stroga života, velike uviđavnosti, besprije- 
korna vladanja. Mora biti daleko od svake pristranosti, jer se ne bi 
smjelo dogoditi da, dok se jednoj strani priklanja, to bude razlo- 
gom negodovanja u cijeloj zajednici. Treba da bude čovjek molitve 
koji sebi zna osigurati stalno vrijeme za potrebe vlastite duše, a 
ostalo za povjereno mu stado. Neka u rano jutro prikaže misu i 
neka se ustrajno moli za sebe i za svoje stado. Kad dovrši molitvu, 
neka javno blaguje, neka se svima stavi na raspolaganje, neka svima 
ljubazno odgovara i neka se za sve brine. Neka ne bude čovjek 
pristranosti (usp. Rim 2,11; Dj 10,34) koji će u kakvom neured- 
nom zakutku primati siromašne i priproste, a učene ljude i prelate 
primat će s posebnom pažnjom. Ako je obrazovan, neka se poka- 
zuje što strpljivijim u svetoj jednostavnosti i neka njeguje ostale 
kreposti. Neka prezire novac koji je glavni uzrok opadanja našega 
redovničkog života. Vrhovni poglavar našega Reda neka bude ta- 
kav da se mogne drugima pokazivati kao uzor, napose s obzirom 
na upotrebu novca.« 


[43] 

Rekao je: »Neka mu za osobnu upotrebu bude dosta jedan ha- 
bit i džepna bilježnica; za upravljanje braćom neka ima tintarnicu i 
pečat. Neka ne bude sakupljač knjiga i neka se ne bavi mnogo čita- 
njem, kako njegovoj službi ne bi bilo nauštrb ono što troši za uče- 
nje. - Neka tješi ožalošćene, jer mora biti posebno utočište onima 
koji su ojađeni (usp. Ps 32,7; 46,2). Ne nađe li se kod njega lijeka 
za ozdravljenje, u bolesnima će prevladati zdvojnost. Drzovite neka 
nastoji privesti k blagosti time što će se odreći svoga prava da bi 
dušu pridobio za Fcrista (usp. Fil 3,8). Prema odmetnicima od Reda 
neka ne zatvara milosrdno srce (usp. 1 Iv 3,17) kao prema ovcama 
koje su se izgubile (usp. Lk 15,4. 6); neka zna da su napasti gdjekada 
odviše jake te mogu dovesti do tolikoga pada.« 

»Hoću da ga svi poštuju kao Kristova namjesnika, a on neka s 
ljubavlju izlazi u susret potrebama sviju. Potrebno je da se ne raduje 
častima ni privrženosti nekolicine više nego što bi se radovao ne- 
pravdama. - Ako bi kada ustrebao posebnu hranu, neka je ne uzima 
kriomice, nego javno da bi se drugi, koji su slabašni, na taj način 
oslobodili sramežljivosti, kad ustreba da iziđu u susret potrebama 
iscrpljena tijela. Njegova je dužnost napose to da razotkriva tajne 
savjesti. Neka nipošto ne povrijedi ljudsku normu pravednosti, 
nego neka toliku službu smatra više teretom negoli čašću. Ne samo 
da mora paziti kako se iz prevelike blagosti ne bi porodila mlitavost 
i da se ne bi zbog prevelike popustljivosti uvukla raspuštenost, nego 
dok svima iskazuje ljubav, neka ulijeva strah onima koji čine zlo« 
(usp.Izr 10,29). 

»Želio bih da bude okružen savjetnicima koji se odlikuju česti- 
tošću i koji će svi zajedno s njime pružati primjer svakoga dobra (usp. 
Tit 2,7). Neka budu postojani u teškoćama, primjereno srdačni da 
bi sve koji im dođu primah sa svetom prijaznošću: Evo - rekao je - 
takav bi trebao biti generalni ministar.« 

[44] 

Kad ga je jednom zgodom neki brat zapitao zašto je svu braću 
odnemario time što ih je predao u druge ruke, kao da mu uopće 
ne pripadaju, Franjo mu je odgovorio: »Ljubim braću kako mogu, 
ah kad bi slijedili moje stope (usp. 1 Pt 2,21), jamačno bi ih više 
ljubio i ne bih im bio tuđ. Ima ih među poglavarima koji braću 
upućuju na druge stvari i za primjer im stavljaju stare monahe, a 
do mojih uputa drže malo. No na kraju će se vidjeti posljedice toga 
što rade.« 

Malo poshje, iako je bio pritisnut teškom bolešću, uzburkan u 
duhu (usp. Ps 48,8), uspravio se na postelji i rekao: »Tko su ti koji 
su moj red i red moje braće ugrabili iz mojih ruku (usp. Iv 10,28)? 
Dođem h na generalni kapitul, očitovat ću im što je moja volja.« 

[45] 

Blaženi se Franjo nije sramio da javno po gradu za bolesna brata 
traži mesa. Ipak je bolesnike opominjao da strpljivo podnose svoje 
teškoće i neka se ne sablažnjavaju ako im se u svemu ne udovolji. 

Zato je u jednom pravilu dao napisati ove riječi: »Mohm svu svo- 
ju bolesnu braću da se u svojim bolestima ne uznemiruju i neka 
Bogu ih braći ne prigovaraju. Lijekove neka ne zahtijevaju previše 
uporno i neka ne teže za tim kako bi od bolesti oslobodili tijelo, ne- 
prijatelja duše, koje će brzo umrijeti. Neka zahvaljuju na svemu (usp. 

1 Sol 5,18) i neka žele biti onakvi kakve ih Bog hoće imati. Bog one 
koje je predodredio za vječni život (usp. Dj 13,48) za nj pripravlja 
udarcima i bolestima, kao što je i sam rekao: ja korim i odgajam one 
koje ljubim ’« (usp. Heb 12,6; Otk 3,19). 

[46] 

Najgorljivije je promicao zajednički život i opsluživanje Pravila, 
a one koji su se oko toga trudili obdario je posebnim blagoslovom. 
Pravilo je nazivao knjigom života (usp. Sir 24,32; Otk 3,5), nadom 
spasenja (usp. 1 Sol 5,8), jezgrom evanđelja, putem savršenstva, 
ključem raja, savezom vječne vjernosti (usp. Post 17,13). Htio je da 
ga svi imaju, da ga svi poznaju, da o njemu uvijek pažljivo razmatraju 
(usp. Mudr 8,9) da bi se otresli nemara i u svojoj duši (usp. Rim 
7,22; Ef 3,16) razmišljah o položenom zavjetu. Poticao je učenike 
da ga uvijek imaju pred očima kao putokaz za provođenje života i, 
štoviše, da bi s njime i preminuli. 

Tu je odredbu imao na pameti jedan brat laik, za koga smo uvje- 
reni da ga treba štovati kao mučenika, jer je zaslužio palmu slavne 
pobjede. - Kad su ga naime Saraceni vodili na stratište, uzdignutim 
je rukama držao Pravilo, bacio se na koljena i svom je subratu re- 
kao: »Pred očima veličanstva (usp. Iz 3,8) i pred tobom, predragi 
brate, optužujem se zbog svojih grijeha što sam ih učinio protiv ovo- 
ga Pravila.« 

Nakon kratke ispovijedi uslijedio je mač pa je život završio mu- 
čeništvom, a nakon toga se proslavio znakovima i čudesima (usp. 2 
Kor 12, 12). - Taj je mladac ušao u Red tako mlad da gotovo nije bio 
sposoban obdržavati post što ga propisuje Pravilo. Iako je bio tako 
mlad, na svom je tijelu nosio pokornički pojas. - Blažena li dječaka 
koji je tako sretno započeo redovnički život da bi ga još sretnije do- 
vršio (usp. Sir 18,6)! 


[47] 

Blaženi se otac mnogo žalostio ako bi se zanemarivale kreposti 
pa bi se težilo za znanjem, napose ako netko nije ustrajao u zvanju 
u koje je bio pozvan (usp. 1 Kor 7,20.24) od početka. Jednom je 
prilikom rekao: »Moja braća koje vodi znanstvena radoznalost u 
dan odmazde (usp. Hoš 9,7) naći će se praznih ruku. Htio bih da se 
ti većma učvršćuju u krepostima kako bi onda kad nastupi vrijeme 
nevolje (usp. Ps 37,39) u tjeskobi uza se imah Gospodina (usp. 2 
Ljet 15,4). Naime stići će - rekao je - nevolja (usp. Ps 22,12; Izr 
1,27) nakon koje će se beskorisne knjige bacati kroz prozore i u 
zapećke.« 

Nije to govorio zato što bi bio protivnik studija Svetoga pisma, 
nego zato što pretjerana briga za studijem redovnike previše zaoku- 
plja, a on je htio da braća budu što veća po svojoj ljubavi, a ne po 
radoznaloj učenosti. 

Također je predosjećao i vremena koja su uskoro imala stići; 
znao je da će znanost takvima biti razlogom pada. 

Nakon svoje smrti u viđenju se ukazao nekom od svojih drugova 
koji se pripravljao na propovijedanje i to mu je zabranio, a naredio 
mu da ide putem jednostavnosti. 

[48] 

Govorio je kako će Gospodin one mlake koji se nikakva posla ne 
prihvaćaju izbaciti iz svojih usta (usp. Otk 3,16). Nitko se nije pred 
njim smio pokazati besposlenim, a da ga on ne bi oštro ukorio. Fra- 
njo, uzor svakog savršenstva, mučio se i radio svojim rukama (usp. 1 
Kor 4,12; 1 Sol 4,11) te nije dopuštao da mu išta od izvrsnog dara 
vremena prođe uzalud. Jednom je prilikom rekao: »Floću da sva 
moja braća rade i da budu nečim zauzeta. Oni koji ne umiju raditi 
neka nauče kakve zanate da bismo - rekao je - ljudima bih manje 
teški i da nam se srce i jezik ne bi bavili onim što je nedopušteno.« 

Plaću ih nagradu za obavljeni rad nije prepuštao samovolji ih 
samostalnom raspolaganju onoga koji ju je privrijedio, nego ju je 
trebalo predati gvardijanu ih zajednici. 

[49] 

U Rimu su kod gospodina Ostijskoga, koji je poshje postao vr- 
hovnim svećenikom, boravila ona dva svjetionika cijeloga svijeta, 
naime sveti Franjo i sveti Dominik. Kad su se s posebnim užitkom 
porazgovorili o Bogu, napokon im je biskup rekao: »U prvotnoj su 
Crkvi pastiri bih siromašni. Bih su to ljudi koji su plamtjeh ljubavlju, 
a ne pohlepom. Zašto dakle ne bismo iz vaših bratstava postavljah 
biskupe i prelate koji bi se odlikovah učenošću i uzornošću ? « (usp. 
Tit 2,7). 

Među svecima je došlo do pogađanja (usp. Lk 22,24) s obzirom 
na odgovor, ah ne tako da bi jedan pretekao drugoga, nego su jedan 
drugoga poticah, štoviše jedan drugoga je upravo silio na odgovor. 
Obojica su jedan pred drugim imah neku prednost jer su se uzaja- 
mno štovah. Franju je konačno pobijedila ponizna poslušnost te nije 
odgovorio prvi, a Dominika je pobijedila ponizna poslušnost da je 
odgovorio prvi. - Blaženi je Dominik biskupu odgovorio: »Gospo- 
dine, moja su braća, ukoliko spoznaju, dovoljno uzdignuta, a koliko 
mogu, neću dopuštati da postižu drugi izgled dostojanstva.« 

Nakon toga kratkog odgovora blaženi se Franjo pred biskupom 
naklonio i rekao: »Gospodine, moja su braća zato nazvana manjom 
braćom da ne pomišljaju postati većima (usp. Mt 20,26). Njihovo 
ih zvanje upućuje na to da ostanu na niskom položaju i da slijede 
stope Kristove poniznosti (usp. 1 Pt 2,21) da bi napokon bih uzdi- 
gnuti više od drugih pred licem svetih (usp. Mudr 3,13). Ako vam je 
stalo do toga - nastavio je - da u kozjoj Crkvi (usp. Fil 3,6) donose 
plodove, držite ih i sačuvajte u njihovu zvanju i vratite ih na niski 
položaj i protiv njihove volje. Nipošto nemojte dopustiti da budu 
uzdizani na prelatske položaje.« 

To su odgovori ove dvojice blaženika. Nakon tih odgovora gos- 
podin Ostijski duhovno se mnogo sazidao i mnogo zahvaljivao Gos- 
podinu (usp. Dj 27,35). 

Kad su odande otišli, blaženi je Dominik zamolio svetoga Franju 
da mu da pojas kojim bijaše opasan. Blaženi je Franjo u tome okli- 
jevao jednakom poniznošću kakvom ga je ljubavlju sveti Dominik 
zamolio. Ipak je konačno prevladala sveta upornost moliteljeva te je 
s velikom pobožnošću sebe opasao Franjinim pojasom ispod donje 
tunike. 

Napokon su se rukovah i uzajamno su se jedan drugome prepo- 
ručili u mohtve. Svetac je rekao svecu: »Htio bih, brate Franjo, da 
bi se tvoj i moj red sjedinili pa da u Crkvi na jednak način živimo.« 

Kad se konačno razidoše, blaženi Dominik reče mnogim nazoč- 
nicima: »Zaista vam kažem (usp. Lk 4,25), ostah bi redovnici morah 
nasljedovati svetoga čovjeka Franju jer je veliko savršenstvo njegove 
svetosti.« 


[50] 

U prvo vrijeme nakon obraćenja, kad je naime blaženi Franjo 
već imao nekolicinu braće, boravio je s njima kod Rivotorta. Dok su 
jedne noći svi počivah na svojim ležajima, nekako o ponoći jedan je 
od braće zaviknuo: »Umirem, umirem!« Sva su se braća, zbunjena 
i prestrašena, probudila. 

Blaženi je Franjo ustao i rekao: »Ustanite, braćo, i zapahte svje- 
tiljku!« Kad je svjetiljka zapaljena, blaženi je Franjo rekao: »Tko je 
taj koji je vikao: ’Umirem’P« Dotični je brat rekao: »Ja sam.« Bla- 
ženi ga je Franjo zatim upitao: »Što ti je, brate? Zašto umireš?« A 
on odgovori: »Umirem od gladi.« Blaženi je Franjo kao svet čovjek 
pun ljubavi i razboritosti odmah dao da se prostre stol i da svi s tim 
bratom zajedno blaguju da se ne bi sramio jesti sam. 

U novije vrijeme taj je, kao i neki drugi koji su se Gospodinu 
obratili, preko svake mjere trapio svoje tijelo. Nakon blagovanja 
blaženi je Franjo rekao ostaloj braći: »Braćo moja, upozoravam vas 

da svatko vodi računa o svojoj naravi jer, iako se gdjekoji između 
nas može uzdržavati manjom količinom hrane negoli drugi, ipak 
neću da onaj kojem je potrebna obilnija hrana u tom pogledu na- 
stoji oponašati kojega drugog. Neka svatko ima pred očima svoju 
narav i neka udovolji potrebama svoga tijela. Kao što se moramo 
čuvati preobilne hrane koja škodi i tijelu i duši, tako se moramo ču- 
vati i pretjerana posta, jer Gospodin hoće milosrđe, a ne žrtvu« (usp. 
Hoš 6,6.; Mt 9, 13; 12,7). 

I nadodao je: »Predraga braćo, to što sam učinio, da smo s mo- 
jim bratom zajedno jeli, na to me nagnaše velika potreba i ljubav. 
No kažem vam da ubuduće neću nešto takvo učiniti jer to ne bi bilo 
ni redovnički ni uljudno. Hoću i nalažem vam da svaki pojedinac 
u skladu s našim siromaštvom udovoljava potrebama svoga tijela 
kako bude potrebno.« 

Prva su se naime braća, kao i ona koja su pridolazila nakon njih, 
dugo vremena preko svake mjere mrtvila i trapila svoje tijelo; a osim 
toga su se također trapili bdijenjima, hladnoćom i radom svojih ruku 
(usp. 2 Kor 11,27). Ispod odjeće su na svom tijelu nosili željezne 
obruče i oklope od oštre kostrijeti, koliko su više mogli izdržati. 
Zato je sveti otac, imajući na pameti da bi braća zbog toga mogla 
oboljeti, a neki su za kratko vrijeme već oboljeli, na jednom kapi- 
talu zapovjedio da nijedan brat ne smije ispod habita osim tunike 
nositi ništa drugo. 

Mi koji smo r njim boravili (usp. 2 Pt 1,18) svjedoćimo (usp. Iv 
19,35; 21,24; 1 Iv 12) o njemu kako je od vremena kad je počeo 
primati braću, kao i cijeloga svog života, s braćom postupao razbo- 
rito. Išao je samo za tim da braća ne bi gdjekada zastranila od obli- 
ka našega siromaštva i čednosti, koja je svojstvena našemu Redu, 
a prva su braća to primjenjivala. Ipak je sam prema svome tijelu, i 
prije nego što je imao braću, od početka svoga obraćenja i tijekom 
cijeloga svog života bio oštar. Od svoje rane mladosti po naravi je 
bio krhak i slabunjav pa je zato dok je još boravio kod kuće morao 
sebi posvećivati posebnu pažnju. 

Kad je jednom zgodom opazio da braća već prelaze granice svo- 
ga siromaštva i čednosti u pitanju prehrane i drugih stvari, u jednom 
je nagovoru što ga je održao nekoj braći pred svom sakupljenom 
braćom rekao: »Misle li braća da bi mojem tijelu bila potrebna po- 
sebna porcija? Budući da moram svoj svojoj braći biti uzor i primjer, 
moram se služiti i biti zadovoljan siromašnom hranom i stvarima, a 
ne smijem čeznuti za biranim jelima.« 

[51] 

Kad je blaženi Franjo počeo primati braću, uvelike se rado- 
vao njihovu obraćenju, a i zato što mu je Gospodin dao dobru 
zajednicu. Toliko ih je ljubio i štovao da ih nije slao u prošnju 
milostinje, a napose zato što mu se činilo da ih je sram ići. Štedio 
je njihovu sramežljivost te je sam danomice išao u prošnju milo- 
stinje. To je međutim veoma umaralo njegovo tijelo, napose zato 
što je i kao svjetovnjak bio čovjek nježan, a po naravi slabunjav, a 
osim toga je od pretjerana posta i trapljenja, koje je provodio od 
onoga dana kad je napustio svijet, postajao sve slabiji. Zato im je, 
kad je vidio da ne može svladavati tolik napor i jer su za to bili 
pozvani drugi koji su se sramili i nisu toga potpuno shvaćali, a nisu 
bili ni toliko razboriti da bi mu rekli: »Mi ćemo ići u prošnju mi- 
lostinje!« rekao: »Predraga moja braćo i sinci, nemojte se sramiti 
ići po milostinju jer je Gospodin poradi nas postao (usp. 2 Kor 8,9) 
siromašan na ovome svijetu. Zato smo, slijedeći primjer njegov 
i njegove presvete Majke, odabrali put najistinitijega siromaštva. 
To je naša baština koju nam je pribavio i ostavio Gospodin Isus 
Krist, a ostavio ju je i svima koji po njegovu primjeru žele živjeti u 
svetom siromaštvu.« 

I dodao je: »Zaista vam kažem da će mnogi između plemića i 
učenjaka ovoga svijeta doći u našu zajednicu i to će smatrati veli- 
kom čašću što mogu ići u prošnju milostinje. Idite dakle s pouzda- 
njem i radosna srca s blagoslovom Božjim po milostinju. Morate 
ići sa što većom slobodom i radosna srca kao oni koji će za jedan 
novčić primiti sto denara, jer ćete onima od kojih ćete prositi milo- 
stinju darovati ljubav Božju govoreći: Iz ljubavi prema Gospodinu 
Bogu pružite nam milostinju, jer nebo i zemlja nisu ništa kad se s 
time usporede.« 

Budući da ih je dotada bilo malo, nije ih mogao slati po dvojicu 
zajedno (usp. Lk 10,1), nego ih je po gradovima i selima slao poje- 
dinačno. Na povratku je svaki pojedini blaženome Franji pokazao 
milostinju što ju je isprosio, a jedan bi drugom rekao: »Ja sam dobio 
više milostinje nego ti!« - Blaženi se Franjo radovao gledajući ih ra- 
dosne i zadovoljne. Otada je svaki pojedini radije tražio dopuštenje 
da može poći po milostinju. 


[52] 

U to vrijeme, dok je blaženi Franjo boravio s braćom koju je tada 
imao, od časa kad mu je Gospodin objavio da i on i braća moraju 
živjeti prema načelima svetoga Evanđelja, obdržavao ga je doslovno 
i nastojao ga opsluživati cijeloga svog života. 

Zato je bratu kuharu koji je kuhao za braću zabranio da onda 
kad je braći htio za jelo prirediti povrće u večer prethodnoga dana 
to stavlja u mlaku vodu, kao što je bilo uobičajeno, da bi braća tako 
opsluživala one riječi svetoga evanđelja koje glase: » Nemojte se bri- 
nuti za sutrašnji dani« (usp. Mt 6,34). Zato je taj brat stavljao u vodu 
povrće da se smekša istom onda kad bi braća izmolila matutin. Zato 
su također mnoga braća u više mjesta gdje su boravila, a napose u 
gradovima, to duže vremena obdržavala te nisu htjela sakupljati ili 
primati više milostinje nego samo onoliko koliko im je trebalo za 
jedan dan. 


[53] 

Kad se blaženi Franjo jednom zgodom nalazio u jednome mje- 
stu, ondje je boravio neki brat, duhovan i star čovjek, a bio je vrlo 
slab i bolestan. Kad ga je blaženi Franjo vidio, brat mu se smilio 
(usp. Lk 7,13). Budući da su tada i bolesna i zdrava braća bila rado- 
sna i strpljiva, siromaštvo su smatrah obiljem, a u svojim bolestima 
nisu uzimah nikakvih hjekova, nego su radije činili ono što nije go- 
dilo tijelu. Blaženi je Franjo samome sebi rekao: »Kad bi ovaj brat u 
rano jutro jeo grožđa, uvjeren sam da bi mu koristilo.« 

Zato je jednoga dana u rano jutro posve tiho ustao i pozvao toga 
brata te ga je odveo u vinograd koji se nalazio pokraj iste crkve. 
Izabrao je jedan trs koji je imao dobra i zdrava grožđa za jelo. I s tim 
bratom je sjeo pokraj trsa (usp. Mih 4,4) i počeo jesti grožđe da se 
brat ne bi sramio jesti sam. Kad su se najeh, spomenuti je brat za- 
hvalio Gospodinu Bogu i slavio njegovo milosrđe što mu ga je sveti 
otac iskazao poradi Boga. Dok je bio živ, s velikom se zahvalnošću i 
suzama među braćom toga sjećao. 

[54] 

Kad je blaženi Franjo jednom zgodom boravio u onome istom 
mjestu, bio je zauzet molitvom u ćehji koja se nalazila iza kuće. 
Dok se jednoga dana nalazio u njoj, došao je asiški biskup da ga 
posjeti. I dogodilo se ovo: kad je ušao u kuću, pokucao je na vrata 
ćehje da bi unišao k blaženome Franji. Kad su se vrata otvorila, 
odmah je ušao u ćeliju u kojoj bijaše načinjena druga ćelija od ro- 
gožine, a u njoj se nalazio blaženi Franjo. Imajući na pameti kako 
mu je sveti otac iskazivao vehko povjerenje i ljubav, bezobzirno je 
ušao i odgrnuo rogožinu ćehjice da bi ga vidio. Čim je zavirio u 
ćehjicu, odmah je, htio - ne htio, po volji Gospodinovoj (usp. Dj 
21,14; Ps 50,20) bio silom izbačen te je išao natraške, jer ne bijaše 
dostojan da ga vidi. I odmah je iz ćehjice izišao van. Drhtao je i bio 

kao ukočen te je zatim pred braćom priznao svoj grijeh i izjavio da 
žali što je toga dana onamo došao. 

[55] 

Neki je brat, inače duhovan čovjek i jedan od starijih u Redu, sa 
svetim Franjom bio tijesno povezan. Dogodilo se da je u jedno vrije- 
me mnogo dana trpio strahovito teške i žestoke đavolske napasti te 
je na neki način upao u provaliju zdvojnosti. Danomice je bio toliko 
mučen da se sramio često ispovijedati. Zbog toga se trapio postom, 
bdijenjem, plačem i bičevanjem. 

Dok je tako tijekom mnogo dana bio mučen, gle, po Božjoj je 
odredbi onamo došao blaženi Franjo. I kad je blaženi Franjo jedno- 
ga dana šetao nedaleko od onoga mjesta s jednim bratom i s onim 
koji bijaše toliko mučen, blaženi se Franjo malo odvojio od onoga 
drugoga brata i približio se ovome koji bijaše toliko napastovan te 
mu je rekao: »Predragi brate, hoću i naređujem ti da nikome ne 
govoriš ništa o tim đavolskim napastima. Ne boj se (usp. Mt 1,20) 
jer nisu nanijele nikakvu štetu tvojoj duši. Pouzdaj se u mene, a kad 
te snađu te napasti i budeš uznemirivati (usp. Ps 107,6), sedam puta 
izmoli Očenaš.« 

Spomenuti se brat obradovao zbog toga što mu je rekao blaženi 
Franjo, naime da ono ne mora ispovijedati, a napose zato što bi se 
morao svaki dan ispovijedati, a to ga je stajalo silnoga napora i bilo 
uzrokom njegova sve većeg trpljenja. Brat je bio zadivljen sveto- 
šću svetog oca, jer je po Duhu Svetome upoznao njegove napasti 
koje nije nikome drugom priznavao nego samo svećenicima. Zbog 
sramežljivosti često je mijenjao ispovjednike; bilo mu je naime ne- 
ugodno da jedan svećenik ima uvid u sve njegove slabosti i napasti. 

Od onoga časa kad je razgovarao s blaženim Franjom bio je i 
iznutra i izvana oslobođen od one svoje nevolje koja ga je tako dugo 
mučila. Po zaslugama blaženoga Franje i po Božjoj milosti u njego- 
voj su duši i tijelu zavladali velika smirenost i spokoj. 

[56] 

Kad je Franjo uvidio da Gospodin želi povećati broj (usp. Dj 6,7) 
njegove braće, rekao im je: »Predraga braćo i moji sinci, vidim da 
nas Gospodin želi umnožiti. Zato mi se čini da bi bilo dobro i Bogu 
ugodno ako bismo od biskupa ih od kanonika sv. Rufina ih od opata 
sv. Benedikta zamohh kakvu malu, siromašnu crkvu gdje bi braća 
mogla mohti božanski časoslov i gdje bi pokraj crkve mogh imati ka- 
kvu malu, siromašnu kuću načinjenu od pletera i blata gdje bi braća 
mogla počivati i udovoljavati svojim osobnim potrebama. - Ovo 

mjesto nije dolično, a kuća je za stanovanje tolike braće pretijesna 
otkako se Gospodinu svidjelo da nas umnoži, a napose što ovdje 
nemamo crkve gdje bi braća mogla moliti božanski časoslov. A ako 
bi koji ovdje umro, ne bi bilo pristojno pokopati ga ovdje ili u crkvi 
svjetovnoga klera.« I prijedlog se svidio (usp. Dj 6,5) ostaloj braći 

Blaženi se Franjo dakle digao i pošao asiškom biskupu te isto što 
je iznio pred braćom predložio je i biskupu. Biskup mu je odgovo- 
rio: »Nemam, brate, nikakve crkve koju bih vam mogao ustupiti.« 
Zatim je Franjo otišao kanonicima sv. Rufina te je i njih zamolio na 
sličan način. I oni odgovoriše kao i biskup. 

Napokon je otišao u samostan sv. Benedikta koji se nalazi na gori 
Subasiju te je i pred opatom ponovio onu istu molbu koju je upra- 
vio biskupu i kanonicima, a rekao mu je i ono što su mu odgovorili 
biskup i kanonici. Opat se, ganut samilošću, o tom predmetu posa- 
vjetovao sa svojom braćom. Spoznavši volju Božju (usp. Dj 21,14; 
Ps 50,20), blaženom su Franji i njegovoj braći ustupili crkvu svete 
Marije u Porcijunkuli, jer je bila najsiromašnija od sviju crkava što 
su ih imah. Bila je siromašnija i od svake druge crkve u cijeloj okolici 
grada Asiza, a upravo je to blaženi Franjo dugo priželjkivao. Opat 
je saopćio blaženome Franji: »Uslišali smo te u onome što si molio, 
ah ako Gospodin vašu družbu poveća, žehmo da to mjesto bude 
kohjevka sviju vas.« I te su se riječi svidjele (usp. Dj 6,5) blaženome 
Franji i njegovoj braći. 

Zato se blaženi Franjo mnogo radovao što je to mjesto darova- 
no braći, a napose je bio radostan zato što crkva nosi ime Kristove 
Majke, što je bila tako siromašna i što je imala poseban nadimak: 
nazvala se naime Porcijunkulom čime se prethodno označilo da će 
ubuduće biti majka i glava siromašne manje braće. Nazvana je »od 
Porcijunkule«, jer se tako zvao onaj komadić zemlje gdje je sagrađe- 
na ta crkva koja je u davnini nazvana Porcijunkula. Sveti je Franjo 
naime rekao: »Gospodin je zato htio da se braći ne pokloni nijedna 
druga crkva i da tada prva braća iznova ne grade neku novu crkvu 
niti da imaju koju drugu osim ove, jer ona bijaše kao neko proroštvo 
koje se ispunilo dolaskom Manje braće.« 

Premda je ta crkva bila siromašna i tijekom vremena već skoro 
porušena, uvijek su je građani grada Asiza i cijeloga onog kra- 
ja uvehke častih i časte je do današnjeg dana. Zato je Gospodin 
odmah kad braća dođoše da ondje borave danomice povećavao 
njihov broj (usp. Dj 6,7). O njima se mnogo govorilo i pronio 
im se glas po cijeloj Spoletskoj dolini. Ta se crkva u starini zvala 
»Sveta Marija Anđeoska«, a u onom su je kraju nazivali »Sveta 
Marija Porcijunkulska.« Zato, kad su je braća počela popravljati, 
stanovnici su onoga kraja običavah kazati: »Pođimo Svetoj Mariji 
Anđeoskoj.« 

Iako su opat i monasi blaženome Franji i njegovoj braći tu crkvu 
ustupili besplatno, bez ikakve godišnje najamnine, ipak je blaženi 
Franjo kao dobar i vješt učitelj htio svoju kuću sagraditi na čvrstoj 
stijeni (usp. Mt 7,24; Lk 6,47), tj. htio je svoju zajednicu izgraditi na 
velikome siromaštvu. Zato je svake godine samostanu slao košaru 
punu ribica, koje se zovu crvenperke, kao znak što veće poniznosti i 
siromaštva da braća ne bi imala nikakva vlastitog mjesta niti bi igdje 
boravila u mjestu koje nije ničije vlasništvo. Zato je tako postupao 
da braća ne bi imala pravo to prodati ili otuđiti. Kad bi braća svake 
godine monasima donijela ribe, oni su zbog poniznosti blaženoga 
Franje, koji je to činio drage volje, njemu i braći kao svoj dar pokla- 
njali posudu punu ulja. 

Mi koji smo s blaženim Franjom zajedno bili (usp. 2 Pt 1,8) svje- 
dočimo da je on zadao riječi s obzirom na tu crkvu rekao da mu je 
ondje objavljeno kako blažena Djevica zbog mnogih milosti što ih je 
Gospodin ondje ljudima udijelio tu crkvu ljubi više negoli sve ostale 
crkve cijeloga svijeta. Zato je za cijeloga svog života prema njoj gajio 
najveće štovanje i pobožnost. A da braća to u svojim srcima uvijek 
nose kao svetu uspomenu, pred smrt je htio da se u njegovu oporu- 
ku unese i to da braća isto tako čine. 

Nedugo pred svoju smrt pred generalnim ministrom i pred dru- 
gom braćom rekao je: »Preporučujem vam mjesto Svete Marije 
Porcijunkulske i braći to ostavljam kao svoju posljednju volju da joj 
braća iskazuju najveće poštovanje i pobožnost. To su činila i naša 
prva braća. Budući da su to mjesto smatrala svetim, svetost su mu 
nastojala sačuvati neprestanom danonoćnom molitvom i šutnjom. 
A ako bi se kada govorilo nakon vremena koje je određeno za šut- 
nju, činilo bi se to s najvećom pobožnošću i čednošću. Razgovarali 
su o stvarima koje se odnose na slavu Božju i na spasenje duša (usp. 
1 Pt 1,9). Ako bi se dogodilo, što je bivalo rijetko, da je koji počeo 
govoriti dokone i beskorisne riječi (usp. Mt 12,36), drugi bi ga od- 
mah opomenuo. Svoje tijelo nisu trapili samo postom nego također 

1 mnogitn bdijenjima, podnošenjem studeni, slabim odijevanjem (usp. 

2 Kor 11,27) i radom svojih ruku (usp. Ps 128,2). Mnogo se puta do- 
godilo: da ne bi bih besposleni, išli su pomagati siromašnim ljudima 
na njihovim poljima, a oni su im iz ljubavi prema Bogu davali kruha. 

Ovim i drugim krepostima posvećivah su sebe i mjesto. I drugi 
su, koji su ih nashjedih, iako ne u tohkoj mjeri, dugo vremena po- 
stupah shčno. Međutim poshje, kad bi na to mjesto prigodice došlo 
mnogo braće i vjernika, više nego obično, napose zato što su članovi 
Reda morah onamo svraćati kao i oni koji su željeh ući u Red, a 
također i zato što su braća ohladnjela u mohtvi i drugim dobrim 
djelima, postadoše slobodniji s obzirom na dokone i beskorisne 
razgovore (usp. Mt 12,36). Također su i u prepričavanju svjetskih 

novosti popustili više nego što su običavali. Braća koja ondje bora- 
ve, a i drugi, više ne iskazuju onakvo poštovanje i pobožnost kako 
dolikuje i kako bih ja htio. 

Zato želim da to mjesto bude pod vlašću generalnoga ministra 
i da bi se on većma za to brinuo da ondje namješta dobru i svetu 
redovničku obitelj. Neka se u tu svrhu izabiru svetiji svećenici i ča- 
snija braća iz cijeloga Reda, koja neka znaju bolje moliti časoslov, da 
bi ih s velikom pobožnošću radije slušali ne samo drugi ljudi nego 
napose braća. Neka se između svete braće i svjetovnjaka, ljudi oz- 
biljnih i poštenih, izaberu takvi koji će ih posluživati. 

Hoću također da u to mjesto osim generalnoga ministra i braće 
koja ondje služe nitko od braće niti koja druga osoba ne ulazi. I oni 
neka ne razgovaraju s nekom drugom osobom osim s braćom koja 
ih poslužuju i s ministrom kad ih posjeti. 

Isto tako hoću da ni braća laici, koja ovima služe, ne prenose 
nikakve dogodovštine ni svjetovne novosti što su ih čuli, a koje ne 
bi bile korisne duši. Posebno želim da u to mjesto nitko ne ulazi, 
da bi ona braća bolje sačuvala svoju čistoću i svetost. Neka u tome 
mjestu ne govore nikakve isprazne i za dušu beskorisne riječi. Neka 
se svaki pojedinac sačuva u svemu i neka kao čist i svet himnima i 
hvalospjevima slavi Gospodina. 

Kad koji od te braće umre, gdje god se nađe neki drugi sveti 
brat, neka ga generalni ministar pošalje onamo umjesto onoga koji 
je umro. Ako bi braća iz pojedinih zajednica u kojima borave kada 
zastranila od čistoće, svetosti i čestitosti koja im dolikuje, hoću da 
ovo mjesto bude ogledalo i dobar primjer cijelome Redu i da poput 
svjetiljke sja pred kozjim prijestoljem (usp. Otk 4,5) i pred prijesto- 
ljem blažene Djevice. Zbog njega će se Gospodin pokazati milo- 
srdnim prema nedostacima i grijesima braće te će uvijek čuvati i 
zaštićivati Red, svoju biljčicu.« 

Jednom zgodom, a bilo je to nekako pred kapitul koji se imao 
održati kod Svete Marije Porcijunkulske, nisu braća za stanovanje 
imala ništa drugo osim neke siromašne, male kućice pokrivene sla- 
mom kojoj su zidovi bih od pletera i omazani blatom. Tako to na- 
činiše braća još onda kad su isprva došla onamo stanovati. Kapitul 
se u onim vremenima držao svake godine. Vidjevši Asižani kako su 
se braća po Božjoj milosti namnožila i kako ih je danomice bivalo 
sve više, a napose kad su se ondje sakupili na kapitul, sazvaše veliku 
skupštinu te u malo dana vrlo žurno i zauzeto sazidaše prostranu 
kuću od kamena i vapna. A sve se to dogodilo bez pristanka blaže- 
noga Franje i u njegovoj odsutnosti. 

Kad se blaženi Franjo vratio iz jedne pokrajine i došao na kapitul 
te ondje ugledao sagrađenu kuću, to ga je iznenadilo. U vezi s tom 
kućom razmišljao je kako su braća u mjestima svoga boravka ili gdje 

su kanila boraviti sagradila ili dala sagraditi prostrane kuće. Budući 
da je htio da to mjesto uvijek bude uzorom i primjerom svim mjesti- 
ma u kojima braća borave, jednoga je dana, prije nego što je kapitul 
dovršen, ustao i uspeo se na krov (usp. Lk 5,19) te kuće, a naredio je 
i braći da se uspnu, te je zajedno s braćom počeo na zemlju bacati 
crijep kojim je kuća bila pokrivena. Nakanio je kuću porušiti. 

Budući da se ondje sakupilo veliko mnoštvo radoznala svijeta 
i stranaca sa sviju strana da vide kapitul braće, gradska je uprava 
poslala nekolicinu asiških vitezova i još neke druge da čuvaju ono 
mjesto. Kad su netom spomenuti, koji su se ondje nalazili, vidjeli da 
blaženi Franjo i ostala braća kane tu kuću porušiti, odmah pristu- 
piše k njima i rekoše blaženome Franji: »Brate, ova kuća pripada 
gradu Asizu i mi ovdje predstavljamo gradsku upravu. Zato ti za- 
branjujemo da rušiš našu kuću.« Na to je blaženi Franjo odgovorio: 
»Ako dakle kuća pripada vama, neću je dirati.« I odmah je sišao s 
krova, a sišla su i braća koja su bila zajedno s njime. 

Zato su asiški građani u davno vrijeme odlučili da će svake godi- 
ne, tko god od njih bude na vlasti, popraviti krov i ostalo. 

Nekom drugom prilikom generalni je ministar odlučio ondje po- 
dići neku malu kuću za braću onoga mjesta gdje bi mogli počivati i 
moliti svoj časoslov. Fltio je to napose zato što su u ono doba onamo 
dolazila sva braća Reda kao i oni koji su u Red ulazili. Onamo su 
se toliki svraćah pa su se zbog toga ona braća skoro svakoga dana 
umarala. Bilo je to također potrebno i zbog velikoga mnoštva braće 
koja su onamo svraćala, a za tamošnju braću nije bilo mjesta gdje 
bi mogla počivati i moliti svoj časoslov, jer su morah svoja mjesta 
ustupati drugima da mogu prespavati. 

Dolazilo je čak do toga da su braća mnogo puta morala podno- 
siti vehke neprilike, jer nakon mnogih napora nisu gotovo mogla 
udovoljiti ni najprečim potrebama tijela niti su mogla misliti na po- 
trebe duše. - Kad je spomenuta kuća bila skoro dovršena, onamo 
je svratio blaženi Franjo. Dok je jedne noći počivao u nekoj ćehjici, 
pred jutro je čuo buku što su je podizala braća koja su ondje bila 
zaposlena. Franjo se počeo u čudu pitati što bi to moglo biti. Zato je 
upitao svoga pratioca: »Kakva je to buka (usp. 1 Sam 4,14)? Što ta 
braća rade?« Pratilac mu je prikazao sve kako je bilo. 

Franjo je odmah dao pozvati ministra te mu je rekao: »Brate, 
ovo mjesto ima biti uzor i primjer cijelome Redu. Zato mi je više 
stalo do toga da braća ovoga mjesta iz ljubavi prema Gospodinu 
Bogu podnose neugodnosti i neimaštinu da bi braća cijeloga Reda, 
koja ovamo dolaze, u svoja mjesta odnijela dobar primjer siromaš- 
tva nego da bude udovoljeno njihovim potrebama i da nađu utje- 
hu. I druga bi braća Reda prihvatila ovo kao uzor, kako treba da u 
svojim mjestima grade te bi govorila: ’U mjestu kod Svete Marije 

Porcijunkulske, koje je kolijevka našega Reda, takve se i tolike zgra- 
de podižu. Zato možemo tako i mi graditi u svojim mjestima, jer 
nemamo prikladna mjesta za stanovanje.’« 

[57] 

Neki se brat, čovjek duhovan, s kojim je blaženi Franjo bio tijes- 
no povezan, nalazio u jednom samotištu. Taj je razmišljao o tome 
kako blaženoga Franju ne bi imao gdje smjestiti ako bi on onamo 
došao. Zato je na jednome samotnom mjestu, nedaleko od braće, 
dao načiniti ćelijicu, gdje bi u slučaju da dođe blaženi Franjo mogao 
moliti. I dogodilo se da je nakon kraćega vremena blaženi Franjo 
i došao onamo. Kad ga je brat odveo da vidi ćeliju, blaženi mu je 
Franjo rekao: »Ta mi se ćelija čini odviše lijepom. Ako hoćeš da u 
njoj proboravim nekoliko dana, izvana je i iznutra preobući vrbovim 
šibljem i granama drugoga drveća.« 

Ta ćelijica nije bila zidana, nego načinjena od drveta. Drvena gra- 
đa bijaše pravilna, otesana sjekirom i bradvom. Zato se blaženome 
Franji učinila lijepom. Onaj brat ju je odmah dao preurediti kao što 
je blaženi Franjo zaželio. 

Sto su naime ćelijice i kuće za stanovanje braće bile redovnički 
siromašnije, to je Franjo u njih radije ulazio i u njima boravio. Kad je 
blaženi Franjo u toj ćelijici nekoliko dana proboravio i u njoj molio, 
jednoga je dana, dok se on nalazio izvan ćelijice, neki brat iz toga 
mjesta došao onamo gdje se on upravo nalazio. Blaženi ga je Franjo 
upitao: »Odakle, brate, dolaziš?« On mu je odgovorio: »Dolazim 
iz tvoje ćelijice.« Na to će mu blaženi Franjo: »Jer si ćelijicu nazvao 
mojom, zato će u njoj odsada boraviti drugi, a ne ja.« 

Mi koji smo i' njim zajedno boravili (usp. 2 Pt 1,18) mnogo smo 
puta čuli kako ponavlja one riječi svetog evanđelja: »Lisice imaju 
jazbine i ptice nebeske gnijezda, a Sin čovječji nema gdje bi glavu naslo- 
nio« (usp. Mt 8,20.; usp. Lk 9,58). 

I dodao bi: »Kad se Gospodin nalazio u pustinji, gdje je molio 
i postio četrdeset dana i četrdeset noći (usp. Mt 4,2), nije ondje dao 
načiniti ćeliju niti kakvu kuću, nego je boravio pod gorskom stije- 
nom.« Zato, potaknut njegovim primjerom, nije na ovome^ svijetu 
htio imati ni kuće, ni ćelije, niti je dao da mu se sagradi. Štoviše, 
ako bi se kada dogodilo da je rekao braći: »Tako uredite tu ćeliju«, 
nakon toga nije htio u njoj boraviti jer je imao na pameti riječi sv. 
evanđelja: »Ne budite zabrinuti!« (usp. Lk 12,22). 

Pred svoju smrt odredio je da se u njegovu oporuku unese kako 
se nijedna ćelija ni kuća za braću ne smiju ni iz čega drugoga graditi 
nego samo od blata i drveta da bi se tako što bolje sačuvalo siromaš- 
tvo i poniznost. 


Asiški zbornik ili Peruđinska legenda 


621 


[ 58 ] 

Jednom je zgodom boravio u Sieni poradi liječenja očiju. Sta- 
novao je u ćeliji gdje je nakon njegove smrti, iz poštovanja prema 
njemu, sagrađena kapelica. Gospodin ga je Bonaventura, koji je 
braći poklonio gradilište gdje je sagrađeno boravište za braću, jed- 
nom zgodom upitao: »Kako ti se sviđa ovo boravište?« Blaženi mu 
je Franjo odgovorio: »Hoćeš li da ti kažem kako se imaju gradi- 
ti boravišta za braću?« Gospodin Bonaventura mu je odgovorio: 
»Floću, oče.« 

Franjo je nastavio: »Kad braća dođu u koji grad gdje nema bo- 
ravišta i ondje nađu nekoga tko je spreman dati im toliko zemljišta 
da mogu izgraditi boravište i gdje bi imali nešto vrta i ono što im je 
potrebno, braća moraju najprije razmisliti koliko bi im u tu svrhu 
trebalo zemlje. Neka uvijek u takvoj zgodi imaju na pameti sveto 
siromaštvo koje smo zavjetovali i dobar primjer koji smo u svemu 
dužni pružati drugima.« 

Sveti je otac to rekao stoga što ni u kom slučaju nije želio da 
braća - kad se radi o kućama, vrtovima, crkvama i drugim stvarima 
kojima se služe - prelaze granice siromaštva. Isto tako nije htio da 
imaju boravišta koja bi posjedovah s pravom vlasništva, nego je htio 
da u njima borave poput tuđinaca ipridošlica (usp. 1 Pt 2,11). Zato 
nije volio da u boravištima stanuje velik broj braće, jer mu se činilo 
da je u velikom broju braće teško opsluživati siromaštvo. 

I to bijaše njegova volja od početka njegova obraćenja pa sve do 
smrti, da se sveto siromaštvo održava pod svaku cijenu. 

Poslije su braća bila dužna otići k biskupu dotičnoga grada i reći 
mu: »Gospodine, taj i taj čovjek iz ljubavi prema Gospodinu Bogu 
i poradi spasenja svoje duše spreman nam je dati onoliko zemlje 
koliko nam treba da možemo izgraditi boravište. Zato najprije dola- 
zimo k vama, napose zato što ste otac i gospodar duša cijeloga stada 
koje vam je povjereno, kao i naših duša i duša druge braće koja će 
boraviti na tome mjestu. Kanimo dakle graditi s blagoslovom Gos- 
podina Boga i s vašim.« 

Tako je govorio svetac, jer dobro duša što ga braća žele lakše 
će postići budu li s njima živjela u miru pridobivajući i njih i narod 
nego smućujući prelate i klerike, pa makar i pridobiju narod. 

Još je nadodao: »Gospodin nas je pozvao da budemo pomaga- 
či njegove vjere, pomagači prelata i svećenika svete majke Crkve. 
Zato smo ih dužni, koliko možemo, uvijek ljubiti, iskazivati im čast i 
štovati ih. Zato se naime i zovu ’manja braća’ jer su, kao što im kaže 
ime, i primjerom i djelom dužni biti i drugim ljudima ovoga svijeta 
uzorom poniznosti. A jer je već u početku moga obraćenja, kad sam 
se odijelio od svijeta i od tjelesnog oca, Gospodin svoju riječ stavio u 

usta (usp. Izl 4,15; Iz 51,16) asiškoga biskupa da bi mi u Kristovoj 
službi bio savjetnikom i da bi me hrabrio. Zbog svega toga i zbog 
mnogih drugih odlika što ih opažam u prelatima želim ne samo bi- 
skupe nego i siromašne svećenike ljubiti, poštovati i smatrati ih svo- 
jim gospodarima. 

Neka nakon toga, pošto prime blagoslov biskupov, idu i neka 
dadnu načiniti širok opkop oko gradilišta što ga dobiše za gradnju 
boravišta, a umjesto zida neka načine dobru ogradu u znak svetog 
siromaštva i poniznosti. Nakon toga neka dadnu sagraditi siromaš- 
ne kućice od blata te nekoliko ćelijica u kojima će braća gdjekada 
moći moliti i raditi da bi mogla pristojno živjeti i osigurati se od 
dokonih razgovora (usp. Mt 12,36). 

Neka braća također dadnu izgraditi i crkvu, ali neka paze da 
ne bi dali načiniti preveliku crkvu, i neka u njoj prigodice propo- 
vijedaju narodu. Veća je poniznost i bolji primjer ako braća odlaze 
propovijedati u druge crkve da bi tako sačuvala sveto siromaštvo i 
poniznost. 

Ako bi kada u njihova boravišta svratili neki prelati i svećenici, 
redovnički ili svjetovni, siromašne će im kućice, ćelijice i crkve onih 
koji ondje stanuju propovijedati i to će ih duhovno saziđivati.« 

Zaključio je riječima: »Braća često daju sagraditi velike građevine 
i tako potkapaju naše sveto siromaštvo na štetu i sablazan naroda. 
Poslije kad im se pruži prilika da se domognu boljega i podesnijega 
mjesta, ona mjesta i građevine napuštaju, pa se zbog toga mnogo sa- 
blažnjuju i smućuju oni koji su ondje uložili svoju milostinju. Zato je 
bolje da braća podižu malena i siromašna boravišta i građevine koje 
su u skladu s njihovim zavjetom pa bližnjima pružaju dobar primjer 
nego ako protiv svoga zavjeta daju loš primjer. Dogodi li se kada 
da braća zbog prikladnijega smještaja napuste malene i siromašne 
građevine, time bi zao primjer i sablazan bili odveć veliki.« 

[59] 

U istoj se ćeliji gdje je blaženi Franjo gospodinu Bonaventuri ka- 
zao spomenute riječi onih dana jedne večeri dogodilo, kad je Franjo 
zbog bolesti htio povraćati, da je naprežući se počeo bacati krv. Iz- 
bacivao ju je cijelu noć sve do jutra. 

Kad su njegovi drugovi vidjeli da zbog iscrpljenosti i bolova već 
skoro umire, s velikom mu tugom plačući rekoše: »Oče, što da uči- 
nimo? Blagoslovi nas i svu svoju ostalu braću. Osim toga ostavi svo- 
joj braći kakvu uspomenu. Reci nam svoju volju da bi se tvoja braća 
uvijek, ako te Gospodin htjedne pozvati s ovoga svijeta, mogla toga 
sjetiti i reći: Naš je otac umirući ove riječi stavio na srce svojim si- 
novima i braći.« 

Na to im je rekao: »Pozovite mi brata Benedikta iz Prata.« 

Spomenuti je brat bio svećenik; bio je ozbiljan, svet i jedan od 
starijih u Redu. Gdjekada je blaženome Franji u onoj ćeliji služio 
misu. Iako bijaše bolestan, uvijek je želio, kad je mogao, pobožno 
prisustvovati misi. Kad je taj brat došao, blaženi mu je Franjo rekao: 
»Piši da blagoslivljam svu svoju braću koja se sada nalaze u Redu 
kao i onu koja će u Red stupiti.« Kad su se braća sabirala na kapitul, 
Franjo je na kraju blagoslovio i odriješio svu prisutnu braću i ostale 
koji su bili u Redu, a blagoslivljao je i one koji će u nj stupiti. No 
Franjo to nije činio samo prigodom kapitula nego je i u mnogim 
drugim zgodama blagoslivljao svu braću koja su onda bila u Redu i 
koja će ubuduće u nj stupiti. 

A blaženi mu Franjo reče: »Budući da zbog iznemoglosti i boli ne 
mogu govoriti, ovim trima riječima ukratko ću svojoj braći očitovati 
svoju volju: da meni na spomen i na spomen moga blagoslova i moje 
oporuke moja braća uvijek ljube jedan drugoga, da uvijek ljube i 
opslužuju našu gospođu svetu Siromaštinu, i da uvijek budu odana i 
podložna prelatima i cjelokupnom kleru svete majke Crkve.« 

Opominjao je svoju braću da se boje zla primjera i da ga se ču- 
vaju. Osim toga je prokleo sve koji svojim opakim i zlim primjerima 
izazivaju ljude da pogrđuju Red i život braće, a sveta se i dobra 
braća zbog toga moraju sramiti i postaju malodušna. 

[60] 

Kad je blaženi Franjo jedno vrijeme boravio kod crkve svete Ma- 
rije Porcijunkulske, a tada još nije bilo mnogo braće, gdjekada je 
odlazio u sela i crkve u okolici Asiza te je ljudima propovijedao i po- 
zivao ih da čine pokoru. Sa sobom je nosio metlu da pomete crkve. 

Blaženi se naime Franjo mnogo žalostio kad bi ušao u koju crkvu 
i vidio da je neuredna. Zato je uvijek, pošto bi narodu održao pro- 
povijed, nakon propovijedi dao sazvati sve svećenike koji su ondje 
boravili te bi im na kojem samotnome mjestu, da ga svjetovnjaci ne 
bi mogli čuti, propovijedao o spašavanju duša, a napose o tome da 
se brinu i skrbe kako bi sačuvali čistoću crkava, oltara i svega što je 
potrebno za slavljenje božanskih otajstava. 

[61] 

Kad je jednoga dana blaženi Franjo ušao u jednu seosku crkvu 
u okolici Asiza, počeo ju je mesti. Ubrzo se o njemu po tom selu 
pronio glas osobito zato što su ga ti ljudi rado promatrali i slušah. 
Kad je neki seljak imenom Ivan, čovjek neobične jednostavnosti, 
čuo za njegov dolazak, a upravo je orao na jednoj od svojih njiva 

nedaleko od crkve, odmah je i on otišao u crkvu i zatekao Franju 
kako mete crkvu. Jednostavno mu je rekao: »Daj mi, brate, metlu, 
jer ti želim pomoći.« I uzeo je od njega metlu i pomeo što je preo- 
stalo. Kad su nakon toga sjeli, rekao je blaženome Franji: »Brate, 
već duže vremena želim služiti Bogu, a naročito otkako sam čuo 
dobre glasove o tebi i o tvojoj braći. No nisam znao kako bih do 
tebe došao, a sada, kad se Gospodinu svidjelo da te vidim, učinit 
ću što god ti se svidi.« 

Blaženi se Franjo, promatrajući njegovu gorljivost, razveselio u 
Gospodinu osobito zato što je tada imao malo braće i što mu se 
činilo da bi ovaj zbog svoje čiste jednostavnosti mogao biti dobar 
redovnik. Franjo mu je rekao: »Ako, brate, želiš prihvatiti naš život i 
pripadati našoj zajednici, potrebno je da se izvlastiš od svega što imaš 
(usp. Tob 1,3), ako to možeš učiniti bez štete za druge, i da po uputi 
svetoga Evanđelja to razdijeliš siromasima (usp. Mt 19,21 ), jer to isto 
učiniše moja braća kojoj je to bilo moguće.« 

Kad je Ivan to čuo, smjesta je otišao na njivu gdje je ostavio vo- 
love; razjarmio ih je i jednog odveo blaženome Franji i rekao mu: 
»Brate, tolike sam godine služio svom ocu i cijeloj kući; iako je ovo 
neznatan dio moje baštine, naumio sam ovoga vola uzeti kao svoj 
dio i dati ga siromasima (usp. Mt 19,21), kako ti se po Bogu bude 
činilo boljim.« 

Kad to vidješe njegovi roditelji i braća, koja još bijahu malena, 
da ih naime kani ostaviti, počeše sa svim ukućanima silno plakati 
i naricati. To je blaženoga Franju ganulo, napose zato što obitelj 
bijaše brojna, a djeca još nejaka. Blaženi Franjo im je na to rekao: 
»Dajte, pripravite nešto jela da bismo svi zajedno blagovah, jer vas 
kanim razveseliti.« Oni odmah prirediše ručak, a blaženi im Franjo 
reče: »Ovaj vaš sin želi služiti Bogu. Zbog toga se nemojte žalostiti, 
nego se morate radovati. To će vam biti na čast ne samo pred Bo- 
gom nego će vam to i pred svijetom biti na diku. Bit će to na korist 
duše i tijela sviju vas, jer će jedan od vaše krvi slaviti Boga, a sva će 
naša braća biti i vaši sinovi i vaša braća. Budući da je Božji stvor i 
želi služiti Bogu, svom stvoritelju, a njemu služiti znači: kraljevati, 
zato vam ga niti mogu niti smijem vratiti, ah da bi vam on bio utje- 
hom, žehm da se izvlasti vama u korist pa da vama kao siromašnima 
pokloni toga vola, premda bi ga po savjetu svetog evanđelja morao 
dati drugim siromasima« (usp. Mt 19,21). 

Blaženi Franjo ih je utješio svojim riječima, a posebno su se ra- 
dovah što im je vraćen vol, jer bijahu siromašni. Blaženi Franjo silno 
je voho brata Ivana. Uvijek mu bijaše draga njegova čista jedno- 
stavnost kao i u ostalih. Odmah ga je obukao u redovničko odijelo i 
uzeo za svoga pratioca. Ivan bijaše tohko prostodušan pa je smatrao 
da u svemu mora oponašati blaženoga Franju. 

Kad bi se tako blaženi Franjo nalazio u kojoj crkvi ili na kojem 
samotnom mjestu da se moli, Ivan ga je želio gledati i promatrati 
te bi oponašao sve njegove kretnje. Kad bi blaženi Franjo kleknuo 
ili bi uzdigao ruke prema nebu (usp. Pnz 32,40), kad bi pljunuo ili 
bi se nakašljao, Ivan bi učinio to isto. Zbog te jednostavnosti ga je 
blaženi Franjo počeo blago prekoravati. Ivan mu je na to odgovorio: 
»Brate, obećao sam da ću raditi sve što ti radiš, zato hoću raditi sve 
kako ti radiš.« 

Gledajući ga tako čista i siromašna, blaženi Franjo se zbog toga 
divio i radovao. Ivan je u svim krepostima i dobru ponašanju počeo 
toliko napredovati da se blaženi Franjo s ostalom braćom silno di- 
vio njegovu napretku u savršenstvu. Nije prošlo mnogo vremena i 
brat Ivan je umro, pošto je ostvario visok stupanj svetosti. Zato je 
blaženi Franjo s velikom unutarnjom i vanjskom radošću pripovije- 
dao braći o njegovu obraćenju. Nije ga zvao bratom Ivanom, nego 
svetim Ivanom. 


[62] 

Kad je blaženi Franjo jednom zgodom obilazio pokrajinom Mar- 
che i propovijedao, jednoga je dana, dok je propovijedao u nekom 
selu, došao k njemu neki čovjek i rekao: »Brate, naumio sam napu- 
stiti svijet i ući u tvoj red.« Na to mu je blaženi Franjo kazao: »Ako, 
brate, želiš ući u naš red, prije svega moraš, prema zahtjevu svetoga 
evanđelja, sve svoje razdijeliti siromasima, a zatim se moraš u sve- 
mu odreći i svoje volje.« 

Taj je, čuvši to, brzo otišao i, vođen tjelesnom, a ne duhovnom 
ljubavlju, svu svoju imovinu razdijelio svojim rođacima. Nakon toga 
se vratio blaženome Franji te mu je kazao: »Brate, evo od svega sam 
se izvlastio.« Blaženi Franjo ga je upitao: »Kako si to učinio?« A on 
će: »Brate, svu sam svoju imovinu razdijelio nekim svojim rođacima 
kojima je bilo potrebno.« 

Po Duhu Svetom je blaženi Franjo odmah spoznao da taj bija- 
še tjelesni čovjek. Odlučno mu je rekao: »Idi svojim putem, bra- 
te muho, jer si svoju imovinu razdijelio među svoje rođake i sada 
među braćom želiš živjeti od milostinje.« Taj je smjesta otišao svo- 
jim putem, jer svoju imovinu nije htio razdijeliti drugim siromasima. 

[63] 

U isto se vrijeme dok je blaženi Franjo boravio kod Svete Ma- 
rije Porcijunkulske, poradi njegova duhovnog napretka, dogodilo 
da mu je dušu snašla vrlo teška unutrašnja napast koja ga je muči- 
la iznutra i izvana, strahovito mu je mučila i dušu i tijelo. Štoviše, 

gdjekada je izbjegavao i susrete s braćom, napose zato što se pred 
njima, kad bi ga snašla ta napast, nije mogao pokazivati rado- 
snim. Trapio se, ali ne samo uskraćivanjem hrane nego je postio 
i riječima. Cesto se povlačio u šumu koja se nalazila nedaleko 
od crkve da u njoj moli i da bi pred Gospodinom mogao većma 
očitovati svoju bol i obilnije prolijevati suze da bi se Gospodin, 
koji je svemoguć, u njegovoj tolikoj nevolji udostojao poslati mu 
s neba svoj lijek. 

Dok ga je ta napast više od dvije godine mučila danju i noću, jed- 
noga se dana dogodilo da mu je u vrijeme molitve u crkvi svete Ma- 
rije u njegovoj unutrašnjosti rečena riječ svetoga evanđelja: »Ako 
imadneš vjere koliko je zrno gorušično te rekneš ovoj gori da se premjesti 
sa svoga mjesta i da ide na drugo mjesto, tako će se dogoditi« (usp. 
Mt 17,19). Sveti Franjo je na to upitao: »Koja je to gora?« Odgo- 
voreno mu je: »Gora, to je tvoja napast.« Na to je Franjo izjavio: 
»Neka mi dakle, Gospodine, bude (usp. Lk 1,38) kako si rekao!« I 
toga je časa oslobođen tako da mu se činilo kao da te napasti nije 
nikada ni imao. 


[64] 

Kad se nekom drugom zgodom blaženi Franjo jednoga dana 
vratio k Svetoj Mariji Porcijunkulskoj, zatekao je ondje priprostoga 
brata Jakoba s gubavcem koji je sav bio pokriven ranama, a onamo 
je stigao istoga dana. Sveti otac mu je preporučio toga gubavca, a 
napose mu je preporučio one gubavce koji su bili gubom jako za- 
hvaćeni; naime u ono vrijeme braća su se zadržavala u leprozariji- 
ma. Taj brat Jakob bio je neke vrsti liječnik, napose onima koji su 
bili jako zaraženi. Spremno se doticao njihovih rana, mijenjao im 
ovoje i liječio ih. 

Blaženi je Franjo rekao bratu Jakobu kao da ga prekorava: »Ti 
baš ne bi morao braću kršćane toliko naokolo prenositi jer je to ne- 
prilično i tebi i njima.« Gubavce je blaženi Franjo nazivao »braćom 
kršćanima«. 

Sveti je otac bratu prigovorio, iako mu je to bilo po volji što ih 
njeguje i poslužuje, jer ipak nije htio da izvan bolnice prenosi one 
koji su bili jako zaraženi. To je rekao napose zato što brat Jakob 
bješe vrlo priprost i što je često običavao ići u crkvu svete Marije s 
pokojim gubavcem. A prigovorio mu je to i zbog toga što su ljudi za- 
zirali od teško zaraženih gubavaca. Kad je blaženi Franjo to izrekao, 
odmah je samoga sebe prekorio i pred bratom Petrom Katanskim, 
koji tada bijaše generalni ministar, priznao svoju krivnju. Blaženi 
je Franjo mislio da će taj prijekor brata Jakoba pred gubavcem po- 
sramiti. Zato je blaženi Franjo rekao bratu Petru: »Molim te da mi 

dadeš svoj pristanak za pokoru koju zbog toga želim izvršiti i da mi 
se napokon ne suprostaviš« (usp. Sir 4,30). Brat Petar mu je na to 
odgovorio: »Neka ti, brate, bude kako želiš!« 

Brat Petar je naime toliko štovao blaženoga Franju i pažljivo ga 
susretao, a bio mu je i toliko poslušan, da se nije usudio mijenja- 
ti njegovu poslušnost, iako je i tada i mnogo puta iznutra i izvana 
mnogo trpio. 

Blaženi je Franjo napokon rekao: »Neka to bude moja pokora 
da s 'bratom kršćaninom’ jedem iz iste zdjele.« 

Sto je rekao, to je i učinio. Dok je blaženi Franjo zajedno s gu- 
bavcem i ostalom braćom sjedio za stolom, između njih dvojice 
stavljena je zdjela. Gubavac je sav bio pokriven ranama i čirevima, a 
prsti kojima je jeo bijahu mu ukočeni i raskrvavljeni tako da je svaki 
put kad bi ih pružio prema zdjeli iz njih u zdjelu kapala krv. 

Kad je to vidio brat Petar, s ostalom se braćom silno ražalostio, 
ah se nije usudio ništa primijetiti iz poštovanja prema svetom ocu. 
To je vidio onaj koji je ovo napisao i za to svjedoči (usp. Iv 19,35; 
21,24). 


[65] 

Jednom je zgodom blaženi Franjo putovao Spoletskom dolinom, 
a s njim je išao brat Pacifik koji je bio iz Ankonske marke. Dok bi- 
jaše u svijetu, prozvaše ga »kraljem stihova«; bijaše plemenita roda, 
otmjena ponašanja, učitelj pjevanja. Svratiše se u sklonište guba- 
vaca u gradu Trevi. Blaženi Franjo reče bratu Pacifiku: »Pođimo u 
crkvu sv. Petra u Bovaru. Ondje želim prenoćiti.« 

Spomenuta crkva nije bila daleko od skloništa gubavaca. Ondje 
nije nitko boravio, napose zato što je tvrđava Trevi u ono doba bila 
toliko ruševna da ni u njoj ni u selu nije nitko boravio. 

Dok je blaženi Franjo onamo išao, rekao je bratu Pacifiku: »Vra- 
ti se u sklonište gubavaca jer noć želim ovdje provesti sam, a sutra 
se u rano jutro vrati.« 

Kad je blaženi Franjo ondje ostao sam te izmolio povečerje i 
druge molitve, htio je počivati i spavati, ah nije mogao. U svojoj 
se unutrašnjosti počeo plašiti, jer je osjećao đavolske napasti. Od- 
mah je ustao, izišao iz kuće, prekrižio se i rekao: »Od strane Boga 
svemogućega vam, zlodusi, naređujem da na meni izvršite ono što 
vam je dopustio naš Gospodin Isus Krist da biste naškodili mojem 
tijelu. Spreman sam sve podnijeti, jer nemam većega neprijatelja 
nego što je moje tijelo. Tako ćete se osvetiti mom protivniku (usp. 
Lk 18,3) i neprijatelju.« Tih je napasti odmah nestalo. Franjo se za- 
tim vratio na mjesto gdje je prije ležao te je u miru počivao i spavao 
(usp. 1 Sam 3, 2.9). 

Kad je svanulo (usp. Iv 21,4), k njemu se vratio brat Pacifik. Bla- 
ženi se Franjo pred oltarom u koru molio. Brat Pacifik stajao je i 
čekao ga izvan kora te se istovremeno molio Gospodinu pred ras- 
pelom. Kad je brat Pacifik započeo molitvu, pao je u zanos, »da li u 
tijelu, da li izvan tijela, Bog zna« (usp. 2 Kor 12,2.3). U nebu je vidio 
mnogo sjedala (usp. Otk 4,1.4), a među njima je zapazio jedno koje 
bijaše sjajnije od ostalih. Bilo je uzvišeno i sjajno te urešeno najrazli- 
čitijim dragim kamenjem (usp. Otk 21,19). Zadivljen ljepotom toga 
sjedala počeo je u sebi razmišljati (usp. Dn 4, 16) o tome kakvo bi to 
moglo biti sjedalo i kome pripada. U taj čas je čuo glas koji mu je re- 
kao (usp. Otk 9,4): »To je sjedalo pripadalo Luciferu, a mjesto njega 
će na njemu sjediti blaženi Franjo.« Kad je došao k sebi, odmah mu 
je pristupio blaženi Franjo. Brat Pacifik se odmah blaženom Franji 
bacio do nogu (usp. Otk 10,25) u obliku križa. Zbog viđenja što ga 
je o njemu imao izgledao je kao da je već bio u nebu. Rekao mu je: 
»Oče, oprosti mi moje grijehe i moli Gospodina da mi ih otpusti i 
da mi se smiluje.« Blaženi je Franjo pružio ruku (usp. Mt 14,31) te 
ga je podigao. Spoznao je da je brat Pacifik za vrijeme molitve nešto 
vidio (usp. Lk 1,22). 

Činilo se kao da se izmijenio, a blaženom je Franji govorio, ali ne 
kao živom, nego kao da već u nebu kraljuje. Nakon toga se držao 
kao da je odsutan, jer nije blaženom Franji htio ništa govoriti o vi- 
đenju. Brat Pacifik je upitao blaženoga Franju: »Sto, brate, misliš o 
samome sebi?« Blaženi Franjo mu je odgovorio: »Uvjeren sam da 
sam veći grešnik od bilo kojega čovjeka na svijetu.« 

Bratu Pacifiku odmah je bilo u srcu rečeno: »Po tome možeš 
spoznati da je viđenje što si ga imao istinito (usp. Dn 8,26). Kao 
što je Lucifer zbog svoje oholosti zbačen s onoga sjedišta, tako će 
blaženi Franjo po svojoj poniznosti zavrijediti da bude uzvišen i da 
na nj sjedne.« 


[ 66 ] 

Kad je jednom zgodom blaženi Franjo zbog bolesti očiju boravio 
u Rietiu i nekoliko dana stanovao kod Tebalda Saracena, jednome 
je od svojih drugova, koji u svijetu bijaše citraš, rekao: »Brate, sinovi 
ovoga svijeta (usp. Lk 16,8) ne shvaćaju ono božansko, jer glazbala 
kao što su citre, psalteriji s deset žica i druga, kojima su se sveti ljudi 
u starim vremenima služili za slavu Božju i za utjehu duša, svjetovni 
ljudi upotrebljavaju za ispraznost i grijeh koji je u suprotnosti s vo- 
ljom Božjom. Zato bih htio da na zgodan način od kojega čestitog 
čovjeka pribaviš citru i da mi uz nju otpjevaš kakvu doličnu pjesmu. 
Uz nju ćemo pjevati riječi i pohvale Gospodnje naročito zato što mi 

tijelo muči teška bolest pa trpim velike boli. Zato bih tom prilikom 
htio tjelesne boli preokrenuti u radost i utjehu.« 

Blaženi je Franjo naime u svojoj bolesti sastavio neke pohva- 
le Gospodinu. Povremeno bi poticao svoje drugove da ih pjevaju 
Bogu na slavu i na duhovnu pobudu bližnjih. 

Brat mu je odgovorio: »Sramim se tražiti je, napose zato što ljudi 
ovoga grada znaju da sam kao svjetovnjak umio citrati. Bojim se da 
bi mogli posumnjati kako mi je citranje postalo napašću.« Na to mu 
je blaženi Franjo odgovorio: »Brate, onda to ostavimo!« 

Naredne je noći Franjo bdio. Već bijaše skoro ponoć. I gle, oko 
kuće u kojoj je ležao začuo je citru koja je odzvanjala ljepšim i ve- 
selijim tonovima nego što je ikada u svom životu čuo. I citraš se od 
kuće udaljivao toliko daleko koliko se citra mogla čuti, a zatim se 
ponovno vraćao udarajući u citru. I tako je to činio dobar sat vre- 
mena. 

Kad je blaženi Franjo spoznao da se radi o djelu Božjem, a ne o 
ljudskom, silno se obradovao i svim zanosom svoga srca slavio Gos- 
podina koji se udostojao utješiti ga tolikom utjehom. 

Kad je sutradan ustao, rekao je svome pratiocu: »Molio sam te, 
brate, i nisi mi želju ispunio. No Gospodin se, koji svoje prijatelje 
tješi u nevolji, udostojao da me noćas utješi« (usp. 2 Kor 1,4). Tada 
mu je ispripovijedao sve što se dogodilo. 

Braća su se divila i to smatrala velikim čudom. Spoznah su da je 
to bilo Božje djelo na utjehu blaženome Franji. Čudili su se napose 
zato što to nije bilo samo o ponoći nego i nakon trećega glasa zvona 
što ga je odredila gradska uprava, kad se nitko nije usuđivao obila- 
ziti gradom. Divili su se, kako je rekao blaženi Franjo, i zato što se 
sve to zbivalo u šutnji, bez ikakva zvuka i bez glasa iz usta, kao čudo 
Božje; prolazilo je i vraćalo se dobar sat vremena da bi ga utješilo. 

[67] 

Nekako je u isto vrijeme blaženi Franjo zbog bolesti očiju bora- 
vio nedaleko crkve sv. Fabijana koja se nalazila blizu grada u kojem 
je živio neki siromašni svjetovni svećenik. Gospodin papa Flonori- 
je boravio je u to vrijeme s kardinalima u istom gradu. Tako su ga 
mnogi od kardinala i drugih predstavnika visokoga klera iz pošto- 
vanja i ljubavi što su je gajili prema svetome ocu skoro danomice 
posjećivah. 

Ta je crkva posjedovala malen vinograd koji se nalazio pokraj 
kuće u kojoj je boravio blaženi Franjo. Ta je kuća imala vrata kroz 
koja su gotovo svi koji su ga posjećivah ulazili u taj vinogradić napo- 
se zato što je u ono vrijeme grožđe već bilo zrelo, a osim toga je to 
bio i ugodan kutak za odmor. 

Dogodilo se napokon to da je vinogradić zbog spomenute okol- 
nosti bio gotovo sasvim upropašten. Jedni su naime grožđe brali i 
ondje ga pojeli, drugi su brali i odnosili, a treći su ga izgazili. 

Taj svećenik se počeo uzrujavati i predbacivati govoreći: »Ove 
mi je godine vinograd propao. Premda je malen, ipak sam iz njega 
dobivao toliko vina da je dostajalo mojim potrebama.« Kad je bla- 
ženi Franjo to čuo, dao je svećenika pozvati k sebi te mu je rekao: 
»Nemoj se više uzrujavati ni srditi, jer drugačije ne možemo učiniti. 
Pouzdaj se u Gospodina (usp. Ps 1 1, 1 ) jer ti on može umjesto mene, 
svoga siromaška, dati naknadu. Daj mi reci, koliko si obično imao 
kablova vina iz toga vinograda, kad bijaše bolja godina?« Svećenik 
je odgovorio: »Oče, imao sam trinaest kablova.« Na to će njemu 
blaženi Franjo: »Odsada se nemoj više žalostiti i nemoj nikome do- 
bacivati nikakve pogrdne riječi; nemoj se ni na koga žaliti, nego se 
pouzdaj u Gospodina i u moje riječi. Budeš li imao vina manje od 
dvadeset kablova, učinit ću da ti se nadoknadi.« 

Otada se svećenik primirio i zašutio. I po Božjoj se darežljivosti 
dogodilo da je imao dvadeset kablova grožđa, i ništa manje, kao 
što je rekao blaženi Franjo. Zbog toga se taj svećenik silno zadivio 
kao i svi koji su to čuli. Uvidio je da se dogodilo veliko čudo po 
zaslugama blaženoga Franje, napose zato što vinograd nije samo bio 
opustošen nego i zbog toga što se iz njega, ako bi najobilnije urodio, 
kako se tom svećeniku, a i drugima činilo, ne bi moglo dobiti dva- 
deset kablova vina. 

Stoga mi koji smo s njime bili (usp. 2 Pt 1,18) za njega svjedoči- 
mo (usp. Iv 21, 24; 3 Iv 12) da se uvijek kad je rekao: »Tako je« ili 
»Tako će biti«, tako i događalo. Već smo za njegova života vidjeli 
kako se mnogo toga ispunilo, a nakon njegove smrti bilo je slično. 

[ 68 ] 

U isto ono vrijeme blaženi je Franjo zbog bolesti očiju boravio 
u samotištu Fonte Colombo nedaleko od Rietia. Kad ga je jednoga 
dana iz toga grada posjetio liječnik za bolesti očiju i s njim se zadr- 
žao nekoliko sati, kao što je to češće običavao, kad je nakanio otići, 
blaženi je Franjo jednome od svoje subraće rekao: »Idite i liječnika 
dobro pogostite.« Subrat je na to primijetio: »Oče, sram me je pri- 
znati da smo ovaj čas toliko siromašni te se ne usuđujemo pozvati 
ga da mu nešto ponudimo.« Na to je blaženi Franjo rekao bratu: 
»Malovjerni (usp. Mt 8,26), nemojte dopustiti da ponavljam!« 

Liječnik je zatim rekao blaženome Franji i njegovoj subraći: 
»Brate, upravo zato što su braća tako siromašna radije s njima želim 
jesti.« Taj liječnik bijaše vrlo bogat. Kad su ga blaženi Franjo i njego- 
va subraća češće pozivali, nije ondje htio jesti. 

Braća otiđoše i pripravile stol. Sramežljivo na nj stavile nelto 
malo kruha i vina Ito su upravo imali te povrće Ito su ga pripravili 
za sebe. Dok su oni tako sjedili kod stola i istom nelto pojeli, gle, na 
vratima samotilta začulo se kucanje. Jedan je između braće ustao 
i otvorio vrata. Pojavila se neka žena koja je donijela punu kolaru 
lijepa kruha i ribe, punu posudu rakova, meda i svježa grožđa Ito ga 
je blaženome Franji poslala neka gospođa iz obližnjega gradića koji 
je od samotilta bio udaljen kakvih sedam milja. 

Kad su to braća i liječnik vidjeh, vrlo su se zadivili, promatrajući 
svetost blaženoga Franje. Zato je taj liječnik rekao braći: »Braćo 
moja, ni vi, a ni mi ne poznajemo dostatno svetost ovoga sveca.« 

[69] 

Kad je jednom zgodom blaženi Franjo ilao prema mjestu Celle di 
Cortona, putem je prolazio ispod utvrde koja se zove Limisianum. 
Nedaleko od prebivalilta braće u Preggiu dogodilo se da je neka 
plemenita gospođa iz toga mjesta vrlo žurno dolla da bi razgovarala 
s blaženim Franjom. Kad je jedan od subraće blaženoga Franje opa- 
zio kako ta gospođa, vrlo umorna od puta, dolazi s velikom žurbom, 
otrčao je i rekao mu: »Oče, za ljubav Božju, počekajmo onu gospo- 
đu koja stiže za nama. Vrlo je umorna, a želi s nama razgovarati.« 

Blaženi Franjo, čovjek pun ljubavi i suosjećanja, pričekao je gos- 
pođu. Kad ju je vidio kako dolazi s velikom gorljivolću i pobožnolću 
srca, rekao joj je: »Sto želil, gospođo?« Žena mu je odgovorila: »Mo- 
lim te, oče, da me blagosloviš« (usp. Post 27,38). A njoj će blaženi 
Franjo: »Zivil li u braku ih si slobodna?« Ona mu odgovori: »Oče, 
tome je već dugo otkako mi je Gospodin nadahnuo dobru nakanu da 
bih mu služila. Imala sam, a i sada imam, veliku želju da spasim đulu, 
ah imam vrlo okrutna muža koji se protivi tome da bih služila Kristu, 
a ni on mu ne služi. Tako mi sve do smrti ožalolćuje đulu velika bol 
i tjeskoba.« Dok je blaženi Franjo promatrao njezino gorljivo srce i 
njezin jol posve djevojački izgled, ganut suosjećanjem blagoslovio ju 
je i rekao: »Idi i naći ćel svoga muža kod kuće. Prenesi mu moju po- 
ruku i kaži da i tebe i njega molim za ljubav onoga Gospodina koji je 
za nale spasenje podnio muku križa da spasite duše (usp. Post 19,19) 
svoje u svojoj kući.« 

Kad se vratila kući i u nju ulla, nalla je svoga muža kod kuće, kao 
Ito joj je rekao blaženi Franjo. Muž ju je zapitao: »Odakle dolazil?« 
A ona će mu: »Dolazim od blaženoga Franje koji me je blagoslovio. 
Njegove su me riječi utjelile i obradovale moju đulu u Gospodinu. 
Osim toga rekao mi je i to da ti s njegove strane reknem i da te 
zamolim da bismo u svojoj kući spasili svoje duše« (usp. Post 19,19). 

Kad je žena to mužu saopćila, po zaslugama blaženoga Franje 
u njega je odmah sišla Božja milost. Budući da ga je Gospodin 
tako brzo izmijenio, s velikom je dobrostivošću i blagošću ženi 
odgovorio: »Ženo, odsad ćemo, kako ti se svidi, služiti Kristu i 
spasiti \ svoje duše (usp. Post 19,19), kao što je rekao blaženi Fra- 
njo.« Žena mu je na to uzvratila: »Gospodaru, meni se čini da će 
biti dobro budemo li obdržavali čistoću, jer se ona Gospodinu 
vrlo sviđa. Gospodin tu krepost mnogo nagrađuje.« Muž joj je 
odgovorio: »Ženo, to mi se sviđa, jer se tebi sviđa. U ovoj stvari 
kao i u drugim dobrim djelima svoju volju sjedinjujem s tvojoj 
voljom.« 

Tako su otada mnogo godina živjeli u čistoći. Braći i drugim si- 
romasima dijelili su obilnu milostinju. Njihovoj su se svetosti divili 
ne samo svjetovnjaci nego i redovnici, a napose zato što je taj čovjek 
bio vrlo svjetovna duha i što je tako brzo postao duhovan. U svemu 
tome kao i u mnogim drugim dobrim djelima ustrajali su sve do smrti 
(usp. Mt 10,22), a u roku od nekoliko dana oboje su preminuli. 
Uvelike bijahu oplakivani zbog njihova čestita i kreposna života što 
su ga provodili sve do svoje smrti. Slavili su i blagoslivljali (usp. Lk 
24,53) Gospodina koji im je dao milosti, čistoću duše te slogu u 
njihovu životu i u službi Božjoj. Idi smrt ih nije razdvojila (usp. 2 Sam 
1,23), jer umriješe jedno za drugim. Koji su ih poznavali, do danas 
se sjećaju njihove svetosti. 


[70] 

U ono doba, kad nitko nije mogao biti primljen u Red bez 
odobrenja blaženoga Franje, među drugima koji su htjeli ući u 
Red došao je i jedan mladić iz Lucce, sin nekog plemića, blaženo- 
me Franji koji je tada boravio i bolovao u dvoru asiškoga biskupa. 
Kad su ga braća predstavila blaženome Franji, plemićev se sin 
pred njim prignuo i počeo silno plakati; zamolio je Franju da ga 
primi. 

Blaženi ga je Franjo pogledao i rekao mu: »O, (usp. Dj 13,9.10) 
bijedni i tjelesni čovječe, zašto lažeš Duhu Svetome (usp. Dj 5,3) i 
meni? Tvoje su suze tjelesne, a ne duhovne.« 

Kad je Franjo te riječi izrekao, istoga časa stigoše njegovi rođaci 
na konjima i zaustaviše se ispred dvora. Nakanili su ga ugrabiti i 
vratiti njegovoj kući. Kad je taj začuo rzanje konja, pogledao je 
kroz prozor dvora i ugledao svoje rođake. Smjesta je ustao i izišao 
van k njima (usp. Iv 18,29). S njima se vratio natrag u svijet kao 
što je to blaženi Franjo spoznao po Duhu Svetome. Zadiviše se 
braća i ostali nazočnici te su veličali i slavili Boga u njegovu svecu 
(usp. Ps 150, 1). 

[ 71 ] 

Nekoga drugog dana, dok je još teško bolestan boravio u spo- 
menutom dvoru, braća su ga nagovarala i bodrila da bi jeo. Rekao 
im je: »Nisam, braćo moja, raspoložen za jelo, ali kad bih imao ribu 
koja se zove skvalo, možda bih ipak jeo.« 

Čim je to izrekao, gle, neki je čovjek donio košaru u kojoj su se 
nalazila tri velika skvala koji su već bih dobro priređeni. Osim toga 
se tu našao i tanjur rakova koje je svetac rado jeo, a poslao mu ih je 
brat Gerard, poglavar u Rietiu. 

Braća su se, promatrajući njegovu svetost, silno divila i slavila 
Gospodina koji je izišao u susret želji svoga sluge, a njima je tada bilo 
nemoguće da mu u tom pogledu ispune želju, napose zato što bijaše 
zimsko doba pa u onome kraju nisu mogli doći do takvih stvari. 

[ 72 ] 

Jednom je zgodom blaženi Franjo putovao s jednim bogoljubnim 
bratom rodom iz Asiza, koji je potjecao iz velike i ugledne obitelji. 
Budući da je blaženi Franjo bio slab i bolestan, jahao je na magarcu. 
Onaj drugi brat, umoran od putovanja, poče razmišljati u sebi (usp. 
Iv 4,6; Lk 11,38) govoreći: »Njegovi se roditelji nisu mogli mjeriti 
s mojima, a gle, on sada jaše, a ja idem za njima i umoran tjeram 
životinju.« 

I dok je on tako razmišljao (usp. Mt 1,20), blaženi je Franjo smje- 
sta sjahao s magarca i rekao mu: »Nije ni pravedno ni zgodno da ja 
jašem, a ti da ideš pješice, jer si u svijetu bio plemenitiji i moćniji.« 
Brat se zabezeknuo i postidio te se plačući bacio na zemlju do njego- 
vih nogu (usp. Est 8,3). Očitovao mu je svoju misao i priznao svoju 
krivnju. Vrlo se zadivio Franjinoj svetosti, jer je umah upoznao čak 
i što misli. 

Kad su braća u Asizu molila papu Grgura i kardinale da bi Fra- 
nju kanonizirah, dotični je brat to posvjedočio pred gospodinom 
papom i kardinahma. 


[ 73 ] 

Jedan je brat, čovjek bogoljuban i Božji prijatelj, boravio u pre- 
bivalištu braće kraj Rietia. Jednoga je dana ustao i s velikom pobož- 
nošću otišao u samotište braće kod Greccia, gdje je tada boravio 
blaženi Franjo. Želio ga je vidjeti i primiti njegov blagoslov. Blaženi 
je Franjo već jeo i vratio se u ćehju gdje je moho i počivao. Budući 
da je bilo vrijeme korizme, iz ćehje je izlazio samo u vrijeme blago- 
vanja, a nakon toga bi se odmah vratio u nju. Onaj se brat mnogo 

ražalostio što ga nije našao. To je pripisivao svojoj grešnosti, napose 
zato što se istoga dana morao vratiti u svoje boravište. 

Kad su ga drugovi svetog Franje utješili i on se od onoga mjesta 
udaljio koliko bi se moglo dobaciti kamenom (usp. Lk 22,41), da se 
vrati u svoje mjestu, a blaženi je Franjo na Božji poticaj (usp. Dj 
21,14; Ps 51,20) izišao iz ćelije i pozvao jednoga od subraće koji je 
s onim išao sve do izvora jezera te mu je rekao: »Kaži onome bratu 
neka me pogleda.« Kad je taj okrenuo svoje lice prema blaženome 
Franji, Franjo je načinio znak križa i blagoslovio ga. Taj je brat rado- 
šću oba čovjeka veličao Gospodina koji mu je ispunio želju. Još je 
više zbog toga bio utješen, jer je spoznao da je to bila volja Božja što 
ga je Franjo blagoslovio, a da ga za to nije ni molio niti mu je tko o 
tome bilo što rekao. 

Drugovi su se blaženoga Franje zajedno s ostalom braćom toga 
mjesta tome mnogo divili. Smatrali su to velikim čudom zato što 
blaženome Franji o dolasku toga brata nije nitko ništa rekao i što se 
ni drugovi blaženoga Franje, a ni neki drugi brat, nisu usuđivali ići k 
njemu ako ih ne bi pozvao. No blaženi Franjo nije samo ondje htio 
biti sam kad se molio nego svagdje gdje god je boravio. Fltio je biti 
tako odvojen da mu ne bi nitko išao ako ga ne bi pozvao. 

[74] 

Jednoga je dana neki provincijalni ministar došao k blaženome 
Franji koji je tada boravio u spomenutome mjestu da bi s njime 
svetkovao Božić. Braća su na sam Božić, da bi počastila toga mini- 
stra, pokrila stol lijepim, bijelim stolnjakom što su ga dobila, a po- 
stavila su i staklene čaše. Blaženi je Franjo sišao iz ćelije da blaguje. 

Kad je ugledao stol koji bijaše tako otmjeno prostrt, neopazice je 
izišao van te je od nekoga siromaha, koji je toga dana došao onamo, 
uzeo šešir i štap što ga je taj imao u rukama. Tihim je glasom pozvao 
jednoga od drugova te je izišao pred vrata samotišta, a da to braća 
te kuće nisu opazila. 

Braća su međutim pristupila k stolu napose zato što je tako bilo 
uobičajeno. Ako sveti otac nije koji put odmah stigao u vrijeme bla- 
govanja, htio je da braća uđu i blaguju. Njegov je drug zaključao 
vrata i unutra ostao pokraj njih. 

Blaženi je Franjo pokucao na vrata, a drug mu ih je odmah otvo- 
rio. Ušao je sa šeširom na plećima i sa štapom u ruci kao hodoča- 
snik. Kad je došao pred vrata blagovaonice, povišenim je glasom 
kao siromah rekao braći: »Iz ljubavi prema Gospodinu Bogu udije- 
lite ovom siromašnom i bolesnom hodočasniku milostinju!« 

Onaj provincijalni ministar i ostala braća odmah ga prepoznaše. 
Ministar mu je na to rekao: »Slični smo ti po siromaštvu, a jer nas 

ima mnogo, potrebna nam je milostinja koju jedemo. No iz ljubavi 
prema onome Gospodinu koga si zazvao uđi u kuću pa ćemo ti dati 
od milostinje koju nam je udijelio Gospodin.« 

Kad je ušao i zaustavio se pred bratskim stolom, ministar mu je 
pružio zdjelicu iz koje je jeo, a isto tako mu je dao i kruha. Franjo 
je uzeo i sjeo na zemlju pokraj ognjišta nasuprot braći koja su na 
povišem sjedila pokraj stola. Uzdahnuo je i rekao braći: »Kad sam 
ugledao lijepo i otmjeno pripravljen stol, pomislio sam da to nije 
stol siromašnih redovnika koji danomice od vrata do vrata prose 
milostinju. Nama naime većma dolikuje da u svemu slijedimo pri- 
mjer poniznosti i siromaštva nego drugim redovnicima, jer smo na 
to pozvani i to smo pred Bogom i pred ljudima zavjetovah. Zato mi 
se sada čini da sjedim kao manji brat.« 

Braća su bila postiđena kad su spoznala da blaženi Franjo govori 
istinu. Neki su od njih počeli silno plakati, promatrajući ga kako 
sjedi na zemlji i što je htio da ih tako obzirno i nježno opomene. 

Ponovno je naglasio kako braća moraju imati tako siromašne i 
skromne stolove da bi to svjetovnjacima bilo na pobudu. Ako bi 
braća k stolu pozvala kakva siromaha, sjedio bi pokraj njih. Ne bi 
dopustili da siromah sjedne na zemlju, a braća na klupu. 

Kad je jednom zgodom gospodin papa Grgur, dok je još bio bi- 
skup ostijski, došao u boravište braće kod Svete Marije u Porci- 
junkuli, ušavši u kuću, otišao je pogledati njihovu spavaonicu koja 
se nalazila u istoj zgradi. S njima dođoše i mnogi vitezovi, monasi 
i drugi kler. Kad je vidio da braća leže na zemlji (usp. Jdt 14,18), 
a ispod sebe nisu imala ništa drugo osim nešto malo slame, nisu 
imah ni jastuka, nego samo trošne i izhzane pokrivače, pred svima 
je počeo gorko plakati rekavši: »Evo, ovdje braća spavaju, a mi se 
bijednici u svemu služimo tolikim suvišnim stvarima. Sto će biti od 
nas?« (usp. Mt 19,27). Zato su se i on sam i svi ostah nad tim mno- 
go duhovno sazidah. Nije ondje vidio nikakva stola, jer su braća 
jela na zemlji. 

Iako su braća cijeloga Reda to mjesto dugo vremena većma po- 
hađala negoh ijedno drugo boravište braće, jer su ondje svi koji su 
stupah u Red oblačih redovničko odijelo, ipak su braća toga boravi- 
šta jela na zemlji, bez obzira na to je h ih bilo malo ih mnogo. I dok 
je sveti otac bio živ, po njegovu su primjeru i njemu za volju braća 
onoga mjesta jela sjedeći na zemlji. 

Kad je blaženi Franjo vidio kako je ono samotište braće kod 
Greccia skromno i siromašno i jer su mu se ljudi onoga grada, iako 
siromašni i priprosti, više sviđah od drugih ljudi te pokrajine, često 
je onamo svraćao i rado ondje boravio, a napose je onamo voho 
ići zato što se ondje nalazila jedna siromašna ćehja koja bijaše vrlo 
osamljena pa je u njoj boravio. 

Snagom je njegova primjera i propovijedanja, kao i zbog dobra 
primjera njegove braće, došlo do toga da su mnogi od tih ljudi po 
Božjoj volji i milosti stupili u Red. Mnoge su djevojke prigrlile sveto 
djevičanstvo; ostajale su u svojim kućama i bile redovnički obučene. 
Iako je svaka pojedina ostajala u svojoj kući, svaka je časno živje- 
la obazrivim životom i svoje tijelo trapila postom i molitvom, te se 
njihov život braći i svjetovnim ljudima činio kao da ga ne provode 
među svjetovnjacima i među svojim rođacima, nego među svetim i 
bogoljubnim osobama koje su već dugo vremena služile Gospodi- 
nu, iako još bijahu mlade i priproste. 

Zato je blaženi Franjo često među braćom o muškarcima i žena- 
ma onoga mjesta radosno izjavljivao: »Ni iz jednog velikoga grada 
nije se toliko ljudi obratilo kao što ih se obratilo u Grecciu, koji je 
inače tako maleno mjesto.« 

Gesto se dešavalo, kad su braća u svom boravištu pjevala po- 
hvale Gospodinu, kao što su to u ono doba u mnogim mjestima 
običavala činiti, da su stanovnici toga mjesta, djeca i odrasli, izlazili 
van te bi na putu ispred gradine visokim glasom odgovarah: »Hva- 
ljen bio Gospodin Bog!« Tako su i djeca, koja još nisu umjela pra- 
vo govoriti, kad bi spazila braću, hvalila Gospodina onako kako 
su mogla. 

Stanovnici Greccia u onim su vremenima trpjeli veliku nevolju, a 
podnosili su je više godina. Veliki su naime vukovi razdirali i ljude, a 
tuča bi im svake godine opustošila polja i vinograde. Zato je blaženi 
Franjo, kad im je jednom zgodom propovijedao, rekao: »Na hvalu 
i slavu Božju najavljujem vam (usp. Dj 17,3): Ako se svaki pojedi- 
ni od vas ostavi grijeha i ako se iz dna srca obratite Gospodinu s 
odlukom da ćete u tome ustrajati, pouzdajem se u Gospodina (usp. 
Ps 11,1) Isusa Krista da će on po svome milosrđu odsada od vas 
otkloniti to pokaranje što vam ga nanose vukovi i tuča, a morah ste 
to podnositi toliko vremena. Gospodin će učiniti da porastete i da se 
umnožite (usp. Post 1,28; 8,17; 9,1) i u duhovnom i u vremenitom 
pogledu. Isto tako vam navješćujem (usp. Dj 17,3) što ne dao Bog, 
da će se, povratite li se svojoj bljuvotini (usp. Izr 26,11), to pokaranje 
i nevolja na vas vratiti, a s njima će vas zajedno stići i mnoge druge 
još veće nevolje.« 

Po Božjoj milosti i po zaslugama svetoga oca dogodilo se da su 
od onoga časa i vremena spomenute nevolje prestale. Štoviše, a to 
je veliko čudo, kad bi pala tuča i opustošila polja njihovih susjeda, 
njihovih se njiva ne bi ni dotakla. I otada su se počeh množiti i obi- 
lovati i u duhovnom i u vremenitom pogledu. To je potrajalo nekih 
petnaest ih dvadeset godina. 

Zbog vehka blagostanja nakon toga su se uzoholili. Međusobno 
su se počeh mrziti i mačevima su jedni druge smrtonosno ranjavah; 

potajno su jedni drugima ubijali stoku, a noću su pljačkali i krali. 
Činili su još i mnoga druga zla. Kad je Gospodin vidio da su im djela 
bila zla i da više nisu držali ono što im je navijestio njegov sluga, 
na njih se rasrdio i od njih odvratio ruku svoga milosrđa; na njih se 
ponovno vratilo ono zlo što su ga uzrokovah vukovi i tuča, kao što je 
pretkazao sveti otac. A nadođoše još i mnoge druge nevolje, teže od 
onih prvih. Cijela im je gradina spaljena. Izgubili su sve što su imah i 
samo oni umaknuše (usp. Job 1,15). Zato su se braća, kao i ostah koji 
su čuh riječi svetoga oca, kad im je pretkazao sreću i nesreću, divili 
njegovoj svetosti, gledajući kako se sve doslovce ispunilo. 

[75] 

Jednom je blaženi Franjo propovijedao u Peruđi na trgu pred 
velikim mnoštvom (usp. Neh 8,1; Pnz 31,12) naroda koji se ondje 
sakupio. Najednom ondje počeše gradski konjanici jahati i igrati se 
oružjem. Igrajući se tako na trgu, ometah su propovijed. Premda 
su ih i muškarci i žene, koji su pozorno slušah propovijed, korili, 
ipak s tim nisu htjeh prestati. Zatim se prema njima okrenuo blaženi 
Franjo te im je s velikom gorljivošću duha rekao: »Čujte i shvatite 
što vam Gospodin javlja po meni, svome sluzi, i nemojte reći: Ah, 
to je Asižanin!« 

Blaženi je Franjo to rekao zato što je između Asižana i Peruđi- 
naca postojala stara mržnja. Rekao im je: »Gospodin vas je uzdigao 
(usp. Ps 37,34) i uzvisio iznad sviju vaših susjeda. Zato od sada mo- 
rate većma priznavati svoga Stvoritelja. Morate se više poniziti ne 
samo pred svemogućim Bogom nego i pred svojim susjedima. Srce 
vam se međutim uznijelo zbog vaše naduvenosti, oholosti (usp. Ez 
28,2; Pnz 17,20) i hrabrosti. Opljačkah ste svoje susjede, a mnoge 
ste i poubijah. Zato vam kažem, ako se brzo ne obratite i ako ne 
date odštetu onima koje ste oštetili, Gospodin koji ništa ne ostavlja 
nekažnjeno (usp. Mt 23,38; Job 24,12), učinit će da ustanete jedan 
na drugoga da bi vam se osvetio više i da bi bila veća i vaša kazna i 
vaša sramota. A kad dođe do ustanka i unutrašnjeg rata, pretrpjet 
ćete toliki poraz koliki vam vaši neprijatelji ne bi mogh nanijeti.« 

Blaženi Franjo nije u svojim propovijedima prešućivao grijehe 
naroda kojima su ljudi javno vrijeđah Boga i bhžnjega. No Gospo- 
din mu je udijeho toliku milost da bi ga se svatko, bio on pučanin 
ih vehkaš, kad bi ga samo vidio ih čuo, bojao i iskazivao mu toliko 
poštovanje zbog obilne milosti što ju je od Boga primio da bi svatko 
tko bi osjetio njegov ukor - makar se zbog toga i stidio - u sebi 
doživio skrušenje. Štoviše, gdjekada bi ga u takvoj prigodi gdjekoji 
pojedinac moho da se Gospodinu za nj posebno pomoh, i taj bi se 
vratio Gospodinu. 

Nakon nekoliko dana po Božjem dopuštenju dogodilo se da je 
došlo do sukoba između vojnika i puka. Puk je vojnike protjerao 
iz grada, a oni su uz pomoć Crkve, koja im je pomagala, opustošili 
mnoge njive, vinograde i voćnjake. Počiniše im i mnoga druga zla, 
koliko su samo mogli. I puk je na sličan način opustošio njive, vino- 
grade i voćnjake. Tako je taj narod kažnjen većom kaznom nego što 
su bili kažnjeni njihovi susjedi. Na njima se doslovce ispunilo ono 
što im je prorekao blaženi Franjo. 

[76] 

Kad je blaženi Franjo putovao jednim krajem, sreo je opata jed- 
noga samostana koji mu je iskazivao veliku ljubav. Opat je sjahao s 
konja i s Franjom cijeli sat vremena razgovarao o spasu svoje duše. 
Kad su se rastajali, opat je s najvećom pobožnošću zamolio blaže- 
noga Franju da bi se za njegovu dušu molio Gospodinu. Blaženi mu 
je Franjo rekao: »Rado ću to učiniti.« I čim se opat malo udaljio, 
blaženi je Franjo rekao svome pratiocu: »Brate, malo se zaustavimo 
jer se želim pomoliti za ovoga opata kao što sam mu obećao.« I 
odmah se pomolio. 

Blaženi je Franjo naime, kad bi netko zaželio da za nj moh, obi- 
čavao, što je prije mogao, izvršiti obećanje da ne bi možda poslije 
zaboravio. I dok je opat putem jahao, a još nije bio daleko od bla- 
ženoga Franje, najednom mu je Gospodin pohodio srce i neka mu 
je ugodna toplina ražarila lice; i bi zanesen, ah samo na trenutak. 
Došavši k sebi (usp. Lk 15,17; Dj 12,11), odmah je spoznao da je 
blaženi Franjo za nj moho. Odmah je počeo hvahti Gospodina, a 
izvana i iznutra ga je obuzela vehka radost. Promatrajući vehčinu 
svetosti svetoga oca, otada ga je još više štovao. Dokle god je živio, 
smatrao je to velikim čudom. Braći je, a i mnogim drugima, mnogo 
puta pripovijedao kako mu se to dogodilo. 

[77] 

Dugo je vremena blaženi Franjo sve do svoje smrti bolovao na 
jetri, slezeni i želucu, a od onoga vremena otkako je boravio u pre- 
komorskim krajevima i propovijedao babilonskom i egipatskom 
sultanu, zbog vehka su ga napora i zbog umora od putovanja teško 
oboljele i oči. Putujući onamo i vraćajući se natrag podnosio je veli- 
ku žegu, a nije vodio brigu o hječenju nijedne od tih bolesti premda 
su ga njegova braća, a i mnogi drugi, iz ljubavi i suosjećanja prema 
njemu molili i na to poticah. 

Tako je postupao prema sebi zbog žarke ljubavi koju je u sebi 
gajio od početka svog obraćenja prema Kristu. Poradi velike nasla- 

de i suosjećanja što ga je danomice u sebi doživljavao s obzirom na 
poniženje i nasljedovanje Sina Božjega, što god je tijelu bilo gorko, 
primao je kao nešto što je u sebi slatko. Štoviše, imajući na pameti 
boli i gorčine što ih je Krist podnosio za nas, danomice ga je također 
oplakivao, trapio se izvana i iznutra te je zanemario brinuti se za 
vlastite bolesti i boli. 


[78] 

Kad je jednom zgodom, a bilo je to nekoliko godina nakon nje- 
gova obraćenja, išao putem nedaleko od crkvice svete Marije Por- 
cijunkulske, na sav je glas naricao i zapomagao (usp. Ez 27,30). Dok 
je tako išao, sreo ga je neki dobri čovjek - nama inače poznat i od 
njega smo ovo doznali - koji mu je iskazao veliku samilost i tješio 
ga prije nego što je imao ijednoga brata, a i poslije se prema njemu 
na sličan način odnosio. Ganut ljubavlju prema Franji, upitao ga je: 
»Što ti je brate?«. Pomišljao je da mu je možda koja njegova bolest 
zadavala velike boli. Franjo mu je odgovorio: »Morao bih tako ići 
po cijelome svijetu, naričući bez ikakva obzira i oplakujući muku 
svoga Gospodina.« Na to je i taj čovjek počeo zajedno s njime pla- 
kati i naricati. 

[79] 

Nekom drugom prilikom, kad je bolovao na očima, a mučile su 
ga silne boli, jednoga mu je dana rekao neki ministar: »Brate, zašto 
ne rekneš svome subratu da ti pročita nešto iz Proroka ih koji drugi 
odlomak iz Sv. pisma jer bi tvoj duh u Gospodinu kliktao (usp. Fk 
1,47) i mnogo bi se utješio?« - Taj je naime znao kako se Franjo 
mnogo radovao u Gospodinu kad bi slušao čitanje Sv. pisma. Fra- 
njo je međutim bratu odgovorio: »Danomice, brate, nalazim toliku 
nasladu i utjehu kad razmatram primjere poniznosti Sina Božjega, 
pa kad bih živio do svršetka svijeta, ne bih osjećao potrebu da mi se 
čitaju i da slušam druge dijelove Sv. pisma.« 

Zato je sebi često dozivao u pamet, a i braći je navodio Davido- 
ve riječi: »Ne može se utješiti duša moja « (usp. Ps 77,3). Budući da 
je morao biti uzorom i primjerom svoj braći, kao što je to mnogo 
puta naglašavao pred braćom, zato se u vrijeme bolesti nije odricao 
samo lijekova nego čak i potrebite hrane. Zato što je razmatrao o 
spomenutom, nije prema svome tijelu bio strog samo onda kad se 
činilo da je zdrav, iako je uvijek bio slabunjav i boležljiv, nego je tako 
postupao i u svojim bolestima. 

[ 80 ] 

Kad je nekom zgodom malko prizdravio od neke vrlo teške bo- 
lesti, razmišljao je pa mu se učinilo da je za vrijeme te bolesti uzeo 
nešto posebne hrane, premda je jeo vrlo malo, jer zbog mnogih, 
raznolikih i dugotrajnih bolesti nije mogao jesti. 

Kad je jednoga dana ustao, a malarija ga još nije napustila, dao je 
na trg sazvati asiški narod da mu propovijeda. Pošto je završio pro- 
povijed, rekao je neka se nitko ne udalji dok se on ne vrati. Ušavši 
u crkvu sv. Rufina, kod glavnog je oltara pod tzv. konfesijom stao 
s bratom Petrom Katanskim koga je izabrao za prvoga generalnog 
ministra. Bila su tu i neka druga braća kad je bratu Petru naredio 
da mu rekne i s njim učini što mu se prohtije i da će poslušati bez 
protivljenja. Na to mu je brat Petar rekao: »Brate, niti mogu niti 
smijem htjeti nešto drugo, nego samo ono što je po volji tebi s obzi- 
rom i na mene i na tebe.« 

Blaženi je Franjo svukao tuniku i bratu Petru naredio da ga - dr- 
žeći rukom pojas što ga je imao oko vrata - izvede gola pred narod. 
Nekom drugom bratu naložio je da uzme zdjelicu punu pepela, da 
se uspne na mjesto s kojeg je Franjo propovijedao pa da taj pepeo 
baca i posipa po njegovoj glavi. No taj brat, ganut poštovanjem i 
samilošću, ne htjede poslušati. Brat Petar je ustao i vodio ga, kako 
mu je naložio, a pri tome je s ostalom braćom naricao. 

Kad se tako gol vratio pred narod do mjesta s kojeg je propovi- 
jedao, rekao je: »Vi vjerujete da sam svet čovjek, a vjeruju to i drugi 
koji su, slijedeći moj primjer, ostavili svijet, ušli u Red manje braće i 
prigrlili naš život. No pred Bogom i pred vama priznajem da sam u 
svojoj bolesti jeo meso i juhu od mesa.« 

Tada su iz ljubavi i samilosti prema njemu gotovo svi počeli nari- 
cati, a napose zato što je bilo zimsko doba i vladala velika studen, a 
Franjo, istom oslobođen od malarije, bijaše gol. Nazočni su se uda- 
rali u prsa, optuživah se i govorili: »Ako se ovaj svetac kod oprav- 
dane i očite teškoće s tolikim poniženjem tijela optužuje, a znamo 
njegov život: zbog pretjerana posta i strogosti kojom je od početka 
svog obraćenja Kristu trapio svoje tijelo, promatrah smo ga, doduše, 
živa u tijelu, ah je na neki način već prije vremena bio mrtav, što da 
učinimo mi bijednici koji smo cijeh svoj život proveh živeći po svojoj 
miloj volji, ugađajući tjelesnim željama « (usp. Gal 5,16; Ef 2,3). 

[ 81 ] 

Nešto shčno dogodilo se nekom drugom prilikom kad je boravio 
u jednom samotištu u vrijeme korizme sv. Martina. Braća su hra- 
nu koju su mu davala da jede začinjala slaninom, jer mu je u tim 

njegovim bolestima ulje vrlo štetno djelovalo. Kad je nakon te če- 
trdesetnice propovijedao velikom mnoštvu naroda (usp. Pnz 31,12; 
Neh 8,1) nedaleko od spomenutoga samotišta, na početku je svoje 
propovijedi rekao slušaocima: »Dođoste k meni s velikom pobož- 
nošću i s uvjerenjem da sam svet čovjek, ali ja pred Bogom i pred 
vama priznajem da sam za ove četrdesetnice u samotištu jeo hranu 
začinjenu slaninom.« Štoviše, događalo se vrlo često da su mu bra- 
ća ili prijatelji braće, kod kojih je jeo, gdjekada namjerno priredili 
posebnu hranu poradi njegovih bolesti, a on je već odmah u kući 
pred braćom ili također pred svjetovnjacima, koji ga nisu poznavali, 
rekao: »Jeo sam takvu i takvu hranu«, jer pred ljudima nije htio 
prikrivati ono što je bilo poznato Bogu. 

Svagdje je, bilo da se nalazio među kakvim redovnicima ili među 
svjetovnjacima, ako bi mu se srce gdjekada uznijelo ispraznim misli- 
ma ili ohološću, odmah pred svima otvoreno i bez prikrivanja sebe 
optužio zbog svoje slabosti. Tako je jednoga dana rekao svojim dru- 
govima: »Tako želim živjeti s Bogom u samotištima kao i u drugim 
mjestima gdje boravim kao da ljudi sve to znadu i vide. Bio bih lice- 
mjer ako bi vjerovali da sam čovjek svet kad ne bih provodio život 
koji dolikuje svetu čovjeku.« 

Tako je jednom zgodom u zimsko vrijeme jedan od njegove 
subraće, koji mu tada bijaše osobnim gvardijanom, zbog njegove 
bolesti slezene i želuca pribavio lisičje krzno i zamolio ga neka bi 
dopustio da mu se tim povrh slezene i želuca podstavi tunika, napo- 
se zato što je vladala velika hladnoća, a on, otkako je počeo služiti 
Kristu, sve do svoje smrti nije htio nositi ni imati ništa više nego 
samo jednu tuniku koja je prema potrebi bila pokrpana. Blaženi mu 
je Franjo odgovorio: »Ako hoćeš da ispod tunike nosim ono krzno, 
daj da mi se komad toga krzna i izvana prišije na tuniku da bi ljudi 
znah kako i iznutra imam krzno.« I dao je tako načiniti, ah toga nije 
dugo nosio, premda mu je bilo potrebno poradi njegovih bolesti. 

[ 82 ] 

Jednom je zgodom prolazio kroz Asiz, a s njim je išlo mnogo 
ljudi. Neka je siromašna starica od njega za ljubav Božju zaprosila 
milostinju. On joj je odmah ustupio ogrtač kojim je bio zaogrnut. 
No odmah je pred onim ljudima priznao kako mu se u srcu probu- 
dila slavičnost. 

A bilo je i mnogo drugih slučajeva koje smo vidjeh ih za njih 
samo čuh mi koji bijasmo s njime (usp. 2 Pt 1,18), ah ih ne bismo 
sve mogh iznijeti, jer bi to trebalo opširno pisati i pripovijedati. Bla- 
ženi je Franjo naročito uvijek pazio na to da se pred Bogom ne bi 
pokazivao kao hcemjer. Premda je njegovu tijelu poradi bolesti bila 

potrebna posebna hrana, ipak je uvijek nastojao i braći i drugima 
pružati dobar primjer, kako im ne bi dao prigode za mrmljanje i 
pružao loš primjer. Zato je volio strpljivo i rado podnositi nepogode 
tijela i podnosio ih je sve do dana svoje smrti radije nego da sebi 
ugađa, iako je to i mogao činiti bez uvrede Boga i bez opasnosti da 
ne bude dobar primjer. 


[83] 

Videći biskup ostijski, koji je poslije postao papom, kako je 
blaženi Franjo uvijek bio strog prema svome tijelu, napose kad je 
počeo gubiti vid, a nije se dao liječiti, s velikim ga je poštovanjem 
opomenuo i suosjećajući s njime rekao mu: »Brate, ne radiš dobro 
što ne daš da ti se pomogne u bolesti očiju, jer je i tebi i drugima 
korisno tvoje zdravlje i tvoj život. Dok naime suosjećaš s bolesnom 
braćom i prema njima si uvijek bio milosrdan, ne bi prema samome 
sebi u velikoj i očitoj potrebi smio biti tako okrutan. Zato ti nala- 
žem: dopusti da ti se pomogne i da te se liječi.« 

Slično ga je dvije godine prije smrti, kad je već bio vrlo bole- 
stan, naročito mučila bolest očiju. Tada je boravio u jednoj ćelijici 
od rogožine kod Svetoga Damjana. Kad je generalni ministar vidio 
kako ga je nemilo pritisnula bolest očiju, naložio mu je neka se dade 
liječiti i neka dopusti da mu se pomogne. Štoviše, rekao je da želi 
biti nazočan kad liječnik započne svoj zahvat da bi ga hrabrio, jer 
je zbog toga bio vrlo potišten. Kako je međutim bilo vrlo hladno, 
vrijeme nije bilo prikladno za liječenje. 

Dok je blaženi Franjo ondje ležao pedeset i više dana, danju 
nije podnosio Sunčevo svjetlo, a noću svjetlo vatre. Zato je nepre- 
stano boravio u kući ih u ćelijici, ali u tami. Osim toga je i danju i 
noću imao jake bolove u očima tako da noću nije mogao ni poči- 
vati ni spavati, a to je uvelike otežavalo i pogoršavalo bolest očiju 
kao i ostale njegove bolesti. Štoviše, ako je gdjekada htio počivati 
ih spavati, u kući je i u ćehjici načinjenoj od rogožine na jednoj 
strani one kuće bilo mnogo miševa koji su i preko njega i okolo 
njega trčah te mu nisu dah spavati. Smetah su ga pače i u vrijeme 
molitve, a nisu ga smetah samo po noći nego i po danu. Čak i onda 
kad je za stolom jeo, uspinjali su se na stol pa su i on i njegovi 
drugovi pomišljah na to da se možda radi o đavolskoj napasti, kao 
što je i bilo. 

Dok je blaženi Franjo tako jedne noći razmišljao o tolikim nevo- 
ljama što ih je podnosio, samom se sebi sažaho te je rekao: »Gos- 
podine, pohitaj mi u pomoć (usp. Ps 71,12) u mojim bolestima da 
bih mogao strpljivo ih podnositi!« U duhu mu je odmah rečeno: 
»Reci mi, brate, ako bi ti netko za ove tvoje bolesti i nevolje dao 


tako veliko blago da bi sva zemlja bila suho zlato, sve kamenje da 
bi bilo drago kamenje, a sva voda bila balzam, bi li ti sve to smatrao 
bezvrijednim i ništetnim kao da je sve to materijalna zemlja, obič- 
no kamenje i voda u usporedbi (usp. Mudr 7,9; Ps 19,11) s velikim 
i skupocjenim blagom koje ti se daje? Zar se ne bi mnogo rado- 
vao?« Blaženi je Franjo odgovorio: »Bilo bi to, Gospodine, veliko 
i neistraživo blago, vrlo dragocjeno, silno privlačno i poželjno« (usp. 
Ps 19,11). Na to će mu taj glas: »Raduj se i kliči u svojim bolestima 
i nevoljama. Smatraj se ubuduće tako sigurnim kao da se već nalaziš 
u mojem kraljevstvu.« 

Kad je ujutro ustao, rekao je svojim drugovima: »Kad bi car ko- 
jem od svojih slugu dao cijelo kraljevstvo, zar se taj ne bi morao 
mnogo radovati? A ako bi mu dao cijelo carstvo, zar se ne bi još više 
radovao?« Na to im je rekao: »Odsada moram biti vrlo radostan u 
svojim bolestima (usp. 2 Kor 12,10) i nevoljama i moram biti hrabar 
u Gospodinu (usp. Ef 6,10) te uvijek moram zahvaljivati Bogu Ocu i 
njegovu jedinom Sinu Gospodinu našem Isusu Kristu (usp. Ef 5,20) i 
Duhu Svetome zbog tolike milosti i blagoslova koji mi je dan. Dok 
evo još živim u tijelu, udostojao se mene, svoga neznatnoga slugu, 
učiniti sigurnim s obzirom na kraljevstvo nebesko. Zato ću njemu 
na slavu, a nama na utjehu i na duhovno saziđivanje bližnjih sasta- 
viti Pohvalu Gospodnju po njegovim stvorovima kojima se dnevno 
služimo i bez kojih ne možemo živjeti, a ljudski rod po njima mnogo 
vrijeđa Stvoritelja i danomice smo mu nezahvalni za tolike milosti, 
jer svoga Stvoritelja i darovatelja sviju dobara ne hvalimo niti slavi- 
mo kako bismo morali.« 

Sjedeći je počeo razmišljati i napokon je rekao: »Svevišnji, sve- 
mogući, dobri Gospodine!« Tim je riječima dodao napjev i naučio 
svoje drugove da to pjevaju. Srce mu je tada bilo puno tolike miline 
i utjehe da je htio poslati po brata Pacifika koji je kao svjetovnjak 
prozvan »kraljem stihova« i bio vrlo vješt učitelj pjevanja. Eltio mu 
je dati nekoliko dobre, duhovne braće da pođu po svijetu, da pro- 
povijedaju i hvale Gospodina. 

Predložio je da bi najprije jedan od njih, koji umije propovijeda- 
ti, narodu izrekao propovijed, a nakon propovijedi neka zapjevaju 
»Pohvale Gospodnje« kao Gospodinovi pjevači. Eltio je da propo- 
vjednik nakon dovršenih Pohvala rekne narodu: »Mi smo Gospodi- 
novi pjevači i jedina nagrada koju od vas želimo jest da ustrajete u 
pravoj pokori.« I dodao je: »A što su drugo sluge Božje nego neke 
vrsti njegovi pjevači koji treba da razigravaju ljudska srca i da ih 
potiču na duhovno veselje!« To je napose rekao o manjoj braći koja 
su narodu dana za njegovo spasenje. 

Pohvale Gospodnje što ih je sastavio, naime: »Svevišnji, Svemo- 
gući, dobri Gospodine« nazvao je »Pjesmom brata Sunca«, jer je 

Sunce od sviju stvorova najljepše i jer se najbolje može usporediti 
s Bogom. 

Zato je govorio: »Ujutro, kad se rađa Sunce, svaki bi čovjek 
morao hvaliti Boga koji ga je stvorio, jer nam se po njemu danju 
prosvjetljuju oči; navečer, kad se spušta noć, svaki bi čovjek mo- 
rao hvaliti Boga zbog drugoga stvorenja, a to je brat Oganj, jer 
nam on noću prosvjetljuje oči.« Još je nadodao: »Svi smo kao 
slijepi, a Gospodin pomoću ova dva stvorenja prosvjetljuje naše 
oči; zato zbog ovih i drugih Božjih stvorova, kojima se danomice 
služimo, na poseban način moramo uvijek hvaliti slavnoga Stvo- 
ritelja.« 

Na ono što je radosno činio i kad je bio zdrav i kao bolestan 
rado je poticao i druge, tj. da hvale Gospodina. Štoviše, kad je bio 
pritisnut bolešću, sam je započinjao govoriti »Pohvale Gospodnje«, 
a inače je volio da mu to drugi pjevaju. Mislio je da bi, razmatrajući 
Pohvale Gospodnje, mogao zaboraviti na težinu iznemoglosti i bo- 
lesti. Tako je činio sve do svoje smrti. 

[84] 

Nekako u isto vrijeme dok je ležao bolestan, pošto je već sastavio 
i obznanio Pohvale, tadašnji je biskup grada Asiza izopćio gradskog 
načelnika. Zbog toga se gradski načelnik razbjesnio te je odlučno 
dao razglasiti po gradu Asizu neka biskupu nitko ništa ne prodaje i 
neka od njega nitko ništa ne kupuje. Osim toga neka nitko s njime 
ne sklapa nikakvih ugovora. Tako su jedan drugoga silno zamrzili. 

Blaženi Franjo, premda tako bolestan, potaknut ljubavlju prema 
njima (usp. Lk 7,13), zauzeo se za slučaj, naročito zato što se nije 
našao ni redovnik ni svjetovnjak koji bi posredovao oko pomirenja 
ove dvojice. Franjo je rekao svojim drugovima: »Velika je to sramo- 
ta za vas, sluge Božje, što se biskup i načelnik tako mrze, a nitko 
ne posreduje da se među njima uspostavi sloga i mir.« Tako je tom 
zgodom onim Pohvalama dodao još jednu kiticu koja glasi: 

Budi hvaljen, Gospodine moj, 
po onima koji opraštaju iz ljubavi tvoje 
i podnose bolest i nevolju; 
blago onima koji podnose u miru, 
jer ćeš ih ti, Svevišnji, okruniti. 

Nakon toga je pozvao jednoga od svojih drugova i rekao mu: 
»Pođi i gradskom načelniku odnesi moju poruku. Kaži da mu poru- 
čujem: neka s odličnicima grada i s drugima koje još mogne povesti 
sa sobom otiđe k biskupu.« 

Kad je brat otišao, rekao je drugoj dvojici svojih drugova: »Idite 
pa pred biskupom, načelnikom i drugima, koji budu s njima, otpje- 
vajte Pjesmu brata Sunca. Pouzdajetn se u Gospodina (usp. Ps 11,1) 
da će taknuti njihova srca, pa da će se međusobno izmiriti i obnoviti 
prijašnje prijateljstvo i ljubav.« 

Kad su se svi sakupili na trgu ispred biskupskoga dvora, ustadoše 
ona dva brata i jedan od njih reče: »Blaženi je Franjo za vrijeme svo- 
je bolesti sastavio Pohvale Gospodnje o njegovim stvorovima njemu 
na slavu, a našim bližnjima na pobudu. Zato vas on moh da ih saslu- 
šate s velikom pobožnošću.« Zatim su im počeli pjevati i govoriti. 
Načelnik je odmah ustao i sklopljenim rukama slušao kao Gospodi- 
novo evanđelje, štoviše slušao je vrlo pažljivo i sa suzama u očima. 
Prema blaženom je Franji gajio veliko povjerenje i poštovanje. 

Kad su Pohvale bile dovršene, gradski načelnik je pred svima 
rekao: »Zaista vam kažem da sam spreman oprostiti ne samo gos- 
podinu biskupu, kojega moramo smatrati svojim gospodarom, 
nego, ako bi mi tko čak ubio rođenoga brata ih sina, i njemu bih 
oprostio.« Zatim se ničice bacio (usp. Mt 15,30) do biskupovih nogu 
i rekao mu: »Evo, spreman sam u svemu dati vam zadovoljštinu, 
kako vam se svidi, iz ljubavi prema našemu Gospodinu Isusu Kristu 
i njegovom sluzi blaženomu Franji.« 

Biskup je načelnika prihvatio svojim rukama, podigao i rekao 
mu: »Dohkovalo bi da u skladu sa svojom službom budem ponizan, 
ah sam po naravi sklon srdžbi. Oprosti mi!« Zatim su se međusob- 
no najsrdačnije izgrhh i izljubili. 

Braća su se, promatrajući svetost blaženoga Franje, silno divila, 
jer se doslovce ispunilo sve ono što je blaženi Franjo pretkazao o 
njihovu izmirenju i slozi. I svi su ostah nazočnici to smatrah velikim 
čudom i pripisivah ga zaslugama blaženoga Franje, što ih je Gos- 
podin tako brzo pohodio i što su bez ijedne riječi odbacili toliku 
neslogu te postah vrlo složni. Zato mi koji bijasmo zajedno s (usp. 2 
Pt 1,18) blaženim Franjom svjedočimo (usp. Iv 21,24; 3 Iv 12) da se 
doslovce ispunilo kad bi god pretkazao »da je nešto tako ili da će tako 
biti.« Svojim smo očima toliko toga vidjeli (usp. 1 Iv 1,1) što bi se 
inače moralo nadugo opisivati i pripovijedati. 

[85] 

Na shčan je način, na istome mjestu, blaženi Franjo, pošto je sa- 
stavio Pohvale Gospodnje o stvorovima, napisao i neke svete riječi 
s napjevom na utjehu siromašnim gospođama samostana Svetoga 
Damjana, napose zato što ih je njegova bolest mnogo ražalostila. 

Budući da ih zbog same bolesti nije mogao utješiti i pohoditi, 
htio je da im njegovi drugovi predaju spomenutu pjesmu. U njoj 

im je tada i uvijek htio očitovati svoju volju kako naime treba da 
u ljubavi budu jednodušne i da se s ljubavlju međusobno susreću, 
jer su se po njegovu primjeru i propovijedanju, dok su braća još 
bila malobrojna, obratile Kristu. Njihovo obraćenje i njihov način 
života nije bio samo na uzvišenje i izgradnju bratskoga Reda, čije 
su one biljčice, nego je on i na uzvišenje i korist također cijele 
Božje Crkve. 

Budući da je blaženi Franjo znao kako su od početka svoga 
obraćenja provodile, a još i sada provode, strog i siromašan život, 
i dragovoljno i iz potrebe, njegovo je srce za njih uvijek osjećalo 
blagonaklonost. 

Zato ih je tim riječima molio: kao što ih je Gospodin s mnogih 
strana sabrao zajedno na svetu ljubav, na sveto siromaštvo i na svetu 
poslušnost, tako da u tome uvijek moraju živjeti i umrijeti. Napo- 
se ih je potaknuo da pomoću milostinje, koju im Gospodin daje, s 
veseljem i zahvalnošću razborito proviđaju potrebama svoga tijela. 
Posebno je naglasio da zdrave u naporima što ih podnose za svoje 
bolesne sestre, a bolesne u svojim bolestima i potrebama što su ih 
trpjele, budu strpljive. 


[ 86 ] 

Kad se približilo vrijeme prikladno za liječenje očiju, blaženi je 
Franjo napustio ono mjesto. Budući da je imao tešku očnu bolest, 
na glavi je imao neku veliku kapucu što su mu je načinila braća, a 
sprijeda je na kapuci bio prišiven privjes od vune i lana koji mu je 
zaštićivao oči, jer od silnih bolova što mu ih je uzrokovala bolest 
očiju nije mogao podnositi danje svjetlo, a nije mogao ni gledati. 
Drugovi ga na konju otpremiše u samotište Fonte Colombo nedale- 
ko od grada Rietia da bi se ondje posavjetovao s jednim liječnikom 
koji je bio vješt liječenju očiju. 

Kad je taj liječnik stigao, rekao je blaženome Franji da mu na- 
mjerava izvesti spaljivanje (tzv. kauterizaciju) po sljepoočnici do 
obrve onoga oka koje bijaše bolesnije od drugoga. Blaženi Franjo 
međutim nije htio započeti liječenje dok ne dođe brat Ilija. 

Dok ga je iščekivao, a on nije stigao zbog mnogih zapreka, Fra- 
njo se skanjivao da na svoju ruku započne s liječenjem. Prisiljen pri- 
jekom potrebom, a napose zato što su mu gospodin biskup ostijski 
i generalni ministar naredili, odlučio je poslušati ih, iako mu je bilo 
dosta neugodno što se o njemu vodi tolika briga. Zato je htio da tu 
stvar vodi njegov ministar. 

Jedne noći, kad zbog bolova što su mu ih zadavale njegove bo- 
lesti nije mogao spavati, iz ljubavi i suosjećanja rekao je svojim dru- 
govima: »Predraga braćo i moji sinovi, neka vam ne bude mrsko 

ni teško što se zbog moje bolesti toliko naprežete, jer će vam se 
Gospodin umjesto mene, svoga sluge, za sve što mi činite kao i za 
djela koja zbog zauzetosti i moje bolesti ne možete izvršiti, odužiti 
i na ovome i na drugome svijetu. Štoviše, za ovo ćete primiti veću 
nagradu nego što će je dobiti oni koji pomažu cijelome Redu i koji 
uzdržavaju braću. Recite mi pače i ovako: ’Na tebe trošimo mnogo, 
i Gospodin će mjesto tebe biti našim dužnikom’.« 

Sveti im je otac tako govorio, jer im je htio pomoći i podići ih iz 
malodušnosti i slabosti da ne bi možda koji put u kušnji zbog toga 
napora rekli: »Ne možemo ni moliti ni svladavati tolik napor«, i 
da ne bi postali mrzovoljni i malodušni pa tako izgubili plod svojih 
napora. 

Jednoga je dana konačno došao liječnik i sa sobom donio željez- 
nu spravu pomoću koje je obavljao spaljivanje u slučaju bolesnih 
očiju. Dao je naložiti vatru i u nju stavio željezo da bi se užarilo. 
Blaženi je Franjo, da bi ohrabrio vlastito srce, i da se ne bi uplašio, 
rekao vatri: »Sestro moja vatro, tako si plemenita i korisna među 
ostalim stvorovima što ih je stvorio Svevišnji, budi u ovome času 
prema meni obzirna, jer sam te ljubio do sada, a i odsada ću te 
ljubiti ljubavlju onoga Gospodina koji te je stvorio. Molim također 
i našega Stvoritelja koji te je stvorio da tvoju žestinu tako ublaži da 
bih je mogao podnijeti.« Kad je molitvu dovršio, vatru je blagoslo- 
vio znakom križa. 

Svi mi koji smo ondje bilis njime (usp. 2 Pt 1,18) iz ljubavi prema 
njemu i iz samilosti smo se razbježali. S njim je ostao samo liječnik. 

Kad je spaljivanje izvršeno, vratili smo se k njemu. On nam reče: 
»Malodušni i malovjerni (usp. Mt 8,26), zašto ste se razbježali? Po 
istini vam velim da nisam osjetio nikakve boli ni žestine vatre. Što- 
više, ako nije dobro spaljeno, neka se izvrši ponovno, još jače spa- 
ljivanje.« 

Liječnik se silno divio. Smatrao je to velikim čudom, jer se Fra- 
njo nije ni maknuo. 

Zatim je liječnik rekao: »Kažem vam, braćo moja, da bih se bo- 
jao ne samo za njega, koji je slabašan i bolestan, nego i za svakoga 
drugog koji bi bio jak i zdrava tijela da neće moći izdržati tako veli- 
ko spaljivanje, jer sam to već u nekim slučajevima doživio.« 

Spaljivanje je bilo dugačko. Počelo je kod uha pa išlo sve do 
obrve bolesnog oka. Poduzeto je to zbog gnoja koji se više godina 
danju i noću spuštao na oči. Zato je po mišljenju toga liječnika 
bilo potrebno sve žile od uha pa do obrve spaliti, iako su se drugi 
liječnici tome protivili. Ti drugi liječnici imali su pravo, jer mu 
izvršeno spaljivanje nije ništa koristilo. Nešto je slično učinio i 
neki drugi liječnik koji mu je probušio obje uške pa ni to nije ništa 
koristilo. 

Nikakvo čudo što su vatra i neki drugi stvorovi prema Franji bili 
tako pažljivi, jer ih je, kao što vidjesmo mi koji smo r njim bili (usp. 
2 Pt 1, 18), ljubio tako nježnom ljubavlju i volio ih. U njima je toliko 
uživao, prema njima se odnosio s tolikom nježnošću i suosjećanjem 
da se žalostio ako s njima netko nije kako treba postupao. S njima je 
ispunjen unutrašnjom i vanjskom radošću razgovarao kao da osje- 
ćaju, kao da shvaćaju i govore o Bogu. Mnogo se puta dešavalo da 
je u takvim zgodama padao u zanos. 

Kad je tako jednom zgodom prolazio pokraj vatre, ona mu je 
kod noge zahvatila odjeću od lana, a da on toga nije opazio. Kad je 
osjetio toplinu vatre, a njegov pratilac opazio kako mu vatra sve više 
zahvaća odjeću, pritrčao mu je i htio vatru ugasiti. Franjo mu je na 
to rekao: »Nemoj, predragi brate, sestri vatri nanijeti nikakva zla!« 
I nipošto nije dopustio da brat vatru ugasi. Dotični je brat odmah 
otišao bratu gvardijanu i doveo ga k Franji. I tako je on protiv Fra- 
njine volje ugasio vatru. 

Isto tako nije htio ugasiti svijeću ih svjetiljku ih vatru na ognjištu, 
kao što se običaje kad je potrebno, jer ga je od toga odvraćala po- 
sebna pažnja i ljubav prema vatri. 

Nije također htio ni da brat razbaca vatru ih da nagorjelo drvo 
baci, kao što se to mnogo puta običaje učiniti, nego je htio da ga se 
pažljivo stavi na zemlju iz poštovanja prema onome čiji je stvor. 

[87] 

Nekom je drugom zgodom provodio korizmu na La Verni. Kad 
je njegov subrat jednoga dana u vrijeme blagovanja naložio vatru u 
ćehji u kojoj je jeo, otišao je k blaženome Franji u onu ćeliju u kojoj 
je običavao mohti i počivati da bi mu pročitao sveto evanđelje koje 
se toga dana čitalo u misi. Blaženi Franjo je naime uvijek kad nije 
mogao slušati misu htio čuti evanđelje onoga dana prije nego što bi 
počeo jesti. 

Kad je blaženi Franjo došao u ćehju jesti, a u njoj bila naložena 
vatra i plamen se uzdigao do vrha ćehje te ona počela već gorjeti, 
subrat je, kako je mogao, počeo gasiti vatru, ah je sam nije mogao 
ugasiti. Blaženi Franjo mu međutim nije htio pomoći, nego je uzeo 
neko krzno kojim se noću pokrivao i otišao u šumu. 

Kad su braća sa svoga mjesta, premda bijahu od ćehje udaljena, 
opazila kako ćehja gori, dotrčala su i ugasila vatru. Blaženi se Fra- 
njo istom kasnije vratio da jede. Nakon blagovanja rekao je svom 
subratu: »Odsada više na sebi neću nositi ovo krzno, jer zbog svoje 
pohlepe nisam htio da ga sestra vatra pojede.« 

[ 88 ] 

Isto tako, kad bi oprao ruke, izabrao bi takvo mjesto da se po 
vodi upotrijebljeno] za pranje ne bi gazilo nogama. Kad bi morao 
ići po stijeni, išao bi po njoj sa strahopoštovanjem iz ljubavi prema 
onome koji je nazvan stijenom. 

Zato, kad bi izgovarao onaj stih psalma u kojemu se kaže: »Dig- 
nut ćeš me na liticu (usp. Ps 61,3) i pokoj ćeš mi dati«, iz velika po- 
štovanja i pobožnosti rekao bi: »S podnožja si me stijene uzvisio!« 

Također je i bratu koji je pripravljao drva za vatru rekao neka 
drvo ne podsiječe posvema, nego neka takvo drveće podsijeca tako 
da jedan dio drveta ostane, a drugi neka se posiječe. Jednom je bra- 
tu koji je ondje boravio to čak i zapovjedio. 

Bratu koji je pripremao boravište rekao je neka sve zemljište 
predviđeno za vrt ne obrađuje samo za uzgajanje povrća nego neka 
jedan dio ostavi za zelenilo i grmlje koje će u svoje vrijeme procvasti 
braćom cvjetovima. Bratu vrtlaru rekao je da u jednom dijelu vrta 
mora načiniti mah vrtić za sađenje i uzgajanje svakovrsnoga miri- 
snog cvijeća koje lijepo cvate, da bi to cvijeće braću i sve koji će ga 
gledati upućivalo i poticalo na hvalu Božju, jer sva stvorenja govore 
i viču: »Bog me je, čovječe, stvorio poradi tebe!« 

Mi koji smo s njim bili (usp. 2 Pt 1,18) promatrah smo ga kako se 
u svojoj unutrašnjosti i izvana uvijek veseh svim stvorovima. Doti- 
cao ih se i rado ih je promatrao te se činilo kao da mu srce ne boravi 
na zemlji, nego na nebu. Očito je i istinito da je zbog mnogih utjeha 
što ih je nalazio i otkrivao u Božjim stvorovima kratko vrijeme prije 
svoje smrti sastavio i napisao Pohvale Gospodnje o njegovim stvo- 
rovima da bi srca slušača potaknuo na hvalu Božju i da bi Gospodi- 
na hvalili svi njegovi stvorovi. 


[89] 

U ono je vrijeme neka siromašna žena iz Machilonea došla u 
Rieti poradi hječenja bolesnih očiju. Kad je jednoga dana došao li- 
ječnik blaženome Franji, rekao mu je: »Brate, k meni je došla jedna 
žena kojoj su bolesne oči. Tohko je siromašna da joj treba pomoći iz 
ljubavi prema Bogu i treba joj dati hrane.« 

Kad je blaženi Franjo to čuo, ganut samilošću nad njom (usp. Lk 
7,13), pozvao je jednoga od svojih drugova koji mu bijaše gvardija- 
nom te mu rekao: »Brate gvardijane, dužni smo vratiti tuđe.« Taj je 
upitao: »A što to, brate?« A Franjo će mu: »Treba da vratimo ogrtač 
što smo ga posudili (usp. Lk 6,34) od one siromašne žene koja bo- 
luje na oči.« Njegov mu je gvardijan odgovorio: »Brate, učini što ti 
u tom pogledu smatraš boljim.« Blaženi je Franjo radosno pozvao 

nekoga pobožnog čovjeka s kojim bijaše tijesno povezan te mu re- 
kao: »Uzmi ovaj ogrtač i dvanaest hljepčića pa otiđi i ovako reci 
siromašnoj, bolesnoj ženi koju će ti pokazati liječnik koji je liječi. 
Kaži joj : 'Siromašni čovjek kojemu si posudila ovaj ogrtač, a načinila 
si ga za sebe, zahvaljuje ti što si mu ga ustupila. Uzmi svojeV « (usp. 
Mt 20,14). 

Taj je čovjek otišao i sirotici sve rekao kao što mu je kazao blaže- 
ni Franjo. Starica, misleći da joj se ruga, strašljivo mu je i sramežlji- 
vo rekla: »Ostavi me u miru, ne znam što govoriš« (usp. 1 Kr 20,13; 
Mt 26,70). Onaj je čovjek stavio ogrtač i hljepčiće u njezine ruke. 
Kad se žena uvjerila da taj govori istinu, sa strahom je i zadovolj- 
stvom doneseno primila. Bojeći se da joj to ne bi bilo oduzeto, noću 
je skrivećki ustala i radosna se vratila svojoj kući. 

Osim toga, blaženi je Franjo također rekao svome gvardijanu da 
starici svaki dan dok bude ondje boravila iz ljubavi prema Bogu 
dade hranu. Zato mi koji smo zajedno boravili sa (usp. 2 Pt 1,18) 
svetim Franjom za nj svjedočimo (usp. 1 Iv 21,24; 3 Iv 12) da je imao 
toliku ljubav i samilost dok bijaše zdrav, ah ne samo prema svojoj 
braći nego također i prema zdravim i prema bolesnim siromasima. 
Odjeću i druge tjelesne potrepštine, što su mu ih braća gdjekada 
pribavljala s velikom ljubavlju i brižljivošću, pošto bi nas najprije 
odobrovoljio da se zbog toga ne bismo uznemirili, s velikom je unu- 
tarnjom i vanjskom radošću ustupao drugima, a svoje bi tijelo toga 
lišavao čak i kad se radilo o vrlo potrebnim stvarima. 

Zbog toga su mu generalni ministar i njegov gvardijan zabrani- 
li da nijednom subratu ne smije dati svoju tuniku bez njihova do- 
puštenja. Budući da su braća iz posebna poštovanja prema njemu 
gdjekada znala zatražiti njegovu tuniku, on ju im je odmah ustupao. 
Ako bi kada vidio kojega boležljivoga ili slabo obučenoga brata, dao 
bi mu svoju tuniku, a kojom drugom zgodom rasporio bi je te bi je- 
dan dio dao bratu, a drugi bi zadržao sebi, jer niti je nosio niti imao 
više nego samo jednu tuniku. 


[ 90 ] 

Nekom drugom zgodom, kad je putovao jednom pokrajinom 
i propovijedao, desilo se da se susreo s dvojicom braće Francuza. 
To je za njih bila velika utjeha. Napokon ga iz posebna poštovanja 
»za ljubav Božju zamoliše« da im dade svoju tuniku. Čim je čuo 
za »ljubav Božju«, smjesta je svukao svoju tuniku i dosta vremena 
stajao gol. 

Kad bi netko blaženom Franji rekao: »Iz ljubavi prema Bogu 
daj mi tuniku ih pojas« ih ako bi zatražio nešto drugo, ako je imao, 
običavao je smjesta dati iz poštovanja prema Gospodinu koji je sebe 

nazvao Ljubav. Bilo mu je vrlo mrsko kad bi čuo da braća makar 
zašto spominju »ljubav Božju« pa je zato braću prekoravao. 

Kazivao je: »Ljubav je Božja tako uzvišena da se inače ne smije 
spominjati nego samo u velikoj potrebi, i to s najvećim poštova- 
njem«. Jedan je od drugova svukao svoju tuniku i dao mu. 

Zbog toga je pak mnogo puta morao trpjeti veliku neugodnost i 
nevolju kad bi kome dao cijelu tuniku ili samo možda jedan dio, jer 
nije brzo mogao doći do druge niti je mogao dati da mu se načini 
nova. Uvijek je s posebnim zadovoljstvom volio imati i nositi siro- 
mašnu tuniku, posve iskrpanu, a gdjekada je htio da mu bude po- 
krpana i izvana i iznutra. Rijetko je kada, ili bolje nikada, htio imati 
tuniku od nove tkanine, nego bi radije od kojega brata zatražio nje- 
govu tuniku koju bi nosio dugo vremena. Također je gdjekada od 
kojega brata dobio jedan dio njegove tunike, a drugi bi dobio od 
nekoga drugog. Zbog svojih bolesti i zbog hladnoće tuniku je iznu- 
tra podstavljao novom tkaninom. Takav je način siromaštva u svom 
odijevanju provodio i obdržavao sve tamo do one godine u kojoj se 
preselio Gospodinu. Nekoliko dana prije njegove smrti, jer bijaše 
vodobolan i na neki način kao sasušen zbog mnogih drugih bolesti 
što ih je imao, braća mu načiniše više tunika da bi mu ih danju i 
noću, kad bi ustrebalo, presvlačili. 

[ 91 ] 

Nekom drugom prilikom neki je bijedno obučeni siromah došao 
u jedno samotište braće i zamolio da bi mu dali komad kakve jedno- 
stavne tkanine. Blaženi je Franjo rekao jednome bratu da u kući po- 
traži ne bi li možda našao kakav komadić tkanine ili neku zakrpu da 
bi je dali siromahu. Taj je brat obišao cijelu kuću i nije ništa našao. 

Da se siromah ne bi vratio bez ičega (usp. Sir 29,12), blaženi je 
Franjo zbog svoga gvardijana, da mu ne bi možda zabranio, otišao 
kradomice, uzeo nož te je na jednome skrovitom mjestu počeo re- 
zati komad sa svoje tunike kojim je ona bila podstavljena i htio ga 
potajno dati onome siromahu. No čim je njegov gvardijan prozreo 
što je naumio učiniti, otišao je k njemu i zabranio mu da to čini, 
naročito zato što je tada vladala velika studen, a i sam bijaše vrlo 
bolestan i vrlo zimogrožljiv. 

Na to mu je blaženi Franjo rekao: »Ako hoćeš da mu ništa ne 
dam, pobrini se da se bratu siromahu dade neka zakrpa.« I tako mu 
braća dadoše neki komad tkanine od svoje odjeće iz obzira prema 
blaženome Franji. 

Dok je obilazio svijetom i propovijedao, pješačio je ih jahao na 
magarcu. Kad je počeo pobolijevati, nije više mogao pješačiti pa je 
zato gdjekada bilo potrebno da jaše na magarcu, jer je na konju bio 

spreman jahati samo u krajnjoj stisci i nuždi, a to je bilo kratko vri- 
jeme prije smrti, kad je već bio teško bolestan. 

Kad su mu braća prekrajala neki ogrtač, drugačije ga nije htio 
uzeti, nego samo uz uvjet: ako sretne kojega siromašnog čovjeka ih 
ako bi k njemu takav došao za koga bi mu njegovo srce posvjedočilo 
(usp. Iv 1,7) da mu je ogrtač doista potreban, da bi mu ga mogao 
ustupiti. 


[92] 

Jednom je zgodom kad je Red istom nastajao s još dvojicom 
braće boravio u Rivotortu. - Druge braće tada još nije bilo. Tad se 
jednoga dana pojavi neki čovjek da postane treći brat. Došao je iz 
svijeta da prihvati njegov način života. Tako je nekoliko dana još bio 
obučen u odijelo što ga je donio iz svijeta. Uto je došao k njima neki 
siromašak koji je od blaženoga Franje zaprosio milostinju. 

Blaženi je Franjo rekao onome koji je netom došao da bude treći 
brat: »Podaj bratu siromahu svoj ogrtač.« I on ga je smjesta s veli- 
kim veseljem skinuo s leđa i dao siromahu. Zbog toga mu se učinilo 
da je Gospodin tom prilikom u njegovo srce odmah uho novu mi- 
lost, jer je svoj ogrtač radosno poklonio (usp. 2 Kor 9,7) siromahu. 

[93] 

Kad je nekom drugom zgodom boravio kod crkvice svete Marije 
Porcijunkulske, dođe jedna siromašna starica koja je među braćom 
u Redu imala dva sina. Došla je u boravište i od blaženoga Franje 
zaprosila milostinju jer te godine nije imala od čega živjeti. 

Blaženi je Franjo rekao bratu Petru Katanskom, koji je tada bio 
generalni ministar: »Bi h se kod nas moglo nešto naći što bismo 
mogh dati svojoj majci?« - Govorio je naime da je majka svakoga 
pojedinog brata i njegova majka i majka ostale braće. 

Brat Petar mu je odgovorio: »U kući nemamo ništa što bismo joj 
mogh dati, napose zato što traži takvu milostinju koja bi joj poslu- 
žila za tjelesne potrebe. U crkvi imamo samo jedan Novi zavjet iz 
kojega čitamo kad molimo Jutarnju.« U ono naime vrijeme braća 
još nisu imala brevijara ni mnogo psaltira. 

Na to mu je rekao blaženi Franjo: »Podaj našoj majci Novi zavjet 
da ga za svoje potrebe proda. Uvjeren sam da će se to većma svidjeti 
našemu Gospodinu i njegovoj Blaženoj Djevici Majci nego da iz 
njega čitamo.« I brat Petar dao joj ga je. 

I o blaženom se Franji može reći i napisati ono isto što se govori 
i čita o blaženom Jobu: »Iz utrobe moje majke zajedno je sa mnom 
izišla i rasla ljubav« (usp. Job 31,18). Zato bi Kanama koji smo s njim 

živjeli (usp. 2 Pt 1,18), kad bismo htjeli napisati i ispripovijedati sve 
o njegovoj ljubavi i samilosti prema siromasima što smo sami doži- 
vjeli i vidjeli svojim očima (usp. 1 Iv 1,1), a da i ne spominjemo ono 
što smo doznali od drugih, bio prevelik zadatak. 

[94] 

Istovremeno dok je blaženi Franjo boravio u samotištu Fonte 
Colombo pojavila se neka bolest na govedima, koja se pučki naziva 
basabove, a kojoj nijedno govedo nije moglo umaći. Pošast je zahva- 
tila i goveda nedaleko od Sv. Ilije, a to se mjesto nalazi blizu onoga 
samotišta, te su sva goveda počela pobolijevati i ugibati. 

Jedne je noći nekom pobožnom čovjeku iz spomenutoga sela u 
snoviđenju rečeno: »Otiđi u samotište gdje boravi blaženi Franjo pa 
zatraži da ti dadu nešto vode kojom je blaženi Franjo oprao svoje 
ruke i noge te njome poškropi sva goveda i odmah će ozdraviti.« 
Kad je taj čovjek rano ujutro ustao, otišao je u samotište i sve to 
ispripovijedao drugovima blaženoga Franje. 

Oni su za vrijeme blagovanja u jednu posudu izlili vodu kojom je 
Franjo oprao ruke. Tako su ga i uvečer potakli neka bi dao da mu se 
operu noge, ali mu o onoj stvari nisu ništa kazali. Kasnije su onome 
čovjeku dali vodu u kojoj je blaženi Franjo oprao ruke i noge, a on 
ju je odnio i, kao što se škropi svetom vodom, poškropio je bolesna 
goveda koja su ležala kao mrtva, a poškropio je i druga. Božjom 
milošću i po zaslugama blaženoga Franje su sva goveda smjesta 
ozdravila. Blaženi je Franjo u to vrijeme već imao rane na rukama, 
nogama i na boku. 


[95] 

Dok je blaženi Franjo bolovao od očiju i nekoliko dana probo- 
ravio u dvoru rietskoga biskupa, istovremeno je neki svećenik bi- 
skupije Rieti, imenom Gedeon, vrlo svjetovan čovjek, već više dana 
ležao vrlo teško bolestan i s jako teškom boli bubrega. Bez tuđe 
pomoći nije se mogao u krevetu ni pomaknuti ni okrenuti; nije mo- 
gao ni ustati ni hodati ako ga nije netko pridržavao. Kad bi ga vodili, 
išao je vrlo pognut, a zbog bubrežnih bolova bio je uzet. Nije se 
mogao nimalo podići. 

Dao je da ga jednoga dana odnesu blaženome Franji. Kad ga do- 
nesoše, bacio mu se pred noge (usp. Rut 3,7.8; Mt 15,30) i uz obilne 
suze zamolio ga je da ga blagoslovi znakom Sv. križa. Blaženi Franjo 
mu je na to rekao: »Kako ću te blagosloviti kad si prije u svom živo- 
tu slijedio želje svoga tijela (usp. Gal 5,16)? Nisi mislio na sud Božji 
(usp. Sir 17,24) niti si ga se bojao.« - Dok ga je promatrao kako je 

zbog velike bolesti i teških bolova vrlo nevoljan, smilio mu se (usp. 
Lk 7,13) te mu je rekao: »Ja ću te u ime Gospodnje blagosloviti. 
Svidi li se Gospodinu pa te ozdravi, pazi da se ne vratiš svojoj blju- 
votini, jer ako se vratiš bljuvotini (usp. Izr 26,11), snaći će te nešto 
još teže od sadašnjega (usp. Mt 12,45). Stići će te vrlo oštar sud zbog 
tvojih grijeha, nezahvalnosti i omalovažavanja Božje dobrostivosti.« 

Kad ga je Franjo blagoslovio znakom Sv. križa, odmah se podi- 
gao i ustao jer je bio oslobođen od svoje bolesti. Kad se podigao, u 
bubrezima mu je tako pucketalo kao kad netko rukama lomi suho 
granje. 

Budući da se nakon nekoliko godina »vratio svojoj bljuvotini« 
(usp. Izr 26,11) i nije održao ono što mu je Gospodin rekao po svo- 
me sluzi Franji, dogodilo se, kad je jednom zgodom večerao u kući 
nekoga drugog kanonika i te noći ondje spavao, da se iznenada na 
sve srušio kućni krov. Dok su drugi izbjegli smrti, samo je taj bijed- 
nik stradao i zaglavio. 


[96] 

Pošto se blaženi Franjo vratio iz Siene i Celle di Cortona crkvici 
svete Marije Porcijunkulske, otišao je da malo proboravi u mjestu 
Bagnarie povrh grada Nocere. Ondje je za braću bila podignuta 
nova kuća u kojoj su braća stanovala. Tu se zadržao više dana. 

Budući da su mu noge, a napose koljena, počele oticati od vo- 
dene bolesti, počeo je mnogo pobolijevati. Kad su Asižani dočuli da 
ondje leži bolestan, neki asiški vitezovi brzo požuriše onamo da ga 
dopreme u Asiz. Pobojaše se naime da ondje ne umre pa da njegovo 
sveto tijelo ne bi tako došlo u posjed drugih. 

Dok su ga bolesna prevozili, zaustavili su se u jednome selu asiš- 
ke općine i ondje su htjeli ručati. Blaženi se Franjo s drugovima 
odmarao u kući jednoga čovjeka koji ga je primio s velikom radošću 
i ljubavlju. Vitezovi se razidoše po selu da nabave hrane, ali ništa ne 
nađoše. Vratiše se blaženome Franji i rekoše mu kao u šali: »Po- 
trebno je, brate, da nam pružite nešto od svoje milostinje jer nismo 
mogli ništa kupiti.« 

Na to im je blaženi Franjo s velikim žarom srca rekao: »Zato 
ništa ne nađoste što ste se pouzdali u svoje muhe, naime u novac, 
anea Boga (usp. Mt 27,43). Dajte se ponovno vratite u one kuće 
u kojima ste htjeli kupiti potrebitu hranu. Nemojte se sramiti da za 
ljubav Božju zamolite milostinju, jer će Duh Sveti one ljude nadah- 
nuti pa ćete svega naći obilno.« 

Tako su otišli i prosili milostinju kako im je rekao sveti otac. Oni 
su im isti ljudi od svega što su imali vrlo rado davali. Jako se radosni 
vratiše blaženomu Franji te su mu pripovijedali kako su prošli. 

Smatrali su to velikim čudom, jer se sve doslovce ispunilo kako 
im je Franjo pretkazao. 

Blaženi je Franjo naime to i pred Bogom i pred svijetom sma- 
trao najvećom plemenitošću, odlikovanjem i počašću što iz ljubavi 
prema Gospodinu Bogu može prositi milostinju. Sve naime što je 
nebeski Otac stvorio da bude na korist čovjeku, zbog ljubavi svoga 
dragoga Sina besplatno je dao kao milostinju nakon grijeha i onima 
koji su toga vrijedni i onima koji su nevrijedni. 

Zato je blaženi Franjo rekao kako sluga Božji, kad prosi milo- 
stinju iz ljubavi prema Gospodinu Bogu, mora nastupati slobod- 
nije i veselije negoli onaj koji je pošao nešto kupiti pa bi se oslonio 
na svoju otmjenost i darežljivost te bi rekao prodavačima: »Tko mi 
dade tu stvar, dat ću mu sto srebrnih maraka, štoviše dat ću mu 
čak tisuću i više«, jer sluga Božji nudi ljubav Božju koju zavređuje 
čovjek kad daje milostinju. Tako sve što se nalazi na ovome svijetu i 
na nebu, kad se s tim usporedi, nije ništa (usp. Mudr 7,8). 

U mnogim gradovima i selima u koja je Franjo išao propovijedati 
u ono vrijeme braća još nisu imala svojih boravišta. Tako je bilo dok 
su braća još bila malobrojna, a i onda kad su se već namnožila. Kad 
je blaženi Franjo obilazio svijetom i propovijedao te bi ga kakav 
plemenit i imućan čovjek s poštovanjem zamolio da bi u njegovoj 
kući jeo i bio njegovim gostom, iako je znao da njegov gostoprimac 
ima svega u izobilju i da je sve priredio iz ljubavi prema Gospodinu 
Bogu, ipak je, da bi braći pružio dobar primjer, a i zbog plemenito- 
sti i dostojanstva gospođe Siromaštine, u vrijeme blagovanja pošao 
u prošnju milostinje. Gdjekada bi onome koji ga je pozvao rekao: 
»Ne bih htio napustiti svoje kraljevsko dostojanstvo, baštinu i zva- 
nje i svoj zavjet kao ni zavjet manje braće pa da ne idem u prošnju 
milostinje makar ne dobio više od tri kruščića kao milostinju, jer 
želim izvršavati svoju službu.« 

I tako je protiv njegove volje išao prositi milostinju; s njim bi išao 
i gostoprimac te bi preuzimao milostinju što bi je blaženi Franjo do- 
bivao. Iz poštovanja prema blaženome Franji to je posebno čuvao 
kao relikviju. 

Onaj koji je ovo napisao vidio je to mnogo puta pa svjedoči (usp. 
Iv 21,24). 


[97] 

Franjo je jednom zgodom, posjetivši gospodina biskupa ostij- 
skoga - koji je kasnije postao papom - pred gospodinom bisku- 
pom kradomice otišao prositi milostinju. Kad se vratio, biskup 
je sjedio za stolom i blagovao, napose zato što je tom zgodom 
pozvao na ručak i neke svoje rođake vitezove. Blaženi je Franjo 

na stol gospodina biskupa stavio milostinju i sjeo za stol pokraj 
njega, jer je gospodin biskup uvijek htio, kad bi se blaženi Franjo 
našao kod njega u vrijeme ručka, da sjedi pokraj njega. Gospodi- 
nu je biskupu zbog toga bilo malo neugodno što je blaženi Franjo 
išao prositi milostinju, ali mu, napose zbog uzvanika, nije ništa 
prigovorio. 

Pošto je blaženi Franjo nešto malo pojeo, uzeo je nešto od svoje 
isprošene milostinje te je svakome pojedinom vitezu i kapelanima 
gospodina biskupa u ime Gospodnje dao nešto malo od isprošeno- 
ga. Svi su to primili s velikim poštovanjem; jedni su odmah pojeli, 
a drugi su pobožno sačuvali. Štoviše, iz poštovanja su prema sve- 
tome Franji, preuzimajući milostinju, otkrivali glavu. Gospodin se 
biskup radovao što su njegovi gosti iz poštovanja prema svetome 
Franji primili milostinju, ali i zato što hljepčići nisu bili od pšenič- 
noga brašna. 

Nakon ručka gospodin je biskup ustao i sa sobom u svoje odaje 
uveo blaženoga Franju. Radosno ga je zagrlio i upitao: »Zašto si mi, 
prostodušni brate, u mojoj kući - a to je kuća i tvoje braće - načinio 
neugodnost te si otišao prositi milostinju?« Blaženi mu je Franjo 
odgovorio: »Ne, gospodine, naprotiv, iskazao sam vam veliku čast 
jer, kad podložnik izvršava i ispunja svoju dužnost i kad sluša svo- 
ga gospodara, svom gospodaru i njegovu prelatu iskazuje čast.« I 
nastavio je: »Potrebno je da budem uzor (usp. 1 Sol 1,7) i primjer 
vašim siromasima, napose zato što znam da u životu i u Redu ima 
takvih i da će ih biti koji su manja braća i životom i djelima. Oni 
će se iz ljubavi prema Gospodinu Bogu i pomazanjem Duha Svetoga 
(usp. 1 Iv 2, 20.27), koji ih u svemu poučava i koji će ih poučava- 
ti, poniziti do krajnjega poniženja, do podložnosti i služenja braći. 
Ima ih i bit će ih također i takvih koje ili sputava sramežljivost ili 
su zbog zlorabe prošnje neraspoloženi ili neće biti raspoloženi da 
se ponize i da se dadu skloniti te pođu na prošnju milostinje i čine 
ovakve službe. Zbog toga je potrebno da one koji sada žive u Redu 
i koji će živjeti u budućnosti poučim činom da se ni na ovome ni 
na drugome svijetu ne budu mogli pred Bogom ispričati (usp. Rim 
1,20). Kad boravim kod vas, koji ste naš gospodar i apostolski za- 
štitnik, kao i onda kad se nađem kod velikaša i bogataša ovoga 
svijeta, koji ne samo da me s velikim poštovanjem i ljubavlju prema 
Gospodinu Bogu primaju u svoje kuće nego me na to upravo sile, 
neću se sramiti ići na prošnju. Štoviše, to ću činiti i poradi Boga 
smatrat ću velikim odlikovanjem i kraljevskim dostojanstvom ono- 
ga najvećeg kralja, jer time častim vrhovnoga Kralja koji je, iako 
bijaše gospodar svega (usp. Gal 4,1), htio postati slugom sviju. Iako 
bijaše bogat (usp. 2 Kor 8,9) i slavan u svome dostojanstvu, u našoj 
se ljudskoj naravi pojavio kao siromah i kao prezren (usp. 2 Kor 

8,9). Zato dakle hoću da sadašnja braća i ona koja će to postati 
znaju kako smatram većom ugodnošću duše i tijela kad sjedim uza 
siromašan stol braće i kad pred sobom gledam siromašnu milosti- 
nju koju dobivamo proseći od vrata do vrata za ljubav Gospodina 
Boga, nego kad sjedim za vašim stolom i za stolom druge gospode 
koji je obilno opskrbljen svakovrsnim jelima iako mi se sve to nudi 
s velikim poštovanjem. Isprošeni kruh je svet, a posvećuje ga po- 
hvala Boga i ljubav prema Bogu. Kad naime brat ide u prošnju, 
najprije mora reći: ’Neka je hvaljen i blagoslovljen Gospodin Bog!« 
(usp. Ps 113,1.2; Lk 24,53). Azatim mora dodati: ’Iz ljubavi prema 
Gospodinu Bogu udijelite nam milostinju!’«. 

Gospodin biskup bio je vrlo obogaćen razlaganjem svetoga oca. 
Napokon mu je rekao: »Sinko, čini ono sto smatraš da je dobro (usp. 
1 Sam 14,36) jer je s tobom Gospodin (usp. 2 Sam 7,3; Lk 1,28) i ti 
si s njim!« 

Blaženi je Franjo htio, a to je i više puta rekao, da ne smije proći 
mnogo vremena, a da koji brat ne bi išao u prošnju milostinje kako 
se poslije ne bi sramio ići u prošnju. Ukoliko je, štoviše, koji brat u 
svijetu bio odličan i ugledan, to se većma radovao i godilo mu je kad 
je ovakav išao na prošnju i vršio ovakvu službu poradi dobra primje- 
ra. Tako je to bilo u staro doba. 

Isprva, dok je Red još bio u povojima, a braća boravila u Rivo- 
tortu, među njima se našao jedan brat koji je malo molio, ništa nije 
radio, a nije htio ići ni na prošnju jer se sramio, ah je zato dobro jeo. 
Blaženi ga je Franjo promatrao i po Duhu Svetome spoznao da je to 
tjelesan čovjek. Zato mu je rekao: »Idi svojim putem, brate muho, 
jer želiš uživati napore svoje braće; u Božjem poslu želiš biti bespo- 
slen (usp. 1 Kor 15,58) kao brat trut koji ne privređuje i ne radi, a 
hrani se naporom i plodom radinih pčela.« 

I tako je taj otišao svojim putem, a jer bijaše tjelesan čovjek, nije 
molio za milosrđe. 


[ 98 ] 

Jednom zgodom neki je pobožni brat boravio kod crkvice svete 
Marije Porcijunkulske. Kad se jednoga dana iz Asiza vraćao s milo- 
stinjom, ondje se nalazio blaženi Franjo. I dok se približavao putem 
i bio nedaleko od crkvice, počeo je naglas radosno hvaliti Boga. 

Kad ga je čuo blaženi Franjo, izišao mu je u susret i s velikom 
radošću poljubio rame na kojem je nosio torbu s milostinjom. Ski- 
nuo je torbu s njegova ramena i uprtb na svoje rame te ju je odnio 
u kuću braće i pred braćom rekao: »Želim da moj brat veselo od- 
lazi na prošnju milostinje i da se nakon toga vraća radostan« (usp. 
Lk 10,17). 

[ 99 ] 

Kad se blaženi Franjo vratio iz Bagnarie i vrlo teško bolestan 
ležao u biskupskom dvoru u Asizu, Asižani su se bojali da noću ne 
umre pa da braća ne bi sveto tijelo bez njihova znanja uzela i poko- 
pala ga u kojem drugom gradu. Zato su odredili da ljudi svake noći 
budno stražare oko zidina biskupskoga dvora. 

Iako je blaženi Franjo bio teško bolestan, ipak je na utjehu svo- 
me srcu i da mu zbog teških i različitih bolesti ne bi malaksalo, češće 
preko dana poticao svoje drugove da mu pjevaju Pohvale Gospod- 
nje što ih je on sam davno prije sastavio u jednoj svojoj bolesti. Slič- 
no je činio i noću da bi to napose bilo na duhovno izgrađivanje onih 
stražara koji su zbog njega oko dvora bdjeli. 

Kad je brat Ilija vidio kako se blaženi Franjo na taj način ohra- 
bruje i kako se u tolikoj bolesti raduje, jednoga mu je dana rekao: 
»Predragi brate, mnogo sam utješen i duhovno sazidan tvojim vese- 
ljem što ga i sam i sa svojim drugovima pokazuješ u tolikoj nevolji i 
bolesti. No premda te ljudi ovoga grada i kao živa i na samrti štuju 
kao sveta, ipak, jer su čvrsto uvjereni da ćeš zbog svoje teške i ne- 
izlječive bolesti doskora umrijeti, dok slušaju kako se ove pohvale 
pjevaju, mogli bi pomisliti i u sebi reći: 'Kako to da ovaj pokazuje 
toliku radost, a nalazi se na samrti? Trebalo bi da misli na smrt.’« 

Blaženi mu je Franjo na to odgovorio: »Ne sjećaš li se kako si u 
Folignu imao ono viđenje i kako si mi onda kazao da ti je rečeno da 
ću živjeti još samo dvije godine? Prije nego što si imao to viđenje, po 
milosti sam Duha Svetoga, od koga dolazi (usp. Iv 14,26) svaki dobri 
poticaj u srce i stavlja ga u usta (usp. Iz 59,21) svojih vjernika, često 
i danju i noću razmatrao o svojoj smrti (usp. Ps 39,5). No odonda, 
otkako si imao ono viđenje, često sam danju i noću još više pomno 
razmatrao o danu svoje smrti.« I s velikim je žarom nadodao: »Pusti 
me, brate, da se radujem u Gospodinu (usp. Fil 4,4) i u njegovim Po- 
hvalama i u svojim slabostima jer sam po djelovanju Duha Svetoga 
sa svojim Gospodinom tako sjedinjen i združen da se po njegovu 
milosrđu mogu radovati u samome Svevišnjem.« 

[ 100 ] 

U ono je vrijeme blaženoga Franju u spomenutom dvoru posje- 
tio liječnik Bongiovanni iz Arezza. Bio je Franjin znanac i prijatelj. 
Blaženi ga je Franjo u vezi sa svojom bolešću upitao: »Što ti se, bra- 
te Gianni, čini o mojoj vodobolesti?« Blaženi Franjo nije nikoga tko 
je u imenu imao »bon - dobar« volio zvati tim njegovim imenom iz 
poštovanja prema Gospodinu koji je rekao: »Nitko nije dobar doli 
Bogjedinil« (usp. Lk 18,19). Na sličan način nije nikoga ni u pismi- 

ma htio zvati ni ocem ni učiteljem iz poštovanja prema Gospodinu 
koji je rekao: »Ne dajte se zvati ’rabi’ . . . Ni ocem ne zovite nikoga na 
zemlji. Ta jedan je Otac vaš- onaj na nebesima « (usp. Mt 23,8.9). 

Liječnik mu je rekao: »Po milosti Božjoj bit će ti dobro« (usp. Sir 
1,13). Nije mu naime htio kazati da će ubrzo umrijeti. 

Blaženi ga je Franjo ponovno zapitao: »Reci mi istinu: Što ti se 
čini? Ne boj se jer živim s Gospodinom (usp. Mk 16,20), po Božjoj 
milosti nisam strašljivac da bih se bojao smrti. Po Gospodinovu mi- 
losrđu i po njegovoj milosti tako sam združen i sjedinjen sa svojim 
Gospodinom da mi je svejedno hoću li još poživjeti ih ću umrijeti.« 

Liječnik mu je na to otvoreno rekao: »Oče, prema našem liječ- 
ničkom znanju i mišljenju tvoja je bolest neizlječiva pa ćeš krajem 
rujna ih početkom hstopada umrijeti.« Kako je blaženi Franjo bole- 
stan ležao u krevetu, s najvećom je pobožnošću i poštovanjem pre- 
ma Gospodinu ispružio ruke (usp. Ezr 9,5) i uskliknuo: »Moja sestra 
smrt je dobrodošla.« 


[ 101 ] 

Brat Ricerije, rodom iz Ankonske marke, plemenit po svome po- 
drijetlu, a još plemenitiji po svojoj svetosti, jednoga je dana u istom 
dvoru posjetio blaženoga Franju. Taj je brat među ostalim blaženo- 
ga Franju zapitao s obzirom na Red i na opsluživanje Pravila: »Kaži 
mi, oče, svoju nakanu što si je imao u prvom početku kad su se oko 
tebe počela skupljati braća i reci mi svoju želju što je imaš sada i 
mishš da ćeš je imati sve do svoje smrti da bih mogao posvjedočiti o 
tvojoj prvoj i o posljednjoj volji. Mi braća klerici imamo tolike knji- 
ge, a možemo li ih imati pod izlikom da pripadaju Redu?« 

Blaženi mu je Franjo odgovorio: »Izjavljujem ti, brate, da je ovo 
bila moja prva i posljednja volja i nakana, ako bi mi braća htjela vje- 
rovati, da nijedan brat ne smije imati ništa drugo osim odjeće, kako 
nam dopušta Pravilo, s pojasom i gaćama.« 

Zato je jednom prilikom rekao: »Red i život Manje braće u tome 
je da budu neke vrsti malo stado (usp. Lk 12,32) što ga je Sin Božji 
u ovo posljednje vrijeme (usp. 1 Iv 2,18) zatražio od svoga nebe- 
skog Oca rekavši: ’Htio bih, Oče, da učiniš i da mi dadeš u ovom 
posljednjem vremenu (usp. 1 Iv 2,18) nov i ponizan narod koji će se 
po poniznosti i siromaštvu razhkovati od sviju ostalih koji bijahu do 
sada i koji će se zadovoljiti samo time da ima samo mene.’ I Otac je 
ljubljenome Sinu rekao: 'Sine, učinjeno je kako si zatražio.’« 

Zato je blaženi Franjo ponavljao »da je Gospodin zato htio da se 
nazivlju Manjom braćom jer je to onaj narod što ga je od svog Oca 
tražio Sin Božji o kojem stoji u evanđelju: 'Ne boj se, malo stado : svi- 
djelo se Ocu vašemu dati vam kraljevstvo’ (usp. Lk 12,32). A drugom je 

zgodom rekao: ’Što god učiniste jednome od ove moje najmanje braće, 
meni učiniste (usp. Mt 25,40). Iako se ima shvatiti da je ovo Gospo- 
din rekao o svima duhovno siromašnima, ipak je na poseban način 
pretkazao Red manje braće koji će se pojaviti u njegovoj Crkvi.« 

Kako blaženom Franji bijaše objavljeno da se Red ima nazvati 
Redom manje braće, tako je dao napisati u prvom Pravilu kad ga je 
odnio gospodinu papi Inocentu III. i on mu ga potvrdio, a poslije ga 
je objavio svima na konzistoriju. 

Gospodin mu je na sljedeći način objavio i pozdrav kojim treba 
da se braća služe, kao što je dao unijeti i u svoju oporuku gdje stoji: 
»Gospodin mi je objavio da se moram služiti pozdravom: Gospodin 
ti dao mir!« (usp. Br 6,26; 2 Sol 3,16). 

Tako se desilo u početku Reda, kad je blaženi Franjo nekom zgo- 
dom išao s jednim bratom koji bijaše jedan od prve dvanaestorice 
braće, da je dotični brat idući putem pozdravljao muškarce i žene, 
a i one koji su se nalazili u polju, pozdravom: »Gospodin vam dao 
miri« (usp. Br 6,26; 2 Sol 3,16). 

Budući da ljudi još dotada nisu čuli da bi koji redovnici tako 
pozdravljah, mnogo su se tome čudili. Neki su, štoviše, prema tom 
pozdravu bih i neraspoloženi te su pitah: »Što se tim pozdravom 
(usp. Lk 1,29) hoće reći?« Zato se spomenuti brat počeo sramiti 
pa je rekao blaženome Franji: »Dopusti mi, brate, da pozdravljam 
drugačije.« 

Blaženi mu je Franjo na to rekao: »Pusti ih neka govore što hoće 
jer ne shvaćaju ono što je Božje (usp. 1 Kor 2,14). Ah, brate, nemoj se 
zbog toga sramiti jer će, kažem ti, odsada tebi i ostaloj braći mnogi 
plemići i knezovi zbog toga pozdrava iskazivati poštovanje.« Zatim 
je blaženi Franjo još nadodao: »Zar to nije nešto veliko što je Gos- 
podin među svim ostalim redovnicima koji su već bih prije nas htio 
imati malen narod koji će biti zadovoljan samo time da ima njega 
Svevišnjega i Preslavnoga?« 

Ako bi koji brat zapitao zašto blaženi Franjo dok je živio nije 
zahtijevao da braća onako strogo opslužuju siromaštvo kao što je 
rekao bratu Riceriju i zašto nije naredio da se Pravilo strogo opslu- 
žuje, na to odgovaramo mi koji smo s njim boravili (usp. 2 Pt 1,18) 
kao što smo čuh iz njegovih usta, jer je on sam to kazao braći kao i 
mnoge druge stvari. I u Pravilo je dao više toga unijeti što je ustraj- 
nom mohtvom i razmatranjem tražio od Gospodina na korist Reda. 
Tvrdio je da je sve to volja Gospodinova. 

No kad je to priopćio braći, njima je to izgledalo odviše teškim i 
nesavladivim (usp. Mt 23,4). Tada još nisu znah što će snaći Red na- 
kon njegove smrti. I jer se mnogo bojao da ne bi došlo do sablazni 
zbog njega i zbog braće, nije s njima htio raspravljati. Popuštao im 
je, iako ne drage volje, a pred Gospodinom se opravdavao, a da se 

njegova riječ koju mu je on stavljao u usta (usp. Izl 4,15) na korist 
braće ne bi pred Gospodina vratila jalova (usp. Iz 55,11), htio je da 
se ispuni u njemu da bi za to od Gospodina primio nagradu. I tako 
se na kraju u toj stvari njegova duša smirivala i tješila. 

[102] 

Tako je jednom zgodom, kad se vratio iz prekomorskih krajeva, 
s njim razgovarao jedan ministar o poglavlju koje govori o siromaš- 
tvu. Taj je ministar htio saznati što je u tom pogledu njegova volja i 
misao, napose zato što je tada u Pravilo uneseno poglavlje o zabra- 
nama sv. evanđelja, naime: Ništa ne uzimajte na put (usp. Lk 9,3) itd. 
I blaženi je Franjo odgovorio: »Hoću da se stvar shvati ovako: braća 
ne smiju ništa drugo imati nego samo odjeću s pojasom i gaćama, 
kako stoji u Pravilu, a koji su prisiljeni, mogu nositi obuću.« Na to 
ga je ministar upitao: »A što da ja učinim jer imam toliko knjiga koje 
su teške preko 50 libara?« 

Ministar je ovo rekao jer ih je htio imati mirne savjesti, ponajviše 
jer je osjećao krivnju zbog tolikih knjiga budući da je znao kako 
blaženi Franjo strogo shvaća poglavlje o siromaštvu. 

Blaženi mu je Franjo odgovorio: »Brate, niti mogu niti smijem 
raditi protiv svoje savjesti i protiv opsluživanja svetoga evanđelja 
koje obećasmo.« Ministar se, čuvši to, ražalostio. Kad je blaženi 
Franjo vidio da se taj toliko ražalostio, govoreći njemu, s unutraš- 
njim žarom srca rekao je svekolikoj braći: »Vi, Manja braća, hoće- 
te da vas ljudi smatraju (usp. Mt 23,5.7) i nazivlju opsluživateljima 
svetoga evanđelja, a zapravo hoćete imati novčarke« (usp. Iv 12,6). 

Premda su ministri znah da su braća prema Pravilu dužna opslu- 
živati sveto evanđelje, ipak su dah da se iz Pravila ukloni ono po- 
glavlje gdje se kaže: Ništa ne uzimajte na put (usp. Lk 9,3) itd. Sma- 
trah su da tako neće biti dužni opsluživati evanđeosko savršenstvo. 

Zato je blaženi Franjo, pošto je primio nadahnuće Duha Svetoga, 
pred nekolicinom braće rekao: »Braća ministri misle da će prevariti 
i Boga i mene.« I nastavio je: »Neka, štoviše, sva braća znadu i neka 
budu svjesna da su dužna opsluživati savršenstvo svetoga evanđelja; 
hoću da i na početku i na svršetku Pravila bude napisano da su braća 
dužna opsluživati sveto evanđelje Gospodina našega Isusa Krista. A 
da se braća ne bi nikada mogla ispričavati (usp. Rim 1,20) pred Bo- 
gom, sve ono što je Gospodin stavio u moja (usp. Izl 4,15; Iz 51,16) 
usta poradi spasa i koristi i moje i njihove duše, otkako sam to objavio 
i ponovno izjavljujem: to želim pokazati samim djelima i uz Gospodi- 
novu pomoć (usp. Mk 16,20) kanim opsluživati dovijeka.« 

Zato je, otkako su se oko njega počela skupljati braća, od prvoga 
početka pa sve do svoje smrti sveto evanđelje opsluživao doslovce. 

[ 103 ] 

Jednom bijaše neki brat novak koji je znao čitati psaltir, ali ne 
baš najbolje. Kako je rado čitao, od generalnog ministra zatražio je 
dopuštenje da može imati psaltir. I ministar mu je odobrio. Nije ga 
međutim htio imati prije nego što za to dobije dopuštenje blaženo- 
ga Franje. Nije to napose htio zato što je čuo kako blaženi Franjo 
nije želio da braća budu pohlepna za znanjem i za knjigama. Fltio 
je, a i braći je naglašavao neka nastoje imati i steći svetu prostoduš- 
nost, svetu molitvu i gospođu Siromaštinu, u čemu su se izgrađivala 
prva sveta braća. To je smatrao sigurnijim putem spasenja. 

Nije tako postupao zbog toga što bi omalovažavao ih prezirao 
svetu znanost. Štoviše, uvelike je štovao one koji su u Redu bih uče- 
ni kao i sve ostale učenjake. To i sam svjedoči u svojoj oporuci kad 
kaže: »Sve bogoslovce i one koji poslužuju Božje riječi moramo ča- 
stiti i štovati kao one koji nam pružaju duh i život«, (usp. Iv 6, 64). 

On je međutim, gledajući u budućnost, spoznao po Duhu Sve- 
tom, a i više je puta rekao braći, kako će mnoga braća, pod izlikom 
da izgrađuju druge, napustiti svoje zvanje, naime čistu i svetu pro- 
stodušnost, svetu mohtvu i gospođu Siromaštinu. I dogodit će im se 
da će kasnije vjerovati kako su već obuzeti pobožnošću i raspaljeni 
ljubavlju prema Bogu zbog razumijevanja Sv. pisma, ah će se iznutra 
ipak osjećati hladni i prazni. I tako se više neće moći povratiti k 
prvotnom zvanju, napose zato što izgubiše osjećaj za život prema 
svom pozivu. I bojim se da će im hiti oduzeto i ono što se činilo da 
imaju (usp. Mt 25,29) jer napustiše svoje zvanje. 

Rekao je: »Ima ih mnogo koji sve svoje nastojanje i mar danju i 
noću ulažu u stjecanje znanja, a napuštaju svoje sveto zvanje i moh- 
tvu. Kad narodu propovijedaju pa opaze ih saznaju kako su se neki 
duhovno izgradili ih su se obratili na pokoru, počnu se nadimati 
i uznositi tuđim djelima i zaslugom, jer je Gospodin one za koje 
su mislili da su ih izgradile njihove riječi i obratile na pokoru du- 
hovno sazidao i obratio po mohtvama svete braće, iako je to njima 
nepoznato. Tako naime Bog hoće da to ne opažaju kako se ne bi 
zbog toga uzoholili. Ta su moja braća vitezovi okrugloga stola. Žive 
skrovito na samotnim i povučenim mjestima da bi se s većim ma- 
rom prepuštah mohtvi i razmatranju, oplakuju grijehe svoje i tuđe. 
Njihova je svetost poznata samo Bogu, a ljudi je i braća gdjekada 
ne poznaju. Kad anđeh pred Gospodina dovedu njihove duše, tada 
će im Gospodin pokazati plod njihovih napora i nagradu (usp. Mudr 
10,17), a to su duše koje su spašene po njihovim mohtvama. Gos- 
podin će im reći: ’Sinovi, evo, ove su duše spašene po vašim moh- 
tvama, a jer ste bili vjerni u malome, nad mnogima ću vas postaviti ’« 
(usp. Mt 25,21). 

Zbog toga je blažem Franjo u vezi s riječima: »Nerotkinja rađa 
sedam puta, majka brojne djece gubi svježinu« (usp. 1 Sam 2,5) rekao 
da je neplodan (nerotkinja) dobar redovnik koji svojim svetim moli- 
tvama i krepostima izgrađuje druge. 

Cesto je pred braćom ponavljao te riječi, a ponajviše prigodom 
kapitula kod svete Marije u Porcijunkuli pred ministrima i pred 
ostalom braćom. Zato je svojoj braći, kako ministrima tako i pro- 
povjednicima, kad ih je upućivao na rad, govorio kako zbog pogla- 
varske službe i zbog propovjedničke zauzetosti ne smiju propuštati 
svetu i pobožnu molitvu. Treba također da idu na prošnju milostinje 
i da rade svojim rukama (usp. 1 Sol 4,11; Ef 4,28) kao i ostala braća 
poradi dobra primjera i koristi duša, kako njihovih tako i ostalih lju- 
di. Rekao je: »To mnogo izgrađuje braću podložnike kad vide kako 
se njihovi ministri i propovjednici rado prepuštaju molitvi, kako kle- 
če i kako se ponizuju.« 

Zato je i sam kao vjeran revnitelj Kristov, dok je bio tjelesno 
zdrav, radio kao što je upućivao i braću. 

Kad je onaj malo prije spomenuti brat novak boravio u jednom 
samotištu, desilo se da je onamo došao i blaženi Franjo. Spomenuti 
mu je brat rekao: »Velika bi mi, oče, bila utjeha, kad bih imao psal- 
tir. Iako mi je generalni ministar spreman to odobriti, ipak želim 
imati i tvoje odobrenje.« 

Blaženi mu je Franjo na to odgovorio: »Car Karlo, Roland, 
Oliver i svi paladini kao i svi hrabri ljudi koji su se u boju junač- 
ki borili s mnogo su napora i znoja progonili nevjernike sve do 
smrti i napokon su ih slavno pobijedili te i sami kao sveti svjedo- 
ci izginuše u borbi za Kristovu vjeru. Ima ih mnogo koji već za 
samo propovijedanje o njihovim djelima hoće da im se iskazuje 
čast i pohvala.« Zbog toga je blaženi Franjo u svojim Opomenama 
značenje tih riječi objasnio ovako: »Sveci su izvršili djela, a mi 
hoćemo za to što o njima govorimo i propovijedamo primiti čast i 
slavu.« To zvuči kao da je rekao: »Znanje nadima, a ljubav izgrađu- 
je « (usp. 1 Kor 8,1). 


[ 104 ] 

Kad je blaženi Franjo nekom drugom zgodom sjedio pokraj va- 
tre da bi se ogrijao, taj novak je ponovno počeo govoriti o psaltiru. 
Na to mu je blaženi Franjo rekao: »Kad budeš imao psaltir, zaželjet 
ćeš i htjet ćeš imati i brevijar; a kad budeš imao brevijar, sjest ćeš na 
stolicu kao nekakav veliki prelat pa ćeš reći svome bratu: 'Donesi 
mi brevijar!’« Rekavši to, s velikom je gorljivošću duše posegnuo 
šakom za pepelom i njime je sebi posuo glavu, kružeći rukom povrh 
glave naokolo onako kao onaj koji pere glavu te je rekao samome 

sebi: »Ja brevijar! Ja brevijar!« Govoreći tako, više je puta rukom 
zaokružio po glavi. Onaj se brat zabezeknuo i posramio. 

Nakon toga mu je blaženi Franjo rekao: »Brate, i ja sam imao 
sličnu napast, želio sam imati knjiga, a da bih o tome saznao volju 
Gospodinovu, uzeo sam knjigu gdje su bila napisana Gospodino- 
va evanđelja te sam se pomolio Gospodinu da se prigodom prvog 
otvaranja knjige udostoji očitovati mi svoju volju. Kad sam molitvu 
dovršio i kad sam knjigu prvi put otvorio, pogled mi se zaustavio na 
sljedećim evanđeoskim riječima: ' Vama je dano otajstvo kraljevstva 
Božjega, a onima vani sve biva u prispodobatna’ « (usp. Lk 8,10; usp. 
Mk 4,11). Rekao je: »Ima ih toliko koji se rado upinju do znanja, 
a blažen će biti onaj koji se iz ljubavi prema Gospodinu Bogu toga 
odrekne.« 


[105] 

Kad je nakon nekoliko mjeseci blaženi Franjo ponovno boravio 
kod crkvice svete Marije Anđeoske u Porcijunkuli, u ćeliji iza kuće 
pokraj puta onaj mu je brat ponovno govorio o psaltiru. Blaženi mu 
je Franjo tada rekao: »Idi i učini kako ti rekne tvoj ministar.« Kad je 
onaj brat to čuo, vratio se putem kojim je došao. 

Blaženi je Franjo ostao na putu i počeo razmišljati o onome što je 
rekao tome bratu. Odmah je zatim za njim viknuo i rekao: »Počekaj 
me, brate, počekaj!« Otišao je do njega i rekao mu: »Vrati se, brate, 
sa mnom i pokaži mi mjesto gdje sam ti rekao da učiniš s obzirom 
na psaltir ono što ti rekne tvoj ministar.« 

Kad stigoše do onoga mjesta gdje mu je rekao one riječi, bla- 
ženi se Franjo pred bratom naklonio i klečeći rekao: »Moj grijeh, 
brate, moj grijeh, jer nijedan koji želi biti manji brat, ne smije ima- 
ti ništa drugo nego samo dvije tunike, kako dopušta Pravilo, pojas 
i gaće, a koji su prisiljeni očitom potrebom ih bolešću, mogu nositi 
obuću.« 

Zato, kad god bi mu koji od braće došao da se s njim posavjetuje, 
svakom bi dao takav odgovor. U vezi s tim je rekao: »Čovjek po- 
sjeduje onoliko znanja koliko pokazuje djelom; i redovnik je samo 
utoliko dobar govornik koliko i sam izvršava ono o čemu govori.« 
A to je isto kao da je rekao: »Dobro stablo poznaje se po plodu« (usp. 
Mt 12,33; Lk 6,44). 


[106] 

Kad je blaženi Franjo ponovno boravio u spomenutom dvoru, 
jednoga mu je dana neki od njegovih drugova rekao: »Oprosti mi, 
oče, jer su o ovome što ti želim reći već mnogi razmišljah.« I brat 

je nastavio: »Poznato ti je kako je nekoć po Božjoj milosti u ci- 
jelome Redu vladala čista savršenost, kako su naime sva braća sa 
žarom i zauzetošću opsluživala sveto siromaštvo u svemu: imali su 
naime malene i siromašne kuće, neugledan i siromašan namještaj, 
malo siromašnih knjiga, siromašnu odjeću. I kao što su u tome bili 
jednodušni, tako su bili jednodušni i u ostalim vanjskim stvarima. 
Brižljivo su opsluživali sve što se odnosi na naš stalež i zvanje te na 
dobar primjer. Bijasmo jednodušni u ljubavi prema Bogu i prema 
bližnjemu. Ova se čistoća i savršenstvo u posljednje vrijeme na ra- 
zličite načine počela mijenjati. Braća lijepo govore i ispričavaju se da 
se zbog povećanog broja braće ne može sve to opsluživati. Štoviše, 
među tima ima i mnogo braće koja su uvjerena da se narod tako 
duhovno saziđuje i čini im se da se sve to danas valjanije proživljava 
i provodi. Zato put jednostavnosti i onakva siromaštva što bijaše 
početak i temelj našega Reda smatraju bezvrijednim. Dok to pro- 
matramo, uvjereni smo da ti se to ne sviđa, ali se uvelike čudimo, jer 
ako ti se sve ne sviđa, zašto onda ipak sve to trpiš i ne popravljaš.« 

Blaženi je Franjo tom bratu odgovorio: »Neka ti, brate, Gospo- 
din oprosti što mi se suprotstavljaš i što bi me htio uplesti u te stvari 
koje ne spadaju na područje moje službe.« I nastavio je: »Dokle 
god sam bio u službi braće i dok su braća živjela prema svom staležu 
i pozivu, iako sam od početka svog obraćenja Kristu bio boležljiv, 
s malo brige sam udovoljavao svojoj dužnosti svojim primjerom i 
poukom. Kad sam međutim vidio kako Gospodin danomice broj 
braće povećava i kako su braća zbog mlakosti i nedostatka duhov- 
noga siromaštva s pravoga puta počela zastranjivati i kako su krenu- 
la prostranijim putem - a to si i sam rekao - te više nisu gledala ni 
na svoj stalež, ni na poziv, ni na dobar primjer, a nisu napuštala ni 
put kojim krenuše potaknuti mojim propovijedanjem i primjerom, 
Red sam prepustio Gospodinu i ministrima. Premda sam se onom 
zgodom kad sam se odrekao službe pred braćom i generalnim kapi- 
talom ispričao da se zbog svoje bolesti više ne mogu za njih brinuti i 
skrbiti, ipak sada, ako bi braća htjela živjeti po mojoj volji, njima na 
utjehu ne bih htio da im umjesto mene netko drugi bude ministrom 
do moje smrti. Ako dobar i vjeran podložnik nastoji upoznati volju 
svoga poglavara i ako je izvršava, taj mu ne zadaje mnogo brige. 
Štoviše, toliko bih se radovao dobroti braće i ona bi mi bila na ve- 
liku utjehu, pa makar bih u krevetu ležao bolestan, ne bi mi bilo 
teško brinuti se za njih.« 

I nastavio je: »Moja je služba duhovnoga značenja: moram nai- 
me obuzdavati i popravljati pogreške svoje braće. Zato, ako riječju 
ili svojim primjerom ne bih mogao obuzdavati i popravljati njihove 
pogreške, ne bih htio biti krvnik koji samo tuče i mlati kao što to 
čine svjetovni vlastodršci. Pouzdaj em se u Gospodina (usp. Ps 11,1) 

da će im se nevidljivi neprijatelji, a to su Gospodinovi redarstvenici 
- koji su određeni za kažnjavanje i na ovom i na drugom svijetu - 
osvetiti i kazniti one koji prestupaju Božje zapovijedi. Kaznit će ih i 
popraviti po ljudima ovoga svijeta njima na sramotu i porugu da bi 
se tako povratili zavjetima i svom zvanju. 

Zato ih sve do dana svoje smrti neću prestati primjerom i djelom 
poučavati da idu putem što ga je Gospodin meni pokazao (usp. 1 Kr 
8,36), a ja sam ga pokazao njima i uputio ih te se pred Gospodinom 
neće moći opravdati (usp. Rim 1,20). Tako ja pred Bogom više neću 
morati polagati raćun (usp. Mt 12,36; Lk 16,2) ni o njima ni o sebi.« 

Zato je tada u svoju oporuku dao unijeti da sve kuće za braću 
treba graditi od blata i drva u znak svetoga siromaštva i poniznosti 
i da crkve koje se grade za braću budu malene. Štoviše, htio je da 
se s tim počne, kad se radi o kućama iz drva i blata, u Svetoj Mariji 
Porcijunkulskoj, jer je to bilo prvo mjesto gdje su se braća nastanila 
i gdje ih je Gospodin počeo množiti (usp. Pnz 7, 12, 13), kako bi to 
ostaloj braći koja su u Redu sada i koja će s vremenom u nj stupiti 
bilo uzorom. 

Neka su braća primijetila da im se to ne čini zgodnim da bi se 
naime kuće za braću morale graditi od blata i drveta jer je drvo u 
mnogim mjestima i krajevima skuplje od kamena. Blaženi se Franjo 
nije s njima htio upuštati u raspravu jer bijaše vrlo bolestan i već na 
samrti. Nakon toga je još samo kratko vrijeme živio. 

Zato je u svojoj oporuci naknadno dodao: »Neka se braća ču- 
vaju da nipošto ne primaju crkava, siromašnih prebivališta niti išta 
drugo što se za njih gradi ako nije kako dolikuje svetom siromaštvu 
koje smo u Pravilu obećali, a u njima neka uvijek prebivaju kao pri- 
došlice i putnici« (usp. 1 Pt 2,11). 

Mi koji smo j njim boravili (usp. 2 Pt 2,18) kad je napisao Pra- 
vilo i gotovo sve ostale svoje spise, svjedočimo (usp. Iv 21,24; 3 Iv 
12) kako je više toga dao unijeti u Pravilo i u svoje druge spise 
zbog čega su mu se neka braća, a napose poglavari, suprotstavljali. 
Dogodilo se međutim da je ono čemu su se braća suprotstavljala 
blaženome Franji sada nakon njegove smrti za cijeli Red bilo vrlo 
korisno. A jer se vrlo bojao sablazni, ipak je, iako nevoljko, po- 
pustio volji braće. Zato je često ponavljao ove riječi: »Teško onoj 
braći koja mi se suprotstavljaju u onom što spoznajem da je volja 
Božja i na veću korist Reda, premda mimo svoje volje popuštam 
njihovoj volji.« 

Svojim je drugovima često ponavljao: »U tome je moja bol i moja 
muka što sam to od Boga po njegovu milosrđu primio uz cijenu du- 
gotrajne molitve i razmatranja za sadašnju i buduću korist cijeloga 
Reda. Bog me je sam uvjerio da su mu te stvari po volji, a neka su mi 
se braća, pozivajući se na svoj ugled i znanje, suprotstavila govoreći: 

’Ove stvari treba zadržati i opsluživati, a one ne treba.’« No jer se, 
kako je već rečeno, bojao sablazni, u mnogim je stvarima koje mu 
nisu bile po volji popustio i podvrgao se njihovoj volji. 

[ 107 ] 

Kad je naš blaženi otac Franjo jednom zgodom boravio kod cr- 
kvice svete Marije Porcijunkulske, svakog je dana nakon blagovanja 
običavao, da bi suzbio porok besposličenja, prihvatiti se s braćom 
nekoga posla. Bojao se i za sebe i za svoju braću da nakon molitve 
ne bi ispraznim i beskorisnim razgovorima izgubili ono dobro što su 
ga uz Božju pomoć (usp. Mk 16,20) stekli u vrijeme molitve. Da bi 
se braća očuvala od pada zbog ispraznih i beskorisnih riječi (usp. Mt 

12.36) , odredio je da braća postupaju ovako: 

»Ako koji od braće u vrijeme počinka ih u vrijeme rada rekne 
kakvu ispraznu ih beskorisnu riječ (usp. Mt 12,36), dužan je izmohti 
Očenaš, hvaleći Boga na početku i na koncu te mohtve. Ako u ta- 
kvu slučaju postane toga svjestan pa se sam optuži zbog počinjena 
prekršaja, neka Očenaš i Pohvale Bogu izmoh za svoju dušu. Ako h 
ga koji od braće zbog toga ukori, dužan je za dušu dotičnoga bra- 
ta na već spomenuti način izmohti Očenaš; a ako ukoreni to oma- 
lovažava pa Očenaša ne izmoh, na jednak je način dužan izmohti 
dva Očenaša za dušu istoga brata koji ga je ukorio ih za onoga koji 
je posvjedočio da je izgovorio ispraznu ih beskorisnu riječ (usp. Mt 

12.36) . Neka također Pohvale Bogu, kao što je rečeno, na početku 
i na kraju te mohtve izrekne tako razgovijetno i glasno da ga uz- 
mognu čuti i razumjeti braća koja se ondje nalaze. Dok ovaj bude 
moho, neka nazočna braća šuteći slušaju. Ako tko od njih to prešuti, 
neka na isti način izmoh Očenaš s Božjim Pohvalama za prekršite- 
ljevu dušu. 

I svaki brat kad uđe u ćehju, u kuću ih u neko drugo mjesto pa 
ondje zatekne jednoga ih više braće, uvijek je neizostavno dužan 
hvahti i blagoslivljati Boga.« Naš je blaženi Otac uvijek običavao 
mohti spomenute Pohvale. Odlučno je htio i žarko žeho da ih i osta- 
la braća sabrano i pobožno mole. 


[ 108 ] 

U vrijeme onoga generalnog kapitula koji je održan ondje gdje 
su braća prvi put bila upućena u prekomorske zemlje čim je kapitul 
zaključen, blaženi je Franjo s nekolicinom braće ostao na spomenu- 
tom mjestu te im je rekao: »Predraga braćo, svekolikoj sam braći 
dužan biti ogledalom i uzorom. Ako sam dakle svoju braću poslao u 

daleke krajeve da naporno rade i doživljavaju različite neugodnosti, 
da trpe glad i mnoge druge nevolje, čini mi se pravednim i poštenim 
da na sličan način i sam pođem u neku daleku zemlju, naročito zato 
da bi braća svoje nevolje i patnje mogla podnositi s većom strpljivo- 
šću kad čuju da to isto i ja podnosim.« 

Rekao im je: »Pođite dakle i molite Gospodina da me nadahne 
kako bih odabrao onu zemlju u kojoj ću moći učiniti što više za slavu 
Božju, na korist i spasenje duša i na dobar primjer našemu Redu.« 

Sveti je otac naime - ne samo kad bi odlazio propovijedati u 
koju udaljeniju pokrajinu nego i kad bi odlazio u susjedne krajeve 
- običavao moliti Gospodina, a i braću je poticao da mole, da bi mu 
Gospodin upravio (usp. Jdt 12,8) srce kako bi po Božjoj volji otišao 
onamo gdje će biti korisnije. 

Braća su se dala na molitvu, a kad se nakon molitve vratiše, bla- 
ženi im je Franjo rekao: »U ime Gospodina našega Isusa Krista (usp. 
Dj 3,6) i njegove slavne djevičanske Majke i sviju svetih odabirem 
Francusku koju nastava katolički narod. Taj narod među ostalim ka- 
tolicima svete Crkve uvelike časti i štuje Tijelo Kristovo, a to mi je 
napose vrlo drago. Zbog toga ću među njima radije boraviti.« 

Blaženi je Franjo naime prema Tijelu Kristovu gajio toliko što- 
vanje i pobožnost te je htio da se u Pravilo unese da bi se braća u 
krajevima gdje borave brinula i skrbila i da bi upozoravala i poticala 
klerike i svećenike neka Kristovo Tijelo čuvaju na prikladnom i do- 
ličnome mjestu. Ne budu li oni to htjeli učiniti, neka učine braća. 

Štoviše, nekom je prilikom htio poslati nekolicinu braće s čestič- 
njacima po svim pokrajinama pa gdje god bi našli Kristovo Tijelo 
nedolično smješteno, neka ga dolično smjeste. Iz poštovanja prema 
presvetom Tijelu i Krvi Gospodina Isusa Krista jednako je tako htio 
da se unese u Pravilo kako »napisana imena Gospodinova i riječi 
kojima se ostvaruje presveti sakrament treba da braća, gdje god ih 
nađu, a da nisu kako treba spremljena ili bez dužna štovanja leže 
kojekuda razbacana na nekome mjestu, sakupe i spreme; tako će 
iskazati štovanje riječima što ih je izrekao (usp. 1 Kr 2,4) Gospodin. 
Mnogo se toga posvećuje po kozjim riječima (usp. 1 Tim 4,5), a sna- 
gom Kristovih riječi ostvaruje se oltarski sakrament«. 

Pa makar te stvari i nije unio u Pravilo, napose zato što se braći 
ministrima nije činilo zgodnim, jer bi to navodno za braću pred- 
stavljalo novu zapovijed, ipak je sveti otac htio u svojoj Oporuci i u 
drugim svojim spisima o tim stvarima očitovati svoju volju. Također 
je htio i neku drugu braću rasposlati po svim krajevima s prikladnim 
i lijepim željeznim spravama za pečenje hostija. 

Kad je blaženi Franjo između te braće izabrao one koje je na- 
umio povesti sa sobom, rekao im je: »U ime Gospodinovo idite 
čedno putem dvojica po dvojica (usp. Mk 6,7), a napose pazite na 

šutnju. Od jutra do trećega časa molit ćete Gospodina u svojim sr- 
cima (usp. Kol 3,16). Neka se među vama ne spominju (usp. Ef 5,3) 
isprazne i beskorisne rijeci (usp. Mt 12,36). Iako putujete, neka vaše 
ponašanje ipak bude onako čedno kao da ste ostali u samotištu ili u 
ćeliji. Ta gdje god se nalazimo ili nekamo idemo, imamo sa sobom 
i svoju ćeliju. Brat tijelo naša je ćelija, a duša koja se nalazi u ćeliji 
samotnik je u njemu, da se moli Bogu i da razmatra. Zato ne ostane 
li duša u miru i samoći u svojoj ćeliji, redovniku malo koristi ćelija 
sagrađena rukama.« 

Kad stigoše u Arezzo, u njemu se namjeriše na veliku sablazan. 
U cijelome je gradu danju i noću zbog sukoba dviju stranaka, koje 
su se već dugo vremena međusobno mrzile, vladalo ratno stanje. 
Kad je blaženi Franjo to vidio te danju i noću slušao strahovitu viku 
i galamu, jer se smjestio u nekom gostinjcu u predgrađu, razabrao 
je da demoni u tom sukobu podjaruju one ljude da bi požarom i 
drugim opasnim sredstvima uništili grad. 

Zato je Franjo, potaknut samilošću prema tome gradu, rekao 
bratu Silvestru, čovjeku Božjem, svećeniku velike vjere: »Otiđi 
pred gradska vrata i snažnim glasom naredi demonima da svi ima- 
ju napustiti taj grad!« Brat Silvestar se digao i otišao pred gradska 
vrata te je snažnim glasom zaviknuo: »Bio hvaljen i blagoslovljen 
Gospodin Isus Krist! Od strane Boga svemogućega i snagom svete 
poslušnosti svetoga našeg oca Franje zapovijedam svim demonima 
da iz toga grada iziđu!« 

I dogodilo se po Božjem milosrđu i po molitvi blaženoga Franje da 
su se građani bez ikakve svečeve propovijedi malo iza toga izmirili i 
obnovili međusobno jedinstvo. Budući da im blaženi Franjo nije tada 
mogao propovijedati, jednom im je drugom zgodom propovijedao. U 
prvoj im je propovijedi rekao: »Govorim vam kao negdašnjim zaro- 
bljenicima demona. Sami ste se naime svezali i sami sebe kao nijeme 
životinje prodali na sajmu. Sve ste to učinili zbog svoje lakoumnosti. 
Kad ste se naime prepustili vodstvu onih koji su upropastili i upropa- 
šćuju sami sebe te žele upropastiti i sebe i vas i cijeli grad, predali ste 
se u ruke demonima. Ma vi ste bijedni ljudi. Bogu ste nezahvalni za 
dobročinstva, a on je, iako to neki od vas ne znaju, u jednome času 
taj grad po zaslugama svetoga brata Silvestra oslobodio od demona.« 

Kad je blaženi Franjo stigao u Firenzu, ondje je zatekao gospodi- 
na Hugolina, ostijskoga biskupa, koji je poslije postao papa, a tada 
ga je papa Honorije kao legata poslao u vojvodstvo Toskane, Fom- 
bardije i Tarvizinske marke pa sve do Venecije. Gospodin se biskup 
njegovu dolasku silno obradovao. 

Kao što sam čuo od blaženoga Franje, koji je htio ići u Francu- 
sku, biskup ga je zaustavio neka ne ide i rekao mu: »Brate, ne želim 
da ideš preko Alpa, jer je mnogo prelata i drugih koji bi rado htjeli 

u Rimskoj kuriji spriječiti razvoj tvoga Reda. Ostaneš Ii negdje u 
blizini, ja ću tvoj Red s drugim kardinalima koji ga ljubimo radije 
štititi i pomagati.« 

Na to mu je blaženi Franjo rekao: »Gospodine, vrlo me je sram 
da bih ja, pošto sam svoju braću rasposlao u različite daleke krajeve, 
ostao sam u ovim stranama.« Gospodin mu je biskup odgovorio 
kao da ga je htio prekoriti: »Zašto si svoju braću razaslao tako da- 
leko da pomru od gladi i da podnose tolike nevolje?« Blaženi mu je 
Franjo s velikim žarom duha i duha proroštva (usp. Otk 19,10) od- 
govorio: »Mislite li, gospodine, i vjerujete li da je Gospodin poslao 
braću samo poradi ovih krajeva? Zaista vam kažem da je Gospodin 
izabrao i poslao braću poradi općega napretka i spasenja sviju ljudi 
cijeloga svijeta, i neće oni biti primljeni samo u vjerničkoj nego i u 
nevjerničkoj zemlji. A dok budu opsluživah što su Gospodinu obe- 
ćah, Gospodin će im pružati sve što je potrebno za život i u nevjer- 
ničkoj zemlji kao i u vjerničkoj.« 

Gospodin se biskup njegovim riječima zadivio i potvrdio da je 
rekao istinu. Tako gospodin biskup nije pustio njega da ode u Fran- 
cusku, ah je blaženi Franjo onamo poslao brata Pacifika s drugom 
braćom, a sam se vratio u Spoletsku dohnu. 

[ 109 ] 

Jednom zgodom, kad se bližilo vrijeme generalnog kapitula bra- 
će koji se imao održati kod crkvice svete Marije Porcijunkulske, bla- 
ženi je Franjo rekao svom pratiocu: »Čini mi se da ne bih bio manji 
brat ako ne bih bio onakav kao što ću ti reći.« 

I Franjo nastavi: »Evo, braća mi dolaze s velikom smjernošću i 
poštovanjem i pozivaju me na kapitul. Ganut njihovom odanošću, 
polazim s njima na kapitul. Kad se sakupe, zamoht će me da im na- 
vijestim riječ Božju. Ustat ću i govorit ću kako me pouči Duh Sveti 
(usp. Lk 12,12). Kad propovijed bude dovršena, uzmimo da će, po- 
što razmisle, protiv mene reći: ’Nećejno da nad nama vladaš (usp. Lk 
19,14)! Nevješt si govornik i odviše jednostavan. Sram nas je da nam 
ti tako priprost i neugledan budeš starješinom. Zato da se ubuduće 
nisi usudio zvati našim starješinom!’ I tako će me poniziti i odbaciti. 

Ćini mi se da ne bih bio manji brat ako se na jednak način ne 
bih radovao onda kad me omalovažavaju i kad me zbace, jer neće 
da im budem starješinom, kao i onda kad bi me uzvisivah i vehčah 
zbog svoga sveopćeg napretka. Ako se naime radujem zbog njihova 
napretka i pobožnosti, zbog svoga uzvisivanja i vehčanja, u tom se 
može naći pogibao za dušu. Zato je bolje da se vesehm i radujem 
zbog svoga napretka i spasa vlastite duše onda kad me pogrde i s 
porugom zbace, jer se u tome nalazi prava korist duše.« 

[no] 

Kad je blaženi Franjo jednom zgodom u ljetno doba boravio u 
onome mjestu u posljednjoj ćeliji pokraj vrtne ograde, iza kuće u 
kojoj je nakon njegove smrti boravio vrtlar brat Rajnerije, jednoga 
se dana desio ovaj slučaj: Kad je Franjo izišao iz ćelijice, na grani 
se smokvina stabla koje se nalazilo pokraj te ćelije zaustavio cvrčak 
tako nisko da ga je mogao rukom doseći. Franjo mu je pružio ruku 
i rekao: »Dođi k meni, brate cvrčku.« I cvrčak se odmah spustio na 
prste njegove ruke, a drugom ga je pogladio i rekao mu: »Pjevaj, 
brate moj cvrčku!« 

Cvrčak je odmah poslušao i počeo pjevati. To je blaženome Fra- 
nji bila velika utjeha te je za to hvalio Boga. Tako je cvrčka držao 
u ruci dobar sat vremena. Zatim ga je stavio na smokvinu granu 
odakle ga je uzeo. 

I tako je punih osam dana kad je silazio iz ćelije nalazio cvrčka 
na istome mjestu i svaki dan ga je uzimao u ruku te bi ga rukom po- 
gladio i naredio mu da pjeva. I cvrčak je pjevao. Nakon osam dana 
rekao je svojim sudrugovima: »Podajmo slobodu bratu cvrčku da 
ode kamo hoće. Dosta nas je razveseljavao. Naše bi tijelo zbog toga 
moglo postati žrtvom isprazne slave.« Kad ga je Franjo proglasio 
slobodnim, odmah se udaljio i više se nije pojavljivao. Sudrugovi su 
se Franjini divili tomu što ga je cvrčak slušao i bio tako pitom. 

Blaženi je naime Franjo toliko uživao u stvorovima i radovao im 
se zbog ljubavi Stvoriteljeve jer mu je Gospodin na radost duše i 
tijela pripitomljavao i divlje životinje. 

[ 111 ] 

Blaženi je Franjo neko vrijeme boravio u samotištu svetog Eleu- 
terija nedaleko od Contigliana na području Rietia. Kako je na sebi 
imao samo tuniku, jednoga je dana, jer bijaše vrlo zahladilo, dao da 
se i njegova i subratova tunika podstavi nekom tkaninom te mu je 
tako tijelu bilo malo ugodnije. 

Malo nakon toga, kad se jednoga dana vraćao od molitve, sav je 
radostan rekao svome pratiocu: »Ja moram biti uzor i primjer svoj 
braći jer, iako je zbog slabosti moga tijela bilo potrebno podstaviti 
tuniku, ipak moram misliti i na svoju braću kojoj je to isto potrebno, 
a ona možda toga nemaju i ne mogu imati. Zato je potrebno da im 
iziđem u susret pa da podnosim iste teškoće koje i oni podnose da 
bi, kad to vide, i sami mogli strpljivije podnositi iste teškoće.« 

Kolikim i kakvim sve potrebama svoga tijela nije s obzirom na 
odijevanje i prehranu izlazio u susret samo zato da bi tako braći 
pružao dobar primjer pa da bi s većom strpljivošću podnosili svoje 

teškoće, ni mi koji smo r njima živjeli (usp. 2 Pt 1,18) ne bismo to 
mogli kazati. Osobito kad su se braća počela množiti i kad je napu- 
stio poglavarsku službu, blaženom je Franji to uvijek bila najveća i 
posebna briga kako bi braću, više djelima negoli riječima, poučio 
što treba da rade i čega se moraju kloniti. 

[ 112 ] 

Kad je jednom prilikom opazio i doznao kako poneka braća u 
Redu daju loš primjer i kako se također udaljuju od najvećega sa- 
vršenstva svoga poziva, srce mu se uznemirilo (usp. Post 6,6) pa je 
jednom zgodom u svojoj molitvi rekao: »Gospodine, tebi preporu- 
čujem obitelj koju si mi dao!« 

Na to mu je Gospodin odgovorio: »Kaži mi zašto se toliko žalo- 
stiš ako koji od braće napusti Red i ako braća ne idu onim putem koji 
sam ti pokazao (usp. 1 Kr 8,6)? 

Osim toga mi kaži: Tko je ustanovio Red manje braće? Tko čo- 
vjeku daje milost da u njemu čini pokoru? Tko u njemu daje milost 
ustrajnosti? Zar nisam to ja?« 

I rečeno mu je u duhu (usp. Dj 11,12; Otk 1,10): »Nisam te iza- 
brao da budeš na čelu moje obitelji (usp. Lk 12,42) zbog učenosti i 
govorničke sposobnosti, nego sam te izabrao jer si bio jednostavan 
da bi mogao znati, kako ti tako i drugi, da ću ja bdjeti nad svojim 
stadom. Postavio sam te da im budeš znakom (usp. Flag 2,24) pa da 
djela što ih ja izvodim u tebi i oni na tebi vide i da ih izvršavaju. 
Koji hode mojim putem (usp. Ps 128,1), posjeduju me i obilnije će 
me posjedovati (usp. Iv 10,10). Od onih naprotiv koji neće da idu 
mojim putem, bit će oduzeto ionortore ćini da imaju (usp. Mt 13,12; 
25,29). 

Zato ti kažem: Nemoj se toliko žalostiti, nego radi što radiš, 
čini što činiš jer sam u vječnoj ljubavi (usp. Jer 3 1,3) ustanovio Red 
manje braće. Zato znaj da Red toliko ljubim i da će svaki brat koji 
se vrati svojoj bljuvotini (usp. 2 Pt 2,2; Izr 26,11) umrijeti izvan 
Reda. Poslat ću drugoga u Red da namjesto njega primi vijenac. 
Uzmimo da se taj još nije rodio (usp. Mt 26,24), učinit ću da se 
rodi! A da znaš koliko mi je drag život i Red manje braće: uzmi- 
mo da od cijeloga Reda ostanu samo trojica braće, nikada ih neću 
napustiti.« 

Blaženi se Franjo, čuvši u dubini duše te riječi, silno utješio jer 
je preko svake mjere bio ražalošćen kad je o braći slušao kako daju 
loš primjer. 

I premda se u tome nije mogao posve suzdržati, a da se ne žalosti 
kada dozna za neko zlo, ipak se, pošto ga je Gospodin tako ohra- 
brio, toga sjećao i svojim bi drugovima ponavljao navedene riječi. 

Zato je blaženi Franjo braći često govorio u kapitalima i nago- 
vorima: » Zakletvom sam se obvezao i odlučio (usp. Ps 119,106) da 
ću opsluživati Pravilo, a na sličan su se način na to obvezala i sva 
ostala braća. Zato otkako sam se odrekao uprave Reda, ubuduće 
zbog svojih bolesti i poradi veće koristi moje duše i svekolike braće, 
braći ništa drugo više ne dugujem osim davanja dobra primjera (usp. 
Tit 2,7). 

I to sam naime doznao od Gospodina pa tako znam: kad me i 
ne bi ispričavala bolest, Redu manje braće pružam veću pomoć ako 
se za nj danomice molim Gospodinu da bi ga on upravljao, čuvao, 
zaštićivao i branio. Ta na to sam se obvezao Gospodinu i braći da 
sam spreman, propadne li koji od braće zbog moga lošeg primjera, 
Gospodinu položiti račun« (usp. Mt 12,36). 

Kad mu je jedan od braće nekom zgodom rekao da bi se gdjeka- 
da morao zanimati za stanje Reda, Franjo mu je odgovorio: »Braća 
imaju svoje Pravilo na koje su se zavjetovala. A da se ne bi mogla 
ispričavati kad se Gospodinu svidjelo da me postavi za njihova po- 
glavara, i ja sam se pred njima isto tako zavjetovao da ću ga do kraja 
svoga života opsluživati. Zato otkako braća znaju što imaju činiti, a 
čega se moraju kloniti, ništa mi drugo ne preostaje nego samo da ih 
poučavam djelima jer sam im upravo zato i dan i za života i nakon 
svoje smrti.« 


[ 113 ] 

Kad je blaženi Franjo jednom zgodom prolazio jednim krajem i 
propovijedao, desilo se da je sreo nekoga siromašnog čovjeka. Vi- 
djevši njegovo veliko siromaštvo, rekao je svome pratiocu: »Siro- 
maštvo nas ovoga čovjeka vrlo postiđuje i mnogo prekorava naše 
siromaštvo.« 

Pratilac ga je upitao: »Kako to, brate, misliš?« Na to će mu Fra- 
njo: »Uvelike se smatram postiđenim kad se namjerim na neko- 
ga tko je od mene siromašniji, jer sam svetu Siromaštinu odabrao 
da bude moja gospođa, da bude moje uživanje, moje duhovno i 
tjelesno bogatstvo. Taj se glas pronio po cijelome svijetu, da sam 
naime pred Bogom i pred ljudima zavjetovao siromaštvo. Zato se 
moram sramiti ako se namjerim na kojega čovjeka koji je od mene 
siromašniji.« 


[ 114 ] 

Kad se blaženi Franjo jednom zgodom, dok je propovijedao u 
onome kraju, uputio prema samotištu braće nedaleko od Rocce di 
Brizio, dogodilo se da je onoga dana kad je ondje imao propovi- 

jedati k njemu došao neki čovjek koji je bio siromašan i bolestan. 
Ugledavši ga, počeo je promatrati njegovo siromaštvo i njegovu 
bolest. Kad ga je promotrio, bio je ganut samilošću pa je svom 
pratiocu počeo govoriti o njegovoj golotinji i bolesti, izražavajući 
svoju samilost. 

Na to mu je njegov pratilac rekao: »Istina je, brate, da je taj do- 
sta siromašan, a možda nije nitko u cijelome ovom kraju od njega 
bogatiji željom.« Blaženi je Franjo brata zbog nepravedna suda 
ukorio i naredio mu da prizna svoju krivnju. Blaženi mu je Franjo 
rekao: »Jesi li spreman izvršiti pokoru koju ću ti naložiti?« Pratilac 
je odgovorio: »Vrlo rado!« Na to mu je blaženi Franjo rekao: »Idi, 
svući svoju tuniku te otiđi i golre baci pred njegove noge (usp. Mt 
15,30); red mu kako si se o njega ogriješio, da si ga naime okleve- 
tao. Izrazi mu želju neka bi se za tebe molio da bi ti Bog oprostio.« 

Taj je brat otišao i učinio sve što mu je rekao blaženi Franjo. Kad 
je sve svršio, ustao je, obukao tuniku i vratio se blaženome Franji. 
Blaženi ga je Franjo tada upitao: »Hoćeš li da ti reknem kako si se 
protiv njega ogriješio, štoviše kako si se ogriješio o Krista?« 

Franjo je nastavio: »Kad vidiš siromaha, u njemu moraš gledati 
onoga u čije ime on dolazi, moraš naime u njemu gledati Krista koji 
je došao na svijet da na se uzme naše siromaštvo i našu slabost. Si- 
romaštvo i bolest ovoga čovjeka nama su naime neke vrsti ogledalo 
u kojemu moramo gledati i promatrati siromaštvo i boli Gospodina 
našega Isusa Krista što ih je na svome tijelu podnio za spasenje ljud- 
skog roda.« 


[115] 

Neko su vrijeme u samotište braće iznad Borgo San Sepolcra 
gdjekada dolazili razbojnici da zamole kruha. U tom su se naime 
kraju skrivah po velikim šumama pa su izlazili na putove i ceste da 
pljačkaju ljude. Neka su tamošnja braća prigovarala: »Nije pravo 
da im se daje milostinja, napose zato što su razbojnici pa ljudima 
nanose tolika zla.« Drugi su im opet, gledajući kako ponizno mole, 
gdjekada u velikoj nevolji davali, ah su ih uvijek opominjali da pro- 
mijene svoj način života. 

Uto je onamo došao i blaženi Franjo. Braća su ga o tome upitala: 
bi h im davah kruha ih ne. Blaženi im je Franjo odgovorio: »Uči- 
nite h onako kako ću vam reći, pouzdajein se u Gospodina (usp. Ps 
11,1) da ćete osvojiti njihove duše.« I još je nadodao: »Uzmite sa 
sobom kruha i dobra vina. Odnesite im to u šumu gdje znate da se 
zadržavaju pa im vičite i kažite: Braćo razbojnici, dođite k nama jer 
mi smo braća. Donijeli smo vam dobra kruha i dobra vina. Oni će 
odmah doći k vama. Tada po zemlji prostrite stolnjak i na nj stavite 


Asiški zbornik ili Peruđinska legenda 


675 


kruh i vino. Ponizno i veselo ih poslužujte dok budu jeli, a kad se 
najedu, kazat ćete im nekoliko riječi o Gospodinu, kao ono prvo: da 
nikoga ne tuku i da nikome osobno ne čine nikakva zla jer, budete 
li od njih zahtijevah sve najednom, neće vas poslušati. Zbog vaše 
poniznosti i ljubavi što ste im je pokazali odmah će vam to obećati. 
Sutradan ustanite pa zbog dobra obećanja koje vam zadadoše, kru- 
hu i vinu još pridometnite jaja i sira pa im jednako onako odnesite 
i poslužujte ih dok ne pojedu. Nakon blagovanja im recite: Zašto tu 
stojite cijeli dan (usp. Mt 20,6)? Umirete od gladi, podnosite mnoge 
nevolje i hotimično činite tolika zla zbog kojih ćete izgubiti svoje 
duše ako se ne obratite. Bolje bi bilo da služite Gospodinu, pa će 
vam on u ovome životu dati sve što vam je potrebno za tijelo i na- 
pokon ćete spasiti svoje duše (usp. Jak 1,21). I Gospodin će ih po 
svome milosrđu nadahnuti da se zbog vaše poniznosti i ljubavi koju 
ste im iskazali obrate.« 

Braća ustadoše i učiniše sve što im je rekao blaženi Franjo. Raz- 
bojnici su po božjem milosrđu (usp. Rim 12,1) i po njegovoj milosti 
koja je sišla na njih od riječi do riječi uvažili sve molbe koje su im 
braća upravila i sve su izvršili. Štoviše, zbog bliskosti i ljubavi koju 
su im braća iskazala počeli su im u samotište na leđima donositi 
drva. Po Božjem milosrđu (usp. Rim 12,1), potaknuti njihovom lju- 
bavlju i srdačnošću što su im je braća iskazala, jedni od njih uđoše 
u Red, drugi prigrliše pokoru i braći obećaše da ubuduće više neće 
činiti nikakva zla, nego da će živjeti od rada svojih ruku (usp. 1 Kor 
4, 12; Ef 4,28). 

Braća su se, kao i drugi koji su to čuli i zato doznali, mnogo tome 
divila. Gledah su u tome svetost blaženoga Franje, jer je prorekao 
da će se razbojnici, koji su inače bih vrlo pokvareni i opaki, obratiti. 
I oni su se doista Gospodinu potpuno obratih. 


[ 116 ] 

Bijaše jedan brat priprosta i sveta života koji je i danju i noću 
bio zauzet molitvom. Neprestanu je šutnju tako strogo obdržavao 
da ni onda kad bi se kod brata svećenika ispovijedao, nije to činio 
riječima, nego znakovima. Tohko je smatran pobožnim i gorljivim 
u Božjoj ljubavi da bi gdjekada, dok bi sjedio s braćom i šutio, u 
svojoj unutrašnjosti i izvana bio tohko radostan kad bi čuo kakve 
spasonosne riječi da je svu braću i druge koji su ga promatrah po- 
ticao na ljubav prema Bogu. Zato su ga i braća i ostah smatrah 
svetim. 

Pošto je više godina na takav način provodio život, dogodilo se 
da je u to mjesto gdje se taj nalazio došao i blaženi Franjo. Kad je 

od braće čuo kako taj živi, rekao je braći: » Znajte pravu istinu (usp. 
Mt 22,16): tu se radi o đavolskoj napasti i prijevari jer neće da se 
ispovijeda.« 

Onamo je u međuvremenu došao i generalni ministar da poho- 
di blaženoga Franju. Ministar je pred blaženim Franjom počeo o 
njemu pohvalno govoriti. Blaženi mu je Franjo na to rekao: »Vjeruj 
mi, brate, da toga brata vodi zloduh i da je prevaren.« Generalni je 
ministar Franji odgovorio: »Čini mi se čudnim i nevjerojatnim da bi 
u čovjeku na kojem se pokazuju toliki znakovi i djela svetosti moglo 
nešto takvo biti.« Blaženi mu je Franjo na to rekao: »Iskušaj ga. 
Kaži mu da se barem dvaput ili najmanje jednom u tjednu ispovjedi. 
Ne posluša li te, znaj da je istina što sam ti rekao.« 

Kad je generalni ministar jednoga dana razgovarao s tim bratom, 
rekao mu je: »Brate, odlučno hoću da se tjedno dvaput ili najmanje 
jedanput ispovjediš.« Taj je brat stavio prst na usta i okretanjem 
glave pokazao da to neće učiniti. Ministar se pobojao da ga ne smuti 
pa ga je otpustio. 

Taj je nakon nekoliko dana (usp. Lk 15,13) svojevoljno napustio 
Red. Vratio se u svijet i obukao svjetovno odijelo. 

Dogodilo se međutim da su dvojica između drugova blaže- 
noga Franje išla nekim putem i sreli su toga. Išao je sam poput 
najsiromašnijega hodočasnika. Sažalio im se, pa mu rekoše: »O 
bijedniče, ta gdje je tvoj sveti i časni život? Nekoć nisi htio ni da 
se pokazuješ svojoj braći i da se s njima porazgovoriš jer si toliko 
volio samotnički život. Sada obilaziš ovim svijetom kao čovjek koji 
ne zna ni za Boga i koji ne pozna ni njegove sluge.« Taj najednom 
poče govoriti i često se zaklinjao svojom vjerom poput svjetovnja- 
ka. Braća mu na to rekoše: »Bijedniče, zašto se toliko zaklinješ 
svojom vjerom poput svjetovnjaka? Dok si nekoć bio u Redu, nisi 
u razgovoru izbjegavao samo isprazne riječi (usp. Mt 12,36) nego 
čak i korisne.« 

On im je odgovorio: »Drugačije ne može biti!« I tako su ga osta- 
vili, nakon nekoliko dana u istom je stanju i umro. Zato su se braća i 
ostali koji su promatrah svetost blaženoga Franje divili jer je pretka- 
zao pad ovoga nesretnika kojega su i braća i drugi smatrah svetim. 

[ 117 ] 

Jednom je prilikom blaženi Franjo išao u Rim da posjeti gospo- 
dina Hugohna, biskupa ostijskoga, koji je poshje postao papom, i s 
njim je proboravio nekoliko dana. Oprostivši se od ovog crkvenja- 
ka, pohodio je gospodina Leona, kardinala Sv. križa. Taj kardinal 
bijaše vrlo dobar i otmjen čovjek i bio je sretan što vidi Franju i vrlo 
ga je poštovao. Sa svom smjernošću moho ga je da se nekoliko dana 

zadrži kod njega, napose zato što je bilo zimsko doba i vladala jaka 
studen, a osim toga su gotovo danomice puhali jaki vjetrovi i padale 
kiše, kako to već u to doba godine biva. 

Kardinal mu je rekao: »Brate, nezgodno je vrijeme za putovanje. 
Htio bih, ako ti je po volji, da ostaneš kod mene dok ne nastupi 
povoljnije vrijeme za putovanje. Budući da u svojoj kući dnevno 
hranim nekoliko siromaha, namjesto jednoga siromaha ti ćeš dobiti 
hranu.« Gospodin kardinal rekao je to jer je znao da blaženi Franjo 
zbog svoje poniznosti želi uvijek biti primljen kao siromašak gdje 
god se nađe kao gost, premda je bio takve svetosti da su ga papa, 
kardinali i svi velikani ovoga svijeta koji su ga poznavali štovali kao 
sveca. Kardinal mu je osim toga rekao: »Dat ću ti prikladan stan u 
osami gdje ćeš, budeš li htio, moći moliti i jesti.« 

S gospodinom kardinalom boravio je brat Anđeo Tancredi, jedan 
od dvanaestorice prve braće. On je rekao blaženome Franji: »Ovdje 
se u sklopu zidina nalazi lijepa kula koja je iznutra vrlo prostrana i 
udobna. Ima devet nadsvođenih prostorija u kojima ćeš moći odvo- 
jeno boraviti kao u kakvu samotištu.« 

Na to će mu blaženi Franjo: »Hajdemo je pogledati.« Kad je 
kulu pregledao, svidjela mu se. Vrativši se gospodinu kardinalu, re- 
kao mu je: »Gospodine, možda ću ostati kod vas nekoliko dana.« 
I gospodin kardinal obradovao se. 

Brat Anđelo otišao je i sve uredio da bi blaženi Franjo sa svo- 
jim pratiocem ondje mogao boraviti i danju i noću. Dok je blaženi 
Franjo boravio kod gospodina kardinala, nije odande htio silaziti ni 
danju ni noću. Brat Anđelo je blaženome Franji i njegovu pratiocu 
predložio da će im izvana donositi hranu i neće ni sam niti netko 
drugi morati k njemu ulaziti. 

Tako je blaženi Franjo sa svojim pratiocem otišao da ondje bo- 
ravi. No kad je prve noći ondje htio spavati, dođoše demoni koji su 
ga strahovito išibali. Franjo je odmah pozvao svoga pratioca, koji je 
boravio podalje od njega, te mu je rekao: »Dođi k meni!« Brat je 
odmah ustao i pošao k njemu. I Franjo mu reče: »Brate, demoni me 
strahovito išibali. Zato želim da ostaneš pokraj mene jer me je strah 
da ovdje budem sam.« I pratilac je ostao s njime cijelu noć. Blaženi 
se Franjo sav tresao kao čovjek koji trpi od groznice; obojica su tu 
noć probdjeli zajedno. 

Blaženi je Franjo međutim upitao svoga pratioca: »Zašto su me 
demoni šibah i zašto im je Gospodin dao moć (usp. Otk 9,3; 13,5.7) 
da me zlostavljaju?« 

I nastavio je: »Demoni su redarstvenici našega Gospodina. Kao 
što građanska vlast, kad netko načini nekakav prijestup, pošalje svo- 
ga redarstvenika da toga kazni, tako i Gospodin šalje svoje redar- 
stvenike, naime demone koji su u toj stvari njegovi službenici, da 

popravljaju i kažnjavaju one koje on ljubi (usp. Izr 3,12; Heb 12,6). 
Mnogo puta naime i savršen redovnik, ne znajući, pogriješi. Zato 
što ne spoznaje svoj grijeh, đavao ga kažnjava da bi uvidio i spoznao 
i izvana i iznutra ono u čemu je pogriješio jer Gospodin na onima 
koje u sadašnjem životu nježno ljubi ništa ne ostavlja nekažnjeno. 
Ja međutim, po Božjem milosrđu (usp. Rim 12,1) i milosti, nisam 
svjestan da sam ga u nečem uvrijedio što po ispovijedi i zadovolj- 
štini nisam popravio. Štoviše, po svom milosrđu dao mi je dar da u 
molitvi spoznam ono u čemu se trebam njemu sviđati i ne sviđati. 
No kako mi se čini, moglo se dogoditi da me je Gospodin po svo- 
jim redarstvenicima zato kaznio što mi je gospodin kardinal iskazao 
samilosnu pažnju, a jer je mojem tijelu bilo potrebno da je primi, to 
sam od njega mogao mirne duše primiti. Ipak bi to mojoj braći koja 
obilaze svijetom i trpe glad i mnoge druge nevolje kao i drugoj bra- 
ći koja borave u siromašnim kućama i samotištima, kad čuju kako 
sam boravio kod gospodina kardinala, mogla biti prigoda da protiv 
mene mrmljaju pa bi mogli reći: ’Mi podnosimo tolike nevolje, a on 
ima svoje utjehe!’ Zato im uvijek moram pružati dobar primjer, jer 
sam im za to dan. 

Braća se većma duhovno izgrađuju kad među njima boravim u 
siromašnim prebivalištima nego kad sam u nekim drugim mjestima. 
Zato s većom strpljivošću podnose svoje nevolje kad čuju i znaju da 
i ja isto podnosim.« 

Pa iako je blaženi Franjo uvijek pobolijevao, budući da je još kao 
svjetovnjak bio krhka zdravlja i po naravi slabunjav, ipak je dano- 
mice sve do svoje smrti, koliko god je bivao sve bolesniji, uvijek 
gledao kako bi braći davao dobar primjer i neprestano je od sebe 
otklanjao razlog mrmljanja, da naime braća ne bi kazala: »On ima 
svoje potrebe, a mi ih nemamo.« I dok bijaše zdrav, a i kad je obo- 
lio, sve do dana svoje smrti htio je podnositi tolika trpljenja da se 
sva braća koja bi znala, kao što znamo mi koji smo neko vrijeme sve 
do njegove smrti bilisnjim (usp. 2Pt 1,18) zajedno, kad bi se htjela 
toga sjetiti, ne bi mogla suzdržati od suza. A kad su trpjela različite 
nevolje, podnosila su ih s većom strpljivošću. 

Blaženi je Franjo u rano jutro sišao s kule i otišao gospodinu 
kardinalu te mu je sve ispripovijedao što mu se dogodilo kao i sve 
ono što je razgovarao sa svojim pratiocem. Štoviše, još je nadodao: 
»Ljudi do mene mnogo drže i smatraju me svetim čovjekom, a eto 
demoni me protjeraše iz zatvora.« Htio je naime ondje boraviti sa- 
motnički kao u nekom zatvoru i da ni s kim ne razgovara osim sa 
svojim pratiocem. 

Gospodin kardinal mnogo mu se radovao. Ipak, jer ga je upo- 
znao i štovao kao sveca, bio je suglasan s njegovom odlukom da 
ondje više ne želi boraviti. 

I tako se blaženi Franjo s kardinalovim odobrenjem vratio u sa- 
motište Fonte Colombo pokraj Rietia. 

[118] 

Jednom je zgodom blaženi Franjo otišao u samotište na La Ver- 
nu. Budući da je to mjesto vrlo osamljeno, toliko mu se svidjelo da 
je odlučio ondje propostiti četrdesetnicu na čast sv. Mihaela. Ona- 
mo je pak otišao prije svetkovine Uznesenja slavne Djevice Marije 
pa je brojao dane, počevši od svetkovine svete Marije pa do svetko- 
vine svetoga Mihaela, da bi tako bilo četrdeset dana. Rekao je: »Na 
čast Božju i na čast Blažene Djevice Marije, njegove Majke, te na 
čast blaženoga Mihaela, kneza anđela i duša, želim ovdje provesti 
četrdesetnicu.« 

Kad je ušao u ćeliju da bi u njoj neprestano boravio, prve je noći 
molio Gospodina da bi mu na neki način očitovao da uzmogne spo- 
znati je li njegova volja da ondje boravi. 

Blaženi je Franjo naime uvijek kad bi se na kojemu mjestu ne- 
prekidno prepuštao molitvi ili kad bi, obilazeći svijetom, propovije- 
dao, vodio brigu o tome kako bi saznao volju Gospodinovu i kako 
bi mu mogao još više omiljeti. Gdjekada se pribojavao da mu tijelo 
možda želi počivati pod izlikom da bi se mogao duže prepuštati 
molitvi umjesto da po svijetu prihvati napor propovijedanja, a Krist 
je upravo zato sišao s neba na ovaj svijet. Štoviše, zatražio je da se 
mole Gospodinu oni za koje mu se činilo da su Bogu dragi ne bi 
li mu Bog po njima očitovao svoju volju: mora li ići svijetom pro- 
povijedati ih bi se gdjekada na kojemu samotnome mjestu mogao 
prepuštati molitvi. 

Kad se u praskozorje prepustio molitvi, raznovrsne se ptice spu- 
stiše na ćeliju u kojoj je boravio. Nisu doletjele sve zajedno, nego 
je najprije doletjela jedna pa je umiljato otpjevala svoju pjesmu i 
zatim je odletjela; i tako učiniše sve redom. To je blaženoga Franju 
silno zadivilo i uvelike utješilo. Počeo je međutim razmišljati o tome 
što bi to moglo značiti. U duhu mu je Gospodin rekao: »To je znak 
da će ti Gospodin u toj ćeliji iskazati veliko dobročinstvo i da će te 
mnogo utješiti!« I to se obistinilo. Među mnogim drugim skrivenim 
i očitovanim utjehama što mu ih je Gospodin udijelio u viđenju mu 
je pokazao serafa. To je viđenje bilo velika utjeha njegovoj duši iz- 
među njega i Gospodina tijekom cijeloga njegova života. Kad mu je 
njegov pratilac toga dana donio hranu, sve mu je ispripovijedao što 
mu se dogodilo. 

Iako je u toj ćeliji primio mnogo utjeha, ipak su mu demoni noću 
nanosili mnogo trpljenja, kao što je to povjerio svom pratiocu. Tako 
mu je jednom zgodom rekao: »Kad bi braća znala kolike mi nevolje 

nanose demoni, među njima se ne bi našao nijedan koji ne bi sa 
mnom suosjećao i koji me ne bi sažalijevao.« 

Zbog toga, kao što je mnogo puta priznao svojim drugovima, nije 
mogao posve zadovoljiti braću, a gdjekada im nije mogao pokazati 
onako srdačnu pažnju kao što su to braća željela. 

[ 119 ] 

Neko je vrijeme blaženi Franjo boravio u samotištu Greccio. 
Kad se u posljednjoj ćeliji, koja se nalazila iza velike ćelije, danju 
i noću prepuštao molitvi, jedne je noći za prvoga sna pozvao svo- 
ga pratioca koji je spavao blizu njega u većoj, staroj ćeliji. Taj je 
odmah ustao i došao k njemu. Ušao je u trijem ćelijice i stao po- 
kraj vrata gdje je ležao blaženi Franjo. Blaženi mu je Franjo rekao: 
»Nisam, brate, noćas mogao ni zaspati niti sam za vrijeme molitve 
mogao uspravno stajati. I glava i noge dršću mi te mi se čini kao 
da sam se najeo kruha od ljulja.« Njegov ga je pratilac pokušao 
utješiti izražavajući mu suosjećanje. Blaženi mu je Franjo na to 
rekao: »Uvjeren sam da se đavao nalazio u ovome jastuku što sam 
ga imao pod glavom.« 

Taj mu je jastuk, koji bijaše ispunjen perjem, sutradan po njego- 
vu dolasku pribavio gospodin Ivan iz Greccia, koga je svetac mno- 
go ljubio i cijeloga mu života iskazivao najprisniju odanost. Blaženi 
Franjo naime, otkako je napustio svijet, nije više htio ležati na perini 
niti je u vrijeme bolesti, a ni inače, htio pod glavom imati jastuk 
od perja, nego ga na to protiv njegove volje prisiliše braća, napose 
poradi bolesti očiju. 

Bacio ga je svom pratiocu. Pratilac je ustao, uzeo jastuk desnom 
rukom te ga je prebacio preko svoga lijevog ramena držeći ga des- 
nom rukom i izišao je iz trijema. Odmah je nakon toga izgubio dar 
govora i s onoga se mjesta nije mogao ni maknuti; nije mogao ni 
kretati rukama niti je mogao ispustiti jastuk, nego je stajao tako 
ukočen. Činilo mu se da je izvan sebe, kao da je odsutan i sebi i 
drugima. Dok je tako stajao dobar sat vremena, napokon ga je po 
Božjoj milosti pozvao blaženi Franjo. I brat je odmah došao k sebi 
(usp. Lk 15,17; Dj 12,11) i jastuk pustio iza sebe. Odmah se vratio 
blaženome Franji i sve mu ispripovijedao što mu se dogodilo. 

Blaženi mu je Franjo rekao: »Dok sam sinoć molio povečerje, 
osjetio sam kad je đavao ušao u ćeliju.« Pošto je spoznao da mu je 
đavao poremetio san te nije mogao ni spavati niti je za vrijeme moli- 
tve mogao uspravno stajati, rekao je svom pratiocu: »Đavao je silno 
domišljat i lukav. Otkako mi po kozjem milosrđu (usp. Rim 12,1) 
i njegovoj milosti ne može škoditi, nastoji me spriječiti u tjelesnoj 
potrebi, te ne mogu ni spavati niti mogu uspravno stajati u vrijeme 

molitve da bi mi tako narušio pobožnost, pomutio radost srca i da 
bih u bolesti mrmljao.« 

Iako je naime Franjo godinama trpio od želuca, slezene, jetre i 
bolesti očiju, ipak mu je pobožnost bila tolika pa je s velikim stra- 
hopoštovanjem molio, a da se nije naslanjao ni na zid ni na nešto 
drugo, nego je uvijek stajao bez kapuce na glavi i često klečao. To 
je bilo napose onda kad je veći dio dana i noći provodio u molitvi. 

Kad bi pješice putovao svijetom, uvijek bi se zaustavio da izmoli 
časoslov. A ako bi jahao, jer je uvijek pobolijevao, sjahao bi da iz- 
moli časoslov. 


[ 120 ] 

Tako je jednom zgodom na povratku iz Rima - a bilo je to onda 
kad je nekoliko dana proveo kod gospodina kardinala Leona - kad 
je napustio grad, cijeli taj dan neprestano padala kiša. Kako je tada 
bio vrlo bolestan, jahao je na konju. No kad je htio moliti časoslov, 
sjahao je te je stojeći kraj puta molio iako je kiša neprestano padala, 
a on već posve prokisao. 

Tom je zgodom rekao: »Ako tijelo u posvemašnjem miru želi 
jesti svoju hranu koja će zajedno s tijelom postati hranom crvi, s 
kolikim onda mirom i spokojem mora duša uzimati svoju hranu, a 
to je sam Bog!« 

I rekao je: »Đavao kliče onda kad mu pođe za rukom da posve 
ugasi ili spriječi pobožnost i radost srca sluge Božjega koja izvire iz 
čiste molitve i ostalih dobrih djela. Mogne li đavao pridobiti nešto 
za se što inače pripada sluzi Božjem, ne bude li sluga Božji mudar 
i ne bude li to nastojao što prije osujetiti i uništiti skrušenim kaja- 
njem, ispovijeđu i zadovoljštinom, đavao će ubrzo od jedne vlasi 
načiniti gredu i neprestano će teretu nadodavati novi teret.« 

Još je rekao i ovo: »Kad sluga Božji spava ili kad udovoljava po- 
trebama svoga tijela, treba da to čini razborito da brat tijelo ne bi 
moralo prigovarati i reći: ’Ne mogu ni uspravno stajati ni ustrajati u 
molitvi, a ne mogu se radovati ni svojim patnjama niti mogu izvrša- 
vati druga dobra djela jer se za mene ne brineš’«. 

Također je rekao: »Ako sluga Božji na prikladan način, razborito 
i, koliko može, dolično udovoljava potrebama svoga tijela, pa ako 
bi se brat tijelo ipak prepuštalo lijenosti, nemaru i pospanosti, mora 
ga kazniti kao nevaljalu i lijenu životinju jer želi samo jesti, a neće 
da privređuje niti da podnosi napore. Ako brat tijelo zbog bijede i 
siromaštva, dok je zdravo i kad oboli, ne može imati svega što mu 
je potrebno, ukoliko je od svoga brata ili poglavara uljudno i poniz- 
no za ljubav Božju molilo, a nije mu dano, neka iz ljubavi prema 
Gospodinu to podnese strpljivo, a Gospodin će mu to uračunati 

u mučeništvo. Budući da je učinilo što je bilo dužno, jer je naime 
molilo ono što mu je trebalo, ispričano je od grijeha, štoviše i onda 
kada tijelo zbog toga još više oboli.« 

Blaženi je Franjo o tome vodio vrlo veliku i posebnu brigu. Prem- 
da je već tamo od svoga obraćenja pa sve do smrti svoje tijelo mno- 
go trapio, ipak se uvijek brinuo kako bi iznutra i izvana posjedovao i 
sačuvao duhovno veselje. Štoviše govorio je: ako sluga Božji nastoji 
imati i sačuvati radost iznutra i izvana, koja proizlazi iz čistoće srca, 
demoni mu ne mogu nimalo nauditi, pa zato kažu: »Otkako sluga 
Božji i u nevolji i u sreći posjeduje unutrašnje veselje, ne možemo k 
njemu ni pristupiti niti mu možemo naškoditi!« 

Nekom je zgodom ukorio jednoga od svojih drugova za kojega 
mu se činilo da u sebi krije žalost i da mu je lice turobno. Upitao ga 
je: »Zašto si, brate, žalostan i tmuran zbog svojih grijeha? To je tvoja 
i Božja stvar. Moh ga da ti po svome milosrđu vrati radost svoga spa- 
senja (usp. Ps 51,14). Preda mnom se i pred drugima uvijek nastoj 
pokazati veselim, jer ne dolikuje da sluga Božji pred svojim bratom 
ih pred nekim drugim pokazuje svoje potišteno i turobno hce. 

Budući da mi je poznato kako mi demoni zavide na dobročin- 
stvima koja mi je Gospodin udijeho po svome milosrđu te mi ne 
mogu škoditi po meni, zato mi prave zasjede i nastoje mi naškoditi 
po mojim drugovima. Ne mogu h mi međutim ni po meni ni po mo- 
jim drugovima naškoditi, udaljuju se uvehke zbunjeni. Štoviše, ako 
bi gdjekada bio napastovan i bio turoban, kad bih promatrao radost 
svoga druga, po njoj bih nadvladao napast i turobnost i vratila bi mi 
se unutrašnja radost.« 

Uvod 


Godine 1244. generalni kapitul koji se sastao u Genovi smatrao 
je potrebnim da se dopuni Prvi životopis sv. Franje Tome Celanskog. 
Generalni ministar, Krescencije iz Iesia, zatražio je tada od sve braće 
da zapisu sve što su istinito znali o životu, znakovima i čudesima bla- 
ženoga Franje. Tekst toga okružnog pisma nije se sačuvao, ali znamo 
njegov sadržaj preko Kronike XXIV generala (usp. AF, III, str. 262): 
s njim se bitno slaže pismo koje su Krescenciju iz Iesia uputili Leon, 
RufiniAnđelo 11. kolovoza 1246 (usp. LegTd 1). Skupljeni materijal 
predan je Tomi Ćelanskom da se dadne ponovno na posao. Hagio- 
graf je završio svoj rad vjerojatno u proljeće 1247. Drži se da je tekst 
Drugog životopisa (Memoriale in desiderio animae) bio odobren od ge- 
neralnog kapitula koji je sazvao Inocent IV u Lionu te iste godine. K 
tome djelo je posvećeno Krescenciju iz Iesia (2Cel 2), kojeg je upravo 
na lionskom kapitulu naslijedio Ivan Parmski. 

Zašto su drugovi odgovorili generalnom ministru istom 1246. 
godine? Oni su posve vjerojatno odbili da svjedoče prigodom ka- 
nonizacije; sada, nakon dugo vremena, konačno su obavili zadatak. 
Čimbenik za koji držim da je više od bilo kojeg drugog pridonio ta- 
kvoj odluci bila je bula Ordinem vestrum, koju je Inocent IV izdao za 
tumačenje franjevačkog Pravila 14. studenoga 1245, u kojoj je papa 
preuzeo neke tvrdnje iz Quo elongati Grgura IX., ublaživši znatno 
njezinu strogost u pogledu siromaštva i prava vlasništva braće. 

O tim temama se bez sumnje raspravljalo unutar Reda, kako znamo 
također od Tome Eklestonskog (Eccleston 86); papa je tada autorita- 
tivno intervenirao da razjasni suprotna stajališta, ali nije uvijek nalazio 
ambijent spreman na prihvaćanje. Toma Eklestonski (Eccleston 55) 
podsjeća na otvoreno protivljenje Guglielma iz Nottinghama, Ivana iz 
Kethena i Grgura iz Bosellisa, koji su na generalnom kapitulu u Met- 
zu 1254. postigli da se suspendira primjena Ordinem vestrum, odluka 
potvrđena na kapitulu u Narboni 1260 (usp. AFH 3 [1910], str. 503). 
Ta se problematika posve jasno odražava u Drugom životopisu. 

Vješto Toma dijeli rad u dva dijela. Prvi, koji slijedi kronološki 
red, mnogo kraći (17 poglavlja prema 161) - također zato što tolike 
činjenice već ispričane u prethodnom djelu nisu ponovljene - posve- 
ćen je skoro u cijelosti Franjinoj mladosti i obraćenju te sadrži nove 

činjenice u odnosu na prethodno djelo, preuzete iz materijala koji se 
potom prenio u Legendu trojice drugova; u drugom dijelu, međutim, 
osim materijala pristiglog Krescenciju, Toma koristi druga svjedo- 
čanstva: skoro polovica epizoda u Drugom životopisu ustvari nema 
paralela u drugim izvorima, izuzev kod Bonaventure, koji ih je opet 
preuzeo od Celanskog. 

Ako je Toma u Prvom životopisu ponudio veoma negativnu sli- 
ku Franjine obitelji i asiškog društva, koje je držao odgovornim za 
iskvarenu mladost budučeg sveca, u Drugom životopisu opća impo- 
stacija pripovijedanja posve je drugačija, iako smatram da, pri pa- 
žljivijem čitanju, oba djela pokazuju dosta sličnosti u karakterizaciji 
likova. Veća razlika postoji u opisu Franjinih roditelja: Drugi životo- 
pis ne ponavlja njihov negativni portret, a i uloga je asiškoga druš- 
tva (također osuđena u Prvom životopisu jednakim sudom) zacijelo 
svedena na pravu mjeru: da se bori protiv Franje ostaje samo otac 
koji, uvidjevši sinov otpor, na sve ga strane nastoji suzbiti svojim 
proklinjanjima (2Cel 12). 

Izgleda da u Drugom životopisu autor želi dati zadovoljštinu onima 
koje je prethodno tako teško ranio i koji sigurno nisu propustili da se 
na to požale: pokazalo se ipak da ni u Prvom životopisu slika mladog 
Franje nije bila uvijek negativna ( lCel 2, 4, 17), dok se, s druge stra- 
ne, u Drugom životopisu tvrdi da on, mladić gradskog ponašanja, nije 
izgledao kao sin svojih roditelja (2Cel 3). U svom prvom djelu Toma 
ne prikazuje Franjinu majku novom Elizabetom, kako će učiniti kas- 
nije (2Cel 3), ali nam kaže da ona nije odobravala postupanje muža 
(lCel 13). Obrnuto, Franjin otac Petar zadržava nepromijenjenu tvr- 
doću i u Drugom životopisu, dok se pojavljuje drugi njegov sin, koji 
zasigurno nije bio nježan u odnosu na bratov izbor (2Cel 12). Iz- 
među ostaloga, Drugi životopis nam predstavlja Franju tvrdog prema 
vlastitom roditelju, tako da mu otvoreno kaže da ga više neće zvati 
ocem (2Cel 12). Ako zatim Prvi životopis ne briše Franjine pozitivne 
crte, istina je također da Drugi životopis ne precrtava stvarnost mla- 
dića koji se veseli: a koliko je snažan opis onih pijanih i prostačkih 
mladića koji, tumarajući po Asizu, pjevaju glasno, u dubokoj noći, 
pjesme koje baš i nisu bile izgrađujuće (2Cel 7)! 

Ako se zanemari različit pristup i tonovi različito naglašeni, poka- 
zuje se osnovna sličnost između dva djela: Drugi životopis preuzima 
i dopunjuje (i popravlja također) činjenice i čitanja prisutna u Prvom 
Životopisu, rasvjetljujući hagiografske modele koji su prethodno ostali 
u polutami, zamjetljivi samo finom oku dobrih znalaca. Franjo ustva- 
ri biva uspoređen najprije s prorokom Ivanom Krstiteljem (2Cel 3), 
potom s vitezom Martinom (2Cel 5), a na kraju s apostolom Pavlom, 
pravim uzorom za Franjino obraćenje (2Cel 6). 


Drugi životopis sv. Franje 

Daljnja novina je potom u drugom dijelu Drugog životopisa, u 
kojem je Toma, napustivši kronološki red, sastavio pravo i istinsko 
ogledalo savršenosti sveca, uvodeći u franjevačku hagiografiju jednu 
vrstu koja će, malo desetljeća kasnije, doživjeti znatan uspjeh. Franjo 
je »najsvetije ogledalo svetosti Gospodinove i slika njegove savrše- 
nosti«: gledajući na nj braća će trebati probuditi svoju »neugasivu 
ljubav« (2Cel 26). Red dakle opasno drijema, udaljavajući se od 
utemeljiteljeva primjera; Franjine kreposti, nabrojane bez unutarnje 
stroge povezanosti (tako da se ponekad ima dojam nereda), skupa s 
njegovim poukama pružaju tako korisne primjere braći koja ga žele 
oponašati, žigošući u isto vrijeme devijantna ponašanja. Tomini ciljevi 
su jasni i izričiti: Franjin primjer, koji je živio u punini ideal ozakonjen 
u Pravilu, jedino je uspješno oružje za suprotstavljanje progresivnoj 
dekadenciji. 

Činjenica da je krepostima dodijeljen različit prostor dopušta da 
se shvati koje su bile glavne točke rasprave među braćom; dana je 
prije svega velika važnost Franjinu duhu proroštva (2Čel 27-54), si- 
romaštvu (2Čel 55-82) i držanju sveca prema siromasima (2Čel 73- 
83). Toma više puta spominje Franjin brak sa Siromaštinom (2Čel 
55, 70, 84). Zanimljivo je primijetiti kako, započinjući govoriti o kre- 
posti siromaštva, hagiograf razdjeljuje svoju građu slijedeći odredbe 
iz Ordinem vestrum. Prema Inocentu IV ustvari braća su se mogla 
zakonito služiti mjestima i kućama, namještajem, knjigama i pokuć- 
stvom, ali ih nisu smjela imati u svome vlasništvu. Toma govori naj- 
prije o siromaštvu kuća (2Čel 56-59), zatim o siromaštvu namještaja 
(2Čel 60-61); potom podsjeća na Franjinu opomenu protiv »curiosi- 
tatem librorum« (2Čel 62), spomenuvši također siromaštvo postelja 
(2Čel 63-64). Papa je govorio o kućama: Toma izričito podcrtava da 
je Franjo htio kolibe, ne kuće od kamena (2Čel 56), i da je zazirao od 
luksuznih nastambi (2Čel 60). 

Toma bez sumnje prerađuje svoje izvore, preuzete iz Asiške kom- 
pilacije s većim prianjanjem uz izvorne iskaze: riječi koje su pripisi- 
vane Franji - to snažno podcrtava Raoul Manselli - bile su općenito 
zadržane u izvornom obliku, iako se u nekim prilikama pokazuje 
očito pisanje hagiografa: neka se pogleda, na primjer, razlika između 
vlasništva i upotrebe (2Čel 59) ili tumačenje 1 Sam 2,5 (2Čel 164). 
U više slučajeva Toma izražava negativan sud o razvitku Reda (koris- 
no je spomenuti da se mnogi od najoštrijih napada - usp. 2Čel 54, 
64, 120, 149, 179 - nalaze samo u jednom od dvaju rukopisa koji 
prenose tekst Drugog životopisa), ali se jasno razlikuje od onih koji, 
primjenjujući na njegovu povijest viđenje koje je Franjo imao o ženi 
zlatne glave i željeznih nogu, konstatiraju njegovo već nepopravljivo 
propadanje. 


690 


II. ŽIVOTOPISI SV. FRANJE 


Izvori : 

Uvod u Drugi životopis sv. Franje preveo Velimir Blažević prema: Fonti Francesca- 
ne, Nuova edizione, a cura di Ernesto Caroli. Padova: Editrici Francescane, 
2004, str. 355-360. Tekst redigirao Ante Šoljić. 

Drugi životopis sv. Franje s latinskog izvornika preveo Damjan Damjanović pre- 
ma: Fr. Thomas de Celano, Vita secunda s. Francisci Assisiensis. Editio PP 
Collegii S. Bonaventurae, Ad Claras Aquas (Quaracchi), 1926. 


Proslov 


U ime Gospodina našega Isusa Krista. Amen. 

Generalnome ministru Reda manje braće 

1. Cjelokupnom generalnom kapitulu i vama, prečasni oče, 1 
onomadne se svidjelo narediti našoj malenkosti, ali ne bez božan- 
skog nadahnuća, da suvremenicima na utjehu, a budućim pokolje- 
njima na sjećanje opišemo 2 djela i riječi slavnoga našeg oca Franje 
mi kojima je to poznato više iz djela i riječi slavnoga našeg oca Fra- 
nje, mi kojima je to poznato više iz dugotrajna druženja s njim i 
iz međusobna povjerljiva općenja negoli iz dugotrajna istraživanja. 
Zato se s poniznim poštovanjem žurimo izvršiti sveti nalog, koji se 
nikako ne bi smio mimoići. No kad pomnjivije ocjenjujemo svoje 
slabe sile, opravdano se pribojavamo da tako vrijedno gradivo, ne 
bude li kako treba obrađeno, našom krivnjom ne naiđe na neodo- 
bravanje drugih. Plašimo se da ovo što zaslužuje da bude začinjeno 
najvećom tečnošću zbog nesposobnosti onih koji poslužuju postane 
netečno. Tako bi se ovaj pokušaj radije pripisivao preuzetnosti nego 
poslušnosti. Kad bi se naime, prečasni oče, uspjeh ovolikoga posla 
podvrgao samo vašem sudu i kad ne bi trebalo izići pred javnost, 
najzahvalnije bismo se dah poučiti s obzirom na ispravak, a u sluča- 
ju odobravanja radovah bismo se. Tko bi naime u tolikom mnoštvu 
riječi i djela vagom točna suda mogao sve tako odmjeriti da svi koji 
će to slušati o pojedinostima imaju jednako mišljenje? Ah budući da 
prostodušno idemo za korišću i sviju i pojedinaca, molimo one koji 
čitaju da dobrohotno ocjenjuju. I neka podnesu prostodušnost onih 
koji izvješćuju ih neka je tako shvate da bi se sačuvalo netaknuto 
poštovanje prema onome o kome je riječ. Naše je pamćenje, jer 
smo ljudi neuki, dugotrajnošću vremena otupljeno. Ono ne može 
doseći izmicanje njegovih dubokih riječi i zapanjujućih izvještaja 
o njegovim djelima što bi jedva mogao shvatiti gibljiviji, izvježban 


1 Riječ je o generalnom kapitulu koji je održan 1244. i o tadašnjem generalu Reda 
fra Krescenciju. 

2 Iz ovoga je očito da ovdje govore oni posebni drugovi sv. Franje, a ne sam Toma ili 
barem ne on sam. To isto opažamo i na svršetku djela, u br. 221, 223. 

duh. Neka dakle više puta ponovljeni nalog pred svima ispriča sve 
nedostatke naše nevještine. 

2. Ovo djelce u prvom redu sadrži neke čudesne zgode iz vre- 
mena obraćenja svetoga Franje, koje zato nisu uvrštene u životopise 
koji su o njemu prije napisani, jer pisac nije za njih znao. Zatim 
namjeravamo prikazati i pomnjivo objasniti što je sveti otac htio 
»dobro, ugodno i savršeno« samome sebi i svojima cjelokupnim iz- 
vršavanjem nebeskoga nauka i težnjom za najvećim savršenstvom. 
A to je on pred Bogom uvijek ostvarivao po svetim željama, a pred 
ljudima po dobru primjeru. Unosimo i neka čudesa koliko se čine 
prikladnima da budu uvrštena. Zato ono što slijedi prikazujemo 
jednostavnim i srednjim stilom. Želimo naime ugoditi i neukijima i, 
ako je moguće, svidjeti se obrazovanima. 

Molimo vas dakle, dobrostivi oče, da ne prezrete darak ovoga 
napora, ovo što smo s velikim trudom istraživali, 3 nego ga svojim 
blagoslovom posvetite. Pogrešno ispravite, a suvišno izostavite da bi 
se tako ono što je prema vašem mudrom sudu dobro rečeno odo- 
brilo i da bi s vašim imenom pravoga Krescencija posvuda raslo i 
množilo se u Kristu. Amen. 


3 Toma ne pripovijeda stvari koje su mu bile izravno poznate, nego one koje je 
doznao od drugih. 


I. DIO 


Započinje »Spomen-spis što ga duša žudi« 
o djelima i riječima našega svetog oca Franje 

Njegovo obraćenje 

1. POGLAVLJE 

Kako je najprije dobio ime Ivan, a kasnije Franjo; 
što je majka prorekla o njemu i kako je o samoj sebi 
pretkazala buduće stvari i o strpljivosti u okovima 

3. Franju, slugu i prijatelja Svevišnjega, kojem je božanska pro- 
vidnost nadjenula ovo ime, da ubrzo po tom posebnom i neobič- 
nom imenu 4 dobar glas o njegovoj službi postane poznat cijelom 
svijetu, vlastita je majka nazvala IVAN, jer je od sina srdžbe, rodivši 
se iz vode i Duha Svetoga postao sinom milosti (Ivan u hebrejskom 
znači: Jahve je milostiv! - op. prev.). 

Ta se žena, prijateljica svake čestitosti, u svom životu ničim nije 
napose odlikovala: uživala je povlasticu neke sličnosti s onom sve- 
tom Elizabetom kako po tome što je sinu nadjenula ime tako i po 
proročanskom duhu. Dok su se naime sugrađani divili Franjinoj 
velikodušnosti i čestitosti, ona je, kao poučena božanskim proroš- 
tvom, ovako govorila: »Što mislite da će ovaj moj sin biti? Poradi 
zasluga upoznat ćete da će postati sinom Božjim.« 

Ovo je zaista bilo mišljenje mnogih kojima se Franjo, kad je po- 
odrastao, zbog svojih dobrih nastojanja sviđao. Uvijek je od sebe 
odbacivao sve što bi se nekom moglo činiti nepravdom. Sudeći po 
njegovu ponašanju svima se činilo da nije potekao od roda onih ro- 
ditelja koji su se zvali njegovima. Tako ime Ivan pripada vršenju 
službe koju je primio, a ime Franjo proširenju njegove slave, koja je 
ubrzo stigla posvuda, kad se Bogu posvema obratio. Zato je blag- 
dan Ivana Krstitelja smatrao najvećim od sviju svetačkih blagdana, 


4 Ime Franjo (lat. Franciscus, a tal. Francesco) nije tada bilo sasvim osebujno, ali je 
ipak bilo neobično. Nakon ovoga sveca istom se proširilo. 

jer mu je dostojanstvo tog imena utrlo put do otajstvene kreposti. 
Od onoga da »među rođenima od žene nije ustao veći« do ovoga 
da među utemeljiteljima redova nije ustao savršeniji. Ta opaska zai- 
sta zaslužuje da bude razglašena. 

4. Ivan je prorokovao zatvoren u skrovitosti majčine utrobe; Fra- 
njo je, boraveći u tamnici svijeta dok mu je još bila nepoznata bo- 
žanska nakana, pretkazivao buduće stvari. Kad se jednom zgodom 
u ratnom sukobu između Peruđinaca i Asižana zbio velik pokolj, 
među mnogima je bio zarobljen i Franjo te je, okovan, s ostalima 
morao podnositi gnusobu tamnice. 5 Suutamničeni su se prepuštali 
tugovanju, bolno su oplakivali svoj zatvorenički udes, a Franjo je 
klicao u Gospodinu, okovima se smijao i omalovažavao ih. Oni su 
ga tužni prekoravali što se pokazivao radosnim, smatrali su ga bu- 
dalastim i ludim. Franjo na to proročanski odgovara: »Zbog čega 
mislite da sam radostan? Drugi je tome razlog: Još će mi se po ci- 
jelome svijetu klanjati kao svecu.« I zaista je bilo tako. Ispunilo se 
sve što je rekao. 

Tada se među ostalim suutamničenima nalazio neki vitez, veoma 
ohol i nepodnošljiv. Dok su svi predlagali da ga se otarase, Franjina 
strpljivost nije bila slomljena. Podnosio je nepodnošljivoga i sve je 
pozvao da se s njime izmire. Sposoban primiti svaku milost, kao iza- 
brana posuda kreposti već posvuda širi izvanredne milosne darove. 


2. POGLAVLJE 
Zaodijeva siromašna viteza, 
viđenje vlastitoga poziva što ga je vidio u svijetu 

5. Nakon malo vremena, pošto je bio izbavljen iz okova, po- 
stao je dobrostiviji prema potrebnicima. Odlučio je da »svoga lica 
neće odvratiti ni od jednoga siromaha« koji god ga što zamoli za 
ljubav Božju. Jednoga je dana sreo nekog siromašnog viteza mal- 
ne gola. Ganut samilošću, Kristu za ljubav darežljivo mu pokloni 
vlastitu odjeću koja je bila otmjeno izrađena. Je li učinio manje 
nego sveti Martin? Postoji doduše razlika u načinu, ali su oboji- 
ca imali jednaku nakanu i izvršili jednako djelo. Jedan je najprije 
dao odjeću, a onda ostalo, a drugi riješivši se najprije svega, na- 
posljetku dade i odjeću. Obojica su u svijetu živjela siromašno i 
skromno, obojica u nebo uđoše kao bogataši. Jedan bijaše vojnik, 


5 Ovaj se rat vodio, ali uz prekide, od 1202. do 1209. između Peruđinaca i Asižana. 
Do oružana sukoba došlo je 1202. na ravnici nedaleko od Peruđe. Dana 31. kolovo- 
za 1205. sklopljen je neki mir, a zarobljenici su već prije toga bili pušteni. 

ali siromašan, odsječenim komadom odjeće je onoga zaogrnuo; 
drugi ne bijaše vojnik, ali bijaše bogat i siromašna je vojnika zao- 
djenuo potpunom odjećom. Obojica, pošto izvršiše zapovijed Kri- 
stovu, zavrijediše da ih Krist u viđenju pohodi. Jedan je bio zbog 
izvršena čina pohvaljen, a drugi je najmilostivije pozvan da bude 
ono što još ne bijaše. 

6. Doskora mu se u viđenju pokazala divna palača, u kojoj je vi- 
dio različitu oružanu spremu i veoma lijepu zaručnicu. 6 Franjo je u 
snu poimence pozvan i sve mu je to ponuđeno. Pokušao se predati 
viteškom zvanju i pođe u Apuliju. I kad se svim potrebnim bogato 
opremio, pohitio je da se uspne do stupnja viteške časti. Tjelesni 
duh ga je poticao da na tjelesan način protumači minulo viđenje, 
dok je u riznici Božje mudrosti bilo sakriveno daleko vrednije tu- 
mačenje. Dok je jedne noći spavao, netko mu je u viđenju drugi 
put progovorio i pomno ga ispitivao kamo kani poći. Kad je ovome 
ispripovjedio što je nakanio i kad mu je kazao kako putuje u Apuliju 
da ratuje, isti ga je glas zabrinuto zapitao tko mu može više učiniti, 
sluga ili gospodar. Franjo odgovori: »Gospodar«, a onaj će: »Zašto 
umjesto gospodara tražiš slugu?« Na to će mu Franjo: »Gospodine, 
što hoćeš da učinim?« (Dj 9,6). A njemu će na to Gospodin: »Vrati 
se u svoj rodni kraj, jer ću tvoje viđenje na duhovan način ispuniti.« 
Bez oklijevanja se vratio. Postao je već tada uzorom poslušnosti. 
Po odricanju svoje volje od Savla posta Pavao. Bacio se ničice na 
zemlju i nemili udarci rodiše umiljate riječi; Franjo je tjelesno oruž- 
je zamijenio duhovnim, a umjesto viteške slave primio je božansko 
odlikovanje. Dok su mnogi bili iznenađeni zbog njegova neobična 
veselja, govorio je da će postati velikim knezom. 


3. POGLAVLJE 

Kako ga je mnoštvo mladića učinilo svojim vođom 
da bi ih vodio, i o njegovoj promjeni 

7. Počeo se preoblikovati »u savršena čovjeka« (Ef 4,13) i po- 
stajati drugačiji. Kad se vraćao kući, pratili su ga »sinovi Babilona« 
i dok je htio drugamo ići, protiv njegove volje su ga vukli na drugu 
stranu. Rulja mladića grada Asiza koja ga je nekoć smatrala pred- 
vodnikom svoje ispraznosti dolazila je k njemu pozivajući ga na dru- 
garske gozbe, za vrijeme kojih se uvijek samo služi raskalašenosti i 
lakrdijama. Izabrali su ga za svoga vođu. Kako su češće doživljavah 
njegovu darežljivost, znah su da će on bez sumnje podmirivati ra- 

Usp. lCel 5 gdje se ovo viđenje pripovijeda opširnije. 

čune za sve. Pričinjali su se podložnima da bi napunili trbuh, trpjeli 
su da budu podčinjeni kako bi se mogli nasititi. Franjo nije odbio 
ponuđenu čast da ne bi bio proglašen škrticom, i za svetih razmatra- 
nja imao je na pameti otmjenost. Priredio je bogatu gozbu, podvo- 
stručio je ukusna jela, a oni, nasićeni do povraćanja, pijanskim su 
pjesmama zagađivah gradske ulice. Franjo ih je slijedio. U ruci je 
imao štap kao njihov vođa, ah se od njih tijelom polako povlačio, jer 
je svom dušom za ono što su oni radili bio sasvim gluh, a u srcu je 
pjevao Gospodinu. 

Tada je bio obuzet tolikom božanskom slatkoćom, kao što je 
sam pripovijedao, da to nije mogao iskazati. Nije se mogao ni s 
mjesta maknuti. Obuzela ga je tada neka duhovna milina koja 
ga je svom silom vukla prema nevidljivim stvarima. Zahvaljujući 
njoj smatrao je da zemaljsko nema nikakve vrijednosti, nego da 
je sve posve bezvrijedno. Zaista se treba diviti što se Krist udo- 
stojao darovati ono najveće onima koji izvršavaju ono najniže, 
i »u poplavi mnogih voda« (Ps 31,6) ono što je njegovo čuva i 
potpomaže. Krist je kruhom i ribama nasitio mnoštvo i od svoje 
gozbe nije otjerao grešnike. Kad su tražili da ga učine kraljem, 
pobjegao je i uspeo se na goru da se moli. Velika su to otajstva 
Božja što su pala Franji u dio. I ne znajući uveden je u savršeno 
znanje. 


4. POGLAVLJE 

Kako je obučen u siromašnu odjeću 
pred crkvom svetoga Petra blagovao; 
o daru što ga je ondje prinio 

8. Već je tada bio veliki ljubitelj siromaha. Već je tada očitovao 
početke onoga što je imao savršeno postati. Tako se počesto svlačio 
da bi obukao siromahe. Natjecao se s njima da im bude shčan, ne 
doduše izvršenjem čina, nego cijehm srcem. 

Kad je jednom zgodom kao hodočasnik došao u Rim, iz ljubavi 
prema siromaštvu svukao je mekušnu odjeću i, obukavši odijelo ne- 
kog siromaha, u predvorju crkve svetoga Petra, a to je mjesto mno- 
gih siromaha, smjestio se radosno među siromahe i držao se kao 
jedan između njih i pohlepno je s njima blagovao. Više puta je činio 
nešto tome shčno, osim ako bi ga u tome spriječila sramežljivost 
pred poznatima. Kad je dolazio do oltara apostolskoga prvaka, ču- 
dio se kako posjetioci daju neznatnu milostinju. Punu je šaku novca 
bacio na to mjesto, jer je smatrao da na poseban način treba poča- 
stiti onoga komu je Bog iskazao veću čast nego drugima. 

I siromašnim svećenicima više je puta davao crkveni nakit, svi- 
ma je, do onih na najnižem stupnju, iskazivao dužno poštovanje. 
Spremajući se da preuzme apostolsko poslanje, sasvim prožet ka- 
toličkom vjerom, od početka je puno poštovanje iskazivao Božjim 
službenicima i službama (usp. lCel 46 i 62). 


5. POGLAVLJE 

Kako mu je đavao, dok je molio, pokazao ženu; 
odgovor što mu ga je dao Bog; 
kako se odnosio prema gubavcima 

9. Tako je ispod svjetovnog odijela već imao redovničko srce 
(usp. lCel 8). S javnih mjesta povlačio se na samotna. Duh Sveti 
ga je svojim pohodima veoma često nadahnjivao. Odvlačila ga je 
naime i mamila ona prvotna slatkoća koja ga je odmah od početka 
posvema obuzela da ga nikada više nije napustila dok god je bio živ 
(usp. IČel 16, 23, 31, 73, 80-83). 

Kad je odlazio na skrovita mjesta, jer su prikladna za molitvu, 
đavao ga je pokušavao opakim naumom od toga odvraćati. U njego- 
vo je srce ubacio lik neke strahovito nakazne gurave žene, njegove 
sugrađanke. Svi su na nju gledali s negodovanjem. Zaprijetio mu 
se da će ga učiniti sličnim toj ženi ne odustane li od svojih nauma. 
No Gospodin ga je ohrabrio, obradovao ga je odgovor spasenja i 
milosti. U duhu mu je Gospodin rekao: »Franjo, zbog onoga što 
si ljubio tjelesno i isprazno, pošto si to već zamijenio s duhovnim 
i ’uzeo gorčinu namjesto slatkoće’, prezri samoga sebe ako hoćeš 
upoznati mene; makar i obrnutim redom, godit će ti što ti kažem.« 
Odmah je upravo natjeran da se podloži božanskim zapovijedima i 
poveden je da stvar iskuša. 

Franjo je naime po naravi od sviju nesretnih nakaza svijeta naj- 
više zazirao od gubavaca. Kad je jednoga dana jahao pokraj Asiza, 
sreo je nekoga gubavca. Premda mu je on prouzročio nemalu od- 
vratnost i gnušanje, da ipak ne bi kao prijestupnik zapovijedi po- 
vrijedio svetinju vjere, sjahao je s konja i pritrčao mu da ga poljubi. 
A kad je gubavac ispružio ruku kao da će nešto primiti, primio je 
novac uz poljubac. Franjo je odmah uzjahao konja. Obazirao se 
amo-tamo. Kako je polje na sve strane postalo otvoreno, nije bilo 
nikakvih zapreka, ipak više nije vidio gubavca. 

To ga je ispunilo radošću te je nastojao da za nekoliko dana izve- 
de slično djelo. Pošao je u sklonište gubavaca i pošto je svakoga 
gubavca obdario novcem, ljubio im je ruke i usta. Tako je umjesto 
slatkoće primio gorčinu i odlučno se pripremao da izvrši i ostalo. 

6. POGLAVLJE 

Progovara mu lik Propetoga. Franjo mu iskazuje poklonstvo 

10. Srce mu se već sasvim izmijenilo. Ubrzo se imao i u tjeles- 
nom pogledu izmijeniti. Jednog je dana šetao pokraj crkve svetoga 
Damjana koja bijaše malne razrušena i od sviju napuštena. Kad je, 
vođen Duhom, ušao da se pomoli, ponizno i pobožno se ničice baci 
pred raspelom. Bio je ganut neobičnim viđenjem, opazio je da je po- 
stao drugačiji nego što je bio kad je ušao. Njemu je ovako ganutome, 
što je nečuveno odvijeka, lik Krista Propetoga progovorio naslika- 
nim usnama. 7 Pozvao ga je imenom: »Franjo« - reče - »idi, popravi 
moju kuću koja se, kako vidiš, sve više ruši!« Franjo je uzdrhtao i 
nemalo se iznenadio, činilo mu se kao da je lišen govora. Bio je spre- 
man poslušati, posvema se ohrabrio da izvrši nalog. A budući da je 
u sebi osjetio neizrecivu promjenu, koju sam nije mogao objasniti, 
mislio je da je dobro o tome šutjeti. Od tada je svetu dušu prožimalo 
suosjećanje s Propetim i, kako se može pobožno naslućivati, u nje- 
govo su srce, iako još ne i u tijelo, dublje utisnuti znaci časne muke. 

11. Čudesna li događaja i nečuvena u našem vremenu! Tko se 
tome ne bi čudio? Tko je ikada nešto slično doznao? Tko sumnja 
da se Franjo na povratku u grad pokazao razapetim, kojemu, dok 
svijet izvana još nije posve prezreo, na nov i nečuven, čudesan način 
s drveta križa progovara Krist? Stoga mu se od onoga časa rastapala 
duša, otkako joj je Ljubljeni progovorio. Nešto kasnije se ljubav srca 
očitovala po ranama tijela. 8 Zato se od tada nije mogao suzdržavati 
od plača, štoviše i na sav glas je oplakivao Kristovu muku kao da mu 
je bila neprestano pred očima. Jecanjem je ispunjavao putove, nije 
dopuštao nikakvu utjehu, dok se spominjao patnja Kristovih. Jed- 
noć ga je sreo najpovjerljiviji prijatelj. Kad mu je otkrio razlog svoga 
bola, to je smjesta u prijatelja izazvalo suze. 

I zaista, nije zaboravio voditi brigu o onom svetom liku niti je za- 
nemario njegov nalog. Odmah je nekom svećeniku dao novaca da 
kupi svjetiljku i ulja da sveta slika ne bi ni časa bila lišena dužna štova- 
nja. Zatim se žustro dao na izvršenje ostaloga. Besprijekoran je napor 
uložio u popravak one crkve. Premda mu je bila upravljena božanska 
riječ o onoj Crkvi koju je sebi Krist stekao vlastitom krvlju, nije se 
najednom htio uznijeti, nego je pomalo od tijela prelazio na duh. 


7 Ovo raspelo, naslikano bizantskim stilom, danas se čuva u posebnoj kapeli crkve sv. 
Klare u Asizu. Onamo je preneseno 1260. kad su sestre klarise iz samostančića sv. Da- 
mjana prešle u novi samostan. U crkvici sv. Damjana nalazi se danas kopija toga raspela. 

8 Pisac aludira na stigmatizaciju sv. Franje koja se zbila nekih osamnaest godina 
kasnije. 

12. Kad se dao na pobožna djela, tjelesni otac ga je počeo pro- 
goniti. Budući da je služenje Kristu smatrao ludošću, posvuda ga je 
pratio kletvama. Zato je sluga Božji pozvao nekog pučanina, koji je 
bio prilično prostodušan, te ga je sebi uzeo umjesto oca i zamolio 
ga da onda kad njegov otac podvostruči kletve, na nj zaziva bla- 
goslov. Proročansku je riječ pretvorio u djelo i djelima je pokazao 
što je onaj izrazio riječima: »Oni će proklinjati, a ti ćeš blagosliv- 
ljati!« (Ps 108,28). Ocu je vratio novac što ga je čovjek Božji htio 
upotrijebiti za pothvat na spomenutoj crkvi, jer ga je na to uputio 
gradski biskup, čovjek zaista veoma pobožan; zato je to rekao što 
nije bilo dopušteno od krivo stečenoga nešto upotrijebiti u svete 
svrhe. A mnogi su od onih koji su se skupili čuli kako je rekao: 
»Od sada ću slobodno govoriti: Oče naš, koji jesi na nebesima, a 
neću govoriti: Oče Petre Bernardone, a njemu ne vraćam evo samo 
novac nego se odričem i cjelokupne odjeće. Gol ću, dakle, poći 
Gospodinu!« O, velikodušna li čovjekova srca, kojemu već dostaje 
sam Krist! Ustanovljeno je da je čovjek Božji tada nosio pokornički 
pojas (cilicij) ispod odijela, većma se radovao stvarnim krepostima 
nego prividnima. 

Žučljivim ga je riječima poput oca napadao i tjelesni brat. Kad je 
jednoga zimskog jutra opazio Franju kako obučen u bijedne prnje 
moh i kako je prozebao drhturio, taj je nesretnik dobacio nekom 
svom sugrađaninu: »Kaži Franji da ti sada proda malo znoja.« Kad 
je to čovjek Božji čuo, silno se obradovao i smiješeći se odgovorio: 
»Zaista, to ću svome Gospodinu vrlo rado prodati.« Ništa istinitije 
od toga, nije samo sto puta više nego i tisuću puta više primio na 
ovome svijetu, a u budućem nije samo sebi stekao vječni život nego 
i drugima. 


8. POGLAVLJE 
Kako je svladao sramežljivost. 

Proročanstvo o siromašnim djevicama 

13. Tako je nastojao prijašnji raskošan način života sasvim izmi- 
jeniti i za dobro naravi nastojao je obuzdati svoje raskalašeno tijelo. 
Jednog je dana čovjek Božji prolazio Asizom proseći ulje kako bi 
uredio svjetiljke u crkvi svetoga Damjana, koju je u to vrijeme po- 
pravljao. A kad je opazio mnoštvo ljudi koji su se zabavljah i stajah 
pred kućom u koju je htio ući, obuzelo ga je rumenilo, zastao je. Ah 
kako je svoje plemenito srce bio usmjerio prema nebu, prekorio je 


700 


II. ŽIVOTOPISI SV. FRANJE 


svoju nepokretnost i samoga sebe osudio. Odmah je svratio u kuću 
i sigurnim je glasom pred svima objasnio razlog svoje sramežljivosti 
i, kao da je pijan duhom, francuskim je jezikom zamolio ulja i dobio 
ga je. Veoma gorljivo je nastojao za posao na onoj crkvi oduševiti sve 
i glasno je, govoreći francuski, svima koji su slušah prorekao da će 
ondje biti samostan svetih Kristovih djevica. Uvijek je naime kad bi 
se napunio žarom Duha Svetoga sipao, govoreći francuski, vatrene 
riječi. Unaprijed je znao da će, napose u tom narodu, biti čašćen i s 
posebnom pobožnošću štovan. 


9. POGLAVLJE 

Od vrata do vrata prosi hranu 

14. Otkako je počeo služiti zajedničkom Gospodaru sviju, uvijek 
je ljubio zajedništvo; u svemu je izbjegavao posebnost, koja je upr- 
ljana mrljama sviju pogrešaka. Kad se znojio radeći na onoj crkvi, 
za koju je primio nalog od samoga Krista, od previše nježna mla- 
dića otvrdnuo je poput seljaka i postao strpljiv u naporu. Svećenik 
kojem je pripadala crkva, gledajući kako ga neprestano umaranje 
iscrpljuje, ganut samilošću, počeo mu je svaki dan davati nešto po- 
sebne hrane, ne baš začinjene, jer bijaše siromašan. Franjo je cijenio 
svećenikovu ozbiljnost i prihvaćao njegovu samilost. Samom sebi je 
rekao: »Takva svećenika koji bi ti uvijek nešto pružio nećeš svagdje 
naći. Ovo ne predstavlja život čovjeka koji je prigrlio siromaštvo; 
nije zgodno da se navikneš na takve stvari; polako ćeš se vratiti na 
prezreno, ponovno ćeš pribjeći raskoši. Ustani već jednom, ljenivče, 
te od vrata do vrata prosi pomiješanu hranu!« Stoga je po Asizu od 
vrata do vrata prosio kuhanu hranu. Gledajući zdjelu punu razno- 
likih jela najprije se zgrozio, ah kad se sjetio Boga, kao pobjednik 
nad samim sobom to je s duhovnom nasladom blagovao. Ljubav sve 
ublažuje i svaku gorčinu čini slatkom. 


10. POGLAVLJE 
Izvlaštenje brata Bernarda 

15. Neki Bernard iz grada Asiza, koji je kasnije postao sinom 
savršenstva, kad je po primjeru čovjeka Božjeg odlučio posve pre- 
zreti svijet, ponizno ga zamoli za savjet. Tražeći dakle savjet rekao 
je: »Ako bi tko, oče, dugo vremena posjedovao dobra nekoga gos- 
podara i više ih ne bi htio zadržati, što bi s njima trebalo učiniti da 
to bude savršenije?« Čovjek je Božji odgovorio da bi ih sve trebalo 
vratiti gospodaru od kojeg ih je dobio. Na to će mu Bernard: »Sve 

što imam svjestan sam da mi je dao Bog, a toga sam se prema tvo- 
me savjetu spreman odreći.« Tada reče svetac: »Ako riječi hoćeš 
potvrditi činima, u rano jutro pođimo u crkvu; uzet ćemo evanđe- 
listar pa od Krista zatražiti savjet.« Tako o svanuću uđoše u crkvu. 
Pošto se najprije pomoliše, otvoriše evanđelistar, odlučivši da će 
učiniti ono što im najprije bude savjetovano. Otvoriše knjigu, a 
Krist je u njoj iznio svoj savjet: »Ako hoćeš biti savršen, hajde, 
prodaj sve što imaš i podaj novac siromasima« (Mt 19,21). I drugi 
put otvoriše, a oko im zape za riječi: »Ništa ne uzimajte na put!« 
(Lk 9,3). Učiniše to i treći puta te nađoše riječi: »Ako tko hoće ići 
za mnom, neka se odreče samoga sebe« (Lk 9,23). Bernard je sve 
ovo izvršio bez oklijevanja i taj savjet nije prekršio ni za jotu. 

Mnogi su se odvratili od najpogubnijih svjetovnih briga u kratko 
vrijeme i pod Franjinim vodstvom vratiše se beskrajnom dobru u 
domovinu. Predugo bi bilo da nastavimo pripovijedati o tome kako 
se pojedinci domogoše nagrade višnjega poziva. 


11. POGLAVLJE 

Prispodoba koju je iznio pred gospodinom papom 

16. Onom zgodom kad se sa svojima predstavio papi Inocentu 
da zamoli odobrenje pravila svoga načina života, kad je papa uvi- 
dio da njegova odluka s obzirom na provođenje života premašuje 
snage, kao čovjek velike razboritosti rekao mu je: »Moli se, sinko, 
Kristu da nam po tebi očituje svoju volju, pa kad je upoznamo, 
tvojim ćemo pobožnim željama sigurnije udovoljiti.« Svetac je v udo- 
voljio nalogu vrhovnoga pastira i pouzdano se utekao Kristu. Žarko 
je molio i usrdno je poticao drugove da se ponizno mole Bogu. Što 
je još više trebalo? Dok je molio, primio je odgovor i sinove je izvi- 
jestio o novostima spasenja. Shvatio je što mu je Krist povjerljivo re- 
kao u usporedbi: »Franjo, papi ćeš kazati ovako: ’Neka žena, siro- 
mašna, a lijepa, boravila je u nekoj pustinji. Zbog njezine se ljepote 
u nju zaljubi neki kralj, s kojim se vjenča i ona mu rodi veoma lijepu 
djecu. Kad su oni već poodrasli i bih čestito odgojeni, majka im je 
ovako rekla: 'Nemojte se, mili moji, sramiti što ste siromašni, jer 
ste svi sinovi onoga velikoga kralja. Radosno pođite u njegov dvor 
i zatražite ono što vam je potrebno.’ Kad su oni to čuli, divili su se 
i radovah. Ohrabreni obećanjem kraljevskoga podrijetla znah su da 
će biti baštinici; svu svoju bijedu smatrah su bogatstvom. Odvažno 
se predstaviše kralju i ne uplašiše se onoga hca kojemu su bih na- 
lik. Kad je kralj uvidio da su mu shčni, začuđeno je ispitivao čiji su 
sinovi. A kad su oni ustvrdili da su sinovi one sirotice koja boravi u 
pustinji, kralj ih je izgrho i rekao: 'Moji ste sinovi i baštinici, nemojte 

se bojati! Ako se s moga stola hrane tuđinci, pravedno je da hranim i 
one kojima po pravu pripada cjelokupna baština.’ Zato je kralj nare- 
dio ženi da svu djecu što ih je s njim imala pošalje na uzdržavanje u 
njegov dvor.« Svetac je zbog te prispodobe postao veseo i radostan, 
a sveto proročanstvo prenio je papi. 

17. Franjo bijaše ta žena, obdarena mnogom djecom, koja nisu 
rođena iz požude; pustinja - to je svijet koji je u ono doba bio zapu- 
šten i neplodan krepostima; lijepo i brojno potomstvo sinova - to je 
velik broj braće koja su ukrašena svim krepostima; kralj - to je Sin 
Božji kojem su po svetom siromaštvu nalik; oni - prezrevši sram 
zbog niska položaja - dobivaju hranu s kraljeva stola jer, zadovoljni 
što slijede Krista i živeći od milostinje, spoznaju da će biti blaženi 
baš zbog poruga svijeta. 

Gospodin papa se divio kad mu je priopćena prispodoba i ne- 
sumnjivo je spoznao da po ovom čovjeku govori Krist. Sjetio se jed- 
noga viđenja što ga je imao prethodnih dana, i tvrdio je da će se u 
ovom čovjeku ispuniti kao što mu je nadahnuo Duh Sveti. 9 U snu 
je vidio kako se lateranska bazilika ruši, a nju neki redovnik, malen 
i neugledan čovjek, podmjestivši svoja ramena, podupire da se ne 
sruši. Rekao je: »Zaista je to onaj koji će djelima i naukom podržati 
Kristovu Crkvu.« Zato se taj gospodin tako lako priklonio njego- 
voj molbi; zato je on, pun Božje ljubavi, uvijek posebnom ljubavlju 
ljubio Kristova slugu. Stoga je zamoljeno odmah odobrio i obećao 
da će rado još i više od ovoga odobriti. Od tada je, podijeljenom 
ovlašću, počeo još gorljivije sijati sjeme kreposti i propovijedati po 
gradovima i selima. 


Sveta Marija u Porcijunkuli 

12. POGLAVLJE 

Svečeva ljubav prema ovome mjestu, boravak braće ondje, 
ljubav Blažene Djevice prema Franji 

18. Sluga Božji Franjo, osoba skromna, ponizna srca, niska 
stasa, dok je još boravio u svijetu, za sebe i za svoje odabrao je 
komadić svijeta, jer nije drugačije mogao služiti Kristu, nego je 


9 U trećem životopisu sv. Dominika, koji je napisan u isto vrijeme kao i Drugi životo- 
pis Celanskog, a napisao ga je Konstantin Medici iz Orvieta, dominikanac, govori se 
da je Inocent III. jednako viđenje imao i o sv. Dominiku, ali istom 1215, dok izvještaj 
Celanskog pada u god. 1210. 


Drugi životopis sv. Franje 


703 


morao imati nešto od svijeta. Spomenuto mjesto, koje je imalo 
pripasti onima što su željeli da od svijeta nemaju ništa, nije bez 
božanskoga nadahnuća nazvano Porcijunkula. 10 U tom je mje- 
stu bila podignuta crkva djevičanske Majke, koja je zavrijedila 
po svojoj posebnoj poniznosti da nakon svoga Sina bude glava- 
ricom sviju svetih. Tu je rođen Red male braće, tu je od mno- 
gobrojna mnoštva »na čvrstu temelju podignuta veličanstvena 
građevina«. * 11 Svetac je ovo mjesto više volio nego ostala. Braći 
je naredio da ga s posebnim poštovanjem časte. Htio je da se 
ovo mjesto uvijek čuva u poniznosti i najvećem siromaštvu kao 
ogledalo redovništva. Pravo vlasništva ostavio je drugima, a sebi i 
svojima zadržao je samo pravo upotrebe. 

19. Ondje se u svemu obdržavala najveća stega, kako u šutnji 
i postu, tako i u ostalim redovničkim uredbama. Nitko nije ona- 
mo imao pristupa, nego samo posebno određena braća. Ovi su 
bili odasvud sabrani i svetac je htio da zaista budu Bogu odani 
i u svakom pogledu savršeni. Isto tako je svakoj svjetovnoj oso- 
bi bio zatvoren ulaz. Nije htio da braća, koja su ondje boravila 
u ograničenom broju, po općenju sa svjetovnjacima udovoljavaju 
radoznalosti, da ih ne bi prekidanje kontemplacije po brbljavcima 
od nebeske stvari odvlačilo zemaljskima. Nije ondje bilo dopušte- 
no govoriti beskorisne riječi, niti je bilo slobodno ponavljati što 
su drugi pripovijedali. A ako bi tko nešto takvo učinio, poučen 
kaznom, čuvao bi se ubuduće da više nešto takvo ne učini. Ne- 
prekidno, danju i noću oni koji su boravili u tome mjestu bili su 
zauzeti božanskim pohvalama; oko sebe su širili divan miris po- 
božnosti, provodili su život anđeoski. 

I s pravom. Prema izvještaju davnih žitelja običavao je tu crkvu 
zvati drugim imenom: SVETA MARIJA ANĐEOSKA. 12 Sretni je 
otac pripovijedao kako mu je Bog objavio da Blažena Djevica iz- 
među ostalih crkava koje su njoj na čast sagrađene na svijetu tu 
crkvu ljubi posebnom ljubavlju. Zato ju je svetac više ljubio nego 
ostale. 


10 Naziv Porcijunkula nastao je od lat. riječi: portio, odnosno od umanjene imenice 
iste riječi: portiuncula, a to znači: djelić, komadić. 

11 Porcijunkula je kolijevka Reda manje braće. Tu je sv. Franjo upoznao svoje zva- 
nje; tu su se oko njega sakupila prva subraća; odatle su po dvojica poduzeli svoje 
prvo misijsko putovanje i tu su se ponovno sastali; odatle je Franjo sa svojih jedana- 
estero braće pošao u Rim. 

12 S vremenom se ondje razvilo dosta veliko naselje koje se danas zove Santa Maria 
degli Angeli. 

13. POGLAVLJE 

Jedno viđenje 

20. Vrijedno je spomena kako je neki Bogu odani brat prije svog 
obraćenja o ovoj crkvi imao viđenje. U viđenju je promatrao bez- 
brojne ljude, udarene sljepoćom, kako klečeći licem okrenutim pre- 
ma nebu stoje oko ove crkve. Svi su oni plačnim glasom, ruku uvis 
uzdignutih, vapili k Bogu i molili milosrđe i svjetlo. I gle, s neba se 
spustila silna svjetlost i sve je njih zahvatila; svaki je pojedini primio 
vid i svima je vraćeno zdravlje. 


Način života svetoga Franje i braće 

14. POGLAVLJE 
Strogost stege 

21. Hrabri Kristov vojnik nije nikada štedio tijelo; kao da je tuđe, 
izvrgavao ga je povredama, kako fizičkim tako i verbalnim. Prema- 
šilo bi apostolovu poslanicu (usp. 2 Kor 1 1,23-29) gdje se spominju 
patnje svetaca kad bi netko htio po broju navesti što je ovaj podnio. 
Tako se također i cijela zajednica prvih učenika podvrgavala svim 
nepogodama te se smatralo nečim nedopuštenim ako bi tko u čemu 
drugome nastojao otpočinuti osim u utjehi duha. Opasivali su se že- 
ljeznim lancima i oblačili kožne oklope, sami su sebe trapili mnogim 
bdijenjima i neprestanim postovima te bi mnogo puta iznemogli da 
si na neprestane poticaje samilosnog pastira nisu olakšavali strogost 
tolikoga posta. 


15. POGLAVLJE 
Razboritost svetoga Franje 

22. Neke je noći jedna od ovaca (tj. brat), dok su ostali počivali, 
zaviknula: »Umirem, braćo, evo od gladi umirem!« Brižni je pa- 
stir smjesta ustao i požurio da bolesnoj ovčici pruži potreban lijek. 
Naredi da se postavi stol, iako opskrbljen seljačkim poslasticama; 
nestašicu vina, kao što često biva, nadomjestila je voda. Sam je prvi 
počeo jesti. A da se onaj brat ne bi sramio, i ostale je pozvao u služ- 
bu ljubavi. Kad su u Božjem strahu blagovah, da službi ljubavi ne bi 
što nedostajalo, otac je sinovima ispripovijedao podužu prispodobu 
o razboritosti. Zapovjedio je da se Bogu uvijek prinosi žrtva zači- 

njena solju. Brižno ih je opomenuo da svaki pojedini omjeri svoje 
snage kad je u pitanju služenje Bogu. Tvrdio je da je nerazborito 
uskraćivanje tijelu onoga što mu je nužno grijeh sličan onome kao 
kad mu na zahtjev proždrljivosti pruža suvišno. I dodao je: »Sto 
sam učinio kad sam jeo, znajte, predragi, da je to učinjeno iznimno, 
a ne s voljom, jer je to nalagala ljubav. Ljubav neka vam bude uzo- 
rom, a ne hrana; jer hrana služi proždrljivosti, a ljubav duhu.« 


16. POGLAVLJE 
Predviđanje budućih događaja 
i kako je Red povjerio Rimskoj crkvi, te jedno viđenje 

23. Sveti otac je u zaslugama i krepostima neprestano napredo- 
vao. Kad mu se potomstvo već posvuda proširilo brojem i milošću i 
kad je do nakraj svijeta pružilo grane neobične plodnosti, počeo je če- 
šće zabrinuto razmišljati kako bi se novi nasad što ga oni predstavljaju 
mogao sačuvati i rasti povezan vezom jedinstva. Gledao je tada kako 
na »malo stado« poput vukova bjesne mnogi i sama novina ustanove 
daje priliku da joj škode oni koji su u grijesima ostarjeli. Predviđao je 
da bi nešto protivno svetom miru i jedinstvu moglo ući i među same 
sinove i, kao što se često događa među izabranima, pribojavao se da 
će neki koji su naduveni svojom tjelesnom pameću bili buntovni (usp. 
Kol 2,18) biti spremni na kavgu i skloni sablaznima. 

24. 1 dok je čovjek Božji u glavi češće prevrtao ove i slične misli, 
jedne noći kad se prepustio snu imao je ovo viđenje. Vidio je kokoš 
malenu, a crnu. Bila je slična pitomu golubu. Noge su joj bile sasvim 
obrasle perjem. Imala je bezbroj pilića. Oni su je neprestano prevrtali 
jer se svi nisu mogli naći pod njezinim krilima. Čovjek je Božji oda 
sna ustao i ponovno je u srcu razmišljao; sam postade tumačem svoga 
viđenja. »Ova kokoš« - reče - »to sam ja, nizak sam i tamnoput. 13 
Njoj treba da po nedužnosti života služi golubinja prostodušnost. Jer 
je ona u svijetu veoma rijetka, nesmetano leti u nebo. Pilići to su braća 
koja su se množila brojem i milošću. Franjina snaga je nedovoljna da 
ih brani »od zavjera ljudskih« i »od jezika svadljivih« (usp. Ps 31,21). 

»Poći ću, dakle, i preporučit ću ih svetoj Rimskoj crkvi, koja će 
palicom svoje moći rastjerati zavidnike da bi sinovi Božji za poveća- 
nje vječnoga spasenja svuda uživali punu slobodu. U ovom će sinovi 
prepoznati majčina slatka dobročinstva. I uvijek će s posebnim pošto- 
vanjem slijediti njezine časne tragove. Dok ona bude zaštićivala Red, 


13 Usp. IČel 83, gdje se doduše kaže da Franjo »nije bio naročito visoka stasa, prije 
bijaše nizak nego visok«. Tu se ništa ne spominje da je »po naravi bio crnoput«. 

neće u njemu biti opaka susreta niti će Belijalov sin nekažnjeno proći 
kroz Gospodinov vinograd. Sama će nam zavidjeti na slavi našega 
siromaštva i neće dopustiti da oblak oholosti zasjeni slavu poniznosti. 
Među nama će sačuvati netaknute veze ljubavi i mira, najstrožom će 
kaznom udariti otpadnike. Sveto će opsluživanje evanđeoske čistoće 
pred njezinim licem neprestano cvasti i neće trpjeti da i samo na čas 
nestane miomirisa života.« Samo ovo bijaše nakana sveca Božjega, 
kad je svoj Red povjerio Crkvi. To što je za budućnost predvidio prije- 
ku potrebu ovoga povjeravanja, nesumnjiv je dokaz da je čovjek Božji 
posjedovao proročki dar. 


17. POGLAVLJE 

Kako je zatražio gospodina Ostijskoga da mu zamjenjuje papu 

25. Kad je dakle čovjek Božji prispio u Rim, gospodin papa 
Honorije i svi kardinali primiše ga s poštovanjem. Što je mirisa- 
lo širenjem dobra glasa, blistalo je u njegovu životu, odzvanjalo 
na jeziku. Kad je to zadovoljavalo, nepoštovanju nije bilo mjesta. 
Srdačno i vatreno je propovijedao pred papom i kardinalima; go- 
vorio je iz punine srca na što ga je Duh poticao. Od njegovih riječi 
tresle su se planine, 14 one su iz dubine srdaca uzdisale, suzama su 
prale unutrašnjega čovjeka. 

Kad je dovršio propovijed i kad se unaprijed ukratko i povjerljivo 
porazgovorio s gospodinom papom, ovako mu je moleći ga rekao: 
»Kako, gospodine, znate, siromašnima se i prezrenim ljudima ne 
daje pristup do tolika veličanstva. U rukama držite sav svijet, vrlo 
važni poslovi ne dopuštaju da posvećujete pažnju onim najmanjima. 
Zato, gospodine, molim vašu svetost da nam gospodina Ostijsko- 
ga 15 dadete za papinskog namjesnika 16 da bi se bez povrede vašeg 
uzoritog dostojanstva u vrijeme potrebe braća mogla njemu utjecati 
i od njega primati kako dobročinstva obrane tako i upravljanja.« 
Papi se svidjela tako sveta molba i doskora je, kao što je čovjek Bož- 
ji molio, Redu (za upravljanje) dodijelio gospodina Hugolina, tada 
biskupa ostijskoga. Taj sveti kardinal prigrlio je povjereno mu stado 
i bio mu je sve do blažena preminuća brižljiv hranitelj, pastir i član. 
Posebna podložnost ima pravo na povlasticu ljubavi i brige, a nju 
sveta Rimska crkva Redu male braće nije nikada prestala iskazivati. 

Svršetak prvog dijela 


14 Ovdje Čelanski metaforički kardinale nazivlje »montes« tj. planine. 

15 »Gospodin Ostijski« tj. kardinal Hugolin; usp. IČel 100. 

16 Tj. da u stvarima Reda bude papin zamjenik. 

Uvod 

26. U sjećanju sačuvati likove negdašnjih otaca na spomen si- 
novima očima služi na čast, a sinovi tako pokazuju svoju ljubav. 
I doista, djela otaca potiču na dobro one koji ih nisu poznavali; 
potiču ih na ono što je još bolje dok im oci, od njih vremenski 
udaljeni, predstavljaju spomena vrijedna svjedočanstva. Odatle 
prvi, ah ne malen plod ubiremo, jer spoznajemo svoju neznatnost. 
Gledamo ih koliko imaju obilje zasluga, a sebe vidimo kako smo 
s obzirom na zasluge bijedni. Mišljenja sam da je blaženi Franjo 
kao neko sveto ogledalo svetosti Gospodnje i slika njegova savr- 
šenstva. Sve njegove kako riječi tako i djela na božanski način šire 
božanski miris. Pa ako to ima pomna promatrača i ponizna uče- 
nika, brzo će biti svetim naukama obuzet i postat će odan onoj 
uzvišenoj filozofiji. Pošto smo, iako siromašnim stilom, kao usput 
o njemu nešto kazali, ne smatramo suvišnim između mnogih stvari 
dodati ih još nekoliko. One će i sveca preporučiti i našu pospanu 
ljubav razbuditi. 


Duh proricanja svetoga Franje 

1. POGLAVLJE 

27. Blaženi je otac po nekom uzdignuću boravio iznad zemalj- 
skih stvari. Što god je bilo na svijetu, čudesnom je snagom svla- 
davao jer je uvijek prema onom vrhovnom svjetlu usmjerivao oko 
svoga razuma. On nije samo po božanskoj objavi znao što mu je 
činiti nego je mnoge stvari i duhom proricanja pretkazivao, otkrivao 
je tajne srdaca, poznate su mu bile nenazočne stvari, predviđao je i 
unaprijed govorio o budućim stvarima. Ovo što kažemo potvrđuju 
slučajevi. 

2. POGLAVLJE 

Za nekoga tko je smatran svetim spoznao je da je neiskren 

28. Bijaše neki brat. Koliko se vidjelo izvana, isticao se poseb- 
nom svetošću života. Ipak je međutim ponešto bio osebujan. Sve 
vrijeme je trošio u molitvi. Šutnju je tako strogo obdržavao da se 
nije običavao ispovijedati riječima, nego znakovima. U riječima Sv. 
pisma nalazio je veliku gorljivost, a kad bi ih slušao, napunjao se ne- 
običnom slatkoćom. Što da još reknem? Svi su ga smatrali veoma 
svetim. Dogodilo se da je blaženi otac došao u ono mjesto da vidi 
brata za koga je čuo da je svet. Dok su ga svi hvalili i uzvisivah, re- 
kao je otac: »Pustite, braćo, i nemojte mi u njemu hvaliti đavolske 
izmišljotine. Znajte istinu, to je đavolska napast i lažno zavođenje. 
Čvrsto sam uvjeren da je najveći dokaz za to što neće da se ispovije- 
da.« Ovo su braća teško primila, a napose svečev zamjenik. 17 Nato 
oni rekoše: »Pa kako to može biti istina da nas tolikim znakovima 
svetosti izigravaju lažne izmišljotine?« A njima će otac: »Potaknite 
ga da se dvaput ih jednom tjedno ispovjedi. Ako to ne izvrši, znat 
ćete da je istina što sam rekao.« Svečev zamjenik ga je uzeo nasamo 
pa se najprije s njim prijateljski pozabavio i napokon mu je naredio 
da se ispovjedi. Ovaj je to odbio stavivši prst na svoja usta; amo- 
-tamo je zavrtio glavom i tako dao znak da se nipošto neće ispovjediti. 
Braća su umuknula i pobojaše se sablazni od lažne svetosti. Za neko- 
liko dana ovaj je svojevoljno napustio Red. Povratio se u svijet, vratio 
se svojoj bljuvotini. Napokon je zloću podvostručio te je ujedno hšen 
i pokore i života. Uvijek se valja čuvati posebnosti koja u sebi nije 
ništa drugo nego hjepa propast. O to su se na temelju vlastita iskustva 
uvjerili mnogi osobenjaci, jer »do neba se uzdizahu, i u bezdan se 
spuštahu« (Ps 107,26). Ipak svrati pažnju učinku pobožne ispovijedi, 
jer ona ne samo da čovjeka čini svetim nego ga takvim i pokazuje. 

3. POGLAVLJE 

Slično o nekom drugom. Protiv osobenjaštva 

29. Nešto se shčno dogodilo s bratom koji se zvao Toma iz Spo- 
leta. Svi su o njemu imah zdravo mišljenje i bih čvrsto uvjereni u 
njegovu svetost. Konačno je otpadništvo od Reda potvrdilo isprav- 
nost suda svetog oca da je opak. Nije dugo ustrajao jer je lažno 
tražena krepost kratkovjeka. Izišao je iz Reda i izvan njega umro. 
Onda je spoznao što je učinio. 

17 Kao svečevi zamjenici ili vikari dolaze u obzir brat Petar Katanski i brat Ilija. Bu- 
dući da je Ilija prije nego što je napisan Drugi životopis bio isključen iz Reda i Crkve, 
Čelanski mu u Drugom životopisu uopće ne spominje imena. 

Kako je prorekao poraz kršćana kod Damiette 

30. U ono vrijeme, kad je kršćanska vojska opsjedala Damiettu, 18 
i svetac je sa svojim drugovima bio nazočan. 19 Iz žarke želje za mu- 
čeništvom preploviše more. Kad je dakle svetac čuo da se naši spre- 
maju za napad, silno se ražalostio. Rekao je svom drugu: »Gospo- 
din mi je objavio da kršćani, ako toga dana dođe do bitke, neće 
uspjeti. Reknem li to, bit ću smatran budalom. Prešutim li, neću 
izbjeći grižnju savjesti. Sto se tebi čini?« Drug mu je na to odgovo- 
rio: »Oče, smatraj to najmanje važnim što će ljudi suditi, jer te neće 
istom sada smatrati budalom. Rastereti svoju savjest i većma se boj 
Boga nego ljudi.« Svetac je dakle skočio i kršćanima upravio spaso- 
nosne opomene; odvraćao ih je od bitke i najavljivao poraz. Istina 
postade predmetom rugla. Srca im otvrdnuše i ne htjedoše poslu- 
šati. Pošli su, započeli bitku, borili se. Neprijatelji su potukli naše. 
Za vrijeme same bitke svetac je bio napet te je pozvao druga da 
promatra. Kad prvi i drugi put nije ništa vidio, naredio mu je da po- 
gleda i treći put. I gle, cjelokupna se kršćanska vojska dala u bijeg, 
svršetak bitke urodio je sramotom, a ne slavljem. Tolikim je pora- 
zom veoma smanjen broj naših. Oko šest tisuća bilo je što poginulih 
što zarobljenih. 20 Svetac je s njima silno suosjećao, a oni nisu ništa 
manje imah osjećaj da su kažnjeni. Napose je oplakivao Španjolce. 
Promatrao je njihovu spremnu odvažnost u borbi, a ostade ih samo 
nekolicina. Neka ovo upamte knezovi ovoga svijeta i neka znaju da 
se nije lako boriti protiv Boga, tj. protiv Božje volje. Drskost obično 
svršava porazom. Jer se oslanja na svoje vlastite snage, ne zavređuje 
nebesku zaštitu. Ako se pobjeda mora očekivati odozgor, s božan- 
skim Duhom valja započinjati borbu. 


5. POGLAVLJE 

O bratu čije su mu tajne srca bile poznate 

31. U ono vrijeme, kad se svetac vraćao iz prekomorskih strana, 
imao je uza se kao pratioca brata Leonarda Asiškog. Desilo se da 
se od putovanja umorio i iznemogao pa je malo jahao na magarcu. 
Brat koji ga je pratio isto se tako osjećao dosta umornim te je, sude- 


18 Bilo je to od 9. svibnja 1218. do kolovoza 1219. Krajem svibnja, odnosno po- 
četkom lipnja 1219. Franjo je otputovao na Istok i 29. kolovoza stigao do Damiette. 

19 S Franjom su osim brata Iluminata bili još brat Petar Katanski, brat Ilija i brat 
Cezarije Špajerski. 

20 Poraz se dogodio 29. kolovoza 1219. 

ći posve ljudski, počeo ovako govoriti: »Nisu li se njegovi i moji rodi- 
telji zajedno igrali par-nepar? 21 Eto on jaše, a ja idem pješice vodeći 
magarca.« Dok je on o tome razmišljao, odmah je svetac sjahao s 
magarca i rekao: »Ne, brate, ne dolikuje da ja jašem, a ti da ideš pje- 
šice, jer si u svijetu od mene bio i plemenitiji i moćniji!« Brat se zapa- 
njio i zacrvenio jer je spoznao kako ga je svetac ukorio. Bacio mu se 
do nogu i sav je zaplakan priznao golu istinu te zamolio oproštenje. 

6. POGLAVLJE 

O bratu povrh kojega je vidio đavla; protiv rušitelja jedinstva 

32. Bijaše neki drugi brat koji je među ljudima uživao dobar glas, 
ali je po milosti pred Bogom bio još slavniji. Na njegovim kreposti- 
ma zaviđao mu je onaj otac zavisti te je namislio zapaliti drvo koje 
je sezalo već do neba i iz ruku mu ugrabiti krunu. Obilazio je, jadio 
se, bjesnio, razmahivao se, kako on to zna, ne bi li na zgodan način 
bratu postavio branu. Utuvio mu je dakle u glavu želju da se pod 
izlikom većeg savršenstva od zajednice odvoji pa kad ostane sam i 
padne, da ne imadne nikoga tko bi ga podigao. Sto da još reknem? 
Odvojio se od bratske zajednice. Išao je svijetom kao hodočasnik 
i putnik. Od habita je načinio kraću tuniku. Nosio je kapucu koja 
nije bila sašivena. 22 1 tako je obilazio zemlje i u svemu se pokazivao 
prezrenim. A desilo se, dok je tako išao, da mu je božanska utjeha 
bila oduzeta te se u burnim napastima počeo kolebati. »Vode mu 
dođoše do grla« (Ps 69,2) i kad su mu tako oba čovjeka - unutrašnji 
i vanjski - bili napušteni, išao je kao ptica koja srlja u zamku. I već 
je bio u opasnosti da se surva u ponor kad ga je bijednika oko Božje 
providnosti samilosno pogledalo u dobru. Kad li ga je patnja opa- 
metila te je napokon došao k sebi, rekao je: »Vrati se, bijedniče, u 
Red, jer je u njemu tvoj spas!« I nije oklijevao, nego je odmah ustao 
i pohitao u majčino krilo. 

33. Kad je stigao u Sienu, u prebivalište braće, bijaše ondje sve- 
ti Franjo. Dogodilo se nešto zaista neobično. Kad ga je svetac tu 
ugledao, pobjegao je od njega brzim trkom i zatvorio se u ćeliju. 
Braća su bila zbunjena i razmišljala su zbog čega je pobjegao. Sve- 
tac im je rekao: »Zašto se čudite mom bijegu? Zašto ne pitate za 
razlog? Utekao sam se zaštiti molitve da se oslobodim zalutaloga. 
U sinu sam nešto opazio što mi se nije svidjelo, ah evo već je po 

21 Tj. roditelji su ovoga brata bili višega društvenog položaja nego Franjini. Roditelji 
brata Leonarda ubrajali su se među najuglednije i najmoćnije obitelji onoga kraja. 

22 Prema ovome su braća onda imala kapucu koja je bila spojena s habitom. 

milosti moga Krista svaka varka iščezla.« Brat je kleknuo i srame- 
žljivo se priznao grešnim. Na to će mu svetac: »Neka ti, brate, opro- 
sti Gospodin. Ubuduće se čuvaj da se ne bi pod prividom svetosti 
odvajao od svoga Reda i braće.« Nakon toga je rečeni brat postao 
ljubiteljem zajednice, a napose je cijenio one zajednice u kojima je 
na većoj visini bilo redovničko opsluživanje. »U zboru pravednika, 
u zajednici njihovoj silna su djela Gospodnja (Ps 111, 2)! U njoj se 
doista oni koji su mučeni održe, satrveni se podižu, mlaki dobivaju 
poticaje; u njoj se željezo izoštrava željezom i ’brat pomagan bratom 
postojan je kao utvrđen grad’ (Izr 18,19) iako od svjetovnoga mnoš- 
tva ne možeš vidjeti Isusa, u tom te ne priječi mnoštvo nebeskih 
anđela. Samo nemoj bježati, a budeš li vjeran do smrti, primit ćeš 
vijenac života.« 


Nešto slično o nekom drugom 

34. Malo kasnije nešto se skoro slično dogodilo s nekim drugim. 
Neki se između braće nije pokoravao svečevu zamjeniku, nego je 
kao svoga učitelja slijedio nekog drugoga brata. Kad ga je svetac, 
koji se ondje nalazio, opomenuo po nekom posredniku, ovaj se 
smjesta zamjeniku bacio pred noge. Odbacio je prijašnjega učitelja 
i bio podložan onome kojega je svetac postavio za predstojnika. A 
svetac je duboko uzdahnuo i svom pratiocu, kojega je poslao kao 
posrednika, rekao: »Vidio sam, brate, đavla na leđima neposlušna 
brata, stisnuo mu je vrat. Ovaj podložan takvu gospodaru, pošto 
je odbacio uzde poslušnosti, prepustio se uzdama njegovih potica- 
ja. I kad sam Gospodina molio za brata, odmah je đavao, smeten, 
odstupio.« Taj je čovjek posjedovao takve darove da su mu oči bile 
kratkovidne za tjelesne stvari, a oštrovidan je bio za duhovne. Pa 
kakvo čudo ako se osjećao preopterećenim užasnim teretom onaj 
koji nije htio nositi dostojanstvo Gospodnje? Velim, nema ovdje ni- 
kakve neutralnosti, nego: ili ćeš nositi »lako breme« koje će većma 
nositi tebe, ili će bezakonje sjediti na »talentu olova« (Zah 5,7) s 
obješenim mlinskim kamenom o vratu (Mt 10,6). 


7. POGLAVLJE 

Kako je stanovnike Greccia oslobodio od vukova i tuče 

35. U obitavalištu braće u Grecciu svetac je rado boravio, kako 
zato što je siromaštvo smatrao bogatstvom, tako i zato što se u 
osamljenoj ćeliji, koju je predstavljala jedna izbočena stijena, slo- 
bodnije predavao nebeskim poukama. To je ono mjesto u kojem je 
nekoć slavio rođenje betlehemskoga Djeteta, te s Djetetom postao 

dijete. Dogodilo se da su stanovnike snašla mnogobrojna zla. Tako 
je mnoštvo krvoločnih vukova napadalo ne samo životinje nego i 
ljude, a tuča bi svake godine opustošila polja i vinograde. Kad im je 
sveti Franjo jednoga dana propovijedao, rekao je: »Na čast i hvalu 
svemogućega Boga, čujte istinu koju ću vam objaviti! Ako svi ispo- 
vjedite grijehe i donesete plodove dostojne obraćenja, kunem vam 
se da će ovoga svekolikog pokaranja nestati. Gospodin će vas pogle- 
dati i umnožiti vam vremenita dobra. No i ovo poslušajte: Ponovno 
vam objavljujem, budete li za dobročinstva nezahvalni i povratite li 
se bljuvotini, pokaranje će se ponoviti, kazna će biti podvostručena, 
protiv vas će još veća srdžba bjesniti.« 

36. Tako se, zahvaljujući zaslugama i molitvama svetoga oca, do- 
godilo da su od onoga časa prestale nesreće. Minule su opasnosti, 
vukovi i tuča nisu više zadavali nikakvih neprilika. Štoviše, ako bi 
kada tuča zahvatila susjedna polja, kad bi se približila njihovoj gra- 
nici, ih bi ondje prestala ili bi skrenula na drugu stranu. Pošto im 
je bio darovan mir, silno su se namnožili i mnogo su se obogatili 
vremenitim dobrima. Ah je blagostanje prouzročilo ono što se redo- 
vito zna događati: obrazi su im odebljali, a obilje vremenitih dobara 
ih, bolje, izmetine su ih zaslijepile. Napokon upadoše u još veća 
zla, »zaboraviše Boga koji ih je izbavio« (Ps 106,21). I to ne prođe 
nekažnjeno jer strogost Božje pravednosti manje kažnjava prvi pad 
nego ponovljeni. Božja se srdžba raspaljuje protiv onih i onda kad 
se povrate zla kojih je bilo nestalo. Osim toga je pridošao i ljudski 
mač. Iako je s neba određena smrtnost progutala mnoge, napokon 
je cijelo mjesto spaljeno osvetničkim požarom. 23 Zaista, i pravo je 
da nesreća snađe one koji su dobročinstvima okrenuli leđa. 


8. POGLAVLJE 

Kako je propovijedao Peruđincima i prorekao im skorašnji ustanak 

37. Nakon nekoliko dana, kad je jednom blaženi otac sišao iz 
spomenute ćehje, nazočnoj braći je turobnim glasom rekao: »Pe- 
ruđinci su svojim susjedima nanijeli mnogo zla; uznijelo im se srce, 
njima na sramotu. Ipak je međutim bhzu Božja osveta; i Gospodin 
je svojom rukom prihvatio mač.« Pošto je proteklo nekoliko dana, 
ustao je i pun unutrašnjeg žara pošao put Peruđe. Braća su očito 
mogla slutiti da je u ćehji imao neko viđenje. Kad je stigao u Peruđu 
i kad se narod sakupio, počeo je propovijedati. A kad su konjanici 


23 Ovo se vjerojatno dogodilo 1242. kad je car Friedrich II. opsjeo grad Rieti svojim 
četama. 

prema običaju naokolo jahali te su, izvodeći vojničke igre zveke- 
tali oružjem i tako ometali riječ Božju, svetac se okrenuo prema 
njima i zavapio govoreći: »O žaljenja vrijedne mahnitosti bijednih 
ljudi, niti mislite na sud Božji niti ga se bojite! Ah poslušajte što vam 
Gospodin poručuje po meni bijednome. Gospodin vas je uzdigao 
iznad sviju koji su naokolo vas; zbog toga biste prema svojim susje- 
dima morah biti dobrostiviji, a Bogu zahvalniji. Nezahvalni ste za 
milost, oružanom rukom navaljujete na susjede, ubijate ih i pljačka- 
te. Kažem vam, neće to ostati nekažnjeno, Bog će vas teže kazniti. 
Unutrašnjim ratom ćete biti uništeni, međusobno ćete se zavaditi 
i jedan na drugoga ćete ustati. Poučit će vas Božja srdžba kad vas 
nije mogla poučiti njegova naklonost.« Nakon nekoliko dana buk- 
nuo je među njima razdor; digoše oružje na svoje najbhže, pučani 
su bjesnili protiv vitezova, a golim mačem plemići protiv pučana. 
Napokon se s toliko nečovječnosti i krvoločnosti vodila borba da 
su na samilost bih ganuti i susjedi koje bijahu napali. 24 Bio je to 
pravedan sud! Jer su naime napustih Jedinoga i Najvišega, trebalo 
je da ni među njima ne bude jedinstva. U državi ne može biti čvršće 
međusobne veze nego što je smjerna ljubav prema Bogu te iskrena 
i nehinjena vjera. 


9. POGLAVLJE 

Jednoj je ženi prorekao da će joj se opaki muž popraviti 

38. Božji je čovjek onih dana prolazio kroz Celle di Cortona. 
Kad je to doznala neka plemenita žena iz mjesta koje se zove Volu- 
siano, požurila je k njemu. Umorila se od duga putovanja jer bijaše 
slabašna i odviše nježna. No ipak je konačno prispjela k svecu. Kad 
je on vidio kako je umorna i kako pati od zaduhe, smilila mu se pa 
joj je rekao: »Sto žehš, gospođo?« A ona će: »Oče, da me blagoslo- 
viš.« Na to će joj svetac: »Jesi li udana ih neudana?« Ona odgovori: 
»Oče, imam veoma okrutna muža. Protivan je tome što služim Isu- 
su Kristu i to mi je naročita bol što dobru nakanu, koju mi je Bog 
udahnuo, ne izvršujem jer mi priječi muž. Zato te mohm, sveče, 
moh za njega da bi mu božansko milosrđe ganulo srce.« Otac se za- 
divio odvažnu srcu ove žene, staračkom u mladu tijelu; ganut njezi- 
nom pobožnošću, reče: »Pođi, blagoslovljena kćeri, i znaj da ćeš se 
ubrzo s obzirom na svoga muža utješiti.« I doda: »I s Božje i s moje 
strane reci mu da je sada vrijeme spasenja, a kasnije će nastupiti 
vrijeme pravde.« Primivši blagoslov, vratila se k mužu i izručila mu 


24 Taj građanski rat započeo je 1214, ponovno se razbuktao 1217. i 1223. Franjo je 
ovu propovijed održao vjerojatno 1213. ili možda 1217. 

poruku. Najednom je na njega sišao Duh Sveti i od »staroga« po- 
stao je, »novim čovjekom«. Sa svom je blagošću odgovorio ovako: 
»Ženo, služimo Gospodinu i spasimo duše u svojoj kući.« Na to mu 
je žena odgovorila: »Čini mi se da uzdržljivost treba u dušu postavi- 
ti kao temelj, a zatim na nju treba nadograditi ostale kreposti.« »I to 
mi se sviđa« - reče on - »kao i tebi.« Od tada su više godina proveli 
u posvemašnjoj uzdržljivosit i istoga su se dana, jedno kao jutarnja, 
a drugo kao večernja žrtva, preselili u vječnost. Sretne li žene koja 
je tako smekšala muža! Neka bi se na njoj ispunila ona apostolska: 
»Spašen muž nevjernik po ženi vjernici« (1 Kor 7,14). No takvi se, 
da se poslužim poznatom poslovicom, mogu izbrojiti na prste. 


10. POGLAVLJE 

Kako je u duhu prepoznao brata koji je sablaznio drugoga brata; 
za nj je prorekao da će napustiti Red 

39. Jednom zgodom dođoše dva brata iz Terra di Lavoro; stariji 
je od njih mlađemu zadao mnogo jada. Nije bio, da tako kažem, 
drug, nego tiranin. A mlađi je sve poradi Boga šutke podnosio. Kad 
su stigli u Asiz, onaj mlađi je otišao k svetom Franji (bio je naime s 
njim tijesno povezan); svetac mu među ostalim reče: »Kako se tvoj 
drug prema tebi ponašao za vrijeme ovog putovanja?« On odgovo- 
ri: »Dosta dobro, predragi oče.« Na to će mu svetac: »Pazi, brate, 
da ne bi pod izlikom poniznosti možda lagao. Znam naime kako se 
odnosio prema tebi. No počekaj malo pa ćeš vidjeti.« Brat se jako 
čudio kako je na duhovan način saznao tako daleke stvari. Tako se 
nakon nekoliko dana, prezrevši Red, izvan njega našao onaj koji je 
bio na sablazan svome bratu. Bez sumnje je to znak velike opakosti 
i očit dokaz za nedostatak bratskih osjećaja: na zajedničkom puto- 
vanju ne biti složan s dobrim bratom. 


11. POGLAVLJE 

Kako je spoznao da jedan mladić nije 
u Red doveden Duhom Božjim 

40. Onih je dana, hoteći stupiti u Red, došao u Asiz neki pleme- 
niti mladić iz grada Luče. Predstavljen svetom Franji, klečeći i pla- 
čući molio je da ga primi. Čovjek Božji pogleda ga i odmah spozna 
da ga ne vodi Duh. Zato mu je rekao: »Bijedniče i tjelesni čovječe, 
zašto misliš da možeš lagati Duhu Svetom i meni? Prolijevaš samo 
tjelesne suze, a srce ti nije kod Boga. Odlazi jer ne misliš duhov- 

no!« Jedva što je to rekao, javiše mu da pred vratima stoje mladi- 
ćevi roditelji. Žele sina oteti i odvesti. Mladić je izišao k njima van 
i dragovoljno se vratio kući. Zbog toga su se braća divila i veličala 
Gospodina i njegova sveca. 


12. POGLAVLJE 
Kako je izliječio jednoga klerika 
i prorekao da će zbog svojih grijeha i više toga pretrpjeti 

41 . U vrijeme kad je sveti otac ležao bolestan u biskupskom dvo- 
ru u Rietiu, neki kanonik imenom Gedeon, nepostojan i svjetovna 
duha, oboli i snađoše ga mnoge patnje. Ležao je u krevetu. Zaželi 
da ga odnesu pred svetoga Franju. Sa suzama ga moljaše da nad 
njim načini znak križa. Svetac mu reče: »Kako ću nad tobom na- 
činiti znak križa kad si nekoć živio prema tjelesnim željama i nisi 
se bojao Božjega suda!« I nadodao je: »Blagoslivljam te u ime Kri- 
stovo, ali znaj da ćeš još više trpjeti ako se, kad ozdraviš, povratiš 
svojoj bljuvotini.« I nadodao je: »Zbog grijeha nezahvalnosti uvijek 
čovjeka snađu veća zla od prijašnjih.« Kad je tako nad njim nači- 
nio znak Svetog križa, taj koji bijaše uzet smjesta je ustao i počeo 
zahvaljivati: »Ja sam ozdravio.« Tako su zaškripale njegove kosti te 
su mnogi čuli slično onome kao kad se rukama lome suharci. Nije 
prošlo mnogo vremena, a on zaboravi Boga i povrati se u nečistoću. 
Kad je jedne večeri večerao u kući nekog drugoga kanonika i te noći 
ondje spavao, najednom se na sve srušio kućni krov. Dok su ostali 
izbjegli smrti, samo je ovaj bijednik ubijen. I kakvo čudo ako su ga, 
kao što je svetac prorekao, snašla teža zla od prijašnjih, jer treba da 
za primljeno oproštenje budemo zahvalni. Ponovljena zloća Gospo- 
dinu je dvostruko mrska. 


13. POGLAVLJE 
Kako je jedan brat bio kušan 

42. Dok je svetac boravio u istome mjestu, neki duhovni brat iz 
marsikanske kustodije, kojega su mučile teške napasti, reče u svom 
srcu: »O kad bih bar imao nešto od nokata svetoga Franje uza se, 
vjerujem da bi se ova bura napasti stišala i Božjom naklonošću bi se 
opet u me povratio mir.« Dobivši dopuštenje, došao je u to mjesto 
i jednom je od drugova svetoga oca izložio svoj slučaj. Ovaj mu je 
brat odgovorio: »Držim da je nemoguće da ti dam nešto od nokata 
jer, premda mu ih gdjekada obrezujemo, nalaže da ih bacimo. Za- 

branjuje da ih čuvamo.« Tada brata pozvaše i narediše mu da pođe 
k svecu koji da ga traži: »Potraži mi, sinko, škarice kojima ćeš mi 
odmah obrezati nokte.« Ovaj pruži škarice što ih je poradi toga već 
uzeo, sakupio je odreske i predao ih bratu koji ih je zatražio. Ovaj 
ih je primio pobožno i još pobožnije čuvao; odmah je od svakog 
salijetanja napasti bio oslobođen. 


14. POGLAVLJE 

Neki je čovjek poklonio sukno što ga je svetac prije toga zatražio 

43. U tom je mjestu bio obučen u neku staru tuniku. Otac siro- 
maha jedanput reče jednom od svojih drugova, kojega je sebi po- 
stavio za gvardijana: »Htio bih, brate, ako možeš, da mi pronađeš 
sukna za jednu tuniku.« Kad je brat to čuo, mozgao je u svojoj glavi 
kako da se domogne tako ponizno zatražena potrebnog sukna. Su- 
tradan rano ujutro uputi se prema vratima da ode u grad po sukno. 
I gle, pokraj vrata je sjedio neki čovjek koji mu je htio nešto kazati. I 
reče bratu: »Iz ljubavi prema Bogu primi od mene ovo sukno za šest 
tunika. Jednu zadrži sebi, a ostale za dobro moje duše razdijeli kako 
ti se svidi.« Brat se radostan vrati k bratu Franji i priopći mu da je na 
čudesan način primio dar. A njemu će otac: »Uzmi tunike jer si za 
to poslan da udovoljiš mojoj potrebi. Zahvaljujem onomu koji, čini 
mi se, jedini o nama vodi brigu.« 


15. POGLAVLJE 

Kako je svoga liječnika pozvao na objed 
kad braća nisu ništa imala 
i koliko je toga Gospodin odmah dao; 
kako se Gospodin brinuo za svoje 

44. Dok je blaženi čovjek boravio u nekom samotištu nedaleko 
od Rietia svaki dan ga je pohađao liječnik za bolesti očiju. 25 Jednog 
je dana svetac rekao svojima: »Pozovite liječnika i dajte mu da se 
dobro najede.« Gvardijan mu odgovori rekavši: »Oče, sramim se 
priznati da nam je neugodno pozvati ga, Jer smo sada toliko siro- 
mašni.« Odgovarajući mu svetac reče: »Sto hoćete da još jednom 
reknem?« Liječnik, koji je bio nazočan, reče: »I ja, predraga braćo, 
vašu neimaštinu smatram pravim uživanjem.« Braća se požuriše i 
svu zalihu što su imah u spremištu postave na stol; bilo je malo kru- 


25 Vjerojatno je to bio »magister Nicolaus medicus« koji se između 1203. i 1233. 
spominje u mnogim ispravama. 


Drugi životopis sv. Franje 


717 


ha, ne mnogo vina, a da bi tečnije blagovali, kuhinja je poslala nešto 
povrća. Međutim se »stol Gospodnji« pokazao samilosnim prema 
svojim slugama. Najednom se začu kucanje na vratima; brzo prisko- 
čiše. I gle, neka žena donese punu košaru lijepa kruha, ribe, rakova, 
pašteta, meda i povrh svega grožđa. Kad su siromašni blagovatelji 
ovo vidjeli, počeli su klicati. Slabije su stvari sačuvali za sutrašnji 
dan, a ono vrednije toga su dana pojeli. A liječnik je uzdahnuo i 
rekao: »Ni vi, braćo, ni mi svjetovnjaci ne poznajemo svetost ovoga 
čovjeka kako bi trebalo.« Tako očinsko oko nikada ne prezire svo- 
jih; što siromasi trpe veću oskudicu, to se Providnost za njih većma 
brine. Siromah uživa obilniji stol nego silnik. Koliko je Bog darežlji- 
viji od čovjeka! 

Kako je brata Ricerija oslobodio od napasti 

44a. Neki brat Ricerije, 26 plemenit životom i rodom, toliko je 
cijenio zasluge blaženoga Franje te je bio uvjeren da božansku mi- 
lost zaslužuje svatko tko njemu omili, a da zaslužuje Božju srdžbu 
onaj tko mu nije drag. Dok je tako žarko čeznuo za tim da bi stekao 
blagodat njegova povjerenja, mnogo je strahovao da ne bi svetac u 
njega otkrio kakvu potajnu pogrešku zbog koje bi izgubio njegovu 
naklonost. Tako se dakle spomenuti brat ovakvim strahom danomi- 
ce mučio, a svojih misli nije nikom otkrio. Desilo se da je jednoga 
dana na uobičajen način bio uznemirivan i došao do ćelije u kojoj je 
blaženi Franjo molio. Kad je čovjek Božji spoznao nakanu njegova 
dolaska, ovako mu je rekao: »Nemoj se, sinko, ubuduće ništa bo- 
jati, neka te nikakva napast ne smućuje jer si mi veoma drag. Među 
onima koji su mi napose dragi tebe ljubim posebnom ljubavlju. Kad 
god ti se svidi, pristupi mi sa sigurnošću i od mene se slobodno po 
svojoj volji udalji.« Ovaj se brat nemalo začudio i obradovao riječi- 
ma svetoga oca. Od tada je bio siguran da ga Franjo ljubi i, kao što 
je povjerovao, tako je rastao u milosti Spasiteljevoj. 


16. POGLAVLJE 

Kako je, izišavši iz ćelije, blagoslovio dvojicu braće 

45. Sveti Franjo je običavao cijeli dan provesti u ćeliji i ne bi 
se vraćao k braći osim da uzme nužno potrebno za hranu. Ipak 
nije u određeno vrijeme izlazio na blagovanje jer je njegova glad 
za kontemplacijom bila veća. Češće bi si prisvojio cijeli dan. A 
dogodilo se da su dvojica braće, koja su provodila Bogu ugodan 


26 


Ovaj je odlomak uz male promjene ponavljanje iz lĆel 49-50. 

život, jedanput izdaleka došla u obitavalište kod Greccia. A došli 
su zato da vide sveca i prime njegov dugo željkovani blagoslov. 
Kad su dakle došli i nisu ga našli, jer se već bio vratio u ćeliju, 
silno su se ražalostili; a jer je neizvjesnost izlaska iziskivala du- 
gotrajno čekanje, pripisivali su to svojoj krivnji. Otišli su žalosni. 
Ispratili su ih drugovi blaženoga Franje i ražalošćene ih tješili. 
Kad su se od boravišta udaljili, koliko se kamenom može do- 
baciti, najednom za njima poviče svetac i reče jednom od bra- 
će: »Kaži mojoj braći koja dođoše ovamo neka se okrenu prema 
meni.« Kad su spomenuta braća svoja lica okrenula prema nje- 
mu, znakom Svetoga križa prekrižio ih je i najsrdačnije blagoslo- 
vio. Oni su postali još veseliji, jer nisu samo ostvarili svoju odlu- 
ku nego su doživjeli i čudo. Vratili su se »hvaleći i blagoslivljajući 
Gospodina« (Lk 24,53). 


17. POGLAVLJE 

Kako je izmolio da je iz kamena potekla voda 
i kako je napojio žedna seljaka 

46. Kad je jednom zgodom blaženi Franjo htio otići u neko sa- 
motište da bi se ondje nesmetanije predao kontemplaciji, jer bijaše 
veoma slab, neki mu je siromašni čovjek ustupio svoga magarca za 
jahanje. Kako bijaše ljetno doba, seljak se, prateći čovjeka Božjeg 
dok se uspinjao u planinu, umorio od duga i naporna puta. Prije 
nego što su stigli do mjesta, od silne žeđi je izgarao i iznemogao. 
Snažno je viknuo za svecem i molio ga da mu se smiluje. Bio je 
uvjeren da će umrijeti ako se ne osvježi kakvim napitkom. I svetac 
je Božji, koji je uvijek suosjećao s onima koji trpe, smjesta sjahao 
s magarca, kleknuo na zemlju i uzdignuvši ruke prema nebu nije 
prestao moliti dok nije bio uslišan. »Požuri« - rekao je seljaku 
- »i ondje ćeš naći živu vodu koju ti je ovoga časa Krist milo- 
srdno izveo iz kamena da se napiješ.« O, čudesna li Božjeg do- 
stojanstva, koje se svojim slugama tako spremno snizuje! Seljak 
se napio vode iz kamena zaslugom onoga koji je molio, dobio je 
napitak iz najtvrđe stijene. Ondje voda prije nije tekla, a kako je 
pomnjivo istraženo, ni poslije se nije mogla naći. Kakvo čudo ako 
onaj koji je bio pun Duha Svetoga obnavlja čudesna djela sviju 
pravednika? Onaj naime koji je posebnim darom milosti sjedi- 
njen s Kristom ne smatra se velikim ako, kao i ostali sveci, čini 
nešto slično. 

18. POGLAVLJE 

Kako je hranio ptičice od kojih je jedna 
zbog pohlepnosti uginula 

47. Jednog je dana blaženi Franjo sjedio s braćom kod stola. Neke 
ptičice, mužjak i ženka, zauzete hranjenjem svojih mladih, dolijetale 
su svakog dana i po želji su sa svečeva stola uzimale mrvice. Svetac 
se tome radovao. Dragao ih je po svom običaju i brižno im je pružao 
potrebitu hranu. Jednoga dana otac i majka, tj. mužjak i ženka, po- 
kloniše braći svoje mlade, jer su na neki način na njihov trošak hra- 
njeni. Mlade su predali braći i više se nisu pokazivali. Mladi se među 
braćom pripitomiše i slijetali su im na ruke. U kući se nisu ponašah 
kao gosti, nego kao stanari. Ispred svjetovnjaka su bježali, a smatrah 
su se samo pitomcima braće. Svetac je to gledao i divio se, pozvao je 
braću da se raduju: »Gledajte« - reče - »što naša braća crvendaći 
učiniše, kao da su razumni. Rekoše naime: »Evo, braćo, poklanjamo 
vam svoju mladunčad jer se othranila vašim mrvicama. Raspolažite 
njima kako vas je volja, mi odlazimo k drugoj kući.« Među braćom se 
posve pripitomiše i zajednički su se hranili. Međutim pohlepa je na- 
rušila slogu, veći su progonili one manje. Jedna ptica koja je bila veća 
od drugih ostale je rastjerivala od hrane. »Gledajte, reče otac, što radi 
ovaj lakomac, pun je i sit i još zavidi gladnima. Doskora će ga ubiti 
nemila smrt.« Nakon svečeve riječi odmah je uslijedila kazna. Uspeo 
se lakomac na posudu s vodom za braću da se napije. I odmah se u 
vodi utopio i tako uginuo. Ni mačka se nije usudila, a ni kakva druga 
zvjerka, dirnuti onoga na kome je bila svečeva anatema. Ljudska po- 
hlepa veliko je zlo kad je Bog tako kažnjava već i na pticama. Treba se 
bojati i osude svetaca, za kojom tako brzo slijedi kazna. 


19. POGLAVLJE 

Kako je sve ispunjeno što je prorekao o bratu Bernardu 

48. Nekom je drugom zgodom o bratu Bernardu, koji je bio 
drugi brat u Redu, proročanski progovorio ovako: »Kažem vam da 
su bratu Bernardu dodijeljeni najlukaviji zlodusi da ga napastuju, 
oni koji su od drugih još gori (Mt 12,45). I premda oni neprestano 
nastoje oboriti zvijezdu s neba, ipak će stvar svršiti drugačije. Mr- 
cvarit će ga, uznemirivati, napadati, ali će on konačno nakon svega 
slaviti pobjedu.« I nadodao je: »Kad mu se pribhži smrt, sva će 
bura iščeznuti, pa kad nadvlada sve napasti, uživat će divan mir i 
spokoj. ’Kad dovrši trku’ (2 Tim 4,7), sretno će se presehti Kristu.« 
Tako se zaista i dogodilo. Njegova smrt je zabhstala čudesima i 
navlas se dogodilo sve kao što je čovjek Božji prorekao. Zato i bra- 

ća, u povodu njegove smrti, rekoše: »Ovoga brata, dok je bio živ, 
zaista nismo poznavali!« Drugima međutim prepuštamo da pripo- 
vijedaju pohvale o ovom Bernardu. 


20. POGLAVLJE 
Jedan mnogo iskušavani brat 
htjede imati nešto što je svetac napisao 

49. Dok je svetac boravio na gori Alvemi, zatvoren u ćeliji, jedan je 
od drugova 27 silno želio imati nešto napisano od riječi Gospodinovih 
što bi ga krijepilo, a da to sveti Franjo samo ukratko napiše. Vjerovao 
je naime da će se izbaviti od teške napasti koja ga je mučila ih da će 
je lakše snositi. Upravo je izgarao od te želje, ah se bojao stvar otkriti 
svetom ocu. No to što mu čovjek nije priopćio objavio mu je Duh. 
Jednoga naime dana pozva ga blaženi Franjo i reče: »Donesi mi pa- 
pira i crnilo jer želim napisati nekoliko Gospodinovih riječi i pohvala 
njemu u čast, o čemu sam u svom srcu razmatrao.« Kad je odmah do- 
neseno što je zatražio, svojom rukom je napisao pohvale Bogu i riječi 
kako je htio. I napokon napisa bratu blagoslov govoreći: »Uzmi ovaj 
listić i pažljivo ga čuvaj sve do svoje smrti.« Smjesta je protjerana ona 
napast, hstić je sačuvan i kasnije je proizveo čudesne stvari. 28 


21. POGLAVLJE 

Kako je istom bratu ispunio želju i dao mu tuniku 

50. Na istom je bratu zasjalo i drugo čudesno djelo svetoga oca. 
U ono vrijeme kad je bolestan ležao u dvoru asiškoga biskupa, spo- 
menuti je brat u sebi razmišljao i rekao: »Evo, ocu se bhži smrt. O 
kako bi se silno moja duša utješila kad bih se nakon njegove smrti 
domogao tunike svetoga oca.« Kao da je ova želja srca bila izrečena 
ustima, zamalo ga pozove blaženi Franjo i reče: »Predajem ti ovu 
tuniku. Predajem ti da ubuduće bude tvoja. Nosit ću je dok budem 
živio, a tebi neka pripadne nakon moje smrti.« Divio se brat tolikoj 
očevoj pronicavosti. Konačno je na veliku utjehu primio tuniku, a 
pobožna je braća kasnije odnesoše u Francusku. 29 


27 Bio je to brat Leon. 

28 Još se i danas ovaj listić čuva u samostanu S. Francesco u Asizu. Brat Leon je 
crvenom tintom dodao ovom zapisu značajnu primjedbu. Prema tome je to napisano 
ubrzo nakon stigmatizacije, nekako sredinom rujna 1224. 

29 Usp. lĆel 120. O jednom drugom habitu ili tunici sv. Franje, koja je dospjela u 
Francusku, govori se u 2Cel 181. 

22. POGLAVLJE 

Kako se noću među poljskim biljem 
na njegovu zapovijed našao peršin 

51. U posljednje vrijeme svoga bolovanja usred tamne noći zaže- 
lio je jesti peršin 30 pa ga je zatražio. Pozvan je kuhar da ga donese. 
On je međutim rekao da se tada to u vrtu nije moglo pronaći: »Da- 
nomice sam toliko peršina pobrao i porezao da ga pri punu svjetlu 
ondje ne bih mogao pronaći. Štoviše, onda kad sve pokriva tama 
neću ga među ostalim povrćem moći ni razlikovati.« A njemu će 
svetac: »Pođi, brate, neka ti ne bude teško, i prve biljke kojih se 
dotakneš donesi.« I brat je otišao u vrt te je divlje biljke koje mu, jer 
nije vidio, najprije dođoše pod ruku iščupao i donio u kuću. Braća 
su gledala divlje biljke, a kad su ih pomnjivije prevrtala, među nji- 
ma nađoše zelena i posve mlada peršina. A kad je svetac od toga 
nešto malo pojeo, mnogo je ojačao. Tada otac reče braći: »Predraga 
braćo, na prvu riječ izvršite nalog i nemojte čekati da vam se ponov- 
no rekne što je već kazano. Ništa nećete proglasiti nemogućim jer 
kada bih naredio nešto što nadmašuje snage, poslušnost bi ostala 
bez snage.« Do toga stupnja mu je Duh povjerio povlasticu duha 
proricanja. 


23. POGLAVLJE 

Prorekao je da će nakon njegove smrti nastati glad 

52. Gdjekada su na poticaj Duha Svetoga sveti ljudi primorani 
govoriti o sebi jer naime ih slava Božja iziskuje da se »otkrije ri- 
ječ« ih to zahtijeva red ljubavi poradi izgrađivanja bhžnjega. Tako 
je blaženi otac nekog dana jednome od braće, kojega je vrlo mnogo 
ljubio, kazao ovu riječ koju je od »vehčanstva« primio u samoći: 
»Danas se« - reče - »nalazi na svijetu jedan sluga Božji zbog ko- 
jega, dok bude živ, Gospodin neće dopustiti da zavlada glad nad 
ljudima.« Nikakve u tome nije bilo taštine, nego je to samo bila 
sveta izjava što ju je nama na izgrađivanje riječima svetim i čednim 
priopćila sveta ljubav koja »ne traži svoje« (1 Kor 13,5), a nije se 
smjela beskorisnom šutnjom mimoići tako divna odlika Kristove 
ljubavi prema njegovu sluzi. Znamo svi i vidjeh smo kako su, dok je 
sluga Božji živio, bila mirna i spokojna vremena i kako su obilovala 
plodnošću sviju dobara. Nije tada bilo »gladi za Božjom riječi« (Am 
8,11), jer su riječi propovjednika bile pune snage, a srca sviju sluša- 
telja pripadala su Bogu. Primjeri svetosti bhstah su na redovničkoj 


30 


Petrusin - neka vrst jestiva korijena, nešto slično peršinu ili mrkvi. 

pojavi, a licemjerje onih »koji pobjeljuju grobove« još nije zarazilo 
tolike svece, niti je naučavanje onih koji se pretvaraju unijelo toliku 
radoznalost. Zato je punim pravom vladalo obilje vremenitih doba- 
ra kad su svi istinski toliko ljubili vječna. 

53. A kad je on bio uzet, poredak se stubokom preinačio, sve 
se izmijenilo. Posvuda se pojaviše ratovi i bune. Različiti načini 
istrebljivanja brzo zahvatiše više kraljevstava (usp. Mt 13,45-46). 
Užasna glad se proširila nadaleko, a njezina nemilosrdnost, koja 
žestinom nadmašuje sve stvari, vrlo mnoge je pokosila. Tada na- 
ime nužda sve pretvara u hranu. Silila je da ljudski zubi žvaču 
čak i ono što ni životinje ne običavaju jesti. Kruh se priređivao od 
orahovih ljusaka i od kore drveća i, kazat ćemo ublaženo, rodi- 
teljska ljubav, natjerana glađu, nije imala samilosti ni nad životom 
djeteta, kao što se vidi iz nekih priznanja. Ali da bude jasno tko 
je bio onaj »vjerni sluga« - blaženi otac Franjo - zbog čije ljubavi 
je božanska obzirnost sustegnula ruku od kazne, pošto je prošlo 
nekoliko dana nakon njegove smrti, onom je bratu kojem je za 
života prorekao tu nevolju otkrio da je on sam bio taj sluga Božji. 
Jedne naime noći, dok je brat spavao, glasno ga je pozvao rekavši: 
»Brate, već dolazi glad koju Gospodin, dok sam bio živ, nije dopu- 
stio da dođe na zemlju.« Kad se brat probudio, od riječi do riječi 
je kasnije ponovio sve po redu. I treće noći nakon ovoga mu se 
svetac ukazao i ponovio slične riječi. 


24. POGLAVLJE 
Svečeva bistrina i naše neznanje 

54. Nikom se to ne smije činiti neobičnim što se prorok našeg 
vremena odlikovao takvim povlasticama. Kad je naime bio oslo- 
bođen tame zemaljskih stvari i kad više nije bio podložan tjelesnoj 
nasladi, razum mu se uzdizao do najviših vrhunaca, čist je ulazio u 
svjetlo. Tako obasjan sjajem vječnoga svjetla od Riječi (božanske) 
primao je ono što je odzvanjalo u njegovim riječima. Jao, koliko 
se danas od njega razlikujemo mi koje obuzima tama te ne znamo 
ni onoga što je nužno! Sto misliš da je tome uzrok drugo nego to 
što smo prijatelji tijela i što smo samo stavljeni u prašinu svjetovnih 
stvari? Kad bismo »svoja srca s rukama uzdizali prema nebu« (Tuž 
3,41), kad bismo izabrali uzdignuće do vječnih stvari, možda bismo 
spoznah ono što ne znamo: Boga i sebe. Tko je u nečistoći, taj gleda 
nečistoću; kad je oko uprto u nebo, nemoguće je da ne vidi ono 
nebesko. 

SlROMAŠTINA 

25. POGLAVLJE 
Pohvala Siromaštine 

55. Dok se blaženi otac nalazio u suznoj dolini, svekoliko ima- 
nje sinova ljudskih odbacivao je kao bijedu, a kad je žudno počeo 
težiti za višim vrhuncem, svim srcem je čeznuo za Siromaštinom. 
Kad je spoznao da je siromaština bila tijesno povezana sa Sinom 
Božjim, a cijeli svijet da ju je odbacio, odmah je nastojao da se 
vječnom ljubavlju s njome zaruči. Postao je dakle ljubiteljem njezi- 
na lika. Da bi uz zaručnicu što više prionuo i da bi njih dvoje bili u 
jednome duhu, nije ostavio samo oca i majku nego je sve odbacio. 
Zato ju je uza se privijao čistim zagrljajima, ni na čas nije podnosio 
da ne bi bio njezinim zaručnikom. Svojim sinovima govorio je da 
im je ona put savršenstva, da im je ona jamstvo i miraz vječnoga 
bogatstva. Nitko nije tako bio pohlepan za zlatom kao što je on 
bio za Siromaštinom, niti je itko pomnjivije čuvao svoje blago nego 
što je on čuvao ovaj evanđeoski biser. 31 Njegov se pogled na pose- 
ban način vrijeđao ako je što vidio u kući i izvana na braći što nije 
bilo u skladu sa siromaštvom. On se sam od početka redovničko- 
ga života do smrti smatrao bogatim zato što imađaše samo jednu 
tuniku, pojas i hlače; drugo ništa više nije imao. Njegov siromašni 
habit pokazivao je gdje skuplja svoje blago. Zato je bio veseo, zato 
siguran, zato nesmetan za trku; radovao se što je propadljivo blago 
promijenio za stostruko vrednije. 


Siromaštvo kuća 

26. POGLAVLJE 

56. Upućivao je svoje da grade siromašna prebivališta od drveta, 
a ne od kamena, i da kućice budu podizane po jednostavnomu na- 
crtu. Govoreći često o siromaštvu, utuvljivao je braći onu evanđeo- 
sku: »Lisice imadu jame, ptice nebeske gnijezda, a Sin Božji nema 
kamo bi naslonio glavu« (Mt 8, 20). 


31 Ovdje pisac misli na borbe što ih je Grgur IX. vodio s carem Friedrichom II. 
( 1227 - 30 ). 

27. POGLAVLJE 

Kuća koju je počeo rušiti kod Porcijunkule 

57. Kad je jednom kod Svete Marije Porcijunkulske trebao biti 
kapitul i već je imao početi, a Asižani vidjeli da ondje nema kuće, 
bez znanja čovjeka Božjeg i dok je on bio odsutan, vrlo brzo izgra- 
diše kuću za kapitul. Kad se napokon otac vratio i kad je ugledao 
kuću, teško ga se to dojmilo i jako se ražalostio. Doskora se prvi 
digao da zgradu ukloni. Uspeo se na krov i odlučno počeo skidati 
crijep i letve. Naredio je i braći da se uspnu i da nakazu koja se 
uvelike protivi siromaštvu uklone. I rekao je da se sve brzo u cijelom 
Redu razglasi pa da svi vide kao primjer što je na onome mjestu bilo 
pretjerano. Do temelja bi porušio ovu kuću da se nisu vitezovi, koji 
su se ondje našli, suprotstavili gorljivosti njegova duha i izjavili da 
ona nije svojina braće, nego da pripada općini. 


28. POGLAVLJE 

Kako je iz kuće u Bologni izbacio bolesnike 

58. Kad se jednom vraćao iz Verone i htio proputovati kroz Bo- 
lognu, dočuo je da je ondje za braću sagrađena nova kuća. Kad je 
čuo riječ »kuća braće« skrenuo je drugim putem i u Bolognu nije 
došao. Konačno je zapovjedio braći da kuću brzo napuste. Zato kad 
su napuštah kuću, nisu ostavili ni bolesnike, nego su i oni iseljeni s 
ostalima. I nije im dopušteno da se vrate dok gospodin Hugolin, 
tada biskup ostijski i izaslanik u Lombardiji, 32 nije u javnoj propovi- 
jedi spomenutu kuću proglasio svojom. Ovo svjedoči i piše onaj koji 
je tada bolestan iz kuće bio uklonjen. 33 


29. POGLAVLJE 

Kako nije htio ući u ćeliju koja je za nj načinjena 

59. Nije htio da se braća nastane u kakvom malom boravištu ako 
nije bilo određena gospodara komu je pripadalo vlasništvo. Uvijek 
je naime tražio da za njegove sinove vrijede zakoni predviđeni za 
strance (usp. Izl 12,49), da se naime skupljaju pod tuđim krovom, 
da miroljubivo prolaze, da čeznu za domovinom. Tako i kad je brat 
brata zapitao u samotištu Sarteano odakle dolazi, a taj je odgovorio: 


32 Time nije rečeno da se Hugolin tada kad se događaj odigrao ubrzo nakon Franji- 
na povratka s Istoka početkom 1220. i sam zadržavao u Bologni. 

33 Vjerojatno je to bio brat Leon, a ne sam pisac. 

»Iz ćelije brata Franje«, i kad je svetac to čuo, odgovorio je: »Kad 
si ćeliju nazvao Franjinim imenom, prisvajajući je meni, traži joj 
drugoga stanovnika jer ja ubuduće u njoj neću boraviti. Gospodin« 
reče - »kad se nalazio u odvojenosti, gdje je molio i postio četrdeset 
dana, nije ondje dao načiniti ćeliju niti kakvu kuću, nego je boravio 
pod planinskom stijenom. Njega možemo nasljedovati na propisa- 
ni način, nemajući nikakve svojine, premda bez upotrebe kuća ne 
možemo živjeti.« 


Siromaštvo namještaja 

30. POGLAVLJE 

60. Taj čovjek nije samo mrzio raskoš kuća nego je silno zazirao i 
od obilna i birana namještaja. Nije volio stolove ni posuđe koje bi ga 
podsjećalo na svijet da bi sve oko njega upravo pjevalo o tuđinstvu 
i progonstvu. 


31. POGLAVLJE 

Slučaj kad je za Uskrs u Grecciu bio pripravljen stol 
i kako se po primjeru Kristovu prikazao kao stranac 

61. Dogodilo se jednog Uskrsa da su braća u samotištu kod Grec- 
cia pomnjivije prostrla stol upotrijebivši bijeli stolnjak i stakleno posu- 
đe. Kad je otac izišao iz ćelije te došao k stolu, ugledao ga je povišena 
i isprazno urešena. No dok se stol smiješio, on se nimalo nije nasmi- 
jao. Neopazice i polako je zastao, na glavu je stavio kapu nekog siro- 
maha, koji se tada ondje našao, i izišao van. Vani je pred vratima če- 
kao dok braća ne počnu jesti. Ako on na dani znak ne bi došao, ne bi 
ga čekali. Kad su počeli jesti, pravi siromah je pred vratima zaviknuo: 
»Za ljubav Gospodinu Bogu« - reče - »pružite milostinju siromašnu 
i bolesnu starcu.« Braća odgovoriše: »Uđi, čovječe, ovamo za ljubav 
onomu koga si zazvao.« Tako je odmah ušao i pokazao se onima koji 
su blagovah. Ah što misliš kako su se braća strancu iznenadila? Dana 
mu je zdjehca i on je sjedeći sam na zemlji zdjehcu stavio u pepeo. 
»Sada sjedim« - reče - »kao manji brat«, a zatim reče braći: »Pri- 
mjeri siromaštva Sina Božjega nas moraju privlačiti više nego ostale 
redovnike. Vidio sam prostrt i urešen stol i nisam smatrao da pripada 
siromasima koji idu od vrata do vrata.« Da je bio sličan onom strancu 
koji je istoga dana bio sam u Jeruzalemu, dokazuje tijek događaja. 
Usprkos svemu tomu, usplamtjelo je srce učenika dok je govorio. 

32. POGLAVLJE 

Protiv pomame za knjigama 

62. Naučavao je da u knjigama valja tražiti »svjedočanstvo Gos- 
podinovo« (Ps 19,8), a ne gledati njihovu vrijednost; treba tražiti 
duhovnu izgradnju, a ne ljepotu. Ipak je htio da ih nekoliko ima i da 
budu na raspolaganje braći kad ustreba. Zato kad je neki ministar 
molio njegovo dopuštenje da može zadržati skupocjene i vrijedne 
knjige, čuo je od njega: »Zbog tvojih knjiga ne želim izgubiti knjigu 
Evanđelja, koju sam obećao obdržavati. Ti učini što hoćeš, moje 
odobrenje ti neće biti zamkom.« 


Siromaštvo ležaja 

33. POGLAVLJE 

Primjer gospodina Ostijskoga i pohvala njemu 

63. Bila je tako velika nestašica kreveta i ležaja da se smatralo 
pravom ložnicom ako je tko povrh slame prostro kakvu trošnu 
plahtu. Tako se dogodilo u vrijeme kad se u Sv. Mariji Anđeo- 
skoj održavao kapitul da je onamo došao gospodin Ostijski 34 sa 
skupinom vitezova i klerika da posjeti braću. Kad je vidio kako 
braća leže na zemlji i kad je promatrao ležaje koje bi netko mogao 
smatrati živinskim brlozima, gorko je zaplakao i rekao pred svima: 
»Evo, ovdje braća spavaju«, pa je dodao, »a što će biti od nas 
bijednih koji uživamo toliko obilje?« Svi nazočni bijahu ganuti do 
suza i otiđoše duhovno mnogo osnaženi. Gospodin Ostijski bijaše 
onaj čovjek koji se, kad je u Crkvi postao najvećim vratima, nepri- 
jateljima uvijek suprotstavljao, dok nije svetu žrtvu, onu blaženu 
dušu vratio nebu. 35 O nježna li srca, o ponora li ljubavi! Uzdignut 
na visok položaj jadikovao je da nema velikih zasluga, a po krepo- 
stima je bio uzvišeniji nego po svom položaju. 


34 To je bio kardinal Hugolin. 

35 U ovoj je rečenici pisac sažeo pravi hvalospjev kardinalu Hugolinu, kao pokro- 
vitelju prvih franjevaca. Kardinalovo je naime sjedište, Ostia, na ušću Tibera, a on je 
poslije postao Kristov namjesnik. Na latinskom ostium znači i ušće, ali i vrata, a Isus 
za sebe reče »Ja sam vrata ovcama«: (Iv 10, 7). Ujedno se hoće istaknuti Hugolinov 
pavlovski apostolski žar, izražen u latinskoj verziji 1 Kor 16, 9: »Ostium enim mihi 
apertum est magnum - jer vrata mi se otvoriše velika (za rad)«, a pisac ističe i otpor 
kasnijeg pape prema neprijateljima vjere ( hostis na latinskom znači neprijatelj). Ko- 
načno, čistoća i požrtvovnost Hugolina, kasnijeg pape Grgura IX., dopuštaju da se 
njegova duša usporedi s hostijom! (AS.) 

Sto se neke noći desilo Franji zbog jastuka od perja 

64. Budući da spomenusmo postelje, pada mi na pamet nešto 
drugo što će možda biti korisno ako spomenem. Od onoga vre- 
mena kad se ovaj svetac obratio Kristu nastojao je zaboraviti sve 
svjetovno. Tako nije htio ležati na perini niti je pod glavom htio 
imati jastuk od perja. Ni bolest ni gostoprimstvo kod svjetovnjaka 
ne mogoše ovu ogradu strogosti slomiti. Dogodilo se u samotištu 
u Grecciu da kad ga je bolest očiju mučila više nego obično, bi- 
jaše prisiljen da protiv volje upotrijebi jastučić. Tako je prve noći 
u vrijeme jutarnje svetac pozvao brata i rekao mu: »Noćas, brate, 
nisam mogao spavati niti sam se mogao dići na molitvu. Glava mi 
dršće, koljena klecaju, cijelo mi se tijelo trese kao da sam se najeo 
kruha od ljulja. »Držim« - reče - »da se u ovom jastučiću što ga 
imam pod glavom nalazi đavao. Nosi ga jer više neću da pod gla- 
vom imam đavla.« Brat je s očevim bolnim mrmljanjem suosjećao, 
uzeo je dobačeni mu jastučić da ga odnese. Dok je izlazio, najed- 
nom je izgubio dar govora. Takav ga je snašao strah i bio je kao 
svezan te nije mogao ni noge maknuti s mjesta niti je bilo kamo 
mogao pokrenuti ruke. Za malo vremena, kad ga je svetac pozvao, 
pošto je za to doznao, bi oslobođen; vratio se i pripovijedao što 
je pretrpio. Svetac mu je na to rekao: »Sinoć, dok sam molio Po- 
večerje, jasno sam osjetio da je đavao došao u ćeliju.« I nastavio 
je: »Naš je neprijatelj silno lukav i pronicav. Kad ne može iznutra 
škoditi duši, nastoji bar pružiti joj razlog da mrmlja.« Neka po- 
slušaju svi koji si »sa svake strane pripravljaju jastučiće« (Ezek 
13,18) da, na koju god se stranu okrenu, dospiju na mekušno. 
Đavao rado slijedi obilje materijalnih dobara, raduje se kad može 
biti uz udobne postelje, napose gdje to ne iziskuje potreba i gdje 
to zvanje brani. Ništa manje »stara zmija« ne bježi od čovjeka koji 
se lišio svega, bilo da prezire stanovanje sa siromahom bilo da se 
straši veličine siromaštva. Opazi li brat da se pod perjem nalazi 
đavao, njegova će glava biti zadovoljna i sa slamom. 

Protivnik novca 

35. POGLAVLJE 

Strogo je ukorio brata koji je novac dotaknuo rukama 

65. Premda je prijatelj Božji veoma prezirao sve što je svjetovno, 
ipak je iznad svega proklinjao novac. Već ga je tamo od početka svo- 
ga obraćenja odbacivao i svojim je sljedbenicima uvijek utuvljivao u 
glavu da ga treba izbjegavati poput đavla. Savjetovao je svojima da 
novac jednako cijene kao i izmet. Tako se desilo jednoga dana da je 
neki svjetovnjak ušao u crkvu svete Marije u Porcijunkuli da se po- 
moli. Svoj novčani dar ostavio je pokraj križa. Kad je otišao, jedan 
je brat uzeo novac i bacio ga u udubinu prozora. I doču svetac što 
je učinio taj brat. Kad je brat vidio da je zatečen, požurio se moliti 
oproštenje i bacio se na zemlju da primi kaznu. Svetac ga je ukorio 
i zato što se dotaknuo novca strahovito ga je izgrdio. Naredio je 
da vlastitim ustima iz prozora uzme novac pa da ga izvan njihova 
prebivališta stavi na magareću balegu. Onaj brat je rado izvršio za- 
povijed, a strah obuze srca sviju koji su to slušali. Ubuduće su svi još 
više novac tako uspoređen s balegom prezirali, a novi slučajevi su ih 
danomice sve više poticali da ga preziru. 


36. POGLAVLJE 

Kažnjen je brat koji je jednoć pokupio novac 

66. Kad su jednom zgodom zajedno putovala dva brata, približe 
se jednom skloništu gubavaca. Na putu spaze novac. Zaustave se 
te počnu raspravljati o tome što bi s »balegom« trebalo učiniti. Je- 
dan od njih pokuša, ismjehujući bratovu savjest, uzeti novac da ga 
pokloni gubavcima, slugama novca. 36 Zadržavao ga je subrat kao 
lažnom pobožnošću zavedena, lakoumnom je dozivao u pamet riječ 
Pravila odakle jasno proizlazi da nađeni novac treba zgaziti kao pra- 
šinu. Onaj je tvrdoglavo slušao opomene jer je uvijek po svojoj na- 
ravi bio »tvrde šije«. Omalovaži Pravilo, sagne se i uzme novac, ali 
nije izbjegao Božjem sudu. Najednom je izgubio dar govora, škri- 
pao je zubima, nije mogao govoriti. Tako je kazna prokazala luđaka, 
tako je osveta poučila oholicu da se pokorava očevim zakonima. 
Kad je napokon smrad odbacio, kad su obeščašćene usne oprane 


36 Tekst latinskog izvornika »leprosis pecuniae famulis offerendum« nije lako pre- 
vesti. Gubavci su bili upućeni na novčanu milostinju svojih bližnjih. Razumljivo je da 
su prije svega čeznuli za novčanom milostinjom. 

vodom pokore, razvezaše se na pohvale. Stara je poslovica: Ispravi 
luđaka i postat će ti prijateljem. 


37. POGLAVLJE 

Ukorio je brata koji je pod izlikom potrebe htio sačuvati novac 

67. Kad je jednom zgodom svečev zamjenik brat Petar Katanski 
vidio kako mnoštvo braće izvana dolazi k Svetoj Mariji u Porcijun- 
kulu, a da se opskrbe onim najnužnijim, milostinja nije dotjecala, 
rekao je svetom Franji: »Ne znam, brate, što da učinim. Ćete braće 
se sliježu, a nemam čime bi ih dostatno podvorio. Molim te, jesi li si 
sporazuman da se neke stvari novaka koji dolaze sačuvaju te da se 
kad ustreba potroše.« Svetac odgovori: »Daleko bila od nas ovakva 
ljubav, predragi brate, da se mi zbog bilo kojega čovjeka ogriješimo 
o Pravilo.« A ovaj će: »Što dakle da učinim?« On mu reče: »Oplije- 
ni Djevičin oltar i digni različite ukrase, kad drugačije ne možeš izići 
u susret potrebnicima. Vjeruj mi, bit će joj milije da se evanđelje 
njezina Sina opslužuje i da joj se oplijeni oltar nego da joj oltar bude 
opremljen, a Sin prezren. Gospodin će poslati onoga tko će Majci 
vratiti ono što nam je posudila.« 


38. POGLAVLJE 

Novac se pretvorio u zmiju 

68. Kad je jednom zgodom čovjek Božji s pratiocem putovao 
Apulijom prema Bariju, na putu je našao veliku novčarku koja je bila 
nabijena novcem, a trgovačkim jezikom se zvala »mreža za ulov«. 
Pratilac je upozorio sveca i nagovarao ga da novčarku dignu sa ze- 
mlje i da novac podijele siromasima. Preporučuje se ljubav prema 
potrebnicima, a dijeljenjem novca preporučuje se milosrđe. Svetac 
je odlučno odbio da to učini. Tvrdio je da je to đavlova izmišljotina. 
Rekao je: »Nije slobodno, sinko, uzeti tuđe; nekom tuđe darovati 
- zavređuje kaznu grijeha, a ne slavu zasluge.« Ostaviše to mjesto i 
požuriše započetim putem. No brat, zaveden ispraznom ljubavlju, 
nikako da se smiri, još ga pokušava nagovoriti na nevjernost. Svetac 
pristane da se vrate na ono mjesto, ali ne zato da bratu ispuni že- 
lju, nego da zaluđenom pokaže božansko otajstvo. Pozvao je nekog 
mladića koji je kraj puta sjedio blizu bunara da se pred licem dvojice 
ili trojice svjedoka očituje svetinja Trojstva (usp. Mt. 16,18; 2 Kor 
13,1). Kad su sva trojica već prispjela do »mreže«, opaziše kako je 
od novaca nabrekla. Svetac je zabranio da joj se koji od njih približi 
kako bi se po molitvi raskrinkala đavolska varka. Povukao se odanle 

koliko se može dobaciti kamenom i predao se svetoj molitvi. Kad 
se vratio od molitve, naredi bratu da podigne novčarku, a u njoj se 
po njegovoj molitvi umjesto novca nalazila zmija. Brat je uzdrhtao i 
zapanjio se. Ne znam je li već nešto unaprijed slutio; pri duši se sa- 
svim drugačije osjećao. Iz straha da ne povrijedi poslušnost prestao 
je krzmati i rukama je uzeo novčarku. I gle, iz novčarke je iskočila 
oveća zmija i tako se bratu otkrila đavolska varka. I konačno mu 
svetac reče: »Slugama Božjim, brate, novac nije ništa drugo nego 
đavao i zmija otrovnica.« 


Siromaštvo u odijevanju 

39. POGLAVLJE 

Kako je svetac riječju i primjerom prekorio one 
koji oblače mekušna i skupa odijela 

69. Ovoga čovjeka, obučena u nadnaravnu krepost, većma je 
iznutra grijao božanski žar nego izvana tjelesna odjeća. Grdio je one 
koji nose trostruku odjeću i koji su se u Redu bez potrebe služi- 
li mekušnim odijelom. Tvrdio je da je potreba, koju ne zahtijeva 
razum nego udobnost, znak utrnuta duha. Rekao je: »Kada duh 
postane mlak i kad u milosti polako ohladi, tada nužno tijelo i krv 
traže svoje. Što preostaje kada duša ne nalazi naslada, nego to da se 
tijelo vrati svom uživanju? Tada životinjski nagon prekriva prijeku 
potrebu, tada tjelesni osjećaj oblikuje savjest.« I nadodao je: »Nađe 
li se moj brat u pravoj potrebi, pogodi li ga bilo kakva nevolja, požu- 
ri li se da joj udovolji i da je od sebe ukloni, ’kakvu će primiti plaću?’ 
(Post 29,15). Pružila mu se prilika da stekne neku zaslugu, ah je 
otvoreno dao razumjeti kako mu se to ne sviđa.« Ovim je i sličnim 
riječima pogađao one koji nisu htjeli znati za potrebe. Jer ih strpljivo 
ne podnose, to nije ništa drugo nego vraćanje u Egipat. 

Napokon, nije htio da braća bilo kada imaju više nego dvije tu- 
nike. Ipak je dopuštao da ih podstave komadima sukna. Naredio je 
da izbjegavaju skupocjene tkanine, a one koji su protivno tome radili 
pred svima je korio oštrim riječima. Da takve svojim primjerom stavi 
u nepriliku, na vlastitu tuniku bi prišio grubu kostrijet. Na samrti je 
zatražio da mu se posmrtna tunika prekrije siromašnom kostrijeti. 37 


37 U Speculum perfectionis (izd. E Sabatier) pripovijeda se u poglavlju 1 12. da je Ja- 
koba iz Settesolija sv. Franji između ostaloga, kad je ležao na samrti, donijela sukno 
sive boje za posmrtni habit. 

Braći koju je tištala bolest ili kakva druga potreba dopuštao je 
da na samom tijelu odozdo nose mekanu tuniku, ali ipak tako da se 
izvana sačuva grubost i siromašan izgled. Govoraše naime: »Još će 
toliko olabaviti strogost, prevladat će mlakost te se sinovi siromašna 
oca neće bojati nositi i grimiz, a promijenit će samo boju.« Ovim ti, 
oče, ne lažemo mi, otuđeni sinovi, nego sama sebi laže naša opa- 
kost. Gle, to je već jasnije od sunca, i danomice sve više raste. 


40. POGLAVLJE 

Franjo najavljuje da će one koji odstupaju od siromaštva 
popraviti nevolja 

70. Gdjekada je svetac i ovako jadikovao: »Koliko se braća oda- 
leče od siromaštva, toliko će se svijet udaljiti od njih, tražit će« - 
reče - »i neće ništa naći. A ako prigrle moju gospođu Siromaštinu, 
svijet će ih hraniti, jer su svijetu dani na spasenje.« I ponovno je 
rekao: »Između svijeta i braće postoji uzajamna razmjenjivanje; 
oni svijetu duguju dobar primjer, a svijet je dužan izlaziti u susret 
njihovim potrebama. Kad oni ne budu davali dobar primjer i kad 
se iznevjere zadanu obećanju, tada će svijet sustegnuti ruku da ih 
pravedno kazni.« 

U brizi za siromaštvo čovjek se Božji plašio mnoštva, 38 koje 
iako nije stvarno imućno, ipak odaje bogat izgled. Zato je kazivao: 
»O, kad bi bilo moguće, kad bi se na svijetu Manja braća mogla 
vidjeti vrlo rijetko, toj nekolicini bi se svijet divio!« Povezan tako s 
gospođom Siromaštinom nerazrješivom vezom ne očekuje sadaš- 
nju, nego buduću nagradu. Psalme koji uzvisuju siromaštvo, kao što 
je onaj: »Siromah neće pasti u zaborav zauvijek, ufanje ubogih neće 
biti zaludu dovijeka« (Ps 9,19) i »Gledajte, ubogi, i radujte se«, 
pjevao je s većim žarom i radošću (Ps 68,33). 


Prošnja milostinje 

41. POGLAVLJE 

Preporuka milostinje 

71. Sveti se otac radije služio isprošenom milostinjom ne- 
goli donesenom. Sramežljivo zaziranje od prošnje nazivao je 
neprijateljstvom spasenja; tvrdio je da je ona sramežljivost u 


38 


Tj. onih koji stupaju u Red. 

prošnji koja nogu ne povlači natrag sveta. Hvalio je rumenilo 
koje se rađa na nježnu čelu, a nije hvalio ono sramežljivo osje- 
ćanje koje čovjeka zbunjuje. Kad je svoje gdjekad poticao na 
prošnju milostinje, služio se ovim riječima: »Idite« - rekao je 
- »jer su Manja braća u ovom posljednjem času posuđena svi- 
jetu da izabrani na njima ispune ono po čemu će ih sudac po- 
hvaliti: ’Sto ste učinili jednom od moje najmanje braće, meni 
ste učinili’ (Mt 25,40-45). Govorio je da »veliki Prorok« 
(tj. Krist) smatra Red povlaštenim jer je on naslov njegova imena 
tako jasno izrekao. Zato je htio da braća ne borave samo u grado- 
vima nego i u samotištima gdje se svima pruža prigoda za stjecanje 
zasluga, a opakima se skida »pokrivalo isprike«. 


42. POGLAVLJE 

Svečev primjer s obzirom na prošnju milostinje 

72. Da ne bi ni jedan jedini put povrijedio onu svoju svetu »za- 
ručnicu«, sluga Boga Svevišnjega običavao je učiniti ovo: ako bi ga 
kada pozvala gospoda da ga počaste obilnijim stolom, najprije bi 
po obližnjim susjednim kućama prosio komadiće kruha, a zatim bi, 
ovako bijedom obogaćen, požurio sjesti za stol. Kad je koji put bio 
upitan zašto to čini, odgovorio bi da neće za feud, 39 koji se daje 
privremeno, ostaviti trajnu baštinu. Rekao bi: »Siromaštvo nas čini 
baštinicima i kraljevima kraljevstva nebeskoga, a ne vaše lažno bo- 
gatstvo.« 


43. POGLAVLJE 

Primjer što ga je pružio u dvoru gospodina Ostijskoga 
i njegov odgovor biskupu 

73. Kad je jednom prilikom sveti Franjo posjetio časne uspome- 
ne papu Grgura, 40 dok je taj još bio u nižoj službi, kako je već bilo 
vrijeme ručka, pošao je u prošnju. Kad se vratio, poredao je koma- 
diće crnoga kruha po biskupovu stolu. Kad je to biskup opazio, bilo 
mu je malo neugodno, napose zbog novopozvanih gostiju. Isproše- 
nu milostinju otac je vedra lica razdijelio vitezovima i kapelanima 


39 »Feudum« je riječ srednjovjekovnog latiniteta, a znači isto što i riječ »leno« 
(njem. das Lehen), tj. posjed što ga vladar daje pojedinim podanicima i time ih oba- 
vezuje na vjernost i vojničku službu. Jedna od značajki feuda jest i to da se podanici- 
ma daje samo na određeno vrijeme, ima dakle privremen karakter. 

40 To je papa Grgur IX. koji je tada još bio kardinal (Hugolin). 

koji bijahu za stolom. Svi su oni to s neobičnom Ijubaznošću primili; 
jedni su pojeli, a drugi iz poštovanja sačuvali. Kad je blagovanje do- 
vršeno, biskup je ustao i čovjeka Božjeg poveo nasamo. Raširio je 
ruke i zagrlio ga. Zatim mu reče: »Zašto si mi, brate u kući, koja 
pripada tebi i braći, načinio neugodnost te si pošao u prošnju?«. 
Na to će njemu svetac: »Mnogo veću čast sam vam iskazao kad sam 
počastio većega Gospodina. Gospodinu se sviđa siromaštvo, a na- 
ročito ono prosjačko, koje je dragovoljno. Ja posjedujem kraljevsko 
dostojanstvo i izvanredno plemstvo da slijedim onoga Gospodina, 
koji 'premda bijaše bogat, poradi nas postade siromašan’« (2 Kor 
8,9). I nadodao je: »Više uživam za siromašnim stolom na kojem je 
bijedna milostinja nego za bogatim na kojem se redaju jela da im se 
jedva zna broj.« To je biskupu poslužilo za veliku duhovnu izgrad- 
nju pa je zato rekao svecu: »Sinko, što je u tvojim očima dobro, to 
čini, jer je Gospodin s tobom.« 


44. POGLAVLJE 

Primjerom i riječju opominje kako treba prositi milostinju 

74. Gdjekada je samoga sebe vježbao, a štedio bratsku sramež- 
ljivost te je u početku on sam odlazio u prošnju. A kad je opazio 
da više njih ne vodi brigu o svom pozivu kako treba, jednom prili- 
kom je rekao: »Predraga braćo, Sin Božji je od nas bio plemenitiji, 
a poradi nas je postao siromašan na ovome svijetu. Iz ljubavi prema 
njemu odabrali smo put siromaštva, zato se ne smijemo sramiti ići 
u prošnju. Baštinicima kraljevstva nikako ne dolikuje da se srame 
miraza nebeske baštine. Kažem vam da će se našoj zajednici pri- 
družiti mnogi odličnici i mudraci i smatrat će se počašćenima što 
mogu prositi milostinju. Vi dakle koji ste njihovi prvijenci veselite 
se i radujte, ne sustežite se činiti ono što predajom prenosite onim 
svetima da imaju činiti.« 


45. POGLAVLJE 

Kori brata koji nije htio prositi 

75. Sveti je Franjo često govorio kako pravi manji brat ne smije 
mnogo oklijevati da pođe na prošnju. Rekao je: »Što je moj sin ple- 
menitijega roda, neka bude to spremniji poći jer mu se tako množe 
zasluge.« U nekom se prebivalištu nalazio brat kojega za prošnju 
uopće nije bilo, a jeo je za više njih. Kad je svetac opazio da taj pri- 
jatelj trbuha voli uživati plodove, a u poslu ne sudjeluje, ovako mu 
je jednom rekao: »Idi, brate muho, svojim putem, jer želiš jesti znoj 

svoje braće 41 i biti u Božjem poslu besposlen. Sličan si bratu trutu 
koji s pčelama ne radi, a prvi hoće jesti med.« Kad je ovaj »tjelesni 
čovjek« spoznao da je njegova proždrljivost zamijećena, ponovno je 
potražio svijet koji još nije bio ni ostavio. Napustio je naime Red, 
a kako je nestajao u prošnji, nestao je i kao brat; tko jede za više 
drugih, postaje višestrukim demonom. 


46. POGLAVLJE 

Kako je izišao u susret bratu koji je nosio milostinju 
i poljubio mu rame 

76. Nekom se drugom zgodom jedan brat iz Asiza vraćao u Por- 
cijunkulu s milostinjom. Kad je već bio blizu boravišta, poče na sav 
glas pjevati i visokim glasom Gospodina hvaliti. Čuvši to svetac, 
istrča van, bratu poljubi rame i na svoje rame uprti torbu. Rekao mu 
je: »Neka je blagoslovljen moj brat koji spremno odlazi na prošnju, 
ponizno prosi i radostan se vraća!« 


47. POGLAVLJE 

Kako je nagovorio vitezove da prose milostinju 

77. Kad je blaženi Franjo već bio skroz -naskroz bolestan i blizu 
smrti, a nalazio se u Noceri, Asižani su poslali svečano poslanstvo 
i zahtijevali da »njihova slava ne bi nekom drugom bila dana« (Iz 
42,8), da im se preda tijelo čovjeka Božjeg. Kad su ga vitezovi na 
konju prenosili, stigoše u neko siromašno selo zvano Satriano. 42 
Kad su već ogladnjeli i bilo vrijeme da potraže hranu, pođoše nešto 
kupiti, ali ništa nisu našli. Vitezovi se vratiše blaženom Franji i re- 
koše: »Moraš nam dati nešto od svoje isprošene milostinje jer ovdje 
ništa ne možemo kupiti.« Svetac im je odgovorio rekavši: »Zato 
niste ništa našli što se više pouzdajete u svoje muhe nego u Boga.« 
Novac je nazvao »muhama«. Nato im je rekao: »No vratite se i u 
kućama koje ste obišli ponizno prosite milostinju, a mjesto novca 
pružite im ljubav Božju. Nemojte se sramiti jer nam je nakon gri- 
jeha sve dano kao milostinja. I vrijednima i nevrijednima s blagom 
ljubežljivošću dijeli je onaj veliki milostinjar.« 43 Vitezovi odbaciše 
sramežljivost i spremno pođoše u prošnju milostinje. Tako su više 

41 Tj. ono što su oni sebi zaradili u znoju svoga lica. 

42 Događaj se zbio ljeti, vjerojatno u rujnu 1226. 

43 U rimskoj Kuriji, u kraljevskim i kneževskim dvorovima dijelili su milostinju tzv. 
milostinjari. Bila je to visoka služba. 

toga kupili za Božju ljubav nego za novac. Štoviše, svi su se natje- 
cali i radosno davali te nije prevladala glad ondje gdje je prevladalo 
obilje siromaštva. 


48. POGLAVLJE 

Kako se batak kopuna pretvorio u ribu u Aleksandriji 

78. U davanju milostinje većma je tražio dobitak duša nego 
pomoć tijelu. Kako u davanju tako je i u primanju samoga je sebe 
ostalima stavljao kao primjer. Kad je došao u lombardsku Aleksan- 
driju 44 propovijedati riječ Božju, ljubazno ga je kao gosta primio 
neki bogobojazni čovjek koji je uživao dobar glas. On je zamolio 
Franju da za ljubav opsluživanja evanđelja jede od svega što mu 
se ponudi. Pobijeđen gostoprimčevom ljubaznošću dobrostivo je 
pristao. Taj se požuri i čovjeku Božjem pomno priredi sedmogo- 
dišnjega kopuna da blaguje. Dok je patrijarh siromaha sjedio za 
stolom i obitelj bila radosna, najednom se na vratima pojavi »sin 
Belijalov«, 45 siromašan bilo kakvom milošću, a hinio je siromaštvo 
u potrebnim stvarima. Za ljubav Božju lukavo je zamolio milo- 
stinju, plačnim glasom je tražio da mu se poradi Boga pomogne. 
Svetac zazva nada sve blagoslovljeno Ime, njemu slađe od meda, 
vrlo prijazno uzme doneseni kopunov batak, stavi ga na kruh i 
pruži moliocu. A što je ovaj učinio? Nesretnik je darovano spre- 
mio da oblati sveca. 

79. Sutradan, kad se narod okupio, svetac je po svom običaju 
propovijedao riječ Božju. Najednom se onaj opaki čovjek prode- 
re i htjede svem narodu pokazati kopunov batak. I problebeta: 
»Gledajte kakav je ovaj Franjo što propovijeda. Vi ga častite kao 
sveca. Gledajte meso što mi ga je sinoć dao kad je večerao!« Svi 
navališe na ovoga pokvarenjaka i svi su ga napali kao da je u njemu 
đavao. Svi su u onome stvarno prepoznavali ribu što je ovaj tvrdio 
da je kopunov batak. Napokon je i sam ovaj bijednik, zapanjen 
čudom, bio prisiljen priznati što su tvrdili. Napokon se nesretnik 
zasramio, i kako je uhvaćen u zlodjelu, kajao se i žalio. Pred svi- 
ma je sveca zamolio za oproštenje i priznao kako je imao opaku 
nakanu. Batak je opet dobio svoj prijašnji oblik kad je prestupnik 
došao k sebi. 


44 Danas je to glavni grad talijanske pokrajine Piemontea. 

45 Usp. 1 Sam 25,17.- Misli se na opaka čovjeka, ništariju. Vjerojatno je to bio neki 
»katar«, jer je »savršenima« među katarima bilo zabranjeno jesti meso. 

Oni koji ostavljaju svijet 

49. POGLAVLJE 

Kako je svetac jednoga ukorio koji je svoju imovinu 
ostavio rođacima, a nije razdijelio siromasima 

80. One koji su stupali u Red svetac je upućivao da najprije svi- 
jetu dadu »otpusno pismo« (usp. Mt 5,31), da najprije imovinu raz- 
dijele izvana, a zatim da se iznutra prikažu Bogu. U Red je primao 
samo one koji su se izvlastili i koji upravo ništa nisu zadržali. Tako je 
postupao s jedne strane poradi evanđelja (usp. Mt 19,21), a s druge 
opet i zato da ne bi zadržane novčarke bile na sablazan. 

81. Dogodilo se u Ankonskoj marki nakon svečeve propovijedi: 
neki je čovjek došao k njemu i ponizno zamolio da može ući u Red. 
Njemu će svetac: »Ako se hoćeš pridružiti Božjim siromasima, naj- 
prije siromasima svijeta razdijeli svoju imovinu.« Kad je taj čovjek 
to čuo, otišao je i, vođen tjelesnom ljubavlju, svoju je imovinu raz- 
dijelio svojima, a ništa nije dao siromasima. Kad se vratio, dogodilo 
se ovo: ispripovijedao je svecu kako je bio darežljiv i velikodušan, 
a otac se nasmijao i rekao: »Idi svojim putem, brate muho, jer još 
nisi ’izišao iz svoje kuće i svoga roda’« (Post 12, 1). Svoj si imetak 
dao svojim rođacima, a prevario si siromahe, nisi dostojan da budeš 
među svetim siromasima. Počeo si s tijelom, a duhovnoj građevini 
si postavio nepouzdan temelj.« Tjelesni se čovjek (usp. 1 Kor 2,14) 
vratio k svojima i zatražio da mu povrate njegovo, što nije htio osta- 
viti siromasima. Tako je brzo napustio odluku da teži za krepošću. 
Mnoge danas ovako bijedna raspodjela vara, jer na vremenit način 
započnu ostvarivati blaženi život. Nitko se naime zato Bogu ne po- 
svećuje da bi svoje obogatio, nego da bi uz cijenu samilosti otkupio 
grijehe i plodom dobrih djela stekao život vječni. 

Cesto je upućivao, »ako bi braća bila u potrebi«, da se radije 
uteknu za pomoć drugima, a ne onima koji ulaze u Red. To je tražio 
zato da bi dali dobar primjer, a zatim da bi se očuvah od svake ružne 
dobiti. 

82. Čini mi se zgodnim da ovdje iznesem jedno svečevo viđenje 
koje zavređuje da se spomene. Kad je jedne noći dovršio molitvu, 
kako je bio pospan, zaspao je. Njegova je sveta duša bila uvedena 
u Božje svetište i u snu je između ostaloga vidjela neku gospođu 
koja se ovako držala: glava joj je bila od zlata, prsa i ruke od srebra, 
trbuh od kristala, a niže sve do dolje bilo je od željeza. Lik bijaše 
visok, skladno sastavljen i pravilno oblikovan. Premda je gospođa 
bila divna izgleda, ipak je bila zaogrnuta zamazanim ogrtačem. Kad 
je blaženi otac ujutro ustao, bratu Pacifiku, svetom čovjeku, opisao 
je viđenje, ali mu nije protumačio što ono ima značiti. 

Premda su ovo viđenje mnogi samovoljno tumačili, mislim da 
nije naodmet prihvatiti tumačenje spomenutoga brata Pacifika, 
koje mu je, kad je stvar čuo, nadahnuo Duh Sveti. On je rekao: 
»Ova izvanredno lijepa gospođa jest duša svetoga Franje. Zlatna 
glava označuje kontemplaciju i poznavanje vječnih istina; srebrna 
prsa i ruke izražavaju kako je on riječi Gospodnje u srcu razmatrao i 
u djelo provodio; stameni kristal označuje trijeznost, a sjaj označuje 
čistoću; željezo, to je neslomljiva ustrajnost; i napokon zamazani 
ogrtač smatraj prezrenim nejakim tijelom, koje prekriva dragocjenu 
dušu.« 

Međutim mnogi koji imaju Duha Božjega tu gospođu smatraju 
očevom zaručnicom, to je gospođa Siromaština. Ovi kažu: »Ona, 
ukoliko je bila zlatna, pronijela je o njemu nagradu slave; ukoliko 
bijaše srebrna, pronijela je o njemu dobar glas; ukoliko bijaše kri- 
stalna, označuje da nije ni unutrašnjošću ni vanjštinom bio vezan za 
novac; a ukoliko bijaše od željeza, označivala je njegovu ustrajnost. 
Prezir tjelesnih ljudi ovoj je divnoj gospođi satkao onaj zamazani 
ogrtač.« 

Mnogi to proročanstvo primjenjuju na Red, slijedeći tijek vre- 
menskoga razvoja prema Danijelu (usp. Dan 2,36-45). Najočitije 
je da se odnosi na oca, jer je izbjegavao taštinu; on to viđenje nije 
uopće htio tumačiti. Kad bi se odnosilo na Red, ne bi preko njega 
prešao nijemom šutnjom. 

Samilost svetog Franje 

PREMA SIROMASIMA 

51. POGLAVLJE 

Samilost prema siromasima i kako je zaviđao siromasima 

83. Koji bi jezik mogao ispripovijediti koliko je ovaj čovjek su- 
osjećao sa siromasima? Samilost mu je doista bila kao urođena, a 
nju je pobožnost podvostručila. Franjino se srce rastapalo od ljuba- 
vi prema siromasima; kojima nije mogao pružiti ruku, iskazivao je 
osjećaje. Kakav god je kod koga opazio nedostatak, kakvu god ne- 
imaštinu, pokretnošću svog duha to je brzo primjenjivao i prenosio 
na Krista. Tako je u svim siromasima gledao Sina siromašne Gos- 
pođe (tj. Blažene Djevice Marije); koga je ona na rukama držala 
gola, on ga je gola nosio u srcu. A kad je od sebe već odbacio svaku 
zavist, ipak nije mogao biti bez zavisti prema siromasima. Ako bi 
kada vidio nekog siromašnijega od sebe, odmah se u njemu probu- 
dila zavist te bi se s takvim počeo natjecati, jer se bojao da ga taj u 
siromaštvu ne pobijedi. 

84. Dogodilo se jednoga dana, kad je propovijedajući obilazio, 
da je putem sreo nekoga siromaška. Ugledavši njegovu golotinju, 
samilosno se okrenuo prema pratiocu i rekao mu: »Uvelike nas po- 
stiđuje bijeda ovoga i silno prekorava naše siromaštvo.« Upita ga 
pratilac: »Zašto, brate?« A svetac tužnim glasom odvrati: »Siroma- 
štinu sam izabrao da bude moje bogatstvo, da bude moja gospođa, 
a ona na ovome većma blista. Zar ne znaš da se razglasilo po cijelo- 
me svijetu da smo mi poradi Krista postali najveći siromasi? Među- 
tim stvar stoji drugačije, ovaj nas siromah pobjeđuje!« O, neviđene 
li zavisti! O, natjecanja li što bi ga sinovi trebali prihvatiti! To nije 
ona zavist koja teško podnosi tuđa dobra; to nije ona koju Sunčeve 
zrake potamnjuju; to nije ona koja se suprotstavlja ljubavi; to nije ni 
ona koju muči gorčina. Zar misliš da evanđeosko siromaštvo nema 
ništa čemu se može zavidjeti? Ono ima Krista, a po njemu sve u 
svemu (usp. 1 Kor 12,6). Zašto, današnji kleriče, toliko hlepiš za 
prihodima? Sutra ćeš saznati da je Franjo bio bogat kad u svojoj ruci 
ugledaš prihode muka. 


Drugi životopis sv. Franje 


52. POGLAVLJE 

Kako je ukorio brata koji je ogovarao nekog siromaha 


739 


85. Drugi dan njegova propovijedanja došao je u obitavalište 
neki siromašak, koji bijaše i bolestan. Smilio mu se sa svoje dvo- 
struke nevolje, zbog bijede i zbog bolesti. Zato je sa svojim pratio- 
cem započeo razgovor o siromaštvu. Kad se suosjećajući uživio u 
osjećaje njegova srca, reče pratilac svecu: »Brate, istina je da je ovaj 
siromašan, ali možda u cijeloj pokrajini nema nikoga tko bi od njega 
bio bogatiji željom za bogatstvom.« Svetac ga smjesta ukori; a kad 
je priznao svoj grijeh, rekao mu je: »Požuri se i svući svoju tuniku, 
baci se siromahu pred noge te priznaj da si sagriješio! Nemoj samo 
moliti oproštenje nego izrazi želju da za tebe moh!« Ovaj se pokorio 
i otišao dati zadovoljštinu te se vratio. Svetac mu je zatim rekao: 
»Kad, brate, ugledaš siromaha, pruža ti se zrcalo našega Gospodina 
i njegove siromašne Majke. Na sličan način u bolesnima promatraj 
boli što ih je on za nas preuzeo!« O da, kitica mirhe uvijek je bila s 
Franjom, neprestano je promatrao lice svoga Krista, neprestano se 
doticao »čovjeka boli koji je poznavao slabosti« (usp. Iz 53,3). 


53. POGLAVLJE 

U Celanu daje starici ogrtač 

86. Dogodilo se zimi u Celanu da je Franjo poput plašta zaogrnuo 
komad sukna što mu ga je posudio neki Tiburtinac, prijatelj braće. 
I kad je boravio u dvoru marsikanskoga biskupa, 46 sreo je neku sta- 
ricu koja je prosila milostinju. Smjesta je s vrata skinuo sukno i, 
premda je bilo tuđe, darovao ga starici rekavši: »Idi pa sebi nači- 
ni haljinu jer si doista bijedna.« Starica se nasmijala i začudila, ne 
znam da li od straha ih od radosti. Uzela je sukno iz njegovih ruku. 
Brzo je požurila pa da ne bi zbog oklijevanja nastala opasnost da 
Franjo sukno zatraži natrag, razrezala ga je škarama. A kad je usta- 
novila da razrezana tkanina neće biti dostatna za haljinu, pošto je 
doživjela prvu darežljivost, vratila se svecu i pokazala mu da joj ono- 
liko tkanine nije dovoljno. Svetac pogleda pratioca koji je isto tohko 
sukna nosio na leđima pa mu je rekao: »Čuješ h, brate, što kaže 
ova sirotica? Iz ljubavi prema Bogu podnesimo hladnoću. Podaj i 
ti sukno sirotici da mogne dovršiti haljinu.« Dao je on, darovao je i 
pratilac te obojica ostadoše neobučeni, da bi se zaodjenula starica. 


4 »Marsikanska biskupija«, rodna biskupija Tome Čelanskoga, nema svoje ime po 
nekom gradu, nego po kraju što su ga nastavali Marsi, jedno staro pleme. 

54. POGLAVLJE 

Drugom siromahu dao je plašt 

87. Nekom drugom zgodom, kad se svetac vraćao iz Siene, sreo 
je nekog siromaha pa je rekao pratiocu: »Treba, brate, da siromašku 
vratimo plašt, jer je njegov. Posudili smo ga dok ne nađemo nekoga 
tko je siromašniji.« Pratilac je imao u vidu potrebu dobroga oca 
pa se uporno protivio da ne pomogne drugom dok sebi odmaže. 
Njemu će svetac: »Ne želim biti lopov; nama bi se to ubrojilo kao 
krađa, kad ne bismo dali onomu koji je u većoj potrebi.« Onaj je 
odustao, a ovaj je dao plašt. 


55. POGLAVLJE 

Nešto slično učinio je drugom siromahu 

88. Nešto slično se zbilo u Celle di Cortona. Blaženi je Franjo na 
sebi nosio nov plašt, što su mu ga braća brižno pribavila. Neki si- 
romah dođe u obitavalište. Oplakivao je pokojnu ženu i zapuštenu 
siromašnu obitelj. Njemu će svetac: »Iz ljubavi prema Bogu dajem 
ti ovaj plašt, ali uz uvjet da ga ne daš nikome osim ako ti ga dobro 
plati.« Odmah se strčaše braća da uklone plašt i spriječe ovo da- 
rivanje. Međutim izraz svečeva lica siromaha je ohrabrio, plašt je 
zgrabio rukama i branio ga kao svoj. Napokon braća otkupiše plašt, 
a siromah se, primivši svotu, udaljio. 


56. POGLAVLJE 

Kako je nekom dao plašt da ne bi mrzio svoga gospodara 

89. Jednom zgodom je sveti Franjo u Collestradi, 47 nedaleko od 
Peruđe, opazio nekog siromaška, kojega je prije, dok je bio svjetov- 
njak, poznavao pa mu je rekao: »Kako si, brate?« Taj pak zlovoljno 
poče proklinjati svoga gospodara, koji mu je sve njegovo oteo. Re- 
kao je: »Samo je moj gospodar kriv što sam, prokleo ga svemogući 
Bog, stradao.« Sažalivši se više na njegovu dušu nego na njegovo 
tijelo, blaženi mu Franjo reče: »Brate, Bogu za ljubav, oprosti svom 
gospodaru, da oslobodiš svoju dušu e da bi se moglo ostvariti da ti 
on oduzeto vrati. Inače si već izgubio svoje stvari, pa ćeš i dušu iz- 
gubiti.« A ovaj će: »Ne mogu posve oprostiti ako mi on prije ne po- 
vrati što mi je oteo.« A kako je blaženi Franjo na leđima imao neki 


47 To se mjesto nalazi 7 km jugoistočno od Peruđe. Ondje se nalazila granica izme- 
đu gradova Asiza i Peruđe. Obitelj sv. Franje ondje je imala svoj posjed. 

plašt, rekao mu je: »Evo, dajem ti ovaj plašt i molim te da oprostiš 
svom gospodaru iz ljubavi prema Gospodinu Bogu.« Onaj se udo- 
brovoljio i, primivši dar, ganut dobročinstvom, nepravdu oprostio. 


57. POGLAVLJE 

Kako je nekom siromahu dao komad svoje tunike 

90. Kad je jednom zgodom neki siromah od Franje zamolio mi- 
lostinju, a on nije ništa imao pri ruci, rasporio je svoju tuniku i od 
nje ovomu dao jedan komad. Gdjekada je u sličnim slučajevima čak 
svlačio i hlače. Takvom je ljubavlju obilovao prema siromasima, s 
takvim je osjećajima stupao tragom siromašnoga Krista. 


58. POGLAVLJE 

Kako je siromašnoj majci dvojice braće 
dao prvu knjigu Novoga zavjeta što ju je Red imao 

91. Jednoć je majka dvojice braće došla k svecu i s pouzdanjem 
ga zamolila milostinju. Svetom ocu se smilila pa je svom zamjeniku 
bratu Petru Katanskom rekao: »Možemo li dati kakvu milostinju 
svojoj majci?« Majku bilo kojega brata smatrao je i svojom majkom 
i majkom svekolike braće. Brat Petar odgovori: »U kući nemamo 
ništa što bismo joj mogli dati.« Zatim je nadodao: »Imamo jednu 
knjigu Novoga zavjeta iz koje, kad molimo jutarnju, jer nemamo 
brevijara, uzimamo čitanja.« Njemu će na to blaženi Franjo: »Podaj 
našoj majci Novi zavjet da ga za svoje potrebe unovči, jer nas on 
potiče da pomažemo siromahe. Uvjeren sam da će se Bogu većma 
svidjeti ovaj dar negoli čitanje.« Tako je dakle ženi dana knjiga, i to 
prvi Novi zavjet što ga je Red imao, a poradi svete ljubavi je otuđen. 


59. POGLAVLJE 

Kako je siromašnoj ženi bolesnih očiju darovao plašt 

92. U vrijeme kad je sveti Franjo boravio u dvoru rietskoga bi- 
skupa poradi liječenja očiju, neka siromašna žena iz Mahilona dođe 
k liječniku, a imala je neku sličnu bolest kao i svetac. Zato je svetac 
prijazno postupio svom gvardijanu te mu prišapnuo: »Brate gvar- 
dijane, moramo vratiti tuđe.« Ovaj mu odgovori: »Neka se, vrati 
ako je što kod nas.« Svetac će na to: »Vratimo ovaj plašt što smo 
ga posudili od one siromašne žene, jer za svoje potrebe nema ništa 
u novčarki.« Gvardijan odgovori: »Brate, ovaj plašt je moj i ni od 

koga ga nisam posudio. Njime se služi kako dugo hoćeš, a kad se 
više njime ne budeš htio služiti, vrati mi ga.« Gvardijan ga je naime 
nedavno kupio da bi se sveti Franjo njime služio. Njemu reče sve- 
tac: »Brate gvardijane, prema meni si uvijek bio otmjen, molim te 
da se i sada pokažeš otmjenim.« Gvardijan odgovori: »Učini kako 
hoćeš, oče, što god ti Duh nadahne!« Tako on pozva nekog veo- 
ma pobožnoga svjetovnjaka i reče mu: »Uzmi ovaj plašt i dvanaest 
hljepčića i ovako reci onoj siromašnoj ženi: Siromašni čovjek kojem 
si posudila plašt zahvaljuje ti što si mu ga posudila. A sada uzmi svo- 
je!« Onaj je otišao i kao što je čuo tako je kazao. Žena, misleći da joj 
se ruga, sramežljivo mu reče: »Pusti me u miru sa svojim plaštem, 
ne znam što govoriš.« Čovjek je bio uporan i sve joj je stavio u ruke. 
Kad se uvjerila da se ne radi o prijevari, pobojala se da joj ne bi bio 
oduzet na lak način stečeni dobitak, te je noći ustala i, ne mareći za 
liječenje očiju, s plaštem se vratila kući. 


60. POGLAVLJE 

Kako su mu se na putovanju ukazale tri žene 
kojih je nakon ponovna pozdrava nestalo 

93. Ukratko ću ispripovijedati čudesan slučaj. Značenje mu je 
nejasno, ah je istinit. Kad je Kristov siromašak Franjo poradi liječe- 
nja očiju iz Rietia putovao u Sienu, prolazio je ravnicom nedaleko 
od tvrđave Campilia, a na putovanju ga je pratio neki liječnik koji je 
prijateljski bio povezan s Redom. Kad je sveti Franjo prolazio, po- 
kraj puta mu se pokazaše tri žene. Tako su po stasu, dobi i licu bile 
slične da bi čovjek povjerovao kako trostruko tvorivo predstavlja 
jedan savršen oblik. Kad im se sveti Franjo približio, s poštovanjem 
su naklonile svoje glave i pozdravile ga novim pozdravom: »Dobro 
nam došla« - rekoše - »gospođo Siromaštino!« Sveca je odmah 
obuzela neopisiva radost jer u sebi nije imao ništa tako umiljato što 
bi trebalo da ljudi pozdravljaju osim onoga što su one dobro uočile. 
U prvi mah je pomislio da su to zaista neke sirote. Zato se okrenuo 
liječniku i rekao mu: »Radi Boga te molim, daj mi nešto da dam 
ovim sirotama.« On je brzo izvadio novac, sjahao s konja i svakoj od 
njih nešto dao. Kad započetim putem odmakoše malo dalje, braća i 
liječnik se obazreše, ah u cijelom onome kraju nigdje ne vidješe onih 
žena. Jako su se začudili i događaj pribrojili »divnim djelima Gos- 
podnjim«, spoznah su da to nisu bile žene jer su nekamo odletjele 
brže od ptica. 

Molitvena revnost svetoga Franje 

61. POGLAVLJE 

Vrijeme, mjesto i njegov molitveni žar 

94. Čovjek Božji Franjo, tijelom daleko od Gospodina, borio se 
za to da bi mu duh bio u nebu. Njega, koji je već postao sugrađanin 
anđela, od neba je dijelilo samo tijelo. Cijelom svojom dušom žeđao 
je za Kristom. Njemu je poklonio ne samo cijelo srce nego i tijelo. 

Veličinu njegove molitve, koliko smo to očima vidjeli i koliko je 
to moguće ljudskim ušima predati, prikazujemo ukratko da bi je 
buduća pokoljenja nasljedovala. Sve je vrijeme pretvarao u svetu 
dokolicu, kad je u srce upijao mudrost, kako bi se činilo da nazadu- 
je, ukoliko ne bi uvijek napredovao. Ako bi kada navaljivali svjetov- 
njaci svojim posjetima ili kakvi drugi poslovi, radije bi ih prekidao 
nego dovršavao, te se vraćao u svoju unutrašnjost. Svijet mu nije 
prijao pošto je bio kušao nebesku ugodnost. Božanske ga naslade 
učiniše veoma osjetljivim s obzirom na ljudsku grubost. 

Uvijek je tragao za skrovitim mjestima, gdje bi se, ne samo du- 
hom nego i pojedinim udovima, sa svojim Bogom sjedinjivao. Kad 
bi ga nenadano u javnosti zahvatila milost, kad bi ga pohodio Gos- 
podin, da ne bi bio izvan ćelije, od plašta bi načinio ćelijicu. A ako bi 
kada bio bez plašta, da se ne bi »sakrivena mana« javno očitovala, 
lice bi prekrio rukavom. Uvijek bi ispred nazočnih nešto postavio 
da ne bi opazili »zaručnikov doticaj«, tako da je u tijesnoj lađi, na- 
lazeći se među mnogima, molio neviđen. Kad mu ništa od ovoga 
nije bilo moguće ostvariti, svoje bi grudi pretvarao u hram. Njegov 
zanos bi odstranio uzdisaje i jecaje, teško uzdisanje i vanjski izraz 
lica uklonila bi uronjenost u Boga. 

95. Tako je bivalo kod kuće. U šumama i samotištima u vijeme 
molitve gajeve bi napunjao uzdisajima, mjesta bi škropio suzama, 
prsa bi udarao pesnicom. Ondje je nalazio kao neko skrovitije sa- 
motište, često bi i riječima razgovarao s Gospodinom. Tu bi odgova- 
rao pred sucem, tu bi se molio Ocu, tu bi razgovarao s Prijateljem, 
tu bi se zabavljao sa Zaručnikom. A da bi svu unutrašnjost srca zai- 
sta prikazao kao višestruku žrtvu, pred onim koji je najjednostavniji 
pokazivao bi se u mnogim oblicima. Cesto je molio u unutrašnjosti, 
a da usnama nije micao. Sve vanjsko je umio svratiti u unutrašnjost, 
da tada svoj duh od svega vanjskoga odvrati i da ga usmjeri prema 
gore. Tako je sve unutrašnje gledanje i osjećanje usmjerivao na ono 
što je od Gospodina molio. Nije se samo činilo kao da svim svojim 
bićem moli nego kao da se sav pretvorio u molitvu. A što ti se čini 

kolika ga je naslada obuzimala kad je na takve stvari navikao? To 
samo on zna. A ja se tomu radije divim. Onome tko je to iskusio bit 
će dano da razumije. A onima koji nešto takvo nisu iskusili, neće 
biti dano. Tako je njegova duša od gorljivosti kipjela i bila izoštrena, 
posvema se rastopila i već je boravila u najvišim krajevima kraljev- 
stva nebeskoga. 

Blaženi otac nije običavao nijedan pohod Duha zanemariti; kad 
mu je bio pružen, slijedio ga je i, dokle god je Gospodin dopuštao, 
uživao je nasladu koja mu je tako pružena. A kad bi bio zauzet ne- 
kim poslom ili bi se nalazio na putu, ganuća milosti polako je osje- 
ćao, u međuvremenu je češće uživao onu preslatku manu. I za vrije- 
me putovanja, kad su pratioci bili ispred njega, stao bi pa bi uživao 
novo nadahnuće, jer »milost nije primao uzalud« (2 Kor 6,1). 


62. POGLAVLJE 
Kako treba pobožno moliti časoslov 

96. Kanonske časove molio je ne samo pobožno nego i sa stra- 
hoštovanjem. Premda je bolovao na očima, želucu, slezeni i jetri, 
nije htio, dok je molio psalme, nasloniti se na zid ili stijenu, nego je 
časove molio uvijek stojeći uspravno, i bez kukuljice na glavi; očima 
nije kružio naokolo i molitvu nije prekidao. 

Kad je svijetom išao pješice, uvijek bi stao kad je trebalo moliti 
koji čas; a kad je jahao, sjahao bi s konja na zemlju. Kad se tako 
jednoga dana vraćao iz Rima, a neprestano je padala kiša, sjahao je 
s konja da izmoli časoslov. Kako je dugo stajao, pokisao je kao miš. 
Jednom zgodom je rekao: »Ako tijelo u miru jede svoju hranu, koja 
će s njim postati hranom crvima, a s kakvim se onda mirom i poko- 
jem mora hraniti duša kojoj je hrana njezin Bog.« 


63. POGLAVLJE 

Kako je za vrijeme molitve tjerao kojekakve utvare srca 

97. Smatrao je da je teško pogriješio ako bi ga kada u vrijeme 
molitve uznemirivale isprazne utvare. Kad se nešto takvo desilo, ne 
bi propustio ispovijed, da to odmah okaje. Ovo mu je nastojanje 
tako prešlo u običaj da su ga ovakve muhe vrlo rijetko mučile. 

Jedne korizme izrađivao je neku posudu. U tu svrhu je koristio i 
posve kratke trenutke vremena, da ih ne bi sasvim izgubio. Dok je 
jednoga dana pobožno molio treći čas, oči mu slučajno padoše na 
tu posudu te ju je promatrao. Smatrao je da je tako onaj »unutrašnji 
čovjek« bio spriječen u gorljivosti. Bilo mu je žao što su božanske 

uši čule isprekidan glas srca pa je zato kazao braći: »O, tričava li 
djela koje me je toliko svladalo da je na sebe svratilo moje srce! 
Zrtvovat ću ga Gospodinu, čiju je žrtvu ometalo.« Kad je to rekao, 
zgrabio je posudu i u vatri ju je rastalio. »Neka nas bude sram, reče, 
što nas zarobljava tričava rastresenost kad u vrijeme molitve razgo- 
varamo s Velikim Kraljem.« 


64. POGLAVLJE 
Zanos srca 

98. Mnogo puta ga je tolika ugodnost kontemplacije prevlada- 
la da je izvan sebe bio zanesen i doživljavao stvari koje premašuju 
ljudsku spoznaju, ali toga nije nikom otkrivao. Ipak nam je po jed- 
nom slučaju, koji je poznat, jasno kako je često bio obuzet nadze- 
maljskom ugodnošću. Jednom je zgodom jahao na magarcu kad je 
morao proći kroz Borgo San Sepolcro. I kad je htio otpočinuti u 
nekom skloništu gubavaca, mnogi su doznali da prolazi čovjek Bož- 
ji. Odasvud se sletješe muškarci i žene da ga vide, i željeli su da ga 
se po običaju dotaknu. Pa što se desilo? Odasvud su ga se doticah 
i navlačili ga, od njegove su tunike odrezivali komadiće da ih saču- 
vaju. Činilo se kao da je čovjek za sve to bio neosjetljiv i kao da mu 
je tijelo bilo mrtvo za sve ono što se događalo te ništa nije opazio. 
I napokon prispješe u prebivalište, pošto su Borgo već dosta dugo 
ostavili za sobom. Promatrač nebeskih stvari zabrinuto je zapitao, 
kao da se nekim drugim putem vraćao, kada će se približiti Borgu. 


65. POGLAVLJE 
Kakav bijaše nakon molitve 

99. Kad se vraćao od samotničke molitve, koja bi ga malne pre- 
tvorila u drugoga čovjeka, mnogo je nastojao da se uskladi s dru- 
gima da se ne bi opazilo kako je upravo raspaljen pa da ne bi zbog 
ozračja ljudske naklonosti izgubio što je stekao. A povjerljivijima je 
često znao i tako što reći: »Kad slugu Božjega za vrijeme molitve 
Gospodin pohodi kakvom novom utjehom, prije nego što napusti 
molitvu mora k nebu podići oči i sklopljenim rukama neka rekne 
Gospodinu: 'Gospodine, ovu si utjehu i nasladu poslao s neba meni 
grešniku i nevrijedniku i ja ti je vraćam da mi je sačuvaš, jer sam ja 
kradljivac tvoga blaga.’« A drugom zgodom bi rekao: »Gospodine, 
oduzmi od mene svoje dobro na ovome svijetu i sačuvaj mi ga za 
budući.« Rekao je: »Takav mora biti da se na povratku od molitve 
drugima pokaže takvim siromaškom i grešnikom kao da nije primio 


746 


II. ŽIVOTOPISI SV. FRANJE 


nikakvu novu milost.« Govorio je: »Događa se da se za neznatnu 
naknadu izgubi neprocjenjiva stvar i onoga koji ju je dao potiče da 
je ponovno lako ne da.« 

Zato je običavao ustajati na molitvu tako kriomice i tiho da ga 
nitko od braće ne bi opazio ni kad je ustao ni kad se molio. Ipak bi 
navečer, kad bi polazio u krevet, lupao i štropotao da svi primijete 
kako je legao. 


66. POGLAVLJE 

Kako je biskup, kad ga je zatekao kako moli, zanijemio 

100. Kad je sveti Franjo u obitavalištu kod Porcijunkule molio, 
desilo se da mu je posve povjerljivo došao asiški biskup u posjet, 
kao što je to običavao. A čim je ušao u obitavalište, bez ikakva ob- 
zira je otišao do svečeve ćelije. Pokucao je i kao da je htio ući. I gle, 
kad je zavirio i opazio sveca kako moh, najednom je počeo drhtati, 
a udovi su mu se ukočili te je izgubio i govor. Odmah je po volji 
Božjoj silom izguran van i podalje je natraške odveden. Držim da 
je ili bio nedostojan gledati onu tajnu ih je onaj bio dostojan da više 
zadrži ono što je držao. Biskup se osupnut vratio k braći i, zadobivši 
govor, najprije je riječima priznao krivnju. 


67. POGLAVLJE 

Kako je neki opat osjetio snagu njegove molitve 

101. U neko drugo vrijeme dogodilo se da je opat samostana 
svetog Justina u peruđinskoj biskupiji susreo svetog Franju. Brzo 
je sjahao s konja i malo se s njim porazgovorio o spasu svoje duše. 
Napokon kad se opraštao, ponizno je zažeho da se svetac za nj 
moh. Sveti mu Franjo odgovori: »Rado ću, gospodine, mohti!« Kad 
se opat malo od svetog Franje udaljio, reče svetac bratu: »Počekaj 
malo, brate, jer želim podmiriti dug kao što sam obećao.« Uvijek 
bi tako običavao kad bi bio zamoljen da se moh. Da ne bi na obe- 
ćanu mohtvu zaboravio, odmah bi ovakvo obećanje izvršio. Dok 
se svetac moho Bogu, odmah je onaj opat u duhu osjetio neobičnu 
tophnu i slatkoću, što dotada nije iskusio. Duhom se zanio, činilo se 
da je sasvim iznemogao. To je trajalo jedan časak; došao je k sebi i 
spoznao da je to bila moć mohtve svetog Franje. Zbog toga je pre- 
ma Redu uvijek gajio ljubav i mnogima je o događaju pripovijedao 
kao o čudu. Dolikuje da sluge Božje jedan drugome donose takve 
darove. Zgodno je da među njima bude takvo zajedništvo izdataka 
i primitaka. Ona sveta ljubav, koja je gdjekada nazvana duhovnom, 

zadovoljava se plodom molitve. Ljubav malo cijeni zemaljske daro- 
ve. Vjerujem da je vlastitost svete ljubavi: pomagati i biti pomagan u 
duhovnom boju, preporučivati i biti preporučivan sudištu Kristovu. 
A što misliš dokle se u molitvi uspeo onaj koji je svojim zaslugama 
mogao drugoga uzdići? 


SVEČEVO RAZUMIJEVANJE SVETIH KNJIGA 
I SNAGA NJEGOVIH RIJECI 

68. POGLAVLJE 

Kakvo je imao znanje i kakvo pamćenje 

102. Premda ovaj blaženi čovjek nije studirao nikakve znanosti, 
ipak je naučio onu mudrost koja dolazi odozgor, od Boga, i bio je 
obasjan sjajem vječnoga svjetla te nije bio neupućen u Sv. pismo. 
Od svake ljage čist um ulazio je u »sakrivenost otajstva« (Kol 1,26) i 
gdje je učiteljska znanost ostajala vani, ulazila je žarka ljubav onoga 
koji ljubi. Gdjekada je čitao svete knjige i što je jednom utisnuo u 
dušu, neizbrisivo je ostajalo zapisano u srcu. »Imao je pamćenje 
za čitanje knjiga« i sluh i za ono što bi samo jedanput čuo, jer je to 
neprestano s pobožnošću u njemu preživala ljubav. Govorio je da je 
ovakav način učenja i čitanja plodonosan, a ne onaj kad netko prije- 
đe na tisuće rasprava. Onoga je smatrao pravim filozofom koji želji 
za vječnim životom ništa ne pretpostavlja. A tvrdio je da će onaj koji 
ponizno, a ne preuzetno nastoji istraživati Pismo, od poznavanja 
samoga sebe lako doći do znanja o Bogu. Često je doslovce razmr- 
sivao teškoće pojedinih pitanja i on, koji bijaše nevješt u govoru, 
jasno je pokazivao smisao i snagu. 


69. POGLAVLJE 

Jedno proročanstvo što ga je na molbu 
nekog brata dominikanca protumačio 

103. Desilo se, dok je boravio u Sieni, da je onamo došao neki 
član Propovjedničkoga reda (dominikanac). Bijaše to čovjek duho- 
van i učitelj svetog bogoslovlja. Kad je posjetio blaženoga Franju, 
sa svecem se dugo naslađivao, razgovarajući o »riječima Gospodi- 
novim«. I tako ga je spomenuti bogoslovac upitao za smisao onih 
riječi Ezekijelovih: »Ako ne opomeneš bezbožnika i ne odvratiš od 
zla puta njegova, iz tvojih ću ruku tražiti njegov život« (Ez 3,18). 
I rekao je: »Sam poznam mnoge, dobri oče, za koje znam da se 

nalaze u smrtnom grijehu, a uvijek ih ne opominjem zbog njihova 
bezakonja, zar će se duše ovih tražiti iz mojih ruku?« Kad je blaženi 
Franjo za sebe ovomu rekao da je neznalica i da je potrebnije da 
bude poučen nego da on njemu objašnjava smisao Svetog pisma, 
onaj ponizni bogoslovac je dodao: »Brate, premda sam čuo tuma- 
čenje ovih riječi iz usta nekih učenjaka, ipak bih rado htio čuti tvo- 
je tumačenje.« Reče mu blaženi Franjo: »Ako se stvar ima shvatiti 
općenito, ja shvaćam ovako: da sluga Božji u sebi mora životom i 
svetošću tako gorjeti da svjetlom svoga dobrog primjera, govorom 
svoga jezika prekorava sve bezbožnike. Tako će, velim, sjaj njego- 
va života i miris njegova dobra glasa sve prekoravati zbog njihova 
bezakonja.« Onaj je čovjek otišao silno izgrađen te je kazao braći 
blaženoga Franje: »Braćo moja, bogoslovsko znanje ovoga čovjeka, 
koje se temelji na čistoći i kontemplaciji, slično je orlu u letu; a naše 
znanje trbuhom plazi po zemlji«. 


70. POGLAVLJE 

Kako je nekom kardinalu objasnio pitanja 

104. Kad je drugom zgodom boravio u Rimu u kući nekoga kar- 
dinala koji mu je postavio neka zamršena pitanja, tako ih je temelji- 
to osvijetlio da bi čovjek pomislio kako se on uvijek bavi Pismom. 
Gospodin kardinal mu je rekao: »Ne pitam te kao učena čovjeka, 
nego kao čovjeka koji u sebi ima Duha Božjega; tvoje odgovore 
zato rado prihvaćam što znam da dolaze od samoga Boga.« 


71. POGLAVLJE 

Kako je jednom bratu odgovorio što znade 
kad je bio potaknut da mu čitaju iz Pisma 

105. Kad je bio bolestan i kad su ga snalazile sve moguće boli, 
jednom mu je zgodom kazao njegov drug: »Oče, uvijek si se utje- 
cao Pismu da budeš zaštićen, ono ti je uvijek pružalo lijekove za 
boli. Molim te, daj da ti se nešto pročita iz proroka, možda će ti se 
obradovati duh u Gospodinu.« Njemu će svetac: »Dobro je čitati 
svjedočanstva Pisma, dobro je u njima tražiti Gospodina Boga; ja 
sam sebi iz Pisma toliko toga usvojio da mi je to posve dosta za raz- 
matranje i razmišljanje. Ne treba mi mnogo toga, sinko, dosta mi je 
da znam Isusa Krista siromašna i propeta.« 

106. Bijaše u Ankonskoj marki neki svjetovnjak koji je zabora- 
vio sebe, a bez spoznaje Boga sav se prepustio ispraznosti. Nazi- 
vali su ga »kraljem stihova« zato što bijaše prvak među onima koji 
su pjevali razuzdane pjesme i što je sastavljao pjesme svjetovna 
sadržaja. Reći ću samo ukratko: toliko se slavom čovjek uzdigao 
da ga je sam vladar ovjenčao vijencem. Dok je tako »hodio u tmi- 
ni i dok je bezakonje vukao konopcima ispraznosti«, božansko 
milosrđe se bijedniku smilovalo i naumilo ga pozvati »da ne pro- 
padne on koji bijaše odbačen«. Božanska providnost je učinila da 
su se susreli blaženi Franjo i on u nekom samostanu »zatvorenih 
sirota«. 48 Blaženi je otac došao onamo sa svojom braćom i kće- 
rima. Došao je k nekoj svojoj rođakinji koja je s mnogima ondje 
boravila. 

Kad se ruka Božja na nj spustila, tjelesnim je očima vidio sve- 
toga Franju kako je u obliku križa obilježen s dva unakrsna mača 
koji su se sjali. Jedan mu se pružao od glave do nogu, a drugi u 
visini prsiju stajao poprečno dopirući od ruke do ruke. Ovaj nije 
poznavao blaženoga Franju, ali kad mu se pokazalo takvo viđenje, 
odmah ga je prepoznao. Najednom se od toga viđenja zapanjio i 
počeo stvarati dobre odluke za budućnost. Pošto je blaženi otac 
najprije propovijedao svima općenito, zatim je mač riječi usmjerio 
prema ovom čovjeku. Napose ga je blago opominjao da se ostavi 
svjetovne taštine i da prezre svijet, a iza toga mu je pogađao srce 
prijeteći mu sudom Božjim. Ovaj je odmah odgovorio: »Čemu 
treba još više govoriti? Prijeđimo na djela. Uzmi me od ljudi i vrati 
me Velikom Vladaru!« Drugi dan ga je svetac obukao i, povra- 
tivši mu mir Gospodnji, nazvao ga je bratom Pacifikom. Obraće- 
nje ovoga pobudno je djelovalo na mnoge, to više što je bilo veće 
mnoštvo ispraznih drugova. 

Radovao se brat Pacifik što može živjeti u društvu blaženog 
oca i počeo je osjećati nadahnuća kakva još nikada nije osjećao. 
Malo zatim opazio je na čelu blaženoga Franje slovo »tau« (T), a 
bilo je okruženo raznobojnim krugovima te je nadmašivalo ljepotu 
paunovu. 


48 


Bio je to samostan sestara klarisa. 

73. POGLAVLJE 

Djelotvornost njegovih govora 
i svjedočanstvo nekog liječnika o tome 

107. Premda je evanđeoski Franjo propovijedao neukima služe- 
ći se materijalnim i jednostavnim prispodobama, jer je dobro znao 
da je više potrebna krepost negoli riječi, ipak je duhovnima i spo- 
sobnijima govorio živahno i duboko. Sto bijaše neizrecivo, objasnio 
je posve kratko. Vatrenim kretnjama i izrazom lica sve je slušatelje 
uzdizao do nebeskih stvari. Nije upotrebljavao ključeve filozofskih 
razlikovanja (distinkcija), jer svoje govore nije sam iznalazio pa ih 
zato nije ni sređivao. Njegovu je glasu davala snagu prava snaga i 
mudrost, a to je Krist. Jednom zgodom je neki liječnik, čovjek obra- 
zovan i rječit, rekao: »Dok propovijed ostalih od riječi do riječi za- 
pamtim, samo mi pobjegnu riječi što ih izgovori sveti Franjo. A ako 
od toga nešto upamtim, čini mi se kao da to nisu one iste riječi koje 
prije prijeđoše preko njegovih usana.« 


74. POGLAVLJE 

Kako je snagom riječi po bratu Silvestru iz Arezza progonio đavle 

108. Franjine riječi nisu djelovale samo na ono što je nazočno 
nego ni onda kad bi ih drugi prenosili, nisu se vraćale prazne. Do- 
godilo se da je jednom zgodom došao u grad Arezzo, i to baš kad je 
cijeli grad bio poprište građanskoga rata i kad mu je prijetilo rasulo. 
Tako je čovjek Božji odsjeo u predgrađu, izvan grada, i vidio kako 
se iznad onoga kraja đavli vesele i kako građane potpiruju jedne 
protiv drugih da ih upropaste. Pozvao je brata imenom Silvestra, 
čovjeka Božjega divne jednostavnosti, zapovjedio mu i rekao: »Iziđi 
pred gradska vrata i u ime Boga svemogućega đavlima naredi da što 
brže napuste grad!« Blaga jednostavnost požuri da izvrši zapovijed. 
Međutim je govoreći pohvale stupio pred lice Božje i pred vratima 
je snažno zaviknuo: »U ime Božje i na zapovijed našeg oca Franje 
udaljite se odavde, svekoliki demoni!« Malo kasnije se u grad po- 
vratio mir i u veliku miru građani su čuvali svoja građanska prava. 
Kad im je nakon toga blaženi Franjo propovijedao, na početku pro- 
povijedi je rekao: »Govorim vama koje je nekoć đavao podjarmio i 
demon sputao, a znam i to da ste oslobođeni po molitvama jednoga 
siromaška.« 

75. POGLAVLJE 

Obraćenje istoga brata Silvestra i jedno njegovo viđenje 

109. Držim da neće biti nezgodno doda li se ovome kako se 
spomenuti Silvestar obratio i kako ga je Duh potaknuo da stupi u 
Red. Silvestar bijaše svjetovni svećenik u gradu Asizu. U njega je 
čovjek Božji nekoć kupio kamenje za popravak crkve. Kad je ovaj 
u ono vrijeme vidio kako brat Bernard, koji nakon Božjeg sveca 
bijaše prva biljčica Reda male braće, sve svoje potpuno ostavlja i 
daje siromasima, obuzet proždrljivom lakomošću, požalio se čovje- 
ku Božjem s obzirom na kamenje što mu ga je nekoć prodao kako 
mu tobože nije potpuno isplatio ugovorenu svotu. Franjo se pod- 
smjehnuo kad je opazio da je svećenikovo srce zaraženo otrovom 
lakomosti. No želio je da nekako utaži prokletu požudu, zato mu 
je ne brojeći novac napunio ruku. Svećenik se Silvestar obradovao 
onomu što je dobio, ali se većma divio darežljivosti onoga koji mu 
je novac dao. Kad se vratio kući, često je razmišljao o tom slučaju. 
Samom sebi je poluglasno predbacivao kako je već ostario, a još lju- 
bi svijet; divio se onome mladiću koji sve tako prezire. Kako je već 
bio ispunjen mirisom dobra, Krist mu je raširio krilo svoga milosrđa. 

Bog mu je u viđenju pokazao koliko su vrijedna Franjina dje- 
la, kako divno pred njim sjaju, kako veličanstveno ispunjaju cijeli 
svijet. Vidio je naime u snu kako iz Franjinih usta izlazi zlatan križ 
čiji je vrh sezao do neba, a ruke su mu bile raširene na obje strane 
svijeta te ga je obujmio u svoj zagrljaj. Za vrijeme viđenja svećenik 
se skrušio, odbacio je štetno oklijevanje, ostavio je svijet i postao 
potpun nasljedovatelj čovjeka Božjeg. U Redu je počeo živjeti sa- 
vršeno i Kristovom milošću je život u savršenstvu dovršio. Ali ka- 
kvo čudo ako se Franjo ukazao kao propet kad se s križem uvijek 
toliko družio. Kad je čudesni križ u njemu bio tako ukorijenjen, 
što je u tom veliko ako je iz dobre zemlje proizveo cvijeće, lišće i 
izgledne plodove? Iz nje ništa drugo nije ni moglo izrasti kad ju je 
cijelu onaj čudesni križ od početka sebi prisvojio. No sad se ipak 
vratimo na stvar. 


76. POGLAVLJE 

Jedan brat oslobođen od nasrtaja demona 

110. Desilo se da je neki brat duže vremena bio mučen napašću 
duha podmuklijom i gorom od izazova tijela. Napokon je došao k 
svetom Franji i ponizno mu se bacio pred noge; vrlo gorko je pla- 
kao, nije mogao govoriti jer su ga priječili duboki jecaji. Smilio se 
očevoj ljubavi i on, kad je saznao da ovoga muče opaki nasrtaji, 

reče: »Nalažem vam, demoni, snagom Božjom da moga brata više 
ne napadate kao što ste to do sada drsko činili!« Doskora, kad se 
raspršila tama, brat je ustao oslobođen, a napadaja kao da nikada 
nije ni bilo. 


77. POGLAVLJE 

Opaka krmača požderala janje 

111. Na drugim se mjestima očito vidi kako je njegova riječ ima- 
la čudesnu snagu i nad životinjama. Dotaknut ću se samo jednog 
slučaja koji mi je pri ruci. Kad je sluga Svevišnjega jednom zgodom 
prenoćio u samostanu svetog Verekunda u gubbijskoj biskupiji, 
one se noći jedna ovca ojanjila. Bila je ondje i vrlo okrutna svinja 
koja nije poštedjela nedužni život, nego ga je krvoločno usmrtila. 
Kad su ljudi ujutro ustali, nađoše mrtvo janje, bilo im je jasno da 
je taj zločin počinila svinja. Kad je blagi otac za to čuo, ganulo ga 
divno suosjećanje, sjetio se naime onoga drugog Janjeta, oplakivao 
je mrtvo janješce pred svima i rekao: »Jao, brate janješce, nedužna 
životinjo, ti se ljudima uvijek pokazuješ korisnim! Prokleta bila ona 
zločinka koja te je usmrtila i neka od nje nitko ništa ne pojede, ni 
čovjek ni životinja!« I gle čuda! Opaka krmača je odmah počela 
slabiti i pošto je kroz tri dana podnosila kaznu, napokon je pod- 
nijela osvetničku smrt. Bačena je u samostanski opkop. Ondje je 
ležala dugo vremena. Osušila se kao daska. Nitko se gladan njome 
nije nahranio. 


Protivnik povjerljivosti prema ženama 

78. POGLAVLJE 

Kako treba izbjegavati povjerljivost prema ženama 
i kako je s njima razgovarao 

1 12. Upućivao je kako se treba oprezno kloniti medenih otrova, 
naime povjerljivosti prema ženama, jer to zavodi u bludnju i svete 
ljude. Bojao se toga jer to nježnoga brzo slomi, a često oslabi jak 
duh. Onomu koji s njima druguje, osim ako se radi o vrlo prokuša- 
nu čovjeku, jednako je tako teško izbjeći zarazu, rekao je, kao što je, 
prema riječima Pisma nemoguće »ići po vatri, a ne opržiti tabane« 
(Izr 6,28). A da mu govor bude stvaran, »samoga je sebe pružao 
kao primjer svake kreposti« (Tit 2,7). Ženska mu osoba bijaše to- 


Drugi životopis sv. Franje 


753 


liko neugodna te bi se moglo vjerovati da se tako nije držao samo 
poradi opreza ili dobra primjera nego i poradi straha i groze. Kad bi 
njihova neumjesna brbljavost u razgovoru prouzrokovala zabunu, 
prekinuo bi riječ i ponizno bi oborio pogled, utekao bi se u pomoć 
šutnji. A gdjekada bi svoje oči usmjerio prema nebu te se činilo kao 
da odande želi nešto skinuti pomoću čega bi odgovarao na njihove 
zemaljske brbljarije. 

A one, u čijim je srcima gorljivost svete pobožnosti smjestila pre- 
bivalište mudrosti, poučavao je divnim, ali kratkim govorom. Kad je 
razgovarao sa ženskom osobom ono što je trebalo, govorio je glasno 
da svi mogu čuti. Jednom zgodom je kazao pratiocu: »Priznat ću, 
predragi, istinu: ako bih gledao, ne bih po licu prepoznao nijednu 
osim dviju. Ovu i onu poznam po licu, a druge ne poznam.« Izvr- 
sno, oče, jer pogled na njih nikoga ne posvećuje; izvrsno, velim, jer 
od toga nikakve koristi, a štete mnogo, napose štete vremena. Ovo 
je zapreka onima koji hoće ići strmim putem da promatraju »lice 
puno miline« (1 Kor 13,12). 


79. POGLAVLJE 

Prispodoba protiv pogleda na ženske osobe 

113. Nečiste je oči običavao pogoditi ovom prispodobom: 
»Neki moćni kralj je kraljici uzastopce poslao dva glasnika. Prvi 
se vratio i samo je svojim riječima prenio njezine riječi. Ovaj je u 
glavi imao oči mudraca, koje nisu lutale naokolo. Vratio se i drugi 
i pošto je ukratko izvijestio, razvio je dugu pripovijest o gospoda- 
ričinoj ljepoti. ’Zaista, gospodaru, vidio sam veoma lijepu ženu. 
Sretan onaj koji u njoj može uživati!’ Na to će mu kralj: 'Nevaljali 
slugo, zar si moju zaručnicu nečednim očima promatrao? Očito 
je da bi htio kupiti stvar, koju si dobro promotrio.’ Naredi da se 
pozove prvi i reče: ’Kako ti se sviđa kraljica?’ Ovaj odgovori: 'Iz- 
vrsno, jer je šuteći slušala i oštroumno odgovorila.’ Kralj ga upita: 
’A nije li lijepa?’ Ovaj će: ’To je, gospodaru, tvoja stvar da ti to 
gledaš! Moja je dužnost bila samo to da prenesem riječi.’ I kralj 
izrekne presudu: ’Ti, koji si čista pogleda i još čišćega tijela, bit 
ćeš sobar, a ovaj neka se tornja iz kuće da ne obeščasti bračnu 
ložnicu!« 

Blaženi je otac govorio: »Kad se čovjek smatra previše sigurnim, 
manje se boji neprijatelja. Ako đavao u nekoga čovjeka može sma- 
trati svojom samo jednu vlas, učini da to naraste do veličine grede. 
I ako mnogo godina nije mogao oboriti onoga koga je napastovao, 
zastane, samo da mu na kraju ipak dopadne. To je njegov posao, ni 
danju ni noću za drugo se ne brine.« 

80. POGLAVLJE 

Svečev primjer protiv prevelike povjerljivosti 

1 14. Dogodilo se, kad je jednom zgodom sveti Franjo išao u Me- 
vanio, da zbog iznemoglosti, prouzročene postom, nije mogao stići 
u mjesto. Njegov je pratilac poslao teklića nekoj duhovnoj gospođi i 
za sveca je ponizno zamolio kruha i vina. Kad je ona to čula, pohiti 
s kćerkom, Bogu posvećenom djevicom, k svecu i ponese što je bilo 
potrebno. Kad je svetac blagovao i malo se okrijepio, majku i kćer 
je izmjenično nahranio riječju Božjom. Dok im je govorio, nijednu 
nije pogledao u lice. Kad su one otišle, rekao mu je pratilac: »Za- 
što, brate, nisi ni pogledao svetu djevicu koja je s toliko pobožnosti 
došla k tebi?« Njemu će na to svetac: »A tko se ne bi morao plašiti 
da pogleda zaručnicu Kristovu? A ako se propovijeda očima i licem, 
tada neka ona mene gleda, a ne ja nju.« 

Mnogo puta je govorio o ovoj stvari i tvrdio da je svaki razgo- 
vor sa ženskom osobom bezvrijedan, izuzevši samo ispovijed ih po 
običaju najkraći poticaj. Kazivao je: »Kakve stvari ima mah brat rje- 
šavati sa ženom, osim ako pobožno moh svetu pokoru ih savjet za 
provođenje boljega života?«. 


Napasti što ih je svetac podnosio 

81. POGLAVLJE 

Svečeve napasti i kako je jednu nadvladao 

115. Kako su rasle zasluge svetoga Franje, tako je rasla i nesloga 
između njega i stare zmije. Sto je naime primao veće milosne da- 
rove, to su ga snalazile veće napasti, koje su iziskivale teže borbe. 
Premda je đavao čovjeka borbena i odvažna vrlo često iskušavao te 
ni na čas nije s borbom prestajao, ipak je još uvijek nastojao nava- 
ljivati na njega, pobjednika. Tako je jednom zgodom svetom ocu u 
dušu ubačena veoma teška napast, dakako da bi mu se poljepšao 
vijenac slave. Zbog toga je upadao u tjeskobu i bijaše ispunjen boli- 
ma. Krotio je i mučio tijelo, moho se i gorko plakao. - Pošto je tako 
bio mnogo godina mučen, kad je jednog dana moho u Svetoj Mariji 
u Porcijunkuh, u duhu začu glas: »Franjo, da imaš vjeru poput goru- 
šičina zrna, kazao bi ovoj gori da se pomakne i ona bi se pomaknu- 
la« (usp. Mt 17,19). Svetac je na to odgovorio: »Gospodine, koja 
je to gora koju hoćeš da prenesem?« I ponovno je čuo: »Gora, to 
je tvoja napast.« A on je zaplakao i rekao: »Neka mi bude, Gospo- 
dine, kako si rekao!« Odmah je razbijena svaka napast, postao je 
slobodan i u svojoj unutrašnjosti se posvema smirio. 

82. POGLAVLJE 

Kako ga je pozvao đavao i poticao na bludnost 
i kako je svetac nadvladao napast 

116 . U samotištu braće u Sarteanu onaj se zli koji je uvijek za- 
vidan napretku sinova Božjih drznuo nešto takvo poduzeti protiv 
sveca. Gledajući kako svetac napreduje u svetosti i kako zbog juče- 
rašnjega dobitka ne propušta današnji, kad je jedne noći molio u će- 
lijici, triput ^ga je pozvao: »Franjo, Franjo, Franjo!« On se odazvao 
govoreći: »Sto hoćeš?« A onaj će: »Na svijetu nema nijednoga greš- 
nika kojem Bog, ako se obrati, ne bi oprostio; ah tko samoga sebe 
ubija okrutnom pokorom, dovijeka neće postići milosrđe.« Svetac 
je odmah primio objavu da se radi o neprijateljevoj lukavštini i kako 
je pokušao pridobiti ga za mlakost. Pa što se dalje dogodilo? Ne- 
prijatelj nije odustajao od daljnjeg navaljivanja. Kad je uvidio da 
ovakvu zamku ne može sakriti, smislio je drugu: upaljivost tijela. 
Međutim i to je bilo uzalud. Onoga koji je prozreo lukavštinu duha 
nije moglo nadmudriti tijelo. Tako je dakle đavao u nj ubacio veo- 
ma tešku nečistu napast. Blaženi je otac, čim je to opazio, svukao 
sa sebe odjeću i konopcem se počeo oštro bičevati govoreći: »Čuj, 
brate magarče, dolikuje se da tako ostaneš, da tako budeš šiban. 
Tunika pripada Redu, krasti nije slobodno; ako želiš kamo ići, idi!«. 

117 . A kad je vidio da usprkos bičevanju napast ne uzmiče, kad 
je već sve udove išarao masnicama, otvorio je ćelijicu, izišao van u 
vrt i gol se bacio u dubok snijeg. Zatim je uzeo pune ruke snijega i 
od njega je načinio sedam gruda poput lopte. Stavio ih je preda se 
i počeo govoriti tijelu: »Gle, ova veća to ti je žena; a od ove druge 
četiri dvije su ti sinovi, a dvije kćeri; a ostale dvije su ti jedna slu- 
ga, a druga sluškinja, i njih moraš imati da te služe. Daj, požuri se, 
sve ih obuci, jer će se od studeni smrznuti. Ako ti je mrsko voditi 
mnogostruku brigu, zato misli na to kako bi brižno služio jednom 
Gospodinu!« Đavao je odmah posramljen odstupio, a svetac se vra- 
tio u ćeliju slaveći Boga. Jedan je duhovni brat, koji je tada bio na 
molitvi, jer je bila mjesečina, sve to vidio. A kad je svetac kasnije 
saznao da ga je onaj te noći vidio, naložio mu je da stvar nikom ne 
otkrije dok bude na svijetu živio. 

83. POGLAVLJE 

Kako je jednog brata oslobodio od napasti, korist od napasti 

118 . Jednom zgodom, kad je jedan brat bio napastovan i sam 
sjedio sa svecem, rekao mu je: »Moh za mene, dobri oče, uvjeren 
sam da ću odmah biti oslobođen od svojih napasti, udostojiš h se 

za mene pomoliti. Napasti premašuju moje sile, a znam da ti to 
nije sakriveno.« Sveti Franjo mu je na to rekao: »Zaista ti kažem, 
nitko se ne smije smatrati slugom Božjim dok ne prođe kroz napasti 
i nevolje. Nadvladana je napast neke vrsti prsten kojim Gospodin 
sebi zaručuje dušu svoga sluge. Mnogi sami sebi laskaju zbog du- 
gogodišnjih zasluga i vesele se što nisu imali nikakvih napasti. Ah 
neka znadu da Gospodin uzima u obzir slabost njihova duha, jer ih 
već prije sukoba sam strah nadvlada. Jedva naime ondje dolazi do 
žestokih borba gdje nema savršene kreposti.« 


Kako su ga mučili đavli 

84. POGLAVLJE 

Kako su ga mučili đavli i kako treba izbjegavati gospodske dvore 

119. Sotona je ovoga čovjeka napadao ne samo napastima nego 
i tvorno. S njim se hrvao. Jednom ga je zamolio gospodin kardinal 
Svetoga križa Leon da malo proboravi kod njega u Rimu. Odabrao 
je jednu osamljenu kulu koja je bila presvođena s devet lukova i 
tako razdijeljena kao u nekih devet pustinjačkih ćelijica. Prve noći, 
pošto se pomolio Bogu i htio leći na počinak, dođoše đavli i zapo- 
češe sveca Božjega neprijateljski napadati. Vrlo dugo i vrlo okrutno 
su ga mučili i napokon ga kao polumrtva ostaviše. Kad su oni otišli 
i kad je konačno odahnuo, pozva svetac svoga druga koji je spavao 
u drugoj sobici. A kad je ovaj došao, rekao mu je: »Brate, hoću da 
ostaneš pokraj mene jer se bojim biti sam. Malo prije su me mučili 
đavli.« Svetac je drhtao i udovi su mu se tresli kao kad nekoga trese 
vrlo jaka zimica. 

120. Kad su tako proveli cijelu noć, a da nisu ni oka stisnuli, 
rekao je sveti Franjo svom drugu: »đavli su ’gastaldi’ 49 (redarstve- 
nici) našega Gospodina, on ih je odredio da kažnjavaju prekršaje. 
Znak je veće milosti ako u svoga sluge ne ostavlja ništa nekažnjeno 
dok god živi na svijetu. Ja ne ponavljam uvredu koju po Božjem 
milosrđu nisam oprao zadovoljštinom. Svojom naime očinskom do- 
brohotnošću uvijek sa mnom tako postupa da mi, kad se molim 
i razmatram, pokazuje što mu se sviđa i što ne sviđa. Ah možda 
dopušta da na me zato nasrću njegovi ’gastaldi’ što moj boravak 


49 Riječ »castaldus« ili »gastaldus« potječe iz langobardskoga zakonodavstva, a 
označuje službenika koji ima vlast upokoriti i kazniti prekršitelja zakona. To je danas 
policija. 

u velikaškom dvoru drugima ne pruža dobar primjer. Moja braća 
koja borave u siromašnim mjestima, kad čuju da sam s kardinalima, 
posumnjat će da obilujem uživanjem. Zato, brate, smatram uputni- 
jim da onaj koji se postavlja za uzor izbjegava dvorove i da one koji 
trpe oskudicu ohrabruje trpeći poput njih.« Tako ujutro, prešutjev- 
ši sve, oproste se od kardinala i odu. Neka znaju oni koji borave 
u dvorima 50 i neka zapamte da su nedonoščad izvučena iz utrobe 
svoje majke. Ne krivim poslušnost, nego častohleplje; besposlicu i 
uživanje prekoravam; jednom riječju, u svakoj poslušnosti kao uzor 
predlažem Franju. Ipak se treba od svega suzdržavati što god se 
Bogu ne sviđa, pa makar se sviđalo ljudima. 


85. POGLAVLJE 

Primjer za spomenuto 

121. Pada mi na pamet nešto što mislim da se nikako ne smije 
zaobići. Kad je neki brat vidio braću kako borave u nekom dvo- 
ru, zanesen ne znam kakvom slavom, zaželio je da zajedno s njima 
bude dvorski kapelan. I kad je jedne noći razmišljao o dvorskom 
životu, u snu je vidio spomenutu braću kako se nalaze izvan boravi- 
šta braće i kako su odvojeni od svoje zajednice. Osim toga je vidio 
kako jedu iz ogavne i zamazane svinjske posude, a jeli su grah koji 
bijaše pomiješan s ljudskim izmetinama. Gledajući to, brat se silno 
zaprepastio. Kad je ujutro ustao, dvor ga više nije zanimao. 


86. POGLAVLJE 

Napasti što ih je podnosio u nekom samotištu 
i o viđenju jednoga brata 

122. Jednoć je svetac s pratiocem došao do neke crkve koja se 
nalazila daleko od naselja. Želeći se nasamo pomoliti, upozorio je 
pratioca rekavši: »Fltio bih, brate, ovdje noćas ostati sam. Pođi u 
svratište i rano ujutro se vrati k meni!« Kad je tako ostao sam, pred 
Gospodinom je dugo i veoma pobožno molio, i napokon se ogledao 
gdje bi naslonio glavu i zaspao. I odmah se u duši smutio, počeo se 
plašiti i zgražati, i cijelim tijelom drhtati. Jasno je osjećao đavolske 
nasrtaje; po krovu su čete đavola trčale praveći buku. Zato je od- 
mah ustao i izišao van, utisnuo znak križa na čelo i rekao: »U ime 


50 Ovo »koji borave u dvorima« u latinskom izvorniku izražava riječ »palatini«. Bila 
su to braća koju su redovnički poglavari na molbu pojedinih velikaša dodjeljivali da 
budu dvorski kapelani. 

svemogućega Boga izjavljujem vam, đavli, da na mojem tijelu učini- 
te što god vam je dopušteno. Dragovoljno ću podnijeti jer nemam 
većega neprijatelja od tijela, osvetit ćete se mojem neprijatelju, dok 
se umjesto meni budete osvećivali njemu.« Tako su oni koji su se 
skupili da zastraše duh, gledajući spremniji duh u slabome tijelu, 
posramljeni odmah iščezli. 

123. Kad se razdanilo, vratio mu se pratilac. Našavši sveca pro- 
strta pred oltarom, počekao je izvan kora, a on je međutim žarko 
molio pred križem. I gle, pao je u zanos i među mnogim prijestolji- 
ma u nebesima vidio je jedno, časnije od ostalih, a bilo je urešeno 
dragim kamenjem i blistalo je najvećom ljepotom. U sebi se divio 
odličnom prijestolju i šutke je razmišljao čije bi moglo biti. Među- 
tim je čuo glas koji mu reče: »Ovo je bilo sjedište jednog od onih 
koji su pali, a sada se čuva za poniznoga Franju.« Napokon je brat, 
došavši k sebi, vidio blaženoga Franju kako dolazi od molitve. Za- 
tim se bacio ničice uzevši oblik križa te mu je progovorio, ah ne kao 
živom na svijetu, nego kao da već kraljuje u nebu. Rekao je: »Moh 
za mene Sina Božjega, oče, da mi ne uračuna grijehe!« Čovjek ga 
Božji pruživši ruku podigne; spoznao je da mu je u mohtvi nešto 
otkriveno. Kad su napokon odanle krenuh, onaj brat je zapitao bla- 
ženoga Franju: »Što ti, oče, mishš sam o sebi?« On odgovori: »Sa- 
momu sebi izgledam da sam najveći grešnik jer da je Bog kojega 
zločinca obasipao tolikim milosrđem, deset puta bi od mene bio 
svetiji.« Na ovo je u bratovu srcu Duh odmah rekao: »Budi svjestan 
da je viđenje što si ga imao bilo istinito, jer će na prijestolje, izgub- 
ljeno zbog oholosti, poniznost uzdići najporaznijega.« 


87. POGLAVLJE 

Brat koji je oslobođen od napasti 

124. Za nekoga duhovnog brata koji je u Redu ostario i bio smu- 
ćen tjelesnim trpljenjem činilo se da ga je težina zdvojnosti iscrpla. 
Bol mu se danomice povećala, dok ga je savjest, koja je bila više 
nježna nego razborita, silila da se nizašto ispovijeda. Dakako da se s 
tolikom pomnjom nije trebao ispovijedati ako je imao samo napast; 
ah ako joj je imalo popustio, mogao je. A bio je tako sramežljiv da 
se bojao sve otkriti jednom svećeniku; a jer u tome svemu nije bilo 
ništa, same je mish dijeho pa je razhčitim svećenicima razne dijelo- 
ve toga povjeravao. Kad je jednog dana šetao s blaženim Franjom, 
svetac mu je rekao: »Brate, kažem ti da svoju nevolju ubuduće ne 
moraš više nikom ispovijedati. I nemoj se bojati jer što se s tobom 
događa, ti ne činiš, ubrojit će ti se to za vijenac slave, a ne u grijeh. 

A koliko god puta budeš mučen, po mojoj odredbi izmoli sedam 
puta Očenaš!« Začudio se odakle to svetac znade i zato se silno 
obradovao, a nakon kratkog vremena oslobodio se svakog trpljenja. 


Istinska radost duha 

88. POGLAVLJE 

O duhovnoj radosti, pohvala njoj i o štetnosti mrzovolje 

125. Ovaj je svetac tvrdio kako je najuspješniji lijek protiv tisuće 
neprijateljevih zasjeda i lukavština duhovna radost. Rekao je: »Tada 
se đavao posebno raduje kad slugi Božjem uzmogne ugrabiti radost 
duha. Sa sobom nosi prašinu kako bi je mogao ma i u najmanjoj 
mjeri ubaciti u savjest i tako uprljati bjelinu duše i zamazati čistoću 
života. No kad duhovna radost ispunja srca, uzalud zmija izlijeva 
smrtonosan otrov. Đavli ne mogu naškoditi Kristovu slugi kad vide 
da je ispunjen svetom radošću. Kad je duh plačljiv, žalostan i turo- 
ban, lako ga ili obuzima žalost ili se prepušta ispraznim veseljima.« 

Zato je svetac uvijek nastojao provoditi život u zanosu srca i sa- 
čuvati pomazanje duha i duhovnu radost. Najbrižljivije se klonio 
nadasve opasne bolesne mrzovolje tako da se, čim bi opazio da mu 
se i na čas ušuljala u dušu, što brže utjecao molitvi. Kazivao je: »Slu- 
ga Božji, ako je nečim smućen, kako obično biva, neka odmah usta- 
ne na molitvu i neka tako dugo ostane pred Svevišnjim Ocem dok 
mu ne povrati radost svoga spasenja. Ako li se u turobnosti zadrži, 
povećat će se onaj babilonski metež, koji će napokon, ne očisti li se 
suzama, proizvesti u srcu trajnu učmalost.« 


89. POGLAVLJE 
Anđeoska citara koju je čuo 

126. Onih dana kad je poradi liječenja očiju boravio u Rietiu 
pozvao je jednoga od drugova koji bijaše u svijetu citaraš te mu je 
rekao: »Brate, sinovi ovoga svijeta ne razumiju božanskih svetinja. 
Glazbala, koja su predviđena za pohvale Boga, ljudska je požuda 
preokrenula za uživanje sluha. Htio bih zato, brate, da potajno po- 
sudiš citaru i doneseš je, njom ćeš bratu tijelu punom boli priuštiti 
kakvu-takvu utjehu.« Brat mu odvrati: »Jako se, oče, bojim, strah 
me je da ljudi ne bi posumnjali da me je na kušnju stavila ta lako- 
mislenost.« Njemu će svetac: »Pustimo onda, brate, dobro je mno- 
go čega se okaniti da se ne bi pokvarilo dobro mišljenje.« Sljedeće 

noći, dok je sveti čovjek bdio i razmatrao o Bogu, najednom zazvuči 
neka citara divna sklada izvanredno lijepom melodijom. Nitko nije 
opažen, nego se samo zamjećivao citarašev prolazak i povratak sad 
ovamo sad onamo. Usmjerivši duh prema Bogu, sveti je otac u onoj 
milozvučnoj pjesmi doživio toliku nasladu te je mislio da je ovaj svi- 
jet zamijenio s onim. Kad je sutra ujutro ustao, pozvao je spomenu- 
toga brata i, pripovijedajući mu sve po redu, nadodao: »Gospodin, 
koji tješi ožalošćene, nikada me nije ostavio bez utjehe. Evo, kad mi 
nije bilo moguće slušati ljudsku citaru, slušao sam milozvučniju.« 


90. POGLAVLJE 

Kako je svetac radostan duhom pjevao francuski 

127. A gdjekada je ovako činio. Kad bi u njemu proključala 
kakva milozvučna melodija, izvana bi pjevušio francuski i zvuk 
božanskoga šapata, što ga je skrovito primao, provaljivao bi u 
klicanje na francuskom. Gdjekada bi, kao što sam vidio vlastitim 
očima, uzeo sa zemlje drvo te bi ga podržavao iznad lijeve ruke, 
a gudalo bi napeto pomoću niti držao desnicom i njime bi kao 
po guslama potezao preko drveta, a to bi izvodio prikladnim dr- 
žanjem i francuski bi pjevao o Gospodinu. Gesto bi ovakvu igru 
završavao suzama te bi ovo klicanje prelazilo u suosjećanje s Kri- 
stovom mukom. Zato je ovaj svetac neprestano uzdisao, a kad bi 
mu se jecanje povećalo, zaboravljao je ono što mu je bilo u ruci te 
bi se uzdigao prema nebu. 


91. POGLAVLJE 

Kako je prekorio turobnoga brata i poučio ga kako se ima držati 

128. Jedanput je nekoga svog druga vidio turobna i žalosna 
lica, a to nije šutke podnio, nego mu je rekao: »Ne dolikuje da 
se sluga Božji pred ljudima pokazuje turobnim i žalosnim, nego 
vedrim. Svoje grijehe istražuj u svojoj sobici i pred Bogom plači 
i uzdiši. Kad se povratiš među braću, odbaci sjetu i prilagodi se 
ostalima.« A malo zatim je rekao: »Mnogo mi zaviđaju protivni- 
ci ljudskoga spasenja i uvijek pokušavaju što im nije moguće u 
meni, da to poremete u drugovima.« Toliko je volio čovjeka puna 
duhovne radosti da je kao opće upozorenje prigodom nekoga ka- 
pitula dao napisati ove riječi: »Neka braća paze da se ne bi izvana 
pokazivala namrgođena i žalosna poput licemjera, nego neka se 
pokazuju kao ljudi koji su radosni u Gospodinu, vedri i veseli te 
kako dolikuje prijazni.« 

92. POGLAVLJE 

Kako treba postupati s tijelom da ne mrmlja 

129. Jednom zgodom svetac je također kazao: »Za brata tijelo 
se treba razborito brinuti da se zbog njega ne bi porodila oluja mr- 
zovolje. Neka se od njega ukloni prigoda za mrmljanje da mu ne bi 
bilo mrsko bdjeti i dolično ustrajati u molitvi. Reklo bi: 'Skapavam 
od gladi, ne mogu svladavati tvoje vježbe.’ A ako bi tako mrmljalo, 
pošto se nasitilo dostatne hrane, znaj da su lijenom kljusetu potreb- 
ne ostruge i da lijenog magarca čeka ostan.« 

Samo je u ovoj uputi svetog oca bio nesklad između jezika i ruke. 
Svoje je naime nedužno tijelo pokoravao bičevima i postom, te mu 
je bez razloga umnožavao rane. Toplina je naime duha već toliko 
učinila tijelo gipkim da je, dok je duša žeđala za Bogom, sve većma 
za njim žeđalo i ono presveto tijelo. 

93. POGLAVLJE 
Protiv isprazne slave i licemjerstva 

130. No dok je prihvaćao duhovno veselje, brižno je izbjegavao 
ono neumjesno. Znao je da treba žarko ljubiti ono što usavršuje, a 
isto tako treba izbjegavati ono što je zarazno. Tako je naime ispraz- 
nu slavu nastojao u zametku ugušiti, te nije ni časka dopuštao da 
ostane ono što bi vrijeđalo pogled njegova Gospodina. Tako je če- 
sto, kad je bio mnogo uzvisivan i slavljen, odmah žalosteći se i jeca- 
jući upadao u osjećaj žalosti. 

U zimsko doba, kad mu je sveto tjelešce zaodijevala samo jed- 
na-jedincata tunika, dobrano iskrpana trošnim zakrpama, njegov se 
gvardijan, koji ga je pratio, domogao lisičjega krzna, donio mu ga i 
rekao: »Imaš bolesnu slezenu i želudac, molim tvoju ljubav u Gos- 
podinu, dopusti da ti se tunika podstavi tim krznom. Ne sviđa li ti 
se da to bude u cijelosti, dopusti da se to učini bar povrh želuca.« 
Njemu će na to blaženi Franjo: »Ako hoćeš da to dopustim s unu- 
trašnje strane tunike, načini mi zakrpu iste veličine i izvana, koja 
će, prišivena izvana, ljude upozoravati na iznutra sakriveno krzno.« 
Sluša brat, ali to ne odobrava. Uporno je molio sveca, ali nije ništa 
drugo postigao. Kad je gvardijan napokon pristao, zakrpa je prišive- 
na na zakrpu, da se Franjo ne bi drugačijim pokazivao izvana nego 
što je bio iznutra. O, kako je bio jednak na jeziku i u životu, jednak 
je bio i kao podložnik i kao poglavar! Nikakve ni vanjske ni unu- 
trašnje slave nisi ljubio ti koji si se uvijek dičio u Gospodinu. Ali da 
ne bih, molim, povrijedio one koji su obučeni u krzno kažem li da 
je koža stavljena na kožu. Znamo naime da su (praroditelji), kad su 
bih lišeni nedužnosti, osjećah potrebu za kožnatim tunikama. 

94. POGLAVLJE 

Jedna njegova izjava protiv licemjerja 

131. Jednoć je u samotištu Poggio Bustone, nekako o Božiću, 
pozvao mnoštvo naroda na propovijed i ovako započeo: »Vi vjeruje- 
te da sam ja svet čovjek i zato ste pobožno došli. Ali vam priznajem 
da sam cijele ove četrdesetnice 51 uživao hranu začinjenu slaninom.« 
I tako je često pripisivao užitku ono što je prije dopustio svojoj sla- 
bosti. 


95. POGLAVLJE 
Priznanje protiv isprazne slave 

132. Kad god bi se njegov duh zanio za ispraznom slavom, to bi 
smjesta pred svima sličnim žarom odao jednostavnim priznanjem. 
Kad je jednom zgodom prolazio kroz grad Asiz, namjeri se na neku 
staricu koja je nešto od njega tražila. Kako nije osim plašta imao ni- 
šta drugo, odmah joj ga je darežljivo ustupio. A budući da je osjetio 
da su se u nj ušuljali samodopadni osjećaji, smjesta je pred svima 
priznao da ga je obuzela isprazna slava. 

96. POGLAVLJE 

Franjin prijekor onima koji su ga hvalili 

133. Nastojao je da dobra Gospodnja čuva kao tajnu u svom 
srcu, zato nije išao za slavom koja bi mogla biti uzrokom pada. Ce- 
sto bi naime, kad bi ga mnogi uzvisivali, izrekao ovakve riječi: »Još 
mogu imati sinove i kćeri, nemojte me hvaliti kao sigurna! Ne smije 
se hvaliti nitko čiji je svršetak još neizvjestan. Kad god bi onaj koji 
mi je nešto posudio htio posuđeno uzeti, samo će ostati tijelo i duša, 
a to posjeduje i nevjernik.« Tako bi kazao onima koji su ga hvalili. 
A samom bi sebi rekao ovako: »Franjo, da je Svevišnji razbojniku 
toliko toga darovao, bio bi zahvalniji od tebe!« 


97. POGLAVLJE 

Daljnji prijekor onima koji su ga hvalili 

134. Cesto govoraše braći: »Zbog svega onoga što je moguće 
grešniku nitko si ne smije laskati nepravednom samodopadnošću. 
Grešnik može postiti, moliti, naricati, mrcvariti vlastito tijelo, ali ne 


51 Ovdje je riječ o »četrdesetnici« što je Franjo propisuje u Pravilu, a traje od svet- 
kovine Sviju svetih do Božića. 

može ovo: ostati vjeran svome Gospodinu. Zato se ovim treba diči- 
ti, ako Bogu dajemo hvalu koja mu pripada; ako mu, vjerno služeći, 
pripisujemo što god nam on daruje. Najveći čovjekov neprijatelj jest 
tijelo; ne zna razmišljati da bi nešto požalilo; ništa ne zna predvi- 
djeti da bi se plašilo. Samo nastoji oko toga da zlorabi što mu pruža 
sadašnjost. A što je još gore, sebi svojata, dičeći se onim što nije 
dano njemu, nego duši. Prima hvalu zbog kreposti, zbog bdijenja i 
molitava prima izvanjska priznanja. Duši ništa ne ostavlja, i za suze 
očekuje nagradu.« 


Sakrivanje rana 

98. POGLAVLJE 

Sto je odgovarao o ranama kad bi ga za njih pitali 
i kako ih je pomnjivo sakrivao 

135. Ne smije se međutim šutke mimoići ono kako je pomnjivo 
tajio i brižno skrivao one znakove Raspetoga koje i previšnji duhovi 
moraju častiti. Isprva, dok je prava Kristova ljubav ljubljenoga preo- 
bražavala u istu sliku, on je s mnogo opreza uzeo tajiti i sakrivati to 
blago te je dugo vremena ostalo nepoznato čak i najpovjerljivijima. 
No božanska providnost nije htjela da to uvijek ostane sakriveno i da 
ne bude pristupačno ni onim najdražima. Ni otvorena mjesta udova 
nisu dopuštala da to bude sakriveno. Kad je neki od drugova jednom 
zgodom na Franjinim nogama vidio znakove, zapitao je: »Sto je ovo, 
dobri brate?« On je odgovorio: »Brini se za svoj posao!« 

136. Isti je brat drugom zgodom zatražio da mu ispraši tuniku, 
pa kad ju je vidio zakrvavljenu, kazao je svecu kad mu ju je povra- 
tio: »Kakva je ono krv kojom je okrvavljena tunika?« Svetac je sta- 
vio prst na oko i rekao mu: »Pitaj što je ovo ako ne znaš da je oko.« 
Zato je rijetko prao cijele ruke, nego bi samo nakvasio prste da se 
nazočnima stvar ne bi otkrila. A i noge je prao veoma rijetko. A ni 
to nije činio manje skriveno nego što je to bilo rijetko. Kad je netko 
zatražio da mu poljubi ruku, napola je pružio ruku, upravo samo pr- 
ste da ih taj mogne poljubiti; gdjekada bi umjesto ruke pružio rukav. 
Noge je obuvao u vunene čarape da se rane ne bi mogle vidjeti, a 
povrh njih je stavljao komadić krzna da ublaži oštrinu vune. Premda 
sveti otac pred drugovima nije mogao rane na nogama i na rukama 
posve sakriti, ipak je teško podnosio, ako bi ih tko opazio. Zato su 
i sami drugovi, puni duha razboritosti, kad bi bio prinuđen otkriti 
noge ili ruke, odvraćali oči. 

99. POGLAVLJE 

Kako je jedan, posluživši se pobožnom varkom, vidio rane 

137. Kad je čovjek Božji boravio u Sieni, onamo je došao neki 
brat iz Brescie. Taj je silno želio vidjeti rane svetoga oca. Usrdno 
je molio brata Pacifika da mu se to omogući. Ovaj mu reče: »Kad 
budem odlazio iz boravišta, zamolit ću da mi dade poljubiti ruke, 
a kad ih on pruži, namignut ću ti očima pa ćeš vidjeti.« Spremni 
za povratak obojica pođoše svecu. Pokleknuše, i brat Pacifik reče 
svetom Franji: »Blagoslovi nas, predraga majko, 52 i pruži mi ruku 
na poljubac!« Poljubio je nevoljko pruženu ruku i dao znak bratu 
da pogleda. Zatražio je i drugu, poljubio ju je i ovome pokazao. 
Kad su oni pošli, otac je posumnjao da je posrijedi bila sveta varka, 
kao što je i bila. Pobožnu je radoznalost ocijenio kao nepobožnu, a 
brata je Pacifika pozvao natrag i rekao mu: »Neka ti, brate, oprosti 
Gospodin što mi gdjekada nanosiš veliku žalost.« Pacifik se smjesta 
bacio ničice i ponizno zapitao govoreći: »Kakvu sam ti, predraga 
majko, nanio žalost?« Blaženi Franjo nije ništa odgovorio i slučaj je 
završen šutnjom. 


100. POGLAVLJE 
Kako je netko vidio ranu na prsima 

138. Premda su rane na nogama i rukama po svom položaju na 
otvorenim mjestima udova bile pristupačne nekima, ipak nitko nije 
bio vrijedan vidjeti ranu na boku za njegova života, a samo se jedan- 
put dogodio izuzetak. Kad god je davao tuniku da mu se ispraši, 
desnom rukom je prekrivao ranu na boku. A gdjekada bi lijevu ruku 
priljubio probodenom boku i sakrivao onu blaženu ranu. Kad ga je 
jedan između braće 53 počešao te mu je ruka dospjela u ranu, zadao 
mu je veliku bol. Jedan drugi između braće 54 nastojao je radoznalim 
ispitivanjem vidjeti što je drugima bilo sakriveno. Zato je jednoga 
dana kazao svetom ocu: »Jesi li, oče, za to da ti isprašimo tuniku?« 
A njemu će svetac: »Gospodin ti, brate, platio, jer je upravo po- 
trebno.« Kad se svetac svukao, pozornim je očima brat pogledao i 
vidio upadnu ranu na boku. Jedini je ovaj vidio ranu za života, a od 
ostalih nitko drugi sve do poslije smrti. 


52 Brat Pacifik, nazvan »kralj stihova«, služi se pjesničkom slobodom te Franju na- 
zivlje »majkom«. No to sigurno treba shvatiti i kao aluziju na način izražavanja kojim 
se Franjo poslužio u svom kratkom spisu »O redovničkom boravku u samotištu«. 

53 Bio je to brat Rufin. 

54 Kao što se vidi iz Prvog životopisa, bio je to brat Ilija. 

Prikrivanje kreposti 

139. Tako je taj čovjek odbacivao svaku slavu koja nije odisala 
Kristom; tako je ljudskim naklonostima dosudio vječno prokletstvo. 
Znao je kako uživanje dobra glasa okrnjuje tajnu savjesti i da je da- 
leko pogibeljnije zlorabiti kreposti negoli biti bez njih. Znao je da 
krepost nije ništa manje potrebna da se stečeno zaštiti nego da se 
to stekne. Na žalost, na mnogo toga nas većma potiče taština nego- 
li ljubav, a naklonost svijeta pretežnija nam je od ljubavi Kristove. 
Ne razlikujemo osjećaja, ne podvrgavamo kušnji duhove i kad nas 
na djelovanje potakne isprazna slava, umišljamo da smo potaknuti 
ljubavlju. Nadalje, ako smo i malo dobra učinili, njegovu težinu ne 
možemo nositi. Svaki teret kojega smo se za života oslobodili gubi- 
mo i za obalu vječnosti. Strpljivo podnosimo što nismo dobri; a da 
nas se lijepo ne gleda, da nas se ne smatra dobrima, toga ne pod- 
nosimo. Tako cijeli život provedemo u ljudskoj hvali jer ništa drugo 
nismo nego ljudi. 


102. POGLAVLJE 
Poniznost svetoga Franje u držanju, 
osjećanju i ponašanju, i protiv samovolje 

140. Poniznost je čuvarica i ukras sviju kreposti. Nema li nje u 
temeljima duhovne građevine, kad se pričini da raste, ona se pretva- 
ra u ruševinu. Da čovjeku koji je bio urešen tolikim darovima ne bi 
što nedostajalo, poniznost ga je ispunjala u obilnijoj mjeri. Po svom 
vlastitom mišljenju nije bio ništa drugo nego samo grešnik, iako je 
bio uresom i sjajem svekolike svetosti. U njoj je nastojao samoga 
sebe izgrađivati, da bi postavio temelj što ga je upoznao po Kristu. 
Zaboravljao je na ono što je stekao, a pred očima je imao samo 
nedostatke; bio je uvjeren da mu više toga nedostaje nego što po- 
sjeduje. Obuzimala ga je samo jedna jedina želja, naime da postane 
boljim, da, nezadovoljan prvotnim krepostima, stekne nove. 

Bio je ponizan u držanju, ponizniji u mišljenju, a najponizniji u 
prosuđivanju samoga sebe. Božji se knez nije zato razlikovao od 
drugih što je bio poglavarom, nego samo po ovom predivnom dra- 
gulju, jer je među malenima bio najmanji. Ova krepost, ovaj naslov, 
ovaj znak ga je obilježavao kao generalnoga ministra. Njegovim je 
ustima bilo daleko svako hvastanje, svaki sjaj nastupanja, svaka na- 
duvenost u činima. U mnogim je stvarima naučio smisao iz objave, 
a onomu što je iznosio pred druge pretpostavljao je mišljenje dru- 
gih. Držao je da je sigurnije mišljenje drugova, i tuđe gledište mu 

se činilo boljim od vlastitoga. Govorio je da onaj poradi Gospodina 
nije sve ostavio koji je zadržao kesu, novčarku, vlastitoga mišljenja. 
Većma je volio slušati kuđenje nego pohvalu, jer ga je kuđenje sililo 
na popravak, a pohvala gurala u pad. 


103. POGLAVLJE 
Njegova poniznost u odnosu 
prema biskupu grada Terni i prema nekom seljaku 

141. Kad je jednom prilikom propovijedao narodu u gradu Terni, 
a gradski biskup 55 ga preporučio, završivši propovijed, pred svima 
je biskup rekao ovo: »U ovo posljednje vrijeme je Bog rasvijetlio 
svoju Crkvu po ovom siromašku i neznatnom čovjeku, koji je jedno- 
stavan i neškolovan. Zato uvijek moramo Gospodinu biti zahvalni. 
Znajmo da nije tako učinio nijednom narodu.« Kad je svetac to čuo, 
prihvatio je s velikom radošću to što je biskup tako izričito izjavio da 
je neznatan. Kad su ušli u crkvu, bacio se biskupu do nogu rekav- 
ši: »Zaista, gospodine biskupe, uvelike si me počastio jer, pošto mi 
je drugo oduzeto, ti si ono što je moje sačuvao netaknutim. Kao 
razborit čovjek si, velim, odijelio ono dragocjeno od bezvrijednoga, 
davši Bogu hvalu, a meni neznatnost.« 

142. Čovjek se Božji pokazivao ponizan ne samo pred višima od 
sebe nego i pred jednakima i prezrenima. Bio je spremniji na to da 
bude opominjan i pokaran nego da sam opominje. Tako je jednoga 
dana jašući na magarcu, jer zbog slabosti i bolesti nije mogao ići pje- 
šice, prelazio preko njive jednoga seljaka koji je upravo ondje radio. 
Taj mu seljak pritrči i pažljivo ga upita nije li on brat Franjo. A kad 
mu je čovjek Božji rekao da je on onaj za koga je ovaj pitao, ponizno 
je rekao: »Nastoj« - reče seljak - »biti tako dobar kao što o tebi 
svi govore jer se u te mnogi pouzdaju. Zato te opominjem da se ne 
bi s tobom nikada dogodilo drugačije nego što se očekuje.« A kad 
je čovjek Božji Franjo ovo čuo, sišao je s magarca na zemlju, pao je 
ničice pred seljakom, ponizno mu je izljubio noge, zahvaljujući mu 
što se udostojao opomenuti ga. Kako je dakle uživao tako veliku 
slavu dobra glasa, jer su ga vrlo mnogi smatrali svetim, pred Bogom 
i pred ljudima se smatrao nevrijednim, i nije upadao u oholost zbog 
tako dična glasa, niti zbog svetosti, ali ni zbog mnoge tako svete 
braće i sinova koji su mu bili dani kao početak nagrade za njegove 
velike zasluge. 


55 Bio je to biskup Rajnerije (1218-1253) kojega je papa Honorije III. postavio za 
biskupa 13. siječnja 1218. 

104. POGLAVLJE 

Kako se na kapitulu odrekao poglavarske službe i o jednoj molitvi 


143. Da bi sačuvao krepost svete poniznosti, pošto je prošlo ne- 
koliko godina nakon njegova obraćenja, prigodom jednoga kapita- 
la pred svom braćom Reda odrekao se poglavarske službe rekavši: 
»Od sada sam za vas mrtav. Evo« - reče - »brata Petra Katanskog! 
Njega ćemo ja i svi vi slušati.« I naklonivši se odmah zatim pred 
njim, obećao mu je poslušnost i poštovanje. Na to su braća zaplaka- 
la, a bol je izazivala duboke jecaje kad vidješe da su postali na neki 
način lišeni tolikoga oca. Kad je blaženi Franjo ustao, sklopljenih 
ruku i očiju uprtih u nebo reče: »Gospodine, preporučujem ti obi- 
telj koju si mi do sada povjeravao. A sada, zbog slabosti koje su ti 
poznate, preslatki Gospodine, kad se za nju nisam kadar brinuti, 
predajem je ministrima. Na sudnji su dan dužni pred tobom, Gos- 
podine, položiti račun, ako koji brat ili zbog njihova nemara, ili zbog 
primjera, ili pak zbog oštra postupka propadne.« Od tada je ostao 
podložnikom sve do smrti, a poniznije se ponašao nego bilo koji od 
njih. 


105. POGLAVLJE 
Kako je predao drugove 

144. Drugom prilikom je svom zamjeniku predao svu braću go- 
voreći: »Neću da uživam ovu posebnu povlasticu slobode, nego 
neka me braća premještaju iz mjesta u mjesto, kako im nadahne 
Gospodin.« I nadoda: »Već sam vidio slijepca kojega je putem 
vodio pas.« I tako je u tome bila njegova slava da se, pošto se 
odrekao svake posebnosti i svake vrsti taštine, u njemu nastani 
snaga Kristova. 


106. POGLAVLJE 

Njegovo suprotstavljanje onima koji su voljeli poglavarsku službu 

145. Kad je opazio kako neki hlepe za poglavarskom službom, 
koje je uz ostalo za predstojništvo činilo nedostojnima i samo ča- 
stohleplje, govorio je da oni nisu samo Manja braća nego da su za- 
boravili na poziv kojim su pozvani, da su izgubili milost. A neke 
je bijednike koji su teško podnosili što ih se uklanja sa službe, jer 
naime nisu tražili teret, nego čast, u mnogim govorima prekoravao. 

Jednom je zgodom rekao svom drugu: »Ne smatram se manjim 
bratom ne budem li onakav kao što ću ti prikazati.« I rekao je: 

»Evo, kao poglavar braće polazim na kapitul, propovijedam, opo- 
minjem braću i napokon se govori protiv mene: ’Ne odgovara nam 
onaj tko je neuk i neugledan, i zato nećemo da ovaj vlada nad nama, 
jer nije govornik, priprost je i neznalica.’ Napokon će me uz porugu 
smijeniti, svi će me prezreti. Kažem ti, ako ne bih nepromijenjena 
lica, s istim veseljem srca i s jednakom odlukom svetosti ove riječi 
saslušao, nisam Manji brat.« I nadodao je: »U poglavarskoj službi 
nalazi se opasnost, u pohvalama propast, a u podložničkoj ponizno- 
sti dobitak je za dušu. Zašto dakle većma težimo za pogibelji negoli 
za dobitkom, kad smo vrijeme dobili za to da stječemo dobitak?«. 


107. POGLAVLJE 

Htio je da braća budu podložna kleru - a zašto 

146. Premda je htio da braća sa svima budu u miru i da u odnosu 
prema svima budu maleni, ipak je naučavao riječju da se prema kle- 
ru odnose ponizno, a to je pokazivao i primjerom. Govorio je: »Kle- 
ru smo poslani kao pomoć 56 u spašavanju duša, da nadoknadimo 
ono što njima nedostaje. Svatko će primiti plaću, ali ne prema vlasti, 
nego prema naporu. Znajte, braćo« - rekao je - »da je spas duša 
Bogu najdraži, a on se bolje ostvaruje mirom negoli neslogom kle- 
rika. A ako oni sami priječe spasenje naroda, ’Bogu pripada osveta 
i on će im naplatiti u svoje vrijeme’. Zato budite podložni crkvenim 
poglavarima, da ne bi, koliko je do vas, došlo do kakve zavisti. 'Bu- 
dete li sinovi mira’, za Gospodina ćete pridobiti i kler i narod. A to 
će Gospodinu biti draže nego da pridobijete sam narod, a kler da 
sablaznite. Pokrivajte njihove padove« - reče - »nadoknadite njiho- 
ve mnogobrojne nedostatke, a kad to učinite, budite još ponizniji.« 


108. POGLAVLJE 

Poštovanje što ga je iskazivao biskupu Imole 

147. Kad je jednom zgodom sveti Franjo došao u Imolu, grad u 
Romagnoli, predstavio se mjesnom biskupu i zatražio od njega do- 
puštenje za propovijedanje. A njemu će biskup: »Dosta je, brate, da 
ja propovijedam svom narodu.« Oborivši glavu sveti je Franjo poni- 
zno izišao van, a nakon kratka vremena vratio se unutra. Njemu će 

56 Čini mi se da ovdje sv. Franjo ima u vidu odredbu IV lateranskoga koncila koja 
glasi: »Određujemo da se u katedralnim i kolegijatskim crkvama postave prikladni 
ljudi, koje biskupi mogu imati kao pomoćnike i suradnike, ali ne samo za službu 
propovijedanja nego i za ispovijedanje te naređivanje pokore, kao i u ostalom što se 
odnosi na spasenje duša.« 

biskup: »Što, brate, želiš? Što ponovno tražiš?« Na to će sveti Fra- 
njo: »Gospodine, ako otac istjera sina na jedna vrata, on treba da 
uđe na druga.« Biskup nadvladan poniznošću, vesela lica ga zagrli i 
reče: »Ti i tvoja braća ubuduće s mojom općom dozvolom propovi- 
jedajte u mojoj biskupiji, jer je to zavrijedila sveta poniznost.« 


109. POGLAVLJE 

O njegovoj poniznosti prema svetom Dominiku i obratno, 
te o njihovoj međusobnoj ljubavi 

148. U Rimu su se našla zajedno s gospodinom Ostijskim, koji 
je kasnije postao vrhovnim svećenikom, 57 ona dva sjajna svjetla 
svijeta, 58 sveti Dominik i sveti Franjo. I kad su se o Gospodinu 
međusobno slatko porazgovorili, napokon im je biskup rekao: »U 
prvotnoj Crkvi pastiri Crkve bijahu siromašni, a ljudi su gorjeli od 
ljubavi, a ne od pohlepe. Zašto« - reče - »ne bismo između vaše 
braće uzimah biskupe i prelate koji bi naukom i primjerom ostale 
predvodili?« Među svecima s obzirom na odgovor nasta prepirka; 
nije jedan drugoga pretjecao, nego su jedan drugoga poticah, štovi- 
še, jedan drugoga je upravo siho da odgovori. Svaki je naime imao 
prednost pred onim drugim, a obojica su se jedan prema drugom 
odnosila s poštovanjem. Konačno je Franju pobijedila poniznost 
da sebe ne pretpostavi, a pobijedila je i Dominika, koji je ponizno 
poslušao te prvi odgovorio. Odgovarajući dakle blaženi Dominik 
reče biskupu: »Gospodine, moja su braća dostatno uzdignuta ako 
posjeduju spoznaju i, koliko je do mene, neću dopustiti da postignu 
i neki drugi oblik dostojanstva.« Dok je on to tako ukratko izgovo- 
rio, blaženi se Franjo pred biskupom naklonio i rekao: »Gospodine, 
moja su braća zato nazvana manjima da se ne bi usudila postati 
većima. Zvanje nas potiče da ostanemo u priprostosti i da slijedimo 
trag Kristove poniznosti kako bi na kraju na smotri svetih bih uzdig- 
nuti. Ako hoćete da donose plod u Božjoj Crkvi, držite ih i čuvajte 
u položaju njihova poziva, na nisko ih vratite, čak i protiv njihove 
volje. Zato mohm, oče, da ne budu ohohji što su siromašniji pa da se 
ne uzdignu nad ostale. Nipošto nemojte dopustiti da se uzdižu na 
dostojanstva.« Ovako su sveci odgovorili. 

149. Što kažete, sinovi svetih? Vas, izrodi, izjedaju ljubomora i 
zavist, a ništa manje težnja za nezakonitim dobrima. Međusobno se 

57 To je bio kardinal Hugolin, kasnije papa Grgur IX. 

58 Taj se susret dogodio ljeti 1217, a prije 6. kolovoza 1221, tj. prije smrtnog dana 
sv. Dominika. Bilo je to vjerojatno 1220. 


770 


II. ŽIVOTOPISI SV. FRANJE 


grizete i izjedate, a borbe i svađe rađaju se samo iz pohlepe. Boriti 
vam se protiv četa tame, žestok boj vam je voditi protiv vojske de- 
mona, a vi ste protiv samih sebe uperili oštricu mača; licem usmje- 
renim prema pomirilištu prijateljski se gledaju oci puni znanja, a 
sinovi im puni zavisti nemilo jedan drugoga gledaju. Sto će učiniti 
tijelo bude li imalo podijeljeno srce. Sigurno bi po cijelome svijetu 
nauk o pobožnosti plodonosnije napredovao kad bi službenike ri- 
ječi Božje veza ljubavi čvršće sjedinjavala. Ono naime što govorimo 
ili naučavamo ponajviše zato postaje neuvjerljivim što se u nama po 
očitim znakovima pokazuje kao neki kvasac mržnje. Znam da ovdje 
nisu u pitanju oni čestiti, nego nevaljali, za koje s pravom držim da 
ih treba iskorijeniti da ne šire zarazu među svete. Što da napokon 
reknem onim premudrima? Oci su došli u kraljevstvo putem poni- 
znosti, a ne putem dostojanstva; častohlepni sinovi naokolo obilaze, 
a ne nalaze puta u grad trajna prebivanja. Što drugo preostaje, jer 
ne slijedimo njihova puta, zato ne postižemo ni slave? Daleko bilo 
od nas, Gospodine! Učini da ponizni učenici budu pod krilima po- 
niznih učitelja. Učini da budu dobri rođaci po duhu pa da »ugledaš 
sinove svojih sinova mir nad Izraelom!« 59 


110. POGLAVLJE 
Kako su se jedan drugome povjerili 

150. Kad su, kao što smo malo prije rekli, sluge Božje izrekle 
svoje odgovore, gospodin Ostijski mnogo je Bogu zahvaljivao. A 
kad su odande otišli, blaženi Dominik je od svetoga Franje zatražio 
da mu se udostoji dati pojas kojim je bio opasan. Sveti Franjo na 
ovo nije odmah pristao. Istom je poniznošću odbio kakvom je onaj 
to zamolio. Ipak je pobijedila moliteljeva smjerna pobožnost. Kad je 
pojas dobio, s velikom pobožnošću ga je opasao ispod svoje donje 
tunike. Napokon jedan drugome stisnuše ruke i jedan se drugom 
najtoplije preporučiše. Svetac je svecu rekao: »Htio bih, brate Fra- 
njo, da se tvoj i moj red sjedine i da u Crkvi provodimo život na isti 
način.« Kad su se napokon rastali jedan od drugoga, sveti Dominik 
rekao je brojnima koji su bili nazočni: »Zaista vam kažem, ovoga 
svetog čovjeka Franju ostali bi redovnici morali nasljedovati, jer po- 
sjeduje toliku savršenost svetosti.« 


59 Vrhovni poglavari obaju redova svoje su podložnike u to vrijeme morali poticati 
na slogu i mir. 


Drugi životopis sv. Franje 


771 


Poslušnost 

111. POGLAVLJE 

Poradi istinske poslušnosti uvijek je imao gvardijana 

151. Da bi ovaj nadasve oprezni trgovac na mnogo načina pri- 
vređivao i da bi sve ovo vrijeme upotrijebio za zasluge, htio je da ga 
ravnaju uzde poslušnosti i da samoga sebe podloži vodstvu drugo- 
ga. Tako se nije samo odrekao službe generalnoga ministra nego je 
poradi veće zasluge poslušnosti zatražio posebnoga gvardijana da bi 
ga poštovao kao poglavara. Rekao je naime bratu Petru Katanskom, 
kojem je prije toga obećao svetu poslušnost: »Poradi Boga te molim 
da me namjesto sebe povjeriš jednom od mojih drugova, kojega ću 
s poštovanjem slušati kao tebe. Poznam« - rekao je - »plod posluš- 
nosti i znam da ništa od vremena ne prolazi bez dobitka onomu koji 
jarmu drugoga podloži vrat.« Kad je uvažena njegova želja, svuda je 
do smrti ostao podložan, vlastitom se gvardijanu uvijek s poštova- 
njem pokoravao. 

Nekom zgodom rekao je svojim drugovima: »Između ostaloga 
što mi se božanska dobrota udostojala udijeliti, dana mi je ova mi- 
lost da bih jednako tako brižno slušao novaka koji je to postao prije 
jedan sat, ako bi mi bio dodijeljen kao gvardijan, kao što bih se po- 
koravao bilo kojem vrlo starom i razboritom. Podložnik ne smije« - 
rekao je - »svoga poglavara gledati kao čovjeka, nego mora gledati 
onoga poradi čije se ljubavi podložio. Sto je neugledniji onaj koji je 
na čelu ostalih, to je poniznost onoga koji sluša vrednija.« 


112. POGLAVLJE 

Kako je prikazao pravu poslušnost i o tri vrste poslušnosti 

152. Nekom drugom zgodom Franjo je sjedio s drugovima pa je 
ovako uzdahnuo: »Jedva da ima ijedan redovnik na cijelome svije- 
tu koji savršeno sluša svoga poglavara.« Drugovi zbunjeni rekoše: 
»Kaži nam, oče, koja je poslušnost savršena i najveća.« Opisujući 
istinski poslušnoga, on se poslužio slikom mrtva tijela i odgovorio: 
»Uzmi mrtvo tijelo i stavi ga gdje hoćeš. Vidjet ćeš da se ne protivi 
pomicanju, ne mrmlja zbog položaja, ne tuži se na ostavljenost. Pa 
ako se postavi na stolac, neće gledati gore, nego dolje. Odjene li 
se u grimiz, bit će dvostruko blijedo. Onaj je« - reče - »istinski 
poslušan koji ne prosuđuje zašto ga miču, ne mrmlja zbog položaja, 
ne zahtijeva da se izmijeni. Kad mu se povjeri služba, zadrži uobiča- 
jenu poniznost. Sto je više u časti, to više se smatra nedostojnim.« 

Kad je drugom zgodom govorio o tome, za dopuštenja koja su dana 
na vlastitu molbu rekao je da su i ona naređena te ne predstavljaju 
zahtjev. Zato im je dao naziv svete poslušnosti. Govoraše da su obje 
poslušnosti dobre, ali da je ona sigurnija. A najveća je ona posluš- 
nost u kojoj nemaju ništa tijelo i krv. Smatrao je da je to ona kada 
se »po božanskom nadahnuću polazi među nevjernike« bilo poradi 
koristi bližnjih, bilo poradi želje za mučeništvom. Kad se takvo do- 
puštenje traži, smatrao je da je to Bogu osobito drago. 


113. POGLAVLJE 

Ne smije se na laku ruku zapovijedati pod poslušnost 

153. Smatrao je zato da se »pod poslušnost« smije samo rijetko 
zapovijedati. Ne smije se najprije izbaciti strelica, koja može doći 
u krajnjem slučaju. Rekao je: »Ruka ne smije brzo posezati za ma- 
čem.« A onaj koji bi oklijevao da se pokori nalogu iz poslušnosti niti 
se Boga boji, niti se srami ljudi. Nema ništa istinitije od toga. A što 
je drugo vlast u nepromišljena poglavara nego mač u rukama bije- 
sna čovjeka? Što je očajnije od redovnika koji prezire poslušnost? 


114. POGLAVLJE 

O bratu kojem je kapucu bacio u vatru, 
jer je došao bez dopuštenja, iako ga je vukla pobožnost 

154. Nekom zgodom je bratu, koji je došao sam bez dopuštenja, 
skinuo kapucu i naredio da je bace u veliku vatru. A kako kapucu 
nije nitko iz vatre izvadio, jer su se plašili pogleda koji je na čas 
uzbudio, svetac zapovjedi da se ona iz vatre izvadi, jer je plamen 
nije nimalo oštetio. Premda se ovo moglo dogoditi zbog svečevih 
zasluga, ipak je možda bilo i nešto zasluge onoga brata. Ovoga je 
nadvladala želja da vidi izvanredno svetoga oca, ali u tom nije bilo 
razboritosti, koja je upravljač sviju kreposti. 

O ONIMA KOJI DAJU DOBAR ILI LOS PRIMJER 

115. POGLAVLJE 

Primjer jednoga dobrog brata, način života negdašnje braće 

155. Naglašavao je da je Gospodin u posljednje vrijeme zato po- 
slao Manju braću da pokažu primjere svjetla onima koji su ovijeni 
tminom grijeha. Kazivao je kako ga ispunjaju najugodniji osjećaji i 
da postaje kao pomazan skupocjenom pomašću kada sluša o uzvi- 
šenim djelima svete braće rasijane po cijelome svijetu. Desilo se da 
se neki brat po imenu Barbar pred jednim plemenitim čovjekom s 
otoka Cipra jednom prilikom na drugoga brata nabacivao uvredlji- 
vim riječima. A kad je ovaj opazio da je brat zbog nesuglasica malo 
povrijeđen, uzeo je magareću izmetinu i rasrđen na samoga sebe, 
da bi sebe kaznio, stavio ju je u usta rekavši: »Neka melje izmetinu 
jezik koji je na moga brata izlio otrov ljutnje.« Kad je to vidio vitez, 
upravo se zapanjio. Otišao je izvanredno potaknut i otada je braći 
darežljivo stavio na raspolaganje sebe i sve svoje. 

Ako bi koji od braće drugoga smutio riječima, sva su braća ne- 
izostavno običavala učiniti ovo: dotični bi se odmah bacio ničice, 
povrijeđenom bi noge obasuo poljupcima, makar bi se dotični i pro- 
tivio. Svetac je zbog takvih klicao od veselja. Kad bi slušao svoje 
učenike kako sami od sebe iznose primjere svetosti, onu je braću 
obasipao blagoslovima koja zaslužuju potpuno priznanje, jer riječju 
i primjerom k ljubavi Kristovoj privlače grešnike. Htio je da ga u 
gorljivosti za duše, koja ga je posvema ispunjavala, sinovi istinski 
nasljeduju. 


116. POGLAVLJE 

Kako je svetac prokleo neke koji su davali loš primjer 
i kako je to teško podnosio 

156. Tako bi najtežom kaznom njegova prokletstva bio pogođen 
i onaj koji bi opakim djelima ih primjerom osramotio redovničku 
zajednicu. Evo što se dogodilo s dvojicom braće koja su, u tobožnjoj 
želji da na se navuku veći prezir, njegovah duge brade. Dođoše oni 
jednom pred biskupa grada Fondia, 60 a on im reče: »Pazite da se 
ljepota redovničke zajednice ne bi nagrdila uvođenjem ovakvih no- 
votarija.« Kad je to bilo rečeno svecu, on je odmah ustao i, uzdignu- 


60 Grad Fondi nalazi se u talijanskoj pokrajini Gaeta. Tu je od 1210. do 1277. 
biskup bio Robert, član cistercitskoga reda. 

tim rukama prema nebu, prolijevajući suze izrekao riječi molitve ili, 
štoviše, prokletstva: »Gospodine Isuse Kriste, koji si izabrao dva- 
naestoricu apostola i premda je od njih jedan pao, ostali ti ostadoše 
privrženi. Ispunjeni jednim duhom propovijedah su evanđelje. Ti 
si, Gospodine, u ovom posljednjem vremenu, sjećajući se staroga 
milosrđa, osnovao redovničku zajednicu braće da bude potporanj 
tvojoj vjeri i da se po njima ispuni otajstvo tvoga evanđelja. Tko će 
dakle namjesto njih pred tobom načiniti zadovoljštinu ako svima 
onima kojima su poslani ne samo da nisu pružah primjere svjetla 
nego su pred njima činili djela tame? Neka budu, presveti Gospo- 
dine, prokleti od tebe i od cijelog nebeskoga dvora i od mene ne- 
znatnoga oni koji svojim opakim primjerom kvare i ruše što si nekoć 
sagradio po svetoj braći ovoga Reda, i graditi ne prestaješ!« Gdje su 
oni koji govore kako su po njegovu blagoslovu sretni i razmeću se 
da su se do mile volje naužili njegova prijateljstva? Ako bi se, Bože 
sačuvaj, našh takvi koji se ne kaju što su na štetu drugih na sebi oči- 
tovah djela tame, teško njima, jer će zauvijek propasti! 61 

157. Kazivao je: »I najbolja braća smućuju se nad djelima opake 
braće pa i ako sami nisu sagriješili, osuđuje ih se zbog primjera opa- 
kih. Zato me okrutnim mačem probadaju i njime mi cijeh dan pro- 
bijaju srce.« I zato se najviše povlačio od druženja s braćom kako 
se ne bi dogodilo da čuje nešto nepovoljno o kojem od njih, što bi 
mu obnovilo bol. 

I govorio je: »Doći će vrijeme kada će zbog zlih primjera Bogu 
tako mio Red biti tohko ozloglašen da će braću biti sram izići pred 
ljude. A koji u to vrijeme dođu da ih se primi u Red, bit će vođeni 
samim djelovanjem Duha Svetoga, a tijelo i krv neće utisnuti nika- 
kve mrlje. Ovi će doista biti blagoslovljeni od Gospodina. Prem- 
da u ovih neće biti zaslužnih djela, jer će ohladiti ljubav koja svece 
potiče na žarko djelovanje, snaći će ih silne napasti. A koji se u to 
vrijeme nađu prokušani, bit će bolji od svojih predšasnika. A teško 
onima koji sami sebi povlađuju zbog tek prividnoga redovničkog 
ponašanja, omhtavit će zbog nerada, i neće se postojano odupirati 
ni napastima koje se pripuštaju da bi se prokušah izabrani. Samo će 
naime oni koji budu prokušani primiti vijenac života. Njih međutim 
čini prokušanima opakost odbačenih.« 


61 Pisac aludira na brata Iliju. Ilija je 1232. postao generalnim ministrom Reda, a 
prigodom generalnog kapitula 1239. svrgnuo ga je papa Grgur IX.. U prosincu 1239. 
pobjegao je u Pišu k caru Friedrichu II. koga je već prije papa izopćio iz crkvenoga 
jedinstva. Tako je i Ilija upao u izopćenje i u njemu se nalazio i onda kad je Toma Ce- 
lanski pisao ovaj životopis. Posljednje godine svoga života Ilija je proveo u Cortoni. 
Kratko vrijeme prije smrti izmirio se s Crkvom. Umro je 22. travnja 1253. 

117. POGLAVLJE 

Objava koju mu je Bog saopćio o stanju Reda 
i kako Reda neće nikada nestati 

158. Božji pohodi pružali su mu mnoge utjehe. Oni su mu da- 
vali sigurnost da će temelji njegova Reda ostati stalni. A bilo mu je 
također obećano da će broj otpalih bez sumnje biti nadoknađen 
izabranima. A kad je jednom bio uznemiren zbog zlih primjera te se 
sav smućen dao na molitvu, Gospodin ga je ovako ukorio: »Zašto se 
ti, slabiću, uznemiruješ? Zar sam ja tebe takvim pastirom postavio 
svojem Redu te ne priznaješ da sam ja njegov glavni zaštitnik? Tebe 
sam, čovjeka jednostavna, zato postavio da ono što ću po tebi činiti 
bude za nasljedovanje ostalima; neka nasljeduju koji nasljedovati 
htjednu. Ja sam pozvao, ja ču čuvati i pasti, a da se nadomjesti gu- 
bitak jednih, izabrat ću druge. Ne bude li takav rođen, učinit ću da 
se rodi. Zato se ne uznemiruj, nego radi na svom spasenju. Padne li 
Red samo na trojicu članova, mojim će nastojanjem zauvijek opsta- 
ti.« Od tada je govorio da krepost samo jednoga svetoga nadmašuje 
i najveće mnoštvo nesavršenih, samo jedna zraka svjetla potiskuje 
strahovitu tminu. 


Protivnik besposlice i besposličara 

118. POGLAVLJE 

Objavljeno mu je kad ima značaj sluge Božjega, a kada nema 

159. Otkako je taj čovjek, odbacivši što je štetno, počeo prianjati 
uz Gospodina, jedva bi dopustio da mu i najmanji dio vremena pro- 
padne. Premda je u Gospodnje riznice smjestio obilje zasluga, ostao 
je uvijek svjež, uvijek sve spremniji za duhovne pothvate. Ne činiti 
nikakvo dobro, smatrao je teškom krivnjom. Smatrao je da: uvijek 
ne napredovati, znači nazadovati. Dok je jednom u Sieni boravio u 
ćeliji, jedne je noći pozvao k sebi drugove koji su spavali: »Molio 
sam, braćo, Gospodina da se udostoji pokazati mi kada sam njegov 
sluga i kada to nisam. Ne bih naime, htio« - reče - »ništa drugo biti 
nego samo njegov sluga. I sam mi se predobri Gospodin udostojao 
odgovoriti: ’Tada u sebi prepoznaj moga pravog slugu kad sveto mi- 
sliš, govoriš i radiš.’ Zato sam vas, braćo, pozvao jer se pred vama 
želim postidjeti, ako kada što od ovoga trojega nisam izvršio.« 

119. POGLAVLJE 

Pokora za isprazne riječi u Porcijunkuli 

160. Nekom je drugom zgodom čovjek Božji kod Marije Anđeo- 
ske u Porcijunkuli promatrao kako korist od molitve zbog ispraznih 
riječi nakon molitve nestaje. Protiv padanja u isprazne govore odre- 
dio je ovaj lijek, govoreći: »Koji god brat rekne ispraznu ili beskori- 
snu riječ, dužan je odmah priznati svoj grijeh i za pojedine ovakve 
slučajeve dužan je izmoliti jedanput Očenaš za svoju dušu; ako li ga 
drugi ukori, neka to namijeni za dušu dotičnoga.« 


120. POGLAVLJE 

Kako je on sam radio i kako su mu bili mrski besposličari 

161. Govorio je kako mlitavce, koji s ljubavlju ne prianjaju ni 
uz kakav posao, treba izbaciti iz usta Gospodnjih. Nitko se pred 
njim nije mogao pojaviti besposlen, a da ga ne bi oštro pograbio. 
Tako je on sam, uzor svakog savršenstva, bio zaposlen i radio svojim 
rukama. Nije dopuštao da mu izmakne išta od tog izvrsnoga dara, 
tj. od vremena. A jednoć je rekao: »Hoću da sva moja braća rade i 
da se vježbaju, a oni koji ne umiju neka nauče pojedine zanate.« I 
obrazlažući to rekao je: »Da bismo ljudima bili manje dosadni i da 
nam u besposlici ne bi srce ili jezik lutao po onom što je nedopušte- 
no.« Dobitak ih naplatu za obavljeni posao nije prepuštao prosudbi 
onoga koji je radio, nego gvardijanu ih redovničkoj obitelji. 


121. POGLAVLJE 

Pritužbe svecu protiv besposličara i izjelica 

162. Neka mi, sveti oče, bude dopušteno danas izreći tužbu 
protiv onih koji se nazivaju tvojima. Mnogima koji se hoće odma- 
rati prije posla mrsko je vježbanje u krepostima. Pokazuju da su 
sinovi Luciferovi, a ne Franjini. Većma obilujemo slabićima negoh 
borbenima, a budući da smo rođeni za rad, svoj život bismo morah 
smatrati borbom. Nije im po volji da budu korisni po radu, a po 
kontemplaciji to ne mogu. Budući da sve smućuju svojom osebuj- 
nošću, više rade ždrijelom nego rukama, »mrze onoga koji na grad- 
skim vratima pravdu dijeh«, ne podnose da ih se ni vrškom prstiju 
dotakne. Prema riječi blaženoga Franje ipak se većma čudim njiho- 
vu bezobrazluku, jer bi kod kuće morah u znoju hca živjeti, a sada 
žive bez rada, uzdržavaju se znojem siromaha. Neobična pamet! 
Premda ništa ne rade, uvijek ćeš misliti da su zauzeti. Znadu satove 

pojedinih obroka, a ako ih kada pritisne glad, krive Sunce da je 
zaspalo. Zar da vjerujem, dobri oče, da su ove ljudske nakaze zavri- 
jedile tvoju slavu? Nisu vrijedni ni tunike. Ti si uvijek u ovom brzom 
i kratkotrajnom vremenu naučavao da se treba bogatiti zaslugama 
kako se u budućnosti ne bi dogodilo da moramo prositi. Ovi ne uži- 
vaju ni u domovini, a malo zatim će poći u progonstvo. Ova bolest 
je zahvatila podložnike, jer su poglavari nemarni kao da je moguće 
da ih neće stići kazna zato što podnose njihov porok. 


Službenici Riječi Božje 

122. POGLAVLJE 
Kakav mora biti propovjednik 

163. Htio je da službenici Božje riječi budu samo oni koji će 
prianjati uz proučavanje duhovnih stvari i koji neće biti sprečavani 
nikakvim drugim službama. Govorio je da je takve izabrao Veliki 
Kralj da narodima objave naredbe što ih čuju iz njegovih usta. Ka- 
zivao je: »Propovjednik najprije mora u samotnoj molitvi crpsti ono 
što će poslije iznositi u govorima. Prije nego što će izgovarati hladne 
riječi izvana, mora biti topao iznutra. Rekao je da je to časna služba 
i svi treba da poštuju one koji je izvršuju.« Reče: »Ti su život tijela, 
oni se bore protiv đavla, oni su svjetiljka svijeta.« 

Smatrao je da učitelje svetog bogoslovlja treba većma častiti. 
Jednom je zgodom dao općenitije napisati: »Sve bogoslovce i one 
koji nam pružaju božanske riječi moramo častiti i poštovati kao one 
koji nam pružaju duh i život.« A kad je jedanput pisao blaženom 
Antunu, 62 ovako je dao da se stavi na početku pisma: »Bratu Antu- 
nu, mojem biskupu!«. 


123. POGLAVLJE 

Protiv onih koji teže za ispraznom hvalom 
i tumačenje proročanstva 

164. Rekao je da ipak treba sažalijevati propovjednike koji za bi- 
jedni novčić često prodaju ono što čine. Nadimanje takvih gdjekada 
je liječio protulijekom: »Zašto se hvastate zbog ljudi koji su se obra- 
tili, a obratila su ih moja jednostavna braća svojim molitvama?«. 


62 Riječ je o sv. Antunu Padovanskom koji je blaženo umro 13. lipnja 1231, a papa 
Grgur IX. 30. svibnja 1232. u Spoletu proglasio ga je svetim. 

Napokon je one riječi: »Kad nerotkinja rodi sedam puta« ovako 
tumačio: »Nerotkinja« - reče - »to je moj siromašni brat, koji nema 
dužnosti da u Crkvi rađa djecu. On će na sudu roditi mnoge, jer 
će sudac tada pripisati njegovoj slavi one što ih je svojim privatnim 
molitvama obratio. 'Koja je imala mnogo djece’, oslabit će, jer će 
propovjednik, koji se raduju kao da su mnogi po njemu rođeni, tada 
spoznati da u njima nije bilo ništa njegovo.« A one koji žele da ih 
se većma hvali kao govornike nego kao propovjednike, koji govore 
kićeno, a ne pobudno, nije volio. Rekao je da slabo dijele oni koji 
sve pripisuju propovijedanju, a ništa pobožnosti. Zaista je hvalio 
propovjednika, ah onoga koji je u pravo vrijeme mislio na sebe i koji 
je za sebe osjećao. 


Promatranje Stvoritelja 

U STVOROVIMA 

124. POGLAVLJE 
Svečeva ljubav prema osj etilnim 
i prema neosjetilnim stvorovima 

165. Taj se sretni putnik žurio da iziđe iz svijeta kojim je prola- 
zio kao prognanik, ah se služio svim onim što je na svijetu. Protiv 
knezova tmine naime njime služio se kao borilištem, a Boga je pro- 
matrao kao zrcalo dobrote. U svakoj umjetnini veličao je Umjetni- 
ka. Sto god je opažao u stvorovima, podsjećalo ga je na Stvoritelja. 
Zanosno je khcao svim djelima Božjih ruku; uživajući u divnim pri- 
zorima, gledao je živi smisao i uzrok svega. U hjepim stvarima je 
prepoznavao Najljepšega. Sva mu dobra dovikuju: »Onaj koji nas je 
stvorio najbolji je.« Po tragovima što ih je u stvari svuda utisnuo sli- 
jedi Ljubljenoga, od svega pravi sebi stepenice kojima se dolazi do 
prijestolja. Osjećajem nečuvene pobožnosti grh sve stvorove, govori 
im o Gospodinu i potiče ih da ga slave. Pažljiv je prema uljanicama, 
svjetiljkama i svijećama. Nije htio svojom rukom priječiti njihovo 
svjetlo, jer da je njihovo svjetlo znak vječnoga svjetla. S poštova- 
njem je hodio po kamenju, i to zbog onoga koji sebe nazivlje stije- 
nom. A kad je trebalo izreći onaj redak: »Uzdigao si me na stijenu«, 
da bi to izrekao s nešto više poštovanja, kazao je: »Ispod nogu Sti- 
jene uzvisio si me.« 

Kad bi braća sjekla drva, branio je da se stablo sasvim posiječe. 
Htio je da mu se ostavi nada da će ponovno potjerati. Vrtlaru 
je naredio da oko vrta ostavi neprokopanu među da bi u svoje 
vrijeme zelenilo biljaka i dražest cvijeća propovijedala o divnom 

Ocu svega. Naredio je da se unutar vrta uredi vrtić za mirisno 
bilje i cvijeće da one koji to budu promatrali podsjeća na vječno 
uživanje. 

Uklanjao bi s puta crviće da ne budu pogaženi nogama. Naredio 
je da se pčelama donese meda i najboljega vina da u zimskoj studeni 
ne izginu. Sve životinje nazivao je braćom i sestrama, iako je među 
svakovrsnom zvjeradi posebno volio one blage. Ta tko bi bio kadar 
sve ispripovijedati, ako je naime ona izvorna dobrota, koja će biti 
sve u svemu, ovom svecu već sve u svemu odsjajivala. 


125. POGLAVLJE 

Kako su mu sami stvorovi uzvraćali ljubav 
i o vatri koja ga nije ozlijedila 

166. Zato su se svi stvorovi trudili kako bi svecu uzvratili lju- 
bav i kako bi za dobročinstva odgovarali zahvalnošću. Smiješili 
su se kad bi ih dragao, udovoljavah bi njegovim molbama, poko- 
ravah se njegovim zapovijedima. U ono vrijeme, kad su mu bile 
bolesne oči te je bio primoran podvrgnuti se hječenju, u obitavah- 
šte je bio pozvan liječnik. On je došao i donio željeznu spravu za 
ispaljivanje. Naredio je da se sprava stavi u vatru dok se ne usije. 
A blaženi je otac, dok mu je tijelo od užasa podrhtavalo, a on ga 
hrabrio, ovako progovorio vatri: »Sestro moja vatro, s obzirom na 
ostale stvari imaš zavidnu ljepotu; snažna si, hjepa i korisna, jer te 
je Svevišnji takvom stvorio. Budi ovaj čas prema meni samilosna, 
budi blaga! Jer sam te do sada ljubio u Gospodinu. Molim veli- 
koga Gospoda koji te je stvorio da tvoju žestinu sada ublaži da 
bih mogao podnijeti što me nježnije budeš pakla.« Kad je dovršio 
molitvu, znakom križa blagoslovio je vatru i tada je neustrašivo 
stao. Liječnik je uzeo u ruke ražareno i usijano željezo, braća su 
se, nadvladana samilošću, razbjegla, a svetac se vedar i veseo pre- 
pustio željezu. Željezo je pišteći ulazilo u nježno tijelo, a od uha 
do obrve izvedeno je spaljivanje. Kohku mu je bol nanijela ona 
vatra, svjedoče riječi samoga sveca, koji to najbolje zna. Kad su se 
naime vratila braća koja su se razbjegla, otac im je smiješeći se re- 
kao: »Vi, malodušni i tjesnogrudni, zašto ste pobjegli? Zaista vam 
kažem, niti sam osjetio žestinu vatre, niti kakvu tjelesnu bol.« 
Zatim se okrenuo hječniku i rekao: »Ako tijelo još nije dovolj- 
no sprženo, žeži ponovno!« A liječnik, koji je u shčnom zahvatu 
doživljavao različite slučajeve, naglasio je da je ovo čudo i rekao: 
»Kažem vam, braćo, danas sam vidio čudesne stvari!« Vjerujem 
da se ovaj vratio u stanje prve nedužnosti jer, kad je htio, ublaži- 
valo se i ono što je okrutno. 

126. POGLAVLJE 
Kako mu je ptičica sjela na ruku 

167. Vozeći se preko Rietskoga jezera prema samotištu Gre- 
ccio, sjedio je u čamcu. Jedan ribar mu je poklonio neku riječnu 
pticu da se s njom zabavlja u Gospodinu. Blaženi je otac radosno 
uzeo pticu, a zatim je otvorio ruke i blago je potaknuo da slobodno 
odleti. A kad nije htjela otići, nego se u njegovim rukama stisnula 
kao u gnjezdašcu, svetac se uzdignuta pogleda predao molitvi. I 
kad je kao nakon duga vremena odnekle došao k sebi, umiljato je 
naložio da se bez straha vrati u prijašnju slobodu. Zadobivši dopu- 
štenje s blagoslovom, izražavajući radost jednim pokretom tijela, 
ptica je odletjela. 


127. POGLAVLJE 
Sokol 

168. Kad je blaženi Franjo, u želji da na uobičajen način izbje- 
gne poglede i razgovore s ljudima, boravio u jednom samotištu, po 
velikom se savezu prijateljstva povezao sa sokolom koji je na tome 
mjestu imao svoje gnijezdo. Sokol je naime uvijek u noćno doba 
svojim pjevom i glasanjem označavao sat u koji je svetac običa- 
vao ustajati na božanske pohvale. To je svecu Božjem jako godilo 
što tolikom brižljivošću od njega odgoni svaku tromost. Ali kad je 
svetac nekom bolešću bio većma pritisnut nego obično, sokol ga 
je štedio pa nije tako točno označavao bdijenja. I kao da ga je Bog 
poučio, istom bi u praskozorje u zvono svoga glasa udarao laganim 
dodirom. Kakvo čudo ako su izvanrednog ljubitelja Božjeg pošti- 
vali i ostali stvorovi. 


128. POGLAVLJE 
Pčele 

169. Na jednoj gori jednoć je bila napravljena ćelijica u kojoj 
je Božji sluga četrdeset dana činio najstrožu pokoru. Pa kad je, 
pošto se navršilo određeno vrijeme, odanle odlazio, ćelija je u sa- 
motištu ostala bez stanovnika. Ondje je ostala zemljana posuda 
iz koje je svetac običavao piti. A kad su jedanput došli ljudi iz 
poštovanja prema svecu, nađoše posudicu punu pčela. U samoj 
su posudi divnom vještinom pčele načinile medeno saće hoteći, 
bez sumnje, time označiti slast kontemplacije koju je ondje uživao 
svetac Božji. 

170. Neki je plemić iz sienskoga kraja blaženom Franji, dok je 
bolovao, poslao fazana. Kad ga je radostan primio, a u takvim se 
slučajevima nije običavao veseliti iz želje za jelom, nego iz ljubavi 
prema Stvoritelju, rekao je fazanu: »Neka je hvaljen naš Stvoritelj, 
brate fazane!«, a zatim je kazao braći: »Načinimo pokus da vidimo 
hoće li brat fazan htjeti boraviti s nama ili će otići na samotna mje- 
sta koja mu više odgovaraju.« Na svečev je nalog jedan brat odnio 
fazana daleko i ostavio ga u vinogradu. Fazan se odmah brzim ko- 
racima povratio k očevoj ćeliji. Svetac je ponovno naredio da se još 
dalje odnese, ah se on još brže vratio k vratima. Zato je svetac nare- 
dio da ga brižno hrane. Zagrlio ga je i tepao mu umiljatim riječima. 
To je promatrao neki liječnik koji je mnogo štovao sveca Božjega 
pa je fazana zatražio od braće, ah ga nije namjeravao pojesti, nego 
ga je htio čuvati iz poštovanja prema svecu. Štoviše, hječnik ga je 
odnio sa sobom kući. No fazan, kao da mu je nanesena nepravda, 
odvojen od sveca, uopće nije htio jesti dokle god je bio od njega 
odijeljen. Liječnik se čudio i odmah je fazana odnio natrag svecu 
i sve je po redu ispripovijedao što se zbilo. Doskora, kad je fazan 
bio stavljen na zemlju, pogledao je svetoga oca, prestao tugovati i 
radosno počeo jesti. 


130. POGLAVLJE 
Cvrčak 

171. Pokraj ćehje sveca Božjega u Porcijunkuh cvrčak, sjedeći 
na grani smokve, često uobičajenom je milinom cvrčao. Blaženi bi 
otac gdjekada ispružio ruku i ljupko ga pozivao, govoreći: »Brate 
cvrčku, dođi k meni!« A on bi, kao da je razuman, odmah sišao 
na njegovu ruku. Svetac bi mu rekao: »Pjevaj, brate moj cvrčku, i 
Gospodina, svoga Stvoritelja, zanosno hvah!« Cvrčak bi bez oklije- 
vanja poslušao i počeo pjevati. I tako dugo ne bi prestao pjevati dok 
čovjek Božji ne bi u njegovo pjevanje umiješao svoje pohvale Bogu 
i dok mu ne bi naredio da odleti na svoje uobičajeno mjesto. Ondje 
bi kroz osam dana ostajao kao privezan. A svetac, kad je silazio iz 
ćehje, uvijek bi ga rukama pogladio i naredio da pjeva. Cvrčak se 
navikao uvijek slušati njegove naredbe. I svetac reče svojim drugo- 
vima: »Podajmo već dopust našem bratu cvrčku, koji nas je do sada 
dosta razveseljavao svojim pohvalnim pjesmama, da se zbog toga ne 
bi naše tijelo isprazno dičilo.« I cvrčak je odmah, dobivši dopušte- 
nje, otišao i nije se više ondje pokazivao. 

Ljubav 

131. POGLAVLJE 

Njegova ljubav i kako je poradi spasenja duša 
sam davao primjer savršenstva 

172. Snaga ljubavi ga je učinila bratom ostalim stvorovima, 
zato nikakvo čudo da je u još većoj mjeri bio bratom po ljubavi 
Kristovoj onima koji su urešeni slikom i prilikom Stvoriteljevom. 
Govoraše kako ništa nije preče od spasa duša. To je češće doka- 
zivao time što se Jedinorođenac Božji udostojao visjeti na križu. 
Zato se on borio u molitvi, razlagao je to u propovijedima, pružao 
je u tome dobar primjer. Nije se smatrao prijateljem Kristovim 
ako ne bi ljubio duše koje je i Krist ljubio. I zato je to u njega 
bio najvažniji razlog zbog čega treba štovati naučitelje jer oni kao 
Kristovi pomagači zajedno s Kristom izvršuju službu. A svoju je 
braću, kao one koji su na poseban način ’iste vjere’ i s kojom je bio 
sjedinjen po dioništvu u vječnoj baštini, zato izvanredno srdačno 
grlio svim svojim osjećajima. 

173. A kad je bio prekoravan zbog strogosti života, odgovarao 
bi da je zato darovan Redu da mu bude uzorom i da bi poput orla 
lebdio nad svojim orlićima. Zato, kad mu nedužno tijelo, koje se 
već dragovoljno podvrgavalo duhu, nije poradi prestupaka tre- 
balo biča, ipak ga je poradi dobra primjera ponovno kažnjavao, 
i samo poradi drugih se držao vrletnih putova. I s pravom, jer se 
više gleda na poglavarovu ruku negoli na njegov jezik. Rukom 
si, oče, upućivao nježnije, uvjeravao lakše i dokazivao sigurnije. 
Kad bi poglavari 'govorili ljudskim i anđeoskim jezicima’, a kad 
ne bi pružali primjere ljubavi, meni bi malo koristili, a sebi ništa. 
Doista, kad se onaj koji kara ne plaši i kad umjesto razloga stoji 
volja, 63 nije li dosta pečata za spasenje? 64 Ipak valja učiniti ono 
što strogo naređuju da bi kroz prazne kanale do lijeha protjecala 
voda. Neka se gdjekada ubere ruža s trna, da bi veći služio ma- 
njemu. 


63 Ovdje pisac aludira na poznati stih rimskog pjesnika Juvenala koji glasi: »Hoc 
volo, sic iubeo, sit pro ratione voluntas!« tj. »To hoću, to nalažem, umjesto razloga 
neka bude volja!« Ta se izreka upotrebljava za samovoljna čovjeka. 

64 Poglavari čuvaju pečate kao znakove vlasti. 

174. Ta tko je usvojio Franjinu brigu za podložnike? On je 
neprestano dizao ruke prema nebu za prave Izraelce, a gdjekada 
je zaboravljao na sebe i više se brinuo za spasenje braće. Padao je 
ničice pred Veličanstvom, za sinove je prinosio žrtvu duha, silio 
je Boga na dobročinstva. S malenim stadom što ga je vodio za 
sobom suosjećao je s ljubavlju punom straha, kako se ne bi dogo- 
dilo da izgubi i nebo, pošto je izgubio svijet. Mislio je da će biti 
neslavan ako one koji su mu povjereni zajedno sa sobom ne učini 
slavnima. Njih je rađao njegov duh mučnije nego što ih rodiše 
majčinske utrobe. 


133. POGLAVLJE 
Suosjećanje s bolesnicima 

175. S bolesnicima je mnogo suosjećao, mnogo se brinuo za 
njihove potrebe. Ako bi mu odani svjetovnjaci kada poslali uku- 
hana voća, iako je njemu samom to većma trebalo negoli drugima, 
davao bi ostalim bolesnicima. Sa svim nemoćnima je suosjećao, 
tješio bi ih kad mu nije bilo moguće pomoći. U dane je posta i sam 
jeo da se bolesnici ne bi bojali jesti. A nije se ni sramio na grad- 
skim tržnicama tražiti mesa za bolesna brata. Ipak je opominjao 
bolesnike, kad im u svemu ne bi bilo udovoljeno, da strpljivo pod- 
nose svoje teškoće kako ne bi došlo do sablazni. Zato je u jednom 
pravilu dao napisati ove riječi: »Molim svu svoju bolesnu braću da 
se u svojim bolestima ne srde, i neka ne prigovaraju Bogu ili lju- 
dima. Neka odviše uporno ne zahtijevaju lijekove, i neka previše 
ne žele osloboditi tijelo koje će brzo umrijeti, a neprijatelj je duše. 
Neka na svemu zahvaljuju i neka žele biti onakvi kao što Bog hoće 
da budu. Koje je Bog predodredio za vječni život, njih ostanima 
bičeva i bolestima odgaja, kao što je sam rekao: Ja korim i karam 
one koje ljubim.« 

176. Jednom je nekog bolesnika, za kojega je znao da se želi 
najesti grožđa, odveo u vinograd. Sjedeći pod čokotom, najprije je 
sam jeo da tako ohrabri bolesnika da jede. 

134. POGLAVLJE 

Kako je suosjećao s duhovno bolesnima 
i o onima koji čine tomu protivno 

177. A prema onim je bolesnicima za koje je znao da ih kao ne- 
stalnu djecu uznemiruju napasti i da su duhovno slabi postupao 
s većom blagošću. Zato je izbjegavao oštre ukore gdje ne bi vidio 
opasnosti; štedio je šibu da poštedi dušu. Kazivao je da je vlastitost 
pravog poglavara, koji treba da bude otac, a ne tiranin, predusreta- 
ti prekršaje i ne dopuštati da padne onaj koji bi se teško pridigao 
kad posrne. Teško sažaljenja vrijednoj bezdušnosti našega vremena! 
One koji padaju ne samo da ne podižemo ih ne pridržavamo nego 
ih upravo silimo na to da padnu. Ništa ne držimo do toga što vr- 
hovni pastir ne napušta ni jedne ovčice za koju je na križu prikazao 
bolni vapaj sa suzama. Ti si, sveti oče, drugačije postupao. Većma si 
želio da se zalutali poprave nego da propadnu. Znamo međutim da 
su slabosti vlastite volje u nekima dublje ukorijenjene i da je njima 
potrebnije željezno kovrčalo nego pomast. Jasno je da je za mnoge 
spasonosnije da ih se slomi željeznom palicom nego da ih se miluje 
rukama. Ah ulje i vino, šiba i štap, gorljivost i pobožnost, paljenje 
i pomazivanje, zatvor i okrilje, sve to ima svoje vrijeme. Sve ovo 
zahtijeva Bog osvetnik i Otac milosrđa. No on ipak hoće većma 
milosrđe negoh žrtvu. 


135. POGLAVLJE 
Braća Španjolci 

178. Gdjekada je na čudesan način padao u zanos. Taj sveti čo- 
vjek kliktao je u duhu kad bi do njega prispio ugodni miris o sino- 
vima. Dogodilo se da je neki Španjolac, Bogu odani klerik, jednom 
zgodom uživao promatrajući i slušajući svetoga Franju. On ga je 
između ostaloga, pripovijedajući svecu o braći koja su boravila u 
Španjolskoj, razveseho ovim izvješćem: »Tvoja braća« - kazao je - 
»žive u našoj zemlji u siromašnom samotištu. Svoj su način života 
uredili tako da se polovica njih bave kućnim poslovima, a druga 
polovica prepušta se kontemplaciji. Na taj način je svakoga tjed- 
na aktivni život prelazio u kontemplativni, a mir kontemplativaca 
prelazio je u obavljanje različitih poslova. Kad je jednoga dana bio 
prostrt stol i kad su posebnim znakom pozvani odsutni, našh su 
se svi na okupu osim jednoga, a taj je bio jedan između kontem- 
plativaca. Nakon kratkotrajna čekanja netko je pošao do njegove 
ćehje da ga pozove k stolu. Ovoga je međutim Gospodin krijepio 
obilnijim stolom. Nađen je kako ničice leži na zemlji raširenih ruku 

u obliku križa. Ni disanjem ni pokretima nije pokazivao da je živ. 
Kod njegove glave i kod nogu gorjele su dvije svijeće koje su divnim 
ružičastim svjetlom osvjetljivale ćeliju. Ostavljen je u miru da mu 
se ne bi dosađivalo u milosnom pohodu, da »ne bi probudili dragu 
dokle god ona ne bude htjela«. Zato su braća gledala kroz otvore 
ćelije, »stojeći iza zida i gledajući kroz rešetke«. Sto da još rekne- 
mo? Dok su »promatrah prijatelji nju koja je boravila u vrtovima«, 
najednoć, pošto je iščeznulo svjetlo, brat se povratio u čovjeka. 
Odmah je ustao i, došavši k stolu, priznao svoj nedostatak što je 
zakasnio. To se eto dogodilo u našoj zemlji«, reče Španjolac. Sveti 
se Franjo nije mogao snaći od radosti, kad ga je preplavio takav mi- 
ris svetosti njegove braće. Odmah je ustao na pohvale, kao da mu 
je to jedina dika što o braći sluša dobre vijesti, pa je cijelim srcem 
uskliknuo: »Zahvaljujem ti, Gospodine, posvetitelju i upravitelju 
siromaha, koji si me s obzirom na moju braću razveselio takvom 
viješću! Blagoslovi, molim te, onu braću najobilnijim blagoslovom 
i sve one koji dobrim primjerima šire miomiris svoga poziva poseb- 
nim darom posveti!«. 


136. POGLAVLJE 

Protiv onih koji u samotištima žive kako ne valja 
i kako je htio da sve bude zajedničko 

179. Premda smo ovdje upoznali svečevu ljubav koja mu je na- 
lagala da se raduje uspjesima onih koje je ljubio, čvrsto smo ipak 
uvjereni da je one koji u samotištima žive kako ne valja mnogo ko- 
rio. Mnogo ih je koji boravak u kontemplaciji pretvaraju u besposli- 
cu, a pustinjački način života, koji je namijenjen usavršavanju duša, 
pretvaraju u mutež uživanja. Takva je u ovo vrijeme bila uredba za 
pustinjački način života da svaki pojedini živi po svom nahođenju. 
To ne vrijedi za sve jer znamo da su sveci, živeći u tijelu, u pustinji 
provodili život prema izvrsnim zakonima. Poznato nam je da su i 
oni koji su prethodili očima bih pravi samotni cvjetovi. Kamo sreće 
da se pustinjaci našega vremena nikada ne udalje od one prvotne 
ljepote, koja će s pravom biti hvaljena dovijeka! 

180. Kad je sveti Franjo sve poticao na ljubav, upozoravao je i 
na to kako treba pokazivati prijaznost i domaću bliskost. Rekao je: 
»Floću da se moja braća pokazuju kao sinovi iste majke pa ako koji 
zatraži tuniku ih pojas ih što drugo, neka mu drugi darežljivo dade. 
Knjige i što god im se svidi neka međusobno izmjenjuju, a da jedan 
drugoga ne sili da uzme.« Da ni u ovoj stvari ne bi rekao nešto što 
po njemu nije učinio Krist, bio je prvi u izvršavanju svega ovoga. 

137. POGLAVLJE 

Dvojica braće Francuza kojima je dao tuniku 

181. Dogodilo se da su dva brata Francuza, ljudi velike svetosti, 
susrela svetog Franju. Silno su mu se obradovali, a radost im je po- 
većalo to što ih je ta želja dugo morila. Nakon izraza slatkih osjećaja 
i umiljatih riječi, njihova žarka ljubav je od sveca zatražila tuniku. 
On je smjesta svukao tuniku, ostao je neodjeven i najljubaznije im 
je predao. A kad je u zamjenu uzeo siromašniju tuniku jednoga od 
njih, pobožno ju je obukao. Nije bio spreman samo na nešto takvo 
nego i na to da povrh ostaloga dade i samoga sebe. I što god bi se od 
njega zatražilo najradosnije bi dao. 


Ogovaranje 

138. POGLAVLJE 

Kako je htio da se kažnjavaju ogovarači 

182. Kad napokon srce ispunjeno ljubavlju mrzi mrzitelje Božje, 
takvo je srce kucalo u svetom Franji. Ogovarači su mu bili strahovito 
odurni, većma negoli ostali nosioci mana. Kazivao je da oni u svom 
jeziku nose otrov i da ostale svojim jezikom truju. Zato je one koji 
su prežvakali tuđe slabosti poput zajedljivih buha, kad bi govorili, 
izbjegavao. Kao što smo već vidjeli, otklanjao bi uši da ih, slušajući 
takve, ne okalja. Kad je jednom zgodom čuo kako neki brat ocrnju- 
je dobar glas nekoga drugog, okrenuo se bratu Petru Katanskom, 
svom zamjeniku, te mu je rekao ove teške riječi: »Redu prijete opa- 
snosti ne suprotstavimo li se ogovaračima. Ubrzo će se najugodniji 
miris mnogih pretvoriti u zadah ako se smrdljivcima ne začepe usta. 
Ustani, ustani, pomnjivo ispitaj i ustanoviš li da je optuženi brat ne- 
dužan, onoga koji ga optužuje strogom opomenom svima obznani. 
Predaj ga« - reče - »u ruke šakača Firentinca ne mogneš li ga ti sam 
kazniti!« (Sakačem je nazivao brata Ivana iz Firence, čovjeka visoka 
stasa i velike snage.) Floću, rekao je, da se najpomnjivije brineš ti 
i svi ministri da se ova kužna bolest ne bi dalje širila.« A gdjekada 
je naređivao da se onomu koji je svoga brata lišio dobra glasa ima 
svući tunika da ne mogne ni očiju k Bogu podići ne povrati li prije 
ono što je oduzeo. To je ono zbog čega su se braća onoga vremena 
na osobit način ostavljala ove mane. Sami su određivali odmazdu da 
bi se tako brižljivo klonili svega što bi bilo nauštrb drugih ili što bi 
se moglo shvatiti kao uvreda. I s pravom, upravo izvrsno! Ta što je 
napadač ako ne ljudska žuč, kvasac pokvarenosti, sramota svijeta? 

A što je drugo podlac nego sablazan Reda, otrov samostana, zatirač 
jedinstva? Jao, lice zemlje obiluje otrovnim živinama i nemoguće je 
da bilo tko od čestitih izbjegne ugrizima zavidnika. Doušnicima se 
obećavaju nagrade. A kada se nedužnost potkopa, gdjekada se la- 
žljivost nagrađuje palmom. Gle, kad netko ne može živjeti od svoga 
poštenja, hranu i odjeću zarađuje oštećujući poštenje drugih. 

183. U vezi s time sveti je Franjo često govorio: »Ovako govori 
napadač: Ne posjedujem savršenstva života, nemam znanja ni po- 
sebne milosti pa tako ni kod Boga, ni kod ljudi nema mi mjesta. 
Znam što ću učiniti: okaljat ću izabrane i tako ću pred onima na 
položaju steći milost. Znam da je i moj poglavar čovjek i u svojoj se 
službi gdjekada mnome služi. Kad se podsijeku cedri, u šumi se vidi 
samo glog. O bijedniče! FLrani se ljudskim mesom, a jer drugačije 
ne možeš živjeti, izgrizaj utrobu svoje braće! Takvi se nastoje po- 
kazati kao da su dobri umjesto da to budu. Optužuju tuđe mane, 
a svojih se ne ostavljaju. Rivale samo one kojih vlast žele uživati. 
Prešućuju pohvale za koje misle da neće biti prenesene pohvalje- 
nome. Bljedoću isposničkog lica prodaju za štetne pohvale da se 
duhovnima pokažu kao oni koji sve prosuđuju, a njih ne sudi nitko. 
Uživaju glas svetosti, a nje nemaju. Diče se anđeoskim imenom, a 
ne krepošću.« 


Opis generalnoga ministra 

I OSTALIH MINISTARA 

139. POGLAVLJE 
Kakav treba biti prema subraći 

184. Nešto prije nego što ga je Gospodin pozvao k sebi neki ga 
je brat, koji se uvijek brinuo za božanske stvari, potaknut ljubavlju 
prema Redu, zapitao: »Oče, ti ćeš otići, a obitelj koja te je slijedila 
bit će ostavljena u suznoj dolini. Označi nekoga, ako takva u Redu 
poznaješ, u kojem se nalazi tvoj duh, kojem bi se s pouzdanjem 
mogla povjeriti služba generalnoga ministra.« Sveti je Franjo odgo- 
vorio, zaodjevši sve riječi u uzdahe: »Ne vidim, sinko, vođe tolike 
vojske, pastira tako velikog stada, koji bi tome bio dorastao. No jed- 
nog ću vam ipak prikazati i, kako se običaje kazati, rukom ću vam 
ga pokazati, na kome se vidi kakav bi morao biti otac ove obitelji.« 

185. Reče: »Taj mora biti čovjek veoma ozbiljna života, velike 
razboritosti, hvalevrijedna glasa. Taj treba da bude čovjek koji ne 

pozna posebnih prijateljstava da se ne bi, dok pojedince više lju- 
bi, ostali sablaznili. U rano jutro mora prije svega osigurati mjesto 
svetoj misi i dugom pobožnošću samoga sebe i stado preporučiti 
božanskoj zaštiti. Nakon molitve neka bude pristupačan da ga svi 
mognu iskorištavati, da svima odgovara, da se za sve nježno brine. 
Mora biti čovjek koji neće naklonošću prema pojedinim osobama 
pružati odvratno utočište, koji se neće manje brinuti za one ne- 
znatne i priproste nego za one mudre ili ugledne. Ipak neka se onaj 
kojem je dano da darom učenosti odskače u svom ponašanju već- 
ma pokazuje priprostim i neka njeguje krepost. Neka bude prezi- 
ratelj novca, toga naročitog neprijatelja našega zvanja i savršenstva. 
On, glava siromašnoga Reda, kojeg treba da slijede ostali, neka se 
nikada ne služi novčarkom. Neka se zadovolji jednom tunikom i 
jednom knjižicom, a za braću neka bude opskrbljen pernicom i 
pečatom. Neka ne bude sakupljač knjiga i neka mnogo ne polaže 
na čitanje, da ne bude nauštrb službe ono što bi uložio u studij. 
Neka bude čovjek koji će tješiti ojađene, jer je posljednje utočište 
rastuženima, da ne bi, ne bude li kod njega lijekova za ozdravlje- 
nje, bolest očajanja preotela mah u slabima. Da bi drznike sklonio 
na blagost, neka se pred njih baci ničice i, da bi dušu pridobio za 
Krista, neka se u nečem odrekne svoga prava. Onima koji su se od 
Reda odmetnuli neka kao prema izgubljenim ovcama ne zatvara 
srce svoje ljubavi. Neka znade da su odviše jake napasti koje mogu 
nagnati na tolik pad.« 

186. »Htio bih da ga svi štuju kao zamjenika Kristova i da se 
za sve potrebno brinu sa svom dobrohotnošću. Nipošto se ne bi 
smio radovati počastima, a ni pažnjama neka se ne raduje većma 
nego nepravdama. Ako bi mu kada zbog slabosti ih zbog umora 
bila potrebna izdašnija hrana, neka je ne uzima na skrovitim mje- 
stima, nego na otvorenima da se drugi ne bi sramili voditi brigu o 
iznemoglim tjelesima. Njegova je naročita dužnost da otvara zatvo- 
rene savjesti i da iz sakrivenosti srca znade iznijeti na vidjelo istinu, 
a da ušiju ne priklanja govorkanjima. Takav napokon mora biti da 
častohlepljem nipošto ne okalja muževni izgled pravednosti. Neka 
smatra da mu je tolika služba većma na teret negoli na čast. Da ipak 
prevelika blagost ne bi urodila mlitavošću, a popustljiva blagost ras- 
puštenošću, kao što svima iskazuje ljubav, tako neka zadaje strah 
onima koji čine zlo. Htio bih da ima suradnike obdarene čestitošću 
koji će, kao i on sam, u svemu pružati dobar primjer: neka budu 
postojani protivnici užitaka, hrabri u tjeskobama i tako primjereno 
prijazni da sve koji im dođu primaju sa svetom Ijubaznošću. Eto, 
takav bi morao biti generalni ministar.« 

Provincijalni ministri 

187. Sve je ovo sretni otac zahtijevao i od provincijalnih minista- 
ra, premda se neke pojedinosti moraju na poseban način isticati u 
generalnome ministru. Htio je da njihova prijaznost i dobrohotnost 
prema onima najmanjima bude tolika da se bez straha mogu po- 
vjeriti njihovoj ljubaznosti kad pogriješe. Htio je da blago zapovije- 
daju, milostivo primaju uvrede, da većma budu spremni nepravde 
podnositi negoli ih nanositi, da budu neprijatelji grijeha, a liječnici 
onih koji griješe. Htio je napokon da budu takvi da bi njihov život 
ostalima mogao biti ogledalo stege. Ipak je htio da im se iskazuje 
svaka čast i ljubav kao onima koji snose teret briga i napora. Ka- 
zivao je da pred Bogom zavređuju najveće nagrade oni koji na taj 
način i prema ovim uputama budu upravljah dušama koje su im 
povjerene. 


141. POGLAVLJE 

Sto je svetac odgovorio kad je bio upitan o ministrima 

188. Kad ga je jednom neki brat zapitao zašto je tako prestao 
voditi brigu za braću te ih je predao u druge ruke, kao da mu ne 
pripadaju, on je odgovorio: »Sinko, ljubim braću kako mogu, ah 
kad bi shjedili moj trag, jamačno bi ih većma ljubio i ne bih se od 
njih tuđio. Ima naime nekih među poglavarima koji ih odvode na 
druge strane, stavljajući im kao uzor negdašnje redovnike, 65 i malo 
im je stalo do mojih opomena. No što oni sada rade, vidjet će se 
na svršetku.« Nešto kasnije, kad je bio pritisnut teškom bolešću, 
razjaren u srcu, uspravio se u krevetu rekavši: »Tko su oni koji Red 
moj i moje braće oteše iz mojih ruku? Dođem h na generalni kapi- 
tul, tada ću im pokazati što hoću.« A onaj je brat nadodao: »Nećeš 
h i one provincijalne ministre koji su tako dugo zlorabih slobodu 
smijeniti?« Otac je, uzdahnuvši, odgovorio teškim riječima: »Neka 
žive kako ih je volja, jer propast nekolicine predstavlja manju štetu 
negoh propast mnogih!« Nije to kazao zbog sviju, nego zbog nekih 
za koje se činilo kao da su predugim vremenskim razdobljem ste- 
kli baštinsko pravo na poglavarsku službu. Svakoj vrsti redovničkih 
poglavara osobito je preporučivao da svoje ponašanje ne mijenjaju 
osim samo na bolje. Neka ne traže nježne privrženosti, neka se ne 
služe vlašću, nego neka izvršuju službu. 


65 


Misli se na osnivače starih monaških redova. 

Sveta jednostavnost 

142. POGLAVLJE 
U čemu je prava jednostavnost 

189. Svetac je svetu jednostavnost, kćerku milosti, sestru mu- 
drosti, majku pravednosti brižljivom pažnjom u sebi pretpostav- 
ljao ostalome, a bila mu je draga i u drugih. No on nije usvajao 
svaku jednostavnost, nego samo onu koja je zadovoljna sa svojim 
Bogom, a ostalo malo cijeni. A to je ona koja se diči strahom Bož- 
jim, koja ne zna činiti ili govoriti zlo. To je ona koja, ispitujući 
samu sebe, nikoga svojim sudom ne osuđuje, koja čestitijem pre- 
pušta dužnu vlast, a sama ne teži ni za kakvom vlašću. To je ona 
koja helenske počasti ne smatra najboljima (2 Mak 4,15), većma 
se opredjeljuje za to da radi negoli da uči ili poučava. To je ona 
koja u svim božanskim zakonima ostavlja po strani zagonetnu rje- 
čitost, ukrase i nakite, isticanje i osebujnosti; ne traži koru, nego 
srce, ne traži ljusku, nego jezgru, ne traži mnoge stvari, nego traži 
mnogo, najveće i neprolazno dobro. Nju je sveti otac tražio i kod 
obrazovane braće i kod laika. Bio je uvjeren da ona nije u suprot- 
nosti s mudrošću, nego da joj je rođena sestra, iako siromasi lakše 
dolaze do znanja i spremnije se njime služe. Zato u »Pohvalama«, 
što ih je napisao o krepostima, kaže ovako: »Zdravo, kraljice Mu- 
drosti! Gospodin te sačuvao s tvojom sestrom, čistom svetom jed- 
nostavnošću!«. 


143. POGLAVLJE 

Priprosti brat Ivan 

190. Kad je sveti Franjo nedaleko od Asiza prolazio pokraj nekog 
sela, pritrča mu neki Ivan, čovjek vrlo jednostavan, koji je orao u 
polju, te mu je rekao: »Htio bih da me učiniš bratom jer već dugo 
želim Bogu služiti.« Svetac se obradovao te mu je, videći njegovu 
jednostavnost, povoljno odgovorio: »Ako hoćeš postati našim bra- 
tom i drugom, podaj siromasima ako što imaš, i tako izvlaštena ću 
te primiti.« Odmah je izjarmio volove i jednoga je ponudio svetom 
Franji. Rekao je: »Dajmo ovoga vola siromasima! Imam naime pra- 
vo da od imanja svoga oca dobijem toliki dio.« Svetac se nasmiješio 
i veoma je pohvalio njegovu ljubav prema jednostavnosti. Kad su 
to dočuli roditelji i nejaka braća, dotrčaše zaplakani. Većma su se 
žalostili što im se oduzima vol nego čovjek. Njima će svetac: »Umi- 
rite se! Evo, vraćam vam vola, a uzimam brata.« Tako je sa sobom 

odveo toga čovjeka, obukao ga u redovničko odijelo i zbog njegove 
umiljate jednostavnosti na poseban način prigrlio. 

Kad bi tako na kojem mjestu sveti Franjo zastao u razmatranju i 
pravio kretnje ili izraze lica kakve mu drago, priprosti bi Ivan sve to 
ponavljao i oponašao. Tako, kad bi svetac pljunuo, i on bi pljunuo; 
kad bi se nakašljao, i on bi se nakašljao; na svečeve uzdisaje nado- 
davao bi uzdisaje, a naricanju je dodavao naricanje. Kad je svetac 
uzdigao ruku prema nebu, i on je svoju podigao. Pomno ga je mo- 
trio kao uzor, i sve je na sebi ponavljao. Svetac je to opazio i jednoć 
ga je upitao zašto to čini. Ovaj je odgovorio: »Obećao sam da ću sve 
raditi što ti radiš; za mene bi bila šteta da nešto propustim.« Svetac 
se obradovao ovako čistoj jednostavnosti, ali mu je ipak blago zapri- 
jetio da tako ubuduće ne radi. I tako se on nakon kratka vremena 
ovako priprost preselio Gospodinu. Svetac je njegov život češće pre- 
poručivao za nasljedovanje. Nije ga nazivao bratom Ivanom, nego 
ga je vrlo rado nazivao svetim Ivanom. Uvaži kako je vlastitost svete 
jednostavnosti: živjeti prema uputama pređa, uvijek se oslanjati na 
primjere i običaje svetaca. Tko će dati ljudskoj mudrosti da tolikom 
pomnjom nasljeduje onoga koji kraljuje u nebesima, kolikom ga je 
sveta jednostavnost oponašala na zemlji? Što dakle? Jednostavnost 
je sveca nasljedovala za života, pred njim je otišla u život. 


144. POGLAVLJE 

Kako je među sinovima gajio jedinstvo, 
o kojem je govorio u prispodobi 

191. Uvijek je neprestano želio i budno nastojao oko toga da 
među sinovima sačuva vez jedinstva; da bi njih, koje je privukao 
isti Duh i dao im život isti Otac, miroljubivo grijalo krilo jedne maj- 
ke. Htio je da budu jedinstveni stari i mladi, da bratskom ljubavlju 
budu povezani oni mudri s jednostavnima; da se oni koji su jedni 
od drugih udaljeni međusobno povezuju snagom ljubavi. Jednom 
zgodom je ispripovijedao poučnu prispodobu koja sadrži vrlo važnu 
pouku: »Gle« - reče - »neka bi se održao generalni kapitul sviju re- 
dovnika koliko god ih ima u Crkvi! A Budući da su nazočni učeni i 
neuki, umnici i oni koji se bez znanja znaju svidjeti Bogu, naređeno 
je jednomu između mudrih i jednomu između priprostih da govo- 
re. Onaj mudri razmišljao je, jer je mudar, i ovako u sebi govorio: 
'Nije ovo mjesto da se razmećemo znanjem, gdje se nalaze takvi 
koji posjeduju savršeno znanje. I ne dolikuje, kad govorim među 
najumnijima, da govorim duboko, pa da po dosjetljivosti budem 
zapažen. Bit će možda korisnije govoriti jednostavnije.’ Osvanu 
određeni dan, sastadoše se zajedno zajednice svetih da kao žedni 

slušaju govor. Nastupi onaj mudri obučen u kostrijet, a glava mu 
posuta pepelom. I svi su se divili jer je većma propovijedao činom. 
Rekao je kratko: »Mnogo smo, obećali, a još više nam je obećano; 
obdržavajmo ovo, težimo za onim. Uživanje kratko, kazna vječna, 
trpljenje neznatno, slava beskonačna. Mnogo je pozvanih, malo iza- 
branih, svima će biti naplaćeno.« Provalila su u plač skrušena srca 
slušatelja, otvoreno su mudroga častili kao sveca. ’Gle - reče onaj 
priprosti u svom srcu - onaj mudri mi je sve preoteo što god sam 
odlučio učiniti ih kazati. Ah znam što ću učiniti. Znam nekoliko 
redaka iz psalama. Ponašat ću se kao mudrac, pošto se onaj ponio 
kao priprost.’ Dođe i sutrašnje zasjedanje. Usta onaj priprosti. Kao 
predmet govora predložio je psalam. Nadahnut božanskim Duhom 
tako je vatreno, tako duboko, tako slatko govorio nadahnut Božjim 
darom da su svi zapanjeni izjavili: ’S priprostim je Gospodinov go- 
vornički dar’.« 

1 92. Ovu poučnu prispodobu, koju je tako izložio, čovjek je Bož- 
ji protumačio ovako: »Naš je Red vrlo vehka zajednica pa se sa sviju 
strana svijeta sastao kao opći sabor. Tu se oni mudri služe onim što 
pripada jednostavnima, kad promatraju kako neznahce gorljivom 
revnošću istražuju nebeske stvari i kako oni koje nije poučio čovjek 
po Duhu razumiju duhovne stvari. Tu su i oni priprosti koji ono što 
pripada mudrima preokreću u svoju korist, kad u njemu (tj. Redu) 
zajedno uza se gledaju ponizne slavne ljude koji bi svagdje na svi- 
jetu mogh biti slavni. Ovdje« - reče - »odsijeva ljepota ove sretne 
obitelji čiji se mnogovrsni ukras glavaru obitelji izvanredno sviđa.« 


145. POGLAVLJE 
Kako se svetac šišao 

193. Kad se sveti Franjo šišao, često je šišaču govorio: »Pazi da 
mi ne načiniš velik vijenac! Hoću naime da moja priprosta braća 
imaju udio na mojoj glavi.« 66 Jednostavno je htio da Red pripada 
siromašnima i neukima, a ne samo bogatima i mudrima. Rekao je: 
»Bog ne gleda tko je tko te generalni ministar Reda, Duh Sveti, 
jednako počiva nad siromašnim i priprostim.« Ovu je rečenicu ja- 
mačno htio unijeti u Pravilo, ah je to zapriječeno kasnijom bulom. 


66 Franjo je kao đakon nosio kleričku tonzuru. Nije međutim volio da mu se taj 
vijenac na glavi previše ističe da se tako ne bi po vanjskom izgledu previše razlikovao 
od svoje braće nesvećenika. 

146. POGLAVLJE 

Kako je htio da se obrazovani klerici koji dolaze u Red izvlaste 


194. Jednom je zgodom rekao kako se obrazovan klerik na neki 
način mora odreći i svoga znanja kad stupi u Red da bi se tako, 
lišen takva posjedovanja, gol bacio u naručje Propetoga. Rekao je: 
»Znanje mnoge čini nepoučljivima, ono nešto oporo u njima ne da 
se savijati poniznim vježbama. Zato bih htio da obrazovani najprije 
izrekne ovu molitvu: ’Evo, brate, dugo sam živio u svijetu, a svoga 
Boga nisam istinski upoznao. Molim te, odredi mi mjesto, koje je 
daleko od buke svijeta, gdje ću s bolom razmišljati o svom životu, 
gdje ću se sabrati od rastresenosti svoga srca da bih svoju dušu ob- 
novio.’ Sto mislite, kakav će biti ovaj koji ovako započne? Sigurno 
bi izišao poput odvezana lava snažan za sve, a blagoslovljeni onaj 
sok što ga je u početku upio, neprestanim napretkom bi rastao. 
Ovaj bi se napokon mogao dati na službu riječi kao siguran, jer bi 
izlijevao ono što u njemu vrije.« Ovo je zaista svet nauk! Ta što je 
tako potrebno onome koji dolazi iz posve drugačije sredine, nego 
da svjetovni način osjećanja, koji mu je dugo vremena ucjepljivan i 
utiskivan, poniznim vježbama iskorijeni i ukloni? Tko god bi u Red 
tako ušao, brzo bi u školi savršenstva ostvario savršenost. 


147. POGLAVLJE 
Kako je htio da se ovi privikavaju 
i kako se ukazao subratu s kojim je propovijedao 

195. Bio je žalostan ako se zanemarivala krepost i ako se išlo za 
znanjem, naročito onda ako netko ne bi ustrajao u onome zvanju 
u koje je od početka bio pozvan. Rekao je: »Mojoj će braći koja se 
prepuštaju vodstvu isprazna znanja na dan isplate ruke biti prazne. 
Htio bih da se naoružaju krepostima pa kad nastupe vremena ne- 
volje, imah bi u tjeskobi sa sobom Gospodina. I doći će nevolja u 
kojoj knjige neće ništa koristiti, nego će se bacati kroz prozor i u 
zapećak.« Nije ovako govorio zato što mu ne bi bilo po volji pro- 
učavanje Sv. pisma, nego da bi sve odvratio od pretjerane želje za 
učenjem i što je htio da većma budu dobri po ljubavi negoli učeni 
po radoznalosti. 

Također je unaprijed osjećao kako će ubrzo nadoći vrijeme za 
koje je znao da će znanje biti povodom za pad, a duh će duhovni- 
ma biti potpornjem. Neki je laik htio imati psaltir i od njega za to 
tražio dopuštenje. Umjesto psaltira pružio mu je pepeo. Nekoga od 
subraće koji se gdjekada davao na propovijedanje, ukazavši mu se u 
viđenju nakon smrti, u tom ga je zaustavio i naredio mu da ide pu- 

tem jednostavnosti. Bog mu je svjedok kako je nakon ovoga viđenja 
osjećao toliku nasladu da mu se više dana činilo kao da mu očeve 
rosne riječi kapaju u uši. 


Posebne svečeve pobožnosti 

148. POGLAVLJE 

Kako je bio ganut kad bi slušao o ljubavi Božjoj 

196. Možda neće biti beskorisno ni uzaludno ukratko spomenu- 
ti posebne pobožnosti svetoga Franje. Premda je pobožnost ovoga 
čovjeka bila sveobuhvatna, jer je uživao u pomazanju Duha, ipak 
su ga neke stvari ispunjavale posebnim osjećajima. Između ostalih 
riječi, kojima se služio u običnom govoru, riječi »ljubav Božja« nije 
mogao čuti, a da se pritom ne bi nekako izmijenio. Brzo bi se nai- 
me, kad bi slušao o ljubavi Božjoj, uzbudio, raznježio, rasplamtio, 
kao da mu je trzalica vanjskoga glasa dirnula unutrašnju strunu srca. 
Kazivao je da je takva protuvrijednost za milostinju izvrsna darež- 
ljivost, a oni da su najluđi koji tu protuvrijednost (tj. ljubav Božju) 
smatraju manje vrijednom od novca. I sam je svoju odluku, koju 
je stvorio dok je još bio zapleten u svjetovne stvari, da naime neće 
nijednoga siromaha odbiti koji ga bude molio u ime Božje, sve do 
smrti nepogrešivo izvršavao. Kad je tako neki siromah od njega ne- 
što molio za ljubav Božju, nemajući ništa, kriomice je uzeo škare i 
požurio se da razreže tuniku. To bi i učinio da ga braća nisu opazila. 
Zato se pobrinuo da mu na drugi način pomogne. »Mnogo treba« - 
rekao je - »ljubiti ljubav onoga koji je nas mnogo ljubio.« 


149. POGLAVLJE 
Njegova pobožnost prema anđelima 
i što je činio iz ljubavi prema svetom Mihaelu 

197. Izvanrednom je ljubavlju štovao anđele koji su zajedno s 
nama u bojnom redu i koji s nama prolaze dolinom smrti. Govorio 
je da ih svagdje treba poštivati kao pratioce i zazivati ih kao čuvare. 
Učio je kako treba paziti da ničim ne povrijedimo njihove poglede 
i nikada se ne usudimo ništa učiniti pred njima što ne bismo uči- 
nili pred ljudima. Zato što su se u koru pjevah psalmi pred licem 
anđela, htio je da se svi koji mogu u oratoriju nađu na okupu te 
ondje skladno pjevaju psalme. Cesto je govorio kako svetoga Mi- 
haela treba većma častiti jer vrši službu predvodnika duša. Zato je 

na čast svetome Mihaelu, između svetkovine Uznesenja i njegova 
blagdana, četrdeset dana pobožno postio. Govorio je: »Svatko bi 
na čast tolikom knezu morao govoriti kakvu pohvalu ili bi morao 
Bogu prikazati poseban dar.« 


150. POGLAVLJE 

Njegova pobožnost prema našoj Gospi 
kojoj je na osobit način povjerio Red 

198. Isusovu je Majku obasipao neizrecivom ljubavlju zato što 
nam je dala brata, uzvišenoga Gospodina. Njoj je molio posebne 
pohvale, upravljao prošnje, prikazivao osjećaje, koliko to i kako 
ljudski jezik ne može ni izraziti. No ono čemu se najviše radujemo 
jest to što ju je postavio da bude odvjetnicom 67 Reda i što je pod 
njezina krila smjestio svoje sinove, koje je imao ostaviti, da ih ona 
do svršetka grije i zaštićuje. Daj, Odvjetnice siromaha, izvršuj nad 
nama službu zaštitnice do vremena koje je predvidio Otac. 


151. POGLAVLJE 

Božična pobožnost, i kako je htio da se svima pritekne u pomoć 

199. Rođenje djeteta Isusa slavio je neizrecivom radošću, više 
negoli druge svetkovine. Nazivao je Božić svetkovinom nad svet- 
kovinama, jer je Bog, postavši malenim djetetom, bio priljubljen uz 
ljudske grudi. Likove onih djetinjih udova nježnom je mišlju ljubio, 
a profinjeno suosjećanje s Djetetom prouzrokovalo je u njegovu 
srcu da je poput nejake dječice tepao slatke riječi. Njegovo mu je 
ime u ustima bilo slatko poput meda i medovine. Kad se povela 
riječ o tome da se na Božić ne jede meso, jer bijaše petak, bratu Mo- 
riku je odgovorio: »Griješiš, brate, jer petkom nazivaš dan kad nam 
je rođeno Dijete. Hoću« - reče - »da toga dana i zidovi jedu meso, 
pa kad to ne mogu, neka se njime samo namažu!« 

200. Htio je da bogataši toga dana dosita nahrane siromahe i 
gladne, a volovima i magarcima da se dade više nego obično krme 
i sijena. »Kad bih se« - rekao je - »našao kod cara, zamolio bih 
ga da izda opću odredbu da svi kojima je moguće po putovima 
prospu žita i sjemenja pa da ptičice, a napose sestre ševe, uživaju 


67 »Odvjetnica« (lat. advocata) jedan je od mnogih nadimaka Blažene Djevi- 
ce Marije, a nalazimo ga u poznatoj molitvi Zdravo, Kraljice koja je nastala u 
XI. stoljeću. 

izobilje na dan tolike svetkovine.« O, kako je sirota Djevica ono- 
ga dana bila okužena neimaštinom! Bez suza nije na to mogao 
misliti. Dok je jednog dana sjedio pri ručku, jedan je brat spo- 
menuo siromaštvo Blažene Djevice i neimaštinu Krista, njezina 
Sina. Smjesta je ustao od stola i bolno zajecao. Obliven suzama, 
na goloj je zemlji pojeo preostali komadić kruha. Zato je ovu kre- 
post nazivao kraljevskom, jer ona na Kralju i Kraljici tako blistavo 
odsijeva. Kad je u zatvorenu krugu braće raspravljao o tome koja 
krepost čovjeka većma čini Kristovim prijateljem, odgovorio je, 
kao da otvara tajnu svoga srca: »Znajte, sinovi, da je siromaštvo 
poseban put spasenja, a njegovi su plodovi mnogostruki i samo su 
rijetkima poznati.« 


152. POGLAVLJE 

Pobožnost prema Tijelu Gospodinovu 

201. Prema sakramentu Gospodinova Tijela plamtio je žarom 
sve svoje nutrine. Beskrajno je bio zadivljen pred onim dostojan- 
stvom i pred najveličanstvenijom ljubavlju. Ne prisustvovati svaki 
dan bar jednoj misi, ako je bio slobodan, smatrao je velikim pre- 
zirom. Cesto se pričešćivao, ali tako pobožno da je i druge pobu- 
đivao na pobožnost. Časteći tu svetinju s najvećim poštovanjem, 
prikazivao je žrtvu svih udova i, primajući žrtvovano Janje, žrtvovao 
je duh onim žarom što mu je na oltaru srca vazda gorio. Zato je 
volio Francusku kao prijateljicu Tijela Gospodinova 68 i želio je zbog 
štovanja svetinja u njoj umrijeti. Jednom je htio razaslati braću po 
svijetu s dragocjenim čestičnjacima da na najprikladnijem mjestu 
pohrane euharistiju, gdje god vide da je cijena otkupljenja nedo- 
lično smještena. Htio je da se svećeničkim rukama, kojima je dana 
takva božanska vlast u pripremanju ovoga sakramenta, iskazuje ve- 
lika počast. Cesto je govorio: »Kad bi se desilo da sretnem kojeg 
sveca koji dolazi s neba i zajedno s njim kakva siromašna svećenika, 
najprije bih iskazao počast svećeniku i požurio bih da mu poljubim 
ruke. Rekao bih: ’Daj, počekaj, sveti Lovro, 69 jer ove ruke dotiču 
Riječ života i imaju nešto nadljudsko’.« 


68 Onda kult presvete euharistije nije posebno cvao u današnjoj Francuskoj, nego 
u današnjoj Belgiji, napose u Liegeu i pokrajini. Franju je o tome informirao Jakov iz 
Vitryja, koji je kasnije postao kardinalom, a 31. srpnja 1216. u Peruđi bio posvećen 
za biskupa. Jakov je bio Franjin dobar znanac i gdje god je mogao, potpomagao je 
njegov Red. 

69 Sv. Lovro bio je đakon kao i Franjo. 

Pobožnost prema svetačkim moćima 

202. Bogu dragi čovjek najpobožnije se predavao bogoštovlju, 
ništa Božje nije puštao da nebrigom ostane bez čašćenja. Kad je bio 
u Monte Casaleu, u pokrajini Massa, naredio je braći da iz jedne 
crkve, koju su svi napustili, s poštovanjem odnesu svete moći u pre- 
bivalište braće. Veoma ga je tištalo to što su već dugo vremena bile 
lišene dužne pobožnosti. No kad su zahtijevale prilike te je morao 
poći drugamo, zaboravivši na očev nalog, sinovi su zanemarili zaslu- 
gu poslušnosti. Kad su braća jednoga dana htjela služiti misu pa su 
prema običaju razotkrila oltar, nađoše predivne kosti koje su odisale 
divnim mirisom. Zadiviše se jer nikada tako što ne vidješe. Kad se 
svetac Božji malo kasnije vratio, pomno je ispitao je li s obzirom na 
moći izvršeno što je naredio. No kad su braća ponizno priznala gri- 
jeh zbog zanemarene poslušnosti, zavrijedila su da uz kaznu zado- 
biju oproštenje. Svetac je na to rekao: »Blagoslovljen bio Gospodin 
Bog moj koji je sam izvršio ono što ste vi bili dužni učiniti!« Pomno 
razmotri Franjinu pobožnost, gledaj Božju dobrohotnost prema 
nama, koji smo prah, i uzvisuj zahvalnicom svetu poslušnost. Čiji 
glas nije poslušao čovjek, njegove je molitve poslušao Bog. 


154. POGLAVLJE 

Pobožnost prema križu i o nekoj sakrivenoj svetinji 

203. Kako mu je konačno sve bilo strano »osim dičiti se križem 
Gospodinovim« (Gal 6,14), tko bi to mogao izreći, tko shvatiti? 
To spoznati dano je samo onome kojemu je dano da iskusi. Kad 
bismo to naime nekako shvatih u sebi, ne bi bile dostatne riječi da 
izraze takve divote, jer su obeščašćene svagdašnjim i bezvrijednim 
stvarima. I zato se možda trebalo otkriti u tijelu, jer se nije moglo 
protumačiti govorom. Neka dakle govori šutnja, gdje nije dostatna 
riječ, jer i ono što je označeno viče kad je nedostatan znak. Neka se 
samo ono povjeri ljudskim ušima što još nije posvema jasno, zašto 
se naime na svecu pokazaše oni sveti znaci; kad je on očitovao, vodi 
računa o budućnosti i svršetku. Bit će istinit i vjerodostojan onaj 
kojem će biti svjedoci priroda, zakon i milost. 70 


70 Cijelo poglavlje prilično nejasno govori o stigmatizaciji sv. Franje. Toma Ekle- 
stonski oko 1258. izvješćuje: »I brat Leon, drug svetoga Franje, rekao je bratu Petru, 
ministru Engleske, da se Seraf sv. Franji ukazao u jednom kontemplativnom zanosu 
i to mnogo jasnije nego što piše u njegovu Životopisu (usp. IČel 94-95); i da mu je 
tada mnogo toga bilo objavljeno što nikom živom nije saopćio. Ipak je rekao bratu 
Rufinu, svom drugu, da se silno prestrašio kad je izdaleka vidio anđela, i da ga je jako 

O SIROMAŠNIM GOSPOĐAMA 

155. POGLAVLJE 

Kakav ima biti odnos između njih i braće 

204. Ne smijemo šutke mimoići sjećanje na onu duhovnu gra- 
đevinu koja bijaše mnogo vrednija od one zemaljske što ju je bla- 
ženi otac, nakon popravka one materijalne crkve, na onome mjestu 
ustanovio pod vodstvom Duha Svetoga za povećanje nebeske dr- 
žave. Ne smijemo misliti da mu je s drveta križa progovorio Krist 
samo o popravljanju građevine koja se raspadala i rušila na način 
koji toliko zapanjuje, koji onima što slušaju ulijeva strah i bol. Kao 
što je nekoć pretkazao Duh Sveti, ondje je trebalo utemeljiti Red 
svetih djevica koji je jednoć poput gomile istesana »živoga kame- 
nja« imao biti upotrijebljen za obnovu nebeske kuće (1 Pt 2,5). 
Tako kad su se na onome mjestu počele skupljati i dolaziti s različi- 
tih strana svijeta Kristove djevice koje su zavjetovale najveće savr- 
šenstvo u opsluživanju najuzvišenijega siromaštva i sviju kreposti, 
iako je Otac pomalo svoju tjelesnu nazočnost udaljavao, ipak ju je 
proširio u Duhu Svetome vodeći brigu o njima. Kad je naime sve- 
tac na temelju mnogih provjerenih dokaza najvećega savršenstva 
spoznao da su za Krista spremne podnositi svaku neimaštinu i pri- 
hvatiti posao i da od svetih odluka neće nikada odustati, odlučno 
je obećao njima i drugima koje će zavjetovati siromaštvo u sličnom 
načinu života da će im on i njegova braća uvijek pružati pomoć 
i savjete. Dok je živio, to je uvijek brižno izvršavao, a kad mu se 
približila smrt, brižno je naredio da se to uvijek izvršuje. Kazao 
je da je jedan te isti Duh i braću i one siromašne gospođe izveo iz 
ovoga svijeta. 

205. Kad su se jednom braća čudila što osobno nije češće po- 
sjećivao tako svete Kristove službenice, rekao je: »Nemojte, pre- 
dragi, vjerovati da ih savršeno ne ljubim. Ako bi naime bio grijeh 
to što se za njih u Kristu brinemo, zar ne bi bio još veći grijeh 
što su se one predale Kristu? Ne bi zaista bila nikakva nepravda 
da nisu pozvane, a ne brinuti se za pozvane najveća je okrutnost. 
Pružam vam primjer da i vi činite kako ja učinih vama. Ne volim 
da se tko sam od sebe nudi da ih pohađa. Zapovijedam da njima 

izmučio; i kazao mu je da će njegov Red postojati do svršetka svijeta i da nitko zle vo- 
lje ne može u Redu dugo izdržati, i da nitko tko Red mrzi neće dugo živjeti, i da nitko 
tko njegov Red istinski ljubi neće zlo svršiti. A sveti je Franjo naredio bratu Rufinu da 
kamen na kojem je stajao anđeo opere i namaže uljem; to je on i učinio. To je zapisao 
brat Garyn iz Sedenefelda prema kazivanju brata Leona. 

na uslugu budu određeni oni koji to ne bi htjeli i koji se tome 
mnogo opiru. To neka budu samo duhovni ljudi, koji su u časnom 
i dugom životu prokušani.« 


156. POGLAVLJE 

Kako je ukorio neke koji su se rado navraćali u samostane 

206. Kad je jednom zgodom neki brat, koji je u jednom sa- 
mostanu imao dvije kćeri uzorna života, rekao da bi rado odnio 
neki siromašni darak sa svečeve strane u rečeno mjesto, svetac ga 
je vrlo oštro ukorio utuvljujući mu u glavu riječi koje se sada ne 
mogu ponoviti. Zato je po drugom, koji se opirao, ali nije tvrdo- 
glavo u tom ustrajao, poslao dar. Neki brat je u zimsko doba iz 
samilosti svratio u jedan samostan, ali mu nije bila poznata od- 
lučna zabrana da se onamo ne ide. Kad je svetac saznao za slučaj, 
naredio je da više kilometara po najvećoj snježnoj vijavici prijeđe 
neodjeven. 


157. POGLAVLJE 

Kako im je većma propovijedao primjerom negoli riječju 

207. Potaknut opetovanim molbama svoga zamjenika, sveti je 
otac, dok je boravio kod Svetoga Damjana, da bi kćerima održao 
riječ Božju, svladan njegovim prošnjama, konačno popustio. A kad 
su se gospođe po običaju sakupile da poslušaju riječ Božju, ali isto 
tako i da vide oca, on se uzdignutim očima prema nebu, gdje mu 
je srce uvijek bilo, počeo moliti Kristu. Zatim je naredio da donesu 
pepela kojim je oko sebe na podu načinio kružnicu, a ostalo je sebi 
posuo po glavi. Dok su one tako blaženog oca šutke promatrale u 
kružnici načinjenoj od pepela, u njihovim se srcima razbudilo ve- 
liko divljenje. Svetac je zatim odmah ustao, a dok su one stajale 
zbunjene, umjesto govora izmolio je psalam »Smiluj mi se, Bože«. 
Kad je to dovršio, brzo je izišao van. Službenice su Božje snagom 
ovoga prizora bile ispunjene tolikim kajanjem da su im potekli po- 
toci suza i jedva su se suzdržale od kažnjavanja samih sebe. Činom 
ih je poučio da bi se smatrale pepelom i da ih ništa drugo njegovu 
srcu ne približava što se ne podudara s ovim mišljenjem. Takav je 
bio njegov odnos s Bogu posvećenim ženama. Ovako je izgledao 
nadasve korisni posjet njima, koji je međutim bio prisilan i rijedak. 
Htio je da mu ovakva budu sva braća. Htio je da im služe kao Kristu 
kojem one služe, ah tako da uvijek budu oprezni poput ptica kojima 
su postavljene zamke. 

Kako je braći preporučivao Pravilo 

158. POGLAVLJE 

Blaženi Franjo preporučuje Pravilo, jedan brat ga nosi uza se 

208. Vrlo gorljivo je revnovao za zajedničko opsluživanje i Pra- 
vilo. A one je koji su s obzirom na nj bili gorljivi obdario posebnim 
blagoslovom. Svojima je govorio da je Pravilo knjiga života, nada 
spasenja, jezgra evanđelja, put savršenstva, ključ raja, ugovor vječ- 
noga saveza. Htio je da ga svi imaju, da ga svi poznaju i da se u 
svojoj unutrašnjosti njime razvedruju i zabavljaju sjećajući se polo- 
žene prisege. Učio ih je da ga uvijek moraju imati pred očima, da 
bi im bilo poticajem za provođenje pravoga života, štoviše da s njim 
moraju i umrijeti. 

Taj je zahtjev imao na pameti neki brat laik, 71 za koga vjerujemo 
da se nalazi u broju mučenika, jer je stekao palmu slavne pobjede. 
Kad su ga naime Saraceni vodili na stratište, rukama je držao Pra- 
vilo te je kleknuo i subratu ovako rekao: »Zbog svega što god sam 
pogriješio protiv ovoga svetog Pravila, predragi brate, optužujem 
se pred Božjim veličanstvom i pred tobom.« Ubrzo je nakon ove 
ispovijedi progovorio mač po kojem je brat mučenički završio život, 
a nakon toga se proslavio znakovima i čudesima. Ovaj je mladić 
tako mlad ušao u Red da je jedva mogao svladavati post propisan 
Pravilom, a ipak je mladac na svom tijelu nosio pokorničku košulju. 
Sretna li dječaka koji je sretno započeo da bi još sretnije dovršio! 


159. POGLAVLJE 

Jedno viđenje koje preporučuje Pravilo 

209. Sveti je otac jednoć imao viđenje koje postade proročan- 
stvom neba, a odnosi se na Pravilo. U vrijeme kad se među braćom 
poveo razgovor o potvrđenju Pravila, za što je svetac bio silno za- 
uzet, imao je u snu ovo viđenje: Vidio je sebe kako po zemlji skuplja 
najsitnije mrvice kruha i kako ih mora dati braći koja su stajala na- 
okolo. I kad se u strahu da mu kroz prste ne ispadne tako sitna pra- 
šina bojao razdijeliti tako sićušne mrvice, odozgor mu je doviknuo 
glas: »Franjo, od sviju mrvica načini jednu hostiju pa podaj onima 
koji hoće jesti da pojedu.« Kad je on to učinio, koji god to nisu po- 
božno učinili, ih su primljeni dar omalovažili, doskora se pokazalo 


71 To je bio brat Elekt, koji je vjerojatno bio ubijen prije 1246, čak možda još za 
života sv. Franje. 


Drugi životopis sv. Franje 


801 


kako se znatan broj njih zarazio gubom. Sutra ujutro svetac je sve 
ovo ispripovijedao braći. Izrazio je žalost što ne shvaća otajstvenost 
viđenja. Nakon malo vremena, kad je bdio i nastavio molitvu, ovaj 
mu je glas stigao s neba: »Franjo« - reče - »mrvice od prošle noći 
riječi su evanđelja, hostija je Pravilo, guba opačina.« Braća onoga 
vremena nisu vjernost, koju obećaše, smatrala teškom ih napornom. 
Svi su bih najspremniji dati sve. Nije bilo mjesta mhtavosti ih bespo- 
slici, gdje ostan ljubavi neprestano potiče na više. 


Bolesti svetoga Franje 

160. POGLAVLJE 

Kako je razgovarao s nekim bratom o brizi za tijelo 

210. Po mnogim je naporima i teškim bolestima glasnik Božji 
Franjo shjedio tragove Kristove. Nije stao dok nije ono što je sa- 
vršeno započeo još savršenije dovršio. Kad je iznemogao i tjelesno 
sasvim malaksao, nikada nije zastao na putu savršenstva, nikada 
nije dopuštao neko ublaženje strogosti stege. Tako kad mu je već 
tijelo bilo iscrpljeno, nije mu bez prigovaranja savjesti ni u malim 
stvarima mogao izlaziti u susret. Kad je bilo potrebno da i protiv 
svoje volje tegobe svoga tijela, koje su premašivale njegove snage, 
ublaži hjekovima, jednoga je dana nekog brata, za kojega je znao da 
će mu spremno dati savjet, blago upitao: »Sto ti se, predragi sine, 
čini, zašto moja savjest, kad je u pitanju briga za tijelo, prigovara? 
Bojim se da mu bolesnome previše ugađam i da mu nastojim bira- 
nim ljekarijama pomoći. Ne zato što bi ga već nešto vesehlo primiti 
kad je dugotrajnim bolovanjem istrošeno. Ostavila ga je težnja za 
svakim užitkom.« 

211. Sin je ocu pažljivo odgovorio jer je spoznao da mu je Gos- 
podin dao riječi odgovora: »Kaži mi, oče, ako ti je po volji, kakvom 
se pomnjom tvoje tijelo, dok je moglo, podvrgavalo tvojim nalozi- 
ma?« On će na to: »Dajem mu svjedočanstvo, sinko, da je uvijek 
bilo poslušno, ni u čemu nije sebe štedjelo, nego se brzo podvrga- 
valo svim nalozima. Nije se ugibalo nikakvu naporu, nije se klonilo 
nikakve neugodnosti da bi samo moglo izvršavati naloge. U ovome 
se posvema slažemo ja i tijelo da bez ikakva otpora služimo Kristu 
Gospodinu.« I reče brat: »Gdje je dakle, oče, tvoja dobrostivost, 
blagost i ona vehka razboritost? Je h ta uzajamnost dostojna vjer- 
nih prijatelja: dobročinstvo rado primiti, a onomu koji ga je učinio 
u vrijeme potrebe prema zasluzi ne vratiti? Kako si do sada svom 

gospodinu Kristu mogao služiti bez pomoći tijela? Zar se nije, kao 
što i sam priznaješ, poradi toga izvrgavalo svakoj opasnosti?« Otac 
će: »Priznajem, sine, to je živa istina.« Na to će sin: »Je li to razbo- 
rito da tako vjernu prijatelju ne pritekneš u pomoć u tolikoj potrebi 
kad je on sebe i sve svoje za tebe sve do u smrt izložio? Daleko bio 
od tebe, oče, pomoćniče i oslonče ožalošćenih, daleko bio od tebe 
grijeh protiv Gospodina!« Franjo će na to: »Bio blagoslovljen, sine, 
koji si mudro mojim teškoćama pružio tako spasonosne lijekove!« 
I poče radosno govoriti tijelu: »Raduj se, brate tijelo, i oprosti mi, 
jer evo rado izvršujem što ti je drago. Žurim se da rado priskočim u 
pomoć tvojim bolnim uzdisajima!« Ali što je moglo obradovati već 
malne ugasnulo tjelešce? Sto ga je u svakom pogledu tako oronula 
moglo podržati? Franjo je svijetu već bio mrtav, ali je u njemu živio 
Krist. Križ mu je bio uživanje na ovome svijetu, jer je križ Kristov 
nosio ukorijenjen u svom srcu. I zato su izvana na tijelu blistale 
rane, jer je unutra u srcu izrastao vrlo dubok korijen. 


161. POGLAVLJE 

Sto mu je Gospodin obećao u ime njegovih bolesti 

212. Čudno je kako je imao snage izdržati kad je u svakom po- 
gledu bio oslabljen patnjama. Ove svoje boli nije nazivao kaznama, 
nego ih je zvao sestrama. Nema sumnje da su one mnogo čime pro- 
uzročene. Zaista, da bi bio po pobjedama slavniji, Svevišnji mu je 
ne samo u prvom početku povjeravao teškoće nego mu se i kao već 
zaslužnom borcu pružala mogućnost za pobjede. I u ovome imaju 
primjer oni koji ga nasljeduju, što zbog ostarjelosti nije radio ništa 
tromije, zbog bolesti ništa popustljivije. Ah u ovoj suznoj dolini nije 
bilo razloga za njegovo potpuno čišćenje, gdje je tako o posljednjem 
novčiću polagao račun, ako je bilo u njemu što se moralo spaliti, da 
bi napokon kao posvema očišćen smjesta poletio u nebesa. Mišlje- 
nja sam da je glavni razlog njegovih patnja bio u tome, kao što je 
on tvrdio o drugima, da podnošenje toga pribavlja veliku nagradu. 

213. Tako je jedne noći, kad su ga zbog njegovih bolesti više nego 
obično mučile teške i raznolike tegobe, iz dna srca počeo samoga 
sebe sažalijevati. Ah da ne bi onaj spremni duh u nečemu na tjele- 
sni način pristao uz tijelo makar i načas, moho se Kristu i sačuvao 
netaknutim štit strpljivosti. Dok je tako moho i borio se, primio je 
od Gospodina obećanje vječnoga života u ovoj prispodobi: »Kad bi 
sva zemlja i svemir bih neprocjenjivo zlato i kad bi se tebi dalo kao 
nagrada blago tohke slave za ono što trpiš zbog strašnih tegoba; kad 
bi se oduzela sva bol, čime se spomenuto zlato ne može usporediti 

niti se može dolično spomenuti, zar se ne bi radovao i dragovoljno 
podnosio što časovito podnosiš?« »Zaista bih se radovao« - reče 
svetac - »i izvanredno bih se radovao.« Na to mu reče Gospodin: 
»Zanosno dakle kliči, jer tvoja je bolest dar mojega kraljevstva i po 
zasluzi strpljivosti sa sigurnošću i stalnošću očekuj baštinu u tom 
mojem kraljevstvu!« Sto misliš, koliko i kako se obradovao čovjek 
koji je usrećen tako divnim obećanjem? Sto misliš kakvom je ne 
samo strpljivošću nego i ljubavlju prigrlio tegobe tijela? Samo je on 
toga bio sasvim svjestan, jer mu je to onda bilo neizrecivo. Ipak je 
nešto malo povjerio subraći ukoliko je to mogao. Tada je sastavio 
pohvale o stvorovima i njih je namijenio za veličanje Stvoritelja. 


Preminuće svetog oca 

162. POGLAVLJE 

Kako je bodrio braću i na kraju ih blagoslovio 

214. »U posljednjem času« - kaže Mudrac - »otkrivaju se djela 
čovjekova«. To se na ovome svecu, kako vidimo, divno ispunilo. On 
koji je put zapovijedi Božjih radosna srca prošao i stepenicama svi- 
ju kreposti stigao do najvišega vrhunca, koji je bio kao kovina pod 
čekićem mnogovrsnih patnja uzdignut do savršenstva, napokon se 
domogao cilja svakog savršenstva. Tada su njegova čudesna djela još 
većma zasjala, a sud je istine pokazao da je bilo božansko sve što 
je proživio. Pošto je pogazio zamamnosti smrtničkog života, oslo- 
bođen se uzdigao u nebesa. Živjeti za svijet smatrao je sramotom, 
svoje je ljubio do kraja, smrt je dočekao pjevajući. Kad mu se pribli- 
žiše posljednji dani, pošto mu je oduzeta ograničena svjetlost, uslije- 
dila je vječna svjetlost. Primjerom kreposti pokazao je da nije ništa 
zajedničko imao sa svijetom. Iscrpljen onom tako teškom bolešću, 
koja je dokrajčila svaku bol, dao je da ga gola polože na golu zemlju 
da bi se u onom posljednjem času, u kojem bi se neprijatelj još mo- 
gao razbješnjeti, gol borio s golim. Zaista je neustrašivo očekivao 
pobjedu i, pobivši se, primio vijenac pravednosti. Položen tako na 
zemlju, pošto mu je svučena kostrijet, lice je kao obično upravio 
prema nebu i posvema usmjeren prema onoj slavi, lijevom rukom 
je pokrio ranu desnoga boka da se ne vidi. Tada je rekao braći: »Ja 
sam svoje učinio, a što vi treba da učinite, neka vas pouči Krist!« 

215. Dok su sinovi ovo gledali, obilne su suze lijevali i duboko su 
uzdisali, suosjećajući su se prepustili velikoj boli. Kad su se međutim 
uzdisaji donekle prigušili, njegov gvardijan, koji je po Božjem nadah- 

nuću bolje shvatio svečevu želju, brzo je ustao i uzeo hlače, tuniku i 
kapicu od kostrijeti te rekao ocu: »Snagom svete poslušnosti smatraj 
da sam ti ovu tuniku, hlače i kapicu posudio! Ali da znaš da to tebi 
ne pripada, oduzimam ti svaku vlast da to nekom daruješ.« Svetac 
se obradovao i klicao od nabujale radosti srca, videći da je do kraja 
sačuvao vjernost gospođi Siromaštini. Sve je to učinio iz gorljivosti 
prema siromaštvu da na kraju nije htio imati ni vlastiti habit, nego 
onaj od drugoga posuđeni. Na glavi je nosio kapicu od kostrijeti da 
bi prekrio brazgotine zadobivene prigodom liječenja očiju, a zadovo- 
ljila bi po potrebi kapica od kakve fine vune koja bi bila vrlo mekana. 

216. Nakon toga je svetac uzdigao ruke prema nebu i veličao je 
svoga Krista što, već lišen svega, slobodan ide k njemu. A da bi se 
zaista pokazao istinskim nasljedovateljem svoga Krista Boga u sve- 
mu, braću i sinove, koje je ljubio od početka, ljubio je do kraja. Dao 
je sazvati svu braću k sebi da budu nazočna i riječima utjehe ih je 
tješio zbog svoje smrti. Očinskom nježnošću ih je poticao na ljubav 
prema Bogu. Zatim je govorio o strpljivosti i opsluživanju siromaš- 
tva. Svim ostalim uredbama pretpostavljao je evanđelje. Dok su sva 
braća unaokolo sjedila, uzdigao je povrh njih svoju desnicu i, počev- 
ši od svoga vikara, stavio ju je na glavu svakom pojedinom i rekao: 
»Zbogom, svi sinovi, ostanite u strahu Božjem i u njemu ustrajte 
uvijek! A jer se bliži skorašnja kušnja i patnja, sretnih li onih koji će 
ustrajati u ovome što započeše! Ja odlazim k Bogu, čijoj milosti vas 
sve preporučujem!« I po onima koji su bili ondje, blagoslovio je svu 
braću koja bilo gdje borave na svijetu i onu koja će doći nakon njih 
do svršetka sviju vjekova. Ovaj blagoslov neka nitko sebi ne prisvoji 
što ga je za odsutne izrekao nad prisutnima. Kao što je na drugome 
mjestu napisano, sadrži on nešto posebno, ali ga u prvom redu treba 
primijeniti na službu. 


163. POGLAVLJE 

Njegova smrt i što je učinio prije smrti 

217. Dok su tako braća gorko naricala i neutješljivo ga oplaki- 
vala, sveti je otac naredio da mu donesu kruh. Blagoslovio ga je i 
prelomio te je svakom pojedinom pružio komadić da pojede. Na- 
redio je da se donese i evanđelistar i otvorio Evanđelje po Ivanu na 
onome mjestu koje počinje riječima: »Uoči svetkovine Vazma« itd. 
te zatraži da mu se čita. Obnavljao je uspomenu na onu presvetu 
večeru koju je Gospodin slavio posljednji put sa svojim učenicima. 
Na časnu uspomenu svega toga sve je onako učinio da braći pokaže 
kakav osjećaj ljubavi ima prema njima. 

Zato je ono malo dana što su ga dijelili od smrti upotrijebio za 
pohvale i svoje nada sve ljubljene učenike poticao je da s njim slave 
Krista. A sam je, koliko je mogao, zapjevao ovaj psalam: »Iz svega 
glasa vapijem Gospodinu, iz svega glasa Gospodina zaklinjem« itd. 
Pozivao je i sve stvorove da hvale Boga; i riječima što ih je nekoć sa- 
stavio pozivao ih je na božansku ljubav. Štoviše, i samu smrt je, koja 
je svima strašna i mrska, poticao na pohvale i njoj je veselo išao u su- 
sret i pozivao je u svoj gostinjac: »Dobro došla, sestro moja smrti!« 
A liječniku je rekao: »Brate liječniče, odlučno pretkaži smrt koja će 
mi poslužiti kao vrata života!« A braći je rekao: »Kad opazite da 
sam pri kraju, kao što ste me prekjučer vidjeli gola, tako me položite 
na zemlju i tako dugo me već preminula ostavite da ležim koliko je 
vremena potrebno da netko polako prijeđe tisuću metara.« I tako je 
došao čas, pošto su se na njemu ispunila sva Kristova otajstva, te je 
sretno odletio k Bogu. 

Kako je neki brat vidio dušu svetog oca u času preminuća 

217a. Jedan između njegovih učenika, brat vrlo glasovit, vidio je 
dušu svetoga oca kao zvijezdu, koja je imala veličinu mjeseca i sjaj 
sunca, kako prelazi preko mnogih voda, nošena bijelim oblačkom, i 
kako ravnim putem uzlazi na nebo. Zato se sabralo mnoštvo naroda 
koji je hvalio i slavio ime Gospodnje. Hrpimice je nagrnuo cijeli 
grad Asiz i cijela ona krajina požurila je da vidi velika djela Božja 
što ih je Gospodin očitovao na svom sluzi. Tugovali su sinovi liše- 
ni tolikoga oca, nježne osjećaje srca očitovali su suzama i jecajima. 
Međutim, novo čudo je preokrenulo naricanje u klicanje i kukanje 
u radosno uzvikivanje. Promatrah su tijelo blaženoga oca urešeno 
ranama: usred njegovih dlanova i na njegovim nogama vidjeh su se 
ne samo proboji čavala nego i sami čavh koji su se načinili iz njegova 
tijela. Izgledalo je, štoviše, kao da su izrash iz tijela. Zadržali su crnu 
boju željeza, a desni bok je bio crven od krvi. Njegovo tijelo, koje 
prije bijaše crnomanjasto, sada je odsijevalo snježnom bjehnom. 
Obećavalo je nagradu blaženog uskrsnuća. Udovi mu postadoše 
vitki i gipki, ne bijahu ukočeni kao u mrtvaca. Poprimiše izgled onih 
u mladenačkim godinama. 


164. POGLAVLJE 

Viđenje što ga je imao brat Augustin na samrti 

218. U Kampaniji tada bijaše ministar braće brat Augustin, koji 
se nalazio u svojim posljednjim časovima. Pošto je već davno prije 
bio hšen govora, najednom je onima koji bijahu nazočni zaviknuo 

i rekao: »Počekaj me, oče, počekaj! Evo, već dolazim za tobom.« 
Kad su ga braća silno začuđena pitala komu tako govori, odlučno je 
odgovorio: »Zar ne vidite oca našega Franju koji odlazi u nebo?« I 
njegova je duša odmah, oslobođena tijela, slijedila svetog oca. 


165. POGLAVLJE 

Kako se sveti otac nakon preminuća ukazao jednom bratu 

219. Nekom drugom bratu pohvalna života, koji se u to vrijeme 
zanio u molitvi, one noći i sata ukazao se slavni otac odjeven u 
grimiznu dalmatiku, a slijedilo ga je bezbrojno mnoštvo ljudi. A od 
mnoštva su se mnogi odvojili, govoreći bratu: »Zar ovo nije Krist, 
brate?« A ovaj je rekao: »On je to!« A drugi su ponovno pitali: 
»Nije li ovo sveti Franjo?« Brat je na sličan način odgovarao da 
jest on. Doista se onom bratu i cijelome mnoštvu koje ga je pratilo 
činilo da je osoba Kristova i osoba blaženoga Franje jedna. A to 
onima koji kako treba shvaćaju nije nipošto nepromišljen sud, jer 
onaj tko se združi s Bogom postaje s njim jedan duh, a sam Bog će 
biti sve u svemu. Napokon je blaženi otac s onim čudesnim mnoš- 
tvom prispio u divne predjele, natopljene bistrom vodom, pokri- 
vene bujnim raslinjem. Resilo ih je rascvjetano cvijeće, bili su puni 
svakovrsna divna drveća. Bijaše ondje palača izvanredne veličine 
i posebne ljepote. A kad je ušao novi stanovnik neba, pa kad je u 
njoj našao vrlo mnogo braće za stolom, koji je bio najraskošnije 
pripravljen i opskrbljen različitim poslasticama, počeo je sa svojima 
slasno blagovati. 


166. POGLAVLJE 

Viđenje asiškoga biskupa o preminuću svetoga oca 

220. Asiški je biskup 72 u to vrijeme otišao na hodočašće u crkvu 
sv. Mihaela. 73 Njemu se, kad se na povratku svratio u Benevento, 
blaženi otac Franjo u noći svoga preminuća ukazao u viđenju i re- 
kao mu: »Evo, oče, ostavljam svijet i odlazim Kristu.« Kad je sutra 
ujutro ustao, biskup je svojim pratiocima pripovijedao što je vidio. 
Dozvao je tajnika i pribilježio dan i sat smrti. Zbog toga se mnogo 
ražalostio, rasplakao se i jadikovao što je izgubio tako dična oca. 
I tako je, vrativši se u svoj kraj, sve po redu ispripovijedao i zbog 
njegovih darova Gospodinu je mnogo zahvaljivao. 

72 Bio je to biskup Gvido II. 

73 Na Monte Gargano. 

Kanonizacija i prijenos svetoga Franje 

220a. U Ime Gospodina Isusa. Amen. Od utjelovljenja godine 
1226, 4. listopada, dana što ga je pretkazao, pošto se navršilo dva- 
deset godina otkako je najsavšenije prionuo uz Krista, nasljedujući 
život i stope apostola, apostolski se čovjek Franjo, razriješen od spo- 
na smrtničkoga života, sretno preselio Kristu. Pokopan je u gradu 
Asizu. Počeo je sjati tolikim i tako raznolikim divnim čudesima da 
je za kratko vrijeme velik dio svijeta privukao da se divi novome 
svijetu. Budući da je već u različitim krajevima zasjao sjajem novih 
čudesa i jer odasvud stižu oni koji se raduju što su po njegovu do- 
bročinstvu oslobođeni od svojih nedaća, gospodin papa Grgur, dok 
je sa svim kardinalima i drugim crkvenim dostojanstvenicima bo- 
ravio u Peruđi, započeo je raspravu o njegovoj kanonizaciji. Bih su 
jednodušni, svi su zajedno kazah isto. Čitah su i odobrili čudesa što 
ih je Gospodin učinio po svom slugi i najvećim su pohvalama uzno- 
sih život i ponašanje blaženoga oca. Najprije su na toliku svečanost 
bih pozvani knezovi zemlje. I svekoliko mnoštvo dostojanstvenika 
s beskrajnim mnoštvom naroda na određeni je dan sa sretnim pa- 
pom ušlo u grad Asiz da se ondje poradi većega poštovanja proslavi 
njegova kanonizacija. A kad su se svi našh na mjestu koje je bilo 
priređeno za tako svečan skup, najprije je papa Grgur cjelokupnom 
narodu propovijedao i nježnim osjećajem objavio divna djela Božja. 
A svetog je Franju uzvisivao najotmjenijim govorom. A kad je govo- 
rio o čistoći njegova života, prosuzio je. Kad je dakle govor dovršen, 
uzdignutim rukama prema nebu, zvonkim glasom papa je zao rio... 


Molitva što je svecu upraviše subraća 

167. POGLAVLJE 

221. Evo, blaženi naš oče, jednostavno je nastojanje pokušalo da 
bar donekle izrekne pohvalu tvojim divnim djehma i da bar done- 
kle iznese nešto o bezbrojnim krepostima tvoje svetosti poradi tvoje 
slave. Znamo da su naše riječi oduzele mnogo tvojim slavnim dje- 
hma, jer su se pokazale neprikladnima za iznošenje uzvišenih djela 
tohkoga savršenstva. Molimo i tebe i čitaoce da želju ocijenite kao 
uspjeh, radujući se što najviši domet divnih djela premašuje spo- 
sobnost ljudskog pera. Ta tko bi, izvanredni sveče, mogao žar tvoga 
srca kako u sebi ostvariti tako utisnuti u druge? I tko bi bio kadar 
shvatiti one neizrecive osjećaje koji su se neprestano iz tebe uzdizah 
k Bogu? Napisah smo ovo uživajući u slatkom sjećanju na tebe. To 

smo, dok živimo, pokušali drugima priopćiti, makar i tepajući. Već 
se hraniš obiljem pšenice ti koji si nekoć gladovao. Već se napajaš na 
potocima naslade ti koji si dosada žeđao. Vjerujemo da se nisi tako 
opio od preobilja kuće Božje pa da bi zaboravio na svoje sinove, a i 
onaj koga piješ neka nas se sjeti. Privuci nas k sebi, uzvišeni oče, da 
bismo trčali za mirisom tvojih pomasti mi koje gledaš mlake od ne- 
rada, mlitave od lijenosti, polužive od nemara! Malo stado te slijedi 
već nesigurnim tragom. Zrake tvoga savršenstva oslabljena oštrina 
bolesnih očiju ne podnosi. Obnovi naše dane kao na početku, ti 
ogledalo i uzore savršenih, i nemoj trpjeti da ti ne budu po životu 
slični oni koji su ti slični po zvanju! 

222. Evo, već podastiremo ponizne molbe pred blagošću vječ- 
nog Veličanstva za Kristova slugu, našega ministra, nasljednika tvoje 
svete poniznosti i pobornika istinskoga siromaštva, koji o tvojim ov- 
cama vodi pomnu brigu nježnim osjećajem iz ljubavi prema Kristu 
tvome. Molimo te, sveče, da ga tako pratiš i štitiš kako bi, prianja- 
jući uz tvoje stope, zauvijek zavrijedio hvalu i slavu kao što si je ti 
postigao. 

223. Jednako tako ponizno molimo svim žarom srca, predobri 
oče, za onoga tvoga sina koji je sada i nekoć s ljubavlju opisao tvoja 
slavna djela. I ovo djelce, premda nije onako dostojno kao što izis- 
kuju tvoje zasluge, ipak je napisano s ljubavlju i prema mogućnosti, 
zajedno ti s nama prikazuje i posvećuje. Udostoj se očuvati ga od 
svakoga zla i osloboditi. Umnoži u njemu svete zasluge i svojim mo- 
litvama ga pridruži zajednici svetih. 

224. Sjećaj se, oče, sviju svojih sinova koji su izloženi neizrecivim 
pogibeljima; ukoliko izdaleka slijede tvoje stope, ti presveti, savr- 
šeno znaš. Podaj snage da se odupiru; očisti ih da sjaju; obraduj 
ih da uživaju. Izmoli da se na njih izlije duh milosti i molitve da 
bi posjedovali pravu poniznost, kakvu si ti imao; da bi opsluživah 
siromaštvo koje si ti obdržavao; da bi zaslužili onu ljubav kojom si 
ti uvijek ljubio Krista Propetoga, koji s Ocem i Duhom Svetim živi i 
kraljuje u sve vijeke vjekova. Amen. 

Bogu hvala! 

Kronika XXIV generala, koju je napisao između 1365. i 1374. Ar- 
naldo iz Sarranta, obavještava nas o tome da je generalni ministar 
Ivan Parmski bio taj koji je uporno tražio (govori se o »mnoštvu pisa- 
ma«) od Tome Celanskog da dopuni svoj rad, umećući Franjina ču- 
desa koja su ispuštena u redakciji Drugog životopisa. Iako protiv volje 
(usp. 3Cel 1, i naročito, 3Cel 198), Toma se dao na posao da dopuni 
djelo prema točno naznačenom zahtjevu svoje subraće, završivši ga 
u prvoj polovici pedesetih godina XIII. stoljeća (1252-1253, prema 
većini povjesničara). 

Iščezlo stoljećima iz opticaja (odredba o uništenju iz 1266. poka- 
zala se učinkovitom), djelo je smatrano izgubljenim kada je, na kraju 
XIX. stoljeća, slučajno pronađeno u jednom rukopisu koji je kapucin 
Antoine de Porrentruy nabavio za vrijeme jedne javne dražbe. Tekst 
koji je prvi put izdao Framjois van Ortroy dobio je naslov Tractatus 
de miraculis b. Francisci (Spis o čudesima sv. Franje). Rukopis ipak ne 
opravdava takav izbor, budući da je iza teksta Drugog životopisa ne- 
posredno slijedila zbirka čudesa, jednostavno uvedena rubrikom: 
»Počinju čudesa blaženog Franje«. Zbog toga, nakon preispitivanja 
svjedočanstava, Jacques Dalarun je u novije vrijeme iznio hipotezu da 
Tractatus de miraculis, kao samostalno djelo, nije ustvari nikad napi- 
san: čudesa o kojima se radi jednostavno nastavljaju oba svečeva Živo- 
topisa, analogno onome što se dogodilo s Prvim životopisom blaženog 
Franje, koji je u trećem i posljednjem dijelu donosio svečeva čudesa. 

Kako je već rečeno, vjerojatno je to bilo redigiranje u različitim 
vremenima, iako to ne znači da se radi o različitim djelima. S jedne 
strane stvarno je teško sumnjati o svjedočanstvu Kronike XXIV gene- 
rala (koji bi, uostalom, bio motiv za izmišljanje takve priče?); s druge 
strane rukopis (jedini koji imamo) ne dopušta misliti da su Drugi ži- 
votopis i takozvani Spis o čudesima dva različita djela. Možda je logič- 
nije misliti da je, dajući se na posao, Toma napravio novu redakciju 
Drugog životopisa (doista, dva rukopisa koja nam prenose tekst odra- 
žavaju različite uratke), kojoj je na kraju dodao čudesa: uostalom, de- 
vet epizoda sadržanih u prvoj (posvjedočenoj manuskriptom 686 iz 
Asiza: usp. 2Cel 43-44, 46, 166-171), u ovoj novoj redakciji Drugog 
Životopisa izvađeni su iz njihova izvornog smještaja da bi bili umetnuti 

u zbirku čudesa (usp. 2Čel 14-15, 23, 25-28, 35.36: podsjeća se da 
su u sadašnjoj izdavačkoj situaciji ponovljeni dva puta). Dvije trećine 
ovih čudesa pojavljuje se neizdano; ostale je Celanski preuzeo iz svo- 
jih prethodnih djela: neke iz Drugog životopisa, mnoge druge iz Prvog 
Životopisa (svi oni ovoga izvora, izuzev dva; za tekstove zajedničke 
Prvom životopisu i biografiji Julijana Spajerskog autor se služio siste- 
matski književnom preradom koju je dao ovaj posljednji). 

Više nego traženje mogućih poveznica s joakinizmom - odnos o 
kojem se toliko raspravljalo - tekst Spisa o čudesima odražava, s odre- 
đenom evidentnošću, odjeke užarene polemike između mendikanata 
i svjetovnih učitelja: dvama redovima (Manje braće i Propovjednika) 
povjeren je poseban zadatak, i oni uživaju određeni ugled, takav da 
podsjeća na ugled apostola (3Cel 1). Siromaštvo je snaga ovog no- 
vog Reda, sterilnog zato što ne sije i ne skuplja u žitnice, ali plodnog 
(Toma podsjeća izričito na biblijski oksimoron lSam 2,5), ukoliko je 
roditeljica mnoštva djece, odlikovane također palmom mučeništva 
(3Cel 1). Upravo je na zavjetovanom siromaštvu koje je, po njegovu 
kazivanju, bilo prava i istinska hipokrizija, svjetovni učitelj Vilim od 
Saint-Amoura malo zatim izričito napao prosjačke redove. 

Tomino djelo nalazi dakle svoj logički kontekst iza ovog frontal- 
nog napada: tekst se razvija u devetnaest poglavlja, od kojih prvo 
i posljednje fungiraju kao uvod i zaključak (ustvari, rukopis ozna- 
čava osamnaest poglavlja jer ono koje u sadašnjim izdanjima dolazi 
kao šesto - »Gospođa Jakoba iz Settesolija« - nije drugo nego dio 
petoga). Prvi dio (pogl. II-VI) pokazuje se, bez sumnje, literarno i 
teološki više zauzet, sav usredotočen na veliko čudo stigmata, od nji- 
hova utiskivanja na svečevo tijelo djelovanjem plamtećeg serafa do 
njihova otkrića od strane Jakoba iz Settesolija (ne treba zaboraviti da 
su, u međuvremenu, povećani kritički glasovi, od kojih Toma sadrži 
po neki odjek: usp. 3Cel 6-7, 10). Učinjen sličnim Gospodinu po 
znakovima muke, Franjo je primio od njega vlast nad osjetnim stvo- 
renjima i nad onim neosjetnim (pogl. III— IV) i milostivost božanska 
bila je spremna uslišati njegove želje (pogl. V-VI): stoga tu nije bilo 
mjesta za sumnje, niti je mogao biti ispričan neki manjak obzira ili 
prekršaja dane riječi: Toma prikazuje Franju osjetljivog (tako se po- 
javljuje jedan odlomak o tradicionalnoj svetosti, kojeg nema u Prvom 
životopisu sv. Pranje ) u odnosu na one koji su pokazivali da ne vjeruju 
u njegovu svetost, ne obdržavaju njegove svetkovine (usp. pogl. XII), 
ne drže zavjeta prethodno učinjenih: sve je trebalo služiti porastu po- 
božnosti u odnosu na sveca. 

Franjina smrt i otkriće stigmata predstavljaju na neki način vr- 
hunac djela; odmah iza toga počinje niz čudesa koja čini se da vuku 
korijen iz tog izvora, počevši od eklatantnijih, kao što su uskrisivanja 
(pogl. VII): koji se vraćaju u život svi su djeca ili mladi, izuzetak je 

vitez iz Celana (3Ćel 41), iako čudo koje se odnosi na njega - jedino 
iz pogl. VII koje se dogodilo dok je Franjo još bio na životu - pripada 
više vrsti proricanja nego uskrsnućima. Na trenutke pripovijedanje 
je puko nabrajanje suhih čudesnih čina svedenih na bitno; ipak ne 
nedostaju učinkoviti opisi, kao kad se predstavljaju okrutni sustavi 
torture koju vrši mjesna vlast protiv Guidalotta iz San Gimignana 
(3Čel 94). 

Toma uspijeva ganuti kad opisuje neke scene ljudske patnje: maj- 
ka koja je poslala kući sinčića koji ju je želio pratiti u crkvu, obuzeta 
mračnim predosjećajem, vrati se natrag i otkrivši da joj je sin mrtav 
pošto se bacio s prozora, zbog žalosti zabije si nokte u meso (3Cel 
42); neki otac, zahvaćen očajem jer je na sina koji se zavukao pod 
prešu palo veliko kamenje kojim se cijedila vinova komina, počeo je 
vikati, ali nije ni pokušao maknuti teret, ostavivši beživotnog mladića 
ondje ispod kamenja (3Cel 47); jedan drugi, kojemu se rodio sin bo- 
galj, zavaravao se, sporazumno s dojiljom, da ga može izliječiti nakon 
što njegovi udovi budu razmekšani u kupki (3Ćel 157); jedan bračni 
par, zbog stida, držao je skrivenog sina izobličenog: muž je, što više, 
napadao suprugu, po njegovu mišljenju nesposobnu da rađa djecu 
kao druge žene (3Cel 158); jedna žena umrla je ostavivši dijete u 
povojima: baku je zahvatio očaj jer nije uspijevala pronaći tko bi ga 
mogao dojiti (3 Cei 182). 

Vrlo su lijepi također neki prizori svakidašnjeg života: u Capui 
djeca se igraju - rijetki prizori u srednjovjekovnim izvorima - kod 
obale rijeke Voltumo (3Cel 44); u Reteu, u biskupiji Cosenza, dru- 
ga dvojica se počnu svađati za vrijeme škole (3Cel 65); kod Raguse 
jedna obitelj zauzeta je poslovima trganja grožđa, opisanim točno i 
učinkovito (3Cel 47); kod jednog mlina neki svećenik koji je pao u 
kanal, bio je usisan vodenom snagom prema lopaticama (3Cel 50); 
od djece koja su izašla da kose travu uspjeli su pronaći jedno od njih 
koje je palo u bunar sakriven raslinjem gledajući na tragove utisnute 
na travi koja se ponovno dizala (3Cel 51). Pune realizma pokazuju 
se, na kraju, figura Ginelda, viteza iz Borgo San Sepolcro, prezirate- 
lja i psovača, opisanog dok se kocka (3Cel 129), i scene svakidašnjeg 
života u jednoj kući u Antrodocu, u reatinskom kraju (3Ćel 185). 


Izvori: 

Uvod u Spis o čudesima sv. Franje preveo Velimir Blažević prema: Fonti Frances- 
cane, Nuova edizione, a cura di Emesto Caroli. Padova: Editrici Francesca- 
ne, 2004, str. 511-516. Tekst redigirao Ante Soljić. 

Spis o čudesima sv. Franje s latinskog izvornika preveo Damjan Damjanović 
prema: Fr. Thomas de Celano, Tractatus de miraculis s. Francisci Assisiensis. 
Editio PP Collegii S. Bonaventurae, Ad Claras Aquas (Quaracchi), 1926. 


Spis o čudesima 

Započinju čudesa blaženoga Franje 


1. POGLAVLJE 

Čudesan je bio osnutak njegova Reda 

1. Odlučili smo da u prvom dijelu svog izvještaja, u kojem smo 
naumili opisati čudesa svetoga našeg oca Franje, prije svega prika- 
žemo ono veličanstveno čudo kojim je svijet upozoren, probuđen i 
prestrašen. To je bilo nastajanje Reda, neplodna plodnost, rađanje 
višestruka pokoljenja. On je razmišljao o starom svijetu, koji je bio 
prljav i šugav od poroka, o redovima koji su omlitavili u nasljedo- 
vanju apostola i o šutnji svetih znanosti usred noći grijeha. Kad gle, 
najednom je na zemlji nastupio novi čovjek i ubrzo se pojavila nova 
vojska. Narodi su stajali zadivljeni pred znakovima apostolske ob- 
nove. Doskora je na svjetlo iznesena nekoć pokopana savršenost 
prvobitne Crkve. Svijet je dotada čitao o njezinim velikim djelima, 
ah nije opažao takvih primjera. Zašto se dakle oni prvi ne bi nazva- 
li posljednjima, kad su se već čudesno srca otaca okrenula prema 
sinovima i srca sinova prema očevima? Zar se smije mimoići tako 
divno i slavno poslanje dvaju redova 1 kao i pretkazivanja nečega 
velikog što se imalo u skoroj budućnosti dogoditi? Od apostolskih 
se vremena nije nikada pojavio tako značajan, tako čudesan poziv 
svijetu. 

Treba se nadalje diviti neplodnoj plodnosti. Ovaj neplodni i suš- 
ni, siromašni Red, velim, daleko je od svake svjetovne vlage. Doista 
je neplodan jer niti žanje niti sakuplja u žitnice, a na putu Gospod- 
njem ne nosi punu kesu. Ipak je ovaj svetac protiv nade vjerovao u 
nadu i da ima postati baštinikom svijeta. Nije imao na pameti svoje 
već obamrlo tijelo, a ni neplodno krilo Sarino tako da je božanska 
snaga po njoj rodila hebrejski narod. Ovim Redom ne upravljaju 


1 Ova aluzija nije posve jasna. Nije jasno odnosi li se na Red manje braće i Red pro- 
povjednika (dominikanski) ili se odnosi na Red manje braće i klarise. 

puni podrumi, prepuna spremišta ni prostrani posjedi, nego ga na 
čudesan način na svijetu hrani ono isto siromaštvo koje ga čini do- 
stojnim neba. O, ono Božje što je slabo, a što je jače od onoga ljud- 
skoga, što našem križu dodjeljuje slavu, a siromaštvu obilje! 

Napokon vidimo kako se taj vinograd u vrlo kratkom vremenu 
rasprostro, kako je od mora do mora proširio svoje mladice i lozje. 
Odasvud se sletješe narodi, dođoše čete i najednom se u izgrad- 
nji ovoga divnog hrama povezaše kao živo kamenje. No ne vidimo 
samo to da se Red sinovima u tako kratkom vremenu namnožio 
nego se on i proslavio. Poznato nam je da su već mnogi od onih što 
ih je on rodio stekli mučeničku palmu, 2 a mnoge od njih koji su za- 
pisani u imenik svetaca štujemo zbog njihove savršene svetosti. 3 A 
sada treba da progovorimo o glavi svih ovih, njemu svraćamo svoju 
pozornost. 


2. POGLAVLJE 

Čudo stigmatizacije i kako mu se ukazao seraf 

2. Novi je čovjek Franjo zasjao novim i zapanjujućim čudom kad 
se pokazao urešenim posebnom povlasticom, koja prošlim stolje- 
ćima nije dana; bio je naime odlikovan svetim ranama i u ovome 
samrtnom tijelu suobličen tijelu Propetoga. Sto god o tome ljudski 
jezik rekne, bit će manje od zaslužene hvale. Ovdje ne treba pitati 
razum jer je to nešto jedinstveno. Cjelokupno kako javno tako pri- 
vatno nastojanje čovjeka Božjega bilo je usmjereno prema Gospo- 
dinovu križu. Od prvog početka, otkako je počeo viteški služiti Pro- 
petome, na njemu su zasjala različita otajstva križa. Kad je naime u 
početku svoga obraćenja odlučio napustiti draži ovoga života, s kri- 
ža mu je, dok je molio, progovorio Krist, a iz usta njegova lika čuo 
se glas: »Franjo, pođi, popravi moju kuću koja se sva, kako vidiš, 
ruši.« Od tada je u njegovo srce duboko poput žiga bilo utisnuto 
sjećanje na Gospodinovu muku. I zbog duboka preokreta što ga je 
doživio u sebi počela mu se duša rastapati jer je progovorio Ljublje- 
ni. Nije li se on u sam križ zatvorio kad je uzeo pokornički habit koji 
je imao oblik križa? Premda je ovaj habit većma odgovarao njegovoj 
nakani s obzirom na revnovanje za siromaštvo, ipak je svetac u nje- 
mu više svjedočio za otajstvo križa, jer kako je njegov duh iznutra 


2 Pisac misli na prve mučenike franjevačkog reda, sv. Bernarda i drugove, koji su 
podnijeli mučeništvo u Maroku. Zatim dolazi brat Elekt o kojem se govori u Drugom 
životopisu. 

3 Sv. Antun Padovanski proglašen je svetim 30. svibnja 1232; sv. Elizabeta Ugarska, 
članica Svjetovnog reda sv. Franje, proglašena je svetom 27. svibnja 1235. 

obukao propetoga Gospodina, tako je trebalo da i njegovo tijelo 
izvana obuče križ Kristov. Ovim je znakom Bog nadvladavao opake 
snage u zraku; u njemu treba da i njegova vojska vojuje za Boga. 

3. Nije li brat Silvestar, jedan između prve braće, čovjek u sva- 
kom pogledu savršene stege, vidio kako iz Franjinih usta izlazi zlat- 
ni križ koji je svojim raširenim rukama na čudesan način cijelom 
svijetu utisnuo svoj pečat? Zapisano je i vjerodostojnim izvješćem 
potvrđeno kako je Monaldo, onaj brat koji bijaše glasovit po životu, 
ponašanju i strogosti, kad je blaženi Antun propovijedao o natpisu 
na križu, tjelesnim očima vidio blaženoga Franju raspeta. Zar prvi 
sinovi nisu imali običaj i kao neku pobožnu odredbu da znaku križa 
svagdje gdje god bi to opazili iskažu počast dužna poštovanja? Više 
nego ostale znakove volio je znak »tau« (T). Njime je označivao 
pisma što ih je odašiljao i posvuda je njime oslikavao zidove ćelija. 
I čovjek Božji Pacifik, onaj promatrač nebeskih viđenja, tjelesnim 
je očima vidio veliko slovo »tau« na čelu blaženoga oca, a bilo je 
raznobojna izgleda i odsijevalo je svjetlošću poput zlata. Kako dakle 
to zavređuje da se vjeruje i na temelju osvjedočenja ljudskog razu- 
ma i katoličkog prihvaćanja da onaj koji je bio obdaren tako neo- 
bičnom ljubavlju prema križu po neobičnom čašćenju križa bude 
proslavljen! Zato o njemu ništa nije istinitije nego ono što se propo- 
vijeda o njegovim ranama zadobivenim po križu. 

4. Kako se ukazao seraf. Ukazanje se zbilo na ovaj način: 4 Dvije 
godine prije nego što je svoj duh povratio nebu, u samotištu zvanom 
Alverna koje se nalazi u Toskani, gdje je svaki čas u pobožnim kon- 
templativnim zanosima uranjao u nebesku slavu, vidio je u viđenju 
serafa na križu koji je imao šest krila i lebdio iznad njega, a noge i 
ruke su mu bile prikovane na križ. Dva su krila bila uzdignuta povrh 
glave, dva su bila raširena za let, a dva su prekrivala cijelo tijelo. Kad 
je to vidio, veoma se prenerazio. Dok sebi nije znao protumačiti što 
znači ovo viđenje, srce mu je ispunila bolna radost. Radovao se mi- 
losnu pogledu kojim ga je seraf promatrao, a to što je bio propet na 
križu ispunjalo ga je grozom. Brižno je u srcu razmišljao što bi ova 
objava mogla značiti. A da bi nekako shvatio njezin smisao, duh mu 
je postao tjeskoban. Dok je bio kao izvan sebe i razum mu se gubio 
u traganju, iznenada mu je na tijelu očitovan smisao. 

Najednom su mu se na rukama i na nogama počeli pokazivati 
znakovi čavala kao što je malo prije povrh sebe vidio u zraku Ras- 
petoga. Njegove ruke i noge pokazivale su se kao probodene ča- 


4 Što slijedi, doslovno je uzeto iz Prvog životopisa (94-95) Tome Čelanskog, a neke 
pojedinosti iz Životopisa Julijana Špajerskog. 

vlima u sredini. Glavice čavala pokazale su se na unutrašnjoj strani 
ruku i na gornjem dijelu nogu, a na suprotnoj strani bili su njihovi 
šiljci. Glavice su čavala na rukama i nogama bile okrugle i crne, a 
šiljci su im bili poduži i savijeni. Bili su iznad površine ostaloga tije- 
la izbočeni. Desni bok izgledao je kao kopljem proboden i vidjela 
se crvena brazgotina, a kad bi ona prokrvarila, sveta bi krv natopila 
tuniku i gaće. 

I čovjek Božji Rufin, koji je posjedovao anđeosku čistoću, kad je 
jednom sinovskom nježnošću brisao svetoga oca, omaknula mu se 
ruka te je onu ranu osjetljivo dotaknuo. Od njegova je doticaja sve- 
tac Božji osjetio priličnu bol. Odmaknuo je od sebe ruku i zaviknuo 
da mu Bog oprosti. 

5. Napokon je nakon dvije godine sretnim svršetkom zamije- 
nio dolinu bijede blaženom domovinom. Kad je do ljudskih ušiju 
stigla vijest o ovom uzbudljivom događaju, sjatio se mnogobrojni 
narod koji je hvalio i slavio ime Gospodnje. Hrpimice je nagrnuo 
cijeli grad Asiz, a pohitila je i cijela ona krajina sa željom da vidi taj 
prizor što ga je Bog u najnovije vrijeme pripravio na ovome svijetu. 
Novina čuda naricanje je preokrenula u klicanje, a tjelesno gleda- 
nje preobrnula u divljenje i zanos. Gledali su blaženo tijelo urešeno 
Kristovim ranama: na rukama i nogama vidjeli su ne samo proboje 
čavala nego i same čavle čudesno načinjene božanskom moći; bili 
su načinjeni iz samoga tijela. Ako ih se s koje strane pritiskalo, od- 
mah su se na protivnoj strani kao krute žile izbočili. Gledali su i 
njegov bok crven od krvi. 

To smo vidjeh mi koji ovo govorimo. Rukama smo doticah što 
opisujemo; plačnim smo očima ovlažih što usnama priznajemo, po- 
što smo se doticah onoga svetog tijela. Na što smo se jednom zakle- 
h, o tome u svako doba svjedočimo. Dok je svetac živio, s nama je to 
vidjelo više braće, a prigodom smrti ih je počastilo više od pedeset 
s bezbrojnim svjetovnjacima. Nikakvoj sumnji nema mjesta. Neka 
nitko ovaj dar vječne dobrote ne smatra nevjerojatnim! O, kad bi 
mnogi udovi onom serafskom ljubavlju prionuli uz Krista - glavu, 
da bi i u borbi postah dostojni shčna oružja i da bi u kraljevstvu bih 
uzdignuti do shčna stupnja! Tko bi pri zdravoj pameti mogao tvrditi 
da ovo ne pridonosi ništa slavi Kristovoj? Ah i kazna, dodijeljena 
onima koji ne povjerovaše, neka bude dovoljna nepobožnima, a one 
pobožne neka još više učvrsti. 

6. U Potenzi, gradu kraljevine Apuhje, bio je neki klerik imenom 
Rogerije, ugledan čovjek i kanonik vehke crkve. Njega je mučila 
dugotrajna bolest. Jednog je dana ušao u crkvu pa se pomoho za 
zdravlje. Tu je bila slika blaženoga Franje koja je prikazivala nje- 

gove slavne rane. On je stao pred sliku da sa svom pobožnošću 
ponizno moli. Oči je upro u svečeve rane, a misli su mu se dale 
na isprazne stvari. Naporom razuma nije otjerao žalac sumnje koja 
mu se potkrala. S njim se poigrao stari neprijatelj. Razdvojenim je 
srcem počeo u sebi govoriti: »Je li istina da je taj svetac bio odliko- 
van takvim čudom ili je to samo ishitrena pobožna varka njegovih 
sljedbenika? Bila je to možda prijevara, a braća su ishitrila varku. 
To bi premašilo ljudsku spoznaju i protivilo bi se sudu razuma.« O, 
ljudske li ludosti! Luđače, to više si morao štovati ono božansko 
što si manje bio sposoban da to shvatiš. Morao si znati, ako si bio 
pri pameti, da je Bogu najlakše uvijek obnavljati svijet novim ču- 
desima i uvijek u nama djelovati na svoju slavu, što u drugima nije 
učinio. Ukratko, njemu koji je grešno mislio Bog je zadao nemilu 
ranu da bi iz onoga što trpi naučio da ne huli. Najednom bi udaren 
u dlan lijeve ruke, jer bijaše ljevak; čuo je zvuk kao kad strelica 
izleti iz luka. I odmah je, osupnut kako zbog zadobivene rane tako 
zbog zvuka, s ruke svukao rukavicu, jer je na rukama imao rukavi- 
ce. Premda prije na dlanu nije bilo nikakve ozljede, usred dlana je 
opazio povredu kao od uboda strelice. Iz nje je izlazila tolika snaga 
žestine te mu se činilo da će sav izgorjeti. O, čuda! Na rukavici 
se nije pokazivao nikakav trag da bi sakrivenoj rani srca sakrivena 
rana na ruci odgovarala kao kazna. 

7. Od tada je kroz dva dana vikao i zapomagao, jer ga je na to 
silila strahovita bol. Svakom je objašnjavao tajnu nevjerna srca. 
Izjavljivao je da vjeruje kako je sveti Franjo zaista imao svete rane i 
očitovao pod zakletvom kako su mu iščezle sve umišljene sumnje. 
Ponizno je molio sveca Božjega da mu po svojim svetim ranama pri- 
tekne u pomoć, a mnoge je molitve podupirao žrtvom obilnih suza. 
Zaista nešto divno! Pošto je odbacio nevjeru, ozdravio mu je duh, 
a onda je uslijedilo ozdravljenje tijela. Sva se bol stišala, ohladila se 
žestina, povreda nije ostavila nikakva traga. Čovjek posta ponizan 
pred Bogom, odan svecu i doživotnim je prijateljstvom bio privržen 
Redu braće. Ovo tako blistavo čudo potvrđeno je zakletvama, a naj- 
više ga je utvrdio mjesni biskup. Neka bude blagoslovljena čudesna 
snaga Božja, koja je u gradu Potenzi očitovala velike stvari! 

8. Plemenite rimske gospođe, bilo da su udovice bilo da su još u 
braku, a napose one kojima bogatstvo omogućuje da drže povlasticu 
velikodušnosti i kojima je Krist ulio svoju ljubav, u svojim kućama 
imaju sobice ili neki kutić prikladan za molitvu. Tu imaju kakvu sve- 
tu sliku i lik onoga sveca kojega napose štuju. Tako je neka gospođa, 
koja bijaše plemenita i po neporočnosti života i po ugledu svojih 
roditelja, izabrala svetog Franju za svog zaštitnika. Njegovu je sliku 

imala u odijeljenoj sobici gdje se Ocu molila u skrovitosti. Jednoga 
dana kad je pobožno prionula uz molitvu i kad je najpažljivije oči- 
ma tražila svete znakove jer ih nije mogla otkriti, s bolom se počela 
silno čuditi. No kakvo čudo ako na slici ne bijaše onoga dana što je 
slikar propustio načiniti. Žena je to u svom srcu nosila više dana, a 
da nikomu nije kazala. Opetovano je promatrala sliku i uvijek se 
žalostila. I gle, najednom se jednoga dana na rukama pokazaše oni 
čudesni znaci kao što ih se običava stavljati na ostale slike. Božan- 
ska je moć nadomjestila ono što je ljudska umjetnost zanemarila. 

9. Žena je uzdrhtala i silno se uzbudila. Odmah k sebi pozove 
kćer koja je majku nasljedovala u svetom načinu života, te joj rekne 
što se dogodilo. Pomno ju je ispitala o tome je li do tada viđala sliku 
bez rana. Djevojka je uz zakletvu potvrdila da je slika nekoć bila bez 
rana, a sada se na njoj opažaju rane. No jer ljudski duh samoga sebe 
često tjera da padne i u sumnju dovodi istinu, ponovno se u ženino 
srce uvukla štetna sumnja da slika nije možda već od početka imala 
znakove. I Božja je moć, da se prvo čudo ne bi omalovažilo, prido- 
dala i drugo. Odmah je naime nestalo onih znakova, slika je ostala 
lišena one odlike da bi sljedeće čudo bilo dokazom za prijašnje. Vi- 
dio sam ovu udanu ženu bogatu krepostima; vidio sam, priznajem, 
pod svjetovnim odijelom dušu posvećenu Kristu Gospodinu. 

10. Ljudski razum se već tamo od samoga rođenja zapliće u 
osjećajnost i grubu maštu te je gdjekada prolaznim predodžbama 
prisiljen dovoditi u sumnju sve ono što treba vjerovati. Zbog toga 
teško vjerujemo ne samo u čudesna svetačka djela nego u stvari- 
ma spasenja i sama vjera trpi od mnogih smetnja. Neki manji brat, 
po službi propovjednik i čovjek čestita života, bijaše čvrsto uvjeren 
s obzirom na svete rane. Dok je išao ih uobičajenim putem ih se 
nečim izvanrednim zanosio, počela bi ga uznemirivati sumnja s ob- 
zirom na svečevo čudo. U njegovu duhu javila bi se borba; razum 
je zastupao istinu, a mašta je uvijek tvrdila protivno. Razum je, pot- 
pomognut mnogim pomagalima, čvrsto stajao na tome da je onako 
kao što se govori, a kad bi ostala pomagala postala nedovoljna, oslo- 
nio bi se na istinu koju vjeruje Crkva. Nasuprot tome su se urotile 
tamne noći osjećaja protiv čuda za koje se činilo da je u suprotnosti 
s cijelom prirodom i da je u prijašnjim stoljećima bilo nečuveno. 
Jedne večeri, izmoren tom borbom, ušao je u sobu, a sa sobom je 
unio slabi razum i još više ukočenu drskost mašte. Dok je spavao, 
ukazao mu se sveti Franjo s blatnim nogama. Bio je ponizno strog i 
strpljivo srdit. I upitao ga je: »Kakva se to u tebi vodi borba? Kakva 
je to prljavština sumnji? Pogledaj moje ruke i moje noge!« I kad je 
taj vidio probodene ruke, na blatnim nogama rana nije vidio. Franjo 

mu je rekao: »Ukloni blato s mojih nogu i pogledaj mjesta čavala!« 
Kad je ovaj prihvatio svečeve noge, činilo mu se da je uklonio blato 
i rukama je doticao mjesta čavala. Kad se brat probudio, odmah 
se rasplakao i tako je na neki način prijašnje prljave osjećaje oprao 
javnim priznanjem. 

11. Da se ne bi mislilo kako one svete rane nepobjedivoga voj- 
nika Kristova nisu imale neku naročitu snagu, osim što su bile znak 
posebna odlikovanja i povlastica najveće ljubavi, čemu se cijeli svijet 
ne prestaje diviti, može se shvatiti po još očitijoj neobičnosti jedno- 
ga čuda koje se dogodilo u Španjolskoj, u kastiljskom kraljevstvu, 
kolika su snaga Božjega oružja bili oni sveti znakovi. Bijahu nai- 
me dva čovjeka koji su se dugo međusobno u vrlo neprijateljskim 
natezanjima parbili. Njihov se bijes ničim nije mogao umiriti, nije 
moglo doći ni do kakva trajna stišavanja njihove srdžbe. Zbog že- 
stokih uvreda ni na čas se nije mogao pružiti lijek uvriježenu bolu, 
nego samo ako bi jedan rukom drugoga najokrutnijom smrću bio 
maknut. Stoga su jedan drugomu, oboružani, s mnogima postavljali 
zasjede, jer se zločin ne bi mogao izvesti javno. Dogodilo se jedne 
večeri, kad je već bio dubok sumrak, da je neki čovjek čestita života 
i hvalevrijedna glasa prolazio onim putem na kojem je sakrivena 
čekala zasjeda jednoga od njih da ubije onoga drugoga. Kad je ovaj, 
kao što je običavao, nakon povečerja pošao u crkvu braće da se 
pomoli, jer je svom ljubavlju bio odan blaženom Franji, ustadoše 
sinovi tame na sina svjetla, za koga su držali da je onaj dušmanin ko- 
jega već dugo traže da ga ubiju. Sa svih strana su ga na smrt izranili 
i polumrtva ga ostavili. A na kraju mu je okrutni neprijatelj duboko 
kroz grlo zarinuo mač, a jer ga nije mogao izvući, ostavio ga je. 

12. Sa svih strana pohrliše susjedi i zapomaganjem koje se čulo 
do neba oplakivahu smrt nedužnoga. A budući da je u čovjeku još 
bio duh života, prihvaćen je liječnički savjet da se nož iz grla ne 
izvlači. Možda su tako postupali poradi ispovijedi da bi se mogao 
barem kakvim znakom ispovjediti. Zato su liječnici cijelu noć sve do 
jutarnjih sati ispirali rane i šivali ih. A kako su ubodi bili mnogobroj- 
ni i duboki, od liječenja su odustali jer ništa nije koristilo. Naokolo 
kreveta zajedno su s liječnicima stajala manja braća. Ispunjena veli- 
kim bolom, očekivahu prijateljev svršetak, kadli zazvoni zvono koje 
je braću pozivalo na jutarnju. Kad je žena ranjenoga čovjeka čula 
zvono, naričući je prišla krevetu i rekla: »Gospodaru moj, ustani 
brzo, pođi na jutarnju jer te poziva tvoje zvono!« I odmah je onaj 
koga se smatralo mrtvim podvostručio disanje, nastojao je da neka- 
ko mucajući istisne piskutljive riječi. Uspravio je ruku i usmjerio je 
prema maču. Činilo se kao da nekom daje znak da ga izvuče. I gle 


Spis o čudesima sv. Franj 


821 


čuda! Mač je odmah na očigled svima izletio sve do kućnih vrata 
kao da je bačen rukom vrlo jaka čovjeka. Čovjek je ustao zadobivši 
potpuno zdravlje. Kao da je ustao iza sna ispripovijedao je čudesna 
djela Gospodnja. 

13. Toliko su se srca sviju zapanjila te su bih kao izbezumljeni. 
Smatrah su da je ono što se dogodilo bila utvara. Na to je onaj koji 
je ozdravio rekao: »Nemojte se bojati, nemojte vjerovati da je bila 
tlapnja ono što ste vidjeh! Sveti je Franjo, kojega sam uvijek štovao, 
maločas odavde otišao. On me je posve izhječio od sviju uboda. 
One je svoje presvete rane postavio na svaki pojedini moj ubod. 
Njihovom ljekovitom snagom ublažio mi je sve rane. Doticaj s nji- 
ma na čudesan ih je način, kao što vidite, iscijeho. Kad ste u mojim 
grudima čuh pojačano krkljanje, tada je izgledalo kao da će sveti 
otac, pošto je ostale rane nježno hječio, ostavivši mač u grlu, otići. 
Njemu sam nemoćnom rukom pokazao da ne mogu govoriti, zamo- 
lio sam ga da mi izvuče mač, koji je na poseban način predstavljao 
smrtonosnu opasnost. Odmah ga je zgrabio, kao što ste svi vidjeh, 
i snažnom rukom bacio. Kao što je prije toga svetim ranama pomi- 
lovao i blago dotaknuo ranjeno grlo, tako me je savršeno izhječio 
da su sada ranjena mjesta tijela jednaka onima koja su uvijek bila 
netaknuta.« Tko se svemu ovome ne bi čudio? Tko još može misliti 
da je ono što se o ranama pripovijeda nešto drugo, a da sve to nije 
božanskoga podrijetla? 


3. POGLAVLJE 

Vlast što ju je imao nad neosjetnim stvorovima, 
prvenstveno nad vatrom 

14. U vrijeme kad je čovjek Božji bolovao na očima, da mu se 
omogući hječenje, u prebivahšte je pozvan liječnik. Taj je došao... 5 

15. Kad je blaženi Franjo jednom zgodom htio poći u neko sa- 
motište da se ondje slobodnije prepusti kontemplaciji... 6 

16. U Gaghanu, napučenu i znamenitu gradu, u biskupiji sul- 
monskoj, živjela je neka žena imenom Marija koja se, pošto je išla 
vrletnim putovima ovoga svijeta, obratila Bogu i potpuno se pre- 
dala službi svetoga Franje. Kad je jednoga dana otišla u neku goru, 
osuđenu na posvemašnju sušu, da nasiječe javorova granja, zabo- 

5 Ono što slijedi doslovno se nalazi u 2Čel 166. 

6 2Čel 46. 

ravila je sa sobom ponijeti vode. Budući da je žega silno pripekla, 
počela je skapavati od užasne žeđi. Kad već nije mogla ništa raditi, 
ležeći kao mrtva na zemlji počela je u duši zazivati svoga zaštitnika 
svetoga Franju. I gle, dođe sveti Franjo, pozva je njezinim imenom 
i reče: »Ustani i napij se vode što je Bog poklanja tebi i mnogim 
drugima!« Na ove je riječi žena počela zijevati i, nadvladana snom, 
zaspala. Još jednom bi pozvana, ali je, jako pospana, ponovno le- 
gla na zemlju. Na treći poziv, ojačana svečevim nalogom, ustade. 
Prihvatila je paprat koja se nalazila pokraj nje i iščupala je. Kad je 
opazila da joj je korijen sav mokar, počela je prstom i komadićem 
drveta naokolo kopati. Rupa se začas napunila vodom, malena ka- 
pljica postade izvorom. Žena se napila i, utaživši žeđ, umila je oči, 
kojima ništa nije mogla jasno vidjeti, jer su joj se od duga bolovanja 
zamaglile. Razbistriše joj se oči i nesta s njih svake staračke zama- 
gljenosti kao da su prožete novim svjetlom. Žena se požuri kući i 
svakom je pripovijedala o divnu čudu na slavu svetoga Franje. Glas 
se o čudu raširio te je i u drugim krajevima dospio do ušiju sviju. Sa 
svih strana pohitješe mnogi koji su bih pritisnuti različitim bolesti- 
ma i, pošto bi se za spas duše ispovjedili, ondje bi bili oslobođeni 
od svojih prijestupa. Slijepima se vraćao vid, natečenost od vodene 
bolesti iščezavala je, hromi bi nanovo prohodali i različitim drugim 
bolesnicima tu se nađoše različite ljekarije. Do dana današnjega on- 
dje postoji izvor koji se može vidjeti. Na čast svetome Franji ondje 
je podignuta kapela. 

17. U ono vrijeme kad je Franjo pritisnut vrlo teškom bolešću 
bolovao u samotištu svetog Urbana te umornim ustima zatražio vi- 
na, odgovoriše mu da nema vina koje bi mu pružih. Zamoho je da 
mu donesu vode. Kad je donesoše, blagoslovio ju je znakom križa i 
element se u tren oka prometnuo u nešto sasvim drugo. Izgubio je 
vlastiti okus i preuzeo posve drugi. Ono što bijaše čista voda posta- 
de najboljim vinom i što nije moglo siromaštvo, pružila je svetost. 
Kad je čovjek Božji od toga okusio, tako je lako ozdravio da je ona 
čudesna pretvorba bila uzrokom čudesna ozdravljenja, a čudesno 
ozdravljenje postade svjedokom čudesne pretvorbe. 

18. U rietskoj krajini zavladala je teška pošast koja je nemilice 
kosila sva goveda te je jedva preostala gdjekoja krava. Nekom bo- 
gobojaznom čovjeku u noćnom je viđenju dan naputak da brzo ode 
u samotište braće pa da uzme vodu u kojoj je blaženi Franjo, koji je 
u to vrijeme ondje boravio, oprao noge ih ruke, pa neka njome po- 
škropi sve krave. Kad je taj čovjek sutra ujutro ustao, veoma zabri- 
nut za vlastito dobro, otišao je u prebivahšte pa je uz pomoć braće 
kradomice uzeo te vode, a da svetac to nije znao. Njome je prema 

danoj uputi poškropio sve krave. Onoga je časa, Bogu hvala, pre- 
stala ona smrtonosna pošast i u onom se kraju nije više pojavljivala. 

19. U različitim je krajevima iz gorljive pobožnosti prema svetom 
Franji mnogobrojni narod češće donosio kruh i druge jestvine da 
ih blagoslovi. Pošto se to dugo vremena po Božjem daru čuvalo od 
kvarenja, bolesna bi tjelesa ozdravljala kad bi od toga bolesnici ku- 
šali. A dokazano je da se pomoću toga rastjeruju gromovi i tuča. Na- 
dalje, iskustvo nekih svjedoči o tome kako su pojas kojim se pasao 
i komadići njegove odjeće odagnali bolesti, utišavali vrućicu i kako 
se vraćalo dugo željeno zdravlje. Kad je na Božić slavio uspomenu 
na betlehemsko Dijete i kad je obnavljao otajstvene događaje u vezi 
s Djetetom Isusom, među mnogim čudesnim djelima što ih je Bog 
ondje očitovao, sijeno odneseno iz onih jasala mnogima je poslužilo 
kao lijek za ozdravljenje, a osobito ženama u slučaju teška porođaja 
i svim životinjama koje su bile zahvaćene kakvom pošasti. Pošto 
smo najprije ovo iznijeli o neživim stvorovima, iznijet ćemo nešto 
malo i o pokoravanju živih stvorova. 


4. POGLAVLJE 

Vlast što ju je imao nad živim stvorovima 

20. I sami su se stvorovi trsili da svetom Franji uzvrate ljubav i 
da pokažu zahvalnost za njegova dobročinstva. Jednom zgodom, 
kad je prolazio Spoletskom dolinom, zaustavio se u jednom prebi- 
valištu nedaleko od Bevagne. Ondje se sjatilo vrlo veliko mnoštvo 
rajrazličitijih ptica. Kad ih je svetac Božji opazio, iz posebne ljubavi 
prema Stvoritelju kojom je ljubio sve stvorove, žurno je otišao do 
onoga mjesta te ih je kao razumne na uobičajeni način pozdravio. A 
kad se ptice nisu digle, došao im je posve blizu i između njih je amo- 
tamo prolazio. Svojom tunikom je doticao njihove glave i tijela. Kad 
se međutim napunio radošću i divljenjem, pažljivo ih je pozvao da 
poslušaju riječ Božju rekavši: »Sestre moje ptice, mnogo morate 
hvaliti svoga Stvoritelja i ljubiti ga uvijek. On vas je zaodjenuo per- 
jem i dao vam krila za let. Među ostalim stvorovima vas je učinio 
slobodnima i poklonio vam čisti zrak. Niti šijete niti žanjete, on vas 
upravlja, a da se ni za što ne morate brinuti.« Na ove riječi ptičice 
su se na svoj način jako obradovale. Počele su protezati vratove, 
širiti krila, otvarati kljunove i pažljivo su ga promatrale. Nisu se s 
mjesta udaljile dok ih nije prekrižio, dok im nije dopustio i dao im 
blagoslov. Kad se vratio k braći, okrivljivao se s nemara što do onda 
nije propovijedao i pticama. Tako je od toga dana brižljivo poticao 
ptice i zvijeri, štoviše, i nežive stvorove da hvale i ljube Stvoritelja. 

21. Jednom je došao u gradić koji se zove Alviano da propovije- 
da. Kad se narod sabrao i ušutio, zbog lastavica koje su se na onome 
mjestu mnogo gnijezdile i cvrkutanjem pravile buku, uopće ga se 
nije moglo čuti. Dok su svi slušali, progovorio im je i rekao: »Sestre 
moje lastavice, već je vrijeme da i ja progovorim jer ste vi do sada 
dosta govorile! Poslušajte riječ Božju u šutnji dok se ne dovrši riječ 
Gospodnja.« I one su, kao da su razumne, ušutjele i nisu se micale s 
mjesta dok propovijed nije bila dovršena. Svi koji su to vidjeli zadi- 
vili su se i veličali su Boga. 

22. U gradu Parmi lastavica je nekog studenta svojim bezobzir- 
nim cvrkutanjem tako uznemirivala da nije mogao opstati na mjestu 
koje mu je bilo potrebno za razmišljanje. U malom uzbuđenju je re- 
kao: »Ova je lastavica od onih koje, kako se čita, svetom Franji nisu 
omogućile da onomad propovijeda dok joj nije naredio da ušuti.« 
Okrenuo se zatim lastavici i rekao: »U ime svetoga Franje zapo- 
vijedam ti da mi omogućiš da te uhvatim!« Bez oklijevanja mu je 
doletjela u ruke. Student se zadivio te joj je vratio prvotnu slobodu, 
ali njezina cvrkutanja više nije čuo. 

23. Blaženi se Franjo Rietskim jezerom vozio u samotište kod 
Greccia... 7 

24. Drugom prilikom se čamcem vozio po istom jezeru. Kad je 
stigao u pristanište, pokloniše mu veliku živu ribu. Po svom običaju 
nazvao ju je sestrom i stavio pokraj čamca. Riba se pred svecem u 
vodi igrala, a njemu je to bilo veoma drago te je hvalio Gospodina. 
Međutim riba nije s toga mjesta otišla dok joj svetac nije naložio. 

25. Kad je blaženi Franjo, izbjegavajaći po običaju poglede i raz- 
govore s ljudima, boravio u jednom samotištu... 8 

26. Neki velikaš iz Sienske grofovije blaženom Franji, koji bijaše 
bolestan, posla fazana... 9 

27. Pokraj ćelijice čovjeka Božjega u Porcijunkuli, cvrčak je pre- 
bivao na smokvi... 10 


7 Ono što slijedi gotovo je doslovno uzeto iz 2Čel 167. 

8 Gotovo doslovno iz 2Čel 168. 

9 Iz 2Čel 170. 

Doslovno uzeto iz 2Cel 171. 

28. U jednoj zemljanoj posudi, iz koje je sveti čovjek pio, dok 
je boravio u siromašnom prebivalištu, nakon njegova odlaska pčele 
divnom vještinom načiniše medeno saće te su tako na čudesan na- 
čin upozorile na božansku kontemplaciju u kojoj je ondje uživao. 

29. U Grecciu svetom Franji bijaše darovan živ i zdrav zečić. 
Kad ga pustiše na slobodu te je mogao otrčati kamo hoće, na svečev 
bi poziv brzo dotrčao u njegovo krilo. Svetac ga je ljubazno uzeo 
i blago upozorio neka ne dopusti da ga ponovno ulove. Kad ga je 
blagoslovio, naredio mu je da se vrati u šumu. 

30. Nešto slično dogodilo se s jednim kunićem, životinjom koja 
se teško pripitomljuje, kad je sveti čovjek boravio na otoku Peruđin- 
skoga jezera. 

31. Kad je čovjek Božji jednom zgodom putovao iz Siene u Spo- 
letsku dolinu, prispio je na neko polje na kojem je paslo maleno 
stado ovaca. Kad ih je po svom običaju pozdravio, sve pritrčaše k 
njemu. Uzdizanjem glava i mnogim blejanjem odzdravljale su mu. 
Njegov je zamjenik pažljivim promatranjem opazio što su ovce uči- 
nile pa je, slijedeći ga polaganije s ostalom subraćom, ostalima re- 
kao: »Jeste li vidjeh kako su se ovce ponijele prema svetom ocu? 
Uistinu, reče, velik je ovaj koga i životinje poštuju kao oca. Premda 
nemaju razuma, ipak prepoznaju prijatelja svoga Stvoritelja.« 

32. Ševe, ptice što vole podnevno svjetlo, a zaziru od tamna su- 
mraka, one su večeri kada je sveti Franjo sa svijeta prešao Kristu, 
pošto se već spustio suton skore noći, doletjele na kućni krov, a 
zatim su dugo kružile u zraku cvrkutajući. Ne znamo jesu li svojim 
načinom pjevanja izražavale radost ih žalost. Plačljivo su klicale i 
kličući plakale, bilo da su oplakivale osiromašenje sinova, bilo da su 
tako pokazivale očevo pribhžavanje vječnoj slavi. Gradski noćob- 
dije, koji su na uobičajeni način čuvah mjesto, zadivljeni pozvaše i 
druge da se dive. 


5. POGLAVLJE 

Kako je Božja dobrostivost bila uvijek na pomoć svetom Franji 

33. Nisu samo stvorovi ovome čovjeku na svaki mig služili nego 
se po njegovoj želji svuda i božanska providnost spuštala. Ona bo- 
žanska očinska blagost predusretala je i želje onoga koji joj se sa- 
svim predao. Nestašica stvari i pomoć, želja i njezino ispunjenje išh 
su zajedno. 

Šeste godine nakon svoga obraćenja, izgarajući od želje za mu- 
čeništvom, htio je otploviti u Siriju. Kad se ukrcao u lađu koja je 
onamo putovala, jer su puhali protivni vjetrovi, s ostalim se put- 
nicima našao na obali Sklavonije. Kad je vidio da mu se tolika že- 
lja izjalovila, nakon kratka vremenskog razdoblja zamolio je neke 
mornare koji su putovah u Anconu da ga povezu sa sobom. A bu- 
dući da su se oni tome tvrdoglavo opirali, jer nije imao čime platiti, 
svetac Božji sa svojim se pratiocem krišom ukrcao, pouzdavajući se 
mnogo u Gospodinovu dobrotu. Brzo se tu pokazala božanska pro- 
vidnost. Netko tko je bio svima nepoznat sa sobom donese živežne 
namirnice. I ovaj je iz lađe k sebi pozvao nekoga bogobojaznog 
čovjeka i rekao mu: »Sve ovo uzmi sa sobom i vjerno u vrijeme 
potrebe izruči onim siromasima koji su sakriveni u lađi.« I tako se 
dogodilo, kad je nastalo silno nevrijeme i kad su, veslajući mnogo 
dana potrošili svu zalihu hrane, da je preostala samo hrana siromaš- 
nog Franje. Ona se po Božjoj milosti toliko umnožila da se, dok su 
još više dana plovili, iz njegove zalihe, do ankonske luke udovoljilo 
potrebama sviju. Kad su tako mornari vidjeh da su po Božjem slugi 
Franji izbjegh pogiblima mora i po njemu primili ono što su mu 
uskratili, zahvaljivah su Bogu koji se uvijek u svojim slugama poka- 
zuje čudesnim i ljubaznim. 

34. Kad se sveti Franjo vraćao iz Španjolske, jer mu nije bilo mo- 
guće, kako je žeho, otputovati u Maroko, snašla ga je vrlo teška bo- 
lest. Našavši se tako pritisnut bolešću u nevolji i kad mu je na grub 
način uskraćeno gostoprimstvo, kroz tri dana je bio hšen govora. 
Pošto se napokon koliko-toliko oporavio, idući putem rekao je bra- 
tu Bernardu kako bi htio jesti ako ima mesa od živadi. I gle, poljem 
dojaha neki konjanik noseći sa sobom vrlo dobru pticu. Rekao je 
blaženom Franji: »Slugo Božji, samo uzmi ovo što ti šalje božanska 
dobrota!« Radosno je primio dar. I kad je shvatio da se Krist za nj 
brine, blagoslivljao ga je u svemu. 

35. Kad je otac siromaha bolestan ležao u dvoru rietskoga bisku- 
pa obučen u staru tuničicu, nekom zgodom je rekao jednom od svo- 
jih drugova kojega je sebi postavio za gvardijana: »Fltio bih, brate, 
ako ti je moguće, da mi pronađeš sukna za tuniku.« Kad je brat to 
čuo, razmišljao je u svom srcu kako bi pronašao potrebnu tkaninu 
koja je tako ponizno zamoljena. Kad je sutradan u rano jutro pošao 
prema vratima s namjerom da ode u mjesto poradi tkanine, kad eto 
nekog čovjeka pokraj vrata koji mu je htio nešto reći. I reče bratu: 
»Za ljubav Gospodinu, brate, uzmi od mene sukno za šest tunika. 
Jednu zadrži sebi, a ostale za spas moje duše razdijeh kako ti se 
svidi.« Brat se veseo vratio blaženom Franji i obavijestio ga kako 

je stigao dar s neba. Njemu će otac: »Uzmi tunike, jer je taj čovjek 
poslan da bi se tako doskočilo mojoj potrebi. Hvala onome koji se, 
kako se čini, sam za nas brine.« 

36. Dok je blaženi čovjek boravio u nekom samotištu, danomice 
ga je posjećivao liječnik poradi liječenja očiju. Jednog dana svetac 
reče svojima: »Pozovite liječnika i najljepše ga pogostite.« Odgovori 
mu gvardijan. »Oče, s rumenilom na licu izjavljujemo da se srami- 
mo pozvati ga jer smo sada toliko siromašni. Svetac mu odgovori 
rekavši: »Malovjerni, što hoćete da ponovno reknem?« Liječnik, 
koji je bio nazočan, reče: »Ja ću, predraga braćo, vašu neimaštinu 
smatrati užitkom.« Braća požuriše i svu zalihu iz smočnice doniješe 
na stol. Bilo je naime malo kruha, nešto malo vina, a da bi još tečni- 
je jeli, kuhinja je poslala nešto povrća. Međutim se stol Gospodnji 
smilovao stolu svojih slugu. Netko pokuca na vrata, brat priskoči, 
kad gle, neka žena donijela punu košaru lijepa kruha, ribe i pašte- 
te od rakova, a osim toga je bilo meda i grožđa. Kad su siromašni 
blagovatelji to vidjeh, obradovaše se. Što je bilo lošije, ostavili su 
za sutrašnji dan, a ono bolje potrošiše toga dana. A liječnik uzdah- 
nuvši progovori i reče: »Ni vi, braćo, ni mi svjetovnjaci ne poznamo 
svetost ovoga kako bi to trebalo.« I napokon su se doista najeli, ah 
su se većma nasitih čudom negoh jelom. Tako ono očinsko oko ne 
zaboravlja svojih. Što su prosjaci siromašniji, to ih brižljivije hrani. 


6. POGLAVLJE 
Gospođa Jakoba iz Settesolija 11 

37. Jakoba iz Settesohja, slavna, ah isto tako sveta Rimljanka, 
zavrijedila je povlasticu posebne svečeve ljubavi. Nije moje da joj na 
čast spominjem glasovito podrijetlo, ugled obitelji, veliko bogatstvo, 
a konačno ni divno savršenstvo njezinih kreposti, ni udovičku uzdr- 
žljivost. Kad je svetac ležao bolestan od one bolesti koja mu je, po- 
što je uminula svaka bol, sretnu trku najsretnije dovršila, malo dana 
prije smrti htjede poslati po gospođu Jakobu u Rim. Ako bi njega, 
koga je tako žarko ljubila kao prognanika, htjela vidjeti kako se vra- 
ća u domovinu, neka dođe najžurnije. Napisano je pismo, potražen 
je hitar teklić, a kad je pronađen, opremljen je za putovanje. Na- 

11 Franjo ju je nazvao »bratom Jakobom« iz tri razloga: što se odlučno pod njego- 
vim vodstvom dala na provođenje dubljeg duhovnog života, što je posjedovala muš- 
ku odvažnost, a i zato što je Redu bila neobično privržena i na najrazličitije načine ga 
u njegovim prvim počecima potpomagala. Ona je bila udovica pokojnoga Graziana 
Frangipanea. Nakon smrti sv. Franje živjela je u Asizu i ondje umrla 1239. Pokopana 
je u kripti crkve sv. Franje blizu svečeva groba. 

jednom se na vratima začulo rzanje konja, žamor vojnika, živahnost 
pratnje. Jedan od drugova pođe k vratima. Onaj koji je otpremao 
teklića tu je našao nazočnu onu koju je tražio. Čudom se čudio i što 
je brže mogao otrčao je svecu. Od radosti se nije mogao suzdržati te 
je rekao: »Javljam ti dobru novost.« Njega je svetac pretekao i brzo 
odgovorio: »Blagoslovljen bio Bog, koji je gospođu Jakobu, našega 
brata, poslao k nama! Otvorite vrata, pustite je unutra i uvedite, 
jer za brata Jakobu ne važi odredba koju s obzirom na žene treba 
obdržavati!« 

38. Među plemenitim gostima nasta veliko veselje. Usred izraza 
duhovne pažnje provališe suze. A da čudu ne bi ništa nedostajalo, 
ustanovilo se da je sveta žena donijela sve što god je prema očevu 
prije napisanom pismu trebalo donijeti za njegov ukop. Donesena 
je tkanina pepeljaste boje kojom se imalo pokriti tjelešce preminu- 
loga, mnogo svijeća, pokrivalo za lice, jastučić za glavu, 12 a donijela 
je i neko jelo što ga je svetac zaželio. I sve što je srce ovoga čo- 
vjeka željelo Bog je nadahnuo. Želim prikazati ishod ovoga pravog 
hodočašća da ovu plemenitu hodočasnicu ne otpustim bez utjehe. 
Čekalo je mnoštvo naroda, napose mnogi pobožnici grada, da se 
ubrzo po smrti ostvari svečevo rođenje za nebo. No dolazak pobož- 
ne Rimljanke sveca je ojačao i činilo se da će još malo poživjeti. Zato 
je i ta gospođa odredila da se otpusti ostala pratnja kako bi ostala 
ona sama sa sinovima i s nekolicinom štitonoša. I reče joj svetac: 
»Nemoj tako, ja ću preminuti u subotu, a ti ćeš se sa svima vratiti u 
nedjelju.« Tako je i bilo: u narečeni sat ušao je u slavnu Crkvu onaj 
koji se u borbenoj hrabro borio. Ispuštam ono o skupljanju naroda, 
o zanosnu klicanju, o svečanoj zvonjavi, o prolijevanju suza; prela- 
zim preko plača sinova, preko uzdisaja onih dragih, preko naricanja 
drugova. Prelazim na ono što bi moglo utješiti hodočasnicu, koja je 
lišena očeve utjehe. 

39. Oblivenu suzama potajno odvedoše i položiše joj prijateljevo 
tijelo u naručaj, a zamjenik joj reče: »Evo ti onoga koga si za života 
ljubila, drži ga i mrtva!« Tijelo je natopila još toplijim suzama. Zatim 
je plačnim glasom uzdišući jaukala. Ponavljala je zagrljaje i poljup- 
ce, razriješila je pokrivalo da ga gleda otkrivena. Sto još? Promatrala 
je onu dragocjenu posudu u kojoj je bilo pohranjeno skupocjeno 
blago, urešeno sa pet bisera. 13 Gledala je rezbarije što ih je sama 
ruka Svemogućega na divljenje cijelome svijetu načinila i ispunjena 

12 Taj se jastučić sačuvao do danas i nalazi se u crkvi sv. Franje u Cortoni, što ju je 
sagradio brat Ilija. 

13 Tj. sa znakovima rana. 

neobičnim veseljem nad mrtvim prijateljem živnula je. Savjetovala 
je da se nečuveno čudo ne skriva i da se ne drži u tajnosti, nego neka 
se na razborit način pokaže svima da ga vide vlastitim očima. Zato 
su natječući se žurili da vide prizor što ga na takav način Bog nije 
učinio nijednome narodu. Svi su se zapanjeno divili. Ostavljam pero 
jer ne bih htio mucati o onome što ne mogu objasniti. Ivan Frigia 
Pennates, 14 tada još dječak, a kasnije rimski prokonzul i grof papin- 
skoga dvora, što je onda zajedno s majkom svojim očima gledao i 
rukama doticao, to slobodno svjedoči i protiv sviju sumnja priznaje. 
Neka se hodočasnica vrati kući utješena izvanrednom milošću, a mi 
prelazimo nakon svečeve smrti na druge stvari. 


7. POGLAVLJE 

Uskrsnuli mrtvi po zaslugama blaženoga Franje 

40. Započinjem s mrtvima koji su po zaslugama Kristova prizna- 
vaoca uskrišeni. Molim da i slušaoci i čitaoci jednako budu pažljivi. 
Opisujući to izostavit ću mnoge okolnosti, jer mi je stalo do kratko- 
će. Prešutjet ću i zanos onih koji su se divili, a pribilježit ću samo 
ono čudesno. U gradiću Monte Marano, nedaleko od Beneventa, 
neka žena plemenita podrijetla, a još plemenitija po krepostima, po- 
sebnom je pobožnošću bila privržena svetom Franji i vjernom služ- 
bom mu je iskazivala svoje poštovanje. Bila je pritisnuta bolešću, a 
napokon joj se približio i svršetak te je krenula putem svakoga tijela. 
Preminula je o zapadu Sunca, a ukop je bio predviđen za sljedeći 
dan, da bi mogla prispjeti brojna rodbina. Noću dođoše svećenici 
da održe opijelo i da prema psaltiru otpjevaju mrtvački časoslov. 
Sakupilo se mnoštvo molitelja obaju spolova. I gle, kad najednom 
naočigled svima, na odru se žena uspravi i pozove jednog od nazoč- 
nih svećenika, koji joj bijaše kum, i reče: »Oče, želim se ispovjediti, 
saslušaj moj grijeh! Ja sam umrla i bačena sam u težak zatvor, jer 
grijeh što ću ti očitovati još nisam ispovjedila. Dajte, molite se za 
mene svetom Franji, koga sam uvijek veoma štovala. Sada mi je 
dopušteno da se vratim u tijelo da, pošto očitujem taj grijeh, zadobi- 
jem oproštenje. Pred vašim ću očima, kada ti ga otkrijem, pohitjeti 
u obećani mir.« Uzdrhtalu svećeniku drhteći se ispovjedila. Kad je 
primila odrješenje, mirno je legla na odar i u Gospodinu blago pre- 
minula. Tko može dostojnim pohvalama prodičiti moć ispovijedi i 
svečeve zasluge? 


14 


To je bio najstariji sin gospođe Jakobe. 

41. Da bi se pokazalo kako je ispovijed divan dar Božji i kako bi 
trebalo da je svi cijelim srcem prigrle, i da dostojno prikažemo kako 
je svetac kod Krista bio u izvanrednoj milosti, moramo iznijeti što se 
na čudesan način očitovalo dok je živio na svijetu i što je Krist nakon 
njegove smrti još čudesnije očitovao na njemu. Kad je naime jed- 
nom blaženi otac Franjo došao u Celano da propovijeda, neki ga je 
vitez s pobožnim poštovanjem i sa svom usrdnošću pozvao da pođe 
s njim na objed. On se nećkao i odbijao, ali bio je pobijeđen upor- 
nom ustrajnošću. I dođe vrijeme ručka. Pripravljen je raskošan stol. 
Pobožni gostoprimac bio je ushićen i cijela je obitelj bila razdragana 
zbog dolaska siromašnih gostiju. Blaženi je Franjo stajao uzdignuvši 
oči prema nebu i neopazice je pozvao gostoprimca te mu je rekao: 
»Gle, brate gostoprimče, pobijeđen tvojom molbom, ušao sam u 
tvoju kuću da blagujem. Odmah pristani na moj prijedlog. Ti nećeš 
jesti ovdje, nego na drugome mjestu. Pobožno raskajan ispovjedi 
svoje grijehe i neka ne ostane ništa što ne bi iznio u valjanoj ispo- 
vijedi. Gospodin će ti danas vratiti što si s tolikom ljubavlju primio 
njegove siromahe.« Taj je čovjek smjesta pristao na svečeve riječi. 
Pozvao je pratioca svetoga Franje, koji bijaše svećenik, i u valjanoj 
ispovijedi otkrio mu je sve svoje grijehe. Sredio je svoje kućne stvari 
i ne sumnjajući čekao da se ispuni svečeva riječ. Napokon pristupiše 
k stolu. I kad su svi počeli jesti, pošto je na prsima načinio znak 
križa, i on je dršćući rukom posegnuo za kruhom. Ah prije nego 
što je ruku natrag povukao, naklonivši glavu, ispusti dušu. O, kako 
treba cijeniti ispovijed grijeha! Evo, mrtvac je ustao da bi se mogao 
ispovjediti, a da onaj koji je živ ne bi zauvijek propao, oslobođen je 
dobročinstvom ispovijedi. 

42. Sinčić nekog bilježnika grada Rima imao je jedva sedam go- 
dina. Kad mu je majka pošla u crkvu svetoga Marka na propovijed, 
po dječjem običaju želio ju je pratiti. Kad ga je majka odbila, on 
se rastužio. Ne znam po kakvu đavolskom poticaju, mališ se kroz 
prozor dvora sunovratio. Od teška se pada razmrskao i tako otišao 
u smrt koja je svima zajednička. Majka još ne bijaše daleko. Čuv- 
ši tresak, pomisli da joj se dijete sunovratilo. Kad je brzim trkom 
došla kući, našla je sina mrtva. Odmah je na sebe pružila osvetnič- 
ku ruku. Sakupiše se susjedi. Mrtvacu su pozvani liječnici. Ah zar 
će oni mrtva uskrisiti? Vrijeme je prošlo u pretragama i liječničkim 
odredbama. Liječnici su samo mogh ustanoviti da on stoji pred su- 
dom Božjim i da mu se ne može pomoći. Izgubio je toplinu i život, 
osjećanje i snagu - liječnici su samo to ustanovili. Brat Rao, iz Reda 
manje braće, bio je u cijelom Rimu vrlo poznat propovjednik. Kad 
je onuda prolazio da održi propovijed, pristupio je k dječaku i pun 
vjere rekao ocu: »Vjeruješ h da svetac Božji Franjo može tvoga sina 

uskrisiti od mrtvih zbog ljubavi koju je uvijek imao prema Sinu Bož- 
jem, Gospodinu Isusu Kristu?« Otac odgovori: »Čvrsto vjerujem 
i priznajem. Bit ću njegovim doživotnim slugom i hodočastit ću u 
njegovo svetište.« Onaj se brat s pratiocem ničice baci na molitvu 
i sve nazočne pozove da mole. Poslije toga dječak poče pomalo zi- 
jevati, dizati ruke i uspravljati se. Priskoči majka i zagrli sina. Otac 
se od radosti nije snalazio. A sav je narod, ispunjen divljenjem, na 
sav glas veličao Krista i njegova sveca. Dječak je odmah pred svima 
prohodao i sasvim se vratio u život. 

43. Jednom su braća iz Nocere od nekog čovjeka imenom Petar 
zamolila kola, koja su im bila potrebna. On im luđački odgovori re- 
kavši: »Radije bih dvojicu od vas zajedno sa svetim Franjom ogulio 
nego da vam posudim kola.« Čovjek se smjesta pokajao što je izre- 
kao toliku pogrdu. Lupio se po ustima i molio milosrđe. Pobojao se 
naime da ne bi uslijedila osveta kao što je odmah i uslijedila. Noću 
je u snu vidio svoju kuću punu muškaraca i žena kako plešu uz glas- 
no uzvikivanje. Odmah mu je obolio sin imenom Gafar i ubrzo je 
izdahnuo. Ples što ga je vidio prometnuo se u pogrebno naricanje, 
a klicanje u jadikovku. Sjetio se pogrde što ju je izrekao protiv sve- 
toga Franje. Kazna ga je poučila kako je ono bio težak grijeh. Valjao 
se po zemlji i nije prestajao zazivati svetoga Franju pa je govorio: 
»Ja sam sagriješio, mene si morao kazniti. Povrati mi, sveče, sad 
već raskajanom, onoga koga si uzeo kad sam onako opako govorio. 
Predajem ti sebe, zauvijek se tvojoj službi stavljam na raspolaganje. 
I sve prvine ću ti uvijek prinositi.« O, čuda! Na te je riječi dječak 
ustao, prekinuo naricanje i očitovao je što je bio uzrok njegove smr- 
ti. Rekao je: »Kad sam bio mrtav, došao je blaženi Franjo. Poveo me 
tamnim, vrlo dugačkim putem. Zatim me je postavio u tako divan, 
tako raskošan cvjetnjak da se cijeli svijet s njim ne može usporediti. 
Onda me je istim putem odveo natrag i rekao mi: ’Vrati se svom ocu 
i majci, ovdje te više neću zadržavati.’ I evo, vratio sam se kako se 
njemu svidjelo.« 

44. Kad se neki dječak u gradu Capui s mnogim dječacima ne- 
oprezno igrao na obali rijeke Volturna, s obale je pao u dubinu. 
Riječni ga je vir brzo progutao i mrtva šljunkom pokopao. Na do- 
zivanje dječaka, koji su se s ovim pokraj rijeke igrali, brzo dotrčaše 
mnogi muškarci i žene. Kad su saznali za dječakov slučaj, kroz 
plač povikaše: »Sveti Franjo, vrati dječaka ocu i djedu, koji se tru- 
de u tvojoj službi!« Doista su dječakovi otac i djed prema svojim 
mogućnostima pomagali pri izgradnji neke crkve u čast svetoga 
Franje. Dok se sav narod ponizno i pobožno pozivao na zasluge 
blaženog Franje, dođe neki plivač koji je nedaleko stajao. Kad je 

čuo viku i kad je saznao da je dječak prije dobar sat vremena pao 
u rijeku, zazvao je ime Kristovo i zasluge blaženoga Franje, svu- 
kao se i gol se bacio u rijeku. Kako uopće nije znao na kojem je 
mjestu dječak pao u vodu, uz obalu i na dubini rijeke počeo je 
amo-tamo pretraživati. I napokon je po volji Božjoj pronašao mje- 
sto na kojem je vir kao u grobu prekrio dječakovo truplo. Kad ga 
je iskopao i iznio, bolno je pogledao mrtvaca. Premda je nazočni 
svijet vidio mrtva dječaka, ipak je plačući i zapomagajući zava- 
pio: »Sveti Franjo, vrati dječaka njegovu ocu!« Blaženi je Franjo, 
kako je to pokazao čin, izazvan pobožnošću i molitvama naroda, 
mrtvoga dječaka odmah oživio. A kad je on na veselje i divljenje 
sviju ustao, ponizno je zatražio da ga odnesu u crkvu blaženog 
Franje, po čijoj je milosti, kako je pod zakletvom tvrdio, ponovno 
probuđen na život. 

45. U gradu Suši, u četvrti koja se zove Ad columnas, zatirač 
duša i ubojica tjelesa đavao porušio je i razorio neku kuću. Premda 
je imao u planu pogubiti mnoštvo djece koja su se kraj te kuće za- 
bavljala dječjim igrama, zahvatio je samo jednoga mladića kojega je 
kuća, kad se rušila, usmrtila. Muževi i žene, preplašeni lomljavom 
kuće što se rušila, dotrčaše sa svih strana. Kad su raskrčili ruše- 
vine, bijednoj majci izručiše mrtvoga sina. Ona je izgrebala svoje 
lice i raščupala kosu. Gorko je uzdisala i, lijući potoke suza, koliko 
je samo mogla, uzviknula je: »Sveti Franjo, sveti Franjo, vrati mi 
moga sina!« Kad je majka nakon sat vremena od tako teška bola 
malo odahnula i sabrala se, izrekla je ovaj zavjet: »O, sveti Franjo, 
vrati mi, bijednici, moga dragog sina, a ja ću tvoj oltar uresiti sre- 
brenim vezom i pokrit ću ga novim oltarnikom, a oko cijele tvoje 
crkve postavit ću svijeće!« I mrtvaca staviše na odar. Kako se spu- 
stila noć, za sahranu su odredili sutrašnji dan. A oko ponoći poče 
mladić zijevati i prije nego što je svanuo dan zagrijaše mu se udovi. 
Potpuno je oživio i počeo Bogu zahvaljivati. Kad je sav narod zajed- 
no sa svećenstvom vidio da je mladić zdrav i neozlijeđen, zahvališe 
blaženom Franji. 

46. U gradiću Pomarico, u brdinama Apulije, otac i majka imahu 
jedinicu kćerku. U nježnoj su je dobi osobito brižno pazili. Kako 
nisu više imali nade da će još imati potomstva, ona im je bila pred- 
metom svekolike ljubavi. Prema njoj su usmjerili sve svoje brige. A 
kad je oboljela na smrt, njezinu ocu i majci bilo je kao da su sami 
umrli. I premda su danju i noću brižno bdjeli i djevojku neprestano 
čuvali, jednog je jutra nađoše mrtvu. Možda ih je prevario san ili 
ih je svladao umor od naporna bdjenja pa to nisu opazili. Lišena 
tako milog djeteta, a bez nade u potomstvo, i sama majka kao da je 

umirala. Skupiše se rođaci i susjedi na prežalosni pogreb i požuriše 
pokopati mrtvo tijelo. Nesretna majka je ležala ispunjena neizreci- 
vim bolima. Iscrpljena dubokom žalošću nije ništa opažala od sve- 
ga onoga što se zbivalo. Međutim je sveti Franjo, koga je dopratio 
samo jedan subrat, posjetio ovu tako ostavljenu. Umiljato joj je pro- 
govorio rekavši: »Nemoj plakati jer ću, evo, tvojoj ugašenoj svjetiljci 
vratiti svjetlost!« Žena je smjesta ustala i svima ispripovijedala što 
joj je kazao sveti Franjo te nije dopustila da se mrtvo tijelo nekamo 
odnese. I majka se okrenu prema svojoj kćerki, zazva svečevo ime 
i podigne je živu i nepo vrij edenu. Drugome prepuštamo da opiše 
kakvo je divljenje ispunilo srca onih koji su to promatrali kao i ne- 
shvatljivu radost roditelja. 

47. Na Siciliji je neki mladić imenom Geraldin, rodom iz Ragu- 
se, u vrijeme berbe s roditeljima otišao u vinograd. Kad se ispod 
tijeska nagnuo u bačvu da napuni mješine, najednom mu je vrlo 
veliko kamenje, pomoću kojeg se tiještalo grožđe, pošto se na nj 
srušila drvena naprava, smrtonosno pritisnulo glavu. Otac priskoči 
k sinu. Budući da je izgubio nadu da će ga tako pritisnuta spasiti, 
kako je pao tako ga je pod teretom ostavio. Fhtro priskočiše vi- 
nogradari kad začuše bolno zapomaganje. Sažalijevahu nesretno- 
ga oca, a sina izvukoše ispod ruševine. Mrtvo tijelo odnesoše na 
stranu i zamotaše ga te su samo još mislili na sahranu. Mladićev 
se otac usrdno bacio do nogu samoga Isusa. Molio ga je da bi se 
udostojao vratiti mu jedinca sina po zaslugama svetoga Franje čiji 
se blagdan tada približavao. Podvostručio je molitve, zavjetovao 
je čine pobožnosti i obećao da će što prije pohoditi moći svetoga 
čovjeka. Međutim je navečer prispjela majka. Sva se izbezumljena 
bacila na mrtva sina. Svojim plačem i ostale je ganula na plač. Mla- 
dić je odmah ustao i prekorio one koji su naricali. Radovao se što 
je po zagovoru svetoga Franje vraćen u život. Zatim su ljudi, koji 
su se zgrnuli, veličah Svevišnjega što je po svome svecu mrtvoga 
oslobodio od konopca smrti. 

48. I nekoga drugog mrtvaca uskrisio je u Njemačkoj, o čemu 
je gospodin papa Grgur, 15 za vrijeme prijenosa blaženoga Franje, 
apostolskim pismom obavijestio i obradovao svu braću koja dođoše 
na prijenos i na kapitul. Nisam opisao tijek ovoga čuda jer mi nije 
poznat. Uvjeren sam da papino svjedočanstvo premašuje svako do- 
kazno sredstvo. No sada već prijeđimo na ostale koje je istrgnuo iz 
samih ralja smrti. 


15 


Grgur IX. u buli Mirificans od 16. svibnja 1230. 

8. POGLAVLJE 

Oni koje je istrgnuo iz ralja smrti 

49. U Rimu je neki građanin imenom Rudolf imao dosta visoku 
kulu i u njoj uobičajena stražara. Jedne noći stražar je gore u kuli 
duboko zaspao. Dok je ležao na složenim drvima koja su se nala- 
zila na samom prsobranu zida, pošto se razvezalo uže ili je odozdo 
puklo, s drvima se munjevitom brzinom strmoglavio i pao na krov 
dvora, a s krova na zemlju. Od velike se lomljave probudila cijela 
obitelj. Vojnici su pomislili da se radi o neprijateljskom prepadu pa 
su zato ustali i izišli naoružani. Isukavši mač jedan je zavitlao nji- 
me povrh čovjeka koji je ležao. Htio je njime udariti zaspaloga, ne 
prepoznavši u njemu stražara. Vojnikova se žena bojala da to nije 
možda njezin brat s kojim je njezin muž bio u smrtnom neprija- 
teljstvu. Zadržala ga je da ga ne bi ranio; bacila se na čovjeka koji 
je ležao na zemlji i ljubazno ga je zaštitila. Čudesna li sna! Zaspali 
se čovjek nije probudio ni od opetovana pada ni od vike. Kad ga je 
napokon zabrinuta ruka prodrmala, probudio se i, kao da je lišen 
ugodna počinka, rekao je svom gospodaru: »Koji je razlog da me 
sada smetate u spavanju? Nikada nisam tako ugodno ležao, jer sam 
naime vrlo slatko spavao u naručju blaženoga Franje.« A kad su mu 
drugi objasnili sve o njegovu padu i kad se on, koji je ležao na visini, 
vidio dolje na zemlji, čudio se kako se to moglo dogoditi, a da nije 
opazio. Odmah je pred svima obećao da će činiti pokoru. Kad mu 
je gospodar dao dopuštenje, pošao je na hodočašće. Gospodarica 
je poslala braći, koja su boravila u njezinoj tvrđi izvan Rima, lijepo 
misno odijelo iz poštovanja i na čast svecu. Sveto pismo govori o 
velikoj zaslužnosti gostoprimstva, što potvrđuju primjeri. Spome- 
nuti je gospodin one noći pružio gostoprimstvo dvojici manje braće 
iz poštovanja prema svetom Franji. I oni su s ostalima sudjelovah u 
nesretnu slučaju ovoga namještenika. 

50. U gradiću Pofi, u Kampaniji, neki se svećenik imenom Toma 
s nekolicinom ljudi dao na popravljanje mlina koji bijaše svojina 
njegove crkve. Ispod mlina je bio duboki vodeni vrtlog, a poviše- 
nim žlijebom protjecala je obilna voda. Dok je svećenik neoprezno 
hodao samim rubom žlijeba, najednom je u nj pao. Čim je brzim 
padom dospio na drveni zatvarač mlina, točak se pokrenuo. Ležao 
je drvom pritisnut i nije se nikako mogao kretati. Budući da je pao 
nauznak, preko njega je tekla vodena struja. Tako su mu bijednom 
povrijeđeni i sluh i vid. Preostalo mu je da samo srcem usrdno za- 
zove svetoga Franju. Dugo je tako ležao. Kad su stigli pomagači, 
koji su već izgubili svaku nadu, reče mlinar: »Snažno pokrenimo 
mlinski kotač da se okreće u protivnom smjeru kako bi tako iz sebe 

izbacio truplo.« Tako velikim naporom pokrenuše mlinski kotač u 
protivnom smjeru. I izbačena ga vidješe kako se u vodi praćaka. 
Dok je vodena struja tako još poluživa svećenika valjala, pojavi se 
neki manji brat, odjeven u bijelu tuniku i opasan pašom. Velikom 
ga nježnošću uhvati za ruku, izvuče iz rijeke i reče: »Ja sam Franjo, 
koga si zazvao!« A on se, ovako spašen, silno zaprepastio i počeo je 
amo-tamo trčati govoreći: »Brate, brate!« A zatim će onima koji su 
naokolo stajali: »Gdje je on? Kojim je putem otišao?« Oni se ljudi 
dršćući baciše na zemlju te su tako veličali Boga i njegova sveca. 

51. Neki su dječaci u pokrajini Capitanata iz mjesta Celano pošli 
skupljati biljke. 16 Na jednom se polju nalazio stari bunar. Njegov je 
gornji rub bio zasjenjen zelenim biljem. Voda je u njemu bila dubo- 
ka četiri koraka (oko 6 m!). Dječaci su se razišli na sve strane. Jedan 
je neoprezan pao u bunar. Dok je trpio zemaljski brodolom, vapio 
je za nebeskom pomoći. Dok je padao, viknuo je: »Sveti Franjo, 
pomozi mi!« Ostali su se amo-tamo okretali. Kad onoga dječaka 
nisu nigdje vidjeli, vikom, obilaženjem i sa suzama tražili su ga. Kad 
napokon dođoše do bunara, bilje koje se tada pokazalo na površini 
vode poslužilo im je kao trag te su tako zaključili da je dječak upao 
unutra. Plačući pohitješe u mjesto, sakupe mnoštvo ljudi i, po sudu 
sviju, vratiše se bez nade. Jedan se pomoću konopa spustio u bunar. 
I gle, opazi dječaka kako sjedi na površini vode. Nije pretrpio upra- 
vo nikakve povrede. A kad je dječak iz bunara bio izvučen, rekao 
je svima koji su se sakupili: »Kad sam nenadano pao, zazvao sam 
pomoć svetoga Franje. Odmah dok sam još padao našao se on uza 
me. Pružio mi je ruku i lako me prihvatio. Ni na čas me nije pustio 
dok me nije zajedno s vama izvukao iz bunara.« 

52. Odustalo se od liječenja neke djevojke iz Ancone koju je 
pritisnula smrtonosna bolest i već se štošta pripremalo za njezinu 
smrt i sahranu. Kad se već nalazila u posljednjim časovima, pokaza 
se uz nju blaženi Franjo i reče joj: »Pouzdaj se, kćeri, jer si meni 
za volju posve oslobođena od bolesti. Sve do večeri nemoj nikome 
ništa reći o zdravlju koje ti vraćam.« Kad se spustila večer, najed- 
nom se djevojka podigla na krevetu, a svi nazočni zaprepastili su se 
i razbjegli. Držali su da je u mrtvo tijelo ušao đavao i, kad je izišla 
duša, da je došao opaki nasljednik. Majka joj se odvažila prići bliže 
i usmjeriti brojna zaklinjanja protiv đavla, za koga je mislila da ju je 
opsjeo. Pokušala je djevojku ponovno položiti u krevet. A njoj će na 
to kći: »Nemoj, majko, molim te, misliti da je tu đavao, jer me je 


16 Selo Celano nalazi se u južnoj Italiji i nije identično s gradićem Celanom, pišče- 
vim rodnim mjestom. 

u tri sata blaženi Franjo ozdravio od svake bolesti i naredio mi da 
to nikome sve do sada ne kažem.« Franjino ime postade razlogom 
zanosna veselja onima kojima đavao bijaše razlogom bijega. Istoga 
su časa djevojku nukali da pojede nešto kokošjega mesa. No ona 
je to odbila jer je bila korizma. Odbila je jesti rekavši: »Nemojte se 
bojati! Zar ne vidite svetoga Franju obučena u bjelinu? Evo, brani 
mi jesti meso jer je korizma. Naredio je da se ova samrtna haljina 
dade ženi koja čami u zatvoru. Gledajte sada, gledajte i promatrajte 
kako odlazi!« 

53. U Nettunu su zajedno u kući živjele tri žene. Jedna je od 
njih bila odana manjoj braći i vrlo štovala sv. Franju. Kuću je za- 
hvatio strašan vihor te se srušila. Ruševine su dvije od tih žena 
pritisnule, usmrtile i ukopale. Pošto je zazvan, odmah se tu našao 
sv. Franjo koji nije dopustio da njegova štovateljica bude imalo 
ozlijeđena. Zid uz koji se žena priljubila, koliko je ona bila visoka, 
ostao je neoštećen. Na nj je odozgor pala greda i na njemu se tako 
zaustavila da je zadržavala sav teret ruševine. Kad su se ljudi sle- 
tjeli, čuvši lomljavu ruševine, nad onim dvjema su proplakali, a za 
onu živu, koja je bila odana manjoj braći, zahvaljivali su svetomu 
Franji. 

54. U Cornetu, gradiću koji nije bio nepoznat, nego vrlo zna- 
menit, u viterpskoj biskupiji, kad se u boravištu braće lijevalo zvo- 
no prilične težine, sakupili su se mnogi prijatelji manje braće da u 
takvu poslu pomognu. Kad je lijevanje bilo dovršeno, s velikim se 
klicanjem počeše gostiti. I gle, neki osmogodišnji dječačić imenom 
Bartol, čiji su se otac i stric s velikom ljubavlju zalagali pri lijeva- 
nju, donese gostima neki dar. Najednom navali strahovit orkan i 
sruši kuću. Kućna vrata, koja su bila velika i teška, vihor baci na 
njega. Držali su, kad ga je silan teret pritisnuo, da ga je svojom 
težinom zgnječio. Tako je ležao pritisnut vratima da ga izvana nisu 
uopće vidjeh. Na lijevanje zvona nastavilo se zapomaganje oža- 
lošćenih gostiju. Svi su se razletjeli od stola, a stric je s ostalima, 
zazivajući sv. Franju, otrčao prema vratima. Ocu se ukočiše udovi 
te se nije mogao ni maknuti od bola. Zavjetom i molitvom prepo- 
ručivao je sina svetom Franji. Kobni teret dignut je s dječaka koga 
su smatrali mrtvim. On se pokazao radostan kao da je probuđen iz 
sna, a na sebi nije nosio nikakav znak povrede. Nakon pometnje 
uslijedila je radost, a nakon prekinute gozbe nasta vrlo veliko kli- 
canje. Sam mi je posvjedočio da u njemu nije ostao nikakav osje- 
ćaj života dok je ležao pod teretom. Zato kad mu bijaše četrnaest 
godina, postade manjim bratom. Kasnije bijaše obrazovan i rječit 
propovjednik u Redu. 

55. Dječačić iz istoga mjesta progutao je srebrnu kopču koju mu 
je otac dao u ruku. Ona mu je tako zatvorila grlo da ni na koji na- 
čin nije mogao disati. Smatrajući se ubojicom svoga sina, otac je 
vrlo gorko plakao i poput luđaka se valjao po zemlji. Majka si je 
raščupala kosu i sva se izgrebala oplakujući bolni slučaj. Svi su pri- 
jatelji suosjećali u tolikoj boli, što je mladac nenadanom smrću tako 
ugrabljen. Otac je zazvao zasluge svetoga Franje, zavjetovao mu se 
da bi mu oslobodio sina. I gle, najednom je dječak iz usta izbacio 
kopču i sa svima je blagoslivljao ime svetoga Franje. 

56. Jednog je dana neki čovjek imenom Nikola iz mjesta Cepra- 
no upao u ruke okrutnih neprijatelja. Dok su oni divljim bijesom ra- 
nama dodavali rane, nisu nad bijednikom prestali bjesniti tako dugo 
dok im se nije učinilo da je već izdahnuo ili da će svaki čas izdah- 
nuti. Spomenuti Nikola, kad je zadobio prve ubode, najjačim gla- 
som je zazvao: »Pomozi mi, sveti Franjo! Priteci mi u pomoć, sveti 
Franjo!« Više njih je čulo taj glas izdaleka, ah im nije bilo moguće 
pružiti pomoć. Kad je donesen kući, valjao se u vlastitoj krvi. Vikao 
je da neće umrijeti i da ne osjeća boli, jer mu je sveti Franjo pritekao 
u pomoć i od Gospodina mu izmolio da može činiti pokoru. Kad je 
tako opran od krvi, brzo je protiv svake ljudske nade spašen. 

57. Ljudi iz Lentine 17 odlomiše od stijene vrlo velik kamen koji 
je imao poslužiti kao podnožje oltara neke crkve blaženoga Franje, 
koja je doskora imala biti posvećena. A kad je oko četrdeset ljudi 
nastojalo kamen natovariti na kola, nakon opetovanih pokušaja ka- 
men je pao na jednoga čovjeka i prekrio ga poput groba. Desetorica 
koji ostadoše živi žalosnim glasom zazivahu svetoga Franju neka ne 
dopusti da čovjek u njegovoj službi ovako beznadno umre. Čovjek 
je poluživ ležao kao pokopan, a živi duh, koji je bio u njemu, svetom 
Franji zavapio je za pomoć. Napokon oni ljudi novom srčanošću 
s velikom lakoćom ukloniše kamen i svi su bih uvjereni da je bila 
nazočna i ruka svetoga Franje. Čovjek je ostao neozlijeđen i sasvim 
je oživio; činilo se kao da je već mrtav. Zadobio je i očinji vid, koji 
mu prije bijaše zamagljen da bi tako svi shvatih koliko u beznadnim 
slučajevima vrijede Franjina djela. 

58. Nešto se shčno, vrijedno spomena, dogodilo u San Severinu 
u Marchi. Kad su iz Carigrada dopremah vrlo velik kamen za izvor 
svetoga Franje koji se imao izgraditi u Asizu i dok je kotrljan sna- 
gom mnogih, netko je poda nj pao te su mislili da je satrven i da je 
preminuo. Uza nj se odmah našao, kako se njemu činilo i kako se 

pokazalo istinitim, sveti Franjo koji je podržavao kamen i bez ika- 
kve ga ozljede odbacio. I tako se dogodilo da je ono što se na prvi 
pogled činilo užasnim svima postalo čudesnim. 

59. Kad se neki Bartol, građanin iz Gaete, mnogo trudio oko 
izgradnje neke crkve blaženoga Franje pa kad je htio na građevinu 
postaviti neku gredu, koja nije bila dobro namještena, ona je pala 
i teško mu povrijedila vrat. Kako je izgubio mnogo krvi, samo se s 
malo snage trzao. Od jednog je brata zatražio popudbinu. A budući 
da to brat nije na brzinu mogao smoći i budući da se činilo kako 
će brzo umrijeti, upravio mu je riječi blaženoga Augustina rekavši: 
»Vjeruj, i blagovao si!« Sljedeće noći mu se ukaza blaženi Franjo s 
jedanaestoricom braće. Na prsima je nosio janješce. Pristupio je k 
njegovu krevetu i pozvao ga po imenu govoreći: »Nemoj se, Barto- 
le, bojati, neprijatelj te neće nadvladati; htio te je samo onemogućiti 
u mojoj službi. Evo, ustat ćeš zdrav! Ovo je ono janje koje si zatra- 
žio da ti se dadne. Primio si ga po dobroj želji. Brat ti je dao koristan 
savjet.« I tako mu je rukom prešao po ranama i naložio mu da se 
vrati započetu poslu. Vrlo rano je ujutro ustao. Neozlijeđen i zdrav 
se pokazao onima koji ga polumrtva ostaviše. Kod sviju je prouzro- 
čio divljenje i čuđenje. Svi su zbog beznadnosti u spas mislili da vide 
utvaru, a ne čovjeka, da ne gledaju tijelo, nego duh. Budući da se 
ovdje spominjalo podizanje građevina u čast ovome svecu, smatrao 
sam dovoljnim za divljenje da ovdje spomenem jedno njegovo čudo. 

60. Jednom su zgodom dvojica manje braće preuzela velik na- 
por za izgradnju crkve u čast sv. ocu Franji u gradiću Peschici, 18 u 
biskupiji Siponto, a nije bilo svega što je za gradnju bilo potrebno. 
Kad su jedne noći ustali da mole pohvale, čuli su tutnjavu i udarce 
od pada kamenja. Jedan drugoga su nukah da pođu vidjeti što se to 
zbiva. Kad su izišli van, vidjeh su veliku skupinu ljudi koji su se na- 
tjecali skupljajući kamenje. Svi su dolazili i odlazili u šutnji, a bih su 
odjeveni u bhstavu bjehnu. Velik kup složena kamenja pokazao je 
da se nije radilo o nekoj utvari, jer su neprestano, dok djelo nije bilo 
dovršeno, bez zastoja pristizah. Uklonjena je bila i svaka sumnja da 
bi netko od ljudi koji žive u tijelu takvo nešto činio. Kad se naime 
posvuda propitivalo, nije se našao nitko tko bi nešto takvo pomislio. 

61. Sin nekoga plemića u Castel San Gimignanu bijaše zahvaćen 
teškom bolešću. Kad je nestalo svake nade u ozdravljenje, pribhžio 
mu se svršetak. Iz očiju je tekao mlaz krvi kao što običava šikljati iz 
otvorene žile. Kad su se na ostalim dijelovima tijela pokazah pravi 

znakovi skore smrti, činilo se da je preminuo. Nakon što su se pre- 
ma običaju sabrali rođaci i prijatelji da ga oplakuju, dogovoreno je 
sve u vezi sa sprovodom i samo se još radilo o ukopu. Međutim se 
otac, okružen rasplakanim mnoštvom, sjetio nekog viđenja o ko- 
jem je prije čuo. I on brzim koracima otrči u crkvu svetoga Franje 
koja je bila podignuta u tom gradu. S konopom obješenim o vrat 
svom se poniznošću bacio na zemlju pred oltarom. I tako se zavje- 
tovao i umnožio svoje molitve. Uzdisajima i vapajima zavrijedio 
je da mu sveti Franjo bude zaštitnikom kod Krista. Kad se otac 
odmah vratio k sinu i kad ga je našao zdrava, naricanje je zamijenio 
velikom radošću. 

62. Na Siciliji, u selu Piazza, duša je nekog mladića preporučena 
crkvenim molitvama. Po zagovoru svetoga oca, kad mu ga je neki 
njegov ujak zavjetovao, dozvana je sa samih vrata smrti. 

63. U istom je mjestu neki mladić imenom Aleksandar zajedno s 
drugovima preko visoke klisure vukao uže. Uže je puklo. On se sa 
stijene strmoglavio i, kako se mislilo, usmrtio. Kad ga je njegov otac 
uz obilne suze i jecanje zavjetovao Kristovu svecu Franji, povraćen 
mu je sin zdrav i neozlijeđen. 

64. Jedna je žena iz istoga mjesta bolovala od tuberkuloze i već je 
bila pri kraju života. Nad njom je već izvršena i obredna preporuka 
duše. No kad su nazočni zazvali svetog oca, odmah joj je vraćeno 
zdravlje. 

65. U mjestu Rete, u biskupiji Cosenza, dva su se dječaka u školi 
posvadila i jedan je drugoga teško ranio. Ubo ga je u trbuh da mu 
je iz želuca, koji je bio jako ozlijeđen, kroz ubod izlazila neprobav- 
ljena hrana koju dječak nije mogao zadržati. Niti se hrana probav- 
ljala, niti se negdje mogla u njemu zadržati, nego je neprobavljena 
izlazila kroz spomenutu ranu. Kad mu nijedan liječnik nije mogao 
pružiti pomoć, roditelji su zajedno s njim, na poticaj jednoga brata, 
onomu koji ga je ranio, oprostili i zavjetovali se blaženome Franji. 
Obećah su da će smrtonosno ranjenoga dječaka od kojeg su liječnici 
digli ruke, ako ga izbavi iz ralja smrti, poslati u njegovu crkvu da je 
okolo-naokolo okruži zapaljenim svijećama. Kad je zavjet izvršen, 
dječak je tako posve čudesno ozdravio da to, prema mišljenju liječ- 
nika iz Salerna, 19 nije bilo ništa manje čudo nego da je uskrsnuo od 
mrtvih. 


19 


Salemo je u srednjem vijeku bio vrlo glasovito središte medicinske znanosti. 

66. Kad su dvojica po svom poslu išla zajedno na goru drapam, 
jedan od njih je na smrt obolio. U pomoć mu dođoše pozvani liječ- 
nici, ali njegovu ozdravljenju nisu mogli pridonijeti ništa. Onaj se 
zdravi suputnik zavjetovao svetom Franji da će, ako onaj bolesni po 
njegovim zaslugama ozdravi, njegov blagdan slaviti svečanom mi- 
som. Kad se, načinivši zavjet, vratio kući, onoga je bolesnog, koga 
je ostavio bez glasa i bez svijesti te bio uvjeren da je već preminuo, 
našao kao i nekoć zdrava. 

67. Neko je dijete iz grada Tuderta osam dana kao mrtvo ležalo u 
krevetu. Usta su mu bila posve zatvorena, a vid mu se ugasio. Koža 
mu je na licu, rukama i nogama bila crna poput začađena lonca. Svi 
su izgubili nadu u njegovo ozdravljenje. Kad mu se majka zavjetova- 
la, čudesnom je brzinom ozdravio. Budući da je bio još posve malo 
dijete, nije znao govoriti, ali je ipak tepajući kazao da ga je ozdravio 
blaženi Franjo. 

68. Neki mladić, koji je boravio na nekom vrlo visokom mjestu... 20 

69. Neki dječak iz Arezza imenom Gvalterije... 21 


9. POGLAVLJE 

Bolesni od vodene bolesti i paralitični 

70. U gradu Fano neki je čovjek bolovao od vodene bolesti. Po 
zagovoru blaženoga Franje bio je sasvim oslobođen bolesti. 

71. Neka je žena iz grada Gubbio ležala u krevetu kao posve 
uzeta. Kad je i treći put zazvala ime blaženoga Franje da bi je oslo- 
bodio, bila je izliječena i bolest ju je napustila. 

72. Neka je djevojka iz Arpina, u biskupiji Šora, bila uzetošću 
tako pritisnuta da nije bila sposobna ni za kakav posao, jer su joj 
udovi potpuno otkazali službu i ukočili se. Većma se međutim činilo 
kao da je muči đavao nego da je oživljava ljudski duh. Bolest ju je 
toliko onesposobila i iscrpila te se činilo da se poput nejačeta vratila 
u kolijevku. Napokon ju je majka po Božjem nadahnuću u kolijev- 
ci donijela u crkvu blaženoga Franje nedaleko od Vicalvia. Kad se 
ondje pomolila i naplakala, djevojka je bila posve oslobođena od 


20 Ono što slijedi doslovno se nalazi u IČel 140. 
Isto. 


21 

bolesti. Vratilo joj se zdravlje kao što ga je posjedovala u prijašnjim 
godinama. 

73. U istome mjestu neki je mladić bio toliko uzet da su mu se 
usta posvema stisnula, a oči preokrenule. Majka ga je odnijela u 
spomenutu crkvu. Kako se mladić nije mogao ni na koji način kreta- 
ti, majka je za nj usrdno molila. Prije nego se povratiše kući, vraćeno 
mu je negdašnje zdravlje. 

74. U mjestu Poggibonsi neka je djevojka imenom Ubertina bo- 
lovala od teške, neizlječive padavice. Kad su njezini roditelji izgubili 
nadu u svaki ljudski lijek, usrdno su molili svetoga Franju za po- 
moć. Sporazumno su se zavjetovali da će svake godine postiti dan 
prije njegova blagdana, a na sam blagdan da će nahraniti nekoliko 
siromaha, ako im kćerku oslobodi od tako neobične bolesti. Kad 
su se tako zavjetovali, djevojka je od bolesti potpuno oslobođena 
ozdravila. Nakon toga nije više osjećala nikakvih posljedica nemile 
bolesti. 

75. Petar Moncanella, građanin Gaete, imao je uzetu ruku. Usta 
su mu se iskrivila sve do uha. Kad je prihvatio savjete liječnika, izgu- 
bio je i vid i sluh. Napokon se ponizno zavjetovao blaženom Franji 
i tako se u cijelosti po zaslugama blaženoga čovjeka oslobodio od 
spomenute bolesti. 

76. Jedan građanin iz Tuderta toliko je patio od upale zglobova.. . 22 

77. Neki čovjek imenom Bontadozo nije se uopće mogao kretati 
jer je u nogama imao vrlo teške bolove... 23 

78. Jedna je žena više godina odležala u bolesničkom krevetu... 24 

79. Neki je mladić u gradu Narni desetak godina bio pritisnut 
vrlo teškom bolešću... 25 

80. U istom je gradu neka žena osam godina imala osušenu ru- 
ku... 26 


22 Iz lčel 141. 

23 Nešto opširnije iz IČel 142. 

24 Iz IČel 141. 

25 


26 


Isto. 

Isto. 

10. POGLAVLJE 
Spašeni brodolomci 

81. Neki su se mornari našli u velikoj opasnosti kad su se nalazi- 
li otprilike deset milja od luke Barletta. 27 Nevrijeme se pogoršalo. 
Bojeći se za živote, spustiše sidra. Kad je oluja počela još više bje- 
snjeti, rastrgala su se užeta i napuštena su sidra. Neodređenom i 
nestalnom plovidbom tumarali su po moru. Kad se napokon more 
na božanski mig umirilo, upriješe sve snage da se ponovno domog- 
nu sidara kojih su konopi plivali po površini. Zato napregnuše sve 
snage da bi izvukli sidra. Pošto zazvaše pomoć sviju svetih i dobrano 
se naznojiše, za cijeli jedan dan ne mogoše se domoći nijednoga. 
Među njima se nalazio neki mornar imenom Perfekto. No on ni 
u čemu nije bio savršen (perfektan). 28 Prezirao je sve što je Božje. 
S omalovažavanjem i izrugivanjem kazao je sudrugovima: »Zažvali 
ste pomoć svih svetih i, kako vidite, nema nijednoga da pritekne 
u pomoć. Zazovimo toga Franju, novajliju među svecima, da se sa 
svojom kapucom baci u more, da zaroni i vrati izgubljena sidra. Po- 
dajmo kakav komadić zlata njegovoj crkvi, koja se iz temelja gradi u 
Ortoni, 29 doživimo li da nam pomogne.« Ostali plašljivo prihvatiše 
podrugljivčev prijedlog. Prekoriše ga, ah prihvatiše zavjet. Odmah u 
taj čas, bez ikakve pomoći, zaplivaše sidra po površini vode kao da 
se narav željeza pretvorila u lakoću drveta. 

82. Neki je hodočasnik bio bogalj u tjelesnom pogledu, a ni u 
duševnom pogledu ne bijaše zdrav zbog preboljene duševne bole- 
sti. Taj se sa ženom ukrcao na brod kad se vraćao iz prekomorskih 
strana. Kako se još nije sasvim oslobodio bolesti, mučila ga je stra- 
hovita žeđ. Kad je već ponestalo vode, počeo je jakim glasom vikati: 
»Pođite s pouzdanjem, natočite mi čašu, jer je blaženi Franjo moju 
posudu napunio vodom.« I gle čuda! Nađoše posudu punu vode 
koju ostaviše posve praznu. Drugi dan nakon ovoga, kad se podiže 
nevrijeme te su lađu zapljuskivah valovi, a vjetar je nemilo udarao, 
već su strahovah da će ih snaći brodolom. Najednom je isti taj bo- 
lesnik po lađi počeo vikati: »Svi ustajte i iziđite u susret blaženom 
Franji koji dolazi! Evo, ovdje je da nam pomogne!« I tako se, vičući 
na sav glas, suznih očiju bacio na hce i poklonio. Bolesnik je odmah, 
pošto mu se ukazao svetac, zadobio posvemašnje zdravlje, a zatim 
se more primirilo. 


27 U Apuliji. 

28 Tj. »savršeni« (lat. perfectus) možda je bio krivovjerac katar. 

29 Grad na J adranskom moru. 

83. Kad se brat Jakob iz Rietia htio čamcem prevesti preko ri- 
jeke, najprije je iskrcao drugove, a zatim se sam spremio da iziđe 
na obalu. No taj se maleni čamac nesretnim slučajem prevrnuo, a 
brat je potonuo u dubinu. Braća su kao izvan sebe usrdnim glasom 
zazivala blaženoga Franju. Sa suzama su vapili da pritekne u pomoć 
svome sinu. Isto tako je i potopljeni brat iz utrobe velike vode vapio 
srcem kad nije mogao ustima. I gle, očeva nazočnost pomogla mu je 
te je po dnu rijeke išao kao po suhom. Uhvatio je potopljeni čamac 
i s njim izišao na obalu. I gle čuda! Njegova odjeća nije bila mokra, 
a na tunici se nije zadržala ni kap vode. 

84. Dva su muškarca s dvije žene i jednim dječakom plovili pre- 
ko Rietskoga jezera. Čamac se slučajno nagnuo na jednu stranu i 
odmah se napunio vodom. Činilo se da im se približila smrt. Dok 
su svi zapomagali i bili sigurni da će zaglaviti, jedna od onih žena 
povika s vrlo velikim pouzdanjem: »Sveti Franjo, koji si mi za svog 
života poklonio svoju naklonost, pošalji s neba svoju pomoć jer 
propadosmo!« Najednom se tu našao zazvani svetac. Čamac je, 
pun vode, dovezao do pristaništa i sve spasio. Sa sobom su u čamcu 
imali i jedan mač. On je plivajući na vodi slijedio čamac. 

85. Neke je mornare iz Ankone oluja toliko bacala da su već 
bili u opasnosti da se potope. Kad im je tako došao u pitanje ži- 
vot, ponizno su zazvali svetoga Franju. Na moru se pokazala velika 
svjetlost. S tom se svjetlošću božanskim djelovanjem vratila tišina. 
Kao zavjetni dar pokloniše crkvi skupocjen plašt i neizmjerno su bili 
zahvalni svom osloboditelju. 

86. Brat imenom Bonaventura plovio je s dvojicom ljudi po ne- 
kom jezeru. Kad se čamac na jednoj strani oštetio, zbog navale vode 
potopiše se. I kad su iz dubine jezera zazvali svetoga Franju, odmah 
je čamac pun vode zajedno s njima dospio u pristanište. Tako se i 
neki brat iz mjesta Ascolia utopio u rijeci. Bio je oslobođen po za- 
slugama svetoga Franje. 

87. Neki građanin iz Piše, župljanin župe sv. Kuzme i Damjana, 
svojim je očitovanjem potvrdio kako je, dok se s mnogima brodom 
vozio po moru, velika oluja brod nosila prema jednom grebenu da 
ga razbije. Kad su to opazili mornari, od jedrenica i dasaka načini- 
še kao neku splav i na njoj s ostalim putnicima nađoše neku vrstu 
skloništa. No spomenuti čovjek iz Piše nije se dobro smjestio na 
toj splavi. Zahvatio ga je snažan val i bacio u more. Kako nije bio 
plivač, a ni ostali mu nisu mogli pomoći, beznadno je potonuo u 
morsku dubinu. Kad se srcem preporučio blaženom Franji, jer usti- 

ma to nije mogao, odmah je iz morske dubine kao nekom rukom 
podignut i vraćen na spomenutu splav. S ostalima je spašen od bro- 
doloma. Brod je tresnuo o greben i posve se razbio. 


11. POGLAVLJE 
Utamničenici i zatvorenici 

88. Dogodilo se u bizantskom carstvu da je sluga jednoga gospo- 
dara bio lažno optužen kao kradljivac. Zemaljski poglavar naredio 
je da ga zatvore u neki tijesni zatvor. Stavljen je u teške okove i 
napokon mu je nakon presude imala biti odsječena noga. Gospoda- 
rova se žena brižno trudila da nedužnoga čovjeka oslobodi. Ali mu- 
ževa se tvrdokornost opirala molbama. Gospođa se usrdno utekla 
svetom Franji i njegovoj je ljubavi zavjetom preporučila nedužnoga. 
Odmah se tu nađe pomoćnik bijednika. I kad je zatvorena čovjeka 
prihvatio rukama, padoše okovi. Razvali se zatvor i nedužni iziđe 
van. A Franjo će: »Ja sam onaj komu te je tvoja gospodarica po- 
božno preporučila.« Ovoga je obuzeo silan strah. Obilazio je onu 
visoku stijenu da bi pronašao gdje će sići. Kad najednom, ne znajući 
kako, našao se na ravnici. Kad se doskora vratio svojoj gospodarici, 
sve joj je po istini ispripovijedao o čudu. Ona je odmah u ime za- 
vjeta načinila voštani lik i stavila ga pred svečevu sliku da bude na 
pogled svima. Opaki se čovjek zbog toga raspalio. Kad je rukom 
udario svoju ženu, sam je bio udaren teškom bolešću. Te se bolesti 
nije nikako mogao osloboditi dok nije priznao svoj grijeh i dok nije 
pohvalama počeo uzvisivati sveca Božjega Franju. 

89. U mjestu Massa San Pietro neki je siromašak jednom vitezu 
dugovao izvjesnu svotu novaca. Kad mu bijeda nije dala mogućnost 
da novac vrati, vitez je iznenada zgrabio dužnika. Dužnik je usrdno 
molio onoga da mu se smiluje i da iz ljubavi prema svetom Franji 
odgodi isplatu duga. Kad je upravio tu molbu, bio je uvjeren da vitez 
štuje glasovitoga sveca. Oholi je vitez prezreo upravljenu mu molbu 
i omalovažio svečevu ljubav kao nešto besmisleno. Tvrdokorno je 
odgovorio: »Na takvu ću te mjestu zatvoriti i u takav ću te zatvor 
ubaciti gdje ti neće moći pružiti pomoć ni Franjo ni itko drugi.« I 
odvažio se na ono što je rekao. Pronašao je tamnicu kamo je bacio 
okovana čovjeka. Malo kasnije tu se nađe i sveti Franjo. Razvalio je 
tamnicu, raskinuo negve i čovjeka neozlijeđena doveo kući. Napo- 
kon je onaj čovjek spomenute okove donio u crkvu blaženog Franje 
u Asizu. Fltio je pomoću njih pokazati očevu čudesnu moć kao što 
je u njima iskusio njegovu blagost. Tako je Franjina snaga opljačkala 
ohola viteza, a od zla oslobodila zatočenika koji mu se povjerio. 

90. Petorica službenika nekoga velikog kneza bijahu osum- 
njičeni i uhićeni. Bili su ne samo okovani nego i bačeni u tijesan 
zatvor. No kako su čuli da blaženi Franjo posvuda blista čude- 
sima, najponiznije mu se preporučiše. Jedne noći jednom se od 
njih ukaza sveti Franjo i obeća milost oslobođenja. Taj se, koji je 
imao viđenje, obradovao i svoje supatnike obavijestio o obećanoj 
milosti. Plakali su i radovali se, iako u tami. Zavjetovali su se i 
podvostručili molitve. Jedan od njih odmah je počeo pomoću neke 
kosti bušiti zid veoma čvrste kule. Čvrsta građevina tako je lako 
popuštala kao da je bila sazdana od pepela. Kad je zid prokopao, 
pokuša izići. Raskinuvši negve, jedan za drugim iziđoše na slobo- 
du. Preostalo im je još da svladaju neizmjernu provaliju. No njihov 
im je odvažni vođa Franjo ulio srčanost da se ohrabre sići. Iziđoše 
nepovrijeđeni i sigurni otiđoše. Naveliko su razglašavali i veličali 
velika djela svoga sveca. 

91. Neki je Albert iz Arezza, dok je čamio u teškim okovima 
zato što se od njega nepravedno tražio dug, ponizno svoju neduž- 
nost preporučio svetom Franji. Veoma je ljubio Red braće, a sveca 
je između ostalih svetaca štovao posebnom ljubavlju. Njegov vje- 
rovnik mu je svetogrdno dobacio da ga ni Bog ni sveti Franjo neće 
moći izbaviti iz njegovih ruku. Dogodilo se u predvečerje blagdana 
svetoga Franje. Kad onaj zatvorenik nije ništa jeo, nego je iz ljubavi 
prema svecu svoju hranu ustupio nekom bijedniku, i kad se spustila 
noć, njemu se budnom ukazao sveti Franjo. Kad se Franjo poja- 
vio, padoše mu s nogu okovi, a s ruku lanci. Vrata se sama od sebe 
otvoriše, maknuše se daske s vidikovca te je čovjek slobodan izišao 
i vratio se svojoj kući. Od tada je izvršavao svoj zavjet: postio je dan 
prije blagdana svetoga Franje, a svijeću, koju je prikazivao svake 
godine, godišnje bi povećavao za jednu unču. 30 

92. Jedan je mladić iz okolice Citta di Castello bio optužen zbog 
podmetanja požara. Dok je okovan ležao u strogom zatvoru, svoju 
je stvar ponizno povjerio svetom Franji. Kad je jedne noći u okovi- 
ma pod stražom ležao sapet, začuo je glas koji mu je govorio. »Usta- 
ni brzo i idi kamo hoćeš, jer su tvoji okovi raskinuti!« Bez oklijeva- 
nja je izvršio nalog i, izišavši iz zatvora napolje, krenuo put Asiza da 
svom osloboditelju prikaže žrtvu zahvalnicu. 

93. Dok je na stolici blaženoga Petra sjedio gospodin Grgur 
IX., na različitim je stranama nužno došlo do progonstva krivo- 
vjeraca. Tako je i neki Petar iz mjesta Castello d’Alife bio optu- 


30 


Unca - rimska mala jedinica za težinu, oko 70 grama. 

žen zbog krivovjerja i u Rimu zatvoren. Njega je gospodin papa 
Grgur predao na čuvanje biskupu Tivolia. On se pod prijetnjom 
da bude lišen biskupije morao brinuti za njegovo čuvanje. Zato je 
Petru dao staviti okove. Budući da je jednostavnost ovoga čovje- 
ka pomogla da se ustanovi njegova nedužnost, staviše ga u bla- 
ži zatvor. Neki plemići toga grada, kao što se pripovijeda, u želji 
da biskupa zadesi kazna kojom mu se gospodin papa zaprijetio, 
poradi već stare mržnje protiv njega, potajno spomenutom Petru 
dadoše savjet da pobjegne. Kad je biskup za to saznao, bilo mu 
je teško pri duši te je sa strahom očekivao kaznu. Ništa manje 
nije bio žalostan ni zbog toga što se neprijateljima ispunila želja. 
Zato je upotrijebio najveću pomnju i na sve strane razaslao uhode 
da bi pronašao onoga bijednika. Kao nezahvalnika ubuduće ga je 
smjestio u najstroži zatvor. Zatvor je pretvorio u tamnicu, koja je 
bila opasana čvrstim zidinama. Iznutra ju je dao obložiti debelim 
daskama koje su bile pričvršćene željeznim čavlima. Na noge mu 
je dao staviti željezne okove koji su težili više libara. Hranu mu je 
dao odvagnuti i piće odmjeriti. 

Kad mu je tako ubuduće bila isključena nada u oslobođenje, a 
jer Bog ne dopušta da nedužnost strada, Bog mu je brzo svojom 
dobrotom pritekao u pomoć. Taj je čovjek mnogim vapajima i moli- 
tvama počeo zazivati svetoga Franju da mu se smiluje, napose zato 
što je čuo da je već nadošlo predvečerje blagdana svetoga Franje. 
Imao je on veliku vjeru u svetoga Franju jer je čuo, kao što je rekao, 
da su ga krivovjerci mnogo olajavali. Kad je već nadošla noć njego- 
va blagdana, u suton toga dana blaženi je Franjo samilosno sišao 
u tamnicu i pozvao ga njegovim imenom te mu naredio da brzo 
ustane. Ovaj se jako uplašio. A kad je upitao tko je ondje, doznao je 
da je nazočan blaženi Franjo. Ustao je, pozvao stražara i rekao mu: 
»Silno sam preplašen, jer je netko ovdje tko mi nalaže da ustanem 
i kaže da je on sveti Franjo.« Stražar mu na to odvrati: »Lezi, bi- 
jedniče, i u miru spavaj! Luduješ jer si danas slabo jeo.« A kad mu 
je svetac Božji ponovno naredio da ustane i kad je već bilo podne, 
opazio je da su mu okovi na nogama raskinuti i kako su odmah pali 
na zemlju. Ogledajući se po zatvoru, opazio je kako su se daske 
otporile i rastvorile i kako mu je otvoren put. Ovako oslobođen od 
uzbuđenja nije znao pobjeći, nego je vikom kroz vrata prestrašio 
stražare. Kad su obavijestili biskupa da je ovaj lišen okova, biskup 
je od straha pao s mjesta na kojem je sjedio, jer je mislio da je onaj 
pobjegao, a nije još ništa čuo o čudu. A kad je sve po redu shvatio, 
pobožno je ušao u zatvor i otvoreno je upoznao Božju moć i ondje 
se Gospodinu poklonio. Okovi su odneseni pred gospodina papu 
i kardinale. Kad su oni vidjeh što se dogodilo, uvelike zadivljeni, 
blagoslivljali su Boga. 

94. Guidalotto iz mjesta San Gimignano bijaše lažno optužen da 
je otrovao nekog čovjeka i da je odlučio istim otrovom usmrtiti nje- 
gova sina i cijelu mu obitelj. Građanska vlast ga je zbog toga uhitila. 
Okovan je najtežim okovima i bačen u jednu ruševnu kulu. Dok je 
tako vlast smišljala kakvom kaznom bi ga prisilila da bi pod mukama 
priznao zločin zbog kojega je optužen, konačno je odlučeno da ga 
rastegnu na posebnom mučilu. Tako na nj staviše mnogo željezna 
tereta i dovedoše ga do posvemašnje iscrpljenosti. Više mu je puta 
bilo naređeno da se sagne i opet uspravi da bi ga uvijek nove muke 
što brže prinudile na priznanje zločina. No duh nedužnosti blistao 
mu je na licu pa nije pokazivao nikakva traga žalosti za vrijeme mu- 
čenja. Zatim je ispod njega bila naložena dosta jaka vatra, ah to mu 
nije oštetilo ni jednu vlas, iako je bio tako obješen da mu je glava 
visjela iznad zemlje. Napokon je bio poliven vrelim uljem. Budući da 
je bio nedužan i odmah se od početka povjerio svetom Franji, sve je 
to smiješeći se podnio. One naime noći kad je ujutro trebao biti izve- 
den da se na njemu izvrši kazna, sveti Franjo ga je probudio svojim 
pohodom. Sve do jutra je bio okružen neopisivim blistavim svjetlom. 
Boraveći u tom svjetlu, bio je ispunjen radošću i velikim pouzda- 
njem. Blagoslovljen bio Bog koji ne dopušta da propadnu nedužni. 
U navali velikih voda on se nalazi uz one koji se pouzdaju u njega. 


12. POGLAVLJE 

One kojima je pomogao u opasnu porođaju 
i oni koji nisu obdržavali njegov blagdan 

95. Neka grofica u Sklavoniji kao što bijaše ugledna po pleme- 
nitosti roda tako bijaše zauzeta za čestitost života. Plamtjela je po- 
božnošću prema svetom Franji, a prema braći bijaše vrlo naklona. 
U vrijeme porođaja snađoše je strahovite boli. Našla se u takvoj 
tjeskobi te se činilo da će skorašnje rođenje djeteta za majku biti 
sigurna smrt. Činilo se da neće moći dijete dati na život, ako sama 
život ne izgubi, niti će uz takav napor roditi, nego da će podleći. I 
pade joj na pamet Franjina čudesna moć i slava. Probudila je vjeru, 
rasplamsala pobožnost. Obratila se pouzdanu pomoćniku, vjernom 
prijatelju, tješitelju pobožnih, utočištu nevoljnih. I reče: »Sveti Fra- 
njo, cijelim svojim srcem ponizno se utječem tvojoj samilosti. Srcem 
zavjetujem ono što ne mogu izreći.« Divne li samilosne brzine! Cim 
je to izrekla, prestadoše boli. To bijaše svršetak trudova, a poče- 
tak rađanja. Odmah čim je prestala muka zdrava je porodila dijete. 
Svoga zavjeta nije zaboravila, vjerna osta svojoj odluci. Dala je sa- 
graditi veoma lijepu crkvu. A kad crkva bijaše dovršena, posvetila ju 
je na čast ovome svecu i predala je braći. 

96. U okolici grada Rima neka žena imenom Beatrica bijaše pred 
porodom. Kad je već četiri dana u utrobi nosila mrtvo dijete, nesret- 
nicu su mučile strahovite boli i obuzeše je smrtonosne muke. Mrtvi 
je plod majci prijetio smrću. Dok još nije došlo do naravna pobača- 
ja, majka se nalazila u opasnosti. Zatražila je liječničku pomoć, ali je 
pokušaj bio uzaludan. Svi su ljudski lijekovi ostali bez učinka. Tako 
se od onoga prvotnog prokletstva dosta toga survalo na nesretnicu. 
Grobom postade začetom plodu, a i sama je stajala pred sigurnim 
grobom. Napokon se po posrednicima svom pobožnošću preporu- 
čila Manjoj braći i punom je vjerom ponizno zamolila štogod od 
relikvija svetoga Franje. Bog je tako htio te se našlo nešto od pojasa 
kojim se nekoć svetac opasivao. I doskora je, čim je na porodilju 
stavljen pojas, posve nestalo svake boli, a mrtvi plod, koji je prijetio 
smrću, iziđe. Prijašnje joj se zdravlje opet vratilo. 

97. Žena nekoga plemenitog čovjeka iz mjesta Calvi imenom Ju- 
lijana provodila je godine u žalosti zbog smrti svojih sinova i nepre- 
stano je oplakivala svoju nesretnu sudbinu. Svu joj je djecu koju je 
rodila pokrila zemlja. Nježne mladice zahvatila je brza sjekira. Kad 
je dakle u utrobi nosila plod već četiri mjeseca, većma se prepuštala 
tuzi nego radosti. Plašila se da joj se ne bi radost zbog poroda koji 
je imao uslijediti izjalovila po žalosti nesretna svršetka. I gle, jedne 
noći, dok je spavala, u snu joj se ukazala neka žena koja je u naručju 
držala dražesno djetešce. Radosno joj ga je pružila i rekla: »Primi, 
gospođo, ovo dijete koje ti šalje sveti Franjo!« A ona se opirala kao 
da nije voljna primiti ono što bi odmah morala izgubiti pa je rekla: 
»Zašto da uzmem to dijete kad znam da će odmah, kao i ostala, 
umrijeti?« Na to će joj ova: »Uzmi ga, jer ovo koje ti šalje sveti 
Franjo živjet će!« Kad se to među njima triput ponovilo, gospođa je 
dijete uzela u naručaj. Odmah se iz sna probudila i svom je mužu 
ispripovijedala viđenje. Oboje se obradovaše silnom radošću, a da 
bi dobili dijete, umnožili su svoje zavjete. I konačno je došlo vrijeme 
da rodi. I žena rodi sinčića koji je cvatući napredovao i nadoknadio 
gubitak onih koji pomriješe. 

98. Nedaleko od Viterba bijaše žena blizu poroda, ah još bliže 
smrti. Mnogo su je mučile unutrašnje boli i bila je sva nevoljna 
zbog tegoba koje prate žene. Pitala je za savjet liječnika, poziva- 
la je iskusne žene. Sve joj to nije ništa koristilo. Preostao je još 
samo očaj. Jadnica je zazivala blaženoga Franju i između ostaloga 
je obećala da će doživotno slaviti njegov blagdan. Žena je smjesta 
bila oslobođena, a porod je radosno dovršen. Kad je postigla što je 
htjela, zaboravila je na ono što je obećala. Na sam blagdan svetoga 
Franje pođe da opere rublje, a da jučerašnji zavjet nije zaboravi- 

la, nego ga je zanemarila. Najednom ju je snašla strahovita bol. 
Opomenuta kaznom vratila se kući. Ali kad su se bolovi stišali, jer 
je bila od onih koje u jednom satu deset puta svoju odluku promi- 
jene, gledajući susjede kako su zaposlene, vođena ludom zavišću, 
odvažila se da radi još nešto gore nego ono prije. Desnu ruku, ko- 
jom se dala na posao, nije više mogla pregibati. Odmah joj postade 
nepokretna i suha. Pokuša je podići drugom rukom, ali pogođena 
istim prokletstvom i ona se sasušila. Sada ju je morao sin hraniti, a 
ni za ostale potrebe nije se sama mogla podići. Muž joj se zbog toga 
zaprepastio i razmišljao o razlogu toga što se zbilo. Uvjerio se da je 
zanemarena vjernost svetom Franji uzrokom nevolje. Muž i žena, 
obuzeti strahom, bez odgađanja obnoviše zavjet. Svetac se smilo- 
vao jer uvijek bijaše milosrdan. Raskajanoj je ženi vratio zdravlje 
udova koji su joj bili uzeti kad ga je bila prezrela. Tako je po ka- 
zni, koju je razglasio grijeh, žena postala primjerom svima koji ne 
izvršavaju zavjete i uliven je strah u one koji se drznu oskvrnuti 
svetačke blagdane. 

99. U gradu Tivoli žena nekog suca, pošto je rodila šest kćeri, 
smućena velikim strahom, odlučila da će se ubuduće suzdržavati od 
zajedničkoga života s mužem. Nije htjela nastaviti rađanje, jer joj 
je dotadašnji uspjeh bio nepoćudan. Ženi je bilo krivo što je uvijek 
rađala samo žensku djecu, a izgarala je od želje za muškim potom- 
kom. Krivila je i Božju odluku. Ne smije se mrzovoljno prihvaćati 
odluka koja se prema Božjim zakonima izvršava na ljudima. I tako 
se ona zlovoljna kroz godinu dana odvojila od vlastitoga muža. Malo 
kasnije, pošto se pokajala, naloženo joj je da se izmiri sa svojim mu- 
žem. Ispovjednik ju je potaknuo da od blaženoga Franje moli sina 
kojemu neka nadjene ime Franjo, kad ga po njegovim zaslugama 
dobije. Malo iza toga ta je žena zanijela i dano joj je da rodi dvojke, 
a molila je samo za jedno. Od ovih je jedan nazvan imenom Franjo, 
a drugi imenom Blaž. 

100. U gradu Le Mansu, u Francuskoj, neka vrlo ugledna žena 
imala je neuglednu služavku koju je silila da na blagdan svetoga 
Franje radi težački posao. Ta ipak, jer bijaše plemenitijega duha, 
iz poštovanja prema blagdanu nije bila voljna raditi. Međutim je 
ljudski strah bio jači od Božjega i djevojka se, iako protiv svoje volje, 
pokorila nalogu. Rukom je posegla za preslicom, a prsti prihvatiše 
vreteno. Ah su se ruke odmah ukočile od boli, a prsti su joj upravo 
izgarah od neopisive vrućine. Po kazni se očitovao grijeh, a žesti- 
na bola nije joj dopuštala da šuti. Služavka otrči sinovima svetoga 
Franje. Otkrije im prijestup i pokaže kako je kažnjena te zatraži 
oproštenje. Braća su u povorci otišla u crkvu i za njezino su zdravlje 

molila milost svetoga Franje. Dok su sinovi molili oca, ona je bila 
iscijeljena, ali su na prstima ostale opekline. 

101. U mjestu Campagna Maggiore desilo se nešto slično. Neka 
je žena u predvečerje blagdana blaženoga Franje, iako su je susjede 
korile što zbog tolikoga blagdana ne počine od posla, tvrdoglavo 
svoj posao nastavila sve do večeri i nije prestala raditi. Nakon dovr- 
šena posla, pošto su joj ruke najednom oslabile i postale nesposob- 
ne za bilo kakav posao, obuzeta je ukočenošću i bolom. Odmah je 
ustala i svečano izjavila kako je omalovažila časni blagdan. U sveće- 
nikove ruke svečano je položila zavjet da će svečev blagdan doživot- 
no pobožno slaviti. Kad se zavjetovala, odvedena je u neku crkvu 
koja je podignuta na čast svetom Franji da u njoj uz plač mnogih 
zadobije prijašnje zdravlje. 

102. U Valladolidu je neka žena, kad ju je susjeda opomenula da 
svetkuje blagdan svetoga Franje i da toga dana ništa ne radi, vrlo 
drsko odgovorila i rekla: »Kad bi za svaku vrst posla postojao jedan 
svetac, broj svetaca premašio bi broj dana.« Kad je te lude riječi 
izgovorila, zadesila ju je božanska osveta te je poludjela. I mnogo 
je dana bila nesposobna za razumsko rasuđivanje i za pamćenje, 
dok nije po molitvama što ih neki upraviše blaženom Franji njezina 
duševna bolest iščezla. 

103. U gradiću Piglio, u pokrajini Campagna, neka je žena na 
blagdan svetoga Franje marljivo radila svoj posao. Kad ju je neka 
odlična žena zbog toga prekorila, jer taj blagdan svi pobožno svet- 
kuju, ona je kazala: »Još mi malo preostaje da svoj posao dovršim. 
Neka vidi Gospodin, ako time griješim!« I odmah je na kćeri, koja 
je ondje blizu sjedila, opazila tešku kaznu. Djevojci su se usta razvu- 
kla sve do ušiju, a oči, kao da će joj ispasti, strahovito su se prevra- 
ćale. Sa svih se strana strčaše žene i majku su proklinjale poradi ne- 
dužne kćeri. Shrvana bolom ondje se bacila na zemlju, zavjetovala 
se da će svake godine svetkovati ovaj blagdan i da će iz poštovanja 
prema ovome svecu hraniti siromahe. Bez odlaganja su se stišale 
kćerine muke, čim se majka koja je sagriješila pokajala zbog uvrede. 

104. Matej iz Tolentina imao je kćer koja se zvala Franciska. Kad 
su se braća preselila na drugo mjesto, on je mnogo rogoborio. Svojoj 
kćeri Franciski promijenio je ime. Odredio je da se ubuduće zove 
Mateja. Lišena tako svoga imena, doskora je bila lišena i zdravlja. 
Budući da se radilo o preziru oca i o mržnji njegovih sinova, kći je 
vrlo teško oboljela i našla se u smrtnoj opasnosti. A kad je oca po- 
čela mučiti žestoka tjeskoba zbog skore kćerine smrti, napala ga je 

žena što je zamrzio Božje sluge i što je omalovažio svečevo ime. S 
poštovanjem je najprije posegao za imenom i svojoj je kćeri ponov- 
no dao ime kojega ju je prije lišio. Kad je napokon uz očevo jadiko- 
vanje donesena u prebivalište braće, djevojka je zajedno s imenom 
zadobila i prijašnje zdravlje. 

105. Neka žena iz Piše, ne znajući da je noseća, kad se u tom 
gradu podizala crkva svetoga Franje, cijeli je dan ondje naporno ra- 
dila. Njoj se sveti Franjo ukazao noću s dvojicom braće, koja su 
ispred njega nosila svijeće, i rekao: »Evo, kćeri, začela si i rodit ćeš 
sina. On će ti biti radost nadjeneš li mu moje ime.« Došlo je vrijeme 
da rodi i rodila je sina. Svekrva reče: »Zvat će se Flenrik po našem 
rođaku toga imena.« Na to će majka: »Nipošto, nego će se zvati 
Franjo.« Svekrva se podsmjehnula otmjenom imenu kao da je se- 
ljačko. Nakon nekoliko dana, kad je dječačić imao biti kršten, oboli 
upravo na smrt. Cijela se kuća ražalostila i radost se prometnula u 
jadikovanje. A dok je majka noću zbog tjeskobe bdjela, došao je 
sveti Franjo s dvojicom braće kao i prvi put te je kao uzbuđen rekao 
ženi: »Nisam li ti rekao da ti sin neće biti na radost ne nadjeneš 
li mu moje ime!« A ona je počela vikati i zaklinjati se da mu neće 
nadjenuti nijedno drugo ime. Napokon je dječak ozdravio i bio krš- 
ten. Odlikovan je imenom Franjo. Dana mu je milost da ne mora 
plakati, nego da u nedužnosti provede djetinje dane. 

106. Neka je žena iz okolice Arezza u Toskani sedam dana tr- 
pjela porođajne boli i već je sva bila pocrnjela. Kad su svi izgubili 
nadu, zavjetovala se svetom Franji i umirući je počela zazivati nje- 
govu pomoć. Pošto se zavjetovala, ubrzo je zaspala. U snu joj se 
ukazao sveti Franjo i pozvao je njezinim imenom Adelazija. Upitao 
ju je prepoznaje li njegovo lice. Ona je odgovorila: »Zaista te, oče, 
poznam.« Svetac nastavi: »Znaš li moliti: ’Zdravo, kraljice, majko 
milosrđa?’« Ona odgovori: »Znam, oče.« Svetac joj reče: »Počni i 
prije nego što dovršiš, sretno ćeš roditi!« Kad je svetac ovo rekao, 
zaviknuo je jakim glasom i iščeznuo. Na taj se glas žena probudila i 
sa strahom je počela moliti: »Zdravo, Kraljice.« A kad je izgovarala 
riječi »one svoje milosrdne oči«, odmah je, a da molitvu nije ni do- 
vršila, radosna i zdrava rodila dijete. 

107. Kad je jedna žena na Siciliji doznala da je blagdan blaže- 
noga Franje, nije marila ostaviti se teška posla, nego je pripremala 
naćve. Kad je u njih stavljala tijesto i zasukanim ga rukama skuplja- 
la na hrpu, opazila je da je tijesto poškropljeno krvlju. Žena je to 
začuđeno promatrala i počela dozivati susjede. A kako su one sve 
većma pristizale da vide neobičnu pojavu, to su se u tijestu tragovi 

krvi povećavali. Žena se pokajala jer je učinila ono što je učinila. 
Zavjetovala se da ubuduće na blagdan svetoga Franje neće raditi 
teške poslove. Kad je obećanje tako potvrdila, s tijesta je nestalo 
krvavih tragova. 

108. Dok je svetac još živio u tijelu, a neka žena iz okolice Are- 
zza bila noseća i približilo se vrijeme da rodi, obuzela ju je nevje- 
rojatna tjeskoba. Rađajući mučila se više dana. Desilo se da je u 
to vrijeme blaženi Franjo, zbog tjelesne slabosti, onuda prolazio 
na konju u jedno samotište. Svi su očekivali da prođe kroz ono 
mjesto gdje se žena nalazila u mukama. Kad se on već nalazio u 
samotištu, neki je brat prolazio kroz ono seoce s konjem na kojem 
je prije jahao svetac. Kad su stanovnici onoga mjesta opazili da to 
nije sveti Franjo, jako su se ražalostili i međusobno su se počeli pi- 
tati bi li se mogla naći neka stvar koju je sluga Gospodnji doticao 
svojom rukom. I pronašli su uzde što ih je on držao rukama. Brzo 
su konju s glave skinuli oglavinu. Kad je žena osjetila da su te uzde 
na nju stavljene, uklonjena je svaka opasnost. Radosno je rodila i 
bila zdrava. 


13. POGLAVLJE 
Izlječenje prodora 

109. Brat Jakob iz mjesta Iseo, čovjek koji je u našem Redu bio 
dosta poznat i cijenjen, pruža svjedočanstvo o samom sebi. Na sla- 
vu našega oca, za dobročinstvo ozdravljenja, on zahvaljuje svecu 
Božjem. Dok još bijaše kao nejako dijete u očinskom domu, u tijelu 
je pretrpio vrlo težak prodor (hernija). Ono što je u tijelu sakriveno 
i što je priroda smjestila tako da bude nevidljivo, ispalo je na dru- 
gim mjestima i uzrokovalo velike tegobe. Otac i svojta, kojima je 
stvar bila poznata, zbog toga su trpjeli. Premda su u liječnika tražili 
pomoć, činilo se da sve to ništa ne koristi. I napokon je mladić, 
nadahnut božanskom milošću, počeo razmišljati o spasenju duše 
i ozbiljno tražiti Boga koji liječi slomljena srca i povezuje njihove 
rane. Tako je predano stupio u Red svetog Franje, ah nije nikom 
otkrio kakva ga bolest muči. Pošto je međutim proveo u Redu neko 
vrijeme i pošto su braća saznala za mladićevu bolest, u svojoj su ga 
smetenosti htjela otpustiti roditeljima, iako teška srca. No mladiće- 
va je postojanost bila tolika da je nadvladao neugodnu silu. Zato su 
se braća za nj brinula dok ga nije ojačala milost Božja i dok po svom 
ponašanju nije postao samostalan čovjek. Među njima je preuzeo 
dušobrižništvo i provodio hvalevrijedan redovnički život. Kad je ti- 
jelo blaženoga Franje bilo prenošeno u svoje konačno počivalište, 


Spis o čudesima sv. Franj 


853 


desilo se da je spomenuti brat s ostalima prisustvovao svečanostima 
prijenosa. I kad se približio grobu u kojem je počivalo tijelo svetoga 
oca, započeo je odužu molitvu za već zastarjelu bolest. Odmah su 
se svi dijelovi tijela na čudesan način vratili na svoja mjesta. Kad je 
osjetio da je ozdravio, odložio je podvezni remen i od tada je bio 
sasvim oslobođen svake boli. 

110. Neki je čovjek iz Piše, kojem je sva utroba propala kroz 
donji dio tijela, zbog žestokih bolova i velikoga srama, protiv sa- 
moga sebe usmjerio đavolsku namisao. Kad se našao u najdubljem 
ponoru očaja, da više ne bi morao živjeti, odlučio se objesiti. Ipak je 
međutim, jer ga je uznemirivao žalac još neugušene savjesti, počeo 
sebi u pamet dozivati ime svetoga Franje i ustima ga je, iako slabo, 
počeo zazivati. Odmah mu se u duši pojavila promjena one proklete 
odluke i izmolio je brzo izlječenje od strahovite muke. 

111. Sin nekoga čovjeka iz gradića Cisterna u pokrajini Mariti- 
ma bio je strahovito mučen teškim prodorom. Ni na jedan umjetni 
način nije mogao zadržati utrobu. Podvezni remen, koji pomaže 
kod takvih prodora, prouzročio je brojne nove prodore. Nesretni 
roditelji zbog toga su mnogo trpjeli. Strahovit izgled ove nevolje 
bio je razlogom da su mladića sažalijevali i susjedi i znanci. Pošto 
su iskušana sva sredstva i liječenje nije ništa pomoglo, majka i otac 
zavjetovaše sina svetom Franji. Odnesoše ga dakle na blagdan sve- 
tog Franje u crkvu koja mu je na čast podignuta u gradiću Vele- 
tri. Smjestiše ga ispred svečeve slike i načiniše zavjet. S ostalim su 
mnoštvom naroda za nj prikazali mnogo suza. Kad se u misi pjevalo 
Evanđelje i kad su izrečene riječi da se ono »što je sakriveno od mu- 
drih i umnih objavljuje malenima«, najednom se raskinuo podvezni 
remen, beskorisna pomagala se raspadoše. Rana je odmah zarasla i 
željeno zdravlje u cijelosti se vratilo. Nasta veliko klicanje onih koji 
su hvalili Gospodina i iskazivah čast njegovu svecu. 

112. Kad je u Ceccanu, gradiću u pokrajini Campagna, u jutar- 
nje doba u crkvu ušao kapelan, nenadano je tako nezgodno pao 
da su mu unutrašnji organi ispali i objesili se u donjem dijelu tijela. 
Priskočiše svećenici i drugi susjedi. Podigoše ga i smjestiše u kre- 
vet. Tako je nepokretan ležao osam dana te nije mogao ustati ni da 
obavi nuždu. Pozvani su liječnici da pruže pomoć svoje vještine. 
Bol se povećavala, bolest nije izliječena, nego se još i pogoršala. 
Dok je neželjena grdoba zauzimala mjesto koje joj ne pripada, 
čovjeka su mučile tolike boli da bijednik osam dana nije mogao 
jesti. Čovjek je već zdvajao. Čekala ga je sigurna smrt. Napokon 
se obratio blaženom Franji za pomoć. Imao je pobožnu, bogobo- 

jaznu kćer. Nju je zamolio da za nj zatraži pomoć svetoga Franje. 
Na čas je blagoslovljena kći izišla van i prionula uz molitvu. Uz 
obilne suze molila je Oca za oca. Veliku snagu ima molitva. Ubr- 
zo ju je otac pozvao, dok je još molila, i obavijestio je o radosti 
nenadana ozdravljenja. Sve se u njemu smjestilo na svoje mjesto. 
Osjećao se bolje raspoložen nego što je bio prije. Zavjetovao se 
da će blaženoga Franju uvijek smatrati svojim zaštitnikom i da će 
svake godine slaviti njegov blagdan. 

113. Neki je čovjek u gradiću Spelli mnogo trpio od prodora, 
napose zato što je izgledalo da mu je sva sadržina trbuha ispala 
na donjem dijelu tijela. Dugo vremena nije mogao utrobu, koja 
mu je propala kroz prodor, potisnuti natrag niti ju je uz liječničku 
pomoć mogao srediti. Kad je izgubio pouzdanje u liječnike, zatra- 
žio je božansku pomoć. Pošto je dakle pobožno zazvao zasluge 
blaženoga Franje, osjetio je da se ono što je prije bilo proderano 
čudesnom brzinom učvrstilo, a što je bilo izobličeno, poprimilo je 
svoj redoviti oblik. 

114. Neki je mladi čovjek imenom Ivan iz biskupije Šora imao 
tako težak prodor da mu liječnici nikakvim sredstvima nisu mo- 
gli pomoći. Desilo se da mu je žena jednoga dana otišla u crkvu 
blaženoga Franje. Dok je molila za muževo zdravlje, jedan joj je 
od braće prostodušno rekao: »Idi i kaži svome mužu da se zavje- 
tuje blaženom Franji i neka na mjestu prodora načini znak križa!« 
Kad se ona vratila, kazala je to svome mužu. On se zavjetovao 
blaženom Franji, na povrijeđenome mjestu načinio je znak križa 
i utroba mu se vratila na svoje prvotno mjesto. Čovjek se čudio 
brzom i nenadanom ozdravljenju. Kušao je izvesti mnoge pokrete 
kako bi se uvjerio da je zaista ozdravio, kao što se to nenadano 
pokazalo. Istom se čovjeku, kad ga je pritisnula teška groznica, 
u snu pokazao blaženi Franjo. Pozvao ga je njegovim imenom i 
rekao: »Nemoj se, Ivane, bojati jer ćeš od svoje bolesti ozdraviti!« 
Ovo čudo uživa najveću vjerodostojnost jer se nekom pobožnom 
čovjeku, koji se zvao Robert, ukazao blaženi Franjo, a kad ga je 
ovaj zapitao tko je, on je odgovorio: »Ja sam Franjo, a došao sam 
izliječiti jednoga svog prijatelja.« 

115. Na Siciliji je nekoga čovjeka imenom Petar, kojem se najed- 
nom načinio prodor, kad je obećao da će pohoditi Franjine moći, 
čudesno ozdravio. 

116. U samostanu u Napulju više je godina boravio jedan slijepi 
brat imenom Robert. U očima mu se pojaviše neke izrasline koje su 
priječile treptanje i upotrebu vjeđa. Kad se ondje sakupilo mnogo 
braće izvana s različitih strana svijeta, blaženi otac Franjo, zrcalo 
i uzor poslušnosti, da bi ih novim čudom potaknuo na putovanje, 
u njihovoj je nazočnosti spomenutoga brata izliječio ovako: Brat 
Robert je jedne noći ležao na smrt bolestan. Već je obavljena i pre- 
poruka duše kad se najednom uza nj našao blaženi otac s trojicom 
braće savršene svetosti, a to su bili sveti Antun, brat Augustin i brat 
Jakob iz Asiza. Ovi, koji su ga savršeno nasljedovah za života, tako 
su ga radosno slijedili i nakon smrti. Sveti je Franjo uzeo nožić te 
odrezao suvišno meso, povratio mu prijašnji vid, izvukao ga iz ralja 
smrti i rekao mu: »Sine Roberte, milost koju sam ti iskazao znak 
je braći koja odlaze među udaljene narode da ću ja ići ispred njih 
i da ću upravljati njihovim koracima. Neka pođu radosno i neka 
naloženi im čin poslušnosti veselim srcem izvrše! Neka sinovi po- 
slušnosti budu radosni, naročito oni što ostavljaju vlastitu zemlju; 
kad zaboravljaju na zemaljsku domovinu, ispred njih stupa revan i 
brižljiv vođa!« 

117. U Zancatu, gradiću nedaleko od grada Anagni, neki je vitez 
posvema izgubio vid. Upravo se desilo da su se dva manja brata, 
koji su stigli iz udaljenih krajeva, svratila u njegovu kuću radi noće- 
nja. Cijela ih je obitelj dolično primila i prema njima se postupalo 
sa svom pažnjom. Gostoprimčevu sljepoću nisu opazili. Nakon toga 
su otišli u prebivalište braće koje se nalazilo šest milja daleko i on- 
dje proboraviše osam dana. Jedne se noći blaženi Franjo jednom 
od one braće ukazao u snu i rekao: »Ustani, sa subratom se požu- 
ri kući vašega gostoprimca, koji je u vama počastio mene i poradi 
mene vam je iskazao tolike čine ljubavi! Odužite se za dobročinstvo 
što vas je lijepo primio i počastite onoga koji je vama iskazao čast! 
Slijep je naime i ne vidi, a to mu prouzročiše njegovi grijesi, koje 
još nije ispovjedio. Očekuje ga tama vječne smrti, čekaju ga vječne 
muke. K tomu ga još sputavaju opačine koje nije odbacio.« Kad je 
otac iščeznuo, sin je preneražen ustao te je sa subratom brzo izvršio 
nalog. Oba se brata zajedno vratiše gostoprimcu. Onaj koji je imao 
viđenje redom je ispripovijedao sve što je vidio. Onaj se čovjek ve- 
oma začudio i potvrdio da je sve istina što je čuo. Bio je ganut do 
suza. Spremno se ispovjedio i obećao da će se popraviti. Kad se u 
njemu unutrašnji čovjek tako obnovio, onaj vanjski je odmah zado- 

bio izgubljeni vid. Ovo veliko čudo svuda se naokolo razglasilo i sve 
koji su to čuli pridobilo je za gostoljubivost. 

118. U Tebi u Grčkoj neka je slijepa žena dan prije blagdana 
svetoga Franje postila o samom kruhu i vodi. Na sam blagdan u 
rano jutro njezin ju je muž odveo u crkvu braće. Za vrijeme mise, 
kad je podignuto Tijelo Kristovo, ona je otvorila oči. Jasno je vidjela 
i najpobožnije se poklonila. Dok se klanjala, jakim je glasom zavik- 
nula: »Hvala Bogu i njegovu svecu jer vidim Kristovo Tijelo!« Svi 
nazočni počeli su klicati. Nakon svetog bogoslužja žena se vratila 
svojoj kući, vođena vlastitim očima. Krist je bio Franji svjetlo dok je 
živio. I kao što mu je onda povjerio dar čudesa, tako i sada želi da se 
njegovu tijelu odaje svaka čast. 

119. Neki dječak, od četrnaest godina, iz gradića Pofi u Kam- 
paniji, pogođen nenadanom bolešću, sasvim je izgubio lijevo oko. 
Žestina boli oko je istisnula iz njegova mjesta te je osam dana izvana 
visjelo o tankoj, samo prst dugačkoj mesnatoj niti i umalo da se nije 
posve osušilo. I kad nije ništa drugo preostalo nego da se odreže, a 
liječnici izgubili svaku nadu, njegov se otac svim srcem obratio za 
pomoć blaženom Franji. Poniznim prošnjama neumorni se poma- 
gač bijednika nije oglušio. Usahlo oko čudesnom je moći smjestio 
na njegovo mjesto i osvijetlio ga prvotnom svježinom željena svjetla. 

120. U istoj pokrajini, u mjestu Castro, jednom je svećeniku s 
visine palo na glavu veliko drvo i tako ga jako udarilo da je na lijevo 
oko oslijepio. Oboren na zemlju, zapomažući jakim glasom, počeo 
je zazivati svetoga Franju: »Pomozi mi, sveti oče, da bih mogao poći 
na tvoju svetkovinu kao što sam tvojoj braći obećao da ću ići!« Bilo 
je naime predvečerje svečeva blagdana. Odmah je ustao sasvim is- 
cijeljen. Na sav je glas izražavao svoju zahvalnost i radost. Sve je 
nazočne, koji su ga sažalijevali zbog nesreće, potaknuo na divljenje 
i klicanje. Otišao je na proslavu i svakom je pripovijedao kako je na 
samom sebi doživio svečevu dobrotu i moć. Neka se zato naviknu 
štovati njega za kojega znadu da tako pritječe u pomoć svojim što- 
vateljima. 

121. Dok je blaženi Franjo još bio živ, neka je žena iz mjesta 
Narni oslijepila. Kad je ovaj čovjek Božji na njezinim očima načinio 
znak križa, odmah je na čudesan način zadobila izgubljeni vid. 

122. Neki je čovjek imenom Petar Roman iz Monte Gargana, 
dok je u vinogradu podsijecao neko drvo, zadobio udarac u oko, 
koje se tako raspolovilo po sredini da mu je očna jabučica rasječena 

visjela izvana. I kad je u tako beznadnoj nevolji izgubio nadu da bi 
mu koji čovjek mogao pomoći, obećao je da na blagdan svetoga 
Franje neće ništa jesti ako mu on pomogne. Božji je svetac odmah 
povratio oko na određeno mjesto, sastavio je obje polovine i obda- 
rio ga prijašnjim vidom. 

123. Sin nekog plemenitaša, slijep od rođenja, po zaslugama bla- 
ženog Franje zadobio je željeni vid. Dotični je po tom slučaju dobio 
i ime, nazvan je Iluminat (tj. Prosvijetljeni). Kasnije, kad je poodra- 
stao, stupio je u Red svetoga Franje i konačno je ono što je sveto 
započeo još svetije dovršio. 

124. Bevagna, poznati gradić, nalazi se u Spoletskoj kotlini. Tu je 
stanovala jedna sveta žena s još svetijom djevicom kćerkom i unu- 
kom koja je bila posve predana Kristu. Sveti je Franjo svojim gosto- 
vanjem više puta počastio njihovu gostoljubivost. Ta je žena imala 
i sina u Redu manje braće. Bio je to čovjek velika savršenstva. No 
jedna je od njih, naime unuka, bila lišena vida vanjskih očiju, dok 
su međutim njezine unutrašnje oči, kojima se vidi Bog, sjale divnom 
oštrinom. Kad je sveti Franjo zamoljen da se smiluje njezinoj boli i 
da svrati pažnju na njihove napore, svojom je slinom u ime Presve- 
toga Trojstva slijepoj tri puta namazao oči i vratio joj željeni vid. 

125. U gradiću Citta della Pieve živio je mladi prosjak koji je od 
rođenja bio gluhonijem. On je imao tako osakaćen i kratak jezik da 
su ga oni koji su to mnogo puta istraživali vidjeh kao da je odrezan. 
Neki ga čovjek imenom Marko poradi Boga primi kao gosta. Kad je 
mladić doživio njegova dobročinstva, trajno je kod njega ostao. Dok 
je spomenuti čovjek jedne večeri sa svojom ženom večerao, a dječak 
je pred njima stajao, rekao je ženi: »Smatrao bih to najvećim ču- 
dom kad bi blaženi Franjo ovome poklonio sluh i govor.« I nadoda: 
»Zavjetujem se Bogu, ako se blaženi Franjo udostoji ovo učiniti, da 
ću iz ljubavi prema njemu ovoga dječaka doživotno uzdržavati.« I 
gle čuda! Najednom je mladiću narastao jezik i on je progovorio re- 
kavši: »Neka živi sveti Franjo kojega vidim kako gore stoji i daje mi 
govor i sluh. Što da reknem narodu?« Njegov hranitelj reče: »Ftvali 
Gospodina i mnoge ćeš ljude spasiti.« Ljudi onoga kraja koji su ga 
poznavali bih su prvi ispunjeni najvećim divljenjem. 

126. Neka je žena iz Apulije prije dosta vremena izgubila govor 
i sposobnost nesmetana disanja. Njoj se, dok je noću spavala, uka- 
zala Djevica Marija i rekla joj: »Ako hoćeš ozdraviti, pođi u crkvu 
svetoga Franje u Venosi pa ćeš ondje primiti željeno zdravlje!« Žena 
je ustala i, jer nije mogla disati niti govoriti, roditeljima je pokazala 

znakovima da želi ići u Venosu. Roditelji pristadoše i s njom pođoše 
u to mjesto. Kad je žena ušla u crkvu svetoga Franje i kad je iz du- 
bine srca zamolila pomoć, odmah je povratila neku mesnatu tvar i 
naočigled svima koji su je promatrali čudesno ozdravila. 

127. U biskupiji Arezzo neka je žena sedam godina bila nijema. 
Neprekidnim željama navaljivala je na uši Božje da bi se Bog udo- 
stojao razvezati joj jezik. I gle, dok je spavala, pojaviše se dva brata 
odjevena u crvenu odjeću i blago je potaknuše da se zavjetuje sve- 
tom Franji. Rado je prihvatila njihov poticaj. Zavjetovala se srcem, 
jer ustima nije mogla. Kad se probudila, zadobila je govor. 

128. Neki je sudac imenom Aleksandar omalovažavao čudesa 
svetog Franje. Kroz više od šest godina bio je na čuđenje ljudima 
lišen govora. U čemu je sagriješio, u tom je bio i kažnjen. Kad se 
duboko pokajao, žalio je što je svečeva čudesa omalovažavao. Zato 
svetac nije ustrajao u svom neraspoloženju, nego ga je, jer se kajao i 
ponizno ga zazivao, povrativši mu govor, ponovno primio u milost. 
Od tada je svoj pogani jezik stavio u službu veličanja blaženog oca. 
Po kazni je postao daleko pobožniji. 

129. Budući da spominjemo napadača, pada nam na pamet ne- 
što što je korisno ispripovijedati. Neki je vitez imenom Gineldo iz 
mjesta Borgo u pokrajini Masa najbezočnije napadao djela i čudesa 
blaženoga Franje. Pred hodočasnike je, koji su dolazili da ga poča- 
ste, iznosio mnoge pogrde i protiv braće je javno blebetao iznoseći 
svakakve budalaštine. Kad se jednog dana kockao, pun mahnita 
nevjerovanja, kazao je nazočnima: »Ako je Franjo svet, neka se na 
kockama pokaže osamnaest bodova!« Doskora se u tri maha poka- 
za na kockama šestica. I bacao je kocke devet puta. Svaki put kad je 
bacio dobio je po tri šestice. U svom ludovanju nije prestao, grijeh 
je tovario na grijeh, a psovku gomilao na psovku, te je rekao: »Ako 
je istina da je taj Franjo svet, neka danas moja glava padne od mača. 
A ako nije svet, ostat ću neozlijeđen!« Srdžba Božja nije oklijevala. 
Po Božjoj presudi njegova molitva postade grijehom! Kad je igra 
dovršena, jer je svom sinovcu nanio nepravdu, ovaj je zgrabio mač 
i zarinuo mu ga u prsa. Bezbožnik je istoga dana umro. Sin tame 
postade plijenom pakla. Neka se čuvaju psovači i neka ne misle da 
riječi nestaju u zraku i da nema onoga tko će osvetiti nepravde na- 
nesene svecima. 

130. Neka žena imenom Sibilija više godina bijaše slijepa... 31 


31 Doslovno iz IČel 136. 

13 1 . U selu Vicalvi, u biskupiji Šora, bijaše djevojka slijepa od ro- 
đenja. Majka ju je dovela u kapelu blaženog Franje. Kad je zazvala 
Kristovo ime, po zaslugama svetoga Franje zavrijedila je dobiti vid 
koji nije nikada imala. 

132. U gradu Arezzo u crkvi svetog Franje, sagrađenoj nedaleko 
od grada, jedna je žena, koja nije vidjela sedam godina, zadobila 
izgubljeni vid. 

133. U istom je gradu sin neke siromašne žene od blaženog Fra- 
nje, komu ga je ona zavjetovala, zadobio vid. 

134. Neki je slijepac iz mjesta Spello kod svečeva groba ponovno 
zadobio davno izgubljeni vid. 

135. U mjestu Poggibonsi, u firentinskoj biskupiji, živjela je neka 
slijepa žena. Zbog jedne objave počela je pohađati neku kapelu bla- 
ženog Franje. Kad je onamo donesena, bijednica se ničice bacila 
pred oltar. U tren oka je primila vid i bez vodiča se vratila kuči. 

136. Neka je druga žena iz Camerina bila sasvim slijepa na desno 
oko... 32 

137. Nešto slično dogodilo se jednoj ženi iz Gubbia... 33 

138. Jedan je Asižanin pet godina bio slijep... 34 

139. Albertin iz Narnia izgubio je vid. Vjeđe su mu visjele sve 
do obraza. Zavjetovao se svetom Franji i zavrijedio da zadobije vid 
i ozdravi. 

140. Jedan mladić imenom Villa nije mogao ni hodati ni govoriti. 
Umjesto njega se zavjetovala majka. Ona je izradila voštani lik i od- 
nijela ga s velikom pobožnošću na mjesto gdje počiva blaženi otac 
Franjo. Kad se vratila kući, zatekla je sina kako hoda i govori. 

141. Neki čovjek iz biskupije Peruđa posve je izgubio govor... 35 


32 Gotovo doslovno iz IČel 136. 

33 Doslovno iz IČel 136. 

34 Isto. 

35 Gotovo doslovno iz IČel 149. 

142. Jedna je žena imala kamen u grlu. Od silne vrućice osušio 
joj se jezik. Nije mogla ni govoriti, ni jesti, ni piti. I kad je potrošila 
mnogo lijekova, nije osjetila ni poboljšanja ni olakšanja. U srcu se 
zavjetovala svetom Franji i u tren oka joj se meso otvorilo te je iz 
grla izbacila kamen. 

143. Čovjek imenom Bartol iz gradića Arpino, biskupije Šora, 
sedam je godina bio bez sluha. Ponovno ga je zadobio kad je zazvao 
ime blaženog Franje. 

144. Neka je žena iz sela Piazza na Siciliji bila lišena govora. 
Srcem se pomolila blaženom Franji i ponovno je zadobila milost 
željena govora. 

145. U gradu Nicosia 36 jedan je svećenik po običaju ustao na ju- 
tarnju. Kad je čitač od njega zatražio blagoslov, odgovorio je pisku- 
tajući, ne znam što, stranim jezikom. Tako je bez svijesti odnesen 
kući. Kroz mjesec dana bio je sasvim lišen govora. Kad mu je neki 
čovjek Božji savjetovao da se zavjetuje svetom Franji, jezik mu je 
ponovno osposobljen i oslobođen je od duševne bolesti. 

15. POGLAVLJE 
Gubavci i krvarenja 

146. U San Severinu jedan je mladić imenom Akto bio sav gu- 
bav. Svi su mu udovi bili natečeni i iskrivljeni. I sam je sve to gledao 
sa zgražanjem. Tako je bijednik neprestano ležao u svom bolesnič- 
kom krevetu, a svojim roditeljima zadavao je mnogo žalosti. Jednog 
mu dana dođe otac te ga je nagovarao da se zavjetuje blaženom 
Franji. On je na to radosno pristao. Otac je dao donijeti stijenj od 
svijeće i mladić se zavjetovao da će svake godine blaženom Franji 
odnijeti svijeću dugačku kao što je sam bio visok. Kad je načinio 
zavjet, smjesta je ustao i bio očišćen od gube. 

147. Neki drugi čovjek imenom Bono iz grada Fano bijaše i 
gubav i uzet. Roditelji ga doniješe u crkvu blaženog Franje i on je 
ozdravio od obiju bolesti. 

148. Jedna plemkinja imenom Rogata, iz biskupije Šora, dvade- 
set i tri je godine trpjela od krvarenja. Dok je slušala kako jedan 
dječak rimskim narječjem pjeva o čudesima što ih je Bog u one dane 

učinio po blaženom Franji, potaknuta silnom boli, briznula je u plač 
i ovako je u sebi, prosvijetljena vjerom, počela govoriti: »O, pre- 
blaženi oče Franjo, koji sjaš tolikim čudesima, ne bi li se udostojao 
osloboditi me od ove bolesti! Tako veliko čudo do sada još nisi uči- 
nio.« Od prevelika se gubitka krvi češće činilo da će ta žena izdah- 
nuti. A ako bi se kada krv zaustavila, nateklo bi joj cijelo tijelo. Sto 
da još reknem? Nakon nekoliko dana osjetila je da je po zaslugama 
blaženog Franje izliječena. Njezina sina imenom Mario, koji je imao 
ukočenu ruku, svetac je Božji izliječio po samom zavjetu. 

149. Blaženi je Franjo, Kristov stjegonoša, ozdravio jednu ženu 
sa Sicilije koju je sedam godina mučilo krvarenje. 


16. POGLAVLJE 

Umobolni i opsjednuti 

150. Petar iz Foligna jednom je zgodom krenuo na hodočašće u 
svetište svetog Mihaela. Kad je kušao vodu iz nekog izvora, učinilo 
mu se kao da je popio đavla. Od tada je tri godine bio opsjednut. 
Tijelo mu je bilo izmrcvareno, govorio je najopakije stvari i izvodio 
ono najodvratnije. Kad je napokon rukom dotaknuo grob blaženog 
oca i ponizno zazvao njegovu moć, čudesno je bio oslobođen od 
nečistih duhova, koji su ga okrutno mrcvarili. 

151. Nekoj je ženi iz grada Narni, koja bijaše opsjednuta, u snu 
naredio da se prekriži. A ona, kako je izgubila upotrebu razuma, 
uopće se više nije znala prekrižiti. Blaženi joj je otac utisnuo znak 
križa i od nje odagnao svekoliko đavolsko mučenje. 

152. U Maritimi je jedna žena pet godina bila duševno bolesna, 
bila je lišena vida i sluha. Zubima je trgala haljine, nije se plašila ni 
vode ni vatre i strahovito ju je mučila padavica. Jedne noći, kad je 
Božje milosrđe odlučilo smilovati joj se, svladao ju je spasonosan 
strah. U snu je vidjela blaženoga Franju kako sjedi na divnom pri- 
jestolju. Ona se preda nj prostrla moleći ponizno za zdravlje. On 
međutim nije udovoljio njezinoj molbi. Zato se žena zavjetovala i 
obećala da neće uskratiti milostinju onima koji je zamole njemu za 
ljubav, dokle god bude nešto imala. Odmah je svetac obnovio ugo- 
vor što ga je na sličan način načinio s Bogom. Prekrižio ju je znakom 
križa i potpuno ju je ozdravio. 

153. U mjestu Norcia jednu je djevojku snašla neka bolest. Na- 
pokon je spoznala da je muči đavao. Cesto je naime škripala zubi- 

ma i samu je sebe mrcvarila. Nije se klonila provalija, nije se bojala 
pogibli; izgubila je tako govor i izdadoše je udovi, i nije mogla činiti 
ništa razumno. Njezini roditelji, potišteni zbog sramote, svezanu je 
za nosila na kljusetu dopremiše u Asiz. I dok je na svetkovinu Obre- 
zanja Gospodinova pred oltarom svetog Franje za vrijeme svečane 
mise ležala ispružena, najednom je iz sebe izbacila nešto odvratno. 
Odmah se uspravila na noge da poljubi oltar svetog Franje. Sasvim 
oslobođena od svake bolesti ovako je povikala: »Flvalite Boga i sve- 
ca njegova!«. 

154. Sin jednoga plemića bolovao je od padavice koja nije bila 
ništa manje strašna nego što je bila bolna. Na usta mu je izlazila 
pjena, sve je gledao tupim pogledom i, jer je zlorabio svoje udove, 
izbacivao je iz sebe nešto đavolsko, ne znam što. Roditelji su vapili 
svecu Božjem, molili su od njega lijek i bijednog su sina preporuči- 
vali njegovoj ljubavi. Nakon toga se jedne noći majci u snu ukazao 
prijatelj dobrote i rekao joj: »Evo, sada dolazim da izliječim tvoga 
sina.« Na taj se poziv žena probudila i dršćući ustala. Svog je sina 
našla potpuno izliječena. 

155. Mišljenja sam da se u njegovu životopisu ne smije prešutjeti 
kako je bio slavan po čudesnoj moći protiv zlih duhova. U gradi- 
ću San Gemini čovjek je Božji, kad je jednom zgodom navješćivao 
kraljevstvo nebesko, došao k nekom bogobojaznom čovjeku da ga 
taj ugosti. Njegovu je ženu, kako je bilo svima poznato, mučio đa- 
vao. Kad su blaženog Franju za nju zamolili, u strahu da ljudi ne bi 
veličali njega, nećkao se da to učini. Kad su ga konačno svojim mo- 
lbama pridobili, u tri je kuta kuće postavio trojicu braće da se mole, 
a u četvrti je otišao sam. Pošto su molitvu dovršili, s pouzdanjem 
je pristupio ženi, koja je bila strahovito mučena, te je u ime Isusa 
Krista đavlu zapovjedio da iziđe iz nje. 

Đavao je na njegovu zapovijed s tolikom brzinom i bijesom izi- 
šao te je čovjek Božji mislio da mu se htio narugati. Zbog toga je 
odande otišao kao posramljen. Kad je nekom drugom zgodom pro- 
lazio kroz isti gradić, ona je žena za njim na ulici vikala i ljubila trag 
njegovih nogu da bi se udostojao progovoriti joj. Kad su ga tada 
mnogi uvjerili kako je ona oslobođena, jedva je pristao na molbe 
mnogih da s njom razgovara. 

156. Nekom je drugom zgodom boravio u mjestu Citta di Ca- 
stello. Dovedoše k njemu opsjednutu ženu. Stajala je vani i škrgu- 
tala zubima. Sve je uznemirivala lajanjem. Mnogi su sveca Božjega 
molili da ju oslobodi. Tužili su se da ih već dugo uznemiruje svojim 
ludovanjem. Blaženi je Franjo k njoj poslao brata koji bijaše s njim 

da izvidi radi Ii se o đavlu ili o ženskoj prijevari. A ona, znajući da to 
nije sveti Franjo, narugala mu se i omalovažila ga. Sveti je otac bio u 
kući i molio. Dovršivši molitvu, izišao je van k ženi. Ona nije mogla 
podnijeti njegovu nazočnost. Valjala se po zemlji i urlala. Svetac je 
Božji zapovjedio đavlu da iziđe. On je smjesta izišao, a ženu je osta- 
vio neozlijeđenu. 


17. POGLAVLJE 
Skvrčeni i slomljeni 

157. U grofoviji Parma nekom se čovjeku rodio sin koji je imao 
iskrivljenu nogu. Peta mu je bila sprijeda, a prsti otraga. Taj čovjek 
bijaše siromašan, ali odan svetom Franji. Danomice se svetom Fra- 
nji jadao zato što mu se sin rodio na porugu. Uvijek je naglašavao 
svoje siromaštvo. U duši je razmišljao kako da nogicu nejaka djeteta 
silom namjesti u pravi položaj. Dojilja je na to pristala. Namjeravao 
je to izvesti u vrijeme kad su dječakove noge još savitljive. No prije 
nego što je došlo do tako luda pokušaja, kad je dijete oslobođeno 
povoja, po zaslugama svetog Franje dječak je nađen tako zdrav kao 
da prije toga nije imao ništa neprirodno. 

158. U mjestu Scoppito, nedaleko od Amiterna, muž i žena ima- 
li su sina kojega su danomice oplakivali kao baštinjenu sramotu. 
Taj nije izgledao kao čovjek, nego kao nakaza, jer su mu udovi bili 
neprirodno iskrenuti. Sto treba da bude sprijeda, bilo je okrenuto 
natrag. Ruke su mu naime bile spojene s vratom, a donji dio ruku 
bio je srastao s prsima. Ruke su mu i noge tako nekako bile srašte- 
ne te je izgledao kao kugla, a ne kao ljudsko tijelo. Skrivali su ga 
pred pogledima rođaka i susjeda da ga ne bi mogli vidjeti. No više 
su trpjeli od sramote negoli od bola. Zato je muž, obuzet bolom, 
predbacivao ženi što ne rađa djecu poput ostalih žena, nego rađa 
neke nakaze koje se ne mogu usporediti ni s najodvratnijim bićima. 
Zaključivao je da je to kazna Božja koja proistječe iz ženina grijeha. 
A ona je, satrvena bolom i smućena sramom, često uzdišući vapila 
Kristu. Zazivala je pomoć svetoga Franje da joj se nesretnoj i toliko 
osramoćenoj udostoji smilovati. Jedne noći, kad zbog ove žalosti 
nije mogla spavati, ukazao joj se sveti Franjo i tješio je ovim nježnim 
riječima: »Ustani i odnesi dijete u obližnje mjesto koje je posvećeno 
mojem imenu pa ćeš ga okupati u vodi tamošnjega zdenca. Čim di- 
jete poliješ onom vodom, potpuno će ozdraviti.« Žena je zanemari- 
la s obzirom na dijete ispuniti svečev nalog, pa kad joj se i drugi put 
ukazao i to isto ponovio, nije poslušala. No svecu se smilila njezina 
prostodušnost pa joj se na iznenađujući način smilovao. Treći joj se 

put ukazao sa slavnom Djevicom i s veličanstvenom pratnjom svetih 
apostola, u tren ju je oka uzeo zajedno s djetetom i prenio pred 
vrata spomenutog mjesta. U prvo praskozorje, kad je iščezlo ono 
tjelesno viđenje, žena se zaprepastila i preko svake mjere začudila 
te je pokucala na vrata. Braći je zbog novine događaja ulila veliko 
divljenje. Svim svojim pouzdanjem očekivala je ozdravljenje djeteta 
koje joj je i treći put obećano. Uskoro prispješe ugledne žene iz isto- 
ga kraja kao hodočasnice. Čuvši što se dogodilo, veoma se začudiše. 
Brzo iz zdenca izvukoše vode i jedna od njih, uglednija od ostalih, 
vlastitim rukama okupa dijete. Odmah su se svi udovi razmjestili na 
svoja mjesta i dječak je bio zdrav. Veličina čuda kod svih je izazvala 
veliko divljenje. 

159. U gradiću Ćori, u biskupiji Ostia, jedan je čovjek tako po- 
vrijedio goljeničnu kost da nikako nije mogao ni hodati ni kretati se. 
Dok se tako nalazio u strahovitoj tjeskobi i izgubio nadu u ljudsku 
pomoć, jedne se noći počeo tužiti svetom Franji zbog te stvari kao 
da ga vidi nazočna. Rekao mu je: »Pomozi mi, sveti Franjo, sjeti se 
kako sam ti služio i kako sam te štovao! Na svom magarcu sam te 
prenosio, tvoje sam svete noge i tvoje svete ruke ljubio. Uvijek sam 
ti iskazivao štovanje, uvijek sam prema tebi bio dobrohotan. Gle, 
umirem od ovih užasnih boli!« Ganut ovim jadikovkama, Franjo se 
odmah našao uza nj. Sjetio se dobročinstva, pokazao se zahvalnim 
za štovanje i budnom se čovjeku ukazao s jednim bratom. Rekao je 
da je došao na njegov poziv i donio lijekove za ozdravljenje. Malim 
je štapićem koji je imao urezano slovo »tau« (T) dotaknuo bolesno 
mjesto. Pošto se vratilo zdravlje, na tom je mjestu do danas ostao 
znak slova »tau«. Sveti je Franjo tim znakom označavao svoja pis- 
ma kad god bi iz potrebe ili iz ljubavi upravio kakvo pismo. 

160. Jedna je djevojka donesena k njegovu grobu, a već je godi- 
nu dana imala nakazno iskrivljen vrat... 37 

161. U grofoviji Narni neki je dječak imao potkoljenične kosti 
tako ukočene i izvinute da je mogao hodati samo pomoću dviju šta- 
ka. Ta ga je bolest pratila od ranog djetinjstva. Bio je prosjak. Svo- 
je roditelje nije ni poznavao. Po zaslugama blaženog Franje bio je 
oslobođen od spomenute nevolje i slobodno je bez štaka išao kamo 
god je htio. 

162. Neki Nikola iz Foligna imao je ukočenu lijevu nogu... 38 

37 Iz lčel 147. 

38 Gotovo doslovno iz IČel 129. 

163. Jedan je dječak isto tako imao ukočenu nogu... 39 

164. U gradu Fano živio je neki bogalj... 40 

165. Jedna djevojčica iz Gubbia imala je kljaste ruke... 41 

166. Neki drugi dječak iz Montenera ležao je pred vratima crkve 
svetog Franje više dana... 42 

167. Neki drugi građanin iz Gubbia... 43 

168. Jedan čovjek iz biskupije Volterra imenom Rikomagno jed- 
va je na rukama mogao po zemlji puzati jer je bio nakazno naduven. 
I vlastita majka ga je napustila. Ponizno se zavjetovao blaženom 
Franji i odmah je bio ozdravljen. 

169. U istoj su biskupiji dvije žene, od kojih se jedna zvala Viri- 
dis, a druga Sangvinea, bile tako ukočene da se uopće nisu mogle 
kretati. Drugi su ih nosili. Ruke, na koje su se upirale pri kretanju, 
bile su im izranjane. Kad su se zavjetovale, vratilo im se zdravlje. 

170. Neki čovjek imenom Jakov iz mjesta Poggibonsi toliko 
je bio pognut i ukočen da mu se lice doticalo koljena. Njegova 
majka udovica odnijela ga je k nekoj kapeli blaženoga Franje. Kad 
se za njegovo zdravlje pomolila Gospodinu, kući ga je odvela čila 
i zdrava. 

171. U mjestu Vicalvi osušena ruka neke žene po zaslugama sve- 
tog oca postala je slična onoj drugoj. 

172. U gradu Capua neka se žena zavjetovala da će osobno po- 
hoditi grob blaženoga Franje. Zbog obiteljskih briga zaboravila je 
na svoj zavjet. Najednom joj je bila uzeta desna strana tijela. Glava 
i ruka, zbog ukočenosti mišića, nisu se mogle ni u kojem pravcu 
okretati. I tako je sva prepuna boli svoje susjede neprestano uzne- 
miravala svojim zapomaganjem. Kad su dvojica braće prolazila po- 
kraj njezine kuće, na molbu jednog svećenika uđoše k bijednici. 

Priznala je da je propustila izvršiti zavjet. Kad je od njih primila 
blagoslov, istog je časa ustala zdrava i po kazni je postala pametnija. 
Bez oklijevanja je ispunila ono što je zavjetovala. 

173. Bartol iz grada Narni zaspao je u sjeni nekog drveta. Đavol- 
skim zahvatom teško mu je ozlijeđena noga iznad i ispod koljena. 
Budući da je bio veoma siromašan, nije znao na koju stranu da se 
okrene. No ljubitelj siromaha, Kristov stjegonoša Franjo, u snu mu 
se na jednome mjestu ukazao i zapovjedio da ode na neko mjesto. I 
kad se on onamo vukao, zastranio je s pravoga puta i začuo glas koji 
mu je govorio: »Mir tebi! Ja sam onaj komu si se zavjetovao.« Kad 
ga je doveo na ono mjesto, kako mu se činilo, jednu mu je ruku sta- 
vio na bedro, a drugu na potkoljenicu i tako mu je ozdravio osušeno 
udo. Ovaj tada već bijaše u poodmaklim godinama, a šest je godina 
bio tako uzet. 

174. Izveo je mnoge slične znakove svoga čudotvorstva dok je 
još živio u tijelu. Kad je tako jednom zgodom prolazio biskupijom 
Rieti, došao je u neko selo. Tu mu je jedna žena sva zaplakana u 
naručju donijela svog osmogodišnjeg sina i postavila ga preda nj. 
Dječak je već četiri godine bio tako strašno naduven da nikako nije 
mogao vidjeti svoja bedra. Svetac ga je samilosno primio i na trbuh 
mu je stavio svoje svete ruke. Na njegov je dodir ona naduvenost 
splasnula. Odmah je ozdravio i zajedno s radosnom majkom mnogo 
zahvaljivao Bogu i njegovu svecu. 

175. U gradu Toscanella neki je vitez blaženog Franju primio kao 
gosta. Njegov je sin jedinac bio hrom i u cijelom tijelu nemoćan. 
Premda je već prestao sisati, ipak je još ležao u kolijevci. Vitez se 
ponizno bacio pred noge blaženoga čovjeka i plačući od njega tražio 
zdravlje svom sinu. Kad je ovaj spoznao da nije vrijedan tolike milo- 
sti i počeo vikati, napokon je Franjo bio svladan upornošću očevih 
molba. Pošto se pomolio, dječaka je znamenovao znakom križa i 
blagoslovio. I on je odmah naočigled sviju i svima na radost ustao 
zdrav te je amo-tamo hodao kako je htio. 

176. Nekom drugom zgodom došao je u grad Narni. Neki gra- 
đanin toga grada imenom Petar bijaše uzet te je ležao u krevetu. 
Kad je dočuo da je svetac Božji došao u Narni, zamolio je gradskog 
biskupa da se udostoji poslati mu slugu Boga Svevišnjega da ga izli- 
ječi. Ovom su svi udovi tako otkazali službu da je samo donekle 
mogao micati jezikom i okretati oči. Kad mu je blaženi Franjo pri- 
stupio, od glave do nogu povrh njega načinio je znak križa. Tako je 
bolest odagnao i vratio mu prijašnje zdravlje. 

177. U gradu Gubbio bijaše jedna žena koja je imala obje ruke 
sakate te nije mogla ništa raditi. Kad je saznala da je čovjek Božji 
došao u grad, jecajući i jadikujući odmah požuri k njemu. Žalosna 
lica mu je pokazala svoje sakate ruke. Ganut samilošću prema njoj, 
dotaknuo joj je ruke i tako je izliječio. A žena, čim se vratila kući, 
odmah je radosna vlastitim rukama načinila kolač od sira i dala ga 
svetom čovjeku. On je od toga malo uzeo, iz duboka poštovanja 
prema ženi. Naredio je da ostalo pojede zajedno sa svojom obitelji. 

178. Jednom je zgodom kao gost došao u grad Orte. Neki je 
dječak imenom Jakob već dugo ležao sav skvrčen. Taj je zajedno sa 
svojim roditeljima od njega zatražio da ga ozdravi. Od dugotrajna 
bolovanja glava mu je bila priljubljena uz koljena, a neke kosti su 
mu bile slomljene. Kad je primio znak blagoslova od svetog Franje, 
odmah se počeo uspravljati. Potpuno se uspravio i bio posve zdrav. 

179. Neki je drugi građanin istoga grada među plemićima imao 
oteklinu poput velikog hljeba. Kad ga je sveti Franjo blagoslovio, 
tako je od toga odmah bio oslobođen da nije ostalo nikakva traga. 

180. U bolnici mjesta Citta di Castello svima poznati mladić se- 
dam je godina boravio teško osakaćen. Po tlu je puzao poput životi- 
nje. Za njega se svetom Franji često molila njegova majka da bi sinu 
povratio hod. Kad je svetac primio učinjeni zavjet i uslišao vapaje 
majke koja je molila, sin je odmah bio oslobođen od neprirodnih 
spona i vraćeno mu je negdašnje slobodno kretanje. 

181. U Rimu i okolici bijaše među pobožnim ženama poznata 
Prakseda, 44 koja se iz ljubavi prema svom vječnom Zaručniku od 
najranije mladosti povukla u tijesnu ćeliju i u njoj skrovito proži- 
vjela četrdeset godina. Kod svetog je Franje uživala posebnu mi- 
lost povjerljive odanosti. U čemu nije nijednoj drugoj ženi izišao 
u susret, nju je primio u poslušnost. Iz posebna poštovanja dao joj 
je redovničko odijelo, tuniku i pas. Kad je ona jednog dana poradi 
potrebnih joj stvari izišla na doksat svoje ćelijice, obuzela ju je 
omaglica i nezgodno je pala na zemlju. Tako je slomila nogu iznad 
i ispod koljena, a osim toga je iščašila i kuk. Budući da Kristova 
djevica kroz mnogo minulih godina nije poznavala nikoga po licu 
i imala je čvrstu odluku da to i nadalje obdržava, kao trupac je 


Prakseda nije bila redovnica prema našem današnjem shvaćanju, nego je bila tzv. 
rekluza ili inkluza. Takve su, a bilo je takvih i muškaraca, privremeno ili doživotno 
provodile život molitve, razmatranja i trapljenja u malenim ćelijama, koje su trajno 
bile zaključane ili čak zazidane. Bilo je takvih sve do vremena renesanse. 

ležala na zemlji i nije htjela ničije utjehe. Zato nije znala komu 
da se obrati. Na zapovijed jednoga kardinala i po savjetu redov- 
nika nukali su je da otvori svoj zatvor da bi je njegovala i tješila 
kakva pobožna žena; da bi se očuvala od smrtne opasnosti koja 
bi mogla nastupiti zbog zanemarenja i nedostatka njege. Ona je 
odlučno odbila da to učini. Odupirala se na način na koji joj je bilo 
moguće, kako se ne bi dogodilo da i u maloj mjeri povrijedi svoj 
zavjet. Zato se ponizno bacila pred noge Božjeg milosrđa i, kad se 
smračilo, blaženom se ocu Franji izjadala pobožnim jadikovkama: 
»Presveti moj oče, koji posvuda dobrostivo izlaziš u susret potre- 
bama tolikih koje za života nisi ni poznavao, zašto ne pomogneš 
meni najbjednijoj, koja sam tvoju slatku naklonost u svakom po- 
gledu uživala dok si još bio živ? Treba naime, blaženi oče, kako 
vidiš: ili promijeniti odluku ili podleći smrti.« I dok je ove riječi 
iznosila srcem i ustima i dok je svoje stanje, vrijedno samilosti, još 
brojnijim uzdasima iznosila, najednom ju je svladao san i pala je 
u zanos. I gle, preblaženi otac, zaodjeven bijelom odjećom slave, 
sišao je u tamnu izbicu i počeo joj govoriti umiljate riječi: »Ustani, 
blagoslovljena kćeri, ustani, ne boj se! Primi znak potpuna ozdrav- 
ljenja i svoju odluku nepovredivo čuvaj!« Prihvatio ju je za ruku 
i podigao je, a zatim nestao. A ona se amo-tamo okretala po svo- 
joj ćelijici i nije znala što se posredovanjem sluge Božjega s njom 
dogodilo. Mislila je da ima viđenje. Napokon je došla k prozoru i 
dala uobičajeni znak. Na to joj se vrlo brzo odazvao neki monah i 
s nevjerojatnim divljenjem joj rekao: »Sto se, majko, dogodilo te si 
mogla ustati?« A ona je držala da još spava i mislila da to nije on. 
Zatražila je da upali svjetlo. Kad je već svjetlo bilo donijeto, došla 
je k sebi. Nije osjećala nikakva bola. Redom je ispripovijedala sve 
što se dogodilo. 


18. POGLAVLJE 
Različita čudesa 

182. U biskupiji Sabina 45 živjela je neka starica osamdesetih 
godina. Imala je dvije kćeri. Sina je jedne od njih, koja je umrla, 
dala drugoj da ga othrani. A kad je ova sa svojim mužem zanijela, 
ponestalo joj je u grudima mlijeka. Nije se našla nijedna žena koja 
bi ovako osiromašenu djetešcu pritekla u pomoć. Nije bilo nijedne 
žene koja bi djetetu pružila mlijeka. Žalostila se starica i jadikovala 
zbog unučića. Bila je nesretna što je krajnje siromašna te nije znala 
kamo da se okrene. Dijete je slabilo i venulo, a s njim je zajedno 

To je jedna od sedam predgradskih rimskih biskupija. 

zbog suosjećanja umirala i baka. Starica je obilazila sela i kuće i 
nitko nije bio pošteđen njezinih zapomaganja. Jedne noći, da utiša 
cviljenje, stavila je svoju usahlu dojku djetetu u usta. Oblivena su- 
zama tražila je od svetoga Franje pomoć i savjet. Najednom se tu 
nađe ljubitelj djetinje nedužnosti koji se sebi svojstvenom samilošću 
smilovao bijednima rekavši: »Ja sam, ženo, Franjo koga si uz tolike 
suze zazivala. Stavi dojku u usta djetešcu jer će ti Gospodin dati 
obilje mlijeka. Baka ispuni svečev nalog i najednom osamdeseto- 
godišnje grudi provreše obiljem mlijeka. To se razglasilo posvuda. 
Pošto su se oči uvjerile, svi su bili zadivljeni što pognuta starost buja 
mladenačkom toplinom. Sletješe se mnogi da to vide. Među njima 
se našao i grof one pokrajine. Što glasinama nije vjerovao - to je 
morao iskusiti. Dok je on uza staricu stajao i te stvari ispitivao, izbo- 
rana ga je starica mlazom mlijeka iz dojke poprskala i takvim škrop- 
ljenjem od sebe otjerala. Zato su svi blagoslivljali Gospodina koji 
jedini čini velika čudesa, a njegovu su slugi Franji iskazivali gorljivu 
službu. Od čudesne je hrane dijete brzo raslo i u kratkom vremenu 
premašilo uzrast svoje dobi. 

183. Neki je čovjek imenom Martin daleko od svoga mjesta otje- 
rao goveda na pašu. Jedna je krava nesretnim padom tako slomi- 
la nogu da Martin uopće nije ni pomišljao na kakav lijek. Dok je 
smišljao kako da kravu zakolje i oguli, a nije imao nikakva oruđa 
za to, ode kući. Blaženom je Franji prepustio brigu za kravu da je 
prije njegova povratka ne bi rastrgali vuci. U rano jutro vratio se s 
mesarom kravi koju je ostavio u šumi. No govedo je zatekao kako 
pase. Onu slomljenu nogu uopće nije razlikovao od one druge. Za- 
hvalio je dobrom pastiru koji se pomno pobrinuo i darovao kravi 
ozdravljenje. 

184. Neki drugi čovjek iz Amiterna kojem je bilo ukradeno klju- 
se i tri godine bilo izgubljeno, upravio je svoje jadikovke blaženom 
Franji i preda nj se bacio s poniznom molbom. Kad se jedne noći 
prepustio snu, čuo je glas koji mu je rekao: »Ustani, idi u Spoleto 
pa ćeš odande dovesti svoje kljuse.« Od toga se glasa probudio i 
začudio se te ponovno zaspao. A kad je opet bio pozvan i ponovno 
imao slično viđenje, okrenuo se i upitao tko je taj. I čuo je: »Ja sam 
onaj Franjo kojega si zazivao!« Ovaj se pobojao da nije možda sve 
to neka utvara pa je zato odgodio da ispuni nalog. Ali kad je već i 
treći put bio pozvan, pobožno je poslušao poticaj. Otišao je u Spo- 
leto i, našavši kljuse zdravo, rado mu je predano te se vratio kući. 
Tu je stvar svuda i svima pripovijedao i zauvijek je postao slugom 
svetoga Franje. 

185. Neki je čovjek iz grada Antrodoco kupio vrlo lijepu posudu 
i dao je svojoj ženi da je brižno čuva. Jednog je dana sluškinja uzela 
tu posudu i stavila u nju rublje da ga u lukšiji opere. No posuda je, 
kako od žestine sunca tako od topline lukšije, na sve strane tako 
popucala da više nije bila prikladna ni za kakvu upotrebu. Sluškinja 
je sva prestrašena posudu odnijela svojoj gospodarici. Više je suza- 
ma negoli riječima pokazala što se dogodilo. Ni gospodarica nije 
ništa manje bila uplašena. Bojala se muževa bijesa i očekivala je nei- 
zbježne batine. Posudu je međutim brižljivo sakrila i zazvala zasluge 
svetog Franje te zamolila milost. Po svečevu su se zagovoru komadi 
i dijelovi međusobno sjedinili i popucana posuda se na pukotinama 
ponovno spojila. Radovale su se i susjede koje su prije toga suosje- 
ćale s preplašenom. Žena je prva priopćila mužu čudesni događaj. 

186. Nekom se čovjeku u Monte dell’ Okno u Marchi slomio 
raonik kad ga je jednoga dana stavljao na plug. Čovjek se rastužio i 
zato što mu se slomio raonik, ak je plakao i zato što mu je propala 
dnevna zarada pa je rekao: »O, blaženi Franjo, pomozi mi, jer se 
pouzdajem u tvoje milosrđe! Svake ću godine tvojoj braći dati mje- 
ricu pšenice i bit ću im na službu ako sada doživim tvoju naklonost, 
koju bezbrojni doživljavaju.« Kad je dovršio moktvu, željezo se sa- 
stavilo i nije ostao nikakav trag od loma. 

187. Neki klerik iz mjesta Vicalvi po imenu Matej, pošto je ispio 
smrtonosan otrov, teško je i očito oboko te nije mogao ni govoriti. 
Samo je očekivao smrt. Jedan ga je svećenik potaknuo da se ispo- 
vjedi, ak iz njega nije mogao izvući ni jedne riječi. On je međutim u 
svom srcu ponizno moko Krista da ga po zaslugama blaženoga Fra- 
nje ozdravi. I odmah je, kad je uz plač izustio ime blaženog Franje, 
pred nazočnim svjedocima iz sebe izbacio otrov. 

188. Gospodin Transumundo Anibaldi, rimski konzul, kad je 
službovao u Sieni, u Toskani, imao je kod sebe nekog Nikolu, koji 
mu bijaše veoma drag i vrlo prikladan za obiteljsku službu. Na nje- 
govu se podbratku nenadano pojavila smrtonosna bolest. Liječnici 
su pretkazivah da mu je smrt bkzu. Kad je malo zaspao, ukazala mu 
se Djevica, Kristova Majka, i potakla ga da se zavjetuje blaženom 
Franji te da bez odgađanja posjeti njegovo svetište. Kad je ujutro 
ustao i svom gospodaru ispripovijedio viđenje, gospodar se divio, a 
on se brzo dao na put da stvar iskuša. Kad je dakle s njim došao u 
Asiz, odmah je pred grobom svetog Franje dobio zdrava prijatelja. 
Na čudesan mu je način vraćeno zdravlje, ak je još čudesnije to što 
se Djevica udostojala sniziti do bolesna čovjeka i tako uzvisila na- 
šega sveca. 

189. Ovaj je svetac znao priteći u pomoć svima koji ga zazivaju. 
Nije omalovažavao nikakvih ljudskih potreba. U Saguntu u Španjol- 
skoj neki je čovjek u vrtu imao trešnju koja je svake godine obilno 
rađala i vlasniku donosila velik dobitak. Najednom se voćka osušila 
i u korijenu usahnula. Kad ju je gospodar htio pojeći da ne zauzima 
više zemlju, potaknuo ga je susjed da je povjeri blaženom Franji. On 
je na to pristao. Tako je stablo na čudesan način protiv svake nade u 
svoje vrijeme prolistalo i procvalo te kao obično donijelo plod. Zato 
je zbog toga čuda svake godine njegov plod slao braći. 

190. Kad su kod mjesta Villasilos vinogradi stradavali od nekih 
crvića, nekog su dominikanca stanovnici pitah za savjet kako da se 
zaštite od ove pošasti. On ih je uputio na to da odaberu dva sveca 
pa da ždrijebom odluče koji će im biti zaštitnikom u otklanjanju po- 
šasti. Odabraše svetog Franju i svetog Dominika. I kocka pade na 
svetog Franju. Kad su se ti ljudi stavili pod njegovu zaštitu, odmah 
je iščezla svaka pošast. Zbog toga su mu na poseban način iskazivah 
štovanje, a njegovu su redu na razhčite načine iskazivah odanost. 
Zbog toga čuda s vinogradima svake su godine braći kao posebnu 
milostinju slah vina. 

191. Neki je svećenik kod Palencie imao žitnicu. Na svećeniko- 
vu štetu svake je godine to spremište bilo prepuno žiška, naime crvi- 
ća koji izjedaju pšenicu. I dok je svećenik, žalostan zbog tohke šte- 
te, razmišljao o nekom sredstvu, blaženom je Franji povjerio žitnicu 
na čuvanje. Kad je to učinio, nakon kratka vremena opazio je sve 
crviće izvan žitnice na hrpi, mrtve. I više nije stradavao od ovakve 
pošasti. Svećenik je zbog tog ushšanja blaženom Franji postao odan 
i pokazao se zahvalnim. Iz ljubavi prema njemu sirotinji je godišnje 
davao pripomoć u pšenici. 

192. U ono doba, kad je kraljevstvo Apulije opustošila odvratna 
pošast skakavaca, gospodar jednoga kaštela, koji se zove Pietrama- 
la, ponizno preporuči blaženom Franji svoju zemlju. Ona je po sve- 
čevim zaslugama od pogubne pošasti bila posve pošteđena dok je 
sve naokolo spomenuta pošast opustošila. 

193. Neka je plemenita gospođa iz gradića Galeta na grudima 
imala gnojnu oteklinu. Zajedno je trpjela od zadaha i od bola. Nije 
našla nikakva ljekovita sredstva. Jednog je dana ušla u crkvu braće 
da se pomoh i ondje spazila knjižicu koja je sadržavala životopis 
svetog Franje i njegova čudesa. Pažljivo je pregledala njezin sadr- 
žaj. Kad je bila poučena o istini, zahvena suzama uzela je knjižicu i 
raširila povrh bolesnog mjesta rekavši: »Sveti Franjo, kao što je isti- 

nito ono što je napisano na ovim stranicama, tako daj da po tvojim 
zaslugama budem oslobođena od ove muke!« Tako je neko vrijeme 
plakala i dalje se predavala svojoj pobožnosti. Uklonila je zavoj i 
tako je potpuno ozdravila da se ubuduće nije mogao opaziti trag 
bilo kakve rane. 

194. Nešto se slično dogodilo u Bizantu. Jedan je otac za svoga 
sina, kojega je mučila užasna gnojna oteklina, pobožnim molitvama 
pokucao svetom Franji i rekao: »Ako su, sveče Božji, istinita čudesa 
o kojima se pripovijeda po cijelome svijetu, daj da iskusim na ovo- 
me svom sinu Bogu na čast tvoju blagu dobrostivost.« Najednom 
je, pošto je raskinuo povoj, pred očima svih iz rane provalio gnoj, a 
dječakovo je tijelo postalo tako zdravo da od prijašnje bolesti nije 
ostalo nikakva traga. 

195. Dok je blaženi Franjo još živio u tijelu, neki je brat bio mu- 
čen teškom padavicom. Ona ga je često tako bacala na zemlju te 
su mu se svi udovi vrtjeli kao u nekom krugu. Gdjekada bi se sav 
protezao i kočio, savinutim nogama sve do glave odskakao bi uvis 
do visine ljudskoga stasa i odmah bi zatim padao na zemlju. Pjenio 
bi se i valjao. Njegova je patnja svetog oca silno ganula. Pošto se nad 
njim pomolio, znakom križa ga je tako ozdravio da ubuduće nije 
podnosio strahote takve bolesti. 

196. Nakon smrti blaženog oca neki je drugi brat na crijevima 
imao tako velik čir da je već izgubio nadu u ozdravljenje. Kad je od 
svoga ministra zatražio dopuštenje da posjeti počivalište blaženog 
Franje, 46 a ministar mu ga nije dao da mu se ne bi zbog naporna pu- 
tovanja bolest pogoršala, brat se malo ražalostio. Jedne mu se noći 
ukazao blaženi Franjo i rekao: »Nemoj se, sine, ubuduće žalostiti, 
nego baci sa sebe kožuh u koji si obučen, s rane skini zavoj, opslužuj 
Pravilo i odmah ćeš ozdraviti.« Kad je sutra ujutro ustao, učinio je 
što mu je svetac naložio i odmah je zadobio zdravlje. 

197. Jedan je čovjek bio teško ranjen željeznom strelicom u gla- 
vu. Nikakva mu liječnička pomoć nije pomagala jer mu je strelica 
ušla kroz očnu šupljinu i ostala zabijena u glavi. On se pobožno 
zavjetovao blaženom Franji. Kad je malo otpočinuo i zaspao, u snu 
je čuo blaženoga Franju kako mu govori da strelicu dade izvući kroz 
stražnji dio glave. I tako je, kao što je čuo u snu, sljedećega dana 
učinio, i bez većih teškoća bi oslobođen. 

198. Budući da neizmjerna ljubav Krista Gospodina potvrđuje 
ono što je o njegovu svecu, a našem ocu napisano, s pravom se čini 
besmislenim podvrgavati ljudskom sudu ono što je priznato božan- 
skim čudom. Ja, sin spomenutog oca, smjerno i ponizno molim sve 
da to dolično prime i s poštovanjem poslušaju. Neka ne omalovaže 
nevještinu izvjestitelja, nego neka promatraju vjernost, nastojanje i 
napor. Nije nam moguće svaki dan nešto novo skovati, uglato na- 
činiti okruglim. Nije moguće prilagoditi svim vremenima i mnogim 
promjenjivim željama sve ono što smo u određenom vremenu čuli. 
Na pisanje ovoga nismo se dali zbog grešne taštine, niti smo do- 
pustili da se nagonom samovolje izgubimo u tolikoj raznolikosti 
gradiva. Ovo je iz nas istisnula upornost braće. Ona su nas molila, 
a naredila nam je vlast naših poglavara da to izvršimo. Nagradu oče- 
kujemo od Krista Gospodina, a od vas, braćo i oci, molimo naklo- 
nost i ljubav. Tako neka bude! Amen. 

Na kraju knjige neka je hvala i slava Kristu! 

Uvod 


Istodobno s Većim životopisom (Legenda maior) Bonaventura Ba- 
njoređijski sastavio je, za liturgijske potrebe, također jedan skraćeni 
životopis svetog Franje, tradicionalno nazivan Manji životopis (Le- 
genda minor): na svetkovine svetaca oficij čitanja ili »matutin« bio 
je baziran na životu dotičnoga sveca; za vrijeme tri nokturna čitala 
su se, s vremena na vrijeme, tri čitanja (»lectiones«), ali u nekim po- 
sebno svečanim okolnostima svetkovanje se produživalo kroz čitavo 
osmodnevlje. Nastao u zamjenu za Životopis za upotrebu u koru, koji 
je napisao Toma Celanski, Manji životopis sastavljen je od sedam po- 
glavlja s devet čitanja. Bonaventura je, očito, sažeo u njemu kazivanje 
svoga većeg djela, ali ne nedostaje zanimljivih elemenata, tako da ima 
razloga za žaljenje što je ono sistematski zanemarivano. 

Budući da se radi o skraćenom tekstu, hagiograf je morao očito 
izvršiti pažljivo odabir materijala, odabir koji bi zasluživao veće zani- 
manje od strane povjesničara: Bonaventura nije sistematski sažimao 
mnogostruke ispričane epizode, nego je brižljivim biranjem zadržao 
neke od njih, a ispustio druge. U sedam poglavlja on opisuje: obra- 
ćenje sveca (pogl. I), ustanovljenje Reda i djelotvornost Franjina pro- 
povijedanja (pogl. II), prerogative nekih njegovih kreposti (pogl. III), 
njegovu brigu u molitvi i duh proroštva (pogl. IV), poslušnost koju 
su mu iskazivala stvorenja i božansko popuštanje u odnosu na njega 
(pogl. V) i njegove stigme (pogl. VI), preminuće (pogl. VII). 

Pokazuje se u svoj svojoj središnjici tajna križa koja je obilježila 
Franjino tijelo, utisnuvši u njega »pečat Boga živoga« (2Bon 7,9): 
šest ukazanja križa, koje je Bonaventura u Većem životopisu označio 
kao isto toliko pripremajućih stepenica koje su uzdigle Franju sve 
do susreta s plamtećim Serafinom (lBon 13,10), sva su preuzeta u 
Manjem životopisu (2Bon 1,3-5; 2,8-9; 4,4): na vrhuncu svoga pu- 
tovanja Franjo, »sljedbenik Isusa Raspetoga« (2Bon 3,1), bio je »sav 
preobražen u sliku onoga koji mu se ukazao, posredstvom ražarene 
i božanske snage« (2Bon 6,9). Prolog Većeg životopisa, u kojem je 
Bonaventura razvio proročko-apokaliptičku Franjinu ulogu, posve je 
međutim ignoriran: Lik Franje-anđela šestog pečata preuzet je samo 
u posljednjem poglavlju djela (2Bon 7,1). Kao drugi Mojsije svetac, 
sa »štapom križa Kristova«, razdvojit če vode mora i svi oni koji ga 

budu slijedili, »divnom snagom onoga istog križa, ući će u obećanu 
zemlju živih« (2Bon 7,9; usp. lBon). 

Ne manjkaju novi prilozi - iako malen broj - u usporedbi s Većim 
životopisom-, preuzimajući jednu definiciju Tome Celanskog ( lCel 99; 
2Cel 140), Franjo je nazvan »najmanji među svim Manjim« (2Bon 
3,4); osim toga, vodeći računa o tome da je Bonaventurino djelo bilo 
stvarno jedino koje su braća poznavala, da nije bilo ovog skraćenog 
života, oni stoljećima ne bi znali da je prvo Franjino krsno ime bilo 
Ivan (2Bon 1,1), pojedinost koja je izostavljena u Većem životopisu i 
koja je ovdje bila iskorištena radi preuzimanja tema i slika (eshato- 
loška Franjina uloga) obilno razvijenih u Prologu drugog djela gene- 
ralnog ministra. U Većem životopisu Bonaventura spominje vlastitu 
zahvalnost u odnosu na sveca, tvrdeći da je, još dok je bio dijete, 
»izbjegao ždrijelo smrti« zahvaljujući njegovu zagovoru (lBon, Pro- 
log 3); sada međutim tumači da je njegova majka učinila zavjet za nje- 
ga, teško bolesnoga, i on je bio »povraćen na životnu snagu« (2Bon 
7,8). Priznajuči se baštinikom izravne uspomene (»kako sam ja sam 
čuo govoriti od onih koji su promatrali vlastitim očima«), u opisi- 
vanju stigmi utisnutih na Franjino tijelo Bonaventura dodaje jednu 
nepoznatu pojedinost koju je on prethodno prešutio, to jest da je u 
savijeni pregib mesnih izraslina koje su na nogama pokazivale znak 
čavala, »mogao unutra lako proći prst« (2Bon 6,3). 

Zanimljivo je vidjeti na koji način Bonaventura nanovo opisuje 
Franjin susret s papom Inocentom III. (2Bon 2,4): iščezavaju svi po- 
srednici, uklonjeni su svako kolebanje i poteškoće; papa je poučen 
viđenjem Laterana koji je prijetio da će se srušiti, jedini čudesni znak 
koji je ostao između svih onih koji su, u pripovijedanju Veće legende i 
prethodnih izvora, pratili hod Božjeg čovjeka u njegovu susretu s pa- 
pom. Čitavo je pripovijedanje dakle usredotočeno na providonosnu 
funkciju koja je povjerena Redu za dobro Crkve. 

Nedostaje katkad teološko-simbolička refleksija hagiografa: na 
primjer, dvostruko čudo vode pretvorene u vino, koje je u osami 
Sant’Urbana izliječilo Franju od »veoma teške bolesti« - epizoda 
preuzeta iz Spisa o čudesima Tome Čelanskoga (3Čel 17) - daje Bo- 
naventuri povoda da Franju predstavi kao »novog čovjeka«: 1 »Dva 
čuda [pretvaranje vode i ozdravljenje] - piše u Većem životopisu - da 
posvjedoči koliko se Franjo oslobodio starog čovjeka i preobrazio se 
u novog čovjeka« (lBon 5,10). U skraćenom životopisu međutim 
Bonaventura precizira da je takvo piće bilo dopušteno Franji »ne 
zato što je korisno za okus, nego zato što je učinkovito za spasenje« 
(2Bon 5,2). 


1 Već je Tomin Prvi životopis inzistirao na tom aspektu: IČel 26, 36, 82. 

U nekim prigodama isto čudo postalo je objekt drugačijeg čita- 
nja. U Gaeti čamac na koji se Franjo uspeo da propovijeda mnoštvu 
udaljio se i potom vratio na obalu bez sudjelovanja nekog veslača: 
u Većem životopisu (lBon 12,6) događaj je dopustio Bonevanturi da 
uputi strogu opomenu onima koji su prezirali Franjino propovije- 
danje; u Manjem životopisu međutim ključ tumačenja izgleda posve 
drukčije: on je ustvari značio da se stvorenje (»creatura« u latinskom 
izvorniku) podlaže i »sluša bez oklijevanja onoga koji je bio savršeni 
klanjatelj Stvoritelja« (2Bon 5,4). Razlog je ove promjene u činjenici 
da, dok je u Većem životopisu čudo umetnuto unutar poglavlja (XII) 
posvećenog upravo uspješnosti propovijedanja i milosti ozdravljenja, 
u Manjem životopisu poglavlje u koje je smještena epizoda (V) posve- 
ćeno je poslušnosti koju su stvorenja iskazivala Franji i božanskom 
pripuštanju u odnosu na njega. 

Svi razlozi koji tjeraju da se s obnovljenim zanimanjem gleda na 
ovaj izvor, dosad ponešto zapostavljen, a koji je međutim - s obzi- 
rom na liturgijsku upotrebu kojoj je bio namijenjen - izvršio ne manji 
utjecaj od onoga koji je vršio Veći životopis, sigurno bogatiji i dublji u 
teološko-duhovnom pogledu, ali možda, upravo zbog toga, slabijeg 
neposrednog razumijevanja. 


Izvori: 

Uvod u Manji životopis sv. Franje preveo Velimir Blažević prema: Fonti Frances- 
cane, Nuova edizione, a cura di Emesto Caroli. Padova: Editrici Francesca- 
ne, 2004, str. IVI -152. Tekst redigirao Ante Soljić. 

Manji životopis sv. Franje s latinskog izvornika preveo Marko Corić prema: Fon- 
tes Franciscani, a cura di Enrico Menesto e Stefano Brufani. Assisi: Edizioni 
Porziuncola, 1995, str. 965-1013. 


Počinje Manji životopis blaženoga Pranje 


I. - Njegovo obraćenje 


Prvo čitanje 

1. 1 Pojavila se milost Boga , Spasitelja našega (usp. Tit 2,11), u 
ove posljednje dane na sluzi svome Franji, kojega je Otac milosrđa 
i svjetlila (usp. 2Kor 1,3; Jak 1,17) obdario tako obilnim blago- 
slovom sreće, te ga je, kako se to jasno pokazuje iz tijeka njegova 
života, ne samo izveo na svjetlo iz tame svijeta 2 nego ga je i pro- 
slavio zbog izvrsnosti njegovih kreposti i zbog njegovih zasluga, a 
osobito ga je učinio slavnim zbog na njemu pokazanih otaj stava 
križa. - 3 On potječe iz krajeva Spoletske doline, iz grada Asiza. 
Prvo ga je majka nazvala Ivanom (usp. Lk 1,60), zatim otac Fra- 
njom. Zadržao je, doista, ime koje mu je otac dao, ah nije napustio 
ni značenje imena koje mu je dala majka. 4 Mada se u mladenač- 
koj dobi hranio ispraznostima među dokonim ljudskim sinovima 
i nakon neznatna školovanja bio određen za unosne poslove trgo- 
vanja, ipak, uz pomoć višnje zaštite, nakon tjelesne raspuštenosti 
nije završio među obijesnim mladićima niti se pouzdao u novac i 
blago (usp. Sir 31,8) među pohlepnim trgovcima. 


Drugo čitanje 

2. 'Naime u srcu mladića Franje bijaše zajedno s krotkom bla- 
gošću neka od Boga dana dobrostiva samilost prema siromasima, 
koja je s njime od djetinjstva rasla (usp. Job 31,18). Tolikom je do- 
brotom bila ispunila njegovo srce da je odlučio davati milostinju 
svakomu tko od njega traži, osobito ako bi se taj pozivao na bo- 
žansku ljubav. Već tada ne bijaše samo gluh slušatelj evanđelja. 2 U 
samom je cvijetu mladosti svečano Gospodinu čvrsto obećao da 
nikad neće, ako bude moguće, odbiti one koji budu od njega nešto 
tražili uime ljubavi Gospodinove. Budući da nije prestao sve do 
smrti obdržavati tako plemenito obećanje, dospio je do obilnije mi- 
losti i ljubavi prema Bogu. 3 Ali, iako je u srcu neprestano jačao ovaj 
plamičak božanske ljubavi, dječak, još uvijek zapleten u zemaljske 

brige, nije poznavao tajnu nebeskoga poziva dok nije, nakon što se 
ruka Gospodnja spustila na njega (usp. Ez 1,3), bio izvana očišćen 
teškom, dugotrajnom bolešću, a iznutra prosvijetljen pomazanjem 
Duha Svetoga. 


Treće čitanje 

3. 'Kad mu se potom tjelesna snaga nekako vratila i duh se iz- 
mijenio na bolje i kad je neočekivano susreo nekoga viteza doista 
plemenita roda, a oskudna imetka, sjetio se plemenita, a siromaš- 
na Kralja, Krista. Bio je pokrenut tolikom ljubavlju prema ovome 
čovjeku da je skinuo krasnu odjeću koju je sebi nedavno kupio 
i njega odmah odjenuo, a sam gol ostao. - 2 Kad se pak sljedeće 
noći prepustio snu, onaj uime čije je ljubavi bio pomogao vojniku 
u potrebi pokazao mu je u divnu viđenju lijepu i prostranu dvora- 
nu s vojničkim oružjem označenim znakom križa 3 i čvrsto obećao 
da će sve viđeno biti njegovo i njegovih vojnika ako bude stalno 
nosio zastavu Kristova križa. 4 Otada je, povlačeći se iz buke jav- 
noga poslovanja, tražio osamljena mjesta prikladna za naricanje. 
5 U njima je s neizrecivim uzdasima (usp. Rim 8,26) neprestano 
molio i nakon dugih i usrdnih molitava u kojima je tražio da mu 
Gospodin pokaže put savršenstva zavrijedio je da bude uslišan 
kako je želio. 


Četvrto čitanje 

4. 'Dok je tako jednoga dana osamljen molio, ukazao mu se 
Isus Krist kao propet na križu, iznoseći preda nj tako dojmljivo 
onu evanđeosku: Hoće li tko za mnom, neka se odrekne samoga 
sebe, neka uzme svoj križ i neka ide za mnom (Mt 16,24) da je nje- 
govo srce iznutra i ognjem ljubavi zapalio i pelinom sućuti ispu- 
nio. 2 Naime njegova se duša rastopila u promatranju prethodnoga 
viđenja, a sjećanje na Kristovu muku tako se duboko utisnulo u 
dubinu njegova srca da je i iznutra, očima srca, tako reći nepo- 
sredno promatrao rane raspetoga Gospodina i da se izvana jedva 
mogao suzdržati od suznih jecaja. 3 Stoga, budući da je za ljubav 
Isusa Krista već davao sve što u kući ima cijeneći to kao ništa (usp. 
Pj 8,7 ), osjećao je da je pronašao skriveno blago i dragocjeni, sjajni 
biser (usp. Mt 13,44.45). 4 Povučen željom za njim, odlučio je sve 
svoje razdijeliti i božanskim načinom trgovanja svjetovno djelova- 
nje promijeniti u evanđeosko. 


882 


II. ŽIVOTOPISI SV. FRANJE 


Peto čitanje 

5. 'Kad je tako jednom izišao da razmatra u polju (usp. Post 24,63), 
prolazio je pored crkve sv. Damjana koja je zbog velike starosti bila 
u opasnosti da se sruši. I kad je na poticaj Duha ušao u nju da moli, 
prostrt pred likom Raspetoga bi za vrijeme molitve ispunjen slašću 
velike utjehe. 2 Kad je upravio suzne oči prema Gospodinovu križu, 
na čudan je način tjelesnim ušima čuo glas koji je došao baš s križa 
kako mu triput govori: 3 »Franjo, idi, obnovi moju kuću, koja se, kako 
vidiš, sasvim ruši!« 4 Na čudnu opomenu zbunjujućega glasa čovjek 
je Božji najprije bio uplašen, potom ispunjen radošću i divljenjem; 
odmah se podigao, potpuno se pribrao da ispuni nalog o popravku 
materijalne crkve, 5 mada se prvotni smisao riječi odnosi na onu koju 
je Krist stekao skupocjenom cijenom, svojom krvlju (usp. Dj 20,28), 
kako ga je Duh Sveti poučio, a on to poslije povjerio svojoj braći. 


Šesto čitanje 

6. 'Uskoro je uime Kristove ljubavi razdijelio sve koliko je mo- 
gao i ponudio novac siromašnom svećeniku prije spomenute crkve 
za njezinu obnovu i za potrebe siromaha 2 te ga ponizno zamolio da 
mu dopusti privremeno boraviti s njime. Svećenik se pak složi s time, 
ali iz straha od njegovih roditelja odbije novac. On, već istinski pre- 
ziratelj novca bacajući vrećicu kovanica u neki prozor, omalovaži ga 
kao prašinu. - 4 Znajući pak da je zbog ovoga navukao očev bijes na 
sebe, da dadne mjesta gnjevu (usp. Rim 12,19), nekoliko se dana skri- 
vao u jednoj skrovitoj spilji posteći, moleći i plačući. 5 Napokon je, 
ispunjen nekim duhovnim zanosom i obučen u silu odozgor (usp. Lk 
24,49), hrabro izišao u javnost i bez straha ušao u grad. 6 Budući da 
su mladići gledali kako je on prljava lica, a promijenjena duha i zbog 
toga pomišljali da je skrenuo pameću, stali su se uličnim blatom naba- 
civati na njega kao na luđaka i izrugivati ga glasnim povicima. Sluga 
je Gospodnji međutim, ne davši se slomiti ni promijeniti nikakvom 
nepravdom, prolazio između svih njih kao da je gluh. 


Sedmo čitanje 

7. 'Njegov pak otac zbog svega toga bjesneći i urlajući, kao da 
je zaboravio prirodno sažaljenje, dovukao je sina kući i počeo ga 
mučiti šibanjem i okovima, da mu dušu okrene svjetovnim dražima 
dok mu tijelo pritišće bolima. 2 Napokon iz iskustva pouzdano uviđa 
da je sluga Gospodnji veoma spreman podnijeti svaku teškoću za 
Krista. Kad je postalo očito da ga ne može natrag vratiti, počeo je 
silovito nastojati da skupa s njim pođe gradskom biskupu i da se 

on odreče svih očinskih dobara koja mu po nasljednom pravu pri- 
padaju. 3 A sluga se Gospodnji pokaza spremnim da se i to dogodi. 
Čim je stupio pred biskupa, nije otezao niti i u čemu dvoumio, nije 
govorio ni odgovarao; 4 naprotiv, radije je skinuo svu odjeću, čak i 
donje rublje i, kao duhom opijen, nije se plašio pred nazočnima biti 
potpuno gol iz ljubavi prema onome koji je za nas na križu visio gol. 


Osmo čitanje 

8. 'Nakon toga preziratelj svijeta, oslobođen spona zemaljskih 
želja, napustio je grad. Dok je bezbrižno i slobodno usred šume na 
francuskom jeziku pjevao pohvale Gospodinu, istrčali su pred njega 
razbojnici. Glasnik velikoga Kralja nije se uplašio niti prestao pjeva- 
ti pohvale, 2 jer bijaše putnik polugol i bez ičega i radovao se u nevolji 
(usp. 2 Kor 7,4) poput apostola. - 3 Zatim se ljubitelj potpune po- 
niznosti preselio gubavcima da im služi, da, dok se jarmom ropstva 
pokorava bijednim i odbačenim osobama, sam uči savršeno prezira- 
ti sebe i svijet prije negoli u tome druge poučava. 4 I premda se prije 
pred njima obično grozio više nego pred bilo kojom skupinom ljudi, 
kad se milost obilnije izlila na njega, veoma se ponizna srca predao 
služenju njima: prao im je noge, povijao rane, istiskao gnoj i brisao 
sukrvicu. 5 Izljevom nečuvenog žara predavao se ljubljenju gnojnih 
rana polaiući svoja usta u prašinu , da zasićen porugama (usp. Tuž 
3,29.30) podloži oholost tijela pod vlast zakona duha i da u miru 
zadobije vlast nad sobom, svladavši neprijatelja u vlastitoj kući. 

Deveto čitanje 

9. 'Stoga kad je već bio učvršćen u Kristovoj poniznosti i obo- 
gatio se siromaštvom, iako nije posjedovao baš ništa, ipak je tako 
marno počeo raditi na obnovi crkve prema danoj mu zapovijedi s 
križa, te je i tijelo oslabljeno postovima izlagao teretu kamenja i nije 
se ustručavao moliti pomoć u milodarima i od onih pred kojima je 
bio navikao obilovati. 2 Uz pomoć odanih mu vjernika koji su već u 
početku prepoznali osobitu krepost u Božjemu čovjeku obnovio je 
ne samo crkvu svetoga Damjana nego i ruševne i napuštene crkve 
apostolskoga prvaka i slavne Djevice, te je zamjetnim izvanjskim 
djelom otajstveno unaprijed naznačivao što Gospodin određuje 
da ubuduće duhovno radi. 3 Naime poput trostruke obnoviteljske 
gradnje pod vodstvom samoga svetoga čovjeka trebalo je tako na 
tri načina obnavljati Crkvu Kristovu: prema obliku, pravilu i nauku 
koji je on dao, 4 kao što je i glas, upućen mu s križa, koji je po treći 
put ponavljao zapovijed o obnovi Božje kuće, bio proročki znak, a 
sada znamo da se ispunio u trima redovima koje je osnovao. 

II. - Osnivanje Reda i uspješnost 

PROPOVIJEDANJA 
Prvo čitanje 

1. 'Stoga kad je već dovršio obnovu triju crkava, budući da je 
neprestano boravio u onoj koja je bila posvećena Djevici, po zago- 
voru i zaslugama one koja je rodila cijenu našega spasenja, zaslužio 
je otkriti put savršenstva pomoću duha evanđeoske istine koji mu 
je odozgor uliven. 2 Naime kad se jednoga dana za slavljenja mise 
čitalo evanđelje u kojem se učenicima poslanima da propovijedaju 
propisuje evanđeosko pravilo života, 3 to jest da ne stječu zlata, ni 
srebra, ni mjedi sebi u pojase, niti da nose putne torbe na putovanju, 
ni dviju haljina, ni obuće, ni štapa (Mt 10,9-10), 4 odmah ga je za 
slušanja ovih riječi Kristov Duh pomazao i zaodjenuo tolikom silom 
da ga je mijenjala u prije spomenuti oblik življenja ne samo u mi- 
šljenju i osjećanju nego i u življenju i odijevanju. 5 Naime odmah je 
izuo obuću, odbacio je štap, odrekao se putne torbe i novca. 6 Bio je 
zadovoljan jednom omanjom tunikom i, odbacivši remen, opasao je 
uže umjesto pasa. Svu je brigu svoga srca usmjeravao na to kako da 
izvrši što je čuo i kako da samoga sebe u svemu uskladi s pravilom 
apostolskog načina života. 


Drugo čitanje 

2. 'Napokon sav zahvaćen plamenom snagom Kristova Duha, 
2 počeo je kao drugi Ilija biti takmac istine, počeo je jedne privoditi 
savršenoj pravednosti, a druge pozivati na pokoru. 3 Njegove pak 
riječi nisu bile prazne ni podsmijeha vrijedne, bijahu ispunjene sna- 
gom Duha Svetoga. 4 Dopirale su do nutrine srca, te su i slušate- 
lje okretale u jako divljenje i tvrdokorne duše smekšavale snažnim 
djelovanjem. 5 Naime kad je njegov uzvišeni i sveti naum istinom 
jednostavna nauka i života postajao mnogima poznat, počeli su se 
neki oduševljavati za pokoru prema njegovu primjeru i, ostavivši 
sve, vezati se za njega odijelom i životom. 6 Ponizni je čovjek odlučio 
da se zovu Manja braća. 


Treće čitanje 

3. 'Upravo je, na Božji poziv, broj braće porastao do šest kad je 
njihov pobožni otac i pastir pronašao mjesto osame te je u silnoj 
gorčini srca oplakivao ne bez grijeha proveden život u mladosti i 
molio oproštenje i milost za sebe i naraštaj koji je u Kristu bio ro- 
dio (usp. 1 Kor 4,15). Dok ga je ispunjala nekakva silna radost, bio 

je siguran u potpuni oprost svih grijeha, sve do posljednjeg novči- 
ća (usp. Mt 5,26). 2 Potom je pao u zanos i potpuno ga je obuzelo 
neko životvorno svjetlo te je jasno vidio što će u budućnosti biti s 
njim i s braćom, 3 kako je sam poslije za ohrabrenje malog stada (usp. 
Lk 12,32) u povjerenju otkrio, proričući da se u skoroj budućnosti 
milošću Božjom treba dogoditi napredak i širenje Reda. - 4 Kad su 
mu se nakon veoma malo dana pridružili neki drugi i kad ih je bilo 
već dvanaest, sluga je Gospodnji odlučio s tom grupom jednostav- 
nih ljudi poći Apostolskoj stolici 5 da ponizno i usrdno moh da mu 
baš Presveta stolica punom vlašću potvrdi pravilo života koje mu je 
Gospodin prije otkrio i koje je ukratko bio napisao. 


Četvrto čitanje 

4. 'I tako dok se s drugovima prema naumu žurio sresti s Vrhov- 
nim svećenikom, to jest gospodinom Inocentom III., pretekao ga je 
dobrostivošću Krist, Božja snaga i Božja mudrost (usp. 1 Kor 1,24), 
opominjući u viđenju svoga namjesnika da mirno sasluša siromaška 
i dobrostivo udovolji njegovoj molbi. 2 Naime sam je rimski vrhov- 
ni svećenik usnuo san (usp. Post 28,12) kako je lateransku bazili- 
ku koja se već rušila neki siromašan, skroman i neugledan čovjek, 
podmetnuvši vlastita leđa, podupirao da ne padne. 3 Budući da je 
razboriti vrhovni svećenik u sluzi Božjemu zamjećivao čistoću jed- 
nostavna srca, prezir svijeta, ljubav prema siromaštvu, postojanost 
savršena nauma, revnost prema dušama i vatreni žar svete volje, 
rekao je: »Ovo je zaista onaj koji će djelom i naukom podupira- 
ti Kristovu Crkvu«. 4 Stoga osjećajući otada prema njemu osobito 
poštovanje i priklanjajući se njegovoj molbi u svemu, odobrio je 
Pravilo, 5 dao mu dopuštenje da propovijeda pokoru, odobrio je sve 
što je tada zatražio i dobrostivo obećao da će ubuduće još i više 
toga odobriti. 


Peto čitanje 

5. 'Uzdajući se otada u višnju milost i ugled Vrhovnoga svećeni- 
ka, Franjo se s velikim pouzdanjem zaputio prema Spoletskoj dolini 
da djelom ostvaruje i riječju naučava istinu evanđeoske savršenosti 
koju je bio primio u srce i javno zavjetovao. 2 Kad mu se zajedno s 
drugovima javilo ovo pitanje: Trebaju li boraviti među ljudima ih 
se zaputiti u osamljena mjesta?, u žarkoj je mohtvi tražio Božji bla- 
gonaklon odgovor na ovo te rasvijetljen proroštvom višnje objave, 
shvatio da ga je Gospodin zato poslao da Kristu stječe duše koje je 
đavao kušao ugrabiti; 3 i stoga, odlučujući da treba radije izabrati 
živjeti više svima nego samom sebi, smjestio se u nekoj napuštenoj 

kolibi blizu Asiza, da ondje s braćom živi u svoj strogoći Reda prema 
pravilu svetoga siromaštva i narodima propovijeda Božju riječ pri- 
mjereno mjestu i vremenu. 4 Postavši dakle glasnik evanđelja, obila- 
zio je gradove i sela, navješćujući kraljevstvo Božje (usp. Lk 9,60) ne 
naućenim riječima čovječje mudrosti, nego naukom Duha (usp. 1 Kor 
2,13). Gospodin je prethodnim objavama upravljao njime i dok je 
govorio, utvrđivao je Bdječ popratnim znakovima (usp. Mk 16,20). 

Šesto čitanje 

6. 'Dok je jednom, kako je običavao, daleko od svojih sinova 
bdio u molitvi, oko ponoći, dok su jedna braća počivala, a druga 
molila, vatrena kola čudna sjaja iznad kojih je bila i veoma sjajna 
kugla poput sunca ulazeći kroz vratašca malog obitavališta same 
braće, triput su se okrenula prebivalištem amo i tamo (usp. 2 Kr 
2,11,14); 2 tim divnim i osobitim prizorom bih su začuđeni oni 
budni, a probuđeni i istodobno prestrašeni oni koji su spavali te 
su, dok je snagom divnoga svjetla savjest jednoga bila otkrivena 
drugomu, jednako jasno vidjeli srce kao i tijelo. 3 Dok su naime svi 
međusobno zagledali u srca pojedinaca, jednodušno su svi shvatih 
da im je Gospodin u takvoj shci pokazao preobražena svetog oca 
Franju, kao onoga koji dolazi u duhu i sili llijinoj (usp. Lk 1,17) 
te je postavljen za vođu duhovne vojske, kao kola Izraelova i ko- 
njanici njegovi (usp. 2 Kr 2,12). 4 Naime kad se sveti čovjek vratio 
svojoj braći, počeo ih je hrabriti s obzirom na viđenje koje im je 
s nebesa pokazano, 5 počeo je pretresati tajne njihovih savjesti i 
proricati budućnost te se tako isticati čudesima da je sasvim bilo 
jasno kako je u tolikoj punini obilje Ilijina duha počinulo (usp. 2 Kr 
2,9.15) na njemu, što svima bijaše veoma pouzdan znak da shjede 
njegov nauk i život. 


Sedmo čitanje 

7. 'U to je vrijeme neki redovnik iz Reda križara, po imenu Mo- 
rik, u jednom gostinjcu bhzu Asiza bolovao od tako teške i dugotraj- 
ne bolesti da se vjerovalo kako mu je smrt veoma bhzu. Ponizno je 
preko glasnika zamoho čovjeka Božjega uporno tražeći da posredu- 
je za njega kod Boga. 2 Na to je pobožni čovjek dobrostivo pristao; 
pomoho se, uzeo mrvice kruha, pomiješao ih s uljem koje je uzeo iz 
uljanice što je gorjela pred Djevičinim oltarom i po braći poslao bo- 
lesniku kao neki ljekoviti namaz, 3 govoreći: »Nosite ovaj hjek bratu 
našemu Moriku kojim će ga Kristova snaga ne samo vratiti punom 
zdravlju nego će ga, kad postane snažan borac, trajno pridružiti 
našem bojnom redu«. 4 Cim je pak bolesni čovjek kušao onaj po 


Manji životopis sv. Franje 


887 


nadahnuću Duha Svetoga spravljen lijek, odmah je ustao zdrav. Od 
Boga je dobio toliku snagu duše i tijela te je malo nakon toga stupio 
u Red Bogu odana čovjeka, dugo je vremena uz tijelo nosio kožni 
prsluk i bio je zadovoljan samo sirovom hranom, niti je uzimao čašu 
vina niti je kušao što kuhano. 


Osmo čitanje 

8. 'Također je u ono vrijeme neki svećenik iz grada Asiza, po 
imenu Silvestar, čovjek svakako časna života i golubinje jednostav- 
nosti, vidio u snovima (usp. Post 28,12) kako je cijeli onaj kraj op- 
kolio ogroman zmaj pred čijim je veoma ružnim i strašnim likom, 
kako se činilo, uskoro prijetila propast različitim područjima svijeta. 
Nakon toga je promatrao kako iz Franjinih usta izlazi zlatan i sjajan 
križ, čiji je vrh doticao nebesa (usp. Post 28,12), a u širinu se pruženi 
kraci, kako se činilo, protežu sve do granica svijeta i čija je presjajna 
pojava sasvim nagnala u bijeg onog ružnog i strašnog zmaja. 3 Dok 
mu se ovo treći put pokazivalo, shvatio je pobožni i Bogu odani 
čovjek da je Gospodin odredio Franju da uzme zastavu slavnoga 
križa, da uništi snagu zlobnoga zmaja i da duše vjernika prosvijetli 
divnim sjajem istine kako života tako i nauka. 4 A kad je to redom 
ispričao čovjeku Božjem i braći, napustio je svijet ne puno vremena 
nakon toga. Po primjeru blaženoga Oca tako se postojano držao 
Kristovih stopa da je njegov život u Redu učinio vjerodostojnim ono 
viđenje koje je imao u svijetu. 


Deveto čitanje 

9. 'Neki je brat, po imenu Pacifik, živio u svijetu do onog 
vremena kad je pronašao slugu Gospodnjega kod utvrde San 
Severino kako propovijeda u jednom samostanu. Ruka je Gos- 
podnja bila na (usp. Ez 1,3) njemu, vidio ga je kao da je obi- 
lježen dvama veoma sjajnim u znaku križa ukrštenim mačevima, 
od kojih se jedan pružao od glave do nogu, a drugi poprečno 
od jedne ruke kroz prsa do druge. 2 Nije poznavao čovjeka po 
licu, ah ga je pokazana u takvu čudu odmah prepoznao. Veoma 
se zapanjio te uplašen i pogođen snagom njegovih riječi, kao 
da je bio proboden duhovnim mačem što je izlazio iz njegovih 
usta, posve je prezreo svjetsku slavu i zavjetovanjem se vezao 
uz blaženog Oca. - 3 Ovaj je poslije napredovao u svakoj vrsti 
redovničke svetosti prije nego je postao provincijalni ministar 
u Francuskoj - ondje je naime prvi obavljao službu provincijal- 
nog ministra - zaslužio je vidjeti na Franjinu čelu veliko »tau« 
(usp. Ez 9,4) koje je bilo u različitim bojama i lice mu urešavalo 

divnim uresom. 4 Ovaj je znak čovjek Božji doista veoma štovao, 
često ga je riječju preporučivao, njime započinjao svoje polove 
5 i vlastitom ga rukom ispisivao na onim kratkim pismima koja je 
iz ljubavi upućivao, kao da je prema prorokovoj riječi sva njegova 
želja bila bilježiti »to«« na čelima ljudi koji tuguju i plaču (usp. Ez 
9,4), koji su se istinski obratili Kristu Isusu. 


III. - Povlastica kreposti 
Prvo čitanje 

1. 'Božji čovjek Franjo, osobiti nasljedovatelj raspetoga Isusa, 
od početaka je svoga obraćenja tolikom strogošću stege razapinjao 
tijelo sa strastima i požudama (usp. Gal 5,24) i tako je strogim zako- 
nom umjerenosti obuzdavao osjetilne nagone da je jedva uzimao 
ono nužno za uzdržavanje života. 2 Naime kuhanu bi hranu, kad je 
bio zdrav, jedva i rijetko uzimao, a kad bi je i uzeo, ih bi je, neka- 
da, zagorčavao dodavanjem pepela ih bi je, najčešće, dohjevanjem 
tekuće vode činio bljutavom. 3 Kohko je pak pazio na strogu uzdrža- 
nost od pića uzdržavajući svoje tijelo od vina, da uzdigne srce svjetlu 
mudrosti (usp. Prop 2,3), možemo jasno vidjeti odatle što se, kad je 
jako žeđao, jedva usuđivao dostatno piti i hladne vode. Oslablje- 
nu mu je tijelu počesto gola zemlja bila krevet, uzglavlje kamen ih 
drvo, a pokrivač jednostavna izgužvana i rutava odjeća. Iskustvo ga 
je pouzdano bilo naučilo da se zlobni neprijatelji tjeraju u bijeg uz- 
držljivošću i strogošću, a razmaženost i popustljivost jače ih potiče 
na napastovanje. 


Drugo čitanje 

2. 'Strog u stezi pažljivije je bdio na čuvanju sebe (usp. Iz 21,8), 
vodeći osobitu brigu u očuvanje neprocjenjivoga blaga u glinenoj po- 
sudi (usp. 2 Kor 4,7), to jest čistoće, što je i nastojao posjedovati u 
poštovanju (usp. 1 Sol 4,4) prema svetosti najpotpunijom čistoćom 
i tijela i duha. 2 Stoga se u počecima svoga obraćenja u vrijeme ciče 
zime, duhom jak i vreo, obično uranjao u jamu ispunjenu ledenom 
vodom ih snijegom da bi sebi potpuno podvrgnuo i unutarnjega ne- 
prijatelja i od vatre požude sačuvao bijelu haljinu čistoće. 3 Pomoću 
ovakvih vježbi počeo je odsijevati čak tolikom ljepotom stidljivosti u 
osjetilima da je već postigao potpunu vlast nad tijelom, te je, činilo 
se, sklopio savez s očima (usp. Job 31,1): daleko se uklanjao ne samo 
putenu pogledu nego se i sasvim čuvao radoznala promatranja sva- 
ke ispraznosti. 

Treće čitanje 

3. Premda je postigao čistoću srca i tijela i približavao se na neki 
način pravom vrhuncu svetosti, ipak je duhovne oči neprestano is- 
pirao bujicom suza, vruće čeznući za čistoćom nebeskog svjetla, a 
malo cijeneći gubitak tjelesnoga vida. 2 Kad ga je naime od nepre- 
stana plača snašla veoma teška bolest očiju i kad ga je liječnik savje- 
tovao da odustane od plača ako želi izbjeći sljepoću tjelesnog vida, 
nipošto nije pristao; 3 tvrdio je da radije želi izgubiti svjetlo tjelesnog 
vida nego suzbiti pobožnost duha i zaustaviti suze kojima se čisti 
unutarnje oko da može bolje gledati Boga. - 4 Bogu je odani čovjek 
bio i za obilnih suza vedar kako na licu tako i u duši, bio je čovjek 
neke nebeske ljupkosti, jer je zbog sjaja čiste savjesti bio pomazan 
tolikim uljem radosti da se neprestano duhom uzdizao Bogu i bez 
prestanka klicao svim djelima njegovih ruku (usp. 2 Kor 5,13; Pnz 
14,29; Ps 91,5). 


Četvrto čitanje 

4. Poniznost, čuvarica i ures svih kreposti, učinila je čovjeka 
Božjega toliko posebnim da se činilo kako je ona, premda se mno- 
gostruko isticao u krepostima, ipak zadobila osobitu vlast nad njim 
najmanjim među manjima. 2 Ali prema vlastitom sudu, kojim se pri- 
znavao najvećim grešnikom, nije on bio baš ništa drugo nego neka 
prljava i glinena posudica, iako je uistinu bio izabrana posuda posveće- 
nja (usp. Jr 22,28; 1 Pt 3,7), sjajno urešena mnogovrsnom krepošću 
i milošću te određena za svetost. 3 Silno je nastojao biti bezvrije- 
dan u svojim očima i očima drugih, javnim priznanjem otkrivati u 
sebi skrivene nedostatke i u skrovitosti svoga srca skrivati darove 
Darovatelja, da nikako ne bude dostupno slavi ono što je moglo 
biti prigoda za propast. 4 Sigurno, da ispuni svu pravednost (usp. Mt 
3,15) savršene poniznosti, nastojao se tako pokoravati ne samo vi- 
šima nego i nižima, jer je običavao obećavati poslušnost i koliko 
mu drago jednostavnom drugu na putovanju, da ne zapovijeda na 
temelju vlasti kao prelat, nego da se na temelju poniznosti pokorava 
i podložnicima kao poslužitelj i sluga. 


Peto čitanje 

5. 'Savršeni nasljedovatelj Krista nastojao se vječnom ljubavlju 
(usp. Jr 31,3) zaručiti sa siromaštinom, uzvišenom družicom svete 
poniznosti te je zbog nje ostavio ne samo oca i majku (usp. Post 
2,24; Mk 10,7) nego je i razdijelio sve što je mogao imati. 2 Nitko 
nije bio tako pohlepan za zlatom kao on za siromaštvom, nitko 


890 


II. ŽIVOTOPISI SV. FRANJE 


zabrinutiji u čuvanju blaga kao on u čuvanju ovoga evanđeoskoga 
bisera; 3 i premda je od početka redovničkoga života sve do smrti 
njegovo bogatstvo bilo tunika, uže i donja odjeća, izgledalo je da 
se u samoj oskudici hvali i u potrebi raduje. - 4 Ako bi kada prema 
izvanjskom odijelu zamjećivao da je bilo tko od njega siromašniji, 
odmah bi sam sebe korio i poticao da bude sličan onomu, kao da se 
nadmetao sa suparnicom siromaštinom, bojeći se da će ga neka iz- 
vrsnost duha u onom drugome pobijediti. 5 Budući da je siromaštvo 
kao zalog vječne baštine više cijenio od svega prolazna, ništa ne cije- 
neći varljivo bogatstvo kao privremeno ustupljen posjed, siromaštvo 
je ljubio više od velika imutka 6 i siromaštvom je želio nadmašiti sve 
ostale, jer je od njega naučio smatrati se nižim od svih. 


Šesto čitanje 

6. ^ato je čovjek Božji po ljubavi prema najuzvišenijem siro- 
maštvu dorastao do tako izobilna bogatstva u svetoj jednostavnosti 
da se činilo kako je, iako nije imao baš ništa vlastito od svjetov- 
nih stvari, ipak u samom Stvoritelju ovoga svijeta vlasnik svih do- 
bara. 2 Dok je naime golubinjim vidom očiju, to jest razmišljanjem 
svojstvenim jednostavnom umu i čistom zornošću promatranja sve 
vraćao Svevišnjem Tvorcu i u svemu prepoznavao, ljubio i hvalio 
samoga Stvoritelja, 3 događalo se darom višnje milosti da sve u Bogu 
posjeduje i Boga u svemu. 4 Također je u razmišljanju o prvom za- 
četku svega nazivao imenima brata ih sestre najneznatnija stvorenja, 
kao da zajedno s njime potječu iz jednoga izvora, premda je prisnije 
i milije prihvaćao ona koja svojom naravnom sličnošću upućuju na 
Kristovu nježnu blagost i slikovito je u Pismu prikazuju. 5 Stoga se 
pod utjecajem nadnaravne sile događalo da su mu zvijeri nekako 
odano prilazile, a i ona neživa stvorenja milo su mu se pokoravala, 
kao da je taj sveti čovjek, neporočan i pravedan, bio već vraćen u sta- 
nje neporočnosti (usp. Job 2,3). 

Sedmo čitanje 

7. 'I slast je pobožnosti s tolikim obiljem punine bila potekla iz 
izvora milosrđa u slugu Gospodnjega da je izgledalo kako ima maj- 
činsko srce za ublaženje nevolja ubogih osoba, jer je imao i urođenu 
blagost koju je udvostručila odozgor mu ulivena ljubav prema Kri- 
stu. 2 Stoga se njegova duša trošila za nemoćne i siromašne, i kojima 
nije mogao pružiti ruku, pružao im je suosjećanje: 3 zato je Ijupkošću 
pobožna srca prikazivao Kristu svaku oskudicu, svaki nedostatak 
koji je zamjećivao na nekome. 4 A budući da je u svim siromasima 
gledao lik Kristov, ako mu je bilo doneseno nešto i nužno za život, 

pri susretu s njima ne bi im to samo ljubazno donosio nego je i sma- 
trao da im to treba vratiti kao da je njihovo vlastito. 5 Baš ništa nije 
štedio: ni ogrtača, ni tunike, ni knjiga, čak ni oltarskog nakita; na- 
protiv sve je ovo, dok je mogao, darivao potrebnima, želeći također 
istrošiti samoga sebe (usp. 2 Kor 12,15), da ispuni obvezu savršene 
pobožnosti. 


Osmo čitanje 

8. 'Revnost za spas braće proizlazeći iz vatrene ljubavi prošla je 
kao oštar i plameni mač (usp. Otk 1,16; Post 3,24) kroz Franjinu 
nutrinu, te je izgledalo da je taj čovjek u cijelosti gorljivi pregalac, 
i zapaljen vatrom ljubomore (usp. Lk 2,35; Izl 34,14), i udaren tu- 
gom sućuti. 2 A ako bi opažao da se duše otkupljene dragocjenom 
krvlju Isusa Krista kaljaju nekakvom prljavštinom grijeha, proboden 
osobitom oštricom bola, oplakivao ih je s toliko nježne samilosti, 
da ih je poput majke svakodnevno rađao u Kristu. 3 Odatle mu iz- 
držljivost u molitvi, dosjetljivost u propovijedanju, zanos u davanju 
primjera, jer je smatrao da nije Kristov prijatelj ako se ne brine za 
duše koje je on otkupio. 4 Stoga je svome nedužnome tijelu koje se 
već svojevoljno pokoravalo duhu, premda nije trebalo nikakva biča 
zbog grijeha, ipak primjera radi obnavljao kazne i terete, čuvaju- 
ći radi drugih tvrde putove (usp. Ps 16,4), da savršeno slijedi stope 
onoga koji je svoju dušu predao u smrt (usp. Iz 53, 12) za spas drugih. 

Deveto čitanje 

9. 'Zar savršene ljubavi kojim se Zaručnikov prijatelj vezivao za 
Boga može tko ponajprije vidjeti iz toga što je vatrom mučeništva 
želio samoga sebe kao žrtvu živu (usp. Rim 12,1) primijeti Gospodi- 
nu. 2 Triput je radi ovoga poduzeo putovanje u krajeve nevjernika, 
ah je dvaput bio spriječen božanskim određenjem. Konačno je treći 
put uz pomoć Gospodinovu nakon mnogo poruga, okova, bičeva 
i nebrojenih muka doveden pred babilonskoga sultana. Djelotvor- 
nim pokazivanjem duha i snage tako je navijestio Isusa (usp. 1 Kor 2,4; 
Dj 5,12) da se sam sultan divio i, božanskom voljom preokrenut u 
blagost, dobrostivo ga slušao. 3 Opažajući na njemu doista žar duha, 
postojanost duše, prezir sadašnjega života i djelotvornost božansko- 
ga govora, osjetio je prema njemu toliku prisnost da ga je smatrao 
dostojnim velike časti, nudio mu skupocjene darove i srdačno ga 
pozivao da s njime provodi vrijeme. 4 Ali istinski preziratelj sebe i 
svijeta kao blato prezirući sve darove i uviđajući da ne može ostva- 
riti svoj naum, nakon što je bez pretvaranja učinio sve što je mogao 
da to postigne, vratio se u krajeve vjernika, kako je unaprijed bio 

opomenut objavom. 5 I tako se dogodilo da je Kristov prijatelj svim 
silama tražio smrt za sebe, a ipak je nikako nije nalazio. Tako s jedne 
strane nije ostao bez nagrade željenoga mučeništva, a s druge je bio 
sačuvan za budućnost onaj koji je trebao biti obilježen osobitom 
povlasticom. 


IV. - Predanost molitvi i duh proricanja 
Prvo čitanje 

1. 'Kristov sluga osjećajući da je u tijelu iseljen od Gospodina (usp. 
2 Kor 5,6), premda je ljubavlju Kristovom postao sasvim neosjetljiv 
za vanjske zemaljske želje, da ne bude bez utjehe Ljubljenoga, na- 
stojao je bez prestanka moleći držati duh u Božjoj nazočnosti. 2 Nai- 
me bilo da je hodao ili sjedio, boravio unutra ili vani, radio ili se 
odmarao, toliko je jako bio predan molitvi da se činilo kako je njoj 
posvećivao ne samo svoje srce i tijelo nego i rad i vrijeme. 3 Mnogo je 
puta bivao tolikom snagom kontemplacije uzdignut da je bio izvan 
samoga sebe i doživljavajući nešto iznad ljudskog iskustva uopće 
nije znao što se izvana, oko njega događa. 


Drugo čitanje 

2. 'Da bi pak mirnije primao poticaje duhovnih utjeha, noću je 
odlazio na samotna mjesta i u napuštene crkve da moh, 2 mada je i 
ondje iskusio strahovite borbe sa zlodusima koji su nastojali ome- 
tati ga u ustrajnoj molitvi, boreći se s njime tako reći prsa u prsa. 
3 Ali Božji čovjek, natjeravši ih u bijeg neumornom snagom žarkih 
molitava, ostajao je sam i umiren, ispunjao je šumarke uzdasima, 
zalijevao zemlju suzama, rukom udarao o prsa 4 i kao da je pronašao 
skrovitije osamljeno mjesto, sad je odgovarao Sucu, sad upravljao 
molbe Ocu, sad se dogovarao sa Zaručnikom, sad razgovarao s Pri- 
jateljem. 5 Tu je primijećen kako noću u obliku križa raširenih ruku 
moh, tijelom potpuno odignut od zemlje i nekim sjajnim oblačićem 
ovijen, da uzdignuće i čudesna svjetlost oko tijela bude svjedokom 
divna prosvjetljenja i uzdignuća unutar duha. 


Treće čitanje 

3. 'Nadnaravnom snagom također ovakvih uzdignuća, kako je 
sigurnim znakovima posvjedočeno, otvarale su mu se dubine i tajne 
božanske Mudrosti (usp. Ps 50,8), premda to nije pokazivao vani, 
osim ukohko to nije iziskivala revnost za spas braće i određivao po- 

ticaj višnje objave. 2 Jer neumorno nastojanje oko molitve i nepre- 
stano vježbanje u krepostima dovelo je Božjega čovjeka do tolike 
bistrine duha, da je, iako nije revnim nastojanjem ljudske učenosti 
posjedovao poznavanje Svetoga pisma, ipak, obasjan sjajem vječno- 
ga svjetla, bistrom oštrinom razuma istraživao dubine Pisma. 3 Tako- 
đer je mnogostruki duh proroka u punini tako mnogolike milosti 
počivao (usp. Iz 11,2) na njemu, te se Božji čovjek čudesnom sna- 
gom toga duha pokazivao nazočan drugima odsutnima i imao pouz- 
dano znanje o onima jako udaljenima. Također je vidio tajne srdaca 
i predviđao buduće događaje, kako svjedoči očevidnost mnogih pri- 
mjera, od kojih neke bilježimo. 

Četvrto čitanje 

4. 'Kad je naime jednom sveti čovjek Anto - tada doista izvrstan 
propovjednik, sada pak preslavni Kristov priznavalac - na jednom 
provincijskom kapitulu kod Arlesa bujicom slatkih riječi propovije- 
dao braći o natpisu na križu: Isus Nazarećanin, kralj židovski (usp. Iv 
19,19), Božji se čovjek Franjo, koji se tada nalazio daleko, ukazao 
na vratima kapitula uzdignut u zraku 2 te je kao na križu raširenim 
rukama blagoslivljao braću i ispunio ih tako mnogovrsnom duhov- 
nom utjehom da im je samima svjedočenjem duha bilo jasno da se 
ono čudesno ukazanje zbilo nebeskom silom. "Nadalje, da to bla- 
ženomu ocu nije bilo nepoznato, očito je jasno baš iz toga kako je 
njegov duh bio otvoren svjetlu vječne Mudrosti, koja je gibljivija 
od svakog gibanja, ona proniče i prožima sve svojom čistoćom, prelazi 
u duše svete i čini od njih Božje prijatelje i proroke (Mudr 7, 24.27) . 

Peto čitanje 

5. 'Jednom su se braća kod Svete Marije Porcijunkulske po obi- 
čaju okupljala na kapitul. Kad se jedan od njih pokriven kukuljicom 
radi nekakve zaštite nije podvrgavao stezi, vidio je to u duhu sveti 
čovjek koji je tada moleći u ćeliji bio posrednik između te iste braće 
i Boga. Dao je sebi pozvati jednoga od braće komu je rekao: 2 »Vidio 
sam, brate, đavla na leđima onoga neposlušnoga brata kako čvrsto 
drži njegov vrat. Budući da je prezreo uzdu poslušnosti i podložio 
se takvu jahaču, slijedio je uzde njegova upravljanja. 3 Stoga idi i kaži 
bratu da bez odlaganja svoj vrat podloži svetoj poslušnosti, jer tako 
savjetuje i onaj na čiju je upornu molitvu onaj đavao smeten odstu- 
pio.« 4 Brat opomenut preko posrednika prihvati duh pokajanja i 
primi svjetlo istine, pade ničice (usp. Mt 26,39) pred zamjenikom 
svetoga čovjeka, prizna se grešnim, zatraži oproštenje, prihvati i 
podnese stegu i potom bi u svemu ponizno pokoran. 

Šesto čitanje 

6. 'Dok je pak zatvoren u ćeliji boravio na brdu La Verni, jedan 
je od drugova silno želio imati napisane neke Gospodinove riječi i 
još nešto ukratko zabilježeno njegovom rukom. 2 Vjerovao je naime 
da će se time osloboditi ne tjelesne, već duševne, teške napasti ili da 
će je sigurno tako lakše podnositi. 3 Izgarajući od takve želje, iznutra 
se mučio, jer se, kako je bio ponizan, stidljiv i jednostavan, svladan 
sramežljivošću, nije usuđivao to otkriti časnom ocu. 4 Ali komu nije 
rekao čovjek, objavio je Duh. 5 Franjo je naime zapovjedio da mu 
prije spomenuti brat donese crnilo i papir, te prema bratovoj želji 
pišući vlastitom rukom pohvale Gospodnje sa svojim blagoslovom, 
ljubazno je dao bratu što je napisao te se ona napast u cijelosti sa- 
svim povukla. 6 A taj za budućnost sačuvani listić donio je ozdravlje- 
nje tako velikom broju ljudi, te je stoga svima bivalo jasno koliku je 
pred Bogom zaslugu imao njegov pisac, koji je na ispisanom listiću 
ostavio toliku djelotvornu snagu. 

Sedmo čitanje 

7. 'Drugom je zgodom neka plemenita, Bogu odana žena s po- 
uzdanjem prilazeći svecu silno molila da bi kod Boga posredovao 
za njenoga muža da njegovo tvrdo srce umekša obilnim izlijevanjem 
Božje milosti. Prema njoj je veoma okrutan i protivnik je njezina slu- 
ženja Kristu. 2 Kad je to sveti i pobožni čovjek čuo, utvrdio ju je u 
dobru svetim riječima, ustvrdio je da će utjeha koju je sebi željela 
doskora biti tu, 3 i na koncu je naložio da onom čovjeku od Boga i 
od njega prenese da je sada vrijeme milosrđa, a nakon toga vrijeme 
pravednosti. 4 Povjerovala je žena riječi koju joj je sluga Gospodnji 
bio rekao i, primivši blagoslov, žurno se vraćala kući. Mužu koji joj 
je dolazio ususret ispričala je prije spomenuti razgovor, pouzdano 
očekujući da se ispuni željeno obećanje. 5 Odmah pak čim je govor 
dopro do njegovih ušiju, spustio se na njega Duh milosti, umekšava- 
jući tako njegovo srce da je otada dopuštao pobožnoj supruzi da slo- 
bodno služi Bogu te nudio da i sam skupa s njom služi Gospodinu. 
6 Stoga su na nagovor svete žene više godina živjeli u potpunoj uzdr- 
žljivosti i istoga su se dana, žena ujutro, a muž navečer, preselili Gos- 
podinu, ona kao jutarnji, on pak kao večernji prinos (usp. Ps 140,2). 

Osmo čitanje 

8. 'U vrijeme kad je sluga Gospodnji ležao bolestan u Rietiu, 
teško je bio obolio i u krevetu ležao neki kanonik, po imenu Ge- 
deon, neoprezan i svjetovan. Kad su ga donijeli njemu, u suzama je 


Manji životopis sv. Franje 


895 


skupa s nazočnima molio da ga znamenuje znakom križa. 2 A on će 
mu: »Budući da si nekoć živio prema požudi tijela (usp. Gal 5,16; 1 
Iv 2,16) ne bojeći se suda Božjega (usp. 2 Sol 1,5), znamenovat ću 
te znakom križa ne zbog tebe, nego zbog pobožnih molitava zago- 
vornika, te ti sada sa sigurnošću priopćujem da ćeš pretrpjeti gore 
stvari ako se, kad budeš izliječen, opet vratiš svojoj bljuvotini « (usp. 
Izr 26,11). 3 Kad je dakle na njemu načinio znak križa od glave sve 
do nogu, zapucketale su kosti njegovih bokova kao da se rukom 
lomi suho granje. Svi su to čuli. I odmah je onaj koji je ležao skvrčen 
ustao zdrav te na sva usta hvaleći Boga reče: »Ja sam izliječen«. 
4 Ali nakon malo vremena, kad je, zaboravivši na Boga, opet tijelo 
predao nečistoći i jednom prilikom kasno objedovao u kući nekoga 
kanonika pa te noći tu spavao, krov se kuće iznenada srušio na sve. 
Samo je njega usmrtio, a ostali su smrt izbjegli. 5 Tako se u jednom 
ovom događaju pokazalo kako je revnost božanske pravde stroga 
prema nezahvalnima i kako je duh proročki (usp. Otk 19,10), koji je 
ispunio Franju, bio istinit i u dvojbama pouzdan. 

Deveto čitanje 

9. 'U ono vrijeme kad je nakon svoga povratka s prekomorskoga 
putovanja došao propovijedati u Celano, neki ga je vitez zbog skru- 
šene pobožnosti usrdno pozvao na objed i tako reći protiv njegove 
volje prisilio ga na to. 2 Prije nego su počeli jesti, pobožni je čovjek, 
dok je na uobičajen način upućivao prošnje i pohvale Bogu, u duhu 
vidio da onomu čovjeku uskoro prijeti sud smrti pa u duši uplašen, 
stajao je očiju podignutih k nebu (usp. Iv 17,1). 3 Kad su napokon za- 
vršili molitvu, dobrostiva je domaćina povukao u stranu i prorekao 
mu skoru smrt. Pozvao ga je da se ispovjedi i potaknuo ga, koliko je 
mogao, na dobro. 4 Odmah je čovjek prionuo uza riječi (usp. 1 Tim 
6,3) blaženoga muža i njegovu je pratiocu u ispovijedi otkrio sve 
grijehe, uredio je svoju kuču (usp. Iz 38,1), prepustio se božanskom 
milosrđu i pripremio se, koliko je mogao, da dočeka smrt. 5 I tako 
dok su drugi krijepili tijelo, vitez koji je, činilo se, bio zdrav i jak 
iznenada je ispustio duh prema riječi Božjega čovjeka. Premda je 
doista ugrabljen od nenadane smrti, ipak je po proročkom duhu 
istoga čovjeka unaprijed zaštićen oružjem pokajanja te je prema 
evanđeoskom obećanju i izmakao vječnoj osudi i ušao u vječne šato- 
re (usp. Lk 16,9). 

V. - Poslušnost stvorova 

I BOŽANSKA DOBROSTIVOST 
Prvo čitanje 

1. 'Doista je sa slugom svojim Franjom bio Duh Gospodnji koji 
ga je pomazao (usp. Lk 4,18) i sam Krist, Božja snaga i Božja mu- 
drost (usp. 1 Kor 1,24), čijom su mu se snagom i milošću otkrivale 
ne samo nepoznate i skrovite stvari (usp. Sir 42,19) nego su mu se 
pokoravala i počela ovoga svijeta. 2 Naime jedne zgode kad su ga 
liječnici savjetovali, a braća usrdno nagovarala neka dopusti da 
mu se pomogne protiv bolesti očiju spaljivanjem, Božji je čovjek 
na to ponizno pristao, jer to nije samo lijek protiv bolesti tijela 
nego je i prigoda za vježbanje u kreposti. 3 A kad je osjećanjem 
samoga tijela pri pogledu na ognjem već užarenu željeznu spravu 
bio nekim naravnim strahom jako potresen, sveti se čovjek po- 
čeo obraćati ognju kao bratu, zapovijedajući mu u ime i snagom 
Stvoritelja da mu svoju vrelinu prilagodi kako bi je mogao dobro 
podnositi dok ga prži. 4 Kad je željezo cvrčeći utonulo u nježno 
tijelo i kad je izvršeno spaljivanje od uha sve do obrve, čovjek pun 
Boga kličući u duhu braći reče: »Hvalite Svevišnjega, jer mi, da 
priznam istinu, ni vrelina ognja ne donese mučninu niti me bol 
tijela prikliješti!« 


Drugo čitanje 

2. 'Kad je sluga Božji u samotištu Sant’ Urbano bolovao od veo- 
ma teške bolesti, jer je osjećao slabost tijela, tražio je čašu vina. Kad 
su mu odgovorili da nema nimalo vina koje bi mu se moglo dati, 
naredio je da mu donesu vode. Kad je voda donesena, blagoslovio 
ju je načinivši znak križa. 2 Ono što je prije bilo čista voda uskoro 
postade najboljim vinom i što nije moglo siromaštvo samotna mje- 
sta, postigla je nevinost svetoga čovjeka. "Okusivši to vino, odmah 
je tako lako ozdravio te je postalo sasvim jasno kako mu je ono že- 
ljeno piće dao darežljivi Darovatelj, ne toliko da godi njegovu okusu 
koliko da bude djelotvorno po zdravlje. 


Treće čitanje 

3. 'Također se drugom zgodom čovjek Božji htio premjestiti u 
neko samotište da se ondje slobodnije posveti razmatranju. Budući 
da je bio slab, jahao je na magaretu nekoga siromašnog čovjeka. 2 I 
kad se taj čovjek u ljetnim danima uspinjao na goru (usp. Jš 2,16) 
prateći slugu Božjega, umoran od prilično naporna i duga puta (usp. 

Iv 4,6) te malaksajući od velike žeđi, počeo je jako vikati i govoriti 
da će odmah ispustiti dušu ako malo ne popije. 3 Covjek je Božji 
bez odgađanja skočio s magarca, kleknuo na zemlju, raširio ruke k 
nebu (usp. 2 Ljet 6,13) neprestano moleći (usp. Kol 1,9), dok nije 
spoznao da je uslišan. 4 Kad je napokon završio molitvu, rekao je 
čovjeku: »Požuri stijeni i ondje ćeš naći živu vodu za piće koju ti je 
Krist ovoga časa milostivo iz stijene izbio« (usp. Iz 48,21). 5 Otrčao 
je žedni čovjek na pokazano mjesto i pio vodu iz stijene (usp. Ps 
77,16; Iz 48,21) izbijenu snagom molitelja, i napio se pića iz veoma 
tvrde stijene (usp. Pnz 32,13) koje mu je Bog dao. 

Četvrto čitanje 

4. jednom je zgodom sluga Gospodnji propovijedao blizu mora 
u Gaeti. Budući da se htio ukloniti odobravanju mnoštva koje je iz 
pobožnosti navaljivalo k njemu, sam je uskočio u jednu lađicu koja 
je bila privezana uz obalu. 2 Ona se pak, kao da je njome upravljala 
unutarnja snaga, pokretala, udaljila podalje od kopna bez ikakva 
veslača, dok su svi prisutni to promatrali i tomu se divili. 3 A kad je 
na određenoj udaljenosti dospjela na morsku pučinu, stajala je ne- 
pomično među valovima; dok je mnoštvo čekalo na obali, svetomu 
čovjeku bilo je milo propovijedati. 4 A kad je mnoštvo čulo govor, 
vidjelo čudo, primilo blagoslov i na njegovu se molbu stalo razila- 
ziti, lađa je pristala uz kraj potiskom nikoga drugoga nego nebeske 
zapovijedi, kao da se savršenomu štovatelju Stvoriteljevu i bez ot- 
pora podvrgava i bez zadrške pokorava stvorenje koje sluzi Stvoritelju 
(usp. Mudr 16,24). 


Peto čitanje 

5. 'Dok je jednom zgodom boravio u samotištu u Grecciu, mno- 
gobrojne su nedaće pritiskale stanovnike toga kraja: tuča je sva- 
ke godine za nevremena pustošila usjeve i vinograde, a mnoštvo 
je grabežljivih vukova klalo ne samo stoku nego i ljude. 2 Stoga je 
sluga svemogućega Gospodina, dobrostivo suosjećajući s tako jako 
pogođenima ljudima, javno im u propovijedi obećao i osobno im 
zajamčio da će ona pošast u cijelosti nestati ako se prethodno ispo- 
vjede i htjednu donositi plodove dostojne obraćenja (usp. Mt 3,8). 3 I 
tako su od toga vremena, jer su na njegov poticaj vršili pokoru, šte- 
te prestale, opasnosti nestale, ni vuci ni tuče nisu zadavali nikakvu 
neugodnost (usp. Dn 3,50); 4 što više, ako bi tuča nekada zahvatila 
susjedne usjeve, kad bi se približavala granicama njihovih njiva, tu 
bi ili prestajala ili bi okretala na drugu stranu. 

Šesto čitanje 

6. 'Drugom zgodom kad se čovjek Božji, prolazeći Spolet- 
skom dolinom radi propovijedanja, približio Bevagni, došao je u 
jedno mjesto gdje se sakupilo golemo mnoštvo raznovrsnih ptica. 
2 Dok ih je pobožno promatrao, Duh ga je Gospodnji zahvatio (usp. 
Suci 14,6), požurio je onamo i veselo ih pozdravio, zatražio je 
šutnju da bi riječ Božju pažljivo čule. 3 I dok je okupljenim stvoro- 
vima mnogo govorio o Božjim dobročinstvima i o hvalama kojima 
mu same ptičice trebaju uzvraćati, one su neobično se radujući 
počele istezati vratove, širiti krila, otvarati kljunove i pažljivo ga 
promatrati kao da pokušavaju osjetiti čudesnu snagu njegovih ri- 
ječi. - 4 Doista je čovjek obdaren duhom kozjim (usp. Post 41,38) 
bio opravdano nošen nježnim osjećajem ljudskosti prema ovim 
nerazumnim stvorovima, jer su mu i oni sa svoje strane bili tako 
neobično naklonjeni te su ga pažljivo slušali dok ih je poučavao, 
pokoravali mu se kad im je zapovijedao, bezbrižno mu dolijetali 
kad ih je pod okrilje uzimao i bez teškoće kod njega ostajali kad 
ih je zadržavao. 


Sedmo čitanje 

7. 'U vrijeme pak kad je pokušao prijeći u prekomorske krajeve 
da postigne palmu mučeništva, a ipak to nije mogao ostvariti jer su 
ga spriječile morske oluje, tako mu je pomogla štovana zaštita Upra- 
vitelja svih stvari da ga je zajedno s veoma mnogo drugih izbavila iz 
smrtnih opasnosti i prema njemu na pučini pokazala svoja čudesna 
djela (usp. Ps 106,24). 2 Naime kad se namjeravao vratiti iz Sklavo- 
nije 2 u Italiju i kad se bez ikakva plaćanja bio ukrcao na neku lađu, 
tu se pri samom ukrcaju našao netko radi Kristova siromaška poslan 
od Boga (usp. Iv 1,6), koji je sa sobom nosio potrebnu hranu i dao 
je nekom bogobojaznom čovjeku, kojega je s lađe pozvao k sebi, da 
je u prikladno vrijeme dijeli onima koji baš ništa nemaju. 3 A budući 
da mornari zbog jačine vjetrova nisu mogli nigdje pristati, sva je 
njihova hrana potrošena, preostao je samo neznatan dio milostinje 
koja je blaženom čovjeku odozgor darovana. 4 Ona se zbog njegovih 
molitava i zasluga, djelovanjem višnje sile, toliko uvećala da je više 
dana, za vrijeme neprestane morske oluje, sve do željene luke An- 
kone posve dostajala potrebama svih. 


2 Sclavonia se ne smije poistovjećivati s današnjom Slavonijom, nego radije s juž- 

nom Hrvatskom ili Dalmacijom. 

Osmo čitanje 

8. 'Kad je drugom zgodom isti Božji čovjek putovao s bratom 
suputnikom između Lombardije i Treviške marke radi propovije- 
danja, spustila se uz rijeku Po mrkla noćna tmina. 2 A budući da 
je zbog rijeke, močvara i tame put bio izvrgnut velikim i mnogim 
opasnostima, suputnik je zahtijevao da u tolikoj nevolji zove višnju 
pomoć. Čovjek je Božji s velikim pouzdanjem odgovorio: 3 » Moćan 
je Bog (usp. Rim 1 1,23; 14,4), ako je njegovoj dobroti milo, obasjati 
nas svojim svjetlom kad otjera mračnu tminu«. 4 Gle čuda! Jedva je 
to izrekao, i eto, oko njih je višnjom silom počela sjati tolika svje- 
tlost da su, dok je drugdje bila mrkla noć, u jasnu svjetlu vidjeh ne 
samo put nego i mnogo toga naokolo s druge strane rijeke. 

Deveto čitanje 

9. 'Svjetlo je nebeskoga sjaja usred mrkle noćne tame doista išlo 
ravno ispred, te je baš iz toga bilo jasno da tama smrti (usp. Job 
10,21) ne može ovladati onima koji za svjetlom života idu pravom 
stazom. 2 Naime čudesnim sjajem ovakva svjetla te tjelesno usmje- 
reni i duhovno ojačani došli su sve do gostinjca pjevajući nemah dio 
puta božanske himne i pohvale. - 3 0 doista izvrsna i divna čovjeka, 
kojemu vatra prilagođava svoju vrelinu, voda mijenja okus, obilno 
piće izbija iz stijene, neživa mu stvorenja služe, okrutne životinje 
postaju blage, a nerazumna ga stvorenja pažljivo slušaju; 4 i sam 
Gospodar svega u svojoj dobroti ushšava njegovu mohtvu dok mu 
u svojoj dobrostivosti pripravlja jelo i sjajem svjetla pokazuje put, te 
mu tako kao čovjeku osobite svetosti i svako stvorenje služi i sam 
mu je Stvoritelj svega susretljiv. 


VI. - Svete rane 
Prvo čitanje 

1. 'Dvije godine prije nego će predati svoj duh nebu, Kristov 
uistinu odani sluga i poslužitelj Franjo započeo je četrdesetodnev- 
ni post u čast sv. Mihaelu arkanđelu na osamljenom brdu zvanom 
La Verna. Više nego obično ispunjen slašću nadnaravnoga proma- 
tranja i raspaljen još žarčim plamenom nebeskih čežnja, počeo je 
obilnije osjećati uhjevanje višnjih darova. 2 Dok se tako žarkim se- 
rafskim čežnjama uzdizao k Bogu i suosjećajnom nježnošću pre- 
tvarao u onoga koji se zbog velike ljubavi dao razapeti, 3 jednoga je 

jutra oko blagdana Uzvišenja Svetoga križa moleći se na strani brda, 
ugledao kao lik jednoga serafa sa šest toliko sjajnih koliko vatrenih 
krila kako se spušta s nebeske visine. 4 Dok se zrakom veoma brzo 
približavao mjestu blizu Božjega čovjeka, pokazao se da je ne samo 
krilat nego i raspet: ruke su mu i noge bile ispružene i na križu pri- 
čvršćene, a krila na obje strane tako čudno raspoređena da je dva 
iznad glave uzdizao, dva za let širio, a preostalim dvama čitavo tijelo 
obuhvaćao i pokrivao. 


Drugo čitanje 

2. 'Kad je to ugledao, veoma se začudio, a njegovo je srce ispu- 
njalo veselje pomiješano s boli, dok je u milom Kristovu pogledu 
koji mu se čudesno i prijateljski ukazivao osjećao neku silnu ra- 
dost, a prizor groznog raspinjanja probadao njegovu dušu mačem 
(usp. Lk 2,35) suosjećajna bola. 2 Budući da ga je iznutra poučavao 
onaj koji mu se izvana pokazivao, shvatio je ovo: mada bol muke 
nikako ne odgovara besmrtnosti serafskoga duha, 3 ipak je ovakvo 
viđenje bilo predočeno njegovim očima zato da bi sam Kristov pri- 
jatelj unaprijed upoznao kako se ne treba mučeništvom tijela, nego 
potpunim izgaranjem srca preoblikovati u očitu sličnost s raspetim 
Isusom Kristom. 4 Stoga iako je nakon tajanstvenog i prisnog razgo- 
vora viđenje nestajalo, ono mu je dušu iznutra zapalilo serafskim 
žarom, a tijelo izvana označilo likom nalik Raspetomu, 5 kao da je 
iza prvotne rastapajuće vatrene sile uslijedilo nekakvo vanjsko uti- 
skivanje znaka. 


Treće čitanje 

3. 'Odmah mu se naime stadoše na rukama i nogama pojavljivati 
znakovi čavala, njihove su se glave pokazale na nutarnjoj strani ruku 
i na gornjoj strani stopala, a njihovi šiljci na suprotnoj strani. 2 Glave 
čavala na rukama i nogama bijahu okrugle i crne, sami pak šiljci koji 
su izranjali iz tijela, izdizali su se nad ostalo tijelo, podulji, svijeni 
i ponovno zabijeni. 3 Zbilja sam trag čavala na nogama bijaše tako 
zamjetan i jako natekao te nije dopuštao ne samo da se stopala slo- 
bodno dotiču tla nego se i prst ruke mogao slobodno staviti u poput 
luka svijenost samih šiljaka, kako sam osobno čuo od onih koji su to 
vlastitim očima vidjeli. 4 I desni je bok, iz kojega je često tekla sveta 
krv, bio prekriven crvenom ranom kao da je bio kopljem proboden. 
Tako je obilno natapao tuniku i donju haljinu da su kasnije subraća, 
perući ih prema potrebi, nedvojbeno opažala da sluga Gospodnji 
ima, kako na rukama i nogama, tako i na boku, jasno utisnutu slič- 
nost s Raspetim. 

Četvrto čitanje 

4. 1 Čovjek obdaren duhom božjim (usp. Post 41,38) uviđajući da 
tako vidljivo utisnute tjelesne rane ne mogu ostati sakrivene bliskoj 
braći, a jednako se bojeći javno govoriti o Gospodinovoj tajni, na- 
šao se u velikoj borbi sa sumnjom bi li rekao što je vidio ili bi šutio. 
2 Napokon natjeran grižnjom savjesti, s puno je straha ispričao ne- 
kolicini mu prisnije braće tijek prije spomenuta viđenja, 3 dodajući 
da je onaj koji mu se ukazao rekao nešto što neće nikada, dok je 
živ, nijednomu čovjeku otkriti. 4 Nakon što je dakle prava Kristova 
ljubav ljubitelja preobrazila u istu sliku (usp. 2 Kor 3,18), navršilo 
se četrdeset dana što ih je odlučio provesti na onom brdu samoće i 
bližila se svetkovina svetoga Mihaela arkanđela. Anđeoski je čovjek 
Franjo sišao s gore (usp. Mt 17,9) noseći sa sobom lik Propetoga, ali 
ne urezan rukom umjetnika na kamenim ili drvenim pločama, nego 
ispisan prstom Boga živoga (usp. Izl 31,18) na tjelesnim udovima. 


Peto čitanje 

5. 'Nadalje, premda je sveti i ponizni čovjek sa svim marom na- 
stojao skrivati one svete znakove, ipak se Gospodinu svidjelo po 
njima na svoju slavu pokazati neka očita čudesa da, dok se njihova 
skrivena snaga razotkriva pomoću jasnih znamenja, svijetle kao sjaj- 
no zviježđe usred guste tame sumornoga svijeta. 2 Naime uokolo već 
spomenute gore La Verne, prije nego je sveti čovjek ondje boravio, 
tmasti bi se oblak sa samoga brda dizao, a jako bi nevrijeme s tučom 
redovito uništavalo plodove zemlje. 3 Ali nakon onoga sretna uka- 
zanja, na čuđenje i veliku radost stanovnika, prestalo je što je bilo 
uobičajeno, da bi i samo mimo običaja vedro lice neba pokazivalo 
uzvišenost onoga nebeskog viđenja i moć upravo tada utisnutih rana. 


Šesto čitanje 

6. 1 U ono je vrijeme u pokrajini Rieti zavladala vrlo teška pošast 
koja je počela toliko napadati ovce i goveda da se činilo kako gotovo 
sve boluje od neizlječive bolesti. 2 Neki je bogobojazni čovjek noću 
bio upozoren da brzo ode u samotište braće u kojem je tada boravio 
blaženi otac i da od subraće zatraži vodu u kojoj je on oprao svoje 
ruke i noge, da njome poškropi bolesne životinje i da tako ona po- 
šast potpuno nestane. 3 Kad je onaj čovjek to pažljivo izvršio, Bog je 
dao toliku moć onoj vodi koja je dotakla svete rane da je škropljenje 
njome, samo ako je bar malo dohvatilo bolesna stada, otklanjalo sav 
onaj udar pošasti, a životinje, povrativši prijašnju snagu, žurile su na 
pašu kao da prije uopće nisu oćutjele nikakvu bolest. 

Sedmo čitanje 

7. 'Konačno su one ruke otada zadobile tako čudesnu moć da su 
spasonosnim svojim dodirom vraćale i bolesnicima krepko zdravlje 
i uzetim i već usahlim udovima dugotrajno osjećanje i, što je veće 
od svega ovoga, na smrt izranjenima zdrav život. 2 Naime od više 
njegovih čuda da uzmem i ujedno ukratko spomenem još dva: 3 Kad 
je kod Leride neki čovjek imenom Ivan, štovatelj blaženoga Franje, 
bio jednom kasno tako teško ranjen da se vjerovalo kako će jedva 
do sutra preživjeti, 4 čudesno mu se ukazuje presveti otac i svetim 
rukama dotiče one rane. Istoga mu se časa potpuno zdravlje tako 
vratilo 5 da je sav onaj kraj izvikivao kako je divni nositelj znaka križa 
veoma vrijedan svakoga poštovanja. 6 Jer tko bi mogao, a da se ne 
divi promatrati dobro poznata čovjeka kako je u tako reći istom 
vremenskom trenu sad izranjen veoma teškim ranama sad radostan 
radi zdravlja? 7 Tko bi mogao o tom razmišljati bez zahvale? 8 Tko bi 
napokon u duhu vjere mogao prosuđivati tako pobožno, kreposno i 
predivno čudo bez štovanja? 


Osmo čitanje 

8. 'Budući da u Potenzi, u pokrajini Apuliji neki svećenik ime- 
nom Ruđer nije vjerovao u svete rane blaženoga oca, iznenada je 
bio udaren u dlan lijeve ruke ispod rukavice, kao da je strijela isko- 
čila iz luka, a sama je rukavica ostala netaknuta. 2 Kad je bio tri dana 
probadan jakim bolom i već u duhu svladan da zazove i zakune 
blaženoga Franju da mu onim slavnim ranama pomogne, zadobio je 
tako savršeno zdravlje da je sav bol odstupio i nikakav trag udarca 
nije ostao. 3 Time se jasno pokazuje da su oni njegovi znaci bili silom 
utisnuti i da imaju moć koja može ranjavati, liječiti, udarati tvrdo- 
korne, & ozdravljati one koji su slomljena srca (usp. Iz 61,1). 

Deveto čitanje 

9. 'Doista se pokazao taj blaženi muž dostojno obilježen ovom 
osobitom povlasticom, jer se sve njegovo nastojanje, kako privatno 
tako javno, kretalo oko Gospodinova križa. 2 Naime i neobična bla- 
gost dobrostivosti i vedrina življenja, ona duboka poniznost, raspolo- 
živa poslušnost, osobito siromaštvo, neokrnjena čistoća, gorko kaja- 
nje, bujica suza, nutarnja krotkost, žar natjecanja, želja mučeništva, 
prekomjerna ljubav i konačno mnogostruka povlastica kristolikih 
kreposti za čim drugim teže u njemu nego za sličnošću s Kristom i 
određenim pripremama za njegove svete rane? 3 Zato je od njegova 
obraćenja cijeli tijek njegova života bio obdaren predivnim otajstvi- 

ma Kristova križa, napokon se u gledanju uzvišenog serafa i ponizna 
Raspetoga nekom bogolikom i vatrenom silom potpuno preobliko- 
vao u priliku viđena lika, 4 kako su posvjedočili oni koji su presvete 
rane vidjeli, opipali, cjelivali te su, nakon što su ih dotakli, s većom si- 
gurnošću pod zakletvom potvrdili da je tako bilo i da su ih oni vidjeh. 


VII. - Preminuće 
Prvo čitanje 

1. 1 Stoga se čovjek Božji već r Kristom raspet na krizu (usp. Gal 
2,19), kako duhom tako i tijelom, nije uzdizao Bogu samo žarom 
serafske ljubavi nego je i, proboden vatrenom revnošću za dušama, 
s raspetim Gospodinom žeđao za spasenjem svih koje treba spasiti. 
2 A budući da zbog oteklina od čavala na nogama nije mogao hodati, 
dopuštao je da mu obamrlo tijelo voz e gradovima i selima (usp. Lk 
8,1), da kao drugi anđeo koji uzlazi od istoka Sunčeva (usp. Otk 7,2) 
raspiri srca slugu Božjih božanskim plamenom ognjenim (usp. Tuž 
2,3) i noge upravi na put mira (usp. Lk 1,79), a čela njihova opečati 
znakom Boga (usp. Otk 7,3) živoga. 4 Izgarao je također od silne že- 
lje da se vrati počecima poniznosti, da poslužuje gubavce kao na po- 
četku i da tijelo već iznemoglo od napora vrati prvotnom služenju. 


Drugo čitanje 

2. 1 Napominjao je kako će pod Kristovim vodstvom izvršiti velika 
djela. Premda su mu udovi slabih, duh je ipak bio jak i vatren, te se u 
novom boju s neprijateljem nadao pobjedi. 2 Kad se Kristovu siroma- 
hu doista uvećalo obilje zasluga, a sve to usavršava doista savršena 
strpljivost, počeo je tako teško bolovati od raznih bolesti da su se 
bolne tegobe proširile po pojedinim udovima i jer je meso već nestalo , 
kao da se sama koza za kosti (usp. Job 19,2; Tuž 4,8) prilijepila. 3 I kad 
je bio mučen jakim tjelesnim bolovima, govorio je da one mučne tje- 
skobe nisu muke, nego njegove sestre 4 i u njihovu radosnu podnoše- 
nju upućivao je Gospodinu toliko hvala i zahvala da se braći koja su 
mu pomagala činilo kao da zbog ugodna i ponizna hvastanja gledaju 
Pavla, a zbog jakosti nepomućena duha kao da vide drugoga Joba. 

Treće čitanje 

3. 'Sam je pak puno prije saznao za svoju smrt i kad se dan 
smrti pribhžavao, rekao je braći da se šator njegova tijela treba 
ubrzo razvrći, kako mu je Krist objavio. 2 I tako je dvije godine od 

dobivanja svetih rana, to jest u dvadesetoj godini od svoga obra- 
ćenja, zatražio da ga nose Svetoj Mariji Porcijunkulskoj, da ondje 
gdje je posredovanjem Djevice, Majke Božje primio duh savršen- 
stva i milosti, plativši dug smrti, stigne nagradi vječne naplate (usp. 
Fil 3,14; Kol 3,24). 3 Doveden pak na prije spomenuto mjesto, da 
istinskim primjerom pokaže kako nema ništa zajedničko sa svije- 
tom, u onako teškoj nemoći što dokončava svaku bolest potpuno 
se gol spustio na golu zemlju, da se u onom posljednjem času, u 
kojem se neprijatelj još uvijek mogao rasrditi, bori gol s golim. 
4 Ležeći tako na zemlji i u prašini, goli je borac lijevom rukom pre- 
krio ranu na desnom boku da se ne vidi 5 i podigavši na uobičajen 
način veselo čelo nebu (usp. Job 11,15), potpuno se usmjeravajući 
onoj slavi, počeo je veličati Svevišnjega, jer, lišen svega, njemu sad 
dolazi slobodan. 


Četvrto čitanje 

4. 'Kad se napokon već približavao čas njegove smrti, dao je 
sebi pozvati svu braću koja su ondje živjela i utješnim ih riječima 
smirujući s obzirom na svoju smrt, očinskim ih je osjećajem po- 
taknuo na ljubav Božju. 2 Ostavljajući im po pravu nasljedstva i 
oporučno u posjed siromaštvo i nasljedno dobro mira, brižno ih je 
opomenuo da se usmjere vječnim dobrima i zaštite od opasnosti 
ovoga svijeta 3 te ih je, koliko je mogao, sa svom uvjerljivošću govo- 
ra uputio da trebaju savršeno slijediti stope raspetoga Isusa. 4 Dok 
su pak braća uokolo sjedila kod patrijarha siromaha, čije oči nisu 
već oslabile od starosti (usp. Post 48,10), nego od suza, sveti je čo- 
vjek, slijep i već veoma blizu smrti, ispružio na njih svoje u obli- 
ku križa prekrižene ruke (usp. Post 48,14), jer je ovaj znak uvijek 
ljubio 5 i svu je, kako nazočnu tako nenazočnu, braću blagoslovio 
snagom i imenom Raspetoga. 


Peto čitanje 

5. 'Zatim je zatražio da mu čitaju Evanđelje po Ivanu od onoga 
mjesta: Bijaše pred blagdan Paske (Iv 13,1), da u njemu čuje glas 
Dragoga koji kuca (usp. Pj 5,2), od kojega ga je sada dijelio samo 
zid tijela. 2 Napokon kad su se na njemu ispunila sva otajstva, bla- 
ženi je čovjek moleći i pjevajući psalme usnuo u Gospodinu (usp. 
Dj 7,60), a ona presveta duša, oslobođena tijela, utonula je u bez- 
dan vječnoga svjetla. - 3 Baš je u tom času jedan od njegove braće 
i učenika, čovjek svakako na glasu zbog svetosti, ugledao kako 
ona sretna duša u liku sjajne zvijezde, na bijelu oblačiču (usp. Otk 
14,14), iznad mnogih voda ravnom stazom ulazi u nebo (usp. Ps 

28,3; Jš 8,20) 4 jer blistajući čistoćom savjesti i odsijevajući povla- 
sticom zasluga tako je uspješno gore uznosi obilje milosti i bogo- 
likih kreposti da nije mogla nimalo biti zapriječena u promatranju 
nebeskoga svjetla i slave. 


Šesto čitanje 

6. 'U to vrijeme provincijal braće u Terra di Lavoro, po imenu 
Augustin, čovjek svakako drag Bogu, našavši se u posljednjemu 
času, premda je već odavno bio izgubio govor, nenadano je uzvik- 
nuo slušateljima koji ondje stajahu te je rekao (usp. Dj 23,4; Lk 
9,39): 2 »Pričekaj me, oče, pričekaj! Evo već idem s tobom!« 3 A 
kad su ga braća u čudu pitala komu tako govori, ustvrdio je da vidi 
blaženoga Franju kako ide u nebo i odmah je čim je ovo izrekao, 
i sam sretno preminuo. - 4 U isto se vrijeme bio zaputio prema 
kapelici svetoga Mihaela na brdu Gargano asiški biskup, kojemu 
je blaženi Franjo, prijazno mu se u času svoje smrti ukazujući, re- 
kao da napušta svijet i s klicanjem odlazi u nebo. 5 Ustajući ujutro 
biskup je ispripovjedio svojim pratiocima što je vidio i vraćajući 
se u Asiz, kad je pomno istražio, pouzdano je otkrio da se blaženi 
otac preselio iz ovoga života u onom času, kako mu je objavljeno 
u viđenju. 


Sedmo čitanje 

7. 'A neizmjernost višnje dobrote i nakon njegove smrti mnogim 
je čudesnim znamenjima dostojno pokazala kako je taj preslavni 
čovjek bio osobito svet. 2 Naime na njegov zaziv i zbog njegovih 
zasluga svemoguća je Božja snaga obnovila slijepima vid, gluhima 
sluh, nijemima govor, hromima hod, a uzetima osjećanje i pokret; 
3 povrh toga je usahlima, ožalošćenima i slomljenima vratila prijaš- 
nje zdravlje, zatvorenike je svojom snagom iz tamnica oslobodila, 
brodolomcima je darovala luku spasa, onima koji su u vrijeme po- 
roda bili u opasnosti sretan porod, a iz opsjednutih tijela otjerala je 
zloduhe; 4 konačno gubave i one koji krvare privela je spasonosnu 
očišćenju, na smrt ranjene savršenu iscjeljenju i, što je veće od sve- 
ga, mrtve životu. 


Osmo čitanje 

8. 'Bezbrojna Božja dobročinstva ne prestaju se po njemu raz- 
lijevati na sve strane svijeta, kao što sam i ja koji sam ovo napisao 
- iskustvo mi je svjedok - osobno na sebi samom doživio. 2 Kad sam 
naime bio još dječačić i veoma teško bolestan, majka je za me učini- 

la zavjet blaženom ocu Franji. Bio sam izbavljen iz samih ralja smrti 
i opet mi se vratila snaga zdrava života. 3 A budući da se toga živo 
sjećam, sada to vjerodostojnim priznanjem javno priznajem, da ne 
budem, prešućujući toliko dobročinstvo, okrivljen za nezahvalnost. 
- 4 Stoga primi, blaženi oče, zahvalu kako god bila slaba i nedorasla 
tvojim zaslugama i dobročinstvima i, kad primiš želje, oprosti naše 
grijehe tako moleći da sebi odane pouzdano izbaviš od sadašnjih 
zala i privedeš ih vječnim dobrima. 


Deveto čitanje 

9. 'Dakle govor o svemu prethodno napisanom zaključimo ne- 
kim preglednim pogovorom. 2 Tko god prethodno bude čitao, neka 
u konačnom prosuđivanju odmjeri: 

- čudesno obraćenje samoga blaženoga oca Franje, 

- uspješnost u propovijedanju Božje riječi, 

- povlasticu uzvišenih kreposti, 

-proročki duh (usp. Otk 19,10) s razumijevanjem Pisama, 

- poslušnost nerazumnih stvorova, 

- utiskivanje svetih rana i 

- slavni odlazak s ovoga svijeta u nebo. 

To je sedam dokaza koji cijelom svijetu izvrsno pokazuju 3 i svje- 
doče da je on divni Kristov glasnik t pečatom Boga živoga (usp. Otk 
7,2) na sebi i da ga treba štovati iz osjećaja dužnosti jer je i vjero- 
dostojan u naučavanju i divan u svetosti. - 4 Stoga neka ga sa sigur- 
nošću slijede oni koji izlaze iz Egipta (usp. Izl 13,17; Ps 113,1), jer 
će, pošto je štapom Kristova križa razdvojeno more, proći pustinjom 
(usp. Ps 135,13; 67,8), 5 a prešavši Jordan (usp. Pnz 27, 3s) smrtno- 
sti, zadivljujućom će moću samoga križa ući u obećanu zemlju živih 
(usp. Pnz 27, 3s), kamo neka nas po zagovoru blaženoga oca uvede 
onaj slavni spasitelj i vođa Isus, 6 komu neka je u Trojstvu s Ocem i 
Duhom Svetim svaka savršena hvala, čast i slava u vijeke vjekova. 
Amen (usp. Rim 16,27). 

Završava Manji životopis svetoga Franje. 

Uvod 


Djelo Bonaventure Banjoređijskog nastalo je u jednom trenutku u 
kojem se vodstvo franjevačkoga reda trebalo oduprijeti znatnim unu- 
tarnjim i izvanjskim poteškoćama: godine 1260. generalni kapitul koji 
se sastao u Narboni povjerio je generalnom ministru mandat da napi- 
še novi Franjin životopis: tri godine kasnije - u Piši, pred generalnim 
kapitulom koji se nanovo sastao - Bonaventura je predstavio plod 
svoga rada koji je tom prigodom dobio odobrenje. Predajući se poslu, 
autor, već pred koju godinu izabran na čelo Reda, osjetio je veliku od- 
govornost vezanu sa zadatkom koji mu je bio povjeren: u toj prigodi 
on je pokazao svoj teološki talent ostvarivši Franjin portret bez sum- 
nje djelotvoran, u stanju da dadne nužne odgovore na mnogostruke 
probleme, unutarnje i izvanjske, koji su mučili Red. 

Prolog u Većem životopisu sv. Franje sažima na zadivljujući način 
bitne crte Franjine figure: znak i nazočnost Kristova u posljednjoj 
fazi povijesti (lBon, Prol.), pun proročkog duha, došao da pripremi 
put Gospodinu koji će se brzo vratiti, pozivajući ljude na pokoru. 
On je anđeo šestog pečata (usp. Dj 7,12), onaj koji će utisnuti znak 
»tau« na čelo vjernih slugu (lBon 4,9); on je drugi Ilija (lBon, Prol. 
1; 4,4; 15,8; 11,6), novi Ivan Krstitelj (a sam je Isus jasno identifici- 
rao Krstitelja s Ilijom koji je trebao doći: usp. Mt 11,14): slike Prolo- 
ga veličaju Franjinu proročko-eshatološku ulogu (usp. također lBon 
3,5, kada, dodajući novi element viđenju brata Silvestra - Franjinu 
borbu s aždajom - Bonaventura naznačuje još jednom njegov apoka- 
liptički zadatak); on je prijatelj zaručnikov (lBon, Prol. 1; 9,1;13,3: 
»prijatelj Kristov«), onaj koji označava novu etapu u povijesti spase- 
nja (lBon 11,14), obnovivši čudesa koja su se dogodila u apostolsko 
doba (lBon 12,8). 

Bonaventura tvrdi da se osobno uputio u mjesta gdje se svetac 
rodio i živio kako bi ondje izvršio »brižljiva istraživanja« i upitao 
»njegove nadživjele drugove« (lBon, Prol. 4: prosijava jasni odjek 
Prologa Lukina evanđelja). Istina je ipak da se on oslanjao prije svega 
na već napisane biografije, posebice na one Tome Celanskog, i na 
materijal koji je pristigao Krescenciju iz Iesia. Iz Tomina djela koristio 
je naročito Prvi životopis ( lCel), za prva četiri poglavlja i za posljednja 
dva, i Drugi životopis (2Cel), koji slijedi osobito u središnjim poglavlji- 

ma (V-XIII); služio se ipak također Životopisom Julijana Špajerskog 
i Legendom trojice drugova: ne samo san o oružju, kao što je dokazao 
Theophile Desbonnets, nego i epizoda otvaranja evanđelja u crkvi 
svetog Nikole svjedoče o izravnoj ovisnosti Bonaventurina kazivanja 
o Legendi trojice drugova (usp. lBon 3,3 s LegTd 29). Pripovijedanje 

0 Franjinoj mladosti čini se više utemeljeno na Legendi trojice drugova 

1 na Drugom životopisu Tome Celanskog (ono je opet velikim dijelom 
ovisno o Legendi trojice drugova) nego na maglovitoj slici Prvog živo- 
topisa Tome Celanskog. 

U nekim slučajevima autor prihvaća ispravke drugova Tomina 
Prvog životopisa. Jedan slučaj u tom pogledu posebno je ilustrativan: 
kako Toma ( IČel 52 ) tako i Julijan Spajerski ( Život svetog Franje, 32) 
ispripovjedili su jednu Franjinu pokorničku gestu, kad je pustio da 
ga gologa vode po gradu Asizu s konopcem o vratu. Drugovi svečevi 
1246. osjetili su se obveznim da isprave takvo pripovijedanje (AsZb 
80; usp. također OgSav 61); Toma je u svom Drugom životopisu ipak 
više volio ne voditi računa o tom svjedočanstvu, ograničivši se na 
preuzimanje novih činjenica: iskoristio ga je međutim Bonaventura, 
koji nedvojbeno pokazuje da ga je poznavao, premda potom daje 
smisao duboko različit riječima kojima je svjetina komentirala do- 
gađaj ( lBon 6,2). 

Bonaventura je više puta, natežući svoje izvore, iznova s aspek- 
ta čudesnosti iščitavao temeljne momente Franjina života i prvotnog 
bratstva: nakon što ga je svetac poljubio, gubavac je čudesno iščeznuo 
(lBon 1,5); u mjestu Orte čovjek koji je Franji i njegovoj braći poklo- 
nio kruha »nije se znalo odakle je došao niti kamo je otišao« (lBon 
4,1); ponovno u Ortu Franjo je razriješio svoje sumnje zahvaljujući 
božanskoj objavi (lBon 4,2). U cjelini hagiograf je Asižaninovu ljud- 
sku narav znatno oslabio. 

Bonaventura se u davanju forme vlastitom radu nadahnuo To- 
minim Drugim životopisom (2Cel): iz njega u biti Bonaventurin 
Veći životopis preuzima shemu. Djelo, podijeljeno u petnaest po- 
glavlja, na koja je nadodana knjiga čudesa (u kojoj se prepisuje 
velikim dijelom Spis Celanskog), slijedi u prvo vrijeme kronološki 
red, od rođenja Franjina do potvrde Pravila od strane Honorija III. 
(pogl. I — IV); napušta ga u središnjem dijelu u kojem razvija govor 
prema pojedinim krepostima ili svečevim stilovima života (pogl. 
V-XIII); na kraju ga ponovno preuzima u dva završna poglavlja, u 
kojima se radi o posljednjim vremenima Franjina života, o njegovu 
preminuću, njegovoj kanonizaciji i prijenosu (pogl. XIV-XV). Pre- 
ma nekim autorima u središnjim poglavljima (pogl. V-XIII) Bona- 
ventura razvija Franjin hod savršenosti polazeći od svoga nauka o 
tri puta: u rastućoj askezi svetac je prošao kroz pročišćavajući put 
/via purificativa/ (pogl. V-VII), napredovao je u rasvjetljavajućem 

putu /via illuminativa/ (pogl. VIII-X), da bi napokon našao dovr- 
šenje u sjedinjujućem putu /via unitiva/ (pogl. XI-XIII). Ustvari, 
Bonaventura tvrdi da je htio izložiti Franjin život prema »initium«, 
»progressus« i »consummatio« (lBon, Prol. 5; druge napomene u 
tom smislu u lBon, Prol. 1; 13,7): ali se radi o »iter« koji, kako ha- 
giograf izričito izjavljuje, obuhvaća čitavo djelo, a ne samo njegov 
središnji dio. 

U toj progresivnoj askezi prema mističnom sjedinjenju, koje 
svoj vrhunac nalazi na La Verni, Franjo je vođen križem Kristo- 
vim: od njega je započeo, u njemu je napredovao i našao ispunje- 
nje (3Bon 10,9). Sam Bonaventura doznačava pedagošku funkci- 
ju ukazanjima križa šest puta (lBon 1,3; 1,5; 2,1; 3,4; 4,9; 4,10), 
preko kojih je Franjo, »kao preko šest susljednih stepenica« (lBon 
13,10), stigao do promatranja Krista (sedmo ukazanje), »istovre- 
meno pod likom uzvišenog serafina i u poniznoj prilici Raspeća«. 
Krajnja askeza, u kojoj upravo križ čini progresivno Franju sličnim 
Kristu: uspeo se na brdo kao drugi Mojsije, Kristova ljubav ga je 
preobrazila »u istu sliku ljubljenoga« (lBon 13,5); zato je postao 
drugi Krist, njegov »savršeni oponašatelj« (lBon 11,2; 14,4). Rije- 
šivši se svake stvari, krenuo je gol stopama »golog raspetog Gos- 
podina« (lBon 2,4; 7,2; 14,4); nadahnuti njime njegova braća su 
neprekidno čitala »knjigu križa Kristova« (lBon 4,3) i kad ih je 
bilo osmorica, podijelio ih je po dvojicu, šaljući ih po svijetu »u 
obliku križa« (lBon 3,7). 

I pored velikog dugovanja prethodnoj produkciji, za Bonaventu- 
ru se ne može reći - kako se često tvrdilo - da je obični kompilator, 
nego je pravi autor (i autor velikog talenta), budući da originalnost 
njegova rada stoji upravo u sveukupnoj mješavini ostvarenoj na ra- 
nije postojećim materijalima, u veoma originalnom iščitavanju či- 
njenica koje su pod njegovim perom dobile drugačiju dimenziju i 
značenje, u ispuštanju i u promjenama koje je unio u tekstove. On 
nudi Franjin portret dostojan da bude »oponašan od svih [njego- 
ve braće] i da mu se svijet divi« (lBon, Prol. 2; u suglasju s ovom 
tvrdnjom mase će govoriti o tome da Franjo zadivljuje, ali da ga 
se ne može nasljedovati: lBon 6,2). Svejedno, takvo nasljedovanje 
odigrava se u granicama individualne askeze, budući da Franjo tvori 
nedostižni vrhunac. 

Portret koji je ponudio Bonaventura jest, u konačnici, portret 
funkcionalan suvremenoj situaciji Reda. Hlapi, sve do nestanka, us- 
poređivanje s bratstvom početaka: Toma Celanski nije prešutio po- 
mutnje u pogledu razvoja franjevačke obitelji; Bonaventura međutim 
čita njezinu povijest u neprekidnom rastu, kao onu sitnog sjemena 
određenog da postane veliko stablo: on stoga izostavlja Tomine kriti- 
ke i ispušta svaku nagovijest napetosti koje su postojale između Fra- 

nje i braće; 1 također kad preuzima druga svjedočanstva koja navode 
loše prikrivane protivnosti, na kraju se izvlači iz neprilike svaljujući 
svu krivnju na brata Iliju, o kojem su već svi mogli govoriti loše: 2 Redu 
je - toga je Bonaventura bio jako svjestan - bilo potrebno jedinstvo. 

Ne postoje ipak samo napetosti »ad intra«. Također i polemike 
»ad extra« vršile su utjecaj na djelo generalnog ministra: ne manjkaju 
polemičke napomene onima koji su nijekali stigme (lBon, Prol. 2; 
13,9; 15,4); šutke se prelazi - znakovit element u vrijeme snažnih 
suprotnosti s episkopatom - preko uloge asiškog biskupa (njegova 
se prisutnost u Rimu za vrijeme susreta s Inocentom III. i ne spomi- 
nje); prešućuju se progonstva kojima su bili izloženi Franjo i njegovi 
prvi drugovi (kako u Asizu tako i u drugim gradovima); podcrtava se 
kako je siromaštvo, koje je Franjo najviše ljubio, bilo najveća krepost 
i obilježje Reda, tvrdeći da ako se netko usudi reći da u tom izboru 
evanđeoskog života »ima nešto čudnovato i nerazumno« - riječi koje 
Bonaventura stavlja u usta kardinala Ivana od Svetog Pavla - postao 
bi »krivac hule protiv Krista, autora evanđelja« (lBon 3,9). 

Iznad svega, u viziji Većeg životopisa Red je već bio izvjesno pozvan 
na pastoralno zauzimanje u Crkvi: obraćajući grešnike, propovijeda- 
nje - »služba pobožnosti« - uskrisuje ustvari Krista, umrlog za njih 
(lBon 8,1). Providnost je naznačila Franji da se treba posvetiti tomu 
služenju (lBon 12,1), Crkva mu je potvrdila mandat (lBon 12,12) i 
svetac je bio zdušan u njegovu ispunjenju: počeo je propovijedati u 
Sv. Juri ( lBon 15,5) i nije se štedio sve do kraja, ne samo na putovima 
i trgovima nego ni u samoj asiškoj katedrali, gdje je često propovije- 
dao nedjeljom (lBon 4,4), ili u samostanima (lBon 4,9). 

Pozoran na sadašnjost i na budućnost više nego na prošlost, Bona- 
ventura je dakle svojom biografijom pružio braći jasan uzor na koji će 
se pozivati, određen uskoro da postane isključiv uzor. 


Izvori : 

Uvod u Veći životopis sv. Franje preveo Velimir Blažević prema: Fonti Francesca- 
ne, Nuova edizione , a cura di Emesto Caroli. Padova: Editrici Francescane, 
2004, str. 591-597. Tekst redigirao Ante Šoljić. 

Veći životopis sv. Franje s latinskog izvornika preveo Damjan Damjanović prema: 
S. Bonaventura, Legenda s. Francisci, Opera ornnia. Tom. VIII. Editio Collegii 
S. Bonaventurae, Ad Claras Aquas, Florentiae - Firenze, Quaracchi, 1898. 


1 Usp. lBon 14,1 s IČel 103-104: različito od Tome, Bonaventura šutke prelazi 
preko Franjinih kritika braći željnih časti, koja su čeznula za uspinjanjem na katedre 
učitelja. 

2 lBon 4,11; ali je Bonaventurin izvor perikopa 143 iz Ms, Little, koji je izdao A. 
G. Little 1913. - tvrdio da je izgubljeno Pravilo Franjo povjerio ministrima, a ne Iliji. 


PROSLOV 


1. Pojavila se ljubav Božja, spasiteljica svih ljudi (Tit 2,1 1) na nje- 
govu sluzi Franji svima istinski poniznima i prijateljima svetog si- 
romaštva. Dok u njemu štuju preobilno Božje milosrđe, njegov ih 
primjer potiče da se temeljito odreknu bezbožnosti i svjetovnih požuda 
(Tit 2,12) kako bi živjeli suobličeni Kristu i neutaživom željom če- 
znuli za blaženom nadom. Svevišnji je naime Bog pogledao na nj 
kao na prvoga siromaška i pokajnika s toliko susretljive dobrohot- 
nosti te bijednika nije samo podigao iz prašine svjetovnoga života 
nego ga je također postavio da bude sljedbenikom evanđeoskog 
savršenstva. Učinio ga je vođom i blagovjesnikom onima koji vje- 
ruju da bi svjedočenjem za svjetlo (Iv 1,7) Gospodinu pripravio put 
svjetla i mira do ljudskih srdaca. On je doista poput jutarnje zvijezde 
usred oblaka (Sir 50,6), svijetleći jasnim sjajem života i nauka, bli- 
stavim svjetlom upravljao prema Svjetlu one što sjeđahu u tmini i 
smrtnoj sjeni (Lk 1,79). Poput duge je odsijevao među oblacima slave 
(Sir 50,8), predstavljajući znak Gospodnjega Saveza, ljudima je na- 
vješćivao mir i spasenje. Gospodin ga je odredio da na sličan način, 
nasljedujući Preteču, u pustinji pripravi put najvećega siromaštva, da 
i primjerom i riječju propovijeda obraćenje (usp. Mk 1,3; Lk 24,27). 
Prije svega bijaše opskrbljen darovima nebeske milosti, a zatim je 
obogaćen zaslugama nesavladive kreposti. Bijaše opskrbljen i pro- 
ročkim duhom te predviđen za anđeosku službu. Sav je bio obuzet 
serafskim plamenom i kao hijerarhijski čovjek 3 bi vatrenim kolima 
odvezen u visinu, kao što se to jasno vidi tijekom njegova života; s 
pravom se ističe da je došao u duhu i sili llijinoj (Lk 1,17). I zato je s 
punim pravom istinskim proročanstvom apostola i evanđelista Iva- 
na predstavljen obličjem anđela koji uzlazi od Sunčeva istoka i ima 
znak Boga živoga kao drugi Zaručnikov prijatelj (Iv 3,29). Prigodom 
otvaranja šestoga pečata Ivan u Otkrivenju kaže: I vidjeh drugog anđe- 
la gdje izlazi od istoka Sunčeva s pečatom Boga živoga. 4 


3 Izrazom »hijerarhijski čovjek« sv. Bonaventura želi označiti čovjeka koji je oči- 
šćen, prosvijetljen, usavrešen (Vidi Put duše k Bogu , IV 4 i Trostruki put, I). 

4 Otk 7,2. Prema sv. Bonaventuri »drugi anđeo« koji nosi pečat Boga živoga jest 
sveti Franjo koji je poslan da ljude zove na pokoru i da znakom »tau« (T) obilježi 
izabrane. 

2. Da je taj Božji glasnik - Kristu drag, nama dan za nasljedova- 
nje, a svijetu na divljenje - bio sluga Božji Franjo, nedvojbeno raza- 
biremo svratimo li pozornost na najviši domet njegove izvanredne 
svetosti po kojoj, dok je bio među ljudima, bijaše nasljedovatelj či- 
stoće anđeoske, a zbog nje je i bio postavljen za uzor savršenim Kri- 
stovim sljedbenicima. Da tako u vjeri pobožno mislimo, ne navodi 
nas samo služba koju je vršio, da naime poziva na plač i naricanje, 
na brijanje glave i nošenje pasa od kostrijeti i da se čela muževa koji 
jadikuju i kukaju obilježe znakom »tau« (T), 5 znakom pokorničkoga 
križa i križolikom haljinom, nego to nepobitnim svjedočanstvom 
istine potvrđuje i znak sličnosti (Ez 28,12) s Bogom živim, naime 
s Kristom propetim, koji mu bijaše utisnut u tijelo, ali ne snagom 
naravi ili umjetničkom vještinom, nego čudesnom snagom Duha 
Boga živoga. 

3. Smatram se nevrijednim i nedoraslim za opisivanje života toga 
tako časna čovjeka koji zavređuje da ga se svestrano nasljeduje. Ne 
bih se na to nikako odvažio da me nije potakla žarka ljubav braće, 
jednodušna molba generalnoga kapitula 6 i da me na to nije natjeralo 
ono štovanje što ga gajim prema svetom ocu, jer sam u djetinjoj 
dobi, kao što se živo sjećam, po njegovu zagovoru i zaslugama iz- 
bavljen iz ralja smrti. Ako bih zanemario izreći mu pohvale, bojim 
se da bih bio krivac nezahvalnosti. I to mi bijaše najpreči razlog da 
se prihvatim ovoga posla. Prihvatio sam se toga ja koji se ponovo 
sjećam kako mi je život tijela i duše sačuvan po njemu i kako sam na 
samome sebi doživio njegovu moć. 7 Upoznao sam krepost njegova 
života, njegova djela i riječi kao neke dijelom zanemarene, a dijelom 
raspršene ulomke. Premda ih ne mogu posve sakupiti, učinit ću to 
bar donekle da ne bi propali zajedno s onima koji umiru, a zajedno 
su živjeli sa slugom Božjim. 

4. Da bi mi dakle vjerodostojnost njegova života, koju treba 
prenijeti potomstvu, bila što pouzdanija i što jasnija, pošao sam u 
mjesto rođenja, života i preminuća svetoga čovjeka. O svemu sam 
potanko razgovarao s onima koji mu bijahu najbliži, a još su na ži- 


5 Iz 22,12; Ez 9,4: Slovo »tau« (T) u hebrejskoj i grčkoj abecedi ima oblik križa. 
Kod proroka Ezekijela (Ez 9,4-6) to je znak onih koji su pošteđeni od uništenja - 
Franjo ga je izabrao da bude njegovim znakom (vidi lBon 4, 9). Taj se oblik križa još 
zove i Antonijev (crux patibulata) ih egipatski. 

6 Članovi su generalnog kapitula u Narboni 1260. Bonaventuru kao generalnog 
ministra Reda zamolili da napiše novi životopis sv. Franje; nakon tri godine kapitul je 
u Piši 1263. taj životopis prihvatio i odobrio. 

7 Bonaventura je kao nejako dijete obolio na smrt. Majka ga je zagovorila sv. Franji 
i on je ozdravio. Bilo je to nakon Franjine smrti. 

votu. Napose sam razgovarao s nekolicinom onih koji su poznavali 
njegovu svetost i koji su je nasljedovali na poseban način. Zbog nji- 
hove poznate istinoljubivosti i dokazane kreposti treba im vjerovati. 

U prikazivanju onoga što se Bog udostojao po svom sluzi učiniti 
smatrao sam da treba odbaciti kićeni stil, jer će čitaočevoj pobož- 
nosti više koristiti jednostavan negoli kićen govor. Da izbjegnem 
zbrku, nisam događaje uvijek nizao vremenskim slijedom, nego sam 
se radije nastojao držati njihove unutarnje povezanosti, kako su se 
stvari različite naravi zbivale istovremeno, ili se činilo da ono što se 
događalo u različitim vremenima spada zajedno. 

5. Početak njegova života, razvoj i svršetak opisani su u petnaest 
posebnih poglavlja koja slijede: 

U prvome se govori o njegovu životu dok bijaše u svjetovnom 
staležu. 

U drugome je riječ o njegovu posvemašnjem obraćenju Bogu i 
popravljanju triju crkava. 

U trećemu o osnutku Reda i odobrenju Pravila. 

U četvrtome o razvoju Reda pod njegovim vodstvom i o potvrdi 
Pravila koje već prije bijaše odobreno. 

U petome o strogosti života i o tome kako su mu stvorovi pružali 
utjehu. 

U šestome o poniznosti i poslušnosti te o božanskom Predusre- 
tanju koje mu je na mig iskazivano. 

U sedmome o ljubavi prema siromaštvu i čudesnom uklanjanju 
nestašice. 

U osmome o njegovoj unutarnjoj pobožnosti i o tome kako su se 
prema njemu odnosili nerazumni stvorovi. 

U devetome o žaru ljubavi i o želji za mučeništvom. 

U desetome o revnosti i kreposti molitve. 

U jedanaestome o razumijevanju Sv. pisma i o duhu proricanja. 

U dvanaestome o uspješnosti propovijedanja i o daru ozdravlji- 
vanja. 

U trinaestome o svetim ranama. 

U četrnaestome o njegovoj strpljivosti i preminuću. 

U petnaestome o njegovoj kanonizaciji i o prijenosu tijela. I na- 
pokon ponešto sam dodao o čudesima koja su se dogodila nakon 
njegova preminuća. 

I. POGLAVLJE 
Franjin život u svijetu 

1. U gradu Asizu živio je čovjek imenom Franjo. Blagoslovljena 
je njegova uspomena (Sir 45,1), njega je Bog dobrostivo predusreo 
blagoslovima sretnim (usp. Ps 20,4), milostivo ga istrgnuo iz po- 
gibelji sadašnjega života i obilno ga opskrbio darovima nebeske 
milosti. Dok je u mladosti odgajan među taštim ljudskim sinovima 
u ispraznosti i kad je nakon nekakva školovanja predviđen za uno- 
sne trgovačke poslove, niti se uz Božju pomoć među razuzdanim 
mladićima prepustio tjelesnoj razvratnosti, niti se među pohle- 
pnim trgovcima, premda je išao za dobitkom, pouzdavao u novac i 
blago (Sir 31,8). 

U srce je mladoga Franje Božjim djelovanjem prema siromasima 
bila ucijepljena neka samilosna darežljivost. Ona je s njim rasla od 
djetinjstva i srce mu ispunila tolikom dobrostivošću da je, iako ne 
bijaše gluh slušač Evanđelja, odlučio udijeliti milostinju svakome 
tko ga zamoli, a naročito ako spomene ljubav Božju. 

Kad je jedanput, zauzet trgovačkim poslom, nekog siromaha 
koji je za ljubav Božju zaprosio milostinju preko svog običaja odbio 
neobdarena, odmah je čim se sabrao potrčao za njim i, udijelivši 
mu samilosno milostinju, obećao Gospodinu Bogu da otada neće 
nikada, dokle god mu bude moguće, odbiti one koji ga zamole za 
ljubav Božju. To je neumornom brižljivošću obdržavao sve do smrti 
i zavrijedio da mu se ljubav prema Bogu i milost silno povećaju. 
Poslije, kad je već potpuno obukao Krista, kazivao je kako, dok je 
još živio u svijetu, nije nikada mogao čuti izraziti glas Božje ljubavi, 
a da mu se srce nije uzbudilo. 

Nadalje se na mladiću dobre ćudi opažalo kako dobrostiva bla- 
gost, spojena s otmjenošću ponašanja, strpljivost i popustljivost 
iznad svake ljudske mjere, širina darežljivosti preko imovinske 
mogućnosti, cvatu kao predznaci da će se u budućnosti na nje- 
ga razliti obilje Božjega blagoslova. Kad je neki vrlo prostodušan 
čovjek iz Asiza jednom susreo Franju, po Božjem je nadahnuću, 
kako se misli, svukao ogrtač i svoju je odjeću prostro pred njegove 
noge te uvjeravao ljude kako je Franjo vrijedan svake počasti kao 
onaj koji će doskora postati velik pe će ga zbog toga svi vjernici 
oduševljeno veličati. 

2. Franjo još nije znao što Bog s njim namjerava. Budući da ga 
je očeva zapovijed odvlačila k vanjskim stvarima, a izopačenost na- 
ravnoga naslijeđa vukla ga prema niskim stvarima, još nije bio vičan 
promatrati stvari nebeske niti je znao uživati u božanskima. 

Budući da podneseno trpljenje duhovnom sluhu daje shvaća- 
nje, na nj se spustila ruka Gospodnja i promijenila se desnica Višnjega 
(Iz 28,19; Ez 1,3; Ps 70,11). Dugotrajnim bolovanjem shrvala mu je 
tijelo da mu popravi dušu za prosvjetljenje Duha Svetoga. 

I kad je, pošto se tjelesno oporavio, na uobičajeni način dao 
sebi načiniti doličnu odjeću, sreo je nekog viteza koji je doduše bio 
plemenit, ali je bio siromašan i loše obučen. Smilila mu se njegova 
neimaština. Svukao se i zaodjenuo ga da bi tako najednom ispunio 
dvostruku obavezu ljubavi: time je pokrio sramežljivost plemenitog 
viteza i ublažio bijedu siromašna čovjeka. 

3. Kad se sljedeće noći prepustio snu, Bog mu je pokazao li- 
jepu, veliku dvoranu punu oružja koje bijaše obilježeno znakom 
Kristova križa da bi mu unaprijed pokazao kako neusporedivom 
nagradom ima biti nagrađeno milosrđe iskazano siromašnom vite- 
zu iz ljubavi prema najuzvišenijem Kralju. Zato kad je upitao čije 
je sve to, Božji mu je glas odgovorio da će sve to pripasti njemu i 
njegovim vojnicima. 

Kad se ujutro probudio, kako mu duh još ne bijaše vičan spo- 
znavati božanske tajne niti je po vidljivim znakovima umio prelaziti 
na gledanje istine nevidljivih stvari, mislio je da će neobično viđenje 
biti znak velike sreće. Kako mu još nije bila poznata Božja namjera, 
odluči otputovati u Apuliju k nekom vojvodi, jer se ponadao da će 
se u njegovoj službi domoći vojničke slave, kao što mu je spomenu- 
to viđenje nagoviještalo. 

Kad se malo nakon toga dao na put i stigao do najbližega gra- 
da, u noći je čuo kako mu Gospodin povjerljivo kaže: »Franjo, 
tko ti može učiniti više: gospodar ili sluga, bogataš ili siromah?« 
Kad je Franjo odgovorio da mu može bolje učiniti kako gospodar, 
tako bogataš, Gospodin je odmah dodao: »Zašto dakle zbog sluge 
ostavljaš gospodara, a zbog siromašna čovjeka bogatog Boga?« Na 
to će mu Franjo: »Gospodine, što hoćeš da činim?« (Dj 9,6). A 
Gospodin će mu: »Vrati se u svoj zavičaj (Post 32,9), jer viđenje što 
si ga vidio ima duhovan smisao. Na tebi se ima ispuniti božanska 
odredba, a ne ljudska.« Kad je svanulo, žurno je krenuo prema Asi- 
zu. Postavši uzor poslušnosti, sa sigurnošću je i s radošću iščekivao 
Gospodinov nalog. 

4. Otada se povlačio iz buke javnoga poslovanja. Pobožno se mi- 
lio dobrome Bogu da se udostoji očitovati što mu je činiti. Budući 
da se po čestoj molitvi u njemu rasplamsala žarka želja za nebom te 
je iz ljubavi prema nebeskoj domovini već sve zemaljsko prezirao 
kao bezvrijedno, bio je uvjeren da je pronašao skriveno blago te je 

poput mudra trgovca pomišljao na to da sve rasproda i kupi nađeni 
biser (Mt 13,44-46). 

Ipak međutim još nije znao kako da to učini osim što mu se u 
duši nametala misao da duhovna trgovina ima početi s preziranjem 
svijeta, a vojnikovanje u vojsci Kristovoj treba da počne pobjedom 
samoga sebe. 

5. Kad je tako jednoga dana jahao poljem koje se prostiralo po- 
red grada Asiza, sreo je nekoga gubavca, a neočekivani susret s nji- 
me prouzročio mu je strahovitu odvratnost. Kako se u taj čas sjeti 
svoje odluke da će provoditi život savršenstva, bio je svjestan kako 
najprije treba svladati samoga sebe ako želi postati vitezom Kristo- 
vim. Sjahao je s konja i požurio da gubavca poljubi. A kad je guba- 
vac prema njemu pružio ruku kao da će nešto od njega dobiti, dao 
mu je novaca i poljubio ga. 

Odmah je ponovno zajahao konja i ogledao se naokolo. Iako 
je polje sa svih strana bilo otvoreno, ipak onoga gubavca nije više 
nigdje vidio. Kako je zbog toga bio ispunjen divljenjem i radošću, 
počeo je pobožno pjevati pohvale Gospodinu. Odlučio je da će se 
otada uvijek uspinjati naviše. 

Zato je tražio samotna mjesta koja su prikladna za naricanje. 
Dok je na takvim mjestima vapio neizrecivim uzdisajima (Rim 8,26), 
zavrijedio je da ga Gospodin nakon dugih i usrdnih molitava usliši. 
Kad je tako jednoga dana samotno molio i od silna žara bio sav 
obuzet Bogom, ukazao mu se Isus Krist kao propet na križu. 8 Dok 
ga je promatrao, rastapala mu se duša (Pj 5,6) i sjećanje mu se na 
Kristovu muku tako utisnulo u najdublju dubinu njegova srca da bi 
se on toga časa kad bi se sjetio Kristova razapinjanja jedva mogao 
izvana suzdržati od suza i jecanja, kao što je to kasnije sam povjer- 
ljivo pripovijedao kad se približio svom svršetku. Čovjek je Božji 
naime tada shvatio da je upravo njemu upravljena ona evanđeoska 
riječ: Ako hoćeš poći za mnom, odreci se samoga sebe, uzmi svoj križ i 
slijedi ?ne (Mt 16,24). 

6. Tada je obukao duh siromaštva, osjećaj poniznosti i čuvstvo 
najdubljega suosjećanja. Dok je naime prije strahovito zazirao ne 
samo od općenja s gubavcima nego i od toga da ih samo gleda iz 
daljine, sada je poradi Krista propetoga, koji se prema proroštvu 
pojavio prezren poput gubavca, da bi samoga sebe posve obezvri- 
jedio, gubavcima dobrostivom samilošću iskazivao usluge duboke 


8 Čini se da je ovo ukazanje različito od onoga doživljaja kad je Gospodin s križa 
progovorio Franji u crkvici sv. Damjana. Bonaventura u XIII. poglavlju Većeg životo- 
pisa navodi šest ukazanja križa, a ovome pridaje posebnu važnost. 

poniznosti i čovječnosti. Cesto je naime pohađao njihove domove, 
darežljivo im davao milostinju i s velikim suosjećanjem ljubio im 
ruke i lice. 9 

I siromašnim je prosjacima također nastojao udijeliti ne samo 
ono što mu je pripadalo nego i samoga sebe. Zato bi svoju odjeću 
gdjekada svukao, gdjekada rasparčao, a u nekim bi je slučajevima, 
kad pri ruci nije imao ništa drugo, rasporio ili razderao da ih obdari. 

S poštovanjem je i samilosno pritjecao u pomoć i siromašnim 
svećenicima, napose opremom za oltar, da bi tako bio dionikom 
bogoslužja i siromašnim bogoslužnicima pružio što im je trebalo. 

Kad je u to vrijeme hodočastio na grob sv. Petra apostola i pred 
vratima crkve ugledao mnoštvo siromaha, vođen s jedne strane 
ugodnošću samilosti, a s druge opet privlačen ljubavlju prema si- 
romaštvu, nekom je od siromašnijih poklonio svoje odijelo i taj je 
dan, obučen u njegove siromašne dronjke, s neobičnom ugodno- 
šću u srcu proveo među siromasima da bi tako prezreo svjetovnu 
slavu, ali i da bi se postupno uzdizao u evanđeoskom savršenstvu. 
Pozorno je bdio nad mrtvljenjem tijela da bi Kristov križ, što ga je 
u srcu nosio iznutra, nosio i izvana na tijelu. Čovjek je Božji Franjo 
sve to provodio dok od svijeta još nije bio odvojen odijelom i za- 
jedničkim životom. 


II. POGLAVLJE 

Njegovo posvemašnje obraćenje Bogu 
i popravak triju crkava 

1. Budući da sluga Svevišnjega nije u ovim stvarima imao nika- 
kva drugog učitelja osim Krista, on ga je u svojoj dobroti nastavio 
pohađati slatkoćom milosti. Kad je jednoga dana izišao u polje da 
razmatra, prolazio je pokraj crkve sv. Damjana koja je zbog velike 
drevnosti prijetila da bi se mogla srušiti. I kad je na poticaj Duha 
ušao u nju da se pomoli ničice prostrt pred likom Propetoga, dok 
se molio, bio je ispunjen velikom utjehom Duha. 10 I dok je suznih 


9 Sam je Franjo o tome u svojoj duhovnoj oporuci napisao: »Dok sam bio u grijesi- 
ma, bilo mi je previše odvratno pogledati gubavce. I Gospodin me sam dovede među 
njih i počeh suosjećati s njima« (Opor 1-2). 

10 Riječ je ovdje o čuvenom križu bizantskog stila koji se u vrijeme Franjina obraće- 
nja nalazio u crkvici sv. Damjana. Poslije se pokraj te crkvice, koja je od grada Asiza 
prema jugu udaljena 1 km, nalazio prvi samostan sestara klarisa. Kad je za te sestre 
unutar gradskih zidina dovršen novi samostan s velikom crkvom, 1260. godine sestre 
klarise prenijele su taj križ u tu novu crkvu - danas Santa Chiara - pa se tako do 
danas nalazi u kapeli sv. Jurja te crkve. U crkvici sv. Damjana danas se nalazi vjerna 
kopija toga križa. 

očiju promatrao Gospodinov križ, tjelesnim je ušima čuo kako mu 
je glas, koji je dolazio s križa, triput rekao: »Franjo, pođi i popravi 
mi kuću koja se, kako vidiš, ruši!« Franjo se, čuvši taj čudesni glas, 
zbunio i potresao, jer u crkvi bijaše sam. Snaga mu je božanskih 
riječi obuzela srce te je pao u zanos. 

Kad se napokon povratio k sebi, bio je spreman poslušati. Sav 
se dao na izvršenje zapovijedi s obzirom na popravak materijalne 
crkve, premda se glavni smisao riječi odnosio na onu Crkvu koju je 
Krist stekao svojom krvlju (Dj 20,28), kao što ga je poučio Duh Sveti. 
Poslije je to sam povjerio braći. 

Nakon toga je ustao, prekrižio se, uzeo tkanine za prodaju i žur- 
no otišao u grad koji se zove Foligno. 11 Prodavši ondje sve što je 
donio i primivši utržak, sretni je trgovac ondje ostavio i konja na 
kojem je onamo dojahao. 

Kad se vratio u Asiz, sa strahopoštovanjem je ušao u crkvu u 
kojoj je primio spomenuti nalog i kad je ondje našao siromašna sve- 
ćenika, iskazao mu je dolično poštovanje te pružio novac za popra- 
vak crkve i za potrebe siromaha. Također ga je ponizno zamolio za 
dopuštenje da s njim privremeno boravi. Svećenik je na to pristao, 
ah je iz straha prema Franjinim roditeljima odbio primiti novac. Isti- 
niti je preziratelj novca taj novac bacio u neki prozor. Bacivši ga, 
omalovažio ga je kao prašinu. 

2. Dok je sluga Božji boravio sa spomenutim svećenikom, njegov 
se otac, kad je za to saznao, uznemirio i požurio onamo. Kad je Fra- 
njo, novi Kristov borac, dočuo za prijetnje progonitelja i kad je na- 
slutio njegov dolazak, hoteći dati mjesto Božjem gnjevu (Rim 12,19), 
sakrio se u neku prikrivenu udubinu. Dok je u njoj nekoliko dana 
bio sakriven, neprestano je, obliven kišom suza, molio Gospodina 
da mu izbavi život iz ruku progonitelja i da mu dobrostivo ispuni 
pobožne želje koje mu je udahnuo. Stoga je, ispunjen nekim za- 
nosnim veseljem, samoga sebe počeo prekoravati zbog malodušne 
strašljivosti. Napustivši skrovište i potisnuvši strah, uputio se prema 
gradu Asizu. Kad su mu građani ugledah neumiveno hce i kako se 
duševno promijenio, pomislih su da je skrenuo s pameti. Nabacivah 
su se na nj uličnim blatom i kamenjem, podrugivah mu se glasnim 
povicima kao slaboumnom i mahnitom. Sluga je Božji međutim, 
ne davši se slomiti ni promijeniti nikakvom pogrdom, prolazio kao 
da je za sve to gluh. Kad je njegov otac čuo za tu viku, odmah je 
dojurio, ah ne zato da ga oslobodi nego da ga šatre. Potisnuvši sva- 
ku samilost, odvukao ga je kući te ga je najprije mučio riječima, a 


n 


Grad Foligno nalazi se oko 14 km jugoistočno od Asiza. 

zatim batinama i okovima. 12 To ga je međutim učinilo spremnijim i 
srčanijim da izvede ono što je započeo. Imao je na pameti onu riječ 
evanđelja: Blago progonjenima zbogpravednosti, njihovo je kraljevstvo 
nebesko (Mt 5,10). 

3. Kad je otac nakon malo vremena otputovao iz domovine, nje- 
gova mu je majka, ne odobravajući mužev postupak i ne mogavši 
umekšati sinovu odlučnost, skinula okove i pustila ga da ode. Za- 
hvaljujući svemogućem Gospodinu, ponovno se vratio tamo gdje 
je prije boravio. Kad se otac vratio i kad ga nije našao kod kuće, 
izgrdio je ženu i razjaren pohitao onamo da ga, ne mogne li ga opa- 
metiti, barem potjera iz zavičaja. No Bog je Franju ohrabrio te je 
razjarenu ocu izišao u susret. Na sav je glas vikao kako omalovažava 
i njegove okove i batine. Osim toga je izjavio da će za Kristovo ime 
radosno podnijeti sva zla. Kad je otac uvidio da ga ne može odvra- 
titi, dao se u potragu za novcem. Kad ga je konačno pronašao u ne- 
kom prozorčiću, bijes mu se stišao. Zeđ je pohlepe donekle utažio 
pregršću novca. 

4. Tjelesni je otac zatim pokušao sina milosti, već lišena novca, 
izvesti pred gradskoga biskupa 13 da se pred njim odrekne očinske 
baštine i da vrati sve što je još imao. Istiniti se ljubitelj siromaštva 
pokazao spremnim da to učini. Došavši pred biskupa, nije ni okli- 
jevao niti je zbog nečega krzmao, niti je čekao kakvu riječ, nego je 
odmah svukao svu odjeću i predao je ocu. Tada je ustanovljeno da je 
čovjek Božji ispod raskošne odjeće na golu tijelu nosio pokornički 
pojas. Štoviše, upravo opijen čudesnim žarom, odbacio je i gaće. 
Kad se pred svima posve ogolio, rekao je ocu: »Do sada sam te zvao 
svojim ocem na zemlji, a sada mogu bezbrižno reći: Oče naš, koji 
jesi na nebesima (Mt 6,9), kod koga sam pohranio sve svoje blago 
i u koga sam stavio sve pouzdanje svoje nade.« Kad je biskup to 
vidio, zadivio se tolikoj gorljivosti čovjeka Božjega. Odmah je ustao 
i plačući ga zagrlio. Budući da bijaše čovjek samilostan i plemenit, 
prekrio ga je plaštem kojim bijaše ogrnut. Svojima je naredio da mu 
nešto dadnu čime će pokriti udove svoga tijela. Dadoše mu siro- 
mašan, trošan ogrtač biskupova sluge. Sa zahvalnošću ga je primio 
i na njemu vlastitom rukom pomoću vapna, koje mu bijaše pri ruci, 
načinio znak križa. Iz toga je načinio odjeću za čovjeka propeta i 
polunaga siromaha. Tako je dakle sluga Svevišnjega Kralja ostao gol 


12 Kod crkve Chiesa nuova u Asizu, gdje se navodno nalazila Franjina rodna kuća, 
ispod jednog stubišta i danas se pokazuje tijesni prostor u koji je Petar Bernardone 
zatvorio svoga sina. 

13 Tada je asiški biskup bio Gvido II. ( 1204-1228). 

da bi nasljedovao propetoga Gospodina, koga je toliko ljubio. Tako 
se dakle oboružao križem da bi svoju dušu prepustio drvu spasenja 
po kojem će se očuvati od brodoloma svijeta. 

5. Kad se ovaj preziratelj svijeta nakon toga oslobodio okova 
svjetovnih želja, napustio je grad te se bezbrižan i slobodan povu- 
kao u tišinu samoće da ondje sam sluša tajnu nebeske poruke. Kad 
je jednom zgodom čovjek Božji Franjo prolazio kroz neku šumu, 
zanosno je francuskim jezikom pjevao pohvale Gospodinu, a iz za- 
sjede na nj nasrnuše razbojnici. Kad ga surovo upitaše tko je, pun je 
pouzdanja proročanskim glasom odgovorio: »Glasnik sam veliko- 
ga Kralja!« Oni ga izmlatiše i baciše u jamu punu snijega govoreći: 
»Lezi tu, klipane, glasniče Božji!« A kad oni otiđoše, izišao je iz 
jame i bio je silno radostan. Počeo je kroz gajeve pjevati pohvale 
Stvoritelju još zanosnijim glasom. 

6. Svratio je u neki obližnji samostan. Poput prosjaka zaprosio 
je milostinju, i dobio ju je kao nepoznat i prezren. Otišavši odatle 
stigao je u Gubbio. Tu ga je prepoznao i primio negdašnji prijatelj 
te ga je kao Kristova siromaška zaodjenuo bijednom tuničicom. 14 

Zatim se ljubitelj najdublje poniznosti preselio gubavcima. S nji- 
ma je boravio i radi Boga im najpredanije služio. Prao im je noge, 
povezivao rane, iz rana im otirao gnoj; posebnom im je pobožnošću 
ljubio gnojne rane on koji je doskora imao postati evanđeoskim li- 
ječnikom. Zato je od Gospodina primio toliku moć da je čudesnim 
liječenjem postizao divne uspjehe. 

Između mnogih iznijet ću samo jedan slučaj koji se desio pošto 
se za čovjeka Božjeg još više čulo. Kad je jednom čovjeku iz spo- 
letskog kraja neka strašna bolest izjela usta i vilicu te mu se nije 
moglo pomoći nikakvim lijekom, desilo se da je taj sreo čovjeka 
Božjeg, kad se vraćao s hodočašća što ga je poduzeo da bi poho- 
dom apostolskih grobova izmolio njihov zagovor. 15 Kad je dotični 
iz pobožnosti htio poljubiti trag Franjinih nogu, čovjek Božji nije 
to mogao podnijeti. A kad je htio poljubiti mu noge, Franjo ga je 
poljubio u lice. I gle, čim se Franjo, njegovatelj gubavaca, divnom 
samilošću svetim ustima dotakao one strahovite rane, nje je nestalo 
i taj je bolesnik smjesta zadobio željeno zdravlje. Ne znam čemu bi 
se s pravom trebalo više diviti, da li dubokoj poniznosti, izraženoj 


14 Tunika je duga haljina s rukavima koja seže do ispod koljena. Ispod gornje tunike 
(habita) Manja su braća prema svom Pravilu mogla nositi još jednu, kraću tuniku. 

15 Bilo je to na povratku iz Rima; »strašna bolest« o kojoj je riječ mogla je biti rak ili 
možda tzv. lupus , jedan oblik kožne tuberkuloze. 

tako dobrostivim poljupcem, ili neobičnoj moći koja se očitovala u 
tako divnom činu. 

7. Franjo se, već utvrđen u Kristovoj poniznosti, sjetio naloga 
koji mu je upravljen s križa u vezi s popravkom crkve sv. Damjana. 
Kao pravi poslušnik vratio se u Asiz da se Božjem glasu podloži ba- 
rem po prošnji. Odbacivši svaki sram iz ljubavi prema siromašnom 
Kristu, išao je prositi k onima među kojima je redovito doživljavao 
izobilje. Slabašno je svoje tijelo, iscrpljeno postovima, podmetnuo 
pod teret kamenja. Kad je tako uz Gospodinovu pomoć i uz pripo- 
moć građana spomenuta crkva popravljena, da mu nakon napora 
ne bi tijelo omlitavjelo od besposlice, iz posebne se pobožnosti koju 
je čistoćom iskrene vjere gajio prema apostolskom prvaku dao na 
popravljanje crkve sv. Petra koja bijaše podalje od grada. 16 

8. Kad je napokon i tu crkvu dovršio, otišao je u mjesto koje se 
zove Porcijunkula. 17 Tu se nalazila crkva preblažene Djevice Bogo- 
rodice koja bijaše davno sagrađena, ali je tada bila zapuštena i o njoj 
se nije nitko brinuo. Kad ju je čovjek Božji vidio tako zapuštenu, iz 
žarke je pobožnosti, što ju je gajio prema Gospodarici svijeta, počeo 
ondje trajno boraviti da bi i nju popravio. Imajući na pameti naziv 
te crkve - a ona se od davnine zvala Sveta Marija Anđeoska - i da 
su se ondje često ukazivali anđeli, iz poštovanja se prema anđelima 
i iz posebne ljubavi prema Kristovoj Majci ondje nastanio. Sveti je 
čovjek volio to mjesto više negoli ostala mjesta na svijetu. Tu je na- 
ime ponizno započeo služiti Gospodinu, tu je doživio napredak u 
krepostima, tu je sretno završio svoj život; umirući je to mjesto braći 
preporučio kao mjesto koje je Djevici neobično drago. 

Jedan je pobožni brat prije svog obraćenja o tome imao viđenje 
koje je vrijedno spomenuti. On je vidio bezbroj ljudi udarenih slje- 
poćom. Licem su okrenutim prema nebu klečali naokolo crkve. Svi 
su uzdignutih ruku sa suzama vapili Bogu, moleći milosrđe i vid. 
I gle, s neba se spustilo silno svjetlo i sve ih obasjalo. To je svjetlo 
svakom pojedinom vratilo vid i poklonilo željeno zdravlje. 

To je ono mjesto gdje je sveti Franjo po Božjem nadahnuću os- 
novao Red manje braće. Na poticaj je Božje providnosti, kojoj se 
Kristov sluga prepuštao u svemu, obnovio tri materijalne crkve prije 
nego što je po osnutku svoga Reda počeo propovijedati evanđelje; 
tako se nije samo uzdizao od nerazumnih bića prema razumnima, 


16 Crkva sv. Petra o kojoj se ovdje govori danas više ne postoji. 

17 Crkvica Marije Anđeoske u Franjino se vrijeme nalazila u šumi, a od grada Asiza 
prema jugozapadu udaljena je oko 2 km. Danas se ona nalazi ispod kupole veličan- 
stvene bazilike. 

od nižih prema višima, nego je pomoću osjetilne vanjštine na otaj- 
stven način predoznačivao što je namjeravao činiti u budućnosti. 
Kao što su pod vodstvom i prema nacrtu svetoga čovjeka poprav- 
ljene tri građevine, tako je na sličan način trebalo obnoviti i Crkvu 
prema Pravilu i prema Kristovoj nauci, i imala se proslaviti trostruka 
vojska spasenika, 18 kao što sada vidimo da se ispunilo. 


III. POGLAVLJE 
Osnutak Reda i odobrenje Pravila 

1. Dok je sluga Božji boravio kod crkve djevičanske Bogorodice, 
i kod nje, koja je začela Riječ punu milosti i istine (Iv 1,14), nepre- 
stanim uzdisajima ustrajao, po zaslugama je Majke Milosrđa začeo 
i rodio duh evanđeoske istine. Kad je jednoga dana slušao misu o 
apostolima, pročitano je evanđelje u kojem Krist učenicima, šaljući 
ih da propovijedaju, daje evanđeosko pravilo života: da naime ne- 
maju zlata ili srebra, ni novaca u pojasu, ni putne torbe, ni dviju tunika, 
da ne nose ni obuće ni štapa (Mt 10,9-10). Kad je prijatelj apostol- 
skoga siromaštva to čuo i shvatio te upamtio, odmah je, preplavljen 
neizrecivim veseljem, rekao: »To je ono što želim, to je ono za čim 
svim srcem žudim!« Zato je s nogu izuo obuću, odbacio štap, putnu 
torbu i prokleo novac. Zadovoljio se jednom tuničicom i, odbacivši 
remen, opasao se konopcem. Svim je srcem čeznuo samo za tim 
kako da izvrši ono što je čuo i kako da se posvema uskladi s pravi- 
lom apostolskoga načina života. 

2. Otada je čovjek Božji postao po Božjem poticaju sljedbenik 
evanđeoskog savršenstva i ostale počeo pozivati na obraćenje. Ri- 
ječi mu ne bijahu ni prazne ni beznačajne, nego su bile pune sna- 
ge Duha Svetoga. Prodirale su do dna srca i slušaoce su neobično 
zadivljivale. U svakoj je svojoj propovijedi naviještao mir govoreći: 
»Gospodin vam dao mir!« Tako je pozdravljao narod na početku 
govora (usp. 2 Sol 3,16; Iv 14,27). Taj je pozdrav, kako je to potvr- 
dio kasnije, naučio po Gospodinovoj objavi. 19 Tako se dogodilo da 
je prema proročanstvu i sam bio nadahnut proročkim duhom da 
naviješta mir, da propovijeda spasenje i da spasonosnim poticajima 
pravim mirom povezuje mnoge koji su prije, odijeljeni od Krista, 
živjeli daleko od spasenja. 


18 Pod »trostrukom vojskom spašenih« sv. Bonaventura misli na tri reda što ih je 
osnovao sv. Franjo, a to su: Red manje braće ili franjevci, Red sv. Klare ili klarise i 
napokon Franjevački svjetovni red ih Treći pokornički red. 

19 To Franjo spominje u svojoj Oporuci, 6. 


Veći životopis sv. Franje 


925 


3. Kad su tako mnogi upoznali jednostavnu istinu koju je nauča- 
vao i živio, po njegovu su se primjeru neki počeli oduševljavati za 
pokoru, te su mu, odrekavši se svega, nastojali biti slični po odjeći i 
načinu života. Prvi među njima bijaše ugledni čovjek Bernard. Po- 
stavši dionikom božanskoga poziva, zavrijedio je biti prvorođencem 
blaženog oca, kako vremenski tako i po osobitoj svetosti. On je na- 
ime, upoznavši svetost Kristova sluge, po njegovu primjeru odlučio 
posvema prezreti svijet te je od njega zatražio savjet kako da to pro- 
vede. Kad je sluga Božji to čuo, zbog začeća se pravoga potomka 
ispunio utjehom Duha Svetoga i rekao: »Ovakav savjet treba tražiti 
od Boga.« Zato kad se zajutrilo, uđoše u crkvu sv. Nikole pa se naj- 
prije pomoliše. Franjo, štovatelj Trojstva, triput je otvorio evanđeli- 
star moleći Boga da trostrukim svjedočanstvom potvrdi Bernardo- 
vu svetu odluku. Kad prvi put otvoriše knjigu, namjeriše se na riječi: 
Hoćeš li savršen biti, idi prodaj što imaš i podaj siromasima pa ćeš imati 
blago na nebu (Mt 19,21). Kad knjigu otvoriše drugi put, naiđoše 
na riječi: Ništa ne uzimajte na put (Lk 9,3)! A treći put se namjeriše 
na riječi: Hoće li tko za mnom, neka se odreće samoga sebe, neka uzme 
križ svoj i neka ide za mnom (Mt 16,24)! Sveti je čovjek na to rekao: 
»Ovo je naš život i pravilo svih onih koji bi se htjeli pridružiti našoj 
družbi. Ako dakle hoćeš biti savršen, idi i izvrši ono što si čuo!« 

4. Malo poslije, kad je isti Duh pozvao još petoricu ljudi, Franjo 
je imao šest duhovnih sinova. Među njima je treće mjesto zapalo 
svetog oca Egidija, 20 čovjeka zaista puna Boga i vrijedna časnog 
spominjanja. On je naime poslije po izvršavanju uzvišenih kreposti 
postao čuven, kao što je sluga Božji o njemu i pretkazao. Iako je 
bio neuk i priprost, uzdigao se do najvišega vrhunca kontemplacije. 
Tijekom dugog vremena bijaše neprestano zauzet mističnim zano- 
sima. Cesto je upadao u zanose, o čemu sam se i sam osvjedočio 
vlastitim očima, te se smatralo da među ljudima više živi anđeoskim 
nego ljudskim životom. 

5. U ono je vrijeme neki svećenik grada Asiza imenom Silvestar, 21 
čovjek časna života, imao viđenje koje se ne smije prešutjeti. Budući 
da je po ljudskom osjećaju zazirao od Franjina načina života i od 
životnog puta njegove braće, da se s obzirom na to ne bi izvrgao 
opasnosti bestemeljna suda, primio je posebnu Božju milost. U snu 


20 Brat Egidije umro je upravo onda kad je Bonaventura radio na svome djelu, 22. 
travnja 1262. Postao je čuven po svojim »Zlatnim izrekama« i po Životopisu što ga je 
vjerojatno napisao brat Leon. 

21 Svi koji se Franji pridružiše prije brata Silvestra bijahu svjetovnjaci, a brat Silvestar 
bio je prvi svećenik novoga reda. Čini se da je bio kanonik asiške katedrale sv. Rufina. 

je naime vidio kako je strahoviti zmaj opkolio cijeli grad Asiz te se 
činilo da će njegov bijes uništiti sav onaj kraj. Nakon toga je vidio 
kako neki zlatni križ izlazi iz Franjinih usta; vrh mu se doticao neba, 
a poprečni su mu se krakovi protezah u širinu sve do kraja svijeta. 22 
Njegova je blistava pojava crnoga, strašnog zmaja posvema natjera- 
la u bijeg. Kad mu se to ukazalo i treći put, smatrao je to Božjom 
objavom te je čovjeku Božjem i braći ispripovijedao sve po redu. 
A kad je nakon malo vremena ostavljao svijet, uz Kristove je stope 
tako prianjao da je njegov život u Redu dokazao vjerodostojnost 
onoga viđenja što ga je imao kao svjetovnjak. 

6. Dok je čovjek Božji slušao o tom viđenju, nije ga zanijela ljud- 
ska slava, nego je to ponovo pripisivao Božjoj dobroti i njezinim 
dobročinstvima. Postao je još hrabrijim, za borbu protiv lukavštine 
starog neprijatelja i za propovijedanje slave Kristova križa. 

Dok je jednoga dana na nekome samotnom mjestu s gorčinom u 
duši oplakivao svoje godine (Iz 38,15), radost Duha Svetoga zahva- 
tila mu je cijelu unutrašnjost; dobio je jamstvo da su mu potpuno 
oprošteni svi grijesi. Nakon toga je pao u zanos i posvema ga je 
obuzela neka čudesna svjetlost. Pošto mu se raširilo srce, jasno je 
vidio što će se dogoditi s njim i s njegovim sinovima. Kad je nakon 
toga došao k sebi, rekao je braći: »Budite jaki, predragi, i raduj- 
te se u Gospodinu (Ef 6,10; Flp 3,1; 44), i ne žalostite se što ste 
malobrojni. Nemojte se plašiti ni moje ni svoje jednostavnosti jer, 
kao što mi je Gospodin pokazao u jednom viđenju, Bog će dati da 
narastemo do silna mnoštva i milošću svoga blagoslova proširit će 
nas po svemu svijetu.« 

7. Kad je nekako u isto vrijeme ušao u Red neki drugi dobri čo- 
vjek, broj se blagoslovljenog potomstva povećao na sedam. Tada je 
dobri otac pozvao k sebi sve sinove i mnogo im toga govorio o prezi- 
ranju svijeta, o odricanju vlastite volje i o trapljenju tijela. Otkrio im 
je svoju namjeru da ih kani razaslati na sve četiri strane svijeta. Kad 
je već tako neplodna i siromašna jednostavnost svetog oca rodila 
sedam sinova (usp. 1 Sam 2,5 ), želio je da bi se za Krista Gospodina 
rodili svekoliki vjernici (usp. Gal 4,19) koji su pozvani na poko- 
ru i oplakivanje grijeha. »Pođite« - rekao je dragi otac sinovima 
- »naviještajte ljudima mir, propovijedajte pokoru za obraćenje grijeha 
(Mk 1,4; Lk 3,3). U nevoljama budite strpljivi, u molitvi budni, u 
radu žustri, u govoru čedni, u ponašanju ozbiljni, a u dobročinstvi- 
ma zahvalni, jer vam se za sve ovo pripravlja vječno kraljevstvo.« Na 


22 Kao što će se vidjeti poslije, Bonaventura je ovome viđenju pridavao veliko zna- 
čenje. U nizu ukazanja križa ovo je drugo po redu. 

to su se oni pred slugom Božjim prostrli po zemlji te su radosna srca 
primali nalog svete poslušnosti. I svakom je napose rekao: Povjeri 
Jahvi svu svoju brigu, ion će te okrijepiti (Ps 54,23)! Te riječi običava- 
še kazivati kad god je kojeg od braće slao snagom poslušnosti. 

Napokon je i sam - imajući na pameti da je drugima dan za uzor 
i da bi najprije činio, a onda naučavao - s jednim od drugova kre- 
nuo prema jednom kraju svijeta, ostaloj je šestorici prema obliku 
križa dodijelio tri ostala kraja svijeta. 

Nakon kraćeg je vremena blagi otac poželio nazočnost dragih 
sinova. Budući da mu je bilo nemoguće sazvati ih na okup, a da 
bi se to dogodilo, molio je Onoga koji sabire raspršene Izraelce (Ps 
146,2). I tako se dogodilo da su se svi bez ljudskoga poziva nakon 
kraćeg vremena nenadano, po djelovanju Božje dobrote, na vlastito 
udivljenje našli zajedno. Kad su mu se onih dana pridružila još četiri 
čestita čovjeka, broj im je porastao na dvanaest. 

8. Kad je sluga Kristov vidio kako broj braće pomalo raste, sebi 
je i svojoj braći jednostavnim riječima napisao kratko pravilo života 
u kojem je opsluživanje svetog evanđelja postavljeno kao nerazo- 
riv temelj. Pridodao je i neke druge stvari za koje se činilo da su 
potrebne za provođenje jednostavnog načina života. U želji da mu 
vrhovni svećenik odobri što je napisao, naumio je s onom skupinom 
jednostavnih ljudi poći k Apostolskoj stolici. Pouzdavao se samo 
u vodstvo Božje milosti. Kad je Svevišnji Bog vidio njegovu želju, 
osokolio je srca njegovih drugova koji su se prestrašili, promatrajući 
svoju jednostavnost, i čovjeku je Božjem udijelio sljedeće viđenje: 
Pričinilo mu se da ide nekim putem pokraj kojeg se nalazilo vrlo 
visoko drvo. Kad mu se približio i poda nj stao, zadivio se njegovoj 
visini. Najednom ga je božanska sila toliko uzdigla uvis da je dose- 
gao vršiku drveta i s najvećom lakoćom ju je savio do dolje. Čovjek 
pun Boga shvatio je znakovitost ovoga viđenja: da se ono naime 
odnosi na predusretljivost apostolskog dostojanstva. U srcu se obra- 
dovao, osokolio svoju braću i s njima se dao na put. 

9. Kad je prispio u Rimsku kuriju i bio doveden pred vrhovnog 
svećenika, razložio mu je svoj naum. Ponizno i usrdno zamolio ga 
je da mu odobri spomenuto pravilo života. No kad je Kristov na- 
mjesnik, gospodin Inocent III., čovjek poznat po svojoj mudrosti, 
u čovjeka Božjeg vidio divnu čistoću prostodušna srca, postojanost 
odluke i vatreni žar svete volje, srce ga je ponukalo da moliocu dad- 
ne ljubazan pristanak. Ipak je međutim odgodio izvršenje onoga što 
je zatražio Kristov siromašak, jer se nekima od kardinala činilo da 
je to novotarija i da premašuje ljudske snage. Među kardinalima se 
nalazio častan čovjek, gospodin Ivan od Svetog Pavla, biskup sa- 

binski, ljubitelj svake svetosti i pomagač Kristovih siromaha. On je, 
nadahnut Božjim Duhom, rekao vrhovnom svećeniku i svojoj braći 
kardinalima: »Odbacimo li tu molbu ovog siromaha kao nešto od- 
više teško i novo, kad moh da mu se potvrdi pravilo evanđeoskoga 
života, budimo oprezni da se ne bismo ogriješili o Kristovo evan- 
đelje. Jer rekne li netko da se između opsluživanja evanđeoskoga 
savršenstva i želje ovoga čovjeka nalazi nešto novo ili nerazumno, 
ih nemoguće za opsluživanje, taj pogrđuje Krista, početnika evan- 
đelja!« Nakon te se izjave nasljednik svetog apostola Petra okrenuo 
prema Kristovu siromahu i rekao mu: »Moh, sinko, Krista da nam 
po tebi očituje svoju volju; a što je bolje shvatimo, sigurnije ćemo 
izići u susret tvojim pobožnim željama.« 

9a. Kasniji dodatak. Kad je Franjo stigao u Rimsku kuriju, bio je 
doveden pred vrhovnog svećenika. Kristov namjesnik, koji se tada 
nalazio u Lateranskoj palači, šetao je na mjestu koje se zove Spe- 
culum. Uronio je u duboko razmišljanje te je Kristova slugu kao 
nepoznata neraspoloženo odbio. 

Kad je on ponizno izišao, sljedeće je noći Bog vrhovnome sveće- 
niku dao jednu objavu. Vidio je naime kako među njegovim noga- 
ma polako raste palma i kako se razvija u vrlo hjepo stablo. Kad je 
začuđeno pitao što bi imalo značiti to viđenje, Božje mu je svjetlo 
unijelo u dušu misao da ta palma predstavlja onoga siromaha koga 
je jučerašnjeg dana odbio. 

Papa je sljedećega jutra naredio da sluge po gradu potraže spo- 
menutoga siromaha. Kad ga nađoše u gostinjcu sv. Antuna pokraj 
Laterana, naredio je da ga brzo dovedu preda nj. 23 

10. Sluga se svemogućeg Boga sav dao na mohtvu. Po pobožnoj 
je mohtvi zadobio i ono što je iznio na javu i ono što je papa osjećao 
u sebi. Papi je ispripovijedao usporedbu o bogatom kralju, koji se 
rado oženio siromašnom, hjepom ženom, i kako je ona rodila djecu 
koja bijahu shčna svom ocu, kralju, i kako su zbog toga othranjena 
za njegovim stolom. 

Kad je ispripovijedao usporedbu, kako mu je Gospodin objavio, 
nadodao je njezino značenje: »Nema straha da bi od gladi pomrli 
sinovi i baštinici vječnoga Kralja koji su rođeni snagom Duha Sve- 
toga od siromašne majke, na shku i priliku Krista Kralja, i oni treba 
da se po duhu siromaštva rađaju u siromašnom Redu. Ako naime 
nebeski kralj svojim sljedbenicima obećava vječno kraljevstvo, koli- 

23 Ovaj dodatak potječe od brata Jeronima iz Ascolia koji je naslijedio Bonaven- 
turu u službi generalnoga ministra, a nakon toga je izabran za papu kao Nikola IV 
( 1288 - 1292 ). 

ko će radije pružiti ono što općenito daje dobrima i zlima.« Kad je 
dakle Kristov namjesnik pažljivo saslušao usporedbu i njezin smi- 
sao, uvelike se zadivio i spoznao da po tome čovjeku nesumnjivo 
govori Krist. 

Ustanovio je na poticaj Božjega Duha da će se ispuniti i viđenje 
što ga je u to vrijeme primio s neba. Vidio je naime u snu, kao što 
je pripovijedao, kako Lateranskoj bazilici prijeti rušenje. Neki ju je 
čovjek, siromašan, skroman i neugledan, podmetnuvši vlastita leđa, 
podržavao da se ne sruši. Papa je rekao: »Ovo je zaista onaj čovjek 
koji će djelom i naukom podržati Kristovu Crkvu.« Otada se, ispu- 
njen posebnom pažnjom, priklonio njegovoj molbi u svemu i uvijek 
je Kristovu sluzi iskazivao posebnu ljubav. Zato je zamoljeno odo- 
brio i obećao da će mu još i više toga odobriti. Odobrio je Pravilo, 
dao je odobrenje i svoj braći laicima koja su slijedila slugu Božjega 
da propovijedaju pokoru. Dao im je na glavi načiniti male vijence 
(tzv. tonzuru) da bi mogli slobodno propovijedati riječ Božju. 24 


IV. POGLAVLJE 

Razvoj Reda pod njegovim vodstvom 
i potvrda već prije odobrenoga Pravila 

1. Franjo je, pouzdajući se u Božju milost i u papin ugled, s ve- 
likim pouzdanjem krenuo prema Spoletskoj dolini da bi Kristovo 
evanđelje izvršavao i naučavao (Dj 1,1). Dok je putem razgovarao 
s braćom o tome kako bi Pravilo što ga primiše čestito obdržavali, 
kako bi u svekolikoj svetosti i pravednosti hodili pred Bogom (Lk 
1,75), kako bi napredovali sami u sebi i drugima bili uzorom, go- 
vor se oduljio te je prošlo sat vremena. A jer već bijahu umorni od 
dugotrajna napora, gladni se zaustaviše na nekome samotnom mje- 
stu. Kako ne bijaše nikakve mogućnosti da pribave potrebitu hranu, 
Božja im je providnost odmah izišla u susret. Nenadano se pojavio 
čovjek koji je u ruci nosio kruh i dao ga Kristovim siromasima. I 
odmah je zatim iščezao. Nije se znalo ni odakle je došao ni kamo je 
otišao. Siromašna su braća po tome spoznala da je zajedno s njima 
u pratnji čovjeka Božjeg nebeska pomoć, da su većma okrijepljeni 
darom Božje darežljivosti negoli hranom za svoje smrtno tijelo. Is- 
punjeni božanskom utjehom, osim toga, čvrsto odlučiše i neopozivo 


24 Po tzv. tonzuri svećenički je pripravnik nekoć postao pripadnikom kleričkoga sta- 
leža. Nakon II. vatikanskog koncila taj je obred dokinut. Franjo i njegova prva braća 
primanjem tonzure stekli su pravo da puku propovijedaju. 

utvrdiše da se neće pod pritiskom nikakve gladi ili nevolje udaljiti 
od obećanoga siromaštva. 25 

2. Kad su se zatim s tom svetom nakanom vratili u Spoletsku 
dolinu, počeli su raspravljati o tome bi li morali boraviti među lju- 
dima ili se povući na samotna mjesta. No Kristov sluga Franjo nije 
se pouzdao ni u vlastitu sposobnost ni u sposobnost svojih, nego je 
nastojao po usrdnoj molitvi saznati volju Božju. Tako je prosvijetljen 
nebeskim nadahnućem spoznao da je od Gospodina poslan zato 
da za Krista pridobije duše koje je nastojao ugrabiti đavao. I zato 
je, potaknut primjerom onoga koji se sam dostojao umrijeti za sve, 
odlučio da će radije živjeti svima negoli samome sebi. 26 

3. Tako se čovjek Božji s ostalim drugovima smjestio u nekoj na- 
puštenoj kolibi pokraj grada Asiza. 27 Tu su živjeli po pravilu svetog 
siromaštva u mnogim naporima i bijedi. Većma su išli za tim da se 
krijepe kruhom suza (Ps 79,6) negoli kruhom naslade. Ondje su se 
naime neprestano bavili pobožnom molitvom. Većma su se prepu- 
štah razmatranju negoli pobožnoj usmenoj molitvi, jer još nisu imah 
crkvenih knjiga iz kojih bi mogh pjevati kanonske časove. Poučeni 
primjerom i riječju oca, koji im je neprestano govorio o Kristovu 
križu, namjesto svetih knjiga i danju su i noću neprestanim pogledi- 
ma hstah knjigu Kristova križa. Kad su braća zatražila da ih nauče 
mohti, rekao im je: »Kad molite, govorite: Oče naš (Lk 11,12; Mt 
6,9) i: Klanjamo ti se, Kriste, u svim tvojim crkvama koje su po 
cijelome svijetu i blagoslivljamo te, jer si po svome svetom križu 
otkupio svijet.« 28 

Upućivao ih je na to da Boga hvale i po svim stvorovima, a napo- 
se da poštuju svećenike, da čvrsto vjeruju i jedinstveno ispovijedaju 
istine vjere onako kako ih drži i naučava Rimska crkva. Braća su se 
svuda držala uputa svetoga oca. Kod svih su se crkava i križeva, koje 
su mogh opaziti izdaleka, bacah ničice, kako ih je on poučio. 


25 Ove nas Bonaventurine riječi podsjećaju na svečanu izjavu sv. Franje i braće u 
»Savezu sv. Franje s gospođom Siromaštinom« koja glasi: »Mi smo tvoje sluge i ovce 
tvoje paše. Zaklinjemo se i obećavamo da ćemo uvijek i dovijeka slijediti tvoje pra- 
vedne odluke« (SgS 57). 

26 U ovim je Bonaventurinim riječima sadržan smisao poznate devize franjevačkog 
reda koja glasi: »Ne živjeti samo sebi nego i drugima koristiti« ( Non šibi soli vivere, 
sed et aliis proficeret). 

27 Ovdje se misli na Rivotorto. To mjesto tako je nazvano po »krivudavom poto- 
čiću« koji teče iz Monte Subasio. U Rivotortu je u XVI. st. sagrađena crkva. To se 
mjesto nalazi oko 3 km jugoistočno od Porcijunkule, a južno od Sv. Damjana. 

28 Franjini duhovni sinovi i kćeri, kad god uđu u koju crkvu i prije nego iz nje iziđu, 
redovito mole ovu molitvu. 

4. Dok su braća boravila na spomenutome mjestu, jedne je subo- 
te sveti čovjek otišao u grad Asiz da prema običaju u nedjelju ujutro 
propovijeda u stolnoj crkvi. Dok je čovjek Božji u nekoj sjenici, koja 
se nalazila u kanoničkom vrtu, kako je običavao, provodio noć u 
molitvi i tijelom bio daleko od braće, kad gle, dogodilo se nekako o 
ponoći, dok su neka od braće počivala, a neka se zadržavala u moli- 
tvi, kroz kućna su vrata ušla vatrena kola čudesna sjaja. Triput su se 
amo-tamo po prostoriji okrenula. Na njima se nalazila sjajna kugla 
koja je poput sunca obasjavala tamnu noć. Zbuniše se svi koji bijahu 
budni, a probudiše se i prestrašiše oni koji su spavali. Doživjeli su 
i to da im duše nisu bile ništa manje osvijetljene negoli tjelesa, jer 
je savjest svakoga pojedinog snagom čudesna svjetla bila otkrivena 
drugome. Dok je svaki pojedini vidio drugome u srce, spoznaše da 
je sveti otac, iako bijaše odsutan tijelom, bio nazočan duhom (usp. 
1 Kor 5,3). Bio je preobražen u takvo obličje, obasjan nebeskim 
sjajem i raspaljen snagom nadnaravnog žara da bi im Gospodin sjaj- 
nim i ujedno vatrenim kolima (usp. 2 Kr 2,11) pokazao kako treba 
da kao pravi Izraelci (usp. Iv 1,47) idu za njim. Bog im ga je dao da 
im poput drugog Ilije bude kola i vozač (2 Kr 2,12). Zato treba vje- 
rovati da je na Franjine molitve otvorio oči ovih jednostavnih ljudi 
onaj koji je nekoć otvorio oči momku da vidi goru punu ognjenih 
konja i kola oko Elizeja (usp. 2 Kor 6,17) da bi vidjeli divna djela 
Božja. Kad se sveti čovjek vratio među braću, počeo im je ispitivati 
tajne savjesti, tješio ih je s obzirom na ono čudesno viđenje, a o raz- 
voju Reda pretkazao je mnoge buduće stvari. Kako je otkrio mnogo 
toga što je nadilazilo ljudsku misao, braća su spoznala da je Duh 
Gospodnji u tolikoj mjeri počivao na njegovu sluzi Franji (usp. 2 
Kr 6,17) da im je najsigurnije živjeti prema njegovu nauku i životu. 

5. Nakon toga je Franjo, pastir maloga stada (Lk 12,32), uz vod- 
stvo Božje milosti onu dvanaestoricu braće odveo k Svetoj Mariji 
Porcijunkulskoj da bi Red manje braće ondje gdje je započeo po 
njezinoj pomoći doživio i svoj razvoj. Postavši tako navjestiteljem 
evanđelja, obilazio je gradove i sela, naučavajući po njihovim sinago- 
gama, propovijedajući evanđelje o Kraljevstvu (Mt 9,35), ali ne nau- 
čenim riječima ljudske mudrosti, nego naukom Duha Svetoga ( 1 Kor 
2,13). Onima koji su ga promatrah izgledao je kao čovjek s drugog 
svijeta. Srcem je i licem neprestano bio usmjeren prema nebu, sve je 
nastojao povući gore. Otada je Kristov vinograd počeo puštati mla- 
dice miomirisa za Gospodina i, kad je procvao Ijupkitn cvjetovima 
časti i čestitosti, počeo je donositi obilne plodove (Sir 24,23). 

6. Vrlo mnogi su se, raspaljeni žarom njegova propovijedanja, 
prema naputku čovjeka Božjega obvezali novim zakonima pokore. 

Sluga je Božji odlučio da se takav način života nazove Red pokor- 
ničke braće. 29 Kao što je jasno da je put pokore zajednički svima 
onima koji teže za nebom, tako i ovaj stalež prima i klerike i laike, 
djevičanske duše i osobe obaju spolova koji žive u braku. Koliko je 
to zaslužno pred Bogom, pokazuju mnoga čudesa koja su neki od 
njih činili. 

Obraćale su se i djevice i prihvaćale doživotnu bezbračnost. 
Među njima je, Bogu nada sve mila, djevica Klara, prva Franjina 
biljčica, poput rascvjetana, divna cvijeta zamirisala i zasjala poput 
blistave zvijezde. Ona se sada, već proslavljena u nebu, na zemlji 
dostojno štuje. Bijaše ona kćerka u Kristu siromašnoga svetog oca 
Franje i majka »siromašnih gospođa«. 30 

7. Mnogi su također, ne samo potaknuti pobožnošću nego i ras- 
paljeni željom za Kristovim savršenstvom, prezreli svu ispraznost 
svjetovnih stvari i slijedili Franjine stope. Danomice su se množili i 
ubrzo stigli do nakraj zemlje. Sveto ih je naime siromaštvo koje su 
nosili kao jedino blago osposobljavalo da budu spremni za svaku 
poslušnost, da u naporima budu izdržljivi i za putovanja nesmetani. 
A jer nisu imali ništa zemaljsko, ni u što nisu bih zaljubljeni, zato 
se nisu bojali da će nešto izgubiti. Svuda su se osjećah sigurnima; 
nisu se strašili ničega, nije ih morila nikakva briga. Živjeli su kao 
oni koji nemaju duševnih teškoća te su bezbrižno očekivah sutrašnji 
dan i noćni počinak. Kao prezrenim i nepoznatim osobama u nekim 
krajevima svijeta dobacivane su im pogrde. No ljubav ih je prema 
Kristovu evanđelju učinila toliko strpljivima pa su radije tražili da 
budu ondje gdje će trpjeti tjelesno progonstvo negoh ondje gdje bi 
ih se, pošto se upozna njihova svetost, moglo slaviti naklonošću svi- 
jeta. I u samoj su nestašici stvari gledah preobilje svega, dok su se 
prema Mudračevu savjetu umjesto s mnogo toga zadovoljavali onim 
najmanjim ( Sir 2 9 , 3 0 ) . 

Kad su neka od braće prispjela u nevjerničke krajeve, dogodilo 
se da im je neki Saracen, 31 potaknut samilošću, ponudio novac za 
životne potrebe. A kad su oni odbih to primiti, čovjek se začudio, 


29 Ovdje Bonaventura misli na prve početke Trećega franjevačkog reda, koji se da- 
nas, nakon II. vatikanskog koncila službeno zove Franjevački svjetovni red. 

30 »Siromašne gospođe« - klarise. Kad je Franjo Klaru i prve članice drugoga reda 
smjestio u samostančić pokraj crkve sv. Damjana, običavao ih je v zvati »siromašne 
gospođe od Sv. Damjana«. Životopis sv. Klare napisao je Toma Celanski. U hrvat- 
skom prijevodu djelo je izišlo pod naslovom Životopis sv. Klare i njezini spisi (Split 
1979, Biblioteka »Symposion«). 

31 Riječ »Saracen« arapskog je podrijetla, a izvorno glasi »šarkim«. Španjolci su u 
srednjem vijeku istočnjake općenito nazivali Saracenima, a u vrijeme križarskih rato- 
va tako su općenito nazivani muslimani. 

gledajući ih kako bijahu bijedni. Kad je napokon shvatio da su po- 
stali siromašni iz ljubavi prema Bogu pa da zato nisu htjeli imati 
novaca, tolikom se privrženošću s njima povezao i ponudio da će 
im pružiti sve dokle god bude imao nešto od svoga imanja. O, ne- 
procjenjive li vrijednosti siromaštva čijom se čudesnom snagom div- 
lje barbarsko srce promijenilo u tako nježnu samilost! Zato je vrlo 
veliko zlo ako kršćani gaze ovaj plemeniti biser kojem je Saracen 
iskazao toliko poštovanje. 

8. U ono je vrijeme neki redovnik Križarskoga reda, 32 imenom 
Moriko, bolovao u nekom gostinjcu nedaleko od Asiza od tako teš- 
ke i dugotrajne bolesti da su ga liječnici već bili osudili na smrt. 
Ponizno je zamolio čovjeka Božjega da bi se udostojao posredovati 
za nj kod Gospodina. Blaženi mu je otac želju ispunio. Pošto se po- 
molio, uzeo je mrvice kruha i pomiješao ih s uljem iz svjetiljke koja 
je gorjela pred Djevičinim oltarom. Po braći je to poslao bolesniku 
kao neku kašu rekavši: »Odnesite ovaj lijek našem bratu Motiku. 
Kristova ga snaga neće po njemu samo potpuno ozdraviti nego će 
ga, kad postane snažan borac, trajno uključiti u naš bojni red.« Čim 
je bolesnik uzeo onaj lijek, načinjen pronalaskom Duha Svetoga, 
odmah je ustao zdrav. Od Boga je zadobio toliku snagu duše i tijela 
da je malo poslije stupio u Red svetoga čovjeka. Oblačio se samo 
jednom tuničicom ispod koje je dugo vremena na svome tijelu no- 
sio oklop. Zadovoljavao se samo prijesnom hranom, naime biljem, 
povrćem i voćem. Dugi niz godina nije okusio ni kruha ni vina pa je 
ipak bio i snažan i zdrav. 

9. Kako su se u Kristovih malenih 33 povećavale zasluge kreposti, 
miomiris dobra mišljenja o njemu se svuda naokolo proširio te je 
mnoge s različitih strana svijeta privlačio da bi vidjeli svetoga oca. 

Među njima bijaše i neki radoznali pjesnik svjetovnih popjevaka 
koga je zbog toga car ovjenčao lovor- vijencem te je prozvan »kra- 
ljem stihova«. Taj je odlučio otići k čovjeku Božjem, preziratelju 
svjetovnih stvari. Kad ga je pronašao u mjestu San Severino kako 
propovijeda u nekom samostanu, na nj se spustila ruka Gospodnja 
(Ez 1,3). Vidio je Franju, propovjednika Kristova križa, kako je obi- 
lježen znakom križa s dva unakrsna vrlo svijetla mača. Jedan mu je 
od njih sezao od glave do nogu, a drugi poprijeko preko prstiju od 


32 U vrijeme križarskih ratova nastalo je nekoliko crkvenih redova toga imena (la- 
tinski: kruciferi ili crucigeri). Takav je red u XIII . st. postojao u Italiji, a zvali su se 
»kruciferi« ili »cruciati«. Živjeli su po pravilu sv. Augustina, a bavili su se njegom 
bolesnika i u tu su svrhu imali vlastite bolnice. 

33 »Kristovi maleni« - manja braća, franjevci. 

jedne ruke do druge. On Kristova slugu nije poznavao po licu, ali ga 
je odmah prepoznao po čudu koje mu je zamalo dano. 34 

To ga je viđenje zapanjilo i odmah je počeo stvarati nove odluke. 
Napokon, pogođen snagom njegovih riječi, kao da je bio proboden 
mačem duha koji je izlazio iz njegovih usta. Pošto se posvema odre- 
kao svjetovne gizde, svojim se životom priljubio uz blaženoga oca. 
Kad ga je sveti čovjek vidio kako se od svjetovnoga nemira posve 
priklonio miru Kristovu, nazvao ga je imenom Pacifik. 35 On je po- 
slije napredovao u svoj svetosti, a prije nego što postade provinci- 
jalnim ministrom u Francuskoj - on je naime ondje prvi obavljao tu 
službu - zavrijedio je da na Franjinu čelu ponovno vidi veliko »tau« 
(T) 36 koje bijaše urešeno različitim bojama, a lice mu se na čudesan 
način poljepšalo. 

Sveti je čovjek naime uvelike častio taj znak. U razgovoru ga je 
često preporučivao i vlastoručno ga stavljao na pisma što ih je slao, 
kao da će sve njegovo nastojanje prema prorokovoj riječi biti u tome 
da slovom »tau« obilježi čela ljudi koji tuguju i plaču (Ez 9,4), koji su 
se istinski obratili Isusu Kristu. 

10. Tijekom vremena, kad su se braća već namnožila, brižni ih 
je pastir počeo sazivati na generalni kapitul kod Svete Marije An- 
đeoske da im konopom božanskog razumijevanja u zemlji siromaštva 
(Ps 78,54; Post 41,52) svakom pojedinom dodijeli dio u poslušno- 
sti. Premda je ondje vladala nestašica svega potrebnog, a gdjekada 
bi se sakupilo mnoštvo braće od preko pet tisuća, ipak je uz pomoć 
Božje dobrote bilo dovoljno hrane. Pratilo ih je i dobro tjelesno 
zdravlje, a duhovne radosti bilo je u izobilju. A na provincijskim 
kapitulima, jer je bilo nemoguće da bude nazočan tjelesno, revnom 
pastirskom brižljivošću, usrdnošću molitve i učinkovitošću blago- 
slova bijaše nazočan duhom, a gdjekada se čudesnim djelovanjem 
Božje moći pokazao i na vidljiv način. 

Tako dok je izvrsni propovjednik, sada slavni Kristov priznavalac 
Antun, 37 braći propovijedao na kapitulu u Arlesu o natpisu na križu 
Isus Nazarećanin, kralj židovski (Iv 19,19), neki je brat prokušane 
kreposti imenom Monaldo, potaknut Božjom milošću, pogledao 


34 Ovo je treće po redu viđenje križa kojem Bonaventura pridaje veliko značenje u 
izgradnji Franjine duhovne fizionomije. 

35 Latinsko ime Pacificus znači: Mirotvorac. 

36 Sveti je Franjo kao ljubitelj Kristova križa napose volio upotrebljavati znak križa 
koji ima oblik slova T. (vidi: bilješke 2 i 3!). Ovo je četvrto viđenje križa. 

37 Riječ je o glasovitom propovjedniku i velikom čudotvorcu sv. Antunu Padovan- 
skom koji je s Franjinim odobrenjem i blagoslovom prvi u Redu manje braće preda- 
vao sveto bogoslovlje. 

prema vratima kapitula i tjelesnim očima vidio blaženoga Franju 
uzdignuta u zrak. Ruke mu bijahu raširene kao da je na križu i bla- 
goslivljao je braću. Sva su braća osjetila kako su ispunjena tolikom 
i tako neobičnom utjehom da im je to bilo sigurno svjedočanstvo 
Duha za nazočnost svetog oca među njima. To je poslije potvrđeno, 
ah ne samo očitim znakovima nego i vanjskim priznanjem istoga 
svetog oca. 38 Zato smijemo vjerovati da je svemoguća Božja snaga, 
koja je nekoć omogućila svetom biskupu Ambroziju da bude nazo- 
čan kod pokopa slavnog Martina, da bi tako pobožnim sudjelova- 
njem počastio svetoga biskupa, tako i slugu svoga Franju učinila na- 
zočnim prigodom propovijedi svoga vjernog blagovjesnika Antuna 
da bi tako odobrio riječi istine, napose one o križu što ga je nosio i 
kojem je služio. 

11. Kad se Red već proširio i kad je već raspolagao naputkom 
za život ( forma vitae ) što ga je odobrio gospodin Inocent, Bog ga je 
potaknuo svojom objavom da ga zauvijek dadne potvrditi njegovu 
nasljedniku Flonoriju. Pričinilo mu se kao da je sa zemlje pokupio 
sićušne mrvice i da ih je morao razdijeliti brojnoj gladnoj braći koja 
su stajala oko njega. Kad se pobojao dij eliti tako sićušne mrvice da 
mu ne bi možda ispale iz ruku, glas s neba mu je rekao: »Franjo, 
od sviju mrvica načini hostiju i podaj onima koji hoće jesti.« Kad 
je to učinio, koji god toga nisu pobožno primili ih su primljeni dar 
omalovažili, doskora su bih zaraženi gubom i tako prokazani. Sveti 
je čovjek sve to ispripovjedio drugovima i potužio se da ne shvaća 
otajstveni smisao viđenja. No sljedećeg je dana, kad je ostao budan 
u mohtvi, čuo ovaj glas koji je dolazio s neba: »Franjo, one mrvice 
od prošle noći evanđeoske su riječi, hostija je Pravilo, a guba zloća.« 

Kad je dakle htio srediti Pravilo sastavljeno od evanđeoskih rije- 
či, koje se imalo potvrditi, i kad mu je htio dati sažetiji i kraći oblik, 
vođen Duhom Svetim s dvojicom se drugova uspeo na neku goru. 39 
Tu se zadovoljavao samo kruhom i vodom. Dok je postio, dao je 
napisati Pravilo, kako ga je u mohtvi nadahnjivao Duh Sveti. Kad 
je sišao s gore, predao ga je svom zamjeniku na opsluživanje, a taj 
je nakon nekoliko dana tvrdio da je nepažnjom izgubljeno. Sveti se 
čovjek ponovno vratio u samotno mjesto. Ondje ga je izradio iznova 
poput prvoga, kao da je riječi slušao iz Božjih usta, i dao je da mu 


38 Ovdje se radi o mističnoj pojavi koja se nazivlje bilokacija, a to je čudesna isto- 
vremena nazočnost jedne te iste osobe na dva različita, udaljena mjesta. 

39 Prema predaji to je »samotno mjesto« gdje je Franjo napisao Pravilo bila spilja 
kod Fonte Colomba, 4 km jugozapadno od grada Rietia. S njim su tada boravili brat 
Bonicije i brat Leon. 

ga već spomenuti gospodin papa Honorije potvrdi u osmoj godini 
svoga pontifikata kao što je želio. 

Kad je gorljivo poticao braću na opsluživanje Pravila, naglašavao 
je da u nj nije unio ništa po svom nahođenju, nego da je sve dao 
napisati onako kako mu je objavljeno. A da bi to po Božjem svje- 
dočanstvu bilo još očitije, nakon nekoliko dana prstom Boga živoga 
utisnute su mu rane Gospodina Isusa da to bude još jača potvrda 
Pravila i preporuka njegova autora. To će na svome mjestu biti pri- 
kazano poslije, kad prikažemo njegove kreposti. 


V. POGLAVLJE 
Strogost njegova života 
i kako su ga tješili stvorovi 

1. Kad je čovjek Božji Franjo opazio kako se mnogi gorljivim 
srcem oduševljavaju da po njegovu primjeru nose Kristov križ, i 
sam se kao dobar vojskovođa Kristove vojske oduševljavao kako bi 
došao do pobjedničke palme preko najvišega vrhunca nepobjedive 
kreposti. Imajući pred očima one apostolove riječi: koji su Kristovi, 
razapeše tijelo sa strastima i požudama (Gal 5,24), da bi naoružanje 
križa nosio na svome tijelu, tolikom je strogošću stege obuzdavao 
osjetilne težnje da je jedva uzimao ono najnužnije za uzdržavanje 
života. 

Govorio je naime da je teško udovoljavati potrebama tijela, a ne 
robovati povodljivosti osjetila. Zato dok bijaše zdrav, jedva je kada 
ili rijetko uzimao kuhanu hranu, a kad bi je uzeo, ili bi je pomiješao 
s pepelom, ili bi joj tečnost začina dolijevanjem vode većinom uči- 
nio netečnom. A što da reknem o uživanju vina kad u žestokoj žeđi 
ni vode nije dosta pio. Pronalazio je načine za sve veću suzdržljivost 
i danomice je u tome napredovao. Iako je već stigao do vrhunca 
savršenstva, uvijek je činio nešto novo kao da počinje i tako je po 
trapljenju tijela na uzdi držao požudu. 

Kad bi izlazio da propovijeda evanđelje, s obzirom na kakvoću 
hrane prilagođivao bi se onima koji su ga primki, 40 a kad bi se vratio 
natrag, opet bi strogo postio. Dok je bio tako strog prema sebi, a 
čovječan prema bližnjemu, u svemu se pokazivao podložnim Kri- 
stovu evanđelju, ah on nije davao primjer samo kad je postio nego 
i kad je jeo. Gola je zemlja najčešće bka ležajem njegovu umornu 
tijelu, a često je spavao sjedeći ih bi pod glavu stavljao kakvo drvo ih 


Tako je dao unijeti u Pravilo evanđeosku uputu koja glasi: »U toj kući ostanite, 
jedite i pijte što se kod njih nađe...« (Lk 10,7). 

kamen. Odjeven u tuničicu, služio je Gospodinu u studeni i golotinji 
(2 Kor 11,27). 

2. Kad je jednom upitan kako se tako kukavnom odjećom 
može zaštititi od oštre zimske studeni, gorljivim je duhom odgo- 
vorio: »Kad bismo iznutra bili obuzeti gorljivom željom za nebe- 
skom domovinom, ovu bismo hladnoću podnosili lakše.« Zazi- 
rao je od mekušne odjeće i volio oštrinu. Tvrdio je da su upravo 
zbog toga božanska usta hvalila Ivana Krstitelja. A ako bi kad 
u tunici koja mu je dana osjetio mekoću, iznutra bi se opskrbio 
konopčićima, jer se prema riječima vječne Istine mekušna odjeća 
ne smije tražiti u kolibama siromaha, nego u dvorovima knezova 
(usp. Mt 11,8). Stekao je naime sigurno iskustvo da đavli zaziru 
od oštrine te se većma oduševljavaju za napastovanja raskošnika 
i mekoputnika. 

Kad je jedne noći zbog glavobolje i bolesti očiju preko običaja 
imao pod glavom jastuk od perja, u jastuk je ušao đavao. Na raz- 
ličite ga je načine uznemirivao sve do jutarnjih sati i smetao ga u 
molitvi, dok nije dozvao brata i dao jastuk s đavlom odnijeti podalje 
od ćelijice. Kad je brat s jastukom izišao iz ćelije, svi su mu udovi 
omlohavjeli i za upotrebu postali onesposobljeni, dok mu na riječ 
svetog oca, koji je to spoznao u duhu, nije potpuno vraćena snaga 
duha i tijela. 

3. U strogoj je stezi stajao na straži (usp. Iz 21,8) i najveću brigu 
vodio o čuvanju čistoće i unutarnjega i vanjskog čovjeka. To je bio 
razlog da je u prvo vrijeme nakon svog obraćenja u zimsko doba 
posve uranjao u jamu punu ledene vode, da bi tako onoga domaćeg 
neprijatelja sebi posve podložio i očuvao blistavu odjeću sramežlji- 
vosti od požara požude. Tvrdio je da je duhovnom čovjeku lakše 
podnositi veliku studen na tijelu negoli u srcu posve neznatnu vatru 
tjelesne požude. 

4. Kad je jedne noći molio u ćelijici samotišta Sarteano, stari mu 
je neprijatelj triput viknuo: »Franjo, Franjo, Franjo!« Kad ga je upi- 
tao što hoće, licemjerno mu je odgovorio: »Nema na svijetu grešni- 
ka kojemu, ako se obrati, Bog ne bi oprostio. Ah ako netko samoga 
sebe ubija okrutnom pokorom, taj neće nikada zadobiti milosrđa!« 
Čovjek je Božji odmah prepoznao neprijateljevu varku, kako je po- 
kušao da ga pridobije za popustljivost. To je naime dokazao i slje- 
deći događaj. 

Odmah ga je nakon toga pod utjecajem đavla, čiji dah raspiruje 
Žeravicu (Job 41,12), spopala teška tjelesna napast. Ćim ju je ovaj 
ljubitelj čistoće osjetio, svukao je odijelo i počeo se konopcem oš- 

tro bičevati. Govorio je: »Sada, brate magarče, moraš izdržati, sada 
treba da osjetiš bič. Tunika pripada Redu, ona je znak posvećenja. 
Požudniku nije slobodno ukrasti je. Ako hoćeš bilo kamo otići, idi!« 
Osim toga je, ponesen čudesnim žarom duha, otvorio ćeliju te izi- 
šao u vrt. Već ogoljeno tjelešce uronio je u duboki snijeg te je punim 
rukama od njega počeo praviti grude i načinio ih sedam. Stavivši 
ih preda se, svom je tijelu rekao: »Gle, ova veća je tvoja žena, a 
ove četiri tvoja su dva sina i dvije kćeri; ostale dvije su ti sluga i 
sluškinja da te služe. Zato se požuri da ih sve obučeš, jer umiru od 
studeni. A ako ti je mrska mnogostruka briga za njih, brižljivo služi 
samo Bogu!« Pobijeđeni je napasnik odmah otišao, a sveti se čovjek 
kao pobjednik vratio u ćeliju jer, dok je bičujući se trpio hladnoću 
izvana, dotle je gasio vatru požude iznutra te otada više nije nešto 
takvo osjećao. 

Jedan je brat, koji je tada bio zabavljen molitvom kad je mjesec 
jače zasjao, sve to promatrao. Kad je čovjek Božji doznao da je taj 
noću sve to vidio, otkrio mu je razvoj napasti i naložio da nikom 
živom ne otkrije slučaj što ga je vidio dokle god bude živ. 

5. Učio je braću kako treba ne samo mrtviti mane tijela i obuz- 
davati njegove porive nego da najbrižljivije treba čuvati i vanjska 
osjetila kroz koja u dušu ulazi smrt (usp. Iz 9,20). Naredio je da još 
opreznije treba izbjegavati povjerljivost prema ženskim osobama, 
razgovore i poglede, što je mnogima prigoda da posrnu. Tvrdio je 
da se po ovakvim stvarima slab duh slomi, a jak da često oslabi. 
Kazivao je da je onome tko se s njime druži, osim ako se radi o vrlo 
prokušanu čovjeku, jednako teško izbjeći zarazu od njih kao što je 
prema Svetom pismu nemoguće hoditi po vatri a ne opržiti taba- 
ne (Izr 6,27). Budući da je i sam odvraćao svoje oči da ne gledaju 
ovakvu taštinu, nijednu ženu nije poznavao po licu, kako je jednom 
priznao nekom subratu. Bio je naime mišljenja da se ne mogu bez 
straha u unutrašnjosti upijati slike njihova izgleda, jer mogu ih raspi- 
riti iskru neukroćena tijela ih okaljati sjaj sramežljiva srca. Također 
je tvrdio da je razgovor sa ženom bezvrijedan, izuzevši ispovijed ih 
posve kratku pouku, ukoliko je to korisno za spasenje i ukoliko od- 
govara uljudnosti. Rekao je: »Kakve razgovore treba da redovnik 
vodi sa ženom osim ako traži svetu pokoru ih savjet za vođenje savr- 
šenijeg života? Kad je čovjek previše siguran, ne čuva se neprijatelja, 
i đavao će, uzmogne h od čovjeka za se dobiti vlas, ubrzo učiniti da 
to preraste u uže.« 

6. Naglašavao je kako napose treba izbjegavati besposhcu, jer je 
ona talog opakih misli. Primjerom je pokazao kako treba buntovno 
i hjeno tijelo upokoravati neprestanim i korisnim poslovima. Zato je 

svoje tijelo nazivao magarcem kojeg treba opterećivati teškim tere- 
tima, često ga treba šibati i uzdržavati ga oskudnom hranom. 

Kad bi opazio da je netko besposlen i da naokolo lunja, sma- 
trao je da želi uživati tuđe napore pa da ga zato treba zvati bratom 
muhom, jer takav ne radi ništa čestito, nego zlorabi dobročinstva i 
svima postaje beskoristan i nepoželjan. Zbog toga je jednom zgo- 
dom rekao: »Hoću da moja braća rade i da se vježbaju kako ne bi, 
prepustivši se besposlici, srcem i jezikom lutala po onome što je 
nedopušteno.« 

Htio je da braća obdržavaju evanđeosku šutnju kako bi se u sva- 
ko doba suzdržavala od svake beskorisne riječi, jer će na sudnji dan 
o tome polagati račun (usp. Mt 12,36). Ako bi se namjerio na kojeg 
brata koji se navikao na isprazne riječi, oštro bi ga ukorio. Uvjera- 
vao je braću da je čedna šutljivost i čuvarica čista srca i velika kre- 
post zato što se kaže da će smrt i život biti u vlasti jezika (Izr 18, 21), 
ah ne toliko zbog okusa koliko zbog govora. 

7. Iako je prema prilikama poticao braću na strog život, ipak mu 
se nije sviđala prevelika strogost koja nije zaodjevena samilošću 
(usp. Kol 3,12) niti je začinjena solju razboritosti. Kad se jedne noći 
jedan između braće, vrlo izmučen glađu zbog pretjerana posta, nije 
nikako mogao smiriti, samilosni je pastir razabrao da njegovoj ovci 
prijeti pogibao. Pozvao je braću, donio kruh i, da bi ga ohrabrio, 
sam je prvi počeo jesti i umiljato ga je poticao da jede. Brat se oslo- 
bodio sramežljivosti. Uzeo je hranu i uvelike se obradovao što je po 
obzirnoj samilosti pastira izbjegao štetu po tijelo i dobio primjer koji 
izgrađuje. 

Kad je svanulo, čovjek je Božji sazvao braću, izvijestio ih o ono- 
me što se te noći dogodilo i brižljivo ih opomenuo: »Neka vam, bra- 
ćo, kao primjer posluži ljubav, a ne hrana.« Osim toga ih je poučio 
da slijede razboritost koja upravlja kreposti, ah ne onu što nam je 
preporučuje tijelo, nego onu koju je naučavao Krist čiji je presveti 
život, bez sumnje, sjajan uzor savršenstva. 

8. Budući da čovjeku, opterećenu slabošću tijela, nije moguće 
propetog Jaganjca bez ljage tako savršeno nasljedovati, a da ne 
počini nikakva prijestupa, zato ih je nastojao utvrditi pouzdanom 
uputom da se oni koji nastoje oko savršena života moraju danomi- 
ce prati potocima suza. Premda je već stekao divnu čistoću duše i 
tijela, ipak nije prestajao neprestanom kišom suza prati oči duše, 
a da pri tome nije mario za gubitak tjelesnog vida. Kako je naime 
zbog neprestana plača zadobio vrlo tešku bolest očiju, liječnik mu 
je savjetovao da se suzdržava od suza, ako žeh izbjeći sljepoću tje- 
lesnog vida. Sveti je čovjek na to odgovorio: »Ne smije se, brate 

liječniče, iz ljubavi prema vidu koji imamo kao što ga imaju i muhe, 
ni najmanje odagnati pohod vječnoga svjetla, zato što nije duh pora- 
di tijela, nego je tijelo poradi duha dobilo blagodat vida.« Većma je 
volio izgubiti svjetlo tjelesnoga vida negoli na račun pobožnosti srca 
potisnuti suze, pomoću kojih se čisti unutrašnje oko da bi moglo 
gledati Boga. 

9. Kad su mu liječnici jednom savjetovali, 41 a braća ga usrdno na- 
govarala da pristane da mu se pomogne pomoću paljenja, čovjek je 
Božji ponizno pristao, jer je u tome gledao nešto spasonosno i ujed- 
no mučno. I tako je došao pozvani kirurg i željeznu spravu stavio u 
vatru da izvede paljenje. Kristov je sluga najprije ohrabrio prestra- 
šeno tijelo pa je zatim počeo govoriti vatri kao prijateljici rekavši: 
»Sestro moja vatro, među ostalim stvarima zavidne ljepote Svevišnji 
te je stvorio snažnom, lijepom i korisnom. Budi u ovom času prema 
meni samilosna, budi pažljiva. Molim velikoga Gospodina koji te 
stvorio da ublaži tvoju žestinu kako bih je, dok bude palila, mogao 
lako podnijeti.« Dovršivši molitvu, nad razbijeljenom je spravom 
načinio znak križa i nakon toga bio neustrašiv. Usijano se željezo 
cvrčeći užeglo u nježno tijelo i izvršeno je paljenje od uha do obr- 
ve. Koliku mu je bol ona vatra nanijela, sam je sveti čovjek izjavio: 
»Hvalite« - rekao je braći - »Svevišnjega, jer vam govorim istinu; 
niti sam osjetio žestinu vatre, niti ikakve tjelesne boli.« Zatim se 
okrenuo prema liječniku i rekao mu: »Ako tijelo nije dobro sprženo, 
pritisni ponovno!« 

Liječnik se, doživjevši u slabašnom tijelu toliku snagu duha, za- 
divio i izjavio da je to Božje čudo. Rekao je: »Kažem vam, braćo, 
vidio sam danas čudesne stvari (usp. Lk 5,26). Budući da se uzvisio 
do tolike čistoće da je tijelo na čudesan način bilo u skladu s du- 
hom, a duh s Bogom, po Božjoj se odredbi dogodilo da se stvorenje 
koje služi svome Stvoritelju (usp. Mudr 16,24) na čudesan način 
podložilo njegovoj volji i zapovijedi.« 

10. Kad je sluga Božji nekom drugom zgodom u samotištu Sant’ 
Urbano bio napadnut vrlo teškom bolešću, jer je osjećao iscrplje- 
nost tijela, zatražio je čašu vina. Kad mu rekoše da nema nimalo 
vina koje bi mu se moglo pružiti, naredio je da se donese voda. Kad 
je donesena, blagoslovio ju je načinivši znak križa ; Ono što je prije 
bilo čista voda začas je postalo najboljim vinom. Što je bilo nemo- 
guće siromaštvu samotna mjesta, postigla je čistoća svetoga čovjeka. 
Okusivši to vino, odmah je čudesno ozdravio. Da je potpuno svu- 


41 Ta je bolna operacija izvršena u Fonte Colombu kraj grada Rietia gdje je Franjo 
napisao svoj t Pravilo. 

kao staroga i obukao novoga čovjeka, dokazalo je tada dvostruko 
svjedočanstvo: Bog je promijenio okus vode i izliječio ga, a ujedno 
su čudom bili izmijenjeni i napitak i onaj koji ga je pio. 

11. Na zahtjev sluge Božjega nisu mu služili samo stvorovi nego 
mu je i Stvoriteljeva providnost po želji posvuda izlazila u susret. 
Kad mu je tako nekom zgodom zbog mnogih bolesti tijelo bilo pri- 
tiješnjeno, zaželio je čuti kakvu lijepu glazbu da bi mu se razvedrilo 
srce. Da bi se svetom čovjeku ispunila želja, na raspolaganje mu se 
staviše anđeli. 

Dok je jedne noći bdio i razmatrao o Gospodinu, najednom 
se začula neka citra divna sklada i vrlo ugodna zvuka. Nitko nije 
opažen, nego se samo čulo kako citraš amo-tamo hoda i zamije- 
ćeno je njegovo kretanje. Usmjerivši srce prema Bogu, doživio je 
toliku ugodnost u onoj milozvučnoj skladbi te mu se činilo kao da 
se preselio na drugi svijet. To je bilo poznato i braći s kojom je na- 
pose bio povjerljiv. Cesto su po sigurnim znacima opažali kako ga 
Bog pohađa izvanrednim i čestim utjehama koje uopće nije mogao 
prikrivati. 

12. Kad je čovjek Božji nekom drugom zgodom radi propovije- 
danja s pratiocem putovao od Lombardije prema Treviškoj marki 
pokraj rijeke Po, spustila se tamna, mrkla noć. Kako je put zbog 
rijeke, močvara i tame bio izvrgnut velikim i mnogim pogibelji- 
ma, pratilac je čovjeku Božjem rekao: »Moli se, oče, da budemo 
pošteđeni od pogibli koje nam prijete!« Božji mu je čovjek od- 
govorio s velikim pouzdanjem: »Moćan je Bog (Lk 3,8), ako nje- 
gova dobrota hoće, može rastjerati tminu i pružiti nam blagodat 
svjetla.« Jedva što je to izrekao, gle, odmah je oko njih po višnjoj 
sili počela sjati tolika svjetlost da su u jasnu svjetlu vidjeli ne samo 
put nego i mnogo toga naokolo, dok je za druge vladala tamna 
noć. Pod vodstvom su te svjetlosti, tjelesno usmjeravani i duhovno 
jačani, pjevajući božanske himne i pohvale, dugim putem do go- 
stinjca stigli nepovrij edeni. 

Pomisli kako je taj čovjek posjedovao divnu čistoću i koliku kre- 
post, kad je na njegovu riječ vatra ublažila svoju žestinu, voda izmi- 
jenila svoj okus, anđeoska mu melodija pružila utjehu, a božansko 
svjetlo vodstvo. Iz toga se vidi kako je cijeli svijet služio nježnim 
željama svetoga čovjeka. 


942 


II. ŽIVOTOPISI SV. FRANJE 


VI. POGLAVLJE 

Franjina poniznost i poslušnost; 

Božja predusretljivost prema njemu 

1. Poniznost, čuvarica i ures sviju kreposti, u velikoj je mjeri is- 
punjala čovjeka Božjega. Prema vlastitom sudu nije bio ništa drugo 
nego samo grešnik, iako je doista bio zrcalo i sjaj svekolike sveto- 
sti. Na njoj je nastojao izgraditi samoga sebe. Kao mudar graditelj 
postavio ju je za temelj (usp. 1 Kor 3,10), a to je naučio od Krista. 
Govorio je kako je Sin Božji zato sišao iz uzvišenog Očeva krila u 
našu bijedu kako bi on, Gospodin i Učitelj, i primjerom i riječju 
naučavao poniznost. Zbog toga je kao Kristov učenik nastojao i u 
vlastitim i u tuđim očima biti bezvrijedan. Podsjećao je na ono kako 
je vrhovni Učitelj rekao: »Sto je ljudima uzvišeno, odvratnost je pred 
Bogom (Lk 16,15). A običavao je reći i ovo: »Koliko čovjek vrijedi 
u očima Božjim, toliko vrijedi i ništa više!« Zato je smatrao ludošću 
uznositi se zbog ljudske naklonosti. Radovao se porugama, a žalo- 
stio se zbog pohvala. O sebi je radije slušao prijekor negoli pohvalu. 
Znao je da prijekor čovjeka navodi na popravljanje samoga sebe, a 
pohvala prijeti padom. Zato je često, kad bi narod isticao zasluge 
njegove svetosti, kojem od braće naredio da, utuvljujući mu u uši, 
izgovara suprotne riječi koje ga omalovažavaju. I kad bi ga taj brat, 
iako protiv svoje volje, nazvao prostakom i najamnikom, nesposob- 
nim i beskorisnim, radosna srca i lica odgovarao je: »Blagoslovio te 
Gospodin, predragi sine, jer govoriš najveću istinu i jer priliči da sin 
Petra Bernardonea sluša takve riječi!«. 

2. Da bi ostalima postao vrijedan prezira, nije se sramio u pro- 
povijedi pred čitavim narodom očitovati svoje slabosti. Jedanput se 
dogodilo da je, pritisnut bolešću, malo ublažio strogost posta da bi 
ozdravio. Kad mu se tjelesna snaga donekle vratila, pravi je pre- 
ziratelj samoga sebe, obuzet željom da obruži tijelo, rekao: »Nije 
zgodno da me narod smatra isposnikom, a ja da se nasamo tjelesno 
krijepim.« Zato je, raspaljen duhom svete poniznosti, ustao i na uli- 
ci grada Asiza pozvao narod te je s mnogo braće, koju je doveo sa 
sobom, svečano ušao u veliku crkvu. 

Svezavši uže oko vrata, naredio je da ga gola, samo u gaćama, 
naočigled svima odvuku do kamena na koji su običavali stavljati 
zločince da ih kazne. 42 Iako bijaše grozničav i iscrpljen, uspeo se 
na taj kamen i s velikim žarom srca propovijedao u vrijeme oštre 
studeni. 


42 


U našim je krajevima to bio tzv. pranger - stup sramote. 

I dok su ga svi slušali, naglašavao je kako ga se ne smije slaviti 
kao duhovna čovjeka, nego ga, štoviše, treba prezirati kao putena i 
proždrljiva. 

Sakupljeni su se ljudi divili, promatrajući tako neobičan prizor. 
A budući da im je već bila poznata njegova strogost, skrušeno su se 
kajali i izjavljivali da se ovakvoj poniznosti većma treba diviti negoli 
je nasljedovati. Iako se čini da ovaj slučaj ima više značaj proro- 
čanskog nagovještaja negoli primjera, ipak on doista pruža pouku o 
savršenoj poniznosti koja Kristova sljedbenika upućuje na to kako 
mora prezirati širenje prolazne slave, potiskivati oholost naduvene 
taštine i stišavati laž licemjerna pretvaranja. 

3. Češće je u tom smislu mnogo toga činio da je izvana izgledao 
kao razbijena posuda (usp. Ps 31,13), a u unutrašnjosti je posjedo- 
vao sveto srce. U svetištu je svoga srca nastojao sakriti Gospodnje 
darove. Nije htio da pohvali bude pristupačno ono što bi moglo 
biti uzrokom propasti. Cesto je naime, kad bi ga mnogi hvalili, 
ovako govorio: »Još bih mogao imati sinove i kćeri, nemojte me 
slaviti kao sigurna. Ne smije se slaviti onoga čiji je svršetak nesigu- 
ran.« Te je riječi upravljao onima koji su ga hvalili, a sebi samome 
rekao bi: »Da je Svevišnji toliko toga dao kojem razbojniku, taj 
bi bio zahvalniji od tebe, Franjo!« Braći je često govorio: »Nitko 
ne smije sebi nepravednim odobravanjem laskati zbog svega ono- 
ga što može kao grešnik. Grešnik može« - govorio je - »postiti, 
moliti, naricati, vlastito tijelo trapiti; a ne može samo to da svom 
Gospodinu bude vjeran. Time treba da se hvalimo, ako naime 
Gospodina slavimo, ako mu, vjerno služeći, pripisujemo sve što 
god nam daje.« 

4. A da bi ovaj evanđeoski trgovac na više načina stjecao bla- 
go i da bi sve sadašnje vrijeme upotrijebio za zasluge, nije toliko 
htio biti pretpostavljen drugima kao što je htio biti podložan, niti 
je toliko htio zapovijedati kao što je htio biti poslušan. Zato je, 
napuštajući službu vrhovnog poglavara, zatražio sebi gvardijana 
kojemu bi u svemu bio podložan. Tvrdio je da je plod svete po- 
slušnosti tako bogat da onima koji svoju šiju stavljaju pod njen 
jaram od vremena ništa ne prolazi bez dobitka. Zbog toga je uvi- 
jek običavao i bratu s kojim je obično putovao obećati i izvršavati 
poslušnost. Jednom je prilikom rekao subraći: »Među ostalim što 
mi se božanska dobrota udostojala udijeliti dana mi je milost da 
bih se tako brižno pokoravao i novaku jednoga dana, ako bi mi bio 
postavljen za gvardijana, kao što bih se pokoravao najstarijem i 
najrazboritijem bratu. Podložnik« - rekao je - »u svom poglavaru 
ne smije gledati čovjeka, nego onoga zbog čije se ljubavi podredio. 

Ukoliko je naime starješina neugledniji, utoliko je podložnikova 
poslušnost Bogu milija.« 

Kad su ga tako jednom zgodom pitali koga treba smatrati istin- 
ski poslušnim, kao primjer je uzeo usporedbu s mrtvim tijelom. 
»Uzmi«- reče - »mrtvo tijelo i stavi ga gdje hoćeš. Vidjet ćeš da se 
neće protiviti zato što je maknuto, neće mrmljati zbog smještaja, 
neće prigovarati zato što je ostavljeno. Bude li postavljeno na uči- 
teljsku stolicu, neće uzdići pogleda, nego će ga spustiti. Zaodjene 
li ga se grimizom, obuzet će ga dvostruko bljedilo. Takav je« - reče 
- »uistinu poslušan, jer ne prosuđuje zašto je maknut; ne mari gdje 
će biti smješten; ne zahtijeva da ga se premjesti; kad je promaknut, 
sačuva uobičajenu poniznost; što ga se više časti, smatra se još ne- 
vrednijim.« 

5. Jedanput je svom pratiocu rekao: »Ne smatram se manjim 
bratom ne budem li u stanju što ću ti ga prikazati. Evo, starješina 
sam braće, idem na kapitul, govorim i potičem braću, a na kraju se 
protiv mene kaže: ’Ne odgovaraš nam, jer si neuk, mutav, neznalica, 
priprost’; napokon budem uz porugu uklonjen i od sviju prezren. 
Kažem ti, ne budem li nepromijenjena lica, s jednakom radošću 
srca i s istom svetom nakanom slušao te riječi, nipošto nisam manji 
brat.« I nadodao je: »U poglavarskoj se službi nalazi opasnost, u 
pohvali propast, a u podložničkoj poniznosti dobitak je duše. Zašto 
dakle više gledamo na opasnost negoli na nagrade, kad smo dobili 
vrijeme zato da steknemo zaslugu?«. 

Franjo, uzor poniznosti, upravo je zbog toga htio da se braća 
zovu Manja braća, a poglavari njegova Reda poslužnici (ministri). 
Htio se poslužiti riječima evanđelja koje je obećao obdržavati, pa da 
bi njegovi učenici već iz samog imena učili kako su došli u Kristovu 
školu da bi naučili poniznost. Ta učitelj je poniznosti Isus Krist, da 
bi učenike uputio u savršenu poniznost, rekao: Tko hoće da među 
vama bude najveći, neka vam bude poslužitelj. I tko god hoće među 
vama biti prvi, neka vam bude sluga (Mt 20,26-27). 

Kad je gospodin Ostijski, zaštitnik i promicatelj Reda manje bra- 
će, 43 koji je poslije, prema proročanstvu svetoga čovjeka, bio uzdi- 
gnut na dostojanstvo vrhovnog svećeništva i prozvan Grgur Deveti, 
pitao je li sporazuman s tim da njegova braća budu uzdizana na 
crkvena dostojanstva, Franjo je odgovorio: »Gospodine, moja su 
braća zato nazvana Manja braća da se ne bi drznula postati veliki. 
Ako hoćete« - rekao je - »da u Crkvi Božjoj donose rod, držite ih 


43 »Gospodin ostijski« - biskup Ostije, kardinal Hugolin, koji prema Pravilu bijaše 
prvi tzv. pokrovitelj Reda. 

i čuvajte u položaju njihova zvanja i nemojte nipošto dopustiti da 
budu uzdizana na crkvena dostojanstva.« 

6. Budući da je i u sebi i u svim svojim podložnicima poniznost 
pretpostavljao častima, Bog, ljubitelj poniznih, smatrao ga je vri- 
jednim viših položaja, a o tome je jednom bratu, čovjeku izvanred- 
ne kreposti i pobožnosti, 44 dano da vidi u jednom viđenju. Kad 
se naime taj jednom zgodom nalazio u pratnji čovjeka Božjega i 
zajedno s njim žarkim osjećajem molio u nekoj zapuštenoj crkvi, 
pao je u zanos te je među mnogim sjedištima u nebu vidio jedno 
koje bijaše uzvišenije od ostalih. To je prijestolje bilo urešeno dra- 
gim kamenjem i odsijevalo je najvećim sjajem. Zadivljen sjajem 
toga uzvišenoga prijestolja, pomno je počeo razmišljati o tome tko 
bi imao na nj sjesti. Uto je začuo glas koji mu je rekao: »To bijaše 
prijestolje jednoga od palih (anđela), a sada se čuva za poniznoga 
Franju.« Kad je brat napokon iz molitvena zanosa došao k sebi, 
kao obično je slijedio blaženoga čovjeka koji je išao ispred nje- 
ga. Dok su tako išli i putem razgovarah o Bogu, onaj ga je brat, 
imajući na pameti svoje viđenje, na zgodan način upitao što misli 
o sebi. Ponizni mu je Kristov sluga rekao: »Smatram se najvećim 
grešnikom.« A kad mu je brat uzvratio protivno, da to ne može 
po zdravoj savjesti ni reći ni osjećati, nadodao je: »Da je Krist 
bilo komu iskazao toliko milosrđe, uvjeren sam da bi taj Bogu bio 
mnogo zahvalniji nego što sam ja.« Brat je, doživjevši tako divnu 
poniznost, bio utvrđen u istinitost doživljenog viđenja. Na temelju 
svjedočanstva svetoga evanđelja spoznao je da Bog na uzvišeno 
dostojanstvo, s kojeg je svrgnut oholica, uzdiže onoga koji je istin- 
ski ponizan. 

7. Nekom je drugom zgodom, kad je molio u nekoj zapuštenoj 
crkvi u pokrajini Massa kod Monte Casale, primio objavu da su 
ondje ostale svete moći. Kad ih bez bola nije mogao gledati kako 
su već dugo vremena lišene dužna štovanja, naredio je braći da ih s 
dužnim štovanjem odnesu u svoje boravište. No kad je zbog važnih 
razloga od njih otišao, sinovi zaboraviše očev nalog i zanemariše 
zasluge poslušnosti. 

Kad su jednoga dana htjeli slaviti sveta euharistijska otajstva te 
su uklonili gornje oltarno pokrivalo, s divljenjem ugledaše lijepe 
kosti koje su divno mirisale. Promatrah su moći koje onamo nije 
donijela ljudska ruka nego Božja snaga. Kad se bogoljubni čovjek 
malo poshje vratio, počeo je pomno ispitivati je h izvršeno ono što 


44 Iz drugih izvora doznajemo da je to bio već spominjani brat Pacifik, koji je pro- 
zvan »kraljem stihova«. 

je naredio s obzirom na moći. Braća su zbog zanemarena naloga 
ponizno priznala krivnju, a on im je naložio pokoru i oprostio. Sveti 
je čovjek rekao: »Blagoslovljen neka je Gospodin moj Bog, koji je 
sam izvršio ono što ste trebali učiniti vi!« 

Pomno promotri skrb Božje providnosti kojom se brine za nas 
koji smo prah i ocijeni kako je u Božjim očima bila uzvišena krepost 
poniznoga Franje. Kad se naime njegovu nalogu nije odazvao čo- 
vjek, želju mu je ispunio Bog. 

8. Kad je jednom zgodom pristupio u Imolu, otišao je gradskom 
biskupu i ponizno ga zamolio da bi uz njegov pristanak mogao po- 
zvati narod na propovijed. Biskup mu je grubo odgovorio: »Dosta 
je, brate, što ja propovijedam svome narodu.« 

Istinski je poniznik oborio glavu i izišao van, ali se za kratko vri- 
jeme vratio. Kad ga je biskup smeteno upitao što opet kani tražiti, 
Franjo je ponizno i srcem i glasom odgovorio: »Gospodine, ako 
otac sina istjera na jedna vrata, on treba da uđe na druga.« Biskup 
ga je, pobijeđen poniznošću, radosna lica zagrlio i rekao: »Ubuduće 
dajem tebi i svoj tvojoj braći dopuštenje da propovijedate u mojoj 
biskupiji, jer je to zavrijedila sveta poniznost.« 

9. Desilo se da je jednom zgodom došao u Arezzo kad je cijelom 
gradu, razdiranom unutrašnjim ratom, prijetila opasnost. Sklonivši 
se u podgrađu, iznad grada je vidio kako đavli zanosno kliču i kako 
razjarene građane potpiruju na međusobno istrebljenje. 

Da bi protjerao one buntovne zračne sile, kao glasnika je poslao 
brata Silvestra, čovjeka golubinje poslušnosti, i rekao mu: »Otiđi 
pred gradska vrata te u ime svemogućega Boga snagom poslušnosti 
zapovjedi đavlima da smjesta otiđu!«. 

Pravi se podložnik požurio izvršiti očev nalog i, stupivši s hvala- 
ma pred lice Gospodnje, pred vratima je počeo snažno vikati: »U 
ime svemogućega Boga i na zapovijed njegova sluge Franje nosite se 
odavde, svekoliki đavli!« 

Grad se odmah umirio i svi su građani s velikom pomirljivo- 
šću sredili gradsko zakonodavstvo. Kad je tako protjerana bjeso- 
mučna đavolska oholost, koja je na neki način opkolila onaj grad, 
pridošla je mudrost siromaha; Franjina je naime poniznost vratila 
mir i spasila grad. Ponizna je naime poslušnost herojskog stupnja 
zavrijedila da nad onim buntovnim i drskim dusima zadobije tako 
neodoljivu moć da je potisnula i njihovu divlju drskost i razbila 
silovitu žestinu. 

10. Oholi đavli, doduše, bježe od silne snage poniznih, osim u 
nekim slučajevima kad dobri Bog gdjekada dopusti da radi očuva- 

nja poniznosti budu zlostavljani, kao što o sebi piše sveti apostol 
Pavao. I Franjo je to stvarno iskusio. Jednoć ga je zamolio gospo- 
din kardinal Leon od Sv. križa da bi njim neko vrijeme proveo u 
Rimu. Iz ljubavi i poštovanja prema njemu pristao je na to. Kad je 
prve noći nakon molitve htio počivati, dođoše đavli i žestoko na- 
vališe na Kristova viteza. Pošto su ga dosta dugo i okrutno mučili, 
napokon ga polumrtva ostaviše. Kad su đavli otišli, na Franjin je 
poziv došao pratilac. Čovjek mu je Božji ispripovijedao doživljaj i 
nadodao rekavši: »Uvjeren sam, brate, da su đavli, koji ne mogu 
ništa više od onoga što im dopušta Božja providnost, na mene 
sada tako žestoko nasrtali jer moj boravak u dvoru mogućnika ne 
pruža dobar primjer. Kad moja braća koja borave u siromašnim 
mjestima dočuju da sam bio s kardinalima, možda će posumnjati 
da se uplićem u svjetovne stvari, da mi se iskazuju časti i da obilno 
uživam. Zato mislim da je bolje da onaj koji se stavlja kao uzor 
izbjegava dvorove i da ponizno boravi među malenima u skro- 
mnim mjestima kako bi oni koji trpe neimaštinu, podnoseći slične 
teškoće, postali jači.« Zato ujutro dođoše kardinalu, ponizno se 
ispričaše i od njega se oprostiše. 

1 1 . Sveti je čovjek strahovao pred ohološću, izvorom sviju zala, 
i pred neposlušnošću, njezinim najopakijim izdankom, ah je zato 
radije prihvaćao poniznu pokoru. 

Desilo se jedanput da mu je doveden jedan brat koji je nešto 
učinio protiv poslušnosti da bi ga pravedno kaznio. Kad je me- 
đutim čovjek Božji opazio kako se taj brat prema očitim znakovi- 
ma istinski skrušio, ljubav prema poniznosti potakla ga je da mu 
oprosti. A da ipak tako olako dano oproštenje ne bi drugima bilo 
povodom da griješe, naredio je da se bratu oduzeta kapuca baci 
usred vatre kako bi svi vidjeli kolikom i kakvom kaznom treba 
udariti neposlušnost. I dok je kapuca jedan časak bila usred va- 
tre, naredio je da se izvuče iz plamena i vrati bratu koji se po- 
nizno pokajao. I gle čuda! Kapuca je izvučena iz sred plamena, 
ah na njoj nije bilo paljevini ni traga. Tako se eto dogodilo da je 
Bog ovim jednim čudom preporučio i krepost svetoga čovjeka i 
poniznu pokoru. 

Zato Franjina poniznost, koja je na zemlji tako čudesno počaš- 
ćena, zavređuje da je nasljedujemo. Boga je priklonila želji, a čovje- 
ku je promijenila osjećaje, svojom je zapovijeđu protjerala đavolsku 
drskost, a svojim migom obuzdala proždrljivost plamena. Ona do- 
ista uzvisuje one koji je posjeduju, a dok svima iskazuje poštovanje, 
zaslužuje da je svi časte. 

VII. POGLAVLJE 

Ljubav prema Siromaštini i čudesno podmirivanje potreba 

1 . Među ostalim karizmatičnim darovima što ih je Franjo primio 
od darežljivoga Djelitelja obdaren je posebnom odlikom da se po 
ljubavi prema najvećem siromaštvu prelio u bogatstvo darežljivosti 
(2 Kor 8,2). 

Čovjek je Božji dobro uočio da je Siromaština bila draga Sinu 
Božjem, a da ju je sada cijeli svijet na neki način odbacio. Tako se 
vječnom ljubavlju (Jer 31,13) nastojao s njom zaručiti te zbog nje 
nije ostavio samo oca i majku nego je razdijelio i sve što je imao. 
Nitko nije bio tako pohlepan za zlatom, niti je itko brižljivije čuvao 
blago kao što je on čuvao svoj evanđeoski biser. Naročito bi mu bio 
povrijeđen pogled kad bi nešto vidio u braće što po svemu ne bi bilo 
u skladu sa siromaštvom. Od početka se redovničkoga života do 
smrti smatrao bogatim i zadovoljnim već i zato što je imao tuniku, 
pojas i hlače. 

Cesto je sebi sa suzama u očima dozivao u pamet siromaštvo Isu- 
sa Krista i njegove Majke. Zbog toga je za siromaštinu govorio da je 
kraljica kreposti, jer je ona tako izvrsno odsijevala na Kralju kraljeva 
(usp. 1 Tim 6,15) i na kraljici Majci. I braći je, kad su ga u zatvorenu 
krugu pitala koja krepost čovjeka čini Kristu najviše dragim, kao 
da je otkrio tajnu svoga srca, odgovorio: »Znajte, braćo, da je siro- 
maština kao zaštitnica poniznosti i korijen savršenstva poseban put 
spasenja. Njezin je plod mnogostruk, ali skriven. To je naime ono 
evanđeosko, na njivi sakriveno blago (Mt 13,44) za koje valja prodati 
sve da bi ga se kupilo. A što se prodati ne može, kad se usporedi s 
njim, treba odbaciti.« 

2. »Tko želi doseći njezin najviši vrhunac« - rekao je - »mora 
se na neki način odreći ne samo svjetovne mudrosti nego i obra- 
zovanja da bi tako lišen takva posjeda ušao u silu Gospodnju (usp. 
Ps 71,15-16) da se gol preda u ruke Propetoga. Nipošto se svijeta 
posvema ne odriče onaj koji u tajnosti srca čuva pretince vlastitoga 
mišljenja.« Cesto je govoreći o siromaštvu, podsjećao braću na onu 
evanđeosku: Lisice imaju jazbine i ptice nebeske gnijezda, a Sin čo- 
vječji nema gdje bi glavu naslonio (Mt 8,20). Zato je upućivao braću 
na to da poput siromaha podižu siromašne kuće. U njima neka ne 
stanuju kao u svojima, nego neka poput putnika i pridošlice u njima 
borave kao u tuđima. 

Kazivao je da je to zakon putnika, da se skupljaju pod tuđim kro- 
vom, da čeznu za domovinom, da miroljubivo prolaze. Naređivao 
je da se gdjekada poruše već sagrađene kuće ili da se braća iz njih 
isele, ako bi u njima opazio nešto što bi s obzirom na vlasništvo ili 

raskošnost bilo u suprotnosti s evanđeoskim siromaštvom. Govorio 
je da je siromaštvo temelj njegova Reda: kad se najprije taj temelj 
položi, onda na njemu čvrsto počiva cjelokupno zdanje Reda. Nje- 
gova ga postojanost učvršćuje, a kad on popusti, zgrada se ruši. 

3. Zato je kazivao, kako je naučio u Objavi, da u sveti redovnički 
stalež treba ući i započeti ga riječima: Hoćeš li savršen biti, idi, prodaj 
što imaš i podaj siromasima pa ćeš imati blago na nebu (Mt 19,21). 
Zato je primao u Red samo one koji su se posve izvlastili i koji baš 
ništa nisu za sebe zadržali. Htio je da se tako ispune riječi svetoga 
evanđelja i da se spriječi sablazan, ako bi netko od svog imanja ne- 
što zadržao. Zato je pravi patrijarh siromaha u Ankonskoj marki 
nekom, koji je molio da bude primljen u Red, odgovorio: »Ako se 
želiš pridružiti Kristovim siromasima, sve svoje razdijeli siromasima 
svijeta.« Čuvši to, čovjek je otišao i, vođen tjelesnom ljubavlju, sve 
svoje ostavio svojima, a siromasima ništa. Kad je sveti čovjek saslu- 
šao njegov izvještaj, nemilo ga je ukorio rekavši: »Idi svojim putem, 
brate muho, jer još nisi izišao iz svoje zemlje, iz zavičaja i dotna očin- 
skoga (Post 12,1). Svoje si dao svojim rođacima i prikratio siromahe, 
zato nisi vrijedan svetoga siromaštva. Počeo si s tijelom i duhovnoj 
zgradi postavio nesiguran temelj.« 

Tjelesni se čovjek vratio svojima i natrag zatražio svoje. Budući 
da to nije htio ostaviti siromasima, brzo je napustio odluku da pođe 
za krepošću. 

4. Kad je u boravištu kod Svete Marije u Porcijunkuli neko vri- 
jeme vladala velika neimaština te nije bilo moguće izići u susret po- 
trebama braće gostiju koja su pridolazila, čovjeku je Božjem došao 
njegov zamjenik i prikazao mu neimaštinu braće. Zatražio je da bi 
mu dopustio zadržati neke stvari novaka koji ulaze u Red da bi im 
braća u zgodno vrijeme mogla pribjeći i potrošiti ih. 

Na to mu je čovjek Božji, koji je dobro poznavao Božju misao, 
rekao: »Daleko bilo to od nas, predragi brate, da bismo poradi bilo 
kojeg čovjeka učinili nešto nedopušteno protiv Pravila. Više volim 
da ogoliš oltar slavne Djevice, kad to zatraži potreba, nego da bilo 
što, makar i posve neznatno, učiniš protiv zavjeta siromaštva i protiv 
opsluživanja evanđelja. Blaženoj će naime Djevici biti milije bude- 
mo li sveto evanđelje savršeno opsluživah i ogolili njezin oltar nego 
da oltar bude urešen, a da se savjet njezina Sina ne uvaži.« 

5. Kad je čovjek Božji nekom zgodom s pratiocem prolazio Apu- 
lijom nedaleko od Barija, na putu je našao veliku kesu koja bijaše 
gotovo puna novca, a pučki su je zvali »funda«. Pratilac je upozo- 
rio Kristova siromaha i uporno ga nagovarao da podigne kesu sa 

zemlje, a novac da razdijeli siromasima. Čovjek je Božji to otklo- 
nio. Tvrdio je da je u nađenoj kesi đavlova lukavština i da brat ne 
preporučuje nešto zaslužno, nego grijeh, jer se radi o prisvajanju 
i darivanju tuđega. Udaljiše se s toga mjesta i požuriše da završe 
započeto putovanje. No brat je, zaveden ispraznom pobožnošću, 
čovjeku Božjem dosađivao kao da mu nije stalo do nevolje siro- 
maha. Blagi je čovjek pristao da se vrati na ono mjesto, ali ne zato 
da ispuni bratovu volju, nego da otkrije đavolsku varku. Vratio se 
dakle s bratom i s još nekim mladićem, koji je onuda putovao, do 
»funde«. Pošto su se najprije pomolili, naredio je pratiocu da kesu 
podigne. Prestrašeni se brat zaprepastio jer je već osjetio đavol- 
sku rugobu. Ipak je zbog svete poslušnosti potisnuo sumnju srca 
i rukom posegao za kesom. I gle, iz kese iskoči silna zmijurina i 
zajedno s njom iščezne. 

Tako se razotkrila đavolska prijevara. Kad je tako raskrinkana lu- 
kavština neprijateljske varke, sveti je čovjek rekao pratiocu: »Novac, 
brate, nije za sluge Božje ništa drugo nego đavao i zmija otrovnica.« 

6. Nakon toga je sveti čovjek, putujući po potrebi u Sienu, do- 
živio nešto čudesno. Između mjesta Campilia i San Quirico na jed- 
noj prostranoj ravnici dođoše mu u susret tri siromašne žene koje 
bijahu u svemu slične: po stasu, po dobi, po obličju. Počastiše ga 
neobičnim pozdravom: »Dobro nam došla, gospođo Siromaštino!« 
Kad je istiniti ljubitelj siromaštine to čuo, silno se obradovao, jer na 
sebi nije imao ništa tako dražesno osim onoga što su one opazile. 
Nakon toga ih je odmah nestalo. 

Kad su braća pratioci vidjeli kako su jedna drugoj neobično slič- 
ne i kad su razmišljali o pozdravu, susretu i tajanstvenom nestanku, 
nisu bez razloga zaključili da to u vezi sa svetim čovjekom ima neko 
značenje. 

One tri siromašne, posve slične žene koje im dođoše u susret, 
tako neobično pozdraviše i najednom iščeznuše očito su predstav- 
ljale ljepotu evanđeoskog savršenstva, naime ljepotu čistoće, po- 
slušnosti i siromaštva. 

Odlučio je proslaviti se po povlastici Siromaštine, koju običavaše 
nazivati sad majkom, sad zaručnicom, sad gospodaricom. Siroma- 
štinom je želio nadmašiti sve ostale, jer je od nje naučio da se od 
sviju smatra najnižim. Ako bi kad opazio koga tko je po svom vanj- 
skom izgledu bio od njega siromašniji, odmah bi sebe prekorio i 
potaknuo da ostvari nešto slično, kao da se natjecao sa suparnicom 
Siromaštinom, bojeći se da će ga u onome drugom pobijediti. 

Desilo se da je idući putem sreo nekog siromaška. Kad je ugle- 
dao njegovu golotinju, skrušenim je srcem i plačnim glasom rekao 
pratiocu: »Uvelike nas postiđuje bijeda ovoga čovjeka, jer mi kao 

veliko bogatstvo izabrasmo Siromaštinu, a gle, ona većma odsijeva 
na ovome.« 

7. Sluga je svemogućega Boga iz ljubavi prema svetom siromaš- 
tvu radije upotrebljavao milostinju koja je isprošena od vrata do 
vrata negoli onu koja im je donesena. Kad bi ga gdjekada pozvale 
odlične osobe da ga počaste obilnim stolom, on bi najprije po obli- 
žnjim susjednim kućama prosio komadiće kruha, a zatim bi, oboga- 
ćen bijedom, sjeo za obilan stol. 

I kad je jednoć, pozvan od gospodina Ostijskoga, koji je Kristova 
siromaha izvanredno volio, učinio to isto, pa kad se biskup potužio 
da mu je umanjio čast, jer je naime kao pozvani gost pošao prositi 
milostinju, sluga je Božji odgovorio: »Veliku sam vam, gospodine, 
iskazao čast kad sam počastio većega Gospodina. Gospodinu se na- 
ime sviđa siromaštvo, a napose ono koje je dragovoljno prihvaćeno 
radi Krista. To kraljevsko dostojanstvo što ga je prigrlio gospodin 
Isus postavši siromašan da bi nas obogatio svojim siromaštvom (2 Kor 
8,9) i da bi nas kao istinite siromahe po duhu učinio kraljevima i 
baštinicima nebeskoga kraljevstva ne želim ostaviti poradi ’feuda’ 
lažna bogatstva što vam je dano samo privremeno.« 

8. Kad bi gdjekada poticao braću na prošnju milostinje, poslužio 
bi se ovim riječima: »Pođite« - rekao bi - »jer su Manja braća u ovo 
posljednje vrijeme svijetu posuđena da bi izabrani među njima ispu- 
nili ono zbog čega će ih Sudac pohvaliti, kad budu čuli onu nada sve 
slatku riječ: »Što god ste učinili jednome od moje najmanje braće, 
meni ste učinili« (Mt 25,40). Govorio je kako je ugodno prositi pod 
imenom Manje braće koju je Učitelj evanđeoske istine u nagradi 
pravednika tako značajno istaknuo. 

Na najveće je blagdane, kad bi bilo zgodno, običavao prositi go- 
voreći kako se na svetim siromasima ispunja ona proročanska riječ 
koja glasi: Kruh je anđeoski blagovao čovjek (Ps 78,25). Rekao bi da 
je ono doista kruh anđeoski koji je isprošen za ljubav Božju i na 
poticaj anđela; udijeljen im je iz ljubavi, sveta Siromaština im ga 
skuplja od vrata do vrata. 

9. Kad je jednom na sam sveti Uskrs boravio u nekom samoti- 
štu koje bijaše toliko udaljeno od ljudskog naselja da mu nije bilo 
zgodno prositi, sjetio se Onoga koji se toga dana ukazao na putu za 
Emaus te je poput stranca i siromaha (usp. Lk 24, 13) od same braće 
prosio milostinju. A kad je na taj način ponizno dobio milostinju, 
upravio im je svetu pouku da bi, prolazeći pustinjom ovoga svijeta, 
poput stranaca i pridošlica, kao pravi Hebreji, u duhu siromaštva 
neprestano slavili Gospodinovu Pashu, tj. prijelaz r ovoga svijeta k 

Ocu (Iv 13,1). Budući da se u prošnju milostinje nije išlo iz želje za 
dobitkom, nego za slobodom duha, bilo je očito kako se Bog, Otac 
siromaha, o njemu posebno brine. 

10. Dogodilo se jednom u Noceri. Sluga se Božji pritisnut bole- 
šću, sa svečanom pratnjom, koju mu je zbog posebna štovanja po- 
slao asiški narod, vraćao u Asiz. Kad su, vozeći slugu Božjega, stigli 
do zaseoka koji se zove Satriano, glad i vrijeme zahtijevah su svoje. 
Zato otiđoše u mjesto. A kad ne mogoše ništa nabaviti, vratiše se 
praznih ruku. Na to će im sveti čovjek: »Niste ništa dobili zato što 
ste se većma pouzdavah u svoje muhe negoh u Boga.« Novac je 
nazvao muhama. »Dajte se vratite« - rekao im je - »te po kuća- 
ma koje obiđoste umjesto naplate ponudite ljubav Božju i ponizno 
zaprosite milostinju. I nemojte u lažnom uvjerenju misliti da je to 
ružno i bijedno, jer je onaj veliki Milostinjar 45 nakon grijeha dare- 
žljivom blagošću sve udijeho kao milostinju.« 

Vitezovi potisnuše sram i dragovoljno pođoše u prošnju. Više 
su toga »kupih« za ljubav Božju negoh za novac. Siromašni sta- 
novnici toga mjesta, kad im je Bog ganuo srca, nisu im darežljivo 
pružili samo svoje nego i sami sebe. I tako se dogodilo da je nei- 
maštinu, koju novac nije mogao ukloniti, uklonilo Franjino bogato 
siromaštvo. 

11. U ono vrijeme, dok je Franjo ležao bolestan u samostanu 
nedaleko od grada Rietia, po svojoj ga je službi posjećivao neki li- 
ječnik. Kad mu se Kristov siromašak za obavljeni posao nije mogao 
primjereno odužiti, darežljivi je Bog, da ne bi liječnika otpustio bez 
nagrade, umjesto njega nagradio jednim dobročinstvom. 

Kuća je toga liječnika, koju je upravo sagradio, uloživši u nju 
svekoliku svoju ušteđevinu, širokom pukotinom zida odozgor do 
dolje prijetila da će se doskora srušiti. Činilo se da ljudska vještina 
nije kadra spriječiti da se ne poruši. Liječnik se međutim potpuno 
pouzdao u zasluge svetoga čovjeka. S velikom je vjerom zamoho 
njegove drugove da bi mu dah nešto čega se čovjek Božji doticao 
svojim rukama. 

Kad je na mnoge molbe dobio nešto od njegovih vlasi, stavio ih 
je te večeri u pukotinu svoje kuće. Kad je sutradan ustao, opazio je 
da se ona pukotina tako čvrsto stisnula da nije mogao ni ondje stav- 
ljene vlasi izvući, niti je mogao naći trag prvotne pukotine. Dogo- 


45 Franjo Gospodina Boga, koji nam se objavljuje kao ljubav, dobrota i milosrđe 
naziva Milostinjarom . Na biskupskim i velikaškim dvorovima posebni su službenici 
siromasima dijelili milostinju pa su ih zato zvali milostinjari ili eleemosynarii. 

dilo se da je taj liječnik, koji je marljivo služio ruševnom tijelu sluge 
Božjega, time otklonio opasnost rušenja vlastite kuće. 46 

12. Kad se čovjek Božji nekom drugom zgodom htio preseliti u 
jedno samotište da bi se ondje slobodnije prepustio kontemplaciji 
jer bijaše nemoćan, putovao je jašući na magaretu nekoga siromaš- 
nog čovjeka. Kad se taj čovjek, prateći u ljetnim danima Kristova 
slugu, zbog napora i duga puta umorio i iznemogao od užasne žeđi, 
usrdno je počeo vikati za svecem: »Evo, umrijet ću od žeđi, ako se 
odmah ne osvježim čašom hladne vode!« 

Čovjek je Božji bez oklijevanja sjahao s magareta. Kleknuo je na 
zemlju, podigao ruke prema nebu i nije prestajao moliti dok nije 
spoznao da je uslišan. Kad je napokon dovršio molitvu, rekao je 
čovjeku: »Požuri k onoj stijeni i ondje ćeš naći živu vodu koju ti je 
ovoga časa Krist izveo iz kamena da se napiješ.« 

O, kako zapanjuje Božje dostojanstvo koje se tako spremno pri- 
klanja svojim slugama! Žedni čovjek pije vodu koja je zbog krepo- 
sti molitelja izvedena iz stijene. I napio se iz najtvrđe stijene (usp. 
2 Kr 4). Ondje prije toga nije bilo vodenoga izvora niti ga se, kao što 
je pomno ispitano, poslije toga moglo naći. 

13. Kako je Krist poradi zasluga svoga siromaška umnožio hranu 
na moru - o čemu će se govoriti poslije - dovoljno je da se samo 
spomene kako je neznatnom milostinjom koja mu je pružena kroz 
više dana od smrtne opasnosti sačuvao mnoge. Iz toga se može ja- 
sno vidjeti: kao što je sluga svemogućega Boga po izvođenju vode 
iz stijene bio sličan Mojsiju, tako je po umnoženju hrane bio sličan 
Elizeju. 

Neka dakle od Kristovih siromaha bude daleko svako nepouz- 
danje. Ako je naime Franjino siromaštvo pružilo toliko obilje sve- 
ga da je čudesnom snagom izlazio u susret potrebama onih svojih 
dobročinitelja koji su mu pomagali, te nisu bili u pitanju ni hrana, 
ni piće, ni kuća, kad su zatajili snaga i novac, i vještine i naravi. 
Daleko će se lakše doći do onoga što božanska providnost po uo- 
bičajenom redu pruža općenito. Ponavljam: ako je suha stijena na 
siromaškove riječi žednomu pružila obilan napitak, sigurno neće 
svoju poslušnost uskratiti ni onima koji su zbog Početnika svega 
stvorenoga sve ostavili. 


46 Ovaj se čudesni događaj nalazi samo u sv. Bonaventure, a dogodio se u samotištu 
Fonte Colombo, odnosno u gradu Rietiu. 

VIII. POGLAVLJE 
Franjina unutrašnja pobožnost 
i kako su mu bili privrženi nerazumni stvorovi 

1. Prava pobožnost, koja je prema sv. Pavlu za sve korisna (1 
Tim 4,8), Franjino je srce toliko ispunjala i zahvaćala mu unutraš- 
njost te se činilo da je cijeloga čovjeka Božjeg osvojila. Ona ga je po 
molitvi uzdizala k Bogu, po suosjećanju preoblikovala u Krista, po 
predusretljivosti priklanjala čovjeku, a po sveopćem povezivanju s 
pojedincima vraćala ga u stanje prvotne nedužnosti. Premda ga je 
nježno poticala na sve, ipak, kad je gledao kako se duše otkupljene 
dragocjenom krvlju Isusa Krista kaljaju prljavštinom grijeha, opla- 
kivao ih je s toliko nježne samilosti da ih je poput majke danomice 
rađao u Kristu. I to je bio glavni razlog da je toliko štovao službeni- 
ke riječi Božje, jer oni svom pokojnom bratu podižu potomstvo (Pnz 
25,6), naime Kristu, koji je propet za grešnike, po njihovu obra- 
ćenju i nježnom brigom podižu i brižljivom ljubavlju upravljaju. 47 
Ovakva je služba samilosti, tvrdio je on, Ocu milosrđa (2 Kor 1,3) 
draža od svake žrtve, napose ako se to čini iz savršene ljubavi te se 
na tome većma radi primjerom negoli riječju, većma suznom moli- 
tvom negoli rječitim govorom. 

2. Zato je govorio da treba žaliti propovjednika koji nema prave 
pobožnosti, bilo da u propovijedi ne ide za spasom duša, nego za 
vlastitom slavom, bilo da grešnim životom ruši ono što istinskim 
naukom izgrađuje. Kazao je da ovakvom treba pretpostaviti brata 
jednostavna i nerječita koji dobrim primjerom potiče druge na do- 
bro. One je poznate riječi: Nerotkinja rađa sedatn puta (1 Sam 2,5) 
tumačio ovako: »Nerotkinja« - rekao je - »siromašni je brat koji 
u Crkvi nema dužnost da rađa djecu. Taj će na sudu roditi mnoge 
jer će Sudac njegovoj slavi pribrojiti one koje sada svojim privatnim 
molitvama obraća Kristu. Koja ima mnogu djecu, gubi svježinu, jer 
će tašt i brbljav propovjednik, koji se sada raduje mnogima kao da 
su njegovom snagom rođeni, tada spoznati da on u njima nema 
ništa svoje.« 

3. Budući da je pobožnim srcem čeznuo i plamenim žarom izga- 
rao za spasom duša, kazivao je da ga ispunjaju najugodniji miomiri- 


47 Bonaventura na mističan način primjenjuje tzv. leviratski zakon Starog zavjeta na 
propovjednike evanđelja i Krista. Prema spomenutom je zakonu, ako bi neki Izraelac 
umro bez potomstva, njegov brat bio dužan oženiti se pokojnikovom udovicom da 
mu podigne potomstvo i tako sačuva ime. Krist je kao čovjek naš brat. Propovjednici 
i ispovjednici, kad grešnika vrate na put spasenja, kad ga »nanovo rode«, kao po- 
srednici i djelitelji milosti podižu mu potomstvo. 

si i kao da biva pomazan najskupocjenijom pomašću, kada dočuje 
kako miomirisni dobar glas svete braće koja su raspršena po svijetu 
privlači mnoge na put istine. Slušajući takve vijesti, u duhu je klik- 
tao, najpoželjnijim je blagoslovima obasipao onu braću koja riječju 
ili djelom Kristovoj ljubavi privode grešnike. 

A oni koji su sveti Red okaljali grešnim djelima pogođeni su 
najtežom osudom njegova prokletstva: »Presveti Gospodine« - 
rekao je - »neka od Tebe, od cijeloga nebeskog dvora i od mene 
neznatnoga budu prokleti oni koji svojim zlim primjerom kvare 
i ruše ono što si po svetoj braći ovoga Reda sagradio i graditi ne 
prestaješ!« 

Cesto ga je snalazila tolika žalost zbog sablazni malenih te je mi- 
ško da će podleći da ga nije podržavala utjeha božanske blagosti. 
Kad je jednoć tako bio uznemiren zbog zlih primjera, tjeskobnim 
je srcem moko milosrdnog oca za sinove, i od Gospodina je primio 
ovaj odgovor: »Zašto se, siromašni čovječe, uznemiruješ? Zar sam 
te postavio pastirom nad svojim Redom zato da smetneš s uma da 
sam mu ja glavni zaštitnik? Zato sam postavio tebe, čovjeka jedno- 
stavna, da se ono što ću učiniti po tebi ne bi pripisivalo tebi, nego 
mojoj milosti. Ja sam Red podigao, ja ću ga čuvati i pasti, a mjesto 
onih koji otpadnu poslat ću druge, i to tako da ću, ako ne bi bilo 
rođenih, učiniti da budu rođeni; i kakvim god udarcima ovaj siro- 
mašni Red bude pogođen, ipak će ostati pošteđen.« 48 

4. Pred porokom ogovaranja koji je štetan po izvor ljubavi i milo- 
sti strahovao je kao pred zmijskim ujedom. Tvrdio je da je to najza- 
tornija kuga i da je predobrom Bogu ogavno zbog toga što napadač 
mačem svoga jezika ubija duše, a zatim se hrani njihovom krvlju. 
Kad je jednom čuo da je neki brat ocrnjivao dobar glas drugoga, 
okrenuo se svom zamjeniku i rekao mu: »Ustani, ustani, pomno is- 
pitaj i ustanoviš li da je optuženi brat nedužan, tužitelja oštro kazni 
i prokaži ga svima.« 

Gdjekad bi određivao da se onaj koji je svoga brata kšio dobra 
glasa kši redovničke haljine; taj ne smije k Bogu dići svoje oči ako 
se prije toga ne pobrine da po mogućnosti vrati ono što je oduzeo 
svom bratu. Rekao je: »Napadačeva je zloća utoliko veća od raz- 
bojničke ukoliko nas Kristov zakon, koji se sastoji u opsluživanju 
ljubavi, obvezuje da većma želimo spas duše negoli tijela.« 


48 U danima velike krize zvanja, velikih sablazni i brojnih otpada, ovo Franji dano 
obećanje za nas predstavlja veliku utjehu i ispunja nas nadom koja nas neće postidje- 
ti ni smutiti (usp. Rim 5,5). 

5. Posebnom je nježnošću prilazio onima koji su pogođeni bilo 
kakvom tjelesnom nedaćom. Ako je kod nekoga opazio neimaštinu, 
nestašicu nečega, nježnošću je svoga ljubaznog srca svraćao pozor- 
nost na Krista. Blagost mu bijaše urođena, a nadodana ljubav Kri- 
stova podvostručila ju je. Zato mu se srce upravo rastapalo prema 
siromašnima i bolesnima. Kojima nije mogao pružiti ruku, pružio bi 
im osjećaje. 

Jedanput se dogodilo da je neki brat grublje odgovorio siromahu 
koji je u nezgodan čas zatražio milostinju. Kad je samilosni ljubitelj 
siromaha to dočuo, naredio je tom bratu da se gol ničice prostre 
do siromahovih nogu, da se prizna krivim i zatraži da mu pomogne 
molitvom i oproštenjem. Kad je dotični to učinio, otac je blago re- 
kao: »Dok, brate, gledaš siromaha, preda te je on postavljen kao 
zrcalo da u njemu gledaš Gospodina i Njegovu siromašnu Majku. 
Na sličan način promatraj na bolesnicima slabosti što ih je na se 
preuzeo Gospodin. Budući da je i on sam, najkršćanskiji siromah, 
u svim siromasima gledao lik Kristov, zato, ako bi mu nešto bilo 
dano što je nužno za život, kad bi se s njima sreo, ne bi im to samo 
darežljivo ustupio nego je bio mišljenja da im se to mora vratiti kao 
da je njihovo vlastito. 

Desilo se jednoć da mu je, kad se vraćao iz Siene, u susret došao 
neki siromah, a Franjo je zbog bolesti preko habita bio zaogrnut 
ogrtačićem. Kad je samilosnim okom ugledao bijedu spomenutoga 
siromaha, rekao je svom pratiocu: »Ogrtač moram vratiti ovome si- 
romašku, jer je njegov. Samo smo ga posudili, dok se ne namjerimo 
na nekoga siromašnijeg.« A subrat se, imajući na pameti potrebu 
ljubaznog oca, odlučno suprostavio da ne bi izišao u susret drugom, 
a sebe zanemario. On na to reče: »Mišljenja sam da bi mi veliki Mi- 
lostinjar to uračunao kao krađu, ako ovo što nosim ne bih dao ono- 
me kome je potrebnije. Zato je za sve što mu se davalo za njegove 
tjelesne potrebe od darovatelja običavao zatražiti dopuštenje da to 
slobodno smije ustupiti onome na koga se namjeri i procijeni da je 
u većoj potrebi. Nije štedio baš nijedne stvari: ni ogrtače, ni tunike, 
ni knjige, ni ures oltara, a da sve to ne bi, kad bi mu se pružila prili- 
ka da izvrši obvezu ljubavi, udijelio potrebnicima. Više je puta, kad 
bi putujući sreo siromahe koji su nosili kakav teret, njihovu teretu 
podmještao svoja slabašna ramena. 

6. Promatrajući Boga kao prvi početak svega, ispunjen silnom 
ljubavlju, i najneznatnije bi stvorove nazivao imenima brata i sestre. 
To je činio zato što je znao da kao i oni imaju istoga zajedničkog 
početnika - Boga. Ipak je srdačnije i nježnije volio one stvorove ko- 
ji nas svojom naravnom sličnošću podsjećaju na Kristovu ljubaznu 
blagost i predstavljaju ga znakovitošću Svetoga pisma. Često bi ot- 

kupio jaganjce koje su vodili na klanje, sjećajući se onoga najkrotki- 
jega Jaganjca koji je htio biti odveden u smrt da bi otkupio grešnike 
(usp. Iz 53,7). 

Kad je sluga Božji jednom zgodom bio gostom samostana San 
Verecondo u gubbijskoj biskupiji, te se noći ojanjila jedna ovca. 
Našla se tu i vrlo goropadna svinja koje nije poštedjela nedužnoga 
života, nego je janje okrutnim ujedom zadavila. 

Kad je to čuo blagi otac, bio je ganut divnim suosjećanjem. Ima- 
jući na pameti Jaganjca bez ljage, pred svima je počeo naricati zbog 
smrti janješca govoreći: »Jao meni, brate jaganjčiću, nedužna živo- 
tinjice, bila prokleta ona okrutnica koja te usmrtila i neka od nje ne 
pojede ništa ni čovjek ni životinja!« I gle čuda! Opaka je krmača 
odmah počela slabiti i tri je dana tjelesno ispaštala kaznu dok napo- 
kon nije podlegla i uginula. 

Ta krmača bi bačena u samostanski opkop i ondje je dugo leža- 
la. Sasušila se poput daske te tako nije postala hranom ni jednom 
gladnom stvoru. Neka zato ljudska opakost vidi kakvom će kaznom 
konačno biti udarena, ako je tako strašnom smrću pogođena živo- 
tinjska okrutnost. Neka promisli i pobožni vjernik kako je ljubav 
sluge Božjega imala čudesnu snagu i veliku milinu da mu se na svoj 
način pokoravala i životinjska narav. 

7. Putujući pored grada Siene, namjerio se na veliko stado ovaca 
koje su pasle. Kad ih je po svom običaju pozdravio, prestadoše pasti 
i dotrčaše k njemu. Podigoše svoje glave, usmjeriše u nj svoje pogle- 
de pa su ga promatrale. Toliko su mu se radovale da su se i pastiri 
i braća divili, gledajući kako mu se neobično raduju i jaganjci pa i 
sami ovnovi. 

Nekom je drugom zgodom kod Sv. Marije u Porcijunkuli netko 
čovjeku Božjem poklonio ovcu. Iz ljubavi prema nedužnosti i jed- 
nostavnosti, a ovca to posjeduje po svoj naravi, primio ju je sa za- 
hvalnošću. Bogoljubni je čovjek poticao ovčicu da slavi Gospodina 
i da ne dosađuje braći. Ovca je, kao da shvaća pobožnost čovjeka 
Božjega, njegovu opomenu brižno obdržavala. Dok je naime slu- 
šala kako braća u koru pjevaju, i ona je, ulazeći u crkvu, bez ičijeg 
poticaja pokleknula, a pred oltarom bi Djevice, Jaganjčeve Majke, 
zablejala, kao da ju je željela pozdraviti. Osim toga je, kad bi se 
podizalo presveto Tijelo Kristovo unutar misnog slavlja, klecala na 
koljena kao da je htjela nepobožne prekoriti, a Kristu odane pozvati 
na čašćenje Sakramenta. 

U Rimu je neko vrijeme iz poštovanja prema onom najkrotkijem 
Jaganjcu uza se imao neko janješce koje je prigodom svog odlaska 
povjerio na čuvanje plemenitoj gospođi Jakobi iz Settesolija. Janje 
je, kao da ga je svetac uputio u duhovne stvari, kad bi gospođa išla 

u crkvu, dok je ondje boravila i kad se vraćala, nerazdruživo bilo uz 
nju. Ako bi gospođa u jutarnjim satima oklijevala ustati, janje bi je, 
ustavši, tjeralo roščićima i poticalo blejanjem, pokretima i znakovi- 
ma da požuri u crkvu. Zbog toga je gospođa tog jaganjca, Franjina 
učenika koji je već postao učiteljem pobožnosti, čuvala kao nešto 
čudesno i drago. 

8. Nekom drugom zgodom u Grecciu čovjeku Božjem poklo- 
njen je živ zečić. Kad ga slobodna staviše na zemlju, mogao je po- 
bjeći kamo god je htio. Na poziv je dobrog oca trkom požurio u nje- 
govo krilo. Franjo ga je toplim osjećajem srca zagrlio te se činilo da s 
njim suosjeća i poput majke ga je nježnim riječima opomenuo neka 
ne dopusti da ga ponovno uhvate. Pustio ga je da slobodno ode. Pa 
kad ga je i više puta stavio na zemlju i potaknuo da ode, zečić se sva- 
ki put vratio u očevo krilo, kao da je nekim tajnim osjetilom osjećao 
njegovu ljubav; braća su ga napokon na očevu zapovijed odnijela na 
samotno, sigurnije mjesto. 

Na sličan je način na otoku Peruđinskog jezera (Lago Trasimeno) 
ulovljen kunić i darovan čovjeku Božjem. Dok je od drugih bježao, 
s povjerljivom se sigurnošću prepuštao njegovim rukama i krilu. 

Kad se Rietskim jezerom vozio prema samotištu Greccio, neki 
mu je ribar iz poštovanja poklonio jednu riječnu pticu. Kad ju je 
Franjo radosno primio i raširenih ruku poticao da odleti, ona nije 
htjela otići. Na to je otac uzdignutim pogledom prema nebu ostao 
dugo u molitvi i nakon sat vremena kao da se odnekle vratio k sebi, 
ponovno je ptici umiljato naredio da zahvali Gospodinu i odleti. 
Primivši blagoslov i dopuštanje, nekim je kretnjama krila izrazila 
svoju radost i odletjela. 

Na sličan mu je način na istom jezeru darovana velika, živa riba. 
Po svom ju je običaju nazvao sestrom i stavio u vodu pokraj čamca. 
Riba je pred čovjekom Božjim igrala i, kao da je bila privezana nje- 
govom ljubavlju, od čamca se nije udaljavala dok je nije prethodno 
blagoslovio i dopustio da otpliva. 

9. Kad je jednom drugom zgodom s nekim bratom putovao pre- 
ko mletačkih močvara, namjerio se na vrlo veliko mnoštvo ptica 
koje su sjedile na grmlju i pjevale. Kad ih je spazio, rekao je prati- 
ocu: »Sestre ptice hvale svoga Stvoritelja. Dok posred njih prolazi- 
mo, pjevajmo hvale Gospodinu i kanonske časove.« 

Kad stigoše među ptice, one se ne maknuše s mjesta. A kada 
zbog njihova cvrkutanja, dok su molili časoslov, nisu jedan drugoga 
mogli čuti, sveti se čovjek okrenuo prema pticama i rekao im: »Se- 
stre ptice, prestanite pjevati dok mi Bogu ne izgovorimo dužne po- 
hvale!« I one odmah utihnuše. Tako su dugo ustrajale u šutnji dok 

od Božjega sveca, nakon dugih časova i pohvala, ne dobiše dopu- 
štenje da pjevaju. Kad im je čovjek Božji dopustio, nastaviše svoje 
pjevanje kao i obično. 

Kod Svete Marije Porcijunkulske pokraj ćelije čovjeka Božjega 
na smokvi sjedio je cvrčak i pjevao. Budući da je Gospodinova slu- 
gu, koji bijaše vičan diviti se Stvoriteljevoj veličini i u malim stvari- 
ma, svojim pjevanjem češće poticao na to da slavi Boga, jednog dana 
ga je pozvao, a cvrčak, kao da je poučen s neba, doleti na svečevu 
ruku. I kad mu je otac rekao: »Pjevaj, brate moj cvrčku, svojom 
pjesmom slavi Gospodina, Stvoritelja!«, cvrčak je bez oklijevanja 
počeo pjevati i nije prestao dok na očevu zapovijed nije odletio na 
svoje mjesto. Ondje je ostao osam dana. Svakog bi dana na očevu 
zapovijed dolazio, pjevao i odlazio. Napokon je čovjek Božji rekao 
subraći: »Podajmo već slobodu svom bratu cvrčku. Svojom nas je 
pjesmom dosta razveseljavao i osam nas dana poticao na to da sla- 
vimo Boga.« I čim je cvrčak dobio dopuštenje, odmah se udaljio i 
više se ondje nije pokazivao, kao da se na neki način nije usuđivao 
prestupiti svečev nalog. 

10. Dok je bolovao u Sieni, neki mu je plemić poslao netom 
ulovljena, živa fazana. Kad je fazan ugledao i čuo svetoga čovjeka, 
odmah se uza nj toliko prijateljski priljubio da se ni na jedan način 
nije dao od njega odvojiti. Više je naime puta bio ostavljen u vino- 
gradu, izvan boravišta braće, da ako hoće odleti, ali se svaki put 
brzim trkom vraćao k ocu, kao da ga je on cijelo vrijeme uzgajao i 
milovao. 

Nakon toga su ga darovali nekom čovjeku koji je iz poštovanja 
običavao posjećivati slugu Božjega. Fazanu kao da je bilo mrsko što 
je udaljen od dobrog oca pa zato nije htio ništa jesti. Kad je napo- 
kon vraćen sluzi Božjem, čim ga je ugledao, različitim je pokretima 
tijela očitovao svoju radost i odmah je počeo pohlepno jesti. 

Kad je Franjo stigao u samotište Alvernu da proposti četrdeset- 
nicu na čast sv. Mihaela arkanđela, oko njegove ćelijice lijetale su 
svakovrsne ptice, kao da su se radovale njegovu dolasku. Umilja- 
tim pjevanjem i radosnim kretnjama kao da su htjele dobroga oca 
pozvati i nagovoriti da bi se ondje trajno nastanio. Kad je svetac 
to opazio, rekao je svom subratu: »Vidim, brate, volja je Božja da 
ovdje proboravimo neko vrijeme. Ćini se da su sestre ptice toliko 
radosne zbog naše nazočnosti.« Dok je tako ondje boravio, uveli- 
ke se s njim sprijateljio sokol, s njim se tijesno povezao i ondje se 
ugnijezdio. Noću ga je naime uvijek pretjecao svojim pjevanjem i 
glasanjem u onaj sat kad je sveti čovjek običavao moliti božanski 
časoslov. To sluzi Božjem bijaše vrlo drago, napose zato što je tolika 
briga koju je sokol o njemu vodio otklanjala od njega svaku tromost. 

Kad je Kristova slugu mučila bolest više nego obično, sokol ga je 
štedio i nije tako točno kao inače upozoravao na bdjenje. U osvit 
bi dana, kao da ga je sam Bog poučio, zvoncem svoga glasa tiho 
pozvonio. 

Očito je naime kako je i ona radost svakovrsnih ptica i ono so- 
kolovo pjevanje bilo božansko pretkazivanje, kako je božanski pro- 
slavitelj i pobožnik, uzdignut na krilima kontemplacije, imao tom 
zgodom biti počašćen serafovim ukazanjem. 

11. Dok je neko vrijeme boravio u samotištu kod Greccia, ono 
su mjesto snašle mnoge nedaće. Mnoštvo je naime grabežljivih vu- 
kova odnosilo ne samo stoku nego je ugrožavalo i ljude, a tuča bi 
svake godine opustošila usjeve i vinograde. 

Kad je blagovjesnik svetog evanđelja jednom propovijedao, re- 
kao im je: »Na čast i slavu svemogućega Boga kunem vam se da 
će vas sva ova pokaranja ostaviti, Bog će vas milosrdno pogledati i 
umnožit će vam vremenita dobra, ako mi povjerujete i sebi se smilu- 
jete, ako obavite iskrenu ispovijed i budete donosili plodove dostojne 
obraćenja (Mt 3,8). Ponovno vas upozoravam da će se Božja kazna 
ponoviti ako se za dobročinstva pokažete nezahvalnima i ako se 
vratite natrag bljuvotini (Izr 26,11); kazna će se podvostručiti i još 
će se veći gnjev izliti na vas « (Joz 22,18). I tako od onoga časa, jer 
se obratiše i poslušaše njegovu opomenu, presta uništavanje, iščez- 
nuše opasnosti, vukovi više nisu nanosili nikakve štete, a ni tuča. 
Štoviše, ako bi kada tuča zahvatila susjedna polja kad bi se približi- 
la njihovim međama, ondje bi se zaustavila ih bi skrenula na drugi 
kraj. I tuča i vukovi održavah su obećanje dano čovjeku Božjem te 
više nisu ni pokušavah protiv zakona ljubavi bješnjeti na ljude koji 
se obratiše, dokle god prema ugovoru nisu učinili nikakvo zlo protiv 
svetih Božjih zapovijedi. 

Treba dakle smjerno častiti pobožnost blaženoga čovjeka, koja 
bijaše tako neobično privlačiva i snažna da je krotila divljinu, pripi- 
tomljavala šumsku zvjerad, a pitome životinje bivale su poučljive. 
Zapovijedi je paloga čovjeka podvrgavala životinjsku narav. To je 
ona pobožnost koja je, pošto je sklopila savez sa stvorovima, korisna 
za sve, njoj je obećan sadašnji i budući život ( 1 Tim 4,8) . 


IX. POGLAVLJE 
Zar ljubavi i želja za mučeništvom 

1. Tko je kadar prikazati žarku ljubav kojom je plamtio Zaruč- 
nikov prijatelj Franjo? Sav je naime, obuzet plamenom Božje lju- 
bavi, izgledao kao neki užareni ugljen (Ps 18,13-14). Čim bi čuo za 

»Božju ljubav«, odmah bi živnuo, ustitrao, rasplamtio se kao da mu 
je vanjskim glasom taknuta unutrašnja struna srca. Pružanje takva 
uzdarja za milostinju smatrao je plemenitom rastrošnošću, a one 
koji su je manje cijenili od novca smatrao je neljudima. Već je sama 
neprocjenjiva vrijednost ljubavi Božje dovoljna da sebi pribavimo 
nebesko kraljevstvo, pa zato moramo mnogo ljubiti ljubav Onoga 
koji je nas mnogo ljubio. 

A da bi ga sve poticalo na Božju ljubav, radovao se svim djelima 
Gospodinovih ruku (Ps 92,5) i po promatranju se divnih prizora uz- 
dizao do smisla i uzroka sviju stvari. Među lijepim je stvarima mo- 
trio Najljepšega i po stopama utisnutim u stvari posvuda je slijedio 
Ljubljenoga. Od svega je sebi pravio ljestve po kojima se uspinjao 
da zagrli onoga koji je sav poželjan (Pj 5,16-17). Žarom je nečuvene 
pobožnosti u pojedinim stvorovima kao u potočićima kušao onu 
izvornu dobrotu i slušao kao neku rajsku pjesmu u suglasju snaga i 
čina koji su im dani od Boga. Po uzoru na kralja Davida umiljato ih 
je poticao da hvale Gospodina. 

2. Isus Krist propeti neprestano je poput stručka smirne boravio 
na njegovu srcu (Pj 1,12). Po izvanrednom se žaru ljubavi želio u 
njega posvema preoblikovati. 

Po daru se posebne pobožnosti prema njemu od svetkovine Bo- 
gojavljenja kroz četrdeset neprekidnih dana - u ono naime vrijeme 
kad je Gospodin skrovito boravio u pustinji - povlačio na samotna 
mjesta i zatvarao u ćeliju. Neprekidno se, koliko je mogao, uzimaju- 
ći neznatne količine hrane i pića, prepuštao postu, molitvi i Božjim 
pohvalama. Silan ga je osjećaj tako unosio u Krista, ali je i Ljubljeni 
isto tako uzvraćao njemu povjerljivom ljubavlju te se činilo kao da je 
sluga Božji pred sobom neprestano osjećao nazočnost samog Spasi- 
telja, kao što je to jednom zgodom u povjerenju otkrio braći. 

Prema sakramentu Gospodinova Tijela plamtio je žarom svih sr- 
daca. Zanosno se divio onom uzvišenom dostojanstvu i neshvatlji- 
voj ljubavi. Gesto se tako pobožno pričešćivao da je i druge poticao 
na pobožnost. Kad bi pristupio slatkom blagovanju neokaljanog 
Jaganjca, činilo se kao da je duhom pijan i mnogo je puta upadao 
u zanos. 

3. Majku Gospodina Isusa Krista ljubio je neizrecivom ljubavlju 
zato što je Gospodina veličanstva učinila našim bratom i što smo po 
njoj postigli milosrđe. Nakon Krista najviše se pouzdavao u nju. Nju 
je izabrao da bude zagovornicom njemu i njegovima. Njoj je na čast 
pobožno postio od svetkovine apostola Petra i Pavla do svetkovine 
Uznesenja. S anđelima je, koji plamte divnim žarom i uzdižu se k 
Bogu raspaljujući duše izabranih, bio povezan neraskidivom vezom 

ljubavi te je iz pobožnosti prema njima, počevši od Uznesenja slav- 
ne Djevice, četrdeset dana postio i neprestano se bavio molitvom. 
Zbog žarka revnovanja za spasenje sviju bio je posebnom ljubavlju 
privržen blaženom Mihaelu arkanđelu, jer on vrši službu predvodi- 
telja duša (k Bogu). Sjećajući se sviju svetih koji kao ognjeno kame- 
nje (Ez 28,14) u dušama ponovno raspaljuju božansku vatru, sve 
je apostole, a napose Petra i Pavla, štovao s najvećom pobožnošću 
zbog žarke ljubavi kojom su ljubili Krista. Iz poštovanja i ljubavi 
prema njima posvećivao je Gospodinu post posebne četrdesetnice. 
Kristov siromašak ne imađaše ništa više nego samo dva novčića (Mk 
12,42), tijelo naime i dušu; i samo je to mogao pružiti darežljivom 
ljubavlju. 49 Po Kristovoj je ljubavi tako reći sve vrijeme po strogom 
postu neprestano prinosio svoje tijelo, a po žarkoj ljubavi svoj duh. 
Tako je vani, u predvorju, prinosio potpunu žrtvu, a iznutra, u hra- 
mu, žrtvu tamjana. 

4. Izvanredno predanje i ljubav neprestano su ga uzdizale k bo- 
žanskim stvarima te je njegova osjećajna naklonost sve više rasla 
prema predstavnicima prirode i milosti. Kakvo onda čudo ako je 
njega, koga je ljubav srca pobratila s ostalim stvorovima, ljubav 
Kristova učinila bratskijim prema onima koji su obilježeni slikom 
Stvoriteljevom i otkupljeni krvlju Spasiteljevom. Nije se smatrao 
prijateljem Kristovim ako se ne bi brinuo za duše što ih je Krist ot- 
kupio. Naglašavao je da se ništa ne smije pretpostavljati spasu duša. 
To je napose dokazivao time što se Božji Jedinorođenac udostojao 
za duše visjeti na križu. Odatle mu ona izdržljivost u molitvi, dosjet- 
ljivost u propovijedi i zanos u pružanju primjera. Zato, kad god bi 
mu se predbacivalo da je prestrog, tada bi rekao da je drugima dan 
za uzor. Premda mu je tijelo bilo nedužno, jer se već svojevoljno 
podvrgavalo duhu i nije ga zbog grijeha trebalo bičevati, ipak ga je, 
da bi pružio dobar primjer, uvijek nanovo kažnjavao i opterećivao 
te je radi drugih išao mučnim putovima. Rekao je: »Kad bih govo- 
rio ljudske i anđeoske jezike, a ljubavi ne bih imao (1 Kor 13,1-3) i 
kad bližnjima ne bih pružao primjere kreposti, drugima bih koristio 
malo, a sebi ništa.« 

5. Žarkim je plamenom ljubavi zaviđao svetim mučenicima na 
njihovu trijumfu. U njima nije bilo moguće ugasiti ni plamena ljuba- 
vi niti im se mogla umanjiti srčanost. Zato je i sam, raspaljen onom 


Franjo je postupao poput siromašne udovice koja je, bacivši u milostinjar dva 
novčića, velikodušnom darežljivošću darovala hramu sve što je imala. Njegova duša 
i njegovo tijelo bili su kao »dva novčića« i Franjo ih je kao žrtvu i miomirisni kad 
neprestano prinosio Božjem veličanstvu. 

savršenom ljubavlju koja izgoni strah ( 1 Iv 4,18), po čežnji za muče- 
ništvom sebe prikazivao Gospodinu kao živu žrtvu da bi se odužio 
Kristu koji je umjesto nas umro, ali i da ostale potakne na ljubav 
prema Bogu. Šeste je naime godine nakon svog obraćenja, izgaraju- 
ći od želje za mučeništvom, odlučio otploviti u Siriju da propovijeda 
kršćansku vjeru i obraćenje Saracenima i drugim nevjernicima. Kad 
se ukrcao na lađu da bi onamo otplovio, nepovoljni vjetrovi prisilili 
su ga da se iskrca na obali Sklavonije. 50 

Kad se tako ondje zadržao neko vrijeme i nije se mogao namjeriti 
na lađu koja bi u to vrijeme onamo plovila, smatrao je da mu se želja 
izjalovila pa je zamolio neke mornare, koji su plovili u Ankonu, da 
bi ga Bogu za ljubav povezli sa sobom. Budući da nije imao čime 
platiti, odlučno su ga odbili. Čovjek se Božji međutim silno pouz- 
dao u Božju dobrotu pa se s pratiocem kriomice ukrcao u lađu. Tu 
se našao i neki čovjek koga je, kako se s pravom vjeruje, poslao Bog 
radi svoga siromaška. Taj je sa sobom donio potrebne hrane i s lađe 
pozvao nekog bogobojaznika te mu rekao: »Sve ovo brižno pričuvaj 
za siromašnu braću koja se skrivaju u lađi te im onda kad ustreba 
ljubazno pruži.« 

Tako se i dogodilo. Zbog jakih vjetrova nisu mornari mogli nigdje 
pristati. Potrošili su svu zalihu hrane, a preostala je samo milostinja 
koju je siromašni Franjo primio odozgor. No budući da je toga bilo 
vrlo malo, božanska je moć to umnožila te je doteklo potrebama 
svih koji su zbog neprestana nevremena više dana proveli na moru 
sve tamo do ankonske luke. Kad su mornari uvidjeli da su po sluzi 
Božjem izbjegli mnogim opasnostima, a poznate su im bile straho- 
vite pogibelji, jer vidješe djela Jahvina, čudesa njegova na pučini (Ps 
107,24), zahvališe svemogućem Bogu koji se u svojim prijateljima i 
slugama pokazuje tako divan i Ijubežljiv. 

6. Kad je, napustivši more, počeo obilaziti zemljom da po njoj 
sije sjeme spasenja, u svoje je vrijeme stjecao rodne snopove. Budu- 
ći da mu je veličina mučeništva toliko obuzela srce da je dragocjenu 
smrt za Krista većma želio negoli sve zasluge kreposti, zaputio se 


50 Zemljopisnim imenom »Sclavonia« Bonaventura ne naziva današnju pokrajinu 
Hrvatske, Slavoniju, područje između Save i Drave, nego kao i ostali pisci onoga 
vremena tim imenom označuje krajeve južne Hrvatske. Na temelju ovog izvješta- 
ja ne može se sa sigurnošću ništa određeno zaključiti o tome gdje se Franjo tom 
zgodom u Dalmaciji iskrcao i kako se dugo ondje zadržao. O tom problemu malo 
opširniju informaciju pruža knjižica: D. Damjanović, Sveti Franjo u Zagrebu na Kap- 
tolu, Zagreb 1975. 

prema Maroku 51 da Miramolinu 52 i njegovu narodu propovijeda 
evanđelje, ne bi li nekako zavrijedio domoći se željene palme. 

Ta ga je želja toliko tjerala naprijed da je, iako slabašan tijelom, 
pretjecao pratioce na svom putovanju. Zurio se, kao da mu je duh 
bio opijen, kako bi što prije ostvario svoj naum. 

No kad je već stigao u Španjolsku, prema Božjem je planu vrlo 
teško obolio. Spriječen bolešću nije mogao ostvariti ono što je toli- 
ko želio, jer bijaše predviđen za druge zadatke. Čovjek je Božji to 
shvatio tako da je njegov život u tijelu još bio potreban potomstvu 
što ga je podigao. Premda bijaše uvjeren da bi mu smrt bila dobit- 
kom (usp. Flp 1,21), ipak se vratio da pase ovce koje bijahu povje- 
rene njegovoj brizi. 

7. Kako mu je žar ljubavi poticao srce na mučeništvo, još je i treći 
put pokušao otputovati među nevjernike, ne bi li za proširenje vjere 
u trojednoga Boga prolio svoju krv. 

Tako je trinaeste godine nakon svog obraćenja ponovno krenuo 
prema Siriji. Hrabro se izlagao opasnostima da bi došao do babilon- 
skog sultana. 53 Tada se između kršćana i Saracena vodio nepomirlji- 
vi rat. Budući da su tabori jedne i druge vojske bili na polju smješte- 
ni jedan nasuprot drugome, bez smrtne pogibelji nije bilo moguće 
prijeći s jedne strane na drugu. Sultan je izdao okrutnu zapovijed 
da će naime svatko tko donese glavu kojega kršćanina uime nagra- 
de primiti bizantski zlatnik. Franjo, neustrašivi vitez Kristov, jer se 
nadao da će uskoro moći ostvariti svoju želju, odlučio je dati se na 
put. Nije se plašio okrutne smrti jer ga je na to poticala želja. Pošto 
se najprije pomolio, Gospodin ga je ohrabrio (usp. 1 Sam 30,6) te je 
s pouzdanjem zapjevao onu Prorokovu: Pa da mi je i dolinom smrti 
proći, zla se ne bojim, jer si tisa mnom (Ps 23, 4). 

8. Uzevši sa sobom kao pratioca brata Iluminata, 54 čovjeka puna 
svjetla i kreposti, krenuo je na put i namjerio se na dvije ovčice. Kad 
ih je sveti čovjek ugledao, razveselio se i rekao pratiocu: »Pouzdaj 


51 Ovo je drugi Franjin pokušaj da bi ostvario svoju želju za mučeništvom. No i taj 
se izjalovio. 

52 Miramolinus je latinizirani nadimak - dolazi od riječi Emir-el-mumenin - glavar 
vjernika - a pridavao se sultanu Maroka. U Maroku je tada kao sultan vladao Moha- 
med-ben-Nasser koga su 1212. godine Španjolci porazili i protjerali. Franjo je do 
njega pokušao doći godine 1213. 

53 Franjo je u ljetu 1219. krenuo put Istoka te je nekako sredinom kolovoza 
stigao do Damiette u Egiptu. Tada je Melek el-Kamel (1218-38) bio sultan Ba- 
bilonije ili bolje Egipta. To je bio treći Franjin neuspjeli pokušaj da se domogne 
mučeničke palme. 

54 Lat. illuminatus : svijetao, prosvijetljen. 

se, brate, u Gospodina, jer se na nama ispunja ona evanđeoska: Evo 
ja vas šaljem kao ovce među vukove« (Mt 10,16). 

Kad prođoše malo dalje, dođoše im u susret saracenski strijelci 
koji na njih nasrnuše kao vukovi na ovce. Surovo pograbiše sluge 
Božje. Nemilo su ih navlačili, rugah im se, batinah ih i sapeh u lance. 
Napokon ih, nemilice isprebijane, prema odredbi Božje providnosti 
i prema želji čovjeka Božjega odvedoše pred sultana. 

Kad ih je taj vladar ispitivao tko ih je, zašto i kako poslao te kako 
su prispjeh, sluga je Kristov Franjo odgovorio da ga nije poslao 
ni jedan čovjek, nego da ga je poslao sam Svevišnji Bog da njemu i 
njegovu narodu pokaže put spasenja i da naviješta evanđelje istine. 
S tolikom je odvažnošću, s tolikom snagom duha i s tolikim žarom 
srca propovijedao spomenutom sultanu o trojednom Bogu i o Isusu 
Kristu, Spasitelju sviju, da se na njemu očito ispunilo ono: Ja ću vam 
dati usta i mudrost kojoj se neće moći suprotstaviti niti oduprijeti nije- 
dan vaš protivnik ( Lk 2 1 , 1 5 ) . 

Kad je naime sultan u čovjeku Božjem zapazio čudesnu gorlji- 
vost i snagu duha, rado ga je slušao i pozivao da s njim provodi 
vrijeme. Sluga mu je Kristov, prosvijetljen od Boga, rekao: »Ako 
se sa svojim narodom hoćeš obratiti Kristu, iz ljubavi prema njemu 
rado ću boraviti među vama. Ako si neodlučan da radi vjere u Krista 
napustiš zakon Muhamedov, zapovjedi da se umnoži vrlo jaka vatra 
pa ću ja s tvojim svećenicima ući u vatru da bar tako spoznaš koju 
vjeru, kao sigurniju i svetiju, treba nepokolebljivo držati.« Njemu 
će na to sultan: »Ne vjerujem da bi se koji od mojih svećenika radi 
obrane svoje vjere htio izložiti vatri ih se predati na bilo koju vrst 
mučenja.« Odmah je naime opazio kako je neki od njegovih sve- 
ćenika, čovjek vjerodostojan i dugovjek, kad je to čuo, pobjegao 
ispred njegovih očiju. 

Njemu će na to sveti čovjek: »Ako mi u svoje ime i u ime svoga 
naroda obećaš da ćete prijeći na štovanje Krista, iziđem h iz vatre 
neozhjeđen, sam ću ući u vatru. Budem h spaljen, neka se to pripi- 
še mojim grijesima; a ako me Božja snaga zaštiti, priznajte Krista, 
Božju silu i Božju milost (1 Kor 1,24; Iv 17,3; 4,42), pravim Bogom i 
Gospodinom Spasiteljem sviju.« 

Sultan je međutim odgovorio da se ne usuđuje prihvatiti taj iz- 
bor jer se bojao da će se narod pobuniti. Napokon mu je ponudio 
mnogo skupocjenih darova koje je čovjek Božji, jer nije žudio za 
zemaljskim stvarima, nego za spasom duša, sve prezreo kao smeće. 

Kad je sultan vidio kako sveti čovjek savršeno prezire zemaljske 
stvari, zadivio se i prema njemu zauzeo stav još većega poštovanja. 
Premda ne htjede prijeći na kršćansku vjeru, ih se možda nije usu- 
đivao, ipak je slugu Kristova smjerno zamoho da spomenuto primi i 
da poradi njegova spasenja razdijeli siromašnim kršćanima ih crkva- 

ma. Budući da se nije htio opteretiti novcem i jer u sultanovoj duši 
nije opažao korijena prave pobožnosti, nije na to pristao. 

9. Kad je tako uvidio da ne uspijeva u obraćanju onoga naroda 
i da ne može ostvariti svoj naum, potaknut Božjim nadahnućem, 
vratio se u pravovjerne krajeve. I tako se po odredbi Božje dobrote 
i po zaslugama kreposti svetoga čovjeka milosrdno i čudesno do- 
godilo da taj Kristov prijatelj, koji je pod svaku cijenu tražio muče- 
ničku smrt, ipak tu smrt nije našao; ali zato nije ostao bez zasluge 
željenoga mučeništva. Sačuvan je da u budućnosti bude odlikovan 
posebnom povlasticom. 55 Tako se dogodilo da se onaj božanski 
oganj u njegovu srcu još većma rasplamsao da bi se poslije još očitije 
razbuktao u njegovu tijelu. O, sretna li čovjeka čije tijelo, iako nije 
smaknuto tiranskim mačem, ipak nije lišeno sličnosti sa zaklanim 
]aganjcem (Otk 5,12)! A zar nije doista i u potpunom smislu blažen 
onaj čiji život, iako ga nije oduzeo mač progonitelja, ipak nije lišen 
palme mučeništva. 56 


X. POGLAVLJE 

Franjin molitveni život i snaga njegove molitve 

1. Kristov je sluga Franjo osjećao kako je tijelom daleko od Gos- 
podina (usp. 2 Kor 5, 6, 8), premda je po ljubavi Kristovoj već sa- 
svim postao neosjetljiv za vanjske svjetovne želje. Da ne bi bio bez 
utjehe Ljubljenoga, neprekidno je molio (1 Sol 5,17) i trudio se da 
mu duh bude u Božjoj nazočnosti. 

Molitva mu je, kad se prepuštao kontemplaciji, bila utjehom, a 
kad je već, okružen anđelima, postao građaninom nebeskih prebi- 
vališta, žarkom je željom tražio Ljubljenoga, od koga je bio odvojen 
samo zidom tijela. Molitva mu je bila zaštitom i kad je radio, nije se 
pouzdavao u svoju marljivost, nego se pouzdavao u Božju milost i 
po usrdnoj molitvi Gospodinu povjeravao svoju brigu (Ps 55,23). 

Mnogo je naglašavao kako redovnik treba da iznad svega čezne 
za milošću molitve. Bio je uvjeren da bez nje ne može nitko na- 
predovati u službi Božjoj, pa je zato na sve moguće načine poticao 
svoju braću da je njeguju. Bilo da je hodao ili sjedio, boravio u kući 


55 Ovdje Bonaventura već unaprijed nagoviješta budući događaj, naime Franjinu 
stigmatizaciju. 

56 Iz antifone za Veliča u večernjoj spomen-dana sv. Martina biskupa (11. stude- 
nog). To je naglašena velika nadnaravna vrijednost Franjine neutažive želje za mu- 
čeništvom. Nije doduše doživio stvarno mučeništvo, ali ga uza sve to zazivamo kao 
»mučenika željom«. 

ili vani, radio ili počivao, toliko je bio predan molitvi te se činilo da 
je njoj posvećivao ne samo svoje srce nego i tijelo, i rad, i vrijeme. 

2. Pazio je da ne zanemari nijedan pohod Duha. Dok je taj po- 
hod trajao, posvećivao mu je najveću pažnju, i dokle god mu ga je 
Gospodin pružao, uživao je u darovanoj mu nasladi. 

A kad bi u vrijeme putovanja osjetio kakva nadahnuća božan- 
skoga Duha, dok su pratioci išli naprijed, on bi zastao te bi uživao u 
novom nadahnuću, jer milost nije primao uzalud (2 Kor 6,1). 

Mnogo je puta tolikom snagom kontemplacije bio uzdignut da 
je bio kao izvan sebe i nešto je doživljavao što nadmašuje ljudska 
iskustva. I nije znao što se s njim zbiva izvana. 

Kad je jedanput prolazio kroz Borgo San Sepolcro, vrlo napuče- 
no mjesto, zbog slabosti je tijela jahao na magarcu, a prema njemu 
je iz poštovanja nahrupilo veliko mnoštvo svijeta. Navlačili su ga i 
upravo zaustavljali, stiskali ga i doticali. Činilo se kao da od svega 
ne osjeća ništa i kao da mu je tijelo bilo mrtvo za sve što se zbivalo 
oko njega. Nije opažao baš ništa. A kad stigoše u neko sklonište 
gubavaca, pošto su već davno prošli kroz mjesto i ostavili mnoštvo, 
promatrač je nebeskih stvari, kao da se odnekle vratio, zabrinuto 
ispitivao kada će stići u Borgo. 

Duh mu, zaokupljen nebeskim sjajem, nije osjećao ni izmjene 
mjesta ni vremena, ni osoba koje su sretali. Opetovani doživljaji nje- 
govih drugova potvrđuju da mu se to dešavalo češće. 

3. Budući da je u molitvi spoznao kako se željena nazočnost Du- 
ha Svetoga toliko više pruža onima koji mole koliko ih više zateče 
daleko od buke svjetovnih poslova, zato je tražio samotna mjesta, 
noću se povlačio u samoću i napuštene crkve da moli. Tu bi često 
morao izdržati strahovite navale zloduha koji su se s njim i osjetilno 
sukobljavah; nastojali su ga pomutiti u njegovoj žarkoj molitvi. On 
je međutim, oboružan nebeskim oružjem, u kreposti postajao toliko 
jači, a u molitvi gorljiviji da je Kristu pouzdano rekao: »Sakrij me u 
sjeni krila svojih od zlotvora što na me nasrću« (Ps 17,8). A đavlima 
je rekao: »Učinite mi što god možete, vi opaki i lažni dusi. Više 
ne možete, nego samo onoliko koliko vam dopusti Bog. Sa svom 
radošću spreman sam podnijeti sve što je on odredio da mi se nažao 
učini.« Oholi dusi nisu mogli podnijeti te postojanosti duha, zato su 
odlazili smućeni. 

4. Kad je čovjek Božji boravio sam i bio nesmetan, šumarke je 
ispunjao uzdisajima, zemlju je natapao suzama, šakom se udarao 
u prsa, a kad bi pronašao kakvo skrovitije mjesto, razgovarao bi sa 
svojim Gospodinom. Tu je odgovarao pred Sucem, tu se usrdno 

molio Ocu, tu je razgovarao s Prijateljem. Dok su ga braća u tak- 
vim zgodama pobožno promatrala, nekoliko im je puta došlo do 
ušiju kako se glasnim vapajima pred Božjim milosrđem zauzima za 
grešnike, kako također povišenim glasom oplakuje Gospodinovu 
muku kao da je očima promatra. Tu su ga noću viđali kako raširenih 
ruku u obliku križa moli, kako je cijelim tijelom uzdignut sa zemlje 
i okružen kao nekim sjajnim oblačićem da bi čudesna svjetlost oko 
tijela bila svjedokom divna prosvjetljenja duše. 

Kao što je sigurnim znakovima utvrđeno, ondje su mu također 
objavljene nepoznate i sakrivene stvari Božje mudrosti (Ps 51,8), 
premda to nije očitovao izvana, osim ukoliko je to iziskivala ljubav 
prema Kristu i korist bližnjih. Jednom je zgodom rekao: »Dešava se 
da se stvar neprocjenjive vrijednosti izgubi za malu vrijednost i da 
se onaj koji ju je dao ne može lako potaknuti da je dade ponovno.« 

Kad se vraćao od privatnih molitava, po kojima je gotovo po- 
stao drugim čovjekom, svim je silama nastojao prilagoditi se osta- 
lima da ne bi možda ono što je izvana pokazivalo sjaj milosti bilo 
lišeno unutarnje nagrade. Kad bi u javnosti bio počašćen iznenada 
Gospodinovim pohodom, uvijek bi nazočnima nešto naredio da se 
povjerljivi Zaručnikovi dodiri ne bi vani razglašavali. Kad je molio 
s braćom, posve je izbjegavao kašljanje, stenjanje, uzdisanje, izobli- 
čavanje lica, ili zato što je volio tajnu ili što je ponovno ušao u svoju 
unutrašnjost i sasvim uronio u Boga. 

Povjerljivima je često znao reći: »Kad sluga Božji u vrijeme mo- 
litve doživi Božji pohod, treba da rekne: 'Gospodine, ovu si utjehu 
poslao s neba meni grešniku i nevjerniku, a ja je povjeravam na ču- 
vanje tebi, jer se smatram kradljivcem tvoga blaga’. A kad se vraća 
od molitve, treba da se tako pokazuje siromašnim i grešnim kao da 
nije stekao nikakve milosti.« 

5. Dok je čovjek Božji jedanput molio u Porcijunkuli, došao je k 
njemu asiški biskup da ga po običaju posjeti. Kad je ušao u boravi- 
šte, previše je prijateljski, a ne kao obično, pošao k ćeliji u kojoj je 
sluga Božji molio. Pokucao je na vrata i nagnuo se da uđe. Kad je 
glavom provirio unutar i vidio sveca kako moli, najednom ga je obu- 
zeo neki strah te mu se ukočiše udovi, štoviše izgubio je i govor. Uz 
Božju se pomoć odmah teškom mukom izvukao van i udaljio, idući 
natraške. Prestrašeni je biskup požurio k braći te je najprije, pošto 
mu je Bog vratio govor, riječima priznao svoju krivnju. 

Nekom je drugom zgodom opat samostana San Giustino u peru- 
đinskoj biskupiji sreo Kristova slugu. Kad ga je pobožni opat ugle- 
dao, brzo je sjahao s konja da počasti čovjeka Božjega i da se s njime 
malo porazgovara o spasu svoje duše. Kad su ugodno porazgovarali, 
opat ga je na odlasku ponizno zamolio da se za nj pomoli. Bogu 

dragi čovjek na to mu je odgovorio: »Rado ću se pomoliti.« Kad se 
opat malo udaljio, savjesni je Franjo rekao pratiocu: »Počekaj malo, 
brate, jer želim izvršiti dano obećanje.« 

I dok se Franjo molio, opat je odmah u duši osjetio dotada ne- 
poznatu toplinu i ugodnost tako da je pao u zanos i sav uronio u 
Boga. To je potrajalo nekoliko časaka. Došavši k sebi, spoznao je 
snagu Franjine molitve. Zato je prema Redu gajio sve veću ljubav, a 
mnogima je o tom događaju pripovijedao kao o čudu. 

6. Sveti je čovjek dugovanje kanonskih časova prinosio Bogu s 
jednakim strahopoštovanjem kao što mu je bila i pobožnost. Prem- 
da su mu bile bolesne oči, želudac, slezena i jetra, ipak se nije htio 
naslanjati na zid ili kakvu stijenu dok je molio psalme, nego je časo- 
slov obavljao uvijek stojeći uspravno i bez kapuce na glavi. Očima 
nije kružio naokolo, riječi nije izgovarao površno. Kad je putovao, 
zaustavio bi se da moli. 

Taj časni i sveti običaj obdržao je i onda kad bi navalila jaka kiša. 
Kazivao je: »Ako tijelo s mirom jede svoju hranu, koja će s njim po- 
stati hranom crvima, s kolikim istom mirom i spokojem mora duša 
uzimati kruh života?« Mislio je čak da griješi ako bi ga kada za vri- 
jeme molitve iznutra smetala isprazna maštanja. Kad bi se nešto ta- 
kvo dogodilo, ispovjedio bi se da to odmah i okaje. Taj mu je postu- 
pak tako prešao u običaj da je vrlo rijetko podnosio ovovrsne muhe. 

U vrijeme korizme izrađivao je neku posudu da bi iskoristio ko- 
madiće vremena kako mu ne bi posve propali. A kad mu je to, dok 
je molio treći čas, palo na pamet te ga malo rastreslo, zahvaćen ža- 
rom srca, posudu je spalio u vatri: »Žrtvovat ću je Gospodinu, čiju 
je žrtvu ona ometala.« Psalme je molio s tolikom pažnjom duše i 
srca kao da je Boga gledao pred sobom, a kad bi u njima došlo ime 
Božje, činilo se kao da od ugodne slatkoće oblizuje usne. 

Fltio je da se i ime Gospodinovo, ne samo pomišljeno nego ta- 
kođer izgovoreno i napisano, časti s posebnim štovanjem. Zato je 
jednom zgodom braći preporučio da bi sve ispisane listiće, gdje god 
ih nađu, sakupili i stavili na pristojno mjesto da se ne bi možda de- 
silo da to sveto ime bude na njima napisano i pogaženo. A kad bi 
izgovarao ili čuo ime Isusovo, iznutra bi ga obuzelo neko zanosno 
raspoloženje, a izvana bi se činilo kao da poigrava, ili kao da je oku- 
sio nešto slatko, ili kao da mu uho ispunja milozvučna glazba. 

7. Dogodilo se tri godine prije njegove smrti. Da bi što je mogu- 
će svečanije proslavio uspomenu rođenja Djeteta Isusa kod gradine 
Greccio i razbudio pobožnost, od vrhovnog je svećenika zamolio i 
dobio dopuštenje da se to ne bi shvatilo kao neka novotarija. Dao 
je napraviti jasle, donijeti slame, dovesti vola i magarca. Pozvana su 

braća, zgrnuo se narod, šuma je odjekivala klicanjem. Ta je sveta 
noć po mnogobrojnim zubljama, po glasnim i gromkim pjesmama 
i sjaju postala vrlo svečana. Čovjek je Božji, obuzet pobožnošću, 
stajao pred jaslama. Bio je obliven suzama i ispunjen radošću. Is- 
pred jasala slavila se svečana misa, a Kristov đakon Franjo pjevao je 
evanđelje. Nakon toga je nazočnom puko propovijedao o rođenju 
siromašnoga Kralja. Kad ga je htio nazvati imenom, zbog nježne ga 
je ljubavi nazvao Betlehemskim Djetešcem. 

Neki je vitez, gospodin Ivan iz Greccia, čovjek krepostan i isti- 
noljubiv, napustivši iz ljubavi prema Kristu vojsku, s čovjekom Bož- 
jim bio tijesno povezan. Taj je tvrdio da je u onim jaslama vidio vrlo 
lijepo djetešce kako spava. Činilo mu se kao da ga je blaženi otac 
Franjo objema rukama zagrlio i htio probuditi. 

To viđenje pobožnoga viteza nije prihvatljivo samo zbog njegove 
svetosti nego ga potvrđuju nedvojbena istinitost i čudesa koja su na- 
kon toga uslijedila. Franjin je naime primjer, što ga je svijet proma- 
trao, razbuđivao srca koja su s obzirom na vjeru u Krista ohladila, a 
sijeno iz jasala, što ga je narod sačuvao, služilo je kao lijek bolesnim 
životinjama i uklanjalo od njih različite pošasti. Bog je po svemu 
tome proslavljivao svoga slugu, a čudesima je očitovao djelotvor- 
nost njegove svete molitve. 


XI. POGLAVLJE 

Razumijevanje Svetoga pisma i duh proricanja 

1. Neumorno bavljenje molitvom i neprestano vježbanje u kre- 
postima čovjeka je Božjega dovelo do tolike bistrine duha da je, 
obasjan sjajem vječnoga svjetla, čudesnom oštrinom uma ponirao 
u dubine Svetoga pisma, premda studijem nije stekao njegovo po- 
znavanje. Od svake ljage čisto oštroumlje ulazilo je u tajne misterija, 
i gdje učiteljsko znanje stoji vani, ulazio je osjećaj ljubiteljev. Gdje- 
kada je čitao svete knjige i što je jednom u dušu upio, duboko je 
utisnuo u pamćenje. Nije uzalud sluhom duha primao ono o čemu 
je razmatrao osjećajem neprestane pobožnosti. 

Kad su ga braća jednom zgodom upitala je li mu po volji što su 
se obrazovani koji su primljeni u Red davali na proučavanje Svetoga 
pisma, odgovorio je: »Sviđa mi se doduše dok po primjeru Kristo- 
vu, o kojemu se čita da je više molio nego što je čitao, ne propuštaju 
molitvu i da toliko ne studiraju da bi znah što im je govoriti, nego 
neka ono što su čuli izvršuju, a kad to sami izvrše, neka preporučuju 
drugima da čine. Htio bih« - rekao je - »da moja braća budu evan- 
đeoski učenici pa da u spoznavanju istine toliko napreduju da bi po- 
rasli u čistoj jednostavnosti i da bi spajah golubinju prostodušnost 

sa zmijskom mudrosti, kao što je jedinstveni Učitelj spojio u svojim 
blagoslovljenim ustima.« 

2. Kad se neki redovnik, doktor svetog bogoslovlja, u Sieni za- 
nimao za neka pitanja koja je teško razumjeti, Franjo je s tolikom 
jasnoćom razlagao tajne božanske mudrosti da se onaj stručnjak ču- 
dio i zadivljeno rekao: »Bogoslovlje je ovoga svetog oca slično orlu 
u letu; čistoća ga i kontemplacija poput krila dižu uvis, a naše znanje 
trbuhom plazi po zemlji.« 

Premda bijaše nevješt u govoru (2 Kor 1 1,6), ipak je znalački raz- 
uzlavao teškoće pojedinih pitanja i skrivene je stvari iznosio na vidjelo 
(Job 28,11). Nikakvo čudo ako je sveti čovjek od Boga primio ra- 
zumijevanje Svetoga pisma kad je, nasljedujući Krista, u sebi nosio 
u djelo potpuno ostvarenu istinu, a po savršenom pomazanju Duha 
Svetoga u svom srcu nosio Učitelja te istine. 

3. U njemu je također dolazio do izražaja duh proricanja te je 
predviđao buduće događaje i vidio skrivene stvari srdaca, a odsutni- 
ma se na čudesan način pokazivao kao da je nazočan. 

Kad je kršćanska vojska opsjedala Damiettu, čovjek se Božji 
upravo nalazio ondje, ali nije bio naoružan ubojitim oružjem, nego 
vjerom. Dok su se kršćani na dan sukoba spremali za bitku, sluga je 
Božji, čuvši to, silno uzdahnuo i rekao svom pratiocu: »Ako dođe 
do bitke, Gospodin mi je objavio da sreća neće poslužiti kršćane. 
Reknem li to, bit ću smatran luđakom; prešutim li, neću izbjeći 
predbacivanju savjesti. Sto se tebi dakle čini?« Pratilac mu je odgo- 
vorio: »Brate, neka ti to bude najmanje što će te suditi ljudi, jer te 
neće istom sada smatrati budalastim. Olakšaj svoju savjest i većma 
se boj Boga negoli ljudi.« 

Kad je Kristov glasnik to čuo, skočio je i navalio na kršćane spa- 
sonosnim prijetnjama. Nastojao je spriječiti bitku, navijestio je po- 
raz. Istina postade pričom. Otvrdnuše im srca i ne htjedoše odustati 
(usp. Iz 12,40). Pošli su, zametnuli bitku, borili se i napokon se sva 
kršćanska vojska dala u bijeg. Svršetak im je bitke donio sramotu a 
ne pobjedničko slavlje. Poraz je broj kršćana toliko umanjio da ih je 
oko šest tisuća bilo što poginulih što zarobljenih. 

U tom se očito pokazalo kako se nije smjela prezreti siromahova 
mudrost, jer srce šesto čovjeku pretkazuje pouzdanije negoli sedam stra- 
Žara s vidikovca visokog (Sir 38,18). 

4. Kad je nekom drugom zgodom, pošto se vratio iz prekomor- 
skih krajeva, došao propovijedati u Celano, neki ga je vitez pažlji- 
vom ljubavlju usrdno pozvao na ručak. Kad je stigao u vitezovu 
kuću, cijela se obitelj obradovala dolasku siromašnoga gosta. 

Prije negoli su počeli jesti, bogoljubni se čovjek na uobičajeni 
način pomolio Bogu i uzdignutim očima prema nebu stojeći izrekao 
pohvale. Dovršivši molitvu, gostoljubivog je domaćina povjerljivo 
pozvao na stranu i rekao mu: »Evo, brate, pobijeđen tvojom mol- 
bom, došao sam u tvoju kuću da blagujem. Odmah uvaži moje opo- 
mene jer nećeš blagovati ovdje, nego na drugome mjestu. Ispovjedi 
sada svoje grijehe i nemoj ostaviti ništa što ne bi otkrio u iskrenoj 
ispovijedi. Neka ti Gospodin danas uzvrati što si s toliko ljubavi 
primio njegove siromahe.« 

Taj je čovjek na svečevu riječ odmah pristao i njegovu je pratiocu 
u ispovijedi otkrio sve grijehe i uredio je svoju kuću (usp. Iz 38,1). 
Koliko mu je bilo moguće, pripravio se da dočeka smrt. 

Napokon pristupiše stolu i kad su ostali počeli jesti, domaćin je 
najednom izdahnuo. Prema riječima čovjeka Božjega preminuo je 
nenadanom smrću. 

I tako se dogodilo da je po zasluzi milosrdne gostoljubivosti pre- 
ma riječima vječne Istine primio proročku plaću onaj koji je primio 
proroka (Mt 10,41), jer se taj pobožni vitez, slušajući proročko pret- 
kazivanje čovjeka Božjega, pobrinuo za slučaj nenadane smrti da 
bi, osiguran oružjem pokajanja, izbjegao vječnoj osudi i unišao u 
vječna prebivališta (Lk 16, 9). 

5. U ono vrijeme kad je sveti čovjek ležao bolestan u Rietiu, neki 
je nadarbenik imenom Gedeon, čovjek lakouman i svjetovan, teško 
obolio i ležao u krevetu. Kad ga donesoše k Franji, zajedno je s na- 
zočnima suznih očiju molio da bi ga znamenovao znakom Sv. križa. 
Na to mu je svetac rekao: »Kako ću te znamenovati križem kad si 
prije živio prema prohtjevima tijela, ne bojeći se suda Božjega. Ipak 
ću te zbog pobožnih molba tvojih zagovaratelja u ime Gospodnje 
znamenovati znakom križa. Ali znaj da će te zadesiti i teže stvari 
ako se, kad ozdraviš, vratiš k svojoj bljuvotini. 57 Poradi grijeha neza- 
hvalnosti naime uvijek čovjeka snađu još teže stvari od prijašnjih.« 
Kad je nad njim načinio znak križa, odmah je onaj koji je ležao uzet 
ustao zdrav i počeo hvaliti Boga: »Ja sam ozdravio« - rekao je. »Za- 
škripali su mi kukovi kao kad se rukama lomi suho granje, a to su 
čuli mnogi.« 

Međutim nakon nekog vremena, zaboravivši na Boga, prepustio 
je tijelo nečistoći. Kad je jedne večeri u kući jednoga kanonika ve- 
čerao i te noći ondje spavao, najednom se na sve njih srušio kuć- 
ni krov. Dok su ostali umakli smrti, samo je taj bijednik poginuo i 
preminuo. Prema pravednom je Božjem sudu posljednje stanje toga 


57 Aluzija na Izr 26, 1 1, a ta misao glasi u cijelosti: »Bezumnik se vraća svojoj ludo- 
sti kao što se pas vraća na svoju bljuvotinu«. 

čovjeka postalo gore od prvotnoga (Mt 12,45) poradi grijeha neza- 
hvalnosti, jer je prezreo Boga. Za primljenu se milost treba pokazati 
zahvalnim, pa je zato ponovljena opačina dvostruko odvratna. 

6. Jednom je zgodom k svecu došla neka plemenita, pobožna 
žena da mu povjeri svoju bol i da zatraži lijek. Imala je vrlo okrutna 
muža koji se protivio tomu što ona služi Kristu. Zato je zamolila 
sveca da za njega moli, ne bi li mu se Bog svojom blagošću udosto- 
jao omekšati srce. Kad je to Franjo čuo, rekao joj je: »Pođi u miru. 
Čekaj s pouzdanjem jer ćeš se doskora zbog svoga muža utješiti.« I 
dodao je: »Kazat ćeš mu u Božje i moje ime da je sada još vrijeme 
milosrđa, a nakon toga će uslijediti vrijeme pravde.« 

Primivši blagoslov, žena se vrati kući, nađe muža i priopći mu 
svečevu poruku. Na njega je sišao Duh Sveti i od staroga učinio 
ga novim čovjekom (usp. Kol 3,9-10); a taj novi čovjek sa svom je 
blagošću rekao: »Ženo, služimo Gospodinu i spasimo svoje duše!« 
Po savjetu su svete žene više godina živjeli u potpunoj uzdržljivosti i 
oboje se istoga dana preseliše Gospodinu. 

Čovjek je Božji doista posjedovao čudesni dar proricanja po- 
moću kojeg je i već osušenim udovima vraćao životnu snagu, a u 
okrutna je srca ulijevao ljubav. Ništa manje ne zadivljuje ni njegova 
poniznost po kojoj je unaprijed znao buduće događaje, a poput dru- 
goga Elizeja, koji je primio dvostruki Ilijin duh, istraživao je i tajne 
savjesti (usp. 2 Sam 2,9). 

7. Kad je u Sieni nekom čovjeku, s kojim bijaše tijesno povezan, 
prorekao što će mu se konačno dogoditi, za to je doznao onaj struč- 
njak - o kojem je bilo govora već prije - s kojim je Franjo nekoć 
raspravljao o Svetome pismu. U sumnji je li svetac doista sve ono 
prorekao što mu je pripovijedao onaj čovjek, upitao je samoga sve- 
ca. On međutim nije samo potvrdio da je ono rekao nego je također 
i njemu proročanski unaprijed kazao kakav će mu biti svršetak. A 
da mu to što uvjerljivije utisne u srce, na čudesan mu je način otkrio 
neki tajni skrupul njegove savjesti, što ga taj nije nikom živom ot- 
krio. Tu stvar mu je objasnio i spasonosnim savjetom uklonio. A da 
se to potvrdi, onaj je pobožni čovjek konačno onako svršio kao što 
mu je pretkazao sluga Kristov. 

8. Onom se zgodom kad se s pratiocem bratom Leonardom 
Asiškim vraćao iz prekomorskih krajeva dogodilo da je zbog umora 
i malaksalosti malo uzjahao na magarčića. Subrat koji ga je prilično 
umoran pratio, podlegavši onom nečem ljudskom, počeo je u sebi 
razmišljati: »Nisu li se moji i njegovi roditelji kao jednaki zajedno 
igrali? A sada, gle, on jaše, a ja pješice vodim njegova magarca!« 

Dok je ovaj tako razmišljao, sveti je čovjek odmah sjahao s ma- 
garca i rekao: »Ne dolikuje, brate, da ja jašem, a ti da ideš pješice, 
jer si u svijetu bio od mene i ugledniji i moćniji.« Brat se smeo i 
zacrvenio jer se osjećao zatečenim. Bacio mu se do nogu na zemlju 
te je obliven suzama priznao golu istinu i zamolio oproštenje. 

9. Neki se brat, odan Bogu i sluzi Kristovu, često u srcu bavio 
mišlju kako će biti dostojan Božje milosti onaj koga čovjek Božji 
bude usrećivao nježnom povjerljivošću, a onoga prema koje se bude 
vladao kao prema tuđincu da će Bog smatrati isključenim iz broja 
izabranih. 

Dok je tako, češće mučen nametanjem ove misli, žarko čeznuo 
za povjerljivošću čovjeka Božjega, a da ipak nije nikom otkrio taj- 
nu svoga srca, blagi mu je otac, pozvavši ga k sebi, nježno rekao: 
»Neka te, sinko, ne smućuje nikakva misao, jer te smatram vrlo 
dragim. Među onima koji su mi napose dragi rado ti poklanjam dar 
svoje odanosti i ljubavi.« 

Otada je zadivljeni, pobožni brat postao još pobožniji. Nije samo 
doživljavao sve veću ljubav svetoga čovjeka nego ga je Duh Sveti 
obasipao još većim darovima. 

Dok je jednom zgodom boravio na Alverni zatvoren u ćeliju, je- 
dan je od subraće silno želio da ima nešto od Gospodinovih riječi 
što je ukratko napisano njegovom rukom. Držao je da će se oslobo- 
diti teške, ah ne tjelesne nego duševne napasti, ih da će je jamačno 
lakše svladavati. 

Izgarajući od te želje, iznutra se mučio jer se, svladan sramežlji- 
vošću, nije usudio stvar otkriti časnom ocu. No komu nije rekao 
čovjek, objavio mu je Duh. Franjo je naime naredio da mu spome- 
nuti brat donese crnilo i papir i prema njegovoj je želji vlastoruč- 
no napisao Pohvale Gospodnje i zaključio ih blagoslovom, rekavši: 
»Primi ovaj hstić i do moje smrti brižljivo ga čuvaj!« 58 Brat je primio 
taj željeni dar i one je napasti odmah nestalo. Listić se čuva da u 
budućnosti proizvede čudesne stvari i da bude svjedočanstvo Fra- 
njinih kreposti. 

10. Bijaše neki brat koji je, kako se činilo izvana, bio vrlo svet i 
uzorna života, no ipak je bio vrlo osebujan. Sve je vrijeme upotrije- 
bio za mohtvu. Šutnju je obdržavao tako strogo da se nije običavao 
ni ispovijedati riječima, nego znakovima. 

58 Ovdje je riječ o bratu Leonu koji nam je napose poznat po legendi »O savrše- 
nom veselju« u Cvjetićima gdje ga Franjo umiljato naziva »ovčicom Božjom«. Taj 
blagoslov bratu Leonu glasi: »Neka te blagoslovi Gospodin i neka te čuva! Neka te 
Gospodin licem svojim obasja i milostiv ti bude! Neka Gospodin svoj pogled svrati 
na te i mir ti donese! Neka te, brate Leone, blagoslovi Gospodin!« (BILe) 

Dogodilo se da je sveti otac došao u to mjesto da vidi toga brata 
i da s drugom braćom o njemu porazgovara. Dok su ga svi hvalili 
i uzvisivali, čovjek je Božji rekao: »Pustite, braćo, i nemojte mi u 
njemu hvaliti đavolsku utvaru. Znajte da se kod njega uistinu radi o 
đavolskoj napasti i himbenoj varci.« 

Braća su to primila nevoljko; smatrala su nemogućim da bi se to- 
liki znakovi svetosti pokazivah kao priviđaj lažne izmišljotine. I zbi- 
lja, kad je dotični nakon nekoliko dana napustio Red, bilo je očito 
kakvom je pronicavošću unutrašnjega gledanja čovjek Božji prozreo 
tajne njegova srca. 

Na taj je način nepobitno prorekao pad mnogih za koje se činilo 
da stoje, ah da će se i mnogi obratiti Kristu. Zato se činilo da već 
izbhza promatra zrcalo vječnoga svjetla, u čijem je čudesnom sjaju 
pogled njegova duha gledao odsutne tjelesne stvari kao da su na- 
zočne. 

11. Kad je njegov zamjenik 59 nekom prilikom držao kapitul, 
Franjo je u ćehji moho; bio je posrednikom između braće i Boga 
(usp. Pnz 5,5). Kad se tako jedan između njih, pod izlikom da se 
brani, nije podvrgao stezi, a sveti je čovjek to u duhu vidio, pozvao 
je jednoga između braće i rekao mu: »Vidio sam, brate, đavla na 
leđima onog neposlušnog brata kako mu drži sapetim vrat. Pošto je 
prozreo uzde poslušnosti, podložan takvu jahaču, slijedi uzde nje- 
gova upravljanja. Čim sam se za brata pomoho Bogu, đavao je od- 
mah smućen odstupio. Pođi dakle i reci bratu neka bez oklijevanja 
svoju šiju podloži jarmu svete poslušnosti.« Kad je posrednik brata 
opomenuo, on se odmah obratio Bogu i ponizno se bacio pred za- 
mjenika. 

12. Nekom se drugom zgodom dogodilo da su dvojica braće iz 
daljine došla u samotište Greccio da vide čovjeka Božjega i prime 
njegov dugo željkovani blagoslov. Kad se prigodom dolaska s njim 
ne sretoše, jer se iz zajednice već bio povukao u ćehju, vraćah su se 
žalosni. 

I gle, dok su oni odlazili, iako o njihovu dolasku i odlasku nije na 
ljudski način mogao doznati ništa, mimo običaja je izišao iz ćehje, 
viknuo za njima i prema njihovoj ih je želji, načinivši znak križa, u 
ime Isusovo blagoslovio. 

13. Jedanput dvojica braće dođoše iz kraja zvanog Terra di Lavo- 
ro. Onaj stariji je u nekim stvarima sablaznio mlađega. Kad stigoše k 
ocu, upitao je mlađega kako se subrat prema njemu ponašao za vri- 


59 


Vrlo je vjerojatno da je to bio brat Ilija. 

jeme putovanja. Kad je taj odgovorio: »Dosta dobro!« Franjo je na 
to rekao: »Pazi, brate, da pod izlikom poniznosti ne bi lagao. Znam, 
sve znam, ali malo pričekaj pa ćeš vidjeti!« Brat se silno začudio 
kako je u duhu spoznao stvari koje su se dogodile tako daleko. 

Nakon nekoliko dana je, prezrevši Red, izišao onaj koji je sablaz- 
nio brata, a od oca nije molio oproštenje niti je primio zasluženu 
kaznu. Na padu onoga objašnjenje su dvije stvari: Božja naime pra- 
vednost i očitost Franjina duha proricanja. 

14. Iz spomenutih se slučajeva očito vidi kako se po Božjem daru 
pokazivao nazočan odsutnima, sjetimo li se kako se, iako odsutan, 
preobražen u ognjenim kolima pokazao braći i kako se kapitulu u 
Arlesu 60 ukazao u liku križa. 61 Treba vjerovati da se to dogodilo po 
Božjem određenju da bi po čudesnom ukazanju bilo očito kako je 
njegov duh bio nazočan i pristupačan svjetlu vječne mudrosti koja 
gibljivija od svakoga gibanja, ona proniče i prožima sve svojom čisto- 
ćom. Ona prelazi od naraštaja do naraštaja u svete duše i od njih čini 
Božje prijestolje i proroke (Mudr 7,24). Uzvišeni Učitelj naime običa- 
je otkrivati svoje tajne jednostavnima i malenima (usp. Mt 11,25), 
kao što se to najprije pokazalo u Davidu, uglednom proroku, a po- 
slije u apostolskom prvaku Petru i napokon u Kristovu siromašku 
Franji. Ovi naime bijahu jednostavni i neuki, a poučavanjem Duha 
Svetoga postadoše slavni. David doduše bijaše pastir da bi pasao 
stado Sinagoge izvedeno iz Egipta, a Petar bijaše ribar da bi mrežu 
Crkve napunio mnoštvom različitih vjernika (usp. Mt 13,44-45); a 
Franjo bijaše trgovac da bi kupio biser (usp. Mt 13,44-45) evanđe- 
oskoga života, kad poradi Krista rasproda i razdijeli sve. 


XII. POGLAVLJE 

Uspješnost njegova propovijedanja i dar ozdravljivanja 

1. Franjo, vjerni Kristov sluga i poslužitelj, da bi sve izvršio vjer- 
no i savršeno, napose je posvećivao ppozornost onim krepostima 
za koje je po nadahnuću Duha Svetoga spoznao da se Bogu više 
sviđaju. Tako se dogodilo da ga je uvelike mučila jedna sumnja za 
koju je, kad bi se vraćao s molitve, mnogo dana predlagao povjer- 
ljivoj braći da bi je trebalo riješiti. Rekao je: »Što mi, braćo, savje- 
tujete, što vam se čini da je bolje: da li da se bavim molitvom ih 
da pođem propovijedati? Ja, čovjek malen, jednostavan i nevješt u 
govoru (2 Kor 1 1,6), u većoj sam mjeri primio milost molitve negoli 

60 Grad u južnoj Francuskoj koji se nalazi na početku delte rijeke Rhone. 

Ovo je u već spomenutom nizu od šest ukazanja križa peto po redu. 

govora. Čini se također da u molitvi dobivamo i sabiremo milosti, a 
u propovijedanju dolazi do neke vrsti razdavanja dobara primljenih 
s neba. U molitvi se također pročišćavaju unutrašnji osjećaji; ona 
nas sjedinjuje s jedinim istinitim i najvišim dobrom i učvršćuje u 
krepostima. U propovijedanju postaju prašne noge duha, dolazi do 
mnogostruke rastresenosti i do puštanja u stezi. U molitvi, naprotiv, 
govorimo Bogu i slušamo ga te na neki način provodimo anđeoski 
život, boravimo među anđelima. U propovijedanju je potrebno ve- 
liko spuštanje do ljudi, među njima treba o pojedinim stvarima na 
ljudski način razmišljati, promatrati ih, govoriti o njima i slušati ih. 
No jedno je tome protivno i čini se da je to pred Bogom pretežnije, 
što je naime jedinorođeni Sin Božji, najveća Mudrost, poradi spa- 
sa duša sišao s Očeva krila (usp. Iv 1,18) da bi, poučavajući svijet 
svojim primjerom, ljudima govorio riječi spasenja, da bi ih uz cije- 
nu svoje svete krvi otkupio, u kupelji vode oprao (usp. Ef 5,26) i 
svojom čašom napojio, a da za sebe nije baš ništa zadržao što nije 
nesebično dao za naše spasenje. Mi treba da činimo po njegovu pri- 
mjeru sve što na njemu vidimo kao na visokoj gori (usp. Izl 25,40), 
čini mi se da je Bogu draže ako prekinemo mirovanje te iziđemo u 
svijet na posao. 

I pošto je mnogo dana s braćom razmišljao o ovim stvarima, nije 
sa sigurnošću mogao spoznati što mu je od toga izabrati kao ono 
što je Kristu draže. Dok su mu po duhu proricanja bile poznate ču- 
desne stvari, sam po sebi u ovom pitanju nije mogao izići na čistac. 
Bog se pobrinuo da se zasluga propovijedanja razjasni po nadahnu- 
ću s neba, a da se pri tome sačuva poniznost Kristova sluge. 

2. On, pravi manji brat, koji je od najvećeg Učitelja naučio velike 
stvari, nije se sramio pitati malene za neznatne stvari. Posebnom je 
naime revnošću nastojao istražiti kojim bi putem i na koji način mo- 
gao Bogu savršenije služiti da bi mu ugodio. To bijaše njegova naj- 
veća filozofija, najveća želja, dok bijaše živ, da pita za savjet mudre i 
jednostavne, savršene i nesavršene, malene i velike, kako bi mogao 
postati kreposniji i uzdići se do vrhunca savršenstva. 

Odabrao je dvojicu između braće 62 i poslao ih bratu Silvestru 
koji je vidio kako križ izlazi iz njegovih usta, a on je tada nepresta- 
no boravio u molitvi na gori povrh Asiza da zatraži Božji odgovor 
s obzirom na ovu sumnju, što mu Bog određuje. To isto je povjerio 
i svetoj djevici Klari da bi po kojoj svetijoj i jednostavnijoj između 
djevica, koje se nalaze pod njenom vlašću, ispitala što je u tom 


62 Cvjetići sv. Franje u 16. poglavlju poimence ističu da je taj posao obavio ponizni 
brat Maseo. 

pogledu volja Božja, a zaželio je da se i sama s ostalim sestrama 
za to moli. 

Na čudesan se način po nadahnuću Duha Svetoga složiše časni 
svećenik i Bogu posvećena djevica da je naime volja Božja da Kri- 
stov glasnik pođe propovijedati. 

Kad su se braća vratila i priopćila mu volju Božju, kako je sa- 
znadoše, Franjo je odmah ustao, pripasao se (usp. Iv 21,7) i, ne 
oklijevajući nimalo, krenuo na put. Pošao je s velikim žarom da iz- 
vrši Božji nalog i tako je brzo hodio kao da se na nj spustila ruka 
Gospodnja (usp. 2 Sam 3,15) i kao da je obukao novu snagu s neba. 

3. Kad se približio Bevagni, stigao je do jednoga mjesta gdje se 
sakupilo veliko mnoštvo svakovrsnih ptica. Kad ih je svetac Božji 
ugledao, požurio je onamo i pozdravio ih kao da su razumne. Sve su 
ga čekale i okrenule se prema njemu tako da su ga one koje bijahu 
na drveću, kad im se približio, pognutih glava na neobičan način 
promatrale. Kad je došao do njih, ozbiljno ih je pozvao da posluša- 
ju riječ Božju rekavši: »Sestre moje, ptice, dužne ste mnogo slaviti 
svoga Stvoritelja koji vas je odjenuo perjem i dao vam krila za let; 
dao vam je čisti zrak i bezbrižne vas upravlja.« 

Dok im je tako i slično govorio, ptičice su se neobično radovale i 
počele protezati vratove, širiti krila, otvarati kljunove i pažljivo su ga 
promatrale. On je međutim neobičnim žarom duha prolazio izme- 
đu njih, doticao ih se svojom haljinom, a da se nijedna nije maknula 
s mjesta dok napokon nisu sve zajedno, kad je čovjek Božji nad nji- 
ma načinio znak križa i dopustio im da se s njegovim blagoslovom 
udalje, odletjele. 

Subraća su čekala na putu i sve to promatrala. Kad se jednostav- 
ni i čisti čovjek vratio među njih, počeo se optuživati za nemar, što 
naime dotada nije pticama propovijedao. 

4. Idući odande propovijedao je po obližnjim mjestima i stigao 
u gradić Alviano. Kad se sakupio narod i zatražena šutnja, jedva se 
išta moglo čuti zbog lastavica koje su se ondje gnijezdile i glasnim 
cvrkutom na tom mjestu pravile žamor. 

Dok su svi nazočni slušali, čovjek im je Božji progovorio re- 
kavši: »Sestre moje lastavice, već je vrijeme da i ja progovorim, 
jer ste vi do sada već mnogo toga rekle. Poslušajte riječ Božju. 
Šutite dok se ne dovrši riječ Gospodnja!« A one, kao da su razu- 
mne, odmah umuknuše i nisu se maknule s mjesta sve do svršetka 
propovijedi. 

Zato su svi koji su to promatrali silno zadivljeni slavili Boga. Glas 
koji se o tom čudu pronio svuda naokolo mnoge je potaknuo da 
štuju sveca i da uzvjeruju. 

5. Neki je vrijedni student u gradu Parmi zajedno učio s drugim 
kolegama, a kad ga je jedna lastavica počela smetati dosadnim cvr- 
kutanjem, rekao je svojim drugovima: »Ova je lastavica jamačno 
jedna od onih koje su onomadne za vrijeme propovijedi smetale 
čovjeka Božjeg Franju dok im nije rekao da utihnu.« Okrenuvši se 
prema lastavici, s pouzdanjem joj je rekao: »U ime sluge Božjega 
Franje zapovijedam ti da odmah ušutiš čim dođeš k meni.« 

Kad je lasta čula Franjino ime, kao da je upućena u stegu čovjeka 
Božjega, smjesta je ušutjela i doletjela u njegove ruke kao u sigurno 
zaklonište. Začuđeni ju je student odmah pustio na slobodu, a nje- 
zina cvrkuta više nije čuo. 

6. Drugom zgodom, kad je sluga Božji propovijedao na morskoj 
obali u Gaeti, a mnogi iz pobožnosti navalili da bi ga se dotakli, 
sluga se Božji prepao tolikog odobravanja naroda te je sam skočio 
u lađicu koja bijaše privezana uz obalu. Lađica se, kao da je imala 
razum, nekom unutrašnjom snagom pokretala bez ikakva veslača i 
maknula se podalje od kopna, dok su svi nazočni gledali i divili se. 
Kad je prispjela do izvjesne dubine, među valovima se zaustavila 
kao ukopana, dokle god je sveti čovjek propovijedao mnoštvu koje 
je stajalo na obali. Kad je mnoštvo saslušalo govor, vidjelo čudo, 
primilo blagoslov i počelo se razilaziti da mu više ne smeta, lađica se 
vlastitim kretanjem vratila k obali. 

Tko bi dakle mogao biti tako tvrda i bezbožna srca te bi omalo- 
važio Franjinu propovijed, kad su ga prihvaćah ne samo nerazumni 
živi stvorovi nego su mu također, dok je propovijedao, služile i mr- 
tve stvari? 

7. Sa svojim je slugom Franjom doista bio Duh Gospodnji, koji 
ga je pomazao i poslao (Iz 61,1; Lk 4,18), s njim bijaše Krist, snaga 
i mudrost Božja (1 Kor 1,24). Zato je obilovao riječima zdravoga 
nauka i sjao čudesima velike snage. 

Riječ mu je bila slična gorućem ognju. Prodirala je do dna srca, 
duše sviju ispunjala je divljenjem, jer se nije skrivala iza ukrasa 
ljudske domišljatosti, nego je mirisala nadahnućem Božje objave. 

Kad je tako jednom prilikom imao propovijedati pred papom i 
kardinalima, na poticaj gospodina Ostijskoga naučio je napamet 
neki pomno sastavljen govor i stao među njih da izrekne pobud- 
ne riječi, ali je međutim sve u toj mjeri zaboravio da uopće nije 
znao ništa reći. Kad je to iskreno i ponizno priznao, zazvao je 
milost Duha Svetoga. Odmah su mu na to počele navirati tako 
snažne riječi i tako je neodoljivom snagom ganuo srca uglednih 
ljudi na skrušenje da je bilo očito kako nije govorio on, nego Duh 
Gospodnji. 

8. Budući da je najprije pokazivao djelom ono na što je govorom 
poticao druge, nije se plašio prigovora, nego je istinu propovijedao 
najodlučnije. Nije umio poljepšati ničije grijehe, nego ih je kudio, 
a nije ispričavao ni život grešnika, nego ga je gađao oštrim prijeko- 
rom. Istom je odvažnošću duha govorio velikašima kao i pučanima, 
s jednakom je srdačnošću govorio nekolicini kao i velikome mnoš- 
tvu. 

Ljudi su svake dobi i oba spola htjeli ne samo da vide nego i 
da čuju novoga čovjeka koga je nebo dalo svijetu. Kad je prolazio 
različitim krajevima, vatreno je propovijedao evanđelje, a Gospodin 
surađivaše i utvrđivaše riječ popratnim znakovima (Dj 4, 7). 

Propovjednik je Franjo snagom njegova imena izgonio đavle, lije- 
čio bolesne i, štoviše, snagom je svoga govora smekšavao okorjela srca 
na obraćenje. Istovremeno je vraćao zdravlje i tjelesima i dušama, kao 
što to potvrđuju neki slučajevi koje ćemo kao primjere navesti poslije. 

9. U gradu Toscanella neki ga je vitez ljubazno primio kao gosta. 
Jedinca mu je sina, koji bijaše uzet od rođenja, na usrdnu prošnju 
pridigao rukom i tako ga odmah učinio zdravim da su mu se naoči- 
gled svih učvrstili svi udovi tijela. I dječak je, jer je ozdravio i ojačao, 
odmah ustao , prohodao i poskakujući hvalio Boga (Dj 3, 8). Kad je u 
gradu Narni na biskupovu molbu nekog uzetoga kojem su svi udovi 
otkazali službu od glave do pete znamenovao znakom križa, time 
mu je potpuno povratio zdravlje. 

Neki dječak u biskupiji Rieti, od četiri godine, bijaše tako otečen 
da nije nikako mogao vidjeti svojih nogu. Kad mu ga je ucviljena 
majka pokazala, dječak je odmah ozdravio čim ga je sveti čovjek 
dotaknuo svojim svetim rukama. 

U gradu Orte neki je dječak bio tako skvrčen da mu je glava bila 
priljubljena uz noge, a neke su mu kosti bile i slomljene. Na molbu 
zaplakanih roditelja Franjo ga je blagoslovio znakom križa i dječak 
se odmah ispružio i od bolesti bio oslobođen. 

10. Neka je žena iz grada Gubbio imala uzete obje ruke te po- 
moću njih nije mogla ništa raditi. Kad je Franjo u ime Gospodnje 
načinio znak križa, tako je potpuno ozdravila da se odmah vratila 
kući. Poput druge punice Petrove vlastitim je rukama priredila jelo 
da nahrani njega i siromahe. 

Kad je nekoj slijepoj djevojci iz Bevagne u ime presvetoga Troj- 
stva svojom slinom triput namazao oči, ona je zadobila željeni vid. 

Kad je neka slijepa žena iz grada Narnia od njega primila znak 
križa, zadobila je željeni vid. 

U Bologni je neki dječak imao na oku mrenu te nije mogao goto- 
vo ništa vidjeti. A nije mu se moglo pomoći nikakvim lijekom. Kad 

je sluga Gospodnji nad njim od glave do pete načinio znak križa, 
zadobio je tako bistar vid da je poslije ušao i u Red manje braće. 
Tvrdio je da mnogo jasnije vidi na oko koje mu bijaše prije bolesno 
negoli na ono koje mu oduvijek bijaše zdravo. 

U gradini San Gemini slugu je Božjega kao gosta primio neki 
pobožni čovjek čiju je ženu mučio đavao. Pošto se pomolio, snagom 
je poslušnosti naredio đavlu da iz žene iziđe i božanskom ga je sna- 
gom tako brzo istjerao da je bilo očito kako se đavolska tvrdogla- 
vost ne suprotstavlja snazi svete poslušnosti. 

U Citta di Castello zloduh je opsjeo neku ženu. Kad mu je sveti 
čovjek naredio u ime poslušnosti, nečisti se udaljio, a ženu, koja 
prije bijaše opsjednuta, ostavio je slobodnu dušom i tijelom. 

11. Jednog je brata strahovito mučila neka bolest i mnogi su tvr- 
dili da je to većma đavolsko mučenje negoli obična bolest. Tjelesni 
bi mu se udovi sad zgrčili, a zatim bi se opet ispružili. Nakon toga bi 
se svinuli i iskrivili te bi napokon postali hladni i ukočeni. 

Gdjekada bi se sav protegao i ukočio, noge je dizao sve do glave, 
a gdjekada bi odskočio uvis te bi odmah zatim pao na zemlju. Kri- 
stov mu se sluga, tako bijednom i neizlječivo bolesnom, pun milosr- 
đa smilovao. Poslao mu je zalogaj kruha što ga je upravo jeo. Kad je 
bolesnik okusio taj kruh, zadobio je toliku snagu da nakon toga više 
nije osjećao neugodnosti te bolesti. 

Neka se žena nedaleko od Arezza više dana mučila u porođaj- 
nim bolima i već joj je prijetila smrt. Kad je već počela nad životom 
zdvajati, više joj nijedan drugi lijek nije preostajao osim Božjega. 
Upravo je tada onim krajem prolazio Kristov sluga. Zbog bolesti 
je jahao na konju. Kad su kljuse vodili natrag kroz selo u kojem se 
žena mučila i kad su mještani opazili konja na kojem je svetac jahao, 
uzeše uzde da ih stave na ženu. Žena je odmah nakon čudesna do- 
dira sretno rodila bez ikakvih teškoća. 

Neki je pobožni, bogobojazni čovjek iz mjesta Castello di Pieve 
imao uza se pojas kojim je bio opasan sveti otac. I kad je jednom u 
toj godini bilo mnogo muškaraca i žena koji su bolovali od različitih 
bolesti, taj je obilazio bolesničke kuće te je, umočivši pojas u vodu, 
davao bolesnicima da je piju. Na taj način mnogi ozdraviše. I kad 
bi bolesnici okusili nešto od kruha što ga je čovjek Božji dotaknuo, 
djelovanjem su Božje sile ozdravljali. 

12. Budući da je Kristov blagovjesnik, dok je propovijedao, za- 
sjao po ovom i mnogim drugim čudesima, zato je narod ono što je 
on govorio slušao kao da je govorio anđeo Božji. U njemu se ističu: 

- izvanredne kreposti, 

- dar čudesa, 

- duh proricanja, 

- božansko poslanje za propovijedanje, 

- poslušnost nerazumnih stvorova, 

- nenadana obraćenja srdaca nakon slušanja njegovih riječi, 

- njegova obrazovanost po Duhu Svetom koja nadmašuje svako 
ljudsko znanje, 

- ovlast za propovijedanje koju mu je po Božjem nadahnuću po- 
dijelio sam vrhovni svećenik, 

- potvrda Pravila po Kristovu namjesniku u kojima je pobliže 
prikazan način propovijedanja, 

- i napokon znakovi Svevišnjega Kralja koji su u njegovo tijelo 
utisnuti kao pečatom 

što sve zajedno, kao deset svjedočanstava cijelome svijetu, potvrđu- 
je da je Kristov blagovjesnik Franjo vrijedan štovanja i zbog primlje- 
na poslanja i zbog vjerodostojnosti naučavanja i zbog divne svetosti 
Kristovo evanđelje propovijedao kao pravi Božji poslanik. 


XIII. POGLAVLJE 
Svete rane 

1. Anđeoski čovjek Franjo nije nikada običavao uzimati predah 
u vršenju dobrih djela. Poput nebeskih se duhova po Jakobovim 
ljestvama (usp. Post 28,12) radije ih uspinjao k Bogu, ih je silazio 
k bližnjemu. 63 Tako je naime naučio dobiveno vrijeme za stjecanje 
zasluga razborito raspodijehti da je jedan dio upotrijebio u korist 
bližnjih, a drugi bi posvetio smirenim zanosima kontemplacije. 

Zato, kad je prema zahtjevima mjesta i vremena izišao u susret 
potrebama spasenja drugih, napuštao je mnoštvo koje ga je smetalo, 
potražio bi skrivenu samoću i mjesto mira da bi se što slobodnije 
bavio Gospodinom i očistio prašinu, ako bi se nešto od nje našlo 
zbog boravka među ljudima. 

Dvije godine prije nego što je dušu predao nebu, nakon mnogo- 
vrsnih napora, vođen providnošću došao je u osamu na visoku goru 
koja se zove Alverna. 64 Kad je ondje prema običaju počeo postiti 


63 Dok je Bonaventura na Alvemi u listopadu 1262. provodio vrijeme u dubokoj 
kontemplaciji, pod dojmom je Franjine stigmatizacije duboko prodro u misterij mi- 
losnoga sjedinjenja Boga i čovjeka. Plod je tih mističnih doživljavanja njegovo djelce 
Itinerarium mentis ad Deum (Marije Sikič, Put duha k Bogu, Zagreb, KS, 1974. Po- 
novljeno izdanje preveli Marije Sikič i Stjepan Kušar: Bonaventura, Tria opttscula, 
Zagreb, KS, 2009, 437-507). 

64 Alverna ih La Verna nalazi se u središnjim Apeninima na granici Toskane. Visoka 
je 1283 m, a pripada pokrajini i biskupiji Arezzo. Od Arezza je prema sjeveru udalje- 
na nekih 27 km. Grof Orlando iz Chiusia poklonio ju je sv. Franji. 

četrdesetnicu na čast svetom Mihaelu arkanđelu, više nego obično 
bijaše obasut milinom nadnaravnoga promatranja i raspaljen žar- 
čim plamenom nebeskih čežnja; počeo je obilnije osjećati ulijevanje 
nebeskih darova. Uzdizao se u visinu, ah ne kao radoznali tražilac 
pretjerane časti (Izr 25,27), nego je kao vjeran i razborit sluga (Mt 
24,25) istraživao volju Božju s kojom se s najvećom gorljivošću želio 
suobličiti. 

2. Bilo mu je objavljeno da će mu Krist po otvaranju evanđeli- 
stara pokazati što će Bogu na njemu i po njemu biti najdraže. Pošto 
se najprije pobožno pomolio, s oltara je uzeo evanđelistar i dao da 
mu ga jedan od subraće, čovjek zaista pobožan i svet, otvori u ime 
Presvetoga Trojstva. I kad se kod svakog od tri otvaranja knjige sva- 
ki put namjerio na Gospodinovu muku, čovjek pun Boga razabrao 
je da se Kristu mora tako suobličiti u patnjama i bolima muke, prije 
nego što se odijeli od ovoga svijeta, kao što ga je za života nasljedo- 
vao u djelovanju. Iako je zbog velike strogosti prijašnjega života i 
zbog neprestana nošenja Gospodinova križa tjelesno oslabio, nipo- 
što se nije plašio, nego se još gorljivije oduševljavao za podnošenje 
mučeništva. U njemu se nesavladiv požar ljubavi prema dobrom 
Isusu razbuktao u buktinje vatre i plamena da mnoge vode ne mogoše 
ugasiti njegovu veliku ljubav (Pj 8,6-7). 

3. Serafskim se plamenom želja uznosio u Boga i suosjećajnom 
se nježnošću preoblikovao u Onoga koji se iz ljubavi dao raspeti. 
Dok se jednoga jutra oko blagdana Uzvišenja Svetoga križa 65 molio 
na jednom obronku gore, ugledao je serafa koji je imao šest vatre- 
nih, sjajnih krila, kako se spušta s neba. Kad se munjevitim letom 
u zraku spustio do mjesta koje bijaše blizu čovjeka Božjeg, među 
krilima se pokazao lik propeta čovjeka koji je imao ispružene ruke u 
obliku križa i noge pribijene na križ. Dva mu krila bijahu izdignuta 
iznad glave, dva su bila raširena za let, a dva su pokrivala cijelo tije- 
lo. Kad je to ugledao, silno se zapanjio, a srce mu je ispunila žalost 
pomiješana s radošću. Radovao se doduše ljubaznom pogledu ko- 
jim ga je Krist gledao u obličju serafa, ah mu je prikovanost na križ 
mačem suosjećanja bola probadala dušu (usp. Lk 2,35). 

Promatrajući neshvatljivo viđenje, bio je vrlo zadivljen. Znao 
je da se bol muke nikako ne podudara s besmrtnošću serafskoga 
duha. Po Božjoj je objavi shvatio da mu je to viđenje pružila Božja 
providnost da ga promatra kako bi kao Kristov prijatelj unaprijed 
spoznao kako se ima sav preobhkovati u obhčje Krista propetoga, 
ah ne po mučeničkoj smrti tijela, nego po požaru duše. Kad je čude- 

snoga viđenja nestalo, u njegovu je srcu ostao čudesan žar što ga je i 
u njegovo tijelo utisnuo čudesni lik znakova. 

Odmah su se naime počeli pokazivati znakovi čavala na rukama 
i nogama kao što ih je malo prije vidio na liku propetoga čovjeka. 
Vidjelo se kako su ruke i noge u samoj sredini probijene čavlima. 
Glave su se čavala pokazivale na dlanovima ruku i na gornjem di- 
jelu stopala, a vršci su im se nalazili na protivnoj strani. Glave su 
čavala na rukama i nogama bile okrugle i crne, a šiljci bijahu dulji, 
zavinuti i kao sabijeni. Izlazeći iz samoga tijela, stršili su izvan ti- 
jela. I desni mu je bok bio kopljem proboden i prekriven crvenom 
ranom. Iz njega je često istjecala sveta krv, koja je ostavljala trag na 
tunici i gaćama. 

4. Kristov je sluga uvidio da se rane koje su tako vidljivo utisnute 
neće moći pred povjerljivom braćom sakrivati, a jer se bojao otkriti 
tajnu Gospodnju (usp. Tob 12,7), našao se u velikoj stisci i neodluč- 
nosti: treba li reći što je vidio ili to prešutjeti. 

Zato je pozvao nekolicinu braće i, izražavajući se općenitim ri- 
ječima, iznio je pred njih sumnju i zatražio savjet. A jedan između 
braće, koji bijaše prosvijetljen po milosti i po imenu, 66 razabravši 
da je vidio nešto čudesno i da je zbog toga vrlo zbunjen, rekao je 
svetom čovjeku: »Znaj, brate, da su ti gdjekada otkrivene božan- 
ske tajne ne samo poradi tebe nego i poradi drugih. Ćini mi se da 
se opravdano treba bojati da bi mogao biti suđen kao krivac zbog 
sakrivanja talenta (usp. Mt 25,25), ako prikriješ ono što će biti na 
korist mnogima.« 

Ta je riječ svetoga čovjeka ganula, premda je inače običavao ka- 
zati: Moja tajna pripada meni. Ipak je tada s velikim strahom ispri- 
povijedao tijek viđenja i nadodao kako je onaj koji mu se ukazao 
nešto rekao što ne bi nikada, dok bude živ, mogao otkriti nijednom 
čovjeku. 

Zaista treba vjerovati da su riječi onoga svetog serafa koji se ču- 
desno ukazao na križu bile tako otajstvene da ih nije slobodno govo- 
riti ljudima (Iz 24, 16). 

5. Pošto je dakle prava ljubav Kristova ljubitelja preoblikovala 
u isti lik (usp. 2 Kor 3,18), navršilo se četrdeset dana što ih je 
odlučio provesti u samoći i došla je svetkovina svetoga Mihaela 
arkanđela. Anđeoski je čovjek Franjo sišao s gore, noseći sa so- 
bom lik Propetoga, ali ne na kamenim ili drvenim pločama urezan 
rukom umjetnika, nego na tjelesnim udovima utisnut prstom Boga 
Živoga (usp. Pnz 9,10; 2 Kor 3,3). A jer je dobro čuvati tajnu kralje- 

vu (Tob 12,7), zato je čovjek, svjestan kraljevske tajne, koliko je 
bilo moguće, sakrivao te svete znakove. Božja je stvar da na svoju 
slavu objavljuje velike tajne. To je učinio sam Gospodin koji je na 
otajstven način utisnuo te znakove; dao je da se po njima otvoreno 
dogode i pokažu čudesa da bi se sakrivena i čudesna snaga tih 
rana očitovala po sjaju čudesa. 

6. U pokrajini Rieti zavladala je vrlo teška pošast koja je nemilice 
tamanila goveda i ovce, a nije pomagao nikakav lijek. Neki je bo- 
gobojazni čovjek noću bio upozoren da brzo ode u samotište braće 
i ondje uzme vodu kojom je sluga Božji Franjo, koji je u to vrijeme 
ondje boravio, oprao ruke i noge, pa neka njome poškropi sve ži- 
votinje. 

Kad je taj čovjek ujutro ustao, otišao je onamo i kad je od subra- 
će svetoga čovjeka kriomice dobio one vode, njome je poškropio 
bolesne ovce i goveda. I gle čuda! Odmah čim je škropljenje i u 
najmanjoj mjeri zahvatilo bolesne životinje koje su ležale na zemlji, 
one su zadobivale prijašnju snagu. Odmah su poustajale i požurile 
na pašu kao da ih nije zahvatila nikakva pošast. 

I tako se eto dogodilo da je po čudesnoj snazi one vode koja 
se dotakla svetih rana posvema nestalo svake pošasti. Zaraza je od 
stada otjerana. 

7. Unaokolo spomenute gore Alverne, prije nego što je sveti čo- 
vjek ondje boravio, iz oblaka koji se dizao sa same gore strahovita 
je tuča običavala opustošiti sve usjeve i plodove. No nakon onoga 
blagoslovljenog ukazanja tuča je na čuđenje stanovnika prestala 
da bi razvedreni nebeski svod mimo običaja i sam očitovao uzvi- 
šenost onoga nebeskog viđenja te pokazao čudesnu snagu ondje 
utisnutih rana. 

Dogodilo se da je u zimsko doba zbog tjelesne slabosti i neravnih 
putova jahao na magarčiću nekoga siromašnog čovjeka. Prenoćio 
je pod nagibom jedne visoke stijene da bi se nekako sklonio pred 
snijegom i noći koja se bližila; to ga je priječilo da nije mogao stići 
do gostinjca. Kad je sveti čovjek primijetio da taj čovjek prigušeno 
mrmlja i da tu i tamo uzdahne što zbog oštre zime ne može počivati, 
Franjo je, raspaljen božanskim žarom ljubavi, ispružio ruku i dotak- 
nuo ga se. 

I gle čuda! Najednom, kad ga se dotakla ona sveta ruka koja je 
nosila vatru serafskog žara, rastjerana je studen i čovjeka je iznutra 
i izvana obuzela tolika toplina kao da je iz peći u njega prešla kao 
neka snaga vatre. Odmah je duševno i tjelesno ojačao i, kao što je 
kasnije sam tvrdio, na kamenju i snijegu do jutra je spavao slađe 
nego što je ikada počivao u vlastitom krevetu. 

Tako je po tim znakovima očito da su one svete rane bile utisnute 
snagom Onoga koji serafskim djelovanjem očišćuje, prosvjetljuje i 
raspaljuje, jer su, očišćujući čudesnim djelovanjem izvana, donosile 
ozdravljenja od pošasti, vedrinu i toplinu kao što se pokazalo i na- 
kon njegove smrti očitijim čudesima koja će na svome mjestu biti 
spomenuta poslije. 

8. Iako je s najvećom pomnjom nastojao sakriti blago nađeno na 
njivi (Mt 13,44), ipak ga nije mogao učiniti nepoznatim, da neki 
ne bi vidjeli te rane na rukama i nogama, premda je ruke na neki 
način imao pokrivene i otada uvijek išao s obuvenim nogama. Dok 
je bio živ, vidjela su ih mnoga braća. Premda su to poradi osobite 
svetosti bili posve vjerodostojni ljudi, ipak su, da bi se otklonila sva- 
ka sumnja da je to tako i da su vidjeli rane, potvrdili to prisegom, 
dotaknuvši sveto evanđelje. 

Također su i neki kardinali zbog bliskosti koja ih je vezala sa sve- 
tim čovjekom vidjeh rane. Istinito su u prozi i pjesmama te antifo- 
nama iznijeli pohvale svetih rana koje sastaviše njemu u čast. 67 Oni 
su i riječju i pismeno posvjedočili istinu (usp. Iv 5,33). 

I vrhovni je svećenik, gospodin Aleksandar, kad je pred mnogom 
braćom i preda mnom propovijedao narodu, potvrdio da je i sam za 
svečeva života vlastitim očima vidio one svete rane. 

Kad je umro, više je od pedesetoro braće te Bogu posvećena dje- 
vica Klara s ostalim svojim sestrama i nebrojeni svjetovnjaci od ko- 
jih su ih vrlo mnogi, kao što će na svome mjestu bih rečeno, vidjeh, 
poljubih i pobožnim ih se osjećajem dotakli rukama da bi njihovo 
svjedočanstvo bilo još čvršće. 

Ranu je na boku skrivao tako brižno da je nitko za njegova života 
nije mogao vidjeti drugačije nego samo kradomice. Jedan ga je brat, 
koji ga je običavao revno posluživati, pobožnom lukavštinom nago- 
vorio da svuče tuniku da je ispraši. Ovaj je pažljivo gledajući vidio 
ranu koju je također s tri prsta brzo dotaknuo. Tako je pogledom i 
doticajem upoznao veličinu rane. 

Shčnom je lukavštinom vidio ranu i onaj brat koji u to vrijeme 
bijaše njegov zamjenik. 


67 Papa Grgur IX. sastavio je himan Proles de coelo , otpjev De Paupertatis horreo i 
antifone Sancte Francisce, propera i Plange, turba paupercula-, kardinal Toma iz Capue 
spjevao je himne Decus moruni i In coelesti collegio, otpjev Carnis spicam i antifonu 
Salve, sancte Pater; kardinal Rajnerije Capoci iz Viterba spjevao je himan Plaude, tur- 
ba paupercula-, kardinal Stjepan iz Časa Nuova spjevao je himan Coelorum candor 
splenduit-, Julijan Špajerski sastavio je oficij u čast sv. Franji, a posljednica se Sancti- 
tatis nova signa pripisuje Tomi Čelanskom. Usp. Fonti francescane I - Bologna 1977, 
bilješka 94, str. 951. 


Veći životopis sv. Franje 


987 


Jedan brat, čovjek divne jednostavnosti, kad mu je zbog bole- 
sti trljao pleća, ruku je provukao kroz njegovu kapucu i slučajno je 
utisnuo u ranu te mu je zadao veliku bol. 

Zato je Franjo otada nosio tako načinjene hlače da su mu one 
sezale sve do pazuha da bi tako pokrivale ranu na boku. Braća koja 
su povremeno prala te hlače ili su mu prašila tuniku po očitu zna- 
ku dođoše do nesumnjive spoznaje o svetoj rani, jer su ih nalazila 
zakrvavljene. Napokon su je prigodom svečeve smrti mogli nesme- 
tano gledati i s mnogim drugima promatrati te su je ujedno mogli 
počastiti. 

9. Daj sada, prehrabri viteže Kristov, 68 nosi oružje svoga nepo- 
bjedivog Vojskovođe! Njime oboružan i obilježen, pobjeđivat ćeš 
sve protivnike. Nosi zastavu Svevišnjega Kralja. Pogled na nju svim 
borcima Božje vojske daje hrabrost. Nosi također pečat velikoga 
svećenika Krista da poradi njega svi priznaju tvoje riječi i djela isti- 
nitima i vjerodostojnima. Već i poradi rana Gospodina Isusa što ih 
nosiš na svome tijelu neka ti nitko ne dosađuje (Gal 6,17), nego te, 
štoviše, svaki Kristov sluga treba ljubiti i štovati. Za ove posve po- 
uzdane znakove ne svjedoče samo dvojica ili trojica svjedoka (usp. 
Pnz 19,15), nego ih potvrđuju vrlo mnogi - više ih je nego što treba 
- da su Božja svjedočanstva u tebi i po tebi nadasve vjerodostojna i 
uklanjaju svaku sumnju nevjernika, a oni koji vjeruju u vjeri se učvr- 
šćuju, rastu u ufanju i raspaljuju se vatrom ljubavi. 

10. Već se zaista ispunilo prvo viđenje što si ga imao, da se naime 
kao budući vojskovođa u Kristovoj vojsci moraš opskrbiti nebeskim 
oružjem i uresiti znakom križa. Već te je na početku tvoga obra- 
ćenja viđenje Propetoga na duhovan način probolo mačem supat- 
ničke boli, ali i slušanje glasa koji je dolazio s križa kao s Kristova 
uzvišenog prijestolja i otajstvenog pomirilišta, kako si sam potvrdio 
svojom svetom izjavom da je sve to nesumnjivo istinito. Za vrije- 
me tvoga redovničkog života brat Silvestar vidio je križ koji je na 
čudesan način izlazio iz tvojih usta, sveti je Pacifik vidio mačeve u 
obliku križa koji su probadali tvoje srce, a anđeoski je čovjek, brat 
Monaldo, za vrijeme propovijedi svetog Antuna o križnom natpisu 
vidio kako si u obliku križa bio uzdignut u zrak. Vjeruje se i jamči da 
to nisu bili plodovi mašte, nego prava Božja objava. 

I napokon kad ti se potkraj života istovremeno ukazao i kao se- 
raf veličanstvena izgleda i kao ponizni lik Propetoga koji te iznutra 
raspalio, a izvana na tijelu obilježio kao drugog anđela koji izlazi od 


68 Bonaventura je bio vrstan govornik. To je, evo, pokazao i ovim svojim blistavim 
panegirikom koji ovdje počinje i teče do kraja XIII. poglavlja. 

Sunčeva istoka , otada na sebi nosiš mak Boga živoga (Otk 7,2). To 
našoj vjeri daje čvrstoću s obzirom na spomenuto i pruža vjerodo- 
stojno svjedočanstvo. 

Eto, Bog je tijekom vremena na čudesan način na tebi i u vezi 
s tobom pružio i očitovao sedam ukazanja Kristova križa. Tako si 
napokon preko šest stepenica prispio i do ove sedme na kojoj ćeš 
konačno i počinuti. U početku si svog obraćenja vlastitim očima 
gledao križ i prigrlio ga. Od tada si ga tijekom zemaljskih dana uzor- 
nim životom neprestano na sebi nosio i drugima si postavljen kao 
uzor. Zato nas to čvrsto uvjerava da si konačno dosegao najviši vr- 
hunac evanđeoskog savršenstva. Stoga nijedan pravi pobožnik ne 
smije odbaciti takav dokaz kršćanske mudrosti koji se očitovao na 
tvome smrtnom tijelu. Nijedan ga pravednik ne smije napadati, ni- 
jedan istinski poniznik ne smije prezirati, jer ga je iznio sam Bog pa 
zato zavređuje da općenito bude prihvaćen (usp. 1 Tim 1,15). 


XIV. POGLAVLJE 
Njegova strpljivost i preminuće 

1. Franjo, i duhom i tijelom s Kristom razapet na križ (Gal 2,19), 
nije izgarao serafskom ljubavlju samo prema Bogu nego je s Kristom 
propetim žeđao za mnoštvom spasenika. Budući da zbog izraslina 
čavala nije mogao hodati, dao je da mu iscrpljeno tijelo voze naoko- 
lo po gradovima i selima da bi i druge pridobio za nošenje Kristova 
križa. Govorio je braći: »Počnimo, braćo, služiti Gospodinu, Bogu 
svome, jer smo do sada malo napredovali!« 

Izgarao je također od velike želje da bi se ponovno vratio prvot- 
nom poniženju, da bi naime kao u početku posluživao gubavce i 
da bi tijelo koje je već malaksalo od napora vratio u prvotnu pod- 
ložnost. Odlučivao je da će pod Kristovim vodstvom izvoditi velike 
stvari. Premda su mu udovi oslabili, duh mu je ipak bio hrabar i 
vatren te se nadao da će u novoj borbi pobijediti neprijatelja. 

Ni mlitavosti ni besposlice nema ondje gdje ostan ljubavi ne- 
prestano potiče. U njega je vladao toliki sklad između tijela i duše, 
tolika spremnost tijela na poslušnost da tijelo, kad bi se duša htjela 
uzdići do najveće svetosti, ne samo da se ne bi suprotstavljalo nego 
bi je nastojalo i predusretati. 

2. Kad se čovjeku Božjem povećalo mnoštvo zasluga, a sve se to 
usavršavalo po strpljivosti, počeo je teško bolovati od mnogovrsnih 
bolesti tako da je u njemu jedva bio koji ud a da nije bio zahvaćen 
silnom boli. Napokon je po različitim, dugotrajnim i neprestanim 
bolestima dospio dotle da je, pošto mu je istrošeno mišičje, bilo 

sama kost i koža. A kad su ga mučile žestoke tjelesne boli, te svoje 
patnje nije nazivao kaznama, nego sestrama. 

Kad su ga jednom boli mučile većma negoli obično, neki mu je 
prostodušni brat rekao: »Moli, brate, Gospodina da s tobom postu- 
pa nježnije. Čini se da te njegova ruka pritišće više nego što treba.« 
Kad je sveti čovjek to čuo, zajaukao je i rekao: »Da mi nije poznata 
tvoja prostodušnost, od sada bih se bojao tvoga društva, jer si se s 
obzirom na mene usudio prigovoriti Božjim nakanama.« 

Iako je sav bio satrven dugotrajnošću teške bolesti, bacio se na 
zemlju i od teškog pada natukao je iscrpljene kosti. Zatim je polju- 
bio zemlju i rekao: »Zahvaljujem ti, Gospodine Bože, za sve ove 
svoje boli i molim te, Gospodine moj, da mi, ako ti je po volji, dodaš 
stostruko. To će mi biti najdraže, ako me udariš bolovima i ako me 
ne budeš štedio, jer mi je vršenje tvoje svete volje najveća utjeha.« 
Zato je braći izgledao kao drugi Job, jer dok mu je rasla tjelesna bol, 
ujedno mu je rastao žar duha. 

Sam je već daleko unaprijed znao kad će umrijeti, a kad se dan 
preminuća posve približio, rekao je svojoj braći da će ubrzo napustiti 
šator svoga tijela (usp. 2 Pt 1,14) kao što mu je to objavio Krist. 

3. Tako je tijekom dviju godina otkako su mu utisnute rane - 
bilo je to desete godine od njegova obraćenja - bio iskušavan pod- 
nošenjem mnogih bolesti udarcima poput kamena koji je trebalo 
isklesati i uzidati u građevinu nebeskoga Jeruzalema. I kad je poput 
umjetnine pod čekićem mnogostrukih nevolja prispio do savršen- 
stva, zatražio je da ga prenesu k Svetoj Mariji Porcijunkulskoj da bi 
ondje, gdje je primio dar milosti, Stvoritelju vratio dah života. Kad 
je bio dopremljen onamo da primjerom pokaže kako zaista nema 
ništa zajedničko sa svijetom, u onoj se tako teškoj bolesti koja je 
imala dovršiti sve njegove patnje u svetoj gorljivosti duha sasvim 
gol prostro po goloj zemlji da bi se u posljednjem času, u kojem bi 
se neprijatelj još mogao razbjesniti, gol borio s golim. Ležeći tako 
na zemlji, odložio je odjeću od kostrijeti, a lice na uobičajeni način 
upravio k nebu. Posvema se usmjerio prema nebeskoj slavi, a lije- 
vom je rukom prekrio ranu na desnom boku da se ne bi vidjela pa je 
rekao braći: »Ja sam svoje učinio, a što treba da vi učinite, neka vas 
o tome pouči Krist!« (usp. 1 Sam 19,20; Ef 4,21). 

4. Kad su svečeva subraća, ranjena čudesnom strelicom suosje- 
ćanja, proplakala, jedan je između njih, kojega je čovjek Božji zvao 
svojim gvardijanom, po Božjem nadahnuću spoznao njegovu želju. 
Brzo je ustao, uzeo tuniku, pojas i gaće pa je sve to donio Kristo- 
vu siromašku i rekao: »Ovo ti kao siromahu posuđujem, a ti uzmi 
snagom svete poslušnosti!« Sveti se čovjek zbog toga obradovao. 

Klicao je od radosti i ruke uzdigao prema nebu. Veličao je svoga 
Krista što, rasterećen od svega, k njemu odlazi slobodan. Sve je to 
učinio iz ljubavi prema siromaštvu te nije htio imati ni svog habita, 
nego samo posuđena od drugoga. 

Očito je da je u svemu htio biti suobličen s Kristom propetim, 
koji je visio na križu siromašan, pun bola i gol. Zbog toga je na 
početku svog obraćenja pred biskupom ostao gol pa je i na svršetku 
života htio sa svijeta otići gol. Braći je koja su se nalazila uz njega 
pod poslušnost naredio da ga onda kad vide da je preminuo tako 
dugo ostave ležati na zemlji koliko bi netko trebao da bez napora 
prevali tisuću koraka. 

O, najkršćanskijeg li čovjeka koji je po savršenu nasljedovanju 
za života nastojao biti suobličen živome Kristu, a kad je umirao, 
da bude sličan umirućem Kristu, a kao mrtav mrtvome, pa je zato 
zavrijedio da mu i tijelo bude urešeno vidljivom sličnošću! 

5. Kad se napokon približio čas njegova preminuća, dao je k sebi 
sazvati svu braću koja su se našla ondje. Utješnim ih je hrabrio rije- 
čima s obzirom na svoju smrt, očinskim ih je osjećajima poticao na 
ljubav Božju. Razvio je govor o strpljivosti, siromaštvu i vjernosti 
prema Rimskoj crkvi, a svim je ostalim uredbama pretpostavio sve- 
to evanđelje. 

Dok su braća naokolo sjedila, povrh njih je u obliku križa ispru- 
žio prekrižene ruke, jer je taj znak uvijek volio, te je svu i nazočnu i 
odsutnu braću blagoslovio snagom i imenom Propetoga. Osim toga 
je dodao: »Ostajte mi zdravo, svi moji sinovi, u strahu Božjem i u 
njemu ustrajte dovijeka! A jer vam se bliže kušnja i nevolja, sretnih 
li onih koji će ustrajati u onome što su započeli. Žurim se Bogu čijoj 
vas milosti sve preporučujem.« 

Kad je Bogu nadasve dragi čovjek dovršio ove očinske opomene, 
naredio je da mu se donese evanđelistar i da se čita Evanđelje po 
Ivanu koje počinje riječima: Bijaše pred svetkovinu Paske (Iv 13,1). 
Nakon toga je sam, koliko je mogao, zapjevao psalam: Iz svega glasa 
vapijein Gospodinu, iz svega glasa Gospodina zaklinjetn, a na kraju je 
završio: Oko mene će se okupiti pravednici zbog dobra što si ga iskazao 
meni (Ps 142,1-8). 

6. Kad su se konačno na njemu ispunili svi misteriji i kad se nje- 
gova presveta duša lišila tijela i utonula u ponor ljubavi Božje, blaže- 
ni je čovjek usnuo u Gospodinu. 

Jedan je između braće i učenika vidio njegovu blaženu dušu u 
obliku sjajne zvijezde kako je bijeli oblačić iznad mnogih voda rav- 
nim putem nosi gore u nebo. Zbog velike je svetosti blistala sjajem 
i bila ispunjena obiljem nebeske mudrosti i milosti po kojima je 

sveti čovjek zavrijedio ući u mjesto svjetlosti i mira, gdje s Kristom 
vječno uživa. 

Tada je ministar braće u pokrajini Terra di Lavoro bio brat Augu- 
stin, čovjek zaista svet i pravedan, koji se nalazio na samrti. Pošto 
je već mnogo prije izgubio govor, nazočni su čuli kako je najednom 
viknuo rekavši: »Počekaj me, oče, počekaj; već idem s tobom!« Kad 
su ga braća začuđeno upitala komu govori s toliko povjerljivosti, on 
je odgovorio: »Zar ne vidite našeg oca Franju kako odlazi u nebo?« 
I njegova se sveta duša odmah iselila iz tijela, slijedila je svoga sve- 
tog oca. 

U to je vrijeme asiški biskup hodočastio u svetište svetoga Mi- 
haela koje se nalazi na Monte Garganu. Njemu se blaženi Franjo 
ukazao u noći svoga preminuća i rekao mu: »Evo ostavljam svijet i 
odlazim u nebo!« Kad je biskup ujutro ustao, pripovijedao je pra- 
tiocima što je vidio. Vrativši se u Asiz, sve je pomno ispitao i sa si- 
gurnošću ustanovio da se blaženi otac s ovoga svijeta preselio onoga 
časa kako mu je to bilo objavljeno u viđenju. 

Ševe, ptice koje vole svjetlo, a zaziru od tame sumraka, u času 
preminuća svetoga čovjeka, kad se već spuštala noć, doletješe u ve- 
likom broju iznad krova kuće i neobično cvrkućući kružile su slave- 
ći sveca koji ih je običavao pozivati da slave Boga. Tako su pružile 
svoje radosno i neprevarljivo svjedočanstvo o svečevoj slavi. 


XV. POGLAVLJE 
Kanonizacija i prijenos tijela 

1. Tako je Franjo, sluga i prijatelj Svevišnjega, osnivač i vođa Reda 
manje braće, sljedbenik siromaštva, uzor pokore, glasnik istine, zrca- 
lo svetosti i uzor svekolikog savršenstva, po Božjoj milosti neprestano 
napredovao i od najnižega stupnja stigao do onoga najvišeg. Ovaj 
divni čovjek u siromaštvu bijaše bogat, u poniznosti uzvišen, u mrtv- 
ljenju pun živosti, u jednostavnosti razborit; odlikovao se u svim kre- 
postima. Gospodin ga je za života na čudesan način učinio slavnim, a 
na samrti ga je učinio još slavnijim. Kad se naime blaženi čovjek selio 
s ovoga svijeta, kad je ona sveta duša ušla u vječni dom i kad je punim 
ustima srknuo iz izvora života te postao dionikom slave (Rim 8,18), 
na tijelu su ostali utisnuti znakovi buduće slave da bi to sveto tijelo, 
razapeto sa strastima i požudama (Gal 5,24), postalo novim stvorenjem 
(2 Kor 5, 17) i po posebnoj povlastici nosilo obličje Kristove muke te 
po novom čudu unaprijed pretkazivalo slavno uskrsnuće. 

2. Na onim su se blagoslovljenim udovima mogli vidjeti čavli što 
ih je iz njegova tijela na čudesan način skovala Božja sila. Da, oni 

su u njegovo tijelo tako urasli da su se, ako bi ih tko pritisnuo na 
jednoj strani, odmah pokazali na drugoj kao jedinstvene tvrde žile. 
Na njegovu se tijelu mogla jasno vidjeti i rana na prsima. Ona je bila 
jednaka onoj rani na Spasiteljevim prsima, koja je na tijelu našeg 
Spasitelja proizvela sakrament ljudskog otkupljenja i preporođaja. 
Čavli su bih crni kao željezo, a rana na prsima bijaše crvena i izgle- 
dala je kao neka divna ruža, jer se tijelo oko nje stisnulo. Dok su mu 
ostali dijelovi tijela po naravi i uslijed bolesti prije bih tamni, sada je 
to tijelo odsijevalo izvanrednom bjelinom i dočaravalo ljepotu nebe- 
skog preobraženja. 

3. Udovi su mu, kad su ih se doticah, bih tako meki i gipki te 
se činilo kao da su se povratili u nježnost dječje dobi, a nekima se 
činilo kao da su urešeni očitim znakovima nedužnosti. Dok su se 
na sjajnobijelom tijelu čavh crnih, rana se na boku rumenila poput 
rascvjetane ruže. Zato se ne treba čuditi ako je tako divna i čudesna 
promjena u gledalaca bila uzrokom radosti i divljenja. Plakah su si- 
novi jer im je oduzet tako drag otac, ah bijahu obuzeti i nemalom 
radošću kad su na njemu ljubili znakove Svevišnjega Kralja. Čudo 
je naricanje okrenulo u klicanje, a razum je istraživanje preobraćao 
u divljenje. Bio je to tako neobičan i izvanredan prizor za sve one 
koji su ga promatrah da ih je učvršćivao u vjeri i poticao na ljubav, a 
onima koji su o tome slušah bilo je to predmetom čuđenja i u njima 
je razbuđivalo želju da to i sami vide. 

4. Kad se doznalo za preminuće blaženog oca i kad se proširio 
glas o čudu, narod se užurbano shjevao na ono mjesto da vidi tje- 
lesnim očima ono što je od razuma uklanjalo svaku sumnju i pove- 
ćavalo radost srca. Tako je dopušteno mnogim asiškim građanima 
da vlastitim očima promotre i usnama poljube one svete rane. A 
jedan je od njih, neki obrazovani i umni vitez imenom Jeronim, čo- 
vjek čuven i glasovit, u te svete rane posumnjao i poput Tome nije 
vjerovao (usp. Iv 20,24). Pred braćom je i pred drugim građanima 
jače i odvažnije pomicao čavle svečeve ruke, noge i bok je dotakao 
vlastitim rukama. Kad je opipao i dotaknuo one nesumnjive znako- 
ve Kristovih rana, iz svoga je srca kao i iz sviju ostahh uklonio ranu 
svake sumnje. Zbog toga je uz ostale i on postao odlučan svjedok 
općenito priznate istine. Dotaknuvši se svetog evanđelja, potvrdio 
je to i zakletvom. 

5. Braća su i sinovi koji su pozvani na očevo preminuće s mnoš- 
tvom naroda onu noć u kojoj je slavni Kristov priznavalac preminuo 
proveh u pjevanju božanskih pohvala tako da to nije izgledalo kao 
mrtvačko, nego kao anđeosko bdjenje. Kad je svanulo, mnoštvo 

koje se sleglo, uzevši grane drveća i povećavši rasvjetu buktinjama, 
uz himne je i popijevke odnijelo sveto tijelo u grad Asiz. 

Prolazeći pokraj crkve sv. Damjana, gdje je tada zatvorena s djevi- 
cama boravila ona plemenita djevica Klara koja sada uživa nebesku 
slavu, sa svetim se tijelom malo zaustaviše i, urešena nebeskim biser- 
jem, pokazaše ga onim svetim djevicama da ga vide i poljube. Kad na- 
pokon sa zanosnim klicanjem stigoše u grad, dragocjeno blago što ga 
doniješe s najvećim poštovanjem sahraniše u crkvi sv. Jurja. Ondje je 
Franjo kao dječak učio pisati, ondje je kasnije prvi put propovijedao i 
napokon je ondje (nakon smrti) dobio prvo počivalište. 

6. Časni se otac s ovoga svijeta preselio 4. listopada 1226. godi- 
ne od utjelovljenja Gospodinova, u subotu navečer, a pokopan je u 
nedjelju. 

Blaženi je čovjek, čim je uzet na nebo da uživa u sjaju Božje- 
ga lica, odmah počeo blistati velikim i brojnim čudesima. Tako je 
svemogući Bog onu veliku svetost koja se za njegova života poradi 
popravka grešnika očitovala svijetu po savršenim krepostima, sada 
kad kraljuje s Kristom potvrđivao čudesima da bi se vjera potpuno 
učvrstila. 

Njegova su slavna čudesa i mnogobrojna po njemu primljena 
dobročinstva u različitim krajevima svijeta u mnogima rasplamsala 
ljubav prema Kristu i potaknula ih da štuju sveca. Kako su svjedo- 
čanstva riječi i djela na sav glas razglašavala velika djela što ih je 
Bog izvodio po svome sluzi Franji, glas je stigao i do ušiju vrhovnog 
svećenika, pape Grgura IX. 

7. Ovaj pastir Crkve nije upoznao izvanrednu svetost toga čovjeka 
samo po čudesima za koja je čuo nakon svečeve smrti, nego je već 
i za njegova života i sam to iskusio, vlastitim očima gledao i svojim 
rukama doticao. Zato nije nimalo sumnjao u to da ga je Gospodin 
proslavio u nebu. Da bi suglasno postupao s Kristom, čijim bijaše 
zamjenikom, nakon pobožna razmišljanja odlučio je da ga uzvisi 
na zemlji kao sveca koga svi trebaju štovati. A jer je cijelome svijetu 
htio pružiti posvemašnju sigurnost s obzirom na njegovo uzvišenje 
u nebesima, dao je zabilježiti sva njegova čudesa za koja je mogao 
doznati, potkrijepio ih je svjedočanstvima vjerodostojnih očevidaca i 
dao ih preispitati onim kardinalima za koje se činilo da su ovoj stvari 
bili manje skloni. Kad je sve to pomno pretreseno i kad svi odobriše, 
po jednodušnom je mišljenju i pristanku svoje braće kardinala i sviju 
dostojanstvenika koji su tada boravili u Kuriji odlučio kanonizirati ga. 

U nedjelju 16. srpnja 1228. godine od utjelovljenja Gospodinova 
blaženog oca Franju - što bi trebalo nadugo pripovijedati - na naj- 
svečaniji način unio je u imenik svetaca. 

8. Godine Gospodnje 1230, kad su braća bila sakupljena na ge- 
neralnom kapitulu u Asizu, ono je Gospodinu posvećeno tijelo 25. 
svibnja preneseno u baziliku koja je sagrađena njemu u čast. A dok 
je sveto blago, opečaćeno pečatom Svevišnjega Kralja, prenošeno, 
Onaj, čiji je lik nosio, udostojao se učiniti mnoga čudesa da bi spa- 
sonosni miris privlačio ljubav vjernika kako bi slijedili Krista. Zato 
je dolikovalo da Bog onoga kojega je po daru kontemplacije sebi 
učinio milim i dragim, poput Henoha prenese u raj i da ga po žaru 
ljubavi u ognjenim kolima odveze u nebo kao Iliju. Dolikovalo je 
što je dao da njegove svete kosti, koje su već boravile pod cvijećem 
nebeskoga proljeća, u svom novom počivalištu na čudesan način 
ponovno proklijaju. 

9. Kao što je ovaj blaženi čovjek već za života bio slavan po ču- 
desnim znakovima svojih kreposti, tako i od dana svoga preminuća 
sve do sada po različitim krajevima svijeta blista slavnim čudesnim 
djelima kojima ga uzvisuje Božja sila. Slijepi i gluhi, nijemi i hromi, 
vodobolni i uzeti, opsjednuti i gubavci, brodolomci i zatvorenici po 
njegovim zaslugama primaju pomoć. Izlazi u susret svim bolestima, 
potrebama i pogiblima. No i po mnogim mrtvima što ih je čudesno 
uskrisio vjernici upoznaju veličinu snage Svevišnjega koji čudesno 
uzvisuje svoga Sveca (Ps 4,4). Njemu neka je čast i slava u beskrajne 
vijeke vjekova! 


Amen. 

Ovdje svršava životopis blaženog Franje. 

I. Snaga njegovih svetih rana 


1. Na čast i slavu svemogućega Boga! Budući da želim opisati 
neka čudesa blaženog oca Franje nakon njegove proslave u nebu, 
između onih koja su provjerena, smatrao sam da treba početi u pr- 
vom redu s onim na kojem se očituje snaga Isusova križa i obnavlja 
njegova slava. 

Novi je dakle čovjek Franjo zasjao novim i zapanjujućim čudom 
kad se kao obilježen pojavio s posebnom povlasticom, koja nije 
dana prošlim vjekovima. Bio je naime urešen svetim ranama i su- 
obličen, u ovom smrtnom tijelu, tijelu Propetoga. Sto god bi ljudski 
jezik o tome rekao, ipak to ne bi bila dostojna pohvala. Cjelokupno 
se nastojanje čovjeka Božjega, kako ono javno tako i privatno, kre- 
talo oko Gospodinova križa. I kao što je na početku njegova obra- 
ćenja znak križa bio utisnut u njegovo srce, tako je izvana obilježio 
i njegovo tijelo. Upravo se zatvorio u sam križ: uzeo je pokorničku 
haljinu koja je imala oblik križa da bi mu i tijelo, kao što mu je duša 
iznutra obukla propetoga Gospodina, bilo opskrbljeno oružjem kri- 
ža, da bi pod tim znakom, kojim je Bog pobjeđivao zračne snage, 
vojevala i njegova vojska za Gospodina. No već od onoga vreme- 
na kad je počeo vojevati za Krista u vezi s njim su zasjala različita 
otajstva križa. To postaje jasnije onome tko promatra tijek njegova 
života, kako se sedmokratnim ukazivanjem Gospodinova križa i mi- 
slima, i osjećajima, i činima po zanosnoj ljubavi sav preoblikovao u 
obličje Propetoga. Dobrota se Svevišnjega kralja preko svakog ljud- 
skog očekivanja snizuje do svojih ljubitelja; zastavu je Svetoga križa 
utisnuo u njegovo tijelo da je nosi. Budući da je posjedovao izvan- 
rednu ljubav prema križu, trebalo je da, čudesno urešen križem, 
zasja i po čudesima. 

2. Nepobitnoj vjerodostojnosti ovoga čuda ne idu u prilog samo 
svjedočanstva posve pouzdanih svjedoka koji su vidjeh i doticah ne- 
go i čudesna ukazivanja i čudesa koja su se dogodila nakon njegove 
smrti, da bi se uklonila svaka sumnja duše. 

Blage uspomene gospodin papa Grgur IX., za koga je sveti čo- 
vjek prorekao da će biti uzdignut na apostolsko dostojanstvo, prije 
nego što je stjegonošu križa unio u imenik svetaca, u srcu je nosio 

neku neosnovanu sumnju s obzirom na ranu koju je Franjo imao na 
prsima. Sretni je biskup pripovijedao sa suzama kako mu se blaženi 
Franjo ukazao jedne noći u snu sa strogim izrazom lica i prekorio 
ga zbog potajne sumnje srca. Podigao je desnu ruku, otkrio ranu i 
zatražio čašu da u nju uhvati krv koja je šikljala iz rane. U viđenju 
je vrhovni svećenik pružio zatraženu čašu i ona se do vrha napunila 
krvlju koja je tekla iz boka. 

Od tada je prema tom svetom čudu gajio toliku pobožnost i po- 
čeo plamtjeti tolikim žarom te nikako nije mogao dopustiti da netko 
one blistave znakove preuzetnim napadanjem omalovaži, a da ga ne 
bi strogo ukorio. 

3. Neki brat, pripadnik Reda male braće, po službi propovjed- 
nik, uživao je velik ugled zbog svojih kreposti i dobra glasa. Čvrsto 
je vjerovao u svečeve rane, a kad je iz ljudske radoznalosti u sebi 
istraživao razlog ovog čuda, obuzela ga je neka sumnja. Dok je ti- 
jekom više dana, zahvaćen žestinom tih misli, trpio ovakvu muku, 
u noći mu se u snu ukazao sveti Franjo s blatnim nogama. Prema 
njemu se pokazao i ponizno strogim i strpljivo srditim. Upitao ga 
je: »Kakve su te to snašle dvojbe? Pogledaj ruke moje i noge moje!« 
Dok je gledao probijene ruke, na blatnim nogama nije vidio rana. 
Tada mu je sveti Franjo rekao: »Ukloni blato s mojih nogu i upoznaj 
mjesta čavala!« Kad ih je ovaj pobožno prihvatio, opazio je da je 
blata nestalo te je rukama dotaknuo mjesta čavala. Kad se probu- 
dio, odmah se rasplakao, a prijašnje je misli, koje su na neki način 
bile blatne, oprao potokom suza i javnim priznanjem. 

4. Neka je odlična Rimljanka, plemenita i životom i po slavnim 
precima, izabrala svetoga Franju da joj bude zaštitnikom. U svojoj je 
sobici imala njegovu sliku pred kojom se Ocu molila u tajnosti. Kad 
se jednog dana predala molitvi, promatrala je svečevu sliku, koja nije 
imala svetih rana. Silno se počela žalostiti i čuditi. No kakvo čudo ako 
na slici ne bijaše onoga što je slikar ispustio. I kad je više dana zabri- 
nuta pomno razmišljala koji bi mogao biti razlog toga nedostatka, gle, 
najednom se jednoga dana na slici pokazaše oni čudesni znakovi, kao 
što običavaju biti naslikani na drugim slikama. Žena se preplašila i od- 
mah pozvala svoju pobožnu kćerku te ju je upitala je li slika do tada 
bila bez rana. Ona je potvrdila i zaklela se da je nekoć bila bez rana, 
a sada se vide rane. Kako međutim ljudska narav samu sebe često 
nagoni na to da padne i posumnja u istinu, u ženinu se dušu uvukla 
bezrazložna sumnja: nije li slika možda od početka bila tako izrađe- 
na? Da se ne bi prezrelo pravo čudo, Božja je sila nadodala i drugo. 
Onih je znakova odmah nestalo i slika je bila lišena one povlastice da 
bi novo čudo bilo potvrdom za ono prijašnje. 


Neka čudesa nakon smrti sv. Franj 

5. Dogodilo se kod Leride u Kataloniji. Neki je čovjek imenom 
Ivan, štovatelj svetoga Franje, jedne večeri išao nekim putom gdje 
je u zasjedi čekala ubilačka družba. Dotični nije bio meta urotnika, 
jer ga nisu smatrali neprijateljem, nego neki drugi koji je ovome bio 
sličan i nalazio se u njegovoj pratnji. Jedan je od zasjedača bio uvje- 
ren da mu je on neprijatelj pa je na nj nasrnuo i zadao mu mnogo 
smrtonosnih rana te uopće nije bilo nikakve nade da će ozdraviti. 
Zadobio je ponajprije ranu na plećima i ruka mu je bila gotovo sa- 
svim odsječena. Drugi mu je ubod na prsima ostavio toliki otvor te 
je dah koji je odatle izlazio ugasio oko šest zajedno spojenih svijeća. 
Prema mišljenju liječnika nije bilo moguće liječenje jer su se rane 
zagnojile, a iz njih se širio tako nepodnošljiv zadah da je i sama nje- 
gova žena od toga zazirala. Već mu nikakva ljudska sredstva nisu 
mogla pomoći. 

S najvećom se pobožnošću utekao blaženom ocu Franji da 
zatraži njegovu pomoć. Dok je primao ubode, s najvećim je po- 
uzdanjem zazivao njega i Blaženu Djevicu. I gle, dok je bijednik 
osamljen ležao na svom ležaju i češće vapio, zazivajući Franjino 
ime, uza nj se našao netko obučen u odijelo manjega brata. Činilo 
se kao da je ušao kroz prozor. Taj ga je nazvao imenom i rekao: 
»Jer si se pouzdao u mene, Gospodin će te ozdraviti!« Ali kad ga 
je bolesnik upitao tko je on, rekao je da je Franjo. Približio mu 
se, odmah mu uklonio povoje i, kako se činilo, sve mu je rane 
namazao nekom pomašću. Čim je taj osjetio nježni dodir onih sve- 
tih ruku koje snagom Spasiteljevih rana mogu izliječiti, nestalo je 
gnoja, tijelo se oporavilo i rane zarasle. Potpuno mu je vraćeno 
prijašnje zdravlje. 

Kad je blaženi otac to obavio, odmah se udaljio. A taj, kad je 
osjetio da je ozdravio, pozvao je svoju ženu, radosno je počeo slaviti 
Boga i svetoga Franju. Žena je brže-bolje dotrčala i vidjela kako 
već stoji onaj za koga je mislila da će sutradan biti pokopan. Kako 
je bila silno uzbuđena, cijelo je susjedstvo ispunila vikom. Kad se 
sletješe njihovi ukućani i kad ga kao mahnita htjedoše staviti u kre- 
vet, on se tome opirao. Svi su bih toliko zapanjeni i kao ošamućeni 
da su prizor koji su gledah smatrah utvarom, jer su onoga koga su 
čas prije gledah strahovito izranjena i sasvim iznemogla sada pred 
sobom gledah kao posve zdrava. A njima će na to ovaj ozdravljeni: 
»Nemojte se bojati, ovo što vidite ne smatrajte tlapnjom, jer je sveti 
Franjo čas prije otišao odavde. Doticanjem onih svojih svetih ruku 
posve mi je iscijeho sve rane.« 

Kad se ovo čudo razglasilo, onamo je pohrlio sav narod. Dok su 
ljudi u tako očitu čudu gledah snagu rana blaženoga Franje, istovre- 
meno ih je obuzelo i divljenje i radost. Velikim su pohvalama vehčah 
Kristova stjegonošu. 

Blaženi se otac, tijelom već mrtav, a s Kristom živ, čudesno po- 
kazao nazočnim i nježnim je doticajem svojih svetih ruku na smrt 
izranjenu čovjeku povratio zdravlje, jer je na sebi nosio rane onoga 
koji je milosrdnom smrću i čudesnim uskrsnućem ljudski rod, koji 
bijaše izranjen i polumrtav ostavljen, izliječio snagom svojih rana. 

6. U Potenzi, u Apuliji, bijaše neki svećenik imenom Rogerije, 
čovjek ugledan i kanonik velike crkve. Kad je jednoga dana, mučen 
bolešću, ušao u crkvu da se pomoli, a u njoj bijaše slika blaženoga 
Franje koja je prikazivala slavne rane, počeo je sumnjati u to veliko 
čudo kao u nešto što je posve neobično i nemoguće. Dok se tako u 
sebi mučio i o koječemu razmišljao, najednom je osjetio da je teško 
udaren ispod rukavice po dlanu lijeve ruke. Čuo je zvuk udarca kao 
kad se iz luka izbaci strelica. Odmah je zatim, povrijeđen ranom i 
osupnut zvukom, s ruke svukao rukavicu da i vidi ono što je zami- 
jetio opipom i sluhom. Kako prije toga nije na dlanu bilo nikakve 
povrede, sad je nasred dlana opazio ranu kao da mu je zadana stre- 
licom. Iz rane je sukljala tolika snaga vatre da se činilo kao da će 
obnemoći. 

I gle čuda! Na rukavici se nije opažao nikakav trag, da bi sakri- 
venoj rani srca, koja je zadana skrovito, odgovarala kazna nanesena 
ranom. Dva dana je vikao i zapomagao od strahovite boli i svima 
je priznavao tajnu svoga nevjernog srca. Izjavio je i potvrdio zakle- 
tvom da vjeruje kako je sveti Franjo imao svete rane. Tvrdio je da ga 
je ostavila utvara i svaka sumnja. 

Skrušeno je molio Božjega sveca da mu pomogne po svojim 
svetim ranama. Mnogo je molio i prolijevao potoke suza. I gle 
čuda! Kad je odbacio nevjeru, ozdravila mu je najprije duša, a za- 
tim je uslijedilo i ozdravljenje tijela. Stišala se svaka bol, vatruštine 
je nestalo, a udarac nije ostavio nikakva traga. I tako se dogodi- 
lo da je po providnosti Božjeg milosrđa izliječena potajna bolest 
duše po vidljivu kroćenju tijela. Čim je ozdravljena duša, odmah 
je ozdravljeno i tijelo. Taj čovjek postade ponizan, Bogu odan, a 
svetom je Franji i braći njegova Reda bio privržen trajnom naklo- 
nošću. To je čudo potvrđeno svečanom prisegom, a do nas je o 
njemu prispjela obavijest po pismu koje je proviđeno biskupovim 
pečatom. 

Kad se radi o svetim ranama, nema mjesta nikakvoj sumnji. Bu- 
dući da je Bog dobar, neka u ovoj stvari ničije oko ne bude zlo ni 
zavidno, kao da podjeljivanje ovakva dara nije u skladu s vječnom 
dobrotom. Ako su naime mnogi udovi ovom serafskom ljubavlju 
povezani s Kristom glavom, onda u boju smiju svi nositi jednako 
oružje i u njegovu kraljevstvu doživljavaju istu slavu. Nitko zdrave 
pameti ne može to zanijekati. 


II. USKRIŠENI MRTVI 


1. Umrla je neka žena iz sela Monte Marano, nedaleko od Bene- 
venta, koja posebnom pobožnošću bijaše privržena svetom Franji. 
Kad su se svećenici sastali da noću obave podušje i bdjenje s pjeva- 
njem psalama, najednom se žena naočigled svima na odru uspra- 
vila i pozvala jednog od nazočnih svećenika, svoga kuma, rekavši: 
»Oče, želim se ispovjediti. Saslušaj moj grijeh. Nakon svoje smrti 
trebala sam biti bačena u strogi zatvor, jer grijeh koji ću otkriti još 
nisam ispovjedila. Budući da se za me pomolio sveti Franjo, koga 
sam za života pobožno štovala, dopušteno mi je da se sada vratim u 
tijelo da bih stekla vječni život, kad priznam onaj grijeh. Evo, kad ga 
prema vama otkrijem, otići ću u obećani pokoj.« 

Tako se dršćući ispovjedila svećeniku koji je isto tako drhtao. 
Kad je primila odrješenje, spokojno je legla na odar i sretno usnula 
u Gospodinu. 

2. U mjestu Pomario, koje se nalazi u apulijskim brdima, otac i 
majka imađahu kćerku nježne dobi koja im bijaše neobično draga. 
Teško je oboljela i bila na samrti. Njezini su roditelji, jer se više nisu 
nadali drugom potomstvu, smatrah da s njom na neki način i oni 
umiru. 

Kad su se na taj tužni sprovod sakupili rođaci i prijatelji, nesretna 
majka, obuzeta neizrecivom boli i shrvana prevelikom žalošću, sko- 
ro da nije ništa opažala od onoga što se oko nje zbivalo. Međutim 
joj se ukazao sveti Franjo s jednim subratom i udostojao se posjetiti 
ženu za koju je znao da mu je odana te joj je upravio ove nježne 
riječi: »Nemoj plakati! Svjetlo će ti se tvoje svjetiljke koje oplakuješ 
kao već ugašeno vratiti mojim posredovanjem.« 

Žena je odmah ustala i svima priopćila što joj je rekao svetac. 
Nije dopustila da se mrtvo tijelo iznese, nego je s velikom vjerom 
zazvala ime svetoga Franje i, prihvativši mrtvu kćer, naočigled i na 
divljenje nazočnih, podigla ju je živu i zdravu. 

3. Kad su braća od nekoga čovjeka u Noceri, koji se zvao Ivan, 
zatražila kola koja su im bila potrebna, taj im je umjesto tražene 
usluge budalasto dobacio neku pogrdu, a umjesto zamoljene milos- 
tinje na čast svetome Franji opsovao mu je ime. 

Čovjek se za svoju ludost pokajao. Obuzeo ga je spasonosan 
strah da će ga možda zadesiti kazna Božja, kao što ga je zaista malo 
kasnije i snašla. Odmah mu je naime obolio sin prvorođenac i na- 
kon malo vremena izdahnuo. Nesretni se otac valjao po zemlji i nije 
prestajao zazivati Božjega sveca. Plačući je uzviknuo: »Ja sam onaj 
koji je sagriješio, ja sam opako govorio; mene si trebao kazniti. Po- 

vrati mi, sveče, raskajanom ono što si mi oduzeo kao opaku psova- 
ču. Predajem ti se, zauvijek se stavljam u tvoju službu. Pobožnu ću 
žrtvu zahvalnicu uvijek prikazivati Kristu na čast tvoga imena.” 

Čudesne li stvari! Na ove je riječi dječak ustao i prekinuto je 
naricanje. Izjavio je da ga je, kad je umro, blaženi Franjo oživio i 
povratio. 

4. Sinčić jednog bilježnika iz grada Rima, koji je imao jedva osam 
godina, po dječjem je običaju zaželio ići s majkom u crkvu svetoga 
Marka. Kad ga je majka prinudila da ostane kod kuće, dječak se 
kroz prozor palače bacio dolje i od strahovita je pada odmah izdah- 
nuo. 

A majka, koja još ne bijaše daleko, čuvši udarac od pada, po- 
sumnjala je da joj se sin sunovratio. Odmah se vratila i našla sina 
koji joj je tako nesretnim slučajem oduzet. Odmah se htjela osvetiti 
samoj sebi i bolnim je zapomaganjem pobudila svekolike susjede na 
suosjećanje. 

Neki je mah brat imenom Raho išao propovijedati i prolazio je 
upravo onuda. Približio se dječaku i pun vjere rekao njegovu ocu: 
»Vjeruješ li da sveti Franjo može uskrisiti tvoga sina od mrtvih zbog 
ljubavi koju je uvijek gajio prema Kristu propetome radi vraćanja 
milosrdnog života ljudima?« Kad je taj odgovorio da čvrsto vjeruje 
i kad je izjavio da će uvijek vjerno služiti svecu, samo ako po nje- 
govim zaslugama zavrijedi od Boga primiti toliki dar, taj se brat sa 
subratom pratiocem bacio na zemlju ničice da se pomoli, a i sve 
nazočne potaknuo je na molitvu. 

Kad je to učinjeno, dječak je počeo pomalo zijevati te se otvore- 
nih očiju i uzdignutih ruku sam uspravio i odmah pred svima pro- 
hodao živ i zdrav. Po čudesnoj su mu svečevoj moći zajedno vraćeni 
i život i zdravlje. 

5. Kad se na obali rijeke Volturno u gradu Capui neki dječak 
igrao sa svojim vršnjacima, zbog neopreza je pao u rijeku. Riječna ga 
je struja brzo progutala i zasula šljunkom. Kad su dječaci koji su se s 
njim pokraj rijeke igrah digh viku, sakupilo se ondje mnogo svijeta. 
Sav je taj narod usrdno i s pouzdanjem zazvao svetoga Franju da 
bi pogledao na vjeru roditelja koji su ga štovah i da bi se udostojao 
izbaviti im dijete iz smrtne opasnosti. 

Nedaleko se našao i neki phvač. Taj je, čuvši zapomaganje, od- 
mah pobrzao onamo. Nakon duga traganja, kad je napokon i sam 
zazvao pomoć blaženoga Franje, pronašao je mjesto gdje je vir zatr- 
pao dječaka kao u neki grob. Zaronio je, iskopao ga, izvukao van te 
ga žalosno pogledao. Premda je narod koji je stajao naokolo vidio 
da je dječak mrtav, ipak je plačući i zapomažući zaviknuo: »Sveti 

Franjo, vrati dječaka njegovu ocu!« I Židovi su, ganuti naravnom 
ljubavlju, molili: »Sveti Franjo, vrati dječaka njegovu ocu!« 

Na radost i divljenje sviju dječak je odmah ustao neozlijeđen 
i usrdno zamolio da ga odvedu u crkvu svetoga Franje da mu 
se pobožno zahvali, jer je bio uvjeren da je uskrišen njegovom 
snagom. 

6. U gradu Sessi, u ulici Alle Collone, najednom se srušila nečija 
kuća i ruševine zatrpale jednoga mladića, koji je odmah preminuo. 
Na glas o nesreći uzbudiše se muškarci i žene te se odasvud strčaše 
onamo. Raskrčiše drvlje i kamenje te bijednoj majci predadoše mr- 
tva sina. 

Majka, obuzeta bolnim jecanjem, koliko je mogla, zavapila je ža- 
losnim glasom: »Sveti Franjo, sveti Franjo, vrati mi sina!« No nije 
samo ona nego su i svi nazočni žarko molili pomoć blaženog oca. 

No kad dječak nije davao ni glasa ni znaka, tijelo mu položiše na 
odar i čekali su sutrašnji dan da ga pokopaju. Majka se međutim po- 
uzdala u Gospodina poradi zasluga njegova sveca i zavjetovala se da 
će oltar svetoga Franje obdariti novim oltarnikom ako joj oživi sina. 

I gle, bilo je nekako o ponoći kad je mladić počeo zijevati i kad 
mu se udovi ugrijaše; ustao je živ i zdrav te je počeo zahvaljivati 
Bogu. Poticao je sakupljeni kler i sav narod da radosno pjevaju hva- 
le i da zahvaljuju Bogu i blaženome Franji. 

7. Neki je mladić imenom Geraldin, rodom iz Raguse na Sici- 
liji, u vrijeme berbe otišao u vinograd. Kad se nagnuo pod tijesak 
da uzme vinski badanj i da napuni mješine, najednom mu je, kad 
je pokrenut drveni uređaj, veliko kamenje smrtonosnim udarcem 
pogodilo glavu. 

Otac je odmah priskočio k sinu, ali mu zdvojan nije mogao po- 
moći, nego ga je onako kako je pao ostavio pod teretom. Kad su 
vinogradari čuli tužni glas i veliko zapomaganje, brzo se sa svih stra- 
na sletješe. Zajedno su jadikovali s nesretnim ocem i mladića su već 
mrtva izvukli ispod ruševine. 

Njegov se otac bacio Isusu pred noge i ponizno ga molio da se 
po zaslugama svetoga Franje, čija se bližila svetkovina, udostoji vra- 
titi mu sina jedinca. Podvostručio je molitve i zavjetovao se da će sa 
sinom pohoditi svečev grob ako mu ga uskrisi od mrtvih. I gle čuda ! 
Mladić, komu je bilo prignječeno cijelo tijelo, oživio je i bio posve 
zdrav. Pred svima je radosno ustao. Prekorio je one koji su naricali i 
tvrdio da je vraćen u život po zagovoru svetoga Franje. 

8. Uskrisio je i nekoga drugog mladića negdje u Njemačkoj. O 
njemu je gospodin papa Grgur prigodom prijenosa svetoga Franje 

apostolskim pismom obavijestio sve koji se radosno sabraše na taj 
prijenos i na generalni kapitul. Budući da i nije poznato kako se 
dogodilo to čudo, nisam ga opisao jer sam uvjeren da papino svje- 
dočanstvo svojom vjerodostojnošću nadmašuje svako drugo svjedo- 
čanstvo. 


III. IZBAVLJENI IZ SMRTNE POGIBELJI 

1. U okolici Rima neki je plemeniti čovjek imenom Rudolf za- 
jedno sa svojom bogoljubnom ženom primio na konak manju bra- 
ću. Učinio je to i poradi obične gostoljubivosti, ali i iz poštovanja i 
ljubavi prema svetome Franji. Te je noći navrh kule zaspao tvrđav- 
ski stražar. Dok je ležao na svežnju drva, koji se nalazio na samom 
rubu zida, svežanj se razvezao i pao na krov palače, a odande na 
zemlju. Od glomotanja toga pada probudila se cijela obitelj. Kad su 
ustanovili da je stražar pao, gospodar i gospodarica te tvrđe odmah 
dotrčaše zajedno s braćom. 

Taj koji je pao s visine bijaše obuzet tako dubokim snom da se 
nije razbudio ni od uzastopna pada niti od štropota i vike obitelji 
koja se strčala. Potezali su ga i drmah rukama te se napokon pro- 
budio, a onda se počeo tužiti da je lišen ugodna počinka. Tvrdio je 
da je slatko spavao u naručju blaženoga Franje. Kad su mu drugi 
pripovijedah o njegovu padu i kad je vidio da se nalazi na zemlji, a 
ležao je gore visoko na kuli, zapanjio se. Pred svima je obećao da će 
iz ljubavi prema Bogu i svetom Franji činiti pokoru. 

2. U mjestu Pofi u Campagni neki se svećenik Toma dao na po- 
pravljanje crkvenog mlina. Idući neoprezno rubom kanala kojim je 
protjecala obilna, duboka voda, najednom je, spotaknuvši se na za- 
tvarač, pao u vodenu struju koja pokreće mlin. Budući da mu nije 
bilo moguće jezikom, zato je samo srcem usrdno zazivao svetoga 
Franju. 

Dosta je dugo tako ležao pa su njegovi pomagači već skoro iz- 
gubili svaku nadu. Vodeničin su kotač s velikim naporom pokrenuli 
u protivnom smjeru, i svećenik se, tako izbačen, pipajući valjao u 
vodenoj struji. I gle, neki ga je manji brat, obučen u bijelu haljinu i 
opasan pojasom, uhvativši ga za ruku, s velikom pažnjom izvukao 
iz vode rekavši: »Ja sam Franjo koga si zazivao.« A on se, tako ču- 
desno spašen, silno presenetio. I kad je htio poljubiti trag svečevih 
nogu, amo-tamo je zabrinuto trčao, ogledao se i zapitao pomagače: 
»Gdje je on? Kamo je otišao svetac? Kojim je krenuo putem?« Svi 
se nazočni prestrašeni baciše na zemlju te su veličali slavna djela 
velikog Boga i silne zasluge njegova poniznog sluge. 

3. Neki su dječaci iz mjesta Celano otišli u polje da naberu zele- 
nila. Bio je tu neki stari zdenac koji povrh otvora bijaše sav obrastao 
zelenim lozjem, a imao je oko osam metara dubine. Dječaci su se 
svaki za sebe razišli po polju, a jedan je iznenada upao u zdenac. 
Dok mu se tijelo nalazilo u dubokom zdencu, duhom se utjecao 
blaženome Franji za pomoć. Pri samom je padu s vjerom i pouzda- 
njem zavapio: »Sveti Franjo, pomozi mi!« 

Ostali su se dječaci posvuda razišli. Kad su opazili da ovoga ne- 
ma, sa suzama su ga dozivali i naokolo tražili. Kad napokon ustano- 
više da je upao u zdenac, brzo se jadikujući vratiše u mjesto. Raz- 
glasili su što se dogodilo i tražili pomoć. Kad se vratiše s velikim 
brojem ljudi, jedan je pomoću užeta spušten u zdenac. Taj je na po- 
vršini vode ugledao dječaka kako sjedi i nije bio uopće povrijeđen. 
Kad je izvučen iz zdenca, rekao je nazočnima: »Kad sam iznenada 
pao, zazvao sam u pomoć blaženoga Franju koji se, odmah dok sam 
još padao, našao uza me. Pružio mi je ruku, nježno me prihvatio i 
više me nije puštao dok me nije zajedno s vama izvukao iz zdenca.« 

4. Dok je jednom zgodom u crkvi blaženoga Franje u Asizu pro- 
povijedao gospodin biskup ostijski, koji poslije postade vrhovnim 
svećenikom kao Aleksandar IV, neki je teški, veliki kamen neopre- 
zno ostavljen na visokoj, kamenoj istaci. Zbog vrlo velike težine pre- 
vagnuo se i nekoj ženi pao na glavu. Budući da su svi nazočni mislili 
da je već posve mrtva i da joj je glava smrskana, pokriše je ogrtačem 
kojim bijaše zaogrnuta da bi je, kad svrši propovijed, u žalobnoj po- 
vorci iznijeli iz crkve. 

Ona se međutim s pouzdanjem preporučila blaženom Franji 
pred čijim je ležala oltarom. I gle čuda! Kad je propovijed dovrše- 
na, žena je pred svima ustala neozlijeđena da se na njoj nije mogao 
opaziti nikakav trag povrede. No što je još čudnije, dok je do onoga 
časa dugo vremena imala skoro neprestanu glavobolju, tog je časa 
bila oslobođena od svake boli, kako je nakon toga i sama posvjedo- 
čila. 

5. Kad su se u mjestu Corneto u nastambi braće sakupili neki do- 
bri ljudi radi lijevanja zvona, jedan je osmogodišnji dječak imenom 
Bartol za radnike donio neku milošću. Najednom nasta strahovita 
oluja koja je srušila kuću, a teška, velika vrata tako je silovito bacila 
na dječaka te se mislilo da ga je veliki teret smrtonosno prignječio. 
Pod tim je teretom ležao pokriven da ga se nije nimalo vidjelo. 

Strčaše se svi koji su se ondje našli u blizini te su počeli zazivati 
moćni zagovor blaženoga Franje. No i njegov je otac, koji se od 
bolna uzbuđenja nije mogao ni maknuti jer mu se ukočiše udovi, 
zavjetima i molitvama preporučivao sina svetome Franji. Napokon 


1006 


II. ŽIVOTOPISI SV. FRANJE 


je s dječaka uklonjen smrtonosni teret. Kad gle, onaj koga su sma- 
trali mrtvim pokazao se radosnim kao da je bio probuđen iz sna, a 
na sebi nije uopće imao nikakve povrede. Kad je navršio četrnaest 
godina, postao je manjim bratom, a poslije postade u Redu učen i 
glasovit propovjednik. 

6. Ljudi su iz Lentinia u planini odlomili vrlo velik kamen da bi 
bio postavljen na oltar neke crkve blaženoga Franje, koja je uskoro 
imala biti posvećena. Dok je skoro četrdeset ljudi nastojalo taj ka- 
men natovariti na kola, nakon ponovljenih napora, kamen je pao 
na jednoga čovjeka i prekrio ga kao grob. No kako zbog smetenosti 
nisu znali što da učine, većina ih je izgubila nadu i otišla. 

Napokon njih desetorica, koji ostadoše, bolnim glasom zazvaše 
svetoga Franju neka ne dopusti da čovjek u njegovoj službi umre 
tako strašnom smrću. Pošto se napokon ohrabriše, ukloniše kamen 
s tolikom lakoćom da nijedan nije posumnjao kako je tada s njima 
bila nazočna i čudesna moć svetoga Franje. 

Čovjek je ustao, a da mu nijedan ud nije bio ozlijeđen. Osim 
toga je zadobio i bistar vid, koji mu je prije bio mutan, da bi tako svi 
shvatili kako su u beznadnim slučajevima moćne zasluge blaženoga 
Franje. 

7. Nešto se slično desilo u mjestu San Severino u Ankonskoj 
marki. Dok su mnogi s velikim naporima vukli vrlo velik kamen 
koji je dopremljen iz Carigrada za baziliku blaženoga Franje, 
kamen se nenadanim padom svalio na jednoga od onih koji su 
ga vukli. Dok su ga smatrali ne samo preminulim nego i posve 
smrskanim, pomogao mu je blaženi Franjo, koji je podržavao ka- 
men. Kad je teški kamen uklonjen, taj je skočio bez ikakve ozljede 
zdrav i čitav. 

8. Dok se neki Bartol, građanin grada Gaete, mnogo zalagao pri 
izgradnji crkve svetoga Franje, na vrat mu je pala jedna slabo učvr- 
šćena greda i nemilo ga pritisnula. Osjećao je da mu prijeti smrt. A 
kako bijaše čovjek Bogu odan i pobožan, od nekog je brata zatražio 
da mu podijeli popudbinu. Kad bratu nije bilo moguće tako brzo je 
donijeti, jer je bio uvjeren da će taj doskora izdahnuti, rekao mu je 
riječi blaženog Augustina: »Vjeruj i blagovao si!«. 

Sljedeće mu se noći ukazao blaženi Franjo s jedanaestoricom 
druge braće, a u naručju je nosio janješce. Pristupio je k njegovu 
ležaju i pozvao ga imenom rekavši »Bartole, nemoj se bojati, jer te 
neprijatelj neće nadvladati. Fltio te je spriječiti da mi služiš. Ovdje 
je Janje za koje si molio da ti se donese. Primio si ga po pobožnoj 
želji i njegovom ćeš snagom zadobiti zdravlje i duše i tijela.« 

Zatim mu je rukom prešao preko rana i naredio da se vrati na 
započeti posao. Vrlo je rano ustao i pojavio se pred onima koji su 
ga ostavili napola mrtva. Oni su se začudili i zaprepastili. No on je 
i njihova srca potaknuo na štovanje i ljubav prema blaženom Franji 
kako svojim primjerom tako i svečevim čudom. 

9. Neki je Nikola iz Ceprana jednoga dana upao u ruke okrutnih 
neprijatelja. Zvjerskom su mu okrutnošću zadali mnogo rana. Bi- 
jednika su zlostavljali tako dugo dok ga nisu smatrah mrtvim ih da 
je posve bhzu smrti. 

Kad je spomenuti Nikola primio prve udarce, snažnim je gla- 
som zaviknuo: »Sveti Franjo, priteci u pomoć! Sveti Franjo, pomo- 
zi mi!« Mnogi su taj glas čuh iz daljine, ah mu nisu mogh pružiti 
pomoć. Kad je napokon donesen kući, valjao se u vlastitoj krvi. S 
pouzdanjem je tvrdio da ga zbog tih rana neće snaći smrt i da tada 
nije osjećao bol svojih rana, jer mu je sveti Franjo pritekao u pomoć 
i od Gospodina mu izmoho da može činiti pokoru. To je potvrdio i 
sljedeći događaj. Kad je naime bio opran od krvi, protiv svake ljud- 
ske nade odmah je ozdravio. 

10. Sin je nekog plemića u Castel San Gimignanu, shrvan že- 
stokom bolešću, izgubio svaku nadu u ozdravljenje. Već je bio na 
samrti. Iz očiju su mu tekli potočići krvi, kao što krv običava šiktati 
iz presječene žile na ruci. Budući da su se i na ostalim dijelovima 
tijela pokazah znakovi skore smrti, smatran je mrtvim. Da, činilo se 
da je već preminuo, jer mu oslabiše i disanje i osjetila i jer već bijaše 
posve nepokretan. 

Kad su se rođaci i prijatelji po običaju sastali da ga oplaču i kad su 
se dogovarah o svemu što treba za sprovod, njegov je otac, pouzdava- 
jući se u Gospodina, brzim korakom pohitao u crkvu blaženoga Fra- 
nje koja se nalazila u tome mjestu. Objesivši sebi konopac oko vrata, 
s najvećom se poniznošću bacio na zemlju. Zavjetovao se i skrušeno 
moho ne bi h uzdasima i vapajima zavrijedio da mu sveti Franjo bude 
zaštitnikom kod Krista. Kad se otac odmah nakon toga vratio k sinu i 
našao ga zdrava, prestalo je naricanje i počelo radovanje. 

11. Nešto je shčno Gospodin po svečevim zaslugama učinio s 
obzirom na neku djevojku u jednom selu Catanie koje se zove Tha- 
marite i na nekoj drugoj iz Ankone. Premda su obje zbog vrlo teške 
bolesti već bile na izdisaju, blaženi Franjo ih je odmah ozdravio, 
pošto su ga roditelji tih djevojaka zazvah s pouzdanjem. 

12. Neki je svećenik iz Vicalvia imenom Matej, pošto je ispio 
smrtonosan otrov, tako teško oboho da više nije mogao ni govoriti, 

nego je samo iščekivao smrt. Neki mu se svećenik ponudio da bi 
ga ispovjedio, ali iz njega nije mogao izvući nijedne riječi. Zato je 
srcem ponizno molio Krista da bi se po zaslugama blaženoga Franje 
udostojao istrgnuti ga iz ralja smrti. I Gospodin mu je doskora vra- 
tio snagu te je pred nazočnim svjedocima s pobožnim pouzdanjem 
zazvao ime blaženoga Franje, izbacio otrov i zahvalio svom oslobo- 
ditelju. 


IV. Spašeni brodolomci 

1 . Jednom su se neki mornari nalazili u velikoj opasnosti. Kad su 
bili deset milja daleko od luke Barletta, a oluja silno bješnjela, stra- 
hujući za živote spustiše sidra. Kako je more zbog oluje još većma 
bješnjelo, potrgaše se konopci i odvojiše od sidra. Nesigurnim su 
i nepouzdanim smjerom lutah po moru. Kad se more konačno po 
Božjoj odredbi smirilo, mornari su svim snagama pokušavah doći 
do sidra čiji su konopci phvah na morskoj površini. A kada to nisu 
vlastitom snagom mogh postići, zazvaše u pomoć imena mnogih 
svetaca i kad su već prolih mnogo znoja, ipak cijeh dan nisu mogh 
pronaći nijednoga sidra. 

Među njima se nalazio neki mornar imenom Perfekto, koji baš 
nije bio savršena života. Taj je podrugljivo rekao sudrugovima: 
»Eto, zazvali ste pomoć svih svetaca i, kako vidite, nema nijedno- 
ga koji bi nam pomogao. Zazovimo Franju, toga novog sveca, ne 
bi li on zaronio u more i donio nam izgubljena sidra!« I svi ostah 
pristadoše na to, ah ne samo kao za šalu nego na Perfektov nago- 
vor. Prekorivši ga zbog podrugivanja, dragovoljno se zavjetovaše 
svecu. I odmah u tili čas, bez ikakva pomagala, sidra izroniše na 
površinu mora, kao da se narav teška željeza preobrazila u lakoću 
drveta. 

2. Neki je hodočasnik, koji još bijaše slab zbog prije preboljene 
žestoke groznice, vraćajući se iz prekomorskih krajeva, putovao la- 
đom. Prema blaženom Franji gajio je naročitu pobožnost i odabrao 
ga da mu bude zaštitnikom kod nebeskoga Kralja. Budući da se još 
nije bio oslobodio svoje bolesti, upravo je izgarao od silne žeđi. 

Kako je već ponestalo vode, na sav je glas počeo vikati: »Pođite s 
pouzdanjem i natočite mi čašu vode, jer je blaženi Franjo moju čašu 
napunio vodom.« I gle čuda! Posudu koja prije bijaše prazna sada 
nađoše punu vode. 

A nekoga drugog dana, kad je nastalo nevrijeme, lađu su za- 
pljuskivah valovi, a strahovit vjetar nemilo ju je pobacivao amo-ta- 
mo da su se pribojavah i brodoloma, taj je bolesnik odmah po lađi 

počeo vikati: »Svi ustanite - rekao je - i iziđite u susret blaženome 
Franji, koji dolazi! Evo ga, tu je da nas spasi!« Tako je viknuo 
jakim glasom i sa suzama se bacio ničice te se poklonio. Čim je 
bolesnik u viđenju vidio sveca, odmah je posve ozdravio, a more 
se smirilo. 

3. Kad se brat Jakob Rietinac s drugom braćom malim čamcem 
prevozio preko neke rijeke i kad su se na obali najprije iskrcala bra- 
ća, napokon se spremao da i sam iziđe. No ta se malena barka ne- 
sretnim slučajem prevrnula. Dok je veslač plivao, brat je potonuo u 
dubinu. 

Braća koja su se sretno iskrcala usrdno su molila blaženoga Fra- 
nju i suznim jecajima vapila da bi svom sinu priskočio u pomoć. I 
potopljeni je brat iz velike dubine, jer mu je bilo nemoguće ustima, 
koliko je mogao vapio srcem, moleći ljubljenoga oca za pomoć. 

I gle čuda! Utopljenik je, jer ga je štitila nazočnost blaženog oca, 
po dnu rijeke hodio kao po suhom; uhvatio se za potopljeni čamac i 
njime je prispio na obalu. No gle! Odjeća mu nije bila mokra, ni kap 
mu vode nije prionula uz tuniku. 

4. Dok je brat imenom Bonaventura plovio s dvojicom ljudi ne- 
kim jezerom, lađica je zbog navale vode bila djelomično oštećena te 
je zajedno s njom i suputnicima potonuo u dubinu. Kad su s velikim 
pouzdanjem iz jame propasti zazvali milosrdnog oca Franju, utoplje- 
nik je odmah izronio zajedno s čamcem punim vode i pod svečevim 
vodstvom sretno prispio u luku. 

Tako je i neki brat iz Ascolia, koji se utopio u rijeci, spašen po 
zaslugama svetoga Franje. 

Jednako su se tako i neki muškarci sa ženama našli u sličnoj 
opasnosti na Rietinskom jezeru. Pošto zbog navale vode zazvaše 
ime svetoga Franje, sretno se spasiše od opasna brodoloma. 

5. Neki ankonski mornari, bacani pogibeljnim vjetrom, već su 
se nalazili pred potapanjem. Kad su već izgubili svaku nadu da će 
preživjeti, ponizno zazvaše svetoga Franju. Na lađi se odmah poja- 
vilo veliko svjetlo i to je svjetlo na čudesan način umirilo more, kao 
da je blaženi čovjek svojom čudesnom snagom mogao zapovijedati 
vjetrovima i moru. 

Mislim da je nemoguće ispripovijedati u pojedinosti kolikim se 
ovaj blaženi otac proslavio čudesima i neprestano proslavljuje, ko- 
liko je puta očajnicima pružio pomoć. Zato kakvo čudo ako mu je 
kao proslavljenom nebesniku dana vlast nad vodama, kad su mu 
već za ovoga smrtničkog života svi stvorovi na čudesan način služili, 
kao da su vraćeni u svoje prvotno, rajsko stanje. 

V. Oslobođeni iz okova i tamnice 

1. Dogodilo se da je sluga nekoga gospodara u grčkoj Roman- 
dioli lažno optužen zbog krađe. Zemaljski je upravitelj naredio da 
se ima baciti u samicu i da se teško okuje. Sluga se smilio gospo- 
darici, koja ga nije smatrala krivim za ono zbog čega je optužen. 
Kod muža se zauzimala ustrajnim prošnjama za njegovo oslobođe- 
nje. Kad okorjela tvrdoća njezina muža na to nije pristala, gospođa 
se usrdno utekla svetome Franji i nedužnoga preporučila njegovoj 
dobroti. 

Tu se odmah našao pomoćnik nevoljnika i u tamnici je samilo- 
sno pohodio zatvorenika. Raskinuo mu je okove, provalio tamnicu, 
nedužna čovjeka uhvatio za ruku, izveo van i rekao mu: »Ja sam 
onaj komu te je pobožno preporučila tvoja gospodarica.« Kad je 
dotičnoga obuzeo silan strah, dok je tražio kako da se spusti niz vrlo 
visoku stijenu, najednom se čudesnom snagom svog osloboditelja 
našao na ravnom. Vratio se svojoj gospodarici i kad joj je redom 
ispripovijedao kako se čudo odigralo, u pobožnoj je gospođi još više 
raspalio ljubav prema Kristu i štovanje prema njegovu sluzi Franji. 

2. U mjestu Massa San Pietro neki je siromah dugovao izvjesnu 
svotu novca nekom vitezu. Kad mu zbog neimaštine nije bilo mo- 
guće podmiriti dug, na vitezov je zahtjev uhićen. Usrdno je molio 
viteza da mu se smiluje i da mu iz ljubavi prema blaženome Franji 
odgodi podmirenje duga. Oholi je vitez prezreo upravljenu mu mo- 
lbu i omalovažio ljubav prema svetom Franji kao nešto bezvrijedno. 
Naduto mu je odgovorio rekavši: »Bacit ću te u takvo mjesto i za- 
tvoriti u takav zatvor da ti neće moći pomoći ni Franjo ni bilo tko 
drugi.« Što je rekao, to je i pokušao. Pronašao je tamnicu u koju je 
bacio okovana čovjeka. 

Malo kasnije tu se našao blaženi Franjo. Razvalio je tamnicu, 
raskinuo okove i čovjeka neozlijeđena odveo k njegovima. Tako je 
Franjina moć, ’orobivši’ oholog viteza, oslobodila od zla uznika koji 
mu se preporučio, a i vitezovu je okrutnost neobičnim čudom pre- 
okrenula u blagost. 

3. Kad se Albert iz Arezza zbog dugovanja, koje se od njega ne- 
pravedno zahtijevalo, nalazio u teškim okovima, ponizno je svoju 
nedužnost preporučio svetomu Franji. On je naime bio vrlo privr- 
žen Redu manje braće, a među ostalim je svecima posebnom po- 
božnošću štovao svetoga Franju. Njegov je vjerovnik bogohulno 
izjavio da ga ni Franjo ni Bog neće moći izbaviti iz njegovih šaka. 

I evo što se dogodilo u noći uoči blagdana svetoga Franje. Taj 
uznik nije ništa jeo, nego je iz ljubavi prema svecu postio, a svoju 

hranu dao nekom drugom bijedniku. Dok je noću bdio, ukazao mu 
se sveti Franjo. Kad je ušao u tamnicu, s uznikovih su nogu i ruku 
pali lanci, sama se od sebe otvoriše vrata, spustio se mostić pred 
izlazom i taj je čovjek otišao slobodan, vratio se kući svojima. Od 
tada je ispunjavao svoj zavjet: dan prije blagdana blaženoga Franje 
postio je, a svijeći koju mu je svake godine običavao prikazati u znak 
svoje povećane pobožnosti svake je godine dodavao unciju više. 

4. Kad je na Apostolskoj stolici blaženoga Petra sjedio gospodin 
Grgur IX., neki je Petar iz Castella d’Alife u Grčkoj bio optužen da 
je krivovjerac. Po nalogu je istoga pape uhićen i predan na čuvanje 
tiburtinskom biskupu. Tom ga je biskupu predao uz prijetnju da će 
biti lišen biskupske službe ne bude li ga brižno čuvao. Biskup ga je 
dao okovati i baciti u tamnicu da ne bi mogao pobjeći. Dao mu je i 
kruha i vode na mjeru. 

Taj je mnogim prošnjama i vapajima počeo zazivati blaženoga 
Franju da bi mu se smilovao, jer se već bližilo predvečerje njegova 
blagdana. Budući da se čistom vjerom odrekao svake krivovjerne 
zablude i svom je pobožnošću srca prionuo uz nadasve vjernoga 
Kristova slugu Franju, zavrijedio je da ga Gospodin usliši po nje- 
govu zagovoru. Kad je nastupila noć Franjina blagdana, blaženi je 
Franjo nekako u sumrak samilosno došao u zatvor, pozvao ga nje- 
govim imenom i naredio mu da odmah ustane. Taj se užasno pre- 
plašio. A kad ga je upitao tko je on, saznao je da je nazočan blaženi 
Franjo. Kad je opazio da su mu po nazočnosti svetoga čovjeka na 
nogama okovi raskinuti i da su pali, da su se zatvorska vrata sama 
od sebe otvorila ključem i da mu je omogućeno da iziđe, iako bijaše 
oslobođen okova, od velike zapanjenosti nije umio pobjeći, nego je 
na vratima vikao i prestrašio sve stražare. Kad obavijestiše biskupa 
i kad je on shvatio da je uznik oslobođen okova, pobožni je biskup 
odmah pošao u zatvor. Spoznao je da je tu posrijedi očito bila Božja 
snaga te se ondje odmah poklonio Gospodinu. Pred gospodina su 
papu i kardinale doneseni okovi, a oni su, vidjevši što se dogodilo, 
zadivljeni uvelike blagoslivljah Gospodina. 

5. Guidalotto iz San Gimignana bijaše lažno optužen da je otro- 
vao nekog čovjeka i da jednakom smrću namjerava smaknuti sina 
toga čovjeka i cijelu mu obitelj. Zato ga je svjetovna vlast uhitila, 
stavila u teške okove i zatvorila u neku kulu. On se međutim, svje- 
stan svoje nedužnosti, pouzdao u Gospodina i stvar povjerio zaštiti 
blaženoga Franje da bi ga obranio. Dok je vlast smišljala kako bi po- 
moću mučila od njega iznudila priznanje, da je naime učinio zločin 
koji mu se pripisuje, i kakvim bi ga mučenjem prisilila na priznanje 
krivnje da bi ga mogla smaknuti, prethodne noći, onoga jutra kad 

je imao biti odveden na mučenje, sveti ga je Franjo posjetio svo- 
jom nazočnošću i sve do jutra bio je okružen neizrecivo blistavim 
svjetlom. Bio je pun radosti i velikoga pouzdanja. Osim toga je bio 
siguran da će biti izbavljen. 

Ujutro dođoše mučitelji, izvedoše ga iz zatvora i staviše na muči- 
lo, a na nj metnuše teške željezne utege. Više je puta s mučila skinut 
i nanovo na nj stavljen da bi ga tako, nakon ponovljenih muka, brže 
prisilili na priznanje zločina. No nedužnost mu je odsijevala na licu, 
a dok su ga mučili, nije očitovao nikakve žalosti. Nakon toga je is- 
pod njega naložena velika vatra, ali mu ni tada nije izgorjela ni jedna 
vlas, dok mu je glava visjela do zemlje. Konačno je poliven vrelim 
uljem. Snagom je svoga zaštitnika, komu se predao da ga štiti, sve to 
izdržao i bio pušten na slobodu. I napokon je otišao zdrav. 


VI. Žene oslobođene od pogibeljna porođaja 

1. Kao što se neka velikaška iz Sklavonije odlikovala plemeni- 
tošću roda, upravo je tako ta ljubiteljica čestitosti plamtjela pobož- 
nošću prema svetom Franji, a prema njegovoj braći gajila je nježnu 
ljubav. Za vrijeme porođaja snađoše je nemile boli. Upala je u toli- 
ku tjeskobu te se činilo da će taj porođaj djeteta biti majčina smrt. 
Izgledalo je da neće moći donijeti na svijet živo dijete, a da i sama 
ne izgubi život, niti će uz takve boli moći roditi, nego da će morati 
podleći. 

Tada se sjetila velike svetosti svetoga Franje, njegove moći i slave. 
U njoj se razbuktala vjera i rasplamtjela pobožnost. Utekla se po- 
uzdanom pomoćniku, vjernom prijatelju, utjehi pobožnika, utočištu 
potištenih. Rekla mu je: »Sveti Franjo, tvojoj se dobroti utječu sve 
moje kosti i srcem ti zavjetujem ono što ne mogu reći.« O, kako je 
neobično brzo djelovala pobožnost! Svršetak njezine molitve bijaše 
svršetak njezinih boli, svršetak muka i početak porođaja. Odmah su 
naime prestale boli i rodila je zdravo dijete. Nije zaboravila svoga 
zavjeta, ustrajala je u svojoj odluci. Na čast svecu dala je sagraditi 
lijepu crkvu i predala je njegovoj braći. 

2. U okolici se Rima neka žena imenom Beatrica nalazila pred 
porodom. Kako je četiri dana u utrobi nosila mrtvo dijete, nesretni- 
cu su mučile silne boli i već joj je prijetila smrt. Mrtvi je plod majci 
prijetio smrću; nedonošče još nije ugledalo svijeta, a već je majci 
spremalo pogibao. Liječnici su joj pokušavali pružiti pomoć, ali je 
svako ljudsko sredstvo bilo uzaludno. Tako se od onoga prvog pro- 
kletstva na bijednicu dosta toga survalo da se nalazila pred neizbjež- 
nim grobom, postavši grobom začetoga ploda. 

Napokon se po posrednicima svom svojom pobožnošću povjeri- 
la manjoj braći. Puna vjere usrdno je zamolila da joj dadu nešto od 
relikvija svetoga Franje. Bila je volja Božja da se našao komadić po- 
jasa kojim se svetac nekoć opasivao. Cim je svečev pojas stavljen na 
bolesnicu, odmah je nestalo svake boli, mrtvi je plod, uzrok smrti, 
bez teškoće odmah izišao i vraćeno joj je prijašnje zdravlje. 

3. Žena je nekog plemenitog čovjeka iz mjesta Calvi imenom 
Julijana zbog umiranja vlastite djece proživljavala tužne godine i 
neprestano je oplakivala žalosne slučajeve, što je naime svu djecu, 
koju je u vrijeme trudnoće teško nosila, nakon malo vremena sa 
strahovitim bolom predavala grobu. Kad je ponovno bila u četvrtom 
mjesecu trudnoće, većma je strahovala pred djetetovom smrću nego 
pred porođajnim bolima. Zato se s pouzdanjem molila blaženom 
ocu Franji za život još nerođena ploda. 

I gle, dok je jedne noći spavala, ukazala joj se neka žena koja je 
u naručju držala lijepo djetešce i radosno joj ga pružala. A kad se 
ustručavala primiti ga, jer se bojala da će ga odmah izgubiti, ona 
žena joj je rekla: »Primi ga bez straha, jer ono što ti šalje sveti Franjo 
koji s tobom u žalosti suosjeća, živjet će i bit će zdravo.« Žena se 
odmah probudila i božansko viđenje što ga je imala shvatila tako da 
će joj pomoći zagovor blaženoga Franje. 

Od tada je bila sva radosna, jer je očekivala da će prema obeća- 
nju dobiti dijete pa je zato svoje molitve podvostručila i zavjetovala 
se. I konačno joj se navršilo vrijeme da rodi i rodila je sina. Taj se u 
mladenačkoj dobi lijepo razvijao. To je dijete poticalo roditelje na 
veću ljubav i na predanje Kristu i njegovu svecu, jer je po zaslugama 
blaženoga Franje primilo snagu života. 

Nešto slično blaženi je otac učinio u gradu Tivoliu. Neka je žena 
rodila više ženske djece, pa ju je zato morila želja za kojim muškim 
potomkom. Zato je svetom Franji udvostručila molitve i zavjete. Po 
njegovu je zagovoru ponovno zanijela. Umjesto jednoga za kojega 
je molila dao joj je da rodi dvojicu. 

4. Kad se jedna žena u Viterbu nalazila pred porodom, činilo se 
da je većma stajala pred smrću. Mučile su je unutrašnje boli i sva 
bijaše jadna zbog ženskih tegoba. Kad su joj malaksale sve tjelesne 
snage i kad se sva liječnička vještina pokazala nemoćnom, zazvala je 
blaženoga Franju i odmah je oslobođena bolova, a porod je sretno 
dovršen. 

Postigavši što je htjela, zaboravila je na primljeno dobročinstvo. 
Nije svecu iskazala dužnu zahvalnost; na njegov se blagdan pri- 
hvatila težačkih poslova. Kad gle, čim se desnom rukom prihvatila 
nekog posla, ruka joj se ukočila i osušila. A kad je nastojala da je 

pomoću druge ruke razgiba, kažnjena je na sličan način, jer joj se 
i druga ruka osušila. Kad ju je obuzeo strah pred Bogom, obnovila 
je zavjet i tako zavrijedila da po zaslugama milosrdnoga i poniznog 
sveca ponovno zadobije zdravlje udova što ga je izgubila zbog neza- 
hvalnosti i omalovažavanja. 

5. Pošto se neka žena nedaleko od Arezza sedam dana mučila 
u porođajnim bolima, nalazila se već u smrtnoj opasnosti i sva po- 
crnjela. Kad su od nje svi već digli ruke, zavjetovala se blaženome 
Franji i umirući počela ga zazivati u pomoć. Nakon toga je ubrzo 
zaspala i u snu vidjela Franju koji ju je umiljato nagovorio i upitao 
je prepoznaje li njegovo lice i zna li moliti na čast slavne Djevice: 
»Zdravo, Kraljice milosrđa!« Kad je odgovorila da zna, svetac joj 
je rekao: »Počni svetu molitvu i prije nego što je dovršiš sretno ćeš 
roditi.« 

Žena se na te riječi probudila i prestrašeno počela govoriti: 
»Zdravo, Kraljice milosrđa!« Kad je moleći izrekla riječi »one milo- 
srdne oči« i spomenula plod djevičanske utrobe, odmah je oslobo- 
đena od sviju muka i rodila lijepo dijete. Zahvaljivala je Kraljici mi- 
losrđa koja joj se po zagovoru svetoga Franje udostojala smilovati. 


VII. Izlječenje slijepih 

1. Dok je u samostanu manje braće u Napulju više godina boravio 
brat imenom Robert, na njegovim je očima izraslo divlje meso koje 
mu je priječilo treptanje i upotrebu vjeđa. Kad se ondje kao gosti za- 
jedno nađoše brojna braća, koja su putovala u različite krajeve svijeta, 
blaženi je otac Franjo, zrcalo svete poslušnosti, da bi ih novim čudom 
potaknuo na putovanje, spomenutog brata izliječio na ovaj način: 

Spomenuti je brat jedne noći umirao. I već je obavljena i prepo- 
ruka duše kad se najednom pred njim pojavio blaženi otac s troji- 
com braće savršene svetosti, naime sa svetim Antunom, s bratom 
Augustinom i s bratom Jakobom iz Asiza. Kao što su ga ovi savršeno 
nasljedovah za svoga života, tako su ga radosno pratili i nakon nje- 
gove smrti. Franjo je uzeo nož, obrezao suvišno meso i tako bratu 
vratio prijašnji vid. Izbavio ga je iz ralja smrti i rekao mu: »Sine Ro- 
berte, milost koju sam ti iskazao znak je braći koja polaze u daleke 
zemlje da ću ići pred njima i da ću upravljati njihovim koracima. 
Neka pođu radosno i neka naloženu im zapovijed izvrše radosna 
srca.« 

2. Kod Tebe u Bizantu neka je slijepa žena dan prije blagdana 
svetoga Franje postila samo o kruhu i vodi. Na sam blagdan njezin 

ju je muž u rano jutro odveo u crkvu manje braće. U času podizanja 
Kristova tijela za misom otvorila je oči. Jasno je vidjela i najpobož- 
nije se poklonila. U času samoga klanjanja viknula je: »Zahvaljujem 
Bogu i njegovu svecu jer vidim Tijelo Kristovo!« 

Svi su nazočni počeli klicati. Žena se nakon mise vratila svojoj 
kući radosna srca i zdravih očiju. No ta se žena nije veselila samo 
zato što joj je povraćen vid nego i zato što je u prvom redu po za- 
slugama blaženoga Franje, snagom vjere, zavrijedila gledati onaj 
čudesni sakramenat, koji je pravo i živo svjetlo. 

3. Neki je dječak od četrnaest godina, iz mjesta Pofi, naglo obo- 
lio i posve oslijepio na lijevo oko. Strahovita je bol, jer je živac po- 
pustio, istisnula oko iz njegove šupljine tako da je osam dana za 
dužinu prsta visjelo sve do obraza te se gotovo već sasušilo. Kako 
je preostalo još samo to da bude odrezano, jer su liječnici izgubili 
svaku nadu, njegov se otac svim srcem utekao za pomoć blaženom 
Franji. Neumorni se pomoćnik bijednika nije oglušio na ponizne 
molbe. Već usahlo oko čudesnom je moći vratio na njegovo mjesto, 
obnovio mu prijašnju svježinu i dao željeni vid. 

4. U istoj je pokrajini kod mjesta Castro s visine pala vrlo teška 
greda i opasno ranila glavu nekom svećeniku koji je zbog toga osli- 
jepio na lijevo oko. Oboren na zemlju, počeo je snažnim glasom 
bolno zazivati svetoga Franju govoreći: »Pomozi, oče, da bih mogao 
poći na proslavu tvoga blagdana kao što sam obećao tvojoj braći da 
ću doći!« To se naime dogodilo dan prije svečeva blagdana. 

Taj je odmah ustao, na sav glas je počeo zahvaljivati i radovati se, 
a svi su se nazočni, koji su s njim u nevolji suosjećali, silno čudili i 
oduševljeno klicali. Otišao je na slavlje i svakom je rječito govorio o 
svečevoj dobroti i čudesnoj moći koju je doživio na sebi. 

5. Neki je čovjek iz Monte Gargana, dok je radio u vinogradu i 
podsijecao neko drvo, povrijedio vlastito oko i po sredini ga tako 
raskolio da je polovica oka visjela van. Kad je u toj beznadnoj opa- 
snosti izgubio nadu da bi mu mogao pomoći čovjek, obećao je da 
će na blagdan svetoga Franje postiti ako mu pomogne. I Božji je 
svetac čovjeku odmah vratio oko na njegovo mjesto; raskoljeno je 
oko tako spojio i obdario prijašnjim vidom da nije ostalo ni traga od 
povrede. 

6. Sin je nekoga plemenitog čovjeka, koji bijaše slijep od rođe- 
nja, po zaslugama svetoga Franje zadobio željeni vid te je zbog toga 
slučaja dobio ime Uluminatus. Poslije, kad je ušao u potrebitu dob, 
stupio je u Red blaženoga Franje. Za primljeno se dobročinstvo 

pokazao vrlo zahvalnim i toliko je napredovao u svjetlu milosti i 
krepostima te je izgledao kao sin pravoga svjetla. Napokon je po za- 
slugama blaženog oca svet početak završio još svetijim svršetkom. 

7. U mjestu Zancato kod grada Anagni neki je vitez imenom 
Girardo posvema izgubio očinji vid. Desilo se da su se dva manja 
brata, putujući iz dalekih krajeva, svratila u njegovu kuću da pre- 
noće. Iz poštovanja prema svetom Franji cijela ih je obitelj primila s 
poštovanjem i najpažljivije ugostila. Zahvalivši Bogu i gostoprimcu, 
otiđoše u obližnje obitavalište braće. Blaženi se Franjo jedne noći 
u snu ukazao jednom od dvojice one braće i rekao mu: »Ustani, 
požuri s pratiocem kući našega dobročinitelja koji je u vama primio 
Krista i mene. Želim mu se odužiti za njegovo djelo ljubavi. Osli- 
jepio je zbog svojih grijeha koje nije nastojao u ispovijedi očistiti.« 

Kad je otac iščeznuo, brat je brzo ustao da bi zajedno s pratio- 
cem izvršio primljeni nalog. Kad prispješe u gostoprimčevu kuću, 
sve su mu redom ispripovijedah što je onaj jedan vidio. Taj se čovjek 
uvelike prenerazio i potvrdio da je sve istina što su rekli. Do suza 
se skrušio i rado se ispovjedio. Kad je napokon obećao da će se 
popraviti i kad je na taj način obnovio svoju dušu, odmah je zadobio 
i očinji vid. Kad se glas o tom čudu proširio svuda naokolo, mnoge 
je potaknuo ne samo da štuju sveca nego i na poniznu ispovijed 
grijeha te na gostoljubivost. 

7a. Kasniji dodatak. Kod Asiza je neki čovjek oklevetan da je 
počinio neku krađu. Prema strogom je građanskom zakonu bio 
oslijepljen. Na temelju presude suca Oktavijana, da se optuženom 
imaju iskopati oči, to je po javnim službenicima izveo vitez Oton. 

Taj je čovjek, tako izobličen, s iskopanim očima i prerezanim oč- 
nim živcima, doveden k oltaru blaženoga Franje. Pošto je zamolio 
njegovu dobrostivost i izjavio da je nedužan u spomenutom slučaju 
koji mu je podmetnut, u roku od tri dana po svečevoj je zasluzi 
dobio nove oči. Bile su one doduše manje od onih kojih je nasilno 
lišen, ah nisu ništa manje jasno vršile službu gledanja. 

Svjedokom toga zapanjujućeg čuda bio je spomenuti vitez Oton 
koji se u tu svrhu zakleo pred gospodinom opatom opatije San ele- 
mente, Jakobom, a po nalogu biskupa grada Tivoha koji je ispitivao 
to čudo. Svjedok je toga čuda i brat Vilim Rimljanin koga je brat 
Jeronim (iz Ascoha), generalni ministar Reda male braće, obvezao 
posebnom zapovijeđu i prijetnjom izopćenja da će reći istinu koja 
mu je o toj stvari poznata. On je, tako obvezan, pred više provincijal- 
nih ministara istoga Reda i pred drugom uvaženom braćom potvrdio 
da je, dok još bijaše svjetovnjak, dotičnoga vidio da ima oči i kako 
su mu one poshje iskopane, te da je oči oshjepljenoga, bačene na ze- 

miju, štapom radoznalo prevrtao i kako je nakon toga, kad je onaj po 
Božjoj moći zadobio nove oči, vidio kako ponovno vrlo jasno vidi. 1 


VIII. Izliječeni od raznih bolesti 

1. U gradu Citta della Pieve živio je neki mladić prosjak, koji 
bijaše od rođenja gluhonijem. Jezik mu je bio tako kratak i malen 
da se mnogima koji su ga pregledavali činilo kao da mu je posve 
odrezan. Neki ga je čovjek imenom Marko poradi Boga primio na 
prenoćište. Kad je mladić vidio kako mu je Marko dobar, počeo je 
kod njega trajno boraviti. 

Kad je spomenuti čovjek jedne večeri sa svojom ženom veče- 
rao, a mladić se nalazio kod njih, rekao je svojoj ženi: »Smatrao bih 
to najvećim čudom kad bi sveti Franjo ovome vratio sluh i govor.« 
I još je nadodao: »Zavjetujem se Bogu da ću, ako se sveti Franjo 
udostoji to učiniti, iz ljubavi prema njemu ovoga mladića doživotno 
uzdržavati.« I gle čuda! Odmah mu je narastao jezik i progovorio je: 
»Slava Bogu i svetom Franji koji mi je dao govor i sluh!« 

2. Brat Jakob iz Isea već je kao dijete u roditeljskoj kući zadobio 
velik prodor (herniju). Po nadahnuću je Duha Svetoga, premda bi- 
jaše mlad i bolestan, pun pobožnosti stupio u Red svetoga Franje, a 
da nije nikome otkrio bolest koja ga je mučila. 

Kad je vršen prijenos tijela blaženoga Franje na ono mjesto gdje 
je sada sahranjeno blago njegovih kostiju, i spomenuti je brat bio 
nazočan radosnom slavlju toga prijenosa da bi već proslavljenom 
očevu presvetom tijelu iskazao dužno poštovanje. Približivši se gro- 
bu u koji su bile položene svete kosti, pobožnim je srcem zagrlio 
grob i osjetio se zdravim, čim su mu se organi na čudesan način 
smjestili na svoje mjesto. Odložio je podvez i od tada je bio oslobo- 
đen od svakoga prijašnjeg bola. 

Od slične su bolesti po Božjem milosrđu i po zaslugama blaže- 
noga Franje na čudesan način oslobođeni: brat Anđeo iz Tuderta, 
svećenik Nikola iz Ceccana, brat Bartol iz Gubbia, Ivan iz Šore, 
jedan čovjek iz Piše i neki drugi iz Cisterne, Petar Sicilijanac i neki 
čovjek iz Spella, gradića nedaleko od Asiza, te vrlo mnogo drugih. 

3. Neka je žena iz Maritime bila duševno bolesna pet godina. 
Osim toga je bila lišena i vida i sluha. Odjeću je trgala zubima, nije 


1 Ovaj dodatak potječe od brata Jeronima iz Ascolia koji je naslijedio Bonaven- 
turu u službi generalnoga ministra, a nakon toga je izabran za papu kao Nikola IV 
( 1288 - 1292 ). 

prezala ni pred opasnošću od vode ni od vatre, a osim toga ju je 
mučila i strahovita padavica. 

Jedne je noći, kad je Božje milosrđe odlučilo smilovati joj se, ču- 
desno bila obasjana sjajem spasonosna svjetla. Vidjela je blaženoga 
Franju kako sjedi na uzvišenu prijestolju. Pred njim se ničice pro- 
strla i usrdno molila ozdravljenje. Kad joj prošnju nije uslišao, žena 
se zavjetovala da neće uskratiti milostinju onima koji će je prositi 
za ljubav Bogu i svecu, dokle god bude nešto imala. Svetac, koji je 
Bogu obećao nešto slično, odmah je prihvatio njezin zavjet, načinio 
nad njom znak križa i potpuno joj vratio zdravlje. 

Svetac je Božji Franjo, kako se doznaje iz istinitih izvještaja, od 
slične bolesti milosrdno oslobodio i jednu djevojku iz Norcie, zatim 
sina nekoga plemića i neke druge. 

4. Neki je Petar iz Foligna jednoć krenuo na hodočašće da poho- 
di svetište svetoga Mihaela. Budući da se, dok je hodočastio, manje 
dolično ponašao, kad se iz nekog izvora napio vode, opsjeli su ga zli 
dusi. Od tada je bio opsjednut tri godine. Lomio se u tijelu, govorio 
je strahovite riječi i činio odvratne stvari. Ipak je gdjekada imao tzv. 
svijetle trenutke. 

Čuo je kako je moć blaženoga čovjeka učinkovita u rastjerivanju 
zračnih snaga, zato ga je ponizno zamolio i pošao na grob dobrog 
oca. Čim se rukom dotaknuo groba, odmah je na čudesan način 
oslobođen zlih duhova koji su ga okrutno mrcvarili. 

Jednako je tako na sličan način Franjino milosrđe pomoglo nekoj 
ženi iz Narnia i mnogim drugima. O tim bi se mukama i o načinu 
kako su oslobođeni moglo u pojedinostima pripovijedati nadugo i 
naširoko. 

5. Neki je čovjek imenom Bono iz grada Fano imao padavicu i 
još k tome bio gubav. Kad su ga roditelji donijeli u crkvu blaženoga 
Franje, ozdravio je od obiju bolesti. 

No i neki je drugi mladić imenom Akto iz mjesta San Severino 
posve ogubavio. Kad se zavjetovao i bio donesen na svečev grob, po 
njegovim je zaslugama očišćen od gube. 

Svetac je s obzirom na liječenje ove bolesti imao izvanrednu moć 
zato što se iz ljubavi prema poniznosti i iz samilosti prema gubavci- 
ma ponizno predao njihovoj službi. 

6. Neka je plemkinja imenom Rogata u biskupiji Šora dvadeset 
i tri godine trpjela od krvarenja. Od mnogih je liječnika pretrpjela 
mnoge neugodnosti. Često se činilo da će žena od prevelika bola 
umrijeti; a kad bi joj se to krvarenje zaustavilo, cijelo bi joj se tijelo 
nadulo. Slušajući kako neki dječak rimskim narječjem pjeva o ču- 

desima što ih je Bog izveo po blaženom Franji, obuzela ju je silna 
bol, udarila je u plač i tako je, raspaljena vjerom, počela govoriti u 
sebi: »O, blaženi oče Franjo, koji blistaš tolikim čudesima, ako se 
udostojiš osloboditi me ove bolesti, uvelike će ti porasti slava, jer do 
sada ovakva čuda nisi učinio!« Sto da još više reknemo, osjetila je 
da je po zaslugama blaženoga Franje ozdravila. 

Ozdravio je i njezin sin komu bijaše ime Mario. On je imao uko- 
čenu ruku, a ozdravio je kad je svetom Franji bio zavjetovan. 

Blaženi je Kristov stjegonoša povratio zdravlje i nekoj ženi sa Si- 
cilije koja je sedam godina trpjela od krvarenja. 

7. U gradu Rimu žena imenom Prakseda kod blaženoga je Fra- 
nje zavrijedila posebnu milost. Bila je poznata po svojoj pobožnosti; 
iz ljubavi se prema vječnom Zaručniku povukla u tijesnu ćeliju i 
u njoj bila zatvorena skoro četrdeset godina. Kad je jednoga dana 
izišla poradi potrebnih stvari na doksat svoje ćelijice, zahvatila ju je 
vrtoglavica te je pala, slomila bedrenu kost i iščašila je. Ukazao joj 
se dobrostivi otac, zaodjeven u blistavu bijelu odjeću slave, i počeo 
govoriti umiljate riječi: »Ustani« - rekao je - »ustani, ne boj se!« 
Prihvatio ju je za ruku, podigao i nestao. Obzirala se amo-tamo po 
ćelijici, držala je da ima viđenje. Kad je na njezinu viku donesena 
svjetiljka, bila je posve uvjerena da ju je ozdravio sluga Božji Franjo 
i sve je redom ispripovijedala kako se dogodilo. 


IX. Kažnjavanje onih koji nisu svetkovali 

SVEČEV BLAGDAN I KOJI SU GA POGRĐIVALI 

1. Nedaleko od Poitiersa u selu Le Simon neki je svećenik ime- 
nom Reginaldo osobito štovao svetoga Franju. Svojim je župljanima 
objavio da će svečano slaviti njegov blagdan. Neki vjernik, koji nije 
poznavao svečevu moć, omalovažio je odredbu svoga svećenika. 
Otišao je u polje da nasiječe drva. Dok se spremao na posao, tri- 
put je čuo ove riječi: »Blagdan je, nije slobodno raditi!« Kad ga od 
težačkih poslova nije mogla odvratiti ni svećenikova naredba ni ču- 
desni glas s neba, Božja je svemogućnost bez odgađanja i proslavila 
svoga sveca i kaznila seljaka. 

Jedva što je seljak jednom rukom uhvatio vile, a drugom neko 
željezno oruđe, božanskom su se snagom obje ruke uz oba ona 
predmeta tako zgrčile da ni na jednoj nije mogao nimalo olabaviti 
prste da bi pustio predmet. To ga je zapanjilo i, ne znajući što da 
počne, kad su se mnogi odasvud sletjeli da vide čudo, krenuo je u 
crkvu. Tu se pred oltarom skrušio i na poticaj jednog svećenika - a 
došlo je naime više pozvanih svećenika na slavlje - ponizno je blaže- 

nome Franji zavjetovao troje; kao što je triput čuo onaj čudesni glas, 
tako se zavjetovao da će svetkovati njegov blagdan, da će na svečev 
blagdan dolaziti u onu crkvu u kojoj se tada nalazio i da će osobno 
pohoditi svečev grob. 

I gle čuda! Kad je načinio prvi zavjet, oslobođen mu je jedan prst; 
kad je načinio drugi, oslobođen mu je drugi, a kad je načinio i onaj 
treći, olabavio je i treći prst, a nakon toga i obje ruke. Puk je među- 
tim dolazio u velikom broju i pobožno zazivao svečevu pomoć. 

Kad je taj čovjek tako zadobio prijašnju sposobnost kretanja, 
sam je odložio oruđe, a svi su zajedno slavili Boga i čudesnu moć 
sveca koji na tako čudesan način može i kazniti i izliječiti. Ono oru- 
đe sve do dana današnjega visi kraj oltara koji je podignut u čast 
blaženom Franji kao spomen na taj događaj. 

Ondje i u obližnjim mjestima dogodila su se mnoga čudesa koja 
pokazuju kako je svetac velik na nebesima i kako na zemlji treba 
pobožno svetkovati njegov blagdan. 

2. U gradu Le Mans na blagdan svetoga Franje neka se žena 
prihvatila preslice i vretena. Ruke joj se ukočiše, a prste joj je počela 
mučiti strahovita vatruština. Poučena kaznom, spoznala je svečevu 
moć. Raskajana je srca pohitala k braći. Kad su se oni pobožno po- 
molili dobrome ocu za njezino ozdravljenje, odmah je ozdravila, a 
na rukama nije zaostao nikakav trag bolesti, osim što su na spomen 
toga slučaja ostale opekotine. 

U Campagni Maggiore na sličan način neka žena, u selu Oletto 
neka druga, a u gradu Piglio neka treća zanemariše svetkovati očev 
blagdan. Prijestupnice su najprije na čudesan način kažnjene, a na- 
kon toga, kad se pokajaše, po zaslugama su svetoga Franje čudesno 
oslobođene. 

3. Neki je vitez iz mjesta Borgo, u pokrajini Masa, na nedoličan 
način omalovažavao djela i čudesa blaženoga Franje. Mnogo je vri- 
jeđao hodočasnike koji dođoše na njegov blagdan i protiv braće je 
blebetao kojekakve budalaštine. Kad je tako jednom zgodom napao 
svečevu slavu, svojim je grijesima nadodao i odvratnu hulu rekavši: 
»Ako je istina da je Franjo svetac, neka danas moja glava padne od 
mača; a ako nije svetac, neka budem pošteđen!« 

No srdžba Božja nije oklijevala da ga primjereno kazni, kad mu 
je već njegova molitva postala grijehom. Kad je malo nakon toga taj 
bogohulnik nanio nepravdu svomu sinovcu, taj je posegnuo za ma- 
čem i zarinuo ga stricu u prsa. Taj je pokvarenjak umro već istoga 
dana. Postao je plijenom pakla i sinom tame da bi ostali naučili kako 
Franjina čudesna djela ne valja omalovažavati pogrdnim riječima, 
nego ih treba častiti pobožnim pohvalama. 

4. Neki je sudac imenom Aleksandar, dok je svojim poganim je- 
zikom odvraćao od štovanja blaženoga Franje one koje je mogao, 
po Božjoj odluci lišen govora. Šest je godina bio nijem. Dok je trpio 
u onome u čemu je sagriješio, duboko se pokajao i požalio što je 
ružno govorio o svečevim čudesima. Svečeva srdžba nije dugo tra- 
jala. Kad ga je pokajnik ponizno zazvao, vratio mu je govor i svoju 
naklonost. Od tada je svoj pogani jezik posvetio pjevajući pohvale 
svecu. Po kazni je istovremeno zadobio i pobožnost i pouku. 


X. Različita druga čudesa 

1. U gradu Gagliano, u biskupiji Sulmona, živjela je neka žena 
imenom Marija koja bijaše pobožna te odana Isusu Kristu i blaže- 
nom Franji. Jednoga je ljetnog dana izišla da radom svojih ruku sebi 
privrijedi što joj je trebalo za život. Kad je nastala silna žega i žena 
počela iznemagati od strahovite žeđi, a uza se nije imala nikakva 
svježeg napitka - a sama se nalazila na bezvodnoj gori - već gotovo 
sasvim iznemogla, legla je na zemlju te je usrdnom prošnjom zaziva- 
la svoga zaštitnika svetoga Franju. Dok je žena tako ustrajno i poniz- 
no molila jer je bila iscrpljena od posla, žeđi i žege, malo je zaspala. 

I gle, došao je sveti Franjo i pozvao je njezinim imenom rekavši: 
»Ustani, napij se vode koja se kao Božji dar pruža tebi i mnogim 
drugima!« Žena se na te riječi probudila iz sna. Prilično osvježena, 
iz zemlje je iščupala busen paprati koja se nalazila pokraj nje i ko- 
madićem je drveta raskopala zemlju. Naišla je na živu vodu koja 
se isprva pokazala kao kapljica, a zatim se po Božjoj volji razvila 
u izvor. I tako se žena doista napila i umila oči koje su joj prije od 
dugotrajne bolesti bile zamagljene. Nakon toga je osjetila da joj je 
vid od tada postao bistriji. 

Žena se požurila kući i na čast je svetom Franji svakom pripo- 
vijedala o neobičnom čudu. Na glas o tom čudu sletješe se onamo 
mnogi odasvud. Poučeni vlastitim iskustvom o čudesnom djelova- 
nju one vode, mnogi su se, pošto bi se prije ispovjedili, upotrebom 
te vode oslobađali od različitih smrtonosnih bolesti. Do dana da- 
našnjega postoji ondje izvor koji se može vidjeti, a na čast svetom 
Franji ondje je sagrađena kapela. 

2. U Saguntu u Španjolskoj nekom se čovjeku usahla trešnja pro- 
tiv svake nade zazelenila, procvala i urodila plodom. Stanovnicima 
je Villasilosa svojom čudotvornom moći oslobodio vinograde od 
pošasti crvi koji su posvuda podgrizali i loze. Nekom je svećeniku 
velike vjere kod Valencije posve očistio žitnicu koju je svake godine 
običavao napadati žižak. 

Nekom je gospodaru kod mjesta Pietramala u Apuliji, koji mu 
je usrdno preporučio svoje polje, posvema ga sačuvao od pošasti 
skakavaca, dok je sve unaokolo opustošila spomenuta pošast. 

3. Dok je neki čovjek imenom Martin podalje od mjesta tjerao 
svoja goveda na pašu, jedno je govedo tako nesretno slomilo nogu 
da mu nije bilo do premišljanja. Dok je razmišljao kako da govedo 
oguli i kako da u tu svrhu pribavi potrebno oruđe, vratio se kući, a 
blaženom je Franji prepustio da se brine o govedu i s pouzdanjem 
ga preporučio svečevoj vjernoj brizi da ga, prije nego što se vrati, ne 
razderu vukovi. 

Kad se sutradan vrlo rano sa živoderom vratio ka govedu ostav- 
ljenom u šumi, našao ga je kako pase, ali tako neozlijeđena da se 
slomljena noga nije nimalo razlikovala od one druge zdrave. Zahva- 
lio je »dobrom pastiru« koji se tako zauzeto pobrinuo za njegovo 
govedo i izliječio ga. Ponizni je svetac umio priteći u pomoć svima 
koji su ga zazivah, a da nije omalovažavao ni neznatne ljudske po- 
trebe. 

Nekom je čovjeku iz Amitrena vratio ukradeno kljuse. Nekoj je 
ženi iz mjesta Antrodoco ponovno sastavio novu zdjelu koja se slu- 
čajno razbila u više komada. Nekom je čovjeku iz Monte dell’ Olmo 
u Marchi sastavio raonik koji se raspao u komade. 

4. U biskupiji Sabina živjela je neka starica osamdesetih godi- 
na. Kći joj je umrla i ostavila nejako dojenče. Kako je skomašna 
starica bila odviše bijedna te u kući nije imala ni mkjeka, a u bli- 
zini nije bilo žene koja bi gladnom djetešcu prema potrebi pružila 
mkjeka, bakica nije znala kamo da se okrene. Djetešce je naglo 
slabilo. 

Jedne se noći, kšena svake ljudske pomoći, obkvena obilnim su- 
zama, svim srcem utekla blaženom ocu Franji. Ljubitelj se nedužne 
djetinje dobi odmah tu našao i rekao: »Ženo, ja sam Franjo koga si 
zazivala uz tolike suze. Stavi« - reče joj - »stavi svoju dojku djeteš- 
cu u usta jer će ti Gospodin dati obilje mkjeka!« 

Baka je izvršila očev nalog i najednom dojke osamdesetgodišnje 
starice počeše davati obilje mkjeka. Ovaj se svečev dar razglasio po- 
svuda. Mnogi i muškarci i žene pohitješe da to vide. A jer jezik nije 
mogao pobijati ono što su svjedočile oči, svima je to bio poticaj da 
slave Boga koji se pokazao tako čudesnim po svečevoj samilosnoj 
ljubavi. 

5. U selu Scopito kod Spoleta muž i žena imah sina jedinca koga 
su danomice oplakivah kao baštinjenu sramotu. Ruke su mu naime 
nekako bile spojene s vratom, koljena mu prionula uz prsa, a do- 

nji dio nogu uza stražnjicu; uopće nije izgledao kao ljudski stvor, 
nego je više bio nalik nekoj nakazi. Žena se zbog toga silno žalostila. 
Cesto je vapila Kristu i zazivala pomoć svetoga Franje da bi joj se 
nesretnici udostojao pomoći u tolikoj nevolji. 

Jedne noći, kad ju je zbog te žalosti svladao žalosni san, ukazao 
joj se sveti Franjo. Tješio ju je nježnim riječima i osim toga poti- 
cao da bi dječaka odnijela u obližnje njemu posvećeno obitavalište 
da bi, pošto u ime Gospodnje bude poliven vodom iz tamošnjega 
zdenca, zadobio potpuno zdravlje. Kad je međutim zanemarila iz- 
vršiti svečev nalog, isto je to ponovio i drugi put. A kad se ukazao 
i treći put, ženu je s djetetom odveo upravo do vrata spomenutoga 
mjesta. 

Kad onamo iz pobožnosti pridođoše i neke odlične gospođe, ta 
im je žena potanko ispripovijedala svoje viđenje. Nakon toga zajed- 
no odnesoše dijete braći te iz zdenca izvukoše vode. Najplemenitija 
od njih zasukala je rukave i vlastitim rukama okupala dijete. Pošto 
su se svi dječakovi udovi pravilno porazmjestili, on je odmah ozdra- 
vio, a veliko je čudo sve nazočne potaklo na divljenje. 

5a. Kasniji dodatak. Kod Suše u Piemonteu neki je mladić iz 
Rivarola imenom Ubertino stupio u Red manje braće. U vrijeme 
godine novicijata zahvatio ga je nekakav užasan strah te je dušev- 
no obolio. Osim toga mu je bila oduzeta cijela desna strana tijela, 
lišen je sluha i govora te postao nepokretan. Dok je tako bijedan, 
mnogo sažalijevan od braće, više dana preležao u krevetu, približila 
se i svetkovina blaženoga Franje. U predvečerje svetkovine imao je 
tzv. svijetle trenutke ( lucida intervalla). Kako je mogao, nejasnim je 
glasom, ah vjernim srcem, zazvao dobrog oca. Dok su sva braća u 
jutarnjim satima bila zauzeta božanskim pohvalama, gle, blaženi se 
otac, obučen u habit Male braće, našao u bolesničkoj sobi uza spo- 
menutog novaka, a sobu je tada ispunila silna svjetlost. 

Ispruživši ruku povrh njegove desne strane, nježno ga se od gla- 
ve do nogu doticao rukama; u uši mu je stavio prste, a na desnom 
ramenu načinio mu je neki znak i rekao: »Ovo će biti znak da ti je 
Bog po meni, čiji te primjer potaknuo da uđeš u Red, potpuno vra- 
tio zdravlje.« Opasao ga je pojasom jer je ležao bez njega, i rekao: 
»Ustani i otiđi u crkvu da zajedno s braćom proslaviš Boga dužnim 
pohvalama!« Kad ga je mladić nakon tih riječi htio dotaknuti ruka- 
ma i poljubiti trag njegovih nogu da mu zahvali, blaženoga je oca 
nestalo ispred njegovih očiju. 

Pošto je mladić zadobio zdravlje duše i tijela te mu je bilo vraće- 
no zdravlje osjetila i govor, na veliko je čuđenje braće i svjetovnjaka, 
koji su se tada ondje našli, i poznavali ga kao uzeta i duševno bole- 
sna, sudjelovao u božanskim pohvalama. I kad je sve redom ispri- 

povijedao kako se čudo dogodilo, mnoge je potaknuo na pobožnost 
prema Kristu i blaženom Franji. 2 

6. U mjestu Ćori u biskupiji Ostia neki je čovjek posve slomio 
nogu tako da se nikako nije mogao ni kretati ni hodati. Kad se tako 
našao u strahovitoj tjeskobi i izgubio nadu u ljudsku pomoć, jed- 
ne se noći, kao da je blaženoga Franju gledao nazočna, pred njim 
počeo žaliti na ovaj način: »Pomozi mi, sveti Franjo! Sjeti se moga 
štovanja i pobožnosti što sam ti je iskazivao. Jahao si na mojem ma- 
garcu, poljubio sam tvoje svete noge i tvoje svete ruke, uvijek sam 
ti bio odan, uvijek dobar. Gle kako umirem od strahovitih muka 
ove bolesti!« Čim je izrekao ove svoje jadikovke, Franjo se odmah 
našao uza nj; sjetio se učinjenih mu dobročinstava i za učinjene mu 
se usluge pokazao zahvalnim. 

Kad se čovjek probudio, ukazao mu se s još jednim bratom. Re- 
kao je da je došao na njegov poziv i donio lijekove za ozdravljenje. 
Bolno je mjesto taknuo malim štapićem na kojem je bilo urezano 
slovo »tau« (T). Oteklina se odmah prokinula i vraćeno mu je po- 
svemašnje zdravlje. A što je još čudnije, sveti je znak »T« utisnut 
na mjestu izliječene otekline i ostavio je spomen na to čudo. Sveti 
je Franjo ovim znakom obilježavao svoja pisma kad bi ih nekom 
upravljao iz ljubavi. 

7. Eto, duhom smo slijedili različita čudesa slavnog oca Franje. 
Slavni nas je stjegonoša križa Kristova po svojim zaslugama i po 
Božjoj volji doveo do slova »tau« (T), a to je znak križa. Iz toga tre- 
ba da spoznamo ovo: Kao što je križ osigurao velike zasluge Franji 
koji se pod Kristovim vodstvom borio za spasenje, tako mu je i s 
proslavljenim Kristom dano neprevarljivo svjedočanstvo slave. 

8. Ovo je naime veliko i čudesno otajstvo križa u kojem su sa- 
kriveni milosni darovi, zaslužne kreposti te blago mudrosti i znanja 
u tako velikoj dubini da bi bili sakriveni mudrima i umnima . Ovo 
je, naprotiv, Kristovu sluzi bilo otkriveno u punoj mjeri te je u cije- 
lom svom životu slijedio tragove križa, samo je uživao u slasti križa, 
samo je propovijedao o slavi križa. Doista je u početku svog obra- 
ćenja s Apostolom mogao reći: »A ja, Bože sačuvaj, da bih se ičim 
ponosio osim križem Gospodina našeg Isusa Krista .« Jednako je tako, 
napredujući u obraćenju, mogao dodati: A na sve koji se ovoga pravi- 
la budu držali neka siđe mir i milosrđe. I napokon je na kraju s punim 
pravom mogao nadodati: Milost Gospodina našega Isusa Krista s du- 
hom vašim, bračo! Amen. 


2 


Vidi bilješku br. 1. 

9. Diči se, slavni nosioče križa Kristova, u sigurnoj slavi križa! 
S križem si počeo, po pravilu si križa napredovao i napokon si na 
križu dovršio. Svima je vjernicima po svjedočanstvu križa poznato 
koliku slavu uživaš u nebu. Sa sigurnošću te slijede oni koji izlaze iz 
Egipta, jer je štapom Kristova križa razdijeljeno more, te prolaze kroz 
pustinju, pošto prijeđu Jordan smrtnosti, po čudesnoj će snazi križa 
ući u obećanu zemlju živih. 

Neka nas ovamo uvede pravi vođa i Spasitelj naroda Isus Krist 
propeti po zaslugama svoga sluge Franje, a na čast i slavu trojedino- 
ga Boga koji živi i kralj uje u vijeke vjekova. 

Amen. 

Ovdje svršavaju čudesa što ih je Franjo učinio nakon svoje smrti. 

Uvod 


Nakon što je predstavio Bernarda Beskog kao manjeg brata pro- 
vincije Akvitanije 1 , druga na putovanju i sekretara sv. Bonaventu- 
re 2 , Jean De Dieu završava: »mi ne znamo druge stvari iz njegova 
života« 3 4 5 . Bolje smo međutim obaviješteni o njegovim spisima, ozna- 
čenim uopćenim izrazima u Kronici XXIV generala reda Manje braće 
i određenim za složene zgode i nezgode, imajući u vidu da su neki 
izgubljeni ili su bili preneseni s pogrešnim autorstvom. 

Među vijestima koje se odnose na Bonagracija, koji je bio na čelu 
Reda od 1277. do 1283, čita se da je Bernard Beski usque ad istum 
Generalem. . . chronicam Generalium Ministrorum protraxit 4 Tako je 
njemu pripisana Chronicon XIV ili XV Generalium Ministrorum Or- 
dinis fratrum Minorum seu Catalogus »Gonsalvinus« dictus Generalium 
Ministrorum Ordinis fratrum Minorum, čije izdanje imamo u Analecta 
Franciscana^ , poslije one Ehrleove. U tekstu se spominje kanonizacija 
sv. Ljudevita 6 , koja se zbila 1297. i zato Ehrle drži vrlo vjerojatnim 
da je Bernard Beski vodio pripovijedanje sve do tada, da ne reknem 
sve do 1305 7 . Izdavači iz Quaracchia smatraju da je teško izjasniti se 
o tome i predstavljaju, u svakom slučaju, ovaj Chronicon »tamquam 
documentum maximi momenti, quod aliquatenus fons chronicorum 
XXIV Generalium est« 8 . 

U ovom posljednjem spisu Bernardu Beskom pripisane su tako- 
đer nabožne knjige, među kojima De proposito regulae, koja nije do 


1 Chronica XXIV Generalium, 1897, str. 377, 1. 1: »frater Bemardus de Bessa Pro- 
vinciae Aquitaniae«. 

2 Bes 7,17: »Iamdudum ego per Theotoniae partes et Flandriae cum Ministro tran- 
siens Generali celebri. . .«. 

3 DE DIEU, 1937, col. 1504. Nije moguće točno označiti kronološki tijek života 
Bernarda Beskog. Istraživači vrijeme njegove smrti stavljaju na početak XIV stoljeća. 

4 Chronica XXIV Generalium, 1897, str. 377, 11. 1-2. 

5 Chronicon XIV vel XV Generalium, 1897, str. 693-707. 

6 Chronicon XIV vel XV Generalium, 1897, str. 698, 11. 8-9: »coram piissimo tune 
rege Francorum, nunc Sanctorum aggregato et adseripto catalogo saneto Ludovico«. 

7 Za hipoteze o tome formulirane, usp. EHRLE, 1883, str. 333-335. 

8 Chronicon XIV vel XV Generalium, 1897, str. 693, n. 2. 


1029 



1030 


II. ŽIVOTOPISI SV. FRANJE 


nas stigla i o kojoj se čita da je bila sastavljena u vrijeme sv. Bonaven- 
ture radi pobijanja protivnika i upućivanja braće na življenje prema 
Pravilu 9 . Za razliku od toga, Ogledalo discipline upravljeno novacima 
dugo je vremena pripisivano sv. Bonaventuri ili, ponekad, Davidu 
iz Augsburga, premda je u Kronici XXIV generala izričito zasvjedo- 
čeno kao djelo Bernarda Beskog 10 . Kritičko izdanje djela imamo u 
Opera omnia sv. Bonaventure, s naznakom, ipak, da nema sumnje o 
identitetu autora, koji se nadahnjivao Hugom od St. Viktora i svetim 
Bernardom. Radi se o djelomičnoj verziji. Istovjetne crte stila i nauka 
susreću se u pismu jednom novaku, koje rukopisi i izdavači iz Qua- 
racchia pripisuju Bernardu Beskom, a objavljeno je također u Opera 
omnia sv. Bonaventure * 11 . 

O Životopisu brata Kristofora, sastavljenom od Bernarda Beskog 
i umetnutom u Kroniku XXIV generala 12 , govori H. Dedieu u jed- 
noj studiji o provincijalnim ministrima Akvitanije 13 . Osoba - čija se 
»golubinja poniznost« 14 veliča - poznata je također kao Kristofor 
iz Romagne, koji se, već svećenik, pridružio Manjoj braći 1216. ili 
1217. osvojen propovijedanjem sv. Franje, od kojeg je, prema predaji, 
primio redovnički habit. Upućen ad Aquitaniae partes 15 , umro je u 
Cahorsu 31. listopada 1272, skoro kao stogodišnjak i poslije 55 go- 
dina redovničkog života. Pripovijesti o čudesima i pučkoj pobožnosti 
pratili su stoljećima njegovo štovanje, sve dok Kongregacija obreda 
nije potvrdila njegov kult dekretom od 12. travnja 1905 16 . Radi se 
dakle o uglednoj ličnosti u povijesti franjevačkih početaka, iako je 
teško precizirati zadatke koje je obavljao u Redu 17 . 


9 Chronica XXIV Generalium , 1897, str. 377, 11. 3-4. 

10 Ondje, 11. 5-6: »Alius fuit ad informandum novitios, qui dicitur Speculum dis- 
ciplinae«. 

11 S. BONAVENTURAE Opera omnia, Vili, 1898, str. 663-666: »Epistula ad quen- 
dam novitium insolentem et instabilem«. O dva djela DE DIEU, 1937, col. 1505, piše: 
»Le Speculum disciplinae, destine, comme la Lettre a. un novice, aux jeunes religieux, 
porte la marque de la meme moderation, du meme žele et de la meme experience des 
ames. Son but est d’enseigner, avec precision, fermete et douceur, quelle est la maniere 
de se comporter interieurment et exterieurrnent pour devenir un vrai religieux«. 

12 Chronica XXIV Generalium, 1897, str. 161-173, gdje se čita Vita fratris Christop- 
hori qui sepultus est in conventu Caturci; quam compilavit frater Bernardus de Bessa cu- 
stodiae Caturcensis. 

13 Usp. DE DIEU, 1983, str. 139-153. 

14 Chronica XXIV Generalium , 1897, str. 161, 1. 15. 

15 Ondje, 1. 12. 

16 Usp. DE DIEU, 1983, p. 140. 

17 Ibid., str. 145: »Qu’il ait, ou non, exerce la charge du Ministre Provincial, 
n’ajoute ou n’enleve rien a l’importance de Christophe de Cahors dans Fhistoire des 
origines franciscaines de nos regions«. 

Za Knjigu pahvala blaženog Franje, ili Legendu , ili Životopis sv. Fra- 
nje, koju je napisao fra Bernard Beski 18 čitamo u Kronici XXIV gene- 
rala vijest iz koje se vidi da je djelo smatrano dijelom jedne trilogije 
koju treba ubrojiti među nabožne knjige, o kojima je gore bilo riječi. 

O Chronicon XIV vel XV Generalium Ministrorum Ordinis fra- 
truni Minorum gore je bilo govora, i dosta je dodati da incipit djela 
jasno pokazuje da je ono smatrano nekom vrstom nastavka na Knji- 
gu pohvala. Tekst smješten na posljednjem mjestu u trilogiji nave- 
denog odsjeka u Kronici XXIV generala podudara se s poglavljem 
VII. Knjige pohvala, naslovljenim ustvari O tri Reda 19 . Čudesa se 
tiču prvoga od triju redova, i često su ispripovijedana da se pokaže 
strogost kojom Gospodin kažnjava onoga tko je mlak ili nevjeran u 
pogledu obveza povezanih s pozivom na nasljedovanje Krista u fra- 
njevačkom životu. Drugom redu je posvečeno samo malo redaka, 
da se podsjeti kako odgovor na božanski poziv uključuje služenje 
Gospodinu »u stalnoj tišini i mrtvenju tijela«. Vrlo kratak je također 
odlomak koji osvjetljava položaj brače i sestara pozvanih na pokoru 
u Trećem redu. 

U izdanju Knjige pohvala u Analecta Franciscana tekst je popra- 
ćen bogatim aparatom bilježaka, gdje se čitaju varijante kodeksa 
i učenjačkih podataka. Za rukopisnu tradiciju izdavači iz Quara- 
cchia 20 ukazuju na torinski kodeks, Bibl. Univ. I, VI, 33 (nekoć 

Mxxvm). 

Sto se tiče izvora za Knjigu pohvala, istraživači naznačuju prije 
svega Legendu sv. Franje Hi Anonimnog Peruđinca 21 . 

Za primjere neka se pogleda paralelizam između odsjeka koji uz- 
diže herojske kreposti prvih Franjinih učenika i neke stihove himna 
koji se koriste u slavljima u čast mučenika 22 . Također u Knijizi pohva- 
la smrt utemeljitelja opisana je po shemi pripovijedanja o preminuću 
sv. Martina, kako se čita u pismu Sulpicija Severa Bassulu i s neizo- 
stavnom molbom da ne ostavi osamljene učenike, u jednom pasusu 


18 BERNARDI DE BESSA Liber, 1897, str. 666-692. 

19 Bes 7. 

20 Usp. kratki predgovor (Anal. Vrane. III, str. 665, br. 1) izdanju Liber de laudibus. 

21 STANISLAO DA CAMPAGNOLA, 1988, str. 249: »Posljednja istraživanja 
htjela su stoga točnije utvrditi njezino [naime za Leggenda di san Francesco ] dati- 
ranje između Bonaventurina djela i onoga Bernarda Beskog, označivši je u isto 
vrijeme kao izravni izvor za Legendu trojice drugova, kao također, i još prije, za 
Bernarda Beskog. 

Bes 2,4: »Nullum pro his murmur, nulla querimonia resonat, sed corde placido 
mens plena gaudio conservat patientiam«. Usp. Breviarium Romanum, izd. kao tip., 
Comm.plur. mart., Hymnusad Vesperas: »Non murmur resonat, non querimonia / Sed 
corde impavido mens bene conscia/ conservat patientiam«. 

koji postaje antifona u slavljenju svetkovine 23 . Završavajući djelo O 
tri reda Bernard Beski upotrebljava istu formulu da objasni čudesno 
širenje franjevačke poruke po cijeloj zemlji 24 . 

Sto se tiče sadržaja djela i motiva na kojima se nadahnulo, J. De 
Dieu podcrtava želju da se istaknu nakane uravnoteženosti i uzdrž- 
Ijivosti koje su tipične za djela sv. Bonaventure. To se zapaža već na 
početku kad se precizira da sv. Franjo nije u Pravilu nametnuo stro- 
gost savršenosti i siromaštva kojih se on držao. Samo Pravilo valjalo 
je shvaćati bez raskida s običajima koji se mogu mijenjati s promjena- 
ma prilika. Pouzdan je sud Stanislaoa da Campagnole, prema kojem 
ovo djelo Bernarda Beskog ne može biti predstavljeno kao rezultat 
biografskih istraživanja koja je potaknuo opći kapitul u Padovi 1276. 
jer ono »sa završetkom pisanja poslije 1279.... nije ništa dodavalo 
službenoj verziji koju je, poslije Bonaventure, 'zajednica’ usvojila o 
utemeljitelju« 25 . Govoreći o ovom djelu, Lazzeri žali što ono, rasvi- 
jetljeno u uvodima Franjevačkim izvorima, nije zatim bilo prihvaće- 
no, barem u nekim stranicama. 

Za prikaz sudbine Knjige pohvala valja upozoriti na studiju G. De 
Medicia o izvorima za Izvrsni komentar Božanstvene komedije, u kojem 
se pokazuje da dobar dio napomena posvećenih životu sv. Franje i 
njegovih drugova proizlazi iz ovog djela 26 . 


Izvori : 

Uvod u Knjigu pohvala hl. Franje preveo Velimir Blažević prema: Fontes Fran- 
ciscani, a cura di Enrico Menesto e Stefano Brufani. Assisi: Edizioni Porzi- 
uncola, 1995, str. 1245-51. Tekst redigirao i skratio u skladu s karakterom 
ovog izdanja Ante Šoljić. 

Knjigu pohvala bi. Franje s latinskog izvornika preveo Teo Radić prema: Fontes 
Franciscani, a cura di Enrico Menesto e Stefano Brufani. Assisi: Edizioni 
Porziuncola, 1995, str. 1253-96. 


23 Ondje, 8,14: »Flebant... flebili voće dicentes: cur nos, Pater, miseras deseris, 
aut cui relinquis filias desolatas?«. Usp. SULPICII SEVERI Epistula tertia, 1967, 
str. 338, 10: »Tune vero maeror et luctus omnium et vox una plangentium: cur nos, 
pater, deseris? aut cui nos desolatos relinquis?«. Usp. Breviarium Romanum, izd. kao 
tip., in fešto S. Martini ep. et confi, I ant. ad Laudes et ad Vesperas: »Dixerunt discipuli 
ad beatum Martinum: cur nos, pater, deseris, aut cui nos desolatos relinquis«? 

24 Bes 7,150: »Sic Dominus servum suum Franciscum fecit crescere in gentem ma- 
gnam, sic benedictionem omnium gentium dedit illi«. 

25 STANISLAO DA CAMPAGNOLA, 1988, str. 248. 

Usp. DE MEDICI, 1983, str. 95-97. 

Počinje Knjiga pohvala blaženog Pranje 


0. 1 Krepostima ispunjen život svetoga Franje u Italiji je opisao 
čovjek izvrsne rječitosti, brat Toma, po nalogu gospodina pape Gr- 
gura IX., 2 a životopis koji počinje riječima Kao zvijezda Danica (usp. 
Sir 50,6) sastavio je prema predaji prečasni gospodin Ivan, bilježnik 
Apostolske stolice. 3 U Francuskoj je pak brat Julijan, znamenit po 
znanju i svetosti, napisao riječi i glazbu za svečev noćni oficij, pored 
himana te poprilična broja antifona i responzorija, koje su vrhovni 
svećenik osobno i neki od kardinala dali objaviti u svečevu hvalu. 4 
Naposljetku, potpunije posvjedočen tijek njegova života opisao je 
brat Bonaventura - zadivljujuća posuda milosti, riznica kreposti i 
znanja, generalni ministar, prvo istaknuti pariški profesor teologije, 
a potom kardinal svete Rimske crkve i albanski biskup, 5 čovjek 
tolika ugleda, razbora i značaja da ga je svijet izvikao najdostojni- 
jim najviše biskupske časti - nadasve vjerodostojnim i odmjerenim 
jezikom, jer ga je Bog providio za dostojna hvalitelja svečevih ne- 
beskih zasluga. 6 Ovdje se međutim dotičemo malena broja dru- 
gih, a kadšto, kada to prilike traže, istih stvari - izostavljajući opet 
mnogo toga radi mnogima drage sažetosti - vezanih uz djela sveca i 
njegovih sljedbenika, napose uza znamenja koja su se pokazala na- 
kon njegove smrti, koje preporučuje i apostolska vlast, kako bi u isti 
mah služili i kao pohvala i kao poticaj. 7 Prvo nam naime valja na- 
sljedovati uzor, a ako ne možemo savršeno nasljedovati, dužni smo 
iskazivati štovanje. 8 Ta tko bi mogao u potpunosti slijediti stope 
svetoga Franje i drugova koji su mu pomagali? 9 Zato on nije ni pro- 
pisao strogost u siromaštvu i savršenstvu kakvu je sam obdržavao, 
nego je, poučen božanskim proročanstvom, napisao najsavršenije 
Pravilo, kako bi ga se svatko i u sva vremena mogao pridržavati. 10 A 
ako se ono obdržava, nikada ne dolazi do odstupanja od nauka sve- 
toga oca, sve ako se, kako se mijenjaju vremena, i promijene neki 
običaji. 11 Veoma je međutim važno imati pred očima savršenost 
svetaca, kako bismo dah poticaj vlastitoj kreposti i prema njihovim 
svijetlim primjerima udesili vlastiti značaj. 

GLAVA I. 

Način života svetoga Franje i njegovih prvih učenika 


1 . 1 Kao izlazeće Sunce sveti je Franjo svijetu svijetlio životom, 
naukom i čudesima. 2 Imao je oca zaokupljena zemaljskim stvarima, 
ali zato vrlo čestitu majku, koja ga je, kao druga Elizabeta, na po- 
svećenu izvoru nazvala Ivan i u duhu prorekla da će poradi zasluga 
biti sin Božji. 3 Dječak je rastao i gotovo do dvadeset pete godine 
izvanjskim načinom života ugađao svijetu. 4 Kada je napokon sve 
ostavio i vjerno se zaputio Kristovim stopama, novim je djelovanjem 
obnovio život apostola i udario temelje kući svojega redovništva ne 
na pijesku vremenitih stvari, nego na stijeni - Kristu, na savršenstvu 
evanđeoskoga siromaštva. 

5 Poslije njega prvi kamen ove građevine bijaše brat Bernard 
Kvintavalski, koji je silno plamtio u Gospodinu i koji velik imetak 
što ga je posjedovao nije ostavio roditeljima, nego ga je razdijelio si- 
romasima te je odsijevao svetim životom i smrću slavnom po čude- 
sima. 6 Drugi je bio brat Petar, koji se u potpunosti odrekao svijeta 
i također svoju imovinu prosuo i dao sirotinji (usp. Ps 1 1 1,9). 7 Treći 
je bio brat Egidije, čovjek zadivljujuće svetosti, za koga se govori da 
mu je Gospodin kao milost dao sposobnost da na poziv djelotvorno 
pomaže u stvarima koje se tiču dobra duše. 8 Tomu nas je naime 
podučio spomenuti pobožni general i kardinal, marljivi istraživač 
ovakvih otkrića. 9 Trojici sljedbenika pridodaje se brat Filip, čijih se 
usana Gospodin ieravom čistoće, dotaknuo (usp. Iz 6,6-7) tako da je, 
premda laik, razumio i tumačio pisma te o Isusu govorio bujicom 
medeno slatkih riječi. 10 Napokon, čuli smo da su od prve dvana- 
estorice Franjinih učenika, za koje je i napisao Pravilo i kojima je 
dao gotovo iste naloge kao Krist svojim apostolima, svi bili sveti 
osim jednoga, koji je, nakon što je izišao iz reda i postao gubavac, 
poginuo od omče, kako ni kod učenika ne bi nedostajalo sličnosti 
između Franje i Krista. 

12 Bila je međutim nemala milost što je u njega, koji tada nije 
imao više od šestoro braće, bila ulivena takva sigurnost kako će po 
svijetu proširiti red da je, gledajući u budućnost kao da je sadaš- 
njost, govorio: 13 »Vidio sam ceste ispunjene mnoštvom onih koji 
nam dolaze; dolaze Francuzi, žure se Španjolci, trče Englezi i Ni- 
jemci te hita silno mnoštvo raznih drugih jezika.« 14 I čak je mo- 
gao razlikovati braću prvih i posljednjih vremena pod slikom više 
ili manje slatka voća. 15 Sjali su također među prvima, slavni zbog 
velikih kreposti, sveta braća i očevi: brat Soldaner, brat Ruđer, brat 
Rufin i brat Ivan od Pohvala, koji je zavrijedio da se dotakne smrto- 
nosne rane Franjinih stigmi dok je on još živio u tijelu; 16 isto tako 
brat Anđelo, svečev prijatelj, pa brat Leon, njegov ispovjednik, te 

drugi brat Leon, koji je potom kao nadbiskup marno upravljao mi- 
lanskom crkvom, 17 pa brat Jakov, koji je zavrijedio da gleda dušu 
svetoga oca kako se u obliku zvijezde sjajne poput sunca uspinje 
na nebo; 18 također sveti oci: brat Antun, brat Nikola, brat Šimun, 
brat Ambrozije, brat Ivan i mnogi drugi, o kojima bi dugo bilo po- 
jedinačno izvijestiti, a koji su svjetlom svojih kreposti obasjali prva 
vremena. 19 U miru počivaju tijela njihova (usp. Sir 44,14) izložena 
na posvećenim mjestima radi štovanja. 20 Naime posvećene su kosti 
brata Bernarda, brata Rufina, brata Leona i brata Anđela uz dubo- 
ko štovanje pokopane u Asizu u crkvi svetoga Franje; kosti brata 
Egidija u Peruđi, brata Soldanera u crkvi braće u Viterbu, a brata 
Junipera u crkvi svete Marije Kapitolijske. 

21 Brat Soldaner blistao je značajem i naukom kao Sunce što svi- 
jetu daje sjaj; 22 brat Juniper svijetlio je tolikom milošću strpljivosti 
da ga, ma kako mnogo trpio, nitko nije mogao vidjeti uznemirena; 
23 brat Ruđer iskrio je tako očevidnom svetošću da ga je gospodin 
papa Grgur IX. priznao i potvrdio za istinskoga sveca i dopustio 
da se njegov spomen slavi u Todiu, gdje počivaju njegovi posvećeni 
ostaci. Ipak nije odredio blagdan i za takve slučajeve uobičajeno 
slavlje; čuli smo da je zbog toga štovanje ovoga sveca bilo zapostav- 
ljeno. 

24 Brat Antun u Padovi ne prestaje obilovati novim čudesima. 25 
Za vrlo se sveta brata Nikolu govori da je, vidjevši između ostaloga 
da mrtvac ima biti odnesen na sahranu, istoga podignuo iz postelje 
i da je nekomu čovjeku, kojemu su bile iskopane oči, podario nove; 
počiva u crkvi braće u Bologni. 26 Stari Rim štuje brata Ambrozija, 
koji je ondje pokopan, slavna po mnogim čudesima. 

27 Brat Simun, obdaren milošću kreposti, Spoleto, gdje počiva, 
obogaćuje mnogim dobrim djelima izlječenja: vidjeli smo naime ka- 
ko je u Spoletskoj dolini mrtvac na zaziv njegova imena podignut iz 
mrtvih. 28 Istinitost ovoga, kao i mnogih drugih čudesa, ustanovio 
je i apostolskim vlašću službeno priznao spoletski biskup, koji je sa 
zadivljujućom marnošću i revnošću provodio istragu. 29 Brat Ivan i 
brat Nikola bih su ljudi iznimne svetosti; prvi se brat Ivan preselio 
Gospodinu na dužnosti gvardijana te je svojim čudesima već obilje- 
žio njemačke krajeve. 

30 Iz susjedna su kraja također bih brat Augustin i brat Vilim, koji 
su nam uzorima savršenstva pokazah staze vrlo sveta načina života, 
koji smo vidjeh; spominje se još i sada kako je njihova kreposna 
svetost, dok još su živjeh u tijelu, svijetlila mnogim znamenjima. 31 
Prečasni brat Hugo, koji je pun duha mudrosti i razuma (usp. Sir 
15,5) bio uzvišen zbog života i vrijedan divljenja zbog snage nauka, 
počivajući u Marseiheu svoju je svetost potkrijepio znamenjima. 32 
Brat Kristofor, čovjek golubinje bezazlenosti, koji je uz dužnu čast 

pokopan u crkvi braće u Caturcu, iskri sjajem mnogih znamenja. 
33 Brat Stjepan, čovjek od kreposti i milosti, koji je prethodno bio 
opat i istaknuta ličnost u redu svetoga Benedikta, poželio je da ga 
se radi Krista unazadi te je imenovan za provoditelja istraga pro- 
tiv krivovjeraca; zavrijedio je da bude uzvišen krunom mučeništva 
i slavom zbog znamenja; leži u crkvi braće u Toulouseu. 34 Ondje je, 
urešen jednakim mučeništvom kao i on, uz duboko štovanje poko- 
pan i brat Rajmund. 35 Brat Benvenuto i brat Petar, nekoć ministar 
Kalabrije, blistaju tolikim čudesima da je to jasna potvrda kako je 
uistinu riječ o božanskoj milosti. 

36 Dugo bi bilo dalje pripovijedati o pojedinim ispovjedaocima 
i slavnim mučenicima koji su, kako od Saracena, tako od pristaša 
krivovjernika, trpjeli zbog vjere u Krista i obrane Crkve, kada su po 
nalogu Apostolske stolice istraživali njihovu izopačenost. 


GLAVA II. 

Formacija prvih učenika 

2. 1 Po povratku iz posjeta vrhovnomu svećeniku sveti se Franjo, 
dobivši dopuštenje za propovijedanje, stao sa svojom braćom po- 
novno okupljati u blizini grada Asiza, i to u nekoj napuštenoj kolibi 
koja je bila toliko tijesna da su oni koji su odlučno prezirali velike i 
lijepe domove jedva u njoj mogli sjesti ili otpočinuti. 2 Bih su u toli- 
koj oskudici stvarima da su vrlo često, lišeni svake utjehe u kruhu, 
bih zadovoljni samo repom koju su iskah po asiškim ravnicama. 3 
Roditelji su ih progonili, a ostah ismijavah, jer se u to vrijeme nije 
mogao naći nijedan mladić da radi Gospodina ostavi sve svoje i od 
vrata do vrata ište milostinju. 4 Ah ne čuje se zbog toga nikakvo 
mrmljanje, nikakvo kukanje, nego duh ispunjen radošću mirna srca 
obdržava strpljivost. 

5 Poshje se braći povećao broj te su pod vodstvom svetoga oca 
napredovah u svakom vidu savršenstva. 6 Bijahu uistinu manji i po 
imenu i po poniznosti duha; svima su bih podložni te su uvijek tra- 
žili priliku za poniznost, zazirući od onih poslova za koje se činilo da 
mogu uroditi kakvom nepravdom; gorljivi u duhu (usp. Rim 12,11) 
ljubavi na čudesan su način jedni druge voljeh. 7 Kada bi se naime 
katkada zajedno okupili, duhovna se ljubav očitovala u svom vrhun- 
cu. 8 Sto više kazati? Čedni zagrljaji, ljupke riječi, častan poljubac, 
sladak razgovor, umjeren smijeh, ugodan pogled i ruka neumorna 
da služi. 9 1 zaista kako su prezirah sve zemaljske stvari i kako jedni 
druge nikada nisu voljeh odijeljenom ljubavlju, nego su sav ljubavni 
osjećaj stavljah u službu opće koristi, nastojah su sami sebe poticati 
da drugima u nuždi priteknu u pomoć, brinući se pritom ne za svoje, 

nego za ono što pripada Kristu (usp. Fil 2,4.2 1 ) i bližnjemu. 1 0 Kada je 
stoga jednom prigodom neki luđak počeo bacati kamenje na braću, 
jedan se brat izložio hicima jer je više volio sam primiti udarac nego 
da mu drug bude povrijeđen. 

11 U ljubavi i poniznosti utemeljeni (usp. Ef 3,17), poštivali su 
jedan drugoga kao svojega gospodara. 12 Tko god se među njima 
isticao pokorom ili milošću, djelovao je poniznijim i neznatnijim od 
drugih. 13 Kada bi tko slučajno rekao nešto što se drugomu ne bi 
svidjelo, nije mogao biti miran sve dok mu se u najvećoj ponizno- 
sti ne bi ispričao. 14 S velikom su se željom okupljali, s još većom 
bili zajedno, a svima je teško padalo razdvajanje i gorko bilo rastav- 
ljanje. 15 Nadasve poslušni vojnici nisu se međutim usuđivah ništa 
stavljati ispred svete poslušnosti, pa kada kod propisa nisu znah ras- 
poznati što im valja činiti, bez pogovora su se trkom prihvaćah svega 
što im je bilo naloženo. 16 Sto god im je naime bilo propisano, držali 
su da im je propisano po Božjoj volji i zato im je sve bilo ugodno i 
lako izvršiti. 1 7 Brižljivo su tražih da ih se ne šalje u zemlje odakle 
su rodom kako bi pazili na riječ proroka: Tuđinac postadoh braći i 
stranac djeci majke svoje (usp. Ps 68,9). 

18 Uvijek bijahu u radosti duha jer nisu imah povoda za uzne- 
mirenost. 19 U nevoljama su, kao ljudi koje očekuje velik dobitak, 
klicali od radosti i molili Boga za one koji ih progone (usp. Mt 5,44). 
19a Vidjevši to, mnogi su se obraćah na njihovu stranu. 

20 Kada bi k njima navraćah bogataši ovoga svijeta, dočekivali 
su ih veselo i dobrostivo, kako bi ih odvratili od zla i potaknuli na 
pokoru. 21 Gdje god bi susretali ljude, na cestama ih na trgovima, 
sokolili su ih da ljube svoga Stvoritelja i da ga se boje. 22 Kao 
gosti radije su boravih kod svećenika nego kod visokih svjetov- 
njaka. 23 Kada pak nisu mogli ondje odsjesti, pitali su tko je u 
mjestu bogobojazan kako bi kod njega mogli dohčnije boraviti. 
24 I premda su bili nada sve siromašni, ipak su uvijek bih spremni 
milostinju koja im je bila dana podijeliti sa svima onima koji su 
od njih iskah. 

25 Sve su zemaljske stvari tako odlučno prezirali da su jedva pri- 
stajali da prime i ono što je bilo prijeko potrebno za život; zadovolj- 
ni su bih samo haljinom, koja je ponekad bila zakrpana i iznutra i 
izvana, te kratkim hlačama i grubim užetom mjesto pojasa. 26 Habit 
im nije odražavao nikakvu njegu, nego veliki nehaj i jednostavnost. 
27 Noću kada ne bi imah nužnoga prenoćišta, često su se skrivah 
po špiljama i velikim pećima. Danju su pak na doličnim mjestima 
svi vlastitim rukama radih ono što su umjeh te su sve s kojima su 
bih poticah na uzor poniznosti i strpljivosti. 28 I bih su zaogrnuti 
tohkom krepošću strpljivosti da su, trpeći pogrde i prijekore, išibani 
i razodjeveni, ne uživajući ničiju zaštitu, sve tako ponizno podnosili 

da je iz njihovih usta odjekivao samo glas hvalospjeva i zahvalnica 
(usp. Iz 51,3). 

29 Rijetko su kada ih gotovo nikad propuštah da Bogu iskažu 
hvalu, a u svakodnevnom su pretresanju, prisjećajući se svega što 
su učinili, za dobra djela Bogu zahvaljivah, a jecah i plakah zbog 
onoga što su u nemaru propustili učiniti ih su neoprezno učinili. 30 
Držah su da će ih Bog napustiti ako ne bi osjetih da ih uobičajena 
pobožnost pohodi u duhu predanosti. 31 Kada su htjeh prionuti mo- 
litvama, različitim su sredstvima postizah da im se ne prikrade san i 
poremeti im mohtvu. 

32 Ako bi im tko ukrao štogod hrane ih pića zbog napora od pu- 
ta ih nekoga drugoga razloga, kako to već biva, mučili su se više- 
dnevnim odricanjem. 33 Trudili su se suzbiti podražaje tolikim mu- 
čenjem tijela da često nisu zazirali od toga da se na ledu razgohte ih 
da među vršcima trnja tijelo natope prohvenom krvlju. 34 Toliku je 
patnju svaki sebi nanosio da se činilo da gaji mržnju prema samomu 
sebi. 35 Obdržavajući mir i blagost prema svima, uz najveće su na- 
stojanje izbjegavah sve sablazni. 

36 O sebi su imah skromno, a o drugima, ponajviše o svećenici- 
ma, visoko mišljenje. 37 Kada je naime jedan svećenik rekao bratu: 
»Gledaj da ne budeš licemjer«, ovaj je za sebe pomisho da jest lice- 
mjer, govoreći: »Svećenik je to rekao; zar svećenik može lagati?« 38 
Tugovao je žalostan i tjeskoban sve dok svetac na mudar način nije 
našao opravdanje za svećenikovu izjavu. 39 Svoj su jezik obuzdavah 
čudesnim nastojanjem oko tišine; jedva da su naime razgovarah i u 
trenucima kada je to bilo potrebno, a iz usta im nije izlazilo ništa 
neprikladno ih suvišno. 40 Sva su im čula bila tako umrtvljena da 
im se jedva mililo gledati ih slušati išta osim onoga što je zahtijevala 
svrha redovništva. 41 Izgled im je bio jednostavan, hod čedan; očiju 
uprtih u zemlju misli su imah u nebu. 

42 Svetac ih je naime učio da moraju umrtviti ne samo putene po- 
roke nego i izvanjska čula, putem kojih smrt ulazi u dušu. 43 Kada je 
naime car Oton uz vehku svečanu pratnju prolazio kroz one krajeve 
kako bi primio carsku krunu, presveti otac, koji je tada s ostahma 
boravio u rečenoj kohbi, uza samu cestu kojom je car prolazio, nije 
izišao van kako bi vidio taj prizor niti je ikomu dopustio da pođe 
gledati osim jednomu, kako bi cara postojano upozorio na to da 
će mu ta slava kratko trajati. 44 Bijaše u njega snažno apostolsko 
dostojanstvo i stoga se nije znao dodvoravati kraljevima i vođama. 

45 Također, braću je svakodnevno pomno ispitivao i nije ništa 
propuštao kazniti ako bi otkrio da je štogod učinjeno s nedovoljno 
obzira, te je od njih tjerao svaki nemar. 46 Braća su pak nastojala 
što uspješnije izvršiti ne samo ono što im je poručivao bratskim sa- 
vjetom ih očinskim nalogom nego i ono za što su ponekad samo iz 

naznaka zaključivali da mu je želja. 47 Govorio je naime, navodeći ih 
na savršenstvo, da će o pravoj poslušnosti biti govora tek onda kada 
se budu pokoravali ne samo poglavarevoj riječi nego i prepoznatoj 
volji i kada budu činili ono za što samo na temelju znaka osjete da 
je poglavarova skrivena želja. 48 Tako braću bijaše preplavila sveta 
bezazlenost, tako ih je obuzela čistoća srca da uopće nisu poznavali 
dvostrukost duha, jer, kao što u njima bijaše jedna vjera, tako bijaše 
i jedan duh (usp. Ef 4,4.5), jedna volja i sloga značaja, sklad misli i 
pravednost postupaka. 

49 Ovo su bile pouke blaženoga oca uz pomoć kojih je ne samo 
jezikom nego djelom i istinom (usp. 1 Iv 3,18) oblikovao nove sinove 
i u kojima je obnavljao težnju za apostolskim načinom života. 50 A 
da je takav život naišao na odobravanje i na nebu, objavljeno je na 
početku novaštva jednomu svetomu čovjeku, koji je imao viđenje 
kako sveti apostoli Petar i Pavao svakodnevno zahvaljuju Gospodi- 
nu Isusu na obnovi njihova života i mole se za očuvanje ovoga re- 
dovništva. 51 Kada je sveti Franjo za to doznao, rekao je: »Ako sveti 
Petar i Pavao za nas svakodnevno mole, dostojno je da i mi njima 
svakodnevnim štovanjem iskazujemo čast.« 52 To je razlog zašto se 
pri spomenu apostola, što biva u svakom satu oficija Blažene Dje- 
vice, ta dva apostola poimence ističu, dok je prije, prema običaju 
Rimske crkve, u tim molitvama bilo^ spomena samo apostola opće- 
nito. 53 Tada je naime molitvama: »Štiti, Gospodine« i »Usliši nas, 
Bože« dodano i: apostola tvojih Petra i Pavla, dok se prije govorilo: 
i svih apostola tvojih itd. 


GLAVA III. 

Poniznost svetoga Franje 

3. 1 Sveti je čovjek bio vrlo radostan zbog napretka braće, ah 
nikada nije zanemarivao slabe ih one koji su bih u napasti. 2 Kada 
ga je jednom neki brat koji je bio u napasti zamoho da za nj moh, 
rekao mu je: »Sine, zbog ovoga još više vjerujem da si sluga Božji. 

Nitko se ne može smatrati slugom Božjim dokle god ne prođe kroz 
napasti i nevolje. 3 Sapeta je napast, na neki način, prsten kojim 
Gospodin za se vjeri dušu svoga sluge. 4 Mnogi sebi laskaju na ra- 
čun dugogodišnjih zasluga i vesele se da se nisu susreh ni s kakvim 
napastima; kako bi ih međutim prije bitke samo strah oborio, neka 
znaju da Gospodin vidi slabost njihova duha. 5 Teški se naime bo- 
jevi kao prepreka javljaju samo ondje gdje bi moglo biti savršene 
kreposti«. 

6 Drugi je brat, nakon što ga je dugo vremena napastovao duh, a 
takva je kušnja teže primjetna i gora od tjelesne, došao k svetomu 

Franji i bacio mu se pred noge (usp. Mt 15,30). 7 1 premda ovaj od 
gorka plača i jecaja nije mogao govoriti, svetac je prepoznao da ga 
uznemiruju zli duhovi i rekao: »Zapovijedam vam, zlodusi, da više 
ne napadate moga brata!« 8 1 brat je odmah bio izbavljen od svake 
napasti. 9 U tom se pokazala svečeva ljubav prema sinu i moć prema 
zlodusima. 

10 Kako je katkada i sam bio u napasti, naučio je s onima koji su 
bih u napasti suosjećati. 1 1 Trpio je naime jednom prigodom veliku 
tjelesnu napast; na vrlo se okrutan način bičevao ne bi li je odagnao, 
ah, kako duh zbog ustrajnosti nije odlazio, uronio je svoje golo tijelo 
u snijeg i kroz muke tijela iz grudi izvlačio ranu duha. 

12 U drugo ga je doba obuzela vrlo teška napast duha, a sve da- 
kako za uvećanje krune. 13 Mučio se zbog toga mnogo dana, moho 
je i gorko plakao. 14 Dok je jednoga dana moho, začuo je glas u 
duhu: »Franjo, ako imadneš vjere koliko je zrno gorušičino te rekneš 
gori : ‘ Premjesti se’ (usp. Mt 17,19), premjestit će se.« Svetac od- 
govori: »Gospodine, koja je to gora koju bih ja htio premjestiti?« 
15 1 ponovno je začuo: »Gora je tvoja napast.« A on plačući reče: 
»Neka mi bude (usp. Lk 1,38), Gospodine, kako si rekao.« 16 Od- 
mah bude izbavljen, pošto je odagnana svaka napast. 

17 Bio je skromno ponizna duha, svima je pomagao, sve uva- 
žavao; cijenio je svećenike Crkve, poštivao starije, iskazivao čast 
plemenitima i bogatima, a prisno ljubio siromahe; sa svakim je sta- 
ležom ljudi održavao mir i na to brižljivo poticao svoju braću. 18 
Govorio im je: »Kao što mir naviještate ustima, tako ga čuvajte i 
u srcu, kako ni u koga ne biste pobudili srdžbu ih sablazan, nego 
dapače dobrostivost ih blagost. 19 Pozvani smo naime na ovo: da 
ozhjeđene liječimo, ranjene povijamo (usp. Ez 34,4), a zalutale vra- 
ćamo. 20 Mnogi koji nam se čine đavoljim udovima i nadalje će biti 
Kristovi učenici.« 

21 S braćom se pak razgovarao suosjećajno, ne kao sudac, nego 
kao otac sa sinovima ih liječnik s bolesnikom, kako bi se u tom ispu- 
nila riječ apostola: Tko je slab, a ja da ne budem slab? (2 Kor 1 1,29). 
22 Bilo je u njega vehko suosjećanje s bolesnicima, velika briga za 
njihove potrebe; napokon, prema svima se odnosio onako kako je 
za koga bilo prikladno. 

23 Naime prema velečasnim se pojedincima koji su dolazili u red 
ophodio s dužnim poštovanjem, svakomu zdušno dodjeljivao ono 
što mu pripada i tako u svemu mudro pazio na dostojanstvo sve- 
kolikih stupnjeva časti. 24 Uistinu, resili su ga osobit razbor i beza- 
zlenost, tako da je uz istinsku bezazlenost goluba zadržavao mudrost 
zmije (usp. Mt 10,16). 

GLAVA IV. 

Siromaštvo 

4. 1 Između ostalih Franjinih nastojanja osobita je bila težnja da 
obdržava siromaštvo i skromnost te da bude pozorno zaokupljen 
čestitim stvarima. 2 Radovao se siromaškim nastambama, a drvenim 
kućicama više nego kamenim. 3 Cesto je s malobrojnima boravio u 
pustinjačkim samostanima, gdje je mjesto zida dostajala ograda od 
grmlja, a mjesto soba kolibe. 4 Ljudska međutim zloća i mnogobroj- 
nost braće ne dopuštaju da tako bude i u gradovima. 5 Zazirao je od 
toga da u brata bude više odijela, da tkanina bude izvrsna i mekana. 
6 Ne čini se prikladnim da siromah ima dva odijela kada se trošak 
može smanjiti tako da se zakrpa staro. 7 Obična je tkanina doduše 
grublja, teža i hladnija, ah to traži pobožan način života redovništva, 
pa se poteškoća pri uporabi uz milost lako prevlada. 8 Ako bi koga 
potreba nagnala da ispod nosi manje krutu haljinu, dopuštao bi, ah 
je uvijek htio da se izvana na odjeći čuva jednostavnost i grubost; 
dani smo naime ljudima za uzor siromaštva i pokore. 9 Tvrdio je pak 
da je potreba koju ne očituje razum nego žudnja znak utrnula duha 
(usp. 1 Sol 5,19). 10 »Ne podnositi strpljivo potrebu«, reče, »nije 
ništa drugo nego ići natrag u Egipat.« 

1 1 Htio je imati malo knjiga, nimalo znatnih ni po ljepoti ni po 
cijeni, i to onih koje su pribavljene za potrebe potrebite braće. 12 
Nije pak htio da braća imaju ih nose novac, čak ni iz milosrdnih 
pobuda. 13 Stoga je brata za koga je jednom doznao da se dotaknuo 
novca kaznio znatnom kaznom. 14 Drugi je brat s puta uzeo novčić 
kako bi ga dao gubavcu, iako mu je drug to branio dajući mu do 
znanja da je svetac rekao da se ne smije mariti za novac koji se pro- 
nađe na cesti; i ovaj je odmah uz škripu zubi izgubio dar govora. 15 
Kada je napokon odbacio novčić, odriješile su se i pokajničke usne 
kako bi mogle izreći hvalu. 

1 6 Kako međutim ne bi došao do toga da ima previše, sveti čo- 
vjek nije dopuštao da u kući ostane ni malena posuda jer je i bez nje 
već nekako mogao izbjeći ropstvo krajnje potrebe. 17 Nije se presta- 
jao uzdati u božansku skrb, u skladu s onim što je rekao gospodi- 
nu papi na njegovu primjedbu kako je teško živjeti bez imovine: 18 
»Gospodine, uzdam se u Gospodina Isusa Krista, jer nam on, koji 
obećava da će nam na nebu dati život i slavu, neće na zemlji uskrati- 
ti pravodobnu potporu za tijelo.« 19 Izložio mu je i ovu prispodobu: 
»Jedan je kralj s jednom siromašnom, ah hjepom ženom, zbog nje- 
zina izgleda sklopio brak i ona mu je rodila prehjepe sinove. 20 Kada 
su odrash, majka ih je poslala tomu istomu kralju da im dade jesti; 
kada je ovaj spoznao da su to njegovi sinovi i da su mu posve nalik, 
zagrh ih i reče: 'Moji ste sinovi i baštinici, nemojte se bojati; ta ako 

se s mojega stola hrane stranci, pravo je da dadem nahraniti i one 
kojima s pravom pripada cijelo nasljedstvo. 21 Sinovi su siromašna 
braća Krista i siromašnoga redovništva. ’« 

22 Iz iskustva je znao da Gospodin i u najmanjoj stvari o njemu 
vodi brigu. 23 Jednom je naime na povratku iz Španjolske, slab od 
vrlo teške bolesti, na putu rekao bratu Bernardu da bi, ako ima, 
pojeo komad ptice. 24 I gle, netko mu na polju ponudi pticu koje 
se bio zaželio, govoreći: »Slugo Božji, uzmi što ti šalje božanska 
milostivost.« 25 Sveti je Franjo uzme i u svemu blagoslovi Krista što 
se za nj brine. 

26 Nije se htio za svijet vezati vremenitim stvarima. Kada mu je 
asiški biskup rekao kako njemu nemati nikakve imovine na ovom 
svijetu izgleda kao vrlo težak život, odgovorio mu je: 27 »Kada bi- 
smo imah kakve imovine, bilo bi nam potrebno i oružje da je bra- 
nimo jer se tu pojavljuju mnogi sporovi i nesporazumi, što obično 
priječi ljubav prema Bogu i bližnjemu.« 

28 Cesto je govorio: »Koliko se braća udalje od siromaštva, toliko 
će se svijet udaljiti od njih. 29 Oni svijetu duguju uzor, a svijet njima 
potrebnu hranu. 30 Uskrate li braća dobar uzor, i svijet će njima 
uskratiti pomoć; iskat će, ali neće naći (usp. Otk 9,6). 

31 Kako je pazio na siromaštvo, Božji se čovjek bojao prevelika 
mnoštva te je govorio: »Oh, kada bi bilo moguće da svijet, budući 
da rijetko vidi manju braću, bude zadivljen njihovom malobrojno- 
šću!« 

32 Htio je da braća u svemu budu zadovoljna malim, a da ni to 
malo, bilo stvari bilo obitavališta, nemaju kao vlastito. 33 Htio je 
nemati ništa od vlasništva, kako bi mogao potpunije posjedovati sve u 
Gospodinu (2 Kor 6,10). 


GLAVA V. 

Skromnost 

5. 1 S velikim je trudom njegovao krepost skromnosti - družicu 

siromaštva. 2 Zbog toga je htio da braća budu odjevena u skroman 
habit, da se opasuju užetom, da se zovu manja braća i da se na 
ovom svijetu nikada ne uzvisuju. 3 Kada ga je gospodar Ostije pitao 
za promaknuća braće u crkvene časti, on se s tim nipošto nije složio, 
nego je odgovorio da ih valja držati u skromnosti. 4 Nazočan je bio i 
sveti Dominik, koji se također protivio da se njegova braća uspinju. 
5 On je s tolikom privrženošću pristao uza svetoga Franju da je ko- 
nopac, koji mu je ovaj dao, predano svezao oko donje haljine, rekao 
kako želi da njihova dva redovništva postanu jedno te ustvrdio kako 
ga zbog njegove svetosti i drugi redovnici moraju slijediti. 5 6 O kako 

Ii treba da sinovi nasljeduju ovu poniznost i međusobnu ljubav oče- 
va! 7 To je svakako od velike koristi i za njih same i za Crkvu Božju. 

8 Htio je da se poglavarima i svećenicima do te mjere iskazuje 
poštovanje da su, iz obzira prema njihovu dostojanstvu i duhovnoj 
moći, braća držala kako su poljupca dostojne ne samo njihove ruke 
nego i noge. 9 Govorio je naime: »Poslani smo u pomoć (usp. Ps 
69,2; Dn 10,13) klericima za spasenje duša (usp. 1 Pt 1,9), da ono 
čega u njih bude manje mi nadopunimo. 10 Svaki će primiti plaću ne 
po ugledu, nego prema trudu (usp. 1 Kor 3,8). 11 Znajte, braćo, da 
je plodnost duša (usp. Mudr 3,13) Bogu vrlo mila i da se nju bolje 
može polučiti mirom nego neslogom među klericima.« 12 Također 
je govorio: »Pokoravajte se (usp. 1 Pt 2,13) poglavarima da, koliko je 
do nas, ne dođe do kakve zavisti.« 13 Sto je to međutim biti pokoran 
nadređenima kada smo radi Gospodina dužni pokoravati se svakoj 
ljudskoj ustanovi (usp. 1 Pt 2,13)? 

14 Kako je međutim o sebi imao vrlo skromno mišljenje, u vlastitim 
je očima bio velik grešnik; zapravo je bio ogledalo svetosti svake vrste 
i, štoviše, nevine puti, kako je to bilo otkriveno njegovu ispovjedni- 
ku, presvetomu bratu Leonu, a preko njega i ministru generalu. 15 
Naime budući da je sveti Franjo, kao što je pravednik svoj prvi tužitelj 
(usp. Izr 18,17), u javnosti sam sebe optuživao za najvećega grešnika, 
a osobno se nije nikada ispovjedio za tjelesni blud, njegov je ispo- 
vjednik, čudeći se tomu, brižljivo želio znati je li mu put neokaljana. 
Kako od sveca ni ustrajnim razgovorom nije uspio iznuditi odgovor, 
zaslužio je da, kao neiskvaren čovjek velike čistoće, od Boga dozna 
da je nevin, što mu je i otkriveno te pokazano osobitim znamenjem. 
16 Naime dok je molio, ugledao je svetoga Franju kako stoji na uzvi- 
šenu mjestu, kojemu nitko nije mogao pristupiti niti ga se itko mogao 
dotaknuti, te mu je u duhu rečeno da se na taj način u svetoga Franje 
pokazuje uzvišenost djevičanske čistoće. 17 Puti urešenoj svetim ra- 
nama upravo je i pristajala djevičanska čistoća. 18 Ako nekim običnim 
ljudima iz svijeta, što zbog djelovanja milosti, što same prirode, put 
ostaje nedirnuta sve do starosti, tko se onda može čuditi da ju je sa- 
čuvao Franjo, kojega je Bog odlučio uzvisiti tolikom milošću? 19 I 
tako je najponizniji najvećim uzdizanjem postao uzvišen. 

GLAVA VI. 

Djelovanje 

6. 1 Sveti je čovjek uvijek nastojao napredovati u dobru, spomi- 
njući se da će mlake i one koji se nijednoga posla ne laćaju ozbiljno 
Gospodin brzo povratiti iz usta (usp. Otk 3,16). 2 Nitko pred njim 
nije mogao izgledati dokon, a da ga on oštrim prijekorom ne uputi 
na pravi put. 3 Htio je da braća uvijek budu posvećena bilo molitvi 

bilo kakvu korisnu poslu. 4 Obradovao se kada je čuo kako su braća 
u nekom pustinjačkom samostanu u Španjolskoj u tu svrhu podije- 
lila vrijeme tako da jedan dio tjedna bude posvećen kućanskim po- 
slovima, a drugi razmatranju. 5 Kada ondje jednoga dana jedan od 
onih koji su imah razmatranje nije došao za stol, našli su ga u sobici 
ispružena na zemlji i raširena u obliku križa, kako ni disanjem ni 
pokretom ne pokazuje da je živ; uz glavu i noge gorio je svijećnjak, 
koji je na čudesan način sjajem osvjetljivao sobicu. 6 Nakon što su 
ga ostavili u miru, svjetlo je najednom iščezlo, a brat došao k sebi te 
se odmah uputio za stol i ispričao se zbog kašnjenja. 

7 Protiv bolesti lijenosti svetac je govorio: »Sluga Božji koji je 
zbog nečega, kako to već biva, uznemiren, mora smjesta ustati na 
molitvu i ostati ustrajan pred Svevišnjim Ocem tako dugo dok mu 
ne vrati radost svojega spasenja (usp. Ps 50,14).« 

8 Bio je, ovisno o vremenu, zaokupljen propovijedanjem i spase- 
njem bližnjih. 9 Koliko je pak imao uspjeha u nauku i obraćenju ljudi, 
poznato je samo Bogu, koji mu je otvorio pamet da poučava i razumije 
pisma (usp. Lk 24,45). 10 Jedan mu je kardinal, pitajući ga o nekim 
nejasnim mjestima, rekao: »Pitam te ne kao učena čovjeka, nego 
kao onoga koji ima duha Božjega (usp. 1 Kor 7,40) i rado prihvaćam 
smisao tvojega odgovora jer znam da izlazi iz samoga Boga (usp. Iv 
15,26; Mt 4,4).« 11 Na pitanje jesmo li dužni upozoriti svakoga za 
koga znamo da je u smrtnom grijehu, s obzirom na onu Ezekielovu: 
Ako bezbožnika ne opomeneš zbog njegove bezbožnosti, od tehe ću 
tražiti račun za dušu njegovu (usp. Ez 3,18), odgovorio je: 12 »Ako riječ 
valja shvatiti općenito, ja je na taj način i prihvaćam: da sluga Božji 
(usp. Dn 6,20) mora u sebi tako gorjeti životom i svetošću da svjetlo- 
šću (usp. Iv5,35) uzora i jezikom vladanja (usp. 1 Tim 4, 12) prekorava 
sve bezbožnike.« 13 Tako će naime sjaj njegova života i miris njegova 
dobra glasa svima biti upozorenje na njihovu nepravednost. 

14 Sam je pak poučavao ne samo uzorom nego i riječju utvrđenom 
popratnim znakovima (usp. Mk 16,20), za što se potvrde mogu naći 
u njegovu životu. 15 Dotičem se onoga o čemu se proširio glas da se 
zbilo u lombardijskoj Aleksandriji. 16 Neki ga je bogobojazni čovjek 
pozvao u goste i zamolio da, iz obazrivosti prema evanđelju, jede sve 
što se ponudi (usp. Lk 10,8). Kada ga je međutim jedan prijetvor- 
no zamolio da mu, za ljubav Božju, pomogne, on mu na spomen 
Božjega imena na kruhu proslijedi komad pileta koji je za nj bio po- 
služen na stolu. 1 7 Ovaj ga zlobnik spremi i, dok je svetac sutradan 
propovijedao, poviče među pukom govoreći: »Takav je taj Franjo 
kojega častite kao sveca. 18 Pogledajte meso koje mi je dao kada je 
navečer jeo.« 19 Tada ga svi stanu grditi jer je ono za što je tvrdio da 
je komad pileta izgledalo kao riba. Napokon i taj jadnik sam, zapa- 
njen čudom, bude prisiljen priznati ono što su drugi govorili te pred 

svima od sveca zatraži oprost, navodeći kako je imao zle namjere. 
20 Meso je pak opet uzelo svoj prijašnji oblik pošto je otpadnik ovo 
uzeo (usp. Iz 46,8) k srcu. 

21 Svetac je bio na glasu zbog velike moći u izgonu zloduha i mi- 
losti izlječenja. 22 Njegovi su se postupci ponajviše temeljili na križu. 
Naime po znaku je križa vraćao vid slijepima, tjerao zloduhe i liječio 
razne bolesti. 23 U Orti je jedan čovjek među ramenima nosio gušu 
sličnu velikomu kruhu, ah kada je na njemu učinjen znak, najednom 
je bio potpuno izbavljen tako da od guše nije ostalo nikakva traga. 

24 Međutim, i puk mu je vrlo često u svojoj vatrenoj pobožnosti 
na blagoslov prinosio kruhove i ostala jestiva, koja su se zahvaljujući 
božanskoj milosti mogla dugo čuvati nepokvarena, te su bolesnici, 
kada bi ih okusili, bivah izliječeni. 25 Osim toga potvrđeno je da se 
njihovom snagom daju odagnati i silovita nevremena s gromovima 
i tučom. 26 Isto tako su se doticajem s njegovim konopcem ih odje- 
ćom izgonile bolesti, bježale groznice i vraćalo se željeno zdravlje. 

27 Jednom je prigodom došao u kuću nekoga vojnika čiji se sin 
jedinac utopio, ah mladićevo tijelo, unatoč dugotrajnoj potrazi, nije 
bilo moguće pronaći. Sažaho se, milosrdna srca kakva je bio, nad je- 
cajima ožalošćenih i, kako je došlo vrijeme da Krist poradi katohčke 
vjere koju je svetac propovijedao, potvrdi svoja čudesa, 28 obasuo ga 
je, kako je običavao, zdušnim i pobožnim molbama. I pripovijeda 
se da je pokazao točno mjesto gdje je mrtvac u rijeci zbog odjeće 
zapeo i da ga je, pošto je pronađen, na zaziv onoga koji podiže iz 
mrtvih, na čudesan način podignuo iz mrtvih i oslobodio kuću dvo- 
struke žalosti. 29 Evo vjernoga sluge, nasljedovatelja milosrdnoga 
Gospodina, koji je sina jedinca u majke, majke udovice, sažalivši se 
(usp. Lk 7,12-14), podignuo iz mrtvih! Evo drugoga Ilije i Ehzeja, o 
kojima čitamo da su iz mrtvih dizah sinove domaćina! 

30 Pokoravalo mu se i ono što nema razuma. Kada su, između 
ostaloga, jednom žabe pravile buku u jezeru blizu crkvenih vrata 
i tako ometale njegovu propovijed, zapovjedio im je da budu tiho 
kako bi mogao hvahti Boga. 31 I one su odonda šutjele sve dok im, 
kada se u drugo doba bio ponovno vratio u tu crkvu i doznao da 
one poshje njegovih riječi još uvijek šute, nije naložio da na uobi- 
čajen način hvale svojega Stvoritelja, sav žalostan što ih je na tako 
dugo vremena bio ušutkao. 32 Dugovječni su starci, izvješćujući o 
tome uokolo, posvjedočih da su osobno vidjeh ova dva događaja: 
žabe i mladića podignuta iz mrtvih. Jednoga od njih zvah su brat 
Istina i za njegov se grob govori da je obasjan čudesima. 

33 Čini se također da mu se pokoravalo i ono što ne osjeća. Jed- 
nom su prigodom, po svršetku općega zbora u Asizu, brat Monaldo 
i još tridesetak braće ostah kako bi s Franjom razgovarah o spasenju 
duše. 34 A kako su sutradan kanili otići, naložio je da im se dade 

doručak. 35 Ekonom je međutim imao samo jedan maleni kruh, pa 
ga je siromašni Franjo poslao Klari, da mu, ako ima, pošalje kruha 
za doručak. 36 Ona je tada imala svega tri kruha i poslala je dva. 
On ih je, zajedno s još jednim malenim kruhom, podijelio na male 
komade i poslužio ih na stol govoreći: »Ovo je kruh ljubavi.« 37 Sto 
više kazati? Braća su se nasitila od triju kruhova i još je odneseno 
jedno sito puno ostataka. 

38 Mnogo je znamenja koja nisu očuvana ni u pamćenju ni u 
spisima, a kojima je Krist podupro svojega stjegonošu i glasnika, 
obilježujući njegov nauk zaista nedvojbenom pouzdanošću. 39 Mi 
se pak klonimo besposlice, koja je smrt duše, te nerada u nauku i 
svem drugom, jer smo došli kako bismo radili. Očevim smo poučeni 
uzorom ili, bolje rečeno, uzorom samoga Krista, koji je bio bijedan 
i radio već od dječaštva (usp. Ps 87,16) svojega. 40 Čitao sam o jed- 
nom bratu koji je svakoga dana izgovarao pedeset psalama kako bi 
ga Gospodin očuvao od kazne čistilišta. 41 Jednom mu se, dok je 
provodio noć u molitvi, ukazao Spasitelj s Blaženom Djevicom, a 
Kristu zdesna bio je velik križ, koji je dopirao sve do neba. 42 1 reče 
mu Gospodin dok je molio: »Bezbrižno radi i čini pokoru jer sam 
ja, dok sam bio na svijetu, uvijek radio.« 43 Slijedimo stoga Krista i 
svetoga Franju u radu, kako bismo se s njima ujedinili u spokoju. 44 
Radin gospodar ne voli dokona slugu. 


GLAVA VII. 

Tri reda 

7. 1 Plod Franjina nauka najviše se očituje u trima redovima koje 
je osnovao. 

2 Prvi je Red manje braće, kojemu je svrha služenje Gospodi- 
nu prema evanđelju, u siromaštvu i skromnosti, te propovijedanje 
pokore. 3 Bezbrojna znamenja u njegovih ispovjedalaca svjedoče 

0 tome kako je on prihvaćen i od Boga. 4 Ta tko bi bio sposoban 
ispripovjediti kolikim je sve čudesnim znamenjima u njima samima 

1 preko njih Bog proslavio takav način života! 5 Prijeći ću sada na 
viđenja i bjelodane pozive te na ono malo otkrivenja koja mi kao 
izvještaji pouzdanih pojedinaca već padaju na pamet, a preko kojih 
se gospodin udostojao na vrlo očevidan način potvrditi savršenstvo 
ovoga ispovjedništva. 

6 Pripovijedao je blagopokojni otac brat Flaymon, nekoć gene- 
ralni ministar, da je u Engleskoj bio jedan biskup koji je u viđenju 
bio ponesen u nebeske stanove, ali ondje među ostalim redovnici- 
ma nije vidio Manje braće. Dok se tomu čudio, ukazala mu se naj- 
ljepša od svih gospa, preblažena Majka Božja, i upitala ga o čemu 

razmišlja. 7 Kada joj je biskup rekao da se čudi tomu što u tom 
blaženstvu ne vidi nikoga od Manje braće, a toliko ih mnogo broji 
vojujuća Crkva Božja, odgovorila mu je: »Pođi sa mnom i kazat ću 
ti gdje stanuju.« 8 Pokazujući mu braću gdje stoje prisno ujedinjeni 
s Kristom Gospodinom, reče mu: »Pogledaj, pod Sučevim su okri- 
ljem; spasi s njima dušu svoju.« 9 Pomno razmotrivši milosti viđenja 
i spasonosni savjet Majke Božje, biskup uđe u Red manje braće, s 
dopuštenjem gospodina pape Grgura IX. 

10 Neki se redovnici prikazuju pod plaštem Blažene Djevice; 
tako i sama Majka Božja pokazuje braću pod okriljem Sina Božjega, 
kao kerubine, po dvojicu, jednoga drugomu nalik. 

1 1 Vjeruje se da je spomenuti poglavar bio gospodin Rudolf, za 
čiji se ulazak pouzdano zna, profesor teologije i herefordski biskup. 

12 Govori se da su osim njega bila još dva Rudolfa, obojica doktori 
teologije, od kojih je jedan ušao u Red u Parizu na sljedeći način. 

13 Kada je jednom učeći zaspao za knjigom, ukazao mu se đavao i, 
prijeteći da će mu oduzeti vid, rekao: »Oslijepit ću te izmetom.« 

14 Nakon što se bio probudio, pa iznova zadrijemao, đavao mu 
je u viđenju sve jednako ponovio, a profesor ga je otjerao riječima 
i prstom uperenim prema očima, govoreći: »Nećeš ti mene, nego 
ću ja tebe oslijepiti.« 15 I eto, dok je sljedećega dana sjedio za 
katedrom, primio je iz Engleske pismo jednoga biskupa koji mu 
je nudio izdašne prihode. 16 Protumačivši bogatstvo kao izmet 
kojim ga je đavao htio oslijepiti, sve je prezreo te ušao u Red 
manje braće. 

17 Ja sam još davno, kada sam s tada slavnim generalnim mini- 
strom prolazio kroz krajeve Njemačke i Flandrije, a poslije mnogo 
godina iznova u opetovanim razgovorima s braćom, čuo da je po- 
stojao jedan kanonik, vrlo poštovan čovjek, koji je preko viđenja 
čudesnim izlječenjem naveden da uđe u Red. 18 Možda se, zbog 
mnogo vremena koje je prošlo, ne sjećam svih okolnosti, ali oko 
ulaska i izlječenja osobe nema dvojbe. Pripovijedam događaj onako 
kako se sjećam, a tako se vjerojatno i zbilo. 19 Bijaše taj kanonik ple- 
menit, poštovan i bogobojazan čovjek, osobito privržen pobožnosti 
djevici svetoj Eufemiji. 

20 Premda je bio uglađen i već poodmakle dobi, ipak je, zabrinut 
za spasenje duše, koje u bogatstvu obično dolazi u opasnost, i želeći 
se rukama mašiti preslice (usp. Izr 31,19), čeznuo da mu Gospodin 
pokaže put spasenja, 21 prema riječi proroka koji kaže: Pokaži mi, 
Jahve, svoje putove, nauči me svojim stazama (Ps 24,4). 22 Put mi kaži 
kojim ću krenuti jer k tehi dušu uzdižem (Ps 142,8). 23 Po spomenutoj 
je također djevici, koju je uzeo za svoju odvjetnicu, neprekidnom 
molitvom tražio da bude usmjeren prema načinu života koji je pri- 
kladan za njegovo spasenje. 

24 Konačno, Gospodin je ispunio njegovo srce kako bi se u redu 
svetoga Franje u potpunosti odrekao svijeta. 26 Bijaše međutim 
bolestan, a na grlu je imao izobličenu gušu. 26 Zbog toga je mini- 
star braće odlagao da ga primi i oprezno ga je, koliko je mogao, 
odgovarao od njegova nauma, preporučujući njegov način života 
kao spasonosan, valjan i plodonosan, zbog mnogo korisnih poslova 
koje je mogao obavljati. 27 Osjetivši da se ovaj nastoji izvući, bio je 
silno rastužen. Kada se jednom bio posvetio molitvi, prikrao mu se 
lagan san. 28 1 eto, u viđenju mu se ukaže sveta Eufemija, koju je 
pobožno častio, u sjajnoj pratnji djevica; preporučila mu je ulazak 
u Red manje braće i, izliječivši ga, uklonila prepreku primitku; po- 
darila mu je izlječenje kao nedvojben znak da može lako podnositi 
zahtjeve Reda. 29 »Neka ti«, reče, »to što te izlječujem od svake 
bolesti bude znak.« 

30 Odmah mu je na mjestu guše otvorila grkljan i izbacila van svu 
tvar od koje se sastojala oteklina, zatim je položila ruku na mjesto 
gdje je bio otvor, zatvorila ga i čovjeku u svakom pogledu vratila 
zdravlje. 31 Kada se probudio, ustanovio je taj gospodin da je u pot- 
punosti izliječen. 32 I primljen je zbog svojega zavjeta u Red te je 
ondje živio vrlo svetim načinom života. 33 A govori se da je u Gospo- 
dinu ojačao do tolike snage da ga ni starost ni raskoš na koju je bio 
navikao nisu sprečavali da lako podnosi napore Reda te je mogao ići 
pješice mnogo dalje nego što je prije imao običaj ići na konju. 

34 Presvijetli je Ivan, car Konstantinopola, primio habit svetoga 
Franje nakon što je prethodno bio opomenut božanskim otkrive- 
njem. 35 Kažu da je on, kako je svaki od njegove braće dobio po 
pokrajinu, jedini bio ostavljen bez nasljedstva i time predodređen 
za službu u hramu ih u bolnici. 36 No budući da je mladić bio i sla- 
van po rodu i znamenit po odvažnosti, uz Božje je vodstvo posti- 
gao dostojanstvo prvo jeruzalemskoga kraljevstva, a potom i car- 
stva, te je bio proslavljen mnogim častima i imao za zeta samoga 
rimskoga cara. 

37 Bio je uz to najveći branitelj pravoslavne vjere i protivnik ne- 
vjernika. 

38 Kada je pred kraj životnoga vijeka stao predano razmišljati o 
tome kolika mu je sve dobra Bog dao za života, poslana mu je s 
neba, kako se vjeruje, silna želja da unaprijed zna kakav mu je svr- 
šetak namijenio u smrti. 39 1 već je poprilično vremena bio ustrajao 
u ovoj želji, a zbog toga i u neprestanoj molitvi Bogu, kada mu se 
jedne noći, dok je spavao, ukazao neki prečasni čovjek, odjeven u 
bijelo, noseći u rukama habit, konopac i sandale Manje braće, i za- 
zvao cara po imenu te mu rekao: »Ivane, kada već tako brižno želiš 
znati kakav će biti tvoj svršetak, znaj da ćeš umrijeti u tom habitu i 
da je to božanska volja.« 

40 Probudivši se, car je, kao što je svojstveno čovjeku, u strahu 
od tolikoga budućega svojega poniženja, glasnim jecanjem na noge 
digao one koji su po kraljevskom običaju spavali blizu njega, ali im, 
kada su dotrčali, ipak nije im htio odati razlog krika koji su čuli. 
41 Sljedeće su mu se noći u snu ukazala dva čovjeka, na sličan način 
odjevena u bijelo, donoseći već prije pokazan habit, konopac i san- 
dale, i ponavljajući kako je božanska volja da u tom habitu umre . 42 
Duh mu se kao i prije prestrašio te se on prenuo i uz jecaje povikao, 
ah ipak sobarima koji su k njemu pohitali nije otkrio razloga . 43 Tre- 
će su mu se noći na sličan način u viđenju ukazala tri čovjeka, poput 
prijašnjih odjeveni u bijelo, prinoseći mu rečeni habit, konopac i 
sandale i, kao prije, ponavljajući da će u njima umrijeti; pritom su 
dodah: »Nemoj misliti da je ovo privid ih isprazan san, već, kao što 
smo rekli, ono što se ima u zbilji ispuniti.« 

44 Ustavši, car smjesta naloži da mu pozovu njegova ispovjednika 
Anđela. Ovaj je po dolasku zatekao cara gdje u svojoj postelji plače. 
Rekao mu je: »Znam zašto ste me pozvali; meni je o Vama otkrive- 
no isto viđenje kao i Vama.« 45 Poshje nekoliko dana cara je ugrabila 
trodnevna vrućica i on je, donijevši odluku, u skladu sa sadržajem 
viđenja ušao u Red te ondje sretno proveo svoje dane. 46 Kada je me- 
đutim, dok je još bio živ, zbog tereta bolesti i slabosti bio spriječen 
u izvršavanju dužnosti skromnosti, na koje se u redu bio naviknuo, 
kažu da je znamenitim riječima izrazio pobožni osjećaj duha: »O 
preslatki Gospodine, Isuse Kriste, kamo sreća da ja, koji sam ras- 
košno živio u velebnosti svijeta i bio odjeven u skupocjenu odjeću, 
ištući sada u habitu i s torbom oko vrata milostinju, uistinu siroma- 
šan i skroman mogu shjediti tebe siromašna i skromna!« 

47 U tom je taj veliki čovjek ostavio vrlo vrijedan uzor, da se u 
onom što je povezano sa siromaštvom i skromnošću ne trebaju sti- 
djeti ni veliki, ni osrednji, a najmanje ostah . 48 Tim je zavjetom ispu- 
nio ono što plemeniti ljudi u Redu imaju običaj za se tražiti: da budu 
skromniji, dobroćudniji i bezazleniji; zbilja, krepost dobrostivosti 
i skromnosti najveće je obilježje plemenitosti. 49 Cesto one koji su 
priprosta roda milost čini plemenitima, dok grijeh oholosti ih lije- 
nosti od plemenitih pravi priproste. 50 A ima h išta neznatnije doh 
od plemenita postati prost? 51 I ne smiju se prezirati ljudi najnižega 
roda, kojima je od Boga dano da vojuju; ta nema veće plemenitosti 
nego biti Kristov vojnik. 

52 Da međutim nastavim što sam započeo. Blagopokojni je brat 
Vihm, nekoć ministar Akvitanije, pripovijedao kako je u gradu 
Chartresu postojao neki učitelj, koji je zavjetom bio obvezan Redu 
manje braće. 53 Kako je prekoračio rok za ulazak u red što ga je bio 
naznačio braći, najednom je, dok je igrao šah pred vratima crkve 
Blažene Djevice, izgubio vid. 54 Kada je to osjetio, i kako to nisu 

opazili oni koji su bili oko njega, rukom je porušio igraći pribor te 
je pozvao nekoga dječaka, položio ruku na njegovo rame i ušao u 
crkvu. 55 Ondje se bacio pred Djevičin oltar te je Majci Božjoj u 
plaču i predanosti obećao da će, ako mu vrati vid, bez odlaganja ući 
u Red manje braće. 

66 Zadobivši odmah vid, došao je k braći i naznačio im dan kada 
će ući u Red. 57 Ponovno je međutim prekršio svoju riječ pa je, dok 
se iznova igrao na istom mjestu kao i prije, iznova postao slijep; 
ušao je, kao i prije, u crkvu i, nakon što je poslije mnogo suza dao 
Blaženoj Djevici obećanje kako, ako mu vrati izgubljeni vid, više 
neće odlagati ulazak u Red, napokon je, ali sporije nego prvi put, 
opet zadobio vid. 58 Svejedno je pak iznova slagao, zanemarujući 
obećanje i odgađajući ulazak u Red. 

69 Pošto je po treći put, kao i prije, postao slijep i nakon što je, 
ušavši u crkvu, kao i prije, pred oltarom Majke Božje nadasve pre- 
dano plakao, iznova je, iako mnogo sporije, ponovivši uobičajeno 
obećanje o ulasku u Red, zadobio vid. 60 Uviđajući dakle kako je 
nužno da ispuni svoj zavjet, a bilo je mnogim dokazima potvrđeno 
da će to biti po volji Bogu i Blaženoj Djevici, ispripovjedio je braći 
sve što mu se dogodilo i, prema obećanju, ušao u Red. 

61 Po ulasku u Red nije u cijelosti skinuo staroga čovjeka niti je 
htio poštovati zajednički život Reda. 62 Pod izlikom potrebe uvijek 
je hodao obuven, hranio se u ambulanti, uvijek je volio ležati na ma- 
dracu, a u zimsko je doba poslije mise redovito hitao u kuhinju kako 
bi se ogrijao. 63 Kako braća tijekom gotovo dviju godina nisu bez 
velika negodovanja mogla podnositi njegov bolesnički način života, 
ponajviše zato što je u vanjskom svijetu bio ugledan čovjek, jedne 
mu se noći putem viđenja ukazao sveti Franjo govoreći: »Molim te, 
sine, da me malo nosiš.« 64 On odbije riječima: »Ne mogu te nositi 
kada sam nejak i bolestan, a ti si velik i težak.« Kako ga je međutim 
svetac svejedno molio da ga nosi, primi ga ovaj za potkoljenice i 
stane mu glavu vući po zemlji. 

65 Sveti Franjo krene vikati govoreći: »Ozljeđuješ me, ozljeđuješ 
me, loše me nosiš.« A ovaj mu odgovori: »Ne mogu te drukčije 
nositi.« I tako se Franjo, dok ga je ovaj vukao, mnogo na to tužio . 66 
Kada je došlo jutro, ušao je poslije mise, kako je običavao, u kuhinju 
i ondje ispripovjedio svoj san . 67 Jedan je mudri brat to slušao i obra- 
tio mu se riječima: »Zaista je tako kako si vidio. Ti naime ozljeđuješ 
i loše nosiš svetoga Franju - svoj Red, koji vučeš po zemlji zbog ze- 
maljskoga i prizemnoga života što ga provodiš u putenu i neurednu 
življenju.« 68 Kada je ovaj čuo bratovo tumačenje i shvatio da je isti- 
nito, vratio se svojemu srcu, odložio kožuh i cipele te više nije mario 
za ambulantu i mekoću perja, nego se, prisvojivši zajednički život 
Reda, koji je bio zapostavio, preobratio u drugoga čovjeka i postao 

posve duhovan i pobožan, a potom i vrstan propovjednik. 69 Čini se 
kako se on ipak nije u cijelosti bio odvratio od svojega nauma, iako 
ga je odlaganjem zanemarivao. 

70 Strašan je međutim primjer, koji ide protiv onih što su nehajni 
prema pozivu u Red te otvrdnula duha gledaju unatrag, a prema 
predaji izložio ga je prečasni otac, brat Ivan Englez, koji je, pošto 
je bio profesor teologije u Parizu, postao kanterberijski nadbiskup. 
71 Govorio je kako je neki pariški klerik bio obećao da će ući u Red 
braće, ali je, kada je već imao uzeti habit, u pismu iz svoje zemlje 
primio poruku da je postao kanonik jedne stolne crkve. 72 Pošto je 
odustao od ulaska u Red i već gotovo pola godine bio u svojoj crkvi, 
zapao je u tešku bolest; i premda su ga kanonici opominjali da ispo- 
vjedi svoje grijehe, on se, poput nekoga tko je izgubio svaku nadu, 
nije htio ispovjediti. 

73 Tada su kanonici zamolili Manju braću da dođu bolesniku i 
navedu ga na ispovijed. 74 Kada su braća stigla i zatekla ga već veo- 
ma oslabjela, upozorili su ga, s kolikim su god mogli marom, da 
mu se kao dobru kršćaninu i istinskomu katoliku valja ispovjediti za 
grijehe. 75 A on im je odgovorio: »Nemojte me, braćo, na to upo- 
zoravati. Ta ja sam osuđen; ne mogu se ispovjediti. 76 Naime prije 
nego što ste k meni došli, bio sam doveden Bogu pred oči, i on mi je 
pokazao nadasve strašno lice i rekao: ’ Zvao sam, i odbio si (usp. Izr 
1,24); stupaj stoga prema vječnim kaznama.’« 77 1 kada je to izgovo- 
rio, odmah je pred svima ispunio svoj posljednji dan života. Sudovi 
su Božji ko duboko more (usp. Ps 35,7) i nitko ne može znati zašto 
jednoga milosrdno izbavlja, a drugoga pravedno osuđuje. 78 Budući 
da Jahve ispituje duhove (usp. Izr 16,2), on ne prosuđuje samo po 
izvanjskom, kao ljudi, nego i nepogrešivo vidi unutrašnjost srca. 

79 Držim da ne treba prešutjeti, i radi odobravanja načina života 
i radi preporučivanja ustrajnosti, ono što sam čuo da se dogodilo 
u Parizu. 80 Ondje je u Red manje braće ušao jedan učitelj, kojega 
majka bijaše othranila od milostinje i brižno ga uzdržavala od svoje 
sirotinje. 81 Majka je bila žalosna zbog sina, za kojega je smatra- 
la da je izgubljen za svjetovni probitak. Došla je k njemu ne bi li 
ga pozvala da se vrati prijašnjemu načinu života. 82 Pokazala mu je 
grudi i dojke, vičući i ponavljajući u kolikoj ga je bijedi othranila, te 
iznosila sve druge razloge koji su ga mogli potaknuti na izlazak. 83 
Suosjećajući sa svojom majkom, sin je bio smetena duha i na tolikoj 
kušnji da je odredio da sutradan izađe. 84 Kako to ipak nije činio 
iz zlobe, nego pod utjecajem đavolje varke skrivene pod krinkom 
suosjećanja, predao se molitvi, kako je i običavao, pred likom Ras- 
petoga te je govorio Bogu: »Ne želim te napustiti, Gospodine, ali 
kanim majci, koja me othranila uz veliku žrtvu i u velikoj oskudici, 
priskrbiti što je potrebno.« 85 I kada je tako moleći pogledao lik 

Raspetoga, vidio je gdje mu iz rane na boku teče krv i začuo je glas 
Gospodina kako govori: »Ja sam te othranio uz još veću žrtvu nego 
majka i ovom sam te otkupio krvlju; ne smiješ me napustiti radi 
majke.« 86 A on, zapanjen krvlju i glasom, nadvlada svu kušnju i 
ostane u Redu stavljajući, s punim pravom, ispred majke Krista, koji 
govori u evanđelju: Tko ljubi oca ili majku više nego mene, nije mene 
dostojan (Mt 10,37). 

87 Girater iz Barame, monah u Redu svetoga Benedikta, nije u 
svom samostanu bio u mogućnosti živjeti onako kako je želio, pa 
se zbog toga preselio u drugi samostan; a kako ni ondje nije našao 
željeni spokoj duha, sav se posvetio molitvi, čitajući svaki dan psal- 
tir i posteći, ne bi li mu se Gospodin udostojao pokazati put spase- 
nja kojim bi mu na prihvatljiv način mogao služiti. 88 Poslije mnogo 
dana provedenih u molitvi i postu vidio je u snovima svetoga Franju 
i pred njim tekst evanđelja, a na evanđelju Pravilo. 89 Čudio se mo- 
nah da se Pravilo nalazi na evanđelju te je na upit dobio objašnjenje 
za ono što je vidio. »Pravilo se«, reče svetac, »nalazi na evanđelju 
zato što je utemeljeno na evanđelju.« Monah je stoga mnogo dana 
molio i postio u želji da sazna sviđa li se Bogu način života koji mu 
je proricalo viđenje te je ponizno tražio da mu se, ako je tomu tako, 
viđenje iznova ukaže. 

90 Dok je tako molio, iznova mu se ukazao sveti Franjo s evan- 
đeljem i Pravilom, kao i prije. 91 Treći je put, ponavljajući uobičajen 
način molitve i posta, monah silno žudio biti još više siguran da je 
način života koji mu je pokazan Bogu prihvatljiv. 92 1 ukazao mu se 
sveti Franjo u svemu na isti način kao prije, te se činilo da ga prima 
u svoj Red. 93 Monah je međutim bolovao od teške bolesti potkolje- 
nice te je rekao svetomu Franji: »Braća mi neće vjerovati i neće me 
primiti.« A svetac mu reče: »Izliječena ti je potkoljenica i to će ti biti 
dokaz.« 94 1 kao što je bio vidio u snovima, tako je, probudivši se, 
ustanovio da je izliječen. 95 Podnio je zahtjev za primanje u Red, a 
kako ga ministar nije držao odveć prihvatljivim kandidatom, izložio 
je spomenuto viđenje i pokazao dobro djelo koje mu je učinjeno. 96 
I tako je bio primljen u Red te je redovničkim i svetačkim životom 
proveo svoj vijek u kelnskoj provinciji. 97 O tom su nas izvijestila 
braća iz tih krajeva. 

98 Čuo sam od braće koja su to vlastitim ušima čula da je jedan 
brat redovnik, za koga znamo da je bio priznat u Redu, ispripovje- 
dio sljedeću priču: jedan mu je brat cistercit iz nekoga samostana u 
tuluškoj biskupiji došao s molbom da bude primljen u Red svetoga 
Franje, 99 i rekao kako mu je jedan preminuli brat iz njegova samo- 
stana, kojega je za života između ostalih osobito ljubio, jedne noći 
došao i pozvao ga na zbor obraćenika, kao što mu je pred smrt, 
kada se mučio sa završnim stadijem bolesti, pod uvjetom božan- 

skoga obećanja bio i obećao. 100 A kada ga je od ljubavi htio za- 
grliti, preminuli mu reče: »Nećeš me moći dotaknuti niti vidjeti.« 
101 Kada ga je brat pitao što to govori i kako mu je, odgovorio je: 
»Opasno je živjeti; bit će mi dobro.« »Zar ti još uvijek«, reče drugi, 
»nije dobro?« Odgovori mu: »Još nije!« Objasnio mu je naime da 
se još uvijek mora čistiti i da mu nedostaje glasova. 

102 Kada ga je brat iznova pitao za stanje svojega redovništva i 
nekih drugih redova te za određene pojedince, redovnike i svjetov- 
njake, koje je poznavao, odgovorio mu je da se mnogima sudi, po- 
najviše iz određenih redova koji imaju pravilo, a da su pojedinci za 
koje je poimence pitao, osim malobrojnih, svi osuđeni. 103 Navodeći 
za neke izrijekom razloge osude, rekao je mnogo poznatih stvari. 

104 Ja međutim neću izrijekom navoditi stanja, a to je u slučaju 
većine, kako je naveo, osuda, jer je bolje da sve ono što druge oma- 
lovažava, osim ako za to ne postoji valjan razlog, bude prešućeno. 
Svi su naime redovi dobri ako ih se obdržava. 105 Upitan pak za 
Manju braću, rekao je da još nije vidio da je itko osuđen, a da su oni 
koji su se bih spustiti u Cistitište, pošto su se očistiti, odmah poletjeti 
na nebo. 106 Druga je pak podsjetio na ustrajnost i savjetovao mu da 
se pazi određenih poroka koje ima. 

107 1 tako je ono što je povezano s Redom svetoga Franje s malo 
riječi nemalo uzvisio. 108 Ako se na temelju izvrsna svršetka, do ko- 
jega se dospjelo slobodno, procjenjuje neporočnost prijašnjega sta- 
nja, onda svršetak potvrđuje prethodne zasluge. 109 1 nije nikakvo 
čudo ako se lako očiste oni koji radi svojega Gospodina već sada 
provode čistitište, živeći neporočno u krajnjem siromaštvu, u hlad- 
noći i golotinji te mnogim drugim mukama. 

110 Eto svjedočanstva za red, slobodna od sumnje u nečiju ne- 
opravdanu mržnju ili pristranost, dobivena iz podzemnoga svijeta, 
kao i putem drugih viđenja s neba. 

111 Priča se da se u Baskiji jednomu bratu velike kreposti, po 
narodnosti Španjolcu, koji se prvo zvao Gonsalvo, a potom Antun, 
dok je kao monah iz reda cistercita predano molio, ukazala djevojka 
prelijepa izgleda i divna nakita te ga pozvala da se s njom združi. 
112 On to odlučno odbije jer mu, zato što je monah i ispovjedalac 
čistoće, nije dopušteno imati ženu. 113 »Naprotiv,« reče ona, »upra- 
vo treba da me uzmeš za zaručnicu. Ta govorim ti ovo u ime redov- 
ništva Manje braće, čiju ljepotu i izgled pronosim; zaručiš ti se za 
redovništvo tako da u nj uđeš, u njemu ćeš se spasiti.« 114 Izgovori 
te riječi i nestane. 

1 1 5 Drugi je put vidio svetoga Franju i s njim drugoga sveca, brata 
Vitima, čije kosti, na glasu zbog čudesa, počivaju u crkvi svetoga 
Franje. 116 Vidio je ujedno i prelijep krevet, za koji mu je onaj sveti 
Vitim, na upit, odgovorio da pripada svetomu Franji. 117 »I ja«, go- 

vorio je Antun, »želim u njemu spavati, tako da mogu reći kako sam 
ležao u tako lijepu krevetu.« 118 Poslije ovakva je viđenja, iako su 
ga monasi htjeli uzeti za opata, ušao u Red manje braće, kao da je 
krevet svetoga Franje. 

119 Kada su mu monasi, ustrajno ga prozivajući po Rimskoj kuriji, 
između ostaloga predbacili da je strogost njegova reda veća nego u 
braće, kažu da je rekao: »Nisu oni došli u Kuriju proseći i pješice 
kao ja.« 120 Pošto je vrhovni svećenik otjerao monahe, govori se da 
je ostao u Redu kao brat i da je bio čovjek toliko velike predanosti 
da je - što je čudesno reći - plakao na molitve ljudi koji su ga za 
vrijeme tih nemira napadah. 

121 Nikada nije govorio ispraznosti, ali je neprestano govorio o 
Bogu, i to tako gorljivo da se ponekad činilo da je pijan, iako nika- 
da nije pio vino, osim pri prinošenju žrtve Gospodinu, niti išta dru- 
go što bi vodilo u pijanstvo. 122 Gorio je također tolikom žudnjom 
za dušama da je neumorno ustrajao u propovijedanju i slušanju 
ispovijedi. 

123 Poučavao je braću da se iskreno ispovijedaju, gorljivo mole, 
da izbjegavaju isprazne riječi, jer će, budu li tako činili, ostvariti na- 
predak veći nego što se nadaju. 124 Njegova djela i milosti koje je 
zadobio u čudesima zahtijevaju vremena. 

125 A sada mi valja o pozivu. Dokaz da je Bog prihvatio Red oči- 
tuje se u tom da on sam osobitim znakom poziva u nj pojedince i da 
ga je prvo utemeljio na savršenim ljudima kao na svetim gorama (Ps 
86,1), a potom uresio slavnim osobama kao uglađenim kamenjem. 
1 26 Ulazili su u Red biskupi, opati, arhiđakoni i znameniti profesori 
teologije; nadalje vođe i velikaši te nebrojeni drugi, znameniti po 
dostojanstvu, plemenitosti i znanju; riječju: cvijet plemstva i znano- 
sti. 127 Ako se traži primjer, kada se izostave svi ostali, spominje se 
da je profesor i brat Aleksandar bio najveći klerik i teolog svojega 
vremena, a da je najmoćniji vojnik u oružju bio gospodin Ivan, spo- 
menuti kralj i car, koji je od cara postao manji brat, kako bi Gospo- 
din u Franji ispunio one proročke riječi: Ja ću ići pred tobom iponizit 
ću slavne na zemlji (Iz 45,2). 

128 A tko bi mogao nabrojiti braću veoma priznatu u Redu te 
slavne doktore teologije? 129 Ne smije se prešutjeti hvala Kristu, koji 
ono što je neznatno uzvisuje i koji se na čudesan način brine za to 
da se u Redu manje braće može naći najveći vojnik u dostojanstvu 
i dobroti, jednako kao i najveći učitelj u teologiji i filozofiji, 130 a 
našao se tu i najveći propovjednik, profesor znan kao brat Ivan iz 
grada La Rochelle, preslavan po pobožnosti, znanju i razboru te ta- 
kva uma da je, nadograđujući oštroumnost vlastitih profesora, na 
bogoslovnom fakultetu predavao umijeće i izvrsne metode propovi- 


Knjiga pohvala blaženoga Franje 


1055 


jedanja i poučavanja. 131 Njegovi i spisi rečenoga Aleksandra bijahu 
znameniti i vrlo korisni. 

132 Poslije njega bijaše prečasni otac, brat Odo Rigaldi, slavna 
roda i još slavnijega značaja, profesor teologije, a potom također 
nadbiskup ruanske crkve, veoma glasovit propovjednik. 133 Nakon 
što je bio nasilu dovučen na Kuriju, na vlasti je tako iznimno sjao 
životom i naukom, kao prije u Redu, da je bio smatran idealnim 
uzorom biskupa. 

134 Drugi red koji je osnovao sveti Franjo red je djevica i suzdrž- 
ljiviji gospođa, kojemu je svrha služenje Bogu u klauzuri, u nepre- 
stanoj tišini i trapljenju tijela. 135 Prva je bila sveta Klara, najprivr- 
ženija učenica svetoga Franje. 136 Vidjevši da prema njegovu uče- 
nju veoma sveto žive u ispovijedanju nadasve duboka siromaštva, 
Franjo je Klari i drugima koje sličnim načinom života ispovijedaju 
siromaštvo, obećao savjet i pomoć, kako svoju tako i svoje braće. 
137 Sveta se Klara uvijek držala takva načina života u siromaštvu, a to 
do današnjega dana čini i njezin samostan. 

138 Treći je red braće i sestara od pokore, zajednički klericima, 
laicima, djevicama, obudovjelima i vjenčanima, kojemu je svrha če- 
stito življenje u vlastitim domovima, nastojanje oko pobožnih djela i 
izbjegavanje svjetovnoga sjaja. 139 Stoga je među njima katkada mo- 
guće vidjeti i plemiće, vojnike ili druge, po svjetovnom shvaćanju 
velike ljude, zamotane u pristale ogrtače od crne kože, u skromnoj 
odjeći i skromna načina jahanja, gdje s potrebitima tako smjerno 
prijateljuju da uistinu ne može biti sumnje da se Boga boje. 140 U 
početku im se dodjeljivao brat za ministra, no sada su po zemljama 
prepušteni vlastitim ministrima, s tim da ih braća, kao svoju subraću 
i sinove istoga oca, ipak podupiru savjetima i pomoći. 

141 Pri određivanju pravila i uputa o načinu života njihova Reda 
blagopokojni je papa Grgur, koji je tada još bio u nižoj službi i koje- 
ga je sa svetim Franjom vezalo blisko prijateljstvo, svetoga čovjeka 
vrlo zdušno dopunjavao u redakcijskom dijelu posla, kojemu ovaj 
ne bijaše vičan. 

142 Pa ipak, svetac se nije zadovoljio ovim redovima, nego se sil- 
no trudio da svemu ljudskomu rodu pokaže put spasenja i pokore. 
143 Stoga je prema predaji jednomu svećeniku župniku, kada mu 
je ovaj rekao da bi htio postati njegov brat, a pritom ipak zadržati 
crkvu, propisao način življenja i odijevanja te mu odredio da svake 
godine, pošto prikupi crkvene dohotke, ono što od viška preostane 
dade za Boga. 

144 Tako je Gospodin od svojega sluge Franje učinio velik narod 
(usp. Post 12,2), tako mu je zajamčio blagoslov svih ljudi (usp. Sir 
44,25). 

GLAVA VIII. 

Prijelaz svetoga Franje na drugi svijet i prijenos njegova tijela 

8. 1 Kada se napokon ispunilo vrijeme njegove ovdašnje služ- 
be, sveti se otac sretno preselio Kristu 1226. godine utjelovljenja 
Gospodinova, u dobi od četrdeset pet godina. Bilo mu je naime 
oko dvadeset pet godina kada se u potpunosti obratio sa svjetov- 
noga načina života. 2 Potom je dvije godine nosio pustinjački habit. 
3 Treće je godine svojega obraćeništva u bazilici svete Bogorodice 
Marije vazda Djevice, koja se od starine nazivala sveta Marija od 
anđela, zasnovao novi Red manje braće i, po zagovoru one koju je s 
osobitom privrženošću štovao, primio habit, za koji ga je nebo na- 
dahnulo. U njem je u posvemašnjoj svetosti proveo ostatak svojega 
života te je u dvadesetoj godini od svoga obraćenja veoma blaženim 
svršetkom, na istom mjestu na kojem je i započelo, okrunio sretan 
početak obraćeništva. 4 Vrijeme svoje smrti međutim ne samo da je 
unaprijed znao nego je okvirno prorekao i sam dan u koji je imao 
poći. 

6 U samom se času svojega prijelaza, između ostalih koji su ga 
vidjeh kako uzlazi na nebo, ukazao jednomu bratu, svetomu čo- 
vjeku koji se bio sav posvetio molitvi, odjeven u grimiznu dalmati- 
ku, s nebrojenim mnoštvom sljedbenika, poput najvećega prvaka u 
zadivljujućem uresu slave. 6 1 kada je napokon stigao do predivnih 
mjesta, u dičnoj je pratnji mnoge braće ušao u palaču čudesne veli- 
čine i prepunu miline. 

7 Došla je pak da ga posjeti najuglednija od rimskih matrona, 
gospođa Jakoba iz Settesolija, koja bijaše nadasve privržena Bož- 
jemu čovjeku, i to s velikom svitom, kako je i priličilo takvoj gos- 
pođi, te je izvršila mnoge pripreme, kako se činilo da i dolikuje 
takvu sprovodu. 8 A on već bijaše naložio da je pozovu, hoteći 
prije svojega prijelaza vidjeti onu koju bijaše poučio u Kristu i koju 
je u skladu s muževnim krepostima zvao brat Jakoba. 9 Kada je 
međutim glasnik koji je imao poći već bio spreman, eto se pred 
vratima braće začu silna buka konja i slugu privržene učenice, koja 
je došla svojemu preslavnomu učitelju i ocu. 10 1 tako ju je svetac, 
kao što je i želio, od Gospodina poslanu ugledao i obradovao se. 
1 1 1 kako se od radosti što je vidi ponešto bio oporavio te se mislilo 
da će duže živjeti, htjela je ostaviti dio svoje svite da s nekolicinom 
iščekuje svečev svršetak. 12 Ah on se tomu suprotstavio riječima: 
»Ja ću otići u subotu predvečer; ti se sljedeći dan možeš s druži- 
nom vratiti.« 

13 U dan i čas u koji bijaše rekao pridružio se svetac Gospodinu 
kako bi s njim boravio u vječnom stanu. 14 Plakala su braća, hšena 
utjehe pobožnoga oca, plakale su i Kristove djevice, koje bijahu sh- 

jedile njegove stope, govoreći plačnim glasom: »Što nas, oče, jadne 
napuštaš? Komu li ostavljaš napuštene kćeri?« 

15 Njegovo je presveto tijelo pokopano u Asizu, u crkvi sveto- 
ga Jurja, gdje je sada Samostan svete Klare. 16 A odatle je nakon 
nekoliko godina uz veliku pripravu i izraze štovanja preneseno u 
crkvu koja se za nj gradila u blizini gradskih zidina, uz dopuštenje 
pape Grgura IX., koji je postavio i kamen temeljac, a koja se na- 
ziva Rajski brežuljak. Tim se povodom iz susjednih gradova sku- 
pilo toliko mnoštvo ljudi da su, kako u gradu nije bilo dovoljno 
mjesta, ljudi četimice, poput stada, lijegali po poljima. 17 Rečeni 
je papa Grgur - čija se tjelesna prisutnost na ovoj svečanosti pri- 
jenosa očekivala kao neupitna, ah je on u to vrijeme bio spriječen 
nekim drugim neodgodivim crkvenim poslovima - uputio onamo 
svečarske glasnike s njegovim pismom, 18 u kojem ne samo da je 
obrazložio svoju nenadanu odsutnost nego je i sinove, koje je tje- 
šio očinskom ljubavlju, obavijestio o nekom mrtvacu koji je po 
svetom Franji podignut iz mrtvih. 19 Uz to po istim je glasnicima 
poslao zlatni križ, dragocjen zbog dragulja kojima je bio optočen, 
no koji je u sebi sadržavao i drvo Gospodinova križa, što je drago- 
cjenije od svega zlata i dragulja. Povrh toga poslao je ukrase i sve 
posuđe koje se rabilo u službi oltara te prelijepa odijela za svečane 
prigode. 20 Dodijelio je i nemala sredstva, kako za troškove grad- 
nje, tako za troškove svečanosti. 21 Svečanost prijenosa održana je 
25. svibnja godine Gospodnje 1230. 


GLAVA IX. 

Neka čudesa 

9. 1 Nadalje, kako za života, tako i poslije smrti, Gospodin ne 
prestaje proslavljati svojega sveca očitim primjerima čudesa. Slijedi 
nekoliko takvih primjera. 


I. Izlječenja zgrčenih 

10. 1 Neka je djevojka godinu dana imala nakazno savijen vrat, 
a glava joj je bila tako spojena s ramenom da je mogla gledati samo 
iskosa. Pošto su je doveli na svečev grob, stavila je glavu ispod kov- 
čega u kojem je bilo skriveno dragocjeno blago presvetoga tijela. 
Odmah joj se pojavio vrat tako da je, zapanjena svojim iznenadnim 
preobražajem, počela bježati i plakati. Na mjestu na kojem je glava 
bila spojena s ramenom vidjelo se nekakvo udubljenje jer je bolest 
bila dugotrajna. 

2 Nikola iz Foligna imao je zgrčenu lijevu nogu i trpio je tako ve- 
liku bol da je zbog krikova susjedima jedva dopuštao spavati. Kako 
mu nikakvi lijekovi nisu pomagali, zavjetovao se svetomu Franji i 
uredio da ga dovedu na njegov grob. Dok je po noći molio, noga mu 
se ispravila, a on se silno razveseljen bez štapa vratio kući. 

3 Jedan je dječak imao nogu zgrčenu tako da mu je koljeno bilo 
prilijepljeno za prsi, a peta za stražnjicu. Pošto su ga doveli na grob 
svetoga Franje, najednom se u potpunosti oporavio. 

4 Neku su djevojka iz Gubbia, nakon što su joj se bile zgrčile 
ruke, na cijelu godinu dana prestali služiti svi udovi, pa su je s vo- 
štanom slikom doveli na grob svetoga Franje. Nakon što je ondje 
proboravila osam dana, jednoga se dana svim njezinim udovima po- 
vratila njihova služba. 

5 Jedan je drugi dječak, iz Montenera, mnogo dana ležao pred 
vratima crkve u kojoj počiva Franjino tijelo jer nije mogao ni hodati 
ni sjediti. Bijaše naime od pasa nadolje lišen svake tjelesne službe i 
mogućnosti da se služi udovima. Pošto je jednoga dana bio uveden 
u crkvu, dotaknuo se groba i u potpunosti ozdravio. Tvrdio je pak 
da ga je jedan mladić u franjevačkoj odjeći, koji je stajao iznad gro- 
ba i za koga se činilo da mu nudi kruške, primio za ispruženu ruku, 
podignuo ga i izliječena izveo van te nestao. 

6 Neki je drugi čovjek, građanin Gubbia, sina koji je bio zgrčen 
tako da su mu potkoljenice bile sasvim prilijepljene za stražnjicu, 
doveo na grob svetoga oca i dobio ga natrag potpuno zdrava. 

7 Za neku se djevojku u Norcii, nakon što je dugo vremena bo- 
lovala, napokon pokazalo da je napastuje zloduh. Često je naime 
škripeći zubima samu sebe razdirala te se nije klonila pogibli niti se 
plašila opasnosti. I tako su je roditelji, lišenu dara govora i bez mo- 
gućnosti da se služi udovima, svezanu za postelju na magarcu doveli 
u Asiz. Kada su je o blagdanu obrezanja Gospodinova postavili da 
legne pred svečev oltar, najednom je nešto iskašljala te je odmah 
ustala i, ljubeći oltar, posve izliječena od bolesti, Bogu i svecu stala 
odavati hvale. 

8 Riccomagno iz volterske biskupije jedva je sebe mogao rukama 
vući po zemlji, a zbog nakazne ga je natečenosti napustila i vlastita 
majka. Zavjetovao se svetomu Franji i odmah bio izbavljen. 

9 U istoj su biskupiji dvije rođakinje bile tako zgrčene da se uop- 
će nisu mogle kretati, osim ako ih drugi ne bi nosili. Nakon što su 
bile sasvim zgulile ruke, o koje su se oslanjale pri kretanju, samo na 
temelju zavjeta opet su stekle zdravlje. 

19 Jakov iz gradića Poggibonsia bijaše tako čudnovato savijen 
i zgrčen da mu je lice bilo prilijepljeno za koljena. Njegova ga je 
majka dovela do jedne kapelice svetoga Franje i, pošto se pomolila 

Gospodinu za njegovo izbavljenje, odvela ga je natrag kući potpuno 
zdrava. 

1 1 U Vicalviu je suha ruka neke žene zaslugom svetoga oca posta- 
la jednaka drugoj. 

12 U gradu Capui neka se žena zavjetovala da će osobno posje- 
titi grob svetoga Franje, ali je zbog obiteljskih razloga zaboravila 
na dani zavjet te je najednom izgubila službu desne strane tije- 
la. Kako su joj se bili stisnuli živci, nije mogla ni na koju stranu 
okrenuti ni glavu ni ruku. Stoga je, sva puna boli, svoje susjede 
mučila neprestanim urlikanjem. Kada su međutim dvojica braće 
prolazila ispred njezine kuće, na zamolbu su nekoga svećenika 
ušli k nesretnici. Pošto se ispovjedila za neizvršen zavjet i od njih 
zadobila blagoslov, istoga je časa ustala zdrava. A kako je zbog 
kazne postala pametnija, bez odlaganja je izvršila što se bijaše 
zavjetovala. 

13 Bartolomeja iz Narnia, dok je spavao u sjeni nekoga stabla, u 
potpunosti prestane služiti stopalo i potkoljenica. Kako je bio vrlo 
siromašan, nad njegovom se sudbinom sažalio ljubitelj siromaha 
Franjo te mu se javio u snu (usp. Mt 2,13) i naložio mu da pođe na 
jedno mjesto. No dok se ovaj onamo dovlačio, ah pritom skretao s 
prave staze, začu glas što mu govoraše (usp. Dj 9,4): »Mir Tebi (usp. 
Dn 10,19)! Ja sam onaj koji te zavjetovao.« Kada ga je doveo na 
pravo mjesto, jednu mu je ruku, kako mu se činilo, položio na sto- 
palo, a drugu na potkoljenicu i tako vratio snagu suhim udovima. 
Ovaj je bio odmakao u godinama (usp. Jš 13, 1 ) i bio je tako zgrčen u 
razdoblju od šest godina. 

14 U narnijskoj kneževini neki je dječak imao izokrenutu pot- 
koljenicu, uslijed goleme zgrčenosti, da ni na koji drugi način nije 
mogao hodati osim pomoću dvaju štapova. Kako je od djetinjstva 
bio sapet bolešću, postao je prosjak te nije poznavao ni oca ni maj- 
ke. Kada je zaslugom svetoga Franje izbavljen od te teške bolesti, 
slobodno je išao kamo je htio bez štapa. 

15 U gradu Fanu bijaše neki zgrčen čovjek čije su potkoljenice, 
prepune čireva, bile prilijepljene za stražnjicu. A čirevi su ispuštah 
takav smrad, da ga bolničari nikako nisu htjeh primiti u bolnicu. 
Nakon nekoga je vremena zaslugom svetoga Franje, čije milosrđe 
bijaše zazvao, bio radostan što je izbavljen. 

16 U gradu Narniju neka je žena osam godina imala usahnulu 
ruku te njome nije mogla obavljati nikakav posao. Jednom joj se 
ukazao sveti Franjo, istegnuo joj ruku do razine druge ruke i iz- 
liječio je. 

II. Slijepi koji su progledali 

1 7 Neka je žena po imenu Sibilia više godina bolovala od sljepo- 
će. Na grob Božjega čovjeka dovedena je slijepa i žalosna, ali se, po- 
što je ponovno stekla prijašnji vid, uz radosno klicanje vratila kući. 

18 U gradiću Vicalviu u sorskoj biskupiji bijaše neka od rođenja 
slijepa djevojka. Kada ju je majka dovela do jedne kapelice sveto- 
ga Franje, zazvala je Kristovo ime i zavrijedila da zaslugom svetoga 
Franje zadobije vid koji nikada nije imala. 

19 Neki je slijepac iz Spella pred grobom sa svečevim tijelom po- 
novno zadobio odavna izgubljen vid. 

20 U gradu Arezzu žena osam godina nije mogla vidjeti, da bi u 
crkvi svetoga Franje, podignutoj blizu grada, ponovno stekla izgub- 
ljeni vid. 

21 U istom je gradu sina siromašne majke sveti Franjo, komu ga 
majka bijaše zavjetovala, izliječio od sljepoće. 

22 U Poggibonsiu u firentinskoj biskupiji neka je slijepa žena 
kroz viđenje počela posjećivati jednu kapelicu svetoga Franje. Kada 
je onamo dovedena te jadna i kukavna legla pred oltar, odmah je 
stekla vid i bez vodiča se vratila kući. 

23 Neka je žena iz Camerina bila potpuno slijepa na desno oko. 
Kada su joj roditelji preko oka stavili komad odjeće koji je bio dota- 
knuo sveti Franjo, ona se zavjetovala i povratila izgubljeni vid. 

24 Druga je žena iz Gubbia, koja se na sličan način bila zavjetova- 
la, također progledala. 

25 Neki se slijepac iz Asiza, nakon što je pet godina bio bez vida, 
dotaknuo groba svetoga Franje i bio izbavljen. 

26 Albertin iz Narnia, nakon što je bio ostao bez vida, a kapci mu 
se spustili sve do obraza, zavjetovao se svetomu Franji te zavrijedio 
da progleda i bude izliječen. 


III. Izlječenja nijemih i gluhih 

27 Neka je žena u apulijskom kraju odavna bila izgubila spo- 
sobnost govorenja i nesmetana disanja. Jedne joj se noći, dok je 
spavala, ukazala blažena Djevica Marija govoreći: »Želiš li postati 
zdrava, pođi u crkvu svetoga Franje u Venosi i ondje ćeš ponovno 
steći željeno zdravlje.« Žena se zaputila u rečenu Franjinu crkvu i 
ondje puna srca zamolila pomoć. Odmah je iskašljala gomilu mesa 
i, naočigled svima, bila čudesno izbavljena. 

28 U gradu Nicosii neki nijemi i pomahnitali svećenik bude na 
zaziv svetoga Franje izbavljen od mahnitosti te zadobije dar govora. 

29 U arečkoj je biskupiji žena koja je bila nijema sedam godina 
s velikom čežnjom molila Boga da joj rasplete jezik. I eto, dok je 

spavala, dvojica su joj braće, njegovih pomoćnika, savjetovala da 
se zavjetuje svetomu Franji. S veseljem ih je poslušala, a kako nije 
mogla govoriti, zavjetovala mu se srcem. Doskora se probudila, a 
zajedno s javom vratio joj se i govor. 

30 Neki mladić po imenu Villa nije mogao ni hodati ni govoriti. 
Majka se za nj zavjetovala i s velikom smjernošću odnijela voštanu 
sliku na svečev grob. Po povratku kući zatekla je sina gdje hoda i 
govori. 

31 Neki je čovjek iz peručke biskupije bio u potpunosti lišen dara 
govora. Uvijek je imao otvorena usta i strašno je zijevao, a grlo mu je 
bilo veoma natečeno. Kada je došao na grob svetoga Franje i pože- 
lio ga se dotaknuti, iskašljao je mnogo krvi te je, nakon izvanredna 
izbavljenja, uzmogao govoriti te po potrebi zatvarati i otvarati usta. 

32 Neka je žena imala kamen u grlu i od silna joj je žara jezik po- 
stao kronično suh. Kako nije mogla govoriti i kako joj od mnogih li- 
jekova nije bilo nikakve pomoći, u srcu se zavjetovala svetomu Fra- 
nji i najednom se meso rastvorilo, a ona kroz grlo izbacila kamen. 

33 Bartolomej iz gradića Ceprana sedam godina bijaše lišen osje- 
tila sluha, a na zaziv svetoga Franje ponovno ga je stekao. 

34 Čovjek gluhonijem od rođenja, o čemu vijesti postoje i drug- 
dje, bude u gradiću Citta della Pieve na zavjet domaćina odmah izli- 
ječen. Gledajući uvis između ostaloga reče: »Vidim svetoga Franju 
kako ovdje gore stoji: dolazi da mi podari dar govora.« Izgovorio 
je tako oblikovane riječi kao da je oduvijek mogao čuti i govoriti. 
Okupiše se ljudi koji su ga otprije poznavali i, ispunjeni čuđenjem, 
velikim hvalama stanu uzdizati Boga i sveca. 


IV. Bolesni od vodene bolesti i uzetosti 

35 U gradu Fanu neki je bolešću sapet čovjek, koji je patio od 
vodene bolesti, po svetom Franji zavrijedio da bude u potpunosti 
izbavljen. 

36 Neka je žena iz Gubbia uzeta ležala u krevetu. Pošto je za 
svoje izbavljenje treći put zazvala ime svetoga Franje, ponovno je 
zadobila zdravlje. 

37 Neka je djevojka iz Arpina u sorskoj biskupiji bila na žalostan 
način svladana uzetošću, sasvim nepomičnih udova. Pošto je odne- 
sena do crkve svetoga Franje blizu Vicalvia, izgovorila je ondje mo- 
litve i prolila suze te bila u potpunosti izbavljena od teške bolesti. 

38 Neki je mladić u istom gradiću bio tako sapet uzetošću da mu 
se zatvorio usni otvor, a oči su mu počele gledati ukrivo, pa je odne- 
sen u rečenu crkvu. Budući da se nije mogao micati, majka je za nj 
ponizno molila; i prije nego što je došao kući vratilo mu se prijašnje 
zdravlje. 

39 Petar je Greletano zbog uzetosti izgubio ruku, a usta su mu se 
iskrivila sve do uha. Kada se prepustio savjetima liječnika, izgubio je 
u isti mah i vid i sluh. Napokon se zavjetovao svetomu Franji i bio u 
potpunosti izbavljen od rečene bolesti. 

V. Bolesni od kile 

40 Nekoga je čovjeka iz gradića Cisterne u Maremmi mučila go- 
lema kila u preponi i nikakvo mu pomagalo nije moglo držati utro- 
bu. Naime pojas, koji u takvim slučajevima obično pomaže, samo 
je uzrokovao mnoga nova puknuća. Shrvani bolom otac i majka su 
iskušali sve vrste liječenja, a kako im ništa nije uspijevalo, zavjeto- 
vali su sina svetomu Franji i doveli ga u crkvu podignutu u Venetu 
njemu u čast. 41 Izložili su bolesnika pred svečevom slikom i, za- 
vjetujući se s ostalim mnoštvom naroda, prolili za nj mnogo suza. 
Kada se napokon počelo čitati evanđelje i izlagati ono što je skriveno 
od umnih, a objavljeno malenima (usp. Mt 11,25; Lk 10,21), pojas 
se najednom pokidao i nestalo je beskorisnih lijekova, a ožiljak se 
smjesta zatvorio i u potpunosti se vratilo željeno zdravlje. Podigla se 
ondje velika graja onih što su hvalili Gospodina i iskazivah štovanje 
njegovu svecu. 

42 Ivan iz sorske biskupije imao je takvu ozljedu zbog kile u trbu- 
hu da mu se nikakvim lijekovima nije moglo pomoći. Žena mu je 
ukazala na savjet jednoga brata da se zavjetuje svetomu Franji i da 
znakom križa označi mjesto puknuća. Kada je oboje pobožno uči- 
nio, utroba mu se odmah vratila na svoje mjesto, a on ostao zapanjen 
iznenadnim spasenjem (usp. Mudr5,2). 

Samo tri godine nakon što je 1898. Paul Sabatier objavio Ogleda- 
lo savršenstva L. Lemmens je objavio u dva dijela »stare franjevačke 
dokumente« iz kodeksa nađenog u samostanu sv. Izidora u Rimu. 
Prvom je dijelu dao naslov Spisi brata Leona, druga svetoga oca Franje , 1 
a drugome Ogledalo savršenstva (I. redakcija). 2 Ovaj je naslov izabran 
na osnovi početnih riječi dotičnog spisa (incipit Speculum perfectio- 
nis. 

Budući da je brat Leon, kao dugogodišnji pratilac sv. Franje, uži- 
vao iznimno uvažavanje, Lemmensova ocjena da je ovaj spis svojevrs- 
na jezgra kasnijega Ogledala savršenstva, pozornost franciskanologa 
usmjerila se na cjelinu objavljenih spisa, a ne na samo ovo djelo, koje 
je ponijelo naslov istovjetan Sabatierovu otkriću. Lemmensova ocje- 
na u svojoj je biti prihvaćena, a na to ’Lemmensovo’ Ogledalo gleda- 
lo se kao na kompilaciju sastavljenu od ulomaka pripisivanih bratu 
Leonu. Njihov nastanak pripisivan je pak takozvanim padovanskim 
dekretima iz godine 1277, koji su nalagali skupljanje građe o svetomu 
Franji i drugoj svetoj braći. 

U recenziji Lemmensova izdanja F. van Ortroy 3 osporavao je 
Lemmensovu ocjenu da se u dotičnom spisu radi o reprodukciji »ori- 
ginalnog teksta drugova«. Međutim to osporavanje nije pokrenulo 
velikih rasprava, a i Sabatier se pomirio s viđenjem Lemmensova 
Ogledala kao jednoga redakcijskog stadija fra Leonova djela. 

Valja imati na umu da su dekretom općega kapitula u Parizu 
1266. trebale biti uništene prethodne 'legende’, to jest životopisi, po- 
što je postao autoritativan životopis koji je sastavio sv. Bonaventura. 4 
I u tom svjetlu valja gledati dragocjenost ovih starih i rijetkih doku- 
menata. S vremenom su pronađeni još neki srodni rukopisi. Tako je 


1 L. LEMMENS, Documenta antiqua franciscana. Pars I. Scripta fratris Leonis sociis. 
p. Francisci. Ad Claras Acquas 1901. 

2 Speculum perfectionis ( Redactio I.) 

3 F. VAN ORTROY, recenzija Lemmensova djela Documenta antiqua franciscana, u 
Analecta Bollandiana , 21 (1902), str. 111-115. 

4 Sv. Bonaventura nam je ostavio dvije verzije Franjina životopisa, veću (Legenda 
maior ) i manju (Legenda minor). 

godine 1914. A. G. Little 5 predstavio rukopis označen kao Phillipps 
12290 orijentirajući se prema Sabatierovu izdanju, iako je zapažao da 
je srodniji s Lemmensovim. Little je iz te srodnosti zaključio da je taj 
spis neki kasniji kompilator ustvari skratio. Još jedan ugledni francis- 
kanolog, F. Delorme, 6 Lemmensovo je Ogledalo držao djelom istoga 
autora koji je kasnije redigirao Ogledalo što ga je objavio Sabatier. 

Uslijed široke prihvaćenosti ovih hipoteza zanimanje za Lemmen- 
sovo izdanje sve više je slabilo pa se uskoro u zbirkama franjevačkih 
spisa Manje ogledalo savršenstva uopće nije objavljivalo. U potrazi za 
'autentičnom slikom’ sv. Franje posegnulo se ponajprije za jednim 
kodeksom nađenim u Peruđi u drugoj polovici XVII. stoljeća, na te- 
melju kojega su takozvani bolandisti 7 kanili pripremiti životopis bla- 
ženog Egidija. Peruđinski kodeks objavljivan je pod različitim naslo- 
vima, u našem izdanju kao Početak ili osnutak Reda. U tom kodeksu 
naslućivao se zajednički izvor različitim kasnijim kompilacijama. Kao 
jedna od takvih kompilacija Manje ogledalo savršenstva svedeno je na 
drugorazredni spis, pogodan u prvom redu za traženje paralela s dru- 
gim zbirkama franjevačkih izvora. Doista, već je Lemmens, nailazeći 
na očite pogreške i praznine koje čine nemogućim precizan smisao, 
bio primoran potražiti paralelna mjesta u Sabatierovu Ogledalu. Puno 
kasnije Marino Bigaroni u novom izdanju Manjega ogledala savršen- 
stva našao je prikladnije dopune upravo u peruđinskom rukopisu. 8 

U uvodu Bigaronieva izdanja Raoul Manselli pristupa cijelom 
ovom kompleksu pitanja na nov način izjavljujući da je »zatvorena 
epoha privilegiranja jednog izvora u odnosu na drugi«. Usredoto- 
čenim istraživanjem Lemmensova Ogledala Manselli je zaključio da 
se ovdje radi prvenstveno »o skupu cvjetova ... jednoj vrsti koja se 
smatra . . . posebnim oblikom one neizmjerne literature sabrane pod 
općim izrazom primjera«. To ipak ne znači da se radi o nepovezanoj 
zbirci. Sastavljač je ove primjere raspoređivao u epizode okupljene 
oko egzemplarne jezgre: u duhu autora početnih riječi mogli bismo 
takve jezgre zvati i 'zrcalnima'. Tako na primjer skupina označena 
brojevima 14-19 prikazuje Franjino držanje prema fizičkom zlu i 
smrti, skupina koja se sastoji od brojeva 27-35 organizirana je oko 


5 A. G. LITTLE, Description of a Franciscan Manuscript formerly in the Phillipps Li- 
brary noiv in the possession of A. G. Little, u Collectanea Franciscana , 1914, str. 9-113. 

6 F. DELORME, La »Legenda antiqua S. Francisci« du ms. 1046 de la Bibliotheque 
communale de Peruse, u Archivium Franciscanum Historicum 15 (1922), str. 23-70, 
278-332. 

7 Radi se o skupini isusovačkih znanstvenika koji su pokrenuli sustavno izdavanje 
svetačkih životopisa. Naziv te skupine veže se uz flamanskog isusovca Jeana Bollan- 
da (1596-1665). 

8 Ali i u nekim drugim, u međuvremenu otkrivenim rukopisima (Oxford d 23, rani- 
je zvan Phillipps 12290, te rukopis 4 iz knjižnice Sveučilišta u Uppsali). 

uspomena na Porcijunkulu kao »ogledalo stila stanovanja braće« i 
tako dalje. U svakom slučaju ne radi se o pukom izvlačenju niza ulo- 
maka iz Peruđinske legende. 

Čitajući ove tekstove nije moguće oteti se pozivu na uspoređiva- 
nje s paralelnim izvorima. Uočljiv je paralelizam poretka kojim sli- 
jede pripovijedanja u rukopisu iz samostana sv. Izidora s onima u 
rukopisu Littlea, iako s varijantama i umecima u ovom posljednjem 
s obzirom na zbirku iz sv. Izidora. 9 Značajne paralele, ako se ide po 
skupinama epizoda, primjećuju se također sa zbirkama sadržanim u 
rukopisu iz Uppsale i u Peruđinskoj legendi (ili Asiškoj kompilaciji). 
Obilnija skupina sastoji se od brojeva 24-33 Lemmensova Ogledala 
koja odgovara epizodama 1-16 zbirke iz Uppsale i brojevima 50-65 
iz Peruđinske legende (u našem izdanju Početak ili osnutak Reda). Ima- 
jući u vidu istovremeno dva člana usporedbe, zapaža se da prethodni 
brojevi Ogledala (1-19) idu jedan za drugim istim redom kao u ru- 
kopisu iz Uppsale 39-43 (tj. Ogledalo 1-5 ) i Peruđinskoj legendi 4-14 
(tj. Ogledalo 8-19). Takvim paralelizmima moglo bi se nastaviti sve 
do kompletiranja slike. 10 

Ipak se može reći da je ovo što je rečeno više nego dostatno za po- 
tvrdu da je raspored materijala po skupinama pripovijedanja bio već 
prisutan u izvoru, skupine su u biti poštivane, iako je svaki kompila- 
tor raspoređivao različite blokove tako da ih organizira prema vlasti- 
tom više ili manje organskom i konačnom planu. Daljnja primjedba 
glasi: upravo dva spisa koja izgledaju više promišljena i očita u svojoj 
organiziranosti, Sabatierovo Ogledalo i Drugi životopis Tome Čelan- 
skog, očito su u većem raskoraku glede rasporeda epizoda s obzirom 
na gore uspoređene zbirke. Činilo bi se naravnim da treba zaključiti 
kako te zbirke predstavljaju jedan raniji stadij. 

Tako se možemo opet naći u stupici pitanja vremenskog prven- 
stva. Međutim naš govor, usredotočen na Lemmensovo Ogledalo u 
njegovoj specifičnosti, ide za drugim. Govorilo se o stvarnom (pa i 
svjesnom) rasporedu sadržaja. Na brzinu iznesena zapažanja čini se 
da dopuštaju zaključak da se takav raspored pokazuje kao rezultat 
kompilatorova plana: on ih, uza sve poštivanje velikih epizodnih jez- 
gra, nađenih u vlastitom izvoru, raspoređuje na funkcionalan način 
u svrhu ustroja slike koja služi ne samo divljenju nego i razmišljanju 
i sučeljavanju vlastitih unutarnjih panorama i društveno-organizacij- 
skih shema jednoga vjerskog reda. »Ogledalo« ili »primjer«: zacijelo 
smo daleko od pukog skupa »cvjetova«, slučajno skupljenih na valu 
nepovezanog slijeda uspomena. 


9 Usp. LITTLE 1914, str. 14-16. 

10 Ogledalo 20-23 tj. Uppsala 50-53 i Peruđinska legenda 117-120; Ogledalo 35-43 
tj. Peruđinska legenda 107-115. 

Izvori : 

Uvod u Ogledalo savršenstva imanje) preveo Velimir Blažević prema: Fontes 
Franciscani, a cura di Enrico Menesto e Stefano Brufani. Assisi: Edizioni 
Porziuncola, 1995, str. 1733-44. Tekst redigirao i skratio u skladu s karakte- 
rom ovog izdanja Ante Šoljić. 

Ogledalo savršenstva imanje) s latinskog izvornika prevela Irena Bratičević pre- 
ma: Fontes Franciscani , a cura di Enrico Menesto e Stefano Brufani. Assisi: 
Edizioni Porziuncola, 1995, str. 1745-1825. 


Manje ogledalo savršenstva 


U ime Gospodnje počinje Ogledalo savršenstva, pravila i zvanja, 
života i poziva pravoga manjeg brata, prema volji Kristovoj i nakani 
svetoga Franje, sastavljeno od nekih tekstova pronađenih među spi- 
sima svetoga brata Leona, druga blaženoga Franje, i drugih njego- 
vih drugova, a koji se ne nalaze u opće prihvaćenom životopisu. U 
tom se ogledalu na neki način odražava i savršenstvo života svetoga 
Franje. 


U] 

1 Blaženi je Franjo najvećom plemenitosti, dostojanstvom i ugla- 
đenosti prema Bogu i prema ovome svijetu smatrao prikupljanje 
milostinje iz ljubavi prema Gospodinu Bogu, 2 jer je sve ono što je 
nebeski Otac stvorio na čovjekovu korist, po ljubavi njegova ljublje- 
nog Sina nakon grijeha dano i dostojnima i nedostojnima besplatno, 
poput milostinje. 

3 Zbog toga je blaženi Franjo govorio: »S većom slobodom i 
radosti treba milostinju za ljubav Božju tražiti sluga Božji nego 
onaj koji bi, kad bi htio što kupiti, išao pa u svojoj uglađenosti i 
darežljivosti govorio: 4 ’Svakomu tko mi da takav novčić, dat ću 
stotinu maraka srebra i još tisuću puta više’. 5 Jer sluga Božji nudi 
ljubav Gospodinovu koju zaslužuje čovjek koji daje milostinju, a 
u usporedbi s tom ljubavi sve što postoji u svijetu i što je na nebe- 
sima, ništa je«. 

6 Zato, prije nego što se broj braće umnožio, pa i nakon što 
se umnožio, dok je blaženi Franjo išao po svijetu propovijedaju- 
ći, kad bi ga neki čovjek, bogat i plemenita roda, pobožno pitao 
da objeduje u njegovoj kući i bude mu gost - 7 jer u mnogim 
gradovima i naseljima u koje je išao propovijedati u ono vrijeme 
nije bilo samostana braće - 8 premda je znao da je onaj koji ga je 
pozvao pripremio, iz ljubavi prema Gospodinu, sve što je tijelu 
potrebno, i to u izobilju, ipak je, kako bi braći dao dobar primjer, 
i zbog dostojanstva i plemenitosti gospođe siromaštine, u vrijeme 
obroka išao po milostinju 9 i ponekad govorio onomu koji ga je 

pozvao: »Ja ne želim ostaviti svoje kraljevsko dostojanstvo, svoj 
poziv i zvanje moje i moje braće, 10 a to je da idem po milostinju, 
pa makar ne donio više od tri milostinje, jer želim ispuniti svoju 
dužnost«. 11 I tako je od svoje volje išao po milostinju, a onaj 
koji ga je bio pozvao išao je s njime; uzimao je milostinju koju je 
blaženi Franjo prikupio i čuvao ju kao relikviju zbog njegove po- 
božnosti. 12 Onaj koji napisa, vidio je mnogo puta i svjedoči (usp. 
Iv 19,35; 21,24). 


[ 2 ] 

1 Štoviše jednom prilikom, kad je bio u posjetu ostijskom bi- 
skupu, koji je poslije postao papom, u vrijeme obroka je, gotovo 
krišom zbog gospodina biskupa, otišao po milostinju. 2 Kad se 
vratio, gospodin biskup sjedio je za stolom i jeo, upravo zato što 
je tada bio pozvao na ručak neke svoje vitezove i rodbinu. 3 Bla- 
ženi je Franjo stavio milostinju na stol gospodina biskupa i sjeo za 
stol do njega, jer je gospodin biskup uvijek htio da blaženi Franjo, 
kad bi bio kod njega u vrijeme obroka, sjedi do njega; 4 i posramio 
se onda malo gospodin biskup jer je blaženi Franjo išao skupljati 
milostinju, ali mu nije ništa rekao, ponajviše zbog onih koji su 
sjedili ondje. 5 Nakon što je malo pojeo, blaženi je Franjo uzeo 
od svoje milostinje i svakom vitezu i kapelanu gospodina biskupa 
dao malo, od Gospodina Boga; 6 svi su oni to primili s velikom 
pobožnosti, jedni za v hranu, a drugi su ostavili po strani zbog nje- 
gove pobožnosti. 7 Štoviše, dok su primah milostinju, skidah su 
kape zbog pobožnosti blaženoga Franje; 8 i obradovao se gospo- 
din biskup zbog njihove pobožnosti, najviše zato što te milostinje 
nisu bile od pšeničnoga kruha. 9 A nakon jela ustao je gospodin 
biskup i ušao u svoju sobu vodeći sa sobom blaženoga Franju; 
podižući ruke, zagrho ga je s neizrecivom radosti i oduševljenjem 
i rekao mu: 10 »Zašto si mi, moj jednostavni brate, nanio sramotu 
da u mojoj kući, koja je kuća tvoja i tvoje braće, ideš po milosti- 
nju?«. 11 Odgovori mu blaženi Franjo: »Dapače, gospodine, uka- 
zao sam vam čast, jer kad podanik vrši i ispunja svoju dužnost i 
poslušan je svom gospodaru, ukazuje čast svojemu gospodaru i 
njegovu prelatu«. 

12 I reče: »Ja trebam biti uzor i primjer vašim siromasima, po- 
najviše jer znam da u životu i u redu braće ima i da će biti manje 
braće, po imenu i po djelu, koji se zbog ljubavi prema Gospodinu 
Bogu i zbog pomazanja Duha Svetoga, koji poučava i poučavat če ih 
u svemu (usp. 1 Iv 2,20.27), ponizuju i ponižavat će se u svoj po- 
niznosti, podložnosti i služenju svoje braće. 13 Ima i bit će među 
njima onih koji sputani stidom i zbog loše navike odbijaju i odbijat 

će poniziti se i podložiti istomu radi milostinje i činiti takva služin- 
ska djela; 14 zbog toga treba da ja djelom poučavam sve koji jesu 
i koji će biti u redu, tako da nemaju isprike (usp. Rim 1,20) pred 
Bogom ni na ovom svijetu ni u budućem. 15 Kad sam kod vas, koji 
ste naš gospodin i apostol, i kod moćnika i bogataša ovoga svijeta 
koji me, zbog ljubavi prema Gospodinu Bogu, s velikom pobožnosti 
ne samo primaju u svoje domove nego i prisiljavaju da dođem, neću 
se sramiti ići po milostinju; 16 štoviše želim to smatrati i držati veli- 
kom plemenitosti i kraljevskim dostojanstvom prema Bogu i čašću 
onoga najvećega kralja koji je, premda je gospodar svega (usp. Gal 
4,1) 17 i premda bogat (usp. 2 Kor 8,9) i slavan u svojem veličanstvu, 
postao siromašan i prezren u našemu čovještvu. 18 Želim dakle da 
braća, koja su sada i koja će doći, znaju da većom utjehom duše 
i tijela smatram kad sjedim za siromaškim stolom braće i 19 vidim 
pred sobom siromašku milostinju koju prikupljaju idući od vrata 
do vrata iz ljubavi prema Bogu, nego kad sjedim za stolom vašim ili 
druge gospode, obilno opskrbljenim svim jelima, makar mi se ona 
nudila s velikom pobožnosti; 20 naime, kruh milostinje sveti je kruh, 
posvećen hvalom i ljubavi prema Bogu, jer brat kad ide prikupljati 
milostinju prije ima reći: 'Hvaljen i blagoslovljen budi Gospodin Bog’ 
(usp. Lk 1,68), 21 a poslije ima reći: 'Dajte nam milostinju iz ljubavi 
prema Gospodinu Bogu’«. 

22 Gospodin biskup je bio uvelike zadivljen riječima što ih je iz- 
govorio sveti otac 23 te mu reče: »Sine, čini što je dobro u očima 
tvojim (usp. 1 Sam 3, 18), jer Bog je s tobom (usp. Jš 1,9; 2 Sam 7,3), 
i ti s njim«. 

24 Bila je naime želja blaženoga Franje, i to je mnogo puta rekao, 
da brat ne treba dugo stajati a da ne ode prikupljati milostinju, kako 
se poslije ne bi ustručavao ići. 25 Štoviše, koliko bi brat u svijetu bio 
veći i plemenitijeg podrijetla, toliko se više oduševljavao i veselio 
kad bi išao po milostinju i činio takva ponizna djela radi dobra pri- 
mjera. 26 A tako je bivalo u stara vremena. 

[3] 

1 Tako je u počecima Reda, kad su braća boravila u Rivotortu, 
bio među njima neki brat koji je molio malo, nije radio i nije htio ići 
po milostinju jer se sramio, ah je dobro jeo; 2 zbog čega je blaženi 
Franjo, videći to, po Duhu Svetomu spoznao da je čovjek puten, 3 
te mu je rekao: »Idi svojim putem, brate muho, jer želiš jesti rad 
svoje braće i želiš dokoličariti u poslu Božjem, kao brat trut, koji ne 
želi stjecati i raditi, a jede rad i plod dobrih pčela«. 4 I tako je otišao 
svojim putom i, jer bijaše puten, nije zazvao milosrđe. 

[4] 

1 Kad je blaženi Franjo ležao teško bolestan u biskupijskoj palači 
u Asizu, kako bi ipak učvrstio duh da ne klone ponekad zbog razli- 
čitih jakih bolova, često je tražio da tijekom dana njegovi drugovi 
pjevaju pohvale Gospodinu koje je prije dugo vremena sam sastavio 
tijekom bolesti, 2 a isto tako i noću, ponajviše radi ohrabrivanja ču- 
vara koji su zbog njega noću bdjeli pred palačom. 3 1 kad je brat Ilija 
vidio da se blaženi Franjo tako osnažuje i raduje u Gospodinu na- 
šavši se u tolikoj bolesti, jednoga mu je dana rekao: 4 »Predragi oče, 
silno me tješi i poučava sva radost koju u tako velikom jadu i bolesti 
pokazuješ za sebe i svoje drugove; 5 ah premda te ljudi u ovome 
gradu štuju kao sveca u životu i u smrti, budući da zbog tvoje velike 
i neizlječive bolesti ipak vjeruju da ćeš uskoro umrijeti, kad čuju 
da se pjevaju ove pohvale, mogli bi misliti ih govoriti među sobom: 
6 ’Kako toliko veselje pokazuje ovaj koji je bhzu smrti? Morao bi, 
naime, razmišljati o smrti’«. 7 Reče njemu blaženi Franjo: »Sjeti se 
kako si kod Fohgna imao viđenje i rekao mi da ti je netko kazao da 
ne trebam živjeti nego dvije godine. 8 Prije no što si imao to viđe- 
nje po milosti Duha Svetoga, koji sve dobro doziva (usp. Iv 14,26) u 
pamet i stavlja u usta (usp. Iz 59,21) svojih vjernih, često sam danju 
i noću razmišljao o svom svršetku (usp. Ps 39,5); 9 ah od onoga časa 
kad si imao viđenje, svakim sam danom bio sve zabrinutiji u raz- 
mišljanju o danu smrti«. 10 1 reče u velikom žaru duha: »Pusti me, 
brate, da se radujem u Gospodinu (usp. Fil 4,4) i njegovim pohvala- 
ma i svojim slabostima, 1 1 jer sam milošću Duha Svetoga suradnika 
tako sjedinjen i povezan sa svojim Gospodinom, da se po njegovu 
milosrđu dobro mogu vesehti u samom Svevišnjem«. 

[5] 

1 Drugom zgodom tih dana u istoj ga je palači posjetio jedan 
liječnik imenom Buongiovanni iz Arezza, 2 koji je blaženom Franji 
bio poznanik i prijatelj. Blaženi ga je Franjo upitao o svojoj bolesti: 
»Brate Ivane, što ti se čini o ovoj mojoj vodenoj bolesti?« 3 Nai- 
me blaženi Franjo nikoga komu je u imenu bilo »dobar« nije htio 
zvati punim imenom,) 11 ) zbog poštovanja prema Gospodinu, koji 
je rekao: »Nitko nije dobar, doli Bog jedini« (Lk 18,19). 4 Isto tako 
nikoga nije htio zvati ocem ni učiteljem, niti tako pisati u pismima, 
iz poštovanja prema Gospodinu, koji je rekao: Ni ocem ne zovite 
nikoga na zemlji. I ne dajte da vas učiteljima zovu« (usp. Mt 23,9. 10) 
itd. 5 Reče mu hječnik: »Brate, po milosti Gospodina Boga bit će 


n 


Ime »Buongiovanni« doslovno prevedeno znači »Dobri Ivan« (op. prev.). 

ti dobro«, 6 nije mu naime htio reći da bi ubrzo trebao umrijeti. 7 
Blaženi mu Franjo opet reče: »Reci mi istinu; što ti se čini? 8 Ne 
boj se, jer milošću Božjom nisam kukavica da se bojim smrti, jer 
sam, a Gospodin surađivaše (usp. Mk 16,20), njegovom milošću i 
milosrđem tako povezan i sjedinjen s mojim Gospodinom, da sam 
jednako zadovoljan i smrću i životom, i obratno«. 

8 Reče mu dakle liječnik otvoreno: »Oče, tvoja je bolest neizlje- 
čiva po našem liječničkom znanju; umrijet ćeš ili krajem ovog mje- 
seca ili 4. listopada«. 10 Blaženi Franjo, premda je ležao bolestan u 
postelji, s najvećim je poštovanjem i pobožnosti prema Gospodinu, 
raširivši ruke (usp. Ps 143,6; Ezr 9,5) i ramena, s velikim veseljem 
duha i tijela reče: »Dobro došla moja sestra smrt«. 

[ 6 ] 

1 Gospodin je blaženom Franji objavio kako treba pozdravljati, 
kao što je dao da se napiše u oporuci rekavši: 2 »Gospodin mi je 
objavio da za pozdrav trebam govoriti: 'Gospodin ti dao mir’« (usp. 
Br 6,26; 2 Sol 3,16). 3 Zbog toga, u počecima reda, kad je blaženi 
Franjo išao s nekim bratom koji je bio jedan od prve dvanaestorice 
braće, taj je brat pozdravljao muškarce i žene po putu i one koji 
bijahu u poljima govoreći: »Gospodin ti, ili vam, dao mir« (usp. 2 Sol 
3,16). 4 1 budući da ljudi nisu bih čuli ni od kojih redovnika takav 
pozdrav, jako su se tomu čudili; 5 štoviše neki su im kao s nekom 
zlovoljom govorili: »Što vam znači taj pozdrav?« (usp. Lk 1,29). 6 
Tako da se onaj brat počeo zbog toga jako sramiti, 7 te je rekao bla- 
ženom Franji: »Dopusti, brate, da drugačije pozdravljam«. 8 Reče 
mu blaženi Franjo: »Pusti ih da govore, jer ne primaju što je Božje 
(usp. 1 Kor 2,14); 9 ah nemoj se zbog toga sramiti, jer kažem ti, 
brate, da će još plemići i glavari ovoga svijeta iskazivati tebi i drugoj 
braći poštovanje zbog ovakva pozdrava«. 

[7] 

1 Blaženi je Franjo svu braću, kako ministre tako i propovjedni- 
ke, poučavao kako raditi, govoreći im da zbog crkvene službe, duž- 
nosti i skrbi oko propovijedanja ne smiju zapustiti svetu i pobožnu 
mohtvu, prikupljanje milostinje i rad rukama kao ostala braća, radi 
dobra primjera i koristi svojih i tuđih duša. 2 Govoraše: »Podložna 

se braća jako izgrađuju kad se njihovi ministri i propovjednici rado 
posvećuju mohtvi; 3 i podređeni postaju ponizni kad vide predstoj- 
nike i nadređene da pomažu onima koji rade i njihovim naporima«. 

4 Zbog toga je sam kao vjerni revnitelj i nasljedovatelj Krista, dok je 
bio zdrava tijela, radio ono čemu je poučavao svoju braću. 

[ 8 ] 

1 Jednoga dana dok je blaženi Franjo ležao bolestan u biskupij- 
skoj palači u Asizu, neki brat, čovjek duhovan i svet, gotovo u šali i 
smiješeći se: 2 »Pošto ćeš Gospodinu prodati sve svoje vreće? Mno- 
gi baldahini i sirijske tkanine bit će, brate, stavljeni da pokriju ovo 
tvoje slabo tijelo koje je sad obučeno u vreću«. 3 Naime, tada je 
blaženi Franjo zbog bolesti imao kožnu kapuljaču koja je bila po- 
krivena vrećom. 4 Odgovori mu blaženi Franjo, ah ne sam, nego 
Duh Sveti po njemu, u velikom žaru duha i radosti: »Istinu kažeš, 
jer tako će biti«. 


[9] 

1 Blaženi Franjo, videći, dok je boravio u istoj palači, kako mu je 
svakim danom sve teže u bolesti, dao je da ga se na nosilima odnese 
do crkve svete Marije Porcijunkulske, jer otkako mu se pogoršala 
bolest, nije mogao jahati. 2 Kad su oni koji su ga nosili prošli putom 
blizu bolnice, rekao im je da spuste nosila na tlo. 3 1 budući da zbog 
vrlo jake i dugotrajne bolesti očiju gotovo da nije mogao vidjeti, 
naložio je da se nosila okrenu kako bi lice upravio prema gradu 
Asizu. 4 I podigavši se malo na nosilima, blagoslovio je grad Asiz 
govoreći: »Gospodine, kao što vjerujem da je ovaj grad u prijašnja 
vremena bio mjesto i prebivalište loših i zlih ljudi i na zlu glasu u 
svim ovim pokrajinama, 5 tako vidim da si po preobilnom milosrđu 
svojem, u vrijeme u koje ti se svidjelo, iskazao svoje veliko milosrđe 
(usp. Neh 13,22; Ps 51,2) u njemu, da bude mjesto i prebivalište 
onih koji te budu upoznali i tvom imenu dali slavu (usp. Ps 115,1) te 
okus dobra života i nauka i dobra glasa svem kršćanskom narodu. 6 
Molim te, dakle, Gospodine Isuse Kriste, Oče milosrđa (usp. 2 Kor 
1,3), da nam ne uračunavaš našu nezahvalnost, nego se uvijek sje- 
ćaš preobilne dobrote (usp. Ps 98,3) svoje, koju si iskazao u njemu, 
da uvijek bude mjesto i prebivalište onih koji te poznaju i slave ime 
tvoje blagoslovljeno i slavljeno dovijeka (usp. Dn 3,26; Rim 1,25; 2 
Kor 1 1,3 1 ). Amen«. 7 1 nakon tih riječi odnijeli su ga u Svetu Mariju 
Porcijunkulsku. 


[10] 

1 Blaženi je Franjo od vremena svojeg obraćenja pa sve do dana 
smrti uvijek nastojao, i u zdravlju i u bolesti, prepoznati i slijediti 
volju Gospodinovu. 2 Jednoga dana jedan mu je brat rekao: »Oče, 
tvoj život i tvoje obraćenje postali su i jesu svjetlo i ogledalo ne samo 
tvojoj braći nego i cijeloj Crkvi Božjoj, a isto će tako biti i tvoja smrt; 

3 jer premda će tvojoj braći i vrlo velikom broju drugih tvoja smrt 
biti velika bol i tuga, tebi će ipak biti najveća utjeha i beskonačna ra- 
dost, 4 jer ćeš prijeći iz velikog napora u najveći mir, iz velikih muka 
i kušnji u beskonačnu radost, iz velikoga svojeg siromaštva, koje si 
uvijek ljubio i dragovoljno nosio od početka svojeg obraćenja Kristu 
do dana svoje smrti, u najveće, pravo i beskonačno bogatstvo, iz 
vremenite smrti u vječni život, 5 gdje ćeš uvijek gledati licem u lice 
Gospodina Boga (usp. 1 Kor 13,12; Post 32,31) svoga, o kojem si 
s tolikim žarom, željom i ljubavlju razmišljao na ovome svijetu«. 6 

I nakon tih riječi otvoreno mu je rekao: »Oče, znaj da je, ako Bog 
u istini ne pošalje s neba svoj lijek tvojemu tijelu, tvoja bolest neiz- 
lječiva i da imaš još malo živjeti, kako su već rekli liječnici. 7 Ovo 
sam pak rekao da osnažim tvoj duh, da se uvijek raduješ iznutra 
i izvana, a najviše da te tvoja braća i ostali koji te dolaze posjetiti 
nađu kako se raduješ u Gospodinu (usp. Fil 4,4), 8 jer znaju i vjeruju 
da ćeš ubrzo umrijeti, te da nakon tvoje smrti i njima koji to vide i 
drugima koji budu čuli tvoja smrt ostane u sjećanju, kao što su svi- 
ma u sjećanju tvoj život i tvoje obraćenje«. 9 Blaženi Franjo, premda 
je bio jako izmučen bolešću, s velikim žarom duha i radošću duha i 
tijela hvalio je Gospodina i rekao: 10 »Pa, ako trebam brzo umrijeti, 
zovite mi brata Anđela i brata Leona, da mi pjevaju o sestri smrti«. 

II Došla su ta braća preda nj i uz mnogo suza pjevala Pjesmu brata 
Sunca i drugih stvorenja Gospodnjih koju je sam sastavio tijekom 
svoje bolesti na hvalu Gospodinovu i na utjehu duše svoje i drugih; 
12 a u toj pjesmi ispred posljednjega stiha smjestio je stih o sestri 
smrti, koji glasi: 

»Laudato sia Misegnore, per nostra sorore morte corporale 
dala quale nullo homo vivente po scampare. 

Vay a quegli, ke morono nelli peccati mortali. 

Beati quegli, ke trovarone ne le tue sanctissime voluntadi; 
ka la morte secunda (usp. Otk 2,11; 20,6) no gle fara male«. 
»Hvaljen budi moj Gospodine, po našoj sestri smrti tjelesnoj 
kojoj nijedan živući čovjek ne može umaći. 

13 Jao onima što umiru u teškim grijesima! 

14 Blago onima što se nađu u tvojoj presvetoj volji; 
jer im druga smrt neće nauditi«. 

[U] 

1 Jednoga dana blaženi je Franjo pozvao k sebi svoje drugove i 
rekao: »Vi znate da je gospođa Jakoba iz Settesolija meni i našem 
redu bila i jest vrlo vjerna i odana. 2 Zato će, vjerujem, ako joj javite 
kakvo je moje stanje, smatrati to velikom milosti i utjehom, 3 i po- 
sebno ako joj javite da nam pošalje za jedan habit komad redovnič- 

ke tkanine, boje slične boji pepela, onakve kakvu izrađuju monasi 
cisterciti u prekomorskim krajevima. 4 Neka pošalje i svoju slasticu 
koju mi je pripravila više puta dok sam bio u Rimu«. 5 Tu slasticu 
Rimljani zovu mostacciolo , jer se pravi od badema i šećera ili meda 
i drugih sastojaka. 

6 Bijaše ona naime žena duhovna, sveta udovica, Bogu odana, 
jedna od plemenitijih i bogatijih u cijelom Rimu, a po zaslugama i 
propovijedanju svetoga Franje dobila je toliku milost od Boga da se 
činila kao druga Magdalena, uvijek puna suza i pobožnosti iz ljubavi 
prema Bogu. 

7 Nakon što su napisali pismo kako je bio rekao sveti otac, je- 
dan se brat pobrinuo da nađe drugog brata koji će odnijeti pismo, 
i odmah je netko pokucao na vrata braće; 8 i kad je neki brat otvo- 
rio vrata, vidio je gospođu Jakobu koja je pohitila (usp. Lk 1,39) iz 
Rima posjetiti blaženog Franju. 9 Odmah je jedan brat s velikom 
radošću otišao blaženom Franji da mu javi kako je gospođa Jakoba 
došla sa svojim sinom i mnogima drugima da ga posjeti, 10 i reče: 
»Sto da činimo, oče? Da je pustimo da uđe i dođe k tebi?« 11 Na- 
ime po želji svetog Franje bilo je prije odlučeno da radi čestitosti i 
pobožnosti toga samostana nijedna žena ne smije ući u klaustar. 12 
I reče blaženi Franjo: »Tu odredbu ne treba opsluživati u odnosu 
na ovu gospođu, koju je tako velika vjera i pobožnost navela da iz 
udaljenoga kraja dođe ovamo«. 13 1 tako je ušla k blaženom Franji, 
lijući pred njim mnogo suza. 14 I čudila su se braća što je donijela 
sa sobom mrtvačku tkaninu pepeljaste boje za habit i sve što je bilo 
napisano u pismu da pošalje, i još su se više čudila razmišljajući 
o svetosti blaženog Franje. 16 Štoviše, gospođa Jakoba rekla je bra- 
ći: »Braćo, dok sam molila, bilo mi je rečeno u duhu: ’ldi i posjeti 
oca svojega, blaženoga Franju, požuri i nemoj kasniti, jer ako jako 
zakasniš, nećeš ga naći živa; 17 k tomu, odnijet ćeš mu takvu tka- 
ninu za habit i te sastojke da mu pripraviš onu slasticu; isto tako, 
donesi sa sobom veliku količinu voska za svijeće a tako i tamjana’«, 
18 kao što je dao napisati blaženi Franjo u pismu. 19 No Gospodin je 
htio nadahnuti tu gospođu radi plaće i utjehe njezinoj duši, da bolje 
spoznamo koliko je svet bio taj svetac kojega je Otac nebeski kao 
siromašnoga htio počastiti tolikom časti u danima njegove smrti. 
20 Onaj koji je nadahnuo kraljeve da idu s darovima pokloniti se i 
počastiti dijete, njegova ljubljenog Sina u danima rođenja njegova 
siromaštva, taj je htio plemenitu gospođu u udaljenom kraju nadah- 
nuti da ode počastiti i pokloniti se svetom i slavnom tijelu svetoga 
sluge svojega 21 koji je tolikom ljubavlju i žarom u životu i u smrti 
ljubio i slijedio siromaštvo njegova ljubljenog Sina. 

22 Pripravila je ona jednoga dana svetom ocu onu slasticu koju je 
htio jesti, ali malo je pojeo jer je njegovo tijelo svakodnevno klonulo 

od vrlo teške bolesti i približavalo se smrti. 23 Isto tako dala je na- 
praviti mnogo svijeća da gore nakon njegova odlaska pred njegovim 
svetim tijelom, a od tkanine koju je donijela za njegov habit načinila 
su mu braća habit u kojem je pokopan. 24 Sam je zapovjedio braći 
da moraju nad habitom sašiti vreću kao znak i primjer presvete po- 
niznosti i siromaštva. 25 1 dogodilo se, kako se svidjelo Gospodinu, 
da je u onome tjednu u kojem je došla gospođa Jakoba, sveti Franjo 
preselio k Gospodinu. 


[ 12 ] 

1 Blaženi je Franjo od početka svojega obraćenja, a Gospodin su- 
rađivaše (Mk 16,20), kao mudar čovjek sebe. i svoju kuću, to jest red, 
utemeljio na čvrstoj stijeni (usp. Mt 7,24); to jest na najvećoj poniz- 
nosti i siromaštvu Sina Božjega, nazvavši ga Redom manje braće. 2 
Na najvećoj poniznosti: zbog toga je u počecima reda, nakon što se 
broj braće počeo množiti, htio da braća borave u bolnicama s gu- 
bavcima da im služe; 3 zato se u ono vrijeme kad su u Red ulazili oni 
plemenitoga i oni neplemenitoga roda, između ostaloga što im se 
objavljivalo, govorilo da trebaju služiti gubavcima i boraviti u njiho- 
vim kućama. 4 Na najvećem siromaštvu: kao što se kaže u pravilu, 
da braća u kućama u kojima borave budu kao pridošlice i putnici 
(usp. 1 Pt 2,11) i da ne žele imati ništa pod nebom osim sveto siro- 
maštvo po kojem ih hrani Bog u ovom svijetu hranom tjelesnom i 
duhovnom, a u budućem će naslijediti nebesku baštinu. 

5 Sebe samoga utemeljio je na najvećoj poniznosti i siromaštvu, 
jer premda je bio veliki uglednik u Crkvi Božjoj, htio je i odabrao 
je biti nižeg položaja ne samo u Crkvi Božjoj nego i među svojom 
braćom. 


[ 13 ] 

1 Jednom, kad je blaženi Franjo propovijedao puku Ternia, na 
biskupijskom trgu pred biskupijom, biskup toga grada, čovjek raz- 
borit i duhovan, prisustvovao je njegovoj propovijedi; 2 kad je zavr- 
šila, ustao je i među ostalim riječima Božjim koje je uputio, rekao je 
i ovo: 3 »Gospodin je od početka, otkad je zasadio i sagradio Crkvu 
(usp. Mt 16,18) svoju, uvijek davao svjetlo po svetim ljudima koji 
su je krasili riječju i primjerom. 4 Sada pak u ovaj posljednji čas (usp. 
1 Iv 2,18) osvijetlio ju je ovim siromaškim i neuglednim, neukim 
čovjekom« - pokazujući prstom svem puku na blaženog Franju - 
»i stoga ustrajte ljubiti i častiti Gospodina i čuvajte se grijeha, jer 
ne učini tako nijednom narodu« (usp. Ps 147,20). 5 Kad je završila 
propovijed, i kad su gospodin biskup i blaženi Franjo sišli s mjesta 

gdje su propovijedali i ušli u biskupijsku crkvu, blaženi se Franjo 
nakloni pred gospodinom biskupom i padne mu pred noge (usp. Mk 
5,22) govoreći: 6 »U istini ti kažem, gospodine biskupe, da mi ni- 
jedan čovjek dosad nije ukazao toliku čast u ovome svijetu koliku 
si mi ti ukazao danas; jer drugi ljudi govore: ’Taj je čovjek svet’, 
pripisujući slavu i svetost stvorenju a ne Stvoritelju, 7 ali ti si kao 
razborit čovjek odvojio dragocjeno od bezvrijedna« (usp. Jr 15,19). 8 
Naime često je blaženi Franjo, kad bi ga se častilo i kad bi se govo- 
rilo da je svet čovjek, na takve govore odgovarao riječima: »Nisam 
još siguran trebam li imati sinove i kćeri«. 9 1 govorio je: »Naime, 
u koji god čas Gospodin bude htio uzeti od mene svoje blago, koje 
mi je posudio, što bi mi drugo preostalo osim samog tijela i duše 
koje imaju i nevjernici? 10 Štoviše, moram vjerovati, ako je Gospo- 
din razbojniku i čak nevjerniku dao tolika dobra, kolika meni, da 
bi bili vjerniji Gospodinu od mene«. 11 I reče: »Kao što se slikom 
Gospodina i Blažene Djevice naslikanoj na drvu časte Gospodin i 
Blažena Djevica, te u pamćenju drže Bog i Blažena Djevica, a ipak 
drvo ili slika ništa ne prisvajaju sebi jer su drvo i slika, 12 tako je i 
sluga Božji na neki način slika odnosno stvorenje Božje, u kojem 
se Boga časti zbog dobročinstva njegova, 13 ali sam ništa ne smije 
prisvojiti sebi, kao drvo ili slika, nego jedinom Bogu treba dati čast i 
slavu (usp. 1 Tim 1,17), a sebi stid i patnju dok živi, jer dok god živi 
put je oprečna dobročinstvima Božjim«. 

[ 14 ] 

1 Blaženi je Franjo htio biti ponizan među svojom braćom, pa se 
da bi postigao i sačuvao veću poniznost nekoliko godina nakon svo- 
jeg obraćenja na jednom kapitulu u Svetoj Mariji Porcijunkulskoj 
odrekao službe poglavara pred svom braćom, govoreći: 2 »Odsad 
sam za vas mrtav, no evo brata Petra Katanskoga, njemu i ja i vi 
budimo poslušni«. 3 Tada su sva braća počela glasno jadikovati i 
plakati. 4 1 prignuvši se pred bratom Petrom, sveti mu Franjo obeća 
poslušnost i poštovanje, 5 te je otad ostao podložan do smrti (usp. Fil 
2,8), kao jedan od ostale braće. 


[ 15 ] 

1 Štoviše, htio je biti podložan ne samo generalnom ministru i 
provincijalnim ministrima - naime, u kojoj se god pokrajini zadr- 
žavao ili išao propovijedati, pokoravao se provincijalnom ministru 
- 2 nego je radi većeg savršenstva i poniznosti dugo vremena^ prije 
svoje smrti jednom prilikom rekao generalnom ministru: 3 »Želim 
da svoju vlast nada mnom uvijek povjeriš jednom od mojih drugo- 

va, da budem poslušan njemu mjesto tebi, jer želim da radi dobra 
primjera i kreposti poslušnosti u životu i u smrti uvijek ostaneš sa 
mnom«. 4 1 otad pa do smrti uvijek je imao jednog od drugova kao 
gvardijana kojemu se pokoravao umjesto generalnom ministru. 5 K 
tome je jednom rekao drugovima: »Sam mi je Svevišnji među osta- 
lima udijelio i ovu milost, da bih se bratu novaku koji danas ulazi u 
red, da mi je gvardijan, pokoravao tako predano kao i onomu bratu 
koji je prvi i najstariji po dobi i u našem redu. 6 Podređeni naime 
svojega poglavara mora smatrati ne čovjekom, nego Bogom, po čijoj 
mu je ljubavi podređen«. 7 Isto je tako rekao: »Na cijelom svijetu 
nema poglavara kojega bi se toliko bojali njegovi podložnici i nje- 
gova braća koliko bi Gospodin učinio da se mene boje moja braća, 
da to želim; 8 ali sam mi je Svevišnji udijelio tu milost da želim biti 
zadovoljan svime kao onaj koji je manji u redu«. 9 To smo vidjeli 
očima svojim (usp. 1 Iv 1,1) mnogo puta mi koji bijasmo s (usp. 2 Pt 
1,18) njime, kako je sveti otac posvjedočio da je mnogo puta, kad 
mu neka braća nisu udovoljila u njegovim potrebama ili su mu rekla 
neku riječ ili nešto što bi čovjeka obično sablaznilo, odmah odlazio 
na molitvu, a na povratku se nije htio sjećati ni govoriti 10 »Taj mi 
brat nije udovoljio« ili »Rekao mi je tu riječ«. 

[ 16 ] 

1 Štoviše, u vrijeme svoje bolesti radi većeg savršenstva i siromaš- 
tva vratio je generalnom ministru sve svoje drugove govoreći: 2 »Ne 
želim imati posebnog druga, nego, radi ljubavi prema Gospodinu 
Bogu, neka se braća od mjesta do mjesta za me pobrinu i neka mi 
se pridruže kako ih Gospodin bude nadahnuo«. 3 1 reče: »Upravo 
sam vidio slijepca koji nije imao nego štap da ga vodi na putu«. 4 
Zbog toga je, kako se više približavao smrti, toliko više nastojao da 
u svojem savršenstvu razmišlja kako bi mogao živjeti u posvemaš- 
njoj poniznosti i siromaštvu. 


[ 17 ] 

1 Onoga dana kad je Jakoba pripravila onu slasticu za blaženo- 
ga Franju, otac se sjetio brata Bernarda i rekao svojim drugovima: 
»Ova je slastica dobra za brata Bernarda«. 2 Pozvavši k sebi jednog 
od svojih drugova, reče mu: »Idi, reci bratu Bernardu da odmah 
dođe k meni«. 3 Otišao je taj brat odmah u Asiz, gdje je bio Ber- 
nard, i doveo ga blaženom Franji. 4 Sjedeći pred posteljom na kojoj 
je ležao blaženi Franjo, brat Bernard reče: »Oče, molim te da me 
blagosloviš i iskažeš mi svoju ljubav, jer ako mi iskažeš svoju očinsku 
ljubav, vjerujem da će me sam Bog i ostala braća našega Reda više 

voljeti«. 5 Blaženi ga Franjo nije mogao vidjeti jer je prije nekog 
vremena izgubio očinji vid; no ispruži desnicu i stavi je na glavu (usp. 
Post 48,14) brata Egidija, trećega među prvom braćom, koji je sje- 
dio do brata Bernarda. Vjerujući da stavlja ruku na glavu brata Ber- 
narda, 6 a dodirujući glavu brata Egidija kao čovjek slijep, odmah je 
spoznao po Duhu Svetomu i rekao: »Ovo nije glava mojega brata 
Bernarda«. 7 Brat Bernard odmah mu se više približio. 8 Blaženi 
Franjo položio je svoju ruku na njegovu glavu i blagoslovio ga. 9 
K tome je rekao jednom od svojih drugova: »Piši kako ti govorim: 
Prvi brat kojeg mi je dao Gospodin bio je brat Bernard, i on je prvi 
počeo i savršeno ispunio savršenstvo svetog evanđelja razdjeljujući 
sva svoja dobra siromasima; 10 zbog toga i zbog mnogih drugih po- 
vlastica njega trebam voljeti više nego nekog drugog brata iz cijelo- 
ga reda. 1 1 Stoga želim i zapovijedam, kako mogu, da tko god bude 
generalni ministar, njega ljubi i časti kao mene samoga, a i drugi 
provincijalni ministri i braća iz cijeloga reda neka se prema njemu 
ponašaju kao prema meni«. 12 1 u velikoj se mjeri time utješio brat 
Bernard, i druga braća kad su to vidjela. 

13 Naime jednom je blaženi Franjo, razmišljajući o iznimnom sa- 
vršenstvu brata Bernarda, prorekao o njemu pred nekom braćom 
govoreći: 14 »Kažem vam, da su bratu Bernardu dani da ga muče 
neki veliki i najoštroumniji zlodusi, koji mu uzrokuju mnoge patnje 
i kušnje, 15 ah pred njegov kraj milosrdni će ga Gospodin ukloniti iz 
svake patnje i kušnje, unutarnje i vanjske, i dat će njegovu duhu i ti- 
jelu takav mir, spokoj i utjehu, da će se sva braća koja to budu vidje- 
la i čula zbog toga neizmjerno diviti i smatrati to velikim čudom; 16 
te će u miru, počinku i utjesi duha i tijela prijeći Gospodinu s ovoga 
svijeta«. 17 1 neizmjerno su se zbog toga divila braća koja su to čula 
od blaženoga Franje, jer se doslovno, od riječi do riječi, pokazalo 
točnim što je o njemu prorekao po Duhu Svetome. 

18 Naime brat je Bernard u smrtnoj bolesti bio u tolikom miru i 
spokoju duha da nije želio ležati; 19 a ako je ležao, ležao je u goto- 
vo sjedećem položaju kako mu se ni najblaže isparavanje tjelesnih 
sokova ne bi podignulo do glave i donijelo predodžbu ih san mimo 
onoga što se ticalo nečeg što je razmišljao o Bogu, 20 a ako bi se 
katkad to i dogodilo, odmah se ustajao izudarao govoreći: »Što je 
to bilo? Zašto sam ovako razmišljao?« 21 Štoviše, budući da je rado 
stavljao pod nos ružinu vodicu kako bi se osnažio, kad se pribli- 
žio smrti, nije ju htio nanijeti rukama zbog neprekidne meditacije 
o Bogu. 22 Stoga je govorio onomu koji mu je nudio: »Nemoj mi 
smetati!« 23 K tome je, da bi mogao umrijeti u većoj slobodi, miru i 
spokoju duha, predao dužnosti oko tijela u ruke nekoga brata, koji 
je bio liječnik i koji mu je pomagao, rekavši: 24 »Ne želim imati ni- 
kakvu brigu oko jedenja i pijenja, nego je tebi prepuštam; ako daš, 

primit ću, ako ne, ne«. 25 Zahtijevao je da mu se da sveto pomazanje 
i, kada su se braća pripremila i htjela mu dati pomazanje, odmah 
se razbila posuda u kojoj je bilo sveto ulje; 26 tada je brat Pelegrin 
Markijski, čovjek duhovan i svet, koji mu je tada bio drug, smijući 
se potiho rekao: »Evo, alabastrena posudica s pomasti već je razbijena 
(usp. Mk 14,3); sići će i razliti se obilne milosti«. 27 A usred poma- 
zanja brat Bernard nije se mogao suzdržati, nego je obilno plakao, a 
prije je živio vrlo pritajeno. 28 Napokon je naredio da dođu braća i 
bacio se na zemlju pavšina koljena (usp. Mt 17,4) i pokajao se za sve 
uvrede govoreći: »Manji sam brat bio samo u napastima; a u njima 
mi je Gospodin pomogao«. 

29 Molio je i braću da pobožno mole za njega: »Ah više ovu mo- 
litvu: da misleći na mene mislite na sebe«. 30 U petak je donesena 
košara s trešnjama, te je rekao braći koja su bila s njime i bratu 
liječniku: »Dajte mi trešanja i dopustite da ih jedem, jer ih više neću 
jesti. 31 Molim vas, jedite sa mnom i slavite sa mnom Pashu«. Ni 
jedući nije se mogao suzdržati od suza. 32 Zbog toga su braća počela 
govoriti: »Uistinu, nisu prepoznali (usp. Post 42,8) ovoga sveca!« 33 
Plakala su braća i u radosti promatrala takva sveca Gospodinova. 

34 Otkada je počeo slabjeti, htio je uvijek uza se imati brata sve- 
ćenika sve do časa smrti. 35 1 kad bi mu palo nešto na pamet ili bi se 
čega sjetio zbog čega bi ga prekorila savjest, odmah mu se ispovije- 
dao i govorio mu svoj grijeh. 

36 Nakon smrti postala je put njegova bijela i mekana, i izgledalo 
je kao da se smije. 37 Zbog toga se nakon smrti činio ljepšim nego 
prije, 38 i oni koji su ga promatrah vesehh su se i radije ga gledah sad 
nego dok je živio, jer je izgledao kao svetac koji se smije. 

[ 18 ] 

1 U onome tjednu u kojem je umro blaženi Franjo, gospođa Kla- 
ra, prva mladica reda sestara, opatica samostana siromašnih sestara 
Svetoga Damjana iz Asiza, nasljedovateljica svetog Franje u stalnom 
čuvanju siromaštva Sina Božjega, budući da je tada bila vrlo slaba 
i bojala se da će umrijeti prije svetoga Franje, plakala je ljuto (2 
Sam 17,8) i nije se mogla utješiti 2 što prije njegove smrti nije mogla 
vidjeti svojega jedinog oca nakon Boga, to jest svetoga Franju, tje- 
šitelja čovjekova u duhu i tijelu i također prvoga svog utemeljitelja 
u milosti Božjoj koju joj je sam slavni Gospodin dao prije njezina 
obraćenja i u njezinu svetom obraćenju. 

3 1 stoga je preko nekog brata to javila svetom Franji. 4 Blaženi 
se Franjo kad je to čuo, budući da je ljubio nju i njezine sestre očin- 
skom ljubavi zbog njihova svetog obraćenja, sažaho, najviše zato 
što je nekoliko godina nakon što je počeo imati braću, a Gospodin 

surađivaše (Mk 16,20), doživjela obraćenje Gospodinu po njegovim 
opomenama; 5 a od svojeg obraćenja silno je pridonijela (duhovnoj) 
izgradnji ne samo redovničke braće nego i cijele Crkve Božje. 

6 Blaženi Franjo, razmišljajući kako ono što je gospođa Klara že- 
ljela, njega vidjeti, tada nije bilo moguće jer su i jedno i drugo bili 
teško bolesni, kako bi je utješio, dao joj je u pismu svoj blagoslov 
7 i također ju je odriješio od svakoga grijeha ako je imala koji pro- 
tivan njegovim opomenama i volji i također protivan opomenama 
i volji Sina Božjega. 8 Osim toga, da ostavi svu tugu i utješi se u 
Gospodinu, ne on sam nego Duh Gospodnji u njemu rekao je ove 
riječi, govoreći ih istom bratu kojega je bila poslala gospođa Klara: 
9 »Idi i odnesi ovo pismo gospođi i reci joj da ostavi svu bol i tugu 
što me sada ne može vidjeti; 10 nego neka zna u istini da će me prije 
svoje smrti kako ona tako i njezine sestre vidjeti i od mene doživjeti 
najveću utjehu«. 11 Dogodilo se da je malo poslije po noći umro, a 
ujutro je sav narod (Mt 27,25) grada Asiza, muževi i žene i sav kler, 
uzeo sveto tijelo s mjesta gdje je umro, uz himne i pohvale, neki i 
noseći grane drveća, i po volji Božjoj odnio ga u Sveti Damjan 12 da 
se ispuni (Mt 1,22) riječ koju je Gospodin rekao po svojemu svecu 
da bi utješio svoje kćeri i službenice. 13 I nakon što je uklonjena 
željezna rešetka na prozoru kroz koji službenice Kristove običavaju 
razgovarati i nekad slušati riječ Božju, uzela su braća sveto tijelo s 
nosila i držala ga dugo na ramenima pred prozorom, 14 dok gospođa 
Klara i njezine sestre nisu primile veliku utjehu, premda uz mnogo 
suza i ispunjene boli, jer im je poslije Boga on bio jedina njihova 
utjeha na ovome svijetu. 


[ 19 ] 

1 Kasno u subotu, poslije večernje a prije noći u kojoj je blaženi 
Franjo preselio Gospodinu, mnogobrojne ptice koje zovu ševama 
letjele su nisko iznad krova kuće u kojoj je blaženi Franjo ležao i 
kružile okolo pjevajući. 2 A mi, koji bijasmo sa (usp. 2 Pt 1,18) bla- 
ženim Franjom o njemu ovo napisasmo i svjedočimo (usp. Iv 21,24) 
da smo puno puta čuli kako govori: 3 »Ako budem razgovarao s 
carem, zamolit ću ga da za ljubav Božju i po zauzetosti moje prošnje 
da odrediti i napisati da nijedan čovjek ne smije loviti sestre ševe 
niti im učiniti bilo kakvo zlo. 4 Isto tako, da sve vlasti u gradovima 
i gospodari utvrda i dvoraca obdržavaju svake godine o blagdanu 
rođenja Gospodinova natjerati ljude da bacaju pšenicu i druge žita- 
rice po putovima izvan gradova i utvrda, kako bi prije svega sestre 
ševe i druge ptice imale što jesti u dan tako velikoga slavlja; 5 te 
da na čast Sina Božjega, kojega je Blažena Djevica, njegova majka, 
položila u jasle (usp. Lk 2,7), te noći svatko mora dati dovoljno žita 

braći volu i magarcu; 6 isto tako, da o Božiću bogati moraju nasititi 
sve siromahe«. 

7 Naime blaženi je Franjo veće poštovanje gajio prema blagdanu 
rođenja Gospodinova nego prema bilo kojem blagdanu Gospod- 
njem jer, premda je Gospodin o drugim svojim blagdanima radio 
za naše spasenje, ipak nas je, kako je govorio sveti Franjo, trebao 
spasiti po tome što nam se rodio (usp. Iz 9,5). 8 Zbog toga je sveti 
Franjo želio da toga dana svaki kršćanin kliče u Gospodinu i da po 
njegovoj ljubavi, jer sebe dade za nas (usp. Tit 2,14), svaki čovjek 
bude velikodušan u veselju ne samo prema siromasima nego i pre- 
ma životinjama i pticama. 

9 O ševi je blaženi Franjo govorio: »Sestra ševa ima kapuljaču 
kao redovnici, i ponizna je ptica koja rado ide po putu da bi si pro- 
našla što žita; pa čak i ako ga nađe u životinjskom izmetu, ipak si ga 
iščeprka i pojede. 10 Dok leti, hvali Gospodina, kao dobri redovnici 
koji preziru zemaljsko, i kojima je boravište uvijek u nebesima (usp. 
Fil 3,20). 11 Zbog toga njezino ruho, odnosno njezino perje, sliči 
zemlji, dajući redovnicima primjer da ne smiju imati obojana i ra- 
skošna odijela, nego takoreći beživotna poput zemlje«. 1 2 Budući da 
je blaženi Franjo ovo što je rečeno promatrao u sestrama ševama, 
jako ih je volio i rado ih je gledao. 

[ 20 ] 

1 Kad je blaženi Franjo prihvatio poziv kardinala gospodina Leo- 
na da ostane neko vrijeme s njim u Rimu, ponajviše zato što je tada 
bila zima, prve su ga noći šibali zlodusi; 2 pozvavši druga, reče mu: 
»Zašto su me šibah zlodusi i dana im je moć (usp. Otk 9,3; 13,5.7) 
od Gospodina da mi čine zlo?« 3 1 poče govoriti: »Zlodusi su redar- 
stvenici našega Gospodina; kao što vlast, kad je netko uvrijedi, šalje 
svojeg redarstvenika da prekršitelja kazni, tako Gospodin one koje 
ljubi po svojim redarstvenicima, to jest po zlodusima koji su u toj 
službi njegovi službenici, kori i stegom odgaja (usp. Heb 12,6.7; Izr 
3,12). 4 Mnogo puta naime ne znajući griješi čak i savršeni redov- 
nik; 5 zbog toga ga, kako ne prepoznaje svoj grijeh, kažnjava đavao 
da po toj kazni vidi i pažljivije razmotri iznutra i izvana ono čime je 
uvrijedio; 6 jer Gospodin u onima koje nježno ljubi ništa u ovome 
životu ne ostavlja nekažnjeno«. 

7 »Ja pak po milosti i milosrđu Gospodinovu ne znam da sam 
koga uvrijedio a da to po ispovijedi i zadovoljštini nisam ispravio. 

8 K tome, po svojem mi je milosrđu podao taj dar, da mi u molitvi 
udijeli spoznaju o svemu u čemu mu se moram sviđati i ne sviđati. 

9 Ah može biti, kako mi se čini, da me Gospodin preko svojih re- 
darstvenika tako kaznio jer bi, premda mi gospodin kardinal rado 

ukazuje milosrđe i mojem ga je tijelu nužno primiti, a ja ga mogu 
pouzdano primiti od njega, 10 ipak moja braća koja idu po svijetu 
podnoseći glad i mnoge muke, i druga braća koja borave u siromaš- 
kim samostanima, kada čuju da boravim kod gospodina kardinala, 
mogla imati povod da mrmljaju protiv mene i govore: 11 »Mi pod- 
nosimo tolike nevolje, a on ima svoje utjehe«. 1 2 Zbog toga se uvijek 
pridržavam toga da im dajem dobar primjer, ponajviše zato što sam 
im radi toga dan. 13 Jer braća se više izgrađuju kad boravim među 
njima u siromaškim samostanima nego u drugim samostanima; i s 
većim strpljenjem nose svoje muke i nevolje kad čuju i znaju da ja 
podnosim isto«. 

14 1 premda je blaženi Franjo uvijek bio bolestan, jer je u svijetu 
bio po prirodi krhak i slab čovjek i svakim danom sve do dana svoje 
smrti bivao sve bolesniji, 15 ipak je pazio da braći da dobar primjer i 
uvijek otklanja od njih povod za mrmljanje, to jest da ne mogu reći: 
16 »On ima ono što mu je potrebno, a mi nemamo«. 17 A u zdravlju 
i u bolesti sve do dana svoje smrti toliko je želio podnositi nevolje 
18 da se sva braća koja su to znala, kao mi koji neko vrijeme sve do 
dana njegove smrti bijasmo snjime (usp. 2 Pt 1,18), ihtjela upamtiti, 
nisu mogla suzdržati od suza te su, kad su podnosila neke nevolje i 
muke, podnosila s većim strpljenjem. 19 Došavši kardinalu, ispričao 
mu je što mu se dogodilo i što je bio rekao drugu, 20 te mu je rekao: 
»Ljudi imaju veliko povjerenje u mene i vjeruju da sam čovjek svet, 
i evo noćas su me zlodusi istjerali iz zatvora«. 21 To je govorio o kuli 
koja je bila na gradskim zidinama, u kojoj je volio boraviti udaljen 
kao u zatvoru; 22 i s kardinalovim dopuštenjem vratio se u samotište 
Svetog Franje u Fonte Colombu kod Rietia. 

[ 21 ] 

1 Govorio je blaženi Franjo: »Da braća znaju kolike mi muke 
čine zlodusi, svatko bi od njih osjećao veliku odanost i sućut prema 
meni«. 2 1 tako, kao što je puno puta rekao svojim drugovima, nije 
mogao sa svoje strane udovoljiti braći i pokazati im katkad prisnost 
kako su braća željela. 

3 Nakon što je napustio svijet, blaženi Franjo nije htio ležati na 
perini niti pod glavom imati jastuk od perja u slučaju bolesti ih u 
kojem drugom slučaju, 4 osim jednom kad je imao bolest očiju i kad 
su ga braća prisilila protiv njegove volje da drži uz glavu jastuk pun 
perja, 5 koji mu je nabavio gospodin Ivan iz Greccia, kojega je sve- 
tac silno ljubio. 6 No te noći svetac nije mogao spavati jer je đavao 
bio ušao u taj jastuk, a nije mogao ni stajati uspravan na molitvu. 7 
Kad je to spoznao, odbacio je jastuk i rekao svom drugu: 8 »Đavao 
je previše lukav i dovitljiv, jer, otkad mi milosrđem Božjim (usp. Rim 

12,1) i Božjom milošću ne može naškoditi duši, želi omesti potrebu 
tijela, 9 to jest da ne mogu spavati ni stajati uspravan na molitvu, 
kako bi omeo pobožnost i radost srca, te kako bih mrmljao uslijed 
bolesti«. 


[ 22 ] 

1 Naime premda je puno godina vrlo teško bolovao na želudac, 
slezenu, jetru i oči, u svemu je bio pobožan i s tolikim je strahopo- 
štovanjem molio, da se u vrijeme molitve nije htio pridržavati za zid 
ili ogradu, 2 nego je uvijek stajao uspravan i bez kapuljače na glavi, 
katkad na koljenima, a to najviše kada se veći dio dana i noći posve- 
ćivao molitvi; 3 štoviše, kada je išao pješke po svijetu proseći, uvijek 
je zaustavljao korak da bi obavio molitvu časova; 4 ako je pak jahao, 
jer je uvijek bio slab, silazio je da bi obavio molitvu časova. 

5 Tako je jednom, kad se vraćao iz Rima, onoga dana kad je izi- 
šao iz Rima sve vrijeme padala kiša, 6 i budući da je tad bio vrlo 
bolestan, jahao je, 7 ali je silazio s konja da bi obavio molitvu časova 
stojeći pored puta, iako je padala kiša i mada je bio posve mokar. 8 
I rekao je: »Ako tijelo želi u miru i spokoju jesti svoju hranu, koja 
zajedno s tijelom postaje hrana crvima, s kolikim bi mirom i spoko- 
jem morala duša jesti svoju hranu, koja je sam Bog?« 9 1 govorio je: 
»Đavao skače od veselja kada može suzbiti ih zapriječiti pobožnost 
i radost srca sluge Božjega, koje dolaze od čiste molitve i drugih 
dobrih djela. 10 Naime ako đavao može imati nešto svojega u slugi 
Božjemu, ako sluga Božji ne bude mudar i ako ga, što brže može, ne 
uništi ih šatre mrtvljenjem, ispovijeđu i pokorom, u kratkom vreme- 
nu od jedne vlati, stalno nadodajući, stvori stablo«. 

[23] 

1 Blaženi je Franjo govorio da, ako zbog oskudice i siromaštva 
brat tijelo ne može zadovoljiti svoje potrebe u bolesti i zdravlju, dok 
god iskreno i ponizno traži od svog brata ih poglavara iz ljubavi pre- 
ma Bogu, a ne bude mu dano, treba strpljivo podnositi iz ljubavi 
prema Gospodinu; i neka mu Gospodin uračuna to u mučeništvo. 2 
Budući da je učinio što je njegova dužnost, to jest moho za ono što 
mu je potrebno, neka bude oslobođen grijeha premda tijelo upravo 
po bdjenjima, mohtvi i drugim dobrim djelima više slabi. 

3 U tome je blaženom Franji bilo najveće i glavno nastojanje, 
da od početka svojeg obraćenja sve do dana svoje smrti silno muči 
svoje tijelo, jer je uvijek i izvana i iznutra bio zaokupljen time da 
ima i sačuva duhovnu radost. 4 Štoviše, govorio je da, ako se sluga 
Božji bude trudio uvijek imati i čuvati unutarnju i vanjsku radost 

koja dolazi od čistoće srca, svi mu zlodusi neće moći ništa naškoditi, 
nego će govoriti: 5 »Budući da i u nevolji i u sreći sluga Božji ima 
radost, ne možemo pronaći gdje da u njega uđemo i ne možemo mu 
naškoditi«. 

6 Također je govorio: »Ako katkad budem kušan i klonem, kad 
vidim radost svog druga, zbog njegove radosti odvraćam se od kuš- 
nje i klonulosti k unutarnjoj i vanjskoj radosti«. 

[24] 

1 Blaženi je Franjo govorio: »Braćo moja, kažem vam, neka sva- 
tko od vas uzme u obzir vlastitu prirodu, 2 jer premda se netko 
među vama može uzdržavati manjom količinom hrane nego net- 
ko drugi, ipak želim da onaj kojemu je potreban obilniji obrok ne 
nastoji toga drugoga nasljedovati, nego da uzimajući u obzir svoju 
prirodu udovolji potrebi svojega tijela. 3 Kao što se nastojimo čuvati 
neumjerenosti u jelu, koja šteti tijelu i duši, tako se čuvamo i od 
pretjerane uzdržljivosti; i to više jer Gospodinu je milosrđe milo, a ne 
žrtva« (usp. Hoš 6,6; Mt 9,13). 

4 I reče: »Hoću i naređujem vam da svatko, u skladu s našim 
siromaštvom, udovoljava svojem tijelu kako mu bude potrebno«. 5 
Naime prva braća i oni koji su došli nakon njih dugo su vremena 
mučili svoja tijela preko mjere uzdržavanjem ne samo od hrane nego 
i od pića, te u nespavanju, u studeni, u trudu (usp. 2 Kor 11,27) ruku 
svojih; 6 nosili su ispod uz tijelo koji su ih mogli imati željezne obruče 
i oklope, te najoštriju kostrijet, najviše kako su mogli imati. 7 Zbog 
toga je sveti otac, videći da se braća na taj način mogu razboljeti, i 
jer su u kratkom vremenu neki već pobolijevali, na jednom kapitulu 
zabranio da ijedan brat nosi ispod uz tijelo išta drugo osim habita. 

8 Mi pak, koji bijastno s njime (usp. 2 Pt 1,18), svjedočimo (usp. 
Iv 19,35; 21,24) o njemu da je, premda je od vremena kad je počeo 
imati braću i isto tako za sve vrijeme svojega života s braćom bio 
diskretan, ipak to bio samo toliko da braća u jelu i u stvarima ko- 
jima su se služila stara braća, ne zađu nikad s puta siromaštva i če- 
stitosti našega Reda; 9 on pak sam prema svojem je tijelu, još i prije 
nego što je imao braću, od početka svojeg obraćenja i za sve vrijeme 
svojega života, bio strog, premda je kao mladić po prirodi bio krhak 
i slab i nije mogao živjeti u svijetu osim u udobnosti. 10 Tako je jed- 
nom, razmišljajući kako su braća već prekoračila mjeru siromaštva i 
čestitosti u hrani i stvarima, u jednoj propovijedi koju je držao nekoj 
braći, ali kao da govori svoj braći, rekao: 1 1 »Ne misle li braća da je 
mojem tijelu potrebna hrana? 12 No budući da ja treba da sam uzor 
i primjer svoj braći, želim se poslužiti najsiromaškijom hranom i biti 
zadovoljan stvarima koje su manje ukusne«. 

[25] 

1 U prvo vrijeme, kad je još bilo malo braće, išli su po milostinju 
pojedinačno i po povratku je svaki pokazivao blaženom Franji mi- 
lostinju koju je prikupio, te su govorili jedan drugomu: »Ja sam pri- 
kupio veću milostinju od tebe«. 2 1 radovao se sveti Franjo gledajući 
ih tako radosne i blažene, 3 te je zbog toga svaki radije tražio dopu- 
štenje da ide po milostinju. 4 U to vrijeme kad je blaženi Franjo bio 
sa svojom braćom koju je tada imao, bio je tako čist, jer je od onoga 
vremena, u trenutku kad mu je Gospodin objavio da moraju živjeti 
i on sam i njegova braća po uzoru na sveto evanđelje, htio i nastojao 
slijediti ga doslovno za sve vrijeme svoga života; 5 zbog toga je za- 
branio bratu koji je kuhao za braću da, kad bude htio dati braći da 
jedu povrće, stavlja navečer u vruću vodu, kao što je bio običaj, za 
sljedeći dan, kako bi braća obdržavala onu riječ iz svetog evanđelja: 
»Ne budite zabrinuti za sutra« (usp. Mt 6,34). 6 Tako je onaj brat sta- 
vio povrće da se smekša nakon što bi braća molila službu čitanja. 7 
Zbog toga su dugo vremena mnoga braća na više mjesta gdje su bo- 
ravila, a ponajviše u gradovima, obdržavala to ne želeći prikupiti ili 
primiti više milostinje od onoga koliko bi im dostajalo za jedan dan. 

[26] 

1 Jednom kad je blaženi Franjo bio u Rivotortu, bio je ondje neki 
brat, duhovan i stariji u redu, koji je bio vrlo slab i onemoćao, te se 
otac nad njim sažalio. 2 No budući da su tada braća, i ona bolesna i 
ona zdrava, revno i strpljivo smatrala siromaštvo obiljem te u bolesti 
nisu uzimala lijekove, nego više i radije činila ono što je tijelu pro- 
tivno, sveti je Franjo sam sebi rekao: 3 »Kad bi ovaj brat rano ujutro 
jeo grožđa, vjerujem da bi mu činilo dobro«. 

4 I tako se jednog dana potajno ustao rano ujutro, pozvao ono- 
ga brata i odveo ga u vinograd koji je bio pokraj toga samostana, 
odabrao jednu lozu na kojoj je bilo grožđa dobra i zdrava za jelo, 5 
i sjedeći s tim bratom pokraj loze (Mih 4,4) počeo jesti grožđe kako 
se onaj brat ne bi ustručavao sam jesti, 6 te je, dok su jeli, onaj brat 
hvalio Gospodina Boga. 7 A ono je milosrđe, koje mu je iskazao 
sveti otac, spominjao među braćom sve vrijeme svojega života, s 
velikom pobožnošću i lijući obilne suze. 

[27] 

1 Opat Svetog Benedikta iz Monte Subasija dao je svetom Franji 
i njegovoj braći crkvu svete Marije Porcijunkulske kao najsiromaš- 
niju koju je imao, i htio je da, ako Gospodin poveća broj braće, ona 
bude glava cijeloga reda, što je blaženi Franjo i prihvatio. 2 1 razve- 

selio se što je ta crkva prepuštena braći, što se tako zove i što je naj- 
siromašnija crkva u okrugu Asiza te što nosi onaj pridjevak. 3 Nosila 
je naime pridjevak Porcijunkula po kraju koji se prije tako zvao, a u 
imenu je bilo pretkazano da će biti majka i glava siromašne Manje 
braće. 4 Govorio je naime blaženi Franjo: »Zbog toga je Gospodin 
htio da se nijedna druga crkva ne prepusti braći te da prva braća 
tada ne grade i nemaju neku novu crkvu, nego ovu, jer ona je bila 
svojevrsno proročanstvo koje se ispunilo dolaskom Manje braće«. 
6 1 premda je bila siromašna i već gotovo porušena dugo vremena, 
uvijek su stanovnici grada Asiza i onoga kraja imali veliko poštova- 
nje prema njoj. 6 Iako su opat i monasi slobodno prepustili blaže- 
nom Franji i njegovoj braći tu crkvu bez ikakvih naknada, 7 ipak je 
blaženi Franjo, kao iskusan učitelj, koji kuću svoju želi izgraditi na 
čvrstoj stijeni (usp. Mt 7,24), to jest svoj red na velikom siromaštvu 
i poniznosti, godišnje slao opatu košaricu punu malih riba, koje se 
zovu crvenperke, 8 kako braća ni u koje vrijeme ne bi imala vlastiti 
samostan niti obitavala u nekom drugom koji ne bi bio u tuđem 
vlasništvu, tako da ne bi imala mogućnost ni na koji ga način pro- 
dati ih otuđiti. 9 1 kad su braća godišnje nosila monasima ribice, ovi 
su zbog poniznosti blaženoga Franje, koji je to činio od svoje volje, 
davali njemu i njegovoj braći jednu posudu punu ulja. 

10 Mi pak, koji bijasmo sa (usp. 2 Pt 1,18) blaženim Franjom, 
svjedočimo (usp. Iv 21,24; 3 Iv 12) o onom što je on sam tvrdio o 
toj crkvi, da mu je po mnogim milostima koje je Gospodin ondje 
ukazao bilo otkriveno da među svim drugim crkvama ovoga svijeta 
koje Blažena Djevica ljubi, tu crkvu ljubi. 1 1 1 pred svoju smrt ovu je 
crkvu povjerio braći u oporuci, da je braća uvijek drže s najvećom 
pobožnosti i poštovanjem 12 i htio je da bude pod upravom generala 
koji bi ondje uvijek smještao svetu zajednicu, braću klerike i laike 
koji bi im služili, te je htio da se posebno taj samostan čuva čistim 
i svetim po himnima i pohvalama Bogu. 13 I govorio je: »Jer ako 
bi braća i samostani u kojima borave nekad zastranili od čistoće i 
čestitosti koje im dolikuju, želim da ovaj samostan bude ogledalo 
i dobar primjer cijelom redu i kao jedan svjećnjak pred prijestoljem 
Božjim (usp. Otk 4,5) i pred Blaženom Djevicom, zbog kojega neka 
Gospodin bude milostiv prema slabostima i grijesima braće i neka 
uvijek čuva i štiti Red i svoju mladicu«. 

14 A braća koja su nekoć boravila ondje obdržavala su očevu vo- 
lju; mrtvih su svoje tijelo, ne samo postovima nego i često u nespa- 
vanju, u studeni i golotinji (usp. 2 Kor 11,27) i trudu ruku (usp. Ps 
28,2) svojih. 15 Mnogo puta naime, da ne bi stajali besposleni, išh 
su i pomagah siromasima na poljima a oni su im poshje davah nešto 
kruha iz ljubavi prema Bogu. 16 1 tako su čuvah svetost samostana 
neprekidnom mohtvom danju i noću i neprekidnom šutnjom 17 te 

su, ako bi nekad govorili nakon prijekida šutnje, razgovarali s najve- 
ćom pobožnosti i čestitosti, o stvarima koje su se ticale hvale Boga 
i spasenja duša (usp. 1 Pt 1,9). 18 1 ako bi se rijetko kad dogodilo da 
netko počne govoriti kakvu nekorisnu ili bezrazložnu riječ (usp. Mt 
12,36), odmah bi ga drugi ispravio. 19 Tim su i drugim krepostima 
posvećivali sebe same i mjesto. 


[ 28 ] 

1 Nekoć, kad je general u Svetoj Mariji Porcijunkulskoj počeo 
graditi jednu malu kuću za braću koja su bila u velikoj potrebi zbog 
onih koji su nailazili, kojima je trebalo ustupiti mjesto, blaženi je 
Franjo, vrativši se i čuvši da se radi na kući, pozvao ministra i rekao 
mu: 2 »Brate, ovaj je samostan uzor i primjer cijelomu redu, zbog 
toga više želim da braća koja su u njemu iz ljubavi prema Bogu 
podnose nevolje i potrebe, kako bi braća iz cijeloga Reda, koja 
dođu ovamo, ponijela u svoje samostane dobar primjer siromaštva, 

3 nego da, kad bi bih zadovoljni i primili utjehu, i druga braća iz 
Reda uzmu kao primjer za gradnju u svojim mjestima, govoreći: 

4 ’U samostanu svete Marije Porcijunkulske, koji je prvi samostan 
braće, grade se tolike i tolike kuće; s pravom možemo graditi u 
našim mjestima’«. 


[ 29 ] 

1 Jedan brat, čovjek duhovan, s kojim je blaženi Franjo veoma 
blizak, boravio je u nekom samotištu 2 te je, razmišljajući kako, ako 
blaženi Franjo nekad dođe onamo, nema prikladno mjesto za bora- 
vak, dao načiniti na nekom udaljenom mjestu blizu samostana gdje 
su braća jednu ćeliju gdje bi mogao moliti kada dođe. 3 1 dogodilo 
se da je nakon nekoliko dana blaženi Franjo došao; 4 i kad ga je onaj 
brat odveo da je vidi, blaženi mu je Franjo rekao: »Ta mi se ćelija 
čini previše lijepom; 5 ako želiš da ostanem u njoj nekoliko dana, 
obuci je iznutra i izvana u paprat i grane stabala«. 6 Ta ćelija naime 
nije bila sazidana, nego načinjena od drva, 7 ah kako su drva bila 
ravna, obrađena sjekirom i trnokopom, blaženom se Franji učinila 
previše hjepom. 8 Odmah ju je onaj brat počeo adaptirati kako je 
rekao sveti Franjo. 9 Jer kohko su ćehje i kuće braće bile siromašnije 
i pobožnije, toliko ih je radije gledao i katkad u njima odsjedao. 
10 Čak po primjeru Gospodinovu nije htio na ovome svijetu imati 
ni ćehju ni kuću, niti je dao da se za njega naprave. 1 1 Štoviše, ako 
bi se dogodilo da koji put kaže braći: »Idite, pripremite tu ćehju«, 
poshje nije htio u njoj ostati zbog one riječi u evanđelju: »Ne budite 
zabrinuti« (usp. Mt 6,34) itd. 

[30] 

I Tako mu je jednom, kad je bio u Sieni zbog bolesti očiju i bora- 
vio u ćeliji, gdje je nakon njegove smrti izgrađen oratorij u njegovu 
čast, gospodin Bonaventura, koji je braći dao zemljište na kojem su 
si izgradila samostan, rekao: »Sto ti se čini o ovom samostanu, bra- 
te?« 2 Blaženi mu je Franjo odgovorio: »Želiš da ti kažem kakvi 
se samostani trebaju graditi za braću?«. Odgovorio mu je: »Želim, 
oče« 3 1 reče mu: »Kad braća idu u neki grad u kojem nemaju samo- 
stan i pronađu nekoga tko im želi dati zemljište na kojem bi mogli 
izgraditi samostan, imati vrt i ono što im je potrebno, prvo trebaju 
razmisliti koliko im je zemljišta dovoljno, 4 uvijek imajući na umu 
sveto siromaštvo na koje smo se obvezali i dobar primjer koji treba- 
mo u svemu davati drugima«. 5 A to je sveti otac govorio jer je htio 
da braća nikada, u kućama ili crkvama, u vrtovima ili drugim stvari- 
ma kojima su se služila, ne prekorače mjeru siromaštva; 6 te je stoga 
želio da se ne moraju nastanjivati po samostanima u velikom broju 
jer mu se činilo teškim u velikom mnoštvu obdržavati siromaštvo. 
7 1 to je bila njegova želja od početka njegova obraćenja do same 
smrti, da se dokraja obdržava sveto siromaštvo. 

8 »Poslije trebaju ići biskupu toga grada i reći mu: 'Gospodine, 
taj čovjek iz ljubavi prema Gospodinu Bogu i radi spasenja svoje 
duše želi nam dati tako veliko zemljište da si na njemu možemo 
izgraditi samostan; 9 zbog toga se prvo obraćamo vama, ponajviše 
zato što ste otac i gospodar duša svega stada vama povjerena, i naših 
i druge braće koja će prebivati u tom samostanu. 10 Floćemo je da- 
kle izgraditi s blagoslovom Božjim i vašim’«. 

I I A svetac je to govorio jer je uvijek želio da braća časte i poštuju 
prelate: »Zato se naime zovu Manja braća jer kako imenom tako i 
primjerom i djelima trebaju biti ponizniji od svih ostalih u ovome 
svijetu«. 12 Govorio je također: »Naime, od početka mojeg obraće- 
nja, kad sam se odijelio od svijeta i od tjelesnog oca, stavio je Gospo- 
din u usta asiškog biskupa riječ (usp. Izl 4,15; Iz 51,16) svoju da me 
pravilno savjetuje u službi Kristu i da me ojača. 13 Zbog toga i zbog 
velike uzvišenosti koju vidim u prelatima i klericima, želim ne samo 
biskupe nego i najsiromašnije svećenike ljubiti i poštovati i smatrati 
ih svojim gospodarima. 14 Zatim, nakon što su primili blagoslov od 
gospodina biskupa, neka odu i daju da se napravi veliki jarak oko 
zemljišta koje su primili za gradnju samostana, i neka ondje postave 
jaku drvenu ogradu umjesto zida u znak svetoga siromaštva i po- 
niznosti. 15 Poslije neka daju napraviti siromašne kuće sagrađene 
od blata i drva i nekoliko ćelija da braća mogu katkad moliti i da 
mogu raditi na veću čestitost i također čuvajući se bezrazložnih riječi 
(usp. Mt 12,36). 16 Neka isto tako daju da se naprave male crkve; 

ne trebaju naime braća davati da se naprave velike crkve ni kako 
bi se ondje propovijedalo narodu ni iz drugih razloga, 17 jer će biti 
poniznost veća i primjer bolji kad budu išla propovijedati u druge 
crkve da obdržavaju sveto siromaštvo i čuvaju svetu poniznost i svo- 
ju čestitost. 

18 1 ako nekad neki prelati i redovnici ili svjetovni klerici svrate u 
njihove samostane, propovijedat će im siromašne kuće, male ćelije i 
njihove crkve i čestitost bez propovijedanja braće koja borave u tom 
samostanu i to će ih izgrađivati«. 19 1 rekao je: »Mnogo puta naime 
braća daju napraviti velike samostane i zgrade oskvrnjujući naše si- 
romaštvo, na negodovanje i loš primjer bližnjima. 20 A poslije ako se 
ukaže prilika za boljom i zdravijom lokacijom, napuštaju one samo- 
stane i zgrade, zbog čega se oni koji su im ondje bili dali milostinju, 
i drugi kad vide i čuju za to, jako sablazne i uznemire. 21 Stoga je 
bolje da braća daju izgraditi malene i siromašne samostane i zgrade, 
obdržavajući svoj zavjet i dajući bližnjima dobar primjer, nego da 
čine protivno svojemu zvanju i daju drugima loš primjer. 22 Jer ako 
se nekad dogodi da braća radi časnijeg mjesta napuste male samo- 
stane i siromašne zgrade, odatle bi bio vrlo loš primjer i sablazan«. 

23 A tih se dana u istoj ćeliji gdje je govorio te riječi gospodinu 
Bonaventuri, jedne noći zbog izbacivanja krvi umalo približio smrti. 
24 Zbog toga su mu braća, bojeći se da će umrijeti, govorila: »Bla- 
goslovi nas, oče, i drugu braću iz Reda, i daj nam neku uspomenu 
kojoj ćemo se vraćati nakon tvoje smrti«. 25 Blaženi je Franjo tražio 
da se pozove brat Benedikt iz Prata koji mu je slavio misu - jer je, 
premda je bio slab, uvijek kad je mogao rado želio slušati misu - i 
rekao mu: 26 »Napiši da blagoslivljam svu svoju braću koja su u 
Redu i koja će u nj ući sve do svršetka svijeta«. 

27 1 reče mu blaženi Franjo: »Budući da zbog bolesti ne mogu go- 
voriti, ukratko u ove tri riječi otkrivam braći svoju želju, 28 a ona je: da 
se u znak sjećanja na moj blagoslov i otajstvo ljube međusobno, 29 da 
uvijek ljube i poštuju našu gospođu svetu Siromaštinu, 30 te da uvijek 
budu odani i podložni prelatima i svim klericima svete majke Crkve«. 

[ 31 ] 

1 Dok je boravio u Svetoj Mariji Porcijunkulskoj, blaženi je Fra- 
njo pokatkad išao po selima i crkvama u okrugu grada Asiza objav- 
ljujući i propovijedajući ljudima da čine pokoru. 2 Sa sobom je nosio 
metlu kako bi meo crkve. 3 Jako je naime žalio kad bi ušao u neku 
crkvu i vidio da nije očišćena, 4 te je zbog toga uvijek kad je propo- 
vijedao puku, nakon što bi završio propovijed, tražio da se okupe 
svi svećenici koji su bili ondje, te na udaljenom mjestu da ga ne bi 
čuli svjetovnjaci, propovijedao o spasenju duša, 5 a napose da brinu 

i nastoje održavati čistima crkve, oltare i sve što pripada slavljenju 
božanskih otajstava. 

6 Kad je jednoga dana blaženi Franjo meo jednu crkvu u nekom 
selu, odmah se pronio glas o njemu u tom selu, ponajprije zato što 
su ga ljudi rado slušah i gledah. 7 Kad je pak to čuo jedan čovjek po 
imenu Ivan, muž čudesne jednostavnosti, koji je orao jedno svoje 
polje u bhzini te crkve, odmah je otišao k njemu i našao ga kako 
mete crkvu; 8 i rekao mu: »Brate, daj mi metlu, jer ti želim pomoći«, 
9 pa je uzevši od njega metlu pomeo što je ostalo. 10 Kad su sjeh, re- 
kao je blaženom Franji: »Brate, već je dugo kako imam želju služiti 
Bogu, a ponajviše nakon što sam čuo glas o tebi i tvojoj braći, ah 
nisam znao kako bih k tebi došao. 11 No nakon što se svidjelo Bogu 
da te vidim, želim učiniti što god je tebi drago«. 

12 Blaženi je Franjo, videći njegov žar, klicao u Gospodinu, jer 
je tada imao malo braće i jer mu se po njegovoj čistoći i jednostav- 
nosti činilo da bi morao biti dobar redovnik, 13 pa mu je rekao: 
»Brate, ako žehš biti u našoj zajednici, treba da se odrekneš svega 
svojega što možeš imati bez sablazni i da podaš to siromasima (usp. 
Mt 19,21) prema naputku svetog evanđelja, jer su to isto učinila na- 
ša braća koja su to mogla«. 14 Čuvši to, odmah je otišao u polje, gdje 
je bio ostavio volove, odriješio ih je i jednog doveo pred blaženoga 
Franju i rekao mu: 15 »Brate, tohko sam godina služio svom ocu i 
svima iz svoje kuće; iako je moj dio nasljedstva malen, žehm ovog 
vola primiti kao svoj dio i dati ga siromasima, kako se tebi bude 
činilo bolje prema Bogu«. 

16 No njegovi roditelji i braća, koja su tada bila još malena, kad 
su vidjeh da ih žeh napustiti, počeh su tako jako plakati zajedno 
sa svima iz kuće, da se blaženi Franjo na to sažaho 17 pa im je re- 
kao: »Pripremite jelo da zajedno jedemo, i nemojte plakati, jer ću 
vas razvesehti«. 18 Oni su odmah sve pripremili i jeh su u veselju. 
19 Nakon jela svetac im je rekao: »Ovaj vaš sin žeh služiti Bogu i 
zbog toga se trebate radovati. 20 1 ne samo po Bogu nego i po ovom 
svijetu to vam se uračunava u čast i na korist duša i tijela, jer se od 
vašega tijela časti Boga, a sva će naša braća biti vaši sinovi i braća. 
21 1 budući da je stvorenje Božje i žeh služiti najvišem Stvoritelju, a 
njemu služiti jest kraljevati, ne mogu vam ga i ne smijem vratiti, 22 
nego, da biste od njega samoga primili utjehu, žehm da se izvlasti 
od ovoga vola radi vas kao radi siromaha, premda se prema naputku 
svetog evanđelja treba podati drugim siromasima« (usp. Mt 19,21). 
23 Tako su se utješili i zbog riječi i zbog vola, jer bijahu siromašni. 

24 Budući da je blaženi Franjo uvijek jako voho čistu i svetu jed- 
nostavnost u sebi i u drugima, odmah ga je, čim ga je obukao u 
redovnički habit, vodio kao svojega druga. 25 Bio je on naime tohko 
jednostavan da je vjerovao da se treba držati svega što je činio bla- 

ženi Franjo. 26 Tako je, kad bi blaženi Franjo negdje stajao u molitvi, 
on želio gledati kako bi se naučio njegovim pokretima. 27 Pa kad bi 
blaženi Franjo kleknuo ili sklopio ruke prema nebu (usp. Pnz 32,40) 
ili pljunuo ili se zakašljao, i on je činio isto to. 28 Blaženi ga je Franjo 
onda s puno veselja počeo koriti zbog takve jednostavnosti, 29 a ovaj 
mu je odgovorio: »Brate, obećao sam da ću činiti sve što ti činiš, 
zbog čega želim činiti što ti činiš«. 39 1 divio se tomu i veselio blaženi 
Franjo videći ga u tolikoj jednostavnosti i čistoći. 31 Jer počeo je u 
krepostima i navikama biti tako savršen da su se blaženi Franjo i 
ostala braća divili njegovoj savršenosti, u kojoj je i umro. 32 Zbog 
toga ga je nakon njegove smrti sveti Franjo, pričajući braći o njego- 
vu obraćenju, nazivao svetim Ivanom. 

[ 32 ] 

1 Brat Jakov Priprosti, kojemu je svetac najviše povjeravao oso- 
bito izranjene gubavce, te im je bio poput liječnika koji ih je čistio, 
presvlačio i viđao im rane (naime u onim su vremenima braća bora- 
vila u kućama gubavaca ili bolnicama), odveo je jednoga gubavca, 
sveg u čirevima, u Svetu Mariju Porcijunkulsku. 2 Blaženi mu je 
Franjo nato rekao kao da ga prekorava: »Ti ne bi smio tako voditi 
braću kršćane jer nije dolično ni za tebe ni za njih«. 3 Blaženi je 
Franjo gubavce zvao braćom kršćanima. 4 A to je sveti otac rekao 
jer, iako mu je bilo drago da im pomaže i da im služi, ipak nije htio 
da one koji su bili jako izranjeni vodi izvan bolnice jer su ih se ljudi 
grozili. 5 No rekavši to, blaženi je Franjo odmah sebe ukorio i is- 
povjedio svoj grijeh bratu Petru Katanskom, koji je tad bio ondje, i 
to zato što je vjerovao blaženi Franjo da se zbog njegova prijekora 
bratu Jakovu gubavac zasramio. 6 1 zato je priznao svoj grijeh, da bi 
dao zadovoljštinu Bogu i gubavcu. 7 Rekao je blaženi Franjo bratu 
Petru: »Kažem ti da mi pokoru koju želim izvršiti, potvrdiš i da mi 
se nikako ne protiviš« (usp. Sir 4,25). 

8 Reče mu brat Petar: »Neka bude kako želiš«. 9 Jer brat je Petar 
toliko poštovao blaženoga Franju i bojao ga se i toliko mu je bio 
poslušan da se nije usuđivao mijenjati što mu je rečeno pod posluš- 
nost. 10 Reče sveti Franjo: »Ovo neka bude moja pokora, da jedem 
iz iste posude zajedno s bratom kršćaninom«. 11 1 tako, dok je sveti 
Franjo sjedio za stolom s gubavcem i drugom braćom, stavljen je 
između njih dvojice tanjur. 12 A gubavac je bio sav prekriven čirevi- 
ma; najviše su mu pak prsti, kojima je jeo, bili skvrčeni i tako krvavi, 
da bi svaki put kad bi ih pružio u tanjur, potekla u nj krv. 13 Videći 
pak to, brat Petar i ostala braća jako su se ražalostili ali nisu htjeli 
ništa reći zbog straha od svetog oca. 14 Onaj koji ovo napisa vidio je i 
svjedoči (usp. Iv 19,35; 21,24). 

[33] 

1 Kad je blaženi Franjo jedne noći ostao sam radi molitve u crkvi 
svetog Petra u Bovaru blizu bolnice za gubavce u Treviu i osjetio 
đavolsku kušnju, ustao je i prekriživši se rekao: 2 »Uime Boga Sve- 
vladara kažem vama, zlodusi (usp. Otk 16,14), da učinite na mom 
tijelu što god vam bude od Boga rečeno«. 3 A u crkvi je brat Pacifik, 
njegov drug, vidio da se ono sjedište koje je bilo Luciferovo, kako 
mu je bilo odgovoreno, čuva za blaženoga Franju. 

[34] 

1 Jedne noći blaženi je Franjo bio toliko pritisnut bolovima i sla- 
bošću da se u toj noći gotovo nije mogao odmoriti ni spavati. 2 Ujutro 
kad su mu bolovi ponešto popustili, dao je da se pozovu sva prisutna 
braća te je, dok su sjedili pred njim, svakoga od njih promotrio i po- 
gledao, kao da su po njima sva braća prisutna. 3 Započevši s jednim 
bratom, sve ih je blagoslovio polažući desnicu na njihove glave (usp. 
Post 48,17), i blagoslovio je svu braću koja bijahu u Redu i koja će 
doći ( usp. Iv 1 , 1 5 ) za vijeke vjekova (usp. Dn 7 , 1 8) ; 4 i činilo se da pati 
što nije mogao vidjeti svoje sinove i braću prije svoje smrti. 

5 Poslije je naredio da mu se donese kruh i izreče blagoslov (usp. 
Mt 26,26) nad njim; 6 i kako ga zbog slabosti nije mogao razlomi- 
ti, dao je jednom bratu da ga razlomi na puno dijelova i uzimajući 
dijelove pružao je svakom bratu po jedan, zapovijedajući im da sve 
pojedu (usp. Mk 14,22; 1 Kor 11,24). 7 Naime kao što je Gospodin 
u četvrtak htio jesti s apostolima prije svoje smrti, tako se na neki 
način činilo njegovoj braći da je blažen Franjo htio prije svoje smrti 
blagosloviti njih i u njima svu drugu braću, 8 te da jedu taj blagoslov- 
ljeni kruh kao da ga na neki način jedu s ostalom svojom braćom. 
9 1 to možemo jasno vidjeti jer premda je bio drugi dan, a ne četvr- 
tak, rekao je braći da je mislio da je četvrtak. 10 Jedan od te braće 
sačuvao je mali dio od onoga kruha. 11 I poslije smrti blaženoga 
Franje neki koji su u svojim bolestima kušali od toga kruha, odmah 
su ozdravljali. 

12 Govorio je blaženi Franjo drugovima kad ga ne bi odmah po- 
slušali: »Braćo moja, ne biste morali činiti da toliko puta govorim 
istu stvar«. 


[35] 

1 Kad je blaženi Franjo u samostanu svete Marije naredio da se 
za bilo kakvu bezrazložnu riječ (usp. Mt 12,36) treba izreći jedan 
Očenaš, hvaleći Boga na početku i na kraju molitve, 2 htio je da, ako 

se brat optužen za to bude opravdavao i opirao moliti Očenaš, treba 
izgovoriti dva Očenaša. 3 A spomenute pohvale da treba govoriti 
tako glasno, da ga braća koja ondje stoje mogu čuti i razumjeti, a ta 
braća da moraju slušati dok on hvali Boga; 4 učini li protivno, mora 
izgovoriti jedan Očenaš s pohvalama Bogu za svoju dušu. 5 Također 
je naredio da svaki brat, kad bude ulazio u kuću ili ćeliju ih bilo koje 
drugo mjesto, ako ondje ih negdje drugdje nađe brata ih braću, uvi- 
jek treba pažljivo hvahti i blagoslivljati Boga. 6 A te pohvale je sam 
presveti otac običavao izgovarati s najžarčom voljom i željom. 7 I 
htio je postići da ih i druga braća izgovaraju brižno i pažljivo. 

[36] 

1 Blaženi je Franjo imao takvo poštovanje prema Tijelu Kristovu 
da je htio da se napiše u pravilu Reda da se braća u pokrajinama u 
kojima budu boravila pobrinu i skrbe, 2 propovijedaju puku i opo- 
minju klerike i svećenike da tijelo Kristovo smjeste na dobro i časno 
mjesto, 3 a ako to ne učine oni, neka učine braća. 

4 Štoviše jednom je htio poslati neku braću s piksidama po svim 
pokrajinama da Tijelo Kristovo, gdje god ga nađu neprimjereno po- 
hranjeno, časteći stave u njih. 5 Isto ih je tako htio poslati s lijepim 
kalupima za hostije da ih prave u svako doba. 

[37] 

1 Kad je blaženi Franjo poslao braću po pokrajinama da propovi- 
jedaju pokoru, rekao im je: 2 »U ime Gospodinovo idite dva po dva 
(usp. Lk 10,1) dohčno po putu i, povrh svega, u šutnji od jutra do 
iza treće ure, moleći uvijek u srcima vašim (usp. Kol 3,16) Boga, a 
riječi bezrazložne (usp. Mt 12,36) ih nekorisne neka se i ne spominju 
među vama (usp. Ef 5,3); 3 premda naime hodate, ipak neka vaš 
razgovor bude tako nekako čestit kao da boravite u samotištu ih 
ćehji, jer gdje god da jesmo i hodamo, imamo ćeliju sa sobom; 4 brat 
tijelo naime naša je ćehja, a duša je pustinjak koji boravi unutra u 
ćehji da se moh Bogu i meditira. 5 Tako, ako duša ne bude boravila 
u miru i samoći, u svojoj ćehji, malo redovniku koristi ćehja načinje- 
na rukama«. 

6 Kad je blaženi Franjo jednog dana propovijedao, govorio im 
je: »Govorim vam kao onima koje su svladah zlodusi, jer sami sebe 
vežete i prodajete kao životinju na trgu zbog svoje bijede; 7 jer se 
izlažete volji onih koji su uništili sebe i uništavaju se i žele uništiti 
cijeh grad«. 

8 U vrijeme onoga kapitula na kojem su braća prvi put bila posla- 
na u neke prekobrdske pokrajine, nakon što je kapitul završio, sveti 

je Franjo rekao: 9 »Predraga braćo, ja trebam biti uzor i primjer svoj 
braći. 10 Ako sam dakle poslao svoju braću u daleke krajeve da pod- 
nose napor i stid, glad i mnoge druge potrebe, čini mi se pravednim 
da ja odem u neku udaljenu pokrajinu, 1 1 najviše radi toga da braća 
svoje nevolje podnesu strpljivije kad čuju da ja to isto podnosim«. 
12 Završivši molitvu, kao što je bio njegov običaj u svemu što je či- 
nio, rekao je: »U ime Gospodinovo i Njegove Majke i svih svetaca 
biram pokrajinu Francusku, 13 ponajviše zato što među katolicima 
svete Crkve iskazuju veliko poštovanje prema Tijelu Kristovu, što 
mi je osobito drago, te ću zbog toga radije boraviti s njima«. 

14 1 uzme među ostalima za druga brata Silvestra, svećenika, čo- 
vjeka Božjeg i velike vjere, jednostavnosti i čistoće, kojega je sveti 
otac poštovao kao sveca. 15 Kad su stigli u Firencu, ondje je prona- 
šao kardinala, gospodina Flugolina, biskupa Ostije, koji je poslije 
postao papa, a koji se svecu obradovao ali, znajući kamo ide, nije 
želio da ode. 16 Stoga mu je rekao sveti otac: »Gospodine, jako se 
stidim - kad sam poslao svoju braću u udaljene krajeve - ostati u 
ovim pokrajinama«. 17 Reče mu gospodin biskup, kao da ga preko- 
rava: »Zašto si poslao svoju braću tako daleko da umru od gladi i u 
tolike druge nevolje?« 

18 Odgovori mu blaženi Franjo s velikim žarom duha i u duhu 
proročkom (usp. Otk 19,10): 19 »Gospodine, mislite li ih vjerujete 
da je Gospodin samo radi tih pokrajina poslao braću? 20 Ah zaista 
vam kažem da je Gospodin izabrao i poslao braću radi napretka i 
spasenja duša cijeloga svijeta; 21 i bit će primljeni ne samo u zemlji 
vjernih nego i u zemlji nevjernika. 22 1 dok budu obdržavah ono što 
su obećah Gospodinu, Gospodin će im pribavljati što im je potreb- 
no jednako u zemlji nevjernika kao i u zemlji vjernih«. 23 1 zadivio se 
gospodin biskup njegovim riječima, potvrđujući da je rekao istinu. 
24 1 tako mu gospodin biskup nije dopustio da ode u Francusku, 25 
nego je sveti Franjo poslao onamo brata Pacifika s drugom braćom, 
a sam se vratio u Spoletsku dolinu. 

[38] 

1 Jednom, kad se pribhžavao kapjtul braće u Svetoj Mariji, bla- 
ženi je Franjo rekao svom drugu: »Ćini mi se da nisam manji brat 
ako ne bih bio u stanju koje ću ti opisati«. 2 1 kaže: »Evo, braća me 
s odanošću i poštovanjem pozivaju na kapitul i potaknut njihovom 
odanošću idem i, jer su me zamolila, propovijedat ću im, kako me 
pouči Duh Sveti (usp. Lk 12,12). 3 Neka se uzme da će kad propo- 
vijed završi reći protiv mene: 4 ’Nećemo da se ti zakraljiš nad nama 
(usp. Lk 19,14), jer nisi rječit i previše se sramimo imati tako pri- 
prostog i prezrenog poglavara nad sobom, te se stoga ubuduće ne- 

moj usuditi zvati našim poglavarom’; 5 i tako me, ponižavajući me, 
izbace. 6 Dakle, čini mi se da nisam manji brat ako se ne obrađujem 
kad me ponize na isti način kao kad me časte; dok je njihov napre- 
dak u oba slučaja jednak. 7 Naime ako se obrađujem zbog njihova 
napredovanja i odanosti kad me časte, gdje može postojati opasnost 
za moju dušu, onda više dolikuje da se trebam veseliti i obradovati 
zbog svog napretka i spasenja svoje duše kad me kore i odbacuju s 
posramljenošću, gdje je korist i spas duše. 

[39] 

1 Jednog dana, kad se sveti Franjo vraćao s molitve u velikom 
veselju, rekao je svojem drugu: 2 »Ja trebam biti uzor i primjer svoj 
braći, jer, premda je mojem tijelu potrebno imati zakrpani habit, 
ipak treba da razmislim o svojoj braći, kojima je to isto potrebno. 
3 Sami možda nemaju i ne mogu imati, 4 zbog čega ja treba da se 
izjednačim s njima i da podnosim nedaće koje oni podnose, tako 
da, videći to, sami strpljivo podnesu svoje«. 5 A kolike je i kako veli- 
ke potrepštine uskraćivao svojem tijelu u prehrani i odijevanju kako 
bi braći dao dobar primjer i kako bi većom strpljivosti podnosila 
svoje potrebe, mi, koji bijasmo s njime (usp. 2 Pt 1,18), ne možemo 
izreći. 6 Oko toga je blaženi Franjo uvijek jako i osobito nastojao, a 
najviše nakon što se broj braće počeo umnožavati, a on prepustio 
službu poglavara kako bi više djelima nego riječima poučavao braću 
što da rade a što trebaju izbjegavati. 

[40] 

1 Tako, jednom prilikom, kad je primijetio i čuo da neka braća 
daju loš primjer u Redu te da se braća udaljavaju od vrhunca svoga 
zvanja, 2 u svom se srcu ražalosti (usp. Post 6,6) i jednom u molitvi 
reče Gospodinu: »Tebi, Gospodine, preporučujem obitelj koju si mi 
dao«. 3 1 bi mu u Duhu rečeno (usp. Dj 11,12; Otk 1,10) od Gos- 
podina: »Reci mi zašto se tako žalostiš kad neki brat iziđe iz Reda 
i kad braća ne idu putem koji sam tebi pokazao? (usp. 1 Kr, 8,36). 4 
Reci mi, tko je zasadio Red braće? Tko čini da se čovjek obrati da bi 
u njemu vršio pokoru? 5 Tko daje snagu da se u njemu ustraje? Zar 
to nisam ja?« 6 1 bi mu rečeno u Duhu (usp. Dj 11,12; Otk 1,10): 
»Nisam te izabrao kao učena i riječita čovjeka nad mojom poslugom 
(usp. Lk 12,42), 7 nego sam te izabrao priprostog da možeš znati i 
ti, kao i drugi, da ja bdim nad (usp. Jr 1,12) svojim stadom, 8 ah sta- 
vio sam te kao pečatnjak (usp. Flag 2,23) njima, da djela koja u tebi 
činim oni mogu u tebi vidjeti i to činiti. 9 Koji hode mojim stazama 
(usp. Ps 128,1), imaju i u izobilju će imati (usp. Iv 10,10); 10 koji pak 

ne budu htjeli ići mojim stazama, oduzet će im se ono što se čini da 
imaju (usp. Mt 13,12; 25,29). 

1 1 Zbog toga ti kažem da se ne žalostiš toliko, nego čini što činiš; 
radi što radiš, jer sam ljubavlju vječnom (usp. Jr 31,3) zasadio Red 
braće, 12 zbog čega znaj da ga tako volim da bih, ako bi netko od 
braće vrativši se svojoj bljuvotini (Izr 26,11; 2 Pt 2,22) umro izvan 
reda, poslao drugoga u Red da umjesto njega ima njegovu krunu; 
i čak da se ni rodio nije (usp. Mt 26,24), učinit ću da se rodi. 13 I 
da znaš da život i Red braće od svoje volje ljubim: u slučaju da na 
životu i u Redu braće ne ostanu nego trojica braće, nikad ga neću 
uništiti«. 

14 1 bio je jako utješen blaženi Franjo tim riječima, jer se preko- 
mjerno žalostio kad bi čuo neki loš primjer o braći. 1 5 1 premda se 
nije mogao posve uzdržavati da se ne žalosti zbog ovoga, ipak je na- 
kon što ga je Gospodin tako osnažio, prizivao to u sjećanje i govorio 
svojim drugovima. 

16 Stoga je često govorio braći na kapitulima i kad im je držao na- 
govore: »Zakleo sam se i čvrsto odlučio (usp. Ps 119,106) obdržavati 
pravilo Reda i sva su se braća na to obvezala; 17 stoga, otkad sam 
predao upravljanje braćom, ubuduće zbog bolesti i radi veće koristi 
svoje duše i duša sve braće, trebam pružati samo dobar uzor (usp. 
Tit 2,7); 18 naime od Gospodina sam to primio i znam u istini da 
je, ako me bolest ne ispričava, veća pomoć koju mogu pružiti Redu 
braće u tome da svakodnevno molim Gospodina da njime upravlja, 
da ga čuva, štiti i brani. 19 Na to sam se naime obvezao Gospodinu 
i braći, da, ako koji od braće propadne zbog moga lošeg primjera, 
hoću biti obvezan Gospodinu dati račun « (usp. Mt 12,36). 20 Zbog 
toga je, premda bi mu netko od braće rekao da se katkad treba 
umiješati u ono što se događa u Redu, sam odgovarao tim riječima i 
govorio: 21 »Braća imaju svoje pravilo a usto su se i zakleli pa nema- 
ju opravdanja; nakon što se Gospodinu svidjelo postaviti me da im 
budem poglavar, pred njima sam se slično zakleo i želim ga sve do 
kraja obdržavati. 22 Zbog toga, kako braća znaju što trebaju činiti ih 
pak što izbjegavati, ne preostaje nego da ih poučim djelima jer sam 
im zato dan i za svoga života i nakon smrti«. 

[41] 

1 Kad je jednog dana blaženi Franjo naišao na jednog siromaška, 
rekao je svojem drugu: »Njegovo nam je siromaštvo donijelo veliku 
sramotu«. 2 Reče mu drug: »Kako, brate?«. 3 A on će: »Veoma se 
posramim kad naiđem na nekoga tko je siromašniji od mene, kad 
sam svetu siromaštinu odabrao za svoju gospođu, za svoju raskoš i 
duhovno i tjelesno bogatstvo. 4 A taj je glas odjeknuo po cijelom svi- 

jetu, jer sam obećao siromaštvo pred Bogom i ljudima; 5 zato se tre- 
bam posramiti kad naiđem na nekoga tko je siromašniji od mene«. 

[42] 

1 Jednom je neki siromašak slaba zdravlja došao svetom Franji 
koji se sažalio nad njim i razgovarao s drugom o njegovu uboštvu i 
bolesti. 2 Drug mu je rekao: »Brate, istina je da je on dosta siroma- 
šan, ali možda u cijeloj pokrajini nema bogatijega od njega u želji«. 
3 I ukorio ga je sveti Franjo da nije dobro rekao, tako da je onda 
priznao svoj grijeh. 

4 1 reče blaženi Franjo: »Floćeš li izvršiti pokoru koju ti kažem?«. 
Odgovorio je: »Rado«. 5 Reče mu: »Hajde i skini svoj habit i idi gol 
(usp. Iz 20,2) pred siromahom, položi se do nogu njegovih (usp. Mt 
15,30) i reci mu da si sagriješio protiv njega jer si ga ogovarao, 6 i 
reci mu da moh za tebe da ti Bog bude milostiv«. 

7 Otišao je dakle onaj i učinio sve kako mu je sveti Franjo rekao; 
nakon toga je ustao, odjenuo habit i vratio se k svetom Franji. 8 1 
reče mu sveti Franjo: »Želiš li da ti kažem kako si sagriješio protiv 
njega i, štoviše, protiv Krista?« 9 1 reče: »Kad vidiš siromaha, moraš 
razmisliti u čije ime dolazi, a to je u ime Krista, koji je došao uzeti 
naše siromaštvo i slabost. 10 Jer siromaštvo i slabost ovoga ovdje 
nama su kao zrcalo u kojem se trebamo ogledati i s pobožnošću 
promatrati siromaštvo i slabost Gospodina našega Isusa Krista, koje 
je on na svom tijelu ponio (usp. Iz 53,4; 1 Kor 6,20; Gal 6,17) za 
otkupljenje ljudskoga roda«. 


[43] 

1 Jednom prilikom u nekom samotištu braće iznad mjesta Bor- 
go San Sepolcro došli su razbojnici, koji bijahu u tim šumama, da 
zatraže od braće kruha. 2 Neka su braća iz tog samostana govorila: 
»Nije dobro dati im milostinju, jer su razbojnici i ljudima čine to- 
lika zla«. 3 Drugi su im, razmišljajući kako su ponizno tražili i bih 
natjerani velikom potrebom, katkad davah, uvijek ih opominjući da 
se pokaju. 4 Uto je blaženi Franjo došao u taj samostan, pa su ga 
braća pitala da h da im daju kruha ih ne. 5 Blaženi im je Franjo 
rekao: »Ako učinite kako vam kažem, uzdam se u Gospodina (usp. 
Ps 11,1) da ćete pridobiti njihove duše«. 6 Te im reče: »Idite i na- 
bavite dobra kruha i dobra vina i odnesite im u šumu, gdje znate da 
borave, i viknite: 7 ’Braćo razbojnici, dođite do nas, jer smo braća i 
donijeli smo vam dobra kruha i dobra vina’. 8 Oni će odmah doći do 
vas. A vi prostrite stol na tlu i na nj stavite kruh i vino, i služit ćete 
im ponizno i u veselju dok budu jeh. 9 Nakon što pojedu, naviještat 

ćete im riječ Božju i na kraju ćete prvo tražiti od njih da vam iz 
ljubavi prema Bogu obećaju da nikoga neće napadati i da nikomu 
neće naškoditi; jer ako budete tražili od njih sve odjednom, neće 
vas poslušati. 10 A oni će vam zbog poniznosti i ljubavi koju ste im 
ukazali odmah to i obećati. 1 1 A drugoga dana ćete ustati i, zbog do- 
bra obećanja koje su vam dali, povrh kruha i vina dodati jaja i sira; 
i isto im onako odnijeti i služiti dok budu jeli. 1 2 1 kad pojedu, reći 
ćete im: ’ Zašto ovdje stojite vazdan (usp. Mt 20,6), umirete od gladi, 
podnosite mnoga zla, a i voljom i djelima činite tolika zla zbog kojih 
ste izgubili svoje duše ako se ne obratite? 13 Bolje je naime da služite 
Gospodinu (usp. Pnz 11,13), i on će vam na ovome svijetu dati što 
vam je potrebno za tijelo, a na kraju će spasiti duše vaše’ (usp. Jak 
1,21). 14 1 Gospodin će ih nadahnuti na obraćenje po svojem milosr- 
đu i po vašoj poniznosti i ljubavi koju ste im ukazali«. 

15 Ustala su dakle braća i učinila sve kako im je rekao blaženi 
Franjo. 16 A oni su zbog milosrđa Božjeg i milosti koja je sašla na 
njih, doslovno, od točke do točke, poslušali i ispoštovali sve zahtje- 
ve koje su braća od njih tražila. 17 Štoviše zbog prijateljstva i ljubavi 
koju su im braća ukazala počeli su im na svojim leđima nositi drva 
u samotište. 18 Tako da su, milosrđem kozjim (usp. Rim 12,1) i zbog 
ljubavi i prijateljstva koje su im braća iskazala, jedni ušli u Red, a 
drugi izvršili pokoru obećavši u ruke braće da ubuduće neće činiti 
onakva zla, nego željeti živjeti od rada ruku svojih. 19 Stoga su se 
mnoga braća i drugi koji su to čuli i doznali jako divili razmišljajući o 
svetosti svetoga Franje, kako je prorekao obraćenje onih koji bijahu 
osuđeni, podli i zli ljudi, te kako su se brzo obratili Gospodinu. 

[44] 

1 Jednom su neka braća rekla blaženom Franji: »Oče, zar ne vi- 
diš kako ponekad biskupi ne dopuštaju da propovijedamo, nego 
dopuštaju da stojimo besposleni po više dana na istom mjestu pri- 
je nego možemo propovijedati puku? 2 1 bolje bi bilo da ti ishodiš 
da braća dobiju povlasticu od gospodina pape, i bilo bi na spasenje 
duša« (usp. 1 Pt 1,9). 3 A on im odgovori: »Vi, Manja braća, ne 
prepoznajete volju Božju i ne dopuštate mi da obratim cijeli svijet, 
kako Bog želi. 4 Naime ja želim prvo obratiti prelate poniznošću i 
poštovanjem, a kad vide naš sveti život i poštovanje prema njima, 
sami će vas moliti da propovijedate i obraćate puk. 5 I nazvat će 
to za vas boljim nego povlastice koje želite, a koje će vas odvesti u 
oholost. 6 1, ako budete odijeljeni od svake pohlepe (usp. Lk 12,15) 
i navedete puk da priznaju crkvama njihova prava, oni će vas moliti 
da slušate ispovijedi njihova puka; 7 premda za to ne trebate brinuti 
jer ako se obrate, lako će pronaći ispovjednike. 

8 Ja za sebe želim tu povlasticu od Boga, da baš nikakvu povla- 
sticu ne dobijem od čovjeka osim da svima iskazujem poštovanje i 
da sve obraćam poslušnošću prema svetom pravilu, primjerom više 
nego riječju«. 


[45] 

1 Govorio je blaženi Franjo: »Slugi Božjemu nijedna stvar ne 
smije biti mrska osim grijeha; 2 i kako god neka osoba sagriješila i 
zbog toga se sluga Božji uznemirio i rasrdio, ali ne iz ljubavi, zgrće na 
se (usp. Rim 2,5) krivnju. 

3 Onaj sluga Božji, koji se ne srdi i ne uznemiri zbog nekoga, 
živi pravilno bez vlasništva. 4 1 blažen je, koji ništa ne zadržava sebi, 
podajući caru carevo, a Bogu Božje (usp. Mt 22,21; Lk 20,25). 

5 Blažen sluga koji kad govori, ne pokazuje sve svoje pod vidom 
plaće i nije brz na riječima (usp. Izr 29,20), nego mudro promišlja 
što treba govoriti i odgovarati. 

6 Jao onom redovniku koji dobra koja mu je pokazao Gospodin 
ne drži u svome srcu (usp. Lk 2,19) a drugima ne pokazuje djelova- 
njem, nego više želi pokazati ljudima riječima, s pogledom na plaću. 
7 On prima svoju plaću (usp. Mt 6,2.16), a oni koji slušaju dobivaju 
slab plod«. 

Uvod 


Ogledalo savršenstva kao samostalan izvor otkrio je i objavio istom 
1898. Paul Sabatier. Da se shvati vrijednost koju je francuski učenjak 
pridavao ovom djelu, nužno je imati na umu kako je on smatrao bio- 
grafiju Tome Celanskog funkcionalnom na korist crkvene ustanove: 
u konačnici, prema Sabatieru, budući da je stavio svoje pero u službu 
Grgura EX. i brata Ilije, Toma nije bio u stanju pružiti lice pravog Fra- 
nje. Obrnuto, on je pridavao bratu Leonu ulogu čuvara neiskvarenog 
sjećanja, blagoslovljenog povlasticom dugog životnog zajedništva s 
Asižaninom. 

Sabatier je dobro poznavao svjedočanstva one braće - kao što 
su Petar Ivan Olivije, Ubertin Kasalski ili Anđeo Klarenski - koji su 
između XIII. i XIV stoljeća ponavljano zazivali svjedočenje brata 
Leona, spominjući njegova pisana sjećanja, one glasovite »rotule« / 
svitke/ za koje je Ubertino tvrdio da ih je vidio i o kojima je u jednom 
trenutku izjavio da je došao u njihov posjed. Eto zašto je Sabatier, 
kad je pronađen izvor, odmah pripisan Leonu i naslovljen Najstarija 
legenda, smatrao da je našao konačnu potvrdu svojih intuicija: uo- 
stalom, dva od rukopisa koje je imao mogućnost konzultirati nosili 
su godinu 1227, dakle prije sastavljanja Životopisa Tome Celanskog. 
Slijedila je iza toga veoma žestoka rasprava, koja nije bila lišena po- 
lemičkih tonova: odlučujuće je bilo otkriće novih rukopisa (među 
kojima je najdragocjeniji onaj iz samostana Ognissanti u Firenci) koji 
su omogućili bolje vrednovanje teksta. Ustvari, djelo je potjecalo iz 
1318. budući da je najstariji datum bio plod pogreške u prepisivanju; 
neki prepisivač je, ustvari, pišući X umjesto C (MCCXXVIH umjesto 
MCCCXVIII) izazvao kod cijele jedne serije rukopisa da su u svom 
»kolofonu« od Ogledala savršenstva načinili najstarije djelo o Franjinu 
životu. Unatoč tome Sabatier je ostao čvrsto vjeran svojim pozicija- 
ma, kako se izvodi iz drugog izdanja djela, koje je posthumno objavio 
Andrew George Little. 

Suvremeno istraživanje prihvaća godinu 1318. kao siguran ele- 
ment (nalazimo spomen djela po prvi put u jednom govoru Giacoma 
iz Tresantia: usp. AFH 86 [1993], str. 122, bilj. 20) i, osim ponekog 
izoliranog glasa, nitko više ne pripisuje očinstvo bratu Leonu. Sastav- 
ljač ustvari koristi one iste materijale koji sačinjavaju sadašnji Asiški 

zbornik-, od 125 perikopa koje tvore Ogledalo savršenosti 115 ih se 
nalazi u Zborniku-, dio preostalih (OgSav 6, 47, 48, 78, 79, 83, 85) 
nalazio se gotovo sigurno u onim istim materijalima iz kojih je crpio 
prepisivao Zbornika, dok su druge dvije (OgSav 84, 120) pjesnički 
sastavci (drugi od njih je veoma poznati Pjesma brata Sunca) umetnuti 
od redaktora u korpus pripovijedanja. 

Autor općenito ostaje vjeran svojim izvorima. Drugačije nego 
Toma, nije imao nakane sastaviti novo djelo o Franji; zato, premda 
je koristio velikim dijelom isti materijal, intervenirao je na njemu na 
način manje nezgrapan nego što je to činio Toma Celanski. Pa ipak, 
za razliku od sastavljača i prepisivača peruđinskog rukopisa, pokazu- 
je da ima precizan redakcijski plan, sliku u koju je umetnuo različite 
komade mozaika: koliko je mogao, zadržao ih je u obliku i redu u 
kojem ih je našao, ali se nije dvoumio kad je za to uočio potrebu da 
ih razdijeli, spoji, dotjera, vodeći se vlastitim planom kao i zahtjevima 
jasnoće i linearnosti. Štoviše, nerijetko su ga ti isti zahtjevi tjerali da 
dopuni, protumači i razjasni ono što je u njegovim izvorima bilo samo 
implicitno ili je moglo biti lako povodom pomutnji. 

U nekim prigodama, preuređujući mudro materijal koji je imao 
na raspolaganju, on nudi novi ključ čitanja s obzirom na neke od 
glavnih momenata svečeva života. Neka se uzme na primjer perikopa 
br. 99, koja za objekt ima Franjinu »veliku kušnju«: Asiški zbornik, 
koji zadržava red izvora iz kojeg je također crpio naš redaktor, zadr- 
žava je u cijelosti, iako razdvojenu u dvije različite točke (AsZb 63, 
118); makar da je imao na raspolaganju isti dokumentarni materijal, 
Toma Celanski je govorio samo o najtežoj kušnji koju je Franjo nad- 
vladao dok je molio u Svetoj Mariji (2Cel 115); Ogledalo savršenstva 
međutim spajajući skupa odlomke koji su u nastanku bili različiti, 
jedini je tekst koji povezuje, bez prekida, onu iz Svete Marije s kuš- 
njom i teškoćom koju je Franjo doživio na La Verni, pružajući nove 
interpretativne mogućnosti. 

Pažljivo istraživanje djela dopušta nam da shvatimo da ga je pi- 
sao brat koji čuva posebnu povezanost s Porcijunkulom (OgSav 84) 
i pokazuje da dobro poznaje asiški ambijent. Neke njegove razjaš- 
njavajuće bilješke, u dopuni izvora, pokazuju se bez sumnje značaj- 
nima: potanko označava da je Rivotorto bio »kod Asiza« (OgSav 
27); Sveta Marija Anđeoska bila je tako nazvana jer su se, »kako se 
govori, ondje često čule anđeoske pjesme« (OgSav 55); kad je umi- 
rući Franjo dao da ga nose u Porcijunkulu, naredio je da zaustave 
nosila blizu bolnice: redaktor označava da se ona »nalazila« [bila 
je još aktivna u njegovo vrijeme] na pola puta između Asiza i Svete 
Marije« (OgSav 124). 

Već smo istaknuli da se može reći da je Tomin Drugi životopis bio 
implicitni odgovor na Ordinem vestrum kojim je Inocent IV bio inter- 

venirao u tumačenje franjevačkog Pravila, unoseći preinake u goto- 
vo sva poglavlja: prema Tomi Franjo je, »najsvetije ogledalo svetosti 
Gospodina i slika njegova savršenstva« (2Cel 26), bio uzor uvijek 
valjan za vjerno provođenje u djelo Pravila Manje braće; naš redak- 
tor na neki način radikalizira takav pogled. Prije svega, kroz samu 
strukturu djela: poslije I. poglavlja, uvodnog, u kojem se jasno tvrdi 
»mogućnost življenja« franjevačkog ideala ozakonjenog u Pravilu 
koji, prema Kristovoj riječi, treba biti obdržavan »doslovno«, tekst 
se razvija u dvanaest dijelova (toliko koliko je poglavlja Pravilal), u 
kojima se braći pokazuje kako ga je Franjo u potpunosti obdržavao, 
bez popuštanja, sve do kraja. 

Prva tri dijela - posvećena siromaštvu (I), ljubavi, sažaljenju i 
susretljivosti prema bližnjemu (II), poniznosti i poslušnosti (življe- 
nim od Franje i njegove braće: III) - poprimaju bez sumnje posebnu 
važnost (obuhvaćaju ustvari 74 perikope od ukupno 124: 125 ako 
brojimo također perikopu 71a); radi se o temeljnim aspektima koji su 
već u svjedočanstvima drugova igrali primarnu ulogu. Slijede redom: 
Franjina revnost u zavjetovanju Pravila i prema čitavu njegovom 
Redu (IV); njegovo nastojanje oko usavršavanja braće (V); njegova 
neprestana gorljivost u ljubavi i u sudioništvu u Kristovoj muci (VI); 
njegova revnost u molitvi, u recitiranju božanskog oficija i u očuva- 
nju u sebi i u drugima duhovnog veselja (VII); kušnje koje je, protiv 
njega, dopustio Gospodin (VIII); njegov duh proroštva (IX); pomoć 
koju mu je dala Providnost u nekim izvanjskim potrebama (X); nje- 
gova ljubav prema stvorovima i ljubav stvorova prema njemu (XI); 
njegova smrt i radost koju je osjetio kad je doznao da joj je sigurno 
blizu (XII). 

Sami naslovi poglavlja pokazuju posebno isticanje: Franjo je ras- 
paljen žarom za evanđeosko savršenstvo, savršeni je nasljedovatelj 
Učitelja. Naš redaktor, ustvari, dolazi do izjednačavanja kojih se 
Toma držao još daleko. Bilo je prošlo već sedamdeset godina od sa- 
stavljanja Drugog životopisa i s više snage i inzistiranja dominirala je 
tema Franje kao alter Christusa: u Ogledalu savršenstva svetac je više 
puta predstavljen kao savršeni nasljedovatelj Krista (OgSav 14, 73, 
88), kako bi sama braća, »pozvana na nasljedovanje« Krista (OgSav 
72), mogla živjeti »nasljedovanje preslatkog Raspetoga« (OgSav 87). 
Zanimljiv je postupak kojemu je redaktor podvrgao jedan odjeljak 
koji, preko Asiškog zbornika (AsZb 22), poznajemo u obliku uglav- 
nom vjernom izvorniku: prije nego će umrijeti, Franjo je blagoslovio 
kruh, razdijelivši ga nazočnoj braći. Dakle s malim zahvatima redak- 
tor Ogledala savršenstva snažno naglašava temu oponašanja Krista 
(OgSav 88). 

On ipak čini jedan daljnji korak u odnosu na Tomu: doista, ako 
je Franjo drugi Krist, njegovo Pravilo biva na neki način izjednače- 

no evanđelju. Jedno drugo objašnjenje primjerima pomaže nam više 
od tolikih riječi: jedan od čelanskih izvadaka Asiškog zbornika bio je 
usredotočen na obdržavanje Pravila (AsZb 46); naš redaktor ga ta- 
kođer koristi, donoseći značajne dodatke: dopušta prije svega da je 
Franjo bio »savršeni revnosnik obdržavanja evanđelja« (OgSav 76). 
Živeći Pravilo dakle Franjo je provodio u djelo evanđelje budući da 
su jedno i drugo jednake vrijednosti: iz toga slijedi da, kako je evan- 
đelje, tako je nedodirljivo i Pravilo. Bilo je to značajno zauzimanje 
stajališta u periodu u kojem se rasprava o tim temama bila veoma ras- 
plamsala: jedva koju godinu kasnije (1321-1322) Anđeo Klarenski, 
komentirajući franjevačko Pravilo, taj će argument učiniti jednim od 
svojih »konja od megdana«. 

Gledajući dakle na Franju, »ogledalo savršenstva stanja manjeg 
brata«, svaki je brat mogao vidjeti kako jasno odsijeva »savršenstvo 
njegova poziva i zavjetovanja« (OgSav, Epilog)-, posljednje su izreke 
djela, s kojima redaktor učinkovito sintetizira vlastiti rad. 


Izvori : 

Uvod Ogledala savršenstva preveo Velimir Blažević prema: Ponti Francescane, 
Nuova edizione, a cura di Ernesto Caroli. Padova: Editrici Francescane, 
2004, str. 1001-1004. Tekst redigirao Ante Šoljić. 

Ogledalo savršenstva s latinskog izvornika preveo Stjepan Pavić prema: Fontes 
Franciscani, a cura di Enrico Menesto e Stefano Brufani. Assisi: Edizioni 
Porziuncola, 1995, str. 1849-2053. 


Počinje ogledalo stanja savršenstva manjega brata 


1 . 

[Proslov] 

Pošto je izgubljeno drugo pravilo koje je bio napisao blaženi Fra- 
njo, uspnesena neko brdo (usp. Izl 24,18; Mt 5,1) s bratom Leonom 
iz Asiza i bratom Bonicijem iz Bologne da načini novo pravilo, koje 
je napisao po Kristovoj pouci. 

Više ministara međutim, sabravši se kod brata Ilije koji bijaše 
zamjenik blaženoga Franje, reče mu: »Ćuli smo da taj brat Franjo 
pravi neko novo pravilo; bojimo se da ga ne napravi tako strogim te 
ga ne mognemo opsluživati. Želimo dakle da odeš k njemu i rekneš 
mu kako ne želimo biti obvezani tim pravilom. Neka ga napravi za 
sebe, a ne za nas.« 

Njima brat Ilija reče da neće ići, bojeći se ukora blaženoga Fra- 
nje. Potom, budući da su oni navaljivali, reče da neće ići bez njih. 
I onda su otišli svi skupa. Pa kad se brat Ilija nađe blizu obitava- 
lišta 1 gdje stajaše blaženi Franjo, zovne ga brat Ilija. A kad se bla- 
ženi Franjo odazva i ugleda spomenute ministre, reče: »Sto hoće 
ta braća?« 

A brat Ilija reče: »Ovo su ministri koji su čuli da praviš novo pra- 
vilo pa, bojeći se da ga praviš odveć strogim, bune se i govore da ne 
žele biti njime obvezani; načini ga za se, a ne za njih.« 

Tada blaženi Franjo upravi svoje lice k nebu i ovako Kristu go- 
voraše: »Gospodine, nisam li ti dobro rekao da mi oni ne vjeruju?« 

Na to svi u zraku čuše glas Kristov kako odgovara: »Franjo, 
nema ništa u Pravilu tvoga, nego sve je moje što god je ondje; i hoću 
da se Pravilo opslužuje ovako: doslovce, doslovce, doslovce, bez tu- 
mačenja, bez tumačenja, bez tumačenja.« I dodade: »Ja znam koli- 
ko može ljudska slabost i koliko ću im pomoći. Koji ga dakle ne žele 
opsluživati, neka izađu iz Reda.« 


1 Locum (locus) prevodim kao obitavalište. Nije to samostan, a ne bi bilo priličilo 
prevesti ga ni kao mjesto. Mislim da obitavalište najbolje ističe i Franjinu nakanu da u 
brače sve bude privremeno. 

Onda se blaženi Franjo okrenu onoj braći i reče im: »Ćuli ste! 
Ćuli ste! Želite li da učinim te vam ponovno bude rečeno?« Tada 
ministri optužujući sebe odoše zbunjeni i prestrašeni. 


PRVO POGLAVLJE 

O SAVRŠENU SIROMAŠTVU 

2 . 

Kako je blaženi Franjo proglasio svoju volju i nakanu, 
koju je imao od početka pa sve do kraja, 
o opsluživanju siromaštva 

Brat Ricerije iz Marche, plemenit rodom, a još plemenitiji sveto- 
šću, koga je blaženi Franjo ljubio veoma žarko, jednoga je dana po- 
sjetio blaženoga Franju u palači asiškoga biskupa, pa između osta- 
loga što je govorio s njim o stanju u Redu i o opsluživanju Pravila, 
upita ga napose o ovome: »Reci mi, oče, svoju nakanu koju si imao 
od početka otkad si počeo stjecati braću i koju imaš sada i vjeruješ 
da ćeš imati sve do dana svoje smrti, da mogu svjedočiti o tvojoj 
nakani i volji prvoj i posljednjoj: možemo li naime mi braća klerici 
koji imamo toliko knjiga imati ih makar rekli da pripadaju Redu?« 

Reče mu blaženi Franjo: »Velim ti, brate, da je moja prva i po- 
sljednja nakana i volja bila i jest ovo, ako mi braća povjeruju: da 
nijedan brat ne smije imati ništa osim tunike, kako nam dopušta 
naše Pravilo, s pojasom i donjim rubljem.« 

Ako pak koji brat htjedne reći: zašto blaženi Franjo u svoje vri- 
jeme nije učinio da braća opslužuju tako strogo siromaštvo kao što 
je rekao bratu Riceriju, niti je zapovjedio da se ono tako opslužuje, 
mi koji bijasmo s njime na to ćemo odgovoriti kako čusmo (usp. 2 Pt 
1,18) iz njegovih usta, jer je on sam rekao braći ovo i vrlo mnogo 
drugih stvari. A i u Pravilu je napisao više stvari koje je u ustrajnoj 
molitvi i razmišljanju tražio od Boga za korist Reda, tvrdeći da su 
one posve po Božjoj volji. No kad ih je pokazao braći, činile su im 
se teškim bremenima (usp. Mt 23,4), jer tada nisu znah što će se do- 
gađati u Redu nakon njegove smrti. 

A budući da se veoma bojao sablazni za sebe i za braću, nije se 
htio s njima prepirati, nego je nerado popustio njihovoj volji, a pred 
Bogom se opravdavao. Ah da se ne vraća Gospodinu bez ploda nje- 
gova riječ (usp. Iz 55,11) koju stavljaše u njegova usta (usp. Izl 4,15) 
na korist braći, htio ju je ispuniti na sebi da iz toga postigne nagradu 
od Gospodina. I na kraju, u tome je nalazio mir i utjehu njegov duh. 

3. 

Kako je odgovorio ministru koji je htio 
uz njegovo dopuštenje imati knjige, 
i kako su ministri, bez njegova znanja, 
iz Pravila uklonili poglavlje o evanđeoskim zabranama 

U vrijeme kad se blaženi Franjo vratio iz prekomorskih krajeva 
neki je ministar govorio s njim o poglavlju o siromaštvu, hoteći oda- 
tle doznati njegovu volju i shvaćanje, ponajviše jer je tada u Pravilu 
bilo napisano jedno poglavlje o zabranama svetoga evanđelja, nai- 
me: Ništa ne uzimajte na put (Lk 9,3) itd. 

I odgovori mu blaženi Franjo: »Ja ovako mislim: da braća ne 
smiju imati ništa osim tunike s pojasom i donjim rubljem, kao što 
kaže Pravilo. A koje nužda sili, mogu nositi obuću.« 

A ministar mu reče: »Sto da činim ja koji imam toliko knji- 
ga koje vrijede više od pedeset libra?« Ovo je pak rekao jer ih 
je htio imati uz njegovo znanje, budući da je toliko knjiga imao 
uz prijekor savjesti, znajući da blaženi Franjo tako strogo shva- 
ća poglavlje o siromaštvu. I reče mu blaženi Franjo: »Niti hoću, 
niti smijem, niti mogu ići protiv svoje savjesti i savršenstva svetog 
evanđelja koje smo zavjetovali.« Čuvši to ministarke rastužio (usp. 
Mt 19,22). 

A gledajući ga blaženi Franjo tako uznemirena, smjerajući na svu 
braću, reče mu s velikim žarom duha: »Želite da vas ljudi vide kao 
manju braću i nazivaju (usp. Mt 23,5.7 ) opslužiteljima svetoga evan- 
đelja, a stvarno hoćete imati kese (usp. Iv 12,6).« 

Premda su ministri doista znah da braća prema Pravilu moraju 
opsluživati sveto evanđelje, ipak su iz Pravila uklonili ono poglav- 
lje gdje se kaže: »Ništa ne uzimajte na put« (Lk 9,3) itd., vjerujući 
da zbog toga nisu dužni opsluživati evanđeosko savršenstvo. Zbog 
toga blaženi Franjo, doznavši to po Duhu Svetome, reče pred ne- 
kom braćom: »Braća ministri misle da mogu prevariti Boga i mene. 
Štoviše, kako bi sva braća znala da su dužna opsluživati savršenstvo 
svetoga evanđelja, hoću da na početku i na kraju Pravila stoji napi- 
sano kako su braća dužna strogo opsluživati sveto evanđelje Gospo- 
dina našega Isusa Krista. I da braća nikad nemaju isprike (usp. Rim 
1,20) otkad sam im navijestio i navješćujem ono što je Gospodin za 
moj i njihov spas stavio u usta (usp. Izl 4,15; Iz 51,16) moja, hoću da 
to pokazuju djelom pred Bogom i da to, uz njegovu pomoć, uvijek 
opslužuju.« 

Stoga je sam doslovce opsluživao cijelo sveto evanđelje, od po- 
četka, otkad je počeo stjecati braću, do dana svoje smrti. 

4. 

O novaku koji je htio uz njegovo dopuštenje imati psaldr 


A drugom zgodom neki brat novak, koji je znao čitati psaltir iako 
ne dobro, dobio je dopuštenje od generalnog ministra da ga posje- 
duje. No budući da je čuo kako blaženi Franjo nije želio da njegova 
braća budu željna učenja i knjiga, nije se usuđivao imati ga bez do- 
puštenja blaženoga Franje. 

Kada dakle blaženi Franjo dođe u obitavalište gdje bijaše onaj 
novak, reče mu novak: »Oče, bila bi mi velika utjeha imati psaltir. 
Pa premda mi ga je dopustio generalni ministar, ipak bih ga htio 
imati uz tvoje znanje.« 

Njemu blaženi Franjo odgovori: »Car Karlo, Roland i Oliver 
i svi vitezovi i snažni muževi koji su u bici bili moćni, progoneći 
nevjernike s mnogo znoja i napora sve do smrti, izvojevali su nad 
njima pobjedu vrijednu spomena; napokon, sami sveti mučenici 
umrli su u boju za Krista. Sada pak ima ih mnogo koji hoće steći 
čast i hvalu ljudi samo iz pripovijedanja onoga što su oni učinili. 
Tako ih i među nama ima mnogo koji samo pripovijedajući i veli- 
čajući djela koja su sveci učinili hoće steći čast i slavu.« Kao da je 
rekao: »Ne treba se brinuti o knjigama i znanju, nego o kreposnim 
djelima, jer znanje nadima, a ljubav izgrađuje (usp. 1 Kor 8,1).« 

A nakon nekoliko dana, dok je blaženi Franjo sjedio uz vatru, 
isti onaj novak ponovno mu je govorio o psaltiru. I reče mu blaženi 
Franjo: »Kad imadneš psaltir, poželjet ćeš i htjet ćeš imati časoslov. 
A kad imadneš časoslov, sjedit ćeš kao veliki prelat na katedri i reći 
ćeš svome bratu: Donesi mi časoslov.« 

Pa govoreći to s velikim žarom duha, blaženi Franjo uze rukom 
pepela, stavi ga na svoju glavu i kružeći rukom po svojoj glavi, kao 
onaj koji pere glavu, govoraše: »Ja sam časoslov! Ja sam časoslov!« I 
to je ponovio mnogo puta vukući ruku po glavi. I zapanji se i postidi 
onaj brat. 

Poslije mu reče blaženi Franjo: »Brate, i ja sam slično bio u kuš- 
nji da posjedujem knjige, pa da o tome doznam Božju volju, uzeo 
sam knjigu gdje su bila zapisana Gospodnja evanđelja i molio Gos- 
podina da mi pri prvom otvaranju knjige pokaže o tome svoju volju. 
I pošto svrših molitvu, pri prvom otvaranju knjige dođe mi ona riječ 
svetoga evanđelja: Vama je dano znati otajstva kraljevstva Božjega, a 
ostalima u prispodobama (Lk 8,10).« I reče: »Toliko ih je koji rado 
streme za znanjem da će blažen biti onaj koji ga se liši za ljubav 
Gospodinu Bogu.« 

A nakon više mjeseci, kad je blaženi Franjo bio u obitavalištu 
svete Marije Porcijunkulske, u ćeliji iza kuće do puta, spomenuti 
brat mu je opet progovorio o psaltiru. Blaženi Franjo mu reče: »Idi 

i u tome postupi kako ti rekne tvoj ministar.« Čuvši to, onaj se brat 
stane vraćati putem odakle bijaše došao. 

A blaženi Franjo stojeći na putu stade razmišljati o onome što bi- 
jaše rekao tome bratu. I odmah povika za njim govoreći: »Pričekaj 
me, brate, pričekaj!« I dođe do njega i reče mu: »Vrati se sa mnom, 
brate, i pokaži mi mjesto gdje ti rekoh da učiniš s psaltirom kako ti 
rekne tvoj ministar.« 

Kad dakle dođoše do onoga mjesta, blaženi Franjo klekne pred 
onoga brata i reče: »Moj grijeh, brate, moj grijeh; jer tko god hoće 
biti manji brat smije, kao što mu Pravilo dopušta, imati samo tuni- 
ku, pojas i donje rublje; oni koje očita nužda sili i obuću.« 

Otada svoj braći koja su dolazila k njemu po njegov savjet u 
ovakvim stvarima odgovaraše na ovaj način. Stoga često govoraše: 
»Čovjek ima od znanja onoliko koliko radi, i redovnik je toliko do- 
bar govornik koliko sam radi. Ta samo se po plodu stablo poznaje« 
(usp. Mt 7,20-23; Lk 6, 44). 


5. 

O opsluživanju siromaštva 
glede knjiga i postelja, građevina i namještaja 

Preblaženi otac poučavaše braću da u knjigama traže svjedočan- 
stvo Gospodinovo (usp. Ps 18,8), a ne cijenu, izgradnju, ljepotu. Htio 
je da ih imaju malo i da im budu zajedničke (usp. Dj 2,44; 4,32), i da 
one budu na raspolaganju braći koja ih trebaju. 

Glede pokrivača i postelja obilovaše tako bogato siromaštvo da 
onaj koji povrh slame imaše grube ponjave to smatraše svadbenom 
posteljom. 

Nadalje poučavaše svoju braću da prave siromašne nastambe i 
drvene kućice, ne kamene, i htio je da se grade i izrađuju jednostav- 
no. I nije mrzio samo obijesne kuće nego se veoma grozio i mnogo- 
ga biranoga namještaja. 

Nije volio nikakvih stolova ni posuđa koje izgledaše svjetovno i 
koje je podsjećalo na svijet, kako bi sve vrištalo od siromaštva, sve 
pjevalo o pridošlištvu i izgnanstvu. 

6 . 

Kako je naredio da sva braća izađu iz neke kuće 
koja se zvala kućom braće 

Prolazeći pak kroz Bolognu, čuo je da je ondje nedavno sagra- 
đena kuća braći. Čim je čuo da se za onu kuću veli kako pripada 
braći, odmah se okrenuo i izašao iz grada te strogo zapovjedio da 
sva braća žurno izađu i da ondje nipošto ne stanuju. 

Izašli su dakle svi, tako da čak ni bolesni nisu ondje ostali, 
nego su s drugima izbačeni, dok gospodin Hugolin, ostijski bi- 
skup i lombardijski legat, nije javno izjavio kako je rečena kuća 
njegova. 

A brat koji je bio bolestan i koji je tada izbačen iz te kuće za ovo 
svjedoči i ovo napisa (usp. Iv 21,24). 


7. 

Kako je htio srušiti neku kuću 
koju je asiški puk napravio uz Svetu Mariju Porcijunkulsku 

Kad se približavalo vrijeme generalnog kapitula koji se svake go- 
dine održavao u Svetoj Mariji Porcijunkulskoj, puk asiški gledajući 
kako se braća iz dana u dan množe, a svi su se ondje svake godine 
sabirali - budući da su imali samo jednu malu kućicu, pokrivenu 
slamom, a zidovi joj od pletera i gline - održa sjednicu vijeća i u 
malo dana, žurno i veoma pobožno, podiže ondje veliku kuću sa- 
građenu od kamena i vapna, bez pristanka blaženoga Franje i u nje- 
govoj odsutnosti. 

A kad se blaženi Franjo vratio iz neke pokrajine i došao onamo 
na kapitul, veoma se začudio zbog one kuće ondje izgrađene; pa 
bojeći se da zbog one kuće druga braća, u obitavalištima u kojima 
su boravila i boravit će, ne bi slično gradila velike kuće, a i jer je htio 
da ono obitavalište uvijek bude uzor i primjer svim drugim obita- 
valištima Reda, prije nego je završen kapitul pope se na krov (usp. 
Lk 5,19) one kuće i zapovjedi braći da se popnu. I skupa s tom 
braćom počeo je bacati na zemlju crepove kojima je bila pokrivena 
ona kuća, htijući je do temelja srušiti. 

Neki pak asiški vojnici, koji ondje zbog mnoštva koje se sabralo 
da vidi kapitul braće bijahu stražari mjesta, vidjevši kako je blaže- 
ni Franjo s drugom braćom htio razoriti onu kuću, odmah dođoše 
k njemu i rekoše mu: »Brate, ova kuća pripada asiškoj općini; a 
mi smo ovdje u ime te općine. Stoga ti zabranjujemo da rušiš našu 
kuću.« Čuvši to, blaženi Franjo im reče: »Ako je dakle kuća vaša, 
neću je dirati.« I odmah on i druga braća siđoše s nje. 

Stoga je puk grada Asiza odredio da otada tko god držao vlast u 
gradu ima tu kuću obnavljati. I svake godine, dugo vremena, pošti- 
vala se ova odredba. 

8 . 

Kako je ukorio svoga zamjenika 
jer je ondje izgradio jednu kućicu za moljenje časoslova 

Nekom drugom zgodom zamjenik blaženoga Franje počeo je 
ondje graditi jednu malu kuću da bi u njoj braća mogla počinuti i 
moliti svoje časove; jer zbog mnoštva braće koje je dolazilo u ono 
obitavalište nisu braća imala gdje moliti časoslov. Sva se naime bra- 
ća Reda skupljahu ondje, i svaki je jedino ondje priman u Red. 

A kad je kuća bila gotovo dovršena, vrati se u ono obitavalište 
blaženi Franjo i boraveći u ćeliji začu žamor radnika ondje; pa po- 
zvavši svoga druga, upita što ona braća rade. Drug mu ispriča sve 
kako bijaše. 

Zatim odmah pozva svoga zamjenika i reče mu: »Brate, ovo je 
obitavalište uzor i primjer cijelome Redu i stoga radije želim da bra- 
ća ovoga obitavališta podnose teškoće i nevolje za ljubav Gospo- 
dinu Bogu, a druga braća koja amo dolaze da ponesu u svoja obi- 
tavališta dobar primjer siromaštva, nego da ovi imaju posve svoju 
utjehu, a drugi da ponesu primjer za gradnju u svojim obitavalištima 
govoreći: U obitavalištu svete Marije Porcijunkulske, koje je prvo 
obitavalište u Redu, nastaju takve i tolike građevine, možemo i mi 
dobro graditi u svojim obitavalištima.« 

9. 

Kako nije htio boraviti u udobnoj ćeliji koja bi se zvala njegovom 

Neki brat, veoma duhovan i blaženome Franji vrlo drag, u samo- 
tištu gdje je boravio napravi jednu ćeliju, malo podalje, u kojoj bi za 
molitve mogao boraviti blaženi Franjo kad onamo dođe. 

A kad blaženi Franjo dođe u ono obitavalište, onaj ga brat od- 
vede u ćeliju. Blaženi Franjo mu reče: »Odveć je lijepa ova ćelija!« 
Bijaše naime sva od drva otesana sjekirom i bradvom. »Ako dakle 
hoćeš da ostanem ondje, načini joj oplatu izvana i iznutra od paprati 
i granja.« Što naime kuće i ćelije bijahu siromašnije, to je radije on- 
dje boravio. Kad je to onaj brat učinio, ostade ondje blaženi Franjo 
nekoliko dana. 

No jednoga dana, kad on iziđe iz ćelije, pođe neki brat da je vidi, 
pa poslije dođe u obitavalište gdje bijaše blaženi Franjo. Ugledavši 
ga blaženi Franjo mu reče: »Odakle dolaziš, brate?« - A on reče: 
»Dolazim iz tvoje ćelije.« - A blaženi Franjo mu reče: »Budući da si 
rekao kako je moja, odsada će drugi boraviti ondje, a ne ja.« 

A mi koji bijasmo s njime (usp. 2 Pt 1, 18) često smo ga čuli kako 
govori one riječi: Lisice imaju jazbine i ptice nebeske gnijezda, a Sin 
Čovječji nema gdje bi glavu svoju naslonio (Mt 8,20; Lk 9,58). 

I opet govoraše: »Kad je Gospodin bio u pustinji, gdje je molio 
i postio četrdeset dana i četrdeset noči (usp. Mt 4,2), nije ondje dao 
načiniti ćeliju ni kuću, nego je ostao u spilji.« 

I stoga, po njegovu primjeru, nije želio imati ni kuću ni ćeliju 
koja bi se zvala njegovom, niti ju je ikada dao sagraditi. Štoviše, 
ako bi se nekad dogodilo da bi sam slučajno rekao braći: »Idite 
i pripravite onu ćeliju«, nije poslije htio boraviti u njoj zbog one 
riječi svetog evanđelja: Ne budite zabrinuti (Mt 6,25; Lk 12,22) itd. 
I na svojoj samrti naime u svojoj oporuci napisa da sve ćelije i kuće 
braće budu samo od drva i gline, kako bi bolje sačuvali siromaštvo 
i poniznost. 


10 . 

O načinu biranja obitavališta 

u gradovima i građenju ondje prema nakani blaženoga Franje 

Kad je jedne prilike zbog bolesti očiju bio u Sieni, reče mu gos- 
podin Bonaventura, onaj što dade zemljište braći na kojem bijaše 
obitavalište izgrađeno: »Kako ti izgleda ovo obitavalište, oče?« - A 
blaženi Franjo mu reče: »Floćeš da ti kažem kako se obitavališta 
braće moraju graditi?« - Odgovori: »Floću, oče.« A blaženi Fra- 
njo reče: »Kad braća odu u neki grad gdje nemaju obitavališta, pa 
nađu ondje nekoga tko im hoće dati toliko zemlje da mogu izgraditi 
obitavalište i imati vrt i sve potrebno, prvo moraju promisliti koliko 
im je zemlje dovoljno, pazeći uvijek na sveto siromaštvo i dobar 
primjer koji u svemu moramo pružati.« 

Ovo pak govoraše jer nipošto nije želio da braća u kućama, ih 
crkvama, ih vrtovima, ih u drugim stvarima kojima se služe prekora- 
čuju mjeru siromaštva, niti da neka obitavahšta posjeduju kao vla- 
snici, nego da u njima uvijek borave kao pridošlice i putnici (usp. 1 
Pt 2, 1 1 ); i zato nije htio da se mnogo braće smješta u obitavahštima, 
jer mu izgledaše teško u velikom mnoštvu opsluživati siromaštvo. A 
ovo je bila njegova nakana, od početka njegova obraćenja pa sve do 
smrti, da se siromaštvo u svemu potpuno opslužuje. 

»Pregledavši dakle zemljište braći potrebno za obitavahšte, mo- 
raju ići biskupu onoga grada i reći mu: Gospodine, taj nam čovjek, 
za ljubav Božju i spasenje svoje duše, želi dati toliko zemljišta da 
ondje možemo sagraditi obitavahšte. Stoga se prvo utječemo vama, 
jer ste otac i gospodar duša cijeloga stada vama povjerena, i naših i 
sve braće koja će boraviti u onom obitavahštu; želimo dakle ondje 
graditi s Božjim i vašim blagoslovom.« 

A ovo govoraše jer plod duša koji braća hoće postići bolje ostva- 
ruju u miru s klericima, osvajajući i njih i puk, nego sablažnjujući 
njih makar puk pridobili. I reče: »Gospodin nas je pozvao u pomoć 

svojoj vjeri, prelatima i klericima svete Crkve. I stoga ih moramo, 
koliko možemo, uvijek ljubiti, častiti i poštovati. Zovemo se naime 
Manjom braćom zato kako imenom tako i primjerom i djelom mo- 
ramo nad ostale ljude ovoga svijeta biti ponizni. I jer je od početka 
moga obraćenja Gospodin stavio u usta asiškoga biskupa svoju riječ 
(usp. Izl 4,15; Iz 51,16) da me dobro savjetuje i bodri u služenju 
Kristu. Zbog toga i zbog mnogih drugih izvrsnih stvari koje vidim na 
prelatima, ne samo biskupe nego i siromašne svećenike hoću ljubiti, 
štovati i smatrati ih svojim gospodarima. Potom, dobivši blagoslov 
od biskupa, neka braća idu i iskopaju velik jarak oko zemljišta koje 
su dobili za gradnju obitavališta, i neka ondje postave dobru ogradu 
umjesto zidina u znak svetog siromaštva i poniznosti. Poslije neka 
naprave siromašne kuće od gline i drva, i druge ćelije u kojima bra- 
ća ponekad mogu moliti i raditi radi većega dobra i da izbjegnu 
lijenost. - Crkve pak neka prave malene; ne trebaju naime praviti 
velike crkve radi propovijedanja puku, ih iz drugog razloga, jer je 
veća poniznost i bolji primjer kad idu u druge crkve propovijedati. 
Pa ako nekad u njihova obitavališta dođu prelati i klerici, redovnici 
ih svjetovni, njihove siromašne kuće, ćehje i male crkve propovi- 
jedat će im, a njih će to izgrađivati više nego riječi.« I reče: »Više 
puta braća grade velike građevine kršeći naše sveto siromaštvo, na 
negodovanje bližnjih i loš primjer njima; ponekad pak radi boljeg i 
svetijeg obitavahšta ih većega priliva puka, zbog pohlepe ih lakomo- 
sti napuštaju ona obitavahšta i građevine ih ih ruše, a prave druga 
velika i sjajna; stoga oni koji su ondje dah milodare i drugi vidjevši 
to veoma se sablažnjavaju i smućuju. Zato je bolje da braća prave 
male i siromašne građevine opslužujući svoj zavjet i dajući bhžnjima 
dobar primjer nego da čine protiv svoga zavjeta dajući drugima loš 
primjer. Ako naime braća ponekad napuste siromašna obitavahšta 
radi časnijeg obitavahšta, odatle će nastati manja sablazan.« 

11 . 

Kako su mu se braća protivila glede gradnje 
obitavališta i siromašnih građevina, 
ponajviše prelati i oni koji su se bavili znanošću 

Kad je blaženi Franjo odredio da crkve braće budu male i da se nji- 
hove kuće grade samo od drva i gline, u znak svetoga siromaštva i poni- 
znosti, htio je da se to počne provoditi u obitavahštu svete Marije Por- 
cijunkulske, prvenstveno glede kuća izgrađenih od drva i gline, da to 
bude vječna opomena svoj braći sadašnjoj i budućoj, jer to bijaše prvo i 
glavno obitavahšte u cijelome Redu. Neka su mu se braća u tome pro- 
tivila govoreći kako je u nekim pokrajinama drvo skuplje nego kamen. 
Stoga im se nije činilo dobro da se kuće grade od drva i gline. 


1118 


II. ŽIVOTOPISI SV. FRANJE 


Ali se blaženi Franjo nije htio prepirati s njima, ponajviše stoga jer bi- 
jaše na samrti i teško bolestan. Zato je tada napisao u svojoj oporuci: 
»Neka paze braća da crkve i nastambe i sve drugo što se za njih gradi 
uopće ne primaju ako nisu kako doliči svetom siromaštvu, i neka ondje 
uvijek borave kao pridošlice i putnici.« 

Mi pak koji bijasmo s njime ( usp. 2 Pt 1 , 1 8 ) kad je napisao Pravi- 
lo i sastavio gotovo sve svoje druge spis e. svjedočimo (usp. Iv 21,24; 
3 Iv 12) kako je u Pravilu i u drugim svojim spisima zapisao mnogo 
toga u čemu su mu se mnoga braća protivila, ponajviše naši prelati 
i mudraci, a što bi i danas bilo vrlo korisno i nužno cijelome Redu; 
ali jer se on veoma bojao sablazni, protiv svoje volje popuštaše volji 
braće.« Cesto je ipak ovako govorio: »Jao onoj braći koja mi se 
protive u onome za što čvrsto znam da je po Božjoj volji za veću 
korist i potrebu cijeloga Reda, premda preko volje popuštao njiho- 
voj želji!« 

Stoga je često govorio i nama, svojim drugovima: »U ovome je 
moja bol i moja muka: u onome što s velikim naporom molitve i 
razmišljanja dobivam od Boga po njegovu milosrđu za korist sa- 
dašnju i buduću cijeloga Reda, i on mi je posvjedočio da je to po 
njegovoj volji, neka mi se braća vođena svojim znanjem i lažnom 
brigom protive i to poništavaju govoreći: Ovo treba držati i opslu- 
živati, a ono ne.« 


12 . 

Kako je smatrao krađom tražiti ili trošiti milostinju 
iznad potrebe 

Ove je riječi blaženi Franjo često govorio svojoj braći: »Nisam 
bio tat skupljajući milostinju ili je trošeći iznad nužde. Uvijek sam 
uzeo manje nego što mi je trebalo, da ne bi drugi siromasi bili uskra- 
ćeni za svoj dio, jer bi bila krađa činiti protivno.« 

13. 

Kako mu je Krist rekao da ne želi 
da braća što posjeduju ni u zajednici ni pojedinačno 

Kad su mu braća ministri savjetovali neka braći štogod dopusti, 
barem u zajednici, tako da se toliko mnoštvo ima čemu uteći, blaže- 
ni Franjo je u molitvi pozvao Krista i pitao ga za savjet o tome. On 
mu pak odmah odvrati govoreći: »Ja bih zabranio sve pojedinačno 
i zajedničko (usp Dj 2,44; 4,32); ovoj naime obitelji uvijek ću biti 
spreman pomoći koliko god rasla, i uvijek ću joj pomagati dok se 
bude ufala u me (usp. Ps 21,5).« 

14. 

O zazoru od novca i kako je kaznio brata koji je taknuo novac 


Istinski prijatelj i nasljednik Kristov, Franjo savršeno prezirući 
ono svjetovno (usp. 1 Kor 7,33) iznad svega zaziraše od novca; a i 
svoju je braću riječju i primjerom uvijek poticao da ga izbjegavaju 
kao đavla. Ovu je naime mudrost predao braći: da izmet i novac 
jednako cijene i ljube. 

Dogodilo se dakle jednoga dana (usp. Post 39,11) da je neki svje- 
tovnjak ušao u crkvu svete Marije Porcijunkulske da se moli, pa 
je kao milodar stavio novac pred križ. Kad je on izišao, neki brat 
jednostavno ga taknuvši rukom baci u prozor. A kad je to rečeno 
blaženom Franji, onaj brat smatrajući se zatečenim odmah je zatra- 
žio oproštenje: prostrijevši se po tlu dao se šibati. Opomenuo ga je 
svetac i veoma strogo ukorio zbog dodirivanja novca i zapovjedio 
mu da vlastitim ustima podigne novac iz prozora i odnese ga izvan 
ograde obitavališta i da ga vlastitim ustima stavi na magareći izmet. 

Pa dok onaj brat sa zahvalnošću izvršavaše zapovijed, svi koji su 
to gledali i slušali prestrašiše se veoma, i otad su više prezirali novac 
uspoređen s magarećim izmetom, i novim su se primjerima svakod- 
nevno nadahnjivali da ga posve prezru. 


15. 

O izbjegavanju mekoputnosti, 
o više tunika i strpljivu podnošenju nevolja 

Toga čovjeka obučena vrlinom odozgor (usp. Lk 24,49) više je 
iznutra grijala božanska vatra nego izvana tjelesna odjeća. Preko- 
ravaše one u Redu koji su nosili tri tunike i koji su se bez nužde 
odijevali mekanom odjećom. A za nuždu koju je opravdavao užitak, 
a ne razbor tvrdio je da je znak utmuća duha (usp. 1 Sol 5,19). »Ako 
je duh mlak i postupno se hladi od milosti, reče, tijelo i krv (usp. Gal 
1,16; Mt 16,17) nužno traže svoje (usp. Fil 2,2 1 ).« 

I govoraše: »Kad naime duša nema duhovnih slasti, što preosta- 
je nego da se tijelo okrene svojim? A tada se niska težnja zaogrće 
razložnom potrebom, tada tjelesna želja oblikuje savjest. Ako brat 
moj ima istinsku potrebu i odmah se žuri udovoljiti joj, kakvu će pla- 
ću primiti (usp. Post 29,15)? Bila je to naime prilika za zaslugu, ali je 
brižno pokazao da mu se nije svidjela. Samu oskudicu ne podnositi 
strpljivo ne znači naime ništa drugo nego vratiti se u Egipat.« 

Napokon, nije htio da braća ni zbog kojeg razloga imaju više 
od dviju tunika, a dopuštaše podstaviti ih zakrpama. Govoraše da 
se treba groziti biranoga sukna i veoma žestoko prekoravaše one 

koji su protivno činili. A da takve posrami svojim primjerom, uvi- 
jek je na svoju tuniku prišivao grubu vreću (usp. Job 16,15); stoga 
je i na samrti zapovjedio da se ukopna tunika pokrije vrećom. 
Braći pak koju tištaše bolest ili druga potreba dopuštaše drugu tu- 
niku, nježnu, ispod uz tijelo, ipak tako da se vani na odjeći uvijek 
očuva grubost i jeftinoća. Govoraše naime s veoma velikom boli: 
»Dotle će čak popustiti strogost i zavladati mlakost da se sinovi 
siromašna oca neće bojati nositi grimizno platno promijenivši mu 
samo boju.« 


16. 

Kako nije htio udovoljiti svome tijelu 
u onome čime, smatraše, oskudijevaju druga braća 

Kad je blaženi Franjo boravio u samotištu svetoga Eleuterija u 
kotaru Rieti, zbog velike je studeni svoju tuniku i tuniku svoga dru- 
ga iznutra podašio nekim krpama, jer je kao i obično nosio samo 
jednu tuniku; tako se njegovo tijelo počelo malo topliti. 

A malo poslije, kad se vraćaše s molitve, s velikim veseljem reče 
svome drugu: »Ja treba da budem uzor i primjer svoj braći, pa 
premda je mome tijelu potrebno da imam podšivenu tuniku, ipak 
treba da gledam na drugu svoju braću kojima je to isto potrebno, a 
oni to možda nemaju i ne mogu imati. Stoga treba da se u ovome 
izjednačim s njima, da ja trpim istu oskudicu koju i oni trpe, da je 
vidjevši to na meni mognu strpljivije podnositi.« 

Koliko je toga potrebnoga i kako često uskratio svome tijelu 
da bi braći dao dobar primjer i da bi oni strpljivije podnosili svoju 
oskudicu, mi koji bijasmo s njime (usp. 2 Pt 1,18) ne možemo 
to izložiti riječima ni pismom. Pošto su se naime braća počela 
množiti, oko ovoga je najviše i prvenstveno nastojao da braću 
poučava više djelima nego riječima o tome što treba da čine ili 
izbjegavaju. 


17. 

Kako se stidio gledati koga siromašnijega od sebe 

Kad je jednom susreo nekog siromašnog čovjeka, gledajući nje- 
govo siromaštvo reče svome drugu: »Veoma nas posrami njegovo 
siromaštvo i jako ukori naše siromaštvo; veoma se naime stidim kad 
nađem koga siromašnijega od sebe, jer sam svetu Siromaštinu iza- 
brao za svoju gospođu, za svoju slast i bogatstvo duhovno i tjelesno, 
i ta vijest odjeknu cijelim svijetom, da sam naime zavjetovao siro- 
maštvo pred Bogom i ljudima.« 

18 . 

Kako je prvu braću koja su se stidjela 
potaknuo i poučio da idu prositi 

Kad je blaženi Franjo počeo stjecati braću, toliko se veselio zbog 
njihova obraćenja i što mu je Gospodin dao dobro društvo, i toliko 
ih je ljubio i štovao te im nije govorio da idu prositi; ponajviše zbog 
toga što mu se činilo da se stide ići: stoga, opraštajući im stid, svaki 
je dan sam išao prositi. 

Odveć se umorio od toga, ponajviše jer je u svijetu vrijedio kao 
čovjek uglađen i po prirodi krhak, a od prevelikog odricanja i patnje 
još je više oslabio. Uviđajući da tolik napor ne može sam podnositi i 
da su oni na to jednako pozvani premda su se stidjeli to činiti, budu- 
ći da to još nisu dobro spoznah niti su odlučili da reknu: I mi ćemo 
ići prositi, reče im: »Predraga braćo i sinci moji, nemojte se stidjeti 
ići prositi jer Gospodin radi nas posta siromašan (usp. 2 Kor 8,9) u 
ovom svijetu; po njegovu smo primjeru izabrali put najistinskije- 
ga siromaštva. Ovo je naime baština naša koju je stekao i ostavio 
Gospodin naš Isus Krist nama i svima onima koji hoće po njegovu 
primjeru živjeti u presvetomu siromaštvu. Uistinu vam kažem da će 
mnogi od plemenitijih i mudrijih ovoga svijeta doći u ovu družbu i 
smatrat će velikom čašću i milošću da idu prositi. Idite dakle s po- 
uzdanjem i radosna duha prositi s Božjim blagoslovom; i s više volje 
i radosti morate ići prositi nego onaj koji umjesto jednoga novčića 
donosi stotinu denara; donijet ćete naime ljubav Božju onima od 
kojih molite milostinju govoreći: Udijelite nam milostinju za ljubav 
Gospodina Boga, u usporedbi s njom ništa su nebo i zemlja.« 

Budući da je još uvijek bilo malo braće, nije mogao slati ih po dva, 
nego je svakoga poslao (usp. Lk 10,1) pojedinačno po onim gradovi- 
ma i selima. I dogodilo se da je svaki, kad su se vratili s milostinjom 
koju su dobili, pokazivao blaženome Franji milostinju koju je sku- 
pio. I govoraše jedan drugome: »Ja sam skupio više milostinje od 
tebe.« I zbog toga se obradovao blaženi Franjo gledajući ih vesele i 
razdragane; i otada je svaki radije tražio dopuštenje da ide prositi.« 


19 . 

Kako nije htio da braća budu zabrinuta i tjeskobna za sutra 

U ono vrijeme kad je blaženi Franjo bio sa svojom braćom koju 
tada imaše, u tolikoj je čistoći s njima živio da su u svemu i po 
svemu doslovce opsluživali sveto evanđelje, od onog naime dana 
kojega mu je Gospodin objavio da on i njegova braća žive na priliku 
svetoga evanđelja. Stoga je zabranio bratu koji je braći kuhao da 


1122 


II. ŽIVOTOPISI SV. FRANJE 


uvečer, kao što se obično čini, namače bob u toploj vodi kad ga je 
trebao braći dati za jelo sljedećega dana: da održe onu riječ svetoga 
evanđelja: Ne budite zabrinuti za sutra (usp. Mt 6,34). I tako je onaj 
brat odgađao da ga stavi namakati do iza ponoći, kad je već počeo 
onaj dan u koji su ga imali jesti. Zbog toga su se dugo vremena 
mnoga braća u više obitavališta toga držala, ne htijući tražiti ili uzeti 
više milostinje nego što im je bilo potrebno za jedan dan, osobito 
u gradovima. 


20 . 

Kako je riječju i primjerom ukorio braću 
koja zbog prisutna ministra na dan rođenja Gospodinova 
bijahu pripremila rastrošan stol 

Kad je neki ministar braće došao k blaženome Franji u obita- 
valište braće u Rietiu da s njim slavi blagdan rođenja Gospodino- 
va, braća na sam Božić radi ministra i blagdana pripremiše objed 
unekoliko svečano i brižljivo na stolu, stavivši na nj bijele, lijepe 
stolnjake i staklene čaše. 

Sišavši dakle blaženi Franjo iz ćelije na objed, vidje postavljene 
i brižljivo pripremljene stolove. Tada odmah ode potajno pa uze 
šešir i štap nekog siromaha koji onamo bijaše došao toga dana, te 
tihim glasom dozvavši jednog od svojih drugova iziđe na vrata obi- 
tavališta, bez znanja braće u kući. Drug je pak ostao unutra kraj 
vrata; a braća u međuvremenu dođoše k stolu, jer blaženi Franjo 
bijaše zapovjedio da ga braća ne čekaju kad ne dođe odmah u vri- 
jeme objeda. 

Pošto je malo odstajao vani, pokuca na vrata, a njegov mu 
ih drug odmah otvori; pa ušavši sa šeširom iza vrata i štapom 
u ruci, ode do vrata kuće u kojoj braća blagovahu, kao putnik i 
siromah, i povika govoreći: »Za ljubav Gospodina Boga udijelite 
milostinju ovom siromašnom i bolesnom putniku!« A ministar 
i braća odmah ga prepoznaše. I odgovori mu ministar: »Brate, 
i mi smo siromašni, pa budući da nas je mnogo, potrebna nam 
je milostinja koju imamo; no za ljubav onoga Gospodina koga si 
spomenuo uđi u kuću pa ćemo ti dati od milostinje koju je Gos- 
podin nama dao.« 

A kad uđe i stade kraj stola braće, ministar mu dade zdjelicu iz 
koje je jeo i isto tako kruha. I uzevši sjede ponizno na zemlju, uz 
oganj, pred braćom koja su sjedila za stolom. 

I uzdahnuvši reče braći: »Kad sam vidio stol svečano i brižlji- 
vo pripremljen, smatrao sam da to nije objed siromašnih redovnika 
koji svakodnevno idu od vrata do vrata prositi; nama naime, predra- 

gi, više nego drugim redovnicima priliči slijediti primjer poniznosti 
i siromaštva Kristova jer smo na to pozvani i zavjetovali se pred Bo- 
gom i ljudima. Stoga mi se sada čini da sjedim kao manji brat: svet- 
kovine Gospodnje i ostalih svetaca časte se naime više oskudicom 
i siromaštvom, po kojemu su ti sveci zaslužili nebo, nego raskošju i 
obiljem kojim se duša udaljuje od neba.« 

Zbog toga su se braća zastidjela vidjevši da govori čistu istinu. Pa 
neki od njih stadoše žestoko plakati gledajući kako sjedi na zemlji 
i što ih je tako sveto i časno htio popraviti i poučiti. Opominjaše 
naime braću da objede imaju tako skromne i pristale te se na tome 
svjetovnjaci mogu izgrađivati, a ako koji siromah nadođe ili bude od 
braće pozvan, može sjediti jednako uz njih, a ne siromah na zemlji, 
a braća gore. 


21 . 

Kako je gospodin ostijski u vrijeme kapitula plakao 
i izgradio se na siromaštvu braće 

Kad je gospodin ostijski, koji je poslije bio papa Grgur, došao na 
kapitul braće u Svetu Mariju Porcijunkulsku, ušao je s mnogo vite- 
zova i klerika u kuću da vidi spavaonicu braće. Pa vidjevši da braća 
leže na zemlji i nemaju ništa ispod sebe osim malo slame i nekih 
sirotinjskih pokrivača, gotovo posve poderanih, bez jastuka, počeo 
je pred svima žestoko plakati govoreći: »Evo ovdje spavaju braća! A 
mi bijedni upotrebljavamo tolike suvišne stvari! Sto će dakle biti od 
nas (usp. Mt 19,27)?« 

To je veoma izgradilo njega i sve druge. Ni stola nikakva ondje 
nije vidio jer su braća jela na zemlji; dokle god je naime živio blaženi 
Franjo, sva su braća u onom obitavalištu jela na zemlji. 


22 . 

Kako su vojnici, po savjetu blaženoga Franje, 
prošeci od vrata do vrata dobili što su trebali 

Dok je blaženi Franjo bio u obitavalištu Bagnari, poviše grada 
Nucere, počela su njegova stopala zbog vodene bolesti jače otjecati 
i ondje se teško razbolio. Kad su to čuli Asižani, dođoše žurno neki 
vojnici u to obitavalište da ga vode u Asiz, bojeći se da ondje ne 
umre i da drugima ne dopadne njegovo presveto tijelo. 

I dok su ga vodili, zaustaviše se u nekom gradiću asiške općine 
da ondje jedu, a blaženi Franjo ostade u kući nekog siromašnog 
čovjeka koji ga rado i veselo primi. Vojnici su pak pošli u gradić da 

sebi kupe što su trebali, ali ne nađoše. Pa se vratiše blaženome Fra- 
nji govoreći i gotovo mu se utječući: »Treba, braćo, da nam date od 
svoje proševine jer nemamo što kupiti!« 

A blaženi Franjo im s velikim žarom duha reče: »Zato niste ništa 
našli jer ste se pouzdali u svoje kese (to jest u novac), a ne u Boga 
(usp. Mt 27,43)! Nego vratite se kućama kojima ste išli kupiti; pa 
odbacivši stid tražite ondje milostinju za ljubav Gospodina Boga: 
i nadahnuti Duhom Svetim dat će vam obilno.« Otišli su dakle i 
tražili milostinju, kako im je rekao blaženi Franjo; pa s velikom ra- 
došću i obilno dadoše im od stvari koje su imali oni od kojih su 
prosili. I shvativši da im se ovo dogodilo na čudesan način, s veli- 
kim veseljem vratiše se blaženome Franji slaveći Gospodina (usp. Lk 
24,52-53; Dj 1,12). 

Tako je dakle blaženi Franjo smatrao velikom slavom i čašću, 
pred Bogom i svijetom, prositi za ljubav Gospodina Boga; jer je 
nebeski Otac sve što je stvorio čovjeku na korist iz ljubavi prema 
svome voljenom sinu dao nakon grijeha dostojnima i nedostojnima 
besplatno kao milostinju. 

Tvrdio je naime da sluga Božji mora radije i radosnije za ljubav 
Gospodina Boga iskati milostinju nego netko tko bi bogat i veliko- 
dušan išao govoreći: »Tko god mi dadne ovakav novčić vrijedan 
samo jedan denar, dat ću mu tisuću maraka zlata. Sluga Božji naime 
tražeći milostinju daruje onima od kojih ište Božju ljubav, s kojom je 
u usporedbi ništa sve što postoji na nebu i na zemlji.« 

Zato prije nego su se braća namnožila, a i pošto su se namnožila, 
kad bi išao po svijetu propovijedajući i bio pozvan od koga, ma koli- 
ko plemenita i bogata, da kod njega blaguje i bude gost, uvijek bi u 
vrijeme objeda išao prositi. Činio bi to prije nego bi otišao njegovoj 
kući radi dobra primjera braći i dostojanstva gospođe Siromaštine. 

I više je puta rekao onome koji ga bijaše pozvao: »Ja ne želim zane- 
mariti svoje kraljevsko dostojanstvo i baštinu i zavjet svoj i svoje braće 
(to jest prošnju od vrata do vrata).« A jedanput je s njim išao onaj koji 
ga je bio pozvao, i milostinju koju je tražio blaženi Franjo uzimaše on, 
pa zbog njegove pobožnosti zadržavaše je za se kao relikvije. 

Onaj koji ovo napisa vidio je to više puta i svjedoči za ovo (usp. Iv 
21,24). 


23. 

Kako je išao prositi prije nego je ušao kardinalu na objed 

Kad je jednom zgodom blaženi Franjo išao u posjet gospodinu 
ostijskom, koji je poslije bio papa Grgur, u vrijeme objeda, gotovo 
kriomice, išao je prositi od vrata do vrata. A kad se vratio, već je bio 
ušao na objed gospodin ostijski s mnogim vitezovima i plemićima. 

Pa pristupi blaženi Franjo i stavi na stol pred kardinala milostinju 
koju bijaše isprosio i sjede za stol do njega, jer je ovaj želio da blaže- 
ni Franjo uvijek sjedi za stolom do njega. I kardinal se malo zastidi 
zato što je išao tražiti milostinju i stavio je na stol, ali mu tada zbog 
sustolnika ništa ne reče. 

A kad je malo pojeo, blaženi Franjo uze od svoje milostinje i 
dade malo od strane Gospodina Boga i svakom vitezu i kapelanima 
gospodina kardinala. Svi su oni to primali s velikim poštovanjem 
i pobožnošću skidajući svoje kapuljače i kape; pa su jedni jeli, a 
drugi ostavljali sebi zbog njegove pobožnosti. Tome se pak veoma 
razveselio gospodin ostijski, zbog njihove pobožnosti, ponajviše jer 
ta milostinja ne bijaše pšenični kruh. 

A nakon objeda uđe u svoju sobu vodeći sa sobom blaženoga 
Franju. Pa podigavši svoje ruke s velikom radošću i klicanjem zagrli 
blaženoga Franju govoreći mu: »Zašto si me, brate moj, priprosti 
čovječe, danas osramotio time što si dolazeći u moju kuću, koja je i 
kuća tvoje braće, išao prositi?« 

Odgovori mu blaženi Franjo: »Dapače, gospodine, iskazah vam 
najveću čast, jer kad podložnik vrši svoju dužnost i iskazuje posluš- 
nost svome gospodaru, čini čast gospodaru svome.« I reče: »Ja mo- 
ram biti uzor i primjer vašim siromasima, ponajviše jer znam da u 
ovom Redu braće ima i bit će braće manje po imenu i djelu, koji će 
se, zarad ljubavi Gospodina Boga i pomazanja Duha Svetoga koje će 
ih poučiti o svemu (usp. 1 Iv 2,27), poniziti do sve poniznosti, pokor- 
nosti i službe svojoj braći. A ima i bit će među njima i onih koji se, ili 
od stida ili zbog loša primjera, ne udostoje i neće se udostojati poni- 
ziti se i dati se na prošenje i vršenje drugih djela služenja. Zato treba 
da ja djelom poučim one koji jesu i koji će biti u Redu, da u ovom 
i budućem svijetu nemaju isprike (usp. Rim 1,20) pred Bogom. Pa 
boraveći kod vas, koji ste naš gospodar i apostolski upravitelj, i kod 
drugih velikaša i bogataša ovoga svijeta, koji me za ljubav Gospo- 
dina Boga s velikom odanošću ne samo primate u svoje kuće nego 
me čak silite da dolazim, neću se stidjeti ići prositi. Štoviše, hoću to 
držati i smatrati u Bogu najvećom plemenštinom, kraljevskim do- 
stojanstvom i čašću onoga koji 

Premda bijaše Gospodar sviju, 

Radi nas htjede postati sluga svima. 

Pa pretnda bijaše bogat (usp. 2 Kor 8,9) 

I slavan u svom veličanstvu, 

Dođe siromašan i prezren u našoj malenosti. 

Stoga hoću da znaju braća sadašnja i buduća kako smatram ve- 
ćom utjehom duše i tijela kad sjedim za stolom siromašne braće i 

gledam pred sobom oskudnu milostinju koja se za ljubav Gospodi- 
na Boga skuplja od vrata do vrata nego kad sjedim za stolom vašim 
i drugih bogataša s obiljem raznih jela. Isprošeni je kruh naime sveti 
kruh koji posvećuje zahvalnost i ljubav Božja, jer kad brat ide pro- 
siti, prije mora reći: Hvaljen i blagoslovljen bio Gospodin Bog (usp. 
Ps 112,1.2; Lk 24,53) ! Poslije mora reći: Udijelite nam milostinju za 
ljubav Gospodina Boga.« 

Pa zbog ovako izgovorenih riječi blaženoga Franje kardinal je bio 
ganut i reče mu: »Sinko moj, čini što je dobro u tvojim očima (usp. 
1 Sam 14, 36), Jer Gospodin je s tobom (usp. 2 Sam 7,3; Lk 1,28) i ti 
s njim.« 

Zelja je naime blaženoga Franje bila, kao što je više puta i rekao, 
kako brat ne smije dugo izbivati od proševine, zbog velike zasluge 
i da se poslije ne stidi prositi. Čak što je brat u svijetu bio pleme- 
nitijega podrijetla i veći, to se više veselio i izgrađivao na njegovu 
primjeru kad je išao prositi i kad je činio druga djela služenja koja 
su braća tada činila. 


24. 

O bratu koji niti je molio niti radio, a dobro je jeo 

U početku Reda, kad su braća boravila u mjestu Rivotorto kraj 
Asiza, bijaše među njima neki brat koji je malo molio, nije radio i 
nije htio ići u proševinu, a dobro je jeo. 

Gledajući to blaženi Franjo dozna po Duhu Svetome da to bi- 
jaše tjelesni čovjek i reče mu: »Idi svojim putem, brate parazite, 
jer želiš izjedati trud svoje braće i biti neradin u Božjem djelu, kao 
neradina i neplodna pčela koja ne daje prinosa, a izjeda trud i pri- 
nos dobrih pčela.« 

I tako je on otišao svojim putem, i jer je bio tjelesni čovjek, nije 
tražio ni našao milosrđe. 


25. 

Kako je sa žarom pristupio nekom siromahu 
koji je išao s milostinjom hvaleći Boga 

Jednom drugom zgodom, kad je blaženi Franjo boravio u Svetoj 
Mariji Porcijunkulskoj, neki siromah vrlo duhovan dolazio je uli- 
com, vraćajući se s milostinjom iz Asiza, i išao je glasno hvaleći Boga 
s velikom radošću. 

A kad se približio crkvi svete Marije, ču ga blaženi Franjo. On 
odmah s velikim žarom i veseljem iziđe njemu u susret i sretne ga na 

ulici. I s velikom radošću ljubeći mu rame na kojemu je nosio torbu 
s milostinjom, skide torbu s njegova ramena i stavi je na svoje rame 
i tako je unese u kuću braće i pred braćom reče: »Hoću da moj brat 
ide i vraća se s milostinjom ovako veseo i radostan i hvaleći Boga.« 


26. 

Kako mu je od Boga objavljeno da se zovu Manjom braćom 
i da navješćuju mir i spasenje 

Jedanput je blaženi Franjo rekao: »Red i život Manje braće jest 
jedno malo stado (usp. Lk 12,32) koje je Sin Božji u ovaj posljednji 
čas (usp. 1 Iv 2,18) zatražio od svoga nebeskog Oca govoreći: »Oče, 
htio bih da mi u ovaj posljednji čas (usp. 1 Iv2,18) stvoriš i daš jedan 
novi ponizni puk, koji bi bio različit u poniznosti i siromaštvu od 
svih drugih prije njega i koji bi bio zadovoljan što ima samo mene.« 

I reče Otac svome ljubljenom Sinu: »Sine moj, učinjeno je što 
si tražio.« 

Zato govoraše blaženi Franjo kako je Gospodin stoga htio i obja- 
vio mu da se zovu Manjom braćom, jer je to narod siromašan i poni- 
zan koji je Sin Božji tražio od svoga Oca, o kojem narodu taj isti Sin 
Božji kaže u evanđelju: Ne boj se, stado malo: svidjelo se Ocu vašemu 
dati vam Kraljevstvo (Lk 12,32). I opet: Što god učiniste jednomu od 
ove moje manje brače, meni učiniste (usp. Mt 25,40). Pa premda je 
to Gospodin mislio o svim duhovnim siromasima, posebno je ipak 
prorekao da će u njegovoj Crkvi nastati Red manje braće. 

Stoga, kao što je bilo objavljeno blaženom Franji da treba da se 
zovu Redom manje braće, tako je napisao u prvom Pravilu koje je 
odnio gospodinu papi Inocentu III. koji ga je potvrdio i odobrio i 
poslije u konzistoriju svima objavio. 

Isto mu je tako i pozdrav koji su braća imala izgovarati Gospo- 
din objavio, kao što je napisao u oporuci: »Gospodin mi objavi da 
imam kao pozdrav govoriti: ’ Gospodin ti dao mir’ (usp. Br 6,26; 2 
Sol 3,16)!« 

Zato u početku Reda, kad je išao s nekim bratom koji je bio 
jedan od dvanaestorice prvih, onaj brat pozdravljaše muževe i žene 
na putu i one u polju govoreći: »Gospodin vam dao mir.« A jer ljudi 
dotad ne bijahu čuli ni od kojih redovnika takav pozdrav, veoma su 
se čudili. Štoviše, neki im gotovo s ljutnjom govorahu: »Što znači 
taj vaš takav pozdrav (usp. Lk 1,29)?« Tako da se onaj brat toga 
počeo sramiti. Zato reče blaženome Franji: »Dopusti mi da drukčije 
pozdravljam.« 

A blaženi Franjo mu reče: »Pusti ih neka govore jer ne shvaćaju 
što je Božje (usp. 1 Kor 2,14). I nemoj se zbog toga stidjeti, jer će 

odsad plemići i prvaci ovoga svijeta tebi i drugoj braći iskazivati što- 
vanje zbog ovoga pozdrava. Nije li naime veliko to što je Gospodin 
htio imati jedan novi i mali narod, od svih prijašnjih poseban i razli- 
čit po životu i riječima, koji bi bio zadovoljan da ima jedino njega, 
najvišega i najslavnijega.« 


DRUGO POGLAVLJE 

O LJUBAVI, SUĆUTI I SAMILOSTI PREMA BLIŽNJEMU 

27. 

Kako je iz samilosti prema bratu koji je umirao od gladi 
jeo s njim, opominjući braću da razborito čine pokoru 

Jednom zgodom kad je blaženi Franjo stekao braću i boravio s 
njima u mjestu Rivotorto kraj Asiza, dogodi se da jedne noći, dok su 
sva braća počivala, oko ponoći, jedan brat vikaše govoreći: »Umi- 
rem! Umirem!« A sva se braća zapanjena i prestrašena probudiše. 
Ustavši i blaženi Franjo reče: »Ustanite, braćo, i upalite svjetlo!« A 
kad se svjetlo upali, reče: »Tko je onaj koji reče umirem?« - Od- 
govori onaj brat: »Ja sam.« - I reče mu: »Sto ti je, brate? Kako 
umireš?« - A on reče: »Umirem od gladi!« 

Tada blaženi Franjo odmah naredi da se postavi jelo i, kao čovjek 
pun ljubavi i razbora, stade jesti s njim da se ne bi stidio jesti sam; a 
po njegovoj želji jednako su jela i sva braća. 

Onaj naime brat i svi ostali bijahu se nedavno obratili Gospodinu 
i preko mjere su trapili svoje tijelo. A nakon jela reče blaženi Franjo 
ostaloj braći: »Braćo moja, ovo vam velim da svatko pazi na svoju 
narav. Pa premda se netko od vas može održati s manje hrane nego 
drugi, ipak ne želim da se onaj koji treba više hrane upinje slijediti 
ga u tom, nego motreći svoju narav neka zadovolji tijelu njegovu po- 
trebu kako bi mogao služiti duhu. Kao što se naime moramo čuvati 
viška hrane koji šteti tijelu i duši, tako i prevelikog odricanja, čak i 
više, jer Gospodin hoće milosrđe, a ne žrtvu (usp. Floš 6,6; Mt 9,13; 
12,7).« I reče: »Predraga braćo, ovo što učinih, to jest što iz ljubavi 
prema svome bratu jedosmo zajedno s njim da se ne bi stidio jesti 
sam, prisilila me velika potreba i ljubav da učinim. Ali velim vam da 
ubuduće neću tako činiti, jer ne bi bilo redovnički ni časno, nego 
hoću i zapovijedam vam da svaki prema našem siromaštvu udovolji 
svome tijelu kako mu bude potrebno.« 

Prva naime braća i oni koji su dugo vremena pridolazili nakon 
njih preko mjere su trapili svoje tijelo uzdržavanjem od jela i pića, 

bdjenjem, hladnoćom, grubošću odjeće i radom (usp. 2 Kor 11,27) 
svojih ruku. Nosili su ispod odjeće uz tijelo željezne obruče, oklope 
i veoma krutu kostrijet. Zato sveti otac, smatrajući da se braća zbog 
toga mogu razboljeti, a neki su se u kratko vrijeme i razboljeli, za- 
brani na nekom kapitulu da ijedan brat ispod odjeće uz tijelo nosi 
išta osim tunike. 

Mi pak koji bijasmo s njime (usp. 2 Pt 1,18) svjedočimo (usp. 
Iv 21,24) o tome da ipak, premda je cijeloga svoga života glede 
braće bio razborit i umjeren, sama braća glede jela i drugih stvari 
ni u jedno vrijeme nisu odstupala od mjere siromaštva i časti na- 
šega Reda. Sam presveti otac jednako je tako, od početka svoga 
obraćenja pa sve do konca svoga života, bio strog prema svome 
tijelu, premda je po naravi bio krhak i u svijetu je mogao živjeti 
jedino udobno. 

Stoga, nekom zgodom, videći da braća već prekoračuju mjeru 
siromaštva i časti glede jela i svih stvari, u jednoj svojoj propovijedi 
koju je nekoj braći držao smjerajući na svu braću reče: »Neka braća 
ne misle kako je mome tijelu potrebno trpljenje. Ah jer treba da ja 
budem uzor i primjer svoj braći, želim se zadovoljiti s malo siromaš- 
ne hrane i svim se drugim stvarima služiti u skladu sa siromaštvom, 
a posve zazirati od skupocjenih i biranih stvari.« 


28 . 

Kako se sažalio nad bolesnim bratom jedući s njim grožđe 

Drugi put, dok je blaženi Franjo bio u tom istom obitavalištu, 
neki brat, duhovan i dugo u Redu, bijaše ondje bolestan i vrlo skr- 
han. 

Dok ga je gledao, blaženi se Franjo sazali nad njim (usp. Lk7,13), 
pa - budući da su tada braća, i zdrava i bolesna, s velikim veseljem 
gajila siromaštvo umjesto obilja i u svojim bolestima nisu uzimala 
lijekove, pa čak ih ni tražila, nego su radije uzimala ono što je tijelu 
protivno - reče u sebi blaženi Franjo: »Ako bi taj brat ranom zorom 
jeo zrela grožđa, vjerujem da bi mu koristilo.« 

Pa kako je smislio, tako učini. Ustade naime jednoga dana u 
ranu zoru, potajno zovnu onoga brata i odvede ga u jedan vino- 
grad koji bijaše uz obitavalište. Pa izabra jednu lozu na kojoj bijaše 
grožđa dobra za jelo i, sjedeći uz lozu (usp. Mih 4,4) s onim bratom, 
poče jesti grožđe kako se onaj brat ne bi stidio jesti sam. I dok su 
jeli, oslobodi se boljke onaj brat pa su skupa hvalili Gospodina. 

Otada se onaj brat cijeloga svoga života sjećao njegova milosrđa i 
ljubavi koju mu je iskazao i učinio presveti otac i s velikom je pobož- 
nošću i lijući suze to češće pripovijedao među braćom. 

29 . 

Kako je razodjenuo sebe i druga da odjene siromašnu staricu 


Kad je blaženi Franjo u Celanu, zimi, imao sukno savijeno u obli- 
ku kabanice, koje mu je bio posudio jedan prijatelj braće, susrete ga 
neka starica prošeci milostinju (usp. Dj 3,2). On smjesta sukno odve- 
za s vrata i, premda bijaše tuđe, dade ga siromašnoj starici govoreći: 
»Idi i načini sebi tuniku, jer ti je doista potrebna.« 

Nasmija se starica i zapanji, iz straha ili veselja, ne znam, uze 
sukno iz njegovih ruku i, kako ga oklijevanjem ne bi navela da ga 
zatraži natrag, potrča brže i škarama raspara sukno. 

A kad je ustanovila da joj sukno nije dovoljno za tuniku, uteče se 
prijašnjoj dobrohotnosti svetoga oca izjavljujući mu kako je sukno 
odveć maleno za tuniku. Svetac pogleda druga koji je na leđima 
imao isto toliko sukna i reče mu: »Čuješ li što ova sirotica veli? Za 
ljubav Božju podnosimo studen, a daj ovoj starici to sukno da joj 
dotekne za cijelu tuniku.« 

I odmah dade i drug kao što on bijaše dao. Tako obojica ostado- 
še goli da se sirotica odjene. 


30 . 

Kako je smatrao krađom ne dati kabanicu 
onome kojemu je više trebala 

Kad se jednom vraćao iz Siene, susretne nekog siromaha i reče 
drugu: »Treba da kabanicu vratimo siromahu čija je; posudili (usp. 
Lk 6,34) smo je naime dok ne nađemo siromašnijega od sebe.« 

A drug se, gledajući potrebu pobožna oca, uporno opirao da 
opskrbi drugoga zanemarivši njega. Svetac mu reče: »Ja neću biti 
kradljivac (usp. Iv 12,6), jer ubrojilo bi nam se u krađu da je ne 
dadnemo onome potrebnijemu.« I tako je pobožni otac siromahu 
darovao kabanicu. 


31 . 

Kako je siromahu dao novu kabanicu uz jedan uvjet 

U Celle di Cortona nosio je blaženi Franjo novu kabanicu, 
koju su za njega braća brižno pribavila. U obitavalište je došao 
siromah oplakujući mrtvu ženu \ siromašnu obitelj ostalu (usp. Ps 
10,4) iza nje. 

Iz samilosti prema njemu svetac mu reče: »Ovu ću ti kabanicu 
dati uz uvjet da je nikome ne dadneš ako ti je ne kupi i dobro ne pla- 

ti.« Slušajući to braća potrčaše do siromaha da mu uzmu kabanicu. 
A siromah, skupljajući hrabrost (usp. 2 Ljet 17,6) s lica svetog oca, 
stisnutim ju je rukama branio kao svoju. Na koncu braća otkupiše 
kabanicu pobrinuvši se da se siromahu plati odgovarajuća cijena. 


32. 

Kako je neki siromah snagom milostinje blaženoga Franje 
svome gospodaru oprostio nepravdu i mržnju 

U mjestu Collestrada, općina Peruđa, našao je blaženi Franjo 
nekog siromaha kojeg je poznavao otprije u svijetu, pa mu reče: 
»Brate, kako si?« - A on srdito stade proklinjati svoga gospodara 
govoreći: »Zahvaljujući mom gospodaru, koga neka Gospodin pro- 
kune (usp. Post 5,29), mogu biti samo loše (usp. Mt 4,24) jer mi je 
oteo sve moje!« 

A blaženi Franjo vidjevši da on ustraje u smrtnoj mržnji, iz sami- 
losti prema njegovoj duši, reče mu: »Brate, oprosti svome gospoda- 
ru za ljubav Božju, da spasiš svoju dušu (usp. Est 4,13), pa je moguće 
da ti on nadoknadi oteto (usp. Izl 22, 11); inače i svoja si dobra izgu- 
bio, a i dušu ćeš svoju izgubiti (usp. Lk 9,24).« - A on reče: »Uopće 
ne mogu oprostiti prije nego mi vrati što je oteo.« - Tada mu blaženi 
Franjo reče: »Evo, dajem ti ovu kabanicu, a tebe molim da oprostiš 
svome gospodaru za ljubav Gospodina Boga.« 

I odmah se ublažilo srce njegovo pa ponukan dobročinstvom 
oprosti nepravdu svome gospodaru. 


33. 

Kako je poslao kabanicu 
siromašnoj ženi bolesnih očiju poput njega 

Neka je siromašna žena iz Machilonea došla u Rieti zbog bolesti 
očiju. A kad dođe liječnik blaženom Franji, reče mu: »Brate, neka 
žena bolesnih očiju došla je k meni. Ona je tako siromašna da joj ja 
moram platiti troškove.« 

Kad je to čuo, odmah se sažali nad njom (usp. Lk 7, 13), pa dozva 
jednog od braće koji bijaše njegov gvardijan i reče mu: »Brate gvar- 
dijane, treba da vratimo što je tuđe.« - A on upita: »Sto je to tuđe, 
brate?« - On pak reče: »Ovu kabanicu, koju smo pozajmili (usp. Lk 
7,13) od one siromašne i bolesne žene, treba da joj vratimo.« - 1 
reče mu njegov gvardijan: »Brate, što ti se čini bolje, to učini.« 

Tada blaženi Franjo s veseljem pozva nekog duhovnog čovje- 
ka, svoga prijatelja, i reče mu: »Uzmi ovu kabanicu i dvanaest 

kruhova s njom i idi onoj siromašnoj ženi bolesnih očiju koju će 
ti pokazati liječnik i reci joj: 'Siromašni čovjek kojemu si dala ovu 
kabanicu zahvaljuje ti na posuđenoj kabanici; uzmi svoje ’« (usp. 
Mt 20,14). 

Ode dakle on i reče ženi sve što mu bijaše rekao blaženi Fra- 
njo. Ona pak, misleći da joj se ruga, reče mu sa strahom i stidom: 
»Pusti me na miru (usp. 1 Sam 20,13); jer ne znam što govoriš (usp. 
Mt 26,70).« On pak položi kabanicu i dvanaest kruhova u njezine 
ruke. A ona, uvidjevši da govori ozbiljno, sa strahom i poštovanjem 
primi to veseleći se i hvaleći Gospodina. Pa bojeći se da joj ne bude 
oduzeto, noću je potajno ustala i radosno se vratila svojoj kući. A 
blaženi je Franjo već poravnao račune s gvardijanom i svaki mu je 
dan dok je ostao ondje plaćao dug. 

Tako mi koji bijasmo s njime (usp. 2 Pt 1,18) svjedočimo o (usp. 
Iv 21,24) njemu kako je pokazivao toliku ljubav i dobrotu prema 
bolesnima i zdravima, ne samo prema svojoj braći nego i prema 
ostalim siromasima, zdravim i bolesnim. On je stvari potrebne za 
svoje tijelo koje su braća nekoć stjecala s mnogo brige i truda - pri- 
je nam se umiljavajući da se zbog toga ne smućujemo - s velikim 
veseljem nutarnjim i vanjskim davao tim siromasima uskraćujući ih 
sebi, pa i ako mu bijahu veoma potrebne. I zbog toga mu generalni 
ministar i njegov gvardijan bijahu zabranili da nijednom bratu ne 
daje svoje tunike bez njihova dopuštenja. Braća su naime nekad iz 
pobožnosti tražila od njega tuniku, a on bi im odmah davao. Nekad 
bi je pak parao pa dio davao, a dio ostavljao sebi, jer je nosio samo 
jednu tuniku. 


34. 

Kako je dao tuniku braći koja su je tražila za ljubav Božju 

Onda jednom prilikom, dok je išao nekom pokrajinom propo- 
vijedajući, susretnu ga dva brata Francuza. Budući da su u njemu 
našli veliku utjehu, oni na koncu zaiskaše za ljubav Božju od njega 
tuniku. On pak odmah kad ču za ljubav Božju, skide sa sebe tuniku 
i dade im, ostavši gol nekoliko sati. 

Kad bi se naime od njega što tražilo uz dodatak za ljubav Božju, 
bilo pojas, bilo tunika, bilo što drugo, nikad nikome nije uskraćivao. 
Naprotiv, nimalo mu se nije sviđalo, i često je korio braću kad bi ih 
čuo kako za neku stvar nepotrebno govore za ljubav Božju. Govo- 
raše naime: »Tako je preuzvišena i predragocjena ljubav Božja da 
je nikad ne bi trebalo spominjati, osim rijetko i u velikoj nuždi, s 
mnogo poštovanja.« 


Ogledalo savršenstva 

A jedan od one braće skide sa sebe svoju tuniku i dade mu. 
Isto tako kad davaše kome tuniku ili njezin dio, podnosio je zbog 
toga veliku oskudicu i nevolju, jer nije mogao tako brzo imati ili 
dati načiniti drugu. I to posebno stoga što je uvijek želio imati 
siromašnu tuniku, iskrpljenu zakrpama, katkad iznutra i izvana. 
Štoviše nije htio nikad, ili samo rijetko, nositi tuniku od novog 
sukna, nego bi uzimao od nekog brata njegovu tuniku koju je on 
već nosio neko vrijeme. Ponekad bi čak od jednog brata uzeo dio 
njegove tunike, a od drugoga drugi dio. A iznutra, zbog mnogih 
svojih bolesti i prehlada trbuha i slezene, krpao bi je nekad no- 
vim suknom. I tu je mjeru siromaštva držao i opsluživao u svojoj 
odjeći sve do one godine kad se preselio Gospodinu. Malo dana 
naime prije njegove smrti, jer je bolovao od vodene bolesti i bio 
gotovo posve dehidriran, a i zbog više drugih bolesti koje imaše, 
načiniše mu braća više tunika, da se po potrebi tunika mijenja 
danju i noću. 


35. 

Kako je htio siromahu potajno dati komad sukna 

Jedanput dođe neki siromah u obitavalište gdje bijaše blaženi 
Franjo i zaiska od braće, za ljubav Božju, kakav komad sukna. Čuv- 
ši to blaženi Franjo reče nekom bratu: »Potraži po kući ako možeš 
naći kakav komad sukna, pa daj tom siromahu.« A onaj brat pretra- 
živši cijelu kuću reče da ne nalazi. 

A da se onaj siromah ne bi vratio praznih ruku (usp. Sir 29,9), izi- 
šao je blaženi Franjo krišom od gvardijana, da mu ne zabrani, uzeo 
je nožić i sjedeći na skrivenu mjestu počeo rezati jedan komad sa 
svoje tunike koji je bio prišiven iznutra, htijući ga potajno dati onom 
siromahu. Ali sluteći to gvardijan je odmah pošao za njim i zabranio 
mu da dadne. I to ponajviše zato jer tada bijaše velika studen, a 
on bolestan i jako prehlađen. Reče mu dakle blaženi Franjo: »Ako 
hoćeš da mu ne dam ovaj komad, treba svakako da se pobrineš da 
se bratu siromahu dadne neki komad.« I tako ona braća radi blaže- 
noga Franje dadoše siromahu neko sukno od svoje odjeće. 

A kad je išao propovijedati po svijetu, išao je bilo pješice, bilo 
na magarcu kad je počeo pobolijevati, ili na konju u veoma velikoj i 
krajnjoj nuždi jer inače nije htio jahati, i to tek malo prije svoje smr- 
ti. Ako bi mu koji brat pribavio kakvu kabanicu, nije je htio uzeti 
osim uz uvjet da je može dati bilo kojem siromahu koji ga susretne 
ih k njemu dođe, čim mu njegov duh posvjedoči (usp. Iv 1,7) da mu 
je nužna. 

36. 

Kako je bratu Egidiju, prije nego je bio primljen u Red, 
rekao da svoju kabanicu dadne nekom siromahu 

Kad je u početku Reda boravio u mjestu Rivotorto s dvojicom 
braće koju je tada imao, gle, dođe k njemu iz svijeta neki čovjek 
imenom Egidije, koji je bio treći brat, da prihvati njegov život. 

A kad je ondje boravio nekoliko dana, obučen u sukno koje bija- 
še iz svijeta na sebi donio, dogodi se da je u ono obitavalište došao 
neki siromah tražeći milostinju od blaženoga Franje. Okrenuvši se k 
tome Egidiju blaženi Franjo mu reče: »Podaj bratu siromahu svoju 
kabanicu.« 

On je odmah s velikim veseljem skide sa svojih pleća i dade siro- 
mahu. I tada mu se učini kako odmah Gospodin posla novu milost 
u njegovo srce, jer s veseljem svoju kabanicu bijaše dao (usp. 2 Kor 
9,7) siromahu. I tako primljen od blaženoga Franje uvijek je u kre- 
posti napredovao do najvećeg savršenstva. 


37. 

O pokori koju je zadao bratu koji je loše sudio o nekom siromahu 

Kad je blaženi Franjo radi propovijedanja otišao u neko obitava- 
lište braće blizu Rocce di Brizio, istoga dana kad je imao propovi- 
jedati k njemu dođe neki bolesni siromah. Osjećajući prema njemu 
veliku sućut, stade govoriti svome drugu o njegovu siromaštvu i bo- 
lesti. A njegov mu drug reče: »Brate, istina je da on izgleda dosta 
siromašan, ah možda u cijelome kraju nitko od njega nije željom 
bogatiji.« 

Pa oštro ukoren od blaženoga Franje odmah prizna svoj grijeh. I 
reče mu blaženi Franjo: »Floćeš li zbog ovoga izvršiti pokoru koju 
ti naložim?« - On odgovori: »Rado ću izvršiti.« - I reče mu: »Idi, 
skini sa sebe svoju tuniku i gol se pokloni ničice (usp. Mt 15,25) 
siromahu, i reci mu kako si sagriješio prema njemu ogovarajući ga, i 
reci mu da moh za te.« 

Ode dakle on i učini sve što mu bijaše rekao blaženi Franjo. 
Učinivši to ustade i obuče svoju tuniku i vrati se k blaženome 
Franji. A blaženi Franjo mu reče: »Želiš h znati kako si sagrije- 
šio protiv njega, štoviše protiv Krista? Kad vidiš siromaha, moraš 
vidjeti onoga u čije ime dolazi, to jest Krista, koji je na se uzeo 
naše siromaštvo i slabost. Ta njegovo siromaštvo i slabost nama je u 
neku ruku ogledalo u kojemu moramo gledati i promatrati slabost 
i siromaštvo Gospodina našega Isusa Krista, koje je u svome tijelu 
ponio za naše spasenje.« 


Ogledalo savršenstva 


1135 


38. 

O Novom zavjetu za koji zapovjedi 
da se dadne siromašnoj ženi, majci dvojice braće 

Drugom zgodom, dok se zadržavao u Svetoj Mariji Porcijunkul- 
skoj, neka stara i siromašna žena, koja je u Redu imala dva sina, 
dođe u obitavalište prošeci milostinju od blaženoga Franje. 

Blaženi Franjo odmah reče bratu Petru Katanskom, koji je tada 
bio generalni ministar: »Imamo li možda nešto da damo ovoj našoj 
majci?« Govoraše naime kako je majka nekog brata majka njegova 
i sve braće. Odgovori mu brat Petar: »U kući nema ništa što bismo 
joj mogli dati, jer želi takvu milostinju da od nje može održavati 
svoje tijelo. U crkvi pak imamo samo jedan Novi zavjet iz kojega 
čitamo čitanja na jutarnjoj.« U ono vrijeme naime braća nisu imala 
časoslove i mnogo psaltira. 

Reče mu dakle blaženi Franjo: »Podaj našoj majci Novi zavjet da 
ga proda za svoju potrebu. Čvrsto naime vjerujem kako će se to više 
svidjeti Bogu i blaženoj Djevici nego da iz njega čitamo.« I tako joj 
dade. O njemu se naime može reći i napisati što se čita o blaženome 
Jobu: Iz utrobe majke moje izašlo je i raslo sa mnom smilovanje (usp. 
Job 31,18). 

Stoga bi nama koji bijasmo s njime (usp. 2 Pt 1,18) bilo predugo i 
vrlo teško zapisati i pripovjediti ne samo ono što smo od drugih čuli 
o njegovoj ljubavi i dobroti prema braći i drugim siromasima nego i 
ono što smo vidjeli očima svojim (usp. 1 Iv 1,1). 


TREĆE POGLAVLJE 
O SAVRŠENSTVU 

SVETE PONIZNOSTI I POSLUŠNOSTI 
U NJEGA I U NJEGOVE BRACE 

39. 

Kako je ustanovio službu poglavara 
i postavio brata Petra Katanskoga za generalnog ministra 

Radi opsluživanja kreposti svete poniznosti, nekoliko godina 
nakon svoga obraćenja, na nekom kapitulu, pred svom je braćom 
ustanovio službu poglavara govoreći: »Odsad sam mrtav za vas; ah 
evo brata Petra Katanskoga kojeg ćemo ja i svi vi slušati.« Pa pro- 
strijevši se pred njim na zemlju obeća mu poslušnost i poštovanje. 

Plakala su dakle sva braća i bol je izvijala odveć glasno jauke, 
budući da im se činilo kako sada na neki način ostaju siročad iza 
tolikoga oca. 

A blaženi otac ustavši podiže oči k nebu (usp. Iz 51,6) i skloplje- 
nih ruku reče: »Gospodine, preporučujem ti obitelj koju si mi do- 
sad povjerio. A sada, preslatki Gospodine, jer se ne mogu brinuti za 
nju zbog bolesti koje ti poznaješ, preporučujem je ministrima. Oni 
moraju na dan sudnji pred tobom, Gospodine, dati račun (usp. Mt 
12,36) ako koji brat propadne zbog njihova nemara ili loša primjera 
ili stroga ukora.« 

Ostade dakle otada do smrti podložan, poniznije se vladajući u 
svemu nego ma tko drugi. 


40 . 

Kako je predao i svoje drugove ne htijući imati posebnoga druga 

Jednom prilikom predao je svome zamjeniku sve svoje drugo- 
ve govoreći: »Ne želim se smatrati ovako posebnim zbog povla- 
stice i slobode da imam posebna druga, nego neka me braća pra- 
te od obitavališta do obitavališta, kako ih Gospodin nadahne.« 

1 doda: »Već sam vidio jednoga slijepca koji imaše samo jedno 
psetance kao vodiča na svome putu, ni ja ne želim izgledati bolji 
od njega.« 

Ovo je naime uvijek bila njegova slava da se kanio svake poseb- 
nosti i razmetljivosti, kako biše u njemu nastanila snaga Kristova (usp. 

2 Kor 12, 9). 


41 . 

Kako se zbog loših poglavara odrekao službe poglavara 

Upitan jedanput od nekog brata zašto je tako odnemario bra- 
ću i predao ih u tuđe ruke, kao da ona njemu nipošto ne pripa- 
daju, odgovori: »Sinovi moji, ja ljubim braću kako mogu, ali da 
idu stopama (usp. 1 Pt 2,21) mojim, ljubio bih ih i više i ne bih se 
od njih tuđio. Ima naime nekih među poglavarima koji ih vuku 
na druge stvari, stavljajući pred njih primjere starih i malo mareći 
za moje opomene. A što i kako oni sada rade, na koncu će biti 
jasnije.« 

A malo poslije, kad ga je pritisla prevelika bolest, u silini duha 
(usp. Ps 47,8) uspravi se u krevetu i povika: »Tko su oni što moj 
Red i moju braću ugrabise iz mojih ruku (usp. Iv 10,28)? Ako dođem 
na generalni kapitul, ja ću im pokazati što je moja volja!« 

42. 

Kako je ponizno pribavljao meso za bolesne 
i opominjao ih da budu skrušeni i strpljivi 

Nije se stidio blažem Franjo na javnim mjestima u gradovima 
za bolesna brata iskati mesa. Opominjaše ipak bolesne da strpljivo 
podnose slabost i da ne prave sablazni kad im u svemu ne bude 
potpuno udovoljeno. 

Zato je u prvom pravilu ovako napisao: Molim svoju bolesnu 
braću da se u svojim bolestima ne srde i ne bune protiv Boga ili 
protiv braće. I neka odveć zabrinuto ne traže lijekove, i neka od- 
već ne teže osloboditi put koja će brzo umrijeti, a neprijatelj je 
duši. Nego u svemu neka zahvaljuju (usp. 1 Sol 5,18) da uzmognu 
biti onakvi kakve ih Bog želi. Koje naime Gospodin odredi za život 
vječni (usp. Dj 13,48), odgaja ih ostrugama bičeva i bolesti, kao 
što sam veli: Koje ljubim, ja korim i kažnjavam (usp. Heb 12,6; 
Otk 3,19). 


43. 

O poniznu odgovoru blaženih Franje i Dominika, 
kada su zajedno bili upitani 
žele li da njihova braća u Crkvi budu prelati 

Kad su ona dva sjajna svjetlila svijeta, to jest blaženi Franjo i bla- 
ženi Dominik, bili zajedno kod ostijskog gospodina, koji je poslije 
bio papa, i izmjenjivali medene riječi o Bogu, reče im napokon ostij- 
ski gospodin: »U prvoj crkvi pastiri i prelati bijahu siromašni i ljudi 
koji su gorjeli ljubavlju, a ne pohlepom. Zašto dakle od vaše braće 
ne postavljamo biskupe i prelate da naukom i primjerom (usp. Tit 
2,7) budu iznad svih drugih?« 

Nastaje među svecima ponizna i iskrena prepirka (usp. Lk 22,24) 
o odgovoru, i to ne tako da su se otimali o prvenstvo, nego su jedan 
drugoga gurali naprijed i zahtijevah da odgovori. Napokon pobijedi 
Franjina poniznost da ne odgovara prvi, a pobijedi i Dominik jer se 
prvi odgovarajući ponizno pokori. 

Odgovarajući dakle reče blaženi Dominik: »Gospodine, moja su 
braća uzdignuta visoko ako su toga svjesna. A koliko ja mogu, nikad 
neću dopustiti da postignu drugi sjaj dostojanstva.« 

Zatim blaženi Franjo klanjajući se pred spomenutim gospodi- 
nom reče: »Gospodine, manjom se moja braća nazvaše stoga da se 
ne bi usudila postati većom (usp. Mt 20,26). Njihov ih poziv uči da 
ostaju nisko i slijede stope Kristove poniznosti, kako bi napokon po 
tome, o ispitu svetih (usp. Mudr 3,13), bih uzvišeni više od drugih. 

Ako naime želite da donose plod u Crkvi Božjoj (usp. Fil 3,6), 
zadržite ih i sačuvajte u stanju njihova poziva. I žestoko ih poti- 
snite naniže ako se uzvise i ne dopustite im da se uspnu do kakve 
prelature.« 

Ovo su bih odgovori svetaca. Kad svršiše, ostijski se gospodin ve- 
oma izgradi na odgovorima obojice i neizmjerno zahvali Bogu (usp. 
Đj 27,35). 

A kad su obojica zajedno odlazili, zamoli blaženi Dominik sveto- 
ga Franju da mu se udostoji darovati pojas kojim se pasao. Blaženi 
Franjo odbi iz poniznosti, kao što je on molio iz ljubavi. Ipak pobije- 
di sretna pobožnost molitelja, pa je pojas blaženoga Franje dobiven 
po silovitosti ljubavi sam blaženi Dominik opasao ispod donje tuni- 
ke i otada s pobožnošću nosio. 

Napokon jedan položi svoje ruke u ruke drugoga i jedan se dru- 
gome veoma slatko preporučiše. I reče sveti Dominik svetome Fra- 
nji: »Volio bih, brate Franjo, da tvoj i moj red postanu jedan i da mi 
u Crkvi živimo po istom uzoru.« 

Kad se napokon rastajahu, reče blaženi Dominik mnogima koji 
su bih prisutni: »Uistinu, kažem vam (usp. Lk 4,25) da bi ovog sve- 
tog muža Franju svi redovnici morah nasljedovati, toliko je savršen- 
stvo njegove svetosti.« 


44. 

Kako je htio da sva braća 
radi utemeljenja poniznosti služe gubavcima 

Blaženi je Franjo od početka svoga obraćenja, uz suradnju Gos- 
podinovu (usp. Mk 16,20), kao mudri graditelj samoga sebe sazdao 
na čvrstoj stijeni (usp. Mt 7,24), to jest na najvećoj poniznosti i si- 
romaštvu sina Božjega, nazivajući svoj Red manjom braćom zbog 
najveće poniznosti. 

Stoga je u početku Reda htio da braća borave u bolnicama gu- 
bavaca služeći im i da ondje udaraju temelj svetoj poniznosti. Kad 
su naime u Red dolazili ljudi plemenita i neplemenita roda, među 
ostalim što im se navješćivalo, govorilo se kako treba da ponizno 
služe gubavcima i borave u njihovim kućama, kao što stoji u prvom 
pravilu. Da ništa pod nebom ne žele imati osim svetoga siromaštva 
po kojem će ih Gospodin hraniti tjelesnom i duhovnom hranom u 
ovom svijetu, a u budućem će postići nebesku baštinu. I tako je za 
sebe i za druge udario temelje na najvećoj poniznosti i siromaštvu. 
Iako naime bijaše veliki poglavar u Crkvi Božjoj, izabra i htjede biti 
odbačen, ne samo u Crkvi nego i među svojom braćom, premda 
ovo odbačenje po njegovu mišljenju i želji bijaše pred hcem Boga i 
ljudi njegovo najveće uzvišenje. 

45 . 

Kako je htio da se za sve njegove dobre riječi i djela 
slava i čast pridaje jedino Bogu 

Kad je propovijedao puku u Terniu, na gradskoj ulici, odmah 
po svršetku propovijedi ustade biskup onoga grada, muž osobito 
razborit i duhovan, i reče puku: »Otkako je Gospodin osnovao i 
izgradio svoju Crkvu, uvijek ju je prosvjetljivao svetim muževima 
koji su je krasili riječju i primjerom. Sada pak, u ovaj posljednji čas 
(usp. 1 Iv 2,18), prosvijetlio ju je ovim siromašnim, neuglednim i 
neobrazovanim čovjekom Franjom. Zato morate Gospodina zbog 
toga ljubiti i častiti te se čuvati grijeha; jer ne učini tako nijednom 
narodu (usp. Ps 147,20).« 

Rekavši te riječi siđe biskup s mjesta gdje propovijedaše i uđe 
u biskupsku crkvu. K njemu pristupi blaženi Franjo, pokloni mu 
se pavši mu k nogama (Dj 10,25) i reče: »Uistinu kažem vam, gos- 
podine biskupe, da mi nijedan čovjek nikada na ovom svijetu ne 
učini toliku čast koliku mi Vi danas učiniste. Drugi ljudi naime 
kažu: Ovo je svet čovjek, pripisujući slavu i svetost meni, a ne 
Stvoritelju, Vi pak kao vrstan odvojiste dragocjeno od bezvrijedna 
(usp. Jr 15,19).« 

Kad naime blaženi Franjo bijaše hvaljen i nazivan svetim, na 
takve riječi odgovaraše govoreći: »Još nisam siguran kako ne bih 
trebao imati sinove i kćeri. U koji god bi naime sat Gospodin meni 
oduzeo svoje blago koje mi je povjerio, što bi mi drugo preostalo 
osim tijela i duše koje imaju i nevjernici? Štoviše, moram vjerova- 
ti kako bi, da je Gospodin tatu i nevjernu čovjeku povjerio tolika 
dobra kolika meni, bih Gospodinu vjerniji oni nego ja. Kao što se 
naime na slici Gospodina i Blažene Djevice naslikanoj na drvu časti 
Gospodin i blažena Djevica, pa ipak drvo i slika ne pripisuju sebi 
ništa, tako je i sluga Božji neka slika Božja na kojoj se Bog slavi zbog 
svoga dobročinstva; ah on, sluga, sebi ništa ne smije pripisati jer je s 
obzirom na Boga manji nego drvo i slika: štoviše, čisto je ništa. I sto- 
ga samo Bogu treba dati čast i slavu (usp. Otk 5,13), sebi pak samo 
stid i smutnju, dokle god živi na ovom jadnom svijetu. 

46 . 

Kako je sve do smrti htio imati 
jednog gvardijana od svojih drugova i živjeti u podložnosti 

A htijući sve do smrti ustrajati u savršenoj poniznosti i pokorno- 
sti, mnogo prije svoje smrti reče generalnom ministru: »Floću da 
svoju vlast nada mnom povjeriš jednom od mojih drugova da mu se 

pokoravam u tvoje ime. Želim naime da zbog dobra poslušnosti u 
životu i smrti uvijek ostaneš sa mnom.« 

Otada pa sve do smrti imao je jednog od svojih drugova za gvar- 
dijana kojemu se pokoravao u ime generalnog ministra. Čak je 
jednom zgodom rekao svojim drugovima: »Ovu mi je milost među 
ostalima udijelio Gospodin da bih se tako potpuno pokoravao no- 
vaku koji bi danas stupio u Red kad bi mi bio određen za gvardi- 
jana, kao onome koji je prvi i star po životu i u Redu. Podložnik 
naime mora promatrati svoga poglavara ne kao čovjeka, nego kao 
Boga, za čiju je ljubav njemu podložan.« Poslije je rekao: »Nema 
poglavara u cijelome svijetu koga bi njegovi podložnici poštovah ko- 
liko bi Gospodin učinio, da hoću, da mene moja braća poštuju. No 
ovu mi je milost Gospodin udijelio da želim biti zadovoljan svime 
kao onaj koji je u Redu manji.« 

Ovo smo pak vidjeli očima svojim (usp. 1 Iv 1,1) mi )so]i bijasmo s 
njime (usp. 2 Pt 1,18); kao što i sam svjedoči: kad mu neka braća ne 
bi udovoljila u njegovim potrebama ih bi mu rekla neku riječ zbog 
koje se čovjek obično smuti, odmah bi išao na mohtvu. A po svom 
se povratku ničega nije htio sjećati niti je ikada govorio: »Taj mi nije 
udovoljio ih taj mi je rekao takvu riječ.« 

I u tome je ustrajao. Sto se više pribhžavala smrt, to je brižnije 
gledao kako bi mogao u svakoj poniznosti, siromaštvu i savršenstvu 
svih vrlina živjeti i umrijeti. 


47. 

O savršenu načinu poslušnosti kojemu je on poučavao 

Govoraše presveti otac svojoj braći: »Predraga braćo, zapovijed 
izvršite na prvu riječ, a ne čekajte da se ponovi što vam se kaže. Ne 
ispričavajte se naime nikakvom nemogućnošću makar mishh da je 
u zapovijedi ima, jer ako bih vam ja naredio što iznad vaše snage, 
sveta poslušnost neće izgubiti na snazi«. 

48. 

Kako je savršeno poslušnoga usporedio s mrtvim tijelom 

Jednom pak prilikom, sjedeći sa svojim drugovima, ovako je uz- 
dahnuo: 

»Jedva na cijelome svijetu postoji neki redovnik 
koji se dobro pokorava svome poglavaru!« 


Ogledalo savršenstva 


1141 


Drugovi mu odmah rekoše: »Reci nam, oče, koja je poslušnost 
savršena i najveća?« A on odgovarajući ovako je opisao istinski i sa- 
vršeno poslušnoga u liku mrtvoga tijela: »Uzmi mrtvo tijelo i stavi 
ga kamo hoćeš. Vidjet ćeš kako se ono pokrenuto ne opire, stavlje- 
no ne mrmlja, ostavljeno ne protivi se. Pa ako bude postavljeno na 
stolicu, neće gledati uvis, nego dolje; ako bude stavljeno na grimiz, 
bit će dvostruko bljeđe. A onaj se pravo pokorava koji ne prosuđuje 
zašto biva maknut, ne brine se kamo će biti stavljen, ne traži da 
se premjesti. Promaknut na službu ostaje uobičajeno ponizan; više 
hvaljen, više se smatra nedostojnim.« 

Cisto i jednostavno, zapovjedi, a ne molbe smatraše svetom po- 
slušnošću. Vjerovao je da je najveća poslušnost ona u kojoj ništa 
nemaju tijelo i krv (usp. Mt 16,17) i po kojoj se po božanskom 
nadahnuću ide među nevjernike, bilo radi probitka bližnjih bilo 
iz želje za mučeništvom. Nju pak zahtijevati smatraše da je Bogu 
veoma milo. 


49. 

Kako je opasno prebrzo zapovjediti pod poslušnost 
i ne pokoriti se zapovijedi pod poslušnost 

Stoga je blaženi otac smatrao kako rijetko treba zapovijedati pod 
poslušnost i kako ne treba udar groma biti prvi, nego posljednji: 
»Ne treba se, reče, brzo laćati mača.« Za onoga pak tko se zapo- 
vijedi pod poslušnost ne pokori žurno govoraše da niti se Boga boji 
niti za čovjeka mari (usp. Lk 18,2-4), ako nema nužna razloga da 
odugovlači. 

Ništa nije istinitije od toga. Vlast zapovijedanja naime u nepro- 
mišljena zapovjedatelja što je drugo doli mač u ruci bijesnoga? A što 
je beznadnije od redovnika koji za poslušnost ne mari i prezire je? 


50. 

Kako odgovori braći koja su ga nagovarala 
da traži povlasticu po kojoj bi mogli slobodno propovijedati 

Neka braća rekoše blaženome Franji: »Oče, ne vidiš li da nam 
biskupi ponekad ne dopuštaju da propovijedamo i puštaju nas da 
više dana ostajemo besposleni u nekom kraju prije nego možemo 
navješćivati riječ Gospodnju. Bilo bi bolje da glede toga od gos- 
podina pape izmoliš povlasticu, a bilo bi i na spasenje duša (usp. 1 
Pt 1,9).« 

On im odgovori s velikim ukorom govoreći: »Vi ste manja bra- 
ća! Ne poznajete Božju volju i ne dopuštate mi da obratim cijeli 
svijet, kako Bog hoće. Ja naime želim po svetoj poniznosti i pošto- 
vanju obratiti prvo prelate: kad oni vide naš svet život i ponizno 
poštovanje prema njima, molit će vas da propovijedate i obraćate 
puk, a njega će pozivati na propovijed, bolje nego vaše povlastice 
koje će vas navoditi na oholost. Pa ako budete slobodni od svake 
pohlepe (usp. Lk 12,15) i navedete puk na to da crkvama vrati nji- 
hova prava, sami će vas moliti da ispovijedate njihov puk premda 
se za to ne morate brinuti; ako se naime obrate, lako će naći ispo- 
vjednike. Ja pak za se od Gospodina želim ovu povlasticu da od 
čovjeka nikad nemam neku povlasticu osim da svima iskazujem 
poštovanje i po poslušnosti svetom Pravilu sve obraćam više pri- 
mjerom nego riječju.« 


51. 

O načinu koji su tada braća držala u međusobnom mirenju 
kad bi jedan drugoga uzrujao 

Tvrdio je kako je Gospodin u ovo posljednje vrijeme poslao (usp. 
Jdt 18; Iv 1,6) Manju braću da onima koji su obavijeni tminom gri- 
jeha pokazuju primjere svjetla. Govoraše kako se ispunja najugod- 
nijim mirisima (usp. Izl 29,18; Iv 12,3) i maže jakošću skupocjene 
pomasti (usp. Mt 26,7) kad sluša o velikim djelima (usp. Dj 2,11) 
svete braće raštrkane po svijetu. 

Dogodi se nekom prilikom da jedan brat, pred nekim plemićem 
s otoka Cipra, na drugoga brata sipaše riječi (usp. Job 18,2) uvrede. 
Kad zamijeti svoga brata time malo smućena, odmah žarko želeći 
sebe kazniti uze magarećeg izmeta pa ga stavi u svoja usta da ga 
zubima zdrobi govoreći: »Izmet neka prevrće jezik koji je na brata 
moga izlio otrov (usp. Izr 23,32) srdžbe!« A onaj čovjek, gledajući 
to zapanjen, ode veoma ganut, pa je otad sebe i sve svoje stavio na 
raspolaganje volji braće. 

Ovoga su se dakle sva braća običavala pridržavati da bi, ako bi 
tko od njih kada drugome rekao riječ uvrede ih smutnje, odmah pavši 
ničice (usp. 2 Mak 10,4) ljubio nogu uvrijeđenu bratu i ponizno mo- 
lio oproštenje. Radovao se sveti otac zbog takvih stvari kad je slušao 
kako njegovi sinovi sami na sebi izvode primjere svetosti i blagoslo- 
vima vrijednima da se posve prihvate (usp. 1 Tim 1,15) obasipaše onu 
braću koj a su riječju ili djelom navodila grešnike na ( usp. Kol 3 , 1 7 ) lju- 
bav prema Kristu; želio je naime da njegovi sinovi budu istinski slični 
njemu po žaru duše, kojim on bijaše savršeno ispunjen (usp. Dj 5,17). 

52. 

Kako se Krist potužio bratu Leonu, 
drugu blaženoga Franje, 
na nezahvalnost i oholost braće 

Jednom Gospodin Isus Krist reče bratu Leonu, drugu blaženoga 
Franje: »Brate Leone, ja tugujem nad braćom.« - Brat ga Leon upi- 
ta: »Zbog čega, Gospodine?« - A Gospodin reče: »Zbog triju stva- 
ri: jer ne spoznaju moja dobročinstva koja im tako izdašno i obilno 
udjeljujem, kao što znaš, pa jer ne siju, neće ni žeti (usp. Lk 12,24); 
jer cijeli dan mrmljaju i besposleni (usp. Mt 20,6) su; jer često jedni 
druge izazivaju na srdžbu, ne vraćaju se ljubavi i ne opraštaju ne- 
pravdu koju primaju.« 


53. 

Kako ponizno i istinito odgovori 
nekom doktoru Reda propovjednika 
koji ga pitaše o riječi Pisma 

Kad je boravio u Sieni, dođe k njemu neki doktor svetog bo- 
goslovlja iz Reda propovjednika, muž doista ponizan i veoma du- 
hovan. Pa kad je neko vrijeme s blaženim Franjom raspravljao o 
riječima Gospodnjim, upita ga spomenuti učitelj o onoj riječi Eze- 
kijelovoj: »Ako ne opomeneš bezbožnika zbog njegove bezbožnosti, 
dušu ću njegovu tražiti iz tvoje ruke (usp. Ez 3,18).« Reče naime: 
»Znam mnoge, dobri oče, koji su u smrtnom grijehu, a ja im ne na- 
viještam njihovu bezbožnost: zar će se iz moje ruke tražiti duše (usp. 
Ez 3,18) njihove?« 

Njemu blaženi Franjo ponizno reče kako je neznalica pa zato 
više dolikuje da sam od njega bude poučen nego da odgovara o 
smislu Pisma. Tada onaj ponizni učitelj doda: »Brate, premda sam 
od nekih mudraca čuo izlaganje o ovoj riječi, ipak bih rado o ovome 
čuo tvoje mišljenje.« - Reče dakle blaženi Franjo: »Ako riječ treba 
općenito shvatiti, ja je ovako shvaćam: da sluga Božji u samom sebi 
mora tako gorjeti i sjati, kako bi svjetlom pritnjera i jezikom svetog 
razgovora (usp. 1 Tim 4,12) sve bezbožnike ukorio. Tako će, velim, 
sjaj njegova života i miris njegove svetosti svima navijestiti njihove 
zloće (usp. Ez 3,19).« 

I tako veoma poučen onaj doktor odlazeći reče drugovima bla- 
ženoga Franje: »Braćo moja, bogoslovlje ovoga muža, oslonjeno na 
čistoću i razmatranje, jest orao koji leti (usp. Job 9,26); naša pak 
znanost trbuhom puže po tlu (usp. Post 3,14).« 

54. 

O poniznosti i miru koji treba čuvati s klericima 


Premda je blaženi Franjo htio da njegovi sinovi budu u miru sa 
svim ljudima (usp. Rim 12,18) i da se svima pokazuju malenima, 
ipak ih je riječju poučio i primjerom im pokazao da pred klericima 
budu najviše ponizni. 

Govoraše naime: »Poslani smo u pomoć (usp. Ps 69,2; Dn 10,13) 
klericima za spasenje duša (usp. 1 Pt 1,9) da ono što u njih nedostaje 
mi dopunimo. Svatko će naime primiti plaću ne prema vlasti, nego 
pretna trudu (usp. 1 Kor 3,8). Znajte, braćo, da je Bogu najdraže 
dobro duša, a njega možemo bolje postići u miru nego u neslozi s 
klericima. A ako oni priječe spas naroda, Bogu pripada odmazda, i 
on će im platiti u svoje vrijeme (usp. Pnz 32,35): i stoga pokoravajte 
se (usp. 1 Pt 2,13) prelatima da ne bi, koliko je do vas (usp. Rim 12, 
18), nastala opaka revnost. Ako budete sinovi mira (usp. Lk 10,6), 
pridobit ćete i kler i puk, a to je Bogu ugodnije (usp. 1 Pt 2,5) nego 
da pridobijete samo puk sablaznivši kler. Pokrivajte, reče, njihove 
pogreške i nadomještajte njihove mnogobrojne nedostatke; a kad to 
izvršite (usp. Lk 17,10), budite ponizniji.« 


55. 

Kako je ponizno od opata Svetoga Benedikta iz Asiza 
dobio crkvu svete Marije Anđeoske 
i htio da braća ondje uvijek ponizno borave i žive 

Uviđajući blaženi Franjo kako Gospodin želi umnožiti broj (usp. 
Dj 6,7) braće, reče im: »Predraga braćo i sinci moji, vidim kako nas 
Gospodin hoće umnožiti. Stoga smatram kako je dobro i pobožno 
da dobijemo od biskupa, ih od kanonika svetoga Rufina, ih od opa- 
ta Svetoga Benedikta neku crkvu, gdje bi braća mogla mohti svoje 
časove i uz nju imati samo neku malu i siromašnu kuću izgrađenu 
od gline i pruća, gdje bi braća mogla spavati i raditi. Ovo naime 
obitavahšte nije časno ni dovoljno braći nakon što ih Gospodin žeh 
umnožiti, a ponajviše jer ovdje nemamo crkve gdje bi braća mogla 
mohti svoje časove. A ako neki brat umre, ne bi bilo časno sahraniti 
ga ovdje ni u crkvi svjetovnih klerika.« I bijaše drag taj govor svoj 
(usp. Jš 22,33) braći. 

Ode dakle k asiškom biskupu i izloži mu prethodne riječi. Bi- 
skup mu reče: »Brate, nemam nikakve crkve koju bih vam mogao 
dati.« To isto odgovoriše i kanonici. 

Tada ode k opatu Svetoga Benedikta na Monte Subasio i izloži 
mu iste riječi. A opat, ganut dobrotom i posavjetovavši se sa svojim 

monasima, uz suradnju božanske milosti i volje, prepusti blaženome 
Franji i njegovoj braći crkvu svete Marije Porcijunkulske, kao jednu 
od manjih i siromašnijih koje su imali. I reče opat blaženome Franji: 
»Evo, brate, uslišali smo što si tražio. A ako Gospodin umnoži ovu 
vašu družbu, želimo da ovo obitavalište bude glavno svima vama.« 

I svidje se prijedlog (usp. Dj 6,5) blaženome Franji i njegovoj bra- 
ći; i veoma se razveselio blaženi Franjo zbog obitavališta prepuštena 
braći, ponajviše zbog imena crkve Kristove Majke i jer bijaše tako 
malena i siromašna crkva; a također i zbog toga što se zvala Porci- 
junkulom, što je bilo znakom da mora biti majka i glava siromašne 
Manje braće: 2 zvaše se naime Porcijunkula jer se onaj kraj od stari- 
ne nazivaše Porcijunkulom. 

Stoga govoraše blaženi Franjo: »Zbog toga nije htio Gospodin 
da ijedna druga crkva bude dodijeljena braći ni da prva braća tada 
sagrade nanovo crkvu, nego da imaju upravo nju, jer je u ovome 
ispunjeno neko proročanstvo dolaskom Manje braće.« 

Pa iako bijaše siromašna i već gotovo porušena, ipak su dugo 
vremena ljudi grada Asiza i svega onoga kraja prema toj crkvi gajili 
najveću pobožnost i gaje ju sve do danas i svaki se dan ta pobožnost 
povećava. Stoga čim su braća otišla onamo da ondje borave, gotovo 
svakodnevno umnožavaše Gospodin njihov broj (usp. Dj 6,7), pa se 
miris njihove svetosti čudesno proširio po cijeloj dolini Spoleta i po 
mnogim dijelovima svijeta. A od starine se nazivaše Sveta Marija 
Anđeoska jer se ondje, kako se priča, češće čulo pjevanje anđela. 

Pa iako su je opat i njegovi monasi prepustili bez obveze bla- 
ženome Franji i njegovoj braći, ipak je blaženi Franjo, kao dobar i 
iskusan učitelj, htijući svoju kuću, to jest svoj Red, utemeljiti na čvr- 
stoj stijeni (usp. Mt 7,24), to jest na najvećem siromaštvu, godišnje 
slao spomenutom opatu i monasima jednu košaricu ili kanticu punu 
ribica zvanih bjelice crvenperke u znak veće poniznosti i siromaš- 
tva; da braća nemaju nikakva vlastitog obitavališta i da ne borave u 
nekom obitavalištu koje ne bi bilo u posjedu drugih, tako da braća 
nikada nemaju vlast prodati ga ih otuđiti na bilo koji način. A kad 
su braća godišnje nosila ribice monasima, oni im, zbog poniznosti 
blaženoga Franje koji je to činio od svoje volje, davahu jednu posu- 
du punu ulja. 

A.mi)zo)i bijasmo s (usp. 2 Pt 1,18) blaženim Franjom svjedočimo 
(usp. Iv 21,24) kako on, vrlo uvjerljivo, reče o onoj crkvi da mu je 
ondje objavljeno kako među svim crkvama na svijetu koje Blaže- 
na Djevica ljubi, zbog mnogih čudesnih znakova koje je Gospodin 
ondje pokazao, onu crkvu najnježnije ljubljaše. I zbog toga je otada 
uvijek prema njoj imao najveće poštovanje i pobožnost. Pa da je se 

braća uvijek u svojim srcima sjećaju, na svojoj je samrti u oporuci 
napisao da sva braća slično čine. U vrijeme oko svoje smrti naime 
pred generalnim ministrom i drugom braćom reče: 

»Obitavalište svete Marije od Porcijunkule hoću namrijeti i osta- 
viti braći kao oporuku, da se braća uvijek spram nje odnose s najve- 
ćom pobožnošću i poštovanjem. 

To su i stara naša braća činila: premda je naime ono obitavali- 
šte sveto, preljubljeno i više od drugih izabrano od Krista i slavne 
Djevice, ipak su njezinu svetost čuvali neprekidnom molitvom i šut- 
njom danju i noću. Pa ako su kadgod govorili nakon roka određena 
za šutnju, govorili su s najvećom pobožnošću i čašću samo ono što 
se tiče slave Božje i spasenja duša (usp. 1 Pt 1,9). A ako bi se do- 
godilo da netko počne govoriti beskorisne i isprazne riječi (usp. Mt 
12,36), premda se to rijetko događalo, odmah bi od drugog brata 
bio opomenut. 

Mrtvih su, dakako, svoje tijelo mnogitn postovima i bdjenjima, 
studeni i golotinjom (usp. 2 Kor 11,27) te radom svojih ruku (usp. 
Ps 127,2). Mnogo su puta naime, da ne stoje besposleni, pomagali 
siromašnim ljudima na njihovim njivama, a oni su im poslije davali 
kruh za ljubav Božju. Tim i drugim vrlinama posvećivah su obita- 
vahšte i same sebe čuvah u svetosti. A poshje, zbog braće i svjetov- 
njaka koji su se u onom obitavahštu sabirah više nego što je običaj, 
jer su i braća hladnija u mohtvi i kreposnim djelima i slobodnija u 
izgovaranju ispraznih riječi (usp. Mt 12,36) i novosti ovoga svijeta 
nego obično, ovo obitavahšte nije u tolikoj časti i pobožnosti kako je 
dosad obično bilo i kako bih želio.« 

Kad reče te riječi, blaženi Franjo odmah s velikim žarom zaključi 
govoreći: »Hoću dakle da ovo obitavahšte bude uvijek neposred- 
no pod vlašću generalnog ministra i sluge (usp. Mt 20,26.27), da se 
tako može više brinuti i skrbiti kako bi ona obitelj ondje bila sveta 
i dobra. 

Klerici za nj neka se biraju iz cijeloga Reda od bolje, svetije i 
časnije braće, i oni koji znaju bolje mohti časoslov, da bi ih ne samo 
svjetovnjaci nego i druga braća gledah i slušah rado i s vehkom po- 
božnošću. 

A oni koji će njima služiti neka se biraju od braće laika, svetih, 
razboritih, poniznih i časnih ljudi. Želim pak da nijedna osoba niti 
ijedan brat ulazi u ono obitavahšte osim generalnog ministra i braće 
koja im služe. A oni sami neka ne govore ni s kojom osobom osim 
s braćom koja im služe i s ministrom kad ih posjeti. Želim jednako 
tako da im braća laici koji im služe nikad ne govore isprazne rije- 
či (usp. Mt 12,36), ni novosti ovoga svijeta, niti išta što ne bi bilo 
korisno njihovim dušama. I zbog ovoga posebno hoću da nitko ne 
ulazi u ono obitavahšte, kako bi oni bolje sačuvah svoju čistoću i 

svetost i kako se u onom obitavalištu nipošto ne bi događalo ili go- 
vorilo što beskorisno, nego da se cijelo ono obitavalište čuva čistim 
i svetim uz himne i hvale Gospodinu. 

A kad koji od one braće preseli ka Gospodinu, želim da generalni 
ministar umjesto njega onamo pošalje drugog svetog brata, gdje god 
on bio. Ako se naime druga braća nekad udalje od čistoće i časti, 
želim da to obitavalište bude blagoslovljeno i uvijek ostane ogledalo 
i dobar primjer cijelome Redu i neka vrsta svjetiljke pred prijestoljem 
Božjim (usp. Otk 4,5) i Blažene Djevice, svjetiljka što uvijek gori i 
svijetli (usp. Iv 5,35), te se po njoj Gospodin smiluje manama i grije- 
sima sve braće i uvijek čuva i štiti ovaj Red i svoj nasad.« 


56. 


O poniznu poštovanju 

koje pokazivaše prema crkvama metući ih i čisteći 


Kad je jednom prilikom boravio u Svetoj Mariji Porcijunkulskoj, 
a braće je još uvijek bilo malo, išao je blaženi Franjo po selima i 
crkvama u okolici grada Asiza navješćujući i propovijedajući ljudi- 
ma da čine pokoru, i nosio je metlu da mete prljave crkve: mnogo 
se naime žalostio blaženi Franjo kad je vidio neku crkvu ne onako 
čistu kako željaše. 

I stoga bi uvijek kad bi svršio propovijed skupio sve prisutne sve- 
ćenike na nekom udaljenu mjestu, da ne bi čuli svjetovnjaci, i pro- 
povijedaše im o spasu duša, a ponajviše o tome da brižljivo čuvaju 
čistima crkve, oltare i sve što spada na slavljenje božanskih tajna. 


57. 

O seljaku koji ga je zatekao kako ponizno mete crkvu 
pa se obratio, ušao u Red i bio sveti brat 

A kad uđe u jednu crkvu u nekom selu asiškoga kraja, stade je 
ponizno mesti i čistiti. I odmah se raširi glas o njemu po čitavu selu; 
rado su ga naime oni ljudi gledah i još radije slušah. A kad je to čuo 
neki čudesno jednostavan seljak koji oraše na svojoj njivi, imenom 
Ivan, odmah pođe k njemu i nađe ga kako ponizno i pobožno mete 
crkvu. I reče mu: »Brate, daj mi metlu jer ti želim pomoći.« I uzevši 
metlu iz njegove ruke pomete preostali dio. 

Pa dok su zajedno sjedili, reče on blaženome Franji: »Brate, du- 
go već imam želju služiti Bogu, a posebno otkad sam čuo glas o tebi 
i tvojoj braći, ah ne znadoh kako da dođem k tebi. Sada pak, pošto 
se svidje Gospodinu da te vidim, hoću činiti što god odrediš.« 


1148 


II. ŽIVOTOPISI SV. FRANJE 


Promatrajući njegov žar razveseli se blaženi Franjo u Gospodinu, 
ponajviše jer tada imaše malo braće, a činilo mu se kako bi taj zbog 
svoje jednostavnosti i čistoće trebao biti dobar redovnik. I reče mu: 
»Brate, ako želiš s nama dijeliti život i društvo, treba da se razvlastiš 
od svega svoga što možeš bez sablazni imati i dadneš to siromasima 
(usp. Mt 19,21), po savjetu svetoga evanđelja, jer to su isto učinila 
sva moja braća koja su mogla.« 

Čuvši to, smjesta ode na njivu gdje bijaše ostavio volove i 
ispregne ih. Pa dovede jednoga pred blaženoga Franju govoreći 
mu: »Brate, toliko sam godina služio svome ocu i svima u svojoj 
kući: pa premda je malen ovaj dio moga nasljedstva, hoću ovoga 
vola uzeti kao svoj dio i dati ga siromasima, kako se tebi učini 
bolje.« 

A kad vidješe njegov otac i njegova braća, koja još bijahu malena, 
da ih hoće napustiti, počeše svi iz njegove kuće tako snažno plakati 
i tako bolne glase s plačem puštati da se blaženi Franjo smilova, jer 
je obitelj bila brojna i nejaka. I reče im blaženi Franjo: »Pripravite 
jelo za sve nas pa jedimo svi zajedno i nemojte plakati jer ću vas 
veoma razveseliti.« Oni pak smjesta pripremiše i svi su skupa jeli u 
veliku veselju. 

A nakon jela reče im blaženi Franjo: »Ovaj sin vaš želi služiti 
Bogu, i zbog toga se ne morate žalostiti, nego veoma mnogo veseli- 
ti. Vama pak, ne samo pred Bogom nego i pred ovim svijetom, ura- 
čunat će se u veliku čast i korist duše i tijela, jer se od vašega tijela 
časti Bog; a sva naša braća bit će vaši sinovi i braća. Pa jer je Božje 
stvorenje i želi služiti svome Stvoritelju, komu služiti znači kraljeva- 
ti, ne mogu i ne smijem ga vratiti vama. Ah da u njemu imate utjehu, 
hoću da se on razvlasti od ovoga vola u korist vas kao siromaha, 
premda bi ga po evanđelju morao dati drugim siromasima (usp. Mt 
19,21).« I utješiše se svi zbog riječi blaženoga Franje, a najviše se 
razveseliše zbog vola koji im bi vraćen, jer bijahu veoma siromašni. 

A jer se blaženomu Franji veoma sviđala čista i sveta jednostav- 
nost u sebe i u drugih, čim ga obuče u odjeću Reda, vodio ga je 
ponizno sa sobom kao svoga druga. Bijaše on naime tako jedno- 
stavan da se smatrao obvezanim na sve što je činio blaženi Franjo. 
Stoga kad bi blaženi Franjo stajao u nekoj crkvi ih na nekom mjestu 
da se moh, on ga je žeho gledati da se posve s njim uskladi u svim 
činima i pokretima. Tako ako bi blaženi Franjo pokleknuo, ih dizao 
ruke prema nebu (usp. Pnz 32,40), ih pljuvao, ih kašljao, ih uzdisao, 
i sam je sve isto činio. A kad je to blaženi Franjo opazio, poče ga 
zbog ovakve jednostavnosti s velikim veseljem koriti. On mu odgo- 
vori: »Brate, ja sam obećao činiti sve što ti činiš i stoga treba da se 
u svemu s tobom izjednačim.« A blaženi se Franjo ovome čudio i 
čudesno veseho vidjevši da je tako čist i jednostavan. 

On pak poslije stade u svim vrlinama i dobru vladanju toliko na- 
predovati da su se blaženi Franjo i sva druga braća veoma divili 
zbog njegova savršenstva. A nakon kratka vremena umro je u onom 
svetom napredovanju u vrlinama. Stoga poslije blaženi Franjo s 
mnogo radosti duše i tijela pred braćom pripovijedaše o njegovu 
obraćenju, nazivajući ga ne bratom Ivanom, nego svetim Ivanom. 


58. 

Kako je kaznio sebe jedući iz zdjelice s gubavcem, 
jer ga je bio posramio 

A blaženi Franjo vrativši se u Svetu Mariju Porcijunkulsku nađe 
ondje brata Jakova Priprostoga s nekim gubavcem u samim čirevi- 
ma. Njemu je naime blaženi Franjo bio preporučio toga gubavca i 
sve druge, jer bijaše neke vrste njihov liječnik, i rado je njihove rane 
doticao, mazao i liječio. Tada su naime braća boravila u bolnicama 
gubavaca. 

Reče dakle blaženi Franjo bratu Jakovu gotovo koreći ga: »Ti 
ne bi smio tako voditi braću kršćane jer nije časno ni za tebe ni za 
njih.« Premda je naime htio da im služi, ipak nije htio da vodi izvan 
bolnice one koji bijahu u mnogim ranama, jer su ljudi od takvih 
obično veoma zazirali, a sam brat Jakov bijaše tako jednostavan da 
iđaše s njima od bolnice sve do crkve svete Marije, kao što bi išao s 
braćom. A same je gubavce blaženi Franjo zvao braćom kršćanima. 

Rekavši to, blaženi Franjo odmah ukori sebe, smatrajući da se 
gubavac zastidio zbog ukora koji bijaše uputio bratu Jakovu. Htijući 
dati zadovoljštinu Bogu i gubavcu, prizna stoga svoj grijeh bratu Pe- 
tru Katanskome, koji onda bijaše generalni ministar. I reče: »Želim 
da mi potvrdiš pokoru koju sam izabrao učiniti zbog ove pogreške 
i da mi nipošto ne proturječiš.« - On odgovori: »Brate, učini što si 
odlučio.« Njega je naime brat Petar toliko poštovao i bojao ga se da 
mu se nije usuđivao proturječiti, premda je često zbog toga trpio. 

Tada blaženi Franjo reče: »Ovo je moja pokora, da naime skupa 
s bratom kršćaninom jedem iz iste zdjelice.« 

Kad dakle sjedaše za stolom blaženi Franjo s gubavcem i dru- 
gom braćom, stavljena je jedna zdjelica između blaženoga Franje 
i gubavca. Onaj naime gubavac bijaše sav u čirevima i odvratan, 
i imaše veoma skvrčene i od krvi nabrekle prste kojima uzimaše 
komad iz zdjelice, tako da je kad ih stavljaše u zdjelicu tekla u nju 
krv i sukrvica s prstiju. A brat Petar i ostala braća gledajući to veoma 
se ražalostiše, ali se ne usuđivahu ništa reći zbog straha i poštovanja 
prema svetome ocu. 

Onaj koji je vidio napisa i svjedoči o tome (usp. Iv 19,35; 21,24). 

59 . 

Kako je riječima poniznosti 
đavle u bijeg natjerao 

Jednom zgodom otišao je blaženi Franjo u crkvu svetoga Petra 
u Bovaru, blizu grada Trevi u Spoletskoj dolini; s njim je išao i brat 
Pacifik, koji se dok bijaše u svijetu nazivaše kraljem stihova, plemić 
i dvorski učitelj pjevanja. 

Ona pak crkva bijaše napuštena. Reče dakle blaženi Franjo bratu 
Pacifiku: »Vrati se u bolnicu gubavaca jer želim ove noći ovdje osta- 
ti sam, a sutra se ranom zorom vrati k meni.« 

A kad ostade ondje sam i izmoli povečerje i druge časove, htio 
je ležati i spavati, ah nije mogao. Njegov se pak duh poče bojati, a 
tijelo tresti i osjećati napasti đavla. Pa odmah iziđe iz crkve i prekriži 
se govoreći: »U ime Boga svemogućega kažem vam, đavli, da na 
mome tijelu izvršite što god vam bude dano od Gospodina Isusa 
Krista, jer sam pripravan sve podnijeti. Budući da je dakle najveći 
neprijatelj kojega imam moje tijelo, kaznit ćete me na mome protivni- 
ku (usp. Lk 18,3) i najgorem neprijatelju.« 

I odmah one napasti sasvim iščezoše pa, vrativši se na mjesto gdje 
ležaše, zaspa (usp. 1 Sam 3,2.9) u miru. 

60. 

O viđenju brata Pacifika u kojem je vidio i čuo 
kako se Luciferovo prijestolje 
čuva za poniznoga Franju 

A kad je svanulo (usp. Iv 21,4), vrati se k njemu brat Pacifik. Tada 
je blaženi Franjo stajao pred oltarom u molitvi. A brat ga Pacifik 
čekaše izvan kora, moleći se isto tako pred raspelom. A kad se poče 
moliti, podignut je i ugrabljen na nebo - da li u tijelu ili izvan tijela, 
samo Bog (usp. 2 Kor 12,2.3) zna - i vidje u nebu mnogo prijesto- 
lja; među njima vidje jedno uzvišenije i slavnije od drugih, sjajno i 
urešeno svakovrsnim dragim kamenjem (usp. Otk 21,19). Pa diveći se 
njegovoj ljepoti stade u sebi razmišljati (usp. Dn 4,16) o tome čije je 
to prijestolje. I odmah začu glas što mu govoraše (usp. Dj 9,4): »Ovo 
je prijestolje bilo Luciferovo, a umjesto njega na njemu će sjediti 
ponizni Franjo.« 

A kad dođe k sebi, odmah iziđe van k njemu blaženi Franjo; k 
nogama mu padne (usp. Dj 10,25) onaj brat raširivši ruke u znaku 
križa. Pa gledajući ga kao da već u nebu boravi na onom prijestolju, 
reče mu: »Oče, oprosti mi i moli Boga da mi se smiluje i oprosti 
mi moje grijehe.« A blaženi Franjo ispruživši ruku (usp. Mt 14,31) 

podiže ga; i odmah spozna kako je nešto u molitvi vidio (usp. Lk 
1,22). Izgledao je naime sav promijenjen, a govoraše blaženome 
Franji ne kao onome koji živi u tijelu, nego kao onome koji već u 
nebu kraljuje. 

Poslije pak, jer nije htio blaženome Franji reći viđenje, poče mu 
govoriti riječi kao izdaleka, i među ostalim reče mu: »Sto misliš o 
samom sebi, brate?« - Odgovori i reče mu blaženi Franjo: »Čini mi 
se da sam veći grešnik nego netko tko je u ovom svijetu.« I odmah 
bi rečeno duši brata Pacifika: »Po tome možeš znati da je bilo isti- 
nito viđenje (usp. Dn 8,26) koje si vidio, jer kao što je Lucifer zbog 
svoje oholosti bio zbačen s onog prijestolja, tako će Franjo zbog 
svoje poniznosti zaslužiti da bude uzvišen i sjedi na njemu.« 

61. 

Kako se dao gol pred narodom 
voditi na užetu vezanu o vrat 

Jednom prilikom, kad se malo bio oporavio od neke svoje vrlo 
teške bolesti, učinilo mu se kako je u onoj bolesti dobio nešto malo 
posebne hrane premda je malo jeo, pa ustade jednoga dana, dok 
ga još ne bijaše pustila četverodnevna groznica, i dade sazvati puk 
grada Asiza na trg, na propovijed. 

A kad svrši propovijed, zapovjedi puku da nitko odande ne od- 
lazi dok se ne vrati k njima. Potom uđe u katedralu svetoga Rufina 
s mnogo braće i s bratom Petrom Katanskim, koji je bio kanonik te 
crkve i prvi generalni ministar izabran od blaženoga Franje, i reče 
tome bratu Petru, zapovijedajući mu pod poslušnost da bez pro- 
tivljenja učini što god mu rekne. Odgovori mu brat Petar: »Brate, 
niti mogu niti smijem što htjeti ih činiti glede sebe i tebe osim što 
ti odrediš.« 

Svukavši dakle svoju tuniku, blaženi Franjo mu zapovjedi da ga 
gola pred narodom vodi na pojasu vezanu o njegov vrat sve do mje- 
sta gdje je propovijedao. A drugom bratu zapovjedi da uzme jednu 
zdjelicu punu pepela i uzađe na mjesto gdje je propovijedao, pa kad 
bude doveden do onoga mjesta, da prospe onaj pepeo na njegovu 
glavu. On mu se u tome ipak ne pokori zbog prevelike sućuti i lju- 
bavi koja ga obuze spram njega. A brat Petar, uzevši pojas privezan 
o njegov vrat, vukao ga je za sobom kako mu bijaše zapovjedio. 
On je pak plakao veoma jako, a druga su braća s njim lijevala suze 
najveće sućuti i gorčine. 

A kad je tako gol pred pukom doveden do mjesta gdje je pro- 
povijedao, reče: »Vi i svi koji po mome primjeru ostavljaju svijet i 
stupaju u Red i život braće, vjerujete da sam svet čovjek; ali Bogu i 

vama ispovijedam kako sam u ovoj svojoj bolesti jeo meso i mesnu 
juhu.« I počeše gotovo svi nad njim plakati od prevelike ljubavi i 
sućuti, ponajviše jer tada bijaše zimsko vrijeme i vrlo jaka studen, a 
još ga ne bijaše pustila četverodnevna groznica. 

I udarajući se u svoja prsa optuživahu sami sebe govoreći: »Ovaj 
svetac, za čiji život znamo da je svet, toliko se stideći svojega tijela 
za opravdanu i očitu potrebu sebe optužuje. K tome ga čak zbog 
prevelikog odricanja i strogosti koju čini svome tijelu od početka 
svoga obraćenja Kristu gledamo živa u tijelu već gotovo mrtvom. 
Sto ćemo činiti mi jadnici koji smo cijelo vrijeme svoga života živjeli 
i dalje živimo po požudama tijela (usp. Ef 2,3)?« 

62. 

Kako je htio da svi znaju za svaku utjehu 
koju je primalo njegovo tijelo 

Isto tako, drugom zgodom, u nekom samotištu u četrdesetnici 
svetoga Martina zbog svojih bolesti kojima ulje bijaše odveć štetno 
jeo je jela začinjena mašću. Kad je po svršetku četrdesetnice pro- 
povijedao brojnom puku, u prvoj riječi propovijedi reče im: »Vi ste 
došli k meni s velikom pobožnošću vjerujući da sam svet čovjek, 
ah ispovijedam Bogu i vama kako sam u ovoj četrdesetnici jeo jela 
začinjena mašću.« 

Štoviše, gotovo uvijek kad bi jeo kod nekih svjetovnjaka ih kad 
bi mu braća nečim ugodila tijelu zbog njegovih bolesti, odmah u 
kući i izvan kuće, pred braćom i svjetovnjacima koji to nisu znah, 
otvoreno govoraše: »Takva sam jela jeo.« Nije naime htio skrivati 
od ljudi što Bogu bijaše bjelodano. Shčno bi također, gdje god bi i 
pred kojim god redovnicima i svjetovnjacima njegov duh takla oho- 
lost ih isprazna slava ih druga mana, odmah pred njima to priznavao 
otvoreno i bez ikakva prikrivanja. Stoga jedanput reče svojim dru- 
govima: »U pustim i drugim mjestima gdje boravim želim živjeti 
tako kako bih živio da me svi ljudi gledaju. Ako naime misle da sam 
svet čovjek, a ne bih živio životom koji dolikuje svetu čovjeku, bio 
bih hcemjer.« 

Stoga kad je jedan od njegovih drugova, koji je bio gvardijan, 
zbog bolesti slezene i prehlade trbuha htio ispod njegove tunike pri- 
šiti malo hsičje kože uz slezenu i trbuh, ponajviše jer tada vladaše 
velika studen, odgovori mu blaženi Franjo: »Ako žehš da pod tuni- 
kom imam hsičju kožu, izvana mi na tuniku stavi jedan komad te 
kože, kako bi svi ljudi po tome znah da i iznutra imam hsičju kožu.« 
I dade da mu se tako napravi, ah kratko ju je nosio iako mu bijaše 
veoma potrebna. 

63. 

Kako je smjesta optužio sebe zbog isprazne slave 
koju je osjetio dajući milostinju 

Kad je išao po gradu Asizu, neka siromašna starica zamoli od 
njega milostinju za ljubav Božju, a on joj odmah dade kabanicu koju 
imaše na leđima. I smjesta, bez oklijevanja, prizna pred onima koji 
su išli s njim da je zbog toga osjetio ispraznu slavu. 

I toliko drugih primjera sličnih ovima o njegovoj veoma velikoj 
poniznosti vidjeli smo i čuli (usp. 1 Iv 1,1) mi koji smo živjeli r 
njime (usp. 2 Pt 1,18), što ne možemo pripovjediti ni govorom ni 
pismom. 

A ovo je osobito i najviše nastojao blaženi Franjo da pred Bogom 
ne bude licemjer. Pa iako mu je zbog njegovih bolesti često bila 
potrebna posebna hrana, ipak je gledao da o sebi braći i drugima 
uvijek pruža dobar primjer. Stoga je strpljivo podnosio svaku osku- 
dicu, kako bi svima oduzeo razlog za negodovanje. 

64. 

Kako je na samom sebi opisao 
stanje savršene poniznosti 

Kad se približavalo vrijeme kapitula, blaženi Franjo reče svome 
drugu: »Mislim da ne bih bio manji brat da nisam u stanju o kojem 
ti govorim: evo, braća me s velikim poštovanjem i pobožnošću po- 
zivaju na kapitul pa, ponukan njihovom pobožnošću, idem s njima 
na kapitul. A oni sabravši se mole me da navijestim riječ Božju i 
propovijedam im. I digavši se propovijedam im kako me pouči Duh 
Sveti (usp. Lk 12,12). 

A po svršetku propovijedi pretpostavimo da svi viču protiv 
mene: Nećemo da se ti zakraljiš nad nama (usp. Lk 19,14), nisi na- 
ime rječit kako dolikuje i odveć si jednostavan i neznalica. I ve- 
oma se stidimo imati tako jednostavna i prezrena poglavara nad 
sobom, stoga se ubuduće ne usuđuj zvati našim poglavarom! I 
tako me izbacuju uz ukor i pogrdu. Ne mislim dakle da sam manji 
brat ako se, kad me podcjenjuju i sramotno izbacuju ne htijući 
da budem njihov poglavar, ne radujem na isti način kao kad me 
poštuju i časte, jednako se ponašajući u oba slučaja radi njihova 
napretka i koristi. Ako se naime razveselim kad me uzdižu i časte 
zbog njihova napretka i pobožnosti, u čemu se ipak može kriti 
opasnost po moju dušu, mnogo se više moram radovati i veseliti 
zbog napretka i spasa svoje duše kad me kore, pri čemu je sigurna 
korist po dušu.« 

65. 

Kako je ponizno htio ići u daleke krajeve, 
kao što bijaše poslao drugu braću 
te kako je poučio braću da ponizno i pobožno idu po svijetu 

Po svršetku onoga kapitula na kojemu su mnoga braća bila 
poslana u neke prekomorske pokrajine, ostavši s nekom braćom, 
blaženi Franjo im reče: »Predraga braćo, ja treba da budem uzor 
i primjer svoj braći. Ako sam dakle poslao braću u daleke krajeve 
da podnose napore i sramotu, glad i žeđ i druge nevolje, pravo je i 
sveta poniznost traži da i ja isto tako idem u neku daleku pokrajinu, 
kako bi braća strpljivije podnosila protivštine kad čuju da i ja to isto 
podnosim. Idite dakle i molite Gospodina da mi dadne da izaberem 
onu pokrajinu koja je više njemu na slavu i za napredak duša i dobar 
primjer našega Reda. 

Običavaše naime sveti otac, kad je htio ići u neku pokrajinu, pri- 
je moliti Gospodina i slati braću da mole, kako bi Gospodin upravio 
(usp. Jdt 12,8) njegovo srce da ide onamo kamo se njemu više svidi. 
Odoše dakle braća moliti pa se po svršetku molitve vratiše k njemu. 
On im odmah s veseljem reče: »U ime Gospodina našega Isusa Kri- 
sta (usp. Dj 3,6) i slavne Djevice, majke njegove, i svih svetih, iza- 
birem pokrajinu Francusku u kojoj je puk katolički, ponajviše stoga 
što među drugim katolicima veliko štovanje iskazuju Tijelu Kristovu 
koje veoma ljubim. Zbog toga ću s njima vrlo rado boraviti.« 

Blaženi Franjo je naime gajio toliko poštovanje i pobožnost pre- 
ma Tijelu Kristovu te je htio da se napiše u Pravilu kako mu braća u 
pokrajinama u kojima borave imaju posvećivati veliku pažnju i bri- 
gu. Također imaju opominjati klerike i svećenike da Tijelo Kristovo 
odlažu na dobro i dolično mjesto, a ako oni to zanemare, neka to 
braća čine. 

Fltio je također da se u Pravilo stavi kako braća imena Gospod- 
nja ili one riječi kojima se vrši pretvorba, gdje god ih nađu loše i 
nedolično odložene, moraju skupiti i dolično odložiti časteći Gos- 
podina u riječima njegovim. Pa premda to nije napisao u Pravilu, 
jer ministri nisu smatrali dobrim da se to braći zapovjedi, ipak je u 
svojoj oporuci i drugim svojim spisima htio braći o tome priopćiti 
svoju volju. 

Čak je jednom prilikom htio slati neku braću po svim pokrajina- 
ma s mnogo lijepih i čistih posudica, pa gdje god nađu Tijelo Kri- 
stovo nedolično odloženo, da ga časno stave u one posudice. Neku 
je drugu braću također htio slati po svim pokrajinama s dobrim i 
lijepim kalupima da prave dobre i čiste hostije. 

Kad je dakle blaženi Franjo birao onu braću koju je htio povesti 
sa sobom, reče im: »U ime Gospodnje, idite na put ponizno i čas- 

no dva po dva (usp. usp. Mk 6,7) i ponajvećma u strogoj šutnji od 
jutra do trećeg časa, moleći Boga u srcima svojim (usp. Kol 3,16), a 
isprazne i beskorisne riječi (usp. Mt 12,36) neka se ne spominju među 
vama (usp. Ef 5,3). Pa premda hodate, neka ipak vaš razgovor bude 
tako ponizan i doličan kao da ste u samotištu ili u ćeliji. Gdje god 
smo naime i kamo god išli, uvijek imamo sa sobom ćeliju: ta brat 
tijelo naša je ćelija, a duša je pustinjak koji boravi unutra, u ćeliji, da 
moli Boga i o njemu razmatra. Stoga ako duša ne ostane na miru u 
svojoj ćeliji, malo koristi redovniku ćelija rukom načinjena.« 

A kad dođe u Firencu, nađe ondje gospodina Hugolina, biskupa 
ostijskog, koji je poslije bio papa Grgur. Kad je on od blaženoga 
Franje čuo kako želi ići u Francusku, zabrani mu da ide govoreći: 
»Brate, neću da ideš na onu stranu planina jer u Rimskoj kuriji ima 
mnogo prelata koji bi rado spriječili dobra tvoga Reda. Ja pak i drugi 
kardinali koji taj Red ljubimo radije ćemo ga štititi i pomagati mu 
ako ostaneš u okviru ove pokrajine.« 

A blaženi Franjo mu reče: »Gospodine, kad sam poslao drugu 
svoju braću u daleke pokrajine, velika mi je moja sramota ako 
ostanem u ovim pokrajinama, a ne budem suzajedničar u nevo- 
ljama (usp. Otk 1,9) koje će oni trpjeti radi Gospodina!« A gos- 
podin biskup mu reče gotovo koreći ga: »Zašto si poslao svoju 
braću tako daleko da umiru od gladi i podnose druge nevolje?« 
- Odgovori mu blaženi Franjo s velikim žarom i duhom proročkim 
(usp. Otk 19,10) govoreći: »Gospodine, mislite li kako je Gos- 
podin poslao braću samo radi ovih pokrajina? Ali kažem vam po 
istini, kako je Gospodin izabrao i poslao braću radi napretka i 
spasa duša svih ljudi ovoga svijeta; i bit će prihvaćeni ne samo 
u zemljama vjernika nego i u zemljama nevjernika i pridobit će 
mnoge duše.« 

I zadivi se gospodin biskup ostijski njegovim riječima potvrđuju- 
ći kako on govori istinu. I tako mu ne dopusti da on pođe u Francu- 
sku, nego blaženi Franjo posla onamo brata Pacifika s mnogo druge 
braće. On se pak vrati u Spoletsku dolinu. 

66 . 

Kako pouči neku braću 

da duše lopova pridobivaju poniznošću i ljubavlju 

Razbojnici koji se skrivahu po šumama i pljačkahu ljude prola- 
znike dođoše jednom u neko samotište braće, iznad mjesta Borgo 
San Sepolcro, tražeći kruha. Neka braća govorahu da nije dobro 
davati im milostinju, drugi pak davahu iz samilosti potičući ih na 
pokoru. 

U međuvremenu u ono obitavalište dođe blaženi Franjo. Nje- 
ga braća upitaše je li dobro davati im milostinju. I reče im blaženi 
Franjo: »Ako učinite kako vam reknem, ufam se u Gospodina (usp. 
Ps 10,1) da ćemo pridobiti njihove duše. Idite dakle i pribavite do- 
bra kruha i dobra vina i odnesite im u šumu gdje borave. I vičite 
govoreći: Braćo razbojnici, dođite k nama jer smo braća, i nosimo 
vam dobra kruha i dobra vina! Oni će smjesta doći. Vi pak prostrite 
plahtu po zemlji pa stavite na nju kruh i vino i služite ih ponizno i 
veselo dok ne pojedu. A nakon jela navijestit ćete im riječ Božju. 
I na koncu ćete od njih za ljubav Božju prvo tražiti ovo: da vam 
svakako obećaju kako neće nikoga ubiti i kako neće nijednoj osobi 
činiti zlo. Ako naime sve odjednom zamolite, neće vas poslušati. I 
zbog vaše poniznosti i ljubavi oni će vam odmah obećati. A drugoga 
dana, zbog dobra obećanja, odnesite im s kruhom i vinom jaja i 
sira i služite ih dok ne pojedu. A nakon jela recite im: Zašto ovdje 
stojite vazdan (usp. Mt 20,6) da umrete od gladi i podnosite toliko 
protivština. A time činite toliko zla, s voljom i iz nužde, čime ćete 
upropastiti svoje duše ako se ne obratite Gospodinu. Bolje je da 
Gospodinu služite, i on će vam na ovom svijetu udijeliti što je po- 
trebno za tijelo, a na koncu će spasiti vaše duše (usp. Jak 1,21). - 
Tada će ih Gospodin nadahnuti da se obrate zbog vaše poniznosti i 
ljubavi koju im iskažete.« 

Učiniše dakle braća sve kako im reče blaženi Franjo. A oni raz- 
bojnici, po Božjoj milosti i milosrđu, poslušaše i izvršiše doslovce, 
od točke do točke, sve što braća od njih ponizno zatražiše. Čak 
zbog poniznosti i prijateljstva braće prema njima počeše i oni braći 
ponizno služiti, noseći na svojim ramenima drva sve do samotišta, i 
napokon neki od njih stupiše u Red. Drugi pak, ispovijedajući svoje 
grijehe (usp. Mt 3,6), činili su pokoru za učinjeno polažući zavjet u 
ruke braće kako ubuduće žele živjeti od rada svojih ruku (usp. 1 Kor 
4,12; Ef 4,28) i nikad neće činiti slične stvari. 

67. 

Kako od đavolskog šibanja spozna 
kako se Bogu više sviđa da prebiva u siromašnim 
i poniznim obitavalištima nego s kardinalima 

Jednom je zgodom blaženi Franjo išao u Rim da posjeti gospo- 
dina ostijskog. Pa pošto je ostao nekoliko dana s njim, posjeti i gos- 
podina kardinala Leona, koji je blaženom Franji bio vrlo odan. A 
jer tada bijaše zimsko vrijeme i posve neprikladno za hodanje, zbog 
studeni, vjetrova i kiša, Leon ga zamoli da nekoliko dana ostane s 
njim i umjesto jednog siromaha od njega dobiva hranu s drugim 

siromasima koji su svakodnevno jeli u njegovoj kući. A ovo reče jer 
znadeše da blaženi Franjo želi uvijek biti primljen kao siromah gdje 
god je bio gost, iako ga gospodin papa i kardinali s veoma velikom 
odanošću i poštovanjem primahu i štovahu kao sveca. I doda: »Dat 
ću ti dobru kuću na osami, gdje ćeš moći moliti i jesti ako htjedneš.« 

Tada brat Anđeo Tancredi, koji bijaše jedan od dvanaestorice 
prve braće, koji je također boravio s rečenim kardinalom, reče bla- 
ženome Franji: »Brate, ima ovdje blizu jedan toranj veoma prostran 
i na osami, gdje bi mogao boraviti kao u samotištu.« Kad ga blaženi 
Franjo vidje, svidje mu se veoma, pa vrativši se gospodinu kardinalu 
reče mu: »Gospodine, možda ću ostati kod vas nekoliko dana.« 

I vrlo se razveseli gospodin kardinal. Ode dakle brat Anđeo i u 
tornju pripravi mjesto (usp. Iv 14,2) za blaženoga Franju i njegova 
druga. A jer blaženi Franjo ne htjede odande sići dokle god je bo- 
ravio kod kardinala niti je htio da k njemu tko ulazi, obeća i naredi 
brat Anđeo da se njemu i drugu svaki dan nosi hrana. 

A kad je otišao onamo blaženi Franjo sa svojim drugom, prve 
noći kad je htio ondje spavati, dođoše đavli i jako ga išibaše. Pa 
dozvavši svoga druga reče mu: »Brate, đavli me veoma jako išibaše i 
zato hoću da ostaneš uza me jer se ovdje bojim boraviti sam.« I one 
noći ostade uza nj drug njegov; sav se naime tresao blaženi Franjo 
kao čovjek koji ima groznicu. Stoga su cijelu noć obojica probdjeli. 

U međuvremenu govoraše blaženi Franjo svome drugu: »Zašto 
su me đavli išibali i zašto im je od Gospodina dana vlast (usp. Otk 
9,3; 13,5.7) da mi naude?« I reče: »Đavli su redarstvenici Gospo- 
dina našega. Kao što naime vlast šalje svoga redarstvenika da kazni 
onoga koji je pogriješio, tako Gospodin preko svojih redarstveni- 
ka - to jest preko đavola koji su u toj službi njegove sluge - kori 
i kažnjava koga god ljubi (usp. Izr 3,12; Fleb 12,6). Mnogo puta 
naime ne znajući griješi i savršen redovnik. Stoga kad ne zna za 
svoj grijeh, po đavlu biva kažnjen, da unutra i izvana dobro vidi i 
upozna ono čime je zgriješio. Koje naime Gospodin ljubi nježnom 
ljubavlju, ništa na njima u ovom životu ne ostavlja nekažnjeno. Ja 
pak po milosrđu i milosti Božjoj (usp. Rim 12,1) ne znam da sam 
u čemu zgriješio što ispovijeđu i zadovoljštinom nisam popravio. 
Štoviše, po svome milosrđu Bog mi je udijelio ovaj dar da o svemu 
čime mu se mogu svidjeti ili ne svidjeti u molitvi dobivam jasnu 
spoznaju. Ali možda me je sada kaznio po svojim redarstvenicima 
jer će moja braća koja idu po svijetu podnoseći glad i mnoge nevolje 
i druga braća koja borave u samotištima i siromašnim kućama, kad 
čuju da boravim kod gospodina kardinala - premda mi gospodin 
kardinal rado čini milosrđe i mome je tijelu potrebno prihvatiti ovaj 
odmor - moći imati povoda da mrmljaju protiv mene govoreći: Mi 
podnosimo toliko protivština, a on ima svoju utjehu! A ja im uvijek 


1158 


II. ŽIVOTOPISI SV. FRANJE 


moram davati dobar primjer jer sam im radi toga dat. Više se naime 
braća izgrađuju kad s njima boravim u siromašnim obitavalištima 
nego u drugim kakvim i strpljivije podnose svoje nevolje kad čuju 
da i ja to isto podnosim.« 

Ovo je dakle bilo najveće i trajno nastojanje našega oca: da svi- 
ma uvijek pruža dobar primjer (usp. Iv 13,15; Tit 2,7) i drugoj braći 
oduzme povod da mrmljaju o njemu. I zbog toga je, zdrav i bo- 
lestan, trpio toliko i tako da se ne bi mogla suzdržati od suza sva 
braća koja bi znala, kao mi koji bijasmo s njime (usp. 2 Pt 1,18) sve 
do dana njegove smrti, koliko god bi puta to čitala ili dozivala u 
sjećanje. I sve bi nevolje i oskudicu podnosila s većom strpljivošću 
i veseljem. 

Siđe dakle blaženi Franjo s tornja ranom zorom i otiđe gospodi- 
nu kardinalu i pripovjedi mu sve što mu se dogodilo i što bijaše pod- 
nio sa svojim drugom. Čak mu reče: »Ljudi smatraju da sam svet 
čovjek, a evo đavli me izbaciše iz zatvora!« I veoma se s njim veselio 
gospodin kardinal. Pa ipak, jer ga je znao i poštovao kao sveca, nije 
mu htio proturječiti kad ondje nije htio ostati. 

I tako se blaženi Franjo pozdravivši se s njim vrati u samotište 
Fonte Colombo kod Rietia. 


68 . 

Kako je ukorio braću koja su htjela ići 
putem svoje mudrosti i znanja, a ne putem poniznosti, 
i prorekao im obnovu i povratak Reda u prvotno stanje 

Dok je blaženi Franjo bio na kapitulu u Svetoj Mariji Porcijun- 
kulskoj, koji je nazvan kapitul na rogožinama jer su ondje bila obi- 
tavališta samo od rogožine, a bilo je ondje pet tisuća braće, mnoga 
braća mudraci i znanstvenici pođoše gospodinu ostijskom koji bi- 
jaše ondje i rekoše mu: »Gospodine, želimo da nagovorite brata 
Franju neka slijedi savjete mudre braće i neka se kadšto dade vodi- 
ti od njih.« I navodili su pravila blaženoga Benedikta, Augustina i 
Bernarda koja uče da se uredno živi tako i tako. 

Kad je gospodin kardinal sve to prenio blaženome Franji u vidu 
opomene, blaženi ga Franjo, ništa mu ne odgovarajući, uze za ruku 
i odvede k braći sabranoj na kapitulu; i ovako je u žaru i snazi Duha 
Svetoga progovorio braći: »Braćo moja, braćo moja, Bog me po- 
zvao na put jednostavnosti i poniznosti, i taj mi je put uistinu po- 
kazao za me i za one koji mi žele vjerovati i slijediti me. I stoga 
ne želim da mi spominjete neko pravilo, ni svetoga Benedikta, ni 
svetoga Augustina, ni svetoga Bernarda, ni neki put i uzor življenja 
osim onoga koji mi je Gospodin milosrdno pokazao i darovao. I 

reče mi Gospodin kako hoće da budem jedna nova luda u ovom 
svijetu: i nije nas htio voditi drugim putem, nego tim znanjem. A po 
vašem znanju i mudrosti Gospodin će vas smesti. Ja se pak ufam u 
redarstvenike Gospodnje da će vas po njima kazniti Bog; i još ćete 
se ukoreni vratiti u svoje stanje, hoćete nećete.« 

Tada se kardinal zadivi veoma i ništa ne odgovori, a sva se braća 
veoma pobojaše. 


69 . 

Kako je unaprijed znao i prorekao 
da će znanje nužno biti povod urušavanja Reda 
i kako je zabranio jednom od drugova da teži za propovijedanjem 

Veoma se žalostio blaženi Franjo ako se zanemarivala krepost, 
a tražilo znanje koje nadima (usp. 1 Kor 8,1; 13,4), osobito dko sva- 
tko nije ustrajavao u onom zvanju u kojem je bio pozvan (usp. 1 Kor 
7,20.24) od početka. Govoraše naime: »Braća moja koju vodi želja 
za znanjem u dan nevolje (usp. Floš 9,7) naći će svoje ruke prazne. 
Stoga hoću da se oni više snaže krepostima, da kad dođe vrijeme 
nevolje (usp. Ps 36,39), sa sobom u tjeskobi imaju Gospodina (usp. 2 
Ljet 15,4). Doći će naime, nevolja (usp. Ps 21,12; Izr 1,27) u kojoj će 
se knjige, beskorisne za bilo što, bacati kroz prozore i u zapećke.« 

Nije ovo govorio jer mu se čitanje Svetoga pisma ne bi sviđalo, 
nego da sve odaleči od suvišne brige za učenjem. Fltio je naime da 
oni radije budu dobri u ljubavi nego neznalice željne znanja. 

Predosjećao je također vremena koja će uskoro doći, a u koja će, 
unaprijed je znao, znanje koje nadima (usp. 1 Kor 8,1; 13,4) nužno 
biti povod za urušavanje. Stoga je nekoga od svojih drugova koji se 
nekoć jako trudio oko propovijedanja, ukazavši mu se nakon svoje 
smrti, ukorio i to mu zabranio, a zapovjedio mu da nastoji ići putem 
poniznosti i jednostavnosti. 


70 . 

Kako će oni koji u vrijeme buduće nevolje uđu u Red 
biti blagoslovljeni, a oni koji budu prokušani 
bit će bolji od svojih prethodnika 

Govoraše blaženi Franjo: »Doći će vrijeme (usp. Ez 7,12) kad će 
ovaj dragi Božji Red lošim primjerima loše braće biti tako ozlogla- 
šen da će se stidjeti izići pred javnost! 

One pak koji u to vrijeme dođu da se obuku u habit Reda vodit 
će jedino djelovanje Duha Svetoga, a tijelo i krv neće ih nikakvim 

grijehom (usp. Mt 16,17) okaljati, i bit će uistinu od Gospodina bla- 
goslovljeni (usp. Ps 115,12). Pa ako pri njima i ne bude djela koja 
to zaslužuju, ipak će na njih, ako ohladi ljubav (usp. Mt 24,12) koja 
čini da sveci žarko djeluju, doći beskrajne kušnje. I koji u ono vrije- 
me budu nađeni prokušani, bit će bolji od svojih prethodnika. 

Jao pak onima koji zbog same slike i prilike redovničkoga zajed- 
ništva sebi plješću, a pouzdavajući se u svoju mudrost i znanje budu 
nađeni neradini - to jest da se ne vježbaju u kreposnim djelima, na 
putu križa i pokore, u čistu opsluživanju evanđelja koje po zavjetu 
moraju opsluživati čisto i jednostavno! - Oni se naime neće posto- 
jano oduprijeti napastima koje Gospodin dopušta radi kušnje iza- 
branih. A koji budu prokušani i priznati, primit će vijenac života (usp. 
usp. Jak 1,12), na koji ih u međuvremenu potiče zloća odbačenih.« 


71. 

Kako odgovori svome drugu koji ga upita 
zašto nije korio zastranjivanja 
koja su se u Redu događala u njegovo vrijeme 

Jedan drug blaženoga Franje jedanput mu reče: »Oče, oprosti 
mi, jer ono što ti hoću reći već je više njih pretresalo.« Pa reče: 
»Ti znaš kako je nekoć po milosti Božjoj cijeli Red cvao u čistoći 
savršenstva, kako su sva braća s velikim žarom i brigom u svemu 
opsluživala sveto siromaštvo. U svetim i siromašnim građevinama 
i namještaju, u malim i siromašnim knjigama i odjeći, i kao što u 
tome, i u svim drugim vanjskim stvarima jednodušno su žarko že- 
ljeli brižno držati sve što spada u naš zavjet, poziv i dobar primjer 
svima. Tako su bili jednodušni i u ljubavi prema Bogu i bližnjemu, 
kao ljudi uistinu apostolski i evanđeoski. 

Sada pak, unatrag kratka vremena, poče se ova čistoća i savr- 
šenstvo vrlo različito preinačavati, makar mnogi govore i ispričavaju 
braću zbog mnoštva, govoreći kako zbog toga braća ne mogu to 
opsluživati. Štoviše, mnoga su braća došla do tolikoga sljepila da 
smatraju kako se više ovim nego prvotnim stavovima puk izgrađuje 
i obraća na pobožnost, pa im se čini kako zbog toga časnije žive: 
prezirući i ništa ne cijeneći put svete jednostavnosti i siromaštva koji 
je bio početak i temelj našega Reda. Stoga mi gledajući to čvrsto 
vjerujemo kako ti se to ne sviđa, ali se veoma čudimo zašto ti to 
podnosiš i ne koriš ako ti se ne sviđa.« 

Odgovori blaženi Franjo i reče mu: »Gospodin ti oprostio, bra- 
te, jer mi se želiš suprotstaviti i protiviti te me uplesti u ono što ne 
spada na moju službu. Dokle god sam naime bio poglavar braći, a 
oni ostali u svome pozivu i zavjetu, premda sam od početka svoga 

obraćenja uvijek bio bolestan, s malo brige sam im služio primjerom 
i riječju. Ali pošto sam vidio kako je Bog umnožio broj (usp. Dj 6,7 ) 
braće, a oni zbog mlakosti i manjka duha počeše skretati s prava i 
sigurna puta kojim su obično išli, pa hodeći širim putem koji vodi 
(usp. Mt 7,13) u smrt nisu pazili na svoj poziv, zavjet i dobar primjer 
i nisu htjeli na moje propovijedanje, opominjanje i dobar primjer 
koji sam im neprestano pokazivao napustiti opasan i smrtonosan 
put kojim su udarili, povjerio sam poglavarstvo nad Redom i upravu 
Gospodinu i ministrima. Stoga, premda sam se u vrijeme kad sam 
se odrekao dužnosti poglavarstva nad braćom ispričavao pred bra- 
ćom na generalnom kapitulu kako zbog svojih bolesti ne mogu o 
njima voditi brigu, ipak sada radi njihove utjehe i koristi ne bih htio 
da imaju ikojeg ministra osim mene sve do dana moje smrti kad bi 
braća htjela ići po mojoj volji. Kad naime vjeran i dobar podložnik 
spoznaje i opslužuje volju svoga poglavara, malo se o njemu pogla- 
var mora brinuti. Toliko bih se čak veselio dobru braće radi njiho- 
va i svoga dobitka da mi ne bi bilo mrsko služiti im makar ležao 
u krevetu bolestan, jer je moja dužnost, to jest dužnost poglavara, 
samo duhovna, to jest suzbijati, duhovno koriti i popravljati mane. 
A budući da mane ne mogu koriti i ispravljati propovijedanjem, 
opominjanjem i primjerom, ne želim postati krvnik da kažnjavam i 
bičujem, kao vlasti ovoga svijeta. 

Ja se naime pouzdajem u Gospodina (usp. Ps 10, 1 ) da će nevidljivi 
neprijatelji, koji su redarstvenici Gospodnji za kažnjavanje u ovom 
i budućem svijetu već kazniti one koji krše zapovijedi Božje i zavjet 
svoga zvanja i učinit će da ih kore ljudi ovoga svijeta na njihovu po- 
grdu i sramotu, i tako će se vratiti k svome pozivu i zvanju. 

Pa ipak, sve do dana svoje smrti neću prestati barem primjerom 
i dobrim djelom poučavati braću da hode putem koji mi Gospodin 
pokaza (usp. 1 Kr 8,36); a ja sam im ga već pokazao, i poučio ih 
riječju i primjerom, da nemaju isprike (usp. Rim 1,20) pred Gospo- 
dinom pa da ja pred Bogom ne moram više o njima polagati račun 
(usp. Lk 16,2).« 


[UMETAK] 

Ove dolje riječi napisa brat Leon, drug i ispovjednik svetoga Fra- 
nje, bratu Konradu iz Offide, rekavši da ih ču iz usta blaženoga Fra- 
nje, a taj isti brat Konrad ispriča ih u Svetome Damjanu kod Asiza. 

Sveti Franjo stajaše iza propovjedaonice crkve svete Marije An- 
đeoske u molitvi dižući ruke k nebu i vapijaše Kristu da ima milosr- 
đa s pukom zbog goleme nevolje koja se imala dogoditi. A Gospo- 
din reče: »Franjo, ako želiš da imam milosrđa s kršćanskim pukom, 

učini za me ovo: daj da tvoj Red ustraje u onom stanju u koje je 
postavljen, jer od svega svijeta meni ništa drugo nije ostalo. A ja tebi 
obećavam da iz ljubavi prema tebi i tvome Redu neću dopustiti da 
se svijetu dogodi ikakva nevolja. Ali ti kažem da će oni neizbježno 
odstupiti s ovoga puta na koji sam ih postavio. I izazvat će me na 
toliku srdžbu da ću ustati protiv njih, zovnut ću đavle i dati im svu 
vlast koju htjednu; a oni će takvu sablazan staviti između njih i svije- 
ta da neće biti nikoga tko će moći nositi tvoj habit osim po šumama. 
A kad svijet izgubi vjeru u tvoj Red, neće više ostati svjetlosti, jer 
sam postavio njih za svjetlost svijeta (usp. Mt 5,14).« 

A sveti Franjo reče: »Od čega će živjeti moja braća koja će stano- 
vati u šumama?« - Reče Krist: »Ja ću ih hraniti kao što sam hranio 
sinove Izraelove manom u pustinji (usp. Pnz 8,16; Iv 6,31), jer će ti 
i takvi biti dobri i tada će se vratiti u prvotno stanje u kakvom Red 
bi osnovan i započet.« 


72. 

Kako se molitvama i suzama ponizne i jednostavne braće 
obraćaju duše, za koje se čini da se obraćaju zbog znanja 
i propovijedanja drugih 

Presveti otac nije htio da njegova braća budu željna znanja i knji- 
ga, nego je htio i preporučivao im da se utvrđuju u svetoj poniznosti 
i slijede čistu jednostavnost, svetu molitvu i gospođu siromaštinu, 
na čemu su gradila prva sveta braća, pa govoraše kako je to jedi- 
no siguran put do vlastitoga spasenja i izgradnje drugih; jer nam je 
Krist, na čije smo nasljedovanje pozvani, jedino taj put pokazao i 
njemu nas poučio jednako riječju i primjerom. 

Sam naime blaženi otac, predviđajući buduće stvari, doznavaše 
po Duhu Svetome i mnogo puta govoraše braći kako će mnoga bra- 
ća izgrađujući druge zanemariti svoj poziv, to jest svetu poniznost, 
čistu jednostavnost, molitvu i pobožnost i gospođu našu Siromaš- 
tinu, i dogodit će im se da će zbog onoga čime se, kako misle, više 
natapaju, to jest napunjaju pobožnošću, raspaljuju ljubavlju i pro- 
svjetljuju spoznajom Boga - zbog shvaćanja Pisma - zbog toga osta- 
ti unutra hladni i prazni. I tako se neće moći vratiti k prvotnome 
zvanju jer su vrijeme življenja prema svome pozivu izgubili u ispra- 
znu i krivu nastojanju. I bojim se da im se ne oduzme ono što se čini 
da imaju (usp. Mt 25,29) jer posvema zanemariše ono što im bijaše 
dano, to jest držati i slijediti svoj poziv. Pa govoraše: »Ima mnogo 
braće koja sve svoje nastojanje i svu svoju brigu ulažu u stjecanje 
znanja, zanemarujući svoj sveti poziv, lutajući duhom i tijelom izvan 
puta poniznosti i svete molitve: kad oni puku održe propovijed i 

doznaju kako se zato neki izgrađuju i obraćaju na pokoru, nadimlju 
se i uzdižu sebe zbog tuđega djela i dobiti kao zbog svoga, premda 
su ipak propovijedali više sebi na prezir i osudu, i tu uistinu ništa 
nisu učinili osim kao oruđe onih po kojima je zapravo Gospodin 
stekao takav plod. One naime za koje vjeruju kako se izgrađuju i 
obraćaju na pokoru njihovim znanjem i propovijedanjem Gospodin 
izgrađuje i obraća po molitvama i suzama svete, siromašne, ponizne 
i jednostavne braće, makar to sama sveta braća ponajvećma ne zna- 
ju: tako je naime Božja volja da to ne znaju, kako se zbog toga ne 
bi mogli oholiti. 

Ta su moja braća vitezovi okrugloga stola koji se skrivaju na pu- 
stim i samotnim mjestima da bi se bolje posvetili molitvi i razmatra- 
nju, oplakujući grijehe svoje i drugih ljudi, živeći jednostavno i po- 
našajući se ponizno, čiju svetost Bog poznaje, a braći i ljudima kad- 
što je nepoznata. Kad anđeli njihove duše prikažu Gospodinu, tada 
će im Gospodin pokazati plod i plaću njihovih napora (usp. Mudr 
10,17), to jest mnoge duše koje su spašene po njihovim primjerima, 
molitvama i suzama i reći će im: Sinci moji ljubljeni, evo tolike su i 
takve duše spašene po vašim molitvama, suzama i primjerima, pa jer 
ste u malome bili vjerni, postavit ću vas nad mnogim (usp. Mt 25,21). 
Drugi su pak propovijedah i radili govorom svoje mudrosti i znanja, 
a ja sam vašim zaslugama postigao plod spasenja. Stoga primite pla- 
ću za trud oko njih i plod svojih zasluga, to jest kraljevstvo vječno, 
koje ste ugrabili silom svoje poniznosti i jednostavnosti i svojih mo- 
litava i suza.’ 

I tako će oni noseći snoplje svoje, to jest plodove i zasluge svoje 
svete poniznosti i jednostavnosti, ući u radost Gospodinovu (usp. Mt 
25,21) veseleći se i kličući. 

Oni pak koji su se jedino brinuli da znaju i drugima pokazuju 
put spasenja, ništa ne radeći za se, stajat će pred sudištem Kristovim 
(usp. 2 Kor 5,10) goli i prazni, donoseći jedino snoplje pomutnje, 
sramote i boli. 

Tada će se uzdizati, slaviti i veličati istina svete poniznosti i jed- 
nostavnosti, i svete molitve i siromaštva, što je naš poziv; od te se 
istine oni naduti vjetrom znanja (usp. 1 Kor 8,1) udaljiše životom i 
ispraznim govorom svoje mudrosti, govoreći kako je ta istina laž i 
kao slijepci okrutno progoneći one koji su hodili u istini. Tada će 
se u boli, smutnji i sramu dokončati njihova bludnja i laž njihova 
mišljenja u kojemu su hodili i za koje su pripovijedah da je istina, 
po kojima su mnoge strovalili u jamu sljepila (usp. Mt 15,14), a oni 
će sa svojim mračnim mišljenjem biti s duhovima tame bačeni van u 
tamu (usp. Mt 25,30).« 

Stoga često blaženi Franjo govoraše o onoj riječi: Dok je ne- 
rotkinja rodila mnoge, a koja imaše mnoge sinove, onemoća (usp. 1 

Sam 2,5): »Nerotkinja je redovnik dobar, jednostavan, ponizan, 
siromašan i prezren, nevrijedan i odbačen, koji svetim molitvama 
i vrlinama trajno druge izgrađuje i bolnim uzdasima rađa (usp. Rim 
8,22.26).« 

Ovu riječ govoraše vrlo često, ponajviše pred ministrima i dru- 
gom braćom na generalnom kapitulu. 


73. 

Kako je htio da se poglavari i propovjednici 
vježbaju u molitvi i djelima poniznosti 
te kako ih je tomu poučavao 

Franjo, vjerni sluga i savršeni sljedbenik Kristov, osjećajući kako 
se upravo po vrlini svete poniznosti preobrazio u Krista, željaše u 
braći prije ostalih vrlina baš poniznost i neprestano ih zdušno riječju 
i primjerom nadahnjivaše da nju ljube, žele, stječu i čuvaju, a po- 
najviše ministre i propovjednike opominjaše i poticaše da vrše djela 
poniznosti. 

Govoraše naime kako zbog dužnosti poglavara i brige oko pro- 
povijedanja ne smiju zanemariti svetu i pobožnu molitvu, kako 
moraju ići prositi, ponekad raditi svojim rukama (usp. 1 Sol 4,11; 
Ef 4,28) i činiti druga djela poniznosti kao druga braća, radi dobra 
primjera i dobitka za duše svoje i drugih. I govoraše: »Veoma se 
naime izgrađuju podložna braća kad se njihovi ministri i propo- 
vjednici rado posvećuju molitvi i kad su skloni djelima poniznosti 
i jednostavnu služenju. Inače ne mogu bez svoje sramote, štete i 
osude drugu braću na to poticati. Treba naime, po Kristovu pri- 
mjeru, prije činiti nego poučavati, a skupa činiti i poučavati (usp. 
Dj 1,1).« 


74. 

Kako je posramljujuči sebe poučio braću 
da raspoznaju kad bijaše sluga Božji, a kad ne 

Sazvao je jedanput blaženi Franju mnogu braću i reče im: »Mo- 
lio sam Gospodina da mi se udostoji pokazati kad jesam njegov 
sluga, a kad ne. Ništa drugo naime ne bih želio biti osim sluga 
njegov. A sam predobrostivi Gospodin sada me je udostojao svoga 
odgovora: Znaj da si uistinu moj sluga kad sveto misliš, govoriš i 
radiš. Stoga sam sazvao vas, braćo, i ovo sam vam povjerio da se 
pred vama mogu sramiti kad vidite kako iznevjeravam sve to ih 
nešto od rečenoga.« 

75. 

Kako je svakako htio da sva braća ponekad rade svojim rukama 


Govoraše kako će Gospodin one mlake koji se rado i ponizno ne 
predaju nikakvu poslu brzo povratiti iz usta (usp. Otk 3,16): nitko se 
neradin ne mogaše pred njim pojaviti da ga odmah ne uzme na zub. 
Sam je dakako kao uzor svakog savršenstva ponizno radio svojim ru- 
kama ( usp. 1 Sol 4, 1 1 ) ne dopuštajući da propadne išta od najboljeg 
dara - vremena. 

Govoraše naime: »Želim da sva moja braća rade i da se ponizno 
vježbaju u dobrim djelima kako bismo ljudima bili manje na teret 
i da srce ili jezik ne luta bez rada; oni pak koji ne znaju ništa raditi 
neka nauče.« 

A govoraše da dobit i plaća za rad treba biti prepuštena ne sudu 
onoga koji je radio, nego sudu gvardijana ili obitelji. 


ČETVRTO POGLAVLJE 

Njegova revnost za zavjetovanje Pravilu 
i za cijeli Red 

76. 

Kako je hvalio zavjetovanje Pravilu 
i htio da ga braća poznaju, 
o njemu govore i s njime umiru 

Savršeni revnitelj opsluživanja svetoga evanđelja, blaženi je Fra- 
njo veoma žarko revnovao oko općeg zavjetovanja našem Pravilu, 
koje nije ništa drugo doli savršeno opsluživanje evanđelja; one pak 
koji jesu i koji će biti istinski revnitelji obdario je svojim posebnim 
blagoslovom. 

Govorio je naime svojim sljedbenicima da je ovo naše zavjetova- 
nje knjiga života (usp. Otk 3,5), nada spasenja (usp. 1 Sol 5,8), zalog 
slave, srž evanđelja, put križa, stanje savršenstva, ključ raja i ugovor 
vječnoga saveza (usp. Heb 13,20). Htio je da ga svi imaju, da ga svi 
znaju; i htio je da braća radi izbjegavanja dosade o njemu često go- 
vore i u spomen na učinjenu zakletvu s unutarnjim čovjekom (usp. 
Rim 7,22; Ef 3,16) o njemu češće razgovaraju. 

Poučavao je također da se ono uvijek ima pred očima kako bi opo- 
minjalo i podsjećalo na život kakav treba voditi i na dužnost opsluži- 
vanja Pravila; i još više, htio je i poučavao braću da s njim umiru. 

77. 

O svetu laiku koji je podnio mučeništvo držeći Pravilo u rukama 


Dobro se dakle sjećajući ove svete pouke i zapovijedi preblaže- 
noga oca, neki brat laik - za kojega bez sumnje vjerujemo da je 
primljen u zbor mučenika - dok bijaše među nevjernicima iz želje 
za mučeništvom i kad su ga konačno Saraceni mučili, u veliku žaru, 
držeći Pravilo objema rukama, ponizno kleknuvši na koljena, reče 
svome drugu: »Zbog svega što učinih protiv ovoga Pravila, predragi 
brate, priznajem se grešnim pred očima božanskog veličanstva (usp. 
Iz 3,8) i pred tobom.« 

Nakon ove kratke ispovijedi slijedio je mač, pa njime završavaju- 
ći život steče mučeničku krunu. On je tako mlad stupio u Red da je 
jedva mogao postiti prema Pravilu, pa ipak je, iako dječarac, nosio 
gvožđa uz tijelo. Sretna li dječaka koji sretno započe, a još sretnije 
dovrši (usp. Sir 18,7). 


78. 

Kako je htio da Crkva Red uvijek štiti i popravlja 

Govoraše blaženi Franjo: »Idem preporučiti Red manje braće 
svetoj Rimskoj crkvi, da moć njezine šibe straši i sustiže zle, a sino- 
vi Božji da se radi rasta vječnoga spasa svugdje raduju zbog pune 
slobode; neka po tome sinovi spoznaju slatka dobročinstva svoje 
majke i uvijek s posebnom pobožnošću slijede njezine časne stope. 

Neće naime uz njezinu zaštitu u Redu biti ništa zloga (usp. Jr 
5,12; Tit 2,8) niti će. sin Belijalov (usp. 2 Sam 23,6) nekažnjeno pro- 
ći kroz vinograd Gospodnji (usp. Iz 5,7). Ta će se sveta majka brinuti 
za slavu našega siromaštva i nipošto neće dopustiti da oblak oho- 
losti prekrije slavu poniznosti. Vez ljubavi i mira u nama će očuvati 
(usp. Kol 3,14; Ef 4,3) nepovrijeđenim; veoma strogo će kažnjavati 
one koji se odalečuju, a sveto opsluživanje evanđeoske čistoće traj- 
no će cvjetati pred njezinim licem i neće dopustiti da miris dobra 
glasa i sveta života ni na tren iščezne.« 


79. 

O četirima povlasticama koje je Gospodin darovao Redu 
i objavio ih blaženome Franji 

Blaženi Franjo govoraše da je od Gospodina dobio i da mu je 
anđeo objavio ove četiri stvari: prvo, da Red i zavjet Manje braće 
neće propasti sve do sudnjega dana; drugo, da nitko tko namjerno 

progoni Red neće dugo živjeti; treće, da nitko zao želeći zlo živjeti 
u Redu neće u njemu dugo ostati; četvrto, da će svatko tko iz srca 
bude ljubio Red, koliki god grešnik bio, na koncu zadobiti milosrđe. 


80 . 

O odlikama koje je smatrao nužnima 
za generalnog ministra i njegove drugove 

Tolika je bila njegova revnost za očuvanje savršenstva u Redu i 
tako je važnim smatrao savršeno opsluživanje Pravila da često raz- 
mišljaše tko bi nakon njegove smrti bio sposoban upravljati cijelim 
Redom i u njemu uz Božju pomoć očuvati savršenstvo, ali ne moga- 
še naći nikoga prikladna. 

Stoga mu pod konac njegova života reče jedan brat: »Oče, ti ćeš 
prijeći ka Gospodinu, a ova obitelj koja te slijedi ostat će u dolini 
suza (usp. Ps 83,7); pokaži nam dakle nekoga, ako ga znaš u Redu, 
u kome je tvoj duh, kome bi se mogao natovariti teret generalnog 
ministra.« 

Blaženi Franjo uzdišući pri svakoj riječi odgovori: »Sinci moji, 
ne vidim nijednoga sposobnog vođu tako velike i mnogostrane 
vojske, nijednoga pastira tako velika i raštrkana stada; ali jednoga 
ću vam oslikati u kome se zrcali kakav bi morao biti vođa i pastir 
ove obitelji. 

To - reče - mora biti čovjek veoma dolična života, velika razbo- 
ra, hvalevrijedna ugleda, bez osobnih miljenika, da ne bi više ljubeći 
jednoga proizveo sablazan svima. Treba mu biti milo nastojanje oko 
molitve, ali ipak tako da određene sate posveti svojoj duši, a druge 
svome stadu: u rano jutro naime prvo mora slaviti presvetu misnu 
žrtvu i ondje u dugoj pobožnosti s puno ljubavi Božjoj zaštiti prepo- 
ručivati samoga sebe i svoje stado. A nakon molitve neka je dostu- 
pan svima da ga ispituju, da svima daje odgovore, da se za sve brine 
s ljubavlju, strpljivošću i blagošću. 

Ne smije gledati tko je tko (usp. Dj 10,34), tako da se ne bi brinuo 
manje za one jednostavne i neuke nego za učene i mudre. Ako mu 
je dan dar znanja, neka ipak u ponašanju pokazuje više sliku pobož- 
nosti i jednostavnosti, strpljivosti i poniznosti i gaji kreposti u sebi i 
u drugima, i neprestano neka se vježba vršeći ih i druge na to potiče 
više primjerom nego riječima. Neka prezire novac, jer prvenstveno 
on kvari naš zavjet i savršenstvo; pa kao glava i uzor, koga svi treba 
da slijede, neka nikad ne zloupotrebljava nikakve kese. Neka mu je 
za njega dosta habit i mala knjiga, a za druge tintarnica, pero, papir 
i pečat. Neka ne skuplja knjige i neka se odveć ne posvećuje čitanju 
da ne bi možda učio nauštrb dužnosti. Neka s ljubavlju tješi žalosne 

jer je ona posljednje utočište tjeskobnima (usp. Ps 31,7; 45,2), da u 
slabih ne bi pobijedila bolest beznađa ako u njega ponestane lijeka 
za ozdravljenje. Da one buntovne skloni na blagost, neka samoga 
sebe ponizi i neka se dijelom odrekne svoga prava da dušu pridobije 
(usp. Fil 3,8; Mt 16,26). 

Onima koji pobjegoše iz Reda, kao izgubljenim ovcama (usp. Mt 
10,6), neka otvori srce ljubavi i neka im nikada ne uskrati milosrđe, 
znajući da su veoma jake one kušnje koje mogu natjerati na takav 
korak; kad bi Gospodin dopustio da ih on iskusi, možda bi pao u 
dublju jamu. Želio bih da ga kao Kristova zamjenika svi pobožno 
i s poštovanjem štuju i da se svi i u svemu za njega brinu sa svom 
dobrohotnošću, u skladu s njegovom potrebom i kako dolikuje na- 
šem staležu. 

Pa ipak, on ne treba da se raduje častima niti da uživa u po- 
vlasticama više nego u nepravdama, tako da se zbog časti ne pro- 
mijeni njegovo ponašanje osim na bolje. A ako nekad ustreba 
jaču i bolju hranu, neka je ne jede na skrivenu, nego na javnom 
mjestu, kako se ni drugi ne bi stidjeli pobrinuti se za se u bolesti 
i slabosti. 

Na njega ponajvećma spada pronicati skrivene savjesti i iz tajnih 
žila izvući istinu. Sve optužbe u početku neka smatra sumnjivima 
dok se nakon pomna ispitivanja ne počne pojavljivati istina. Neka 
ne priklanja uši brbljavcima i brbljavce kad optužuju neka smatra 
posebno sumnjivima, i neka im olako ne vjeruje. Napokon, mora 
biti takav da iz želje da zadrži čast nipošto ne okalja i ne oslabi mu- 
ževan oblik pravde i jednakosti. Ipak tako da zbog prevelike stro- 
gosti ne propadne ničija duša i da se zbog prekomjerne blagosti ne 
rodi mlakost, i da zbog nehaja i popustljivosti ne propadne stega: 
da bi ga se tako svi bojali i ljubili ga oni koji ga se boje. Neka pak 
uvijek smatra i osjeća kako će mu dužnost poglavara biti više teret 
nego čast. 

Želio bih isto tako da ima drugove časne, stroge glede naslada, 
hrabre u teškoćama, dobre i sućutne prema grešnicima, takve koji 
pokazuju jednaku naklonost prema svima. Da ne primaju za svoj 
rad ništa osim što je nužno za tijelo, da ne traže ništa osim slave 
Božje, napretka Reda, zasluge za vlastitu dušu i savršena spasa sve 
braće. Da budu sa svima ljubazni, da sve koji im dolaze primaju sa 
svetom radošću i da svima čisto i jednostavno na samima sebi po- 
kazuju uzor i primjer opsluživanja evanđelja u skladu sa zavjetova- 
njem Pravilu. Evo, reče, takav bi mora biti generalni ministar ovoga 
Reda i takve bi drugove morao imati.« 

81 . 

Kako mu je govorio Gospodin dok se odveć žalostio 
zbog braće koja su se udaljavala od savršenstva 

S obzirom na mjeru revnosti koju je trajno imao spram savršen- 
stva Reda, morao se žalostiti ako bi kad čuo ili vidio neko nesavr- 
šenstvo u njemu. Kad je počeo uviđati kako su neka braća u Redu 
davala loš primjer i kako su se braća već počela udaljavati od najvi- 
šeg vrhunca svoga zavjetovanja, iznutra pogođen prevelikom boli srca 
(usp. Post 6,6), jednom prilikom u molitvi reče Gospodinu: »Gos- 
podine, vraćam ti obitelj koju si mi dao.« 

A Gospodin mu odmah reče: »Reci mi, jednostavni i neuki čo- 
vječiću, zašto se toliko žalostiš kad neki brat iziđe iz Reda i kad bra- 
ća ne hode putem koji sam tebi pokazao (usp. 1 Kr 8,36)? Isto tako 
reci mi tko je zasadio ovaj Red braće? Tko čini da se čovjek obrati 
na pokoru? Tko daje krepost ustrajnosti u njoj? Zar to nisam ja? 
Ja te nisam izabrao kao čovjeka obrazovana i rječita za ovu obitelj, 
jer ne želim ni da ti ni da oni koji budu istinska braća i opslužitelji 
Pravila koje sam ti dao hodite putem znanja i rječitosti, nego sam te 
izabrao jednostavna i neobrazovana da mogneš znati, kako ti, tako 
i oni, da ću bdjeti nad svojim stadom. I postavio sam te za pečat- 
njak (usp. Hag 2,23) njima, da bi djela koja ja izvodim na tebi oni 
na sebi morali izvoditi. A oni koji hode putem koji sam tebi pokazao 
(usp. 1 Kr 8,36) mene imaju i obilnije će imati (usp. Iv 10,10). Koji 
pak htjednu hoditi drugim putem, oduzet će im se i ono sto misle 
da imaju (usp. Mt 25,29). Zato ti kažem da se ubuduće ne žalostiš 
toliko, nego čini što činiš, radi što radiš: jer u vječnoj ljubavi (usp. Jr 
31,3) zasadio sam Red braće. Stoga znaj: jer ga toliko ljubim, ako 
koji brat vrativši se na bljuvotinu (usp. 2 Pt 2,22; Izr 26,11) umre 
izvan Reda, drugoga ću poslati u Red da umjesto njega ima njegovu 
krunu. A ako ne bude rođen (usp. Mt 26,24), učinit ću da se rodi. A 
da znaš kako život i Red braće ljubim iz vlastite pobude, pretposta- 
vimo da u cijelome Redu ostanu samo tri brata, još uvijek će on biti 
moj Red i neću ga napustiti dovijeka.« 

A kad to ču, njegov se duh čudesno utješi. 

Pa premda se zbog prevelike revnosti koju je uvijek imao prema 
savršenstvu Reda nije mogao potpuno suzdržati da se žestoko ne 
žalosti kad bi čuo za kakvo nesavršenstvo braće zbog kojega na- 
stajaše loš primjer ih sablazan, ipak tako ohrabren od Gospodina 
dozivaše u pamet onu riječ psalma: »Ja se zakleh i odlučih čuvati 
pravednost (usp. Ps 118,106) Gospodnju i opsluživati Pravilo koje 
Gospodin dade meni i onima koji me htjednu slijediti. A sva se ova 
braća obvezaše na to kao i ja. I stoga, nakon što sam napustio služ- 
bu braće zbog svojih bolesti i drugih opravdanih razloga, moram 

se otada samo moliti za Red i braći pružati dobar primjer (usp. Tit 
2,7). Ovo naime imam od Gospodina i znam uistinu, ako me ne 
ispričava bolest, veća pomoć koju mogu pružiti Redu jest da se za 
nj svakodnevno molim Gospodinu, da ga on upravlja, čuva i štiti. 
Na ovo sam se naime obvezao Gospodinu i braći: ako tko od braće 
propadne zbog moga loša primjera, smatram svojom dužnošću za 
njega Gospodinu položiti račun (usp. Mt 12,36).« 

Ove je riječi u sebi govorio da umiri svoje srce, a i braći ih je 
češće tumačio u razgovoru i na kapitulima. 

Stoga ako bi mu kadgod koji brat govorio kako se treba umije- 
šati u upravljanje Redom, on bi odgovarao govoreći: »Braća imaju 
svoje Pravilo i zaklela su se opsluživati ga. A da nemaju isprike 
zbog mene, pošto Gospodin odluči postaviti me za njihova po- 
glavara, pred njima se zakleh da ću ga jednako opsluživati. Stoga 
otkad braća znaju što moraju činiti, a što izbjegavati, preostaje je- 
dino da ih djelima poučim, jer sam im radi toga dat za svoga života 
i nakon smrti.« 


82 . 

O posebnoj revnosti koju imaše 
prema obitavalištu Svete Marije Porcijunkulske 
i o odredbama koje ondje donese protiv ispraznih riječi 

Dokle god je živio, više nego prema drugim obitavalištima Reda, 
uvijek je djelom pokazivao posebnu revnost i osobito nastojanje da 
se očuva savršenstvo života i ponašanja u svetom obitavalištu sve- 
te Marije Anđeoske, kao glavi i majci čitavoga Reda. Nastojao je i 
htio da to obitavalište bude svim obitavalištima uzor i primjer poni- 
znosti, siromaštva i svake evanđeoske savršenosti. Želio je da braća 
koja ondje borave, više nego druga braća, pozorno i brižno sve čine 
ili izbjegavaju u skladu sa savršenim opsluživanjem Pravila. 

Stoga je jednom, radi izbjegavanja nerada koji je korijen svih 
zala (usp. 1 Tim 6,10), osobito u redovnika, odredio da se svako- 
ga dana, odmah nakon jela, braća moraju skupa s njim vježbati 
nekim radom. Odredio je to kako ne bi beskorisnim i ispraznim 
riječima (usp. Mt 12,36), kojima je čovjek sklon osobito nakon 
jela, potpuno ih djelomično upropastili dobro koje su stekli u vri- 
jeme molitve. 

Isto je tako odredio i zapovjedio da se strogo obdržava ovo: ako 
koji brat putujući ih štogod radeći s braćom izusti koju ispraznu riječ 
(usp. Mt 12,36), mora mohti jedan Očenaš, hvaleći Boga na počet- 
ku i na kraju mohtve. Ako sam postane svjestan pa se optuži za pri- 
jestup, neka taj Očenaš moh za svoju dušu s pohvalama Gospodinu, 

kao što je rečeno. A ako ga neki brat prvi za to ukori, mora Očenaš 
na prije rečeni način moliti za dušu brata koji ga ukori. 

Ako se pak ukoren stane ispričavati i ne htjedne moliti taj Oče- 
naš, na isti način mora moliti dva Očenaša za dušu onoga brata koji 
ga ukori. Ako se njegovim vlastitim ili nečijim tuđim svjedočan- 
stvom utvrdi kako je istina da je rekao ispraznu riječ (usp. Mt 12,36), 
neka spomenute pohvale Bogu na početku i na kraju molitve izre- 
kne tako glasno da ga čuju i razumiju sva braća koja ondje stoje. 
Dok on to bude govorio, neka ta braća šute i slušaju. Ako pak tko 
slušajući brata kako govori ispraznu riječ (usp. Mt 12,36) prešuti i 
ne ukori ga, mora na isti način izmoliti jedan Očenaš s pohvalama 
Bogu za dušu onoga koji reče isprazno. 

I svaki brat koji ulazeći u ćeliju ili kuću ili neko obitavalište 
ondje nađe brata ili braću, mora odmah pobožno blagoslivljati i 
hvaliti Gospodina. 

Ove pohvale Gospodinu presveti otac običavaše uvijek izgovara- 
ti, a i drugu braću s najžarčom voljom i željom poučavaše i poticaše 
da te pohvale izriču brižno i pobožno. 


83. 

Kako je opomenuo braću 
da nikad ne napuste to obitavalište 

Premda je blaženi Franjo znao da je na svakom mjestu na zemlji 
postavljeno kraljevstvo nebesko (usp. Ez 34,13; Mt 5,3) i vjerovao 
da se izabranicima Božjim božanska milost može dati na svakom 
mjestu, ipak je iskusio kako je obitavalište svete Marije Porcijun- 
kulske ispunjeno obilnijom milošću i da ga s neba pohode višnji 
duhovi. 

Stoga često govoraše braći: »Pazite, sinci, da nikada ne napu- 
stite ovo obitavalište. Ako vas na jedna vrata izbace van, na druga 
se vratite; ovo je naime obitavalište uistinu sveto (usp. Ez 42,13) i 
prebivalište Kristovo i Majke Njegove Djevice. Kad smo bili malo- 
brojni (usp. 1 Ljet 16,19), ovdje nas je Svevišnji umnožio; ovdje je 
svjetlom svoje mudrosti prosvijetlio duše svojih siromaha; ovdje je 
ognjem ljubavi svoje raspalio našu volju. Ovdje će dobiti što zaište 
onaj koji bude molio pobožna srca, a onaj koji bude zgriješio teže će 
biti kažnjen. Stoga, sinci, smatrajte najdostojnijim svakoga pošto- 
vanja i časti ovo obitavalište, kao istinsko prebivalište Božje (usp. Ef 
2,22), posebno drago njemu i njegovoj majci. I ovdje cijelim svojim 
srcem (usp. Ps 42,5), glasom radosti i hvale, veličajte Boga (usp. Ps 
135,2.26) Oca i Sina njegova Gospodina Isusa Krista u jedinstvu 
Duha Svetoga.« 

84 . 

O milostima koje Gospodin učini 
u obitavalištu svete Marije Anđeoske 

Sveti se ime 

Ovoga mjesta nad svime, 

Ono je jedno 
Najvećih počasti vrijedno. 

Sretno je zvano, 

Sretnije ime mu dano, 

Naziv taj kaže 

Riječ da sa službom se slaže. 

Anđeli sami 
Tu svjetlo nose po tami, 

Tu himne svoje 

Zbor njihov noćima poje. 

Svetište staro 

Diže se Franjinim marom. 

Iz lošeg stanja 
Tri je obnovio zdanja. 

Taj hram je htio 

Kad udove vrećom je skrio, 

Prisiliv tijelo 

Duhu da robuje cijelo. 

U tome zdanju 
Braću utemelji Manju, 

Primjer što pruži 
Mnogi su slijedili muži. 

Tu Klara, što se 
S Bogom zaručila, kose 
Odreza, skide 
Urese, za Kristom ide. 

Crkvica stara 
Postade mati fratara, 

Gospođa isto, 

Svijetom da hodaju s Kristom. 

S ovoga mjesta 
Široka suzi se cesta, 

A krepost jaču 
Razvija poziv tko začu. 

Pravilo vrijedi, 

Sveto siromaštvo slijedi, 
Ispraznost pada, 

Križ sad u središtu vlada. 

Ako se smuti 
Franjo i nemir oćuti, 
Ovdje mu duša 
Smiraj i okrepu kuša. 

Istina sja se 
Sumnja kud uvukla se, 
Moć mjesta ta je, 

Sve molitvi oca se daje . 3 


PETO POGLAVLJE 

O NJEGOVOJ REVNOSTI 
ZA SAVRŠENSTVO BRACE 

85 . 

Kako im je opisao savršena brata 

Preblaženi otac, preobrazivši na neki način braću u svece po 
žarkoj ljubavi i gorućoj revnosti koju je imao prema njihovu savr- 
šenstvu, često je u sebi razmišljao o tome koja bi svojstva i vrline 
morale resiti dobroga manjeg brata. Pa govoraše kako bi bio do- 
bar onaj manji brat koji bi imao život i svojstva ove svete braće: 
savršenu vjeru i ljubav prema siromaštvu brata Bernarda; jedno- 
stavnost i čistoću brata Leona, čija je čistoća uistinu bila veoma 
sveta; uljudnost brata Anđela, prvog viteza koji je došao u Red 
i koga je krasila svaka uljudnost i dobrota; uljudno ponašanje i 
prirodnu osjećajnost brata Masea s njegovom lijepom i pobožnom 
rječitošću; uzvišen duh kontemplacije koji je brat Egidije imao do 


3 Prepjevala Željka Ćorak. 

najvišeg savršenstva; kreposnu i postojanu molitvu brata Rufina 
koji se bez prekida uvijek molio: i kad je spavao ili štogod radio, 
njegov je duh uvijek bio s Gospodinom; strpljivost brata Junipera 
koji je došao do savršena stanja strpljivosti, zbog savršene istine o 
vlastitoj nevrijednosti koju je uvijek imao u vidu i najveće želje da 
nasljeduje Krista na križnom putu; tjelesnu i duhovnu snagu brata 
Ivana od Pohvala, koji je u ono vrijeme tjelesnom snagom nadvi- 
sivao sve ljude; ljubav brata Ruđera, čiji je sav život i ponašanje 
bio sadržan u revnosti oko ljubavi; brižljivost brata Lucida koja je 
bila najveća moguća, pa nije htio ni mjesec dana boraviti u istom 
obitavalištu, nego kad mu se počelo sviđati u nekom obitavali- 
štu, odmah bi odlazio odande i govorio: »Naše boravište nije ovdje 
(usp. Heb 13,14), nego u nebu.« 

86 . 

Kako opisivaše nečedne oči 
da braću potakne na ćudorednost 

Među ostalim vrlinama koje ljubljaše i željaše da ih braća posje- 
duju, nakon one temeljne, svete poniznosti, osobito je ljubio ljepotu 
i čistoću ćudorednosti. Zato htijući poučiti braću da imaju čedne 
oči, običavaše nečedne oči žigosati ovom pričom (usp. 1 Kor 13,12; 
Ps 118,120): Pobožan i moćan kralj poslao je kraljici dva glasnika 
jednoga za drugim. Vraća se prvi i riječima prenosi samo riječi, a 
ništa ne govori o kraljici. Zadržao je naime svoje oči mudro u glavi 
(usp. Prop 2,14) i nipošto ih nije uperio u kraljicu. Vraća se drugi, 
pa nakon nekoliko riječi koje dojavi, razvi dugu priču o kraljičinoj 
ljepoti: »Uistinu, gospodaru, reče, vidio sam najljepšu ženu: sretan 
li je onaj čija je.« 

A kralj će mu: »Ti si, slugo opaki (usp. Mt 18,32), bacio nečedne 
oči na moju ženu, očito si htio kupiti ono što si pomno promotrio.« 

Pozva dakle prvoga i reče mu: »Sto misliš o kraljici?« - »Samo 
najbolje, reče, jer je rado i strpljivo saslušala.« On je odgovorio mu- 
dro. - Kralj mu pak reče: »Ima li na njoj kakve ljepote?« - On od- 
govori: »Gospodaru moj, tvoje je to gledati i ocjenjivati, moje je pak 
bilo prenijeti joj riječi.« 

Tada kralj presudi i reče: »Ti, reče, imaš čedne oči i čednije tijelo, 
stoj u mojoj sobi i uživaj u mojoj radosti. Onaj pak nečedni neka 
napusti kuću da ne okalja ložnicu.« 

Govoraše dakle: »Tko se ne bi morao bojati gledati Kristovu za- 
ručnicu?« 

87. 

O trima riječima koje ostavi braći 
da sačuva njihovo savršenstvo 

Kad je jednom prilikom zbog bolesna želuca morao povratiti, 
zbog velika naprezanja koje je činio povraćao je krv cijele noći, sve 
do jutra. A kad njegovi drugovi opaziše kako već gotovo umire od 
prevelike slabosti i muke, s prevelikom boli i lijevajući suze rekoše 
mu: »Oče, što ćemo bez tebe činiti? Kome nas, siročad, ostavljaš 
(usp.lv 14,18)? 

Ti si nam uvijek bio otac i majka, uvijek si nas začinjao i rađao 
u Kristu (usp. Gal 4,19). Ti si nam bio vođa i pastir, učitelj i popra- 
vitelj, poučavajući i popravljajući nas više primjerom nego riječju. 
Kamo ćemo dakle ići, ovce bez pastira (usp. Mt 9,36), siročad bez 
oca, ljudi neobrazovani i jednostavni bez vođe? Kamo ćemo ići da 
te tražimo, slavo siromaštva, pohvalo jednostavnosti i časti naše ne- 
vrijednosti? 

Tko će nama odsad slijepima pokazivati put istine? Gdje će biti 
usta koja će nam govoriti i jezik koji će nas savjetovati? Gdje će biti 
žarki duh da nas upravlja na križni put i potiče nas na evanđeosko 
savršenstvo? Gdje ćeš biti, da se utečemo tebi, svjetlo očiju naših 
(usp. Tob 10,5); da te tražimo, tješitelju duša naših? Gle, oče, gle, ti 
umireš? Gle, ostavljaš nas tako osamljene, napuštaš nas tako žalo- 
sne i pune gorčine! 

Evo, približava se onaj dan, dan plača i gorčine, dan osamljenosti 
i žalosti! Evo dana gorkoga koji smo se uvijek bojali ugledati otkad 
smo s tobom, kojeg štoviše nismo mogli ni zamisliti! Ništa čudno! 
Tvoj nam život naime trajno bijaše svjetlo, a tvoje riječi bijahu luči 
koje su nas trajno raspaljivale i razgarale za put križa, za evanđeosko 
savršenstvo, za ljubav prema preslatkome Raspetome i za njegovo 
nasljedovanje. 

Dakle, oče, barem blagoslovi nas i ostalu braću, sinove svoje koje 
si rodio u Kristu, i ostavi nam neki spomen na svoju volju, da ga tvo- 
ji sinovi mogu uvijek držati u pamćenju i reći: Naš je otac ove riječi 
ostavio braći i sinovima svojim na svojoj samrti.« 

Tada presveti otac, upravljajući očinske oči na sinove, reče im: 
»Zovnite mi brata Benedikta iz Prata.« Taj je brat naime bio sve- 
ćenik, svet i razborit, koji je blaženome Franji kad je ležao bolestan 
ponekad slavio misu; jer je uvijek kad je mogao htio slušati misu 
koliko god bio bolestan. 

A kad dođe k njemu, reče mu: »Piši kako blagoslivljam svu 
svoju braću koja su u Redu i one koji će doći sve do konca vijeka. 
A budući da zbog slabosti i bolova ne mogu govoriti, u ovim tri- 
ma riječima ukratko otkrivam svoj braći sadašnjoj i budućoj svoju 

volju i nakanu. Neka se u znak sjećanja na me, u ime blagoslova 
i oporuke, uvijek međusobno ljube kao što sam ja ljubio i ljubim 
njih; neka uvijek ljube i opslužuju gospođu našu Siromaštinu; i 
neka uvijek ostanu odani i podložni poglavarima i klericima svete 
majke Crkve.« 

Ovako naime naš otac uvijek na kapitalima braće običavaše bla- 
goslivljati i odrješivati svu braću sadašnju i buduću, a i izvan kapita- 
la u žaru ljubavi to isto činjaše više puta. I opominjaše braću da se 
boje i čuvaju loša primjera, a proklinjaše sve koji lošim primjerima 
izazivahu ljude da pogrđuju Red i život braće, jer se dobra i sveta 
braća zbog toga stide i veoma žaloste. 


88 . 

O ljubavi koju pokaza braći pred smrt 
dajući svakome pojedinome zalogaj kruha, 
kao što učini Krist 

Jedne noći blaženoga su Franju pritisnuli toliki bolovi da te noći 
gotovo nije mogao počivati ni spavati. A ujutro, kad su bolovi malo 
već popustili, dozva svu braću koja su bila u obitavalištu i, dok su 
sjedili pred njim, on je u njima promatrao i gledao svu braću. 

Pa polaiući desnu ruku na glavu (usp. Post 48,17) svakog pojedi- 
nog blagoslovi, sve prisutne i odsutne i one koji će doći u Red sve 
do konca vijeka (usp. Dn 7,18). I vidjelo se da pati u sebi jer nije 
mogao vidjeti svu svoju braću i sinove pred svoju smrt. 

A htijući u smrti nasljedovati svoga Gospodina i učitelja, koga 
je u svom životu savršeno nasljedovao, zapovjedi da mu donesu 
kruhove i blagoslovi (usp. Mt 26,26) ih, pa ih dade razlomiti na 
više komada jer ih sam zbog prevelike slabosti ne mogaše lomiti. 
Uze ih i svakome bratu pruži komad zapovijedajući da ga svaki 
cijela pojede. 

Kao što je Gospodin prije svoje smrti htio u znak ljubavi blago- 
vati s apostolima u četvrtak, tako je i njegov savršeni nasljedovatelj 
blaženi Franjo htio svojoj braći pokazati isti znak ljubavi. 

A da je to htio učiniti slično Kristu, jasno je po tome što je poslije 
upitao je li onda bio četvrtak. 

A budući da je bio drugi dan, reče kako je mislio da je četvrtak. 

No jedan je od one braće sačuvao jedan komad onoga kruha, pa 
nakon smrti blaženoga Franje mnogi bolesnici koji su ga jeli odmah 
su bih oslobođeni od svojih bolesti. 

89 . 

Kako se bojao da braća ne upadnu u kakvu smutnju 
zbog njegovih bolesti 

Budući da zbog bolova u svojoj bolesti nije mogao spavati, vidio 
je da se braća zbog toga oko njega mnogo muče i umaraju. A jer je 
još uvijek više ljubio duše braće nego vlastito tijelo, počeo se bojati 
da braća kakvim nestrpljenjem zbog prevelika truda oko njega ne 
uvrijede Boga ma i najmanjom uvredom. 

Stoga jednom zgodom s ljubavlju i sućuti reče svojim drugovima: 
»Predraga braćo i sinci moji, neka vam ne bude mučno truditi se 
oko mene bolesna, jer će vam Gospodin radi mene, sluge svojega, 
u ovom i budućem svijetu nadoknaditi svaki plod vaših djela koja 
sada ne možete izvršiti zbog brige za moju bolest. Štoviše, stječete 
veću korist nego da radite za se, jer tko pomaže mene, pomaže cijeli 
Red i život braće. Recite mi čak ovako: Mi trošimo na te, a Gospo- 
din će umjesto tebe biti naš dužnik.« 

Ovo pak govoraše sveti otac htijući pomoći i podići maloduš- 
nost njihova duha, zbog prevelike revnosti koju imaše za savr- 
šenstvo njihovih duša. Bojaše se naime da ne bi kušani zbog toga 
napora jednom rekli: »Mi ne možemo moliti ni podnositi toliki 
napor«, pa tako postali lijeni i nestrpljivi te tako izgubili velik plod 
umjerena rada. 


90 . 

Kako je opomenuo sestre svete Klare 

Pošto je blaženi Franjo sastavio Pohvale Gospodinu za stvorenja, 
napisao je i neke riječi s pjevanjem za utjehu i izgradnju siromašnih 
gospođa, znajući kako se one previše žaloste zbog njegove bolesti. 
Pa jer ih nije mogao osobno pohoditi, te im je riječi poslao po dru- 
govima. Njima je naime htio tim riječima otkriti svoju volju, to jest 
kako treba da žive i vladaju se ponizno i da budu jednodušne u 
ljubavi. Uviđao je naime kako njihovo obraćenje i svet život bijaše 
ne samo veličanje Reda braće nego i najveća izgradnja opće Crkve. 

Znajući pak kako su od početka svoga obraćenja vodile težak i 
siromašan život, uvijek je prema njima osjećao ljubav i sućut. Stoga 
ih je u tim riječima molio da, kao što ih je Gospodin s mnogih strana 
sabrao u jedno za svetu ljubav, sveto siromaštvo i svetu poslušnost, 
uvijek u tome žive i umiru. A posebno ih je opomenuo da se od 
milostinje koju im Gospodin dadne u veselju i sa zahvalnošću raz- 
borito brinu za svoje tijelo, i ponajviše da one zdrave u naporima 
koje poduzimaju za svoje bolesne sestre, a one bolesne u svojim 
bolestima budu strpljive. 

ŠESTO POGLAVLJE 

O TRAJNOME ŽARU LJUBAVI 
I SUĆUTI PREMA MUCI KRISTOVOJ 


91. 

Kako se nije brinuo za svoje bolesti 
zbog ljubavi prema muci Kristovoj 

Toliki je bio žar ljubavi i sućuti blaženoga Franje prema patnja- 
ma i muci Kristovoj i toliko se svakodnevno iznutra i izvana zbog 
njegove muke žalostio da se za svoje bolesti nije brinuo. Stoga, 
premda je dugo vremena sve do dana svoje smrti bolovao na želu- 
cu, jetri i slezeni, a od vremena povratka iz prekomorskih krajeva 
trajno su ga veoma teško boljele i oči, ipak se nije nipošto htio po- 
brinuti da se liječi. 

Zato gospodin ostijski, uviđajući da je to tako i da je uvijek bio 
strog prema svome tijelu, a ponajviše da je počeo gubiti očinji vid 
jer se nije htio liječiti, s velikom ljubavlju i sućuti opomenu ga govo- 
reći: »Brate, ne činiš dobro što se ne liječiš, jer je tvoj život veoma 
koristan braći, svjetovnjacima i cijeloj Crkvi. Ako naime suosjećaš 
sa svojom bolesnom braćom i ako si uvijek prema njima bio blag i 
milosrdan, ne smiješ u tolikoj svojoj nevolji biti okrutan prema sebi: 
zato ti zapovijedam da sebi tražiš lijeka i pomoći.« 

Sam je naime presveti otac sve što je tijelu bilo gorko uvijek uzi- 
mao kao slatko, jer je iz poniznosti i stopa Sina Božjega uvijek crpio 
bezgraničnu slast. 


92. 

Kako je zatečen da ide 
glasno oplakujući Kristovu muku 

Kad je jednom zgodom, nedugo nakon svoga obraćenja, hodao 
sam putem nedaleko od crkve svete Marije Porcijunkulske, išao je 
glasno plačući i jaučući. A neki duhovni čovjek susretne ga pa, bo- 
jeći se da ga što ne boli, reče mu: »Brate, što te muči?« - On pak 
odgovori: »Morao bih ovako ići po svemu svijetu bez stida, oplaku- 
jući muku Gospodina moga.« Tada onaj poče s njim zajedno plakati 
i lijevati suze. 

Ovoga smo čovjeka poznavali i od njega smo to doznali; on je 
čak pružio veliku utjehu i milosrđe blaženome Franji i nama, dru- 
govima njegovim. 

93. 

Kako se izvanjska utjeha koju je nekoć činio 
okretala u suze i sućut s Kristom 

Pijan od ljubavi prema Kristu i sućuti s njim, blaženi je Franjo 
nekad činio ovo: veoma slatka melodija koja je vrela u njemu vani 
je često davala francuski zvuk; dašak božanskoga šapta koji je kri- 
kom primalo njegovo uho (usp. Job 4,12) prolamao se u francusku 
pjesmu. 

Katkad bi sa zemlje uzimao drvo i stavljao ga u lijevu ruku, pa bi 
desnom rukom drugo drvo u obliku luka vukao po njemu, kao po 
violi ili nekom drugom instrumentu. Čineći za to prikladne pokrete 
pjevao bi na francuskome o Gospodinu Isusu Kristu. Ponekad bi se 
sav ovaj ples svršavao u suzama, a ova bi se pjesma radosnica slije- 
vala u sućut s Kristovom mukom. 

Pri tome bi neprestano uzdisao, pa zbog udvostručenih jecaja 
zaboravivši na ono što držaše u rukama prenosio se u nebo. 


SEDMO POGLAVLJE 

Njegov žar za molitvu i božanski časoslov, 

I DA U SEBI I U DRUGIMA OČUVA DUHOVNU RADOST 

94. 

O molitvi i božanskome časoslovu 

Iako su ga mnogo godina mučile spomenute bolesti, ipak je bio 
toliko pobožan i pun poštovanja prema molitvi i božanskome časo- 
slovu da se u vrijeme molitve ili recitiranja kanonskih časova nikad 
nije naslanjao na zid ili ogradu; stajaše naime uvijek uspravno i gole 
glave, a ponekad klečaše, ponajviše jer je veći dio dana i noći provo- 
dio u molitvi. Štoviše, kad je pješice išao po svijetu, prekidao je hod 
kad je htio moliti časove. Ako bi pak zbog slabosti jahao, uvijek bi 
sjahao radi moljenja časoslova. 

Jednom je zgodom padala jaka kiša, a on je zbog slabosti i velike 
potrebe jahao. Pa kad je bio već sav mokar, sjaši s konja kad je htio 
moliti časove i s toliko žarke pobožnosti i poštovanja izmoli časo- 
slov kao da je bio u crkvi ili ćeliji, stojeći tako na putu, a neprestano 
je kišilo po njemu. Pa reče svome drugu: »Ako tijelo hoće na miru i 
u spokoju jesti svoju hranu, koja skupa s tijelom postaje jelo crvima, 
s koliko mira i spokoja, s koliko poštovanja i pobožnosti mora duša 
primati svoju hranu, to jest samoga Boga.« 

95. 

Kako je u sebi i u drugima uvijek ljubio 
duhovnu radost, unutarnju i vanjsku 

Ovo je najviše i osobito nastojao blaženi Franjo: da izvan moli- 
tve i božanskoga časoslova trajno ima unutarnju i vanjsku duhovnu 
radost. I to je isto tako u svoje braće posebno ljubio, češće ih je, 
štoviše, korio zbog izvanjske žalosti i nehaja. 

Govoraše naime: »Ako sluga Božji uznastoji imati i očuvati unu- 
tarnju i vanjsku duhovnu radost, koja proistječe iz čistoće srca i stje- 
če se pobožnom molitvom, đavli mu ništa ne mogu nauditi govore- 
ći: Otkad sluga Božji ima radost u nesreći i sreći, ne možemo naći 
pristupa k njemu niti mu nauditi. Ali đavli onda likuju kad mogu 
ugasiti ili na neki drugi način spriječiti pobožnost i radost koja dola- 
zi od čiste molitve i ostalih kreposnih djela. 

Ako naime đavao u sluzi Božjem može imati nešto svoje, ako ne 
bude mudar i brižan da to što može prije uništi i razori po snazi sve- 
te molitve, pokajanja, ispovijedi i zadovoljštine, za kratko će vrijeme 
od jedne vlasi uvijek joj dodajući načiniti čitavo brvno. Pa jer, braćo 
moja, ova duhovna radost proizlazi iz nevinosti srca i čistoće trajne 
molitve, prvenstveno treba nastojati ovo dvoje steći i sačuvati, kako 
biste tu radost, koju u sebi i u vama najžarče želim i žudim vidjeti i 
osjetiti, mogli imati unutra i vani na izgradnju bližnjega i na sramotu 
neprijatelja. Njemu naime i drugovima njegovim pripada žalost, a 
nama uvijek radost i veselje u Gospodinu (usp. Fil 4, 4).« 

96. 

Kako je ukorio druga koji imaše žalosno lice 

Blaženi Franjo govoraše: »Budući da znam kako mi đavli zavide 
zbog dobročinstava koja mi Gospodin dade, i znam i vidim da, jer 
mi ne mogu naškoditi u meni, vrebaju na moje drugove i nastoje mi 
naškoditi po njima. A ako mi ne mogu naškoditi po meni i po mojim 
drugovima, odlaze veoma smućeni. Gak ako sam nekad kušan ili 
potišten, čim zamijetim radost na svome drugu, odmah se zbog nje- 
gove radosti od kušnje i potištenosti vraćam k unutarnjoj i vanjskoj 
radosti.« 

Zato je sam otac veoma korio one koji vani pokazivahu žalost. 
Jednom je prilikom naime ukorio jednoga od drugova koji u licu 
izgledaše tužan. I reče mu: »Zašto vani pokazuješ bol i žalost zbog 
svojih grijeha? Zadrži tu žalost za se i za Boga, i moli ga da ti po 
svome milosrđu oprosti i vrati duši tvojoj radost spasenja (usp. Ps 
50,14) svoga koje je lišena zbog krivnje grijeha. Preda mnom pak 

i pred drugima uvijek nastoj biti radostan: sluzi Božjemu naime ne 
dolikuje pred svojim bratom ili pred kim drugim pokazivati žalost i 
nemirno (usp. Iz 42,4) lice.« 

Ne treba ipak shvaćati ili vjerovati kako je naš otac, ljubitelj svake 
ozbiljnosti i čestitosti, htio da se ta radost očituje smijehom ih odveć 
ispraznom riječju, jer se time ne pokazuje duhovna radost, nego više 
ispraznost i ludost. Naprotiv, u sluge Božjega posebno se grozio smi- 
jeha i isprazne riječi (usp. Mt 12,36), jer je htio ne samo da se on ne 
smije nego da ni drugima ne daje ni najmanjega povoda za smijeh. 
Stoga je u jednoj svojoj opomeni jasnije izrazio kakva mora biti radost 
sluge Božjega. Reče naime: »Blago onome redovniku koji ima užitak 
i radost samo u svetim govorima i djelima Gospodnjim i njima potiče 
ljude na ljubav prema Bogu u veselju i radosti. Jao pak onom redov- 
niku koji uživa u riječima ispraznim (usp. Mt 12,36) i taštim i njima 
potiče ljude na smijeh.« 

Po radosti na licu prepoznavaše naime revnost i brigu, raspolože- 
nje i pripravnost duha i tijela da rado čini svako dobro (usp. Tit 3,1). 
Ovakva naime revnost i raspoloženje ponekad više potiču druge nego 
samo dobro djelo. Štoviše, ako nije očito da se djelo čini rado i revno, 
koliko god bilo dobro, više rađa mučninu nego što potiče na dobro. 

Stoga na licu nije htio vidjeti žalost koja često pokazuje potište- 
nost i neraspoloženje duha i tromost tijela za svako dobro. Ozbiljnost 
pak i zrelost na licu i na svim udovima i osjetilima tijela uvijek je oso- 
bito ljubio kod sebe i kod drugih, i na to je koliko je mogao riječju i 
primjerom druge poticao. Iskusio je naime da je ovakva ozbiljnost i 
čednost vladanja kao zid i veoma jak štit protiv strijela đavla, a da je 
duša bez zaštite ovoga zida i štita kao gol vojnik među veoma jakim i 
zaštićenim neprijateljima koji neprekidno žude i traže njegovu smrt. 


97. 

Kako poučavaše braću da zadovolje potrebe tijela 
da ne bi molitva propala 

Presveti otac uviđaše i shvaćaše kako je tijelo stvoreno radi duše 
i kako tjelesne čine treba činiti radi duhovnih. Stoga govoraše: »Je- 
dući, spavajući i zadovoljavajući druge potrebe tijela, sluga Bož- 
ji mora svome tijelu razborito udovoljavati, tako da brat tijelo ne 
može mrmljati govoreći: Ne mogu stajati uspravno i moliti, niti se 
veseliti u svojim nevoljama, jer ne zadovoljavaš moje potrebe. 

Ako bi naime sluga Božji svome tijelu udovoljavao razumno i na 
dovoljno dobar i častan način, a brat tijelo htjelo biti nemarno i li- 
jeno ili pospano u molitvi, bdjenju i drugim dobrim djelima, tada bi 
ga trebao kažnjavati kao lošu i lijenu stoku, jer hoće jesti, a neće biti 

od koristi i nositi teret. Ako pak, zbog oskudice i siromaštva, brat 
tijelo ne može dobiti što mu treba kad je zdravo i bolesno, makar 
ponizno i časno za ljubav Božju zaiskao od brata ili svoga poglavara 
pa mu nije dano, neka za ljubav Božju podnese strpljivo, kao što je 
podnio i onaj koji ga tješi, a nije dobio (usp. Ps 68,21). I ovu će mu 
potrebu uz strpljenje Gospodin uračunati u mučeništvo. I jer je uči- 
nio što treba, to jest u svojoj potrebi ponizno zatražio, nema grijeha 
ako tijelo stoga i teže oboli.« 


OSMO POGLAVLJE 

O NEKIM KUŠNJAMA 

koje mu je Gospodin pripustio 

98. 

Kako je đavao ušao u jastuk koji je imao pod glavom 

Dok je blaženi Franjo u samotištu u Grecciu boravio na molitvi 
u posljednjoj ćeliji iza velike ćelije, jedne noći za prvoga sna zovnu 
svoga druga koji počivaše blizu njega. I ustade drug i dođe do vrata 
ćelije gdje bijaše blaženi Franjo, a svetac mu reče: »Brate, ove noći 
nisam mogao spavati ni stajati uspravno na molitvi jer mi se glava i 
koljena veoma tresu, pa mi se čini da sam jeo kruh od ljulja.« 

I dok mu drug govoraše utješne riječi, blaženi Franjo reče: »Ja 
doista vjerujem da je đavao u ovom jastuku pod mojom glavom.« 

Iako naime, otkako je otišao iz svijeta, nikad nije htio ležati na 
perju niti imati pernati jastuk, ipak su ga braća protiv njegove volje 
prisilila da tada zbog bolesti očiju koristi taj jastuk. 

Baci ga dakle svome drugu; drug ga pak uhvati desnom rukom 
i prebaci ga preko lijevog ramena. A kad iziđe na vrata one ćelije, 
odmah izgubi govor, ne mogaše jastuk ispustiti ni rukama micati; 
nego stajaše tako uspravno ne mogući se pokrenuti s onoga mjesta 
niti osjećaše išta o sebi. Nakon što je neko vrijeme tako stajao, po 
Božjoj ga milosti zovnu blaženi Franjo i smjesta dođe k sebi (usp. Lk 
15,17; Dj 12,11) pustivši jastuk da padne iza leđa. 

Vrativši se blaženome Franji ispriča mu sve što mu se dogodilo, 
a svetac reče: »Kad sam navečer molio povečerje, osjetio sam kako 
đavao dolazi u ćeliju. Po tome vidim da je taj đavao vrlo lukav: jer 
kad ne može naštetiti mojoj duši, želi spriječiti zadovoljenje tjelesne 
potrebe, kako ne bih mogao spavati ni stajati uspravno na molitvi, 
pa da tako spriječi pobožnost i veselje moga srca i da zbog toga 
mrmljam na svoju slabost.« 

Dok je boravio u obitavalištu svete Marije, pripuštena mu je vrlo 
teška kušnja duha na korist njegove duše. A ovo ga je toliko mučilo, 
u duhu i tijelu, što je mnogo puta izbjegavao društvo braće, jer pred 
njima ne mogaše biti radostan kako običavaše. Mučio se jednako 
odričući se jela, pića i razgovora; ustrajnije moljaše i obilnije lijevaše 
suze da mu se Gospodin udostoji poslati dovoljno lijeka u tolikoj 
nevolji. 

A kad se tako mučio više od dvije godine, jednoga dana, dok se 
molio u crkvi svete Marije, u duhu mu dođe ona riječ evanđelja: 
»Da imaš vjere kao zrno gorušićino i rekneš onoj gori (usp. Mt 17,20) 
da se premjesti na drugo mjesto, bilo bi tako.« 

Sveti Franjo smjesta odgovori: »Gospodine, koje je to brdo?« - 
I bi mu rečeno: »To brdo je tvoja kušnja.« - Reče blaženi Franjo: 
»Neka mi dakle, Gospodine, bude (usp. Lk 1,38) kako si rekao.« I 
odmah je bio tako savršeno oslobođen da mu se činilo kako nikada 
nije imao nikakve kušnje. 

Isto tako na svetom brdu La Verni, u vrijeme kad je na svome 
tijelu primio rane Gospodinove, od đavla je pretrpio tolike kušnje i 
nevolje da se nije mogao pokazivati radosnim kao obično. Govoraše 
naime svome drugu: »Da braća znaju kako mi često i kakve muke i 
nevolje zadaju đavli, nema ga među njima koji se ne bi nada mnom 
ganuo i sažalio.« 


100 . 

O kušnji koju su mu zadali miševi, u kojoj ga je Gospodin utješio 
i tada mu zajamčio svoje kraljevstvo 

Dvije godine prije njegove smrti, dok je u Svetom Damjanu bio 
u jednoj ćelijici načinjenoj od rogožine, a oči su ga jako boljele 
tako da više od pedeset dana nije mogao vidjeti ni danje svjetlo ni 
sjaj ognja, po Božjem je pripuštenju - da se uveća njegova muka 
i zasluga - u onu ćeliju nahrupilo mnoštvo miševa, pa trčeći po 
njemu i oko njega danju i noću ne dadoše mu ni da se moli ni da se 
odmara. Čak su se dok je jeo pentrali po njegovu jelu i napadali ga. 
Po tome su i on i njegovi drugovi jasno uvidjeli kako je to đavlova 
kušnja. 

Videći dakle blaženi Franjo kako ga tolike nevolje taru, jedne se 
noći sažali sam nad sobom i reče u sebi: »Gospodine, meni na po- 
moć pogledaj (usp. Ps 70,12) na moje slabosti, da ih mogu strpljivo 
podnositi.« 

I odmah mu je u duhu rečeno: »Reci mi, brate, da ti tko umjesto 
ove tvoje bolesti i nevolja dadne tako veliko i dragocjeno blago, te 
cijela zemlja bude čisto zlato, sve kamenje dragocjeno kamenje, a sva 
voda balzam, a ti sve to držao ništavnim u usporedbi s onim (usp. 
Mudr 7,9) velikim blagom, zar se ne bi veoma radovao?« A blaženi 
Franjo odgovori: »Gospodine, veliko bi bilo to blago i dragocjeno 
veoma te vrlo vrijedno i poželjno (usp. Ps 18,11).« 

I začu opet (usp. Otk 10,8) kako mu govori: »Brate, veseli se 
dakle i kliči u svojoj bolesti i nevoljama i ubuduće budi tako siguran 
kao da si već u mome kraljevstvu.« 

Pa ustavši ujutro reče svojim drugovima: »Da car kojem svome 
sluzi dadne sve kraljevstvo, zar se taj sluga ne bi morao radovati? 
A da mu dadne svu vlast, zar se ne bi mnogo više radovao?« I reče 
im: »Treba dakle da se ja od sada veoma radujem u slabostima i 
nevoljama svojim (usp. 2 Kor 12, 10) i da se jačam u Gospodinu (usp. 
Ef 6,10) te svagda zahvaljujem Bogu Ocu i jedinomu Sinu njegovu 
Gospodinu Isusu Kristu (usp. Ef 5,20) i Duhu Svetome za toliku 
milost koju mi učini Gospodin: jer se naime meni, svome nedo- 
stojnom sluzi, dok još živim u tijelu udostojao zajamčiti svoje kra- 
ljevstvo. Stoga hoću njemu u čast, nama za utjehu i bližnjemu na 
pouku ispjevati novu pohvalu Gospodinu za stvorenja kojima se 
svakodnevno služimo i bez kojih ne možemo živjeti, a u kojima 
ljudski rod veoma vrijeđa Stvoritelja. I trajno smo nezahvalni za 
toliku milost i toliko dobročinstvo, i ne hvalimo Gospodina stvori- 
telja i darovatelja svih dobara kako bismo morali.« Pa sjede i poče 
malo razmišljati. 

A poslije reče: »Svevišnji, svemogući dobri Gospodine«, i tako 
dalje, i ispjeva pjesmu o tome, i pouči svoje drugove da je govore i 
pjevaju. 

Njegov duh naime tada osjećaše takvu utjehu i slast da je htio 
poslati po brata Pacifika, koji se u svijetu nekoć nazivaše kraljem 
stihova i bijaše veoma uglađen učitelj pjevanja. Eltio mu je također 
dati nekoliko braće, dobre i duhovne, da idući skupa s njime po 
svijetu propovijedaju i pjevaju hvale Gospodinu. Govoraše naime 
kako želi da onaj među njima koji zna bolje propovijedati prvo pro- 
povijeda narodu, a da nakon propovijedi svi skupa pjevaju hvale 
Gospodinu, kao trubaduri Gospodnji. 

A kad se svrši pjesma, htio je da propovjednik rekne narodu: 
»Mi smo trubaduri Gospodnji, a od vas za to želimo ovu plaću, da 
činite istinsku pokoru.« I reče: »Sto su naime sluge Gospodnje doli 
neke vrste njegovi trubaduri, koji moraju srca ljudi uzdići i potaknu- 
ti na duhovnu radost?« 

A to govoraše posebno za manju braću koja su narodu Božjemu 
dana za njegov spas. 

101 . 

Kako je prorekao pomirenje asiškoga biskupa i gradonačelnika 
snagom hvala za stvorenja, 
koje su pred njima pjevali njegovi drugovi 

Kad je blaženi Franjo sastavio spomenute hvale za stvorenja, 
koje je nazvao Pjesmom brata Sunca , nastade velika nesloga izme- 
đu asiškoga biskupa i gradonačelnika, tako da je biskup izopćio 
gradonačelnika, a gradonačelnik izdao uredbu da njemu nitko ni- 
šta ne prodaje niti od njega kupuje i da s njim ne sklapa nikakva 
ugovora. 

Premda bijaše bolestan, kad je to čuo blaženi Franjo, ganu ga lju- 
bav prema njima, ponajviše jer nitko nije posredovao oko pomire- 
nja. I reče svojim drugovima: »Velika je sramota za nas, sluge Božje, 
što se biskup i gradonačelnik tako mrze, a nitko ne posreduje da se 
pomire!« I odmah u spomenute hvale doda jedan stih za taj slučaj 
i reče: 

Budi hvaljen, moj Gospodine, za onoga koji oprašta tebi za ljubav 

i podnosi bolest i nevolju. 

Blaženi oni koji ustraju u miru, 

jer ćeš ih ti, Svevišnji, okruniti. 

Poslije je pozvao jednoga od svojih drugova i rekao mu: »Idi gra- 
donačelniku pa mu u moje ime reci da sam s gradskim velmožama i 
s drugima koje može sa sobom povesti dođe k biskupu.« 

A kad onaj brat ode, reče drugoj dvojici svojih drugova: »Idite 
pa pred biskupom, gradonačelnikom i drugima koji su s njima pje- 
vajte Pjesmu brata Sunca. I uzdam se u Gospodina (usp. Ps 10, 1) da 
će odmah skrušiti njihova srca, pa će se vratiti prijašnjoj ljubavi i 
prijateljstvu.« 

Kad se dakle svi sabraše u biskupovu klaustru, ustadoše ona dva 
brata, pa jedan od njih reče: »Blaženi Franjo u svojoj bolesti sastavi 
hvale Gospodinu za njegova stvorenja, u čast samome Gospodinu 
i na izgradnju bližnjega. Stoga vas on moh da ih poslušate vrlo po- 
božno.« I tako ih počeše govoriti i pjevati. 

Gradonačelnik pak odmah ustade i, sklopivši ruke i šake, pažlji- 
vo ih kao evanđelje Gospodinovo sasluša s najvećom pobožnošću i 
s mnogo suza. Imaše naime veliko povjerenje u blaženoga Franju i 
pobožnost prema njemu. 

Po svršetku hvala Gospodinu gradonačelnik reče pred svima: 
»Uistinu vam kažem da bih oprostio ne samo gospodinu biskupu, 

koga hoću i moram smatrati svojim gospodarom, nego ako bi tko 
ubio moga brata ili moga sina.« Pa rekavši to, pade k nogama (usp. 
Mt 15,30) biskupovim i reče mu: »Evo, pripravan sam vam dati sva- 
ku zadovoljštinu kako odredite, za ljubav Gospodina našega Isusa 
Krista i sluge njegova blaženoga Franje.« Biskup ga pak uze za ruke, 
podiže i reče: »Po svojoj službi priliči mi da budem ponizan, ali jer 
sam po naravi sklon srdžbi, treba da mi oprostiš.« I tako su se s 
mnogo naklonosti i ljubavi zagrlili i poljubili. 

A braća su se zadivila i razveselila vidjevši da se doslovce ispu- 
nilo ono što je blaženi Franjo prorekao o njihovoj slozi. I svi drugi 
prisutni smatrah su ovo najvećim čudom, pripisujući sve zaslugama 
blaženoga Franje što ih je Gospodin iznenada pohodio i što su se 
od tolike nesloge i sablazni, ne sjećajući se nijedne izgovorene riječi, 
vratili tolikoj slozi. 

Mi pak koji bijasmo (usp. 2 Pt 1, 18) s blaženim Franjom svjedoči- 
mo (usp. Iv 21,25) da je uvijek tako doslovce bilo kad bi o nečemu 
rekao: tako je ih tako će biti. Uvijek je doslovce tako bilo. A mi 
smo toliko puta i toliko toga vidjeh da bi bilo predugo to zapisati ih 
pripovjediti. 


102 . 

Kako je predvidio sudbinu brata 
koji se pod izlikom šutnje nije htio ispovijedati 

Bio je neki brat časna i sveta izvanjskog načina života, koji je 
naizgled bio danju i noću zaokupljen mohtvom. A šutnju je tako 
trajno opsluživao da se jedanput, kad se svećeniku ispovijedao, 
samo nekim znakovima, a ne riječima ispovijedao. Tako je naime 
izgledao pobožan i revan u ljubavi prema Bogu da se jednom sje- 
deći s braćom, premda nije govorio, ah je slušao dobre riječi, izvana 
i iznutra čudesno veseho. Tako je samim time često drugu braću 
poticao na pobožnost. 

Nakon što je više godina ustrajao u ovakvu ponašanju, slu- 
čajno u ono obitavahšte gdje je on boravio dođe blaženi Franjo. 
Kad pak on ču od braće za njegovo ponašanje, reče im: » Znajte 
uistinu (usp. Mt 22,16) da je to đavolska kušnja što se ne želi 
ispovijedati.« 

U međuvremenu dođe onamo generalni ministar da pohodi bla- 
ženoga Franju i stade ga hvahti pred blaženim Franjom. A reče mu 
blaženi Franjo: »Vjeruj mi, brate, da toga brata zavodi i zavarava 
zao duh.« 

Reče generalni ministar: »Izgleda mi čudno i gotovo nevjerojat- 
no da bi to moglo biti s čovjekom koji ima toliko znakova i djela sve- 

tosti.« - A blažem Franjo mu reče: »Iskušaj ga, reci mu da se barem 
jedanput ili dvaput tjedno ispovjedi. A ako te ne posluša, znaj da je 
istina što ti rekoh.« 

Reče dakle generalni ministar onome bratu: »Brate, svakako 
hoću da se dvaput ili najmanje jedanput tjedno ispovjediš.« On pak 
stavi prst na svoja usta, odmahujući glavom i pokazujući da to nipo- 
što neće učiniti iz ljubavi prema šutnji. A ministar, bojeći se da ga ne 
sablazni, otpusti ga. 

A nakon nekoliko dana (usp. Lk 15,13) svojevoljno je onaj brat 
napustio Red i vratio se u svijet, noseći svjetovnu odjeću. 

Jednoga pak dana, dok su išli nekim putem, dvojica drugova bla- 
ženoga Franje susretoše ga. On je hodao sam, kao najsiromašniji 
hodočasnik. Iz sućuti mu rekoše: »Jadniče, gdje je onaj tvoj časni 
i sveti život? Nisi naime htio govoriti i pričati sa svojom braćom, a 
sada ideš i trčiš po svijetu kao čovjek koji ne poznaje Boga (usp. 1 
Sol 4,5).« 

A on im poče govoriti kuneći se često svojom vjerom, kao ljudi 
od svijeta, pa mu oni rekoše: »Bijedni čovječe, što se kao svjetovnja- 
ci kuneš svojom vjerom ti koji si se suzdržavao ne samo od bezraz- 
ložnih riječi (usp. Mt 12,36) nego i od dobrih?« 

I tako ga otpustiše. A malo nakon toga umro je. I veoma smo se 
zadivili vidjevši da je doslovce istina onako kako je o njemu prore- 
kao blaženi Franjo u vrijeme kad su onoga jadnika braća smatrala 
svetim. 


103. 

O onomu koji je plakao pred blaženim Franjom 
da bude primljen u Red 

U vrijeme kad nitko nije priman u Red bez dopuštenja blaženoga 
Franje s mnogim drugima koji su htjeli ući u Red došao je sin nekog 
plemića iz mjesta Lucca blaženome Franji, koji je tada bolestan bo- 
ravio u palači asiškoga biskupa. 

A kad su svi oni bili predstavljani blaženome Franji, nakloni se 
on pred njim i stade jako plakati moleći ga da bude primljen. Bla- 
ženi Franjo ga osinu pogledotn i reče (usp. Dj 13,9. 10) mu: »O jadni 
tjelesni čovječe, zašto lažeš Duhu Svetomu (usp. Dj 5,3) i meni? Ti 
plačeš tjelesno, a ne duhovno!« 

A kad to reče, odmah pred palaču dođoše njegovi rođaci, na 
konjima, htijući ga uhvatiti i odvesti. On pak, čuvši topot konja, 
pogleda kroz jedan prozor i vidje svoje rođake. I odmah siđe k 
njima i, kao što je unaprijed vidio blaženi Franjo, s njima se vrati 
u svijet. 

104 . 

O svećenikovu vinogradu 
koji je zbog blaženoga Franje ostao bez grožđa 

Kod siromašnog svećenika crkve svetoga Fabijana, koja je blizu 
mjesta Rieti, boravio je zbog bolesti očiju blažem Franjo. A tada je 
gospodin papa Flonorije s čitavom Kurijom bio u onom gradu. Tako 
su mnogi kardinali i drugi visoki klerici, gotovo svakodnevno, poha- 
đali blaženoga Franju, zbog pobožnosti koju su gajili spram njega. 

Ona pak crkva imaše malen vinograd, uz kuću u kojoj bijaše bla- 
ženi Franjo, a u onoj kući bijahu vrata na koja su u vinograd ulazili 
skoro svi koji su ga pohađah, ponajprije jer tada grožđe bijaše zrelo, 
a mjesto veoma ugodno. Zbog toga je sav onaj vinograd uništen i 
grožđe mu tako reći obrano. 

Stoga se svećenik stao sablažnjavati i govoriti: »Premda je vino- 
grad malen, ipak sam dobivao toliko vina da je podmirivalo moje 
potrebe, a ove ga godine, evo, izgubih.« 

Čuvši to dozva ga blaženi Franjo i reče mu: »Gospodine, nemoj 
se dalje žalostiti što, zasad, ne možemo drugo učiniti, nego uzdaj se 
u Gospodina (usp. Ps 10,1) jer zbog mene, svoga sluge, može ti u 
cijelosti nadoknaditi tvoju štetu. Reci mi koliko si mješina vina imao 
kad si nešto više dobivao iz svog vinograda?« - Svećenik odgovori: 
»Oče, trinaest mješina.« - Reče mu blaženi Franjo: »Ne žalosti se 
više i nikome zbog toga ne reci uvredljivu riječ. Nego uzdaj se u 
Gospodina i moje riječi, pa ako imadeš manje od dvadeset mješina 
vina, ja ću ti nadoknaditi.« 

Otada je svećenik šutio i bio miran. A u vrijeme berbe, po Bož- 
jem daru, imao je od onog vinograda dvadeset mješina, ništa ma- 
nje. I zadivi se veoma svećenik i svi koji to čuše, govoreći kako 
ondje nije moglo biti dvadeset mješina vina ni da je vinograd bio 
pun grožđa. 

Mi pak koji bijasmo s njime (usp. 2 Pt 1,18) svjedočimo (usp. Iv 
21,24) kako se u ovome i u svemu što je prorekao uvijek doslovce 
ispunila njegova riječ. 


105 . 

O vojnicima Peruđe koji su ometali njegovu propovijed 

Kad je blaženi Franjo propovijedao na trgu u Peruđi nakon što se 
ondje skupilo mnogo naroda (usp. Neh 8,1; Pnz 31,12), gle, vojnici 
Peruđe stadoše na konjima trčati po trgu, nadmećući se u oružju, i 
ometahu propovijed. Pa premda su ih prisutni korih, ipak od toga 
ne odustadoše. 

Okrenuvši se dakle prema njima, blaženi Franjo im u žaru duha 
reče: »Slušajte irazumijte (usp. Mt 13,14) što vam Gospodin navje- 
šćuje po meni, svome malenom sluzi; i ne recite: On je iz Asiza!« 
(Ovo pak reče jer od davnine vladaše i vlada mržnja između građa- 
na Peruđe i Asiza.) 

I reče im: » Gospodin vas je uzvisio (usp. Ps 36,34) nad sve vaše 
susjede. Zbog toga otad morate još više priznavati svoga Stvorite- 
lja i biti ponizni ne samo pred samim Bogom nego i pred svojim 
susjedima. Ali uzoholi se srce (usp. Ez 28,2; 28,5; Pnz 17,20) vaše 
pa poharaste susjede svoje i mnoge pobiste. Stoga vam kažem: 
ako se brzo ne obratite Bogu dajući zadovoljštinu onima koje ste 
uvrijedili, Gospodin koji ništa ne pušta nekažnjeno (usp. Mt 23,38; 
Job 24,22) učinit će, radi veće osvete i kazne vaše i na vašu sra- 
motu, da ustanete jedni protiv drugih. A kad nastane pobuna i 
građanski rat, pretrpjet ćete toliku nevolju koliku vam vaši susjedi 
ne bi mogli zadati.« 

Tako naime blaženi Franjo nikad kad je propovijedao nije pre- 
šućivao mane puka, nego je sve javno i žestoko korio. A Gospodin 
mu je bio dao toliku milost da su ga se bojali i poštivali ga svi koji 
su ga gledali i slušah, kojega god su staleža ih položaja bih. Zbog 
obilja Božje milosti koju je imao uvijek su ih njegove riječi izgra- 
đivale kad god bi ih korio, pa ih su se obraćah Gospodinu ili se u 
sebi kajah. 

I, po Božjem pripuštenju, nakon nekoliko dana nastade razdor 
između vojnika i puka te puk istjera vojnike iz grada. A vojnici, s 
Crkvom koja ih podupiraše, opustošiše njihova polja, vinograde i 
voćnjake i učiniše puku svako zlo koje mogahu učiniti. A puk isto 
tako opustoši sva dobra vojnika, pa su tako, prema riječi svetoga 
Franje, kažnjeni i puk i vojnici. 


106 . 

Kako je predvidio tajnu kušnju i muku jednog brata 

Jedan brat, veoma duhovan i drag blaženome Franji, mnogo je 
dana trpio veoma žestoke kušnje đavla, tako da ga je to dovodilo 
do duboka očaja. A toliko ga je svaki dan mučilo da se stidio svaki 
put se ispovjediti, pa se tim više trapio postom, bdjenjem, plačem i 
bičevanjem. 

Dogodi se po Božjem pripuštenju da je blaženi Franjo došao u 
ono obitavahšte. Pa kad je jednoga dana onaj brat išao s blaženim 
Franjom, dozna blaženi Franjo po Duhu Svetomu za njegovu muku 
i kušnju. I udalji se malo od drugoga brata, koji je također išao s 
njim, pribhži se onom u nevolji i reče mu: »Predragi brate, želim da 

od sada ne moraš ispovijedati one kušnje đavla, i nemoj se bojati jer 
nisu naštetile tvojoj duši. Nego, uz moje dopuštenje, moli sedam 
Očenaša kad god te one budu mučile (usp. Ps 106,6).« 

I razveseli se veoma onaj brat zbog riječi koju mu reče, to jest da 
to ne mora ispovijedati, jer to ga je najviše mučilo. Pa ipak se veoma 
začudio vidjevši tako da blaženi Franjo znade ono što su znali samo 
svećenici kojima se bio ispovjedio. 

I odmah bi od one nevolje tako oslobođen da je otad po milosti 
Božjoj i zaslugama svetoga Franje bio veoma miran i spokojan. A 
jer se svetac tomu nadao, zato ga je mirno oslobodio ispovijedanja. 


107. 

O onome što je prorekao za brata Bernarda i kako se sve ispunilo 

Kad mu je oko njegove smrti bilo pripremljeno neko ukusno jelo, 
sjetio se brata Bernarda koji je bio prvi brat kojega je imao. Pa reče 
svojim drugovima: »Ovo je jelo dobro za brata Bernarda.« I odmah 
ga pozva k sebi. A kad on dođe, sjede uz postelju gdje svetac ležaše. 
I reče brat Bernard: »Oče, molim te da me blagosloviš i iskažeš mi 
ljubav; jer ako mi pokažeš očinsku naklonost, vjerujem da će me 
više voljeti sam Bog i sva braća.« 

Ne mogaše ga blaženi Franjo vidjeti, jer je mnogo dana prije iz- 
gubio očinji vid. Nego ispruživši desnu ruku stavi je na glavu (usp. 
Post 48,14) brata Egidija, koji je bio treći brat, vjerujući da je stavlja 
na glavu brata Bernarda koji sjedaše uza nj. Pa odmah, spoznavši 
to po Duhu Svetomu, reče: »Ovo nije glava moga brata Bernarda.« 

Tada se brat Bernard primače bliže; a blaženi Franjo stavljajući 
ruku na njegovu glavu, blagoslovi ga i reče jednom od svojih dru- 
gova: »Piši kako ti kažem: Prvi brat kojega mi je Gospodin dao bio 
je brat Bernard. On je prvi započeo i savršeno ostvario savršenstvo 
svetog evanđelja, razdjeljujući siromasima sva svoja dobra (usp. Mt 
19,21; 25,14). Zbog toga i zbog mnogih drugih odlika moram njega 
ljubiti više nego bilo kojega brata u cijelome Redu. Stoga hoću i za- 
povijedam, koliko mogu, da tko god bude generalni ministar, njega 
ljubi i štuje kao mene samoga. A ministri i braća cijeloga Reda neka 
drže njega umjesto mene.« Ovo je veoma utješilo brata Bernarda i 
drugu braću. 

Promatrajući naime veoma veliko savršenstvo toga brata Ber- 
narda, blaženi Franjo pred nekom braćom proreče o njemu: »Ka- 
žem vam da su bratu Bernardu radi njegove kušnje dani neki ve- 
liki i vrlo lukavi đavli da mu zadaju mnoge nevolje i kušnje. Ali 
milosrdni će Gospodin pred njegov svršetak uzeti od njega svaku 
nevolju i kušnju. A njegov će duh i tijelo obdariti tolikim mirom i 


Ogledalo savršenstva 


1191 


utjehom da će se veoma diviti sva braća koja to vide i smatrati to 
velikim čudom. I u tom miru i utjesi oboga, tijela i duše, preselit će 
se Gospodinu.« 

A sve se ovo, na veoma veliko udivljenje sve braće koja su ovo 
čula od blaženoga Franje, poslije na samome bratu Bernardu do- 
slovce ispunilo. Brat Bernard naime na smrt bolestan uživaše toliki 
duševni mir i utjehu da nije htio ležati. Ako pak ležaše, gotovo sje- 
deći ležaše, kako se ni najlakša para ne bi mogla uzdići iznad njego- 
ve glave pa mu po snu ili nekom maštanju spriječiti razmatranja o 
Bogu. Ako bi se pak to kad dogodilo, odmah bi ustajao i udarao se 
u prsa govoreći: »Sto je to bilo? Zašto sam tako mislio?« Isto tako 
nije htio uzeti nikakav lijek, nego onome tko bi mu davao govoraše: 
»Nemoj me rastresati.« 

Pa da bi mogao umrijeti još slobodnije i mirnije, razvlastio je 
sebe briga za tijelo i predao se u ruke jednom bratu koji bijaše 
liječnik rekavši mu: »Ne želim se uopće brinuti za jelo i piće, 
nego se tebi prepuštam: ako dadneš, uzet ću; ako ne dadneš, 
neću iskati.« 

A kad je počeo pobolijevati, htio je uza se uvijek imati svećenika 
sve do časa smrti. I čim bi mu došlo nešto što tištaše njegovu savjest, 
odmah bi se ispovjedio. 

Nakon smrti pak postade bijel, a meso mu mekano, i činilo se 
da se smije. Zato bijaše ljepši mrtav nego živ, i svi su više uživah 
gledajući ga mrtva nego živa; izgledao je naime upravo kao svetac 
koji se smije. 


108 . 

Kako je pred svoju smrt najavio blaženoj Klari da će ga vidjeti, 
a to se ispunilo nakon njegove smrti 

U onom tjednu kad je blaženi Franjo preminuo, gospođa Klara, 
prvi izdanak Siromašnih sestara Svetoga Damjana u Asizu, glavna 
sljedbenica blaženoga Franje u opsluživanju evanđeoskog savršen- 
stva, plakaše veoma gorko bojeći se da će umrijeti prije njega, jer 
oboje tada bijahu teško bolesni. I ne mogaše se utješiti jer smatraše 
kako prije svoje smrti neće moći vidjeti svoga jedinog oca nakon 
Boga, blaženoga Franju, svoga tješitelja i učitelja i prvog svoga ute- 
meljitelja u milosti Božjoj. 

I zato je to po nekom bratu priopćila blaženome Franji. Kad 
to svetac ču, budući da ju je ljubio posebnom očinskom naklo- 
nošću, ganu ga ljubav prema njoj. Ali uviđajući kako se ne može 
ostvariti ono što ona željaše - to jest da ga vidi - za utjehu njoj 
i svim sestrama pismom joj je poslao blagoslov i odriješio je od 

svake pogreške koju je eventualno počinila protiv njegovih opo- 
mena i protiv zapovijedi i savjeta Sina Božjega. A da se kani sva- 
ke žalosti, onom bratu kojega je ona poslala po Duhu Svetomu 
reče: »Idi i reci gospođi Klari da se kani svake žalosti i boli što 
me sada ne može vidjeti. Ali neka uistinu zna da će me prije svoje 
smrti vidjeti i ona i njezine sestre i da će se zbog mene veoma 
utješiti.« 

A kad je malo kasnije, noću, blaženi Franjo preminuo, dođe 
ujutro sav puk i kler grada Asiza, pa s himnima i hvalama odne- 
soše njegovo sveto tijelo s mjesta gdje bijaše umro, a pojedinci 
su lomili grane sa stabala (usp. Mt 21,8). I tako ga, po volji Gos- 
podnjoj, odnesoše k Svetome Damjanu, da se ispuni riječ koju po 
blaženome Franji Gospodin reče na utjehu kćeri i sluškinja svojih. 

Pošto je uklonjena željezna rešetka kroz koju su se one uobiča- 
jeno pričešćivale i slušale riječ Božju, podigoše braća sveto tijelo s 
odra i dugo ga držahu pred prozorom na rukama. Uto su se zbog 
njega utješile gospođa Klara i njezine sestre, premda su ih oblijevale 
obilne suze i pritiskale mnoge boli, vidjevši da su lišene utjehe i 
opomena tolikoga oca. 


109. 

Kako je prorekao da će njegovo tijelo nakon smrti biti štovano 

Dok je jednoga dana ležao bolestan u palači asiškoga biskupa, 
gotovo šaleći se i podsmjehujući se reče mu neki duhovni brat: 
»Pošto bi ti Gospodinu prodao svu svoju odjeću, vreće? Mnogi 
baldahini i svileni pokrovci bit će stavljeni na ovo tvoje sitno tije- 
lo koje je sada obučeno u vreću.« Tada naime imaše kapuljaču i 
odjeću od vreće. 

A blaženi Franjo odgovori, ne on nego Duh Sveti po njemu, i s 
mnogo žara i veselja duha reče: »Ti govoriš istinu jer će tako biti na 
hvalu i slavu moga Gospodina.« 

DESETO POGLAVLJE 
Božanska providnost o njemu 

U IZVANJSKIM STVARIMA 
110 . 

Kako se Gospodin pobrinuo za braću 
koja su s liječnikom sjedila za siromašnim objedom 

Dok je blažem Franjo zbog bolesti očiju boravio u samotištu u 
mjestu Fonte Colombo blizu Rietia, jednog ga je dana posjetio očni 
liječnik. Nakon što je on ondje proboravio neko vrijeme i već htio 
otići, reče blaženi Franjo jednom od svojih drugova: »Idite i dajte 
liječniku najbolje jelo.« Odgovori mu njegov drug: »Oče, sa stidom 
priznajemo kako se, jer smo tako siromašni, sramimo sada ga po- 
zvati da jede.« 

Reče svojim drugovima blaženi Franjo: » Malovjemi (usp. Mt 
14,3 1 ), ne tjerajte me da i dalje govorim.« A liječnik reče blaženome 
Franji: »Brate, jer su braća tako siromašna, to ću radije s njima jesti.« 
Bijaše naime onaj liječnik vrlo bogat, pa premda su ga blaženi Franjo 
i njegovi drugovi mnogo puta pozvali, nikad ondje nije htio jesti. 

Odoše dakle braća i pripremiše jelo, pa sa stidom staviše malo 
kruha i vina i nešto zelja koje su pripravili za se. I dok su oni sjedili 
za siromašnim objedom, čim su stali jesti, gle, netko pokuca na vrata 
obitavališta. Jedan pak od braće ustade, ode i otvori vrata. A to bijaše 
neka žena s velikom košarom punom lijepa kruha, riba, rakovih ko- 
lača, meda i gotovo svježa grožđa, što je blaženome Franji slala neka 
gospođa iz jednoga grada udaljenoga od obitavališta oko sedam milja. 

Kad to ugledaše, braća i liječnik veoma se zadiviše i obradovaše 
uviđajući svetost blaženoga Franje i sve pripisujući njegovoj zasluzi. 
A liječnik reče braći: »Braćo moja, ni vi kako biste trebah ni mi ne 
poznajemo svetost ovoga čovjeka.« 


111 . 

O ribi koju je poželio u svojoj bolesti 

Jednom drugom prilikom, kad je teško bolestan boravio u pa- 
lači asiškoga biskupa, braća su ga molila da jede. On odgovori: 
»Nemam želje za jelom, ali da imam ribe zvane morski pas, 4 mož- 
da bih jeo.« 


4 


Riba u nas zvana pas (op. prevoditelja). 

Pa kad to reče, gle, dođe neki čovjek s košarom, u kojoj bijahu 
tri velika morska psa lijepo pripravljena i rakovi kolači, koje je sveti 
otac rado jeo. A to mu je slao brat Gerard, ministar u Rietiu. 

I diveći se braća božanskoj providnosti, odaše hvale Gospodinu 
koji je svome sluzi pribavio ono što se tada u Asizu nije moglo naći 
jer bijaše zima. 


112 . 

O jelu i suknu koje je pred smrt poželio 

Kad je bolestan boravio u obitavalištu svete Marije Anđeoske, 
za posljednje bolesti od koje je i umro (usp. 2 Kr 13,14), jednoga 
dana pozva svoje drugove govoreći: »Vi znate kako je gospođa Ja- 
koba iz Settesolija bila i jest vrlo vjerna i odana meni i našem Redu. 
Stoga mislim kako bi smatrala velikom milošću i utjehom ako biste 
je obavijestili o mome stanju i posebno joj poručili da mi pošalje 
redovničkog sukna koje je bojom slično pepelu. A s tim suknom 
neka pošalje i onog jela koje mi je u Gradu više puta pripremila.« To 
pak jelo Rimljani zovu mostacciolo , a spravlja se od badema, šećera 
i drugih stvari. 

Bijaše naime ona gospođa veoma duhovna, jedna od odličnijih 
i bogatijih udovica u cijelome Rimu. Ona je po zaslugama i propo- 
vijedanju blaženoga Franje stekla od Gospodina toliku milost da je 
uvijek puna suza i pobožnosti od ljubavi i slasti Kristove bila poput 
druge Magdalene. 

Napisaše dakle pismo kako svetac bijaše rekao, a jedan brat 
pođe potražiti nekog brata da pismo odnese spomenutoj gospođi. 
I odmah se začu kucanje na vratima obitavališta. A kad jedan brat 
otvori vrata, gle, to bijaše gospođa Jakoba, koja bijaše veoma žurno 
došla da pohodi blaženoga Franju. 

Kad je jedan od braće prepozna, žurno ode k blaženome Franji 
i s velikom mu radošću javi kako je gospođa Jakoba došla iz Rima 
sa svojim sinom i mnogim drugima da ga pohodi. Pa reče: »Sto da 
činimo, oče? Da je pustimo da uđe i posjeti te?« 

Ovo pak reče stoga jer je za ono obitavalište, zbog njegove velike 
časti i pobožnosti, po želji svetoga Franje bilo određeno da nijedna 
žena ne smije ući u taj klaustar. A blaženi Franjo reče: »Ne treba 
poštivati tu odredbu glede ove gospođe, koju tolika vjera i pobož- 
nost potače da iz daleka kraja dođe amo.« 

Uđe dakle k blaženome Franji ta gospođa lijući pred njim mnoge 
suze. I gle čuda! Donijela je naime za tuniku mrtvačkoga sukna, 
to jest onoga pepeljaste boje. Donijela je sa sobom i sve ono što je 
pisalo u pismu, baš kao da je primila to pismo. 

I reče braći spomenuta gospođa: »Braćo moja, dok sam se mo- 
lila, u duhu mi je rečeno: Idi i pohodi svoga oca blaženoga Franju, 
ah požuri i nemoj kasniti; jer ako puno okasniš, nećeš ga naći živa. 
I ponesi mu takvoga sukna i tih stvari, da mu pripraviš takvo jelo. 
Isto tako, ponesi sa sobom veliku količinu voska za svijeće, također 
i tamjana.« A sve je ovo stajalo u pismu koje je trebalo poslati, osim 
tamjana. 

Tako je onaj koji je nadahnuo kraljeve da idu s darovima odati 
počast njegovu Sinu, u danima njegova rođenja, nadahnuo i ovu 
plemenitu i svetu gospođu da s darovima ide odati počast njegovu 
predragom sluzi u danima smrti, zapravo u danima njegova istin- 
skog rođenja. 

Pripravila je dakle ona gospođa jelo koje je poželio jesti sveti 
otac, ah malo ga je pojeo jer je stalno malaksao i jer se smrt pribli- 
žavala. 

Napravila je i mnoge svijeće da nakon njegove smrti gore pred 
njegovim presvetim tijelom. A od sukna braća mu načiniše tuniku 
u kojoj je bio pokopan. Sam je pak braći zapovjedio da mu preko 
nje u znak i za primjer presvete poniznosti i gospođe Siromaštine 
navuku vreću. I onoga tjedna kad je došla gospođa Jakoba preseho 
se Gospodinu naš presveti otac. 


JEDANAESTO POGLAVLJE 

O NJEGOVOJ LJUBAVI PREMA STVORENJIMA 
I LJUBAVI STVORENJA PREMA NJEMU 

113 . 

O posebnoj ljubavi prema pticama zvanim kukmaste ševe, 
jer one simboliziraju dobra redovnika 

Sav prožet ljubavlju prema Bogu, blaženi Franjo ne samo u svo- 
joj duši, već savršeno urešenoj svakom vrlinom, nego u svakom 
stvorenju savršeno razabiraše Božju dobrotu. Stoga posebno, iz sve 
nutrine, ljubljaše stvorenja, osobito ona koja su nečim simbohzirala 
Boga ih nešto što se odnosi na Red. 

Stoga je nadasve ptice volio jednu ptičicu zvanu ševa, pučki ku- 
kmasta ševa. I govoraše za nju: »Sestra ševa ima kapuljaču kao re- 
dovnici, i ponizna je ptica jer rado ide putem da nađe koje zrno, pa 
ako ga nađe i u izmetu, vadi ga i jede. Letom veoma milo hvah Gos- 

podina, kao dobri redovnici koji preziru ovo zemaljsko, koji uvijek 
borave na nebu (usp. Fil 3,20) i uvijek teže da slave Boga. Njezina 
odjeća, to jest perje, sliči zemlji, pa daje primjer redovnicima da ne 
nose odjeću biranu i obojenu, nego jeftinu i bezbojnu, kao što je 
zemlja jeftinija od drugih počela.« 

Pa jer je to na kukmastim ševama zamjećivao, vrlo ih je rado 
gledao. Stoga je Gospodin htio da te ptičice pokažu neki znak lju- 
bavi prema njemu u času njegove smrti. U kasnu subotnju večer na- 
ime nakon večernje prije noći kad se preselio ka Gospodinu, veliko 
mnoštvo ševa doletje na krov kuće gdje ležaše, pa je izgledalo kako 
leteći u krug i slatko pjevajući slave Gospodina. 


114. 

Kako je htio nagovoriti cara na donošenje posebna zakona, 
da ljudi o Rođenju Gospodinovu dobro skrbe 
za ptice, vola, magarca i siromahe 

Mi koji bijasmo (usp. 2 Pt 1,18) s blaženim Franjom i ovo napi- 
sasmo svjedočimo (usp. Iv 21,24) kako smo ga mnogo puta čuli da 
govori: »Ako budem govorio s carem, molit ću ga i nagovarati neka 
Bogu i meni za ljubav donese poseban zakon da nijedan čovjek ne 
lovi i ne ubija sestre ševe i ne čini im nikakvo zlo. Isto tako da svi 
gradonačelnici i gospodari utvrda i sela moraju svake godine, na 
dan Rođenja Gospodinova, prisiliti ljude na prosipanje žita i dru- 
goga zrnja po putovima izvan gradova i utvrda da se na dan tolike 
svetkovine nahrane sestre ševe i druge ptice. I da svatko tko ih ima, 
iz poštovanja prema Sinu Božjemu koga te noći preblažena Djevica 
Marija između vola i magarca položi u jasle (usp. Lk 2,7), mora do- 
bro nahraniti vola i magarca. Isto tako da bogataši toga dana moraju 
dobrim jelima nahraniti sve siromahe.« 

Blaženi Franjo naime više štovaše Rođenje Gospodinovo nego 
druge njegove svetkovine govoreći: »Pošto nam se Gospodin rodio 
(usp. Iz 9,6; Lk 2,11), trebalo je da se mi spašavamo.« Stoga je htio 
da se toga dana svaki kršćanin u Gospodinu veseli i da svi za ljubav 
onome koji sebe dade za nas (usp. Iz 9,6; Lk 2, 1 1 ) izdašno skrbe ne 
samo za siromahe nego i za životinje i ptice. 

115. 

O ljubavi i poslušnosti ognja prema njemu 
kad se podvrgnuo paljenju 

Kad je, primoran pod poslušnost od gospodina ostijskoga i gene- 
ralnog ministra brata Ilije, došao u samotište Fonte Colombo blizu 
Rietia da liječi bolesne oči, jednoga dana dođe k njemu liječnik. 

Proučivši bolest, reče on blaženome Franji da će izvršiti paljenje 
iznad čeljusti sve do obrve onoga oka koje bijaše bolesnije. Ali bla- 
ženi Franjo ne htjede započeti s liječenjem dok ne dođe brat Ilija, 
jer je on rekao da želi biti prisutan kad liječnik bude počinjao taj 
zahvat. A jer se bojao i jer mu je bilo vrlo teško toliko se brinuti za 
sama sebe, htio je da generalni ministar sve to nadgleda. 

Kad ga je dakle iščekivao, a on nije dolazio zbog mnogih obveza 
koje imaše, ipak je dopustio liječniku da čini što je naumio. A kad 
je stavljeno u oganj željezo kojim će se paliti, blaženi Franjo, htijući 
osokoliti svoj duh da se ne plaši, ovako progovori ognju: »Brate 
moj, ognju, plemeniti i korisni među drugim stvorenjima, budi mi 
dobar ovoga časa, jer sam te nekoć ljubio i ljubit ću te iz ljubavi pre- 
ma onome koji te stvori. A molim i našega Stvoritelja koji nas stvori 
da tako ublaži tvoj žar kako bih ga mogao podnijeti.« Pa kad svrši 
molitvu, znamenova oganj znakom križa. 

Mi pak koji bijasmo s njime (usp. 2 Pt 1,18) tada svi pobjegosmo 
(usp. Mk 14,50) iz ljubavi i sućuti prema njemu, a s njim ostade 
samo liječnik. A kad je paljenje obavljeno, vratismo se k njemu i on 
nam reče: »Malodušni i malovjerni (usp. Mt 8,26), zašto pobjego- 
ste? Uistinu vam velim da nisam osjetio ni kakvu bol ni žar ognja. 
Štoviše, ako nije dobro spaljeno, neka još bolje pali.« 

Stoga se liječnik veoma začudi i reče: »Braćo moja, kažem vam 
kako bih se pobojao, ne samo za njega koji je tako slab i bolestan 
nego za svakog najjačeg čovjeka, da neće moći izdržati tako jako 
paljenje. A on se ne pomače niti pokaza i najmanji znak boli.« 

Trebalo je naime spaliti sve žile od uha do obrve, ali mu to ipak 
nije pomoglo. Isto je tako i drugi liječnik užarenim željezom probu- 
šio oba njegova uha i ništa mu nije pomoglo. 

Nije čudno što mu se oganj i druga stvorenja ponekad pokora- 
vahu i poštivahu ga. Kao što naime mi koji bijasmo s njime (usp. 2 
Pt 1,18) vrlo često vidjesmo, on ih je toliko volio i u njima toliko 
uživao, i njegov je duh prema njima osjećao toliku dobrotu i su- 
ćut da nije želio vidjeti kako se s njima nečasno postupa. I govo- 
rio je s njima s unutarnjom i vanjskom radošću kao da su obdareni 
razumom, i to ga je često uzdizalo k Bogu. 

116 . 

Kako ne htjede ugasiti niti dopusti 
da se ugasi vatra koja je gutala njegove hlače 

Među svim nižim i neživim stvorenjima posebno je volio oganj 
zbog njegove ljepote i koristi. Zato nikad nije htio sprečavati njego- 
vo djelovanje. 

Kad je naime jedne prilike sjedio uz oganj, vatra je, a da to 
on nije zamijetio, oko koljena zahvatila njegovo laneno sukno, 
to jest hlače. A kad je osjetio žar vatre, nije ju htio gasiti. Njegov 
pak drug, vidjevši kako mu sukno gori, dotrča k njemu htijući 
ugasiti vatru. A on mu zabrani rekavši: »Nemoj, predragi bra- 
te, nemoj činiti zla bratu ognju!« I tako nipošto ne htjede da ga 
ugasi. 

Ovaj dakle žurno ode bratu koji je bio njegov gvardijan i dove- 
de ga blaženome Franji. On smjesta protiv volje blaženoga Franje 
ugasi vatru. Otada ni u kojoj prijekoj nuždi nije htio ugasiti vatru, 
svjetiljku ili svijeću, toliko je volio oganj. 

Nije htio ni da koji brat baci oganj ili glavnju s jednog mjesta na 
drugo, kako obično biva, nego je htio da ga iz ljubavi prema onome 
čije je stvorenje stavi ravno na zemlju. 


117 . 

Kako nikad nije htio nositi krzno 
jer nije dopuštao da se ognjem opali 

Kad je na La Verni obdržavao korizmu, jednoga dana u vrijeme 
jela njegov drug u ćeliji u kojoj je jeo naloži vatru. A kad se vatra 
razgori, ode po blaženoga Franju u drugu ćeliju gdje se on moljaše, 
noseći sa sobom misal da čita evanđelje toga dana. Fltio je naime, 
uvijek kad ne mogaše slušati misu, prije jela čuti evanđelje koje se u 
misi čitalo toga dana. 

A kad radi jela dođe u onu ćeliju gdje je bila naložena vatra, gle, 
ognjeni se plamen već penjaše do stropa ćelije i gutaše ga. Drug pak 
stade gasiti oganj kako mogaše, ali ne mogaše sam. A blaženi Franjo 
mu ne htjede pomoći, nego uze neko krzno kojim se noću pokrivao 
i s njim ode u šumu. 

A braća iz toga obitavališta koja su boravila daleko od one ćelije, 
kad osjetiše kako ćelija gori, odmah dođoše i ugasiše oganj. Poslije 
se vratio blaženi Franjo da jede. A nakon jela reče svome drugu: 
»Ovo krzno neću od sada imati na sebi, jer zbog svoje škrtosti ni- 
sam htio da ga brat oganj proždre.« 

118 . 

O posebnoj ljubavi koju je gajio 
prema vodi, kamenju, drveću i cvijeću 

Nakon ognja posebno je volio vodu, koja simbolizira svetu po- 
koru i muku kojima se peru nečiste duše i jer se duša prvo pere 
krsnom vodom. Stoga kad bi prao ruke, birao je takvo mjesto da se 
voda koja pada na tlo ne gazi nogama. I po stijenama kad je morao 
hodati, hodao je s velikim strahom i poštovanjem, iz ljubavi prema 
onome što se zove stijenom. Stoga kad je izgovarao onu riječ psal- 
ma: Na liticu si me digao (usp. Ps 60,3), govoraše s velikim poštova- 
njem i pobožnošću: »Podno stijene si me digao.« 

A bratu koji je sjekao i pripremao drva za vatru govoraše neka ni- 
kad ne siječe cijelo stablo, nego neka ta stabla tako kreše da uvijek 
jedan dio ostane čitav, iz ljubavi prema onome koji nas je htio spasiti 
na drvu križa. 

Isto tako i bratu koji obrađivaše vrt govoraše neka ne obrađuje 
sve tlo za jestivo bilje, nego neka jedan dio tla ostavi neobrađen, da 
uspijeva divlje bilje koje će u svoje vrijeme donositi braću cvjetove, 
iz ljubavi prema onome koji sebe naziva cvijetom poljskim i ljiljanom 
u dolu (usp. Pj 2,1). 

Štoviše, govoraše kako bi brat vrtlar morao uvijek načiniti lijepi 
vrtić od jednoga dijela vrta, pa ondje saditi i uzgajati sve mirisne 
biljke i one koje lijepo cvjetaju, da one u svoje vrijeme sve koji pro- 
matraju te biljke i te cvjetove pozivaju da slave Boga. Svako naime 
stvorenje govori i viče: »Bog me, čovječe, radi tebe stvori.« 

Stoga mi koji bijasmo s njime (usp. 2 Pt 1,18) gledali smo kako 
se unutra i izvana gotovo svim životinjama toliko veseli te se činilo 
kako je njegov duh ne na zemlji, nego na nebu dok ih dodiruje i 
gleda. Pa zbog mnogih utjeha koje je doživio i imao u stvorenjima, 
malo prije svoje smrti spjevao je neke Hvale Gospodinu za njegova 
stvorenja, kako bi one koji ih slušaju potaknuo da hvale Boga i da 
samoga Gospodina ljudi hvale u njegovim stvorenjima. 


119 . 

Kako je isticao Sunce i oganj više od drugih stvorenja 

Zarče je od svih nerazumnih stvorenja ljubio Sunce i oganj. 
Govoraše naime: »Jutrom, kad se sunce rađa, svaki bi čovjek 
morao hvaliti Gospodina koji ga je stvorio nama na korist, jer 
ono danju rasvjetljuje naše oči. Uvečer, kad pada noć, svaki bi 
čovjek morao hvaliti Boga zbog brata ognja, koji noću rasvjetlju- 
je naše oči. Svi smo naime kao slijepci, a Gospodin po ova dva 

naša brata rasvjetljuje naše oči. I stoga, posebno zbog njih, ali i 
drugih stvorenja kojima se svakodnevno služimo, moramo hvaliti 
samoga Stvoritelja. 

To je i sam uvijek činio sve do smrtnoga dana. Čak kad ga je 
više pritiskala bolest, on je počinjao pjevati hvale Gospodinu koje je 
spjevao za stvorenja, a poslije je tražio od svojih drugova da ih pje- 
vaju, kako bi u promatranju slave Gospodnje zaboravio na gorčinu 
svojih boli i patnja. 

Smatrao je i govorio kako je Sunce ljepše od drugih stvorenja i 
bolje se može prispodobiti s Bogom, čak i u Pismu Gospodin sam 
sebe zove Suncem pravde (usp. Mal 3,20). Stoga dajući ime onim 
Hvalama koje je spjevao o Gospodinovim stvorenjima, kad mu 
je Gospodin zajamčio svoje kraljevstvo, nazva ih Pjesmom brata 
Sunca. 


120 . 

Ovo je hvala za stvorenja koju je spjevao 
kad mu je Gospodin zajamčio svoje kraljevstvo 

Svevišnji, svemogući, dobri Gospodine, 

Tvoje su hvale, slava, čast i blagoslov svaki. 

Jedino tebi, Svevišnji, dolikuju, 
i nijedan čovjek dostojan nije ime Ti izreći. 

Hvaljen budi, moj Gospodine, sa svim stvorenjima svojim, 
posebno s gospodinom bratom Suncem, 
koje je dan i rasvjetljuješ nas po njem. 

I ono je lijepo i sja velikim sjajem: 

Svevišnji, Tebe označava ono. 

Hvaljen budi, moj Gospodine, za brata Mjeseca i zvijezde: 
na nebu si ih stvorio sjajne, krasne i lijepe. 

Hvaljen budi, moj Gospodine, za brata Vjetra, 
za zrak i oblak i vedro i svako vrijeme, 
po kojem uzdržavaš stvorove svoje. 

Hvaljen budi, moj Gospodine, za sestru Vodu, 
koja je korisna vrlo i ponizna i dragocjena i čista. 

Hvaljen budi, moj Gospodine, za brata Ognja, 
po kojemu noć rasvjetljuješ: 
i on je lijep i mio i snažan i jak. 

Hvaljen budi, moj Gospodine, za sestru našu, majku Zemlju 
koja nas uzdržava i nama upravlja 
i izvodi plodove razne i šareno cvijeće i travu. 

Hvaljen budi, moj Gospodine, za one što opraštaju rad ljubavi 
Tvoje i podnose bolest i nevolju. 

Blago onima koji ih podnesu mirno 
jer ćeš ih Ti, Svevišnji, okruniti. 

Hvaljen budi, moj Gospodine, za sestru našu tjelesnu Smrt, 
kojoj nijedan živući čovjek umaknuti ne može: 

Jao onima koji umiru u grijesima smrtnim; 
blago onima koje smrt nađe u volji presvetoj Tvojoj, 
jer druga im smrt nauditi neće. 

Hvalite i blagoslivljajte Gospodina moga i zahvaljujte 
i služite Njemu u poniznosti velikoj ! 


DVANAESTO POGLAVLJE 

O NJEGOVOJ SMRTI I RADOSTI 
KOJU POKAZA KAD POUZDANO SPOZNA 
KAKO MU JE SMRT BLIZU 

121 . 

Kako odgovori bratu Iliji 

koji ga je korio zbog tolike radosti koju pokazivaše 

Ležao je bolestan u palači asiškoga biskupa i činilo se da ga više 
nego obično pritisnu ruka Gospodinova (usp. 1 Sam 5,6). Ako umre 
noću, bojaše se asiški puk da braća ne uzmu njegovo sveto tijelo i ne 
odnesu ga u drugi grad. Odlučiše da ljudi svake noći, izvan zidina 
palače, uokolo brižno stražar. 

Sam pak presveti otac za utjehu svoga duha, da jednoga dana ne 
klone zbog žestine bolova koji ga neprestano tištahu, često je danju 
tražio od svojih drugova da pjevaju Hvale Gospodinu. To je činio 
čak i noću na izgradnju i utjehu onih svjetovnjaka koji su zbog njega 
izvan palače bdjeli. 

Brat Ilija pak, gledajući kako se blaženi Franjo u tolikoj bolesti 
u Gospodinu tako jača i veseli, reče mu: »Predragi brate, zbog sve 
radosti koju u svojoj bolesti pokazuješ radi sebe i svojih drugova 
veoma sam utješen i poučen. Ljudi ovoga grada štuju te doduše kao 
sveca. Ipak bi, slušajući kako se ove Hvale pjevaju dan i noć, a jer 
čvrsto vjeruju kako ćeš zbog ove svoje neizlječive bolesti vrlo brzo 
umrijeti, mogli u sebi reći: Kako toliku radost pokazuje on kome je 
smrt blizu? Trebao bi naime razmišljati o smrti.« 

Reče mu blaženi Franjo: »Sjećaš li se kad si kod Foligna imao vi- 
đenje i saopćio mi da ti je netko rekao kako ću živjeti još samo dvije 
godine? Prije nego si vidio to viđenje, po milosti Boga koji svako do- 
bro meće (usp. Iv 14,26) u srce i stavlja u usta (usp. Iz 59,21) svojih 
vjernika, često sam danju i noću razmišljao o svom svršetku (usp. Ps 
38,5). A od onoga dana kad si imao viđenje brižnije sam razmišljao 
o danu svoje smrti.« 

I odmah s velikim žarom duha reče: »Pusti me, brate, da se u 
svojim slabostima (usp. 2 Kor 12,9) i u hvalama njemu radujem u 
Gospodinu (usp. Fil 4,4); tako sam naime, uz pomoć Duha Svetoga, 
sjedinjen i združen sa svojim Gospodinom da se po njegovoj milosti 
mogu dobro radovati u samome Svevišnjemu.« 


122 . 

Kako je naveo liječnika 
da mu kaže koliko može živjeti 

Onih ga dana u onoj istoj palači posjeti neki liječnik iz Arezza 
imenom Buongiovanni, koji blaženome Franji bijaše veoma odan. 
A blaženi Franjo ga upita: »Što misliš, Finiću, o ovoj mojoj vode- 
noj bolesti?« Nije ga naime htio zvati vlastitim imenom, jer nikad 
nekoga tko se zvaše Bono (Dobri) nije htio zvati imenom iz pošto- 
vanja prema Gospodinu koji reče: Nitko nije dobar, doli Bog jedini 
(usp. Lk 18,19). Isto tako nikoga nije htio zvati ili u svojim pismima 
oslovljavati ni ocem ni učiteljem iz poštovanja prema Gospodinu 
koji reče: Ni ocem ne zovite nikoga na zemlji, i ne dajte da vas zovu 
učiteljima (usp. Mt 23,9.10), i tako dalje. 

A liječnik mu reče: »Brate, bit će ti dobro s Božjom pomoću.« 
- Blaženi Franjo mu opet reče: »Reci mi istinu. Što ti se čini? Ne 
boj se jer po Božjoj milosti nisam kukavica da bih se bojao smrti. 
Milošću Duha Svetoga tako sam naime sjedinjen sa svojim Gos- 
podinom da sam jednako zadovoljan bilo životom, bilo smrću (usp. 
Fil 1,20).« 

Liječnik mu dakle otvoreno reče: »Oče, prema našoj procjeni 
tvoja je bolest neizlječiva i vjerujem da ćeš umrijeti ili koncem mje- 
seca rujna ili četvrtoga dana mjeseca listopada.« 

Tada blaženi Franjo, ležeći u krevetu, s najvećom pobožnošću i 
poštovanjem ispruži ruke prema Gospodinu te s velikom radošću 
duše i tijela reče: »Dobro došla, sestrice moja smrti!« 


123. 

Kako je odmah čim je čuo da će brzo umrijeti 
naredio da mu se pjevaju 
Hvale koje je sastavio 


Nakon toga jedan mu brat reče: »Oče, tvoj život i vladanje bilo 
je i jest svjetlo i ogledalo ne samo tvojoj braći nego i cijeloj Crkvi, 
a to će isto biti i tvoja smrt. Pa premda je tvoja smrt tvojoj braći i 
mnogim drugima povod za žalost i bol, tebi će ona ipak biti utjeha i 
beskrajna radost: prijeći ćeš naime iz velikog napora u najveći poči- 
nak, iz mnogih boli i kušnja u vječni mir, iz vremenitoga siromaštva 
koje si uvijek ljubio i savršeno opsluživao u istinsko, beskrajno bo- 
gatstvo i iz ove vremenite smrti u vječni život, gdje ćeš licem u lice 
vidjeti Gospodina Boga (usp. Post 32,30) svoga, koga si na ovom 
svijetu tako žarko ljubio i za njim žudio.« 

I izgovorivši to otvoreno mu reče: »Oče, znaj uistinu da je tvoja 
bolest neizlječiva ako Bog s neba ne pošalje svoga lijeka i da ćeš 
živjeti još samo malo, kao što liječnici već rekoše. Ovo pak rekoh 
da ohrabrim tvoj duh te se raduješ u Gospodinu uvijek (usp. Fil 4,4) 
izvana i unutra. Neka te tvoja braća i drugi koji te posjete nađu 
kako se raduješ u Gospodinu uvijek (usp. Fil 4,4), a onima koji to 
gledaju i drugima koji će to nakon tvoje smrti čuti tvoja smrt neka 
bude vječni spomen, kao što je bio i kao što će uvijek biti tvoj život 
i vladanje.« 

Tada blaženoga Franju, premda ga bolest tištaše više nego obič- 
no, zbog tih riječi očito obuze nova radost duha, kad ču da mu se- 
strica smrt uskoro predstoji. S mnogo duhovnoga žara dade hvalu 
Gospodinu, a bratu reče: »Ako je dakle Gospodin moj odlučio da 
ubrzo umrem, zovi mi brata Anđela i brata Leona da mi pjevaju o 
sestrici smrti.« 

A kad ona dva brata dođoše preda nj, puni žalosti i boli, s mnogo 
suza otpjevaše Pjesmu brata Sunca i drugih Gospodinovih stvorenja 
koju sam svetac sastavi. I tada pred posljednji stih te pjesme doda 
nekoliko stihova o sestrici smrti govoreći: 

Hvaljen budi, moj Gospodine, 

za našu sestru tjelesnu smrt, 

kojoj nijedan živući čovjek ne može umaknuti. 

Jao onima koji umiru u smrtnome grijehu. 

A blaženi oni koji se nalaze u tvojoj presvetoj volji, 
jer im druga smrt (usp. Otk 2,11; 20,6) neće moći nauditi. 

124 . 

Kako je blagoslovio grad Asiz 
kad su ga nosili u Svetu Mariju da ondje umre 

Svetom ocu već pouzdano navijestiše i Duh Sveti i sud liječnika 
vrlo blizu smrt. Dok još bijaše u spomenutoj palači i osjećaše kako 
trajno sve više slabi i kako ga napušta tjelesna snaga, odredi da ga 
u postelji nose u Svetu Mariju Procijunkulsku, da dovrši život tijela 
ondje gdje najprije bijaše iskusio svjetlo i život duše. 

A kad oni koji su ga nosili dođoše do bolnice, koja je na sredini 
puta što vodi od Asiza do Svete Marije, reče onima koji su ga no- 
sili da postelju spuste na tlo. I budući da zbog duge i veoma teške 
bolesti očiju gotovo nije mogao vidjeti, odredi da se postelja okrene 
tako da mu lice gleda na grad Asiz. Pa uspravivši se malo u poste- 
lji blagoslovi taj grad govoreći: »Gospodine, kao što je ovaj grad 
od davnina, kako vjerujem, bio mjesto i prebivalište opakih ljudi, 
tako vidim da si zbog obilnoga milosrđa svoga, u vrijeme kad se 
tebi svidje, u njemu posebno pokazao veliko smilovanje svoje (usp. 
Ps 50,3). I samo zbog svoje dobrote izabrao si sebi njega, da bude 
mjesto i obitavalište onih koji će te uistinu spoznati i dati slavu ime- 
nu (usp. Ps 28,2; 113,9) svetomu tvome, a svemu kršćanskom puku 
miris dobra glasa, sveta života, najistinitijega nauka i evanđeoskog 
savršenstva. Molim te dakle, Gospodine Isuse Kriste, oče milosrđa, 
da se ne obazireš na našu nezahvalnost, nego da se uvijek spominješ 
svoje preobilne ljubavi koju si u njemu pokazao te on uvijek bude 
mjesto i obitavalište onih koji će te uistinu spoznavati i slaviti ime 
tvoje blagoslovljeno i preslavno u vijeke vjekova. Amen (usp. 2 Kor 
11,31; Rim 1,25; Fil 4,20).« 

A kad to reče, odnesen je u Svetu Mariju. Ondje se, navršivši 
četrdeset godina svoga života i napunivši dvadeset godina savršene 
pokore, godine Gospodnje tisuću dvjesto dvadeset i četvrte, četvr- 
toga dana oktobarskih nona, preseli Gospodinu Isusu Kristu, koga 
je ljubio svim srcem, svim umom i svom dušom (usp. Mt 22,37), svom 
snagom, najžarčom željom i najpunijom žudnjom, najsavršenije na- 
sljedujući onoga, najbrže hitajući i napokon najslavnije prispjevši k 
onomu koji s Ocem i Duhom Svetim živi i kraljuje u vijeke vjekova. 
Amen. 

Završava ogledalo stanja savršenstva manjega brata, 
u kojemu on doista može u sasvim dovoljnoj mjeri razmotriti 
savršenstvo svoga poziva i zavjeta. 

Sva hvala i slava Bogu Ocu i Sinu i Duhu Svetomu. 
Aleluja! Aleluja! Aleluja! Čast i hvala preslavnoj Djevici Mariji. 
Aleluja! Aleluj a! Veličanstvo i uzvišenje preblaienome 
sluzi njezinom Franji. Aleluja! Arnen. 

Uvod 


Anđeo Klarenski (Angelo Clareno) rodio se između 1255. i 1260. u 
mjestu Fossombrone, u talijanskoj pokrajini Marche. Sve do 1294. bio 
je poznat pod imenom »Petrus de Forosempronio«, a naziv »Clareno« 
dobiva vjerojatno po samotištu u blizini potoka »Chiarino«, na križa- 
nju današnjih pokrajina Marche, Abruzzo i Lazio, gdje je neko vrijeme 
boravio. 1 2 U franjevački red ulazi oko 1274, u vrijeme II. lionskog sabo- 
ra, na kojemu se između ostaloga raspravljalo oko pravnog uređenja i 
regolamentacije prosjačkih redova. U nekim franjevačkim krugovima 
raširila se vijest da će Sabor u vezi s tim pitanjem donijeti velike pro- 
mjene u franjevački red, naročito po pitanju siromaštva. U provinciji 
Marche dolazi do protesta protiv uprave reda manjeg broja braće koja 
su bila zabrinuta za očuvanje ideala i načina života prvotne franjevačke 
zajednice. Među tim franjevcima bio je i Anđeo, zajedno s još nekom 
subraćom koja će kasnije biti progonjena pod optužbom da su vođe 
franjevačkih »duhovnjaka«. Tom prilikom biva zatvoren s nekolicinom 
drugova i često premještan u razne zatvore, sve do 1290, kada biva 
oslobođen, po izravnom naređenju novoizabranog generalnog ministra 
Reda, fra Rajmunda Gaufridia, koji je bio sklon pozicijama duhovnjaka. 

Iste godine Anđeo s nekolicinom drugova (Toma iz Tolentina, 
Marko iz Monteluponea, Petar iz Macerate) na poziv armenskog kra- 
lja Hajetona II. odlazi u Ciliciju (Mala Armenija). U Ciliciji ostaju če- 
tiri godine, nakon čega se, zbog neslaganja s braćom u Siriji, ponov- 
no vraćaju u Italiju. Nakon nekoliko mjeseci prima ih novoizabrani 
papa Celestin V i osniva za njih novu kongregaciju pod nazivom 
»Pauperes eremite domini Celestini« (Siromašni pustinjaci gospodina 
Celestina). 1 Nova zajednica tako je mogla živjeti po franjevačkom 


1 U povijesnim krugovima vodila se vrlo živa polemika oko mjesta rođenja Anđela 
Klarenskog. L. Oliger smatra da se radi o jednom od dva mjesta po imenu Chiarino, 
u pokrajini Marche, odlučujući se ipak za mjesto Chiarino u blizini gradića Recanati. 
(L. Oliger, De sigillo Fr. Angeli Clareni, u »Antonianum«, 12, 1937, 63-64). Danas je 
ipak prevladalo mišljenje da je mjesto rođenja Fossombrone, naročito nakon otkrića 
samotišta u blizini potoka Chiarino i iscrpnog povijesnog istraživanja koje je objavio 
L. Bernardini, Frate Angelo da Chiarino alla luče della storia, Osimo 1964, 19-22. 

2 O uspostavljanu »Siromašnih pustinjaka gospodina Celestina« pogledati studiju 
G. L. Potesta , Angelo Clareno. Dai poveri eremiti ai fraticelli, Rim 1990. 

pravilu, zadržavši svu radikalnost svoga viđenja franjevačkog života, 
pravno odvojena od franjevačkog reda. Anđeo je tada zajedno s Pe- 
trom iz Macerate postavljen na čelo nove zajednice, i tom prilikom 
do tada Petar iz Fosombronea mijenja ime u Anđeo Klarenski. 

Nakon povlačenja iz službe i smrti pape Celestina i izbora Boni- 
facija VIII. nova zajednica prisiljena je na bijeg na Istok, na područje 
južne Tesalije, u današnjoj Grčkoj. Tamo Anđeo dolazi u kontakt s 
bizantskim monaštvom i postavši jedan od najboljih poznavalaca grč- 
kog jezika na Zapadu, prevodi do tada skoro nepoznata djela istočne 
monaške duhovnosti (djela Bazilij a Velikog, Ivana Klimaksa, Pseudo- 
Makarija i drugih). Poslije smrti Bonifacija VIII. Anđeo se vraća u 
Italiju i, sada kao jedini vođa svoje zajednice, nastoji izboriti za nju 
pravo postojanja kod pape Ivana XXII., zbog čega se seli u Avignon u 
Francusku, gdje se tada nalazio papinski dvor. 

U Francuskoj ostaje od 1318. do 1334, kada se vraća u Italiju 
i živi na području benediktinske opatije Subiaco, odakle upravlja i 
upućuje svoju zajednicu. Zbog stalnog progona inkvizicije, sada već 
starac, prisiljen je bježati u Bazilikatu, gdje i umire 1337. u samotištu 
S. Maria dell’Aspro. 

Spisateljska aktivnost Anđela Klarenskog koncentrirana je uglav- 
nom u posljednjih 25 godina njegova života. On piše za svoje prija- 
telje te za jedan širi krug franjevaca i laika zainteresiranih za evan- 
đeosko savršenstvo, koji su bili uglavnom kritički raspoloženi prema 
stanju u tadašnjoj Crkvi. Piše da ih potakne na jedinstvo i vjernost 
idealima koje su obećali (Pisma), da ih pozove na povratak izvorima 
prvotnog franjevačkog oblika života (Expositio super regulam), da im 
pomogne da u jednom širem povijesnom kontekstu razumiju znače- 
nje vlastitog neuspjeha i stradanja (Chronicon). 

Knjiga kronika ili nevolja reda Manje braće 3 svakako je Anđelov naj- 
poznatiji i najvažniji spis, koji je teško s preciznošću datirati. L. Von 
Auw primjećuje da se pripovijedanje zaustavlja na 1325. godini, dakle 


3 Djelo je poznato pod više naziva. Tradicionalni naziv Septern Tribulationum Ordi- 
nis Minorum ( Sedam nevolja reda Manje braće ) potječe od L. Waddinga. Kasnije se 
pojavljuje i druga varijanta naziva Chronicon seu historia septem tribulationum Ordinis 
Minorum (Kronika ili povijest sedam nevolja Reda manje braće). U oba slučaja radi se o 
nazivima koji nemaju potvrdu u rukopisnoj tradiciji teksta. Od četiri latinska rukopi- 
sa koji donose tekst samo dva, i to dva novija rukopisa, donose neki naslov. Rukopis 
C, datiran u 1528. donosi naslov: Incipit liber chronicarum ordinis Fratrum Minorum 
(Počinje knjiga kronika Reda manje braće). Rukopis D, datiran u drugu polovicu XVI. 
st., donosi ovaj naslov: Incipit libri tribidationum sive cronicarum ordini B. Francisci 
(Počinje knjiga nevolja ili kronika Reda blaženog Franje). Isto tako prvi prijevodi su 
uglavnom bez bilo kakvog naziva (5 prijevoda, od ukupno 10 koji su do nas došli, 
nemaju nikakav naziv). U ovom izdanju Izvora prihvatili smo varijantu naziva koju 
predlaže G. Boccali, Liber Chronicarum sive tribulationum Ordinis minorum , S. Maria 
degli Angeli (PG), 1998, čije kritičko izdanje Knjige kronika ovdje i koristimo. 

kraj pisanja knjige treba svakako biti prije završetka navedene godi- 
ne. 4 G. L. Potesta smatra da je djelo napisano između 1323. i 1326. 5 

Knjiga kronika može se razumjeti kao rekonstrukcija, uočljivo 
polemički orijentirana, prvog stoljeća franjevačke povijesti. Sukob 
dvaju različitih viđenja franjevačkog načina života, koji je došao do 
izražaja još za Franjina života, po mišljenju Anđela Klarenskog, dolazi 
u potpunosti na svjetlo dana u vrijeme generalata brata Ilije. Polazeći 
od ovog perioda u Redu je jasno vidljiva podjela na »filii Heliae« (Ili- 
jini sinovi), koji su kršitelji Pravila i pristaše propadanja Reda, i »filii 
Francisci«, koji predstavljaju manjinu fratara koja je odlučila ostati 
vjerna Franji i prvobitnom načinu života. Povijest Reda ovdje se ne 
tumači kao postupni rast i afirmacija, nego kao slijed nevolja i pro- 
gonstava koje trpe braća vjerna svetomu Franji. Čitavim djelom tako 
dominira perspektiva mučeništva, ali isto tako proročka dimenzija, 
budući da Anđeo pripisuje Franji pretkazanje o budućem propadanju 
Reda. Knjiga kronika predstavlja se kao neka vrsta drame u 7 činova, 
kroz koje se provlači uvijek jedinstvena interpretacijska nit, pomoću 
koje Klarenski i njegova grupa ostaje u svim ovim poteškoćama po- 
vezana s Franjom. Temeljno duhovno iskustvo svetoga Franje Anđeo 
vidi prije svega u radikalnom nasljedovanju Krista raspetoga. Pravi 
nasljedovatelji svetoga Franje, koji je ostavljen od svojih sinova zbog 
radikalnosti svoga nasljedovanja, i sami moraju proći kroz patnju 
zbog vjernosti Franji i Pravilu. 

Ove teze uvode nas u jedan drugi važan problem kojim se fra- 
njevačka historiografija stoljećima bavila, suprotstavljajući često po- 
vjesničare koji su pripadali različitim franjevačkim obiteljima, a to 
je: koji se kredibilitet može dati Anđelovu pripovijedanju? Točnije, 
koja je povijesna vrijednost njegovih djela, naročito Knjige kronika? 
Pitanje se naravno ne može izbjeći, ali isto tako teško je dati neki glo- 
balni odgovor, jer djelo u sebi objedinjuje elemente »legendarnog« 
pripovijedanja, ili u najmanju ruku pripovijedanja izvedenog iz usme- 
ne predaje, i elemente uznemirujućih istina. 

Anđelova rekonstrukcija povijesti Reda ponekad je konfuzna, s 
nepreciznom kronologijom, s mnogim prazninama i s jasnim opredje- 
ljenjem za jednu stranu. Ipak ne može se reći da je povijesna vrijed- 
nost djela time umanjena. Sto se više napreduje u čitanju pojedinih 
epizoda pripovijedanja, sve više postajemo svjesni da djelo Klaren- 
skog treba shvatiti ozbiljno. Klarenskom se može prigovoriti da neke 
događaje predstavlja neobjektivno, tj. s jasnim osobnim stajalištem, 
ali se svakako ne može poreći da je sama bit pripovijedanja istini- 
ta. Ovdje naravno ne možemo ulaziti u detalje pojedinih slučajeva 

4 Usp. L. Von Auw, Angelo Clareno et les Spiritueles ltaliens, Rim 1979, 235. 

5 Usp. G. L. Potesta, Angelo Clareno , 22. 

koje Klarenski opisuje, a koji su se pokazali vjerodostojnim kasnijim 
povijesnim istraživanjem. 6 U pojedinim slučajevima Klarenski iznosi 
podatke o određenim događajima koji su malo poznati u povijesti 
Reda, podatke koji su u drugim izvorima vrlo škrti, ili ih uopće nema. 


Izvor : 

Knjigu kronika ili nevolja Reda manje braće s latinskog izvornika preveo Jan Ši- 
poš prema: Liber Chronicarum sive tribulationum Ordinis Minorum di Frate 
Angelo Clareno, a cura di G. Boccali. Assisi: Edizioni Porziuncola, S. Maria 
degliAngeli, 1998. 


6 


Usp. F. Accrocca, Introduzione , u Liber Chronicarum, 15-51. 


Prolog 


Četiri su slavne osobe opisale život siromašnog i poniznog (usp. 
Ps 82,3) Božjeg čovjeka Franje, osnivača triju redova 7 - braća zna- 
menite svetosti i znanja, Ivan i Toma Čelanski, 8 brat Bonaventura, 9 
jedan od generalnih ministara nakon svetoga Franje, te njegov drug 
brat Leon, 10 čovjek čudesne jednostavnosti i svetosti. 

Tko pročita i pomno prouči ova četiri opisa, odnosno pripovi- 
jesti, moći će iz onoga što se u njima pripovijeda jednim dijelom 
upoznati poziv, način života, svetost, nevinost, život te prvotnu i 
konačnu nakanu 11 ovog serafskog oca; nadalje, kako ga je Krist oso- 
bito ljubio i kako mu je čisteći ga, prosvjetljujući i oblikujući ga, bio 
blagonaklon i blizak te kako ga je vukao za sobom da slijedi tragove 
njegova vlastitog savršenstva i kako ga je, ukazavši mu se u liku Ras- 
petoga, tako u samoga sebe preobrazio da od tada više nije živio za 
sebe, već razapet u potpunosti za Krista. 12 

Krist je predstavljao njegovu srž, njegove kretnje i osjete, nje- 
govu svjetlost i život. U njegovo se pamćenje, razum i čuvstvo po- 
put vatre utisnuo, s njima se poput križa sjedinio te se u njih na 
otajstven način duboko usadio. Sve ono što je bio, sve za čime je 
čeznuo, o čemu je razmišljao, što je govorio i činio primao je od 


7 To su Red manje braće, ženski red klarisa i Franjevački svjetovni red, koji obuhva- 
ća muškarce i žene, koji žive obiteljskim životom. 

8 Prvi službeni biograf sv. Franje. Njegova su djela: Vita prima S. Francisci, Legenda 
ad usum chori, Vita secunda S. Francisci te Fractatus de miraculis B. Francisci. 

9 Sedmi generalni ministar Manje braće nakon sv. Franje između 1257. i 1274. Uz 
ostala svoja djela napisao je dvije legende o sv. Franji, tzv. veću i manju legendu, te 
Fractatus de miraculis. 

10 Brat je Leon u periodu između 1230. i 1270. bio možda i najutjecajniji od pre- 
živjelih drugova sv. Franje. Njegova djela nisu sačuvana u cijelosti, već su pojedini 
dijelovi raspršeni u raznim rukopisima. 

11 Ovo se posebno odnosi na strogo obdržavanje zavjeta siromaštva, kako nalaže 
Pravilo Reda. 

12 Riječ je o događaju kada je raspeti Krist podario stigme sv. Franji na gori La 
Verna. 

Krista te je prema njemu i radi njega budno, ponizno i sa svetošću 
sve raspoređivao i ustrajno ispunjavao. 

Isus Krist u njemu je našao vjernog, poslušnog, zahvalnog, jedno- 
stavnog, pravednog i poniznog čovjekapo svome srcu (usp. Otk 1,5; 
1 Sam 2,35); razotkrio mu je prvo i posljednje savršenstvo svoga 
evanđeoskog života, svoje majke, svojih apostola i evanđelista; uši 
mu otvori (usp. Iz 50,5) i, kad ga je snažnom rukom uhvatio, opome- 
nu ga na djela nebeska (usp. Iz 8,11), nepropadljiva i savršena te se 
postavi u njegovo srce, usta i na ruku njegovu (usp. Pj 8,6). 

I reče mu: »Uzmi svitak iz ruke moje (usp. Ez 3,3; Otk 10,10), 
zakon milosti i poniznosti, siromaštva, pobožnosti, ljubavi i mira, 
način života 13 kojega sam se sa svojim učenicima držao, okrepljuju- 
će pravilo za bezgrešan život i puninu milosti te za sigurno stjecanje 
slave za dušu kao i za posjed, koje djelatno i razumski upravlja te 
vodi uvis prema božanskoj i nebeskoj stvarnosti. 

U njegovoj sam ga biti od početka stvorio u svecima i prikazao 
ga kao uzor savršenstva. Rodivši se gol od Djevice na neizreciv na- 
čin, bio sam povijen u pelenice siromaštva i položen u jasle ponizno- 
sti (usp. Lk 2,7.12), jer nisam htio mjesto u gostionici (usp. Lk 2,7) 
kako bih u otajstvu pokazao da je siromaštvo kraljevstva nebeskog 
siguran put te kako bih riječima i djelima osnažio ponizne, što ljube 
i čuvaju siromaštvo, koje je moj Otac od vijeka postavio za haštinike 
i kraljeve toga kraljevstva (usp. Jak 2,5). 

Poslao sam preda se Ivana Krstitelja, silnog glasnika r Ilijinim 
duhom i snagom (usp. Lk 1,17), proroka i navjestitelja moga dolaska 
i utjelovljenja, da mi pripravi putove (usp. Lk 1,76) i poravna staze 
(usp. Iz 40,3; Mk 1,23), da propovijeda obraćenje te riječima i dje- 
lima pruži spoznaju spasenja, koje biva oproštenjem grijeha (usp. Lk 
1,77), da svi po njemu u mene vjeruju (usp. Iv 1,7); da svi oni koji 
hoće ići za mnom (usp. Mt 16,24; Lk 9,23), od tada pa do svršet- 
ka svijeta, imaju svetog i istinskog vodiča, upravitelja i zaštitnika u 
vjeri, ljubavi i čuvanju mojeg siromašnog, krotkog i poniznog načina 
življenja (usp. Mt 1 1,29) i savršenstva mojeg božanskog života. 

Zato sam ja (usp. Ef 3,1), pružajući onima koji su odabrali ići za 
mnom (usp. Mt 16,24; Lk 9,23), izlaz iz tame stranputice i osude 
vječnog nemira i smrti te ulazak u kraljevstvo Božje (usp. 2 Pt 1,11) 
rođenima od vode i Duha Svetoga (usp. Iv 3,5), uskoro od njega kr- 
šten te me je Duh Sveti odveo u pustinju (usp. Mt 4,1). U bdjenjhna, 
u postovima i molitvi (usp. 2 Kor 6,5; 11,27) na uzoran sam način 
posvetio vrijeme od četrdeset dana (usp. Mt 4,2) i tako poučio da se 


13 Vjerojatno predstavlja prvo Pravilo, koje je sv. Franjo napisao za sebe i svoje 
prve drugove, a odobrio ga je papa Inocent III. Sastojalo se od citata iz evanđelja i 
nekoliko pravila. 

cijeli životni vijek krštenih mora savršeno i u potpunosti posvetiti 
štovanju božanstva. To sam učinio da bi moji sljedbenici snagom 
moga duha pobijedili poglavara smrti, vrhovnika ovoga mračnog svije- 
ta (usp. Ef 6, 12) te da bi, mrtvi svijetu i svemu sto je od svijeta, živjeli 
samo Bogu (usp. Rim 6,10; 1 Kor 1,27) tražeći i svraćajući misao na 
ono što je gore, a ne na ono što je na zemlji (usp. Kol3,l-2). 

Propovijedao sam obraćenje i kraljevstvo nebesko (usp. Mt 4,17) 
kao deva brza (usp. Jr 2,23), ogrnut jednom haljinom i siromašnim 
ogrtačem otkrivao sam staze života učenicima svojim (usp. Ps 16,11; 
Dj 2,28), zajedno s njima idući bez novca, obuće, kese i torbe (usp. Lk 
9,3; 10,4); bio sam bez krova, ja koji sam nebo sazdao nisam imao 
gdje nasloniti glavu (usp. Mt 8,20) kako bih svojim sljedbenicima 
pokazao da svijet i sve što je od svijeta mora izgubiti u našoj cijeni 
svoju vrijednost te treba smatrati blatom i prezirati (usp. Fil 3,8). 

Budan sam provodio cijelu noć moleći Boga (usp. Lk 6, 12), danju 
sam u hramu i sinagogama naučavao (usp. Lk 13,10; 19,47; 21,37) 
da treba mrziti pohlepu, škrtost, licemjerje, laž, oholost, opakost i 
svijet; a da bi me prepoznali kao Mesiju obećanog očima njihovim, 
kao Boga koji je postao čovjekom, kao Emanuela te me na spasenje 
svoje primili, liječeći sve slabosti i malaksalosti vlastitom sam moći 
istjerivao duhove, čistio gubave, podizao mrtve i otpuštao grijehe 
(usp. Mt 8,16; 11,5). 

Brate, one koje izabrah od svijeta (usp. Iv 15,19) svojom sam mi- 
lošću, riječju te primjerom svoga siromašnog i poniznog nebeskog 
života učinio nadzemaljskima. Ne izgubih ni jednoga od njih (usp. 
Iv 18,9), nego su u mojim kušnjama uvijek ostali sa mnom (usp. Lk 
22,28) i ja sam ih posvetio (usp. Iv 17,17.19) te sam ih, odlazeći iz 
svijeta, predao Ocu (usp. Iv 17,16), jer su pripadali meni (usp. Iv 
17,10), a ne svijetu (usp. Iv 17,14). Prema mojem su primjeru na- 
kanili nadzemaljski živjeti i po svoj zemlji (usp. Rim 10,18; Ps 19,5) 
Judejcima i drugim narodima propovijedati mržnju prema ovome 
svijetu, prezir zbog moga imena (usp. Mt 10,22; Lk 21,17) te ispovi- 
jedanje vjere u mene, kao i vječnu čast i slavu moga kraljevstva (usp. 
1 Pt 5,10), koje ne pripada ovomu svijetu (usp. Iv 18,36). 

Potvrdio sam svoje propovijedanje (usp. Mk 16,20) u krvi svojoj 
smrću na križu (usp. Lk 22,20), viseći gol izvan vrata (usp. Heb 
13,12) među razbojnicima (usp. Iv 19,18), napušten sred poruga 
i pregorkih, nebrojenih i neizmjernih bolova, kako bih ohološću, 
ispraznostima i putenošću iskvarene i na dvostruku smrt osuđene 
cijenom svoje krvi i snagom svoje smrti otkupio i uskrisio (usp. Mt 
27,6; 1 Kor 6,20) te kako bi oni gorljivo uzljubili moje boli, moj križ 
i smrt moju i tako nadvisili sebe same, svijet i đavla; da, kako sam ja 
na čast i slavu svoga Oca (usp. Fil 2,11) položio vlastiti život na spa- 
senje ljudi (usp. Iv 10,15; 15,13), tako i oni koje sam ja otkupio na 

čast i slavu mojega imena (usp. Rim 16,27; Heb 2,7.9) daju svoj život 
(usp. Iv 13,37-38) držeći se posredstva moga križa i smrti, kojima 
se pobjeđuje svijet i knez tame (usp. Iv 16,33; 14,30) te posjeduje 
milost u sadašnjosti, a slava u budućnosti. 

Mojoj su smrti prilagođeni (usp. Fil 3,10) i u mojim bolima i pat- 
njama imaju udjela (usp. Fil 3,10) kako bi shvatili početak otvaranja 
knjige života (usp. Otk 20,12) te u njoj natpis i udio u mojoj be- 
skonačnoj ljubavi, vrata koja vode u slavu mudrosti moje (usp. Otk 
7,12) i ključ koji otvara otajstveni sjaj mojih djela, riječi, zapovijedi, 
namjera, sakramenata i obećanja te sigurno otkrivenje blaženstva 
moje slave, po kojoj se sinovi svjetla i moje milosti razdvajaju od 
sinova tame i grijeha (usp. Iv 12,36; 1 Sol 5,5), a građani Kraljevstva 
od građana Babilona i podzemlja«. 

Ovaj je dakle Franjo, njegov Benjamin, 14 ovo upoznao i primio, 
kao i najmanji među svima svetima Pavao (usp. Ef 3,8), ne od nekog 
čovjeka niti preko čovjeka, već objavom Isusa Krista (usp. Gal 1,12), 
koji mu se ukazao, u njemu poput serafina obitavao i u obliku Ras- 
petoga govorio sve što je u Pravilu, Oporuci i u svojim pismima kao 
Opomenu napisao te u razumljivim, kratkim i sasvim jasnim govo- 
rima kao i postojanim djelima propovijedao i savršeno ispunjavao. 

Naime kada mu se ukazao Isus Krist pribijen na križ, oganj ga 
je Duha Svetoga toliko zapalio (usp. Lk 3,16; Mt 3,11) da je, prema 
primjeru spasitelja Isusa Krista, koji je gol između zločinaca bio obje- 
šen na križ i umro (usp. Lk 23,39; Iv 19,18), čvrsto odlučio da će 
gol, odijeljen od svijeta i nepoznat svim ljudima sve do smrti služiti 
Kristu, kao što je zapisano o Mariji Magdaleni i o mnogim drugim 
svecima, ili da će se, radi propovijedanja vjere i svjedočanstva Isusa 
Krista, predati teškim kaznama svake vrste i mučeništvu među Sa- 
racenima i drugim nevjernicima. Svojim se predanim molitvama i 
gorljivim željama obratio Kristu te ga je molio da ga na njegovu putu 
prosvijetli i ojača on, koji svima koji su mu dragi daje svaki dar i sve 
što je dobro (usp. Jak 1,17), bez kojega se ne može ispuniti ništa što 
je Bogu ugodno. 

Njemu se Isus Krist, naš Spasitelj, ukazao te reče: »Franjo, hajde 
za mnom (usp. Mt 9,9; Mk 2,14; Lk 9,59; Iv 21,19) i u stopu slijedi 
moj siromašni i ponizni život. Naime cilj svakog mojeg obećanja i 
dostignuća milosti i slave jest sjedinjenje i suobličenje sa mnom u 
osjetu, razumu i čuvstvu. Ako budeš prionuo uza me svim srcem 
svojim, svom dušom svojom i svom snagom svojom (usp. Pnz 6,5; Lk 
10,27), tako da svaka tvoja misao bude u meni i o meni, sve riječi 
tvoje iz mene, za mene i preda mnom, a sva tvoja djela učinjena 


14 Benjamin na hebrejskom znači: sin desne ruke ili sin sreće, tj. najdraži sin., 
op. prev. 

radi mene i na čast i slavu mojega imena (usp. 1 Tim 1,17; Otk 4,1 1; 
5,12), bit ćeš moj sluga, a ja ću biti s tobom i u tvoja usta stavljat ću 
riječi (usp. Iz 41,9-10; Izl 4,12.15). Tko tebe bude slušao, mene će 
slušati (usp. Lk 10,16), tko tebe bude primio, mene će primiti (usp. 
Mt 10,40) i tko tebe bude blagoslivljao, blagoslovljen će biti, a tko te 
bude proklinjao, bit će proklet (usp. Post 12,3; 27,29). 

A ti i sva braća tvoja koju ću ti ja dati (usp. Iz 8,18) živite pre- 
ma mojem primjeru kao pridošlice i putnici mrtvi svijetu (usp. 1 Pt 
2, 1 1 ). U siromaštvu i golosti moga križa postavi temelj sebi, Pravilu 
i svojem životu, jer čitav je moj posjed svega razdjeljivog bogatstva 
milosti i slave postavljen i utemeljen u siromaštvu, a vječno se bla- 
ženo uživanje u svim mojim dobrima posjeduje u istinskoj težnji 
za mojom poniznošću. Naime neizmjerna je dubina poniznosti, a u 
onima koji istinski ljube i posjeduju siromaštvo i poniznost vidi se 
moja milina te prisutnost i mir moje radosti. 

Stoga će se družba tvoga bratstva zvati Redom manje braće kako 
bi iz imena shvatili da zaista, više od svih ostalih, moraju biti poni- 
zna srca, jer poniznost je ruho častiihvale moje (usp. Iz 61,3), ona je 
odjeća s kojom onaj tko odlazi iz ovoga života nalazi otvorena vrata 
mojega kraljevstva. 

Ja sam od svoga Oca zatražio da mi u ovaj posljednji čas (usp. 1 
Iv 2,18) dade neki siromašan, krotak, ponizan i miran narod (usp. 
Mt 11,29) koji bi po svemu u siromaštvu i poniznosti meni bio sli- 
čan i koji bi bio zadovoljan da samo mene ima; u tome bih narodu 
počivao i u njemu bih ostao, kao što u meni počiva i ostaje moj 
Otac; i on bi sam počivao i ostao u meni (usp. Iv 15,4-5), kao što ja 
boravim u Ocu i u njegovom Duhu počivam (usp. Iv 14,10; 17,21). 
Moj te Otac meni dade zajedno s onima koji će svim srcem svojim 
(usp. Lk 10,27), iz iskrene vjere (usp. 1 Tim 1,5) i savršene ljubavi 
(usp. 1 Iv 4,17-18) preko tebe prionuti uza me. Ja ću ih usmjeravati 
i voditi na pašu, oni će mi biti sinovi, a ja ću njima biti otac (2 Sam 
7,14). Tko vas bude primio, mene će primiti (usp. Mt 10,40), a tko 
vas bude progonio, mene će progoniti i prezirati (usp. Lk 10,16; Iv 
15,10); moja će osuda pasti na one koji vas preziru i progone, a nad 
onima koji vas budu primah i blagoslivljali ostat će moj blagoslov 
(usp. Post 12,3). 

Neka moje evanđelje bude tvoje pravilo, moj život tvoj život, 
moj križ tvoj počinak, moja ljubav tvoj život, a moja smrt tvoja nada 
i uskrsnuće; moje pogrde, poruge i sramota (usp. Heb 11,26; Mt 
27,39) neka budu tvoje časti, hvale i blagoslovi; podnošenje muke 
i smrti radi mene neka bude tvoj život, radost i slava; tvoja želja da 
nemaš ništa pod nebom neka bude tvoja baština i tvoje bogatstvo; 
neka tvoja uzvišenost, okrepa i veselje budu u tome da te svi poni- 
žavaju i da se raduješ trpljenju zbog mojega imena. 

Mjesta na kojima će braća poput pridošlica i putnika živjeti (usp. 
1 Pt 2, 1 1 ) kako bi me štovala i iskazivala mi hvalu bit će jednostav- 
na i siromašna, sagrađena od drva i blata, odvojena od svjetovnih 
previranja i ispraznosti; bit će u tuđem vlasništvu i drugi će na njih 
polagati pravo; primit će ih u poslušnosti od biskupa i klera po nji- 
hovu dopuštenju i odobrenju poput pridošlica i putnika (usp. 1 Pt 
2,11), a na njima će tako dugo prebivati koliko gospodarima tih 
mjesta bude drago i koliko se to bude sviđalo biskupima, uvijek 
spremni s dopuštenjem i zahvalom otići odatle nakon što im oni koji 
su ih primili to dopuste; jer onda će meni biti nalik kada, posvećeni 
mojem štovanju, na tim mjestima poput tuđinaca budu živjeli te 
djelima i načinom života moje ime propovijedali. Poput pridošlica 
i putnika (usp. 1 Pt 2,11) uz dopuštenje će se sasvim rado povući, 
radosnim i poniznim radom savršeno pokazujući da ondje ništa ne- 
maju niti žele da su nekada imali«. 

Stoga u svojoj Oporuci, koju je pred smrt sastavio, kaže: »I kad 
mi je Gospodin dao braću, nitko mi nije pokazao što mi valja činiti, 
nego mi je sam Svevišnji objavio da moram živjeti po načinu svetog 
evanđelja. I ja sam to u nekoliko riječi i jednostavno dao napisati, a 
gospodin papa mi je potvrdio«. 15 

Radi čistog i katoličkog obdržavanja takva života na kraju je sa- 
stavio svoju Oporuku, 16 u kojoj je pokazao da je začetak, napredak 
i cilj svojega obraćenja primio preko otkrivenja Isusa Krista te da 
toliko poštuje vjeru i poslušnost prema Rimskoj crkvi i svim sve- 
ćenicima koji su od te Crkve zaređeni, pa makar bili i grešni, da, 
čak kad bi i posjedovao toliku mudrost koliku je imao Salomon, u 
župama u kojima oni borave ne bi propovijedao protiv njihove volje 
i dopuštenja; nadalje, da djeliteljima sakramenata Crkve iskazuje 
strahopoštovanje te da ih ljubi i poštuje poput svojih gospodara; 
prosvijetljen od Krista uči da se iznad svega moraju poštivati i častiti 
sami sakramenti, svete riječi, svi učitelji te naučitelji svete teologi- 
je »jer nam oni daju duh i život« 11 (usp. Iv 6,63). I braća su svoju 
službu obnašala prema običajima Rimske crkve i zbog istinskog su 
obdržavanja siromaštva bili zadovoljni jednom tunikom zakrpanom 
iznutra i izvana i više nisu htjeli imati. Svim su se srcem podlagali 
drugima pokazujući djelima i načinom života skromnost poniznosti, 
radili su svojim rukama radi primjera i ljubavi prema kreposti te 
kako bi izbjegli besposlicu i u duhu evanđelja osigurali potrebe vla- 
stita tijela i tijela svoje braće. Pokazao je da je dioništvo i u samome 
stolu Kralja slave stvar velike poniznosti i neizreciva dostojanstva te 


15 Oporuka sv. Franje, 14-15. Riječ je o papi Inocentu III. 

16 Usp. nav. dj. 

17 Isto, 13. 

da se, kada izostane plaća za rad, treba uteći stolu Gospodnjem i 
tražiti milostinju od vrata do vrata. 

Naime sveti je Franjo naučio od Krista da je evanđeoskim siro- 
masima veliko dostojanstvo i neusporediva čast u očima Božjim i 
ljudskim iz ljubavi prema Gospodu Bogu tražiti milostinju, jer s lju- 
bavlju se Božjom ne može usporediti ništa što je na nebesima i što je 
na zemlji stvoreno (usp. Ef 1,10). Sve što je Otac nebeski stvorio na 
korist ljudima nakon grijeha je, zbog ljubavi prema svome ljublje- 
nom Sinu, besplatno dao kao milostinju dostojnima i nedostojnima. 
Sukladno tome, ono što se iz ljubavi prema Gospodinu Bogu traži i 
što se dobiva iz ljubavi prema Isusu Kristu, Sinu njegovu, koji je radi 
nas postao siromah da bi nas u sadašnjosti svojim siromaštvom učinio 
bogatima milošću (usp. 2 Kor 8,9), a u budućnosti posvetio i učinio 
blaženima u slavi, prije se može nazvati kruhotn anđeoskim nego hra- 
nom tijela (usp. Ps 78,25). 

Prema onome što je primio od Krista (usp. 1 Kor 1 1,23) u svojem 
Pravilu kaže: »Neka braća sebi ništa ne prisvajaju, ni kuće ni mjesta 
ni bilo koje stvari. Kao putnici ipridošlice na ovome svijetu (usp. 1 Pt 
2,11), služeći Gospodinu u siromaštvu i poniznosti, neka s pouzda- 
njem prose milostinju i ne treba da se stide jer je Gospodin radi nas 
bio siromašan na ovome svijetu (usp. 2 Kor 8,9). To je ona izvrsnost 
uzvišenog siromaštva koje je vas, moju predragu braću, postavilo 
baštinicima i kraljevima nebeskoga kraljevstva, osiromašilo vas je u 
stvarima, a uzvisilo u krepostima. To neka bude vaš dio koji vodi u 
zemlju živih. Vi ga, ljubljena braćo, potpuno prigrlite te u ime Gos- 
podina našega Isusa Krista ne želite nikada ništa drugo pod nebom 
posjedovati« (PPr 6,1-5). 

Stoga, kako bi se savršenost uzvišenog evanđeoskog siromaštva, 
koje mu je Krist objavio, čistim i neokrnjenim sačuvalo, svoj braći, 
u snazi i sigurnosti Kristova Duha, strogo zapovijeda »da se ne usu- 
đuju, gdje god se nalazila, tražiti kakvo pismo u Rimskoj kuriji, ni 
sami ni preko posrednika, ni za crkvu niti za koje drugo mjesto, niti 
pod izlikom propovijedanja, pa ni zbog tjelesnog progonstva. Nego 
gdje god ne budu primljeni, neka bježe u drugu zemlju da s Božjim 
blagoslovom čine pokoru« (Opor 25-26). 

Na kraju dodaje da njegova Oporuka nije drugo pravilo, nego 
poticaj i sjećanje na njegovu prvu i posljednju nakanu, koju mu je 
Krist objavio, te oporuka koju ostavlja svojoj blagoslovljenoj braći, 
da Pravilo koje su Gospodinu obećah što bolje katolički obdržavaju; 
jer katoličko je, vjerno i čisto obdržavanje Pravila, koje je od Krista 
primio, bilo sadržano u doslovnome tumačenju Oporuke i Pravila. 
Zato je strogo pod poslušnost naredio da se u Pravilo i Oporuku 
ne unose tumačenja govoreći: »Tako se ima shvatiti«, nego kao što 
mu je Gospodin dao da jednostavno i čisto kazuje i napiše Pravilo i 

Oporuku, tako neka ih jednostavno i čisto, bez tumačenja, shvate i 
svetim djelima obdržavaju do konca. 

Slijedom toga kakve samo besmislene i neprimjerene tvrdnje 
protiv Krista, apostola, učenika, evanđelista, pustinjaka, redovnika, 
prvih osnivača crkava i svih savršenih redova i protiv same Rimske 
crkve iznose oni koji svetoga Franju, njegovo Pravilo i Oporuku po- 
kušavaju obezvrijediti i poništiti, dobro zna svatko tko posjeduje 
istinu Kristove vjere i ljubavi. 

Njemu je Krist bio naklon kao što je otac najdražem sinu te mu 
je priopćio svoju volju i otkrio ono što mu je korisno u tome trenut- 
ku te što odgovara i služi u budućoj i unaprijed poznatoj nevolji. 
Po njemu i u njemu unaprijed je pokazao ono što na kraju dovodi 
do savršenog stanja kontemplacije na nebu Crkve, ali ga njegovi ne 
primiše (usp. Iv 1,11). 

Njegovi su drugovi, tj. braća Bernard, Egidije, Anđeo, Maseo 
i Leon, pričali da je njima petorici u tajnosti jednom rekao: »Bra- 
ćo, iako sam ja najnevredniji čovjek i najniže stvorenje Božje, ipak, 
kako biste rasli u opsluživanju i vjeri svoga zvanja te života i Pravila, 
koje mi je Gospodin obećao i objavio, znajte da mi Krist tako do- 
brostivo i tako naklono pokazuje svoju prisutnost, a posebno kada 
god na korist Reda k njemu zavapim, i da mi sve što za njih tražim, 
tako sjajno i u potpunosti ispunjava da, kako mi je i sam Gospodin 
jednom rekao, zaista mali broj svetih, štoviše izuzetno rijetke, u toj 
mjeri obdaruje svojom prisutnošću. On me samom svojom blagošću 
i milošću pozvao te mi se objavio i naložio da od Crkve i gospodina 
pape zatražim potvrdu njegova bezgrešna života. Krist je naklonima 
učinio prvosvećenika i gospodu kardinale, braću njegovu te su shva- 
tili da me je sam Gospodin Isus Krist njima poslao, a gospodin papa 
mi je odobrio sve što sam tražio. 

Sretni su oni što vjerno i predano nastoje živjeti po svojem pozi- 
vu te se čisto i u jednostavnosti do kraja drže onoga što su obećali 
Gospodinu, jer njihovo je kraljevstvo nebesko u osobitoj slavi (usp. 
Mt 5,3.10); a jao onima što svojim znanjem pokušavaju obezvrijedi- 
ti ono što mi se on sam, na slavu svoje milosti, na sadašnju i buduću 
korist cijeloga Reda te na spasenje duša sve braće (usp. 1 Pt 1,9), 
udostojao objaviti, jer takvi lišavaju milosti sami sebe, a druge od- 
vlače od spasenja te se tako osuđuju na još oštrije kazne u paklu«. 

Krist od njega nije htio sakriti koja će sve dobra i zla, koji nedo- 
staci i napreci, koje će sve pogreške, padovi, muke, nevolje i borbe 
unutar Reda uslijediti i do kraja se dogoditi. 

Naime nakon onoga čudesnog viđenja i učinka koje je to vi- 
đenje imalo u srcima pojedinaca, kada se nenazocan tijelom (usp. 
1 Kor 5,3; Kol 2,5) u ognjenim kolima braći pokazao (usp. 2 Kr 
2,11) te su svi jedni drugima vidjeli ogoljenu savjest - kao što je 

sveti čovjek brat Ivan Čelanski u svojoj legendi napisao - vrativši 
se braći, prvo ih utješi zbog viđenja koje se pokazalo na nebu, a za- 
tim, najavljujući redom što će se u Redu nakon njih događati, reče: 
»Neka vas ne uplaši, braćo, to što vas je malo i što ste prostodušni 
jer, eto, uskoro će mnogi pristupiti vašemu Redu i načinu života, ne 
samo prostodušni nego i mudri, plemeniti (usp. 1 Kor 1,26), bogati i 
siromašni, laici i klerici i ne samo Talijani već i Francuzi, Španjolci, 
Škoti, Irci, Nijemci, Slaveni, Mađari te pripadnici drugih naroda. 
Evo, topot njihovih koraka odzvanja mi u ušima (usp. 1 Kr 14,6; 2 
Kr 6,32; Dj 5,9). 

Stoga budite Bogu zahvalni te pred njim djelima i svetim osjeća- 
jima svom snagom nastojte učvrstiti svoj poziv i izbor (usp. 2 Pt 1,10), 
jer Bog je nas, neznalice, prezira vrijedne i odbačene (usp. 1 Kor 
1,28), u ovaj posljednji čas (usp. 1 Iv 2,18) postavio za osnivače prvog 
i posljednjeg, poniznog i siromašnog Reda. No zbog toga se moramo 
još više poniziti te sa strahotn i drhtanjem nastojati da postignemo svoje 
spasenje (usp. 2 Kor 7,15; Fil 2,12) te rađati plodovima koji odgovaraju 
obraćenju pred Bogom (usp. Mt 3,8; Lk 3,8), koji nas je samom svo- 
jom dobrotom pozvao da slijedimo njegov nebeski život. 

A budući da će i u ovome Redu biti mnogo zvanih, a ipak malo 
izabranih (usp. Mt 22,14), naročito na kraju dana kad se približi vri- 
jeme nevolje (usp. Dn 12,13; Mt 24,29), primite istinu o budućim 
događajima. Naime Svevišnji će nas, koje je predusreo darovima i 
milošću, sada na početku Reda napuniti slatkoćom svoga blagoslo- 
va i plodovima ljubavi (usp. Ps 21,4) te, kao goste pozvane za svoj 
stol, kruhom života i razboritosti hraniti, srećom i duhovnom rado- 
šću pojiti (usp. Sir 15,3) te neizrecivim okusom mira svoje mudrosti 
umirivati. 

Ali neprijatelj će pokušati posijati ljulj u Redu (usp. Mt 13,25.28) 
i u Red će ući mnogi koji će početi živjeti ne Yaristu, nego samima sebi 
(usp. Rim 6,11; 2 Kor 5,15) te će više slijediti težnju tijela nego vjeru 
i poslušnost Pravilu (usp. Rim 8,6; 1,5), dajući mnogo tijelu, a pre- 
malo duhu, počivajući u slabostima naravi, zatvarajući milosti uši 
svoga srca, ne mareći što nad sobom vrše nasilje kako bi prisvojili 
kraljevstvo Božje (usp. Mt 11,12). Zbog toga će se Red smanjiti i 
udaljiti od savršenstva i od žara savršene ljubavi te će postajati mla- 
kim. Bit će poslije nas i onih koji će koračati vjerno i nevino, koje će 
to rastužiti i biti im odvratno; sjećat će se prijašnjih dobara, a njihovi 
će ih protivnici mučiti i progoniti. 

Tada, poslije te nevolje pune zala i boli (usp. Mt 24,29; Mk 13,24), 
stanje će biti još gore te će se dodatno zagorčati; zli će duhovi napa- 
sti Red i protiv njega će mnogi ustati te će se, živeći puteno poput 
životinja, u Redu množiti, životne će brige i naslade baciti na njih 
mrežu i uloviti ih. 

Bit će predani tome da zadobiju novac, oporuke i ostavštine 
zapisom, a slijedom toga bez srama će se dati i na parničenje te 
će se odmetnuti od svetog siromaštva i ljubavi prema poniznosti, 
a progonit će i mučiti one koji im se u Redu budu suprotstavlja- 
li. Zbog ovoga njihova će djela i riječi, iznutra i izvana, biti vrlo 
gorka. Naime u nutrini će se udaljiti od siromaštva, poniznosti i 
molitve; posvetit će se učenju i čitanju kako bi se time razmetali te 
će više cijeniti riječi od kreposti, znanje od svetosti, a oholost i uo- 
braženost od poniznosti; pobijat će one koji im budu proturječili, 
tvrditi da je pobožno zbunjivati i nadvladati uz pomoć prijevare te 
će govoriti da je pravedno protiv njih pokrenuti rat. Uznemirivat 
će kler i, protivno obećanoj poniznosti, odvratit će se od pošto- 
vanja prema njima; svojom će pohlepom izazivati sablazan među 
laicima, a preuređivanjem, skupim i otmjenim građevinama pru- 
žat će primjer plitkosti i ispraznosti. ]edan će drugoga gristi i izjedati 
(usp. Gal 5,15), uzdisat će za crkvenim počastima te će se među 
sobom natjecati da budu veći od ostalih i da se takvima pokažu, a 
one koji se budu trudili prigrliti poniznost i koji, čisto obdržava- 
jući ono što su obećali, budu davali sve od sebe da se vinu prema 
nebesima, s visoka će kao luđake gledati i prezirati kao beskorisne 
i potpuno bezvrijedne ljude. A onima koji traže uzvišene stvari i za 
njima teze divit će se i uzvisiti ih te će hvaliti njihovu mudrost (usp. 
Rim 12,16). 

Nakon toga njihov će položaj u zajednici i njihov život posta- 
ti veoma gorak i neće ga svi moći podnijeti pa će jedan drugoga 
uznemirivati, progoniti i klevetati te se smrad njihova načina života 
neće moći sakriti. Tada će se o našem, od Boga ljubljenome Redu 
razglasiti toliko loših primjera da će se dobri sramiti izaći u javnost. 
Tada će svaki pokvareni čovjek smrad svoje zlobe svaliti na braću 
te će se početi izgovarati za svoje zlodjela i umanjivati ih, uspore- 
đujući ih s djelima braće govoreći: ’Braća čine još gore stvari’. Malo 
će ih se svim srcem obratiti Kristu i čuvanju svoga poziva kada se 
suoče s nevoljama i protivnostima. Novaci koji tada budu ušli u 
Red ostat će bez primjera i vodstva svojih pretpostavljenih te će 
se čuditi onome što vide, a njihove će okrepljujuće čežnje i djela 
milosrđa postati suhi te će se natrag obazirati (usp. Lk 9,62). A neki 
će od njih u molitvi vapiti Kristu i Gospodin će ih, bez vodstva 
učitelja ,predusresti blagoslovima i sjajnim darovima milosti (usp. Ps 
21,4) te dovesti do vrhunca najviše savršenosti. Na kraju će im se 
dogoditi ono što se obično događa ribarima, koji bacaju mrežu u 
more (usp. Mt 13,47) i zahvate veliko mnoštvo loših, a malo dobrih 
riba; kada mrežu izvuku na obalu, pokupe ono malo dobrih riba u 
svoje posude, a loše izbace (usp. Mt 13,48) te ih ostave na obali da 
ih proždru ptice«. 

To će se dogoditi i ovome Redu na kraju dana (usp. Dn 12,13). 

Nakon nekoliko dana ( 1 Sam 18,27), kada je dostigao brojku od 
dvanaestorice, Krist mu se ponovno ukaza te reče: »Zapiši život koji 
sam ti objavio, predstavi ga mojem namjesniku i zatraži u moje ime 
da ga potvrdi za tebe, tvoje drugove i za sve one koji ga žele primiti, 
jer oni koji ga budu ponizno i s poštovanjem prihvatili te jednostav- 
no i vjerno obdržavali zadobit će udio u duhu života i bit će ogrnuti 
svjetlom mojeg sjaja, a oni koji ga budu prezirali bit će obavijeni ta- 
mom i mrakom te će toliko biti gori od ostalih ljudi koliko su daleko 
pali od uzvišenijeg stanja i poziva«. 

No kako se ono što je tražio prvosvećeniku činilo vrlo teškim i 
gotovo nemogućim za slabost i mlakost ljudi njegova vremena, poti- 
cao ga je da prihvati neki već odobreni red ih pravilo, ah on je, upor- 
no tvrdeći da ga je Krist poslao da zatraži takav, a ne drukčiji život, 
čvrsto ustrajao u svojoj molbi. Tada su uzoriti gospodin Ivan od Sv. 
Pavla, biskup sabinski, i časni gospodin Hugolin, biskup ostijski, 
potaknuti Duhom Božjim svetom Franji pritekli u pomoć te su u 
korist onoga što je tražio, pred prvosvećenikom i kardinalima iznije- 
li mnogo razboritih i snažnih razloga. 

Osim toga sljedeće se noći prvosvećeniku u snu ukazao neki siro- 
mašni čovjek (usp. Dj 23,11; Post 28,12), u svemu vrlo shčan svetom 
Franji, koji je ramenima podupirao lateransku baziliku, koja se toliko 
nakrivila kao da će pasti, i snažno je podizao. Sutradan je sveti Fra- 
njo, poučen od Kristova Duha, ispričao pred papom usporedbu o 
siromašnoj i hjepoj ženi koja je začela i rodila sinove kralju vrlo shčne 
te ih je odgojila u pustinji. Nakon nekog vremena kralj je, ponovno 
onuda prolazeći, uvidio da su od njega rođeni te ih je postavio za svoj 
stol i učinio ih nasljednicima i kraljevima svojega kraljevstva. 

Shvatio je prvosvećenik da nije od čovjeka, već od Krista ono što 
je tražio (usp. Gal 1,1.12) te je, zahvalivši Bogu, odobrio zahtjev i 
svojim ih ovlastima učinio propovjednicima evanđelja te im je obe- 
ćao da će i ubuduće, ako budu što tražili, dobrohotno i darežljivo s 
njima postupati. 

Nakon što je Pravilo odobreno, dok su se vraćah, a vrijeme je 
okrepe već bilo prošlo, bih su slabi i umorni od naporna puta, a 
daleko od bilo kakve ljudske nastambe, pridruži im se iznenada na 
putu prijazan mladić te im ponudi kruhove koje je nosio. Mnogo je 
toga s njima raspravljao o savršenosti Kristova evanđeoskog živo- 
ta te ih je snagom svojih riječi zapaho iznimno velikim plamenom 
ljubavi i dok su oni, diveći se njegovim riječima, bih izvan sebe od 
čuđenja, on iznenada čudesno nestade, ostavivši ih zapaljene Kri- 
stovom životvornom ljubavlju. 

Svi su u isti čas shvatih da im je ono anđeo Božji ponudio kruho- 
ve te, osnaženi duhom i tijelom, izreknu Bogu neizmjernu zahvalnost 

na njegovu daru i dobročinstvu (usp. Rim 1,8; 2 Kor 9,15). Sa žarom 
u duši svi jednodušno sa gnu svoja koljena (usp. Dj 18,25; Post 41,43; 
Ef 3,14) te, uzdižući prema njemu svoje osjećaje i svoja srca, zakli- 
nju se i obećavaju da ih nijedna nužda niti nevolja neće natjerati da 
odustanu od obećanog svetog siromaštva. Naime iz Božje su pro- 
vidnosti i anđeoskog govora shvatili da se Bog za tijela i duše svojih 
brine više nego majka za svog sina; štoviše, da brigu za njih stavlja 
ispred brige za bilo što drugo na nebu i na zemlji. Nemoguće je da 
Bog (usp. Mt 19,26; Lk 1,37) ne opskrbljuje svoje sluge onime što 
im je za tijelo korisno i nužno, da ne čuje molitve siromaha i da ne 
ispunjava svete želje, koje sam nadahnjuje;/«' je on sam rekao : »Si- 
gurno te neću ostaviti; nipošto te neću zapustiti« (usp. Heb 13,5) i »Ne 
boj se, stado malo, jer je odlučio moj Otac dati vam Kraljevstvo« ( usp. 
Lk 12,32) -koliko će više dati sve što treba za život (usp. Lk 11,8.13). 

Naime sveti je Lranjo govorio da se svemoć Božja otkriva i blista 
u vjeri svetaca i strpljenju, jer vjerom smo spašeni (usp. Rim 8,23), 
sva su djela Božja u vjeri i bez vjere je nemoguće Bogu ugoditi (usp. 
Heb 1 1,6); jer je onaj koji sumnja u Božju providnost - kako je pi- 
sano - sličan morskom valovlju koje vjetar podiže i amo-tamo goni. 
Takav čovjek neka ne misli da će što primiti od Boga Jer je čovjek s raz- 
dijeljenom dušotn, nestalan u svim putovima svojim (usp. Jak 1,6-8). 

Sve je moguće onomu koji vjeruje (usp. Mk 9,23) i što god je teš- 
ko, lako je i slatko onome koji ljubi. Naime apostoli, mučenici i svi 
oni oci koji su, odvojeni od svijeta, goli služili Bogu živjeli su u vjeri 
i ljubavi za Krista, a ne za same sebe (usp. 2 Kor 5,15), držeći pred 
očima Kristov primjer i svjedočanstvo kao oblak vječne okrepe; išli 
su amo-tamo u ovčjim kožusima i kozjim kožama, oskudni, nevoljni i 
zlostavljani - oni kojih svijet ne bijaše dostojan (usp. Heb 11,37-38). 
Kako su samo strašno svi sveci bili kažnjeni (usp. Mudr 3,4) kako 
bi sigurno stigli u Kraljevstvo s palmom mučeništva! Biti dionik u 
Kristovim patnjama (usp. 1 Pt 4,13), biti ostavljen u iskušenjima, 
u slabostima, u nevoljama i progonstvima zloduha i ljudi (usp. 2 Kor 
12, 10), biti kušan i prosuđivan u peći punoj nevolja kao kroz vatru i 
strpljenje (usp. 1 Kor 3,15) znači biti ubrojen u svece, koji kraljuju 
s Kristom (usp. Otk 20,4) u kraljevstvu nebeskom (usp. Mt 5,19), 
jer nas Gospodin velikim i neizmjernim dobročinstvima i darovima 
Duha predusretne onda kada smo jedno vrijeme izloženi patnji i 
iskušenju kako bismo, prokušani u strpljenju, pristigli Kristu s pal- 
mom mučeništva. 

Naime kad smo zbog obdržavanja poslušnosti siromaštva i či- 
stoće, živeći sveto i pravedno, izloženi neimaštini, bolesti i smrti, 
dolikuje da se radujemo upirući pogled u onoga koji namjesto odre- 
đene mu radosti podnese križ ne mareći za sramotu (usp. Heb 12,2): 
tako se raduju oni koji odnose pobjedu nad svojim neprijateljima i 

nalaze sve ono vrijedno što su dugo tražili i priželjkivali; jer svaki 
se svetac obuče uresom i ljepotom neraspadljive i vjekovječne slave 
(usp. 1 Kor 15,53) te se postavlja u motrenje i težnju za besmrtnim 
dobrima onda kada, radi oponašanja i ispovijedanja Kristova života, 
u potpunosti umre strastima i požudatna (usp. Gal 5,24) želeći otići 
iz ovoga tijela (usp. Fil 1,23; 2 Kor 5,8) te preko kazni i mučenja 
priječi k Njemu, koji je podnio patnju (usp. Fleb 10,32; 12,2) i smrt 
na križu za nas (usp. Fil 2,8), koji smo bili neprijatelji Božji (usp. Rim 
5,10), robovi grijeha (usp. Rim 6,17.20), koji zaslužuju \]ečrmsmrt 
(usp. Rim 1,32). 

Djelovao je Isus Krist u svojem slugi Franji slično kao i u prvim 
svecima te su se mnogi okupljali oko miomirisa života njegova i nje- 
govih drugova, a snaga Kristova Duha vukla ih je da ljube i djelo- 
tvorno čine ono što je nebesko. Naime sa žarom su u duši propovi- 
jedali Kristovo evanđelje riječima i djelima; mijenjala su se srca onih 
koji su ih gledali i slušah, a Krist je, kako bi učvrstio njihov život i 
propovijedanje, preko Franje svakodnevno činio nebrojena čuda i 
znamenja. Obuzeti Duhom Božjim prezirali su svijet i njegove po- 
žude i, prema Kristovu naputku prodavajući sve što su imali i dijeleći 
siromasima (usp. Mt 19,21; Lk 18,22), pridruživah su se Kristovim 
siromasima srcem i izgledom. 

Broj je braće ubrzo po rastao (usp. Dj 6,7) te su pod ministrima i 
kustodima raspoređeni po raznim kršćanskim pokrajinama. No bu- 
dući da nije mah poduhvat prigrliti položaj učenika Kristova života i 
shjediti ono što odgovara takvome zavjetu, mnogi dobro započnu, ah 
ihmalo savršenih ustraje do konca (usp. Mt 22,14; 24,13). Božji je dar 
mrtviti osjetila, prema naputku evanđelja srcem i jezikom šutjeti, tije- 
lo i dušu neprekidno poput Krista prinositi Bogu (usp. Kol 3,5; Rim 
12, 1 ), unutarnja i vanjska djela upravljati i dovršiti prema Božjoj volji i 
ugodi (usp. Rim 12,2) i u svemu tome biti strpljiv do kraja. No ovo se 
ne može postići ni očuvati bez velike borbe i - da tako kažem - krva- 
voga znoja (usp. Lk 22,44) ni bez udjela u bolima poput onih na križu. 

Naime velika je naša tjelesna slabost i svi se lako okrenemo 
žudnji osjetila te nas tjelesna mudrost (usp. Rim 8,6), pod krinkom 
razboritosti poput naleta jakoga vjetra snažno u njih zabija; to su 
željezni okovi i zatvor od mjedi, suglasnost prve [žene] i pristanak 
drugog [muškarca]. Tko bude išao za ovim stvarima, neće imati su- 
dioništva u baštini svetih (usp. Kol 1,12). Na taj je način prvi čovjek 
(usp. 1 Kor 15,45) začeo početak propasti i bio je obavijen najgorim 
zhma sebeljublja i vlastite ugode. 

Pod izgovorom razboritosti braća su započela otvarati oči (usp. 
Post 3,5.7) i od drugih redovnika uzimati primjere za način života. 
Neki su oštroumni među njima uvjeravah one prostodušnije kako je 
to sigurno i korisno te su, ne odvagujući krivnju svoje preuzetnosti, 

nevjernosti i neposlušnosti, vukući riječima i djelima i druge za so- 
bom, tražili ono što se protivi Kristu, osnivaču i Pravilu koje su obe- 
ćali slijediti. Ovo je doprlo do ušiju njihova oca, koji se, napadajući 
oštrim prijekorima one koji su to činili, okrenuo Kristu i molio da se 
isprave na svom putu. 

I dok se molio, gle, ukaza mu se anđeo Gospodnji (usp. Mt 1,20) 
čudesna obličja i izgleda. Naime glava mu bijaše od zlata, prsa i ruke 
od srebra, trbuh od mjedi, noge od željeza, stopala od zemlje i gline 
(usp. Dn 2,32-33), a ramena pokrivena bezvrijednom i grubom 
vrećom. Anđeo je pokazivao svetomu Franji da se nekako srami 
zbog prekrivača od one bezvrijedne vreće. 

On pak, vidjevši ovo, ostade u čudu. Anđeo mu reče: »Zašto si 
se zapanjio i zašto se čudiš? Ovaj oblik - u kojem sam poslan da ti 
se ukažem - označava početak, razvoj i kraj koji će tvoj Red imati 
sve do vremena njegova poroda te obnavljanja Kristova života i cr- 
kvenog staleža. 

Naime glava od zlata si ti (usp. Dn 2,38), sa svim svojim drugo- 
vima, koji Krista i njegovu smrt nosite zapisanu u srcu, svim srcem 
žudite pratiti njegove stope i radi njegove ljubavi nikad ništa pod 
nebom ne želite imati. No kako Abrahamu nasljedstvo potomstva nije 
bilo obećano u J išmaelu, nego u Izaku (usp. Post 17,23; 1 Ljet 1,28; 
Gal 3,16), tako ni ti nećeš imati baštinika svoga imena po prirodnom 
rođenju, nego u sinovima duha po djelima i istini (usp. Gal 4,30). 

Napustit će stanje zlatnog života, poniznog i siromašnog, onoga 
koji je bez ičega (usp. 2 Kor 6,10) i ništa ne želi, koji samo Krista 
traži i ljubi te će se, zapostavivši molitvu i pobožnost, okrenuti zna- 
nju koje nadima (usp. 1 Kor 8,1), predat će se čitanju i nagomilava- 
nju knjiga, sve pod izgovorom da time izgrađuju bližnje i da je to 
na spasenje duša (usp. 1 Pt 1,9). Budući da će više cijeniti riječi od 
kreposti, a znanje od svetosti, ostat će iznutra hladni i bez ljubavi 
zamijenivši zlato sa hladnim i poroznim srebrom. 

Budući da će puno govoriti, a malo činiti, počet će gaziti čvrsto- 
ću poniznog života i svog temeljnog bogatstva - istinu siromaštva. 
Prigrlivši brige i rasipne poslove, pretvorit će srebro u mjed i neće 
se brinuti oko povratka prijašnjim dobrima - žaru nebeske žudnje. 
No hinit će redovničke i ponizne običaje i veliku svetost, a iznutra 
će se obući licemjerjem te će priželjkivati pohvale i časti, želeći da 
ne budu uzvišeniji i svetiji od drugih, nego da se takvima čine i da ih 
se takvima smatra. Tako će se srozati na još gore stanje i kao loši tr- 
govci, na svoj veliki gubitak, zamijeniti srebro rječitosti i djelo svoga 
znanja s licemjernom prijetvornosti od mjedi te će radi ljudske hvale 
činiti svoja djela. 

No budući da se njihovo licemjerje i prijetvornost neće moći 
dugo skrivati, nakon što se ogoli i postane očito, osjetivši da u očima 

onih što ih hvale gube na cijeni i da ih iz dana u dan sve više prezi- 
ru, počet će se zbog toga vrijeđati i ljutiti na njih. Progonit će one 
kojima su se jako trudili svidjeti i vrebat će prilike da naude onima 
koji ih više ne budu poštovali i hvalili. Tako će zvonku i crvenkastu 
mjed pretvoriti u grubo i hrapavo željezo. Nakon što se okrenu že- 
ljeznoj naravi, bit će ne samo drski i odlučni u osveti nego i, kad ih 
tko uvrijedi, spremni da učine zlo, slabi, malodušni i prekomjerno 
nesposobni da podnesu protivljenja. 

Kao što vidiš na mojim stopalima željezo izmiješano s glinotn (usp. 
Dn 2,41.43), tako će na kraju braća biti poput željeza, okrutna i 
spremna da zlo čine, a poput gline krhka i nesposobna da zlo pod- 
nesu. Tako će se na one koji su od početka bih ogrnuti čistim zlatom 
Kristove ljubavi na kraju dana gledati kao na glinene posude (usp. 
Dn 12,13) kada do poroda stigne Red koji si ti osnovao. 

Ova vreća kojom sam prekriven, i zbog koje pokazujem da me 
je sram, bijeda je i gorčina siromaštva, za koje su braća obećala 
Gospodinu da će ga ponosno i radosno nositi. No kada napuste 
prvu ljubav, preko koje su bih povezani s Bogom i tako osjećah da 
je posjedovanje i trajno čuvanje podložnosti siromaštva predujam 
nebeske časti i zalog vječne slave, iznutra će bježati od podnošenja 
muka i nedostataka siromaštva, a izvana će ga, srameći se, podnositi 
samo prividno i razmetljivo u riječima«. 

Nakon što je ovo rekao, anđeo ode od njega, a on, srca punog 
tuge, počne pred Gospodinom uznemireno jadikovati zbog onoga 
što je vidio i čuo. Tada mu se ukaza Krist te ga upita: »Franjo, zašto 
si toliko tužan i zašto se uznemiruješ? Ja sam iz svijeta pozvao tebe 
- neukog, slabog i prostodušnog čovjeka - kako bih u tebi objavio 
svoju mudrost i snagu te da se mojem imenu pripiše sve dobro što 
će se po tebi u Crkvi i u Redu započeti i dovršiti. Ja sam onaj koji 
je stvorio čovjeka, uznio ga, otkupio, obnovio i pomirio badava. Ja 
upravljam, štitim i čuvam one koje sam izabrao i zovem na obraćenje 
(usp. Lk 5,32) i bez mene nitko ne može poželjeti niti učiniti dobro 
(usp. Iv 15,5). Ja te pozvah iz svijeta (usp. Iz 42,6) dok si bio u gri- 
jesima te sam te prosvijetho i naučio da uzmeš na se sladak jaram 
moga života i da ga ponizno nosiš (usp. Mt 11,29-30); ja ću štititi 
i sačuvati tebe i sve ono što sam po tebi utemeljio i zasadio; ono 
što se bude rušilo ja ću podići, a što bude razoreno, popraviti; one 
koji padnu zamijenit ću drugima, a ako ti još ne budu rođeni, ja ću 
učiniti da se rode; i ako tvoj Red spadne na broj od trojice, mojom 
će milošću ostati nepoljuljan sve do svršetka vijeka. 

Kao što ne propada Božje obećanje (usp. Rim 9,6), jer me Judejci 
nisu primili (usp. Iv 1,11), već su me progonili (usp. Iv 15,20) i ubili 
moje učenike, tako, budući da se ostatak mojih izabranika spasio 
i spasit će se (usp. Rim 9,27; 11,5), a moje je ime veliko među naro- 

dima (usp. Mal 1,11), nikakav ljudski ni đavolski neprijatelj neće 
uspjeti spriječiti ili uništiti glavni učinak i plod mojega obećanja i 
namjere koju sam preko tebe odlučio izvršiti u ovaj posljednji čas« 
(usp. 1 Iv 2,18). 

Kristove su mu riječi smirile duh te je, kako braća ne bi imala 
isprike pred Bogom (usp. Rim 1,20; 2,1), u sebi ispunjavao ono što 
je braći propovijedao, te je primjerom svojih djela potvrđivao ono 
što im je u propovijedima govorio (usp. Mk 16,20). U njima je ras- 
paljivao žar za čistim obdržavanjem Pravila, koje mu je Gospodin 
objavio, a Krist je preko njega u njihovim očima umnožavao zna- 
menja i kreposti kako bi u njima povećao vjernost i ljubav prema 
svojem životu i Pravilu, na koje su se obvezali, te kako bi ih učvrstio 
u mržnji prema svemu što se tome protivi. 

Dok je bio u spilji sv. Urbana, Isus Krist mu je poslao svog anđela 
u vrlo sjajnome obličju te mu je objavio povlastice, odnosno poseb- 
ne milosti koje je Bog na nebesima pripremio i posvetio onima koji 
ljube i do kraja čisto čuvaju Pravilo. Nadahnuo ga je da navijesti 
braći izvanrednu slavu koju je Krist na nebesima pripravio onima 
(usp. 1 Kor 2,9) koji budu vjerno i predano obdržavali život i Pravi- 
lo, te radosno uznesenje u kraljevstvo, bez prepreke i zadržavanja u 
kaznama čistilišta, i sjajne i blistave stanove s Kristovim učenicima, 
a u progonstvu ovoga lutanja po tuđini posebnu zaštitu i obranu od 
zasjede zloduha i pada u teški grijeh; ugodno i kristoliko stanovanje 
Duha (usp. Rim 8, 1 1 ) u dušama i tijelima onih koji budu čisto i vjer- 
no čuvali Pravilo; onima koji u Redu budu umirali odjeveni u po- 
niznost i siromaštvo oproštenje počinjenih grijeha i propusta zbog 
znaka i istine u kojoj su naposljetku nađeni i milosrdno primili svoj 
svršetak; predanost istinskim čuvarima Pravila i onima koji se drže 
Reda, a onima koji ih pobožno primaju i koji im dobrohotno poma- 
žu uvećanje dobara milosti, zaštitu od neprijatelja, oslobođenje od 
grijeha; na kraju će primiti milosrđe i okrepu vječnoga spokoja, ako 
ih budu slušali te ustrajali u započetom poštovanju i ljubavi. 

Onima pak koji budu progonili, napadah i mrzili ovu braću, nji- 
hov Red i život, sada će biti uskraćena milost, bit će slijepa duha, 
gorka srca, obavijeni grijehom i bez pobožnosti, a ako se ne pokaju 
i ne dođu pameti prije smrti, snaći će ih Kristovo prokletstvo i vječ- 
na osuda. 

Poučen dakle od Krista i njegova nebeskog glasnika, Franjo je 
snagom Duha Svetoga (usp. Rim 15,13.19) znamenjem i izvanred- 
nim djelima braći naviještao neusporedivo dostojanstvo nasljedo- 
vanja poniznog i siromašnog Kristova života te otajstvenu slavu i 
uzvišenost. Živa i djelotvorna riječ (usp. Heb 4,12) zapalila je one 
pravedna srca za čisto obnašanje prihvaćenog života te su se jačali u 
poštivanju Pravila, na koje su se obvezali. 


Knjiga kronika ili nevolja Reda manje braće 


1229 


Sam je pak onima za koje je osjećao da su savršeni u ljubavi pre- 
ma Kristu otkrivao tajne svoga srca i ono što je od Krista neposred- 
no primio te im je govorio da su ljubav te vjerno i potpuno obdrža- 
vanje Kristove poniznosti i siromaštva temelj, bit i korijen evanđeo- 
skog života i Pravila koje mu je Krist objavio. To je Pravilo posvetio 
Isus, Sin Božji, rođen u spilji od siromašne Majke, povijen u pelenice 
i položen u jasle, jer u gostionici nije bilo mjesta za njega ( usp. Lk 2,7) , 
obrezan, prikazan, koji je bježao u Egipat (usp. Mt 2,13) i odatle 
se vratio i nastanio u Nazaretu (usp. Mt 2,23), tri dana prosio (usp. 
Lk 2,46), koji je postio, propovijedao, umro, bio pokopan u tuđoj 
grobnici i uskrsnuo od mrtvih (usp. Lk 24,46); govorio je da je Pra- 
vilo korijen poslušnosti, majka odricanja, smrt sebeljublja, pohlepe i 
škrtosti, poslušnost i izvršavanje vjere, pokazivanje nade, dokaz po- 
niznosti i roditelj mira Božjeg, koji nadilazi svaki razum (usp. Fil 4,7). 

Govorio je braći: »Od Krista sigurno znam da će se Red jadno 
i bijedno strovaliti ako se iz njega ukloni temelj siromaštva. Naime 
zbog održavanja poniznog siromaštva i zbog vezanosti za Kristove 
zapovijedi cijeli je Red posebno posvećen štovanju ljubavi i križa. 
On je odabran da duhovno primi i rodi Isusa Krista u gostionici Cr- 
kve (usp. Lk 2,7) na kraju dana (usp. Dn 12,13), u duhu poput dru- 
ge Djevice Marije (usp. Lk 1,27), da obeća, ljubi i čuva odluku da 
ništa ne posjeduje na zemlji, a oni koji to ljube i čuvaju, ponizno i 
bogobojazno nose Isusa Krista i njegov Duh te, ustrajući do konca 
(usp. Mt 10,22; 24,13), bezbrižno odlaze iz ovoga života, sigurni u 
kraljevstvo nebesko«. 

Zbog toga je htio da svi imaju i nauče Pravilo te da - ono što se 
više broji -umru s njime. Imajući na umu tu opomenu, kada je onaj 
sveti manji brat, koji je na tijelu uvijek nosio oklop, zbog propovije- 
danja i ustrajnog ispovijedanja vjere od Saracena osuđen na smrtnu 
kaznu, uze Pravilo, koje je uvijek sa sobom nosio , podiže oči i ruke s 
Pravilom prema nebu te reče (usp. Iv 17,1): »U ruke tvoje, Gospodine 
Isuse Kriste, predajem duh svoj (usp. Ps 30,6; Lk 23,46; Dj 7,59), a 
ako sam što protiv ovoga Pravila kao čovjek sagriješio, Ti, ljubitelju 
svih ljudi, dobrostivo oprosti«. Pošto je izrekao ove riječi, odrube 
mu glavu, a on se preseli Kristu s palmom mučeništva. 

Sveti je Franjo govorio da je ovo Pravilo stablo života (usp. Post 
2,9; Otk 22,2.14), plod mudrosti, izvor raja, kovčeg spasenja, lje- 
stve koje se penju u nebo (usp. Post 28,12), sklapanje vječnoga Saveza 
(usp. Post 17,7.19), Radosna vijest o kraljevstvu (usp. Mt 4,23; 9,35; 
24,14) i riječ koju će Gospodin brzo ostvariti na zemlji s učenicima 
svojim (usp. Rim 9,28). Naučavao je braću da se preko njega može 
naći istinski pokoj dušama i tijelima (usp. Mt 11,29) te iskusiti bla- 
ženu slatkoću jarma i bremena Kristove blagosti i miline (usp. Mt 
1 1,30) te teret koji vodi uvis k nebesima. 

Pošto je već rasporedio i u potpunosti poučio braću te ih je, ko- 
liko je mogao, božanskim riječima i primjerima ojačao i učvrstio za 
poštivanje te čisto i vjerno čuvanje života u savršenstvu koje su obe- 
ćali, potaknut govorom serafske ljubavi, koja ga je cijelog zapalila i 
prenosila u Krista, tri je puta krenuo na put u nevjerničke krajeve, 
žarko sebe želeći prinijeti Bogu kao živu žrtvu kroz vatru mučeništva 
(usp. Rim 12,1), no dvaput je spriječen božanskim utjecajem, kako 
bi potpunije potvrdio plamen svoje žudnje. 

Treći je put, nakon mnogih uvreda, okova, udaraca i nevolja, 
doveden, prema Kristovoj želji, pred babilonskog sultana. Stojeći 
pred njim, sav obuzet vatrom Duha Svetoga, tako mu je snažno, 
živo i djelotvorno propovijedao Isusa Krista i vjeru njegovom evan- 
đelju da se sultan, kao i svi koji su tamo bili prisutni, tome divio. 
Sultan se zbog snage riječi koje je Krist u njemu izgovarao okrenuo 
milosrđu te ga je protiv odluke svog opakog zakona rado slušao, 
usrdno pozvao da ostane u njegovoj zemlji te je naredio da se nje- 
mu i njegovoj braći dopusti slobodan pristup Gospodinovu grobu, 
bez plaćanja danka. 


1 . 

[Prva nevolja, 

tj. progon Reda svetoga Franje] 

U međuvremenu, dok je pastir odsutan, grabežljivi vuk (usp. Mt 
7,15) pokušava grabiti i razgoniti njegovo stado (usp. Iv 10,12), a 
vrata mu otvaraju oni (usp. Iv 10,3) koji su više od svih ostalih bih 
dužni suprotstaviti se njegovu napadu i spriječiti njegovu zasjedu. 
Naime prvenstveno su oni koji su ostalima bih nadređeni i koji su 
se činili razboritijima i razumnijima, okrenuvši se onome što je nji- 
ma bilo ugodno i skrivajući pod krinkom razboritosti svoju mlakost 
i nevjernost, lukavo riječima i djehma propovijedah drugačiji način 
života od onoga koji im je dan s neba i koji im je predao njihov pa- 
stir te su ga podupirah riječima Svetoga pisma i primjerima drugih 
redovnika, ne shvaćajući da ljudskom težnjom, koju apostoli na- 
zivaju smrću (usp. Rim 8,6), kopaju sebi tijesak ponora (usp. Mk 
12,1 ) i grade tele idolopoklonstva te se udaljavaju od vrhunca obe- 
ćane savršenosti. 

Naime smatrah su da je gotovo nemoguće, opasno i glupo jed- 
nostavno i poslušno oponašati i slijediti Krista, koji im se u Franji 
i preko Franje bio obratio i pokazao im putove života. Kako su se 
sinovi Izraela nakon izlaska iz Egipta (usp. Ps 114,1) i prelaska preko 
Crvenog mora (usp. Izl 13,18) okrenuli nevjeri i ugađanju vlastitom 
zadovoljstvu, ne cijeneći ništa od onoga što su bih doživjeh, vidjeh i 

čuli, što je Bog činio i govorio preko Mojsija (usp. Pnz 1,1), tako su 
i ovi, nakon izlaska iz svijeta, odricanja vlastite volje i prihvaćanja 
križa evanđeoskog života, pomislili da je njima samima i ostalima 
manje korisno ponizno i poslušno slijediti Krista, koji je govorio i 
djelovao u Franji, čovjeku koji im je poslan s neba, te su zbog toga 
smatrali da je korisno, pravedno i da im se ubraja u zasluge za so- 
bom vući one koji koračaju u vjernosti i jednostavnosti. 

Njihova je preuzetost i drskost toliko narasla da su, nakon što 
je sveti Franjo otputovao u prekomorske krajeve da posjeti sveta 
mjesta, propovijeda nevjernicima vjeru u Krista i zasluži krunu mu- 
čeništva - kao što je rečeno - u mnogim provincijama tako grubo 
i tako okrutno postupali s onima koji su se suprotstavljali njihovim 
namjerama i tvrdnjama te su svim srcem prionuli uza stope i nauk 
svoga oca da ih nisu samo mučili nepravednim pokorama već su ih i 
tjerali iz svojeg društva i zajednice, kao da su loših uvjerenja. 

Zbog toga nisu priznali mnoge (usp. 3 Iv 9), a pogotovo one sa 
Žarom u duši (usp. Dj 18,25), kao da su neposlušni u usporedbi s 
ostalima, koji su popustili njihovu bijesu te su razasuti posvuda lu- 
tali i, oplakujući odsutnost svoga svetog pastira i upravitelja, u mno- 
gim suzama i neprestanim molitvama tražili od Gospodina njegov 
povratak (usp. 2 Mak 11,6; Dj 20,31). 

Bog se, gledajući s visina na njihove zazive i zavjete (usp. Ps 53,3) 
te smilovavši se njihovim patnjama, ukazao svetomu Franji nakon 
one propovijedi koju je održao pred sultanom i njegovim uglednici- 
ma, te reče: »Franjo, vrati se jer stado tvoje siromašne braće (usp. Izl 
4,18-19), koje si sabrao u moje ime, već raspršeno hoda stranputica- 
ma (usp. Iz 56,8) te mu nedostaje tvoje vodstvo kako bi se ujedini- 
lo, ojačalo i poraslo. Naime već su počeli skretati s puta savršenstva, 
koji si im predao te ne ustraju u ljubavi i djelima milosrđa, ponizno- 
sti i svetoga siromaštva ni u nevinoj jednostavnosti, u kojima si ih 
zasadio i utemeljio«. 18 

Nakon toga ukazanja, pošto je posjetio Gospodinov grob, žur- 
no se vrati u kršćanski svijet te, vidjevši da je njegovo stado, koje 
je ujedinjeno ostavio, prema Gospodinovoj riječi raspršeno (usp. Ez 
34,12), u suzama ga potraži i teškom mukom sakupi. 

Ćim su progonjena braća saznala za njegov povratak, prilazila 
su mu žurno, s velikom željom i neizmjernom radošću u srcu te su, 
zahvaljujući Bogu, padali nićice do njegovih nogu (usp. Lk 17,16; Mt 
17,14) i grlili stope dugo iščekivanog pastira. On ohrabri maloduš- 
ne, utješi žalosne, ukori nemirne, izgrdi krivnju onih što su razasuli 
stado, ljubavlju spoji razasute s onima koji su ih razasuli; jedne i 


18 Promjene se odnose na post i vrste jela, na nove norme u Pravilu, privilegije Rim- 
ske kurije, na nova utemeljenja i razdore u Redu. 

druge poticajima i opomenama nadahne i zapali ne samo za lagane 
stvari nego i za one gorke te da radosno podnesu smrt za Krista i 
obdržavaju Pravilo. 

Svi su se divili lijepim riječima sto su izlazile iz njegovih usta (usp. 
Lk 4,22) te su bili zapanjeni promatrajući savršenstvo njegova živo- 
ta, uzvišenost njegovih vrlina, znamenje i bezbrojna čudesa koja je 
Gospodin svakodnevno po njemu činio. Oni pak koji su svoju ocje- 
nu pretpostavljali njegovim opomenama i poticajima nisu se mogli 
javno suprotstaviti niti razumno odgovoriti suprotno. 

Stoga su šutjeli i samo su ga prividno s poštovanjem pratili te su 
mu se svi pokoravali, no jedni iz čista srca, dobre savjesti i iskrene vjere 
(usp. 1 Tim 1,5), a drugi iz ljudske razboritosti i nužnosti zavjeta, a 
ne svojom voljom, jer su se bojali da će se u očima drugih ljudi, a na- 
ročito pred nadređenima, osramotiti; stoga su među sobom odlučili 
da će se, kada dođe vrijeme, po svojoj volji ponašati i tako drugima 
upravljati te se razborito sa svojim sljedbenicima udaljiti i odvratiti 
od nakane i volje osnivača, hvaleći se čašću, svetošću i poštenjem. 
Njega su se bojali te su pred njime bili ponizni, pokazujući mu od- 
već veliku bliskost i izvanjsku predanost riječju i djelom; tako su 
pod krinkom svetosti skrivah svoje naume i nakane. 

Znah su naime da ga otac svih kršćana, gospodin papa, i gospoda 
kardinah, njegova braća, poštuju i izuzetno ljube te da su zbog za- 
sluga njegove svetosti njemu nakloni i iskreno ga cijene; shvaćah su 
da, ako ga ljube i poštuju te ako su u vjernosti i poslušnosti prisni s 
njime, zadobivaju njihovu naklonost te im mogu vjerno pristupiti, a 
da u suprotnom kod njih izazivaju nezadovoljstvo pa ih ovi isključu- 
ju iz svoga prijateljstva. 

Zbog toga su ti ministri i kustodi, pa i sam brat Ilija i njegovi 
sljedbenici, u kojima su lukavo i oštroumno poticah nepovjerenje, 
nepoštovanje i neposluh prema osnivaču, pokušah gospodinu kardi- 
nalu - koji je zbog svoje privrženosti htio prisustvovati generalnom 
kapitulu, 19 koji se tada svake godine održavao kod Svete Marije An- 
đeoske - oprezno napomenuti da sveti Franjo, iz svoje velike čisto- 
će i nevinosti, ne brine oko toga da s braćom raspravi i rasporedi 
ono što odgovara Redu i što mu je korisno; budući da se sam ne 
može pobrinuti za toliko mnoštvo braće i dovoljno ih opskrbiti, po- 
gotovo zbog toga što nije učen, a pod njegovom je upravom mnogo 
mudre braće, vehkog savršenstva u svetosti, u časnom ponašanju i 
znanju, koja bi ga mogla uputiti u mnogim stvarima i pomoći mu, 
budući da mu je tijelo slabo i nemoćno. »Opomenite ga dakle, ah 
tako da ne primijeti da te riječi potiču od nas, da sa svojom braćom 


19 Spomenuti je kardinal bio Rajnerije Capocci. Na tome je kapitulu bilo prisutno 
između tri i pet tisuća franjevaca. 

koja su za to pogodna razdijeli poslove vezane za Red te neka se 
posluži njihovim savjetima i pomoći kako bi cijeli Red imao čvršće i 
sigurnije vodstvo«. 

Ove su se riječi svidjele gospodinu kardinalu te su mu se učinile 
razumnima i vrlo korisnima. Gospodin je kardinal često običavao 
voditi duhovne razgovore sa svetim Franjom te mu je nakon ovoga, 
prijateljski razgovarajući s njime, čestitao i rekao: »Trebaš biti vrlo 
radostan i puno zahvaljivati Bogu, brate Franjo, jer je Bog proširio 
Red i dao ti mnogu mudru i svetu braću, koja bi mogla upravljati i 
voditi ne samo tvoj Red već i cijelu Crkvu Božju; zbog toga si dužan 
iskazivati veliku hvalu Bogu i trebaš tražiti njihove savjete i služiti se 
razboritošću i sudom tako velikih ljudi radi dobra vodstva, očuvanja 
i čvrstoće čitavog Reda«. 

Sveti je Franjo po Duhu Božjem shvatio težinu kardinalovih rije- 
či i iz kojega izvora istječu, pa mu reče: »Dođite, gospodine, i ja ću 
se u vašoj prisutnosti obratiti braći«. 

U njegovoj nazočnosti sveti im Franjo reče: »Krist je pozvao 
mene, neznalicu i prostodušnog čovjeka, da slijedim ludost njego- 
va križa te mi je rekao: ’Ja želim da ti budeš novi luđak na ovome 
svijetu, da riječima i djelima propovijedaš ludost mojega križa, da u 
me gledaš i da se, bez primjera Augustinova, Benediktova ih Ber- 
nardova Pravila, sjediniš sa mnom - i ti i sva tvoja braća’. A vi želite 
ići i mene vući po svojoj volji i nauku; no vaš će vas nauk na kraju 
upropastiti«. 

Okrene se tada gospodinu kardinalu te mu reče: »Moja mudra 
braća, koju hvalite, misle da svojom ljudskom razboritošću mogu 
prevariti i Boga i vas i mene, kao što i sami sebe varaju i zavode, 
obezvređujući i gazeći ono što im Krist, na spasenje njihovih duša 
(usp. 1 Pt 1,9) i na korist čitavoga Reda, preko mene govori i što im 
je govorio; jer ja im ništa sam od sebe nisam rekao niti im govorim, 
već samo ono što sam od njega u duhu sigurnosti, po samoj njegovoj 
milosti i dobroti primio. A oni, uz veliku opasnost za duše, svoju 
misao pretpostavljaju misli Kristovoj (usp. 1 Kor 2,16) i svoju volju 
volji Božjoj; loše upravljaju sami sobom i onima koji im vjeruju te ne 
grade, već se trude izvrnuti i uništiti ono što je Krist svojom čistom 
dobrotom i ljubavlju nakanio posaditi i izgraditi u meni i u njima na 
sigurno spasenje naših duša (usp. 1 Pt 1,9) i izgradnju čitave Crkve«. 

Prornijeni se srce gospodinu kardinalu (usp. Izl 14,5; 1 Sam 10,9) 
zbog snage i djelotvornosti njegovih riječi te shvati da je u potpu- 
nosti istinito ono što je govorio. Sazove braću koja su ga navela da 
pred svetim Franjom iznese one riječi te im reče: »Braćo, poslušajte 
me (usp. Dj 15,14) i pazite sami na se (usp. Lk 21,34; Dj 5,35) da 
sami sebe ne prevarite (usp. Kol 2,4.8) i ne budete nezahvalni na 
Božjem dobročinstvu; jer Bog je uistinu u ovome čovjeku te Krist 

i njegov Duh govori u njemu; tko njega sluša, ne sluša čovjeka, već 
Boga, a tko njega prezire, prezire Boga, a ne čovjeka (usp. Lk 10,16). 
Budite ponizna srca i slušajte ga ako se želite svidjeti Bogu (usp. 
1 Sol 2,4; Heb 11,6) i činiti ono što je Kristu ugodno; jer ako se 
budete s njime sukobljavali te protivno njegovim zapovijedima i sa- 
vjetima prosuđivali i činili, sami ćete sebi uskratiti spasenje i plod 
svoga poziva, umanjit ćete položaj svoga Reda te ćete pokazati 
potamnjeno srce obavijeno tamom i mnogim vašim nedostacima. 
Živa riječ Božja izlazi iz usta njegovih i oštrija je od svakoga dvosjeklog 
mača, kako kaže apostol; dobro poznaje đavolje lukavštine i prodire 
do skrivenih nakana i misli ljudskih i đavolskih (usp. Heb 4, 12; Pnz 
8,3). Ljudske je izmišljotine ne mogu prevariti jer u sebi nosi Duh 
Božji, koji proniče srca i bubrege (usp. Ps 7,10), čak i dubine Božje« 
(usp. 1 Kor 2,10). 

Prije nego što je otišao odatle, gospodin je kardinal održao pro- 
povijed čitavoj zajednici, kako braći, koja su se u velikom broju 
okupila na kapitulu, tako i pobožnim pojedincima i narodu Asiza. 
Naime bio je mudar čovjek, časna života i ponašanja. Nakon što je 
završio govor, u kojem je mnogo toga mudro izrekao za izgradnju 
duša te djelotvorno i rječito za ispravak loših navada, na kraju se 
okrenuo na slavu, pohvalu i veličanje braće te je, uzdižući brojnim 
pohvalama njihov život i savršenstvo, mnogim poticajima nastojao 
privući i zapaliti sav prisutan narod za poštovanje i privrženost braći 
i njihovu svetom Redu. 

Po završetku propovijedi sveti Franjo poklekne pred gospodinom 
kardinalom te uz milost njegova blagoslova zatraži dopuštenje da se 
pred njim kratko s nekoliko riječi obrati braći i narodu. Nakon što 
je primio blagoslov, ovako svima reče: »Prečasni se otac i gospodin 
naš kardinal, zbog obilja dobre volje i ljubavi koju gaji prema svima, 
a naročito prema mojoj braći i Redu, jako vara jer pretpostavlja i 
vjeruje da je u nama velika svetost te posebno savršenstvo i ljubav 
prema savršenstvu. No nije dobro da damo prostora prijevari i laži, 
jer bi jednako i on sam bio prevaren, koliko i vi, kada biste vjerovah 
u ona savršenstva i uzvišenosti koje vam je o nama ispripovjedio, te 
bi i nas i vas mogao snaći gubitak i velika opasnost. Naime neza- 
hvalni smo Bogu na svojem pozivu i ne posjedujemo djela i plodove 
istinskih poniznih siromaha, tj. istinske Manje braće, niti ih se trudi- 
mo posjedovati onako kako smo obećah. Stoga želim da znate, kako 
gospodin kardinal tako i svi vi, kakva djela, riječi i težnje moraju 
posjedovati i pokazivati Manja braća da se vi ne prevarite u njima 
te da oni sami sebe i vas ne prevare i zavedu. Kada vidite da Manja 
braća ne navode novake koje su primili da sve svoje podaju siromasi- 
ma ovoga svijeta (usp. Lk 18,22), po uzoru na sveto evanđelje, kako 
su obećah, već im savjetuju da nešto sačuvaju bilo za knjige bilo za 

crkvu ili za koju drugu prigodu, za sebe same ili za potrebe braće, 
ili kad vidite da se braća brinu za vremenite stvari više nego što je 
to nužno za svakodnevne potrebe njihovih tijela i da traže novac ili 
denar za sebe i izgradnju svojih samostana ili crkava te da od vas 
prihvaćaju ostavštinu i oporuke bilo kakve vrste, na bilo koji način, 
znajte da su prevareni i zavedeni, jer Krist je poslao Manju braću da 
svoju poniznost i siromaštvo pokazuju više djelima nego riječima. 

Stoga kada vidite da napuštaju svoje vrlo siromašne, bezvrijed- 
ne, male i izvan svijeta postavljene samostane te se, pod izgovorom 
propovijedanja i vaše koristi, sele na imanja i dvorce te kupuju i 
grade lijepe i skupe zgrade, a napuštaju svetu molitvu i pobožnost 
te se daju na kupnju i čitanje knjiga, da posjeduju grobnice, da žele i 
da se brinu za obilje svih stvari te da, kako bi sve ovo imali i nabavili, 
ishode povlastice od Rimske kurije i oko njih se spore, tada otvorite 
oči i pazite se; nemojte ih slijediti niti slušati jer takvi će pukim ime- 
nom za sebe govoriti da su Manja braća, a siromaštvo i poniznost, 
koju su Gospodinu obećali, napadat će i uništavati u sebi samima 
i u drugima riječju i djelom te će se po njima dogoditi mnoga zla u 
Redu i u Crkvi. 

Ovo vam govorim unaprijed kako bi se, koliko oni sami toliko 
i vi, zaštitili od zamki zloduha, opačina iskvarenih ljudi i budućih 
zala i kako ne biste upali u njih, jer dolaze vremena brojnih nevolja 
i zavođenja (usp. Lk 21,8). Prvi je njihov znak, koji je vrlo blizu, 
otpadanje braće od ljubavi i obdržavanja Kristova života i evan- 
đelja, jer svijet prema Kristu ne vuku niti znanje, niti mudrost, niti 
rječitost, nego sveti način života i savršeno obdržavanje Kristovih 
zapovijedi i uputa«. 

Nakon toga gospodin ga kardinal upita: »Zašto si, brate Franjo, 
ispraznom učinio moju propovijed i zašto najavljuješ tolike nedo- 
statke svoje braće u svome Redu?«, a sveti mu Franjo odgovori: 
»Ja sam iskazao čast vašoj propovijedi time što sam bio umjeren 
u izricanju istine o sebi i svojoj braći; poštedio sam sebe i njih su- 
protstavljajući ruševini prepreku istinite riječi te ublažujući vašu 
pohvalu, želeći iskoristiti priliku te spasonosnim i nužnim opome- 
nama potaknuti svoju braću, koja još nisu u potpunosti utemeljena 
u poniznosti«. 

Ono što je sveti Franjo primio od Krista i stavljao pred braću 
općenito se, onima koji su na ljudsku mudri (usp. 1 Kor 1,26), činilo 
teško i kao da se jedva može nositi (usp. Mt 23,4). Ministri su, kako 
piše brat Leon, postigli da se iz prvoga Pravila izbaci ona odredba o 
zabranama svetoga evanđelja. 20 


20 Odredba se odnosi na evanđeosku zapovijed »Ništa ne uzimajte na put« (usp. 
Lk 9,3). 

Iako je ono što mu je Gospodin objavljivao braći naviještao sa 
žarom u srcu i na samome sebi primjerom savršeno pokazivao dje- 
la koja je propovijedao, zatvarali su uši svetim riječima, a od djela 
odvraćali oči, pokušavajući radije njega vući za sobom, pa makar i 
protiv njegove volje, nego pokoriti se njegovim spasonosnim i bo- 
žanskim savjetima i zapovijedima te se suobličiti s primjerima nje- 
govih savršenih djela na svoje spasenje. 

Naime kada se vratio iz prekomorskih krajeva, neki je ministar - 
kako prenosi brat Leon - pričao s njim o odredbi o siromaštvu kako 
bi na taj način u potpunosti upoznao volju i namjere svetoga Franje. 
Sveti mu Franjo reče: »Ja odredbu o siromaštvu shvaćam onako 
kako u slovo glase riječi evanđelja i Pravila - da braća ništa nemaju 
niti trebaju imati osim odijela s konopom i pojasom za omatanje be- 
dara, a obuću mogu nositi oni koje na to natjera nužda, kako stoji 
u Pravilu«. 

Ministar ga upita: »Što da učinim ja koji imam toliko knjiga da 
vrijede dobrih pedeset libri?« (usp. Dj 19,19). Ovo reče jer ih je htio 
imati uz njegovo znanje, budući da ga je grizla savjest što ima toli- 
ko knjiga, jer je znao koliko strogo shvaća odredbu o siromaštvu. 
Sveti mu Franjo odgovori: »Niti mogu, brate, niti smijem zbog tvo- 
jih knjiga raditi protiv svoje savjesti i zavjeta svetog evanđelja, što 
smo ga obećah«. Čuvši to, ministar se ražalosti. Kad je sveti Franjo 
vidio da se ovaj toliko uznemirio, s velikim mu žarom u duhu, kao 
da se obraća svoj braći, reče: »Vi, Manja braća, želite da vas ljudi 
smatraju i nazivaju obdržavateljima svetoga evanđelja, a zapravo že- 
lit z držati kesu« (usp. Iv 12,6; 13,29). 

Upoznao sam jednoga brata koji ga je čuo kako propovijeda u 
Bologni; oni koji su to vidjeh pričah su da je, ulazeći u grad s namje- 
rom da se spusti do mjesta gdje su živjela njegova braća ondje vidio 
izgrađenu kuću koja je prelazila granice obećanog siromaštva. Ustu- 
knuvši, ode do kuće Propovjednika, koji ga vrlo radosno prime. 

Bio je ondje neki brat propovjednik, istaknute svetosti i znanja, 
koji je predano i ponizno slušao riječi svetoga Franje; znajući razlog 
zbog kojeg se sveti Franjo nije htio zadržati sa svojom braćom te 
suosjećajući s tom napuštenom braćom, pokušavao ga je nagovo- 
riti da ode k njima i da im oprosti ako su ga čime povrijedih. Reče 
mu sveti Franjo: »Takvo oproštenje ne bi bilo dobro, da ja svojim 
činom, a na uvredu Božju - primajući naime gostoprimstvo od njih, 
koji ustraju u grijehu - odobrim tako očigledan prijestup protiv 
obećanog siromaštva«. 

Kad vidje da ga na to nikako ne može nagovoriti, reče mu: »Radi 
ostale tvoje braće, kako ne bi došla na loš glas, jer ih tako izbjega- 
vaš, pođimo k njima; ukorit ćeš ih zbog prijestupa i ispunit ćeš svoju 
dužnost, a ako radi savjesti (usp. 1 Kor 10,27-28) ne htjedneš ostati 

u takvoj kući, vratit ćemo se. Na taj će se način sačuvati ugled tvoje 
braće, a oni će ispraviti pogrešku«. Sveti je Franjo pristao na savjet 
toga brata i nađe ih spremnima da prime pokoru, koju im je htio 
nametnuti, te im oprosti. 

Kada je pak saznao za upornost, odnosno tvrdoglavost jednoga 
od svoje braće, koji je u svijetu naučavao zakone, brat po imenu Pe- 
tar Stacia, i po Duhu upoznao njegovu savjest, koja se, kao i njegova 
djela i nauk, protivila čistoći Pravila, prokleo ga je. Budući da je bio 
velik u svijetu i da su ga ministri silno voljeli zbog njegova znanja, 
pred kraj života svetoga Franje zamole ga braća da tako velikom 
čovjeku, kojeg je prokleo, oprosti te da mu poda milost svoga bla- 
goslova. On im odgovori: »Sinovi moji, ne mogu blagosloviti onoga 
kojeg je Bog prokleo i proklet je«. 

Sto više reći? Nakon kratkog vremena, spomenuti brat onemoća 
i približi se smrti; poče se strašno tresti i vikati jakim glasom braći 
koja su oko njega stajala: »Proklet sam i evo zlodusi kojima sam 
predan vode mene prokletoga na kaznu vječne osude i prokletstva!« 

Iskusivši ovako stravičan i bolan prizor te jezovitu i zastrašu- 
juću osudu, svi su prisutni shvatili da je onaj koga je sveti Franjo 
prokleo već bio od vijeka proklet od Boga. Naime nikoga nije 
blagoslivljao niti proklinjao potaknut ljudskom sklonošću ili osje- 
ćajem, već je, suobličivši se s Kristom, otkrivao otajstva božan- 
skoga suda i božanske volje te je buduće događaje u Riječi gledao 
kao prošle. 

Kada je jedanput čuo za jako velike prijestupe neke braće - kako 
piše brat Toma Celanski - koja su tako pružila loš primjer svjetov- 
njacima, zaista se duboko ražalostio te se potpuno okrenuo Kristu. 
No kada su nakon toga došli drugi, koji su pričah o svetom životu 
i ponašanju neke druge braće, koja su izgrađivala svjetovnjake i 
po kojima su se mnogi pokajali i obra tih, ovaj se ljubitelj spasenja 
duša i svega što je dobro silno razveseho (usp. 1 Pt 1,9); prosvijeth 
ga nebeska objava te u duhu shvati ispravnost božanske pravde, 
koja milostivo prihvaća i blagoslivlja dobre, a pravedno odbacuje 
i proklinje zle. 

S tohkom je djelotvornošću i snagom duha prokleo one koji 
su otpah od propovijedanja obećanog života i izopačenim djehma 
ozloglasili Red, a blagoslovio one koji su čuvah svoja obećanja i pri- 
mjerom svetoga načina života izgrađivah bhžnje te su učinili da Red 
odiše mirisom dobroga glasa (usp. Fil 4,8) da su svi koji su to slušah 
spoznah kako iz Boga proizlaze te da su na nebu utvrđeni blagoslov 
i prokletstvo koje je Franjo dijeho i naviještao na zemlji. 

Braći koja su bila zdravoga nauka te su ljubila Krista u istini bilo 
je znano da njegove riječi i djela proizlaze iz Krista i njegova Duha 
te da oni koji njega primaju i slušaju primaju i slušaju Krista, koji u 

njemu govori (usp. Mt 10,40; Lk 9,48; 10,16). Stoga ga oni čista i 
pravedna srca nisu oklijevali slušati i slijediti. 

No oni koji su sebe ljubili, koji su bili naduveni ljudskim znanjem, 
(usp. 1 Kor 8,1) te su tražili svoje, a ne ono sto je Isusa Krista (usp. Fil 
2,21), drhtali su od straha, gdje straha i nije bilo (usp. Ps 14,5; 53,6) te 
ga zbog toga»<? primiše (usp. Iv 1,11), jer Boga nisu zazivali (usp. Ps 
14,4). Kako su naime mogli vjerovati oni što traže i vrebaju ljudsku 
slavu, a ne traže slavu koja dolazi od jedinog Boga (usp. Iv 5,44)? Bog 
naime rasipa kosti onih (usp. Ps 53,6) koji se žele svidjeti ljudima 
(usp. Gal 1,10; Ef 6,6): bit će posramljeni jer ih je Bogprezreo (usp. 
Ps 53,6). 

»Tko znanje pretpostavlja svetosti« - govorio je braći sveti Fra- 
njo - »nikada neće napredovati i onaj tko voli pohvale ljudi, robuje 
laži; a Bog, koji je istina (usp. Iv 14,6), štovatelje će laži upropastiti«. 

Spoznavajući budućnost po Duhu Svetome, govorio je braći: 
»Braćo, pod izgovorom propovijedanja i izgrađivanja drugih napus- 
tit će svoj poziv, tj. čistu i svetu jednostavnost, svetu molitvu, poniz- 
nost i našu gospođu svetu Siromaštinu. Ono za što budu vjerovah 
da će ih zapaliti za pobožnost i ljubav prema Bogu to će ih ostaviti 
hladnima i praznima bez ljubavi. Tako se neće moći vratiti svojem 
pozivu, budući da su izgubili vrijeme kada su po njemu mogli živje- 
ti; trebaju se bojati da im se ne oduzme ono što im se čini da imaju 
(usp. Lk 8,18; Mk 4,25) te da im se ruke ne nađu prazne u dan 
nevolje. Naime oni za koje misle da se obraćaju Gospodinu zbog 
njihovih propovijedi Gospodinu se obraćaju zbog molitava svete 
braće, koja u pustinji oplakuju svoje i tuđe grijehe, jer istinskoj je 
Manjoj braći dano od Krista da upoznaju tajne kraljevstva Božjega, a 
drugima samo u usporedbama (usp. Lk 8, 10). Toliko ih je koji se rado 
uspinju prema znanju da će blažen biti onaj koji se učini neplodnim 
radi ljubavi prema Gospodinu Bogu«. 

Došla su braća iz Francuske te su mu ispričala kako su onih dana 
braća u Parizu primila jednog slavnog čovjeka, učitelja svete teolo- 
gije, po kojem su se izgrađivah mnogi iz naroda i klera. Čuvši to, 
sveti Franjo uzdahne te im odgovori: »Bojim se, sinovi, da će takvi 
učitelji na kraju uništiti moj zasad, jer pravi su učitelji oni koji svoje 
obraćenje bližnjima pokazuju dobrim djehma i mudrom ponizno- 
šću. Toliko naime čovjek posjeduje znanja koliko provodi u djelo te 
je onohko mudar kohko ljubi Boga i bhžnjega, a redovnik je onoliko 
dobar govornik koliko sam vjerno i ponizno čini dobra djela koja 
razumije«. 

Dođe tada i neki sveti brat iz Njemačke, učitelj teologije, k nje- 
mu u posjet u želji da mu potvrdi namjeru i značenje Pravila. Nakon 
što je od njega pomno naučio i čuo namjere čitavoga života prema 
Pravilu, kojim ga je Krist nadahnuo i koje mu je objavio, duh mu se 

tako smirio i utješio u riječima i razlozima svetoga Franje kao da je 
čuo govor samog Isusa Krista, a ne čovjeka. 

Po završetku njegova govora prigne pred njim koljena te reče: 
»Sada ponovno obećavam Bogu, u rukama tvojim, da ću do kraja 
života, koliko po Kristovoj milosti budem mogao, vjerno i čisto ču- 
vati ovaj evanđeoski život i Pravilo, prema čistoj i vjernoj nakani, 
koju je Duh Sveti preko tvojih usta jasno objavio; no molim te za 
jednu milost da, ako se za moga vremena dogodi da se braća toliko 
udalje od čistoga obdržavanja Pravila, kako ti, po Duhu Svetome, 
predviđaš, da ga se zbog njihovog protivljenja ne budem mogao s 
njima slobodno držati prema svetoj i savršenoj nakani, koju ti je 
Gospodin objavio, smijem, iz poslušnosti prema tebi, sam ili s ne- 
kolicinom braće koja ga se budu htjeli čisto držati, otići od njih i 
savršeno ga sačuvati«. 

Čuvši to, sveti se Franjo jako razveseli te, blagoslivljajući ga, stavi 
desnicu na njegovu glavu (usp. Otk 48,18) i reče: »Dovijeka ti si sve- 
ćenik po redu Melkisedekovu (usp. Ps 110,4). Znaj da ti je od Krista 
i od mene odobreno ono što si zatražio« [pokazujući tako da će se 
sva obećanja koja mu je Krist dao vezano za njegov Red, na kraju 
ispuniti u onima koji budu radosno i svom snagom nastojali držati 
se Pravila jednostavno, doslovno i bez tumačenja]. 21 

Oni što protiv svoje volje nos e. slatki jaram Kristova života i Pravi- 
la (usp. Mt 1 1,30) sinovi su tijela te sveto i pobožno tumačenje Pra- 
vila uvijek priklanjaju svojoj tjelesnoj volji. Kako je Jišmael, koji je 
rođen po tijelu, bio neprijatelj Izaku, koji se rodio po obećanju Duha 
Svetoga (usp. Gal 4,29) i živio svetim duhovnim životom, tako će 
biti i u tome životu i Redu, jer sinovi će tijela progoniti sinove duha. 
No Bog, koji je razdvojio sinove Izraela od Egipćana rukom jakom 
i ispruženom mišicom (usp. Pnz 5,15), razdvojit će istinske sinove 
Pravila od sinova tjelesne mudrosti (usp. Rim 8,6); ove će privesti k 
slavi božanskoga svjetla (usp. 2 Kor 4,6) i savršenstvu serafske ljuba- 
vi križa te će ih suobličiti svome slavnom tijelu snagom kojom može 
sve podložiti sebi (usp. Fil 3,21), a one će ostaviti u tami grijeha, u 
hladnoći požude i sebeljublja. 

U vrijeme svetoga Franje izvana se činilo da među braćom po- 
stoji jedinstvo s obzirom na njihovo držanje, suživot i poslušnost; a 
što se pak tiče čistoće Pravila te obdržavanja, ljubavi, poslušnosti i 
iskrenog nasljedovanja osnivačeve nakane, postojali su tajni razdori 
i velike razlike. Nisu u sebi imali to da budu složni, imaju istu ljubav 
(usp. 2 Kor 13,11; Fil 2,2; 3,15) i isti osjećaj (usp. Rim 15,5; Fil 4,2); 
da ne čine ništa iz sebičnosti i tašte slave te da smatraju jedan drugoga 
većim od sebe (usp. Fil 2,3); da ne traže svoje, nego, zajedno s osniva- 


21 


Tekst u zagradama pojavljuje se samo u jednom od četiri kodeksa. 


1240 


II. ŽIVOTOPISI SV. FRANJE 


čem, ono sto je Kristovo (usp. Fil 2,21 ) i ono što je na utjehu i korist 
drugih te na uzajamno izgrađivanje. 

Zaokupljen filozofskim cjepidlačenjima, brat Ilija, koji je za 
sobom potajno vukao skupinu onih koje je iskvario duh požude i 
ispraznosti, sam sebi iskopa jamu i produbi, u koju zaveden pade i 
skonča (usp. Ps 7,16). Nije shvaćao nakane, lukavštine i izmišljo- 
tine đavolske, kojima je, a da to nije ni znao, pripravljao prolaze, 
krčio putove i ravnao staze, suprotstavljajući se Kristu u osnivaču. 

Krist je ovo čudesno objavio jednom svetom i časnom svećeni- 
ku, koji je upravljao jednom župom u Massi Trabariji, 22 po imenu 
Bartol, kome je i sveti Franjo zbog uzvišenosti njegove svetosti 
svagda i u svemu povjeravao svoje službe. Bio je naime vrlo povu- 
čen, pun pobožnosti i ljubavi te je tješio ožalošćene. Braća su mu 
s povjerenjem prilazila kao preblagom ocu i učitelju svojih duša. 
Primao je braću u Red te je izopćenima i onima koji su izišli iz 
Reda davao odrješenje; pokazivao im je jasnim božanskim doka- 
zima i primjerom života da su savjeti koji se ravnaju po ljudskoj 
mudrosti i koji se ne slažu s putom savršenosti i nakanom osniva- 
ča ne samo beskorisni nego i iskvareni smrtonosnim otrovom (usp. 
Jak 3,8). 

Ovaj čovjek drag Bogu za vrijeme molitve pade u zanos (usp. Dj 
10,10; 11,5) te je po Kristovoj zapovijedi bio odveden na dno pakla. 
Vidje ondje Lucifera kako stoji na prijestolju kazne, a oko njega sve 
glavne duhove podzemlja. Njima vrhovnik mračnoga svijeta (usp. Ef 
6,12) tužno postavi pitanje, tražeći savjet, te reče: »Primili smo loše, 
vrlo neugodne novosti iz pustinje svijeta od onih koji nam ondje 
služe. Naime na svijetu su se iznenada pojavili ljudi koji odbacuju i 
preziru svijet i tijelo s njegovim strastima (usp. Gal 5,24) te oduzimaju 
prava i mjesta koja pripadaju našem gospodaru; ako im se ne uspro- 
tivimo, pretrpjet ćemo od njih mnoge muke i štetu (usp. Dj 27,10). 
Stoga pomno razmislite što ćemo učiniti protiv njih. Od onih koji su 
odatle došli možete iscrpnije čuti o njihovim prilikama«. 

Na zapovijed Lucifera počeli su pričati i prenositi činjenice o nji- 
hovu životu i savršenosti. Ustade tada neki veliki zloduh koji je, 
zajedno sa zlim duhovima što su bili pod njegovom vlašću, vodio 
dvoboj protiv svetoga Franje i njegova Reda te reče: »Iako su mno- 
gi, kao što je to izložio naš vrhovnik, u zadnje vrijeme ustali protiv 
nas na razne načine, neki je ponizan čovjek, neuk i prostodušan, za- 
jedno s malom zajednicom sebi sličnih s takvom snagom duha ustao 
protiv nas (usp. Iz 1 1, 15) da se čini kako se protiv nas ne bori samo 
čovjek nego i sam Isus Nazarećanin (usp. Mk 1,24; Lk 4,34), koji se 
u njemu osobno nalazi. Nijedno naše istančano umijeće niti bilo 

kakav napad naših zasjeda, koliko god bio jak, ne može njega ni 
bilo koga od onih koji su mu privrženi ni prevariti ni srušiti; iako mu 
postavljamo zamke i slijeva i zdesna, ne uspijevamo ga uloviti niti 
pobijediti, već, a to još više boli, ako im se netko od naših sljedbeni- 
ka približi, okrene se protiv nas i postane naš smrtni neprijatelj. Ne 
možemo im oteti ni jednoga vjernika«. 

Nakon što je među njima nastao tajac, pojedini su vrhovnici 
pred svima izlagali razne prijedloge i razne načine na koje bi ih mo- 
gli brzo pobijediti; njihove pak odluke radi kratkoće izostavljam. 

No iako su napasni zlodusi vezano za pojedine poroke predložili 
mnoge i različite načine te iznijeli primjere kako se pomoću predlo- 
ženih pristupa mogu izvojevati čak i neočekivane pobjede nad ve- 
likim i - kako su smatrali - nepobjedivim svecima, neki je zloduh, 
drugi iza Lucifera, poslije svih ovako rekao: »Makar ste svi iznijeli 
mnogo oštroumnih i djelotvornih stvari, ipak nitko od vas nije izre- 
kao ih izmislio način na koji ćemo moći, ako mi budete vjerovah, 
izvojevati nad njima sjajnu pobjedu«. 

Budući da su svi zlodusi željeh čuti njegov prijedlog i mišljenje, 
nastavi te reče: »Nećemo moći izvojevati trijumf nad tim ljudima 
ako ne usmjerimo sav svoj trud, brigu, oštroumlje i sve što činimo 
na to da nagovorimo ohole, hvahsave, radoznale, varahce i preva- 
rante, pohlepne, zavidne, preuzetne i lažljive ljude, za koje znamo 
da su naši, i u njih usadimo, na sve načine na koje možemo, želju 
za obraćenjem i da zajedno s njima služe Gospodinu. Naime kad 
budemo imah udjela među njima i svakodnevno se trudili da ga po- 
većamo, tako ćemo ih uznemiriti i tako onečistiti njihov Red te izo- 
krenuti njihove zavjete, riječi, običaje i djela, a njihov ugled u svijetu 
učiniti toliko odbojnim da će oni koji im se budu pribhžavah, zbog 
otrovnog smrada, ispuštati zadah smrti te neće osjetiti životvoran 
miomiris koji vodi u život vječni«. 

Ovaj se prevratnički plan svidio Luciferu i svim njegovim vr- 
hovnicima te su se dogovorili među sobom da će se od toga tre- 
nutka svim snagama držati ovog posljednjeg prijedloga. Uz Božje 
dopuštenje zlodusi su, prema svojoj tajnoj i skrivenoj odluci, svojim 
prijevarama natjerah i svom snagom naveh one koji su se slagah s 
njihovim nakanama i koji su bih bliski njihovim zlobnim djelima da 
uđu u taj Red, koji su najviše mrzili i za koji su osjećah kako im se 
protivi više od ostalih. 

Iako na početku, kada je samo sveti Franjo primao braću, zlo- 
dusi nisu uspijevah ispuniti zle želje svoje prijevare, jer je bio poput 
kerubina rasvijetljen Duhom Svetim : pun očiju sprijeda istraga, iznu- 
tra i izvana (usp. Otk 4,6.8); no, kada je narastao broj ministara po 
svoj zemlji, koji nisu imah mjeru za savršenstvo duha, a ona je bila 
nužna za obranu od tako skrivenih lukavština zloduha, budući da je 

duh svakoga ministra obuzimala želja za povećanjem broja braće, 
pod izlikom spasenja duša (usp. 1 Pt 1,9) i širenja Reda umnožili su 
narod, ali nisu uvećali veselje 23 (usp. Iz 9,2), pridruživši nevinima 
mnoge izopačene. Oni koji su se prekomjerno pouzdavali u svoje 
sposobnosti nastojali su upravljati, a ne da se njima upravlja te su 
drsko po svojem sudu i po svojoj volji sami sebi i drugima davali 
pravila umjesto da, mrtveći svoju volju, ponizno obdržavaju Pravilo. 

Zbog toga su se osnivaču i ostalima koji su hodili u jednostav- 
nosti povećale muka, nesreća i patnja duše (usp. Ps 10,7), mlakima 
opasnost, uznemirenima radost, a opakima hrabrost za loša djela. 

Prije smrti svetoga Franje ta su se zla toliko uvećala da ni on sam, 
koji je bio prebivalište Duha Svetoga, nije mogao niti propovijedi- 
ma niti primjerima niti znamenjem i čudesnim ozdravljenjima nika- 
ko pomoći; no nakon što se pomolio, odlučio je kako je sigurnije da 
se posveti samome sebi i Bogu te da se odrekne službe upravljanja 
braćom. 24 

Nakon što je to učinio, jedan mu od drugova reče: »Oče, oprosti 
mi jer sve što ti želim reći razmatrala su već mnoga braća« te nasta- 
vi: »Ti znaš kako je nekoć, po Božjoj milosti, cijeli Red bio snažan 
i ustrajao u stanju čistoće i savršenosti: kako su sva braća brižno i 
sa žarom u svemu obdržavala poniznost i siromaštvo u malim i vrlo 
siromašnim kućama, s malo vrlo siromašnih knjižica te u bezvrijed- 
noj i vrlo siromašnoj odjeći; i kako su u ovome i u drugim vanjskim 
stvarima bili združeni u jednoj volji da budno i brižno obdržavaju 
sve što spada na naš poziv, naš zavjet i dobar primjer, tako su i jed- 
nodušno ljubili Boga i bližnje. Sada su se pak, od nedavno, ova či- 
stoća i savršenstvo počeli mijenjati na razne načine. Štoviše, mnoga 
braća vjeruju da ih to u velikoj mjeri izgrađuje, više od onoga što je 
malo prije rečeno, te im se čini da zbog toga časnije žive i ponašaju 
se. Zbog toga već gotovo uopće ne cijene put jednostavnosti i ovoga 
siromaštva, ono što je bilo početak i temelj našeg Reda. Stoga, raz- 
mišljajući o ovome, vjerujemo da nisi njima zadovoljan; no doista 
se čudimo zašto ih, ako si njima nezadovoljan, trpiš i ne ispravljaš«. 

Reče mu sveti Franjo: »Neka ti Gospodin oprosti, brate, što mi 
se želiš suprotstaviti i što mi se protiviš te me želiš uplesti u ono 
što ne spada na moju dužnost« te nadoda: »Sve dok su braća bila 
moja dužnost i dok su ustrajala u svom pozivu i zavjetu, iako sam 
bio slaba zdravlja od početka svog obraćenja Kristu, za njih sam 


23 [U Vulgati stoji »multiplicasti gentem non magnificasti laetitiam « (umnožio si na- 
rod, nisi uvećao veselje), a u našem prijevodu »ti si radost umnožio, uvećao veselje«. 
U gornjem tekstu donosim prijevod latinske verzije, budući da ga tako prenosi autor.] 

24 Sveti je Franjo uvijek radije vodio Red primjerom i savršenstvom života nego 
autoritetom. 

uz malo brige dovoljno činio primjerom i propovijedanjem; no na- 
kon što sam uvidio da Gospodin svakodnevno umnožava broj braće 
(usp. Dj 6,7), a da ona zbog mlakosti i nedostatka duha skreću s 
pravog i sigurnog puta, kojim su običavala ići (usp. 1 Kr 8,36) te da 
žele - kao što si rekao - hoditi širokim putem, ne obazirući se na 
svoj poziv, zavjet i dobar primjer i da zbog mojeg propovijedanja i 
mojeg primjera neće odustati od puta koji su već započeli, povjerio 
sam Red Gospodinu i ministrima braće. 

Premda sam onda kada sam se odrekao i napustio svoju duž- 
nost oko braće na generalnom kapitulu, kao opravdanje naveo da 
se zbog svojega lošeg zdravlja više ne mogu za njih brinuti i skrbiti, 
ipak, sve dok su braća hodila i hode po Božjoj i mojoj volji, radi 
njihove utjehe nisam želio da, sve do dana moje smrti, imaju drugog 
ministra osim mene. Naime ako je podložnik dobar i vjeran te po- 
znaje i vrši volju svojeg nadređenog, o njemu se nadređeni ne mora 
mnogo brinuti. Dapače, bio bih sretan i obradovala bi me dobrota 
braće, zbog moje i njihove koristi, da mi ne bi bilo teško za njih se 
brinuti, čak i onda kad bih onemoćao ležao u krevetu«. 

Na to doda: »Moja je dužnost, po kojoj moram vladati manama 
i ispravljati ih, duhovna. Stoga ako ne uspijevam vladati manama 
i ispravljati ih propovijedanjem i primjerom, imaju Pravilo koje ih 
poučava; ne želim postati krvnik, koji zadaje udarce i bičuje, kao 
što to čine moćnici ovoga svijeta, jer se pouzdajem u Gospodina da 
će im se nevidljivi neprijatelji - Gospodinovi redarstvenci - osvetiti 
kako bi na ovome svijetu i na onome što dolazi kaznili one što krše 
zapovijedi Gospoda Boga; učinit će da ih isprave ljudi ovoga svijeta 
te će se na svoju porugu i sramotu vratiti svojem pozivu i zavjetu. 
Bez obzira na sve to, sve do dana svoje smrti neću prestati djelom i 
primjerom učiti braću da idu putem koji je Gospodin pokazao meni 
(usp. 1 Kr 8,36), a koji sam ja pokazao njima te ih poučio kako ne 
bi imali isprike pred Gospodinom (usp. Rim 1,20), a da ja više ne 
moram ni o njima ni o sebi davati račun« (usp. Mt 12,36; Lk 16,2). 

Mi koji smo bili s njim kada je napisao Pravilo (usp. 2 Pt 1,18) i 
skoro sve druge svoje spise, svjedočimo (usp. Iv 21,24; 3 Iv 12) da je 
u Pravilu i u ostalim svojim spisima napisao mnogo toga oko čega 
su se s njime sporila neka braća dok je još bio živ, što bi sada, nakon 
njegove smrti, bilo vrlo korisno cijelome Redu. 

Naime često je govorio svojim drugovima: »Moja su bol i muka 
u tome da ono što uz velik napor molitve i razmatranja primam od 
Gospodina po njegovu milosrđu na sadašnju i buduću korist čitavo- 
ga Reda i za što od njega imam jamstvo da je po njegovoj volji, neka 
braća iz oštroumlja i razboritosti svojega znanja obezvređuju te mi 
se protive govoreći: ’ovoga se treba držati i ovo treba obdržavati, a 
ono ne treba’«. 

Probadali su njegovu dušu i razdraživali ga te su razmišljali na 
način protivan Bogu i njegovu svecu; svojim su ga lukavštinama, 
izmišljotinama i neposluhom ispunjavali gorčinom do te mjere da 
se na njihovu kapitulu odrekao dužnosti ministra, koju su mu na- 
metnuli Krist i njegov namjesnik, te je po njihovim željama i zaslu- 
gama, kako je nekoć Samuel Saula sinovima Izraelovim (usp. 1 Sam 
9,22), tako je i on njima ostavio Iliju alkemičara, onakva čovjeka 
kakvoga su i zaslužili. 

Nakon ovog se događaja toliko okrenuo molitvi da se, tako uvu- 
čen u Boga, u potpunosti činio kao čovjek s drugoga svijeta. 

Braća koja su suprotno od njega mislila i naučavala bila su povri- 
jeđena zbog ispravnosti i čistoće njegovih propovijedi i zbog gorljiva 
nastojanja koje je pokazivao u svojim govorima protiv zala koja su 
se već bila raširila po Redu; sa zadovoljstvom nisu dopuštali da mu 
pristupaju novaci i ljudi koji su mu bili odani, već su ga pažljivo na 
različite načine sprečavali koliko god su mogli, jer je sve one doga- 
đaje što se do kraja u Redu imaju zbiti tako jasno i na očigled pro- 
povijedao kao da ih je vidio kao već prošle događaje, razotkrivajući 
pritom tada prisutna zla. 

Stoga je protiv zala koja su već bila začeta u Redu i onih koja je 
svojim proročkim očima kao buduća do kraja u njemu vidio bez 
prestanka postovima i molitvama (usp. Mt 17,20; Mk 9,29) te neizre- 
civim uzdisajima (usp. Rim 8,26) molio od Isusa Krista, koji može 
sve što nadmašuje naše misli i razum, da im pruži prikladna i koris- 
na ljekovita sredstva. 

Budući da je neprestano poniznim molitvama i vatrenim čežnja- 
ma vapio Bogu da se sačuva njegov Red drag Bogu i da se sigurno 
spase sva tadašnja i buduća braća, Svevišnji usliša molitve svoga slu- 
ge te mu Gospodin reče: »Franjo, pođi i izdvoji se od ostalih na četr- 
deset dana u pustinju (usp. Mk 1,13) gdje ćeš po mojoj riječi, koju ću 
ti priopćiti, urediti svoje Pravilo te ću ti, prema onome što tražiš, dati 
kratka, jasna i sigurna ljekovita sredstva, koja ćeš staviti u njega; po 
njima će prijestupnike savjest optuživati za njihova nedjela te neće 
imati izgovora preda mnom i mojom Crkvom. Oni pak koji budu či- 
sto i vjerno ljubili i obdržavali Pravilo imat će sigurno svjedočanstvo 
o njegovu čistom i vjernom obdržavanju te neće moći sumnjati o 
tvojoj nakani, koja je prema odluci moje volje« (usp. Ef 1,9). 

Ovo se dogodilo prije nego što se povukao s dužnosti ministra, 
želeći se posvetiti sebi i Bogu, te je ministrima - kao što je ranije 
rečeno - povjerio Red. 

Povukao se dakle prema objavi koju je primio od Gospodina te 
se zatvorio u pustinjski samostan Fonte Colombo u malu ćeliju koja 
se nalazila na strmini litice podno toga mjesta. K njemu su se usu- 
dila pristupiti samo dva brata - brat Leon Asiški i brat Bonicije iz 


Knjiga kronika ili nevolja Reda manje braće 


1245 


Bologne koje je uzeo za drugove. Ondje je prema Kristovoj objavi 
napisao Pravilo, ne stavljajući u njega ništa svoje, pišući u nj samo 
ono što mu je Isus Krist s nebesa objavljivao. 

Za vrijeme dok je Franjo poput Mojsija posvećen Bogu, brat Ili- 
ja, njegovi sljedbenici i neki ministri viču i bjesne (usp. Izl 32,17) te, 
budući da mu se nisu usudili javno suprotstaviti, kradomice, tj. po- 
tajno čovjeku Božjem Leonu oduzmu Pravilo koje mu je svetac pre- 
dao na čuvanje te ga sakriju, misleći da tako priječe namjeru svetoga 
Franje da, prema Kristovoj riječi koju je primio s nebesa, predstavi 
Pravilo prvosvećeniku i preda ga na odobrenje. Dok su to činili, 
zamračeni u svom razumu (usp. Ef4,18) nisu bili svjesni težine svoga 
preuzetnog nedjela niti da, pretpostavljajući svoju volju božanskim 
nadahnućima i zapovijedima, čine grijeh čaranja i nepokornosti te 
idolopoklonstva , jer se svojom samovoljom protive riječima sveca i 
učitelja (usp. 1 Sam 15,23), koji im je od Boga dan. 

Sveti je čovjek prepoznao opakost zločina koji su braća počinila 
po zavisti zloduha (usp. 2 Kr 4,9) te je, nadahnut od Krista, čiju 
dobrotu ne pobjeđuje ljudska zloba, drugi put otišao na isto mjesto; 
u svojoj je predanosti posvetio Bogu još četrdeset dana te je ondje 
poput drugog Mojsija, dok ga je Krist poučavao, ponovno istim rije- 
čima i rečenicama napisao Pravilo, sastavljeno i ispisano prstom Boga 
živoga (usp. Izl 31,18; Pnz 9,10), koje je bilo opako oduzeto po 
grijehu njegove braće. 

U međuvremenu, dok se nebeskim i vatrenim čežnjama uzdi- 
že k Bogu i od Krista traži da obnovi Pravilo koje mu je oduzeto, 
đavao podbada i potiče ministre raznih provincija. Tjerani vjetrom 
sa sjevera (usp. Zah 6,8) sastanu se zajedno s bratom Ilijom te se 
smjelo uspnu k njemu kako bi se požalili i prosvjedovah; da svojim 
prigovorima spriječe, potisnu i uznemire onoga kojeg oduzimanjem 
Pravila nisu uspjeh uznemiriti i odvratiti od njegove nakane. 

Stadoše podaleko i vikahu (usp. Lk 17,12), pokazujući tako da 
ne žele prekršiti njegovu zapovijed po kojoj se nitko nije smio usu- 
diti k njemu doći prije kraja razdoblja od četrdeset dana, te vikom 
ukazujući na to da imaju neodgodiv i hitan razlog zbog kojega su se 
okupih i pošh ga tražiti. 

Sveti Franjo uobičajenim znakom dozove brata Leona te mu na- 
redi da istraži tko su ta braća što viču i radi čega su došh. Odgovori 
mu brat Leon: »Oče, došh su ministri s bratom Ihjom u želji da s to- 
bom razgovaraju o nečemu što se ne može odgoditi«. Reče mu sveti 
Franjo: »Neka kažu što žele i ja ću ih poslušati, ah k meni neće ući«. 

Stah su na suprotnu stranu ispod njegove ćehje, na mjesto oda- 
kle se njihov glas jasno mogao čuti. Predstavljajući sve, brat mu 
Ihja reče: »Brate Franjo, kada su ova braća u svojim provincijama 
čula da si radi punijeg obdržavanja obećanoga života odlučio nešto 

dodati ili promijeniti u Pravilu, razmišljajući o vlastitoj slabosti i o 
slabosti braće koja su pod njima te o žaru duha kojeg ti je Gospodin 
dao i koji te je ojačao tako da ti se sve ono što je Bogu ugodno, ko- 
liko god bilo naporno i teško, čini slatkim i laganim, došla su, koliko 
zbog sebe, toliko i zbog braće koja su pod njima, kako bi te upozo- 
rila i podsjetila da je za njihovu slabost u izobilju dovoljno poštovati 
i ono što su već obećala. Njihovoj je slabosti potrebnije popuštanje 
i pošteda onoga što su već obećala nego obvezivanje na savršenije 
stvari, koje nadilaze njihove snage, kakvu god zaslugu one nosile«. 

Kada je ovo čuo, sveti Franjo zanijemi te se u svom srcu ražalosti 
(usp. Post 6,6) i ne dade nikakav odgovor na njihove zahtjeve; no 
doskora, ušavši u ćeliju, okrene se utočištu uobičajene molitve te ra- 
širenih ruku prema nebu (usp. 1 Kr 8,22.54) svim srcem zavapi Kristu 
govoreći: »Gospodine Isuse Kriste, evo, pošao sam za tobom (usp. 
Mt 19,27) ne protiveći se ničemu, a ono što si mi naredio posluš- 
no sam izvršio; nisam takav ni toliko velik da bih bez tebe mogao 
ispuniti bilo što tebi drago i ugodno, a njima korisno i spasonosno. 
Ti, koji si mi naredio da učinim i napišem ono što radi tvoje hvale 
i njihova spasenja, u skladu s tvojom voljom i naukom, pišem i što 
sam već napisao, odgovori im umjesto mene i pokaži da je to tvoje, 
a ne moje«. 

Nakon što je ove riječi s pouzdanjem u srcu uputio Kristu, na ču- 
desan se način začu glas u Kristovoj osobi (usp. Mk 1,11; Lk 3,22), 
u zraku iznad mjesta gdje se sveti Franjo molio, koji reče: »Ovo 
je (usp. Lk 9,35) moj sluga Franjo, koga sam izabrao (usp. Iz 41,8; 
44,2) i u njega postavio duh svoj; naredio sam mu da učini ono što 
čini i da napiše Pravilo koje piše; život i Pravilo koje piše moji su i 
od mene su, a ne od njega. Tko njega sluša, mene sluša, a tko njega 
prezire, mene prezire (usp. Lk 10,16). Udahnut ću duh u one koje 
pozovem da čuvaju ovaj život i Pravilo (usp. Iz 37,7; Ez 37,6) i dat 
ću im snagu da ga očuvaju. Želim da se ovo Pravilo vrši doslovno, 
doslovno, doslovno«. 

Ćuvši ovo, zapanjeni i u čudu svi se vrate u svoje provincije te 
se prestanu dalje protiviti svetomu Franji u ovome što su započeli. 

Kada je dovršio Pravilo, sveti Franjo, prema zapovijedi koju mu 
je dao Krist, sa svojim drugom bratom Leonom pristupi gospodinu 
Honoriju, tadašnjem prvosvećeniku, koji je osobito ljubio blaženo- 
ga Franju i prema njemu gajio poseban osjećaj strahopoštovanja, 
jer je iz iskustva sa sigurnošću uvidio da Kristov Duh u njemu u 
potpunosti počiva. 

Razveseli se prvosvećenik zbog dolaska Kristova siromaha Fra- 
nje te ga poput blagog oca ljubazno i dobrostivo primi te ga vedra 
lica i radosna duha blagoslovi. U potpunosti usredotočen sasluša 
sve što je pred njim u Kristovo ime iznio i zatražio; primi i pregle- 

da Pravilo koje je napisao, vrlo ga pomno razmotri i brižno prouči. 
Nakon što ga je pozorno pročitao i mudro odvagnuo, po primjeru 
dobre uspomene na svoga prethodnika papu Inocenta, odobri ga i 
potvrdi uz pristanak svoje braće kardinala. 

No - prema svjedočanstvu brata Leona, koji je tada bio prisutan 
- nakon što je prvosvećenik pomno i pozorno pregledao sve što je 
bilo sadržano u Pravilu, rekao je blaženomu Franji: »Blago onome 
tko, osnažen milošću Božjom, vjerno i predano sve do kraja bude 
sačuvao ovaj život i Pravilo, jer je sve što je u njemu napisano Bogu 
ugodno i savršeno; ipak, one riječi desetog poglavlja, to jest - ’Gdje 
god se nađe braće koja bi uvidjela i spoznala da ne mogu Pravilo 
doslovno obdržavati, mogu se i moraju obratiti svojim ministrima, a 
ministri moraju toj istoj braći pod poslušnost ljubazno i dobrostivo 
dati dopuštenje koje traže, a ako to ne budu htjeli učiniti, neka ta 
braća imaju dopuštenje i poslušnost da ga doslovno obdržavaju, jer 
sva braća, kako ministri tako i podložnici, moraju biti podložena 
Pravilu’ - mogle bi biti prilika onima koji nisu potpuno utemeljeni 
u ljubavi prema vrlinama i spoznaji istine da unište i podijele Red. 
Stoga želim da se riječi toga poglavlja promijene kako bi se iz Reda i 
braće uklonila svaka prilika za opasnost i razdvajanje«. 

Odgovori mu blaženi Franjo: »Nisam ja stavio te riječi u Pravilo, 
nego Krist, koji bolje poznaje sve što je korisno i nužno za spasenje 
duša braće (usp. 1 Pt 1,9) i za dobro stanje i očuvanje Reda; njemu 
je poznato i kao sadašnje vidi sve što će se u Crkvi i u Redu dogo- 
diti. Zbog toga to ne smijem niti mogu promijeniti jer će ministri i 
oni koji u Redu budu drugima nadređeni uzrokovati mnoge gorke 
nevolje onima koji budu htjeli doslovno, u skladu s Kristovom sve- 
tom voljom, obdržavati Pravilo. Stoga iz poslušnosti prema Kristu 
i po njegovoj volji da se ovo Pravilo i život, koji je njegov, doslovno 
čuva, vaša volja i dužnost moraju biti da tako i bude te da se zapiše 
u Pravilo«. 

Reče mu tada prvosvećenik: »Brate Franjo, ja ću promijeniti slo- 
vo Pravila u ovome odlomku na taj način da se u potpunosti sačuva 
značenje riječi, a da ministri shvate da su dužni činiti ono što Krist 
želi i Pravilo nalaže te da braća shvate da imaju slobodu obdržavati 
Pravilo; tako oni koji će često pod izlikom obdržavanja Pravila traži- 
ti priliku da ga prekrše neće za to imati nikakve prilike«. 

Promijeni dakle prvosvećenik riječi one odredbe na ovaj način: 
»I gdje god se nađe braće koja bi uvidjela i spoznala da ne mogu 
Pravilo duhovno obdržavati, mogu se i moraju obratiti svojim mi- 
nistrima. A ministri neka ih ljubazno i dobrostivo prime i neka se 
prema njima pokažu tako prijazni da braća mogu s njima govoriti i 
postupati kao gospodari sa svojim slugama; jer tako mora biti: mini- 
stri neka budu sluge sve braće« (PPr 10,4-6). 

Kako bi sveti Franjo iz srca sve braće uklonio svako oklijevanje 
i sumnjičavost, pred kraj svoga života u Oporuci je sasvim jasno 
obznanio istinu one namjere koju je imao u Pravilu onako kako ju je 
od Krista primio, strogo pod poslušnost naređujući svoj svojoj braći, 
klericima i neklericima, da ne unose u Pravilo i u riječi Oporuke 
tumačenja govoreći: »Tako se ima shvatiti«; nego da ih jednostavno 
i doslovno, kao što je Gospodin njemu dao da jednostavno i čisto 
napiše Pravilo i Oporuku, tako jednostavno i čisto shvate i obdrža- 
vaju do konca, blagoslivljajući sve koji ga budu tako obdržavali, a 
najstrožom zabranom zatvarajući put braći koja bi tražila pisma ih 
povlastice u Rimskoj kuriji, bilo sami bilo preko posrednika, pro- 
tiv čistog i doslovnog obdržavanja Pravila, koje mu je Krist predao 
(Opor 25; 38-40). 

Dakle iz odredbi i riječi samoga sveca jasno je da je Pravilo i 
Oporuku dobio objavom od Krista te da je doslovno obdržavanje 
ono pravo, čisto, vjerno i duhovno obdržavanje i razumijevanje 
Pravila. Druge su pak odluke pravedne poštede bolesnika te po- 
puštanja korisna i nužna za spasenje duša (usp. 1 Pt 1,9) onih koji 
se ne mogu ih ne žele obvezati na ono teško i savršeno obdržavanje 
Pravila, koje je osnivač poučavao, ispunio i neposredno od Isusa 
Krista primio. 

No obnova Pravila objavljenog svetomu Franji, koja se mora 
zbiti nakon što se zapečati otajstvo na njegovu križu, sastojat će 
se u čistom, jednostavnom i doslovnom obdržavanju Pravila i 
Oporuke; Duh Sveti će poput serafina, kerubina i prijestolja 25 
ispuniti one koje pozove i odabere da propovijedaju riječju i dje- 
lom Kristov život. Poput serafina: u tijelu i u duši će u obliku 
križa nositi Krista, sigurni da on prebiva u njima. U znak toga 
Franjo se prvo u duši, a kasnije i u tijelu pokazao probodenim, 
pretkazujući nepovoljne okolnosti u nevoljama. Poput kerubina: 
jer nestvoreni um, od vijeka rođen od Oca, ući će sa žarom i 
snagom u um ponizne Manje braće, rasvijetlit će ga, utvrditi u 
istini te ga svjetlošću učiniti mudrim i priopćiti ga uobhčenog u 
sedmomu F. (Franji?), kada se u ognjenim kolima, kao drugi Ilija 
(usp. 2 Kr 2,11), ukazao šestorici braće te su svi jedni drugima 
vidjeh ogoljenu savjest. Poput prijestolja: jer će im snaga Očeve 
svemoći te sjaj vjere i živa djelotvornost pomoći poput vlasti, tako 
da se izvrše i ostvare njihovi zahtjevi, ispune njihove želje, da se 
strahuje od njihovih prijetnji i prokhnjanja, a da se poštuju i ljube 
njihovi blagoslovi. 


25 Serafini, kerubini i prijestolja predstavljaju tri kora prvoga reda anđeoske hije- 
rarhije, op. prev. 

Naime neće moći izdržati teret one posljednje nevolje u kojoj će 
se naći izabrani, kada će se, u čovjeku propasti odriješena vlast Zma- 
ja (usp. Otk 13,4), tako uzdignuti i podići da će se pokazati kako 
sjedi u Božjem hramu nad svime što ljudi nazivaju Bogom ili drže za 
sveto (usp. 2 Sol 2,4), ako Isus Krist ne bude u njima poput serafina 
prebivao, poput kerubina ih rasvjetljivao i poput prijestolja u njima 
sjedio i počivao. 

Kao što Kristov život, propovijedanje, muka, smrt, rane, ukop, 
uskrsnuće, uzašašće i ostala njegova djela te sadašnje, prošle i budu- 
će pouke, uzete sve zajedno i pojedinačno, na ljudski i božanski na- 
čin započinju i dovršavaju, daju i najavljuju, zapečaćuju i otvaraju, 
tako se i dostojanstvo i veličanstvo njegove slave i milosti objavljuju 
i očituju u svecima, a otajstva njegove nakane nakon što ih redom 
razdijeli, kako bi sve što je Kristovo zasjalo u pojedinim Kristovim 
udovima, a ono pojedinačno u svima slavnije zasvijetlilo svojim 
učinkom i snagom. 

Budući da je Isus Krist, vječna mudrost nestvorena, koja je rođe- 
na i sve stvara, sve sadrži i sve dovršava, istina (usp. Iv 14,6) te da 
čitavog sebe, na ljudski i božanski način, razdjeljuje pojedincima i 
svakome kako hoće (usp. 1 Kor 12,11), u mnogo navrata i na mnogo 
načina (usp. Heb 1,1) ipo mjeri mjerila (usp. 2 Kor 10,13) onih koji 
ga primaju, kako bi, obnavljajući znake i ponavljajući čudesa (usp. Sir 
36,5), na svoju slavu usavršio svoje otajstveno Tijelo, htio je u Franji 
svima dati poseban spomen sebi i čudesima svojim (usp. Ps 111,4). 
Stoga nakon što je po njemu dao Pravilo i nauk svoga života, obu- 
kao ga je znakom svoga tijela i križa kako bi i posljednji udovi spo- 
znah da moraju biti suobličeni s glavom. 

Kao što Otac po Duhu Svetome u Kristu dubinu bogatstva, mu- 
drosti i znanja Božjeg te nedokučive njegove odluke (usp. Rim 11,33) 
zapečaćene zatvara, a otvorene otkriva i kako se darežljivo djelova- 
nje Božjeg milosrđa po Kristu i predodređeni izbor očituju u sveci- 
ma, a ispravan se put pravednosti i poštenje suda očituju i pokazuju 
u odbačenima i izopačenima, tako je i u ovaj posljednji čas (usp. 1 
Iv 2,18) postavio na nebo Crkve znak križa te ga je htio pokazati u 
Franji (usp. Otk 12,1 ) kako bi se oni koji budu gledali u njega (usp. 
Br 21,8), obukli u Krista i slijedili ga (usp. Rim 13,14; Gal 3,27) te 
pobjegli pred pljačkaškim mačetn (usp. Iz 21,15) paklenog čovjeka i 
kako se ne bi uhvatili u zamku njegove opsjene te, čineći prijevaru i 
prianjajući lažima, otpali od istine. 

Uzdižući samoga sebe Lucifer pade s nebesa (usp. Iz 14,12), 
Adam je, zaveden od žene (usp. Post 3,12), zastranio, Setovi su si- 
novi, pokvareni od kćeri ljudskih (usp. Post 6,2), poginuli u potopu. 
Tako su i Noini sinovi, uzoholivši se protiv Boga, na sebe navukli 
zbrku (usp. Post 11,9) te su pali u idolopoklonstvo. Jišmael, prvi sin 

Abrama (usp. Post 16,15), oca naše vjere, rođen po tijelu (usp. Gal 
4,23), progoneći Izaka, sina obećanja, bio je izbačen od Duha kako 
ne bi bio baštinik (usp. Gal 4,28-30). Ezav je progonio Jakova (usp. 
Post 27,41) i slijedio primjer Kaina, ubojice nevinog Abela (usp. 
Post 4,8). Zavidni su Jakovljevi sinovi prodali Josipa , Božjeg i očeva 
miljenika, te su lažnim djelom i riječima prevarili Izraela koji je to 
gledao (usp. Post 37,28.32). Dvojica su od šest stotina tisuća (usp. 
Izl 12,37) povjerovala Bogu, a ostalima je bio zapriječen ulazak u 
obećanu zemlju (usp. Br 14,30). Saul je progonio Davida (usp. 1 
Sam 18,9-12) te su svi kraljevi, osim Ezekije ijošije, gomilali opačinu 
na opačinu (usp. Sir 49,5) i ubijali proroke, koji su im bili poslani s 
nebesa (usp. Mt 23,31.37), a zadnjeg su ubili prethodnika, svetog 
još u majčinoj utrobi, odrubivši mu glavu (usp. Lk 1,15). Glavari 
su svećenički, književnici i farizeji uzdigli na križ Mesiju, Boga i 
Gospodina proroka, izvan vrata (usp. Heb 13,12) među razbojnicima 
(usp. Lk 23,33; Iv 19,18), dodajući popisu svih svojih zlodjela bulu 
protiv KristovaD«/w (usp. Mt 12,31) te progon i smrt svetih Kristo- 
vih učenika, zbog čega je Božja srdžba s istrebljenjem na njih došla do 
vrha (usp. 1 Sol 2,16). 

Napokon netko bi pitao: »Kako to da je Franjo bio daleko od 
toga da se ičim ponosi osim Gospodinovim križem « (usp. Gal 6,14). 
Tko bi to mogao objasniti, tko bi mogao shvatiti (usp. Mt 19,12)? To 
je iskustvo samo njemu dano (usp. Mt 13,11). Možda se zbog toga 
moralo pojaviti u tijelu, jer se riječima nije moglo objasniti. Neka 
se samo ovo ispriča ljudskim ušima što dosada nije bilo poznato. 
Razlog zbog kojeg se to otajstvo pojavilo u svecu, kako mu je On ot- 
krio, zavisi od budućih događaja; na kraju će biti pravi i vjere dosto- 
jan onaj za kojeg budu svjedočili narav, zakon i milost; jer pečat na- 
javljuje ono što je zapečaćeno, a gdje nedostaju riječi, govori tišina. 

Naime već se iz onoga što se dogodilo i prošlo počinju shvaćati 
otajstva koja je serafin otkrio samome Franji i koja su zatvorena u 
znakovima rana. 26 Isus Krist, pravi Bog i čovjek, Početak i Svršetak 
(usp. Otk 1,8; 22,13) stvorene naravi, zakona, milosti i slave opisao 
je i zaključio na križu neizmjernost svoje svemoći, beskrajnost mu- 
drosti, darežljivost milosti i neizrecivu dobrotu ljubavi te je smrću 
uništio smrt i po evanđelju rasvijetlio život i neraspadljivost; Franjo 
je u Crkvi postao njegov glasnik i propovjednik riječima i djelima. 

Nakon što je Krist razapet i ustao od mrtvih te je apostolima dao 
Duha Svetoga, iz smrti slova potekao je Duh života (usp. 2 Kor 3,6), 
a u smrti slova, kao u mračnoj grobnici punoj smrada iz podzemlja 
i crva zloduha, sinagoga je, ne odvajajući se od slova, ostala mrtva 
i pokopana. Kao što je Eva, prekršivši zapovijed, izgubila neduž- 


26 


Misli se na stigme sv. Franje koje su znak Krista na njegovu tijelu. 

nost i dostojanstvo stvorene naravi kao i milost i besmrtnost te ju je 
zadesila smrt i tijela i duše, tako su i sinagogi, zbog Kristove smrti, 
oduzeti darovi i dobra obećanja Pisma, koja su joj dana po milosti, 
te je postala plijen vječne smrti, podzemlja i zloduha. 

Krist je apostolima, slugama svojim, dao ovo otkrivenje, koje je 
kroz smrt primio od Oca, te su shvatili i propovijedah da je sina- 
goga, majka njihova, mrtva i spoznali su da su smrću tijela primi- 
li život Kristova okrepljujućeg života. Postavši po njegovu Duhu 
sveti među svetima, desnicom su svojom blagoslivljali te su boreći 
se propovijedah vjeru, koja daje život, protiv nevjere, koja donosi 
smrt i uništenje. 

Njihov je jezik postao ključ neba, Boga koji dostojnima i vjer- 
nima otvara puteve života, pokazujući onima koji ga ljube zname- 
njem, riječima i djelima razaranje svijeta te uništenje i vječnu pro- 
past. Odvojili su dragocjeno od bezvrijedna (usp. Jr 15,19), istinu od 
laži, dobro od zla te su postah Božja usta i kola njegove svemoći 
protiv svijeta i kneza ovoga svijeta (usp. Iv 12,31; 14,30). 

Naime naviještah su evanđelje onima koji su razapeh Krista i 
zbog drskosti svoje oholosti i preuzetnosti prezirah njegovu poniz- 
nost, koji su pred svima pokazivah kako žarko ljube Božji zakon i 
čast sinagoge te su se hvahsah da posjeduju ključ božanske vlasti i 
spoznanja (usp. Lk 1 1,52), govoreći im da se odvrate od nevjere i ne- 
posluha prema Bogu, u koje su upah griješeći iz zavisti protiv Krista, 
te da se od neprijateljstva prema Bogu, koje su izgradili u pohlepnoj 
požudi pod krinkom očuvanja božanskog štovanja i tjelesnog stanja 
sinagoge, po ljubavi prema nebeskom, ispovijedanjem i nasljedova- 
njem Krista vrate u prijateljstvo i poslušnost. Oni su poput ljutice 
začepili uši (usp. Ps 58,5), a Bog ih je polomio i istrijebio (usp. Am 
1,5) te je velikim učinio svoje Ime među narodima (usp. Mal 1,11). 

Kada su dakle njegova braća, koja su to samo imenom, zanijeka- 
la i napala riječju i djelom savršenost i evanđeoski život, koji je Krist 
po Franji vehčanstveno obnovio i uveo u Crkvu protiv lukavština 
zloduha i laži i prijevara Antikristovih prethodnika te su kler i laike 
nagovorili da ga progone, mrze i odbijaju, one koji su ga istinski ču- 
vah i ljubili dah su izbaciti i ubiti, kažnjavajući ih vlašću Crkve kao 
da su prkosni i neposlušni. Znak će njegovih rana vikati i govorit će 
o opačini progonitelja koju te rane označavaju, a šutnja će govore- 
ći otkriti nevinost i savršenost koja istinski postoji u onima koji će 
podnijeti progonstvo. 

Naime vjera je postojeća bit budući da predstavlja sigurno zna- 
nje o Bogu te ima počela koja se ne mogu dokazati, poput onoga 
što nadilazi razum i um te djeluje na narav u istinskim vjernicima. 
Oni koji se oslanjaju na ljudsku filozofiju, na đavolje će navaljivanje 
pokušati dokazima srušiti i odvratiti one koji su u njoj uvriježeni 

i utemeljeni (usp. Ef 3,17), dokazujući sofizmima 27 da žive protiv 
Pisma i protiv zajedničkih primjera i nauka prvih otaca, da se vode 
svojim glupim, nesmotrenim i nerazumnim osjećajem, preuzetno se 
zavjetujući na obdržavanje onoga što je ljudskoj naravi nemoguće, 
što se ne slaže sa zajedničkim običajima i predajom prvih otaca, koji 
potječu od svetaca i u svecima su do sadašnjeg vremena. Zbog toga 
će kršćani misliti da Bogu služe (usp. Iv 16,2) kada budu ubijali one 
kršćane koji se svim silama trude uzdići do istinskog savršenstva. 

Zato kaže pisac prve Legende da će biti pravi i vjere dostojan onaj 
za kojeg budu svjedočili narav, zakon i milost, jer će Abelova nevi- 
nost, Mojsijeva blagost i poniznost te dobrota i ljubav Isusa Krista 
posljednjim siromasima ponizna uma i srca dati svjedočanstvo da su 
uistinu blaženi, jer i sami na kraju vremena Crkve naroda trpe slične 
stvari kao i sveci koji su im prethodili, koji su nekoć pod zakonom 
naravi, zakonom Mojsijevim i zakonom milosti služili Gospodinu. 

Napokon stara je zmija (usp. Otk 12,9; 20,2) samu sebe svojom 
ohološću strmoglavila s vrha na kojem je stajala, zavela je prvog čo- 
vjeka, napala je Mojsija, iskušala je Krista i dala ga razapeti; na kraju 
dolaska punine vremena bit će odriješena kako bi iskušala Crkvu 
naroda. Kada se odriješi, nepravda će toliko nabujati i proširiti se, a 
ljubav toliko ohladnjeti (usp. Mt 24,12) da će se Kristova poniznost, 
vjernost, siromaštvo, čistoća i ljubav smatrati ohološću, izdajom, he- 
rezom, neplodnošću i glupošću. 

Naime i brat je Pacifik u zanosu vidio i čuo (usp. Dj 11,5) da se 
za poniznog Franju čuva prijesto Luciferov (usp. Iz 14,12-13); brat 
je Salvo vidio da je Bog od svih svetaca izabrao svetoga Franju za 
dvoboj s Luciferom, a jedan je drugi vidio da je Lucifer ušao u red 
Manje braće i uzeo na se habit kako bi na taj način lakše mogao 
pobijediti Franju. 

Ako ovo i sve što je tome slično prenosi ikakvu istinu, prvenstve- 
no ukazuje na ono što govori Krist u evanđelju da će posljednji biti 
prvi, a prvi posljednji (usp. Mt 20,16), da su mnogi zvani , a malo ih je 
izabranih (usp. Mt 22, 14), da su čovjeku neprijatelji - koji su Kristovi 
po izgledu, ali ne i po djelima - njegovi ukućani (usp. Mt 10,36), da 
su djeca Abrahama i obrezanja zanijekala Krista (usp. Iv 8,39), da se 
nasljednici Krista i poniznoga Petra srame siromaštva i poniznosti, 
dok se bliži vrijeme opustošenja (usp. Lk 21,20) i da će oni koji su 
Manji samo habitom i imenom u stvari svojim djelima napadati i 
progoniti Malenost 28 te će ju bezumno i žestoko mrziti; bestidno će 


27 Sofizam je namjerna logička pogreška kojom se pokušava prevariti protivnika, 
op. prev. 

28 [Manji. . .malenost (lat. minores. . .minoritateni) - igra riječima; misli se da će Ma- 
nja braća napadati samu srž svoga Reda, koja se sastoji u malenosti, tj. poniznosti.] 

slijediti Lucifera, vođu ludosti, prijevare i nevjernosti, neprijatelja 
najsiromašnijeg i najponiznijeg Kristova nasljedovatelja Franje. On 
ih je zaveo, djecu svog tijela (usp. Rim 9,8), te su ga u nepoštovanju, 
nevjernosti i neposlušnosti razdraživali i žalostili dokle god je bio živ 
(usp. Ps 78,40). 

Prva je dakle bitka nevjernosti, nepoštovanja i neposlušnosti bila 
protiv osnivača, Kristova sluge Franje i onih koji su istinski i svim 
srcem prianjah uza nj. Protiv nje je Krist stao uz Franju i njegove 
drugove te je izašao kao pobjednik kako bi u pravom siromaštvu 
i poniznosti pobijedio te u miru i ljubavi pobjedonosno kraljevao. 

Tako neka bude. Amen. 

Kada se napokon približi čas prelaska poniznog i siromašnog 
sluge Božjeg Franje, dade k sebi pozvati svu braću koja su bila na 
tome mjestu te im se obrati tješeći ih zbog svoje smrti; očinskom ih 
ljubavlju i djelotvornim govorom ohrabri za obdržavanje obećanog 
života i Pravila, za božansku i uzajamnu ljubav te za poštovanje i 
poslušnost svetoj majci Rimskoj crkvi i svim klericima. Ostavljajući 
im i povjeravajući u nasljedno vlasništvo posjed siromaštva, poni- 
znosti, mira i uzajamne ljubavi, zapalio ih je vrlo postojanim i vrlo 
djelotvornim riječima za prezir i mržnju svijeta te za gorljivo praće- 
nje stopa Isusa Krista. 

Dok su oni sjedili oko njega, naredi da se napiše kratka Opo- 
ruka, u kojoj čisto i jasno zapisa, kako za one prisutne tako i za 
odsutne i one koji će do kraja svijeta doći u Red, istinu svoje prve 
i posljednje nakane, koju mu je Krist objavio, te zapovjedi, koliko 
god strogo je mogao, da se ona vjerno i s poštovanjem očuva i ob- 
država uz blagoslov Svevišnjega Oca nebeskog, blagoslovljenog Sina 
njegovog Isusa Krista, Gospodina našega, i njega samoga. Ispruži u 
obliku križa nad njih dlanove (usp. Post 48,14) obilježene Isusovim 
biljezima (usp. Gal 6,17) te, prekriživši ruke, blagoslovi u imenu i 
snazi Isusa Krista razapetoga svu prisutnu i odsutnu braću. 

Dade pozvati k sebi brata Bernarda Kvintavalskog, 29 prvoga 
brata; položi svoju desnicu na njegovu glavu (usp. Post 48,17-18) 
pred svom braćom te mu iz srca udijeli poseban blagoslov. Nakon 
blagoslova naredi sveti Franjo jednome od svojih drugova rekavši: 
»Piši kako ti govorim: 'Prvi je brat kojeg mi je dao Gospodin i koji 
je prvi započeo i, razdijelivši sve svoje siromasima (usp. Lk 18,22), 
s najvećim savršenstvom ispunio savršenstvo svetog evanđelja, bio 
brat Bernard. Zbog toga i mnogih drugih povlastica koje mu je Bog 
dao njega moram ljubiti više od bilo kojeg drugog brata u cijelom 


29 Bernard Kvintavalski prvi je sljedbenik sv. Franje, koji mu se pridružio 
1208/1209. godine. Umro je između 1241. i 1246. godine. 

Redu. Stoga želim i, koliko mogu, zapovijedam da, tko god bude 
generalni ministar Reda, njega ljubi i časti kao mene samoga te 
neka na njega i ostali ministri provincija i braća čitavoga Reda gle- 
daju kao na mene’«. 

Sveti je Franjo također prorokovao da će Isus Krist mnogim mi- 
lostima i darovima predusresti brata Bernarda pred kraj njegova ži- 
vota te da će on, siguran i pun pomasti Duha Svetoga (usp. Dj 4,8; 
13,9), iz ovoga života prijeći Kristu u zadivljujućem miru i spokoju 
duše i tijela, kao što je to kasnije u času njegove smrti bilo očito svoj 
prisutnoj braći. Napokon kada su braća vidjela koliko se u svojoj 
smrti pouzdaje u Krista i njegovu krajnju predanost sve do posljed- 
njeg daha, nisu mogli svladati suze (usp. Post 45,1), već su od sreće i 
divljenja govorili: »Ovaj svetac uistinu nije bio prepoznat!« 

Nakon smrti su ga gledali kao sveca Božjeg (usp. Iv 1,42; Dj 
3,4), koji širi, uz divan miris i posebnu ljepotu, neku radost i vese- 
lje, koje prije nije imao dok je bio živ. Radovali su se promatrajući 
ga, jer je iz njega izlazila nekakva moć, koja je razveseljavala te slat- 
koćom i duhovnom utjehom ispunjavala one koji su tamo stajali i 
u njega gledah. 


2 . 

[Druga nevolja] 

Neprijatelj svega što je dobro ustrojio je i pokrenuo drugi progon 
protiv ovoga svetog čovjeka Božjeg, u kojem je gorjela ljubav prema 
savršenstvu, i protiv druge predrage braće i sinova svetoga Franje. 

Kada je ovaj obilježeni glasnik Franjo, vjerni prorok r Ilijinim 
duhom i snagom (usp. Lk 1,17) poslan siromašnim ljudima, otišao 
s ovoga svijeta, a većina je braće sa žarom u duhu već prije bila po- 
slana Kristu, velik se broj ministara i kustoda jednodušno složio oko 
brata Rije zbog njegova izvanrednog znanja i osobite razboritosti 
koju su vidjeh u njemu te su ga nakon odlaska sveca svi jednako 
željeh za ravnatelja i upravitelja. 

On je, primajući po složnom izboru sve braće službu generala, 
slobodan - kako je krivo misho - od pretjeranog žara i nasrtaja 
duha, za kojeg je po tjelesnoj razboritosti (usp. Rim 8,6) i ljudskom 
sudu smatrao da se nalazi u osnivaču, smjelo počeo činiti i učiti stva- 
ri (usp. Dj 1,1) koje se nisu slagale i koje su se protivile onome što je 
svetac ljubio, činio i naučavao. 

Imao je brojne sljedbenike i pristahce te mnoge skrivene i lukave 
huškače, protiv čijih se zasjeda i podbadanja nije samo propustio 
zaštititi i odagnati ih već ih je i svojevoljno primao te sa zadovolj- 
stvom shjedio. 

Ne treba se tome čuditi jer, prema izreci onoga velikog muči- 
telja Grgura Nazijanskog, »pokvareno ponašanje vladajućega jest i 
naziva se kugom«. Naime tako je najlakše zatrovati i iskvariti poda- 
nike, a njegovo će zlo biti toliko veće koliko je veća i vlast, jer veća 
je zloba koja dopire do mnogih od one koja se tiče samo jednoga. 
Pri bojanju tkanina najlakše poprima suprotnu boju, a posuda loš 
miris već dok se približava. Naime mnogo je lakše pokvariti ono 
što je dobro nego steći vrlinu da se u dobrome ustraje. Ono što 
najviše opsjeda dobrotu jest, dakako, zloba, i to je ono što mi je još 
teže podnositi kad o tome razmišljam, jer životinjsko je ponašanje 
uvijek pri ruci i lako ga je zavoljeti; ništa nije tako lako kao postati 
zao, čak i ako nije bilo nikoga tko nas je na to tjerao. Naime rijetki 
su u posjedu dobra i malo je onih koji prema dobru teže, makar 
mnogo toga k njemu vuče i zove. Ljudska narav teško prihvaća do- 
bro, kao što mokra tvar puna vode teško prima vatru. Veliko je pak 
mnoštvo ljudi spremnih i prikladnih za primanje zla, poput kakve 
slame, koju, kako mislim, lako zapali i sažegne jedna iskrica vatre 
i vjetar. Naime prije će netko u obilju primiti neku ne baš veliku 
manu, nego malo po malo neku veliku vrlinu, jer brže će nešto što i 
nije previše gorko dati gorčinu medu nego što će dvostruka količina 
meda dati svoju slatkoću pelinu, a otvoren će ponor - koliko god 
bio malen - progutati cijelu rijeku, dok će i najjači potporanj jedva 
skratiti ih zadržati putanju rijeke. 

Stoga je brat Ilija mnogo toga što je vidio od čovjeka Božjeg 
Franje prepustio u zaborav i smatrao je kako to ne treba previše 
cijeniti te da se ima prezirati. Zaveden riječima i varkama onih koji 
su mu laskah i bih prisni s njime, te uzdignuta duha zbog ugleda i 
naklonosti vladara, prvosvećenika i ostalih dostojanstvenika koji su 
smatrah da znanjem, naravnom razboritošću i prividnim poštenjem 
običaja sve nadvisuje, počeo je svoj braći predlagati odluke svoga 
srca kao sigurne i korisne za spasenje, kao mudre i kao one koje je 
moguće izvršiti. 

Bih su tada živi još mnogi drugovi svetoga Franje, među koji- 
ma su bih i ranije spomenuti brat Bernard, brat Cezarije, čovjek 
izvanredna znanja te osobite svetosti i života, brat Ricerije, brat Si- 
mun od grofice Matilde , 30 plemićkoga roda i izvrsne svetosti, brat 
Anđeo i brat Maseo te mnogi drugi od kojih sam neke vidio te od 
njih samih čuo ono što pripovijedam. Oni su svim srcem nastojah 
vjerno i čisto obdržavati ono što je njihovu ocu i predvodniku bilo 
objavljeno te od crkvene vlasti potvrđeno. Nisu mogh prešutjeti 
njegova djela i odluke, koje nisu slijedile osnivačev put te su se 


30 Simone della Contessa, sin moćne grofice Matilde. Bio je ministar provincije 
Marche i Umbrije. 

protivile njegovim zapovijedima i predaji. Bili su dakle žalosni zbog 
uvrede Boga i zbog štete koja se nanosila dušama te su poniznim 
riječima i pobožnim djelima, privrženi u srcu zapovijedima i pri- 
mjerima svoga oca, pokazivali da je vrlo opasno slijediti uvedena 
popuštanja i razuzdanost. 

Uznemiri se brat Ilija sa svojim sljedbenicima te za neko vrije- 
me prikri svoju netrpeljivost i ljutnju koja se rodila u njegovu duhu. 
Smišlja kako da lukavo i lažljivo pred prvosvećenikom krivim op- 
tužbama i žalbama ocrni i okleveće one što hode u jednostavnosti 
prije nego što ih potisne i počne progoniti. Kako bi imao izgovor 
pred onima koji se uznemiruju i tuguju zbog potiskivanja svete bra- 
će, površno je dokazivao kako taj progon vrši pravedno, po naredbi 
Pastira, na korist onih koji ga podnose. 

Napokon kada je uhvatio priliku, pristupi Kristovu namjesniku, 
tadašnjem papi Grguru 31 te, kako već običavaju takvi ljudi, iznese 
pred njim smišljenu tužaljku pod krinkom velike svetosti, razbori- 
tosti i pravednosti, koja je kao izgovor imala korist Crkve i cijeloga 
Reda, govoreći: »Sveti Oče, u svakoj se gomili ljudi, a naročito 
onih prostodušnih, zbog nesmotrenosti često dogodi mnogo toga 
što prividno proizlazi iz duhovnog žara i čini se dobrim. Ako se 
takve stvari pravodobno ne isprave, kroz neko će se vrijeme ukori- 
jeniti te će, iako se čine bezazlenima, uroditi velikim zlom. Među 
nama postoje braća koju i puk i kler poštuju kao velike svece zbog 
toga što su bili drugovi svetoga Franje. Oni se ponašaju prema vla- 
stitom nahođenju i, prezrevši stegu svete poslušnosti, kao bezglavi 
amo-tamo lutaju te govore i poučavaju stvari koje će se na kraju 
kao sablazan svaliti na čitav Red ako se po vašoj očinskoj brizi 
ne pruži lijek za već započeto zlo. Savjest me natjerala da pred 
vašom svetosti izložim ovo što bih radije bio prešutio kad se ne bih 
bojao da se preko njih širi sjeme neke velike sablazni ili da su se 
dobrostivim i nabožnim poticajima i ispravljanjem mogli obuzdati 
i vratiti«. 

Prvosvećenik, koji je imao visoko mišljenje o bratu Iliji, čvrsto 
vjerujući da je istinito ono što ovaj iznosi, potaknut osjećajem iskre- 
ne ljubavi i gorljivošću duhovnog žara, koji ga je silno poticao na 
očuvanje i unapređivanje dobroga stanja Reda, reče bratu Iliji: »Idi 
te prema duhu i razboritosti koji su ti dani tako ispravi tu braću koja 
pod izgovorom duha, zanemarivši pravilo stege i odbacivši ograni- 
čenja svete poslušnosti, amo-tamo vrludaju, da nikakva sablazan ne 
uspije niknuti niti iz njih niti zbog njih i da se iz njihova primjera 
prostodušnijima i onima koji su vjerni i poslušni, ne dadne nikakva 
prilika za bilo kakvu zarazu ih raskol. Naime ako se zanemare, obič- 


31 


Riječ je o Grguru IX. 

no s vremenom narastu i ojačaju ona zla koja se smatraju najmanji- 
ma te ih se više ne može ispraviti«. 

Naime papa svete uspomene Grgur imao je veliko povjerenje u 
brata Iliju zbog velike čestitosti koju je u njemu vidio te zbog oso- 
bite razboritosti i znanja, za koje se smatralo kako nadvisuje gotovo 
sve redovnike onoga vremena. Prvosvećeniku je bilo skriveno koli- 
ko se brat Ilija protivi svetomu Franji te da se uporno bavi sitniča- 
vim stvarima, njima posvećuje pažnju i u tajnosti mnoge njima po- 
učava; da promiče i podupire stvari koje se protive i odudaraju od 
savršenstva Pravila; da dopušta popuštanje i razuzdanost, kojima je 
sam začetnik; da se trudi ugasiti duh i pokopati nakanu osnivača te 
da zajedno sa svojim sljedbenicima pokušava novouvedenim zami- 
slima promicati ljudsko kao božansko. 

Budući da je svjesno bio prvi začetnik ove prijevare prvosveće- 
nika te se više pouzdavao u svoju prosudbu i razboritost nego u 
svetost, u ono što je Bogu ugodno i u njegovu zapovijed, koju je bio 
čuo i primio od Franje, svojeg učitelja koji je s nebesa bio poslan 
kako njemu tako i svima ostalima, slijedeći svoju vlastitu sljepoću te 
upavši i zaplevši se u zamku samodopadnosti, postade predvodni- 
kom neronovskog progona svetih te na kraju onim mačem kojim je 
bio udario na svoju svetu braću udari na samoga sebe te sa svojim 
pristalicama poginu. 

Naime ranije spomenuti sveti otac Grgur izopćio ga je zbog, 
kako se činilo, pristajanja uz cara. Izopćen je i umro zbog krivnje 
ili nemara svoga nasljednika, brata Alberta, koji nije ništa poduzeo 
oko toga da, prema svojem obećanju, preda pismo isprike i zado- 
voljštine brata Ilije, koje je po njemu bilo poslano papi. Napokon 
nakon nekoliko dana umro je brat Albert iz Piše, nasljednik bra- 
ta Ilije, te je u torbi koju je nosio u ogrtaču nađeno pismo zado- 
voljštine poslano papi. Kao što je on prvosvećeniku sakrio istinu o 
običajima svete braće te ga je uvjerio u laž, tako i njegovo pismo 
zadovoljštine, koje otkriva njegovu namjeru i poslušnost, na koji 
god način da je bilo zadržano, nije stiglo do prvosvećenika, već je 
Ilija umro kao Crkvi neposlušan i zajedno sa svojim sljedbenicima 
od Reda odijeljen. 

No vratimo se na zlodjela koja je počinio protiv prvoga brata 
svetoga Franje i ostalih njegovih svetih drugova. 

Dakle ojačan ugledom tako velikog prvosvećenika, on koji je 
sebi po svojoj volji i ugodnosti bio načinio pravilo poštenja i vr- 
line, koje ga je nagnalo da pred prvosvećenikom izvrne svetost u 
ludost, a istinu u laž; koji od oholosti i nepromišljenosti pravi ve- 
likodušnost i hrabrost, a od izopačenosti i okrutnosti čini praved- 
nost i čvrstoću jednakosti, koji poput lava - ali ne iz ]udina plemena 
- ustaje protiv jaganjaca (usp. Post 49,9; Otk 5,5), vrativši se u 

ovčinjak, uzme k sebi neku braću, u svemu sličnu njegovoj volji, 
te je disao prijetnjom ubojstva protiv osnivačevih poniznih učenika 
(usp. Dj 9,1). 

Braći koju je izabrao za izvršavanje svoje volje naredi u ime pr- 
vosvećenika, snagom svete poslušnosti, da nikoga ne štede, nego 
da se uhvaćene i kažnjene stegom čuva u okovima ili da ih se lišene 
habita dovede preda nj. U želji da se svide učitelju, izvršavajući ono 
što im je bilo naloženo, svojevoljno su radili i više nego što su morah 
te, udovoljavajući zavisti i bijesu koji su osjećah prema njima zbog 
njihova svetog ponašanja i života, mrzili su ih, opako su s njima po- 
stupah i okrutno ih mučih. 

Smrtonosan je i đavolski bijes ludih, koji silom pokušavaju isko- 
rijeniti i upropastiti sve što se ne slaže s njihovom voljom i željama. 
Takvima dati ovlasti ih povjeriti provođenje bilo kakve pravde znači 
podupirati naume sotone, iskvariti neporočnost pravednosti i poga- 
ziti granice jednakosti. 

Hvataju nedužne, vežu ih, bičuju, oduzimaju im habit te ih u 
okovima, kao zločince i razbojnike, postavljaju pred bijesnoga oca, 
suca punog mržnje, koji izokreće parnice poniznih siromaha. Ogor- 
čava uvredama one koji su preda nj dovedeni, grdi ih porugama, 
kori ih psovkama i daje da se tako okrutno i strašno s njima postupa 
da više nahkuje tiraninu i sucu zločinaca nego ministru poniznih 
slugu Kristovih ih ocu siromašnih. 

Naredi da se u željezne okove baci i u tamnicu zatoči brata Ce- 
zarija, nevinog čovjeka, u svemu svetog i mudrog, a za stražara po- 
stavi nekog brata laika, okrutne naravi i navada, koji je svim srcem 
mrzio brata Cezarija i njegove drugove, zapovjedivši mu da brižno 
bdije kako ovaj ne bi pobjegao te da ga pomno nadzire kako nitko 
ne bi mogao prići i s njime razgovarati. 

Početkom zime, kada su vrata tamnice ostala otvorena, brat Ce- 
zarije izađe iz svog zatvora te poče šetati. Naiđe onaj brat laik, nje- 
gov stražar izvan tamnice te, kada ga je vidio kako šeće, misleći da 
žeh pobjeći, pobjesni, zgrabi batinu i s tolikom ga snagom i okrut- 
nošću udari da je od rane tog udarca kroz kratko vrijeme taj svetac, 
moleći i govoreći: »Oče, oprosti im, jer ne znaju što čine« (usp. Lk 
23,34) te zahvaljujući i predajući duh Kristu (usp. Lk 23,46), usred 
riječi mohtve umro. Iz žarke ljubavi prema obdržavanju Pravila, kao 
žrtva ubojstva svog brata, prvi je prolio krv, poput Stjepana prvomu- 
čenika, moleći za svoje progonitelje (usp. Dj 7,59-60), i posvjedočio 
za istinu (usp. Iv 5,33; 18,37; 3 Iv 3) te se s krunom mučeništva do- 
mogao kraljevstva nebeskog, kako je potvrdila jedna vjerodostojna 
objava. 

U isto ono vrijeme kada je njegova duša napustila tijelo, sveti 
je papa Grgur u zanosu vidio neku dušu (usp. Dj 11,5) koju u ve- 

likoj slavi i s krunom mučeništva anđeli nose u nebo. Zapanjivši 
se zbog onoga što je vidio, okrene se anđelu koji je preda nj stavio 
ovo viđenje te ga upita: »Tko je taj što se (usp. Pj 3,6; 8,5) u tolikoj 
slavi i s krunom mučeništva penje na nebo?«, a anđeo mu odgovori: 
»Ta duša pripada Nijemcu bratu Cezariju, nedužnom čovjeku, za 
koju ćeš ti na dan svoje smrti morati dati račun (usp. Mt 12,36; Heb 
13,17), jer su ga njegova braća ubila pod izgovorom tvoje vlasti, 
nakon okova, tamnice i brojnih muka, koje je strpljivo podnio radi 
vjernog i čistog obdržavanja Pravila. Zbog toga s palmom mučeniš- 
tva siguran i radostan ulazi u nebo«. 

Stoga se prvosvećenik, pun divljenja i straha, zapanjio te je, briž- 
no istražujući istinu o ovome događaju, saznao kako je u isto vrije- 
me kada je imao ono viđenje brat Cezarije iz ovoga života prešao 
Kristu. Shvativši da su ga brat Ilija i njegovi drugovi prevarili, pot- 
puno ■te povukao (usp. Gal 2,12) te se kasnije čuvao i držao dalje od 
njihovih lukavština, od tako prisnog razgovora s njima i od osobitog 
povjerenja, zbog kojeg se previše u njih pouzdao. 

Pozove braću koja su s njime tada obitavala, otkrije im ono što 
je vidio te im se obrati s gorčinom u srcu i ljutnjom u duši, govore- 
ći: »Kako to da tako brzo, odmetnuvši se svojevoljno od nevinosti i 
pravednosti (usp. Gal 1,6) i ostavivši ljubav (usp. Otk 2,4), ustajete 
jedni protiv drugih, jedan drugoga rušite i grizete te se izjedate progo- 
neći se međusobno (usp. Gal 5,15)? Kako se ne brinete za opasnost 
po svoje duše, jer tvrdoglavo prianjate uza svoje želje, tako se niste 
bojali navući na svoje glave osudu krvi pravednika (usp. Mt 27,24; Dj 
5,28; 18,6) te nepravedno okrenuti vlast i dobrohotnost naše ljuba- 
vi protiv svetoga čovjeka. Avaj, kako ste se samo brzo počeli udalja- 
vati od savršenosti koju vam je predao vaš otac te od pobožnosti i 
poniznosti koju ste u njemu vidjeh! Dobro promislite o sebi samima 
(usp. Dj 5,35) te nemojte prezreti i zbog nezahvalnosti zanemariti 
slijediti, iskreno ljubiti te budno i ustrajno ispunjavati savršenstvo 
svoga poziva (usp. 1 Kor 1,26; Ef 4,4), jer koliko je vaš poziv savrše- 
niji i svetiji, toliko će gori biti vaš pad i propast te vaša osuda sada i 
na budućem sudu«. 

No za sada je dovoljno rečeno o bratu Cezariju. 

Sada nam preostaje kratko ispričati o bratu Bernardu, kojega je 
tako prisno - kao što je ranije rečeno - sveti Franjo na svojoj samrti 
blagoslovio te povjerio svoj braći i generalnom ministru koji je imao 
doći nakon njegove smrti, kao i o ostalim njegovim drugovima. 

Dakle nakon što je brat Cezarije, koji je bio poznatiji od ostalih 
po svojem znanju i vrlinama, zatvoren u tamnicu te su ga pritisnuli 
vrlo oštrim odredbama i stegom - kako bi se prestrašili svi koji su se 
vodili primjerom njegova života i koje je nadahnjivao svojim propo- 
vijedima - okrenu se mučenju i kažnjavanju ostalih. 

Kada je za to čuo sveti brat Bernard, koji je od svih drugih imao 
čvršće i duže iskustvo krutog i nepopustljivog duha i tvrde pameti 
brata Ilije, odluči kako je bolje popustiti njegovu bijesu te prepustiti 
mjesto srdžbi njegova bolesnog uma (usp. Rim 12,19). 

Sam ode s onoga mjesta na kojem se nalazio i preseli se u pustoš 
na planinama te se, izgradivši siromašnu kolibicu na padini planine 
Sefro, sav predade životu u kontemplaciji. Tamo ga je našao neki 
drvodjelac, koji je dolazio na planinu kako bi nasjekao građu po- 
trebnu za svoje umijeće te ga je upitao tko je i zašto se skriva na 
tako negostoljubivu mjestu. Nakon što je čuo njegovu čvrstu vo- 
lju i nakanu, dvije su ga godine uzdržavah skrivenog od drugih lju- 
di. Služio se evanđeoskim bijegom (usp. Mt 10,23) i osnivačevim 
dopuštenjem sve dok papa Grgur nije razriješio službe ministra i 
izopćio brata Iliju, jer je slijedio i pristajao uz cara Friedricha. 

Brata pak Simuna od grofice Matilde zbog straha od njegovih ro- 
ditelja, grdeći ga uvredljivim riječima, grmljavinom pogrda i glasnim 
prijetnjama, nije takao, već ga je po nekim zakonima i odredbama 
dao zatvoriti na neko mjesto daleko od ljudi. 

Preostalu je dvanaestoricu braće, glavne drugove braće, Cezarija 
i Bernarda, lišio habita, kaznio stegom i bičevanjem te ih je, zajedno 
s ostalima koji su bih istoga uvjerenja, pogođene raznim pokorama 
i okrutnim kaznama, razdvojio jedne od drugih i odande ih posvuda 
raspršio (usp. Post 11,9). 

Sveti Antun, čije se relikvije nalaze u Padovi, nije ostao pošteđen 
ove nevolje. Naime kada je sa Sicilije došao u Asiz kako bi odao što- 
vanje rehkvijama svetoga Franje, uhvatiše ga i okradoše sluge brata 
Ilije te ga bičevahu do krvi. Strpljivo prihvaćajući batine, udarce bi- 
čem i pogrde umjesto gostoprimstva, hvaho je Boga i blagoslivljao 
one koji su ga bičevali, govoreći: »Blagoslovljen budi Bog! Neka 
vam se Gospodin smiluje, braćo!« (usp. Post 19,16; JI 2,17). Tjerani 
bezumnim napadom mahnitosti tako su bezglavo udovoljavah bije- 
su svoje okrutnosti da su bez ikakva istraživanja ih sigurnog znanja 
istine, uhvatili i opljačkah nepoznatog brata, stranca iz druge zemlje 
i drugoga jezika, okovah ga i okrutno izudarah te ga izvrijeđah i 
ispsovah pogrdama. 

Promatranje osude i sjećanje na svršetak pokretača ove nevolje - 
koji nije stajao čvrsto u istini, koji je riječima i djelima bio lažac (usp. 
Iv 8,44), koji je ponižavao i nije poštivao oca, koji je zaveo Kristo- 
va namjesnika te je progonio svoju braću - razboritom će čovjeku 
pružiti korist i znanje jednako kao i strah, čežnju za poniznošću te 
mržnju prema oholosti i samodopadnosti; učvrstit će ga u čistom 
obdržavanju obećanoga Pravila te u iskrenom i potpunom straho- 
poštovanju prema osnivaču. Naime budući da zbog oholosti i pouz- 
danja u vlastite prosudbe nije htio primiti i nasljedovati duh Božji u 

Franji , predan je nevaljanu umu (usp. Rim 1,28) pa je u sebe primio 
i po Redu razasuo sjeme nevjernosti, neposlušnosti, nepoštovanja, 
nepobožnosti i nestrpljivosti te je započeo i prenio budućim nara- 
štajima gorku žetvu. 

Taj je drugi progon, odnosno nevolja, trajao sve do izbora Ivana 
Parentia za generalnog ministra, koji se u svim riječima, djelima i 
stavovima u svemu slagao sa svetim Franjom. Iako je papa Grgur 
razriješio službe ministra i izopćio brata Iliju, ipak nije zbog toga 
ova nevolja prestala u potpunosti jer su svi predstojnici, tj. ministri i 
kustodi, bili istoga stajališta kao i brat Ilija te nisu promijenili mišlje- 
nje zbog onoga prvosvećenikova postupka, već su brata Iliju ljubili 
kao i prije te su nastavili domišljato i lukavo progoniti te klevetama 
sramotiti i ocrnjivati one koji su nasljedovali siromaštvo i poniznost 
- koju je sv. Franjo čuvao i poučavao te je u Pravilu, Oporuci i osta- 
lim svojim spisima zapovjedio i naredio njeno obdržavanje - sve 
dok nije došao i bio izabran spomenuti generalni ministar, što je bilo 
Bogu ugodno, a Redu koji je Franjo osnovao uistinu korisno. 

Ovu je nevolju u Redu započela zavist onoga koji je pao s nebe- 
sa, a osnivačevi drugovi koji su je pretrpjeli, braća Egidije i Anđeo 
te ostali koji su preživjeli, o njoj su u mojoj prisutnosti pričali, želeći 
svojim riječima utisnuti u srca slušatelja to da vrhovnik podzemlja 
ništa toliko ne prezire i ne mrzi kao onaj siromašan, gol, ponizan, 
pobožan i miroljubiv Kristov život, koji je u Crkvi na kraju vremena 
po Franji obnovio Otac milosrđa i zvijezda (usp. 2 Kor 1,3; Jak 1,17) 
da pruzi spoznaju i najbolji nauk, nužan za spasenje (usp. Lk 1,77) 
protiv požude, ispraznosti i oholosti, koja će se morati probuditi na 
kraju dana po onome koji uništava svako dobro u Crkvi. 

Ovu je drugu nevolju raspirio čovjek koji je odviše cijenio svoje 
vlastite snage i vrlo se snažno pouzdavao u svoju razboritost, koji 
je uzdisao za onim što je bilo iznad njega, koji je mislio kako nije 
razborito ispružiti se prema onome što je naprijed pa je to zanemario, 
smatrajući da je ljudski obazirati se na ono što je nazad (usp. Fil 
3,13), koji se protivio evanđeoskom siromaštvu i protivno njemu 
naučavao - da se hodi širokim i ispraznim putem, koji se protivi 
Kristovoj poniznosti, ljubavi i istini - koji se izjednačavao s poniz- 
nim i siromašnim Franjom te se njemu pretpostavljao na propast i 
uništenje samoga sebe i svojih sljedbenika, kako tada tako i odsada i 
sve do svršetka (usp. Ps 1 13,2; 121,8; 125,2). 

Mnoštvo tih zala, jednom zasijano, proklija te se uzdiže: poput 
poroda Lamekovih sinova protiv sinova Setovih (usp. Post 4,24-25); 
poput jišmaelaca, Moabaca (usp. Post 37,28) i Ezavovih sinova pro- 
tiv sinova Izaka i Jakova; poput Egipćana i Amalečana protiv sinova 
Izraelovih; poput sinova Izraelovih protiv Moj šija i proroka i kao što 
su se književnici, farizeji, svećenici i glavari svećenički udružili protiv 

Gospodina i protiv njegova Pomazanika (usp. Ps 2,2; Dj 4,26), jer ne 
dolazi prije duhovno, već zemaljsko , a što je uistinu duhovno (usp. 1 
Kor 15,46), ne pripada ovome svijetu (usp. Iv 17,14.16), već kraljev- 
stvu nebeskom (usp. Mt 5,3). 

Svi mi prolazimo pod prilikom i tiranijom životinjskog carstva, 
zbog čega se moramo stvarno, u potpunosti i uvijek, iz ljubavi pre- 
ma istini, s punom istinom poniznosti i očuvanom vjerom, okre- 
nuti i pružati prema onome što je ispred nas; jer neće svaki koji 
mi govori: »Gospodine, Gospodine!« ući u kraljevstvo nebesko, nego 
onaj koji vrši volju moga nebeskog Oca (usp. Mt 7,21); niti onaj koji 
naučava, nego onaj koji naučava i vrši (usp. Mt 5,19); niti onaj koji 
je izvana Židov, niti onaj koji je izvana, na tijelu, obrezan, nego koji 
je Židov u nutrini, a pravo je obrezanje ono koje je u srcu, po duhu, a 
ne po slovu. Njegova slava ne dolazi od ljudi, već od Boga (usp. Rim 
2,28-29). 

Naime ako tko obuče odjeću poniznosti, a poniznost napada, 
samo uvećava svoju osudu; isto je i s onim tko ispovijeda siromaš- 
tvo, a siromaštvo i njegove običaje uništava, kao i s onim tko pro- 
povijeda i riječima promiče čistoću, ljubav i mir, a svojim vlada- 
njem, djelima i raspoloženjem slijedi i drži se mržnje i nečistoće: 
Mrziš sve koji čine bezakonje i uništavaš lažljivce (usp. Ps 5,6-7). 
Kada kaže »sve«, nikoga ne isključuje. Svako stablo, ako ne rađa 
dobrim plodom, siječe se i baca u oganj (usp. Mt 7,19). Ako će dakle 
onaj tko ne rađa dobrim plodom, bez milosrđa biti bačen u oganj 
(usp. Heb 10,28; Iv 15,6) - ne isključujući nijednog čovjeka, bez 
obzira na njegov stalež i odjeću - gdje će se naći onaj tko čini zlo i 
zapostavlja dobro? 

Sada svi zajedno gradimo sebi širok put (usp. Mt 7,13) te slije- 
dimo Iliju i svjetovni duh u Iliji, umjesto Kristova duha u Franji, ali 
želimo protivno istini nositi kršćansko ime, a ne svjetovno te nam je 
drago nazivati se Franjinom djecom, a ne Ilijinom, iako se naša djela 
tome protive. No istinito je sve do današnjeg dana te će se potvrditi 
i reći: »Gospodin će vidjeti na brdu!«? 1 (usp. Post 22,14). Naime 
Gospodin poznaje svoje i neka se odijeli od zloće svaki koji zaziva ime 
Gospodnje (usp. 2 Tim 2,19; 1 Kor 1,2). 

Tko dobro čini, od Boga je; tko čini zlo, nije upoznao Boga (usp. 
3 Iv 11). Na svršetku se zlodjela ne mogu sakriti jer će se razotkriti 
istina, koja sve neizbrisivo sadrži; a kada se pojavi Krist, sve će biti 
golo po istini (usp. Heb 4,13). Blago onome koji zbog ljudi ne pre- 
staje slijediti Krista i srcem vjeruje u njegovu vjernost, siromaštvo i 


32 Hrvatski prijevod ovoga mjesta glasi: »Na brdu Jahvina proviđanja«, no radi bo- 
ljeg uklapanja u kontekst ovdje donosim doslovni prijevod latinske verzije, kojom se 
služio i sam autor, op. prev. 

poniznost te ih se ne stidi priznati ustima svojim i djelima (usp. Rim 
10,9; Lk 9,26) jer će i Krist njega priznati pred svojim Ocetn i anđeli- 
ma svojim (usp. Mt 10,32; Lk 12,8). 

Svetog Franju naslijedi Ilija, a Iliju Albert, koji je kratko živio. 
Alberta naslijedi Ivan Parenti iz Rima, koji se uistinu ponosio ispo- 
vijedanjem siromaštva i poniznosti te je svim svojim bićem žudio 
ići stopama svoga oca (usp. Rim 4,12); koji je riječima i djelima sve 
vukao prema čistom obdržavanju Pravila, za čijeg su vremena svi 
vođeni voljom tijela šutjeli. Njega naslijedi brat Aimon iz Engleske, 
obrazovan, svet, razborit i ponizan čovjek, koji je mnogo toga do- 
broga, koliko je bio u mogućnosti, napravio u Redu. Nakon njegove 
smrti generalom postade brat Krescencije iz Marche. Pod njim je 
započeo i završio treći progon. 


3. 

[Treća nevolja] 

Prvi je progon nastao zbog nevjernosti, preuzetnosti, pouzdanja 
u samodostatnost, zbog samodopadnosti i nepoštovanja Kristova 
duha i volje te zbog neposlušnosti prema osnivaču. Zatim su u dru- 
gom progonu iz toga niknuli laž, prijevara, ljutnja, nesnošljivost i 
okrutnost. Iz svega je toga u vrijeme brata Krescencija, koji je u 
stopu slijedio navade i raspoloženje brata Ilije, svoga prethodnika, 
narasla neka nezasitna i sitničava žudnja za znanjem, pokazivanjem, 
posjedovanjem i stjecanjem; za napuštanjem osamljenih i siromaš- 
nih samostana te za gradnjom skupih; za brigom oko nasljedstva i 
pogreba te za otimanjem kleričkih prava; za izučavanjem svjetovnih 
znanosti te za umnažanjem njihovih škola, i to u tolikoj mjeri, a 
naročito unutar Italije, da se nisu stidjeli braće koja su za ispunjenje 
njihovih želja javno nabavljala i primala novac te u kurijama pokre- 
tala parnice protiv svakoga tko im je išta bio dužan. 

Toliko se onoga što se nije slagalo sa stanjem obećanog savršen- 
stva, zajedno s odveć velikim popuštanjima, počelo množiti da su se 
braća koja su žarko ljubila obvezu i obdržavanje zavjeta iz Pravila 
te su bila svjesna opasnosti po spasenje duša (usp. 1 Pt 1,9) strašno 
bojala da bi bila kriva pred Bogom i zaslužila vječnu smrt ako bi 
prešutjela ono što se događalo. Uzevši dakle u obzir opasnost za 
čitavi Red kao i njegovu nepopravljivu propast te nepravdu i uvredu 
nanesenu Bogu, generalnom su ministru i ostalima koji su bili pret- 
postavljeni braći, živim dokazivanjem te djelotvornim primjerima i 
razlozima ukazivali - kako na njihovim kapitulima tako i na privat- 
nim i javnim okupljanjima - na težinu i ogromne razmjere onoga što 
su činili; istovremeno tužnog i gorljivog duha nisu prestajali dolaziti 

pred njih i nepobitnim ih razlozima nagovarati da posegnu za djelo- 
tvornim lijekom. 

Naime u one su dane u Redu postojali ljudi neusporedivi po 
božanskom životu i znanju, vrlo poznati po vrlini i svetosti, od 
kojih su se mnogi, kako u životu tako i nakon smrti, proslavili ču- 
desima. Osim toga bili su još uvijek živi mnogi od prvih drugova 
svetoga Franje, koji su bih povrijeđeni te su tugovali zbog zla koje 
se oborilo na njih (usp. 1 Mak 2,30) i zbog ogromnog popušta- 
nja u odnosu na savršenstvo, koje su bili obećali. Uz to svi su se 
zajedno rastužili jer nitko nije slušao opomene i ispravne savjete 
njihove svete braće, već su gajili mržnju i odbojnost prema onima 
koji su ljubili njihovo savršenstvo i spasenje. Mijenjajući ljubav za 
klevetu, i tajno i javno su se trudili hvalisavo i bez oklijevanja či- 
niti i poučavati ono što se protivi njihovim obećanjima i riječima 
njihove braće. 

Vidjevši dakle da tim ništa ne postižu (usp. Mt 27,24) i primijetivši 
da zbog njihovih riječi postaju još gorima te da se umjesto istinskog 
i čistog obdržavanja Pravila, na sablazan puka i klera uvodi ogrom- 
na dobit, mijenjanje mjesta i gradnja unutar gradova i tabora, kao 
i da, napustivši molitvu, više cijene Aristotelovu sitničavu mudrost, 
koja ne daje ploda, od one božanske; da pohlepno žeđaju za sluša- 
njem učitelja prirodoslovlja i dijalektike; da se gorljivo brinu oko 
toga da posjeduju i povećaju broj škola ovih znanosti; da ovakve 
i slične stvari bez razlike prihvaćaju i nadređeni i podređeni kao 
neko novo nadahnuće te kao savršeniji i korisniji način života, koji 
su gotovo svi propovijedah, izuzevši nekolicinu poučenih Kristovim 
Duhom, odlučih su kako je nužno zatražiti pomoć od prvosvećeni- 
ka i Rimske crkve. 

Dakle nakon što su se prethodno posavjetovah s drugovima sve- 
toga Franje koji su tada još bih živi i nakon što su sve dobro raz- 
motrili, izabrano j e. sedamdeset i dvoje braće (usp. Lk 10,1) koja su 
ostale nadvisivala znanjem i svetošću kako bi pred prvosvećenikom 
i svetim zborom kardinala izložila svaku pojedinu nepriličnu stvar 
koja se događa u Redu te jasno i u potpunosti naznačila sve ono 
što nagrđuje i kvari njihov Red. S razlogom su se bojah da će ih se, 
ako budu šutjeh o tolikim prijestupima i ako ih propuste što prije 
prijaviti, držati krivima pred Bogom i Crkvom, koja je jedina mogla 
pružiti ljekovito sredstvo za tako neobuzdano popuštanje te ispravi- 
ti sablažnjive prijestupe. 

U međuvremenu spoznavši naum i odluku one braće koja su 
gorljivo željela iskreno i vjerno obdržavati svoja obećanja, generalni 
se ministar pobojao da će preko njih Crkva i prvosvećenik saznati 
za goleme prijestupe, koji su se događah i nisu se mogh opravdati, 
te da će ih Apostolska stohca natjerati da se vrate čuvanju sigurnih 

i životvornih putova života svojih otaca te da se odvrate od svojih 
preuzetnih prijestupa. 

Sazvavši veliko mnoštvo ministara i one braće koja su dijelila nje- 
govo mišljenje te snažno poticala na navedene nečistoće i popušta- 
nja, zatraži od njih u najvećoj mogućoj tajnosti savjet oko toga što se 
mora poduzeti protiv nauma i odluke spomenute braće. 

Naime generalni je ministar imao za druga jednog pravnika 
po imenu Bonadije, koji je u svemu bio sličan braći Petru Stadu i 
Buoncortesiu, na čiji je prijedlog, koji je uz prethodno zajednič- 
ko razmatranje prihvaćen, odlučio i odabrao, po običaju i primjeru 
svoga prethodnika, pribjeći lažima i izmišljotinama kao jedinom 
utočištu. 

Smjesta, u najvećoj mogućoj žurbi i tajnosti, zajedno sa svojim 
drugovima zatraži od spomenutog brata Bonadija, koji je laži i pri- 
jevare upijao poput vode, da radi časti i dobrog imena Reda postavi 
i učvrsti prijestupe kao zakon. Pristupi prvosvećeniku 33 te, kako bi 
ga zaveo i prevario, izloži pred njim i laži i stvari bliske istini, hineći 
izuzetno poštene običaje, iskrenost u govoru i pravednost. Ovako 
je tvrdio: »U pojedinim provincijama postoje neka braća koja su 
zbog svojeg imena i vanjskog izgleda u očima laika sveta, a zapravo 
su praznovjerna, ohola, nemirna, neposlušna i preuzetna, uvode no- 
votarije i smjelo ih brane. Budući da su se oni koji su im privrženi 
pobunili i uznemirili, zbog svete sam poslušnosti kao i zbog toga što 
nisam imao vaše dopuštenje odgodio primjenu ljekovitih sredstava 
za njihovo ispravljanje kako bih se i u ovome slučaju, kao što sam 
dužan i u svemu ostalom, poslužio vašim svetim savjetom te kako 
bih u poslušnosti koju vam dugujem postupio prema vašem naređe- 
nju i ovlastima«. 

Nakon što je prvosvećenik ovo čuo, čvrsto vjerujući da je ono 
što je ovaj pred njim izložio pouzdano i istinito, uz milost je svojega 
blagoslova dao potpuno odobrenje i slobodne ovlasti za kažnjava- 
nje i ispravljanje takve neposlušne i pogubne braće koja unose raz- 
dor, kako se preko njih ne bi zarazio puk i zbog toga nastao raskol 
unutar Reda. Stoga je naredio da se u potpunosti iz Reda iskorijeni 
svaka prilika za takve razdore i sablazni. Kako je potajno i brzo pri- 
stupio papi, tako je, po svojem mišljenju učvršćen riječju i ugledom 
prvosvećenika, brzo i u tajnosti od njega otišao te se nemilosrdno, 
uz razne lukavštine i leopardovsku spretnost, izdajnički ponio pre- 
ma onima koji su bili pobožni i prostodušni, nepokolebljivi u istini i 
učvršćeni u ljubavi. 

Zaštićen papinskom vlašću lukavo je i oštroumno naredio da se 
unaprijed zauzmu putevi i prolazi kojima je moralo proći spomenu- 

tih sedamdeset i dvoje braće, koja su hodila u vjeri i jednostavnosti. 
Ona su već bila na putu da se predstave prvosvećeniku pred kojim 
su namjeravala izreći svete, istinite i korisne stvari na spasenje duša 
sve braće (usp. 1 Pt 1,9) i poradi svetog i čvrstog stanja cijeloga 
Reda. Smislili su načine na koje bi ih mogli spriječiti i zadržati ih 
tako da se nitko od njih ne uspije izvući i pojaviti pred prvosveće- 
nikom ih nekim kardinalom te da ne bi preko posrednika ih putem 
pisma uspjeh opisati razlog zbog kojeg su krenuh na put ih ono što 
im je na savjesti. Svi su odjednom zajedno zadržani tako da nitko 
od njih nije mogao do kraja provesti ništa od onoga što su bih odlu- 
čili i naumili na korist Reda i na spasenje duša. 

Nakon što su ih uhvatih i okrutno s njima postupili, pritisnuše 
ih raznim mukama i raznovrsnim nasiljem. Napokon ih razdvojiše 
jedne od drugih te ih po dvojicu (usp. 1 Ljet 26,17; Mk 6,7) upra- 
više u pojedine udaljenije provincije Reda s pogrdnim pismima u 
kojim su opisani kao pogubni ljudi i uništavači Reda, kojih se poput 
shizmatika i heretika svi trebaju budno paziti. Zaprijetivši im odre- 
đenim kaznama, narediše im da se do točno određenog vremena 
moraju pojaviti pred ministrima provincija u koje su poslani kao u 
trajni izgon, na kaznu koju su zaslužili za svoju nečistoću te da im 
svoja pisma pogrde i pokore predaju neuništena, neoštećena i ne- 
promijenjena. 

Nakon što su to učinili, s velikim se bijesom u duši i lažljivim 
zmijskim jezikom, napustivši svaki obzir, okrenuše protiv ostahh 
koji su im bih privrženi, koji su bih istoga mišljenja i ljubili iste stva- 
ri, kako bi ih uznemirili i mučili. Na razne su načine od nedužnih či- 
nili krivce te su nemilosrdno pritiskah i stvarah neprilike onima koji 
su milosrđe ljubih; uzohohvši se zbog laži i pouzdajući se u zlobu, 
uspjeh su svojim prijevarama i izmišljotinama ušutkati Franju, glav- 
nog svojeg koritelja, i na neko vrijeme Krista u Franjinim udovima 
i u onima koji su im bih odani, tako da se nitko, pritisnut strahom 
i prijetnjama, nije usudio javno suprotstaviti niti ići protiv njihovih 
želja i nastojanja, koliko god da su bila izopačena. 

Bog pak na nebu, kojemu se ne sviđaju nikakvi tiranski postup- 
ci niti ono što prelazi granice pravednosti, nevolju je i raspršenost 
spomenute svete braće okrenuo na njihovo dobro i dobro čitavoga 
Reda. Naime iako su u početku braća kojoj su bih poslani s pismima 
tako strašnoga svjedočanstva previše u njih sumnjala i izbjegavala 
ih kao da su zaraženi kugom heretičke izopačenosti, unatoč tome 
kako je vrijeme odmicalo, budući da se svjetlost ne može sakriti 
u tami i svako se drvo po rodu, a začini po mirisu poznaju (usp. Mt 
12,33; Lk 6,44) te ništa ne može prikriti svoju pravu narav, toliko 
su ih poštovah zbog njihove svetosti i divili se zbog njihovih savrše- 
nih vrlina i načina života da su braća, odbacivši svaku lošu sumnju, 

utrkujući se trčala k njima kao prema izvoru najslađeg mirisa i kao 
prema svjetiljkama života, želeći se suobličiti s njihovim načinom 
života i čuti njihove propovijedi, držeći sigurnim da u njima prebiva 
Isus Krist i njegov Duh. Radovah su se zbog njihova društva, bih su 
zapanjeni zbog njihova anđeoskog i nebeskog ophođenja te su se 
divili zbog djelotvorne snage njihovih riječi. 

Bih su tužni zbog nepravde koja im je okrutno i nesmotreno na- 
nesena iz zavisti zloduha, a na štetu onih koji su je nanijeh, jako su 
se žalostih zbog grijeha i sljepoće onih koji su bih uzrokom njihovih 
nevolja te su se savršenije izgrađivah promišljajući o njihovu neslo- 
mljivom strpljenju i nenadmašnoj ustrajnosti. Naime svi su od one 
sedamdeset i dvojice braće bih ljudi vrijedni divljenja, među kojima 
su bih brat Simun Asiški, po svemu shčan svetome bratu Bernardu 
u načinu života, kontemplaciji, propovijedanju i u ostalim vrlinama, 
brat Matej iz Monte Rubiana, Jakov, Manfred, Lucido i ostah sudi- 
onici ove treće nevolje. Svi su se oni pokazah tako savršenima i tako 
uzvišenima da se to ne može lako ni povjerovati ni riječima iskazati. 

Prema Božjem pak uređenju ih dopuštenju i po naklonosti na- 
stojanjima onih koji traže zemaljske stvari i trude se doći na časne 
položaje, generalni je ministar brat Krescencije izabran za biskupa u 
Iesiu. Rado je prihvatio izbor te se žurno pobrinuo da se to potvrdi. 
Napustivši službu generala, stupa u biskupsku službu, koju će krat- 
ko obnašati, ne ostavljajući dobar miris svetoj braći i čitavu Redu. 

Pošto se sve to dogodilo, braća su se okupila na generalnom 
kapitulu te su se sva jednodušno složila da za generalnog ministra 
postave čovjeka Božjeg brata Ivana Parmskog , 34 koji se isticao sve- 
tošću i znanjem. On ubrzo, istog onog dana kad je izabran, dozove 
k sebi pisara te stade u pero kazivati djelotvorno i pobožno pismo 
koje je sadržavalo iskrene osjećaje samilosti te blagonaklono ras- 
položenje puno poštovanja koje je gajio prema onoj braći koju je 
njegov prethodnik bio kaznio trajnim izgonom u razne provincije 
poput nekih heretika i shizmatika, koji uništavaju svoj Red, pred- 
stavljajući ih iskrenim pohvalama braći onih provincija pred kojima 
su bih nepravedno ozloglašeni. Odobravajući i hvaleći žarku ljubav 
zbog koje su podnijeh patnju, odriješi ih od odredbe nepravedne 
osude te ih pozove natrag u njihove provincije. 

Tužna su ona braća od koje odlaze jer ih napušta utjeha i vodstvo 
tako velikih ljudi; no tugu je tjeralo veselje jer su se još više radovah 
zbog utjehe onih koje su svim srcem ljubili. Nakon toliko vremena 
hšeni njihove prisutnosti i razgovora, u namjeri da ih ponovno pri- 


34 Brat Ivan rođen je u Parmi 1208. godine, predavao je filozofiju i teologiju u Bo- 
logni i Parizu. Godine 1247. izabran je za generalnog ministra, a te se službe odrekao 
1257. Umro je 1289. godine. 

me, u dubini su srca osjećali veliko veselje te su zahvaljivali Bogu 
(usp. Kol 1,12; 3,17), koji dovodi u Podzemlje i odande izvodi, kaž- 
njava i udara bičem (usp. 1 Sam 2,6; Tob 13,2), ali i ranu povija i 
zacjeljuje (usp. Job 5,18; Hoš 6,2). Očekivali su da će, kad se vrate 
i ponovno ih vide, ugledati i primiti Isusa Krista, koji ustaje iz Pod- 
zemlja te da će, nakon dugog željnog iščekivanja, gledajući i prima- 
jući njih, svetkovati blagdan s apostolima i Marijom. 

Vraćaju se Božji ljudi, noseći sveto i predano Isusa Krista u tijelu 
i duši, nakon što ih je vuk razagnao, a pastir okupio i odveo natrag u 
svoj ovčinjak (usp. Iv 10,12.14.16). Unijeli su novoiugodno veselje, 
koje istjeruje i briše svaku prijašnju tugu, u nebo srdaca sve svete 
braće tako da se više nisu prisjećah prošlih zala, a ugodno se i mirno 
raspoloženje posvuda proširilo. 

Za vrijeme vladavine brata Ivana, čovjeka koji je sjajio poput 
sunca, svi su se radovali i bih su sretni - sokolio je žalosne, opomi- 
njao neuredne (usp. 1 Sol 5,14), primao bolesne, pomagao je slabi- 
ma, prostodušne je radosno i prijateljski poučavao, one u napasti 
pretvarao je u neprijatelje mana i ljubitelje vrhna, mudre je primje- 
rom života i snagom riječi nadahnjivao za posjedovanje vrline po- 
niznosti i ljubavi te je djelotvornošću onoga što je činio sve privla- 
čio obdržavanju obećanog siromaštva, trezvenosti i uzdržljivosti. 
Budući da je imao dar sposobnosti razlikovanja duhova (usp. 1 Kor 
12,10), znao je koga što muči te ih je riječima hječio i iscjeljivao 
rane nastale od mana. 

Drugovi svetoga Franje koji su tada bih živi - braća Egidije, dru- 
gi Egidije, Maseo, Anđeo, drugi Anđeo, brat Leon i ostala braća - 
vesehh su se i radovah jer su vidjeh da je u njemu u duhu uskrsnuo 
sveti Franjo te su, svjesni zala koja su pustila svoje korijene u Redu 
i prisjećajući se prošle oluje i nevolje, govorili: »Zahvaljujemo ti, 
Kriste, jer si nas se sjetio i poslao nam čovjeka svjetla i vrline kako 
bi nas prosvijetho i upravio na pravi put te nas poveo stazom tvojih 
zapovijedi« (usp. Ps 119,35). 

Brat je pak Egidije u zanosu duha, kao da je upoznao buduće 
događaje, govorio: »Dobro je i korisno što si došao, ah došao si 
prekasno!«. Brat je Egidije ovo govorio jer je shvaćao da je braću 
nemoguće vratiti na čvrste i sigurne temelje prvotnog, svetog na- 
čina života, koji je započeo sveti Franjo i na koji je brat Ivan svim 
svojim snagama žudio vratiti braću. Naime vidio je da su sva bra- 
ća, zanemarivši poslušnost i vjerno obdržavanje Pravila, koje su već 
bila obećala, svoj duh posvetila sitničavim stvarima i ljubavi prema 
znanju, iako se spoznaja Boga i ljubav prema njemu ne dokazuju 
gomilanjem riječi, već djelima koja činimo po vjeri. 

Prvi je čovjek iz ljubavi prema znanju postao neposlušan te je 
izgubio gledanje u Boga, nedužnost, nadnaravnu moć razlučivanja 

(usp. Post 3,5-7), milost i besmrtnost. Po vjeri se vratio u milost, a 
ne preko dijalektike, geometrije ili astrologije. Naime milošću smo 
Božjom spašeni po vjeri. To ne dolazi od nas; to je dar Božji! To ne 
dolazi od djela, da se tko ne bi hvalisao. Njegovo smo naime stvore- 
nje, stvoreni u Kristu Isusu radi djela ljubavi da u njima živimo (usp. 
Ef 2,8-10). 

Naime čvrsta i istinska spoznaja i znanje o Bogu dolaze iz vjere 
i djela koja po vjeri činimo, a ne iz pukih riječi i naravnoga znanja. 
Ako netko u duši osjeća vjeru i ona iznutra u njemu djeluje, suvišno 
mu je slaganje riječi i zaključci dokaza onih koji su mudri u očima 
svijeta: »Zar nije Bog« - reče - »učinio ludotn mudrost ovoga svijeta 
po ludosti križa?« (usp. 1 Kor 1,18.20). Čvršća su naime djela duha 
od varljivog zaključka sofizama. 

»Mi kršćani«, reče Antun Veliki, 35 »otajstvo svoga života nema- 
mo pohranjeno u mudrosti ovoga svijeta (usp. 1 Kor 3, 19), već u snazi 
vjere, koju nam je Bog po Kristu podario. Kraljevstvo je, reče Krist, 
među vama (usp. Lk 17,21), snaga je u vama, ali ipak traži ljudski 
duh. Sumnja li itko da je naravna čistoća duše, ako je nikakva pr- 
ljavština izvana ne onečisti, izvor i porijeklo vrlina? Neka Grci samo 
trče za prekomorskim istraživanjima i neka na drugom kraju svije- 
ta traže učitelje postavljene za poučavanje ispraznosti književnosti; 
nama ne prijeti nikakva nužnost odlaska na put i plovidbe preko 
valova. Naime na svakome mjestu na svijetu nalazi se kraljevstvo 
nebesko. Upravite stoga svoje srce Gospodinu Bogu Izraelovu«. 
I opet: »Ispravite put Gospodnji, poravnajte stazu Bogu našemu« (usp. 
Iz 40,3; Mt 3,3). 

Stoga Grgur teolog, 36 hvaleći put jednostavnosti i djela po vjeri, 
kaže: »Donosi li ikome išta zavist zbog hvale vrijednog uspona? A 
opet, postoji li sramotnija zabluda od one kad čovjek, obuzet oho- 
lošću, ne spoznaje neznatnost ljudskoga duha, koji se uzdiže prema 
nebesima, niti razumije koliko je još udaljen od pravoga vrhunca, 
koji svojom uzvišenošću nadmašuje sve smrtnike? Drugi pak posje- 
duje skučenu moć spoznavanja i siromašnog je jezika; ne poznaje 
lukavštine riječi niti govore i zagonetke mudrih niti Pironove pri- 
govore i odobravanja niti pobijanje Krizipovih silogizama niti podle 
vještine Aristotelovih umijeća kao ni zavodljivost Platonove slat- 
korječivosti. Oni su na loš i iskvaren način uvedeni u našu Crkvu 
kao kakve egipatske nevolje (usp. 1 Sam 4,8; Iz 19,22). Neporočan i 


35 Riječ je o sv. Antunu Pustinjaku (o. 25 1-356), koji se smatra ocem redovništva. 

36 Riječ je o sv. Grguru Nazijanskom. Anđeo Klarenski donosi vlastiti prijevod grč- 
koga teksta, koji se donekle razlikuje od uobičajenog prijevoda. 

Zbog nerazumljivosti Anđelova teksta jednim se dijelom oslanjam na onaj iz Patrolo- 
gije (PG 36.202B-203A), op. prev. 

pravedan čovjek (usp. Job 1,1; 2,3) ima načina na koji će se spasiti; a 
po kojim to riječima? Ta ništa nije bogatije od milosti. 

Nije potrebno - reče - popeti se na nebesa da odande dovedeš 
Krista niti sići u bezdan da ga odande izvedeš. Duh posjeduje to blago 
i jezik ti je blizu - reče - riječ je u tvojim ustima (usp. Pnz 30,12. 14; 
Rim 10,6-8). Naime vjera srca postiže pravednost, a priznanje 
usta spasenje. Tko god vjeruje u nj, neće se razočarati (usp. Rim 
10,10-11). Sto je od ovog bogatstva sažetije? Što je od ovog dara 
jednostavnije? Ti tražiš nešto veće od spasenja - onostranu slavu 
i sjaj. Meni već i samo spasenje te izbjegavanje onostranih muka 
predstavlja najveću stvar. Ti slijediš nepristupačan i nesiguran, a ja 
siguran put, koji je mnoge spasio, siromašan u riječima i znanju, 
pouzdajući se u jednostavan govor, po kojem se spašavam kao na 
uskoj splavi. 

Nevaljao pak čovjek, izopačen u govoru, koji se pouzdaje u lo- 
gičke dokaze, vještinom raspravljanja umanjuje snagu spasenja i 
Kristova križa (usp. 1 Kor 1,17) zbog snage koja je u riječima, gdje 
nesiguran dokaz umanjuje istinu. Zašto letiš prema nebu ti koji ho- 
daš po zemlji? Zašto gradiš kulu kada nemaš ono što je potrebno da 
je dovršiš (usp. Lk 14,28)? Zašto šakom mjeriš more i nebo pedljem, 
a zemlju mjericom ? Zašto pokušavaš izvagati tezulj om velika počela 
(usp. Iz 40,12), koja može izmjeriti samo onaj tko ih je stvorio? 
Najprije upoznaj samoga sebe!« i ono što slijedi. 

Učvršćena ovim primjerima i naukom kao i onima drugih sve- 
taca te poučena opomenama i ostalim poukama blaženoga Franje, 
ona su se braća poput zida suprotstavila gomili prijestupnika i prije- 
stupa kako Gospodin ne bi od njih tražio račun za krv duša njihove 
braće (usp. Ez 3,18.20). No odbacili su ih, kao i proroke, oni čije su 
spasenje bili poslani tražiti. 

Sveti je Franjo sa svojim drugovima i drevnom braćom podijelio 
mnogo toga što je palo u zaborav, kako zbog toga što je ono napi- 
sano u prvoj Legendi, nakon što je brat Bonaventura izdao novu, 
izbrisano i uništeno po njegovoj vlastitoj zapovijedi, tako i zbog toga 
što su te stvari prezirali jer se činilo kako se protive uobičajenom 
stanju stvari, načinu života i razmišljanja suvremenih ljudi, koji više 
cijene ljudsko od božanskog te sanjaju kako će se spasiti u mrtvoj 
vjeri bez djela (usp. Jak 2,17.20.26). 

Sveti je Franjo, poučen od Krista, braći ispričao i objavio da će, 
kao što je Adam prekršio Božju zapovijed zbog ploda spoznaje dobra 
i zla (usp. Post 2,17), tako i braća iz ljubavi prema znanju zastrani- 
ti od vrline istine, od ljubavi prema poniznosti i siromaštvu te od 
djelovanja u skladu s njima; da će nakon toga i zbog toga napustiti 
svoj poziv te mu se više neće moći vratiti, već će biti sebi i drugima 
izvor mnogih zala te uzrok nevolje i krajnje opasnosti, jer neće ra- 

dati rodom (usp. Mt 7,19; Lk 3,9) koji je Bog od njih zatražio; kao 
što taj isti rod u sebi neće proizvoditi, tako će ga u drugima najviše 
napadati. 

Također im je rekao da je Bog na nebesima postavio i učvrstio 
Adamov zakon iznad njegova Reda, što znači da će, iz kojega god 
razloga ljubav prema znanju i posjedovanju pretpostavili ljubavi 
prema djelima vjere i ljubavi Kristova križa, izgubiti svjetlost mi- 
losti koja im je dana po onoj mjeri po kojoj je Krist htio dati svoj dar 
(usp. Ef 4,7) kako bi obnovio svoj život u Crkvi te da neće dostići 
najsavršenije stanje milosti i kreposti, koje im je pripremljeno, pre- 
ma mjerilu Njegove pravednosti kao nagrada za ustrajnost na slavu 
Njegova imena; umjesto toga, budući da ga neće zaslužiti, bit će 
lišeni slave takva stanja te će svoje krune predati drugima. 

Zato su se sv. Franjo i nasljedovatelji njegova duha i vrline borili 
iz ljubavi riječima i djelima kako bi samo Krist, njegovo siromaštvo i 
poniznost bili ljubljeni i čuvani, jer takvo obdržavanje i takva ljubav 
stvara, širi, upravlja, održava i usavršava sve znanje i mudrost (usp. 
Kol 2,3) koji su nužni za spasenje i život vječni. 

Kristov je Duh rekao Franji: »Vama je dano znati otajstvo kra- 
ljevstva Božjega, a drugima se daju satno u usporedbama, da gledaju, 
a ipak ne vide, i dobro slušaju, a ipak ne razumiju (usp. Fk 8,10; Mk 
4,11-12 ), da se obrate i da ih ozdravim (usp. Iz 6,10; Mt 13,15). Ati, 
poput vjernog glasnika, objavi u četirima uglovima grada: Mnogi su 
zvani, a ipak ih je malo izabranih i tko ustraje do konca, bit će spašen« 
(usp. Mt 20,16; 22,14). 

Iz onoga što je rečeno svaki razuman i ponizan čovjek može za- 
ključiti i jasno uvidjeti uzroke i razloge ove treće nevolje u Redu 
manje braće. Ona je proklijala iz naduta srca i ispraznosti, iz slijepe 
i prekomjerne želje za znanjem, iz ljubavi prema slavi i počastima, 
iz žudnje za stvarima i bogatstvom te je urodila plodom, zapostaviv- 
ši križu suobličenu ustrajnost u siromaštvu, poniznosti, pobožnosti, 
koja je dobra u svemu (usp. 1 Tim 4,8), i molitvi, koju je podloži- 
la ljubavi prema znanju na nepriličan i nedostojan način; ali zloba 
zloduha ni ljudska prijevara i pokvarenost nisu uspjele pobijediti 
tako da se u Redu uguši i propadne ono što je Božje i što spada na 
obećanu savršenost. No pogažena je istina, privremeno prigušena 
zimom onoga okrutnog progona, pod čovjekom Božjim bratom Iva- 
nom Parmskim poput nadolazećeg proljeća ponovno procvjetala te 
su proklijali njezini izdanci i listovi. 

Pod njim je po Božjem uređenju i providnosti u Redu naraslo 
sve ono što je spadalo na upravljanje vrlina, na nauk svetih običaja 
te na čisto i vjerno obdržavanje obećanog života i Pravila. Zeđa- 
jući za nebeskim, bez protivljenja i zapreke onih koji su drugačije 
razmišljali i ljubili druge stvari, nastojali su u pravednosti svetih 

djela, prianjajući srcem uz Boga, neumornom i predanom moli- 
tvom ispuniti svoja obećanja. Mnogi pak koji su željeli i ljubili ži- 
vot prema uvedenim i ranije prihvaćenim popuštanjima, iako nisu 
svojevoljno slijedili vjernog pastira koji ih je vukao prema boljim 
stvarima, ipak su se, ispravljeni primjerom njegovih djela i djelo- 
tvornošću gorljivih propovijedi, u velikoj mjeri obuzdavali te su 
potisnuti šutjeli. 

Obučen u samo jednu tuniku i habit od jeftine tkanine, što mu je 
bio običaj sve do kraja života, u prve je tri godine svoga upravljanja 
posjetio čitav red. Nikada se nije služio magarcem, konjem niti ko- 
čijom te je bio zadovoljan jednim suputnikom ili najviše dvojicom; 
hodao je u takvoj poniznosti i jednostavnosti da se, kada bi kojim 
slučajem pozdravljao velikaše koji su nailazili, činio kao čovjek koji 
ne zaslužuje da mu se uzvrati pozdrav. 

Nije dopuštao da braća unaprijed saznaju za njegov dolazak, već 
je ulazio u samostane kao običan brat te nije dopuštao drugovima 
da otkriju njegovo ime i službu. Koliko god da je bio umoran od 
puta, nikada nije molio časoslov sjedeći ni ležeći niti naslonjen na 
zid, nego stojeći uspravno, gole glave. Kao što je uvijek u velikoj 
mjeri slijedio uobičajeni način života, bio je zadovoljan jednim ta- 
njurom jela, kako god bilo neugledno i neukusno, koji bi prvi stavili 
preda nj; ako bi mu još štogod poslužili, iako bi se činilo da je malo 
kušao, ipak bi tu hranu ponudio drugima ili bi je ostavio onakvom 
kakva mu je bila poslužena; nikad ne bi govorio: ukusno je ih ne- 
ukusno je, niti želim ovo ih ono. 

Nakon što je na se uzeo habit Reda, tako je obuzdao jezik da 
iz njegovih usta sve do smrti nije uz njegovo znanje izašla ni jedna 
suvišna riječ. Na samrti je rekao da se više boji pred Bogom od- 
govarati za ono što je prešutio (usp. Mt 12,36) nego za ono što je 
izrekao. 

Sedme godine njegova upravljanja prvosvećenik ga je poslao kao 
izaslanika u Grčku. Tamošnji su ga car, patrijarh i redovnici te čitav 
puk i kler toliko poštovah i cijenili zbog svetosti njegova života i bo- 
žanske mudrosti da nisu smatrah kako gledaju nekog mudrog i uče- 
nog čovjeka, već jednog od drevnih otaca i naučitelja ih nekog od 
Kristovih učenika. Naime sva sloga i jedinstvo, na kojem je počeo 
raditi najprije papa Klement, a zatim i papa Grgur, a pokazano je i 
objavljeno na općem saboru 37 otvorenim priznanjem cara i Grka, 
svoj je izvor i začetak imalo u bratu Ivanu i njegovim drugovima. 

Njegov glavni drug brat Gerard, kada je na trgu u Konstantino- 
polu propovijedao puku, pogledavši u nebo, zastade na trenutak te 
se sav u suzama okrene prema narodu i reče: »Upravo je ulovljen 

orao«. Objašnjavajući svoje riječi, ponovno se okrene prema naro- 
du te reče: »Francuski je kralj Ludovik, svet čovjek, upravo ulov- 
ljen. Molite Boga za njegovo oslobođenje i za spas svih koji se s njim 
nalaze«. 

Zabilježili su dan i sat te su doznali da su Saraceni toga istoga 
dana i sata uhvatili sada već svetog kralja Ludovika. Ovo sam čuo 
jednom i drugi i treći put od prečasnog i poštovanog oca biskupa 
Bondunucije, koji je tada prisustvovao njegovoj propovijedi, zabi- 
lježio dan i sat te s ostalima otkrio da je to bila istina. 

Kada je brat Ivan poslao ovoga brata da posjeti braću u provinciji 
Romanije (Bizanta), primila ga je venecijanska lađa pod uvjetom da 
ga ostave u luci Coroni. Kada je lađa pristigla na mjesto sastanka, 
brat Gerard ih je molio da ga prema obećanju ostave na spome- 
nutom mjestu. No mornari su unatoč pogodnu vremenu tvrdili da 
zbog velike štete i opasnosti ne mogu ispuniti obećanje. Kada je 
to čovjek Božji čuo, udalji se na trenutak te se pomoli. Bog je na 
čudesan način istoga trena čuo molitvu svojega sluge te je poslao 
nepovoljan vjetar, koji ih je natjerao da pristanu na obećanu mjestu; 
stavili su ga u čamac i poslali na kopno. On je pak mornarima koji 
su ga pratili rekao: »Vratite se čim prije i recite vlasnicima broda da 
nastave svoj put, jer ovaj vjetar nije prirodan, već ga je poslao Bog 
kako bih ispunio poslušnost prema svojem prelatu«. Kada su to čuli 
i, pogledavši morske valove, spoznali da je tako, podigli su sidra, 
koja su bili bacili, te nastavili put. Sami su pak mornari i gospodin 
Rafael Natali, kada smo plovili pored onoga mjesta, kao o velikom 
čudu pričah o tome što se ondje dogodilo po tome bratu. 

Ovaj se sveti čovjek trudio imati drugove sebi slične kako bi bra- 
ću koju je posjećivao primjerom njihova svetog načina života mogao 
privući k dobru. 

Učinio je što je morao te se trudio, koliko god je to mogao u onih 
devet godina svoga upravljanja Redom, da sve one koje je vodio 
nagovori i vrati na ljubav i obdržavanje obećanog savršenstva. 

Kada je na kraju, iskusivši mnoge muke, uvidio da ni primjerom 
nekog svojeg djela ni snagom govora nikako ne može čitav Red vra- 
titi natrag na djela i život evanđeoskog savršenstva, koji je Pravilo 
nalagalo i koji je Krist bio objavio osnivaču, želeći se u potpunosti 
posvetiti samome sebi i Bogu, okupio je u Rimu generalni kapitul te 
se odrekao službe. Tvrdio je da nikako mirne savjesti ne može pod- 
nositi da se pod znakom njegova vodstva događaju toliki i tako teški 
prijestupi, koji su preplavili Red te se svakodnevno povećavaju. 

»Naročito«, reče, »zbog toga što sam vidio te iz iskustva sigurno 
znam da svi, izuzev nekoliko braće, okamenjena lica i otvrdnuta 
srca namjerno i nezaustavljivo trčite k većim prekršajima i otvoreni- 
jim prijestupima. Već ste prekršili temeljne zapovijedi svih glavnih 

poglavlja Pravila i još uvijek ih gazite; ni na poticaj ni na pokudu ni 
na zapovijed ne želite obratiti svoja srca i osjećaje kako bi se ispra- 
vilo započeto zlo, već, postavši nepopravljivi uz opasnost po svoje 
duše, stalno padate sve dublje«. 

Nakon što im je točno i pojedinačno nabrojio sve što se doga- 
đalo protivno svakome od poglavlja Pravila, doda ovo: »Stoga, što 
se tiče upravljanja i vodstva, nakon ovoga više ne polažite nikakvu 
nadu u mene, nego izaberite sebi čovjeka koji će se slagati s vašom 
voljom i običajima«. 

Vidjevši njegovu čvrstu odluku, svi su ga jednodušno zamolili 
da im barem preporuči nekoga sposobnog i prikladnog, budući 
da u potpunosti poznaje svu braću čitavoga Reda. On im je kao 
prikladnijeg i sposobnijeg za njihovo vodstvo ponudio brata Bo- 
naventuru. Čuvši prijedlog brata Ivana, svi su se složili oko brata 
Bonaventure te je on postao general Reda, pod kojim je započela 
četvrta nevolja. 


4. 

[Četvrta nevolja] 

Treba ukratko reći zašto su glavna braća u čitavu Redu škripala 
zubima na čovjeka Božjeg brata Ivana i njegove drugove kako bi se 
zabilježile i upamtile nevolje koje su se dogodile u Redu te kako bi 
sjajnije zasjala njegova savršenost. 

Glavni je razlog bio taj što je brat Ivan bio čovjek gorljiva duha 
te je sa žarom obdržavao obećano savršenstvo; djelovao je i propo- 
vijedao otvoreno i vrlo vatreno, ne laskajući nikome. Budući da je 
javno i neprekidno, istinitim i čvrstim dokazima i razlozima, svima 
ukazivao na propadanje čitavoga Reda, stvorila se u njima ljutnja 
povezana s nepomirljivom mržnjom prema njemu i onima koji su 
pristajali uz njegove riječi i mišljenje te nisu mogli mirno podnositi 
ono što je govorio. 

Naime tvrdio je da, budući da je stanje evanđeoske savršenosti, 
koje su braća obećala, najuzvišenije, Bog od njih traži najuzvišeniju 
vjeru, ljubav i djela. Nije dovoljno samo uzdržavati se od grijeha, od 
kojih bi trebah biti čisti svi kršćani - braća prema svojem obećanju 
moraju vršiti djela apostolskog savršenstva, jer Bog od njih zahtijeva 
istinsko ispunjenje krajnjeg siromaštva (usp. 2 Kor 8,2), najdublje 
poniznosti, gorljive i neprestane molitve i ostalih vrlina te da se u 
svojim željama i djelima svom snagom ispruže prema onome što je 
nebesko i vječno tako da ne požele niti prianjaju uz bilo što svjetov- 
no, tjelesno ili zemaljsko; već da, gledajući u Krista, mrtvi svijetu 
žive po evanđelju i goli za njim nose goli križ. 

Sada pak braća riječima i djelima postavljaju za dogmu kako je 
dopušteno živjeti za samoga sebe, ne evanđeoski, već svjetovno; 
onima koji ulaze u Red ne govore poput pastira da uđu na vrata 
(usp. Iv 10,2), već, kao varalice i uništavatelji čistoće Pravila, da 
zadrže svoja dobra za knjige ili da ih daju braći za izgradnju cr- 
kava, samostana ili za zadovoljenje nekih drugih njihovih ugod- 
nosti, a ne da ih razdijele siromasima ovoga svijeta i ljudima u 
potrebi, kao što im nalaže Pravilo; prezrevši evanđeosku zapovi- 
jed, primaju ih na nezakonit način, pa ih tako upropaštavaju i ne 
čine ih pravom braćom, jer ih ne uče preziru svjetovnih stvari i 
evanđeoskom siromaštvu, već ih nagovaraju da prigrle svijet, drže 
kesu (usp. Iv 12,6) i za sebe nešto zadrže prema primjeru Ananije 
i Safire (usp. Dj 5,1). 

Braća nisu zadovoljna time da imaju dvije haljine (usp. Mt 10,10) 
od jeftine tkanine i da ih uz Božji blagoslov krpaju vrećama i drugim 
krpama, već nabavljaju raskošna i meka dvostruka odijela (usp. Lk 
7,25), a one koji ljube siromaštvo i običnu odjeću te propovijedaju 
obdržavanje Pravila osuđuju kao nerazborite i one koji se razmeću 
pokazivanjem svetosti te ih nazivaju licemjerima. 

Braća su već više puta više puta osakatila časoslov izvlačeći do- 
puštenje od Kurije, navodeći prividne, a ne stvarne razloge. Naime 
budući da su im srca zamračena, rastrgana i pritisnuta raznim želja- 
ma i brigama, ne nastoje, kao što to zahtijeva savršenstvo njihova 
poziva, bez prestanka moliti te zbog svega i u svemu Bogu zahvaljivati 
(usp. 1 Sol 2,13), već i sam časoslov jedva obavljaju, s mukom i bez 
sabranosti u srcu. 

Ne razgovaraju blago sa svima niti se ponašaju kao krotki i miro- 
tvorci (usp. Mt 5,5.9), skromni i ponizni, kao što ih potiče i pouča- 
va Pravilo, već zbog mrtvih i pokopa te zbog oporuka i ostavština 
pokreću parnice protiv nadređenih i klerika, zaboravljajući na svoj 
zavjet. To isto iz sličnih razloga čine sa svjetovnjacima, i to toliko 
drskije koliko ih sigurnije podcjenjuju kao manje inteligentne. 

Tko se ne bi začudio na kolike se samo načine usuđuju prose- 
ći nabavljati, tražiti, primati i nagomilavati denare i novac? Naime 
tako ga otvoreno i na toliko različitih načina nabavljaju i primaju 
kao da su Gospodinu obećah da će ga na sve načine nabavljati i pri- 
mati, ah da ga neće dodirivati niti opipavati rukama (usp. 1 Iv 1,1). 

Koliko braća vole te se trude obdržavati to da rade svojim rukama 
(usp. 1 Kor 4,12), da nikad ništa pod nebom ne žele imati, da jedni 
prema drugima te prema svima ostahma gaje osjećaj milosrđa, kao 
i ostale stvari koje nalažu Pravilo i Oporuka, jasno je njihovim sa- 
vjestima te onima koji ih ljube i slušaju, a iz njihovih je djela i nasto- 
janja to toliko očito da ih nikakve lukave riječi ne mogu opravdati. 
No želja da se to prikrije i sakrije ne predstavlja ništa drugo doh 

otvaranje prilike za još goru pokvarenost i namjerno srozavanje na 
zle riječi kako bi se opravdali grijesi. 

Naime kada se opravdavaju kako bi izbjegli loš glas, podvrgava- 
ju se ispraznosti, lažu i, pogazivši svjetlo savjesti, onečišćuju svoju 
nutrinu te uznemiruju anđele i Duha Svetoga. Budući da su gori od 
svjetovnjaka zbog svojih grijeha, koji su tako očigledni i opipljivi, 
varaju sami sebe te se smatraju svetima u usporedbi s njima i hvale 
se kako ih se jako cijeni i poštuje. Nakon što se u njima ugasio strah 
Božji i duh spasonosne grižnje savjesti, postali su neosjetljivi te se 
toliko više udaljavaju od ljubavi prema ispovijedi i od istinske spo- 
znaje svoje ništavnosti i bijednosti s koliko se većim žarom trude da 
se razglase njihova hvala i slava. 

Sto se pak tiče Kristova života i obećane poniznosti te primjera 
svetaca i svjedočanstava Pisma, o njima ili ne razmišljaju ili ih iskriv- 
ljavaju i prilagođavaju tako da služe njihovoj volji i raspoloženju ili 
pak, ugušivši svjetlo savjesti, počivaju u svojoj mlakosti i izopačeno- 
sti. Ne brinu se oko toga da u sjećanje prizovu smrt, vječne kazne 
i pakleni ponor Božje osude, nego se predaju Božjem milosrđu i 
predodređenju, a zapostavljaju i zanemaruju suradnju s milošću, od 
koje ljudima u ovome životu nije dano ništa veće i ništa korisnije. 

Napuhani svojim častohlepljem smatraju kako su posebno do- 
stojni da se brinu za duše te misle kako je savršenost ta koja uz- 
diše za crkvenim dostojanstvima i povlasticama. Svoju sposobnost 
pretpostavljaju onima koji su, po njihovu mišljenju, manje nadareni; 
sebe predstavljaju kao one pred kojima su velika postignuća, iako 
su bez kreposti i vuku ih izvanjske stvari, a kad postignu ono što su 
željeli, za sobom ostavljaju samo primjere svoje pokvarenosti, po- 
hlepe i oholosti. 

Uživaju u vlastitom miru te se natječu u njegovu održavanju, dok 
propuštaju u naporima i bdjenjima ( usp. 2 Kor 6,5 ) i u vježbama kre- 
posti napadati svoju propast kako bi pročišćeni gorkom grižnjom 
savjesti pristigli do božanske slatkoće Kristove ljubavi, te se brižno 
okreću prošenju tjelesnih naslada. Kako bi se lakše dokopali onoga 
što traže i žele, postaju trgovci te prodaju duhovno za vremenito, 
a ono što su već dostigli usmjeravaju u svoju korist, jer vjeruju da 
poštuju pravednost tako da zatvore srce (usp. 1 Iv 3,17) i ne budu 
milostivi prema onima koji oskudijevaju. 

One koji razmišljaju na drugačiji način smatraju neposlušnima i 
uništavačima Reda, a one koji bdiju nad zaradom te nezasitno žude 
za stjecanjem i nagomilavanjem, proglašavaju za one koji ljube, uz- 
državaju i revno čuvaju Red. Oni koji njima upravljaju uopće ne 
mare ni za propast ni za nedopuštene načine zarade onih koji se 
brinu za te stvari, nego se raduju kad, poput lukave lisice, bez razli- 

ke primaju sve što im bilo tko donese, tako da ne odbijaju ni jedne 
stvari, iako se ne zna odakle je oteta. 

Velika im je želja da se čine dobrima i svetima, ali se ne trude da 
to i budu. Naime srce u kojem ne postoji ni strah ni ljubav prema 
Kristu niti tuguje zbog uvreda koje nanosi, niti osjeća vlastitu štetu, 
već zakopano u laži svoje ispraznosti zaudara i vrvi od crva poroka. 
Zbog toga o sebi ima visoko mišljenje, uzdiže se velikim i čudesnim 
stvarima, puni se pohlepom, zlobom, zavišću i pretvaranjem. Braća 
više ne mogu strpljivo slušati istinu o svojim prijestupima, ah misle 
da im je dopušteno napadati one koji se ne slažu s njihovim djelima 
i stavovima, te smatraju neprijateljima one koji im govore o neizre- 
civim dobrima koja gube kao i o beskrajnim zlima u koje upadaju. 

Naime braća nisu ravnodušno primala njegove 38 vatrene govore, 
već su ih trpjela s prezirom; iako su ih slušala te nisu mogla izraziti 
svoje protivljenje, jer je sve tako oštro dokazivao, navukao je na se 
mržnju Reda, a pogotovo braće na višim položajima. 

Jednom prilikom kada se neki lektor naše provincije vratio iz 
Rima, pričao je nekim lektorima i braći u zajednici kako je brat Ivan, 
propovijedajući u Rimu, govorio tako kruto protiv općega stanja, a 
napose protiv braće, da braća iz Marche^ nikada ne bi oprostila ne- 
kome bratu koji bi iznosio takve stvari. Čuvši to, lektori ga upitaše: 
»Zašto prisutni učitelji nisu izrazili svoje negodovanje zbog njegovih 
riječi?«, a on im odgovori: »Iz njegovih je usta tekla ognjena rijeka 
(usp. Dn 7,10). Učitelji i svi prisutni bih su zapanjeni zbog njegova 
govora. Učiteljima se, kao i svima prisutnima, činilo kako sva Pisma 
svjedoče za ono što je govorio (usp. Iv 5,39) te da im je u svojim rije- 
čima otkrio najčišće razumijevanje i konačnu namjeru«. 

Brat je Ivan također govorio da su Pravilo i Oporuka u svojoj 
biti isto te da se braća prema Oporuci moraju odnositi s najvećim 
strahopoštovanjem, kako zbog svečeve zapovijedi i blagoslova tako 

1 zbog toga što je u njemu govorio Kristov Duh (usp. 2 Kor 13,3), 
koji je, nakon što su u njega čudesno utisnute svete stigme, u njemu 
prebivao na potpuniji i savršeniji način. 

U Oporuci se jasnije i razumljivije očituje i precizira čista i vjerna 
nakana Pravila te se bit njegova duhovnog obdržavanja precizira 
čvrstim naredbama, koje ju opisuju i objašnjavaju. Duh Sveti, koji je 
prvo u pero bio kazivao Pravilo, u Oporuci nije izgovorio ništa (usp. 

2 Pet 1,21) što ne bi bilo svojstveno Pravilu ih bi od njega odudara- 
lo, već je iz duhovnog i najčišćeg značenja te iz istinitog shvaćanja 
samog evanđeoskog Pravila isključio pogrešno izlaganje bilo kakva 
iskvarenog tumačenja i ljudske mudrosti te je kao obranu i neosvo- 
jivu utvrdu postavio Oporuku poput najčvršćih zidina. 


38 

Ako ljudsku oporuku nitko ne proglašava bezvrijednom niti joj što 
nadodaje (usp. Gal 3,15), koliko više vrijeđa samoga Duha Sveto- 
ga (usp. Heb 10,29), proklinje oca i upada u prokletstvo zakona 
(usp. Izl 21,17; Lev 20,9; Mt 15,4.6) te zbog prezira i neposluš- 
nosti gubi baštinu kraljevstva nebeskog, koja je obećana onima 
koji ustraju do konca u obdržavanju Pravila (usp. Mt 10,22; 24,13), 
onaj što riječi Duha Svetoga, koji je govorio u Franji kad je već 
bio pribijen na Kristov križ, proglašava bezvrijednima ili nadodaje 
nešto što im se protivi! 

Naime prelazeći iz ovoga života Kristu, Svetac je sam načinio 
svoju Oporuku, no nikada nije posjedovao veću puninu Duha Sve- 
toga (usp. Lk 4,1) od one u trenutku smrti; stoga je nemoguće da 
je na samrti izrekao lažne stvari ili da se usudio zapovjediti nešto 
nesmotreno. Budući da tvrdi kako je Pravilo i Oporuku primio pre- 
ko objave od Krista, a nitko svet nije lagao u trenutku smrti, jer je 
tada bio pun obilnijeg dara Duha, sva su njegova djeca pred Bogom 
dužna imati i iskazivati obilniju predanost, veću vjeru i strahopošto- 
vanje te potpuniju poslušnost njegovim zapovijedima i posljednjim 
riječima nego svima ostalima. 

Vidimo naime da prema posljednjim Mojsijevim riječima (usp. 
Pnz 1,1) i prema čitavoj knjizi Ponovljenog zakona svi vjernici gaje 
posebnu pobožnost, a, kao što se može pročitati, prvi su oci s ve- 
ćim žarom i pobožnošću uzdisali za posljednjim blagoslovima otaca. 
Znah su da Duh Sveti govori u njihovim očima i zbog toga su paž- 
ljivije slušah što će Bog u njima na koncu reći te su, primivši njihov 
blagoslov, vjerovah da im je Bog udijeho snažan blagoslov. Tako i 
svaki vjernik sve svoje misli i osjećaje usmjerava na otajstva Kristo- 
ve večere, na posljednji njegov govor, na njegovu zapovijed ljubavi 
(usp. 1 Iv 5,3) te na riječi koje je izrekao viseći na križu. 

Kao što o zapovijedi i otajstvu ljubavi ovisi sav Zakon, Proroci i 
evanđelje (usp. Mt 22,40), tako se u Oporuci blaženoga Franje sa- 
drži sva savršenost i nakana Pravila kao i njegovo vjerno i duhovno 
razumijevanje. Nije moguće da itko tko prezire Oporuku duhovno 
razumije ih vjerno obdržava Pravilo. 

Budući da je nužno da evanđeoski život, koji je na Kristovu za- 
povijed obnovljen po Franji, u konačnici dobije drugo obhčje, Sveti 
je Duh na kraju nakon Pravila dao Oporuku kako bi oni koji ispovi- 
jedaju Pravilo imah sigurnost u njegovu shvaćanju i duhovnom ob- 
državanju te kako bi u Oporuci pronašh točno određen i nepromje- 
njiv, jasan i katohčki novi oblik, prihvatili ga te ga čvrsto obdržavah. 

Budući da je brat Ivan one koji su zahtijevah da im se uz Opo- 
ruku i Opomene svetoga Franje naprave i druga pojašnjenja Pravila 
snažno korio poput onih koji dovode u sumnju točnost istinskog 
razumijevanja Pravila te ga nasilno, protiv zapovijedi svoga oca i 

poslušnosti koju mu duguju, iskrivljavaju prema želji svoje mlake 
volje, teško su podnosili njegovo mišljenje i riječi. 

Uhvativši priliku za vrijeme neke druge rasprave, njega i njegove 
glavne drugove koji su prihvatili i branih to stajalište progonili su i 
strogo kaznili kao da su zaraženi kugom heretičke izopačenosti. 

Naime tvrdih su da je opat Joakim imao katohčko i pobožno 
mišljenje o Božjem Trojstvu i jedinstvu Njegove biti te da nije napi- 
sao ništa što bi se protivilo svecima ih bi odudaralo od njihove naka- 
ne i nauka. 39 Crkva i Dekret pape Inocenta nisu osuđivah njega niti 
njegov nauk koji se tiče njegove tvrdnje i stajahšta što ga je imao o 
tome pitanju, nego knjižicu koju je sastavio protiv učitelja Petra, 40 
vjerujući da je njegovo mišljenje o tome pitanju pogrešno i da se 
protivi zdravom nauku, što nije bilo istina. Zbog toga je ta knjižica 
osuđena, jer je širila loš glas o učitelju. Stoga odluka dekreta koja 
brani učitelja nije usmjerena protiv Joakima, već protiv onoga što je 
Joakim govorio. 

Budući da učitelj Petar nije imao mišljenje protivno svecima, kao 
što je to Joakim zaključivao iz njegovih riječi i dokazivao autorite- 
tom Hilarija, Ambrozija, Augustina, Jeronima, Grgura, Grgura Na- 
zijanskog, Bazilija, Didima, Maksima, Ivana Damaščanskog, Bede, 
Rabana, Anzelma, Rikarda i ostalih naučitelja te iz dekreta koncila. 
Spomenuti je Joakim nadugo i naširoko navodio sve te izvore te ih 
je stavio u svoje knjige da bi dokazao ono mišljenje za koje je tvrdio 
da ga podržavaju učitelj i mnogi drugi, protivno ispravnom i katolič- 
kom stajahštu naučitelja i Crkve. 

To je bio drugi razlog i opravdanje zbog kojeg su braća, hineći 
uznemirenost, pozvali brata Bonaventuru da ispita vjeru brata Iva- 
na i njegovih drugova te su okrenuli .t?«« protiv oca (usp. Lk 12,53), 
promaknutog protiv promicatelja, nekoć ljubljenog i podređenog 
učenika protiv pastira i učitelja koji ga je ljubio. U ovome je brat 
Bonaventura, prema svjedočanstvu samoga brata Ivana, podosta 
pogriješio. Naime dok je zajedno s njime raspravljao o spomenutom 
pitanju u ćehji, slagao se, pokazujući da mish isto kao i on, dok je u 
javnosti i pred braćom izražavao suprotno mišljenje. Zbog toga se 
brat Ivan jako bojao da će ga poput čovjeka koji strahuje od toga 
da se neće svidjeti ljudima, zadesiti to da se neće svidjeti Bogu, jer 
napada istinu koju je upoznao. 

Treći su razlog progona predstavljala dva govora koja su zapi- 
sala neka dvojica drugova brata Ivana, od kojih je prvi prekomjer- 
no i - da tako kažem - bez ukusa jednako hvaho i nauk i osobu 

39 Drugi razlog za napad na brata Ivana bila je optužba za joakimizam, tj. za prista- 
janje uz eshatološke trinitarne ideje opata Joakima iz Fiore. 

40 Riječ je o Petru Lombardijskom. 

opata Joakima, dok je drugi u svome govoru navodio sve glavne 
odlomke Svetoga pisma kako bi pohvalio Pravilo blaženoga Fra- 
nje te prikazao začetak, iskrivljavanje i obnovu njegova evanđe- 
oskog života; otkrivajući propadanje i povredu dužnosti posebno 
se doticao nadređene braće, a naročito one na višim položajima. 
Kažu da je brat Bonaventura, dok je čitao tu knjigu, uzdisao i 
lijevao suze jer je uvidio kako bi se to moglo osobito na njega 
odnositi. 

Četvrti se razlog može nazvati nedokučivom dubinom božan- 
skog nauma, po kojoj su svi Adamovi sinovi od prvog do posljednjeg 
zatvoreni pod grijehom da im se Bog svima bez naplate smiluje (usp. 
Rim 1 1,32). Stoga se objave koje je sveti Franjo primio o otpadanju 
braće od obećane savršenosti i o posljednjoj obnovi kao i one koje 
je Gospodin milosrdno unaprijed pokazao ostaloj prvoj braći - Egi- 
diju, Jakovu iz Osima, Jakovu iz Masse, bratu Flugu, Boromeu i 
drugima - na to odnose. Naime izuzevši ono što je ranije spomenu- 
to, sveti je Franjo tako jasno predvidio zla koja će se nakon njega, 
kako u Redu tako i izvan njega, dogoditi onima koji ga budu slijedili 
da je prorekao i izopćenja koja će protiv njih narediti neki prvosve- 
ćenik te da će biti blažen onaj koji se u nadolazećim nevoljama i 
protivštinama, koje će zlodusi i ljudi podići protiv sljedbenika života 
i puta koji mu je Gospodin objavio, neće sablazniti, nego će čvrsto 
ustrajati u toj vjeri i strpljenju. 

Sveti je Egidije, treći brat u Redu, prosvijetljen sigurnim i vrlo 
jasnim objavama, upozoravao sve govoreći: »Došao je kraj bitke 
i više nema ni snage ni vremena ni načina za odupiranje napadu; 
no blažen bit će onaj koji, popuštajući i skrivajući se neprijateljima, 
može spasiti svoju dušu« (usp. Jak 1,21; Mt 16,25). 

Brat Bernard, obdaren mnogim milostima i darovima te prosvi- 
jetljen božanskim sjajem, reče: »Red će se rušiti stepenicu po ste- 
penicu sve do sedme; oni koji budu na drugoj stepenici neće smoći 
snagu da se vrate na prvu, niti oni na trećoj da se vrate na drugu, 
niti oni na četvrtoj da se vrate na treću, niti oni na petoj da se vrate 
na četvrtu, niti oni na šestoj i sedmoj da se vrate na petu, nego će se 
uvijek srozavati na gore stanje, sve dok ih, po velikom i zapanjuju- 
ćem čudu, ne popravi onaj koji ih je izgradio i obnovio, onaj koji ih 
je stvorio i utemeljio«. 

Brat Jakov iz Osima, koji je u kontemplaciji čitav izlazio iz svijeta 
i kojeg je Krist vrlo često posjećivao, slijedeći Krista te ušavši u pa- 
laču Kristova svjetla, nakon što su mu pokazane mnoge zadivljujuće 
stvari, zamoli da mu se pokaže njegov otac sveti Franjo. 

Odvede ga anđeo u neku izdvojenu prostoriju u kojoj je sveti 
Franjo čuvao nekog gubavca od tjemena na glavi do stopala nogu pu- 
nog prišteva (usp. Pnz 28,35; Job 2,7; Iz 1,6). Cim vidje svetoga 

Franju, s velikim mu se strahopoštovanjem baci pred noge (usp. Mk 
5,22; 7,25) u boli i žalosti jer u takvoj bijedi ugleda onoga za koga 
je vjerovao da je u slavi. Sveti mu se Franjo obrati: »Znaš li, brate 
Jakove, tko je ovaj tako teško ranjeni gubavac kojeg ja čuvam?«, 
a on mu odgovori: »Ne znam, oče«. Sveti mu se Franjo ponovno 
obrati: »On je moj Red, kojega ja po Kristovoj zapovijedi čuvam i 
radi njega neprestano stojim pred Bogom. Bez pomoći moje straže, 
koju mi je Krist naredio, brzo bi skončao te bi bio izvor neizdrživog 
smrada za Boga i ljude. Kad mu Bog oduzme moju stražu, odmah 
će skončati te će istrunuti u svojim ranama«. 

Zbog toga je brat Jakov govorio da, ako se oduzme iskrenost i 
čistoća ljubavi iz Reda ili duše bilo kojeg čovjeka, koliko god on bio 
mudar i istaknutog dostojanstva, ona je mrtva te neizdrživo zaudara 
pred Bogom i anđelima. 

Drugi je brat Jakov iz Masse, kojem je Bog otvorio vrata svojih 
otajstava, od kojeg brat Egidije iz Peruđe i brat Marko iz Montina 
nisu ni smatrah ni poznavali nikog većeg, a istoga su mišljenja bih 
i brat Juniper i Lucido, kojeg sam se trudio upoznati dok sam bio 
pod vodstvom brata Ivana, druga spomenutog brata Egidija. Naime 
kada sam ga upitao za neke izvore duhovnog izgrađivanja, ovaj mi 
je brat Ivan rekao: »Ako žehš biti poučen u duhovnim stvarima, 
požuri se na razgovor s bratom Jakovom iz Masse, jer brat je Egidije 
čeznuo da ga ovaj prosvijeth i njegovim se riječima ne može ništa ni 
dodati ni oduzeti; naime njegov se duh uzvisio do otajstava, a riječi 
su njegove riječi Duha Svetoga; na zemlji ne postoji čovjek kojeg 
bih tako snažno žeho vidjeti«. 

Taj je brat Jakov jedanput, na početku službe brata Ivana Parm- 
skog, pao u zanos te tri dana nije odgovarao na podražaje osjetila, i 
to u tohkoj mjeri da su braća počela sumnjati da je mrtav. Njemu su 
s nebesa dani znanje i razumijevanje Pisama te moć predviđanja bu- 
dućih događaja. Njega sam ja upitao: »Ako je istina ono što sam čuo 

0 tebi, nemoj to od mene sakriti. Čuo sam naime da ti je Bog onda 
kada si tri dana kao mrtav ležao između ostaloga pokazao ono što 
će se dogoditi u Redu«. Naime brat ga je Matej, tadašnji ministar 
provincije Marche, nakon onoga zanosa pozvao k sebi te mu je pod 
poslušnost naredio da mu otkrije ono što je vidio. 

Brat je Matej bio čovjek zadivljujuće blagosti, svetosti i jedno- 
stavnosti te je često u svojim razgovorima braći govorio: »Poznajem 
brata kojem je Bog objavio sve što će se dogoditi u Redu, čudesne 

1 tajnovite stvari. Kada bi se one ispričale, ne kažem da bi se jedva 
mogle shvatiti, nego jedva i povjerovati. 

Taj mi je brat Jakov između ostalog otkrio i ispričao vrlo zapanju- 
juću stvar - da je, nakon što mu je pokazano mnogo toga o stanju 
vojujuće Crkve, vidio neko hjepo i vrlo visoko stablo (usp. Dn 4,7), 

čije je korijenje bilo zlatno, deblo i grane srebrne, a lišće od pozla- 
ćena srebra. Plodovi su stabla bili ljudi, i to sva manja braća; broj 
se glavnih grana slagao s brojem provincija, a svaka je grana imala 
onoliko plodova koliko je u toj provinciji bilo braće. Upoznao je 
broj braće u čitavu Redu i u pojedinim provincijama, njihova ime- 
na i lica, njihovu dob i njima svojstvene osobine te njihove službe, 
položaje, časti, grijehe i milosti. Vidio je brata Ivana Parmskog kako 
stoji na najvišoj grani u sredini ovoga stabla, a na vrhovima grana 
koje su okruživale ovu središnju granu stajali su ministri pojedinih 
provincija. 

Nakon toga opazi svetoga Franju, kojeg je s dva anđela poslao 
Krist, koji je sjedio na velikom bijelom prijestolju, ispred čijeg lica 
išceznu nebo i zemlja (usp. Otk 20,1 1); dan mu je pehar pun životnog 
daha Al (usp. Jr 25,15; Ez 1,21; 10,17) te mu je rečeno: »Idi i posjeti 
svoju braću te ih napoji peharom životnog daha (usp. Jr 25,15.28; 
Otk 1 1, 1 1 ), jer će se duh sotone uzdići i oboriti na njih. Mnogi će se 
strovaliti i neće moći ustati«. 

Sveti Franjo dođe podijeliti svojoj braći životni dah, kako mu 
je naređeno. Počevši od brata Ivana, dade mu pehar pun životnog 
daha. On primi pehar iz ruke svetoga Franje te žurno i predano cije- 
li ispije, a nakon što je popio, zasja čitav poput sunca (usp. Mt 13,43; 
17,2). Zatim je svima nakon njega pružao pehar životnog daha, a 
bilo je zaista malo onih koji su ga s dužnim strahopoštovanjem pri- 
mili i čitavog ispili. 

Oni pak rijetki koji su ga predano popili čitavog svi su se odje- 
nuli u sjaj sunca, a oni koji su ga cijelog izlili promijenili su se u 
tamu te su bih mračni, izobličeni i vrlo strašni, užasna izgleda nalik 
na zloduhe. Neki su pak dio popili, a drugi dio izlili te su se prema 
tome što je svaki od njih pio ih prohjevao iz pehara životnog daha, 
koji im je predao sveti Franjo, u toj istoj mjeri odijevah ih u svje- 
tlost ih u tamu. 

Od svih onih koji su se nalazili na stablu brat je Ivan sjao naj- 
sjajnijom svjetlošću. On je, potpuno se predavši kontemplaciji bes- 
krajne dubine istinskog svjetla, spoznao olujni vihor koji će se po- 
dići protiv stabla. Spustivši se s najviše visine one grane na kojoj je 
stajao, zaobišao je sve grane te se sakrio na čvršće mjesto u deblu 
onoga stabla. 

Dok je on budno pazio na sebe, bratu Bonaventuri - koji se us- 
peo na ono mjesto s kojega je on sišao i koji je dio predanog mu pe- 
hara popio, a dio izho - dane su željezne pandže nabrusene poput oš- 


41 Radi boljeg uklapanja u kontekst slijedim latinsku inačicu dvaju potonjih biblij- 
skih mjesta, u kojoj stoji »spiritus vitae« (dah života) umjesto hrvatske »duh bića«, 
op. prev. 

trice britve brijačke (usp. Dn 7,19; Ps 52,4; Ez 5,1). On se, u zaletu 
se maknuvši sa svojega mjesta, htjede oboriti na brata Ivana. Kada 
to vidje brat Ivan, zavapi Gospodinu, a na vapaj brata Ivana Krist 
pozva svetoga Franju, dade mu pirit, vrlo oštar kamen, koji zovu 
ognjišnim, te mu zapovjedi: »Idi i na živom kamenu podreži pandže 
brata Bonaventure, kojima želi rastrgati brata Ivana, tako da mu ne 
mogu nauditi«. Sveti Franjo dođe i podreže željezne pandže brata 
Bonaventure (usp. Dn 7,19), a brat Ivan, sjajan poput Sunca, stade 
na svoje mjesto. 

Nakon toga podiže se snažan vihor i obori se na stablo te su bra- 
ća padala sa stabla, a prva su padala ona koja su izlila čitav životni 
dah. Brata Ivana i one koji su ispili čitav životni dah božanska je 
moć premjestila na područje života, svjetlosti i sjaja, a one mračne 
i one koji su padali odvodile su sluge tame na mračna i bijedna 
mjesta. 

Onaj koji je promatrao viđenje shvaćao je svaku pojedinu stvar 
koju je gledao tako da je jasno razabirao i čvrsto pamtio imena, lica, 
mjesta, godine i službe obaju dijelova, i svijetlog i tamnog. Onaj 
vihor i silna, ah s pravom dopuštena oluja trajali su tako dugo dok 
se stablo, iščupano iz korijena, nije srušilo na zemlju te, izlomljeno 
i smrvljeno uslijed olujnog vihora, raspršeno nestalo u vjetru. Kada 
su onaj vihor i oluja posustali, iz zlatnog je korijena niknuo zlatan 
izdanak, potpuno zlatan, koji je proizveo cvijeće, krošnju i plodove 
od zlata (usp. Dn 4,9), a o širini, dubini, visini, mirisu, ljepoti i snazi 
ovoga stabla bolje je šutjeti nego išta govoriti. 

Jednu pak stvar koju je promatrač ovoga istinitog viđenja rekao 
nisam htio izostaviti, budući da je na mene ostavila jak dojam. Na- 
ime rekao je ovo: »Način na koji će se dogoditi obnova neće biti 
sličan osnutku, već u potpunosti drugačiji«. 

Zato će djelovanje Kristova Duha izabrati neobrazovane mladi- 
će bez vodiča, prostodušne, osobe koje su potištene i bijedne, bez 
uzora i učitelja, štoviše protiv nauka i običaja onih koji poučavaju 
te će ih ispuniti svetim strahom i najčišćom ljubavlju prema Kristu. 
Nakon što na raznim mjestima uveća njihov broj, poslat će im pa- 
stira i vodiča koji je potpuno božanstven, potpuno svet, nedužan i 
sličan Kristu. 

Naime Ivan je Krstitelj prvo činio i učio (usp. Mt 3,1; Dj 1,1), a 
nakon djelovanja i nauka imao je učenike. Ovo se na sličan način 
jasno vidjelo i u Isusu Kristu, Gospodinu našem i učitelju, jer je 
prvo činio i učio, a nakon toga je izabrao, pozvao i okupio učenike. 
Sada će pak, na kraju dana, protiv primjera djela i svjedočanstava 
riječi Krist po svome Duhu postaviti istinu svojega straha i ljubavi 
u prostodušne mladiće, na slavu i hvalu svojega imena, te će na 
kraju stvorenima kao dar svoje milosti poslati vodiča i pastira, koji 

će ih upravljati i na savršeniji način dovesti na izvore života (usp. 
Ps 36,10; Izr 14,27; Otk 21,6) po stazama siromaštva, poniznosti i 
pravednosti. 

Brat Boromeo, koji je zbog mnogih suza i starosti bio izgubio 
vid, kojega je i sam brat Bonaventura rado slušao, naviještao je u 
zagonetki - koju ja namjerno izostavljam radi kratkoće - kako će se 
Red na kraju morati podijeliti na tri dijela. Prvi će, prema njegovim 
riječima, sačinjavati malobrojni savršeni nasljedovatelji sv. Franje; u 
drugom će biti oni u bijegu i oni koji će se okrenuti prema naslada- 
ma i brizi za krv i tijelo (usp. Ef 6,12), a u trećem će dijelu biti oni 
koji čekaju završetak rata, koji se neće ni boriti ni pobjeći. Svi će 
oni imati drugačiji svršetak i različitu nagradu. Naime prvi će biti 
uzvanici kraljeva stola i sudionici kraljevstva; drugi će primiti mnogo 
batina te će konačno, bačeni u tamnicu, trpjeti još veće kazne, dok 
će treći, kao plašljivci , primiti mnogo batina (usp. Lk 12,47). Gomilu 
pak otpadnika nije brojao kao zaseban dio, već ju je ostavljao po 
strani kao već osuđenu i kao onu koja ne pripada ni jednome dijelu. 

Brat Flugo iz Dignea u svemu je bio potpuno jednaka mišljenja 
kao i brat Ivan. Naime prolazeći Orvietom i Viterbom, rekao mu 
je ove riječi: »Toga dana, u taj sat, u tvojoj je ćeliji u Grecciu pored 
tebe stao anđeo Gospodnji i objavio ti ovakvo tumačenje četrdeset 
i osmoga psalma«, pišući potanko sve što je primio od anđela Gos- 
podnjeg. 

On je u Lyonu poput proroka predvidio ovo: »Papa će ubrzo 
umrijeti i neće biti križarskog rata. Bit će izgubljena kršćanska zem- 
lja preko mora. Akon će biti napušten. Red templara bit će uništen. 
Brat se Bonaventura neće uspeti na viši položaj. Red manje braće 
bit će podijeljen. Red braće propovjednika žudjet će za posjedima. 
Ustat će Red okovanih 42 takvoga savršenstva da će u usporedbi s 
njim sva prošla savršenost braće propovjednika i manje braće izgu- 
biti cijenu te će se činiti ništavnom«. 

Brat je Ivan posebice naviještao tri stvari: kao prvo, obnova će se 
dogoditi u osnivačevom duhu, u čistom i jednostavnom obdržava- 
nju Pravila i Oporuke. Stoga se mora dogoditi podjela na one koji 
žele čuvati Oporuku i Pravilo te na one koji žele živjeti s povlastica- 
ma i deklaracijama koje su osigurah za sebe. No prije nego što se to 
ispuni, kao drugo, dogodit će se sukob jezika te će se zasvirati u svi- 
rale dogmi; nakon toga doći će do razilaženja, a nakon razilaženja, 
kao treće, okupljanje svetih siromaha. Taj će skup Bog posjetiti svo- 
jom svjetlošću i bit će obaviješteni oko toga što im je činiti te će od 
toga trenutka jasno razumjeti obnovu i način na koji će se ona zbiti. 


42 


Nije jasno na koga se ovdje misli. 

Naposljetku, od tada će svi biti složni i imat će jednu te istu misao 
(usp. Ef 2,2; 3,15), svi će jednodušno nastojati uzdići se do većeg 
savršenstva; nitko neće tražiti svoje , nego ono sto pripada Isusu Kristu 
(usp. 1 Kor 10,24; Fil 2,21 ), njegovu veću slavu, dublju poniznost te 
uzvišenije siromaštvo i mir. Svaki će pojedinac tražiti i svraćati misao 
na ono sto je gore, a ne na ono što je na zemlji (usp. Kol 3, 1-2). 

Dakle budući da brat Ivan nije prešućivao povrede dužnosti u 
Redu te je navještavao i predviđao obnovu te je dokazivao kako je 
Joakim imao ispravno mišljenje - za prvo dvoje stvarno, a za poto- 
nje prividno i stvarno - brat Bonaventura te ostali ministri i njegovi 
savjetnici svi su jednodušno zaključili i odlučili ispitati brata Ivana 
i njegove drugove, kao ljude koji zbog svojih zabluda predstavljaju 
opasnost za Red, nanose štetu svojim dušama i na njih navlače osu- 
du te, ako se ne urazume, griješe protiv katoličke vjere. 

Najprije su pozvali Leonarda i Gerarda, dva glavna druga brata 
Ivana, od kojih su i jedan i drugi natprosječno poznavali Pisma te 
su ih natjerah da pod prisegom vjerno, istinito, čisto i jednostavno 
odgovaraju na pitanja. 

Ispitivah su ih o mnogim člancima te su tražili odgovore o poje- 
dinim mishma koje su sadržane u njihovim raspravama; budući da 
nisu nalazili ništa zbog čega bi ih mogh optužiti za neku heretičku 
izopačenost, okrenuli su se onom pitanju o Božjoj biti zbog kojeg je 
osuđena ona knjižica opata Joakima. U svome su odgovoru rekli da 
o tome pitanju misle ono što određuju crkveni naučitelji i sveti kon- 
cili, a da Joakim nije misho niti naučavao ništa što bi se razlikovalo 
od nauka svetaca i Crkve. 

Brat je Gerard imao dobro pamćenje, rječit jezik i oštar um (usp. 
Mudr 10,21), a iz njegovih su usta tekli navodi svetaca poput rije- 
ke i nisu ga mogh pobiti ni razlozima ni navodima svetaca. Osim 
toga s velikom im je blagošću i poniznošću govorio: »Pokažite, ako 
možete, riječima svetaca i dekretima koncila da ono što govorite 
ima neku snagu. Naime ja nalazim kako su ovo pitanje odredili svi 
naučitelji i važniji koncili te da mu nije potrebno novo određenje, 
jer suvremeni ne nadilaze svetost i mudrost drevnih«. 

Budući da nisu ni mogh ni znah ispuniti ono što je tražio, rekh su 
mu da je trebao jednostavno vjerovati ono što drži čitav Red, a ne 
željeti znati više nego treba n (usp. Rim 12,3). 

On im odgovori: »Budući da sam mnoge druge poučavao u bo- 
žanskim stvarima, dužan sam ne prešutno, već izrijekom ispovije- 
dati vjeru i ono što se na nju odnosi«. Rekoše mu braća: »Crkva i 
Dekret kažu: 'Ispovijedamo isto što i Petar, a osuđujemo Joakimo- 


43 Radi boljeg uklapanja u kontekst slijedim latinsku inačicu: »plus sapere quam 
oportet sapere« (više znati nego što treba znati), op. prev. 


1286 


II. ŽIVOTOPISI SV. FRANJE 


vu knjižicu’«, a on im odgovori: »I ja zajedno s Petrom apostolom 44 
i Crkvom ispovijedam sve što sveti naučitelji i kanoni svetih koncila 
kažu i određuju o ovome i svim ostalim pitanjima«. 

Kada su braća vidjela da čvrsto ustraje u svojem mišljenju, kao 
heretike su osudili njega i njegova druga na trajni boravak u zatvo- 
ru. On pak, ušavši u zatvor, reče: »Odveo me na poljane zelene« 
(usp. Ps 23,2). Tamo je ostao osamnaest godina u takvoj radosti i 
sreći kao da je ondje neprestano uživao u svakoj vrsti naslade, a bila 
mu je uskraćena svaka utjeha knjiga, razgovora s braćom, ispovijedi 
i sakramenata te je živio poput heretika i izopćenika. Na kraju mu je 
uskraćen i crkveni pokop. 

Pod istim je osudama i pokorama živio i umro brat Leonard. Na- 
kon mnogo vremena brat Petar iz Nubilisa na sličan je način umro 
u zatvoru, jer braći nije htio dati neku raspravu koju je napisao brat 
Ivan. 

Nakon spomenutog ispitivanja i osude njegovih drugova brat je 
Bonaventura pozvao brata Ivana na kapitul, tj. na okupljanje dis- 
kreta i glavne braće, koji se održavao u gradu Pieve. Svi su se za- 
panjili kako su se prema tako velikom čovjeku usudili odnositi tako 
nepravedno i bez poštovanja, sramoteći ga, na sablazan i tugu svih 
onih koji su za to čuli te na ruglo i poniženje čitavoga Reda. 

Dođe brat Ivan, prisiljavaju ga na zakletvu poput osumnjičenika 
za herezu, manje mudri ispituju mudrog, mladići starca, nepobožni 
i oni koji slijede želje svoga srca prosuđuju njega koji je ispunjen 
Duhom Svetim. Tada su naime mudrost i svetost brata Bonaventu- 
re kao za pomrčine izblijedjele i zatamnile se, a njegova je blagost, 
koju je uznemireni duh pretvorio u ljutnju i bijes, u tolikoj mjeri 
oslabila da je rekao: »Kada se ne bih brinuo za ugled Reda, dao bih 
ga javno kazniti kao heretika«. 

Brat Ivan stoji pred zaista vrlo nezahvalnom svojom djecom te, 
budući da nemaju ništa protiv njega, ispituju ga o tome koje je nje- 
govo mišljenje o ranije spomenutom pitanju. U svome se odgovoru 
ponio kao nedužan Kristov čovjek, tvrdeći da vezano za to pitanje, 
kao i u svemu ostalome, vjeruje i da je uvijek vjerovao samo ono što 
Crkva drži i sveci naučavaju. 

Dok su ga mnogo toga o raznim stvarima pitali, a on je malo 
toga odgovarao - suosjećao je naime s njihovim bijesom i bezu- 
mljem te s onima koji su ga drsko i bez poštovanja ispitivah - među 
njima je glasno, sa žarom u duhu, zavikao: »Vjerujem u jednoga 
Boga, Oca svemogućega!« Zbog ovoga su se braća još više naljutila 
na nj te je, da sve sažmem u jednoj riječi, nakon mnogo pitanja i 


44 Izjava se u Dekretu odnosi na Petra Lombardijskog, protiv koga je usmjerena 
knjižica opata Joakima, dok brat Gerard ide dalje, navodeći sv. Petra. 

odgovora brat Bonaventura na savjet braće i uz odobravanje Ivana 
Gaetana, gospodina dobre uspomene, tadašnjeg zaštitnika, odre- 
dio da ga se trajno baci u zatvor, kao što je dao zatvoriti i njegove 
drugove. 

Kada je za to čuo gospodin Ottobono, koji je kasnije postao 
papa, napisao je gospodinu Ivanu, bratu Bonaventuri i njegovim sa- 
vjetnicima da ponovno potanko razmisle i pažljivo obrate pozornost 
što su to tako nepromišljeno i bezglavo odlučili učiniti s bratom Iva- 
nom: »Jer vjera brata Ivana moja je vjera, a njegova osoba moja je 
osoba; gdje bude on, i ja ću ondje biti s njime; nemojte misliti da ga 
svojim lukavštinama tako lako možete zaplesti kao nekog heretika, 
ne samo zato što sam ja kardinal nego i zbog toga što sam se prije 
mnogo vremena sa sigurnošću uvjerio u njegovu svetost i vjernost 
i ne poznajem ni jednoga čovjeka u Crkvi Božjoj koji bi bio vjerniji 
i veći katolik od njega; stoga ga prestanite progoniti, jer progoneći 
njega i mene progonite«. 

Primivši i pomno pregledavši to pismo, gospodin je Ivan promi- 
jenio svoje mišljenje, a brat Bonaventura i njegovi savjetnici suzbili 
su svoj bijes te su se s ljubavlju, barem prividnom, nakon razgovora 
s bratom Ivanom svi zajedno umirili u tim zajedničkim riječima. 

Nakon što je od njih, u skladu s poslušnošću, dobio dopuštenje, 
izabrao je za sebe rimsku provinciju, a u rimskoj provinciji mjesto 
Greccio, koje je bilo vrlo pogodno za duhovni mir; u tome je mjestu 
trideset godina živio za sebe i Gospodina, vodeći više evanđeoski 
nego ljudski život. 

Kada je prešao osamdesetu godinu života, obuzet žarkom željom 
za spasenjem duša (usp. 1 Pt 1,9), ishodio je dopuštenje od gospodi- 
na pape dobre uspomene Nikole IV da ode u Grčku, kako bi ih na 
neki način mogao ponovno pozvati na jedinstvo s Crkvom, kao što 
je nekoć već bio učinio. Krenuvši na put, predvidio je da mu se bliži 
prelazak iz ovoga života Gospodinu; nakon što ga je najavio onima 
koji su išli s njime, naredio im je da skrenu prema nekom bližem 
mjestu. 

Bliži im je bio grad Camerino; ušavši u njega reče: »Ovo mi je 
počivalište, boravit ću ovdje jer tako poželj eh!« (usp. Ps 132,14). 

Bilo je vrlo čudno ono što se dogodilo pri njegovu ulasku u grad: 
naime iako je vrijeme bilo maglovito, a njega nitko nije poznavao 
niti je tko išta mogao unaprijed znati o njegovu dolasku, iznenada 
se čitav grad podigao na noge te su počeli vikati: »Veliki je svetac 
Božji onaj što ulazi u samostan braće - pođimo i čujmo od njega 
riječ Božju (usp. Dj 13,7); neka se moli za nas i neka nam udijeli svoj 
blagoslov«. 

Kada nakon nekoliko dana onemoća te isplati dug svakoga tijela, 
sjajeći u smrti tolikim čudesima da je ne samo onaj grad već i sva 

obližnja seoska imanja i utvrde, a ono što se još najviše ističe, i sve 
svoje suparnike zapanjio i zadivio te ih je okrenuo na bolje. 

Naime oni koji su ga običavali omalovažavati, vidjevši čudesa što 
ih je Bog po njemu činio (usp. Mt 21,15), dozvali su u sjećanje svoju 
krivicu te su, dolazeći s vjerom i strahopoštovanjem, ponizno pa- 
dali pred njegove noge (usp. Iz 60,14) te su bili prisiljeni sjetiti se i 
priznati svoje zle lukavštine i gorka podbadanja što su proizlazila iz 
đavlove zavisti (usp. Mudr 2,24); njima zavedeni htjeli su kao hereti- 
ka osuditi Božjeg apostola, preko kojeg je Bog vraćao mrtve u život 
te liječio gušave, nemoćne, uzete i one koji su bili pogođeni raznim 
bolestima i slabostima. 

Ova je četvrta nevolja sve svete i bogobojazne ljude iz Reda na- 
tjerala na šutnju te je opustjela srca mnogih (usp. Jr 50,13) i ispraz- 
nila duše; isušila je jezike onih koji su je vidjeli te ih je bacila u že- 
ljezne okove; raspršila je osjećaje, oslabila je koljena slabih i mišice 
jakih. Kao palica željezna (usp. Ps 2,9; Otk 2,27) zavisti, mržnje, 
ozlojeđenosti, gnjeva i osvete u ruci ratnika (usp. Ps 127,4) kojeg 
je uznemirila vrućina vina, zavitlana posvuda u krug ranila je du- 
bokom, neizlječivom i gorkom ranom one koje je dostigla; mrtvi 
su ostajali bez pokopa, oni koji su pobjegli uvenuli su od straha i 
propali zbog gladi; iz pamćenja novih stare su stvari izbrisane te su 
trubljama razglasili kako osvrtanje za onim što je iza njih (usp. Fil 
3,13) i pružanje pogleda u prošlost predstavlja promjenu pravca iz 
južnog u sjeverni. 

Nije bilo razumnog čovjeka koji se nije čudio i bojao zbog ve- 
ličine promjene i suda o onome što se događalo. Zemaljski je pak 
i nerazuman čovjek (usp. 1 Kor 2,14) svojoj ludosti dodao smijeh, 
samouvjerenost i prezir. Zbog toga su se u petoj nevolji, koja je na- 
kon toga uslijedila, pojavile još gore stvari od prijašnjih, a njezini su 
početak, sredina i svršetak drugačiji, raznovrsni i mnogostruki, kao 
što će se pokazati. 


5. 

[Peta nevolja] 

Nakon što je brat Bonaventura zbog glasa svojeg znanja, rječi- 
tosti i svetosti protiv svoje volje proglašen za kardinala, na službi 
ministra naslijedio ga je brat Jeronim, koji je nakon izbora za papu 
prozvan Nikola. Bio je to blag čovjek, dosta skroman, sporna srdžbu 
i nanošenje nepravde (usp. Jak 1,19), iako je bio lijen i mlak u pro- 
micanju dobra. 

Dok je vršio službu generala, pred njim su oni koje muči zavist 
zbog tuđih dobara optužili svetog čovjeka Božjeg brata Petra Ivana 

Olivija 45 iz provincije Provanse, iz samostana u Narboni, rodom iz 
grada po imenu Serignan, da je iz drskosti i nesmotrene preuzetno- 
sti sastavio neke rasprave koje su bile prožete nemalim novotarija- 
ma. Čuvši to brat ga Jeronim dade pozvati k sebi te mu naredi da 
donese rasprave koje je napisao o našoj Gospi Djevici Mariji. On 
ih smjesta donese preda nj. Pročitavši ih, naredi da ih se spali (usp. 
Jr 36,23). Nakon što se to dogodilo, brat Petar ode ne promijenivši 
izraz lica, mirne duše te, kao da je primio neku veliku čast, opravši 
ruke, u veselju odsluži misu. 

Doznavši za to, neki od onih koji su ga ljubili po zasluzi njegove 
kreposti, uhvatiše zgodnu priliku te ga upitaše: »Brate Petre, kako 
si mogao nakon takva prijekora i uvrede koju ti je bio nanio mini- 
star odmah, bez ikakve prethodne ispovijedi, slaviti misu?«, a on im 
reče: »Ja sam onaj prijekor i uvredu primio kao čast i dobročinstvo; 
stoga se nisam ražalostio niti ogorčio, već sam se razveselio; a ako 
mislite da treba tugovati zbog spaljivanja i gubitka onih rasprava, to 
mi ništa ne znači, jer lako ću ponovno smisliti i napisati one iste kao 
i druge o istom pitanju koje neće biti od manje koristi«. 

Njegovi su protivnici, sjećajući se one uvrede koju mu je general 
bio nanio, nakon što je taj izabran za papu, stupili k njemu te su 
ga brojnim nagovorima pokušali navesti na ponovni progon brata 
Petra. On im reče: »Neka Bog odvrati naše srce i misli od toga da 
tako velikom čovjeku - koji u pobožnosti, strahopoštovanju i ljuba- 
vi prema časti Kristovoj časti i časti njegove Majke nadvisuje gotovo 
sve ljude koje poznajemo - bilo mi sami, bilo tko drugi nanese neku 
uvredu ih uzrokuje kakvu nevolju i da tako zbog tolikog bezumlja 
izazovemo ljutnju Krista i njegove Majke protiv sebe. Naime ono 
što smo nekoć bili učinili nije učinjeno na njegovu uvredu, nego iz 
opreza i na njegovu korist kako bismo tim postupkom uzvišenost 
njegova duha i oštrinu njegova uma naveli na poniznost i ozbiljnost, 
ne stoga što bi one rasprave sadržavale nešto nedolično ih loše izre- 
čeno, nego stoga što su sadržavale pravovjerne, oštroumne, pobož- 
ne stvari, dostojne velike hvale«. 

Brat Petar Ivan bio je krotak, blag, ponizan, predan Kristu, nje- 
govoj Majci i svetomu Franji, obdaren mudrošću koju je zadobio s 
nebesa, odakle je u njega ulivena, dojmljiva izričaja te je među svim 
ljudima svoga vremena bio smatran rječitim, u čemu je nadmašio 
mnoge svoje vršnjake (usp. Gal 1,14), a možda i sve, ispunjen duhov- 
nom mudrošću, božanskom spoznajom te milošću i istinom (usp. Iv 
1,14); preko mjere je ljubio svoj Red, bio je suosjećajan, oprezan, 


45 Brat Petar Ivan rođen je u Serignanu oko 1248. godine. Zbog zalaganja za rigo- 
rozno obdržavanje siromaštva 1282. godine počinju njegovi prvi sukobi s braćom. 
Umro je 1298. godine na glasu svetosti. 

popustljiv, pobožan, razborit te se brinuo za svako dobro i iznad 
svoje moći. Imao je milost predviđanja te je predvidio mnogo toga 
i poučavao korisne stvari, uvelike nužne za izbjegavanje duhovnih 
opasnosti i za uzdizanje prema najvišim, istinskim i posljednjim do- 
brima. Još su ga od drevnih vremena predvidjela, prorekla i poka- 
zala, poput Dominika i Franje, mnoga vjerodostojna svjedočanstva. 

Naime o njemu je prorokovao i opat reda iz Fiorea te je tvrdio 
da su ga predvidjeli drevni oci i drugi koji su prije njega imali pro- 
ročki duh r (usp. Otk 19,10). Napokon cijeli se prvi dio proročanstva 
svetoga Cirila, koje opat Joakim neizmjerno hvali, odnosi ponajprije 
na brata Petra Ivana te predviđa mjesto njegova rođenja, red u koji 
će ući, sve progone koje će zajedno sa svojim sljedbenicima pre- 
trpjeti od svojih protivnika te dijelom zagonetno, a dijelom povije- 
sno određuje godine, vremena, načine i mjesta. 

Ovo je učinio Duh Sveti, za kojega ništa ne prolazi, već sve gleda 
kao sadašnje, kako bi iz zatvora vremena i muke osjetilnog života 
vjernike čista srca i tijela koji su se vinuli uvis, lakše poveo da kušaju 
i shvate, najprije u ogledalu i nejasno (usp. 1 Kor 13,12), ono što 
najavljuje buduća dobra, kako bi ih, uvedene kao kroz neka tajna 
vrata, nahranio i vratio im snagu, da ne bi klonuli na putu u pustinji 
ovoga svijeta (usp. 2 Sam 16,2; Mt 15,32) te kako bi s čvrstim pouz- 
danjem vjerovali da se Bog prvenstveno za njih brine, iako su sami 
po sebi vrlo bijedni. 

Koji će nevjernik lako prihvatiti da je Eritrejska Sibila tisuću go- 
dina prije Kristova dolaska predvidjela bezbrojne dobre i loše doga- 
đaje u Crkvi, čak i one koji se ljudima čine od vrlo maloga značaja, i 
to u toj mjeri da je jasno najavila jednostavnost, nevinost i papinsku 
službu sv. Petra iz Morronea kao i njegovo odricanje od službe, nje- 
govo uhićenje te mjesto i ljude koji su ga zarobili? Na isti se način 
Bogu svidjelo najaviti djela Petra Ivana i mnogih osoba koje na du- 
hovan način sačinjavaju njegovo tijelo i dušu te se u duhu nazivaju 
jednom osobom, tako da bi povijesna istina i duhovno shvaćanje 
lakše i jasnije obuhvatili ono što je predviđeno za jednoga pojedin- 
ca, koji je za ograničena vremena obuhvaćen u mnogim osobama. 

Ono proročanstvo koje je sv. Ćiril primio od anđela brata Petra 
Ivana naziva Suncem zbog najsvjetlije uzvišenosti njegovih vrlina 
i trajne nepokvarljivosti, zbog najsjajnije raznovrsnosti mudrosti i 
znanja koji su s nebesa u njega uliveni te zbog istinite, najvatrenije 
i kristolike ljubavi prema Bogu i bližnjemu. Njegove protivnike 
naziva »škorpionskim narodom«, koji su se od škorpiona rodili 
i namnožili te škorpione i oponašaju. Licemjeri se naime uspore- 
đuju sa škorpionima, jer licem laskaju i ulaguju se riječima te hine 
osjećaj i dobrohotnost čiste ljubavi kako bi zadobili hvalu i naklo- 
nost ljudi te tako sakrili i ispunili svoje zlobne namjere, a repom 


Knjiga kronika ili nevolja Reda manje braće 


1291 


bodu i šire otrov, kvareći svojim pokvarenim govorima i ponaša- 
njem one koji ih slušaju te one koji pristaju uz njih, onečišćujući ih 
nečistoćom i prljavštinom svoga licemjerja. Mrze pak one koji se 
udaljavaju od njihovih sljedbenika i otkrivaju njihove mane te ih, 
ako mogu i ako im se pruži prilika, progone i okrutno ranjavaju; 
pohlepno žude za tim da ih ozloglase, prijetvorno s njima postupa- 
ju te u svoj svojoj okrutnosti daju sve od sebe da se osvete onima 
koji riječju ili djelom priječe njihova nastojanja ili im se trude su- 
protstaviti. Ne odustaju od započetih zlodjela sve dok zlo koje su 
začeli u svojoj nepravdi ne provedu u djelo i na izopačen način ne 
udare na njih. 

Peti je progon, odnosno nevolja, svoj začetak imao unutar Reda, 
od vremena koncila u Lyonu, 46 a uzrokovala ga je zlobna zavist 
onih koji pokušavaju zadobiti hvalu i naklonost ljudi te licemjerna i 
mračna gomila onih koji bez razloga mrze i progone sunce i sunčane 
zrake. 

Naime kao što je nakon Kristova rođenja izašla zvijezda, koju su 
vidjeli kraljevi i koje je ona upravila i dovela do Krista, pravog i 
vječnog Sunca, kako bi ga pronašli i poklonili mu se (usp. Mt 2,2), 
no koja je, za njihova ulaska u Jeruzalem, nestala te se na njihovo 
raspitivanje kralj Herod uplašio, a s njim i sav Jeruzalem (usp. Mt 
2,3), tako je nakon rođenja Sunca u Pravilu evanđeoskoga Reda, 
koje je širilo zrake svoga nauka - svjetlost i priljev nove milosti za 
one koji nastoje dobro vladati kraljevstvom svoga duha i tijela - 
djelotvorna i živa pobožnost privukla mnoge pripadnike pojedinih 
crkvenih položaja te ih je potakla da traže, hvale i djeluju u skladu 
s nakanom, primjerima i naukom spomenutoga čovjeka i onih koji 
uza nj pristaju. Predana hvala onih koji su ih nasljedovali uzdrmala 
je srce i misli onoga nezakonitog sina koji licemjerno i pomoću ob- 
mana glumi svetost i krepost i koji poput tiranina prisvaja katedru 
kraljevskog nauka, kao i onih koji smatraju i propovijedaju kako 
u manama i zlodjelima vide mir, te ih je ispunila zavišću i zlobnim 
strahom. Stoga su oni, skrivajući pred takvim osobama svoju opa- 
kost i zlobu, s gorčinom u duši uz pomoć svojih prijevara nastojali 
pripremiti zasjede kako onim hvaljenima tako i onima koji ih hvale, 
s namjerom da ih upropaste. 

Budući da znanje i mudrost nisu protiv Boga, koji vodi i štiti toga 
čovjeka što je nalik Suncu, čije zrake s njihovom vrlinom i djelima 
sinovi tame nisu primali, te im nije bilo dopušteno ugasiti i uništi- 
ti njegovu svjetlost, što im je bila namjera, okrenuli su se progonu 
izdanaka njegovih zraka. Sve su mladiće koji su se trudili u potpu- 
nosti suobličiti njegovu načinu života i nauku, zlobnim istragama 

te zamršenim i varljivim ispitivanjima, šireći o njima zao glas kao 
o mrtvima zbog okrutnosti heretičke izopačenosti, ubijali mačem 
nepravednog jezika te su ih bacali i skrivali u grobnice ih jame svojih 
zatvora. Nisu se pak usuđivah ispitivati »Sunce«, njihova oca, 47 jer 
su se plašili zraka najsjajnijih dokaza, koji plamte žarom ljubavi, te 
nisu mogh podnijeti njegovu prisutnost. 

On koji je bio svjetlost iz svjetlosti Kristove, kada je to uvidio i 
promotrio pokvareni prizor okrutnosti koji se odigravao pred njego- 
vim očima, uzme k sebi druga te bez poziva ode k bratu Bonagraci- 
ju, generalnom ministru, koji se tada nalazio u Avignonu. Kada su 
to čuh generalni ministar i neprijatelji samoga brata Petra - koji su 
okrutnim i sotonskim prijedlozima podbadah i nagovarah generala 
da potvrdi i učvrsti pokretanje spomenutoga progona - silno su se 
uznemirili i ostah zapanjeni. 

Generalni ministar, vrlo ljut, pozove ministra provincije te 
mu reče: »Nisam h ti naredio da zapovjediš da se nijedan brat 
ne usudi doći k meni bez poziva? Zašto si bez mojega znanja 
bratu Petru Ivanu dao dopuštenje da dođe ovamo?«, a ministar 
mu provincije reče: »On od mene nije ni dobio ni tražio dopu- 
štenje«. »Saznaj od njega«, reče mu general, »kako je i zašto 
došao«. 

Brat Petar reče ministru provincije: »Recite generalu da me na 
dolazak natjerala nužnost te nesumnjiv i hitan razlog zbog kojeg 
sam se, što sam brže mogao, požurio da ga pred njim i pred svima 
vama izložim i objasnim«. 

U želji da ga se riješi te da ga prekori zbog neposlušnosti i na- 
metne mu strogu pokoru, generalni je ministar naredio da se brzo 
sazove kapitul. Kada su se okupili, kao predmet rasprave pred njih 
stavi sjajan mač riječi, rekavši: »Dahom iz usta ubit će bezbožnika!« 
(usp. Iz 1 1,4) te nastavi govor s takvim žarom duha i djelotvornošću 
da su se svi zapanjili zbog snage njegovih riječi te su, uzdrmanih mi- 
sli i srdaca, šutjeh i nitko se nije usudio odgovoriti na njegov govor. 
Ministar, uboden u srce, nije ga ni izgrdio zbog dolaska niti mu je 
dao pokoru, već je sakrio zlovolju koju je osjećao prema njemu; na- 
dređeni je preko volje slušao podređenog kako prekorava te, iako je 
imao moć, nije se usudio ukoriti onoga kojeg je bez razloga mrzio. 
Nakon nekoliko dana generalni je ministar, venući od tuge, onemo- 
ćao te ga je bolest odvukla iz ovoga života, a zajedno s njime i dva 
glavna neprijatelja brata Petra, koji su generalnog ministra više od 
svih ostalih pokušavah zapahti za širenje bjesnila onog nepravednog 
progona. 

I svi su shvatili da je, prosvijetljen proročkim duhom, od tako 
ugledna čovjeka započeo svoje obraćanje onima koji čine zlo i ne- 
pravdu. 

Ovo su tvoja čudesa, Kriste, koja si učinio za svoga slugu; ludi ih 
preziru i ne mogu ih shvatiti, no mudri ih i bogobojazni ljube i štuju. 
Jedan je omraženi i podređeni sigurno i svojevoljno pristupio mno- 
gima koji ga mrze, koji nad njim imaju moć i utjecaj, koji istražuju i 
traže prilike da mu naude i da ga progone. Nepozvan krši zakon; ne 
traži poslušnost; oni se pokoravaju volji nižega od sebe, koji se pro- 
tiv njih buni i kojeg oni mrze; nadređeni zaboravljaju na svoj ugled 
i ne ponašaju se neprijateljski; u njima se odluka volje sputava i pri- 
ječi; slušaju onoga koji im se ne sviđa i stvari koje im se ne sviđaju; 
zgražaju se nad onim što su čuli, no nadređeni mu, ljutiti zbog pri- 
jekora, ne vraćaju odmah jednakom mjerom, već s gorčinom hine 
blagonaklonost; rječiti gube riječi; uznemireni i bijesni suzdržavaju 
se od nametanja kazne, koju su smislili prije nego što su bih izazva- 
ni; sputani gore u prisutnosti njega jednoga te ne kore onoga kojeg 
su jedva mogli pogledati; nepravedni mudraci gube svoju mudrost i 
nemaju pravednih riječi kojima bi odgovorili protiv pravednika, već 
se žure da brzo odriješe onoga kojeg nisu mogli podnijeti. 

No iskvarenost duše i zloba volje uistinu zasljepljuju duhovne 
oči te izopačene ljude čine neosjetljivima tako da ne razmišljaju o 
Božjem sudu niti osjećaju zla koja čine. Zbog toga njegovi neprijate- 
lji lukavštinama i varljivim izmišljotinama te lažnim optužbama kao 
i nepravednim i gorkim progonima nikada nisu prestali u tajnosti i 
javno, prije smrti i nakon smrti, u Redu i izvan Reda, svom snagom 
osuđivati, progoniti i širiti loš glas kako o njemu samome tako i o 
onima koji su uza nj pristajali. 

Ne može se ukratko objasniti ono što se nekoć dogodilo i još se 
uvijek događa protiv njega, njegovih sljedbenika i nauka. Iako je on 
do kraja života snažno i sasvim jasno u Parizu i posvuda usmeno 
i pismeno ukazivao na svoje nepravedne, lažljive i zle klevetnike, 
ipak je jedanput i drugi put pobijedila besramna volja progonitelja 
te su u svojoj tvrdoglavoj upornosti osudili njegovu osobu i nauk. 
Iskopah su njegove kosti te su divlje i na pogrdan način razorili nje- 
gov grob kao i znakove njegove svetosti i pobožnosti vjernika, koji 
su mu bih doneseni, te su u vjernicima svim snagama ugasili djelo- 
vanje duha. 

Zatvor, željezo, crno olovo, pero, papir, munja, gromovi, vatra, 
brzi pokret, lažni svjedok, brat koji podmeće, sudac koji mrzi, podje- 
la svjetla, noć koja razdvaja, zemlja, vjetar, krv i raspršeno stado sve 
to zatvoreno u tišinu viče, dozivaju ono što je prošlo, kao sadašnje 
prikazuju ono što će doći; okovi uznemirenog i pucanje užeta; uza- 
jamno udaranje i protivljenje, kraj; prelazak na suprotnu stranu i 

odjeća gube; otrov, vino i nakupina taloga; širenje klizišta i upijanje 
zemlje u svoje će vrijeme pružiti svjedočanstvo »Suncu«. Pružaju ga 
i sada, ali malobrojni koji, dok puše povjetarac, napuštaju vrijeme i 
osjetila te kroz pukotine vide, u trenutku kad zasvijetli plamen mu- 
nje, stvarnost koja je sigurna, ali nedostupna osjetilima. Oni ostaju 
učvršćeni u istini svršetka te zbog toga ne oklijevaju niti računaju 
daleko unaprijed. Sve dugo je kratko jer prolazi u vremenu te, na- 
kon što se krug zatvori, leti u vječnu stvarnost i spaja se s glavom u 
zajedništvu križa po kojem vlada na nebesima. 

Da bismo vladali s njime, pristupajmo k njemu čista srca (usp. 
Heb 10,22) i razmotrimo razloge zbog kojih je ljubitelj svoje braće 
(2 Mak 15,14), koji ih je branio, opravdavao, koji je žarko promicao 
njihovu čast i slavu, od njih pretrpio tako snažne napade i zašto su 
ga mrzili ni za što (usp. Ps 35,19; 69,5). Razloge treba tražiti u ono- 
me koji je pretrpio progon, a hinjene i prividne povode u onima koji 
su ga progonili. 

Razlozi zbog kojih su ga zlodusi i ljudi bez ljubavi prema istini 
mrzili jesu sljedeći: savršenom je ljubavi (usp. 1 Iv 4,12.18) ljubio 
Krista i bližnjeg; vrlo je gorljivo žeđao za hvalom i slavom Božjom 
te ju je brižno tražio i propovijedao; nastojao je sve prosvijetliti svje- 
tlom duhovne mudrosti te ih privući k ljubavi prema Kristu i k sa- 
vršenosti, nasljedovanju, vjernoj i katoličkoj spoznaji i ispovijedanju 
Njegova života; prepoznavao je i razotkrivao riječima i u spisima 
lukavštine, prijevare i zasjede zloduha; iznosio je na svjetlo tajne 
kršćanske mudrosti te ih je rasvjetljavao jasnim objašnjenjima i činio 
ih razumljivima koliko god je mogao, i velikima i malenima. 

Isticao je uvrede redovničkih lažnih proroka, onih koji nauča- 
vaju po tijelu, koji hvalisavo filozofiraju te riječima i djelima pro- 
povijedaju križ, zatim pastira tiranina i onih koji žive po tijelu, koji 
svojom pohlepom i simonijom kvare i nagrđuju ono što je sveto, 
koji razdiru i proždiru crkveni stalež i onih koji rastjeruju Kristovo 
stado; osuđivao je zločine, obznanjivao opasnosti, prijetio je sudom; 
proklinjao je iskvarenost koju su oni uvodili; dokazivao je kako ih 
čekaju kazne te im je ukazivao na osudu, pravednu osvetu, vječno 
prokletstvo i odbačenost koje će oni primiti u nasljedstvo, kao i na 
uskraćivanje milosti i zlo krivice u koju su upadali oni koji su sramo- 
tili i gnjevili Boga (usp. Ps 78,56; Rim 2,23). 

Posebna milost izvanredne mudrosti, kojom je nadvisivao sve 
suvremenike svoga staleža, i koju je Gospodin u njega ulio, onima 
koji vole biti na glasu po svojemu znanju dala je povoda za zavist i 
mržnju prema njemu. K tome nevjerojatna pobožnost svih vjernika, 
a pogotovo pobožnih osoba koje su s ljubavlju služile Kristu u istin- 
skom siromaštvu, poniznosti i netaknutom djevičanstvu, u spome- 
nutima je povećala zavist i neprijateljstvo. 

No prije svega za to je bilo krivo njegovo gorljivo nastojanje oko 
dobroga stanja svojega Reda i čitave Crkve kao i preobilna preda- 
nost i iskrena ljubav koju je gajio prema svetomu Franji te prema 
evanđeoskom Pravilu i apostolskom životu, koji mu se Isus Krist 
udostojao objaviti, oko čije se obrane i tumačenja te čistog, vjernog 
i potpunog obdržavanja sve do kraja života nije prestao u najvećoj 
vjernosti zalagati molitvom, djelima, propovijedanjem, raspravlja- 
njem, naukom i spisima. 

Mrzio je nečistoće, popuštanja, prijestupe i one koji su napadali 
i vrijeđali način života, djela, običaje i nauk kao i čisto i vjerno ob- 
državanje koje je nužno za spasenje, te ih je pobijao istinitim i vrlo 
jasnim dokazima i odbacivao pomoću najčvršćih navoda iz Svetoga 
pisma i ugleda svetih naučitelja. 

To je bio glavni i najveći uzrok i povod - s njegove strane uzrok, a 
povod sa strane njegovih neprijatelja - koji ih je pokrenuo da unište 
drvo još snažno (usp. Jr 11,19), tj. da kleveću njegov život, da njegov 
nauk bude na sablazan zbog heretičke izopačenosti i na zlu glasu 
te da svale križ progona na njegovu osobu i na sve one koji su radi 
Krista uz njega pristajali, nasljedovali ga, ljubili ili ga na bilo kakav 
način branili. 

I to su progonstvo pokrenuli zavist i duhovi tame te je bilo 
gorko, mnogostruko, dugotrajno i snažno isprepleteno te je za- 
plelo mnogu braću u Redu, pobožne osobe u svjetovnom staležu 
te jadne i ponizne u stanju pokajanja; bilo je vrlo slično onome 
progonu koji je nekoć đavao iz zaista sličnih razloga podigao u 
Crkvi protiv Ivana Zlatoustog, koji u skladu sa svojim svetim 
imenom doista životom, ponašanjem i naukom predstavlja zlat- 
na usta. 

Naime tada su se sveti borili protiv sveca te je jednom i drugi 
put protiv njega ustao Koncil svetih 48 i osudio ga na progonstvo, a s 
njime biskupe, đakone i mnoge druge. Postoji priča da je onaj veliki 
naučitelj sv. Ciril tada o sv. Ivanu rekao: »Juda među apostolima, 
Ivan među biskupima«. Ni nakon Ivanove smrti nije ga prestajao 
omalovažavati, sve dok se sv. Ivan nije Cirilu prikazao u viđenju i 
tako ga snažno udario nogom u usta da mu je razdvojio čeljusti sve 
do ušiju, a on ih je za kaznu zbog svojeg grijeha nosio tako razdvoje- 
nima sve do smrti. Tako ni protivnici brata Petra Ivana neće prestati 
njega omalovažavati i progoniti sve dok Krist s nebesa po tome sve- 
cu ne udari na njihov grijeh i krivicu nekom otvorenom ranom koja 
će zauvijek trajati. 


48 »Sveti« su biskupi pod vodstvom Teofila iz Aleksandrije. Ovaj je koncil održan 
403. godine. 

Braća su ustajala protiv njega kao neprijatelji te su njegov nauk, 
pogotovo onaj dio koji se ticao stanja Reda, nastojali ocrniti prituž- 
bama, gristi klevetama i iskvariti lažnim optužbama. 

Naime dok je još bio živ, budući da su njegovi protivnici protiv 
njega na sudu navodili mnoge njegove tvrdnje, generalni ga je mi- 
nistar pozvao u Pariz da pred učiteljima i drugom ondje okuplje- 
nom braćom odgovori na ono što je izloženo protiv njega. Na sve 
je to tako mudro, rječito i cjelovito odgovorio da su se svi prisutni 
začudili i zapanjili te su priznali da je njegov stav o spomenutim pi- 
tanjima katolički te se nitko od tužitelja nije usudio ništa prozboriti 
protiv njega. 

U vrijeme dok je brat Arlotto bio generalni ministar nalazio se u 
Parizu; dok je sam prolazio samostanom ili nekim drugim mjestom 
gdje je ministar sjedio s dvojicom učitelja - bratom Rikardom i Iva- 
nom iz Murra - general, blag i ponizan čovjek, namjerno ga pozove 
sebi te mu reče: »Brate Petre, budući da smo svi čuli da u vezi s 
onim pitanjem o biti govoriš neke osobite stvari, htio bih da sada 
kažeš pred ovim učiteljima nešto o onome dijelu za koji smatraš 
kako ga se najviše treba držati«, a on reče: »Oče, izostavivši mjero- 
davne navode svetaca, sada ću vam navesti sedam glavnih razloga 
od kojih svaki ima pridruženih još sedam razloga koji ga učvršćuju« 
te počevši od prvog nastavi sve do zadnjega. 

Nakon što ih je poslušao, ministar se sa smiješkom obrati onoj 
dvojici učitelja koji su se snažno protivili njegovom mišljenju te reče: 
»Brate Rikarde i brate Ivane, odgovorite mu«. No nijedan mu se 
nije usudio ništa odgovoriti, iako ih je ministar pozvao na odgovor. 

Tako je bilo i sa svim ostalim pitanjima u kojima su mu se braća 
protivila jer ne mogoše odoljeti mudrosti i Duhu koji je govorio u nje- 
mu (usp. Dj 6,10). 

Naime najjasnijim je razlozima i bezbrojnim navodima svetaca 
dokazivao i pokazivao braći te je napisao brojne rasprave u kojima 
je i razloge i navode koje su njegovi protivnici uvodili kako bi do- 
kazali suprotno, snažno pobijao te je razjašnjavao kako su uvedeni 
na neprikladan način, protivan zdravom nauku, tvrdeći da odricanje 
od svake ovlasti i siromašan način života predstavljaju bit apostol- 
skog života kao i bit života i Pravila blaženoga Franje te njihova 
ispovijedanja. 

Siromašnim je pak nazivao onaj način života koji bi se, kada 
se sve zbroji i oduzme, s pravom trebao smatrati prije siromašnim 
nego bogatim; koji ne uvodi krajnju oskudicu zbog koje bi stanje 
Reda došlo u opasnost, niti isključuje ono što je nužno za život ni 
one korisne stvari koje moraju upotrebljavati kako bi vršili službe 
svoga staleža. Naime braća ne smiju raspolagati svim stvarima, kao 
što je rečeno, jer to vodi do prekomjernosti, bogatstva i obilja, koje 

umanjuje siromaštvo, ili do gomilanja blaga; ne smiju primati u na- 
mjeri da podijele među sobom ili prodaju niti pod izgovorom kako 
se brinu za budućnost niti kakvim drugim povodom; naprotiv, u 
njima se mora vidjeti i biti prisutno svako odricanje od posjeda, a u 
načinu života samo ono što je nužno, i to prema onome što iziskuje 
pojedini slučaj svake osobe. 

Isto tako naučavao je i tvrdio da tvrdoglavo braniti nečistoće 
koje čine štetu, nagrđuju i zamračuju obećano siromaštvo i savršen- 
stvo Pravila i predstavljati ih kao dobre te siliti druge da ih obdrža- 
vaju, kao i napadati one sa žarom u srcu koji govore protiv njih i u 
tim stvarima žele obdržavati čisto Pravilo, predstavlja ili sam smrtni 
grijeh ili vrlo veliku opasnost od smrtnoga grijeha, a naročito ondje 
gdje je samo po sebi očigledno da su to nečistoće našega Reda; da 
u ovome veliko ih hinjeno neznanje nikoga ne opravdava, već ga, 
naprotiv, optužuje; da je bilo mnogo gore uvesti i braniti posvuda 
raširene nečistoće, tj. one koje se razlijevaju po čitavome mnoštvu, 
nego pojedinačne nečistoće, tj. one koje se dotiču malog broja oso- 
ba. Na sličan je način gore uvoditi ih braniti nečistoće dugoga ih 
vječnoga trajanja nego one kratkoga vijeka, kao i one nečistoće koje 
izazivaju sablazan u svijetu ih skrivaju i zamračuju narodima svje- 
tlost i uzor savršenog života, nego kakve druge. 

Stoga je govorio kako upadljivo pretjerivanje u samostanima i 
građevinama koje se odnosi na skupoću građe, na brigu oko izgle- 
da i dotjeranosti, koje se tiče vehčine i rastrošnosti te mnogostru- 
kih načina zarade koje su uvodili i koje zahtijeva njihova gradnja, 
predstavlja opasnu nečistoću, i to naročito za one koji su branih i 
tjerah na takve stvari, jer su dugoga i gotovo vječnoga trajanja, jer 
se prostiru gotovo na čitavo mnoštvo te svijetu pružaju loš primjer i 
zamračuju uzor Kristova života. 

Shčno tome sporiti se ih voditi parnicu za pravo na grobnicu ih 
pogreb ih za bilo koju vremenitu stvar predstavljalo je upadljivu 
nečistoću, a pogotovo ondje gdje su se takve stvari množile i bile 
česte te su mnoga braća za njima čeznula i na njih gorljivo i snažno 
poticala, jer je to i među laicima predstavljalo veću nesavršenost 
od posjedovanja vlastitih stvari ih nastojanja oko zarade trgovinom, 
osim u nekim slučajevima, i to pod određenim okolnostima koje 
takvu nesavršenost većim dijelom uklanjaju. 

Isto tako činiti ove stvari preko svjetovnih osoba, tako da ih se 
potiče, unajmi, plati sve troškove, pokreće i savjetuje, kao što vidi- 
mo da većina na taj način radi, nije samo nečistoća nego i nekakva 
prikrivena prijevara Pravila i njegove čistoće. 

Na shčan način nabavljati hranu za čitavu godinu i tražiti godišnji 
prihod te za sebe unaprijed osiguravati, uz ono što zahtijevaju ne- 
posredne potrebe, više nego što je nužno ih nagomilavati ono što je 

preostalo kako bi se sačuvalo ili se brinuti oko toga da za te stvari 
imaju mnogo novca, bilo oni sami bilo netko drugi tko ga umjesto 
njih prima, upadljiva je nečistoća i ogroman prekršaj protiv Pravila. 

Smatrati i reći da naš Red može ići u uobičajenoj obući ili jahati 
ih da se može obući u grimiz ih, jednako kao i regularni kanoni- 
ci, u sjajno odijelo (usp. Lk 7,25) ih posjedovati polja, vinograde i 
tome shčno, golema je hula protiv Pravila i apostolskog života koji 
smo obećah. Shčno tome da naš Red prima grobnice radi vremenite 
koristi, a da bi se inače premalo ih uopće ne bi brinuo da ih primi 
ih osigura, i s tom svrhom sklapa obvezujuće ugovore za godišnje 
ostavštine i darovnice te da zahtijeva da se slave mise kako bi za 
sebe nabavih dnevnu i godišnju zahhu hrane, to znači prisilno sniziti 
uzvišenost savršenstva našeg Pravila i stanje čitavoga našeg Reda 
do najvećih nečistoća te nas dovesti do strašnih opasnosti simonije 
i zaplesti nas u njih. 

Govorio je i poučavao i to da su apostoh i biskupi, koji nahk apo- 
stolima ispovijedaju apostolski život, u skladu sa snagom evanđeo- 
skoga zavjeta i ispovijedanja, dužni čuvati siromašan način života, 
kao što se to jasno vidjelo u svetom Martinu, Bazihju, Grguru iz 
Cezareje, Maurihju, Germanu, Amoniju i njima shčnima, koji su ri- 
ječju i djelom pokazivah i poučavah da imaju onu istu dužnost koju 
su imah i apostoh, iako je neke od njih na određeno vrijeme moglo 
opravdati opće nepoznavanje evanđeoskoga pravila o tome slučaju, 
na onaj način kako su se, prema Augustinu u knjizi O krštenju, pro- 
tiv donatista, u Ciprijanovo vrijeme oni koji su smatrah da se mora 
ponovno krstiti one koji su se obratih od hereze, mogh opravdati od 
smrtnog grijeha prije nego što je to jasno i izričito objavio opći kon- 
cil. Sto se pak tiče snage evanđeoskog zakona, to je po svojoj naravi 
uvijek predstavljalo smrtni grijeh i herezu. 

Naučavao je također da se iz vjere, i to kao uz pravu vjeru, mora 
pristajati samo uza Sveto pismo i katohčku vjeru, odnosno uz vjeru 
Rimske crkve, a da se ni uz jedno ljudsko mišljenje, bilo vlastito bilo 
nekog velikog naučitelja, ne smije pristajati kao uz vjeru ako se prije 
čvrsto i pravovjerno nije dokazalo da se ono slaže s vjerom Rimske 
crkve. 

Tvrdio je pak da je đavolski nepokolebljivo pristajati uz neko 
ljudsko mišljenje kao uz vjeru te da nitko nije dužan nužno se složiti 
s bilo kime tko određuje da ovo ih ono spada na bit katohčke vjere, 
izuzevši samog rimskog prvosvećenika i opći koncil, osim ako to 
razlog i ugled Svetog pisma ih katohčke vjere sam po sebi ne odre- 
đuje i obvezuje. 

Za povlastice pak koje umanjuju čistoću Pravila, kao što su one 
koje izravno ih neizravno dovode do parničenja i suđenja za vre- 
menite stvari te druge njima shčne, tvrdio je da ih braća ne smiju 

imati ako se želi sačuvati čistoća Pravila, a da ih je još daleko manje 
dopušteno nepriličnim i nedoličnim molitvama izvlačiti od prvosve- 
ćenika, a još manje dopušteno njima se služiti. 

U pribjegavanju pak prokuratorima ili službenicima pape, bisku- 
pa ili bilo kojih drugih kako bi time poticah da se započnu i razvlače 
sporovi i parnice za ostavštine ih milodare koji su pripisani braći ih 
za grobnice, pogrebe i tome shčno, osjeća se onečišćenje obećanoga 
Pravila i nekakva prijevara ne samo protiv siromaštva evanđeoskog 
načina života, zbog kojeg bi se braća u najvećoj mjeri trebala kloniti 
sporova i parnica za vremenite stvari, već i poniznosti, jednostavno- 
sti i mira, na koji su obvezani više nego na ostale stvari iz obećanja 
evanđeoskog Pravila. 

Naročito je bez sumnje istinito i jasno, kada se na taj način njima 
pribjegava, da to izaziva sablazan klera i puka te da se savršenstvo 
evanđeoskog života pred svima zatamnjuje, zbog čega im zajednica 
braće onoga mjesta i cijeloga Reda postaje mrska i naporna. 

Naime u Pravilu se braći jasno izlaže dopušteni način života - 
da se uzdržavaju ih pomoću onoga što im se velikodušno daruje 
ih onime što ponizno isprose ih onim što zarade poslom u skladu s 
evanđeljem. Jasno je pak da ni u jednom od ovih triju načina nije 
sadržan onaj način sakupljanja dobara preko sporova i parnica koje 
potiču na druge parnice i tako izravno dovode do poslova vezanih 
za parničenje, kao što duša preko pokreta svoga tijela potiče i do- 
vodi do izvanjskog djelovanja. Naime neka braća ne žele biti tu- 
žitelji u parnicama za vremenite stvari, odnosno ne žele se sama i 
bez posrednika pojaviti na sudu, ah zato jako žele biti duša kako bi 
potaknula i pokrenula druge te se svom svojom snagom pobrinula 
za troškove, odvjetnike i ostale stvari koje su za to nužne i korisne. 
Za ovaj je način tvrdio kako nije samo pokvaren i protivan Pravilu 
već i prijetvoran. 

Također, tvrdio je da evanđeoskom načinu života nije dopušteno 
davati jamstvo ih što posuđivati, osim u slučaju neke očigledne nuž- 
de, kada ne pristižu nikakvi milodari, i to od pobožnih ljudi i bez 
spone bilo kakve obaveze. Shčno tome uređivanje stvari za pogrebe 
ih za bilo što vremenito, ako se u pravom smislu shvati riječ »uređi- 
vanje«, ima prizvuk nekakve ovlasti u onome koji takvo što uređuje 
i čuva; u drugim se slučajevima »uređivanje« ne bi uzelo u vlastitom 
značenju jer nitko ne uređuje neku stvar ih nešto u nekoj stvari nad 
kojom nema nikakvih ovlasti; a za takav je način govorio kako nije 
dopušten evanđeoskim ljudima. 

Zbog takvih je i sličnih predaja i pouka, koje su na očuvanje 
Reda u potpunoj istini savršenstva i svetosti iz njega na slavu Kri- 
stovu proizlazile, zbog toga što je bio dužan umnožiti talent koji 
mu je Bog predao (usp. Mt 25,20.22) te iz iskrene ljubavi i žarkog 

nastojanja oko spasenja duša (usp. 1 Pt 1,9), pretrpio mnoge nedaće 
i brojna protivljenja, izvrtanja klevetnika i varljiva probadanja srca 
zbog progona praćenih mnogim kaznama te zbog gorkih kažnjava- 
nja i utamničenja braće, koja su provodili neprijatelji istine protiv 
onih koji su pristajali uz njegov život i nauk. 

Naime za njegova su života u tamnicu bačeni najprije sveti ljudi 
brat Ivan iz Spoletske doline, brat Ivan iz Giuliana, brat Franjo iz 
Leneta, brat Remondo iz Auriola, brat Ivan iz Prima i mnogi drugi. 
Nakon toga onaj čovjek osobite savršenosti brat Poncije iz Botu- 
gatua, silan djelom, a riječju gorljiv i djelotvoran (usp. Lk 24,19), 
prema kojem su se oni bijesni psi ponijeli tako okrutno i bezbožno 
- zato što nije htio dati da se spale neke rasprave koje je bio izdao 
sveti brat Petar - da to uznemiruje duše onih koji su čuli za surovost 
okrutnosti koja je nad njim izvršena te ih ispunjava gorčinom zbog 
bezbožnosti progonitelja, a istovremeno i divljenjem i zapanjenošću 
one koji se raduju zbog nenadmašne strpljivosti koja je radi praved- 
nosti podnijela takve stvari. 

Naime bacili su ga u željezne okove i zavezali željeznim lancima 
te su ga zatvorili u smrdljivu, skučenu i mračnu tamnicu, gdje su ga, 
zabivši lanac u deblo, tako stegnuli i rastegnuli da s onoga mjesta na 
kojem je zbog težine željeza bio prisiljen sjediti, nije mogao čak ni 
na kratko otići da obavi prirodnu nuždu; ležao je prikovan za prlja- 
vo blato na smrdljivoj i nečistoj goloj zemlji koja je sve do njegovih 
nogu bila pokrivena mokraćom i izmetom; bacajući mu tvrd kruh 
i malo vode 49 (usp. Iz 30,20), otklanjali su lice od njegova pogleda 
(usp. Iz 53,3; Ps 10,1 1; 13,2); okrutniji od zvijeri i opakiji od zmija 
nisu ni riječju ni djelom sve do njegove smrti pokazali ni najmanju 
ljudsku brigu prema čovjeku za kojeg su znali da je uistinu svet. 

Naposljetku je bolestan ležao ih prije naslonjen sjedio pod tere- 
tom željeza u smradu izmeta i mokraće; vedroga duha, goreći pla- 
menom ljubavi i beskrajno zahvaljujući Bogu, predade Bogu duh, 
ostavljajući svima primjer i uzor nenadmašne jakosti i nepokoleblji- 
vog strpljenja (usp. 1 Sol 1,7). 

Neka je prokleta ona opaka krmača koja je ubila ovoga brata Pon- 
cija, koji je po svojoj blagosti i nevinosti bio janje, 50 a po savršenosti 
svih vrlina istinski jaganjčić. Neka njezinu okrutnost i surovost ne 
odobri, već neka osudi svaki čovjek koji osjeća i posjeduje savrše- 
nu Kristovu ljubav i mudrost, kao i svaki kršćanin i katolik koji u 


49 Radi boljeg uklapanja u kontekst donosim doslovan prijevod latinske inačice 
ovoga biblijskog mjesta, budući da u hrvatskom prijevodu stoji: »Hranit će vas Gos- 
pod kruhom tjeskobe, pojiti vodom nevolje«, op. prev. 

50 Autor doziva u pamćenje prizor iz životopisa svetoga Franje o krmači koja je 
požderala janje. 

vjernosti i jednostavnosti vjeruje u Boga i slijedi Krista. Neka je 
proklinju oni koji osjećaju žar utjehe Kristove ljubavi te posjeduju 
Kristovu misao i pobožno srce (usp. 1 Kor 2,16); neka bježe od opa- 
kog bezboštva sinova propasti, neka ga preziru i neka ga se groze; 
neka uvide da se pod ogrtač svetosti i pod ime poniznosti uvukla 
kuga oholosti i prljavština pokvarenosti; neka spoznaju da će smo- 
kva lažne vjere, koja se zeleni od lišća, biti lišena roda duha te će se 
osušiti po snazi Kristove riječi prije posljednjeg uzvišenja njegova 
križa (usp. Mt 21,19). Naime Krist prije svoga križa apostolima nije 
dao nijedan znak osude sinagoge jasniji od onoga kad se iznena- 
da na prokletstvo njegove riječi osušila smokva puna lišća (usp. Mk 
1 1,20-2 1 ) . N aime da su farizeji, starješine, učitelji i svećenici bih ži- 
vjeli život vjere, koja očituje svoju snagu ljubavlju (usp. Gal 5,6), niti 
bi Krista, Gospodina slave, razapeli (usp. 1 Kor 2,8) niti bi ih zapala 
osuda na progonstvo. 

Tako i sada, da su oni koji ispovijedaju evanđeosko siromaštvo 
nastojali ljubiti istinu obećanog savršenstva i djelovati u skladu s 
njom, ne bi, lišeni milosti, progonili nevine ljude, niti bi, niječući je, 
napadah savršenost onoga što ispovijedaju, niti bi pripravljah pute- 
ve i otvarah vrata budućim zhma te ne bi iskusili osvetu nadolazećeg 
suda i progonstva. 

Čuvar onog vrlo okrutnog zatvora nađe brata Poncija, svetog 
čovjeka, mrtvog te brzo o njegovoj smrti izvijesti gvardijana onoga 
mjesta. On dvojici laika snažnog tijela naredi da u jarcima vrta isko- 
paju neku rupu te da u odabrano vrijeme potajice u nju bace tijelo i 
zatrpaju ga zemljom. Krenuše ova braća izvršiti zapovijed te, dok su 
se mučila da u crvima i izmetu već napola zakopano tijelo odriješe 
od lanca i željeznih okova, nađoše da ga je mnoštvo crva već dobrim 
dijelom izgrizlo od prepona nadolje. Gledajući pak u njegovo hce, 
zapanjiše se, jer je na njemu blještao nekakav sjaj za koji se činilo 
kako nadmašuje ljudsku narav te da je prije anđeoski nego ljudski. 

Iz ostatka tijela, uprljanog njegovom nečisti, nije izlazio smrad, 
već miris, koji je nadvladavao smrad izmeta i djelovao omamljujuće, 
a njihov je duh ispunio vrlo velikim divljenjem. Njihova se duša od- 
vrati od smrtonosne bezosjećajnosti s kojom su se bih odnosili pre- 
ma njemu dok je bio živ, te blagoga duha poslušno izvršiše naredbu 
i onoga za kojeg su bih prisiljeni vjerovati da je svet, zbog onoga što 
su vidjeh, poput životinje bace u rupu, prekrivši njegovo izgriženo 
tjelešce zemljom iz čovječnosti te kako se u puku ne bi proširio glas 
o nemilosrdnom postupku koji je učinjen protiv njega. 

Ova je peta nevolja imala svoj početak i u provinciji Marchi. 

Naime u ono vrijeme kada je sveti papa dobre uspomene, Gr- 
gur X. okupio opći koncil u Lyonu, u Itahji se proširila neka glasina 
da je na spomenutom koncilu prvosvećenik odlučio Manjoj braći, 


1302 


II. ŽIVOTOPISI SV. FRANJE 


propovjednicima i ostalim prosjačkim redovima dati pravo na vlas- 
ništvo. Kada je to čula, većina je braće ostala ravnodušna. Neki su 
pak, ali rijetki, vrlo teškoga srca primili ono što se govorilo te su, 
ne uspijevajući - štoviše, ne želeći - sakriti osjećaje svoga srca, ako 
bi se kojim slučajem u zajednici raspravljalo o tome predmetu, i 
otkrivajući tajne svoje nutrine braći koja su iz poslušnosti prema 
prvosvećeniku i obdržavanja odluka koncila govorila kako namje- 
ravaju primiti posjede i prihode, odgovarali da namjeravaju učiniti 
suprotno, dok su i jedni i drugi u raspravi navodili razloge i mjero- 
davne tvrdnje u svoju korist. 

Zbog takvih je dakle rasprava postala očitom podijeljenost du- 
hova kao i čvrsta namjera ustrajanja obaju skupina u izboru za koji 
su se odlučile. Posljedično, nakon raspuštanja koncila, veća je bila 
ona skupina braće koja je dokazivala kako je bolje i sigurnije primati 
posjede i prihode i koja je govorila da je pogrešno ono što su drugi 
malobrojni tvrdili. Na prvom svojem kapitulu nakon koncila ova je 
skupina zatražila da se nad spomenutom braćom, kao shizmaticima 
ili onima koji ustraju u pogrešnu mišljenju, provede istraga te da ih 
se strogo kazni poput heretika, ako se ne pokaju. Dakle nakon što 
je provedena istraga nad spomenutom braćom, svi su po želji braće, 
izuzevši trojicu, priznali svoju krivicu te su, budući da papa braći 
nije dao pravo na vlasništvo, prosudili kako je nekorisno i suvišno 
svađati se sa svojim nadređenima o takvu pitanju. 

A ona tri brata, tj. Tramondo, Toma iz Tolentina i Petar iz 
Macerate , 51 hrabro su razlozima i mjerodavnim tvrdnjama branila 
svoje stajalište da ni Crkva ni prvosvećenik nikada ne bi učinili ta- 
kvo što, budući da to nije samo neprilično već i štetno te takvo da 
vodi u otpadništvo; da ne spada pod ovlasti pape te je samim time 
nemoguće da se to ikada dogodi. 

Braća, koliko god da su bila mudra, izlazila bi pobijeđena iz 
rasprave s njima te nisu znala ih nisu mogla pobiti snagu njihove 
tvrdnje; zbog toga su se još više uznemirila te su ih kao shizmatike, 
rastrgavši im habite i odvojivši ih od braće, zatvorili u neke pusti- 
njačke samostane. 

Nakon godinu dana ponovno su ih pozvali na kapitul i kako je 
borba riječima trajala tri dana, a braća nisu mogla istinski pobiti 
njihove razloge, neki je mudar brat, po imenu Benjamin, koji je po 
razboritosti, svetosti i godinama nadmašivao ostale, k sebi pozvao 
brata Petra iz Macerate te mu u tajnosti reče: »Sine, nije dobro pro- 


Brat Petar iz Macerate (kasnije brat Liberat), iz provincije Marche, jedan je od 
prvih koji se usprotivio tome da se braći dodijeli pravo na vlasništvo. Zbog toga je s 
drugim Petrom (Anđelom Klarenskim) 1278/1280. osuđen na doživotni zatvor, no 
oslobođenje 1280/1290. Umro je 1307. godine. 

turječiti onoj braći. Kada te pozovu, reci im da rješenje ovoga pita- 
nja prepuštaš mojem sudu i savjesti te da vezano za njega vjeruješ 
i želiš držati ono što ja držim i mislim, jer moja savjest ne odudara 
od vaše«. 

Tako je nakon tri godine pitanje njihove pokore zaboravljeno i 
ostalo neodređeno; no i u jednima i u drugima ostale su nesložne 
savjesti, različita nastojanja i želje koje su se sukobljavale. 

Jedni su naime postojanost, snagu i ustrajnost Reda vidjeli u iz- 
gradnji samostana usred gradova i utvrđenih mjesta, u privlačenju 
puka, u osiguravanju grobnica, primanju oporuka i ostavština svake 
vrste, u umnažanju knjiga, škola i đaka te u proučavanju znanosti, 
u zadobivanju povlastica i drugim sličnim stvarima; drugi su pak u 
svemu navedenom bih suprotnog mišljenja te su svim srcem, svom 
pameću i svom snagom (usp. Lk 10,27) pristajali uz osnivačeve 
zapovijedi i čistoću njegova nauka. Nakon razdoblja od nekoliko 
godina u tolikoj su se mjeri umnožili da su se druga braća počela bo- 
jati kako će se većina braće okrenuti nasljedovanju njihova načina 
razmišljanja i života te da će se zbog toga usuditi odupirati njihovim 
vlastitim željama i nastojanjima, a da ih oni sami zbog povećanog 
broja neće moći lako privući da ponovno slijede njihov naum. 

Zbog napada toga ljudskog ih farizejskog straha koji je u njih, uz 
Božje dopuštenje, ubacio duh koji kao kroz sito trese - kad mu se 
dopusti - redove Crkve i ljudska srca, potajno se sastalo pet mini- 
stara te su se, nakon rasprave koja je odmah uslijedila, usuglasili da 
ne postoji djelotvorniji lijek od toga da se pokrene postupak protiv 
glavnih među takvom braćom, te ih se radi zastrašivanja svih, bez 
ikakva ispitivanja i istrage, kazni kao shizmatike, kao one koje je 
iskvarila kuga heretičke izopačenosti i kao razoritelje Reda. 

Sto još reći? Ovo što su tako bez milosti raspravili na svojem 
su sljedećem provincijalnom kapitulu još opakije nastavili te su, 
pogazivši svaki red ljudskog i božanskog prava, odlučili, odredili i 
presudili da se braća Tramondo, Toma iz Tolentina - koji je sada, 
zasluživši sa svojim drugovima palmu mučeništva u Tani u Indiji, u 
radosti otišao Kristu - Petar iz Macerate i još neki drugi, kao here- 
tici i razaratelji Reda trajno bace u tamnicu te da im se uskrati ispo- 
vijed, crkveni sakramenti, korištenje svih knjiga, pa čak i časoslova, 
te na kraju i crkveni pokop, a da se u pismu njihove presude ne 
otkriva niti im se izričito pripisuje bilo kakva krivica. Odredili su i 
pod poslušnost zapovjedili braći koja su im davala ono što im je bilo 
najnužnije za održavanje života da s njima nikako ne razgovaraju, 
već da ujutro i navečer pomno pregledavaju tamnicu i okove kako 
ne bi kojim slučajem vlastitim naporom ih uz pomoć nekoga od bra- 
će uspjeh pobjeći, nadodavši u namjeri da sve zastraše tiransku za- 
povijed da se, ako bi se tko usudio i drznuo reći da je takva presuda 

okrutna ili nepravedna ili da je nerazborito ili loše donesena, kao 
podupiratelj heretika i razoritelj Reda također na sličan način kazni 
te da bude podložan toj istoj presudi i kazni. 

Dogodilo se pak da je neki sveti brat, po imenu Toma iz mjesta 
Castel d’Emilio, čuvši tako nemilosrdnu, okrutnu i užasnu presudu, 
za koju je bilo naređeno da se jedanput tjedno čita svoj braći na 
njihovim kapitalima, zapaljen žarom duha i žarkom ljubavlju prema 
istini, odgovorio i rekao: »Meni ni najmanje nije do života (usp. Dj 
20,24)! Ja sam siguran da je ova presuda nepravilna i nepravedna, 
da je donesena bez straha Božjeg i ljubavi te da je mrska Bogu i 
svima svetima«. 

Nakon što je ovo pred svima priznao, po snazi onoga zakona 
koji je sličan muhamedanskome zakonu, istog je časa uhićen, lišen 
habita, bačen u čvrste željezne okove i zatvoren u mračnu tamnicu, 
gdje je, budući da su s njime postupali na neljudski način, nakon 
nekoliko mjeseci onemoćao. No oni su, okrutniji od Saracena, za- 
tvorili milosrđe svoga srca od nemoćnog čovjeka (usp. 1 Iv 3,17) te 
su, odbacivši Kristovu zapovijed ljubavi, doslovno ispunili odredbu 
onoga nemilosrdnog zakona. 

On, sretan i ispunjen od Boga, dajući hvalu usred tjelesnih muka, 
ispusti dušu (usp. Mt 27,50). Njegovo je tijelo, poput tijela brata 
Poncija iz Botugatua, kao leš neke divlje životinje bačeno u rupu 
u vrtu braće i pokriveno zemljom kako ga svjetovnjaci ne bi vidjeli. 

Tako sude ponizni i siromašni sljedbenici tvoga života i evan- 
đelja, blagi Isuse, koji si svojevoljno predao svoju dušu 52 (usp. Fil 
2,30) kako bi spasio neprijatelje, da, zaboravivši na tvoje milosrđe 
i ne pamteći tvoju preveliku ljubav, besramno propovijedaju kako 
je svjesno nanošenje uvrede naravi, zakonu i milosti štovanje tvo- 
ga milosrđa te tvrde da nadmašiti Saracene i Tatare u okrutnosti i 
divljaštvu predstavlja veliku i posebnu službu tvoga štovanja (usp. 
Iv 16,2). 

Naime misle da po izopačenoj prosudbi svoje vlastite volje smiju 
sebi načiniti pravilo pravednosti oni koji su obećali da će slijediti 
evanđelje i ispunjavati svete misli svoga srca; pokazuju kako oblače 
neraspadljivo odijelo pravde, koje je prikladno za prinos žrtve svag- 
dašnje (usp. Dn 8,11-13), kako bi od zlobe i pokvarenosti došli na 
glas dobrote i pravednosti te kako bi, protivno istini, zadobili ime 
svetosti i pravednosti. Postaviti naime laž mjesto istine, natjecati se 
u žarkom nastojanju oko vlastite hvale umjesto hvale božanske te 
po drskom i lošem iskorištavanju ovlasti ostalima nametati zakon 


52 Hrvatska inačica ovoga mjesta glasi: »izlažući se životnoj opasnosti«, a latinska: 
»tradens animam suam« (predajući svoju dušu). Radi uklapanja u kontekst slijedim 
latinski tekst, op. prev. 

prema hirovima i težnjama vlastitog srca znači postaviti sliku Anti- 
krista na vrh hrama Božjeg prije nego što dođe (usp. 1 Iv 2,18; Dn 
9,27) i prijeći u njegovu sljedbu prije nego što je bude propovijedao 
te boriti se za njega prije nego što se približi. 

U međuvremenu, prema dobrohotnoj i milosrdnoj uredbi Oca 
povrijeđenih siromaha, nakon smrti generalnog ministra za generala 
je izabran Rajmund Gaufridi 53 iz provincije Provanse, blag i pobo- 
žan čovjek, ljubitelj svega što je dobro, koji je nakon posjeta velikog 
broja provincija Reda sa željom došao u pohođenje provincije Mar- 
che, gdje je, prema običaju, nakon što se okupio njihov provincijalni 
kapitul i nakon što je mnogo toga ispravio, započeo istraživati i ispi- 
tivati kakva je to zabluda ili sekta, praznovjerje ili izopačenost iskva- 
rila onu braću da je protiv njih donesena tako okrutna presuda. 

Naime čitao je presudu, ali u njoj nije mogao naći mjesto gdje se 
točno navodi mrlja, odnosno krivica za neki zločin ili herezu. Na- 
pokon je od ministra i savjetnika kapitula te od kustoda čuo da je 
jedini utvrđeni zločin spomenute braće taj da su u velikoj mjeri pre- 
tjerala u žarkoj ljubavi i obdržavanju siromaštva. On im odgovori: 
»Kamo sreće da smo svi mi i čitav Red krivi za takav zločin!«. 

Odmah nakon toga naredi da ih se sve izvuče iz tamnica te ih 
pozove k sebi. Blagonaklono ih je primio, obratio im se s ljubazno- 
šću te ih je ohrabrio na istinsko strpljenje i ustrajnost u nakani svete 
volje; darežljivo im je udijelio svu utjehu koju su od njega tražili, na 
spasenje njihovih duša (usp. 1 Pt 1,9). 

Budući da je barun Aiton, armenski kralj, pobožan čovjek, preko 
svojih glasnika i posebnoga pisma bio zatražio da spomenuti gene- 
ralni ministar k njemu upravi, odnosno pošalje braću svetoga načina 
života i vladanja kako bi se po njihovim propovijedima i primjerima 
izgradili i on sam i ostali prvaci njegova kraljevstva te kler i puk, 
poslao je k njemu braću koju je izbavio iz zatvora, tj. Anđela i Tomu 
iz Tolentina, koji je sada mučenik, brata Marka iz Monteluponea, 
brata Petra iz Macerate i drugoga Petra, 54 bez sumnje vjerujući da 
će sa spomenutom braćom u potpunosti zadovoljiti kraljeve želje. 
Generalni se ministar u tome nije prevario, već je kralja zajedno s 
njegovim barunima, redovnicima i klerom zadovoljio i više nego što 
se nadao. 

Naime priznavali su kako u njima nisu vidjeli i primili obične lju- 
de, nego prave učenike Krista i apostola. Koliko je pak nakon nekog 

53 Rajmund Gaufridi izabran je za generalnog ministra 1289. godine. Počekom idu- 
će godine oslobađa iz tamnice brata Petra iz Macerate i njegove drugove. Umro je 
1312. godine. 

54 Brat Petar iz Macerate kasnije dobiva ime Liberat, a »drugi Petar« ime Anđeo. 
Riječ je o Anđelu Klarenskom, autoru ovoga djela, koji se kasnije naziva drugom 
brata Liberata. 

vremena sam kralj preko svojih glasnika i posebnim pismom zahva- 
ljivao generalnom ministru zbog toga što mu je poslao takvu i tako 
veliku braću i koliko je njih same uzdizao javno ih hvaleći, svima 
je okupljenima na generalnom kapitulu u Parizu bilo sasvim jasno, 
nakon što je predstavljeno i pročitano spomenuto pismo kako bi se 
opovrgnulo mrmljanje koje su zbog slanja braće protiv ministra na 
kapitulu pokrenuli neki neprijatelji istine. 

Dva su velika baruna i drugi ugledni ljudi koji su savršeno pozna- 
vali francuski jezik bih poslani kralju Francuske i Engleske, koji su 

0 onoj braći usmeno prenosili još veća dobra od onih što ih je sadr- 
žavalo pismo. Nakon toga su se začepila usta onih što su mrmljah 
te su ušutjeh, a ministar se napunio radošću i silno razveseho, diveći 
se kako je božanska providnost sve uredila, tj. kako su se oko toga 
pitanja složih i glasnici i pismo, po kojima nije samo opravdan pred 
svima nego se i dokazalo da je odlično i sveto postupio; naime kralj i 
baruni i kler zajedno s redovnicima bih su na čudesan način odušev- 
ljeni vladanjem, propovijedima i načinom života spomenute braće. 

Glas o njihovoj svetosti i dobrom načinu života pristigao je i do 
braće u Siriji; njih je zbog onoga što ih je trebalo razveseliti uzne- 
mirio takav kovitlac bijesa i ljutnje, a posebno braću iz zajednice u 
Akonu, gdje je gvardijan bio neki brat Pavao, koji je bio drug mini- 
stra Marche kada je bila donesena ona vrlo okrutna presuda, da je 
ministar provincije, natjeran od braće, u svoje vlastito ime i u ime 
sve braće Svete zemlje kralju i barunima napisao pogrdno pismo, 
poručujući da se s najvećim oprezom i pozornošću čuvaju one braće 
koju su bih primili i za koju su jednako vjerovah i propovijedah kako 
su sveta, jer su to izopačeni ljudi, odijeljeni od Reda, nekoć osuđeni 

1 trajno utamničeni kao shizmatici i heretici. 

Nakon što se kralj posavjetovao sa svojim mudracima o pismu 
koje mu je poslano, dao je k sebi pozvati braću te je prvo htio vidjeti 
generalovo pismo o njihovoj poslušnosti; nakon što ga je pogledao, 
dao im je pogrdno pismo koje su mu poslah ministar i braća iz Sirije. 
Pročitavši ga, jednostavno su mu po redu ispričah što se dogodilo, 
a kralj se, čuvši njihovo opravdanje, povezao s njima još većom lju- 
bavlju. Bijes obične braće protiv njih nije se mogao smiriti iako je 
ministar, primivši i poslušavši dvojicu braće koja su stupila k njemu 
zbog pisma koje je bio poslao, priznao svoju krivicu te im je obećao 
te riječju i djelom pokazao da će im biti naklon u budućnosti. 

No začeti se bijes u drugoj braći neprestano povećavao. Naime 
iako je brat Petar iz Macerate otišao na Cipar, a ministar ga je bla- 
gonaklono i s ljubavlju primio na skupu u Nicosiji, te mu je na neki 
blagdan naredio da propovijeda braći, kralju i ostalima koji su ondje 
bih, nakon što je otišao do samostana u Pafu, uhitili su ga gvardijan i 
neka braća s njime, prezrevši ministrovu volju i zapovijed, kao da je 

izopćen; iako su ga primili za stol, nisu mu dopustili da uđe u crkvu, 
a pogotovo ne na obred mise. 

Osjećajući dakle da se braća u Siriji kralju neprestano sve više 
i više žale što oni ondje borave, pozdravili su kralja te su mu se 
ispričali zbog svog odlaska, jer ga je preteško podnosio; razišli su se 
jedni od drugih te su se jedni vratili generalnom ministru, a drugi 
u svoje provincije. Brat Petar iz Macerate i njegov drug, prolazeći 
kroz Marchu, obojica bolesni i slaba tijela, nikako nisu mogli isho- 
diti od brata Monalda, vikara ministra Marche, da ostanu u nekom 
samostanu one provincije dok ne budu u stanju predstaviti se gene- 
ralnome ministru. 

U međuvremenu, nakon što je brat Petar iz Morronea uzdignut 
na papinsko dostojanstvo, svidjelo se generalnom ministru i svoj 
braći na višim položajima za koje se čvrsto vjerovalo kako u nji- 
ma obitava Krist i njegov Duh, a naročito bratu Konradu iz Offide, 
Petru iz Montecchia, Jakovu iz Todia, Tomi iz Trevia, Konradu iz 
Spoleta i ostalima koji su težili čistom obdržavanju Pravila, da brat 
Petar iz Macerate i njegov drug pristupe prvosvećeniku - budući da 
su oni s njime bih u prijateljskim odnosima i prije nego što je postao 
papa, a on je imao potpuno povjerenje u njihovu dobru volju - te 
da od njega zatraže za sebe same i za drugu braću koja žele i lju- 
be obdržavati Pravilo, dopuštenje da u skladu s poslušnošću smiju 
obdržavati ono što su obećah, a da ih u tome ne priječe i ne uzne- 
miruju ostah koji su se namjerno udaljavah od onog vjernog i čistog 
odbržavanja Pravila koje je sveti Franjo u svojoj Oporuci i u drugim 
svojim spisima zapovjedio. 

Naime gospodin je Celestin poznavao mnogu svetu i drevnu bra- 
ću te je bio iskren i vrlo gorljiv ljubitelj i obdržavatelj siromaštva, 
poniznosti i evanđeoskog savršenstva te je s iskrenim žarom ljubio 
i poštovao svakog tko je istinski služio Kristu i ljubio savršenstvo. 

Kada je od njih čuo u kakvu se položaju nalaze, njihovu namjeru, 
patnje, žar i molitvu, prigrho je u njima ono što je gorljivo ljubio i u 
samome sebi čuvao. Pohvaho je njihovu namjeru i ushšao njihovu 
mohtvu te je naredio bratu Liberatu i njegovom drugu da prema 
volji svetoga Franje nastoje vjerno i iskreno opsluživati Pravilo i 
Oporuku te da se potrude još nešto i nadodati ako mogu. Rekao im 
je kako je takvo siromaštvo i sam uvijek ljubio te je imao čvrstu na- 
mjeru da ga sa svojom braćom čuva, no po zapovijedi pape i koncila 
bio je prisiljen, u namjeri da poveća broj braće, prihvatiti imovinu. 

Odriješio je brata Liberata i njegova druga od svake poslušno- 
sti prema braći, a bratu je Liberatu dao potpunu vlast da jedanput 
odriješi ostalu braću od kazne i krivice te mu je naredio da se brine 
za sve one koji žele shjediti i opsluživati takav način života. Braći je 
pak naredio da bratu Liberatu iskazuju poslušnost kao njemu sa- 

mome te da se radi mira i ugleda Manje braće i Reda ne nazivaju 
Manjom braćom, već njegovom braćom i siromašnim pustinjacima; 
preporučio ih je gospodinu Napoleonu, 55 kardinalu svete Rimske 
crkve jer je bio, kako im je sam kazao, dobrovoljan i darežljiv pro- 
micatelj pobožnih namjera. 

Nakon svega toga, kad su braća čula da je prvosvećenik spo- 
menutu braću odriješio od poslušnosti prema njima i Redu, odmah 
pronađoše mjesto na kojem su obitavala spomenuta braća, potpla- 
tiše gomilu svjetovnih ljudi te, svjesno prezrevši naredbu i pošto- 
vanje prema prvosvećeniku i daleko odbacivši obzir prema strahu 
Božjem, ljubavi i časti, dok je papa još bio u Aquili, naoružani ih 
pokušaše uhvatiti. 

Posljedično, nakon što se gospodin Celestin odrekao papinske 
službe, učinilo im se priličnim i korisnim popustiti ljutnji i bijesu 
braće te radi većeg vlastitog mira i spasenja izdvojiti se na udaljena 
mjesta, gdje bi mogli slobodno služiti Gospodinu, a da nikoga ne 
uznemiruju i ne sablažnjavaju. 

U međuvremenu je gospodin Celestin uhvaćen u utvrdi po ime- 
nu Vieste 56 te su ga Standardo, gospodin patrijarh i mnogi drugi 
odveli do Monte Sant’Angela; Manja su braća žestoko zahtijevala 
da ih se pusti k njemu. Kada su uvedeni k njemu, zaboravivši na 
svaku skromnost i blagost, počeli su protiv njega izgovarati tolike 
pogrde, tolike uvrede i tolike psovke da im je uznemireni gospodin 
patrijarh, koji je bio ondje prisutan, odmah zapovjedio da odu oda- 
tle te da ih se istoga časa izbaci van. 

Nakon što su izbačeni, upita ga gospodin patrijarh: »Sto si to 
učinio Manjoj braći da s toliko mržnjom bjesne na tebe?«, a on mu 
u prisutnosti brata Nikole, sadašnjeg biskupa Salone, dade odgovor 
koji je ovaj često u mojoj prisutnosti ponavljao u Kuriji pred kardi- 
nalima i drugim velikim ljudima: »Ja ni braći ni njihovu Redu nika- 
da nisam uputio uvredu, nego sam im kao sinovima iskazao milost 
i čast; ah za ono zbog čega bi me trebah ljubiti kleveću me, mrze 
me bez razloga (usp. Ps 109,4; Iv 15,25) te me nepravedno psuju. 
Naime u Redu su postojala neka sveta braća, čije sam ponašanje i 
način života prije mnogo vremena iz iskustva dobro upoznao; nji- 
ma smo dopustili da smiju savršeno čuvati svoje Pravilo po nakani i 
zapovijedima svoga oca i u skladu s poslušnošću prema nama, bez 
imena Manje braće; tako sam i ja htio da bude s mojom braćom 
kada su imah shčnu želju te su uistinu žudjeh uzdići se do shčnoga 
savršenstva«. 


55 Riječ je o kardinalu Napoleonu Orsiniju, koji je štito brata Anđela i njegove dru- 
gove. 

56 Vieste u Garganu (Foggia). 

Budući da je teret ove pete nevolje podnio brat Konrad u Italiji, 
poput brata Petra s one strane Planina, 57 zbog toga će za sve one 
koji vole savršeno služiti Kristu biti plodonosno i korisno jednim 
dijelom spomenuti strpljivost brata Konrada - koji je u Redu bio 
stariji od Petra Ivana i koji se preselio Kristu za vrijeme gospodina 
Klementa te je nakon smrti zasjao po svojim čudesima, a prije toga 
je živio nebeskim načinom života - s kojom se odnosio prema po- 
teškoćama, te njegovu ustrajnost u dobrim djelima. 

On koji je na čudesan način pozvan s ovoga svijeta i poučen po- 
mazanjem Kristova Duha, u potpunosti je živio za Krista i njegovu 
vjeru i toliko je prisno prianjao uza stope svetoga Franje te se čitav 
suobličio s njegovim načinom života da su svi drugovi svetoga Fra- 
nje, kad bi ga vidjeli, tvrdili da vide gotovo pa drugog Franju. 

Pedeset pet i više godina uvijek je hodao bosih nogu, zadovoljan 
sa samo jednom haljinom od stare i siromašne tkanine, pokrpanom 
vrećom i drugim zakrpama; u svome životu nikada nije htio imati 
ništa drugo doli haljine i pojasa; krevet mu je bila rogožina ili sla- 
ma prostrta po goloj zemlji ih kakva daska; nikada nije odustajao 
od neprestane molitve, bdjenja i postova (usp. 2 Kor 6,5; 11,27); 
prema primjeru svetoga Franje za vrijeme svih četrdesetnica - one 
Bogojavljenja, apostola, Gospe i anđela 58 - pobožno je postio te se, 
prema mogućnostima, udaljavao od svakog razgovora i buke. 

U njegovoj ga je mladosti Bog predusreo velikim milostima te 
su ga često pronalazili kako za vrijeme molitve lebdi u zraku, ti- 
jela odvojena od zemlje, kako sam to često čuo od onih koji su ga 
vidjeh podignutog i u zanosu. Brat Ivan Parmski i brat Petar Ivan 
imah su prema njemu toliko strahopoštovanje da su više žudjeh čuti 
njega kako govori nego sami govoriti u njegovoj prisutnosti. Naime 
dok su se u progonstvu i nevolji nalazila braća koju je on primje- 
rom života te čistim i vjernim naukom bio rodio u Kristu, budući 
da je činio uzvišenije stvari od njih i govorio ono što se više protivilo 
ponašanju braće te je imao gore mišljenje o Redu od svih onih koji 
su bih progonjeni, njegove je protivnike držala i sputavala nekakva 
sila ih strahopoštovanje te im nije bilo dopušteno da ga na bilo koji 
način dotaknu ih uznemiruju. 

Naposljetku, nakon što je na mjesto brata Rajmunda Gaufridia 
u službu stupio brat Ivan iz Murra, koji je strogo progonio nauk 
brata Petra i njegove učenike te one koji su ga na bilo koji način 
branih, osuđen je pred njim brat Konrad iz Offide za mnoge i teške 


57 Planine o kojima je ovdje riječ jesu Alpe. 

58 Pravilo obvezuje na samo dvije (u došašću i korizmi), dok su se ostale mogle vrši- 
ti iz osobne pobožnosti. Posljednje tri odnose se na blagdan apostola Petra i Pavla, na 
Marijino uznesenje te na blagdan sv. Mihaela arhanđela. 

stvari, koje su protiv njega iznijela braća što su ga držala za protiv- 
nika, a podupirala su ih spisima i svjedocima: najprije, da je radi 
boljeg obdržavanja Pravila savjetovao izlazak iz Reda i hvalio takav 
postupak; da je tvrdio kako braća ne obdržavaju ni deklaracije ni 
Pravilo te da svom snagom priječe one koji ga žele obdržavati; da 
hvali i propovijeda neki drugi red kao pravi Red manje braće; da 
im je dao ministra i još mnogo sličnih stvari zbog kojih se general 
uznemirio. 

Nakon što ga je pozvao k sebi, najprije je pročitao sve ono što 
su braća o njemu govorila i dokazivala; nakon toga mu vrlo bijesno, 
pokazujući oštru bol koju je osjećao u srcu zbog onoga što je brat 
Konrad činio, reče: »Kako si ti razderao moje srce, jedva se suzdr- 
žavam da tako i ja pred tvojim očima ne razderem i raskomadam 
sve svoje haljine« (usp. Mt 26,65; Mk 14,63). Kada brat Konrad 
vidje kako je ovaj snažno uznemiren, uputivši u svome srcu molitvu 
Kristu, iznenada ga s nekoliko poniznih i jednostavnih riječi tako 
umiri da napusti svu gorčinu koja se u njemu bila začela protiv nje- 
ga te poraste u ljubavi i poštovanju prema njemu. Nakon toga sve 
do onoga trena kad je brat Konrad uzet s ovoga svijeta, pozivao ga 
je k sebi te je nalazio veliku utjehu u tome da ga promatra i sluša 
njegove riječi. 

On je pak s bratom Jakovom iz Monte i Tomom iz Tolentina od 
brata Ivana ishodio dopuštenje da s dvanaest svojih drugova, koje 
budu htjeli izabrati i koje budu smatrah prikladnima, otputuju k 
nevjernicima, pod uvjetom da brat Jakov iz Monte, čovjek čudesne 
čistoće i svetosti, bude zamjenik samoga brata Ivana, generalnog 
ministra na Istoku. 

Spomenuta su braća naime čula za razne i zamršene nevolje koje 
su trpjela ona braća koja su bila prešla u predjele Aheje i Tesalije u 
vrijeme kada se gospodin Celestin odrekao svoje službe. Namjera- 
vah su ih povesti sa sobom u nevjerničke krajeve i zajedno s njima 
u potpunoj čistoći, po milosti koju će im dati Svevišnji, obdržavati 
Pravilo te ih na taj način izbaviti iz onih muka u koje su bih zaplete- 
ni, i usred nevjernih naroda prema kojima su se uputili naći snagu u 
njihovoj pomoći i utjehu u njihovom društvu. 

Nevolja pak i tjeskoba koju su trpjeh brat Liberat i njegovi 
drugovi, a iz koje su ih braća Jakov i Toma sa svojim drugovima 
iz istinske ljubavi nastojah izbaviti, bila je ovakva: naime, brat je 
Konrad, zadržan nekim pretkazanjem, ostao sa svojim drugom i nije 
otplovio s njima. Nakon što se brat Liberat sa svojim drugovima 
zadržao dvije godine na nekom malom otoku, dosta pogodnom za 
bogoštovlje, te su uživah veliki duhovni mir u Gospodinu, glas je 
o njihovoj svetosti, koji je najveći uzrok napada na Kristove sluge, 
dospio do mnogih. 

Kada su pak manja braća koja su obitavala u tim predjelima čula 
za njihov način života i glas koji su o njima prenosili trgovci, mor- 
nari i drugi koji su ponekad dolazili na taj otok radi utjehe ih zbog 
pobožnosti, počela su tugovati kao da su ostala bez glasa svetosti jer 
su im ga oni ukrali i preoteli. Nisu se brinula oko toga da saznaju 
istinu o tome, već su radi utjehe malodušnih, koje je ubijala zavist, 
u svome srcu iznalazila laži te su, tvrdeći kako pripadaju sekti ma- 
nihejaca, pred biskupima i barunima onoga područja klevetničkim 
optužbama nagrizala njihov ugled. Rekoše: »Stoga ne jedu meso 
niti piju vino, a stanuju daleko od ljudi, jer odbijaju prisustvovati 
misi; ne vjeruju u Oltarski Sakrament, niti da je papa papa, niti da je 
Crkva Crkva« i još mnogo sličnih stvari onako kako ih je poučavala 
zavist, koja je gora i nepravednija od svih zala. 

Kada su pak biskupi i prvaci čuli ono što su braća govorila i loš 
glas koji su o njima širila, premda nisu vjerovah njihovim riječima, 
počeh su strahovati; budući da su se željeh uvjeriti u to, oprezno su 
jednom pa i drugi put poslah razumne ljude na otok kako bi se oni 
tamo neko vrijeme zadržah i najpomnije istražih sve što ovi čine. 
Kada su vidjeh s kakvim strahopoštovanjem i pobožnošću pjevaju 
mise, kako se u svojim misama svakodnevno spominju Crkve i pr- 
vosvećenika te kako brižno i usredotočeno mole časoslov, uvidjeh 
su da ono što su braća o njima pripovijedala proizlazi iz zavisti i 
neutemeljenih sumnji. Vrativši se svojim gospodarima, prenosili su 
ono što su bih vidjeh, hvaleći i snažno uzdižući njihove običaje i 
način života. 

Stoga su knezovi i biskupi zaželjeh da mise pjevaju javno, pred 
klerom i pukom, kako bi se očistili od lošega glasa koji je o njima 
proširen te da puku propovijedaju katohčku vjeru. Biskupi koji su 
ih bih pozvah na zajednički ručak naredili su im da piju vino te da 
jedu meso i sve što su stavih pred njih (usp. Lk 10,8). Nakon što su 
ovi sa strahopoštovanjem ispunili naredbu, objasnili su im zašto su 
im to bih zapovjedih. 

Braća su pak iz Aheje, uznemirena zbog onoga što se dogodilo, 
umjesto veselja i radosti našla tugu, gorčinu i neumoljiv bijes; nakon 
što su istražila istinu o stanju u kojem se ovi nalaze, odlučila su otići 
do prvosvećenika te ih pred njim ocrniti tolikim krivicama i optužiti 
ih za takve zločine da bilo svojevoljno bilo preko volje bude prisiljen 
protiv njih, kao protiv heretika, izreći presudu. 

Braća su tada za kardinala svete Rimske crkve imala gospodina 
Ivana iz Murra, koji je bio njihov generalni ministar te je dobrovolj- 
no ispunjavao sve ono što su tražila. Uz njegovu naklonost pristu- 
piše prvosvećeniku te pred njim upitaše: »Kako to da su neki ot- 
padnici od našeg Reda, koji su došh u ahejsku provinciju, koji zbog 
neuobičajenog načina života kojeg se drže i strogog života koji vode 

- uz dopuštenje gospodina Celestina, za koje govore i pokazuju da 
ga imaju - postigli kod knezova i čitavog klera toliko poštovanje da 
nad njima više ne možemo vršiti pravdu niti nam polažu račun?« 

Spomenuti im papa gospodin Bonifacije, kako su prenijeli vje- 
rodostojni ljudi koji su tada bili prisutni, odgovori: »Pustite ih da 
služe Bogu jer žive bolje od vas«. 

Tada pribjegavajući uobičajenom utočištu - unaprijed pripre- 
mljenim lažima - i ne bojeći se pred tako velikim čovjekom iznijeti 
neistinite stvari, rekoše: »Gospodine sveti oče, heretici su i shizma- 
tici oni koje Vaša svetost nama pretpostavlja; po čitavoj onoj zemlji 
propovijedaju kako vi niste papa i da vlast Crkve nije valjana« i još 
mnogo sličnih stvari koje bi mogle uznemiriti i ogorčiti njegov duh. 

On, prevaren njihovim lažima, pristade na njihov izopačeni za- 
htjev te naredi da se načini pismo u skladu s onim što su zahtijeva- 
li. U tom pismu za glavne izvršitelje njihove kazne postavi trojicu: 
gospodina Petra, patrijarha Konstantinopola, te dvojicu biskupa - 
atenskog i patranskog. 

Za vrijeme dok je patrijarh bio u Veneciji, dvojici su nadbisku- 
pa braća predala papinsko pismo, koje je bilo kome od njih davalo 
potpunu ovlast za izvršenje kazne spomenute braće. Tebanski nad- 
biskup, učen čovjek, vidjevši to pismo, reče: »Mislim da u naše vri- 
jeme iz Rimske kurije još nije izašlo tako nepravedno pismo«. 

Ugrabivši priliku, porazgovarao je s gospodinom Tomom iz 
Sole, vlasnikom otoka na kojem su se nalazila ona braća. Ponovi 
pred njim one iste riječi o tome kako je nepravedno ono pismo te 
ga zamoli da ih otjera s onoga otoka i da odmah, bez ikakva okli- 
jevanja, bratu Liberatu i njegovim drugovima javi ono što piše u 
papinu pismu. 

Kada su to čuli, dva su puta pokušali doći pred tebanskog nad- 
biskupa, no on je, vodeći se za svojom savješću, okretao od njih lice 
te im je potajno preko ljudi koji su mu bih bliski zabranjivao da se 
ikada usude pojaviti pred njegovim očima. Ponovno je razgovarao s 
gospodinom iz Sole te mu je pod kaznom izopćenja zapovjedio da 
ih, što je prije moguće, izbaci sa svoje zemlje. 

Patranski pak nadbiskup, koji je bio u rodu s gospodinom pa- 
pom, svjestan načina na koji je ishođeno pismo, nikako ga nije htio 
primiti, već se zbog ishođenja toga pisma u njemu začela velika od- 
bojnost prema braći koja su ga na taj način uspjela pribaviti. 

Sto dalje reći? Bih su prisiljeni otići iz zemlje pod vlašću zapadnih 
kršćana, i to u vrijeme gladi, kada je opća neimaština pritiskala čak 
i bogate; bez ičega kreću na put te dolaze do naroda 59 koji su ih 
poput heretika izbjegavah. Nakon što su ondje proveh gotovo dvi- 


59 


Riječ je o pravoslavnim Grcima u Tesaliji. 

je godine u velikom trudu, u velikoj neimaštini i muci (usp. 2 Kor 
11,26), gospodin se patrijarh vratio iz Venecije u Negropont. Ubrzo 
mu pristupe braća te - da kažem ukratko - dadoše izopćiti one koje 
su već jedanput bili izbacili. Pročitano je pismo izopćenja te su po 
zapovijedi gospodina patrijarha posvuda zazvonila zvona kao javni 
znak njihova izopćenja; sama su se pak braća poput namjesnika ras- 
trčala amo-tamo objavljujući presudu patrijarha. 

No prema božanskoj uredbi, čim su više pokazivah bijes svoje 
volje protiv njih za njihova izbivanja, tim su više gubili naklonost 
gospodara i svih onih koji su imah barem malo razboritosti. 

Zbog toga su bih prisiljeni, nakon svojih spomenutih bezbožnih 
nastojanja i postupaka, zamohti onu braću o kojima je ranije već 
bilo govora - brata Jakova iz Monte i njegove drugove, koji su već 
bih pristigh do Tebe i Negroponta - da se potrude uspostaviti mir 
među braćom one provincije, da pristupe k onima za koje su nakon 
izbacivanja nagovorili gospodina patrijarha da ih izopći (on je pak, 
nakon odluke o izopćenju, po zastrašujućoj osudi poslije samo ne- 
koliko dana napustio zemaljski život), da razgovaraju s onima za 
koje su tvrdih kako ih poznaju i da pokušaju naći neki način za uje- 
dinjenje i pomirbu kojim bi se ublažile sablazni što ih je kod klera i 
laika izazvao njihov progon, tako da se izgrade po njihovoj mudrosti 
i ljubavi, čijim bi se posredstvom u pobožnosti obnovila dobra djela, 
a sablazni bi se lako smirile. 

Brat Jakov i njegovi drugovi došh su na molbu braće k onima 
koje su već dugo željeh vidjeti, a ovaj je svetac, tada već star, sa svo- 
jom družbom primljen kao da je došao anđeo s nebesa. 

Vesehh su se siromašnom stolu i gostoprimstvu te su se radovah 
što su pronašh drugove s istim nakanama. Brzo su poslah glasnike 
gospodinu Ivanu iz Murra, koji je tada umjesto generalnog ministra 
prema papinoj zapovijedi upravljao Redom, s pismom njegova za- 
mjenika brata Jakova i s pismom sa zamolbom ministra i braće pro- 
vincije Romanije te spomenute braće. U tim su ga pismima jedno- 
dušno usrdno molili da se po svojoj očinskoj skrbi udostoji dopustiti 
da brat Jakov sa sobom povede brata Liberata i njegove drugove, u 
skladu s poslušnosti prema njemu, po njegovu odobrenju i dopu- 
štenju, u nevjerničke krajeve, budući da će iz takvoga dopuštenja 
proizaći veliki mir za braću one provincije te će ushjediti velika iz- 
gradnja puka i klera kao i velika korist za Red. 

No da to učini, nije ga se moglo nagovoriti niti pismima koja 
su mu bila poslana, niti upornim mohtvama brata Konrada i brata 
Tadeja, njegova druga, kojega je sam gospodin Ivan ljubio više od 
gotovo svih ljudi na svijetu, već je svome zamjeniku poslao pismo 
suprotna sadržaja. Brat je pak Tadej u svome pismu savjetovao da 
se ne napusti tako veliko dobro zbog odluke gospodina kardinala. 

Savjet brata Tadeja nisu poslušali te su brat Liberat i njegovi 
drugovi odlučili pristupiti papi te riječima i djelom svima poka- 
zati svoju poslušnost prema Crkvi i prvosvećeniku te svojim do- 
brim djelima Bogu povjeriti brigu za duše i tijela; odlučili su da 
ni u kojem slučaju neće ponovno, pod krinkom razboritosti, kao 
ljekovito sredstvo upotrijebiti bijeg pred licem dušmana (usp. Ps 
44,17), nego da će se sami od sebe hrabro suprotstaviti svojim pro- 
goniteljima. 

Uskoro zatim, nakon što je brat Gonsalvo, generalni ministar do- 
znao da se brat Liberat sa svojim drugovima vratio te da se nalaze 
na nekim pustinjačkim mjestima na području Kraljevstva, 60 osigura 
se pismom papine osude i onim koje je sadržavalo izopćenje od pa- 
trijarha stupi k slavnom čovjeku Karlu, kralju Sicilije, 61 te od njega 
na sličan način ishodi djelotvorno pismo protiv spomenute braće. 
Nakon što je kralj pozvao brata Tomu iz Averse, zaduženog za ispi- 
tivanje heretika, 62 na zahtjev generalnoga ministra i po kraljevoj na- 
redbi poslan je da, kako o spomenutima tako i o drugima, provede 
istragu; svoju je službu počeo obavljati od brata Liberata i njegovih 
drugova u utvrdi Fresolone u biskupiji Trivento. 

Brat je Liberat uoči Duhova s trinaestoricom svojih drugova svo- 
jevoljno došao pred onoga istražitelja, spreman položiti račun o ka- 
toličkoj vjeri (usp. 1 Pt 3,15; 4,5), koja se nalazila u njemu samome 
i u njegovim drugovima. 

Nakon što je o njima provedena vrlo pomna istraga, reče im 
istražitelj: »Ja namjeravam otići s ovoga imanja i ne prisiljavam vas 
da pođete sa mnom; ah znajte, ako ostanete, čeka vas vrlo velika 
nevolja, a manja ako pođete sa mnom«. 

Tada se okrene prema bratu Liberatu te mu reče: »Ne može se 
izraziti riječima koliko su te Manja braća zamrzila; kad bih te htio 
prodati, postigao bih takvu cijenu za kakvu na tržnici nikada nije 
prodano meso neke životinje«. 

Nakon nekoliko dana onaj je istražitelj, odlazeći sa svojom obi- 
telji i jednim drugom, prolazio onim pustinjačkim mjestom u ko- 
jem je obitavao brat Liberat sa svojim drugovima. I gle, iznenada se 
uskovitla zrak te zabljesnuše munje i snažno zagrmje, a jedna munja 
s neba udari pokraj istražiteljeva konja; on zastade te se okrenu pre- 
ma bratu Liberatu i njegovom drugu te reče: »Brate Liberate, ja 
sam siguran u tvoju vjeru i vjeru tvojih drugova i ne privodim vas. 
Evo, vaš je samostan blizu i ako vam je po želji, vratite se u njega; 

60 Riječ je o napuljskom kraljevstvu. 

61 Karlo II. bio je zapravo napuljski kralj. 

62 Riječ je o crkvenom istražitelju zaduženom za postupke s krivovjercima, dakle o 
inkvizitoru, op. prev. 

naime ja sam vam savjetovao da pođete sa mnom kako biste doži- 
vjeli manju nevolju«, a brat mu Liberat reče: »Ja sam odlučio da 
neću odstupiti od vašeg savjeta«. 

Kada je pak istražitelj s njima stigao u Teano, pretrpio je ondje 
bezbrojne napade braće koja su od njega vrlo napadno tražila, čas 
molbama čas novcem, a ponekad i prijetnjama, brata Liberata kao 
najvećeg otpadnika. On je pak, iako su ga mnogi njihovi napadi 
snažno uznemirili, čvrsto ustrajao u svom naumu. Želeći zaštititi 
brata Liberata od zasjeda braće, jednog mu se dana nakon zalaska 
sunca potajno obratio, govoreći: »Pazi da ne ostaneš u Kraljevstvu, 
već ove noći po najskrivenijim puteljcima otiđi te se potrudi da mi 
Rimska kurija ili neki od kardinala pošalje pismo preporuke, ako 
se želiš zadržati u Kraljevstvu, jer ako dobijem takvo pismo, koliko 
god dugo budem istražitelj, štitit ću te od svakog čovjeka«. Postu- 
pio je dakle brat Liberat prema savjetu istražitelja te je, uzevši sa 
sobom jednog od drugova, žurio da stigne do mjesta u kojem se 
nalazila Rimska kurija; no na putu se teško razbolio te je mnoge 
mjesece ležao u Viterbu, u mjestu koje su držali Armenci, nepoznat 
svima; nakon dvije godine ovaj je anđeoski čovjek umro u pustinjač- 
kom samostanu svetoga Anđela u Veni. 

Druga su se pak braća, koja su skrenula s pravoga puta, zadržala 
nekoliko dana u Kraljevstvu kako bi drugovima obznanila njegov 
odlazak iz Kraljevstva. 

Istražitelj se pak vratio u Napulj - ne znam s kojim namjera- 
ma ili iz kojih razloga niti je li ga tko na to natjerao - no odmah 
je, nakon šest dana ili tako negdje, po svojem glasniku drugovima 
brata Liberata poslao dobrohotno prijevarno pismo, moleći ih da 
se nekoliko dana zadrže u Kraljevstvu (ako se može dobrohotnom 
nazvati ta varka koja obmanjuje pobožne i ubija duše poniznih); u 
tome je pismu priznao kako nije dobro postupio kad je pustio brata 
Liberata i njegove drugove, za koje se ubuduće poput oca kanio 
skrbiti; brižno je molio one drugove brata Liberata koji su ostali da 
ne odlaze, nego da pošalju njegovo pismo bratu Liberatu i onima 
kojima je sam bio naredio da otiđu iz Kraljevstva da se požure i 
čim prije vrate; jer njegova je namjera bila predstaviti ih kako kleru 
tako i puku kao vjerne ljude i katolike i brinuti se o njima tako da 
ih više nitko u njihovu služenju Bogu ne bi mogao uznemirivati 
nikakvim smetnjama. 

Poslušaše istražiteljevo pismo te, poslavši glasnike s ovom varlji- 
vom glasinom, pozvaše natrag sve drugove brata Liberata, koji su 
po danoj im zapovijedi žurili izaći iz Kraljevstva. 

Eto tada istražitelja, koji se vratio s četom bezbožnih ljudi; naj- 
prije sazove drugove brata Liberata koje je bio pustio u utvrdu u 
Fresoloneu, te u svojoj prvoj propovijedi pred narodom pohvali njih 

i mnoge druge koji su na različitim mjestima služili Gospodinu; pre- 
ko njih je okupio broj od četrdeset i dvoje braće. 

Kada su se okupili, nakon što su ga u potpunosti uvjerili kako 
nisu mogli naći brata Liberata, ponovno održi govor pred pukom, 
koji je otkrio ono što je nosio u duši, te u pretjeranom bijesu, grmeći 
prijetnjama, objavi da su svi oni koje je sam bio okupio heretici te 
da su ljudi iz one utvrde hranitelji, podupiratelji i branitelji heretika, 
i to na opasnost po njih same i njihove stvari. Nakon toga zapovjedi 
da ih se uhiti te da ih se pod određenim kaznama, kako nitko od 
njih ne bi uspio pobjeći, najbrižnije čuva. 63 

Od toga se trena tako mahnito i s takvom žestinom besramno 
dao na izvlačenje novca od klerika, laika i monaha, pod izgovorom 
istražiteljske službe, da se svima činilo kako njime prije upravlja zli 
duh (usp. Lk 8,2) nego ljudski razum i moć rasuđivanja. 

Naime dao je uhvatiti i zatvoriti u kulu kapuanske utvrde sina 
nekog viteza, priora sv. Onofrija, i još jednog drugog, zamjenika 
biskupa; prvoga je optužio za mrmljanje protiv pape Bonifacija, a 
zamjenika biskupa da je pružio gostoprimstvo bratu Liberatu i nje- 
govim drugovima. 

Činio je i druge nebrojene okrutne i zaista nemilosrdne stvari 
slične ovima, čiji bi opis zahtijevao spis velikog opsega. Naime sta- 
vivši na stranu svaku skromnost i časno ponašanje, sve je ovlasti i 
utjecaj svoje službe bez srama usmjerio na okrutnost i na otimanje 
novca, pogazivši grižnju savjesti. 

Povrh toga upleo se u laži te je po posebnom glasniku napisao 
pismo gospodinu kralju i ostalim prvacima, u kojem javlja kako je 
uhvatio četrdeset heretika iz Dolcinove sljedbe, 64 rodom Lombar- 
dijce, koji su ponovno ušli u Kraljevstvo kako bi proširili otrov svoje 
zablude. Kada je to pismo pročitao gospodin Andrej iz Serrina, po- 
zove dvojicu braće, drugove brata Liberata, koji su krenuli k njemu i 
upoznali ga s istražiteljevim postupcima, te ih upita: »Je li s vama bio 
neki brat iz Lombardije?«, a oni mu odgovoriše: »Ne, gospodine! 
Istražitelj nije uhitio nikoga tko je rođen u Lombardiji, izuzev neko- 
ga brata apostola, na kojega je slučajno naišao na putu i uhitio ga«. 

Tada je gospodin Andrej napisao istražitelju da je od vjerodo- 
stojnih osoba saznao kako među svima onima koje je bio uhvatio, 
izuzevši jednoga, nije bilo nikoga iz Lombardije; zbog toga ga je, 
kao prisnoga prijatelja, poticao da pazi na dostojanstvo svoje službe 
te da se u njezinom vršenju služi istinom, bez koje - kako je rekao - 


63 Teško je shvatiti zbog čega se istražitelj toliko promijenio - možda se radi o nekoj 
staroj zavadi s braćom ili o vanjskom pritisku radi prikupljanja novca. 

64 Dolcinova je sljedba bila prisutna u sjevernoj Italiji od sredine XIII. do početka 
XIV stoljeća. Njegovi su se sljedbenici nazivali apostolima. 


Knjiga kronika ili nevolja Reda manje braće 


1317 


nisu pravedni ni ljudski ni božanski sud. Istražitelj je pročitao pismo 
gospodina Andreja te je, napunivši se nevjerojatnim bijesom, svu 
ozlojeđenost i ljutnju svoga razbješnjenog duha usmjerio na osvetu 
onim siromasima koje je bio ulovio, a kojima je spomenuti gospodin 
dao samostan. 

Zapovjedi ljudima iz one utvrde, koji su svim srcem ljubili onu 
siromašnu braću, da ih do određenog dana, pod prijetnjom kazne 
toliko i toliko unča, dovedu preda nj u grad Trivento. Kada su unu- 
tar unaprijed utvrđenog roka dovedeni pred njega, dao ih je spustiti 
i zatvoriti u neku staru cisternu. Naredio je da u njoj budu zaroblje- 
ni pet dana, zatvoreni kao u bačvi, bez rupe za zrak, ne pružajući im 
nikakav otvor kako bi mogli izaći radi neke tjelesne nužde. Nakon 
pet dana novi je Decije naredio svojim krvnicima da žurno pripreme 
neko mjestu u gradu za njihovo mučenje. 

No kada je vidio da biskup i ljudi na visokim položajima onoga 
grada teško podnose da se takav prizor, s takvim ljudima, događa 
pred njihovim očima, predomislio se te se, prolazeći kroz Boiano, 
uspeo do tvrđave Maginolfi - izdvojeno mjesto pogodno za zločine, 
čiji se gospodar u svemu slagao sa zlobom i opakošću njegova srca - 
a njih je dovukao za sobom te ih je izmorene od gladi, okova i puta 
dao zatvoriti pod strogu stražu. 

Sutradan uđe k njima te im se obrati, pritišćući ih strašnom za- 
kletvom: »Ukoliko mi ne priznate da ste heretici, tako mi Bog uči- 
nio ovo i ono zlo (usp. 1 Sam 3,17; 14,44; 2 Sam 3,35; 19,14), ako 
vas sve ovdje ne ubijem, nakon što vas izmrcvarim raznim kaznama 
i mukama; ako pak, prema onome što od vas tražim, priznate da 
jeste ili da ste nekada bili u nekoj zabludi, odmah ću vas osloboditi 
te ću vas pustiti da odete s lakom pokorom«. 

Nakon što su mu braća rekla kako niti on treba od njih tražiti 
nešto što nije istinito niti oni sami bez smrti svojih duša i uvrede 
Boga mogu priznati tako bezbožnu laž, istražitelj se naljuti te zapo- 
vjedi da mučenje započne s jednim od njih koji je bio svećenik te 
se činio gorljivijeg duha. Uđe sa svojim slugama u onu kuću, dade 
mu zavezati ruke iza leđa te, nakon što je na najvišu gredu kuće 
pričvršćen kolotur, naredi da ga se podigne uvis; nakon što je sat 
vremena visio u zraku, zapovjedi da se konopac naglo otpusti kako 
bi ovaj slomljen žestokim bolovima bio pobijeđen i priznao da je 
nekada bio heretik. 

Kada su ga nakon mnogo podizanja i naglih spuštanja upitali pri- 
znaje li da jest ili da je bio heretik, on im reče: »Ja sam uvijek bio, je- 
sam i bit ću vjeran kršćanin i katolik i ako bih vam što drugo kazao, 
nemojte mi vjerovati, jer bih to rekao zbog mučenja. Uzmite ovo 
kao moje konačno priznanje jer je ovo što upravo govorim istina, a 
ono bi bila laž izvučena mukama«. 

Tada se istražitelj izbezumi od bijesa i poludi te naredi da mu 
se skine ono malo odjeće kojom je bio prekriven, da ga se okupa u 
hladnoj vodi, da mu se zaveže kamen za nogu, da ga se podigne uvis 
i tako drži, a nakon toga da ga se naglo baci i da mu se vrlo oštrom 
trskom, poput mača, ogule potkoljenice te da ga se ponovno podi- 
gne uvis, sve dok za trinaestog podizanja nije pukao konopac, a on 
pao s visine s kamenom koji mu je bio zavezan za nogu; poluživ i 
sav polomljen ležao je pred očima onog razoritelja vjernika te su ga 
sluge opačine odnijele odatle i bacile na gnojište. 

Iako je bio mudar čovjek plemenitog roda, poludio je do te mje- 
re da je, uznemirivši se, prijetio kako će ih mučiti vlastitim rukama. 
Naime kada se jedan od braće koji je došao na red za mučenje po- 
božno predao Kristu, obuzeo ga je bezuman bijes te ga je tako jako 
udario šakom po uhu i vratu da se ovaj zavrtio uokolo poput zvrka 
i pao na zemlju te je od toga udarca mnoge dane na vratu i po čita- 
voj glavi osjećao bol te mu je zvonilo u ušima. Za jednog je drugog 
naredio da mu se pred njegovim očima konopcem stegne glava, sve 
dok oni koji su ga stezah nisu čuli kako kosti glave pucaju te su pre- 
stali i ostavili ga kao mrtvog. 

Među njima je pronašao dvojicu dječaka; jednoga je od njih dr- 
žao kraj sebe za vrijeme ručka, nakon što ga je prethodno izmučio 
glađu, te ga je napio čistim vinom; kad se ovaj napio i nije znao što 
to potvrđuje ih niječe, od njega je izvukao svjedočanstvo da su ona 
braća koju je držao heretici. 

Drugog je dječaka dao golog podići na mučila te je vlastitom ru- 
kom zamahivao kopljem prema njegovim prsima, govoreći: »Pro- 
bost ću te ovim kopljem istoga trena ako ne priznaš da su svi ovi 
koje ovdje držim heretici«. Dao ga je mučiti tako dugo dok dječak 
nije pristao da se napiše kako su oni heretici. 

Kada je od ove dvojice konačno dobio to priznanje, ostala su mu 
braća rekla: »Rekli smo ti da smo vjerni i sada to kažemo, a ti napiši 
što hoćeš!«. 

Kada se već nasitio njihove muke, kao mrtvog je ostavio brata Vin- 
centa, kojeg je prvog bacio na muke. Neke je pak druge koji su bih iz 
Kraljevstva i svima znani, a iz kojih nije uspio ni izravno ni neizravno 
izvući bilo kakvo priznanje, dao javno išibati (usp. Dj 16,37) i, nakon 
što im je rastrgana odjeća, naredio da se vrate svojim kućama. 

Kako bi od svega toga načinio veću predstavu te još više ismijao 
Božje sluge, ponekad bi naredio da ih se u lancima vuče za njim; 
zapovjedio je da se neke djevojke i žene pokornice poput heretika 
odvedu sve do Izernije; 65 kad ih nije uspio nikakvim prijetnjama 


65 Pokrajina s istoimenim glavnim gradom u južnoj Italiji, koja na jugu graniči s 
Kampanijom, a na zapadu s Lacijem, op. prev. 

ni mukama natjerati da, bilo za sebe bilo za druge, priznaju da su 
heretici, dao ih je javno išibati i pustio kući. 

Nekom je pak prilikom na drugome mjestu bio pustio jednog 
od drugova brata Liberata, brata koji se zvao Toma; kada ga je pri- 
družio ostalima, a on je od njih čuo kako su dopustili istražitelju 
da napiše što želi - ali nakon što su se usprotivili i rekli: »Mi smo 
katolici« - u snažnom im naletu duha reče: »Vi ste zanijekali Krista 
i njegovu istinu, ubili ste sami sebe i sve svoje drugove; iako su ka- 
tolici, optužili ste ih za herezu i Bog vam se nikada neće smilovati 
ukoliko javno ne povučete ono što ste rekli, a istražitelju ne kažete 
da ste ono rekli u strahu od njegovih bezbožnih namjera, u želji da 
zauzdate nalet njegova bijesa kako vas ne bi ubio. Sada mu pak 
hrabro recite, ako žudi za tim da bude ubojica vaših tijela, neka s 
vašim tijelima ispuni svoju želju, jer zbog vašeg priznanja neće đavlu 
predati vaše duše«. 

Sutradan, kada je istražitelj došao k njima, svi su u isti glas izrazi- 
li svoje negodovanje: »Ni u našem duhu ni na našem jeziku nikada 
nije bilo takvoga priznanja da smo heretici, već smo - u skladu s isti- 
nom - rekli: ’Mi smo katolici! Ti napiši što hoćeš!’ jer si bio odlučio 
da nas na onom pustom mjestu sve ubiješ. Tim smo te riječima, koje 
su prije pokazatelj tvoje namjere nego našega priznanja, spriječili da 
nas ubiješ. Sada nas pak ubij ako ti je po volji! Svi naime priznajemo 
i svjedočimo o nama i našim drugovima onu istinu koja se nalazi 
pred očima Božjim, u našim savjestima a, sigurni smo, i u tvojoj 
savjesti - da smo zaista vjerni, da smo uvijek bili i da ćemo biti 
sve do konca te da vjerujemo, da smo vjerovali i da ćemo do smrti 
vjerovati u onu vjeru koju drži i naučava sveta Rimska crkva. Napiši 
ono što sada priznajemo, a i tada smo priznali, te da povlačimo ono 
što smo ti rekli onda kada si s nama kanio opako postupiti: ’Napiši 
što hoćeš’!« 

Čuvši to, okrene se prema bratu Tomi te mu reče: »Ovo je tvoja 
propovijed, brate Toma! No ja ću tvoje meso i tvoje kosti dati tako 
raskomadati da tvoja oholost i nepromišljenost više neće posjedova- 
ti ni snagu ni moć da govore i poučavaju takve stvari«. I naredi da 
ga se uhvati, sveže u najjače okove i odvoji od ostalih. 

Nakon što je naredio da ga se baci na razna mučila, reče mu 
zapovjednik kraljeve tvrđave, koji je bio prisutan kad su one riječi 
uznemirile istražitelja: »Samo preko mene mrtvoga! U ovoj utvrdi 
neće biti takve nepravde da se muče ljudi koji priznaju katoličku 
vjeru, kako bi je zanijekali«. 

U strahu da istina o svemu tome ne dopre do kraljevih ušiju odu- 
stao je od svoje opake nakane te se više nikoga nije usudio baciti na 
takve muke niti je nakon toga provodio bilo kakve istrage o njima; 
no od duhovskog bdjenja pa sve do blagdana Gospinog rođenja, 

gotovo pet mjeseci, na mnoge ih je načine progonio i mučio tako 
da su mnogi od njih, zbog onoga što su pretrpjeli u zatvoru i izvan 
njega, umrli. 

Istražitelj se pak, onoga tjedna kada je namjeravao izreći konač- 
nu presudu, razbolio tako da ju je proglasio jedan drugi: da ih se 
gole i okovane prvo vodi po glavnim ulicama grada Napulja i uz 
viku glasnika bičuje, a da se nakon bičevanja nad njima načini znak 
križa te da ih se izbaci iz Kraljevstva; pritom u presudi nije nazna- 
čena nikakva zabluda niti ih je istražitelj ukorio i upozorio na neku 
zabludu ili grijeh riječi ili djela kojeg bi se ubuduće trebali paziti. 

Bog nije propustio rasuti kosti onoga (usp. Ps 53,6; 141,7) koji 
je tako okrutno i tako strašno postupao s njegovim vjernim siro- 
masima, već mu je polomio zube u ustima i razbio čeljusti (usp. Ps 
58,7). Kada je ovaj spoznao da je pozvan na presudu strašnoga suda 
(usp. Heb 10,27), prisjeti se u svom duhu zala koja je bio učinio 
te naredi da se prioru, zamjeniku biskupa i ostalima vrati dio nov- 
ca koji je od njih, na njihovu tešku sramotu i na štetu pojedinaca, 
nepravedno oteo. Naime nije imao odakle vratiti sve te je pritisnut 
smrtnim bolovima, ležeći u ležaju svoje gorčine, tjeskobno uzdisao 
govoreći: »Dobro je što jedan dio tuđeg novca, prema mogućnosti, 
vraćam; no što da kažem Bogu o tome što sam najbolje njegove 
sluge koje sam u svom životu vidio iz puke pokvarenosti svoje volje 
tako opako progonio, lažljivo oklevetao, okrutno s njima postupao i 
nepravedno ih osudio?« 

S ovim je riječima svoje ispovijedi - kamo sreće da nije bila pre- 
kasna! - gotovo očajan otišao saslušati odluku i presudu Krista, 
najpravednijeg suca, ostavljajući istovremeno bolnu ranu i nesigur- 
nost oko svojega spasenja u duhu svih onih koji su tada bili uz nje- 
ga. Pristupio je Kristu, kojeg je namjerno, poput izdajice uhvatio u 
njegovim siromasima, u želji da se svidi ljudima koje nije ljubio - tj. 
Manjoj braći - koje je uvijek napadao i zbog čega je pretrpio veliki 
pritisak od gospodina Nikole III.; Krista, kojeg je bio ulovio, mučio 
je raznim mukama na nov, neuobičajen i suviše opak način u na- 
mjeri da na hram tijela i duša njegovih sluga postavi idol laži (usp. 
Iv 2,21; 2 Kor 6,16); izvrnuvši istražiteljsku službu, istražitelj je 
postao rušitelj duša i pod Kristovim imenom istinski propovjednik 
Antikrista. On koji je vršio poslaničku službu u ime Krista (usp. 2 
Kor 5,20) kao istrebljivač Kristovih slugu svjesno je progonio Kri- 
sta u njima. 

Tako je nadmašio Zidove i pogane u zlobi i opakosti, jer da su 
Židovi sa sigurnošću upoznali Krista, Gospodina slave, ne bi ga - 
prema svjedočanstvu apostola - nikada razapeli (usp. 1 Kor 2,8). 
Poganski su pak kraljevi vjerovali da je njihova borba u ime vragova, 
koje su u idolima štovali poput pravih bogova (usp. 1 Kor 10,19- 

20), protiv kršćana, koje su smatrali oholim ljudima, okaljanim ma- 
gičnim praznovjerjem, sasvim pravedna. 

Ovaj je pak istražitelj, iako je i sam bio katolik, svjesno progonio 
prave kršćane katolike te je pomoću mučenja tražio da nedužni lju- 
di i vjernici zaniječu vjeru koju su imali u Krista i da lažno priznaju 
neke đavolske hereze te da u herezama štuju đavla. Stoga je i zaslu- 
žio vrlo gorak i iznenadni svršetak, jer je vrlo gorko razgnjevio Boga 
(usp. Bar 4,6); zato mu je i na vrlo gorak način i gotovo u jednom 
trenu oduzet život, jer je Isus Krist u njegovoj osudi pretkazao osu- 
du svih onih koji su njemu slični. On se na njih obara kao kradljivac 
u noći (usp. 1 Sol 5,2-3; Mt 24,43), kada sigurno počivaju u svojim 
lažima i opačinama, te ih razdvaja i kažnjava vrlo gorkom smrću i 
određuje im sudbinu među licemjerima (usp. Sir 41,1; Mt 24,51). 

Iako je peta nevolja Reda na neki način imala osobit svršetak 
u smrti svetoga čovjeka Petra Ivana, u napuštanju službe generala 
slavnoga čovjeka brata Rajmunda Gaufridia te u odricanju od po- 
ložaja i smrti gospodina pape Celestina - ovaj je gospodin Celestin 
po habitu i imenu bio redovnik, no u stvari je po svojim djelima i 
kreposti bio pravi evanđeoski siromah, a po svojoj poniznosti i istin- 
ski manji brat - ipak je sasvim jasno da je ono što je još preostalo od 
te nevolje imalo svoj zajednički kraj u progonima koje je brat Ivan 
iz Murra okrutno provodio s ostalom braćom provincije Provanse 
koja su bila protivnici spomenutog brata, osuđujući njegov nauk 
svojim vlastitim ovlastima i onima čitavoga Reda, te u progonima 
koje je brat Liberat sa svojim drugovima podnosio iz samo jednoga 
razloga - zbog obdržavanja Pravila i obećanog života - sve do smrti 
spomenutog razaratelja vjere. 

Ova se tvrdnja ne protivi onoj za koju se priča kako ju je jedan 
primio od anđela Gospodnjeg prije izbora gospodina Celestina, tj. 
da će nakon njegova odricanja od službe sljedećih dvadeset i osam 
godina trajati velika nevolja (usp. Mt 24,21), bilo zbog toga što se 
bilo koja od tri posljednje nevolje, kako Crkve tako i Reda, naziva 
velikom, bilo zbog toga što u šestoj nevolji Crkve završava sedam 
nevolja Reda, bilo zbog toga što od sredine prethodne nevolje za- 
počinje sljedeća. 

Osim toga onaj tko je vidio i čuo neke pojedinosti koje je primio 
pod uvjetom da ih ne širi dalje niti ih je s bilo kime podijelio, kada 
je upoznao svršetak onih dvadeset i osam godina, pred kraj sedme 
godine pape Bonifacija, vidio je značajnu i naročitu stvar koja točno 
određuje vrijeme Reda. 

Šestoga dana, u šesti sat (usp. Iv 19,14; Dj 10,9), našao se usred 
mnogih slugu Božjih te iznenada u sredini nekoga gostinjca vidje sa- 
mostan imena velike Gospe, u kojem je bilo četrdeset i više redov- 
nika te govornica pokrivena plahtom. I gle, pojavi se đakon obučen 

u dalmatiku, a na govornicu je postavljena zatvorena knjiga sa se- 
dam pečata (usp. Otk 5,1). Priđe đakon da otvori knjigu te otvori 
šesti pečat (usp. Otk 6,12) u namjeri da pročita ono što se nalazi u 
šestom dijelu knjige. 

Kada je otvorio i pogledao ono što je sadržavao šesti dio, doži- 
vi potpunu promjenu duha i tijela te nije mogao pročitati ono što 
je došao pročitati, već brižne u plač te u tišini i neizrecivim uzdi- 
sajima (usp. Rim 8,26) razotkri onome koji je ovo gledao sadržaj 
knjige, koji se općenito odnosio na šestu nevolju Reda, što se imala 
dogoditi bilo po Redu samome bilo po volji nadređenih. Te su sve 
stvari bile dostojne oplakivanja i tugovanja, kao što to jasno vidimo 
po onim događajima kojima smo već svjedočili. Mislim da se to ne 
može sakriti ni od koga tko posjeduje duh Božji, pa makar on i 
odvratio pogled. 

Shodno tome možda je bolje šutjeti nego bilo što reći o onome 
što se dogodilo na kraju onih dvadeset i osam godina, ili tako ne- 
gdje, a tiče se šeste nevolje, jer se ni s mnogo riječi ne bi moglo raz- 
jasniti, a i šutnja onoga đakona poučila nas je kako je te stvari bolje 
izreći šutnjom nego govorom i radije oplakivanjem nego pismom. 

Dakle budući da je ono što se tiče šeste i sedme nevolje, koja je, 
nakon što se ispunilo dvadeset i osam godina, započela u dvadeset 
i devetoj i koja donosi, izražava i označuje mudrost odluke Boga 
Svevišnjega (usp. Rim 11,33) i njegova nedokučivog nauma, samo 
po sebi dovoljno očito i svima jasno, spomen tih stvari kako bi se 
razlučilo sedam glavnih nevolja Reda, koje se dovršavaju unutar 
šeste nevolje Crkve, označava poslušnost i izvršenje dane zapovi- 
jedi i potpuno ispunjenje volje onoga tko mi je ovo naredio. No od 
mnogih stvari koje su se dogodile bit će opisan vrlo mah broj, samo 
kako bi se upoznalo sedam vrtnja kojima se Red vrti do svojeg ljud- 
skog svršetka. 


6 . 

[Šesta nevolja] 

Licemjerje zasljepljuje duh i srce, a laž se spaja s ispraznošću; 
dok licemjer žudi za ljudskom hvalom i naklonošću, zavist prianja 
uz njegove kosti te nagriza i proždire njegovu nutrinu, kao rđa želje- 
zo, a moljac tkaninu (usp. Mt 6,19-20). Dvostruko se pak izjedaju 
oni koji kroz licemjerje pokazuju istinu te, kada se spozna da su 
takvi, tada poput zmijskih poroda šire svoj otrov (usp. Mt 23,33; 
Lk 3,7). Svako veliko zlo na nebu i na zemlji učinila je zavist; naime 
potamnila je i Lucifera, koji se zbog uzdizanja strovalio s najvišeg 
dostojanstva svojega prvenstva, jer, iako je bio božansko biće, nije 

mogao podnijeti da ga se ne smatra samim bogom. Ona je donijela 
smrt i svako zlo u svijet (usp. Mudr 2,24), ona mrzi istinu i gasi 
ljubav. 

Ona je u onima koji su ispovijedali ovo posljednje Pravilo pobi- 
jedila srž, svjetlost i život poniznosti, istine i ljubavi te ih je toliko 
umrtvila da su kler i puk, pružajući im primjer, poticali i bodrili na 
oholost, laž i mržnju te da - ako bi im tko dokazao da rade nepri- 
lične stvari, kako bi se opravdali i umanjili zla koja čine - bez srama 
kažu da Manja braća čine još i gore stvari. 

Srce se zavidnog čovjeka ispunja jalom i podmuklošću, a na prsa 
kao oklop oblači zlobu i ludost (usp. Mudr 5,18; 1 Sol 5,8); kad 
nevinom čovjeku iz zasjede oduzme život, kako je svoj zločin sakrio 
od ljudi, tako misli da ni Bog ne vidi (usp. Ps 94,6-7). Zavidan čo- 
vjek u sebi nosi očaj te, predan opakostima svoje volje, tvrda srca 
(usp. Ps 95,8; Heb 3,8) prezire sud Božji, umanjujući težinu pra- 
vedne osvete. Namjerni napad na istinu i njezino pretvaranje u laž 
on pripisuje oštroumlju, mudrosti i krutom naravnom nagonu, koji 
voli ono što mu je korisno i što ga veseli. Kao pravilo pravednosti 
slijedi osjećaje svoje izopačene volje te tvrdi da je pravedno nemilo- 
srdno progoniti one koji se s njime ne slažu. 

Ako ona 66 zgrabi nekog čovjeka koji ima ili položaj ili ovlasti 
ili moć da progoni one koje mrzi, neće ga zaustaviti ni koplje ni 
oklop 67 (usp. Job 41,17); no u očima razboritih njegova će djela sa- 
svim jasno pokazati krinku i priliku prijevare koja se protivi Kristu. 
Naime kad netko bude mislio, rekao ih vjerovao da je sada pobož- 
no, sveto i pravedno ono što je učinio, ovaj će htjeti da se to proglasi 
zločinom uvrede veličanstva i zakona te hulom protiv Duha Svetoga 
(usp. Mt 12,31; Lk 12,10). 

Zavišću takve zlobe i rđom, koja kvari i proždire, bih su zaraženi 
i okaljani svi začetnici i promicatelji šeste nevolje, a pogotovo oni 
koji su se za vrijeme gospodina Bonifacija, nakon odstupanja ge- 
neralnog ministra, pobrinuli za utamničenje mnoge svete braće iz 
provincije Provanse te su žestoko osudih nauk svetoga čovjeka Pe- 
tra Ivana i potajice u tami, oskvrnuvši njegov grob, kao sluge tame 
nanijeli uvredu njegovim kostima i ostacima. 

Tada su mnogi ušutjeh, sakrili se i udaljih se od njih, ne podnose- 
ći propast koju je nosio mač progonitelja; progonitelji su ih pritiskah 
sve dok Bog nije poslao čovjeka koji je ljubio istinu, učitelja Arnalda 
iz Villanove, liječnika, koji je razgovarao s kraljem Karlom, kraljem 
Sicilije, te ga je nagovorio da generalnom ministru napiše djelotvor- 

66 Još je uvijek riječ o zavisti, op. prev. 

67 Donosim doslovan prijevod latinskog teksta, koji se ponešto razlikuje od hrvat- 
ske inačice, op. prev. 

no pismo za onu braću koja su podnosila nepravedne progone u 
provinciji Provansi. 

U tome mu je pismu obznanio da će se, ukoliko ubrzo po svo- 
joj dužnosti ne primijeni lijek za njihov nepravedni progon, svom 
snagom pobrinuti da to učini prvosvećenik. Ovaj spomenuti učitelj, 
žarko težeći obnavljanju evanđeoskog načina života, potajno je na- 
govorio gospodina Klementa, prvosvećenika, da pred njim ohrabri 
brata Rajmunda Gaufridia, brata Gvida iz Mirapice, brata Ubertina 
Kasalskog 68 i brata Bartolomeja Siccardia te ostale njihove drugove, 
ljude sveta života i preslavna znanja, čak i po svjedočanstvu njihovih 
neprijatelja, te da im pod poslušnost strogo naredi da mu napisme- 
no priopće sve ono za što znaju i za što su saznali da se događa u 
njihovu Redu, a da zahtijeva ispravljanje i obnovu. 

To se dogodilo kako bi se ispunilo proročanstvo svetoga čovjeka 
brata Ivana Parmskog, koji je između ostalog naviještao i govorio 
ovo: »Morat će se prije obnove dogoditi sukob jezika i zasvirati u 
svirale dogmi«. Blizu je bio i početak šeste nevolje - za koju se sma- 
tra da je završila u dvadeset i osmoj godini od odricanja od papin- 
ske službe i utamničenja gospodina pape Celestina - te ispunjenje 
riječi koje je sv. Petar uputio Kristu: »Pokrij im lice sramotom, da 
traže tvoje ime, Gospodine« 69 (usp. Ps 83,17) i onoga što je Krist 
odgovorio i rekao svojoj majci, koja ga je molila za obnovu evanđe- 
oskog načina života: »Pustit će moj narod da ode samo pod jakom 
rukom« (usp. Izl 6,1; 7,26) te one proročke priče o seljaku i sv. 
Martinu, 70 koju je, prema svjedočanstvu brata Leona, sveti Franjo 
često i s velikim žarom pripovijedao; želio je da se pod seljakom 
razumije nezahvalni Red, a pod sv. Martinom prvosvećenici, po 
kojima se Red u konačnici trebao poniziti i vratiti se priznavanju i 
držanju načela svoje poniznosti. 

Možda će onaj prvosvećenik koji će ih protiv njihove volje vratiti 
natrag i poniziti ih biti željezni čekić iz proročanstva koji će udariti i 
razoriti mjedeni zatvor kako bi njegovi zatvorenici izašli, a skrivena 
svjetlost svjetiljke svima svijetlila (usp. Mt 5,15; Lk 8,16) te kako 
bi se pokazala ljepota oltara skrivenog u zatvoru, kako bi sveti puk, 
što ga je označio onaj koji vidi, stupio u naviješteno tajno svetište i 
primio bijel kamen i novo ime iz njegove ruke (usp. Otk 2,17) te 


68 Brat Ubertino bio je jedan od glavnih spiritualaca. U vremenu od kraja 1309. do 
1312. godine bio je u Avignonu gdje je branio pokret spiritualaca, sjećanje na Petra 
Olivija te obnovu Crkve i Reda. Mjesto i vrijeme njegove smrti nisu poznati. 

69 Radi boljeg uklapanja u kontekst prevodim Gospodine , umjesto Jahve, op. prev. 

70 U djelu Sulpicija Severa Vita heati Martini ( Život sv. Martina) riječ je o nekom 
Rusticiju (lat. Rusticius), a ne o seljaku (lat. msticus), koji je sv. Martina na prijevaru 
izvukao iz samostana kako bi ga izabrali za biskupa. Priča svetoga Franje poklapa se 
samo u prijevari, dok ostalo odudara od priče o Rusticiju. 

kako bi orao sa svojim mladima utekao u pećinu (usp. Iz 2,21) da bi 
vladao u miru na skriven način. 

Na početku šeste bitke kao da je od Krista Sunca sinula nova 
zraka istine i milosti te je u raznim krajevima stvorio i načinio mno- 
ge istinske i vjerne sljedbenike i ljubitelje svoga novoga života. Jed- 
nako tako, iz samoga pakla i od kneza tame, poput razbojničkog su 
mača izašli najprljaviji muškarci i žene, okaljani neizrecivom here- 
zom slobodnog duha koji su đavlu predah mnoge duše. 

Naime i u ono vrijeme kada je Bog na svijet poslao preslavne i 
apostolske ljude - Dominika i Franju - đavao je poslao Almarika, 
po kojemu je mnoge uništio i odvukao u najprljaviju sljedbu anti- 
kristovskog slobodnog duha, koja je tada po slavnom francuskom 
kralju Filipu, kada je učitelj Raidolfo naredio da ih se dokazima i 
mjerodavnim svjedočanstvima uvjeri i opovrgne, ugašena i iskorije- 
njena; no sada je, kada se približava vrijeme obnove Kristova života, 
ponovno oživjela te je po bratu Ubertinu, na zapovijed prvosveće- 
nika 71 ih njegova poslanika, u kratkome roku otkrivena, pobijena i 
iskorijenjena, barem što se tiče njegove dužnosti; to se prije njega 
nije usudio učiniti nijedan istražitelj. 

On je iz pobožnosti i strahopoštovanja koje je u srcu osjećao pre- 
ma Franji, obnovitelju Kristova života, boravio na gori La Verna, na 
kojoj se serafin, koji je izgledao poput ranjenog Krista, ukazao sv. 
Franji te ga je probo i zadao mu pet rana, učinivši ga tako sličnim 
Kristu; novim ga je čudom, za kakvo se nikada prije nije čulo ni kod 
jednog sveca, učinio dostojnim da ga svi vjernici Crkve na jedin- 
stven način štuju i nasljeduju. 

Naime ondje je duh Isusa Krista pomazao spomenutog bra- 
ta Ubertina te je slavu, koju je ovaj prije besplatno bio primio od 
Krista, preobrazio u veću; na toj je gori u nekoliko dana napisao 
kratku i pobožnu knjigu o rođenju, životu, propovijedanju, smrti, 
uskrsnuću, uzašašću, poslanju Duha Svetoga, upravljanju Crkvom 
i kraljevstvu slave Isusa Krista koja je sadržavala te vjerno i čisto 
objašnjavala Kristovu mudrost i svjetlost, kao da ju je iznjedrila Nje- 
gova mudrost, po Njegovoj volji, prostodušnima nužnu, a mudrima 
korisnu. 

Čovjek koji je donio onu zlobnu sljedbu slobode u Itahju bio je 
onaj preuzetni i od đavla gonjeni Gerard Cicarello, prvi osnivač one 
braće koja se nazivaju apostohma. Jedan od njegovih učenika bio je 
neki Stjepan, kojeg je zaludio đavao i koji je iz vlastite zlobe zapo- 
čeo, provodio i spremno propovijedao onu kugu. Njega su spahla 
braća Propovjednici dok je njegov učitelj još bio živ. 


71 


Riječ je o Klementu V 

Nakon njih je došao Dolcino, kojeg je napastovao i izbezumio 
đavao, dvostruko zaražen drugim otrovom; njegovu je opasnu ob- 
manu, mnogo godina prije nego što se spomenuti Dolcino pojavio 
ili po imenu bio poznat među kršćanima, u molitvi čuo neki sluga 
Božji iz prekomorskih krajeva; on je vidio čitavu njegovu buduću 
obmanu te svršetak i progon koji će podnijeti zajedno sa svima oni- 
ma koji budu pristajali uza nj. Od anđela je doznao ime onoga zlob- 
noga anđela koji je zaposjeo njega i njegova učitelja. Naime jedan te 
isti zloduh, po imenu Furio, koji je zaposjeo njega, bio je zaposjeo i 
njegova učitelja Gerarda te ga je izbezumio i naveo da izvrši sve one 
novotarije koje je izmislio. 

Naime i sveti se čovjek brat Leon, drug blaženoga Franje, kada 
ih je prvi put vidio, zapanjio od straha i rekao: »Ovo su oni apostoli 
sotone za koje je naš otac sveti Franjo najavio da će doći; oni će, i 
sami zavedeni, zavesti mnoge; oholo će govoriti i živjeti poput živo- 
tinja te će napadati duh Kristove poniznosti i poslušnosti. Živeći u 
dokolici, rastrčat će se po gradovima i utvrdama, a učiteljica će im 
biti vlastita volja; uvlačit će se u kuće i zaplest će se u prisnosti sa 
ženama (usp. 2 Tim 3,6); poučavat će, iako su neuki, a lišeni istine 
pripremat će put laži te će laž prihvatiti na mjesto istine. Jao svijetu! 
(usp. Mt 18,7) jer zlo će se uzdići sa svih strana nakon što se pojave 
takvi apostoli«. 

Naime i neki je Bentevenga iz one sljedbe apostola ušao u Red 
manje braće te je posijao najprljaviju kugu duha đavolske slobode u 
provinciji blaženoga Franje. On je izvana nosio krinku tako časnog 
ponašanja da je zbog glasa velike svetosti koji ga je pratio k sebi 
privukao mnoge svjetovanjake, redovnike i klerike. 

On je lukavim riječima izigrao mnoge duhovne ljude te se, zasli- 
jepljen ohološću zbog svog ugleda, hvalisao kako u spoznaji Božjih 
otajstava sve nadmašuje, a čak se nije bojao ni pred samim bratom 
Ubertinom, kao pred nekim tko slabije razumije, izlagati sitničave 
pojedinosti svoje ludosti. Kada ih je ovaj kao katolik čuo, razborito 
je prikrio svoje pravo mišljenje te je, u želji da podmukle korake 
one zmije učini javno poznatima, a njene zasjede - kako ne bi još 
nekoga zatrovala - iznese na vidjelo, pred razboritim i vjerodostoj- 
nim svjedocima, pretvarajući se da želi slušati njegov nauk, navede 
ga da izrazi svoje mišljenje; to je učinio tako razborito i tako opre- 
zno da je ovaj pred onim oštroumnim ljudima, za koje je vjerovao 
kako su mu odani, izbacio iz sebe sav otrov koji je skriven nosio u 
sebi. Tada je brat Ubertino po njegovim riječima i njemu samome 
i svima ostalima pokazao u kakvoj je sramotnoj zabludi bio i još 
uvijek se nalazi. Od toga je trena, zbunivši se, izgubio i dobar glas 
i drskost i moć te je bio prisiljen otkriti ludosti i zablude svojih 
sljedbenika. 

Ovaj je brat Ubertino, obitavajući na gori La Verna u toskanskoj 
provinciji, odan osnivaču, kao vjeran svjedok prve i posljednje sa- 
vršenosti Pravila te iskren i vatren propovjednik evanđeoske istine, 
primjerom svoga života i snagom riječi ohrabrio te za čisto i vjerno 
obdržavanje obećane savršenosti zapalio mnoge u Redu, a naročito 
one u provincijama Toskane, Marche i Spoletske doline. 

Zbog istinske ljubavi i spokoja u kojem je uživao, prianjajući 
samo uz Boga i nebeske stvari i pristajući uza savjete svetih ljudi, 
kako bi pružio potporu duhovnim ljudima i onoj braći koja su od 
neprijatelja u Toskani i Spoletskoj dolini mnogo toga trpjela, na- 
mjerno se izložio mnogim mukama i nevoljama. 

Naime nakon što su ga mnogi optužili te su ga njegovi neprijate- 
lji ocrnili pred gospodinom slavne uspomene papom Benediktom, 
te ga je taj isti gospodin na njihove uporne molbe pozvao u Rim, 
uz Kristovu je zaštitu i pomoć na čudesan način oslobođen od laž- 
nih optužbi koje su mu namjestili i od zamki koje su mu u zasjedi 
postavili. Nakon nekoliko dana, bez njegova znanja, stanovnici su 
Peruđe k spomenutom prvosvećeniku poslali posebne izaslanike, 
kojima je bilo zapovjeđeno da prije svega od tog istog gospodina 
zatraže dvije stvari: prvo, da im se udostoji vratiti svjetlo koje ih 
vodi i obasjava - brata Ubertina - koji je rasvijetlio čitav njihov 
grad i na poseban ih način vukao prema Bogu; drugo, da veliko- 
dušno nude sami sebe i svoj grad njemu kao ocu i gospodaru, po- 
nizno moleći da ne odgađa svoj dolazak kako bi ondje boravio sa 
svojom braćom gospodom kardinalima. On se nasmija te im reče: 
»Brata ste Ubertina pretpostavili nama i našoj braći; time ste po- 
kazali da nas malo ljubite«, a oni mu rekoše: »Pokazujemo koliko 
duhovne stvari pretpostavljamo svjetovnima, jer vas i njega vjerno 
i revno ljubimo«. 

Budući da je on morao podnijeti zasjede, udare i napade šeste 
nevolje i bitke, Gospodin mu je otvorio vrata Pisma, podario mu 
je oštru i jasnu moć rasuđivanja te ga je ispunio vodom mudrosti 
Krista Spasitelja (usp. Sir 15,3) kako bi iščeznuli dokazi neprijatelja 
pred licem njegovim, kao tama pred licem Sunca. To je bilo oči- 
to svima prije koncila, na koncilu i nakon koncila, jer je on jedan, 
sam snažno pobijedio četu od trideset tisuća izabranih (usp. 2 Mak 
12,23), mreže je sofizama rastrgao poput niti paučine, a prividne je 
dokaze i spise pobio istinitim riječima svima na očigled te nisu uspi- 
jevali u zamku zaplesti nevine koliko god da su ga ispitivah. 

Braća pak, teško podnoseći pismene odgovore koje su sazva- 
na braća, 72 iz poslušnosti i prema naredbi, predala prvosvećeniku, 


72 Riječ je o ranije spomenutoj braći koju je Klement V sazvao na nagovor učitelja 
Arnalda iz Villanove. 

počela su ih napadati i klevetati na brojne različite načine, voditi 
istrage o njima i onima koji su im bili privrženi te pred slušateljima i 
prvosvećenikom izlagati razne spise protiv njih, vodeći se u napadu 
više snažnim osjećajima nego razumom. Zato je prvosvećenik počeo 
sumnjati u njih, a naročito zbog toga što je, u njihovoj odsutnosti, 
pitao i brižno ispitao generalnog ministra i sve one pomoćnike ge- 
neralnog ministra koje je bio pozvao, o ugledu one braće koju je bio 
sazvao te o njihovim prilikama, životu i marljivosti, a pogotovo o 
bratu Ubertinu, jer je bio Talijan. 

Iako su posvjedočili da su svi oni nepokolebljivi u vjeri i dobrim 
običajima te da su vrlo poznati po svojem znanju, na poseban su mu 
način pohvalili brata Ubertina, o kojem se posebno raspitivao. Sto- 
ga je njegova želja bila da na sudu ništa od onoga što generalni mi- 
nistar ili bilo tko iz Reda izlaže protiv one braće koju je bio sazvao, 
nema nikakvu snagu. 

Zbog ovoga su braća još više poludjela te su - umjesto posluš- 
nosti u skladu s kojom su se morali ponašati - u tolikoj mjeri pro- 
povijedala da je progon i napad na njih, kao na one koji razaraju i 
ocrnjuju Red, jutarnja i večernja prinosnica (usp. 2 Kr 16,15) da 
se jedan od njih nije sramio javno priznati kako je otrovao brata 
Rajmunda Gaufridia, brata Gvida iz Mirapice, brata Bartolome- 
ja Siccardia i još nekog brata, i to na tako ohol način da je glas o 
tome ispunio gotovo čitavu Kuriju. Naime i sam se prvosvećenik 
više puta, a osobito na Vienskom koncilu, požalio na neposlušnost i 
nepoštovanje braće. 

Kada bi se tko htio samo i dotaknuti svih pojedinačnih događa- 
ja koji su se odvijah za vrijeme ove šeste nevolje - a da ne kažem 
objasniti ih - trebao bi ispuniti mnogo papira. Naime kada bi se 
objašnjavalo samo ono što su učinila braća Ubertino i Bonagracije, 
ni u jedan veliki svezak ne bi stalo kako se on u svakom okršaju 
riječi pred bratom Ubertinom predavao i zbog toga sve više ludio. 

Gospodin papa Klement, iako je bio blag i skroman čovjek, vrlo 
spor na srdžbu, uznemirio se zbog njegovih riječi te ga je dao izba- 
citi iz Kurije i zatvoriti kako se više ne bi miješao u takve sporove. 

On je pak, nakon što je prvosvećenik umro, odmah prekršio 
zapovijed koja mu je bila nametnuta te je došao u Lyon. Kada ga 
je ondje ostijski kardinal, gospodin dobre uspomene, ukorio zbog 
neposlušnosti, koju je pokazivao i u sporovima, u koje je ulazio pod 
izlikom da brani Red, on mu odgovori: »Gospodine, primite na 
znanje ovu istinu da, čak i kad bih trebao biti osuđen zbog toga, 
ja moram obraniti Red od svih nepravdi koje su braća sazvana od 
prvosvećenika i svi oni koji su njemu privrženi, kao i oni koji brane 
nauk Petra Ivana, begini i fratičeli te svi njima slični nanijeli Redu«, 
kao da poslušati prvosvećenika, odgovoriti istinu na ono što ga gos- 

podin i pastir pita te iz ljubavi braniti istinu i gajiti ponizne osjećaje 
znači Redu nanijeti strašnu i nečuvenu uvredu! 

Ako je naime red ono što čuva postojeće stvari, a sigurna zašti- 
ta i ustrojstvo reda zahtijevaju da stado bude podređeno pastiru, a 
udovi glavi, ako se bilo tko usudi ozloglasiti i žeđati za osvetom oni- 
ma koji su poslušni pastiru i podređeni glavi, na sud dovoditi lažne 
svjedoke, varljivo i prijetvorno hvatati u zamke, ubijati otrovom te 
namjerno braniti nepravedno kao pravedno i neistinito kao istinito, 
to će bez sumnje predstavljati izvrtanje stanja svakog dobrog reda 
i rušenje njegova postojanja; takav će smatrati da osvetu ne može 
zadovoljiti ništa drugo doli da se traži - s Hamanom Agađaninom 
(usp. Est 3,1; 8,3; 9,6) - na nepravedan i varljiv način, u pogrdi i 
boli, potpuno istrebljenje potlačenih. 

Zbog toga će kralj noć ove nevolje provesti bez sna te će, kada se 
uplete istina reda, najprije Hamana zapasti kazna koju je bio nami- 
jenio Mordokaju (usp. Est 7,10), a kraljevo će se srce izmijeniti te 
će na najpravedniji način okrenuti kaznu protiv onih koji su druge 
nepravedno napadali i, pred očima suca pravednosti, kojemu se ne 
sviđa ništa što prekoračuje granice jednakosti, otvorit će malenima 
izvor milosrđa, a onima koji su bez razloga mrzili i napadali praved- 
nost njegova zakona, gledajući ih izdaleka, milosrdno će narediti da 
prime ono što je posijano u vrtnjama šest vremena, kao i plodove 
svojega sjemena u sedmoj vrtnji kako bi razmotrili i razlikovah pro- 
mjene vremena, u kojima su se, krećući se unatrag, od nebeskih 
stvari okrenuli prema zemaljskim, od najviših prema najnižim, od 
nepropadljivih prema propadljivim te od vječnih prema prolaznim 
i vremenitim. 

Među onima koji preostanu ponizni će biti blagoslovljeni te će 
rod donositi i u starosti i bit će jako strpljivi, kako bi naviještali (usp. 
Ps 92 15-16). Naime pravedan će narod svetih poput makljena pro- 
dubiti svoje korijene i raširiti grane (usp. Sir 24,14.16) te će cvasti 
kao palma, rodit će plodom i poput dolina obilovat će žitom, pjevat 
će i izgovarati himne (usp. Ps 92, 13). 

Kako bi se pak shvatilo na koji su se način od istine, pravednosti, 
pobožnosti i ljubavi, naročito u petoj i šestoj nevolji, udaljili svi oni 
koji su progonili one koji su svom snagom nastojali uzdići se i slije- 
diti nakanu i savršenstvo osnivača, kao i malenost, nesavršenosti te 
nedostaci i neznanje onih koji su progon podnosili, u velikoj mjeri 
pomaže poznavanje istine o povijesti tih događaja. No kako bi se 
osjetilo da su poniznost, ljubav prema istini i njezino ispovijedanje 
djelo kršćanske savršenosti - po kojoj se veliča Boga i stvara na- 
klonost prema smilovanju i opraštanju kao i prema posjedovanju 
osjećaja poniznosti, ljubavi prema istini te njezinom ispovijedanju 
u svemu i svugdje - zaista pomaže i ispunja svom snagom usmjeriti 

sve srce, svu pamet, sve osjećaje i sav trud (usp. Lk 10,27) prema 
onome što se zahtijeva kako bi Krist sigurno boravio u nama te kako 
bismo zadobili i ustrajno zadržali neotuđiv posjed njegova Duha. 
Spašeni od šest nevolja molimo da nas u sedmoj izbavi od zla (usp. 
Mt 6,13). Amen. 

Eto, na tvoj sam zahtjev, koji sam dužan poštivati iz više razloga, 
kao što si tražio, ispričao prošle nevolje Reda prema onome što sam 
čuo od onih koji su ih podnijeli te sam spomenuo neke od onih 
stvari koje sam doznao iz četiriju legendi koje sam vidio i pročitao, 
iako ni dobro ni redom ni onako dolično kako bi trebalo, jer niti 
posjedujem niti sam naučio govorničko umijeće ni pravila, a ipak 
vjerno, te tako da sam zaista mnoge stvari namjerno izostavio kako 
bi ti koji bolje poznaješ ono što zahtijevaš, nadopunio te ispravio ih 
uništio ono što je iz neznanja rečeno na manjkav i neodgovarajući 
način, budući da si od Boga primio i posjeduješ izvrsno pamćenje, 
znanje, pamet te umijeće govorenja i pisanja. 

Jahve, čuo sam za slavu tvoju i uplašio se (usp. Hab 3,2); po- 
gledao sam djela tvoja i preplašio se (usp. Prop 7,13), znamenje i 
čudesa neprijateljske snage i zapanjio sam se: ogroman porod sto- 
godišnjakinje i porođajne bolove djevice, 73 prije nego što se šesta 
[nevolja, op. prev.] pretvorila u sedmu što slijedi, golubica u ga- 
vrana, gavran u zmiju, zmija u ognjenog guštera; trovanje smokve 
i izvora žive vode, promjenu pijevca u Baziliska vezanog za blato i 
pokolj ptica na njegov pogled; 74 bezbožnost grada, zbrku, kretanje, 
govor i pjesmu nečistih i nepojmljivih kipova; preseljenje bez kre- 
tanja, dobrovoljno ropstvo, skrivenu i nevidljivu brigu; kraljevstvo 
podzemlja prošireno do granica sinova Božjih, hrabre natjerane u 
bijeg, djecu u ropstvo, a bogate svedene na siromaštvo; poludjele 
mudrace, razborite pogođene bezumljem i podložne ismijavanju te 
one koji su navikli obilovati dobrima kako trunu u zlima i zbog toga 
ne tuguju. 

Dokle će, Jahve, snažni borac, koji je pobijedio smrt i kneza smr- 
ti te je slomio vrata zida i oplijenio njegovo kraljevstvo, napušten 
vikati u svojim udovima, 75 a da ti ne čuješ? Vikati k tebi »Nasilje!« 
a da ti ne spasiš? Zašto mu nepravdu iznosiš pred oči, zašto gledaš 
nasilje? Pljačka je i nasilje pred njim (usp. Hab 1,2-3), zašto gledaš 
one što preziru i šutiš kad zlikovac gazi pravednijeg od sebe? Postu- 
paš s ljudima kao s morskim ribama, kao s gmazovima što nemaju 
vođu (usp. Hab 1,13-14). Raspra je, razmirica bjesni. Zakon je iz- 

73 Stogodišnja djevica vjerojatno predstavlja Red manje braće. 

74 Bazilisk je mitsko čudovište, spoj zmije, pijetla i žabe, čiji su pogled i dah smrto- 
nosni, op. prev. 

75 Snažni je borac uskrsli Krist, a udovi su njegova tijela braća spiritualci. 

gubio snagu, a pravda se ni na čas ne pomalja. Da, zlikovac progoni 
pravednika, pravo je stoga izopačeno. Obazrite se na narode, pogle- 
dajte, čudite se, zapanjite! Jer u vaše dane činim djelo u koje ne bi- 
ste vjerovali da vam ga tko ispriča (usp. Hab 1,3-5), jer, gle, iz stije- 
ne u dolini planuo je oganj kao navještaj suda i glog se zapalio (Suci 
9,15), okrenuo se protiv stanovnika stijene (usp. Iz 42,11); lica su 
im spaljena, koža im je popucala i postala je poput drveta (usp. Job 
7,5); oganj je proširio svoj plamen i proždro je šumu (usp. Ps 83,15; 
Sir 28,12; Ez 21,3); u okružju su strah i slabost srušile oholost i 
hrabrost, a razdvojeno jedinstvo bezbožnika neće preživjeti. Pravda 
i sud su postavili prijesto (usp. Ps 9,8), jer kraljeva čast ljubi sud. 

Postavit ću - reče - laž i djela zablude u krug te će se zatvoriti. 
Probudit ću jednu zmiju, koja će raširiti svoja krila prema zapadu, 
jugu i sjeveru; uzdići će se i ponizit će mnoge ohole; slijedi napad 
mišljenja podboden mačem i pomišljat će da promijeni blagdane i 
Zakon (usp. Dn 7,25) i uredbe drevnih te će iskvariti narav, zakon 

1 evanđelje; srušit će mlade i stare, prostodušne i mudre, bogate i 
siromašne, slobodne i robove, nadređene i podređene u zlobi i po- 
žudi te ćemo svi sići u bezdan. 

Nakon toga će nam se smilovati Bog naš i bit ćemo spašeni (usp. 
Ps 67,2) te će ga hvaliti i slijediti rođene od Eve i ljubit će one koji 
ga nasljeduju, a bit će i zaraza, ludosti i progona sotone. Protiv 
njega će biti duh Isusov i njegovih proroka te bijeda i vapaji siro- 
mašnih, kao i molitve poniznih, kad ustane zmija kako bi zavladala; 
kada bude mislio da vlada zmaj, zvijer (usp. Otk 16,13), besramni 
tiranin, čovjek laži, sin propasti, tada Krist vlada, Krist vlada! Amen. 

Iz razumijevanja 76 onoga što je prošlo i onoga što slijedi shvaća 
se jecanje golubice, koja je, nakon prošlih stvari, znak te pogođena 
šuteći govori: »Zmije više nema, došao je Fi, 77 stijena Fi, zmija Fi, 
mudrost, kraj, slovo, duh, Fi stijena, Fi zmija, Fi završetak šeste 
bitke, smrt i život, u pepelu i kostrijeti i krvi (usp. Mt 11,21; Fk 
10,13), istina mira, laž, zla prijete dobrima, a dvostruka zla zlima, 
svetost, gnušanje, pojavit će se silna oluja (usp. Ps 49,3) i veliki su- 
kob svjedoka i zvijeri, koju će Krist ubiti dahom svojih usta (usp. 

2 Sol 2,8); iz ludosti mudrost, iz stijene će ustati jaganjac (usp. Iz 
16,1), u kojem će biti promjena prijestolja, nakon čega bolje primi 
već napisani kraj«. 

Drugi kotač mora, kraj drugoga vijeka, treći kotač postavlja za- 
četak zraka; stoji djevičanski porod, sjaji prvo uskrsnuće; staro će 
proći, Ilijina će hebrejska kola proći vjekovima (usp. 2 Kr 2,1 1-12); 

76 Unatoč naslovu iz kodeksa D: »de aliquibus versibus pulcherrimis « (o nekim vrlo 
lijepim stihovima), dio koji slijedi teško je razumjeti. 

77 Golubica najprije zaziva Fi (Franju), a zatim svaki Fi označava kraj (lat .finiš). 

u lijepom nebeskom svjetlu, za vladavine daha Riječi, prestat će na- 
por slova; ljubav i okus mudrosti poučit će sve stvari; Riječ i milo- 
stiv Duh bit će učitelj; u djevice nema valova ni mjesečnice raskoši; 
odjevena u čisti batist, 78 gledat će dolazak jaganjca s nebesa, za koji 
je svetima obećano da će se dogoditi na svršetku; ona će ga sretno 
primiti i, povučena uvis, slijediti u sveto kraljevstvo slave kako bi se 
sjedinila s Riječju. 

Fi [(j)] je digama, ® sačinjenog od dvije game [rT, tj. F], koje 
označavaju broj šest; u grčkom je alfabetu dvadeset i prvo slovo i 
prethodi grčkome /; ovo je pak slovo X u latinskoj abecedi dva- 
deset i prvo, a nakon njega slijedi Y, što je kod Grka Fi. 79 Ovaj Fi 
označava Franju, čije su siromaštvo, poniznost i poslušnost u šesto 
doba Crkve u mnogo navrata i na mnogo načina (usp. Fleb 1,1) 
napadali zmija, koja se strovalila s nebesa, te njegovi vlastiti i oni 
izvana. Tako će i Crkva u tome istome vremenu pretrpjeti napade 
od te iste zmije kao i razne teške ratove od onih koji se nazivaju 
njegovom obitelji te žele oholo i na tjelesan način zavladati njome i 
u njoj, bih oni svjetovni kršćani ih klerici. 

Oni su naznačeni u lošim vladarima, a naročito u caru Fried- 
richu, 80 koji je vladao u vrijeme svetoga Franje, te u Saladinu i Ta- 
tarima, koji su u vrijeme svetoga Dominika i Franje zauzeh Aziju te 
su počinili nebrojena zla u svijetu. Saladin u Jeruzalemskom kraljev- 
stvu, a Tatari na istoku, koji su se prekomjerno namnožili te sada 
zapovijedaju u Aziji, Africi i u nemalom dijelu Europe te čekaju da 
Jordan doteče do njihovih obala. Kada pak ustane stara zmija u sinu 
propasti (usp. Otk 12,9; 2 Sol 2,3) kako bi zavladala, bit će tada 
tolika nevolja kakve nije bilo od postanka svijeta (usp. Mt 24,21); u 
slovu x nevolje nakon nje, u Fi one koje joj prethode, kao u petak, 
kada buja nepravda, pogotovo u onima koji nose znakove pravde, 
a nedostatak se vjere i ljubavi gotovo u svima pokazuje. Umnoža- 
vanje ispraznog znanja ušuljalo se na mjesto štovanja pobožnosti 
u onima što tuguju, a žudnju da budu na glasu znanja gorljivo i 
bez srama prihvaćaju oni koji su obećah da će uvijek tražiti i ljubiti 
samo Krista i to raspetoga (usp. 1 Kor 2,2). Razdori i podjele među 
svjetovnjacima, klericima i redovnicima; umnažanje sukoba u kr- 
šćanstvu; otpadništvo i udaljavanje od jedne i od druge vlasti; nedo- 
statak kreposti, smanjenje broja svetih; puštanje sotone (usp. Otk 
20,7) - koje se u svemu ovome očituje više nego obično - umnaža- 


78 Fino laneno ili vuneno tkanje, op. prev. 

79 Nakon % u alfabetu slijedi '(/, a ne (]>, no u latinskim kodeksima svaki put piše 
»Fy«, op. prev. 

80 Friedrich II., unuk Friedricha I. Barbarosse; za cara ga je okrunio Honorije III. 
1220, a izopćio ga je Inocent IV godine 1245. Umro je 1250. 

nje zabluda hereza; podjela Reda manje braće koju je predvidio i 
navijestio sveti Franjo. Tu će podjelu ubrzo slijediti protukršćanski 
progon, prema proročkoj propovijedi spomenutog sveca; Ilija će sve 
opet staviti na svoje mjesto (usp. Mk 9, 12); u Fi koji slijedi nakon x 
potpuno i savršeno umnažanje serafinskog stanja među Flebrejima, 
Grcima i Latinima. 

No kako bi se upoznalo ludost, bijes, okrutnost i zlobu najzajed- 
Ijivijeg i najoholijeg Lucifera, moraju se spomenuti neke pojedinosti 
- ono što je učinio u svetinji nad svetinjama (usp. Izl 26,34; Lev 
10,17) te u kraljevstvu, u čitavom francuskom domu, u Redu ma- 
nje, tj. ponizne braće, koji se suprotstavlja oholom Luciferu; no o 
dvije stvari trenutno ništa, već jednim dijelom treba dotaknuti samo 
ono treće što nedostaje. 

Naime kada je prvosvećenik na Vienski koncil [sazvao, op. 
prev.] svete biskupe, vješte u kanonskom pravu, i mnoge učitelje 
svete teologije kako bi čuli i ispitah ono što su izuzeta braća 81 - 
Ubertino i njegovi drugovi - u skladu s naredbom koju su od njega 
primila, predlagala za obnovu cijeloga Reda, ukazali su na takvu 
okrutnost i takvu mržnju prema njima samima i onima koji su im 
bih privrženi u Provansi, u Toskani i u Spoletskoj dohni, da je svi- 
ma bilo očito kako su vrlo malo ih uopće nisu poštivah poslušnost 
prema prvosvećeniku i njegov ugled. Iskazivah su im tako neumo- 
ljivu mržnju da su raznim progonstvima bih prisiljeni udaljiti se od 
zajedništva s braćom i razdvojiti se od njih, jer bih su prisiljeni ih od 
progonitelja podnijeti smrt ih pred hcem i vladavinom progonitelja 
pobjeći (usp. Ps 43,17). 

Iako su veliki ljudi, koji su iz pobožnosti ljubili njih i Red, zamo- 
lili braću koja su zahtijevala obnovu da se prekine ta podjela i sukob 
riječi, a ona su iskrena srca odgovorila da su spremna na sve ono 
što mogu učiniti bez smrtnoga grijeha, ispuniti želje braće i s njima 
se složiti, ukoliko ne bude zadrške s druge strane, nikada ih nisu 
uspjeh nagovoriti niti kardinali niti tko drugi da na bilo koji način 
pristanu na obnovu Pravila. 

Uporno su za sebe tvrdih kako obdržavaju Pravilo te čak i više 
od Pravila i da ni na koji način - niti po nakani osnivača, budući 
da oni sami razumiju Pravilo jednako dobro kao i osnivač, niti po 
objašnjenju četiriju učitelja, niti po papinskim deklaracijama, niti po 
Konstitucijama brata Bonaventure 82 ih po riječima bilo koga drugo- 

81 Riječ je o onoj braći koju je sazvao papa i koju je izuzeo iz poslušnosti general- 
nom ministru. 

8 ~ Objašnjenje je » Expositio quatuor Magistrorum super Regulam Fratrum minorum « 
(Izlaganje četiriju učitelja o Pravilu manje braće). Tri su glavne papinske deklaracije: 
»Quo elongati « Grgura IX., » Ordinem vestrum« Inocenta IV i »Exiit qui seminat« Ni- 
kole III. Konstitucije brata Bonaventure jesu » Constitutiones Generales Narbonenses«. 

ga, koliko god bio velik - ne namjeravaju prihvatiti nikakvu obnovu, 
budući da mu nikakva obnova ni u kojem dijelu nije potrebna te da 
Red u tome trenutku živi savršenije nego ikada prije. 

Nakon toga su pokrenuli parnicu te je izdana četvrta papinska 
deklaracija , 83 koja je u usporedbi s ostalima poput orla u letu te 
se najviše približava osnivačevoj nakani. Bit ove deklaracije biskupi 
su i učitelji izvukli iz onoga što je brat Ubertino predlagao za sebe 
i svoje drugove. Zbog toga je ta deklaracija čitavom Redu, iako ju 
je prividno prihvatio, u duši i srcu zapravo bila mrska. Iz toga su se 
razloga pobrinuli da im gospodin papa Ivan, nasljednik gospodina 
Elementa, odmah izda drugu, u kojoj se dopuštaju spremišta hrane, 
žitnice te spremišta ulja, što je ona prva sve zabranjivala. 

U međuvremenu pak, prije nego što je Element, papa dobre us- 
pomene, zatvorio ovo pitanje, braća iz Toskane, budući da su vidjela 
i sa sigurnošću osjećala kako su protiv njih usmjerene mržnja i zavist 
braće, koja uopće ne mare za odluke prvosvećenika, već žude za 
njihovom smrću i istrebljenjem, nakon što su se posavjetovala s jed- 
nim svetim i vrlo mudrim čovjekom, gospodinom po imenu Martin, 
regularnim kanonikom, rodom iz Siene, razmišljala su o tome da 
pobjegnu. 

Naime gospodin Martin, nakon što je čuo, a jednim dijelom i 
vidio nasilni metež braće, budući da je poznavao onu braću koja su 
podnosila progon, te je sa sigurnošću znao da imaju i da su uvijek 
imala svet način života i svetu namjeru, reče im: »Braćo, vjerujte mi, 
oni vas izgone i ne slušaju crkvenu vlast. Naprotiv, namjerno je na- 
padaju. Ead biste bili i samo trojica, mogli biste izabrati generala. Ja 
sam spreman pred prvosvećenikom i svim kardinalima te pred bilo 
kojim mudrim ljudima dokazati da je vaše odjeljivanje od njih sveto 
i pravedno te da će izbor koji budete učinili biti ispravan i u skladu 
s propisima Crkve«. 

Povjerovali su u ono što im je savjetovao ovaj mudar i pravedan 
čovjek, koji nije poznavao sve okolnosti te poteškoće, te su sebi iza- 
brali generala i ostale nadređene u skladu s Pravilom; to je uzroko- 
valo sablazan nad njima i svim njihovim drugovima. 

Prvosvećenik i svi kardinali, čak i oni koji su podupirali njihova 
nastojanja, uznemirili su se te im je bilo lako povjerovati u sve one 
loše stvari koje su o njima na sudu izlagali njihovi protivnici. Iako su 
oni pred smrt gospodina Elementa poslali pismo u kojem su izjavili 
da su spremni u svakom pogledu biti poslušni njegovom očinstvu i 
podložiti se ispravljanju, to pismo ipak nije stiglo do prvosvećeni- 
ka, jer ga oni koji su ih podupirali, nakon takvog njihova postupka 
nisu htjeli predati. Tako ni njihovi izaslanici, koje su braća uhitila i 


83 


Riječ je o deklaraciji Klementa V »Exivi de Paradiso«. 

utamničila poput heretika i izopćenika, nisu uspjeli doći pred gos- 
podina papu Ivana. 

Braća koja su pred slušateljima i drugim nadređenima ocrnjivala 
izuzete i one koji su zahtijevali obnovu među drugim su optužba- 
ma govorila: »Oni zahtijevaju obnovu, a oblače se i žive slobodnije 
nego mi«. Braća koja su zahtijevala obnovu potaknuta su da obuku 
jeftine habite te da u slovo žive ono što zahtijevaju. Zbog toga su 
braća osjećala još veću gorčinu te su nadodali negodovanje na nego- 
dovanje i mržnju na mržnju. Njima su se pak običnost habita, siro- 
mašan način života i oskudica toliko počeli sviđati da su se duhom i 
tijelom radovah i uživah u tim stvarima te su hvalili Boga što ih je na 
taj način vratio na istinsko obdržavanje Pravila. 

Po svršetku Koncila položaj je braće ostao neodređen; iako su 
biskupi i učitelji izdah zaključak u kojem je bilo riješeno osamde- 
set pitanja, odnosno nedoumica koje su se povlačile oko teksta 
Pravila, gospodin je papa u svojoj vlasti zadržao konačno rješenje 
toga pitanja. Braća su teško podnosila, štoviše nisu mogla podnije- 
ti pogled na onu braću koja su bila promijenila habite i zahtijevala 
obnovu. Stoga su ovi, budući da su iz iskustva naučili kako im 
prijeti tjelesna opasnost ukohko ostanu zajedno s braćom, blizu 
Malausane pronašh neku crkvu na osami bhzu koje su se nalazile 
spilje i voda; ondje su se, uz dopuštenje vlasnika te crkve, ponovno 
sakupila ona izdvojena braća, živeći u istinskom i čistom obdrža- 
vanju Pravila. 

Sljedeće su se zime zadržah u samostanu sv. Lazara u Avignonu, 
sve dok prvosvećenik nije donio i izdao konačnu odluku. Tada je 
svima, najstrože što je mogao, naredio da svi jednodušno nastoje 
čuvati svoje Pravilo prema deklaraciji koju su na Koncilu po nje- 
govoj naredbi izdah biskupi i učitelji, zapovijedajući ministrima i 
kustodima da blagonaklono i s ljubavlju postupaju s onom braćom 
koju je bio sazvao kao i sa svima ostalima koji su im po čitavom 
Redu privrženi, kao s istinskim i poslušnim njegovim sinovima, jer 
su kao dobri sinovi Crkve ispunili svoju poslušnost. 

Zbog toga je naredio da im nadređeni i sva druga braća iskazuju 
poštovanje, da više od ostahh napreduju u službama Reda te da im 
se iskazuje veća čast. Njima je pak naredio da ponizno slušaju svoje 
nadređene, da se trude zajedno živjeti u miru i slozi, da svom sna- 
gom čuvaju deklaraciju i da se ponašaju tako da se, s njihove strane, 
ubuduće svaka sablazan te svaka svađa i podjela umiri i okonča; i 
tako ih otpusti. 

No brat Ubertino tada u ime svih viknu prema gospodinu pr- 
vosvećeniku, navodeći riječi psalmista: »Uzvrati svojem sluzi; po 
riječi svojoj vrati mi život!« (usp. Ps 118,17.25), podsjećajući kako 
su zbog poslušnosti prema njemu, kao što mu je bilo poznato, pod- 

nijeli mnoge teške nevolje te da će ubuduće pretrpjeti još mnoge 
i to teže, osim ako - u skladu s čvrstim obećanjem koje im je bio 
dao - ne pruži odgovarajući lijek po kojem bi oni koji žele obdrža- 
vati Pravilo na način koji je nužan za spasenje, a koji im je predan 
u deklaraciji, koju su biskupi i učitelji po njegovoj naredbi izdali na 
koncilu, imali prikladnu i doličnu zaštitu i obranu od nepravednih 
optužbi i nasilja za koje je očito kako će im ga nanijeti oni koji se 
ne budu htjeli držati spasonosnoga načina određenog deklaracijom, 
nego će ga namjerno kršiti, dok će ga u drugima napadati i progo- 
niti; a da će, ako to propusti ili odbije učiniti, Bog od njega tražiti 
račun za krv duša svih onih (usp. Lk 11,51; Ez 3,18) koji budu ne- 
pravedno mučeni i potlačeni. 

Prvosvećenik je pak pokazao kako se pouzdaje u poslušnost bra- 
će te je ono što je brat Ubertino žestoko zahtijevao kako bi se budu- 
će sablazni sasjekle u korijenu odbio učiniti, jer se nije htio zamjeriti 
braći. Sva su pak braća, prema zapovijedi gospodina pape, napustila 
Kuriju i spremnog su duha bih poslušni svojim nadređenima te su 
strpljivo podnosili nepravde koje su im se, protivno Božjoj i prvo- 
svećenikovoj zapovijedi, nanosile. 

Kada je pak prvosvećenik umro, počeli su s njima tako grubo 
i tako okrutno postupati, napadati ih na varljive i lukave načine, 
uzrokovati im duhovne i tjelesne nevolje, prisiljavati ih pomoću 
zapovijedi, propisa te nemilosrdnih i strogih pokora na ono što se 
protivilo Pravilu i deklaraciji te ih na raznovrsne načine progoniti i 
mučiti, da su odlučili popustiti njihovoj podivljaloj zlobi i napustiti 
nepodnošljivi teret njihove okrutne i tiranske vladavine. 

Kakve su i kolike muke podnijeli i kako su nemilosrdno i okrut- 
no s njima postupah, mogu objasniti samo oni koji su bih pogaženi 
i jecah u njihovom vrlo gorkom progonu, jer samo onaj tko nešto 
iskusi može o tome dati vjerodostojno i sigurno svjedočanstvo! Od 
onoga što su pretrpjeh naučili su (usp. Heb 5,8) da je onima koji 
ih mrze i progone poticaj prije stizao od zloduha nego po nekom 
ljudskom djelovanju. 

Nakon što su se odijehh od braće koja su ih progonila, povukli 
su se u samostane u Narboni i Beziersu, jer su im stanovnici onih 
gradova iskazivah veliko poštovanje i privrženost zbog svetosti koju 
su u njima prepoznah, kao i zbog kreposti i čudesnih znakova koje 
su vidjeh kako se svakodnevno događaju pokraj groba svetoga čo- 
vjeka Petra Ivana, koji ih je u svom životu prosvijetho naukom i 
primjerom dobrih djela. 

U tim dvama samostanima bilo je gotovo sto i dvadeset braće, 
koja su u onoj mjeri u kojoj su posjedovala krepost nastojala vjer- 
no i pobožno čuvati svoja obećanja. No njihovi ih neprijatelji nisu 
prestajah progoniti, voditi protiv njih pravne postupke i protiv njih 

sastavljati mnoge optužbe, bilo da im naređuju u ime generalnog ili 
provincijalnog ministra ili zaštitnika Reda, bilo da ih prozivaju zbog 
tvrdoglavosti te ih izopćuju zbog neposlušnosti, bilo da su na razne 
druge načine s nadređenima i francuskim kraljem 84 nastojali oko 
toga da ih se uhiti kao otpadnike, shizmatike i pobunjenike protiv 
Reda. 

Zbog tih su progona i neprilika, nakon što su se posavjetovali s 
mudrim ljudima, bili prisiljeni obratiti se budućem prvosvećeniku u 
vezi sa svime onim što su im braća nametala. 

Bog je pak tako uredio stvari da je slavni francuski kralj gospodin 
Filip, 85 mudar čovjek i katolik, u Lyon doveo kolegij kardinala, koji 
je tada bio neuobičajeno - uslijed napada zloduha - razdijeljen na 
tri skupine, te ga nagovorio da uđe u konklavu kako bi se skupine 
usuglasile oko izbora prvosvećenika; ondje su se nedugo zatim svi 
jednodušno složili oko gospodina kardinala Jakova iz Cahorsa, što 
je Bog za Crkvu providio na blagdan sv. Donata i nadjenuto mu je 
ime Ivan, 86 kao da je darovan i poslan od Boga (usp. Lk 1,13; Iv 
1,6). On je, po onome što je vidio i čuo, bio potpuno obaviješten o 
svemu što se u velikom vremenskom rasponu dogodilo među bra- 
ćom te mu se ona podjela nije sviđala i teško ju je podnosio. 

Kada su mu Manja braća pristupila, naredio je provincijalnome 
ministru da onoj braći u njegovo ime zapovjedi da napuste one sa- 
mostane, da se u pogledu habita i načina života moraju uskladiti s 
ostalom braćom, da odu boraviti u one samostane za koje provinci- 
jalni ministar smatra kako im se trebaju dodijeliti te da u jednostav- 
nosti poslušaju sve ono što im on naredi. 

Oni su pak čvrsto odlučili da žele doći pred prvosvećenika i od 
njega sa žarom zatražiti čisto obdržavanje Pravila, predstaviti mu 
razloge i uzroke zbog kojih prizivaju njegovu pomoć te radije podle- 
ći njegovoj presudi nego presudi braće, koja ih smrtno mrze. 

U međuvremenu i braća su svoje zahtjeve predala prvosvećeni- 
ku. Ti su zahtjevi sadržavali beskonačne klevete i lažne optužbe, a 
vrlo malo istinitih stvari, od kojih nijedna nije iznesena s ljubavlju 
i pravednošću, protiv brata Ubertina, protiv braće iz Toskane, pro- 
tiv braće iz samostana u Narboni i Beziersu, protiv brata Franje iz 
Santa i brata Vilima iz S. Amanzia, protiv braće od Pokore, koje 
nazivaju beginima, protiv brata Liberata te brata Anđela i drugova. 

Prvosvećenik se zgrozio nad teškim zlima, zločinima i herezama 
koje su mu braća napisala o svima spomenutima, a naročito o begi- 
nima i fratičelima. U želji da jednim dijelom ispuni zahtjeve braće, 

84 Riječ je o kralju Filipu IV Lijepom. 

85 Filip IV Lijepi umro je 29. studenog 1314. godine, a naslijedio ga je Filip V 

86 Riječ je o Ivanu XXIL 

smatrajući ih savjesnima i pravednima, i da odobri njihove molbe, 
prvo ih je poslušao vezano za fratičele te je njihov način života 
usmeno i pismeno poništio i ukinuo. 

Dok su bila prisutna braća sa svojim optužbama, sakupljenim 
dokazima i pismima, koje su izlagala kako bi dokazala ono što su 
bila govorila protiv spomenutih, na zahtjev braće pred prvosvećeni- 
ka i gospodu kardinale pozvana su ona braća koju su ovi optuživali 
- Ubertino, Gaufredo i Anđeo. 87 

Nakon što je brat Ubertino opovrgnuo sve ono što su braća izno- 
sila te je pokazao da su sve te stvari lažne i kako ono što govore 
proizlazi iz zlobe i zavisti, prvosvećenik je upitao brata Ubertina je 
li on sam privržen braći iz Narbone i Beziersa te namjerava li sta- 
ti u obranu nauka brata Petra Ivana. Odgovori mu brat Ubertino: 
»Sveti oče, ja sam u onome što sam nekoć učinio ispunio poslušnost 
prema vašem prethodniku te zaista ništa od toga nisam učinio sam 
od sebe (usp. Iv 8,28); stoga ako se vašem Očinstvu svidi narediti 
mi da ja sada na sebe preuzmem slučaj braće iz Narbone i drugova 
ili nauka brata Petra Ivana, evo, spreman sam u svemu poslušati 
vašu volju«, a prvosvećenik mu odgovori: »Ne želimo, ne želimo da 
se miješate!« 

Nakon toga je upitao brata Gaufreda iz Cornona želi li on po- 
držati priziv braće iz Narbone i Beziersa. Brat Gaufredo mu reče: 
»Sveti oče, ja stojim i stajao sam uz gospodina Filipa te nisam sudje- 
lovao u njihovim prizivima niti mi je u potpunosti poznat njihov slu- 
čaj; stoga uopće ne namjeravam podržavati ono što me se ne tiče«. 

No brat mu je Filip iz Cauca odgovorio da, iako se njega ne tiču 
ta pitanja, ipak namjerava stajati uz njih u svemu što čine radi obno- 
ve načina života prema Pravilu. 

Kada je pak pred njega došao brat Anđeo, upita ga je li on manji 
brat. On mu odgovori da jest. Prvosvećenik ga upita: »Zašto si se 
odijelio od njih?«, a brat Anđeo mu odgovori: »Sveti oče, ja se od njih 
nisam odijelio; radije upitajte njih zašto su me odbacili«. Prvosveće- 
nik je šutio. Iznova mu reče: »Naređujem ti da mi kažeš jesi li ikada 
slušao ispovijedi«, a on mu odgovori: »Sveti oče, ja nisam svećenik, a 
jedan od razloga zbog kojih nisam htio biti svećenik jest taj da nisam 
htio slušati ispovijedi; stoga nisam saslušao ničiju ispovijed«. 

Nakon još nekih pitanja naredio je braći da pročitaju pisma gos- 
podina pape Bonifacija i gospodina patrijarha Konstantinopola. 
Kad su ih pročitali, prvosvećenik reče bratu Anđelu: »Brate Anđele, 
ti si izopćen«, a brat Anđeo mu odgovori: »Sveti oče, niti sam izop- 
ćen niti takav da bi me se moglo izopćiti, jer uvijek sam bio poslušan 

kako gospodinu Bonifaciju tako i patrijarhu i ostalim nadređenim 
u Crkvi«. 

Kada je krenuo govoriti i dokazivati da su ta pisma na zloban 
način i pomoću laži bila ishođena i sačuvana te da su se braća koja 
su za njih znala, a nisu sudjelovala u njihovu sastavljanju, usprotivila 
tim pismima te riječima i djelima posvjedočila da su nepravedna te 
da se do njih došlo na nepravedan način, prvosvećenik ga nije mogao 
slušati, već mu je onemogućio da dovrši ono što je započeo govoriti. 

Tada brat Anđeo reče: »Sveti oče, laži braće poslušali ste, a isti- 
nu, koju vam ja govorim, vaše uši ne mogu podnijeti«. 

Oko šestoga sata (usp. Iv 19,14) prvosvećenik naredi da se zbog 
onog izopćenja uhiti brat Anđeo, sve dok kasnije, nakon što je pot- 
punije saslušao istinu, ne zapovjedi da ga se oslobodi i odriješi ad 
cautelam. 88 

Dok je prvosvećenik u svakom slučaju želio da se vrati braći ili 
da uđe u jedan od odobrenih redova, a on je jedanput, drugi i treći 
put, usmeno i pismeno, tražio od njega kako za sebe tako i za svoje 
drugove da im se pruži način obdržavanja zavjeta koji će potvrditi 
ruka pape i papinska vlast, saznao je uzroke i razloge zbog kojih 
je prvosvećenik odlučio da ni na koji način neće uslišati njegovu 
molbu. Tada mu je odgovorio da se već nalazi u odobrenome Redu 
iz dvaju razloga: kao prvo, zbog toga što ga je papa Celestin bio 
primio za svoga brata, a drugo, zbog toga što je na njegov poticaj 
prigrlio pustinjački život, koji predstavlja savršenstvo i vrhunac re- 
dovničkog života. 

Tada mu je po gospodinu Napoleonu 89 naredio da primi njihov 
habit. Primio je dakle taj habit i obećao nasljedovati život gospo- 
dina Celestina, tj. sv. Petra iz Morronea, koji je, po svjedočanstvu 
istoga sv. Petra, predstavljao život i smrt u krajnjem Kristovom si- 
romaštvu (usp. 2 Kor 8, 2). Oko blagdana Pedesetnice došlo je pred 
prvosvećenika šezdeset i četvero braće iz samostana u Narboni i 
Beziersu, no nisu se zaputila prema samostanima braće, nego su, 
ušavši u Avignon, stupila pred prvosvećenikovu palaču te su one 
noći stajala pred vratima palače i nisu otišla sve dok ih prvosvećenik 
nije primio u audijenciju. 

Jedan je od njih, brat po imenu Bernard Deliciosi, čovjek ve- 
like skromnosti, preslavnog znanja i osobite rječitosti, održao go- 
vor pred prvosvećenikom i kolegijem kardinala, i to tako razborito, 
odmjereno i djelotvorno da protivnici nisu imali nikakve prilike za 
opravdani napad na ono što je izlagao i zahtijevao. Bili su naime 


Ođrješenje ad cautelam (radi sigurnosti) daje se ukoliko je odluka o izopćenju 
upitna ili pod istragom, op. prev. 

89 Napoleon Orsini, kardinal, bio je zaštitnik celestinaca. 

sigurni da će pobiti sve njihove lukavštine i opovrgnuti njihove pri- 
vidne dokaze te da će, sve dok on ima riječ i brani taj slučaj, biti 
poraženi. 

Zbog toga su lukavo pribjegli varkama, nepravednim i krivim 
optužbama i lažima, koje su pokazivale nekakvu zamračenu priliku 
istine te su, ispustivši ono što su na pitanje bili dužni odgovoriti, 
ovako govorili: »Gospodine Sveti oče, ovaj koji sada pred Vašom 
svetošću protiv svoga Reda tako oholo iznosi takve i tako velike 
stvari, poguban je i zloban čovjek, koji je počinio nebrojena zla, u 
vezi s kojima nije dostojan ni da ga se sasluša ni da stoji pred su- 
dom, kao ni da protiv ikoga vodi nekakvu parnicu, a kamoli protiv 
Reda u kojemu su toliki i tako veliki sveti ljudi; naime kao osoba 
koja ima krivo mišljenje o vjeri, drznuo se spriječiti istražitelja u nje- 
govoj dužnosti«. 

Vikali su i mnoge druge stvari unaprijed sastavljene i smišljene 
protiv njega kako bi ga nepravedno isključili iz parnice, budući da 
su s potpunom sigurnošću unaprijed znali kako će ih on, ako ga se 
sasluša, pravedno i radi pravednosti nadjačati. Naime on je sam u 
svoju korist i korist ostale svoje braće izlagao i zahtijevao samo ono 
što im se ne može uskratiti na pravedan način - vjerno i čisto obdr- 
žavanje obećanog Pravila i udaljavanje onih koji napadaju onakvo 
obdržavanje kakvo je nužno za spasenje. 

Dok se pak spomenuti brat htio opravdati i pobiti lažne optuž- 
be upućene protiv njegove osobe, a njih vratiti natrag na predmet 
zbog kojeg je stajao pred prvosvećenikom, neprijateljska su braća 
navaljivala iznoseći druge stvari protiv njega, sve dok se papa nije 
okrenuo prema bratu Bernardu te mu rekao: »A mi ćemo te uhititi 
zbog mnogih zala koja smo o tebi čuli«. 

Nakon što je isključen na takav način, htio je govoriti brat Franjo 
iz Sancia te nastaviti s onim što je zbog njega i njegovih drugova 
trebalo iznijeti i objasniti. Tada su braća na sličan način povikala: 
»Gospodine, ni njega se ne smije saslušati jer se protivno poslušno- 
sti prema ministru i Redu usudio toliko dugo kao lektor javno po- 
učavati i propovijedati te svom snagom napadati Red«. Zbog toga je 
prvosvećenik naredio braći da ga bace u tamnicu. 

Kada je pak nakon njih brat Vilim iz S. Amanzia htio izložiti ono 
što mu se u tim okolnostima činilo korisnim za njihov slučaj, braća 
su ga zbunila, optužujući ga i tvrdeći da je potratio i razasuo dobra 
Reda koja im je prvosvećenik predao na korištenje te da je napustio 
samostan u Narboni. Zbog tih ga je optužbi prvosvećenik odmah 
uhitio. 

Kada je pak brat Gaufredo vidio da su ona trojica na takav način 
isključena iz parnice, uzeo je riječ te je djelotvorno izložio i zatražio 
za sebe i za druge čisto obdržavanje Pravila. Prvosvećeniku se nije 

svidjelo što se brat Gaufredo umiješao u ovo pitanje. Budući da je 
bio razborit i plemenit čovjek kojega se nije moglo ukoriti niti zbog 
ponašanja niti zbog načina života, a u tijelu slab i nemoćan, no pre- 
ma sebi uvijek strog, njega braća, za razliku od ostalih, nisu mogla, 
bilo stvarno bilo prividno, ni za što optužiti niti ocrniti. 

Prvosvećenik mu pak, iako je s njime bio prisniji nego s ostalima, 
reče: »Brate Gaufredo, zaista se čudimo što tražiš čvrsto obdržava- 
nje Pravila, a sam nosiš pet haljina!«, a brat mu Gaufredo odgovori: 
»Sveti oče, vi se u tome varate, jer, uz dužno poštovanje, nije istina 
da ja nosim pet haljina«. Prvosvećenik mu reče: »Dakle, mi laže- 
mo«, a brat mu Gaufredo reče: »Sveti oče, ja nisam rekao, niti bih 
rekao da vi lažete, nego sam kazao i kažem kako nije istina da ja 
nosim pet haljina«, a prvosvećenik mu reče: »Mi ćemo te uhititi pa 
ćemo saznati je li istina da nosiš pet haljina«. 

Kada su drugi vidjeli da im se ne pruža riječ, povikaše: »Sveti 
oče, pravda, pravda!«. 

Prvosvećenik im je svima naredio da se vrate u samostan braće, 
a braći da ih čuvaju dok pažljivije ne razmotri što se s njima treba 
učiniti. Komornik gospodina pape preuzeo je stražu nad bratom 
Bernardom Deliciosiem, bratom Gaufredom i bratom Vilimom iz 
S. Amanzia; brata Franju iz Sancia braća su stavila u neki zatvor uz 
mjesto za obavljanje nužde, a nakon nekoliko dana utamničili su 
brata Vilima Girardia i brata Filipa. 

Nakon što su po naredbi gospodina pape podvrgnuti istrazi, svi 
su se, izuzevši dvadeset i petero braće, složili s odlukama i voljom 
braće. Braća su im nametnula pokore u skladu sa strogim pravom 
Reda, a onu su dvadesetpetoricu predala u ruke istražitelju, od kojih 
su četvorica spaljena zato što su tvrdili da je Pravilo svetoga Franje 
isto što i Kristovo evanđelje; da svečano obećanje spada pod zapo- 
vijed, zbog toga što takav zavjet ima snagu zapovijedi, a pogotovo 
u onome što Pravilo propisuje tako da zapovijeda ili brani, a takve 
stvari - tvrdili su - nitko ne može ukinuti; tvrdili su nadalje da prvo- 
svećenik Manjoj braći, koja su ispovijedala Kristovo evanđelje, nije 
smio odobriti spremišta hrane, ulja i žitnice te da je papa pogriješio 
jer je to odobrio, a oni jer su prihvatili. 

Budući da ih od te tvrdnje nitko nije mogao odvratiti, osuđeni 
su na spaljivanje. Jedan je pak trajno zazidan jer, iako je na kra- 
ju odustao, ipak je kroz mnoge dane vrlo tvrdoglavo branio svoju 
tvrdnju, a svi su ostali bili prisiljeni pod zakletvom zanijekati te 
tvrdnje i pred pukom javno obznaniti da su se držali tih zabluda. 
Zbog slaganja i privrženosti uz one koji su držali ili branili navede- 
ne hereze morali su prihvatiti i izvršiti pokore koje su im zapovje- 
đene pod istražiteljevim pečatom te se javno pred pukom odreći 
tih hereza ondje gdje su ih propovijedali; ako bi pak odbili to uči- 

niti, moralo ih se ponovno, kao one koji su iznova upali u herezu, 
kazniti gdje god da ih se nađe te osuditi na kazne koje su protiv 
takvih objavljene u kanonima. Tako je konačno odlučio i propi- 
sao istražitelj koji je po apostolskim ovlastima određen posebno 
za ovaj slučaj. 

Spomenuti je brat Bernard Deliciosi bio zarobljen u klade i 
željezne okove te se održavao na suhu kruhu i vodi 90 (usp. 1 Kr 
22,27). No sve ono što je trpio od svojih progonitelja njemu se 
uistinu činilo kao da nije ništa. Svoje su izmišljotine i nastojanja 
usmjerili na to da iz njegovih usta uspiju izvući ili uloviti neku riječ 
koja bi im pružila priliku da protiv njega pokrenu postupak kao 
protiv heretika. 

Dolazio je k njemu i prvak u svađanju, brat Bonagracije, oboru- 
žan lukavštinama i savjetima svojih nekadašnjih drugova laika; da 
ga je lukavim i varljivim pitanjima na bilo koji način bio uspio pre- 
variti, tada bi zaista vjerovao kako je postigao osobitu slavu svojega 
blaženstva. No Božji je čovjek, pun kršćanske blagosti i mudrosti, 
njemu i njegovim pomoćnicima tako odgovarao da je pokazivao 
kako su stvari koje je predlagao ne samo katoličke već i nužne za 
spasenje te tako čvrste i pravovjerne da ih nitko nije mogao zanije- 
kati ili napasti, a da ne zaniječe i napadne kršćansku vjeru. 

Dogodilo se pak da su braća pronašla neko pismo koje je brat 
Bernard bio poslao nekim pobožnim osobama, a koje je sadržava- 
lo neke riječi koje su braća, po svojem običaju, tumačila u lošem 
svjetlu. 

Kako bi prvo svećenikov duh potaknuli protiv njega, predstavi- 
li su mu spomenuto pismo, puneći mu uši izvrnutim tumačenjem 
i svojom sumnjom. Uz to, ne mogavši se suzdržati od veselja, po 
Avignonu su amo-tamo širili vijest da će, kao i ono četvero braće u 
Marseilleu, tako i on nakon nekoliko dana biti spaljen. Svi su zajed- 
no iščekivali presudu ovoga čovjeka; naime nakon što su mu braća 
predala papirić, prvosvećenik ga je prvog idućeg petka pozvao na 
konzistorij kako bi pred svima odgovarao na pitanja vezana uz na- 
mjeru i sadržaj pisma. 

Pročitavši pred njim pismo, prvosvećenik ga upita je li to pismo 
on napisao. On pak prizna da ga je on napisao. Prvosvećenik je htio 
da pred svima izrekne namjeru koju je u pismu imao. Nakon što je 
to učinio, prvosvećenika je njegovo izlaganje toliko umirilo da nije 
htio reći ništa protiv njega zbog onoga pisma. 

Tada se i na prekoravanje triju kardinala - gospodina Vitala, 
gospodina iz Ostie i gospodina Vilima iz Pietra - tako pred svima 


90 Zbog konteksta slijedim hrvatski prijevod ovoga mjesta, koji donekle odudara od 
latinske inačice, op. prev. 

opravdao da nitko od njih nije mogao razumno proturječiti njegovu 
odgovoru, već su svi uvidjeli da Red ima malo tako sposobnih ljudi. 

Budući da braća nisu nalazila nikakvu priliku da ga, kao što su 
žarko željela, napadnu, prisjetila su se braća Propovjednici kako 
je on pobio njihova istražitelja u francuskom kraljevstvu, koji 
je po svojoj službi pred njim ukorio ministra Provanse, i kako 
je spomenutog istražitelja pred francuskim kraljem razotkrio te 
dokazao da krivotvori tu službu; saznavši pak da su ga Manja 
braća, koju je on bio spasio od velike sramote, pred prvosveće- 
nikom optužila za napad na istražitelj evu službu i za naklonost 
iskazanu hereticima, zatražila su od prvosvećenika da im se brat 
Bernard preda. 

Kada je prvosvećenik vidio da zahtijevaju pravdu u skladu s 
optužbama koje su protiv njega bila iznijela Manja braća, predao 
im ga je. Nakon što su ga primili u svoju vlast, kao što psi kad silno 
bjesne razdiru zvijer koju ulove, tako su i oni njega raznim muka- 
ma i patnjama raskomadah. Vidjevši pak da ni u ispitivanjima ni u 
mučenjima nisu mogli pred pukom onako kako su htjeli pobjed- 
nički nad njime likovati, zatvorili su ga u najstroži zatvor gdje su s 
njime tako postupali da je unutar nekoliko mjeseci, kao da je pro- 
šao kroz oganj i vodu (usp. Ps 66,12), oslobođen iz zatvora tijela 
i Manje braće i Propovjednika te se, izborivši slavnu pobjedu nad 
knezom ovoga svijeta (usp. Iv 12,31), preselio na nebesa. 

Od svojih je primio zlo za dobro (usp. Ps 35,12; 38,21); za čast 
i slavu, koju im je osigurao u pogiblima i mnogim mukama (usp. 2 
Kor 11,26-27) bezbrojne sramote i pogrde; za poslušnost i svjedo- 
čanstvo istine, koju je predano ispunio, okrivljavanje i lažne optuž- 
be; za ljubav mržnju te smrt za poslušnost. 

Brat Bernard Kvintavalski u drugoj, a dragi Bernard Deliciosi 91 
u šestoj, odnosno pretposljednjoj nevolji, nahranjen pelinom (usp. 
Jr 23,15) i ispunjen gorčinom te, kao smirnom i alojom pomazan 
(usp. Iv 19,39), postavljen u besmrtnu grobnicu vječnoga spoko- 
ja, radostan iščekuje veliki dan Gospodnji, u kojem će se pred 
licem njegovim posramiti svi koji su ga tlačili 92 (usp. Iz 19,20; Ps 
106,42). 


91 U izvorniku igra riječima: »Deliciosi in deliciis« (dragi Deliciosi) , op. prev. 

92 Radi boljeg uklapanja u kontekst slijedim latinsku inačicu ovoga mjesta, op. prev. 

7. 

[Sedma nevolja] 

Nakon što su nad svojima izvojevali pobjedu onako kako su 
htjeli, usmjerili su se na osvećivanje svima onima koji su ih ljubili 
i iskazivah im poštovanje, bilo svjetovnjacima, bilo beginima ih fra- 
tičehma, bilo muškarcima ih ženama, osobno ih preko posrednika, 
žudeći prije za osvetom nego za obnovom, nastojeći više oko toga 
da od njih izvuku novac nego da ih od neznanja i zablude privedu 
natrag k svjetlu i spoznaji istine. Mnoge su upropastili, neke su ubih, 
a najviše su ih bacili na muke, dok svojoj mahnitosti nisu postavljah 
nikakve granice. One koji su hodili u jednostavnosti optuživah su 
kao izopačene, poslušne kao neposlušne, a vjernike i katolike kao 
nevjernike i shizmatike, oponašajući bijesne pse i vukove, koji, kad 
pobjesne, idu samo za tim da ugrizu te bez straha jednako napadaju 
i zvijeri i ljude te ne prestaju sve dok ne umru sami od sebe ih ne 
naiđu na onoga koji će ih ubiti. 

Konačno, nakon što su jedne bacili u tamnicu, a druge osudili na 
novčanu kaznu te su na razne načine zadah nevolje mnogim osobama 
obaju spolova, okupili su se na svojem generalnom kapitulu te su pre- 
ma općem zajedničkom suglasju i volji osudili nauk brata Petra Ivana 
kao onečišćen heretičkom ljagom. Priča se kako su također iskopah 
mnoga tjelesa svete braće 93 (usp. Mt 27,52) koja su bila pokopana na 
njihovim grobljima; a oni koje je prvosvećenik izuzeo 94 umrh su još 
za trajanja postupka kao istinski katohci i sinovi poslušnosti prema 
Crkvi i prvosvećeniku te su - kako se pobožno ima vjerovati - primili 
mjesto vječnoga spokoja među svecima (usp. Mudr 5,5). 

Nakon toga buknula je - kako se to kaže - rasprava u Narboni 
između Propovjednika i Manje braće oko toga jesu h Krist i apostoh 
imah nešto zajedničko. To je pitanje sveti čovjek Božji Petar Ivan 
opširno i obilato raspravio i razriješio. Po Božjoj su pak volji Manja 
braća stala u obranu istine, za koju je on - koji je za njih bio veliki 
heretik i jedno vrijeme izopćen - dokazao kako je učvršćena bez- 
brojnim razlozima i mjerodavnim navodima svetaca. 

Neka im Isus Krist omogući da tu istinu riječju i djelom čvrsto 
i ustrajno brane iz čistoga srca, dobre savjeti i iskrene vjere (usp. 1 
Tim 1,5) sve do svršetka, On koji se ukazao njihovom ocu te ga je 
označio znakovima svoje serafinske ljubavi u obliku križa i poučio 
ga, prosvijethvši ga pomašću svoga Duha kako bi živio suobhčen 
križu te goh križ za njime nosio i kako ništa pod nebom ne bi po- 


93 Radi boljeg uklapanja u kontekst slijedim latinsku inačicu ovoga mjesta, op. prev. 

94 Riječ je o brači koju je Klement V izuzeo iz poslušnosti generalnom ministru. 

želio trajno posjedovati, osim samog siromašnog, poniznog Isusa 
Krista, koji je radi ljudi razapet. 

Budući da đavao uistinu ništa nije u tolikoj mjeri pokušavao sam 
te preko svojih pomoćnika i sljedbenika iskorijeniti iz Reda koji je 
osnovao Franjo, koliko i golost krajnjeg siromaštva (usp. 2 Kor 8,2), 
te budući da je svu lukavštinu svoje zlobe usmjerio na to da u duh 
i srca braće ubaci i potakne jezu, strah i gađenje prema evanđeo- 
skom, križu suobličenom siromaštvu, i to u toj mjeri da ih ne bude 
strah u tome se usprotiviti i samome svetomu Franji dok je još bio 
živ, nakon njegove smrti poništiti njegovu Oporuku, a njegove dru- 
gove i sljedbenike sve dosada na razne načine napadati i najokrut- 
nije progoniti, treba jako strahovati da ih taj isti duh ne nagna na 
napad i uništenje golosti evanđeoskog siromaštva, koji ih je nagonio 
da se usprotive osnivaču te da progone one koji su ljubili vjerno i 
iskreno obdržavanje zajamčene sigurnosti i neokaljane čistoće obe- 
ćanog siromaštva. 

Kao što ne postoji gore ropstvo od robovanja grijehu, tako i 
žudnja za ljudskom hvalom i slavom te za glasom svetosti i mudro- 
sti više od ostalih grijeha i mana vodi u duhovni nered i sljepilo te 
onoga kojega kvari pretvara u neprijatelja istine i lišava ga života u 
milosti. 

Naime što su drugo braća napadala i progonila u svojim oči- 
ma i braći Cezariju, Bernardu, Simunu, Mateju, Ivanu Parmskom 
i Petru, Petru Ivanu, Ponciju iz Botugatua, Rajmundu Gaufridiu i 
Ubertinu doli vjernost, ispovijedanje i vršenje onog evanđeoskog 
siromaštva u kojem se sada jednodušno i svim srcem natječu sa 
svojim suparnicima kako bez djela ne bi izgubili ime evanđeoskog 
načina života? No oni su se prvi bojali hvaliti se ispraznim imenom 
bez sadržaja jer su znali da od imena bez istinskog djelovanja nema 
nikakve koristi. Stoga su, pružajući iz ljubavi dokaze za to te svje- 
dočeći za istinu, naišli na mržnju i negodovanje onih koji su tražili 
pohvale i naklonost svjetovnih ljudi. 

Budući da su se bojali kako će brat Ubertino i dalje govoriti 
protiv njih, a on je po prvo svećenikovoj zapovijedi bio isključen iz 
njihove rasprave te je nakon odluke koju je izdao prvosvećenik i 
sam dobro pazio na sebe ne mareći za njihove sporove, u njima 
se raspalio toliki gnjev protiv njega da su smatrali kako ono što su 
učinili s drugima nije ništa sve dok je on još prisutan i živi na ovo- 
me svijetu. Stoga su svakodnevno dosađivali prvosvećeniku te su ga 
neprestano umarah nepriličnim molbama i zahtjevima, tražeći da im 
se preda brat Ubertino, kao da njegov boravak u Kuriji predstavlja 
nepodnošljivu sramotu i ogromnu štetu za Red. 

Prvosvećenik je na navaljivanje braće pozvao brata Ubertina i 
zamolio ga da nekoliko dana proboravi s braćom, jer će se ubrzo, 

nakon što tim boravkom udovolji braći, pobrinuti za njega suklad- 
no stanju u kojem se nalazi. Odgovori mu brat Ubertino: »Nakon 
boravka s njima makar i na jedan dan neće mi više biti potrebna 
ni vaša ni bilo čija skrb u ovome životu«. Budući da su riječi brata 
Ubertina bile začinjene solju mudrosti (usp. Lev 2,13; Kol 4,6) te 
izrečene razborito i ponizno, smekšale su prvosvećenikovo srce te 
mu nisu dopuštale da udovolji željama braće. 

No srca su mu braće, zapaljena od želje za osvetom te hladna i 
usahnula od zavisti i mržnje, pristupala bilo da mu je zgodno, bilo 
nezgodno (usp. 2 Tim 4,2), nagovarajući čestim molitvama naklo- 
nog im pastira. Zbog toga im je, u želji da smanji pritisak njihove 
bezobzirnosti, rekao kako je u vezi s bratom Ubertinom odlučio 
učiniti jednu od ove dvije stvari: »Ih će se vratiti k vama«, reče, »ih 
će primiti habit i mjesto u nekom drugom redu«. Kada je brat Uber- 
tino za to saznao, složio se s drugim rješenjem u nadi da će uspjeti, 
bilo zbog težine tih zahtjeva, bilo uvjeravanjem pomoću skromnih 
razloga, promijeniti prvosvećenikovu odluku. No budući da mu ni 
jedno od toga nije pošlo za rukom, težinom ga je zahtjeva zadržavao 
koliko god je mogao. Prvosvećenik je pak, želeći zadovoljiti braću 
onim drugim rješenjem, budući da se činilo pravednim, sve ono što 
su od njega zahtijevah dopustio i zapečatio svojom bulom. 

Kada je po papinoj zapovijedi, poput križa koji je za njega bio 
vrlo gorak, primio monaški habit i boravište u nekom njemačkom 
samostanu kako se ne bi zadržao u predjehma Provanse ih Fran- 
cuske, braća su pokazivala tako vehku sreću i radost pomiješanu s 
riječima klevete te tupim i prostim uvredama da su svi razboriti ljudi 
po njihovim gestama i riječima uvidjeh kako su ovi lišeni kršćanskog 
duha i osjećaja. 

I gle, kad su nakon nekoliko dana vidjeh kako kardinali i druge 
uzvišene osobe bratu Ubertinu iskazuju veću čast i poštovanje u 
monaškom habitu nego prije dok je bio u habitu Manje braće, te 
da ga prisnije ljube i radije slušaju, njihovo se srce ispunilo tolikom 
tugom i gorkim žaljenjem da su javno priznah kako su nerazumno 
i glupo postupih. No ni zbog toga ga nisu prestah progoniti te smr- 
tonosnim napadima i zmijskim zasjedama tražiti njegovu propast. 
Naime iskopah su mu jamu te su je prekrili i sami su u svoju jamu 
upah (usp. Ps 57,7; 7,16). 

Njihova se varka i pakost okrenula njima na glavu, njima će na 
tjeme pasti nasilje njihovo (usp. Ps 7,17); a on će hvahti Gospodina 
zbog pravde njegove i pjevat će imenu Gospodina višnjega 95 (usp. 
Ps 7,18), jer on je pravi Bog i pravi čovjek, Kralj kraljeva i Gospo- 


95 Zbog konteksta umjesto hrvatske inačice »Jahve« doslovno prevodim latinski 
»Dominus«, op. prev. 

dar gospodara (usp. Otk 19,16), dobri učitelj (usp. Mt 19,16; Mk 
10,17) i jedini mudar. On je u posljednje dane srca poniznih ljudi 
poučio najuzvišenijem i u najvećoj mjeri božanskom nauku evan- 
đeoskog siromaštva, koje je uzeo za zaručnicu primivši tijelo, koje 
je sjedinio s križem; vraćajući se Ocu, pokopan u tuđem grobu, 
posvetio ga je i zapečatio (usp. Mt 27,66) blagoslovom, djelom, 
riječju i otajstvenom šutnjom kao mjesto svojega spokoja i slave, 
odgajajući nas (usp. Tit 2,12) da po Njemu za Njime trčimo, dok 
se u ovom tijelu nalazimo u tuđini (usp. 2 Kor 5,6) te da po njemu 
uđemo k Njemu, koji sjedi Bogu s desne strane (usp. Mk 16,19; 
Kol 3,1); On je sebe oplijenio uzevši narav sluge i postavši sličan 
ljudima; kad postade kao čovjek, ponizi sam sebe postavši poslu- 
šan do smrti, i to do smrti na križu (usp. Fil 2,7-8); posvetivši 
siromaštvo u poniznosti po križu i smrti, izdahnuvši, ispunio je 
poslušnost prema Ocu kako bismo učinili svetima i odjenuli osje- 
ćaje u poslušnosti, razum u siromaštvu i pamćenje u poniznosti, jer 
tko oblači ovaj habit i nosi ga do konca, taj će se spasiti (usp. Mt 
10,22; 24,13). 

Sveti je Franjo, poučen od Krista, želio da i njegov vanjski izgled 
bude u potpunosti suobličen križu. Stoga je riječju i primjerom po- 
učio mjeru, širinu, dužinu, kakvoću i boju svojega habita s obzirom 
na jeftinoću, prema svjedočanstvu braće Leona, Bernarda, Egidija, 
Masea i ostalih njegovih drugova, koji su tvrdili i djelima svjedočili 
kako su od njega primili izgled habita. 

Što se tiče materijala, naučio ih je da mora biti od jeftine tkanine 
te pepeljaste ih blijede boje, koja predstavlja Kristovo mrtvljenje ti- 
jela; takve debljine da grije tijelo te da zdravom bratu bude dovoljna 
jedna haljina pokrpana iznutra i izvana; takve dužine da povezana 
pojasom bez ikakva sakupljanja ne dotiče zemlju; dužina rukava do 
vrhova prstiju, tako da pokrivaju ruke, a ne prelaze njihovu dužinu; 
širina im mora biti takva da ruka može slobodno ući i izaći; ka- 
puljača četvrtastog oblika i tolike dužine da prekriva lice, kako bi 
habit predstavljao oblik križa i svojom jeftinoćom propovijedao pre- 
zir svake svjetovne slave i uresa, kako bi pokazao da je manji brat 
raspet i mrtav svijetu (usp. Gal 6,14), kako bi bio pokrivač golosti i 
poticaj na oskudnost onima koji ljube siromaštvo te znak onih koji 
ispovijedaju poniznost i istinski pokazatelj onih koji nose sramotu 
Kristova križa (usp. Fleb 11,26; 13,13). 

Udvostručenje rana koje je Franjo predvidio, u gradu naja- 
va smrti, ukazanja i zadržavanje pokopa, glas o mrtvom i živom i 
njegovo preseljenje; mistično svjedočanstvo njegove riječi, odjeća 
svjetovnog izgleda, pokrivalo onih što tuguju, uzdizanje preko Be- 
nedikta onoga koji je otpao od boka raspetog Krista i vraćanje na 
postaju njegove ustrajnosti; odlaganje žalobne i ukaljane odjeće i 

ponovno uzimanje habita svjetlosti i čistoće; otvaranje znaka pri- 
mljenog s nebesa, skriveno i prekriveno prolazi; skriva se svjetovni- 
ma i svijetu, a jednim je dijelom poznata nekolicini onih što gledaju 
i nisu od svijeta. 

Nakon spaljivanja grešnice Laurencije 96 i nakon što se tri anđela, 
koji se moraju poslati s neba osvete onima koji su je spalili te kada 
se spali svijet koji ne vidi, oni koji vide počet će propovijedati i ot- 
krivati ono što je skriveno. 

Konačno, nakon dvadeset i osam okreta godina i nakon što se 
dodaju patnje šeste vrtnje kotača ljudskoga kruga siromašnog put- 
nika koji je osuđen na sudu, kada se doda još devet na sedmu vrt- 
nju istoga kotača kako bi se razlikovala zora drugoga vremena, uz 
svetu promjenu na bolje zasjat će Krist, Kralj kraljeva i Gospodar 
gospodara (usp. Otk 19,16), koji može obnoviti te potjerati uvis, 
k nebeskim i istinskim dobrima srca i duh svetih svojih te ispuniti 
obećanja i okrenuti svoj sveti i svemoćni pogled prema Petru te uliti 
život ljubljenom učeniku naslonjenom i umirenom na krilu i grudi- 
ma njegove ljubavi (usp. Iv 13,23-25); otpustiti grijeh, podići nadu 
i dati veću krepost; otključati tajne, otkriti otajstva te postići da se 
trči i odleti u nebesku stvarnost. 

Od velikih obećanja koja su dana i prorokovana pod zakonom 
što je prethodilo onome što je Krist u ljudskom obličju ispunio? 
Tako je i sada od onoga što je obećano svetomu Franji ispunjeno 
malo toga u usporedbi s onim što Krist po svojem Duhu mora u 
njemu ispuniti na kraju dana, kao da se od tisuću libara još nije 
pojavila niti jedna unča od onoga što će se pojaviti u evanđeoskom 
načinu života, koji će započeti u ocu siromašnih i biti označen Fra- 
njinim pečatom. 

Ono što će Isus Krist započeti po njemu i u njemu 97 (usp. Rim 
11,36) kao ispunjenje neće primiti ljudskim osjetom niti ljudskom 
mudrošću ili moći (usp. 1 Kor 2,5), nego će ih sam Bog i čovjek 
Krist neposredno usavršiti u tolikoj punini sudioništva u njegovim 
darovima i milosti da će svi s potpunom sigurnošću spoznati kako je 
uistinu u duhovnim učincima svojih darova sišao sam Isus. 

Tada će se posramiti svi koji su ga prezreli i otišli za razborom 
vlastitog shvaćanja te su štovah idole mudrosti svijeta i podigli oltare 
ispraznih učenja. 

Krist će im obznaniti nepoznate i skrivene stvari svoje mudrosti, 
neizrecive će riječi čuti iz njegovih usta (usp. 2 Kor 12,4), pogledat 
će u dubine otajstava te će se nasititi plodovima ljubavi. Iz ruke 
junaka istrgnut će plijen i preko smrti i krvi odnijet će pobjedu nad 

96 Ne zna se tko bi to mogao biti. 

97 Donosim doslovan prijevod latinske inačice ovoga mjesta, op. prev. 

zmajem. Ući će u njegovu nutrinu i rastrgat će mu utrobu te će mu 
glave zdrobiti (usp. Ps 74,14); natjerat će u bijeg tamu posljednje 
noći te će na sredinu postaviti prebivalište ljubavi (usp. Lev 26,11). 
Sotona (usp. Rim 16,20) ih neće nadvladati (usp. Mt 16,18), nego 
će ga oni satirati pod svojim nogama; i imat će Jahvu za Boga (usp. 
Ps 33,12; 144,15), a Isusa Krista i njegov Duh za učitelja (usp. Mt 
23,10). Njemu čast i slava u vijeke vjekova (usp. Otk 5,13). Amen. 

[Kraj Kronika Reda manje braće ] 

Uvod 


Zgode blaženog Franje i njegovih drugova spadaju sigurno među 
najkasnije Franjevačke izvore. 

Rukopisna tradicija 

Rukopisna je tradicija Zgoda veoma složena. Poslije velikog pot- 
hvata popisa i sistematiziranja Franjevačkih izvora koje je obavio o. 
Clasen, 1 - koji je uostalom istraživao kako su se proširili ili se nisu 
proširili u nekim krajevima Europe - danas je lakše snaći se u me- 
hanizmima prenošenja ovoga teksta koji je, skupa s Ogledalom savr- 
šenstva, jedan od onih koji su najviše toga pretrpjeli. Prvi koji je dao 
konkretne naznake o tome kako je tekla tradicija rukopisa Zgoda bio 
je o. Jacques Cambell. 

Tradicija se pokazuje u tri ogranka. Prvi ogranak predstavlja 
samo jedan svjedok koji prenosi dvije redakcije Zgoda; 2 drugi daje tri 
rukopisa; 3 treći, na kraju, daje 16 svjedoka, 4 od kojih mnogi potječu 


1 Usp. CLASEN, 1967. 

To je ms. iz Oxforda, Bodleian Librarv, lat. theol. d. 23 (početak XV st.). 

3 To su kodeksi iz Rima, Bibl. Irskog kolegija sv. Izidora, 1/72 (početak XV st.); 1/82 
(XV st.) i iz Firence, Bibl. Naz. Centr., Magliab. II.XI.20 (početak XV st.). 

4 To su mss. LIEGE, Bibl. de l’Universite, 343 (1408); DUSSELDORF, Landes- 
und Stadtsbibl., B 85 (poslije 1444); LIEGE, Bibl. du Seminaire, 6.F.12 (sredina 
XV st.); LEUVEN, Minderbroedersklooster, s.s., (1454) (ovaj ms. je izgubljen, ali 
je bio prepisan od oo. Bollandista, čija je kopija sada u BRUSSELU, Koninklijke 
Bibl., 7771/2, 17. st, kr. ); PARIŠ, Bibl. de l’Institut de France, Mazarin 1743 (1459); 
Mazarin 989 (1459-60); ERPENBURG, Bibl. des Barons von Brenken, 7 (posli- 
je 1459); WROCLAV( Stadtische Bibl., cod. Rehdinger 491 (poslije 1468); BER- 
LIN, Staatsbibl., thed. Q 22 (1480); VERDUN, Bibl. Communale, 46 (XV st.); 
KOBLENZ, Staatsarchiv, Depositum Gvmnasialbibl, H.3.42 (XV st.); PARIŠ, Bibl. 
de la Faculte de theologie protestante, 6 (cod. Rosenthal) (XV st., kr.); BRUSSEL, 
Minderbroedersklooster, s. s. (1502) (ovaj ms. je izgubljen, ali je bio prepisan i kola- 
cioniran od oo. Bollandista: usp. BRUSSEL, Bibl. des Bollandistes, 157, XVII. st., 
kr.; drugi ms. s. s., / 1549/ također je i on izgubljen; prepisan je i kolacioniran od oo. 
Bollandista: usp. BRUSSEL, Bibl. des Bollandistes, 156, XVIL st., kr., i BRUSSEL, 
Koninklijke Bibl., 7771/2, XVII. st., kr.); BERLIN, Staatsbibl., theol. F. 70 (1570); 
DEVENTER, Athenaeumbibl., 1 0AV5 (1620-1629). 

iz kelnske franjevačke provincije. 5 Za svaki ogranak vezane su različi- 
te i vrlo važne kompilacije. 

Pripovijedanje Zgoda - zna se - ima epizodičnu strukturu i ne 
razvija se u organskom obliku, nego kroz pojedine isprave, izvatke, 
cvjetiće, anegdote i izgrađujuće primjere; odatle djelo ima obilježje 
zbornika. Također zbog toga rukopisna se tradicija pokazuje konfu- 
znom i po opširnosti nehomogenom, kao što nedvojbeno pokazuje 
kodeks Oxf 23. 

Unatoč tome neredu u rukopisnoj tradiciji - tako kako se ona 
danas može rekonstruirati unutar granica rasporeda i odnosnog nad- 
življavanja, odsutnosti različitih pripovjedačkih sklopova - mogu se 
razlikovati barem tri razdoblja: u prvom je materijal stavljen jedan uz 
drugi bez očito jasnog reda (prva obitelj); u drugom ga se pokušavalo 
urediti (druga i treća obitelj); u trećem se materijal pobrkao, pomije- 
šavši se s drugim izvorima. 


Izdanja 

Postoje dva izdanja Zgoda: prvo, datirano 1902, dugujemo 
Sabatieru; 6 drugo o. Cambellu: objavljeno je posthumno, 1988. 

Za svoje je izdanje Sabatier - koji je časno izjavio da su filološka 
analiza i izdanje bili posve provizorni - koristio samo dva svjedoka 
(oba su međutim pripadala trećoj obitelji), premda se već znalo za 
čak dvadeset dva rukopisa s tekstom Zgoda; on je ustvari utvrdio 
tekst oslanjajući se na jedan rukopis tada u vlasništvu antikvara Ro- 
senthala iz Miinchena (sada u Biblioteci Fakulteta protestanstke teo- 
logije u Parizu, sa signaturom 6). 

U opširnom uvodu (koji su na talijanski preveli oni koji su se bri- 
nuli za izdavanje) o. Cambell, osim što je ukratko izložio »lagano, 
ali neprekidno napredovanje kritike« 7 te ispitao i pretresao neke po- 
vijesno-literarne probleme koji su neprestano u središtu rasprave o 
Zgodama (datum i mjesto sastavljanja - autor i eventualni izvjestitelji; 
vrijednost djela), 8 suočio se također s drugim pitanjima, izravno više 
filološkim. 

Koju vrijednost stoga ima »sinteza« o. Cambella? Neka zaslu- 
ga joj se, bez daljnjega, priznaje: ta da je pokazao »smjer« odnosa 
svjedoka Zgoda i da je istodobno dokumentirao - makar neizravno 
- kako je autor djela naslijedio i na neki način sistematizirao neke 

5 Usp. CLASEN, 1967., Tablica D: ActBFranc (Koln Prov.), 6*— 8*. 

6 Usp. Actus beati Francisci etsociorum eius (Djela blaženog Franje i njegovih drugo- 
va), izd. SABATIER, Pariš 1902. 

7 Ondje, str. 12-24. 

8 Ondje, str. 36-76. 

franjevačke uspomene iz XIII. stoljeća, upotpunjavajući ih s drugim 
pripovjedanjima epizoda i ličnosti koje su mu bile vremenski bliže, i 
da je predao sav taj materijal sljedećem stoljeću u jednoj zbirci tako 
opsežnoj i bogatoj da je utjecala na nastanak kompilacija XIV sto- 
ljeća. Tko bi sada htio dati se na kritičko utvrđivanje teksta Zgoda, 
našao bi bez sumnje na svom putu naznake veoma korisne i njegov 
hod bi bio sigurno manje paraliziran. 

Istovremeno je o. Cambell glede autentičnosti pojedinih poglavlja 
ostao nesiguran pa možemo držati nedostatno obrazloženim izostav- 
ljanja nekih poglavlja, dok je u odnosu na Sabatierovo izdanje bolje 
utemeljen redoslijed poglavlja. Ukratko, bit će potrebno još istraživa- 
nja ovoga djela. 

Autor, datum, mjesto sastavljanja i značenje djela 

Tko je i kada sastavio Zgode i gdje su sastavljene? Tri odgovora 
strogo povezana uz samo jedan problem: onaj postanka djela. 

Problem autorstva do danas nije riješen. Možemo međutim pouz- 
dano tvrditi da su na ovom djelu radila barem dva kompilatora. 

Glede datuma nastanka o. Cambell smješta ga između 1331. i 
1337. godine, ali ni ovdje njegova obrazloženja nisu sigurna ni posve 
uvjerljiva, pa se kao termin post quem može opravdanije uzeti 1327, 
dok termin ante quem ostaje 1337. 

S obzirom na duh ovog djela može se s pravom držati da je ono 
nastajalo u provinciji Marche, točnije u uporištima takozvanih frati- 
čela i spirituala, to jest sljedbenika Petra iz Macerate i Anđela Klaren- 
skog, koji su se zauzimali za posve doslovno življenje franjevačkog 
siromaštva, »sine glossa«, kako je uostalom želio i sam sveti Franjo, a 
to potvrđuje njegova Oporuka. 

Karakteristično je da pripovjedni ambijent od početno umbrij- 
skog biva markijski i da se ta provincija naziva »quasi quoddam celum 
stellatum . . . stellis notabilibus decoratum, sanctis scilicet fratribus Minori- 
bus« (poput nekoga zvjezdanog neba urešenog znamenitim zvijezda- 
ma, to jest svetom Manjom braćom). 

Dominantna tema jest Franjina sličnost s Kristom; 9 u jednom se 
odsjeku o njemu izričito govori kao o »drugom Kristu«. 10 Ima za- 
cijelo i pretjerivanja u traženju paralela i sličnosti između Franje i 

9 Usp. Zgode, pogl. 1,1-2; pogl. 13,1-2; vidjeti također pogl. 4,1: »Quoniam beatus 
pater noster Franciscus tam ipse quam sui de crnce et ad crncem fuerat vocatus a 
Domino, ideo ipsi et alii sui sodi primi recte videbantur et erant homines crucifbđ«. 

10 Usp. Zgode, pogl. 6,1: »Verissimus servus Christi Franciscus, quia in quibusdam, 
fuit quasi alter Christus datus in mundo, ideo Deus pater tam felicem hominem in 
multis Christo filio suo esse fecit conformem«. Za potpun pregled razvijanja teme 
Franjo -drugi Krist, usp. STANISLAO DA CAMPAGNOLA, 1971. 

Krista, čime se katkad završava u izvještačenoj klimi čudesnosti i baj- 
kovitosti. Prevladavaju ipak primjeri vedre ljubavi, sretne poniznosti, 
hrabre strpljivosti, ukratko onih kreposti koje vjerno karakteriziraju 
Franjino držanje. 


Izvori : 

Uvod u Zgode bi. Franje i njegovih drugova preveo Velimir Blažević prema : Fontes 
Franciscani, a cura di Enrico Menesto e Stefano Brufani. Assisi: Edizioni 
Porziuncola, 1995, str. 2057-84. Tekst redigirao i skratio u skladu s karakte- 
rom ovog izdanja Ante Soljić. 

Zgode bi. Franje i njegovih drugova s latinskog izvornika preveli Vladimir Rezar i 
Rudolf Barišić prema: Fontes Franciscani , a cura di Enrico Menesto e Stefa- 
no Brufani. Assisi: Edizioni Porziuncola, 1995, str. 2085-2219. 


Zgode blaženog Franje 

I NJEGOVIH DRUGOVA 


Na hvalu i slavu Gospodina našega Isusa Krista i presvetoga na- 
šega oca Franje ovdje su zabilježena neka vrednija sjećanja o blaže- 
nom Franji i njegovim drugovima i nekim njihovim čudesima, koja 
su ispuštena u njegovim životopisima, a koja su veoma korisna i 
pobožna. 


I. POGLAVLJE 

O potpunom izvlaštenju svetoga brata Bernarda 
na propovijedanje našeg presvetog oca Franje 

Prije svega treba znati da je blaženi naš otac Franjo u svim svo- 
jim djelima bio suobličen Kristu. Kao što je blagoslovljeni Krist na 
početku svoga propovijedanja odabrao dvanaestoricu apostola koji 
su sve ostavili (usp. Mt 10,2; 19,27), tako je i blaženi Franjo imao 
dvanaest odabranih drugova koji su izabrali najviše siromaštvo. I 
kao što jv? objesio (usp. Mt 27,5) jedan od dvanaestorice apostola, 
tako se i od dvanaest spomenutih drugova objesio jedan po imenu 
Ivan Kapelski. I kao što se cijeli svijet divio onim svetim apostolima 
koji su bili puni Duha Svetoga, tako su i oni presveti drugovi sveto- 
ga Franje posjedovah toliku svetost kakva nije postojala na svijetu 
od vremena apostola. Netko od njih bio je ponesen do trećega neba 
(usp. 2 Kor 12,2), kao brat Egidije. Nekome pak anđeo dotače usne 
zeravom kao Izaiji, naime bratu Filipu Dugom. Neki su razgovarali s 
Bogom kao prijatelj r prijateljem (usp. Iz 33,1 1 ), naime prečisti brat 
Silvestar. Neki su letjeli k svjetlu božanske mudrosti kao orao (usp. 
Heb 1,8), naime preponizni brat Bernard, koji je uživao u najvećim 
dubinama Svetog pisma. Nekoga je Gospodin proglasio svetim i 
ubrojio među svete na nebu dok je još živio na ovom svijetu, kao da 
je bio svet još u utrobi, naime brata Rufina, asiškog plemića i muža 
Kristu najvjernijega. I tako su svi sijah osobitim znacima, kao što će 
iz sljedećeg biti razvidno. 

Među njima je prvi i prvorođenac, kako s obzirom na prvenstvo 
glede vremena tako i na povlasticu glede svetosti, bio brat Bernard 
iz Asiza koji se obratio na sljedeći način. Dok je sv. Franjo još nosio 
svjetovnu odjeću, ipak je bio sav prezren te je napustio svjetovnu 
nadu, a zbog pokore sav ružan i prljav, tako da su mnogi držali da je 
lud, iako bijaše božanskom solju začinjen (usp. Kol 4,6) te utvrđen 
i ojačan mirom Duha Svetoga. Takav je duže vremena hodao po 
Asizu gdje su mu nanosili nebrojene uvrede, kako njegovi tako i 
stranci, nabacajući se na njega blatom i kamenjem. On pak sam naj- 
strpljivije je, kao gluh i nijem (usp. Ps 37,14), prelazio preko svega 
vesela lica. 

Gospodin Bernard iz Asiza, koji bijaše jedan od plemenitijih, 
bogatijih i mudrijih u gradu, s čijim su savjetima bili zadovoljni svi, 
mudro razmotri toliko duboki prezir prema svijetu kod sv. Franje i 
toliku postojanost i strpljivost u podnošenju uvreda, tako da je ne- 
prestano izgledao sve postojaniji iako su ga svi prezirali i odbacivah 
gotovo dvije godine. Reče u svom srcu: »Nipošto ne može biti da taj 
Franjo nema veliku Božju milost.« 

I po Božjem nadahnuću pozvao je Franju da večera s njim. Na to 
Franjo ponizno privoli i s njim večera one večeri. Gospodin Bernard 
u svom srcu odluči da će istražiti svetost sv. Franje. Zato ga pozva da 
prespava tu noć u njegovoj kući. I kad sv. Franjo ponizno pristade, 
gospodin Bernard pripremi ležaj u svojoj sobi u kojoj je gorjela svje- 
tiljka neprestano čitavu noć. Sveti Franjo odmah čim je ušao u sobu, 
da bi skrio božansku milost koju je imao, smjesta se baci na ležaj 
kako bi izgledalo da hoće spavati. Gospodin Bernard odluči u svom 
srcu da će ga krišom promatrati preko noći. Stoga se posluži tolikim 
oprezom da se malo poslije nego je legao u svoj ležaj, pretvarao da 
tvrdo spava i hrče iz najveće dubine. 

Sveti pak Franjo vjeran skrivatelj Božjih tajna, kad je mislio da 
gospodin Bernard tvrdo spava u dubokoj noćnoj tišini, ustade s le- 
žaja i podignuvši lice k nebu i uzdignuvši ruke i oči k Bogu, potpuno 
sabran i žarko vatren najpobožnije moleći govoraše: »Bog moj i sve 
moje!« To govoraše sv. Franjo diveći se uzvišenosti božanskog ve- 
ličanstva, koje se udostojalo sniziti do posrnulog svijeta i odlučilo 
pružiti spasonosni lijek po njemu siromašku sv. Franji. Prosvijetljen 
proročkim Duhom, gledajući unaprijed veličanstvena djela koja će 
Bog učiniti preko njega osobno i preko njegova Reda i pošto ga je 
taj isti Duh poučio te promatrajući svoju nesposobnost i oskudnost 
kreposti, zazivao je Gospodina da ono što on ne može sam Bog do- 
vrši, jer bez njega ništa ne može krhki čovjek. Zbog toga govoraše: 
»Bog moj i sve moje!« 

Gospodin Bernard, dok je tu svjetiljka svijetlila, vidjevši to sve i 
pomno razabravši prethodne riječi, odvagnuvši svečevu pobožnost 

budnim promatranjem, potaknut od Duha Svetoga unutar u dubini 
srca, odmah čim je svanulo pozva sv. Franju i reče: »Brate Franjo, 
ja sam odlučio posve ostaviti svijet i slijediti tebe kamo god mi bu- 
deš zapovjedio.« Sveti Franjo slušajući to kliknu u duhu i s velikom 
radošću reče: »Gospodine Bernarde, taj je posao tako uzvišen da 
o tom treba zatražiti savjet od Gospodina našega Isus Krista, da 
se udostoji on sam pokazati svoju blagonaklonost, kako to treba 
izvršiti. I stoga pođimo zajedno k biskupu, gdje se nalazi jedan do- 
bar svećenik i učinit ćemo da se rekne misa. Kad nju saslušamo, 
tu ćemo moliti sve do trećeg kanonskog sata. Tako moleći zatražit 
ćemo od Gospodina našega Isusa Krista, triput otvarajući misal, da 
nam se udostoji pokazati put koji je njemu prihvatljiv i koji trebamo 
odabrati.« Gospodin Bernard reče: »Sviđa mi se što kažeš.« 

Otišli su k biskupu i, pošto su slušali misu i molili se sve do tre- 
ćeg kanonskog sata, uze svećenik na molbu sv. Franje i gospodina 
Bernarda misal i pokrijepivši se znakom križa, u ime Gospodina na- 
šega Isusa Krista otvori misal. U tom otvaranju pojavi se prvo: Ho- 
ćeš li biti savršen, idi, prodaj što imaš i podaj siromasima (Mt 19,21). 
U drugom otvaranju pojavi se: Ništa ne uzimajte na put (Lk 9,3). U 
trećem otvaranju pojavi se: Hoće li tko za mnom, neka se odrekne 
samoga sebe, neka danomice uzima križ svoj i neka ide za mnom (Lk 
9,23; Mt 16,24). Vidjevši to reče sv. Franjo: »Gospodine Bernarde, 
evo imamo savjet Gospodinov. Idi i izvrši što si čuo i neka je bla- 
goslovljen Gospodin naš Isus Krist koji se udostojao pokazati nam 
svoj evanđeoski put.« 

Gospodin Bernard odmah razdijeli sva svoja dobra, koja bijahu 
veoma velike vrijednosti i radosno sve podijeli siromasima noseći 
puno krilo novca udovicama i siročadi te je obilato i najdarežljivije 
dijelio putnicima i Božjim službenicima, dok ga je u svemu gore 
spomenutom pratio i vjerno pomagao sv. Franjo. A gospodin Silve- 
star, kad je vidio da se sve rasipa, naveden pohlepom reče sv. Franji: 
»Nisi u potpunosti vratio dug za ono kamenje koje si od mene kupio 
radi popravaka crkava.« Sv. Franjo, zapanjen njegovom pohlepom, 
ne želeći se s njim prepirati, kao pravi obdržavatelj evanđelja, dajući 
svakomu tko ište (usp. Lk 6,30) zagrabi rukom u kesu gospodina 
Bernarda i punu novaca položi je u kesu gospodina Silvestra te reče 
da će mu još i više dati ako zatraži. On se pak zadovoljan udalji. 

Poslije ovoga gospodin Silvestar, kad se vratio kući i dokasna 
promišljao što je učinio preko dana, korio je vlastitu pohlepu i raz- 
mišljao o žaru gospodina Bernarda i svetosti sv. Franje, pa mu se 
kroz tri noći prikaže zlatni križ kako izlazi iz Franjinih usta, a koji 
je vrhom dodirivao nebesa, a ispružene ruke izgledale su kao da se 
pružaju do krajeva svijeta. Zbog ovoga je potaknut od Gospodina 
rasprodao sva svoja dobra i razdijelio siromasima; nakon toga po- 

stao je manji brat tolike svetosti i uslužnosti da govoraše s Bogom 
kao prijatelj s prijateljem (usp. Izl 33,1 1 ), kako je sv. Franjo više 
puta doživio i kako će se dalje pokazati. 

Gospodin pak Bernard, razdavši sve zbog Gospodina i napokon 
postavši evanđeoski siromah, zaslužio je toliku milost od Boga da 
je često padao u zanos k Bogu. I sv. Franjo je pripovijedao za njega 
da je dostojan svakog poštovanja; i govoraše da je on sam ustanovio 
Red takvim kakav je zbog toga što je upravo on prvi začeo evan- 
đeosko siromaštvo razdjeljivanjem svega siromasima, ništa ne zadr- 
žavajući za sebe, nego nudeći sebe golog rukama Raspetog koji je 
Gospodin blagoslovljen u vjekove (usp. Rim 9,5; 2 Kor 11,31). 


II. POGLAVLJE 

O poniznosti i poslušnosti sv. Franje i brata Bernarda 

Blaženi je Franjo, najpobožniji sluga raspetog Krista zbog stro- 
gosti pokore i stalnog plača postao gotovo slijep. I tako se jednom 
udaljio s mjesta gdje se nalazio i stigao do mjesta gdje je boravio 
brat Bernard da bi porazgovarali o božanskim stvarima. Brat Ber- 
nard stajao je u šumi u pobožnoj kontemplaciji u potpunosti po- 
vučen i sjedinjen s Gospodinom. Tada je u šumu stigao sv. Franjo 
i zazvao brata Bernarda govoreći: »Dođi, razgovaraj s ovim slijep- 
cem!« A brat Bernard, budući da je bio čovjek velike kontemplacije 
i tada se nalazio mišlju upravljen k Bogu, nije odgovorio sv. Franji 
niti je otišao k njemu. Sam je pak brat Bernard posjedovao posebnu 
milost kad je govorio o Bogu, što je sv. Franjo već više puta doživio 
i upravo zbog toga želio s njim govoriti. Stoga, malo pričekavši, za- 
zvao ga je drugi i treći put tražeći dakako isto: »Dođi, razgovaraj s 
ovim slijepcem!« Brat Bernard nije se nijednom okrenuo, tako da 
niti je otišao niti govorio sv. Franji. Zatim se sv. Franjo malčice ne- 
utješan udaljio, čudeći se i žalosteći se sam u sebi što brat Bernard, 
mada ga je tri put zazvao, nije htio doći. 

Dok je sv. Franjo tako razmišljao i udaljavao se idući po putu, 
rekao je svom drugu: »Pričekaj me malčice!« I kad se na nekakvom 
osamljenom mjestu predao molitvi, ukaza mu se božanski odgovor 
govoreći: »A što se ti, siromašni čovječuljče, uznemiravaš? Zar je 
čovjek dužan otpustiti Boga zbog nekog stvorenja? Kad si ga ti zazi- 
vao, brat Bernard je stajao združen sa mnom. Zbog toga nije mogao 
doći k tebi niti ti odgovoriti; stoga se nemoj čuditi ako ti nije mogao 
govoriti, jer je bio toliko izvan sebe da nije čuo nijednu od tvojih 
riječi.« Sv. Franjo, razabirući ovo, smjesta ubrzavši korak vrati se 
k bratu Bernardu da bi sam sebe ponizno prekorio zbog prijašnjeg 
razmišljanja. A brat Bernard, uistinu svetac, smjesta potrči sv. Fra- 

nji u susret i baci mu se pred noge. I sastale su se (usp. Ps 85,11) 
poniznost sv. Franje i ljubav i poštovanje brata Bernarda. Kad je iz- 
govorio pobožno pokajanje koje je osjećao, sv. Franjo je zapovjedio 
bratu Bernardu da sve što mu zapovjedi pokorno izvrši. On je pak, 
bojeći se da mu ne bi po običaju naložio nešto pretjerano, želeći 
se u pobožnoj poslušnosti udaljiti rekao: »Spreman sam vas, oče, 
pokorno poslušati, ukoliko i vi meni obećate isto u onome što vam 
budem govorio.« Sv. Franjo odgovori: »Pristajem!« Brat Bernard je 
potom rekao: »Govorite, oče, što želite da učinim.« Sv. Franjo reče: 
»Po zavjetu poslušnosti zapovijedam ti da, radi kažnjavanja sumnji- 
čavosti i drskosti mog srca, dok ja ležim na zemlji, zagaziš svojom 
nogom na moje grlo, a drugu postaviš iznad mojih usta tako da, dok 
me tako gaziš svojim nogama po vratu i ustima, tri puta prijeđeš po 
meni s jedne strane na drugu. I dok prelaziš govori mi uvrede: ’Lezi 
prostačino, sine Petra Bernardonea! ’ Nanosit ćeš još više i veće 
uvrede govoreći: 'Odakle ti tolika oholost, najbezvredniji stvore?’« 

Kad je brat Bernard to čuo, bilo mu je teško to učiniti; ipak je 
zbog poslušnosti to, koliko je mogao, brižljivo ispunio. I kad je bilo 
gotovo, reče sv. Franjo: »Sad zapovijedaj, brate Bernarde, što že- 
liš da učinim, jer sam ti obećao poslušnost.« Brat Bernard odvrati: 
»Zapovijedam ti da me dok god smo zajedno ispravljaš u mojim 
prijestupima i još oštrije koriš.« Kad je to čuo, sv. Franjo se veoma 
začudio, jer je brat Bernard bio tolike svetosti da je sv. Franjo prema 
njemu gajio veliko poštovanje. Od tada se sv. Franjo čuvao duže s 
njim zadržavati da se ne bi zbog obećane poslušnosti dogodilo da 
tako svetu i toliko pobožnu dušu napada nekakvim ispravljanjem. 
No kad bi poželio vidjeti brata Bernarda ili slušati kako govori o 
Bogu, žurno bi ga napustio. I bilo je zadivljujuće vidjeti kako se u 
poštovanom ocu i u njegovom prvorođencu bratu Bernardu odigra- 
vala stalna borba, dapače sastajale su se (usp. Ps 85,11) poslušnosti 
ljubav, strpljivost i poniznost i jednog i drugog. 

Na hvalu i slavu Gospodina našega Isusa Krista. Amen. 


III. POGLAVLJE 

O bratu Bernardu kada mu je anđeo premjestio rijeku 

U počecima Reda, kada su braća još bila malobrojna i još nije 
bilo stalnih boravišta, sveti je Franjo išao posjetiti crkvu sv. Jakova, 
vodeći sa sobom nekoliko drugova od kojih je jedan bio brat Ber- 
nard. Iako su išli zajedno, u nekoj zemlji su našli jednog bolesnika; 
sažalivši se na njega sv. Franjo reče bratu Bernardu: »Sine, želio bih 
da ostaneš i pričuvaš ovog bolesnika.« On odmah, prignuvši koljena 
i oborivši glavu, najponiznije posluša svetoga oca. Sv. Franjo, osta- 

vivši brata Bernarda sa spomenutim bolesnikom, išao je k sv. Jakovu 
s ostalim drugovima. I dok je stajao i molio u sv. Jakovu, Gospodin 
mu u samoj crkvi otkrije da sam treba nalaziti smještaj po svijetu i 
da se njegov Red mora širiti u punoj veličini. Od tada je po Božjoj 
zapovijedi započeo posvuda osnivati stalna boravišta. 

Vraćajući se ranijim putem sv. Franjo nađe brata Bernarda i po- 
vjerenog mu bolesnika potpuno izliječena. Zbog toga je sljedeće go- 
dine sv. Franjo dopustio da brat Bernard ide na grob sv. Jakova. U 
međuvremenu sveti se Franjo vratio u Spoletsku dolinu. 

I kad su zastali na nekom napuštenom mjestu, on i brat Maseo 
i brat Ilija i još poneki i dok se jedan dan sv. Franjo zadržao u šumi 
na molitvi, njegovi su se drugovi, veoma ga poštujući, bojali bilo 
kako omesti njegovu molitvu zbog silnih djela koja mu je činio Bog 
u molitvama. 

Dogodilo se da je neki veoma lijepi mladić, odjeven kao da se 
sprema na putovanje, došao do vrata i lupao toliko žurno i dugo, što 
nije bilo uobičajeno. Brat Maseo je prišao vratima, otvorio ih i re- 
kao onom mladiću: »Sine, ne vjerujem da si ikako bio pred vratima 
braće jer ne znaš umjereno kucati.« I odgovori mu mladić: »Kako bi 
trebalo?« Reče mu brat Maseo: »Kucaj triput i pomalo, jedan kucaj 
za drugim; potom pričekaj dok brat ne dovrši Očenaš i dođe k tebi. 
A ako u tom vremenu ne bi došao, kucaj ponovno.« Mladić pak 
odgovori: »Veoma mi se žuri, zbog toga tako kucam; naime moram 
poći na dugačak put. Ovamo sam došao govoriti sa sv. Franjom, no 
on se sad nalazi u kontemplaciji u šumi; stoga ga ne želim prekidati. 
Nego pođi, pošalji mi brata Iliju; čuo sam naime da je veoma mu- 
dar. Stoga mu želim postaviti jedno pitanje.« 

Brat Maseo, kad je rekao bratu Iliji da ode k njemu, ovaj se uvri- 
jedio i nije htio ići, oholeći se i srdeći. Brat Maseo nije znao što da 
uradi; ako bi rekao da onaj ne može doći, lagao bi; ako bi rekao 
da je uznemiren, bojao se da ne da loš primjer. I jer je on u među- 
vremenu otezao dolazak, onaj mladić ponovno zakuca kao ranije. 
Napokon se brat vrati k vratima i reče mladiću: »Nisi obdržao moje 
pravilo, ni nalog što se tiče kucanja.« Onaj mladić bio je anđeo Gos- 
podnji, koji, predviđajući odgovor brata Masea, reče: »Brat Ilija ne 
želi doći k meni, nego pođi bratu Franji i reci mu da mi pošalje brata 
Iliju.« Tada je brat Maseo otišao bratu Franji koji je stajao i molio 
u šumi lica uzdignuta prema nebu i ispričao mu cijelo poslanje spo- 
menutog mladića i odgovor brata Ilije. Tada sv. Franjo, ne mičući se 
s mjesta niti odvraćajući lice od neba, reče: »Pođi i kaži bratu Iliji 
da po zavjetu poslušnosti smjesta pođe k njemu.« Brat Ilija išao je 
k vratima toliko uznemiren da je otvarajući vratnice, uz veliku ga- 
lamu i buku, napao mladića govoreći: »Što ti hoćeš?« Onaj mladić 
odvrati: »Pazi se, predragi, naime izgledaš uznemiren, jer srdžba 

priječi duh da ne može razabrati istinu.« Tada brat Ilija reče: »Kazuj 
što želiš!« A on će: »Zanima me čuti od tebe je li obdržavateljima sv. 
evanđelja dopušteno od svega što se ponudi, kako je Krist predavao, 
jesti (usp. Lk 10,8); i zanima me je li ikojem čovjeku dopušteno 
nalagati obdržavateljima sv. evanđelja stvari suprotne evanđeoskoj 
slobodi?« Brat Ilija oholo odgovori govoreći: »Znam to dobro, neću 
ti govoriti. Pođi svojim poslom.« Mladić odgovori: »Ja bih na to 
pitanje znao odgovor bolje nego ti.« Brat Ilija razljućen žestoko 
zalupi vrata i udalji se. A kad je u sebi razmišljao o spomenutom 
pitanju, oklijevao je i nije ga znao razmrsiti. On je, budući da je bio 
vikar Reda, usuđivao se upravljati i mimo evanđelja i pravila, te je 
već bio donio odredbu da nijedan brat u Redu ne jede meso; tako 
da je spomenuto pitanje bilo u cijelosti protiv njega. Kako nije sam 
znao razriješiti ovu dvojbu, uzimajući u obzir razboritost spomenu- 
tog mladića i to što je rekao da bi to pitanje bolje razriješio, vrati se 
k ulazu, otvarajući vratnice da bi od samog mladića zatražio da mu 
razriješi spomenuto pitanje. No kad su se vrata otvorila, nije bilo 
nikoga niti se obilaženjem uokolo mogao naći bilo kakav trag. Onaj 
je bio anđeo Gospodnji koji se, ne čekajući ga, udaljio zbog toga što 
ohola pamet nije bila dostojna anđeoskog razgovora. 

Kad se to sve tako dogodilo, sv. Franjo, kojem je sve bilo otkri- 
veno, vraćajući se iz šume oštro je s jakom vikom korio brata Iliju 
govoreći: »Loše činiš, oholi brate Ilija, koji odbijaš svete anđele koji 
nas dolaze posjetiti i uputiti. Kažem ti da se veoma bojim da tvoja 
oholost ne učini da završiš izvan ovog Reda.« I tako mu se poslije i 
dogodilo kako je sv. Franjo proročkim duhom ranije rekao. 

U istom pak danu i satu kada se onaj anđeo udaljio od spome- 
nutog brata, prikazao se u istom liku bratu Bernardu koji se vraćao 
od sv. Jakova i koji je stajao preko neke velike rijeke koju nije mo- 
gao prijeći; i pozdravljajući brata Bernarda na vlastitom jeziku reče: 
»Gospodin ti donio mir (usp. Br 6,26), dobri brate!« Brat Bernard, 
diveći se njegovoj ljepoti i njemu poznatom jeziku te miroljubivom 
pozdravu i veselom licu, upita ga: »Odakle si, dobri mladiću (usp. 
Tob 5,6)?« On odgovori: »Dolazim s takvog mjesta gdje se zadr- 
žava sv. Franjo; išao sam razgovarati s njim, ali nisam mogao, jer je 
stajao u šumi u pobožnoj kontemplaciji. S njim su na tom mjestu 
stajali brat Maseo i brat Egidije i brat Ilija. Brat Maseo naučio me 
kucati na vašem ulazu. Brat Ilija, budući da mi nije odgovorio na 
pitanje koje sam mu postavio, kad se kasnije pokajao i htio me čuti 
i vidjeti, nije (usp. Lk 10,24) mogao.« Kazavši to anđeo reče bratu 
Bernardu: »Predragi, što otežeš prijeći rijeku?« Odgovori mu: »Jer 
se bojim opasnosti zbog dubine vode koju gledam.« A anđeo reče: 
»Prijeći ćemo zajedno, nemoj sumnjati.« I uhvativši njegovu ruku, 
u tren oka stavi brata Bernarda neozlijeđena na drugu stranu. Brat 

Bernard, opažajući da je on anđeo Gospodnji, s velikom pobožno- 
šću i poštovanjem te radošću reče: »O blaženi anđele Božji, red mi 
svoje ime ?« On odgovori: »Sto pitaš za moje ime (usp. Post 32,29) 
koje je divno?« To rekavši nestane i ostavi brata Bernarda veoma 
utješena, tako da je cijeli put prošao s radošću. 

Sam je brat Bernard zabilježio i dan i sat kada mu se ukazao an- 
đeo; i pošto je stigao na mjesto gdje se nalazio sv. Franjo sa spome- 
nutim drugovima, sve im je po redu ispričao. Tako su najpouzdanije 
opazili da se onaj isti anđeo ukazao i njima u taj dan i sat. 

Na hvalu Gospodina našeg Isusa Krista, koji je blagoslovljen u 
vjekove. Amen. 


IV. POGLAVLJE 

O bratu Bernardu kako je išao u Bolognu 

Budući da je naš blaženi otac Franjo, isto kao i njegovi drugo- 
vi, od Boga bio pozvan s križa i na križ, i on sam i ostali njegovi 
blaženi prvi drugovi izgledali su i bili su ljudi Raspetog; noseći 
križ u ponašanju i vladanju i u svim svojim djelima, žudeći više za 
pogrdama kakve je trpio Krist negoli za ispraznim i varljivim svje- 
tovnim ugodama; zbog toga su se veselili zbog uvreda, a tugovali 
zbog počasti. I išli su svijetom kao pridošlice i putnici (usp. 1 Pt 
2,11) ništa ne noseći sa sobom osim Krista; zbog toga kamo god 
su išli, jer bijahu uistinu žive mladice trsa, postizavah su najveće 
plodove duša. 

Tako se jednom u početku Reda dogodilo da je sv. Franjo po- 
slao brata Bernarda u Bolognu da ondje zasadi Bogu nove mladi- 
ce zahvaljujući milosti darovanoj mu od Gospodina. Brat Bernard, 
opasavši se Kristovim križem i praćen vrlinom poslušnosti, ode u 
Bolognu. 

Kad su ga dječaci vidjeli onako neobičnog držanja i izgleda, po- 
češe mu nanositi mnoge uvrede. Brat Bernard, uistinu svetac, te 
je uvrede ne samo strpljivo nego i veoma veselo podnosio. Naime 
kako je bio učenik Krista koji je postao ruglo ljudi i naroda pre- 
zir (usp. Ps 22,7) namjerno se smjestio na ulici spomenutog grada 
gdje su ga ljudi još žešće izrugivali. Dok je sjedio ondje, skupih 
su se oko njega mnogi dječaci, a također i odrash muškarci; jedni 
su mu povlačili kapuljaču natrag, neki naprijed; jedni su na nje- 
ga bacali prašinu, a drugi kamenje; neki su ga odozgora žestoko 
udarah. Na sve uvrede brat Bernard ostajao je veseo i strpljiv, ni 
u čemu se nije ni potajno žaho niti na što mrmljao; dapače, što je 
još značajnije, idućih dana uporno se vraćao u spomenutu uhcu 
po još shčnih uvreda. I ma kohko da mu je uvreda bilo nanoše- 

no, uvijek je veselim licem pokazivao da mu je duh neuznemiren. 
I budući da strpljivost potvrđuje savršenstvo, neki mudri sudac, 
koji je prisustvovao i pozorno ispitivao tako odvažnu postojanost, 
toliko dana ni u čemu uznemirenu, reče u svom srcu: »Nemoguće 
je da taj ne bi bio sveti čovjek.« I prilazeći bratu Bernardu, reče: 
»Tko si ti i zašto si došao ovamo?« Brat Bernard se maši rukom 
za vreću i izvadi evanđeosko pravilo sv. Franje, koje je nosio u srcu 
i po potrebi pokazivao. Onaj sudac, kad je iščitao uzvišen sadržaj 
same regule, ostao je veoma zapanjen, jer bijaše razborit čovjek; 
i okrenuvši se k drugovima s najvećim divljenjem je rekao: »Ovo 
je pravilo uzvišenije od ikojeg koje sam ikad čuo; zbog toga ovaj 
čovjek sa svojim drugovima spada među svetije ljude ovoga svi- 
jeta. Stoga velik grijeh čine oni koji mu nanose uvrede; jer ne bi 
ga trebalo izvrći uvredama, nego najvećim počastima, budući da 
je doista prijatelj Svevišnjeg.« I reče mu: »Predragi, ako vam tko 
može naći prikladno mjesto gdje biste dolično služili Gospodinu 
i budete li željeli prihvatiti, ja bih vam, ga radi spasa svoje duše, 
veoma rado dao.« Brat Bernard odgovori: »Predragi gospodine, 
vjerujem da vas je Bog na to potaknuo; stoga rado prihvaćam vaš 
prijedlog na čast Krista.« 

Tad spomenuti sudac vodeći brata Bernarda svom domu prihvati 
ga s radošću i velikom ljubavlju i kasnije mu nađe obećano mjesto 
i cijeloga ga o svom trošku savršeno i pobožno opremi. I postao je 
branitelj i izvrstan otac brata Bernarda i njegovih drugova. Brat Ber- 
nard je zbog svojih razgovora počeo bivati cijenjen od ljudi u tolikoj 
mjeri da su se smatrali sretnicima oni koji su ga mogli bilo taknuti 
bilo vidjeti. 

Kao ponizan i Kristov učenik brat Bernard je, bojeći se da ne bi 
počast koju je ondje stekao omela mir i spas njegove duše, otišao 
odande i vraćajući se sv. Franji rekao: »U Bologni smo dobili stal- 
no boravište; pošalji dakle, oče, braću koja će ondje boraviti jer ja 
ondje više ne stvaram dobit; dapače bojim se da zbog velike počasti 
koja mi se iskazuje ondje više gubim nego dobivam.« 

Blaženi pak Franjo, slušajući sve po redu što je Gospodin učinio 
preko brata Bernarda, veseleći se i radujući u duhu, započe hvaliti 
Svevišnjeg, koji je siromašne učenike križa na taj način raširio na 
spas naroda. I otada je izabirući među svojim drugovima slao mno- 
ge u Lombardiju i, budući da je rasla pobožnost vjernika, posvuda 
su stekli nova boravišta. 

Na hvalu Gospodina našega Isusa Krista, koji je blagoslovljen u 
vjekove. Amen. 

V. POGLAVLJE 

O dražesnoj smrti brata Bernarda 

Brat Bernard bio je čovjek tolike svetosti da ga je sv. Franjo za 
života jako cijenio, preporučivao ga u čestim govorima i u njego- 
voj odsutnosti uzdizao mnogim pohvalama. Jednog dana, dok se sv. 
Franjo nepomičan nalazio u pobožnoj molitvi, bi mu otkriveno da 
će brat Bernard uz Božje dopuštenje biti napadnut od mnogih, i to 
najoštrijih zloduha. Dok je sv. Franjo pun sućuti razmišljao o toliko 
ljubljenom sinu, kroz više je dana u suzama molio i preporučivao 
brata Bernarda Gospodinu Isusu Kristu da mu se udostoji dati po- 
bjedu nad tolikim zasjedama. I dok je tako bdijući uporno i brižljivo 
molio, evo, prikaza mu se božanski odgovor: »Franjo, ne boj se; jer 
sva iskušenja koja prijete bratu Bernardu dana su mu za usavrša- 
vanje i kao kruna njegovih nastojanja; i na kraju nad svime što ga 
napadne s radošću će odnijeti slavu i pobjedu. A on sam bit će jedan 
od uzvanika na gozbi kraljevstva Božjeg.« Na takav odgovor se sv. 
Franjo obradova radošću velikom (usp. Mt 2,10) iskazujući Gospo- 
dinu Isusu Kristu golemu zahvalnost. I od tada više nije sumnjao o 
bratu Bernardu niti se bojao za njega, nego je svednevice sve većom 
radošću i sve dubljim poštovanjem prianjao uz njega. Ovo poštova- 
nje nije pokazivao samo za života nego i na samrti. 

Kad je dakle blaženi Franjo umirao, kao i patrijarh Jakov, dok 
su uokolo stajali sinovi i pobožno plakali zbog odlaska toliko ljub- 
ljenog oca, reče: »Gdje je moj prvorođenac (usp. Post 49,3)? Dođi, 
sine, da te blagoslovim prije nego umrem (usp. Post 27,4).« Tada brat 
Bernard potajno reče bratu Iliji, koji je tada bio vikar Reda: »Oče, 
pođi s desne strane sveca da te blagoslovi.« Kad se brat Ilija smje- 
stio s njegove desne strane, sv. Franjo, oslijepio zbog suza koje je 
lio, stavi desnu ruku nad glavu brata Ilije i reče: »Ovo nije glava 
mog prvorođenca brata Bernarda.« Tada mu brat Bernard priđe 
s lijeve strane, a sv. Franjo, prekriživši ruke, ljevicu stavi na glavu 
brata Ilije, a desnicu nad glavu (usp. Post 48,14) brata Bernarda, 
govoreći mu: »Blagoslovio te Otac Gospodina Isusa Krista u svakom 
blagoslovu duhovnom u nebesima, u Kristu (usp. Ef 1,3). Kao prvi si 
bio izabran u Redu da dadneš evanđeoski primjer nasljedovanja 
Krista u evanđeoskom siromaštvu, jer ne samo da si rado ponu- 
dio svoj imutak i radi ljubavi prema Kristu potpuno ga razdijelio 
nego si dao i samog sebe kao žrtvu na ugodan miris (usp. Lev 2,9). 
Stoga neka te blagoslovi Gospodin Isus Krist, a blagoslivljam te i 
ja, siromašni sluga njegov, vječnim blagoslovima, kad dolaziš i kad 
odlaziš, dok bdiješ i dok spavaš, dok živiš i kad umreš. Tko te bude 
blagoslivljao, bit će pun blagoslova, a tko te bude proklinjao, neće 
biti siguran. Braćom svojom gospodari (usp. Post 27,29) i neka svi 

budu podložni tvojoj vlasti. I koje god htjedneš primiti u Red, neka 
budu primljeni; a koje poželiš izbaciti, neka budu izbačeni; i neka 
nitko od braće nema vlasti nad tobom; i možeš slobodno putovati 
ili boraviti gdje god poželiš.« 

Kad se pak taj tako blagoslovljeni sin približio smrtnom času, bu- 
dući da su ga braća poslije smrti blaženog Franje častila poput oca, 
sa svih strana se skupe kod njega; među njima se nalazio i poštovani 
i divni brat Egidije, koji kad ugleda brata Bernarda, reče s velikom 
radošću: »Gore srca, brate Bernarde, gore srca!« Brat Bernard pak 
potajice naloži jednom bratu da pripravi mjesto prikladno za kon- 
templaciju gdje bi se brat Egidije mogao predati razmatranju. 

Kad se pak brat Bernard približio posljednjem času, naloži da ga 
usprave i reče braći koja stajahu uokolo: »Predraga braćo, ne želim 
vam mnogo govoriti; dužni ste se pobrinuti da stanje koje sam sam 
imao i vi imate, i ono što ja sada imam i vi ćete imati. Nalazim u 
svojoj duši da ni za tisuću svjetova ne bih želio služiti drugom doli 
Gospodinu Isusu Kristu; a za sve prijestupe koje sam počinio op- 
tužujem sam sebe svom Spasitelju Gospodinu Isusu Kristu i vama. 
Zaklinjem vas, predraga moja braćo, da ljubite jedan drugoga (usp. 
Iv 13,34).« 

I poslije ovih riječi i mnogih drugih trezvenih savjeta, kad je pao 
na ležaj, njegovo lice posta izuzetno svijetlo i veselo, na veliko div- 
ljenje svih koji su stajali uokolo. I u toj radosti ona sretna duša kojoj 
je Krist obećao pobjedu prijeđe u radost blaženika. 

Na hvalu i slavu Gospodina! 


VI. POGLAVLJE 

O čudesnom korizmenom postu sv. Franje 

Istinski sluga Božji Franjo u mnogome je bio poput drugog Kri- 
sta danog na svijet, jer Bog Otac učini da tako sretan čovjek bude u 
mnogome sličan Kristu, Sinu njegovom - pojavio se u svetom brat- 
stvu svetih drugova, u čudnovatoj tajni rana križa i neprekinutom 
postu svete korizme. Naime kada se nalazio na području Peruđe, tik 
uz jezero, nađe se na dan mesopusta u gostima kod nekog čovjeka 
izrazito mu naklona. Njega sv. Franjo zakune ljubavlju Kristovom 
da ga u noći prije Pepelnice preveze na neki otok onog jezera gdje 
ne obitavahu ljudi, tako da nitko ništa ne opazi. Domaćin to, zbog 
velike privrženosti koju je prema njemu gajio brižljivo izvrši; usred 
noći ustane i pripravi lađicu i na dan Pepelnice preveze sv. Franju na 
otok. Sveti Franjo nije ništa ponio od živeži osim dva mala kruščića. 

Kad se iskrcao na spomenuti otok, zakune onoga koji ga je preve- 
zao da nikome ništa ne otkriva i da se ne vraća do Velikog četvrtka. 

Kad se ovaj udaljio od otoka, sv. Franjo ostade sam; kako ondje nije 
bilo nikakvog skloništa gdje bi se mogao smjestiti, uniđe u nekakvo 
gusto šipražje, gdje je drača tvorila nešto poput kolibe; i ondje je 
boravio nepomičan cijelu korizmu ništa ne jedući i ne pijući. 

Spomenuti se domaćin na Veliki četvrtak, kako je i rekao, vrati 
po blaženog Franju; i vidje da od spomenuta dva kruščića nije tak- 
nuto ništa osim polovice jednoga. Vjeruje se da je sv. Franjo i tu 
polovicu taknuo zbog toga da sačuva blagoslovljenom Kristu sla- 
vu četrdesetodnevnoga gladovanja i da s ono malo kruha otjera od 
sebe otrov isprazne slave; tako je postio po primjeru Krista četrdeset 
dana i četrdeset noči (usp. Mt 4,2). 

Na mjestu gdje je sv. Franjo obavio svoju čudesnu pokoru dogo- 
dila su se po njegovim zaslugama mnoga čudesa. Zbog svega toga 
ljudi započeše od tada na onom mjestu graditi nastambe i za malo 
vremena nasta ondje veliko i dobro naselje, gdje svoje mjesto nađu 
i braća, a koje se naziva »na otoku«. Još i sada ljudi iz tog nase- 
lja iskazuju veliko poštovanje onom mjestu gdje je sv. Franjo slavio 
spomenutu korizmu. 

Na hvalu Gospodina našeg Isusa Krista, koji je blagoslovljen u 
vjekove! Amen. 


VII. POGLAVLJE 
O pouci sv. Franje bratu Leonu 
da je jedino u križu savršeno veselje 

Jedne zime kada je sv. Franjo s bratom Leonom išao iz Peruđe 
prema Svetoj Mariji Anđeoskoj i dok ga je izuzetno oštro mučila 
studen, zazva brata Leona koji je stupao malčice ispred njega pa 
mu reče: »O brate Leone, kad bi mala braća u cijeloj zemlji da- 
vala veliki primjer svetosti i dobre duhovne izgradnje - zapiši to 
i pamti - to još ne bi bilo savršeno veselje.« I kad su još malčice 
proputovali, ponovno ga zazove govoreći: »O brate Leone, kada 
bi manji brat vratio vid slijepima, dizao uzete, istjerivao zloduhe, 
gluhima vraćao sluh, hromima korak i nijemima govor i povrh toga 
uskrisivao četverodnevnog mrtvaca (usp. Mt 11,4), zapiši da ni u 
tome nema savršenga veselja.« I iznova vičući govoraše: »O brate 
Leone, kada bi manji brat znao jezike svih naroda i sva znanja i 
pisma, tako da zna i prorokovati (usp. 1 Kor 13,2) i kad bi znao 
otkrivati ne samo budućnost nego i tajne savjesti ostalih ljudi, piši 
da ni u tome nije savršeno veselje.« I dok su još putovali, ponovno 
zavika: »O brate Leone, ovčice Božja: kada bi manji brat govorio 
anđeoskim jezikom (usp. 1 Kor 13,2) i poznavao kretanje zvijezda 
i svojstva trava i kad bi mu bila otkrivena sva blaga zemalja; i kad 

bi poznavao svojstva ptica i riba (usp. 1 Kr 4,33; 5,13) i životinja i 
ljudi i drveća i korijenja i kamenja i voda; piši, dobro piši i marljivo 
pamti, da ni tu nema savršenoga veselja.« I domalo zaviče: »O 
brate Leone, sve kad bi manji brat znao tako uzvišeno propovi- 
jedati da bi obratio sve nevjernike, piši da tu nema savršenoga 
veselja.« 

Potrajalo je to tako dvije milje. A brat Leon veoma se čudeći 
svemu ovome reče: »Oče, zaklinjem te Bogom, kaži mi gdje se 
nalazi savršeno veselje?« Odgovori mu sv. Franjo: »Kad bismo doš- 
li do Svete Marije Anđeoske oprani kišom i promrzli od studeni, 
isprljani blatom i izmoreni glađu i pokucali na ulaz pa bi izašao 
rasrđeni vratar i upitao nas: ’Tko ste vi?’ Mi bismo rekli: ’Dvojica 
od vaše braće.’ A onaj bi nam odvratio: ’Dakako! Vi ste dvojica 
razbojnika što lutaju okolo svijetom kradući milostinju siromasi- 
ma.’ I ne bi nam otvorio, nego bi nas ostavio da stojimo sve do 
večeri na snijegu i kiši, smrznuti i gladni. Tada, ako bismo grdnje 
i odbijanja podnijeli strpljivo i bez uzrujanosti i mrmljanja, i ako 
bismo ponizno i ljubazno mislili da nas onaj vratar dobro poznaje i 
da ga je Bog potaknuo da govori protiv nas, o brate Leone, piši da 
se u tome nalazi savršeno veselje. I kad bismo ustrajali u kucanju 
i vratar, rasrđen na dosadnjakoviće, izišao i nemilosrdno se bacio 
na nas pljuskama govoreći: 'Gubite se odavde bijedne lijenčine i 
idite u svratište. Tko ste vi? Ovdje nećete jesti!’ Kad bismo ovo 
radosno podnijeli i cijelim srcem s ljubavlju prihvatili uvrede, o 
brate Leone, piši da je u tome savršena sreća. I kad bismo tako 
odasvud pritiješnjeni glađu, udarani studeni, dok bi se približavala 
noć kucali, vikali i uz plač navaljivali da nam otvori, a on još više 
razjaren rekao: ’Ovi ljudi su krajnje bezočni i bezobrazni: ja ću ih 
umiriti! ’, a zatim izišao s kvrgavom batinom, zgrabio nas za kapu- 
ljače, bacio nas na tlo u blato i led i tako nas isprebijao spomenu- 
tom batinom da nas posvuda ispuni udarcima, kad bismo toliko 
zlotvorstava, toliko pogrda i udaraca podnijeli s radošću, misleći 
kako smo dužni podnijeti muke Krista blagoslovljenoga, o brate 
Leone, piši da je u tome savršena radost. Poslušaj zaključak, brate 
Leone. Među ostalim darovima Duha Svetoga koje je Krist predao 
i povjerio svojim prijateljima nalazi se i savladavanje samoga sebe 
i radosno podnošenje uvreda poradi Krista i ljubavi prema Bogu. 
Naime u svim spomenutim darovima ne možemo slaviti sebe jer 
oni ne pripadaju nama, nego Bogu. Sto imaš da nisi primio? Ako si 
primio, što se hvastaš kao da nisi primio (usp. 1 Kor 4,7)? Možemo se 
međutim hvaliti križem nevolja i patnja jer to pripada nama. Zato 
kaže apostol: Bože sačuvaj da bih se ičim ponosio osim križem Gos- 
podina našega Isusa Krista (usp. Gal 6,14) kojemu neka je hvala u 
vijeke vjekova! Amen.« 

VIII. POGLAVLJE 

O tome kako je Bog govorio sv. Franji preko brata Leona 

Kad je blaženi otac naš Franjo u počecima Reda stajao s bra- 
tom Leonom u nekom mjestašcu gdje nisu imali časoslova, pa kad 
dođe vrijeme službe čitanja, reče sv. Franjo svom drugu: »Predragi, 
nemamo brevijara otkud bismo mogli moliti službu čitanja; ali da 
iskoristimo ovo vrijeme na hvalu Bogu, govori kako te budem po- 
učavao; i pripazi da ne bi riječi izrekao drugačije ili da ne bi šutio. 
Ja ću reći ovako: ’O brate Franjo, počinio si toliko grijeha u svijetu 
da zaslužuješ pakao.’ A ti, brate Leone, odgovori: 'Istina je, zaslužio 
si najdublji pakao.’« Prečisti brat Leon golubinjom jednostavnošću 
odgovori: »Rado, oče; počni u ime Gospodnje.« I sv. Franjo započ- 
ne govoriti: »O brate Franjo, počinio si toliko grijeha u svijetu da 
si zaslužio pakao.« I odvrati brat Leon: »Bog će po tebi učiniti to- 
lika dobra da ćeš ići u raj.« Sveti pak Franjo reče: »Ne govori tako, 
brate Leone; nego, kad ja kažem: ’O brate Franjo, počinio si tolika 
nepravedna djela protiv Boga da si zaslužio biti proklet’, a ti ovako 
odgovori: 'Zavređuješ da te uračunaju među proklete.’« Odgovori 
brat Leon: »Rado, oče.« 

I sv. Franjo plačući, uzdišući i udarajući se u prsa jako glasno 
govoraše: »O Gospodine, Bože neba i zemlje, počinio sam toliko 
grijeha protiv tebe da zaslužujem biti proklet.« Na to će brat Leon: 
»O brate Franjo, Bog će te učiniti takvim da ćeš i među blaženi- 
cima biti posebno blagoslovljen.« Sv. Franjo čudeći se da mu on 
uvijek odgovara suprotno, koreći ga, reče: »Zašto, brate Leone, ne 
odgovaraš kako sam te učio? Po zavjetu poslušnosti naređujem ti 
da odgovaraš riječima kako ću te uputiti. Ja ću reći: ’O opaki brate 
Franjo, zar misliš da će ti se Bog smilovati kad si počinio tolike gri- 
jehe protiv Oca milosrđa i Boga svake utjehe (usp. 2 Kor 1,3), jer si 
zaslužio ne naći milost.’ A ti, brate Leone, ovčice, odgovori: ’Ni na 
koji način nisi zavrijedio naći milost.’« I sv. Franjo lica dignuta pre- 
ma nebu i ruku pruženih prema Bogu savivši koljena uz veliki plač 
govoraše: »O brate Franjo, veliki grešniče; zločesti brate Franjo, zar 
misliš da će ti se Bog smilovati kad si počinio tolike grijehe protiv 
Oca milosrđa i Boga svake utjehe (usp. 2 Kor 1,3), jer si zaslužio ne 
naći milost.« Odgovori brat Leon: »Bog Otac, čije je milosrđe bez- 
granično više negoli tvoj grijeh, učinit će ti veliko milosrđe i dodati 
mnogovrsnu milost.« 

Sveti Franjo, blago rasrđen i ponešto uznemiren, reče bratu Leo- 
nu: »Zašto, brate Leone, kršiš zavjet poslušnosti i već toliko puta 
odgovaraš suprotno onome što sam ti naložio?« Tada brat Leon uz 
mnogo poštovanja i veliku poniznost odgovori svetom ocu govore- 
ći: »Bog zna, predragi oče, da sam uvijek kanio odgovarati onako 

kako si mi nalagao, no Bog je učinio da govorim onako kako se nje- 
mu svidjelo, a ne kako se meni nalagalo.« Na to sv. Franjo zadivljen 
odgovori bratu Leonu: »Zaklinjem te, predragi, da mi, kad se kao 
ranije budem prekoravao, odgovoriš da nisam zaslužio milosrđe.« 
Odgovori brat Leon: »Govori, oče, ovaj put ću odgovoriti kako ti 
budeš htio.« I sv. Franjo vičući u suzama reče: »O zločesti Franjo, 
zar misliš da će ti se Bog smilovati?« Odvrati brat Leon: »Da, oče, 
smilovat će ti se Bog, dapače primit ćeš veliku slavu od Boga, svog 
Spasitelja; uzvisit će te i proslaviti u vjekove, jer svaki koji se ponizuje 
bit će uzvišen (usp. Lk 14,11). Ne mogu drugo odgovoriti jer preko 
mojih usta govori Bog.« I u ovom poniznom sporenju i razdirućim 
suzama, ah i božanskoj utjehi ostali su budni sve do zore. 

Na hvalu Gospodina našega Isusa Krista! Amen. 


IX. POGLAVLJE 

O otkriću brda La Verne 

Najvjerniji sluga i prijatelj Isusa Krista Franjo častio je svog Stvo- 
ritelja upirući se iz sve snage, sam i po drugima. Stoga mu je pre- 
Ijubazni i predobri naš Spasitelj Gospodin Isus Krist uzvratio poča- 
stima, jer tko bude slavio mene, slavit ću i ja njega (usp. Mt 10,32), 
govori Gospodin. I zbog toga kamo god je sv. Franjo išao, svi su 
ga toliko poštovah da je izgledalo da se cijeh svijet shjeva k tako 
divnom mužu. Stoga kad bi se pribhžavao nekoj zemlji ih mjestu ih 
selu, smatrao se blaženim onaj tko bi ga mogao vidjeti ih dodirnuti. 

Dogodilo se jednom, prije negoh je dobio rane Spasiteljeve, da je 
blaženi Franjo, vraćajući se iz Spoletske dohne, krenuo u Romagnu. 
Tijekom puta, kad je stigao do nekog mjesta Montefeltro, održava- 
la se ondje vehka svečanost viteške inicijacije. Kad je to sveti otac 
saznao od stanovnika, reče svom drugu, bratu Leonu: »Pođimo 
do njih jer uz Božju pomoć polučit ćemo među njima uspjeh.« Na 
spomenutoj svečanosti bijahu mnogi plemići skupljeni s različitih 
strana. Među njima se nalazio i neki toskanski gospodin, imenom 
Orlando, izuzetno bogat i plemenit, koji je zbog divnih stvari koje 
je čuo o sv. Franji gajio veliko poštovanje prema njemu i veoma ga 
je žeho vidjeti i čuti. 

Sveti pak Franjo, kad je ušao u spomenuto mjesto, da bi ga 
mnoštvo lakše čulo, uspne se na neki zid i odande propovijedaše 
skupljenom mnoštvu. A za temu je izložio ove stihove na pučkom 
govoru: 

Tanto e quel bene che aspecto, (Toliko je dobro koje očekujem 

c’ogne pena me delecto. da se vesehm svakoj patnji.) 

A po ovim riječima Duh Sveti je kroz njegova usta sipao božan- 
ski govor, hvaleći trpljenja mučenika i mučeništvo apostola i teške 
pokore priznavalaca i mnoge patnje svetaca i svetica da su svi stajali 
napeta duha, kao da slušaju anđela. Među njima je spomenuti gos- 
podin Orlando, veseo zbog prisutnosti sv. Franje koju je toliko želio 
i dirnut njegovim čudesnim propovijedanjem, naumio raspravljati 
sa sv. Franjom o spasu vlastite duše. 

Stoga kada je završila propovijed, reče sv. Franji: »Oče, želio 
bih s tobom govoriti o spasu svoje duše.« A sv. Franjo, sav začinjen 
(usp. Kol 4,6) solju skromnosti, odvrati: »Gospodine, pođi jutros 
i počasti svoje prijatelje koji su te pozvali na svečanost; a nakon 
objeda razgovarat ćemo koliko god hoćeš.« Onaj je pak pristao i 
objedovavši vrati se i sa sv. Franjom govoraše o spasu svoje duše. Na 
kraju reče: »Brate Franjo, posjedujem jedno brdo u Toskani, veoma 
ugodno i prilično osamljeno, a zove se La Verna i jako je prikladno 
za one koji žele voditi pustinjački život. Ako se to brdo sviđa tebi 
i tvojim drugovima, veoma rado ću vam ga darovati za spas svoje 
duše.« 

Sveti je Franjo svojski želio naći osamljeno mjesto, gdje bi se 
mogao prikladnije prepustiti kontemplaciji, tako da je čuvši prijed- 
log najprije dao hvalu Bogu, koji se preko svojih vjernika brine za 
svoje ovčice, a zatim izrazio zahvalnost i spomenutom gospodinu 
Orlandu, ovako mu odgovorivši: »Gospodine, kada se budete vra- 
tili doma u svoj kraj, poslat ću vam dvojicu braće od mojih drugova 
i vi ćete im pokazati to brdo; i bude li prikladno, veoma rado ću 
prihvatiti vaš ljubazni prijedlog.« Spomenuti je gospodin boravio u 
jednom svom dvorcu u blizini brda La Verne. 

Kad se dakle dovršila spomenuta svečanost i onaj se gospodin 
vratio na svoje imanje, sveti mu Franjo pošalje dvojicu braće da ga 
potraže. No kako su im ti krajevi bili nepoznati, našli su dvor spo- 
menutoga gospodina uz velike poteškoće. No kad su konačno do 
njega stigli, on ih je primio tako ljubazno i radosno kao da su anđeli 
Božji. I u pratnji pedesetorice naoružanih ljudi zbog opasnosti od 
zvijeri odvede ih do spomenutog brda La Verne. Oni su pregleda- 
vali i pretraživali gdje bi mogli spremiti boravište i nađu nekakvu 
omanju ravnicu, gdje se odluče u ime Gospodnje zadržati. A oni 
svjetovnjaci koji su pratili braću mačevima posijeku grane drveća 
i od njih podignu nekakvu kolibu. I napravivši boravište, braća uz 
dozvolu spomenutog gospodina pođu u ime Gospodina Isusa Kri- 
sta po sv. Franju da ga dovedu onamo, javljajući mu da je mjesto 
dosta zaklonjeno i prikladno za božansku kontemplaciju. 

Sv. Franjo, čuvši to s velikim veseljem i dajući hvalu Bogu, uzme 
sa sobom brata Leona, brata Masea i brata Anđela, nekog pleme- 
nitog viteza i krene s njima na spomenuto mjesto i brdo. Kad se 

pak sa svojim blagoslovljenim drugovima uspeo po brdu i malčice 
zastao da se odmori u podnožju nekog hrasta koji se nalazio blizu 
mjesta gdje su išli, diže se mnoštvo različitih ptica i sa svih strana se 
sleti k blaženom Franji s radošću, pjevom i mahanjem krila. I jedne 
mu slete na glavu, druge na noge, jedne na koljena, a druge na 
ruke. Opažajući tu čudesnu novost blaženi Franjo reče svojim dru- 
govima: »Vjerujem, predraga moja braćo, da se našem Gospodinu 
Isusu Kristu dopada da boravimo na ovom osamljenom brdu čim 
su naše sestre ptičice pokazale toliku radost zbog našeg dolaska.« 
I ustajući, sav sretan u duhu, pođe do spomenutog mjesta, gdje 
se nije nalazilo ništa osim siromašne kolibe sagrađene od grana 
drveća. I pobrinuvši se za osamljeno mjesto gdje bi mogao moliti 
odijeljen od drugih, izgradi si malu ćelijicu na padini rečenog brda 
i zapovjedi drugovima da mu se nitko ne približava niti da mu itko 
drugi dolazi osim brata Leona, jer je ondje kanio obaviti četrdeset- 
nicu u čast arkanđela Mihaela. A bratu Leonu je naložio da mu ne 
dolazi nego jedanput dnevno s kruhom i vodom i jedanput noću 
pred službu čitanja; i da mu ništa ne govori, nego samo: Otvori, 
Gospodine, usne moje. I ako bi mu svetac odgovorio iznutra: I usta 
će moja naviještati hvalu tvoju (Ps 51,17), skupa će moliti službu 
čitanja. Ako ne odgovori, neka se brat Leon smjesta udalji. A sveti 
je Franjo ovo zapovjedio stoga što bi se ponekad nalazio u tolikoj 
ekstazi uma da ni noću ni danju nije mogao govoriti - toliko bi 
bio zanesen Bogom. Ovu je zapovijed brat Leon veoma brižljivo 
obdržavao. 

Brat Leon je svejedno vjerno pazio na svetu tišinu; koliko je mo- 
gao, istražio je što svetac radi. I jednom ga nađe izvan ćelije uz- 
dignuta u zrak toliko da je mogao dirati njegove noge; i onda ih 
obgrli i suzama ih izljubi govoreći: »Bože, milostiv hudi meni grešniku 
(Lk 18,13) i po zaslugama ovog presvetog čovjeka učini da steknem 
tvoje presveto milosrđe.« Drugi put ga pak zatekne uzdignutog od 
zemlje do sredine bukava: one su bile od spomenutog drveća ponaj- 
više. I još jednom ga nađe uzdignutog na toliku visinu da ga je jedva 
mogao vidjeti. 

I onda brat Leon prignu koljena i cijeli se pruži po zemlji baš 
na mjesto odakle je sv. Franjo moleći se bio podignut uvis; i mo- 
leći se na tom mjestu brat Leon po zaslugama svetog oca, prije 
toga preporučivši se Gospodinu, osjeti najveće pohođenje božan- 
ske milosti. I zbog toga što je često opažao takve stvari od sveca, 
brat Leon je prema njemu gajio toliku naklonost da je jako često 
sa svetačkom gorljivošću po noći istraživao tajna nastojanja sv. 
Franje. 

Tako se dogodilo da je tijekom spomenute četrdesetnice brat 
Leon išao da, kao i obično, potraži sv. Franju u vrijeme službe či- 

tanja. I kad je ušao u svečevu ćeliju i rekao: Otvori Gospodine usne 
moje (Ps 51,17), kako mu je svetac bio ranije odredio, i kad sve- 
ti Franjo nije odgovorio, budući da je bila mjesečina čije je svjetlo 
obasjavalo unutrašnjost, opazio je da svetac nije u ćeliji. Pomislivši 
da moli negdje vani i promotrivši šumu, čuje ga kako govori; i pri- 
bliživši se, da bi čuo što govori, uz pomoć mjesečeva svjetla ugleda 
sveca kako kleči i lica upravljena prema nebu i ruku izdignutih pre- 
ma Bogu kako govori: »Sto si ti, preslatki moj Bože, a što sam ja, 
crv (usp. Ps 22,7) i tvoj neznatni sluga?« To je često ponavljao, ne 
govoreći ništa drugo. A brat Leon promatrajući ga ugleda rapslam- 
tjelu vatru (usp. Izl 3,2), prelijepu i presjajnu i ugodnu očima, kako 
se spušta s najviših nebesa do glave sv. Franje. I iz te vatre je izlazio 
glas i govorio sa sv. Franjom, a sv. Franjo bi mu odgovarao. 

No brat Leon uplaši se i ustukne unatrag da ne bi omeo sveca u 
tako zadivljujućim otajstvima, tako da nije mogao čuti što se govori- 
lo. Ipak je vidio kako sv. Franjo triput pruža ruke spomenutoj vatri. 
Kad se vatra povukla, i brat Leon se započeo tiho povlačiti da ga 
svetac ne bi osjetio. No sv. Franjo je čuo šum njegovih stopala zbog 
grančica pa reče: »Tko god da si, zapovijedam ti snagom Gospo- 
dina Isusa Krista da staneš na mjestu i ne mičeš se s mjesta!« Brat 
Leon zbog svečeve naredbe stade i reče: »Oče, ja sam.« A jednom 
prilikom je rekao da je bio toliko ustrašen da bi se, da se zemlja 
otvorila, najradije u njoj sakrio. Naime bojao se da ne bi, uvrijedivši 
sveca, izgubio njegovo ljubazno društvo. Jer ljubav i vjernost koje je 
gajio prema njemu bijahu tolike da se bez njega ne bi nikako pouz- 
davao živjeti. I zbog toga, kad god bi se razgovaralo o svecima, brat 
Leon bi govorio: »Predragi, svi su sveci veliki, no sv. Franjo je ipak 
jedan od najvećih zbog divnih djela što ih Bog čini po njemu.« I ovo 
je radije govorio o njemu nego o drugima, stoga nije čudno da se 
prestrašio na njegov glas. Kad ga je svetac prepoznao, reče: »Brate 
ovčice, što si ovamo dolazio? Nisam li ti više puta rekao da me ne 
ideš tražiti?« Odgovori mu: »Oče, čuo sam te kako razgovaraš i 
govoriš i često uzdišući moliš: Sto si ti, preslatki moj Bože, a što sam 
ja, crv i tvoj neznatni sluga. I tada sam ugledao rasplamtjelu vatru 
(usp. Izl 3,2) gdje se spušta s neba, razgovara s tobom i tebe kako 
joj više puta odgovaraš i tri puta joj pružaš ruke; ah što ste govorili, 
to ne znam.« 

I kleknuvši, brat Leon s velikim poštovanjem zamoli sveca, go- 
voreći: »Zaklinjem te, oče, da razložiš riječi koje sam čuo i kažeš 
ono što nisam čuo.« A sv. Franjo, jer je veoma volio brata Leo- 
na zbog njegove čistoće i krotkosti, reče njemu: »O brate ovčice 
Isusa Krista, u ovome što si vidio i čuo bila su mi otvorena dva 
svjetla, jedno o spoznanju Stvoritelja, a drugo o spoznanju samo- 
ga sebe. Kad sam naime govorio: ’Što si ti, Gospodine, a što sam 

ja,’, nalazio sam se u nekakvom svjetlu spoznanja u kojem sam vi- 
dio bezdan neizmjerne božanske dobrote i žalosnu dubinu vlasti- 
te bezvrijednosti. Zbog toga sam govorio: ’Što si ti, Gospodine, 
najveće dobro, najveća mudrosti, najveća blagosti, da posjećuješ 
mene, koji sam bezvrijednik i jedan skromni crv, ogavan i vrijedan 
prezira.’ Ona vatra je bio sam Bog, koji mi je govorio u tom liku 
kao Mojsiju, u vatri (usp. Izl 3,1-2); i među ostalim što mi je Bog 
tada rekao zatražio je da mu dam tri prinosa. Odgovorio sam mu: 
'Gospodine, ja sam cijeli tvoj i nemam ništa osim gaća te pojasa 
i tunike, a i to je isto tako tvoje. Sto bih mogao prinijeti na dar 
veličini tvoga dara? Naime i nebo i zemlja, oganj i voda, i sve što 
je na njima, tvoje je, Gospodine. Tko posjeduje nešto e a da to nije 
tvoje? Stoga kad ti nešto prinosimo, vraćamo ti tvoje. Što bih ti da- 
kle mogao prinijeti, Gospodine Bože, kralju neba i zemlje i svakog 
stvorenja?’ I tada mi Bog reče: ’Stavi svoje ruke u kesu i prinesi mi 
ono što nađeš.’ Kad sam to učinio, nađem jedan novčić od zlata, 
tako velik i tako blještav i lijep kakav nikada nisi vidio na ovom 
svijetu i tada ga prinesem Bogu. Bog reče ponovno: ’Prinesi mi 
opet kao prije.’ Rekoh Bogu: 'Gospodine, ja niti imam, niti želim, 
niti volim doli tebe, i zbog ljubavi prema tebi prezreo sam zlato i 
sve ostalo. Ako se još štogod nađe u mojoj kesi, to si ti ondje stavio 
i vraćam to tebi, koji sve daruješ.’ I to sam učinio triput; i kad sam 
dao treći prinos, kleknuo sam i blagoslovio Boga, koji mi je dao da 
budem vrijedan prinijeti. I odmah mi bi dano razumjeti da su ona 
tri prinosa predstavljala zlatnu poslušnost, preuzvišeno siromaštvo 
i presjajnu čistoću, koje mi je Bog po svojoj milosti dao da tako 
savršeno čuvam da me ni u kakvom prijestupu ne uhvati. I kao 
kad sam rukom grabio u kesu i vadio i vraćao one novčiće Bogu 
koji ih je ondje stavio, isto tako je Bog meni davao moć u duši da 
zbog svih dobara koja mi je po svojoj presvetoj dobroti dao uvijek 
ustima i srcem hvalim i veličam njega. Dakle to su bile riječi koje si 
čuo i pružanje ruku koje si vidio. No pazi, brate ovčice, da me više 
ne ideš tražiti; vrati se u svoju ćeliju uz blagoslov Božji, i marljivo 
se brini o meni. Jer za nekoliko dana Bog će na ovom brdu učiniti 
toliko zapanjujuća čuda da će se diviti cijeli svijet. Učinit će nešto 
novo što nije nikada učinio nijednom stvorenju na ovome svijetu«. 

Tada se brat Leon, veoma utješen, udalji. 

Za vrijeme iste četrdesetnice pojavi se na tom brdu La Verni, 
negdje oko blagdana Uzvišenja Sv. križa, Krist u liku serafa krilat 
i raspet, utisnuvši sv. Franji čavle i na taj način rane po rukama i 
stopalima i boku, kako kazuje njegov životopis. I pojavio se u noći 
u takvom sjaju da je obasjao i doline i brda koji su se nalazili uokolo 
više negoli bi to moglo samo Sunce; svjedoci ovoga su bili svi pastiri, 
koji su u onim krajevima čuvali noćnu stražu kod svojih stada (usp. 

Lk 2,8). Još se ne bilježi svuda da je sv. Franjo uistinu dobio rane, 
no kako je sam otkrio svojim drugovima, ovo će predstavljati veliki 
misterij u budućnosti. 

Ovu je pripovijest brat Jakov iz Masse čuo iz usta brata Leona, a 
brat Flugolin od Monte Santa Marie iz usta spomenutog brata Jako- 
va; a ja koji pišem iz usta brata Flugolina, muža dostojna povjerenja 
i dobroga. 

Na hvalu Gospodina našeg Isusa Krista! Amen. 


X. POGLAVLJE 

Kako je brat Maseo ispitivao poniznost sv. Franje 

Jednom je sv. Franjo boravio na mjestu Porcijunkula s bratom 
Maseom, čovjekom velike svetosti, koji je uživao milost Božje ri- 
ječi i velike razboritosti, zbog koje ga je svetac veoma cijenio; i 
jednog se dana sv. Franjo vratio iz šume gdje je bio u molitvi i kad 
je već bio na izlazu iz šume, brat Maseo pođe mu u susret i želeći 
iskušati koliko će biti ponizan, reče mu: »Odakle tebi? Odakle 
tebi? Odakle tebi?« Odgovori mu sv. Franjo: »Što reče brat Ma- 
seo?« »Izgleda da cijeli svijet ide za (usp. Iv 12,19) tobom; i svi 
te traže vidjeti, tebe čuti i tebi se pokoravati. Ti nisi lijep čovjek; 
ne posjeduješ veliko znanje niti mudrost; niti si plemić! Odakle ti 
dakle to da cijeli svijet ide za tobom?« A blaženi Franjo, slušajući 
to, sav se razveseli u duhu, upravi lice k nebu i stade duže vreme- 
na misli upravljenih k Bogu; i kad se povrati, klekne i dade hvalu 
i čast Bogu, a potom se u velikom duhovnom žaru okrene bratu 
Maseu i reče: »Želiš znati odakle mi? Želiš znati, i to dobro znati, 
odakle mi to da cijeli svijet ide za mnom? To mi dolazi od onih 
očiju presvetog Boga koje posvuda motre dobre i zle. Naime te 
blažene oči nisu među zlima vidjele većeg, bezvrednijeg i nedo- 
stojnijeg grešnika od mene; i stoga što na zemlji nije vidio bez- 
vrednijeg stvora da učini ovo čudesno djelo koje je kanio učiniti, 
izabrao je mene: jer lude svijeta izabra Bog da posrami mudre i slabe 
svijeta izabra Bog da posrami jake, i neplemenite svijeta i prezrene 
izabra Bog da posrami ( 1 Kor 1,27-28) plemenite i moćne i jake; da 
uzvišenost kreposti bude od Boga, ne od stvorenja, da se nijedan 
smrtnik ne bi hvalio pred Bogom, već tko se hvali, u Gospodinu neka 
se hvali ( 1 Kor 1,29-3 1 ) da samo Bogu pripada čast i slava u ( 1 Tim 
1,17) vjekove«. 

Tada se brat Maseo zadivi tako poniznom odgovoru iznijetom s 
tolikim žarom i spozna da je sveti otac utvrđen u istinskoj ponizno- 
sti, pravi ponizni učenik Kristov. Amen. 

XI. POGLAVLJE 

Kako je sv. Franjo shvatio tajne srca brata Masea 

Jedanput se sv. Franjo našao na putu s bratom Maseom, kojega 
je zbog rječitosti i osobite razboritosti i pomoći koju mu je pred- 
stavljao kad bi on bio zanesen, udovoljavajući onima koji su ga sa- 
lijetali i skrivajući sveca da ga oni ne bi smetali, veoma rado vodio 
kao pratioca. I jednog dana skupa su koračali, a brat Maseo je išao 
malo ispred sv. Franje. No kad je stigao do nekog raskršća otkud 
je mogao nastaviti za Sienu, Firencu ili Arezzo, brat Maseo upita 
sv. Franju: »Oče, kojim nam je putem krenuti?« Odgovori svetac: 
»Slijedit ćemo onaj put koji bude htio Gospodin.« Odgovori brat 
Maseo: »A kako možemo znati volju Gospodnju?« Odvrati svetac: 
» Po znaku koji ću ti pokazati. Dakle po zavjetu poslušnosti nala- 
žem ti da se na ovom raskršću počneš, kao što čine dječaci, okretati 
u krug i ne prestaneš dok ti ja ne kažem.« 

On se poslušno toliko dugo vrtio da je, zbog vrtoglavice koja ga 
ja spopala zbog tolikog vrćenja, više puta pao; no kako mu svetac 
nije govorio da prestane, želeći održati zavjet poslušnosti, ustajao 
je i nastavljao se vrtjeti. I dok se on snažno vrtio, reče sv. Franjo: 
»Stoj! Nemoj se micati!« On se odmah umiri. A sv. Franjo reče: 
»Na koju si stranu okrenut licem?« Odgovori brat Maseo: »Prema 
Sieni.« Tada sv. Franjo kaza: »To je put kojim Gospodin želi da 
idemo.« I dok su išli putem, brat Maseo se veoma čudio tome što 
mu je rekao da se vrti poput dječaka pred svjetovnjacima koji su 
prolazili; ipak, zbog dubokog poštovanja prema svetom ocu nije 
se usuđivao ništa mu reći. A kad su se približili Sieni i stanovnici 
grada osjetili da sveti otac dolazi, izađu mu ususret i ponesu njega i 
njegova pratioca na ramenima tako da nisu nogama dirah tlo sve do 
sienske biskupske palače. 

I baš u to doba neki stanovnici Siene međusobno su se borili 
tako da su već dvojica ljudi poginula. Blaženi Franjo ustane i za- 
počne tim ljudima tako božanstveno i tako sveto propovijedati da 
ih je sve priveo k miru i velikoj slozi. Zbog tako divnog i čudesnog 
djela biskup pozove sv. Franju i toga dana ga primi uz velike počasti. 
Ujutro sljedećeg dana sv. Franjo, ponizan kao i uvijek, ne tražeći u 
svojim djelima slavu ni za kog drugog osim za Boga, rano ustade i sa 
svojim se pratiocem, ne pozdravivši biskupa, udalji. 

Zbog ovoga je brat Maseo putem išao i u sebi mrmljao govoreći: 
»Sto to učini ovaj sveti čovjek? Mene je natjerao da se vrtim kao 
dječak, a biskupu, koji mu je iskazao tolike počasti, ne reče nijednu 
dobru riječ niti uzvrati hvalu.« I sve to mu se činilo nepromišljenim. 
Napokon, Božjim prosvjetljenjem došavši sebi, počne se prekora- 
vati govoreći: »Brate Maseo, ti si veoma ohol kad prosuđuješ Božja 

djela, i zavređuješ pakao kad se buniš protiv Boga tako oholim ra- 
suđivanjem. Nisu li se na tom putu dogodila djela tako sveta da ne 
bi bila čudesnija ni da ih je anđeo Božji učinio. Prema tome ako bi 
ti zapovjedio da bacaš kamenje, bio bi dužan poslušati. Sve što je 
na ovom putu izvršio izašlo je iz božanskog nauma, kako se jasno 
vidi po predobrom ishodu. Jer da nije izmirio one koji su se među- 
sobno borili, ne samo da bi tijela mnogih, kako se već počelo doga- 
đati, posmicao mač, nego bi, što bi bilo još gore, duše mnogih ljudi 
progutao pakleni bezdan, za što bi se pobrinuo đavao. I zbog toga 
si veoma glup i ohol ti koji mrmljaš protiv onoga što je očigledno 
božanska volja.« 

Ovo je dakle brat Maseo, dok je stupao malo ispred sv. Fra- 
nje, govorio u svom srcu. A sv. Franjo, obasjan božanskim Duhom, 
komu su sve tajne otkrivene i poznate, zaviče za bratom Maseom; 
i otkrivajući tajne njegova srca reče: »Drži se toga što sad promi- 
šljaš jer ti je to dobro i korisno, te nadahnuto od Gospodina. Ono 
prethodno mrmljanje bilo je i slijepo i zlo i oholo, a u dušu ti ga je 
posijao đavao.« Čuvši to brat Maseo se začudi i jasno spozna da 
sv. Franjo poznaje tajne njegova srca i k tome nedvojbeno shvati 
da svetog oca u svim njegovim djelima upravlja duh božanske mu- 
drosti. 

Na hvalu Gospodina našega i slavu Isusa Krista! Amen. Bogu 
hvala! 


XII. POGLAVLJE 

Kako je sv. Franjo iskušao brata Masea 

Blaženi Franjo, želeći poniziti brata Masea, da bi mnogostruki 
darovi koje mu je pružio Svevišnji rasli od kreposti do kreposti, 
jednom se nalazio na nekom osamljenom mjestu s ostalim prvim 
uistinu svetim drugovima, među kojima je bio i brat Maseo; stoga 
dok su svi bili na okupu, sv. Franjo reče: »O brate Maseo, svi tvo- 
ji drugovi imaju dar kontemplacije i molitve, ti pak imaš dar riječi 
Božje da utješiš osobe. Zbog toga želim, da bi se oni mogli predati 
kontemplaciji i molitvi, da se ti brineš oko ulaza, prikupljanja mi- 
lostinje i kuhinje. Kad ostala braća budu blagovala, ti ćeš blagovati 
izvan vrata, tako da, prije negoli oni koji dolaze pokucaju na vrata, 
ti njima kažeš koju dobru riječ, pa neće trebati izlaziti nitko osim 
tebe. Ovo izvrši radi zasluge spasonosne poslušnosti.« 

On se odmah, nataknuvši kapuljaču, ponizno pokori i više se 
dana brinuo za ulaz, prikupljanje milostinje i oko kuhinje. Njegovi 
drugovi, kao ljudi prosvijetljeni od Boga, u svojim srcima počeli su 
osjećati veliku borbu, jer je brat Maseo bio čovjek velike savršeno- 

sti i molitve baš kao i oni, i još i više; a ipak je njemu bio povjeren 
cijeli teret brige oko boravišta. Zbog toga složno zamole svetog oca 
da se udostoji spomenute dužnosti razdijeliti među njih, budući 
da njihove savjesti nikako nisu mogle izdržati da spomenuti brat 
podnosi toliki teret. Osim toga osjećah bi se tvrda srca u svojim 
molitvama i rastresene savjesti ne bude li brat Maseo oslobođen 
spomenutog tereta. 

A blaženi Franjo, čuvši to, složi se s njihovim ljubaznim savjetima 
i zovnuvši brata Masea reče mu: »Brate Maseo, tvoji drugovi žele 
dio zaduženja koja sam ti predao i stoga želim da se te dužnosti raz- 
dijele.« On mu ponizno i strpljivo odgovori: »Oče, što god mi bilo 
dijelom bilo u potpunosti naložiš, smatrat ću da je to Bog učinio«. 

Tada sv. Franjo, vidjevši njihovu ljubav i poniznost brata Masea 
načini divnu propovijed o presvetoj poniznosti; ohrabrivao ih je 
da čim nam veća dobra povjeri Svevišnji, tim više svatko treba biti 
ponizniji, jer bez poniznosti nijedna krepost nije prihvatljiva pred 
licem Božjim. To rekavši, s ljubavlju je razdijelio dužnosti i sve s 
radošću Duha Svetoga blagoslovio. 

Na hvalu Gospodina našeg Isusa Krista! Amen. 


XIII. POGLAVLJE 

Kako je sv. Franjo podigao brata Masea u zrak puhanjem 
i kako su se sv. Franji u crkvi sv. Petra u Rimu 
ukazali sv. Petar i Pavao 

Čudesni sluga Božji i istinski učenik Kristov sv. Franjo, da bi 
se u svemu suobličio Kristu, kao što je Spasitelj slao svoje učenike 
po dvojicu u svaki grad i u svako mjesto kamo je kanio poći (usp. Lk 
10,1), tako i pošto je sv. Franjo skupio dvanaestoricu drugova, ra- 
zaslao ih je po dvojicu po svijetu da propovijedaju. I da bi drugima 
na sebi pokazao primjer prave poslušnosti, sam je po primjeru bla- 
ženog Krista prvo počinjao činiti nego poučavati (usp. Dj 1,1). Zato 
je u neko vrijeme s ostalim drugovima razdijelio različite dijelove 
svijeta, a sam, izabravši za pratioca brata Masea, krenuo na put pre- 
ma Francuskoj. 

I dok su zajedno išli, stignu do nekih vjerničkih obitavališta: on- 
dje je trebalo da zbog tjelesnih potreba, kako ih uči pravilo, prosja- 
če; tako da je sv. Franjo išao jednom stazom, a brat Maseo drugom. 
Sveti Franjo je bio neugledan i malen i zbog toga među neznanci- 
ma bio od svih preziran, jer ljudska nerazboritost očima prosuđuje 
samo ono što je izvanjsko, a ne i nutarnje, tako da je svetac isprosio 
svega nekoliko komadića kruha i nekoliko mrva; a bratu Maseu, 
koji je bio čovjek visok i naočit, dadoše puno više i to ljepšeg kruha. 

Kad se pak opet obojica nađu izvan tog kraja na nekom mjestu 
da bi zajedno objedovali, nisu našli ništa osim tla da na nj polože 
isprošenu milostinju, jer taj predio bijaše bez stijenja. Napokon uz 
Božju pomoć stignu do nekakva izvora pored kojeg se nalazio lijep 
i širok kamen; poveselivši se zbog toga, stave dobivene komadiće 
kruha na njega. Kad je sv. Franjo vidio koliko su komadi kruha brata 
Masea bili ljepši i brojniji od njegovih, poveselivši se zbog žudnje za 
siromaštvom, reče: »O brate Maseo, nismo dostojni ovako velikog 
blaga.« I to je, postupno pojačavajući glas više puta ponovio. Odgo- 
vori mu brat Maseo: »Predragi oče, kako se može nazvati blagom 
gdje vlada tolika oskudica: nemaš ni stolnjaka, ni nožića, ni tanjura, 
ni zdjele, ni doma, ni stola, a ni sluge ili sluškinje?« Odgovori mu sv 
Franjo: »To i smatram velikim blagom gdje nema ničega što nastaje 
ljudskom djelatnošću. A za sve što imamo pobrinula se božanska 
providnost, kako se jasno vidi iz isprošenog kruha, ovog tako lijepog 
kamena i tako bistrog izvora. Zato bih želio da zamolimo Boga da 
učini da svim srcem ljubimo tako plemenito blago svetog siromaš- 
tva, kojim Bog upravlja«. 

I s radošću i božanskim hvalama, najevši se i napivši od onih mr- 
vica i izvora, ustanu da nastave prema Francuskoj. I kad su stigli do 
neke crkve, sv. Franjo reče pratiocu: »Uđimo poslušati misu Gos- 
podnju.« No kako je svećenik bio odsutan, sveti se Franjo skloni iza 
oltara te crkve i počne moliti. I ondje primi toliko snažan žar božan- 
skog pohođenja, koji je raspalio cijelu njegovu dušu željom za siro- 
maštvom, da je izgledao kao da s lica i iz usta izbacuje plamenove 
ljubavi. Pristupajući k pratiocu zažaren poput ognja govoraše: »A! 
A! A! A! Brate Maseu, dođi k meni!« I to učini tri puta. Brat Maseo, 
začuđen zbog takvog žestokog žara, kada mu sv. Franjo treći put 
reče: »Dođi k meni«, baci mu se u naručje. Tada sv. Franjo širom 
otvori usta i žarom Duha Svetoga zaorivši snažnim glasom: »A! A! 
A! A!« puhanjem podigne brata Masea u zrak i odbaci ga preda se 
onoliko koliko se može baciti duže koplje. Vidjevši to brat Maseo 
se veoma začudi zbog tako zadivljujućeg žara svetog oca; poslije 
je pripovijedao drugovima da je u onom puhanju sv. Franje osjetio 
toliku slast i utjehu Duha Svetoga da se ne sjeća da je u svom životu 
dobio veću utjehu od te. 

Nakon toga sv. Franjo reče: »Predragi, hajdemo k sv. Petru i 
Pavlu i zamolimo ih da nas sami pouče i pomognu nam posjedovati 
neprispodobivo blago presvetog siromaštva.« I još doda: »Predragi 
i preljubljeni brate, blago blaženog siromaštva je toliko predostojno, 
toliko božansko da ga mi nismo dostojni posjedovati u našim bez- 
vrijednim glinenim posudama (usp. 2 Kor 4,7) jer je to ona nebeska 
krepost za koju se prezire sve što je zemaljsko i prolazno i za koju se 
odbacuju sve prepreke, da bi se ljudski duh mogao slobodno spojiti 

s vječnim Gospodinom. To je krepost koja čini da se duša smještena 
na zemlji može družiti s nebeskim anđelima. Ona je Krista pratila 
na križu, s Kristom bila pokopana i s Kristom uskrsnula i uzašla na 
nebo; ona već u ovom životu u miraz daje lakoću letenja na nebo 
onim dušama koje je ljube, jer čuva poniznost i ljubav. Stoga zamo- 
limo presvete apostole Isusa Krista da nam oni, koji su bili ljubitelji 
ovog evanđeoskog bisera, izmole ovu milost od Gospodina Isusa 
Krista, da se on, koji je bio obdržavatelj i učitelj svetog siromaštva, 
udostoji po svom presvetom milosrđu dati nam da zaslužimo biti 
istinski obdržavatelji i ponizni učenici prevrijednog i preljubljenog i 
anđeoskog siromaštva.« 

Kad dakle stigoše u Rim, uđu u crkvu prvaka apostolskoga, pre- 
blaženog Petra; i kad su ušli, sv. Franjo stupi u jedan kut crkve, a 
brat Maseo u drugi kako bi molili Boga i njegove svete apostole da 
ih pouče i pomognu u posjedovanju blaga svetog siromaštva. I to su 
tražili velikom pobožnošću i s mnogim suzama. Dok su tako poni- 
zno bili u molitvi, gle, blaženi Petar i blaženi Pavao ukažu se u veli- 
koj svjetlosti blaženom Franji, zagrle ga, izljube i rekoše mu: »Brate 
Franjo, zato jer ti tražiš i žudiš za onim što su obdržavali Krist i sveti 
apostoli, javljamo ti s naše strane da je tvoja želja ispunjena. I Gos- 
podin Isus Krist nas je poslao da ti javimo da ti je molitva uslišana 
(usp. Lk 1,13) i da je blago presvetog siromaštva tebi i onima koji 
te slijede dano u najsavršenijem obliku. I od strane Krista ti kažemo 
da su svi oni koji će po tvom primjeru savršeno slijediti ovu želju, 
sigurni za kraljevstvo blaženstva; a ti i svi tvoji sljedbenici bit ćete 
blagoslovljeni od Gospodina.« 

Ovo rekavši udalje se, ostavljajući ga potpuno utješenog. Sveti 
pak Franjo ustade od molitve, pođe ususret drugu i upita ga je li mu 
Gospodin što dao. On odgovori da nije ništa. Sv. Franjo reče da su 
mu se ukazali blaženi Petar i blaženi Pavao i otkrije mu riječi utjehe, 
kako je gore rečeno. Obojica su zbog toga bih ispunjeni tolikom 
radošću i veseljem da su zaboravih ići u Francusku, kako su prvotno 
kanili, nego požure prema Spoletskoj dohni, gdje je trebao započeti 
ovaj nebeski i anđeoski put. 

Na hvalu Gospodina našeg Isusa Krista! Amen. 


XIV. POGLAVLJE 

Kako se, dok je sveti Franjo razgovarao s drugovima o Bogu, 
među njima pojavio Krist 

Presveti naš otac Franjo, koji je čitavo svoje promišljanje usmje- 
ravao prema blagoslovljenom Kristu, a cijelo svoje nastojanje i že- 
lju i moljenja i govorenja i razgovaranja upravljao prema njegovoj 

naklonosti za sebe i svoje drugove, ponekad je želio razgovarati o 
Bogu i spasenju duše; budući da se ponekad nalazio sa svojim sve- 
tim i apostolskim drugovima okupljenim na nekom mjestu u raz- 
govoru o Bogu, dogodilo se jednom na početku njegova obraćenja, 
dok su još bili malobrojni, da je pobožni otac, sjedeći s tako blaže- 
nim sinovima, u duhovnom žaru zapovjedio jednom od njih da u 
ime Gospodnje otvori usta i govori o Bogu što god mu božanski 
Duh nadahne. Onaj je smjesta poslušno započeo i, nadahnut Du- 
hom Svetim, izgovarao zadivljujuće stvari, a sveti otac mu reče neka 
stane i zapovjedi drugome da otvori svoja usta u ime Gospodnje; i 
on je poslušao i, po Božjoj milosti, govorio veličajno o Bogu, a sv. 
Franjo i njemu, kao i onom prvom zapovjedi da prestane. I naredi 
trećem da nešto izloži na hvalu Gospodina Isusa Krista bez pret- 
hodnog promišljanja. On je, po primjeru prethodnika, ispunjavaju- 
ći ponizno zavjet poslušnosti, izlagao tako čudesne i divne stvari o 
božanskim tajnama da nitko nije mogao sumnjati da preko njega i 
ostalih govoraše Duh Sveti. 

Kad su se dakle jedna po jedna glinene posude jednostavnih 
svetaca ispunile miomirisom božanske milosti, na zapovijed svetog 
oca, a s usta im se kao cijedio med dok su razgovarah o božanskim 
stvarima, gle, usred njih se pojavi Gospodin Isus Krist u liku prelije- 
pa mladića, sve ih blago slivljaj ući s takvom slatkoćom svoje milosti 
da su i sveti otac i svi ostali pali u zanos; i ležali su kao mrtvi, ništa 
ne osjećajući od ovoga svijeta. Kad su pak došli sebi, reče sveti otac: 
»Braćo moja preljubljena, zahvalite Gospodinu Isusu Kristu, jer mu 
se svidjelo preko usta priprostih sijati nebesko blago; naime on je 
onaj koji otvara usta djece i nijemih i čini jezike priprostih mudrima i 
učenima (usp. Mudr 10,21).« 

Na hvalu Gospodina našeg Isusa Krista, koji je blagoslovljen u 
vjekove! Amen. 


XV. POGLAVLJE 

Kako su sv. Franjo i njegovi drugovi skupa sa sv. Klarom 
bili pali u zanos u Porcijunkuli 

Franjo, sluga Svevišnjeg Boga, kad bi boravio u Asizu, dok je još 
živjela blažena zaručnica Kristova Klara, često ju je pohodio dajući 
joj svete savjete, a ona ga je više puta molila da joj učini sljedeće: da 
jedanput zajedno blaguju. Blaženi je pak Franjo to uvijek odbijao 
učiniti. Tako se dogodilo da su drugovi svetog oca, želeći udovo- 
ljiti želji sv. Klare, rekli blaženom Franji: »Oče, čini nam se da ta 
nepopustljivost, što ne želiš poslušati blaženu Klaru, tako svetu i 
Bogu ugodnu djevicu, nije u skladu s božanskom ljubavi; a ona je 

poglavito zbog tvog propovijedanja napustila svjetovnu taštinu. Još 
nijednom nije mogla s tobom blagovati, nego, da te je s tolikom 
upornošću tražila veću milost, bio bi dužan to učiniti svojoj mladi- 
ci!« Odgovori im blaženi Franjo: »Vama se čini da bih joj trebao is- 
puniti želju?« Rekoše mu drugovi: »Da, oče; naime dostojna je (usp. 
Lk 7,4) da joj podaš tu utjehu.« Odgovori sv. Franjo: »Kad vi tako 
kažete, i meni se čini da je to u redu, ah da bih joj još više udovoljio, 
želim da se to dogodi u Sv. Mariji Anđeoskoj. Ona je već dugo za- 
tvorena u Sv. Damjanu; zbog toga će se poveseliti kad ponovno vidi 
mjesto sv. Marije, gdje je odsjekla kosu i postala zaručnica Gospo- 
dina Isusa Krista; ondje ćemo blagovati zajedno u ime Gospodnje.« 

Stoga je određen dan kada će izaći sa sljedbenicom; i dok su je 
pratili drugovi svetog oca, blažena Klara dođe do Sv. Marije An- 
đeoske. I pošto su se s poštovanjem i ponizno pomolili preblaženoj 
Majci Božjoj i pobožno obišli mjesto, dođe čas blagovanja: ponizni i 
božanski Franjo dao je postaviti stol, kako je često običavao, na go- 
loj zemlji, pa sjednu on sam i preblažena Klara i jedan od njegovih 
drugova s družicom sv. Klare; i svi ostali njegovi drugovi smjestiše se 
za onaj skromni stol. Od prvog zalogaja sv. Franjo započne govoriti 
o Bogu i toliko ugodno i sveto i tako preuzvišeno i božanstveno da 
su sam sv. Franjo i sv. Klara i njezina pratiteljica i svi ostali koji bija- 
hu za onim siromašnim stolom bih obuzeti tolikim obiljem milosti 
Svevišnjeg koja ih je pohodila. 

Dok su oni tako obuzeti sjedili, očiju i ruku upravljenih u nebo, 
ljudima iz Asiza i Bettone i posvuda u okohci učinilo se da Sv. Mari- 
ja Anđeoska i cijelo mjesto i šuma uz njega gori i da je sve obuhva- 
tio veliki oganj, i crkvu i mjesto i šumu. Zbog toga stanovnici Asiza, 
da bi spasih mjesto, žurno potrče, čvrsto vjerujući da sve proždire 
oganj. No kad doista stigoše do mjesta, vidješe da je sve cijelo i 
netaknuto. Ušavši pak unutra nađu blaženog Franju s blaženom 
Klarom i ostahm gore spomenutim drugovima obuzete Gospo- 
dinom; a uokolo onog preskromnog stola svi su sjedili obučeni u 
Silu odozgor (usp. Lk 24,49). I tada sa sigurnošću opaze da je onaj 
oganj bio božansko djelo i da je spomenuto mjesto zapaho obilnim 
utjehama Božje ljubavi zbog pobožnosti svetaca i svetica. Zato se 
udalje veseh i utješeni. 

A blaženi Franjo i Klara te ostah, okrijepljeni obilnom božan- 
skom utjehom, malo su se ih neznatno brinuli za drugu hranu. Tada 
se, blagovavši tako blagoslovljenu hranu, blažena Klara vrati u Sv. 
Damjan. Kad su je vidjele, sestre su se jako razveselile jer su se boja- 
le da je sv. Franjo žeh poslati da upravlja nekim drugim samostanom, 
kao što je poslao sv. Agnezu, njezinu sestru da bude nadstojnica u 
Firenci; i jednom je i bio rekao sv. Klari: »Budi spremna, zatreba h, 
ići kamo god te pošaljem.« A ona je, prava kći zavjeta poslušnosti, 

rekla: »Oče, spremna sam poslušati kamo god me pošalješ.« Zbog 
ovoga su se sestre razveselile kad im se vratila; i blažena Klara tada 
ostade veoma utješena. 

Na hvalu Gospodina našeg Isusa Krista! Amen. 


XVI. POGLAVLJE 

Kako je Bog otkrio sv. Klari i bratu Silvestru 
da sv. Franjo mora propovijedati 

Nedugo nakon svog obraćenja, kad je već skupio više drugova, 
sv. Franjo je zapao u mučnu i veliku dvojbu, bi li se posvetio stalnoj 
molitvi ili bi ponekad i propovijedao. I ponajprije je želio znati što 
se više dopada Gospodinu Isus Kristu. A sveta poniznost nije dopu- 
štala sv. Franji da se pouzda sam u sebe. Stoga se utekne drugima da 
bi njihovim molitvama otkrio Božju volju. Zato pozva brata Masea 
i reče mu: »Predragi, pođi Klari i reci joj s moje strane da s nekom 
od duhovnih družica ponizno moh Boga da mi jasno pokaže trebam 
li ponekad i propovijedati ih da se predam neprestanoj mohtvi. Ta- 
kođer pođi i bratu Silvestru, koji se nalazi na brdu Subasiu, i kaži 
mu to isto.« To je bio onaj gospodin Silvestar koji je vidio zlatni križ 
kako izlazi iz Franjinih usta pružajući se do neba u visinu i do kraja 
svijeta u širinu. On je bio čovjek tolike pobožnosti i milosti da bi ga 
Bog smjesta ushšao što god bi ga zamoho. Duh Sveti bi ga ponekad 
činio dostojnim razgovora s Bogom; zbog toga je sv. Franjo imao 
veliko poštovanje i povjerenje u njega. Brat Silvestar se zadržavao 
sam na spomenutom mjestu. 

Brat Maseo učini kako mu je sv. Franjo zapovjedio i najprije 
blaženoj Klari, a potom bratu Silvestru izloži spomenutu dvojbu. 
Brat Silvestar se odmah preda mohtvi; i dok je moho, odmah primi 
božanski odgovor. I smjesta izađe i reče bratu Maseu: »Bog govori 
ovako: ’Reci bratu Franji da ga nisam pozvao zbog sebe, nego da 
bi donosio plodove duša i da se mnogi po njemu spase.’« Nakon 
ovoga brat Maseo se vrati svetoj Klari da sazna što je ishodila od 
Gospodina. Ona odgovori da su i ona i njezina družica dobile od 
Gospodina odgovor po svemu shčan onome brata Silvestra. 

Stoga se brat Maseo vrati sv. Franji. Svetac ga primi s velikom 
ljubavlju, opere mu noge i pripravi okrepu; kad su pojeli, zovne bra- 
ta Masea u šumu i, ogohvši glavu i prekriživši ruke, klekne i upita 
ga: »Što zapovijeda Gospodin naš Isus Krist da činim?« Brat Maseo 
odgovori da su i brat Silvestar i sestra Klara i njezina družica dobili 
jedinstveni odgovor blagoslovljenog Krista: »Žeh da pođeš i propo- 
vijedaš jer te nije pozvao radi tebe, nego i radi spasenja drugih.« I 
tada se. spusti ruka Gospodinova (usp. Ez 1,3) na sv. Franju; i duh mu 

se ražario, sav se razbuktio snagom Svevišnjeg, ustavši reče: »Pođi- 
mo u ime Gospodnje!« 

I uze sebi za drugove brata Masea i brata Anđela, svete muže- 
ve; dok je išao poput munje u naletu oduševljenja, ne pazeći ni na 
put ni na stazu, stigoše do naselja koje se zove Cannara, i ondje 
je propovijedao s tolikom gorljivošću uz čudo s lastavicama, koje 
su ušutjele na njegovu zapovijed, da su svi stanovnici, muško i 
žensko, htjeli ostaviti naselje i poći za njim. Sveti im Franjo reče: 
»Nemojte žuriti, već ću vas uputiti što trebate činiti za svoje spa- 
senje.« I tada naumi osnovati Treći red, da bi se pobrinuo za spas 
svih ljudi. 

I otpustivši ih veoma utješene i pripravne na pokoru, udalji se 
odande i dođe između mjesta Cannara i Bevagna. Prelazeći taj pre- 
dio u spomenutoj gorljivosti s gore spomenutim drugovima, opazi 
neko drveće smješteno uz cestu na kojem je stanovalo toliko mnoš- 
tvo raznolikih ptica da u tim krajevima nikada nije bilo viđeno slič- 
no. A mnoštvo različitih ptica boravilo je i na polju povrh spome- 
nutog drveća. Sv. Franjo je promatrao ovo mnoštvo i divio se, sma- 
trajući to djelom Duha Božjeg, reče drugovima: »Vi me pričekajte 
ovdje na putu, a ja odoh propovijedati svojim sestrama ptičicama.« 
I uđe u polje k pticama koje su stajale na zemlji. I čim je počeo 
propovijedati, sve ptice koje su bile na drveću spuste se k njemu i 
zajedno s onim pticama s polja ostanu mirne i ne mičući se, iako je 
sv. Franjo prolazio između njih mnoge dotaknuvši svojom haljom. 
Kako pripovijeda sveti čovjek Jakov iz Masse, a njemu je gore spo- 
menuto ispričao brat Maseo koji je pratio svetog oca prilikom tog 
čuda, nijedna se nije pomakla. Sv. Franjo je tim pticama rekao: 
»Moje sestre ptice, vi mnogo dugujete Bogu i morate ga uvijek i 
svugdje hvaliti zbog slobodnog leta koji uživate, zbog dvostruke i 
trostruke odjeće, zbog šarene i kićene halje, zbog hrane koju do- 
bivate bez rada, zbog toga što vam je Stvoritelj usadio pjev, zbog 
vašeg broja po Božjem blagoslovu umnogostručena, zbog toga što 
je Bog sačuvao vaše sjeme u Noinoj lađi, zbog vama dodijeljenog 
elementa zraka. Vi niti šijete, niti ianjete, a Bog vas hrani (usp. Lk 
12,24); i daje vam rijeke i izvore da pijete, planine i brda, stijene 
i krovove kao pribježište i visoko drveće za gnijezda; i ne znate 
ni presti ni šiti, a ipak je vama i vašoj djeci dana potrebna odjeća. 
Dakle Stvoritelj vas veoma voli kad vam je dao tolika dobra. Zbog 
toga pripazite, vi moje ptičice, da ne budete nezahvalne, nego da 
se uvijek trudite slaviti Boga.« Na ove riječi presvetog oca sve pti- 
ce započeše otvarati kljunove, širiti krila, pružati vratove i savijati 
glavu sve do zemlje te svojom pjesmom i pokretima pokazivati da 
su ih riječi svetoga oca višestruko razveselile. I sveti se otac, čim je 
ovo primijetio, veoma razveselio u duhu; i divio se tolikom mnoš- 

tvu ptica, njihovoj prekrasnoj raznolikosti i njihovoj pažljivosti i 
složnoj naklonosti; i zbog toga je u njima hvalio Stvoritelja i njih 
pozivao na to isto. 

Kad je dovršio propovijed i hvalu Bogu, prekriži sve ptice i pu- 
štajući ih da idu opomenu ih da neprestano hvale Boga. Tad se sve 
ptice zajedno podignu uvis i zajedno u zraku započnu veličajan i di- 
van pjev; i dovršivši pjesmu, podijele se po uzoru na križ kojim ih je 
prekrižio sveti otac u četiri grupe i tako uprave put. I svaki dio kad 
bi se s pjesmom digao uvis, krenuo bi na jednu od strana svijeta: 
jedan prema istoku, drugi prema zapadu, treći prema jugu i četvrti 
prema sjeveru; tako su pokazivale da se, kao što im je propovijedao 
svetac i budući nositelj znakova svetog križa, dijele u oblik križa; i 
uz pjesmu su u obliku križa letjele na četiri strane svijeta, naznaču- 
jući da će propovijedanje križa, obnovljeno po svetom ocu, njegova 
braća raširiti po cijelom svijetu: oni će se, poput ptica koje ništa ne 
posjeduju na ovom svijetu, povjeriti na brigu jedino Bogu. I zato 
Krist takve naziva orlovima kad veli: »Gdje bude strvine, ondje će se 
skupljati orlovi (Mt 24,28).« Oni sveci što se u Gospodina uzdajukrila 
im rastu kao orlovima, poletjet će Gospodinu i neće se umoriti (usp. 
Iz 40,31) nikada. 

Na hvalu i slavu Gospodina našeg Isusa Krista! Amen. 


XVII. POGLAVLJE 
Kako se sv. Franjo grozio naziva učitelj 

Ponizni Kristov nasljedovatelj Franjo, znajući da ime učitelja pri- 
staje samo Kristu, po kome je sve nastalo (usp. Iv 1,3; 1 Kor 8,6) 
govorio je da bi rado volio naučiti sve, ali da ne bi želio biti učitelj 
niti se kititi nazivom učitelja; jer činilo mu se da bi takvim imenom 
radio protiv Kristove riječi koja u evanđelju zabranjuje da se itko 
zove učiteljem (usp. Mt 23,10) jer bolje je biti ponizan zbog svog 
skromnog znanja nego biti u mogućnosti činiti velike stvari i biti 
preuzetan suprotno poniznosti slavnog učitelja. Naime naziv uči- 
telja ne pristaje nikom doli blaženom Kristu, čija djela su savršena. 
I stoga je sam nalagao da nitko na zemlji ne očekuje da ga zovu 
učiteljem, jer jedan jedini, istinski i učitelj bez mane nalazi se na 
nebesima: blagoslovljeni Krist, koji je Bog i čovjek, svjetlo i život, 
začetnik svijeta, hvale dostojan i slavan u vjekove. Amen. 

XVIII. POGLAVLJE 

Kako je smrt sv. Franje bila otkrivena gospođi Jakobi iz Settesolija 
i kako je samom sv. Franji bila otkrivena sigurnost vječnog spasenja 

Kada je blaženi Franjo nekoliko mjeseci prije smrti bolestan le- 
žao u biskupskoj palači u Asizu, s nekoliko je svojih drugova često 
iz pobožnosti pjevao neke hvale Bogu; i ako zbog slabosti ne bi mo- 
gao sam pjevati, često je zapovijedao drugovima da oni pjevaju. A 
stanovnici Asiza, bojeći se da se ne bi dogodilo da tako dragocjeno 
blago završi izvan njihova grada, stvorivši velike straže, danju i noću 
brižljivo su čuvah spomenutu palaču. Svetom mužu, koji je više 
dana ondje ležao u potpunoj slabosti, jedan od drugova reče: »Oče, 
ti znaš da stanovnici grada imaju veliko povjerenje u tebe i drže te 
svetim čovjekom; stoga mogu pomisliti da bi, ako se u tebi, kako 
svi govore, nalazi svetost, morao, dok tako teško boluješ, razmišlja- 
ti o smrti i više naricati negoli pjevati. Naime mnogi čuju pjevanje 
hvalospjeva koje vršimo ovdje, jer ovu palaču zbog tebe čuva veliko 
mnoštvo naoružanih ljudi tako da možda dobivaju loš primjer. Zbog 
toga vjerujem da bismo dobro učinili kada bismo otišli odavde i svi 
se vratili u Sv. Mariju Anđeosku, jer nam nije dobro ovdje među 
svjetovnjacima.« Sv. Franjo mu odgovori: »Predragi, ti znaš da su 
već dvije godine kako smo bih u Fohgnu gdje ti je Gospodin otkrio 
kraj mog života. Povrh toga otkrio je i meni da će se za nekohko 
dana, u ovoj istoj slabosti, spomenuti rok i navršiti; i dok mi je to 
otkrivao, Bog me obavijestio i da su mi otpušteni svi grijesi i o blaže- 
nosti raja. Sve do te objave ja sam plakao zbog smrti i svojih grijeha; 
no pošto mi se dogodila ova objava, ispunjen sam tohkom radošću 
da više ne mogu hti suze, nego sam stalno obuzet veseljem. I zbog 
toga pjevam i pjevat ću Bogu koji mi milostivo učini dobro (usp. Ps 
13,6) i koji mi je navijestio dobra rajske slave. Što se odlaska s ovog 
mjesta tiče, rado pristajem; no pripremite se da me ondje odnesete 
jer zbog slabosti ne mogu hodati.« 

Spomenuta braća stave ga na ruke te su uz veliku pratnju išh do 
Sv. Marije Anđeoske. Kad su pak stigh do konačišta što se nalazi na 
putu, sv. Franjo je upitao nalazi h se još ondje, jer sam, budući da su 
mu oči bile zastrte tamom, zbog pokore i stalnog plača, nije uopće 
mogao vidjeti. 

Kad je saznao da se nalazi kod konačišta, naredi da ga polože 
na zemlju i reče: »Okrenite me prema Asizu.« I stojeći na cesti, 
hca okrenutoga prema gradu, blagoslovi ga mnogim blagoslovima 
govoreći: »Blagoslovljen si od Gospodina, jer će se po tebi spasiti 
mnoge duše i u tebi će stanovati mnoge sluge Svevišnjega, a iz tebe 
će mnogi biti izabrani za vječno kraljevstvo.« Kad je to rekao, nare- 
di da ga, kao i ranije, nose. 

Kad je stigao do Sv. Marije i kad su ga smjestili u bolesničku 
sobu, pozove jednog od drugova i reče mu: »Predragi, Gospodin mi 
je objavio da ću se zadržati u ovoj slabosti sve do onog dana kad ću 
umrijeti; a znaš da će gospođa Jakoba iz Settesolija, predraga što- 
vateljica našeg Reda, ne vidi li moju smrt i ne bude li prisutna, neu- 
tješivo žalovati. Stoga da se ne uznemiruje, javit ćemo joj neka, želi 
li me vidjeti živog, smjesta dođe u Asiz.« On mu odgovori: »Dobro 
govoriš, oče; budući da gaji veliko poštovanje prema tebi, bilo bi do- 
ista neprikladno da sama ne nazoči tvojoj smrti.« Stoga reče blaženi 
Franjo: »Donesi mi papir i pero i zapiši kako ću ti reći.« I on počne 
pisati: »Gospođi Jakobi, službenici Svevišnjeg, brat Franjo, Kristov 
siromašak, šalje pozdrav i zajedništvo Duha Svetoga u Gospodinu 
Isusu Kristu. Znaj, predraga, da mi je blagoslovljeni Krist po svojoj 
milosti objavio da će se uskoro dogoditi kraj moga života. Zbog toga 
želiš li me vidjeti živog, kad pročitaš pismo, požuri k Svetoj Mariji 
Anđeoskoj. Naime ne dođeš li do tog dana, nećeš me moći naći 
živog. I ponesi sa sobom cilicijsko platno u koje ćeš umotati moje 
tijelo i svijeću za pokop. Molim te da mi doneseš nešto od onog jela 
koje si mi davala kad sam bolovao u Rimu.« 

Još dok je ovo bilo pisano, sv. Franji je bilo prikazano u Duhu 
da gospođa Jakoba dolazi k njemu i sa sobom nosi sve spomenuto. 
Stoga odmah reče bratu koji je pisao: »Nemoj više pisati jer nije po- 
trebno, odloži pismo.« I svi se začude zašto ne dopušta da se dovrši 
pismo. Kad, gle, nije prošlo puno vremena, gospođa Jakoba kuca 
na vratima; kad je ondje stigao vratar, nađe spomenutu gospođu, 
rimsku plemkinju s dvojicom sinova koji su bili senatori i velikom 
vojnom pratnjom kako dolazi sv. Franji. I nosila je sa sobom sve ono 
što je sv. Franjo navodio u pismu. Naime Bog je gospođi Jakobi, 
dok se u Rimu molila, objavio da će smrt sv. Franje biti uskoro i 
koje stvari on traži u pismu. Ponijela je toliku gomilu svijeća da su 
ne samo na pogrebu nego i na misama i iznad svečeva tijela mnogo 
dana svima obilno pomagale. 

Kad dakle spomenuta gospođa uđe sv. Franji koji je još bio živ, 
oboje se zbog tog susreta veoma utješe. Ona se baci k njegovim 
nogama označenim božanskim znamenjem i ondje primi toliku 
utjehu i milost i obilje suza da je, kao što je Magdalena suzama 
oprala noge Gospodinove, i prepobožno grleći i obuhvaćajući ih, 
vjernim usnama utiskivala poljupce posvuda po nogama kao drugog 
Krista, tako da je braća nisu mogla otrgnuti od svečevih nogu. Kad 
su je napokon odvojili i upitali kako je došla tako točno, odgovori 
da je, dok se u Rimu molila noću, čula glas s neba gdje govori: 
»Želiš li naći sv. Franju živa, smjesta bez otezanja pođi u Asiz i 
ponesi sa sobom ono što obično daješ bolesnicima i ono što će biti 
potrebno za pokop.« 

Gospođa Jakoba je stajala uza nj sve dok sv. Franjo nije preselio 
s ovog svijeta i izrazila divnu počast njegovom tijelu. A nakon ne- 
kog vremena radi poštovanja prema svecu došla je u Asiz i ondje u 
svetoj pokori i kreposnom vladanju skončavši svoje dane, dade da je 
zakopaju kod crkve sv. Franje. 

Amen. 


XIX. POGLAVLJE 

Kako su Krist, Blažena Djevica Marija te sveti Ivan Krstitelj 
i Ivan Evanđelist i mnoštvo anđela razgovarali sa sv. Franjom 

Neki mladić urešen golubinjom čistoćom i anđeoskom nevino- 
šću bi još za života sv. Franje primljen u Red i boravio je na nekom 
mjestu gdje su braća zbog oskudice morala spavati u polju; i dođe 
na to mjesto sv. Franjo i navečer, čim bi izgovorena molitva, prije 
ostalih legne u krevet, da bi kasnije noću, dok ostali spavaju, po 
svom običaju ustao. Onaj mladić naumi brižljivo istražiti kamo sve- 
tac ide i što radi kad noću ustane. I da ga ne bi prevario san, smjesti 
se na ležaj do sv. Franje te sveže svoj pojas s njegovim da bi osjetio 
kad svetac ustane, a tako da sv. Franjo ne opazi taj vez. 

I dok su svi duboko spavali, sv. Franjo ustane; i osjetivši da mu je 
pojas svezan, odveže ga od mladićeva pojasa tako pažljivo da ovaj 
nije ništa osjetio i ode sam na neki brežuljak blizu kojeg je bila pre- 
krasna šuma i preda se molitvi. A mladić, kad se trgnuo i vidio da 
je svečev pojas odvezan od njegova, smjesta ustane i pođe tražiti 
svetog oca, kako je i naumio. Kad je pak našao otvoren prolaz kojim 
se ulazi u šumu, opazi da je svetac izašao onuda, pa i on smjesta 
nastavi za njim i uspne se do vrha spomenutog brežuljka, gdje se 
sv. Franjo zadubio u molitvu. I dok je ondje malčice stajao, izdaleka 
začuje mnoštvo glasova. Približi se da bi jasnije razabrao što govore 
i, gle, vidje divno svjetlo, koje je sa svih strana okruživalo blaženog 
Franju; i u samom svjetlu prepozna Krista i Blaženu i Slavnu Djevi- 
cu i blažene Ivana Krstitelja i Evanđelista i veliko mnoštvo anđela 
kako razgovaraju s blaženim Franjom. Dječak je, sve to vidjevši i 
tresući se slušajući, pao u ekstazu i na putu kojim se svetac namjera- 
vao vratiti sručio se kao mrtav na zemlju. 

Kad je dovršio tako divan i sveti razgovor, sv. Franjo se vraćao 
natrag; i na povratku, jer je još bila noć, udari nogama spomenutog 
mladića koji je kao mrtav ležao na stazi. Sveti mu se otac smilova i 
pobožnim rukama ga podigne i kao dobri pastir vlastitu ovčicu po- 
loži ga na ležaljku. I kad je poslije od tog mladića saznao da je ovaj 
vidio spomenuto viđenje, zapovjedi mu da nikome o tome ne priča 
dok je svetac živ. Mladić je poslušao zapovijed i vjerovao je u veliku 

Božju milost i štovanje sv. Franje, pa je kao valjan čovjek završio u 
Redu. I nakon smrti sv. Franje otkrio je ovo braći. 

Na hvalu i slavu Gospodina našeg Isusa Krista! Amen. 


XX. POGLAVLJE 

O božanskoj providnosti na generalnom kapitulu 
kod Sv. Marije Anđeoske i kako je sv. Dominik 
sa sedmoricom svoje braće bio nazočan na tom kapitulu 

Jednom na generalnom kapitulu, što ga je najvjerniji sluga Kri- 
stov Franjo proslavio na ravnici pored Sv. Marije Anđeoske, skupilo 
se više od pet tisuća braće; bio je nazočan i sv. Dominik, poglavar 
Reda propovjednika, sa sedmoricom braće iz svog Reda. A nazočio 
je i gospodin kardinal iz Ostije, štovatelj blaženog Franje i njegove 
braće, kojemu je sv. Franjo predvidio da će postati papa; i tako je 
i bilo. Budući da se u to doba papinska kurija nalazila u Peruđi, 
spomenuti kardinal je namjerno došao u Asiz i svaki dan je dolazio 
vidjeti sv. Franju i braću; i nekad bi pjevao misu, a nekad im držao 
propovijed. 

Kad je pak dolazio posjećivati onaj sveti skup i vidio ih kako na 
spomenutom polju sjede u grupama od po šezdeset ih po sto ih po 
tristo nalazeći se u božanskom razgovoru ih u mohtvama i suzama, 
ih u vježbama ljubavi, i to u takvoj tišini da se nije čula nikakva buka 
niti šum, zadivljen zbog tolikog mnoštva kao vojske pod zastavama 
(usp. Pj 6,3-9) uz suze i veliko divljenje reče: »Ovo je uistinu Božji 
tabor.« Naime nitko se među njima nije usuđivao pričati šale ih vi- 
ceve, nego gdje god bi se skupih, ih bi molili ih plakah ih razgovarah 

0 spasenju duše. Na onom polju imah su razhčite šatore raspore- 
đene u grupe i napravljene ukrug i pokrivene trskom. Zbog toga je 
ono bilo nazivano polje rogožina. A ležah su bilo na zemlji bilo na 
pljevi; jastuci su im bih kamen ih drvo. Zbog toga što je pobožnost 
svih okupljenih bila tohka, iz obhžnje kurije dolazih su mnogi kne- 
zovi i baruni, vojvode i vitezovi, a također i kardinali s biskupima 

1 klericima, zatim plemići s mnogo običnog svijeta, svi da vide za- 
jednicu svetu i toliko poniznu da svijet nikada nije imao shčnu, niti 
sastavljenu od toliko svetih ljudi; također dolazih su vidjeti i njihova 
poglavara, presvetog Franju, koji je od svijeta ugrabio tako divan 
phjen i tako divno stado na blažene Kristove pašnjake. 

Kad su se svi skupih, ustane sveti pastir i časni vođa Franjo i 
u žaru Duha Svetoga blaženom stadu izloži riječ života snažnim i 
odjekujućim glasom, onako kako ga je božansko pomazanje nadah- 
nulo. A ovo je bila tema: »Mnogo smo obećah, a još više nam je 
obećano; obećano sačuvajmo, a nastojmo oko onoga što smo obe- 

ćali; kratka je naslada, a vječna kazna; umjerena je patnja, a vječna 
slava.« I osim što je pobožno propovijedao ove riječi, poticao je sve 
na poslušnost svetoj majci Crkvi, na ugodnost bratske ljubavi, na 
molitvu za cijeli sveti puk Božji, na strpljivost u nevolji, na anđeosku 
čistoću i čestitost, na mir i slogu s Bogom i ljudima, na poniznost i 
blagost sa svima, na preziranje svijeta i na žarko nastojanje za evan- 
đeoskim siromaštvom, na brižljivost i budnost u molitvi i hvaljenju 
Boga, na povjeravanje svake brige (usp. Ps 55,23) i zabrinutosti duše 
i tijela dobrom pastiru i hranitelju duša i tijela, blagoslovljenom 
Gospodinu našemu Isusu Kristu. »Zbog toga vam svima, braćo što 
ste se ovdje okupili, po zasluzi spasonosne poslušnosti, zapovije- 
dam da biste ovo bolje obdržali da nitko od vas nema bilo kakvu 
brigu ih zabrinutost zbog jela ih pila ih ičega drugog što je potrebno 
tijelu; nego se potpuno predajte mohtvi i hvaljenju Boga, a svaku 
vašu brigu predajte Kristu, budući da se on posebno brine za vas.« I 
tako svi učine trčeći vesela srca na mohtvu. 

A sveti Dominik, koji je bio prisutan, čudio se ovoj zapovijedi 
koju je sv. Franjo dao i misho je da je on nerazborito postupio time 
što je zapovjedio da se u toliko velikom mnoštvu nitko ne brine za 
stvari potrebne tijelu i smatrao je da se u tolikom mnoštvu moraju 
pojaviti nezgode. 

Ah Gospodin Isus, želeći pokazati da on sam vodi posebnu bri- 
gu o tako dragim ovcama i svojim siromasima, smjesta nadahnu 
stanovnike Spoleta, Fohgna, Spella, Asiza i svih susjednih zemalja. 
I dolažahu s magarcima , mazgama i konjima i kohma natovarenim 
kruhom i vinom (usp. 1 Sam 25, 11), grahom i sirom i svim dobrima 
za koja su mishh da oni blaženi siromasi njima oskudijevaju. Osim 
toga donosih su i stolnjake i velike i male posude i što god su mi- 
shh da treba; i smatrao se blaženim onaj tko je mogao pobožnije ili 
brižljivije služiti i nabaviti potrebne stvari onom blaženom mnoš- 
tvu. Mogao si vidjeti kako onaj skup svetaca pobožno poslužuju 
i vitezovi i plemići; mogao si vidjeti i pobožne klerike i vjernike 
kako se poput stanovnika raja odasvud skupljaju; mogao si vidje- 
ti i cvijet mladeži kako ih poslužuje s tolikim poštovanjem da je 
izgledalo da služi ne siromašnoj braći, nego apostohma Gospodina 
Isusa Krista. 

Kad je sv. Dominik to sve opazio i spoznao da je ondje doista pri- 
sutno božanskom proviđenje, ponizno ukori sam sebe zbog toga što 
je sudio da je nerazborito ono što je sv. Franjo zapovjedio, klekne 
pred njega i ponizno mu prizna svoju krivnju te reče: »Doista, Bog 
se brine za ove svete siromahe, a ja to nisam znao. Stoga odsad i ja 
obećavam čuvati evanđeosko siromaštvo i proklinjem s Božje strane 
svu braću svoga Reda koja bi se usudila unutar Reda imati kakvo 
vlasništvo«. 

Na taj je način sv. Dominik bio izgrađen po vjeri sv. Franje i po- 
slušnosti i siromaštva tako uređene i velike zajednice i zbog božan- 
skog proviđenja i preobilnog obilja svake stvari. Naime kao svetac i 
mudrac u svim svojim riječima opažao je prevjernog Boga koji čini 
da polje rađa sađenice i ljiljane i kao što hrani ptice nebeske, tako i 
svojim pobožnim siromasima pruža sve što im je potrebno. 

Na onom kapitulu bilo je rečeno sv. Franji da mnogi uz tijelo 
nose pokorničke košulje i željezne obruče; zbog toga su mnogi po- 
bolijevali i umirali, a mnoge je to smetalo u molitvi. Zbog toga on, 
kao veoma razborit otac, svima zapovjedi u ime spasonosne posluš- 
nosti da što god imaju od toga, u njegovoj nazočnosti to odbace. I 
nađeno je skoro pet stotina košulja i obruča za ruke ili trbuhe u to- 
likoj količini da su činili veliku gomilu; on naredi da se sve to ostavi. 
Poslije ovoga je sveti otac sve poučio i savjetovao kako da se izbave 
od ovog nevaljalog svijeta, a zatim ih je uz blagoslov Božji i utješene 
duhovnom radošću sve poslao natrag u različite provincije svijeta. 

Na hvalu Gospodina našeg Isusa Krista! Amen. 


XXI. POGLAVLJE 
Kako je Bog govorio blaženom Franji 
i kako je sv. Franjo umnožio vino u vinogradu gdje nije bilo grožđa 

Budući da je sv. Franjo teško obolio na oči, gospodin Hugolin, 
kardinal zaštitnik Reda, koji ga je veoma volio, pošalje mu poruku da 
pođe u Rieti gdje su se nalazili najbolji liječnici za oči. Blaženi Fra- 
njo, primivši pismo gospodina kardinala, najprije ode do Sv. Damja- 
na gdje se nalazila sv. Klara, prepobožna zaručnica Kristova. Naime 
bio je obećao da će je prije odlaska utješiti; i potom se otputi u Rieti. 

I kad je sv. Franjo došao do Sv. Damjana, sljedeće je noći tako 
teško obolio na oči da nije mogao vidjeti svjetlo. Zato mu sv. Klara 
načini ćeliju od trske, gdje je mogao odijeljen počivati; i boravio je 
ondje pedeset dana u tolikim bolovima očiju i mučen mnoštvom 
miševa koje je poticao zloduh da se nije mogao odmoriti ni danju 
ni noću. Tada sv. Franjo spozna bič Gospodnji, započne zahvaljivati 
Bogu i slaviti ga svim srcem i ustima, te je vikao iz dubine grudi da 
bude dostojan tih boli i muka i još mnogo većih. I molio je govoreći: 
»Gospodine Isuse Kriste, pastiru dobri, koji si u teškim nevoljama 
nama nedostojnima dao svoje predostojno milosrđe, podaj meni, 
svojoj ovčici, milost i krepost da se ni u kakvim patnjama, nevolja- 
ma ili bolovima ne odijelim od tebe.« 

I dok je ovo govorio, dođe mu glas Božji r neba (usp. Iv 12,28) 
govoreći: »Franjo, odgovori mi: kad bi cijela zemlja bila zlato, a 
rijeke i izvori bili balzam; i kad bi sve planine i brda i sve kamenje 

bilo drago kamenje; i kad bi ti našao i drugo blago plemenitije od 
svega ovoga koliko je zlato plemenitije od zemlje, balzam od vode, 
a drago kamenje vrednije negoli planine i stijenje, i kad bi ti umje- 
sto tvoje bolesti bilo dano to toliko draže blago, zar se ne bi bio 
dužan veseliti?« Odgovori sv. Franjo: »Gospodine, nisam dostojan 
(usp. Mt 8,8) tako dragocjenog blaga.« A Gospodin će mu: »Veseli 
se, brate Franjo, jer to je blago života vječnoga koje sam ti namije- 
nio i od sad te uvodim u njega, a ova bolest i nevolja zalog su tog 
blaženog blaga.« 

Tada sveti Franjo, veoma se razveselivši, zovnu druga i reče mu: 
»Pođimo gospodinu kardinalu«. I prvo pobožnim riječima slatkim 
poput meda utješi sv. Klaru i po svojoj navadi ponizno je pozdravi, 
a zatim se zaputi u Rieti. 

Kad se pak približio Rietiu, slije se k njemu toliko mnoštvo puka 
da zbog toga nije želio ući u grad, nego skrene prema nekoj crkvi 
udaljenoj možda dvije milje od Rietia. A građani, znajući da se za- 
država kod spomenute crkve, prilazili su mu u tolikom mnoštvu da 
su upropastili i požderali cijeli vinograd svećenika one crkve, jer je 
bilo vrijeme berbe. Svećenik je promatrao učinjenu štetu i zažalio je 
i pokajao se što je dopustio da sv. Franjo uđe u crkvu. Sveti je Franjo 
ovo po Duhu Svetom saznao pa stoga pozove oštećena svećenika i 
reče mu: »Predragi oče, koliko mjera vina nosi ovaj vinograd kad ti 
najbolje urodi?« On odgovori: »Dvanaest.« Reče sv. Franjo: »Oče, 
molim te da strpljivo dopustiš da se zadržim u ovoj tvojoj crkvi zbog 
mira koji ovdje nalazim više nego drugdje; i dopusti da svi uzimaju 
od grožđa iz ljubavi prema Bogu i meni siromašku. A ja ti obeća- 
vam sa strane blagoslovljenog Gospodina našeg Isusa Krista da ćeš 
ove godine skupiti dvadeset mjera«. To je učinio zbog velikog spasa 
duša koji je Gospodin ondje činio; jer opažao je da su mnogi od pri- 
došlica opijeni božanskom ljubavi i zaboravljaju na svjetovne želje, 
preusmjerujući se na one nebeske. Zbog toga je smatrao korisnijim 
upropastiti materijalni vinograd, nego da vinograd Gospodina Sabao- 
ta (usp. Iz 5,7) postane neplodan nebeskim vinom. 

Svećenik, pouzdavši se u svečeva obećanja, rado ostavi vinograd 
za hranu pridošlicama. I uistinu začuđujuće, vinograd je bio potpuno 
opustošen i pridošlice su sve pojele tako da je jedva preostao koji 
grozd. No kad je došlo vrijeme berbe, svećenik, siguran u svečevo 
obećanje, sakupi ono malo zrna grožđa i stavi ga u tijesak te po obeća- 
nju sv. Franje dobije dvadeset mjera najboljeg vina. U ovom se čudu 
jasno pokazalo da kao što je po zaslugama sv. Franje vinograd lišen 
grožđa tim više obilovao vinom, tako je i kršćanski puk po učenju sv. 
Franje pretjecao od neplodnosti grijeha u obilne plodove pokajanja. 

Na slavu Gospodina našeg Isusa Krista, koji je blagoslovljen u 
vjekove! Arnen. 

XXII. POGLAVLJE 
O kušnji nekog mladog brata, 
koje je bio oslobođen pomoću čudesnog viđenja 

U Red sv. Franje došao je neki plemenit i pristao mladić. Odje- 
nuo je fratarski habit, ali nakon nekoliko dana, jer ga je poticao 
đavao, habit mu toliko omrzne da mu se činilo da nosi najbezvred- 
niju vreću. Zbog toga se grozio rukava, mrzio je kapuljaču, a dužinu 
tunike i njezinu grubost smatrao je nepodnošljivim teretom. Tako 
se dogodilo da je, dok mu je raslo gađenje prema redovništvu, od- 
lučio svući habit i vratiti se u bljuvotinu svjetovnog života. Njegov 
pak učitelj, čijoj je brizi mladić bio od početka povjeren, poučavao 
ga je da se, kad god prolazi ispred oltara u kom se čuva tijelo pre- 
svetog Krista, s velikim poštovanjem nakloni, kleknuvši, ogolivši 
glavu i prekriživši ruke. Spomenuti mladić ovoga se uvijek brižljivo 
pridržavao. 

I one noći kad je nakanio odbaciti habit i vratiti se u svijet, do- 
godi se da je trebao proći ispred oltara gdje je kleknuo kako je ra- 
nije naučio i običavao. I odmah bi uznesen u duhu i pokaza mu 
se čudesno viđenje: ugleda nepregledno mnoštvo kako u procesiji 
prolazi pred njim. Svi koji su stupali u toj blaženoj procesiji po dvoje 
bijahu odjeveni u ukrašena i skupocjena odijela; njihova lica i ruke 
i što god se od samog tijela moglo vidjeti, sijalo je i bacalo zrake uo- 
kolo. I stupali su svečano i s ljubavlju slaveći Boga praćeni pjevom 
i klicanjem anđela; među njima su se nalazila dvojica plemenitija 
od ostalih, okruženi tolikom svjetlošću koja je izazivala zadivljujuće 
čuđenje onih koji su ih promatrah. I negdje na kraju spomenute 
procesije vidje nekoga urešenog tolikom slavom da se doimao kao 
novi vitez kojega svi na poseban način časte. 

A spomenuti mladić, vidjevši ovo, čudio se i nije znao što bi to 
moglo biti, niti se usudio niti je mogao upitati one koji su prolazili, 
omamljen prevelikom milinom. No kad je procesija gotovo prošla 
i kad je vidio još samo posljednje, povrati mu se smjelost, potrči 
do njih i upita ih: »O predragi, molim vas, kažite tko su ove osobe 
vrijedne divljenja koje je okupila ova časna procesija?« Oni okrenu 
prema njemu presjajna lica i rekoše: »Svi smo mi Manja braća koja 
sad dolaze iz rajske slave.« On ih smjesta ponovno upita: »Tko su 
ona dvojica što svjetlošću nadmašuju ostale?« Odgovore mu: »Ona 
dvojica sjajnijih su sv. Franjo i sv. Antun. A onaj posljednji toliko 
čašćen jest neki nedavno umrli svetac, kojega, jer se žestoko borio 
protiv napasti i ustrajao u nakani do kraja, vodimo u slavu vječnoga 
kraljevstva uz slavu i trijumf, ne samo uz pratnju svetaca nego i 
uz veselje anđela. Ovu pak suknenu i krasnu odjeću koju nosimo 
dobili smo zbog grubih tunika koje smo strpljivo nosili u Redu; a 

slavnu svjetlost koju vidiš darovao nam je Bog zbog ponizne poko- 
re koju smo vršili i zbog zavjeta siromaštva, poslušnosti i savršene 
čistoće koju smo sve do kraja vesela srca obdržali. Stoga, sine, neka 
ti ne bude teško nositi tako plodonosnu vreću Reda, jer u vreći 
blaženog Franje po ljubavi Gospodina našeg Isusa Krista prezirući 
svijet, umrtvljujući tijelo (usp. 1 Iv 2,16) i boreći se hrabro protiv 
đavla postat ćeš muževniji i skupa s nama zasjat ćeš u sličnom odi- 
jelu i svjetlosti.« 

Kad mu je ovo rečeno, mladić se vrati i ojačan tim viđenjem, 
odbaci svaku kušnju, prizna svoj grijeh pred gvardijanom i braćom 
te počne žudjeti za oporošću pokore i odijela kao da su najveće 
naslade. I tako se promijenivši nabolje, skončao je život u svetosti. 

Na hvalu Gospodina našeg Isusa Krista! Amen. 


XXIII. POGLAVLJE 

O vuku kojeg je blaženi Franjo privikao na veliku blagost 

U gradu Gubbiu, dok je još živio sveti otac naš Franjo, dogodilo 
se nešto čudesno i dostojno slavne uspomene. Na području grada 
Gubbia živio je nekakav vuk strašan po veličini tijela i veoma okru- 
tan kad bi se razbjesnio zbog gladi. On nije samo zatirao životinje 
nego bi proždirao i ljude i žene, tako da su se svi građani nalazili u 
takvoj nesreći i strahu da su, kad bi izlazili iz grada, išli oklopljeni 
i naoružani, kao da moraju poći u smrtonosni rat. Ipak ni tako na- 
oružani nisu mogli izbjeći smrtonosne zube niti ubilački bijes spo- 
menuta vuka kad bi mu se po nesreći našli na putu. Na kraju je 
sve obuzeo toliki strah da se gotovo nitko nije usuđivao izaći izvan 
gradskih vrata. 

Bog je ipak htio spomenutim građanima obznaniti svetost bla- 
ženog Franje. Kad je sv. Franjo boravio ondje, sažali se na njih, pa 
nakani izaći u susret spomenutom vuku. Osjetivši ovo, građani su 
mu govorili: »Brate Franjo, čuvaj se da ne prelaziš vrata; jer vuk, 
koji je već proždro mnoge ljude, i tebe će ubiti!« No sv. Franjo se 
pouzdavao u Gospodina Isusa Krista, koji gospodari nad duhovima 
svih tjelesnih bića, pa se nije zaštitio ni štitom ni kacigom, nego obo- 
ružavši se znakom svetog križa, izađe s drugom iz grada, stavljajući 
sve svoje pouzdanje u Gospodina, koji čini da onaj tko vjeruje u nje- 
ga bez ikakve povrede hodi i gazi po guji i ljutici, ne samo vuku nego 
i lavu i k tome po zmaju (usp. Ps 91,13). I tako, najvjerniji Kristov 
vojnik Franjo, ne opasavši se ni oklopom ni mačem, ne noseći ni 
luk ni ratno oružje, nego uzdajući se u štit presvete vjere i učvršćen 
znakom križa, postojano stane na put koji je drugima bio sumnjiv. 
I gle, dok su mnogi promatrali s mjesta na koja su se uspeli da bi 

gledali, onaj strašan vuk sjuri se prema sv. Franji širom razjapivši 
gubicu. Franjo prema njemu okrene znak križa i po božanskoj snazi 
kako od sebe tako i od druga vuka suzbije, obuzda mu trk i zatvori 
ubilački razjapljenu gubicu. I konačno ga Franjo pozove i reče mu: 
»Dođi ovamo, brate vuče, i u ime Krista, zapovijedam ti da ne činiš 
zlo ni meni ni drugome.« Zadivljujuće je reći da je, čim je načinio 
znak križa, vuk zatvorio ona strašna usta. A kad mu je dao zapo- 
vijed, smjesta se oborene glave pružio pred svečeve noge, već od 
vuka postavši janje. Dok je tako ležao, nastavi mu sv. Franjo: »Brate 
vuče, ti činiš mnogu štetu u ovim krajevima i izvršio si zastrašujuće 
zločine, bez milosti uništavajući Božja stvorenja. Ne uništavaš samo 
ona koja nemaju razuma nego i, što je znak ružne obijesti, ubijaš i 
proždireš ljude, stvorene na sliku Božju (usp. Post 1,26-27). Zbog 
toga si zavrijedio biti kažnjen strašnom smrću kao razbojnik i naj- 
gori ubojica; zbog toga svi s pravom viču i mrmljaju protiv tebe, a 
cijeli ti je onaj grad neprijatelj. Ali, brate vuče, ja želim da se ti i oni 
pomirite, tako da ti više ne ozljeđuješ njih, a oni da ti oproste sve 
prošle prijestupe i da te više ne progone ni psi ni ljudi.« 

I vuk pokretima tijela, repa, ušiju i klimanjem glave pokaže da u 
potpunosti prihvaća sve što je svetac rekao. I reče mu ponovno sv. 
Franjo: »Brate vuče, ako želiš sklopiti ovakav mir, ja ti obećavam da 
ću učiniti da ti dok god živiš ljudi ovoga grada daju hranu, tako da 
nikada više ne trpiš glad; jer ja znam da što god si zla počinio, činio si 
zbog bijesa gladi. Ah, brate vuče, kad ti ishodim takvu milost, želim 
da mi obećaš da nikada nećeš ozlijediti nijednu životinju ih čovjeka i 
da se nećeš usuditi nanijeti kakvu štetu u bilo čemu. Obećavaš li mi?« 
I vuk načini očigledan znak, klimnuvši glavom, da obećava činiti ono 
što mu je naložio svetac. A sv. Franjo reče: »Brate vuče, hoću da mi 
se zakuneš da bih mogao vjerovati u ono što si obećao.« I kad je sv. 
Franjo ispružio ruku da primi zakletvu, vuk također podigne pred- 
nju desnu nogu i blago je položi na ruku sv. Franje dajući znak vjere 
onako kako je mogao. Tada sv. Franjo reče: »Brate vuče, zapovijedam 
ti u ime busa Krista (usp. Dj 16,18) da sad dođeš sa mnom, ništa ne 
sumnjajući, da pođemo sklopiti mir u ime Gospodnje.« 

I vuk pokorno smjesta krene sa sv. Franjom kao najpitomije ja- 
nje. Vidjevši ovo, oni iz grada počnu se veoma čuditi; i ova novost 
smjesta se proširi po cijelom gradu, tako da se svi i stari i mladi, 
i žene i muškarci, i pučani i plemići smjesta okupe na ulicu, gdje 
je sv. Franjo stajao s vukom. Kad se skupilo mnoštvo naroda, sv. 
Franjo ustane i održi im divnu propovijed, govoreći između ostalog 
kako su takve pogibelji dopuštene zbog grijeha i kako je pogibelj- 
nije ždrijelo paklenog ognja, koje osuđene proždire u vijeke, negoli 
bijes vuka koji ne može ubiti nego tijelo (usp. Mt 10,28); i koliko se 
tek treba bojati pasti u paklene ralje kad je jedna majušna životinja 

toliko mnoštvo držala u tolikom strahu i pogibelji. »Predragi, obra- 
tite se stoga Gospodinu i dostojno se pokajte i Gospodin će vas u 
sadašnjosti osloboditi vuka, a u budućnosti od ognja proždirućeg 
bezdana.« 

I kazavši ovo, reče: »Počujte, predragi: brat vuk, koji stoji pred 
vama, obećao mi je i zakleo se da će s vama sklopiti mir i nikad 
vas više neće ni u čemu povrijediti ako mu obećate svakog dana 
pribavljati potrebnu hranu. A ja za ovog vuka jamčim da će čvrsto 
obdržavati mirovni ugovor.« 

Tada svi ondje okupljeni jakim povicima obećaju da će uvijek 
hraniti vuka; a sv. Franjo pred svima reče vuku: »I ti, brate vuče, 
obećavaš li čuvati ugovor s njima i da nećeš ozlijediti nijednu životi- 
nju niti osobu?« A vuk, pokleknuvši, oborivši glavu i blagim pokre- 
tima tijela, repa i ušiju svima na očigled pokaže da će održati dogo- 
vorena obećanja. A sv. Franjo reče: »Brate, vuče, želim da kao što 
si mi dao zakletvu kad sam bio izvan grada, daš i sada pred cijelim 
narodom da ćeš to obdržavati i da me nećeš iznevjeriti u jamstvu 
koje sam za te dao.« Tada vuk podigne desnu nogu i položi zakletvu 
na ruku sv. Franje, svog jamca pred svima koji su stajali uokolo. 

I nasta sveopće udivljenje i veselje kako zbog poštovanja prema 
svecu, tako i zbog novog čuda, zbog mira između vuka i naroda, 
da su svi vikali k nebu, hvaleći i blagoslivljajući Gospodina (usp. Lk 
24,53) Isusa Krista koji im je poslao sv. Franju i po njegovim zaslu- 
gama oslobodio ih od ralja najgore životinje i od tako strašne nesre- 
će povratio ih u mir i spokoj. 

Od onog su dana vuk i narod održavah pogodbe uređene po sv. 
Franji, a vuk je dvije godine živio i obilazio pragove po gradu nikoga 
ne ozlijedivši, niti je itko ozlijedio njega, nego su ga brižljivo hranili. 
I što je divno čudo, nikada nijedan pas nije zalajao na njega. Na- 
pokon brat vuk od starosti uginu. Građani su veoma žalovali zbog 
toga što ga više nema, jer su im miroljubivost i blago strpljenje spo- 
menutog vuka kad bi prolazio gradom u sjećanje vraćah krepost i 
čudotvornu svetost sv. Franje. 

Bogu hvala! Amen. 


XXIV. POGLAVLJE 

Kako je sv. Franjo zamolio nekog mladića 
koji je ulovio mnogo grlica da mu ih daruje 
i kako im je napravio gnijezdo 

U gradu Sieni, u vrijeme blaženog Franje, neki je dječak u lovu 
na ptice uhvatio mnogo grhca i žive ih nosio da ih proda. A sv. Fra- 
njo kao i uvijek bio je pun blagosti i posebno sažaljiv na pitome ži- 
votinje, pa motreći one grlice, potaknut sažaljenjem reče: »O dobri 

mladiću, molim te da mi ih predaš da tako nevine ptice, s kojima se 
u Pismu uspoređuju duše čiste, ponizne i vjerne, ne dođu u ruke 
okrutnih ubojica«. On pak, nadahnut od Boga, smjesta preda bla- 
ženom Franji sve one blage grlice. Kad ih je blagi otac Franjo uzeo u 
krilo, počne im preslatko govoriti: »O sestre moje grlice, skromne, 
nevine i čiste, zašto ste dopustile da vas uhvate? No ja vas želim 
izbaviti od smrti i načiniti vam gnijezda, da se plodite i izvršite za- 
povijed Stvoritelja da se množite«. I sv. Franjo ode i načini gnijezdo 
svim onim grlicama. 

One pak, zauzevši gnijezda koja im je blaženi Franjo složio, goji- 
le su mlade pred braćom i rasle; i pokazale su toliku privrženost sv. 
Franji i ostaloj braći da su izgledale poput kokoši, uvijek hranjene 
od braće; i nikada nisu odlazile od braće dok im sv. Franjo nije s 
blagoslovom dao dopuštenje. A onom dječaku koji mu je dao grlice 
reče sv. Franjo: »Sine, ti ćeš još postati manji brat i služit ćeš mi- 
losrdnom Gospodinu našem Isusu Kristu.« I bi tako; naime kako 
je sv. Franjo i predvidio, kasnije je postao manji brat i sve do smrti 
vodio je u Redu primjeran i veoma pohvalan život; tako da se sv. 
Franjo nije samo pobrinuo za utjehu sadašnjeg života onim ptičica- 
ma nego i onom mladiću za radost života vječnoga. 

Na hvalu i slavu Gospodina našeg Isusa Krista! Amen. 


XXV. POGLAVLJE 

0 kipu sličnom kipu Nabukodonozora, 

ali odjevenom u vreću, koji je govorio blaženom Franji 

1 rekao mu o četiri stanja njegova Reda 

Kad je jedanput sveti Franjo molio Svevišnjeg u Sv. Mariji 
Anđeoskoj, gle, prikaže mu se tjelesnim očima veoma čudesno 
viđenje. Naime pojavio se pred njim nekakav kip, iznimno velik, 
sličan kipu koji je sanjao kralj Nabukodonozor; prsa i ruke od sre- 
bra; trbuh i bedra od mjedi; golijeni od željeza; stopala dijelom od 
Željeza, dijelom od gline (usp. Dn 2,32); i bio je odjeven u vreću; a 
zbog te vreće izgledao je kao da se veoma crven. Blaženi Franjo, 
gledajući u kip, veoma se čudio zbog njegove neizrecive ljepote 
i čudesne veličine, a posebno zbog crvenila za koje se činilo da 
ga ima zbog bezvrijedne vreće u koju je bio odjeven. I dok se 
tako čudio i brižljivo motrio njegovu prekrasnu glavu i predivno 
lice, kip progovori sv. Franji i reče mu: »Zašto se čudiš? Bog ti je 
poslao ovaj primjer da po meni spoznaš kakva će biti budućnost 
tvog Reda. 

Zlatna glava koju vidiš na meni i tako krasno lice predstavljaju 
početak tvog Reda, postavljen na visini evanđeoskog savršenstva. 

I kao što je materijal od kojeg je sazdana vredniji od ostalih me- 
tala, lice krasnije od svega drugog, a glava uzdignutija od ostalih 
udova, tako će i početak tvog Reda biti toliko dragocjen zbog čvr- 
ste i zlatne ljubavi, toliko krasan zbog anđeoske čestitosti, a toliko 
uzvišen zbog evanđeoskog siromaštva da će se diviti cijeli svijet. I 
kraljica od Sabe, odnosno sv. majka Crkva, divit će se i veseliti u 
svom srcu kad bude vidjela u prvim izabranicima tvoga Reda toliku 
ljepotu Kristove svetosti i sjaj duhovne mudrosti poput odbljeska 
u anđeoskim ogledalima. I bit će blaženi oni koji ugledajući se na 
Krista, budu nastojali nasljedovati kreposti i običaje prvog dragog 
kamenja, tj. zlatnih glava, više pristajući uz nebesku ljepotu negoli 
uz svjetovne obmane. 

Srebrna će prsa i ruke biti drugo stanje tvog Reda, koji će biti 
toliko neznatniji od prvog koliko je srebro neznatnije od zlata. I 
kao što srebro posjeduje vrijednost, sjaj i sebi svojstven zvuk, tako 
će u tom drugom stanju odlikovati poznavanjem Sv. pisma, isticat 
će se svjetlošću svetosti i umijećem širenja riječi Božje; također bit 
će uzvišeni u tome što će neki od njih biti uzdignuti do papinske 
časti, poneki do kardinalske, a mnogo njih do biskupske. A budući 
da se po prsima i rukama pokazuje čovjekova snaga, u tom vreme- 
nu će Gospodin u ovom tvom Redu potaći ljude srebrne po zna- 
nju i slavne po vrlini, koji će i znanjem i vrlinama braniti pravilo 
Reda kao i sveopću Crkvu od raznoraznih napadaja zloduha i od 
različitih nasrtaja bezbožnih ljudi. No premda će taj naraštaj biti 
vrijedan divljenja, ipak neće postići najsavršenije stanje prvoga, 
nego će mu ugled prema prvom biti onakav kakav je ugled srebra 
prema zlatu. 

Poslije ovih nastat će treće stanje u Redu, koje će biti slično mje- 
denom trbuhu i mjedenim bedrima; i budući da se mjed drži manje 
vrijednom negoli srebro, tako će i braća iz trećeg stanja biti neznat- 
nija od prvih i drugih. Pa premda je mjed po brojnosti i raširenosti 
rasprostranjena po velikom dijelu svijeta, ipak će među njima biti 
onih kojima je Bog trbuh, a slava Reda u sramoti jer misle samo na 
zemaljsko (usp. Fil 3,19). I mada će zbog učenosti imati jezik poput 
mjedi, divan i zvučan, ipak će zbog toga što će biti štovatelji trbuha 
i bedara, jao, jao, biti kod Boga ocijenjeni, po apostolu, kao mjed što 
ječi i cimbal što zveči (usp. 1 Kor 13,1), jer će drugima odjekivati ne- 
beske riječi i kao iz bedra rađat će duhovne sinove; i dok će drugi- 
ma pokazivati izvor životni (usp. Ps 36,10) sami će uslijed neplodne 
utrobe prianjati uza zemlju. 

Poslije njih slijedit će četvrto, strašno i zastrašujuće stanje, koje 
ti se sad pokazuje u željeznim golijenima. Naime poput željeza 
satire (usp. Dn 2,40) i mrvi mjed, srebro i zlato, tako da će to 
stanje biti takve okrutnosti i željezne opakosti da će zbog hladno- 

će, strašne hrđe i željeznih navada onog pogubnog vremena biti 
zaboravljena sva dobra koja su ljubav prvih, srebrna istinitost dru- 
gih i mjedena i zvečeća blagoglagoljivost trećih uzidali u Kristovu 
Crkvu. Ipak kao što golijeni podupiru tijelo, tako će i oni neka- 
kvom snagom hrđavog licemjerja podupirati tijelo Reda; i spome- 
nuti trbuh, kao i željezne golijeni skrivat će se pod odjećom, jer 
će biti prekriveni izvanjskim držanjem vjere: poneki koji će imati 
pobožno držanje, a iznutra će biti vuci grabežljivi (usp. Mt 7,15; 
Dj 20,29). I takvi koji služe samo trbuhu, hrđavi i željezni, to će 
zaista sakriti od svijeta, ah će biti očigledno Bogu, budući da će 
predragocjena dobra maljem iskvarenog života svesti gotovo na 
ništa; stoga će i sami kao najtvrđe željezo biti pritisnuti ognjem 
muka i maljevima strašnih nevolja, tako da će biti mučeni ne samo 
svjetovnim kaznama zloduha nego i svjetovnih upravljača i kuhani 
u vatrama i na ugljevlju, da bi mogli trpjeti muke. I jer su zgriješili 
zbog ravnodušne tvrdoće, najokrutnije će ih mučiti ravnodušnici. 
Zbog tih nevolja postat će toliko netrpeljivi da će se, kao što že- 
ljezo odolijeva svim metalima, svima suprotstavljati, tako da će se 
tvrdoglavo odupirati ne samo svjetovnim nego i duhovnim vlasti- 
ma, misleći da poput željeza mogu sve prezirati; zbog toga će se 
najmanje sviđati Bogu. 

Peto će pak stanje biti dijelom od željeza, zbog gore spome- 
nutih licemjera, a dijelom zemljano, zbog onih koji će se potpuno 
izmiješati sa svjetovnim poslovima. I kao što si vidio na stopalima 
da se skupa pojavljuju glina kuhana od blata i željezo, a koji se 
ipak nikako ne mogu sjediniti, tako će biti u posljednjem stanju 
ovog Reda: rodit će se tolika mržnjom ispunjena podjela između 
slavohlepnih licemjera i onih glinenih, ispečenih od blata ovoga 
svijeta i tjelesne požude, da se, poput gline i željeza, neće nikako 
moći složiti zbog ogromne nesloge. I prezret će ne samo evanđelje 
i Pravilo nego će glinenim i željeznim stopalima, to jest iskvare- 
nim i nečistim strastima, pogaziti svaki nauk sv. Reda. I kao što se 
glina i željezo naizmjence dijele, tako će se mnogi od njih među 
sobom dijeliti iznutra i izvana: iznutra će živjeti u svađi; izvana 
će pristajati uz svjetovne stranke i tirane. Zbog toga će se svima 
toliko zgaditi da ne samo da će jedva moći ulaziti u zemlje ih ondje 
boraviti nego će i jedva smjeti javno nositi habit. I mnoge od njih 
kaznit će i uništiti mukama svjetovnjaci, jer će svaka kuća i tlo 
izbjegavati tako mrska stopala. Ovo će im se dogoditi u cijelosti, 
zbog toga što su se u potpunosti udaljih od one zlatne glave. Bit će 
blaženi oni koji se u tim pogibeljnim vremenima vrate opomena- 
ma dragocjene glave, jer kao zlato u taljiku iskušao ih je Gospodin 
i kao žrtvu paljenicu nutrinu će ovjenčati i primit (usp. Mudr 3,6) 
će u vječnost. 

Ona vreća zbog koje se čini da se crvenim jest sveto siromaštvo, 
koje je ures i ogledalo cijeloga Reda, posebna čuvarica i kruna te 
temelj svake svetosti, pa ipak, budući da su opala sva kreposna 
nastojanja, izrođeni sinovi će se zastidjeti zbog presvetog siromaš- 
tva i odbacivši bezvrijednu odjeću izabirat će dragocjenu i u grču 
će simonijom stjecati isprazne časti. Sretni i blaženi bit će i oni 
koji će ustrajati do svršetka (usp. Mt 24,13) u onome što su obećali 
Gospodinu.« 

To rekavši, kip nestane. A sv. Franjo, veoma se čudeći zbog svega 
ovoga, uz mnoge suze je, kao dobar pastir, preporučivao svoje ovce, 
sadašnje i buduće Gospodinu. 

Bogu hvala! Amen. 


XXVI. POGLAVLJE 

Kako su zlodusi opsjedali mjesto Sv. Marije od Porcijunkule, 
a ipak nijedan nije mogao ući unutra 

Kad se sveti naš otac Franjo jednom nalazio u molitvi na mjestu 
Porcijunkule, vidio je da je čitavo mjesto kao opkoljeno velikom 
vojskom i opsjednuto zlodusima. Ipak nijedan od njih nije mogao 
ući zbog toga što su ona braća bila tolike svetosti da nisu imali pre- 
ko koga ući. 

U međuvremenu je neki brat koji je ondje boravio, zlobno po- 
taknut srdžbom i netrpeljivošću, smišljao optužbe i osvetu protiv 
nekog subrata; zbog toga što je odbacio ulaz kreposti i otvorio vrata 
zloće, otvorio je put kojim je đavao mogao ući. I odmah, naočigled 
sv. Franje, jedan od onih zloduha uđe i napadne spomenutog brata 
kao pobjednik žrtvu. No pobožni otac i pastir, koji je vjerno bdio 
u brizi svog stada, opazivši da je ušao vuk da bi proždro jednu od 
njegovih ovčica i u svom duhu znajući da se ovca nalazi u opasnosti, 
zapovjedi da se spomenuti brat najbržim trkom pozove. I kad je 
onaj poslušno dotrčao zabrinutom pastiru, blaženi otac mu smjesta 
naredi da se otkrije spletkarski otrov što ga je čuvao u srcu protiv 
bližnjega, zbog čega se nalazi predan u ruke (usp. Mt 26,45) neprija- 
telja. On se uplaši i otkrije ranu, prizna krivnju i ponizno zatraži mi- 
lost uz pokajanje. Ćim je to bilo učinjeno, brat odriješen od krivnje 
i određena mu pokora, đavao smjesta pobjegne pred svetim ocem. 
A ovca, ugrabljena iz ždrijela okrutne zvijeri, jer ju je štitio sveti 
pastir, zahvali Bogu i blaženom Franji i vrativši se s radošću u skup 
svetog stada, poučen izbjegavati tako pogubne opasnosti, umro je u 
na glasu svetosti. 

Na hvalu i slavu Gospodina našeg Isusa Krista! Amen. 

XXVII. POGLAVLJE 

Kako su babilonskog sultana obratila i krstila braća 
koju je poslao blaženi Franjo 

Presveti naš otac Franjo, potaknut ljubavlju prema vjeri i vrućom 
željom da je posvjedoči, s dvanaest presvetih svojih drugova preplo- 
vi more u namjeri da ode pravo do sultana. 

Kad je dakle stigao do nekih poganskih krajeva, u kojima su 
putove čuvah tako okrutni ljudi da nijedan kršćanin koji je onuda 
prolazio nije mogao izbjeći smrt, Božjom su voljom oni smrt ipak 
izbjegli, ah su uhićeni i višekratno izbatinani te vrlo okrutno vezani 
odvedeni do sultana. Pred njegovim je hcem sveti Franjo Svetim 
Duhom poučen tako božanski propovijedao svetu katohčku vjeru 
da je ponudio da je potvrdi kušnjom vatre. Kad je to vidio, sultan 
mu se silno zadivi, kako zbog postojanosti u vjeri, tako zbog pre- 
zira ovozemaljskog - ništa naime nije žeho od njega uzeti iako je 
bio potpuni siromah; napokon, zadivi ga i njegova vruća želja da 
vjeru posvjedoči. Otad ga je silno rado slušao te zamoho da ga če- 
šće pohodi. Povrh toga svetom Franji i drugovima širokogrudno je 
dopustio da slobodno propovijedaju gdje god zažele. Dao im je i 
nekakavu oznaku uz koju ih nitko nije dirao. 

Nakon što im je tako velikodušno dana sloboda kretanja, sveti 
Franjo je one svoje izabrane drugove po dvojicu odaslao u razhčite 
poganske krajeve: i sam je s jednim drugom odabrao svoje područje. 
Pa kad je došao do nekog gostinjca gdje se morao zadržati da pre- 
noći, zatekao je ondje ženu raskošne vanjštine, ah izopačena duha, 
koja mu ponudi sramotan čin. On joj reče: »Prihvaćam što nudiš.« 
A ona će: »Ajmo dakle i nađimo postelju«. Na to će sveti Franjo: 
»Pođi sa mnom i pokazat ću ti prekrasnu postelju«. I povede je do 
ogromna ognjišta koje je gorjelo u onoj kući. U zanosu duha svuče 
se i u to kućno ognjište legne nag kao u postelju te joj, dozvavši je, 
reče: »Svući se i požuri u ovu postelju prekrasna sjaja i divote jer 
ovdje treba da budeš ako me žehš poslušati«. Vatra ništa ne naudi 
svetom Franji, nego on ozarena hca ležaše na onom rasplamsanom 
ognju kao da leži na cvijeću. Žena pak od čuda se, to gledajući, oka- 
meni te se iz gadosti grijeha i mraka nevjere obrati Gospodinu Isusu 
Kristu: počne je krasiti tako čudesna svetost života i milostivost da 
je, pomoću i zaslugom svetoga oca, mnoge duše u onim krajevima 
za Gospodina pridobila. 

No uviđajući da ondje ne postiže uspjeh, sveti je Franjo, nakon 
što mu je Gospodin otvorio oči, odlučio skupiti drugove i vratiti se 
u vjerničke krajeve. Došavši natrag do sultana izloži mu svoj naum 
o odlasku. Sultan mu reče: »Brate Franjo, ja bih se rado obratio na 
Kristovu vjeru, ah bojim se to učiniti jer bi ovi, ako bi doznah, smje- 

sta ubili i mene i tebe i tvoje drugove. Budući da možeš još mnogo 
učiniti, a i ja moram poduzeti mnoge stvari za spas duše, ne bih nam 
rado priuštio tako nenadanu smrt. Nego pokaži mi način kako da 
se spasim, a ja sam spreman u potpunosti poslušati«. Reče mu sveti 
Franjo: »Gospodaru, ja upravo odlazim, ali nakon što se vratim u 
svoje krajeve i na Gospodinov poziv prijeđem na nebo, poslat ću ti 
po božanskoj odluci nakon smrti svoje dvojicu svojih drugova, od 
kojih ćeš primiti krštenje i biti spašen, kako mi je otkrio Gospodin 
Isus Krist. Ti pak u međuvremenu ništa ne poduzimaj da te, kad 
dođe Milost Božja, zatekne spremna i predana vjeri«. Sultan se ra- 
dosno s time složi i pun vjere pokori. Sveti pak Franjo, oprostivši 
se od njega, vrati se u vjerničke krajeve zajedno s onim štovanja 
vrijednim društvom svetih drugova. 

Nakon nekoliko godina spomenuti sultan oboli: u očekivanju is- 
punjenja svečeva obećanja, koji je već uživao blaženstvo nebeskog 
života, postavi izviđače na gradskim vratima da mu, čim se poja- 
ve, brzo dovedu dvojicu braće u odori svetog Franje. U to se pak 
vrijeme blaženi Franjo ukazao dvojici svoje braće i naložio im da 
smjesta pođu sultanu i pobrinu se zdušno za njegov spas, kako mu 
je i obećao. Oni predano izvrše nalog: nakon što su preplovili more, 
spomenuti ih izviđači dovedu pred sultana. Kad ih je ugledao, sul- 
tana obradova radošću veoma velikom (usp. Mt 2,10) te reče: »Sada 
uistinu znam da je Gospodin poslao (usp. Dj 12,11) svoje sluge jer, 
kao što mi je sveti Franjo prema Božjoj objavi i obećao, sačuvao me 
poslavši brižno braću za moj spas!« Primivši od spomenute braće 
vjersku pouku i sveto krštenje, bolestan se oporavi i u Gospodinu 
prijeđe u radost vječnoga života, te njegova duša bude spašena za- 
slugom svetog oca. 

Na slavu i hvalu Gospodinovu! 


XXVIII. POGLAVLJE 

0 gubavu bogohulniku kojemu je sveti Franjo izliječio i duh i tijelo 

Dok je blaženi naš otac Franjo živio na ovom jadnom i čemer- 
nom svijetu, obasjan Duhom Svetim uvijek svim silama nastojaše 
nasljedovati Gospodina našega Isusa Krista. Zbog toga, kako se 
Krist udostojao biti putnikom namjernikom, tako su se i blaženi 
Franjo i njegov Red ponašah kao putnici namjernici. Dapače, dao 
je da se u Pravilu Reda zapiše da na ovom svijetu Gospodinu Bogu 
služe kao pridošlice i putnici (usp. 1 Pt 2,1 1). Kao što je Krist došao, 
ne samo u želji da služi gubavcima liječeći ih i čisteći tjelesno nego 

1 da umre za njih posvećujući ih i čisteći duhovno, tako je i sveti 
Franjo, želeći biti nalik Kristu, silno predano služio gubavcima, do- 

noseći im hranu, perući im trule udove, čisteći im odjeću i k tomu 
ih žarko cjelivajući. Naložio je također da braća njegova Reda po 
različitim krajevima svijeta zbog ljubavi prema Kristu, koji je htio da 
ljudi drže da ga Bog bije poput gubavca (usp. Iz 53,4) brižno služe 
gubavcima, gdje god na njih naiđu. Braća su to, kao sinovi svete 
poslušnosti, na mnogim mjestima najspremnije izvršavala. 

Dogodilo se pak jednom da je u nekom mjestu gdje je služio 
gubavcima bio neki gubavac tako okužen, i pritom netrpeljiv i be- 
zobrazan da nitko nije dvojio da ga goni zao duh: kako naime Duh 
Božji dušu potiče na sve spasonosno, tako ga zao duh nagoni na 
svako zlo. Naime spomenuti gubavac ne samo da je strašno ružio 
one koji su mu služili i pogađao ih uvredama nego ih je, još i gore, 
tukao i udarao na razne načine. Povrh ovog, što bijaše strašno i 
najgore, psovao je blagoslovljenog Krista, njegovu presvetu majku 
i druge svece. Zbog toga, premda su braća nastojala koliko su mo- 
gla biti strpljivi s uvredama i spomenutim udarcima, ipak ni na koji 
način njihova savjest nije mogla podnijeti bogohuljenje, da se ne 
bi učinili sudionicima takva zločina. Stoga su odlučili spomenutog 
gubavca napustiti, da ne bi bili hranitelji bogohulnika i đavlonosca. 

No što su odlučili, nisu htjeli učiniti, a da prije sve redom ne 
izlože svetom Franji, koji je boravio na drugom mjestu. Čuvši to 
sveti Franjo ode do gubavca i pristupivši mu reče: »Bog neka ti mir 
donese (usp. Br 6,26), brate predragi!« A ovaj će: »A kakav ja mir 
imam? Bog mi je dapače mir oduzeo, jer cijeli«, reče, »trunem.« 
Sveti Franjo reče: »Predragi, budi strpljiv, jer zla koja na ovom svi- 
jetu trpe tijela korisna su za spas duše ako se s mirom podnose.« 
Ovaj odgovori: »Kako mogu strpljivo podnositi kad moja kazna ne 
prestaje ni danju ni noću? Naime ne samo da od bolesti izgaram i 
bivam mučen nego mi i braća koje si mi dao za poslužitelje nanose 
žestoku bol, jer me ni jedan ne služi kako treba.« 

Sveti Franjo po Duhu Svetom prepozna da ovog muči zao duh, 
pa ode i za njega se predano pomoli Gospodinu. Nakon molitve 
vrati se do bolesnika i reče: »Predragi, ja te želim služiti jer nisi za- 
dovoljan ostalima.« Ovaj odgovori: »Odgovara mi: ah što možeš 
učiniti više od drugih?« A sveti će Franjo: »Što god želiš, učinit ću«. 
Ovaj pak reče: »Želim da me opereš jer cijeli zaudaram toliko da 
sam sebe ne mogu podnijeti«. 

Sveti Franjo smjesta dade zagrijati vodu s mnogim mirišljavim 
travama: ovoga razodjene i počne ga gubava prati svojim svetim 
rukama, dok je drugi brat odozgor nalijevao vodu. I kako je tije- 
lo liječio izvana, tako je dušu čistio iznutra, pa kako je gubavac 
počeo ozdravljati, tako stade zbog duboka grizodušja silno gorko 
plakati. I kao što je vodena kupka s tijela čistila gubu, tako su suze 
ispirale savjest i čistile je od sve opačine. Pa kad je cijeli bio opran 

i ozdravljen izvana, bio je u potpunosti pomazan i ozdravljen iznu- 
tra: obuzme ga zato, oblivena suzama, toliko grizodušje da je na 
sav glas naricao i vikao da je dostojan pakla zbog uvreda upućenih 
braći i udaraca i rana koje im je zadao te zbog netrpeljivosti i bo- 
gohuljenja. Petnaest je dana stoga trajalo to čudesno žalovanje što 
je izbijalo iz dubine njegova srca, a on je neprestano zazivao samo 
milosrđe Božje. Uz ovo grizodušje i suze sve svoje grijehe ispovje- 
dio je svećeniku. 

Blaženi pak Franjo, vidjevši tako znamenito čudo, zahvali Bogu 
te ode odande i zađe u veoma udaljene krajeve da ne bi narod, kad 
sazna za spomenuto čudo, sav pojurio k njemu: to je svetac, koliko 
god je mogao, izbjegavao. Nastojao je naime, kao vjerni i razumni 
sluga (Mt 24,45), slavu i čast pripisati Bogu, a za sebe među ljudima 
priskrbiti prezir i nepoštovanje. 

Spomenuti je pak gubavac nakon čudesna izlječenja i grizoduš- 
ja koje ga je obuzelo obolio: oboružan crkvenim sakramentima za 
nekoliko je dana preminuo u Gospodinu. Svetom se Franji, koji je 
na osamljenom mjestu molio u nekoj šumi, ukazao taj preminuli 
gubavac te mu, sjajniji od Sunca lebdeći u zraku, reče: »Prepo- 
znaješ li me?« Njemu se sveti Franjo obrati riječima: »Tko si ti?« 
A ovaj reče: »Ja sam gubavac kojeg je blagoslovljeni Krist tvojom 
zaslugom ozdravio: danas odlazim u kraljevstvo blaženstva, zbog 
čega Bogu i tebi zahvaljujem. Neka je blagoslovljena tvoja duša i 
tijelo i neka su blagoslovljene tvoje riječi i djela, jer po tebi mnoge 
zemaljske duše bivaju i bit će spašavane. I znaj da nema dana na 
Zemlji da svi sveti anđeli i svi sveti i svetice Božje ne zahvaljuju 
silno Bogu za svete plodove koji se po tebi i tvojem Redu ubiru po 
svijetu. I zbog toga budi hrabar, zahvali Bogu i ostaj s blagoslovom 
Božjim!« Rekavši to produži do Gospodina, a sveti Franjo ostade 
silno utješen. 

Na slavu Gospodina našeg Isusa Krista! Amen. 


XXIX. POGLAVLJE 

Kako je blaženi Franjo obratio razbojnike koji su ušli u Red 
i počeli živjeti svetačkim životom 

Blaženi naš otac Franjo, želeći sve privesti k spasenju, obilazio je 
različite krajeve svijeta: budući vođen Duhom Božjim, kamo kod je 
išao, širio je obitelj Gospodinovu. Zbog toga je, poput posude koju 
je Gospodin izabrao da je napuni miomirisom milosti, bio po Skla- 
voniji, Treviškoj marki, Ankonskoj marki, po Apuliji, među Sarace- 
nima i po mnogim drugim krajevima, svugdje umnožavajući broj 
slugu Gospodina našeg Isusa Krista. 

Pa kad je prolazio kroz Monte Casale, kaštel koji se nalazi u 
kotaru Borgo San Sepolcro, primi ondje plemenita mladića iz 
spomenutoga grada. Kad je taj došao do svetog Franje, reče mu: 
»Oče, ja bih silno želio postati vašim bratom«. Sveti mu Franjo 
odgovori: »Sine, ti si mlad, profinjen i plemenita roda, možda 
nećeš moći podnijeti naše siromaštvo i oporost«. Ovaj odgovori: 
»Oče, niste li vi ljudi kao i ja? Kao što dakle vi koji ste mi slični 
podnosite, i ja ću moći podnijeti uz pomoć Božju!« Taj se odgovor 
vrlo dopadne svetom Franji: smjesta ga primi, blagoslovi i nazove 
bratom Anđelom. A on se tako lijepo ponašao da ga je nedugo za- 
tim sveti Franjo postavio za gvardijana u spomenutom samostanu 
Montecasale. 

Onih dana na glasu bijahu trojica razbojnika koji su posvuda či- 
nili mnoga nedjela. Oni jednom dođu do spomenutog samostana i 
zatraže gvardijana brata Anđela da im da jesti. Gvardijan im stro- 
go ih koreći reče: »Vi, lopovi i najokrutniji ubojice, ne samo da vas 
nije sram drugima otimati njihov trud nego povrh toga besramno 
pomišljate proždirati milostinju danu slugama Božjim! Niste dostoj- 
ni da po zemlji hodate, jer ne poštujete nijednog čovjeka, a Boga 
koji vas je stvorio prezirete! Idite dakle za svojim poslom i da niste 
više nikad ovamo došli!« Oni pak odu silno ljutiti i uvrijeđeni. I eto, 
istoga dana vrati se sveti Franjo noseći iz pohoda koji je poduzeo 
s jednim bratom torbu kruha i staklenku vina. Kad je brat Anđeo 
ispričao kako je one otjerao, sveti Franjo snažno ga prekori, rekavši 
mu da je postupio bezbožno, jer se grešnici na pravi put bolje vraćaju 
pobožnom blagošću nego grubim ukorima: »Naime naš učitelj Krist, 
čijeg smo se evanđelja obećah držati, kaže: Ne treba zdravima liječni- 
ka, nego bolesnima, i Ta ne dođoh zvati pravednike, nego grešnike (usp. 
Mt 9,12.13), i zato je često jeo s gresnicima (usp. Mt 9,11). Dakle 
budući da si postupio protivno ljubavi i primjeru blagoslovljenoga 
Krista, zavjetom poslušnosti nalažem ti da smjesta uzmeš cijelu onu 
torbu kruha i posudicu vina koje sam namaknuo te da živo tražiš 
spomenute razbojnike po brdima i dolinama dok ih ne pronađeš: daj 
im u moje ime sav kruh i vino i poslije ćeš im se, kleknuvši pred njih, 
ponizno ispričati za grijeh svoje okrutnosti. I zamoli ih u moje ime 
da više ne čine zlo, nego da budu bogobojazni i ne napadaju svoje 
bližnje. Pa ako to učine, obećavam im da ću se smjesta pobrinuti za 
njihove tjelesne potrebe. Kad im ovo ponizno kažeš, vrati se«. 

U međuvremenu je sveti Franjo za njih molio Gospodina da 
omekša srca njihova pa da se pokaju. Zbog toga se dogodilo da su, 
kad su pojeli milostinju koju im je poslao sveti Franjo, stali naiz- 
mjence govoriti: »Jao nama, jadnim nesretnicima, koje čeka okrut- 
no mučenje u paklu! Pa mi ne samo da pljačkamo susjede i ranjava- 
mo ljude, nego ih i ubijamo, a da nas pritom zbog tako strašnih zlo- 

čina ne muči nikakav strah od Boga ili grižnja savjesti! A evo, ovaj 
sveti brat koji je došao k nama sebe je ponizno pred nama optužio 
za neke sasvim opravdane riječi koje je izazvala naša nevaljalost: 
povrh toga s kruhom i vinom iskazao nam je dobročinstvo ljubavi te 
nam prenio širokogrudno obećanje svetoga oca da će nam priskrbiti 
najnužnije za život. Uistinu su to pravi Božji sveci koji zaslužuju 
da im nebo postane domovinom, a mi smo sinovi vječne propasti i 
svojim nedjelima svakodnevno hranimo osvetničku vatru. Ne znam 
može li nam se zbog počinjenih zlodjela i opačina Bog smilovati!« 
Nakon što je izrekao ove i slične riječi, ostala dvojica rekoše: »Sto 
nam je dakle činiti?« On reče: »Hajdemo do svetog Franje i ako nas 
uvjeri da se Gospodin može smilovati nad našim velikim grijesima, 
učinit ćemo što god nam naloži, da uzmognemo naše duše oslobo- 
diti paklena ponora«. 

Sva trojica jednoglasno se slože oko te odluke pa žurno dođu do 
svetog Franje i kažu: »Oče, zbog naših zločina mi ne vjerujemo da 
možemo pronaći milost Božju: međutim ako se ti pouzdaš u to da bi 
nas Bog primio pod okrilje svoje milosti, evo spremni smo s tobom 
se pokajati«. Njih sveti Franjo blago i s ljubavlju primi te ih ohrabri 
mnogim primjerima, uvjerivši ih da će naći milost Božju; povrh toga 
im ponovno obeća da će im priskrbiti milost od Gospodina Isusa 
Krista, poučivši ih da neizmjerna veličina božanske milosti nadilazi 
naše grijehe, sve da im i nije kraja, te da je, kako svjedoči evanđelje i 
sveti Pavao apostol, blagoslovljeni Isus Krist došao na ovaj svijet da 
otkupi ljudske grijehe. 

Zbog ovih ozdravljujućih poticaja trojica spomenutih razbojni- 
ka odrekoše se svjetovnoga života: sveti otac ih primi, a oni mu se 
priklone načinom života i dušom. Dvojica od njih ne požive dugo 
nakon hvale vrijedne preobrazbe te na Božji poziv presele na drugi 
svijet. Treći, koji ih nadživi, razmišljajući o brojnim velikim grijesima 
koje je počinio, podvrgne se tolikoj pokori da je neprestano kroz 
petnaest godina, osim za vrijeme zajedničkih korizmi koje je provo- 
dio kao i ostali, triput tjedno jeo samo kruh i vodu. Dovoljna mu je 
bila jedna halja te je neprestano hodao bos, a poslije službe čitanja 
nikad nije spavao. Unutar ovog razdoblja od petnaest godina sveti 
Franjo je napustio ovaj svijet i otišao k Ocu. 

Spomenuti je brat ovu pokajničku pokoru provodio već mnoge 
godine, kadli jedne noći nakon službe čitanja obuzme ga tolika na- 
past da zaspi da se ni na koji način nije mogao, kako je uobičajio, 
othrvati snu. Budući da se nije mogao oduprijeti niti je mogao mo- 
liti, podlegne napasti te ode u postelju spavati. No čim je položio 
glavu na krevet, duhom bude odveden na goru vrlo visoku (usp. Mt 
4,8) na kojoj bijaše duboka provalija i naokolo razlomljeno stijenje i 
razne nejednako stršeće kamene gromade. Onaj pak koji je sporne- 

nutog brata vodio gurne ga s ruba te provalije: on se pak strmoglavi 
po stijenama koje ga stanu udarati, a kad stigne do dna, činilo se da 
su mu svi udovi rastrgani i sve kosti polomljene. 

Pa dok je tako teško ozlijeđen ležao, njegov ga vodič stane zvati 
da ustane jer da još mora prevaliti velik put. Njemu brat odgovori: 
»Čini se da si okrutan i nerazborit čovjek jer govoriš da ustanem 
premda vidiš da sam na smrt polomljen!« A ovaj mu priđe i dodirne 
ga te mu u potpunosti zaliječi sve slomljene udove. Tada mu pokaže 
veliku ravnicu punu oštra kamenja, trnja, šiljaka te jama ispunjenih 
blatom i vodom. Trebalo je da ovaj bos tuda prijeđe i dođe do kraja 
ravnice, gdje je bila naložena peć koju se izdaleka vidjelo i u koju 
je trebao ući. Pa kad je uz mnogo muke prošao onu ravnicu i došao 
do one peći, reče mu anđeo: »Uđi u ovu peć jer tako treba biti!« 
Ovaj odgovori: »Jao, kako si ti okrutan vodič: vidiš da sam se po 
onoj zastrašujućoj ravnici tako namučio da mi treba dobro se od- 
moriti, a ipak kažeš da uđem u peć!« A kad je pogledao oko peći, 
eto ti posvud zloduha s vilama: iako se opirao, oni ga vilama odmah 
ubace u peć. 

Našavši se u vatri, zatekne ondje nekog svojega kuma kako cijeli 
gori i poviče: »O nesretni kume, kako si ovamo dospio?« Ovaj reče: 
»Produži malo kroz ovu vatru i zateći ćeš moju ženu, tvoju prija- 
teljicu, ona će ti reći uzrok mojeg kažnjavanja«. Kad je dakle malo 
pošao naprijed kroz vatru, evo i prijateljice, potpuno zahvaćene va- 
trom i posjednute u mjeru za žito. On reče: »O prijateljice nesretna 
i bijedna, zbog čega si takvu kaznu zaslužila?« Ona odgovori: »Jer 
sam u vrijeme velike gladi, za koju je blaženi Franjo naznačio da 
će doći, s mužem, s kojim prodajem žito, krivotvorila mjeru. Zato 
sada gorim stisnuta u toj mjeri«. Nakon ovih riječi anđeo ga izbaci 
iz vatre i reče: »Pripremi se jer sada je strašan put pred tobom!« A 
njemu će ovaj: »O najokrutniji vodiču, u kojega nema suosjećanja: 
vidiš da sam cijeli spaljen, a govoriš da sad pođem u strašnu pogi- 
belj!« Anđeo ga pak dotakne i u potpunosti izliječi. 

I povede ga do nekog mosta koji se nije mogao prijeći bez velike 
pogibelji jer bijaše preuzak i krajnje sklizak. Pod njim je tekla zastra- 
šujuća rijeka grozna smrada, puna zmija, guštera, škorpiona i žaba. 
Reče mu anđeo: »Prijeđi ovaj most jer je to za tvoje dobro«. Ovaj 
pak odgovori: »Pa kako ću prijeći, a da ne padnem u tako opasnu 
rijeku?« Anđeo odgovori: »Pođi za mnom, stupaj nogom gdje vidiš 
da ja stupam i sigurno ćeš prijeći«. On krene za anđelom stupajući 
gdje je stupao i predšasnik te stigne cijeli do polovice mosta. 

Kad su pak bih na pola mosta, anđeo poleti i uzdigne se do neke 
čudesne nastambe smještene u velikim visinama: ovaj dobro uoči 
kako je anđeo odletio. No kad je na mostu ostao bez vođe, a one 
strašne riječne životinje već su dizale glave da ga pojedu ako padne, 

obuzme ga takav strah da nikako nije dokučivao što da uradi, jer 
niti je mogao natrag niti naprijed. Zato u tolikoj nevolji i pogibelji 
legne i zagrli most. Uviđajući da nema drugog utočišta osim Boga, 
počne iz dubine srca zazivati Gospodina Isusa Krista da mu se po 
svojoj presvetoj i preblagoj samilosti udostoji priteći u pomoć. Kad 
je izrekao molitvu, učinilo mu se da mu rastu krila: zbog toga se sil- 
no razveseli te pričekao da krila narastu u nadi da će preletjeti preko 
rijeke do mjesta na koje je odletio anđeo. 

Međutim budući da je odviše požurio letjeti, dok krila još nisu 
potpuno narasla, odustane od leta i padne na most, po kojem popa- 
da i sve perje. Silno se prestraši, opet obgrli most te stane u suzama 
zazivati Kristovo milosrđe. I opet mu se učini da mu rastu krila, no, 
kao i prije požurivši letjeti prije nego su krila dovršena, opet se sruši 
na most, a i perje, kao i prije, otpadne na sličan način. Uviđajući 
da nije mogao dobro letjeti zbog žurbe, u srcu svome veli (usp. Ps 
10,6. 11): »Ako mi treći put krenu rasti krila, čekat ću dovoljno dugo 
da više ne odustanem od leta«. I učini mu se da je između prvog, 
drugog i trećeg rasta krila čekao više od sto pedeset godina. Kad se 
pak učinilo da su krila dovoljno izrasla, treći se put snažno vine u vis 
i poleti sve do spomenute nastambe kamo je odletio anđeo. Kad je 
došao do vrata onog divljenja vrijedna prebivališta, reče mu vratar: 
»Tko si ti koji dolaziš ovamo?« On odgovori: »Ja sam manji brat«. 
»Čekaj, reče, da dovedem svetog Franju, možda te prepozna«. 

Kad je onaj otišao po svetog Franju, ovaj počne razgledati zidine 
onog čudesnoga grada: a oni, evo, postanu od jakog sjaja provid- 
ni da je jasno razabirao sve što se unutra događalo, kao i čudesne 
anđeoske korove koji bijahu unutra. I dok je gledao, eto blaženog 
Franje i svetog brata Bernarda i brata Egidija, i za svetim Franjom, 
slijedeći njegove stope, sveci i svetice Božje u velikom mnoštvu koje 
se činilo neizmjernim. Pa kad je sveti Franjo došao do njega, reče 
vrataru: »Dopusti mu da uđe jer pripada mojoj braći.« I tada ga 
sveti Franjo povede unutra, pokazujući mu mnoge čudesne stvari. 
Ćim je onamo ušao, osjeti toliku utjehu i milinu da je zaboravio sve 
muke koje su prethodile, kao da nikad nije živio ovozemaljski život. 
Reče potom sveti Franjo: »Sine, treba da se vratiš na svijet i ondje 
proboraviš sedam dana, tijekom kojih se pripremi koliko god mo- 
žeš, jer nakon sedam dana doći ću po tebe i tada ćeš sa mnom doći 
na ovo čudesno mjesto blaženih«. 

Sveti Franjo bio je u ogrtaču koji je sav bio ukrašen prekrasnim 
zvijezdama, i pet njegovih rana bijahu poput pet najsjajnijih zvijezda 
koje su isijavale toliku svjetlost da se činilo da svojim zrakama oba- 
sjavaju cijeli onaj grad. Brat Bernard imao je na glavi prelijep vijenac 
od zvijezda (usp. Otk 12,1); brat Egidije bijaše također cijeli obasjan 
čudesnim svjetlom. Prepoznao je i mnogu drugu svetu manju braću 

koji su ondje uživali slavu s blaženim Franjom, a koje nikad na svi- 
jetu nije vidio. 

Dobivši dakle dopuštenje spomenuti se brat, premda nevoljko, 
vrati na ovaj svijet. I kad je stigao, braća su zvonila na molitvu prvo- 
ga časa i nije proteklo više vremena nego od službe čitanja do zore 
onoga dana, premda mu se činilo da su prošle silne godine. 

Sam pak brat redom ispripovjedi svojem gvardijanu spomenuto 
viđenje i rok od sedam dana te smjesta padne u groznicu. Sedmoga 
dana dođe sveti Franjo u pratnji slavnih svetaca te dušu onoga bra- 
ta, koja se bila očistila u viđenju pod anđeoskim vodstvom, povede 
u radost blaženstva. 

Na slavu Gospodina našeg Isusa Krista! Amen. 


XXX. POGLAVLJE 

Kako je sveti Franjo obratio dvojicu plemića iz Ankonske marke, 
to jest brata Pelegrina i brata Ricerija, 
dok je propovijedao u Bologni 

Jednom dok je sveti Franjo išao po svijetu i stigao do Bologne, 
kad je narod saznao za njegov dolazak, sa svih se strana sjate oko 
njega tako da je jedva mogao hodati. Svi su ga željeli vidjeti, kao 
novi cvijet zemaljski i anđela Gospodinova, tako da je na gradski trg 
došao uz silan napor. Kad se ondje skupilo ogromno mnoštvo naro- 
da, muškaraca, žena i brojnih školaraca, sveti se Franjo digne i odr- 
ži, kako mu je Duh Sveti dao govoriti, tako čudesnu i očaravajuću 
propovijed da se činilo da se ne radi o čovjeku, nego o anđelu. Nai- 
me činilo se da njegove nebeske riječi poput strelica oštrih iz ratničke 
ruke (usp. Ps 120,4) bivaju odapete iz luka božanske mudrosti: one 
su tako snažno prodirale u srca sviju da se silno mnoštvo žena i muš- 
karaca iz grijeha obratilo na pokorničko naricanje. 

Među njima bijahu i studenti plemićkoga podrijetla iz Ankonske 
marke, dakako Pelegrin, koji bijaše iz obitelji Fallerone, i Ricerije 
od Mucia. Oni su, kao i drugi do dubine duše taknuti svetim rije- 
čima svetoga oca, došli do blaženog Franje i rekli mu da silno žele 
napustiti svjetovni i započeti redovnički život njegove braće. Sveti 
pak Franjo, razmišljajući o njihovu žaru, spozna da su oni po Duhu 
Svetom poslani od Boga: povrh toga razabere kojoj i kakvoj vrsti 
životnog stila svaki da se podvrgne. Zbog toga ih s radošću primi i 
reče: »Ti se Pelegrine drži puta poniznosti, a ti Ricerije služi braći«. 
Tako i bi. 

Brat Pelegrin naime nikad nije želio ići svijetom kao klerik, nego 
je ostao laikom, iako je bio pismen i pravno obrazovan. Zbog te je 
poniznosti dosegao najviši stupanj kreposti, napose kad je u pitanju 

grizodušje i ljubav prema našem Gospodinu Isusu Kristu. Naime 
goreći od ljubavi prema Kristu i želje da posvjedoči vjeru, otputovao 
je do Jeruzalema u posjet posvećenim mjestima Spasiteljevim, sa 
sobom noseći knjigu evanđelja. 

I dok je čitao o posvećenim mjestima gdje je hodio Bog i čo- 
vjek, te ih i sam očima gledao i nogama doticao, predavao se ondje 
molitvi Gospodinu, te rukama vjere i usnama ljubavi ljubio i grlio 
ta presveta mjesta, sve pobožno natapajući suzama, tako da je na 
najveću predanost Bogu izazivao i sve koji su to gledali. Po naredbi 
i dopuštenju Božjem vrati se u Italiju, pri čemu je, kao pravi hodo- 
časnik (u skladu sa značenjem svoga imena) i građanin kraljevstva 
nebeskog, vrlo rijetko posjećivao svoje plemenitaške rođake. Njih 
je ohrabrivao da prezru ovaj svijet i, mudro zboreći, poticao na 
Božju ljubav. Od njih bi odlazio žurno i brzo, govoreći da se Isus 
Krist, koji oplemenjuje dušu, ne pronalazi među rodbinom i znanci- 
ma (usp. Lk 2,44). 

O ovom je bratu Pelegrinu brat Bernard, prvorođenac našeg 
presvetog oca Franje, izrekao nešto zaista zadivljujuće, naime da je 
upravo brat Pelegrin bio jedan od najbolje braće na ovom svijetu. 
Bio je uistinu hodočasnik; naime ljubav prema Kristu što je uvijek 
plamtjela u njegovu srcu nije dopuštala da i u čem svjetovnom nađe 
počinka ili prema tome usmjeri osjećaje. Naprotiv, uvijek je težio i 
nastojanja usmjeravao prema Očevu domu te je rastao iz kreposti u 
krepost, sve dok se kao onaj koji ljubi nije pretvorio u onog koji je 
ljubljen. Napokon je ispunjen krepostima počinuo uz Krista, kojeg 
je ljubio cijelim srcem, učinivši mnoga čuda prije i poslije smrti. 

Na slavu Gospodina našeg Isusa Krista! Amen. 


XXXI. POGLAVLJE 

Kako je sveti Franjo izbavio brata Ricerija od silne napasti 

Brat Ricerije, sudrug spomenutog brata Pelegrina na zemlji i 
sada sugrađanin na nebu, dok je bio živ, uvijek je bio djelatan te 
silno odano služio Bogu i bližnjima. Svetom je Franji postao vrlo 
blizak i silno drag tako da je od svetog Franje mnogo naučio te je 
po njegovim napucima u mnogim dvojbama jasno razabirao istinu i 
u postupcima prepoznavao volju Božju, a prema proroštvu svetoga 
oca služio je braći. Imenovan je provincijalom u Ankonskoj mar- 
ki zbog ljubavi prema Bogu, koja mu je uvijek plamtjela u srcu, u 
najvećem spokoju odlično upravljao provincijom, slijedeći primjer 
Krista koji je više želio činiti nego poučavati. 

Poslije nekog vremena božanskim dopuštenjem bude, svojoj 
duši na korist, pripušten u tešku napast, da bude prokušan i pro- 

čišćen kao najčistije zlato (usp. Bar 3,30). Ta ga je kušnja brinula i 
silno mučila, pa se izložio odricanjima, stezi, suzama i molitvama, 
no kušnje se nije mogao osloboditi. Više puta je zapao u potpuno 
beznađe: naime zbog zastrašujuće težine kušnje vjerovao je da je 
napušten od Boga. Našavši se potpuno napušten i očajan promisli i 
reče: »Ustat ću, poći ocu svomu (usp. Lk 15,18) Franji, pa ako mi on 
iskaže bliskost, vjerujem da će mi Bog biti milostiv; ako pak ne, bit 
će to znak da sam napušten od Boga.« Krene tako na put i ode do 
svetog Franje. Sveti je pak Franjo teško bolestan ležao u palači asiš- 
kog biskupa i dok je razmišljao o Gospodinu, bude mu otkrivena 
vrsta kušnje, kao i s kojom nakanom spomenuti brat dolazi. Smjesta 
pozove svoje drugove, brata Masea i brata Leona, te im reče: »Idite 
brzo u susret sinu mojemu bratu Riceriju i u moje ga ime zagrlite i 
pozdravite, te recite da među svom braćom na ovom svijetu njega 
volim posebno.« Oni pak, kao sinovi poslušnosti, smjesta odu u su- 
sret bratu Riceriju: pronašavši ga, zagrle ga kako im je rekao sveti 
Franjo te mu prenesu očeve riječi pune ljubavi, dušu mu utjehom 
toliko ispunivši da se gotovo cijeli rastopio od veselja. Jedva bi se 
moglo govorom opisati koliku je tada pokazao radost i koliko se 
razdragano ponašao, i kolike je Bogu pohvale i zahvale uputio jer je 
njegov put učinio sigurnim (usp. Ps 68,20). O Isuse dobri, koji nikad 
ne napuštaš one što se utječu desnici tvojoj (usp. Ps 17,7), nego uvijek 
činiš r kušnjom ishod da možetno izdržati (usp. 1 Kor 10,13)! 

I što više reći? Došao je do mjesta gdje je ležao anđeoski i naj- 
božanskiji čovjek Franjo: iako je bio teško bolestan, ustane i pođe 
mu u susret te mu, zagrlivši ga najsrdačnije, reče: »Sine moj, brate 
Ricerije, od sve braće na svijetu volim baš tebe.« Utisne mu znak 
križa na čelo te ga na isto mjesto s najvećom ljubavi poljubi i reče: 
»Sine moj najdraži, ova ti je kušnja bila dana na tvoju najveću ko- 
rist. Ali, ako više tu korist ne želiš, ostavi je!« Čudesno je reći, ah 
smjesta nestade ona đavolja kušnja, kao da je u svojem životu nikad 
nije osjetio. I ostade silno utješen u Bogu. 

Na slavu Gospodina našega Isusa Krista! Amen. 


XXXII. POGLAVLJE 

O milosti kontemplacije svetoga brata Bernarda 

Koliku je milost previšnji otac iskazao evanđeoskim siromasima 
koji su dobrovoljno sve ostavili za Krista, pokazalo se kod spome- 
nutog brata Bernarda. Njemu je, nakon što je od svetog oca uzeo 
habit, duh vrlo često bio zaokupljen Bogom. Zbog toga se jednom 
dogodilo da ga, dok je bio u crkvi da odsluša misu te je cijelim du- 
hom bio uzdignut u razmatranje božanske stvarnosti, Bog toliko za- 

okupio da, kad je podignuto tijelo Kristovo, ništa nije primijetio niti 
je poput ostalih kleknuo niti skinuo kapuljaču, nego je stajao širom 
otvorenih očiju, budući bez osjeta od jutra do iza molitve devetog 
časa. Nakon molitve devetog časa povrati se i krene uokolo zadiv- 
ljeno vičući: »Braćo, o braćo, braćo! Nema nikog u ovom kraju to- 
liko velika i plemenita da bi mu, da mu se obeća palača puna zlata, 
bilo teško ponijeti vreću punu najprljavijega izmeta da zasluži tako 
sjajno blago.« 

Za tim se pak nebeskim blagom, koje čeka one što ljube Boga, 
brat Bernard tako uzdizao duhom da je kroz petnaest godina često 
išao svijetom duhom i licem upravljenim prema nebu. Zbog te silne 
upravljenosti uma prema nebeskoj svjetlosti i silna stremljenja osje- 
ćaja ka božanskim darovima u onih petnaest godina nikad nije za 
stolom dosita utažio tjelesnu glad. Ipak pojeo bi malo od svega što je 
stavljano pred njega i govorio da uzdržljivost nije odricanje od onog 
što čovjek i ne kuša, nego da je prava uzdržljivost boriti se protiv 
onog što godi. Također, došao je do takve bistrine uma da su k nje- 
mu trčali i pripadnici visokog klera: u kojem god poglavlju Biblije bi 
se našle nejasnoće, on bi ih razriješio. Naime njegov je duh bio pot- 
puno oslobođen ovozemaljskog te je poput lastavice letio u visine. I 
on je ponekad po dvadeset dana, koji put i po trideset, sam oblijetao 
planinske vrhunce, razmišljajući samo o nebeskim stvarima. Zato je 
govorio brat Egidije da nije svakom Bog dao dar što bijaše dan bratu 
Bernardu Kvintavalskom, da se hrani leteći poput lastavice. Zbog 
takve izvanredne milosti od Boga mu poklonjene sveti je Franjo 
rado i često s njim razgovarao danju i noću: tako su jednom zatečeni 
kako zajedno cijelu noć u duhovnom zanosu pribivaju kod Gospo- 
dina, i to u šumi gdje su se susreli da razgovaraju o Gospodinu Isusu 
Kristu, koji je blagoslovljen u vijeke vjekova! Amen. 


XXXIII. POGLAVLJE 

O iskušenju brata Rufina i o tome kako mu se ukazao Krist 

Brata Rufina, iz asiške plemićke obitelji, druga blaženoga Franje, 
jednom je, dok je blaženi Franjo bio živ, zloduh žestoko u duši mu- 
čio pitanjem predestinacije. Naime srce mu je stari neprijatelj punio 
zebnjom da on nije od onih koji su predodređeni za život vječni i 
da gubi sve što je učinio služeći Redu. Budući da mu je to danima 
mučilo duh, bio je potpuno mračna i tužna raspoloženja, a sramio se 
svetom Franji ispričati o svojoj borbi. Ipak uobičajene molitve nije 
ni najmanje zanemario. 

No stari neprijatelj, želeći mu uvećati žalost (usp. 2 Kor 2,3) koja 
bolno ranjava sluge Božje, unutrašnjoj borbi pridoda i borbu prema 

vani. Zbog toga mu se ukaže u obliku Raspetoga i reče: »O brate 
Rufine, zašto se mučiš molitvama i pokajanjem kad nisi među pre- 
dodređenima za život vječni? Vjeruj mi, jer ja znam koje izabrah (usp. 
Iv 13,18). I ne vjeruj sinu Petra Bernardonea ako ti kaže suprotno, 
niti o tome njega ispituj, jer je to i njemu i drugima nepoznato. To 
dobro znam samo ja koji sam Sin Božji, i zato mi zasigurno vjeruj 
da se ubrajaš u proklete. I sam brat Franjo, tvoj otac, proklet je, i u 
zabludi je svatko tko ga slijedi.« 

Brata Rufina gospodar tmine toliko obavije tamom da je već 
izgubio vjeru i ljubav prema svetom Franji, i nije mario da mu to 
kaže. No ono što mu nije rekao brat Rufin svetom ocu otkrije Duh 
Sveti. Zbog toga pobožni otac, u Duhu vidjevši toliku pogibelj za 
brata Rufina, pošalje mu Masea da ga smjesta dovede k njemu. Na- 
ime brat Rufin i brat Franjo boravili su na Subasiu, planini pokraj 
Asiza. No brat Rufin odgovori bratu Maseu: »Što ja imam s bratom 
Franjom?« 

Brat Maseo, čovjek prepun mudrosti Božje, jasno prepozna var- 
ku zloćudna neprijatelja te reče: »O brate Rufine, ne znaš li ti da 
je sveti Franjo kao anđeo Gospodinov i da je tolike duše na ovom 
svijetu prosvijetlio, te da mi također od njega primamo tolika dobra 
Božje milosti? Zbog toga želim da ti smjesta pođeš k njemu jer ja 
jasno vidim da te đavao zavarao«. Brat pak Rufin smjesta ode do 
svetog Franje. 

Pa kad ga sveti Franjo vidje izdaleka, počne vikati: »O brate Ru- 
fine, zloćko, kome si to povjerovao?«. Ispripovjedi mu redom sve o 
kušnji koja ga je obuzimala iznutra i izvana. I sveti ga otac pouči da 
je đavao onaj koji mu je svjetovao prije spomenute stvari, a ne Krist, 
i da zato ni u kojem slučaju ne prihvati njegove savjete: »Nego, kad 
ti kaže ’Ti si proklet’ slobodno mu odgovori: ’Apri la bocca, mo te 
caco!’ (Otvori usta da ti se u njih pokakam!). I neka ti bude znak 
da je riječ o đavlu to što će, čim to kažeš, smjesta pobjeći. Uz to 
moraš prepoznati da je to bio đavao jer je tvoje srce otvrdnuo na 
svako dobro, što i jest njegova zadaća. Blagoslovljeni Krist nikad 
ne otvrdnjuje srce čovjeka vjernika, štoviše kaže: ’Iščupat ću ti srce 
kameno i staviti u tebe srce od mesa’ (usp. Ez 11,19)«. Nakon što mu 
je sveti Franjo tako redom ispričao o iskušenju koje ga je mučilo 
iznutra i izvana, brat Rufin gorko zaplače. Iskazavši štovanje svecu 
i ponizno priznavši grijeh što je od njega skrivao iskušenje, bude 
u potpunosti osnažen u Gospodinu te uz opomene svetoga oca u 
potpunosti promijenjen na bolje. Sveti Franjo pak reče: »Idi, sine, 
i ispovjedi se, i ne odstupi od uobičajene revnosti u molitvi: budi 
siguran da će ti kušnja ova biti na veliku korist i utjehu, kao što ćeš 
se uskoro i uvjeriti.« 

Brat Rufin vrati se u svoju ćeliju za molitvu u šumi: i dok se uz 
mnoge suze spremao za molitvu, eto dođe neprijatelj u Kristovu 
liku i reče: »Brate Rufine, nisam li ti rekao da ne vjeruješ sinu Pe- 
tra Bernardonea jer je proklet i da se ne mučiš molitvama i suza- 
ma? Sto naime koristi tebi ako se, dok si živ, budeš mrcvario, a kad 
umreš budeš proklet?« A brat Rufin smjesta mu odgovori: »Apri la 
bocca, mo te caco!« 

Tada đavao ljutito uzmakne uz toliku oluju i lom stijena da je na 
Subasiu dugo tekla rijeka kamenja, gdje se i danas vidi zastrašujuća 
kamena gomila. Naime kamenje sa spomenute planine sudaralo se 
i po dolini, pri čemu su nastajali požari. Strašan štropot stijena što 
udaraju jedna o drugu navede svetog Franju i drugove da začuđe- 
ni izađu iz spomenutog samostana i vide to čudo. Tada brat Rufin 
jasno opazi da ga je neprijatelj bio prevario: zato drugi put ode do 
svetog Franje i legavši na zemlju opet prizna grijeh. Sveti ga Franjo 
ohrabri, pa bude u potpunosti pomiren. 

I kad je poslije toga u suzama molio, evo mu se ukaže blago- 
slovljeni Krist, zbog čije mu se božanske ljubavi srce stane topiti od 
miline. Reče mu: »Dobro si učinio, sine, što si povjerovao svetom 
Franji, jer onaj koji te rastužio bio je đavao. A ja sam Krist, tvoj 
učitelj, i da te učinim sigurnim u to, evo ti znaka: dok si na ovom 
svijetu, nikad više nećeš biti tužan.« I blagoslovi Krist brata Rufina 
te ga ostavi u takvoj radosti, milini duha i uzdignuću uma da je da- 
nju i noću bio zaokupljen Gospodinom. Otada je čvrsto vjerovao u 
toliku milost i blagoslov i sigurnost vječnog spasenja da se u potpu- 
nosti pretvorio u novog čovjeka. I toliko se uzdignuo umom i čvrsto 
ustrajao u molitvi da bi, da su mu drugi dopustili, danju i noću sta- 
jao unutar malog kruga razmišljajući o božanskim stvarima. Zbog 
toga je o njemu sveti Franjo, još dok je ovaj bio živ, govorio da ga 
je Gospodin Isus Krist učinio svetim na nebu, i da sam ne oklijeva 
Rufina, dok ga nema, nazivati svetim, premda je još živ na zemlji. 

Na slavu Gospodina našeg Isusa Krista! Amen. 


XXXIV. POGLAVLJE 

O čudesno poniznoj poslušnosti brata Rufina 

Brat Rufin je zbog neprestane predanosti kontemplaciji bio tako 
obuzet Bogom da je, kao da je ostao bez osjeta, silno rijetko govo- 
rio. On i inače nije bio nadaren milošću širenja riječi Božje: naime 
nije bio rječit i odvažan govornik. Sveti pak Franjo jednog dana na- 
loži bratu Rufinu da pođe u Asiz i propovijeda puku po nadahnuću 
Svevišnjeg. Brat Rufin odgovori: »Poštovani oče, smiluj mi se i ne 

šalji me po ovom poslu jer, kao što dobro znaš, nisam nadaren rječi- 
tošću, već obična priprosta neznalica«. Sveti Franjo reče: »Budući 
da me nisi odmah poslušao, nalažem ti pod poslušnost da neodje- 
ven, samo u donjem rublju, odeš u Asiz: ondje uđi u neku crkvu i 
tako ćeš neodjeven ondje propovijedati«. 

On odmah, istinski poslušan, ode neodjeven u Asiz: u nekoj se 
crkvi pokloni oltaru i stane na povišeno mjesto da održi propovijed. 
Djeca i odrasli počnu se smijati uz riječi: »Evo ovi čine toliku poko- 
ru da od toga polude!« U međuvremenu sveti Franjo, razmišljajući 

0 tome kako se brat Rufin spremno pokorio njegovu tako okrut- 
nom nalogu, počne sebe žestoko prekoravati, te reče: »Odakle 
tebi, sine Petra Bernardonea, bijedni stvore, pravo narediti bratu 
Rufinu, asiškom plemiću, da neodjeven ode propovijedati puku? 
Tako mi Boga, učinit ću da sam iskusiš ono što si naložio drugo- 
me!« Rekavši to u žaru Duha Svetoga skine haljinu i neodjeven 
ode u Asiz, povevši sa sobom brata Leona, da neupadljivo ponese 
njegovu i Rufinovu haljinu. 

Kad su ga Asižani vidjeli razgolićena, stadoše ga ismijavati kao 
luđaka, smatrajući da je i on poput brata Rufina izgubio razum zbog 
pokore. Blaženi pak Franjo pronađe brata Rufina koji je već počeo 
propovijedati. On pobožno govoraše: »Predragi ljudi, ako želite 
izbjeći pakao, bježite od svijeta, ostavite se grijeha, vratite što nije 
vaše! Pridržavajte se zapovjedi Božjih, pa ljubite Boga i bližnje ako 
želite na nebo. Obratite se jer približava se kraljevsko nebesko (usp. 
Mt 3,2)«. Tada se sveti Franjo neodjeven uspne na propovjedaonicu 

1 održi tako zadivljujuću propovijed o preziru svijeta, svetoj pokori, 
svojevoljnom siromaštvu, želji za nebeskim kraljevstvom, golotinji, 
sramoćenju i presvetoj muci Isusa Krista na križu raspetoga, da su 
svi muškarci i žene, kojih se ondje okupilo silno mnoštvo, počeli 
glasno plakati. Uz nevjerojatnu pobožnost i raskajanost stali su do 
neba zazivati milost Svevišnjega, tako da su gotovo svi bih iznova 
zahvaćeni divljenjem. 

Onoga je dana u Asizu među pukom koji je slušao propovijed 
bilo toliko naricanje nad mukom Gospodina našeg Isusa Krista da 
se nikad prije u tom gradu nije čulo toliko naricanje. Pa kad je puk 
tako poučen i pastva Isusova utješena, a ime Gospodina našeg Isusa 
Krista gromoglasno blagoslivljano, sveti Franjo zapovjedi da se brat 
Rufin odjene te i on učini isto. I tako ponovno u odjeći, slaveći i 
hvaleći Boga jer su pobijedili sebe same i Gospodinovu pastvu po- 
učili ukazavši joj kako valja prezirati svijet, vratili su se u Porcijun- 
kulu. I smatrah su se blaženima oni koji su mogh dotaknuti se skuta 
njihovih haljina (usp. Lk 8,44). 

Na slavu Gospodina našeg Isusa Krista! Amen. 

XXXV. POGLAVLJE 

Kako je brat Rufin oslobodio opsjednuta čovjeka 

Spomenuti brat Rufin, zbog svoje velike ljubavi prema Bogu i 
anđeoskoga duhovnog mira, svakome tko bi ga pozvao odgovarao 
bi dostojanstveno, krotkim i ljubaznim glasom, tako da se činilo da 
dolazi s drugog svijeta. Jednom tako, kad su ga drugovi pozvali da 
ode po kruh, on im, uistinu poput božanskog bića, odgovori: »Fra- 
a-a-te mi-mi-o, mu-u-u-ultu volunitere« (mucajući: Bbraate 
mmooj, vvvrlo rado). 

Pa kad je prosio kruh po Asizu, evo ti opsjednuta čovjeka kojeg 
su čvrsto vezana i u pratnji brojnih ljudi vodili do svetog Franje da 
ga on oslobodi zloduha. Kad taj izdaleka ugleda brata Rufina, smje- 
sta počne vikati i mahnitati takvom snagom da slomi lance i otrgnu 
im se iz ruku. Oni pak, začuđeni neobičnošću tog događaja, namole 
ga da im kaže što ga to muči više nego inače. On odgovori: »Onaj 
brat siromašak, pokorni, ponizni i sveti brat Rufin koji ide s tor- 
bom kruha, raspaljuje me i muči svojom svetom krepošću i poniz- 
nim molitvama: zato ne mogu biti u blizini toga čovjeka«. Rekavši 
to, zloduh smjesta iziđe iz njega. Kad je brat Rufin to čuo - naime 
i oni ljudi i sam izliječeni bolesnik došli su mu se duboko pokloniti 
- zahvali Gospodinu Isusu Kristu te i njih potakne da zbog ovog do- 
gađaja slave Boga i našeg spasitelja, Gospodina Isusa Krista. Amen. 


XXXVI. POGLAVLJE 

Kako je brat Rufin vidio i dotaknuo ranu na boku svetog Franje 

Blaženi naš otac Franjo tako je brižljivo od pogleda skrivao one 
presvete rane koje mu je na rukama i nogama te na boku utisnuo 
Krist Sin Božji da ih skoro nitko za svečeva života nije uspio vidjeti 
u cijelosti. Naime odonda je hodao obuven, a od ruku drugovi su 
mogli vidjeti samo vrhove prstiju jer je ruke skrivao rukavima, ima- 
jući na umu ono što je anđeo rekao svetom Tobiji: Lijepo je čuvati 
tajnu kraljevu (Tob 12,7). 

Naročito je pak, dok je bio živ, uvijek pokrivao ranu na boku, i to 
tako da je, osim brata Rufina, koji je nekom pobožnom ustrajnošću 
to ipak zaslužio, za svečeva života nije mogao vidjeti nitko drugi. A 
brat Rufin je u presvetu ranu na boku sebe i druge čvrsto uvjerio tri 
puta joj svjedočeći. Prvi put, kad je jednom morao oprati donje rub- 
lje svetoga oca, vidio je da je okrvavljeno u predjelu desnog boka: 
tada je sa sigurnošću uočio da je to bila krv koja otječe iz rane na 
desnomu boku. Sveti Franjo je korio brata Rufina kad je opazio da 
on spomenuto rublje rasprostire da uoči spomenuti znak. 

Drugi put je brat Rufin, da se u to još više uvjeri, prst ruke umo- 
čio u tu ranu kad je jednom trljao leđa svetog oca. Zbog toga je sveti 
Franjo, osjetivši žestoku bol, jako povikao i rekao: »Neka ti se Bog 
smiluje, brate Rufine! Zašto si to poželio učiniti?« 

Treći put, želeći očima opaziti tu štovanja vrijednu ranu, ljuba- 
zno i oprezno reče svetom Franji: »Molim te, oče, da mi pružiš silnu 
utjehu te mi daš svoju haljinu i primiš moju kao znak ljubavi prema 
ocu.« To je brat Rufin učinio zato da bi, kad se sveti Franju svuče, 
ranu na boku, koju je već jednom dotaknuo rukom, vidio i očima. 
Tako se i dogodi. Sveti Franjo, za ljubav bratu Rufinu, svuče svoju 
haljinu i uzme njegovu. Pa jer je imao samo onu jednu, kad se svu- 
kao nije mogao tijelo pokriti tako da brat Rufin ne bi dobro uočio 
spomenutu ranu. I tako je svečeva rana bila obilno posvjedočena 
trima spomenutim svjedočanstvima. 

Na hvalu i slavu Gospodina našeg Isusa Krista! Amen. 


XXXVII. POGLAVLJE 

Kako je brat Rufin bio jedna od triju odabranih duša 

Kao što Gospodin naš Isus Krist blagoslovljeni kaže u evanđelju: 
Poznajem svoje ovce i mene poznaju moje (usp. Iv 10,14), tako je i 
blaženi otac naš Franjo, kao pastir dobri (usp. Iv 10,11), znao sve 
zasluge i kreposti svojih drugova, jer mu ih je Bog otkrio. Poznavao 
je povrh toga i njihove mane i nedostatke: zato je umio za svakog 
pronaći prikladan lijek, unizujući ohole i uzdižući ponizne, koreći 
mane i ističući kreposti, kao što svatko može opaziti u čudesnim 
objavama koje je imao u svezi sa svojom prvotnom obitelji. 

Naime da spomenem jedno od mnogih: jednom je sveti Franjo, 
sjedeći u nekom malom obitavalištu s drugovima, s njima rasprav- 
ljao o božanskim pitanjima. Brat Rufin, čovjek prepoznatljiv po 
svojoj svetosti, tada nije s njima sudjelovao u tom božanskom raz- 
govoru jer još ne bijaše izašao iz šume u koju je otišao moliti. I dok 
je sveti Franjo sa spomenutim drugovima bio usred svetih nagovora 
i božanskih rasprava, evo ti brata Rufina: plemić asiški i još ple- 
menitiji sluga Božji, prečisti djevac, uzvišen plemenitom odlikom 
kontemplacije božanske stvarnosti, povrh toga urešen cvjetovima 
miomirisnog druženja s Bogom i s ljudima, iziđe iz šume gdje je 
promišljao o nebeskim stvarima te prođe podalje od svetog Franje. 
Kad ga svetac izdaleka ugleda, okrene se i reče drugovima: »Recite 
mi, predragi, koja je najsvetija duša koju Bog sada ima na svijetu?« 
Oni ponizno odgovore da smatraju kako je sveti Franjo počašćen 
tom privilegijom. A on će im: »Ja sam, predraga braćo, sam po sebi 
najnevredniji i najneznatniji čovjek što ga Bog ima na svijetu. A vi- 

dite li brata Rufina, koji upravo izlazi iz šume? Bog mi je otkrio da 
je njegova duša jedna od tri najsvetije duše koje Bog sada ima na 
svijetu. I pouzdano vam tvrdim da ja ne bih oklijevao njega još živa 
nazvati svetim, jer njegova je duša u milosti osnažena i posvećena i 
u nebeski kanon svetih uvrštena od Gospodina Isusa Krista.« 

Ove je riječi sveti Franjo govorio kad spomenutog brata nije 
bilo blizu. A svojim je riječima pokazivao da sam sveti otac, kao pa- 
stir dobri (usp. Iv 10,11), pozna svoje ovce te da zna od kojih su se 
kreposti udaljili. To je pokazao kod brata Ilije, kojeg je korio zbog 
oholosti, te kod brata Ivana iz Capelle za kojeg je, zbog njegove zle 
ćudi, prorekao da će se sam objesiti. Također, učinio je to kod bra- 
ta kojeg je đavao zgrabio za gušu kad ga je ovaj prekorio zbog ne- 
poslušnosti, te kod braće koja su došla iz Kampanije, kad je jednog 
od njih prekorio zbog zlostavljanja druga na putu. Znao je uz to i 
kojim milostima njegove ovce obiluju, kao u slučaju brata Bernar- 
da i spomenutog brata Rufina, i kod mnogih drugih za koje je Bog 
svetom Franji, kao dobrom pastiru, otkrivao njihova čudesna djela. 

Na hvalu i slavu Gospodina našeg Isusa Krista! Amen. 


XXXVIII. POGLAVLJE 
O bratu Leonu, kako mu se ukazao blaženi Franjo 

Franjo, ljubitelj slave dostojne nevinosti koja resi tijelo i dušu, 
uvodi u milost i slavu, opažao je u brata Leona veliku čistoću i go- 
lubinju nevinost. Zbog toga ga je često sa sobom vodio kao druga, 
te ga često, danju i noću, upućivao u svoje tajne. Tako je spomenuti 
brat Leon među svom braćom svetog oca znao najviše o njegovim 
tajnama i čudesima. 

Naime sam ga je često viđao kako lebdi u zraku, o čemu će biti 
riječi kasnije. Također, često ga je čuo kako razgovara s Kristom, 
Blaženom Djevicom i anđelima. Povrh toga, vidio je vatrenu svje- 
tlost s neba kako silazi na svetog Franju, te je čuo i glas koji je iz te 
svjetlosti razgovarao s Franjom. 

Vidio je također, dok su jednom zajedno hodali, kako ispred lica 
svetog oca ide prekrasan križ na kojem je visio Krist. Vidio je da taj 
zadivljujući križ staje kad stane sveti Franjo, odnosno da hoda za- 
jedno s Franjom, te da mu je pred licem, kud god da svetac okrene. 
I bijaše taj križ tolika sjaja da ne samo da je svjetlošću urešavao lice 
svečevo, nego je obasjavao i okolicu. Brat Leon je sve to promatrao 
u jasnoj svjetlosti. 

Sveti Franjo ne samo da je za života bratu Leonu donio čudesnu 
utjehu nego mu se i poslije smrti više puta ukazao. Tako jednom, 
dok je brat Leon bdio uz molitve, ukaže mu se Franjo i reče: »Brate 

Leone, sjećaš li se da sam, dok sam bio u svijetu, najavljivao veliku 
glad u čitavome svijetu i da sam govorio da znam nekog siromaška 
zbog čije se ljubavi Bog smilovao, pa dok taj siromašak živi, pogub- 
na glad neće doći?« Brat Leon odgovori: »Dobro se sjećam, pre- 
sveti oče«. I reče blaženi Franjo: »Ja sam bio ta spodoba, siromašak 
zbog čije ljubavi Bog nije slao glad, no zbog poniznosti nisam se htio 
otkriti. Sad međutim znaj dobro, brate Leone, da će, nakon što sam 
napustio svijet, doći strašna sveopća glad na zemlji, tako da će od 
gladi mnogi ljudi umrijeti«. 

Tako i bi: naime šest mjeseci iza ovih riječi nasta posvuda takva 
glad da su ljudi jeli ne samo korijenje trave nego i koru drveća, pri 
čemu od gladi pomre silno mnoštvo. Iz svega rečenoga dakle jasna 
postaje nevinost brata Leona te božansko prijateljstvo i proročka 
nepogrešivost svetoga Franje. 

Na hvalu i slavu Gospodina našeg Isusa Krista! Amen. 


XXXIX. POGLAVLJE 

Kako je brat Leon vidio svetog Franju 
dok lebdi iznad zemlje 

Kad je blaženi otac Franjo u svojoj blagoslovljenoj duši počeo 
osjećati neobične darove božanske milosti, često je lebdio u zraku 
iznad zemlje, ne samo duhom nego i tijelom. Bijahu ta njegova leb- 
denja zapravo čudesan plan Božji jer koliko je više osjećao darove 
božanske milosti, toliko se više dizao od zemlje. Tomu su svojim 
očima svjedočili mnogi njegovi drugovi, a posebno brat Leon, ko- 
jem je zbog njegove golubinje, pače anđeoske nevinosti sveti Fra- 
njo češće dopuštao da bude nazočan tajnim molitvenim zanosima. 
Zbog toga je brat Leon zaslužio često vidjeti svetog oca kako lebdi u 
zraku, pri čemu je visina ovisila o stupnju nebeskih osjećaja kojima 
je, napredujući iz kreposti u krepost, bio uzdizan prema Bogu. 

Jednom bi tako brat Leon vidio svetog Franju uzdignuta od zem- 
lje toliko da mu je mogao dotaknuti noge, drugi put pak zaslužio bi 
vidjeti presvetog oca uzdignuta sve do vrhova drveća; sljedeći bi ga 
put vidio toliko uznesena da ga je jedva mogao pogledom dotak- 
nuti. Kad je mogao dotaknuti noge blaženoga Franje, zagrlio bi ih 
i ljubio, te bi obliven suzama silno predano molio govoreći: »Bože, 
milostiv budi meni grešniku (Lk 18,13) te daj da, zaslugom ovog 
presvetog čovjeka, pronađem tvoju milost!« Kad bi ga pak ugledao 
tako uzdignuta da ga više ne može dotaknuti, pružio bi se pobožno 
pod njim i izmolio molitvu sličnu molitvi prvoga časa. Ova uzdig- 
nuća svetoga oca događala su se na La Verni i u mnogim drugim 
mjestima. 

Sveti je Franjo samo bratu Leonu dopuštao da dodiruje njegove 
rane te da mijenja povoje koje je, postavljene između onih čudesnih 
čavala i preostaloga mesa da bi zadržavah krv i ublažavah bol, za- 
mjenjivao novim svaki dan u tjednu osim četvrtka navečer te čitavi 
petak: u tom razdoblju nije žeho nikakvu pomoć, da bi zbog ljubavi 
prema Kristu, na dan raspeća, zajedno s Kristom trpio bolove križa. 
Ponekad je pak sveti Franjo svoje ruke obilježene silna štovanja vri- 
jednim ranama stavljao brižljivo na srce brata Leona: brat Leon bi 
od toga u srcu počeo osjećati takvu predanost Bogu da se činilo da 
će izdahnuti u iscjeljujućoj obamrlosti praćenoj brojnim uzdasima. 

Na hvalu i slavu Gospodina našeg Isusa Krista! Amen. 


XL. POGLAVLJE 

Kako je Gospodin Isus Krist govorio bratu Maseu 

Sveti drugovi oca našeg Franje, oskudijevajući u materijalnom, 
ah bogati Bogom, nisu žudjeh za zlatom ih srebrom, nego su žarko 
nastojah obogatiti se svetim krepostima kojima se dolazi do pravog, 
vječnog bogatstva. Tako se jednog dana dogodi da kad je brat Ma- 
seo, jedan od izabranih drugova svetoga oca, razgovarao s drugovi- 
ma o Bogu, jedan od njih reče da je postojao neki prijatelj Božji koji 
bijaše blagoslovljen i u radu i u mohtvi. Uz to je njegova poniznost 
bila duboka poput bezdana, tako da je smatrao da je od svih naj- 
veći grešnik. Ta mu je poniznost davala svetost i snagu, činila da 
neprestano raste u spomenutim darovima, te, što je još bolje, nije 
dopuštala da se udalji od Boga. 

Kad je brat Maseo čuo te zadivljujuće stvari i shvatio da u tome 
leži blago života i vječnoga spasenja, raspah se u njemu tohka čež- 
nja za posjedovanjem takve kreposne poniznosti dostojne zagrljaja 
Božjeg da je vatreno dignuo hce prema nebu i zavjetom se čvrsto 
obvezao da se nikad na ovom svijetu neće radovati dok ne osjeti da 
je ona presjajna poniznost prisutna u njegovoj duši. Kad se tako za- 
vjetovao i predao svetom naumu, neprestano je bio zatvoren u ćehji 
te se pred Bogom uz neizrecive uzdahe (usp. Rim 8,26) neprestano 
mrtvio. Naime činilo mu se da je u potpunosti dostojan pakla ako 
ne postigne onu presvetu poniznost zbog koje se spomenuti prijatelj 
Božji, o kojem je slušao, iako pun kreposti smatrao nižim od svih, 
štoviše posve dostojnim pakla. 

I dok je brat Maseo danima ostajao tužan, mrtveći se glađu, žeđu 
i obilnim suzama, dogodi se da jednog dana zađe u šumu. Idući 
njome tužno je zapomagao i kroz plač uzdisao zbog te svoje silne 
čežnje, tražeći da mu spomenuta krepost bude dana od Boga. I jer 
Bog liječi one koji su srca skršena (usp. Lk 4,18.19) i ushšava glasove 

ljudi, javi mu se glas s neba koji dvaput poviče: »Brate Maseo, brate 
Maseo!« On po Duhu Svetom razabere da je to Isus blagoslovljeni i 
odgovori: »Gospodine moj, Gospodine moj!« A Gospodin će: »Što 
želiš dati, što želiš dati da bi zadobio ovu milost?« Brat Maseo od- 
govori: »Gospodine moj, oči iz glave!« Gospodin će: »Ja želim da 
imaš i oči i milost!« Brat pak Maseo ostade u tolikoj milosti željene 
poniznosti i u svjetlosti Božjoj da je neprestano bio ispunjen rado- 
šću. Gesto je, dok bi molio, poput goluba prigušenim glasom ispu- 
štao neki jednoličan zvuk kojim izražava zadovoljstvo: »gu-gu-gu«, 
te se radosna i ozarena lica predavao kontemplaciji. Uz to, postao je 
silno ponizan te se smatrao najneznatnijim od svih ljudi. 

Upita ga blagopokojni brat Jakov iz Falerona zašto ne mijenja zvuk 
kojim izražava radost. On mu razdragano odgovori: »Zato što ne tre- 
ba ništa mijenjati ono u čemu se pronalazi sve dobro«. Bogu hvala! 

XLI. POGLAVLJE 
Kako je sveta Klara u božičnoj noći 
prenesena do crkve svetoga Franje 

Kad je silno pobožna Kristova zaručnica Klara, čije je ime odgo- 
varalo njezinoj pojavi, tjelesno teško bolesna vrijeme provodila po- 
kraj crkve svetog Damjana, nije mogla ići s ostalima u crkvu na mo- 
ljenje časoslova. Nadolazila je svetkovina rođenja Gospodina našeg 
Isusa Krista blagoslovljenog, kad su sestre običavale moliti službu 
čitanja i pobožno se pričestiti na Božičnoj misi. Međutim blažena 
je Klara, jer su svi otišli na sveti obred, ostala sama, teško bolesna i 
veoma tužna jer nije mogla sudjelovati na tako iznimnoj svečanosti. 

No Gospodin Isus Krist, ne htijući napustiti svoju najodaniju za- 
ručnicu, učini da ona u duhu bude prisutna u crkvi svetoga Franje, 
i to kako na službi čitanja tako i na misi te čitavu svečanom slavlju. 
Jasno je tako, sve do kraja mise, čula i orgulje i pjev braće, štoviše 
primila je i svetu pričest, što je ispuni utjehom. 

Kad su se, završivši službu Božju u crkvi sv. Damjana, sestre vra- 
tile do svete Klare, rekoše joj: »Gospo Klara predraga, kakvu smo 
samo utjehu pronašle u proslavi rođenja Gospodina Spasitelja! Da 
si bar mogla biti s nama!« Ona im odgovori: »Hvala Gospodinu 
mojem Isusu Kristu blagoslovljenom, sestre i kćeri moje premile, jer 
sam se utješila na svim svečanostima ove noći, i to više i pobožnije 
od vas. Naime Gospodin moj Isus Krist učinio je, a preblaženi otac 
moj Franjo za se to pobrinuo, da ja budem prisutna u crkvi mojega 
oca Franje te da tjelesnim i duhovnim osjetilima čujem sve napjeve 
i orgulje: povrh svega, na istom sam mjestu primila i svetu pričest. 

Radujte se zato tolikoj milosti meni ukazanoj i cijelim srcem 
hvalite Krista Isusa blagoslovljenog, jer ležala sam ovdje bolesna, 

a opet, kako sam već rekla, prisustvovala cijeloj svečanosti u crkvi 
svetog Franje, da li u tijelu, ne mam, da li izvan tijela, ne znam (usp. 
2 Kor 12,2.3)«. 

Na hvalu i slavu Gospodina našeg Isusa Krista! Amen. 

XLII. POGLAVLJE 

Kako je sveta Klara čudesno utisnula znak križa u kruhove 

Sveta Klara, pobožna učenica križa i dragocjena mladica što je 
zasadi blaženi Franjo, odlikovala se tolikom svetošću da su je vidjeti 
i željeli čuti ne samo biskupi i kardinali nego je i papa za tim silno 
žudio te ju je više puta i sam pohodio. Naime jednom je papa došao 
u samostan svetoj Klari da bi čuo nju, koja bijaše hram Duha Sve- 
toga, kako govori o nebeskoj i božanskoj stvarnosti. Dok su dakle 
raspravljali o dvjema stvarima, spasenju duše i slavljenju Boga, uto 
sveta Klara dade da se na svim stolovima pripreme kruhovi za se- 
stre, u želji da ih Kristov namjesnik blagoslovi. 

Pa kad njihov presveti razgovor završi, sveta Klara s velikim stra- 
hopoštovanjem klekne i zamoli svetog oca da se udostoji blagoslovi- 
ti kruhove na stolu. Papa odgovori: »Klara, sestro najvjernija, želim 
da ti blagosloviš ove kruhove i iznad njih učiniš znak križa Krista 
blagoslovljenoga, kojem si se cijela ponudila kao bogata žrtva«. A 
ona će: »Presveti oče, poštedi me, jer silno bi me trebalo prekoriti 
da pred Kristovim namjesnikom ja, ovako neznatna ženica, na sebe 
preuzmem takav blagoslov«. A Papa odgovori: »Da se to ne bi shva- 
tilo kao tvoja preuzetnost, nego da je štoviše zasluženo, nalažem ti 
pod svetuu poslušnost da iznad ovih kruhova načiniš znak križa i 
blagosloviš ih u ime Gospodnje.« 

Ona, kao istinska kći poslušnosti (usp. 1 Pt 1,14), učini znak kri- 
ža iznad kruhova i vrlo pobožno izreče blagoslov. Kakva li čuda! 
Smjesta se na svim kruhovima pokaza prekrasan znak križa! Velik 
broj kruhova bude pojeden s velikom pobožnošću, a dobar dio zbog 
čuda bude sačuvan. Papa se silno zadivi čudesnu križu koji učini 
Kristova zaručnica, pa najprije zahvali Bogu, a zatim blaženu Klaru 
utješno blagoslovi. 

U spomenutom su samostanu boravile sestra Hortolana, majka 
svete Klare, i sestra Agneza, njezina rođena sestra, obje pune Duha 
Svetoga, zajedno s mnogim drugim svetim redovnicama i zaručni- 
cama Kristovim. Gas jednoj, čas drugoj sveti je Franjo slao brojne 
bolesnike da iznad njih učine znak križa. Svi oni koji su primili znak 
križa Kristova, zbog njegove snage koju su svim srcem štovali, bivah 
su izliječeni. 

Na hvalu i slavu Gospodina našega Krista, koji je blagoslovljen u 
vjekove! Amen (usp. Rim 1,25). 

XLIII. POGLAVLJE 

O čudesnoj objavi u srcima svetoga brata Egidija 
i svetog Luja, kralja Francuske 

Kad je sveti Luj, francuski kralj, odlučio sedam godina hodoča- 
stiti po svetištima, te je do njega dopro istinit glas o čudesnoj sve- 
tosti brata Egidija, čvrsto odluči svakako ga posjetiti. Zbog toga na 
svojem hodočašću svrati do Peruđe, gdje je dočuo da brat Egidije 
boravi. Došavši braći na vrata, budući nalik siromašnu i nepoznatu 
hodočasniku, okružen tek nekolicinom pratilaca, uporno stane tra- 
žiti brata Egidija, ne otkrivajući vrataru svoj identitet. Vratar ode 
do brata Egidija te mu reče da ga na vratima traži neki hodočasnik. 
Brat pak Egidije odmah u duhu vidi da je to kralj Francuske. Kao 
opijen izjuri iz ćelije i brzo otrči do vrata, pa potrče jedan drugom u 
čudesne zagrljaje i pobožno se uz naklone izljube, kao da ih otprije 
veže veoma staro prijateljstvo. Nakon ovih znakova bratske ljubavi 
ne prozbore jedan drugom ni jednu riječ, nego u potpunoj tišini odu 
svaki na svoju stranu. 

Kad je kralj bio na odlasku, braća upitaju jednog od njegovih 
pratilaca tko je to bratu Egidiju poletio u bratski zagrljaj: on od- 
govori da je to bio Luj, kralj francuski, koji je na hodočašću želio 
vidjeti brata Egidija. Rekavši to, i on i ostali kraljevi pratioci brzo 
se udalje. 

Braća pak, žalosni što brat Egidije kralju nije rekao ni jednu do- 
bru riječ, višekratno mu se potuže riječima: »O brate Egidije, za- 
što nisi želio reći ništa tolikome kralju, koji je iz Francuske došao 
vidjeti te i od tebe čuti koju dobru riječ?«. Brat Egidije odgovori: 
»Predraga braćo, ne čudite se što jedan drugomu nismo željeli ništa 
reći: naime čim smo se zagrlili, svjetlost božanske mudrosti otkri- 
la je meni njegovo, a njemu moje srce. Našavši se u tom vječnom 
zrcalu, što god je on pomišljao reći meni, i što god sam ja htio nje- 
mu, bez žamora usana i jezika, a opet na najveću utjehu, čuli smo 
obojica, čak i bolje nego da smo usnama govorili. Pa sve da smo i 
htjeli ono što smo u sebi osjećali izreći pomoću zvuka glasova, zbog 
nedostatnosti ljudskoga jezika, koji božanske tajne može objašnja- 
vati jedino nejasnim poredbama, taj bi razgovor obojici prije donio 
razočaranje nego utjehu. Zbog toga znajte da je kralj odavde otišao 
divno utješen«. 

Na hvalu i slavu Gospodina našeg Isusa Krista, koji je blagoslov- 
ljen u vjekove! Amen (usp. Rim 1,25). 

XLIV. POGLAVLJE 

Kako su propovijed svetog Antuna razumjeli ljudi 
koji govore drugim jezicima 

Divotna posuda puna Duha Svetoga, sveti Antun Padovanski, 
jedan od izabranih učenika blaženoga Franje, koji ga je nazivao 
svojim biskupom, držao je propovijed pred zborom kardinala i 
pred papom. Tamo bijahu Grci, Talijani, Francuzi i Nijemci, Slave- 
ni i Englezi, te pripadnici mnogih drugih jezika i različitih govora. 
Nadahnut Duhom Svetim te raspaljen jezikom apostolskim, sveti 
Antun je prštao medenom riječju Božjom, a svi oni ljudi raznih je- 
zika koji su se u veliku mnoštvu okupili na onom zboru jasno su ga 
i razgovijetno čuli i razumjeli. Sveti Antun ih ostavi toliko pobožno 
zadivljene da se činilo kako se ponavlja ono staro čudo kad su se 
apostoli čudom čudili i govorili: »Nije li ovaj Španjolac? Pa kako 
to da ga svatko od nas čuje na svojem materinskom jeziku (usp. Dj 
2,7.8): Grci i Talijani, Francuzi i Nijemci, Slaveni i Englezi, Lom- 
bardija i barbari?« 

Papa se također začudi nad dubinom riječi što ih sveti Antun 
o Svetom pismu iznese, pa reče: »Uistinu je ovaj kovčeg zavjeta i 
škrinja Svetog pisma!«. 

Takve je vitezove imao naš vođa sveti Franjo, koji su mogli ne 
samo Kristovo stado nego i Kristova namjesnika zajedno s njegovim 
štovanim zborom obilno napojiti Duhom Svetim te ih od neprija- 
teljskih zasjeda zaštititi nebeskim oružjem. 

Na hvalu Gospodina našeg Isusa Krista! Amen. 


XLV. POGLAVLJE 

Kako je sveti Antun propovijedao ribama 

Gospodin Isus Krist blagoslovljeni želio je pokazati kolika je 
svetost njegova najvjernijeg sluge Antuna, te koliko pobožno valja 
slušati njegovu propovijed i sveto učenje. Zato iskoristi životinje 
koje su bez razuma, a odabrao je ribe, da prekori ludost nevjernika, 
nerazumnika i krivovjernika, kao što je po magarici prekorio nera- 
zumnost Balaamovu. 

Naime kad je blaženi Antun bio u Riminiu, gdje je boravilo 
mnoštvo heretika, poželi ih vratiti k svjetlu prave vjere i na put isti- 
ne, pa im je danima propovijedao katolički nauk. Oni pak ne samo 
da odbiše odmoriti dušu njegovim svetim naučavanjem nego ga 
nisu htjeli, ustrajući u svojoj tvrdokornosti, ni slušati. 

Sveti Antun, onako kako ga Bog nadahnu, ode jednoga dana do 
riječnog ušća uz more. Stojeći na obali na samom utoku rijeke u 

more počne se kao u propovijedi u ime Gospodnje obraćati ribama: 
»Ribe riječne i morske, čujte vi riječ Božju kad ju već nevjerni here- 
tici s prezirom odbijaju čuti«. I gle, smjesta se pred svetim Antunom 
stvori toliko mnoštvo velikih i malih riba kakvo u ovim krajevima 
nikad na jednom mjestu nije viđeno. Pritom su sve ribe glave držale 
malo izvan vode. 

Mogao si ondje vidjeti kako velike ribe u miru plivaju uz male, 
ili kako male spokojno borave pod perajama velikih. Različite vrste 
riba jatile su se ondje sa sebi skčnim ribama, i kao da su pred sveče- 
vim licem tvorili šareno polje urešeno zadivljujućim bojama. Mogao 
si ondje vidjeti kako se čete velikih riba, poredanih kao u bojnom 
redu (usp. Pj 6,3.9), otimaju za mjesta kako bi čule propovijed; one 
srednje bile su u sredini, bez ikakva komešanja ostajući na svojim 
mjestima, kao da su poučene od Gospodina. Moglo se posvuda vi- 
djeti i veliko mnoštvo malih ribica kako poput hodočasnika koji idu 
po oprost žure i prilaze bliže svetom ocu, kao zaštitniku. Tako su 
na toj propovijedi po nebeskom rasporedu svetom Antunu najbliže 
bile male ribe, zatim one srednje, da bi najveće bile u trećem redu, 
gdje voda bijaše dublja. 

Kad su se tako poredah, sveti Antun počne svečano propovi- 
jedati te reče: »Braćo moja riblja, treba da, prema svojim moguć- 
nostima, iskažete zahvalnost Stvoritelju jer vam je dao da u vašem 
staništu, kako i treba, imate tu znamenitu tvar, slanu i slatku vodu. 
Pružio vam je povrh toga brojna utočišta da u njima izbjegnete oluj- 
ne nepogode. Dao vam je prozirnu i bistru vodu, a dobili ste i pute 
kojima da idete, i hranu da jedete i preživite. Nužnu vam hranu 
Stvoritelj dobrohotni priprema i u bezdanu dubina. Kod stvaranja 
svijeta vi ste od Gospodina uz blagoslov dobile i nalog da se množi- 
te. U vrijeme potopa ostale ste, za razliku od ostalih životinja koje 
su izginule, neozlijeđene. Urešene perajama i ojačane krepkošću 
plivate kud god vas volja. Dano vam je da po zapovijedi Gospodina 
spasite proroka Jonu i da ga treći dan neozlijeđena vratite na kopno. 
Vi ste dale novac za porez Gospodinu Isusu Kristu koji kao siromah 
nije imao čime platiti. Vi ste bile izabrana hrana vječnomu Kralju 
Isusu Kristu prije i poslije Uskrsnuća. Zbog svega toga dužne ste 
hvaliti i blagoslivljati Gospodina, jer ste primile tolika dobročinstva 
više od ostalih stvorova.« 

Na te i slične poticajne riječi svetog Antuna neke su ribe stale 
ispuštati glasove, druge su počele otvarati usta, a sve su naklanjale 
glave, iskazujući Svevišnjem hvalu kako god su mogle. 

Tada se sveti Antun, gledajući toliko poštovanje riba prema 
Bogu, razveseli u duhu te glasno poviče: »Blagoslovljen budi Bog 
vječni, jer ga ribe u vodi časte više negoli heretici, i jer ga nerazumne 
životinje slušaju radije negoli nevjernici!«. 

I što je blaženi Antun dulje propovijedao, to je bivalo veće mnoš- 
tvo riba, i nijedna se nije micala s mjesta na kojem je stala. Gradski 
se puk, a među njima i spomenuti heretici, sjuri da vidi čudo. Pa 
kad su vidjeli tako neobičan i čudesan prizor, da nemušte životinje 
slušaju svetog Antuna, raskajana srca posjedaju uz noge svetom An- 
tunu moleći ga da im održi propovijed. 

Tada sveti Antun otvori usta (usp. Mt 5,2) i održi tako divnu pro- 
povijed o vjeri katoličkoj da sve heretike koji su se tamo našli obrati, 
a vjernike utvrdi u vjeri te ih razveseli blagoslovom. Ribe se također, 
nakon što im svetac to dopusti, razdragano razidoše na razne strane 
uz čudesnu igru i zadivljujuće pokrete tijela. 

Nakon toga sveti je Antun danima propovijedao u Riminiu, 
polučivši velik uspjeh u obraćanju heretika i učvršćivanju pobožno- 
sti klera. 

Na hvalu i slavu Gospodina našeg Isusa Krista! Amen. 


XLVI. POGLAVLJE 

Kako je sveti brat Konrad obratio nekog mladića 
i nakon smrti ga oslobodio iz čistilišta 

Sveti brat Konrad iz Offide, zadivljujuće vatreni štovatelj evan- 
đeoskog Pravila blaženoga našeg oca Franje, življaše tako pobožnim 
životom i bijaše toliko zaslužan pred Bogom da ga je, kako u životu 
tako i u smrti, Gospodin Isus Krist u više navrata nagrađivao. 

Naime dok je još za života kao izvanjski suradnik došao do 
samostana u Offidi, braća ga zamole da iz ljubavi prema Bogu i 
bližnjemu održi pouku nekom mladom bratu koji se ponašao tako 
neuredno i djetinjasto da je silno ometao i staro i mlado u onoj sa- 
mostanskoj obitelji, a za časoslov i druge redovite obveze mario je 
malo ih nimalo. 

Brat Konrad sažali se nad mladićem i braćom koja su zbog njega 
na razne načine trpjela: odazove se ponizno na njihove molbe pa 
mladića pozove k sebi. Pun ljubavi prema bližnjemu reče mu riječi 
bremenite božanskim istinama i uvjerljivošću tako da se na mladića 
smjesta spusti ruka Gospodnja (usp. Ez 1,3) i promijeni se u drugog 
čovjeka (usp. 1 Sam 10,6). Od dječaka postade zreo čovjek: tako 
poslušan i dobrohotan, tako marljiv i predan, tako miroljubiv i uslu- 
žan te revan u iskazivanju kreposti. I kako je prije subraću uznemi- 
ravao, tako su se poslije svi razveselili njegovu potpunom obraćenju 
u kreposti i iskazivah mu ljubav kao anđelu. 

Nedugo nakon ovog obraćenja on se razboh i ode s ovog svijeta, 
što silno ražalosti braću. Nakon njegove smrti brat Konrad koji ga 
je obratio moho se usred noći pred oltarom spomenutog samosta- 

na. I gle, dođe mu duša spomenutog brata te ga pobožno pozdravi 
kao oca. Ovaj reče: »Tko si ti?« Duša odgovori: »Ja sam duša ne- 
davno preminula mladića«. A brat Konrad će: »Brate predragi, i što 
je s tobom?« Duša odgovori: »Oče predragi, milošću Boga i vašeg 
učenja meni je dobro jer nisam osuđen. Ipak, zbog nekih svojih 
grijeha koje nisam okajao jer nije bilo vremena trpim tešku kaznu 
u čistilištu. Molim te, oče, da, kao što si mi zbog svoje pobožnosti 
pritekao u pomoć dok sam bio živ, tako se i sad udostoji pomoći mi 
u mojim mukama. Izmoli za mene nekoliko Očenaša, jer Bog rado 
sluša tvoju molitvu«. 

Brat Konrad rado na to pristane te izmoli jedan Očenaš i Po- 
koj vječni (usp. 4 Ezr 2,34). Reče mu nakon toga duša: »Predra- 
gi oče, koliko mi je ovo koristilo! Molim te, izmoli još jednom za 
mene«. Pa kad je ovaj opet izmolio, duša odgovori: »Sveti oče, dok 
ti moliš, meni biva lakše, molim te, ne prestaj moliti!« Brat Kon- 
rad, osjećajući da njegove molitve pomažu onoj duši, izmoli stotinu 
Očenaša za nju. 

Nakon toga duša mu reče: »Predragi oče, zahvaljujem ti u ime 
Gospodina našeg Isusa Krista! Dodijelio ti on zbog ove ljubavi pre- 
ma bližnjem vječnu nagradu, jer zbog tvoje sam molitve oslobođena 
svih muka i sada idem u kraljevstvo nebesko«. Rekavši to ode do 
Gospodina. A brat Konrad, da razveseli braću, ispriča redom sve što 
se te noći dogodilo: to pak silno utješi i njega i druge. 

Na hvalu i slavu Gospodina našeg Isusa Krista! Amen. 


XLVII. POGLAVLJE 
Kako je neki moćan tiranin bio obraćen 
vidjevši jednog od braće blaženoga Franje 
u zrak uzdignuta do vrha palače, 
i kako se na njegov nagovor pridružio Manjoj braći 

Najočitiji znak da je Red blaženoga Franje bio osnovan po Bož- 
joj volji bio je taj da čim se počeo povećavati broj njegovih članova 
Red se proširio gotovo do na kraj zemlje. Zbog toga je sveti Franjo, 
trudeći se u svemu biti nalik Kristu, po svim krajevima slao po dvo- 
jicu svoje braće da propovijedaju, a Bog je po njima učinio tolika 
čuda da je gotovo u sve zemlje dopirao njihov glas, a njihove riječi 
sezale sve do nakraj svijeta (Ps 19,5). 

Tako se jednom dogodilo da su dva nova učenika blaženoga 
oca otišla u nepoznate krajeve te došla do grada prepuna vrlo zlih 
ljudi. U njemu pak bijaše neki moćan tiranin, silno okrutan i bez- 
božan, poglavica i vođa svim onim zlikovcima i lopovima. Iako je 

bio plemenita roda, bijaše zle ćudi i nedostojna ponašanja. Kad su 
spomenuta braća, satrta glađu, hladnoćom i umorom, u svojoj jed- 
nostavnosti navečer došla do grada, kao janjci među vukove (usp. 
Lk 10,3), po glasniku zamole onog tiranina, gospodara grada, da 
im za ljubav Gospodina Isusa Krista one noći pruži gostoprimstvo. 
On ih, nadahnut od Boga, lijepo primi te iskaže veliko suosjećanje 
i ljubaznost: naime dao je da se za njih upali veliko ognjište te da se 
pripremi gozba kao za plemiće. 

Dok su braća sjedila za stolom zajedno s ostalima, jedan od 
braće, svećenik od Boga nadaren jedinstvenom milošću rječitosti, 
uvidi da nitko od onih za stolom ne govori o Bogu niti raspravlja o 
spasenju duše, nego samo o pljačkama i ubojstvima, te o mnogim 
drugim na raznim stranama počinjenim zlodjelima, i da se vesele 
tim prestrašnim opačinama i posvuda počinjenim bezbožnostima. 
Zbog toga, pošto se nasitiše tjelesne hrane, onaj brat poželi svojeg 
domaćina i ostale okrijepiti nebeskom hranom, pa reče onom gos- 
podaru: »Gospodaru, iskazali ste nam veliku gostoljubivost i ljubav; 
zato bismo bih vrlo nezahvalni da se ne potrudimo uzvratiti vam 
nekim božanskim dobrima. Zbog toga vas molimo da okupite sve 
svoje da im za tjelesna dobročinstva uzvratimo duhovnim«. Gospo- 
dar se složi s njihovom zamolbom, pa se po njegovoj zapovijedi svi 
njegovi okupe pred braćom. 

I počne onaj brat govoriti o rajskoj slavi: spomene vječnu radost 
koja ondje vlada, anđeosku družbu, spokoj blaženika, beskrajnu 
slavu, obilje nebeskog bogatstva, vječni život, neopisivu svjetlost, 
nepomutljiv mir, nepokvarljivo zdravlje, prisutnost Božju, svako 
dobro, nepostojanje zla. Čovjek zbog svojih grijeha i jada gubi toli- 
ka dobra te ga dopada pakao: ondje vlada bol i vječita tuga, družba 
zloduha, zmija i zmajeva, ondje je beskrajan jad i život bez života, 
tmina koju možeš opipati i prisutnost Luciferova, ondje su nemir i 
bijes, vječna vatra i led, crvi i bjesnoća, glad i žeđ, smrt bez smrti, 
uzdasi i suze, škrgut zubi (usp. Mt 10,12) i vječne muke. Ondje je 
svako zlo i potpuno odsustvo dobra! A ja sam razabrao da vi svi 
žurno jurite toliku zlu ususret: naime u vas nema ni dobrih djela ni 
dobrih riječi. Zbog toga vam savjetujem i opominjem vas, predragi, 
da zbog nevrijednih svjetovnih dobara i tjelesnih naslada što prolaze 
kao sjena (usp. Mudr 5,9) ne poželite izgubiti ona najviša i vječna 
nebeska dobra, i da ne žurite i ne jurite ka tako silnim i teškim 
mukama«. 

Kad je brat nadahnut Duhom Svetim to izrekao, gospodar gra- 
da, dirnut u srcu i raskajan, padne mu pred noge te zajedno sa 
svim ostalima počne silno gorko plakati, moleći i kumeći brata 
da ga izvede na put spasenja. Pa kad se uz mnogo suza i duboku 
skrušenost ispovjedio bratu, ovaj mu reče da mu za otkupljenje 

grijeha valja poći na hodočašće po svetištima, te da se mora trapi- 
ti postom, bdjeti u molitvama te ustrajno davati obilne milostinje 
i činiti druga pobožna djela. Gospodar mu odgovori: »Predragi 
oče, nikad nisam napustio ovaj kraj, ne znam ni Očenaš ni druge 
molitve: zapovjedite mi zbog toga neku drugu pokoru«. A sveti će 
mu brat: »Predragi, ja ti želim biti jamac i iz ljubavi prema Bogu 
posredovati kod Gospodina Isusa Krista za tvoje grijehe, da ti duša 
ne propadne. Za sada ne želim da učiniš drugu pokoru osim da 
mi svojim vlastitim rukama doneseš slame da na njoj moj drug i ja 
prespavamo«. 

Ovaj mu radosno donese slamu i brižljivo mu pripravi ležaj u 
sobi u kojoj je gorjelo svjetlo. A budući da je taj gospodar čuo bra- 
tove svete i kreposne riječi, pomisili da je riječ o svecu pa u sebi 
odluči brižljivo pratiti što će brat raditi tijekom noći. I vidi da je 
brat navečer legao u krevet, no kad je pomislio da svi duboko spa- 
vaju, ustade u gluho doba noći te, zbog jamstva koje je za njega 
dao, raširi ruke prema Gospodinu i molitvom stane tražiti oprost 
za njegove grijehe. 

I evo, usred molitve brat bude uzdignut u zrak sve do vrha pa- 
lače i ondje se, u zraku, stane silno tužiti i plakati, tražeći oprost 
za grijehe onoga gospodara: teško da je ikad viđen čovjek koji je 
smrt dragih rođaka ili prijatelja oplakivao tako iskreno kao što je 
ovaj brat oplakivao grijehe onog tiranina. One je noći u zrak, uvijek 
uz osjećajno naricanje i vrele suze, bio uzdignut tri puta. A onaj 
gospodar, sve ovo kriomice promatrajući, vidio je i čuo naricanje 
puno ljubavi za bližnjeg i suosjećajno grcanje u suzama. Zbog toga 
ujutro smjesta padne pred noge spomenutog brata i uz suze pune 
pokajanja stane od njega moliti da ga upravi na put spasenja, jer je 
potpuno spreman na sve što mu zapovjedi. 

Sveti ga brat dakle posavjetuje, pa ovaj proda sve što je imao, 
vrati što je bilo za vratiti (usp. Lk 19,8), a sve ostalo podijeli siro- 
masima prema svetom evanđelju. I sebe je ponudio Bogu te ušao 
u Red manje braće, pa uz hvale vrijednu ustrajnost držeći se svojeg 
obećanja skonča život u svetosti. I ostale njegove drugove koji su ga 
pratili u starim opačinama obuzme raskajanost te se promijene na 
bolje. Tako je plodom urodila sveta jednostavnost one braće koja ne 
propovijedaju književne autoritete ni Aristotela, nego, poput Sve- 
tog pisma, kratko i jasno uči o kaznama pakla i slavi raja, kao što 
kaže Pravilo. 

Bogu hvala! Amen. 

XLVIII. POGLAVLJE 

O čudesnim djelima neke braće iz Ankonske marke, 
i kako se Blažena Djevica ukazala bratu Konradu u Foranskoj šumi 

A. - Kao što nebo rese sjajne zvijezde, tako su pokrajinu An- 
konsku marku krasila sveta Manja braća, zrakama svoje kreposti 
dopirući i gore do Boga i dolje do bližnjih, a spomen na njih uistinu je 
božanski blagoslov (usp. Sir 45,1). 

Neki od njih bijahu poput većih zvijezda koje sjaje više od osta- 
lih: takav je bio brat Lucido Stariji, koji je uistinu sjajio svetošću i 
izgarao (usp. Iv 5,35) božanskom ljubavlju prema bližnjem, a njegov 
je slavan dar govora, posredovan Duhom Svetim, donosio čudesne 
plodove. 

Također brat Bentivoglia iz San Severina viđen je kako lebdi vi- 
soko u zraku dok je molio u šumi. Vidio ga je brat Maseo iz istog 
kraja, koji je zbog tog čuda ostavio župu i pridružio se manjoj braći: 
živio je tako sveto da je učinio mnoga čuda, a počiva u Moriu. Brat 
pak Bentivoglia, dok je sam boravio u Trave Bonanti i njegovao jed- 
noga gubavca, pod poslušnost prisiljen vratiti se, a ne želeći napu- 
stiti onoga gubavca, naprti ga na vlastita leđa i tako natovaren uputi 
se iz spomenutog mjesta prema planini San Vicino, do mjesta koje 
bijaše udaljeno petnaest milja. Hodao je od rane zore do izlaska 
Sunca: da je kojim slučajem bio orao, jedva da bi u tako kratku 
vremenu i s tolikim teretom preletio takav put, pa su svi koji su čuli 
za ovo čudo Božje ostali silno zapanjeni. 

Također brata Petra iz Montecchia vidio je kako lebdi u zraku 
brat Servodio iz Urbina, njegov tadašnji gvardijan u starom ankon- 
skom samostanu. Lebdio je do visine nogu na raspelu koje bijaše na 
povišenu mjestu, možda pet ih šest lakata od stropa crkve. 

B. - Također ovog je Petra, dok je silno pobožno postio četr- 
desetnicu na čast svetom Mihaelu arkanđelu i zadnjeg dana posta 
krenuo moliti u crkvu, neki mlađi brat koji se prigodno skrio pod ol- 
tarom čuo kako razgovara s presvetim Mihaelom arkanđelom. Evo i 
riječi koje su razmijenili. Arkanđeo reče: »Brate Petre, ti si vjerno za 
mene trpio i višekratno sebi nanosio bol. Evo, došao sam da te utje- 
šim, pa zatraži kakvu god milost želiš: ja ću ti se za to pobrinuti kod 
Gospodina«. Brat Petar odgovori: »Presveti vojvodo nebeske voj- 
ske i najvjerniji revnosniče časti Božje, premilostivi zaštitniče duša, 
za ovu te milost molim, da mi osiguraš otpust svih grijeha«. Odgo- 
vori mu presveti Mihael: »Traži drugu milost, jer ovo ću silno lako 
za tebe izmoliti«. No brat Petar drugu milost nije tražio. Arkanđeo 
zaključi: »Zbog vjere i pobožnosti koju gajiš prema meni osigurat 


1432 


II. ŽIVOTOPISI SV. FRANJE 


ću ti milost koju tražiš i još mnoge druge«. Na kraju razgovora, koji 
potraje velik dio noći, arkanđeo ga ostavi duboko utješena. 

C. - U vrijeme ovog uistinu svetog brata Petra živio je i već spo- 
menuti brat Konrad iz Offide. Dok su zajedno u obitelji boravili u 
Foranu u ankonskoj kustodiji, brat Konrad ode u šumu promišljati 
o Bogu, a brat Petar potajno ode za njim da vidi što će se s ovim 
događati. Brat pak Konrad silno pobožno i u suzama počne moliti 
preblaženu Djevicu da mu kod svojeg blagoslovljenog Sina osigura 
milost da uzmogne osjetiti malo od one slasti koju je na dan Oči- 
šćenja osjetio sveti Šimun kad je Krista Spasitelja blagoslovljenog 
primio u naručje (usp. Lk 2,28). 

On bude uslišan od premilosrdne Gospe i, evo, Kraljica slave do- 
đe sa Sinom svojim blagoslovljenim u takvom sjaju svjetlosti da ne 
samo da je otjerao tamu nego je nadjačao sva druga svjetla. Pribli- 
živši se bratu Konradu položi mu u naručje sina, najljepšeg od ljud- 
skih sinova (usp. Ps 45,3). Njega brat Konrad silno pobožno prihva- 
ti, priljubi svoje usne na njegove i grudi mu privije na svoje, te se sav 
rastopi u zagrljajima i poljupcima božanske ljubavi. Brat Petar sve je 
to gledao pod jasnim svjetlom te je i on osjetio čudesnu utjehu. On 
se skrivao u šumi, a nakon što je Blažena Djevica Marija sa Sinom 
otišla, žurno se vrati natrag u samostan. Kad se brat Konrad vratio 
sav veseo i raspoložen, dozove ga brat Petar: »O nebesniče, danas 
te dopala lijepa utjeha!« Konrad reče: »Što to govoriš, brate Petre? 
Što ti znaš o tome što me dopalo?« Brat Petar odgovori: »Znam do- 
bro, nebesniče, dobro znam kako te je pohodila Preblažena Djevica 
sa svojim blagoslovljenim Sinom.« Čuvši to, brat Konrad ga zamoli 
da nikome ne govori jer je zbog iskrene poniznosti želio skrovitost. 
A bijaše među ovom dvojicom takva ljubav da se činilo da su jedno 
srce ijedna duša (usp. Dj 4,32). 

D. - Također, taj je brat Konrad, moleći u samostanu Sirolo oslo- 
bodio djevojku opsjednutu zloduhom: potom smjesta ode da ga ne 
bi ondje zatekla majka opsjednute djevojke i da se narod ne bi sjatio 
oko njega. Naime brat Konrad molio je cijelu onu noć te se ukazao 
majci spomenute djevojke, a tim je ukazanjem oslobodio djevojku. 

Na hvalu i slavu Gospodina našeg Isusa Krista! Amen. 

XLIX. POGLAVLJE 

Kako se Krist ukazao svetom bratu Ivanu od La Verne 
i kako bijaše zanesen dok ga je grlio 

Koliko je slavan pred Bogom preblaženi naš otac Franjo, vidi se 
po izabranim sinovima koje je Duh Sveti okupio u njegovu Redu, 
jer prava slava tolikoga oca jesu mudri sinovi. 

Među njima je posebno zasjao sveti brat Ivan iz Ferma, nazivan 
još i Ivan od La Verne, koji na nebu Reda kao prekrasna zvijezda 
sjaji rumenim sjajem milosti. On je još kao mladić zahvaljujući svo- 
joj mudrosti imao dušu starca, te je svim srcem želio poći putem 
pokore što čuva čistoću tijela i duha. Zbog toga je, dok je još bio 
dječak, nosio pokorničko odijelo i željezni obruč uz tijelo te je sva- 
kodnevno nosio križ odricanja. Tako se dok je, prije nego je obu- 
kao habit svetog Franje, s kanonicima boravio u Svetom Petru kod 
Ferma, dok su oni živjeli raskošno, sebe krotio strogošću čudesnog 
odricanja, i proslavljao mučeništvo uzdržljivosti usred zločestoća. 
No kad je višekratno iskusio da su mu njegovi drugovi smetnja u 
njegovim anđeoskim nastojanjima - čak su mu i pokornički pojas 
skidah i ometah ga u uzdržljivosti - promišljao je, nadahnut od 
Boga, kako da ostavi svijet i one koji su od svijeta te da cvijet svoje 
anđeoske mladosti preda u ruke Raspetoga. 

Kad je kao dječak zaodjenuo habit Manje braće, povjere ga na 
duhovne vježbe jednom učitelju. Ponekad kad je slušao njegove 
božanske riječi, njegovo se srce topilo poput voska (usp. Ps 22,15), 
i dok se iznutra punio slatkom milošću, izvanjsko ga je čovještvo 
tjeralo da trči, koji put vrtom, koji put šumom, ponekad naokolo 
crkvom, kako ga je već unutarnja vatra tjerala. 

S vremenom je ovog anđeoskog čovjeka milost Božja uzdigla u 
raznim stanjima i radnjama usmjerenim prema nebu. Naime katkad 
je ovog čudesnog čovjeka božanska milost uznosila do sjaja kerubi- 
na, katkad do serafinskog ognja, ponekad do anđeoske radosti i, što 
je još i više, ponekad ga je, ne samo unutrašnjim osjećajem nego i 
vanjskim obilježjima, kao prisna prijatelja dizala do božanskih po- 
ljubaca i krajnje toplih zagrljaja Kristove ljubavi. 

Zbog toga se jednom dogodilo da je ognjem prema Kristu bio 
raspaljen pune tri godine, pri čemu je doživljavao čudesne utjehe i 
često u tom ognju bivao zanesen do Boga. No jer Bog vodi osobitu 
brigu o svojoj djeci, pa ih čas tješi dobrim, čas ih kuša u zlu, bude 
bratu Ivanu oduzeta ona zraka i oganj božanskog zanosa: ostade 
bez ljubavi i svjetlosti te ga obuzme tuga pregolema. 

Budući da u duši nije osjećao prisutnost Voljenoga, bio je po- 
tišten i krenuo je lutati šumom. Tužan i tjeskoban tražio je svojeg 
prijatelja koji mu se nakratko hotimice skrio, no nikako i nigdje nije 

pronalazio preslatke zagrljaje i slatke, pače blažene poljupce Isusa 
Krista blagoslovljenog na koje je bio naviknuo. Trpio je ovu muku 
mnoge dane uz jadikovke, uzdahe i suze. Jednog pak dana spo- 
menutom šumom šetao je stazom koju je utro vlastitim koracima: 
onako shrvan tugom sjedne pod neku bukvu i uplakano lice upravi 
prema nebu. 

I evo, na onoj se stazi ukaže bez riječi onaj koji liječi one kojima 
su srca skršena i povija rane njihove (usp. Ps 147,3), Gospodin Isus 
Krist. Kad ga brat Ivan prepozna, smjesta mu se baci pod noge i 
stane ga uz neizrecive uzdahe (usp. Rim 8,26) najporaznije moliti i 
preklinjati za pomoć: »Jer bez tebe me, Spasitelju preslatki, okru- 
žuje tmina i tuga, bez tebe, preblagi jaganjče, osjećam stravu i užas, 
bez tebe sam, Svevišnji Sine Božji, smeten i posramljen! Svih sam 
dobara lišen bez tebe, i slijep sam u tami jer ti si, Isuse, prava svje- 
tlost duha. Bez tebe sam propao i osuđen jer ti si život duša i život 
života; bez tebe sam jalov i usahao jer ti si izvor milosti i darova. Bez 
tebe sam potpuno neutješiv jer ti si, Isuse, naše otkupljenje, ljubav i 
želja, kruh kojega uvijek dostaje i vino koje razgaljuje anđeoske ko- 
rove i srca svih svetaca. Prosvijetli me, učitelju premilostivi i pastiru 
predobri, jer sam tvoja, premda nevrijedna, ovčica«. 

I jer želja čije se ispunjenje odgađa raspaljuje još veću ljubav, 
Krist blagoslovljeni ode onom istom stazom i ne obrati mu se ni ri- 
ječju. Brat pak Ivan, vidjevši da je blagoslovljeni Krist otišao ne usli- 
šavši ga, ustane i svetom upornošću, kao bijednik i nevoljnik (usp. 
Ps 70,6), opet potrča za Kristom i baci mu se ponizno pred noge, te 
ga uz najodanije suze stane moliti riječima: »Isuse preslatki, smiluj 
mi se jer sam na mukama (usp. Ps 31,10)! Po velikoj dobroti svojoj ti 
me uslišiipo svojoj istinitoj pomoći (usp. Ps 69,14) vrati mi radost svo- 
jega spasenja (usp. Ps 5 1,14), jer puna je zemlja milosrđa tvojeg (usp. 
Ps 33,5; 119,64)! Ti znaš da sam na silnim mukama: molim te stoga 
da mojoj zatamnjenoj duši brzo pritekneš u pomoć«. 

Spasitelj opet ode ništa ne rekavši bratu Ivanu i nimalo ga ne 
utješivši. Činilo se da želi otići po onoj stazi poput majke kad u 
sinčiću kojeg doji želi rasplamsati želju time što mu uskraćuje prsa, 
a on je plačući traži, da bi ga poslije plača, uz zagrljaje i poljupce, 
privila natrag i dala sada još slađe mlijeko. Zato brat Ivan treći put 
krene za Kristom Isusom blagoslovljenim, žestoko plačući kao do- 
jenče za majkom, dječak za ocem, ponizni učenik za milosrdnim 
učiteljem. 

A kad je došao do njega, Krist blagoslovljeni okrene svoje milo- 
stivo lice prema bratu Ivanu i pruži svoje štovane ruke poput sveće- 
nika kad se okrene k narodu. Tada brat Ivan ugleda čudesne zrake 
svjetla kako izlaze iz presvetih grudi Isusovih i vani osvjetljavaju ne 
samo čitavu šumu nego mu božanskim sjajem ispunjavaju i tijelo i 

dušu. Brat Ivan odmah bude poučen kakav čin poniznosti i štovanja 
mora iskazati Kristu. Smjesta se baci k njegovim nogama, a Krist 
blagoslovljeni blagostivo mu na poljubac pruži one presvete noge. 
Ondje isplače tolike suze da se činilo da je druga Magdalena te za- 
moli da se ne osvrće na njegove grijehe, nego da se u ime svoje pre- 
svete muke i prolijevanja slavne krvi udostoji oživjeti njegovu dušu 
u milosti božanske ljubavi: »Budući da je to tvoj nalog, da te cijelim 
srcem isvom svojom snagom (usp. Lk 10,27; Pnz 6,4.5) volimo - a taj 
nalog bez tvoje pomoći ne može izvršiti nitko - pomozi mi, preljub- 
ljeni Isuse Kriste, da te ljubim svom snagom«. 

Dok je tako brat Ivan ustrajno molio ležeći do nogu preslatkoga 
Krista, primi ondje toliku milost i bude sav osnažen i, kao Magdale- 
na, pomiren i utješen. Tada brat Ivan, osjećajući dar tolike milosti, 
počne zahvaljivati Gospodinu i ljubiti mu ponizno noge, uspravlja- 
jući se da Spasitelja pogleda dok mu zahvaljuje. Krist blagoslovljeni 
raširi svoje presvete ruke i pruži mu da ih poljubi. U tom se trenut- 
ku brat Ivan uspravi i priđe grudima Gospodina Isusa: zagrli ga i 
Krist blagoslovljeni zagrli njega. 

I dok je brat Ivan ljubio presvete grudi Isusove, osjeti miris toliko 
božanski da bi se u usporedbi s njime svi miomirisi svijeta, da ih 
netko spoji u jedno, činili poput smrada truleži. Osim toga iz grudi 
Spasiteljevih izlazile su spomenute zrake, osvjetljujući duh iznutra, 
te sve unaokolo vani. U ovom zagrljaju, mirisu i svjetlosti, na grudi- 
ma Isusa Krista brat Ivan padne u zanos te doživi potpunu utjehu 
i čudesno prosvjetljenje. Naime otada je, jer se napojio iz svetog 
izvora grudi Gospodnjih i napunio darom mudrosti i milošću riječi 
Božje, često sipao čudesne riječi koje se nisu dale objasniti. I jer su 
iz njegove utrobe tekle rijeke žive vode (usp. Iv 7,38) kojom se napa- 
jao iz dubina grudi Gospodina Isusa Krista, brat Ivan je čudesno 
uspješno mijenjao um onih koji su ga slušali. 

Onaj pak spomenuti miris i sjaj koje je ondje osjetio zadržali su 
se mnoge mjesece u njegovoj duši: što više, na onoj šumskoj stazi 
kojom su kročile noge Gospodnje i u njezinoj široj okolici još je 
dugo osjećao isti miris i sjaj. A kad se brat Ivan povratio iz spome- 
nutog zanosa, a Krist blagoslovljeni nestao, ostao je zauvijek utješen 
i prosvjetljen u duši. 

A tada on nije pronašao čovještvo Kristovo, kako mi je rekao 
onaj koji je to čuo iz usta brata Ivana, nego je pronašao svoju dušu 
pokopanu u bezdanu božanstva, i to čvrsto potvrđuju mnoga svje- 
dočanstva. Naime pred rimskom kurijom, pred kraljevima i baruni- 
ma, pred učiteljima i doktorima sipao je tako umne i duboke riječi 
da su svi ostajali u silnu čudu. Iako je brat Ivan bio gotovo nepis- 
men, ipak je čudesno objašnjavao najzahtjevnija pitanja o Trojstvu i 
drugim svetopisamskim otajstvima. 

Iz dosad rečenog jasno je da to što je brat Ivan najprije u suza- 
ma pao Kristu do nogu i što je u zanosu i uz svjetlost božansku po- 
slije milostivo primljen u naručje i na blažene grudi Kristove, pred- 
stavlja velika otajstva koja se ne mogu objasniti u nekoliko riječi. 
No tko želi saznati više o tome, neka pročita Bernardov komentar 
o Pjesmi nad pjesmama. On ondje spominje sljedeće stupnjeve: po- 
četnici koji dosegnu noge, napredni koji dođu do ruku, i savršeni 
koji zasluže poljubac i zagrljaj. To što je Krist blagoslovljeni bez 
riječi bratu Ivanu udijelio toliku milost poučilo nas je da je, kao 
predobri pastir, više nastojao iznutra nahraniti dušu božanskim 
osjetima nego vanjskim zvukovima dotaknuti tijelo kroz uši, jer 
kraljevstvo Božje nije u onom izvanjskom, nego u onom unutraš- 
njem. Psalmist kaže da sva ljepota njegova dolazi iznutra (usp. Ps 
45,14). 

Na hvalu i slavu Gospodina našeg Isusa Krista! Amen. 


L. POGLAVLJE 

Kako je brat Ivan dobio božanski odgovor 
dok je molio za nekog brata 
i kako mu se ukazao blaženi Lovro 

Brata Ivana zamoli brat Jakov iz Falerona da izmoli Boga za ne- 
što što mu je silno mučilo savjest, a bila je riječ o nečemu što se 
tiče njegove svećeničke službe. Kako mu je sam rekao, odgovor od 
Gospodina dobio je prije blagdana svetog Lovre. Reče kako mu je 
Gospodin kazao: »On je svećenik u skladu s redom (usp. Ps 110,4) 
Božjim.« A budući da je ovog savjest mučila i dalje, zamoli ga opet 
da za to izmoli Boga. 

Pa kad je vjerno bdijući uoči blagdana svetog Lovre stao moliti 
Gospodina da mu u ime zasluga svetog Lovre potvrdi svoj sud o 
Jakovu, ukaže mu se tijekom molitvenog bdijenja blaženi Lovro, 
obučen u bijelo poput levita, te mu reče: »Ja sam levit Lovro, a onaj 
za kojeg moliš svećenik je u skladu s redom Božjim«. Otad je bio 
siguran i silno utješen u sumnji koja ga je mučila. 

Istom se bratu Ivanu blaženi Lovro, u liku mladića odjevena u 
crvenu dalmatiku koji nosi željeznu rešetku, opet ukazao kad su na- 
večer braća pjevala Zdravo Kraljice. Reče mu: »Ova rešetka učinila 
mi je uslugu na nebu, a bol koju mi je nanijela žeravica ispunila me 
Božjom slasti«. Doda potom: »Ako želiš zadobiti slavu i slast Božju, 
strpljivo podnosi muku i gorčinu svijeta.« 

Blaženog Lovru vidio je uza se dok je pjevao spomenutu anti- 
fonu. Braća potom odu na odmor, a on ostade u koru sa svetim 
Lovrom. On mu pruži utjehu i ohrabrenje, pa nestane i ostavi ga 

u tolikoj ljubavi i slasti božanskoj da na spomenuti svetak nije oka 
sklopio, čudesno utješen probdjevši cijelu noć. 

Isto tako, dok je brat Ivan jednom silno pobožno vodio misno 
slavlje nakon posvete hostije, pred njegovim je očima bio posve po- 
ništen lik kruha i u treptaju oka ondje se ukaže Krist sa svojom preli- 
jepom bradom, odjeven u crvenu haljinu. On mu pruži toliko slatku 
utjehu da bi, da mu nije ostalo nešto pribranosti, bio pao u ekstatični 
zanos. Tom vizijom bude mu potvrđeno da je ona misa pomirila Boga 
sa svijetom, i to ponajviše s onima koji su mu preporučeni. 

Na hvalu Kristovu! Amen. 


LI. POGLAVLJE 

Kako je brat Ivan, dok je vodio misno slavlje za pokojne, 
vidio kako duše bivaju oslobođene iz čistilišta 

Kad je spomenuti brat Ivan vodio misno slavlje za spomen na sve 
pokojne, ono je preuzvišeno otajstvo, za čijom djelotvornošću duše 
pokojnika čeznu više od svega, prinosio s tolikim čuvstvom ljubavi 
i pobožne sućuti da se sav topio u slatkoj pobožnosti i medonosnoj 
bratskoj ljubavi. 

Kad je dakle na toj misi pobožno uvis dignuo presveto tijelo Kri- 
stovo, prinoseći ga Bogu Ocu i moleći ponizno da iz ljubavi prema 
onom koji je visio na križu milosrdno iz tamnice oslobodi duše koje 
je sam stvorio i otkupio, ugleda bezbrojne duše kako izlaze iz čisti- 
lišta kao što mnoštvo iskrica izlazi iz zažarene peći. Vidje ih kako 
lete ka nebeskom domu zaslugom Kristovom, koji je na križu visio 
za spasenje ljudi i koji se svakodnevno u onoj presvetoj hostiji pri- 
nosi za žive i za mrtve, koji je blagoslovljen u vjekove ! Amen (usp. 
Rim 1,25). 


LII. POGLAVLJE 

Kako je brat Ivan vidio blaženoga Franju s mnogom svetom braćom 
i kako je brat Jakov s njime razgovarao nakon smrti 

U vrijeme kad je brat Jakov iz Falerona, sveti čovjek, bolestan 
ležao u samostanu Mogliano u fermanskoj kustodiji Ankonske mar- 
ke, brat Ivan od La Verne molio je Gospodina Boga za spomenutog 
teško bolesnog brata, dušom i srcem želeći i moleći njegovo ozdrav- 
ljenje, jer je brata Jakova iskreno volio poput oca. 

I dok je tako predano molio, padne u zanos: u zraku, iznad svo- 
je ćelije u šumi, ugleda u silnu sjaju koji obasjavaše čitavu okolicu 
mnogobrojnu vojsku anđela i svetaca. 

Među tim anđelima i svecima ugleda spomenutog bolesnika za 
kojeg je molio: bijaše prelijep u sjajnoj bijeloj odjeći. Ondje također 
vidje blaženoga našeg oca Franju obilježena svetim ranama i obasja- 
na čudesnom slavom. Vidje i prepozna i svetog brata Lucida sveca, 
starog brata Mateja iz Monte Rubiana, te mnogu drugu braću koju 
za života nije upoznao, a koji su s mnogim svecima sjali u sličnoj 
slavi. I dok je ovo promatrao, bude mu otkriveno sigurno spasenje 
spomenuta bolesnika: on je zbog bolesti trebao otići k Bogu, no nije 
mogao odmah u nebo jer se morao još malko očistiti. 

Brat pak Ivan, koji je ovo gledao, toliko se veselio spasenju i slavi 
spomenutog brata da ga je u razgaljenoj duši često dozivao i tajno 
u srcu govorio: »Brate Jakove, moj brate Jakove, moj prevjerni slu- 
go Kristov, brate Jakove, moj oče preslatki, brate Jakove, pratioče 
anđela, brate Jakove, sudioniče u životu blaženih!« Tako je, dobiv- 
ši potvrdu da brata Jakova čeka smrt, veseo zbog spasenja njegove 
duše otišao iz samostana u Massi, gdje je imao ovo viđenje, i pošao 
posjetiti ga u Mogliano. Ondje ga pronađe toliko oslabljena od bole- 
sti da je jedva mogao s njime razgovarati. Brat Ivan objavi mu da će 
umrijeti i da će, poput lava siguran i radostan, prijeći u život vječni. 

A brat Jakov, već siguran u svoje spasenje, sav radostan u duši i 
tijelu, primi brata Ivana s veseljem, uz prelijep osmijeh i vedra lica, 
jer mu je ovaj nosio tako ugodne vijesti i jer ga je volio kao sina. 
Usrdno mu se preporuči i napomene da je već odijeljen od tijela. 
Brat ga Ivan stoga zamoli da ushtjedne nakon smrti s njime poraz- 
govarati, a to mu brat Jakov obeća, ako bi Spasitelj to dobrohotno 
dopustio. 

Rekavši to, kako se približavao čas smrti, brat Jakov počne po- 
božno govoriti: »Oh, u miru ću, oh, u isti čas, oh usnuti, oh otpo- 
činuti (usp. Ps 4,9)!«. Rekavši to, vedra i vesela lica preseli se k 
Gospodinu. 

Brat pak Ivan vrati se u Massu i ondje čekaše na obećanje brata 
Jakova da dođe onoga dana kad je rekao da će s njim razgovarati. 
I dok ga je čekao, ukaže mu se Krist u veliku sjaju te u čudesnoj 
pratnji anđela i svetaca. 

Brat Ivan sjeti se brata Jakova i preporuči ga Kristu. Sljedećega 
dana, dok je brat Ivan molio u šumi kod Masse, ukaže mu se brat 
Jakov, praćen anđelima i sav pun slave i radosti. Reče mu brat Ivan: 
»Oče, zašto nisi sa mnom razgovarao na dan koji si obećao?« Ovaj 
mu odgovori: »Jer sam se morao još malo očistiti. No onog istog 
časa kad se tebi ukazao Krist, ukazao se i bratu Jakovu iz Masse, 
svetom laiku koji je služio misu, i to kad je vidio svetu hostiju u tre- 
nutku uzdizanja pretvorenu u prekrasna živa dječaka. I tada sam re- 
kao tom bratu: ’Danas s ovim dječakom idem u kraljevstvo jer nitko 
ne može onamo bez njega’. A kad si me ti, brate Ivane, preporučio 


Zgode blaženog Franje i njegovih drugova 


1439 


Kristu, bio si uslišan i istoga časa kad sam ono rekao spomenutom 
bratu Jakovu bio sam oslobođen«. 

Nakon ovih riječi ode do Gospodina, a brat Ivan ostade silno 
utješen. Brat Jakov iz Falerona preseli se uoči blagdana svetog Jako- 
va apostola koji se slavi u srpnju, a počiva na brdu Mogliano, gdje je 
učinio mnoga čudesa. 

Na hvalu Kristovu! Amen. 


LIH. POGLAVLJE 

Kako je brat Ivan posjedovao duh objave 

Kad bi neke osobe, mrtve i žive, imale neke teške i skrivene grije- 
he koje nitko nije mogao znati bez božanske objave, brat Ivan bi po 
milosti božanske objave živima otkrivao skrivene grijehe. 

Zbog toga su se oni obraćali na pokoru. Jedan od njih rekao je da 
je grijeh koji je brat Ivan otkrio počinio prije nego je brat Ivan došao 
na svijet. Onaj kojemu se to dogodilo to je ispričao meni. I priznali 
su da je istina ono što je brat Ivan za njih govorio. 

Njemu bijaše također otkriveno da su neki od njih koji bijahu 
mrtvi umrli i za svijet i za vječnost, a neki samo za svijet. To mu bi- 
jaše sa sigurnošću potvrđeno. A ja sam vidio brata kojemu se može 
vjerovati da je poznavao te ljude. 

Na hvalu Gospodina našeg Isusa Krista! Amen. 


LIV. POGLAVLJE 

0 bratu koji je vidio dušu svojega rođenog brata kako je nose anđeli 

Poslije smrti blaženoga našeg oca Franje bijahu u Redu dvojica 
rođene braće, brat Humilis i brat Pacifik, koje je odlikovala čudesna 
svetost i savršenstvo života. Jedan od njih umre u Soffianu, a na 
drugog, koji je boravio u nastambi na osami, za vrijeme molitve u 
zabačenoj pustinjačkoj kući spusti se ruka Božja: on pade u zanos 

1 vidje dušu svojeg rođenog brata kako se bez zadržavanja uspinje 
na nebo. 

Mnogo godina kasnije brat koji je ostao na životu postao je čla- 
nom redovničke obitelji u Soffianu, gdje mu i rođeni brat nekoć 
bijaše pokopan. Tada pak braća na traženje gospode iz Brunfortea 
zamijene samostan u Soffianu za drugi, pri čemu su braća odande 
ponijela i ostatke tijela svete braće. Pa kad dođoše do groba spome- 
nuta brata, njegov brat rođeni uzme mu kosti i opere ih u najboljem 
vinu te ih položi u bijelo platno, ne prestajući ih ljubiti uz veliku 
pobožnost i suze. 

Braća su se tomu čudila gotovo s gnušanjem jer se činilo da, iako 
ovaj bijaše brat velike svetosti, plače kao čovjek od svijeta i previše 
popušta osjećajima. Povrh toga spominjali su da kosti ostale braće 
nisu manje vrijedne štovanja od ovih. On pak, ponizno im se ispri- 
čavši, reče: »Braćo moja predraga, ne čudite se što sam s kostima 
brata rođenoga činio što s ostalima nisam. I neka je blagoslovljen 
Bog, jer nije me, kako vi smatrate, preuzela tjelesnost. Ja sam to 
učinio zato jer sam, kad se moj brat s ovog svijeta preselio k Gos- 
podinu, tijekom molitve na mjestu samotnom i udaljenom od njega, 
vidio njegovu dušu kako se uspinje ravno na nebo: tako da su te 
kosti svete i zaslužuju raj Gospodnji. Zato činim to što vidite.« 

Kad su braća razabrala njegove pobožne namjere, njihova po- 
božnost silno ojača te pohvale Boga što čini tako velike i čudesne 
stvari po svojim svecima. 

Na hvalu i slavu Gospodina našeg Isusa Krista! Amen. 


LV. POGLAVLJE 

O bratu Simunu Asiškom i njegovu divnom životu 

U vrijeme osnutka našega Reda, dok je sveti Franjo još bio živ, 
došao je u Red neki mladić iz Asiza, kojeg su prozvali brat Simun. 
Njega je Svevišnji predusreo takvom milošću blagoslova i krotkosti 
(usp. Ps 21,4) te ga doveo do takva stupnja kontemplacije i duhov- 
nog zanosa da je cijeli život njegov bio zrcalo svetosti. Kako sam čuo 
od onih koji su dugo proboravili uz njega, on je vrlo rijetko izlazio 
iz svoje ćelije; ako bi ponekad bio s braćom, uvijek bijaše spreman 
razgovarati o Bogu. 

Nikad nije išao u školu, nego je uvijek živio u šumi. Ipak tako 
je dubokoumno i uzvišeno govorio o Bogu i o ljubavi prema Kristu 
blagoslovljenom da su se njegove riječi činile nadnaravnima. Tako 
je jednom navečer otišao u šumu na razgovor s Bogom zajedno s 
bratom Jakovom iz Masse. Kako mi je brat Jakov ispričao, u preslat- 
ku razgovoru o božanskoj ljubavi protekne im cijela noć, a njima se 
činilo da je trajalo tek tren. 

Taj brat Simun uživao je takvu milinu Duha Svetog da bi, kad je 
predosjećao prosvjetljenja i pohođenja Božje ljubavi, lijegao u kre- 
vet kao da želi spavati jer je tiha dražest Duha Svetog zahtijevala ne 
samo spokoj duha nego i tijela. Zbog toga se često u takvim poho- 
đenjima zanosio k Bogu i postajao potpuno neosjetljiv na podražaje 
izvana. Dogodilo se naime jednom da je, dok je bio zanesen nebe- 
skim mislima i potpuno neosjetljiv prema van, iznutra pak sav gorio 
pomazan božanskim darovima, jedan je brat, da ispita je li uistinu 
u stanju u kakvom se čini da jest, položio žeravicu na njegovu bosu 

nogu. Brat pak Šimun žeravicu ne osjeti uopće, štoviše ne pretrpi 
nikakvu ozljedu, iako mu je žeravica na nozi bila dok se nije pot- 
puno ugasila. Kad je ovaj sjedio za stolom s braćom, prije negoli bi 
uzeo tjelesnu, drugovima je nudio duhovnu hranu. 

Tako se jednom, dok je govorio o Bogu, dogodi da k Bogu bude 
obraćen neki silno tašt mladić iz San Severina, koji se, dok bijaše u 
svijetu, kao plemić ponašao silno razmaženo i razvratno. Njegovu je 
odjeću brat Šimun pohranio nakon što ju je ovaj svukao i od brata 
Šimuna primio redovnički habit. Sam pak mladić boravio je s njime 
da bi ga brat Šimun poučavao. A naš neprijatelj đavao, koji poku- 
šava omesti sve što je dobro, kao ričući lav nasrnu na spomenuta 
mladića i svojim zloćudnim dahom što raspiruje žar podbode mu 
tijelo toliko užarenim žalcima putenosti da je ovaj vjerovao da je 
nemoguće oduprijeti se kušnji. Zbog toga dođe do brata Šimuna 
i reče: »Vrati mi odjeću koju sam donio iz svijeta jer ne mogu više 
podnositi muke iskušenja«. Brat Šimun, suosjećajući s njime, reče: 
»Sine, sjedni malo sa mnom«. I dok je brat Šimun mladićeve uši 
natapao božanskim riječima, one su odnosile muku onog iskuše- 
nja. Mladić je još mnogo puta tražio da se vrati u svijet, a brat Ši- 
mun tjerao njegovo iskušenje. Kad ga je pak jedne noći kušnja pri- 
tiskala žešće nego što je uobičajeno, ode do brata Šimuna i reče: 
»Bez odlaganja mi vrati moju odjeću jer više ne mogu izdržati!« 
Pobožni otac, silno suosjećajući sa sinom, reče: »Sine, sjedni malo 
sa mnom«. On sav na mukama priđe i sjedne pored brata Šimuna te 
nasloni svoju glavu na njegove grudi. Brat Šimun, silno s njime su- 
osjećajući, oči upravi u nebo te vrlo pobožno i sa sućuti prema mla- 
diću stane se moliti. Pritom bude zanesen prema Bogu, a Bog usliša 
njegove molitve. I dok se brat Šimun povratio iz zanosa, mladić je 
bio potpuno oslobođen svoje kušnje, kao da je nikad nije ni osjetio. 
Pritom se žar napasti pretvorio u žar Svetoga Duha: cijeli je izgarao 
za Bogom jer se, budući naslonjen na vruću žeravicu, dakako na 
brata Šimuna, sav raspalio ljubavlju prema Bogu. Zbog toga je tada, 
kad je uhvaćen neki zločinac kojem su trebala biti iskopana oba 
oka, spomenuti mladić goreći u duhu odvažno pred punim vijećem 
prišao gradskom poglavaru i uz mnoge je suze i molitve zatražio od 
njega da mu učini milost te njemu izvade oko, a da jedno ostave raz- 
bojniku. Oni pak, gledajući mladićevu usplamtjelu dobrotu i ljubav 
prema bližnjem, poštede obojicu. A ovog sam presvetog mladića 
vidio vlastitim očima. 

Povrh toga, spomenutog brata Šimuna, dok je u šumi silno uži- 
vao u Gospodinu, jako je smetalo glasno graktanje i buka vrana. 
U ime Gospodina Isusa zapovjedi im da više ne dolaze onamo. I 
gle čuda, u sljedećih više od pedeset godina samostan Brunforte u 
fermanskoj kustodiji i njegova bliža i dalja okolica nisu vidjeli ili čuli 

takve ptice. A ja, brat Hugolin od Monte Santa Marie boravio sam 
ondje tri godine i svojim se očima čvrsto uvjerio u to čudo, poznato 
kako svjetovnjacima, tako i braći cijele spomenute kustodije. 

Na hvalu Gospodina Isusa Krista! Amen. 


LVI. POGLAVLJE 

Kako je brat Ivan od La Verne bio zanesen u božanski bezdan 

Već spomenuti brat Ivan od La Verne, nakon što se potpuno od- 
rekao prolaznih utjeha ovoga svijeta, tražio je samo utjehu u Bogu. 
Zbog toga se, kad su bile svetkovine, osobito one Gospodina našeg 
Isusa Krista blagoslovljenoga, po božanskoj milosti napajao novim 
utjehama i čudesnim objavama. 

Dogodilo se tako da je, kad se približavao blagdan Spasiteljeva 
rođenja, sa sigurnošću iščekivao utjehu po ljudskoj prirodi Krista 
blagoslovljenog. Duh Sveti koji zna po volji svojoj darove rasporedi- 
ti prema mjestu i vremenu, ne vodeći brigu o planovima onoga koji 
Želi ili onoga koji trči (usp. Rim 9,16), nego o mudrosti Gospodina 
milostivoga, bratu Ivanu nije pružio utjehu koju je očekivao po čo- 
vještvu Krista blagoslovljenoga, nego mu po Kristovoj ljubavi prema 
bližnjem podari tako žarku ljubav da mu se činilo da mu duša biva 
otrgnuta iz tijela. Naime sto puta jače nego da je u peći plamtjelo je 
njegovo srce i duša. Zbog tog žara bijaše tjeskoban i teško disaše. 
Mučen žestokim bolovima glasno je vikao, a nije se mogao suzdr- 
žati jer je u njemu, silno ispunjenu Duhom Svetim, odviše plamtio 
ljubavni žar. 

Onog pak časa kad bi počeo osjećati samo ljubavni plamen, nada 
u spasenje toliko ga je silno osnaživala da je vjerovao da, kad bi u 
tom trenutku umro, ne bi morao prolaziti kroz čistilište. Ta je ljubav 
silna, uz prekide, trajala pola godine, a žar ga je držao dulje od go- 
dine, tako da mu se u nekim trenucima činilo da će izdahnuti dušu. 

Poslije toga doživio je bezbrojna pohođenja i utjehe, čemu sam i 
ja vlastitim očima mnogo puta posvjedočio, a i mnogi drugi često su 
o tomu raspravljah. Naime zbog prevelika žara i ljubavi pohođenja 
nije mogao prikriti. Mnogo je puta padao u zanos preda mnom. 
Jedne je noći bio uznesen do Boga u tako zadivljujućem svjetlu da 
je vidio sve stvoreno u Stvoritelju, kako nebesko tako zemaljsko, 
raspoređeno po pripadajućim redovima: na primjer, kako su korovi 
blaženih duša ispod Boga, i raj zemaljski, i blaženo Kristovo čovješ- 
tvo. Slično su bih uređeni i niži redovi, a uočio je i osjetio da je sve 
to odražavalo Stvoritelja. 

Poshje ga je Bog uzdignuo iznad svega stvorenoga, tako da mu 
je duša bila uznesena i upijena u dubine božanstvene svjetlosti, 

ukopana u moru vječnosti i božanske beskonačnosti, jednom riječ- 
ju u nešto što nije stvoreno, oblikovano, zamislivo, vidljivo, shvat- 
ljivo i slično, što bi ljudski um mogao shvatiti ili jezik izreći. I bijaše 
upijena njegova duša u to more i bezdan božanstva, i raspršena 
poput kapljice vina u morskim prostranstvima. Kao što ta kaplji- 
ca u sebi ne nalazi ničeg drugog osim mora, tako je njegova duša 
u svemu - i iznad i unutra i izvana - vidjela samo Boga. Tako je 
osjetio tri osobe u jednome Bogu i jednoga Boga u trima osoba- 
ma, i osjetio je onu vječnu ljubav koja je Sina Božjeg, zajedno s 
poslušnošću prema Ocu, navela na to da se utjelovi. Promišljanje o 
tom putu utjelovljenja i muke Sina Božjeg, te suze i želja da i sam 
ponese križ dovedu ga do neopisiva svjetla, te reče da nema drugog 
puta kojim bi duša mogla doći do Boga osim po Kristu koji je put, 
istina i život (Iv 14,6). 

U istom viđenju bijaše mu pokazano sve što je Krist učinio od 
posrnuća prvog čovjeka do ulaska Kristova u vječni život: a on je 
poglavar i prvak svih onih izabranih koji su, od početka svijeta, bili, 
jesu i koji će biti, sve do kraja koji su najavili sveti proroci. 

Na hvalu i slavu Gospodina našeg Isusa Krista! Amen. 


LVII. POGLAVLJE 

Kako je brat Ivan od La Verne u hostiji vidio slavnoga Krista 

Istom bratu Ivanu dogodilo se čudo dostojno slave i spomena, 
kako su ispričali oni koji su mu nazočili. 

Kad je naime spomenuti brat Ivan boravio u Moglianu, u fer- 
manskoj kustodiji pokrajine Marche, prvoga dana nakon osmine 
svetog Lovre, odnosno u osmini Uznesenja Blažene Djevice Marije, 
ustade prije zore i obilno pomazan milošću od Gospodina izmoli 
službu čitanja s braćom. Nakon molitve pođe u vrt jer je osjećao 
takvo obilje neizmjerne miline i ugode što ga obuzme zbog velike 
milosti kušanja u duhu riječi Gospodnjih Ovo je tijelo moje. Zato je 
glasno vikao i u srcu govorio: Ovo je tijelo moje (Mt 26,26). 

Usred tih riječi bude prosvijetljen Duhom Svetim, pa otvorivši 
oči duha ugleda Krista blagoslovljenog s Blaženom Djevicom Ma- 
rijom i mnoštvom anđela i svetih. Razabere one apostolske riječi, 
da smo svi jedno tijelo u Kristu, a pojedinci udovi jedan drugotnu 
(Rim 12,5), i one, da mognete shvatiti sa svima svetima što je Dužina 
i Širina i Visina i Dubina (Ef 3,18) te spoznati nadspoznatljivu ljubav 
Kristovu (Ef 3,19), što je sve zapisano u preuzvišenom Zavjetu i 
ispunjava se u riječima: Ovo je tijelo moje (Mt 26,26). Kad je sva- 
nula zora, on prožet tolikom milošću, izgarajući u žaru duha uđe u 
crkvu. Mislio je da ga nitko ne čuje, no neki je brat stajao na koru 

i sve slušao. Pa kad se tako zbog silne milosti nije mogao obuzdati, 
stao je glasno klicati. 

Tada zbog misnog slavlja dođe do oltara, gdje je trebao zapjevati. 
Milost se u njemu uveća i naraste ona ljubav. Bude mu dan neki 
neizreciv doživljaj Boga, koji nije nikako mogao izraziti riječima. 
Plašeći se da taj osjećaj i onaj čudesan žar ne porastu toliko da bi 
morao prekinuti misu nije znao što da odabere, da nastavi ili da 
pričeka. 

Ipak, jer je ponekad znao doživjeti sličan osjećaj, a Gospodin ga 
je toliko primirio da zbog toga nije morao prekinuti misu. Tako se i 
sad pouzdao u to da može nastaviti. Ipak, i dalje se plašio da se ne 
dogodi ono što se dogodilo, jer takvim božanskim izljevima čovjek 
ne može upravljati. 

Kad je dakle došao do predslovlja Blažene Djevice, poraste tako 
ono prosvjetljenje i milostiva ugoda da je, došavši do uvodnih riječi 
pretvorbe, jedva više mogao podnositi toliko slatku ugodu. Pa kad 
je došao do Ovo je moje tijelo, više puta zavapi Ovo je, ovo je (Mt 
26,26), no nije mogao nastaviti. Naime osjećao je prisutnost Boga i 
mnoštvo anđela i svetih, tako da je stao gubiti svijest od siline onoga 
što je osjećao u duši. Gvardijan samostana, pritrčavši mu u pomoć 
stade pored njega, a brat s upaljenom svijećom iza. Ostali su pre- 
strašeno promatrali zajedno s mnoštvom muškaraca i žena. Uz njih 
su bile prisutne i neke uglednice iz pokrajine: one su sve bile pre- 
strašene i u iščekivanju te su po ženskoj navadi jecale. 

Sam brat Ivan, gotovo otuđen u preblaženu i preslatku veselju, 
ne nastavi u dovršenju presvetog otajstva jer je osjećao da Gospo- 
din Isus Krist ne ulazi u hostiju, ili, bolje rečeno, da se hostija neće 
pretvoriti u njega prije nego k riječima ovo je pridoda moje tijelo. 
Pa nakon što mu bude pokazan raj otajstvenoga tijela Kristova, on 
ne mogaše više podnositi toliko veličanstvo blažene glave, to jest 
Krista, pa poviče: tijelo moje (Mt 26,26)! I smjesta nestade oblik 
kruha i ukaže mu se Gospodin Isus Krist, Božji sin blagoslovljeni, 
utjelovljen i proslavljen. Pokaže mu poniznost koja ga je navela na 
utjelovljenje i čini da svakodnevno dolazi u ruke svećeničke. Ta je 
poniznost držala brata Ivana u toliko slatku udivljenju i neizreci- 
voj milini da nije mogao dovršiti riječi posvećenja. Toliko je naime 
zadivljujuća poniznost i poštovanje Spasitelja, Boga našega, prema 
nama da se, kako brat Ivan reče, u srcu ne može podnijeti niti riječi- 
ma opisati. Zbog toga nije mogao nastaviti. 

Iz tog razloga i kad je rekao Ovo je tijelo moje (Mt 26,26), bude 
čudesno potresen i pade prema nazad, no pridrži ga gvardijan koji 
je stajao pokraj njega da ne udari o pod. Pritrče druga braća i ostali 
muškarci i žene koji su bili u crkvi, pa ga poput mrtvaca odnesu 
u sakristiju. Tijelo mu je naime bilo hladno kao tijelo mrtvoga čo- 

vjeka, a prsti na rukama bijahu zgrčeni tako snažno da ih se jedva 
moglo rastegnuti ili pomaknuti. Tako je kao mrtvac ležao od jutra 
do molitve trećega časa, a sve se dogodilo ljeti. 

Budući da sam ja, koji sam bio prisutan, silno želio saznati kakva 
je to blagost Spasiteljeva djelovala u njegovu slučaju, gotovo odmah 
čim se povratio prišao sam mu i zamolio ga Božjom ljubavi prema 
bližnjem da se udostoji ispričati mi ovo što sam upravo prepričao. 

On pak, jer je u mene imao veliko povjerenje, sve mi ovo redom 
ispriča po milosti Božjoj. Povrh toga reče da mu se dok je govorio 
riječi pretvorbe srce topilo poput sasvim omekšana voska, a meso 
mu se činilo kao da je bez kostiju, tako da šake i ruke gotovo da 
nije mogao podignuti da napravi križ iznad hostije. Dodao je da 
mu se, prije nego je postao svećenik, ukazalo da će ovako malaksati 
tijekom mise, no jer je mnogo misa odčitao, a nije se dogodilo ono 
što mu je bilo prorečeno, smatrao je da je u tomu bio prevaren. No 
gotovo pedeset dana prije Uznesenja Blažene Djevice, kad se ovo 
odigralo, opet mu bude pokazano što će mu se dogoditi oko Uzne- 
senja, ali on bijaše zaboravio na to obećanje. 

Na hvalu i slavu Gospodina našeg Isusa Krista! Amen. 

LVIII. POGLAVLJE 

O bratu Ivanu iz Penne i njegovu anđeoskom razgovoru 

Dok je brat Ivan iz Penne, jedna od zvijezda vodilja pokrajine 
Marche, bio svjetovnjak dječačke dobi, neki ga prekrasan dječak 
noću dozove i reče: »Ivane, pođi do svetog Stjepana, gdje će pro- 
povijedati jedan od moje braće. Ja sam ga poslao, zato obrati pozor- 
nost na njegove riječi i vjeruj u njegovo učenje. Tebe pak čeka veliko 
putovanje, nakon kojeg ćeš doći k meni«. 

On smjesta ustane i u duši osjeti čudesnu promjenu. Otišavši do 
spomenuta mjesta zatekne ondje silno mnoštvo muškaraca i žena 
koji su se iz raznih zemalja okupili da poslušaju riječ Gospodnju. 
Onaj pak koji je trebao propovijedati zvao se brat Filip: on ustavši 
održi propovijed, ne naučenim riječima čovječje mudrosti, nego na- 
ukom Duha (usp. 1 Kor 2,4.13) Kristova, navješćujući kraljevstvo 
Božje. Bijaše taj brat jedan od prve braće koji su došli u Ankon- 
sku marku, a dotad su u njoj samostani bili još malobrojni. Nakon 
propovijedi spomenuti brat Ivan ode do brata Filipa i reče: »Oče, 
ako nemaš ništa protiv da me primiš u Red, rado bih činio pokoru i 
služio Gospodinu Isusu Kristu blagoslovljenom«. Onaj pak, budu- 
ći da je bio svet i prosvijetljen čovjek, spozna mladićevu čudesnu 
nevinost i spremnost volje pa mu reče: »Dođi na određeni dan do 
mene u Recanati i učinit ću da budeš primljen«. Ondje se naime 
tada trebao održati kapitul. 

Mladić pak, jer ga je krasila najveća čistoća, pomisli u sebi i reče: 
»Bit će da je to ono veliko putovanje koje mi je bilo objavljeno, na 
koje moram krenuti da bih poslije otišao u nebo«. Ode dakle i od- 
mah bude primljen u Red te povjeruje da će otići k Bogu. A provin- 
cijal na kapitulu reče: »Tko god bi želio poći u pokrajinu Provansu, 
ja ću ga poslati radi zasluge svete poslušnosti«. Kad brat Ivan to 
čuje, poželi ići jer u sebi pomisli da je možda ovo to veliko putova- 
nje koje mora poduzeti. No stid ga je sprečavao da to ikome kaže. 
Pouzdajući se u brata Filipa koji se zauzeo za njegovo primanje u 
Red ode do njega i reče: »Molim te, oče, da mi osiguraš tu milost da 
mogu otići boraviti u pokrajini Provansi«. 

U ono su vrijeme braća željela odlaziti u strane pokrajine da 
budu putnici ipridošlice (usp. 1 Pt 2, 1 1 ) na ovom svijetu i sugrađani 
svetih i ukućani Božji (usp. Ef 2,19) na nebu. Brat Filip, uočavajući 
njegovu čistoću i svetu namjeru, priskrbi mu dopuštenje za odlazak 
u spomenutu pokrajinu. I ostade u toj pokrajini dvadeset i pet godi- 
na, živeći uzorno i u najvećoj svetosti, uz svakodnevnu nadu da će 
mu se ispuniti obećanje. No iako ga je krasila velika čestitost i iako 
je dostigao vrhunsku svetost te bio drag i obljubljen u cijeloj onoj 
pokrajini, kako kod braće tako i kod svjetovnjaka, ipak nikako nije 
mogao dočekati da mu se želja ispuni. 

Jednoga dana, dok se molio i lio suze pred Gospodinom što mu 
se njegov boravak na zemlji, kako mu se činilo, previše odužio (usp. 
Ps 120,5), gle, ukaže mu se Krist blagoslovljeni. Ugledavši ga duša 
mu se rastopi, a Krist mu reče: »Sine, traži od mene što god želiš!«. 
On odgovori: »Gospode moj, ne znam što bih rekao jer želim samo 
tebe. No ovo te jedino molim da mi se smiluješ i otpustiš mi sve 
moje grijehe i daš mi milost da te opet ugledam kad za to osjetim 
veliku potrebu«. A Gospodin mu reče: »Uslišana ti je molitva (usp. 
Dj 10,31)«. I nestade mu iz vida, a on osta potpuno osnažen u 
Gospodinu. 

Naposljetku, braća iz Marche, kad se o njemu proširio glas, ure- 
de s generalom Reda da ga se vrati u Marchu. Kad je doznao što 
se od njegove poslušnosti zahtijeva, pomisli u sebi i reče: »Ovo je 
veliko putovanje, na čijem ću svršetku otići k Bogu«. 

Kad se vratio u pokrajinu, nitko ga od njegovih rođaka nije pre- 
poznao. On je pak iz dana u dan čekao da mu se Bog smiluje i da 
mu se dano obećanje ispuni. No njegovo je putovanje bilo odgođe- 
no: naime poslije povratka u Marchu dobro poživi trideset godina 
i u to vrijeme obnašaše dužnost gvardijana. Bog je po njemu činio 
mnoga čudesa, a imao je, između ostalih darova, i dar proricanja. 

Naime jednom je, dok je bio odsutan iz samostana, jednog nje- 
gova novaka zloduh stao nagovarati da istupi iz Reda. Ovaj popusti 
pred napasnikom pod uvjetom da iz samostana ode čim se brat Ivan 

vrati. Kad se pak brat Ivan vratio, smjesta k sebi dozove spome- 
nutog novaka i reče mu: »Sine, poslušaj me, želim da se najprije 
ispovjediš«. A kad je odlazio, reče mu brat Ivan: »Sine, poslušaj me 
najprije«. I tada mu ispriča sve o njegovoj napasti. I reče: »Jer si me 
čekao i nisi želio otići bez mojeg blagoslova, Bog ti je udijelio ovu 
milost da nikad ne izađeš iz Reda te da u tom Redu uz Božji blago- 
slov i umreš«. I tada spomenuti novak bude osnažen u dobroj volji 
i postade sveti brat. Sve prije spomenuto meni Hugolinu ispričao je 
sam brat Ivan. 

Bijaše pak brat Ivan uvijek miran i tih, i rijetko spreman na raz- 
govor. No bijaše i čovjek silno sklon molitvi i pobožnosti, te je jedini 
koji se nakon službe čitanja nikad nije vraćao u ćeliju. Dok je jedne 
noći nakon službe čitanja bio uronjen u molitvu, ukaže mu se anđeo 
Gospodnji koji mu reče: »Brate Ivane, tvoje putovanje čiji kraj već 
dugo iščekuješ dovršeno je. Zato ti naviještam u ime Božje da zatra- 
žiš koju god milost želiš: k tomu izaberi želiš li jedan dan u čistilištu 
ili sedam (usp. 2 Sam 24,12.13) dana mučenja na ovom svijetu«. 

On izabere sedam dana mučenja, pa odmah bude satrt mnogim 
bolestima: spopade ga groznica, kostobolja u rukama i nogama, bo- 
lovi u trbuhu i crijevima te mnoge druge bolesti. No što je još gore 
od ovoga, neki zao duh stajao mu je pred licem i držao velik komad 
papira na kojem su bile popisane sve njegove mane i grijesi. On 
mu govoraše: »Osuđen si na pakao zbog ovih zala koja si počinio 
mišlju, riječju i djelom«. I sam bolesnik zaboravi na sve dobro koje 
bijaše učinio te se ne mogaše sjetiti je li ikad bio u Redu i je li u 
Redu sada, već se osjećao osuđenim na pakao, kako mu je govorio 
onaj zao duh. Zato je, kad ga se pitalo kako se osjeća, odgovarao: 
»Loše, jer sam osuđen!« 

Kad su braća to dočula, pošalju po starog brata Mateja iz Monte 
Rubiana, čovjeka velike svetosti, jer je on iskreno volio brata Ivana. 
On do njega dođe sedmoga dana njegova mučenja i, pozdravivši 
ga, reče: »Kako si, predragi?« Ovaj odgovori: »Loše, jer sam osu- 
đen!« Brat Matej reče na to bratu Ivanu: »Zar se ne sjećaš da si se 
često meni ispovijedao i da sam te u potpunosti odriješio grijeha? 
Zar ne pamtiš da si mnoga ljeta u Redu služio Gospodinu? Osim 
toga zar se ne sjećaš da Božje milosrđe nadilazi sve grijehe svijeta i 
da Krist, Spasitelj naš blagoslovljeni, za nas plaća neizmjernu cije- 
nu? Zato budi uvjeren da nećeš biti osuđen na pakao, nego da ćeš 
biti spašen«. 

I tada, jer je isteklo vrijeme čišćenja, napusti ga kušnja i dođe 
blagoslov. Tada razdragano reče: »Brate Mateju, budući da si umo- 
ran i vrijeme je za odmor, molim te da odeš na počinak«. Pa kad je 
ostao sam s poslužiteljem, bratu Ivanu ukaže se, gle, Krist u silnoj 
svjetlosti i opojnu mirisu, kao što je i obećao da će mu se opet uka- 

zati u prikladan čas. A on, zahvaljujući mu, rukama obujmi njegovu 
glavu koju je uvijek volio i uvijek želio te, kao odabrani član, bude 
vječno ujedinjen s Gospodinom svojim Isusom Kristom. Tako raz- 
veseljen i utješen ode k Gospodinu, a tijelo mu počiva u samostanu 
Penna San Giovanni. 

Na hvalu Gospodina našeg Isusa Krista! Amen. 


LIX. POGLAVLJE 
Kako se Blažena Djevica ukazala 
nekom bolesnom bratu u samostanu Soffiano 

U Ankonskoj marki, u zabačenom mjestu zvanom Soffiano, ži- 
vio je davno manji brat čijeg se imena ne sjećam. Njega je krasila 
tako čudesna svetost i milost da se činilo da je sav božanstven; a i 
jest često bio u božanskom zanosu. Kad je jednom bio sav udubljen 
i uznesen k Bogu - posjedovao je naime jedinstvenu milost kon- 
templacije - skupile su se razne ptice i potpuno pitomo sjedeći na 
njegovoj glavi, ramenima i rukama čudesno lijepo zapjevale. 

Kad bi se on trgnuo iz kontemplacije, bio bi toliko duhom raz- 
dragan da se činilo da je riječ o čovjeku odnosno anđelu s drugoga 
svijeta: naime lice mu je tada čudesno sjalo od drugovanja i razgo- 
vora s Bogom, što bi zapanjujuće zadivilo one koji su ga promatrah. 
Uvijek je živio kao pustinjak i vrlo je rijetko razgovarao: kad bi ga 
netko nešto upitao, odgovarao bi kao da je anđeo Gospodnji. Bijaše 
ljubazan prema svima, a riječi mu bijahu uvijek prožete božanskim 
dahom. Ni danju ni noću nije prestajao s božanskom molitvom i 
kontemplacijom, niti je svoj nepobjedivi duh odmarao od razmiš- 
ljanja o vječnoj svjetlosti, Kristu. Zato su ga braća, zbog božanske 
milosti koja je u njemu sjajila, iskreno štovala kao drugog Mojsija. U 
takvoj hvale vrijednoj pobožnosti u kojoj je vruće ustrajao dođe on 
do kraja svojeg krepošću urešena i neba dostojnoga života. 

Pa dok je bio na smrt bolestan, tako da nije mogao uzimati hranu 
niti ikakav tjelesni lijek, pouzdajući se samo u Isusa Krista blago- 
slovljenoga, to jest kruh životvorni koji silazi s neba (usp. Iv 6,33) i 
sve obnavlja samom riječju svojom, zaslužio je po blagosti Božjoj da 
ga čudesno utješi Blažena Djevica Marija. 

Tako kad je jednog dana sam ležao i sav se predao pripremama 
za smrt, gle, ukaže mu se slavna Gospa, preblažena Majka Kristova 
s velikim mnoštvom anđela i svetih djevica. Bolesnikovu krevetu 
prišla je u čudesnoj svjetlosti, a kad je on opazi, utješen i razveseljen 
u duhu i tijelu zamoli Kraljicu milosrđa da kod svojeg Sina izmoli da 
ga, zaslugom Majke, oslobodi iz mračne tamnice tijela. I dok je lio 
suze moleći je, Blažena ga Djevica dozove imenom i odgovori rije- 

čima: »Ne plaši se, sine (usp. Tob 4,23) jer uslišana ti je molitva (usp. 
Dj 10,31). Vidjela sam tvoje suze, no došla sam do tebe da te malo 
ohrabrim prije nego odeš«. 

A došle su s preblaženom Djevicom tri svete djevice, u rukama 
noseći tri posudice pripravka takva mirisa i okusa koji se teško rije- 
čima mogu opisati. Blažena Djevica uzme jednu posudicu, otvori je 
i smjesta se sve ispuni mirisom. Uzevši žličicu svojim slavnim ruka- 
ma najprije bolesniku pruži jednu mrvicu nebeskog pripravka. Kad 
ga okusi, osjeti takvu milost i slast da mu se činilo da mu duša ne 
može ostati u tijelu. I reče Blaženoj Djevici: »Nemoj više, preslat- 
ka majko i Gospo blagoslovljena, ne više, liječnice blagoslovljena, 
spasiteljice roda ljudskoga: nemoj više jer ne mogu više podnijeti 
toliku slast!« 

Predobra majka i najdobrohotnija tješiteljica ohrabri bolesnika i 
više mu puta pruži pripravka iz one prve posudice, sve dok je nije 
čitavu ispraznila. Nakon toga Blažena Djevica uzme drugu posudi- 
cu: kad bolesnik to opazi, reče joj: »Preblažena Majko Božja, ako se 
moja duša gotovo čitava rastopila (usp. Pj 5,6) na miris i slast prvoga 
pripravka, kako ću podnijeti drugi? Molim te, blagoslovljena za ime 
svih svetih i anđela, nemoj mi više davati!« Njemu odgovori Majka i 
Blažena Djevica: »Sine, kušaj malo od ovog drugoga«. 

Uzme tako i dade mu malo od drugog uz riječi: »Ima ga upravo 
onoliko koliko ti je dovoljno. Budi hrabar, sine, jer brzo ću doći po- 
vesti te u kraljevstvo Sina mojega, za čim si uvijek čeznuo i oduvijek 
želio«. Pozdravi ga i nestade mu iz vida. On pak ostade u takvoj sla- 
sti duha zbog onog pripravka iz rajske ljekarne koji je primio iz ruku 
preblažene Marije Djevice da je cijeli bio iznutra obasjan svjetlošću 
i oči njegova duha progledaju u toliku sjaju božanskoga svjetla tako 
da je jasno u knjizi vječnoga života (usp. Fil 4,3; Otk 13,8) vidio sve 
one koji su trebah biti spašeni sve do sudnjega dana. Tolika sladost 
pripravka zasiti ga i oporavi - ta bijaše to nebeski, a ne zemaljski li- 
jek - da je mnoge dane ostao pri snazi bez tjelesne hrane. Na zadnji 
dan života razgovarao je i veselio se s braćom te se uz veliku radost 
i slavlje duha i tijela preseli kod Gospodina. 

Na hvalu i slavu Gospodina našega Isusa Krista! Amen. 


LX. POGLAVLJE 

O viđenju brata Leona koje je bilo objavljeno svetom Franji 

Dok je sveti Franjo jednom bio teško bolestan, uz veliku pobož- 
nost i mar služio ga je brat Leon. Kad se pak jednom prilikom brat 
Leon molitvi predao u blizini svetog Franje, padne u zanos koji ga 
odnese do neke presilne rijeke široka korita i brza toka. 

Kad ondje ugleda ljude kako je prelaze, opazi i neku braću kako 
se natovareni spremaju zagaziti u vodu. Njih snažna matica rijeke 
odmah obori i proždrljivo ih povuče pod vodu. Neki bi došli do 
trećine i utopili se, neki do polovice, neki čak do kraja, no svi bi se 
zbog teških kovčega koje su nosili - doduše na različitim dijelovi- 
ma rijeke jer im je teret bio različite težine - našli pod površinom 
i potpuno bespomoćno pogibah na vrlo okrutan način. Brat Leon, 
gledajući toliku pogibelj, sažali se nad njima: iznenada se pojave 
braća bez ikakva tereta i kovčega, na kojima sijaše jedino presveto 
siromaštvo. Oni su ušli u rijeku i prešli je neozlijeđeni. 

Sveti pak Franjo, po Duhu Svetom osjećajući da je brat Leon 
imao viđenje, pozove ga nakon što se ovaj povratio i reče mu: »Reci 
mi što si vidio«. I ovaj ispriča redom sve što je vidio. Njemu će sveti 
Franjo: »Istina je to što si vidio. Naime rijeka je ovaj svijet, braća 
koja se utapaju u rijeci oni su koji ne slijede evanđelje i svojevolj- 
no siromaštvo: oni pak koji su prešli bez pogibelji to su braća koja 
imaju duh Božji, koji ne žele i ne posjeduju ništa zemaljsko i ništa 
tjelesno, nego su zadovoljni ako imaju hranu i odjeću (usp. 1 Tim 
6,8). Slijedeći Krista na križu razgolićena svakodnevno s lakoćom 
podnose teret njegova križa i ugodan jaram poslušnosti. Zato lako i 
bez pogibelji prelaze iz svijeta u vječnost.« 

Na hvalu Gospodina našeg Isusa Krista! Amen. 


LXI. POGLAVLJE 

Kako je blaženi Franjo obratio nekog plemića 

Kad je štovani i divljenja dostojni otac sveti Franjo jednom došao 
na konak nekom moćnom plemiću, bijaše primljen zajedno sa svo- 
jim drugom uz toliku pobožnost i obilatu udvornost da je izgledalo 
da je spomenuti plemić ugostio anđele. Njegova gostoljubivost po- 
budi u svetog Franje veliko poštovanje. 

Naime spomenuti gospodin svetog Franju na kućnom pragu pri- 
mi uz prijateljski zagrljaj i poljubac mira. Nakon što su ušli, opere 
mu noge, obriše ih i ponizno poljubi, naloži veliku vatru te pripravi 
obilnu trpezu punu svakojakih jela; dok su jeli, služio ih je ozarena 
lica. Nakon jela reče onaj gospodin svetom Franji i njegovu drugu: 
»Evo, oče, sebe i svoju imovinu stavljam vam na raspolaganje. Kad 
god trebate haljine i ogrtače, kupite ih, a ja ću platiti. Znajte da 
sam spreman pomoći vam u svim vašim potrebama, jer mene je bla- 
goslovljeni Bog obilno i izdašno nadario svime potrebnim. Zato za 
njegovu ljubav rado dajem novac siromašnima i potrebitima«. 

Zbog toga je sveti Franjo, vidjevši što je ovaj obilato pripravio i 
čuvši što je još obilatije ponudio, njega toliko zavolio da je, kad je 

ovaj otišao, rekao svojem drugu: »Uistinu je ovo čovjek dobar za 
našu družbu: toliko je zahvalan Bogu, toliko prijateljski raspoložen 
prema bližnjemu, toliko darežljiv prema siromasima i toliko uslu- 
žan i udvoran prema gostima. Uslužnost je naime, predragi brate, 
jedna od osobina Boga, koji svoje Sunce i svoju kišu i sve ostalo iz 
uslužnosti dodjeljuje i pravednima i nepravednima. Uslužnost je se- 
stra ljubavi prema bližnjem, ona iskorjenjuje mržnju i čuva ljubav. I 
budući da sam u ovom dobrom čovjeku prepoznao toliku božansku 
vrlinu, rado bih ga zato imao za druga. Stoga želim da se jedan dan 
vratimo do njega ne bi li mu možda Bog dotaknuo srce pa poželi 
zajedno s nama služiti Svevišnjem. Zamolit ćemo Gospodina Boga 
da mu u srce usadi ovu želju i dade mu milost da to i izvrši!« 

I začudo, nakon nekoliko dana Bog ispuni želju srca blaženog 
Franje, ne odbi molitve usana njegovih (usp. Ps 21,3). Naime nakon 
molitve za nekoliko dana sveti Franjo reče svojem drugu: »Pođimo, 
predragi, k uslužnom gospodaru jer se pouzdavam u Gospodinu da 
će zbog uslužnosti ovaj sebe ponuditi za druga«. Krenu tako na put 
i približe se domu spomenuta čovjeka. 

Blaženi pak Franjo, prije nego što mu priđe, reče drugu: »Priče- 
kaj me, brate, jer želim najprije zamoliti Boga da plodonosnim učini 
naš put (usp. Ps 68,20), da se Krist zbog svoje presvete muke udo- 
stoji nama neznatnima i slabima svojom kreposnom milošću udijeli- 
ti nam ovaj odličan plijen koji želimo uzeti od svijeta«. 

I preda se sveti Franjo molitvi na nekom mjestu gdje ga je spo- 
menuti uslužni gospodar mogao jasno vidjeti. Krist pak odredi da, 
kad je gospodar tamo pogledao, ugleda svetog Franju kako silno 
pobožno moh u božanskoj prisutnosti Kristovoj i kako Krist blago- 
slovljeni obasjan silnom svjetlošću stoji premilostivo pred Franjom. 
U toj se božanskoj prisutnosti i sjaju sveti Franjo tijelom i duhom 
uzdigao visoko iznad zemlje. 

Kad je spomenuti gospodar sve to jasno vidio, smjesta se spusti 
na njega spasonosna ruka Gospodnja (usp. Ez 1,3) pa tijelom napusti 
palaču, a dušom prezre svijet i uzavrela duha pojuri k blaženom 
Franji. Pa kad je došao do njega, zatekne ga kako na zemlji moh 
u najvećoj pobožnosti. Tada se i spomenuti plemić na shčan način 
smjesta preda mohtvi te ga usrdno zamoh da se udostoji primiti ga 
da s njime zajedno čini pokoru. 

Sveti Franjo vidje i ču da ovaj traži sve što je sam žeho. Opazi i da 
je ovu tako čudesnu preobrazbu učinila desnica Božja (usp. Ps 77, 11; 
118,16) pa ustane radosna duha, potrči mu u pobožni zagrljaj i po- 
ljupce, hvaleći Svevišnjega i zahvaljujući mu jer je takva vojnika pri- 
družio njegovoj vojsci. U međuvremenu je taj čovjek govorio: »Sve- 
ti oče, što zapovijedaš da činim? Evo, po tvojoj zapovijedi dajem 
sve siromašnima i spreman sam, rasterećen od vremenitih stvari, 

s tobom poći za Kristom!« I tako je zaslugom i molitvama svetoga 
Franje taj čovjek ostavio sve i postao manji brat tako savršena života 
i čestita ponašanja da je pokorom zaslužio hvalevrijedan kraj. 

Na hvalu Gospodina našega Isusa Krista! Amen. 


LXII. POGLAVLJE 
Kako je svetom Franji bilo objavljeno 
da brat Ilija mora otpasti od Reda 

Jednom brat Franjo i brat Ilija zastanu kod neke obitelji i sv. 
Franji ondje bude otkriveno da je spomenuti brat Ilija osuđen i da 
mora otpasti od Reda i umrijeti izvan njega; zbog toga sv. Franjo 
počne osjećati veliku odbojnost prema bratu Iliji tako da više nije 
htio s njim govoriti ni s njim se družiti; a ako bi se ponekad dogo- 
dilo da brat Ilija upravi put prema njemu, on bi se smjesta okretao 
na drugu stranu. Kad se to dogodilo više puta, brat Ilija opazi da 
sv. Franjo prema njemu gaji nekakvu odbojnost; zato se jedan dan 
približi sv. Franji i kad je ovaj htio pobjeći, zadrži ga brižljivo, ali 
odlučno i smjesta upita neka mu izvoli objasniti uzrok zbog kojeg 
izbjegava njegovo društvo i razgovor s njime. Reče mu sv. Franjo: 
»Zbog toga što mi je objavljeno da zbog svog grijeha moraš otpasti 
od Reda i izvan Reda i umrijeti; a k tome mi je Gospodin otkrio i 
da si osuđen!« 

Brat Ilija odgovori: »Poštovani oče, zaklinjem te ljubavlju Isusa 
Krista da me ne odbacuješ zbog toga; nego, kao dobar pastir potra- 
ži, Kristovim primjerom, svoju ovcu koja propada; i izlij Gospodinu 
za me svoje svete molitve da, ako se može dogoditi, povuče osudu 
na prokletstvo; jer pisano je da Bog zna promijeniti osudu ako čo- 
vjek popravi svoj prijestup. Ja se pak toliko pouzdajem u tvoje moli- 
tve da bih, sve i da ležim u paklu, a vjerovao da se ti za mene moliš, 
osjećao nekakvo olakšanje. Zato te opet molim da mene grešnika 
preporučiš Gospodinu, da me ne zaboravi na kraju; nego da se, kad 
dođe kraj mog života, on koji je došao spasiti grešnike udostoji pri- 
miti i mene u svoje milosrđe«. I to je brat Ilija govorio s velikom 
pobožnošću i uz obilne suze. 

Sveti pak Franjo, potaknut očinskim smilovanjem i dubokom 
pobožnošću, obeća da će se moliti za njega; i kad je izlijevao molitve 
za njega, osjeti da ga je Gospodin čuo i povukao osudu i da brat Ilija 
neće biti osuđen, ali da će zasigurno otpasti od Reda i skončati život 
izvan njega. 

I tako se i dogodilo. Naime kad se kralj Sicilije Friedrich pobu- 
nio protiv Crkve, a papa ga zbog toga izopćio sa svim njegovim po- 
moćnicima i savjetnicima, spomenuti kralj pozove brata Iliju kojeg 

su držali za jednog od većih mudraca na svijetu. I on pođe k njemu 
i posta pobunjenik protiv Crkve i otpadnik iz Reda; zbog toga je 
papa izopćio i bio je lišen habita svog reda. 

I dok je bio izopćenik, teško se razboli. Kad je za tu bolest čuo 
neki njegov brat laik, koji je ostao u spomenutom Redu i bio do- 
brog života i časnog i pohvalnog vladanja, pođe ga posjetiti; i iz- 
među ostalog mu reče i ovo: »Predragi brate, veoma mi je žao što 
si izopćen i što ćeš bez habita umrijeti izvan svog Reda. Ako li vi- 
diš put kojim bih te oslobodio tolike opasnosti, rado bih za tebe 
poduzeo svaki napor«. Brat Ilija mu reče: »Moj predragi brate, ne 
vidim drugoga puta nego da pođeš kod pape; i zamoli ga da me u 
ime Kristove ljubavi i blaženog Franje, njegova znakonoše, na čije 
sam opomene ostavio svijet razriješi izopćenja i vrati u redovnički 
habit«. Odgovori mu brat: »Rado ću se potruditi za tvoj spas bu- 
dem li mogao postići tu milost«. I krene iz kraljevstva Sicilije k papi 
i ponizno za ljubav Kristovu i blaženog Franje zatraži spomenutu 
milost. I dogodi se da, kako je dodijelila božanska milost i uz nago- 
vor sv. Franje, gospodin papa dopusti spomenutom brat da, nađe li 
brata Riju živog, osobno ga odriješi izopćenja i vrati u habit. 

Spomenuti brat izađe iz kurije i brzo pohiti prema kraljevstvu 
Sicilije da razriješi brata Iliju, kako je gore rečeno; i božanskom 
pomoću i uz zagovor sv. Franje spomenuti brat, koji je brata Iliju 
ostavio gotovo na samrti, nađe ga živog. I primivši papino odrješe- 
nje i kad mu bi vraćen habit, preseli se ka Gospodinu. Vjeruje se da 
mu se ovo dobročinstvo na kraju dogodilo po zaslugama sv. Franje, 
zbog čijih se molitava i sam brat Ilija toliko uzradovao. 

Na hvalu Gospodina našeg Isusa Krista! Amen. 


LXIII. POGLAVLJE 

Kako su brat Petar i brat Konrad bili dvije presjajne zvijezde 

Dok su časni većenik Božji brat Petar iz Monticella i brat Konrad 
iz Offide, čovjek sveta života pred Bogom i ljudima, njih dvojica kao 
dvije presjajne zvijezde provincije Marche, nebeski ljudi i zemaljski 
anđeli, zajedno boravili u ankonskoj kustodiji, valjda u mjestu Fo- 
ranu, koje su silno zavoljeli zbog ljubavi koja ih je po Duhu Svetom 
ondje povezala tako da su se doimali kao jedna duša i dogovorili su 
se da koju god utjehu jednom od njih udjeli Božje milosrđe, u ime 
Božje ljubavi jedan će drugom nju otkriti. 

I pošto su učvrstili ovaj dogovor, kad je spomenuti brat Petar 
jednog dana prepobožno meditirao o Kristovoj muci, kako su s njim 
raspetim na križu ostali samo njegova preblažena Majka i najdraži 
učenik Ivan i kako je još i blaženi otac naš Franjo raspet stajao pred 

Raspetim, iz pobožne znatiželje želio je znati kome je od njih bilo 
najbolnije: Majci koja ga je rodila ili ljubljenom učeniku koji je poči- 
vao na njegovim grudima ili prepobožnom Franji koji je s Raspetim 
bio razapet? 

I dok se u obilnim suzama nalazio u ovom svetom i pobožnom 
razmatranju, gle, ukažu mu se Blažena Majka Božja, Djevica Marija 
i blaženi Ivan Evanđelist i blaženi otac naš Franjo, odjeveni u pre- 
sjajna odijela blažene slave; a blaženi Franjo se doimao odjevenim u 
sjajnije odijelo negoli blaženi Ivan. 

I približiše se bratu Petru koji se veoma uplašio, pa mu blaženi 
Ivan, hrabreći ga reče: »Ne boj se, predragi brate u Gospodinu, 
jer, gle, dolazimo te utješiti i izjasniti se o tvojoj dvojbi. Dakle znaj 
da premda smo Majka i ja više od svih trpjeli zbog Kristove muke, 
budući da je poslije nas više od svih trpio blaženi Franjo, zbog toga 
njega vidiš u tolikoj slavi«. Odgovori brat Petar: »Presveti Kristov 
apostole, a zbog čega odjeća blaženog Franje izgleda sjajnija od 
tvoje?« Reče mu blaženi Ivan: »Zbog toga što je, dok je boravio 
na zemlji za ljubav Krista nosio bjedniju odjeću nego ja«. I to re- 
kavši pruži bratu Petru nekakvu sjajnu odjeću, što ju je držao u 
rukama i kaza mu: »Primi ovo odijelo jer sam ga tebi donio da ti 
ga predam«. 

Kad je htio tom odjećom odjenuti brata Petra, on začuđen i ruše- 
ći se od udivljenja - naime ovako nešto nije vidio ni u snu ni na javi 
- započe vikati: »Brate Konrade, predragi brate Konrade, požuri, 
potrči i vidi divote!« Dok je to govorio, sveto viđenje nestane. I 
nakon toga dođe sveti Konrad, kojemu je sve redom ispripovijedao; 
to ih obojicu utješi pa dadnu Bogu hvalu. 

Na hvalu i slavu Gospodina našeg Isusa Krista! Amen. 


LXIV. POGLAVLJE 

Kako je Bog bratu Jakovu iz Masse otvorio vrata svojih tajni 

Bratu Jakovu iz Masse Bog je otvorio vrata svojih tajni. Brat Egi- 
dije iz Asiza i Marko iz Montina nisu upoznali niti mislili da na svije- 
tu ima itko veći od njega, a s njima su se slagali i brat Juniper i brat 
Lucido, a njega sam se trudio i ja vidjeti dok me vodio brat Ivan, 
drug spomenutog brata Egidija. Taj mi brat Ivan^kad sam ga upi- 
tao o nekim pitanjima duhovne izgradnje, reče: »Želiš li se izučiti u 
duhovnim stvarima, požuri razgovarati s bratom Jakovom iz Masse; 
jer je i brat Egidije želio da ga on prosvijetli te njegovim propovije- 
dima ne može ništa ni dodati ni oduzeti«; naime njegov um prelazi 
k tajnama i njegove riječi riječi su samoga Duha Svetoga; ne postoji 
čovjek na zemlji kojeg bih toliko želio vidjeti. 

Taj brat Jakov, negdje je oko početka službe brata Ivana Parm- 
skog, tri dana ostao potpuno zanesen tako da su braća počela sum- 
njati da je mrtav. Njemu je bilo dano znanje i razumijevanje spisa i 
spoznavanje budućih događaja. 

Njega )a upitao: »Ako je istina što sam čuo o tebi, nemoj kriti 
od mene. Čuo sam naime da ti je u ono vrijeme kada si tri dana 
ležao kao mrtav Bog između ostalog pokazao što će se dogoditi 
u Redu«. Naime brat Matej, tada provincijalni ministar provincije 
Marche, nakon te obuzetosti pozvao ga je k sebi i pod poslušnost 
mu zapovjedio da mu otkrije ono što je vidio. Brat Matej je bio 
muž čudesne blagosti, svetosti i jednostavnosti; i često je u svojim 
razgovorima govorio braći: »Poznajem brata kojem je Bog otkrio 
sve što će se dogoditi u Redu i čuda i tajne za koje, kad bi ih se 
izreklo, ne bih rekao da ih se može shvatiti, nego ih se jedva može 
povjerovati«. 

Taj brat Jakov između ostalog mi je objelodanio i rekao nešto 
veoma začuđujuće: naime nakon mnogo toga što mu je bilo pokaza- 
no o stanju vojujuće Crkve vidio je neko prekrasno i visoko stablo, 
čiji je korijen bio od zlata, deblo s granama od srebra, a lišće od 
pozlaćena srebra. Plodovi drveta bili su ljudi, i to sve manja braća. 
Broj prvih grana bio je uređen prema broju provincija, a svaka grana 
imala je toliko plodova koliko je u toj provinciji bilo braće. I tako 
je znao broj braće cijelog Reda i pojedinih provincija, kao i njihova 
imena, lica, dob, svojstva, dužnosti, položaj, dostojanstva, grijehe i 
milosti. I vidio je brata Ivana Parmskog kako stoji na kraju grane u 
sredini ovog drveta, a na krajevima grana koje su se nalazile uokolo 
srednje grane stajali su upravitelji pojedinih provincija. 

Poslije ovoga vidio je kako je Krist sjedeći na veoma velikom i 
sjajnom prijestolju poslao sv. Franju s dvojicom anđela; i dao mu 
je kalež pun duhom života i rekao mu: »Pođi i posjeti svoju braću i 
napoji ih kaležom životnog duha (usp. Otk 11,11); jer duh sotonin 
ustat će i nasrnuti na njih i mnogi će od njih pasti i neće se dići«. 

I dođe sv. Franjo poslužiti braći duh života kako mu je bilo zapo- 
vjeđeno. Započne od brata Ivana i da mu kalež pun duha života; on 
primi kalež iz ruku sv. Franje te žurno i pobožno sve ispije; i kad je 
popio, počne svijetliti poput Sunca. I poslije njega redom je svima 
predavao kalež duha života; a bilo je veoma malo onih koji su ga uz 
dužno poštovanje primili i cijelog ispili. 

Ti malobrojni koji su ga pobožno čitava ispili svi su odjenuli Sun- 
čevu svjetlost; a oni koji su ga cijeloga prolili, pretvarani su u tminu; 
i postajali su mračni, ružni i gnjusni, zastrašujući i slični demonima. 
Poneki su pak dijelom ispili, a dijelom prolili; i po tome koliko je 
svaki od njih popio ili prolio od duha života koji mu je sv. Franjo 
predao u kaležu u istoj mjeri bi odijevao ih svjetlo ih tminu. 

Iznad svih koji su se nalazili na stablu svjetlošću se isticao brat 
Ivan koji je, cijeli okrenut neprestanom dubokom razmatranju istin- 
skog svjetla, razabrao vrtlog oluje koja se podizala protiv stabla; i 
udaljivši se s krajnjeg vrha one grane na kojoj je stajao, mimoišavši 
sve grane, sklonio se na čvršće mjesto na deblu drveta. I dok je sav 
u bdijenju pazio sam na sebe, brat Bonaventura, koji se popeo na 
mjesto odakle se ovaj spustio i koji je dio danog mu kaleža ispio, a 
dio prolio, dobije željezne nokte, oštre kao britva. Naglo se pomi- 
čući sa svog mjesta, želio je nasrnuti na brata Ivana. Brat Ivan to je 
vidio i zavapio Gospodinu; i Krist na njegov vapaj pozva sv. Franju 
i da mu najoštriji kamen, koji nazivaju kremenom, i zapovjedi mu: 
»Pođi i živim kamenom isijeci nokte brata Bonaventure kojima želi 
rastrgati brata Ivana, tako da ga ne može ozlijediti«. I sv. Franjo 
dođe i odsiječe bratu Bonaventuri željezne nokte; a brat Ivan, bli- 
stajući poput Sunca, stade na svoje mjesto. 

Nakon toga podigne se strašan vihor i navali na drvo; i braća 
su padala s njega; i oni koji su izlili sav duh života prvi su padali sa 
stabla. Brat Ivan i oni koji su posve ispili duh života božanskom sna- 
gom područje života, svjetlosti i sjaja; one potamnjene koji su padali 
sluge tmine odnesu u mjesta tmine i bijede. 

Onaj koji je imao viđenje u potankosti je razaznavao što je vidio, 
tako da je jasno razabirao i dobro zapamtio imena, osobe, krajeve, 
dobi i dužnosti obiju strana, i one svjetla i one tmine. Onaj vihor 
i divlja, ali pravedno dopuštena oluja trajali su dok se stablo nije 
iščupano iz korijena oborilo na zemlju i dok ga vihor nije slomio i 
umanjio, a oluja ga raznijela na sve četiri strane. 

Kad su pak vihor i oluja minuli, iz zlatnog korijena propupa bilj- 
ka, sva od zlata, koja je rađala cvjetove, lišće i plodove od zlata. O 
njegovoj širini, dubini, visini, mirisu, ljepoti i vrlini bolje je šutjeti 
negoli govoriti. 

Ipak nisam htio ispustiti ovo što je onaj vidjelac rekao, jer je 
mojim ušima bilo vrijedno spomena: »Naime neće biti sličan način 
obnove institucije, nego veoma različit: jer djelovanje Kristova duha 
bez vodiča izabrat će neobrazovane dječake, jednostavne, odbače- 
ne i prezrene osobe, i bez primjera i učitelja birat će protiv učenja i 
običaja onih koji poučavaju, a ispunit će ih svetim strahom i najči- 
šćom Kristovom ljubavlju. I kad se više takvih umnoži na različitim 
mjestima, tada će im poslati pastira i vođu, potpuno božanskog, 
potpuno svetog, nevinog i sličnog Kristu«. 

Na hvalu i slavu Gospodina našeg Isusa Krista! Amen. 

Dodatak 

LXV. POGLAVLJE 
Neko čudo o ranama blaženog Franje 
koje se dogodilo u nekom 
samostanu Reda propovjednika 

Koliko su one čudesne rane sv. oca Franje bile dostojne čašćenja, 
vidljivo je po jednom značajnom čudu koje se dogodilo u nekom 
samostanu Reda propovjednika. Naime u tom samostanu nalazio 
se i neki brat propovjednik koji je toliko iz sveg srca mrzio blaženog 
Franju da nije mogao ni vidjeti na slici, niti čuti riječ, niti u srcu vje- 
rovati da je on označen svetim Kristovim ranama. Dakle kad se spo- 
menuti brat iz prekoalpskih krajeva našao u spomenutom samosta- 
nu, u čijoj je blagavaonici bio naslikan sv. Franjo sa svetim ranama, 
potaknut nevjerom i mržnjom potajno se približi i nožićem izbriše 
svete rane sa slike svetog oca, tako da se ništa nije primijetilo. 

No sljedećeg dana, kad je isti brat sjeo za stol, obazre se na lik 
sv. Franje i ugleda po mjestima gdje ih je obrisao rane, svježije nego 
prethodne. Rasrđen, mislio je da ih nije pažljivo obrisao; i čekajući 
čas kad nitko nije bio nazočan, jer tko čini zlo, mrzi svjetlo (usp. Iv 
3,20), priđe i ponovno izbriše rane, tako da ipak nije uništio ce- 
mentnu podlogu slike. No trećeg dana, kad je isti brat opet sjedio 
za stolom, okrene se prema liku sv. Franje i, gle, ugleda one svete 
rane, tako lijepe i nove da se nikada nisu tako pojavljivale u posljed- 
nje vrijeme. Tada taj brat, zasjenjen nevaljalošću i potaknut pod- 
lošću, drugom grijehu pridruži treći i reče u svom srcu: »Zaboga! 
Tako ću uništiti one rane da se nikada neće ponovno pojaviti!« I, 
kao obično, pričeka vrijeme u kojem mu oči nisu vidjele čovjeka; i 
zaboravivši da je očima Božjim sve golo irazgoljeno (usp. Fleb 4,13) 
divljački izvadi nožić i sa slike iskopa znakove rana, čupajući i boju 
i cement. No čim je dovršio kopanje, iz tih mjesta započe istjecati 
živa krv i silovito nadirući prskati lice, ruke i tuniku spomenutog 
brata. On prestrašen pade kao da je mrtav. Krv je iz onih svetih 
rana što ih je onaj bijednik iskopao kao potok tekla po zidu. U me- 
đuvremenu se braća spomenutog samostana okupe oko onog što 
je kao bez duše ležao na zemlji i opazivši njegovo zlodjelo veoma 
se ražaloste. Kad su k tome vidjeh da ona krv neprestance teče, 
začepljivali su one rupe komadima tkanine, no nisu mogli prekinuti 
njezino istjecanje. Zato bojeći se da to ne bi vidjeh svjetovnjaci i 
zbog toga pretrpjeh skandal i prijekore, naume se pobožno okupiti 
oko sv. Franje. I prior sa svima iz samostana, razdirući odjeću pred 
shkom sv. Franje, bičujući se i moleći u suzama, preklinjahu sv. Fra- 

nju da smilovavši se oprosti uvredu spomenutog brata i udostoji se 
prekinuti istjecanje krvi. 

I zbog poniznosti molitva im je smjesta bila uslišana; krv više 
nije tekla, a svečeve rane koje su svi štovali pojave se u svoj svojoj 
ljepoti. Spomenuti pak brat od tada je postao najprivrženiji štovatelj 
svetog oca; i, kako su svjedočila braća s La Verne, on je radi pobož- 
nosti došao na brdo La Verna i od one okrvavljene tkanine donio 
komad sa sobom i dao onoj braći. Osim toga pohodio je i Sv. Mariju 
Anđeosku, kao i sva mjesta sv. Franje s velikim poštovanjem i suza- 
ma. Naime gdje god je mogao naći nešto o djelima ili činima sv. Fra- 
nje, padao bi u tako pobožne suze da bi se i drugi rasplakali. Sam 
je izložio sva spomenuta čudesa pred mnogima od Manje braće na 
La Verni i u Asizu, ali ipak, dok tu nije bilo njegove subraće, da ne 
bi možda to smatrali za pogrdu svog Reda. Zbog zasluga sv. Franje 
postao je toliko dobrohotan prema njegovoj braći da ih je, kao što ih 
nekad nije mogao vidjeti, kasnije, učvršćen ljubavlju Božjom, častio 
osjećajem bratske ljubavi. 

Na hvalu i slavu Gospodina našeg Isusa Krista! Amen. 


LXVI. POGLAVLJE 

O nekoj čudesnoj riječi koju je rekao brat Egidije iz Peruđe 

Kad je brat Egidije boravio u Peruđi, došla ga je vidjeti gospođa 
Jakoba iz Settesolija, rimska plemkinja i štovateljica braće. Nakon 
toga stigne i brat gvardijan iz Reda manje braće, čovjek veoma du- 
hovan, da bi od njega čuo nekoju dobru riječ. I dok je propovije- 
dao ostaloj braći koja su stajala uokolo, brat Egidije na narodnom 
jeziku izreče ovo: »Zbog onoga što čovjek može dolazi do onoga 
što ne želi.« 

Spomenuti brat gvardijan, da bi izazvao brata Egidija na raspra- 
vu, reče: »Čudim se, brate Egidije, kako govoriš da čovjek zbog 
onoga što može dolazi do onoga što ne želi kad čovjek ništa ne 
može sam po sebi. A ovo mogu dokazati s više razloga. Prvo, bu- 
dući da moći pretpostavlja biti; prema tome takvo djelovanje stvari 
kakvo je njezino biti, kao što vatra grije zbog toga što je vruća; ah 
čovjek je po sebi ništa. Stoga apostol veli: Misli li tko da je štogod, 
a nije ništa, sam sebe vara (usp. Gal 6,3). Kako je pak ništa, ništa 
ne može; dakle čovjek ne može ništa. Na drugom mjestu ovako 
dokazujem da čovjek ništa ne može, jer, ako čovjek nešto može, to 
je ih samo dušom, ih samo tijelom ih i jednim i drugim međusobno 
povezanim. Sigurno je da ne može samo dušom; jer duša, lišena 
tijela, ne može ni steći ni izgubiti. Ništa ne može ni samo tijelom; 
naime tijelo je bez duše hšeno života i forme i stoga ne može ni- 

šta raditi, jer sav čin dolazi od forme. Isto tako, ako su i spojeni, 
čovjek ne može ništa; jer kad bi mogao, to bi bilo po duši, koja je 
njegova forma; no, kako je rečeno, ako duša lišena tijela ne može 
ništa, još manje može povezana s tijelom, jer propadljivo tijelo tlači 
dušu (usp. Mudr 9,15). I za ovo ću ti, brate Egidije, pružiti primjer: 
ako magarac ne može ići bez tereta, još manje će moći s teretom. 
Dakle i po ovom primjeru se vidi da duša može mnogo manje dje- 
lovati opterećena tijelom negoli lišena tijela; no lišena ne može ni- 
šta; prema tome ni u povezanosti«. I izveo je mnoge takve dokaze, 
više od spomenutih, njih dvanaest protiv izjave brata Egidija da bi 
opovrgao njegove riječi; a svi koji su nazočili bili su zadivljeni ovim 
dokazima. 

Brat Egidije odgovori: »Loše si govorio, brate gvardijane; priznaj 
svoju krivnju pred svima!« Brat gvardijan, smiješeći se prizna da je 
kriv; i zbog toga brat Egidije, vidjevši da ne govori od srca, reče: 
»Ništa ti ne vrijedi ta krivnja, brate gvardijane; a kad krivnja ništa 
ne vrijedi, ne preostaje ništa za što bi se čovjek pravdao«. 

I to rekavši, doda: »Znaš li pjevati, brate gvardijane? Hajde za- 
pjevaj sa mnom!« I brat Egidije iz rukava izvuče citru od bukve, ka- 
kvu obično prave dječaci; i započevši od prve žice, riječima u ritmu, 
i nastavljajući redom ostalim žicama, poništi i pobije svih dvanaest 
dokaza brata gvardijana. 

I počinjući od prvog reče: »Ne govorim o čovjekovu bitku prije 
stvaranja, brate gvardijane, jer je istina da je on tada ništa i da tada 
ne može ništa učiniti; nego govorim o čovjekovu bitku poslije nje- 
gova stvaranja, kojem je Bog dao slobodno rasuđivanje po kojem 
može stjecati zasluge pristajanjem uz dobro ili gubiti nepristaja- 
njem. Prema tome, brate gvardijane, loše si i lažno govorio; jer apo- 
stol Pavao ne govori o ništavilu supstancije, niti o ništavilu moguć- 
nosti, nego o ništavilu zasluga, kao što kaže na drugom mjestu: Kad 
ljubavi ne bih imao, ništa sam (usp. 1 Kor 13,2). Zbog toga nisam 
govorio o duši odvojenoj od tijela ni o mrtvom tijelu, nego o živom 
čovjeku, koji pristajući uz milost može činiti dobra djela ili opirući 
se milosti činiti zla djela: što nije ništa drugo nego otpad od dobra. 
A što si pak dodao da propadljivo tijelo tlači dušu (Mudr 9,15). Pi- 
smo ondje ne govori da se duši zbog toga oduzima slobodna volja 
da ne bi mogla djelovati dobro ili loše; nego želi reći da bivaju spri- 
ječeni čuvstvo i razum, pa i pamćenje duše zaokupljene tjelesnim 
brigama. Zbog toga dalje piše: I ovaj zemljani šator pritiskuje um bre- 
menit mislima (Mudr 9,15) jer ne dopušta da duša slobodno traži 
što je gore, gdje Krist sjedi zdesna Bogu (usp. Kol 3,1), jer bojni red 
duševnih moći zbog mnogostrukih zaokupljenosti, a i zbog nevolja 
zemaljskog tijela, na razne načine slabi. Zbog toga si loše govorio, 
brate gvardijane!« 

I na sličan način oborio je sve ostale dokaze, tako da je brat gvar- 
dijan ponovno, ovaj put od srca, priznao svoju krivnju i prihvatio 
da stvorenje nešto može. I reče brat Egidije: »Sad krivnja vrijedi!« 
I doda: »Hoćeš li da ti jasnije pokažem da stvorenje nešto može?« 

I popne se na nekakav kovčeg i strašnim glasom zaviče: »O osu- 
đeniče, koji ležiš u paklu!« I sam odgovori žalosnim glasom kao da 
govori osuđenik tako zastrašujuće i tresući se da su se svi uplašili: 
»Joj! Jao! Joj! Joj!« vičući i zavijajući. A brat Egidije će: »Kaži nam, 
zašto si otišao u pakao!« I odgovori: »Jer ono zlo koje sam mogao 
činiti nisam izbjegavao, a propustio sam dobro što sam ga mogao 
učiniti.« I ispitujući ga reče: »Što bi želio činiti, o osuđeni sužnju, 
kad bi ti se dopustilo da se pokaješ?« I odgovori umjesto njega: 
»Cijeli bih svijet malo po malo ostavio za sobom da izbjegnem vječ- 
nu kaznu, jer to ima neki kraj, a moja osuda ostaje dovijeka«. 

I okrenuvši se bratu gvardijanu reče: »Čuješ li, brate gvardijane, 
da stvorenje ipak nešto može?« I poslije toga reče gvardijanu: »Reci 
mi, daje li kapljica vode što pada u more ime moru ili more njoj?« 
I odgovori da se bitak kapljice, jednako kao i njezino ime gube i 
uzimaju ime mora. Rekavši to, brat Egidije pred svima koji su ondje 
stajali pade u zanos. Razumio je naime da je ljudska priroda, koja je 
u usporedbi s Bogom poput kapljice, bila uronjena u veliko, dapače 
neizmjerno more božanstva u utjelovljenju Gospodina našeg Isusa 
Krista, koji je blagoslovljen u vjekove. Amen (usp. Rim 1, 25). 


LXVII. POGLAVLJE 

Kako su se, dok je sv. Egidije govorio: Djevica prije poroda, 

Djevica u porodu i Djevica poslije poroda, pojavila tri ljiljana 

U vrijeme kada je živio brat Egidije postojao je neki veliki učitelj 
iz Reda propovjednika, koji je više godina dopuštao da se uvelike 
sumnja glede djevičanstva Majke Krista blagoslovljenoga; naime či- 
nilo mu se nemogućim da bude majka i djevica u isto vrijeme. Pa 
ipak bio je čovjek istinske vjere i žalio je zbog te svoje sumnje te je 
želio da ga neki prosvijetljeni čovjek oslobodi od nje. I tako, kad je 
čuo da je brat Egidije čovjek veoma prosvijetljen od Boga, tako da 
često biva u duhovnom zanosu, u svom srcu naumi poći k njemu, 
vjerujući da će ga takav božanski čovjek čvrsto osloboditi od spo- 
menute sumnje. 

Kad je došao k njemu, brat Egidije, predosjećajući u duhu nje- 
gov dolazak, nakanu i unutarnju borbu, prije negoli je ovaj išta pro- 
govorio, izađe mu u susret i držeći štap u ruci tresne o zemlju i 
reče: »O brate propovjedniče, Djevica prije poroda!« I odmah čim 
je udario štapom, niknu prekrasan ljiljan. I opet udarivši o zemlju 

reče: »O brate propovjedniče, Djevica u porodu!« I niknu drugi 
ljiljan. I jednako treći put udarajući reče: »O brate propovjedniče, 
Djevica poslije poroda!« I smjesta se pojavi ondje i treći ljiljan. To 
učinivši, nestade. 

Onaj pak brat propovjednik tako bi oslobođen od svake spome- 
nute kušnje zapanjujućim viđenjem i novim čudom; i kad je saznao 
da je to bio brat Egidije, obuzme ga toliko poštovanje prema njemu 
da je uzdizao i njega i Red. 

Na hvalu i slavu Gospodina našeg Isusa Krista, koji je blagoslov- 
ljen u vjekove\ Amen (usp. Rim 1, 25). 


LXVIII. POGLAVLJE 
O jednom divnom savjetu 
koji je brat Egidije dao bratu Jakovu iz Masse 

Brat Jakov iz Masse, čovjek svet i veoma pobožan laik, koji je bio 
sa sv. Klarom i mnogim od drugova sv. Franje, kada bi milošću Bož- 
jom pao u zanos, želeći savjet od brata Egidija, upita ga da ga posa- 
vjetuje kako da se drži u spomenutoj milosti. On odgovori: »Nemoj 
ni dodavati, ni oduzimati; i čim više izbjegavaj mnoštvo«. Reče brat 
Jakov: »Sto time želiš reći? Objasni mi, časni oče«. Odvrati mu: 
»Kada je um pripravan da bude predveden k onim najdražesnijim 
svjetlima božanske dobrote, ne treba ni pomisliti išta dodati, niti 
nemarom išta izostaviti i, koliko može, neka cijeni samoću želi li da 
se milost sačuva i raste«. 

Na hvalu i slavu Gospodina našeg Isusa Krista, koji je blagoslov- 
ljen u vjekove\ Amen (usp. Rim 1,25). 

Uvod 


Cvjetići, djelo bezimena prevoditelja na talijanski, nepotpun je 
prijevod latinskog izvora, poznatog pod naslovom: Zgode blaženog 
Franje i njegovih drugova (Actus beati Francisci et sociorum eius). Ipak, 
ako se i moralo čekati do 1902. da bi se dobilo prvo cjelovito izdanje 
Zgoda, postoje mnoga tiskana izdanja Cvjetića već prije 1500. Kao 
kompilator Zgoda identificiran je već poodavno brat Hugolin Bonis- 
cambi od Montegiorgia (u starini Monte Santa Maria in Georgio), 
dok je identitet prevoditelja Cvjetića još nepoznat, a nesigurna nje- 
gova domovina povod za ne malo rasprava (Toskana ili Marche?). 
Hugolin dakle, služeći se dijelom materijalom koji je već prije po- 
stojao, između 1327. i 1337. dao je kompaktnu formu djelu koje je, 
dopunjeno na kraju drugom rukom, zahvaljujući naročito prijevodu 
na narodni jezik, postiglo ogromnu raširenost. 

Kada je nastao ovaj prijevod na narodni jezik? Teško je usuditi se 
precizirati datum. Sigurno prije 1396. jer iz te godine imamo kodeks 
Cvjetića, to jest poznati primjerak Amaretta Manellia, autora Stare kro- 
nike, oca onog Franje Manellia koji je prepisao Boccacciov Decame- 
ron. Sigurno je ipak da je Amaretto prepisao tekst s jednog prethod- 
nog primjerka; prijevod na narodni jezik stoga je mogao biti učinjen 
također u ne tako daleko vrijeme od sastavljanja latinske redakcije. 

Ima jedan drugi aspekt koji ne treba ispustiti iz vida. Anđeo Kla- 
renski kompletirao je Knjigu kronika ili nevolja Reda manje braće oko 
1325; jedva koju godinu kasnije, i u krugovima koji su mu idejno bili 
bliski, zbirka je dobila oblik epizoda iz koje su proizašli naši Cvjetići. 
Pa ipak kolika različitost između ova dva djela! Bez upadanja u sladu- 
njavo i djetinjasto pričanje, u Cvjetićima je sva pozornost upravljena 
na ljepotu jednostavnog života i, sa svim tim, u predlaganju strogosti 
koja ne ostavlja mjesta nekakvom kompromisu, ne čini se da prevla- 
dava polemika. Toliki primjerci sačuvanih rukopisa te deseci i deseci 
izdanja koja su s vremenom slijedila svjedoče neprekidnu privlačnost 
ovog spisa; bila bi ipak pogreška kad bi se htjelo vidjeti razlog uspje- 
ha Cvjetića isključivo u djelu prevoditelja: neposrednost kazivanja, 
ustvari, već je u latinskom tekstu, koji se slijedi s velikom vjernošću. 

Pedeset i tri poglavlja koja sačinjavaju djelo (ustvari jedno manje, 
jer je podjelu između prva dva poglavlja, koje nema u skoro svim ko- 

deksima, samovoljno uveo Luigi Manzoni) pokriva vremenski period 
od preko stotinu i deset godina, u kojima se, osim Franje - glavna lič- 
nost koja dominira u prvih trideset osam poglavlja - pojavljuju njego- 
vi prvi drugovi, a zatim još druga braća, naročito iz područja Mache 
(posljednji je Ivan od La Verne, umro 1322). Vijesti o Franji ograniča- 
vaju se na neke faze njegova života: ništa se ne kaže o njegovoj mla- 
dosti, o muci obraćenja, o obiteljskom otporu; ništa o njegovoj samo- 
ći nasuprot gradu, o poteškoćama koje je susretao posljednjih godina 
života: nedostaje, općenito, dovoljna pažnja završnom dijelu njegova 
života. Franjo se uvodi na scenu i predstavlja kao »drugi Krist«, sli- 
čan u svemu svome Učitelju, sve dotle da ponavlja njegovo iskustvo u 
konkretnim pojedinostima. Cvjetići žele jednostavno svjedočiti, kroz 
epizode među sobom odvojene, da postoji konkretna mogućnost da 
se evanđelje živi u punini: Franjo i njegova braća primjer su za to. Sve 
to, u izvoru, pokazuje se kao jednostavno i spontano. 

Tema nasljedovanja Krista i sličnost njemu snažno karakterizira 
djelo, kako se pokazuje već na početku I. poglavlja: »Prije svega tre- 
ba znati da je slavni gospodin sveti Franjo sebe i svu svoju djelatnost 
svoga života oblikovao po uzoru na Gospodina našeg Isusa Krista«. 
Poruka koja se vraća točno u Cvjetićima, iako na način veoma diskre- 
tan, bez one opsesivne upornosti s kojom će se - više-manje u istim 
godinama u kojima je Amaretto Manelli prepisivao svoj primjerak - 
nametnuti u franjevačkoj literaturi na poseban način kroz djela Bar- 
tolomeja iz Piše: Slićnost života blaženog Franje životu Gospodina Isusa. 
U biti, kroz primjer sveca iz Asiza i njegovih vjernih drugova, želi se 
pokazati da je moguće nasljedovati Krista Isusa i živjeti slično njemu. 

Evo, u Cvjetićima se o Franji podsjeća kako je »dok je još živio 
u ovom bijednom svijetu, nastojao svim svojim silama nasljedovati 
Krista, svoga učitelja« (Cvjet 25). A kad se pripovijeda o korizmi koju 
je proveo na otoku jezera Trasimeno, iznosi se da je on »u mnogim 
stvarima postao kao drugi Krist, dan svijetu za spasenje ljudi« i da je 
»Bog Otac htio da u mnogim činima bude sukladan i sličan njegovu 
sinu Isusu Kristu«. Također kada se podsjeća na upućivanje braće 
u misije, vodi se briga o preciziranju da je Franjo to učinio »da u 
svemu bude sličan Spasitelju«; i da pokaže koliko je Franjo savršeno 
poznavao unutarnje osjećaje duše svoje braće, nema straha da utvrdi 
izričito uspoređivanje s Kristom pastirom. 

Sličnost i nasljedovanje koji se ne iscrpljuju u iskustvu sveca iz 
Asiza, i nalaze stvarni nastavak u njegovim drugovima i u braći koja 
su mu vjerna: oni »pozvani i izabrani da nose u svom srcu, u svojim 
djelima i riječima križ Isusa Krista, izgledah su kao raspeti. I bih su 
raspeti kako u svom odijevanju tako i u strogosti svoga života«; tako 
je na primjer brat Bernard bio označen kao »pravi učenik Krista i 
poniznoga Franje« (ondje), dok sudionici na poznatom kapitulu na 

rogožinama postaju »tako lijepo i pobožno stado« koje je Franjo oteo 
svijetu i okupio »da slijede stope istinskoga Pastira, Isusa Krista«. 
Veoma je znakovito, u tom pogledu, tumačenje koje je Franjo dao o 
Leonovu viđenju: njemu su se ukazala neka braća koja, opterećena 
balastima nisu uspijevala pregaziti neku rijeku, za razliku od drugih 
koji su, slobodni i okretni, s velikom lakoćom stizali na drugu obalu: 
»Velika rijeka« - tumači Franjo - »to je ovaj svijet; braća koja se uto- 
piše u rijeci, to su oni koji nisu slijedili evanđeoske savjete, a osobito 
sveto siromaštvo«; koji su međutim prelazili bez pogibelji, to su oni 
koji, ostavivši svaku misao i zemaljski posjed, žive »zadovoljni slije- 
deći gologa Krista na križu«. 

Kako Franjo tako i njegova braća promatrani su u biti kao slike 
Krista raspetoga. Franjo, koji »bijaše s Kristom raspetim«, označen 
je kao »sluga Raspetoga«, »stjegonoša križa Kristova«, onaj koji se 
poslije Djevice Marije i svetog Ivana Evanđelista, »najviše [se] žalo- 
stio kao nitko drugi« zbog muke Gospodinove; njegovi drugovi po- 
staju »siromašni učenici križa«: po njima trebalo se »pronositi cijelim 
svijetom [...] propovijedanje križa Kristova«. Bernard, prvi Franjin 
učenik, slijedio ga je bez oklijevanja »predajući se gol u ruke Ras- 
petoga«; Klara, njegova biljčica, bila je »najpobožnija učenica križa 
Kristova«; Ivan od La Verne predao se »u ruke Raspetoga, u odijelu 
raspetoga svetog Franje«. 

Nasljedovanje Krista, uzimanje križa, što se činilo bez koleba- 
nja, bez drama, s tolikom jednostavnošću, prihvaćajući Gospodina 
u osnovnom životu koji, makar da se sastojao od žrtava, nikada ne 
gubi radost i zna se smijati i pjevati također u poteškoćama. I možda 
je upravo to razlog trajne privlačivosti Cvjetića. 


Izvori: 

Uvod u Cvjetiće sv. Franje preveo Velimir Blažević prema: Fonti Francescane, 
Nuova edizione, a cura di Ernesto Caroli. Padova: Editrici Francescane, 
2004, str. 1125-30. Tekst redigirao Ante Šoljić. 

Cvjetiće sv. Franje sa starotalijanskog izvornika preveo Domagoj Simunović pre- 
ma: I fioretti di san Francesco, riveduti su un nuovo Codice da Benvenuto 
Bughetti. Quaracchi: Collegio San Bonaventura, 1926. 

U ime našega Gospodina Isusa Krista raspetoga 
i njegove majke Djevice Marije. 

U ovoj knjizi sadržani su određeni cvjetići , 1 čudesa 
i pobožni primjeri slavnoga Kristova siromaška 
gospodina svetoga Franje i nekoliko njegovih svetih drugova. 

Na slavu Isusa Krista! Amen. 

Prije svega moramo znati da je slavni gospodin sveti Franjo 
sebe i svu djelatnost svoga života oblikovao po uzoru na Gospo- 
dina našeg Isusa Krista. Pa kao što je Isus Krist na početku svoga 
poslanja izabrao dvanaest apostola, koji su ostavili sve zemaljsko i 
slijedili ga u siromaštvu i ostalim krepostima, tako je i sveti Franjo, 
počevši osnivati Red, izabrao dvanaest drugova, koji su prihva- 
tili najveće siromaštvo. I kao što se jedan od dvanaest Kristovih 
apostola, odbačen od Boga, objesio o konopac (usp. Mt 27,5; Dj 
1,18), tako je i jedan od dvanaest drugova svetog Franje - a zvao 
se brat Ivan iz Capelle - napustio Red i konačno se objesio. Ovo 
je za izabrane bio potresan primjer i poticaj na poniznost i strah, 
jer su vidjeh da nitko nije siguran hoće li do svršetka ustrajati u 
milosti Božjoj. 

I kao što su dvanaestorica apostola bili vrlo sveti ljudi, ispunjeni 
Duhom Svetim, tako su i sveti drugovi svetog Franje bih ljudi neo- 
bične svetosti, kakve svijet nije vidio tamo od apostolskih vremena. 
Neki je od njih bio uzdignut u treće nebo poput svetog Pavla (usp. 
2 Kor 2,2-4). To je bio blaženi Egidije. Jednome drugom - bio je to 
fra Filip Dugi - dotaknuo je anđeo Božji usne, kao nekoć Izaiji pro- 
roku (usp. Iz 6,6-7). Brat Silvestar razgovarao je s Isusom Kristom 
kao prijatelj s prijateljem (usp. Izl 3,1), poput Mojsija koji je razgo- 
varao s Bogom. Neki drugi opet - skromni brat Bernard - uzdizao 
se oštrinom svoga uma kao orao prema svjetlu božanske mudro- 
sti (usp. Ez 1,10), poput Ivana Evanđelista. On je znao najdublje 
tumačiti božansku riječ. Jedan je od njih bio od Boga posvećen i 
priznat svetim na nebu dok je još boravio na zemlji. Bio je to brat 
Rufin, plemeniti Asižanin. Tako su i svi ostah bih obdareni jedin- 
stvenim znakovima svetosti, kao što će se to pokazati u sljedećim 
poglavljima. 


1 Cvjetići su zbirka, to jest antologija, najljepših i najznakovitijih epizoda života 
svetoga Franje i nekolicine njegovih drugova. Naslov cvjetići , cvjetovi uobičajen je u 
srednjovjekovnoj književnosti te se jednako dobro prilagođava pripovijedanju čudesa 
i primjera . 

O bratu Bernardu Kvintavalskom, 
prvomu drugu svetog Franje 

Prvi drug svetog Franje bio je brat Bernard iz Asiza, koji se obra- 
tio na ovaj način. Premda se sveti Franjo već odrekao svijeta, činio 
pokoru, izlagao preziru i ponizivao se, još je uvijek bio u svjetovnom 
odijelu. To je bio razlog da su mnogi mislili da mu se pomutila pa- 
met te su ga smatrali luđakom. I rođaci i stranci tjerali su ga od sebe, 
bacajući na njega blato i kamenje. On je svu ovu nepravdu i prezir 
podnosio kao da je gluh i nijem. 

Gospodin Bernard, jedan od najplemenitijih, najbogatijih i naj- 
mudrijih u gradu, počeo je duboko razmišljati o Franjinu umijeću 
potpunog prezira svijeta, o njegovoj velikoj strpljivosti u nepravda- 
ma i nepoštivanju, te kako on uistinu već dvije godine podnosi pre- 
zir i omalovažavanje svakog čovjeka. I kako je uza sve to, kako se 
barem čini, sve čvršći i strpljiviji. Gospodin Bernard počne o svemu 
tome razmišljati i reče u sebi: »Nije nikako moguće da ovaj Franjo 
ne bi bio pun velike Božje milosti!« Stoga on pozva svetog Franju 
da s njime te večeri večera i da bude kod njega. Sveti Franjo prihvati 
poziv da s njim večera i da kod njega spava. 

Tada odluči gospodin Bernard u svom srcu da pomno i pažlji- 
vo promatra njegovu svetost. Naredi da mu se spremi krevet u 
njegovoj vlastitoj sobi, u kojoj je svake noći gorjela svijeća. Da sa- 
krije svoju svetost, sveti Franjo, čim je ušao u sobu, baci se na 
krevet i pričini kao da spava. Nakon nekoliko časaka učini slično 
i gospodin Bernard: legne i počne snažno hrkati kao da duboko 
spava. Kako je sveti Franjo mislio da gospodin Bernard doista spa- 
va, ustade iz postelje i stade klečeći moliti; dignuo je ruke i oči 
prema nebu i govorio s najvećom pobožnošću i žarom: »Bože moj, 
Bože moj!« Cijelu noć, sve do jutra, nije ništa drugo govorio, već 
je neprestano opetovao: »Bože moj...« i pritom je gorko plakao. 
Dok je sveti Franjo to govorio, razmišljao je i divio se uzvišeno- 
sti Presvetoga Trojstva koje se odlučilo da svog ubogoga Franju 
postavi sredstvom spasa vlastite duše i duša drugih. Prosvijetljen 
proročkim duhom, vidio je unaprijed velika djela koja će Bog pro- 
izvesti po njemu i po njegovu Redu. Tada je razmišljao o svojoj 
nesposobnosti, vapio je i molio Boga da on svojim milosrđem i 
svemogućnošću, bez koje ljudska slabost ne može ništa, nadopuni 
i pripomogne dovršiti ono što on sam po sebi ne bi mogao. Gospo- 
din Bernard promatrao je pri svjetlu svijeće pobožne kretnje sve- 
tog Franje te je pomno razmišljao o njegovim svetim riječima što 
ih je govorio. Ovo ga je dirnulo, a Duh Sveti mu je nadahnuo da 
promijeni svoj život. 

Kad je nastalo jutro, pozva svetog Franju i reče mu: »Brate Fra- 
njo, u svom sam srcu čvrsto odlučio ostaviti svijet i poslušati sve što 
mi zapovjediš.« Kad je sveti Franjo to čuo, razveselio se u duhu i 
rekao: »Gospodine Bernarde, ovo što govorite tako je veliko, divno 
i uzvišeno djelo te nam valja iskati savjeta od našega Gospodina 
Isusa Krista i moliti ga, ako mu se svidi, da nam pokaže svoju volju 
i da nas nauči kako da to izvršimo. Zato pođimo u biskupsku cr- 
kvu, gdje se nalazi dobar svećenik, i zamolit ćemo ga za svetu misu. 
Ostat ćemo do trećega časa i molit ćemo Boga da nam, pošto tri 
puta otvorimo misnu knjigu, pokaže put koji želi da izaberemo.« 
Gospodin Bernard odgovori da mu se ovaj prijedlog sviđa. I zaista, 
otiđoše u biskupiju. Pošto su pribivali misi i molitvi trećeg časa, sve- 
ti Franjo zamoli svećenika da uzme misnu knjigu, da je blagoslovi 
znakom križa i otvori tri puta u Božje ime. 

Kad je prvi put otvoriše, pokaza se izreka što ju je, prema evan- 
đelju, Krist rekao mladiću koji ga je pitao kako bi mogao postati 
savršenim: Ako teliš biti savršen, hajde prodaj što posjeduješ i podaj 
novac siromasima, onda dođi i slijedi me (Mt 19,21). Kod drugog 
otvaranja naiđoše na riječi koje je Isus Krist rekao apostolima kad 
ih je poslao propovijedati: Ništa ne uzimajte na put : ni štapa, ni tor- 
be, ni kruha, ni novca (Lk 9,3). Time ih je htio poučiti da sve svoje 
pouzdanje stave u Boga i da se sa svim svojim snagama dadu na 
propovijedanje evanđelja. Kad su treći put otvorili misal, naišli su na 
ove Kristove riječi: Tko hoće ići za mnom, neka se odreče samoga sebe, 
uzme svoj krizi slijedi me (Mt 16,24). Tada reče svetiFranjo gospodi- 
nu Bernardu: »To je savjet što nam ga daje Krist. Pođi dakle i učini 
sve što si čuo. Neka bude blagoslovljen naš Gospodin Isus Krist koji 
se udostojao pokazati nam svoj evanđeoski put«. Čuvši to, gospo- 
din Bernard ode i proda sve što je imao, a toga je bilo vrlo mnogo. 
S velikom radošću razdijeli sve siromasima, udovicama, siročadi, 
hodočasnicima, samostanima i bolnicama. U tome mu je pomagao 
sveti Franjo vjerno i promišljeno. 

Kad je jedan čovjek, koji se zvao gospodin Silvestar, vidio kako 
sveti Franjo dijeli toliki novac siromasima iz ljubavi prema Bogu, 
obuze ga lakomost te reče svetom Franji: »Još mi nisi potpuno 
isplatio kamenje koje si od mene kupio za popravak crkve. Budući 
da sad imaš novaca, plati mi«. Franjo se začudio njegovoj lakomo- 
sti. Ne htjede se s njim svađati, već kao istiniti obdržavatelj evan- 
đelja izvadi iz pregače gospodina Bernarda pune šake novaca, dade 
ih gospodinu Silvestru govoreći: »Želiš li još više, dat ću ti.« Veseo i 
sretan otišao je gospodin Silvestar kući. 

Navečer je mislio o svom postupku te počeo sam sebe koriti 
zbog svoje lakomosti i razmišljao je o gorljivosti i žaru gospodina 
Bernarda i svetoga Franje. Tri je noći uzastopce dobio od Boga ovo 

viđenje: iz usta svetoga Franje izlazio je zlatan križ; gornji je vrh 
križa doticao nebo, a krakovi su se širili od istoka do zapada. Zbog 
toga viđenja i iz ljubavi prema Bogu on razdijeli sve što je posje- 
dovao i posta manji brat. U redu je postigao veliku svetost i dobio 
milost da je mogao razgovarati s Bogom kao prijatelj s prijateljem, 
čega je bio sveti Franjo svjedokom, i to više puta. No o tome će biti 
kasnije govora. 

Gospodin Bernard također je često dobivao slične milosti od 
Boga. On je padao u zanos dok je razmišljao o Bogu. Sveti je Fra- 
njo običavao govoriti da je Bernard vrijedan svake časti, da je on 
osnovao Red, jer da je on prvi koji se bio odrekao svijeta ne zadr- 
žavši za sebe ništa, nego je sve dao Kristovim siromasima. Kad je 
već jednom prihvatio evanđeosko siromaštvo, sav se predao u ruke 
Raspetoga. 

Neka on od nas bude blagoslovljen u vijeke vjekova! Amen. 


3 

Sveti Franjo zbog loše pomisli o bratu Bernardu 
tom bratu nalaže da mu nogama stane na grlo i na usta 

Najpobožniji sluga Raspetoga, gospodin sveti Franjo, zbog teške 
pokore i neprestana plača, toliko je oslijepio da je jedva vidio malo 
svjetla. Jednom je zgodom otišao iz mjesta gdje je boravio k bratu 
Bernardu da s njime razgovara o božanskim stvarima. Nađe ga u 
nekoj šumi. Brat Bernard molio je i bio posve sjedinjen s Bogom. 
Kad se sveti Franjo približio mjestu gdje je bio sveti Bernard, zov- 
ne ga: »Dođi i razgovaraj s ovim slijepcem«. Brat Bernard mu ne 
odgovori ništa jer su njegov duh i pamet, kao u čovjeka duboka 
razmatranja, bili zaneseni i uzdignuti k Bogu. Budući da je svetom 
Franji bilo poznato iz iskustva kako brat Bernard ima posebnu mi- 
lost da može govoriti s Bogom, a onda lijepo i o Bogu, želio je s 
njim razgovarati. Nakon nekog vremena zovnu ga drugi pa i treći 
put istim riječima kao i prvi put, ali ga brat Bernard nijednom ne 
ču. Stoga niti je što odgovorio niti došao. Sveti se Franjo udalji od 
njega neutješen i žalostan. Čudio se zašto brat Bernard nije došao k 
njemu premda ga je tri puta zvao. 

U tim mislima pođe sveti Franjo dalje. Kad se dosta udaljio, 
reče bratu koji ga je pratio: »Ostani ovdje i pričekaj me«, a sam se 
uputi na neko osamljeno mjesto, baci se na koljena i molio je Gos- 
podina Boga da mu očituje zašto mu brat Bernard nije odgovorio. 
Dok je sveti Franjo molio, ču glas koji mu reče: »O bijedni i ubogi 
čovječe, zašto si uznemiren i smućen? Mora li čovjek ostaviti Boga 
zbog stvorenja? Brat Bernard, kad si ga zvao, bio je sjedinjen sa 

mnom. Nije dakle mogao doći k tebi niti odgovoriti. Ne čudi se što 
ti on nije odgovorio, jer tko je u takvu duševnom stanju, ne može 
ništa čuti«. Kad je sveti Franjo čuo ovaj Božji odgovor, smjesta 
se požuri bratu Bernardu da se ponizno optuži zbog misli koje je 
imao o njemu. 

Kad je brat Bernard vidio da k njemu dolazi sveti Franjo, pođe 
mu u susret te mu se baci pred noge. Sveti ga Franjo podigne i ispri- 
povjedi mu s dubokom poniznošću što je mislio o njemu, kako se 
zbog njega uznemirio te kako ga je Bog umirio. I tada mu reče: »U 
ime svete poslušnosti nalažem ti da učiniš ono što ću ti zapovjediti.« 
Brat Bernard bojeći se da mu sveti Franjo ne zapovjedi kakvu pre- 
tjeranu stvar, kako je običavao, najzgodnijim je načinom htio izbjeći 
Franjinu nalogu te mu odgovori ovako: »Spreman sam poslušati vas 
samo ako i vi meni obećate izvršiti ono što i ja od vas molim«. Kad 
je sveti Franjo to obećao, brat Bernard je nastavio: »Govorite, oče, 
što želite, i ja ću to učiniti.« Tada sveti Franjo reče: »Zapovijedam 
ti pod svetu poslušnost da me, za kaznu zbog moje preuzetnosti i 
naglosti srca, smjesta baciš na zemlju, da mi staviš jednu nogu na 
grlo, a drugu na usta i da tako prijeđeš preko mene tri puta, grdeći 
me i koreći. Nadalje ti nalažem da mi posebno govoriš: Lezi tu, 
prostače, sine Petra Bernardonea! Odakle ti samo tolika oholost, ti 
prezira vrijedni stvore?« 

Premda mu se ovo činilo okrutnim, brat Bernard izvrši Franjin 
nalog u ime svete poslušnosti, i to toliko obzirno, koliko je to bilo 
moguće. Poslije toga reče sveti Franjo: »Sada ti meni zapovjedi što 
želiš da učinim, jer sam ti obećao da ću te poslušati.« Brat Bernard 
reče: »Ja ti pak nalažem u ime svete poslušnosti da me svaki put kad 
smo zajedno strogo ukoriš i ispravljaš moje pogreške.« Na to se sve- 
ti Franjo vrlo začudi jer je brat Bernard bio toliko svet da se na nje- 
mu nije mogla vidjeti ni jedna mana vrijedna prijekora. Budući da 
je sveti Franjo brata Bernarda veoma cijenio zbog njegove svetosti, 
od tog je časa s njim bio zajedno vrlo rijetko, i to samo zbog ovog 
naloga. No kad je zaželio da ga vidi i sluša kako govori o Bogu, mo- 
rao se vrlo prisiljavati da ode k njemu. A djelovalo je to na najveću 
pobožnost gledati s kolikom se ljubavlju, poštivanjem i poniznošću 
sveti otac Franjo družio i razgovarao s bratom Bernardom, svojim 
prvorođenim sinom. 

Na hvalu i slavu Isusa Krista i siromaška Franje! Amen. 

Kako je sveti Franjo išao na grob svetog Jakova u Španjolsku 
i ostavio brata Bernarda da se brine o nekom bolesniku; 
kako je anđeo zaprijetio bratu Iliji koji ga nije poslušao 

U početku, kada je Red bio tek osnovan i kad je bilo malo braće 
te nisu imali stalna boravišta, pođe sveti Franjo iz pobožnosti na 
grob svetog Jakova u Španjolsku. Sa sobom je poveo nekoliko bra- 
će, među kojima bijaše i brat Bernard. Nakon dužega zajedničkog 
pješačenja dođu u neki grad te putem naiđu na siromašna i boles- 
na čovjeka koji im se sažali te sveti Franjo reče bratu Bernardu: 
»Sinko moj, želim da ovdje ostaneš i da služiš ovom nemoćniku.« 
Brat Bernard ponizno primi ovaj nalog klečeći i prignuvši se te osta 
na onom mjestu, a sveti Franjo s ostalim drugovima pođe na grob 
svetog Jakova. Kad su stigli onamo i proveli cijelu noć u molitvi 
na grobu svetog Jakova, Bog objavi svetom Franji da treba osnivati 
mnoga boravišta, jer se njegov Red ima proširiti i narasti do velike 
množine. Radi toga poče sveti Franjo osnivati samostane po mno- 
gim mjestima. Kako se sveti Franjo vraćao istim putem kojim je i 
došao ka grobu, susretne ponovno brata Bernarda s onim boles- 
nikom kod kojega je brat Bernard ostao. Taj je međutim potpuno 
ozdravio. Sveti Franjo dopusti bratu Bernardu da sljedeće godine 
pođe na grob svetog Jakova. 

Tako se sveti Franjo vrati u Spoletsku dolinu i ondje se zaustavi 
na nekom osamljenom mjestu s bratom Maseom, bratom Ilijom i 
drugima. Svi su se oni trudili da ne dodijavaju svetom Franji ili da ga 
ne rastresaju za vrijeme molitve, jer su ga veoma cijenili i poštivali, 
a i znali su da mu Bog u molitvi očituje velike stvari. Dogodilo se 
jednoga dana, dok je sveti Franjo u šumi bio zadubljen u molitvi, da 
je došao neki lijepi mladić u putničkom odijelu do vrata boravišta te 
kucao bučno i jako tako dugo da su se braća gotovo uplašila. Brat 
Maseo pođe do vrata, otvori ih i rekne mladiću: »Odakle dolaziš, 
sinko, i čemu ovaj način kucanja? Čini mi se da nitko do sada nije 
tako žestoko kucao.« Mladić upita: »Pa kako se mora ovdje kuca- 
ti?« Brat Maseo reče: »Pokucaj tri puta zaredom, a između toga 
neka budu stanke. Tada čekaj tako dugo koliko je dosta da izmoliš 
Očenaš za brata koji će doći k tebi. Ne dođi li u međuvremenu, 
pokucaj ponovno.« Mladić odgovori: »Meni se veoma žuri i ja sam 
zato tako bučno kucao jer moram poći na daleki put, a došao sam 
ovamo da razgovaram s bratom Franjom. Ali on je u šumi na molitvi 
te ga ne htjedoh smetati. Stoga pođi bratu Iliji i kaži mu da bih ga 
htio nešto pitati, jer sam čuo da je on veoma pametan čovjek.« 

Tada brat Maseo ode k bratu Iliji i rekne mu da pođe mladiću 
koji ga želi nešto pitati. Brat Ilija, rasrdivši se, ne htjede poći. Brat 

Maseo nije znao što da učini, kako da odgovori mladiću. Kaže li: 
»Brat Ilija ne može doći«, lagao bi; ako bi pak rekao: »Ilija se razlju- 
tio i odbio da dođe«, bojao se da se mladić ne sablazni. 

Kako je brat Maseo dugo oklijevao da se vrati, pokuca mladić po 
drugi put jednako onako kao i prvi put, na što brat Maseo odmah 
dođe i kaže mladiću: »Ti se nisi držao mojih uputa s obzirom na 
kucanje.« Mladić odgovori: »Ako brat Ilija ne želi doći k meni, idi 
tada i reci svetom Franji da sam došao razgovarati s njim, ali, jer ne 
želim da napusti molitvu, kaži mu neka mi pošalje brata Iliju.« Brat 
Maseo ode svetom Franji koji se molio u šumi s uzdignutim licem 
prema nebu te ga obavijesti o zahtjevu mladića i o odgovoru brata 
Ilije. A ovaj mladić bijaše anđeo Božji u ljudskoj prilici. Sveti Fra- 
njo, ne maknuvši se s mjesta i ne spustivši lica, reče bratu Maseu: 
»Pođi bratu Iliji i kaži mu da u ime svete poslušnosti mora odmah 
poći k mladiću.« 

Kad je brat Ilija čuo Franjinu zapovijed, veoma se razljuti i otre- 
sito pođe do vrata. Otvori ih s velikom bukom i upita mladića: 
»Što hoćeš?« Mladić odgovori: »Brate, pripazi na srdžbu jer mi 
se čini da si jako srdit. Srdžba je naime zapreka spasu i spoznaji 
istine.« Brat Ilija reče ponovno mladiću: »Kaži što želiš?« Mladić 
odgovori: »Pitam te je li onima koji opslužuju sveto evanđelje slo- 
bodno jesti što god se stavi pred njih, kako je to Krist rekao svojim 
učenicima? I još te pitam je li dopušteno ikojeg čovjeka optereći- 
vati bilo kakvim pravilom koje se protivi evanđeoskoj slobodi?« 
Brat Ilija odgovori drsko: »Ja to dobro znam, ali tebi ne želim ka- 
zati, a ti se brini za svoje stvari.« Mladić odvrati: »Ja bih znao bolje 
odgovoriti na to pitanje nego ti.« Tada brat Ilija s velikim gnjevom 
i uzrujanošću zalupi vratima i ode. Kasnije počne sam razmišljati 
o postavljenim pitanjima i obuzme ga sumnja koju nije mogao ri- 
ješiti. Kad je brat Ilija postao vikar Reda, zapovjedio je da nijedan 
brat ne smije jesti mesa, a to se protivilo svetom evanđelju i Pravilu 
svetog Franje. Prema tome gornje se pitanje odnosilo upravo na 
njega, a on nije umio riješiti ovu poteškoću. Sada se Ilija sjetio 
mladićeve skromnosti i jednostavnosti i, jer je rekao da može na 
postavljeno pitanje bolje odgovoriti negoli on, pođe ponovno na 
vrata i otvori ih da zatraži odgovor od mladića. No mladića više 
ne bi, jer oholi i naduti brat Ilija nije bio dostojan da ponovno 
razgovara s anđelom. Sveti se Franjo, komu je Gospodin Bog sve 
očitovao, vrati iz dubrave, pokara brata Iliju vrlo strogo i reče mu 
povišenim glasom: »Zlo si učinio, oholi Ilija, jer si otjerao od nas 
svetog anđela koji je došao k nama da nas pouči. Kažem ti da se 
jako bojim za tebe da ne umreš izvan ovoga Reda zbog svoje oho- 
losti.« Tako se i dogodilo kako je sveti Franjo prorekao. Brat Ilija 
umro je izvan Reda. 

Istoga dana, istoga časa kada je anđeo otišao od brata Ilije, uka- 
zao se u istom obliku bratu Bernardu, koji se vraćao s groba svetog 
Jakova, a bio je na obali neke velike rijeke. Pozdravi ga njegovim 
jezikom govoreći: »Bog ti dao mir, dobri brate!« Brat Bernard se 
zadivio ljepoti toga mladića te lijepom i uljudnom pozdravu na 
svom materinskom jeziku. Brat Bernard ga upita: »Odakle dolaziš, 
moj dobri mladiću?« Anđeo odgovori: »Dolazim iz onoga mjesta 
gdje se nalazi sveti Franjo. Htjedoh govoriti s njim, ali ne mogoh, 
jer se nalazio u šumi u molitvi i razmišljao je o božanskim stvarima, 
stoga ga nisam htio smetati. U onom mjestu bili su s bratom Fra- 
njom također brat Maseo, brat Ilija i brat Egidije. Brat me Maseo 
pouči kako se kuca na samostanska vrata po običaju braće, ali brat 
Ilija mi ne htjede odgovoriti na pitanja koja sam mu postavio. On 
kasnije požali svoj postupak, želio me je ponovno vidjeti, ali me 
više nije našao.« 

Pošto je anđeo ovo ispripovjedio, upita brata Bernarda: »Zašto 
ne pođeš na drugu stranu rijeke?« Brat Bernard mu odgovori: »Bo- 
jim se da je voda preduboka.« »Pođimo zajedno«, reče anđeo, »ne 
boj se.« Tada ga anđeo uze za ruke i u tren oka ga prenese na drugu 
obalu rijeke. Sada je bilo bratu Bernardu jasno da je to Božji an- 
đeo. S velikim strahopoštovanjem i veseljem glasno klikne: »Budi 
blagoslovljen, Božji anđele! Kaži mi kako se zoveš?« Anđeo odgo- 
vori: »Zašto me pitaš kako se zovem? Moje je ime divno i veliko!« 
Rekavši to anđeo nestade, a brat Bernard ostade utješen i nastavi 
svoje putovanje u velikom veselju. Brat Bernard dobro zapamti dan 
i čas kada mu se ukazao anđeo. Kad je došao na ono mjesto gdje 
je boravio sveti Franjo sa svojom braćom, ispripovijedao im je u 
tančine svoj slučaj. Tada ustanoviše sa sigurnošću da je to bio isti 
anđeo koji se ukazao njima i njemu, i to istog dana i istog časa, i 
zahvališe Bogu. 

Na hvalu i slavu Isusa Krista i siromaška Franje! Amen. 


5 

Brat Bernard pođe u Bolognu da pronađe mjesto za braću 

Budući da su sveti Franjo i njegovi sljedbenici bili pozvani i od 
Boga izabrani da nose u svom srcu, u svojim djelima i riječima križ 
Isusa Krista, izgledah su kao razapeti. I bili su raspeti, kako u svo- 
jem djelovanju tako i u strogosti svoga života. Stoga su iz ljubavi 
prema Kristu više čeznuli za prezirom i pogrdama negoli za svjetov- 
nim častima i ispraznim ljudskim pohvalama. Štoviše, bih su veseh 
kad bi ih tko uvrijedio, a žalosni kada su im ljudi iskazivah pažnju. 
Svijetom su prolazili kao hodočasnici i tuđinci ne noseći sa sobom 

ništa osim Raspetoga Krista. Bili su prava loza na pravom čokotu - 
Isusu Kristu. Bili su to ljudi koji su živjeli životom Isusa Krista. Sto- 
ga su bili od velike duhovne koristi za ljude i pridobivali ih za Boga. 

U prvim danima kad je Red bio tek osnovan posla sveti Franjo 
brata Bernarda u Bolognu kako bi ondje, koliko bude primio milo- 
sti od Boga, privodio ljude Gospodinu. Brat Bernard, prekriživši se, 
oprosti se od braće i pođe u ime svete poslušnosti u Bolognu. Kad 
su ga djeca spazila u prostoj i gruboj haljini, pravila su s njima šale 
i govorila mnoge pogrde kako se to običava s luđakom. Brat Ber- 
nard sve je ovo podnosio strpljivo i radosno iz ljubavi prema Isusu. 
Štoviše, da bi ga mogli još više izrugivati, pođe namjerno na gradski 
trg i ondje sjedne. Tada dođoše mnoga djeca i odrasli. Neki od njih 
potezahu ga za kapucu ovamo i onamo; netko ga pospe prašinom, a 
drugi bacahu na nj kamenje; neki ga polijevahu vodom. On ostade 
mirno na svom mjestu, vesela i radosna lica, niti se tužio niti uzne- 
mirivao. Sačuvavši strpljivost i odlučnost, brat Bernard bio je rado- 
stan i nije se tužio niti sakrio, nego se kroz nekoliko dana vraćao na 
trg kako bi mogao što više trpjeti. 

Strpljivost je djelo savršenstva, znak i mjerilo kreposti. Neki uče- 
ni doktor prava vidio je sve ovo i promatrao ustrajnost i krepost 
brata Bernarda i, ne vidjevši ga nikada uznemirena zbog tolikih 
uvreda, reče u sebi: ovaj je čovjek uistinu svetac. Tada mu se približi 
te ga upita: »Tko si i zašto si ovamo došao?« Brat Bernard umje- 
sto odgovora zavuče ruku u džep, izvuče Pravilo svetoga Franje i 
pruži mu da pročita. Kad je učeni sudac pročitao Pravilo i otkrio u 
njemu izvanredne i gotovo savršene životne savjete, vrlo zadivljen i 
začuđen obrati se sakupljenim ljudima i reče: »Zaista, ovo je najsa- 
vršenije Pravilo duhovnog života kakvo do sada nisam nikada vidio. 
Ovaj čovjek i njegovi prijatelji mogu se ubrojiti među najsvetije lju- 
de ove zemlje. I stoga svi oni koji ih izruguju teško griješe. Ovaj brat 
ovdje zaslužuje najveće poštovanje jer je velik Božji prijatelj.« Tada 
reče bratu Bernardu: »Želite li mjesto u kojem biste mogli dolično 
služiti Bogu, rado ću vam ga dati radi spasa svoje duše.« »Gospo- 
dine«, reče brat Bernard, »vjerujem da ova ponuda dolazi od Isusa 
Krista. Stoga je i rado prihvaćam na slavu Kristovu.« Tada učeni su- 
dac brata Bernarda s velikim veseljem i ljubavlju odvede svojoj kući 
i dade mu mjesto koje mu je prije obećao. Uredi ga i namjesti na 
svoj račun. Od toga vremena postade ovaj sudac ocem i zaštitnikom 
brata Bernarda i njegovih drugova. 

Narod poče štovati brata Bernarda zbog njegova sveta života. 
Svatko tko ga se mogao dotaknuti ili ga vidjeti smatrao se sretnim i 
blagoslovljenim. Ah on, kao vjerni Kristov učenik i sljedbenik poni- 
znoga svetog Franje, poboja se da mu ovo štovanje ne oduzme mir 
i liši ga spasenja duše. Napusti ovo mjesto i vrati se svetom Franji 

te mu reče: »Oče, u Bologni sam prihvatio ponuđeno mi mjesto. 
Pošalji onamo kojega brata da mjesto drži u redu i da ondje stanuje, 
jer moj daljnji boravak u onom gradu ne bi mogao biti od koristi. 
Naprotiv, zbog pretjerana štovanja koje sam uživao kod naroda bo- 
jim se da ne bih više izgubio negoli dobio.« Kad je sveti Franjo čuo 
kako se Bog poslužio bratom Bernardom, zahvali Gospodinu koji je 
proširio njegov Red i umnožio broj siromašnih učenika križa. Kasni- 
je sveti Franjo posla svoje učenike u Bolognu i u Lombardiju, gdje 
osvojiše mnoga mjesta. 

Na čast i slavu Isusa Krista i siromaška Franje! Amen. 

6 

Kako je sveti Franjo blagoslovio brata Bernarda 
i kako mu je predao Red na upravljanje 

Brat je Bernard bio tako svet da ga je sam sveti Franjo vrlo što- 
vao i često hvalio. Kad je jednoga dana sveti Franjo klečeći pobožno 
molio, objavio mu je Bog da će se brat Bernard, s Božjim pripušte- 
njem, morati žestoko boriti sa zlim duhovima. Budući da je sveti 
Franjo ljubio brata Bernarda kao svog sina, imao je veliku sućut 
prema njemu. Stoga se kroz mnogo dana obraćao molitvom i pla- 
čem Gospodinu Bogu za njega i zaklinjao Isusa Krista za pobjedu 
nad zlim duhom. Dok je tako pobožno molio, jednoga dana čuo je 
sveti Franjo Božji odgovor: »Franjo, ne boj se. Sve napasti koje su 
se na brata Bernarda oborile s mojim su dopuštenjem da se iskušaju 
njegove kreposti i kao kruna za njegove zasluge. Konačno će on 
pobijediti sve neprijatelje i uživat će u gozbi u Božjem kraljevstvu.« 
Kad je to čuo sveti Franjo, obuze ga veliko unutarnje veselje i zahva- 
ljivao je Bogu. Od tada je još više ljubio i poštivao brata Bernarda. 

Tu je svoju ljubav sveti Franjo jasno pokazivao ne samo za 
vrijeme svoga života nego ju je pokazao i na samrti. Kad je sveti 
Franjo bio na umoru, kao patrijarh Jakov (usp. Post 49), okružen 
svim svojim pobožnim sinovima koji su plakali nad gubitkom svo- 
jega ljubljenog oca, pitao je: »Gdje je moj prvorođenac? Dođi k 
meni, sine, da blagoslovim tvoju dušu prije negoli umrem.« Tada 
brat Bernard šapnu bratu Iliji, koji je bio vikar Reda: »Oče, pođi ti 
na desnu svečevu stranu da te blagoslovi.« Kad je brat Ilija došao 
na desnu stranu, sveti Franjo, koji je bio izgubio vid jer je mnogo 
plakao, stavi svoju desnu ruku na glavu Ilijinu i reče: »To nije gla- 
va moga prvorođenca brata Bernarda.« Tada dođe brat Bernard 
na njegovu lijevu stranu, sveti Franjo prekrsti ruke, stavi desnu na 
glavu brata Bernarda, a lijevu na glavu brata Ilije te reče bratu Ber- 
nardu: »Blagoslovio te Otac našega Gospodina Isusa Krista duhov- 

nim i nebeskim blagoslovom u Kristu, jer si prvi bio izabran da u 
ovom svetom Redu daješ evanđeoski primjer u nasljedovanju Kri- 
sta i evanđeoskog siromaštva. Ti nisi, iz ljubavi prema Kristu, samo 
razdijelio siromasima sve što si posjedovao nego si samoga sebe kao 
žrtvu velikodušno prikazao Bogu u ovom Redu. Neka te blagoslovi 
naš Gospodin Isus Krist, a blagoslivljam te i ja, njegov siromašni 
sluga, vječnim blagoslovom: kad hodaš i kad stojiš, kad bdiješ i kad 
spavaš, kad živiš i kad umreš. Neka svaki onaj koji te blagoslivlje 
primi puninu blagoslova, a koji te proklinje, neka ne ostane bez 
kazne. Budi vođa svojoj braći. Neka braća slušaju sve tvoje zapovi- 
jedi. Ti imaš pravo primati u ovaj Red i otpuštati iz njega sve koje 
želiš, i neka nitko od braće nema vlasti nad tobom. Tebi dopuštam 
da ideš kamo god želiš.« 

Nakon Franjine smrti braća su brata Bernarda ljubila i duboko 
štovala kao časnog oca. A kad se bratu Bernardu približavala smrt, 
skupiše se mnoga braća sa svih strana svijeta oko njega. Među njima 
je bio poštovani, divni i anđeoski brat Egidije. Kad ugleda brata 
Bernarda, reče s velikom radošću: »Gore srca, brate Bernarde, gore 
srca!« Brat Bernard šapnu jednom bratu da pripravi zgodno mjesto 
gdje bi brat Egidije mogao razmatrati. On to i učini. Kad je brat 
Bernard osjetio da je prispjela posljednja ura njegova života, uspravi 
se i reče svoj sakupljenoj braći: »Draga moja braćo, neću mnogo 
govoriti, ah nastojte tako ljubiti redovnički stalež kao što sam ga 
ja ljubio, pa ćete imati što ja sada imam. I vi ćete naći u svojoj duši 
što ja sada u svojoj osjećam. Sada sam tako sretan u svojoj duši 
da za tisuću svjetova ne bih želio drugom služiti nego samo našem 
Gospodinu Isusu Kristu. Sebe samoga pak optužujem pred našim 
Spasiteljem Isusom Kristom i pred vama, braćo, za svaki grijeh koji 
sam učinio. Molim vas, draga moja braćo, ljubite se međusobno.« 
Pošto je rekao ove i druge spasonosne savjete, ponovno legne, lice 
mu zasja veseljem i natprirodnim sjajem, čemu su se sva braća ču- 
dila. U ovom veselju pođe njegova sveta duša, okrunjena slavom, iz 
ovoga života u blaženi život anđela. 

Na hvalu i slavu Isusa Krista siromaška Franje! Amen. 


7 

Kako je sveti Franjo postio četrdeset dana 
i kroz to vrijeme pojeo samo polovicu kruha 

Pravi sluga Isusa Krista, gospodin sveti Franjo, bio je u mnogo- 
me drugi Krist, dan svijetu za spasenje ljudi. Bog Otac htio je da u 
mnogim djelima postane jednak njegovu Sinu Isusu Kristu, kako se 
to vidi u časnom bratstvu od dvanaest učenika, u čudnovatoj tajni 

svetih rana, te u neprekidnom postu kroz četrdeset dana što ga je 
provodio na ovaj način. 

Kad je jednom sveti Franjo, na dan Poklada, bio u blizini jezera 
kod Peruđe u kući jednog svog poštivatelja, kod kojeg je i prenoćio, 
Bog ga je nadahnuo da ode na otok na tom jezeru i ondje provede 
korizmu. Stoga sveti Franjo zamoli toga svog poštovatelja da ga, 
za ljubav Kristovu, preveze svojom lađicom na otok, na kojem nije 
živio nitko. A htio je da to bude u noći na Pepelnicu, da to nitko ne 
vidi. Pobožni Franjin prijatelj, zbog svoje privrženosti prema njemu, 
ispuni mu želju i preveze svetog Franju na otok. Sveti Franjo nije sa 
sobom ništa uzeo osim dva komadića kruha. Sveti Franjo je zakli- 
njao svoga prijatelja, prije nego što se otisnuo od otoka, da nikome 
ne govori gdje se nalazi i neka ne dolazi po njega do Svetog četvrtka. 
Tako se rastadoše, a sveti Franjo ostade sam na otoku. Ondje nije 
bilo nikakva skrovišta gdje bi se mogao skloniti. Tada sveti Franjo 
uđe u neku guštaru, u kojoj je šiblje i grmlje tvorilo skrovište slično 
kolibi ih toru. Ondje je on proboravio cijelu korizmu, a da ništa nije 
jeo ni pio, osim što je pojeo polovinu jednog hljepčića - kako je to 
ustanovio pobožni prijatelj, kad je došao na Sveti četvrtak po svetog 
Franju. Našao je dva komadića kruha. Jedan je bio netaknut, a od 
drugoga bila je pojedena samo polovica. Bit će da je sveti Franjo 
pojeo jednu polovicu kruha iz poštovanja prema Kristovu postu i 
da bi se njegov post razlikovao od Kristova četrdesetdnevnog posta 
u kojem on niti je što jeo niti pio. Time što je pojeo samo polovicu 
kruha otjerao je od sebe otrov taštine, a neprekinutim postom htio 
je nasljedovati Krista. 

Kasnije je na onom otoku gdje je sveti Franjo postio Bog uči- 
nio mnoga čudesa zbog njegovih zasluga. Stoga počeše ljudi ondje 
graditi kuće i stanovati, i za kratko vrijeme nastade na tom otoku 
veliko i lijepo mjesto, gdje su se nastanila i braća. Braća prozvaše 
svoju kuću »samostan na otoku«. Ljudi i žene ovog otoka još i da- 
nas iskazuju čast ovom samostanu i privrženi su mu, jer je ondje 
postio sveti Franjo. 

Na hvalu i slavu Isusa Krista i siromaška Franje! Amen. 


8 

Kako je sveti Franjo tumačio bratu Leonu 
u čemu se sastoji savršeno veselje 

Jednoga zimskog dana išao je sveti Franjo s bratom Leonom iz 
Peruđe prema Svetoj Mariji Anđeoskoj. Obojica su se od velike 
hladnoće tresla. Sveti je Franjo razgovarao s bratom Leonom, koji je 
išao ispred njega, i rekao mu: »Brate Leone, kad bi Bog dao da Ma- 

nja braća budu uzori svetosti i na duhovnu izgradnju cijelom svijetu, 
to ipak - zapiši i dobro zapamti! - ne bi bilo savršeno veselje.« Ho- 
dajući dalje sa svojim drugom, sveti Franjo reče po drugi put: »Kad 
bi braća vraćala slijepcima vid, ozdravljala uzete, istjerivala đavle, 
vraćala gluhima sluh, hromima hod, nijemima glas, te kad bi uskrisi- 
vala i mrtve koji su već četiri dana ležali u grobu, zapamti, ni to ne bi 
bilo savršeno veselje.« Idući tako dalje iza svog druga, sveti Franjo 
govoraše povišenim glasom: »O, brate Leone, kad bi manja braća 
govorila svim jezicima i posjedovala veliko znanje, te kad bi mogli 
prorokovati i očitovati ne samo buduće događaje nego također i taj- 
ne savjesti i duše, zapamti, ni to ne bi bilo savršeno veselje.« Pošto 
su još malo dalje išli, sveti Franjo govoraše posve glasno: »Brate Le- 
one, ovčice Božja! Kad bi manja braća govorila anđeoskim jezikom 
i kad bi poznavala tijek zvijezda i svojstva biljaka i kad bi otkrila sva 
bogatstva zemlje, te kad bi poznavala sve vlastitosti ptica i riba, ljudi 
i životinja, stabala i kamenja, korijenja i vode, zapamti, ni u tome ne 
bi bilo savršeno veselje.« Tako su išli još neko vrijeme, a sveti Fra- 
njo, gotovo vičući, reče: »Brate Leone, kad bi manji brat znao tako 
dobro propovijedati da bi obratio sve nevjernike na vjeru Kristovu, 
zapamti, ni u tome ne bi bilo savršeno veselje.« 

Dok su oni tako razgovarali i prevalili dvije milje, upita brat Leon 
svetog Franju s velikim čuđenjem: »Molim te, oče, u ime Božje, da 
mi kažeš u čemu se sastoji savršeno veselje?« Sveti Franjo mu odgo- 
vori: »Kad bismo došli k Mariji Anđeoskoj mokri od kiše, promrzli 
od zime, uprljani blatom i skršeni glađu, te pokucali na samostan- 
ska vrata, i kad bi došao rasrđen vratar te upitao: ’Tko ste vi?’, a 
mi rekli: ’Dvojica vaše braće’, a on nam odvratio: ’Vi ne govorite 
istinu - naprotiv, vi ste lopovi koji varate svijet i otimate milostinju 
siromasima. Otiđite odavde, neću vam otvoriti vrata.’ I kad nas ne 
bi pustio unutra, nego nas ostavio da vani i dalje stojimo u noći, 
snijegu, hladnoći, kiši i gladi. Kad bismo mi tada bili sposobni svu 
ovu grdnju, tako veliku okrutnost i nemilosrdnost strpljivo podnije- 
ti, i kad bismo bez uzrujavanja, smetenosti i prigovaranja ponizno 
i ljubazno mislili da nas onaj brat dobro pozna i da mu je Bog dao 
da nam tako govori, o brate Leone, zapamti, to bi bilo savršeno 
veselje. I kad bismo ponovno kucah na vrata, a on rasrđen izašao 
te nas kao dosadne dangube, psujući nas i bijući napao: 'Gubite 
se, prosti razbojnici, odlazite u svratište, ovdje ne možete ni jesti 
ni noćiti.’ Kad bismo to podnijeli strpljivo i to smatrah velikom sre- 
ćom, o brate Leone, to bi bilo savršeno veselje. A ako bi nakon 
toga, prisiljeni glađu, hladnoćom i noćnom tamom, još jače kucah, 
zaklinjući vratara da nas za ljubav Božju pusti unutra, a kad bi on, 
još više razjaren, odgovorio: 'Razbojnici i dosadni besposhčari, dat 
ću vam što vas ide’, te izišao s velikim kvrgavim štapom, uhvatio nas 

za kapucu, bacio nas na zemlju, vukao po snijegu te nas naizmjence 
tukao batinom. Kad bismo mi to podnijeli strpljivo i s ljubavlju i 
pritom mislili na muke blagoslovljenoga Krista, u tome je savršeno 
veselje. Sada, dragi brate, zapamti zaključak: najveći je dar i milost 
Duha Svetoga, koju daje Krist svojim prijateljima, da možemo sami 
sebe obuzdati i iz ljubavi prema Kristu dragovoljno podnositi ne- 
volje, uvrede, pogrde te duševne i tjelesne neugodnosti. Mi se ne 
smijemo ovim darovima ponositi jer nisu naši, nego dolaze od Boga. 
Zato govori apostol: Sto imaš, a da nisi primio? A ako si primio, zašto 
se time hvališ, kao da je tvoje ( 1 Kor 4,7)? Mi se možemo hvaliti samo 
križem nevolja i patnja, kao što kaže apostol: Neću se hvaliti ničim, 
osim križem našega Gospodina Isusa Krista (Gal 6,14).« 

Na hvalu i slavu Isusa Krista i siromaška Franje! Amen. 


9 

Kako je sveti Franjo učio brata Leona moliti časoslov 
i kako je brat Leon protivno odgovarao svetom Franji 

U prve dane, na početku Reda, našao se jednom sveti Franjo s 
bratom Leonom na nekom mjestu gdje ne bijaše knjiga iz kojih bi 
molili časoslov. Kad je došlo vrijeme u koje se moli jutarnja, reče 
sveti Franjo bratu Leonu: »Dragi moj brate Leone, mi nemamo 
časoslova ni knjiga iz kojih bismo mogli moliti jutarnju. Da ipak 
upotrijebimo ovo vrijeme za molitvu Bogu, ja ću pred tobom go- 
voriti, a ti ćeš odgovarati kako te poučim. Ja ću kazati ovako: Brate 
Franjo, ti si vrlo mnogo sagriješio i mnoga zla učinio u svijetu tako 
da si zaslužio pakao, a ti ćeš, brate Leone, odgovarati: Ti govoriš 
istinu i zaslužuješ pakao.« Brat Leon s golubinjom jednostavnošću 
odgovori: »Rado, oče. Započni u ime Božje.« Sveti Franjo počne: 
»Brate Franjo, ti si učinio u svijetu mnoga grešna djela protiv Boga, 
tako da si zaslužio pakao.« A brat Leon odgovori: »Po tebi je Bog 
učinio toliko dobra te ćeš poći u raj.« Sveti Franjo reče: »Ne govori 
tako, brate Leone, nego kad ja kažem: Brate Franjo, ti si počinio 
protiv Boga tolika zla te zaslužuješ da te Bog prokune, odgovori 
ovako: Brate Franjo, ti govoriš istinu i zaslužuješ da budeš među 
prokletima.« Brat Leon odvrati: »Rado, oče.« 

Tada sveti Franjo, jecajući, plačući i udarajući se u prsa, govoraše 
veoma glasno: »O Gospodine, Bože neba i zemlje, sagriješio sam 
protiv tebe veoma mnogo i učinio mnoga zla te sam zavrijedio da me 
prokuneš.« A brat Leon odvrati: »O brate Franjo, Bog će ti iskazati 
toliku milost da budeš među blagoslovljenima blagoslovljen.« Sveti 
se Franjo čudio zašto brat Leon uvijek govori protivno od onoga što 
mu je naredio. Stoga ga pokara ovim riječima: »Zašto ne odgovaraš 

onako kako sam te poučio? Zapovijedam ti u ime svete poslušnosti 
da odgovaraš prema mojoj uputi. Ja ću reći ovako: O, opaki brate 
Franjo, ti misliš da će Bog biti milosrdan prema tebi koji si počinio 
tolike grijehe protiv Oca milosrđa i Boga svake utjehe (2 Kor 1,3)? A 
ti, brate Leone, ovčice, odgovorit ćeš: Nikako nisi vrijedan smilova- 
nja.« No kad je sveti Franjo rekao: »O, opaki brate Franjo« i tako 
dalje, brat Leon odvrati: »Bog Otac, čije je opraštanje neizmjerno 
veće negoli tvoji grijesi, bit će vrlo milosrdan prema tebi i dat će ti, 
osim toga, mnoge milosti.« Čuvši ovaj odgovor, sveti se Franjo malo 
rasrdi i reče: »Kako si se usudio raditi protiv poslušnosti i cijelo vri- 
jeme odgovaraš protivno onome što sam ti naredio?« Brat Leon od- 
govori ponizno i s poštovanjem: »Bog znade, moj oče, da sam svaki 
put htio odgovoriti onako kako si me ti poučio, ali Bog mi dade da 
govorim onako kako se njemu sviđa.« Sveti Franjo se tome čudio te 
je rekao bratu Leonu: »Zaklinjem te, odgovori mi ovaj put onako 
kako sam ti rekao.« Brat Leon odgovori: »Reci, u ime Božje, ovaj 
put ću ti sigurno odgovoriti po želji.« Sveti Franjo, plačući, reče: 
»O, opaki brate Franjo, misliš li da će Bog s tobom biti milosrdan?« 
i tako dalje, a brat Leon odvrati: »Štoviše, primit ćeš od Boga veliko 
milosrđe, uzvisit će te i proslaviti u vijeke, jer onaj koji se ponizuje bit 
će uzvišen (Lk 14,11). Drugačije ja ne mogu govoriti, jer Bog govori 
na moja usta.« U toj poniznoj svađi, s mnogo suza, u velikoj duhov- 
noj utjehi i molitvi probdješe cijelu noć. 

Na hvalu i slavu Isusa Krista i siromaška Franje! Amen. 


10 

Kako je brat Maseo pitao svetog Franju 
zašto za njim svatko ide i želi ga vidjeti 

Jednom je sveti Franjo bio u boravištu kraj Porcijunkule s bra- 
tom Maseom iz Marignana, čovjekom velike svetosti, razboritosti 
i dara da je mogao govoriti o Bogu, zbog čega ga je sveti Franjo 
mnogo ljubio. Kad se jednog dana sveti Franjo vraćao kući iz šume 
gdje je molio, htio je brat Maseo iskušati njegovu poniznost. Stoga 
mu izađe u susret i, kao da se šah, reče mu: »Zašto za tobom? 
Zašto za tobom? Zašto za tobom?« Sveti Franjo upita: »Što želiš 
reći?« Brat Maseo odgovori: »Želio bih znati zašto za tobom idu 
svi ljudi, zašto te svakamo prate, zašto te svatko želi vidjeti, čuti i 
tebi se podvrgavati? A ti nisi ni čovjek lijepa tijela, niti posjeduješ 
veliko znanje, a niti si plemićkoga roda. Zašto dakle želi svatko 
ići za tobom?« Kad je to čuo sveti Franjo, veoma se razveselio, 
podigao je lice prema nebu i tako je stajao duže vremena zanesen 
i uronjen u Boga. Kad je došao k svijesti, kleknuo je na zemlju, 

dao Bogu čast i hvalu, okrenuo se tada bratu Maseu i rekao mu: 
»Ti si želio saznati zašto sav narod dolazi k meni? Upravo k meni? 
Zašto me sav narod prati? Upravo mene? Ja ti mogu odgovoriti: 
to dolazi od najvišega Gospodina koji svojim očima gleda dobre 
i zle. Njegove najsvetije oči nisu našle na zemlji među grešnicima 
nevrednijeg, nedostojnijeg i većeg grešnika od mene. Bog je pak 
htio učiniti čudo, i za to svoje djelo nije našao bjednije stvorenje od 
mene. Zato je mene izabrao da postidi plemstvo, oholost i jakost, 
ljepotu i mudrost ovoga svijeta, kako bi svi upoznali da svaka kre- 
post, jakost i dobrota dolazi od njega, a ne od stvorova i da se nitko 
ne može hvaliti svojim djelima, već ako se tko hvali, neka se hvali u 
Gospodinu (Jr 9,22; 1 Kor 1,3 1), kome pripada svaka čast i hvala na 
sve vijeke.« Kad je brat Maseo čuo taj ponizni odgovor i o njemu 
razmišljao, zadivio se i spoznao da sveti Franjo posjeduje istinitu 
poniznost i pobožnost. 

Na hvalu i slavu Krista i siromaška Franje! Amen. 


1 1 

Kako je sveti Franjo naredio bratu Maseu 
da se na raskršću okrene više puta i kako su došli u Sienu 
gdje je sveti Franjo učinio mnoga dobra djela 

Jednog dana išli su putem sveti Franjo i brat Maseo. Ovaj je išao 
malo ispred Franje. Kad su prevalili dio puta, stigoše do raskršća s 
tri puta: jednim su mogli doći u Sienu, drugim u Firencu, a trećim u 
Arezzo. Brat Maseo upita: »Oče, kojim putem moramo poći?« Sve- 
ti Franjo odgovori: »Kojim se Bogu svidi, onim ćemo krenuti.« Brat 
Maseo reče: »A kako ćemo upoznati volju Božju?« Sveti Franjo od- 
vrati: »Po znaku koji ću ti dati ili pokazati. Stoga ti zapovijedam u 
ime svete poslušnosti, kako bi stekao zaslugu, da se na mjestu gdje 
se putovi sastaju i gdje sada stojiš, okrećeš poput djece kad se igraju 
i da se ne prestaneš okretati dok ti ne kažem.« Brat Maseo okretao 
se vrlo dugo te je nekoliko puta pao na zemlju. Budući da mu sveti 
Franjo nije kazao da se prestane okretati, dizao se i opet se okretao, 
jer je htio ostati vjeran zapovijedi svete poslušnosti. Konačno, dok 
se brzo okretao, reče sveti Franjo: »Stoj i ne miči se.« Brat Maseo 
se zaustavi. Sveti Franjo ga upita: »Prema kojem gradu si okrenut 
licem?« Brat Maseo odgovori: »Prema Sieni.« Sveti otac reče: »To 
je put kojim moramo ići po Božjoj volji.« 

Putem se brat Maseo vrlo čudio zašto mu je sveti Franjo zapovi- 
jedao da se okreće na raskršću pred prolaznicima kao što se djeca 
okreću u igri. No o tome nije progovorio sa svetim Franjom iz po- 
štovanja prema njemu. 

Kad su se približili Sieni, narod je u gradu saznao za dolazak sve- 
ca. Izišli su pred njega i iz poštovanja ponijeli su njega i njegova pra- 
tioca do biskupije, tako da nisu nogama ni taknuli zemlje. Upravo u 
to vrijeme neki ljudi u gradu međusobno su ratovali i već su dvojica 
građana poginula. Kad je sveti Franjo došao u grad, propovijedao 
je tako sveto i pobožno te ih je sklonuo na izmirenje i uspostavio 
među njima jedinstvo i slogu. Kad je sienski biskup čuo za ovo ve- 
liko djelo svetog Franje, pozvao ga je k sebi, primio ga s velikim 
počastima te ga kod sebe zadržao toga dana i te noći. Sljedećeg je 
jutra istinski ponizni sveti Franjo, koji u svojim djelima nije imao 
ništa drugo pred očima osim Božje slave, rano ustao te je sa svojim 
pratiocem otišao, a da o tome biskup ništa nije znao. 

Putem je brat Maseo zbog toga mrmljao i u sebi govorio: »Što 
radi ovaj dobri čovjek? Meni zapovijeda da se na putu okrećem po- 
put djece, a sada biskupu, koji mu je iskazao toliku čast, nije kazao 
ni jedne dobre riječi niti mu se zahvalio.« Bratu Maseu se ovakav 
postupak činio vrlo nepromišljenim. Ali zatim, kad je brat Maseo 
po Božjem prosvjetljenju došao k sebi, prekoravao je samoga sebe i 
rekao u svom srcu: »Brate Maseo, ti si odviše ohol kad prosuđuješ 
Božja djela i zaslužio si zbog svoje nerazumne oholosti pakao. Zar 
nije jučer svetac učinio tako sveta djela da ni sam Božji anđeo ne 
bi mogao učiniti veća i čudesnija. I zato ako bi ti naredio da bacaš 
kamenje, trebao bi ga poslušati, jer ono što je on na tom putu učinio 
naredila je Božja providnost, kako se to pokazalo na kraju. Da sveti 
Franjo nije izmirio zavađene, ne samo da bi se oni dalje međusobno 
borili i ne samo da bi mnoge nož usmrtio nego bi još mnoge duše 
neprijatelj odvukao u pakao. Stoga si lakouman i ohol što mrmljaš 
protiv onoga što se je očito dogodilo po Božjoj volji.« 

Sve ovo o čemu je brat Maseo u sebi razmišljao Bog je očitovao 
svetom Franji. Stoga se sveti Franjo približi bratu Maseu i reče mu: 
»Ostani kod misli koje su ti sada došle jer one su dobre, korisne i od 
Boga nadahnute. Prijašnje mrmljanje bila je slijepa taština, ispraz- 
nost i oholost, a došlo ti je u srce od neprijatelja.« Tako je brat Ma- 
seo uvidio da su svetom Franji bile poznate tajne njegova srca te je 
jasno shvatio da duh Božje mudrosti upravlja svim djelima svetog 
Franje. 

Na hvalu i slavu Isusa Krista i siromaška Franje! Amen. 

Kako je sveti Franjo povjerio bratu Maseu službu vratara, 
a i mnoge druge dužnosti 

Sveti Franjo htio je poniziti brata Masea da se zbog mnogih da- 
rova i milosti što mu ih je Bog davao ne pojavi u njemu oholost, 
nego da po poniznosti napreduje u tim darovima te da tako bude 
svaki dan sve kreposniji. Sveti je Franjo boravio sa svojim prvim 
svetim drugovima na nekom osamljenom mjestu, a među njima 
bijaše i brat Maseo. Jednoga dana reče sveti Franjo bratu Maseu 
pred ostalom braćom: »Brate Maseo, sva ova braća imaju milost 
dubokog razmatranja i molitve, a ti imaš milost da navješćuješ riječ 
Božju i tješiš jednostavne ljude. Da bi ova braća mogla nesmetano 
razmatrati, hoću da preuzmeš službu vratara, sakupljača milostinje 
i kuhara. Kad budu druga braća jela, ti ćeš jesti pred vratima, da 
onima koji dođu ovamo kažeš koju riječ o Bogu, i to prije negoli 
pokucaju na vrata. Tako neće biti potrebno da izlazi nijedan drugi 
brat osim tebe. To izvršuj u ime svete poslušnosti.« 

Tada brat Maseo navuče na glavu kapucu, primi ponizno duž- 
nosti vratara, sakupljača milostinje i kuhara, i to je izvršavao više 
dana. No njegovi drugovi, kao ljudi od Boga prosvijetljeni, počeli 
su osjećati u svojim srcima grižnju savjesti. Oni su znali da je brat 
Maseo vrlo savršen, više nego oni, pa je ipak njemu zapovjeđeno 
da se brine za cijeli samostan, a ne njima. Stoga svi, složni u svo- 
jim namjerama, otiđoše k svetom Franji te ga zamole da među sve 
razdijeli te dužnosti, jer njihove savjesti ne mogu podnijeti da brat 
Maseo nosi tolik teret. 

Kad ih sveti Franjo sasluša, prihvati njihov savjet i udovolji nji- 
hovoj želji. Pozva brata Masea te mu reče: »Brate Maseo, tvoji dru- 
govi žele preuzeti neke službe koje sam ti povjerio. Stoga želim da 
se službe podijele među braćom.« Brat Maseo odgovori s velikom 
poniznošću i strpljivošću: »Oče, ako mi dadeš sve ili samo dio duž- 
nosti, podložit ću se tome kao da je to Bog odredio.« 

Pošto je sveti Franjo vidio ljubav braće i poniznost brata Masea, 
izreče im divnu propovijed o svetoj poniznosti. U njoj ih pouči kako 
moramo biti to ponizniji što smo više darova dobili od Boga, jer bez 
poniznosti nije Bogu nijedna krepost ugodna. Kad je završio svoju 
propovijed, podijelio je dužnosti s velikom ljubavlju. 

Na hvalu i slavu Gospodina Isusa Krista i siromaška Franje! 
Amen. 

Kako je sveti Franjo slao 

dvojicu po dvojicu svojih drugova da propovijedaju evanđelje, 
kako je brata Masea poslao da prosi kruh 
te kako su se svetom Franji ukazali sveti Petar i sveti Pavao 

Divni sluga i nasljedovatelj Kristov, gospodin sveti Franjo, želio 
je da u svemu bude sličan Spasitelju, koji je, prema Svetom pismu, 
slao svoje učenike dvojicu po dvojicu (Mk 6,7) u one gradove u 
koje je sam htio poći. I tako sveti Franjo, pošto je skupio dvanaest 
učenika, pošalje ih po dvojicu u svijet da propovijedaju evanđe- 
lje. A da im dadne primjer prave poslušnosti, on je, po primjeru 
Kristovu prije počeo činiti nego poučavati (Dj 1,1). Kad je svima 
označio krajeve svijeta kamo imaju poći, uzeo je za pratioca fra 
Masea i krenuo prema Francuskoj. Jednoga su dana došli u neko 
selo. Kako su od puta bili umorni i gladni, pošli su, prema Pravilu, 
prositi kruha u Božje ime. Sveti Franjo pođe jednim seoskim pu- 
tem, a njegov pratilac drugim. Budući da je sveti Franjo bio niska 
stasa i neugledna izgleda, smatrah su ga oni koji ga nisu poznavali 
najobičnijim prosjakom. Tako je on isprosio samo nekoliko ko- 
madića suhog kruha. Budući da je brat Maseo bio visok i lijepa 
izgleda, dobio je velikih i dobrih komada kruha, pa čak i jedan 
cijeli hljepčić. 

Naprašivši, sastali su se na jednom mjestu izvan sela da blaguju. 
Ondje je bio lijep izvor i pokraj njega zgodan i povelik kamen. Na 
nj su metnuli obojica isprošenu milostinju. Kad je sveti Franjo vidio 
da su u brata Masea veći i ljepši komadi kruha i da je dobio više 
nego on, vrlo se razveselio i rekao: »Brate Maseo, mi nismo vrijedni 
tolikog blaga.« Kako je on ove riječi nekoliko puta opetovao, reče 
brat Maseo: »Moj dragi oče, kako možeš ovo nazvati blagom kad 
nam još mnogo toga nedostaje za najobičniji stol. Ovo je veliko si- 
romaštvo. Ovdje nemamo ni stolaca, ni noževa, ni tanjura, ni zdjele, 
ni stolnjaka, a ni sluge ih sluškinje.« Sveti Franjo odgovori: »Pa to 
je upravo ono što ja zovem velikim blagom, jer ovdje nema ničega 
što su ljudi napravih, već nam je sve ovo pripravila Božja provid- 
nost, kako se to najbolje vidi na isprošenom kruhu, ovom hjepom 
kamenom stolu i bistrom izvoru. Stoga želim da se mohmo Bogu da 
bi nas poučio kako bismo svim srcem ljubili sveto siromaštvo, ovo 
plemenito blago koje je sam Bog stvorio.« Nakon tih riječi pomohše 
se, najedoše se kruha i napiše vode. Okrijepljeni digoše se i nastavi- 
še put prema Francuskoj. 

Kad su došh do jedne crkve, sveti Franjo reče svome pratiocu: 
»Uđimo u ovu crkvu da se pomolimo.« Kad su ušh, sveti Franjo 
ode iza žrtvenika i zadubi se u molitvu. U toj molitvi pohodio 

ga je Bog te se njegova duša tako rasplamtjela ljubavlju prema 
svetom siromaštvu da se činilo, zbog boje njegova lica i neobična 
i brza otvaranja usta, da iz sebe izbacuje plamen ljubavi. Užaren 
poput vatre priđe svojem pratiocu i reče mu: »A, a, a! Brate Ma- 
seo, dođi k meni.« To ponovi tri puta. Tada ga sveti Franjo digne 
uvis i baci ga otprilike tako daleko koliko se može baciti veliko 
koplje. Tome se brat Maseo vrlo čudio. Kasnije je on o tome pri- 
povijedao svojim drugovima i rekao im, kad ga je sveti Franjo 
digao uvis i bacio, da je dobio od Duha Svetoga tako veliku slast 
i tako veliku utjehu, kakve nikad u svom životu nije imao ni prije, 
a ni poslije. 

Nakon ovog događaja reče sveti Franjo svom drugu: »Predragi 
druže, pođimo k svetom Petru i Pavlu i zamolimo da nas pouče i po- 
mognu kako da posjedujemo neizmjerno blago svetog siromaštva, 
jer ono je najvrednije i božansko blago koje nismo dostojni posjedo- 
vati u našim bijednim posudama. Ono je tako velika nebeska kre- 
post za koju treba sve zemaljske i prolazne stvari pogaziti, jer one 
sprečavaju dušu da se slobodno može družiti s Bogom. Siromaštvo 
je ona krepost koja omogućuje duši, dok još boravi na zemlji, da 
razgovara s nebeskim anđelima. To je ona krepost koja je Krista 
pratila na križ, koja je s Kristom bila pokopana, koja je s Kristom 
uskrsnula i s Kristom uzašla na nebo. Ona, nadalje, omogućuje du- 
šama koje su je dragovoljno prigrlile da se mogu lako uzdignuti k 
nebu dok su još u ovom životu. Ona štiti i brani istinsku poniznost 
i ljubav. Zato ćemo moliti presvete Kristove apostole, koji su bili 
savršeni ljubitelji ovoga evanđeoskog bisera, da i nama izmole istu 
milost od našega Gospodina Isusa Krista. Neka nam on po svom 
svetom milosrđu dadne da budemo pravi ljubitelji i ponizni učenici 
te tako dragocjene, divne i evanđeoske kreposti.« 

U tom razgovoru stigoše u Rim i uđoše u crkvu svetog Petra. 
Tada stade sveti Franjo moliti u jednom kutu, a brat Maseo u dru- 
gom. Ondje se sveti Franjo dugo molio s velikom pobožnošću i sa 
suzama u očima. Tada se svetom Franji ukažu sveti Petar i sveti 
Pavao u čudnovatom svjetlu te mu rekoše: »Budući da nastojiš i 
želiš opsluživati ono što je opsluživao Isus Krist i njegovi učenici, 
šalje nas k tebi naš Gospodin Isus Krist da ti priopćimo kako ti 
je molitva uslišana i kako će tebi i tvojim sljedbenicima Bog dati 
blago svetog siromaštva u najsavršenijem stupnju. Po njegovoj 
zapovijedi moramo ti kazati da svaki onaj koji po tvom primjeru 
bude opsluživao ovaj savjet može biti siguran za vječno blaženstvo 
i vječni život. Tebe i tvoje sljedbenike blagoslivlje Bog.« Čim su 
oni ovo izrekli, udaljili su se od njega, ostavivši ga vrlo utješena. 
Kad je sveti Franjo ustao od molitve i našao svoga pratioca, upita 
ga je li Bog njemu štogod objavio. Brat Maseo odgovori: »Nije.« 

Tada mu sveti Franjo ispripovjedi kako su se njemu ukazali sveti 
apostoli i što su mu objavili. Obojica su se tome vrlo veselila te 
zaključiše da se vrate u Spoletsku dolinu, a da napuste misao da 
idu u Francusku. 

Na hvalu i slavu Isusa Krista i siromaška Franje! Amen. 


14 

Kako se Krist blagoslovljeni pojavio među braćom 
dok su razgovarali o Bogu 

Nedugo iza osnutka Reda, kad je sveti Franjo bio zajedno sa 
svojom braćom, razgovarali su o Isusu Kristu. Tom je prilikom sve- 
ti Franjo, ispunjen Duhom Svetim, zapovjedio jednome bratu da 
govori o Bogu što mu Duh Sveti nadahne. Brat izvrši zapovijed i 
divno je govorio o Bogu. Tada mu reče da stane i zapovjedi dru- 
gome bratu to isto. I ovaj brat posluša te je govorio o Bogu vrlo 
učeno. Tada i njemu zapovjedi da stane. Nakon toga naredi i tre- 
ćemu da govori o Bogu. Ovaj je počeo tako dubokoumno govoriti 
o Božjim tajnama da se sveti Franjo čudio njemu kao i prijašnjoj 
dvojici te mu bijaše jasno da je Duh Sveti govorio preko njih. A 
dogodilo se i ovo. Dok su oni tako govorili, pojavio se među njima 
Isus Krist u liku lijepa mladića, blagoslovio ih i napunio tolikom 
slatkoćom da su se svi preobrazili i ležali su na zemlji kao mrtvi 
te nisu ništa čuli niti osjećah od ovoga svijeta. Kad su došli k sebi, 
reče sveti Franjo: »Moja draga braćo, zahvalimo Bogu koji je pre- 
ko usta priprostih ljudi htio očitovati blago nebeske mudrosti, jer 
Bog je onaj koji nijemima otvara usta, a jezicima neukih daje da 
mudro i pametno govore.« 

Na hvalu i slavu Isusa Krista i siromaška Franje! Amen. 


15 

Kako je sveta Klara blagovala sa svetim Franjom 
i njegovom braćom u Porcijunkuli 

Kad god je sveti Franjo boravio u Asizu, češće je pohodio svetu 
Klaru i davao joj svete savjete. A ona je imala vruću želju da samo 
jednom blaguje s njim. Premda ga je za to često molila, on joj nije 
htio udovoljiti. Ah kad braća saznaše za tu njezinu želju, rekoše sve- 
tom Franji: »Sveti oče, nama se čini kako tvoja nepopustljivost da 
ne udovoljiš sestri Klari, toj od Boga odabranoj djevici, u tako ne- 
znatnoj stvari da blaguješ s njome, ne odgovara božanskoj ljubavi; 
osobito ako se promish da je ona na tvoju riječ ostavila bogatstvo i 

taštinu ovoga svijeta. Jer da te je zamolila za veću milost nego što 
je ta, sigurno joj ne bi uskratio.« Sveti Franjo odgovori: »Vama se 
dakle čini da je moram uslišati?« Braća odgovore: »Da, oče, ona 
je vrijedna te milosti.« Sveti Franjo odvrati: »Ako vi tako mislite, 
onda moram i ja. A da joj još više udovoljimo, hoću da blagujemo 
u Mariji Anđeoskoj. Budući da je dosta dugo zatvorena kod Svetog 
Damjana, vrlo će se radovati da vidi Mariju Anđeosku, gdje joj je 
bila odrezana kosa i gdje je bila posvećena za zaručnicu Kristovu. 
Ondje ćemo dakle blagovati u ime Božje.« 

Kad je došao određeni dan za taj sastanak, sveta Klara ostavi 
samostan svetoga Damjana sa svojom pratilicom te zajedno s Fra- 
njinim učenicima dođe k Svetoj Mariji Anđeoskoj. Kad su ona- 
mo stigli, ona pobožno pozdravi Djevicu Mariju pred njezinim 
oltarom gdje je nekoć obukla redovničku odjeću i gdje se pokrila 
koprenom. U međuvremenu je sveti Franjo dao prostrijeti stol na 
goloj zemlji, kako je bio običaj. Kad je došlo vrijeme objeda, sveti 
Franjo počeo je govoriti o Bogu tako divno i uzvišeno da je nad 
njih sišla božanska milost u tolikoj mjeri te su svi zaneseni uronili 
u Boga. 

Dok su oni bili uzdignutim očima i rukama prema nebu zanese- 
ni, vidjeh su ljudi iz Asiza, Bettone i bliže okolice da je Sveta Marija 
Anđeoska, mjesto i šuma, sva u velikom plamenu. Učinilo im se kao 
da sve gori. Stoga su ljudi iz Asiza dotrčali da ugase požar. No kad 
su se približili mjestu, nisu vidjeh ništa od požara, pa odu unutra. Tu 
su našh svetog Franju, svetu Klaru i njihove pratioce gdje, zaneseni 
u Boga, sjede oko jednostavnog stola. Oni uvidješe da to nije bila 
obična zemaljska, već božanska vatra, kojom je Bog htio na čudesan 
način pokazati i označiti onu božansku vatru kojom su gorjele duše 
svete braće i sestara. Nakon toga se vratiše kući utješeni i ispunjeni 
svetom pobožnošću u svojim srcima. 

Nakon vrlo duga vremena došh su sveti Franjo, sveta Klara i 
ostah k sebi. Pošto su osjetih da ih je okrijepila božanska hrana, nisu 
se više brinuh za zemaljsku. Tako prođe taj blagoslovljeni ručak, a 
sveta Klara se s pratnjom vrati Svetom Damjanu. Kad su je sestre 
ugledale, veoma se razvesehše. Sestre su se naime pobojale da ju 
je sveti Franjo poslao da upravlja drugim samostanom. Tako je već 
bio učinio sa svetom Agnezom, sestrom svete Klare, koju je poslao 
da upravlja samostanom Monticello u Firenci. Sveti Franjo jednom 
je rekao svetoj Klari: »Budi spremna da te u slučaju potrebe mogu 
kamo poslati.« A ona, kako je bila poslušna kći, odgovori: »Oče, ja 
sam spremna da pođem na tvoju zapovijed kamo god me pošalješ.« 
Stoga su se sestre primirile kad su vidjele da sveta Klara ostaje s 
njima. Od tada je sveta Klara bila vrlo sretna. 

Na hvalu i slavu Isusa Krista i siromaška Franje! Amen. 

Kako je sveti Franjo zatražio savjet od svete Klare 
i brata Silvestra da li da se posveti samo molitvi 
ili da od vremena do vremena propovijeda; 
kako je osnovao Treći red i kako je propovijedao pticama 

Ponizni sluga Kristov sveti Franjo, nedugo iza svog obraćenja, 
sakupivši mnogo pristalica i primivši ih u Red, stajao je pred ne- 
izvjesnošću što mora učiniti: da li da se posveti samo molitvi ili 
će koji put i propovijedati? O tome je htio saznati Božju volju. 
A jer mu njegova poniznost, koju je posjedovao u velikoj mjeri, 
nije dopuštala da se pouzda samo u sebe i u svoje molitve, htio 
je saznati Božju volju po molitvi drugih. Stoga dozva k sebi brata 
Masea i reče mu: »Pođi k sestri Klari i reci joj da se sa svojim du- 
hovnim sestrama moli Bogu te bi im Bog dao milost da upoznam 
što je bolje za moje dobro: ih da nastojim propovijedati ih da samo 
molim. Tada pođi k bratu Silvestru i kaži mu isto.« Brat Silvestar 
je bio onaj koji je prije svog ulaska u Red vidio kako iz usta svetoga 
Franje izlazi zlatni križ, koji je svojom visinom doticao nebo, a 
širinom obuhvaćao krajeve svijeta. Brat Silvestar bio je tako pobo- 
žan i svet da ga je Bog u svemu uslišavao za što bi moho. A često 
je čak i razgovarao s Bogom. Stoga se sveti Franjo u njega jako 
pouzdavao. 

Brat Maseo ode i učini točno prema želji svetoga Franje, ponaj- 
prije k svetoj Klari, a zatim k bratu Silvestru. Čim je brat Silvestar 
čuo molbu, odmah se počeo moliti i smjesta dobio odgovor od 
Boga. Okrenu se bratu Maseu i reče mu: »Bog mi je rekao da ovo 
kažeš svetom Franji: On ga nije pozvao u Red samo radi sebe nego 
da bude na korist i dušama, i mnogi će se po njemu spasiti.« Kad je 
brat Maseo dobio ovaj odgovor, vratio se k svetoj Klari da dozna što 
je ona izmohla od Boga. Ona odgovori da je njoj i njezinim sestrama 
Bog dao isti odgovor kao i bratu Silvestru. 

S ovim se odgovorima vratio brat Maseo svetom Franji. Sveti ga 
Franjo primi s velikim veseljem i ljubavlju, opere mu noge i pripravi 
ručak. Nakon ručka pozva sveti Franjo brata Masea u šumu, klekne 
pred njega, pokrije se kapucom, prekriži ruke u obliku križa i upi- 
ta ga: »Što mi zapovijeda moj Gospodin Isus Krist?« Brat Maseo 
odgovori: »Bog je odgovorio i očitovao, kako bratu Silvestru tako i 
sestri Klari i njezinim duhovnim sestrama, da je njegova volja da ti 
propovijedaš svijetu, jer te nije izabrao samo radi tebe samoga nego 
i radi spasa drugih!« Kad je sveti Franjo čuo taj odgovor i u njemu 
spoznao volju Božju, ustao je s vehkom gorljivošću i rekao: »Pođi- 
mo u ime Božje!« Za pratioce je uzeo brata Masea i brata Anđela. 
Obojica su bih sveti ljudi. 


Cvjetići sv. Franje 


1491 


S velikim su oduševljenjem krenuli na put, ne pazeći ni na cestu 
ni na stazu kuda su išli, i prispješe do nekog utvrđenog grada koji se 
zvao Savurniano. Sveti Franjo poče odmah propovijedati. Najprije 
zapovjedi lastavicama koje su cvrkutale da budu mirne dok on ne 
završi propovijed. Lastavice su poslušale. Sveti Franjo je propovi- 
jedao s tolikim žarom da su muževi i žene toga grada htjeli ostaviti 
svoje domove i slijediti ga. No to ne dopusti sveti Franjo, već im 
reče: »Nemojte se prenagliti i ne napuštajte svoj grad. Ja ću vam već 
kazati što morate činiti za spas svojih duša.« Tada je odlučio osno- 
vati Treći red za spas svih ljudi. Tako ih ostavi utješene i spremne na 
pokoru, a on ode odande i dođe u predio između Kanare i Bevagne. 

Prolazio je dalje istom revnošću. Jednom je podigao oči i ugledao 
na putu nekoliko stabala na kojima je bilo mnogo ptica. Sveti Franjo 
se začudi i reče svojim pratiocima: »Pričekajte me ovdje na putu 
dok ja odem onamo i reknem propovijed svojim dragim sestrama 
pticama.« Tada ode prema polju i poče propovijedati pticama koje 
su bile na zemlji. Iznenada dođu k njemu i one ptice koje su bile na 
drveću i bijahu mirne kao i ostale dok sveti Franjo nije završio pro- 
povijed. Nakon propovijedi nisu htjele odletjeti dok ih nije blago- 
slovio. Kasnije je brat Maseo pripovijedao bratu Jakovu Masijskom 
kako je sveti Franjo stupio među ptice, dirao ih plaštem, a one se 
nisu ni s mjesta pomicale. 

Sadržaj Franjine propovijedi bio je ovaj: »Moje drage sestre pti- 
ce, vi dugujete Bogu vrlo mnogo i zato ga morate svagdje hvaliti. On 
vam je dao slobodu da letite kamo god hoćete. On vas je obdario 
dvostrukim i trostrukim odijelom. On je sačuvao vaše sjeme u barci 
Noinoj da nikada ne izumre vaša vrsta. A morate mu biti zahvalne 
i zato što vam je dao kraljevstvo u zraku. Niti šijete, niti žanjete, a 
ipak vam Bog daje hranu. On vam je dao rijeke i izvore da utažujete 
žeđ, on je odredio da brda i doline budu vašim utočištima i dao vam 
visoka stabla za vaša gnijezda. Pa premda ne znate ni šiti ni presti, 
ipak vas i vašu djecu Bog odijeva, jer vas ljubi i blagoslivlje. Stoga se 
čuvajte grijeha nezahvalnosti i nastojte da ga hvalite.« 

Nakon tih riječi počele su sve ptice otvarati kljunove, širiti kri- 
la, istezati vratove, glave pobožno spuštati prema zemlji, te leprša- 
njem i pjevom pokazivati da im je sveti otac učinio veliko veselje 
i utješio ih. I sveti se Franjo s njima radovao i zabavljao, divio se 
mnogovrsnosti ptica, velikoj raznolikosti, njihovoj pažljivosti i sklo- 
nosti prema njemu te je s njima hvalio njihova Stvoritelja. Pošto 
je završio propovijed, prekrižio ih je i dopustio im da odlete. Na 
to se dignu ptice u zrak, divno pjevajući. Kako je sveti Franjo na- 
činio znak križa, razdijelile su se na četiri strane: jedan dio odleti 
na istok, drugi na zapad, treći na jug, a četvrti na sjever. Svako je 
jato pjevalo vrlo lijepo. Ovo je za svetog Franju bio znak kako će 

njegovi učenici obići cijeli svijet, propovijedajući Kristov križ koji 
je obnovio sveti Franjo. Jednako kao što su ptice, kojima je sveti 
Franjo propovijedao i nad kojima je načinio znak križa, poletjele 
na sve četiri strane svijeta, tako će i njegovi učenici, poput ptica 
koje ništa ne posjeduju, poći u svijet s potpunim predanjem u ruke 
Božje providnosti. 

Na hvalu i slavu Isusa Krista i siromaška Franje! Amen. 


17 

Kako je neki novak, 

želeći saznati što sveti Franjo radi noću u šumi, pošao za njim 
i vidio kako svetac govori s Kristom i Djevicom Marijom 
i mnogim drugim svecima 

Još za života svetog Franje bio je primljen u Red jedan nedužan 
i nevin mladić. On je živio u nekoj maloj kući gdje su braća morala 
spavati vani u polju, bez postelja. Jednom dođe sveti Franjo u to 
mjesto. Navečer, kad su braća izmolila večernju molitvu, sveti Fra- 
njo pođe spavati, kako bi se mogao u noći dići na molitvu dok ostala 
braća budu spavala. Takav je bio običaj svetog Franje. Spomenuti 
mladić odluči brižno uhoditi putove svetoga Franje da upozna nje- 
govu svetost, a osobito da otkrije što on radi noću kad se digne. Da 
ga pak san ne svlada, leže pokraj svetog Franje te sveže svoj pojas 
s Franjinim pojasom, da osjeti kad se svetac digne. Sveti Franjo o 
svemu tome nije ništa znao. U noći, dok su braća bila u prvom snu, 
ustade sveti Franjo i nađe svoj pojas svezan. Polako ga odveza da 
mladića ne probudi. Tada ode sam u šumu koja je bila blizu mjesta 
gdje su drugovi spavali, uđe u jednu spilju i zadubi se u molitvu. 

Nakon nekog vremena probudi se mladić. Odmah primijeti da 
mu je pojas odriješen i da je sveti Franjo otišao, i on ga pođe tražiti. 
Trčeći naokolo, naiđe na otvorena vrata kroz koja se ide u šumu te 
je naslućivao da je sveti Franjo najvjerojatnije otišao u šumu. Stoga 
se i on odšulja u šumu. Kad je došao blizu onog mjesta gdje je sveti 
Franjo molio, začuje mnoge glasove. Približi se tom mjestu koliko 
god je bliže mogao da vidi i razumije ono što se čuje. Tada ugleda 
neobično svjetlo koje je okruživalo svetog Franju. U tom svjetlu vi- 
dio je Krista, Djevicu Mariju, svetog Ivana Krstitelja, svetog Ivana 
Evanđelista i veliku četu anđela, koji su razgovarah sa svetim Fra- 
njom. Kad je mladić sve ovo vidio i čuo, pade kao mrtav na zemlju. 
Kad je ovo tajanstveno ukazanje bilo završeno, vraćajući se sveti 
Franjo natrag, spotakne se nogom o mladića koji je na putu ležao 
kao mrtav. On ga s velikom sućuti uzme na svoje ruke i odnese kući 
kao što dobri pastir nosi svoju ovcu. 

Od njega saznade sveti Franjo da je vidio spomenuto viđenje. 
Strogo mu stoga zapovjedi da o tom nikomu ništa ne kazuje prije 
njegove smrti. Ovaj je mladić brzo napredovao u milosti Božjoj, a 
također i u ljubavi prema svecu, postao je valjan redovnik. Istom 
nakon smrti svetog Franje otkrio je braći ukazanje. 

Na hvalu i slavu Isusa Krista i siromaška Franje! Amen. 


18 

Kako je sveti Franjo održao sveopću skupštinu 
u Mariji Anđeoskoj na kojoj je bilo više od pet tisuća braće 

Vjerni je Kristov sluga, gospodin sveti Franjo, održavao jedanput 
u Mariji Anđeoskoj sveopću skupštinu, na kojoj se skupilo preko 
pet tisuća braće. Na nju dođe i sveti Dominik, glava i utemeljitelj 
Reda braće propovjednika, koji je putovao iz Bologne u Rim. On je 
čuo za skupštinu koju je sazvao sveti Franjo, a koja se održavala na 
ravnici kod Marije Anđeoske. Stoga ode onamo s nekoliko braće 
svojega Reda da to vidi. Na skupštini je bio i kardinal koji je cijenio 
svetog Franju. Njemu je sveti Franjo prorekao da će postati papom, 
što se kasnije obistinilo. Taj je kardinal došao u Asiz iz Peruđe, gdje 
je bio tada papinski dvor. Kako je bio u Asizu, svakoga je dana do- 
lazio da vidi svetog Franju i njegovu braću. Koji put bi im pjevao 
svetu misu, koji put im je pak na skupštini propovijedao. Kardinal je 
s velikim veseljem i privrženošću pohađao ovu svetu skupštinu. Kad 
je došao, vidio je kako braća na ravnici kod Marije Anđeoske sjede 
oko svetog Franje po skupinama: ovdje četrdesetorica, ondje sto, 
a ondje dalje osamdesetorica. Svi su bili zaposleni razmatranjem o 
Bogu, molitvom sa suzama i djelima bratske ljubavi. A bili su ovdje 
u velikoj šutnji i s takvom čednošću da se nije mogla čuti nikakva 
buka. Kardinal se divio takvom redu sakupljenog mnoštva i plačući 
reče sav uzbuđen: »Zaista ovo je bojište, ovo je prava vojska Kri- 
stovih vitezova.« U tom velikom mnoštvu nisi mogao čuti nikakve 
šale ni smijeha. Naprotiv, gdje god su se braća sastala, molila su 
i obavljala božanski časoslov, oplakivala svoje grijehe i grijehe do- 
bročinitelja, ih razgovarahu o spasenju duše. Na ovom polju bijahu 
na nekim mjestima šatori od hasura, podijeljeni u skupove prema 
raznim provincijama. Braća su spavala na zemlji. Gdjekoji je imao 
malo slame. Kao jastuk služio im je kamen ili drvo. Zbog toga je 
raslo poštovanje prema braći kod svih koji su to vidjeh ih o tome 
slušah. Glas se o njihovoj svetosti tako raširio da su čak s papina 
dvora, koji je bio tada u Peruđi, i iz drugih mjesta Spoletske doline 
dolazili mnogi vitezovi, knezovi, plemići i mogućnici, mnogo naro- 
da, zatim kardinali, biskupi i opati s mnogo svećenika da vide tako 

veliku i svetu skupštinu kakve na svijetu nije nikada bilo, bar ne s 
toliko svetih ljudi. A ponajviše su dolazili da vide glavara i svetog 
oca toga svetog naroda, koji je ugrabio svijetu tako dragocjeni plijen 
i skupio tako lijepu vojsku i tako sveto stado, koje je imalo slijediti 
stope istinitog Pastira, Isusa Krista. 

Budući da se opća skupština sastala, zajednički otac i sluga svih, 
sveti Franjo, stade razlagati riječ Božju i propovijedati oduševljeno 
i jakim glasom ono što mu je Duh Sveti nadahnuo. Predmet njego- 
va govora izražavaju ove riječi: »Sinovi moji, mi smo Bogu obećah 
velike stvari, ah još veće obećao je Bog nama ako održimo svoje 
obećanje. Stoga se pouzdano nadajmo da ćemo primiti ono što nam 
je obećano. Kratka je naslada ovoga svijeta, duga je kazna koja iza 
nje shjedi. Neznatne su nevolje ovoga života, a slava drugog života 
beskonačna je i vječna.« O tim je riječima on propovijedao sa ža- 
rom i ojačao svoju braću, poticao na poslušnost i poštovanje prema 
svetoj majci Crkvi i na bratsku ljubav. On im je pokazao kako sav 
puk mora štovati Boga, kako u protivnostima svijeta da sačuvaju 
strpljivost, zatim kako da uzdrže svetu i anđeosku čistoću, kako da 
sačuvaju mir i slogu s Bogom, s ljudima i sa svojom savješću, a zatim 
kako da izvršuju sveto siromaštvo. Tada im reče: »Ja vam zapovije- 
dam snagom svete poslušnosti da svi koji ste se ovdje sakupili ne- 
mate nikakve brige za jelo, pilo i za potrebne tjelesne stvari. Vi se 
samo mohte Bogu, a brigu za svoje tijelo prepustite njemu, jer se on 
posebno brine za vas.« Svi koji su bih na toj skupštini primili su tu 
zapovijed vesela srca i hca. Kad je sveti Franjo završio propovijed, 
svi klekoše i moljahu se Bogu. 

Sveti Dominik, koji je bio svjedok tog događaja, veoma se začudio 
ovoj zapovijedi svetog Franje, držeći je nerazboritom. On nije mogao 
zamisliti kako bi se moglo upravljati i uzdržavati toliko mnoštvo da 
se ne brine za stvari koje su potrebne tijelu. No Svevišnji Pastir, bla- 
goslovljeni Isus Krist, htio je pokazati kako se on brine za svoje ovči- 
ce i kako posebno ljubi siromahe. Tada nadahne ljude u Peruđi, Spo- 
letu i Fohgnu, Spellu i Asizu i okolici da svetoj skupštini donesu jela 
i pila. I gle! Najedanput dođoše ljudi iz tih krajeva, goneći magarce 
i konje i kola - sve krcato kruhom, vinom, grahom, sirom i drugim 
jestvinama, koje trebaju Kristovim siromasima. Oni donesoše osim 
toga stolnjaka, čaša, vrčeva i shčnog posuđa koje je potrebno tako 
velikom mnoštvu. Sretnijim se smatrao onaj koji je više donio ih koji 
je učinio bolju uslugu. Posluživahu ih u svoj poniznosti i naklonosti 
i sami knezovi, vitezovi i plemići koji su došli iz puke radoznalosti. 
Kad je to vidio sveti Dominik, spoznao je da se Božja providnost 
brinula za braću i najponiznije je priznao u sebi da je krivo sudio o 
svetom Franji kad je rekao da je njegova zapovijed nerazborita. Tada 
klekne, prizna skrušeno svoju krivnju i reče: »Uistinu, Bog se na oso- 

bit način brine za ove siromahe, a meni to nije bilo poznato. Od sada 
se i ja zavjetujem da ću opsluživati sveto siromaštvo i proklinjem sa 
strane Božje svu onu braću svoga Reda koja imaju vlasništvo.« Tako 
se sveti Dominik sazida vjerom svetog Franje, poslušnošću i opslu- 
živanjem siromaštva tako velike i dobro uređene zajednice i Božjom 
providnošću koja pripravlja svako dobro u izobilju. 

Na toj skupštini bilo je nadalje rečeno svetom Franji da mnoga 
braća nose na svome tijelu kostrijeti i željezne obruče, zbog čega 
mnogi obolijevahu i umirahu, a mnoge je smetalo u molitvi. Sveti 
Franjo, kao mudri otac, zapovjedi u ime svete poslušnosti da svi oni 
koji nose kostrijeti ili željezne obruče skinu ih i donesu pred njega. 
Oni to učiniše. Pripovijeda se da se skupilo oko pet stotina takvih 
pokorničkih košulja, a još više željeznih obruča, što za ruke što za 
tijelo, tako da se od ovih posljednjih stvorilo kao brdo. Franjo zapo- 
vjedi da ih tu ostave. 

Kad se skupština završila, sveti Franjo utvrdi braću još jednom 
u dobru i pouči ih kako mogu bez grijeha umaći lukavom svijetu. 
Zatim ih pošalje nazad u njihove provincije s Božjim i svojim blago- 
slovom. Sva braća bijahu utješena i ispunjena duhovnim veseljem. 

Na hvalu i slavu Isusa Krista i siromaška Franje! Amen. 


19 

Kako je sveti Franjo došao u Rieti da liječi oči, 
kako je mnoštvo svijeta koje je dolazilo k njemu, 
dok je on boravio u kuči nekoga svećenika, 
u svećenikovu vinogradu potrgalo i pobralo grožđe 
i kako je svećenik, prema Franjinu obećanju, 
dobio više vina nego inače 

Budući da je sveti Franjo teško obolio na očima, gospodin Hu- 
golin, kardinal i zaštitnik Reda, iz velike ljubavi prema njemu, pisao 
mu je da dođe u Rieti, gdje je bilo izvrsnih liječnika za oči. Primivši 
kardinalovo pismo, ode sveti Franjo najprije k Svetom Damjanu, 
gdje je bila sveta Klara, pobožna zaručnica Kristova, da je utješi. 
Tada pođe kardinalu. Dok je sveti Franjo bio u Svetom Damjanu, 
pogoršaju mu se sljedeće noći očni bolovi tako da nije mogao nima- 
lo pogledati svjetlo. Zbog toga nije mogao otputovati. Sveta Klara 
načini mu kolibicu od trske, u kojoj bi mogao bolje počivati. No 
sveti Franjo ne mogaše, što od bolova, što od mnoštva miševa koji 
mu nisu dali mira, ni danju ni noću spavati. Kad su mu se kušnje i 
boli pojačale, počeo je razmišljati i spoznavati da je to bič Božji zbog 
njegovih grijeha i poče zahvaljivati Bogu svim srcem i ustima. Zatim 
vapijaše glasno i reče: »Moj Gospodine, zaslužio sam te boli, i još 

veće. Moj Gospodine Isuse Kriste, dobri Pastiru, koji nama grešnim 
ljudima pokazuješ svoje milosrđe dajući nam razne tjelesne patnje 
i bolove, udijeli mi milost i snagu da se usprkos tjelesnim bolima, 
patnjama i mukama ne odijelim od tebe.« Kad je završio ovu mo- 
litvu, dođe mu glas s neba koji mu reče: »Franjo, odgovori mi: kad 
bi sva zemlja bila zlato i sva mora i rijeke bile balzam, a svi bregovi, 
vrhunci i grebeni bili drago kamenje, a kad bi ti našao neko drugo 
blago, koje je veće i plemenitije od toga koliko je zlato plemeniti- 
je od zemlje, a balzam od vode, a drago kamenje dragocjenije od 
bezvrijednih brda i pećina, i kad bi ti to sve bilo dano, veće je blago 
ova bolest. Ne moraš li stoga biti veseo i zadovoljan?« Sveti Franjo 
odgovori: »Gospodine, nisam dostojan toga predragocjenog bla- 
ga.« Tada mu reče Božji glas: »Veseli se, Franjo, jer to je blago život 
vječni, koji ću ti sačuvati i na kraju dati, a sadašnja bolest i nevolja 
zalog je toga blaženog blaga.« Tada sveti Franjo zovnu svoga pratio- 
ca i, uvelike obradovan tim slavnim obećanjem, reče mu: »Pođimo 
kardinalu!« Prije toga utješi još jednom svetu Klaru svetim riječima 
te se od nje ponizno oprosti. Tada pođe u Rieti. 

Kad su se približili tom gradu, izađe mu u susret veliko mnoštvo 
naroda, pa zato nije htio ući u grad Rieti, nego pođe u neku crkvu 
koja je bila udaljena od grada dvije milje. Kad su građani doznali 
da je on u spomenutoj crkvi, potrčah su onamo da ga vide, i to tako 
da su sav vinograd oštetili i sve grožđe potrgah. To je u srcu boljelo 
svećenika i on se pokajao što je primio svetoga Franju u svoju crkvu. 
Budući da je Bog objavio svetom Franji što svećenik misli, pozva ga k 
sebi i reče mu: »Dragi oče, koliko ti mjera vina donosi taj vinograd u 
godini kada najbolje urodi?« On odgovori: »Dvanaest mjera.« Sveti 
Franjo reče: »Molim te, oče, da sa strpljivošću podneseš moj boravak 
ovdje još nekoliko dana, jer ovdje nalazim veliki mir, i iz ljubavi pre- 
ma Bogu i prema meni siromahu dopusti svakome čovjeku da uzme 
grožđa iz tvog vinograda. Ja ti pak obećavam s Božje strane i u ime 
moga Gospodina Isusa Krista da ćeš dobiti mjesto dvanaest mjera 
dvadeset.« To je sveti Franjo učinio da može ondje ostati radi velike 
koristi duša koje su dolazile k njemu. Mnogi su od njih bih opijeni 
božanskom ljubavlju i ostavljah su svijet. Svećenik se pouzda u Fra- 
njino obećanje i velikodušno prepusti vinograd onima koji su dolazili 
k njemu. I gle čuda: vinograd je bio opustošen i obran tako da je 
jedva ostao koji grozd. No kad je došlo vrijeme berbe, svećenik skupi 
ostatke, metne ih u bure, zgnječi ih i prema Franjinu obećanju dobi 
dvadeset mjera najboljeg vina. Tim se čudom očito pokazalo: kao što 
je po zaslugama svetog Franje opustošeni vinograd dao obilno vina, 
da je tako i kršćanski život, besplodan zbog grijeha, po zaslugama i 
nauci svetog Franje često bio pun dobrih plodova svete pokore. 

Na hvalu i slavu Isusa Krista i siromaška Franje! Amen. 

20 

Kako je neki mladi brat prezreo i zamrzio redovničko odijelo 
tako da se htio vratiti u svijet; 
o jednom lijepom viđenju što ga je imao 

Neki mladić, plemenit i vrlo fin, dođe u Red svetog Franje. Na- 
kon nekoliko dana, pod štetnim utjecajem zloduha, postade mu re- 
dovnički habit što ga je nosio toliko mrzak da mu se činilo kao da 
nosi najobičniju vreću. Odvratni su mu bili rukavi, bila mu je mrska 
dugačka i široka kapuca, a grubi habit činio mu se nepodnošljivim 
teretom. A i sam Red postajao mu je nepodnošljivim te odluči svući 
habit i vratiti se u svijet. 

Kako ga je naučio njegov učitelj, običavao je svaki put kad god 
bi prošao ispred samostanskog oltara, u kojem je bilo pohranjeno 
Tijelo Isusovo, pokloniti se s velikim poštovanjem, skinuti kapucu 
i sklopljenih ruku pokleknuti. I dogodi se da je one noći kad je od- 
lučio otići i napustiti Red morao proći pokraj samostanskog oltara. 
Prolazeći, po običaju poklekne i oda dužno poštovanje. Tu se zane- 
se u duhu. Bog mu pokaza neobično viđenje. Vidio je pred sobom 
nebrojenu četu svetaca gdje idu u povorci dva po dva, odjeveni u 
lijepa i skupocjena suknena odijela, a obrazi i ruke su im sjale kao 
Sunce. Išli su pjevajući i svirajući poput anđela. Među njima bijahu 
dvojica otmjenije odjeveni i ljepše urešeni nego drugi. Bili su okru- 
ženi tolikom svjetlošću da su se čudili svi koji su ih promatrali. Na 
kraju povorke opazi jednoga urešena tolikom slavom te se činilo da 
je to novi vitez, kojega su više poštovali od svih ostalih. 

Kad je ovo viđenje prestalo, plemeniti je mladić bio zapanjen i 
nije znao što je ova povorka imala značiti, a nije se usudio pitati, već 
je stajao kao izvan sebe od čudesne miline. No kad je gotovo cijela 
povorka prošla, smogao je toliko smionosti da je potrčao za posljed- 
njima te ih upitao, govoreći u velikom strahu: »O, moji dragi, molim 
vas da mi se udostojite kazati tko su ti tako divni ljudi u ovoj tako 
časnoj povorci?« Oni mu odgovoriše: »Znaj, sinko, da smo mi svi 
Manja braća i sada dolazimo iz rajske slave.« A on upita dalje: »Tko 
su ona dvojica koji su sjali više nego ostali?« 

Oni odgovoriše: »To su sveti Franjo i sveti Antun, a ovaj posljed- 
nji koga si vidio da je najčašćeniji, to je sveti brat koji je nedavno 
umro. Budući da se on srčano borio protiv teških napasti i do kraja 
ustrajao, vodimo ga u ovoj sjajnoj povorci u rajsku slavu. Ovu nam 
je lijepu suknenu odjeću koju nosimo dao Bog u zamjenu za grubo 
ruho koje smo strpljivo nosili u Redu. A divna svjetlost koju vidiš na 
nama dana nam je od Boga zbog ponizne strpljivosti, svetog siro- 
maštva, poslušnosti i čistoće, što smo sve do kraja obdržavali. Stoga, 
sinko, neka ti ne bude teško nositi odjeću svetoga Franje iz ljubavi 

prema Isusu Kristu. Ona je toliko plodonosna da, ako u toj odje- 
ći budeš prezirao svijet i umro svijetu, ako se budeš hrabro borio 
protiv neprijatelja, onda ćeš dobiti zajedno s nama takvo odijelo i 
divnu svjetlost.« Nakon tih riječi mladić dođe k sebi. Ojačan tim 
ukazanjem, otjera od sebe svaku napast, prizna svoj grijeh pred bra- 
ćom i gvardijanom te je od tada plačući razmatrao, želio činiti oštru 
pokoru i nositi grubo odijelo. I tako je završio svoj život u svetom 
Redu na glasu svetosti. 

Na hvalu i slavu Isusa Krista i siromaška Franje! Amen. 


21 

Kako je sveti Franjo uspostavio mir između vuka i građana Gubbia 

U vrijeme kada je sveti Franjo boravio u gradu Gubbiu pojavi 
se u gubbijskoj okolici velik, strašan i divlji vuk, koji nije razdirao 
samo životinje nego čak i ljude, tako da su svi građani grada i oko- 
lice živjeli u veliku strahu. On se naime često približavao gradu. Svi 
su građani, kad bi izlazili iz grada, bili naoružani kao da idu u rat. 
Usprkos svemu tome, nisu se mogli obraniti od njega kada bi se na 
nj namjerili. Od straha pred tim vukom došlo je dotle da se nitko 
nije usudio izaći iz grada. Kad je za to saznao sveti Franjo, iz mi- 
losrđa prema stanovnicima grada Gubbia, odluči izaći iz grada k 
tome vuku, premda su ga svi građani od toga odvraćali. On na sebi 
načini znak presvetoga križa i ode iz grada sa svojim pratiocima, sta- 
vivši sve svoje pouzdanje u Boga. Budući da su se njegovi pratioci 
bojali poći dalje, pođe on sam prema mjestu gdje je bio vuk. I gle, 
kakvo čudo ugledaše građani koji su izašli iz znatiželje! Vuk pođe u 
susret svetom Franji otvorenih ralja i približi mu se. Sveti Franjo ga 
blagoslovi i pozva k sebi govoreći mu: »Dođi ovamo, brate vuče! 
Zapovijedam ti u ime Božje da ne činiš nikakva zla ni meni, a ni 
drugima.« Čudnovato! Tek što ga je sveti Franjo blagoslovio, zatvo- 
ri vuk ralje i presta trčati. A kad mu je sveti Franjo zapovjedio da 
dođe k njemu, kao krotko janje baci mu se pred noge i tu je ležao. 
Tada sveti Franjo nastavi: »Brate vuče, ti nanosiš mnogo štete ovom 
kraju uništavajući i razdirući Božja stvorenja bez Božjeg odobrenja. 
Ali ti nisi ubijao i razdirao samo životinje nego si se dapače usudio 
ubijati i ljude, koji su stvoreni na sliku Božju. Zbog toga zaslužu- 
ješ da te objese poput razbojnika i najgorega ubojice. Sav narod te 
optužuje i proklinje, i svi su ti neprijatelji. Ali ja, brate vuče, želim 
sklopiti mir između tebe i njih, tako da ih ti više ne napadaš, a oni 
će ti oprostiti sve prijašnje krivice i više te neće ni ljudi ni psi progo- 
niti.« Kad je to sveti otac rekao, vuk pokaza kretnjama tijela, repa, 
očiju i prigibanjem glave da prihvaća što je sveti Franjo rekao i da 

će se toga držati. Tada reče sveti Franjo: »Brate vuče, budući da si 
spreman sklopiti mir i držati ga, obećavam ti da će ti ovi ljudi davati 
hranu tako dugo dokle god budeš živ i nećeš nikada biti gladan, jer 
znam da si ti ova zla činio samo zbog gladi. Budući da sam ti priba- 
vio ovo dobročinstvo, hoću da mi obećaš da nećeš škoditi ni ljudima 
ni životinjama. Obećavaš li mi?« Vuk dade, klimajući glavom, očit 
znak da to obećava. Na to reče sveti Franjo: »Brate vuče, hoćeš li se 
zakleti da ti mogu vjerovati?« Sveti Franjo pruži mu ruku da primi 
od njega zakletvu, a vuk podigne prednju nogu te je stavi u ruku 
svetoga Franje, dajući tako znak da mu se može vjerovati. 

Tada reče sveti Franjo: »Brate vuče, zapovijedam ti u ime Isusa 
Krista da pođeš sa mnom bez straha u grad, pa da potvrdimo ovaj 
mir u ime Božje.« Tada vuk poslušno pođe s njime kao krotko janje. 
Vidjevši ovo, građani se veoma zadiviše. I ova se vijest brzo razglasi 
po gradu. Svi ljudi, muško i žensko, veliko i malo, mlado i staro, svi 
izađoše na trg da vide vuka sa svetim Franjom. Sveti Franjo stade 
pred ovo veliko mnoštvo i propovijedaše mu. Među ostalim rekao 
je kako je zbog njihovih grijeha Bog dopustio ove nevolje: »No 
mnogo je veće i pogibeljnije zlo pakleni oganj koji će za osuđenike 
vječno trajati, dok bijes vuka može ubiti samo tijelo, a ne može na- 
škoditi duši. Koliko se zato treba bojati paklenih ralja kad se toliko 
mnoštvo straši ralja ovoga vuka. Dragi moji, vratite se dakle Bogu 
i činite pokoru za svoje grijehe. Bog će vas sada izbaviti od vuka, a 
u budućnosti od paklenog ognja.« Završivši propovijed, reče sveti 
Franjo: »Čujte, moja braćo, brat vuk, koji je sada ovdje, obećao mi 
je i zadao vjeru da će s vama sklopiti mir i da vas više neće ni u čemu 
smetati ako mu obećate da ćete mu svaki dan davati potrebnu hra- 
nu, a ja vam jamčim da će on sigurno držati mirovni ugovor.« Tada 
narod obeća jednoglasno da će vuka hraniti. Sveti Franjo reče vuku 
pred svima: »A ti, brate vuče, obećavaš li da ćeš držati ovaj mirov- 
ni ugovor, da nećeš ništa nažao učiniti ni ljudima ni životinjama?« 
Tada vuk poklekne i prigne glavu te je blagim glasom, kretnjama 
tijela, repa, ušiju i očiju nastojao pokazati, koliko je mogao, da želi 
držati ugovor. Svetac mu još reče: »Brate vuče, želim da mi daš 
znak vjere pred narodom, kao što si mi već dao vjeru izvan grada, 
da me nećeš prevariti u mom obećanju i jamstvu što sam ga za tebe 
učinio.« Tada vuk podigne nogu i stavi je u Franjinu ruku. Nakon 
toga nastade među narodom veliko veselje i divljenje zbog spome- 
nutog i ostalih djela, iz poštovanja prema svetom Franji, tako i zbog 
vijesti o čudu i sklopljenom miru s vukom te počeše vapiti prema 
nebu. Hvalili su i blagoslivljali Boga što im je poslao svetog oca, te 
ih je po njegovim zaslugama izbavio od ralja okrutne životinje. 

Vuk je pak živio dvije godine u gradu Gubbiu, hodeći pitomo po 
kućama od vrata do vrata, ne čineći ljudima zla, ali ni njemu nije 

nitko ništa učinio. Ljudi su ga dobrovoljno hranili. Kad je išao gra- 
dom, nije nikad ni jedan pas zalajao na njega. Poslije dvije godine 
ugine vuk od starosti, a građani su zbog toga mnogo žalili, jer su se, 
gledajući vuka kako pitomo hoda gradom, bolje sjećali kreposti i 
svetosti svetoga Franje. 

Na hvalu i slavu Isusa Krista i siromaška Franje! Amen. 

22 

Kako je sveti Franjo pripitomio šumske grlice 

Neki mladić uhvatio je mnogo grlica i nosio da ih proda. Su- 
sretne ga sveti Franjo, koji je gajio posebnu sućut prema krotkim 
životinjama. Gledajući milosrdnim očima grlice, reče mladiću: »O, 
dobri mladiću, molim te da mi daš ove tako čiste ptice, s kojima 
se u Svetom pismu uspoređuju čiste, ponizne i vjerne duše, da ne 
dođu u ruke okrutnih ljudi koji će ih ubiti.« Ovaj mladić, nadahnut 
od Boga, dade sve grlice svetom Franji. On ih uzme na krilo i poče 
im nježno govoriti: »O, drage moje sestre grlice, nevine i čiste, zašto 
ste se dale uhvatiti? Ja ću vas spasiti od smrti i načiniti vam gnijezda 
da donesete rod i da se po zapovijedi našega Stvoritelja množite.« 

Odmah pođe sveti Franjo da im načini gnijezda. Grlice uđoše u 
njih, počeše leći jaja i dobiše mlade. To je bilo blizu samostana. Pre- 
ma svetom Franji i braći grlice su bile tako pitome kao da su kokoši, 
a oni su ih hranili. Grlice nisu nikad otišle dok im sveti Franjo nije 
dao blagoslov i dopustio da odu. 

Mladiću koji mu ih je dao reče: »Sinko, ti ćeš još postati manji 
brat i slavno ćeš služiti Bogu.« Tako se i dogodilo. Taj je mladić po- 
stao brat, a živio je u Redu vrlo sveto. 

Na hvalu i slavu Isusa Krista i siromaška Franje! Amen. 

23 

Kako je sveti Franjo oslobodio nekog brata od đavolske ruke 

Kad je jednom sveti Franjo molio u obitavalištu kod Porcijun- 
kule, vidio je, po Božjoj objavi, cijelu kuću opkoljenu i opsjednutu 
zlim duhovima poput neke velike vojske. Ah nijedan nije mogao 
ući u kuću jer su ona braća bila tako sveta da zli dusi nisu mogli ni 
po kome ući. No oni su ustrajno tu prebivah. Jednoga dana rasrdi 
se jedan od te braće na drugoga i pomisli u svom srcu kako bi ga 
mogao optužiti i tako mu se osvetiti. Budući da je ovaj brat postao 
phjen ove zle mish, zao duh, našavši ulaz, uđe u kuću te sjede na 
vrat tomu bratu. Videći revni i milostivi pastir, koji je uvijek bdio 
nad svojim stadom, da je vuk ušao da proždre njegovu ovčicu, smje- 
sta dozove k sebi onoga brata i zapovjedi mu da mora odmah otkriti 

otrov svoga srca bližnjemu, zbog čega je u rukama đavolskim. VI- 
deći da ga je sveti otac prozreo, preplaši se. Tada otkrije sav otrov 
svoga srca, priznade svoj grijeh i ponizno zamoli milosrdnu pokoru. 
Kad je bio odriješen od grijeha i primio pokoru, đavao ga odmah 
ostavi naočigled svetom Franji. Brat, oslobođen od okrutne zvije- 
ri, dobrotom svog pastira, zahvali Bogu. Tako pripravljen i poučen, 
vrati se natrag stadu svetog pastira. Od tada je živio najsvetije. 

Na hvalu i slavu Isusa Krista i siromaška Franje! Amen. 

24 

Kako je sveti Franjo obratio babilonskoga sultana 
i bludnicu koja ga je nagovarala na grijeh 

Sveti Franjo, pun revnosti i ljubavi prema Kristovoj vjeri i že- 
lje za mučeništvom, pođe jednom preko mora sa svojih dvanaest 
svetih drugova i dođu upravo k babilonskom sultanu. Oni stigoše 
u saracensku zemlju, gdje su posebno pomno pazili na prolaznike 
jako okrutni ljudi te nisu puštali nijednog kršćanina da prođe, već 
bi ga ubili. No Bogu se svidi te zapriječi da braću poubijaju, nego 
ih uhvate, izbatinaju, svežu i tako dovedu pred sultana. Kad su bili 
pred njim, sveti Franjo, poučen od Duha Svetoga, tako je divno 
propovijedao Kristovu vjeru da je bio spreman za nju skočiti i u 
vatru. Zbog toga obuze sultana veliko poštovanje prema njemu, ne 
toliko zbog postojanosti u njegovoj vjeri, niti zbog prezira svijeta 
što ga je vidio kod njega, jer sveti Franjo nije htio primiti od njega 
nikakva dara, premda je bio vrlo siromašan, nego zbog želje za mu- 
čeništvom, koju je otkrio kod njega. Od tada ga je sultan rado slu- 
šao i molio ga da češće dođe k njemu, dopustivši njemu i njegovim 
drugovima da mogu propovijedati na svakome mjestu gdje im se 
svidi. Sultan im zajamči ovu slobodu kretanja i propovijedanja čak i 
ispravom kojom se jamčilo da im nitko od njegovih ljudi ne naškodi. 

Dobivši dakle ovakvu slobodu, posla sveti Franjo svoje odabrane 
drugove, dva po dva, u različite strane saracenske zemlje da propo- 
vijedaju vjeru u Isusa Krista. A on sam s još jednim bratom odabra 
jedno mjesto. Kad je stigao onamo, uđe u svratište da se odmori. 
Ondje je bila neka žena, prelijepa tijela, a ružne duše. Ta je prokleta 
žena napastovala svetog Franju na grijeh. Sveti Franjo joj reče: »Pri- 
stajem. Pođimo u postelju.« I ona ga povede u sobu. Ali sveti Franjo 
joj reče: »Pođi sa mnom, ja ću ti pokazati prekrasnu postelju.« On 
je povede k velikoj vatri koja je gorjela u toj kući. U revnosti duha 
svuče se do gola i baci se na žestoku vatru, zovući je da se i ona 
svuče i dođe leći s njim na tu pernatu i lijepu postelju. Sveti Franjo 
je na vatri duže vrijeme ležao vesela lica te se nije ni opekao niti 
je pocrnio. Ona žena, zastrašena tim čudom, skruši se u srcu. Ne 

samo da se pokajala zbog svojih grijeha i zle namjere nego se potpu- 
no obratila na vjeru Isusa Krista, te je postala tako sveta da su se po 
njoj spasile mnoge duše u tom kraju. 

Na kraju, videći sveti Franjo da ne može imati mnogo uspjeha 
u toj zemlji, po božanskoj objavi i nadahnuću odluči da se sa svim 
svojim drugovima vrati u kršćansku zemlju. Kad su se sakupili svi 
njegovi drugovi, ode još jednom k sultanu da se s njim oprosti. Sul- 
tan mu tada reče: »Brate Franjo, rado bih se obratio na kršćansku 
vjeru, ali se sada bojim to učiniti. Jer ako bi to učinio, to bi saznali, 
ubili bi i mene i tebe sa svim tvojim drugovima. Budući da ti moraš 
još mnoga dobra učiniti, a i ja imam obaviti vrlo važne poslove, neću 
da prouzrokujem tvoju i svoju smrt, nego me pouči kako bih se mo- 
gao spasiti. Spreman sam učiniti sve što mi zapovjediš.« Na to mu 
sveti Franjo reče: »Moj gospodine, ja odlazim sada od vas. No kad 
se vratim u svoju domovinu i kad s Božjom milošću uđem u raj po- 
slije svoje smrti, poslat ću ti, ako se Bogu svidi, dva svoja brata, od 
kojih ćeš primiti sveto krštenje Isusovo i bit ćeš spašen, kako mi je 
objavio moj Gospodin Isus Krist. A ti se u međuvremenu oslobodi 
svih obveza, da te Božja milost, kada dođe k tebi, nađe spremna za 
vjeru i pobožnost.« Sultan obeća da će tako učiniti. 

Učinivši ovo, sveti se Franjo vrati sa svojom časnom družinom 
svetih drugova. Nakon nekoliko godina, po tjelesnoj smrti, vrati 
sveti Franjo svoju dušu Bogu. No i sultan oboli te očekivaše da se 
ispuni ono obećanje. Na raznim mjestima postavi stražare i zapovje- 
di im, ako vide dvojicu braće u odjeći svetog Franje, da ih odmah 
dovedu k njemu. U to vrijeme ukaza se sveti Franjo dvojici braće te 
im zapovjedi da bez krzmanja pođu k sultanu te da mu osiguraju 
spasenje, kako je on to obećao. Braća se odmah uputiše i, prešavši 
preko mora, straža ih odmah povede k sultanu. Kad ih sultan ugle- 
da, razveseli se i reče: »Sada znam da mi je Bog poslao svoje sluge 
za moj spas prema obećanju što mi ga je dao sveti Franjo po Božjoj 
objavi.« Primivši dakle pouku o Kristovoj vjeri i sveto krštenje od 
spomenute braće, tako preporođen u Kristu umrije od neke bolesti, 
a njegova se duša spasi zaslugama i djelima svetog Franje. 

Na hvalu i slavu Isusa Krista i siromaška Franje! Amen. 

25 

Kako je sveti Franjo čudesno izliječio gubavca na tijelu i duši 
i što mu je rekla duša iduči u nebo 

Pravi učenik Kristov, gospodin sveti Franjo, dok je još živio na 
ovom bijednom svijetu, nastojao je za cijeloga svog života svim svo- 
jim silama nasljedovati Krista, savršenoga učitelja. Stoga se češće 
događalo da je Bog onomu komu bi sveti Franjo ozdravljao tijelo 

u isto vrijeme izliječio i dušu, kako se čita i o Isusu Kristu. Zato je 
sveti Franjo ne samo rado služio gubavce nego je naredio da braća 
njegova Reda, kamo god išla ili gdje god bila, služe gubavcima iz lju- 
bavi prema Isusu Kristu, koji je htio radi nas biti smatran gubavcem. 
Jednom su braća u bolnici, koja je bila blizu onoga mjesta gdje je 
boravio sveti Franjo, služila bolesnike i gubavce. Tu je bio gubavac 
koji je bio toliko nestrpljiv, nesnosan, goropadan i svojeglav da je 
svatko vjerovao - a tako je i bilo - da je opsjednut od zloga duha. 
One koji su ga služili on je vrijeđao riječima i tukao, a što je najgore, 
psovao je blagoslovljenoga Krista i Njegovu Majku, presvetu Dje- 
vicu Mariju, te se nitko nije našao tko bi mu htio ih mogao služiti. 
Premda su braća nastojala strpljivo snositi uvrede nanesene njima 
samima, da rastu u krepostima, ipak nisu po svojoj savjesti mogla 
podnositi uvrede nanošene Kristu i Njegovoj Majci, već odlučiše da 
potpuno napuste tog gubavca. Oni su htjeli o tome najprije obavije- 
stiti, prema propisu, svetoga Franju, koji je u ono vrijeme boravio u 
nekom obližnjem samostanu. 

Pošto je sveti Franjo to saznao, ode k onome opakom gubavcu. 
Prišavši mu, pozdravi ga i reče mu: »Bog ti dao mir, moj najmili- 
ji brate.« Gubavac odgovori, psujući: »Kakav mir mogu imati od 
Boga, koji mi je oduzeo mir i svako dobro, te me pretvorio u gnojna 
i smrdljiva čovjeka.« Na to mu sveti Franjo odvrati: »Sinko, budi 
strpljiv, jer nam tjelesne bolesti Bog daje radi spasa naše duše. One 
su vrlo zaslužne ako ih strpljivo podnosimo.« Bolesnik mu odgovo- 
ri: »Kako ću strpljivo podnositi neprestanu bol koja me muči dan i 
noć? I ne samo što sam nevoljan zbog svoje bolesti nego me još gore 
muče tvoja braća koju si mi dao da me služe, jer me oni ne poslužu- 
ju kako bi trebalo.« Tada upozna sveti Franjo, po Božjoj objavi, da 
je ovaj gubavac opsjednut od zlog duha, ode i stade pobožno moliti 
Boga za njega. 

Kad je završio molitvu, vrati se sveti otac gubavcu i reče mu: 
»Sinko, ja ću ti služiti kad nisi zadovoljan s drugima.« »Prihvaćam«, 
odgovori bolesnik, »ah što mi ti možeš više učiniti nego drugi?« 
Sveti Franjo odgovori: »Što god budeš htio, učinit ću ti.« Gubavac 
reče: »Hoću da me cijeloga opereš jer tohko zaudaram da ni sam 
sebe ne mogu dalje podnositi.« 

Tada sveti Franjo dade odmah ugrijati vodu s mirisnim travama, 
svuče bolesnika i počne ga prati svojim rukama, a drugi je brat lije- 
vao vodu. Božjim je čudom nestajalo gube na onim mjestima kojih 
se sveti Franjo svojim rukama doticao, te je njegovo tijelo postalo 
posve zdravo. Kad gubavac opazi da je počeo ozdravljati, vrlo se 
skruši pa se poče kajati za svoje grijehe i gorko je plakao. I tako, 
dok se tijelo izvana čistilo od gube ispiranjem, poče se iznutra duša 
čistiti od grijeha kajanjem i suzama. 

Ćim potpuno ozdravi na tijelu i na duši, pokaje se ponizno za 
svoje grijehe i optuživao se glasno govoreći: »Jao meni jer sam zavri- 
jedio pakao zbog prostota i uvreda, zbog nestrpljivosti i psovki što 
sam ih izgovorio protiv Boga i braće.« Petnaest je dana plakao zbog 
svojih grijeha moleći od Boga milosrđe te se potpuno ispovjedio 
nekom svećeniku. Kad je sveti Franjo vidio tako očito čudo što ga 
je Bog izveo po njegovim rukama, zahvali Bogu i ode daleko odan- 
le, jer je zbog poniznosti htio izbjeći svakoj zemaljskoj slavi. On je 
naime u cijelom svom djelovanju tražio samo čast i slavu našega 
Gospodina Isusa Krista, a ne svoju vlastitu. 

Zatim gubavac, iscijeljen na tijelu i duši, nakon petnaest dana 
pokore, kako se Bogu svidjelo, oboli od druge bolesti i umre, sveto 
okrijepljen sakramentima svete Crkve. Kad mu je duša išla u raj, 
ukazala se u zraku svetom Franji dok se molio u nekoj šumi. On 
mu reče: »Poznaješ li me?« Sveti Franjo upita: »Tko si ti?« Onda 
mu gubavac reče: »Ja sam gubavac kojeg je Bog ozdravio po tvo- 
jim zaslugama, a sada idem u vječni život. Na tome se zahvaljujem 
Bogu i tebi. Neka ti je blagoslovljena slavna duša i tijelo i neka su 
blagoslovljene sve tvoje riječi i djela, jer će se po tebi spasiti mnoge 
duše na svijetu. I znaj da ne prođe ni jedan dan na svijetu u kojem 
ne bi anđeli i sveci zahvaljivah Bogu za plodove koje ti i tvoja braća 
donosite na različitim mjestima ovoga svijeta. Stoga se raduj, zahva- 
li Bogu i ostani s Božjim blagoslovom!« 

Kad je izrekao ove riječi, ode u nebo, a sveti se Franjo utješi. 

Na hvalu i slavu Isusa Krista i siromaška Franje! Amen. 

26 

O tome kako je sveti Franjo obratio tri razbojnika, 
koji su postali braćom, te o plemenitom viđenju jednoga od njih, 
koji je bio veoma svet brat 

Kad je jednom sveti Franjo išao krajem uz Borgo San Sepolcro i 
prolazio nekim gradićem imenom Monte Casale, priđe mu vrlo ot- 
mjen mladić, plemićkoga roda, i reče mu: »Oče, htio bih vrlo rado 
biti jedan od vaše braće.« Sveti Franjo mu odgovori: »Sinko, ti si 
mlad, nježan i plemićkog roda. Možda nećeš moći podnositi siro- 
maštvo i našu strogost.« Mladić odgovori: »Oče, zar niste vi ljudi 
kao i ja? Stoga, kako vi podnosite, tako ću i ja moći podnijeti po 
Božjoj milosti.« Ovaj je odgovor zadivio svetog Franju. Zato ga bla- 
goslovi, odmah primi u Red i dade mu ime brat Anđeo. Taj je mladić 
živio tako sveto da ga je sveti Franjo ubrzo imenovao gvardijanom 
samostana u Monte Casaleu. 

U to vrijeme bila su u tom kraju tri svima poznata razbojnika, 
koji su počinjali mnogo zla. Jednoga dana dođoše k braći u sporne- 

nutom obitavalištu i zamole gvardijana, brata Anđela, da im dade 
jesti. Gvardijan im odgovori, oštro ih karajući: »Vi razbojnici i ne- 
milosrdne ubojice, ne stidite se krasti samo plodove rada tuđih ruku 
već želite, bezobraznici, drznici i preuzetnici, progutati i milostinju 
što je dana slugama Božjim. Vi niste vrijedni da vas zemlja nosi, 
jer nemate poštovanja ni prema ljudima ni prema Bogu koji vas je 
stvorio. Idite dakle za svojim poslom, a ovdje se više ne pokazujte.« 
Razbojnici, zbunjeni, odoše vrlo zlovoljni. 

Upravo u taj čas vrati se sveti Franjo kući s torbom kruha i po- 
sudicom vina, što su on i njegovi sudrugovi naprosili. Kad mu je 
gvardijan ispripovjedio kako je otjerao razbojnike, sveti ga Franjo 
žestoko prekori, rekavši mu da se ponio okrutno, jer se grešnici lak- 
še privode Bogu blagošću negoli oštrim prijekorom: »Stoga nam 
naš učitelj Isus Krist, čije smo evanđelje obećah slijediti, veli da nije 
zdravima potreban liječnik, nego bolesnima. On nije došao zvati 
pravedne, nego grešnike, pa je zato često i jeo s njima. Budući da si 
se ti ogriješio o ljubav i Kristovo evanđelje, zapovijedam ti pod sve- 
tu poslušnost da smjesta uzmeš ovu torbu kruha i ovu posudicu vina 
što sam isprosio te žurno pođeš za njima brdom i dolinom dok ih ne 
nađeš. Podaj im u moje ime sav kruh i sve vino. Zatim klekni pred 
njih i priznaj ponizno grijeh svoje okrutnosti. Tada ih zamoli s moje 
strane da više ne čine zla djela, nego da se boje Boga i ne vrijeđaju 
ga. Ako oni to učine, obećaj im da ću se brinuti za njihove potrebe 
i da ću im trajno davati hranu. Kad im to rekneš, vrati se ponizno 
u ovaj samostan.« Dok je poslušni gvardijan išao kako mu je sveti 
Franjo zapovjedio, svetac započne moliti, usrdno proseći Boga da 
razbojnicima omekša srca, da se obrate i čine pokoru. 

Kad je poslušni gvardijan k njima stigao, preda im kruh i vino te 
učini i rekne ono što mu je sveti Franjo naložio. Bog gane razbojni- 
ke. Blagujući milostinju svetog Franje, poček su govoriti: »Jao nama 
bijednim nesretnicima! Kako nas očekuju teške paklene kazne, jer 
ne samo da idemo naokolo kradući, pljačkajući, bijući i ranjavajući 
ljude nego smo ih čak i ubijah. A uza sva tolika nedjela i zločine koje 
smo učinili nemamo ni grižnje savjesti niti nas je strah Boga. Gle, 
a ovaj sveti brat dolazi k nama zbog ono nekoliko riječi koje nam 
je s pravom, zbog naše zloće, rekao te ponizno priznaje svoj grijeh. 
Osim toga donio nam je kruha i vina i tako darežljivo obećanje sve- 
toga oca. Zaista su ova braća Božji sveci i zaslužuju raj, a mi smo 
sinovi vječne propasti i zaslužujemo paklene kazne, i naša propast 
biva svakoga dana sve veća. I mi ne znamo možemo h, zbog grijeha 
koje smo do sada činili, dobiti Božje milosrđe.« Ove i shčne riječi 
govorio je jedan od njih, a drugi reče: »Ti sigurno govoriš istinu, ah 
što da radimo?« »Pođimo svetom Franji«, reče prvi, »i ako nam on 
dadne nade da ćemo naći Božje milosrđe za svoje grijehe, učinit 

ćemo sve što nam zapovjedi, pa da tako izbavimo svoje duše od 
paklenih muka.« 

Taj se prijedlog svidio ostalima te odmah otiđu k svetom Franji i 
reknu mu: »Oče, ne vjerujemo da ćemo moći zadobiti Božje milo- 
srđe zbog mnogih svojih zločina. Ako li pak ti imaš išta nade da će 
nam Bog iskazati svoje milosrđe, spremni smo učiniti sve što nam 
rekneš i činit ćemo s tobom pokoru.« Sveti Franjo ih ljubazno i do- 
brostivo zadrži te ih ohrabri mnogim primjerima obraćenja i uvjeri 

0 beskrajnom Božjem milosrđu. Uz to im obeća da će za njih moliti 
da im Bog bude milostiv. »Pa kad bismo imali bezbroj grijeha, Bož- 
je je milosrđe još veće, kako kaže sveti Pavao: Blagoslovljeni Krist 
došao je na ovaj svijet da otkupi grešnike (1 Tim 1,15).« Na ove riječi 

1 pouku odrekli su se razbojnici svijeta i svojih zlodjela. Svu trojicu 
primi sveti Franjo u Red i tu su činili veliku pokoru. Dvojica su od 
njih živjela samo kratko vrijeme nakon svog obraćenja, a zatim se 
preseliše u nebo. 

Treći, koji ih je nadživio, razmišljao je o svojim grijesima i činio 
takvu pokoru da je kroz punih petnaest godina tri dana u tjednu 
postio o kruhu i vodi, uz ostale postove koje su održavala sva braća, 
uvijek je išao bos, nosio je samo jednu haljinu i nikada nije spavao 
nakon službe čitanja. 

U međuvremenu se preseli sveti Franjo iz svoga bijednog života. 
Taj treći brat kroz mnogo je godina ustrajao u svojoj pokori. I eto, 
jedne noći nakon jutarnje, dođe mu tako žestoka napast da spava te 
se nije mogao oduprijeti ni na koji način snu i bdjeti kako je običa- 
vao. Budući da nije mogao odoljeti snu, niti je mogao moliti, ode u 
postelju. Tek što je glavu spustio na jastuk, bio je zanesen i u duhu 
uzdignut na neko vrlo visoko brdo, oko kojega je bio dubok ponor. 
Na jednoj i na drugoj strani bile su oštre stijene i pećine, grebeni 
raznih veličina, što su stršali. Bilo je strašno pogledati u taj ponor. 
Anđeo, koji ga je doveo do pećine, gurne ga i baci u ponor. Kako je 
brat padao, udarao se o oštro stijenje i grebene. Kad se dokotrljao 
do dna ponora, činilo mu se da je sav razbijen i smrvljen. Dok je, 
tako isprebijan, ležao na zemlji, reče mu anđeo vodič: »Ustani jer 
moraš još dugo putovati.« Brat mu odgovori: »Čini mi se da si nera- 
zuman, okrutan i čovjek bez srca. Vidiš me tako smrvljena i razbije- 
na od pada, a kažeš mi da ustanem.« Anđeo mu se približi, dotakne 
ga se te mu iscijeli sve udove i brat potpuno ozdravi. Zatim mu 
anđeo pokaže jednu široku ravnicu punu šiljasta i oštra kamenja, 
trnja i drača, i reče mu da mora proći kroz tu ravnicu bosonog dok 
ne dođe do kraja. Ondje će vidjeti užarenu peć, u koju mora unići. 

Kad je brat prošao cijelu ravnicu, uz velik napor i muku, reče 
mu: »Ulazi u peć!« Brat mu odgovori: »Jao, kako si ti okrutan vođa. 
Vidiš kako sam blizu smrti, jer sam pun bolova i rana od ovoga jad- 

nog putovanja. A sada, namjesto odmora, veliš mi: Uđi u ovu goru- 
ću peć.« Obazrevši se, ugleda oko peći mnoge zle duhove s gvozde- 
nim vilama u rukama, kojima su ga, jer je oklijevao ući, odjednom 
ugurali unutra. Kad se našao u ognjenoj peći, razgledao je sve oko 
sebe. Tu opazi čovjeka koji mu je bio na svijetu kum, a sada je bio 
sav u plamenu. Brat ga upita: »Nesretni kume, kako si dospio ova- 
mo?« On odgovori: »Pođimo malo dalje pa ćeš naći moju ženu, 
svoju kumu. Ona će ti reći uzrok našega prokletstva.« Hodeći brat 
dalje, ugleda svoju kumu svu u vatri, zatvorenu u vagon za žito, pun 
ognja. Brat je upita: »O, nesretna i zla kumo, zašto si ti došla u tako 
groznu muku?« Ona odgovori: »Jer smo u vrijeme velike gladi, koju 
je sveti Franjo prorekao, moj muž i ja prodavali pšenicu i zob ovom 
krivom mjerom. Zbog toga gorim sapeta njome.« 

Nakon tih riječi onaj anđeo koji je vodio brata izgura ga iz peći 
i reče mu: »Pripremi se na strašan put kojim trebaš proći.« Brat se 
potuži: »O, okrutni vođo, zar nemaš sa mnom nimalo smilovanja? 
Vidiš da sam u ovoj peći gotovo izgorio, i sad još hoćeš da me po- 
vedeš na opasan i strašan put.« Na to ga se anđeo dotakne, a brat 
postade sasvim zdrav i jak. Zatim ga povede k nekom mostu. Preko 
njega prelaziti značilo je izložiti se velikoj opasnosti. Most je naime 
bio vrlo uzak, slab, klizav i bez ograde. Ispod njega tekla je strahovi- 
to brza rijeka puna zmija, zmajeva i škorpiona, a odatle se dizao uvis 
i strašan smrad. Anđeo mu reče: »Pođi preko mosta, jer ga svakako 
moraš prijeći.« Brat upita: »Kako mogu prijeći preko njega, a da ne 
padnem u tu opasnu rijeku?« Anđeo odgovori: »Hodaj za mnom i 
stavljaj svoju nogu ondje gdje vidiš da sam ja postavio svoju. Tako 
ćeš sigurno proći.« Brat je išao za anđelom kako ga je on poučio. 
Kad su tako došli do sredine, anđela nestade. Otišavši od njega, 
uziđe na vrlo visoko brdo, daleko na drugoj strani mosta. Brat je 
dobro promatrao mjesto kamo je anđeo odletio i pazio je neće li se 
anđeo vratiti. Kako se anđeo nije vraćao, ostade brat bez čuvara. 
Tada pogleda u dubinu i ugleda one strašne životinje kako su izroni- 
le iz vode, kako dižu svoje glave i kako su zinule da ga, ako bi pao, 
odmah progutaju. Tada brata obuze takav strah da nije znao što bi 
učinio ili rekao, jer se nije mogao ni vratiti ni poći naprijed. Našavši 
se u takvoj nevolji i videći da nema drugog utočišta osim u samom 
Bogu, prigne se, obuhvati most tako čvrsto koliko je mu je to bilo 
moguće te se svim srcem i sav u suzama preporuči Bogu da mu po 
svom svetom milosrđu pomogne. Kad se pomolio, učinilo mu se 
kao da mu rastu krila. Zato je s velikim veseljem čekao da mu toliko 
narastu da bi mogao njima poletjeti s mosta onamo kamo je odletio 
i anđeo. Poslije nekog vremena, od velike želje da što prije prijeđe 
preko mosta, poče letjeti. Ali jer mu krila još nisu ojačala toliko ko- 
liko bi bilo potrebno, pade opet na most, a krila mu otpadoše. Zato 

iznova obuhvati most te kao i prije preporuči se Bogu. Pa kad se 
pomolio, opet mu se učini kao da mu rastu krila. Ali kao i prvi put, 
nije ni ovaj put čekao dok mu potpuno narastu krila, nego je prije 
vremena poletio, pa opet pao na most, a krila mu otpadoše. Sada 
uvidje brat da je samo zbog prevelike žurbe, jer je htio poletjeti pre- 
rano, ponovno pao na most. Zato počne sam sebi govoriti: »Ako 
mi porastu krila i po treći put, svakako ću tako dugo čekati dok ne 
budu tako velika da uzmognem letjeti, a da ne padnem.« Dok je bio 
u tim mislima, učini mu se da mu i treći put krila rastu. No sad je 
čekao vrlo dugo, dok mu nisu krila dovoljno narasla. Učini mu se, 
dok je čekao na prva, druga i treća krila, da je prošlo dobrih stotinu 
i pedeset godina, pa i više. Konačno se digne treći put, poleti svom 
snagom te dođe na mjesto kamo je bio poletio anđeo. 

On pokuca na vrata palače u kojoj je bio anđeo. Dođe vratar i 
upita ga: »Tko si ti da si smio doći ovamo?« On odgovori: »Ja sam 
manji brat.« Onda će mu vratar: »Malo pričekaj, sad ću pozva- 
ti svetog Franju da vidim poznaje li te on.« Vratar ode po svetog 
Franju, a ovaj počne promatrati divne zidove te palače. Ti su mu 
se zidovi činili prozirni i tako providni da je kroz njih mogao jasno 
vidjeti zborove svetaca i anđela kao i sve što se unutra događalo. 
I dok je on to sve čudeći se promatrao, dođoše sveti Franjo, brat 
Bernard i brat Egidije, a za njima veliko mnoštvo svetaca i svetica 
koji su nasljedovah Franjin život. Činilo mu se kao da ih ima bez- 
broj. Sveti Franjo reče vrataru: »Pusti ga da uđe jer je on jedan od 
moje braće.« 

Čim je ušao, odmah oćuti takvu utjehu i slast da je zaboravio 
sve nevolje što ih je prije imao, kao da ih nikad nije ni bilo. Tada 
ga sveti Franjo povede unutra i pokaže mu mnoge divne stvari te 
mu reče: »Moj sine, sad se moraš ponovno vratiti u svijet. Ondje 
ćeš biti sedam dana. Kroz to vrijeme pripremi se marljivo s velikom 
pobožnošću. Ja ću doći za sedam dana po tebe te ćeš onda poći sa 
mnom u ovo mjesto blaženih.« 

Sveti Franjo bio je ogrnut divnim plaštem, urešenim najljepšim 
zvijezdama. Njegove su rane bile tako sjajne da su svojim zrakama 
rasvjetljavale cijelu palaču. Brat Bernard imao je na glavi krunu od 
vrlo lijepih zvijezda. Brat Egidije bio je ukrašen divnim svjetlom. 
Među njima ugledao je još mnogu drugu svetu braću koju na svijetu 
nikada nije vidio. Kad se od svetog Franje rastao, premda preko vo- 
lje, vrati se na svijet. Kad se probudio i došao k sebi, braća su upra- 
vo zvonila na prvi čas. Prema tome bio je on u tom zanosu samo od 
jutarnje do prvog časa, iako se njemu činilo da je to trajalo mnogo 
godina. Brat ispripovjedi redom ovo svoje viđenje. Poslije toga sna 
počela ga je tresti groznica, koja je trajala sedam dana. Osmi dan, 
prema obećanju, dođe sveti Franjo po njega s velikim mnoštvom 

slavnih svetaca i odvede njegovu dušu u kraljevstvo blaženih, u kra- 
ljevstvo vječnoga života. 

Na hvalu i slavu Isusa Kristu i siromaška Franje! Amen. 


27 

Kako je sveti Franjo u Bologni obratio dva studenta, 
koji postadoše manja braća, 
a zatim jednoga od njih oslobodi od velike napasti 

Kad je jednom sveti Franjo došao u Bolognu, strčao se sav svijet 
da ga vidi, jer im je bio poznat kao svetac. Stoga nastade takva sti- 
ska da je svijet teškom mukom mogao doći na glavni trg. Trg je bio 
toliko ispunjen ljudima da je stajao čovjek do čovjeka, žena do žene, 
učenik do učenika. Tada se sveti Franjo uspne na povišeno mjesto 
usred trga i počne propovijedati kako mu je Duh Sveti nadahnjivao. 
Propovijedao je tako divno te se činilo da propovijeda anđeo, a ne 
čovjek. Njegove riječi kao da su dolazile s neba, poput oštrih strijela 
prodirale su u srca slušatelja. Prilikom te propovijedi obratio se na 
pokoru velik broj muževa i žena. 

Među njima bijahu i dva plemića iz Ankonske marke, koji su 
ovdje studirah. Jedan se zvao Pelegrin, a drugi Rinieri. Obojicu dir- 
ne u srce Franjina propovijed. Potaknuti božanskim nadahnućem, 
dođoše k svetom Franji i rekoše da žele potpuno napustiti svijet i 
postati njegovom braćom. Na to sveti Franjo, rasvijetljen od Boga, 
upozna da je ova dva studenta iz Ankone poslao Bog i da će u Redu 
sveto živjeti. Videći njihovu gorljivost, primi ih s veseljem u Red 
i reče: »Ti, Pelegrine, hodaj u Redu putem poniznosti, a ti, brate 
Rinieri, služi braći.« Tako je i bilo. Brat Pelegrin se nije nikada htio 
predstavljati kao klerik, već kao laik, premda je bio vrlo učen, bio je 
štoviše, doktor kanonskog prava. Svojom poniznošću postigne to- 
liku savršenost u krepostima da je brat Bernard, prvi Franjin sljed- 
benik, rekao o njemu da je to bio jedan od najsavršenije braće na 
ovom svijetu. A konačno se taj brat Pelegrin preseli s ovoga svijeta 
u blaženi život pun kreposti i mnogih čudesa, prije i poslije smrti. I 
brat Rinieri, živeći veoma sveto i ponizno, služio je pobožno i vjerno 
braći. On je često vrlo povjerljivo razgovarao sa svetim Franjom, 
koji mu je otkrivao mnoge tajne. Kasnije je postao provincijalom 
ankonske provincije. Upravljao je njome dugo vremena vrlo mudro 
i u najvećem miru i spokojstvu. 

Nakon nekog vremena Bog mu pripusti veliku kušnju, zbog 
koje je postao žalostan i turoban. Bio je u velikoj duševnoj muci 
i tjeskobi. Da se otrese napasti, trapio je svoje tijelo danju i noću 
postom, suzama, molitvom i ostalim pokorničkim vježbama, pa 


1510 


II. ŽIVOTOPISI SV. FRANJE 


ipak nije mogao odagnati tu napast, nego je često upadao upravo 
u očaj, jer je mislio da ga je Bog napustio. Kad je već duže vre- 
mena bio u tom nemilom duševnom stanju, odluči otići k svetom 
Franji i to upotrijebiti kao posljednje sredstvo. U sebi je mislio: 
»Ako mi sveti Franjo pokaže lijepo lice i pokaže se povjerljivim 
kao obično, vjerovat ću da Bog ima sa mnom smilovanja, a ako 
ne, to će biti znak da me je Bog napustio.« On dakle pođe k sve- 
tom Franji. 

Franjo je u to vrijeme ležao teško bolestan u palači asiškog bisku- 
pa. Bog objavi svetom ocu koje i kakve napasti muče brata Rinieria, 
kako je očajan, što je odlučio i kako će doći. Stoga sveti Franjo od- 
mah pozove brata Leona i brata Masea te im reče: »Idite vas dvojica 
u susret momu premilomu sinu, dragom bratu Rinieriu, zagrlite ga 
u moje ime i pozdravite te mu recite da ga među svom braćom na 
svijetu posebno volim.« Oni odu i na putu susretnu brata Rinieria. 
Odmah ga zagrle te mu reknu što im je sveti Franjo naredio. Brata 
Rinieria obuze takvo veselje i utjeha da je bio gotovo izvan sebe. 
Flvaleći Boga iz sveg srca, pođe k mjestu gdje je sveti Franjo ležao 
bolestan. Kad je sveti Franjo čuo da je došao brat Rinieri, ustade iz 
kreveta te mu pođe u susret. Sveti ga Franjo nježno zagrli i ljubazno 
mu reče: »Dragi moj sine, među svom braćom na svijetu tebe po- 
sebno volim.« Nakon tih riječi načini mu znak križa na čelu i poljubi 
ga. Tada nastavi sveti Franjo: »Predragi sine, tu ti je napast pripustio 
Bog da stekneš još više zasluga. Nećeš li više ove napasti podnositi, 
onda nećeš steći ni nagradu. Dakle kako želiš.« Čudnovato! Tek 
što je sveti Franjo rekao te riječi, nestade svake napasti kod brata 
Rinieria, kao da je nikad u svojem životu nije ni osjetio te je bio 
potpuno utješen. 

Na hvalu i slavu Isusa Krista i siromaška Franje! Amen. 


28 

Kako je brat Bernard bio u zanosu od ranog jutra do devetog časa 

Kakvu je milost često Bog iskazivao siromašnim sljedbenicima 
evanđelja koji su ostavili svijet iz ljubavi prema Isusu, pokazalo se 
na bratu Bernardu Kvintavalskom. On se, otkako je primio odjeću 
svetog Franje, u razmatranju nebeskih stvari često zanosio u Boga. 
Među ostalim slučajevima dogodio se jednom i ovaj za vrijeme sve- 
te mise: On se posvema zadubio u razmatranje Boga. Bio je toliko 
obuzet i zanesen u Boga te nije ni opazio kad je bilo podizanje tijela 
i krvi Kristove, tako da nije kleknuo niti je skinuo kapucu s glave, 
kao što su običavali ostali. Gledao je nepomično preda se i ostao 
je, ne osjećajući ništa, sasvim ukočen sve do devetog časa. Kad je 

nakon devetog časa došao k sebi, počeo je hodati po samostanu, 
dozivljući braću čudnim glasom: »Braćo, o braćo, braćo! U ovom 
kraju nema čovjeka tako bogata i tako plemenita koji ne bi drago- 
voljno, ako bi mu bila obećana palača puna zlata, ponio vreću blata 
samo da dobije vrijedno blago.« 

To nebesko blago, obećano ljubiteljima Božjim, dobio je u izobi- 
lju brat Bernard pa je neprestano kroz punih petnaest godina uvijek 
hodao licem i duhom uzdignut prema nebu i mislio na nj. Kroz to 
vrijeme nikad se nije do sita najeo, nego bi tek malo pojeo od onoga 
što je bilo postavljeno preda nj, jer je govorio da nije nikakva sa- 
mozataja uzdržati se od onoga što čovjeku ne prija. Prava se samo- 
zataja sastoji u tome da se čovjek uzdržava od onoga što mu prija. 
Takvim načinom života došao je do tolike ljubavi i svjetla razuma da 
su dolazili k njemu ugledni svećenici da im rješava vrlo teška pitanja 
i teško razumljiva mjesta u Svetom pismu, a on bi im razjašnjavao 
svaku poteškoću. 

Budući da mu je duh bio uvijek slobodan i otrgnut od svih ze- 
maljskih stvari, poput lastavice je letio vrlo visoko u svojim razma- 
tranjima. Mnogo puta je bio dvadeset i trideset dana sam na vr- 
huncima vrlo visokih gora i razmatrao o nebeskim stvarima. Brat 
Egidije običavao je o njemu govoriti da drugim ljudima nije bio dan 
dar koji je bio dan bratu Bernardu Kvintavalskom: da lete visoko 
poput lastavice i da se u zraku hrane. Zbog te izvanredne milosti 
koju je dobio od Boga sveti je Franjo rado i često govorio s njim 
danju i noću. Mnogo puta su ih zajedno nalazili noću u šumi, kamo 
bi došli da razgovaraju s Bogom. 

Na hvalu i slavu Isusa Krista i siromaška Franje! Amen. 


29 

Kako se zloduh ukazao bratu Rufinu u obliku Raspetoga 
i rekao mu da je predodređen za vječnu propast 

Brat Rufin, jedan od najodličnijih ljudi grada Asiza i prijatelj 
svetog Franje, vrlo svet čovjek, bijaše kroz neko vrijeme neprekid- 
no mučen u duši od zlog duha i žestoko iskušavan s obzirom na 
predodređenje. Brat je bio vrlo potišten i žalostan jer mu je zloduh 
ubacio u dušu misao da je proklet, da ne pripada broju izabranih 
za vječni život i da je sve uzaludno što radi u Redu. Te su napasti 
trajale više dana, ah to iz stidljivosti nije htio otkriti svetom Franji. 
Ipak brat Rufin nije propuštao molitve, uobičajene postove i ostala 
pokornička djela. Kad je to njegovo stanje vidio zli duh, poče mu 
dodavati žalost na žalost. Osim unutarnjih borba pripravio mu je i 
vanjske time što mu se prikazivao u priviđenjima. 

Tako mu se jednom ukaza u obliku Raspetoga te mu reče: »Brate 
Rufine, zašto se toliko mučiš molitvom i pokorom kad ti nisi izabran 
za život vječni? Vjeruj mi, jer ja znam koga sam odabrao i unaprijed 
predodredio, a ne vjeruj sinu Petra Bernardonea ako ti on rekne 
obratno. Štoviše, ne pitaj ga o toj stvari ništa jer ni on ni drugi ne 
znaju o tome ništa, nego ja koji sam sin Božji. Meni možeš sigurno 
vjerovati: ti si u broju osuđenih. A isto tako proklet je i tvoj otac, sin 
Petra Bernardonea, kao i on sam, te svi koji slijede Franju.« Kad je 
zloduh izrekao ove riječi, bratu Rufinu se razum tako zamrači da je 
gubio svaku vjeru i ljubav koju je dotad imao prema svetom Franji i 
nije mu mogao ništa kazati. 

Ali što svetom ocu nije rekao brat Rufin, otkrio mu je Duh 
Sveti. Kad je sveti Franjo u duhu vidio toliku opasnost za brata 
Rufina, pošalje k njemu brata Masea. On mu reče da ga zove 
sveti Franjo, na što brat Rufin odgovori mrmljajući: »Što ja imam 
s bratom Franjom?« Tada brat Maseo, pun božanske mudrosti, 
odmah spozna đavolsku varku pa reče: »O, brate Rufine, zar ne 
znaš da je brat Franjo poput Božjeg anđela prosvijetlio mnoge 
duše na ovom svijetu i da smo po njemu primili milost od Boga? 
Stoga hoću da svakako pođeš sa mnom k njemu, jer vidim jasno 
đavolske zamke.« Na te riječi brat se Rufin digne i pođe k svetom 
Franji. 

Čim je sveti Franjo već izdaleka opazio kako dolazi, poviče: »O, 
mali moj nesretniče, brate Rufine, komu si povjerovao?« Kad se 
brat Rufin približio svecu, ovaj mu reče sve točno i po redu kakvu 
mu je napast priredio đavao i jasno mu pokaza da je onaj koji mu 
se ukazao bio đavao, a ne Krist; da ne smije ni na koji način pristati 
uz njegova smućivanja, »nego, kada ti đavao rekne da si osuđen, 
odgovori mu: Otvori usta, odmah ću ti se u njih pokakati. A neka 
ti ovo bude znak da je to đavao, a ne Krist. Čim mu to rekneš, on 
će odmah pobjeći. Osim toga mogao bi ga i po tome prepoznati da 
je đavao, a ne Krist, jer ti je otvrdnuo srce za svako dobro, a to je 
upravo njegov posao. Blagoslovljeni Krist nikad ne da da otvrdne 
čovječje srce, nego ga smekša, kao što govori na usta proroka: Izva- 
dit ću vam kameno srce i dat ću vam srce od mesa (Ez 36,26).« Tada, 
videći brat Rufin kako mu je sveti Franjo ispripovjedio cijeli tijek 
i narav napasti, skruši se na njegove riječi, počne žestoko plakati, 
pokloni se svetom Franji te ponizno prizna svoj grijeh što mu je 
zatajio svoju napast. Opomene svetog oca ohrabriše ga i utješiše te 
je počeo živjeti boljim životom. Na kraju mu još reče sveti Franjo: 
»Idi, sinko, ispovijedi se i ne propuštaj uobičajene molitve. Budi 
siguran da će ti ta napast biti od velike koristi i utjehe i to ćeš 
uskoro iskusiti.« 

Brat se Rufin vratio u svoju ćeliju koja je bila u šumi. Dok se uz 
plač molio, ukaza mu se ponovno đavao uzevši Kristov lik i reče 
mu: »O, brate Rufine, zar ti nisam kazao da ne vjeruješ sinu Petra 
Benardonea i da se ne mučiš plačem i molitvom kad si već osuđen? 
Sto ti vrijedi da se mučiš dok još živiš, jer će sav tvoj trud biti pro- 
klet?« Brat Rufin mu reče bez oklijevanja onako kako ga je sveti 
Franjo poučio: »Otvori usta, inače ću te zagaditi!« Đavao je bio 
postiđen i tako se razbjesnio da je učas pobjegao uz veliku oluju i 
potres stijenja Monte Subasia, koje je bilo u blizini, te je još dugo 
potrajala lomljava kamenja koje je padalo u provaliju. Napokon na- 
stade strašna vatra i buka da se vidjelo i čulo nadaleko. Sveti Franjo 
iziđe iz samostana sa svojom braćom s velikom radoznalošću da vidi 
što je to tako neobično. Još se i danas vide ondje goleme pećine koje 
su se srušile. Tako je brat Rufin jasno uvidio da je to bio đavao koji 
ga je varao. Vrativši se svetom Franji, ponovno se baci na zemlju i 
prizna svoj grijeh. Sveti ga Franjo utješi blagim riječima, pošalje ga 
sasvim utješena u njegovu ćeliju. 

U njoj mu se za vrijeme pobožne molitve ukaže blagoslovljeni 
Isus Krist, koji mu svu dušu ugrije žarom božanske ljubavi i reče: 
»Dobro si učinio, sinko, što si povjerovao bratu Franji. Onaj koji 
te je ražalostio bijaše đavao, a ja sam Krist, tvoj učitelj. Da sam ja 
zaista tvoj Učitelj, dajem ti ovaj znak: Dokle god budeš živio, nećeš 
nikada više osjetiti žalosti i nevolje.« Nakon toga Krist ode, ostaviv- 
ši mu takvo duševno veselje i radost, takvu svjetlost razuma da je 
danju i noću zanesen razmišljao o Bogu. 

Od tada je bio tako utvrđen u milosti i sigurnosti za spas svoje 
duše da je postao sasvim drugi čovjek. Da su mu drugi dopusti- 
li, dan i noć bi molio i razmatrao o Bogu i Božjim istinama. Sveti 
Franjo govorio je da je brata Rufina Bog već u ovom životu učinio 
svecem, pa da se ne susteže, osim pred njim, kazati »sveti Rufin«, 
premda on još živi na zemlji. 

Na hvalu i slavu Isusa Krista i siromaška Franje! Amen. 


30 

O lijepoj propovijedi svetoga Franje i brata Rufina, 
kad su propovijedali neodjeveni 

Spomenuti brat Rufin bio je radi neprestanog razmatranja za- 
okupljen Bogom tako da je postao gotovo neosjetljiv i nijem. On 
je vrlo rijetko govorio, a nije imao ni milosti ni žara ni rječitosti za 
propovijedanje. Usprkos tome zapovjedi mu jednom sveti Franjo 
da pođe u Asiz propovijedati puku ono što mu Bog nadahne. Na to 

brat Rufin reče: »Poštovani oče, molim te da me oslobodiš toga i da 
me ne šalješ onamo jer sam priprost, neznalica, a i ne posjedujem 
propovjedničkog dara.« Tada reče sveti Franjo: »Jer nisi odmah po- 
slušao, nalažem ti u ime svete poslušnosti da odmah, gol, odjeven 
samo u donje rublje, pođeš u Asiz, uđeš u koju crkvu i da puku 
propovijedaš.« Na tu zapovijed svuče brat Rufin gornje odijelo i 
uđe neodjeven u crkvu. Pošto se poklonio pred oltarom, uzađe na 
propovjedaonicu te počne propovijedati. Tome su se djeca i ljudi 
smijali i izrugivali ga te rekoše: »Eto kako ti ljudi čine veliku pokoru 
i toliko se odriču da su već postali ludi i izvan sebe.« 

Međutim sveti Franjo, kako je razmišljao o brzoj poslušnosti 
brata Rufina, koji je nekoć pripadao visokom plemstvu grada Asi- 
za, te o neugodnoj i oštroj zapovijedi koju mu je dao, poče sam 
sebe koriti i reče u sebi: »Otkud tebi tolika preuzetnost, sine Pe- 
tra Bernardonea, priprosti čovječe, da zapovijedaš bratu Rufinu, 
koji se broji među prve plemiće u Asizu, da ide gol propovijedati 
puku kao da je luđak? Zaista, ti bi ovo što si zapovjedio najprije 
sam morao iskušati na vlastitoj koži.« Nakon toga se sveti Franjo, 
u svojoj revnosti, odmah svuče i ode u Asiz, uzme sa sobom brata 
Leona da ponese njegovo odijelo i odijelo brata Rufina. Kad ga 
takva vidješe Asižani, počeše mu se smijati. Mislili su da su i on i 
brat Rufin poludjeli od prekomjerne pokore. Sveti Franjo uđe u 
crkvu u kojoj je brat Rufin propovijedao. Upravo je govorio ove 
riječi: »Predragi, ako želite izbjeći paklu, bježite od svijeta, osta- 
vite grijeh, vratite što je tuđe. Opslužujte Božje zapovijedi, ljubeći 
Boga i bližnjega. Ako hoćete doći u nebo, ako želite posjedovati 
kraljevstvo Božje, činite pokoru!« Tada se neodjeven popne na 
propovjedaonicu sveti Franjo te počne tako divno propovijedati o 
preziranju svijeta, o svetoj pokori i o dragovoljnom siromaštvu, o 
čežnji za kraljevstvom nebeskim, o golotinji i gorčini muke našega 
Gospodina Isusa Krista. Svi oni koji su slušali propovijed, veliko 
mnoštvo muškaraca i žena, počeše gorko plakati s velikom po- 
božnošću i skrušenih srdaca. I ne samo tu nego i u cijelom Asizu 
toga je dana nastao tolik plač zbog muke Isusove, kakva do tada 
nije bilo. 

I tako bi narod poučen i utješen činom i propovijeđu svetog 
Franje i brata Rufina. Sveti Franjo obuče sebe i brata Rufina, te se 
vrate u samostan kod Porcijunkule, hvaleći i slaveći Boga koji im je 
dao milost da su prezirom pobijedili sami sebe te su mogli pobuditi 
ovčice Kristove dobrim primjerom i pokazati koliko treba prezira- 
ti svijet. Tog je dana poraslo štovanje među pukom prema svetom 
Franji te se svatko smatrao blaženim ako se mogao dotaknuti ruba 
njegova habita. 

Na hvalu i slavu i Isusa Krista i siromaška Franje! Amen. 

31 

Kako je sveti Franjo odreda poznavao tajne savjesti sve svoje braće 


Jednako kao što govori naš Gospodin Isus Krist u evanđelju: Po- 
znajem svoje ovce, i one poznaju mene (Iv 10,14), tako je i blaženi 
otac sveti Franjo kao dobar pastir, po Božjoj objavi, poznavao sve 
zasluge i kreposti svoje braće, ali i njihove nedostatke. Tako je znao 
svakoga opskrbiti najboljim sredstvima: ponizujući ohole, uzvisu- 
jući ponizne, koreći mane i hvaleći kreposti, kako čitamo u divnim 
objavama koje je imao u svojoj prvoj redovničkoj obitelji. 

Jednom je sveti Franjo sa svojom braćom u nekom obitavalištu 
razgovarao o Bogu, a brat Rufin nije bio s njima kod tog razgovora, 
nego je razmatrao u šumi. Dok je još razgovor braće i svetog Franje 
trajao, izađe iz šume brat Rufin i pođe nešto podalje od njih. Ugle- 
davši ga, okrene se sveti Franjo svojoj braći i upita ih: »Recite mi što 
mislite u koga je najsvetija duša koju Bog ima na svijetu?« A oni mu 
odgovoriše: »Mislimo tvoja.« 

Sveti Franjo odvrati: »Predraga braćo, ja sam po sebi najnevred- 
niji i najgori među onima koje Bog drži na zemlji. Ne vidite li onoga 
brata Rufina koji upravo izlazi iz šume? Bog mi je objavio da je 
njegova duša jedna od tri najsvetije duše na svijetu. Pouzdano vam 
mogu kazati da ne bih oklijevao da ga za života nazovem svetim 
Rufinom, jer je njegova duša učvršćena u milosti i jer ga je sam Krist 
proglasio svetim u nebu.« Te riječi nije nikada sveti Franjo rekao u 
nazočnosti brata Rufina. 

Slično tome sveti Franjo poznavaše i nedostatke svoje braće, što 
se jasno pokazalo u slučaju brata Ilije, kojega je često korio zbog 
njegove oholosti; brata Ivana iz Capelle, kome proreče da će se 
objesiti; u slučaju nekoga trećeg brata, koga je đavao zgrabio za 
grkljan kad je bio ukoren zbog neposlušnosti; jednako u mnogih 
drugih, kojih je tajne grijehe i kreposti jasno spoznavao po objavi 
Kristovoj. 

Na hvalu i slavu Isusa Krista i siromaška Franje! Amen. 


32 

Kako je brat Maseo isprosio od Krista krepost svete poniznosti 

Prvi drugovi svetog Franje nastojali su svim silama biti siromašni 
u zemaljskim stvarima, a bogati krepostima, po kojima se dolazi do 
pravoga nebeskog i vječnog bogatstva. 

Kad su se jednoga dana braća sakupila i govorila o Bogu, jedan 
je od njih pripovijedao ovaj pobudni primjer: »Bio čovjek koji je 
bio velik prijatelj Božji. On je posjedovao veliku milost aktivnoga 

i kontemplativnog života. Uz to je imao i izvanrednu poniznost te 
se smatrao najvećim grešnikom. Ova ga je poniznost posvećivala i 
učvršćivala u milosti te je neprestano napredovao u krepostima i 
drugim Božjim darovima, tako da nikada nije pao u grijeh.« Čuvši 
brat Maseo o poniznosti tako divne stvari i uvidjevši da je ona blago 
za vječni život, rasplamtio se ljubavlju i čežnjom za tom krepošću, te 
je u svetoj revnosti podigao lice prema nebu, zavjetovao se i čvrsto 
odlučio da se neće nikada radovati na ovom svijetu dok ne osjeti u 
svojoj duši tu krepost u najsavršenijem stupnju. 

Sasvim zaokupljen ovom željom kroz mnogo dana, otiđe brat 
Maseo jednoga dana u šumu. Hodao je po njoj plačući, uzdišući 
i jecajući u nepokolebljivoj želji da od Boga dobije tu krepost. Pri 
tom se žarko molio Bogu za božansku milost, jer Bog rado uslišava 
molitve poniznih i skrušenih. I dok je on bio tom čežnjom zao- 
kupljen, dođe glas s neba, koji dvaput zovnu ožalošćenog brata: 
»Brate Maseo, brate Maseo!« U duhu je brat Maseo spoznao da 
je to bio Kristov glas pa je odgovorio: »Gospodine moj!« A Krist 
mu reče: »Što ćeš dati da bi zadobio milost koju moliš?« Brat Ma- 
seo odgovori: »Gospodine, dao bih oči iz svoje glave.« A Krist mu 
reče: »Ja hoću da imaš tu milost i oči.« Nakon toga nastade šut- 
nja. Brat Maseo osta ispunjen milošću željene kreposti poniznosti i 
svjetlom Božjim te se tako radovao da je od tog časa uvijek klicao. 
A često je, dok je u zanosu molio, gukao poput goluba: »U, u, u!« 
Vesela lica i radosna srca znao je dugo ustrajati u razmatranju. U 
isto vrijeme postao je tako ponizan da se smatrao najneznatnijim 
čovjekom na svijetu. 

Kad ga je brat Jakov iz Falerona upitao zašto u svom klicanju ne 
mijenja glasove, odgovorio je brat Maseo vrlo radostan: »Ako neka 
stvar ide dobro, onda nije nužno da se nešto mijenja.« 

Na hvalu i slavu Isusa Krista i siromaška Franje! Amen. 


33 

Kako je sveta Klara na papinu zapovijed blagoslovila kruh 
i kako se na svakom hljebu pojavio znak križa 

Sveta Klara, pobožna učenica Kristova križa i plemenita mladica 
zasađena od gospodina svetoga Franje, bila je tako sveta da su je ne 
samo biskupi i kardinali već ju je s velikom čežnjom i sam papa želio 
vidjeti i čuti, te ju je više puta i osobno pohađao. 

Među ostalim došao je jednom sveti otac k njoj u samostan da 
čuje kako govori o nebeskim i Božjim istinama. Kad su tako bili 
zajedno u božanskom razgovoru, sveta Klara odredi da se prostre 

stol i metne na nj kruh da ga sveti otac blagoslovi. Kad su dovršili 
duhovni razgovor, sveta Klara poklekne i s velikim poštovanjem i 
pobožnošću zamoli svetoga oca da blagoslovi kruh koji je na stolu. 
Sveti otac odvrati: »Draga sestro Klaro, želim da ti blagosloviš ovaj 
kruh i da načiniš nad njim znak presvetoga križa Kristova, kojemu 
si se sasvim predala.« Sveta Klara reče: »Presveti oče, oprostite mi! 
Bila bih vrijedna velikoga ukora kada bih se ja, bijedna i neznatna 
žena, usudila dati takav blagoslov pred Kristovim namjesnikom.« 
Papa odgovori: »Kako se to ne bi shvatilo preuzetnošću, nego više 
zaslužnim činom poslušnosti, zapovijedam ti u ime svete poslušno- 
sti da nad ovim kruhom načiniš znak presvetoga križa i blagosloviš 
ga u ime Božje.« 

Tada sveta Klara, kao prava kćerka poslušnosti, blagoslovi te 
hljebove znakom svetoga križa vrlo pobožno. I gle čuda! Odjednom 
se na svim onim hljebovima pojavi znak križa, predivno utisnut. 
Jedan su dio tog kruha pojeli, a drugi su, zbog čuda, čuvah. Kad 
je sveti otac vidio da se dogodilo čudo, dade svoj blagoslov svetoj 
Klari, uzme jedan od onih hljebova, zahvali Bogu i ode. 

U to vrijeme boravile su u tom samostanu sestra Hortulana, 
majka svete Klare, i sestra Agneza, njezina rođena sestra. Obje su 
zajedno sa svetom Klarom bile vrlo kreposne i u punini posjedovale 
Duha Svetoga. A bilo je tu i još mnogo drugih svetih redovnica koji- 
ma je sveti Franjo slao mnoge bolesnike, a one su svojim molitvama 
i znakom presvetoga križa svima vraćale zdravlje. 

Na hvalu i slavu Isusa Krista i siromaška Franje! Amen. 


34 

Kako je sveti Ljudevit, francuski kralj, 
došao u Peruđu kao hodočasnik da posjeti brata Egidija 

Sveti Ljudevit, francuski kralj, hodočastio je u sveta mjesta po 
svijetu. Kad je čuo kako je glasovita svetost brata Egidija, koji je bio 
jedan od prve braće svetog Franje, zaželi i čvrsto odluči posjetiti ga 
osobno. Stoga dođe u Peruđu, gdje je tada boravio spomenuti brat 
Egidije. 

Kao siromah i nepoznati hodočasnik, samo s nekoliko pratilaca, 
došao je u kuću Manje braće. Vrataru nije rekao tko je, već usrdno i 
s velikom upornošću zatraži brata Egidija. Vratar ode bratu Egidiju 
i reče da je na vratima neki hodočasnik koji ga traži. Bog je pak bra- 
tu Egidiju objavio i očitovao da je to francuski kralj. Zato on odmah 
izađe iz ćelije i pohita na vrata. Kad je onamo došao, bez ikakva pi- 
tanja, premda se nikad nisu vidjeh, pokleknuše jedan pred drugoga 

s velikim poštovanjem te se zagrle i poljube s takvom srdačnošću 
kao da su se već odavno poznavali i bili prijatelji. Ali ni jedan ni dru- 
gi nisu cijelo to vrijeme ništa govorili, nego su samo šuteći ostali u 
zagrljaju, znaku bratske ljubavi. Kad su duže vremena tako zajedno 
bili, a da nisu međusobno izmijenili nijedne riječi, razidoše se. Sveti 
kralj Ljudevit pođe na put, a brat Egidije vrati se u svoju ćeliju. 

Kad je kralj odlazio, neki brat upita jednoga od kraljevih pratila- 
ca, tko je onaj koji se grlio s bratom Egidijem. On mu odgovori da je 
to bio francuski kralj, koji je ovamo došao da vidi brata Egidija. Kad 
je brat to rekao ostaloj braći, rastužiše se, jer im brat Egidije nije o 
tome rekao ni riječi. Braća mu s velikom žalošću rekoše: »O, brate 
Egidije, kako si mogao biti tako neprijazan te nisi sa svetim francu- 
skim kraljem progovorio nijedne riječi? On je došao iz Francuske 
da te vidi i da od tebe čuje koju dobru riječ.« Brat Egidije im odgo- 
vori: »Moja predraga braćo, ne čudite se tomu! Niti sam ja njemu 
mogao kazati koju riječ, a niti on meni. Čim smo se zagrlili, otkrilo 
je i otvorilo svjetlo božanske mudrosti meni njegovo, a njemu moje 
srce. I dok smo tako po Božjem dopuštenju gledali jedan drugome 
u srce, mnogo bolje upoznasmo što je jedan drugome htio kazati 
nego da smo govorili ustima. Tako se i utješismo mnogo bolje nego 
da smo riječima htjeli izraziti ono što su nam srca ćutjela, i to zbog 
nedostatnosti ljudskih riječi, koje ne mogu jasno izraziti Božje tajne. 
Da smo govorili, prouzrokovale bi nam prije veliko razočaranje ne- 
goli utjehu. Znajte sada zašto je kralj otišao odavde vrlo zadovoljan 
i utješen u svom srcu.« 

Na hvalu i slavu Isusa Krista i siromaška Franje! Amen. 


35 

Kako je sveta Klara, kad je bila bolesna, 
u Badnjoj noći prenesena u crkvu svetog Franje na molitvu 

Jednom je sveta Klara tako teško oboljela da nije mogla ići u 
crkvu na molitvu časoslova s ostalim redovnicama. Kako se približio 
svečani blagdan Kristova rođenja, te su sve redovnice pošle u crkvu 
moliti jutarnju, ona ostade sama u postelji, nezadovoljna što nije 
mogla poći zajedno s drugima da zadobije duhovnu utjehu. Ali Isus 
Krist, njezin zaručnik, ne ostavi je bez utjehe, već ju je na čudesan 
način prenio u crkvu svetog Franje, te je bila na cijeloj jutarnjoj služ- 
bi i na polnoćki. Osim toga mogla je primiti svetu pričest. Zatim je 
bila odnesena natrag u krevet. 

Kad su se redovnice, nakon završene službe Božje u Svetom Da- 
mjanu, vratile svetoj Klari, rekle su joj: »O majko naša, sestro Klaro, 

kako smo imale veliku utjehu u ovoj svetoj noći rođenja Kristova! 
O, da se Bogu svidjelo pa da si i ti bila ondje s nama!« Sveta Klara 
odgovori: »I ja moram zahvaljivati i slaviti našega Gospodina Isusa 
Krista blagoslovljenoga, predrage moje sestre i kćeri, jer sam i ja bila 
na cijeloj svečanosti u ovoj presvetoj noći, i još na većoj nego što ste 
bile vi. Ova nazočnost bila mi je na veliku duševnu utjehu. Posredo- 
vanjem moga oca svetog Franje i milošću našega Gospodina Isusa 
Krista bila sam nazočna u crkvi časnog oca Franje i slušala tjelesnim 
i duševnim ušima i službu i sviranje orgulja koje su ondje. Ondje 
sam se i pričestila. Stoga se veselite milosti koja mi je iskazana i 
zahvalite Bogu.« 

Na hvalu i slavu Isusa Krista i siromaška Franje! Amen. 


36 

Kako je brat Leon imao lijepo i čudesno viđenje o Redu 
i kako ga je protumačio sveti Franjo 

Kad je sveti Franjo bio teško bolestan, posluživao ga je brat 
Leon, koji je jednom, dok se pokraj bolesničkog kreveta svetog 
Franje molio, bio zanesen i u duhu prenesen k nekoj vrlo velikoj, 
širokoj i brzoj rijeci. Dok je tu stajao i gledao hoće li netko proći, 
opazi nekoliko braće koja su nosila nekakav teret, a bilo im je za- 
povjeđeno da zagaze u rijeku. Ćim zagaziše, naglo ih zahvati jaka 
struja rijeke. Neki od njih dođoše do trećine rijeke, neki do polovi- 
ce, a drugi gotovo do druge obale, ah i njih konačno pritisne na dno 
jaka struja i teret što su ga nosili na leđima, i oni se utopiše. Kad je 
to vidio brat Leon, obuze ga velika žalost za njima. Ah dok je on 
još uvijek tu stajao, ponovno dođe vehko mnoštvo braće koja nisu 
bila opterećena nikakvim teretom, već je na njima sjalo sveto siro- 
maštvo. Oni zagaziše u rijeku i prijeđoše je bez ikakve poteškoće. 
Nakon tog viđenja došao je brat Leon opet k sebi. 

Sveti Franjo, spoznavši u duhu da je brat Leon imao neko viđe- 
nje, dozove ga k sebi i upita ga što je vidio. Kad mu je brat Leon 
ispripovjedio u potpunosti cijelo viđenje, reče sveti Franjo: »To što 
si vidio prava je istina. Velika rijeka to je ovaj svijet. Braća koja se 
utopiše u rijeci, to su oni koji nisu shjedih evanđeoske savjete, a 
osobito sveto siromaštvo. Oni koji su bez poteškoće prešli, to su 
ona braća koja ne teže ni za kojom zemaljskom stvari niti ih posje- 
duju na ovom svijetu, nego su zadovoljni s najnužnijim odijelom i 
hranom. Oni neprestano shjede gologa Krista na križu i spremni 
su veselo nositi njegov slatki jaram svete poslušnosti. Zato oni lako 
prelaze iz vremenitog života u vječni.« 

Na hvalu i slavu Isusa Krista i siromaška Franje! Amen. 

Kako se neki bogati i odlični plemić 
po zaslugama svetog Franje obratio i stupio u Red 

Sveti Franjo, sluga Isusa Krista, dođe jednom kasno uvečer u 
kuću nekoga bogatog i moćnog plemića. On njega i njegova pra- 
tioca primi najuljudnije i s poštovanjem, kao da su Božji anđeli. 
Upravo zbog te njegove uljudnosti i učtivosti zavolio ga je sveti 
Franjo, a ponajviše zbog toga što ga je plemić pri ulasku u kuću 
zagrlio i prijateljski poljubio, oprao mu noge, obrisao ih, ponizno 
poljubio, naložio vatru i pripravio stol obilat dobrim jelima te je 
za vrijeme blagovanja vesela lica neprestano posluživao. Kad su 
sveti Franjo i njegov sudrug završili blagovanje, reče plemić: »Gle, 
moj oče, žrtvujem samoga sebe i sve što meni pripada. Kad god 
ustrebate habit, rublje, plašt ili koju god stvar, kupite, a ja ću sve 
platiti. Znajte, spreman sam pobrinuti se za sve vaše potrebe, jer 
po milosti Božjoj mogu. Budući da imam u izobilju vremenitih do- 
bara, rado činim dobro siromasima iz ljubavi prema Bogu, koji mi 
je dao ta dobra.« 

Vidjevši iz toga sveti Franjo njegovu uslužnost i dobrostivost, i 
kad je čuo njegovu velikodušnu ponudu, jako ga zavoli te je, kad 
su napustili njegov dom, govorio svom pratiocu: »Zaista bi taj ple- 
mić bio dobar za naš Red i zajednicu, jer je vrlo zahvalan Bogu, 
pun ljubavi i uslužnosti prema bližnjemu i siromasima. Znaj, dragi 
brate, da je udvornost jedna od osobina Božjih ljudi, jer Bog daje 
iz uslužnosti svoje sunce i svoju kišu pravednima i nepravednima (usp. 
Mt 5,45). Uslužnost je osim toga sestra milosrđa, koj z gasi mržnju, 
a čuva ljubav (usp. 1 Kor 13,7). Budući da sam u tom dobrom čo- 
vjeku vidio toliko božanskih kreposti, bio bih presretan kad bi on 
postao naš brat. Zato sam namislio da se jednog dana vratimo k 
njemu ne bi li mu možda Bog taknuo srce te bi se htio pridružiti i 
služiti Bogu. U međuvremenu molit ćemo se Bogu da mu probudi u 
srcu tu želju i da mu dade milost da to i izvrši.« I začudo! Nekoliko 
dana kasnije kako se sveti Franjo pomolio, Bog je probudio tu želju 
u srcu plemića. Tada reče sveti Franjo svojem bratu: »Pođimo, bra- 
te, u mjesto onoga uslužnog čovjeka, jer se pouzdano nadam da će 
on, kako je uslužan u vremenitim dobrima, dati i samoga sebe te biti 
naš subrat.« I oni pođoše. 

Stigavši do kuće, reče sveti Franjo svome drugu: »Čekaj me 
malo ovdje, ja ću se najprije pomoliti Bogu da blagoslovi našu na- 
mjeru i da nam put bude plodonosan, da bi Isus Krist zbog svoje 
presvete muke milostivo dao nama siromasima i slabima taj odlični 
plijen što ga mislimo oteti svijetu.« Rekavši ovo, ode, pomoli se na 
mjestu gdje bi ga mogao plemić vidjeti. I kako se to Bogu svidjelo, 

plemić, gledajući naokolo, ugleda svetog Franju kako je pobožno 
zaronjen u molitvu pred Kristom, koji mu se za vrijeme molitve u 
velikom sjaju ukazao i stajao pred njim. I dok je plemić tu stajao, 
opazi kako je tijelo svetog Franje duže vremena lebdjelo iznad ze- 
mlje. Time ga je Bog potaknuo i nadahnuo da napusti svijet. Od- 
mah napusti svoje palače i gorljivim oduševljenjem potrča prema 
svetom Franji. Kad je stigao do njega, kako je sveti Franjo bio još 
u molitvi, klekne preda nj te ga s velikom uljudnošću i pobožnošću 
zamoli da ga udostoji primiti te da zajedno čine pokoru. Sveti Fra- 
njo dakle, vidjevši da je uslišana njegova molitva i da je ovo što je 
želio bilo upravo ono za što je ovaj plemić velikom upornošću mo- 
lio, digne se s velikim žarom i radošću duha, zagrli ga i poljubi, za- 
hvaljujući pobožno Bogu što je dao da ovakav vitez bude pridružen 
njihovu društvu. Plemić upita svetog Franju: »Što mi zapovijedaš 
da učinim, moj oče? Spreman sam na tvoju zapovijed sve što po- 
sjedujem i uživam dati siromasima te onda s tobom slijediti Krista, 
oslobođen svih zemaljskih stvari.« 

Tako i učini. Po savjetu svetog Franje razdijeli svoju imovinu si- 
romasima i stupi u Red te je živio u velikoj pokori i svetosti života u 
društvu poniznih. 

Na hvalu i slavu našega Isusa Krista i siromaška Franje! Amen. 


38 

Kako je svetom Franji bilo očitovano 
da je brat Ilija osuđen i da je morao umrijeti izvan Reda 
te kako se na molbu brata Ilije za nj pomolio Kristu i bio uslišan 

Kad su jednom sveti Franjo i brat Ilija zajedno prebivali u jednoj 
obitelji, Bog je očitovao svetom Franji da će brat Ilija biti osuđen, 
da će otpasti od Reda te konačno umrijeti odijeljen od braće. Zbog 
toga omrznu brat Ilija svetom Franji tako da nije ni s njim, a ni 
o njemu govorio. Pa ako bi kojim slučajem brat Ilija išao prema 
njemu, sveti Franjo bi se uklonio s tog puta da se s njime ne sretne. 
Brat Ilija je to opazio i zaključio da se ne sviđa svetom ocu te htjede 
saznati razlog tomu. Stoga mu se jednog dana približi s namjerom 
da razgovara s njim. Sveti Franjo mu je izmakao. No on ga silom, ah 
ipak pristojno, zadrži te ga je molio da mu kaže zbog čega izbjegava 
njegovo društvo i zašto neće s njim razgovarati. A sveti mu Franjo 
odgovori: »Razlog tome meni je objavio Bog. Zbog svojih grijeha 
odmetnut ćeš se od Reda i umrijet ćeš izvan Reda. Osim toga Bog 
mi je objavio da si osuđen.« Čuvši ovo, brat Ilija reče: »Moj oče, 
molim te za ljubav Isusa Krista da me zbog toga ne izbjegavaš i ne 

tjeraj me od sebe, nego poput dobrog pastira, po Kristovu primje- 
ru, nađi opet i primi izgubljenu ovcu. Ona će propasti ako joj ti ne 
pomogneš. Moli Boga za me. Ako mu se svidi, on će povući svoju 
odluku, jer je pisano da Bog mijenja svoje odluke ako se grešnik 
pokaje za svoje grijehe. Ja se pak toliko pouzdajem u tvoje molitve 
da bih osjetio neko olakšanje i onda kad bih bio usred pakla, a znao 
da se ti moliš za me. Stoga te još jednom molim da mene grešnika 
preporučiš Gospodinu Bogu, koji je došao da spasi grešnike, neka 
me primi u svoje milosrđe.« To je rekao brat Ilija s velikom pobož- 
nošću i lijući suze. Kao milostivi otac, obeća mu sveti Franjo da će 
se moliti Bogu za njega. To je i učinio. 

A kad se vrlo pobožno pomolio Bogu za nj, Bog mu je objavio da 
je na njegovu molitvu promijenio svoju odluku. Brat Ilija će spasiti 
svoju dušu, ali će sigurno istupiti iz Reda i umrijeti izvan njega. A 
tako se i dogodi. To se zbilo kad se Friedrich, sicilski kralj, pobunio 
protiv Crkve, te je papa izopćio njega i svakoga tko ga god bude 
pomagao ih savjetovao. Kako su pak brata Iliju smatrah jednim od 
najmudrijih ljudi na svijetu, kralj Friedrich zamoh ga da pristupi k 
njemu. On se odazva njegovu pozivu te je postao pobunjenik pro- 
tiv Crkve i otpadnik iz Reda. Zato ga je papa izopćio i hšio odjeće 
svetog Franje. 

Kao izopćenik teško oboli. Njegov brat, koji je ostao u Redu i 
bio čovjek dobra i čestita života, čuo je za njegovu bolest. Posjetio 
ga je te mu, između ostalog, rekao: »Moj predragi brate, vrlo mi 
je žao što si izopćen i živiš izvan Reda te ćeš tako i umrijeti. No 
ako ti znaš put i način kako bih te mogao izbaviti od te opasnosti, 
rado bih poduzeo za tebe svaki napor.« Brat mu Ihja odgovori: 
»Ne vidim drugog izlaza nego da pođeš papi te ga zamoliš da me 
riješi izopćenja i vrati mi habit za ljubav Isusa Krista i njegova sluge 
svetog Franje, na čiju sam riječ ostavio svijet.« Brat mu reče da će 
to spremno i rado učiniti za njegovo spasenje. On se rastane od 
njega te ode pješice svetom ocu papi i zamoh ga u svoj poniznosti 
da se smiluje njegovu bratu iz ljubavi prema Isusu Kristu i svetom 
Franji. I kako se svidjelo Bogu, papa mu dopusti: ako ga nađe živa 
kad se vrati, neka ga odriješi od izopćenja i neka mu se dade habit. 
S velikim veseljem i žurbom vrati se on bratu Iliji. Brata Ihju zate- 
če još uvijek živa, premda na rubu smrti. On mu priopći da ga je 
papa odriješio od izopćenja. A kad je stavljao na njega habit, brat 
se Ihja odijeho od ovoga svijeta. Po zaslugama i mohtvama sveto- 
ga Franje, u kojeg je brat Ihja stavljao svu svoju nadu, bi spašena 
njegova duša. 

Na hvalu i slavu Isusa Krista i siromaška Franje! Amen. 

Kako je sveti Antun divno propovijedao pred kardinalima i papom 


Divna posuda Duha Svetoga, gospodin sveti Antun Padovan- 
ski, jedan od najizvrsnijih učenika i braće svetog Franje, koga 
je sveti Franjo nazivao svojim vikarom, propovijedao je jednog 
dana u konzistoriju pred papom i kardinalima. U tom su zboru 
bili ljudi različitih narodnosti: Grci, Talijani, Francuzi, Nijemci, 
Slaveni, Englezi i ljudi mnogih drugih jezika svijeta. Raspaljen 
milošću Duha Svetoga, on je izlagao Božje riječi tako uspješno, 
duboko, pobožno, jasno i pažljivo da su svi, kako god su bili ra- 
zličitih narodnosti i jezika, razumjeli i shvatili svaku njegovu riječ 
kao da je govorio njihovim vlastitim jezicima. Svi su bili zapanje- 
ni. Činilo im se da se ponovilo čudo što se dogodilo na Duhove 
nad apostolima, kada su, snagom Duha Svetoga, govorili svim 
jezicima. 

Govorili su jedan drugomu puni čuđenja: »Nije li ovaj što pro- 
povijeda iz Španjolske? Pa kako to da ga mi čujemo kao da govori 
jezik naših zemalja (usp. Dj 2,7-8)?« I sam papa, razmišljajući i di- 
veći se dubini njegovih riječi, reče: »Zaista, ovaj je kovčeg zavjeta i 
škrinja Svetoga pisma!« 

Na hvalu i slavu Isusa Krista i siromaška Franje! Amen. 


40 

Kako je sveti Antun propovijedao ribama 
i kako je obratio krivovjerce 

Blagoslovljeni Krist htio je pokazati kako je velika svetost u 
njegova najvjernijeg sluge svetog Antuna i kako on želi da njegove 
propovijedi i sveti nauk čuju i životinje i ljudi. U jednoj propovijedi 
ribama on je korio ludost nevjernih krivovjeraca isto onako kao što 
je u Starom zavjetu Bog prekorio neznanje Balaamovo preko usta 
magarice (usp. Br 22,21-35). Kad je jednom bio sveti Antun u Ri- 
miniu, gdje je bio velik broj krivovjeraca, htio ih je privesti svjetlu 
prave vjere i na put kreposti. On im je propovijedao mnogo dana 
i razlagao im Kristovu vjeru i Sveto pismo. Ali oni ne samo da od- 
baciše njegove svete riječi nego ga nisu htjeli, kako su bili otvrdnu- 
li i tvrdoglavi, ni slušati. Sveti Antun, po Božjem nadahnuću, ode 
jednoga dana na mjesto gdje utječe rijeka u more. Stojeći na obali 
između rijeke i mora počne propovijedati ribama: »Čujte riječ Bož- 
ju vi, morske i riječne ribe, kad je nevjerni krivovjerci izbjegavaju.« 
Čim je to rekao, odmah se približilo obali toliko mnoštvo velikih, 
malih i srednjih riba koliko ih se nikad u tom moru i rijeci nije sa- 

kupilo ni vidjelo. Sve te ribe držale su glave izvan vode, pozorno 
gledajući lice svetog Antuna u najvećem miru, pitomosti i redu. Bli- 
zu obale bijahu male ribe, za njima srednje, a još dalje, gdje je bila 
voda dublja, veće ribe. 

Kad su se tako ribe poredale, sveti Antun počne svečano pro- 
povijedati i reče ovo: »Moje sestre ribe, dužne ste, prema svojim 
mogućnostima, na veliku zahvalnost našem Stvoritelju koji vam 
je dao tako lijepo mjesto za stanovanje. Imate, kako vam se svidi, 
slatku ili slanu vodu, i dao vam je mnoga skloništa da izbjegnete 
olujama. Dao vam je bistru i prozirnu vodu (usp. Post 1,20) i hranu 
kojom se uzdržavate. Bog, dobri i milostivi Stvoritelj, kad vas je 
stvorio, dao vam je zapovijed da rastete i množite se, i blagoslovio 
vas je. Kad je bio opći potop, sve su ostale životinje izginule, samo 
je vas Bog sačuvao bez gubitaka (usp. Post 7,1). Osim toga dao 
vam je peraje da možete plivati kamo god hoćete. Vama je bilo do- 
pušteno, po nalogu Božjem, spasiti proroka Jonu (usp. Iv 2,1-2) i 
nakon tri dana zdrava ga vratiti na kopno. Vi ste dale novac našem 
Gospodinu Isusu Kristu (usp. Mt 17,27) koji, budući da je bio si- 
romašan, nije imao čime platiti porez. Vi ste bile na čudesan način 
hrana vječnomu Kralju Isusu Kristu prije i poslije Uskrsnuća (usp. 
Iv 21,3). Zbog svega toga dužne ste hvaliti i blagoslivljati Boga, koji 
vam je dao veća dobročinstva nego ostalim stvorovima.« Na te i 
slične riječi i pouke svetog Antuna počele su ribe otvarati usta i na- 
klanjati glave, a davale su i druge znakove poštovanja, hvaleći Boga 
na način kako su najbolje znale. Tada se sveti Antun, videći toliko 
poštovanje prema Bogu, njihovu Stvoritelju, razveseli u duhu te 
glasno reče: »Neka je blagoslovljen vječni Bog, jer ga ribe više ča- 
ste negoli krivovjerci i jer nerazumne životinje slušaju njegovu riječ 
radije negoli nevjernici.« 

I što je sveti Antun dulje propovijedao, to je bivalo veće mnoštvo 
riba, i ni jedna se nije micala s mjesta na kojem je bila. 

Stanovnici grada, a među njima i krivovjerci, stadoše juriti prema 
onom mjestu da vide čudo. Kad su vidjeli tako očito i nesumnjivo 
čudo, skrušili su se u srcu i bacili se pred svetog Antuna da čuju 
njegovu riječ. Tada propovijedaše sveti Antun o vjeri Kristovoj tako 
divno da su se svi heretici obratili te su se vratili pravoj Kristovoj 
vjeri. Svi nazočni vjernici ispuniše se veseljem i utvrdiše se u svojoj 
vjeri. Nakon svega toga sveti Antun blagoslovi ribe, otpusti ih i sve 
se razidoše čudesnim pokretima veselja. Nakon toga boravio je sve- 
ti Antun u Riminiu mnogo dana, propovijedajući i donoseći dušama 
mnogo duhovnih plodova. 

Na hvalu i slavu Isusa Krista i siromaška Franje! Amen. 

Kako je časni brat Simun svojom svetošću 
oslobodio subrata od napasti zbog koje je taj htio napustiti Red 

U početku, dok je još sveti Franjo živio, došao je u Red plemeniti 
mladić Asižanin te dobije ime Simun. Njega je Bog uresio i obdario 
takvim milostima i velikim darom razmatranja i zanosa da mu je 
cijeli život bio zrcalo svetosti, prema onome što sam čuo od onih 
koji su dugo živjeli s njim. On je rijetko kada izlazio iz ćelije, pa ako 
bi kadgod i bio s braćom, uvijek je govorio o Bogu. On je, premda 
nikada nije pohađao školu, tako duboko i uzvišeno govorio o Božjoj 
ljubavi da su se njegove riječi činile nadnaravnima. Jedne je večeri 
išao u šumu s bratom Jakovom iz Masse da s njim razgovara o Bogu. 
Tu su s velikom duhovnom nasladom govorili o Božjoj ljubavi cijelu 
noć. Ujutro im se obojici činilo da je taj razgovor prekratko trajao, 
kako mi je rekao brat Jakov. Spomenuti brat Simun imao je božan- 
ska objavljenja i ljupke susrete s Bogom u tolikoj dragosti i milini 
Duha Svetoga da je, kad je osjetio da dolazi taj čas, legao na kre- 
vet. Tiha slast Duha Svetoga zahtijevala je ne samo mirovanje duha 
nego i tijela. Cesto je za vrijeme božanskog pohoda postajao pot- 
puno neosjetljiv za tjelesne stvari. Tako jednom, dok je bio zanesen 
u Boga i neosjetljiv za tjelesna zbivanja, gorio je iznutra toliko bo- 
žanskom ljubavlju da nije ništa osjećao tjelesnim osjetilima. Jedan 
se brat htio sam uvjeriti je li to, kako se činilo, istina. Zato je, kad je 
brat Simun bio u takvu stanju, otišao i uzeo iz vatre živu žeravicu te 
mu je položio na golu nogu. Brat Simun nije ništa osjetio, premda je 
žeravica ostala na nozi tako dugo dok se nije ugasila sama od sebe. 
Žeravica međutim ne ostavi nikakva znaka na njegovoj nozi. Kad je 
brat Simun sjeo za stol, prije nego bi uzeo tjelesnu hranu, govorio bi 
o Bogu i tako davao sebi i drugima duhovnu hranu. 

I upravo tim pobožnim govorom obratio se jednom neki mladić 
iz San Severina, koji, dok je bio u svijetu, bijaše vrlo tašt i lakouman. 
On je bio plemićkog roda i nježna tijela, a brat Simun, primajući ga 
u Red, sačuvao je kod sebe njegovo svjetovno odijelo. Taj je mladić 
bio uz brata Simuna da ga ovaj poučava obdržavanju redovničkog 
Pravila. Ali mu zao duh, koji se trsi da onemogući sve što je dobro, 
nametnu toliku putenu napast i žestoke podražaje te je mislio da im 
se ni na koji način neće moći suprotstaviti. Zbog toga ode k bratu 
Šimunu i reče mu: »Vrati mi moju odjeću koju sam nosio u svijetu 
jer ja više ne mogu podnositi putenu napast.« Bratu se Šimunu sa- 
žali te mu reče: »Sjedni tu kraj mene, sinko.« Tada mu je govorio 
o Bogu na takav način da je nestalo svake napasti. Kad se kasnije 
pojavila ista napast i on tražio odjeću, pokušavao ju je otjerati brat 
Simun ponovno govoreći o Bogu. 

To se dešavalo nekoliko puta. Konačno je jedne noći ta napast 
postala tako strašna kao nikada prije te joj nikako nije mogao odo- 
ljeti. Zato ponovno ode bratu Š imunu i zahtijevaše svoje svjetovno 
odijelo, jer da ne može dulje izdržati u Redu. Tada mu brat Simun, 
po svom običaju, reče da sjedne pokraj njega i poče mu govoriti 
o Bogu. Kako je mladić bio tužan i potišten, stavi svoju glavu u 
Simunovo krilo. Brat Simun, iz velike sućuti prema njemu, digne 
oči k nebu i pomoli se. Moleći se vrlo pobožno Bogu za nj, bi 
zanesen, i Bog ga usliša. Kad se brat Simun vratio k sebi, mladić 
je osjetio da je sasvim oslobođen napasti, i to tako kao da nikada 
nije ništa ni bilo. 

Štoviše, žar napasti pretvorio se u žar Duha Svetoga, jer je bio 
uz užarenu žeravicu, to jest brata Šimuna. Zato se i sam raspalio 
ljubavlju prema Bogu i bližnje mu. Jednom kad je bio uhvaćen neki 
zločinac te su mu trebala zajtaznu biti iskopana oba oka, ispunjen 
samilošću, smjesta ode brat Simun gradonačelniku te pred vijećem, 
uz mnoge suze ponizno moleći, zatraži da njemu izvade jedno oko, 
a drugo zločincu, kako on ne bi ostao bez očiju. Načelnik i vijeće, 
videći tako veliku ljubav prema bližnjemu i suosjećanje toga brata, 
poštedješe i jednoga i drugoga. 

Kada se drugom zgodom molio brat Simun u šumi i osjetio 
veliku utjehu u svojoj duši, neko veliko jato gavranova smetalo 
ga je svojim graktanjem. Tada im on zapovjedi u ime Isusa da se 
raziđu i da se više ne vraćaju. I ptice odletješe. Od tog vremena 
nitko ih više nije vidio ni čuo u tom kraju i okolici. Taj se čudesni 
događaj razglasi po cijeloj fermanskoj kustodiji, gdje se nalazio taj 
samostan. 

Na hvalu i slavu Isusa Krista i siromaška Franje! Amen. 


42 

O divnim čudesima koje Bog učini po svetoj braći Bentivoglii, 
Petru iz Monticella, Konradu iz Offide te kako je brat Bentivoglia 
u veoma malo vremena ponio petnaest milja jednoga gubavca, 
s jednim je razgovarao sv. Mihael, a drugoga je pohodila 
Djevica Marija i položila mu sinčića u naručje 

Provincija Marche bila je od starine urešena svetom i uzornom 
braćom kao što je nebo urešeno zvijezdama. Ta su braća poput sjaj- 
nih nebeskih tijela rasvjetljivala svojim primjerom i naukom Red 
svetog Franje i svijet. Prvi i najstariji među njima bio je brat Lucid 
Anđeo, koji je uistinu svijetlio svojom svetošću i gorio Božjom lju- 
bavlju. Njegov je slavni jezik, rasvijetljen Duhom Svetim, donosio 
propovijedanjem divne plodove. 

Neki drugi - zvao se brat Bentivoglia iz San Severina - vidio je 
kako je brat Maseo, još za ovozemnog života, bio tijelom uzdignut 
uvis za duže vrijeme dok se molio u šumi. Zbog ovog čuda brat 
Maseo, koji je do tada bio dekan one pokrajine, napustio je župni- 
kovanje i postao manji brat. On je bio tako svet da je za vrijeme 
svoga života i nakon smrti činio mnoga čudesa. Njegovo tijelo bilo 
je pokopano u Moriu. Već prije spomenuti brat Bentivoglia prebi- 
vaše jednom sam u Trave Bonanti, čuvajući i poslužujući nekoga 
gubavca. Kad mu je poglavar naredio da napusti to mjesto i da pođe 
u drugo, petnaest milja udaljeno od prvog, ne htijući prepustiti gu- 
bavca samom sebi, s velikim žarom i ljubavlju naprti ga na leđa i 
nosio ga je od zore do izlaska Sunca, sve do mjesta kamo je bio 
poslan. To se mjesto zvalo Monte Sanvicino. Ovu udaljenost od pet- 
naest milja ne bi mogao prevaliti da je bio poput orla u tako kratku 
vremenu. Svekoliko tamošnje stanovništvo bilo je ganuto ovim do- 
gađajem i divilo se ovom velikom Božjem čudu. 

Drugi poznati brat bio je Petar iz Monticella. Njega je brat Ser- 
vodio iz Urbina, tadašnji gvardijan u starom ankonskom samosta- 
nu, vidio kako je bio uzdignut iznad zemlje pet ili šest lakata, i to 
upravo do nogu raspela u crkvi pred kojim se molio. A kad je ovaj 
isti brat Petar jednom s velikom pobožnošću postio četrdesetnicu 
svetom Mihaelu arkanđelu, slušao ga je neki mlađi brat, koji se on- 
dje našao i pažljivo sakrio iza velikog oltara da vidi koji znak njego- 
ve pobožnosti ili da čuje razgovor sa svetim Mihaelom arkanđelom. 
Riječi koje su izmijenili bile su ove: »Brate Petre«, govorio je sveti 
Mihael, »ti si vjerno za me trpio i na mnoge si načine nanosio svo- 
me tijelu bolove. Sada sam došao da te utješim te ću kod Boga po- 
sredovati da dobiješ milost koju god zaželiš.« Brat Petar odgovorio 
je: »Presveti vojvodo nebeske vojske i najvjerniji revnitelju Božje 
ljubavi, milostivi zaštitniče duša, molim te za milost da mi isprosiš 
od Boga oproštenje mojih grijeha.« Sveti Mihael odgovori: »Traži 
drugu milost jer ovu ću ti lako izmoliti.« Kako brat Petar nije više 
molio ni za jednu milost, zaključi Mihael arkanđeo: »Zbog vjere 
i pobožnosti koju posjeduješ prema meni pribavit ću ti tu milost 
kao i mnoge druge.« Kad je završio ovaj njihov razgovor, koji je 
potrajao dugo vremena, sveti Mihael arkanđeo ode, ostavivši ga po- 
svema utješena. 

U vrijeme ovoga svetog brata Petra živio je na istome mjestu 
u samostanu u Foranu, u ankonskoj kustodiji, sveti brat Konrad 
iz Offide. Brat Konrad ode jednoga dana u šumu da razmatra o 
Bogu, a brat Petar pođe kriomice za njim da vidi što će se s njim 
dogoditi. Brat Konrad vrlo se pobožno zadubi u molitvu i s mnogo 
suza molio je Djevicu Mariju da mu ona od svoga blagoslovljenoga 
Sina pribavi milost da bi osjetio nešto od one slasti što ju je osjetio 

sveti Šimun na dan Očišćenja kad je nosio u naručju blagoslov- 
ljenog Isusa Spasitelja. Kad je završio s ovom molbom, milostiva 
ga Djevica Marija usliša. U veličanstvenom sjaju svjetlosti približi 
mu se Kraljica neba sa svojim blagoslovljenim Sinom na rukama. 
Prišavši bratu Konradu, stavi mu svoga Sina u naručje, a on ga vrlo 
pobožno uze u naručaj; grleći ga, ljubeći i privijajući ga na svoje 
srce. Sav se rastapao u Božjoj ljubavi i neizrecivoj utjehi. I brat Pe- 
tar, koji je sakriven sve to gledao, osjetio je u svojoj duši silnu slast 
i utjehu. Kad je Blažena Djevica Marija otišla od brata Konrada, 
vrati se brat žurno u samostan da ga on ne opazi. Zatim dođe i 
brat Konrad, sav veseo i radostan. Tada mu reče brat Petar: »O ne- 
besniče, danas si dobio veliku utjehu.« Brat Konrad odvrati: »Što 
govoriš, brate Petre? Što ti znaš o onome što sam vidio?« »Znam 
ja dobro, posve dobro znam«, odgovori brat Petar, »kako te je po- 
hodila Djevica Marija sa svojim blagoslovljenim Sinom.« Na to ga 
brat Konrad, koji je uistinu bio ponizan i želio da ostane sakriven u 
Božjoj milosti, zamoli da nikome ništa ne kaže. Otad su se u svemu 
njih dvojica vrlo zavoljela. 

A jednom je brat Konrad u samostanu Sirolo svojim molitvama 
oslobodio od đavla neku opsjednutu ženu, moleći za nju cijelu noć, 
i ukazao se njezinoj majci. No ujutro pobjegne da ga svijet ne bi 
našao i častio. 

Na hvalu i slavu Isusa Krista i siromaška Franje! Amen. 

Kako je brat Konrad obratio mladog brata 
koji je uznemirivao braću i kako se taj brat umirući 
ukazao bratu Konradu, moleći ga da se za nj pomoli, 
te kako ga je on svojom molitvom oslobodio iz silnih muka čistilišta 

Brat Konrad iz Offide, divan i vatren sljedbenik evanđeoskog 
siromaštva i Pravila svetog Franje, provodio je tako vjerski život i 
postigao tolike zasluge pred Bogom da mu je zbog obojega, kako za 
života tako i poslije smrti, Isus Krist dao dar čudesa. 

Između ostalog, kad je jednom došao u samostan u Offidi kao 
gost, braća ga zamoliše da iz ljubavi prema Bogu i bližnjemu opome- 
ne nekoga mladog brata koji je boravio u tom samostanu, a vladao 
se vrlo djetinjasto i imao je tako razuzdano ponašanje da je uznemi- 
rivao stare i mlade iz ovoga samostana i da se malo ili gotovo nimalo 
nije brinuo za božanski časoslov. Iz samilosti prema tom mladiću i 
na molbe braće pozove jednoga dana brat Konrad mladića k sebi. 
Pun savršene ljubavi prema bližnjemu, govorio mu je tako uvjerlji- 
vo i s toliko svetih i pobožnih savjeta da se uz sudjelovanje Božje 

milosti ovaj mladić odjednom toliko promijenio u svom vladanju te 
je postao od dječaka zreli muž. Od tada je bio dobrostiv i uslužan, 
pobožan i miroljubiv, ponizan i revan u izvršivanju svake kreposti. 
Pa kao što je prije uznemirivao cijeli samostan, tako je sada svatko 
bio s njim zadovoljan i svatko ga je volio. 

Kako se Bogu svidjelo, taj je mladić nedugo nakon svog obraće- 
nja umro. Sva su braća žalila za njim. Nekoliko dana poslije njegove 
smrti ukaza se njegova duša bratu Konradu dok se pobožno molio 
pred oltarom toga samostana. Mladić ga s poštovanjem pozdravi kao 
oca, a brat Konrad ga upita: »Tko si ti?« On odgovori: »Ja sam duša 
onoga mladog brata koji je umro ovih dana.« A brat Konrad reče: 
»O, moj predragi sine, što je s tobom?« On odgovori: »Zahvaljujući 
milosti Božjoj i vašoj pouci dobro sam, jer nisam osuđen. Ali zbog 
nekih grijeha, za koje nisam imao vremena činiti pokoru, trpim sada 
gorke muke u čistilištu. Stoga te sada molim, moj oče, koji si mi 
i za života pomogao da mi i sad milostivo pružiš pomoć u mojim 
mukama. Izmoli za me koji Očenaš, jer je tvoja molitva vrlo ugodna 
u Božjim očima.« Brat Konrad privoli dobrostivo njegovoj molbi te 
izmoli za njega jedan Očenaš i Pokoj vječni. Tada reče duša onoga 
brata: »Predragi oče, koliku utjehu i osvježenje osjećam. Molim te, 
izmoli još jedan Očenaš.« Brat Konrad izmoli još jedan. Tada mu 
reče duša onoga brata: »Oče, kad se moliš za me, osjećam se mnogo 
lakše. Stoga te zaklinjem da ne prestaneš moliti za me!« Na to brat 
Konrad, vidjevši da njegova molitva toliko pomaže duši onoga brata, 
izmoli za nj sto Očenaša. Kad je završio molitvu, reče mu duša ono- 
ga brata: »Hvala ti, moj predragi oče, u ime Božje za ljubav koju si 
pokazao prema meni. Po tvojoj sam molitvi oslobođen svih muka te 
idem u nebesko kraljevstvo.« Nakon tih riječi nestade duše. Tada je 
brat Konrad, da razveseli i ohrabri braću, ispripovjedio svoje viđenje. 
Tako je zaslugama brata Konrada otišla u raj duša onoga mladića. 

Na hvalu i slavu Isusa Krista i siromaška Franje! Amen. 


44 

Kako su se bratu Petru ukazali Kristova Majka, 

Ivan Evanđelist i sveti Franjo i kazali mu 
tko je od njih troje podnio više boli zbog Isusove muke 

Brat Konrad i brat Petar, dvije sjajne zvijezde u provinciji Mar- 
che, živjeli su neko vrijeme zajedno u ankonskoj pokrajini, u fo- 
ranskom samostanu. Međusobno su bili povezani velikom ljubavlju 
i prijateljstvom te se činilo da su jedno srce i jedna duša. Oni se 
međusobno obvezaše da će jedan drugomu iz svete ljubavi očitovati 
svaku utjehu koju im udijeli Božje milosrđe. 

Jednoga dana, tek što su bili sklopili prijateljstvo, molio se brat 
Petar i potresen promatrao muku Isusovu. Budući da su blažena 
Majka Isusova, njegov ljubljeni učenik Ivan i sveti Franjo bili nasli- 
kani podno križa kako u duhu trpe Kristovo razapinjanje, počeo se 
pitati tko je od njih troje osjećao veću bol zbog Isusove muke: je li 
Majka koja ga je rodila, ili učenik koji je ležao na njegovim prsima, 
ili sveti Franjo koji je poput Krista bio razapet. Dok je on o tome 
pobožno razmišljao, ukaza mu se Djevica Marija sa svetim Ivanom 
Evanđelistom i sa svetim Franjom. Bili su odjeveni u sjajne haljine 
blažene slave. No ipak se činilo da je sveti Franjo bio ljepše obučen 
od svetog Ivana. Tim viđenjem bio je brat Petar zaprepašten, ali 
ga sveti Ivan umiri ovim riječima: »Ne boj se, predragi brate. Mi 
smo došli da te utješimo i pomognemo riješiti tvoju sumnju. Znaj 
dakle da smo Majka Isusova i ja trpjeli muku Isusovu više od svakog 
stvorenja, ali iza nas je sveti Franjo osjetio bol veću nego itko drugi. 
Zato ga i vidiš u tolikoj slavi.« 

A brat Petar ga upita: »Sveti apostole Isusa Krista, zašto se odje- 
ća svetog Franje čini ljepša od tvoje?« Sveti Ivan odgovori: »Raz- 
log je ovaj: dok je sveti Franjo bio na svijetu, nosio je priprostiju i 
grublju odjeću od mene.« Kad je to sveti Ivan izgovorio, predao je 
bratu Petru sjajnu odjeću koju je nosio u ruci te mu je rekao: »Uzmi 
ovu odjeću koju sam donio da ti je predam.« A kad ga je sveti Ivan 
htio obući u to odijelo, brat Petar pade kao uzet na zemlju te sta- 
de vikati: »Brate Konrade, predragi brate Konrade, dotrči ovamo, 
dođi da vidiš čudesnu stvar.« Dok je to brat Petar govorio, nestade 
svetog viđenja. Kad je zatim došao brat Konrad, rekao mu je svaku 
pojedinost toga viđenja. Obojica slavljahu Boga. 

Na hvalu i slavu Isusa Krista i siromaška Franje! Amen. 


45 

O obraćenju, životu, čudesima i smrti svetoga brata Ivana iz Penne 

Dok je brat Ivan iz Penne još kao dijete ovoga svijeta živio u 
provinciji Marche, ukaže mu se jedne noći predivan mladić, zovne 
ga i reče mu: »Ivane, pođi u San Stefano gdje propovijeda jedan od 
moje manje braće. Vjeruj u njegovo naučavanje i pazi na njegove 
riječi jer sam ga ja onamo poslao. Kad to učiniš, morat ćeš prevaliti 
velik put, a poslije toga dođi k meni.« Na to se onaj mladić odmah 
digne i osjeti u svojoj duši veliku promjenu. Ode u San Stefano 
i ondje nađe veliko mnoštvo muškaraca i žena, koji su čekah kad 
će započeti propovijed. Manji brat koji je trebao propovijedati bio 
je brat Filip, jedan od prvih koji su došli u Ankonsku marku. U to 
doba bilo je još malo samostana u toj pokrajini. Taj brat Filip uspne 

se na propovjedaonicu. Propovijedao je vrlo pobudno, ne riječima 
ljudske mudrosti, već snagom Kristova duha, navješćujući kraljev- 
stvo vječnoga života. A kad je propovijed bila gotova, onaj mladić 
ode k bratu Filipu i reče mu: »Oče, biste li me htjeli primiti u vaš 
Red? Rado bih činio pokoru i služio našem Gospodinu Isusu Kri- 
stu.« Brat Filip, vidjevši i upoznavši u mladiću divnu nedužnost i 
spremnu volju služiti Bogu, reče: »Dođi k meni na taj i taj dan u 
Recanati i ja ću te primiti.« Ondje se upravo imala održati provin- 
cijska skupština. Mladić, kako je bio prostodušan, mislio je da će 
to biti onaj veliki put što ga je imao prevaliti prema proročanstvu 
te da će odmah nakon toga poći u raj. Mislio je dakle da će se to 
ispuniti čim stupi u Red. Pođe u Recanati i bi primljen u Red, ah je 
vidio da mu se želje nisu ispunile. Ah kad je provincijal na skupštini 
rekao da će svakome tko bude htio ići u francusku provinciju u ime 
svete poslušnosti to i dopustiti, obuze mladića velika želja da pođe 
onamo. Mislio je u svom srcu da bi to imalo biti veliko putovanje 
što bi ga imao svladati prije nego što pođe u raj. Budući da se stidio 
to kazati, povjerio se konačno bratu Fihpu, koji ga je primio u Red. 
Njega je mladi brat zakhnjao da u njegovo ime traži odobrenje da 
može poći u francusku provinciju. Brat Filip, videći njegovu čistoću 
i svetu namjeru, pribavi mu dopuštenje. Brat Ivan s velikim vese- 
ljem krene na put, uvjeren da će, ako prevah taj put, doći u raj. Ah 
se Bogu svidjelo da ga u tom očekivanju i želji ostavi u toj provinciji 
dvadeset i pet godina. Živio je u najvećoj čestitosti i svetosti, davao 
dobar primjer i neprestano rastao u kreposti i milosti u Božjim i 
ljudskim očima. I braća i vjernici veoma su ga voljeh. 

Dok se brat Ivan jednog dana pobožno moho, plačući i jadiku- 
jući što mu se ne ispunja želja i što se previše produžuje njegovo 
putovanje na ovoj zemlji, ukaže mu se blagoslovljeni Krist, na čiji 
mu se pogled sva duša raznježila. On mu reče: »Sinko i brate Iva- 
ne, zatraži od mene što žehš.« A on odgovori: »Gospodine moj, ne 
znam ništa drugo tražiti osim tebe, jer ne želim ništa drugo. Molim 
te samo to da mi oprostiš sve moje grijehe i daj mi milost da te vi- 
dim i drugi put kad budem više trebao.« Isus mu odgovori: »Tvoja 
je molba ushšana.« To rekavši, Isus iščezne, a brat Ivan osta posve 
utješen. 

Kad su s vremenom braća iz Marche čula za njegovu svetost, 
sklonih su generala te mu je pod poslušnost naredio da se vrati u 
Marku. Brat Ivan primi ovu zapovijed s velikim veseljem i pođe, 
vjerujući da će prema Kristovu obećanju na kraju tog puta poći u 
nebo. Ah vrativši se u Marchu, poživi u njoj trideset godina, i nije ga 
prepoznao nitko od njegovih rođaka. U međuvremenu je s velikim 
razumijevanjem vršio više puta službu gvardijana, a Bog je po nje- 
mu činio mnoga čudesa. 

Među ostalim darovima što ih je primio od Boga bio je i dar pro- 
ricanja. Kad je jedanput bio izvan samostana, napadne nekog njego- 
va novaka zao duh te ga je tako strašno napastovao da je ovaj, pri- 
stavši na napast, u sebi pomišljao da istupi iz Reda čim se brat Ivan 
vrati kući. Brat Ivan sazna svojim proročkim duhom da je novak 
imao napast i da joj je podlegao. Stoga se odmah vrati kući, pozove 
novaka k sebi da mu sve prizna. No prije nego što ga je saslušao, 
ispripovijedao mu je kako mu je Bog objavio sve što se odnosilo na 
njegovu napast te zaključi: »Sinko, jer si me čekao i nisi htio otići 
bez moga blagoslova, Bog ti je udijelio milost ustrajnosti da nikada 
nećeš izići iz ovoga Reda, nego ćeš u njemu umrijeti.« Ta je izjava 
utvrdila novaka u dobroj volji. Ostao je u Redu i postao sveti brat. 
Ovu povijest ispripovjedio je meni, bratu Hugolinu, brat Ivan. 

Brat Ivan bio je čovjek vesela i smirena duha i rijetko je govo- 
rio. Molio je vrlo mnogo i pobožno. Nikada se nije nakon jutarnje 
vraćao u svoju sobu, već je molio sve do zore. Kad je jednom tako 
ostao nakon jutarnje u molitvi, ukaza mu se anđeo Božji te mu reče: 
»Brate Ivane, tvoj se put - a to si dugo čekao - približava kraju. 
Stoga te pitam, u ime Božje, koju milost tražiš od Boga. Dajem ti 
dvije mogućnosti, od kojih možeš jednu po volji izabrati: ili jedan 
dan u čistilištu ih sedam dana muke na ovom svijetu.« Brat Ivan 
odmah izabra sedam dana muke na ovom svijetu. Tada je obolio od 
različitih bolesti. Spopade ga jaka groznica, kostobolja u rukama i 
nogama, bolovi u bokovima i mnoge druge bolesti. Ah najteže od 
svega toga bilo je što je đavao stajao pred njim, držeći u ruci velik 
hst ispisan svim grijesima što ih je on ikada počinio ih pomislio, te 
mu je govorio: »Zbog tih grijeha, koje si učinio mišlju, riječju i dje- 
lom, osuđen si na ponor pakleni.« Brat Ivan nije se mogao sjetiti 
nikakvih dobrih djela što ih je učinio, a isto tako nije se sjećao da je 
u Redu bio ih da je sada u Redu. Misho je da je osuđen, kako mu je 
to đavao govorio. Zato kad bi ga upitao koji brat kako mu je, odgo- 
varao bi: »Osuđen sam.« Kad su to vidjela braća, poslaše po starog 
brata Mateja iz Monte Rubiana, koji je bio svet čovjek i velik prija- 
telj brata Ivana. Brat Matija dođe k njemu sedmog dana njegovih 
bolova i muka, pozdravi ga i upita kako mu je. On mu odgovori da 
je nesretan i da mu je slabo jer je proklet. Tada mu reče brat Matija: 
»Zar se ne sjećaš da si se često kod mene ispovijedao i da sam te 
potpuno odriješio od svih tvojih grijeha? Zar se ne sjećaš više da si 
u ovome svetom Redu već više godina Bogu služio? Zar se ne sjećaš 
da je Božje milosrđe veće nego grijesi cijeloga svijeta i da je Krist, 
naš blagoslovljeni Spasitelj, platio za nas neizmjernu cijenu da nas 
spasi? Poslušaj, bez dvojbe, ti si sigurno spašen.« Dok je tako brat 
Matija govorio, završi se vrijeme njegove kušnje, napasti je nestalo 
i došla je utjeha. 

Tada reče brat Ivan s velikim veseljem bratu Matiji: »Ti si umo- 
ran, a već je i kasno, zato te molim da odeš spavati.« Brat Matija 
ga ne htjede ostaviti. Ali budući da je on to uporno zahtijevao, ode 
od njega i pođe na počinak, a brat Ivan ostade sam s bratom koji 
ga je posluživao. I gle! Blagoslovljeni Krist dođe u velikom sjaju i 
s neizrecivo ugodnim mirisom, kao što je obećao da će mu se uka- 
zati drugi put kad mu bude više potrebno, te ga potpuno iscijeli od 
svih bolesti. Tada brat Ivan sklopljenih ruku zahvali Bogu što mu je 
podijelio milost da svoj put sretno završi. Preporuči se, preda svoju 
besmrtnu dušu u Kristove ruke i preseli se iz ovoga života u vječ- 
ni, združen s Isusom Kristom, za kojim je mnogo godina čeznuo i 
želio ga vidjeti. 

Brat Ivan bi pokopan u penskom samostanu. 

Na hvalu i slavu Isusa Krista i siromaška Franje! Amen. 


46 

Kako je brat Pacifik, dok je molio, vidio dušu 
svoga rođenog brata Humilisa kako ide u nebo 

U već spomenutoj provinciji Marche, nakon smrti svetog Franje, 
bila su u Redu dva rođena brata. Jedan brat Humilis, a drugi se zvao 
brat Pacifik. Obojica bijahu vrlo sveti i savršeni ljudi. Brat Humilis 
bio je u samostanu Soffiano, gdje je i umro, a drugi je živio u drugoj 
bratskoj zajednici, prilično udaljenoj od Soffiana. Bogu se svidjelo 
da brat Pacifik za vrijeme molitve padne u zanos te vidi dušu svoga 
brata Humilisa, koja je upravo napustila tijelo i pošla ravno u nebo, 
bez ikakva zadržavanja ih zapreke. 

Mnogo godina nakon tog događaja bio je brat Pacifik premje- 
šten u Soffiano, gdje je bio umro njegov brat. U to vrijeme braća, 
na molbu vlastele iz Brunfortea, preseliše samostan iz ovoga mje- 
sta u drugo. Među ostalim stvarima prenesoše i tjelesne ostatke 
svete braće koja su u tom samostanu umrla. Kad su došli do groba 
brata Humilisa, njegov brat, brat Pacifik, uze njegove kosti, opere 
ih dobrim vinom, zamota ih u bijelo platno, poljubi i oplakivaše 
ih s velikim poštovanjem i pobožnošću. Tomu su se ostala braća 
čudila, a nije im se svidjelo ni to što on kao svet čovjek oplakuje 
svoga tjelesnog brata i ljubi zemaljskom ljubavlju, kao ni to što je 
pokazao više poštovanja prema tjelesnim ostacima vlastitog brata 
negoli prema ostacima ostale braće, koja nisu bila manje sveta i 
vrijedna poštovanja. 

Spoznavši mrmljanje braće, brat Pacifik im protumači svoj po- 
stupak i ponizno reče: »Moja predraga braćo, ne smućujte se što 
sam kostima svog brata iskazao veću čast negoli kostima ostale 

pokojne braće. Neka bude Bog blagoslovljen - nisam ja to činio 
vođen tjelesnom ljubavlju, kako vi mislite, nego zbog toga što sam 
jednom, dok sam se na osamljenu mjestu i daleko od njega molio, 
vidio njegovu dušu kako ide odmah u nebo čim je umro. Tako sam 
siguran da su njegove kosti svete i da jednom moraju biti u raju. A 
da mi je Bog dao takvu sigurnost i za ostalu braću, ja bih i ostaloj 
braći iskazao isto poštovanje.« Kad su braća upoznala njegove svete 
i pobožne razloge, u njima se razbudila pobožnost te su zahvaljivah 
Bogu koji čini čudesa po braći. 

Na hvalu i slavu Isusa Krista i siromaška Franje! Amen. 


47 

Kako je Blažena Djevica Marija došla k bolesnom bratu 
i donijela mu tri bočice lijeka 

U već prije spominjanom samostanu u Soffianu živio je u staro 
doba neki manji brat vrlo sveto i pravedno. Cesto je bio sav uro- 
njen u Bogu. Kad je jednom taj brat bio sav zadubljen u Boga i 
uznesen - posjedovao je naime posebnu milost promatranja Boga 
- dolijetahu k njemu raznovrsne ptice, umiljato mu se spuštahu 
na ramena, na glavu i na ruke te divno pjevahu. Bio je to čovjek 
samoće i rijetko je kada govorio. Kad bi ga netko štogod upitao, 
odgovarao bi tako mudro i ljubazno te se činilo da je prije anđeo 
nego čovjek. Braća su ga uvelike cijenila kao čovjeka velika u mo- 
litvi i razmatranju. 

Kad je ovaj kreposni brat po odredbi Božjoj dovršio tijek svoga 
života, smrtno je obolio. Nije mogao uzimati nikakve hrane niti tje- 
lesnoga lijeka. Zato stavi sve svoje pouzdanje u nebeskog liječnika, 
blagoslovljenoga Isusa Krista, i u Njegovu blagoslovljenu Majku. 
Time je zavrijedio da ga ona, po Božjoj blagosti, milosrdno pohodi 
i liječi. Kako je dakle ležao na postelji i pripremao se na smrt svim 
svojim srcem, vidio je u jednom viđenju preslavnu i blagoslovlje- 
nu Djevicu Mariju, Majku našega Gospodina, s mnoštvom anđela 
i svetih djevica u predivnom sjaju. Ona se približi njegovu krevetu. 
Cim ju je opazio, osjetio je veliku radost u duši i jakost u tijelu. Od- 
mah je stade ponizno moliti neka zamoli svoga prelj ubijenoga Sina 
da ga, zbog njezinih zasluga, izbavi iz tamnice bijednoga tijela. Kako 
je on s mnogo suza ustrajao u svojoj molitvi, odgovori mu Blažena 
Djevica Marija, oslovivši ga njegovim imenom: »Ne boj se, sine. 
Tvoja je molba uslišana. Došla sam ti pružiti utjehu za ovo vrijeme 
dok još budeš živio.« 

Pokraj svete Djevice Marije bile su još tri svete djevice koje su 
u svojim rukama nosile tri bočice lijeka poput meda, nevjerojatna 

mirisa i slatkoće. Djevica Marija uze jednu od tih bočica i otvori je. 
Cijela se kuća ispuni mirisom. Tada uze žličicu toga lijeka i dade je 
bolesniku. Ćim je bolesnik okusio taj lijek, osjetio je toliku jakost 
i slast te mu se činilo da mu duša više ne može ostati u tijelu. Zato 
on reče: »Nemoj više, presveta Djevice i blagoslovljena Majko, 
preslavna liječnice i spasiteljice ljudskoga roda, nemoj više, jer ne 
mogu podnijeti toliku slast.« No dobra i blaga Majka, ispraznivši 
cijelu bočicu, pruži bolesniku još svojega lijeka pa mu reče neka 
samo uzme. Tada uze Blažena Djevica drugu bočicu, izlije lijek u 
žličicu i dade mu. Bolesnik se ražalosti i reče: »O, preblažena Maj- 
ko Božja, već je moja duša sva kao rastopljena od mirisa i slasti pr- 
voga lijeka. Kako ću moći podnijeti drugi? Molim te, blažena iznad 
svih anđela, svetaca i blaženika, nemoj mi više davati.« Djevica Ma- 
rija odgovori: »Kušaj, sine, samo malo iz ove druge bočice.« Dajući 
mu malo, reče: »Nikada, moj sine, ovoga ne možeš imati toliko 
koliko ti može biti dosta. Ohrabri se, sinko, jer ću uskoro doći po 
tebe i povest ću te u kraljevstvo svoga Sina, koje si uvijek tražio i za 
kojim si uvijek čeznuo.« 

Rekavši to, oprosti se Djevica Marija od njega i ode. Brat bijaše 
vrlo utješen i okrijepljen te je više dana, ojačan i nasićen onom po- 
slasticom, proživio bez ikakve zemaljske hrane. A nakon nekoliko 
dana, veselo razgovarajući s braćom, s velikim slavljem i radošću 
preseli se iz ovoga bijednog života u blaženi život. 

Na hvalu i slavu Isusa Krista i siromaška Franje! Amen. 


48 

Kako je brat Jakov iz Masse gledao u viđenju zlatno stablo 
na kojem su bila braća cijeloga svijeta i kako je 
prepoznao svakoga od njih s njegovim krepostima i manama 

Bog je otvorio vrata svojih tajna bratu Jakovu iz Masse i dao mu 
savršenu spoznaju i razumijevanje Svetog pisma i budućih stvari. 
On se odlikovao tolikom svetošću da su brat Egidije iz Asiza, brat 
Marko iz Montina, brat Juniper i brat Lucid rekli o njemu da ne 
poznaju nikoga na svijetu koji bi bio veći u očima Božjim od brata 
Jakova. 

Imao sam želju da se susretnem s bratom Jakovom. Kad sam 
naime jednom zamolio brata Ivana, subrata spomenutog brata Egi- 
dija, da mi razjasni neke duhovne stvari, on mi je rekao: »Ako hoćeš 
biti dobro upućen u duhovni život, nastoj govoriti s bratom Jako- 
vom.« I sam je brat Egidije od njega tražio objašnjenja. Nitko naime 
nije imao što nadodati riječima brata Jakova, a ni oduzeti, jer mu je 
Duh Sveti dao spoznaju nebeskih tajna, i njegova je riječ bila riječ 

Duha Svetoga. Jednom - a bilo je to na samom početku službe bra- 
ta Ivana Parmskog, generala Reda - kad se brat Jakov molio, pao 
je u zanos i ostao u tom zanosu tri dana. Bio je bez ikakva tjelesnog 
osjećanja i postao je tako neosjetljiv te su braća bila u neizvjesnosti 
je li živ ili mrtav. I kako je bio uronjen u Bogu, Bog mu objavi sve 
što se u našem Redu događa i što će se dogoditi. Kad sam to čuo, 
poželio sam ga vidjeti i razgovarati s njim. 

I kad sam, kako se Bogu svidjelo, imao prilike govoriti s njime, 
molio sam ga ovako: »Ako je istina što se govori o tebi, molim te, 
ne sakrij mi ništa. Čuo sam da ti je Bog, između ostalog, očitovao i 
budućnost našega Reda. To mi je rekao brat Matej, provincijal Mar- 
che, kojemu si to otkrio u ime svete poslušnosti.« S velikom poni- 
znošću brat Jakov potvrdi da je to istina. 

A ono što je brat Matej govorio bilo je ovo: »Poznam nekog 
brata kojemu je Bog objavio sudbinu našega Reda. Brat Jakov mi 
je pripovijedao, između ostaloga, što mu je Bog objavio o vojuju- 
ćoj Crkvi, da je u jednom viđenju vidio predivno i veliko stablo. 
Njegov korijen bio je od zlata, a umjesto plodova imao je na sebi 
ljude. Svi su bili manja braća. Glavne su grane bile različite jedna 
od druge, kao da su označivale različite provincije. Tih je grana 
bilo toliko koliko i provincija u Redu. Na svakoj grani bilo je toli- 
ko braće koliko je bilo u onoj provinciji koju je predstavljala poje- 
dina grana.« Tako je on odmah saznao točan broj braće na svijetu, 
koliko ih ima u svakoj provinciji, kako se zovu, koliko su stari, 
kakva su zdravlja, službe pojedine braće, položaj i na kraju milosti 
i grijehe sviju. Brata Ivana Parmskog vidio je na najvišem vrhu 
stabla, a na vršcima grana, koje su bile poredane oko središnje 
grane, bili su provincijali svih provincija. Nakon toga vidio je Kri- 
sta gdje sjedi na vrlo velikom i sjajnom prijestolju. On je pozvao 
svetog Franju, dao mu kalež pun životnog duha i poslao ga ovim 
riječima: »Obiđi svoju braću i daj im piti iz ovoga kaleža životnog 
duha, jer će se protiv njih dići sotona i tući ih te će mnogi pasti i 
više se neće dignuti.« 

Krist dade svetom Franji dva anđela da ga prate. Nakon toga 
pođe sveti Franjo da dadne piti svojoj braći iz toga kaleža života i 
započe kod brata Ivana Parmskog. On ga ispije brzo i pobožno te 
odmah zasja poput Sunca. Poslije njega dao je sveti Franjo kalež 
života ostaloj braći. Među njima bilo je malo onih koji ga uzeše s 
dužnim poštovanjem i pobožnošću te su do kraja ispili. Oni koji ga 
s poštovanjem primiše i ispiše postadoše odmah sjajni kao Sunce. 
Oni koji ga svega proliše i ne uzeše s pobožnošću u ruke postadoše 
crni, izobličeni i odvratni. Oni koji ga djelomice ispiše, a ostalo pro- 
liše, postadoše dijelom svijetli, a dijelom tamni, prema tome koliko 
su ispili, a koliko izlili. 

Najsvjetliji od sve braće bio je spomenuti brat Ivan. On je do 
dna ispio kalež života, jer je najtemeljitije promatrao neizmjernost 
božanske mudrosti. Tu je upoznao neprijateljstvo i oluje koje su 
imale doći da stablo satru i slome njegove grane. Pošto je brat Ivan 
upoznao buduće događaje, napustio je vrh grane na kojoj je stajao. 
Sišao je dolje ispod grana, sklonio se iza debelog stabla i zamislio se. 
Brat Bonaventura, koji je samo malo ispio iz kaleža, a ostalo prolio, 
uspeo se sada brzo na ono mjesto što ga je ostavio brat Ivan. I dok 
je stajao na tome mjestu, nokti su mu se na rukama pretvorili u 
gvožđe, slično oštroj britvi. Tada on ostavi ono mjesto kamo se bio 
uspeo, te se pun ljutine i bijesa htjede snažno baciti na brata Ivana 
da mu naškodi. 

Kad je brat Ivan to opazio, zavapio je i preporučio se Kristu koji 
je sjedio na prijestolju. Krist ga je čuo, pozvao svetog Franju, dao 
mu oštar kamen i rekao: »Pođi i tim kamenom odreži bratu Bona- 
venturi nokte kojima želi naškoditi bratu Ivanu.« Sveti Franjo otiđe 
i učini kako mu je Krist rekao . 2 Nakon tog događaja digne se jak 
vihor, koji je tako strašno tresao granama i cijelim stablom da su 
braća padala na zemlju, a najprije su pali svi oni koji su izlih kalež 
životnog duha, i zli dusi odnesoše ih na tamno mjesto muka. Brata 
Ivana i ostalu braću koja su sasvim ispila kalež prenesoše anđeli na 
mjesto života, vječne svjetlosti i blaženoga sjaja. 

Brat Jakov, koji je imao ovo viđenje, bio je sposoban prepoznati 
i razlikovati do u pojedinosti svakoga pojedinog brata: ime, životne 
okolnosti i prilike svakoga napose. Ova je oluja udarala u stablo dok 
ga nije oborila i odnijela. No čim prestade oluja, naraste iz zlatnog 
korijena drugo posve zlatno stablo sa zlatnim listovima, cvjetovima 
i plodovima. Sto se tiče toga stabla, njegove širine, visine, ljepote i 
mirisa, bolje je šutjeti negoli o njemu govoriti. 

Na hvalu i slavu Isusa Krista i siromaška Franje! Amen. 


49 

Kako se brat Ivan iz Ferma obratio i kako mu se ukazao Krist 

Među mudrom i svetom braćom i sinovima svetog Franje koji 
su, kako kaže Salomon, »slava svoga oca«, bio je u naše vrijeme u 
provinciji Marche poštovani i sveti brat Ivan iz Ferma. Budući da je 
on dugo živio u svetom samostanu na La Verni te budući da je ondje 


2 Nekako iznenađujuće djeluje kako je ovdje prikazan sveti Bonaventura kao kva- 
ritelj prvotne zamisli sv. Franje. Iz povijesti je poznato da je izvjestan broj franjevaca 
njegova doba zaista tako i mislio. Sveti Bonaventura, general franjevačkog reda i 
kasnije kardinal, umro je godine 1274. - op. prev. 

i umro, zvali su ga brat Ivan od La Verne. Bio je čovjek neobična 
života i velike svetosti. Brat Ivan je već kao dječak svom dušom 
čeznuo za pokorničkim životom, jer on čuva čistoću i duše i tijela. 
Već je u djetinjstvu nosio pokornički pojas i željezni obruč, strogo je 
postio, a posebno kad se nalazio kod kanonika svetog Petra u Fer- 
mu, koji su živjeli raskošno. Izbjegavao je tjelesne ugodnosti i lagod- 
nosti, strogom je pokorom i odricanjem držao u stezi svoje tijelo. 
Budući da su njegovi sudrugovi bili protivnici takva života, oduzeše 
mu pokorničko odijelo i sprečavali su ga na različite načine da posti. 
Bog mu nadahne da ostavi svijet i one koji su se svijetu predali te da 
se posve preda u ruke raspetom Kristu u odijelu raspetoga svetog 
Franje. To on i učini. 

Kad je kao mladić bio primljen u Red i povjeren brizi učitelja 
novaka, postigao je toliku unutarnju svetost i duhovnost da mu se 
jednom, kad je učitelj novaka govorio o Bogu, srce rastapalo poput 
voska u vatri. Osjećajući ovu slatkoću, sve je više plamtjela u nje- 
mu ljubav prema Bogu. No kako nije mogao podnijeti toliku slast, 
ustao bi i, u duši sav opojen, hodao bi vrtom, šumom ih po crkvi, 
već prema tome kamo bi ga tjerala vatra i zamah duha. Tijekom 
vremena on je, uz Božju pomoć, postojano napredovao u kreposti, 
dobivao nebeske darove i božanska rasvjetljenja te je tako često bio 
u zanosu uzdignut k Bogu. Njegova se duša dizala do sjaja kerubina 
ih do nebeske radosti preobraženih, a mnogo puta bio je u slatkom 
i svesrdnom Kristovu zagrljaju. Nije se samo jednom dogodilo da je 
tijelo davalo vidljive znakove njegovih unutarnjih duhovnih proživ- 
ljavanja. Ah jednom mu je na poseban način plamen Božje ljubavi 
zapaho srce te je taj plamen ljubavi trajao u njemu gotovo tri godi- 
ne. Kroz to je vrijeme, dok je boravio na La Verni, osjećao Božje 
pohode i primao velike utjehe. 

No budući da se Bog na poseban način brine za svoju djecu, daje 
im sad utjehu sad nevolju, sad sreću sad nesreću, prema tome kako 
smatra potrebnim da ponizno ustraju u Redu, ih da u njima probudi 
želju za nebeskim dobrima. Nakon tri godine svidi se Božjoj dobro- 
ti da oduzme bratu Ivanu zraku i oganj Božje ljubavi te mu uskrati 
svaku duhovnu utjehu. Kad je brat Ivan ostao bez rasvjetljenja i 
Božje ljubavi, postade sav neutješiv, potišten i žalostan. U velikoj 
tjeskobi otišao bi u šumu i hodao amo-tamo, jecajući i plačući uz- 
disao bi za milim zaručnikom svoje duše koji je otišao od njega i 
sakrio se. Bez njegove nazočnosti duša brata Ivana nije nalazila mira 
ni pokoja. Ah nigdje i nikako nije mogao naći svoga slatkog Isusa 
niti je ponovno mogao okusiti onu ljubav prema Kristu koju je ne- 
koć imao. Ta je kušnja trajala mnogo dana. Kroz cijelo to vrijeme 
uzdisao je i plakao, ustrajno moleći Boga da mu u svome milosrđu 
vrati ljubljenog zaručnika njegove duše. 

Konačno se Bog zadovoljio strpljivošću brata Ivana, koju je do- 
voljno prokušao, te mu je ispunio čežnju. Kad je brat Ivan jednoga 
dana prolazio šumom, sav slomljen i ražalošćen, sjede na neku bu- 
kvu. Ondje ostade i licem punim suza promatraše nebo. Odjednom 
se pojavi pred njim na puteljku Isus, ali mu ništa ne reče. Kad ga 
brat Ivan spazi i prepozna da je to Krist, odmah se baci pred nje- 
gove noge te ga, gorko plačući, ponizno zamoli, govoreći: »Pomozi 
mi, moj Gospodine. Bez tebe sam, moj preslatki Spasitelju, u tami i 
suzama, jer ti si istina i svjetlost duša. Bez tebe sam, prenježno Bož- 
je Janje, u tjeskobi, bolu i strahu. Bez tebe sam, veličanstveni Sine 
Svevišnjega Boga, smeten i ponižen. Bez tebe sam lišen svakog do- 
bra i slijep sam, jer ti si, Isuse Kriste, svjetlost vjekovječna. Bez tebe 
sam izgubljen i osuđen, jer ti si život duša i život života. Bez tebe 
sam neplodan i usahnuo, jer ti si vrelo svakog dara i svake milosti. 
Bez tebe sam potpuno neutješiv, jer ti si, Isuse, naše spasenje, ljubav 
i želja, kruh koji jača i vino koje krijepi i razveseljuje srca anđela i 
svetaca. Prosvijetli me, premilostivi Učitelju i premilosrdni Pastiru, 
jer i ja sam tvoja ovčica, premda nevrijedna.« 

Budući da čežnja kod svetih ljudi rasplamsava to veću ljubav i 
prouzrokuje to više zasluge, što Bog duže odgađa ispuniti njihove 
molbe, zato je i blagoslovljeni Krist otišao od njega istim puteljkom 
kojim je i došao, a da mu ništa nije rekao niti ga uslišao. Brat Ivan 
ustade, pojuri za njim, baci mu se ponovno pred noge te ga svetom 
upornošću zadrži i vrućim ga suzama moljaše, govoreći: »O, pre- 
slatki Isuse Kriste, smiluj se meni nevoljnome. Usliši me zbog svoga 
velikog milosrđa, zbog istinitosti tvoga spasenja. Pogledaj me, da mi 
se vrati radost. Zbog tvoga milosrđa, kojeg je puna sva zemlja, daj 
da vidim tvoje milo lice.« Isus Krist pođe dalje, a da ništa nije rekao 
niti ga uslišao. Postupao je s njim poput majke koja se nećka kad 
njeno čedo poželi prsa, da mu ih pruži; pušta da dijete za njom trči, 
da plače, kako bi zatim još radosnije primilo okrepu. 

Tako je i brat Ivan s još većim žarom i željom slijedio Isusa Krista 
blagoslovljenoga. Kad ga je ponovno dostigao, okrenuo se milosrdni 
Isus prema njemu, pogledao ga veselo i milo, raširio svoje presvete i 
milosrdne ruke te ga nježno zagrlio. Kad je Isus raskrilio ruke, brat 
Ivan je opazio kako iz njegovih presvetih grudi izlaze sjajne zrake 
svjetlosti, koje su obasjale cijelu šumu, a i njegovu dušu i tijelo. 

Tada brat Ivan klekne do Isusovih nogu. Milostivi Gospodin, 
kao nekoć Magdaleni, pruži mu dobrostivo svoje noge da ih poljubi. 
A brat Ivan, obuhvativši ih s najvećim poštovanjem, da što više sliči 
Magdaleni, okupa ih svojim suzama. Brat reče ponizno: »Molim 
te, moj Gospodine, ne gledaj na moje grijehe već na svoju presvetu 
muku i na svoju svetu prolivenu krv. Zato uskrisi moju dušu u milo- 
sti svoje ljubavi. Daj da te ljubim svim svojim srcem, svom svojom 

dušom, jer je to tvoja zapovijed, a bez tvoje pomoći mi je ne mo- 
žemo nikada ispuniti. Pomozi mi, ljubljeni Božji Sine, kako bih te 
mogao ljubiti svim svojim srcem i svom svojom dušom.« 

I dok brat Ivan je klečeći do Isusovih nogu tako molio, Isus ga 
usliša. Ponovno je dobio onu prvotnu milost žarke ljubavi prema 
Isusu Kristu te osjetio radost i preporod svoga srca. Cim je uvidio 
da mu je vraćen dar Božje milosti, stao je zahvaljivati blagoslovlje- 
nom Isusu Kristu i pobožno mu ljubiti noge. Zatim se uspravio i 
pogledao Spasitelja u lice, a Spasitelj mu je pružio svoje svete ruke 
da ih može poljubiti. Kad ih je brat Ivan poljubio, prišao je Isusovim 
prsima, naslonio se na njih te je ljubio njegova sveta prsa. Tada ga 
Isus zagrli i poljubi. U ovom zagrljaju i poljupcu osjeti brat Ivan 
toliku slatkoću božanskog mirisa da bi sve mirodije i mirisi svijeta, 
kad bi se sakupili i stavili zajedno, bili odvratni u usporedbi s ovim 
mirisom. Tim je događajem brat Ivan bio utješen, obradovan i za- 
nesen. Još mnogo mjeseci kasnije osjećao je u svojoj duši taj miris. 

Od toga su časa iz njegovih usta, koja su pila na vrelu božanske 
mudrosti i iz grudi Isusovih, izlazile samo božanske i nebeske riječi. 
One su obraćale srca onih koji su ih slušali i donosile velike plodove 
u dušama. Dugo vremena nakon toga kako su Isusove noge stajale 
na onom puteljku u šumi, brat Ivan je, kad god bi onuda prolazio, 
uvijek osjećao onaj nebeski miomiris i vidio ondje sjajne zrake. 

Kad se bratu Ivanu nakon onoga viđenja povratila svijest i kad 
je nestalo tjelesne nazočnosti Kristove, ostade tako prosvijetljen u 
duši da je prodirao u dubine božanske mudrosti i, premda nije po 
ljudskim sudovima bio učen čovjek, ipak je oštroumno rješavao i 
sjajno tumačio najdublja i najteža pitanja o božanskom Trojstvu i 
duboke tajne Svetoga pisma. Kasnije je mnogo puta govorio pred 
papom, kardinalima, kraljevima, plemićima i učenim ljudima, i sve 
je iznenađivao svojim uzvišenim riječima i dubokim mislima što ih 
je iznosio. 

Na hvalu i slavu Isusa Krista i siromaška Franje! Amen. 


50 

Kako su po molitvi spomenutog brata Ivana od La Verne 
mnoge duše bile oslobođene čistilišta 

Kad je jednom brat Ivan na blagdan Svih svetih služio misu za 
sve duše u čistilištu, kako je to odredila sveta majka Crkva, on je 
prikazao ovu uzvišenu žrtvu s tolikom ljubavlju, pobožnošću i sa- 
milošću - duše pokojnih naime čeznu za ovom žrtvom, jer je njezin 
učinak vredniji od sviju drugih djela koja se za njih mogu prikazati 
- da mu se učini kao da se stopio s njihovim bolima. 

Tako je pun strahopoštovanja podizao presveto Tijelo, prikazao 
ga Bogu Ocu i molio ga da iz ljubavi prema svom blagoslovljenom 
Sinu Isusu Kristu, koji je bio pribijen na križ radi otkupljenja duša, 
milostivo izbavi duše pokojnika iz čistilišnih muka, duše pokojnika 
koje je on stvorio i otkupio. 

Tada ugleda nebrojeno mnoštvo duša kako izlaze iz čistilišta, 
slično kao što iz užarene peći izlaze iskre. Gledao je kako se dižu 
prema nebu po zaslugama Isusove muke, koja se svakoga dana pri- 
kazuje za žive i mrtve u onoj presvetoj hostiji, koja je vrijedna da joj 
se klanjamo u vijeke vjekova. Amen. 


51 

Kako je brat Ivan od La Verne pohodio bolesnog brata Jakova 
i kako se ovaj nakon svoje smrti ukazao bratu Ivanu 

U vrijeme kada je brat Jakov iz Falerona, čovjek velike svetosti, 
teško obolio u mjestu Moliano, u pokrajini Fermo, brat Ivan od 
La Verne boravio je tada u mjestu Massa. Čim je čuo za njegovu 
bolest, počeo se za nj moliti jer ga je ljubio kao svog oca. U molitvi 
je pobožno zaklinjao Boga da mu vrati zdravlje ako bi to bilo za 
njegovo dobro i spas njegove duše. I kako se nalazio u pobožnoj 
molitvi, pade u zanos. U tom je viđenju ugledao veliko mnoštvo 
anđela i svetaca nad bolesnikovom ćelijom, koja je bila u šumi. Će- 
lija je bila u tolikom sjaju da je cijela okolica bila obasjana. Među 
tim anđelima opazi i bolesnog brata Jakova, za kojega je molio, u 
bijelom, posve sjajnom odijelu. Vidio je također i svetoga Franju, 
urešena svetim ranama Isusovim, u velikoj slavi i sa sjajnim vijen- 
cem na glavi. Nadalje je vidio poznatog brata svetog Lucida, staroga 
brata Mateja iz Monte Rubiana i mnogu drugu braću, koju nikad 
prije nije vidio niti poznavao. Dok je brat Ivan s velikim ushićenjem 
promatrao ovo mnoštvo svetaca, bi mu objavljeno da će duša bole- 
snog brata biti sigurno spašena, da će on od te bolesti umrijeti, ah 
da neće odmah poslije smrti poći u nebo, nego da se mora još malo 
očistiti u čistilištu. 

Brata Ivana obuze zbog spasa duše brata Jakova velika radost, 
pa se nije ništa žalostio zbog njegove tjelesne smrti, već je s veli- 
kom slašću duha sam za sebe govorio: »Brate Jakove, moj dragi 
oče! Brate Jakove, moj slatki brate! Brate Jakove, najvjerniji slugo 
i prijatelju Božji! Brate Jakove, pratioče anđela i sudioniče života 
blaženih!« 

U toj radosti i sigurnosti povratio se k sebi. Odmah je napustio 
svoj samostan i otišao u Moliano da pohodi brata Jakova. Našavši 
ga tako nemoćna da je jedva mogao govoriti, navijesti mu tjelesnu 

smrt, zatim spasenje i slavu duše, kako mu je to Bog pouzdano 
objavio. Brat ga Jakov primi radosna lica, s velikim veseljem u duši 
i umiljatim smiješkom. Zahvali mu na dobrim vijestima što mu ih je 
donio i usrdno mu se preporuči. Tada zamoli brat Ivan umirućega 
da mu se nakon smrti javi i opiše svoje stanje. Brat Jakov mu obe- 
ća da će to učiniti, bude li se to Bogu svidjelo. Dok je to govorio, 
približi mu se smrtni čas. Tada počne pobožno šaputati ovaj stih 
psalma: »U miru ću zaspati i počivati.« Kad je taj stih izgovorio, 
preminuo je vedra i vesela lica. 

Nakon ukopa vrati se brat Ivan u samostan u Massi te je čekao 
obećanje brata Jakova, hoće li zaista doći onog dana kako su se 
dogovorili. No kad je onog dana molio, ukazao mu se Krist s prat- 
njom anđela i svetaca, među kojima nije bilo brata Jakova. Brat se 
Ivan tome jako začudi te ponizno preporuči Spasitelju dušu brata 
Jakova. A sutradan, dok je brat Ivan molio u šumi, ukaza mu se 
brat Jakov u pratnji anđela. Izgled mu je bio veličanstven i radostan. 
Brat Ivan mu reče: »O, predragi oče, zašto nisi došao onog dana k 
meni kako si obećao?« Brat Jakov odvrati: »Nisam došao jer sam 
se morao još malo očistiti. No onoga časa kad si me ti preporučio 
Kristu i njegovu milosrđu on te je uslišao i mene oslobodio svake 
kazne. Nakon toga odmah sam se ukazao svetom bratu Jakovu iz 
Masse, koji je upravo posluživao kod svete mise, i to kad je svećenik 
upravo podizao posvećenu hostiju te se u njoj vidjelo dražesno, pre- 
divno, živo dijete. Tada sam rekao: Danas ću s ovim djetetom poći 
u kraljevstvo vječnog života u koje ne može bez njega nitko ući.« I 
to rekavši iščeznu brat Jakov i ode u nebo sa svim onim blaženim 
društvom anđela. Brat Ivan ostade pun utjehe. 

Brat Jakov iz Falerona umro je u predvečerje blagdana svetoga 
Jakova apostola, u mjesecu srpnju, u spomenutom mjestu Moliano, 
gdje je Božja dobrota zbog njegovih zasluga izvela mnoga čudesa 
poslije njegove smrti. 

Na hvalu našega Gospodina Isusa Krista! Amen. 


52 

O viđenju brata Ivana od La Verne 
u kojemu je upoznao veličinu Presvetog Trojstva 

Poznati brat Ivan od La Verne potpuno se odrekao svakoga svje- 
tovnog i vremenitog veselja, naslade i užitka, a svu je svoju nadu 
postavio u Boga. Stoga je od Božje dobrote dobivao divnih utjeha i 
objava, a napose na velike svetkovine Isusa Krista. 

Jednom kad se približavala svetkovina Kristova rođenja, kada je 
on sa sigurnošću očekivao božansku utjehu po slatkoj Isusovoj ljud- 

skoj naravi, uli mu Duh Sveti tako veliku, neizrecivu i žarku ljubav 
prema Kristu, koji je sam sebe ponizio i uzeo našu ljudsku narav, da 
se tome bratu stvarno učini kao da mu duša pokušava izaći iz tijela 
i kao da gori poput peći. 

Kako nije mogao podnositi tolika žara, postade tjeskoban i go- 
tovo bez svijesti. A kako je bio opojen Duhom Svetim i neizrecivo 
ispunjen ljubavlju, nije mogao, a da glasno ne viče. U isti čas kad je 
osjetio ovaj neizmjerni žar ljubavi, došao je do sigurna i čvrsta uvje- 
renja da će se spasiti. Bio je uvjeren, kad bi morao odmah umrijeti, 
da ne bi uopće trpio čistilišnih muka. Taj je žar ljubavi u njemu po- 
trajao pola godine. Ovaj izvanredni žar nije trajao neprekidno, nego 
se ponavljao u određeno vrijeme dana. 

U tim je časovima primio mnoga i divna viđenja i utjehe od Boga. 
I često je bio u zanosu, kako je to zapisao brat koji je prvi zapazio 
kod njega te pojave. Jedne noći, na primjer, bio je tako uronjen u 
Boga da je u njemu vidio Stvoritelja svih stvorenih stvari - nebeskih 
i zemaljskih, njihovo savršenstvo, stupnjeve i različite redove. Tada 
jasno spozna kako svaka stvar odražava svoga Stvoritelja i kako je 
Bog odozgo, odozdo, iznutra, izvana i sa strane svake stvorene stva- 
ri. Zatim spozna Boga u Trojstvu i u jedinstvu, i beskonačnu ljubav 
koja je proizvela utjelovljenje, koja je učinila da se Sin Božji utjelo- 
vio iz ljubavi prema Ocu. Na kraju je spoznao u ovom viđenju da 
nema drugog puta kojim bi duša mogla doći k Bogu i zadobiti vječni 
život osim po blagoslovljenom Isusu Kristu, koji je put, istina i život 
duša. Na slavu Božju! Amen. 


53 

Kako je za vrijeme mise brat Ivan od La Verne 
pao u zanos kad je bila pretvorba 

Jednom se bratu Ivanu od La Verne dogodi čudnovat slučaj u 
mjestu Moliano, kako to pripovijedaju braća koja su bila ondje. 
Prve noći iza osmine svetog Lovre, a u osmini Uznesenja naše Gos- 
pe, pošto je u crkvi s braćom izmolio jutarnju, sišao je odozgo na 
nj blagoslov božanske milosti. On ode u vrt da razmišlja o Isusovoj 
muci i da se pobožno pripravi za služenje svete mise, koju je trebao 
ujutro pjevati. Razmišljao je o riječima pretvorbe tijela Isusa Krista 
i razmatrao o neizmjernoj Kristovoj ljubavi, po kojoj nas je htio ne 
samo svojom predragocjenom krvlju otkupiti već mnogo više: osta- 
vio je svoje presveto tijelo i krv za hranu našim dušama. 

Od te misli poče duša brata Ivana rasti u ljubavi prema slatkom 
Isusu takvim žarom i uzvišenošću da mu to duša nije mogla pod- 
nijeti. Osjetio je toliku milinu da je snažno zaviknuo i kao pijan u 

duhu sam sa sobom nije prestao govoriti: »Ovo je moje tijelo.« Kad 
je izgovarao te riječi, činilo mu se da vidi Isusa Krista blagoslov- 
ljenoga sa svetom Djevicom Marijom i mnoštvom anđela. Dok je 
izgovarao ove riječi, Duh Sveti mu je potpuno otkrio sve duboke i 
uzvišene tajne ovoga uzvišenog otajstva euharistije. 

Kad je svanulo, ušao je u crkvu s tim svetim žarom duše, nepre- 
stano ponavljajući iste riječi, misleći da ga nitko ne vidi i ne čuje. 
No na koru je bio jedan brat koji je sve to čuo i vidio. Brat Ivan nije 
bio u stanju suzdržati vatru ljubavi, nego je, imajući preobilje Božje 
milosti, glasno klicao sve do onoga časa kada je trebao poći služiti 
svetu misu. Tada se obukao za svetu misu i otišao k oltaru te zapo- 
čeo svetu misu. I kako se obred svete mise odvijao, tako je u njemu 
sve više rasla ljubav prema Isusu Kristu i s njom žarka pobožnost, 
koja mu omogući da tako neizrecivo doživi Boga, što on sam kasnije 
nije mogao ili nije htio opisati riječima. 

Bojeći se da ovaj žar ljubavi i doživljaj Boga ne naraste do te mje- 
re da bi morao prekinuti svetu misu, toliko se zbunio da nije znao 
što da učini: ili da produži svetu misu ili da malo pričeka. Nešto 
slično dogodilo mu se jednom zgodom već i prije, međutim Bog mu 
je ublažio tu vatru te nije morao prekinuti svetu misu. To mu dade 
nadu da će i sada tako biti te u velikom strahu nastavi svetu misu. 

Došavši do predslovlja Blažene Djevice, božansko prosvjetljenje 
i žar ljubavi prema Bogu u njemu nabuja do te mjere da je, izgova- 
rajući početne riječi pretvorbe, jedva podnosio toliko blaženstvo. 
Konačno, kad je došao do samog čina pretvorbe, izgovorio je samo 
prvi dio rečenice, naime: »Ovo je«, i nije ni na koji način mogao 
dalje, nego je samo ponavljao: »Ovo je.« A razlog zbog kojega nije 
mogao dalje govoriti bio je taj što je vidio i osjetio prisutnost Isu- 
sovu i mnoštvo anđela, kojih veličanstvenu nazočnost nije mogao 
podnijeti. Vidio je da Isus Krist neće ući u hostiju i da se hostija 
ne pretvara u Kristovo tijelo dok ne izgovori i drugi dio rečenice: 
»... tijelo moje.« I dok je on tako, ne mičući se u tjeskobi, stajao 
ne mogavši dalje moliti, približe se k oltaru gvardijan, ostala braća i 
mnogi vjernici koji su došli na svetu misu. I njih obuze strah kad su 
ugledali brata Ivana. Mnogi od njih proplakaše od pobožna ganuća. 

Konačno, nakon dužeg vremena, kad se svidje Bogu, brat Ivan 
izgovori glasno riječi: »... tijelo moje.« U tom istom času nestade 
oblika kruha te se u hostiji pokaže blagoslovljeni Isus Krist, utjelov- 
ljen i okrunjen slavom. On mu pokaza poniznost i ljubav koja ga je 
sklonila da uzme od presvete Djevice Marije ljudsku narav, i to ga 
svakoga dana potiče da dođe u ruke svećenika kad izgovori riječi 
nad hostijom. To još više uzdigne brata Ivana u slatkom razmatra- 
nju. Kako je podigao svetu hostiju i kalež, pade u zanos. Njegova 
se duša oslobodi tjelesne osjetnosti i tijelo mu je počelo padati na 

zemlju. Da nije bilo gvardijana, koji je stajao iza njega, bio bi pao 
na zemlju. Braća i vjernici, muževi i žene, koji su bili u crkvi, dotr- 
čaše i odnesoše brata Ivana kao mrtva u sakristiju. Njegovo je tijelo 
bilo hladno kao u mrtvaca, a prsti tako zgrčeni da su se jedva dali 
ispružiti. U takvu je stanju, zanesen u Boga, ostao do trećega časa. 
A dogodilo se to ljeti. 

Budući da sam bio svjedok toga događaja, svakako sam htio sa- 
znati što je to Bog u njemu učinio. Tek što je došao opet k svijesti, 
pošao sam k njemu i zamolio ga da mi, iz ljubavi prema Bogu, sve 
ispripovijeda. Kako je imao povjerenje u mene, ispripovijedao mi je 
svaku pojedinost. 

Između ostalog rekao mi je da mu se, dok je posvećivao tijelo 
i krv Kristovu, srce rastopilo kao jako ugrijan vosak, a tijelo mu se 
učinilo kao da nema kostiju. Stoga nije mogao podići ni ruku da na- 
čini znak križa nad hostijom i kaležom. Još mi je pripovijedao da mu 
je Bog, prije nego što je postao svećenik, objavio da će pod misom 
pasti u nesvijest. No budući da je služio mnogo misa i da mu se to 
nije nikada dogodilo, držao je da ta objava nije od Boga. Ništa ma- 
nje nego možda pedeset dana prije svetkovine Marijina Uznesenja 
Bog mu je objavio da će mu se to dogoditi u osmini Marijina Uzne- 
senja, kako se i dogodilo, ali on je kasnije zaboravio ono viđenje i tu 
objavu. Bogu hvala! Amen. 


Razmišljanja o svetim ranama 


Kako je sveti Franjo došao na goru La Vernu, 
kako je gore boravio i kako je primio svete rane 

U ovom ćemo dijelu pobožno promišljati o svetim ranama što ih 
je naš blaženi otac, gospodin sveti Franjo, primio od Krista na svetoj 
gori La Verni. A kako je tih rana bilo pet, točno toliko koliko ih je 
imao i Krist, tako će i ova rasprava imati pet razmišljanja: 

- u prvom bit će kako je sveti Franjo došao na svetu goru La 
Vernu; 

- u drugom bit će način života svetog Franje i razgovori što ih je 
imao s pratiocima na toj svetoj gori; 

- u trećem bit će o serafskom ukazanju i utiskivanju svetih rana; 

- u četvrtom bit će kako je sveti Franjo silazio s gore La Verne, 
gdje je primio rane, i njegov povratak u Svetu Mariju Anđeosku; 

- u petom bit će neka ukazanja i božanske objave o tim svetim 
i slavnim ranama što su ih, nakon smrti svetoga Franje, imala neka 
pobožna braća i mnoge druge pobožne osobe. 


PRVO RAZMIŠLJANJE 
Kako je sveti Franjo došao na svetu goru La Vernu 

S obzirom na prvo razmišljanje, treba znati da je sveti Franjo 
tada imao četrdeset i tri godine. Bilo je to dakle godine tisuću dvi- 
je stotine dvadeset i četvrte, kad ga je Bog nadahnuo da napusti 
Spoletsku dolinu i da pođe s bratom Leonom, svojim drugom, u 
Romagnu. 

Idući pješice, stignu do grada Montefeltra. U tom je gradu 
upravo bila svečanost u čast podjeljivanja viteške časti jednom od 
grofova Montefeltra. Kad je sveti Franjo saznao za tu svečanost u 
dvorcu i da su ondje okupljeni mnogi plemići iz različitih krajeva, 
reče bratu Leonu: »Pođimo onamo na svečanost jer ćemo s pomoću 
Božjom ubrati dobar duhovni plod.« 

Među plemićima koji su došli u taj grad bio je neki vrlo ugledan i 
bogat plemić iz Toskane, imenom gospodin Orlando iz Chiusia Ka- 
zentinskog (Q). Budući da je on čuo za svetost i čudesa svetog Fra- 
nje, duboko ga je štovao te ga je iz svega srca želio vidjeti i čuti kako 
propovijeda. Sveti Franjo stigne do toga grada, uđe u nj te pođe 
na trg gdje je bio okupljen velik broj tih plemića. Tada se, u žaru 
duha, popne na niski zidić i počne propovijedati. Za predmet svoje 
propovijedi uzeo je riječi koje u narodnom jeziku znače: »Toliko je 
dobro što ga očekujem da mi svaka muka pruža užitak.« O tom je 
predmetu, po nadahnuću Duha Svetoga, propovijedao pobožno i 
dubokoumno, pokazujući različite muke i nevolje svetih apostola i 
mučenika, teška pokornička djela svetih priznavalaca, mnoge kuš- 
nje i žalosti svetih djevica kao i mnogih drugih svetaca. 

Svi su uprli svoje poglede na nj i u duhu pažljivo slijedili njegove 
misli kao da govori Božji anđeo. Među nazočnima bio je već spo- 
menuti gospodin Orlando, kojega je Bog ovom propovijeđu dirnuo 
u srce, te odluči sastati se nakon propovijedi sa svetim Franjom i s 
njime razgovarati o pitanjima svoje duše i savjesti. 

I tako, kad je propovijed bila završena, potegnu gospodin Orlan- 
do svetog Franju na stranu i reče mu: »Oče, s tvojom bih pomoći 
htio unijeti reda u svoju dušu.« 

Sveti otac mu odgovori: »Veoma me to veseli, ali pođi k svojim 
prijateljima i počasti ih jer su te pozvali na svečanost, i ručaj s njima, 
a poslije ručka pripovijedat ćemo koliko god budeš htio.« 

Gospodin Orlando ode dakle na objed, a nakon objeda vrati se 
svetom Franji te je s njime razgovarao o svom duhovnom životu. 
Nakon završena razgovora reče gospodin Orlando svetom Franji: 
»U Toskani posjedujem za pobožnost vrlo prikladnu goru koja se 
zove La Verna. To je osamljeno i nenapučeno brdo i vrlo je pogodno 
za čovjeka koji bi htio živjeti u samoći ili koji bi htio činiti pokoru 
na mjestu udaljenom od ljudi. Ako ti se svidi, rado bih ga dao tebi i 
tvojim drugovima radi spasa svoje duše.« 

Čuvši Franjo sve o tako velikodušnom poklonu, za kojim je vrlo 
čeznuo, zahvaljujući i slaveći najprije Boga, a onda i gospodina Or- 
landa, reče: »Gospodine, kad se vratite svojoj kući, poslat ću vam 
svoje drugove i vi im pokažite to brdo. Prosude li braća da je to 
mjesto zgodno za molitvu i pokoru, primit ću odmah vaš ljubazni 
dar.« Rekavši to, sveti Franjo pođe. Kad je završio putovanje što 
ga je naumio, vrati se Svetoj Mariji Anđeoskoj. Jednako tako učini 
i gospodin Orlando; nakon završene dvorske svečanosti vrati se u 
svoj dvorac Chiusi, koji je bio udaljen od La Verne jednu milju. 

Kad se sveti Franjo vratio Svetoj Mariji Anđeoskoj, pošalje dvo- 
jicu svojih drugova gospodinu Orlandu, koji ih primi s velikim ve- 
seljem i ljubavlju. On je bio sretan što im može pokazati goru La 

Vernu te pošalje s braćom pedeset naoružanih ljudi da ih brane od 
šumske zvjeradi. S ovima se uspnu braća na goru i pregledaju je 
pomnjivo. 

Nedaleko od vrhunca gore naiđu na zaravanak vrlo prikladan za 
razmatranje te izaberu to mjesto za sebe i svetog Franju. Oružnici 
koji su dopratili braću do tog mjesta pomogli su im načiniti nekoliko 
kolibica od granja. Tako primiše, u ime Božje, goru La Vernu i za- 
klon za braću na toj gori. 

Tada braća odu i vrate se svetom Franji. Kad su stigli k njemu, 
ispripovjede mu da su mjesto koje su izabrali i skloništa što su ih 
sagradili prikladna za molitvu i razmatranje. 

Kad je sveti Franjo čuo tu vijest, vrlo se razveselio te, hvaleći i za- 
hvaljujući Bogu, reče braći radosna lica: »Sinci moji, približavamo 
se četrdesetdnevnom postu na čast svetog Mihaela. Vjerujem čvrsto 
da je volja Božja da obavimo taj post na gori La Verni koja nam je po 
Božjoj promisli dana upravo zato da nam udijeli milost te posvetimo 
ovo brdo na čast i slavu Božju, njegove slavne Majke Djevice Marije 
i svetih anđela.« 

Tada sveti Franjo uze sa sobom brata Masea iz asiškog Mari- 
gnana, veoma razborita i rječita, brata Anđela Tancredia iz Rietia, 
veoma plemenita čovjeka, podrijetlom viteza, brata Leona, veoma 
jednostavna i nedužna, zbog čega ga je sveti Franjo jako zavolio. 
Tada se sveti Franjo s tom trojicom braće pomoli, a nakon toga 
se preporuči molitvama braće koja ostadoše te krene s izabranom 
trojicom u ime Isusa Krista Raspetoga na goru La Vernu. Dok su 
putovali, sveti Franjo pozove jednoga od one trojice drugova - a to 
je bio brat Maseo - i reče mu: »Ti ćeš, brate Maseo, za cijela pu- 
tovanja, dokle god budemo zajedno, biti naš gvardijan i poglavar. 
I za vrijeme putovanja držat ćemo se svojih običaja: zajedno ćemo 
moliti božanski časoslov ili ćemo razgovarati o Bogu, ili ćemo ob- 
državati šutnju. Od sada nećemo misliti ni na jelo ni na spavanje, 
nego kad bude vrijeme odmora ili spavanja, isprosit ćemo malo 
kruha te ćemo se zaustaviti i počinuti na onome mjestu koje nam 
Bog odredi. Sva se trojica drugova tome pokoriše, prekriže se i 
pođu na put. 

Prve večeri stigoše do nekog zakloništa braće i tu prenoćiše. 
Druge večeri, zbog nevremena i umora, nisu mogli stići ni do kojeg 
samostana braće, ni do zamka ili sela, jer su je u tome spriječili noć i 
nevrijeme. Zato se smjeste te noći u nekoj napuštenoj i nenastanje- 
noj crkvi da se odmore. 

Dok su pratioci svetog Franje spavali, on se molio. A kako je 
ustrajao u molitvi, prikaže mu se u prvim noćnim satima velik broj 
vrlo bijesnih i nasilnih zlih duhova uz veliku galamu i štropot te su 
ga žestoko napadali i dodijavali mu. Tako ga je jedan bockao s ove, 


Cvjetići sv. Franje 


1549 


a drugi s druge strane, jedan ga je bacao gore, a drugi dolje. Jedan 
mu je prikazivao neku groznu stvar, a drugi neku drugu. Tako su ga 
na različite načine pokušavali spriječiti u molitvi, ali nisu mogli jer 
je Bog bio s njim. Kad je dakle sveti Franjo dosta pretrpio od zlih 
duhova, poče glasno vikati: »O, prokleti duhovi, ne možete ništa 
postići kad vam to ne dopusti Božja ruka. Stoga vam u ime svemo- 
gućega Boga kažem da učinite s mojim tijelom ono što vam dopusti 
Bog. To ću rado podnijeti jer nemam većeg neprijatelja od svoga 
tijela. Zato se vi osvećujte mome neprijatelju i time ćete mi učiniti 
najveću uslugu.« 

Na to ga zli duhovi vrlo žestoko i bijesno počeše navlačiti po 
crkvi te su mu još više dosađivah i smetah ga nego prije. Sveti Franjo 
počne vikati i zapomagati do promuklosti: »Gospodine Isuse Kriste, 
hvala ti na tolikoj časti i milosti koju mi iskazuješ, jer je znak velike 
ljubavi kada Gospodin čestito kažnjava svoga slugu zbog njegovih 
nedostataka na ovom svijetu, kako ne bi bio kažnjen na drugom. Ja 
sam spreman s veseljem podnijeti svaku kaznu i svaku suprotivštinu 
što mi je ti, moj Bože, budeš htio poslati zbog mojih grijeha.« 

Na to zh duhovi, smeteni i pobijeđeni njegovom postojanošću i 
strpljivošću, odoše, a sveti Franjo, pun duhovnog žara, iziđe iz crkve 
te uđe u šumicu koja je bila u blizini i nastavi mohti. Mohtvom, 
suzama i udaranjem u prsa nastojao je naći Isusa Krista, zaručnika 
i ljubimca svoje duše. Kad ga je konačno našao u skrivenosti svoje 
duše, sad bi mu govorio s poštovanjem kao Gospodinu, sada mu je 
odgovarao kao svom sucu; zatim ga je moho kao oca, a onda je s 
njim razgovarao kao s prijateljem. 

Kad su se njegovi drugovi probudili te noći i gledah u onoj šumici 
što sveti Franjo radi, vidjeh su ga i čuh kako u plaču i suzama po- 
božno moh Božje milosrđe za grešnike. Cuh su dakle i vidjeh kako 
glasno oplakuje Isusovu muku kao da je gleda svojim očima. Te iste 
noći vidjeh su ga kako moh ruku raširenih u obliku križa, da je duže 
vremena uzdignut nad zemljom i obasjan sjajnim oblakom. 

Tako je on u takvim svetim vježbama proveo cijelu noć bez spa- 
vanja. Njegovi drugovi, budući da su znah kako je sveti Franjo zbog 
naporne noći, provedene bez sna, tjelesno posve oslabio i da bi teš- 
ko išao dalje pješice, odu nekom siromašnom seljaku u tom kraju i 
zamole ga da im, za Božju ljubav, posudi svog magarca za svetoga 
Franju, njihova oca, jer da ne može dalje pješački. 

Kad je seljak čuo ime brata Franje, upita ih: »Jeste li vi braća 
brata Franje iz Asiza, o kojem se govori toliko dobra?« Braća odgo- 
vore potvrdno i rekoše da upravo za njega traže magarca. Na to taj 
čovjek s velikom pobožnošću i pomnjom opremi magarca i odvede 
ga svetom Franji te ga s velikim poštovanjem posadi na nj. Braća 
pođu, a s njima i ovaj seljak. 

Kad su prešli dio puta, seljak reče svetom Franji: »Reci mi, jesi li 
ti brat Franjo iz Asiza?« Sveti Franjo potvrdi. »A ti nastoj«, reče se- 
ljak, »da budeš onako dobar kakvim te drži sav svijet, jer se mnogi 
veoma pouzdavaju u tebe, pa te zato opominjem da u tebi ne bude 
ništa drugo osim ono čemu se svijet nada. Nemoj ga razočarati ni 
obmanuti.« 

Kad je sveti Franjo čuo te riječi, ne rasrdi se i ne uvrijedi što ga 
je seljak opomenuo i nije rekao u sebi: »Kakva je ovo luda što me 
opominje!«, kao što bi rekle mnoge oholice koje nose šešire, već se 
smjesta baci s magarca na zemlju, klekne pred njega i poljubi mu 
ruke te mu ponizno zahvali što ga se tako ljubazno udostojao opo- 
menuti. Na to seljak zajedno s pratiocima digne sa zemlje svetog 
Franju te ga s velikim poštovanjem nanovo posade na magarca i 
pođu naprijed. 

Kad su uspinjući se došli otprilike do polovice brda, i kako je 
bilo vrlo vruće, a uspon mučan, seljak silno ožedni, tako da je počeo 
vikati svetom Franji: »Jao, umirem od žeđi. Ne budem li imao što 
piti, onesvijestit ću se.« 

Stoga sveti Franjo sjaše s magarca i počne moliti. Tek što je klek- 
nuo, uzdignuvši ruke k nebu, sazna po nadahnuću da ga je Bog 
uslišao. Tada kaže seljaku: »Potrči, pođi brzo k onoj stijeni i ondje 
ćeš naći živu vodu koju je Isus Krist u svom milosrđu dao da ovaj 
čas poteče iz ove stijene.« 

Seljak potrči na mjesto koje mu je sveti Franjo pokazao i nađe 
lijep izvor što je potekao iz kamena. On se dosita napije i ugasi žeđ. 
Bilo je očevidno da je ovaj izvor potekao Božjim čudom kao odgo- 
vor na molitvu svetog Franje jer se ni prije ni poslije na tome mjestu 
nije vidjelo vrelo, a nije bilo ni žive vode nadaleko od tog mjesta. 

Pošto se to dogodilo, sveti Franjo, njegovi drugovi i seljak zahva- 
liše Bogu na čudu koje im je pokazao i zatim krenuše dalje. Kad su 
pješice dospjeli do samog kamenog podnožja La Verne, zaželi sveti 
Franjo da se malo odmori pod nekim hrastom, koji je bio pokraj 
puta i koji se još uvijek ondje nalazi. Kad je sveti Franjo sjedio pod 
njim, stade promatrati položaj mjesta i kraja. I dok je tako proma- 
trao, odjednom dođe velik broj ptica s različitih strana te su pjeva- 
njem i lepršanjem krila pokazivale svoju radost i svečano raspolo- 
ženje. One posve okruže svetog Franju. Neke su mu se spustile na 
glavu, neke na ruke, neke mu sjedoše u krilo, a neke pred njegove 
noge. Vidjevši ovo, drugovi i seljak divili su se. Sveti Franjo vesela 
duha reče: »Vjerujem, predraga braćo, da se našem Gospodinu Isu- 
su Kristu sviđa da se mi nastanimo na ovoj samotnoj gori kad naše 
sestre ptice pokazuju toliku radost zbog našeg dolaska.« 

Nakon tih riječi ustade i pođoše dalje i, konačno, dođoše na mje- 
sto koje su već prije izabrali njegovi drugovi. 

Toliko o prvom razmatranju, to jest o tome kako je sveti Franjo 
došao na svetu goru La Vernu. Amen. 


DRUGO RAZMIŠLJANJE 
Način života svetoga Franje i razgovori 
što ih je imao s pratiocima na svetoj gori La Verni 

Kad je gospodin Orlando čuo da se sveti Franjo s trojicom dru- 
gova uspeo na goru La Vernu da ondje boravi, veoma se razveseli. 
Sutradan krene s mnogo ljudi iz gradića da posjeti svetoga Franju. 
Oni poniješe sa sobom kruha, vina i drugih potrepština za svetog 
Franju i njegove drugove. Kad su stigli na vrh gore, nađoše svetog 
Franju i njegove drugove u molitvi. Gospodin Orlando priđe sve- 
tom Franji i pozdravi ga. Na to sveti Franjo ustade te s najvećom 
ljubavlju i radošću primi gospodina Orlanda i one koji su s njim 
došli. Onda se zadržaše u podužem razgovoru. Pošto mu je sveti 
Franjo zahvalio na posjetu i na tome što mu je poklonio ovu goru, 
zamolio ga je da mu dade načiniti malu ćeliju ispod jedne lijepe 
bukve koja je bila toliko udaljena da se moglo do nje dobaciti ka- 
menom. Upravo to mu se mjesto činilo najprikladnijim za molitvu. 
Gospodin Orlando smjesta naredi da se to učini. Kad je ćelija bila 
gotova, primakla se večer i bilo je vrijeme za odlazak. Prije odlaska 
sveti im Franjo održi propovijed. Prije nego ostaviše brdo, gospo- 
din Orlando pozove svetog Franju i njegove drugove na stranu te 
im reče: »Moja predraga braćo, ne bih želio da na ovoj divljoj gori 
podnosite ikakvu tjelesnu nevolju, zbog čega biste se mogli manje 
posvetiti duhovnim stvarima. Zato želim - a to vrijedi zauvijek - da 
poručite u moju kuću za sve što vam ustreba. Učinite li protivno, bit 
će mi vrlo žao.« Rekavši to, ode i vrati se u svoj dvorac. 

Tada sveti Franjo naredi braći da sjednu te ih je poučavao o nači- 
nu života njih i svih onih koji bi htjeli živjeti u osami. Među ostalim 
posebno im je naredio obdržavanje svetog siromaštva. Rekao im je: 
»Ne obazirite se toliko na velikodušnu ponudu gospodina Orlanda, 
nego više na to kako ne biste povrijedili našu gospodaricu, gospođu 
Siromaštinu. Znam sigurno, što budemo više izbjegavah siromaš- 
tvo, to će svijet više izbjegavati nas, i više ćemo trpjeti nevolja. Ah 
ako čvrsto prigrhmo sveto siromaštvo, svijet će dolaziti za nama i 
hranit će nas obilno. Bog nas je pozvao u ovaj sveti Red na spas 
svijeta te je postavio ovaj ugovor između nas i svijeta: mi treba da 
svijetu dajemo dobar primjer, a svijet će se brinuti za naše potrebe. 
Ustrajmo dakle u svetom siromaštvu, jer je ono put k savršenstvu, 
ono je predujam i zalog vječnog bogatstva.« Poshje mnogo lijepih 
i pobudnih riječi i opomena o tome zaključi ovako: »To je način 

života koji nalažem sebi i vama. A sada, jer vidim da mi se smrt 
približava, namjeravam biti sam, sabrati se u Bogu i pred njim opla- 
kivati svoje grijehe. A brat Leon, kad mu se učini zgodnim, donijet 
će mi malo kruha i malo vode. Nikako ne dovodite k meni nijednog 
svjetovnjaka, već im vi odgovorite u moje ime.« Kad im je to rekao, 
blagoslovio ih je i pošao u ćeliju pod bukvom, a njegovi drugovi 
ostadoše u svojim zaklonima s čvrstom odlukom da će obdržavati 
zapovijed svetog Franje. 

Kad je sveti Franjo nekoliko dana kasnije stajao pred ćelijom, 
promatrao obrise brda i divio se velikim raspuklinama i spiljama u 
golemim stijenama, stane moliti. Tada mu objavi Bog da su te za- 
panjujuće pukotine nastale na čudesan način u času Isusove muke 
kad su se, kako kaže sveto evanđelje (usp. Mt 27,51), raspukle sti- 
jene. Bog je htio da se te raspukline na poseban način pojave upra- 
vo na gori La Verni. One su imale biti znakom obnavljanja muke 
Gospodina našega Isusa Krista u duši svetog Franje, koji je toliko 
suosjećao s Kristovom mukom, i zbog čega su trebale biti utisnute 
Kristove rane u tijelo svetog Franje. Čim je svetom Franji bilo to 
objavljeno, zatvorio se u ćeliju. Posve sabran, nastojao je razumjeti 
tajnu ove objave. Od toga časa počeo je sveti Franjo po neprekidnoj 
molitvi češće osjećati nasladu u razmatranju Boga. Često se toliko 
zanosio u Boga da su ga njegovi drugovi vidjeli kako mu je tijelo 
uzdignuto sa zemlje, a duh mu je lebdio u Bogu. 

U tim časovima Bog mu je objavio ne samo sadašnje i buduće 
stvari nego i tajne misli i sklonosti braće, kao što je to iskusio toga 
dana na samom sebi brat Leon, Franjin drug. Brat Leon, kako je 
bio neprestano vrlo teško napastovan od zlog duha - ne puteno, već 
duhovno - jako je želio da mu je posjedovati nekoliko riječi napisa- 
nih rukom svetog Franje. Vjerovao je, kad bi tako što posjedovao, 
da bi ga napustile napasti, posve ili djelomično. No on mu to nije 
mogao kazati od stida i velikog poštovanja prema njemu. Ali to što 
mu brat Leon nije mogao otkriti otkrio mu je Duh Sveti. Stoga sveti 
Franjo pozove brata Leona k sebi i reče mu neka donese crnilo, 
pero i papir. Tada napiše sveti Franjo svojom rukom hvalu Kristu, 
kako je to brat Leon želio, a na kraju pohvale napisa slovo »tau« 
(T) i dade mu govoreći: »Evo ti, predragi brate, ovaj papir te ga 
sve do smrti pomno čuvaj ! Bog neka te blagoslovi i čuva od svake 
napasti. Ne smućuj se zbog napasti. Upravo zbog napasti smatram 
te većim slugom i prijateljem Božjim i više te ljubim što se više boriš 
protiv napasti. Vjeruj, nitko se ne smije smatrati savršenim Božjim 
prijateljem tako dugo dok nije prošao kroz kušnje i žalosti.« Kad 
je brat Leon primio Franjin listić s najvećom vjerom i pobožnošću, 
nestade svake napasti, i kad se vratio u kolibicu, s velikim je vese- 
ljem pripovijedao braći koliku mu je milost iskazao Bog time što je 

dobio listić koji mu je sveti Franjo sam napisao. Braća pohrane ovo 
pisamce te su ga pomno čuvala, a kasnije su pomoću njega načinili 
mnoga čuda. 

Od tog vremena poče brat Leon s velikom iskrenošću i čistom 
nakanom proučavati život svetog Franje te je zbog toga dobio mi- 
lost da često vidi svetog Franju kako je sav zanesen u Boga i uzdi- 
gnut nad zemljom. Koji put je bio uzdignut u visinu do tri lakta, koji 
put četiri, a katkada sve do visine bukve. Jednom ga je vidio u veli- 
koj visini okružena takvim svjetlom da ga je jedva mogao gledati. A 
što je činio taj priprosti brat kad je sveti Franjo bio toliko uzdignut 
iznad zemlje da ga je mogao dohvatiti? Prišao bi posve neprimjetno, 
ogrlio bi mu noge, ljubio ih i govorio u suzama: »Bože moj, smiluj 
se meni grešniku i po zaslugama ovoga svetog čovjeka daj mi udijeli 
svoju milost.« A stojeći jednom tako do nogu svetog Franje, dok je 
on bio tako uzdignut nad zemljom da ga se nije mogao dotaknuti, 
vidio je kako silazi s neba listić ispisan zlatnim slovima i kako se 
spušta na glavu svetome Franji. Na listiću su bile napisane ove rije- 
či: Ovdje je Božja milost. Pošto ju je pročitao, vidio je kako se listić 
vratio na nebo. 

Zbog te milosti koja je bila u svetom Franji bio je on često ne 
samo zanesen u Boga ekstatičnim razmatranjem već je nekoliko 
puta bio obradovan i anđeoskim pohodom. Tako jednom, dok je 
razmatrao o svojoj smrti i o budućnosti Reda poslije svoje smrti, 
sveti je Franjo govorio: »Gospodine Bože, što će biti nakon moje 
smrti od moje male i siromašne obitelji što si je svojim milosrđem 
povjerio meni grešniku? Tko će je hrabriti? Tko će je ispravljati? 
Tko će moliti za nju?« Dok je on postavljao to pitanje, ukazao mu 
se anđeo poslan od Boga koji ga je hrabrio, govoreći mu: »Kažem 
ti, u ime Božje, da će Pravilo života tvoga Reda ostati na snazi do 
sudnjega dana. Nitko neće biti tako velik grešnik da ne bi našao 
milosrđe kod Boga samo ako bude srcem ljubio svoj Red. S druge 
pak strane, nitko neće dugo živjeti tko bude iz zlobe progonio tvoj 
Red. Zatim, nijedan veliki grešnik neće moći ustrajati u tvom Redu 
ako ne popravi svoj život. Stoga se ne žalosti ako u svom Redu vi- 
diš neku braću koja nisu dobra, koja ne obdržavaju Pravilo kako bi 
morala. Nemoj zato misliti da će se Red zbog toga smanjiti, jer će se 
u njemu uvijek naći vrlo velik broj onih koji će savršeno opsluživati 
život evanđelja Kristova i čistoću Reda. Ovakvi će, odmah nakon 
ovozemnog života, otići u vječni život, a da neće ni proći kroz či- 
stilište. Neki će obdržavati, ah manje savršeno. Oni će, prije nego 
što pođu u raj, biti u čistilištu, a vrijeme njihova čišćenja povjerit će 
Bog tebi. A za one koji se nikako ne drže Pravila ne brini se jer se ni 
Bog za njih ne brine, kaže Gospodin.« Rekavši to, anđela nestade, a 
sveti Franjo bi ohrabren i utješen. 

Kad se približio blagdan Uznesenja naše Gospe, potraži sveti 
Franjo još skrivenije mjesto da obavi četrdesetodnevni post na čast 
svetom Mihaelu arkanđelu, koji počinje na sam blagdan. On po- 
zove brata Leona i reče mu: »Idi i stoj pred vratima kapele braće, 
a kad te pozovem, vrati se k meni.« Brat Leon učini tako. Sveti 
Franjo pođe također malo dalje i nakon nekog vremena poviče vrlo 
glasno. Kad je brat Leon čuo da viče, dođe k njemu, a sveti Franjo 
mu reče: »Sinko, potražimo drugo, skrovitije mjesto odakle me ne- 
ćeš moći čuti kad te budem zvao.« Tražeći tako, nađu s južne strane 
brda mjesto skrovito i vrlo prikladno za njegovu namjeru. Ovamo 
se međutim nije moglo, jer je između njih i toga mjesta bio opasan 
i vrlo dubok ponor. Stoga s velikom mukom polože preko ponora 
brvno kao most te prođu na drugu stranu. Tada sveti Franjo dozove 
ostalu braću i reče im da je nakanio obaviti četrdesetodnevni post 
na tome mjestu pa ih zato moh da mu načine ćeliju, tako da ih on, 
koliko god bi oni vikali, ne bi mogao čuti. Kad su braća sagradi- 
la ćeliju, reče im: »Pođite u svoje boravište i ostavite me sama jer 
s pomoću Božjom kanim četrdeset dana postiti bez buke i rastre- 
senosti. Stoga neka nitko od vas ne dolazi k meni i ne dopustite 
da ikoji svjetovnjak dođe ovamo. Samo ti, brate Leone, doći ćeš 
k meni jednom na dan s malo kruha i vode i jedanput noću prije 
ure službe čitanja. A doći ćeš posve tiho. Kad budeš na mostu, reći 
ćeš: Domine, labia mea aperies (Otvori Gospodine usne moje - Ps 
51,17), pa ako ti odgovorim, dođi i uđi u ćeliju, te ćemo zajedno 
izmoliti službu čitanja. Ako ti ne odgovorim, odmah otiđi.« Tako je 
rekao sveti Franjo, jer jednom dok je bio zanesen u Bogu, nije ništa 
čuo niti vidio tjelesnim osjetilima. Kad je to rekao, blagoslovi ih te 
se oni vratiše u svoje boravište. 

Kad je dakle došao blagdan Marijina Uznesenja, započne sveti 
Franjo postiti, odričući se svega u najvećoj mjeri. Trapio je svoje 
tijelo, a duh krijepio žarkim molitvama, bdijenjem i drugim pokor- 
ničkim činima. Takvim načinom života napredovao je u krepostima. 
Svoju je dušu pripremao da primi božanske tajne i božansko svjetlo, 
a tijelo da podnese okrutne borbe sa zlim duhovima, s kojima se če- 
sto tjelesno borio. Tako je, među ostalim, jedanput, za vrijeme toga 
posta, napustio svoju ćeliju i pošao u jednu udubljenu stijenu koja 
je bila u neposrednoj blizini i vrlo visoko iznad velikoga i strašnog 
ponora. Odjednom banu zao duh s olujom, lavinom i u užasnom 
obliku te udari svetog Franju da bi ga odande zbacio. Kako sveti 
Franjo nije imao kamo te nije mogao podnijeti strašan i odvratan 
izraz zlog duha, okrene se rukama, licem i cijelim tijelom prema ka- 
menu te se preporuči Bogu, pipajući rukama nema li štogod za što 
bi se mogao prihvatiti. No svidjelo se Bogu, koji nikada ne dopušta 
da njegovi sluge budu kušani više nego što mogu podnijeti, da se 

odjednom kamen uz koji se priljubio čudom oblikovao prema tijelu 
svetog Franje i primio ga u sebe, kao da je stavio ruke i lice u vosak. 
Tako se lik ruku i lica svetog Franje utisnuo u kamen te je on uz 
Božju pomoć odolijevao zlom duhu. 

Ali što đavao nije mogao uspjeti sa svetim Franjom, da ga naime 
strovali odozgor, učinio je poslije smrti svetog Franje jednom nje- 
govu drugu i odanom bratu. Jednog je dana taj brat na tom istom 
mjestu namještao gredu kako bi se moglo bez teškoća doći do toga 
mjesta. To je činio iz poštovanja prema svetom Franji i čudu koje 
se ovdje dogodilo. Tom ga je prilikom zloduh, kad je upravo nosio 
na glavi gredu koju je htio namjestiti, povukao i bacio zajedno s 
drvom na glavi. Ali Bog, koji je sačuvao i zaštitio svetog Franju da 
ne padne, zaštitio je i sačuvao zbog njegovih zasluga i njegova po- 
božnog brata od opasna pada, jer se brat, dok je padao, s velikim 
pouzdanjem preporučio svetom Franji. On mu se odjednom ukaza, 
prihvati ga i postavi na kamenje, a da se nije ni udario ni ozlijedio. 
Kad su ostala braća čula njegovo zapomaganje dok je padao, vje- 
rovala su da se usmrtio i da se, zbog visoka pada, razmrskao na 
komadiće po oštrom kamenju. Uzeše, uz velik plač i žalost, nosiljku 
i pođoše s druge strane brda da pronađu i pokopaju komadiće nje- 
gova tijela. Kad su već silazili s gore, susretne ih onaj brat koji je pao 
s drvom što ga je nosio na glavi glasno pjevajući: Te Deum laudamus 
(Tebe Boga hvalimo). A kad su se braća jako čudila, ispripovjedi im 
brat potanko sve o tom događaju. Tada se sva braća zajedno s njim 
vratiše u svoje kolibice, pjevajući najpobožnije himnu Te Deum la- 
udamus, tako hvaleći i zahvaljujući Bogu i svetom Franji zbog čuda 
koje je učinio svome bratu. 

Sveti Franjo dakle nastavi, kako je rečeno, onaj post, premda 
je morao izdržati mnoge borbe s đavlom. Uza sve to primao je od 
Boga mnoge utjehe, ali ne samo po tome što su ga pohađali anđeli 
nego i šumske ptice. Za vrijeme njegova posta sagradio je jedan so- 
kol u blizini ćelije svetog Franje svoje gnijezdo. On je budio svetog 
Franju svake noći kad je trebao moliti službu čitanja, i nije prije od- 
lazio dok ne bi sveti Franjo ustao. A kad je sveti Franjo bio umorniji 
više nego obično ili kad je oslabio ili bio bolestan, taj bi se sokol, kao 
kakva tankoćutna ili samilosna osoba, javljao kasnije. Ta se ptica 
vrlo sviđala svetom Franji, jer mu je velika sokolova točnost odgo- 
nila svaku tromost i poticala ga na molitvu. Uz to je sokol sa svetim 
Franjom danju bio zajedno poput domaće životinje. 

Kako je sveti Franjo od velika posta i borbe sa zlodusima tjelesno 
silno oslabio, htio je svoje tijelo ojačati duhovnom hranom. Stao je 
promišljati o neizmjernoj slavi i radosti blaženih u vječnom životu i 
molio je Boga neka mu podijeli milost da okusi nešto od te milosti. 
I dok je o tom razmatrao, ukaže mu se u velikom sjaju anđeo, koji 

je imao u lijevoj ruci gusle, a u desnoj gudalo. Sveti ga je Franjo 
zapanjeno gledao. Tada anđeo povuče gudalom po strunama, a sveti 
Franjo osjeti u duši neizrecivu milinu melodije, koja je isključila sva- 
ki tjelesni osjećaj. Kako je to kasnije pripovijedao svojim drugovi- 
ma, mislio je, potegne li anđeo još jednom gudalom, da će mu duša 
napustiti tijelo uslijed te slatkoće. 

Ovo je bilo drugo razmatranje. 

Na hvalu i slavu Isusa Krista i siromaška Franje! Amen. 


TREĆE RAZMIŠLJANJE 
Kako su svete rane utisnute u tijelo svetoga Franje 

Što se tiče trećeg razmišljanja, to jest onoga u kojem se opisu- 
je ukazanje serafa i utiskivanje svetih rana, treba znati da je jedne 
večeri, kad se približavao blagdan Svetoga križa, u mjesecu rujnu, 
došao brat Leon na određeno mjesto i u određeno vrijeme da moh 
sa svetim Franjom jutarnju. Zaustavio se, po običaju, ispred mosta i 
rekao: Domine labia mea aperies, a premda sveti Franjo nije odgovo- 
rio, brat se Leon ne vrati nazad, kako mu je bilo naređeno, već on, 
u dobroj i svetoj namjeri, prijeđe preko mosta i uđe tiho u njegovu 
ćeliju. Kako ga ne nađe, pomisli da moh u šumi. Izađe dakle iz će- 
lije. A kako je bila mjesečina, tražio ga je po šumi. Konačno začu- 
je glas svetoga Franje i, pribhživši se, ugleda ga kako kleči moleći, 
hca i ruku uzdignutih prema nebu, i neprestano ponavlja: »Tko si 
ti, preslatki moj Bože? Tko sam ja, najgadniji crv i beskorisni tvoj 
sluga?« Osim ovih riječi ništa drugo nije govorio. Čudeći se tome, 
brat Leon digne oči i stade promatrati nebo. Tada ugleda kako s 
neba dolazi vatrena buktinja, prekrasna i presjajna. Kada je sišla, 
spusti se na glavu svetog Franje, a iz tog plamena čuo je glas koji 
je govorio sa svetim Franjom. No brat Leon nije razumio ni riječi. 
Kad je to vidio, povukao se neprimjetno natrag te je samo izdaleka 
promatrao događaj i čekao dok se to ne dovrši. A tako je postupio, 
jer se smatrao nedostojnim stajati na tako svetom mjestu na kojem 
se dešava čudo, a i bojao se da ne uvrijedi svetog Franju ih da ga 
ne smete u njegovu razmatranju, kad bi primijetio da se on nalazi 
ovdje. A kako je pozorno promatrao, vidio je da je sveti Franjo tri 
puta pružao ruke prema plamenu. Konačno, nakon dužeg vremena, 
vidio je kako se plamen vraća u nebo. Veseo zbog viđenja i siguran u 
čudo, krene u svoju kohbicu. 

No budući da je brat Leon bio odviše uzbuđen, bio je neopre- 
zan, i sveti Franjo začu kako pod njegovim nogama šušti lišće te mu 
zapovjedi da stane i da ga pričeka. Brat Leon poslušno stade i pri- 
čeka ga s tolikim strahom da bi mu bilo draže taj čas - pripovijedao 

je kasnije braći - da ga je na onom mjestu zemlja progutala nego da 
dočeka svetog Franju. Mislio je da se sveti Franjo rasrdio, iako se 
on vrlo pažljivo čuvao da ne uvrijedi njegovo očinstvo i da ga ne bi 
zbog njegove krivnje sveti Franjo udaljio iz svoga društva. Stigavši 
do njega, upita ga sveti Franjo: »Tko si ti?« Brat Leon odgovori, dr- 
šćući cijelim tijelom: »Ja sam brat Leon, oče moj.« Sveti mu Franjo 
reče: »Zašto si došao ovamo, brate ovčice? Nisam li ti rekao da me 
ne smiješ promatrati? Reci mi, u ime svete poslušnosti, jesi li išta 
čuo ili vidio?« Brat Leon odgovori: »Čuo sam te, oče, kako govoriš 
i kako si više puta ponovio: Tko si ti, preslatki Bože? Tko sam ja, 
najgadniji crv i beskorisni tvoj sluga?« Na to brat Leon klekne pred 
svetog Franju i prizna svoj grijeh neposlušnosti koji je učinio protiv 
njegove zapovijedi i, gorko plačući, zamoli ga za oproštenje. Zatim 
ga zamoli s poštovanjem da mu protumači one riječi što ih je čuo i 
da mu kaže ono što nije razumio. Kad je sveti Franjo vidio da je Bog 
bratu Leonu, zbog njegove prostodušnosti i čistoće duše, otkrio ili 
dopustio da čuje i vidi djela milosti, pristane da mu otkrije i razloži 
ono što je želio saznati, pa mu reče: »Znaj, brate, ovčice Božja, kada 
sam govorio one riječi koje si čuo, pokazala su mi se dva svjetla: 
jedno u kojem sam spoznao samoga sebe, a drugo u kojem sam spo- 
znao Stvoritelja. Kada sam govorio: ’Tko si ti, preslatki moj Bože’, 
tada sam bio u svjetlu u kojem sam vidio bezdan Božje dobrote, 
mudrosti i sile, a kad sam govorio: ’Tko sam ja. . . ’, bio sam u svjetlu 
u kojem sam vidio suznu dolinu svoje grešnosti i bijede, pa sam 
zato govorio: ’Tko si ti, neizmjerno veliki, dobri i mudri Gospodine, 
da se udostojiš pohoditi mene, neuglednoga i odvratnog crva?’ A u 
onom plamenu što si ga vidio bio je sam Bog. On mi je govorio u 
tom liku, kao što je nekoć govorio Mojsiju. Među ostalim što mi je 
govorio zatražio je od mene da mu poklonim tri dara. Odgovorio 
sam mu: ’Moj Bože, znaš dobro da sam sav tvoj. Ti znaš dobro da 
nemam ništa osim haljine, pojasa i hlača koje griju moje noge, a i to 
pripada tebi. Sto dakle mogu pokloniti tvomu Veličanstvu?’ Tada mi 
Bog reče: 'Pogledaj u svoje krilo i prikaži mi što nađeš.’ Kad sam u 
nj pogledao, našao sam zlatnu kuglu i pokazao je Bogu. Tako sam 
učinio tri puta, kako mi je Bog naložio. Na to sam kleknuo tri puta, 
blagoslivljao i zahvaljivao Bogu koji mi je dao što da mu prikažem. 
Tada sam odmah razumio da su ona tri dara značila svetu posluš- 
nost, najdublje siromaštvo i presjajnu čistoću, što mi je Bog dopu- 
stio, po svojoj milosti, da ih tako savršeno obdržavam, te mi savjest 
nije bila ničim opterećena. Kad si gledao da sam stavljao ruke u svo- 
je krilo i prinosio Bogu te tri kreposti, koje su predstavljale one zlat- 
ne kugle što ih je Bog stavio u moje krilo, slavio sam ga i zahvaljivao 
mu na milosti i dobroti i na tome što mi je jačao dušu. To su bile one 
riječi što si ih čuo kad sam tri puta dignuo ruke, kako si vidio. Ali 

čuvaj se, brate ovčice, i ne idi više za mnom i ne promatraj me. Vrati 
se sada u svoju kolibicu, vodi brigu o meni, jer će za nekoliko dana 
Bog na ovom brdu učiniti tako velike i tako čudesne stvari da će se 
cijeli svijet tome diviti. On će naime učiniti takvo djelo kakvo do 
sada nije još učinio nijednom stvorenju na ovom svijetu.« 

Kad je to rekao, sveti Franjo zamoli da mu donese sveto evan- 
đelje, jer mu je Bog u duši otkrio da će, kad bude tri puta otvorio 
knjigu evanđelja, saznati što Bog s njime namjerava. Kad mu je 
donio knjigu, sveti se Franjo pomolio. A kad je završio molitvu, 
dade knjigu bratu Leonu da je on tri puta svojim rukama otvori 
u ime Presvetoga Trojstva. I kako se to Bogu svidjelo, sva tri puta 
radilo se o muci Isusovoj. Time mu je bilo dano do znanja da, kao 
što je u svemu slijedio Isusa Krista, tako treba da ga slijedi i da mu 
bude posve sličan u patnjama, bolima i u muci, prije nego pođe s 
ovoga svijeta. 

Od toga časa počeo je sveti Franjo osjećati ugodnost u proma- 
tranju Boga i još više je uživao u njegovim pohodima. Među tim 
pohodima jedan je bio takve naravi da ga je neposredno pripremio 
za primanje svetih rana. Dan prije svetkovine svetoga križa u mje- 
secu rujnu, dok je sveti Franjo skrovito molio u svojoj ćeliji, ukazao 
mu se Božji anđeo i rekao mu: »U ime Božje opominjem te da se 
pripremiš svom strpljivošću i poniznošću i da podneseš ono što Bog 
želi učiniti s tobom.« Sveti Franjo odgovori: »Spreman sam strplji- 
vo podnijeti sve ono što bude htio učiniti moj Gospodin.« Nakon 
toga anđeo nestade. 

Sljedećeg dana, na blagdan Svetoga križa, počeo je sveti Franjo 
već u praskozorje moliti. Molio je ispred svoje ćelije, licem okrenu- 
tim prema istoku, a molio je ovim riječima: »O, Gospodine moj, 
molim te da mi udijeliš dvije milosti prije nego što umrem. Prva je 
da za svoga života osjetim u svojoj duši i na svome tijelu, koliko je 
to moguće, onu bol što si je ti, slatki Gospodine, podnio u vrije- 
me svoje pregorke muke. Druga je da osjetim u svom srcu, koliko 
je to moguće, onu neizmjernu ljubav kojom si ti, Sine Božji, gorio 
da dragovoljno podneseš toliku muku za nas grešnike.« A kako se 
duže vremena tako molio, shvatio je da će njegovu veliku želju Bog 
uslišati i, koliko je to moguće jednostavnom stvorenju, bit će mu to 
dopušteno osjetiti, i to u najkraće vrijeme. Kad je sveti Franjo dobio 
to obećanje, počeo je pobožno razmatrati Isusovu muku i njegovu 
neizmjernu ljubav. U njemu je toliko rastao žar pobožnosti da se 
sav preobražavao u Isusa po ljubavi i sućuti. I kako je, sav u žaru, 
cijelo to jutro proveo u takvu razmatranju, odjednom ugleda kako 
s neba silazi seraf sa šest sjajnih, ognjenih krila te mu se u brzom 
letu približava, a mogao je raspoznati i jasno vidjeti u njemu lik ras- 
petoga čovjeka. Krila su na njemu bila tako raspoređena da su dva 

bila iznad glave, dva su služila za let, a dva su prekrivala cijelo tijelo. 
Ugledavši ovo, sveti se Franjo užasno prepade. Bio je u isto vrijeme 
neizrecivo zadivljen, i osjećao je silnu bol. Vrlo se obradovao ljup- 
kom liku Kristovu, koji mu se ukazao tako ljubazno i pohodio ga 
tako prijazno. S druge opet strane, osjetio je samilost i neizmjernu 
bol gledajući ga razapeta na križu. Čudio se zatim tako neobičnom 
i čudnovatom viđenju, znajući dobro da je bol muke u suprotnosti s 
besmrtnošću serafskog duha. 

I dok se divio, bi mu objavljeno da mu je ovo viđenje pokazano 
u takvu obliku zato da bi shvatio kako on treba ne tjelesnim muče- 
ništvom, već žarom duha biti sav preobražen i suobličen s raspetim 
Kristom. Za vrijeme toga čudesnog ukazanja činilo se kao da cijela 
gora La Verna gori presjajnim ognjem, koji je obasjavao i osvjetlja- 
vao sva brda i doline naokolo, kao da je Sunce sišlo na zemlju. A 
pastiri koji su bdjeli i čuvali stada u tom kraju, videći svu goru u 
plamenu i toliko svjetlo oko nje, vrlo su se uplašili i, kako su poslije 
pripovijedah braći, uvjeravah su ih da se onaj oganj nad gorom La 
Vernom mogao vidjeti više od jednog sata. Shčno se tako desilo i 
goničima mazga. Njih je probudio sjaj toga svjetla, koji je sjao kroz 
prozore njihovih noćišta. Zato ustadoše i pođoše prema Romagni, 
misleći da je izišlo pravo Sunce. I dok su išh, vidjeh su kako ono 
svjetlo prestaje, a pojavljuje se prirodno Sunce. U ovom ukazanju 
serafa Isus Krist je objavio svetom Franji neke tajne i uzvišene istine 
koje sveti Franjo nije htio otkriti za svoga života. Tek ih je poslije 
svoje smrti na čudesan način priopćio, kako će se pokazati kasnije. 
Isus Krist mu je rekao: »Znaš h što sam ti učinio? Dao sam ti rane, 
znakove svoje muke, kako bi mogao biti moj zastavnik. Pa kao što 
sam ja na dan svoje smrti sišao u pretpakao i sve sam duše koje sam 
ondje zatekao odande oslobodio snagom svojih rana, tako dopu- 
štam i tebi da svake godine na dan svoje smrti siđeš u čistilište i da 
sve duše iz svojih triju redova - to jest: manju braću, sestre i članove 
svjetovnog reda - a i one koji će te mnogo štovati, a ti ih ondje 
nađeš, izvedeš odande snagom svojih rana i povedeš ih u rajsku do- 
movinu. Tako ćeš biti shčan meni u smrti, kao što si bio i za života. 

Kad je dakle nestalo toga čudesnog viđenja, nakon duga vreme- 
na proteklog u razgovoru, ostade u srcu svetog Franje neizmjeran 
žar i plamen Božje ljubavi, a Krist je ostavio na njegovu tijelu ču- 
desnu sliku i trag svoje muke. Odmah su se na rukama i nogama 
svetog Franje pojavih znakovi čavala, i to onako kako ih je vidio na 
tijelu Isusa Krista Raspetoga, koji mu se ukazao u hku serafa. Ruke 
i noge izgledale su kao da su prikovane po sredini čavhma. Glave 
čavala bile su na dlanovima ruku i nogu izvan mesa, a vrhovi su im 
izlazili s druge strane i na tabanima. Oni su bih tako savijeni i zako- 
vani da se moglo između zakova i zavoja, koji su bih sasvim izvan 

mesa, lako staviti prst ruke kao u neki prsten, a glave čavala bile su 
zatupljene i tamne. Slično tome između rebara pokazala se rana od 
uboda kopljem, i to nezacijeljena, rumena i krvava. Ta je rana kasni- 
je više puta krvarila i svetom je Franji znala okrvaviti odjeću i hlače. 
Po svemu tome braća su, i prije nego što su saznala od njega što se 
to s njim dogodilo, pa i bez obzira na to što on nikada nije otkrivao 
svoje noge ni ruke i što nije mogao stati na svoje tabane, mogla 
jasno spoznati da je on imao na rukama, nogama i među rebrima 
jasno utisnut lik Gospodina Isusa Krista Raspetoga, jer su pronašla 
da su njegova donja odjeća i hlače krvave kada su bile na pranju. 

Koliko god je sveti Franjo nastojao sakriti i zatajiti slavne rane, 
koje su bile posve jasno utisnute na njegovu tijelu, uvidio je da ih 
ne može sakriti pred svojim najbližim drugovima. Usprkos tomu 
bojao se govoriti o Božjoj tajni te je upao u veliku neodlučnost da 
li da otkrije serafovo ukazanje i utisnute svete rane ili da o tome 
šuti. Konačno je, ponukan savješću, pozvao k sebi nekoliko najo- 
danije braće te im izložio svoju teškoću govoreći općenito, ne re- 
kavši im izravno što se dogodilo, te ih upita za savjet. Među pozva- 
nom braćom bio je jedan vrlo svet, koji se zvao brat Iluminat. Taj 
je uistinu bio Bogom prosvijetljen, kako već i samo njegovo ime 
kaže, te je shvatio da je sveti Franjo morao vidjeti čudesne stva- 
ri. Stoga mu je rekao ovo: »Brate Franjo, znaj da ti Bog koji put 
očituje svoje tajne ne samo za samoga tebe nego i za druge. Stoga 
se s pravom moraš bojati da ne bi zavrijedio prijekor ako zatajiš 
ono što ti je Bog objavio na korist drugih.« Tada je sveti Franjo, 
potaknut tim riječima, s velikim strahopoštovanjem ispripovijedao 
braći sve o gore spomenutom viđenju, dodavši da mu je Krist kad 
mu se ukazao rekao neke stvari koje on ne bi nikad kazao dokle 
god bude živ. 

Premda su mu presvete rane koje mu je utisnuo Isus Krist uno- 
sile u srce preveliku radost, ipak su one njegovu tijelu i tjelesnim 
osjetilima zadavale nesnosne boli. Zato je, zbog tih svojih novih 
muka, izabrao između ostale braće samo Leona, čovjeka bezazlena 
i nedužna, kojemu sve otkri i dopusti da se dotiče svetih rana te 
ih ornata vunenom tkaninom, da bi se tako ublažila bol i zaustav- 
ljalo krvarenje. Dao je da mu mijenja vunene ovoje često, pa čak i 
dnevno, kad je bio bolestan, ali nikada od četvrtka navečer do su- 
bote ujutro. Nije naime htio da mu u to vrijeme bilo kakvo ljudsko 
sredstvo ili lijek i najmanje ublažuje Kristove boli koje je osjećao na 
svom tijelu, jer je upravo u to vrijeme naš Spasitelj Isus Krist bio za 
nas uhvaćen, razapet, umro i pokopan. Jednom se dogodilo, kad je 
brat Leon mijenjao svetom Franji zavoj na rani ispod rebara, da je 
sveti Franjo zbog bolova što ih je osjećao kod trganja okrvavljenog 
zavoja položio ruku na prsa brata Leona. Od tog dodira posvećenih 

ruku osjetio je brat Leon takvu milinu pobožnosti u svom srcu da 
umalo nije pao onesviješten na zemlju. 

I konačno, što se tiče trećeg razmatranja, kad je sveti Franjo 
završio četrdesetodnevni post na čast svetom Mihaelu arkanđelu, 
spremio se, prema Božjoj objavi, da se vrati u svetu Mariju Anđeo- 
sku. Tada pozove k sebi brata Masea i brata Anđela i, nakon mnogih 
razgovora i svetih pouka, povjeri im svetu goru, rekavši im da se 
mora zajedno s bratom Leonom vratiti u Svetu Mariju Anđeosku. 
Kad je to rekao, oprosti se s njima i blagoslovi ih u ime Isusa Ras- 
petoga. Preporuči im se u molitve i pruži im svoje posvećene ruke, 
urešene slavnim presvetim ranama, da ih vide, opipaju i poljube. 
Ostavivši ih utješene, rastane se od njih i siđe sa svete gore. 

Na hvalu i slavu Isusa Krista i siromaška Franje! Amen. 


ČETVRTO RAZMIŠLJANJE 
Kako je sveti Franjo sišao s La Verne 
i kako je na putu u Mariju Anđeosku učinio mnoga čudesa 

Što se tiče četvrtog razmišljanja, treba znati: pošto je istinska lju- 
bav Kristova potpuno preobrazila svetog Franju u pravi lik raspetog 
Krista, i kad je svetac dovršio četrdesetodnevni post u čast svetom 
Mihaelu Arkanđelu na svetoj gori, a poslije same svetkovine svetog 
Mihaela, sišao je sa svete gore anđeoski i sveti čovjek otac Franjo. 
On je uzeo sa sobom brata Leona i pobožnog seljaka, na čijem je 
magarcu jahao, jer nije zbog rana na nogama mogao pješačiti. 

Budući da su pastiri pripovijedali o čudesnom ognju na La Verni, 
koji su vidjeh i tumačili ga kao znak velikog čuda što ga je Bog uči- 
nio na svetom Franji, još se više proširio po tom kraju glas, i onako 
velik, o njegovoj svetosti. Kad su dakle ljudi onoga kraja saznali da 
sveti Franjo silazi s gore i prolazi onim krajem, svi iziđoše da ga 
vide. Muževi i žene, stari i mladi, s velikom su pobožnošću i če- 
žnjom tražili da mu poljube ruke i dotaknu ih se. 

I kako nije mogao, a da ne udovolji željama njihove pobožnosti, 
pružao im je samo prste na poljubac jer je dlanove imao zavijene. A 
da još bolje sakrije presvete rane, pokrivao je ruke rukavima. Uza 
sve to što je nastojao zatajiti i sakriti tajnu presvetih rana, kako bi 
izbjegao svaku prigodu svjetovne slave, ipak se svidjelo Bogu da, 
sebi na slavu, izvede mnoga čudesa snagom presvetih rana. To se 
napose dogodilo na putu od La Verne do Svete Marije Anđeoske, 
a kasnije su se dogodila vrlo mnoga čudesa u različitim krajevima 
svijeta, kako za vrijeme njegova života tako i poslije njegove slavne 
smrti, da bi se na taj način jasnim i očitim čudesima očitovala svije- 
tu sakrivena i neizmjerna ljubav i milosrđe Kristovo prema Franji, 

kojemu je čudom u tijelo utisnuo svoje svete rane. Neka od ovih 
čudesa iznijet ćemo ovdje. 

Kad se sveti Franjo približavao nekom zaseoku koji je bio na gra- 
nici pokrajine Arezzo, izašla mu je u susret, uz velik plač, neka žena, 
držeći u naručju sinčića koji je imao osam godina, a već je od četvrte 
godine bolovao od vodene bolesti. Imao je tako naduven trbuh da 
nije mogao vidjeti svoje noge kad je stajao uspravno. Ta žena polo- 
ži pred Franju svoga sina i zamoli ga da se pomoli Bogu. Sveti se 
Franjo najprije pomoli, a kad je dovršio molitvu, položi svoje svete 
ruke djetetu na trbuh. U tom trenutku nestade svake naduvenosti, 
bi potpuno izliječen. Franjo ga zdrava preda njegovoj majci. Ona 
ga primi s velikim veseljem i povede kući te zahvali Bogu i svetom 
Franji, a ozdravljeno dijete pokazivala je vrlo rado svakome iz toga 
kraja tko god bi došao njezinoj kući da ga vidi. 

Istoga dana prolazio je sveti Franjo predgrađem mjesta San Se- 
polcro, a prije nego što se približio gradu, dođe mu u susret mnoš- 
tvo ljudi iz grada i zaselaka, a mnogi su mu došli u susret s maslino- 
vim grančicama u rukama, vičući glasno: »Evo sveca, evo sveca!« 
Iz pobožnosti i želje da ga se dotaknu načiniše veliku gužvu i stisku 
oko njega. Ali on je išao posve uronjen u Bogu i u svoje razmatranje. 
I premda su ga ljudi doticah, zaustavljah i vukli, on nije ništa osjećao 
od onoga što se oko njega zbivalo i govorilo, nego je samo išao dalje. 
Još više, nije ni znao da je prošao tim krajem. Kad je prošao pred- 
građem toga grada i kad se mnoštvo razišlo svojim kućama, stigao 
je sveti Franjo do kuće gubavaca, koja je bila od predgrađa udaljena 
jednu milju. Došao je k sebi i, kao da se vratio s drugoga svijeta, za- 
pitao je svoje pratioce: »Kad ćemo se pribhžiti predgrađu?« Zaista, 
njegova duša, stalno uzdignuta i uznesena u razmatranje nebeskih 
stvari, nije osjećala ništa od zemaljskih stvari, kao ni promjenu mje- 
sta, vremena i ljudi. A to se događalo počesto, kako su to potvrdili 
njegovi drugovi. 

Te večeri stigne sveti Franjo u sklonište braće u Monte Casale. 
Tu se nalazio jedan brat teško bolestan. Bio je tako strašno mučen 
bolešću da je njegova bolest bila više shčna napasti i mučenju zlog 
duha negoh prirodnoj bolesti. Katkada se bacao na zemlju, silno 
je drhtao, pjenio se, a pritom bi mu se grčih svi mišići tijela. Sad 
su se stezah, sad rastezah, sad su se savijah, ih bi mu se šija spajala 
s petom i bacao bi se uvis, a odmah zatim padao bi umoran nau- 
znak. Kad je sveti Franjo sjedio za stolom i čuo od braće o tome 
tako jadno bolesnom i bespomoćnom bratu, vrlo mu se sažali te 
uzme zalogaj kruha što ga je jeo, načini od njega križ svojim sve- 
tim i izranjenim rukama pa ga pošalje bolesnom bratu. Čim ga je 
brat pojeo, potpuno ozdravi i nikad više nije ništa osjetio od svoje 
bolesti. 

Kad dođe jutro, sveti Franjo pošalje dva pobožna brata iz ovog 
zakloništa na La Vernu, a s njima i onog seljaka koji je došao s 
njima i išao iza magarca, hoteći se vratiti kući. Braća odu, a s nji- 
ma i onaj seljak. Kad su došli u okolicu Arezza, vidjeli su ih već 
izdaleka neki ljudi toga kraja te su se jako obradovali, misleći da je 
to sveti Franjo, koji je tuda prošao prije dva dana. Oni su se naime 
nadali da će sveti Franjo položiti svoje svete ruke na ženu koja je 
već tri dana bila u porođajnim bolovima, a nije mogla roditi i bila 
je na umoru, pa da će ozdraviti i da će ona roditi. Ali kad su se 
braća približila, a oni opazili da to nije sveti Franjo, jako su se ra- 
stužili. Ali ni ondje gdje svetac nije bio tjelesno ipak nije v ponestalo 
njegove moći, jer nije ponestalo ni vjere onih ljudi. Čudnovato 
- žena je umirala i lice joj je već imalo crte čovjeka koji umire. 
Stoga ljudi upitaše braću imaju li možda nešto čega su se dotakle 
ruke svetog Franje. Braća stadoše razmišljati i marljivo ispitivati, 
ali se ipak nije ništa našlo čega se sveti Franjo dotakao svojim ru- 
kama osim ulara na magarcu na kojem je jahao. Ljudi uzmu ular s 
velikim poštovanjem i pobožnošću te ga položiše na tijelo trudne 
žene. Pri tome su pobožno zazivali ime svetoga Franje i njemu su 
porodilju preporučivali. I gle! Tek što su na ženu položili ular, od- 
mah je bila oslobođena svake opasnosti. Rodila je lako i radosno, 
i ostala živa. 

Pošto je sveti Franjo proboravio u tom mjestu nekoliko dana, 
napusti ga i pođe u Citta di Castello. I eto mnogih građana koji do- 
vedoše pred njega neku već davno opsjednutu ženu te ga ponizno 
zamoliše da bi je oslobodio, jer je ona zbunjivala cijelu okolicu sad 
bolnim jaukanjem, sad groznim krikovima, sad opet lajući poput 
pseta. Na to se sveti Franjo najprije pomoli, načini nad njom znak 
svetoga križa te zapovjedi zloduhu da odstupi od nje. Đavao smje- 
sta iz žene iziđe, ostavivši je zdravu tijelom i dušom. 

Kad se to čudo razglasilo među narodom, donese mu neka žena 
s velikom vjerom svoga teško bolesnog sinčića koji je bolovao od 
neke ljute rane te ga pobožno zamoli da ga se udostoji blagosloviti 
svojim rukama. Kad je sveti Franjo vidio njezinu veliku pobožnost, 
uzme dječaka, skine mu zavoj s rane i blagoslovi ga, načinivši tri 
puta znak svetog križa nad njegovom ranom. Zatim mu ranu svo- 
jom rukom ponovno previje i vrati ga njegovoj majci. A kako je bila 
večer, ona ga odmah položi u postelju da spava. Kad je ujutro došla 
da ga digne iz postelje, nađe ga bez zavoja. Tada pogleda ranu i 
ustanovi da je potpuno iscijeljena kao da je nikada nije ni bilo, osim 
što je na mjestu gdje se nalazila rana izraslo meso poput rumene 
ruže. No to je bilo više svjedočanstvo čuda negoli trag rane, jer je ta 
ruža ostala kroz cijeli njegov život. To ga je uvijek poticalo na štova- 
nje svetoga Franje koji ga je iscijelio. 


1564 


II. ŽIVOTOPISI SV. FRANJE 


Na molbu pobožnih građana toga mjesta ostade sveti Franjo kod 
njih mjesec dana i kroz to vrijeme učinio je mnoga čudesa. Zatim 
napusti to mjesto i pođe u Mariju Anđeosku s bratom Leonom i s 
nekim drugim dobrim čovjekom koji mu je posudio svoga magarči- 
ća na kojem je sveti Franjo jahao. 

Premda su cijeli dan putovali, nisu mogli zbog lošeg puta i velike 
studeni stići ni do kakva mjesta gdje bi mogli prenoćiti. Prisiljeni 
noću i lošim vremenom, sklonili su se u spilju u nekoj udubljenoj 
stijeni da pričekaju dok prestane padati susnježica. Dobri čovjek 
koji je posudio svoga magarca nije mogao spavati jer nije bio toplo 
odjeven, a vatru nisu mogli naložiti. Stoga je počeo u sebi plakati 
i tugovati. Tužeći se na hladnoću, počeo je mrmljati protiv svetog 
Franje što ga je doveo na takvo mjesto. No kako je to sveti Franjo 
osjetio, sažali mu se te ga u žaru svog duha, pruživši ruku prema 
njemu, dotakne. Divne li promjene! Tek što ga je dotakao svojom 
rukom, koju je probola i užarila ruka božanskoga serafa, potpuno 
nestade hladnoće te obuze onog čovjeka takva toplina izvana i iznu- 
tra da je pomislio kao da se nalazi u blizini otvora užarene peći. 
Tada, duševno i tjelesno okrijepljen, zaspi. A kasnije je govorio da je 
te noći slađe spavao u toj stijeni i usred snijega sve do jutra nego što 
je ikad spavao u vlastitoj postelji. 

Cijeli su sljedeći dan hodah i stigli Svetoj Mariji Anđeoskoj. Kad 
su joj bih nadomak, brat Leon pogleda gore prema samostanu Ma- 
rije Anđeoske i ugleda predivan križ s hkom Raspetoga kako lebdi 
pred svetim Franjom. Križ se pomicao prema svetom Franji: kad 
je Franjo išao, i križ se kretao, a kad je sveti Franjo zastao, i križ bi 
se zaustavio. Taj je križ bio tako sjajan da je bilo obasjano ne samo 
hce svetog Franje već je bio obasjan i cijeh put. Toga je svjetla tek 
onda nestalo kad je sveti Franjo stupio u samostan Svete Marije 
Anđeoske. 

Kad su stigh u samostan, braća su svetog Franju i brata Leo- 
na primila s najvećim veseljem i ljubavlju. Otada je sveti Franjo 
boravio najviše u tom samostanu Svete Marije Anđeoske. Glas se 
o njegovoj svetosti i o njegovim čudesima sve više širio u Redu i 
po svijetu, premda je u svojoj neizmjernoj skromnosti, koliko god 
je mogao, skrivao darove i milosti Božje, nazivajući se najvećim 
grešnikom. 

Tomu se jednom čudio i brat Leon te je ludo pomisho u sebi: 
»Evo, ovaj sebe javno naziva prevehkim grešnikom. Postao je ve- 
likan Reda i tohko ga je Bog počastio, no on se ipak nikada u 
skrovitosti ne ispovijeda zbog putenoga grijeha. Je h on ipak dje- 
vičanski čovjek?« Otada je on svakako htio saznati pravu istinu 
o tome. Kako se nije usudio ništa o tome kazati svetom Franji, 
utekao se Bogu, moleći ga usrdno da ga zaista uputi u ono što je 

želio saznati. Zbog mnogih molitava i zasluga svetog Franje bio je 
uslišan i mogao se o tom osvjedočiti kad je imao ovo viđenje: vi- 
dio je svetog Franju kako stoji na vrlo visokom i istaknutom mje- 
stu kamo se nije nitko mogao popeti, a niti doći do njega. Time 
mu je bilo dano do znanja da je tako visoko i nedostižno mjesto 
označavalo uzvišenost djevičanske čistoće svetog Franje, što ju je 
posjedovalo ono tijelo koje je trebalo biti urešeno presvetim Kri- 
stovim ranama. 

Videći sveti Franjo da mu zbog svetih rana pomalo ponestaje 
tjelesne snage i da se više ne može brinuti za upravu Reda, sazove 
sveopću skupštinu. Kad se sastala ta skupština, na kojoj su bila 
sva braća, ponizno im se ispriča što se više ne može baviti bri- 
gom za Red zbog svoje tjelesne slabosti. On se nije mogao odreći 
vrhovnog poglavara jer ga je sam papa imenovao generalom, a 
isto tako nije mogao postaviti novoga generala ili zamjenika bez 
izričita papina dopuštenja. Stoga je brata Petra Katanskog ime- 
novao svojim pomoćnikom, povjerivši ga braći provincijalima s 
najvećom ljubavlju. Tada je sveti Franjo, ojačan u duhu, digao 
svoje oči i ruke prema nebu i rekao ovo: »Tebi, Gospodine moj 
Bože, preporučujem svoju obitelj koju si povjerio mojoj brizi. A 
sada se više ne mogu za nju brinuti zbog svoje bolesti, koja je 
tebi dobro poznata, te je preporučam i ministrima provincija. Oni 
neka budu spremni položiti na sudnji dan pred tobom račun, ako 
ikoji brat njihovom nemarnošću ili njihovim zlim primjerom ili 
zbog njihova preoštrog prijekora propadne.« U riječima, kojima 
je govorio o svojoj bolesti, kako se Bogu svidjelo, razumjela su 
braća da govori o presvetim ranama te nije nitko mogao zadržati 
suze iz poštovanja. Otada prepusti svu brigu i upravu Reda svom 
pomoćniku i provincijalima te reče: »Sada kada sam napustio bri- 
gu za Red zbog svoje bolesti nisam dužan ništa drugo osim moliti 
se Bogu za naš Red i davati dobar primjer braći. Dobro znam, kad 
bi mi to dopuštala moja slabost, da bi najveća pomoć koju bih 
mogao dati Redu bila: neprestano se moliti Bogu za nj da ga on 
brani, ravna i čuva.« 

Otkako je sveti Franjo dobio svete rane, kako je već rečeno, na- 
stojao ih je koliko je mogao skrivati te je uvijek hodao povezanih 
ruku, a noge su mu bile uvijek obuvene. Usprkos tome nije mogao 
spriječiti da ih braća vide ili ih se dotaknu, a napose je onu između 
rebara nastojao sakriti većom pomnjom. Tako ga neki brat, koji ga 
je posluživao, jednom ponuka da skine donju haljinu da bi je otre- 
sao od prašine. Kad ju je sveti Franjo skidao, brat je jasno vidio ranu 
na prsima. Brzo je stavio ruku na rebra i, dotakavši je, s tri prsta 
procijeni veličinu i dubinu rane. U isto vrijeme i na isti način vidio je 
ovu ranu i njegov zamjenik. 

Najjasnije se međutim o rani na prsima osvjedočio brat Rufin, 
čovjek odan razmatranju. O njemu je sveti Franjo rekao da na svije- 
tu nema svetijeg čovjeka od njega i zato ga je sveti Franjo posebno 
ljubio i udovoljavao svakoj njegovoj želji. Ovaj se brat Rufin na tri 
načina osvjedočio o svetim ranama, a napose o onoj između rebara, 
a u to je uvjerio i druge. Prvi je to put bilo kad je htio oprati hlače 
svetog Franje, koje su bile tako velike da su, kad ih je sveti Franjo 
navukao na sebe, pokrivale i ranu na desnom boku. Promatrajući 
ih veoma pažljivo, brat Rufin ih je svaki put našao okrvavljene s 
desne strane. Sa sigurnošću je mogao utvrditi da je to krv koja je 
tekla iz rane. Kad je sveti Franjo vidio zbog čega brat Rufin tako po- 
mno promatra hlače - da vidi naime krv - strogo ga ukori. Jednom 
je zgodom brat Rufin trljao leđa svetog Franje. Posve nehotice mu 
se oklizne ruka te njegovi prsti uđu u ranu na rebrima da je sveti 
Franjo zbog bolova što ih je osjetio glasno zavapio: »Bog neka ti 
oprosti, brate Rufine, što si to učinio!« Na treći se način brat Rufin 
uvjerio o ranama svetog Franje kad ga je s velikom upornošću molio 
da mu dadne svoj habit kao znak velike milosti, a da uzme njegov 
iz milosrđa i ljubavi. Iako nerado, ipak prista milosrdni otac na tu 
njegovu molbu. Svuče svoj habit i dade mu ga, a uzme haljinu brata 
Rufina. Pri tom svlačenju i oblačenju brat Rufin jasno je vidio onu 
ranu na prsima. 

Slično su brat Leon i mnoga braća vidjela one presvete rane još 
za njegova života. Ta su braća, iako im se zbog njihove svetosti i 
jednostavnosti moglo vjerovati, ipak prisegla na Sveto pismo, da 
uklone u Redu svaku sumnju i dvojbu da su jasno vidjeli svete rane. 

Rane svetog Franje vidjeh su i neki kardinali koji su bih s njim 
vrlo veliki prijatelji. Oni su, iz poštovanja prema svetim ranama, 
skladah i sastavih hjepe i pobožne himne, antifone i prozna djela. 
Sam vrhovni svećenik papa Aleksandar, propovijedajući puku u pri- 
sutnosti svih kardinala, među kojima je bio i sveti Bonaventura - jer 
i on je bio kardinal - rekao je i ustvrdio da je on vidio svojim vlasti- 
tim očima presvete rane svetog Franje dok je on još bio živ. 

A i gospođa Jakoba iz Settesohja, u svoje vrijeme najutjecajnija 
osoba u Rimu, vrlo je štovala svetog Franju i pohodila ga prije nego 
je umro. Tom je prilikom, a i nakon njegove smrti kad je došla na 
pokop svetog Franje, također vidjela svete rane i poljubila ih više 
puta. Ona je naime došla iz Rima u Asiz na pokop, jer joj je Bog 
objavio. A bilo je to ovako: 

Nekoliko dana prije svoje smrti ležao je sveti Franjo bolestan u 
Asizu u biskupskoj palači, gdje je s njime bilo nekohko drugova. 
Unatoč svojoj bolesti često je pjevao hvalospjeve Kristu. Jednom 
mu reče jedan od njegove braće: »Oče, ti znaš da ovi građani ima- 
ju pouzdanje u tebe i smatraju te svetim čovjekom. Budući da oni 

vjeruju da si onakav kakvim te drže, ti bi morao u toj svojoj nevolji 
misliti na smrt i jer si tako bolestan, prije plakati negoli pjevati. I 
znaj da tvoje i naše pjevanje, koje ti od nas zahtijevaš, čuju mnogi u 
palači i izvan nje, jer tu palaču čuvaju mnogi naoružani ljudi upravo 
zbog tebe, te bi se zbog toga mogli i sablazniti. Zato mislim«, reče 
taj brat, »kako bi bilo bolje da mi odemo odavde i da se vratimo u 
Mariju Anđeosku, jer ne pristaje da stanujemo zajedno sa svjetov- 
njacima.« Sveti mu Franjo odgovori: »Predragi brate, ti znaš da ti 
je prije dvije godine, dok smo bili u Folignu, Bog objavio dan moje 
smrti, a tako je objavio i meni. On mi je priopćio da će za nekoliko 
dana, i to u ovoj bolesti, doći taj dan. U toj me je objavi Bog uvjerio 
da će mi biti oprošteni svi moji grijesi i da ću biti blažen u raju. Prije 
te objave oplakivao sam svoju smrt i grijehe, ali od onog sam dana 
ispunjen tolikom radošću da ne mogu više plakati. Pjevam i pjevat 
ću neprestano Bogu koji mi je dao svoju milost i dao mi jamstvo ne- 
beske slave. Pristajem da odemo odavde, i to me veseli. Ali morate 
pronaći način kako da me odavde odnesete jer ja ne mogu hodati.« 
Na to su ga braća stavila na svoja ramena i ponijela, praćena mno- 
gim građanima. 

A kad su stigli do bolnice, pokraj koje su prolazili, reče sveti Fra- 
njo onima koji su ga nosili: »Stavite me na zemlju i okrenite me 
prema gradu!« Kad su ga položili licem okrenutim prema Asizu, 
blagoslovio je grad govoreći: »Blagoslovljen da si od Boga, sveti 
grade, jer će se po tebi spasiti mnoge duše, jer će u tebi stanovati 
mnoge sluge Božje i jer će mnogi iz tebe biti izabrani za kraljevstvo 
vječnoga života.« A kad je to rekao, dopusti da ga ponesu Svetoj 
Mariji Anđeoskoj. 

Kad su stigli onamo, smjeste ga u bolesničku sobu da se odmori. 
Tada sveti Franjo dozove jednoga od braće i reče mu: »Moj predra- 
gi brate, Bog mi je objavio da ću za nekoliko dana od ove bolesti 
umrijeti. Ti znaš da bi se gospođa Jakoba iz Settesolija, pobožna 
prijateljica našeg Reda, vrlo ražalostila kad bi čula da sam umro, a 
da nije bila nazočna. Zato joj javi neka odmah dođe ovamo ako me 
želi vidjeti živa.« Brat odgovori: »Dobro si rekao, oče. Budući da te 
ona toliko poštuje, bilo bi joj vrlo žao kad ne bi bila kod tvoje smr- 
ti.« »Idi, dakle«, reče sveti Franjo, »donesi crnilo, papir i pero, pa 
ćeš napisati što ti budem rekao.« Kad je brat to donio, sveti Franjo 
mu je diktirao ovo: 

»Gospođi jakobi, službenici Božjoj, brat Franjo, Božji siromašak, 
šalje pozdrav i zajedništvo u Duhu Svetomu i spasenje u Isusu Kri- 
stu Gospodinu našemu. 

Znaj, predraga, da mije blagoslovljeni Krist svojom milošću obja- 
vio svršetak moga života, koji će uskoro doći. Pa stoga, želiš li me 

zateći živa, čim pročitaš ovo pismo, požuri k Svetoj Mariji Anđe- 
oskoj. Ne kreneš li odtnah, nećeš me naći živa. Uzmi sa sobom 
kostrijet, u koju neka se zamota moje tijelo, i vosak koji je potre- 
ban za moj ukop. Još te molim da mi doneseš ono jelo koje si mi 
običavala davati kada sam bio bolestan u Kimu.« 

I dok je još brat to pismo pisao, objavio je Bog svetom Franji da 
gospođa Jakoba upravo dolazi k njemu i upravo je stupila u samo- 
stan, noseći sa sobom sve ono za što ju je molio u pismu. Stoga je 
sveti Franjo rekao bratu koji je pisao pismo neka ne piše dalje jer 
nije potrebno, već neka prestane pisati. Braća su se vrlo začudila 
zašto neće dovršiti pismo i zašto ga ne da poslati. Stojeći tako u 
čudu neko vrijeme, začuje se jako kucanje na vratima samostana. 
Sveti Franjo pošalje vratara da otvori. Kad je on otvorio vrata, ugle- 
da gospođu Jakobu, rimsku plemkinju, s dvojicom svojih sinova, 
senatora, s velikom pratnjom ljudi na konjima. Oni uđoše, a gospo- 
đa Jakoba pođe ravno u bolesničku sobu svetog Franje. Njezinu se 
dolasku sveti Franjo vrlo obradova, a taj pohod ga je i utješio. A i 
ona je imala iste osjećaje vidjevši ga živa i sposobna da govori. Tada 
mu ona povjeri kako joj je Bog pravovremeno objavio kratak rok 
njegova života, kako je namjeravao poslati po nju i zamoliti je za 
neke stvari, koje je ona donijela sa sobom. Tada naloži da donesu 
svetom Franji tražene stvari i dade mu jelo. Kad je sveti Franjo jeo, 
osjetio se jačim, a gospođa Jakoba kleknula je do njegovih nogu. 
Prihvatila je te svete noge, označene svetim ranama Isusovim, cje- 
livala ih je i ljubila s tolikom pobožnošću i upravo ih je oblijevala 
svojim suzama da se braći, koja su naokolo stajala, činilo kao da 
vide Magdalenu do nogu Isusa Krista te je ni na koji način nisu 
mogli odvući od njega. 

Konačno im je nakon dužeg vremena uspjelo podići je i odvesti 
na stranu te su je pitah kako to da je došla tako brzo i pravovremeno 
sa svim stvarima potrebnim živom svetom Franji i za njegov ukop. 
Gospođa Jakoba odgovori da je jedne noći kada se molila u Rimu 
čula glas s neba koji joj je rekao: »Želiš li zateći svetog Franju živa, 
pođi bez oklijevanja u Asiz te ponesi sa sobom ono što si mu običa- 
vala davati kad je bio bolestan i ono što će biti potrebno za ukop. I 
eto, učinila sam tako.« 

Gospođa Jakoba ostala je ondje sve do smrti svetog Franje i dok 
nije bio pokopan. Pri pokopu iskazivala mu je veliku počast s cije- 
lom svojom pratnjom. Ona je platila sav trošak pogreba. Tada se 
vratila u Rim, gdje je nakon kraćeg vremena sveto umrla. Iz pobož- 
nosti prema svetom Franji naredila je da je prenesu i pokopaju u 
Svetoj Mariji Anđeoskoj. Tako je bilo i učinjeno. 

Na hvalu i slavu Isusa Krista i siromaška Franje! Amen. 

Kako je gospodin Jeronim dodirnuo i vidio 
rane svetoga Franje u koje prije nije vjerovao 

Na samrti svetog Franje vidjeli su i cjelivali njegove slavne rane 
ne samo spomenuta gospođa Jakoba, njezini sinovi i njezina pratnja 
već i mnogi asiški građani. Među njima je bio i jedan vitez, vrlo 
glasovit i poznat čovjek, a zvao se gospodin Jeronim. On je bio pun 
sumnje i nesklon vjerovati, kao ono sveti Toma apostol. Da uvje- 
ri sebe i druge, pred svjetovnjacima i braćom drsko micaše čavle 
na rukama i nogama te razgledavaše ranu na prsima svetog Franje. 
Zbog toga je on pouzdan svjedok istine. Prisizao je i na Sveto pismo 
da je vidio i doticao svete rane. 

Sveta Klara i njezine sestre, koje su bile na pogrebu, vidjele su i 
cjelivale svete rane svetoga Franje. 

Na hvalu i slavu Isusa Krista i siromaška Franje! Amen 


O danu i godini smrti svetoga Franje 

Slavni Kristov priznavalac, gospodin sveti Franjo, preminuo je s 
ovoga svijeta godine Gospodnje tisuću dvije stotine dvadeset i še- 
ste, četvrti dan mjeseca listopada, u subotu, a u nedjelju je bio po- 
kopan. To je bilo dvadesete godine nakon njegova obraćenja, to jest 
kada je započeo pokornički život, i druge godine nakon primljenih 
rana, a četrdeset i pet godina od njegova rođenja. 

Na hvalu i slavu Isusa Krista i siromaška Franje! Amen. 


O kanonizaciji svetoga Franje 

Sveti je Franjo zatim proglašen svetim godine tisuću dvije stotine 
dvadeset i osme po papi Grguru IX., koji je došao osobno u Asiz da 
ga proglasi svetim. 

Time je završeno četvrto razmišljanje. 

Na hvalu i slavu Isusa Krista i siromaška Franje! Amen. 

PETO I POSLJEDNJE RAZMIŠLJANJE 
O različitim ukazanjima svetog Franje 
nakon njegove smrti svetim osobama 

Peto i posljednje razmišljanje donosi neka ukazanja, objave i ču- 
desa što ih je Bog učinio i pokazao nakon smrti svetog Franje, da 
potvrdi njegove svete rane i da se sazna za dan i sat kad ih je on 
primio od Krista. 

Treba znati da je 3. listopada godine 1282. brat Filip, provinci- 
jal u Toskani, po naredbi generalnog ministra brata Bonagracija od 
Svetog Ivana, zatražio u ime svete poslušnosti od brata Mateja iz 
Castiglionea kod Arezza, čovjeka vrlo pobožna i sveta, da mu kaže 
što zna o danu i satu kada je Isus utisnuo svete rane u tijelo svetog 
Franje. Brat Filip je čuo da je brat Matej imao o tome objavu. Brat 
Matej, vezan svetom poslušnošću, rekao je ovo: 

»Dok sam se prošle godine u svibnju na La Verni molio u ćeliji za 
koju se govorilo da je mjesto na kojem je sveti Franjo imao serafsko 
ukazanje, najusrdnije sam tražio u molitvi od Boga da mi se udostoji 
objaviti dan, sat i mjesto kada su svete rane bile utisnute u tijelo 
svetoga Franje. I kako sam ustrajao u molitvi i prošnji, za vrijeme 
počinka ukazao mi se sveti Franjo u vrlo velikom svjetlu i rekao mi: 
’Sinko, što moliš od Boga?’ A ja mu odgovorih što. On mi reče: ’Ja 
sam tvoj otac Franjo. Poznaješ li me?’ 'Prepoznajem te oče!’ rekoh. 
’Tada pogledaj moje rane na rukama, nogama i na boku. Došlo je 
vrijeme kad Bog hoće da se radi njegove slave objavi što braća žele 
saznati, jer se prije nisu za to pobrinula. Znaj, onaj koji mi se uka- 
zao nije bio anđeo, već Isus Krist u liku serafa te je utisnuo u moje 
tijelo onih pet rana koje je on zadobio na svojem tijelu na križu. 
A to se dogodilo ovako: dan prije blagdana Svetoga križa ukazao 
mi se anđeo i rekao, u ime Božje, da se strpljivo pripremam kako 
bih mogao primiti ono što mi Bog želi dati. Odgovorio sam da sam 
spreman primiti i podnijeti sve što se Bogu sviđa. Sljedećeg dana, to 
jest ujutro na blagdan Svetog križa, koji je one godine pao u petak, 
napustio sam svoju ćeliju prije svitanja u silnom žaru duha te sam 
pošao na to mjesto gdje si ti sada, a gdje sam ja često molio. Dok 
sam molio, poče silaziti s neba velikom brzinom razapet mladić u 
liku serafa sa šest krila. Ugledavši njegovu čudesnu pojavu, kleknuo 
sam i počeo pobožno razmatrati o neizmjernoj ljubavi raspetog Isu- 
sa i o bezgraničnim bolima njegove muke. Pogled na nj izazvao je 
u meni toliku samilost te mi se učinilo kao da osjećam tu muku na 
svom vlastitom tijelu. I dokle god je seraf bio ovdje, bila je osvijetlje- 
na ova gora kao Sunce. Tako lebdeći, došao je seraf posve k meni. A 
kad je bio preda mnom, rekao mi je neke tajne riječi koje još nisam 
nikome rekao. Ah dolazi vrijeme kad će i one biti objavljene. Nakon 

nekog vremena rastade se Krist od mene i ode u nebo, a sebe nađoh 
označena ranama. Idi dakle’, rekao je sveti Franjo, ’i svakako reci 
ovo svome ministru, jer je to Božje djelo, a ne ljudsko.’ Kad je to 
sveti Franjo rekao, blagoslovio me i vratio se u nebo, praćen velikim 
mnoštvom presjajnih mladića.« 

Brat Matej je rekao da je sve ovo vidio i čuo kad je bio budan, a 
ne u snu. Kad je spomenuti ministar tražio da se u ime svete posluš- 
nosti zakune, onda je to i učinio u njegovoj sobi u Firenci. 

Na hvalu i slavu Isusa Krista i siromaška Franje! Amen. 


Kako je jedan sveti brat, čitajući životopis svetoga Franje, 
u poglavlju o svetim ranama, o tajnim riječima 
koje je seraf rekao svetom Franji kad mu se ukazao, 
toliko molio Boga da mu ih je sveti Franjo objavio 

Drugom je zgodom neki pobožni i sveti brat, čitajući poglavlje o 
ranama svetog Franje u životopisu svetog Bonaventure, postao vrlo 
znatiželjan i htio je znati kakve bi to mogle biti tajne riječi o kojima 
je sveti Franjo rekao da ih neće otkriti dok je živ, a koje mu je kazao 
seraf pri ukazanju. Taj je brat govorio u sebi: »Sveti Franjo nije htio 
reći nikome ove riječi dok je živio, ali možda bi ih sada nekome 
kazao nakon svoje smrti samo kad bi ga za to netko pobožno zamo- 
lio.« Od tada je počeo pobožni brat moliti Boga i svetog Franju da 
mu objave te riječi. Budući da je ustrajao u toj molitvi osam godina, 
njegova je želja bila osme godine uslišana na ovaj način. 

Dok se jednom poslije ručka molio u crkvi pobožnije nego obič- 
no i tražio od Boga i svetog Franje tu milost uz mnoge suze, pozove 
ga neki brat u gvardijanovo ime da ga otprati u grad radi nabavke 
potrebnih stvari za samostan. Nimalo sumnjajući da je poslušnost 
zaslužnija od molitve, odmah posluša gvardijanovu zapovijed, na- 
pusti molitvu te pođe ponizno s onim bratom koji ga je pozvao. 
Bogu se to svidjelo te je brat ovim činom spremne poslušnosti za- 
služio ono što nije mogao zaslužiti mnogim molitvama. Čim su ta 
dvojica braće napustila samostan, susretnu dva strana brata, koji 
su, kako im se učini, dolazili izdaleka. Jedan od njih bio je mlad, 
a drugi star i mršav, a zbog nevremena bili su posve blatni i mokri. 
Onaj poslušni brat, imajući samilosti prema njima, reče svom bratu: 
»Predragi brate, ako možeš, malo odgodi naše poslove, dopusti mi 
da najprije operem noge ovoj stranoj braći, jer je potrebno da ih mi- 
losrdno primimo. Ja ću oprati noge ovom starijem bratu, kojemu je 
to najprije potrebno, a ti možeš oprati ovom mlađem, pa ćemo onda 
poći za svojim poslom.« 

Pošto su neko vrijeme bili uz vatru, povedu ih na stranu da im 
operu noge, kako su se bih dogovorili. A kad je poslušni brat prao 

noge starijem bratu i skidao blato koje je bilo vrlo debelo, ugleda na 
njegovim nogama svete rane. Tada ga stade, pun radosti i divljenja, 
grliti i poviče: »Jesi li ti Krist ili sveti Franjo?« Braća koja su sjedila 
oko vatre, čuvši te riječi, požure onamo da vide s velikim poštova- 
njem i strahom slavne rane. Na njihove molbe stariji brat udovolji 
njihovoj želji i dopusti im gledati rane, doticati ih i ljubiti. I kako se 
nisu prestajali u veselju diviti ranama, reče im: »Ne sumnjajte i ne 
bojte se, predraga moja braćo i sinovi. Ja sam vaš otac, brat Franjo, 
koji sam po volji Božjoj osnovao tri reda. Evo brat koji mi pere noge 
molio se već osam godina, a danas s većom pobožnošću nego ikada 
prije da mu objavim one tajne riječi koje mi je rekao seraf kad mi 
je utisnuo rane. Ove riječi nisam htio otkriti za vrijeme zemaljskog 
života, ah danas, po Božjem naređenju, zbog njegove postojanosti i 
spremne poslušnosti, zbog koje je čak napustio ugodnost razmatra- 
nja, poslao me Bog da mu objavim ono za što me je molio.« 

Na to se sveti Franjo okrenu onome bratu i reče mu: »Znaj, ljub- 
ljeni brate, kad sam bio na La Verni utonuo u razmatranje muke 
Isusove, ukazao mi se Krist u obliku serafa, utisnuo je rane u moje 
tijelo i rekao: 'Znaš li što sam ti učinio? Dao sam ti znakove svoje 
muke da budeš moj zastavnik. Pa kako sam ja na dan svoje smrti 
sišao u pretpakao te sam sve duše koje sam ondje našao snagom 
svojih rana odonud izveo i poveo u raj, tako dopuštam i tebi da 
mi od ovoga časa budeš sličan i u smrti, kao što si mi bio sličan i u 
životu. Kad umreš, svake godine na dan svoje smrti idi u čistilište i 
sve duše iz svoja tri reda - to jest duše manje braće, sestara i trećo- 
redaca - osim toga duše svojih štovatelja, koje ondje nađeš, odande 
izvedi snagom svojih svetih rana koje sam ti dao i dovedi ih u raj. Te 
riječi nisam nikada rekao dok sam živio.« 

Neposredno nakon tih riječi nestade svetog Franje i njegova pra- 
tioca. Mnoga su braća čula o ovom događaju od one osmorice koji 
su bih prisutni kod toga ukazanja i slušah te riječi svetog Franje. 

Na hvalu i slavu Isusa Krista i siromaška Franje! Amen. 

Kako se sveti Franjo nakon smrti ukazao bratu Ivanu od La Verne 

Jednom se ukazao sveti Franjo bratu Ivanu od La Verne, vrlo 
pobožnu bratu, na gori La Verni dok se moho. Oni su međusobno 
govorili duže vremena. Kad je konačno sveti Lranjo htio otići, reče 
bratu: »Traži od mene što god žehš.« Brat Ivan reče: »Oče, htio bih 
da mi kažeš što sam već odavno žeho saznati, naime što si radio i 
gdje si bio kad ti se ukazao seraf?« Sveti Lranjo odgovori: »Moho 
sam na onome mjestu gdje je sada kapela grofa Simona od Batti- 
follea i tražio dvije milosti od moga Gospodina Isusa Krista. Prva, 
da mi dopusti još za vrijeme zemaljskoga života osjetiti na svojem 

tijelu i duši svu onu bol koju je on sam osjećao u času svoje najgorče 
muke. Druga milost za koju sam ga molio bila je da osjetim u svom 
srcu onu neizmjernu ljubav kojom je on gorio te je mogao podnijeti 
toliku muku za nas grešnike. Bog mi je odgovorio da će mi uslišati 
prvu i drugu želju, koliko je to moguće jednom stvorenju. To se 
ispunilo utiskivanjem svetih rana.« Zatim ga zapita brat Ivan jesu 
li tajne riječi koje mu je rekao seraf upravo one što ih je širio gore 
spomenuti brat koji je tvrdio da ih je čuo od svetog Franje u prisut- 
nosti osmorice braće. Sveti Franjo mu je odgovorio da su riječi onog 
brata istinite. 

Tada se brat Ivan zbog Franjine velikodušnosti usudio zapitati: 
»Oče, molim te najiskrenije, dopusti mi vidjeti i poljubiti tvoje svete 
rane, ah ne zato što bi u njih sumnjao, nego što sam to oduvijek 
želio.« Sveti Franjo mu ih bez ustezanja pokaže i kad mu ih je po- 
kazao, brat Ivan ih je jasno vidio, dotaknuo ih se i poljubio. Na 
kraju upita: »Oče, koliku je utjehu dobila tvoja duša, videći kako 
blagoslovljeni Krist dolazi k tebi i kad ti je udijelio znakove svoje 
presvete muke? O, kad bi Bog dopustio da i ja osjetim barem malo 
te slasti!« Sveti Franjo mu na to odgovori: »Vidiš li ove čavle?« Brat 
Ivan odgovori: »Oče, vidim.« »Dotakni još jednom«, reče sveti Fra- 
njo, »ovaj čavao koji je u mojoj nozi!« Na to brat Ivan s velikim stra- 
hopoštovanjem takne čavao. Kad je on to učinio, iziđe odanle mlaz 
mirisa poput tamjana. Kad ga je brat Ivan udahnuo, ispuni mu dušu 
i tijelo takvom milinom da je odmah bio uznesen u Boga i postao za 
sve što se oko njega događa neosjetljiv. U tom je zanosu bio od onog 
časa - a to bijaše prije podne - sve do večere. 

Brat Ivan nije sve do svoje smrti nikada nikome ništa govorio o 
tom viđenju i razgovoru, osim svom ispovjedniku. Na umoru je to 
otkrio većini braće. 

Na hvalu i slavu Isusa Krista i siromaška Franje! Amen. 


Kako je neki sveti brat vidio mrtva svog druga za kojega se molio 

U Rimskoj provinciji imao je neki sveti i pobožni brat ovo čude- 
sno viđenje. Neki njegov dobar prijatelj i brat bijaše noću umro te 
je sljedećeg jutra bio pokopan pred ulazom u kapelu. Istoga dana 
pođe preživjeli brat poslije obreda u kut kapele da se pomoli za 
dušu svoga preminulog brata, svog prijatelja. Dok su se ostala braća 
odmarala u svojim ćelijama, on je sa suzama molio. Odjednom za- 
čuje galamu po hodnicima i izvan samostana. Tada pogleda u strahu 
prema grobu svog brata i ugleda na ulazu u kapelu svetog Franju, a 
iza njega veliko mnoštvo braće sakupljene oko groba. Kad je malo 
bolje pogledao, opazio je kako iz groba suklja vrlo velik plamen, 
usred kojeg se nalazila duša preminulog brata. Tada pogleda oko 

samostana i ugleda Isusa Krista kako hoda okolo po samostanu u 
pratnji mnoštva anđela i svetaca. 

I dok je on to s velikim čuđenjem promatrao, opazio je, kad god 
bi Isus prolazio ispred kapele, da bi sveti Franjo sa svom braćom 
kleknuo pred njega i govorio mu: »Molim te, najsvetiji Oče i Gos- 
podine, smiluj se ovome mom bratu, koji gori usred plamena, zbog 
neprocjenjiva milosrđa koje si pokazao ljudskom rodu svojim utje- 
lovljenjem.« Ali Krist ne bi ništa odgovarao, već bi išao dalje. Kad 
je po drugi put došao i prolazio pokraj kapele, sveti Franjo ponovno 
poklekne sa svojom braćom i zamoli ga ovako: »Molim te, milosrd- 
ni Oče i Gospodine, smiluj se onome mom bratu zbog neizmjerne i 
milosrdne svoje ljubavi koju si iskazao ljudskom rodu kada si umro 
na drvetu križa.« Krist je i opet prošao kao i prvi put, a da ga nije 
uslišao. Krist pođe i po treći put oko samostana i prođe pokraj ka- 
pele. Tada klekne sveti Franjo pred njega kao i prije, pokaže mu 
svoje ruke, noge i bok te reče: »Molim te, milosrdni Oče i Gospodi- 
ne, u ime boli i utjehe koje sam podnio i osjetio kad si utisnuo rane 
u moje tijelo, smiluj se duši ovog brata koji se nalazi u čistilišnoj 
vatri.« Gle čuda! Kad je sveti Franjo taj put zamolio Krista u ime 
svojih rana, Krist se odmah zaustavio, pogledao rane i uslišao nje- 
govu molbu. Tada Krist reče: »Tebi, Franjo, prepuštam dušu tvoga 
brata.« Takvim je postupkom Krist htio potvrditi i počastiti svete 
Franjine rane i jasno objaviti da duše njegove braće koje dođu u či- 
stilište nije ničim lakše osloboditi njihovih muka nego snagom pre- 
svetih rana, pa da budu odvedene u rajsku slavu. A to je u skladu s 
onim riječima što ih je Krist rekao svetom Franji kad je dobio svete 
rane. Ćim je Krist prestao govoriti, nestade vatre iz samostana. Pre- 
minuli brat pristupi svetom Franji, a zatim Krist i cijela ta slavna i 
blažena pratnja pođu u nebo. 

Brat koji se molio za njega, videći ga oslobođena od muka i od- 
vedena u raj, vrlo se radovao i pripovijedao braći sve što je i kako je 
vidio te je zajedno s njima slavio Gospodina i zahvaljivao mu. 

Na hvalu i slavu Isusa Krista i siromaška Franje! Amen. 


Kako se jedan plemeniti vitez, štovatelj svetoga Franje, 
osvjedočio o njegovoj smrti i ranama 

Neki plemeniti vitez iz Masse kod San Pietra, koji se zvao gospo- 
din Landolfo, veliki štovatelj svetog Franje, iz čijih je ruku i primio 
odijelo Trećeg reda, na ovakav je način doznao o smrti svetog Franje 
i o njegovim svetim i slavnim ranama. 

Upravo kad je sveti Franjo bio na samrti, ušao je u dušu jedne 
žene iz onog grada zloduh te ju je strašno mučio. Zloduh joj je dao 
sposobnost da govori tako učeno da je s lakoćom pobijala sve mu- 


Cvjetići sv. Franje 


1575 


dre i načitane ljude koji su dolazili da s njom raspravljaju. Jednom 
ju je zao duh ostavio dva dana slobodnom, a trećeg se dana opet 
vratio. Tada ju je mučio više negoli prije. Kad je to čuo gospodin 
Landolfo, pođe k toj ženi i upita zlog duha, koji je bio u njoj, zašto 
ju je ostavio dva dana, a poslije se vratio i počeo je mučiti više nego 
prije. Đavao mu odgovori: »Kad sam napustio ženu, susreo sam se 
sa svim svojim drugovima toga kraja i pošli smo umirućem prosjaku 
svetom Franji da s njim raspravimo i da mu oduzmemo dušu. Bu- 
dući da je oko njega bilo više anđela negoli nas, oni su je odnijeli 
u nebo, a mi ostadosmo poraženi. Sada pak želim nadoknaditi na 
ovoj ženi ono što sam kroz ta dva dana propustio.« 

Tada ga gospodin Landolfo zakune u Božje ime da kaže svu isti- 
nu o svetosti svetog Franje - za kojeg je rekao da je umro, i o svetoj 
Klari - za koju je rekao da živi. 

Zli duh mu je odgovorio: »Reći ću ti o tome svu istinu, htio ja ili 
ne htio. Bog Otac se toliko rasrdio na grijehe svijeta te se činilo da 
će izreći konačnu osudu protiv muškaraca i žena te ih istrijebiti sa 
svijeta ako se ne poprave. Ah Krist, posredujući za grešnike, obeća 
da će obnoviti svoj život i svoju muku u jednom čovjeku, to jest u 
siromašku i prosjaku Franji, čijim će životom i naukom biti mno- 
gi ljudi cijeloga svijeta privedeni na put istine i pokore. A sada, da 
pokaže cijelom svijetu što je želio učiniti sa svetim Franjom, htio je 
da rane njegove muke, utisnute na tijelo svetog Franje, vide mnogi 
i dotaknu ih se nakon njegove smrti. Slično je učinila i Majka Kri- 
stova, obećavši obnoviti svoju djevičansku čistoću i svoju poniznost 
u jednoj ženi, to jest u svetoj Klari, tako da i ona otme svojim pri- 
mjerom mnoge tisuće žena iz naših ruku. Bog Otac, ublažen tim 
obećanjima, odgodi svoju konačnu osudu.« 

Gospodin Landolfo, hoteći se uvjeriti u istinitost izjave zlog 
duha, koji je otac laži, a posebno o onome što je govorio o smrti 
svetog Franje, pošalje jednog od svojih najboljih i najvjernijih slugu 
u Asiz k Mariji Anđeoskoj da ispita je li sveti Franjo živ ih mrtav. 
Sluga dođe u Asiz, raspita se i utvrdi po istini sve. Vrati se svom gos- 
podaru te ga uvjeri da je sveti Franjo upravo onog časa i dana otišao 
s ovoga svijeta kako mu je to zli duh rekao. 

Na hvalu i slavu Isusa Krista i siromaška Franje! Amen. 


Kako su papi Grguru IX. razjašnjene sumnje u rane svetog Franje 

Puštajući po strani sva ona čudesa svetih rana svetog Franje o 
kojima čitamo u njegovu životopisu, na kraju ovoga petog razma- 
tranja treba ipak kazati da je papa Grgur IX., kako je kasnije i sam 
priznao, nekoć sumnjao o rani na prsima svetog Franje. Jedne noći 
ukazao mu se sveti Franjo, podigao malo uvis desnu ruku, pokazao 

mu ranu na prsima i zatražio od njega zdjelicu. Kad je papa donio 
zdjelicu, sveti je Franjo uze i stavi ispod svoje rane na prsima i papa 
je svojim očima vidio kako se vrhom napunila krvlju pomiješanom s 
vodom koja je tekla iz rane. Tada je nestalo u njemu svake sumnje. 
Po savjetu svih kardinala potvrdi papa rane svetog Franje i dade 
braći posebnu povlasticu s bulom i visećim pečatom. To je učinio 
u Viterbu, jedanaeste godine svoga papinstva. A sljedeće godine, 
dvanaeste svoga papinstva, dade braći još jednu, veću povlasticu. 

Papa Nikola III. i papa Aleksandar dali su također povlastice 
prema kojima bi se protiv svakoga tko bi poricao rane svetoga Fra- 
nje moglo postupiti kao protiv krivovjerca. 

To bi bilo dovoljno što se odnosi na peto i posljednje razmatranje 
o slavnim ranama našeg oca svetog Franje. Neka nam Gospodin 
dadne milost da ga na ovom svijetu slijedimo svojim životom, da 
bismo snagom njegovih presvetih rana bili spašeni s njime u raju. 

Na hvalu i slavu Isusa Krista i siromaška Franje! Amen. 

Uvod 


Škrinja u kojoj su odjeci Franje i franjevaštva iz XIII. stoljeća: 
takvo obilježje pridavano izvorima trećega odsjeka na osobit način 
pristaje ovom prvome dijelu, koji okuplja najraznovrsnije autore pod 
zajedničkim nazivnikom negativnog predznaka, a taj je da nisu pri- 
padnici franjevačkoga reda. Ovi izvori nemaju drugih zajedničkih 
elemenata. Možemo ipak naznačiti nekoliko motiva koji se ponavlja- 
ju u tim izvorima i koji nam upravo zato pokazuju kako su na franje- 
vaštvo gledali vanjski promatrači. Pri tome međutim valja podsjetiti 
na neke premise istaknute u Uvodu u ovaj treći odsjek: nije istina da 
se izvana moglo bolje nego iznutra razumjeti realnost franjevaštva; 
Franjine slike i slike njegova Reda različite su, ovisno o razdoblju u 
kojemu izabrani autori pišu; mnoge su uspomene iz kasnijeg vreme- 
na. Tu i tamo dakle u istraživanju pojedinosti iz svečeva života može 
se pokazati poneka pripovijest od biografskog interesa, koje nema u 
drugim izvorima, ili je ondje drukčije razvijena, ali različitost ili origi- 
nalnost nisu uvijek znak pouzdanosti. 

Zajednički osnovni motivi 

Pogledajmo sad nekoliko zajedničkih osnovnih motiva ovih svje- 
dočanstava: 1) naglašava se novost Manje braće u crkvenoj panora- 
mi, njihova se funkcija povezuje s problemom krivovjerja, kojemu 
su se suprotstavljali; 2) inicijativa za njihov nastanak prikazuje se 
kao institucionalna, tj. pripisuje se izravno papinstvu, dok nerijetko 
i samo Franjino ime ostaje nepoznato; 3) unatoč isticanju njihove 
novosti Manja braća bivaju svrstana u ustaljene mentalne sheme, 
smatra ih se novima u svijetu što stari, a ideja da se živi u fazi povi- 
jesne starosti raširena je u velikom dijelu srednjega vijeka, polazeći 
od podjele povijesti u sedam doba sv. Augustina (t430); 1 njihova je 
uloga važna jer je blizu kraj vremena, kao što pokazuju tolika svjet- 
ska zla, a ni to uvjerenje nije novo, jer potječe od Grgura Velikog 

1 Usp. G. MICCOLI, Excursns: »Mundus senescens«, u djelu istoga autora: Chiesa 
gregoriana. Ricerche sulla Riforma delsecolo XI, Firenze 1966, str. 301-303. 

1579 



1580 


III. SVJEDOČANSTVA O SV. FRANJI 


(t604); 2 njihovo iskustvo promatra se pod lupom askeze i pokore, 3 
svojstvene monaškoj tradiciji. Konačno, kako je već rečeno, najveći 
dio svjedočanstava život franjevaca uspoređuje sa životom apostola 
i prvotne crkve, suprotno od Franjina modela evanđeoskog života. 
Može se tvrditi da ovi izvori, osobito oni monaški i crkveni, franje- 
vačku novost shvaćaju kao instituciju i kao zadaću misije i propovije- 
danja, a ne kao duhovnost, izražavajući, štoviše, zabrinutost upravo 
zbog nedostatka normi koji obilježava novu stvarnosti, kao što je 
nepostojanje godine novicijata; tako tvrdi Jakov Vitrijski u pismu iz 
Damiette iz godine 1220. 4 

Postoji jedna eklatantna epizoda koja se odmah ističe i prenosi 
od svjedoka do svjedoka: to je epizoda kad se Franjo upućuje kod 
egipatskog sultana tijekom pete križarske vojne. Ne može se ne za- 
paziti sva originalnost i doseg epizode; i u ovom je slučaju međutim 
znakovito da se Franjino ime ne poznaje ili pogrešno navodi (kao u 
djelu Historia Occidentalis Jakova Vitrijskog, gdje ga se naziva Fran- 
cin). Kao što je više puta napomenuto, franjevački pokret zasjenjuje 
utemeljitelja svojim neviđenim razvojem, tako da mnogi od same 
braće nazočne na kapitulu na rogožinama nisu znali prepoznati Fra- 
nju, jer ga nikada nisu susreli. S toga gledišta razna svjedočanstva, 
smještena u vrijeme i prostor jesu znak progresivnog širenja braće po 
Europi, a iza njih znak poznavanja i štovanja svetoga Franje, u nekim 
slučajevima uz prisutnost njegovih rana. Mnoga od tih svjedočansta- 
va, neki put ograničena na malo redaka, za našu povijesnu spoznaju 
ne mogu svjedočiti drugo, bilo da prethode svečevoj smrti bilo da su 
uslijedila poslije. 

Jedan izniman svjedok: Jakov Vitrijski 

Među ovim izvorima, tako različitim po sadržaju i opsegu, neki 
su nesumnjivo važniji za povijest Franje Asiškog i Manje braće: en- 
gleski kroničari uza sva gore naznačena ograničenja te, unatoč svojoj 
kratkoći, Toma Splićanin. No jedan se autor jasno izdvaja kao temelj- 
ni: Jakov Vitrijski. Nema povijesti svetoga Franje ni Manje braće, ni 


2 Usp. R. MANSELLI, La »Lectura super Apocalipsim« di Pietro di Giovanni Olivi. 
Ricerche sull’escatologismo medievale, Roma 1955 (Studi Storici 19-21). 

3 U latinskom tekstu Vulgate sv. Jeronima poenitentia je prijevod grčke riječi metđ- 
noia, tj. obraćenje, kako se prikladnije može definirati iskustvo Franjino i prvih dru- 
gova. Sam Franjo čini se da je shvaćao izvorno značenje ovog termina kad npr. u 
Opor 1-4 pripovijeda kako mu je Gospodin dao da počne činiti pokoru, dovodeći ga 
među gubavce, tako da mu se ono što je bilo gorko pretvorilo u slast. Radi se upravo 
o obraćenju. 

4 Na to će intervenirati Honorije III. ustanovljujući 1221. godinu novicijata bulom 
Cum secundum consilium. 

Siromašnih gospođa Svetog Damjana (onih što će postati klarise), 
koja bi mogla zanemariti to što on piše svojim flandrijskim vjernici- 
ma u pismu upućenom iz Genove 1210. o načinu života i o samom 
imenu franjevačkih muških i ženskih skupina, koje on u nazivu izjed- 
načava (fratres minores i sorores minores), što se za ženske ne pojav- 
ljuje u malo kasnijim izvorima, osim za one što su ih pape osudile na 
prijelazu iz četrdesetih godina XIII. stoljeća. U jednom od njegovih 
govora Manjoj braći, malo godina nakon Franjine smrti, on kaže da 
braća moraju raditi, ne prositi, jer htjeti imati hranu ne nudeći vlastiti 
rad jest krađa; prelat tako preuzima misao iz Pravila Manje braće, 
ali ne toliko iz onog bulom potvrđenog (poglavlje 7), gdje se nalazi 
isti pavlovski citat, koji rabi i on, tj. poznati izričaj: »Tko neće da 
radi, neka i ne jede« (2 Sol 3,10). U Oporuci (20-21) Franjo je bio 
naglasio nužnost fizičkog rada za braću, ali 1230, kao što je poznato, 
ovom je njegovu posljednjem spisu Grgur IX. zanijekao svaku snagu 
pravnom argumentacijom (bulom Quo elongati). Stoga je zanimljivo 
da Jakov Vitrijski braći ponovno predočuje ovu važnu vrijednost fra- 
njevačkih početaka, koja se upravo tih godina počela zapuštati, na- 
glašavajući štoviše njezinu radikalnost, jer smatrati prošenje krađom 
premašivalo je samu Franjinu Oporuku, gdje se milostinja predviđa u 
slučaju da se za vlastiti rad ne dobije nagrada. 

Svjedočanstvo Jakova Vitrijskog zanimljivo je konačno jer se ne 
ograničava na samo jedno djelo, nego se proteže u vremenu od 1216. 
do 1240; prema tome pokazuje nam franjevce u pokretu od fratemi- 
tas do Reda, a također autorova različita stanja duha spram njih, od 
oduševljenja 1216, od divljenja prema još nepoznatom utemeljitelju, 
koji ide kod sultana, do neprilika, jer braća stječu previše sljedbenika 
pa flamanskog prelata napuštaju i klerici iz njegove pratnje, do po- 
sebne pozornosti prema ovim redovnicima, koje on duhovno vodi 
svojim govorima. 

Nema sumnje, zaključno, da ovi nefranjevački izvori znatno pri- 
donose našemu poznavanju franjevačkog pokreta i njegova utjecaja 
na savjesti suvremenika, privučenih novom vrstom života, koji su 
Manja braća donosila Crkvi. Dobro to shvaća jedan crkveni čovjek 
kao Jakov Vitrijski, koji još u jednom govoru braći govori o »veli- 
čini ovoga prostranog klaustra (što je cijeli svijet)«. Braća nemaju 
samostana, svoje redovničko iskustvo ne žive među samostanskim 
zidovima, nego u prostranstvima svijeta i svih ljudi. To je lajtmotiv 
franjevaštva XIII. stoljeća, kao što nam pokazuju Jordan Janski u 
43. poglavlju svoje Kronike (»Ne znam što je to samostan«) i Sacrum 
Commercium, gdje gospođa Siromaština od Franje i njegovih prvih 
drugova traži da joj pokažu samostan. »Odvedoše je na jedan brežu- 
ljak i pokazaše joj cijeli svijet, koliko ga se moglo vidjeti, pa rekoše: 
»Gospođo, ovo je naš samostan«. 


1582 


III. SVJEDOČANSTVA O SV. FRANJI 


Jordan Janski i Salimbene Parmski 

Kronike Jordana Janskog i Salimbenea Parmskog ne smjeraju na 
prikaz Franjina života, nego izražavaju svijest o povijesno-crkvenoj 
ulozi Reda manje braće. Govori se o slijedu generalnih ministara, a 
osobito se govori o bratu Iliji, uglavnom u negativnom svjetlu: osu- 
đivanje brata Ilije jedna je od malobrojnih stvari u kojima se slažu 
zajednica i Spirituali. 

Izvori druge polovice XIII. stoljeća potječu mahom od klerika- 
liziranog Reda, koji ne prihvaća ministra laika, a to karakterizira 
razdoblje u kojem su braća laici bili u većini i imah pristup svim 
institucionalnim službama, posve ravnopravno s klericima. 5 I samo 
Klarino držanje prema Iliji, koje se odlikuje velikim poštovanjem i 
povjerenjem, čak i u vrijeme kad se svetica sporila s Grgurom IX. 

0 siromaštvu (vidjeti drugo Klarino pismo Janji Češkoj), upozorava 
na činjenicu da on na kraju krajeva i nije bio tako daleko od nekih 
stavova samoga svetog Franje. 6 Spirituali, koji su uostalom svi bili 
svećenici, pripisujući stavove protiv redovničke strogosti Iliji, kojega 
je papa izopćio, a generalni kapitul smijenio i potkopao mu ugled u 
očima cijeloga Reda, nastojali su se bolje braniti od napada zajednice. 
U kronikama se međutim pojavljuju mnoge druge ličnosti, ne samo 
pripadnici Manje braće, sve do Friedricha II. kod Salimbenea. 

Herojski počeci, providonosni razvoj, odmak 

Ne ulazeći u izlaganje pojedinosti, koje ostavljamo za pojedinač- 
ne uvode koji slijede, valja istaknuti da obje kronike pokazuju mirnu 
svijest braće u drugoj polovici XIII. stoljeća glede afirmiranosti Reda 

1 ne baš tako siromašnoga životnog stila. U Jordanovoj kronici pri- 
povijeda se o herojskim počecima: u njemačkoj su provinciji nakon 
milja pješačenja želudac punili vodom s potoka, osjećajući malaksa- 
lost idućeg jutra, a kako je rečeno, nisu znali ni što znači samostan. 
Ima u tim pripovijedanjima ponosa i vedre mladenačke srčanosti, ali 
nema žala ni jadikovanja. Iskrsava Bonaventurino viđenje: citirajući 
svetoga Pavla (1 Kor 1,26-29) Jordan je izričit: Bog je izabrao slabe 
i siromašne da postidi svijet, razvoj koji je Red dosegnuo dokaz je 
Božje volje, kojoj se duguje njegova trenutačna veličina. 

Salimbene ide još dalje, uz očiti prezir braće laika, s ponosom na 
Red kojemu pripada i aristokratskim osjećajem superiornosti u od- 
nosu na svjetovni kler, budući da je on svoju mladost proživljavao u 
već klerikaliziranom Redu, strukturiranom u samostane, pa nabraja 

5 Usp. G. BARONI, Da frate Elia agli Spirituali , Milano 1999, str. 29-86. 

6 M. E ALBERONI, Chiara e ilpapato, Milano 1995, str. 71-79. 

više njih kroz koje je prošao, u Italiji i s onu stranu Alpa. Njegova su 
fratarska iskustva obilježena studijem, samostanskim životom, pro- 
povijedanjem. Ono što nas u njegovoj Kronici može pogoditi nije, 
kako se govorilo, toliko odsutnost Franjina lika, koliko potpuna ne- 
zainteresiranost za njegovo iskustvo, kao da u tom iskustvu nije bilo 
ničega konstitutivnog za Manju braću. Dvije je godine živio s Bernar- 
dom, svečevim prvim drugom, ali u njegovu opširnom izvješću nema 
ničega o tome što mu je stari fratar mogao pripovjediti o prvotnoj 
fraternitas. S poštovanjem spominje Ivana Parmskog, ali nema nika- 
kva unutarnjeg žara: napuštajući joakimizam čini se da je ostavio po 
strani (ako ga je ikad i imao) svaki nespokoj, iako se i osobno morao 
sukobiti s ocem da bi postao franjevcem, gotovo onako kao što se 
dogodilo i Franji. 

Ako dakle s jedne strane u kratkim svjedočanstvima nalazimo po- 
tragu za drugim zgodama iz Franjina života u pokušaju da ocrtamo 
njegovu sliku mimo službenog životopisa ili u pobožnoj nakani, kro- 
nike nam nude donekle različitu stvarnost braće zadovoljne razvojem 
i postignutom ulogom vlastitog Reda, za koji je Franjo samo početak, 
ma koliko herojski i zadivljujući početak. Tomu se uostalom i nije ču- 
diti, budući da je zajednica predstavljala većinu braće. Toga trebamo 
biti svjesni kako bismo posvetili pozornost i toj stvarnosti i bolje je 
razumjeli. 


Izvor : 

Uvod u Svjedočanstva o sv. Franji preveo Ante Šoljić prema: Fonti francescane, 
Nuova edizione, a cura di Ernesto Caroli. Padova: Editrici Francescane, 
2004, 1453-56; 1515-19. 


Jakov Vitrijski 


Pisma 


Pismo I. 

( 1216 ) 

... Nakon ovoga stigoh u grad Milano, koji je jazbina heretika. 
Ondje sam se zadržao nekoliko dana propovijedajući riječ Božju 
na raznim mjestima. U cijelom pak gradu jedva da postoji itko tko 
bi se odupirao hereticima izuzev nekih svetih ljudi i nekih redovni- 
ca koje zlobnici i ljudi svjetovnjaci nazivaju patarenima. Vrhovni ih 
pak svećenik, od kojega imaju ovlast za propovijedanje i odupira- 
nje hereticima, te koji je također potvrdio njihovu pravovjernost, 
naziva humilijatima. To su oni koji se ostavljajući sve poradi Krista 
okupljaju na raznim mjestima, žive od rada svojih ruku, riječ Božju 
često propovijedaju i rado slušaju, u vjeri su savršeni i postojani, u 
radu djelotvorni. Ovo se redovništvo u Milanskoj nadbiskupiji toliko 
rasprostranilo da su osnovali sto pedeset, što muških što ženskih 
samostanskih zajednica, ne računajući one koji su ostali u vlastitim 
kućama. 

Iza toga stigoh u neki grad koji se naziva Peruđa. U njemu na- 
đoh da je umro papa Inocent, ah da još nije pokopan. S njega su 
neki noću kradomice svukli skupocjeno ruho u kojem je imao biti 
pokopan, a tijelo mu, koje je već zaudaralo, gotovo golo ostavili u 
crkvi. Ja sam pak ušao u crkvu i na očigled se uvjerio i spoznao kako 
je varljiva slava ovoga svijeta kratka i isprazna. Sljedećega dana kar- 
dinali su izabrali Honorija, dobroga i pobožnoga starca, vrlo jedno- 
stavnoga i dobrohotnoga, koji je siromasima razdijelio gotovo sve 
što je mogao imati. Za vrhovnoga svećenika posvećen je u nedjelju 
poslije svoga izbora. Ja sam pak odmah sljedeće nedjelje primio bi- 
skupsko ređenje. Papa Honorije tako me je prijazno i blagonaklono 
primio da sam mu mogao pristupiti gotovo kad god sam htio te mi 
je, između ostaloga, dopustio da njegovom dozvolom propovijedam 
riječ Božju gdje god želim, kako na Istoku tako i na Zapadu. Od 
njega sam također dobio odobrenje, te isposlovao pismo s izvršnim 

i zaštitnim mjerama da ženama redovnicama ne samo u Liješkoj bi- 
skupiji nego također i u kraljevstvu i u carstvu bude dopušteno za- 
jedno boraviti u istoj kući te se uzajamnim bodrenjem međusobno 
poticati na dobro. Nije mi pak htio dati posebnu dozvolu da branim 
križare, jer je njihova obrana bila povjerena prelatima u francuskom 
kraljevstvu. To je pak, kako se priča, učinio po savjetu nekih koji su 
se nastojali dokopati vlasti francuskoga kraljevstva. Ja se međutim, 
pošto sam se posavjetovao sa svojim prijateljima i drugovima, nisam 
htio vraćati ukoliko ne bih mogao braniti križare koje muče svako- 
jakim progonima, a tijela im posvuda bacaju u tamnice. Drugačije 
naime ne bi prihvatili riječ propovijedanja, nego bi mi većinom plju- 
vali u lice ako ih ne bih mogao zaštititi sukladno onome što im je 
obećano u propovijedima. 

Nadalje, kad sam stigao na teritorij Francuske, bila je zima. Tre- 
bao sam odmah u nastupajućoj korizmi opet krenuti na put od koje- 
ga bi bilo malo koristi, a puno posla. Budući da sam se zbog stalnog 
napora osjećao dobrano iscrpljenim, radije sam izabrao da malo 
otpočinem kako bih mogao izdržati napor prekomorskog pohoda, 
ponajviše jer je prijeko prešlo već mnogo tisuća križara koje ću ja 
morati hrabriti i (ondje) zadržati. Također sam namjeravao ljudima 
svoje biskupije i drugim stanovnicima prekomorskih zemalja pro- 
povijedati riječ Božju prije nego dođe mnoštvo, te ih opomenuti i 
potaknuti da dobrohotno prime hodočasnike i da se suzdržavaju od 
grijeha kako ne bi lošim primjerom iskvarili druge strance. Jer na- 
kon što mnoštvo prijeđe preko mora, bit ću tako zauzet poslovima 
oko njih da ću se, ako se prije ne pobrinem, tada jedva moći brinuti 
za stanovnike grada Akka koji su mi na poseban način povjereni. 

Kad sam međutim jedno vrijeme proveo u Kuriji, pronašao sam 
mnogo toga stranoga mome duhu: bili su naime toliko zauzeti ovo- 
zemnim i vremenitim, kraljevima i kraljevstvima, svađama i parnica- 
ma da su jedva dopuštah da se što progovori o duhovnim stvarima. 
Ipak u tim krajevima našao sam i jednu utjehu. Naime mnoge oso- 
be obaju spolova, bogataši i svjetovnjaci, ostavivši sve poradi Krista, 
bježali su iz svijeta. Nazivah su se manja braća i manje sestre. Kod 
gospodina pape i kardinala uživaju veliko poštovanje. Oni se nimalo 
ne brinu oko vremenitih stvari, nego se žarkom željom i silnim na- 
stojanjem iz dana u dan trude da bi duše koje propadaju otrgh od 
svjetovnih ispraznosti i poveh ih sa sobom. I milošću Božjom već su 
ubrah vehk plod i mnoge pridobili tako da onaj koji čuje neka kaže : 
dođi, i jedna zavjesa neka privuče drugu . 7 Satni pak žive načinom života 


7 Izreka qui audit dicat: veni temelji se na Otk 22,17 . Drugi dio izreke cortina corti- 
nam trahat najvjerojatnije je nastao pod utjecajem Izl 26,3-6. Da bi se međutim ovo 
mjesto cjelovito razumjelo, valja znati da je brzo širenje prosjačkih redova u Crkvi 

prve Crkve o kojoj je zapisano: U mnoštva onih što prigrliše vjeru bijaše 
jedno srce ijedna duša. Danju ulaze u gradove i sela trudeći se djelo- 
vanjem pridobiti druge, a noću se vraćaju u eremitorij (samotište) ili 
na samotna mjesta te bdiju u kontemplaciji. Žene pak zajedno bo- 
rave u različitim hospicijima blizu gradova. Ništa ne primaju, nego 
Žive od rada svojih ruku. Međutim veoma trpe i vrlo su uznemirene 
jer im klerici i laici iskazuju veće časti nego što bi one željele. 

Muškarci se pak ovoga Reda skupljaju uz mnogostruku korist 
jednom u godini na određeno mjesto kako bi se u Gospodinu zajed- 
no radovali i objedovali. Uz pomoć dobrih ljudi sastavljaju i objav- 
ljuju svoja sveta pravila koja su potvrđena od gospodina pape, a 
poslije toga se tijekom cijele godine raspršuju po Lombardiji, Toska- 
ni, Apuliji i Siciliji. Nedavno se, napustivši Kuriju, njima priklonio i 
brat Nikola, penitencijar gospodina pape, čovjek svet i pobožan, ali 
budući da je bio veoma potreban gospodinu papi, ovaj ga je pozvao 
natrag. Ja pak vjerujem da Gospodin, na sramotu prelata koji su kao 
nijemi psi koji ne mogu lajati, želi prije svršetka svijeta preko ovih 
jednostavnih i siromašnih ljudi spasiti mnoge duše. 

Kad sam otišao iz gore spomenutoga grada, krenuo sam put Ge- 
nove, glasovitoga grada smještenog na moru, na granici Toskane i 
Lombardije. . . 

Izvor : 

Pismo I. Jakova Vitrijskog s latinskog izvornika preveo Ivica Studenović prema: 

Iacobus Vitriacensis, Epistola I (1216), u Lettres de ]aques de Vitry, Ed. Lat. 

R. B. C. Huygens, Leiden 1960, str. 72-76. 


Pismo VI. 

( 1220 ) 

. . . Gospodin Rajner, poglavar (crkve) svetoga Mihaela, stupio je 
u Red manje braće. Ovaj Red snažno se širi po cijelome svijetu, i to 
zato što na očit način oponaša oblik prve Crkve i život apostola. No 
ovaj Red nam se čini i dosta riskantnim jer po cijelome svijetu ra- 
zašilje dvojicu po dvojicu, i to ne samo iskusnih nego i mladih i ne- 
iskusnih koji su neko vrijeme trebali biti podvrgnuti samostanskoj 
stezi i prokušani. Doista njihov poglavar koji je osnovao Red, kad je 
došao u našu vojsku ponesen zanosom vjere, nije se bojao prijeći u 

izazivalo velike prijepore, tako da su najumniji pripadnici dominikanskog i franjevač- 
kog reda, Toma Akvinski i Bonaventura morali ustati u njihovu obranu, pa Toma u 
Sumi teologije upravo ove izreke simbolički tumači u obranu poticanja drugih da pri- 
hvate redovnički poziv (usp. 2a2ae, 189,9). Po svoj prilici, autor se ovdje nadahnjuje 
upravo spomenutim Tominim argumentom. 

vojsku naših neprijatelja. Nekoliko dana je Saracenima propovije- 
dao riječ Božju, ali s malo uspjeha. Ipak je sultan, egipatski kralj, od 
njega potajno tražio da se moli Gospodinu za njega da bi božanski 
nadahnut prionuo za onu vjeru koja se Bogu više sviđa. 

Istom gore spomenutom Redu pristupio je i naš klerik Colin En- 
glez i druga dvojica naših drugova, tj. maestro Mihael i gospodin 
Matej kojemu sam bio povjerio brigu za crkvu Svetoga križa. Kan- 
tora, Henrika i neke druge jedva zadržavam. . . 

Izvor : 

Pismo VI. Jakova Vitrijskog s latinskog izvornika preveo Ivica Studenović prema: 
Iacobus Vitriacensis, Epistola VI (1220), u Lettresde Jaquesd.e Vitry, Ed. Lat. 
R. B. C. Huygens, Leiden 1960, str. 131-133. 

Povijest Zapada 


Red i propovijedanje Manje braće 

( 1223 - 1265 ) 

Trima gore spomenutim redovima: eremitima, monasima i ka- 
nonicima, da bi četverokut temelja onih koji žive po nekom pravilu 
u svojoj čvrstoći ostao postojan, dodao je Gospodin u ovim dani- 
ma četvrtu redovničku ustanovu - ljepotu (jednog novog) Reda i 
svetost (jednog novog) Pravila. No ako pomno promotrimo oblik i 
način života prve Crkve, onda nije toliko dodao novo koliko je ob- 
novio staro pravilo. Ponovno je podigao oborenu i osnažio gotovo 
mrtvu vjeru i u sumrak svijeta koji ide (svome) kraju, u vremenu pri- 
jetnje sina propasti podupro je i osnažio svoju Crkvu da bi pripremio 
nove atlete protiv pogubnih vremena antikrista. Ovo je uistinu vje- 
ra siromaha Raspetoga i Red propovjednika koje nazivamo Manja 
braća. Doista, manji su i ponizniji od svih redovnika ovoga doba u 
odijevanju, siromaštvu i preziranju svijeta. Imaju jednoga vrhovnog 
poglavara čije naloge i redovničke uredbe smjerno slušaju i podlož- 
nici i poglavari i druga braća ovoga Reda, koje on sam šalje u razne 
krajeve svijeta radi propovijedanja i spašavanja duša. 

Marljivo se trude u sebi obnoviti vjeru, siromaštvo i poniznost 
prve Crkve žednim i gorljivim duhom crpeći čistu vodu iz evan- 
đeoskog izvora jer na sve načine nastoje izvršiti ne samo evanđeoske 
zapovijedi nego i savjete vrlo izražajno oponašajući apostolski ži- 
vot. Neopterećeni putuju odričući se svega što posjeduju, niječući 
sami sebe i uzimajući na se križ, goli Gologa slijedeći, poput Josipa 
ostavljajući ogrtač i poput Samarijanke krčag. Koračaju pred licem 
Njegovim i ne osvrću se. Zaboravivši prošlost, ustrajnim koracima 
uvijek streme prema naprijed leteći poput oblaka ili poput golubova 
prema svojim golubinjacima pazeći sa svom marnošću i brigom da 
ne bi onamo i smrt ušla. 

Njihovo Pravilo potvrdio je gospodin papa te im dao dopuštenje 
propovijedanja u koju god crkvu dođu nakon što ipak, zbog po- 

štovanja, zatraže dopuštenje od mjesnih prelata. Na propovijeda- 
nje bivaju slani dva po dva kao pred licem Gospodnjim i kao pred 
njegov drugi dolazak. Ovi Kristovi siromasi na put ne nose ni kesu, 
ni torbu, ni kruh, ni mjed ili kakav novac u svojim pojasevima. Ne 
posjeduju ni zlato, ni srebro, niti imaju obuću na svojim nogama. Ni 
jednom naime bratu ovoga Reda nije dopušteno ništa posjedovati. 
Nemaju samostane ili crkve, nemaju polja ih vinograde ih stoku, 
nemaju kuće ih druge posjede, ni gdje bi glavu naslonili. Ne koriste 
se (odjećom) od kože ni od lana, nego se odijevaju samo vunenom 
tunikom s kapucom, bez plašteva ih ogrtača ih kukuljača, ukratko 
bez ikakve druge odjeće. Ako ih tko pozove na ručak, jedu i piju 
što se kod njih nađe. Ako im tko što milosrdno dadne, ne čuvaju 
za kasnije. 

Jedanput se ih dvaput u godini okupljaju u određeno vrijeme i 
na određenom mjestu da slave generalni kapitul, izuzev onih koji su 
previše udaljeni ih morem odvojeni. Poshje kapitula njihov ih pogla- 
var ponovno šalje po dvojicu ih po više njih skupa u razne krajeve, 
provincije i gradove. 

I ne samo propovijedanjem nego primjerom sveta života i savr- 
šenim ophođenjem pozivaju mnoge ljude, kako nižeg staleža tako 
i bogataše i plemenitaše, na preziranje svijeta. Oni pak, napustivši 
gradove, kuće i goleme posjede te u sretnoj zamjeni zamijenivši 
vremenito bogatstvo za duhovno, uzeše habit Manje braće, tj. jef- 
tinu tuniku kojom se odijevaju i pas kojim se opasuju. Za kratko 
su se vrijeme tohko rasprostranih da ne postoji nijedna kršćanska 
provincija u kojoj ne bi imali nekog od svoje braće. Oni u samima 
sebi, kao u najčišćem zrcalu, očima onih koji ih promatraju očituju 
prezir svjetovne ispraznosti. Osim toga (broj im se povećao) i jer 
nikome ne zatvaraju vrata da uđe u njihov Red osim ako slučaj- 
no ne bi bio vezan ženidbom ih (pripadnošću) kakvom drugom 
Redu. Takve naime bez dopuštenja njihovih žena ih pretpostav- 
ljenih, kako i razum nalaže, niti žele niti smiju primiti. Sve druge 
međutim primaju u puno zajedništvo svoga Reda s tohko većim 
pouzdanjem i bez ikakva protivljenja koliko su manje u strahu ko- 
jim (materijalnim) sredstvima će ih Gospodin uzdržavati, predaju- 
ći se božanskoj vehkodušnosti i providnosti. Onima koji im dolaze 
daruju pas i tuniku, a ostalo prepuštaju višnjoj brizi. Tako naime 
Gospodin svojim slugama uzvraća stostruko na ovom svijetu i na 
ovom putu kojim koračaju zaustavljajući nad njima svoje oči da 
bismo upoznali kako se na njima doslovno ispunja ono što je zapi- 
sano: Gospodin ljubi pridošlim, daje mu hranu i odjeću. Sretnima se 
smatraju oni od kojih sluge Božje ne odbiju primiti gostoprimstvo 
ih milostinju. 

Propovijedanje Saracenima 

I ne samo Kristovi vjernici nego i Saraceni i ljudi koji su u tami, 
diveći se njihovoj poniznosti i savršenosti kada im dođu bez straha 
radi propovijedanja, rado ih prihvaćaju pružajući im dobrodušno 
ono što im je potrebno. Vidjeh smo prvog osnivača i upravitelja 
ovoga Reda, kojega svi drugi slušaju kao svoga vrhovnog poglava- 
ra, čovjeka jednostavna i neuka, no Bogu i ljudima draga, koji se 
zove brat Francin. On je bio zahvaćen tolikim ushićenjem radosti i 
gorljivošću duha da je, kad je pristupio kršćanskoj vojsci pred Da- 
miettom u egipatskoj zemlji, bez straha i zaštićen samo štitom vjere, 
krenuo u tabor egipatskoga sultana. Kada su ga Saraceni na putu 
uhvatili, rekao je: Ja sam kršćanin. Odvedite me svome gospodaru! Kad 
su ga dovukli preda nj, gledajući ga, okrutna zvijer se pred licem 
Božjeg čovjeka preobrazila u samu blagost te ga je veoma pozorno 
slušao dok je njemu i njegovima kroz nekoliko dana propovijedao 
Kristovu vjeru. Napokon, bojeći se da se neki iz njegove vojske ne 
bi pod utjecajem njegovih riječi obratili Gospodinu i prešli u kršćan- 
sku vojsku, zapovjedio je da se sa svim poštovanjem i uz zaštitu vra- 
ti u naš tabor. Na kraju mu je rekao: Moli za mene, da se Bog udostoji 
objaviti mi onaj zakon i onu vjeru koja se njemu više sviđa. Saraceni, 
ustvari, svu gore spomenutu manju braću tako dugo rado slušaju 
kad propovijedaju Kristovu vjeru i evanđeoski nauk sve dok se u 
svom propovijedanju očito ne usprotive Muhamedu kao lažljivcu i 
bezbožniku. Tada ih pak okrutno napadnu i, da ih Gospodin na ču- 
desan način ne zaštiti, gotovo ubiju te protjeraju iz svojih gradova. 


Hvalospjev Manjoj braći 

Ovo je sveti Red manje braće i vjera apostolskih ljudi dostoj- 
na divljenja i nasljedovanja. Vjerujemo da je njih Gospodin u ovim 
posljednjim danima podigao protiv sina propasti - antikrista i nje- 
govih svjetovnih učenika. Oni su poput hrabrih Kristovih vojnika, 
okružujući nosiljku Salomonovu i s mačevima idući od vrata do 
vrata, postavljeni za čuvare jeruzalemskih zidina. Danima i noćima 
ne prestajući s božanskim pohvalama i svetim bodrenjima, izvršava- 
jući odmazdu nad pucima i kaznu na narodima, ne sustežući svoje 
mačeve od krvi, ubijajući i proždirući, obilazeći grad i poput pasa 
trpeći glad, oni kao sol zemlje začinjaju hranu slasti i spasenja, suše 
meso čisteći ga od truleži crvi i smrada pokvarenosti, a kao svjetlo 
svijeta mnoge prosvjetljuju u spoznanju istine te im raspaljuju i raža- 
ruju žar čistoće. Međutim ovaj Red savršenstva i veličina prostranog 
samostana ne čini se prikladnim za nejake i nesavršene da ne bi slu- 

čajno ploveći po moru u lađama i mučeći se s vodom bili potopljeni 
mnogim olujnim valovima ako se prije ne bi zaustavili u gradu dok 
se ne obuku u silu odozgor. 

Izvor: 

»Red i propovijedanje Manje braće« iz "Povijesti Zapada Jakova Vitrijskog s la- 
tinskog izvornika preveo Ivica Studenović prema: Iacobus Vitriacensis, Hi- 
storia Occidentalis, 32. Ed, J.F. Hinnebusch, Fribourg 1972, str. 158-163. 


Toma Splićanin 


Uvod 


Splitski arhiđakon i kasniji biskup istoga grada bio je student u 
Bologni i očevidac onoga što pripovijeda. Njegova Historia, dovršena 
1266, važna je kako zbog obavijesti o Franjinu pristupačnom i raz- 
govornom načinu propovijedanja (ali i prema pravilima onoga što se 
zove ars concionandi, više nego ars praedicandi) tako i zbog toga što je 
zabilježio glasovitost i odanost koje su Franju pratile za života. Sto se 
tiče propovijedanja mira usp. lCel 36. Ovom događaju svjedočio je 
i Federico Visconti, pizanski nadbiskup, koji u jednom govoru izre- 
čenom 1265. ovako govori: »Uistinu su sretni svi oni koji su vidjeli 
ovoga sveca, to jest Franju, kao što smo ga po Božjoj milosti vidjeli 
i mi, pa smo ga svojom rukom doticali na općinskom trgu u Bologni 
usred velike gomile ljudi. . .«. 

Izvor : 

Uvod preveo Ante Soljić prema: Fonti francescane, Nuova edizione, a cura di 
Ernesto Caroli. Padova: Editrici Francescane, 2004, 1482. 

Sv. Franjo propovijeda u Bologni 


Iste godine - tj. 1222. - na dan Bogorodičina uznesenja, kad sam 
bio na studiju u Bologni, vidio sam svetoga Franju kako propovijeda 
na trgu ispred javne palače gdje se skupio gotovo cijeli grad. Poče- 
tak pak njegova govora bio je: Anđeli, ljudi, demoni. O ovim trima 
racionalnim duhovnim bićima izlagao je tako dobro i jasno da su se 
mnogi prisutni učeni ljudi nemalo divili govoru neuka čovjeka. On 
se pak nije držao propovjedničkog stila, nego je govorio više kao 
govornik u skupštini. Doista, sav sadržaj njegovih riječi smjerao je 
na dokidanje neprijateljstava i obnavljanje ugovora o miru. Habit 
mu bijaše zamazan, osobnost prezira vrijedna, a lice neugledno. No 
Bog je njegovim riječima dao toliku djelotvornost da su se razgovo- 
ru o miru vratili mnogi tribusi plemića među kojima bijaše bjesnio 
žestoki bijes starih neprijateljstava uz prolijevanje silne krvi. Toli- 
ko je bilo veliko poštovanje i pobožnost ljudi prema njemu da su 
muškarci i žene na njega hrpimice nasrtali silno nastojeći dotaći se 
njegova skuta ih otrgnuti nešto od njegovih dronjaka. 

Izvor: 

»Sv. Franjo propovijeda u Bologni« iz Salonitanske povijesti Tome Splićanina s 
latinskog izvornika preveo Ivica Studenović prema: Thomae Archidiaconi 
Spalatensis, Historia Salonitanorum atque Spalatinorum Pontificum , Ed. O. 
Peric and M. M. Sokol, Budapest - New %rk 2006, str. 178-179. 

Kronika Jordana Janskog 


Uvod 

GILBERTO AQUINI 

Prijevod 

IVICA STUDENOVIĆ 

Jordanova Kronika izniman je dokument o četrdeset godina fra- 
njevačkog živoga u njegovim počecima: ima shemu kronike, ali u biti 
slijedi jedan jedini glavni lik, a to je sam Jordan, koji nam pripovijeda 
zgode što su se zbivale od 1221. do 1262, dok ih zapisuje brat Bal- 
dovino (Prolog). 

Za dokaz vjernosti i kontinuiteta od početaka do časa diktiranja 
Jordan započinje od Franjina obraćenja s malim sintezama, upuću- 
jući čitatelja za opširnije obavijesti na Legendu (br. 1) Tome Celan- 
skoga. Promišljeno je opširniji u izvješću o prvoj velikoj misiji, koju 
su braća obavila 1219. izvan Italije, u Španjolskoj, Francuskoj, Siriji, 
Ugarskoj i Njemačkoj (br. 3-8), zadržavajući se na Siriji, budući da je 
u njoj sudjelovao sveti Franjo s bratom Ilijom, koji je u Red privukao 
brata Cezarija Špajerskog, koji će kasnije biti vođa braće upućene u 
Njemačku (br. 9-13). 

Nakon opće slike o situaciji i širenju Reda brat Jordan se usredo- 
točuje na svoju specifičnu temu, a to je nastanak i rast njemačke pro- 
vincije od 1221. do 1262; od prvih herojskih i mukotrpnih početaka 
do mirne i ugodne zrelosti. 

Idući godinu za godinom bez odabranih tema, kako je za Engle- 
sku postupio Toma Eklestonski, njegova je bitna nit vodilja njegovo 
životno iskustvo, snažno isprepleteno sa životom provincije koja ga 
vidi kao ljubaznog suosnivača, a sad kao jedinog preživjelog svjedoka 
prve družine od »ukupno dvanaest klerika i trinaest laika« (br. 19). 

Pod fratarskom odjećom kuca srce osvajača, vedrog i zadovoljnog 
svojim pothvatima, zacijelo ne zato da bi se njima hvastao, nego da bi 
se divio djelu Boga koji se služi i neznatnim oruđima da učini divna 
djela (Prolog). U fra Jordana pridržavanje realnosti povijesnih činje- 
nica nadmašuje maštovitost »legendarne« retorike. 

Autora upoznajemo iz Kronike. Rođen u lanu, malome mjestu 
Spoletanske doline u Umbriji oko 1195, prema Nikoli Glassbergeru 

u Red ga je primio sam Franjo, ali to se čini nevjerojatnim jer takvu 
obavijest sam Jordan ne bi prešutio. Još kao mladi đakon našao se na 
kapitulu na rogožinama, u Asizu 1221. Čini se da je bio primljen malo 
ranije, možda oko 1919, kad su se braća vratila s prve misije izvan 
Italije, iz Ugarske i Njemačke: sluša pripovijedanja s te misije, a oso- 
bito ga se doima okrutnost Nijemaca, od kojih ga spopada sveti strah. 

Na tom kapitulu započinju veoma znakoviti i fascinantni doga- 
đaji njegove povijesti, a pripovijedajući o njoj on u sebi ocrtava, rekli 
bismo, povijesno konkretan lik manjega brata, koji čvrsto stoji na 
zemlji za razliku od sugestivnijih i poznatijih likova iz Cvjetića ili iz 
drugih Legenda. 

I kad poduzima opis nezaboravnih fratarskih likova, poput onoga 
»fra Nikole poniznoga«, svećenika i pravnog stručnjaka, za kojega 
ima veliko poštovanje, iza njega je uvijek on sa svojom vedrinom, 
konkretnošću i razboritošću, kojom vodi tijek radnje (br. 47 i 49). 

Izlaže cijeli svoj franjevački put: poduzetni i znatiželjni mladić u 
Asizu, još đakon (br. 18); snalažljivi i strpljivi prosjački misionar duž 
neprohodnih alpskih putova pa nepoznate i zastrašujuće Njemačke 
(ali strah od Nijemaca, tako dobro naznačen u završnom prizoru ka- 
pitula na rogožinama, čini se brzo prevladanim kad u prvi plan do- 
laze potreba hrane i smještaja, br. 21 i 22); utemeljitelj obitavališta 
u Salzburgu i Speyeru (br. 21); okretan i pronicav u prosjačenju na 
putu od Salzburga u Speyer (br. 27); četvrti po redu među braćom u 
Njemačkoj zaređen za svećenika u ožujku 1223. biva upućen istraži- 
vati Turingiju, u kojoj će zatim 1225. postati i kustodom (br. 38-41); 
u Erfurtu iskazuje svoju neovisnost o monaškoj tradiciji u gradnji na- 
mijenjenoj braći: »kuća blizu vode«, ne klaustar (br. 43); kao kustod 
Turingije prihvaća pomoć brata Nikole poniznoga, s kojim uspostav- 
lja duet intenzivnoga života u bratstvu i prepirkama, bolje reći života 
Manje braće, koji je vrijedilo uživati (br. 47 i 49). 

Brat Jordan se 1230. konačno vraća u Italiju, u Asiz i svoju Spo- 
letsku dolinu, ne priopćavajući nam svoja uzbuđenja i osjećaje, da 
za Sasku »zatraži jednog ministra i jednog lektora« (br. 58). »Na 
povratku u Njemačku svratio je kod brata Tome Ćelanskoga«, pre- 
puštajući nama da zamislimo sreću dvojice prvih osvajača Njemačke. 
Bit njihova susreta usredotočuje se na moći svetoga Franje koje Toma 
daje svom prijatelju i koje će biti izvor novih iskustava (br. 59). 

Po drugi će se put vratiti u Italiju 1238. kad su »saska braća bila 
prisiljena prizvati se na papu« protiv brata Ilije (br. 63), pa su poslali 
upravo njega, koji se još jednom pokazuje živahnim protagonistom 
i pronicljivim pronalazačem sredstava, kako bi uvjerio tvrdoglavoga 
Grgura IX. da sasluša njegove razloge (br. 63). 

Nakon ovog pothvata, dok se život Reda sređuje i utvrđuje u svo- 
jim ustanovama, koje održavaju živim proroštvo, i život brata Jorda- 

na očito poprima dosta miran ritam, bogat sjećanjem na provinciju 
koja zadivljujuće cvjeta i širi se. 

On je jedini od prve legendarne braće koji su Red manje braće 
utemeljili u Njemačkoj pa tako dugo i postojano ostao u zemlji koje 
se osjećao ocem ili djedom, kao što se opaža iz popratne poruke braći 
u Prologu o svom »pripovijedanju« početaka. Na našu sreću, pamet 
i upornost braće i raspoloživost brata Baldovina konačno su ga na- 
veli na to da i za nas izdiktira svoja sjećanja, i ovo je posljednja slika 
koju imamo o ovom simpatičnom i poduzetnom i mudrom starom 
istinskom manjem bratu »godine Gospodnje 1262. nakon kapitula u 
Halberstadtu, na nedjelju jubilate«, dok brat Baldovino piše, on »već 
star i oronuo« raspoložen je »pripovijedati«. 

Odavde započinje i zaključuje se izvješće (budući da se prolog, 
kao što svi znaju, piše na kraju), od 1262. radosnom konstatacijom 
»slave našega Reda, kakav je sada«, a da ga je Bog, a ne ljudi »usta- 
novio svojom mudrošću i u svijet postavio za uzor«. 

Nema u fra Jordana nostalgija ni žala za herojskom prošlošću pu- 
tovanja i ekstremnog prosjačenja, dok ima zahvalnosti za Božju bla- 
gost, koja je izvela ovu divotu preko »moje malenkosti i malenkosti 
drugih koji bijahu sa mnom poslani u Njemačku«. 

Fra Jordan je, dok se pokazuje radosnim zbog onoga što su prošli 
on i njegovi drugovi, isto tako siguran da je ishod dostojan početaka 
i autentičan u svom identitetu, vjernom Bogu i Franji. Poučno pod- 
sjeća na neznatne početke, ali je zadovoljan sjajnom zrelošću; to što 
nema žala i ne vidi opadanja ideala ne dolazi odatle što ne bi imao 
dostatno izoštren vid i snažno oblikovanu duhovnost kako ih ne bi 
vidio, nego zato što ih jednostavno nije bilo. 

Malo ih je koji se kao on mogu pohvaliti potpunim, srdačnim i 
životnim predanjem franjevačkom idealu, pa stoga i jednako pouzda- 
nim svjedočanstvom o istini Reda. 

Izvori : 

Uvod Kronike Jordana Janskog preveo Ante Soljić prema: Fonti francescane, 
Nuova edizione, a cura di Ernesto Caroli. Padova: Editrici Francescane, 
2004, 1523-26. 

Kroniku Jordana Janskog s latinskog izvornika preveo Ivica Studenović prema: 
Chronica fratris ]ordani, n. 3. Ed. H. Boehmer, n 6, Pariš 1908. 


Prolog 


Brat Jordan Janski, iz Spoletske doline, braći Reda manjih koji bora- 
ve po Njemačkoj želi ustrajnost u dobru u ovom životu, a u budućnosti 
vječnu slavu s Kristom. 

Dok sam katkad pripovijedao ponešto o životu i djelovanju prve 
braće koja su bila poslana u Njemačku, većina se braće oduševljava- 
la slušajući to. Mnogi su me više puta molili da zapišem i to što sam 
pripovijedao i druge stvari kojih bih se mogao sjetiti te da zabilježim 
godine Gospodnje u kojima su braća bila poslana u Njemačku i u 
kojima su se zbili razni događaji. I budući da je, kako kaže Pismo, 
nepokornost kao grijeh čaranja, a samovolja kao zločin s idolima? od- 
lučio sam ispuniti pobožnu želju braće, ponajviše brata Baldevina 
iz Brandenburga koji me na to potiče te koji se i samovoljno, a i po 
zapovijedi brata Bartolomeja, onodobnog ministra Saksonije, po- 
nudio kao pisar. 

Godine dakle Gospodnje 1262. nakon kapitula u Halberstadtu 
koji je slavljen na nedjelju jubilate, ostajući na mjestu kapitula, ja 
kao pripovjedač i brat Baldevin kao pisar, [odlučio sam] kako god 
udovoljiti želji [braće], I sam bih želio da ovo doista bude dobro. 
Ako pak ne bude, treba biti popustljiv jer ste me vi, kako znate, 
prisilili da kao neuk pristupim ovome. Sto se pak tiče broja godina, 
ako sam gdje zbog zaborava i kao već star i oronuo čovjek pogri- 
ješio, molim oproštenje od čitatelja potičući ga da, gdje god bude 
pronašao da sam pogriješio, dobrohotno to ispravi i dotjera. Isto 
tako bit ćemo sretni ako tko htjedne dotjeranijim riječima ukrasiti 
i stil zapisivača i neuglađenost sadržaja. Dostatno je naime pružiti 
građu piscima izvrsnim i vještim u umijeću sastavljanja. 

Kada promotrim neznatnost svoju i onih koji su sa mnom po- 
slani u Njemačku te sadašnje stanje i slavu našega Reda, zbrkan u 
samome sebi, u svome srcu slavim božansku milost te se osjećam 
prisiljenim pred vas iznijeti ovu apostolsku riječ (1 Kor 1,26-29): 
gledajte, braćo, sebe pozvane: nema mnogo mudrih po tijelu, koji bi 
svojom mudrošću oblikovali naš Red, nema mnogo snažnih, koji bi 


Citat se u Vulgati nalazi u IKr 15,23, a u suvremenom prijevodu Biblije u lSam 
15,23. 

ga silom zaštitili, nema mnogo plemenitih, koji bi ga svojim ugledom 
činili poštovanja vrijednim. 

Nego lude svijeta izabra Bog da posrami mudre, i slabe svijeta izabra 
Bog da posrami jake; i neplemenite svijeta i prezrene izabra Bog, i ono 
što nije, da uništi ono što jest, da se nijedan smrtnik ne bi hvalio pred 
Bogom (1 Kor 1,26-29). U sljedećim će se recima - na slavu Boga 
koji je svojom mudrošću iznašao ovaj Red i po sluzi svome Franji 
dao ga svijetu za primjer, i to ne u jednom čovjeku - jasnije očitovati 
kada je, na koji način i po kojim ljudima Red dopro do nas. 

1. Godine Gospodnje 1207. Franjo, po zanimanju trgovac, po- 
taknut u srcu, nadahnut Duhom Svetim, započeo je život pokore 
u eremitskom habitu. No budući da je o načinu njegova obraćenja 
dovoljno rečeno u Legendi, ovdje to ostavljamo postrani. 

2. Godine Gospodnje 1209, treće godine od svoga obraćenja, 
čuvši u evanđelju ono što je Krist rekao svojim učenicima šaljući ih 
da propovijedaju, odbacivši istog trena štap, torbu i obuću, promije- 
nio je odjeću i uzeo onu koju braća sada nose te je postao oponaša- 
telj evanđeoskog siromaštva i gorljivi propovjednik evanđelja. 

3. Godine Gospodnje 1219, desete godine od svoga obraćenja, 
na kapitulu održanom kod Svete Marije Porcijunkulske poslao je 
braću u Francusku, Njemačku, Ugarsku, Španjolsku i u druge tali- 
janske provincije u koje braća nisu bila došla. 

4. Na pitanje jesu li albigenzi, ne razumijevajući što su to albi- 
genzi i ne znajući da su to heretici, braća koja su stigla u Francusku 
odgovorila su da jesu te su tako smatrana gotovo hereticima. No bi- 
skup i (pariški) profesori, čitajući napokon njihovo Pravilo i uviđa- 
jući da je u skladu s evanđeljem i katoličanstvom, upitali su za savjet 
o ovome gospodina papu Flonorija. On je svojim pismom razjasnio 
da je njihovo Pravilo vjerodostojno jer je potvrđeno od Apostolske 
stolice te da su braća osobiti sinovi rimske Crkve i istinski katolici. 
Tako ih je oslobodio od sumnje na herezu. 

5. U Njemačku je poslan brat Ivan iz Penne s gotovo šezdeset 
ili više braće. Kad su došli u njemačke krajeve te ne poznajući je- 
zik bih upitani žele li smještaj, hranu ih što takvoga, odgovorili su: 
»ja«, i tako su ih neki ljubazno primili. I vidjevši da se preko ove 
riječi »ja« s njima ljudski postupalo, odlučih su da na svako pitanje 
trebaju odgovoriti sa: »ja«. Zbog toga se dogodilo da su, upitani 
jesu h heretici i jesu h došh zaraziti Njemačku kao što su i Lombar- 
diju zaveh, odgovorih: »ja«. Stoga su neke od njih namlatili, druge 

zatvorili, a neke su svukli i gole vodili okolo čineći s njima lakrdiju 
pred ljudima. Zato su se braća, vidjevši da u Njemačkoj ne mogu 
ubrati ploda, vratila u Italiju. Zbog toga je među braćom Njemačka 
bila doživljavana tako okrutnom da se u nju nisu usuđivali vraćati 
osim potaknuti željom za mučeništvom. 

6. Braća pak koja su preko nekog mađarskog biskupa poslana 
u Ugarsku stigla su onamo preko mora. Dok su u grupama išli po- 
ljima, napali su ih pastiri sa psima te ih bez riječi i bez prestanka 
stali tući nezašiljenim krajevima štapova. A kad su se braća među 
sobom pitala zašto ih tako tuku, jedan je rekao: »Možda zato što 
žele imati naše gornje tunike.« Kad su njih dali, ovi opet nisu pre- 
stajali s batinama. Tad je dodao: »Možda žele imati i naše donje 
tunike.« Kad su i njih dali, ni tada ovi nisu prestajali udarati. Onda 
reče: »Možda žele imati i naše duge gaće.« Kad su i njih dali, ovi su 
prestali s udarcima i pustili ih da odu goli. A meni je jedan od ove 
braće pripovijedao da je on sam petnaest puta na takav način ostao 
bez dugih gaća. I budući da je svladan stidom i sramom više žalio za 
gaćama nego za drugom odjećom, umrljao ih je goveđom balegom 
i drugim prljavštinama tako da su se pastirima ogadile te su mu do- 
pustili da gaće zadrži. Pošto su pretrpjeli ove i mnoge druge pogrde, 
vratili su se u Italiju. 

7. Od braće pak koja su otišla u Španjolsku petorica su ovjen- 
čana mučeništvom. Jesu li ta petorica braće bila poslana s onoga 
istog kapitula ili s nekog ranijeg kao brat Ilija sa svojim drugovima u 
prekomorske zemlje, nije nam poznato. 

8. Kad je međutim blaženom Franji bio donesen životopis i 
Legenda o mučeništvu gore spomenute braće, slušajući kako se u 
njoj hvali njega i gledajući kako se braća hvastaju njihovim muče- 
ništvom, on je, kao najveći omalovažavatelj samoga sebe i prezira- 
telj hvale i slave, odbacio Legendu i zabranio da se čita govoreći: 
»Neka se svatko hvali svojim, a ne tuđim mučeništvom« (Opom 6). 
I tako ona prva misija nije dovela ni do čega, možda zato što još nije 
bilo došlo vrijeme za poslanje jer postoji vrijeme za sve pod nebom 
(Prop 8,6). 

9. Brat Ilija je međutim od blaženoga Franje bio imenovan pro- 
vincijalnim ministrom u prekomorskim zemljama. Privučen njego- 
vim propovijedanjem u Red je primljen neki klerik imenom Ceza- 
rije. Taj Cezarije, čovjek Nijemac rodom iz Speyera i subđakon, 
bio je u teologiji učenik učitelja Konrada iz Speyera, križarskog 
propovjednika i kasnijeg biskupa u Hildesheimu. Živeći još kao 

svjetovnjak bio je velik propovjednik i nasljedovatelj evanđeoske 
savršenosti. Kad su se u njegovu gradu neke gospođe, odbaciv- 
ši nakit, ponizno okupljale na njegovu propovijed, njihovi srditi 
muževi htjeli su ga spaliti kao heretika. No spašen posredovanjem 
učitelja Konrada vratio se u Pariz. Kasnije, kad je prigodom sveča- 
nog putovanja 9 prešao more, kako je već rečeno, privučen propo- 
vijeđu brata Ilije, okrenuo se Redu i postao čovjek velike učenosti 
i primjera. 

10. Nakon što je učinio takvu rasporedbu, blaženi otac stane 
razmišljati da, ako je svoje sinove poslao u mučeništvo i nevolje, ne 
smije on sam izgledati kao da traži vlastiti mir dok drugi za Krista 
podnose napore. I budući da je bio snažna duha te nije želio da na 
Kristovu putu bude itko ispred njega, nego radije da on bude ispred 
svih, jer je sinove poslao u neizvjesne opasnosti i među vjernike, 
zapaljen ljubavlju prema Kristovoj muci, iste one godine koje je po- 
slao drugu braću, tj. trinaeste godine od obraćenja, prolazeći kroz 
neizbježne morske opasnosti na putu prema nevjernicima, sam se 
uputi k sultanu. No prije nego je stigao do njega, doživio je mnoge 
uvrede i pogrde te, ne poznajući njihova jezika, između udaraca je 
vikao: »Sultan, sultan.« I tako je bio odveden pred njega, a ovaj ga 
je s poštovanjem primio i u (njegovoj) bolesti s njim ljudski postu- 
pao. Budući da kod njih nije mogao ubrati ploda i da se naumio 
vratiti, po sultanovoj zapovijedi odveden je uz naoružanu četu do 
kršćanske vojske koja je tada opsjedala Damiettu. 

11. Blaženi je Franjo odlazeći preko mora s blaženim Petrom 
Katanskim, pravnim stručnjakom i učiteljem zakona, ostavio dvoji- 
cu vikara: brata Mateja iz Narnia i brata Grgura iz Napulja. Mateja 
je postavio u Svetoj Mariji Porcijunkulskoj da ondje boraveći prima 
u Red one koji su se mogli primiti, a Grgura da obilazeći Italiju 
bodri braću. Budući da su prema prvom Pravilu braća postila srije- 
dom i petkom, a po dopuštenju blaženoga Franje i ponedjeljkom i 
subotom, dok su ostalim mrsnim danima jeli meso, ovi su vikari s 
nekolicinom starije braće iz Italije slavili jedan kapitul na kojem su 
odlučili da braća mrsnim danima ne jedu meso koje su sami priba- 
vili, nego samo ono koje su vjernici svojevoljno darovali. Povrh toga 
su odlučili da će uz druga dva dana postiti i ponedjeljkom te da po- 
nedjeljkom i subotom neće sebi nabavljati mliječne proizvode, nego 
će se od njih suzdržavati osim ako im ih pobožni vjernici slučajno 
ne bi darovali. 

12. Neki brat laik, rasrđen tim odlukama i time što su se drznuli 
nešto dodavati Pravilu svetoga oca, odnese te odluke preko mora 
uzevši ih sa sobom bez dopuštenja vikara. Došavši pred blaženoga 
Franju, prvo mu je pred licem priznao svoj grijeh moleći oprošte- 
nje zbog toga što je došao k njemu bez dozvole, ah natjeran ovom 
nužnošću što su se vikari koje je on ostavio drznuli njegovu Pravilu 
dodati nove zakone. Osim toga još ga je obavijestio da je Red po 
cijeloj Italiji uznemiren koliko zbog vikara toliko zbog druge braće 
koja uvode novotarije. 

Pročitavši odluke Blaženi je Franjo, budući da je bio za stolom te 
pred sobom imao postavljeno meso za jelo, rekao bratu Petru: »Gos- 
podine Petre, što ćemo učiniti?« A ovaj je odgovorio: »Ah, gospodine 
Franjo, ono što se Vama sviđa, jer vlast imate Vi.« Budući da je brat 
Petar bio obrazovan i plemenitaš, blaženi ga je Franjo zbog njegova 
građanskog podrijetla iz poštovanja nazivao »gospodinom«. Ovo je 
uzajamno poštovanje među njima postojalo kako u Italiji tako i preko 
mora. I tako je naposljetku blaženi Franjo dodao: »Jedimo dakle, 
kako kaže evanđelje, ono što je pred nas postavljeno« (NPr 3,17). 

13. Bijaše u to vrijeme preko mora neka proročica koja je prori- 
cala mnoge istinite stvari te je stoga na njihovu jeziku bila nazivana 
»veridica«. 10 (Ona je braći koja su bila sa svetim Franjom rekla): 
»Vratite se, vratite se, jer zbog odsutnosti brata Franje u Redu se 
stvara nered, razdor i rasap.« I to je bilo istinito. Naime brat Filip, 
koji je bio skrbitelj siromašnih gospođa, protiv volje blaženoga Fra- 
nje, koji je više volio sve postići poniznošću nego sudskom moći, 
isposlovao je od Apostolske stolice pismo s ovlašću da može braniti 
gospođe i ekskomunicirati one koji ih uznemiruju. Isto tako brat 
Ivan iz Capelle, skupivši veliko mnoštvo gubavih muškaraca i žena, 
izašao je iz Reda i htio postati osnivačem novoga reda. Sastavio je i 
neko pravilo te da bi dobio potvrdu, predstavio se sa svojim (sljed- 
benicima) Apostolskoj stolici. Osim ovoga u odsutnosti blaženoga 
Franje nastali su i neki drugi izvori pomutnji, kako je ona »veridica« 
bila prorekla. 

14. Blaženi se Franjo, uzevši sa sobom brata Iliju, brata Petra Ka- 
tanskog, brata Cezarija kojega je, kako je gore rečeno, primio brat 
Ilija kao ministar Sirije, i neku drugu braću, vratio u Italiju. Ondje 
se, razabravši podrobnije uzroke pomutnji, uputio ne buntovnici- 
ma, nego gospodinu papi Honoriju. Ponizni se dakle otac ležeći u 
atriju gospodina pape nije usuđivao lupati na vrata tolikoga prvaka, 
nego je strpljivo čekao njegov slučajni izlazak. Kad je ovaj izašao, 

blaženi je Franjo, iskazavši mu poštovanje, rekao: » Oče papa, Bog 
ti dao mir« (Opor 23). A on: »Bog te blagoslovio, sine.« A blaženi 
će Franjo: »Budući da si ti velik [gospodin] i često zauzet važnim 
poslovima, ubogi ti ne mogu često pristupiti ni s tobom razgovara- 
ti svaki put kada imaju potrebu. Mnoge pape 11 si mi dao. Daj mi 
jednoga kojemu bih se, kad imam potrebu, mogao obratiti i koji bi 
umjesto tebe slušao i sudio moj slučaj i slučajeve moga Reda.« A 
papa će mu: »Koga želiš da ti dadnem, sine?« A on: »Gospodina 
Ostijskoga.« I dade mu ga. 

Kad je dakle blaženi Franjo gospodinu Ostijskom, svome papi, 
iznio uzroke svoje uznemirenosti, ovaj je odmah opozvao pismo 
bratu Filipu, a brat Ivan je osramoćen sa svojima bio otjeran iz 
Kurije. 

15.1 tako je, pošto su buntovnici uz Božju pomoć bih brzo umi- 
reni, obnovio Red u skladu sa svojim uredbama. Vidjevši da je brat 
Cezarije stručnjak za Sveto pismo, blaženi mu je Franjo povjerio da 
Pravilo, koje je on sam sastavio jednostavnim riječima, uresi riječi- 
ma evanđelja. Ovaj je to i učinio. I mnogoj braći koja su bila uzne- 
mirena zbog raznih glasina koje su čula o blaženom Franji - jer su 
jedni govorili da je mrtav, drugi da je ubijen, treći da se utopio - kad 
su saznala da je živ i da se već vratio, činilo se da im je zbog radosti 
zasjalo novo svjetlo. Blaženi je pak Franjo odmah sazvao generalni 
kapitul kod Svete Marije Porcijunkulske. 

16. Godine dakle Gospodnje 1221, 23. svibnja, 14. indikcije, 12 
na sveti dan Duhova, blaženi je Franjo kod Svete Marije Porcijun- 
kulske slavio generalni kapitul. Na ovaj su se kapitul, u skladu s 
običajem Reda kakav je tada bio, skupih kako novaci tako i oni sa 
zavjetima, a broj braće koja su tada došla procijenjen je na tri tisuće. 
Na tom kapitulu prisutan je bio i gospodin Rajnerije, kardinal đa- 
kon, s mnogim drugim biskupima i redovnicima. Po njegovu nalogu 
jedan biskup je slavio misu. Vjeruje se da je tada blaženi Franjo čitao 
evanđelje, a jedan drugi brat poslanicu. Budući da nisu imah zgrada 
za toliku braću, braća su boravila na prostranu i ograđenu polju pod 
sjenicama, a jeh su i spavah uredno, komotno i udobno raspoređeni 
oko dvadeset i tri stola. Na tom kapitulu služio je sa svom revnošću 
mjesni puk pribavljajući kruha i vina u izobilju, radostan zbog oku- 
pljenosti tolike braće i zbog povratka blaženoga Franje. Na ovom 
je kapitulu blaženi Franjo, uzevši za temu Blagoslovljen Gospodin 

11 U originalu stoji multos papas - ovdje papa ima značenje zaštitnik, (op. prev.) 

12 Indikcija je razdoblje od 15 godina kojim se potanje određuje vrijeme u koje 
spada koja godina, (op. prev.) 

Bog moj koji mi ruke za borbu uvježba (Ps 18,33), propovijedao braći 
poučavajući u kreposti i potičući na strpljivost i pružanje primjera 
svijetu. Na sličan način držao je govor i narodu te je izgrađivao i 
narod i kler. Tko bi mogao izraziti kolika je među braćom u ono 
doba bila ljubav, strpljivost, poniznost, poslušnost i bratska radost? 
Takva naime kapitula, ni po broju braće ni po svečanosti ceremo- 
nija, nisam vidio u Redu. I premda je bilo toliko mnoštvo braće, 
narod ih je tako rado svime opskrbljivao da su braća, nakon sedam 
dana kapitula, bila prisiljena zatvoriti vrata i ništa više ne primati, te 
povrh toga ostati još dva dana da bi doneseno i primljeno potrošili. 

17. Međutim na kraju ovoga kapitula, tj. kad je kapitul već treba- 
lo zaključiti, blaženi se Franjo sjeti da izgradnja Reda još nije stigla u 
Njemačku. I budući da je blaženi Franjo tada bio bolestan, a sve što 
je s njegove strane trebalo reći kapitulu govorio je brat Ilija, sjedeći 
do nogu brata Ilije, povuče ga za tuniku. Ovaj se nagnuo k njemu, 
poslušao što želi te uspravivši se rekao: »Braćo, ovako kaže brat« 
- pokazujući na blaženoga Franju kojega su braća, kao da ističu 
njegovu ’uzvišenost’, zvala bratom - »postoji jedno područje, Nje- 
mačka, u kojem žive pobožni ljudi, kršćani, koji, kako znate, često 
u znoju i po žegi sunca prolaze našom zemljom s dugim štapovima 
i širokim nazuvcima pjevajući hvale Bogu i njegovim svetima te po- 
sjećuju grobove svetaca. I budući da su se braća, k njima više puta 
poslana, vratila zlostavljana, brat nikoga ne prisiljava da ide k njima. 
No onima koji bi nadahnuti gorljivošću prema Bogu i dušama željeli 
poći namjerava dati isti ili čak još veći nalog nego što bi dao onima 
koji idu preko mora. Ako ima takvih koji bi željeli ići, neka ustanu i 
neka se odvoje nastranu.« I zapaljeni željom za mučeništvom ustalo 
je oko devedeset braće, koja su, predajući se smrti i odvajajući se 
postrance kako im je bilo naređeno, čekala odgovor: koji, koliko ih, 
na koji način i kada bi trebali krenuti. 

18. Bijaše u to doba na kapitulu jedan brat koji je u svojim moli- 
tvama običavao moliti Gospodina da mu se vjera ne iskvari zbog he- 
retika iz Lombardije ili da je se ne odrekne zbog okrutnosti Nijema- 
ca, te da se Gospodin milosrdno udostoji izbaviti ga od ovoga obo- 
ga. Vidjevši kako su mnoga braća ustala spremna poći u Njemačku 
te smatrajući da će ona odmah od Nijemaca biti mučena, a žaleći 
zbog toga što nije poimence poznavao braću poslanu u Španjolsku 
koja su postala mučenici te hoteći da mu se s ovima ne dogodi isto 
što mu se dogodilo s onima, ustao je usred mnoštva, približio se k 
njima te trčao od jednog do drugog pitajući ih: »Tko si i odakle si?« 
Smatrao je naime velikom čašću da, ako ovi postanu mučenici, mo- 
gne reći: »Poznavao sam ovoga, poznavao sam onoga.« 

Među njima je bio neki brat imenom Palmerije, đakon, koji 
je kasnije u Magdeburgu postao gvardijanom, čovjek duhovit i 
veseo, porijeklom s brda Gargana iz krajeva Apulije. Kad je ovaj 
znatiželjni brat došao do njega i upitao ga: »Tko si i kako se zo- 
veš?«, odgovorio je: »Zovem se Palmerije«, te uhvativši ga za ruku 
dodao: »I ti si naš i s nama ćeš poći«, hoteći ga sa sobom povesti 
k Nijemcima. Ovaj je pak sam već više puta molio Gospodina da 
ga pošalje kamo god želi osim k njima. Grozeći se imena Nijem- 
ci, odgovori: »Nisam ja od vaših i došao sam k vama hoteći vas 
upoznati, a ne s namjerom da s vama idem.« On ga pak koristeći 
se svojom šalom zaustavi i povuče sa sobom na zemlju te ga pri- 
sili da sjedne s njim među ostale dok se ovaj i riječima i pokreti- 
ma opirao. U međuvremenu, dok se ovo događalo, i dok je onaj 
znatiželjni brat bio zadržavan među ostalima, dodijeljen je drugoj 
provinciji proglasom: »Taj brat neka ide u tu provinciju.« Dok je 
onih devedeset braće čekalo odgovor, za ministra Njemačke odre- 
đen je brat Cezarije, Nijemac, rođen, kako je rečeno, u Speyeru. 
Dobio je dopuštenje da između onih devedeset izabere koje želi. 
Kad je među ostalima otkrio onoga znatiželjnog brata, drugi su ga 
nagovorili da [i] njega povede sa sobom. I budući da je on protiv 
volje išao k Nijemcima te je neprestano vikao: »Nisam ja od vaših 
jer nisam ustao s namjerom da idem s njima«, odveden je pred 
brata Iliju. 

Međutim slušajući to braća one provincije kojima je bio dodije- 
ljen pokušavala su ga zadržati zbog toga što je bio slaba zdravlja, a 
zemlja u koju su išli bila hladna. No brat Cezarije ga je na sve načine 
nastojao povesti sa sobom. Brat Ilija je ovaj prijepor ovako riješio 
govoreći: »Naređujem ti, brate, pod svetu poslušnost da napokon 
odlučiš želiš li ići ih ne.« A on, obavezan poslušnošću, budući da je 
dvojio što da učini, bojao se po savjesti izabrati, da ne bi izgledalo 
kako, ako odabere, radi po svojoj vlastitoj volji. Bojao se ići zbog 
okrutnosti Nijemaca da ne bi, ako bi u nevoljama izgubio strplji- 
vost, u opasnost doveo dušu. I tako zapleten između toga dvoga 
te ne nalazeći rješenja u samome sebi obratio se bratu iskušanom 
u mnogim nevoljama, onome koji je, kako je rečeno, u Ugarskoj 
petnaest puta izgubio duge gaće, i od njega zatražio savjet govoreći: 
»Predragi brate, tako mi je naređeno, a ja se bojim odabrati i ne 
znam što da učinim.« A onaj će: »Idi k bratu Iliji i reci: ’Brate, niti 
želim ići niti ostati, nego što god mi narediš, to ću učiniti’, i tako ćeš 
se osloboditi te dvojbe.« Tako je i učinio. 

Čuvši to, brat mu je Ilija snagom svete poslušnosti naredio da se 
s bratom Cezarijem požuri u Njemačku. Taj brat je Jordan Janski, 
koji vam ovo piše, koji je takvom sudbinom došao u Njemačku, 
koji je izbjegavao goropadnost Nijemaca od koje je strahovao, koji 

je s bratom Cezarijem i drugom braćom po prvi put u Njemačkoj 
zasadio Red manje braće. 

19. Prvi ministar Njemačke bio je brat Cezarije, koji je, zabrinut 
za uspješno izvršavanje poslušnosti koja mu je naložena, sa sobom 
uzeo braću: Ivana iz Plana Carpina, 13 propovjednika na latinskom 
i lombardskom, zatim Barnabu Nijemca, izvrsnog propovjednika 
na lombardskom i njemačkom, Tomu Celanskog, koji je kasnije 
napisao i prvu i drugu Legendu o svetome Franji, potom Josipa iz 
Trevisa, Ugra Abrahama, Simuna Toskanca, sina grofice od Collaz- 
zone, klerika Konrada Nijemca, svećenika Petra iz Camerina, sve- 
ćenika Jakova i Waltera, đakona Palmerija, brata Jordana Janskog, 
đakona, neku braću laike, tj. Benedikta Nijemca iz Soesta i Henri- 
ka iz Svapske, te mnoge druge čijih se imena ne sjećam. Sveukupno 
ih je bilo dvanaest klerika i petnaest laika. 

Odabravši dakle ove, brat Cezarije, budući da je sam kao pobo- 
žan čovjek nerado napuštao blaženoga Franju i drugu svetu braću, 
uz dopuštenje blaženoga Franje, rasporedio je drugove koji su mu 
dodijeljeni po kućama u Lombardiji da u njima čekaju njegove upu- 
te. On se pak sam gotovo tri mjeseca zadržao u Spoletskoj dolini. 
I kad je odlučio krenuti na put u Njemačku, sazvavši svoju braću, 
ispred sebe je poslao brata Ivana iz Plana Carpina i brata Barnabu 
te još neke druge da u Tridentu njemu i braći priprave mjesto. Osta- 
la braća slijedila su ih po trojica ih četvorica. 

20. Pošto su se braća dolazeći u grupama okupila u Tridentu pri- 
je svetkovine svetoga Mihaela [29. rujna 1221], ljubazno ih je, kako 
su pristizala, kroz šest dana primao gospodin tridentski biskup. Na 
svetkovinu svetoga Mihaela brat Cezarije održao je govor kleru, a 
brat Barnaba puku. Na njihovo propovijedanje jedan tridentski gra- 
đanin, imenom Pelegrin, čovjek bogat te dobar znalac njemačkog i 
lombardskog jezika, obukavši braću u nove gornje i donje tunike te 
rasprodavši svu svoju preostalu imovinu i razdijelivši je siromasima, 
primljen je u Red. 

21 . Poslije ovoga je brat Cezarije, skupivši svoju braću u Tridentu 
te upozorivši ih na to kako trebaju čuvati poniznost i strpljivost, 
ostavio ondje neku braću radi učvršćivanja puka, a druge je, dijeleći 
ih u grupe po dvojicu ih trojicu te imenujući jednoga za vremenite, 
a drugoga za duhovne stvari, pred sobom poslao u Bolzano. Gospo- 
din tridentinski biskup i ovdje je kroz nekoliko dana pomagao bra- 
ću kako su pristizala te im dao dozvolu da propovijedaju u njegovoj 

biskupiji. Kada su iz Bolzana stigli u Brixen, ljubazno ih je primio 
mjesni biskup. Iz Brixena su preko brda, kad je već prošlo vrijeme 
ručka, stigli u Sterzing. I budući da stanovnici nisu imali kruha pri 
ruci, a braća nisu znala prositi, nastavili su putovanje nadajući se da 
će do večeri stići do mjesta gdje će se dobrotom ljudi moći okrije- 
piti. Došli su u Mittenwald. Ondje su, zbog velike oskudice, napa- 
daj gladi oskudno pokušavali ublažiti dvama zalogajčićima kruha i 
sa sedam repa, a žeđ radošću srca, no time su ih još više pobudili. 
Nakon međusobnoga dogovora o tome kako napuniti prazan trbuh 
da bi nakon napora od sedam milij arija 14 mogli uživati u noćnom 
odmoru, odlučili su napiti se vode iz bistrog potoka koji je tekao u 
blizini kako prazan trbuh ne bi krčao. Kad je osvanulo jutro, ustav- 
ši izgladnjeli i prazni, nastavili su započeti put. I kad su prevalili 
pola milijarija, pogled im se počeo mutiti, noge zaplitati, a od gladi 
koljena klecati i cijelo tijelo slabjeti. Stoga su, da bi ublažili glad, 
brali s trnja i s različitih vrsta drveća i biljaka plodove koje su uz put 
pronalazili. No budući da je bio petak, bojali su se da ne prekrše 
post. Ipak osjećali su se koliko-toliko sigurnijima time što su ponije- 
li plodove različitih stabala i grmova da bi, ako bi ih pritisnula kraj- 
nja nužda, imali što jesti. I tako su, sad se zaustavljajući, sad opet 
polako napredujući, na jedvite jade stigli u Matrei. Kad eto Bog, ko- 
jemu, se siromah predaje (Ps 10,14), providi utjehu za svoje siromahe. 
Čim su ušli u grad, naišli su na dva gostoljubiva čovjeka koji su im 
kupili kruha za dva denara. No što je to za tolike? I budući da je bila 
sezona repe, proseći repu, njome su nadoknadili nedostatak kruha. 

22. Obavivši dakle ručak više ga hineći nego se hraneći, nastavili 
su putovanje te tako prolazeći kroz sela, utvrde i manastire stigoše 
u Augsburg. Ondje su ih vrlo ljubazno primili gospodin Siboton, 
augsburški biskup te njegov vikar i nećak, katedralni kanonik. Sam 
je augsburški gospodin bio toliko ponesen osjećajima prema braći 
da je jednog po jednog uz cjelov primao i s cjelovom otpuštao. Vikar 
ih je pak primio s tolikom srdačnošću da se povukao iz svoje kurije, 
a u nju smjestio braću. Osim toga bih su srdačno primljeni i s pošto- 
vanjem pozdravljani i od klera i od puka. 

23. Godine Gospodnje 1221. [16. listopada], oko blagdana sv. 
Gala, brat Cezarije, prvi ministar Njemačke, sazvavši svoju braću 
u Augsburg - njih trideset i jedan na broj - održao je prvi kapitul 
od njihova ulaska u Njemačku. Odatle je braću razaslao u različite 
njemačke provincije. Brata Ivana iz Plana Carpina i brata Barnabu 
poslao je naprijed kao propovjednike u Wiirzburg. Oni su odatle 

otišli u Mainz, pa u Worms, Speyer, Strasbourg i Koln. Predstavljali 
su se ljudima propovijedajući riječ pokore te su pripremali smještaj 
za braću koja su imala doći za njima. 

24. S toga istog kapitula brat Cezarije poslao je brata Jordana 
Janskog s dvojicom drugova, Abrahamom i Konstantinom, u Salz- 
burg. Mjesni biskup ih je srdačno primio. Drugu je trojicu braće 
s bratom Josipom poslao u Regensburg. Brat Cezarije pak išao je 
putovima onih koji su otišli ranije te je braću riječju i primjerom 
utvrđivao u dobru. 

25. Iste godine brat Cezarije, došavši u Wiirzburg, primi u Red 
okretnog i obrazovanog mladića imenom Hartmuth. Kako Talijani 
nisu mogli izgovarati njegovo ime, zvali su ga Andrija, i to zato što je 
u Red bio primljen na blagdan svetoga Andrije. On je za kratko vri- 
jeme postao svećenikom i propovjednikom, a potom je postavljen 
za kustosa Saksonije. Isto tako primio je i nekog laika po imenu Ru- 
đer, koji je kasnije postao gvardijanom u Halberstadtu i duhovnim 
učiteljem blažene Elizabete, koju je poučavao čuvati čistoću, poni- 
znost i strpljivost, bdjeti u molitvi i posvećivati se djelima milosrđa. 
Također je primio i nekog laika imenom Rudolf. 

26. Godine Gospodnje 1222. brat Cezarije bio je primio već toli- 
ko braće, kako klerika tako i laika, da je, sazvavši braću iz obližnjih 
gradova, u Wormsu slavio prvi provincijski kapitul. I budući da je 
mjesto na kojem su braća bila primljena bilo skučeno te zbog mnoš- 
tva neprikladno za slavljenje i propovijedanje, po savjetu biskupa i 
kanonika skupe se u katedrali. Povukavši se u jedan kor, kanonici 
su braći prepustili drugi. Jedan brat iz Reda slavio je misu, a korovi 
su se međusobno natjecali u pjevanju te su tako vrlo svečano molili 
božanski časoslov. 

27. S ovoga je kapitula brat Cezarije poslao dvojicu s pismom za 
braću koja su bila u Salzburgu, a nisu došla na kapitul da, ako žele, 
dođu k njemu. Oni pak koji su se u potpunosti predah poslušnosti 
tako da nisu željeli činiti ništa po svojoj volji, nemalo uznemireni 
zbog uvjeta koji je stajao u pismu - naime ako tele doći - rekoše: 
»Pođimo i upitajmo zašto nam je tako napisano jer mi ne želimo 
ništa osim onoga što on sam želi.« Kad su potom na putu, da bi se 
okrijepili, ušli u neko selo te dva po dva stali prositi po selu, dobili 
su odgovor na njemačkom: Got berat, što u prijevodu znači: Bog 
neka vas pomogne, ih još bolje: Bog neka vam providi. 

Jedan od njih, vidjevši da im uz ove riječi nitko ništa ne daje, 
razmišljao je, a onda i rekao: »Ovo Got berat danas će nas dotući.« I 

preduhitrivši brata koji je prosio na njemačkom, počeo je prositi na 
latinskom. No Nijemci su odgovarali: »Mi ne razumijemo latinski. 
Govori nam na njemačkom.« A brat loše izgovarajući reče: Nicht 
diudisch, što u prijevodu znači: Ništa njemački^ znam savojski. I 
doda na njemačkom: Brot durch got. A oni će: »Čudno je kako go- 
voreći na njemačkom kažeš da ne znaš njemački.« I dobace: Got 
berat. A brat, radujući se u srcu i podsmjehujući se te hineći da ne 
razumije što su rekli, sjedne na klupu. 

Potom neki čovjek i neka žena, međusobno se pogledajući i smi- 
jući se njegovoj naivnosti, dadoše mu kruha, jaja i mlijeka. Vidjevši 
dakle da takvim korisnim pretvaranjem može izaći ususret svojoj 
potrebi i potrebi svoje braće, obilazeći na sličan način dvanaest 
kuća, naprosio je toliko da je dostajalo za sedmoricu braće. 

Nastavivši istim putem stigoše na sveti dan Duhova prije mise 
u neko selo [22. svibnja]. Ondje su slušah i misu. Jedan od njih 
je i pričešćivao. A puk iz sela bio je tako pogođen jednostavnošću 
i poniznošću braće da je pred njima prigibao koljena te iskazivao 
časti njihovim stopalima. Odatle, prolazeći kroz Wiirzburg, Mainz 
i Worms, stigoše u Speyer. Pronašavši ondje brata Cezarija i mnogu 
okupljenu braću, bih su od njih, kako i dolikuje, srdačno primljeni 
te su se zbog njihova dolaska vrlo pobožno radovah. Brat pak op- 
tužen od braće jer je onako napisao umirio ih je ispričavajući se i 
objašnjavajući svoju namjeru. 

28. Iste godine, a to bijaše druga godina otkako su braća došla 
u Njemačku, pošto je brat Cezarije smjestio braću u Koln i u druge 
gore spomenute gradove, budući da je imao malo svećenika, tako 
da je samo jedan svećenik kao novak u Speyeru i Wormsu braći za 
velikih svetkovina slavio misu i slušao njihove ispovijedi - iste je go- 
dine dakle dao zarediti trojicu, i to Palmerija, koji je gore spominjan, 
Abrahama Ugra i Andriju Nijemca, koji se ranije zvao Hartmuth. 

29. Godine Gospodnje 1223, 29. studenoga gospodin papa Ho- 
norije III. potvrdio je Pravilo Manje braće. 

30. Iste godine 18. ožujka brat Cezarije dao je zarediti četvrtoga 
brata u Redu, tj. brata Jordana Janskog iz Spoletske doline, koji 
je tijekom gotovo cijele jedne godine bio jedini koji je naizmjen- 
ce slavio mise u Wormsu, Mainzu i Speyeru. Iste je godine brata 
Tomu Celanskoga postavio za kustosa u Mainzu, Wormsu, Kolnu 
i Speyeru. 

31. Iste godine brat Cezarije, čovjek u potpunosti kontempla- 
tivan i vrlo gorljiv revnitelj za evanđelje i siromaštvo - braći je bio 

tako drag da su ga častili kao najsvetijega poslije blaženoga Franje 
- taj dakle brat Cezarije, umoran i u želji da vidi blaženoga Franju 
i braću u Spoletskoj dolini, pošto je već usadio Red u Njemačkoj, 
uzevši sa sobom brata Simuna, koji je sada u Spoletu proglašen sve- 
tim, i neku drugu pobožnu i časnu braću, te postavivši za vikara 
brata Tomu, koji je tada bio jedini kustos, došao je k blaženom Fra- 
nji odnosno bratu Iliji te je od njega i od ostale braće bio srdačno 
primljen. I na kapitulu koji se iste godine slavio kod Svete Marije 
Porcijunkulske brat Cezarije bio je razriješen dužnosti ministra koju 
je kroz dvije godine obnašao, a za zamjenu mu je izabran brat Al- 
bert iz Piše. 

32. Iz Italije su dakle s bratom Albertom iz Piše bili poslani česti- 
ti i obrazovani ljudi, i to brat Marcije iz Milana, brat Jakov iz Trevisa 
i jedan brat Englez, stručnjak za kanonsko pravo, te neki drugi. 

33. Brat dakle Albert iz Piše, drugi ministar Njemačke, stigavši 
u Njemačku, sazvao je stariju braću iz Njemačke, i to brata Ivana 
iz Plana Carpina, vikara i jedinoga kustosa brata Tomu i još neke 
druge, te je u Speyeru izvan gradskih zidina u blizini utočišta za 
gubavce na blagdan Rođenja Blažene Djevice slavio kapitul. Ondje 
je u to doba gvardijanom bio brat Jordan, koji je na tom kapitulu 
pjevao svečanu misu. Razmišljajući pomno na tom kapitulu o stanju 
i širenju Reda, postavili su brata Marcija za kustosa Frankonije, bra- 
ta Anđela iz Wormsa za kustosa Bavarske i Svapske, brata Jakova za 
kustosa Elzasa, a brata Ivana iz Plana Carpina za kustosa Saksonije. 

34. Zajedno s bratom Ivanom iz Plana Carpina u Saksoniju su 
otišli Englezi brat Ivan i brat William, klerik brat Egidije iz Lombar- 
dije, svećenik brat Palmerije, svećenik brat Rejnald iz Spoleta, brat 
laik Ruđer Nijemac, brat laik Rokker, brat laik Benedikt Nijemac, 
brat laik Titmar i krojač brat Emanuel iz Verone. 

35. Pošto su stigli u Hildesheim, sve ih je primio i dobro okri- 
jepio prvi kanonik gospodin Henrik iz Tossa. Potom su se pojavili 
pred biskupom gospodinom Konradom, velikim propovjednikom i 
teologom, te ih je i on svečano primio. I kažem vam, ovaj je biskup, 
sazvavši kler svoga grada, dao bratu Ivanu iz Plana Carpina, prvom 
kustosu Saksonije, da propovijeda mnoštvu klerika. Pošto je ovaj 
završio propovijed, gospodin im je biskup, preporučujući brata Iva- 
na i drugu braću Reda svome kleru i puku, dao ovlast i propovijeda- 
nja i ispovijedanja u svojoj biskupiji. 

I doista mnogi su, potaknuti na pokoru propovijedanjem i pri- 
mjerom braće, stupili u Red. Jedan od njih bio je Bernard, sin grofa 

od Poppenburga, katedralni kanonik, zatim učitelj dječaka Albert, 
čovjek obrazovan, potom stanoviti Ludolf i neki vitez. Međutim 
kad je ondje nastala pomutnja zbog izlaska neke braće iz Reda, 
ohladila se naklonost puka prema braći do te mjere da su im s ogor- 
čenjem davali milostinju, a one koji su prosili gledali su gotovo ne- 
prijateljskim pogledom. Ipak ubrzo je, uz pomoć Božje providnosti, 
izgubljena naklonost ponovno procvala i narod se vratio ljubavi pre- 
ma braći kako je to ranije činio. 

36. Godine Gospodnje 1223. brat Ivan iz Plana Carpina, žele- 
ći rasprostraniti Red, poslao je neku izabranu braću u Hildesheim, 
Braunschweig, Goslar, Magdeburg i Halberstadt. 

37. Godine Gospodnje 1224, pošto su se okupili kustosi, gvar- 
dijani i propovjednici, u Wiirzburgu je na svetkovinu Uznesenja 
Blažene Djevice slavljen kapitul. Brata Ivana [iz Plana Carpina, 
kustosa Saksonije] premjestili su u Koln razriješivši ga službe, a bra- 
ta Jakova, kustosa Elzasa, čovjeka usrdna, dobroćudna, skromna i 
pobožna, odredili su za drugoga kustosa Saksonije. S njim su bili 
poslani neki od starije braće Reda, kako klerici tako i laici. Oni su 
svojom poniznošću i primjerom života za kratko vrijeme pridobili 
veliku naklonost klera i puka. 

38. Iste godine brat Albert iz Piše, ministar Njemačke, gledajući 
porast (braće) u Saksoniji, a i zbog toga što je namjeravao iz Sakso- 
nije preko Turingije prijeći u Rajnu, poslao je brata Jordana, gvar- 
dijana u Mainzu, sa sedmoricom braće da u Turingiji obnovi kuće i 
prikladno smjesti braću. 

39. Brat Jordan dakle krene 27. listopada sa svojom braćom iz 
Mainza na put prema Turingiji te na dan svetoga Martina stigne 
u Erfurt. No budući da je bila zima i nije bilo vrijeme za gradnju, 
na nagovor građana i nekih od klerika braća budu smještena izvan 
gradskih zidina u svećeničku kuriju za gubavce ne bi li se građani 
bolje brinuli za njihovo uzdržavanje. 

40. Braća koja su poslana s bratom Jordanom bila su sljedeća: 
svećenik, novak i propovjednik brat Hermann iz Weissenseea; 
subđakon, novak brat Konrad iz Wiirzburga; subđakon, novak 
brat Henrik iz Wiirzburga; novak brat Arnold, klerik; zatim braća 
laici Henrik iz Kolna, Gernot iz Wormsa i Konrad iz Švapske. Za 
ovima su kasnije došli brat Ivan iz Kolna i brat Henrik iz Hildes- 
heima. 

41. Godine Gospodnje 1225. brat Jordan posla neku braću lai- 
ke kroz Turingiju da izvide stanje pojedinih gradova. Za njima, a 
katkada i pred njima, išao je svećenik, novak i propovjednik brat 
Hermann. Došavši u Eisenach, gdje je nekoć bio kapelanom i oda- 
kle se pridružio braći njemačke kuće, više puta je propovijedao 
narodu, a narod je bio silno ganut njegovim propovijedanjem i pri- 
mjerom njegova ophođenja jer se ponizio i od tolike komotnosti 
koju je bio imao u kući njemačke braće prešao u tako ponizan i 
strog Red te se cijeli grad slijevao na svako mjesto gdje je najavio 
svoje propovijedanje. 

Zbog toga su se dvojica gradskih župnika pobojala da bi se na- 
rod, ako bi se braća povezala s jednim od njih, mogao udaljiti od 
onoga drugoga, te je jedan od njih ponudio braći dvije, a drugi jed- 
nu crkvu da izaberu onu u kojoj bi željela ostati. No brat Hermann, 
ne usuđujući se izabrati bez savjeta braće, povjerio je bratu Jordanu 
da, uzevši sa sobom jednoga razboritog druga, dođe u Eisenach i 
promišljeno izabere što mu se sviđa. I došavši promišljeno je oda- 
brao ono mjesto u kojem se braća i sada nalaze. 

42. Iste godine, na prvi dan korizme, braća su primila jedno obi- 
tavalište u Gothi u kojemu su ostala dvadeset i pet godina te do- 
brohotno i preko svojih mogućnosti iskazivala razna djela milosrđa 
i gostoprimstva kako našoj braći tako i braći Reda propovjednika i 
svim drugim redovnicima. 

43. Iste su se godine braća, po savjetu gospodina Henrika, žup- 
nika svetoga Bartolomeja, gospodina Giinthera, vikara, i nekih dru- 
gih građana Erfurta preselila u tada napuštenu crkvu Svetoga Duha 
u kojoj su nekoć obitavale redovnice Reda svetoga Augustina te su 
ondje ostala punih šest godina. Onaj kojega su građani dali braći 
za skrbnika upitao je brata Jordana bi li želio da se to obitavalište 
izgradi kao klaustar. A ovaj je, budući da u Redu nikada nije vi- 
dio klaustar, odgovorio: »Ne znam što je to klaustar; izgradite nam 
samo kuću blizu vode da možemo sići u nju i oprati noge.« I tako 
bi učinjeno. 

44. Iste godine oko svetkovine apostola Petra i Pavla braća su 
poslana u Nordhausen. Ondje su ih građani također ljubazno pri- 
mili te ih radi njihove komotnosti smjestili u jedan mali vrt u kojem 
se nalazila kuća prikladna za pohađanje crkve, za što su (braća) 
godišnje plaćala četiri novčića. 15 1 budući da su braća onamo po- 
slana bila isključivo laici te je kustosu dodijalo svaki put kad je 

bilo potrebno trčkarati amo-tamo da bi slušao njihove ispovijedi, 
pošto su tri godine ondje proboravila, na njihovu radost ih je vratio 
natrag i smjestio u drugim kućama. No godine Gospodnje 1230. 
braća su se ponovno vratila onamo jer im je neka djevica darovala 
komad zemlje. 

45. Iste godine [1225] na traženje grofa Ernesta četvorica 
braće laika poslana su u Miilhausen. Grof im je dao novu, iako 
nepokrivenu kuću s pripadajućim malim vrtom, a njih je, dok ne 
pokriju kuću i ne ograde vrt, smjestio u jedan podrum u dvorcu. 
U njemu su navedena braća i molila, i objedovala, i goste primala, 
i spavala. I budući da ona braća laici, zadovoljna podrumom, za 
godinu i pol dana nisu mogla ni pokriti kuću ni ograditi vrt, grof 
im je, ne videći od njih nikakve koristi, počeo uskraćivati pomoć. 
Tako su braća, ne imajući odakle pokriti kuću ili ograditi vrt te 
pritisnuta nuždom, otišla odatle i smjestila se u druge kuće. No 
godine Gospodnje 1231. braća su se ponovno onamo vratila i uz 
dopuštenje kralja Hinrika bila primljena u bolnicu. No upravitelj 
bolnice, smatrajući da je sve ono što se davalo braći bilo zapravo 
oduzimano od njega, počeo je prema braći biti netrpeljiv i podao. 
Ne mogavši to podnijeti, braća su, kad im je jedan vitez darovao 
komad zemlje, počela na njoj graditi, te su ondje ostala sve do 
dana današnjega. 

46. Iste godine su i braća koja su boravila izvan zidina ušla u 
Erfurt. 

47. Iste godine brat Albert iz Piše, ministar Njemačke, poslao 
je bratu Jordanu, onodobnom kustosu Turingije, za utjehu i pomoć 
brata Nikolu iz Rajne, svećenika i pravnog stručnjaka koji je do- 
bio nadimak Nikola Ponizni. Ta se vrlina kod njega osobito isticala. 
Na glasu svetosti umro je u Bologni. Kad mu je brat Jordan izašao 
u susret između Gothe i Eisenacha, s poštovanjem i bratski su se 
pozdravili poljubivši se te zajedno sjeli. Ali budući da je brat Ni- 
kola, kao ponizan i kao čovjek golubinje jednostavnosti, s pošto- 
vanjem u tišini sjedio pred licem brata Jordana, njegov mu je drug 
brat Petar iz Eisenacha, veseo i duhovit čovjek, poznajući poniznost 
brata Nikole, rekao: »Brate Nikola, ne prepoznaješ našega kralja i 
gospodina?« A on je sklopljenih ruku ponizno odgovorio: »Rado 
poznajem i služim svome gospodinu.« Brat Petar onda je dodao: 
»Upravo je on naš kustos.« Čuvši to, ustao je te uz duge isprike 
priznao svoj grijeh što ga je tako nedostojno primio. I ustavši, sa 
svom poniznošću prignuo je koljena i bratu Jordanu predao pismo 
o svojoj poslušnosti. 

Brat Jordan ga je poslao u kuću u Erfurtu da ondje čeka njegov 
nalog, a nakon tri tjedna poslao mu pismo da je ondje gvardijan. 
A on, primajući ga s poštovanjem, reče: »Ma što mi je to učinio 
naš otac?« Brat Jordan je doista bio tako zbunjen poniznošću brata 
Nikole da je jedva mogao izdržati u njegovoj prisutnost te se za šest 
tjedana nije usudio doći u Erfurt. Brat je pak Nikola svojom nazoč- 
nošću braću držao u redovničkoj disciplini bolje nego netko drugi 
prijekorima i propisima. 

48. Također iste godine [1225] brat Jakov, kustos Saksonije, sa- 
gradio je u novome gradu Magdeburgu crkvu Manje braće, te ju 
je na svetkovinu Uzvišenja Svetoga križa dao posvetiti od gospo- 
dina Alberta, nadbiskupa toga mjesta. Pošto ju je posvetio, gospo- 
din nadbiskup darežljivo je ostavio braći sve oltarske ornamente. 
Jednoga je dana već spomenuti brat Jakov u osmini od posvećenja 
u crkvi braće slavio misu. Pošto ju je završio, do te je mjere počeo 
gubiti snagu da su ga odnijeli u bolnicu koju su braća tada imala u 
starom gradu pored svetoga Petra. Braća naime u novome gradu 
još nisu imala građevinu osim crkve. Ondje se 20. rujna, na vigiliju 
blaženoga Mateja, preselio Gospodinu. Budući da su jedva imala 
mjesto za ukop, ali ne i dozvolu za pokapanje, braća su - održavši 
vijećanje o tome što učiniti, a ponajviše zbog koncila [koji] se imao 
slaviti na dan svetoga Mauricija i na koji su se skupili već mnogi 
biskupi - odlučila [otići] gospodinu biskupu Ehldesheima jer je on 
brata Jakova poštivao kao oca. On je svojoj posluzi izdao nalog da 
mu, ako bi braća željela s njim razgovarati, jave bilo da spava bilo 
da što drugo radi. Probudivši dakle biskupa koji je već bio zaspao, 
rekoše mu da je brat Jakov već preminuo. Pogođen time zaplakao 
je i rekao: »Evo, ovo je san koji sam već vidio« te je dodao: »Ja ću 
doći i pokopati ga.« U snu je naime vidio nekog mrtvaca obučenog 
ili umotanog u bijele haljine te (je čuo) kako mu je rečeno: »Idi i 
oslobodi ga!« Pošto mu je tijelo preneseno u crkvu braće u novom 
gradu, koju je sam brat Jakov osnovao i dao posvetiti, u njoj je po- 
kopan uza sve počasti. No godine Gospodnje 1258. njegove kosti i 
kosti brata Š imuna Engleza, prvoga lektora u Magdeburgu i trećega 
ministra, prenesene su i pokapane u starom gradu gdje braća, pošto 
su se preselila, borave i sada. 

49. Nakon što je Jakov, brat blage uspomene, preminuo, braća 
iz Saksonije, dobrano potresena, [molila su] brata Alberta iz Piše, 
ministra Njemačke, da se udostoji dobrohotno im providjeti drugo- 
ga kustosa. Budući da im je za kustosa naumio poslati brata Nikolu, 
gvardijana iz Erfurta, ministar, poznajući njegovu poniznost, nije 
smatrao zgodnim poslati mu pismo bojeći se da zbog poniznosti 

neće prihvatiti službu, nego se radije sam k njemu uputio. Odlučio 
je k njemu osobno otići ne bi li možda u prijateljskom razgovoru 
uspio njegov duh navesti da prihvati službu. Stigavši dakle u Erfurt, 
pošto je iz istog razloga pozvao i brata Jordana, ministar je s bratom 
Nikolom počeo razgovarati o prihvaćanju službe u kustodiji Sakso- 
niji. No ovaj se ponizno ispričavao te pošto je počeo tvrditi kako je 
nesposoban za bilo kakvu službu kao onaj koji ne zna ni brojati ni 
zbrajati, te kako nije ni gospodin ni prelat, ministar mu je uskočio 
u riječ te mu je gotovo srdita duha rekao: »Ne znaš dakle biti gos- 
podin? Zar smo gospoda mi koji obnašamo službe u Redu? Priznaj 
dakle, brate, smjesta svoj grijeh jer si službe Reda, koje bi se mogle 
nazvati više dužnostima i služenjima, smatrao gospodovanjem i pre- 
latovanjem.« 

I dok je ponizno priznavao svoj grijeh, ministar mu je za pokoru 
dao kustodiju Saksoniju, a on je, kako je inače običavao, prignuvši 
koljena ponizno poslušao. Braća su se silno obradovala zbog njego- 
ve poslušnosti te su održala svečano slavlje u crkvi Svetoga Duha u 
kojoj su tada boravila, dok je brat Nikola tužna duha jednostavnim 
napjevom pjevao misu. Postavši dakle trećim kustosom Saksonije i 
ustalivši se u službi, nije napuštao poniznost koju je oduvijek prak- 
ticirao, nego je uvijek bio najponizniji i prvi u pranju posuđa i nogu 
braći. I kad bi kojem bratu zbog njegova grijeha naređivao stegu i 
sjedenje na zemlji, istu pokoru je s njim vrlo ponizno izvršavao. I 
premda je sam u svakoj prilici obdržavao poniznost i poslušnost, 
ipak je bio tako nepopustljiv progonitelj i kažnjavatelj neposlušnosti 
da je brat ustrajan u neposluhu, čak i nakon pokore, teško ponovno 
zadobivao njegovu milost. Neposlušnost brata smatrao je tolikim 
zlom, a poslušnost tolikim dobrom da je i djelom i primjerom po- 
kazivao kako braća u svim stvarima u jednostavnosti moraju slušati. 

50. Godine Gospodnje 1226, 4. listopada, prvi utemeljitelj Reda 
manje braće, dragi otac Franjo, preselio se Gospodinu kod Svete 
Marije od Porcijunkule. I premda je dragi otac blaženi Franjo želio 
biti pokopan u toj crkvi, narod toga mjesta i građani Asiza, bojeći se 
da ga stanovnici Peruđe ne bi nasilu odnijeli zbog znamenja koja se 
Gospodin i za njegova života i poslije smrti preko njega udostojao 
učiniti, prenijeli su ga i uz počasti sahranili u blizini zidina Asiza u 
crkvi svetoga Jurja, u kojoj je prvi put učio slova i u kojoj je kasnije 
prvi put počeo propovijedati. 

Pošto je dakle blaženi Franjo umro, brat je Ilija, zamjenik blaže- 
noga Franje, po cijelom Redu razaslao pisma utjehe braći ožalošće- 
noj zbog preminuća tako velikog oca, objavljujući svakom pojedi- 
načno i svima zajedno da ih sve, kako mu je naložio blaženi Franjo, 
u njegovo ime blagoslivlja i odrješuje od svih grijeha. Povrh toga je 

izvijestio o stigmama i drugim čudima koja se Svevišnji po blaže- 
nom Franji poslije njegove smrti udostojao učiniti te je ministrima 
Reda naložio da se skupe radi izabiranja generalnog ministra. 

51. Godine Gospodnje 1227, 2. veljače, poslije smrti blaženo- 
ga Franje, brat Albert iz Piše, ministar Njemačke, namjeravajući 
poći na generalni kapitul radi biranja prvoga generalnog ministra, 
sazvavši sve kustose, propovjednike i gvardijane Njemačke, odr- 
žao je kapitul u Mainzu. Na ovom je kapitulu za prvoga generala 
u Redu izabran brat Ivan Parenti, rimski građanin i sudac rodom iz 
Civita Castellane. 

52. On je, po savjetu ministra Francuske, brata Alberta iz Piše 
razriješio upravne službe u Njemačkoj, a v umjesto njega postavio 
učenoga čovjeka i velikoga teologa brata Simuna Engleza, kustosa 
Normandije. 

53. Brat dakle Simun, dolazeći u Njemačku s bratom Julijanom, 
koji je kasnije otmjenim stilom i lijepim skladom sastavio povijest 
blaženoga Franje i blaženoga Ante, zakazao je slavljenje provincij- 
skoga kapitula u Kolnu na svetkovinu apostola Simuna i Jude. 

54. Godine Gospodnje 1228. blaženi je Franjo bio kanoniziram 
Iste godine ministar Njemačke brat Simun između Uskrsa i Duho- 
va u Kolnu slavio je provincijski kapitul. Iste godine je i generalni 
ministar brat Ivan Parenti, čuvši da u Njemačkoj nema lektora teo- 
logije, razriješio službe ministra Njemačke brata Simuna i postavio 
ga za lektora, a za ministra Njemačke odredio brata Ivana iz Plana 
Carpina. On je zakazao provincijski kapitul u Wormsu gdje je ob- 
znanio pismo o razrješenju brata Simuna i o svom imenovanju. Na 
istom je kapitulu braći objavljena i kanonizacija blaženoga Franje. 
Brat dakle Ivan iz Plana Carpina, hoteći počastiti i uzdići Sakso- 
niju, poslao je brata Simuna kao prvoga lektora u Magdeburg, a s 
njim i okretne, časne i obrazovane ljude: brata Markarda Dugoga iz 
Aschaffenburga, brata Markarda Maloga iz Mainza, brata Konrada 
iz Wormsa i mnoge druge. 

55. Budući da je brat Ivan iz Plana Carpina bio korpulentan 
čovjek, jahao je na magarcu, a ljudi onoga vremena zbog novosti 
Reda i poniznosti jahača - po primjeru Krista koji je jahao na ma- 
garcu, a ne na konju - iskazivali su veće poštovanje njegovu ma- 
garcu nego što ga sada, zbog uobičajenosti prizora braće koja jašu, 
iskazuju osobama ministara. On je bio veoma velik širitelj svoga 
Reda. Pošto je po drugi put postao ministrom, poslao je braću u 

Češku, Mađarsku, Poljsku, Rumunjsku i Norvešku. Prihvatio je 
također kuću u Metzu i zasadio Red u Lotaringiji. Bio je također i 
odlučan branitelj Reda. Naime stalno je i osobno pred biskupima i 
prvacima zastupao svoj Red. On je svu svoju braću kao majka dje- 
cu i kvočka svoje piliće u miru i ljubavi i svakom utjehom pomagao 
te njima upravljao. 

56. Godine Gospodnje 1229. u Njemačku je kao prvi vizitator 
poslan brat Ivan Englez. 

57. Godine Gospodnje 1230. ministar Njemačke brat Ivan sla- 
vio je u Kolnu posljednji provincijski kapitul Njemačke. Postavivši 
na njemu brata Ivana Engleza za vikara, otišao je na generalni kapi- 
tul. Na tom kapitulu brat Ivan iz Plana Carpina razriješen je dužno- 
sti te poslan za ministra u Španjolsku, a zamijenio ga je brat Šimun, 
prvi lektor Njemačke. No prije nego mu je stiglo pismo, zaskočila 
ga je smrt na uočnicu blaženoga Vite te je pokopan u Magdeburgu. 
Na istom tom generalnom [kapitulu] uprava Njemačke podijelje- 
na je na dva dijela: na upravu Rajne i upravu Saksonije. Ministrom 
Rajne imenovan je brat Oton, stručnjak u pravu i Lombardijac, a 
ministrom Saksonije, kako je već rečeno, brat Šimun. Na tom ge- 
neralnom kapitulu po provincijama su razaslani brevijari i antifonari 
specifični za Red. 

58. Pošto je dakle umro brat Šimun, prvi lektor i prvi ministar 
Saksonije, kustos Saksonije brat Leonard i kustos Turingije brat Jor- 
dan, koji su bih jedini kustosi Provincije Saksonije, pridružili su se 
slavljenju kapitula Provincije Rajne u Wormsu. Budući daje Provin- 
cija bila zajednička i tek odnedavna podijeljena, a brat Šimun, za- 
skočen smrću, ni na koji način nije mogao preuzeti dužnost ministra 
te je uprava još uvijek bila praktično nepodijeljena, braća su na taj 
kapitul bila pripuštena kao legitimni kapitularci. Ondje je dakle, po 
savjetu ministra, vikara i druge braće, brat Jordan svoju kustodiju 
predao kustosu Saksonije te se s pismom poslušnosti (dobivenim) 
od ministra Rajne Otona i s jednim drugom zaputio generalnom 
ministru da traži (novog) ministra i lektora. Pošto je generalni mi- 
nistar održao vijećanje o tome koga poslati, brat Jordan je zatražio 
brata Ivana Engleza, koji je već bio vizitator Njemačke i dobio ga. 
Generalni je ministar dakle napisao ministru Francuske da brata 
Ivana Engleza pošalje za ministra Saksonije, a brata Bartolomeja 
Engleza za lektora. 

59. Vraćajući se u Njemačku, brat Jordan je svratio k bratu Tomi 
Čelanskom. Ovaj mu je, obradovavši se, dao nešto od relikvija bla- 

ženoga Franje. Kada je brat Jordan došao u Wiirzburg, poručio je 
braći svoje kustodije da mu, ako imaju potrebu s njim razgovarati, 
izađu u susret u Eisenach jer onuda kani proći. Obradovavši se bra- 
ća se skupiše na dogovoreno mjesto dajući vrataru nalog da brata 
Jordana, kada dođe, ne pušta unutra, nego da prvo njih obavijesti. 
Kada je dakle brat Jordan stigao i stao lupati na vrata, nije bio pu- 
šten unutra, nego je vratar otrčao i javio braći da brat Jordan stoji 
pred vratima. Oni su mu opet naložili da ga ne pušta kroz vrata, 
nego kroz crkvu. Braća su pak, radosno kličući u duhu, ušla u kor 
noseći u rukama križeve, kadionicu, palmine grane i upaljene svi- 
jeće te su dva po dva iz kora u procesiji ušla u crkvu. Poredavši se 
sučelice jedan drugome, otvorili su vrata crkve, upustili brata Jorda- 
na te ga uz radosno klicanje dočekali pjevajući responzorij Ovo je 
ljubitelj braće (2 Mak 15,14). 

Brat Jordan im je pak, zatečen novim načinom dočeka, rukom 
davao znak da ušute, no oni su dokraja dovršili ono što su rados- 
no započeli. Dok se brat Jordan zapanjen divio ovom činu, padne 
mu na pamet da kod sebe ima relikvije blaženoga Franje na koje 
je zbog zatečenosti zaboravio. I radosno kličući u duhu, dovršivši 
pjevanje, reče: »Radujte se, braćo, jer znam da ne slavite mene kao 
mene, nego u meni našega oca blaženoga Franju koji je, dok sam 
ja šutio, svojom nazočnošću potaknuo vaš duh i čije relikvije imam 
kod sebe.« I izvadivši relikvije iz skuta, postavi ih na oltar. Otada se 
brat Jordan prema blaženom Franji, kojega je za života poznavao te 
je zbog toga prema njemu imao nekakav čisto ljudski odnos, počeo 
odnositi s uzvišenijim poštovanjem i čašću jer je uvidio kako Bog, 
zapalivši srca braće Duhom Svetim, nije htio da njegove relikvije 
zadrži za sebe. 

60. Godine Gospodnje 1231. kustos Turingije brat Jordan, vra- 
ćajući se u Saksoniju, poslao je brata Ivana iz Penne s bratom Adeo- 
datom u Pariz po ministra brata Ivana Engleza i lektora brata Barto- 
lomeja, da ih uz počasti dovedu u Saksoniju. 

61 . Godine Gospodnje 1232. na generalnom kapitulu slavljenom 
u Rimu dužnosti je razriješen generalni ministar brat Ivan Parenti, a 
zamijenio ga je brat Ilija. Na istom je kapitulu također razriješen mi- 
nistar Saksonije brat Ivan Englez iz Readinga, a zamijenio ga je brat 
Ivan iz Plana Carpina. Brat Leonard, kustos Saksonije, vraćajući se 
s kapitula, umro je na putu u svome gradu Cremoni, a zamijenio ga 
je brat Bertold iz Hoxtera. 

Brat pak Ilija, postavši generalnim ministrom, hoteći dovršiti cr- 
kvu svetoga Franje koju je počeo u Asizu, proveo je u cijelome Redu 
prikupljanje novca radi dovršavanja započetoga posla. On je nai- 

me cijeli Red držao pod svojom vlašću onako kako su ga bili držali 
blaženi Franjo i brat Ivan Parenti koji su bili prije njega. Stoga je 
po svojoj volji uredio veoma mnogo stvari koje nisu bile u skladu s 
Redom. Naime više od sedam godina nije u skladu s Pravilom držao 
generalni kapitul, a braću koja su mu se suprotstavljala razašiljao je 
amo-tamo. Stoga su braća, održavši savjetovanje, odlučila da se za- 
jedno pobrinu za Red. Na tom savjetovanju osobito su im pomagali 
brat Aleksandar [iz Halesa] i brat Ivan iz La Rochelle, onodobni 
pariški profesori. 

62. Godine Gospodnje 1237. brat Ilija je za pojedine provincije 
odredio vizitatore koji su se slagali s njegovim programom; zbog 
njihove neregularne vizitacije braća su protiv njega bila još više na- 
brušena nego ranije. 

63. Godine Gospodnje 1238. braća su iz Saksonije šaljući po- 
slanike apelirala na generalnog ministra protiv vizitatora, ali nisu 
postigla apsolutno ništa. Stoga su bila prisiljena obratiti se gospodi- 
nu papi. Kad je k njemu došao brat Jordan i kad mu je, nakon što 
ga je pozdravio, naređeno da ode, brat Jordan nije htio izaći, nego 
je šaljivo pritrčavši papinu krevetu izvukao njegovu golu nogu te 
ljubeći je povikao i svome drugu rekao: »Evo, mi ovakvih relikvi- 
ja u Saksoniji nemamo.« Gospodin papa je insistirao da odu, no 
brat Jordan reče: »Ne, gospodine, nemamo ništa od Vas sada tražiti. 
Zbog Vas obilujemo svim dobrima i sretni smo. Ta Vi ste otac Reda, 
zaštitnik i korektor. Došli smo Vas samo vidjeti.« I tako se gospodin 
papa naposljetku razveseljen uspravio, sjeo na krevet te, upitavši 
zašto su došli, dodao: »Znam da ste apelirali. Brat Ilija, došavši k 
meni, rekao mi je da ste apelirah (na mene) preskočivši njega, a mi 
smo mu odgovorili da apelacija na mene uključuje sve druge apela- 
cije.« I pošto je brat Jordan papi izložio zbog čega se apeliralo, papa 
je odgovorio da su braća dobro učinila kad su apelirala. Pošto su 
dakle u Kuriju došla mnoga braća da bi obrazložila svoju apelaciju i 
pošto je održana duga rasprava, na kraju je većina bila mišljenja da 
neće ništa postići ako ruku ne stave na korijen - očito radeći izravno 
protiv Rije. 

64. 1 nakon što su zajedno sjeli te ispitah braću koja su se okupi- 
la, napisah su sve ono što su, bilo iz iskustva bilo po čuvenju, mogh 
doznati i dokazati protiv Ilije. Pošto su to pred papom pročitah, 
pred njegovim hcem nastala je rasprava o toj temi. Gospodin papa 
tu je debatu prekinuo govoreći: »Idite i raspravite to među sobom 
te prigovore i odgovore na njih napišite i meni dostavite, i ja ću pre- 
suditi.« To je i učinjeno. 

Gospodin papa je potom, čuvši i pročitavši prigovore i odgovore, 
odlučio da se ondje okupljena braća vrate u svoje provincije te da se 
iz različitih provincija, a osobito iz onih koje su pokrenule pitanje o 
reformi Reda, pošalju dvadesetorica odgovorne i nepristrane braće 
koja bi se u Rimu sastala četiri tjedna prije generalnoga kapitula i 
koja bi odlučila o stanju i reformi Reda. 

65. 1 tako godine Gospodnje 1239, u skladu s onim što je rečeno, 
u Rim su poslana odabrana braća iz različitih provincija. Došavši, 
po savjetu i volji gospodina pape i uz pristanak generalnog kapitula, 
odlučili su da se održe izbori ministara, kustosa, gvardijana i drugo- 
ga što se smatralo aktualnim. Povrh toga odlučili su da svi ministri u 
svojim provincijama održe jedan, a podložnici dva kapitula. 

66. Na istom je tom kapitulu brat Ilija razriješen, nakon što je na 
čelu Reda bio sedam godina, te ga je zamijenio brat Albert iz Piše, a 
gospodin papa ga je potvrdio. 

67. Na istom su kapitulu razgraničene i provincije. 

68. Na istom je kapitulu razriješen i brat Ivan iz Plana Carpina, 
ministar Saksonije, a zamijenio ga je brat Konrad iz Wormsa v . No 
budući da nije primio imenovanje, on nije prihvatio službu. Čuvši 
za to, sestra Janja Praška obavijestila je papu i tako je on opozvao 
imenovanje brata Konrada. 

69. Iste godine poslije kapitula u Rimu braća iz Saksonije su, 
sazvavši provincijski kapitul u Magdeburgu na svetkovinu Rođenja 
Blažene Djevice Marije, za ministra izabrala brata Markarda Ma- 
log. Postavši ministrom, on je bio veliki skrbitelj za svoj Red i čo- 
vjek stroga života. Prema dobrima je bio blag, prema zlima oštar, a 
prema nepopravljivima strog. Sudjelujući u borbi Reda protiv Ilije, 
navukao je na sebe neizlječivu bolest. U njoj je također bio izabran 
za ministra. Zbog te bolesti, budući da nije mogao pružati primjere 
strogoga života koji se od drugih zahtijevao, bilo je potrebno da sam 
bude razriješen. [Ipak je prije razrješenja održao tri kapitula, i to u 
Erfurtu, u Hildesheimu i u Altenburgu, na kojem je bio razriješen.] 

70. Godine Gospodnje 1240, 23. siječnja, preminuo je brat Al- 
bert, treći generalni ministar koji je na čelu Reda bio osam mjeseci i 
nekoliko dana, a naslijedio ga je brat Haymon Englez. 

71. Godine Gospodnje 1242. brat Haymon održao je kapitul u 
Altenburgu na blagdan svetoga Mihaela i na njemu razriješio brata 

Markarda. No kapitul je imenovanje provincijalnog ministra po- 
vjerio generalnom ministru. General je, vraćajući se, brata Jordana 
imenovao vikarom, a brata Gotfrida postavio za ministra. 

72. Godine Gospodnje 1243. Gotfrid je stupio u provinciju. Taj 
čovjek bio je izrazito suzdržan u jelu i piću, ljubitelj zajedništva i 
protivnik osamljenosti. Prema dobrima je bio blag, prema zlima 
strog. Nastavio je putem kojim je krenuo brat Markard te kroz tri 
godine i nekoliko mjeseci hvale vrijedno upravljao provincijom. 

73. Godine Gospodnje 1244. umro je brat Haymon te ga je iste 
godine naslijedio brat Krescencije. On je iz svake pojedine provinci- 
je pozvao po dvojicu braće u samostan u Rimu da bi svi koji dolaze 
u Kuriju mogli radi savjetovanja pronaći braću svoje nacionalnosti. 
Ali budući da se Kurija dugo vremena zadržala u Lyonu, ta braća su 
bila vraćena natrag u svoje provincije. Osim toga u ono doba braća 
su bila izložena mnogim zlostavljanjima od strane Friedricha, koji 
je na koncilu u Lyonu glasovanjem bio svrgnut s vlasti. U mnogim 
provincijama neki su sramotno bili izbačeni sa svojih mjesta, mnogi 
su zatvoreni, a neki čak ubijeni zbog toga što su poslušno i hrabro 
pristajali uz zapovijedi Crkve kao sinovi uz svetu majku, što, osim 
Manje braće, nijedni drugi redovnici nisu činili. 

74. U to je vrijeme nadbiskup Mainza Sigfrid bio prema braći 
vrlo netrpeljiv. 

75. Godine Gospodnje 1247. na kapitulu u Lyonu razriješen 
je brat Gotfrid, ministar Saksonije, nakon što je provincijom 
upravljao tri godine i nekoliko mjeseci, a brat Konrad iz Braun- 
schweiga, lektor u Hildesheimu, izabran je za vikara. On je iste 
godine na kapitulu slavljenom u Halleu na svetkovinu Rođenja 
Blažene Djevice Marije izabran za ministra Saksonije, a potvrđen 
oko blagdana svetoga Martina. On je uz disciplinu, strogoću, ve- 
liku ozbiljnost i obdržavanje reda upravljao provincijom u miru 
u kojem su mu je ostavili njegovi prethodnici. I pošto je gotovo 
šesnaest godina bio na čelu, izmoren i iscrpljen od napora, nakon 
vrlo čestog i bezuspješnog traženja, dobio je razrješenje na žalost 
mnoge braće. 

76. Godine Gospodnje 1248. na kapitulu u Lyonu razriješen 
je brat Krescencije nakon što je zajedno s bratom Haymonom se- 
dam godina bio na čelu Reda. Iste godine zamijenio ga je brat Ivan 
Parmski. 

77. Godine Gospodnje 1258. na kapitulu u Rimu slavljenom na 
svetkovinu Očišćenja 16 razriješen je brat Ivan Parmski, generalni 
ministar, nakon što je deset godina bio na čelu Reda, a naslijedio ga 
je brat Bonaventura, lektor u Parizu. 

78. Godine Gospodnje 1262. na kapitulu u Halberstadtu dužno- 
sti je razriješen brat Konrad iz Braunschweiga, ministar Saksonije, 
te je na istom kapitulu, 29. travnja, u prvom glasovanju, za ministra 
Saksonije složno izabran brat Bartolomej, nekoć ministar Austrije, 
kojega je odmah ondje uz ovlaštenje generalnog ministra potvrdio 
brat Konrad. I budući da je izabran u odsutnosti, pozvan je te je, 
iako žaloban zbog svoga izbora, prihvatio dužnost. Na zahtjev bra- 
će predsjedao je tim istim kapitulom te ga je okončao uz njihovu 
ohrabrenje. 


16 Svetkovina Očišćenja Blažene Djevice Marije, Svijećnica ili svetkovina Prikaza- 
nj a Gospodinova u hramu. 

Uvod 

FELICIANO OLGIATI 

Prijevod 

JOSIP MRNJAVAC 

Iz Kronike brata Salimbenea Adamova Parmskog, goleme po opse- 
gu i obilju obavijesti, čak i u osakaćenom tekstu koji nam je preostao, 
ovdje su u antologijskom obliku prevedene samo bilješke koje se 
izravnije odnose na franjevačku povijest, povezujući ih prema točno 
odabranim temama. Radoznalost ovog pisca, okrenuta prema svemu, 
ako izbjegava produbljena istraživanja i obavijesti, jednako se drži 
dalekom od pristranosti, iznad svega glede onog joakimskog pokreta 
usred kojega je živio i kojega se u određenom času oslobodio. To 
pak potvrđuje objektivnost obavijesti koje prenosi. I samo verbalno 
sudjelovanje u valu nepovjerenja protiv brata Ilije, koje ga navodi na 
to da usred najrazličitijih bilježaka smjesti jednu spektakularnu »ra- 
spravu«, iako povremeno doseže opore tonove, pa se ne ustručava 
sadržavati trač, čuva se od pretjerivanja Spirituala, možda zahvaljuju- 
ći uravnoteženu i pomalo prilagodljivom viđenju franjevaštva. 

Od Salimbenea prije svega i iz navedenog razloga preuzimamo 
svojevrsnu autobiografiju, ustvari cijela Kronika odaje dojam goleme 
autobiografije. Slijedi nekoliko napomena o Franji i prvim drugo- 
vima. Međutim glavni je interes u poglavlju o Redu manje braće u 
kojemu možemo čitati, mada ne uvijek najčistije, crte jedne povijesti 
upravo jednog od najtežih i najzapletenijih trenutaka. Nadalje su za 
vjersku i crkvenu povijest XIII. stoljeća zanimljive njegove zabilješke 
o narodnim i vjerskim pokretima toga doba, o kojima Salimbene piše 
kao svjedok. 

Izvori: 

Uvod Kronike Salimbenea Parmskog preveo Ante Soljić prema: Fonti francesca- 
ne, Nuova edizione , a cura di Ernesto Caroli. Padova: Editrici Francescane, 
2004, 1628. 

Kroniku Salimbenea Parmskog s latinskog izvornika preveo Josip Mrnjavac pre- 
ma: Salimbene de Adam, Chronica , Ed. G. Scalia, Bari, Laterza 1966, 2 vol., 
str. 28-811. 


I. Autor: Brat Salimbene Adamov Parmski 

Rođenje 

1. Godine Gospodnje 1221, 6. kolovoza, umro je blaženi Domi- 
nik. A ja, brat Salimbene Adamov iz grada Parme, rođen sam te iste 
godine u mjesecu listopadu, devetog dana, na blagdan svetih Dio- 
nizija i Donina. Gospodin Balian iz Sidona, veliki barun iz Francu- 
ske, koji je došao iz prekomorskih krajeva caru Friedrichu II., držao 
me je na krštenju u parmskom baptisteriju, koji bijaše blizu mojega 
doma, kako su mi pripovijedali moji roditelji. Ovo mi je također 
ispričao i brat Andrej, rodom iz grada Akre s onu stranu mora, član 
Reda manje braće, pratitelj na putu spomenutom gospodinu i iz nje- 
gove obitelji, koji je bio prisutan na krštenju i sjećao se (str. 47). 

Godina velikog potresa u Bresci 

2. U vrijeme Božića godine 1222. zbio se veoma snažan potres 
u gradu Reggiu za vrijeme propovijedi biskupa Nikole u katedrali 
sv. Marije. Ovaj se potres osjetio po cijeloj Lombardiji i Toskani. 
No nazvan je posebno po Bresci gdje je bio najjači udar tako da 
su stanovnici morali izaći iz grada i boraviti u šatorima da se ne bi 
građevine srušile na njih. 

Majka mi je imala običaj govoriti da sam u trenutku toga velikog 
potresa ležao u kolijevci. Ona je stavila moje dvije sestre zajedno 
pod jednu ruku (bile su naime malene), a mene u kolijevku i otišla 
je do kuće svojih roditelja i braće. Bojala se, kako pričaše, da ne bi 
na nas pao baptisterij jer je bio blizu moje kuće. Budući da se više 
brinula za mene muškarca nego za kćerke, malo sam joj to zamje- 
rio. Pravdala mi se da joj je njih bilo lakše nositi jer su bile veće od 
mene... (str. 47-48). 

Njegov ulazak u Red 

3. Ja, Salimbene, bio sam treći sin Gvida Adamovog. Nakon što 
sam dospio na dvopuće pitagorejske nauke (vrlina i vizija), to jest 
završivši tri razdoblja po pet godina, jer tri razdoblja po pet godina 

čine krug indikcija, stupio sam u Red manje braće u kojem sam 
proživio dugo kao svećenik i propovjednik. Mnogo sam toga vidio, 
u mnogim provincijama boravio i puno naučio (str. 53). 

. . .U red me primio brat Ilija kad je, poslan od pape Grgura IX., 
putovao caru u Cremonu 1238. 

Tada je moj otac otišao u Asiz, gdje je bio brat Ilija, i predao 
carevo pismo generalnom ministru. Ovako je počinjalo: »Da bi se 
ublažile patnje našega vjernog Gvida Adamovog. . .« Brat Iluminat, 
koji tada bijaše tajnik brata Ilije i koji je sva lijepa pisma slana od 
svjetskih vladara generalnom ministru prepisivao napose u četiri 
primjerka, pokazao mi je ovo pismo nekoliko godina poslije kad 
sam živio s njim u samostanu u Sieni. Poslije toga brat Iluminat po- 
stao je provincijal provincije sv. Franje, a potom i asiški biskup sve 
do svoje smrti (str. 54). 

Služba propovijedanja 

4. Jednog dana dok je generalni ministar Ivan Parmski bio sam, 
pristupio sam k njemu. Našao se tu i moj prijatelj iz Parme koji se 
zvao Ivan Ollisov. On reče generalnom ministru: »Oče, učinite tako 
da ja i brat Salimbene dobijemo aureolu.« Generalnom ministru 
lice postade prijazno i odgovori mojem prijatelju: »Kako bih mo- 
gao učiniti da dobijete aureolu?« Brat Ivan mu odgovori: »Ako nam 
dadnete službu propovijedanja.« Odgovori mu generalni ministar: 
»Uistinu, da ste mi obojica braća bliznaci, ne biste je mogli druga- 
čije dobiti nego putem ispita.« Tada sam rekao svojemu prijatelju 
nakon što smo čuli generalnog ministra: »Idi, idi, sa svojom aureo- 
lom! Ja sam imao prošle godine službu propovijedanja dobivenu od 
pape Inocenta IVI u Lyonu, a sad ju trebam dobiti od brata Ivana iz 
San Lazzara? Dovoljno je što sam jedanput dobio dozvolu od ono- 
ga koji mi ju je mogao dati« (str. 432-433). 

. . . Reče mi prijatelj Ivan Ollisov: »Radije bih imao dozvolu ge- 
neralnog ministra nego papinu; a ako je potrebno da polažemo ispit, 
neka nas ispita brat Hugo.« Govorio je o velikom Hugu iz Provanse, 
koji je tada bio u samostanu u Arlesu zbog dolaska generalnog mini- 
stra, koji mu je bio veliki prijatelj. Brat Ivan reče: »Neću da vas ispita 
brat Hugo jer vam je prijatelj i on će vas štedjeti. Nego pozovite mi 
lektora i repetitora ovog samostana.« Pozvani su došli. Reče im ge- 
neralni ministar: »Odvedite ovu dvojicu braće i posebno ih ispitajte 
jesu li sposobni za propovijedanje i ako budu dostojni da prime služ- 
bu propovijedanja, pozovite me.« Tako je i učinjeno. Ja sam dobio 
dozvolu, a moj drug nije, jer nije zadovoljio na ispitu. Reče mu gene- 
ralni ministar: »Sto se odgađa, ne dokida se. Budi mudar, sine moj, i 
obraduj mi srce da mogu odgovoriti onome koji me grdi. A mudri Sirah 
kaže u poglavlju 18: Promisli prije nego prozboriš« (str. 452-453). 

Pisac 

5. ... Kao što sam pisao u ovoj kronici, i u drugoj i u trećoj i 
u četvrtoj, i u traktatu o Elizeju (str. 427)... Kao što sam rekao u 
drugoj kronici, u kojoj sam opisao dvanaest zločina Friedricha II. 
(str. 294). 

U pisanju različitih kronika koristio sam jednostavan i shvatljiv 
stil tako da moja nećakinja, za koju sam pisao, može razumjeti ono 
što čita. Nisam želio pisati ukrasnim riječima, nego radije opisivati 
događaje prema istini (str. 270). 

. . . Ovo pročitaj u onoj kronici koja počinje ovako: »Oktavijan 
Cezar August, . . .« koju sam napisao u samostanu u Ferrari one go- 
dine kad su Saraceni zarobili Fudovika, kralja Francuske, u preko- 
morskim krajevima, dakle 1250. (str. 311). Sad smo u godini 1284. 
i još nisam prestao s pisanjem više drugih kronika, koje su po mom 
sudu još bolje, jer sam iz njih izbacio suvišno, lažno, nepouzdano i 
kontradiktorno (str. 311-312). 

. . . Godine 1259. stanovao sam u Borgu San Donninu gdje sam 
sastavio i napisao drugu Knjigu dosade imitirajući Patecchia (str. 
674). 


II. Sveti Franjo Asiški 

Liturgijske sinteze života svetog Pranje 

6. Godine Gospodnje 1226, u subotu navečer 4. listopada, 
prešao je blaženi Franjo, utemeljitelj i vođa Reda manje braće, iz 
ovoga brodolomnog svijeta u nebesko kraljevstvo. Pokopan je u 
nedjelju u Asizu, urešen stigmama Isusa Krista i nakon što se navr- 
šilo 20 godina od početka njegova obraćenja. Njegovo je obraćenje 
naime započelo 1207. za vrijeme pape Inocenta III. O njemu se 
pjeva (str. 49): 

Cepit sub Innocentio 
cursumque sub Honorio 
perfecit gloriosum. 

Succedens his Gregorius 
magnificavit amplius 
miraculis famosum. 17 


17 Počeo je pod Inocentom 
i slavni tijek dovršio pod Honorijem. 

Njihov nasljednik Grgur još je više uzveličao 
njega, slavnoga po čudima. 

Sveti Franjo i životinje 

7 . ... Tako sam u svom redu blaženoga Franje i Manje braće vi- 
dio neke lektore veoma učene i velike svetosti, ali ipak imaju neku 
mrlju po kojoj se razlikuju profinjene osobe od drugih. Rado se igra- 
ju s mišem, psićem ili ptičicom, ali ne onako kako se blaženi Franjo 
igrao i veselio u Gospodinu s fazanom i cvrčkom (str. 213). 

Zadaća demona 

8. Priča se stoga da je blaženi Franjo rekao svojemu drugu kad je 
jedne noći bio proganjan od demona u kuriji nekog kardinala: »De- 
moni su redarstvenici Gospodnji koje je on odredio za kažnjavanje 
ljudi. Smatram da je dopustio da na nas navale njegovi redarstvenici 
zato što naš boravak u kuriji moćnika ne pruža dobar primjer dru- 
gima« (str. 831). 

Božić u Grecciu 

9. ... U samostanu Greccio, gdje je blaženi Franjo pjevao evan- 
đelje za Božić, i prikazao betlehemskog dječaka s jaslama, sijenom i 
djetetom (str. 442); ovaj je događaj šire obrađen u njegovim legen- 
dama (str. 451). 

Raspeti čovjek skinut s križa 

10. Čvrsto vjerujem da, kao što je Sin Božji želio imati posebnog 
prijatelja koji će mu biti sličan, to jest sv. Franju, tako je i đavao želio 
imati Ezzelina. 

O blaženome Franji kaže se da je jednome Bog dao pet talenata. 
Nikome na ovome svijetu osim jednome, blaženom Franji, Isus Krist 
nije utisnuo pet rana na svoju sliku. Naime kao što mi reče brat Leon, 
njegov drug, koji je bio prisutan kada se pralo tijelo sv. Franje za po- 
kop, činilo se baš kao da je netko razapet skinut s križa. Iz tog razloga 
sv. Franji najbolje pristaju riječi iz prvog poglavlja Otkrivenja: Vidio 
sam sličnoga Sinu Čovječjem. U čemu je još bio sličan Kristu, ovdje 
neću spominjati, jer sam to zapisao na drugom mjestu (str. 281-282). 

Posjet La Verni 

11. Samostan La Verna nalazi se u toskanskoj provinciji, u pla- 
ninskom dijelu biskupije Arezzo, gdje se seraf ukazao sv. Franji i 
utisnuo mu stigme da bude sličan Gospodinu našem Isusu Kristu. 
Tuda sam jednom prošao na povratku iz Asiza kamo sam bio otišao 
na zavjet. Primijetio sam da, kad se braća spominju blaženoga Fra- 
nje, uvijek u jutarnjoj molitvi govore antifonu: O martyr desiderio, a 
u večernjoj molitvi: Caelorum candor, zato što se u tim dvjema an- 
tifonama spominje pojava serafa i uvijek na početku ovih antifona 
braća prignu koljena (str. 808-809). 

Kanonizacija 

12. Dana 16. srpnja godine 1228. papa Grgur IX. uvrstio je bla- 
ženoga Franju u katalog svetaca i kanonizirao ga. On je također 
kanonizirao blaženu Elizabetu, kćerku ugarskoga kralja i ženu 
tirinškoga grofa. Uz brojna druga čuda ona je oživjela 16 mrtvaca 
i vratila vid slijepcu od rođenja. Do danas se može primijetiti kako 
iz njezina tijela istječe mirišljavo ulje. Ova je svetica nakon smrti 
muža živjela po pravilu Manje braće i uvijek im je ostala odana (str. 
50-51). 

Prijenos tijela svetoga Pranje 

13. Godine 1230. Manja su braća slavila generalni kapitul u 
Asizu. Na tom kapitulu, 25. svibnja, preneseno je tijelo blaženoga 
Franje. Brat Jakob iz Isea, čije su slabine bile totalno deformirane, 
posve je ozdravio. Toga je dana i mnoga druga čuda, vrijedna spo- 
mena, Bog učinio po zagovoru svojega sluge i prijatelja Franje, a o 
njima možete više čitati u njegovim legendama (str. 96). 

Liturgijska služba 

14. Papa Grgur IX. napisao je himan u čast blaženoga Franje 
Proles de coelo prodiit, responzorij De paupertatis horreo, pjesmu Ca- 
put draconis ultimum i drugu pjesmu o Kristovoj muci Plete fideles 
animae. Na molbu Manje braće imenovao je kao kardinala zaštitni- 
ka budućeg papu Aleksandra IV On je kanonizirao sv. Klaru i na- 
pisao himne i molitve za njezinu službu. Kardinal Toma iz Capue 
sastavio je u čast blaženoga Franje himan: In coelesti collegio, drugi 
himan Decus momm i responzorij Camis spicam. Također je sastavio 
i sekvencu o Blaženoj Djevici Mariji Virgo parens gaudeat, i to samo 
tekst, a glazbu je na njegovu molbu napisao Henrik iz Piše, koji 
mi je bio kustos i učitelj pjevanja. Prateću je melodiju napisao brat 
Vito iz Lucce, član Reda manje braće, koji me je također poučavao 
pjevanju (str. 554). 

Hagiografi svetoga Pranje 

15. Godine 1244. umro je brat Aimon iz Engleske, generalni mi- 
nistar reda Manje braće, a naslijedio ga je brat Krescencije iz Ankon- 
ske marke, koji je bio već u poznim godinama. On je naredio bratu 
Tomi Ćelanskom, piscu prve legende blaženoga Franje, da napiše i 
drugu knjigu jer su pronađene mnoge stvari o blaženom Franji koje 
nisu bile zapisane u prvoj knjizi. On je napisao vrlo lijepu knjigu o 
čudima i životu sv. Franje koju je nazvao Memoriale beati Francisci 
in desiderio animae. Kasnije je brat Bonaventura, generalni ministar, 
sve knjige sabrao u jednu, koju je lijepo uredio. I još se mnogo toga 
otkrilo o sv. Franji što nije bilo zapisano. Gospodin naime ne presta- 

je svaki dan činiti čuda po svojem sluzi Franji u različitim dijelovima 
svijeta. Papa Inocent IV posebnim pismom, koje sam osobno vidio, 
pozvao je brata Krescencija na koncil radi svrgavanja cara Friedri- 
cha, ali se brat Krescencije ispričao zbog starosti i umjesto sebe po- 
slao brata Ivana Parmskog, svetog i učenog čovjeka koji ga je potom 
naslijedio u upravljanju Redom (str. 254). 

Drugovi svetoga Franje i druga braća prvotnih vremena 

16. Dok sam prolazio kroz Ankonsku marku na putu prema To- 
skani, gdje sam bio određen, prolazeći kroz Citta di Castello našao 
sam u samotištu jednog plemenitog brata, iskusnog i punog dana i 
zasluga, koji je u svijetu imao četiri sina viteza. On je bio posljednji 
brat kojeg je u Red primio i obukao sv. Franjo, kako mi je sam po- 
vjerio. On, saznavši da se ja zovem Ognibene, začudio se i rekao mi: 
»Sinko, nitko nije dobar doli Bog sam. Odsada pa nadalje tvoje ime 
će biti Salimbene, jer si napravio veliki uspon ulazeći u sveti Red.« 
Bio sam pun radosti znajući dobre razloge koje mi je iznio i da mi je 
ime dodijelio tako svet čovjek. Ipak nisam dobio ime koje sam želio. 
Uistinu želio sam se zvati brat Dionizije bilo iz poštovanja prema 
velikom doktoru, koji je bio učenik apostola Pavla, bilo zato što sam 
rođen na njegovu svetkovinu. I tako sam upoznao posljednjeg brata 
kojeg je u Red primio sv. Franjo, te poslije njega nije više primio niti 
obukao nijednog brata. 

Vidio sam također brata iz prvih vremena, brata Bernarda Kvin- 
tavalskog, s kojim sam živio u samostanu u Sieni cijelu jednu zimu. 
Bio mi je blizak prijatelj, te je meni i drugim mladima pričao velike 
stvari o sv. Franji tako da sam od njega čuo i naučio mnogo dobrih 
stvari (str. 53-54). 

... 14. lipnja godine Gospodnje 1231. sretno je svoj duh prese- 
lio u vječno prebivalište blaženi otac i brat Antun, po rođenju Špa- 
njolac. Umro je u gradu Padovi, u kojem je po njemu Svevišnji pro- 
slavio svoje ime, u samostanskoj ćeliji te tako stupio na put kojim 
ide svaki čovjek. Bio je član Reda manje braće i drug blaženoga 
Franje. O njemu ću govoriti više i opširnije na drugome mjestu ako 
poživim (str. 97). 

. . . Dobro je rekao brat Egidije iz Peruđe (nije doduše bio rodom 
iz Peruđe, nego je ondje dugo živio i umro, čovjek velikih ekstaza i 
posve svet, četvrti brat u Redu računajući i sv. Franju). Govorio je: 
»Magna gratia est non habere gratiam« - »Velika je milost ne imati 
milost«. Govorio je naime o stečenim, a ne ulivenim milostima zbog 
kojih neki često čine loša djela (str. 266). 

. . .Bog nije pokazao ni jedno čudo poslije smrti Nikole iz Mon- 
tefeltra, jer je on molio Boga da ne učini ni jedno čudo kao što je 
isto molio i vrlo sveti brat Egidije iz Peruđe. A brat Egidije, četvrti 

brat u Redu. . . bijaše pokopan u kamenoj grobnici u fratarskoj crkvi 
u Peruđi. Njegov je život iscrpno opisao brat Leon, jedan od trojice 
prvih drugova blaženoga Franje (str. 810). 


III. Red manje braće 

A. Pralikovi prema opatu Joakimu 

17. Za pontifikata pape Inocenta III. nastala su dva reda: Red 
manje braće i Red propovjednika. 

O njima je prorokovao opat Joakim u mnogim slikama koje je 
pronalazio u Starom i Novom zavjetu. Na primjer, slika gavrana i 
golubice, jer je on posve crn, a ona šarena; slika dvojice anđela po- 
slanih u Sodomu koju je trebalo razoriti; u Ezavu i Jakovu, u Josipu 
i Benjaminu, u Manašeu i Efrajimu, u Mojsiju i Aronu, u Kalebu i 
Jošui, u dvojici uhoda koje je Jošua poslao u Jerihon, u Iliji i Elize- 
ju, u Ivanu Krstitelju i čovjeku Isusu Kristu, u dvojici koji su išli u 
Emaus, u Petru i Ivanu koji su išli na grob, a za koje se kaže da su 
dvojica trčali zajedno i još su zajedno išli u hram na molitvu u deveti 
sat. . . (str. 28-29). 

18. Mnogo je toga istaknuo opat Joakim na mjestu gdje se govori o 
Ezavu i Jakovu da će Red, koji je prethodno bio uobličen u Ezavu, ići 
Hetovim kćerkama, tj. svjetovnim znanostima poput Aristotela i dru- 
gih filozofa. To je Red braće propovjednika, uobličenih u liku gavrana 
ne zbog crnine grijeha, nego zbog habita. A Jakov čovjek jednostavan 
stanovaše u šatorima. Ovo je bio Red manje braće koji se u početku 
svoga pojavljivanja u svijetu dao na molitvu i kontemplaciju. 

Jasno se da iščitati otajstvo iz onoga što je rečeno u 20. poglavlju 
Ivanova evanđelja: »Trčali su zajedno,. . .«, tj. u istom vremenu i za 
istog pape Inocenta III. nastala su oba reda. Desete godine ponti- 
fikata Inocenta III., godine 1207, blaženi je Franjo ustanovio Red 
manje braće. I ono što je rečeno, da naime »onaj drugi učenik pretrča 
Petra i dođe prvi na grob, ali ne uđe«, naznačuje da se Red manje 
braće pojavio u svijetu prije navedene godine. A blaženi je Dominik 
ustanovio Red braće propovjednika 1216. godine, u prvoj godini 
pontifikata pape Honorija III. i u Redu je živio pet i pol godina. Na 
njegovu kanonizaciju čekalo se dvanaest godina. Tijelo mu se nalazi 
u Bologni, gdje se i posebno štuje. 

Blaženi je Franjo živio u Asizu i Redu punih dvadeset godina. Po- 
sebno se štuje u Asizu u kojem je i pokopan. Umro je u subotu navečer 
4. listopada, a pokopan u nedjelju 1226. Kanonizirao ga je Grgur IX. 

16. srpnja 1228. Njegovo je tijelo preneseno 25. svibnja 1230. Blaženi 
je Dominik umro 6. kolovoza 1221. u vrijeme pape Honorija IH. 

Opat Joakim još kaže o ovim dvama redovima da su bili nazna- 
čeni u Barnabi i Pavlu te u dvojici svjedoka iz 11. poglavlja Ivanova 
Otkrivenja. Govorio je i mnoge slične stvari (str. 29-30). 

19. Ova dva reda, Red manje braće i Red propovjednika, koji 
provode svet život i posjeduju znanje, određeni su da na sebi pone- 
su nepravdu što pritišće svetište prema onome što Gospodin reče 
Aronu u Knjizi brojeva, 18. poglavlje: »Ti, tvoji sinovi i tvoj pradje- 
dovski dom bit ćete odgovorni za grijehe u svetištu. . . «. 

Prema već rečenom jasno je da ova dva reda trebaju imati poslu- 
žitelja, koji nisu jednaki klericima. Iz onoga što slijedi dade se shva- 
titi da Gerardina Segalella s njegovim apostolima ne treba ubrajati u 
službu ovih dvaju redova, jer su samo ova dva reda pretkazana od 
proroka Jeremije pod imenima ribara i lovaca, kao što to jasno isti- 
če opat Joakim. U 16. poglavlju Gospodin kaže po ustima proroka 
Jeremije: »Evo, poslat ću mnoge ribare koji će ih uloviti; a zatim ću 
dovesti mnoge lovce koji će ih goniti sa svih gora i sa svih brežuljaka i iz 
svih spiljskih rasjeklina. . . «. 

Ostavljajući po strani tumačenje opata Joakima, koje nisam dugo 
čitao, čini mi se da ova posljednja rečenica u kojoj se govori o lovcima 
više priliči Redu sv. Dominika nego Redu sv. Franje, ne samo zato što 
je taj Red označen u Ezavu, koji je bio lovac i koji je uzeo Hetove kće- 
ri za žene, dakako svjetovne znanosti, kao što je to spomenuti opat 
rekao, nego također zato što više izlazi van radi lovljenja ljudskih 
duša, dok Red manje braće iste ove stvari radi ponajviše u krajevima 
s onu stranu Alpa. Naime u Italiji se Manja braća ispričavaju ako ne 
izlaze van zato što u gradovima stanuju vojnici, moćnici i plemići. I u 
dvorcima i utvrdama imaju samotišta u kojima stanuju Manja braća 
koja mogu zadovoljiti potrebe svjetovnih ljudi (str. 419-420). 

20. U tumačenju proroka Jeremije opat Joakim još govori o Ma- 
njoj braći i Redu propovjednika: »Oba će se ova reda ponizno i 
jednostavno roditi iz Crkve, ah će tijekom vremena koriti i napadati 
babilonsku bludnicu. . .«. Još je govorio opat Joakim: »Čini mi se da 
jedan red bez razlike skuplja grozdove zemlje uključujući u Crkvu 
klerike i laike, a drugi bira samo prvine klerika« (str. 933). 


B. Postanak i institucionalna preobrazba Reda 

Uvodna napomena: brat Ilija 

21. Počinje Knjiga o prelatu koju sam napisao povodom brata 
Rije i koja sadrži mnoge dobre i korisne stvari. 


Godine 1238, XI. indikcije, dana 4. veljače na blagdan sv. Gil- 
berta, stupio sam u Red manje braće ja, brat Salimbene Adamov 
iz grada Parme. Primljen sam u Red od generalnog ministra brata 
Ilije, na vigiliju sv. Agate u gradu Parmi. On je išao naime u Cre- 
monu caru, poslan od pape Grgura IX., jer im je obojici bio blizak 
prijatelj, pa je tako bio prikladan posrednik, prema onome što kaže 
sv. Grgur: »Kada se šalje neprikladna osoba da opominje, izaziva se 
duh Ijutitoga na gore stvari«. Kada sam bio priman u Red, bio je tu 
prisutan brat Gerard iz Modene koji se snažno zauzimao za mene 
da budem primljen, i bio je uslišan. 

Gospodin Gerard iz Correggia, koji je imao nadimak de Dentibus 
zato što je imao velike zube, došao je osobno s nekoliko vojnika u 
samostan Manje braće da posjeti brata Iliju. On je sjedio u kući u 
kojoj jedu gosti i stranci, na krevetu od perja, velika vatra gorjela je 
ispred njega, a na glavi je nosio armenski šešir. Svojim sam očima 
vidio da se nije dignuo niti pomaknuo s mjesta prema plemiću koji 
je ušao i pozdravio ga. To se smatralo veoma velikom neuglađeno- 
šću... (str. 136). 

22. Otac brata Ilije bio je iz Bolognske biskupije, iz Castel de 
Brittia, a majka mu je bila iz Asiza. Svjetovno mu je ime bilo Bom- 
barone. On je šio pokrivače i poučavao dječake u Asizu čitanju psal- 
tira. Ušavši u Red manje braće, uzeo je ime Ilija i dva puta je bio 
generalni ministar. Imao je naklonost i cara i pape. Ali s vremenom 
Gospodin ga je ponizio prema riječi iz Svetoga pisma: Ovoga snizu- 
jem, a onoga uzvisujem. To je bilo ispunjeno sljedeće godine, kako 
ćemo govoriti, kada ga je papa Grgur IX. razriješio službe na gene- 
ralnom kapitulu. A to je itekako zaslužio zbog mnogih grijeha koje 
je počinio. Najprije ćemo krenuti od neuglađenosti o kojoj je već 
bilo govora (str. 136-139). 

. . . Ilija je imao običaj govoriti u prispodobama. Kad ga je upitao 
gospodin Gerard, gradonačelnik Parme, kamo ide i zbog čega, od- 
govorio je da je u isto doba privučen i tjeran. Privučen je od cara, 
a tjeran od pape koji ga je poslao. Kao da je htio reći da je išao od 
prijatelja prijatelju. A slušatelji su to smatrali vrlo mudrim odgovo- 
rom (str. 140). 

Primanje nekorisnih ljudi 

23. Drugi Ilijin nedostatak bio je taj što je u Red primio mnogo 
nekorisnih ljudi. Stanovao sam u sienskom samostanu dvije godine 
i ondje sam vidio 25 braće laika. U Piši sam živio četiri godine i tu 
sam vidio 30 braće laika. Možda je to Gospodin želio iz više razloga. 

Prvo, kad se grade palače, crkve i druge građevine, najprije se 
u temelje stavlja neklesano kamenje, a zatim nakon što se temelji 

pojave iznad zemlje stavlja se uglađeno, lijepo kamenje da se istak- 
ne ljepota djela i zgrade. Stoga se mogu slagati s redom blaženoga 
Franje one riječi koje je Gospodin obećao o vojujućoj i trijumfalnoj 
Crkvi na usta proroka Izaije: »O nevoljnice, vihorom vitlana, neutješ- 
na, gle, postavit ću na smaragd tvoje kamenje i na safir tvoje temelje. Od 
rubina dići ću ti kruništa, vrata tvoja od prozirca, ograde ti od dragulja. 
Svi će ti sinovi jahvini biti učenici, i velika će biti sreća djece tvoje. Na 
pravdi ćeš biti zasnovana. « 

Drugi razlog jest taj što je blaženi Franjo snažno imitirao i slije- 
dio Sina Božjega. . . I Gospodin je želio izabrati i pozvati siromaš- 
ne da se ne bi moglo pripisati plemićima, moćnicima, mudrima i 
bogatima ono što se mora pripisati Njemu bez kojega se ništa ne 
može uraditi. 

Treći je razlog taj što je to bilo predočeno sv. Franji u viziji. Zaista 
se nalazi u trećem poglavlju njegove legende ove riječi: »Jednoga 
dana dok je bio na osamljenom mjestu, promišljajući u gorčini svoje 
dane, plakao je. Nakon što ga je obuzela silna radost Duha Sveto- 
ga, dobio je vijest o potpunom oprostu svih svojih grijeha...« (str. 
141-143). 

Četvrti je razlog taj što je ovo sam Gospodin objavio po opatu 
Joakimu. On je govorio o buduća dva reda. »Čini mi se da Manji 
red bez razlike skuplja plodove zemlje, jer u crkvu uključuje i laike i 
klerike, a drugi se red iznad svega raduje klericima«. 

Ako bi se netko pitao što je bilo pogrešnoga od brata Ilije u pri- 
manju laika, ako je radio ono što je Gospodin odredio, odgovorit 
ćemo ovako: Što god ljudi rade, sve prosuđuje nakana. Naime Kri- 
stova muka bila je dobra i najbolja, jer smo po njoj spašeni i oslobo- 
đeni, ah je bila loša Zidovima koji su je Isusu nametnuli, a potom 
nisu htjeli vjerovati u Krista patnika. Na sličan način, ako je brat 
Ilija primao mnoštvo laika s nakanom da može lakše vladati njima ih 
da mu oni pune ruke novcem, možemo uistinu reći da je zbog toga 
bilo pravedno da bude uklonjen sa svoje službe. . . (str. 143-144). 

Loše upravljanje 

24. Treći grijeh brata Ihje bijaše taj što je nedostojne ljude po- 
stavljao na službe u Redu. Laike je postavljao za gvardijane, kusto- 
de i provincijale, što je bilo veoma apsurdno jer je u to vrijeme u 
Redu bilo jako mnogo dobrih klerika. . . (str. 144). 

Četvrti grijeh brata Ihje bijaše taj što cijelo vrijeme u kojem je 
bio generalni ministar nisu postojale generalne konstitucije u Redu, 
po kojima bi se očuvalo Pravilo, upravljalo Redom, jednako živjelo i 
po kojima bi nastala mnoga dobra. Na ovome mjestu dobro pristaje 
ona rečenica koja se tri puta nalazi u Knjizi sudaca: » U to vrijeme ne 
bijaše kralja u Izraelu i svatko je živio kako inu se činilo da je pravo«-, 

jer za vrijeme trojice generalnih ministara Red nije imao generalnih 
konstitucija, tj. za vrijeme sv. Franje, Ivana Parentia i brata Ilije, koji 
je dva puta bio generalni ministar i dva puta bio na štetu Redu. 
Za njegova mandata mnoga su braća laici nosili tonzure, kao što 
sam vidio svojim očima u Toskani dok sam tamo stanovao, a nisu 
znali ni jedno slovo. Neki su boravili u gradovima blizu crkve Ma- 
nje braće posve otvoreno u samotištu i imah su prozor kroz koji su 
razgovarah sa ženama, a bih su laici, nekorisni za ispovijedanje i za 
dijeljenje savjeta... isto tako neki su stanovah sami u gostinjcima, 
bez drugoga brata. . . Neke sam također vidio koji su uvijek nosili 
dugu bradu poput Armenaca i Grka. Neki nisu nosili obični pas, 
nego ojačan i napravljen od konca, brižljivo ispleten, i sretnim se 
smatrao onaj koji si je mogao priuštiti ljepši pas. . . Zaista bi mi dugo 
trebalo da navedem sve nedohčnosti i zloporabe koje sam vidio, a 
to bi čitateljima samo stvorilo omrazu i ne bi im bilo na izgradnju 
(str. 144-145). 

Braća laici 

25. Kad bi neki brat laik vidio ili čuo nekog mladog brata da go- 
vori latinskim jezikom, napadao bi ga i odmah mu govorio: »Jao, 
jadniče! Žehš ostaviti svetu jednostavnost zbog znanja Svetog pis- 
ma!« Ovakvima sam odgovarao s razhčitih strana na ovaj način: 
»Sveta jednostavnost koristi samoj sebi, i koliko po zasluzi života 
gradi Crkvu Kristovu, toliko i škodi ako se ne suprotstavlja onima 
koji Crkvu ruše.« Uistinu bi magarac želio da su sve stvari koje 
vidi magarci! 

... U to su vrijeme laici imah prednost nad svećenicima. U jed- 
nom samotištu u kojem su svi bih braća laici osim jednog učenika i 
svećenika, htjeh su da svećenik kuha u svoj dan. Jednom se dogodi- 
lo da je svećenika zapao dan Gospodnji, kao dan u kojem on treba 
kuhati. Ušao je u kuhinju, brižljivo zatvorio vrata te počeo kuhati 
povrće. Tuda su prolazili vjernici iz Francuske i ustrajno su mohh 
za misu, a nikoga nije bilo koji bi mogao slaviti misu s njima. Braća 
laici žurno su došh i pokucah na vrata kuhinje te zatražih od sveće- 
nika da otiđe slaviti misu. On im reče: »Idite vi i pjevajte misu jer 
ja kuham kad vi to niste htjeh«. I oni su se jako zastidjeh uvidjevši 
svoju bijedu. . . Posve pravedno, s vremenom broj braće laika sve- 
den je na najmanju mjeru, jer je bilo zabranjeno njihovo primanje u 
Red zato što nisu mogh razumjeti čast koja im je bila dodijeljena, i 
zato što Red manje braće nije trebao tohko mnoštvo laika. . . Braća 
laici uvijek su pravih zasjede nama klericima. Sjećam se naime u 
samostanu u Piši da su htjeh na kapitul poslati ovaj zahtjev: Kada 
se prima jedan klerik, da se također primi i jedan laik. Ah nisu bih 
ushšani zbog vehkog neslaganja. 

Ipak moram istaknuti, u vrijeme kada sam stupio u Red manje 
braće da sam u njemu susreo mnoge osobe velike svetosti, molitve, 
pobožnosti, kontemplacije i učenosti. Jedino je ovo bilo dobro bra- 
tu Iliji što je Red manje braće potaknuo na studij teologije. U tre- 
nutku kada sam stupio u Red, on je već postojao 3 1 godinu; i vidio 
sam prvoga brata poslije sv. Franje i drugu braću iz prvih vremena 
(str. 145-147). 

Despotizam 

26. Peti grijeh brata Rije bio je taj što nikada osobno nije že- 
lio obići Red, nego se stalno zadržavao u Asizu ili u jednome mje- 
stu koje si je učinio lijepim, zgodnim i prikladnim za stanovanje, u 
biskupiji Arezzo, a taj se samostan danas zove Celle di Cortona. . . 

Šesti grijeh brata Ilije bio je taj što je mučio i korio provincijalne 
ministre, osim ako bi otkupili svoje zlostavljanje plaćajući mu po- 
rez ili dajući darove. . . Držao je na uzdi provincijalne ministre tako 
da su se pred njim tresli kao što se rogoz strese od vode, ili kao što 
se ševa plaši dok ju orao slijedi želeći je ščepati. Nikakvo čudo jer, 
kao što je rečeno u prvoj knjizi Samuelovoj: On je bio sin Belijalov 
komu se ništa nije moglo kazati. Zaista se nitko nije usuđivao reći mu 
istinu niti napasti njegove loše postupke, osim brata Augustina iz 
Recanatia i brata Bonaventure iz Isea. Olako je korio provincijal- 
ne ministre koje su lažno prijavljivali njegovi suradnici razasuti po 
provincijama Reda, neki laici zlobni, zlokobni i tvrdoglavi. Provin- 
cijalne ministre skidao je sa službe, također i bez krivnje i lišavao 
ih knjiga, propovjedi, ispovijedanja i svakoga zakonitog djelovanja. 
Povrh toga nekima je davao dugačke kukuljice i premještao ih od 
istoka na zapad. . . 

Ove su tri nevolje pogađale provincijalne ministre u vrijeme 
brata Ilije: bili su optuživani, nametane su im okrutne optužbe i 
pravednost se upropaštavala u njihovim provincijama. O trećoj ne- 
volji jasno je, kako sam vidio svojim očima, da je Ilija imao u sva- 
koj provinciji po jednog vizitatora koji je tu boravio cijele godine i 
obilazio provinciju kao da je provincijalni ministar. On je boravio s 
pratiteljem u nekom samostanu 15 dana, mjesec dana ili po svojoj 
volji više ih manje dana, a provincije su bile manje nego sada. I tko 
god je želio optužiti svojega provincijalnog ministra, mogao je to 
učiniti i bio je uslišan. I što god je provincijalni ministar određivao 
u svojoj provinciji, vizitator je sve to mogao poništiti ih dodati ih 
oduzeti, kako mu se prohtjelo... A Ihja je radije slao vizitatore da 
budu utjerivači nego popravljači te da potiču provincije i ministre 
da plaćaju poreze i daju darove. Odatle potječe da su provincijalni 
ministri u ono doba svojim sredstvima nabavili za crkvu blaženoga 
Franje jedno veliko, hjepo i zvučno zvono, kako sam sam vidio, s 

pet drugih sličnih njemu od kojih se cijela ona dolina ispunjala kras- 
nom harmonijom. . . (str. 147-151). 

Uklanjanje brata Ilije sa službe 

27. Naposljetku, nakon što je Red bio jako izmučen od najgore- 
ga generalnog ministra brata Ilije, Manja braća su prizvala u pomoć 
papu Grgura IX. On je uslišao Red blaženoga Franje i svrgnuo opa- 
koga Iliju. . . također je poslušao glasove braće da se što prije održi 
izbor za novog generalnoga ministra... Papa Grgur IX. razriješio 
je brata Iliju službe generalnog ministra jer je bio najveći rasipnik 
Reda blaženoga Franje, i jer je žarko želio zadržati upravljanje Re- 
dom protiv volje provincijalnih ministara i kustosa na koje po pravi- 
lu spada izbor generalnog ministra, a upravu nad Redom nastojao je 
zadržati silom i varkama (str. 157-159). 

Biskupski i kneževski život brata Ilije 

28. Sedmi grijeh brata Ilije bijaše to što je želio živjeti odviše 
raskošno, raskalašeno i komotno. Imao je debele i dobro građene 
jahaće konje. Uvijek je jahao, premda je trebao prijeći od jedne do 
druge crkve samo pola milje, a to je bilo protiv Pravila. Isto tako, 
kao poslugu imao je svjetovne dječake, poput biskupa, obučene 
u šarenu odjeću koji su mu u svemu pomagali i služili. Rijetko je 
u samostanu jeo s drugom braćom, nego uvijek odvojeno u svojoj 
sobi. Imao je i svog posebnog kuhara. . . Imao je također specijalnu 
poslugu od 12 ih 14 braće koje je sa sobom držao u samostanu Celle 
di Cortona. . . U njegovu društvu bio je i neki Ivan koji se zvao Ivan 
od Pohvala. On je bio brat laik, okrutan, tvrd i nemilosrdan čovjek 
i najgori krvnik. Dijelio je kazne braći bez milosti. . . (str. 23 1-232). 

Posljednji pokušaj da izbjegne svrgavanje 

29. Osmi grijeh brata Ilije bijaše taj što je nasilno želio zadržati 
upravljanje Redom. A da bi mogao bolje vladati, pravio je različi- 
te smicalice. Najprije, često je mijenjao provincijalne ministre da 
se ne bi odviše ukorijenili i hrabrije navalili na njega. Potom je za 
provincijalne ministre postavljao onu braću koju je smatrao svojim 
prijateljima. Treće, uopće nije držao generalne kapitule, nego parti- 
kularne, tj. samo za onu braću koja žive s ovu stranu Alpa. Provinci- 
jalne ministre s onu stranu Alpa nije zvao, bojeći se da ga ne svrgnu. 

No kad se svidjelo Gospodinu od kojeg svako dobro potječe, i 
ovi i oni zajedno skupljeni, svrgnuli su ga tako da se može primije- 
niti na njega ona riječ proroka Jeremije iz Knjige tužaljki: Pozvao 
sam prijatelje svoje i oni me prevariše. A na tome da ovaj skup svih 
provincijalnih ministara na generalnom kapitulu bude za uklanjanje 
Ilije mnogo je radio brat Arnulf iz Engleske, član Reda manje braće, 

svet i učen čovjek te branitelj i zaštitnik Reda. U to je vrijeme bio 
ispovjednik u Kuriji Grgura IX. 

Deveti je grijeh brata Ilije taj što je, znajući da su se provincijalni 
ministri sastali da ga svrgnu, poslao naredbu pod poslušnost svoj 
snažnoj braći laicima po cijeloj Italiji, koje smatraše prijateljima, da 
obavezno dođu na generalni kapitul. Nadao se da će u njihovim 
toljagama imati dobru zaštitu. Shvativši to, brat Arnulf u dogovoru 
s papom Grgurom IX. naredio je da na generalni kapitul nitko ne 
smije doći osim one braće kojoj Pravilo određuje da dođu s priklad- 
nim i razumnim pratiteljima. I postigao je da se dokinu sve Ilijine 
naredbe poslane braći laicima. 

Sam papa sudjelovao je na generalnom kapitulu i poslušao je gla- 
sove braće o uklanjanju Ilije i o izboru njegova nasljednika general- 
nog ministra brata Alberta iz Piše. 

Na tom kapitulu sastavljeno je veliko mnoštvo generalnih konsti- 
tucija, ah nisu bile uređene. Njih je kasnije doradio generalni mini- 
star Bonaventura. On je sa svoje strane malo toga dodao, uglavnom 
je odredio kazne na nekim mjestima. Iste te godine, nakon kapitula, 
dogodila se velika pomrčina Sunca, kako sam vidio svojim očima 
(str. 232-233). 

Tvrdoglavost brata Ilije 

30. Deseti grijeh brata Ilije bio je taj što se nije htio, nakon raz- 
rješenja službe generalnog ministra, ponizno i strpljivo pomiriti 
s tim, nego se posve prilijepio uz cara Friedricha, koji je bio eks- 
komuniciran od pape Grgura IX. On je jahao i boravio skupa s Frie- 
drichom noseći habit Reda, a s njim je bilo i nekoliko braće iz nje- 
gove grupe. Tako je predstavljao skandal za papu, skandal za Crkvu, 
skandal svojemu Redu, osobito jer je car bio ekskomuniciran i u to 
je vrijeme opsjedao Faenzu i Ravennu, a ovaj jadnik Ilija stalno je 
bio uz carsku vojsku te davao savjete i podršku caru. Neprestano je 
pružao loš primjer neobrazovanim i drugim svjetovnim ljudima. Se- 
ljaci, dječaci i djevojčice, kad god bi sreli manju braću po putovima 
u Toskani, kako sam čuo stotinu puta, pjevah su ovako: 

Hor atorno fratt’Helya, 

Ke pres’ ha la mala via. 

Dobri fratri jako su se žalostili slušajući takve stvari. Razumjeh 
su da se ispunjava ona Gospodnja riječ: Vi ste sol zemlje. Ali ako sol 
obljutavi, čime će se ona osoliti? Nije više ni za što, nego da se baci van 
i da ljudi po njoj gaze. Zbog svega navedenoga papa je ekskomunici- 
rao Ihju (str. 234-235). 

Jedanaesti grijeh brata Ihje bio je taj da ga se optuživalo za bav- 
ljenje alkemijom... (str. 235). 

Dvanaesti grijeh brata Ilije bijaše to što je jednoga dana, nakon 
što je bio svrgnut i što je kao vagabund hodao s carem, došao u sa- 
mostan Manje braće i sabranoj braći na kapitulu htio dokazati svoju 
nevinost te optužiti braću da su ga nepravedno svrgnula. Međutim 
netko mu je dolično odgovorio. . . Na to se Ilija okrenuo prema nje- 
mu i rekao: »Tko te primio u Red?« A onaj mu brat odgovori: »Nisi 
to ti, koji si napustio svoj Red i kao vagabund hodaš po svijetu i o 
kojem seljaci pjevaju. . . Idi dakle svojim putem, brate muho!«. Čuv- 
ši ovo, Ilija je zanijemio i zbunjen se povukao. Jer onaj koji je tako 
odlučno odgovorio bratu Iliji bijaše brat Bonaventura iz Forlia, kao 
što sam to čuo iz njegovih usta (str. 235-237). 

Odbijanje pomirenja 

31. Trinaesti grijeh brata Rije bio je taj što se nikada nije htio 
pomiriti sa svojim Redom, nego je ustrajao u svojoj tvrdoglavosti 
do posljednjeg dana. Generalni ministar brat Ivan Parmski poslao 
je k njemu brata Gerarda iz Modene, koji bijaše jedan od prvotne 
braće i njemu blizak, s molbom da se Ilija iz ljubavi prema Bogu i 
blaženom Franji, a za dobro svoje duše i zbog dobrog primjera vrati 
u svoj Red i da će mu on sam učiniti svako dobro i milosrđe. Na 
ovu molbu Ilija je odgovorio bratu Gerardu: »Toliko sam dobra čuo 
o časnom ocu Ivanu Parmskom da ne bih mogao odbiti prostrijeti 
se pred njegove noge i izreći svoju krivnju, uzdajući se u njegovu 
dobrotu. Ali zabrinut sam zbog provincijalnih ministara koje sam 
uvrijedio da me ne izigraju te bace u okove i u zatvor, gdje će me 
hraniti tvrdim kruhom i s malo vode. Osim toga, jer sam uvrijedio 
Rimsku kuriju, uvjeren sam da će se kardinal zaštitnik Reda zala- 
gati za to da me se kazni. Ne želim također izgubiti naklonost cara 
koju imam«. Brat Gerard iz Modene proveo je cijeli dan u prisnom 
razgovoru s bratom Ilijom u samostanu Celle di Cortona... Ostao 
je budan i cijelu noć, ali je sve bilo uzalud. Ujutro, pozdravivši se s 
Ilijom, žurno se vratio s pratiteljem i sve što je vidio i čuo prenio je 
generalnom ministru (str. 237-238). 

Na Bogu je da sudi 

32. Zatim je umro brat Ilija. Bio je ekskomuniciran od pape Gr- 
gura IX. Je li bio odriješen od grijeha i je li dobro radio za svoju 
dušu, sada će spoznati... (str. 238). 

Dosta je što sam napisao o bratu Iliji. Budući da mi je namjera 
bila govoriti o generalnim ministrima Reda blaženoga Franje i jer je 
došao red na Riju, koji je bio jedan od njih i koji me primio u Red, 
a osim toga sadrži veliku povijesnu građu, zato sam htio najprije 
izlagati o njemu da, skinuvši njegov teret, lakše mogu nastaviti pisati 
započetu povijest. . . (str. 239). 

C. Držanje Rimske kurije i klera 

Zabrana novih redova 

33. Sedamnaeste godine svojega pontifikata, godine 1215. papa 
Inocent III. sazvao je svečani koncil na kojemu su sudjelovali prelati 
iz cijeloga svijeta. Ja sam vidio njegov govor koji je ondje održao, s 
ovom temom: Željno sam želio ovu Pashu. . . i pročitao sam sve ured- 
be koje su na njemu donesene. Između ostalog, papa je odredio da 
se ubuduće ne može osnovati nijedan prosjački red. Ali ta odredba 
zbog nemara prelata nije bila održavana. Dapače, tko god je želio, 
stavljao si je kapucu, prosio je i hvalio se da je osnovao novi red. 
Zbog toga je nastala velika konfuzija u svijetu, jer su se svjetovni 
ljudi srdili i stoga nisu davali milostinju onima koji rade za Riječ i 
nauku i koje je Gospodin odredio da žive od evanđelja ... ( str. 31). 

Papinsko odobrenje 

34. . . . Maleni su oni o kojima se govori u 19. poglavlju Matejeva 
evanđelja: Tada mu doniješe dječicu da na njih stavi ruke i pomoli se. 
A učenici im branili. . . (jer u prvo vrijeme neki kardinali nisu bili 
skloni da nastane red Manje braće). Uistinu Isus njima govori (tako 
vrhovni svećenik, papa Inocent III. govoraše kardinalima): Pustite 
dječicu i ne priječite im k meni jer takvih je kraljevstvo nebesko. Ovo 
je Inocent III. izrekao nakon što je imao viđenje u kojemu je božan- 
skom pomoću prikazano da se Lateranska crkva pretvorila u ruševi- 
nu zbog starosti, ali ju je neki ponizni i prezreni siromašak čudesno 
pridržavao da se posve ne uruši. Nastavlja evanđelist Matej: I položi 
ruke na njih pa krene odande, jer je tada papa Inocent HI. blaženo- 
me Franji i dvanaestorici njegovih drugova, koje bijaše sa sobom 
poveo papi da potvrdi njegov Red, udijelio tonzure, potvrdio Red i 
dodijelio službu propovijedanja. Bila je to godina Gospodnja 1207. 
Potom su ovaj Red blaženoga Franje poput pape zavoljeli i kardinali 
Rimske kurije, spoznavši i shvativši da su Manja braća korisna Crkvi 
i da su dana svijetu na spasenje (str. 421-422). 

Ovlašteni za službu ispovijedanja 

35. Valja znati da su Manja braća dobila povlasticu od pape Gr- 
gura IX. da mogu ispovijedati. Generalni ministar brat Bonaven- 
tura upitao je papu Aleksandra IV slaže li se on s tim da Manja 
braća mogu ispovijedati, na što mu je papa odgovorio: »Dakako, 
iz sveg srca želim da oni ispovijedaju. Ispričat ću ti strašan primjer 
jedne prijevare... (str. 591). I zato žarko želim da Manja braća s 
mojim znanjem i dopuštenjem ispovijedaju svjetovne osobe« (str. 
593). Pravo je učinio papa Martin IV koji je Manjoj braći dao naj- 
bolju povlasticu po kojoj mogu slobodno propovijedati i ispovijedati 

uz uvjet da se to ne suprotstavlja onome što kaže njihovo Pravilo: 
»Da braća ne propovijedaju u biskupiji nekoga biskupa ako bi se on 
tome protivio«... (str. 595-596). 

Poštovanje Inocenta IV na početku njegova pontifikata 

36. Papa Inocent IV bio je čovjek veoma otvoren, kako se vidi 
iz toga što je odobrio Pravilo Manje braće, ali i u mnogim drugim 
stvarima. Uvijek je sa sobom imao veliki broj manje braće, kojima 
je sagradio lijep samostan i crkvu blizu Lavagne, koji je bio njegov 
posjed, i želio je da u njemu neprestano boravi 25 manje braće koji- 
ma bi on pomagao u knjigama i u drugome potrebnome. Međutim 
Manja braća to nisu htjela prihvatiti. I tako je papa taj samostan dao 
drugim redovnicima (str. 86). 

Služba propovijedanja i osporavanja 

37. Svjetovni kler tužio se da si prisvajamo službu propovijeda- 
nja, jer misle da ona spada na njih zato što su oni obvezani službe- 
nici i određeni da budu prelati. Odgovarajući na ovo možemo reći 
da su oni bih određeni da to čine, jer nije bilo boljih od njih koji bi 
propovijedah. Budući da su postah nedostojni zbog lošega života 
koji vode i zbog znanja koje nemaju, Gospodin je uveo bolje od 
njih... (str. 596). 

. . . Ah nisu vjerovah u ovo oni čija je odebljana srca častohleplje 
otvrdnulo. Takvi su bih svećenici i klerici našega vremena i oni ne 
žele da žive Manja braća i Propovjednici. To je velika okrutnost, 
osobito zato što su oni korisniji Crkvi Božjoj od njih samih koji pri- 
maju nadarbine, a ne rade ono zbog čega su dobih te nadarbine. . . 
I ne žele da živimo od milostinje koju smo stekli velikim trudom i 
proseći uz veliki stid. A ima ih mnogo u redu Manje braće i Pro- 
povjednika koji bi, da su u svjetovnom kleru, imah isto tako dobre 
nadarbine i možda još bolje jer su toliko plemeniti, bogati, učeni, 
moćni i mudri da bi mogh biti veoma dobri svećenici, arhisvećenici, 
kanonici, arhiđakoni, biskupi, nadbiskupi i možda patrijarsi, kar- 
dinali i pape. I stoga moraju priznati da smo im sve to prepustih, 
a idemo svijetom proseći i od toga živimo iz dana u dan, i nema- 
mo vinske podrume niti ambare pune žita kojima oni obiluju. Ništa 
manje ne radimo od njih propovijedajući, ispovijedajući te dijeleći 
spasonosne i korisne savjete. . . (str. 605-606). 

Pismo Inocenta IV 

38. Nakon što su se pojavila Manja braća i Red propovjednika 
te učinili mnoga dobra, koja su vidljiva cijelome svijetu, svjetovni 
svećenici i klerici, vođeni zavišću i zlobom protiv navedenih redova, 
potužili su se papi Inocentu IV da nemaju dovoljno milostinje na 

misama: »Jer tako dobro ova dva reda slave svoje mise da sav puk 
ide k njima. Stoga zahtijevamo da se od njih vrati ono što po pravdi 
nama pripada«. Njima je papa odgovorio: »Budući da neki slave 
misu u zoru, drugi u treći sat, treći nakon što je otpjevan treći sat, ne 
vidim u koji bi sat oni mogli slaviti svoje mise ako bih vas poslušao, 
jer oni ne mogu slaviti misu poslije ručka, niti poslije devetog sata, 
niti kada moraju moliti večernju, i stoga ne možete biti uslišani«. 
No papa, želeći udovoljiti svjetovnim klericima koji su ga pretjerano 
upozoravali na ovaj svoj problem i jer se sukobio s Redom propo- 
vjednika, kako sam čuo, i nadao se da će Manju braću poslije oslo- 
boditi, poslao je pismo protiv obaju redova da barem u blagdane 
od jutra pa do poslije trećega sata ne otvaraju svoje crkve, da ne bi 
župnici i župne crkve bile zakinute za milodare vjernika. Bog ga je 
odmah udario te je počeo slabjeti od bolesti od koje je ubrzo i umro 
(str. 607-608). 

Inocent IV. na samrti 

39. Kad je brat Ivan Parmski, generalni ministar, poslao k njemu 
brata Huga Capoldia iz Piacenze, koji bijaše dobar liječnik i lek- 
tor teologije u Redu manje braće i koji je živio s papinim nećakom 
gospodinom Ottobonom, a koji je zatim postao papa Hadrian V, s 
molbom da Papa iz ljubavi prema Bogu i blaženome Franji, a za čast 
i svoje dobro te za spas cijeloga kršćanskoga puka, poništi ono pis- 
mo, nije ga uslišao jer je Bog želio da on propadne kao što se i do- 
godilo. Inocent IV tako bijaše pritisnut bolešću da ništa drugo nije 
mogao reći osim onog stiha iz Psalma 39 : »Bič svoj otkloni od mene, 
jer izdišem pod težinom ruke Tvoje.« Ovu je rečenicu ponavljao dok 
nije izdahnuo i ispustio duh. I ležao je na slami gol i napušten od 
svih, kako je to običaj s rimskim prvosvećenicima kad im se približi 
posljednji dan. Ondje bijahu dvojica manje braće iz Njemačke koji 
su govorili: »Zaista, gospodine Papa, mi smo u ovoj zemlji probora- 
vili mnogo mjeseci želeći s Vama razgovarati i urediti naše poslove, 
ah nam Vaši vratari nisu dopuštah da uđemo i da se susretnemo s 
Vama. Oni Vas više ne čuvaju, jer ništa više od Vas ne očekuju. Pa 
ipak mi ćemo oprati Vaše tijelo jer mudri Sirah kaže u sedmom po- 
glavlju: Pa ni mrtvomu ne uskrati milost. 

Nakon nekoliko dana papom je postao Aleksandar IV, koji je 
bio kardinal zaštitnik Manje braće, upravitelj i korektor Reda. On je 
odmah dao uništiti ono pismo (str. 608-609). 

D. Veliki likovi Reda 

Veliki misionar 

40. Kad sam stigao u prvi samostan Manje braće poslije ono- 
ga u Lyonu, istoga dana (1247) tamo je stigao brat Ivan iz Plana 
Carpina, na povratku od Tatara kojima ga je poslao papa Inocent 
IV Brat Ivan bijaše spretan čovjek, duhovan, obrazovan i velik go- 
vornik, stručnjak na mnogim područjima, a već je bio provincijalni 
ministar u Redu. Pokazao nam je drveni kalež koji je nosio na dar 
papi, na čijem podnožju bijaše utisnuta slika prelijepe kraljice. Nije 
bila utisnuta rukom slikara, nego uistinu milošću neba. Ako bi se 
ona razbila u stotinu komadića, slika bi bila utisnuta u svakom od 
tih stotinu komadića (str. 297). Pripovijedao nam je brat Ivan da je 
stigao do velikog vođe Tatara nakon duga napornog puta i uz razli- 
čite teškoće prouzročene nedostatkom hrane, zbog studeni i vrući- 
ne. I govorio je da se zovu Tatari, a ne Tartari. I da oni jedu konjsko 
meso i piju magareće mlijeko. I tamo je vidio ljude iz svih nacija 
koje su pod nebom osim dviju nacija. Nije mogao pristupiti veli- 
kom vođi Tatara osim obučen u grimiz. On ga je primio ljubazno, 
brižljivo i dobrohotno i bio je veoma uslužan. Ispitivao ga je o tome 
tko su oni koji vladaju na Zapadu. A on je odgovorio da su dvojica 
vladara, papa i car, a da svi ostali primaju vladarske ovlasti od njih. 
On se nadalje raspitivao koji je veći vladar od te dvojice. Kad mu je 
brat Ivan rekao da je to papa, izvadio je papino pismo i predao ga. 
Pročitavši papino pismo, vođa Tatara naredi da se napiše odgovor 
papi i to je pismo predao bratu Ivanu. Brat Ivan napisao je veliku 
knjigu o Tatarima i drugim čudima svijeta po onome što je vidio 
svojim očima. I nastojao je da se ta knjiga čita. Kako sam više puta 
čuo i vidio, ustručavao se opisivati djela Tatara; a kada su se čudili ili 
nisu razumijevali ono što su čitali, sam je rado objašnjavao i tumačio 
različite pojedinosti (str. 298). 

Brat Ivan Parmski 

41. Bio je osrednjeg rasta, koji je više naginjao na malenost. Svi 
su mu udovi bili lijepo građeni, zdravi i snažni tako da je mogao 
lako podnositi napore bilo za putovanje bilo za studiranje. Lice mu 
bijaše kao u anđela, milo i uvijek ljubazno. Bio je darežljiv, plemenit, 
brižljiv, dobrohotan, ponizan, bezazlen i strpljiv. Posve je bio predan 
Bogu i čovjek velike molitve, pobožan, blag i suosjećajan. Svaki je 
dan slavio svetu misu s takvom pobožnošću da su svi prisutni osje- 
ćali neku milost. Tako je živahno i dobro propovijedao kako kleru 
tako i braći da je mnoge slušatelje, kako sam mnogo puta vidio, 
dovodio do suza. Bio je veoma rječit i u govoru nikada nije zapinjao. 
Njegovo je znanje bilo golemo, jer bijaše dobar gramatičar i učitelj 

logike u svijetu, a u Redu manje braće veliki teolog i raspravljač. U 
Parizu je izlagao Sentencije, a bijaše lektor mnogo godina u samosta- 
nima u Bologni i Napulju. 

Kad je dolazio u Rim, braća su nastojala da on propovijeda i 
raspravlja s kardinalima, koji su ga rado slušali jer su ga smatrali 
velikim filozofom. Svima onima koji su ga promatrali bio je ogle- 
dalo i primjer jer cijeli njegov život bijaše ispunjen čestitim, svetim 
i savršenim vladanjem. Bio je drag i Bogu i ljudima. Bio je dobar 
glazbenik i lijepo je pjevao. Nikada nisam vidio da netko tako brzo 
i lijepo piše poput njega, a da su mu slova tako lijepo čitljiva. Kad bi 
diktirao neki tekst, bio je veoma elegantan, a njegova pisma isticala 
su se uglađenim stilom i bogatim rječnikom. On je bio prvi general- 
ni ministar koji je počeo obilaziti Red i pohađati provincije. . . (str. 
433-434). 

42. Također Vatac, grčki car, čuvši glas o velikoj svetosti brata 
Ivana Parmskog, zamoli papu Inocenta IV da mu pošalje u posjet 
brata Ivana, generalnog ministra, jer se nadao da bi uz njegovu po- 
moć mogao ujediniti Grke s Rimom. I dok je brat Ivan bio s njim, 
Vatac ga je toliko zavolio da mu je želio pokloniti brojne darove. 
No brat je Ivan odbio taj prijedlog, što je bio velik primjer za Vata- 
ca. Uspio ga je samo pridobiti da uzme jednu vrstu »biča«, koji je 
trebao nositi u rukama za vrijeme putovanja kroz Grčku. Brat Ivan 
primio je taj dar misleći da taj bič služi za tjeranje konja. . .Ali kad su 
Grci vidjeli taj znak, koji bijaše carski znak, svi su se klanjali pred 
bratom Ivanom kao što čine Latini kad se podiže Tijelo Gospodnje 
i pokazuje na misi, te su platili sve troškove njemu i njegovoj pratnji. 
Tako se brat Ivan vratio papi koji ga je i poslao (str. 443-444). 

43. U vrijeme dok je brat Ivan Parmski bio napuljski lektor, prije 
nego je postao generalni ministar, jedanput je putovao prema Bo- 
logni i sjeo je za stol u gostinjcu s prijateljem i nekim strancima. 
Naišla su neka braća i brzo ga dignula od stola namjeravajući ga 
odvesti da jede u infirmitorij. A on, videći da mu je drug ostao sam 
i da ga braća nisu pozvala, vratio se drugu govoreći: »Neću jesti 
nigdje drugdje osim sa svojim drugom«. Djelo brata Ivana smatralo 
se najvećom brižljivošću i vjernošću, a djelo onih koji su ga pozvali 
velikom neuljudnošću. 

Jedanput kad je već bio generalni ministar i htio biti malo slo- 
bodan, došao je u samostan u Ferraru, gdje je neprestano boravio 
sedamnaest godina. Tu je opazio da se uvijek pozivaju ista braća 
da jedu s njim i dakako da oni koji su bili na doručku, bili su i na 
ručku, i koji su bili jedan dan, dolazili su i u druge dane. Saznao je 
da osobe koje će s njim biti za stolom odabire gvardijan, brat Vilim 

iz Bucea, koji bijaše iz Parme, i nije mu se to svidjelo, prema onoj 
zapisanoj riječi: »Nerazuman čovjek ne sviđa se zbog toga što na- 
stoji da se svidi«. Jedne večeri brat Ivan oprao si je ruke za večeru. A 
kad je onaj brat koji je trebao posluživati upitao gvardijana: »Koga 
ću pozvati?«, odgovori mu gvardijan: »Uzmi brata Jakova iz Pavije, 
i brata Avancija, i toga i toga«. 

Oni su već bili oprali ruke i smjestili se iza generalovih leđa, ali 
ih je on od prije dobro poznavao. Tada u gorljivosti svojeg duha, 
mislim božanski nadahnut, poče govoriti u usporedbi: »Tako, tako! 
Uzmi brata Jakova iz Pavije, uzmi brata Avancija, uzmi toga i toga! 
Uzmi si deset zakrpa! To je pjev gusaka«. 

Time su bili zbunjeni i pocrvenjeli su od stida čuvši te riječi oni 
koji su bili pozvani od Adonija, ali ni gvardijan nije bio manje zbu- 
njen. On reče generalnom ministru: »Oče, pozvao sam ove radi Vas, 
da Vam prave društvo, jer ih smatram dostojnim«. Odgovori mu 
generalni ministar: »Zar ne kaže slučajno Sveto pismo u pohvalu 
Boga da je On stvorio malenog i velikog i da mu je jednaka briga za sve! 
A Gospodin Isus: Pustite malene da dođu k meni? I blaženi Jakov 
kaže: Bog je izabrao siromašne kao oči svijeta-, i konačno sam Gos- 
podin kaže u 14 poglavlju Lukina evanđelja: Kad priređuješ objed 
ili večeru, ne pozivaj svojih prijatelja, ni brače, ni rodbine, ni bogatih 
susjeda, da ne bi možda oni tebe pozvali i tako ti uzvratili. Nego kad 
priređuješ gozbu, pozovi siromahe,. . .«. Sve sam ovo čuo jer sam bio 
blizu njega. Tada reče onaj koji je trebao posluživati: »Koga ću da- 
kle pozvati?« Odgovori gvardijan: »Pozovi prema onome što čuješ 
od generalnog ministra«. Tada reče generalni ministar: »Idi, zovi 
mi siromašnu braću iz samostana, jer je takva prigoda da se na njoj 
svi znaju družiti s generalnim ministrom.« Brat koji je trebao služiti 
otišao je u blagovaonicu i rekao bolesnijoj i siromašnijoj braći, koji 
su rijetko jeli izvan blagovaonice: »Generalni ministar vas poziva 
na ručak, naređuje vam da odmah dođete k njemu.« I tako je bilo. 

Brat Ivan Parmski, generalni ministar htio je da, kada se ponov- 
no nepredviđeno nađe u nekom samostanu, siromašna braća jedu 
s njim, bilo svi zajedno, bilo sad ovi sad oni, prije nego stupi u neki 
gostinjac (tj. prije nego uđe u zajedničku blagovaonicu na objed što 
je uvijek radio nakon kratkog odmora od putovanja i napora, ako 
je planirao malo duže zadržavanje u nekom samostanu), i njegov 
je dolazak za svu braću bio izvor radosti. . . Brat Ivan Parmski bio 
je čovjek na raspolaganju svima, bez posebnih privatnih naklonosti 
prema bilo kome, brižljiv i veoma ljubazan za stolom do te mjere 
da je, ako je pred sobom imao na stolu različitog dobrog vina, svi- 
ma jednako dijelio piće ih ga je stavljao u zajednički krčag da svi 
mogu piti. To su svi smatrah vehkom pažnjom i dobrohotnošću 
(str. 445-447). 

44 . Još k tomu brat Ivan Parmski, dok je bio generalni ministar, 
teško je podnosio zvono koje poziva braću na plijevljenje povrća, 
pa je i sam išao raditi s ostalom braćom, kako sam vidio svojim 
očima. . . tako je divno sudjelovao u božanskoj službi danju i noću, 
osobito na večernji, službi čitanja i misi; i što god je kantor tražio, 
odmah je činio započinjući antifone, pjevajući responzorij i čitanja, 
predvodeći konventualnu misu (str. 450-451). 

Brat Hugo iz Dignea, »najveći joakimist« 

45 . Kad sam došao pomorskim putem u Marseille, iz Marseillea 
sam otišao u Hyeres da vidim brata Huga iz Bariolea zvanog tako- 
đer Digne, a kojega lombardski fratri nazivahu Hugom iz Montpe- 
liera. On je bio jedan od najpoštovanijih klerika svijeta, svečani pro- 
povjednik, drag kako kleru tako i puku, veliki raspravljač i upućen 
u sve stvari. U sve se uključivao, o svemu je davao zaključke, bio 
je veoma rječit, a glas mu je zvučao poput trube ili jake grmljavine 
silne vode koja se spušta prema ponoru. U govoru nikada nije okli- 
jevao niti zastajao. Bio je uvijek spreman na odgovor. Govorio je 
čudesne stvari o božanskoj kuriji, tj. o rajskoj slavi, i strašne stvari o 
paklenim kaznama. 

Potjecao je iz provincije Provanse, osrednje građe i prilično crn. 
Nadasve duhovan čovjek tako da si mogao povjerovati kako pred 
sobom vidiš drugog Pavla ili Elizeja. Ono što Sirah u 48. poglavlju 
govori o Elizeju, može se prenijeti na njega: Za života ga nijedan 
vladar ne mogaše pobijediti i nitko ga ne mogaše podjarmiti. Ništa mu 
ne bijaše teško. Tako je naime govorio na skupu pape i kardinala 
kao kad se skupe dječaci na igru bilo ono u Lyonu bilo onda kad je 
Kurija bila u Rimu. Naime svi su se tresli za vrijeme njegovih propo- 
vijedi, kao što drhti rogoz u vodi. . . (str. 324-325). 

46 . Sjećam se, dok sam bio učenik u samostanu u Sieni, u Toska- 
ni, brat Hugo vraćao se iz Rimske kurije i dok su ga slušali Manja 
braća i Propovjednici, govorio je divne stvari o rajskoj slavi i o prezi- 
ru svijeta i na svako postavljeno pitanje odmah je svima odgovarao 
bez otezanja. Svi koji su ga slušah divili su se njegovoj mudrosti i 
njegovim odgovorima (str. 336). 

47 . Brat Hugo rado je i često boravio u ovom gradu Hyeresu. 
Ondje su bih mnogi notari, suci, doktori i drugi učeni ljudi, koji 
su se u svečane dane skupljah u sobi brata Huga da slušaju o nau- 
ku opata Joakima. On je sam govorio, poučavao, izlagao misterije 
Svetog pisma i navještao buduće događaje. Bijaše naime veliki joa- 
kimist i imao je sve knjige koje je napisao opat Joakim. I ja sam 
se zanimao za ovo učenje i žeho sam čuti brata Huga. Prije svoga 

obrazovanja čuo sam za ovo učenje, dok sam stanovao u Piši, od 
nekog opata Reda iz Fiore, koji bijaše veoma star i svet čovjek, i sve 
knjige izdane od Joakima bijaše smjestio na čuvanje u samostan u 
Pišu, bojeći se da ne bi car Friedrich razorio njegov samostan koji 
bijaše između Lucce i Piše, na putu prema gradu Luni. Vjerovao je 
naime da se na Friedrichu ispunjavaju svi misteriji zbog toga što je 
bio u neslozi s Crkvom (str. 339). 

Sveti Luj Francuski 

48. Kralj Luj Francuski bijaše lijep i vitak čovjek, skladne građe, 
anđeoskog izgleda i milog lica. Došao je u crkvu Manje braće ne 
u kraljevskoj odjeći, nego u hodočasničkom habitu noseći torbicu 
oko vrata i hodočasnički štap koji mu ukrašavaše kraljevska pleća. 
I nije dolazio na konju, nego pješice. Slijedila su ga trojica braće sa 
sličnom poniznošću i u habitima. . . Zaista, za njega bi se moglo reći 
da je više sličio monahu prema pobožnosti srca nego vojniku po 
ratnom oružju. 

Ušavši u crkvu, pobožno se poklonio prema oltaru i počeo se 
moliti. . . Potom kralj jasno reče da nitko ne smije stupiti u kapitular- 
nu dvoranu osim vojnika i Manje braće s kojima je htio razgovarati. 
A kad smo se skupili na kapitul, kralj, pobožno klečeći, poče iznositi 
svoje potrebe preporučujući sebe, svoju braću, kraljicu majku i cije- 
lu svoju zajednicu u molitve i zagovore braće. 

. . . Nakon što je čuo govor brata Ivana Parmskog, kralj se zahva- 
lio generalnom ministru i bio je toliko sretan zbog njegova odgovora 
da ga je htio imati potvrđenog generalovim pismom i pečatom. Tako 
je bilo i učinjeno. Toga dana kralj je platio sve troškove i ručao je s 
braćom u njihovoj blagovaonici (str. 319-321). 

Manja braća, očajni ljudi 

49. Jedno se ne smije preskočiti, a to je da stanovnici Firence 
ne smatraju lošim primjerom ako netko napusti Red manje braće. 
Dapače, njega ispričavaju govoreći: »Divimo se da je toliko u nje- 
mu ostao, jer su Manja braća očajni ljudi, koji se na različite načine 
muče« (str. 117). 

IV. Vjerski pokreti toga vremena 
A. »Aleluja« 

Vrijeme Aleluje 

50. Vrijeme »Aleluje«, tako nazvano kasnije, bilo je vrijeme spo- 
koja i mira, zato što je utihnulo ratno oružje. Bilo je to vrijeme ugo- 
de i radosti, veselja i klicanja, hvale i uzdizanja. 

Vojnici i civili pjevah su pjesme i božanske pohvale, a s njima 
zajedno građani i seljaci, mladići i djevojke, starci s djecom. U svim 
gradovima Italije razvijala se ista pobožnost. I vidio sam da je u 
mom gradu Parmi svaka ulica nastojala imati svoju zastavu tijekom 
procesija i na njoj lik svojega sveca zaštitnika. Tako se, na primjer, 
lik blaženog Bartolomeja nalazio na zastavi one ulice u kojoj je bila 
njegova crkva, a tako su radili i ostali. 

Dolazili su također sa sela u grad u velikim kolonama muževi 
i žene, dječaci i djevojčice, noseći svoje zastave da slušaju propo- 
vijedi i Boga hvale. I pjevah su Božje, a ne ljudske riječi i ljudi su 
hodili u spasenju, tako da se činilo kako se ispunja ono proročan- 
stvo: Spomenut će se i Jahvi se vratiti svi krajevi zemlje, pred njim će 
niče pasti sve obitelji pogana. U rukama su nosih grane i zapaljene 
svijeće. Propovijedi su se održavale uvečer, ujutro i u podne prema 
proročkoj riječi: Večerom, jutrom i o podne tužan ću jecati i on će 
čuti vapaj moj. Dat će mi mira od onih koji me progone: jer mnogi su 
protiv mene. 

51.1 mohh su u crkvama i na trgovima i dizah su ruke Bogu te 
ga hvalili i blagoslivljali dovijeka. Bih su toliko opijeni božanskom 
ljubavi da nisu mogh prestati s božanskim hvalama. Blažen bijaše 
onaj koji je mogao više dobra učiniti i Boga hvaliti. Nije bilo u njima 
nikakve srdžbe, nemira, rasprava niti zlobe. Sve su radili mirno i 
dobrohotno tako da se na njih može primijeniti ono Izajino pro- 
ročanstvo (Iz 65): Jer prijašnje će nevolje biti zaboravljene, od očiju 
mojih bit će sakrivene. 

Nikakvo čudo. Pik su naime od vina slatkoće Duha Božjega na- 
kon kojega »svako meso gubi okus«. Stoga se propisuje propovjed- 
nicima u knjizi Izreka 3 1 : Dajte žestoko piće onomu koji će propasti, i 
vino čovjeku komu je gorčina u duši: on će piti i zaboraviti svoju bijedu, 
i neće se više sjećati svoje nevolje. Na rečeno se odnose i riječi proroka 
Jeremije iz Knjige tužaljki 3: Ispitajmo, pretražimo pute svoje i vratimo 
se Jahvi. Dignimo svoje srce i ruke svoje k Bogu koji je na nebesima. 
Zaista su tako i radili, kako sam vidio svojim očima, i ispunjavah su 
ono što je apostol Pavao zapovjedio u 1 Tim 2: Hoću dakle da muš- 
karci mole na svakotne mjestu, podižući čiste ruke bez srdžbe i raspre. 


Kronika Salimbenea Parmskog 


1647 


A kako mudrac kaže u Izrekama 1 1 : Gdje vodstva nema, narod 
propada, da ne povjeruješ da će oni biti bez vođe, govorit ćemo sada 

0 vođama ovih grupa (str. 99-100). 

Propovjednici »Aleluje« 

52. Najprije je u Parmu došao brat Benedikt, koji se zvao brat 
iz Corneta, jednostavan, neuk čovjek, ali uistinu bezazlen i častan. 
Njega sam vidio i dobro upoznao u Parmi, a potom i u Piši. Potje- 
cao je naime ili iz Spoletske doline ili iz okolice Rima. Nije bio ni 
u jednom redu niti kongregaciji, nego je živio za sebe i nastojao 
ugoditi samo Bogu. A bio je uistinu velik prijatelj Manje braće. . . 

Ali i ja sam sa zida biskupove palače, koja se gradila u to doba, 
vidio više puta kako on propovijeda i hvali Boga. Počinjao je svoje 
hvale na ovaj način i ovako se obraćao puku: »Neka Otac bude hva- 
ljen, blagoslovljen i slavljen!« Ono što je govorio dječaci su ponav- 
ljali visokim glasom. Potom je on ponavljao iste riječi uz dodatak: 
»Neka bude Sin!« i dječaci su opet ponavljali pjevajući iste rije- 
či. Po treći bi put ponavljao iste riječi dodajući: »Neka bude Duh 
Sveti!«. I na koncu: »Aleluja, aleluja, aleluja!« Potom bi zatrubila 
truba, a nakon nje je on propovijedao izgovarajući neke dobre ri- 
ječi na hvalu Bogu. Konačno, na kraju propovijedi pozdravljao je 
Djevicu Mariju ovim riječima: »Ave Maria, clemens et pia . . .« (str. 
100 - 101 ). 

Brat Gerard iz Modene 

53. Brat Gerard iz Modene, član Reda manje braće, ubrajao se u 
propovjednike navedene pobožnosti toga vremena, a činio je mnoga 
čuda i mnoge dobre stvari kako sam sam vidio. Svjetovno mu je ime 
bilo Gerard Maletta. Roditelji su mu bih imućni plemići iz obitelji 
Boccabadati. Bio je među prvim članovima Reda manje braće, ah 
ipak nije bio među prvotnom dvanaestoricom. Bio je bliski prijatelj i 
neko vrijeme pratitelj blaženog Franje. Veoma uglađen, dobrohotan 

1 darežljiv, pobožan, častan i nada sve poslušan, razborit u govoru i 
svakom svom postupku. Bio je slabo obrazovan, ah velik govornik, i 
veoma dobar i drag propovjednik. On me zagovarao kod brata Ilije, 
generalnog ministra Reda manje braće, da me primi u Red, i Ihja ga 
je poslušao primivši me u Red u Parmi 1238. Ja sam ga neko vrijeme 
pratio na putovanju (str. 106). 

U vrijeme spomenute pobožnosti građani Parme posve su pre- 
dah vlast nad gradom bratu Gerardu da vlada nad njima i da pomiri 
one koji su bih u ratu. On je tako učinio, jer je mnoge posvađane 
pomirio (str. 106). 

Kad god se sjetim brata Gerarda iz Modene, uvijek mi padne na 
pamet onaj odjeljak iz knjige Sirahove 19: Bolji je čovjek bez znanja, 

ali u strahu, nego onaj koji ima veliko znanje, ali krši zakon Svevišnjega. 
U Ferrari sam bio bolestan s bratom Gerardom, i to od iste bolesti 
od koje je on umro. Prešavši u Modenu sljedeće godine, tu je on i 
preminuo (str. 107-108). 


B. Bičevaoci 

Pokret »bičevalaca« 

54. Godine Gospodnje 1260, III. indikcije, proširili su se biče- 
vaoci po cijelome svijetu. Svi ljudi, mali i veliki, plemići i seljaci, 
išli su goli u procesijama po gradovima i šibali se, a predvodili su ih 
biskupi i redovnici. 

Vladao je mir, ljudi su se obraćali, odbacivali zlo i ispovijedali 
svoje grijehe u tolikoj mjeri da su svećenici jedva stizali nešto poje- 
sti. Iz njihovih su usta izlazile Božje, a ne ljudske riječi, a njihov glas 
bijaše poput glasa mnoštva. Ljudi su hodili u spasenju. I sastavljah su 
Božje pohvale u čast Bogu i Blaženoj Djevici koje su pjevah dok su 
hodah i bičevah se. 

U ponedjeljak, na blagdan Svih svetih, svi stanovnici Modene, i 
veliki i mah, došh su u Reggio. Također su došh svi iz okohce Mode- 
ne, i gradonačelnik i biskup, sa zastavama svojih zajednica i šibah su 
se po cijelom gradu. Potom su otišh u Parmu zbog većeg djela. Bio 
je to utorak, dan poshje blagdana Svih svetih. 

Sljedećeg su dana svi građani Reggia načinili zastave, svatko za 
svoju zajednicu i išh su u procesijama oko grada. Gradonačelnik 
Reggia, Ubertino Robaconti Mandellov, porijeklom iz Milana, išao 
je u procesiji bičujući se. I stanovnici Sassuola, na početku ove po- 
božnosti, uzeh su me s dozvolom gvardijana samostana Manje bra- 
će iz Modene, gdje sam tada stanovao, i doveh u Sassuolo, jer su me 
jako voljeh. Potom su me odveh u Reggio, a zatim u Parmu. 

Kad smo stigh u Parmu, već je bila počela ova pobožnost. Letjela 
je poput orla koji slijedi plijen i trajala je nekoliko dana u svakom 
gradu. I nikoga nije bilo niti ozbiljnog niti starog koji se ne bi rado 
bičevao. A ako se netko ne bi bičevao, smatrao se gorim od đavla. 
I svi su upirali prstom na njega kao da je obilježen i dijabohčan čo- 
vjek. A povrh toga, nedugo poshje, na tog bi čovjeka navalila neka 
nevolja: ih bi umro ih bi se teško razboho. 

Samo je Pellavicino, tadašnji upravitelj Cremone, skupa sa svojim 
građanima izbjegavao ovaj blagoslov i pobožnost . . . (str. 675-676). 

Iste ove godine pojavilo se učenje opata Joakima, koji je svijet 
podijeho u tri razdoblja. U prvom razdoblju svijeta djelovao je Otac 
po patrijarsima i proročkim sinovima, premda su djela Trojstva ne- 
razdjeljiva. U drugom razdoblju djelovao je Sin po apostolima i 
apostolskim ljudima. U trećem će razdoblju djelovati Duh Sveti po 

redovnicima. Tako je naučavao opat Joakim iz Fiore. Govore da je 
ovo treće razdoblje počelo s redom bičevalaca, godine 1260, kad su 
bičevaoci izvikivali riječi Božje, a ne ljudske (str. 677). 

C. Novi vjerski redovi 

Red »vrećara« 

55. Na kraju ovoga govora bio je ondje neki čovjek iz onog mje- 
sta (Hyeresa) kojeg sam vidio i upoznao, a koji je, dok je još bio 
u svijetu, molio brata Huga da se iz ljubavi prema Bogu udostoji 
primiti ga u Red manje braće. Imao je naime brat Hugo dozvolu od 
generalnog ministra da prima postulante u Red zato što je bio veo- 
ma častan i duhovan čovjek, velik klerik, koji je i sam bio generalni 
ministar. 

Ovaj isti čovjek koji je molio da bude primljen u Red manje bra- 
će postao je utemeljitelj Reda vrećara. Imao je sa sobom i druga koji 
je poput njega htio pristupiti Redu manje braće. Oni su bili nadah- 
nuti božanskim duhom za vrijeme propovijedi brata Huga. 

Njima je brat Hugo rekao: »Idite u grmlje i jedite korijenje, jer 
se približavaju nevolje«. Oni su tada otišli i pribavili si šarene pla- 
števe kao što ih od davnine nose vanjske sestre Reda sv. Klare. Oni 
su počeli prositi kruh po onom mjestu u kojem su stanovala Manja 
braća. I obilno se davalo njima, jer smo mi i braća Propovjednici 
naučili sve ljude na prošnju. I tko god je želio, stavljao si je kapucu i 
sastavljao pravilo prosjačkog Reda. Odmah se umnožio njihov broj, 
a Manja braća iz provincije Provanse nazivah su ih ironično i pos- 
prdno drvosječe. . . Tijekom vremena počeli su praviti habite ne više 
od kostrijeti, nego od pamuka. Ispod su nosili veoma dobre tunike, 
a oko vrata kapucu od vreće. I zato su bili nazvani »Vrećari«. Počeli 
su nositi i sandale po uzoru na Manju braću. Potom su svi oni koji 
su htjeli imati neko pravilo uzimah nešto od reda blaženoga Franje: 
ih sandale ih pas ih čak habit. Ah sad Red manje braće ima papinu 
povlasticu da nitko ne smije nositi takav habit po kojem bi ga se 
moglo držati manjim bratom. . . (str. 366-367). 

Uvod 


Poslije teškog početka franjevačko bratstvo (fratemitas ) doživjelo je 
progresivan, povremeno čak i buran rast. Uostalom brojke koje u sve- 
zi s nekim važnim opčim kapitulima donose kroničari poput Jordana 
Janskog i Tome Eklestonskog, ili izvori poput Asiškog zbornika i Ogle- 
dala savršenstva (Jordan 16; Eccleston 39; AsZb 18; OgSav 68: moći 
će se raspravljati o brojčanoj točnosti, ne o bitnom sadržaju izvješća), 
neupitno potvrđuju rast i s time povezane mnogostruke probleme. 

Nova družba ( religio ) počivala je ustvari niz godina na još flu- 
idnim pravnim temeljima. Jedna skupina putujućih propovjednika, 
kao ona franjevačka, neizbježno u dodiru s crkvenom institucijom, 
osobito s biskupima, nije mogla uvijek svima udahnjivati povjerenje: 
Inocent III. im je razborito bio dao samo usmeno odobrenje, izbje- 
gavajući obvezati se pismenim očitovanjem; pa ipak, upravo burno 
povećavanje skupine na neki je način iziskivalo jasnije institucionalno 
određenje. Franjo je uostalom od samog početka crkvenoj prosudbi 
(prvo asiškom biskupu, zatim papi) podlagao svoju odluku da živi po 
evanđelju i da svima naviješta pokoru. 

Prvi papinski dokument koji se ticao obitelji manje braće bilo je 
pismo Cum dilecti, koje je Honorije III. uputio nadbiskupima, bisku- 
pima i svim prelatima Crkve 11. lipnja 1219, potičući ih da manju 
braću prime kao »ljude katolike i vjernike«, budući da su se, oda- 
birući put odobren od Crkve, obvezali posvuda sijati riječi Božje po 
primjeru apostola. To je pismo očito nosilo trag još nesigurne institu- 
cionalne situacije nove družbe: brižljivo izbjegavajući termin »red«, 
Franju i njegove drugove kvalificiralo se kao »pripadnike života i 
družbe manje braće«. Ipak sljedeće godine, kad se našao primora- 
nim braniti franjevačku obitelj pred biskupima i prelatima francuske 
Crkve, u pismu Pro dilectis, isti je prvosvećenik jamčio pravovjernost 
družbe, te možda zato da bi joj osigurao veći ugled, promijenio termi- 
nologiju: ne više »religio et vita« nego »Red manje braće«; uostalom, 
dok se Franjo uopće ne navodi po imenu, u pismu se čak četiri puta 
pojavljuje termin Ordo. 

Usporedno s brojčanim rastom napredovala je i institucionali- 
zacija: Jakov Vitrijski, koji se 1216. bio oduševljeno izražavao glede 
nove obitelji manje braće (IVitr 8-10), već je 1220. sa zabrinutošću 

opisivao njihov nagli razvoj: po njegovu je sudu predstavljala »veo- 
ma ozbiljnu opasnost« činjenica što su u družbi upućivani »dva po 
dva po svemu svijetu, ne samo oni savršeni nego i mladi i nesavršeni, 
koje bi trebalo na neko vrijeme krotiti i iskušavati pod samostanskom 
disciplinom« (2Vitr 1). A glas toga sjevernjačkog prelata zacijelo nije 
bio jedini koji se žalio na izostanak razdoblja kušnje; o tome svjedoči 
činjenica da je te iste godine, 22. listopada, Honorije III. objavio bulu 
Cum secundum consilium, kojom je kao obvezatnu ustanovio godinu 
novicijata. 

Moramo među ostalim uzeti u obzir da su Manja braća još bila 
skupina bez priznatog pravila; nakon prvoga odobrenja 1221, ali bez 
pismenog dokumenta, Pravilo Manje braće službeno je potvrdio Ho- 
norije III. 29. studenog 1223. bulom Solet annuere. Valja napomenuti 
da dok se papa obraća Franji i drugoj braći »Reda manje braće«, 
u tekstu se Pravila termin red pojavljuje jedan jedini put (PPr 72); 
redovnička se zajednica češće kvalificira kao bratstvo (PPr 81 [taj se 
termin pojavljuje i u naslovu osmog poglavlja]; 9,1; 12,3), ili kao reli- 
gio (PPr 2,12; 8,2). Red je ipak već bio postigao svoju definitivnu in- 
stitucionalnu stabilnost i sve više težio konsolidirati vlastitu autono- 
miju: 3. prosinca 1224. Honorije III. objavio je bulu Quia populares 
tumultus, kojom je Manjoj braći dopustio da u vlastitim oratorijima 
slave misu i božanski časoslov, prvenstveno kao odgovor na precizni 
zahtjev braće: taj iskorak, koji će izazvati nemala osporavanja svje- 
tovnoga klera, kasnije će ratificirati Grgur IX. 4. svibnja 1227. 

S druge strane progresivno je rasla pastoralna zauzetost Reda u 
službi crkvene reforme. Dana 7. listopada 1225. pismom Vineae Do- 
mini custodes Honorije III. uputio je Manju braću i Propovjednike u 
»kraljevstvo Miramolina«, dajući im ovlast da propovijedaju, krste 
obraćene Saracene, da otpadnike pomiruju s Crkvom, nalažu poko- 
re, odrješujući od izopćenja i njime prijete krivovjercima: oni su u 
svemu i na svaki način trebali djelovati kao istinski radnici Isusa Kri- 
sta. U ožujku 1227. umro je Honorije III. Naslijedio ga je Hugolin 
Ostijski, zaštitnik Reda manje braće, koji je uzeo ime Grgur IX. Do 
toga su časa papinski interventi sve u svemu bili neznatni, osobito 
ako ih usporedimo s onima izdanim u istom razdoblju u korist Pro- 
povjednika, kojima je Honorije III. - za Dominikova života - bio 
odobrio impresivan broj povlastica dokumentima koji su s retorič- 
koga gledišta bili veoma angažirani i znatno teološki utemeljeni. Me- 
đutim valja imati u vidu da su se unatoč preciznim zahtjevima u tom 
pogledu Manja braća morala do kraja sukobljavati s Franjinim oštrim 
otporom (Opor 25-26). 

Grgur IX. osobno je poznavao i iskreno cijenio Franju; on se da- 
kle odmah pokazao odlučnim iskoristiti, za potporu reformi Crkve, 
sve pogodnosti koje mu je mogao pružiti Red manje braće. Malo prije 

Franjine kanonizacije, 29. travnja 1228, pismom Recolentes qualiter 
papa je kršćanstvu navijestio projekt gradnje jedne crkve u čast no- 
voga sveca, »u koju će se položiti njegovo tijelo«, te je za to zatra- 
žio pomoć svih vjernika. Poslije nekoliko mjeseci 16. srpnja Franjo 
je kanoniziran u Asizu: bulom Mira circa nos, veoma obvezujućim 
dokumentom, papa je kršćanstvu ponudio i globalno novo iščitavanje 
njegova kršćanskog iskustva. 

Grgur IX. je u providnosnom svjetlu prikazao cijeli Franjin ze- 
maljski hod: bio je sluga Gospodnji jedanaestog sata, bio je poslan u 
njegov vinograd »da iz njega čupa drač i kupine«. Svetac je tako bio 
odjenut odjećom srčanog borca, »drugi Samson«, sav usmjeren na 
uništenje novih Filistejaca svojim propovijedanjem. Premda ilustrira- 
na slikama Abrahama i Jakova, gustim citatima pavlovskih tekstova, 
obilježja Franjina poziva isticala su lik apostola naroda, misionara i 
propovjednika od Istoga do Zapada. Prema tomu čovjek sav usmje- 
ren na spašavanje braće, snažno zauzet u pastoralnom djelovanju 
kroz »propovijedanje u jednostavnosti, bez ukrašavanja uvjerljivim 
riječima ljudske mudrosti (usp. 1 Kor 2,4), nego u pokazivanju snage 
Božje«. Manja braća, pozvana na sve intenzivniju pastoralnu zauze- 
tost, imala su i pod tim vidom u Franji naći svoj uzor; put je bio već 
jasno naznačen, a uključivanje u crkveni život predstavljao bi jedan 
od odlučujućih čimbenika svekolikog života Crkve i onodobnog 
srednjovjekovnog društva. 

Posljednja pisma koja predstavljamo u ovom odjeljku omoguću- 
ju nam pak izravno sagledati neke od velikih problema koje je Red 
proživljavao (ad intra i ad extra) u središnjim desetljećima trinaestog 
stoljeća (dva takva pisma, Ordinem vestnrn iEtsi animarum, Inocenta 
IV predstavljaju novost u odnosu na prethodna izdanja). Bula Quo 
elongati iz godine 1230. jest prva deklaracija kojom je jedan papa ika- 
da intervenirao u franjevačko Pravilo-, među ostalim Grgur IX. je u 
njoj izjavio da Franjina Oporuka nije imala normativnu snagu glede 
života braće (AFH 54 [1961] p. 21); Manja braća bila su dužna samo 
na obdržavanje evanđeoskih zapovijedi, ne i savjeta, u nekim sluča- 
jevima i posredstvom drugih osoba mogli su se koristiti novcem; nisu 
mogla ulaziti u samostane redovnica - dakle ni u Sveti Damjan - bez 
posebnoga dopuštenja Apostolske stolice; ta je odluka prouzročila 
čvrstu Klarinu reakciju (LegKl 37). Inocent IV također je interveni- 
rao komentarom Pravila : 14. studenog 1245. izdao je (pismo) Ordi- 
nem vestrum (BF I, str. 400-402), u kojemu je pored isticanja da se 
obvezatnost opsluživanja ograničava na same zapovijedi, precizirao 
da je za članove Reda kulturna sprema neophodan element; papa 
je osim toga ponovno potvrdio mogućnost da braća primaju novac, 
iako preko posrednika, unio izmjene u gotovo sva poglavlja Pravila, 
potvrdio zabranu vlasništva (Rimska je crkva ostala vlasnicom dobara 

kojima se koristio Red), ali nije spominjao nikakva ublažavanja glede 
upotrebe stvari. 

Ako nam Quo elongati i Ordinem vestrum prenose unutrašnja spo- 
renja, dva posljednja pisma, za razliku od toga, omogućuju da se uoče 
odjeci veoma žestoke polemike, tj. prepirke između svjetovnjaka i 
prosjačkih redova, koja je 1254-1255. dospjela do svojih najzaoštre- 
nijih faza. Dana 22. studenog 1254, malo prije svoje smrti, pismom 
Etsianimarum Inocent IV odlučno je zauzeo stav u korist svjetovnoga 
klera, namećući brojna ograničenja i zabrane pastoralnom angaži- 
ranju prosjačkih redova (BF, Ep str. 259-261); točno mjesec dana 
poslije, 22. prosinca, novoizabrani Aleksandar IV (Rajnald iz Jenne, 
raniji zaštitnik Reda) pismom Nec insolitum opozvao je odluke svoga 
prethodnika »donesene pod pritiskom obveza i u žurbi« (BF, Ep. 
E261). 

Ova nam antologija dakle, unatoč fragmentarnosti, pruža moguć- 
nost da shvatimo s osobitog i privilegiranog motrišta razvoj nove obi- 
telji manje braće i da osvijetlimo ono što se proživljavalo: čas uspješ- 
no i pobjedonosno, čas mračno i teško, uvijek i svakako od izvan- 
redne važnosti za Crkvu i samo onodobno srednjovjekovno društvo. 


Izvor : 

Uvod za Papinske dokumente o sv. Franji preveo Ante Šoljić prema: Fonti fran- 
cescane, Nuova edizione, a cura di Ernesto Caroli. Padova: Editrici Frances- 
cane, 2004, 1705-08. 


HONORIJE III. CVM DILECTI 

( 1219 ) 

Honorije, biskup, sluga slugu Božjih, svojoj časnoj braći nadbi- 
skupima i biskupima i svojim ljubljenim sinovima opatima, dekani- 
ma, arhiđakonima i drugim crkvenim prelatima: pozdrav i apostol- 
ski blagoslov. 

Budući da su naši ljubljeni sinovi brat Franjo i njegovi drugovi 
u životu i u Redu manje braće odbacili ispraznosti ovoga svijeta i 
odabrali od Rimske crkve valjano odobren put života te obilaze raz- 
na mjesta da prema primjeru apostola donose sjeme Riječi Božje, 
sve vas molimo, u Gospodinu potičemo i apostolskim vam pismom 
nalažemo, ukoliko su donositelji ovoga pisma iz Bratstva prije spo- 
menute braće, da ih primite kao [prave] katolike vjernike kad na- 
ume navratiti vama; u drugo vrijeme da se pokažete prema njima 
naklonima i dobrostivima iz poštovanja prema Bogu i nama. 

Dano u Rietiu, 11. lipnja, treće godine našega pontifikata. 


Izvor: 

Bulu Cum dilecti s latinskog izvornika preveo Marko Corić prema: Bullarium 
Franciscanum Romanorum Pontificum, Constitutiones, Epistolas ac Diplo- 
mata continens Tribus Ordinis S. E N. Francisci spectantia, Vol. I. Ed. H. 
Sbaralea. Rome: lypis Sacrae Congregationis de Propaganda Fide, 1759 
(br. 2), str. 2. 


Honorije III. Pro dilectis 

( 1220 ) 

Flonorije, biskup, sluga slugu Božjih, svojoj časnoj braći nadbi- 
skupima i biskupima i svojim ljubljenim sinovima opatima, priorima 
i drugim crkvenim prelatima razmještenim po kraljevstvu Francu- 
ske: pozdrav i apostolski blagoslov. 

Opet razmišljamo kako smo vam uputili svoje pismo za ljubljene 
sinove braću iz Reda manje braće, da ih smatrate preporučenima s 
obzirom na Božju ljubav. Ah kako smo razumjeli, neki od vas kao da 

imaju skrupuloznu savjest prema ovom Redu. Premda u njih nisu 
otkrili ništa što bi izazivalo sumnju, ipak im ne dopuštaju boraviti 
u svojim biskupijama, kako smo saznali od drugih u koje možemo 
imati puno povjerenje; mada baš zbog toga što smo im dah svoje 
pismo ništa loše ne bi trebah mishti o njima. 

Stoga hoćemo da vam je svima poznato da mi njihov Red ubraja- 
mo među odobrene i braću toga Reda priznajemo [pravim] katolici- 
ma i pobožnim ljudima. Zbog toga smo smatrah da vas treba ovim 
apostolskim pismom opomenuti i ohrabriti te zapovijedamo i nalaže- 
mo da ih pripuštate u svoje biskupije kao zaista vjerne i pobožne te da 
ih smatrate od srca preporučenim iz poštovanja prema Bogu i nama. 
Dano u Viterbu, 29. svibnja, četvrte godine našega pontifikata. 

Izvor : 

Bulu Pro dilectis s latinskog izvornika preveo Marko Corić prema: Bullarium 
Franciscanum Romanorum Pontificum, Constitutiones, Epistolas ac Diplo- 
mata continens Tribus Ordinis S. E N. Francisci spectantia, Vol. I. Ed. H. 
Sbaralea. Rome: Iypis Sacrae Congregationis de Propaganda Fide, 1759 
(br. 4), str. 5. 


HoNORIJE III. CuM SECUNDUM CONSILIUM 

( 1220 ) 

Honorije, biskup, sluga slugu Božjih, svojim ljubljenim sinovima 
priorima ih kustodima manje braće: pozdrav i apostolski blagoslov. 

Budući da prema savjetu Mudrosti ništa ne treba činiti bez promi- 
šljanja, da ne bi nakon djela uslijedilo kajanje, korisno je bilo komu 
tko ima namjeru poći uzvišenijim putem da njegove oči pretječu kora- 
ke, to jest da odmjerava vlastite snage mjerilom prosudbe, da se ne bi 
natrag osvrnuo i bio pretvoren u stup bljutave soh - što daleko neka 
bude - ako bi, upinjući se za višim, svoju nogu predao osjećaju tjelesne 
ugode, jer žrtvu samoga sebe, koju je htio prinijeti Gospodinu, nije za- 
činio solju Mudrosti. Naime kao što mudrac nije mudar ako ne izgara, 
tako i onaj koji izgara zapada u smušenost ako nije mudar. 

Zato je gotovo u svakom redovničkom redu mudro uređeno da 
redovnici kroz određeno vrijeme kušaju propisane obveze koje na- 
mjeravaju na se preuzeti i da sebe iskušaju na njima, kako ubuduće 
ne bi bilo mjesta kajanju, koje ne može ispričati površnost. Stoga 
vam snagom ovoga pisma zabranjujemo da ikoga pripuštate zavje- 
tovanju u vašemu Redu ako nije proveo godinu dana u kušnji. A 
nakon zavjetovanja neka se nijedan brat ne usuđuje napustiti vaš 
Red, niti je ikomu dopušteno zadržavati onoga koji ga napušta. 

Također zabranjujemo da ikomu bude dopušteno lutati izvan 
poslušnosti u habitu vašega načina života i kvariti čistoću vašega 
siromaštva; a ako se neki to možda usude, dopušteno vam je na tu 
braću primijeniti crkvenu kaznu, dok se ne opamete. 

Neka dakle uopće nikomu od ljudi ne bude slobodno kršiti ovo 
pismo naše zabrane i dopuštenja ili mu se protiviti nerazumnom 
drskošću. Ako tko to pokuša, neka zna da će ga stići srdžba svemo- 
gućega Boga i blaženih njegovih apostola Petra i Pavla. 

Dano u blizini Viterba, 22. rujna, pete godine našega pontifikata. 

Izvor: 

Bulu Cum secundum s latinskog izvornika preveo Marko Corić prema: Bullarium 
Franciscanum Romanorum Pontificum, Constitutiones, Epistolas ac Diplomata 
continens Tribus Ordinis S. E N. Francisci spectantia, Vol. I. Ed. H. Sbaralea. 
Rome: Typis Sacrae Congregationis de Propaganda Fide, 1759 (br. 5), str. 6. 


HoNORIJE III. SOLET ANNUERE 

( 1223 ) 

Potvrđeno pravilo 

[Honorije, biskup, sluga slugu Božjih, ljubljenim sinovima, bratu 
Franji i ostaloj braći Reda manje braće pozdrav i apostolski blago- 
slov. 1 Apostolska stolica običava blagonaklono udovoljiti pobožnim 
molbama i časnim željama molitelja. Stoga u Gospodinu ljubljeni si- 
novi, ponukani vašim pobožnim molbama, apostolskom vlašću potvr- 
đujemo vam i ovim pismom osnažujemo Pravilo vašega Reda, koje je 
odobrio naš prethodnik blage uspomene papa Inocent. Pravilo glasi:] 

[POGLAVLJE I] 

U ime Gospodnje. 

Počinje život Manje braće: 

Pravilo i život Manje braće jest ovo: opsluživati sveto evanđelje 
Gospodina našega Isusa Krista živeći u poslušnosti, bez vlasništva 
i u čistoći. Brat Franjo obećava poslušnost i poštovanje gospodinu 
papi Honoriju, njegovim kanonski izabranim nasljednicima i Rim- 
skoj crkvi. A ostala braća moraju slušati brata Franju i njegove na- 
sljednike. 


1 Ovo je Pravilo uvršteno u apostolsko pismo pape Honorija III. Solet annuere od 
29. studenog 1223. Primjerak pisan na pergameni danas se čuva u jednoj kapelici 
donje crkve asiškog samostana. 

[POGLAVLJE II] 

O onima koji žele prihvatiti ovaj život i kako ih treba primati 

Ako neki htjednu prihvatiti ovaj život pa dođu k našoj braći, neka 
ih oni pošalju svojim provincijalnim ministrima, jer samo njima, a ne 
drugima, neka bude dopušteno primati braću. Ministri pak neka ih 
pomnjivo ispitaju o katoličkoj vjeri i crkvenim sakramentima. Pa 
ako sve ovo vjeruju i hoće vjerno priznavati i sve do kraja čvrsto 
opsluživati; ako nemaju žena, ili ako ih imaju, ali su već ušle u sa- 
mostan ili su im one vlašću dijecezanskog biskupa dale dopuštenje 
pošto su položile zavjet uzdržljivosti, a te su dobi žene da se o njima 
ne može poroditi sumnja, neka im reknu riječ svetoga evanđelja, da 
idu i prodaju sve svoje i to nastoje dati siromasima (usp. Mt 19,21). 
Ako to ne mognu učiniti, dovoljna im je dobra volja. A neka se ču- 
vaju braća i njihovi ministri da se ne brinu o njihovim vremenitim 
stvarima, kako bi slobodno učinili sa svojim stvarima što im Gos- 
podin nadahne. Ako ipak zatraže savjet, dopušteno je ministrima 
poslati ih nekim bogobojaznim ljudima da po njihovu savjetu svoja 
dobra daju siromasima. Neka im potom daju odjeću kušnje, to jest 
dvije tunike bez kapuce, pas, hlače i ogrtač do pasa, ako sami mi- 
nistri katkad po Božju drukčije ne odluče. A kad svrše godinu kuš- 
nje, neka budu primljeni u poslušnost i obećaju uvijek opsluživati 
ovaj život i Pravilo. I po zapovijedi gospodina pape nipošto im neće 
biti dopušteno izići iz ovoga Reda, jer po svetom evanđelju: Nitko 
tko stavi ruku na plug pa se obazire natrag nije prikladan za kraljevstvo 
Božje (Lk 9,62). Oni pak koji su već obećali poslušnost neka imaju 
jednu tuniku s kapucom, a drugu bez kapuce koji to htjednu. A 
koje nužda sili, mogu nositi obuću. Neka sva braća nose priprostu 
odjeću, a mogu je s Božjim blagoslovom krpati kostrijeću i drugim 
zakrpama. Opominjem ih i potičem da ne preziru i ne osuđuju ljude 
koje vide da se oblače u mekanu i bojenu odjeću te uživaju birana 
jela i pića, nego neka svatko radije osuđuje i prezire samoga sebe. 


[POGLAVLJE III] 

0 božanskom časoslovu i postu, 

1 kako braća moraju ići po svijetu 

Klerici neka govore božanski časoslov po obredu svete Rimske 
crkve, izuzevši psaltir iz kojega mogu imati brevijare. A laici neka 
govore Očenaše : za jutarnju dvadeset i četiri, za pohvale pet, za prvi, 
treći, šesti i deveti čas po sedam za svaki čas, za večernju dvanaest, 
za povečerje sedam; i neka mole za pokojne. I neka poste od svet- 
kovine Sviju svetih do Rođenja Gospodinova. One pak koji svo- 

jevoljno poste svetu četrdesetnicu, koja počinje od Bogojavljenja i 
traje četrdeset dana (Mt 4,2) neprekidno, a Gospodin ju je posvetio 
svojim svetim postom, neka Gospodin blagoslovi. Koji pak neće, 
nisu obvezani. Ali drugu četrdesetnicu do Uskrsnuća Gospodinova 
neka poste. U drugo pak vrijeme nisu dužni postiti osim petkom. U 
vrijeme očite nužde nisu braća obvezana na tjelesni post. A svjetu- 
jem, opominjem i potičem svoju braću u Gospodinu Isusu Kristu da 
se ne svađaju i ne prepiru (usp. 2 Tim 2,14) kad idu po svijetu i da 
druge ne osuđuju; nego neka budu blagi, miroljubivi i čedni, krotki 
i ponizni, neka sa svakim razgovaraju uljudno kako i dolikuje. I ne 
smiju jahati, osim ako ih natjera očita nužda ili bolest. U koju god 
kuću uđu, neka najprije reknu: Mir kući ovoj (usp. Lk 10,5). I neka, 
prema svetom evanđelju, slobodno jedu sva jela koja im se ponude 
(usp. Lk 10,8). 


[POGLAVLJE IV] 

Neka braća ne primaju novac 

Strogo zapovijedam svoj braći da nipošto ne primaju denare ili 
novac, ni sami ni po posredniku. Neka se ipak samo ministri i ku- 
stodi, preko duhovnih prijatelja, marno brinu za potrebe bolesnika 
i za odijevanje ostale braće već prema mjestu, i vremenu i hladnoći 
kraja, kako uvide da treba providjeti nuždi; uvijek poštujući to da, 
kao što je rečeno, ne primaju denare ih novac. 

[POGLAVLJE V] 

O načinu rada 

Ona braća kojima je Gospodin dao milost rada neka rade vjerno 
i pobožno, ah tako da, isključivši po dušu štetnu dokohcu, ne trnu 
duha (usp. 1 Sol 5,19) svete mohtve i pobožnosti, čemu moraju slu- 
žiti ostale vremenite stvari. A kao plaću za rad za se i za svoju braću 
neka primaju ono što je potrebno za tijelo izuzev denare ih novac, a 
i to ponizno, kako dohkuje slugama Božjim i sljedbenicima svetoga 
siromaštva. 


[POGLAVLJE VI] 

Neka braća sebi ništa ne prisvajaju. 

O prošenju milostinje i o bolesnoj braći 

Neka braća sebi ništa ne prisvajaju: ni kuću, ni mjesto, ni kakvu 
stvar. I kao pridošlice i putnici na ovome svijetu, služeći Gospodinu 
u siromaštvu i poniznosti, neka s pouzdanjem idu prositi; i ne treba 

da se stide, jer Gospodin radi nas posta siromašan (usp. 2 Kor 8,9) na 
ovome svijetu. To je ono uzvišeno krajnje siromaštvo (usp. 2 Kor 8,2) 
koje je vas, braću moju ljubljenu, učinilo baštinicima i kraljevima 
kraljevstva (usp. Jak 2,5) nebeskoga, učinilo siromašnima u stvari- 
ma, uzvisilo u krepostima. To neka bude vaš dio koji vodi u zemlju 
Živih (usp. Ps 141,6). Uza nj posvema prianjajući, predraga braćo, 
poradi imena Gospodina našega Isusa Krista dovijeka ništa drugo 
pod nebom nemojte željeti da imate. I gdje god braća boravila ili se 
susrela, neka se jedni prema drugima pokazuju domaćima. I neka 
s povjerenjem jedan drugome očituje svoju potrebu; jer ako majka 
hrani i ljubi sina svoga (usp. 1 Sol 2,7) tjelesnoga, koliko više mora 
netko ljubiti i hraniti brata svoga duhovnoga? Pa ako tko od njih 
oboli, druga mu braća moraju služiti onako kako bi željela da se 
njima služi (usp. Mt 7,12). 

[POGLAVLJE VII] 

O pokori koju valja naložiti braći koja sagriješe 

Ako koja braća zavedena od neprijatelja smrtno sagriješe, za 
one grijehe za koje među braćom bude zapovjeđeno da se treba 
uteći samim provincijalnim ministrima, moraju im se rečena braća 
uteći što prije mognu, bez oklijevanja. Ako su ti ministri svećenici, 
neka im milosrdno nalože pokoru; ako pak nisu svećenici, neka 
im po drugim svećenicima Reda nalože kako im se po Božju učini 
prikladnijim. A moraju se čuvati da se ne srde i ne smućuju zbog 
tuđega grijeha, jer srdžba i smetenost priječe ljubav i u njima sami- 
ma i u drugima. 


[POGLAVLJE VIII] 

O biranju generalnoga ministra ovoga bratstva 
i o duhovskom kapitulu 

Sva braća moraju uvijek imati za generalnoga ministra i slugu 
cijeloga bratstva jednoga brata ovoga bratstva i njemu se moraju 
uvijek strogo pokoravati. 2 Kad on umre, neka provincijalni ministri 
i kustodi izaberu njegova nasljednika na duhovskom kapitulu, na 
koji se provincijalni ministri uvijek moraju sabirati gdje god odredi 
generalni ministar; i to jedanput u tri godine, ih u drugom duljem 
ih kraćem roku kako odredi rečeni ministar. A ako u neko drugo 
vrijeme zbor provincijalnih ministara i kustoda uvidi kako rečeni 


2 U nepotvrđenom Pravilu (Proslov) govori se samo o poglavaru Reda i Franjinim 
nasljednicima. Sad se nameće obveza biranja generalnog ministra. Očito je znatno 
širenje Reda nametnulo potrebu jedinstvenoga ustroja. 

ministar nije sposoban služiti općoj koristi braće, spomenuti mini- 
stri kojima je izbor povjeren moraju u ime Gospodnje sebi izabrati 
drugoga za kustoda. 3 A nakon duhovskoga kapitula mogu pojedini 
ministri i kustodi, ako htjednu i budu smatrali korisnim, iste godine 
u svojim kustodijama jedanput sazvati svoju braću na kapitul. 

[POGLAVLJE IX] 

O propovjednicima 

Neka braća ne propovijedaju u biskupiji nekog biskupa ako im 
on to zabrani. 4 1 neka se nijedan brat uopće ne usudi propovijedati 
narodu ako ga ministar ovoga bratstva ne ispita, ne potvrdi i ne po- 
vjeri mu službu propovijedanja. A opominjem i potičem tu braću da 
njihove riječi u propovijedi koju drže budu prokušane i čiste (usp. Ps 
1 1,7; Ps 17,3 1 ), puku na korist i izgradnju; neka im u kratku govoru 
navješćuju poroke i vrline, kaznu i slavu, jer je Gospodin na zemlji 
kratko govorio (usp. Rim 9,28). 

[POGLAVLJE X] 

O opominjanju i popravljanju braće 

Braća koja su ministri i sluge ostaloj braći neka pohode i opomi- 
nju svoju braću i neka ih ponizno i s ljubavlju popravljaju, ah neka 
im ne zapovijedaju ništa što je protivno njihovoj duši i našem Pra- 
vilu. Podložna pak braća neka imaju na umu kako su se radi Boga 
odrekli vlastite volje. Stoga im strogo zapovijedam da se pokoravaju 
svojim ministrima u svemu što su Gospodinu obećah opsluživati, 
a što nije protivno duši i našem Pravilu. A gdje god ima braće koja 
znaju i uviđaju kako Pravilo ne mogu opsluživati na duhovan način, 
moraju se i mogu uteći svojim ministrima. Ministri pak neka ih s 
ljubavlju i blago prime i neka im budu toliko bhski da bi ta braća 
s njima mogla razgovarati i postupati kao gospodari sa svojim slu- 
gama; tako naime mora biti da ministri budu sluge svoj braći. A 
braću u Gospodinu Isusu Kristu opominjem i potičem da se čuvaju 
svake oholosti, isprazne slave, zavisti , pohlepe (usp. Lk 12,15), brige 
i tjeskobe ovoga svijeta (usp. Lk 13,22), ogovaranja i mrmljanja. 
Oni neuki neka ne teže za učenošću, 5 nego neka znaju kako nada 


3 Već u počecima Reda ukazivala se takva potreba: godine 1232. smijenjen je Ivan 
Parenti, a 1239. brat Ilija, kojega su optuživali da nije sazivao kapitule s provincijalima 
s onu stranu Alpa. God. 1248. smijenjen je Krescencije iz Iesia, a 1258. Ivan Parmski. 

4 To je primjena odredbe IV lateranskog koncila. 

5 Ovo se često tumačilo kao govor o neukima, ali uvjerljivije je tumačiti ga kao 
govor o nepismenima. 

sve moraju čeznuti za tim da imaju Duha Gospodnjega i njegovo 
sveto djelovanje, da mu se uvijek čista srca mole i budu ponizni, u 
progonstvu i bolesti strpljivi, da ljube one koji nas progone, kore i 
optužuju, jer Gospodin kaže: Ljubite neprijatelje svoje, molite za one 
koji vas progone i kleveću (usp. Mt 5,44). Blago progonjenima zbog 
pravednosti, njihovo je kraljevstvo nebesko (Mt 5,10). Tko ustraje do 
svršetka, bit će spašen (Mt 10,22). 

[POGLAVLJE XI] 

Neka braća ne ulaze u samostane redovnica 

Strogo zapovijedam svoj braći da nemaju sumnjivih druženja 
i razgovora sa ženama, i da ne ulaze u samostane redovnica osim 
onih kojima je Apostolska stolica dala posebno dopuštenje. I neka 
ne budu kumovi ni muškarcima ni ženama, kako zbog toga među 
braćom ili o braći ne bi nastala sablazan. 

[POGLAVLJE XII] 

O onima koji idu među Saracene i druge nevjernike 

Koja god braća po Božjem nadahnuću htjednu ići među Sara- 
cene i druge nevjernike, neka za to od svojih provincijalnih mini- 
stara traže dopuštenje. Ministri pak neka nikome ne dopuste da 
ide, osim onima koje budu smatrah prikladnima da ih pošalju. 
K tome pod poslušnost nalažem ministrima neka od gospodina 
pape zatraže jednog kardinala svete Rimske crkve, da on bude 
upravitelj, pokrovitelj i popravitelj ovoga bratstva, kako bismo, 
uvijek pokorni i podložni stopama te iste svete Crkve, u katoličkoj 
vjeri utemeljeni (usp. Kol 1,23) opsluživali siromaštvo, poniznost 
i sveto evanđelje Gospodina našega Isusa Krista, što smo čvrsto 
obećah. 

[Stoga uopće nikome od ljudi nije dopušteno osporavati ovu 
stranicu naše potvrde ih joj se drsko protiviti. A ako se tko drzne 
to pokušati, neka znade da će upasti u nemilost Boga svemoguće- 
ga i svetih apostola Petra i Pavla. Dano u Lateranu trećega dana 
decembarskih Kalenda, tj. 29. studenog 1223, osme godine našega 
papinstva] . 

Latinski izvornik: 

Bullarium Franciscanum Romanorum Pontificum, Constitutiones, Epistolas ac 

Diplomata continens Tribus Ordinis S. E N. Francisci spectantia, Vol. I. Ed. 

J. H. Sbaralea. Rome: Typis Sacrae Congregationis de Propaganda Fide, 

1759, str. 15-19. 

Honorije III. Quia populares tumultvs 

(1224) 

Honorije, biskup, sluga slugu Božjih svojim ljubljenim sinovima 
braći Reda manje braće: pozdrav i apostolski blagoslov. 

Izbjegavajte buku svjetine jer se protivi vašoj odluci: da se u sve- 
toj tišini možete slobodnije posvetiti molitvi. Rado težite za samot- 
nim skrovištima. Mi ponajviše obraćamo pozornost na prikladne 
prošnje vaših molitava. Jer to učinkovitiji treba biti vaš zagovor kod 
Boga što ste, živeći savršeno, dostojniji njegove milosti. 

Mislimo da vam se ne smije zabranjivati što se nikomu ne uskra- 
ćuje, dok prava vjera traži da bismo vam trebah dopustiti i ono što 
je u svezi s posebnom milošću. Budući da ste zavjetovah i ujedno 
prigrlili siromaštvo, ne težite za vremenitim dobrom, nego za du- 
hovnim, naklonjeni vašim molbama, snagom ovoga pisma dopušta- 
mo da možete slaviti svečane mise i druge svete obrede u svojim 
mjestima i oratorijima s pokretnim oltarom, ne dirajući ni u koje 
pravo župnih crkava. 

Stoga neka nikomu ne bude dopušteno ovo pismo našega do- 
puštenja i dozvole kršiti ih mu se nerazumnom drskošću protiviti, a 
ako tko pokuša to činiti, neka zna da će ga stići srdžba svemogućega 
Boga i blaženih njegovih apostola Petra i Pavla. 

Dano u Rietiu, 3. prosinca, devete godine našega pontifikata. 


Izvor: 

Bulu Quia populares tumultus s latinskog izvornika preveo Marko Corić prema: 
Bullarium Vranciscanum Romanorum Pontificum, Constitutiones, Epistolas 
ac Diplomata continens Tribus Ordinis S. E N. Francisci spectantia, Vol. I. 
Ed. H. Sbaralea. Rome: Typis Sacrae Congregationis de Propaganda Fide, 
1759 (br. 17), str. 20. 


Honorije III. Vineae Domini custodes 

(1225) 

Honorije, biskup i sluga slugu Božjih braći dominikancima i ma- 
njoj braći koje je Sveta stohca odredila za Miramolinovo ( Miramo - 
linus, tj. »vladar mnogih naroda«, naziv za vladara Almohada, vla- 
dara Maroka i Južne Španjolske) kraljevstvo: pozdrav i apostolski 
blagoslov. 

Mada su Gospodinovu vinogradu postavljeni pravi čuvari i njego- 
vatelji, smatramo nužnim u njega poslati radnike, raspodjeljujući po- 
jedincima službe prema sposobnosti, kako bi mogh predanije raditi. 

Stoga motreći kako, zaboravljajući na same sebe, želite za Krista 
položiti svoje živote da mu stečete duše drugih, jer je očito da Bogu 
nije nijedna žrtva toliko mila kao stjecanje duša, Apostolska stolica 
vas šalje u Miramolinovo kraljevstvo da ondje navješćujete Gospo- 
dina ISUSA KRISTA, koliko to sam dopusti da obraćate nevjerne, 
podižete pale, pomažete slabe, tješite malodušne i isto tako jačate 
jake. Da pak svoje poslanje pouzdanije vršite, dopuštamo vam slo- 
bodno propovijedati, dakako u prije spomenutom području, kršta- 
vati Saracene koji na nov način dolaze vjeri i ponovno primati otpa- 
le od vjere, nalagati pokore i odrješivati one izopćene koji ne mogu 
lako doći do Svete stolice; i slobodno vam je proglasiti kaznu izop- 
ćenja u onoj zemlji nad onima za koje se utvrdi da su krivovjerci. 

Isto tako zabranjujemo bilo kojemu kršćaninu da vas nasilno 
istjeruje iz one zemlje. Vama pak nalažemo krepošću svete posluš- 
nosti da ne pokušavate ovo zloupotrebljavati, nego da se kao ne- 
pokolebljivi radnici ISUSA KRISTA tako besprijekorno ponašate 
da zaslužite plaću od Svevišnjeg Oca te da vam možemo pouzdano 
povjeravati i važnije poslove. 

Dano u Rietiu, 7. listopada, desete godine našega pontifikata. 
Izvor : 

Bulu Vime Domini custodes s latinskog izvornika preveo Marko Corić prema: 
Bullarium Franciscanum Romanorum Vontificum, Constitutiones, Epistolas 
ac Diplomata continens Tribus Ordinis S. E N. Francisci spectantia, Vol. I. 
Ed. H Sbaralea. Rome: Typis Sacrae Congregationis de Propaganda Fide, 
1759 (br. 23), str. 24. 


Grgur IX. Recolentes qualiter 

(1228) 

Grgur, biskup i sluga slugu Božjih, svim Kristovim vjernicima 
koji će ovo pismo čitati: pozdrav i apostolski blagoslov. 

Ponovno promišljajući kako je sveta sadnica Reda manje braće 
niknula i čudesno uznapredovala pod blaženim Franjom, blage us- 
pomene, pronoseći nadugo i naširoko cvjetove i mirise svetoga na- 
čina života tako da izgleda kako u pustinji ovoga svijeta čast svete 
vjere dolazi od gore spomenutog Reda, dostojno i prikladno smo 
predvidjeli da se gradi posebna crkva za štovanje samoga oca, u ko- 
joj se treba čuvati njegovo tijelo. 

Stoga budući da je potpora vjernika za ovakvo djelo korisna, vje- 
rujemo da pridonosi vašem spasenju ako se u ovomu pokažete oda- 
nim sinovima i pružite ruku pomoći. Sve vas molimo, opominjemo 

i u Gospodinu potičemo i, za oproštenje vam grijeha, nalažemo da 
za to djelo od dobara koja vam je Bog povjerio date Bogu ugodne 
milodare i milu potporu ljubavi, da se vašom pomoću može dovr- 
šiti Bogu tako milo djelo i da ovim i drugim dobrim djelima, koja 
uz Gospodnju pomoć učinite, možete dospjeti do nagrade vječne 
sreće. 

A mi s obzirom na milosrđe svemogućega Boga i temeljem vlasti 
njegovih apostola Petra i Pavla sve dobročinitelje ovoga pothvata 
milostivo oslobađamo četrdeset dana od naložene im pokore. 

Dano u Rimu, 29. travnja, prve godine našega pontifikata. 


Izvor: 

Bulu Recolentes qualiter s latinskog izvornika preveo Marko Corić prema: Bul- 
larium Franciscanum Romanorum Pontificum, Constitutiones, Epistolas ac 
Diplomata continens Tribus Ordinis S. E N. Francisci spectantia, Vol. I. Ed. 
H Sbaralea. Rome: Tvpis Sacrae Congregationis de Propaganda Fide, 1759 
(br. 21), str. 40-41. 


Grgur IX. Mira circa nos 

(1228) 

Grgur, biskup, sluga slugu Božjih, svojoj časnoj braći nadbis- 
kupima, biskupima i svojim ljubljenim sinovima opatima, dekani- 
ma, arhiđakonima i drugim crkvenim prelatima: pozdrav i apostol- 
ski blagoslov. 

Čudesna li Božjeg milosrđa prema nama i neprocjenjive dubine 
ljubavi Božje, iz koje je predao sina da otkupi roba! Bog ne uskraću- 
je darova svoga smilovanja, već trajnom zaštitom čuva vinograd koji 
je njegovom desnicom zasađen. U njega šalje radnike i u jedanaestom 
satu da ga valjano obrađuju, da motikom i ralom , kojim je Samgar 
ubio šest stotina Filistejaca, krče iz njega trnje i drač, da režu suviš- 
ne mladice, da one neprave s dubokim korijenom čupaju, da drač 
iskorjenjuju, kako bi donio sladak i ugodan plod. Taj plod, kad je 
pročišćen prešom strpljivosti, može biti prenesen u spremište vječ- 
nosti. Jer bezbožnost je doista planula poput ognja, a ljubav je mno- 
gih hladna dok se ograda vinograda ruši, Filistejci nasrću unutra i 
padaju od opijenosti zemaljskom slašću. 

1. Gle, u jedanaestom satu Gospodin koji je vodom potopa uni- 
štio zemlju spasio je pravednika drvom vrijednim prezira, ni sada ne 
ostavlja žezlo bezbožničko nad udesom pravednih. Podigao je slugu 
svoga blaženoga Franju, čovjeka svakako po svom srcu, u mislima bo- 
gatih svjetiljku dakako dostojnu prezira, ah koju je Bog pripravio za 

određeno vrijeme, šalje ga u svoj vinograd da iz njega iskorijeni trnje 
i drač, nakon što je na zemlju oborio Filistejce koji ga napadaju, da 
osvjetljuje put u domovinu i da opomenom i upornim ohrabriva- 
njem pomiruje narod s Bogom. 

2. A on, kad je duboko u svome srcu čuo glas prijatelja koji ga 
poziva, ustao je bez odlaganja. Pomoću je Božjom, poput drugo- 
ga Samsona, raskinuo okove zavodljivoga svijeta. Ispunjen žarom 
Duha Svetoga, uzeo je magareću čeljust, to jest jednostavnu propo- 
vijed, koja nije ukrašena nikakvim obmanama uvjerljivih riječi ljudske 
mudrosti, nego moćnom snagom Božjom koji izabra slabo svijeta da 
posrami ono jako. Time je naklonošću Onoga koji dotakne brda i ona 
se zadime oborio na zemlju ne samo tisuću nego mnogo tisuća Fili- 
stejaca te vratio u službu Duha one koji su prije robovah putenosti 
tijela. Oni su umrli grijesima i ne žive više samima sebi, nego Bogu, 
otkad je onaj najgori njihov dio umro. Iz same je čeljusti [Franjine 
propovijedi] potekla obilna voda, krijepeći pale, perući prljave, či- 
neći plodnim usahle. Voda teče u život vječni i može se kupiti bez 
srebra i ikakve razmjene. Njezini nadaleko i naširoko razliveni po- 
točići natapaju vinograd koji pruža mladice svoje sve do mora i svoje 
ogranke sve do rijeke. 

3. Napokon slijedeći stope našega oca Abrahama, ovaj čovjek u 
duhu napušta svoju zemlju i svoj rod, ah i kuću svoga oca namjera- 
vajući ići u zemlju koju mu je Gospodin u božanskom nadahnuću 
bio pokazao. A da lakše hiti nagradi nebeskoga poziva, da lakše može 
ući na uska vrata, odložio je teret zemaljskoga imutka, suobhčujući 
se onomu koji je, premda bogat, radi nas postao siromašan. Razdijelio 
je zemaljska dobra, dao sirotinji, da tako njegova pravednost ostaje 
dovijeka. 

I ulazeći u zemlju viđenja, na jedno od brda koje mu je bilo po- 
kazano, naime u izvrsnost vjere, prinio je Gospodinu za žrtvu, kao 
Jiftah jedinorođenu kćer, svoje tijelo koje ga je ponekad prevarilo. 
Zapahvši oganj ljubavi, slabio ga je glađu, žeđu, studeni i goloti- 
njom, mnogim bdjenjima i postovima, a kad gaje razapeo sa strastima 
i požudama, mogao je s Apostolom govoriti: Živim, ali ne ja, nego u 
meni živi Krist , budući da nije više živio sebi, nego radije Kristu koji 
je umro za naše grijehe i uskrsnuo radi našega opravdanja, da više ne 
robujemo grijehu. 

Također iskorjenjuje svoje grijehe i odvažno prihvaća borbu pro- 
tiv svijeta, tijela i zlih duhova po nebesima, potpuno se odrekao žene, 
imanja i volova, svega što zadržava one koji su bili pozvani na veli- 
ku gozbu. Khčući Gospodinu s Jakovom je ustao i primio milost 
sedmolika Duha i uz pomoć osam evanđeoskih blaženstava uspinje 

se snagom tih petnaestostrukih koraka, koji se mistično nalaze u 
psaltiru, u Betel, kuću Božju koju je samom sebi pripravio tim istim 
darovima. I upravo je ondje podigao Gospodinu oltar svoga srca, na 
njemu je prinio miomirise žarkih molitava koji anđeoskim rukama 
trebaju biti uzneseni pred lice Gospodnje, jer uskoro će postati su- 
građanin anđela. 

4. Ali da ne koristi samom sebi držeći se samo Rahelinih zagr- 
ljaja, dakako lijepa, ali neplodna razmatranja, spušta se u zabra- 
njenu Leinu sobicu da povede stado bogato pretilim blizancima u 
unutrašnjost pustinje radi pronalaženja ispaše života, da ondje gdje 
mana nebeske slasti okrepljuje one koji su se odvojili od vreve svje- 
tovnih poslova, plačući sije svoje sjemenje, a r pjesmom nosi snoplje 
svoje u vječne hambare, da ga posade r prvacima svoga naroda i da 
bude ovjenčan vijencem pravednosti. 

On dakako ne traži ono što je njegovo, nego radije ono što je 
Kristovo i služi mu kao radina pčela, i kao zvijezda Danica među 
oblacima, i kao Mjesec punu svojim danima, i kao Sunce koje obasjava 
Crkvu Božju. U ruke je uzeo svjetiljku i trubu da primjerima sjajnih 
dijela privuče milosti ponizne, a one obijesne udalji od pogubnih 
prijestupa plašeći ih teškim prijekorima. 

I tako zahvaćen krepošću ljubavi, neustrašivo provaljuje u tabor 
Midjanaca koji s prezirom odbacuju sud Crkve. Uz pomoć onoga 
koji je cijeli svijet obuhvatio svojom vlašću dok je još bio u djevi- 
čanskoj utrobi, Franjo je odložio oružje u koje se pouzdavao dok 
je naoružan hrabro čuvao svoju kuću, razdijelio je plijen koji je za- 
plijenio i vlastito je zarobljavanje kao zarobljenicu doveo natrag u 
poslušnost Isusu Kristu. 

5. 1 tako nadvladavši trostrukog neprijatelja, položen na zemlju, 
ulazi u kraljevstvo nebesko silom, nasilno ga osvaja. Nakon puno slav- 
nih borbi u ovom životu pobijedio je svijet i blaženo je preselio Gos- 
podinu. On, znalački neznalica i mudro neuk, pretekao je mnoge 
koji su obdareni znanjem. 

6. Mada mu je njegov tako svet, tako herojski i plemenit život 
zaista dostajao da postigne zajedništvo u slavnoj Crkvi, ipak voju- 
juća Crkva, jer gleda samo na vanjštinu, ne predmnijeva suditi svo- 
jim mišljenjem o onima koji nisu pod njezinim sudom, pa da ih 
samo zbog života prihvati štovati, osobito jer se nekada i sotona pre- 
rušuje u anđela svjetla. A svemogući i milosrdni Bog, čijom mu je mi- 
lošću prije spomenuti sluga Kristov služio dostojno i hvale vrijedno, 
nije dopustio da tako divna svjetiljka ostane skrivena pod posudom, 
nego ju je htio postaviti na svijećnjak da pruta utjehu svjetla onima 

koji su u kući. Bog je mnogim i predivnim čudesima potvrdio da mu 
je Franjin život omilio i da vojujuća Crkva treba štovati uspomenu 
na njega. 

7. Budući da su nam divna djela njegova slavna života, zbog ve- 
like prisnosti koju je imao s nama dok smo bili u nižoj službi, bila 
potpuno poznata i budući da imamo puno povjerenje u vjerodostoj- 
ne svjedoke mnogostrukog sjaja njegovih čudesa, uz Božje milosrđe 
pouzdajemo se u to da njegovi zagovori pomažu povjerenom nam 
stadu i da imamo kao zaštitnika na nebu onoga koga smo imali kao 
bliskog prijatelja na zemlji. Stoga smo, uz savjet i pristanak naše 
braće [kardinala], odlučili da ga radi štovanja upišemo u popis sve- 
taca. 

8. Određujemo da njegovo rođenje [za nebo] cijela Crkva po- 
božno i svečano slavi 4. listopada, to jest onoga dana u koji je, oslo- 
bođen tamnice tijela, stigao u nebesko kraljevstvo. 

9. Stoga molimo, opominjemo i potičemo sve vas u Gospodinu, 
poručujući vam ovim apostolskim pismom da spomenutoga dana u 
božanskim hvalama u čast njegova spomena žarko nastojite poniz- 
no moliti njegovu zaštitu tako da njegovim zaslugama i zagovorima 
zaslužite prispjeti u zajedništvo s njime, uz pomoć onoga koji je bla- 
goslovljen u vijeke vjekova. Amen. 

Dano u Peruđi, 19. srpnja, druge godine našega pontifikata. 


Izvor : 

Bulu Mira circa nos s latinskog izvornika preveo Marko Corić prema: Bullariutn 
Franciscanum, Romanorum Pontificum, Constitutiones, Epistolas ac Diplomata 
continens Tribus Ordinis S. F N. Francisci spectantia, Vol. I. Ed. H. Sbaralea. 
Rome: lypis Sacrae Congregationis de Propaganda Fide, 1759 (br. 25), str. 
42-44. 


Grgur IX. Quo elongati 

(1230) 

[Grgur, biskup, sluga slugu Božjih, ljubljenim sinovima] general- 
nom ministru i provincijalnim ministrima, kustodima, i ostaloj braći 
Reda manje braće: [pozdrav i apostolski blagoslov], 

1 . Sto ste se više uzdigli, iznad samih sebe, povukavši se od svije- 
ta u osamu kontemplacije i primivši krila poput golubova, to jasnije 

zamjećujete napade grijeha i oko vašega srca uočava se više toga što 
prepoznajete da priječi napredak spasenju. Stoga duh nekada razot- 
kriva vašoj svijesti ono što je drugima skriveno, ali budući da tama 
ljudske slabosti potamnjuje sjaj duhovnoga razumijevanja, ponekad 
se javlja nemir sumnje i teškoće se pokazuju kao da su nerješive. 

2. Nedavno su kod nas bili poslanici koje ste poslali vi, ljubljeni 
sinovi provincijalni ministri, koji ste se bih okupili na generalnom 
kapitulu, i ti, ljubljeni sine, generalni ministre, osobno. Predočeno 
nam je da vaše Pravilo sadrži neka dvojbena i nejasna te neka teš- 
ko razumljiva mjesta. Ah blaženi priznavatelj Krista Franjo, blažene 
uspomene, nije žeho da ikoji brat tumači njegovo Pravilo. Pred kraj 
je svoga života naložio - taj je nalog njegova Oporuka - da se riječi 
njegova Pravila ne tumače i, da se poslužimo njegovim riječima, da 
se ne govori kako se trebaju tako ih ovako razumijevati. Dodao je 
da braća ni na koji način ne traže neko pismo od Apostolske stoli- 
ce. Također je umetnuo nešto drugo što se ne može obdržavati bez 
velike poteškoće. 

3. Zbog toga što ste u dvojbi jeste h obvezani na obdržavanje 
spomenute Oporuke, zatražili ste da vam mi otklonimo ovu sumnju 
iz vaših savjesti i savjesti vaše braće. A budući da smo i u sastavlja- 
nju spomenutog Pravila zbog duga prijateljevanja tog priznavatelja 
s nama potpunije upoznah njegovu namjeru i pomogh mu u po- 
stizanju njegova potvrđivanja od strane Svete stohce dok smo još 
bih u nižoj službi, također ste zatražili da se razjasne dvojbena i 
nejasna mjesta gore spomenutog Pravila i da se dadne odgovor na 
neke teškoće. 

Mada pouzdano vjerujemo da je spomenuti priznavatelj Kristov 
u prije spomenutoj Oporuci imao pobožnu namjeru i da se vi sva- 
kako težite oblikovati prema njegovim pravednim željama i svetim 
čežnjama, mi ipak, pazeći na opasnost duša i teškoće u koje možete 
zbog ovoga zapasti, otklanjamo dvojbu iz vaših srdaca i proglašava- 
mo da vas ona Oporuka ne obvezuje, jer Franjo nije htio obvezati, 
bez pristanka braće i ponajviše ministara, na ono što se svih tiče, niti 
je bilo kako obvezao svoga nasljednika, jer jednak nad jednakima 
nema vlasti. 

4. Osim toga kako smo preko spomenutih poslanika razumjeh, 
neka vaša braća sumnjaju jesu h obvezani tohko na evanđeoske sa- 
vjete koliko na zapovijedi, jer na početku vašega Pravila stoji: Pra- 
vilo i život Manje braće jest ovo: obdržavati sveto evanđelje Gospodina 
našega Isusa Krista živeći u poslušnosti, bez vlasništva i u čistoći, a na 
kraju se istoga Pravila nalaze ove riječi: . . . [da] obdržavamo siromaš- 

tvo i poniznost i sveto evanđelje Gospodina našega Isusa Krista. Stoga 
žele znati obvezuju li ih drugi evanđeoski savjeti kao oni koji su u 
samom Pravilu izričito spomenuti kao zapovijed ili zabrana, osobito 
kad nisu imali namjeru obvezati se na druge savjete, a svi se jedva ili 
nikad ne mogu doslovno obdržavati. 

Mi pak kratko odgovaramo da vi po Pravilu niste obvezani na 
druge evanđeoske savjete osim na one na koje ste se obvezali u sa- 
mom Pravilu. Na ostalo ste dakako obvezani kao ostali kršćani, i 
tim više zbog dobrote i pravednosti, čime ste Gospodinu prinijeli 
potpunu žrtvu srca preziranjem svega svjetovnoga. 

5 . Jednako tako budući da je u istom Pravilu zabranjeno da braća 
nipošto ne primaju denara ili novaca, ni sami ni preko drugih, a sami 
žele ovo trajno obdržavati, traže da ih se obavijesti smiju li, bez 
povrede Pravila, određenim bogobojaznim ljudima pokazati neke 
vjernike preko kojih bi oni sami pomagali u potrebama braće, i tim 
se istim vjernicima za svoje potrebe mirne savjesti obraćati iako zna- 
ju da su oni primili novac ih denare, koje ipak vlastitom odlukom 
braća ne namjeravaju čuvati niti ih u ime darovatelja tražiti od tih 
istih darovatelja. 

Mislili smo da na to treba odgovoriti ovako: Ako bi braća željela 
kupiti sebi nužnu stvar ih za već kupljenu obaviti plaćanje, mogu 
predstaviti ih posrednika onoga od koga se stvar kupuje ih nekoga 
drugoga onima koji im žele dati milostinju, ako ti isti ne bi željeh 
osobno ih preko vlastitih posrednika plaćati. Koga su braća na taj 
način predstavila, nije njihov posrednik, iako su ga oni predstavih, 
nego radije onoga po čijem nalogu obavlja plaćanje ih onoga tko 
plaćanje prima. Takav pak posrednik treba odmah plaćati tako da 
kod njega ne ostane nimalo novca. 

Ako bi se pak taj posrednik predlagao za druge predstojeće po- 
trebe, može povjerenu mu milostinju, kao i vlasnik, pohraniti kod 
duhovnog ih bhskog prijatelja braće i treba je prema mjestu i vre- 
menu, kako bude vidio da je korisno, raspodijehti za potrebe braće. 
A braća će se moći uteći njemu za ovakve potrebe, ponajviše ako 
bude nemaran ih ne bude poznavao njihove potrebe. 

6. Osim toga budući da u samom Pravilu izričito stoji: Neka bra- 
ća sebi ništa ne prisvajaju, ni kuće ni mjesta ni bilo koje stvari, a sami 
se boje da se tijekom vremena siromaštvo Reda kvari, naročito kad 
su neki ustvrdili da se vlasništvo nad pokretnom imovinom proteže 
na cijeh Red kao zajednicu, ponizno smo bih zamoljeni da se udo- 
stojimo u ovomu pobrinuti za pogibh duša i čistoću cijeloga Reda. 
Stoga određujemo da ne trebaju imati vlasništva ni kao zajednica 
ni pojedinačno, nego neka Red ima uporabu nužnih potrepština i 

knjiga te one pokretne imovine koju je slobodno posjedovati, a bra- 
ća neka se svim ovim služe kako generalni ministar ili provincijalni 
ministri budu smatrali da treba raspolagati, sačuvavši dominij nad 
mjestima i kućama onima na koje, kako se zna, spada. I ne smiju se 
pokretna dobra prodavati ni izvan Reda razmjenjivati ili na bilo koji 
način otuđivati, ako kardinal Rimske crkve koji je protektor Reda 
ne dadne generalnom ministru ili provincijalnim ministrima ovlast 
ili pristanak za to. 

7. A budući da u nekom poglavlju istoga Pravila stoji: Ako bi 
koji od braće zaveden od neprijatelja smrtno sagriješio, kad se radi o 
grijesima za koje je među braćom određeno da se moraju obratiti samo 
provincijalnim ministrima, dužna su spomenuta braća što prije njima se 
uteći, bez oklijevanja, sami u savjesti dvoume, treba li se ovo razumi- 
jevati samo s obzirom na javne grijehe ili jednako na javne i privat- 
ne. Stoga odgovaramo da se spomenuto poglavlje odnosi samo na 
očite i javne grijehe i želimo da generalni ministar odredi ili učini da 
se odredi od zrelijih i razboritijih svećenika, toliko po provincijama 
koliko njihovi provincijalni ministri vide da je korisno, kojima će 
braća ispovijedati privatne grijehe, osim ako braća više žele ispovije- 
dati se svojim provincijalnim ministrima i kustodima koji navraćaju 
u njihova mjesta. 

8. Nadalje budući da Pravilo zabranjuje bilo komu od braće pro- 
povijedati narodu ako ga generalni ministar nije ispitao i potvrdio te 
mu povjerio propovjednićku službu, zatražili ste da se utvrdi može 
li generalni ministar spomenuti ispit, potvrdu i povjeravanje služ- 
be propovijedanja zbog teškoća braće i radi izbjegavanja opasnih 
putovanja povjeriti nekoj razboritoj braći da ispituju općenito one 
koji su u provincijama za to određeni ili posebno neke. Na to odgo- 
varamo ovako: generalni ministar ne može ovo povjeravati nikomu 
odsutnomu, nego za koje se drži da trebaju biti ispitivani, neka se 
pošalju njemu ili neka s provincijalnim ministrima dođu na gene- 
ralni kapitul radi toga. Ako pak neke ne treba ispitivati zato što su 
na teološkom fakultetu i u službi propovijedanja obučeni, a zrelost 
dobi i ostalo što se za takve ljude traži bilo bi im prikladno, mogu 
propovijedati narodu na način kako je rečeno, ako se generalni mi- 
nistar ne usprotivi nečemu. 

9. A na to što braća dvoume mogu li vikari provincijalnih mi- 
nistara, koje sami postavljaju mjesto sebe kad odlaze na generalni 
kapitul, primati u Red one koji dolaze ili otpuštati već primljene, 
kažemo da ne mogu, jer ovo se ne dopušta ni samim provincijalnim 
ministrima ako im se ne daje posebno dopuštenje za to. Također ge- 

neralni ministar može im kako dati tako i uskratiti gore spomenuto 
dopuštenje. I budući da se prema istom Pravilu ne može povjeravati 
primanje braće drugima, nego provincijalnim ministrima, mnogo 
manje vlasti imaju provincijalni ministri ovo povjeravati drugima, 
jer je to povjereno njima, a ne drugima. 

10. Osim toga zato što u Pravilu stoji: Kad generalni ministar 
umre, neka mu provincijalni ministri i kustodi na duhovskom kapitulu 
izaberu nasljednika, vi dvoumite trebaju li svi kustodi doći na gene- 
ralni kapitul ili, da se sve obavi u većem miru, može biti dovoljno 
da sudjeluju neki iz pojedinih provincija koji imaju glasove drugih, 
odgovaramo ovako: Neka kustodi pojedinih provincija između sebe 
izaberu jednoga kojega će uputiti na kapitul sa svojim provincijal- 
nim rninistrom umjesto sebe, povjeravajući mu svoje glasove. Kad i 
to odredite, držimo da takvu odredbu trebate vi sami odobriti. 

11. Konačno budući da u gore spomenutom Pravilu stoji da bra- 
ća ne ulaze u samostane redovnica osim onih kojima je Apostolska sto- 
lica dala posebno dopuštenje, mada su braća dosada mislila da se ovo 
mora razumijevati s obzirom na samostane siromašnih redovnica s 
klauzurom, jer o njima Apostolska stolica posebno skrbi, a ovakvo 
su tumačenje proglasili provincijalni ministri na generalnom kapi- 
tulu jednom odredbom u vrijeme odobrenog Pravila, još za života 
blaženoga Franje, ipak tražite da se utvrdi treba li se ovo odnositi na 
sve, budući da Pravilo nikoga ne izuzima, ili samo na samostane pri- 
je spomenutih redovnica. Mi odgovaramo da je to dakako zabranje- 
no općenito s obzirom na samostane bilo kojih redovnica i hoćemo 
da se pod imenom samostan razumijeva klaustar, sobe i unutarnje 
radionice zato što na druga mjesta, gdje i svjetovnjaci dolaze, mogu 
radi propovijedanja ili traženja milostinje ulaziti ona braća kojima 
su to dopustili njihovi poglavari zbog njihove zrelosti i prikladnosti, 
izuzevši uvijek samostane prije spomenutih redovnica s klauzurom, 
u koje se nikomu ne daje dopuštenje ulaska bez posebnog dopušte- 
nja Apostolske stolice. 

Dano u Anagniu [28. rujna, četvrte godine našega pontifikata] . 
Izvor : 

Bulu Quo elongati s latinskog izvornika preveo Marko Corić prema: Herbert 

Grundman, Die Bulle ’Quo elongati’ Papst Gregor IX. , Archivum Francisca- 

num Historicum 54 (1961): 20-25. 

Predragim sinovima, generalnom ministru, provincijalnim mi- 
nistrima i kustodima te ostaloj braći Reda manje braće: pozdrav i 
apostolski blagoslov. 

1. Vaš Red pratimo takvim osjećajem da žarko želimo da on sred 
ostalih neprestano napreduje hvale vrijednim pomlađivanjima i 
rado očinskom brižnošću skrbimo za ono čime bi primio potporu 
odgovarajuće životne snage. 

Stoga budući da nešto dvojbenoga i nejasnoga što se nalazi u va- 
šem Pravilu zahvaća vaše duhove zapletenom nekom smušenošću i 
priječi razumijevanje teškoćom uzlaste zamršenosti, naš predšasnik, 
blažene uspomene, papa Grgur nešto je od toga izložio i objavio, 
mada nepotpuno. Mi želimo sasvim odagnati nejasnoću od toga 
objavom potpuna tumačenja i upravo liječničkim zahvatom potpu- 
no odstraniti kamenčić dvoznačnosti iz vaših srdaca pouzdanošću 
potpunijega izlaganja. S obzirom na obdržavanje evanđelja koje Pra- 
vilo nameće tvrdimo da ste po istom Pravilu dakako obvezani samo 
na one savjete evanđelja koji su u samom Pravilu izričito spomenuti 
kao zapovijedi ili zabrane. 

2. Provincijalnim je pak ministrima slobodno po savjetu razbori- 
te braće povjeravati primanje onih koji pristupaju Redu kako svojim 
vikarima tako drugoj brižnoj braći za svoje provincije, ipak nije ko- 
risno da se primaju bez razlike svi koji se žele obratiti, nego samo 
oni koji bi izobrazbom i drugim hvalevrijednim osobinama koje ih 
preporučuju mogli biti korisni Redu i zaslužnim životom sebi, a dru- 
gima dobrim primjerom. 

Tako dakle provincijalni ministri neka primaju u Red one koji 
su napustili Red kad su se vratili i neka već primljene istjeruju u 
određenim slučajevima prema odredbi vašega generalnog kapitula. 

3. Iako prije spomenuto Pravilo zbilja sadrži odredbu da klerici 
mole božanski časoslov po uredbi svete Rimske crkve, osim psaltira, i 
zato mogu imati brevijare, ipak kad sudjeluju u Božjoj službi slaveći 
s drugima, tada im je to dopušteno, i nisu obvezni moliti vlastiti 
časoslov. 

4. Ako je u istom Pravilu i bilo zabranjeno da braća nipošto ne 
primaju denara ili novaca, ni sami ni po posredniku, ipak, ako bi htjeli 
kupiti sebi nužnu ili korisnu stvar ili za već kupljenu platiti, mogu 
onima koji im žele dati milostinju predložiti ih posrednika onoga 

koji stvar prodaje ili nekoga drugoga, osim ako ti isti ne bi pože- 
ljeli platiti sami ili preko vlastitih posrednika; a koga su braća na 
taj način predložila, nije njihov posrednik iako ga braća predlažu, 
nego radije onoga čijom ovlašću obavlja plaćanje ih onoga tko upla- 
tu prima. Braća se također mogu slobodno uteći njemu za svoje 
potrebe ih dobrobiti ako bi mu, nakon što je platio za kupljenu 
stvar, preostalo nešto od ove milostinje. Ako bi pak netko bio ime- 
novan posrednikom za druge potrebe ih dobrobiti braće ih bi ga oni 
predložili, on može povjerenu mu milostinju čuvati kao vlasnik ih je 
položiti kod duhovnog ih bhskog prijatelja braće, imenovah ga oni 
ih ne, treba je prema mjestu i vremenu raspodjeljivati za potrebe i 
dobrobiti braće kako braća vide da je korisno ih je čak prenijeti na 
drugu osobu ih na druga mjesta. Tim se također posrednicima braća 
mogu mirne savjesti uteći za ovakve potrebe i dobrobiti, ponajviše 
ako budu nemarni ih ne budu poznavah potrebe ih teškoće braće. A 
na taj način imenovani ih od braće predloženi nisu njihovi posred- 
nici ih blagajnici, nego onih koji im povjeravaju novce ih denare i 
braća ne primaju denare ili novac, ni sami ni preko posrednika na taj 
način imenujući ih predlažući neke ih se na taj način utječući ova- 
ko imenovanim ih predloženim, jer im nije namjera da se njihovom 
vlašću ovakvi denari ih novci čuvaju ih da ih braća u ime pologa 
traže, iako se ti denari ih novci povjeravaju samim posrednicima ih 
blagajnicima za potrebu ih dobrobit braće. 

5 . A budući da se u spomenutom Pravilu pridodaje da se za potre- 
be bolesnika i za odijevanje ostale braće sami ministri i kustodi pomnji- 
vo brinu, ostala su braća dužna brižno voditi ovakvu brigu kad im to 
povjere prije spomenuti ministri i kustodi, koji su prema Pravilu na 
to ponajprije obvezani. 

6. Osim toga, budući da u istom Pravilu izričito stoji: Neka braća 
sebi ništa ne prisvoje, ni kuće ni mjesta ni bilo koje stvari, tvrdimo da 
ne trebaju ni u zajedničkom ni u pojedinačnom posjedu imati vla- 
sništva, nego neka Red ima pravo na uporabu mjesta i kuća, život- 
nih potrepština, knjiga i onih pokretnih dobara koja je dopušteno 
imati, a braća neka se njima služe kako generalni ministar i provin- 
cijalni ministri budu mislili da treba urediti. Ova mjesta, kuće ih 
pokretna dobra, koja jesu ih će biti braći od bilo koga na korištenje 
darovana, prodana, zamijenjena, ih jesu ih će biti bilo kako pravno 
prenesena, ne smiju se prodavati ih izvan Reda zamjenjivati ih bilo 
kako otuđivati ako Apostolska stohca ih kardinal Rimske crkve, koji 
u to vrijeme bude protektor Reda, ne dadne ovlast ih pristanak za to 
generalnom ih provincijalnim ministrima. Budući da pravo, vlasniš- 
tvo i dominij kako nepokretnim tako i pokretnim ovakvim dobrima 

neposredno spada na samu Crkvu (izuzevši samo one slučajeve u 
kojima će biti jasno da su darovatelji ili prenositelji izričito zadržali 
pravo vlasništva i dominij sebi) priznaje se da su njoj, neposredno i 
u svemu, kako u duhovnim tako i u vremenitim stvarima, podložne 
kuće i spomenuta mjesta s crkvama i s ostalim svojim pripadajućim 
dobrima (što sve primamo u vlasništvo i posjed svetoga Petra). 

Međutim slobodno je braći darovati neznatna ili malo vrijedna 
pokretna dobra drugima izvan Reda iz ljubavi i pobožnosti ili radi 
nekog drugog časnog i razumna razloga, pribavivši prethodno za to 
dopuštenje svojih poglavara. 

7. Također ono poglavlje spomenutog Pravila gdje kaže: Ako bi 
koji od braće zaveden od neprijatelja ljudskog roda smrtno sagriješio, 
kad se radi o grijesima za koje je među braćom određeno da se moraju 
obratiti samo provincijalnim ministrima, dužna su spomenuta braća što 
prije njima se uteći, bez oklijevanja, odnosi se samo na očite javne 
grijehe. Ipak ti isti ministri, ako uvide da je korisno, mogu za to 
opunomoćiti kustode ih drugu razboritu braću svećenike umjesto 
sebe, da bi braća izbjegla napore i opasna putovanja. Ah žehmo da 
sami ministri odrede ih u provincijama dadnu odrediti toliko zrehje 
i razboritije braće svećenika kohko uvide da je za to potrebno, koji 
će slušati one koji ispovijedaju bilo tajne ih privatne grijehe, osim 
ako ovi ne budu više željeh ispovijedati se pred svojim ministrima ih 
kustodima koji navraćaju u njihova mjesta. 

8. U Pravilu se kaže: Kad generalni ministar umre, neka mu 
provincijalni ministri i kustodi na duhovskom kapitulu izaberu na- 
sljednika. Na ovo velimo da kustodi pojedinih provincija odrede 
jednoga između sebe kojega će skupa sa svojim provincijalnim mi- 
nistrom poslati na kapitul umjesto samih sebe, povjeravajući mu 
svoje glasove. 

9. A budući da prema sadržaju prije spomenutog Pravila ni jed- 
nom bratu nije slobodno propovijedati narodu ako ga generalni mini- 
star nije ispitao i potvrdio te mu povjerio propovjedničku službu, spo- 
menuti ministar može svoje obveze u ovom poslu povjeriti provin- 
cijalnim ministrima i njihovim vikarima, ipak tako da sami provinci- 
jalni ministri ih spomenuti vikari u odsutnosti samih provincijalnih 
ministara zajedno s definitorima na provincijskim kapituhma braću 
svojih provincija koja misle da im je ispit potreban ispitaju, potvrde 
i povjere im ovu službu, kako uvide da je korisno prema Bogu. Ako 
neke pak ne treba ispitivati zato što su obučeni na teološkom fakul- 
tetu i u službi propovijedanja, a zrelost im je dobi i ostalo što se u 
takvih ljudi traži prikladno, mogu dopuštenjem generalnog ministra 

ili svojih provincijalnih ministara propovijedati narodu kako im je 
odobreno. 

10. S obzirom na to što se u istom Pravilu nalazi odredba da 
braća ne ulaze u samostane redovnica osim onih kojima je Apostolska 
stolica dala posebno dopuštenje, kažemo da im je zabranjen ulazak u 
samostane jedino redovnica s klauzurom Reda sv. Damjana, u koje 
nikomu nije dopušteno ući ako mu Apostolska stolica nije to po- 
sebno omogućila. A pod imenom samostan želimo da se razumijeva 
klaustar, sobe i unutarnje radionice. U druge pak samostane redov- 
nica mogu kao i drugi redovnici ulaziti da propovijedaju ili traže 
milostinju ili radi drugih časnih i razumnih razloga ona braća kojima 
to zbog njihove zrelosti ih prikladnosti dopuste njihovi poglavari. 

Stoga uopće nikomu od ljudi neka nije dopušteno kršiti ovo pis- 
mo našega očitovanja ih mu se protiviti nepromišljenom smjelošću. 
Ah ako tko to pokuša poduzeti, neka zna da će naići na srdžbu sve- 
mogućega Boga i njegovih svetih apostola Petra i Pavla. 

Dano u Lionu, 14. studenoga, treće godine našega pontifikata. 

Izvor : 

Bulu Ordinem vestrum s latinskog izvornika preveo Marko Corič prema: J. H. 
Sbaralea-C. Eubel (izd.), Bullarium Franciscanum , 1 svezaka (Rim: Vatikan, 
1759-1904) 1, br. 114, usp. 400a-402b, novo izdanje: Aleksandar IV 20. 
veljače 1257 (BF 2, br. 297, str. 196a). Paragrafi sporadično izmijenjeni. 


Inocent IV. Etsi animarum 

(1254) 

Svim ljubljenim sinovima redovnicima kojeg god zavjetovanja ih 
reda koji će ovo pismo čitati. 

Mada žarko težimo za spasom duša svih skupa i pojedinačno koji 
ispovijedanjem kršćanske vjere očituju da svoje duše povjeravaju 
Bogu, mada želimo ljubavlju, koja je učiteljica, i bogobojaznošću, 
koja je pravedan sudac, sačuvati mjeru umjerenosti i svoje postupke 
urediti prema načelu pravednosti i jednakosti, ipak još više želimo 
da vi koji ste prezreh svijet i njegovu raskoš i napredujući pod vod- 
stvom duha uzvišenijim hodom dosegnuh vrhunac vjere, ispunite 
u sebi svaku pravednost čuvajući oblik naložene vam umjerenosti i 
suzdržavajući se od svega što bi vas, čini se, odvlačilo od redovničke 
ispravnosti ih bi vam je moglo razložno umanjiti, tako da čestiti ljudi 
koji vas cijene promatrajući s veseljem ljepotu vaše savršenosti slave 

Oca vašega, a da se zlobnicima začepe klevetnička usta. Naime bu- 
dući da ste postali prizor svijetu, anđelima i ljudima, jedva bi mogla 
u vama biti tako neznatna bora ili tako skrivena ljaga, a da se ne bi 
više i jasnije pokazivala nego kod drugih. Stoga ako se našem apo- 
stolskom poslanju javlja nešto o vašim postupcima što potamnjuje 
jasnoću vaše svetosti, dakako tim veća nas bol probada što ne dvo- 
umimo da vi, naša slava i zvijezda vodilja cijele opće Crkve, znatno 
umanjujete njezin sjaj potamnjivanjem vašega svjetla. 

Neprestano zvoni u našim ušima zaista teška i glasna optuž- 
ba da neki od vas, nezadovoljni svojim pravima i ograničenjima, 
protiv kanonskih odredbi nepromišljeno kušaju tuđe župljane pri- 
mati na slavljenje božanskih tajna. I mada nisu suci spomenutih 
župljana niti su primili vlast da ih vezu ili odrješuju, ipak praveći 
se njihovim sucima, pogubno ih na ispovjednom sudištu odrješuju 
i vežu prema prohtjevu svoje volje, i tako se ne boje davati spa- 
sonosnu popudbinu našega putovanja onima koji preziru vlastite 
svećenike i koji uopće nisu odriješeni, a koja koristi samo očišće- 
nima od ljage grijeha, na propast svojih i duša onih koji to bez ra- 
zlike nepromišljeno primaju te i spomenuti njihovi svećenici koji 
preuzimaju skrb za njih same i koji su za njih vezali svoju dušu, 
dok im tako izmiču, ne poznaju njihovo stanje i ne mogu liječiti 
što je u njih bolesno niti učvrstiti što je slabo ni privezati što je 
slomljeno, pa tako bez primjene potrebnih lijekova za ozdravlje- 
nje bolesti jačaju i rana buja sve do uništenja, a ti isti svećenici ne 
mogu položiti nikakav račun pred vrhovnim sucem za duše koje 
tako propadaju. 

Također neki drugi između vas nedjeljama i svetkovinama, dok 
se u župnim crkvama slave svečane mise, svečano propovijedaju na- 
rodu, koji je bio navikao u spomenute dane okupljati se u samim 
crkvama da sluša službu Božju, kako je i dužan, a oni su ga okupili 
na ovakvo propovijedanje i odvukli ga od samih crkava pod izli- 
kom svetijega čina; i tako ti isti župljani propuštaju Božju službu, 
a svećenik ostavljen u domu Gospodnjem kao osamljen vrabac u 
nastambi ostaje bez utjehe i uobičajenih darova svojih župljana. 

Drugi opet, uopće se ne osvrćući na dijecezanskoga biskupa, 
istoga dana, a često i sata u koji spomenuti biskup svečano propo- 
vijeda povjerenom mu narodu, nameću svoje propovijedi, te riječ 
Božja, koja se obično prima željno i žudno, u ušima slušatelja posta- 
je predmetom prezira zbog podudaranja u propovijedanju. 

Izgleda također dosta poznato i nedolično to da neki od vas, kad 
opaze da je neke zahvatila neizlječiva bolest, odmah brzo trče njima 
i milujući ih primamljivim i umiljatim riječima obećavaju im izvr- 
stan lijek spasa ako odaberu ukop kod njihovih crkava; i napokon 
ih takvim uvjeravanjima pridobivaju za svoju nakanu i nameću se 

da urede njihove oporuke te se raduju kad zakonskom pravednošću 
varaju crkve onih od čijih župa uzimaju tjelesa pokojnika. 

A neki koji znaju da su prezreli skupocjene i velike stvari vežući se 
okovima redovništva da bi goli mogli slobodno slijediti gologa Krista 
ustrajni su u uzurpiranju tuđih prava protiv Boga i pravednosti. 

Iznose se i mnoge druge teškoće koje ste često nanosili i sva- 
kodnevno nanosite kako prelatima tako i klericima, što je, mislimo, 
časnije u šutnji mimoići iz poštovanja prema redovništvu, čime se 
doista povređuje župno pravo, dokida pravda crkava, napada vjera, 
vrijeđa sam Bog i, što je još opasnije, duše se vjernika navlače na 
zamku smrti i jamu propasti. 

Stoga mi koji smo iz dužnosti primljene apostolske službe svima 
dužnici u pravednosti, kako i dolikuje, promatrajući kako se ova- 
kvom zloporabom pojavljuje u narodu ne samo pomanjkanje po- 
božnosti i prezir prema vlastitim svećenicima nego kako se dokida 
i stid, što se velikim dijelom tiče ispovijedi kad tko svoje grijehe 
ne ispovijeda vlastitom svećeniku koji je neprestano na raspolaga- 
nju, nego tuđemu koji ponekada naiđe i kojemu je pristup otežan, 
a ponekad i nemoguć, da ne izgleda kako podnošenjem tako protu- 
pravne ispade odobravamo, želeći ubuduće uzdom prava obuzdati 
nepravde spomenutih prijestupnika i pojedinim crkvama i njihovim 
službenicima na svaki način očuvati njihova prava koja su povrije- 
đena i pobrinuti se za spas župljana i vaš dobar glas, u ovom dijelu 
u vezi s prije rečenim, ne uvodeći ništa novo u optužbu protiv vas, 
nego dovodeći u središte stara i nova prava, svima vama apostol- 
skim pismom strogo nalažemo zapovijedajući krepošću poslušnosti 
da ubuduće tuđe župljane lakoumno ne primate na bogoslužje u 
svojim crkvama ih oratorijima u nedjelje i svetkovine i da ih nika- 
ko ne pripuštate na ispovijed bez dopuštenja njihova svećenika, jer 
prema odredbama općega koncila, ako bi tko iz opravdana razloga 
htio ispovjediti svoje grijehe tuđemu svećeniku, trebao bi prije tra- 
žiti i dobiti dopuštenje od vlastitog svećenika ih mu se barem prije 
ispovjediti i od njega primiti milost odrješenja, jer ga inače onaj sve- 
ćenik neće moći ni odriješiti ni vezati, budući da se u suđenju traži 
dvostruki vez, to jest vez vlasti i vez znanja, od čega očito nedostaje 
barem jedno u tuđega svećenika. 

A da se župnim crkvama ne umanjuje dužno poštovanje, nipošto 
ne propovijedajte u svojim crkvama tuđim župljanima prije sveča- 
nih misa, na koje su župljani navikli i dužni okupljati se u svojim 
crkvama u prvom dijelu dana radi sudjelovanja u svečanim misama 
niti im u isti sat držite svečane nagovore, da narod, shjevajući se 
vama da sluša te nagovore, ne bi napuštao župne crkve. A ni u tuđe 
župe ne zalazite da svečano propovijedate ako vas svećenik tih župa 
nije pozvao ih barem ako niste ponizno zatražih i dobili dopuštenje 


Papinske bule 


1681 


za to da budete primljeni. I da se biskupima iskaže dužna čast, neka 
nitko od vas ne kuša propovijedati u istom gradu ili mjestu ono- 
ga dana kada dijecezanski biskup ili drugi umjesto njega svečano 
propovijeda, osobito u katedralnoj crkvi, da se pouka zdrava pro- 
povijedanja ne prezire zbog ovakve učestalosti kao nešto što rađa 
ogavnošću. Ako bi se pak u dopuštenu slučaju dogodilo da u svojim 
crkvama radi ukopa primite tuđega župljanina koji je napustio stare 
grobove svojih očeva, što nitko bez opravdana i razumna razloga 
ne treba za sebe lakoumno izabrati, pobrinite se dati polovinu ili 
trećinu ili četvrtinu biskupu ili svećeniku, iz čije je župe pokojnik 
preuzet, od svega što za ovaj ukop dobijete za manje od osam dana 
od vremena primanja, ako i nije zatraženo od vas, prema dekretu 
našega prethodnika pape Elementa, blažene uspomene, a prema 
običaju područja ostat će na svojoj snazi konstitucije naših prethod- 
nika, blage uspomene, rimskih prvosvećenika Inocenta i Grgura o 
neoduzimanju zakonski propisanog dijela legatima za potporu Sve- 
toj zemlji kako u konjima i oružju tako u onomu što se ostavlja u 
nakitu i drugim stvarima, a spada na božanski kult, samo ako nije na 
štetu, da se na taj način biskupu ih župnoj crkvi oduzima dužni dio. 

A ako tko od vas kao prekršitelj ove naše obrane pokuša ići pro- 
tiv rečenog ih nečega od rečenog, osim grijeha neposlušnosti i kaz- 
ne izopćenja u koju, kako želimo, upada ipso facto (samim činom), 
bit će u opasnosti po svoj položaj, a mjesni bi ga biskup crkvenom 
kaznom bez priziva jednako prisiljavao na strože obdržavanje prije 
spomenutog svega skupa i pojedinačno; protiv ovoga neće mu po- 
moći nikakav oprost ih apostolske povlastice. 

Dano u Napulju, 21. studenoga, 
dvanaeste godine našega pontifikata. 


Izvor: 

Bulu Etsi animarum s latinskog izvornika preveo Marko Corić prema: C. 
Eubel, Bullarii Franciscani Epitome, Supplementum, Quaracchi, 1908, 
str. 259-261/28. 


Aleksandar IV. Nec insolitum 

(1254) 

Aleksandar, sluga slugu Božjih, svoj časnoj braći nadbiskupima 
i biskupima, i ljubljenim sinovima opatima, priorima i dekanima, 
arhiđakonima, arhiprezbiterima i drugima crkvenim prelatima te 
ostahm crkvenim osobama kako svjetovnim tako i redovničkim bilo 
kojega da su reda ih zavjetovanja: pozdrav i apostolski blagoslov. 

Nije ni neobično ni posebno da ono što nastaje u zauzetosti ili 
u žurbi, jer zaobilazi brušenje odgovarajućeg razmišljanja, ponov- 
no ide na provjeru marnijeg promatranja da pozornošću potpunijeg 
pretresanja ispadne pravilnije i pročišćenije. 

Doista, u vrijeme pape Inocenta IV, našega prethodnika, blaže- 
ne uspomene, pojavilo se od Apostolske stolice jedno pismo u ko- 
jem je on svim redovnicima kojeg god zavjetovanja ili reda strogo, 
krepošću poslušnosti nametao: 

- da ubuduće u nedjelje i svetkovine olako ne primaju tuđe žu- 
pljane u svojim crkvama ili oratorijima na slavljenje božanskih 
tajni; 

- da ih nikako ne pripuštaju sakramentu ispovijedi bez dopušte- 
nja njihovih svećenika; 

- da im u svojim crkvama ne propovijedaju prije slavljenja misa 
za čije su slušanje ti isti župljani navikli i dužni skupljati se u 
svojim crkvama u prvom dijelu dana; 

- da u taj sat ne drže također svečane nagovore; 

- da ne zalaze u tuđe župe svečano propovijedati ako ih nisu 
pozvali njihovi svećenici ili ako bar nisu ponizno tražili i dobili 
dopuštenje za to; 

- da u onaj dan kad biskup dijeceze ih drugi umjesto njega sve- 
čano propovijeda, osobito u katedralnoj crkvi, nitko od njih ne 
pokuša propovijedati u istom gradu ih mjestu; 

- da se pobrinu, ako bi se pak dogodilo, u dopuštenu slučaju, 
da u svojim crkvama prime tuđega župljanina radi ukopa, dati 
biskupu ih svećeniku iz čije je župe pokojnik preuzet zakonom 
propisani dio od svega što pod vidom ovoga ukopa ostvare, za 
manje od osam dana od vremena primanja tih dobara, ako i 
nije od njih zatraženo; 

- ako bi pak netko od samih ovih redovnika kušao kao prekr- 
šitelj biti protiv spomenutog ih nečeg od spomenutog, osim 
grijeha neposlušnosti i kazne izopćenja, u koju, kako je [papa] 
htio, upada ipso facto (samim činom), bio bi u opasnosti za svoj 
položaj i jednako bi ga dijecezanski biskup crkvenom kaznom 
prisiljavao na strože obdržavanje svega spomenutog općenito i 
pojedinačno, bez priziva, bez pomoći ikakvih oprosta ih apo- 
stolskih povlastica protiv ovoga. 

No budući da o spomenutom pismu namjeravamo pozornije raz- 
mišljati i uz dodatno proučavanje odlučivati, ponajprije želeći bla- 
godat mira i okrepu počinka crkvama i crkvenim osobama, spome- 
nuto pismo i preporuke ih zapovijedi u njemu ih njegovom ovlašću 
nastale i, ako je neko drugo pismo objavilo što o izrečenim stvarima 
ih o nečemu od izrečenih stvari protiv spomenutih redovnika ih ne- 

kih od njih općenito ili posebno, osim općeg i uobičajenog oblika 
života, smatramo da treba sasvim opozvati. 

I zato svima vama nalažemo apostolskim pismom da uopće ništa 
ne poduzimate na temelju takvoga pisma, bilo u slučaju preporuka 
ili zapovijedi ili mišljenja, koje sadrži, jer redom nemaju nikakva 
pravna učinka niti snage. 

Dano u Napulju, 22. prosinca, prve godine našega pontifikata. 
Izvor: 

Bulu Nec insolitum s latinskog izvornika preveo Marko Corić prema: J. H. 
Sbaralea, Bullarium Franciscanum Romanorum Pontificium, II., Roma, 
1761, str. 3-4. 

Uvod 


Pred nama su stranice spisa sv. Klare Asiške, hagiografska svjedo- 
čanstva o njoj i nekoliko dokumenata usko vezanih uz njezino ime 
i djelo. Sv. Klara jedna je od rijetkih žena srednjega vijeka koja je 
uspjela probiti zid šutnje i progovoriti vlastitim riječima. 1 Broj saču- 
vanih njezinih spisa veoma je malen; unatoč tomu danas je njihova 
važnost veoma velika. Ova žena, prva franjevka i svetica, stoljećima 
je bila u sjeni svojega duhovnoga oca - Franje - da bi u ovo naše vri- 
jeme bila otkrivena kao osobiti franjevački »arhiv«, čuvarica Franjine 
uspomene i franjevačke baštine. 2 

Tko je bila Klara Asiška, o tome nam govore svjedočanstva o njoj, 
posebice Postupak, koji je pokrenuo Inocent IV bulom Gloriorus Deus 
18. listopada 1253. Svjedočanstva sestara, tako kratka i jednostavna, 
gotovo priprosta poput njihova habita < ii lazzo, pružaju nam toplu, 
blisku i majčinsku sliku Klare, žene i svetice koju se može nasljedo- 
vati. S druge strane Legenda u stihu, kao i službena Legenda sv. Klare, 
svojim učenim, pjesničkim, teološkim i dvorskim stilom pružaju nam 
»prerađenu« sliku sv. Klare, prilagođene shemi koju je srednji vijek 
stvorio o ženi, redovnici i svetici, uzvišenu sliku koja je za štovanje i 
divljenje, nedostižna za nasljedovanje. 3 Stoga je korisno i nužno čita- 
ti Legende u svjetlu Postupka i obratno. 

U 6. poglavlju svojega Pravila te u Oporuci (24-26) Klara sama 
donosi kratke autobiografske pojedinosti koje su usko vezane uz 
postanak »Siromašnih gospođa« kod Svetoga Damjana. Čitamo li 
ta dva spisa u svjetlu Povijesti Zapada Jakova Vitrijskoga, dobivamo 
bolji uvid u »novost« Klarina života i srodnost Siromašnih sestara 
s Manjom braćom. Jednako tako Klarino Pravilo valja čitati u svje- 

1 O toj temi veoma dobro i opširno govori studija: M. Bartoli, Chiara. Una donna tra 
silenzio e memoria, Edizioni San Paolo, Milano 2003, posebice str. 7-23; 36. 

2 Usp. Niklaus Kunster, Gli scritti di Francesco a Chiara. Autenticitd e importanza, 
u Verba Domini mei. Gli Opuscula di Francesco d’Assisi a 25 anni dalla edizione di 
Kaietan Esser, ofm. Atti del Convegno internazionale, Roma 10-12 aprile 2002 (Me- 
dioevo, 6), a cura di A. Cacciotti, Romae 2003, str. 369 s pripadajućom bilješkom. 

3 Opširnije o tome vidi M. Bartoli, Chiara, cit., str. 24-36. Upravo je to tema cijele 
studije. 

tlu Franjinih Pravila, Pisma vjernicima i ostalih njegovih spisa, kao 
i nefranjevačkih izvora: Pravila sv. Benedikta, Hugolinovih Konsti- 
tucija, Pravila Inocenta IV te mnogih drugih, kao i brojnih studija o 
ženskom redovničkom pokretu u XIII. st., radi što boljega pregleda 
raznih zbivanja i okolnosti u kojima je ono nastalo. 4 

Koliko je Klarina »novost« bila uistinu novost i nedovoljno shva- 
ćena, svjedoči, primjerice, Pismo kardinala Hugolina ili pape Grgu- 
ra IX. Usporedimo li ta dva pisma s onima što ih je Klara uputila 
Janji Praškoj, vidimo da se ispod sličnog mističnog govora krije pot- 
puno različito poimanje posvećenog djevičanstva, mistične ženidbe 
i klauzure. 5 

Da bismo shvatili Klarinu ustrajnost u Franjinoj evanđeoskoj vi- 
ziji u svakodnevici života u Svetome Damjanu, važno je promotriti 
temelje na kojima je ona gradila svoj duhovni život. Klara nam malo 
govori o molitvi. Promotrimo li Oporuku i Pisma Janji Praškoj, kao 
djela koja izranjaju iz njezine »vizije« koju želi podijeliti sa sestrama, 
vidimo dubinu njezina duha toliko osvojenu Isusovom osobom. Kla- 
ra nam ne daje mnogo teoretskih ili praktičnih uputa za rast u moli- 
tvenom životu, ali u svjetlu mnogih razmišljanja o Kristovu otajstvu 
u pismima Janji ona nas uči da se u molitvi napreduje samo stalnom 
pozornošću na Boga. U toj perspektivi možemo izvući jednostavnu 
formulu koju upućuje Janji: »Zaručnika svoga... gledaj, promatraj i 
razmatraj i njega nasljedovati nastoj« (2PJa 20). To isto ponovit će i 
18 godina kasnije: »U to zrcalo [Isusa] svednevice gledaj... i u nje- 
mu stalno promatraj svoje lice... Promatraj početak toga zrcala... u 
sredini zrcala promatraj... I na kraju toga zrcala promatraj« (4PJa 
19.22.23). Elementi su isti premda se Krist na kontemplativan i žen- 
ski način promatra kroz sliku zrcala. 

Dok je književna slika zrcala bila veoma omiljena među redov- 
nicima XII. i početka XIII. st., Klara dodaje nove značajke obojene 
vlastitom kristologijom i ženstvenošću. »Zrcalo postavljeno na drvo 
križa« (4PJa 24) odražava dvije slike: sliku vječne slave i sliku stvo- 
renja koje ga promatra. Gledajući Krista, koji je odsjaj Očeve slave 
(Heb 1,3), istovremeno vidimo sebe, što bismo trebali biti: odraz 
samoga Krista. To je posebnost Klarine mistike zrcala. Za razliku od 
ostalih mistika, zrcalo kod Klare nije samo slika Krista nego sredstvo 


4 Počevši od godine 1993-1994, kada smo slavili osamstogodišnjicu Klarina rođe- 
nja, pojavili su se razni franjevački historiografski radovi, kritički radovi posvećeni 
prvoj Franjinoj učenici, deseci studija i rasprava o Klari i redovničkim zajednicama 
koje su, pod raznim naslovima, nastale iz njezina iskustva. Organizirani su znanstve- 
ni susreti i skupovi u svim dijelovima svijeta i otada pa sve do danas umnažaju se 
prilozi o Klari i njezinoj važnosti za franjevački red u XIII. st. 

5 Opširnije o tome vidi M. Bartoli, Klara Asiška, Samostan sv. Klare i Laudato 
d.o.o., Zagreb 2009, str. 105-120; 152-156. 

u nasljedovanju i sličnosti s utjelovljenom Riječi. »U to zrcalo sve- 
dnevice gledaj. . . i u njemu stalno promatraj svoje lice, da se tako sva 
iznutra i izvana ukrasiš. . .« (4PJa 15-16). 

Premda su mnoge žene prije Klare uzimale zrcalo kao početnu 
točku svojega promišljanja o duhovnome životu, nijedna nije razvila 
tu misao tako misaono i tako praktično kao Klara. U svojoj kon- 
templaciji Boga naime ona vidi uzvišenost siromaštva i života sine 
proprio. Od pisama u kojima ga pjesnički veliča i preporučuje prelazi 
na njegovu praktičnu primjenu i ozakonjenje u Oporuci i nada sve 
u Obliku života {Pravilu). Ona koja je »žarko žudjela za siromaš- 
nim Raspetim« (lPJa 13) uvijek je »nastojala i brinula se da sveto 
siromaštvo, koje smo obećale Gospodinu i preblaženomu našem 
ocu Franji«, opslužuje i »da ga druge opslužuju« (usp. OporKl 40). 
Legenda sv. Klare donosi opis jednog tako važnog događaja u koje- 
mu se potvrđuje gore spomenuta Klarina tvrdnja (usp. LegKl 14). U 
brizi za vjernost svetome siromaštvu Klara se »pobrinula da gospo- 
din papa Inocent... i drugi njegovi nasljednici svojim povlasticama 
učvrste naš zavjet presvetoga siromaštva« (OporKl 42). Tako je na- 
stao još jedan franjevački spis, Povlastica siromaštva, koju donosimo 
u inačici Grgura IX. Uvid u praktičnu primjenu Povlastice pruža nam 
dokument Punomoći dane Oportulu, koji govori o odreknuću nekog 
zemljišta od strane zajednice Svetoga Damjana u korist Kaptola ka- 
tedrale sv. Rufina. Pedeset navedenih imena Siromašnih gospođa 
doziva nam u sjećanje onaj događaj s nestašicom kruha kada ih je 
Gospodin čudesno nahranio (usp. LegKl 15). Ne možemo zaobići 
ni Okružnicu u povodu smrti sv. Klare, naoko neznatni spis, ali spis 
koji kao nijedan drugi tako svjedoči o bolnoj vjernosti Klare i sestara 
»povlastici siromaštva«. 

»Oskudice, siromaštva, napori, nevolje, omalovažavanja i pre- 
zir svijeta« (OporKl 27) nisu Klaru učinili tjeskobnom, žalosnom 
niti mračnom, nego, kako svjedoče i Postupak (4,4; 6,3) i Legenda 
(LegKl 20), bila je vedra i veoma radosna. To je plod onog trojstve- 
nog života koji se u njoj razvio od one male formula vitae sv. Franje 
(usp. OblZiv; PrKl 6,3) do uzvišenoga govora o Presvetom Trojstvu 
na času smrti (PostKl 3,20; 14,7). Posljednje njezine riječi blago- 
slivljala Stvoritelja (usp. PostKl 3,20; LegKl 46) sažetak su onoga 
»predslovlja«, himna hvale njezine Oporuke i Blagoslova upravljenog 
ne samo sestrama nego i braći (usp. LegKl 45). 

Spisi nam otkrivaju Klaru ne samo kao majku Siromašnih sestara 
nego i kao onu koja je »rodila mnogobrojne sinove i kćeri u Gospo- 
dinu našemu Isusu Kristu« (PostKl 20,7), koja nije bila daleko od 
potreba Crkve (usp. LegKl 27; PHugKl), potreba grada i građana 
(usp. LegKl 21-23; PostKl 2,20; 3,18-19; 4,14-15 itd.); potrebe, bri- 

ge, nesreće malih ljudi prelazile su granice njezine klauzure i ulazile u 
prostor njezine kontemplacije. 6 

»Neka... šuti jezik tijela... neka govori jezik duha«, napisala je 
u svojem posljednjem pismu i spisu (usp. 4PJa 35). Možda je i sama 
bila svjesna kako je nemoguće izreći Božju veličinu i djelovanje u jed- 
nom ljudskom životu, stoga nije mnogo toga napisala i zapisala. Pred 
istim se nalazimo i mi kada želimo obuhvatiti njezinu osobu, prože- 
tu Božjim Duhom. Samo njezino ime već je legenda sama za sebe, 
izražena u veličanstvenom svjetlospjevu Bule proglašenja svetom'. »O 
Klaro... sjajna... sjajnija... presjajna... najsjajnija« (BulKl2). 


Izvori : 

Spise sv. Klare s latinskog izvornika preveo Stjepan Pavić prema: Fontes Francis- 
cani, a cura di Enrico Menesto e Stefano Brufani. Assisi: Edizioni Porziun- 
cola, 1995, str. 2261-2324. 


6 Usp. PostKl 2,15, gdje je brat Stjepan, koji je odspavao na mjestu gdje je Klara 
običavala moliti, slika svakog onog zbog kojega Hara ne da prekida svoju kontem- 
placiju, nego ga unosi u nju u samome vrhuncu svojega promatranja Boga, kako 
traži od Janje Praške: »Uronjena u to promatranje sjećaj se svoje siromašne majke« 
(4PJa 33). 


Pisma sv. Klare 


Uvod 

CHIARA AGNESE ACQUADRO 

Četiri pisma svetoj Janji Češkoj jesu ono što nam preostaje od do- 
pisivanja koje je između godine 1234. i 1253. povezivalo Klaru Asišku 
sa sestrom kraljevskoga roda, utemeljiteljicom i opaticom samostana 
u Pragu. Ovi veoma dragocjeni spisi, ako se gleda na rijetkost ženske 
prisutnosti u vjerskoj književnosti srednjega vijeka, 7 ostali su stolje- 
ćima vezani uz uži opseg uspomene češke svetice - čije je štovanje 
1989. protegnuo na sveopću Crkvu papa Ivan Pavao II. - privukavši 
pozornost franjevačkoga i Marijanskoga svijeta istom u tek minulom 
stoljeću: još na kraju XIX. stoljeća znalo se samo za prijevod na staro- 
češkom jeziku XIV stoljeća i jedan latinski nevjerodostojan prijevod, 
koji su 1668. objavili bolandisti u Acta Sanctorum u svezi s Janjom 
Češkom, kao i latinsM tekst prvoga pisma, koji je Nikola Glassberger 
umetnuo u svoj prijepis Chronica XXIV generalium Ordinis minorum 
iz 1491 (kodeks H). 8 

Godine 1915. Walter Seton obznanio je staronjemačM prijevod 
četiriju pisama koja je otkrio u Kraljevskoj knjižnici u Bambergu u 
jednom rukopisu s kraja XTV stoljeća, 9 nagađajući da je načinjen na 
temelju nekoga latinskog teksta različitog od onoga koji su raširili 
bolandisti. Zapravo je već 1896. Achille Rati, budući papa Pio XI., 
otkrio vjerodostojnu latinsku redakciju u kodeksu M 10 u Knjižnici 
Kaptola sv. Ambrozija u Milanu, rukopis prepisan u Pragu između 
kraja XIII. i početka XTV stoljeća, koji sadrži između ostaloga latin- 
sku Legendu svete Janje Češke. Tekst pisama, prema kodeksu M 10, 
objavio je potom Seton 1924, 10 dok je 1932. Jan Kapistran Vyskočil, 


7 Usp. Chiara di Assisi, Scritti, prir. M. F. Becker-J. F. Godet-Th. Matura-G. G. 
Zoppetti, Vicenza 1986, str. 37 i bilj. 4. 

8 Rukopis pohranjen u samostanu Manje braće u Hallu, u Tirolu, opisan u AF, III, 
Quaracchi 1897, str. XVI-XVII. 

9 W Seton, Some new sources for the life ofBlessed Agnes ofBohemia, British Society 
ofFranciscan Studies, 7, Aberdeen 1915, str. 51-55; 151-164. 

10 W Seton, The Letters from Saint Clare to Blessed Agnes of Bohemia, AFH 17 

na margini Legende svete Janje, priredio njihovo prvo kritičko izda- 
nje 11 na osnovi također kodeksa iz Hallea i jednog drugog pouzda- 
nog rukopisa iz XIV stoljeća, kodeksa S, sačuvanog u samostanu 
Manje braće konventualaca u Šibeniku, koji sadrži jedan dio drugog 
(od r. 17), treće i četvrto pismo. Posljednjih desedjeća uslijedila su 
različita izdanja od strane Giovannia M. Boccalia, 12 Ignacia Oma- 
echevarrie 13 i u najnovije vrijeme Giovannia Pozzia; ovaj posljednji 
predstavio je novi tekst utvrđen kritički na temelju pomnog uspo- 
ređivanja između kodeksa M i H za prvo pismo, te M i Š za druga 
tri, predloživši u više slučajeva bolja čitanja u odnosu na ona dosada 
općenito prihvaćana. 14 

Iz pisama Janji Praškoj ističe se snažnim potezima privlačna Klari- 
na osobnost: unutar namjerno složene forme kuca njezino srce žene 
zaljubljene u Krista i u »sakriveno blago« evanđeoske savršenosti, 
njezino franjevačko udivljenje prema siromaštvu Sina Božjega, koje 
je gotovo jezgra otajstva Utjelovljenja te njezina nesmanjiva volja za 
nasljedovanjem, sve do kraja. 

Kao odraz na Klaru izranja ne manje očaravajuće lice Janje, kćeri 
kralja Češke, ponizne i snažne osobnosti koja je znala privući po- 
zornost političke i vjerske Europe onoga vremena hrabrom odlukom 
da odbije zaruke s carem Friedrichom II., da bi se darovala Kristu u 
siromaštvu, prigrlivši oblik života koji je započela Klara Asiška. Ona 
je bila najveća figura izvornoga franjevaštva koja je više od ikoje dru- 
ge dijelila s Klarom onaj dugi napor koji je s potvrdom Forma vitae 
ordinis sororum pauperum godine 1253. od strane Inocenta IV doveo 
do crkvenoga priznanja »božanskoga poziva« siromašnih sestara, 
primljenoga posredstvom Franje, čija je neuništiva jezgra živjeti bez 
vlasništva. 15 Taj povijesni kontekst, koji je porodio pisma, uvijek je u 

(1924), str. 509-519. 

11 J. K. Vyskočil, Legenda blagoslavene Anezb ačtyfy listy sv. KIary, Praha 1932, str. 
139-148. ' 

12 U Opuscula S. Francisci et scripta S. Clarae Assisiensium , Assisi 1978. Osnova toga 
izdanja jesu kodeksi M 10 i H 102 Ambrozijanske knjižnice u Milanu (XVII. sto- 
ljeće), ovaj posljednji je prijepis kasniji od prethodnog. Tekst koji je priredio otac 
Boccali onaj je koji je preuzet također u Fontes Franciscani, Santa Maria degli Angeli 
1995, str. 2261-84. 

15 U Escritos de santa Clara y documentos complementarios , segunda edicion am- 
pliada, Madrid 1982, str. 370-398, bez kritičkog aparata, sa španjolskim prijevodom. 
Tekst se oslanja na Boccalievo izdanje s nekim različitim opcijama. 

14 Chiara DAssisi, Lettere ad Agnese. La visione dello specchio, priredio G. Pozzi i 
B. Rima, Milano 1999. Latinski tekst četiriju pisama, s usporednim talijanskim pri- 
jevodom, nalazi se na str. 104-145, nakon kojega slijedi opsežna i potanka bilješka 
o tekstovima na str. 153-175. Pozzieva radnja je temeljna za filološku raščlambu 
pisama. 

15 U svezi slikom Janje Češke upućujemo na J. Nemec , Agnese diBoemia. Lavita. II 


Pisma sv. Klare 


1693 


pozadini, naznačen više na aluzivan nego izričit način, ali ipak jasan 
za onoga tko je u njemu, kao Janja, osobno djelovao. 16 

Prvo pismo potječe iz 1234/1235. gotovo sigurno nakon Janjina 
ulaska u samostan (11. lipnja 1234), premda su bila različita mišljenja 
učenjaka o tome. 17 Klara se raduje s češkom kraljevnom što je iza- 
brala Gospodina Isusa za zaručnika, bodreći je da ustraje u »služenju 
siromašnog Raspetoga«: iz toga izvire himan životu u evanđeoskome 
djevičanstvu i siromaštvu, u svjetlu »hvalevrijedne zamjene« između 
zemaljskih i nebeskih dobara, jedna od tema koje se vraćaju u cjelo- 
kupnome dopisivanju. 

Drugo pismo napisano je u vrijeme generalata brata Ilije ( 1232 
-39), koji se izričito imenuje: možemo nagađati, prema zategnutim 
povijesnim događajima, između svibnja 1235. i početka 1237. To je 
strastveno poticanje da ostane čvrsta bez kompromisa u nasljedova- 
nju siromašnoga Isusa: Klara postaje glasom Franjine posljednje volje, 
pokazujući se najvjernijom čuvaricom svečeve duhovne baštine u go- 
dinama nakon njegove smrti. Pismo odražava upornu borbu kojoj su 
ove dvije žene pristupile u čvrstom zajedništvu nakana da spase izvor- 
ni franjevački identitet u najvišem siromaštvu njihova redovničkoga 
iskustva, razmimoilazeći se od naputaka pape Grgura IX., koji su išli 
za tim da ga izjednače s tradicionalnom monaškom ustanovom. 18 

U svjetlu toga traženja sukladnosti s franjevačkim nadahnućem 
smješta se također treće pismo, obično datirano u prve mjesece 1238. 
godine. Potaknuto je upitom koji je Janja postavila o praksi posta 
koja se drži u Svetome Damjanu, kojoj su se sestre u Pragu htjele 
prilagoditi. Ovaj spis, koji započinje Klarinom radošću zbog Janjina 
prianjanja uza život u potpunome siromaštvu, pokazuje zadivljujuće 
otkriće veselja koje prožima sveticu u preobražavajućem sjedinjenju 
s Kristom i u njezinome milosnom obnavljanju iskustva Djevice Ma- 
rije, »preslatke majke« Sina Svevišnjega Boga i boravišta Presvetoga 
Trojstva. 

Sa skokom od petnaest godina i znatnom promjenom tona u 
odnosu na prethodna, u četvrtome pismu nalazimo se vjerojatno u 

culto. La »Legenda«, Padova 1987, i A. Marini, Agnese di Boetnia, Roma 1991. 

16 Usp. Chiara d’Assisi, Lettere ad Agnese, prir. Pozzi-Rima, str. 38. 

17 Usp. Omaechevarria, Escritos de santa Clara, str. 372; Cremaschi-Acquadro, 
Scritti di santa Chiara d’Assisi, Assisi 1994, str. 1 15-116. Giovanni Pozzi je na temelju 
sadržaja spisa nagađao jedan kasniji nadnevak, koji dolazi nakon dopuštenja povla- 
stice siromaštva samostanu u Pragu (travanj 1238): usp. Chiara d'Assisi, Lettere ad 
Agnese, prir. Pozzi-Rima, str. 101. 

18 O složenome pitanju uloge pape Grgura IX. u institucionalnom razvitku damja- 
nitskoga iskustva usp. između ostaloga R. Rusconi, Lespausione del francescanesimo 
femniinile nel secolo XIII, u Movimento religioso femminile e francescanesimo nel secolo 
XIII, Assisi 1980, str. 285-290; Marini , Agnese di Boemia , str. 65-83. 

posljednjim mjesecima Klarina života. To je pismo oproštaja s pre- 
ljubljenom kćerkom, koju Klara obasiplje najnježnijim osjećajem. 
Poput oporuke koju ostavlja »polovici svoje duše« spis se proširuje 
u veličanstvenu pjesmu ljubavi i promatranja Krista - ogledala - u 
njegovome otajstvu poništenja i slave: po napjevu Pjesme nad pjes- 
mama blaženstvo zajedništva s njim već je predokus zaruka s »Janje- 
tom vječnim kraljem« u nebeskom Jeruzalemu. 

Iz pisama odmah upada u oči razlika forme u odnosu na druge 
Klarine spise: to je uvijek uzvišeni način pisanja, s upotrebom pro- 
branih govorničkih figura, rasporedom riječi i fraza. Kako je zapa- 
zio Giovanni Pozzi, »srednjovjekovne artes dictandi, koje su cvjetale 
naročito u Italiji, nametale su pismima točno određene uredbe koje 
su uređivale stil, raspodjelu i formuliranje svake pojedine sastavnice. 
Sto se tiče načina pisanja općenito, usvojila se trodioba naslijeđena 
od srednjovjekovnoga govorništva, koja se sastoji od uzvišenog, sred- 
njeg i suhoparnog stila. Od XI. stoljeća bijaše propisana upotreba 
uzvišenoga stila kada netko niži piše višemu, jer uspinjući se odozdol 
prema gore stil je preslikavao uzajamni položaj onih koji se dopisu- 
ju. Taj razlog uljudnosti u dopisivanju tumači način pisanja koji je 
izradila Klara [...]. Ne oduzevši ništa elementima koji obilježavahu 
pisma javnoga značenja, Klara je u njih unijela dinamiku prisnosti 
privatnoga govora. Obdržavajući bez iznimke formalnost koja je bila 
u upotrebi u dopisivanju s osobama visokoga položaja, prvenstvo je 
dala govoru s dragom sestrom «. 19 

U pismima se nalazimo pred ljudskom i duhovnom osobnošću 
velikoga značenja: s ovih stranica pojavljuje se živo iskustvo ljubavi 
u vjeri koje je u biblijskim, liturgijskim i otačkim izvorima prirodno 
upotpunjenima Franjinom duhovnošću, našlo sredstva najskladnije- 
ga izražavanja. Osobita sklonost temama kao što su zaručništvo, kon- 
templacija, preobraženje u Krista, metafora ogledala 20 - kojih nema 
u Franjinim spisima, a susreću se kod drugih srednjovjekovnih pisa- 
ca, naročito u monaškoj cistercitskoj sredini - otkriva nam u Klari 
spoj sasvim osobne i potpuno ženske franjevačke karizme. 

Kao najljudskije svjedočanstvo prijateljstva, koje se s godinama 
pojačavalo, pisma Janji Češkoj otvaraju prozorčić na iskustvo Boga 
koje je Klara živjela: Krist je naime pravo središte njihova odnosa 
putem pisama, ogledalo u kojem se susreću njihovi pogledi, ljepota u 
koju se preobražavaju njihova lica: »Stavi svoj duh u ogledalo vječno- 
sti, stavi svoju dušu u odsjaj slave, stavi svoje srce u otisak božansko- 


19 Usp. Chiara d’Assisi, Lettere adAgnese, prir. Pozzi-Rima, str. 212 i 56. Filološka i 
stilistička raščlamba pisama nalazi se na str. 195-248. 

20 O sadržaju pisama vidi Chiara d’Assisi, Scritti, prir. Becker-Godet-Matura- 
Zoppetti, str. 56-72. 

ga bića i preobrazi svu sebe u sliku božanstva samoga«. Nema drugih 
stopa po kojima im je ići osim stopa njegova sniženja: siromaštvo-po- 
niznost-ljubav. Zajedništvo s Kristom siromašnim i slavnim postaje 
ulaz u trojstveno otajstvo za koje s neizmjernim udivljenjem Klara 
pronalazi da je, snagom ljubavi, poput Marije njegovo »boravište i 
sjedište«. Iz tog sigurnog i zadivljenog gledanja »duše čovjeka vjer- 
nika, najdostojnije od svih stvorenja«, koja može stvarno posjedovati 
božanski život, zrači onaj smisao za ljepotu kojim su prožeta pisma, 
ona unutarnja radost koja prolazi kroz njih i pretvara se u zahvaljiva- 
nje Ocu, »darivatelju milosti«. Samo pred njim, na kraju, ima smisao 
Klarino najviše siromaštvo, koje je izraz stvorenja koje u ljubljenome 
Sinu otkriva kako je nježno ljubljeno i čuvano: »i uvijek te je čuvao 
kao majka svoje ljubljeno dijete«. 21 

Pismo Ermentrudi iz Brugesa , 22 koje donosi Melissano iz Macra u 
dodatku Waddingovih Annales Minorum u godini 1257, nije smatra- 
no vjerodostojnim, barem ne u sadašnjem obliku: moglo bi biti spoj 
dvaju pisama koja je, prema Melissanu, Klara napisala svojoj učenici. 
Uostalom također jedan anonimni rukopis iz XVII. stoljeća, sada u 
samostanu Manje braće u Bruxellesu, spominje jedno utješno pismo 
koje je Klara uputila Ermentrudi, a koje se čuvalo u samostanu klari- 
sa u Brugesu zajedno s tekstom blagoslova. Pismo Ermentrudi , kao i 
ona Janji Praškoj, ostaje svjedočanstvo širenja klarijanske karizme u 
Europi, izvanredne one snage zračenja koja se oslobađala iz iskustva 
pauperes dominae zatvorenih u Svetome Damjanu iz ljubavi prema 
Kristu siromašnome. 

Izvor: 

Uvod u Pisma sv. Klare prevela Marija Tarzicija Cičmak prema: Fonti Francesca- 
ne, Nuova edizione, a cura di Ernesto Caroli. Padova: Editrici Francescane, 
2004, str. 1799-1804. 


21 PostKl 3,20. 

22 O pismu Ermentrudi vidi Omaechevarria, Escritos de santa Clara , str. 398-399. 


Prvo pismo svetoj Janji Praškoj 

'Časnoj i presvetoj djevici, gospođi Janji, kćeri uzvišenoga i pre- 
svijetloga kralja Češke, 23 2 Klara, nedostojna službenica Isusa Krista 
i beskorisna sluškinja zatvorenih sestara samostana svetoga Damja- 
na, posvuda vaša podložnica i sluškinja, s posebnim se poštovanjem 
u svemu preporučuje, kako bi postigla slavu (usp. Sir 49,5) vječnoga 
blaženstva. 24 

3 Slušajući veoma častan 25 glas o vašem svetom vladanju i živo- 
tu, koji se pronio ne samo do mene nego gotovo po cijelome svije- 
tu, veoma se radujem u Gospodinu ikličem (Hab 3,18); 4 zbog toga 
mogu klicati ne samo ja jedina nego svi koji služe i žele služiti Isusu 
Kristu. 5 Razlog je ovo: iako ste mogli više od drugih uživati raskoš, 
časti i dostojanstvo svijeta jer ste se mogli u velikoj slavi zakonito 
vjenčati sa slavnim carem, kako je dolikovalo vašem i njegovu ve- 
ličanstvu, 6 vi ste sve to prezreli i svom ste dušom i nagnućem srca 
radije izabrali presveto siromaštvo i tjelesnu oskudicu, 7 prihvaćajući 
zaručnika plemenitijega roda, Gospodina Isusa Krista, koji će vaše 
djevičanstvo zauvijek očuvati neokaljano i nepovrijeđeno. 


23 Janja (1211-1282) je posljednje dijete češkoga kralja Premislava Otokara I. i nje- 
gove druge supruge Konstance Ugarske. Već u najranijoj dobi našla se u središtu že- 
nidbenih pregovora u političke svrhe: najprije je bila zaručena sa šleskim vojvodom, 
zatim s Henrikom, sinom cara Friedricha II., zatim ju je zaprosio Henrik III., kralj 
Engleske, a nakon 1228. sam car kada je obudovio. Janja, sada već dvadesetgodiš- 
njakinja, postigavši zaštitu pape Grgura IX., odlučno je odbila udaju za cara, želeći se 
potpuno posvetiti Bogu u djevičanstvu. Privučena Franjinim evanđeoskim iskustvom 
te upoznavši oblik života Damjanitkinja osnovala je u Pragu bolnicu sv. Franje za slu- 
ženje siromašnima, te sagradila samostan i pokraj njega kuću za manju braću. Nakon 
ulaska prvih sedam čeških plemkinja - za kojima je došlo pet redovnica iz Trenta po 
nalogu Grgura IX. - ušla je i sama Janja, 11. lipnja 1234, koju je malo kasnije papa 
imenovao opaticom. Ovo pismo, koje je uslijedilo nakon Janjina ulaska u samostan, 
prvo je Klarino približavanje kćeri češkoga kralja. 

24 Želja kojom se zaključuje salutatio nagovještaj je crkvene niti cijelog pisma: »hva- 
levrijedna zamjena« između zemaljskih i nebeskih dobara, koju si je Janja osigurala 
davši prednost djevičanskim zarukama s Kristom pred ženidbom, svetom siromaštvu 
pred vremenitim bogatstvima. 

25 U udvornom jeziku »bonestas znači: dobro ime, dobar glas, ugled, što se tražilo 
od bilo koje žene onoga doba, a to više od posvećenih žena« (M. Bartoli, Chiara 
d'Assisi, Roma 1989, str. 124). Pojam bonestas susreće se čak dvanaest puta u Klari- 
nim spisima. 


1696 



Pisma sv. Klare 


1697 


8 Njega kad uzljubite čisti ste, 
kad dotaknete, postat ćete čistiji, 
kad primite, djevica ste; 

9 njegova je moć jača, plemenština uzvišenija, 
lice ljepše, ljubav slađa 
i sva milina otmjenija. 

10 Već vas steže zagrljaj onoga 
koji grudi vaše 
dragim kamenjem uresi 
i ušima vašim 

neprocjenjive bisere podari, 

1 'i svu vas okruži draguljima 
svijetlim i sjajnim 
te vas okruni krunom zlatnom 
ukrašenom pečatom posvete (Sir 45, 12). 26 

12 Stoga, sestro predraga, štoviše gospođo veoma poštovana, jer 
ste. zaručnica, majka i sestra (usp. 2 Kor 11,2; Mt 12,50) Gospodi- 
na moga Isusa Krista, 27 13 presjajno obilježena pečatom neokrnjena 
djevičanstva i presvetoga siromaštva, utvrdite se u svetu služenju 
započetu iz žarke žudnje za siromašnim Raspetim, 28 14 koji za sve 
nas podnese muku križa (Heb 12,2), izbavi nas iz vlasti kneza tame 
(Kol 1,3) koja nas je držala sputane u okovima zbog prijestupa pr- 
vog roditelja i pomiri nas (2 Kor 5,18) s Bogom Ocem. 

15 0 blaženo siromaštvo, 

koje onima što ga ljube i prihvaćaju 

vječno bogatstvo daje! 

ie O blaženo siromaštvo, 

onima koji ga posjeduju i žude 

Bog kraljevstvo vječno (Mt 5,3) obećava, 

a i slavu vječnu i život blažen posigurno daje! 


26 Retci 7-11, u kojima Klara uzdiže prednost zaruka s Kristom, završetak su spleta 
liturgijskih i hagiografskih izričaja uzetih iz časoslova sv. Janje, djevice i mučenice. 
Prema obredu Rimske kurije koji je obnovio papa Inocent III., a koji su usvojila Ma- 
nja braća (usp. PPr 3,1) i same Siromašne sestre (usp. PrKl 3,1), na matutinu blag- 
dana sv. Janje (21. siječnja) i njezine fešta secunda (28. siječnja) čitala se cijela Passio 
sanctae Agnetis , djelo iz V st. krivo pripisivano sv. Ambroziju, dok su otpjevi i antifone 
cijeloga časoslova uzeti iz najlirskijih dijelova iste passio (navodi su doneseni u Cre- 
maschi-Acquadro, Scritti di santa Chiara d’Assisi, str. 134-136). Redak 11b nadahnju- 
je se pak na prvom otpjevu treće noćnice časoslova na blagdan jednoga mučenika. 

27 Kod Klare je veoma prisutno Franjino učenje: vjernici koji žive pod djelovanjem 
Duha Gospodnjega »jesu zaručnici, braća i majke Gospodina Isusa Krista« (2PVj 50). 

28 Usp. zazive u Litanijama Svih svetih: »Ut nosmetipsos in tuo sancto servitio con- 
fortare et conservare digneris«. 

17 0 sveto siromaštvo, 

što ga Gospodin Isus Krist, 

koji nebom i zemljom vladaše i vlada 29 

i koji reče ipostadoše (Ps 32,9; 148,5), 

više od ostaloga izabra i prigrli. 

18 Reče naime: Liske imaju jazbine i ptice nebeske gnijezda, a Sin 
Čovječji, to jest Krist, nema gdje bi glavu naslonio (Mt 8,20), pa prig- 
nuvsi glavu, preda duh (Iv 19, 30). 30 

19 Ako dakle toliki i takav Gospodin dolazeći u djevičansku utro- 
bu htjede na svijet doći prezren, ubog i siromašan, 20 kako bi lju- 
di koji bijahu veoma siromašni i ubogi, trpeći preveliku oskudicu 
nebeske paše, u njemu postali bogati posjedujući kraljevstvo nebe- 
sko, 21 kličite veoma i radujte se ispunjeni radošću velikom i veseljem 
duhovnim, 22 jer - budući da vam se prezir svijeta svidje više nego 
časti, siromaštvo više nego bogatstvo i više nego na zemlji zgrtati 
blago na nebu, n gdje ga ni brda ne nagriza, ni moljac ne rastače, niti 
lopovi potkapaj u ni kradu (Mt 6,20) - velika je plača vaša na nebesima 
(Mt 5,12) 24 i zavrijediste da se zovete sestrom, zaručnicom i majkom 
(2 Kor 11,2; Mt 12,50) Sina Svevišnjega Oca i slavne Djevice. 

25 Cvrsto naime vjerujem kako znate da Gospodin samo siroma- 
sima kraljevstvo nebesko obećava i daje, jer gubi se plod ljubavi kad 
se ljubi vremenita stvar; 31 26 znate da se ne može služiti Bogu i bogat- 
stvu; . . . jer ili če jednoga ljubiti, a drugoga mrziti, ili če jednomu služiti 
a drugoga prezirati (usp. Mt 6,24); 27 znate da se obučeni ne može 
boriti s golim, jer će brže biti oboren na zemlju onaj koga imaš za 
što primiti; 32 znate da se ne može ostati slavan na svijetu i ondje s 


29 Iz ulazne pjesme Salve sancta parens mise na Rođenje Blažene Djevice Marije i 
zavjetne mise B. D. M. izvan došašća i božičnog vremena. Ovo slovo siromaštvu 
izrečeno je na način pohvala personificiranih kreposti, koji nalazimo bilo kod Franje 
(»Gospođo sveta siromaštino...«, PozKr 2), bilo u prvotnoj franjevačkoj književno- 
sti (»O sveta siromaštino, onima koji te nasljeduju i ljube ti si blago Kralja nebesko- 
ga«, u Dicta beati Aegidii Assisiensis , Ad Claras Aquas 1905, str. 114). 

30 Ovo je izvorno približavanje dvaju evanđeoskih odlomaka, na osnovi igre u aso- 
nanci između »caput reclinet« i »inclinato capite« (usp. PrKl 2,25; 4PJa 21). 

31 Usp. Grgur Veliki, Homilije o evanđeljima 2,27,2: »Dok ljubimo vremenite stvar- 
nosti, gubimo istinsku ljubav«. Peti odjeljak iste homilije tumači Iv 15,16: »Ja vas 
postavih da idete i rod donosite i rod vaš da ostane«. U kurijalno-franjevačkom bre- 
vijaru odjeljci 1-6 te homilije sačinjavaju VII-IX. čitanje zajedničkog slavlja apostola. 
Ovo složeno iznošenje o razlozima siromaštva sastoji se od naizmjeničnih evanđeo- 
skih odlomaka i otačkih tvrdnja, koje svetica prirodno unakrštava, kao da se radi o 
jednom izvoru nadahnuća. O pretpostavci drugačije rekonstrukcije teksta usp. Chia- 
ra d’Assisi, Lettere ad Agnese, prir. Pozzi-Rima, str. 157-164. 

32 Ovdje i u r. 29 na siromaštvo se primjenjuje jedan odlomak Grgura Velikoga o 
duhovnoj borbi, izvađen iz Homilije o evanđeljima 2,32,2, koji se čita u trećoj noćnici 
zajedničkog slavlja jednoga mučenika (VII-IX. čitanje). 

Kristom kraljevati; 33 28 znate da će prije deva moći proći kroz uši igle- 
ne nego bogataš ući u kraljevstvo (usp. Mt 19,24) nebesko. 29 Stoga 
ste zbacili odjeću, to jest vremenito bogatstvo, da ne mognete posve 
podleći onomu s kojim se borite i da mognete uskim putem i na tijes- 
na vrata (usp. Mt 7,13-14) ući u kraljevstvo nebesko. 

30 Velika je doista i hvale vrijedna razmjena: 34 
ostaviti vremenito radi vječnoga, 
zaslužiti nebesko umjesto zemaljskoga, 
stostruko za jedno primiti 
i vječni, blaženi život baštiniti (usp. Mt 19,29). 

31 Stoga sam smatrala kako vaše veličanstvo i svetost treba da mo- 
lim, koliko samo mogu, poniznim molbama srcem Kristovim (usp. 
Fil 1,8), da se ojačate u njegovoj svetoj službi, 32 rastući od dobra 
k boljemu, iz kreposti u kreposti (usp. Ps 83,8), da vam se udostoji 
udijeliti željenu nagradu onaj komu služite svom žudnjom duše. 

33 Molim vas također u Gospodinu, koliko samo mogu, da mene, 
svoju sluškinju, premda beskorisnu, i ostale odane nam sestre koje 
sa mnom u samostanu borave preporučite u svojim presvetim mo- 
litvama (usp. Rim 15,30), 34 kako bismo uz njihovu potporu mogle 
zaslužiti milosrđe Isusa Krista te skupa s vama zavrijedimo uživati u 
vječnom gledanju. 

35 Ostajte zdravo u Gospodinu i molite za (usp. 1 Sol 5,25) me. 


Drugo pismo svetoj Janji Praškoj 

'Kćeri Kralja kraljeva, službenici Gospodara gospodara (usp. Otk 
19,16; 1 Tim 6,15), predostojnoj zaručnici Isusa Krista i stoga pre- 
dostojnoj kraljici gospođi Janji, 2 Klara, beskorisna i nedostojna sluš- 


33 Izvor je opet jedna sententia koju srednjovjekovne antologije pripisuju Grguru 
Velikom ( Homilije o evanđeljima 1,1 1,5: »Nitko ne može ovdje dolje uživati sa svije- 
tom i gore kraljevati s Gospodinom«), ali se nalazi već kod Jeronima ( Pisma 14,10) 
i Maksima Torinskoga ( Homilije 63, 3). Petar Damjanov se pak poziva na apostola 
Pavla (Sermones 5,317; 54,173; 68,205). 

34 Čini se da se Klara za ovaj pohvalni govor o siromaštvu nadahnjuje na homi- 
liji De contemptu mundi 7, koju Migne donosi kao djelo nepoznatoga pisca (PL 
40,1215.1216): »Infelix commercium, pro tam brevi gaudio, coelesti privari regno! 
Felix paupertas, per qua coelestis acquiritur haereditas! Felix commercium, pro peri- 
tus aeterna recipere: et quod ineffabile bonum est, cum Christo sine fine regnare!«. 
Znakovito je da ovaj kratak spis navodi također sententia o kojoj je riječ u prethod- 
noj bilješci. 

kinja siromašnih gospođa, pozdrav i trajan život u krajnjem siro- 
maštvu. 35 

3 Zahvaljujem udjelitelju milosti 36 od kojega, vjerujemo, proizlazi 
svaki dobar dar i svaki savršen poklon (Jak 1,17), što te je uresio toli- 
kim naslovima vrlina i proslavio odličjima tolikoga savršenstva 4 da 
postavši marljiva sljedbenica savršena Oca (usp. Mt 5,48) zaslužiš 
postati savršenom, kako njegove oči na tebi ne bi vidjele što nesavr- 
šeno (usp. Ps 138,16). 

5 To je ono savršenstvo po kojem će te sam Kralj sa sobom zdru- 
žiti u nebeskoj ložnici, gdje slavan sjedi na zvjezdanu prijestolju 37 
6 jer si - malo cijeneći sjaj zemaljskoga kraljevstva i smatrajući malo 
dostojnima blagodati carskoga braka - 7 postala sljedbenica presve- 
toga siromaštva te si u duhu velike poniznosti i vrlo žarke ljubavi 
prionula uza stope onoga s kojim si se zavrijedila ženidbom vezati. 

8 Budući da znam kako si bogata krepostima i kloneći se suvišna 
govora, neću te zamarati suvišnim riječima, 9 makar ti ne izgledalo 
suvišnim ništa od onoga od čega ti može doći kakva utjeha. 10 Ali jer 
je jedno potrebno (Lk 10,42), ovo te jedino molim i opominjem, za 
ljubav onoga kojemu si se prikazala za žrtvu svetu i ugodnu, 1 'da se 
sjećajući se svoje odluke kao druga Rahela 38 uvijek osvrćeš na svoj 
početak, 

što držiš, drži, 

što činiš, čini, ne puštaj (usp. Pj 3,4), 

1 2 nego brzim trkom, laka koraka, 


35 U drugome pismu malo je ublažena razdaljina između pošiljateljice i primate- 
ljice pisma: vi prvoga pisma ustupa mjesto ti, kao što je na početku pisma izričaj 
recommendationem sui zamijenjen bliskijim salutem. Želja da »trajno živi u krajnjem 
siromaštvu« odražava povijesnu pozadinu ovoga spisa, razmimoilaženje između Ja- 
nje i Grgura IX. o uspostavljanju siromaštva koje treba odobriti praškom samostanu. 
Klarin stav u svezi s tim je nepokolebiv: Janja mora sigurna ići putem Krista siro- 
mašnoga, ne slušajući nikoga tko bi je htio odvratiti od poziva primljenog od Boga. 
Dana 18. svibnja 1235. naime Grgur IX. je samostanu u Pragu dopustio u vlasništvo 
bolnicu sv. Franje sa svim njezinim dobrima, odredivši da prihodi njezinih posjeda 
služe za uzdržavanje redovnica. Nije siguran nadnevak ovoga pisma: možda bi ga se 
moglo smjestiti između svibnja 1235. i početka 1237, prije nego je Janja podnijela 
molbu papi da odvoji te dvije ustanove kako bi osigurala samostanu život u najuzvi- 
šenijem siromaštvu. 

36 Largitor gratiae , izričaj ukorijenjen u otačkoj književnosti (usp. Augustin, De na- 
tura et origine animae, 4,11,16), zajedno s »Ocem milosrđa« jedan je od Klarinih 
najdražih Božjih imena (usp. OPorKl 2.58). 

37 Janjino slavno odredište smiono je izraženo svadbenom slikom uzetom iz mari- 
janske liturgije (antifona Marta virgo assumpta est ad aethereum thalamum Uznesenja i 
zavjetne službe B. D. Marije). 

38 Rahela, prema etimologiji sv. Jeronima ( Liber interpretationis de nominibus ebrai- 
cis, 8,7; 9,25), znači »ona koja vidi početak« ili »promatrani početak«, prijevod koji 
je prešao u srednjovjekovnu duhovnost zahvaljujući nada sve spisima Grgura Velikog 
( Moralia 6,16; Homilije o Ezekijelu 2,2,10-11). 

ne spotičući se 

da se ni prašina tvoga tabana ne hvata, 

13 sigurna, radosna i hitra 
sigurno hodi stazom blaženstva, 

14 ne vjerujući ničemu, ne pristajući ni uza što 

što bi te od tog nauma odvratiti htjelo, 

što bi ti na put stupicu stavljalo (usp. Rim 14,13), 

kako ne bi u onom savršenstvu 

kojim te Duh Gospodnji pozva 

ispunila Višnjemu zavjete svoje (Ps 49,14). 

15 A u tome da sigurnije hodiš putem zapovijedi (usp. Ps 118,32) 
Gospodnjih slijedi savjet poštovanog oca našega, brata našega Ilije, 
generalnog ministra; 39 1B tome savjetu daj prednost pred ostalima i 
smatraj ga sebi dražim od svakoga dara. 

1 7 A ako ti tko što drugo rekne, 

ako te htjedne nagovoriti na što drugo 

što bi tvoje savršenstvo sprečavalo, 

što bi se činilo protivnim božanskome pozivu, 

makar ga morala poštivati, 

njegov savjet ipak ne slijedi, 

18 nego, djevice siromašna, 

Krista siromašnog prigrli. 40 

19 Gledaj kako se radi tebe prezrenim učini i slijedi ga, postavši 
radi njega prezrena na ovome svijetu. 20 Zaručnika svoga, najljepšega 
od sinova ljudskih (Ps 44,3), koji radi tvoga spasa posta najbezvred- 
niji od ljudi, prezren, udaran i po cijelome tijelu višekratno bičevan, 
koji umrije u samim mukama križa, kraljice preslavna, gledaj, pro- 
matraj i razmatraj te njega nasljedovati nastoj. 


39 Ilija Kortonski, kojega Klara naznačuje Janji kao jamca njezina evanđeoskoga 
poziva, bio je general Manje braće od 1232. do 1239, nakon što je bio Franjin za- 
mjenik od 1221. do 1227. Znakovito je ovo svjedočanstvo odnosa povjerljivog po- 
štovanja koje povezivaše sveticu s Franjinim drugom, koji je, čini se, podupirao izbor 
zajedničarskoga siromaštva u ženskim samostanima nađahnutirna na Klari (usp. M. 
P Alberzoni, Chiara e ii papato, Milano 1995, str. 69-89). 

40 Klara postaje glas opomene koju Franjo bijaše ostavio siromašnim sestrama Sve- 
toga Damjana malo prije svoje smrti kao posljednju volju (PrKl 6,6-9). Prikriven je, 
ali odlučan priziv na papu Grgura IX. Slično upozorenje, ali s protivnom svrhom, či- 
tamo u pismu koje je Grgur IX. poslao 11. svibnja 1238. Janji Češkoj, koje ju poziva 
neka ne sluša »išta što bi joj savjetovao netko možda gorljiv, ali ne bogat znanjem«, 
vjerojatno isti brat Ilija. Ovo moguće dopisivanje stvorilo je pretpostavku da bi drugo 
Klarino pismo slijedilo Angelis gaudium, dopuštajući uvijek da su Klari bila poznata 
papinska pisma (usp. Chiara d’Assisi, Lettere ad Agnese, prir. Pozzi-Rima, str. 1 14). 

21 S njim ako trpiš, 5 njim ćeš kralj evati, 

ako s njime tuguješ, s njime ćeš se radovati, 

ako u muci križa r njime umreš (usp. 2 Tim 2,12; Rim 8,17), 

s njim u svetim odorama (Ps 109,3) 

u odajama ćeš nebeskim boraviti, 

22 i ime će tvoje biti zapisano u knjizi Života (Fil 4,3; Otk 3,5), 
i bit će slavno među ljudima. 

23 Zbog toga ćeš zauvijek i u vijeke vjekova baštiniti slavu nebe- 
sku u zamjenu za zemaljske i prolazne stvari, dobit ćeš vječna dobra 
u zamjenu za propadljiva i živjet ćeš u vijeke vjekova. 

24 Ostaj zdravo, predraga sestro i gospodarice, radi Gospodina, 
zaručnika tvojega; 25 a mene i moje sestre, koje se radujemo zbog 
dobara Gospodnjih koja u tebi po svojoj milosti ostvaruje, nastoj 
u svojim pobožnim molitvama preporučivati Gospodinu (usp. Dj 
14,22). 26 I svojim nas sestrama osobito preporuči. 


Treće pismo svetoj Janji Praškoj 

'U Kristu svojoj veoma štovanoj i više od svih smrtnika voljenoj 
sestri Janji, sestri presvijetloga kralja Ćeške, 41 sada već i sestri i za- 
ručnici (usp. Mt 12,50; 2 Kor 11,2) višnjega Kralja nebeskog, 2 Kla- 
ra, najponiznija i nedostojna službenica Kristova i sluškinja siromaš- 
nih gospođa, radosti spasa u početniku spasenja (usp. Fleb 2, 10) i sve 
najbolje što se može željeti. 42 

3 Čujem da si dobro zdrava i sretna i da uspješno napreduješ u 
trci započetoj radi dobivanja nebeske nagrade. 4 I tolika me radost 
ispunja i toliko oduševljenje u Gospodinu obuzima jer znam i mi- 
slim da čudesno dopunjuješ manjkavost u mene i u ostalih sestara u 
nasljedovanju stopa 43 siromašnoga i poniznoga Isusa Krista. 


41 Radi se o Janjinu bratu Vjenceslavu I. ( 1205-1253), koji je postao kralj Češke u 
prosincu 1230. nakon smrti oca Premislava Otokara I. 

42 Treće pismo, potaknuto Janjinim upitom o postu, općenito se datira između 
kraja 1237. i početka 1238. Zelja salutis gaudia igra na dvostrukome smislu izme- 
đu pozdrava pisma i duhovnoga zdravlja, nagovješćujući prevladavajući ton pisma, 
ton radosti: Klarine radosti zbog Janjina prianjanja uza život u najvišem siromaštvu; 
radosti zbog osobnoga iskustva sjedinjenja s Bogom, življenoga kao preobrazbu u 
Krista i primanje trojstvenoga života na Marijin način. Devet puta se u ovome pismu 
pojavljuju pojmovi gaudium igaudere, koje smo, već prema slučaju, preveli s radost, 
veselje i radovati se. 

43 »Nasljedovanje stopa« prevodi izričaj vestigiorum imitationis (usp. 2PJa 15.17; 
OporKl 36.56). 

5 Uistinu se mogu radovati, i nitko mi te radosti ne može oduzeti, 
6 jer već imam za čim sam pod nebom čeznula: 44 vidim kako ti, pot- 
pomognuta nekom divnom povlasticom mudrosti iz usta samoga 
Boga, strašno i neočekivano pobjeđuješ lukavstvo prepredena ne- 
prijatelja, oholost koja upropaštava ljudsku narav i ispraznost koja 
zaluđuje ljudska srca, 7 i da neusporedivo blago 45 skriveno na njivi 
svijeta i ljudskih srdaca - kojim se kupuje (usp. Mt 13,44) ona Riječ 
po kojoj sve iz ničega postade (usp. Iv 1,3) - zgrćeš poniznošću, sna- 
gom vjere i rukama siromaštva. 8 I, da se poslužim riječima samog 
apostola, smatram te pomoćnicom samoga Boga i podizateljicom 
klonulih udova njegova neizreciva tijela. 46 

9 Tko da mi rekne da se ne radujem zbog tako čudesnih radosti? 
^°Raduj se dakle uvijek u Gospodinu (usp. Fil 4,4) i ti, predraga, "i 
neka te ne obuzme gorčina i tmina, u Kristu najvoljenija gospođo, 
radosti anđela i vijence (usp. Fil 4,1) sestara; 12 stavi svoj duh u ogle- 
dalo vječnosti, stavi svoju dušu u odsjaj slave (usp. Heb 1, 3), 13 stavi 
svoje srce u otisak božanskoga bića (usp. Fleb 1,3) i kontemplacijom 
preobrazi svu samu sebe u sliku (usp. 2 Kor 3,18) božanstva samoga, 
14 da i sama osjetiš ono što osjećaju prijatelji kušajući skrivenu slast 
(Ps 30,20) koju sam Bog od iskona sačuva za ljubitelje svoje. 15 Pa 
okanivši se svega što u ovom varljivom, nemirnom svijetu vreba na 
njegove zaslijepljene ljubitelje, potpuno ljubi onoga koji svega sebe 
preda iz ljubavi prema tebi, 1 6 čijoj se ljepoti dive Sunce i Mjesec, 47 
čijim nagradama te njihovoj vrijednosti i veličini nema kraja (Ps 
144,3), 17 to jest onog Sina Svevišnjega koga Djevica rodi i nakon 
njegova rođenja djevica ostade. 48 18 Drži se njegove presvete majke 
koja rodi tolikoga Sina da ga nebesa ne mogu obuhvatiti (usp. 1 Kr 


44 Iz liturgije časoslova sv. Janje, djevice i mučenice: treća noćnica, IX. čitanje; po- 
hvale, ant. za Benedictus. Klara je ispunjena radošću jer, nakon bojazni izraženih u 
drugome pismu, vidi da Janja dijeli s njome »neusporedivo blago«. Među retcima 
mogu se još pročitati zbivanja u praškome samostanu: 14. travnja 1237. Grgur IX. 
odobrio je Janjinoj zajednici odreknuće dobara bolnice sv. Franje, što je 15. travnja 
1238. dovelo do konačne podjele povlastice siromaštva, slične onoj koju je Klara 
posjedovala za Sveti Damjan već od 1228. 

45 Časoslov sv. Janje, otpjev na V čitanje. 

46 Za Janjino crkveno poslanje ( cadentium membrorum sublevatricem) Klara 
upotrebljava istu sliku koja će se vraćati u Franjinoj hagiografiji u svezi sa snom Ino- 
centa III.: »Ovo je doista onaj sveti i pobožni čoyjek koji će poduprijeti (sublevabi- 
tur) i podržavati Crkvu Božju« (LegTd 51; usp. 2Čel 17). 

47 Antifona i otpjev časoslova sv. Janje, djevice i mučenice. 

48 Usp. Post partum Virgo inviolata permansisti, antifona i redak koji se vraćaju u 
liturgiji marijanskih blagdana. 

8,27), 19 a ona ga je ipak primila i zatvorila u malen prostor svete 
utrobe i u djevičanskom krilu nosila. 49 

20 Tko da se ne boji zasjeda čovjekova neprijatelja, koji sjajem 
trenutačne i lažne slave smišlja da sroza ni na što ono što je veće od 
neba? 21 Gle, jasno je kako je po milosti Božjoj duša čovjeka vjerni- 
ka, najdostojnija od svih stvorenja, veća od neba, 22 budući da nebesa 
s drugim stvorenjima ne mogu obuhvatiti (usp. 2 Ljet 2,5; 1 Kr 8,27) 
Stvoritelja, a jedino duša čovjeka vjernika njegovo je boravište i sje- 
dište, i to samo po ljubavi koje bezbožnici nemaju. 23 Jer Istina veli: 
Tko mene ljubi, njega će ljubiti Otac moj, i ja ću ljubiti njega, k njemu 
ćemo doći i kod njega se nastaniti (Iv 14,21.23). 

24 Kao što ga je dakle slavna Djevica djevica nosila tvarno, 25 tako 
ga i ti, idući stopama njegovim (usp. 1 Pt 2,21), osobito stopama po- 
niznosti i siromaštva, bez svake sumnje možeš uvijek nositi duhov- 
no u čistu i djevičanskom tijelu, 2% obuhvaćajući onoga koji i tebe i 
sve obuhvaća (usp. Mudr 1,7; Kol 1,17), posjedovat ćeš ono što ćeš i 
u usporedbi s drugim prolaznim posjedima ovoga svijeta jače posje- 
dovati. 27 U tome se neki svjetovni kraljevi i kraljice varaju: 28 makar 
se njihova oholost do neba uzdigla i njihova glava oblake dotakla, na 
kraju će poput smeća propasti (usp. Job 20,6-7). 

29 A o onome što si me već zamolila da ti objasnim 50 , 30 to jest 
koje su to svetkovine koje možda - mislim da ti je donekle znano 


49 U ovome odlomku Klara ujedinjuje druga dva liturgijska teksta: otpjev Sancta et 
immaculata virginitas, koji dolazi u časoslovu Božića, Navještenja, Svili svetih i za- 
vjetne službe Blažene Djevice Marije: »Quia quem caeli capere non poterant tuo 
gremio contulisti« i himan Quem terra pontus marijanskih blagdana i časoslova B. 
D. Marije za matutin: »Quem terra, pontus, aethera / colunt, adorant, praedicant / 
trinam regentem machinam / claustrum Mariae baiulat. // Cui luna, et sol et omnia / 
deserviunt per tempora / perfusa caeli gratia / gestant puellae viscera«. 

50 Janja želi znati za koje je blagdane u godini Franjo htio da se ublaži stroga prehra- 
na. Iza toga pitanja možda stoji objavljivanje bule Licet velut ignis od 9. veljače 1237, 
kojom je Grgur IX. nametnuo čitavome Redu svetoga Damjana trajno uzdržavanje 
od mesa, po uzoru na Cistercitski red. Klara odgovara izlažući praksu koja se provodi 
u Svetome Damjanu: uvijek korizmena jela (tj. žitarice, sočiva, sirovo povrće i voće), 
bilo u obične dane bilo na blagdane, i neprestani post, tj. jedan obrok na dan, izuzev- 
ši nedjelje, Božić i, za one koje hoće, četvrtak izvan pokorničkoga vremena, kada se 
mogu uzeti dva obroka. Prema uputama koje je dao Franjo također se ne posti »ni 
na jedan Uskrs« - tj. veće svetkovine poput Bogojavljenja i Duhova, prema pučkome 
jeziku koji se koristio u Umbriji i drugim krajevima (usp. Omaechevarn'a, Escritos de 
santa Clara, str. 28-29; C. Du Cange, Glossarium mediae et infirmae latinitatis, Graz 
1953, t. VI, str. 191) - blagdani Blažene Djevice Marije i apostola, ako ne padaju u 
petak, izuzeti su od posta, ali ne od strogosti u korizmenoj hrani pri čemu svetica po- 
sebice uporno ustrajava. »Raznovrsna jela« su dakle samo za slabe i bolesne sestre, 
koje će Klara u Pravilu osloboditi od posta (usp. PrKl 3,8-11). Vjerojatno se Janja 
poslužila Klarinim objašnjenjem kada je pisala Grguru IX. da zamoli za ublaženje 
posta s obzirom na strože propise hugolinske forma vivendi-, pojavljuju se naime go- 
tovo istim riječima u dvjema papinskim bulama koje su odgovor Janji, jedna od 5. 
svibnja, druga od 18. prosinca. Ovim zadnjim pismom, Exparte carissimae, papa staje 

- po naputku preslavnoga našeg svetog oca Franje treba posebno 
slaviti uz raznovrsna jela, smatram da tvojoj ljubavi treba odgo- 
voriti: 31 Neka naime zna tvoja razboritost kako osim onih slabih 
i bolesnih, prema kojima - čemu nas je opomenuo i zapovjedio 
nam - možemo što se tiče jela postupati što je moguće obzirnije, 
32 svaka od nas zdrava i snažna smije blagovati samo korizmena jela, 
kako radnim danom tako i na svetkovine, i treba da postimo sva- 
ki dan 33 osim nedjeljom i na dan Gospodinova Rođenja, kad valja 
jesti dvaput dnevno. 34 A četvrtkom u crkveno vrijeme kroz godinu 
svakoj se ostavlja na volju da ne mora postiti koja neće. 35 Mi pak 
zdrave postimo svaki dan osim nedjeljom i na Božić. 36 Ne moramo 
postiti ni na jedan Uskrs, kako veli spis blaženoga Franje, a ni na 
svetkovine svete Marije i svetih apostola, osim ako te svetkovine pad- 
nu na petak. 37 A kao što je gore rečeno, mi koje smo zdrave i snažne 
uvijek jedemo korizmena jela. 

38 Ali jer ni tijelo naše nije tijelo od mjedi, ni snaga naša snaga kame- 
na (usp. Job 6,12), 39 naprotiv krhke smo i podložne svakoj tjelesnoj 
slabosti, 40 molim te i u Gospodinu tražim, predraga, da mudro i 
razborito odustaneš od nekog nerazborita i nemoguće stroga posta 
na koji si se, doznadoh, dala; 41 i to radi toga kako bi živa, živa slavila 
(usp. Job 38,19; Sir 17,27) Gospodina, kako bi svoju razumnu žrtvu 
(usp. Rim 12,1) i žrtvu uvijek solju začinjenu (usp. Lev 2,13; Kol 4,6) 
Gospodinu prikazivala. 51 

42 Ostaj mi uvijek zdravo u Gospodinu, kao što i ja želim biti 
zdrava i u svojim svetim molitvama preporuči mene i moje sestre. 


Četvrto pismo svetoj Janji Praškoj 

'Polovici duše svoje i škrinji posebno srdačne ljubavi, svijetloj 
kraljici, zaručnici vječnoga Kralja Jaganjca, gospođi Janji, svojoj 
predragoj majci i među svima ostalima posebnoj kćeri, 2 Klara, ne- 
dostojna službenica Kristova i beskorisna sluškinja njegovih službe- 
nica koje borave u samostanu svetoga Damjana u Asizu, pozdrav 3 i 


na kraj tome pitanju obvezavši Janju i sestre na opsluživanje posta kako je propisan 
u njegovu Pravilu, koje je potvrdio za samostan u Pragu 9. svibnja prethodne godine. 

51 Ono što Pavao ističe za unutarnje bogoslužje i propise Levitskoga zakona o 
obrednim prinosima, to Klara primjenjuje na žrtvu koju treba Bogu prinijeti prema 
glasu razuma i razboritosti. Zanimljiva je činjenica da se slična tvrdnja nalazi u pismu 
koje je Grgur IX. uputio Janji Češkoj 9. travnja 1237, još uvijek u svezi s postom: 
»Jer dobro je da štovanje koje stvorenje duguje Bogu bude razborito«. Iz biografskih 
izvora znamo da je Klara, kada je pisala ovo pismo, bolovala tridesetak godina: iz 
toga osobnog iskustva ljudske krhkosti stekla je ono mjerilo milosrđa i umjerenosti 
koje je uvijek pokazivala prema svojim sestrama. 

želja da s ostalim presvetim djevicama pred prijestoljem Božjim i 
Jaganjčevim pjevaš novu pjesmu i pratiš jaganjca kamo god pođe (Otk 
14,3— 4) 52 . 

4 0 majko i kćeri, zaručnice (usp. Mt 12,50; 2 Kor 11,2) Kralja 
svih vjekova, ako ti i nisam pisala često kao što jednako katkad 
tvoja i moja duša žudi i želi, 5 ne čudi se i ne povjeruj da ikada va- 
tra ljubavi prema tebi u srcu majke tvoje manje milo gori. 6 Razlog 
je ovo: spriječio me manjak glasnika i očite opasnosti na putova- 
njima. 53 7 Sada pak, pišući tvojoj ljubavi, radujem se i kličem ti u 
radosti duha (usp. 1 Sol 1,6), zaručnice Kristova, 8 jer si napustila sve 
taštine ovoga svijeta i čudesno se kao druga presveta djevica, sveta 
Janja, zaručila s nevinim jaganjcem (1 Pt 1,19) koji odnosi grijeh svi- 
jeta (Iv 1,29). 

9 Doista, blažena ona, 

kojoj je dano da se domogne ove gozbe, 

da svim srcem pristaje uz onoga 

10 čijoj se ljepoti 

sve čete blaženika nebeskih 

bez prestanka dive, 

"čija ljubav osvaja, 

čije razmatranje okrepljuje, 

čija dobrota ispunja, 

12 čija milina napunja, 


52 Četvrto pismo vjerojatno seže u posljednje mjesece Marina života: nije više po- 
taknuto sporednim događanjima, nego je to oproštaj s veoma ljubljenom sestrom 
koji, kako spominje pozdrav na početku, završava divnom pjesmom hvale i slijeđenja 
Janjeta, kao neki preludij vječne svadbe. 

53 Ako je čak i postojao neki razmak u dopisivanju između Mare i Janje Češke, 
nemamo razloga isključiti da su postojali i drugi doticaji između trećega ( 1237/1238) 
i četvrtoga pisma (1253). Štoviše, bijaše to odlučujuće razdoblje za Maru i njezinu 
karizmu, koje će dovesti do potvrde Forma vitae od strane Inocenta IV) 9. kolovoza 
1253, koju je Hara sastavila za samostan svetoga Damjana. Za ovaj povijesni raz- 
voj bio je važan doprinos praške opatice: nakon što joj je pismom Angelis gaudium 
od svibnja 1238. Grgur IX. odbio odobrenje jednoga novog pravila koje se temelji 
na prvotnoj Franjinoj formula vitae - koju je papa nazvao »piće za novorođenčad« 
- Janja je 1243. zatražila od pape Inocenta IV da donese neke važne preinake u 
franjevačkome smislu u hugolinskoj/btrođ vivendi. Ti zahtjevi bili su samo djelomice 
prihvaćeni u pravilu koje je isti papa objavio 1247, gdje je ime sv. Benedikta zamije- 
njeno imenom sv. Franje, izričito ipak dopuštajući zajedničko posjedovanje. U tome 
odlučnom zalaganju da se očuva osebujnost njihova oblika života valja pretpostaviti 
da su ove dvije žene djelovale u potpunome zajedništvu nakana, što bi tražilo njihov 
neprekidni kontakt. Prema svjedočanstvu Legende češke svetice (IV 31), iz XIV st., 
sama Mara je poslala svoje Pravilo Janji »kao zalog buduće baštine«, vjerojatno na- 
kon odobrenja od strane kardinala Rajnalda u rujnu 1252. Janja će ga opsluživati sve 
do smrti, postigavši njegovu potvrdu za svoj samostan u Pragu od strane Aleksandra 
IV Dobro su dakle utemeljeni izričaji osobite naklonosti koje Mara pridržava Janji, 
premda pismo ne spominje izričito te povijesne okolnosti. 

čiji spomen blago rasvjetljuje, 

13 čiji miris mrtve oživljuje 54 
i čije slavno gledanje blaženima čini 
sve građane višnjeg Jeruzalema: 

14 budući da je on odsjaj vječne slave (Heb 1,3), 
odsjev vječne svjetlosti 
i zrcalo čisto (Mudr 7,26), 

15 u to zrcalo 55 svednevice gledaj, kraljice, zaručnice Isusa Kri- 
sta, i u njemu stalno promatraj svoje lice, 16 da se tako sva iznutra 
i izvana ukrasiš obučena u haljinu od veza šarena (usp. Ps 44,15), 
17 urešena jednako cvjetovima svih vrlina i odjećom kako dolikuje, 
kćeri i najdraža zaručnice višnjega Kralja. 18 A u tom zrcalu odsijeva 
blaženo siromaštvo, sveta poniznost i neizreciva ljubav, kako ćeš s 
Božjom milošću moći gledati u cijelom zrcalu. 

19 Promatraj, velim, početak toga zrcala, to jest siromaštvo onoga 
položenoga u jasle i povijenoga u pelene (usp. Lk 2,12). 20 O čude- 
sne poniznosti, o zapanjujućeg siromaštva! 21 U jaslama leži Kralj 
anđela, Gospodar neba i zemlje (Mt 11, 25). 56 22 A u sredini zrcala 
promatraj poniznost, siromaštvo, ali blaženo, bezbrojne napore i 
muke koje je podnio radi otkupljenja ljudskoga roda. 23 I na kraju 
toga zrcala promatraj neizrecivu ljubav iz koje je htio trpjeti na drvu 
križa i na njemu umrijeti najsramotnijom vrstom smrti. 

24 Stoga je to ogledalo postavljeno na drvo križa samo opominjalo 
prolaznike što ondje treba promatrati: 25 Svi vi što putem prolazite po- 
gledajte i vidite ima li boli kakva je bol moja (Tuž 1,12) 57 ; ^odgovo- 
rimo, veli, na njegov vapaj i jauk jednoglasno i jednodušno: Uvijek 
ću se sjećati i sahnut će u meni duša moja (Tuž 3,20). 27 Tu se dakle, 
kraljice nebeskoga Kralja, sveudilj jače raspaljuj žarom ljubavi. 

28 Promatraj k tome njegovu neizrecivu slast, bogatstvo i vječne 
časti, 29 uzdiši od silne čežnje srca i ljubavi te vapi: 


54 Iz časoslova sv. Janje, djevice i mučenice, prva noćnica, III. čitanje. 

55 Metafora ogledala, veoma prisutna u srednjovjekovnoj književnosti, ovdje je 
upotrijebljena da izrazi tijek nasljedovanja i preobraženja u Krista u zaručničkome 
zajedništvu (usp. 3PJa 13). Ogledalo pred kojim je Janja pozvana resiti se jest Isuso- 
va osoba, u potpunosti Njegova otajstva vječne Riječi Očeve, utjelovljene u siromaš- 
tvu ljudskoga stanja, raspete i uskrsle i vječno živuče u slavi. 

56 Upada u oči sličnost s jednim odlomkom iz Sermones Antuna Padovanskoga: 
»O siromaštvo, o poniznosti! Gospodar svih stvari umotan je u povoje, kralj anđela 
smješten je u štali!« (In Nativitate Domini, 1). 

57 Ovaj redak iz Tužaljki, stavljen u usta umirućem Isusu na križu, otvara također 
psalam devetoga časa Časoslova muke koji je sastavio Franjo, a koji je Klara »molila 
sličnim osjećajima« (LegKl 30). 

30 Povuci me za sobom, 

bježimo u mirisu pomasti tvojih (usp. Pj 1,3-4), 
zaručniče nebeski! 

3 'Trčat ću i neću šuštati 

dok me ne uvedešu vinski podrutn (usp. Pj 2,4), 

32 dok tvoja ljevica bude pod glavotn mojom, 
a desnica me sretno bude grlila (usp. Pj 2,6), 
dok me budeš sretno ljubio poljupcem usta svojih (usp. Pj 1,1). 

33 Uronjena u to promatranje sjećaj se svoje siromašne majke; 
34 znaj da sam ja sretan spomen na te neizbrisivo upisala na ploče srca 
svoga ( usp. Izr 3,3) jer si mi od svih draža. 

35 Sto da ti još pišem? Neka u ljubavi prema tebi šuti jezik tijela, 
a to znači: neka govori jezik duha. 36 Kćeri blagoslovljena, budući 
da jezik tijela nikako ne može potpunije izraziti ljubav koju gajim 
prema tebi, to znači da sam ti ovo polovično napisala. 37 Molim te, 
primi to dobrostivo i odano, gledajući u ovim riječima barem maj- 
činski osjećaj, koji me svaki dan zahvaća žarom ljubavi prema tebi i 
tvojim kćerima; njima mene i moje kćeri u Kristu veoma preporuči. 
38 I ove moje kćeri, a osobito veoma razborita djevica Janja, sestra 
moja, 58 preporučuju se u Gospodinu koliko više mogu tebi i tvojim 
kćerima. 

39 Ostaj zdravo, predraga kćeri, sa svojim kćerima sve do prijesto- 
lja slave velikoga Boga (Tit 2,13), i molite za nas (1 Sol5,25). 

40 Donositelje ovoga pisma, predrage naše brata Amata, draga 
Bogu i ljudima (Sir 45,1), i brata Bonaguru, ovim pismom preporu- 
čujem tvojoj ljubavi koliko god mogu. Amen. 


58 Janja, tri godine mlađa od Klare, prva je dijelila s njome evanđeosku pustolovinu, 
pridruživši se sestri u Sv. Anđelu u Panzu šesnaest dana nakon njezina bijega iz očin- 
ske kuće. Poslana, kako se općenito drži, preuzeti upravu samostana u Monticellu 
kod Firence, prenijela je ondje opsluživanje siromaštva (usp. Chronica XXIV genera- 
liurn Ordinis minorum, AF, III, Quaracchi 1897, str. 175). Nemamo sigurnih vijesti 
da bismo datirali njezin povratak u Asiz. Povjesničar iz XVI. st. Mariano Firentinski 
smješta ga u godinu Klarine smrti (usp. Libro delle degnita et excellentie del Ordine de- 
lla seraphica madre delle povere dame santa Chiara da Assisi, prir. G. Boccali, S. Maria 
degli Angeli 1986, str. 140). Iz svjedočanstva Legende svete Klare znamo da je Janja 
bila pored Klare u trenutku njezina prijelaza te da je i sama preminula u Svetome 
Damjanu kratko poslije. »Virgo prudentissima« naziv je koji liturgija pridaje Djevici 
Mariji: u ovoj kratkoj napomeni možemo zapaziti ljubav ispunjenu poštovanjem koja 
povezuje Klaru s mlađom sestrom. 

Pismo Ermentrudi iz Brugesa 

'Ermentrudi, 59 predragoj sestri, Klara Asiška, ponizna službeni- 
ca Isusa Krista, pozdrav i mir. 

2 Znam, predraga sestro, da si uz pomoć milosti Božje sretno po- 
bjegla od nečista svijeta. 3 Zato se radujem i čestitam ti, i opet se 
radujem što ti sa svojim kćerima zdušno ideš stazama vrlina. 

4 Predraga, budi vjerna onomu 

komu si se obećala do smrti, 

jer on će te okruniti vijencem života (usp. Jak 1,12). 

5 Kratak je ovdje trud naš, 
a nagrada vječna. 

6 Neka te ne zbuni buka svijeta 
koji poput sjene bježi (usp. Job 14,2). 

Neka te ne zalude isprazne utvare varljiva svijeta. 

Na zov pakla zatisni uši 
i hrabro skrši njegove kušnje. 

7 Protivštine rado podnosi, 
a sreća i dobro neka te ne uzohole: 
sreća naime vjeru traži, nesreća tjera. 

8 Sto si Bogu zavjetovala, vjerno izvrši (usp. Ps 75,12) 
pa će ti on uzvratiti. 

9 0 predraga, gledaj u nebo 
koje nas poziva; 
uzmi križ i idi za Kristom 
koji ide pred nama: 

10 jer nakon mnogih raznih nevolja 
po njemu ćemo ući u slavu njegovu (Dj 14,22; Lk 24,26). 
u Svim srcem ljubi Boga (usp. Pnz 11,1; Lk 10,27) 
i Isusa, Sina njegova, 
za nas grešnike razapeta, 

i neka iz tvoje pameti nikada ne iščezne spomen na nj. 
12 Neprestano razmatraj o tajnama križa 
i tjeskobama majke koja pod križem stoji (usp. Iv 19,25). 
13 Uvijek/;zo// / bdij (usp. Mt 26,41; 2 Tim 4,5). 


59 Ermentruda, kći plemićke obitelji grada Kolna, ostavila je svoju domovinu oko 
1240. i poduzela dugo hodočašće u strane zemlje, potaknuta željom da služi Bogu u 
skrovitosti. Stigavši u Flandriju, nastanila se u maloj zatvorenoj ćeliji u okolici Bru- 
gesa. Doznavši za oblik života Siromašnih sestara, poduzela je putovanje u Italiju da 
se susretne s Klarom i zatraži od pape dopuštenje da svoje »zatvoreništvo« pretvori 
u samostan Damjanitkinja. Postigavši odobrenje, vratila se u Bruges gdje je sagradila 
samostan u koji je uvela opsluživanje Pravila sv. Klare. Samostan u Brugesu postao je 
za kratko vrijeme središte zračenja klarijanskoga života u Flandriji. 

1 ‘'Djelo koje si dobro započela postojano izvrši 
i služenje koje si prihvatila 
u svetom siromaštvu 

i iskrenoj poniznosti ispuni (usp. 2 Tim 4,5). 
15 Nemoj se bojati, kćeri: 

Vjeran je Bog u svim riječima svojim 
i svet u svim svojim djelima (Ps 144,13). 

Izlit će na te i na kćeri tvoje 
blagoslov svoj. 

16 I bit će pomoćnik vaš i tješitelj najbolji; 60 
otkupitelj je naš i vječna nagrada. 

17 Molimo Boga jedne za druge (Jak 5,16), 
jer tako ćemo noseći jedne teret ljubavi drugih 
lako ispuniti zakon Kristov (Gal 6,2). 

Amen. 


60 


Consolator optimus naziv je Duha Svetoga u duhovskoj posljednici Venisancte Spiritus. 


Pravilo sv. Klare 


Uvod 

CHIARA AUGUSTA LAINATI 

Pravilo svete Klare, Solet annuere - odobreno od pape Inocenta 
IV (Sinibaldo Fieschi) 9. kolovoza 1253. u Asizu, samo dva dana 
prije svetičine smrti - prekrasan je dokument čiji izvornik još posto- 
ji sačuvan među drugim Klarinim uspomenama u njezinoj bazilici 
u Asizu. 

Prvo pravilo koje je napisala jedna žena za žene 61 sažima svu 
novost koju je Duh Gospodnji pobudio u Franjinu i Klarinu životu; 
novost već u počecima dobro zamijećena i isticana od strane Crkve u 
njezinim najvišim vrhovima, 62 kao i od strane životopisaca i svjedo- 
ka očevidaca novoga pokreta: prvoga, bezuvjetno, Jakova Vitrijskog, 
koji na svome putovanju prema svetome Ivanu u Akri, zaustavivši se 
u Peruđi da ondje bude imenovan biskupom, dotiče rukom stvarnost 
onih siromaha iz evanđelja kakvi su Franjo i Klara i njihovi sljedbenici 
u okolici Peruđe. Kao stručnjaku za nove ženske redovničke oblike, 
koji se uređuju i postupno sve više otvaraju novim iskustvima u Crkvi 
njegova vremena - kao što je iskustvo begina biskupije Liege - ne 
izmiče mu potpuna »novost« »pokreta« Klare i njezinih »gospođa« 
koje su s njom: jer sve do onog nadnevka (1216) radi se o pokretu, 
a ne o redovničkome redu. Njegovo čuđenje je veliko: »Žene [ma- 
nje sestre], naprotiv, 63 borave zajedno u nekim gostinjcima nedaleko 
od gradova i ne primaju nikakve darovnice, nego žive od rada svojih 
ruku. Velika je njihova žalost i uznemirenost kada vide da ih klerici i 
laici časte više nego bi one htjele« ( Pismo iz Genove, 10). 

Ali oblik života Klare i siromašnih sestara Svetoga Damjana kakav 
se iznenada javlja u Crkvi XIII. stoljeća postavljao je pravno-institu- 
cionalno pitanje ne baš lagana rješenja. Novi pokret naime, koji se 

61 Usp. Th. Matura, u Introduzione kod M. F. Becker-Th. Matura-J. F. Godet, 
Chiara d'Assisi. Scritti, LIEF, Vicenza 1986, str. 36. 

62 Usp. odgovor pape Honorija III. kardinalu Hugolinu grofova Segni, od 27. ko- 
lovoza 1218: BF 1,1.2. 

63 Suprotno Manjoj braći koja idu svijetom dvojica po dvojica. 

upisivao među tolike spontane ženske pokrete toga vremena, trebao 
se naslanjati ili na pustinjačku ili na samostansku ili na kanoničku 
ustanovu (tako je nalagao kan. 13 IV lateranskog sabora); prijetilo 
mu je da ne propadne, kako se dogodilo sa svim drugim »pokreti- 
ma« toga vremena. Mukotrpna povijest Klarina Pravila, od prvotnog 
kratkog i jednostavnog »oblika života« koji joj je dao Franjo malo 
poslije njezina ulaska u Sveti Damjan (1212-1213), sve do konač- 
noga odobrenja 9. kolovoza 1253, ukazuje na ogromnu poteškoću 
da se Marijanski ideal posvemašnjeg siromaštva i malenosti uMopi 
u samostansku ustanovu; bila je to poteškoća koja je zaokupljala 
Klaru i Crkvu kroz četrdeset godina sve do konačnoga rješenja, koje 
je »novo stvaranje« Duha Gospodnjega u Crkvi i puno ostvarenje 
Klarine karizme: crkveni samostansM ustroj s potpuno franjevačMm 
evanđeosMm obilježjem. 

Moramo, prije svega, reći da je Klarino »obraćenje«, njezin izla- 
zak iz svijeta da uđe na put pokore (PrKl 6,1), potpuno izvlaštenje 
nepoznato u Crkvi XIII. stoljeća, ukoliko se ne tiče samo osobnog 
područja sestre (»in speciali«, u vlastitome), nego također cijele za- 
jednice (»in communi«); ne samo to: ne radi se ni samo o nekom 
pauperističkom izboru (koliko je pauperističkih pokreta rodilo Fra- 
njino i Klarino vrijeme!), nego još više: to znači ući u stanje »poni- 
žene niskosti« (»vilitas«; usp. LegKl 9), rubnosti i »beznačajnosti« u 
društvu onoga vremena, društvu bogaca, prosjaka, isMjučenih i onih 
na rubu; kao i za Franju, čije je obraćenje, vezano uz poljubac gubav- 
cu, »značilo ne samo pauperističM izbor nego promjenu društvenog 
staleža, ulazak među one koji su bili odbačeni od svih zbog njihova 
užasnoga stanja«. 64 

U tome postupnom silaženju sve niže, kroz »siromaštvo, napor, 
nevolju, omalovažavanje i prezir svijeta«, kako Klara svjedoči u sa- 
mome Pravilu (6,2), sve dok ne dosegne posljednji stupanj društvene 
ljestvice, siromaštvo postaje potpuno dijeljenje života istinskih siro- 
maha (i asketska poteškoća pojedine sestre kao i Reda bit će tada 
u spuštanju od »dragovoljnih siromaha« na »prave siromahe«), di- 
jeljenje koje za Klaru nitko ne smije dovesti u pitanje ili pogibelj, ni 
sama Crkva. U tome je korijen Povlastice siromaštva, koju imamo 
u pisanom obliku s biljegom Grgura IX., od 17. rujna 1228. i koja 
se rascvjetava, ali drukčijim riječima, snagom većom također zbog 
osobnog načina govora, u 6. poglavlju PrKl. U Svetome Damjanu 
bijaše toliko jasno da odobrenje Klarina Pravila znači upravo odobre- 
nje »povlastice siromaštva«, prije kao načina života negoli kao doku- 


64 Usp. R. Manselli-E. Pasztor, II monachesimo nel basso medioevo, u: Dall’eremo al 
cenobio. La civilta monastica in Italia dalle origini all’etd di Dante, Scheiwiller, Milano 
1987, str. 101. 

menta, da ti pojmovi za sestre svjedokinje u postupku za proglašenje 
Klare svetom bijahu jednako vrijedni. 

Pravilo ocrtava izbor života potpuno lišena jamstva za sutrašnjicu, 
ukorijenjenog jedino u vjeri; to znači širom otvoriti se pred Bogom 
s tihim i veselim pouzdanjem malenih, neograničenu vjeru u evan- 
đeoska obećanja dana siromašnima: »Pogledajte ptice nebeske...«, 
»promotrite poljske ljiljane...« (Mt 6,26-27.28-34; Lk 12,22-32). 
Iz toga proizlazi konačno i bez računice predanje »Ocu milosrđa«, 
koji je »Darovatelj svakoga dobra« (OporKl 2.58), hod - u strogoj 
klauzuri - »putnica i strankinja« na ovome svijetu, bez ičega, bez 
kuće, bez mjesta, bez ikakve stvari (PrKl 8,1), imajući kao jedino 
bogatstvo milosrđe, »milostinju« Gospodina koji svoje neizmjerno 
milosrđe izlijeva na najmanje od svoje djece (ondje). 

»Ne boj se, stado malo: svidjelo se Ocu vašemu dati vam svoje 
kraljevstvo« (Lk 12,32). Ovaj izričaj, koji u Lukinu evanđelju zaklju- 
čuje govor o siromaštvu, o pticama koje ne siju i ne žanju, pa ipak ih 
Bog hrani, i o ljiljanima koji ne predu i ne tkaju, pa se ipak odijevaju 
raskošnije od Salomona, bez sumnje je veoma drag opatici i majci sa- 
mostana svetoga Damjana: drag joj je toliko da ona svoju redovničku 
zajednicu ne vidi drukčije nego kao »stado malo, koje je Gospodin 
Otac riječju i primjerom preblaženoga našeg oca Franje rodio u svo- 
joj svetoj Crkvi, da nasljeduje siromaštvo i poniznost njegova ljublje- 
noga Sina i slavne Djevice Majke« (OporKl 46). 

Ovo malo »stado« sestara, rođeno od Oca i povjereno jednoj 
opatici i majci (usp. PrKl 4,9) - koja je upravo zbog toga »sluškinja 
sviju sestara« (PrKl 10,4) - »boravi zajedno«, kako je dobro nagla- 
sio Jakov Vitrijski u svome već navedenom svjedočanstvu; ali njihovo 
prebivanje zajedno jest ono kršćansko »prebivanje«, davanje pro- 
stora Duhu Gospodnjemu i postajanje, pod njegovim djelovanjem, 
prebivalištem Trojstva (»mansio«: Iv 14,23; vidi Klarino tumačenje 
u 3PJa 21.26). 

Kćeri i službenice Očeve, zaručnice Duha Svetoga, utjelovivši 
evanđelje (usp. »Oblik života« koji je Franjo dao Klari, u PrKl 6), to 
»življenje zajedno« siromašnih sestara, to riječno korito zajednice, 
zamišljeno je u PrKl kao »mjesto«, krilo u kojemu se rađa Sin Božji i 
Marijin, kao »kraljevstvo«: u življenju sestrinske ljubavi, koja sve žr- 
tvuje radi jedinstva i uzajamne ljubavi i mira (PrKl 4,22; 10,6.7). Ci- 
jelo Pravilo jest upravo »način svetoga zajedništva«, kako ga naziva 
pismo kardinala Rajnalda Ostijskog, doneseno na početku bule (16). 

Riječ Božja uobličava u savršeni sklad (usp. PrKl 4,3) te iz toga 
»jedinstva uzajamne ljubavi, koja je sveza savršenstva« (PrKl 10,7), 
izviru sve odredbe koje, protivno srednjovjekovnom piramidalnom 
načinu gradnje zajedništva, predviđaju sudjelovanje cijele zajednice 
u različitim, unutarnjim i izvanjskim, odlukama na korist i čast samo- 

stana. Ne samo to, nego uzajamna ljubav i prisno ponašanje među 
sestrama postaje mirna povjerljivost (usp. PrKl 8,15) i Klara je gleda 
- na Franjinu tragu, ali u jednom širem kontekstu - kao majčinsku 
ljubav koja zna predvidjeti, poduprijeti i rastvoriti vlastitu utrobu da 
dadne život: »pa ako majka ljubi i njeguje tjelesnu kćer svoju, koliko 
jače mora sestra ljubiti i njegovati sestru svoju duhovnu!« (ondje). 
Ništa se ne smije suprotstavljati ovoj uzajamnoj ljubavi, koja je kra- 
ljevstvo već prisutno, Sin Božji utjelovljen među nama: upravo ono 
zbog čega je Pravilo nastalo i čemu teži. Ali Klara zna koliko je teško 
živjeti jedne za druge, u malenosti koja neprestano uzmiče: i iz srca 
joj se izvija jasna, tjeskobna opomena: »Neka se sestre čuvaju svake 
nesloge i podjele« (PrKl 10,6). 

Vrijeme je vrijeme Božje i njemu potpuno pripada prvenstvo. Nije 
teško nakon PrKl čitati u filigranu onaj lijepi spis koji je - skupa s 
»Oblikom života«, koji joj je Franjo dao u počecima, i zajedno s Po- 
vlasticom siromaštva - sačinjavao prve temelje početnih koraka Klare 
i sestara u njihovu zajedničarskom odnosu: Pravilo za samotišta, onaj 
način života koji su manja braća imala slijediti kada ih žeđ za mo- 
litvom i osobnim odnosom s Božjim Apsolutom udalji od svijeta i 
pozove ih u dublju i tihu samoću. 

Također i ritam vremena, kao i recitiranje božanskoga časoslova 
danju i noću u točno već određene časove, oponaša život u samotištu 
(usp. PrKl 3); ali ono što kod Klare govori o molitvi - a i to ima svoje 
korijene u malom pravilu za pustinjake - jest njezino povlačenje od 
svijeta: šutnja i klauzura (usp. PrKl 5) kao potpuno uranjanje u tajnu 
Boga. Motrenje i sudjelovanje u potpunoj i neizrecivoj Kristovoj sa- 
moći: to zatvara svijet za Klarinim leđima, ali joj istovremeno otvara 
prag Božje tajne i uvodi u »skrivenu slast koju sam Bog od iskona 
sačuva za ljubitelje svoje« (3PJa 14). Čak i PrKl, tako sažeto u svojim 
izričajima, poznaje kontemplativne odlomke neponovljive ljepote. 
Nije slučajno da se u Klarinu načinu pisanja - obilježenom asonan- 
com i iznenadnim nadahnućima, poput bljeskova koji se zapale u 
umu i u srcu - čak i govor o siromaštvu osvjetljava molitvom, kako je 
to u 2,25, gdje potiče sestre da se uvijek odijevaju »priprostom odje- 
ćom«. Prava »odjeća« koje se odjednom prisjeća jest »vestimentum 
eius« one »Ave Domina, sancta regina«: »Zdravo, odjećo njegova!«. 
I svakodnevnica biva cijela osjenčana jednim potezom držanja Mari- 
je, koja je odjeća Sina Božjega rođenog iz njezina tijela; Marije, sirote 
Majke Gospodinove, zatečene u trenutku kada u jasle polaže svo- 
je Djetešce: »Iz ljubavi prema presvetome i prelj ubijenome Djetetu 
povijenom u pelene i položenom u jasle i presvetoj Majci njegovoj 
opominjem, molim i potičem svoje sestre da uvijek nose priprostu 
odjeću«. Molitva dakle prožima život. Klara ju je naime naučila od 
Franje te je, osim časoslova Rimske crkve, običavala moliti časoslov 

muke ili križa što ga je Franjo sastavio (usp. LegKl 30), i upravo se tu 
pogled nježno zaustavlja na »presvetome ljubljenom Djetešcu [koje] 
nam je dano, i za nas se rodilo na putu te bilo položeno u jasle, jer za 
njega nije bilo mjesta u svratištu . . .« (CMu \J7). 

Kako god se rasporedili, bez prije i poslije: siromaštvo kao izbor 
malenosti, bratstvo kao izgradnja uzajamnog jedinstva i sudioništva 
te molitva u tišini klauzure jesu oni koji sačinjavaju dušu Pravila sve- 
te Klare, kao što su sačinjavali njezin život. U »vjernosti Katoličkoj 
crkvi«: »da uvijek podložne i podvrgnute stopama iste svete Crkve, 
utemeljene u katoličkoj vjeri, zauvijek opslužujemo [...] sveto evan- 
đelje, što smo čvrsto obećale. Amen« (PrKl 12,13). 

Završni »Amen« nije naprosto zaključak. On pokazuje da se u 
ispunjavanju onoga što je napisano nalazi kraljevstvo u svojoj punini. 
Jer Krist je Božji Amen (usp. 2 Kor 1,19.20.). 


Izvor: 

Uvod u Pravilo sv. Klare prevela Marija Tarzicija Cičmak prema: Fonti Francesca- 
ne, Nuova edizione , a cura di Ernesto Caroli. Padova: Editrici Francescane, 
2004, str. 1753-58. 

đnocent, biskup, sluga slugu Božjih. 

2 U Kristu ljubljenim kćerima opatice Klare i drugim sestrama sa- 
mostana svetoga Damjana u Asizu, pozdrav i apostolski blagoslov. 

^Apostolska stolica običava blagohotno udovoljiti pobožnim že- 
ljama i časnim molbama molitelja. 4 Vi ste naime sa svoje strane po- 
nizno zamolile da se pobrinemo te svojom apostolskom potvrdom 
osnažimo 5 oblik života 66 , po kojemu zajednički u jedinstvu duha i 
po zavjetu krajnjeg siromaštva (usp. 2 Kor 8,2) morate živjeti. 6 Taj 
vam je oblik predao blaženi Franjo, vi ste ga svojevoljno prihvatile, 
časni naš brat biskup Ostije i Veletrije 67 smatrao je da ga treba odo- 
briti, što se potpunije vidi iz pisma toga biskupa potom napisana. 
8 Ponukani dakle vašim pobožnim molbama prihvaćamo i odobra- 
vamo ono što je o tome učinio taj biskup, apostolskom vlašću to 
potvrđujemo i osnažujemo sadašnjim spisom, 9 unoseći od riječi do 
riječi sadržaj onoga pisma, a on glasi: 

10 Rajnald, milošću Božjom biskup Ostije i Veletrija, u Kristu pre- 
dragoj mu majci i kćeri gospođi Klari, opatici Svetoga Damjana u 


65 Sva izdanja ove bule, dane u Asizu 9. kolovoza 1253, koja sadrži izvornik Pravila 
svete Klare, od 1897. temelje se na izvornome dokumentu pisarnice Inocenta IV, 
koji se još uvijek čuva u Arhivu protosamostana svete Klare u Asizu, ali koji nije i 
jedini postojeći stari primjerak ove bule koja sadrži Pravilo. U svezi s istim primjerci- 
ma ove bule Klementa IV iz 1266. i Klementa VI. iz 1343, kao i radi točnijeg čitanja 
ovoga Pravila, a naročito da ga se općenito shvati kao slijeđenje evanđelja sine glos- 
sa, upućujem na C. A. Lainati, Novus Ordo, nova vita, Monastero Clarisse S. Maria 
Maddalena, Matelica 2001. 

66 »Oblik života« nije istoznačnica za Pravilo, pojam koji je više ograničavajući. 
Život je nešto što samo Duh Gospodnji može pobuditi i što se rađa i raste u mjeri 
Božjega nauma; Pravilo je uredbeni zakonik, gotovo poput tračnica koje jamče da 
se život nalazi u uvjetima predviđenim da se postigne zadani cilj. U tome leži tajna 
odsutnosti uredbene podrobnosti u ovome tekstu Klare koja se napreže kako svesti 
unutar nekoga propisa predviđenog »sic et sic« radi »ordinate vivere« ono što, na- 
protiv, ovisi o proboju Duha Svetoga koji potiče na put evanđelja. 

67 Kardinal Rajnald od Jenne, budući papa Aleksandar IV ( 12. prosinca 1254), bio 
je pokrovitelj Prvog i Drugog franjevačkog reda nakon Hugolinova uzdignuća na 
papinsko prijestolje pod imenom Grgur IX. ( 19. ožujka 1227). 

Asizu, * 1 'i njezinim sestrama, sadašnjim i budućim, pozdrav i očinski 
blagoslov. 

12 Vi ste, u Kristu ljubljene kćeri, prezrele sjaj i slasti svijeta, 13 pa 
ste idući stopama (usp. 1 Pt 2,21) samoga Krista i njegove presvete 
majke izabrale stanovati zatvorene tijelom i u najvećem siromaš- 
tvu služiti Gospodinu, kako biste se slobodna duha mogle podložiti 
Gospodinu. 14 Zato mi vaš sveti naum u Gospodinu preporučujemo 
i rado hoćemo s očinskom ljubavlju blagonaklono udovoljiti vašim 
molbama i svetim željama. 

15 Stoga ponukani vašim pobožnim molbama, vlašću gospodina 
pape i našom, 16 oblik života i način svetoga zajedništva i krajnjeg 
siromaštva (usp. 2 Kor 8,2) koji vam je na opsluživanje riječju i pis- 
mom predao blaženi vaš otac sveti Franjo, 68 a zabilježen je u ovom 
pismu, svima vama i vašim nasljednicama u vašem samostanu za- 
uvijek potvrđujemo i pod okriljem ovoga spisa osnažujemo. 17 On 
glasi ovako: 


[POGLAVLJE I: 

U ime Gospodnje počinje oblik života Siromašnih sestara ] 69 

'Oblik života Reda siromašnih sestara, 70 što ga je ustanovio bla- 
ženi Franjo, jest ovo: 2 opsluživati sveto evanđelje Gospodina naše- 
ga Isusa Krista živeći u poslušnosti, bez vlasništva i u čistoći. 


68 I ova bula potvrde Inocenta IV (r. 5-6 i 16) i Klara u PrKl (1,1) potvrđuju Fra- 
njino Pravilo u odnosu na Pravilo i Red siromašnih sestara. Ovo Pravilo iz 1253. za- 
pravo je tek konačni razvoj maloga pravila ili Forma vivendi koju je Franjo dao Klari 
i njezinim prvim sestrama nakon njezina obraćenja i ulaska u Sveti Damjan, a kojoj 
se za nadnevak može dati najviše početak 1213 (usp. K. Esser, Gli Scritti di san Fran- 
cesco d’Assisi, Messaggero, Padova 1982, str. 355-357). Jamačno da se to malo pra- 
vilo ne sastoji samo od odlomka koji Klara doslovno donosi u Pravilu (6,2—3) nego 
je cijelo prerađeno u ovo Pravilo iz 1253. Upravo se od prvotnoga pravila iz 1213, 
zahvaljujući drugim prilozima (Povlastica siromaštva, Pravilo za samotišta, Flugolinovo 
Pravilo iz 1219. i Potvrđeno pravilo iz 1223, da navedemo ovdje samo najvažnije) 
rascvjetava ovaj jezgrovit i lijep dokument s bulom iz 1253, koji sadrži cijelu Franjinu 

i Klarinu dušu. 

69 Podjela na dvanaest poglavlja nije izvorno iz Klarina teksta, koji se, naprotiv, 
od prvoga do posljednjega retka nastavlja u jednoj smislenoj povezanosti koju ne 
smijemo nikada izgubiti iz vida; ovo je kasnija podjela, koja je nastupila u rukopisima 
za liturgijsko-samostanske potrebe, kada je lectio Regulae postala redovitom u blago- 
vaonici i na kapitalima. 

70 »Red siromašnih sestara« vjeran je i potpuni naziv koji označava novu zbilju na- 
stalu u Svetome Damjanu. Red je imao i druge nazive, od kojih je najpoznatiji i najvi- 
še »franjevački« naziv »pauperes dominae de Sancto Damiano« (siromašne gospođe 
Svetoga Damjana). Klara više voli siromašne sestre, što točno odgovara nazivu manje 
braće: evanđeoska bit je u tome da svi budemo i postanemo djeca Oca nebeskoga, 
»braća« i »sestre« oko Isusa, prvoga manjeg brata; za Klaru naime nismo u kršćan- 


1718 


V. SPISI SV. KLARE 


3 Klara, nedostojna službenica Kristova i biljčica preblaženoga 
oca Franje, obećava poslušnost i poštovanje gospodinu papi Ino- 
centu, njegovim zakonitim nasljednicima i Rimskoj crkvi. 4 I kao što 
je na početku svoga obraćenja skupa sa svojim sestrama obećala 
poslušnost blaženome Franji, tako obećava jednaku poslušnost bez 
povrede njegovim nasljednicima. 5 I ostale se sestre moraju uvijek 
pokoravati nasljednicima blaženoga Franje te sestri Klari i ostalim 
opaticama zakonito izabranim nakon nje. 71 


[POGLAVLJE II: 

O onima koje hoće prihvatiti ovaj život i kako ih treba primati] 

'Ako koja po božanskom nadahnuću dođe k nama htijući prihva- 
titi ovaj život, opatica mora tražiti pristanak svih sestara. 72 2 A ako 
veći dio njih pristane, dobivši dopuštenje našega pokrovitelja gos- 
podina kardinala, može je primiti. 3 Ako odluči da je treba primiti, 
neka je pomno ispita, ili dadne ispitati, o katoličkoj vjeri i crkvenim 
sakramentima. 4 Pa ako sve to vjeruje, hoće vjerno priznavati i sve 
do svršetka čvrsto opsluživati, 5 te nema muža, ili ako ima i već je s 
odobrenjem mjesnoga biskupa on ušao u red položivši zavjet uzdrž- 
ljivost, 6 ako je ne sprečava poodmakla dob, kakva bolest ili tupost 
da opslužuje ovaj život, 7 neka joj se pomno izloži bit našega života. 

8 I ako bude prikladna, neka joj se rekne riječ svetoga evanđe- 
lja: da ide i proda sve svoje i to nastoji razdijeliti siromasima (usp. 
Mt 19, 21). 73 9 Ako to ne mogne učiniti, dovoljna joj je dobra volja. 


skoj ljubavi (karitativni) ako se ne priljubimo Kristu siromašnome i ne postanemo 
jedno s njime: on sam jest siromaštvo. 

71 Opsluživanje svetoga evanđelja, poslušnost Rimskoj crkvi i poslušnost Franji sa- 
činjavali su bez daljnjega dio prvotne »forma vivendi« koju je Klara primila u poče- 
cima od svetoga Franje (usp. bilješku 4). U to uvjeravaju samo Pravilo (6,1; 12,13) i 
Klarina Oporuka (24.25.44). 

72 Odluka da se zatraži pristanak svih sestara za primanje kandidatkinje odražava 
Klarinu volju da se »sačuva jedinstvo uzajamne ljubavi i mira« (PrKl 4,22) koje ure- 
đuje ostale propise gdje je uključeno cijelo bratstvo. To bez daljnjega sačinjava dio 
one »demokratizacije vodstva zajednice« u kojoj Th. Matura (Uvod u M. F. Becker 
- Th. Matura - J. F. Godet, Chiara d’Assisi. Scritti, LIEF, Vicenza 1986, str. 54-56) 
vidi jednu od najizvornijih crta Klare, »kćeri svojega vremena, vremena slobodnih 
općina, gdje načelno svi građani imaju glas u vijeću«, no nada sve sačinjava dio one 
evanđeoske čežnje za jedinstvom skupine koju je okupio Duh Gospodnji. 

73 Ovaj čin abdicatio proprietatis , odreknuća vlastitih dobara - koji uključuje pot- 
puni raskid s onim što čovjek ima i što jest - bez daljnjega sačinjava dio prvotnoga 
oblika života koji je Franjo dao Klari (usp. bilješku 4) koja je, »bogata svjetovnim 
stvarima. . . svu svoju baštinu prodala i razdijelila siromasima«, prema svjedočanstvu 
četiriju svjedokinja u PostKl (2,22; 3,31; 12,3; 13,11). Jasno je dakle zašto važnost 
ovoga propisa u odnosu na ostale, zašto doslovno navođenje evanđelja i zašto je Kla- 

10 Neka se čuvaju opatica i njezine sestre da se ne brinu za njezine 
vremenite stvari, kako bi sa svojim stvarima slobodno učinila kako 
god je Gospodin nadahne. 1 1 Ako ipak zatraži savjet, neka je pošalju 
ljudima razboritim i koji se Boga boje (usp. Dj 13,16), da po njiho- 
vu savjetu svoja dobra razdijeli siromasima. 12 Pa pošto odreže kosu 
ukrug i skine svjetovno odijelo, neka joj dadne tri tunike i ogrtač. 
13 Neka joj potom ne bude dopušteno izići iz samostana bez korisna, 
razborita, očita i valjana razloga. 74 14 A kad svrši godinu kušnje, neka 
se primi u poslušnost i neka obeća zauvijek opsluživati život i oblik 
našega siromaštva. 

15 Neka se za trajanja kušnje nijedna ne pokriva velom. 16 Sestre 
mogu imati i kratke ogrtače radi lakšeg i časnijeg obavljanja službe 
i posla. 17 A opatica neka im se razborito brine za odjeću, već pre- 
ma svojstvima osoba, prema mjestu, vremenu i hladnim krajevima, 
kako vidi da se nuždi može udovoljiti. 75 18 Djevojčice primljene u 
samostan prije zakonite dobi neka se šišaju ukrug, 19 neka svuku 
svjetovno odijelo i obuku redovničko sukno, kako opatica odluči. 
20 A kad prispiju do zakonite dobi, neka obučene kao ostale polažu 
svoj zavjet. 21 Opatica neka i njima i ostalim novakinjama pomno 
odabere učiteljicu između razboritijih u cijelome samostanu, 22 da 
ih ona pomno poučava u svetu životu i časnu vladanju u skladu s 
oblikom našega zavjetovanja. 

23 U ispitivanju i primanju sestara za služenje izvan samostana 
neka se poštuje rečeni oblik; one mogu nositi obuću. 24 Neka ni 
jedna ne boravi s nama u samostanu ako ne bude primljena pre- 


ra, sve do kraja života, zahtijevala da bude posve vjerna ovoj abdicatio proprietatis , 
koja je nadahnjujuća te je, kao takva, nezanemariva; dotle da nije mogla umrijeti mir- 
na dok ne ishodi za nju svečanu potvrdu (PostKl 3,32). Iscrpan sadržaj o abdicatio 
proprietatis vidi u M. Conti, La Sacra Scrittura nella Regola di Chiara, u Dialoghi con 
Chiara , Porziuncola, Assisi 1995, str. 278, sada preuzeto u Id, Introduzione e commen- 
to alla Regola di S. Chiara d 'Assisi, Porziuncola, Assisi 2002. 

74 Red siromašnih sestara nastao je kao klauzurni red: Crkva ga priznaje otpočet- 
ka kao takva te se obraća Klari i njezinim sestrama, čak i u potvrdi ovoga »oblika 
života«, kao sestrama koje žive »incluso corpore«, zatvorene (usp. Bula , 13) te ih, 
sve od prvih dokumenata, naziva »pauperes moniales inclusae« (siromašne zatvorene 
redovnice) ili »moniales inclusae« (zatvorene redovnice). Valja naglasiti da je unu- 
tarnje uređenje Svetoga Damjana, čak i pod vidikom klauzure, srodno s Pravilom za 
samotišta svetoga Franje, napisanoga malo nakon 1217. 

75 Ništa u PrKl ne odiše tolikom majčinskom ljupkošću kao ovi retci (2,12.16.17), 
koji se odnose na habite i odjeću za novakinje i sestre. »Tri tunike i ogrtač« (r. 12) 
nisu uistinu malo za siromahe onoga vremena, čak i ako u Klarinu Pravilu, za razliku 
od oba Franjina pravila (NPr 2,7.13; PPr 2,11.15), nema »odjeće za kušnju« i kan- 
didatkinje nakon zavjetovanja ne primaju drukčije tunike, tako da se računi upravo 
slažu s Franjinim načinom postupanja. Tragom Potvrđenoga pravila (4,3.4) preteže 
načelo nužnosti , koja »ne poznaje zakon« (NPr 9,20), koja je korijen i izvor ravnote- 
že iznad ukočenosti bilo kojega propisa. Naziremo ovdje Klarinu ruku koja je »noću 
pokrivala [sestre] zbog hladnoće« (PostKl 2,3). 

ma obliku našega zavjetovanja. 25 Iz ljubavi prema presvetome i 
prelj ubijenome Djetetu povijenom u pelene i položenom u jasle (usp. 
Lk 2,7.12) i presvetoj Majci Njegovoj opominjem, molim i potičem 
svoje sestre da uvijek nose jeftinu odjeću. 76 


[POGLAVLJE III: 

O božanskom časoslovu i postu, o ispovijedi i pričesti] 

'Pismene sestre neka mole božanski časoslov po običaju Ma- 
nje braće, za što mogu imati časoslove, i neka čitaju bez pjeva- 
nja. 77 2 A onima koje iz opravdana razloga katkad ne mognu či- 
tajući govoriti svoje časove dopušteno je da kao i ostale sestre 
govore Očenaš (Mt 6,9-13). 3 A koje ne znaju čitati, neka govore 
za jutarnju dvadeset četiri Očenaša, za hvale pet, za prvi, treći, 
šesti i deveti čas, za svaki od njih po sedam, za večernju dvanaest, 
za povečerje sedam. 4 Za pokojne neka također govore o večernjoj 
sedam Očenaša i Pokoj vječni (usp. 4 Ezr 2,34-35), o jutarnjoj 
dvanaest, 6 dok pismene sestre treba da mole časoslov za pokoj- 
ne. 7 A kad umre sestra iz našega samostana, neka mole pedeset 
Očenaša. 

8 Neka sestre sve vrijeme poste. 9 A o Rođenju Gospodinovu, u 
koji god dan dođe, mogu dvaput jesti. 10 Maloljetnice, slabe i one 
koje služe izvan samostana neka se, po uviđavnosti opatice, oslo- 
bode posta. "No u vrijeme očite nužde sestre nisu obvezane na 
tjelesni post. 78 

76 Ovo je jedan, možda najljepši, od »kontemplativnih odlomaka« Klarina Pravi- 
la , u kojemu se zakonski ustroj naglo prekida da ustupi mjesto otajstvu koje iznu- 
tra hrani životnu svakodnevicu. Klara kao da odjednom zanemaruje tekst Pravila 
da se izgubi u onome što je doista njezin svakodnevni život i što je upravo »za- 
okuplja«, a to je stav dubokoga poklonstva pred Neizmjernošću koja je postala 
majušnost u jaslama. 

77 Kao i u PPr 3, ovdje započinje izlaganje sadržaja života bratstva. Za Klaru, kao i 
za Franju, posvemašnje prvenstvo pripada Bogu: prva »služba« koja se ima ispuni- 
ti ( officium facere je bremenit izričaj) jest »božanska« služba. Časoslov »po običaju 
Manje braće« jamstvo je katoličanstva, ukoliko su oni obvezani na časoslov Rimske 
kurije, ali s jednom razlikom koju Klara unosi u zakonik s obzirom na »običaj Manje 
braće«: »ah bez pjevanja«. Klara zapravo odbija pjevanje koje je bilo propisano tako- 
đer Hugolinovim Pravilom, 5 (I. Omaechevarria, Escritos de santa Clara y documentos 
complementarios , BAC, Madrid 1982, str. 218 i G. G. Zoppetti - M. Bartoli, Santa 
Chiara d’Assisi. Scritti e documenti , Editrici Francescane, Assisi 1994, str. 314). »Bez 
pjevanja« {sine cantu) čini se da je jedan od onih jezgrovitih izričaja sv. Klare koja 
»reže« ondje gdje razlika među osobama može stvoriti podjelu. 

78 Propis o postu namjerno je kratak i, koliko god se mogao činiti teškim, s ob- 
vezom posta u svako liturgijsko vrijeme i s drevnim samostanskim običajem da se 
hrana uzima jedanput dnevno (monofagla), mnogo je manje težak nego da je podro- 
ban kao što je bio u Hugolinovu Pravilu, 7 (I. Omaechevarria, Escritos, cit., str. 220; 

12 Neka se po dopuštenju opatice ispovijedaju najmanje dvanaest 
puta u godini. 13 I moraju se čuvati da tada ne umeću drugih riječi 
do onih koje spadaju na ispovijed i spas duše. 14 Neka se pričešću- 
ju sedam puta, i to: o Rođenju Gospodinovu, na Veliki četvrtak, o 
Uskrsnuću Gospodinovu, na Duhove, o Uznesenju Blažene Djevi- 
ce, na svetkovinu svetoga Franje i na svetkovinu Sviju svetih. 15 Radi 
pričesti zdravih i bolesnih sestara kapelan smije slaviti misu unutar 
samostana. 


[POGLAVLJE IV: 

O izboru i službi opatice, o kapitulu, dužnosnicama i vijećnicama] 

'U biranju opatice sestre moraju opsluživati kanonski oblik. 
2 Neka blagovremeno pozovu generalnog ili provincijalnog ministra 
Reda manje braće 3 da ih riječju Božjom pouči o općoj slozi i zajed- 
ničkoj koristi u obavljanju izbora. 4 I neka se izabere samo zavjeto- 
vana sestra. 5 A ako se nezavjetovana izabere ili drukčije odredi, nisu 
joj se dužne pokoravati ako prije ne zavjetuje oblik našega siromaš- 
tva. 6 Kad ona umre, neka se izabere druga opatica. 

7 Ako u neko vrijeme svim sestrama bude očito kako rečena nije 
sposobna za službu i njihovu zajedničku korist, 8 dužne su spome- 
nute sestre, što prije mogu, po rečenu obliku izabrati sebi drugu za 
opaticu i majku. 79 

9 Izabrana pak neka razmišlja o tome kakav je teret na se preuze- 
la i komu će dati račun (usp. Mt 12,36; Heb 13,7) za povjereno joj 
stado. 10 Neka nastoji krepostima i svetim vladanjem više nego služ- 
bom prednjačiti drugima, da joj se sestre ponukane njezinim pri- 
mjerom pokoravaju radije iz ljubavi nego iz straha. "Neka se čuva 
naklonosti prema pojedinima, kako ne bi više ljubeći dio porodila 
sablazan cjelini. 12 Neka tješi žalosne. Neka bude posljednje utočište 


Zoppetti - Bartoli, Santa Chiara d’Assisi. Scritti, cit., str. 316). Ovako sročen ostavlja 
mnogo prostora velikodušnosti sestara koje Klara - uključivši i sebe - u 3PJa naziva 
»zdrave i snažne« (32.37), a opatici daje slobodne ruke da dijeli olakšice i štiti zdrav- 
lje mladih, slabih i nesposobnih za post (r. 10). 

79 U primjenjivanju na samostansku upravu onoga što je Franjo odredio za braču u 
slučaju nesposobnosti izabranoga generalnog ministra (PPr 8,5) Klara si dopušta da 
nenadano - uz izričaj opatica - istakne jedan drugi izričaj - »majka« - koji je postao 
njoj svojstven, antonomastički primjenjiv na nju. Naslov, njoj srodan po duhu, jer 
doziva u sjećanje presvetu Bogorodicu, ali također Franju i, osim njegove osobnosti, 
također njegov duhovni osjećaj (Franjo je za svoju braću »predraga majka«: 2Cel 
137, među mnogim drugim svjedočanstvima); to je slika koliko nježnosti može biti 
iznad matre terra koja nas uzdržava i upravlja i hrani. 

tjeskobnima (usp. Ps 31,7), da u slabih ne pobijedi bolest očaja ako 
u nje ne bude lijeka za ozdravljenje. 80 

13 Neka u svemu služi zajednici, a osobito u crkvi, spavaonici, 
blagovaonici, bolnici i odjeći: 14 to mora jednako opsluživati i njezi- 
na zamjenica. 81 

15 Opatica je dužna najmanje jedanput tjedno sazvati svoje sestre 
na kapitul, 16 na kojemu i ona i sestre moraju ponizno ispovjediti 
opće i javne pogreške i nemarnosti. 17 Neka tu o stvarima o kojima 
treba raspravljati radi koristi i ugleda samostana raspravlja sa svim 
svojim sestrama: 18 jer često Gospodin manjoj objavljuje što je bo- 
lje. 82 19 Neka se ne pravi nikakav težak dug, osim uz opću suglasnost 
sestara i u očitoj nuždi; pa i tada preko upravitelja. 20 Neka se opati- 
ca sa svojim sestrama čuva da ne primaju u samostan kakav polog, 
21 jer od toga često nastaju smutnje i sablazni. 

22 Da bi se čuvalo jedinstvo uzajamne ljubavi i mira, neka se sve 
dužnosnice u samostanu biraju uz opću suglasnost sviju sestara. 23 I 
neka se na isti način bira najmanje osam razboritijih sestara, koje 
opatica uvijek mora pitati za savjet u onome što se odnosi na oblik 
našega života. 83 24 Sestre pak nekad mogu i moraju, ako smatraju 
korisnim i potrebnim, dužnosnice i vijećnice opozvati i umjesto njih 
izabrati druge. 


80 Među Franjinim logia (izrekama) ima jedan dugačak tekst o generalnome mi- 
nistru Reda (2Cel 185; Ogsav 80), koji se pojavljuje ovdje, u ovoj točki pravila Kla- 
re koja posuđuje iz franjevačkoga teksta r. 11-12. Veoma je vjerojatno da je ovaj 
sadržaj, koji odražava Franjinu misao o ministrovu načinu ponašanja, upravljanja i 
uzornosti, bio jedan od onih »mnogih poučnih spisa« koje je Franjo ostavio Svetome 
Damjanu, a o kojima Klara govori u svojoj Oporuci (34). 

81 »Neka u svemu služi zajednici«: tako prevodimo communitatem servet in omni- 
bus-, to znači pomno »štititi, čuvati« zajednicu da se ne bi pojavile teške situacije; 
nekima povlastice, a druge su isključene. 

82 Kod Klare, prema Franjinu običaju, tjedni kapitul je - uzevši u obzir također 
uobičajeno ozračje šutnje u Svetome Damjanu, zbog čega tjedni sastanak sestara ima 
več po sebi izvanredno mjesto u sestrinskome susretu - sredstvo izvanredne važnosti 
za »zajednički rast«, za provjeravanje, za pronalaženje onoga što je bolje za odjelo- 
tvorenje vlastitoga načina života, dok se sluša glas svih, u uvjerenju da »Gospodin 
objavljuje manjoj što je bolje«; usp. o tome A. Aquadro, »Saepe enim Đominus qtiod 
rnelius est minori revelat« ( Regula t. Clarae TV,1S): un errore di lettura ormai vecchio di 
cinque secoli , CF 71 (2001), str. 521-526. 

83 Ovo je izvorno Klarino ustanovljenje osam »savjetnica«, koje tvore opatičino uže 
vijeće. Latinski pojam discreta upućuje na dar Duha Svetoga: »discretio«, promiš- 
ljeno rasuđivanje, razlučivanje. 

'Od povečerja sve do Trećeg časa sestre su dužne na šutnju izu- 
zevši one koje služe izvan samostana. 2 Neka također trajno šute 
u crkvi i spavaonici, a u blagovaonici samo dok jedu. 3 Izuzetak je 
bolnica, u kojoj sestre radi bodrenja i služenja bolesnicama uvijek 
smiju obzirno govoriti. 4 Ipak mogu uvijek i svugdje kratko i tiho 
saopćiti što bude potrebno . 84 

5 Sestre bez dopuštenja opatice ili njezine zamjenice ne smiju go- 
voriti u govornici ili kroz rešetku. 6 Koje pak imaju dopuštenje, neka 
se ne usude govoriti u govornici ako nisu nazočne dvije sestre koje 
ih mogu čuti. 7 K rešetci neka se ne usude pristupiti ako nisu prisutne 
najmanje tri sestre koje odredi opatica ih njezina zamjenica između 
onih osam izabranih od svih sestara za vijećnice opatici. 8 Ovaj oblik 
razgovora dužne su poštivati opatica osobno i njezina zamjenica. 
9 Neka se vrlo rijetko razgovara kroz rešetku. Na vratima pak nikada. 

10 Neka se na tu rešetku iznutra stavi sukno i neka se ono ne 
uklanja osim kad se izlaže Božja riječ ih kad koja s kim treba go- 
voriti. 1 'A neka postoje i drvena vrata vrlo dobro učvršćena dvama 
željeznim zasunima, dvjema ključanicama i bravama: 12 da se oso- 
bito noću zaključaju dvama ključevima, od kojih jedan neka drži 
opatica, a drugi sakristanka. 13 I neka uvijek ostanu zaključana osim 
kad se sluša služba Božja i u prije spomenutim slučajevima. 

14 Prije izlaska i nakon zalaska Sunca nijedna ni s kim nikada ne 
smije govoriti. 15 U govornici pak neka iznutra uvijek stoji sukno i 
neka se ono ne uklanja. 16 U četrdesetnici svetoga Martina i u vehkoj 
četrdesetnici neka nijedna ne govori u govornici 17 osim svećeniku u 
ispovijedi ih u drugoj očitoj nuždi, po razboritoj odluci 85 opatice ih 
njezine zamjenice. 


84 Šutnja je i u Klarinome Pravilu, kao što je za braću u samotištu, zakon kontem- 
plativnoga života. Ona je za Klaru naime, kao i za sve kontemplativce, jezik onoga 
tko ljubi, kako piše Janji (usp. 4PJa 35). Ne radi se ipak o neprestanoj šutnji kakvu 
propisuje Hugolinovo Pravilo, gdje je dopušteno govoriti samo onoj koja ima takvo 
zaduženje ili je dobila dopuštenje (Omaechevarrfa, Escritos, cit. str. 218-219; Zop- 
petti - Bartoli, Santa Chiara d'Assisi. Scritti, cit., str. 315). Kako s pravom ističe M. 
Bartoli, Klara, »kao da je zabrinuta da se taj propis ne protumači pravnićarski, nado- 
daje dvije potpuno vlastite uredbe, koje očito kriju u sebi dugu praksu zajedničkoga 
života u Svetome Damjanu« (u Chiara d’Assisi [Bibliotheca seraphico-capuccina, 37], 
Roma 1989, str. 127). Radi se o dopuštenju u bolnici i još jednom po zakonu nužnosti. 

85 Najnoviji rad o Klarinome Pravilu zaslugom Federacije sv. Klare Asiške klarisa 
iz Umbrije i Sardinije (usp. Chiara di Assisi e le sue fonti legislative. Sinossi cromatica, 
Edizioni Messaggero, Padova 2003) u više je točaka poboljšao tekst Pravila; posebi- 
ce, ispravno čitanje \(17 glasi: »quod reservetur in providentia (raniji tekst: in pruden- 
tia) abbatissae vel eius vicariae«. 

[POGLAVLJE VI: 

O obećanjima blaženoga Franje i o zabrani posjeda ] 86 


'Pošto se Svevišnji Otac nebeski po svojoj milosti udostojao pro- 
svijetliti moje srce da činim pokoru po primjeru i pouci preblaže- 
noga našega oca svetoga Franje, kratko nakon njegova obraćenja, 
dragovoljno sam mu skupa sa svojim sestrama obećala poslušnost. 

2 A blaženi otac, vidjevši kako se ne bojimo nikakva siromaštva, 
nevolje, omalovažavanja i prezira svijeta, 87 štoviše kako sve to sma- 
tramo slašću, ganut ljubavlju, napisa nam oblik života na ovaj način: 
3 Budući da ste se po božanskom nadahnuću učinile kćerima i služ- 
benicama Svevišnjega, vrhovnoga Kralja, Oca nebeskoga, i zaruči- 
le se s Duhom Svetim te izabrale da živite po savršenstvu svetoga 
evanđelja, 4 želim i hoću osobno i po svojoj braći uvijek se zdušno i 
posebno brinuti o vama onako kao o njima. 88 5 To je za života marno 
ispunio, a htio je da to i braća uvijek ispunjavaju. 

6 A da nikad ne odustanemo od presvetoga siromaštva koje smo 
prihvatile, a ni one koje će doći nakon nas, kratko pred svoju smrt 
ponovno nam napisa svoju posljednju volju ovim riječima: 7 Ja mah 
brat Franjo hoću nasljedovati život i siromaštvo Svevišnjega Gos- 
podina našega Isusa Krista i presvete Majke Njegove i u njemu 
ustrajati do svršetka (usp. Mt 10,22). 8 Molim i vas, svoje gospođe, i 
savjetujem vam da uvijek živite u tom presvetom životu i siromaš- 


86 Ovo je središnje poglavlje, stožer cijeloga Pravila, u kojemu je izražena ključna 
točka ovoga novog redovničkog iskustva, koja ga razlikuje od drugih samostanskih 
iskustava: siromaštvo tam in speciali quam in communi, odreknuće od svega vlasniš- 
tva, ne samo onog osobnog nego i onoga zajedničarskog, i obveza potpunog prepu- 
štanja božanskoj providnosti. Ovo 6. poglavlje Pravila odsada sadrži Povlasticu siro- 
maštva - jedinstvenu povlasticu! - koju je Klara već postigla prvi put od Inocenta III., 
dakle prije 16. srpnja 1216, nadnevka njegove smrti (LegH 14; usp. PostKl 3,14; 7,8; 
12,6), a potvrdio ju je Grgur IX. 17. rujna 1228. 

87 Stanje ponižene niskosti ( vilitas ) onoga koji ništa nema, pravih siromaha s koji- 
ma se Klara izmiješala, ima svoja posve točno određena obilježja, koja Klara nabraja 
»u krešendu«: siromaštvo, napor, nevolje, omalovažavanja i prezir svijeta. Ona čine 
osobito pokorničko iskustvo: postati »jedno« s raspetim koji »radi tvoga spasa posta 
najbezvredniji od ljudi. . . koji umrije u samim mukama križa« (2PJa 19.21). 

88 Ovaj odlomak, ne slučajno naveden ad litteram, antonomastički je onaj pravi 
»oblik života« koji je Franjo pokazao Klari i njezinim sestrama: kao kćerima i službe- 
nicama Očevim, kao zaručnicama Duha Svetoga, kao majkama Kristovim, ukoliko 
ga utjelovljuju utjelovivši evanđelje, te je, kao takav, imao istaknuti - bilo zbog svoje 
iznimne važnosti, bilo zato što to nije neki zakonski tekst ili, bolje, jer je više nego 
zakonski, ukoliko sadrži teološko-duhovni temelj Reda - oblik života u trojstvenom, 
kristološkom i marijanskom smislu; s druge pak strane jasnim izričajima potvrđuje 
karizmatično jedinstvo s prvim redom i duhovnu ovisnost siromašnih sestara o Redu 
manje braće, s izričitim Franjinim obećanjem, u vlastito i u ime svoje ondašnje i bu- 
duće braće, s obzirom na Damjanitkinje. 

tvu. 9 I veoma se čuvajte da po čijoj pouci ili savjetu od njega nikad 
ne odstupite. 89 

10 I kao što sam se ja skupa sa svojim sestrama uvijek brinula da 
opslužujemo sveto siromaštvo koje obećasmo Gospodinu Bogu i 
blaženome Franji, 11 tako ga moraju opatice koje me u službi naslije- 
de i sve sestre do svršetka bez povrede opsluživati. 1 2 I to tako da ne 
primaju i nemaju posjed ili vlasništvo ni osobno ni preko posredni- 
ka, 13 pa niti nešto što se razložno može nazvati vlasništvom, 14 osim 
zemlje koliko je potrebno za ugled i izdvojenost samostana, 1 5 ali i ta 
zemlja neka se obrađuje samo kao vrt za njihove potrebe. 

[POGLAVLJE VII: 

O načinu rada] 

1 Sestre kojima je Gospodin dao milost rada neka nakon trećeg 
časa vjerno i pobožno obavljaju posao koji je častan i zajednici ko- 
ristan. 2 Ali tako da, isključivši nerad kao neprijatelja duše, ne trnu 
duha (usp. 1 Sol 5,19) svete molitve i pobožnosti, čemu ostalo vre- 
menito mora služiti. 

3 A ono što svojim rukama ostvaruju dužna je opatica ili njezina 
zamjenica na kapitulu pred svima zabilježiti. 90 4 Neka se isto učini 
ako tko pošalje kakvu milostinju za potrebe sestara, da ga se u za- 
jednici preporuči. 5 A sve to neka opatica ili njezina zamjenica, po 
savjetu vijećnica, upotrijebi za opću korist. 


89 Prvi i posljednji Franjin spis namijenjeni su siromašnim sestrama, koje su ih pom- 
no čuvale; upravo je Pravilo svete Klare jedini izvor ove ultima voluntas, koja je do- 
spjela Klari i njezinim sestrama od umirućega Franje, u njegovim posljednjim dani- 
ma (K. Esser, Gli scritti, cit., 587, smješta je između kraja rujna i početka listopada 
1226). I ako među franjevačkim tekstovima slučajno ima neki u kojemu se najviše 
izbliza otkriva Franjina duša i način pisanja, onda je to upravo ova posljednja volja ! 

90 Klara započinje s PPr 5 : zadržava biser izričaja milost rada jer jest milost, imajući 
u vidu da se rad u ovim riječima poput klina zabija u Ivanov redak: »Otac moj sve do 
sada radi pa i ja radim« (Iv 5,17). U Svetome Damjanu obavljao se ručni rad [u svezi 
s radom u Svetome Damjanu smatram da su najiscrpnije stranice u Bartoli, Chiara 
d’Assisi, cit., str. 85-92], Raditi »vlastitim rukama« označava jamačno »ručni rad«, 
ali u širem smislu označava osobno zalaganje koje je svaka sestra morala imati prema 
svojemu radu: »rad vlastitim rukama« znači da se ja moram ovdje založiti. Bijahu to 
zasigurno točno određeni ručni poslovi: predenje, tkanje, šivenje, vezenje, djelatno- 
sti zapravo vezane uz najvažniju radinost XIII. stoljeća, uz proizvodnju tkanina. A 
sve bez ikakva oblika trgovine. »To je gospodarski paradoks Svetoga Damjana: raditi 
da se pokloni i prositi da se preživi« (Bartoli, o.c., str. 101). 

[POGLAVLJE VIII: 

Neka sestre ništa ne prisvajaju, 
o prošnji milostinje i o bolesnim sestrama] 

'Neka sestre ništa ne prisvajaju, ni kuće, ni mjesta, ni kakve stva- 
ri. 2 I nekako došljakinje i pridošlice (usp. Ps 38,13; 1 Pt 2,11) na 
ovome svijetu, služeći Gospodinu u siromaštvu i poniznosti, 91 s po- 
uzdanjem prose milostinju. 3 I ne treba da se stide jer Gospodin radi 
nas posta (usp. 2 Kor 8,9) siromašan na ovome svijetu. 4 To je ona 
uzvišenost krajnjeg siromaštva (usp. 2 Kor 8,2) koja vas, predrage 
moje sestre, postavi za baštinice i kraljice kraljevstva nebeskog, učini 
vas siromašnima (usp. Jak 2,5) u stvarima, a uzvisi u krepostima. 
5 Ovo je vaš dio koji vodi u zemlju živih (usp. Ps 141,6); 6 uza nj, 
preljubljene sestre, posve prianjajte i radi imena Gospodina našega 
Isusa Krista i njegove presvete majke nemojte željeti da išta drugo 
pod nebom imate. 92 

7 Bez dopuštenja opatice nijedna sestra ne smije slati pismo, što 
primati ili iz samostana davati. 8 Niti koja smije imati nešto što joj 
opatica ne dadne ili ne dopusti. 9 A ako joj što pošalju njezini ro- 
ditelji ili tko drugi, neka joj to opatica dadne. 10 Ako joj treba, ona 
se time može služiti; ako pak ne, neka s ljubavlju dadne sestri koja 
treba. 1 'Ako joj bude poslan kakav novac, neka joj opatica uz savjet 
vijećnica pribavi što joj treba. 

12 Opatica se mora osobno i po drugim sestrama pomno raspitati 
o bolesnim sestrama, glede razgovora, hrane i drugih potreba koje 
nameće njihova bolest, 13 i za njih se prema mogućnosti mjesta s 
ljubavlju i milosrdno pobrinuti. ,4 Sve se naime moraju brinuti za 
svoje bolesne sestre i služiti im, kao što bi željele da se njima služi 

91 Došljakinje i pridošlice na ovome svijetu-, moglo bi zvučati neobično da se u Pra- 
vilu za »siromašne zatvorene redovnice« koje su zidom i, još više, strogim pravilima 
ograničene u svojim kretanjima nalazi tako snažna istaknutost putujućostv, putuju- 
čosti u vjeri i siromaštvu Kristovim putem. To je ništa manje zbiljna putujućost od 
one Manje braće, od kojih je tekst posuđen (PPr 6,2-7). Ne prisvajati si ništa na 
ovomu svijetu - ni kuće, ni mjesta, niti ikoje stvari - dovodi u duhovno stanje stal- 
nog izlaska, kao biblijski spomen na narod »crvene zemlje«, koji se ne zaustavlja, 
nego hodi pustinjom nemajući drugoga jamstva osim hemet-, vjere, stijene, nade koja 
je uvjerenost u zbiljnosti kojih ne vidimo. Tako se naglasak oblika života premješta 
sa stabilitas loci benediktinskoga kalupa i potpuno postavlja na pravi »šator«, pravo 
»mjesto«, pravi »samostan« siromašne sestre: na čovještvo siromašnoga i poniznoga 
Gospodina Isusa. 

92 Gospodinov primjer i veoma logična definicija da je »milostinja baština i dužno 
pravo siromaha, koje nam je stekao Gospodin naš Isus Krist« (NPr 9,10) uvodi sre- 
dišnji razlog zašto je »milostinja« »vrhunac najuzvišenijega siromaštva«. Onaj tko je 
istinski siromašan i pruža ruku među siromasima i bijednima postiže Božje »milosr- 
đe«. »Slati po milostinju« znači slati da ti Bog iskaže milosrđe, da ti se Bog smiluje. 
Uzdržava nas jedino ova Očeva »milostinja«, koja nije samo materijalna nego je mo- 
ralna i duhovna. 


Pravilo sv. Klare 


1727 


da ih pritišće kakva bolest. 15 Neka s pouzdanjem jedne drugima 
očituju svoju potrebu. 16 Pa ako majka ljubi i njeguje tjelesnu kćer 
svoju (usp. 1 Sol 2,7), koliko jače mora sestra ljubiti i njegovati se- 
stru svoju duhovnu! 

17 One bolesne neka leže na slamaricama, a pod glavom neka 
imaju jastuk od perja. 18 Kojima je potrebno, mogu imati vunene ča- 
rape i perinu. 1 9 A kad spomenute bolesnice posjećuju oni koji ulaze 
u samostan, mogu pojedinačno onima koji im upućuju kakve dobre 
riječi kratko odgovoriti. 20 Druge pak sestre koje s dopuštenjem pri- 
sustvuju neka se ne usude razgovarati s posjetiteljima samostana, 
osim u prisutnosti dviju sestara vijećnica koje ih mogu čuti, a koje 
odredi opatica ih njezina zamjenica. 21 Ovaj oblik razgovora moraju 
opsluživati i opatica osobno i njezina zamjenica. 93 


[POGLAVLJE IX: 

O pokori koju treba naložiti sestrama koje sagriješe 
i o sestrama koje služe izvan samostana] 

'Ako koja sestra na poticaj neprijatelja smrtno sagriješi protiv 
oblika našega zavjeta pa se, dvaput ih triput opomenuta od opati- 
ce ih ostalih sestara, 2 ne popravi, koliko dana ustraje u tvrdoglavo- 
sti tohko neka u blagovaonici na podu pred svim sestrama blaguje 
kruh s vodom. 3 Neka bude podvrgnuta i težoj kazni ako tako opati- 
ca odluči. 4 U međuvremenu, dok bude ustrajavala, neka se mole da 
joj Gospodina prosvijeth srce na pokoru. 

5 A opatica i njezine sestre moraju se čuvati da se ne srde i ne 
uznemiruju zbog čijega grijeha; 6 jer srdžba i uznemirenost priječe 
ljubav u njima i u drugima. 


93 U pogledu bolesnih sestara Klara u r. 12-14 i 17-18 na veoma jednostavan način 
prenosi ono što se činilo u samostanu svetoga Damjana za cijeloga njezina života. 
Predivni retci 15-16 dolaze iz njezina srca »izvan teme«, iz srca koje je od Franje 
naučilo što znači ljubiti brata i sestru, jer - piše Franjo - »gdje god braća jesu, ili 
se susretnu, neka se međusobno pokazuju domaćima«, te u svezi s time nastavlja: 
»neka bez ustručavanja jedan drugomu očituje svoju potrebu, jer ako majka hrani i 
ljubi svoga tjelesnoga sina, koliko brižljivije treba netko ljubiti i njegovati svojega bra- 
ta duhovnoga?« (PPr 6,8-10). Franjo i Klara znaju da svoju braću i svoje sestre izla- 
žu opasnosti životne nesigurnosti u ime uzvišenosti korjenitoga siromaštva. Jedino 
životno osiguranje koje nude svojim sljedbenicima jest ono kršćansko i evanđeosko 
osiguranje bratstva, shvaćenoga kao savršeno zajedništvo života, u kojemu svatko od 
siromašne braće i siromašnih sestara može i mora naći utočište i potporu. Smiona 
poredba s majčinskom ljubavi koju ljubav između braće i između sestara treba nadići 
potvrda je da neposjedovanje kuće i ikakva vlasništva biva uravnoteženo jamstvom 
da se u međusobnoj ljubavi braće i sestara, koja je veća od majčinske, može naći 
pažnja i zaštita. 

7 Ako se kad, ne daj Bože, dogodi te među dvjema sestrama zbog 
riječi ili čina nastane smutnja ili sablazan, 8 koja je smutnju prouz- 
ročila neka se odmah, prije nego prinese dar (usp. Mt 5,23) svoje 
molitve Bogu, ne samo ponizno baci ničice pred noge drugoj tražeći 
oproštenje 9 nego ju i jednostavno zamoli da se za nju uteče Gospo- 
dinu kako bi joj oprostio. 10 Ova pak druga, sjećajući se riječi Gos- 
podinove: Ako od srca ne oprostite, ni Otac vaš nebeski neće vama 
oprostiti (usp. Mt 6,15; 18,35), "neka velikodušno oprosti svojoj 
sestri svaku joj nanesenu uvredu. 94 

12 Sestre koje služe izvan samostana 95 neka dugo ne izbivaju, 
osim ako to traži očita nužda. 13 A moraju se časno ponašati i malo 
govoriti, kako bi se mogli uvijek izgrađivati oni koji ih promatraju. 
14 I neka se strogo čuvaju da nemaju s kime sumnjivih druženja i raz- 
govora. 15 Neka ne budu kume ni muževima ni ženama kako iz toga 
ne bi nastalo mrmljanje ili smutnja. 16 Neka se ne usude prenositi 
glasine iz svijeta u samostan. 17 I strogo im se zabranjuje pripovije- 
dati izvan samostana štogod od onoga što se unutra govori ili čini, 
jer bi to moglo poroditi kakvu sablazan. 18 Ako koja u ovome dvome 
slučajno pogriješi, prepušta se razboritosti opatice da joj milosrdno 
naloži pokoru. 1 9 Ako pak griješi iz navike, neka joj opatica već pre- 
ma vrsti krivnje naloži pokoru posavjetovavši se s vijećnicama. 


[POGLAVLJE X: 

O opominjanju i ispravljanju sestara] 

'Opatica neka opominje i pohađa svoje sestre i neka ih ponizno 
i s ljubavlju ispravlja, ali neka im ne zapovijeda nešto što je protiv 
njihove duše i oblika našega zavjeta. 2 A podložne sestre neka ima- 
ju na pameti kako su se radi Boga odrekle vlastite volje. 3 Stoga se 
svojim opaticama moraju strogo pokoravati u svemu što su Gospo- 
dinu obećale opsluživati, a nije protivno duši i našem zavjetovanju. 


94 Ovaj odlomak jedan je od onih koji su najviše podnijeli u svojemu nastajanju 
koje, u produbljenom iščitavanju, očituje Klarin pokušaj da nađe srednje rješenje 
između samostanskoga običaja onoga vremena te Franje i njegovih spisa; ne uspjevši 
napraviti spoj utječe se samome evanđelju (r. 9-11). 

95 Prislonjenost Klarinoga oblika života na Pravilo za samotišta, koje je dao sv. Fra- 
njo, u okviru istraživanja elemenata zajedničkih obama pravilima, otkriva također 
sličnost između ustrojstva između »majki« i »sinova« Pravila za samotišta te unu- 
tarnjeg uređenja Svetoga Damjana između »dominae« i »inservientes extra mona- 
sterium«, naime klauzurnih i sestara koje služe izvan samostana. U svjedu povijesti 
Reda, ova usporednica ne smije se tjerati do krajnjih zaključaka, poput »majke-po- 
služiteljice« i »kčeri-moliteljice«, uz moguću zamjenu uloga. Ako karizmatično-du- 
hovna prislonjenost i može doista biti vjerna, povijesni vidik, naprotiv, to ne uključu- 
je; to prekoračuje povijest Svetoga Damjana kakvu poznajemo iz svih izvora. 

4 Opatica pak neka im bude tako bliska da joj mogu govoriti i činiti 
kao gospodarice svojoj sluškinji. 5 Tako naime mora biti da opatica 
bude sluškinja sviju sestara. 

B A opominjem i potičem u Gospodinu Isusu Kristu sestre da 
se čuvaju svake oholosti, isprazne slave, zavisti, pohlepe (usp. Lk 
12,15), brige i skrbi za ovaj svijet (usp. Mt 13,22; Lk 21,34), ogovara- 
nja i mrmljanja, nesloge i podjela. 7 A neka se brinu da uvijek jedne s 
drugima čuvaju jedinstvo uzajamne ljubavi, koje je sveza savršenstva 
(Kol 3, 14). 96 

8 One koje ne znaju slova neka se ne brinu da ih nauče, 9 nego 
neka paze na ono što uvijek iznad svega moraju željeti: da imaju 
duh Gospodnji i njegovo sveto djelovanje, 10 da mu se uvijek mole 
čista srca, da imaju poniznosti i strpljenja u nevolji i bolesti, 11 da 
ljube one koji nas progone (usp. Mt 5,44), kore i optužuju. 12 Ta Gos- 
podin veli: Blago progonjenima zbog pravednosti, njihovo je kraljev- 
stvo nebesko (Mt 6,10). 13 A/z tko ustraje do svršetka, bit će spašen (Mt 
10 , 22 ). 


[POGLAVLJE XI: 

O čuvanju klauzure] 

'Vratarica neka bude zrela ponašanja, razborita i prikladne 
dobi 97 te neka po danu boravi ondje u otvorenoj ćeliji bez vrata. 
2 Neka joj bude dodijeljena i jedna prikladna družica da je u slučaju 
potrebe u svemu zamjenjuje. 

3 Vrata pak neka budu što bolje učvršćena dvama različitim 
željeznim zasunima, ključanicama i bravama, 4 da se osobito noću 
zaključaju dvama ključevima, od kojih jedan neka drži vratarica, a 
drugi opatica. 5 Neka se ni po danu nipošto ne ostavlja bez čuvanja i 
neka se dobro zaključava jednim ključem. 


96 Klara u ovo poglavlje cjelovito preuzima Franjino PPr 10, uvodeći neke vlasti- 
te potankosti. Poglavlje se u osnovi odnosi na poslušnost opatici, ali također i na 
»duhovno« opsluživanje Pravila od strane svih, opsluživanje naime »u Duhu Gos- 
podnjem«, po kojemu su sve - opatica prva - »podložnice« i »sluškinje« (r. 2-5). 
Dva pavlovska odlomka: Ef 4,3 (»Trudite se sačuvati jedinstvo Duha svezom mira!«) 
i Kol 3,14 (»A povrh svega - ljubav! To je sveza savršenstva.«) nisu posuđeni od 
Franje, nego ih Klara neposredno umeće stopivši ih u r. 7, kao što je također njezin 
umetak: »neka se čuvaju. . . nesloge i podjela«. 

97 Klara - koja je nakon 5. poglavlja prekinula nit Hugolinova Pravila iz 1219. da 
umetne cijela poglavlja o siromaštvu, o životu obitelji, o sestrinskoj ljubavi - ponov- 
no ovdje, propisima koji se odnose na uređenje klauzurne povučenosti, preuzima 
Hugolinov pravac. Poglavlja 11. i 12, uza sve preinake, ponavljaju, zapravo, drugi dio 
Hugolinova Pravila. Izvorno je svetičin propis u r. 1 : otvorena ćelijica, bez vrata, u 
kojoj vratarica mora danju boraviti. 

6 Neka najbrižljivije paze i brinu se da vrata nikad ne stoje otvo- 
rena, osim koliko je najmanje potrebno. 7 Neka se uopće ne otvaraju 
nekome tko želi ući, izuzev onome komu dopusti vrhovni sveće- 
nik ili naš gospodin kardinal. 8 Neka sestre nikome ne dopuste da 
u samostan uđe prije izlaska ili unutra ostane nakon zalaska Sunca, 
osim ako to zahtijeva očit, razuman i neumitan razlog. 

9 Ako kojem biskupu za blagoslov opatice, za posvećenje neke se- 
stre za monahinju ih zbog drugog razloga bude dopušteno da služi 
misu unutar samostana, neka se zadovolji sa što manjim brojem što 
časnijih drugova i poslužitelja. 19 A kad bude potrebno da neki ljudi 
uđu u samostan radi izvođenja radova, neka tada opatica s pom- 
njom postavi na vrata prikladnu osobu, "da ih otvori samo onima 
određenima za izvođenje radova, ah ne drugima. 12 Neka najbrižlji- 
vije paze sve sestre da ih tada ne vide oni koji ulaze. 


[POGLAVLJE XII: 

O pohoditelju, kapelanu i kardinalu pokrovitelju] 

'Naš pohoditelj neka uvijek bude iz Reda manje braće, po volji 
i odredbi našega kardinala. 2 Neka to bude onaj čija je čestitost i 
vladanje opće poznato. 3 Njegova će dužnost biti ispraviti prekršaje 
počinjene protiv oblika našega zavjetovanja, i to kako u glavi tako i 
u udovima. 4 On smije, stojeći na javnom mjestu da ga drugi mogu 
vidjeti, razgovarati o onome što spada na službu pohoda s više njih i 
s pojedinim sestrama, kako bude smatrao da je bolje postupiti. 

5 Isto tako, iz ljubavi prema Bogu i blaženome Franji, tražimo 
od Reda manje braće 6 kapelana, razborita i brižna, jednog mu dru- 
ga klerika na dobru glasu i dva brata laika, ljubitelja sveta vladanja 
i čestitosti, 7 na pomoć našemu siromaštvu, kako smo to od toga 
istog Reda uvijek milostivo imah. 8 Kapelanu nije dopušteno ući u 
samostan bez druga. 9 A kad uđu, neka budu na javnom mjestu tako 
da uvijek mogu vidjeti jedan drugoga, a da ih i drugi mogu vidjeti. 
10 Dopušteno im je ući radi ispovijedi bolesnica koje ne mogu doći u 
govornicu, radi njihove pričesti, radi posljednje pomasti i preporuke 
duše. "Radi sprovoda pak, radi svečane mise zadušnice, kopanja, 
otvaranja i preuređenja grobnice može ući potreban broj prikladnih 
ljudi, već prema procjeni opatice. 

12 K tome sestre moraju uvijek imati za upravitelja, pokrovitelja 
i ispravitelja onoga kardinala svete Rimske crkve kojega gospodin 
papa odredi Manjoj braći . 98 13 To je stoga da uvijek podložne i pod- 


98 Uloga kardinala pokrovitelja bila je od prvotne važnosti i za Minoritski red i za 
Red siromašnih sestara. Za Klaru i njezin Red bio je odlučujući rad kardinala Hugo- 

vrgnute stopama iste svete Crkve, utemeljene u katoličkoj vjeri (usp. 
Kol 1,23), zauvijek opslužujemo siromaštvo i poniznost Gospodina 
našega Isusa Krista i Njegove presvete Majke i sveto evanđelje, što 
smo čvrsto obećale. 


[Pogovor] 

14 [Dano u Peruđi, šesnaestoga dana oktobarskih Kalenda, dese- 
te godine papinstva gospodina pape Inocenta IV" 

15 Nikome od ljudi nije dopušteno slomiti ovu stranicu naše po- 
tvrde ili joj se drsko usprotiviti. 16 A ako se tko drzne to pokušati, 
neka zna da će upasti u nemilost svemogućega Boga i blaženih apo- 
stola njegovih Petra i Pavla. 

Dano u Asizu, petoga dana augustovskih Ida, jedanaeste godine 
našega papinstva.] 100 


lina grofova Segni kao i kardinala Rajnalda, koji ga je zamijenio kad je ovaj postao 
papa pod imenom Grgur IX. (usp. bilješku 3): njima dugujemo što je Klarin »po- 
kret« postao redovnički red, kao i za napor teškoga pronalaženja načina i sredstava 
da se »novost« Reda uklopi u već postojeći pravni ustroj, sačuvavši istovremeno i na- 
dahnuće, i evanđeoski i franjevački zahtjev i crkvenu ustanovu. Kardinal pokrovitelj 
se dakle na kraju pojavljuje samo kao čuvar i jamac karizme za koju se Klara borila da 
bude zauvijek očuvana netaknutom. 

99 16. rujna 1252. 

100 9. kolovoza 1253. 

CHIARA GIOVANNA CREMASCHI 

Među spisima svete Klare Oporuka je izazvala najveće sumnje o 
svojoj vjerodostojnosti zbog nedostatka rukopisne predaje. Istom u 
XX. stoljeću pronađeni su neki rukopisi. Danas ih poznajemo pet: 
jedan pohranjen u Madridu, jedan u Messini, jedan u Uppsali, jedan 
u Urbinu i posljednji u Bruxellesu, uz to i tekst koji je »ex Memoriali 
antiquo Ms.« tiskao L. Wadding. 101 Moderna kritika ih je dosada 
datirala između kraja XIV i druge polovice XV stoljeća. 

Ne možemo ovdje iznositi naizmjenična događanja našega spisa u 
proteklom stoljeću. 102 Ograničavamo se na promatranje posljednjih 
istraživanja. Odlučno su prevladali glasovi u prilog vjerodostojnosti, 
naročito nakon istraživanja koje je proveo Grau, koji je na skupu u 
Asizu 1979. ovako zaključio svoj intervent: »Nema sumnji o vjerodo- 
stojnosti oporuke svete Klare. A čvrsto sam uvjeren da će se pronaći 
još koji stari rukopis, bliže XIV stoljeću«. 103 

Narednih godina započelo je zalaganje oko kritičkih izdanja sve 
do djela G. Boccalia, koji je 1989. - nakon otkrića jednoga novog 
rukopisa - ponudio izdanje na kojemu se temelji naš prijevod. 104 Na- 
pokon, činilo se da 20. međunarodni skup u Asizu 1992. polazi od 
već čvrstog dokaza. 105 


101 G. Boccali, Testamenta e benedizione di santa Chiara. Nuovo codice latino, AFH, 
82(1989), str. 273-305. 

102 Za pregled različitih stavova o tome predmetu usp. C. A. Lamati, ll testamenta di 
santa Chiara, u: Dizionario Francescano, Messaggero, Padova 1983. 

103 E. Grau, Die Schriften der heiligen Klara, u: Movimneto religioso femminile e fran- 
cescanesimo nel XIII secolo. Atti del VII convegno internazionale, SISF, Assisi 1980, 
str. 219. 

104 Boccali, Testamenta. 

105 Usp. osobito A. Marini, Gli scritti di santa Chiara e la Regola, in: Chiara d’ Assisi. 
Atti del XX convegno internazioanle di Assisi, CISAM, Spoleto 1993, posebice str. 
112-114. 

No 1995. pojavila se radnja Maleczeka, 106 koji je odbacio kao 
nevjerodostojan tekst koji se istražuje, držeći ga djelom iz druge po- 
lovice XV stoljeća, koje je nastalo u samostanskim »scriptoria«, vje- 
rojatno u samostanu Monteluce u Peruđi. 

Učenjak se oslanja na nevjerodostojnost takozvanog Privilegium 
paupertatis Inocenta HL, o kojemu bi bila riječ u Oporuci. Sto se toga 
tiče, možemo uputiti na ono što je izložio E. Paoli u svome uvodu u 
Klarine spise u Izvorima . 107 

U novije vrijeme je A. Bartoli Langeli, u okviru produbljenog 
istraživanja o autografima brata Leona, ispitavši rukopis iz Messine 
došao do zaključka da potječe s kraja XHI. stoljeća, da je nastao u 
krugu Manje braće i, prema uspoređivanju s pouzdano leonovskim 
autografima, pokazuje tako slične značajke da se može njemu pri- 
pisati: »Prihvatljivije je pripisivanje knjižice bratu Leonu, jer je ono 
bolje u stanju ujediniti sve promotrene elemente. Vjerojatnost je tako 
visokoga stupnja da će indicije moći pretvoriti u sigurne dokaze«. 108 

Neke činjenice idu u tome smjeru. S E. Paoliem i drugima drži se 
da je moguće smjestiti sastavljanje Oporuke u posljednje Klarine dane 
u kojima se, budući da još nije vidjela odjelotvorenom veliku želju za 
papinim odobrenjem svojega »oblika života«, ona osjeća potaknu- 
tom živo ga preporučiti, kazujući svoju oporuku u pero bratu Leonu 
(kao što je učinio Franjo, što nije protiv vjerodostojnosti, kako ističe 
Marini u navedenoj studiji). Neki izričaji iz Postupka i Životopisa sve- 
te Klare potkrepljuju ovu pretpostavku (PostKl 3,23; LegKl 45). Isti 
odlomak iz Životopisa izvješćuje odmah potom o nazočnosti drugova 
Anđela i Leona. 

Osim toga u rukopisu iz Messine tekst takozvane povlastice ulazi 
u korpus Pravila (»oblik života«) kao 13. poglavlje i pripisan je papi 
Inocentu, bez točnog navođenja kojemu. Budući da je Pravilo umet- 
nuto u bulu odobrenja Inocenta IV, logično je da se odnosi na njega. 
S toga stajališta opća naznaka r. 42 Oporuke koji govori o »privilegia« 
ne predstavlja dokaz o nevjerodostojnosti. 

Ne slažemo se ipak sa zaključcima koje Bartoli Langeli iz toga 
izvlači, kada drži brata Leona »piscem« Oporuke, koju bi on sastavio 
na osnovi vlastitih zabilješki, siguran da je vjerodostojan Franjin tu- 
mač, pa stoga i »djela, riječi i volje« 109 njegove biljčice. 


106 W Maleczek, Chiara d’Assisi. La questione dell’ autenticitd del »Privilegium pau- 
pertatis« e del Testamente/. Biblioteca Francescana, Milano 1996. 

107 E. Paoli, Introduzione a Clarae assisiensis Opuscida, u: Fontes Franciscani, Porzi- 
uncola, Assisi 1995, str. 2239. 

108 A. Bartoli Langeli, Gli autografi di prate Francesco e difrate Leone, Brepols, Tur- 
nhout 2000, str. 129. 

109 Bartoli Langeli, Gli autografi , cit., str. 128. 

Držimo da smijemo tvrditi da je Oporuka u bitnome Klarino djelo. 
Smatramo da ju je kazivala u pero bratu Leonu na narodnom jeziku 
pomiješanom s latinskim izrazima, u kojima često odzvanjaju litur- 
gijski tekstovi, kako se zapaža pažljivim čitanjem. Uvjerene smo da 
se brat Leon trudio da u prevođenju ostane vjeran riječima umiruće 
žene, prema kojoj je gajio veliko poštovanje. 

Čini nam se da to možemo tvrditi upravo zbog jedne jedinstvene 
Klarine značajke: naglašena uporaba toplog, ljubaznog izražavanja 
na ženski način. Jedan muškarac, ma koliko pažljiv, na kraju bi uvi- 
jek sve okrenuo na muški! Preobilje posvojnog »moje sestre« upu- 
ćuje na trenutak oproštaja među ženama koje su duge godine živjele 
u tijesnom zajedništvu hranjenom jedinom ljubavlju za Krista. To ne 
znači da si »tajnik« nije dopustio neke zahvate: možemo se složiti s 
Bartoliem Langeliem u tvrdnji da preobilje naslova koji se odnose 
na Franju (naglašeno u rukopisu iz Messine) može biti djelo brata 
Leona. 

Na ovome mjestu izvući ćemo neke crte teksta koje držimo bitni- 
ma za poznavanje Klarine biografije i njezine duhovnosti. Nalazimo 
se zapravo pred ženom koja, na kraju svoje zemaljske trke, gleda ve- 
dro na prijeđeni put od prvoga »da« božanskome pozivu, upućujući 
zahvalu Gospodaru života. 

Usporedno čitanje svjedočanstava sestara na Postupku, koja se 
odnose na te posljednje dane, otkriva ozračje oko ležaja umiru- 
će. Posljednje Klarine riječi koje svjedokinje donose: »Idi sigurna 
u miru...« (PostKl 3,20; 11,3), otkrivaju zapravo isto držanje iz 
Oporuke: himan hvale »Ocu milosrđa« (r. 2), nježnom kao majka, 
nagnutim nad svoje stvorenje da ga vodi u hodu života življenog 
u punini, kroz nadahnuće i rasvjetljenje Duha Svetoga. Klarine ri- 
ječi, »mise in te«, jednake onima iz Oporuke (r. 24.26), pokazuju 
kako ona, kao i Franjo, smatra Boga prvenstvenim u svome životu, 
očitavajući njezinu vjernost Franjinoj karizmi, premda u ženskoj 
izvornosti. 

Cijeli spis ima tijek misnoga predslovlja te izražava »Klarinu eu- 
haristiju«, slavljenje smrti i uskrsnuća Gospodnjega u kojemu je cijeli 
život postao spomenica: prinos i »zahvala« koja dosiže svoj vrhunac 
posljednjih dana zemaljskog života. Također sjećanje početaka i hoda 
u Svetome Damjanu ulazi u optiku »spomenuti se« dara Božjega, 
saveza življenoga kao odgovor na poziv u okviru sestrinstva. 

Ključ čitanja Oporuke, koji joj daje jedinstvo i povezanost, jest na- 
ime udivljenje što je tako veliki Gospodin ljubi besplatno (lPJa 19), 
udivljenje koje je godinama raslo kroz iskustvo molitve, kroz svakod- 
nevnu stvarnost prepuštanja providnosti i kroz ljubav prema sestra- 

ma i braći. Zato Klara i pjeva svoj magnificat »Onomu koji se prignuo 
nad njezinu malenost da izvrši divna djela«. 110 

Promatran u ljudskome svjetlu njezin život nije bio lagan: »osku- 
dica, siromaštvo, napor, nevolje, omalovažavanja i prezir svijeta« (r. 
27), a također: bolest i poteškoća da crkvena hijerarhija, kao i Prvi 
red nakon Franjine smrti, prihvati osobiti »oblik života«. 

Na kraju trke ostala joj je jedina želja: vidjeti odobrenim od pape 
onaj »oblik života« koji je već imao pristanak kardinala pokrovitelja 
Rajnalda. U tome čekanju smješta se diktiranje Oporuke-, s jedne stra- 
ne pohvala Ocu, vrhovnome »Darovatelju« (r. 2.58) od kojega dolazi 
svako dobro, s druge strane davanje poticaja sestrama neka »imaju 
snage da nipošto od njega ne odstupe« (r. 34). 

Tako postaje razumljivim Klarino ustrajavanje na »počecima«, na 
»početku« (2PJa 11), trenutku polaska ili temelju, za koji već u 2PJa 
traži od Janje da ga uvijek ima pred očima. Neka stoga bude jasno 
sestrama da poticaj dolazi od Oca, koji je uputio svoje nadahnuće 
posluživši se Franjom, koji se zbog toga spominje tako često! Pripi- 
sivanje svega siromašku nastaje iz poniznosti Klare koja je zapravo 
imala veliki udio u rađanju karizme i u njezinu razvoju, ali također i iz 
svijesti da je Bog preko sveca objavio novi način života. Tu je također 
briga da istakne pripadnost svoga sestrinstva franjevačkomu bratstvu 
te komplementarnost dviju komponenti, muške i ženske, unutar fra- 
njevačke obitelji, razjasnivši također smisao uzajamne pomoći. 

Franjo je »glas«, vidljivo svjedočanstvo božanskoga nauma za se- 
stre, ali koji neprestano iznova upućuje na onoga čiji je bio »pravi 
ljubitelj i nasljedovatelj« (r. 5), Gospodina našega Isusa Krista, si- 
romašnoga i raspetoga. Preko Franje je u konačnici Krist taj koji je 
»poučio« Klaru i njezine sestre, i za njim je bila na početku odgovora 
»vatrena želja« (lPJa 13) koja je potom pratila, u stalnom rastu, cijeli 
hod: »Sin Božji postao je put« (r. 5). 

U tome pogledu treba razjasniti smisao siromaštva, glavni pred- 
met u Oporuci-, ne radi se o nekoj »kreposti« koja se ističe iznad 
drugih, nego o važnom franjevačkom načinu »sequela Christi«, koji 
Klara naglašava. U pitanju je ne toliko pauperistička dimenzija druš- 
tvenoga tipa, iako je zajedništvo života s »minores« srednjovjekovno- 
ga društva utemeljujući element karizme, nego prije svega »ići stopa- 
ma« (r. 36) Krista »siromašnoga i poniznoga« (r. 46). To je mistični 
pogled na Krista koji izabire položaj posljednjih: »siromašan je bio 
položen u jasle« (Lk 2,12), »siromašan živio na svijetu i gol ostade 
na križu« (r. 45). 


110 Za produbljenje ovih tema usp. G. Cremaschi-A. Acquardo, Scritti di santa 
Chiara d'Assisi. Commento, Assisi 1994, naročito str. 35 i 52. 

Isus Krist raspeti mjesto je Klarine kontemplacije i suobličenja 
njemu. Dovoljan je jedan pogled na pisma da se to potvrdi. Držimo 
da je mistični ključ najpotpuniji da se pristupi produbljenom čitanju 
Oporuke. Umiruća žena naime, u namjeri da ostavi vlastitu karizmat- 
sku baštinu svojim sestrama, potpuno je uronjena u mistično sjedi- 
njenje sa Zaručnikom kojemu ide u susret. I upravo »iznutra«, ako se 
tako može reći, ovoga zajedništva ljubavi obraća se po posljednji put 
osobama, njoj povjerenim i ljubljenim snažnom čuvstvenom topli- 
nom u jedinoj Ljubavi, pripovijedajući o »pozivu« i moleći da ga žive. 
Obzor se širi u tužnoj molbi za pomoć upućenoj crkvenoj hijerarhi- 
ji, da vjerno živi osobito crkveno poslanje kojega je duboko svjesna. 
Radi se o tome da iznova predstavi Krista siromašnoga i raspetoga na 
ženski način, s osobitim marijanskim načinom u ostvarivanju prianja- 
nja uz volju Očevu i služenja sve do darivanja života, u sigurnosti da 
je »ustrajati sve do kraja« (r. 73) dar božanskoga milosrđa. 

Ne nalazimo se pred nekim pravnim dokumentom, nego pred 
svjedočanstvom života usidrenoga u evanđelju, što se očituje vidlji- 
vijim u nekim točkama, ne po učenim navodima, nego po dubokom 
pounutrašnjenju. Biljčica zna da je živjela u punini poziv da bude 
»primjer i ogledalo« (r. 19), u uzajamnosti sestrinskoga odnosa, u 
odnosu s Prvim redom i sa svakim bratom i sestrom; tako može samu 
sebe predložiti kao »oblik života«, bez utvaranja, jer u njoj postoji 
sigurnost da je bila poslušna »kći i službenica« u rukama »Oca ne- 
beskoga« (usp. PrKl 6,3). Stoga je jasan Klarin zaključak u kojemu 
traži od »svojih predragih i preljubljenih sestara« (r. 79) da opslužuju 
Oporuku: očekuje se odobrenje »oblika života«, ali sam vam svom 
mogućom toplinom i ljubavlju, u stvarnosti mojega iskustva življeno- 
ga u uzajamnoj ljubavi i suradnji s vama, pokazala bit našega načina 
života. Tako je hod zacrtanim putom izvor »blagoslova«, ne samo od 
strane Boga i Franje nego također one koja ostaje sve do kraja »maj- 
ka i sluškinja« (r. 79). 

Uspoređivanje različitih Klarinih tekstova dovodi do otkrića unu- 
tarnje povezanosti, koja otkriva crte njezine osobnosti, u isto vrije- 
me blage i snažne, ponizne i odlučne u svijesti poziva, uronjene u 
besplatnu dobrostivost njezina jedinog Dobra i slobodne ljubiteljice 
života, sestara i svakoga brata. Ona se predstavlja također kao Fra- 
njina svjedokinja jer ostvaruje karizmu na ženski način i u jednom 
povijesnom kontekstu već znatno različitom od onoga s početaka. 


Izvor : 

Uvod u Oporuku sv. Klare prevela Marija Tarzicija Cičmak prema: Fonti Frances- 
cane, Nuova edizione, a cura di Ernesto Caroli. Padova: Editrici Francesca- 
ne, 2004, str. 1779-84. 


Oporuka 


Počinje Oporuka svete Klare, djevice 

'U ime Gospodnje (usp. Kol 3,17). Amen. 

2 Među ostalim dobročinstvima koja smo primile i svaki dan 
primamo od darovatelja našega, Oca milosrđa (usp. 2 Kor 1,3), pa 
stoga još više moramo zahvaljivati istom slavnom Ocu, jest naše 
zvanje. 3 Sto je ono savršenije i veće, to više njemu dugujemo za- 
hvalnost. 4 Stoga apostol veli: Upoznaj zvanje svoje (usp. 1 Kor 1,26). 
5 Sin nam je Božji postao put koji nam riječju i primjerom (usp. Iv 
14,6; 1 Tim 4,12) pokaza i njemu nas pouči otac naš Franjo, njegov 
istinski ljubitelj i nasljedovatelj. 

6 Moramo dakle, ljubljene sestre, promatrati 111 neizmjerna Božja 
dobročinstva koja su nam udijeljena. 7 A među ostalim i ono što se 
Gospodin Bog po svome sluzi, ljubljenome ocu našem blaženome 
Franji, udostojao ostvariti u nama, 8 ne samo nakon našega obraće- 
nja, nego i dok bijasmo u bijednu i ispraznu svijetu. 112 9 Kad naime 
sam svetac, još nemajući braće ni drugova, gotovo odmah nakon 
svoga obraćenja, 10 zidaše crkvu svetoga Damjana, pohodi ga bo- 
žanska utjeha te bi ponukan da posve napusti svijet; 113 "od silne 


111 Ovaj glagol posebice je važan za Klaru: izražava značajke njezine mistične kon- 
templacije, koja se ostvaruje postupno u sve dubljem pogledu. Ona promatra Bož- 
je djelovanje u povijesti, osobito u utjelovljenju, muci i uskrsnuću ljubljenoga Sina; 
njegovu prisutnost u osobnome životu svakoga, u zbivanjima i okolnostima; zatim 
svraća pogled na sebe i svoju braću i sestre, u svjetlu milosrdne božanske dobrote. 

112 Oporuka svete Klare slijedi trag Franjine Oporuke te pripovijeda o počecima 
njezinoga života u samostanu svetoga Damjana, kako bi utvrdila bitne crte poziva 
njezinoga i zajednice žena, koja je nastala iz Franjina evanđeoskoga nadahnuća i 
ostvarivala se u svakodnevnoj zbilji jedinstvenoga životnog iskustva. Pripovijedanju 
događaja prethodi »predslovlje«, to jest himan hvale »našemu Darovatelju«, koji 
osvjedjuje cijeli tekst u smislu besplatnosti dara koji silazi s visine i, ispunjajući udiv- 
ljenjem, poziva na posvemašnji odgovor u Crkvi i za Crkvu. 

113 Za Klaru je susret s Raspetim svetoga Damjana odlučujući trenutak Franjina 
obraćenja. Polazeći od 2Cel 11, ispitujući zatim 2Ćel 204, možemo razumjeti kako je 
»Gospodinov pohod« pred tom ikonom temeljni prohod puta siromaškova poziva, u 
povezanosti s njegovim gospođama. To je mišljenje Optata van Asseldonka, II Croci- 
fisso di San Damiano visto e vissuto da san Francesco, »Laurentianum« 22 (1981), str. 

radosti i prosvjetljenja Duha Svetoga o nama proreče ono što je 
Gospodin poslije ispunio. 

12 Uspinjući se naime toga časa na zid rečene crkve, glasno je na 
francuskome govorio nekim siromasima koji su se nalazili ondje u 
blizini: 13 Dođite i pomozite mi u gradnji samostana svetoga Damja- 
na, 14 jer će odsad ondje biti gospođe, čiji će slavan život i sveto 
vladanje 114 proslaviti Oca našega nebeskog (usp. Mt 5,16) u cijeloj 
njegovoj svetoj Crkvi. 115 

15 U ovome dakle možemo vidjeti obilnu dobrohotnost Božju 
prema nama, 16 jer se zbog obilna milosrđa i ljubavi svoje po svome 
svecu udostojao tako govoriti o našem pozivu i izabranju (usp. 2 Pt 
1,10). 17 I to je otac naš preblaženi Franjo prorekao ne samo o nama 
nego i o ostalima koje će doći u sveti poziv u koji je Gospodin nas 
pozvao. 

18 S koliko dakle brige i s koliko nastojanja duha i tijela moramo 
vršiti zapovijedi Božje i oca našega, kako bismo uz Božju suradnju 
umnogostručile talent. 19 Sam naime Gospodin postavi nas i oblik 116 
našega života ne samo drugima za primjer i ogledalo nego i našim 
sestrama koje će Gospodin pozvati u naš poziv, 20 da i one budu 
ogledalo i primjer onima koji žive u svijetu. 2 'Kad nas je dakle Gos- 
podin pozvao na tako velike stvari da se u nama mogu ogledati one 
koje su drugima ogledalo i primjer, 22 moramo veoma Boga blago- 
slivljati i hvaliti i još se više poticati da u Gospodinu činimo dobro. 
23 Stoga ako budemo živjele po rečenu obliku, drugima ćemo ostaviti 
plemenit primjer (usp. 2 Mak 6,28.3 1 ) te vrlo kratkim naporom steći 
nagradu vječnoga blaženstva. 117 


453-576; Marta, Francesco, Chiara. Una spiritualita per domani, Collegio S. Lorenzo 
da Brindisi, Roma 1989, str. 501-503. 

114 U latinskome stoji sancta conversatio-, izričaj je povezan s benediktinskom pre- 
dajom u kojoj se često poistovječuje s obraćenjem. Kod Klare se u Oporuci vraća tri 
puta (također u r. 56 i 70); u PrKl 2,22 označava jednu od dužnosti učiteljice u odgo- 
ju. Stoga je veoma važan i odnosi se na cjelokupni »način« života Svetoga Damjana, 
usredotočen na Boga u stavu neprestana obraćenja. 

115 Oni koji niječu vjerodostojnost Oporuke smatraju Franjine riječi jednim proro- 
čanstvom »post eventum«, zaustavljajući se na kasnijoj LegTd koja ga donosi gotovo 
istovjetnim riječima. Valja međutim imati u vidu da se isti događaj nalazi, skraćeno, 
u 2Cel 13, koji samo preuzima 2Cel 204, i treba objasniti sličnost između ova dva 
spisa, koja je istaknutija u drugome, ovdje navedenom, odlomku Celanskoga. Ako 
je ovaj događaj istinit u bitnome, nalazimo se pred prednošću sestara, u Franjinoj 
zamisli, u odnosu na braću. 

116 Namjerno smo sačuvali pojam »oblik«, prema latinskome »forma«, toliko drag 
franjevačkoj predaji; činilo nam se da bismo ga umanjili prevodeći ga riječju »uzor«. 

117 Ovdje završava uvodni dio, koji dobro ističe Klarinu svijest o apostolskome po- 
slanju Siromašnih sestara i vrijednost njihova poziva u Crkvi. 

24 Pošto se Svevišnji Otac nebeski 118 udostojao po svome milo- 
srđu i milosti prosvijetliti moje srce da, po primjeru i pouci pre- 
blaženoga našega oca Franje, činim pokoru, 25 malo nakon njego- 
va obraćenja, skupa s malobrojnim sestrama koje mi malo nakon 
moga obraćenja Gospodin bijaše dao, dragovoljno mu obećah po- 
slušnost, 26 kako nam Gospodin po njegovu čudesnu životu i nauku 
bijaše udijelio svjetlo svoje milosti. 27 Franjo uviđajući kako, tijelom 
krhke i slabe, ipak ne odbacujemo nikakve oskudice, siromaštva, 
napora, nevolje, omalovažavanja ni prezira svijeta, 28 da ih čak sma- 
tramo velikom nasladom - kako nas je često provjeravao na primje- 
ru svetaca i svoje braće - veoma se obradova u Gospodinu. 29 Pa ga- 
nut ljubavlju prema nama obveza nam se kako će se uvijek osobno 
i po svome Redu 119 za nas baš kao za svoju braću 120 pomno brinuti 
i posebno skrbiti. 

30 I tako smo po volji Božjoj i preblaženoga našega oca Franje 
pošle prebivati uz crkvu svetoga Damjana, 31 gdje nas je Bog po svo- 
me milosrđu i milosti za kratko vrijeme umnožio, da se ispuni što 
Gospodin po svome svecu bijaše prorekao; 32 prije smo naime staja- 
le na drugome mjestu, iako kratko. 121 

33 Poslije nam napisa oblik života, a osobito da uvijek ustrajemo 
u svetome siromaštvu. 34 Nije se za svoga života zadovoljio time da 
nas besjedom mnogom i primjerima hrabri (usp. Dj 20,2) za ljubav 
prema presvetome siromaštvu i njegovu opsluživanju nego nam je 
mnogo i pisao 122 da nakon njegove smrti nipošto od njega ne od- 


118 Započinje povijest redovničkoga iskustva u samostanu svetoga Damjana. Hara 
je se prisjeća s ganućem, naročito kada spominje Franjinu očinsku blizinu i njegov 
udio kao utemeljitelja, sabirači je svu oko središnje točke: otkrića i obrane života 
u najuzvišenijem siromaštvu. Započinje također usporednost sa središnjim dijelom 
PrH, naznačenim u prijevodima kao VI. poglavlje, premda izvorni rukopis nije podi- 
jeljen na poglavlja, koji sadrži iskustvo početaka. 

119 Latinski religio, pojam koji je u ono vrijeme označavao također redovnički red. 

120 Nalazimo se pred jednim drugim odlomkom u kojem Oporuka ide usporedo 
sa PrH, naglašavajući odnos s braćom. Teško je dati razlog te povezanosti. Oni koji 
osporavaju Oporuku rješavaju to pitanje zastupajući da se radi jednostavno o prepi- 
sivanju iz PrH od strane sastavljača našega teksta. Pomnom čitanju međutim ne iz- 
miču prijelazi prisnoga tona koji, pored mnogih drugih svojstvenih elemenata ovoga 
spisa, navode na pomisao da se radi o prenošenju jednoga iskustva. 

121 Postupak i Životopis svete Klare izvješćuju nas o tome »mjestu«, zapravo o dva 
mjesta: najprije je Hara bila odvedena u benediktinsku opatiju sv. Pavla u Bastiji, za- 
tim k crkvi sv. Anđela u Panziji na obroncima Subasia, čija je obilježja teško utvrditi; 
možda se radi o prebivalištu rekluza, možda o prebivalištu begina. Ondje se Hari 
pridružila sestra Katarina, nazvana potom Janja (usp. PostH 12,4-5; LegH 8.10; 24, 
vidi također M. Bartoli, Chiara d’Assisi, Istituto Storico dei Cappuccini, Roma 1989, 
str. 72-73). 

122 Od tih »plura scripta« preostali su nam danas samo oblik života i posljednja volja , 
umetnuti u PrH, u VI. poglavlje, te riječi s napjevom . 

stupimo, 35 kao što ni Sin Božji nikada nije htio odstupiti od istoga 
svetoga siromaštva dokle god je živio na zemlji. 36 Ni preblaženi naš 
otac Franjo, slijedeći njegove stope (usp. 1 Pt 2,21), dokle god je 
živio, nipošto ni svojim primjerom ni naukom nije odstupio od sve- 
toga siromaštva koje je izabrao za se i za svoju braću. 123 

37 Ja Klara, nedostojna sluškinja 124 Kristova i siromašnih sestara 
samostana svetoga Damjana i biljčica svetoga oca, razmišljala sam s 
ostalim svojim sestrama o našem uzvišenom pozivu, o zapovijedi to- 
likoga oca 38 i krhkosti ostalih koje smo se bojale u sebi nakon smrti 
svetoga našeg oca Franje, koji bijaše naš stup, nakon Boga jedina 
naša utjeha i uporište (usp. 1 Tim 3,15). 39 Stoga smo se uvijek iznova 
dragovoljno obvezivale na svoju gospođu presvetu siromaštinu, da 
sadašnje i buduće sestre nakon moje smrti ne mognu od nje nipošto 
odstupiti. 

40 I kao što sam ja uvijek nastojala i brinula se da sveto siromaš- 
tvo, koje smo obećale Gospodinu i blaženom našem ocu Franji, op- 
služujem i da ga druge opslužuju, 41 tako i one koje mene u službi 
naslijede moraju do svršetka s Božjom pomoću sveto siromaštvo 
opsluživati i nastojati da se ono opslužuje. 42 Stoviše, radi veće si- 
gurnosti, pobrinula sam se da gospodin papa Inocent, u čije smo 
vrijeme započele, i drugi njegovi nasljednici svojim povlasticama 125 
učvrste naš zavjet presvetoga siromaštva koje obećasmo Gospo- 
dinu i blaženom našem ocu, 43 kako nikada i nipošto od njega ne 
bismo odstupile. 44 Stoga prignuvši koljena i poklonivši se tijelom i 
dušom 126 preporučujem sve svoje sestre, sadašnje i buduće, svetoj 
majci Rimskoj crkvi, vrhovnom svećeniku i osobito gospodinu kar- 
dinalu koji bude dodijeljen Redu manje braće i nama, 

45 da iz ljubavi prema onome Bogu 

koji je siromašan položen u jasle (usp. Lk 2,12), 

siromašan živio na svijetu 

i gol ostade na križu 


123 Svjedočanstvo jedinstvene vrijednosti jer ga izriče Hara, koja je odabrala naj- 
uzvišenije siromaštvo kao svoj oblik života i koja se u obrani ove, uistinu izuzetne, 
povlastice borila cijeloga svog života. 

124 Uporaba ovoga izričaja da opiše službu na evanđeoskoj crti odjek je one »an- 
cilla Domini« anđeoskoga pozdrava, koju je Franjo preuzeo u »forma vitae«, koja 
naznačuje osobito zvanje Hare i sestara do potpune pripadnosti Bogu poput Djevice 
Marije. 

125 Ovdje se vidi točno pozivanje na »Povlasticu siromaštva« postignutu, prema 
LegH 14, prvi put od Inocenta III. u srpnju 1216. 

126 Latinski ima utroque homine, što je teško izraziti na hrvatskome, a označava cije- 
lu osobu u njezinoj tjelesnoj i duhovnoj dimenziji. 

46 učini te njegovo stado malo (usp. Lk 12,32), koje je Gospodin 
Otac riječju i primjerom preblaženoga našeg oca Franje rodio u svo- 
joj svetoj Crkvi, nasljedujući siromaštvo i poniznost njegova ljublje- 
noga Sina i slavne Djevice, Majke Njegove, 127 47 uvijek opslužuje 
sveto siromaštvo koje obećasmo Gospodinu i preblaženom našem 
ocu Franji, i udostoji se u njemu ih uvijek pomagati i čuvati. 

48 I kao što nam Gospodin dade preblaženoga našeg oca Fra- 
nju za utemeljitelja, saditelja i našeg pomagača u služenju Kristu 
i u onome što obećasmo Gospodinu i blaženom našem ocu, 49 koji 
se - dokle god je živio - brinuo da riječju i djelom uvijek njeguje i 
pomaže nas, svoju biljku, 50 tako svoje sestre sadašnje i buduće pre- 
poručujem i ostavljam nasljedniku preblaženog našeg oca Franje i 
cijelome Redu, 61 da nam budu na pomoć kako bismo uvijek više 
napredovale u služenju Bogu i naročito u boljem opsluživanju pre- 
svetoga siromaštva. 128 

52 Ako se pak jednom dogodi te spomenute sestre napuste rečeno 
obitavalište i presele se na neko drugo, gdje god bile nakon moje 
smrti, jednako moraju opsluživati spomenuti oblik siromaštva koje 
obećasmo Gospodinu i preblaženome našem ocu Franji. 129 

53 Neka se brine i pazi, kako ona koja bude u službi 130 tako i osta- 
le sestre, da za spomenuto obitavalište traže i primaju samo onoliko 
zemlje koliko je najviše potrebno za vrt radi uzgajanja povrća. 54 Ako 
pak na koju stranu radi ugleda i odmaka samostana bude potrebno 
izvan ograde imati više zemlje, neka ne dopuste više tražiti i primati 
osim koliko traži krajnja potreba; 66 a ta zemlja neka se nipošto ne 
ore i ne sije, nego neka uvijek ostane neobrađena ledina. 


127 Klara u jednome dahu sažima bit svojega života: slijeđenje, koje je hod prema 
Ljubljenome (latinski pojam je, naime, inseqaendo ) , nasljedovanje siromašnoga i po- 
niznoga Krista i Njegove Majke, čudesan spoj franjevačko-klarijanske duhovnosti, 
budući da označava punu svijest o osobitome poslanju u Crkvi. Središnjost slijeđenja 
Krista siromašnoga opširno je dokazana u pismima J anji Praškoj i u onom VI. poglav- 
lju PrH koje smo već naznačili kao njegovu bit. 

128 Ova dva odnosa temeljna su za očuvanje svojstvenoga poziva Siromašnih sesta- 
ra: odnos s Crkvom i odnos s Redom manje braće. 

129 Oni koji niječu vjerodostojnost i ovdje vide proročanstvo »post eventum«, na 
temelju onoga što će se obistiniti između 1257. i 1260, kada će se sestre preseliti 
iz Svetoga Damjana u onaj koji će se poslije nazvati protosamostanom svete Klare, 
pokraj bazilike podignute da se u njoj čuvaju i časte posmrtni ostaci njihove majke. 
Možda ipak smijemo, i to s velikom vjerojatnošću, vjerovati da se radi o mogućnosti 
koja je već bila predmet rasprave među sestrama; nesigurnost mjesta, skučenost ili 
također želja da uđu unutar gradskih zidina mogu dovesti do te odluke na koju je, 
možda, neka od sestara odavna navodila. 

130 Radi se o opatici. No taj naziv Klara nikada ne upotrebljava; više se voli pozvati 
na služenje u sestrinskom ozračju. No treba imati pred očima da je taj pojam u ono 
vrijeme označavao također službu vlasti. 

56 Opominjem i potičem u Gospodinu Isusu Kristu sve svoje se- 
stre, sadašnje i buduće, da uvijek nastoje slijediti put svete jedno- 
stavnosti, poniznosti, siromaštva te časna 131 i sveta vladanja, 57 kako 
nas od početka našega obraćenja pouči Krist i preblaženi naš otac 
Franjo. 58 Putem njih, ne po našim zaslugama, nego jedino po mi- 
losrđu i milosti darovatelja, sam Otac milosrđa raširio je miris (usp. 
2 Kor 1,3; 2,15) dobra glasa kako do onih koji su daleko tako i do 
onih koji su blizu. 59 Pa iz ljubavi prema Kristu ljubeći jedne druge 
vani djelima pokazujte ljubav koju unutra imate, 60 kako bi potak- 
nute ovim primjerom sestre uvijek rasle u ljubavi prema Bogu i u 
uzajamnoj ljubavi. 

61 Molim također onu koja bude u službi sestara da nastoji dru- 
gima prednjačiti više krepostima i svetim vladanjem nego službom, 
62 da bi joj se njezine sestre potaknute njezinim primjerom pokora- 
vale ne samo iz dužnosti nego više iz ljubavi. 63 I neka prema svojim 
sestrama bude brižna i razborita 132 kao dobra mati prema svojim 
kćerima 64 i neka osobito nastoji od proševine koju im Gospodin 
dadne brinuti se već prema potrebi za svaku pojedinu. "Neka tako- 
đer bude tako dobra i obična da joj mognu slobodno iznijeti svoje 
potrebe 66 i svakog joj se časa uteći s pouzdanjem, što budu smatrale 
potrebnim za sebe i za svoje sestre. 

"Podložne sestre pak neka imaju na umu kako su se radi Boga 
odrekle vlastite volje. "Stoga hoću da se pokoravaju svojoj maj- 
ci onako kako svojom slobodnom voljom obećaše Gospodinu, 133 
"kako bi majka gledajući njihovu uzajamnu ljubav, poniznost i je- 
dinstvo lakše nosila svaki teret koji je po službi prihvatila 70 i kako 
bi joj se zbog njihova sveta vladanja ono što je teško i gorko obr- 
nulo u slast. 134 

71 A jer je tijesan put i staza i uska vrata kojima se ide i ulazi u život, 
i malo ih je koji idu njime i «fc<? na njih (usp. Mt 7,13.14). 72 Pa ako 
i ima nekih koji sada njime idu, veoma ih je malo koji na njemu 


131 Riječ čast danas je velikim dijelom izgubila svoje značenje. Za Klaru, koja je 
često upotrebljava, znači ne samo moralnu ispravnost u opsluživanju zapovijedi nego 
također način ponašanja u javnosti, dosljednost vlastitim načelima koji se u ovome 
posebnom slučaju odjelotvoruju u klauzuri i dr. 

132 Razboritost je važna krepost za dvoje asiških svetaca: znači uravnoteženost, mu- 
drost koja se kloni pretjeranosti, prava mjera, u konačnici evanđeosko rasuđivanje 
(usp. 3PJa 40). 

133 Načinski ablativ sua spontanea voluntate mogao bi se odnositi bilo na početno 
obečanje dano Gospodinu, bilo na način poslušnosti opatici. 

134 Ovaj izričaj bremenit je cjelokupnim Klarinim iskustvom. Za nju je vlast teret, 
čak i ako se obavlja s ljubavlju i poniznošću te duhom služenja i uzornosti, o čemu 
je govorila (r. 61-66). Smiono primjenjuje na vršenje vlasti osjećaje koji obilježavaju 
početak novoga Franjina života, u susretu i zagrljaju gubavca. 


Oporuka sv. Klare 

ustraju. 73 No blago onima kojima je dano hoditi njime i ustrajati do 
svršetka (usp. Ps 118,1; Mt 10,22). 

74 Ako smo dakle krenule putem Gospodnjim, čuvajmo se da 
svojom krivnjom i neznanjem nikad nipošto s njega ne odstupimo, 
75 kako ne bismo nanijele nepravdu tolikome Bogu, Djevici Majci 
Njegovoj, blaženom našem ocu Franji ni Crkvi slavnoj ni vojuju- 
ćoj. 76 Pisano je naime: Prokleti koji odstupaju od zapovijedi tvojih (Ps 
118,21). 

77 Zato prigibam koljena svoja pred Ocem Gospodina našega Isusa 
Krista (usp. Ef 3,14), da po zagovoru i zaslugama slavne Djevice 
svete Marije, Majke Njegove, preblaženoga našega oca Franje i svi- 
ju svetih 78 sam Gospodin, koji dade dobar početak, dadne rast (usp. 
1 Kor 3,6.7), da dadne i ustrajnost. Amen. 

79 Da bi se bolje opsluživao, ostavljam ovaj spis vama, svojim pre- 
dragim i preljubljenim sestrama sadašnjim i budućim, u znak bla- 
goslova Gospodinova, preblaženoga našeg oca Franje i blagoslova 
moga, vaše majke i sluškinje. 

Svršava Oporuka blažene Klare, djevice. 


Blagoslov sv. klare 


Uvod 

CHIARA GIOVANNA CREMASCHI 

Klarin Blagoslov donose kodeksi koji sadrže Oporuku, stoga je 
govor o vjerodostojnosti ovoga kratkoga teksta dijelom isti, također 
kada se nalazimo pred kasnijim svjedočanstvima. Osim Blagoslova 
svim sestrama, koji je ovdje preveden na temelju kritičkoga Bocca- 
lieva izdanja, 135 poznata su još dva blagoslova: jedan Janji Praškoj, 
umetnut na kraju rukopisa koji sadrže Pisma, i jedan Ermentrudi iz 
Brugesa, koji donosi Wadding. Bitno su istovjetna onome upućenom 
svim sestrama, samo što se, prirodno, mijenja naslovnica, i izriču se u 
jednini, s izvornom nijansom na završetku. Tako Blagoslov Janji zavr- 
šava: »Uvijek ću ostati prijateljica tvoje duše i duše tvojih sestara. . .«. 
Blagoslov Ermentrudi sumnjiviji je u pogledu vjerodostojnosti. Ti 
podaci pokazuju Klarin običaj da blagoslivlja sestre, prema starom 
običaju, ukorijenjenom u Bibliji i još veoma živom u njezino vrije- 
me: otac i majka obitelji, osnaženi darom primljenim od Stvoritelja, 
prenose ga na djecu. 136 Osim toga očita je personalizacija blagoslova 
svim sestrama, koji se upućuje svakoj pojedinačno. 

U blagoslivljanju sestara na kraju života, prema LegKl 45, Klara je 
vjerojatno upotrijebila riječi koje su joj bliske: smijemo naime misliti 
da je »blagoslov Janji« bio upućen s 4PJa. Približavanje sestre smrti 
potiče majku da ostavi u baštinu »blagoslov« Gospodnji i svoj. 

Ovaj kratki tekst oslanja se na blagoslov iz Br 6,24-26, što nam 
je poznato preko Franjina blagoslova bratu Leonu. U toj »chartula« 
ima ispuštanja biblijskoga teksta što se tumači srednjovjekovnim 
izvorom, 137 budući da ga Franjo i Klara nisu mogli potražiti u Bibliji. 


135 Boccali, II testamenta str. 293-294. 

136 Za potpunije razvijanje teme usp. Cremaschi-Acquadro, Scritti ..., str. 91-92. 

137 Jedan obrazac izmirenja penitenata na Veliki četvrtak sadržavao je blagoslov iz Br 
6,24-26. K. Esser, Scritti, Messaggero, Padova 1982, str. 175-176, promiče hipotezu 
Franjine liturgijske ovisnosti, navodeći Van Dijk, Saint Francis’ blessing ofBrother Leo, 
AFH 47(1954), str. 189-201. 

Ta ovisnost od »chartula« navodi na utemeljeno vjerovanje da je 
Leon, koji je uvijek držao u džepu taj dragocjeni spis, pokazao bilj - 
čici svoje blago. Ona ga je usvojila, nadodavši mu izričaje iz Franjine 
Oporuke. U Blagoslovu Klara mnogo ovisi o siromašku, no svejedno 
mu uspijeva utisnuti vlastite i jedinstvene značajke. 

Ona je žena koja blagoslivlja, s velikom sviješću o vlastitome do- 
stojanstvu »kršćanke«, milošću pozvane na nasljedovanje siromašno- 
ga Krista. Njezina ženstvenost izvire velikom snagom u snažnom isti- 
canju ženskoga elementa: ne samo da pojedinačno nabraja prisutnost 
svetica pored »svetaca«, razlikuje »sluge« (Božje) i »službenice«, 
»sinove i kćeri«, nego je također svjesna da je majka u Duhu (usp. 
3PJa). Ono »duhovna majka« (r. 13) odnosi se bez daljnjega na nju 
samu, ali se proširuje u obzoru Crkve u kojoj je žena Duhom pozvana 
na tu zadaću koja je čini sposobnom prenositi Očev blagoslov, to jest 
snagu Duha Svetoga, dar njezina raspetoga i uskrsloga Gospodina. 

Ne nalazimo uporno zahtijevanje nasljedovanja svojstveno Opo- 
ruci. Osim središnjega položaja Boga kao »izvora« blagoslova, po- 
novno nalazimo ukratko »servare mandata Dei« (r. 18) što prolazi 
kroz čitavu Oporuku : »Budite uvijek ljubiteljice Boga, svojih duša i 
svih svojih sestara. I uvijek se brinite da opslužujete što Gospodinu 
obećaste« (r. 14). 

Ljubav je jezgra i vrhunac kršćanskog i Marijanskog poziva! Lju- 
bav, koja je Božja, izlivena u srce Duhom Svetim, koji ih vodi da 
ljube same sebe u Njemu i stoga žive bratsko zajedništvo, zreli plod 
razgovora sa Zaručnikom nagoviješten u završnom retku. 

Treba također imati na umu mističnu dimenziju, pazeći na trini- 
tarni tijek teksta i na Klarino osobito izražavanje: zaziva Isusa Krista 
da Otac blagoslovi! U ovim kratMm retcima nalazi se sve iskustvo 
biljčice: njezino postavljanje »duha, duše, srca« (3PJa 12-13) u Isusa 
Krista. I iz intimnosti zaručničkog sjedinjenja, opjevanoga u 4PJa, 
biljčica se obraća Ocu, kao kći u Sinu, u sigurnosti da može primi- 
ti i darovati onaj blagoslov koji je Duh Gospodnji, vazmeni dar u 
pravome smislu, naročito prisutan u njezinom Vazmu žene potpuno 
suobličene Isusu Kristu. 


Izvor: 

Uvod u Blagoslov sv. Klare prevela Marija Tarzicija Cičmak prema: Fonti Fran- 
cescane, Nuova edizione, a cura di Ernesto Caroli. Padova: Editrici Fran- 
cescane, 2004, str. 1784-86. 


Blagoslov 


Počinje Blagoslov te iste svete Pilare 
njezinim sestratna sadašnjim i budućim 

1 U ime Oca i Sina i Duha Svetoga (usp. Mt 28,19). 

2 Neka vas blagoslovi Gospodin i neka vas čuva, 

2 neka vam pokaže lice svoje i milostiv vam bude, 

4 neka pogled svoj svrati na vas i mir dadne (usp. Br 6,24-26) vama, 

sestrama i kćerima mojim, 5 i svima ostalima koje dođu i ostanu u našoj 
zajednici, 138 i ostalima i sadašnjim i budućim u svim drugim samosta- 
nima siromašnih gospođa koje ustraju do svršetka. 

6 Ja Klara, službenica Kristova, biljčica preblaženoga našeg oca sve- 
tog Franje, sestra i majka vaša i ostalih siromašnih sestara, mada nedo- 
stojna, 7 molim Gospodina našega Isusa Krista po Njegovu milosrđu, 
po zagovoru njegove presvete majke svete Marije, blaženoga Mihae- 
la arkanđela, svih svetih anđela Božjih, blaženoga našeg oca Franje i 
svih svetaca i svetica, 8 da vam sam nebeski Otac dadne i potvrdi ovaj 
svoj presveti blagoslov na nebu i r\& zemlji (usp. Post 27,28): 9 na zemlji 
umnažajući vas u svojoj milosti i krepostima svojim među svojim slu- 
gama i službenicama u svojoj vojujućoj Crkvi; 10 a na nebu uzdižući vas 
i proslavljujući među svojim svecima i sveticama u slavnoj Crkvi. 

"Blagoslivljam vas za svojega života i nakon svoje smrti, koliko 
mogu i više nego što mogu, svim blagoslovima 12 kojima je Otac milo- 
srđa (usp. 2 Kor 1,3) blagoslovio i blagoslovit će sinove i kćeri na nebu 
(usp. Ef 1,3) i na zemlji, 13 i kojima su duhovni otac i majka blagoslovili 
i blagoslov će svoje duhovne sinove i kćeri. Amen. 

14 B uđite uvijek ljubiteljice Boga, svojih duša i svih svojih sestara. 15 I 
uvijek se brinite da opslužujete što Gospodinu obećaste. ^Gospodin s 
vama bio uvijek, a sada 139 vi uvijek budite s njime. Amen. 

Svršava Blagoslov presvete naše majke Klare. 


138 U latinskome stoji collegio. 

139 Dali smo prednost čitanju »nunc«, za koje se opredijelio Boccali, umjesto uo- 
bičajenog »utinum«, jer nam se čini više u skladu s Klarinim načinom. Moglo bi se 
također čitati ovako: ». . . semper et nunc, vos«; tako bi »nunc« imao pojačati danas 
smisao prisutnosti Gospodina koji je oduvijek. 


1746 



V 

Šesti dio 


ŽIVOTOPISI 
SV. KLARE 

VITAE S. CLARAE 



ŽIVOTOPISI SV KLARE 

Okružnica o preminuću sv. Klare (1253) 1749 



Okružnica o preminuću sv. Klare 
Epistola encyclica de transitu s. Clarae 
(1253) 


Uvod, prijevod i bilješke 

MARIJA TARZICIJA ČIČMAK 

Kada je o. Zeffirino Lazzeri istraživao kodekse privatne knjiž- 
nice Landau gospođe Finaly u Firenci, pronašao je također kodeks 
1416/1613, u kojemu se nalazi prijepis obavijesti o smrti sv. Klare. 
Danas se taj kodeks nalazi u fundusu Landau-Finaly u Nacionalnoj 
knjižnici u Firenci pod brojem 17 i pod nazivom Liber Epistolorum 
secundum usum Curiae Romanae et aliorum Principum. 

Sastavljanje ove okružnice smješta se između sredine kolovoza i 
početka listopada 1253, dok je Rimska kurija još boravila u Asizu (do 
6. listopada 1253). Klara je preminula uvečer 11. kolovoza 1253, a 
sutradan je papa s kardinalima i prelatima slavio svečane sprovodne 
obrede u Svetome Damjanu (LegKl 47); istoga dana tijelo je prenese- 
no u Asiz i položeno u crkvicu sv. Jurja (LegKl 48). Prilikom tih doga- 
đaja netko je poduzeo obavijestiti sve sestre Reda svetoga Damjana, 
koje su po cijelome svijetu, 1 o prijelazu Klare, »naše voditeljice, naše 
časne majke i učiteljice« (r. 3). Nepoznati pisac imao bi biti netko iz 
Rimske kurije, točnije iz kruga kardinala Rajnalda od Jenne, pokrovi- 
telja Reda svetoga Damjana. 

Zaglavlje okružnice navodi »sestre koje borave u Asizu« kao po- 
šiljateljice, a »sve sestre Reda svetoga Damjana koje su po cijelome 
svijetu« kao primateljice pisma. Sastavljač pisma imala bi biti skupina 
sestara Svetoga Damjana, ali po načinu pisanja vidi se prisutnost ne- 
koga vještog u pisanju i sastavljanju dokumenata, čovjeka kulture, što 
ne isključuje mogućnost prisutnosti neke učene sestre u samostanu 
(primjerice s. Benedikta). 

Pismo je biranog i svečanog stila, s kratkim plastičnim izrazima, 
pomno sastavljeno prema književnoumjetničkim pravilima, istovre- 
meno osjećajno, srdačno i dirljivo. Čini se da je pisac dobro upo- 


1 Računa se da je za Harina života u Italiji bilo 1 15, a izvan nje 50 samostana Siro- 
mašnih gospođa. 

znat s događajem svečanoga Klarina prijelaza kao i to da razumije 
bol sestara lišenih njihove majke i učiteljice. U mozaiku govorničkih 
slika i izričaja sastavljača pisma izranja jednostavno, toplo i prisno 
svjedočanstvo sestara, koje odražava svakodnevni život u Svetome 
Damjanu: prisjećanje druženja s Klarom kada je »ljupka sjedila među 
sestrama« (usp. r. 6); ili kada je »lijepa izgleda, bogata i plemenita 
roda« obukla »siromašni habit i opasala se užetom« (usp. r. 10); i 
napose kako je »bodrila naša srca. . . kad bi gdjekad opazila da neke 
oskudijevaju u odjeći, da su gladne, a nema hrane, žedne, a nema 
napitka« (usp. r. 19). Možda nijedan dokument kao ovo kratko svje- 
dočanstvo ne dočarava stvarnost života u Svetome Damjanu i poslje- 
dice vjernosti »Povlastici siromaštva«: materijalna oskudica obilježa- 
vala je sve godine života u Svetome Damjanu, ne samo početke. 

Nema sumnje u vjerodostojnost ovoga pisma, premda ga tijekom 
stoljeća ne spominje ni jedan pisac niti ga donosi ijedan kodeks, osim 
gore spomenutoga iz XIII. st. 

Sadržaj pisma dobar je sažetak Klarina života i već dodiruje one 
teme i vidike koji će kasniji dokumenti, Postupak i Bula proglašenja 
svetom te Legende, još više razviti. 

Pismo završava naglo, nedovršeno, spominjući Klarina čudesa. 
Prepisivaču nije bio važan zaključak jer nije sadržavao ništa važno u 
odnosu na svrhu s kojom je pismo pisano. Nedostaju naime uobičaje- 
ni pozdravi, preporuka u molitve i izrazi poštovanja. 


Izvor : 

Okružnicu o preminuću sv. Klare s latinskog izvornika prevela Marija Tarzicija 
Cičmak prema kritičkom izdanju teksta objavljenog u: Santa Chiara diAssisi. 
I primi documenti ufficiali: Lettera di annunzio della sua morte, Processo e Bolla 
di canonizzazione . Uvod, tekst, bilješke i prijevod prir. E Giovanni Boccali, 
ofm, Santa Maria degli Angeli: Edizioni Porziuncola, 2002, 24-32. 


'Svim sestrama Reda svetoga Damjana, 
koje su po cijelome svijetu, 
sestre koje borave u Asizu 
šalju pozdrav u Začetniku spasenja ! 2 

2 Probodene ostanom duboke boli, pristupamo, ne bez suza, 
iznijeti vam žalosne vijesti; pjevajući pogrebnu tužaljku obznanju- 
jemo žalosnu vijest: da je zrcalo jutarnje zvijezde, [ono zrcalo] u 
čijem smo se odbljesku divile slici istinskoga svjetla, nestalo ispred 
naših očiju; 3 pao je potporanj redovničkoga života; jao, nosiljka 
našega poziva 3 izišla je iz trkališta ljudskoga hodočašćenja kada je 
naša gospođa Klara, naša voditeljica, naša časna majka i učiteljica, 
na poziv djevera, razrješitelja spone tijela, to jest [na poziv] razara- 
teljice smrti, nedavno pohrlila u svadbenu odaju svoga nebeskoga 
Zaručnika. 

4 Njezin svečani i veličanstveni let iz zemaljskog stanja u nebe- 
sko, iz mračne sjene u blistavilo, premda duhovno gledano donosi 
našim osjećajima radost, ipak nam, gledano zemaljski, jasnoću vida 
pomućuje poplava suza. 

5 Tek što je naše korake istrgnula s klizavoga [puta] zemaljske 
sreće, upravivši nas na put spasenja, jao! zauvijek je nestala iz na- 
šega vidika. 6 Gospodinu se naime svidjelo - možda smo to zavrije- 
dile krivnjom svoje nesavršenosti - da Klara radije blista slavna na 
nebeskom prijestolju negoli da još sjedi ljupka među sestrama na 
[njihovim] zemaljskim mjestima. 

7 Ona je [to] naime doista zaslužila, promotrimo li unatrag nje- 
zina savršenstva kojima je već od najranije dobi obilovala dok je 
u bdjenju promatrala Gospodina. 8 Već bijaše dostojna zaslužene 
nagrade ona koja je tako izlijevala osjećaje svoje pobožnosti u mi- 
losnim trenucima molitve 9 da je otklonila prosce ovoga svijeta po- 
svetivši ljiljan djevičanske čednosti obećavši se Kristu za zaručnicu; 


2 U izvorniku stoji »in salutis Auctore salutem«. Neki to prevode: »pozdrav s po- 
zdravima Pisca [ovoga pisma]«: usp. S. Chiara d’Assisi. Scritti e documenti , prir. G. G. 
Zoppetti i M. Bartoli, Editrici Francescane, Assisi 1994, 228, te u tome vide prisut- 
nost neke osobe izvan kruga sestara Svetoga Damjana. 

3 »Nosiljka« ili »kola«, to jest nositeljica karizme našega poziva. 

tako se zaručnički sjedinila s njime prstenom ljubavi 10 da je [ona 
koja je bila] predivna lijepim izgledom, bogata obiljem dobara, ro- 
đena od plemenita roda, već zrela za udaju namjesto vjenčanoga 
grimiza obukla siromašni habit; žalobnu odjeću namjesto svadbene; 
namjesto urešenim zaručničkim pojasom opasala se uzetom. 

n O, kako li je uzvišen taj brak! O, kako li je plodno to djevi- 
čanstvo koje je urodilo tako brojnim i tako obilnim potomstvom, 
neokaljano doticajima tjelesne ljubavi! 12 0, divne li plodnosti ove 
mladice koja se, ne upoznavši bilo kakav čin pokvarenosti, i ne bez 
daha božanskoga Duha, razmnožila bezbrojnim porodom! 

13 Promatrajte s udivljenjem, sestre, promatrajte kolikim je nje- 
zina rasvijetljena ženska osjećajnost * * 4 zasjala krepostima! 14 Kakvom 
li je plamtjela odlučnošću snage! Ona, koja je koracima nedužnosti 
nadvladala prljavštine svjetovne pokvarenosti! 15 Ona, koja, ranjava- 
na oštricom dugotrajne bolesti i najposlije već iscrpljena staračkom 
slabošću nije, [za razliku] od onih koji se rado tuže, udarila u žalo- 
sno uzdisanje, nije otvorila vrata svojih usta da se tuži! 16 Stoviše, ko- 
liko je žešće bila podbadana ostrugama bolesti, toliko je pobožnije 
prinosila Gospodinu pjesmu hvale. 

17 Kakvim li je pojasom razboritosti bila opasana! Kakvim li je 
ognjem ljubavi bila zapaljena! 18 Ona je nježnim rukama tako iz- 
micala jedra bijesnim vjetrovima da navala podrugljive oluje nije 
mogla uništiti mirnoću njezina duha 5 . 19 Bodreći naša srca u bo- 
žanskome zagrljaju, krijepila ih je lijekom neprestane utjehe. 20 Kad 
bi gdjekad opazila da neke oskudijevaju u odjeći, da su gladne, a 
nema hrane, žedne, a nema napitka, [došla bi] među 6 nas pritječući 
nam u pomoć poticajem ljubazne opomene, govoreći: 21 »Podnosite 
veselo! Strpljivo podnosite bremena siromaštva... i ponizno terete 
oskudice! 22 Strpljivost u tim stvarima, koja se rađa iz promatranja 
Boga, onima koje trpe donijet će rajske naslade i pripraviti im obilja 
vječne nagrade«. 

23 Ali čemu da još nastavljamo? Dubina ovoga blaženstva ne 
može se izraziti ljudskim riječima, 24 nego počujte kakav je dar pri- 


Sensualitas je u srednjemu vijeku označavala životinjski dio ljudske prirode. Pisac 

hoće reći: sve slabosti Klarine ženske prirode, rasvijetljene milošću, obratile su se u 

kreposti. 

5 Augustinovska slika morske oluje, česta u duhovnoj književnosti, ovdje označava 
strasti, napasti i kušnje, koje je Klara, krhka žena, tako razborito nadvladavala da je 
trajno ostala u miru kontemplacije. Izričaj »hyronici turbinis« (»podrugljive oluje«) 
podsjeća na »sibila inferni« (»zvižduke pakla«) iz Pisma Ermentrudi (PEr 6). 

6 Možda iznenađuje ovaj izričaj, ali Klara jasno u Pravilu kaže: »Opatica neka... 
pohađa svoje sestre« (PrH 10,1); to znači, neka im priđe, neka dođe usred njihovih 
tjeskoba, poteškoća, pogrešaka, bolesti, i si. i donese pravi lijek, »ponizno i s ljubav- 
lju« (isto). 


Okružnica o preminuću sv. Klare 


1753 


mila od Boga u posljednjim trenucima svojega života: umiruću ju 
je pohodio Kristov namjesnik zajedno s časnim zborom braće [kar- 
dinala], 25 a milost još veća bila je što je nakon njezine smrti ostao 
na sprovodu i tijelo počastio [svojom nazočnošću] na sprovodnim 
obredima. 

26 Premda nam je zbog njezine smrti okrutna bol na osjetan na- 
čin ranila nutrinu, ipak pružamo desnicu svoje duše 7 prema slavi 
božanske hvale, [da dohvatimo] palmu radosti 27 i shvatimo, koliko 
je smrtnom razumu moguće, ono veselje: [Klara] ide ususret svetim 
dusima uz radosni ples brojnih četa nebeske vojske, 28 i predstav- 
lja remek-djelo svojega časnog tijela pred licem svojega Stvoritelja, 
odsijevajući naokolo, po moćnom djelovanju svojega Tvorca, mnoš- 
tvom čudesa 8 . . . 


7 


To jest: sve sposobnosti i moći duše. 
Nepotpuni završetak Okružnice. 

Uvod 


Isprave postupka proglašenja Klare Asiške svetom - poznate s kra- 
ja XV i početka XVI. stoljeća - ostale su praktično nepoznate sve 
do 1920. Zasluga pripada ocu Zeffirinu Lazzeriu što ih je iznio na 
svjetlo, nakon marljivih istraživanja u brojnim knjižnicama, našavši 
ih u kodeksu različitog sadržaja privatne knjižnice Landau, koja je 
prešla u vlasništvo gospođe Finaly pod brojem 1975-2040. Bile su 
u posjedu bibliofila grofa Gustava Gallettia, a potječe iz samostana 
Santa Chiara Novella u Firenci. Sada je promijenio mjesto i broj 
spremišta: nalaze se u Nacionalnoj knjižnici u Firenci, fundus Lan- 
dau-Finaly, br. 251. 

Obično su isprave nekoga kanonskog postupka osuđene na ne- 
stanak, nakon što se nekoga proglasi svecem i sastavi njegov službeni 
životopis (legenda). Procesualni sveščić, sastavljen na latinskome, 
prelazi u arhiv i ostaje kao jedini primjerak, lako podložan nestanku 
tijekom stoljeća: tako se dogodilo i s Ispravama postupka proglašenja 
Franje Asiškoga svetim. Za Postupak svete Klare, kako primjećuje op- 
sežna i pomna studija Giovannia Boccalia ( Santa Chiara d’Assisi sotto 
processo. Lettura storico-spirituale degli Atti della canonizzazione, Por- 
ziuncola, Assisi 2002, str. 20-32), stvari se postavljaju drugačije jer, 
zahvaljujući sestri Battisti Alfani, redovnici samostana Montelucea u 
Peruđi i pisarnici (scriptorium) istoga samostana, posjedujemo njegov 
talijanski prijevod s kraja XV stoljeća. Sestra Battista Alfani, u svijetu 
Antonia, kći Alfana i Jakobe Beccuti, mlađa sestra sestre Eufrazije 
opatice i obnoviteljice samostanskoga života - i sama tri puta opatica 
i zamjenica - napisala je brojna djela, uz poznati Memoriale samosta- 
na od 1488. do 1515. 

Među tim djelima koja Memoriale nabraja nalazi se također Ži- 
votopis svete Klare (Legenda della nostra madre sancta Chiara): radi se, 
kako dokazuje Boccali, o onom istom Životopisu svete Klare ( Vita di 
santa Chiara) koji je 1920. objavio Z. Lazzeri, držeći ga »djelom ne- 
koga toskanskog franjevca iz XVI. stoljeća«. Za što je moguće pot- 
punije sastavljanje ove Legende, sestra Battista - osobno i potpomo- 
gnuta od strane sestara pisarnice (. scriptorium ) - sastavila je »knjige o 
različitim stvarima« (librecti de diverse cose): tekstove su joj, prema 
Memoriale iz Montelucea, pribavili generalni ministri, koji su joj »do- 

nosili spomenute knjige« ( Memoriale di Monteluce. Kronika samo- 
stana klarisa u Peruđi od 1448. do 1838, prir. sestra Chiara Augusta 
Lainati i klarise samostana Santa Maria u Monteluceu, s uvodom 
Ugolina Nicolinia, Porziuncola, S. Maria degli Angeli 1983, £ 65v, 
tiskano na str. 124). 

Među tim »knjigama o različitim stvarima« koje su dijelom ušle u 
Životopis svete Klare ( Legenda de la nostra madre santa Chiara ), i koji se 
zbog toga sačuvao, nalazi se upravo također talijanski prijevod Ispra- 
va kanonskoga postupka. Da je talijanski prijevod djelo koje potječe 
iz Peruđe, kako je mislio i Lazzeri, dovoljno je dokazano prije svega 
grafijom: na folijima lr-llr ruka je jamačno sestre Battiste Alfani 
(druga ruka nastavlja od £ liv sve do kraja teksta, £ 33v). Osim toga 
postoji jasna potvrda upotrebe peruđinskoga narječja, s njegovim 
svojstvenim kadencama i vlastitim riječima. 

Tekst prelazi iz Peruđe u Firencu, kako je sasvim dokazano nave- 
denom Boccaliovom i još prije Lazzeriovom studijom, zahvaljujući 
sestri Magdaleni, redovnici iz Montelucea, kćeri Roberta, grofa iz 
Firence. Dok je obavljala službu opatice, 16. listopada 1453. dobila 
je breve od pape Nikole V da pođe u Firencu radi novoga utemelje- 
nja samostana Santa Chiara Novella. Upravo su tada, kako kodeks 
Postupka, koji nosi peruđinski grb Montelucea, tako i Životopis svete 
Klare ( Legenda della nostra madre sancta Chiara), preneseni iz Pe- 
ruđe u Firencu gdje ostaju kao vlasništvo samostana Santa Chiara 
Novella. 

U prijevodu na narodni jezik, koji posjedujemo i koji objavlju- 
jemo, Postupak sadrži Isprave sastavljene po odredbi Inocenta IV 
bulom Gloriosus Deus od 18. listopada 1253, u posljednjem tjednu 
studenoga iste godine (od ponedjeljka 24. do subote 29.); radi se o 
svjedočanstvima Klarinih sestara, prikupljenima u samostanu i bolni- 
ci Svetoga Damjana, te nekoliko svjetovnjaka u crkvi svetoga Pavla u 
gradu Asizu. Prošla su samo tri i pol mjeseca od smrti svete Klare, u 
ponedjeljak uvečer 11. kolovoza 1253! 

Prema onome što mi se čini razvidnim - uspoređujući ove Ispra- 
ve sa službenom svetičinom Legendom, takozvanom Celanovom, i s 
Bulom proglašenja Klare Asiške svetom - oni čine samo dio cijeloga Po- 
stupka. Nedostaje naime veći dio čudesa »post mortem«, koji među- 
tim u službenome Životopisu čine istinsko i pravo djelo De miraculis 
sanctae Clarae postquam de mundo transivit. I taj je dio bio poznat se- 
stri Battisti Alfani, koja neprestano tvrdi u svome »Životopisu majke 
svete Klare« da ga je crpila iz Legende. 

Što se tiče teksta, treba reći da malo dokumenata ima svježinu 
Postupka proglašenja Klare Asiške svetom, u kojemu svjedočanstvo se- 
stara - dirljivo i tražeći u srcu prave riječi da učine gotovo živim opis 
žive Klare - ima spontanost i neposrednost koje ćemo uzalud tražiti u 

službenom Životopisu (Legenda); to je onaj isti titraj prvih franjevač- 
kih izvora, kada Franjini drugovi tvrde: »mi koji bijasmo s njime. . .«. 

I staro peruđinsko narječje, gipko i bogatih vibracija, potpomaže 
da ovim svjedočanstvima zadrži okus istinitosti stvari gledanih vlasti- 
tim očima i dotaknutih rukama. Također su važna, jer su jedinstvena 
te vrste, svjedočanstva petero svjetovnjaka koji svjedoče u crkvi sve- 
toga Pavla: vitez Hugolin Petra Girardonea, kao predstavnik plem- 
stva koje je posjećivalo kuću Favaronea, Klarina oca; Bona Guelfuc- 
ciova, najvjernija od prvoga trenutka, koja se s njome veoma mladom 
suočila s rizikom potajnih razgovora s Franjom; Rajnerije Bernardov; 
Petar Damjanov i Ivan Venturin, kojega Fortini naziva »čovjek od 
oružja« među drugima istoga prezimena. 

Preostaje nam još reći nešto o važnosti i vrijednosti Postupka kao 
glavnoga izvora za Klarino biografsko upoznavanje; ali i kao doku- 
menta, jedinstvenoga te vrste, koji nam omogućuje procijeniti rad 
starih hagiografa, u ovome slučaju posebice pisca Legende svete Klare 
djevice, a da ne govorimo također o Legendi u stihu, o Ritmičkom 
časoslovu lani sanctae Clarae claritas (nakon 1253. - prije 1261) koji 
je ostao u upotrebi u Rimsko-serafskom brevijaru sve do posaborske 
obnove Liturgije časova, i o sveukupnosti Marijanske himnografije 
(himni, antifone, sekvencije) XIII. stoljeća. Svi ti izvori, više od me- 
đusobne povezanosti, imaju jedan jedini izvor, upravo Isprave kanon- 
skoga postupka u njihovoj potpunosti, koje je svaki od pisaca i sastav- 
ljača tumačio i predlagao s vlastitom osjećajnošću i svojim načinom 
pisanja. Bula proglašenja Klare Asiške sveto?n, koja je kao plod proizišla 
iz cvijeta Postupka, dolazi kao kruna cijele biografske sveukupnosti. 

Postupak je dragocjen jer nam svjedoči o tome da se hagiograf Le- 
gende svete Klare djevice, tko god on bio, nije dao voditi rukom »ču- 
desnoga«, premda mu se život svete Klare činio uistinu čudesnim, 
budući da je sav usredotočen na otajstvo Krista koji se pokazuje pri- 
sutnim u životu njegove zaručnice na način koji mistici dobro pozna- 
ju i koji tvori sitni vez na kojemu se tka potka dana i noći. Premda 
je imao nakane da djelo bude namijenjeno odgoju i izgradnji, što je 
razvidno iz proslova, ipak je namjeravao načiniti pripovijest, koristeći 
dokumente iz prve ruke, i zato se čini potpuno vjerodostojnim, kao 
što je to i pisac Legende u stihu i Ritmičkoga časoslova i drugih sMadba 
za liturgijsku upotrebu. Nije sve što je u Postupku pretočeno u Le- 
gendu; s druge strane, Legenda poznaje pojedinosti koje nije crpila iz 
Postupka, nego od drugih izravnih svjedoka, kao što su Manja braća 
najbliža Klari, i od samih njezinih sestara ponovno ispitanih gdje se 
piscu činilo da je dobro pojasniti pripovijedanje; tako također Legen- 
da u stihu ima pojedinosti koje ne pripadaju ni Postupku ni Legendi, 
nego nekome tko je pripadao papinskoj Kuriji i tko je mogao neke 
stvari promatrati izbliza. Glavni izvor, temelj na kojemu se uzdiže ci- 

jela povijesna izgradba Klarina lika, jest Postupak i, usudila bih se reći, 
da čak govornička igra kojoj je obilno poslužilo Klarino ime, Clara, 
i koje je svim mogućim asonancama ( praeclara , daritas, clare, darere, 
darescere, indarescere) okitilo svaku njezinu biografsku vijest i sve što 
se odnosi na jasnoću mudrosnoga svjetla i nebeskog blistavila koji 
ispunjaju tekstove asiške djevice, ima u Postupku svoj prvi i najljepši 
i manje govornički izričaj: »Idućega dana spomenuta gospođa Klara, 
doista sjajna i bez ljage, bez sjene grijeha, prešla je iz ovoga života 
Gospodinu, u sjaj vječnoga svjetla« (PostKl 3,32). 


Izvori : 

Uvod u Postupak proglašenja Klare Asiške svetom prevela s talijanskoga Marija 
Tarzicija Cičmak prema: Fonti Francescane, Nuova edizione, a cura di Ernesto 
Caroli. Padova: Editrici Francescane, 2004, str. 1821-24. 

Postupak proglašenja Klare Asiške svetom prevela sa starotalijanskog izvornika 
Judita Covo prema: Fontes franciscani, a cura di Enrico Menesto e Stefano 
Brufani. Assisi: Edizioni Porziuncola, 1995, str. 2455-2507. 


[Uvod] 


Slijedi Postupak proglašenja svetom svete Klare, kako je papa Ino- 
cent poslao pisma biskupu spoletskome naredivši mu da pomno i brižno 
mora ispitati život, obraćenje, način življenja i čudesa svete Klare, pre- 
ma onome što sadrži niže napisana Pula. 

U ime Gospodina našega Isusa Krista, amen. Ja, Bartolomej 1 , 
biskup spoletski, primio sam pismo od preblaženoga oca gospodina 
Inocenta, pape četvrtoga u ovom obliku, a glasi: 

»Inocent biskup, 2 sluga slugu Božjih, časnome bratu Bartolo- 
meju biskupu spoletskome pozdrav i apostolski blagoslov. 

Bog slavan 3 u svojim svetima, koji jedini čini i izvodi čudesne i 
velike stvari, obznanjuje svoje vjerne nakon njihova životnoga tije- 
ka i prijelaza iz ovoga života čudesnim očitovanjem mnogovrsnih 
znakova, koje on odabire u nagrađivanju rajskom slavom, u uzvi- 
šenosti nebeskoga blaženstva; tako da se, pošto su se čuli znakovi 
i čudesna djela i svjedoci tih i takvih čudesnih stvari, što je moguće 
samo Bogu, koji je jedan u Trojstvu i trojstven u Jedinstvu, gotovo 
vidi moć Svevišnjega, a njegovu velikome i predivnome imenu bude 
iskazan smjerniji poklon na zemlji, čija vlast ostaje uvijeke, a njego- 
vo Veličanstvo divno opjevano u visinama. 

Budući dakle da je ovim poželjnim nagradama počašćena sve- 
ta uspomena blažene djevice Klare, nekadašnje opatice siromašnih 
žena zatvorenih redovnica Svetoga Damjana Asiškoga, prionuvši 
uz riječ proroka: Slušaj, kćeri, pogledaj, prisluhni: zaboravi svoj na- 
rod i dotn oca svog, jer je kralj zaželio ljepotu tvoju (Ps 45,11-12), 
okrenula je leđa propadljivim i prolaznim stvarima, i okrenuvši se 
onome ispred sebe, zaboravljajući sve ono unatrag, spremno je prig- 


1 Bartolomej Accorombani bio je biskup Spoleta od 1236. do 1271. Nakon smrti 
Friedricha II. 1250. obnašao je i građansku vlast. 

2 Inocent IV, Sinibaldo dei Fieschi iz Genove, kojega je Grgur IX. imenovao kardi- 
nalom u rujnu 1227, izabran je za papu 25. 6. 1243; umro je u Napulju 7. 12. 1254. 

3 Ovdje započinje bula Gloriosus Deus od 18. 10. 1253, kojom se traži od bisku- 
pa da izvrši Postupak za proglašenje svetom Klare »abbatissa Pauperum inclusarum 
Monialium Sancti Damiani Assisinatis«. 

nula svoje uho na sveto govorenje. Nije tratila vrijeme ni poticaje 
da žurno izvrši ono što joj je godilo ušima, nego odmah odričući 
se same sebe, svoje rodbine i svega svoga, već od rane dobi stvore- 
na za kraljevstvo nebesko, izabrala je i nazivala svojim zaručnikom 
Isusa Krista siromašnoga, Kralja kraljeva, i zavjetovavši se njemu, 
potpuno duhom i tijelom u duhu poniznosti, obećala mu je pogla- 
vito te dvije dobre stvari kao miraz, naime dar siromaštva i zavjet 
djevičanske čistoće; i tako je stidljiva djevica bila pridružena željnim 
zagrljajima zaručnika djevca, i iz ložnice neokaljanoga djevičanstva 
potekao je porod čist i plodan na udivljenje svima, koji je mirisom 
svetoga načina življenja i ljubavlju spasonosnoga zavjetovanja, pro- 
širen gotovo po svim stranama svijeta, kao nebeska biljka s obilnim 
plodovima za Boga. 

Ovo je ona zaručnica koja je za života bila mrtva svijetu, toliko se 
svidjela Bogu Svevišnjemu željama i kreposnim djelima i revnošću 
u svetim djelovanjima te nakon što je blaženo preminula, dapače 
prije nego je otišla iz ovoga smrtnoga života, milostiva naklonost 
svemogućega Boga, darivatelja svih dobara, koja nadilazi zasluge i 
želje onih koji ga mole, radi uzvišenosti svoga imena, koje je slavno 
uvijeke, zagovorom kod njega sjajnim zaslugama te djevice Klare, 
govori se da je udijelio velika dobročinstva onima koji su ih prosili i 
govori se da je Bog učinio mnoga i razna čudesa po njoj i po njezi- 
nim molitvama . * * * 4 

Budući dakle da je vrlo dostojno i dužno da bude čašćena u vo- 
jujućoj Crkvi, ona koju je božanska blagost, kako se kaže, učinila 
časnom svojim vjernicima po darovima takve milosti i dostojanstva 
čudesa da budu čašćeni, preporučamo tvome bratstvu po apostol- 
skim pismima, da ispitaš o životu, obraćenju i načinu njezina življe- 
nja i također o spomenutim čudesima i o svim njihovim okolnosti- 
ma njihovu istinitost temeljito i revno prema upitima koje ti šaljemo 
uključno s našom Bulom . 5 A što o gore spomenutome pronađeš, 
nastoj ih poslati nama pod svojim pečatom, vjerno napisane po jav- 
nom bilježniku, da dušu one za koju se već vjeruje da se radosno 
veseli u nebu odjevena besmrtnošću, u ovome svijetu prati dostojna 
hvala mnoštva pravednika. 


Osobitost ovoga dokumenta vidi se u njegovoj pohvali u čast Klare. Dokumenti 

te vrste redovito su prilično suzdržani i objektivni; štoviše ovaj, napisan dva mjeseca 

poslije Klarine smrti, odražava osjećaje Inocenta IV koji je, prema Legendi u stihu , 
htio na Klarinu sprovodu slaviti liturgiju od svetih umjesto za pokojne. Njegovo odu- 

ševljenje dijelili su članovi cijele Kurije. 

5 Obrazac s pitanjima, priložen buli, nije sačuvan. Međutim iz postupka ispitivanja 
svjedoka razvidno je da pitanja odgovaraju svemu onomu što je bilo uobičajeno u 
ono vrijeme. Sličan obrazac sačuvan je iz postupka sv. Elizabete i bi. Simuna iz Col- 
lazzonea. 

Dano u svetome Ivanu Lateranskome, uXV° kalend. studenoga, 
jedanaeste godine našega pontifikata «. 6 

Zbog toga sam ja, gore spomenuti Bartolomej osobno otišao u 
samostan svetoga Damjana , 7 dobio sam svjedočanstva o životu, 
obraćenju i načinu življenja i čudesima svete uspomene gospođe 
Klare, bivše opatice samostana svetoga Damjana Asiškoga: niže su 
navedena imena i ono što su rekli ovi svjedoci. 

Prva svjedokinja, dana XXHH. mjeseca studenoga 8 u samosta- 
nu svetoga Damjana, gospođa Pacifika Guelfucciova iz Asiza; dru- 
ga, gospođa Benvenuta iz Peruđe; treća, gospođa Filipa gospodina 
Leonarda Gisleriova; četvrta, gospođa Amata gospodina Martina 
iz Coccorana; peta, gospođa Kristijana gospodina Kristijana od 
Parisse; šesta, gospođa Kristina Bernarda od Suppa; sedma, gos- 
pođa Benvenuta Oportula Aleksandrova; osma, gospođa Franciska 
gospodina Capitanea od Col de Mezza; deveta, gospođa Beatrica 
Favaroneova iz Asiza, sestra svete Klare; deseta, gospođa Cecilija iz 
Spella; jedanaesta, gospođa Balvina gospodina Martina iz Cocco- 
rana; dvanaesta, gospođa Janja gospodina Oportula; trinaesta. . . i 
gospođa Lucija iz Rima , 9 redovnice spomenutoga samostana sve- 
toga Damjana 10 prisegnule su da govore istinu o životu, obraćenju, 
načinu življenja i čudesima spomenute svete Klare; u nazočnosti 
ovih svjedoka, to jest: gospodina Leonarda arhiđakona iz Spoleta; 
gospodina Jakova nadpopa iz Trevia , 11 brata Leona, brata Anđela 
od Riete i brata Marka, Manje braće, i gospodina Martina bilježni- 
ka, u nazočnosti časnoga oca gospodina Bartolomeja, biskupa spo- 
letskoga. 


6 18. listopada 1253. 

7 Samostan sv. Damjana: crkva sv. Damjana potječe možda iz Vili. st., sagrađena 
najvjerojatnije na nekoj građevini koja je služila za poganski kult. Imamo zanimljive 
nalaze najnovijih arheoloških iskapanja, izvršenih ispod sadašnjega poda, koji su još 
pod istragom stručnjaka. U prvom desetljeću XIII. st., kažu, crkva je već bila u lošem 
stanju zbog starosti. 

8 Popis svjedokinja koji slijedi ne odgovara redoslijedu po kojemu su ispitivane. 

9 Pod brojem XTTT nema imena, ali veznik i let) nakon rednoga broja mogao bi se 
odnositi na sljedeće ime: s. Lucija iz Rima, ovdje pod brojem XIII, a u Postupku kao 
VIII. svjedokinja. 

10 Nakon ovih imena na Postupku su također svjedokinje s. Angeluccia Ange- 
leiova (14,1), s. Balvina iz Porzana (15,1), s. Benedikta opatica, sa svim redovnica- 
ma (15,1) uz još pet svjetovnjaka (svjedoci XVI-XX). Sveukupno 21 svjedok. 

11 Biskupovi pomoćnici na sudu. U jednome pismu biskupa Bartolomeja iz 1254. 
sačuvana su nam, uz ostala imena svećenika spoletskoga kaptola, također imena Leo- 
nardus i Iacobus (BF, I, br. 528, str. 710). 


I. Svjedokinja 


O načinu življenja svete Klare u kući njezina oca 

1. Sestra Pacifika Guelfucciova iz Asiza, redovnica samostana 
svetoga Damjana, prisegnula je i rekla 12 da je ona poznavala svetu 
Klaru dok je ta svetica bila u svijetu u kući svoga oca te da su svi 
koji su je poznavali smatrali da je bila veoma čestita i vrlo dobroga 
života 13 te da se trudila i zauzimala oko djela milosrđa. 


O njezinu obraćenju 

2. 1 rekla je da je sveta Klara po savjetu svetoga Franje 14 započela 
red koji je sada u Svetome Damjanu i da je ona tu djevicom ušla, i 
tako djevicom uvijek ostala. - Upitana 15 kako to zna, odgovorila je 
da su one bile susjede dok je bila u svijetu, a donekle su i u rodu, 
tako da je njezinu i Klarinu kuću samo trg dijelio te da je ova svjedo- 
kinja s njome često razgovarala. 

3. 1 rekla je da je ta gospođa Klara jako voljela siromahe, a zbog 
njezina dobroga vladanja svi su je građani veoma poštivali. - Upita- 
na pred koliko je vremena 16 ta djevica Klara napustila svijet, rekla 
je da je od toga oko četrdeset i dvije godine. - Upitana kako to zna, 

12 S. Pacifika, u Postupku nazvana Gelfutio, rođena je sestra Bone Guelfucciove, 
XVII. svjedokinje; poznavala je Klaru prije njezina obraćenja i jedna je od prvih njezi- 
nih družica. Prema L. Waddingu bila je poslana u Vallis Glorie kod Spella (1248/49), 
gdje se po njezinim molitvama zbilo jedno čudo. Wadding drži da je umrla u devede- 
setoj godini (L. Wadding, Annales Minorum, 3. izd., vol III, Quaracchi, Collegium S. 
Bonaventurae, 1931), 14-15. 

13 Za plemićku djevojku ova čestitost nije samo nametnuta od strane društva nego 
je također unutarnje uvjerenje. Drugim riječima, ne radi se samo o uživanju dobra 
glasa nego o zrelosti one mudrosti koja ima biti svojstvena dvorskoj gospodi, a to je 
razboritost. 

14 Mnogi svjedoci spominju, premda veoma škrto, Franjino posredovanje. 

15 Upitana: jedan od najčešćih glagola tijekom postupka. To pokazuje brigu da se 
dokaže istinitost činjenica i način na koji su se one zbile. 

16 Vrijeme: pitanje o vremenu navraća se više od 70 puta, jer su sudištu važni nad- 
nevci radi utvrđivanja povijesnosti i ispitivanja stvarnosti činjenica. 

odgovorila je da je ona ušla u redovništvo zajedno s njome i da ju je 
ona gotovo danju i noću ponajviše posluživala. 17 

4. Također je rekla da je spomenuta gospođa Klara rođena od 
plemenitoga roda i od čestitoga oca i majke, i da je njezin otac bio 
vitez, a zvao se gospodin Favarone, kojega ona nije vidjela, ali maj- 
ku je vidjela i zvala se gospođa Hortulana. A ta je gospođa Hortu- 
lana radi molitve i pobožnosti išla preko mora. I ova je svjedokinja 
isto tako radi molitve išla s njome preko mora: a također su zajedno 
išle u Sveti Anđelo i u Rim. I rekla je da je Klara rado posjećivala 
siromahe. - Upitana kako to zna, odgovorila je: tako što je bila nje- 
zina susjeda i bila je s njome, kako je gore rečeno. 

5. Također je rekla da je ta gospođa Hortulana poslije došla u 
isti taj red kao i njezina sveta kći blažena Klara, i tu je vrlo ponizno 
živjela s ostalim sestrama; i u istomu, urešena bogoljubnim i svetim 
djelima, prešla iz ovoga svijeta. 

6. Također je rekla ova svjedokinja: tri godine nakon što je spo- 
menuta gospođa Klara bila u redovništvu, na molbe i upornost sve- 
toga Franje, koji ju je gotovo prisilio, prihvatila je uređenje i uprav- 
ljanje sestrama. 18 - Upitana kako to zna, odgovorila je da je ona tu 
bila nazočna. 19 


O njezinu načinu življenja u samostanu 

7. Također je rekla ova svjedokinja da je ta blažena majka dugo 
bdjela noću u molitvi i mnogo čega se odricala tako da su se sestre 
na to žalile i jadale; i rekla je da je i ona sama zbog toga ponekad 
plakala. - Upitana kako to zna, odgovorila je: jer je to vidjela kada 
bi gospođa Klara ležala na zemlji i pod glavom imala samo kamen iz 
rijeke, 20 i čula bi je kada bi molila. 


17 Neki misle da bi Pacifika bila ona »honesta societas« (LegKl 7) koja je pratila 
Klaru u bijegu od kuće u noći 27/28. 3. 1211. Međutim svjedokinja ništa o tome ne 
govori. U prvome slučaju Klarina sestra Janja bila bi druga pridružena Klari. Posluži- 
vanje koje Pacifika spominje moglo bi se odnositi bilo na ono prije ulaska u redovniš- 
tvo, bilo poslije, za vrijeme Klarine bolesti. 

18 Klara postavljena na čelo samostana: povećao se broj sestara; sigurno ih je barem 
6, prema Postupku: Klara, Pacifika, Janja, Benvenuta iz Peruđe, Balvina i Cecilija. 
Službu joj je dodijelio Franjo kojemu je obećala poslušnost. 

19 Biti nazočan: svjedočanstvo ponovljeno 36 puta, često zajedno s glagolom »vi- 
djeti« (2,8;3,9; 1 1,5; 13,3; 14,6;20,9). 

20 Klarin ležaj: u početku (1211) ležaj se neko vrijeme sastojao od gologa poda 
i kamena pod glavom (1,7), zatim od lozovine (3,15;7,1 1 ; 10,24), kasnije od jedne 

8. 1 rekla je da je u hrani bila toliko stroga da su se sestre čudile 
kako je njezino tijelo živjelo. Rekla je također da dugo vremena spo- 
menuta blažena Klara tri dana u tjednu ne bi ništa jela, to jest pone- 
djeljkom, utorkom i petkom. I rekla je da se je i drugih dana toliko 
odricala da je zapala u neku nemoć, zbog čega joj je sveti Franjo 
zajedno s asiškim biskupom naredio da u ta tri dana pojede barem 
pola komada kruha dnevno, što bi moglo biti oko unče i pol. 21 

9. Također je rekla da je ta blažena majka u molitvi bila ustrajna 
i revna, dugo ležeći na zemlji, ponizno prostrta ničice. A kada bi 
dolazila s molitve, poticala bi i bodrila sestre, govoreći uvijek Božje 
riječi. Bog je uvijek bio na njezinim ustima tako da o ispraznostima 
nije htjela ni govoriti, ni slušati. A kada bi se ona vraćala s molitve, 
sestre bi se razveselile kao da je s neba dolazila. - Upitana kako to 
zna, odgovorila je: jer je s njome prebivala. 

10. Također je rekla: kada bi spomenuta gospođa Klara zapovi- 
jedala svojim sestrama da nešto učine, zapovijedala bi vrlo plaho i 
ponizno. A ponajčešće bi htjela prije učiniti sama nego zapovjediti 
drugima. 

11. Također je rekla: otkada je ista bila tako bolesna da ne bi 
mogla ustati s ležaja, dala bi da ju se podigne te posjedne i s leđa po- 
dupre kakvim suknom te bi tkala. Od svoga tkanja dala bi načiniti 
tjelesnike i razašiljala bi ih gotovo po svim crkvama asiških dolina i 
bregova. - Upitana kako ona to zna, odgovorila je da je ona vidjela 
da je ista tkala i da je pravila platno, i kada su ga sestre šivale i po 
braći razašiljale po spomenutim crkvama; davali su ih svećenicima 
koji su tu dolazili. 

12. Također je rekla da je ta blažena majka prema svojim sestra- 
ma bila ponizna, milostiva i ljubazna, i sućutna s bolesnima: a dok je 
bila zdrava, posluživala ih je i prala im noge i davala vodu u ruke; a 
ponekad je prala sjedala bolesnica. - Upitana kako to zna, odgovo- 
rila je da je ona to vidjela više puta. 

13. Također je rekla da je posebno ljubila siromaštvo i nikada ju 
se nije moglo navesti da bi htjela nešto vlastito, niti primiti posjed, 

veoma hrapave daske (7,12), zatim od rogožine i malo slame pod glavom ( 10,22), na 
kraju od slamnice (10,25) s nekim pokrivačem (2,14). 

21 Franjo posreduje jer je primio Klaru u poslušnost, a asiški biskup zato jer je imao 
jurisdikciju nad samostanom. To je imalo biti u početku dok se još nije umiješao 
kardinal Hugolin u svezi s jurisdikcijom nad samostanima (1217-19). Jedna unča i 
pol kruha manje je od 50 g. 

ni za sebe ni za samostan. - Upitana kako to zna, odgovorila je da 
je ona vidjela i čula da joj je svete uspomene gospodin papa Grgur 
htio dati mnoge stvari i kupiti posjede za samostan, ali ona nikada 
nije htjela na to pristati. 

14. Također je rekla da je spomenuta gospođa Klara bila tako 
brižna u opsluživanju svoga reda i u upravljanju svojim sestrama, 
kao što bi se netko brinuo za svoje vremenito blago. - A to je ona, 
kaže, znala jer je uvijek bila s njome gotovo četrdeset i više godina, 
izuzevši jednu godinu kada je dopuštenjem te iste blažene majke 
prebivala u samostanu Vallis Glorie kod Spella da pouči sestre spo- 
menutoga mjesta. 


O čudu s uljem 

15. Također je rekla ova svjedokinja da je život spomenute bla- 
žene Klare bio pun čudesa. Kada je jednom ponestalo ulja u samo- 
stanu tako da ga nimalo nisu imale, ta je blažena majka pozvala 
nekoga brata Reda manje braće, koji je za njih prosio, imenom brat 
Bentevenga. 22 Rekla mu je da pođe potražiti ulja. On je odgovorio 
da mu pripreme posudu. Onda je ta gospođa Klara uzela neku po- 
sudu i svojim je rukama oprala te postavila na neki zidić koji je bio 
blizu ulaza u kuću, da bi je spomenuti brat uzeo. A ta je posuda tu 
bila kratko vrijeme. Idući po tu posudu brat Bentevenga ju je našao 
punu ulja. I nakon što je pomno tražio, nije pronađen nitko tko bi 
ulje ulio. - Upitana kako to zna, odgovorila je da je ona bila u kući, 
vidjela je kada je ta gospođa vani iznijela praznu posudu i donijela 
je punu. I rekla je da ne zna tko ju je napunio, ni kako je napunjena. 
I brat Bentevenga rekao je to isto. - Upitana kada je to bilo, odgo- 
vorila je da je to bilo otprilike druge godine nakon što su došle pre- 
bivati u samostan svetoga Damjana. 23 - Upitana koji je bio mjesec 
i koji dan, odgovorila je da se ne sjeća. - Upitana je li to bilo zimi ili 
ljeti, rekla je da je to bilo ljeti. - Upitana koje su sestre tada tu bile 
nazočne, rekla je da je bila sestra Janja, sestra svete Klare, koja je 
nedavno prešla iz ovoga života; 24 sestra Balvina, koja je bila opatica 


22 Prisutnost braće pored samostana sv. Damjana seže u same početke Reda. Braća 
su stanovala izvan samostana (6,16), gdje ih je bilo najmanje trojica-četvorica, budu- 
ći da ih je Franjo slao dvojicu po dvojicu. 

23 Otprilike druge godine nakon dolaska u Sv. Damjan: ljeti 1212. (1,15). Spo- 
menuto je pet sestara (Klara, Janja, Balvina, pokojna Benvenuta iz Peruđe i svje- 
dokinja); međutim Legenda spominje činjenicu da nije bilo ulja čak ni za bolesnice 
(LegKl 16). 

24 S. Janja, Klarina rođena sestra: o njezinome pozivu opširno pripovijeda Legenda 
(24-26). 

samostana u Vallis Glorie, također pokojna; 25 i sestra Benvenuta iz 
Peruđe, koja je još živa. 26 - 1 prisegla je na rečeno. Također je rekla 
ova svjedokinja da ona ne bi mogla riječima izraziti čudesa i krepo- 
sti koje je Gospodin očitovao po blaženoj Klari. 

Kako je sveta Klara oslobodila pet bolesnih sestara znakom križa 

16. Također je rekla ova svjedokinja da je jednom bilo pet boles- 
nih sestara u samostanu: sveta Klara je nad njima učinila znak križa 
svojom rukom i odmah su sve bile oslobođene. I vrlo često kada bi 
koja sestra bila bolesna na glavi ih na nekom drugom dijelu tijela, ta 
bi je blažena majka oslobodila znakom križa. - Upitana kako zna to 
što je rečeno, odgovorila je da je ona bila nazočna. - Upitana koje 
su bile tih pet sestara, odgovorila je da je i ona, ova svjedokinja, bila 
jedna od njih te da su neke od njih preminule, a neke su žive, ah 
se ne sjeća koje. - Upitana kohko je vremena ona, ova svjedokinja 
bila bolesna, odgovorila je: dugo vremena. - Upitana od čega je 
bolovala, odgovorila je da je to bila neka bolest od koje bi kričala, 
osjećala jaku hladnoću i drhtala. - Upitana o drugima koje su bile 
oslobođene kohko su vremena bile bolesne, odgovorila je da se ne 
sjeća za druge kao za sebe. - Upitana kada su spomenute sestre bile 
oslobođene, rekla je: prije nego se sama gospođa razboljela. 

17. Upitana otkada je sveta Klara počela bolovati od te dugo- 
trajne bolesti, odgovorila je da misli da je od toga dvadeset i devet 
godina. 27 

18. A rekla je također da je hjek za tu svjedokinju i ostale sestre 
kada bi se razboljele bio znak križa što bi ga njihova sveta majka 
nad njima učinila. - Na pitanje koje je riječi običavala izgovoriti 
spomenuta gospođa Klara kada je činila znak križa, odgovorila je da 
je one ne bi razumjele jer je vrlo tiho govorila. 

19. Upitana za mjesec i dan kada je bila oslobođena ova svjedo- 
kinja i one ostale sestre, odgovorila je da se ne sjeća. - Na pitanje 


25 S. Balvina, koja je bila opatica samostana Vallis Glorie kod Spella. Na Postupku 
su spomenute tri sestre imenom Balvina: jedna je ova, druga je s. Balvina Martina iz 
Coccorana, Klarina nećakinja (17,1), a treća je s. Balvina iz Porzana (15,1); na popi- 
su iz 1238. samo je jedna Balvina. 

26 S. Benvenuta iz Peruđe je II. svjedokinja; ušla je u samostan u rujnu 1211, goto- 
vo pola godine poslije Klare. U ovih nekoliko redaka imamo prvi popis nekih sestara 
prisutnih u Sv. Damjanu ljeti 1212. 

27 29 godina Klarine bolesti: to jest od 1224. 

tko je bio nazočan kada su one bile oslobođene, odgovorila je da 
je bilo više sestara, ali se ne sjeća koliko ih je bilo ni koje su to bile. 


II. SVJEDOKINJA 

1. Sestra Benvenuta iz Peruđe, 28 redovnica samostana svetoga 
Damjana, prisegnula je i rekla da je gospođa Klara, tadašnja opa- 
tica 29 spomenutoga samostana svetoga Damjana, bila zadivljujuće 
ponizna i toliko sebe prezirala da je obavljala najniže poslove. I svo- 
jim je rukama čistila sjedala bolesnih sestara. - Upitana kako to zna, 
odgovorila je da je ona ušla u redovništvo iste godine kao i Klara; 
samo što je Klara ušla na Veliki ponedjeljak, a ova je svjedokinja ušla 
kasnije u mjesecu rujnu. 30 

2. Upitana u kojoj je dobi sveta Klara ušla u redovništvo, odgo- 
vorila je da je bila u dobi od osamnaest godina ih približno tome, 31 
prema onome što se govorilo. A držalo se da je neporočna dušom 
i tijelom i veoma su je poštovah svi koji su je poznavah i prije nego 
je stupila u redovništvo; sve to zbog silne njezine čestitosti, dobro- 
hotnosti i poniznosti. Upitana kako to zna, odgovorila je da je ona 
obavijestila ovu svjedokinju i prije nego je stupila u redovništvo, 
a prebivala je s njome u jednoj kući. A nakon što je stupila u re- 
dovništvo, bila s njome do časa njezine smrti, naime gotovo punih 
četrdeset i šest godina, izuzevši gore spomenuto vrijeme, to jest od 
Velikoga ponedjeljka do kraja rujna. 

O načinu življenja svete Klare u samostanu 

3. 1 rekla je ova svjedokinja da je ova majka sveta Klara otkako 
je stupila u redovništvo bila toliko ponizna da je sestrama prala 
noge. Jednom perući noge jednoj poslužiteljici nagnula se hoteći 
joj poljubiti noge. A ta poslužiteljica, povukavši nogu k sebi, ne- 


Kod s. Benvenute ne donose se obiteljski podaci. Zabilježeno je da je s. Benve- 
nuta živjela s Klarom u »jednoj kući« (2,2) prije ulaska u Red. Kuća je imala biti u Pe- 
ruđi, kamo se Klarina obitelj bila sklonila za vrijeme građanskoga rata između pučkih 
minores i plemićkih maiores. Klara je ostala u Peruđi prvih godina XIII. st., stanujući 
kod druge peruđinske gospode. 

29 Opatica: naziv službe samostanske poglavarice. Ovaj naziv ne potječe iz franje- 
vačkog, nego iz benediktinskog kruga. Kada govori o sebi, Klara nikada ne upotre- 
bljava taj naziv, nego odgovarajući franjevački (ženski): »sluškinja«. 

30 Ona bi imala biti četvrta u početnoj skupini sestara. 

31 18 godina: 4 svjedoka slažu se u tome (2,2; 13, 1; 17,4;20,2), samo jedan kaže 
»sedamnaest« (19,2). Klara je dakle rođena 1193. 

oprezno je nogom udarila blaženu majku po ustima. Osim toga 
blažena je Klara lijevala vodu sestrama u ruke i noću ih je pokrivala 
zbog hladnoće. 

4. Također je bila toliko stroga prema vlastitome tijelu da je bila 
zadovoljna samo jednom tunikom od neobrađenoga tkanja 32 i jed- 
nim ogrtačem. A ako bi katkad vidjela da je tunika neke sestre bila 
lošija od one što ju je ona nosila, uzela bi je za sebe, a svoju bolju 
dala bi toj sestri. 

5. Također je rekla ova svjedokinja da je jednom spomenuta bla- 
žena Klara sebi napravila neku odjeću od svinjske kože te stranu 
s ostriženim dlakama i čekinjama okrenula uz tijelo; to je nosila 
skriveno ispod tunike od neobrađenoga tkanja. Isto je tako drugom 
zgodom napravila neku drugu odjeću od konjskoga repa, a od toga 
je napravila i neke konopčiće koje je stezala oko tijela. Tako je spo- 
menutim cilicijima trapila svoje djevičansko tijelo. I rekla je da se 
jedna takva odjeća još nalazi u samostanu. 33 

6. Također je rekla: koliko god je sama rabila tako oštre cilicije i 
odjeću, bila je ipak vrlo milosrdna prema sestrama koje nisu mogle 
podnositi te krutosti i rado ih je tješila. 

7. Upitana kako je znala za tu odjeću, odgovorila je da ju je vidje- 
la, jer ju je ponekad posuđivala nekim sestrama. Ali ne sjeća se da je 
vidjela cilicij od kože, nego je to čula od njezine tjelesne sestre koja 
je kazivala da ga je vidjela. Ona ga je pak nosila, kako se govorilo, 
vrlo skriveno da ga sestre ne bi oduzele. Ali otkako se ta gospođa 
razboljela, sestre su joj oduzele tako krutu spomenutu odjeću. 

8. Također je rekla da se spomenuta majka blažena Klara prije 
negoli se razboljela toliko odricala da je veliku četrdesetnicu i onu 
svetoga Martina uvijek postila o kruhu i vodi, jedino što bi nedje- 
ljom popila malo vina, kada bi ga bilo. A tri dana u tjednu, naime 
ponedjeljkom, srijedom i petkom, ništa nije jela dok joj sveti Franjo 
nije naredio da svakoga dana svakako nešto pojede: a tada je iz po- 
slušnosti uzimala malo kruha i vode. - Upitana kako je to znala, 
rekla je da je to vidjela i da je bila nazočna kada joj je sveti Franjo 
to naredio. 


32 To tkanje nazivalo se tezo: riječ umbrijskoga narječja koja označava neobrađeno 
i oštro vuneno tkanje koje su nosili seljaci onoga kraja. 

33 Jedan Klarin pokornički pojas sestre su sačuvale do Postupka i još se uvijek čuva 
kao relikvija u samostanu sv. Klare u Asizu. 

9. Također je rekla ova svjedokinja da je spomenuta majka sveta 
Klara bila revna u molitvi danju i noću; a oko ponoći je potiho ne- 
kim znakovima budila sestre da hvale Boga. Ona je palila svijeće u 
crkvi i često je zvonila za ranojutarnju službu čitanja. A sestre koje 
ne bi ustale na zvuk zvona 34 pozivala je svojim znakovima. 

10. Također je rekla da je njezin govor uvijek bio o Božjim stva- 
rima i nije htjela govoriti o svjetovnim stvarima niti je dala da joj se- 
stre to spominju. A ako bi se nekada dogodilo da je neka svjetovna 
osoba učinila nešto protiv Boga, ona je zapanjena plakala, poticala 
tu osobu i brižno je nukala da se obrati na pokoru. - Upitana kako 
to zna, odgovorila je: jer je ona s njome bila i navedeno vidjela. 

11. 1 rekla je da se ta gospođa Klara često ispovijedala i vrlo po- 
božno i drhteći uzimala često sveti sakrament Tijela našega Gospo- 
dina Isusa Krista, tako da je sva drhtala kada bi ga uzela. 

12. O tjelesnicima načinjenima od njezinoga tkanja rekla je isto 
što je rekla sestra Pacifika, gore navedena svjedokinja. Ali je dodala 
da bi ona načinila papirnate kućice 35 u kojima bi se tjelesnici držali; 
kućice je iznutra oblagala svilom te davala da ih biskup blagoslovi. 

Kako je oslobodila sestru koja je ostala bez glasa 

13. Također je rekla da je ova svjedokinja bila izgubila glas tako 
da je jedva mogla tiho govoriti. U noći svetkovine Uznesenja Dje- 
vice Marije imala je viđenje da ju je spomenuta gospođa Klara oslo- 
bodila nakon što joj je svojom rukom učinila znak križa. A tako se i 
dogodilo, budući da je toga istoga dana bila oslobođena nakon što 
je ona nad njom učinila znak križa. I rekla je da je ova bolest trajala 
gotovo dvije godine. - Upitana koliko je vremena prošlo da je ta 
sestra oslobođena, odgovorila je da se ne sjeća. - Upitana tko je tu 
bio nazočan, odgovorila je da je bila spomenuta sestra Pacifika, koja 
je već prethodno svjedočila, i neke druge sestre koje su preminule. 

14. I o posudi s uljem rekla je isto što je rekla sestra Pacifika, 
osim da se ne sjeća je li sveta Klara oprala posudu ili je dala da je 
drugi operu. 


34 Zvono: još uvijek se u Sv. Damjanu čuva malo zvono koje se koristilo u Klarino 
vrijeme u nekim posebnim liturgijskim prigodama. Ranojutarnja služba čitanja (ma- 
tutin) molila se u ponoć, kako je to još uvijek običaj u mnogim samostanima klarisa. 

35 O tjelesnicima vidi opširnije u LegKl 28 s pripadajućom bilješkom. 

Kako je oslobodila jednoga brata od nesanice 

15. Rekla je također navedena svjedokinja: budući da se neki 
brat Reda manje braće, koji se zvao brat Stjepan, razbolio od nesa- 
nice, sveti ga je Franjo poslao u samostan svetoga Damjana da sveta 
Klara nad njim učini znak križa. Pošto je to učinjeno, brat je malo 
odspavao na mjestu gdje je sveta majka običavala moliti. 36 Kada se 
probudio, nešto je pojeo i oslobođen otišao. - Upitana tko je tome 
nazočio, odgovorila je da su bile sestre iz samostana, od kojih su 
neke žive, a neke preminule. - Upitana je li ona prije poznavala toga 
brata i koliko ga je dana prethodno vidjela bolesnoga, i koliko je 
vremena bolovao od te bolesti, i koliko je vremena otkada je viđen 
zdrav, i o njegovome rodnome mjestu, na sve je odgovorila da ona 
to ne zna jer je ona bila zatvorena; 37 a taj brat Stjepan nakon što je 
bio oslobođen, otišao je svojim putem. 

O oslobođenju od fistula 

16. Također je rekla ova svjedokinja da je neka sestra iz spo- 
menutoga samostana, koja se zvala sestra Benvenuta od gospođe 
Diambre, bila teško bolesna i trpjela je veliku bol od teške rane 
koju je imala pod pazuhom. Znajući to samilosna majka sveta Klara, 
puna sućuti, započela je za nju moliti; i pošto je nad njom učinila 
znak križa, odmah je bila oslobođena. - Upitana kako to zna, odgo- 
vorila je da je ona prije vidjela ranu, a potom ju je vidjela oslobođe- 
nu. - Upitana je li ona bila nazočna kad je učinila znak križa, rekla 
je da nije, ali je čula da je tako bilo i da je tako učinila. - Upitana 
kada je to bilo, rekla je da se ne sjeća dana ni mjeseca, ni pred koli- 
ko dana, ni koliko je dana od toga; ali da ju je vidjela ozdravljenu i 
oslobođenu odmah nakon toga dana kada se govorilo da joj je sveta 
Klara učinila znak križa. 

17. Također je rekla ova svjedokinja da je ona vidjela veliki sjaj 
nad mjestom gdje bi gospođa Klara običavala poći na molitvu, tako 
da je mislila da je to plamen tvarne vatre. - Upitana tko je još osim 
nje to vidio, odgovorila je da je tada to vidjela samo ona. - Upitana 


36 Ovaj događaj otkriva odnos između Franje i Klare, između njihovih sljedbenika 
te njihovu međusobnu pomoć. Što se tiče mjesta gdje je Klara običavala moliti, ne 
zna se točno gdje se ono nalazilo, ali je vjerojatno imalo jedan dio u klauzuri, a dru- 
gi dio izvan klauzure, odvojen rešetkom, prema Pravilu koje se primjenjivalo u Sv. 
Damjanu. 

37 To govori o veoma povučenom životu sestara, kao jednom od obilježja samosta- 
na (4,11;6,9;15,1;16,2). 

kada je to bilo, odgovorila je da je to bilo prije nego se spomenuta 
gospođa razboljela. 38 

Kako je neki dječačić oslobođen od kamena 

18. Također je rekla da je neki dječačić iz grada Spoleta, zvan 
Mattiolo, u dobi od tri ili četiri godine, stavio mali kamenčić sebi 
u nosnicu tako da ga nikako nije mogao izvaditi pa se činilo da je 
dječačić bio u opasnosti. Kad je doveden svetoj Klari, koja je učinila 
nad njim znak svetoga križa, odmah je iz nosa ispao kamenčić i dje- 
čačić je bio oslobođen. - Upitana tko je tu bio nazočan, odgovorila 
je da je bilo više sestara koje su već pokojne. - Upitana pred koliko 
se vremena to dogodilo, odgovorila je da se ne sjeća budući da ona 
nije bila nazočna kada mu je sveta majka učinila znak križa. Ali je 
tvrdila da to zna jer je čula od drugih sestara te da je ona vidjela dje- 
čačića zdrava toga ili pak idućega dana nakon što je bio oslobođen. 

19. Također je rekla da smatra da ni ona niti ijedna sestra može 
potpuno izreći svetost i veličinu života svete uspomene gospođe 
Klare, osim da bi joj Duh Sveti dao da to izrekne. I kada je bila teš- 
ko bolesna, nikada nije htjela propustiti svoje uobičajene molitve. 

Kako je molitvom svete Klare samostan oslobođen od Saracena 

20. Također je rekla kako su se jednom, za vrijeme rata u Asizu, 
neki Saraceni 39 popeli na zid i s unutrašnje strane spustili se u klau- 
star Svetoga Damjana. Spomenuta sveta majka gospođa Klara, koja 
je tada bila teško bolesna, ustala je s ležaja i pozvala sestre bodreći 
ih da se ne straše: i nakon molitve Gospodin je oslobodio samostan 
i sestre od neprijatelja; a otišli su i oni Saraceni koji su već bili ušli. 

21. Također je rekla da su je svi koji su je poznavali smatrali sve- 
ticom poradi kreposti i milosti kojima ju je Bog obdario. 

22. Također je rekla da je ona osobito ljubila siromaštvo tako da 
ni papa Grgur, ni ostijski biskup 40 nikada nisu uspjeh udobrovoljiti 
je da primi neke posjede: dapače blažena je Klara prodala je svoju 


38 To jest prije 1224. To je okolnost koja se često spominje kao nešto što Klarin život 
dijeli na dva vremenska razdoblja. 

39 Rat u Asizu: ne znači da je Asiz bio u ratu protiv nekoga grada, nego su ga napale 
carske čete Friedricha II., koje su došle iz Kampanije. Među njima su bili Saraceni, 
arapske plaćeničke čete Friedricha II. Događaj se zbio 1240. 

40 Ostijski biskup je Rajnald Segni, pokrovitelj Reda, budući papa Aleksandar IV 

baštinu i dala je siromasima. - Upitana kako to zna, odgovorila je 
da je ona bila nazočna i čula je kada joj je spomenuti gospodin papa 
govorio da prihvati posjede; taj je papa osobno došao u samostan 
svetoga Damjana. 41 

23. Također je rekla da je spomenuta majka sveta Klara spoznala 
u duhu da je jedna od njezinih sestara, zvana sestra Andrea, koja 
je u grlu imala skrofule, jedne noći rukama stisnula grlo tako da je 
ostala bez glasa. Stoga je ona odmah k njoj poslala jednu sestru da 
joj priskoči u pomoć. 


III. SVJEDOKINJA 

1. Sestra Filipa, kći gospodina Leonarda Gisleriova 42 , redovnica 
samostana svetoga Damjana, prisegnula je i rekla: četiri godine na- 
kon što je sveta Klara došla u redovništvo 43 po propovijedanju sve- 
toga Franje, ova je svjedokinja ušla u to isto redovništvo. Spomenu- 
ta joj je svetica izložila kako je naš Gospodin Isus Krist za spasenje 
ljudskoga roda podnio muku i umro na križu te je ova svjedokinja, 
poučena, privoljela da bude redovnicom i zajedno s njome čini po- 
koru. I bila je sa spomenutom gospođom Klarom od toga vremena 
do njezine smrti, gotovo trideset i osam godina. 44 

2. 1 rekla je da je ta blažena majka bila tako sveta života i čestita 
vladanja da ni ona niti ijedna sestra to nije mogla potpuno objasniti. 
I kako je ta gospođa Klara bila djevičanska od svoga djetinjstva, 
tako je odabrana od svoga Gospodina djevičanskom ostala. Ni kod 
ove svjedokinje ni kod ostalih sestara nema nikakve sumnje o njezi- 
noj svetosti. Dapače, i prije nego je sveta Klara ušla u redovništvo, 
držali su je svetom svi koji su je poznavali; a to je bilo zbog vrlo 
čestitoga življenja i zbog mnogih kreposti i milosti koje je Gospodin 
Bog u nju postavio. 


41 Papa Grgur IX. bio je u Sv. Damjanu prije 16.7. 1228. jer je 16. 7. slavio Franjino 
proglašenje svetim. Sutradan je postavio kamen temeljac crkve u čast novoga sveca, 
18. je otputovao u Peruđu, a 19. izdao Bulu proglašenja Franje Asiškoga svetim. 

42 Kao i Hara, i Filipa je pripadala asiškom feudalnom plemstvu te je, kao i s. Ben- 
venuta, II. svjedokinja, poznavala Haru iz Peruđe, od djetinjstva. Njezino ime nalazi 
se (na 3. mjestu) na popisu sestara u dokumentu iz 1238. 

43 To jest 1214/15. 

44 Trideset osam godina, više 4 godine od Harina obraćenja (3,1) imamo 42 godine 
Harina života u klauzuri. 

O načinu življenja svete Klare u samostanu 

3. I rekla je ova svjedokinja: otkako je sveta Klara stupila u re- 
dovništvo, Gospodin je umnožio njezine kreposti i milosti budući 
da je uvijek bila vrlo ponizna i pobožna, dobrostiva i velika ljubitelji- 
ca siromaštva, sućutna prema ojađenima. Bila je ustrajna u molitvi, 
a njezin način življenja i njezin govor uvijek je bio o Božjim stvarima 
tako da svoj jezik i svoje uši nikada nije priklanjala svjetovnim stva- 
rima. 

4. Kažnjavala je tijelo svoje krutom odjećom, imajući ponekad 
odjeću od konjske grive ili repa; i imala je tuniku i ogrtač od grubo- 
ga tkanja. Njezin je ležaj bio od lozova trsja, i time je bila zadovoljna 
neko vrijeme. 

5. Također je trapila svoje tijelo ne jedući ništa tri dana u tjednu, 
to jest drugoga, četvrtoga i šestoga dana u tjednu; a ostalih je dana 
postila o kruhu i vodi. 

6. Uza sve to uvijek je bila radosna u Gospodinu i nikada ju se 
nije vidjelo pomućenom i sav je njezin život bio anđeoski. Toliku 
joj je milost Gospodin dao da je često svoje razboljene sestre ona 
blaženica oslobađala bolesti učinivši križ svojom rukom. 

7. Također je rekla da je ta blažena majka osobito imala milost 
obilnih suza, duboko suosjećajući sa sestrama i drugim nevoljnici- 
ma, a osobito je izlijevala obilje suza kada je primala tijelo Gospo- 
dina Isusa Krista. 

8. Upitana kako zna sve to što je rečeno, odgovorila je: jer je ona, 
svjedokinja, bila treća sestra gospođe Klare i da ju je poznavala od 
djetinjstva te od toga vremena nadalje uvijek je bila s njome i vidjela 
to što je rečeno. 

9. Također je rekla da je ta blažena majka bila toliko ponizna da 
je u svemu prezirala samu sebe i prednjačila pred ostalim sestrama 
čineći se nižom od svih, služeći im, lijevajući im vodu u ruke i perući 
svojim rukama sjedala bolesnih sestara, i perući noge i poslužitelji- 
cama. Tako je jednom perući noge jednoj poslužiteljici iz samosta- 
na 45 htjela poljubiti noge, a ova je neoprezno povukla nogu k sebi 
i povlačeći pogodila je svetu majku nogom u usta. Ali ona uza sve 


45 Poslužiteljica: sestra koja je bila određena za služenje izvan klauzure (14,9). Po- 
služiteljice nisu bile služavke. 

to u svojoj poniznosti nije odustala, nego je poljubila stopalo noge 
spomenute poslužiteljice. - Upitana kako to zna, odgovorila je da je 
to vidjela jer je tu bila nazočna. 

O sestri koja je oslobođena od fistule 

10. Upitana koje su to sestre koje je ozdravila blažena Klara zna- 
kom križa, ova svjedokinja je rekla da je to bila sestra Benvenuta od 
gospođe Diambre, 46 koja je dvanaest godina imala veliku ranu pod 
pazuhom, koja se nazivala fistula. Kada joj je spomenuta gospođa 
učinila znak križa uz molitvu Gospodnju, naime Očenaš, oslobođe- 
na je od te rane. 

11. Također je rekla da je sestra Amata, 47 redovnica spomenuto- 
ga samostana, teško bolovala od vodene bolesti i groznice i imala je 
jako nadut trbuh. Nakon što je primila od svete majke znak križa i 
nakon što ju je ona dotaknula svojim rukama, 48 idućega je jutra bila 
zdrava tako da joj se tijelo smanjilo kao u sasvim zdrave osobe. - 
Upitana kako to zna, odgovorila je da je ona vidjela kada joj je sveta 
majka učinila znak križa i dotakla je. I vidjela je da se dugo vremena 
zadržala pred bolesnicom te spomenutog idućega dana i unaprijed 
vidjela je da je zdrava. 

12. O oslobođenome bratu Stjepanu rekla je isto što je rekla se- 
stra Benvenuta, prethodna svjedokinja. 

13. Također je rekla da je toliko ljubila siromaštvo da bi preko- 
ravala samostanske milostinjare kada bi u milostinji donijeli cijele 
kruhove, pitajući ih: »Tko vam je dao ove cijele kruhove?« A to 
je govorila jer je više voljela primiti kao milostinju izlomljeni nego 
cijeli kruh. 

14. 1 nikada se nije dala navesti ni od pape, ni od biskupa ostij- 
skoga da primi bilo koji posjed. 49 A Povlasticu siromaštva, koja joj je 
bila udijeljena, častila je s velikim poštovanjem i dobro ju je i marno 
čuvala iz bojazni da je ne izgubi. 


S. Benvenuta od gospođe Diambre, XI. svjedokinja. Njezino ozdravljenje spo- 
menuto je desetak puta. 

47 S. Amata, IV svjedokinja, Klarina nećakinja, kći Martina iz Coccorana, sestra 
s. Balvine. 

48 Klara dotiče bolesno mjesto majčinskom kretnjom punom sućuti. 

49 Vidi o tome u LegKl 14 s pripadajućom bilješkom. 

Kako je sveta Klara oslobodila jednoga dječačića od groznice 

15. Također je rekla spomenuta svjedokinja da je neki dječačić, 
sinčić gospodina Ivana sina Ivana zastupnika sestara, 50 bolovao od 
teške groznice te je doveden spomenutoj majci svetoj Klari. Nakon 
što je od nje primio znak križa, bio je oslobođen. - Upitana kako to 
zna, odgovorila je da je bila nazočna kada je dječačić došao i kada 
ga je blažena majka dotakla i učinila mu znak križa. - Upitana je li 
taj dječačić tada imao groznicu i je li ga ona potom vidjela zdrava, 
odgovorila je da je izgledalo, i tako se govorilo, da je on tada imao 
groznicu, a otada ga više nije vidjela jer dječačić tada izišao iz samo- 
stana. Ali njegov je otac rekao da je odmah ozdravio. 

Kako je oslobodila sestru Andreu od skrofula 

16. Rekla je također ova svjedokinja da je jedna sestra, zvana se- 
stra Andrea iz Ferrare, trpjela od skrofula u grlu. Spomenuta gospo- 
đa Klara u duhu je saznala da je ona bila u velikoj kušnji kako bi od 
toga ozdravila. I jedne noći ta sestra Andrea, koja je bila u spavalištu 
ispod, na takav je način i tako jako rukama stisla grlo da je izgubila 
glas. I to je sveta majka spoznala u duhu. Zbog toga je odmah po- 
zvala ovu svjedokinju, koja je tu blizu spavala, i rekla joj: »Siđi brzo 
dolje u spavalište jer je sestra Andrea teško bolesna. Očisti od ljuske 
jedno jaje i daj joj da popije; i kada joj se povrati govor, dovedi je 
k meni«. I tako bi učinjeno. A kada je ta gospođa upitala sestru 
Andreu što joj je bilo i što je činila, sestra Andrea joj nije htjela reći. 
Onda joj je časne uspomene gospođa rekla sve po redu kako se je 
dogodilo. I to se proširilo među sestrama. 

Kako je oslobodila jednu sestru od gluhoće 
i samostan od Saracena 

17. Također je rekla ova svjedokinja da je gospođa Klara oslobo- 
dila jednu sestru, koja se zvala s. Kristina, od gluhoće jednoga uha, 
od čega je trpjela duže vremena. 

18. Također je rekla da su u vrijeme rata u Asizu sestre jako stra- 
hovale od dolaska Tatara i Saracena i drugih neprijatelja Boga i sve- 
te Crkve. Spomenuta ih je blažena majka bodrila govoreći: »Sestre 
i kćeri moje, ne bojte se jer ako Bog bude s nama, neprijatelji nam 
neće moći nauditi. Pouzdajte se u Gospodina našega Isusa Krista 


50 Zastupnik ( Procurator ) je povjerljiva osoba koja obavlja pravne čine samostana i 
zastupa njegovu korist. Izričito se spominje u dokumentu iz 1238. 

jer će nas on osloboditi; a ja ću biti vaša straža 51 da vam nikakvo 
zlo neće učiniti; a ako oni dođu, položite me pred njih«. Kako su 
jednoga dana neprijatelji došli razoriti grad Asiz, neki su se Saraceni 
popeli na samostanski zid i sišli u klaustar, zbog čega su se te spo- 
menute sestre jako prestrašile. Ali ih je presveta majka sve bodrila, 
a prezirala njihove snage, govoreći: »Ne bojte se, jer nam neće moći 
naškoditi!« I to rekavši utekla se u pomoć uobičajenom molitvom. 
Snaga te molitve bila je tolika da su spomenuti neprijatelji Saraceni, 
ne napravivši nikakvu štetu, otišli kao da su bih potjerani tako da 
u kući nikoga nisu dirnuli. - Upitana kako zna to što je rečeno, 
odgovorila je: jer je tu bila nazočna. - Upitana o mjesecu i danu, 
odgovorila je da se ne sjeća. 52 

19. Također je rekla: kada je Vital Averški 53 poslan od cara s ve- 
likom vojskom došao opkoliti grad Asiz, zavladao je veliki strah, ah 
prema onome što je gospođi Klari obznanjeno, grad neće biti zauzet 
niti mu prijeti opasnost, makar je taj Vital bio rekao da neće otići 
dok ne zauzme grad. Čuvši to ta je gospođa, povjerivši se Božjoj 
moći, pozvala sve sestre i tražila da se donese pepela i posula se po 
cijeloj glavi odrezane kose. A zatim je posula pepelom glave svih se- 
stara i zapovjedila im neka sve idu na molitvu 54 da bi Gospodin Bog 
oslobodio spomenuti grad. Tako se i dogodilo budući da je idućega 
dana, noću, spomenuti Vital otišao sa svom svojom vojskom. 

20. Također je rekla ova svjedokinja kako je spomenuta gospođa 
i sveta majka, kada je bila bhzu smrti, jedne noći po suboti, započela 
govoriti ovako: »Idi sigurna u miru jer ćeš imati dobru pratnju, jer 
onaj koji te je stvorio unaprijed te posvetio, i kada te je stvorio po- 
stavio je u tebe Duha Svetoga, i uvijek te je čuvao kao majka svoje 
ljubljeno dijete«. I dodala je: »Ti, Gospodine, budi blagoslovljen, 
koji si me stvorio«. 55 I mnogo je toga izrekla govoreći o Presvetoj 
Trojici tako tiho da je sestre nisu mogle dobro razumjeti. 


51 Straža (4,14;9,2), to jest jamac. 

52 S. Franciska kaže da je to bilo jednoga dana - čini joj se u petak - mjeseca rujna, 
oko 9 sati ujutro (9,2). Bilo je to 1240. 

53 Vital Averški bio je kapetan četa cara Friedricha II. ; radi se o napadu na papinsku 
državu u Umbriji, opsjedanjem raznih gradova, među kojima su Stroncone i Asiz. 

54 Obred posipanja pepela po goloj glavi, popraćen molitvom, pokornički je čin koji 
su sestre vjerno obdržavale (9,3). 

55 Klara na samrti preporučuje svoju dušu: petak navečer, 8. 8. 1253. (11,3). U obre- 
du »commendatio animae« umirućih nalazi se molitva »Proficiscere, anima christiana 
de hoc mundo in nomine Dei Patris, qui te creavit«. Klara ovdje ponavlja tu »co- 
mmendatio« same sebe, spominjući se njoj učinjenih spasenjskih Gospodnjih djela. 

21.1 rekla je ova svjedokinja sestri koja je tu bila: »Ti koja dobro 
pamtiš dobro drži na umu ono što gospođa kaže«. A ona je gospođa 
čula te riječi i rekla je sestrama koje su tu bile nazočne: »Ovo što ja 
sada reknem držat ćete na umu onoliko koliko vam bude dopustio 
onaj koji daje da ih izreknem«. 

22. Također je jedna sestra, zvana sestra Anastazija, upitala tu 
gospođu s kime je ili komu je govorila kada je izgovarala prve gore 
izrečene riječi. Ona joj je odgovorila: »Ja govorim svojoj duši«. 

23. 1 dodala je ova svjedokinja da je cijele noći onoga dana kada 
je prešla iz ovoga života opominjala sestre propovijedajući im. I na 
kraju se tako lijepo i dobro ispovjedila da ova svjedokinja nikada 
nije takvo što čula. A tu je ispovijed učinila jer je dvojila nije li u 
čemu povrijedila vjeru zadanu na krštenju. 

24. I gospodin Inocent papa došao ju je posjetiti budući da je 
bila teško bolesna. 56 Zatim je ona rekla sestrama: »Kćeri moje, po- 
dajte hvalu Bogu jer nije dosta nebo i zemlja za toliko dobročinstvo 
koje sam primila od Boga, jer sam danas primila njega u svetom 
otajstvu i još sam vidjela njegova namjesnika«. - Upitana kako to 
zna, odgovorila je da ju je vidjela i bila nazočna. - Upitana koliko je 
vremena to bilo prije smrti gospođe Klare, odgovorila je: malo dana. 

25. Rekla je također ova svjedokinja da je ta gospođa Klara bila 
toliko revna u kontemplaciji da bi na dan Velikoga petka, misleći 
na muku Gospodinovu, ostajala gotovo neosjetljivom cijeloga toga 
dana i velik dio iduće noći. 

26. O posudi s uljem rekla je isto što su rekle gore spomenute 
svjedokinje uz prisegu za ono što je čula. 

27. Također upitana o ostalim sestrama koje su bile ozdravljene 
odgovorila je da je ozdravilo više njih koje su već pokojne. 

O proricanju budućih stvari 

28. Također je rekla ova svjedokinja da je ta gospođa Klara ispri- 
povjedila sestrama da je njezina majka, kada je bila trudna s njome, 
išla u crkvu. I stojeći pred križem, dok je sabrano molila proseći 


56 Svjedokinja ovdje samo kratko spominje papin pohod Klari. Bila su naime dva 
njegova pohoda: u svibnju 1253. i 8. kolovoza ujutro, iste godine (3,24). 

Boga da joj pritekne u pomoć u opasnosti poroda, čula je glas koji 
joj je rekao: »Ti ćeš roditi svjetlo koje će jako osvijetliti svijet«. 57 

29. Ispripovjedila je također ta gospođa Klara da joj se jednom 
u viđenju učinilo da ona nosi svetome Franji posudu tople vode, s 
ručnikom za brisanje ruku, i penjala se visokim ljestvama, ali išla je 
tako lako kao da je hodala po ravnome tlu. A kada je stigla do sveto- 
ga Franje, svetac je izvukao iz svojih njedara dojku i rekao toj djevici 
Klari: »Dođi, uzmi i siši«: I nakon što je sisala, taj ju je svetac pota- 
knuo da još jednom siše; i to što je sisala bijaše tako slatko i ugodno 
da se to ni na kakav način ne može objasniti. I dok je sisala, ona 
oblina ili otvor dojke odakle izlazi mlijeko ostala je među usnama 
te blažene Klare. I uzevši u ruke to što joj je ostalo u ustima, činilo 
joj se da je to zlato, tako jasno i sjajno da se je u njemu sva vidjela, 
gotovo kao u ogledalu. 58 

O čudesnome slušanju svete Klare 

30. Još je pripovijedala spomenuta gospođa Klara kako u skoraš- 
njoj noći Rođenja Gospodnjega zbog teške bolesti nije mogla ustati 
s ležaja i ići u kapelu. Sve su sestre po običaju otišle na jutarnju 
ostavivši nju samu. Onda je ta gospođa uzdišući rekla: »Oh, Gospo- 
dine Bože, evo sam ti ovdje ostavljena sama«. Tada je odmah začula 
orgulje i otpjeve te cijelo bogoslužje braće u crkvi svetoga Franje, 
kao da je ondje bila nazočna. 59 

31.0 ovim i mnogim drugim čudesima izrijekom i po čuvenju 
izvijestila je ova svjedokinja o gore spomenutoj gospođi Klari koja 
je bila prva majka i opatica samostana svetoga Damjana, i bila je 
prva u ovome Redu. Plemenita po pokoljenju i po rodu i bogata 
svjetovnim stvarima. Toliko je ljubila siromaštvo da je svu svoju ba- 
štinu prodala i razdijelila siromasima. I toliko je voljela ovaj Red da 
nikada nije htjela propustiti ni sitnicu u opsluživanju spomenutoga 
Reda, pa ni onda kada je bila bolesna. 


57 Ovdje sama Klara pripovijeda o svojemu rođenju i o svojoj majci. S. Cecilija će to 
isto čuti iz Hortulaninih usta (6,12). 

58 Druga tajna koju Klara pripovijeda o sebi. Ovaj događaj spominje više svjedoki- 
nja (4,16;6,13;7,10), dok ga Legenda ispušta. Opširnije o tome događaju vidi M. Bar- 
toli, Klara Asiška, Samostan sv. Klare i Laudato d.o.o., Zagreb 2009, str. 168-183. 

59 Treći događaj koji pripovijeda sama Klara: viđenje u Božićnoj noći. To je posljed- 
nji Klarin Božić (24/25. 12. 1252). Događaj veoma poznat, koji će kasnija franjevač- 
ka književnost proširiti (Cvjet 41). 

32. I na kraju svoga života pozvala je sve sestre i pomno im je 
preporučila Povlasticu siromaštva. I jako je žudjela da Pravilo Reda 
bude potvrđeno, makar da bi jednoga dana položila tu Bulu na 
svoje usne, a drugoga dana preminula. I kako je željela, tako se i 
dogodilo: došao je jedan brat sa zapečaćenim pismima. Ona ih je s 
poštovanjem uzela. Premda je bila na samrti, sama je položila Bulu 
na usta da je poljubi. 60 Idućega dana spomenuta gospođa Klara, 
doista sjajna i bez ljage, bez sjene grijeha, prešla je iz ovoga života 
Gospodinu, u sjaj vječnoga svjetla. 61 To nedvojbeno drži ova svjedo- 
kinja i sve sestre te svi ostali koji su je poznavali. 


IV. SVJEDOKINJA 

1. Sestra Amata gospodina Martina iz Coccorana, 62 redovnica 
samostana svetoga Damjana, prisegla je i rekla da je oko dvadeset i 
pet godina u ovome Redu. Poznavala je svetu Klaru. A ova je svje- 
dokinja ušla u Red savjetom i poticajem te svetice koja joj je rekla 
da je ona prosila od Boga milost za nju da ne dopusti da je svijet 
prevari i da ne ostane u svijetu. A ova je svjedokinja bila nećakinja 
te svetice, koju je kao majkom držala. 63 

2. 1 poznavala je njezin način življenja i čula je kako se je obratila, 
i da je poticajem i propovijedanjem svetoga Franje prihvatila redov- 
ništvo. Ah i prije nego je postala redovnicom, držali su je svetom 
svi koji su je poznavali zbog velikih milosti i kreposti koje joj je Bog 
dao, kako se u javnosti o njoj čulo. 

3. I otkako je spomenuta svjedokinja stupila u Red, uvijek je s 
njome bila. Tako je upoznala svetost njezina života. Tu svetost, koja 
je bila u Božjim darovima i u krepostima koje joj je Bog dao, ona 
ni na kakav način ne bi mogla objasniti. A sve su bile u njoj: posve- 
mašnje djevičanstvo, dobrohotnost, krotkost, sućut prema svojim 
sestrama, a isto tako i prema drugima. 


60 Pravilo je potvrdio Inocent IV bulom od 9. 8. 1253, koju je sljedećega dana Klari 
donio jedan manji brat. Dana 11.8. navečer Klara je umrla. Ova Bula, koju je Klara 
poljubila, čuva se u protosamostanu sv. Klare u Asizu, među svetičinim relikvijama. 

61 Već ovdje imamo igru riječi na osnovu Klarina imena. 

62 S. Amata je Klarina nećakinja, kći gospodina Martina iz Coccorana, Klarinog 
bratića, i mlađa sestra s. Balvine. Ušla je u samostan 1228, 11 godina nakon sestre. 
Ime joj se pojavljuje i u popisu sestara (na 15. mjestu) u dokumentu iz 1238. 

63 Klara je 1228. imala 35 godina, a nećakinja Amata barem upola manje; stoga je 
Klaru držala svojom majkom. 

4. A bila je ustrajna u molitvi i u zrenju. I kada bi se vraćala s 
molitve, njezino je lice izgledalo sjajnije i ljepše od Sunca. A iz nje- 
zinih je riječi tekla neizreciva milina tako da se sav njezin život činio 
nebeskim. 

5. U uzdržljivosti od hrane bila je toliko stroga da je izgledalo 
kao da je hrane anđeli. Ona je doista trapila svoje tijelo toliko da 
tri dana u tjednu, ponedjeljkom, srijedom i petkom nije jela ništa, 
a ostalih dana postila je o kruhu i vodi, sve dok joj sveti Franjo nije 
naredio da nešto pojede i u danima kada ništa nije jela. I onda bi, iz 
poslušnosti, pojela komadić kruha i popila malo vode. 

6. O oporosti odjeće i ležaja rekla je isto što je rekla sestra Filipa, 
gore spomenuta svjedokinja. 

Kako je ona bila oslobođena od groznice, kašlja i vodene bolesti 

7. Također je rekla ova svjedokinja da je teško bolovala od vode- 
ne bolesti, groznice i kašlja te imala bol na jednoj strani. Sveta Klara 
joj je učinila znak križa svojom rukom i odmah ju je oslobodila. 
- Upitana koje je riječi ta svetica izgovarala, odgovorila je kako je, 
položivši ruke na nju, molila Boga da je oslobodi od tih bolesti, ako 
je to bolje za njezinu dušu. I tako je odmah bila oslobođena. - Upi- 
tana koliko je vremena bila bolesna, odgovorila je da je bila bolesna 
trinaest mjeseci; ah otada nikada više nije bolovala od spomenute 
bolesti. U bolesti joj je trbuh bio jako napuhnut da je jedva mogla 
prignuti glavu. I tako, zaslugama te svetice, Gospodin ju je potpuno 
oslobodio. 


Kako je oslobodila jednu sestru od fistule 

8. Slično je spomenuta gospođa Klara oslobodila neke sestre od 
njihovih bolesti, učinivši im svojom rukom znak križa. - Upitana 
tko su bile te sestre, odgovorila je: sestra Benvenuta od gospođe 
Diambre, 64 koja je imala pod pazuhom neke velike rane u kojima 
se napipavalo pet izraslina i od te je bolesti bolovala jedanaest godi- 
na ih pribhžno tome. I kada joj je gore spomenuta gospođa učinila 
znak križa, bila je oslobođena. - Upitana kako to zna, odgovorila je 
da su izrasline nestale; i otada ona više nije bolovala od te bolesti. - 
Upitana koja je to bolest bila, odgovorila je da se to nazivalo fistule. 


64 S. Benvenuta, XI. svjedokinja, sama pripovijeda o svome ozdravljenju koje se 
zbilo 1251 (11,1). 

Kako je oslobodila jednu sestru od kašlja 

9. Također je rekla da je jedna sestra, zvana sestra Cecilija, 65 jako 
kašljala i čim bi započela jesti, taj bi se kašalj pojavio tako da se 
činilo da bi se mogla ugušiti. Zbog toga joj je spomenuta majka, 
jednoga dana šestoga u tjednu, dala da pojede malo pogače, što je 
ona uzela s velikim strahom. Jela je samo zbog naredbe svete majke. 
I otada nije više osjetila tu bolest. - Upitana koliko je prije bolovala 
od spomenute bolesti, odgovorila je da se ne sjeća, ali misli da je to 
bilo dugo vremena. 

Kako je oslobodila jednu sestru od gluhoće na jednom uhu 

10. Također je rekla da je jedna druga, zvana sestra Kristina, 66 
bila gluha na jedno uho dugo vremena, i prije nego je ušla u samo- 
stan i kasnije. Samo što joj je ta gospođa Klara dodirnula gluho uho 
i učinila znak križa, bila je oslobođena. Za druge sestre rekla je da se 
ne sjeća premda je i više drugih bilo oslobođeno. 

Kako je oslobodila nekoga dječačića od pjege na oku 

1 1 . Također je rekla da je neki dječačić iz Peruđe imao na oku 
neku pjegu koja mu je prekrivala cijelo oko. Zbog toga su ga doveli 
svetoj Klari koja je dotakla dječakovo oko i potom mu učinila znak 
križa. A zatim je rekla: »Odvedite ga mojoj majci sestri Hortulani 67 
(koja je bila u samostanu svetoga Damjana) i neka nad njim učini 
znak križa«. Kada je to učinjeno, dječak je bio oslobođen. Zato je 
sveta Klara rekla da ga je njezina majka oslobodila, a majka je na- 
protiv rekla da ga je gospođa Klara, njezina kći, oslobodila. I tako je 
jedna drugoj pridavala tu milost. - Upitana pred koliko je vremena 
vidjela toga dječačića s tom pjegom, odgovorila je da ga je vidjela 
s tom pjegom kada su ga donijeli u samostan spomenutoj gospođi 
Klari: niti ga je vidjela prije niti poslije otkako je ozdravio jer je od- 
mah izišao iz samostana. A ta je svjedokinja trajno bila zatvorena u 
samostanu kroz cijelo to vrijeme. 


65 S. Cecilija jedna je od prvih sestara, ušla je u redovništvo 1213 (6,1.5) i VI. je 
svjedokinja na Postupku. 

66 S. Kristijana, ovdje nazvana Kristina, ušla je u samostan 1246/47 (5,4); ozdravila 
je u lipnju/srpnju 1252 (5,1) i V je svjedokinja na Postupku. 

67 Hortulana, Marina majka, ušla je u samostan između 1226. i 1238 (usp. 6,12). 
Ovo čudo zbilo se između 1225. i 1230. 

12. Upitana o poniznosti spomenute svetice, pod prisegom je 
rekla isto što je rekla sestra Filipa, prethodna svjedokinja. 

13. Također o ljubavi prema siromaštvu i molitvi te svetice rekla 
je isto što je rekla spomenuta sestra Filipa. 

14. Rekla je također ta svjedokinja da su sestre, strepeći od do- 
laska Saracena i Tatara i drugih nevjernika, molile svetu majku da 
se goruće obrati Gospodinu da njihov samostan bude obranjen. A 
sveta majka je odgovorila: »Sestre i kćeri moje, ne bojte se jer će 
vas Gospodin zaštititi. A ja ću biti vaša straža: 68 i ako se dogodi 
da neprijatelji siđu u samostan, položite me pred njih«. I tako se 
molitvom toliko svete majke samostanu, sestrama ni stvarima nije 
dogodila nikakva šteta. 

15. O opsadi i oslobođenju grada Asiza rekla je isto što je rekla 
sestra Filipa. 

16. O čudu majke svete Klare, i o viđenju svete Klare, i o doj- 
ci svetoga Franje, i o čudu u noći Rođenja Gospodinova, o svemu 
tome rekla je isto što i sestra Filipa. Ali je nadodala da je ona čula 
od spomenute gospođe Klare da je u toj noći Rođenja Gospodinova 
također vidjela jaslice Gospodina našega Isusa Krista. 69 

17. Također je rekla ova svjedokinja da je dobro Gospodin pro- 
vidio da je prva u ovome Redu bila toliko sveta u kojoj se nije vidio 
nikakav nedostatak, nego su se u njoj vidjele sabrane sve kreposti 
i milosti; tako da su je još dok je živjela svetom držali svi koji su je 
poznavali. Bila je plemenita rodom po tijelu, ah je bila mnogo ple- 
menitija u opsluživanju svetoga redovništva i svoga Reda. Ni u vri- 
jeme svoje bolesti nikada nije htjela propustiti ništa od toga Reda. I 
tako je u svojoj svetosti upravljala sobom i svojim sestrama gotovo 
četrdeset i tri godine. 70 


68 To jest jamac. 

69 Ovdje se dodaje da je Klara ne samo čula svečanost u crkvi sv. Franje nego i »vi- 
djela« jaslice. U cvjetiću u Zgodama bi. Franje i njegovih drugova dodaje se da se Klara 
također pričestila (ZgoFd 41,8). 

70 Svjedokinja spominje gotovo 43 godine Klarina života u samostanu: od noći 
27/28. 3. do 11. 8. 1253: 42 godine, 4 mjeseca i 14 dana. »Upravljala sobom« odnosi 
se na Klarin asketski život (i to čitav život i na svim područjima), a »upravljala svojim 
sestrama« odnosi se na službu koju joj je povjerio Franjo da vodi zajednicu koja je 
porasla brojem (1,17). 

18. Ljubila je svoje sestre kao samu sebe, a sestre su nju za života 
i poslije njezine smrti poštovale kao sveticu i majku cijeloga Reda. I 
rekla je također da su njezina svetost i njezina dobrota nadvisivale 
dobra i njezine kreposti više nego ona umije i može izreći. 

19. Također je rekla da je ta gospođa Klara, kad je već bila bli- 
zu prijelaza iz ovoga života, to jest u petak 71 prije svoje smrti, re- 
kla svjedokinji koja je ostala sama s njome: »Vidiš li ti Kralja slave 
kojega ja vidim?« I to je rekla više puta. A malo dana nakon toga 
izdahnula je. 

20. Također je rekla ova svjedokinja da je čula od neke žene iz 
Piše da ju je Gospodin oslobodio od pet zloduha zaslugama svete 
Klare i da su demoni priznavali da su ih sažgale molitve te gospođe 
Klare. I stoga je ta žena došla u samostan, na mjesto gdje se razgo- 
vara sa sestrama, 72 da bi zahvalila najprije Bogu i gore spomenutoj 
gospođi. - Upitana pred koliko je to vremena bilo, odgovorila je: 
četiri godine ih otprilike toliko. 73 


V. SVJEDOKINJA 

1. Sestra Kristijana gospodina od Parisse, 74 redovnica samo- 
stana svetoga Damjana, prisegnuvši rekla je da je ova svjedokinja 
dugo bila gluha na jedno uho i da je u uho stavljala mnoge lijekove 
koji joj nikada nisu koristili. Naposljetku je sveta Klara znameno- 
vala njezinu glavu znakom križa i dotakla uho. I njezino se uho 
tako otvorilo da je vrlo dobro čula. - Upitana pred koliko je vre- 
mena to učinjeno, odgovorila je da je to bilo otprilike pred jednu 
godinu. - Upitana za mjesec i dan, odgovorila je: mjesec lipanj ili 
srpanj; dana se nije sjećala. 


71 Taj petak, 8. 8. 1253. pun je raznih očitovanja milosti - kao Gospodinov petak 
- ujutro ju je pohodio Inocent IV (3,24), navečer je govorila svojoj duši (3,20) i o 
Presvetom Trojstvu (3,20; 14,7), vidjela Kralja slave (4,19) i pohodila ju je Presveta 
Djevica s povorkom djevica (11,4). Naslov »Kralj slave« (»Rex gloriae«) biblijski je 
naslov (Ps 23,7.8.9.10; usp. Mt 25,31.34) koji se odnosi na Boga koji ulazi u svoj 
hram i koji je na svome prijestolju. Ovaj naslov ispisan je iznad glave Raspetoga na 
Benediktinom raspelu (iz 1258/60). 

72 Obično se razgovornica nalazi u prizemlju, bliže ulaznim vratima. 

73 To jest 1249. 

74 S. Kristijana ušla je u samostan 1246/47 (5,4). Ima još jedna s. Kristijana (u Uvo- 
du je nazvana Kristina) Bernarda od Suppa, XHL svjedokinja (13,1). U dokumentu 
iz 1231. samo je jedna Kristijana (na 11. mjestu). 

2. Također je rekla ova svjedokinja da ni na kakav način ne bi 
znala protumačiti svetost života te gospođe Klare i časnost njezina 
ponašanja. To je stoga, kako je čvrsto vjerovala, što je ona bila puna 
milosti, kreposti i svetih djela. I vjerovala je da se doista može o 
njoj reći sve ono što se može reći o svetosti neke svete žene posli- 
je Djevice Marije. 75 Ali njoj je nemoguće ispripovjediti sve njezine 
kreposti i milosti. 

3. O oslobođenju sestre Benvenute od rana rekla je isto što je 
rekla sestra Amata, gore navedena svjedokinja. 

4. Također je rekla da se još nije napunilo sedam godina da je ta 
svjedokinja ušla u samostan. 76 

5. Rekla je također: kada se na spomenutu gospođu Klaru srušila 
jedna samostanska vratnica, koja je bila vrlo teška, 77 jedna sestra, 
zvana Angeluccia iz Spoleta, glasno je dozivala bojeći se da ju je 
usmrtila. Naime ona sama nije mogla podignuti tu vratnicu koja 
je cijela bila na toj gospođi. Tada su ova svjedokinja i ostale sestre 
dotrčale. I vidjela je ova svjedokinja da je vratnica još bila na njoj, 
a bila je tako teška da su je jedva trojica braće uspjela podignuti i 
postaviti na mjesto. Uza sve to ova je gospođa rekla da joj se nije 
dogodilo nikakvo zlo, nego da je vratnica na njoj bila poput nekakva 
plašta. - Upitana pred koliko se vremena to dogodilo, odgovorila je 
da je to bilo pred sedam godina ili tako otprilike, u mjesecu srpnju, 
u osmini svetoga Petra. 78 


75 Više puta sestre upućuju na BI. Djevicu kako bi opisale izvanrednost Klarine 
svetosti. Vjerojatno je to odraz privrženosti Mariji, svojstvene zajednici sv. Damjana. 
Franjo je onaj koji ih je od samoga početka uputio u marijanski duhovni život svojim 
Oblikom života (PrH 6,3). 

76 To jest krajem 1246. ih početkom 1247. Međutim u 5,5 svjedokinja spominje 
događaj s vratima, koji se zbio 1. 7. 1246, čemu ona ne bi mogla biti nazočna. Možda 
se sestra nije dobro sjećala ili je nastala pogreška u prepisivanju. Prema događaju s 
vratima s. Kristijana bi ušla prije srpnja 1246. 

77 Glavna vrata bila su velika i teška, glavna zaštita zgrade. Pisac Legende ispušta 
ovaj događaj da ne sablazni klauzurne redovnice što su samostanska vrata Sv. Da- 
mjana, simbol klauzure, bila tako nesigurna. Usp. M. Bartoli, Chiara. Una donna tra 
silenzio e memoria , Edizioni San Paolo, Milano 2003, str. 153. 

7S Točnije, 1. srpnja 1246. u nedjelju navečer (14,6). 

1. Sestra Cecilija, kći gospodina Gualtieria Cacciaguerra iz Spel- 
la, 79 redovnica samostana svetoga Damjana, prisegnula je i rekla da 
je ona čula da je svete uspomene gospođa Klara, nekadašnja opa- 
tica spomenutoga samostana, oko četrdeset i tri godine upravljala 
sestrama. 80 Ova je svjedokinja stupila u redovništvo tri godine 81 
nakon što je spomenuta gospođa po propovijedanju svetoga Fra- 
nje ušla u redovništvo. A ova je svjedokinja ušla poticajem same 
gospođe Klare i časne uspomene brata Filipa. 82 I od toga vremena 
do sada, a to je četrdeset godina, bila je pod upravom spomenute 
gospođe Klare. Koliko je njezin život bio vrijedan pohvale i divljenja 
te o njezinome svetome načinu življenja, ova svjedokinja nije spo- 
sobna u potpunosti izreći. 

2. Ali Bog ju je izabrao kao majku djevica te prvu i glavnu opa- 
ticu Reda da bi čuvala stado i svojim primjerom utvrđivala u odluci 
svetoga redovništva ostale sestre iz samostana istoga Reda. I doista 
je bila vrlo revna u poticanju i čuvanju sestara, imajući sućuti prema 
bolesnim sestrama i brige oko njihove podvorbe, ponizno se podvr- 
gavala i najneznatnijim poslužiteljicama, uvijek prezirući samu sebe. 

3. Bdjela je u molitvi u uzvišenome zrenju tako da bi ponekad 
kada bi se vratila s molitve njezino lice izgledalo sjajnije nego inače, 
a s njezinih usana tekla neka milina. 

4. U molitvi je imala obilje suza, a sa sestrama je pokazivala 
duhovnu radost. Nikada nije bila pomućena, nego je krotko i do- 
bronamjerno poučavala sestre; ali ponekad, kada je bilo potrebno, 
sestre je marno prekoravala. 

5. Nikada nije opraštala svome tijelu; ponajprije u spavanju i odi- 
jevanju bila je preopora; i u jelu i piću bila je vrlo stroga tako da se 
činilo da je živjela anđeoskim životom, tako da je njezina svetost 
bila očita svima koji su je poznavali ili čuli. - Upitana kako zna to 
što je rečeno, odgovorila je da je bila s njome četrdeset godina i vi- 
djela njezin svet život i vladanje. To nije moglo biti ni na kakav drugi 


79 S. Cecilija iz Spella, grada 12 km jugoistočno od Asiza, u Spoletskoj dolini. U 
dokumentu iz 1238. njezino ime je na 6. mjestu. 

80 »Oko 43 godine« upućuje nas na 1211. 

81 To jest 1213. Možda je s. Cecilija šesto zvanje u Sv. Damjanu. 

82 Brat Filip poznat je u franjevačkoj književnosti. Ovdje je nazvan »časne uspome- 
ne«, što znači da je već bio pokojni. 

način osim da je Gospodin obilno ulio u nju spomenute i mnoge 
druge milosti kojima je bila urešena, a ona ih ne bi znala imenovati. 

6. Također je rekla da je spomenuta gospođa Klara bila tako go- 
rućega duha da je rado htjela podnijeti mučeništvo iz ljubavi prema 
Gospodinu. To je pokazala kada je čula da su u Maroku bila muče- 
na neka braća te je govorila da bi htjela tamo poći. Zbog toga je ova 
svjedokinja plakala. To je bilo prije nego se razboljela. 83 - Upitana 
tko je pri tome bio nazočan, odgovorila je da su preminule one koje 
su tome nazočile. 

7. O poniznosti spomenute svetice i o oporosti ležaja i odjeće, 
i o njezinu odricanju i postu, rekla je isto što je rekla sestra Filipa. 
Također je dodala da je svojim rukama prala sjedala bolesnih sestara 
u kojima je nekada bilo crvi. A kako je ta ista gospođa kazivala, 
nije pri tom osjećala nikakav odvratni smrad, nego bi prije osjetila 
ugodan miris. 

8. Također je rekla da joj je Gospodin dao milost da je, učinivši 
znak križa svojom rukom, ozdravila više sestara od njihovih bolesti, 
naime sestru Amatu, sestru Benvenutu, sestru Kristijanu, sestru An- 
dreu, kako je rekla sestra Filipa, koja je prethodno dala iskaz; i oslo- 
bodila je ovu svjedokinju sestru Ceciliju, kako je rekla sestra Amata. 

9. 1 vidjela je neke druge koje su donosili u samostan spomenu- 
toj svetoj majci da budu izliječeni; a ona bi nad njima učinila znak 
križa i bili su oslobođeni. Ipak ne bi ih znala imenovati, niti ih je 
poslije vidjela, ni prije ih nije viđala, jer je ova svjedokinja uvijek bila 
zatvorena u samostanu. 

10. O ljubavi prema siromaštvu i o kreposti molitve te gospođe 
Klare, i o oslobađanju grada i samostana, rekla je isto što i sestra 
Filipa. 

11. Također je rekla da bi se uvijek pred nekom opasnošću, po 
zapovijedi svete majke, sve sestre utjecale pomoći molitve. 

12. Također je rekla ova svjedokinja da je čula od majke svete 
Klare: kada je bila trudna s tom kćeri i stajala pred križem moleći da 
joj Gospodin pomogne u opasnosti porođaja, začula je glas koji joj 

83 Braća mučenici u Maroku jesu: Bernard, Petar, Akurzije, Adiuto i Oton, ubijem 
16. siječnja 1220. 1 Klara je bila obuzeta tom željom. Samo ju je bolest u tome sprije- 
čila 1224, a možda i ranije (nakon mučeništva braće, 1220). 

je rekao da će poroditi veliko svjetlo koje će uvelike obasjati svijet. 
- Upitana kada je to od nje čula, odgovorila je da je to bilo otprilike 
u vrijeme prijelaza svetoga Franje iz ovoga života. 84 

13. Također je rekla o viđenju dojke svetoga Franje ono što i se- 
stra Filipa, osim što se ona ne sjeća onoga što je ona rekla o otvoru 
na dojci, što je sveta Klara zadržala u svojim ustima. 

14. Također je rekla da spomenuta gospođa Klara ni trenutka 
nije htjela biti besposlena. I u vrijeme svoje bolesti, od koje je prešla 
iz ovoga života, posjela bi na ležaju i prela. Od toga bi dala otka- 
ti finu tkaninu od koje bi se napravili mnogi tjelesnici i kućice u 
kojima bi se držali, prekrivene svilom ili samtom. Zatim ih je slala 
asiškome biskupu da ih blagoslovi, a potom ih razašiljala po asiškim 
gradskim i biskupijskim crkvama. I kako ona smatra, darivah su ih 
po svim crkvama. 

15. Također je rekla da je spomenuta gospođa Klara imala duh 
proroštva. Kada joj je jednoga dana sveti Franjo poslao pet žena da 
bi bile primljene u samostan, sveta Klara je ustala i primila četiri od 
njih, a za petu je rekla da je neće primiti jer ne bi ustrajala u samo- 
stanu kad bi tu ostala i tri godine. Ah kako ju je zatim zbog mnogo 
nevolja primila, spomenuta žena jedva je tu ostala pola godine. - 
Upitana tko je bila ta žena, odgovorila je da je to bila Gasdia, kći 
Taccolova. A to je bilo još za života svetoga Franje. - Upitana tko 
je bio nazočan kada je sveta Klara rekla te riječi, odgovorila je da 
je bila Janja njezina sestra, koja je nedavno prešla s ovoga svijeta; 
drugih se sestara ne sjeća. 85 

O čudesnoj okrepi 

16. Također je rekla da su jednoga dana sestre imale samo po- 
lovicu kruha, od čega su prethodno polovicu poslale braći koja su 
stanovala izvan samostana. Spomenuta je gospođa zapovjedila ovoj 
svjedokinji da od ove polovice kruha izreže pedeset kriški i odnese 
ih sestrama koje su išle za stol. Tada reče ova svjedokinja spome- 
nutoj gospođi Klari: »Da bi se od ovoga izrezalo pedeset kriška, 
potrebno je ono Gospodinovo čudo s pet kruhova i dvije ribe«. Ah 

84 Sv. Franjo umro je u Porcijunkuli 3. X. navečer, a prenesen je u Asiz 4. X. ujutro. 
Znači da je Hortulana imala već biti u samostanu. God. 1229. ući će u samostan i 
njezina najmlađa kći Beatrica (12,7). 

85 Događaj se zbio prvih godina života u Sv. Damjanu, jer su nazočne Janja i s. 
Cecilija (koja je ušla u red 1213/14). Vjerojatno je to u razdoblju o kojemu govori 
Jakov Vitrijski (1216). 

gospođa joj reče. »Idi i učini kako sam ti rekla«. I tako je Gospodin 
onaj kruh toliko umnožio da je od njega izrezala pedeset dobrih 
velikih kriški, kako joj je sveta Klara bila naredila. 86 

17. Također o vratnici koja je pala na tu gospođu te kako je ona 
ostala neozlijeđena, rekla je sve isto što je rekla sestra Kristijana te 
da je ona vidjela kada je vratnica na njoj bila. 


VII. SVJEDOKINJA 

1. Sestra Balvina gospodina Martina iz Coccorana, 87 redovnica 
samostana svetoga Damjana, prisegnula je i rekla da je ova svje- 
dokinja bila u samostanu svetoga Damjana trideset i šest godina 
i više pod upravom svete uspomene gospođe Klare, tada opatice 
spomenutoga samostana. Njezin je život i vladanje Gospodin Bog 
uresio mnogim darovima i krepostima, što se ni na kakav način ne 
da ispripovjediti. 

2. Ta je gospođa bila neporočna od svoga rođenja. Bila je najpo- 
niznija od svih sestara i bila je gorućega duha te bi rado iz ljubavi 
prema Bogu podnijela mučeništvo za obranu vjere i svoga Reda. 
A prije nego se razboljela željela je poći u Maroko, gdje su prema 
kazivanju braća odvedena na mučenje. - Upitana kako to zna, od- 
govorila je da je ova svjedokinja s njome bila cijelo to spomenuto 
vrijeme i vidjela je i slušala o ljubavi prema vjeri i Redu koju je imala 
spomenuta gospođa. 

3. I rekla je kako je ona bila prerevna i vrlo brižna u molitvi i 
zrenju te poticanju sestara; i na to je svu svoju pomnju usmjerila. 

4. O njezinoj poniznosti i snazi njezinih molitava, i o oporosti 
odjeće i ležaja, i o odricanju, i o postu, rekla je sve ono što je rekla 
sestra Filipa, 88 osim da nikada nije vidjela ležaj od lozovine, ali je 


86 50 kriška kruha: toliko je bilo sestara za stolom. Toma Čelanski god. 1228/30. 
navodi 40-50 sestara (lCel 19,2); u dokumentu iz 1238. na popisu je 51 sestra (mož- 
da koja nedostaje). Događaj se smješta u prvo desetljeće života u Sv. Damjanu, prije 
Klarine bolesti. 

87 S. Balvina, starija sestra s. Amate (4,1), Marina nećakinja, ušla je u samostan 
1217 (7,1). Na popisu iz 1238. nalazi se jedna Balvina (na 13. mjestu), možda je to 
upravo ona. 

88 Na svjedočanstvo s. Filipe pozivaju se mnoge svjedokinje. 

čula da se govorilo da ga je imala neko vrijeme. 89 Ipak vidjela je da 
je imala ležaj od vrlo hrapave daske. 

5. I o pranju sjedala bolesnih sestara rekla je isto što je rekla 
sestra Cecilija. 

6. O oslobađanju grada Asiza, pošto ga je opsjeo Vital Averški, i 
o oslobođenju samostana od Saracena i od drugih neprijatelja svo- 
jim molitvama, rekla je isto što i sestra Filipa. 

7. 1 o čudesima koja je učinila nad svojim sestrama, učinivši nad 
njima znak križa svojom rukom, rekla je ono isto što i spomenu- 
ta sestra Filipa. I dodala je da je spomenuta svetica na isti način 
oslobodila sestru Benvenutu iz Peruđe od one bolesti kojom je bila 
izgubila glas, učinivši joj znak križa. - Upitana kako to zna, odgovo- 
rila je da je to čula od nje same. 90 

8. O ljubavi prema siromaštvu i o Povlastici siromaštva rekla je 
isto što i spomenuta sestra Filipa. 

9. Također je rekla ova svjedokinja da je čula od spomenute gos- 
pođe Klare da je u skorašnjoj noći Rođenja Gospodnjega čula jutar- 
nju i ostala bogoslužja koja su se obavljala te noći u crkvi svetoga 
Franje, kao da je tu bila nazočna. Zbog toga je rekla svojim sestra- 
ma: »Vi ste me ostavile ovdje samu i otišle u kapelu čuti jutarnju, 
ali Gospodin se za mene lijepo pobrinuo kad se nisam mogla ustati 
s ležaja«. 91 

10. I također je rekla da je ona čula od spomenute gospođe o 
viđenju dojke svetoga Franje, kako je rekla sestra Filipa. 

11. Također je rekla ova svjedokinja da ona u svojoj jednostav- 
nosti ne bi znala ni na kakav način izreći dobra i kreposti koje su 
u njoj bile, a to su: njezina poniznost, dobrohotnost, strpljivost i 
druge kreposti, kojima je obilovala tako da je ona čvrsto vjerova- 
la da poslije Djevice Marije nijedna žena nije bila zaslužnija od te 
gospođe. - Upitana kako to zna, odgovorila je da je o svetosti mno- 


89 To jest do 12 17, kad je svjedokinja ušla u samostan. 

90 Ozdravljenje s. Benvenute zbilo se, stoga, također prije 1217. 

91 Posljednji Klarin Božić. Kapela koja se ovdje spominje možda je mali kor u pri- 
zemlju, spojen s crkvom u kojoj su se odvijali liturgijski čini. Legenda spominje »ora- 
torium« (LegKl 29) koji je bio na gornjem katu, između bolnice i spavaonice (gdje je 
ležala bolesna Klara). 

gih drugih svetica čula u njihovim životopisima, ali svetost života te 
gospođe Klare gledala je tijekom cijeloga spomenutoga vremena, 
izuzevši jednu godinu i pet mjeseci kada je po zapovijedi gospođe 
Klare bila u samostanu u Arezzu s nekom ženom koju su tamo po- 
slali. 92 A ova svjedokinja, budući da je bila tjelesna nećakinja svete 
Klare, pozorno je pratila njezin život i vladanje i taj život joj se činio 
vrlo čudesnim. - Upitana zašto joj se činio čudesnim, odgovorila je: 
zbog velikog odricanja koje, činilo se, čovjek ne bi mogao podnositi 
i zbog drugih gotovo bezbrojnih čudesnih stvari koje je Bog izvodio 
po njoj i u njoj, kao što je gore rečeno. 

Kako je oslobodila jednu sestru 
od bolesti groznice i od nekoga čira 

12. I dodala je ova svjedokinja da je ona sama, budući je bila 
bolesna, jedne noći bila vrlo ojađena zbog teške bolesti na kuku, [i] 
počela se žaliti i jaukati. I ta ju je gospođa upitala što joj je. Onda 
joj je ova svjedokinja kazala svoju bol. I ova se majka bacila točno 
na taj kuk na bolesno mjesto, a zatim je tu postavila neku tkaninu 
koju je imala na svojoj glavi; i odmah je bolesti s nje posve nestalo. 

- Upitana pred koliko je vremena to bilo, odgovorila je: dvanaest je 
i više godina. 93 - Upitana tko je tu bio nazočan, odgovorila je da je 
ta svjedokinja bila s njome sama u sobi, gdje je ona običavala moliti. 
Ne sjeća se mjeseca ni dana, dotično noći. 

13. Jednom drugom prigodom, prije spomenutoga vremena, ovu 
je svjedokinju spomenuta sveta Klara oslobodila od neprestane gro- 
znice i od čira što ga je imala u prsima s desne strane. Sestre su mi- 
slile da će ona od toga umrijeti. A to miruje već dvadeset godina. 94 

- Upitana koliko je to trajalo, odgovorila je: tri dana. 

14. Također je rekla da je ova svjedokinja čula od neke žene da 
ju je Gospodin oslobodio od pet zloduha zaslugama spomenute 
svetice. - Upitana odakle je bila ta žena, odgovorila je da je bila iz 
Piše, kako je kazivala ta žena. Došla je u samostan u razgovaraonicu 


92 Vjerojatno je bila poslana u Arezzo da uputi sestre onoga samostana u način 
života Sv. Damjana. To je imalo biti malo nakon 1220. kada je osnovan samostan 
»Sancti Spiritus de Strata« u biskupiji Arezzo. 

93 To se dogodilo oko 1241. Pisac Legende ispušta ovo ozdravljenje (koje zapravo 
i nije čudesno) zbog »nepriličnog« Klarina ponašanja. Klara je jednostavno svojim 
tijelom (jedino čime je raspolagala u onoj zimi) ugrijala sestrino bolno mjesto (vje- 
rojatno neki reumatizam) i skinula svoju koprenu da zadrži toplinu. Vidi o tome M. 
Bartoli, Chiara , cit., 152. 

94 Od druge bolesti ozdravila je 1233. 

da zahvali Bogu i spomenutoj svetici. - Upitana kada je to bilo, 
odgovorila je: pred četiri godine otprilike. 95 I rekla je ta žena da su 
zlodusi govorili: »Sažgaju nas molitve te svetice.« 


VIII. SVJEDOKINJA 

1. Sestra Lucija iz Rima, 96 redovnica samostana svetoga Damja- 
na, prisegnula je i rekla da je tolika bila svetost i dobrota gospođe 
Klare, nekadašnje opatice samostana svetoga Damjana, da ni na ka- 
kav način to ne bi mogla potpuno izreći. - Upitana u čemu je bila ta 
svetost i dobrota, odgovorila je da je bila u velikoj njezinoj ponizno- 
sti, u dobrohotnosti, čestitosti i strpljivosti. 

2. Upitana koliko je vremena ona bila u samostanu, odgovorila 
je: kako se njoj čini, bila je kratko u ono vrijeme kada su joj iskazana 
dobročinstva; a ne sjeća se koliko je vremena bila drugom prigo- 
dom. Naime gospođa Klara ju je primila u samostan iz ljubavi pre- 
ma Bogu kada je bila vrlo malena. I rekla je da je uvijek vidjela tu 
gospođu Klaru da živi u velikoj svetosti. 

3. Upitana u kojoj svetosti, odgovorila je: u velikome mrtvljenju 
svoga tijela i velikoj strogosti života. I koliko je mogla, trsila se da 
ugodi Bogu, i poučavala je svoje sestre u Božjoj ljubavi, i bila je vrlo 
sućutna prema sestrama za dušu i za tijelo. I dodala je ova svjedo- 
kinja: da nije imala saznanja o svecima, ne bi mogla izraziti onu 
dobrotu i svetost koju je vidjela u toj gospođi Klari. 

4. I rekla je da je čula da je Gospodin ozdravio više sestara po 
njezinim zaslugama. Ah ona nije bila nazočna jer je bila bolesna. 


95 To jest 1249. 

96 Ime s. Lucije pojavljuje se i u dokumentu iz 1238 (na 37. mjestu). U samostan 
svetoga Damjana bila je primljena, prema samostanskom običaju da se primaju oso- 
be nježne dobi, još kao djevojčica. Primila ju je »iz ljubavi prema Bogu« sama Klara 
(8,2). Njezino svjedočanstvo je dosta općenito i ne zaustavlja se na posebnim doga- 
đajima; svoje izlaganje zaključuje riječima: »čula je da je Gospodin ozdravio više se- 
stara po njezinim [Klarinim] zaslugama. Ali ona nije bila nazočna jer je bila bolesna« 
(isto, 8,4). Prema Z. Lazzeriu sestra Lucija osnovala je samostan u Cortoni 1225. 

IX. SVJEDOKINJA 

1. Sestra Franciska gospodina Capitanea od Col de Mezza, 97 
redovnica samostana svetoga Damjana, prisegnula je i rekla da je 
ova svjedokinja bila u spomenutome samostanu dvadeset i jednu 
godinu te još od prošloga mjeseca svibnja na ovamo, u vrijeme svete 
Klare, tada opatice spomenutoga samostana. I rekla je: kad bi bila 
mudra kao Salomon i rječita kao sveti Pavao, ne vjeruje da bi sasvim 
mogla izreći dobrotu i svetost koju je tijekom spomenutoga vreme- 
na vidjela u toj gospođi Klari. 

2. Upitana što je u njoj vidjela, odgovorila je: kad su jednom Sa- 
raceni ušli u klaustar spomenutoga samostana, ta je gospođa rekla 
da je dovedu do izlaza blagovaonice i da joj donesu kutijicu gdje je 
bio sveti Sakrament Tijela našega Gospodina Isusa Krista. I pavši 
ničice na zemlju, sa suzama je molila govoreći između ostalih i ove 
riječi: »Gospodine, ti brani ove svoje službenice jer ih ja ne mogu 
braniti«. Tada je ova svjedokinja začula čudesno mio glas koji je go- 
vorio: »Ja ću te uvijek braniti«. Onda je spomenuta gospođa molila 
i za grad govoreći: »Gospodine, udostoj se obraniti i ovaj grad«. I 
oglasio se isti glas te rekao: »Grad će pretrpjeti mnoge opasnosti, 
ah će biti obranjen«. I tada se spomenuta gospođa okrenula prema 
sestrama i rekla im: »Ne bojte se, dok sam ja s vama, neće vam se 
dogoditi ništa zla, niti ubuduće u drugo vrijeme dokle god budete 
opsluživale Božje zapovijedi«. I onda su Saraceni otišli tako da nisu 
napravili nikakvu štetu ni nevolju. - Upitana pred koliko se vreme- 
na to zbilo, odgovorila je da se ne sjeća. - Upitana za mjesec, dan 
i sat, odgovorila je: mjeseca rujna i, koliko joj se čini, bio je petak, 
oko trećega časa. 98 Upitana tko je tu bio nazočan, odgovorila je: 
sestre koje su molile. - Upitana jesu li ostale sestre čule taj glas, 
odgovorila je da ga je čula ova svjedokinja i jedna druga sestra koja 


97 S. Franciska ušla je u samostan 1232; u dokumentu iz 1238. nema njezina imena, 
nego se spominje jedna Massariola (na 28. mjestu), što je zapravo ime njezine bake, 
to jest bake gospodina Capitanea. Ime Franciska vjerojatno joj je redovničko, iz po- 
božnosti prema sv. Franji. Potjecala je iz moćne plemićke obitelji iz dvorca u Col de 
Mezzu na granici Asiza i Todia. Bila je tetka Vanne od Col de Mezza, supruge Jaco- 
ponea iz Todia koja je, noseći ispod svjetovne odjeće kostrijet, imala velik utjecaj na 
svojega supruga (usp. A. Fortini, U cilizio di Vanna da Coldimezzo, u »Chiara d’Assisi. 
Rasegna del Protomonastero«, Assisi, 4[1956] 1 13—126). Cijelo svjedočanstvo sestre 
Franciske obilježeno je čudesima i nadnaravnim događajima, koji su se zbili u Sve- 
tome Damjanu, što pokazuje da je privlači i očarava »nadnaravno«, a to ukazuje na 
njezinu snažnu duhovnost. 

98 S. Franciska veoma opširno iznosi poznati događaj sa Saracenima, donoseći nove 
podatke kojih nema kod drugih svjedokinja. God. 1240. petak je u mjesecu rujnu bio 
7, 14, 21. i 28. 

je već pokojna, jer su one pridržavale tu gospođu. - Upitana kako 
ona zna da je ta druga sestra čula taj glas, odgovorila je: jer je ta 
sestra to rekla. A sveta je Klara te večeri pozvala obje i zapovjedila 
im da to ne reknu nikome dok je ona živa. - Upitana za ime sestre, 
za koju je rekla da je pokojna, odgovorila je da se zvala sestra Ilu- 
minata iz Piše. 

3. Također je rekla: kada je drugom zgodom netko rekao spo- 
menutoj gospođi Klari da grad Asiz ima biti izdan, ta je gospođa 
pozvala svoje sestre i rekla im: »Mnoga smo dobra primile od ovoga 
grada i zato moramo moliti Boga da ga brani«. Stoga je zapovjedila 
da ujutro rano sestre dođu k njoj. Ujutro rano sestre su došle pred 
nju kako im je zapovjedila. I kada su došle, spomenuta je gospođa 
naredila da se donese pepela. Skinula je sva platna sa svoje glave i 
isto naredila svim ostalim sestrama. A zatim, uzevši pepela, posula 
ga najprije sebi po glavi, vrlo obilno, jer je ponovno ostrigla kosu; a 
zatim ga posula po glavama svih sestara. Nakon toga zapovjedila je 
da sve pođu na molitvu u kapelu. A idućega jutra ta je vojska otišla, 
slomljena i razbijena. I otada nikada više grad Asiz nije nad sobom 
imao nikakvu vojsku. Toga dana molitve sestre su se odricale poste- 
ći o kruhu i vodi. A neke od njih toga dana nisu ništa jele. - Upitana 
pred koliko je vremena to bilo, odgovorila je da je to bilo u vrijeme 
Vitala Averškoga. 

4. Također je rekla da je jednoga dana mjeseca svibnja ova svje- 
dokinja vidjela u krilu gospođe Klare, pred njezinim grudima, tako 
prekrasnoga dječačića da se njegova ljepota ne da iskazati. Gledaju- 
ći toga dječačića i sama ova svjedokinja osjećala je neizrecivu ljup- 
kost i milinu. Nije dvojila da je taj dječačić bio Sin Božji. Također je 
rekla da je tada nad glavom gospođe Klare vidjela dva krila blistava 
poput Sunca, koja su se ponekad podizala prema gore, a ponekad 
prekrivala glavu spomenute gospođe. - Upitana tko je drugi bio i to 
vidio, odgovorila je da je to vidjela samo ona i da to nikada nikomu 
nije otkrila; ne bi to ni u ovome trenutku otkrila, osim na hvalu tako 
svete majke. 

5. Također je rekla ova svjedokinja kako je spomenuta sveta Kla- 
ra, znakom križa i svojim molitvama, oslobodila sestru Benvenutu 
od gospođe Diambre od rane koju je imala pod pazuhom, a sestru 
Kristinu od gluhoće uha, kao što je rekla gore spomenuta sestra Fi- 
lipa, a sestra Kristina rekla sama o sebi. 

6. Također je rekla da je jednom vidjela kako su donijeli u sa- 
mostan spomenutoj svetoj Klari sinčića gospodina Ivana upravitelja 

Ivana iz Asiza koji je imao groznicu i skrofule. Ta mu je svetica uči- 
nila znak križa i dotakla ga i tako ga oslobodila. - Upitana kako to 
zna, odgovorila je da je čula kako je u razgovaraonici njegov otac 
rekao da je odmah bio oslobođen. Ali ova ga svjedokinja nije vidjela 
prije nego što su ga donijeli svetoj Klari; malo kasnije pak vidjela ga 
je da se zdrav vratio u samostan. - Upitana koliko je godina imao 
dječačić, odgovorila je: pet godina. - Upitana za ime dječačića, re- 
kla je da ne zna. 

7. Također je rekla da je ova svjedokinja trpjela od vrlo teške bo- 
lesti u glavi i zbog toga je jako kričala i gubila pamćenje. Zavjetovala 
se je ovoj svetoj majci, kada je prešla iz ovoga života, i odmah je bila 
oslobođena; otada nije više osjećala tu bolest. - Upitana koliko je 
vremena bolovala, odgovorila je: više od šest godina. 

8. Rekla je također ova svjedokinja da jednom spomenuta gos- 
pođa Klara nije mogla ustati s ležaja zbog svoje bolesti. Zamolila je 
da joj se donese neki ubrus, a nije bilo nikoga da joj ga donese. I 
jedna mačkica, koja je bila u samostanu, stala je vući i potezati taj 
ubrus da joj ga donese kako god je umjela. A onda je ta gospođa 
rekla toj mački: »Zloćo, ne znaš ga nositi; zašto ga potežeš po tlu?« 
Onda ta mačka, kao da je razumjela tu riječ, stala je umotavati taj 
ubrus da ne dotiče tlo. - Upitana kako zna to što je rečeno, odgovo- 
rila je da joj je to rekla sama spomenuta gospođa." 

9. Također je rekla ova svjedokinja da je ona sama nabrojila pe- 
deset pari tjelesnika načinjenih od njezinoga tkanja, koji su razdije- 
ljeni po crkvama, kao što su rekle prethodne sestre svjedokinje. 100 

10. Također je rekla: kada su jednom sestre mislile da je ta bla- 
žena majka bila na času smrti i svećenik joj dao svetu pričest tijela 
našega Gospodina Isusa Krista, ova je svjedokinja vidjela iznad gla- 
ve gore spomenute majke svete Klare vrlo jak sjaj i učinilo joj se da 
je tijelo Gospodinovo bilo maleni i veoma lijepi dječačić. I nakon 
što ga je ta sveta majka primila, vrlo pobožno i sa suzama, kao što je 
uvijek običavala, rekla je ove riječi: »Toliko mi je dobročinstvo Bog 

" Veoma dražestan događaj, koji međutim Legenda ne donosi iz teoloških razloga. 
Mačka se naime u srednjem vijeku smatrala »đavlovim prijateljem«. Bilo bi nepri- 
lično obznaniti da je u Sv. Damjanu redovito živjela jedna mačkica. Usp. M. Bartoli, 
Chiara, cit., 153s. 

100 »Pedeset pari tjelesnika«: tjelesnici se ne broje u paru, nego je riječ o 50 tjelesni- 
ka s njihovim »kućicama« u kojima su se čuvali i tako stavljali na oltar. Kućice su bile 
veoma urešene i u boji liturgijskoga vremena. Klara nasljeduje Franju u brizi da crkve 
budu dostojno opremljene za čuvanje Presvetoga Tijela. 

danas dao da se nebo ni zemlja s time ne mogu usporediti«. - Upi- 
tana je li to vidjela i neka druga sestra, odgovorila je da ne zna, ali 
da dobro zna za sebe. - Upitana kada je to bilo, odgovorila je: oko 
blagdana svetoga Martina pred tri godine. - Upitana u koji je sat to 
bilo, odgovorila je: ujutro poslije mise. 101 


X. SVJEDOKINJA 

1 . Sestra Janja, kćerka gospodina Oportula Bernarda Asiškoga, 102 
redovnica samostana svetoga Damjana, prisegnula je i rekla: u vrije- 
me kada je ova svjedokinja još kao mala djevojčica ušla u samostan, 
gospođa Klara, tadašnja opatica spomenutoga samostana, upotreb- 
ljavala je cilicij načinjen od konjske dlake povezane u čvorovima. 
I rekla je da ga je ta gospođa jednom posudila ovoj svjedokinji na 
tri dana; dok ga je nosila, osjetila je koliko je krut te ga uopće nije 
mogla podnositi. 

2. I također je rekla ova svjedokinja da ni na kakav način ne bi 
mogla izraziti poniznost, dobrohotnost, strpljivost i veličinu svetoga 
života i kreposti te gospođe Klare, kako je ona vidjela za cijelo vrije- 
me dok je bila u samostanu. Činilo se da su u njoj bila sva dobra 103 
i ništa nije bilo usiljeno i moglo joj se iskazivati čast kao svetici. - 
Upitana kako to zna, odgovorila je: tako što je ona bila u samostanu 
pod njezinom skrbi oko trideset i tri godine. 104 

3. 1 rekla je da je ta gospođa Klara navečer poslije povečerja dugo 
ostajala u molitvi s obiljem suza. I isto je tako oko ponoći ustajala 
na molitvu dok je bila zdrava i potiho je budila sestre. A posebno je 


101 To se zbilo 1250. Klarine riječi zahvaljivanja nalik su onima koje je izrekla kad ju 
je pohodio papa i kad je istoga dana primila pričest iz ruku provincijalnoga ministra 
(LegKl 42), god. 1253. »Oko blagdana sv. Martina... ujutro poslije mise«: to jest u 
petakll. 11. 1250. Na svetkovinu Svih svetih (1. 11) več je primila sv. pričest, prema 
PrH 3,14. Ovdje se, dakle radi o Popudbini. 

102 S. Janja Oportulova spominje se u dokumentu iz 1238. kao jedna od triju Janja 
(koje su na 2., 8. i 10. mjestu, Janja Asiška je odsutna). U istome dokumentu spo- 
minje se i ime njezina oca koji je bio zastupnik samostana sv. Damjana. To je onaj 
isti Oportulo, gradonačelnik, koji je obnavljanjem saveza s peruđinskim vitezovima 
naveo biskupa Gvida II. da ga izopći 1225. Pomirio ih je sv. Franjo, tada teško bo- 
lestan. Janja je ušla u samostan kao »mala djevojčica« 1220. Iz događaja o Klarinu 
ediciju (10,1) zaključujemo da pripada skupini sestara prvih deset godina. Osobito 
su je očaravala Klarina pokornička djela, čemu pridaje veću pažnju od ostalih sestara, 
ne donoseći nijedno čudo. 

103 Izričaj nalik onomu u Franjinom Pozdravu Blaženoj Djevici Mariji (PozBDM 3 ) . 

104 Kako je ušla kao »mala djevojčica«, sigurno je bda barem upola mlađa od Klare. 

molila u šestome času jer je u taj sat, govorila je, naš Gospodin bio 
položen na križ. 

4. Također je rekla da se spomenuta svetica mrtvila mnogo po- 
štedi. - Upitana kako zna to što je izrečeno, odgovorila je, kao što je 
gore rečeno, jer je bila nazočna. 

5. Rekla je također: kad bi spomenuta gospođa Klara ponekad 
vidjela neku sestru da trpi napastovanje ili nevolju, ta bi je gospođa 
potajno pozvala i plačući je tješila, a ponekad bi se pred nju ničice 
bacila. - Upitana kako to zna, odgovorila je da je vidjela više njih 
koje je ona zvala da ih utješi. A jedna od njih joj je rekla da se gos- 
pođa pred nju bacila ničice. - Upitana za ime te sestre, odgovorila je 
da se zvala sestra Iluminata iz Piše, koja je preminula. 

6. Također je rekla da je gospođa Klara bila toliko ponizna da je 
prala noge sestrama i poslužiteljicama. Tako perući noge jednoj od 
rečenih poslužiteljica i hoteći ih poljubiti kako je običavala, ova ju je 
nehotice udarila nogom po ustima. A to je tu gospođu razveselilo i 
poljubila joj stopalo. - Upitana kako to zna, odgovorila je: jer je to 
vidjela. - Upitana u koje je to vrijeme bilo, odgovorila je: u korizmi. 
- Upitana o danu, odgovorila je: jednoga četvrtka. 

7. Također je rekla: najveći dio vremena što je ta svjedokinja bila 
u samostanu spomenuta je gospođa imala ležaj od rogožine i malo 
slame pod glavom; i tim je ležajem bila zadovoljna. Ona je to znala 
jer je vidjela. Također je rekla da je čula da je prije nego je ova svje- 
dokinja bila u samostanu spomenuta gospođa Klara imala ležaj od 
lozovine; ali nakon što se je razboljela, po zapovijedi svetoga Franje, 
držala je slamnicu. 105 

8. Također je rekla ova svjedokinja da se spomenuta gospođa 
Klara veoma radovala slušajući Božju riječ. I premda nije bila školo- 
vana, rado je slušala učene propovijedi. A dok je jednoga dana pro- 
povijedao brat Filip iz Atrija, Reda manje braće, ova je svjedokinja 
vidjela pokraj svete Klare jedno prelijepo djetešce i činilo joj se da 
bi imalo oko tri godine. I moleći se ova svjedokinja u svome srcu da 
Bog ne dopusti da bude u obmani, u srcu je dobila odgovor ovim 
riječima: »Ja sam među njima« (Mt 10,20). Tim je riječima naznače- 

105 Možda sestrama nije Klarin ležaj bio upadan samo zbog strogoće nego i zbog 
tolikoga poniženja nje kao plemkinje. Klara je htjela takav priprost ležaj jer je Gos- 
podin u svojemu rođenju bio položen u jasle na slamu (Lk 2,7.12), za javnoga života 
nije imao gdje položiti glavu (Mt 8,20;Lk 9,58), a u muci je »prignuo glavu« »na 
svoja prsa« i ispustio duh (Iv 19,30), vidi također lPJa 18. 

no kako je dječačić bio Isus Krist, koji prebiva posred propovjed- 
nika i slušatelja kada jesu kako valja i slušaju kako valja. - Upitana 
pred koliko je vremena to bilo, odgovorila je: otprilike pred dvade- 
set i jednu godinu. - Upitana u koje je to vrijeme bilo, odgovorila 
je: u tjednu nakon Vazma, kada se pjeva: Ego sum Pastor bonus (Iv 
10, 11). 106 - Upitana tko je tu bio nazočan, odgovorila je da su bile 
sestre. - Upitana je li koja od njih vidjela toga dječačića, odgovorila 
je da je jedna sestra rekla ovoj svjedokinji: »Ja znam da si ti nešto 
vidjela«. - Upitana koliko je dugo taj dječačić tu bio, odgovorila 
je: velikim dijelom propovijedi. I rekla je da je tada izgledalo da je 
velik sjaj bio oko spomenute majke svete Klare, ne kao sjaj od neke 
tvari, nego gotovo zvjezdani sjaj. I rekla je da je ta svjedokinja spo- 
menutim ukazivanjem osjetila neizrecivu milinu. A zatim je vidjela 
neki drugi veliki sjaj, ne iste boje kao onaj prvi, nego sav ružičast, 
tako da je izgledalo da izbacuje neke ognjene iskre i okružio je ci- 
jelu spomenutu sveticu i prekrio cijelu njezinu glavu. I pošto je ova 
svjedokinja dvojila što bi to bilo, bi joj odgovoreno, ne glasom, nego 
joj je rečeno u duhu: »Spiritus Sanctus superveniet in te« (Lk 1,35). 107 

9. Također je rekla: snagom molitve te svete Klare vjerovalo se 
da je bio zaštićen samostan od Saracena, a grad Asiz bio oslobođen 
od neprijateljske opsjede. Ista ova svjedokinja vidjela je spomenutu 
majku svetu Klaru kako za to moh vrlo ponizno u suzama, skloplje- 
nih ruku i očiju uzdignutih prema nebu. 

10. Također je rekla: kada je ta sveta Klara bila u prijelazu iz 
ovoga života, poticala je ovu svjedokinju i ostale sestre da mole i da 
ova svjedokinja govori molitvu na čast pet rana Gospodinovih. 108 I 
kako se moglo razlučiti, jer je govorila veoma tiho, ona je na svojim 
usnama neprestano imala muku Gospodinovu, a isto tako i ime na- 
šega Gospodina Isusa Krista. A posljednja riječ koju je sveta majka 
rekla ovoj svjedokinji bila je ova: »Pretiosa in conspectu Domini mors 
Sanctorum eius« (Ps 115, 15). 109 


106 Nedjelja »dobrog Pastira« bila je nekada II. vazmena, koja je 1232. padala na 
25. travnja. 

107 Drugi događaj svojstven Janjinom svjedočanstvu. 

108 Molitva na čast pet rana Gospodinovih pobožna je vježba u čast rana na Gos- 
podinovim rukama, nogama i boku. Usp. Z. Lazzeri, LOrazione delte cinqae piaghe 
recitata da S. Chiara, u AFH 16(1923)246-249. 

109 Ove psalamske riječi i po Marinom duševnom stanju i po teološkom sadrža- 
ju odgovaraju onima koje je izgovorila prije toga svojoj duši: »Idi u miru« (3,20; 
11,3;14,7). 

11. Također je rekla da je jednom ova svjedokinja uporno htje- 
la oprati noge spomenutoj majci svetoj Klari. Nakon pranja ova se 
svjedokinja napila te vode koja joj se učinila tako slatkom i uku- 
snom da bi to jedva mogla iskazati. - Upitana je li još neka druga 
sestra kušala te vode, odgovorila je da nije jer ju je sveta majka Klara 
odmah prokla da je nitko više ne bi kušao. 


XI. SVJEDOKINJA 

1. Sestra Benvenuta od gospođe Diambre iz Asiza, 110 redovnica 
samostana svetoga Damjana, prisegnula je i rekla da je ova svjedo- 
kinja imala neke rane pod pazuhom i na prsima, koje su se nazivale 
fistule, u kojima se pet napipavalo jer su imale pet glavica. I kako je 
ona tu bolest nosila deset godina, jedne je večeri otišla svojoj majci 
svetoj Klari, u suzama proseći od nje pomoć. Tada je ta blaga majka, 
dirnuta svojom uobičajenom sućuti, sišla sa svoga ležaja i klečeći 
se molila Gospodinu. A kada je završila moktvu, okrenula se ovoj 
svjedokinji i učinila je znak križa najprije na sebi, a zatim je to isto 
učinila nad ovom svjedokinjom; izgovorila je Očenaš i njezine rane 
dotakla svojom golom rukom. I tako je bila oslobođena od tih rana, 
koje su izgledale neizlječive. - Upitana koliko je vremena od toga, 
odgovorila je da su se navršile dvije godine u proteklome mjesecu 
rujnu, kako se njoj čini. Poslije tu bolest više nije osjećala. 

2. Također je rekla da je prošlo više od dvadeset i devet godina 
da je ta svjedokinja došla u samostan * * 111 i otada je uvijek bila pod 
upravom presvete majke gospođe Klare. Ta ju je gospođa učila da 
Boga ljubi iznad svega; drugo, poučavala ju je da besprijekorno i 
često ispovijeda svoje grijehe; treće, upućivala ju je da uvijek ima na 
umu muku Gospodinovu. 112 


110 S. Benvenuta od gospođe Diambre iz Asiza: u Uvodu biskupa Bartolomeja 
kao VII. svjedokinja navedena je neka »gospođa Benvenuta Oportula Aleksandro- 
va«. Tijekom Postupka pojavljuje se ova s. Benvenuta od gospode Diambre iz Asiza 

(2,16;3,10;4,8;9,5). U dokumentu iz 1238. spominju se dvije Benvenute (na 16. i 18. 
mjestu). Možda se radi o istoj osobi pa je prepisivanjem došlo do pogreške. Svjedo- 
čanstvom ove s. Benvenute vraća se čudesni vidik Klarina života. 

111 To jest 1224. 

112 Ove pojedinosti iznosi samo s. Benvenuta. Klara je poučavala sestre ljubavi pre- 
ma Bogu, ispovijedanju radi čistoće savjesti i razmatranju i ljubavi prema Gospodi- 
novoj muci. To jest: odnosu prema Bogu, odnosu prema sebi pred Bogom i odnosu 
prema Kristovu čovještvu. 

O čudesnome dolasku dvora nebeskoga 
u sretnome prijelazu svete Klare 

3. Također je rekla ova svjedokinja: uvečer petka, po kojemu je 
slijedio subotnji dan, a to je bio treći dan prije smrti blažene us- 
pomene gospođe svete Klare, ova svjedokinja s ostalim sestrama, 
roneći suze zbog prijelaza te i takve njihove majke, sjedila je pokraj 
ležaja te gospođe. I dok joj nitko ništa nije govorio, ova je gospođa 
povjerljivo govorila duši svojoj: »Idi u miru, jer ćeš imati dobru prat- 
nju, jer onaj koji te je stvorio unaprijed je predvidio da budeš po- 
svećena, i kada te je stvorio, ulio je u tebe Duha Svetoga; a onda te 
je čuvao kao majka svoje maleno djetešce«. A kada je jedna sestra, 
imenom sestra Anastazija, 113 upitala spomenutu gospođu komu je 
govorila i izrekla one riječi, ta je gospođa odgovorila: »Ja govorim 
duši svojoj blagoslovljenoj«. 

4. I tada je ova svjedokinja započela pomno prebirati u mislima 

0 velikoj i čudesnoj svetosti te gospođe Klare. Pri tome razmišljanju 
činilo joj se da se pokrenuo cijeli dvor nebeski i pripremao se poča- 
stiti tu sveticu. A posebno je naša slavna gospođa Blažena Djevica 
Marija pripremala svoju odjeću da zaodjene tu novu sveticu. I dok 
je ova svjedokinja bila u tome premišljanju i zamišljanju, odjednom 
je vidjela svojim očima veliko mnoštvo djevica, u bijelo odjevenih i 
sve su imale krunu na glavi svojoj; one su dolazile i ulazile u prostor 
gdje je ležala spomenuta majka sveta Klara. Među tim djevicama 
jedna se nad svima neizrecivo isticala, ljepotom nadilazila sve osta- 
le, a na glavi je imala krunu izvrsniju nego ostale. A iznad krune 
imala je zlatnu jabuku poput kadionice iz koje je izlazio takav sjaj da 
se činilo kako obasjava cijelu kuću. Te su se djevice približile ležaju 
spomenute gospođe svete Klare, a ona najizvrsnija djevica prva ju 
je prekrila na ležaju nekim prefinim platnom, koje je bilo tako fino 

1 tanko da se gospođa Klara ipak vidjela, iako je njime bila prekrive- 
na. Zatim se ta Djevica nad djevicama, najizvrsnija, nagnula licem 
nad lice spomenute djevice svete Klare, naime nad njezine grudi, 
tako da ova svjedokinja nije mogla dobro razlikovati jednu od dru- 
ge. Nakon toga sve su iščezle. - Upitana je li ta svjedokinja tada bila 
budna ili je spavala, odgovorila je da je bila sasvim budna, 114 a to je 
bilo uvečer, kako je rečeno. - Upitana tko je tu bio nazočan, odgo- 
vorila je da je bilo više sestara, od kojih su neke spavale, a neke bile 
budne; ah ne zna jesu li one vidjele to što je ona vidjela. Međutim 

113 Ime s. Anastazije (3,22) dolazi i u popisu sestara iz 1238 (na 9. mjestu). 

114 Ono o čemu je s. Benvenuta razmišljala postala je stvarnost vidljiva tjelesnim 
očima. 

ta svjedokinja do sada nikada nikomu to nije očitovala. - Upitana 
kada je to bilo i koji je dan bio, odgovorila je: petak, uvečer. A pre- 
blažena gospođa Klara preminula je idućega ponedjeljka. 

5. Također je rekla ova svjedokinja da je istinito sve ono što je 
rečeno o svetosti života gore spomenute gospođe Klare te da ona ne 
bi znala tako govoriti o njezinoj svetosti da ona njome nije još više 
obilovala. A ne vjeruje da je poslije naše gospođe Blažene Djevice 
Marije ikada neka žena bila svetija od spomenute gospođe Klare. 
Jer je ona bila neporočna, ponizna, goruća u Božjoj ljubavi, u mo- 
litvi i neprestanome zrenju, stroga u jelu i lagodnome odijevanju, u 
postovima i čudesnim bdjenjima; tako da su se mnogi čudili kako 
je mogla živjeti od tako malo hrane. Bila je veoma sućutna prema 
nevoljnima; bila je blaga i velikodušna prema svim sestrama. A bila 
je zaokupljena jedino Bogom; a o svjetovnim stvarima nije htjela 
ni govoriti ni slušati. A u upravljanju samostanom i sestrama bila 
je brižljiva i obzirna, više nego se može izreći. - Upitana kako zna 
sve to što je rečeno, odgovorila je: jer sam bila s njome u samostanu 
sve vrijeme od dvadeset i devet godina. I sve sam to vidjela. A ako 
ustreba, znala bih do u tančine kazati sve što je gore rečeno. 115 


XII. SVJEDOKINJA 

1. Sestra Beatrica, gospodina Favaronea iz Asiza, 116 redovnica 
samostana svetoga Damjana, prisegnula je i rekla da je ova svjedo- 
kinja tjelesna sestra svete uspomene gospođe Klare, čiji je život bio 
gotovo anđeoski od djetinjstva, jer je bila djevičanska i u djevičan- 
stvu uvijek ostala. I bila je revna u dobrim i svetim djelima tako da 
se dobar glas o njoj proširio među svima koji su je poznavali. 


O obraćenju svete Klare 

2. 1 rekla je da je sveti Franjo, čuvši glas o njezinoj svetosti, više 
puta k njoj dolazio i propovijedao. I ta je djevica Klara privoljela uz 
njegovo propovijedanje. Odrekavši se svijeta i svih zemaljskih stva- 
ri, pošla je služiti Bogu čim joj je to bilo moguće. 


Prva je od dviju svjedokinja (13,3) koja je spremna ispripovjediti, dokazati i 
objasniti sve pojedinosti Marina kreposnog života. Ovdje zapisničar doslovno navodi 
sestrine riječi u prvome licu. 

116 S. Beatrica Favaroneova iz Asiza, mlađa Marina i Janjina sestra, tetka s. Balvine 
i s. Amate Martinove. U popisu sestara iz 1238. nalazi se na 43. mjestu. Jedina živa 
iz obitelji Favaroneove iznosi veoma malo podataka iz Marina života u obitelji, jer je 
svjedokinja bila mala djevojčica dok je Mara još bila u svijetu. 

3. Stoga je prodala svu svoju baštinu i dio baštine ove svjedoki- 
nje i to dala siromasima. 

4. I zatim joj je sveti Franjo odrezao kosu pred oltarom u crkvi 
Djevice Marije zvane Porcijunkula. Potom ju je odveo u crkvu sve- 
toga Pavla Opatičku. 117 A kada su je njezini rođaci htjeli izvući van, 
gospođa Klara se uhvatila oltarskoga platna i otkrila glavu pokazavši 
im da je ostrižena. Nipošto nije pristala na njihov zahtjev i nije se 
dala odatle izvući niti se s njima vratiti kući. 118 

5. Zatim su je sveti Franjo, brat Filip i brat Bernard odveli u cr- 
kvu svetog Anđela u Panzu, 119 gdje je ostala kratko vrijeme. Potom 
su je odveli u crkvu svetoga Damjana, 120 gdje joj je Gospodin dao 
više sestara pod njezino vodstvo. - Upitana kako zna sve to što je 
rečeno, odgovorila je da je ona njezina sestra te je nešto vidjela, a 
nešto čula od same gospođe Klare i od drugih. - Upitana koliko je 
vremena otada, odgovorila je: oko četrdeset i dvije godine. 

O načinu življenja svete Klare u samostanu 

6. Također je rekla ova svjedokinja da se gospođa Klara kao opa- 
tica u spomenutome samostanu u upravljanju ponašala sveto i vrlo 
razborito. Bog je po njoj očitovao tolika čudesa da su je sve sestre 
i svi koji su čuli o njezinu životu smatrali i poštivah kao sveticu. - 
Upitana u čemu je bila svetost te gospođe Klare, odgovorila je: u ne- 
poročnosti, u poniznosti, u strpljivosti i dobrohotnosti, u dužnome 
popravljanju, u blagosti u opominjanju sestara, u ustrajnoj molitvi i 
zrenju, u odricanju i postovima, u krutosti ležaja i odjeće, u preziru 
same sebe, u žarkoj ljubavi prema Bogu, u želji za mučeništvom i 
poglavito u ljubavi prema Povlastici siromaštva. 121 

117 Bio je to samostan benediktinki smješten na Insula Romana, na ušću rijeka Tes- 
cio i Chiascio, 4 km zapadno od Asiza, danas Bastiola, pod jurisdikcijom asiškoga 
biskupa. Opširnije u A. Fortini, Nuove notizie intorno a S. Chiara di Assisi, u AFH 
46(1953)30-31. 

118 O otporu rođaka vidi opširnije LegKl 9, bilješka 39. 

119 Opširnije o samostanu sv. Anđela vidi LegKl 10, bilješka 41. 

120 Klarin put: od Asiza do Porcijunkule (5 km), do Bastiole gdje je samostan sv. Pa- 
vla (3 km), do Sv. Anđela u Panzu, istočno od Asiza (11 km), do Sv. Damjana izvan 
Asiza, u dolini sv. Anđela (6 km), u razdoblju od 16 dana. 

121 Čudesa koja je Klara izvodila u samostanu imala su za s. Beatricu drugotnu 
važnost. Ona smatra da se Marina svetost sastoji u: djevičanstvu , nje kao osobe po- 
svećene Bogu tijelom i duhom; poniznosti, u sestrinskom služenju; strpljivosti u pro- 
tivštinama i bolestima; dobroti punoj razumijevanja; blagosti, napose prema slabijima 
i onima u kušnji; a poglavito u ljubavi prema siromaštvu (Povlastici siromaštva) , koje 
sadrži u sebi sve druge kreposti. 

7. Upitana kako zna to što je rečeno, odgovorila je: jer je vidjela 
sve to što je ona učinila i jer je bila njezina tjelesna sestra, i bila je 
s njome u samostanu oko dvadeset i četiri godine. 122 A i prije je s 
njome živjela i s njome razgovarala kao sa svojom sestrom. I rekla 
je da svojim riječima ne može iskazati koliko je dobrote bilo u toj 
gospođi Klari. 

8. Upitana također koja je čudesa Gospodin po njoj izveo, od- 
govorila je da je Bog po njoj mnoge sestre oslobodio nakon što bi 
ona nad njima učinila znak križa. I mnoga druga čudesa: po njezi- 
nim molitvama Bog je obranio samostan od Saracena i grad Asiz od 
opsade neprijatelja, kao što se u javnosti vjeruje. - Upitana kako to 
zna, odgovorila je da je vidjela kada je ona molila i kada su Saraceni 
otišli, a da nisu naudili 123 nijednoj sestri ni samostanu. A potom, na- 
kon molitve, idućega dana otišla je vojska koja je bila u gradu Asizu. 

9. Upitana o oslobođenju sestara od bolesti, odgovorila je da su 
po toj gospođi Klari bile oslobođene: sestra Benvenuta, sestra Kri- 
stijana i više drugih sestara. - Upitana kako to zna, odgovorila je 
da ih je prije vidjela bolesne i da su bile vrlo loše sve dok ih sveta 
majka, učinivši znak križa, svojom molitvom nije oslobodila; a zatim 
je vidjela da su zdrave. 


XIII. SVJEDOKINJA 

1. Sestra Kristijana gospodina Bernarda od Suppa iz Asiza, 124 
redovnica samostana svetoga Damjana, prisegnula je te o vladanju i 
načinu življenja rekla isto što i sestra Beatrica. Dodala je da je Bož- 
ja djevica Klara na čudesan način otišla iz svjetovne očinske kuće. 
Bojeći se naime da joj put ne bi bio zapriječen, nije htjela izići kroz 
uobičajeni izlaz, nego je išla na jedan drugi izlaz iz kuće. Da nitko 
ne bi mogao taj izlaz otvoriti, postavljene su teške drvene grede i 
kameni stup, što bi jedva moglo pomaknuti nekoliko ljudi. A ona ih 
je sama, uz pomoć Isusa Krista, uklonila i otvorila taj izlaz. Idućega 
jutra, videći taj izlaz otvoren, mnogi su se vrlo čudili kako je jedna 


122 To jest otprilike od 1229. 

123 Opasnost je bila veća po sestre negoli po samostan s njegovom opremom; s. 
Beatrica dobro razlikuje to dvoje. 

124 S. Kristijana Bernarda od Suppa iz Asiza pojavljuje se u dokumentu iz 1238. 
na 11. mjestu. Ušla je u samostan u svibnju 1219 (13,2). Bila je jedna od Klarinih 
družica iz djetinjstva. 

djevojka to mogla učiniti. 125 - Upitana kako to zna, odgovorila je 
da je ova svjedokinja tada bila u toj kući, i prije se s njome nalazila, 
i ona ju je izvijestila jer je s njome prebivala u Asizu. - Upitana pred 
koliko je vremena to bilo, odgovorila je: pred četrdeset i dvije godi- 
ne ili nešto više. - Upitana koliko je godina tada imala sveta Klara, 
odgovorila je: osamnaest godina, prema onome kako se govorilo. 

2. Također je rekla da su je tada u očevoj kući svi smatrali česti- 
tom i svetom. I rekla je da će biti trideset i četiri godine u mjesecu 
svibnju 126 da je ova svjedokinja ušla u samostan i bila je pod stegom 
i upravom te gospođe svete Klare. Svetošću svoga života rasvjetlji- 
vala je cijeli samostan i izgrađivala ga svim krepostima i ponašanjem 
kako se tražilo od svetih žena. 

3. O tome bi ova svjedokinja, kako je rekla, mogla posvema i 
istinski odgovoriti, ako bi se od nje to tražilo za svaku krepost po- 
sebno. A poglavito da je ta gospođa Klara gorjela ljubavlju i ljubi- 
la svoje sestre kao samu sebe. A ako bi ponekad čula nešto što se 
Bogu ne sviđa, vrlo osjetljiva kakva je bila, trudila se to popraviti 
bez odgađanja. Budući da je ona bila takva i tako sveta i tako ure- 
šena krepostima, Bog je htio da ona bude prva majka i učiteljica 
u Redu. 127 I tako je dobro čuvala samostan i Red i samu sebe od 
svake zaraze grijeha, da će se njezin spomen častiti u vjekove. A 
sestre vjeruju da ta sveta majka moh Boga za njih u nebu, koja je 
tako razborito, dobrohotno i pomno na zemlji upravljala u redov- 
ništvu i u odluci siromaštva. - Upitana kako zna to što je rečeno, 
odgovorila je da je to vidjela, i bila je nazočna s njom u samostanu 
tijekom spomenutoga vremena, a prije je prebivala s njome, i ona ju 
je izvijestila, kako je gore rečeno. 

4. O oporoj odjeći i cilicijima i o odricanju i o molitvi rekla je da 
nikada nije čula da je na svijetu postojala neka slična njoj, ih da bi je 
u navedenim stvarima nadišla. A to je znala, rekla je, jer je to vidjela. 


125 Pojedinost o Klarinu bijegu svojstvena ovoj svjedokinji. 

126 To jest od svibnja 1219. 

127 Sestre su cijenile Klaru kao »prvu« jer je uistinu bila »prva« od svih sestara i 
svih samostana; kao »majku«, jer su sva zvanja i svi samostani nikli, po milosti Bož- 
joj, privučeni njezinim primjerom. Cijene je kao »učiteljicu« koja ih je odgajala u tom 
načinu života. Prvi samostani su se obraćali njoj za pomoć da im pošalje svoje sestre 
koje će ih upućivati u njezin oblik života (1,14;7,11). Klara je bila učiteljica svojim 
primjerom, svojim vodstvom i svojim načinom života. Bila je pravilo svojega samo- 
stana. O tome lijepo i svečano govori Bula proglašenja Klare Asiške svetom. 

5. O oslobođenju sestre Benvenute od fistula rekla je sve što je 
rekla sama sestra Benvenuta, jer je tu bila nazočna. 

6. Također o oslobođenju sestre Amate od vodene bolesti rekla 
je isto što je rekla sama sestra Amata, jer je tu bila nazočna. 

7. 1 o oslobođenju sestre Kristijane rekla je isto što i sestra Kri- 
stijana. 

8. I o oslobođenju sestre Andree iz Ferrare rekla je isto što je 
rekla sestra Filipa. 

9. Također o molitvi za obranu i oslobođenje samostana od Sara- 
cena i o molitvi za oslobođenje grada Asiza, koji je bio opsjednut od 
neprijatelja, rekla je isto što i prethodno spomenuta sestra Filipa. I 
dodala je da je ova svjedokinja osobno bila ona koja je na zapovijed 
svete majke gospođe Klare pozvala sestre na molitvu. 128 

10. Također je rekla da spomenuta gospođa Klara u bolesti od koje 
je prešla iz ovoga života nikada nije prestajala hvaliti Boga, potičući se- 
stre na radosno opsluživanje Reda i poglavito na ljubav prema siromaš- 
tvu. - Upitana kako to zna, odgovorila je da je tomu često nazočila. 

11. Također o prodaji njezine baštine: ova je svjedokinja rekla da 
su rođaci gospođe Klare htjeli otkupiti po višoj cijeni od drugih, ali 
ona nije htjela njima prodati, nego je prodala drugima, da siromasi 
ne bi bili zakinuti. 129 I sve ono što je primila od prodane baštine 
razdijelila je siromasima. - Upitana kako to zna, odgovorila je: jer 
je to vidjela i čula. 


XIV. SVJEDOKINJA 

1. Sestra Angeluccia, gospodina Angeleia iz Spoleta, 130 redovni- 
ca samostana svetoga Damjana, prisegnula je i rekla da je dvadeset 
i osam godina ta svjedokinja bila u navedenome samostanu svetoga 
Damjana i tijekom cijeloga toga vremena bila je pod upravom svete 


128 Pojedinost koju navodi samo ova svjedokinja. Obično se zajednica saziva 
zvonom (2,9). 

129 Veoma važna pojedinost: Klara postupa potpuno u skladu s Franjinim naukom. 

130 S. Angeluccia Angeleiova iz Spoleta ne nalazi se na popisu biskupa Bartolomeja 
(PostKl, U), dok joj se ime nalazi u dokumentu iz 1238, na 26. mjestu. Ušla je u 
samostan 1225. 

uspomene gospođe Klare. Vidjela je od nje vrlo mnogo dobra, da se 
doista o njoj može govoriti kao o nekom svecu iz raja. 

2. Upitana koja su to dobra bila, odgovorila je: u vrijeme kada 
je ova svjedokinja ušla u samostan, gospođa je Klara bila bolesna; a 
uza sve to noću se dizala na ležaju i bdjela u molitvi s mnogo suza. I 
to je isto činila jutrom oko trećega časa. 

3. I čvrsto je vjerovala da su jednom njezine molitve oslobodile 
samostan od napada Saracena, koji su već bili ušli u klaustar samo- 
stana. I jednom je oslobodila grad Asiz od neprijateljske opsade. 

4. Također je rekla da je bila toliko ponizna i dobrohotna prema 
sestrama, i toliko strpljiva i postojana u nevoljama, i toliko strogo 
živjela, i toliko oskudno jela i oskudno se odijevala, i toliku ljubav 
iskazivala prema svima, i toliko razborita i pomna u poticanju sesta- 
ra svojih podložnica, i toliko je bila ljupka i blaga u opominjanju tih 
sestara i u drugim dobrim i svetim stvarima, koje su bile u toj gospo- 
đi Klari, da ona to riječima ne bi mogla iskazati niti uopće pojmiti: 
već da je bilo u njoj više svetosti nego bi to ona ikada mogla izraziti. 
A tako i o njezinoj osobitoj ljubavi prema siromaštvu. - Upitana 
kako zna to što je rečeno, odgovorila je: jer je s njome bila cijelo to 
vrijeme i vidjela je svetost njezina života, kako je rečeno. 

5. 1 nijedna sestra ne dvoji da je Bog po njoj izveo mnogobrojna 
čudesa, i u njezinome životu, kako je gore rečeno. - Upitana kako 
to zna, odgovorila je: jer je vidjela kako je sestra Benvenuta bila 
odmah oslobođena od svojih rana znakom križa koji je nad njom 
učinila ta gospođa Klara svojom rukom. A čula je da je više sestara i 
stranih osoba bilo oslobođeno na spomenuti način. 

6. Vidjela je također ova svjedokinja kada je vratnica zgrade, na- 
ime samostana, pala na tu gospođu Klaru. Sestre su mislile da ju je 
ta vratnica usmrtila i glasno su zaplakale. Ali toj se gospođi ništa zla 
nije dogodilo. Rekla je da uopće nije osjetila teret vratnice koja je 
bila toliko teška da su je jedva trojica braće uspjela ponovno posta- 
viti na njezino mjesto. - Upitana na koji je način to doznala, odgo- 
vorila je: jer je to vidjela i tu bila nazočna. - Upitana kada je to bilo, 
odgovorila je da je to bilo pred skoro sedam godina. - Upitana za 
dan, rekla je da je to bilo u osmini svetoga Petra, u nedjelju navečer. 
I tada, na krik 131 te svjedokinje odmah su došle sestre i vidjele da je 


131 Svjedokinja je dakle ne samo vidjela da su vrata pala na Klaru nego je počela 
vikati i tako dozvala sestre (14; 15,2). 

spomenuta vratnica još bila na njoj, jer je ova svjedokinja sama nije 
mogla podići. 

7. Također je rekla ova svjedokinja da je smrt spomenute gos- 
pođe Klare bila čudesna i slavna. I da je nekoliko dana prije svoje 
smrti jedne večeri počela govoriti o Presvetom Trojstvu i izgovarala 
je druge riječi o Bogu tako oštroumno da bi je jedva vrlo učeni ljudi 
mogli razumjeti; i rekla je više drugih stvari. - Upitana koje je to 
druge riječi rekla, odgovorila je i rekla, kao što je o tome rekla gore 
spomenuta sestra Filipa. 

8. Također je rekla ova svjedokinja kako je jednom nakon Uskr- 
sa spomenuta sveta majka gospođa Klara čula pjevanje riječi Vidi 
aquam egredientem de templo a latere dextro (usp. Ez 47,1.2). To ju 
je toliko razveselilo i držala je to na pameti te je uvijek poslije jela i 
poslije povečerja uzimala blagoslovljenu vodu i davala je svojim se- 
strama te govorila: »Sestre i kćeri moje, uvijek se morate spominjati 
i imati na pameti onu blagoslovljenu vodu koja je potekla iz desno- 
ga boka našega Gospodina Isusa Krista koji je visio na križu«. 132 

9. Također je rekla: kada bi ova preblažena Majka slala sestre po- 
služiteljice izvan samostana, poticala ih je da hvale Boga kada vide 
lijepa procvjetala i prolistala stabla. Isto tako kada vide ljude i ostala 
stvorenja, neka uvijek za sve i u svemu hvale Boga. 133 


132 »Obredno pranje«, pojedinost svojstvena ovoj svjedokinji. Legenda je ne donosi 
jer se radi o paraliturgijskom činu koji je uvela jedna žena. Vidi M. Bartoli, Chiara, 
cit., 155s. 

133 Druga pojedinost svojstvena ovom svjedočanstvu. Ni nju ne donosi Legenda jer 
se radi o promatranju svijeta izvan klauzure, dok je Legenda namijenjena klauzurnim 
redovnicama koje ne smiju biti viđenje niti smiju išta vidjeti izvan samostana. Vidi M. 
Bartoli, Chiara, cit., 154s. Poticajne Klarine riječi sestrama poslužiteljicama podsje- 
ćaju na Pjesmu stvorova, koju je Franjo sastavio upravo u Sv. Damjanu. 

XV. SVJEDOKINJA 

1. Dana 28. mjeseca studenoga, u samostanskoj bolesničkoj 
sobi, u nazočnosti brata Marka i sestre Filipe i ostalih sestara: 134 se- 
stra Balvina iz Porzana, 135 redovnica samostana svetoga Damjana, 
uz prisegu je rekla vrlo mnogo o svetosti života gospođe Klare i o 
velikoj njezinoj dobroti. 

2. Također je rekla ta ista svjedokinja da je vidjela onu vratnicu 
na spomenutoj majci svetoj Klari, koja je na nju pala i da nije bila 
uklonjena. I rekla je da je sveta Klara rekla da je ta vratnica uopće 
nije ozlijedila, nego je bila na njoj poput nekoga plašta. I rekla je ova 
svjedokinja da je ta vratnica bila vrlo teška te da je ona dotrčala s 
ostalim sestrama na krik sestre Angeluccie te da su se sve bojale da 
ju je ta vratnica usmrtila. - Upitana za vrijeme, rekla je da je to bilo 
otprilike pred sedam godina. 

3. Također istoga dana, dvadeset i osmoga studenoga, u zgra- 
di samostana svetoga Damjana, bio je nazočan Leonard arhiđakon 
spoletski, don Jakov župnik iz Trevia, koji su bili u društvu gore spo- 
menutoga gospodina Bartolomeja biskupa spoletskoga, i brat Mar- 
ko Reda manje braće, kapelan spomenutoga samostana, sabrana ci- 
jela zajednica zatvorenih redovnica samostana svetoga Damjana, 136 
nakon što su neke redovnice prisegle da govore istinu i dale svjedo- 
čanstvo o životu, obraćenju i načinu življenja svete uspomene gos- 
pođe svete Klare i o čudesima za koja se govorilo da su učinjena po 
njezinim zaslugama, gospođa sestra Benedikta, tadašnja opatica 137 i 


134 Od 24. do 27. 11. 1253. preslušano je 11 svjedokinja; sada je, od 28. do 29. 11. 
preslušavano drugih 7: jedna sestra, cijela zajednica preko opatice s. Benedikte i 5 
svjetovnih osoba. Za preslušavanje bolesne s. Balvine, koja je ležala u bolesničkoj 
sobi, prema Pravilu o ulasku stranih osoba u klauzuru (PrKl 11,9), ušao je samo 
biskup Bartolomej, bilježnik (koji nije spomenut), kapelan fra Marko i glavna svje- 
dokinja s. Filipa. Dok će kasnije, kada je cijela zajednica sakupljena u klaustru, među 
pratiocima biti i ostali biskupovi pomoćnici (arhiđakon iz Spoleta i župnik iz Trevia). 

135 S. Balvina iz Porzana treća je na Postupku toga imena. Porzano je jedno mje- 
stance sjeveroistočno od Subasia. Njezino svjedočanstvo je kratko i suho. 

136 Službeni naziv samostana je »Pauperum inclusarum Monialium Monasterii 
Sancti Damiani« (PostKl, U: GloriosusDei). 

137 Opatica Benedikta Favaroneova iz Asiza ne donosi nikakva svjedočanstva; mož- 
da zato što je, prema Lazzeriu, imala dugo biti odsutna iz Sv. Damjana zbog presađi- 
vanja Oblika života u drugim samostanima. Prema L. Waddingu, ušla je u samostan 
1214. Ime joj se pojavljuje u mnogim različitim važnim dokumentima XIII. st. Vodila 
je poslove oko izgradnje crkve sv. Klare i Klarine grobnice, kao i novoga samostana u 
gradu, preseljenja zajednice, namještaja i relikvije svetodamjanskoga raspela u novi 
samostan. Čuvarica je Franjina brevijara (koji joj je dao fra Leon), nekih rotuli koji su 
sadržavali svjedočanstva o Franji i naručiteljica raspela za glavni oltar crkve sv. Klare 

ostale redovnice spomenutoga samostana svetoga Damjana jedno- 
dušno su rekle, u nazočnosti spomenutoga časnoga oca gospodina 
biskupa spoletskoga, da o svemu što se može naći u svetosti neke 
svetice poslije Djevice Marije, može se doista reći i potvrditi o svetoj 
uspomeni gospođe Klare, nekadašnje opatice i preblažene majke. I 
to se može naći i sabrati u njoj za njezina života. I sve su bile spre- 
mne na to prisegnuti i to reći i posvjedočiti. I to stoga što su one 
vidjele njezino čudesno obraćenje, a u vrijeme dok su s njome bile 
u spomenutome samostanu vidjele su svetost njezina života i njezin 
anđeoski način življenja. To se ljudskim riječima ne može do kraja 
izraziti. 


XVI. SVJEDOK 

1 . Toga istoga dana, u crkvi svetoga Pavla u Asizu, 138 pred časnim 
ocem gospodinom biskupom spoletskim i nazočnim Andreolom 
Bartholovim, Iannellom Benvenuta Lukeškoga i mnogim drugima, 
gospodin Hugolin Petra Girardonea viteza asiškoga, prisegnuo je 
i rekao o životu, obraćenju, načinu življenja i čudesima za koja se 
govorilo da su učinjena zaslugama svete uspomene gospođe Klare. 
Rekao je da je sveta Klara bila plemenitoga roda iz Asiza, budući 
da je gospodin Offreduccio Bernardinov bio njezin djed, a sin toga 
Offreduccia bio je gospodin Favarone, otac svete Klare. 139 

2. Ta je sveta Klara bila neporočna i u očevoj se kući veoma če- 
stito vladala, prema svima blaga i ljubazna. 140 Kako je sveti Franjo 
bio prvi u Redu manje braće i taj red s pomoću Božjom uredio i 
započeo, tako je ta sveta djevica Klara, kako je Bog htio, bila prva u 
Redu zatvorenih žena. 141 1 tim je redom upravljala u svakoj svetosti 
i dobroti, kao što se vidi i javnim mnijenjem svjedoči. 


( Benediktino raspelo). Usp. M. Bigaroni - H.-R. Meier - E. Lunghi, La Bušilica di 
S. Chiara inAssisi, Peruđa, 1994. 

138 Sudište se premješta iz Sv. Damjana u crkvu sv. Pavla u Asizu, gdje su prisutni 
novi pomoćnici: Andreolo i Iannello. Preslušani svjedoci svi su poznavali Klaru od 
djetinjstva i bili su veoma bliski s njezinom obitelji. 

139 Imamo ovdje Klarinu genealogiju: pradjed Bernardino, djed Offreduccio i otac 
Favarone. 

140 Blagost, dobrota, ljubaznost, jednom riječi plemenitost, odlika je dvorske 
gospođe. 

141 Uspoređivanje Franje i Klare u njihovoj izvanrednoj osobnosti i djelu. 

3. Također je rekao da je na propovijedanje svetoga Franje i na 
njegov poticaj spomenuta djevica sveta Klara ušla u Red, kao što je 
poznato. 

4. Također je rekao taj svjedok da je bio napustio svoju ženu, 
koja se zove gospođa Guidutia i poslao je natrag u kuću njezina oca 
i majke te da je živio bez nje više od dvadeset i dvije godine. Ni- 
tko ga nikada nije mogao nagovoriti da je ponovno dovede i primi, 
premda su ga više puta i vjerske osobe opominjale. Naposljetku mu 
je sa strane gore spomenute svete gospođe Klare rečeno kako je ona 
u viđenju razabrala da taj gospodin Hugolin mora odmah ponovno 
uzeti k sebi ženu i da će mu roditi sina koji će ga mnogo obradovati 
i utješiti. Čuvši to, ovaj se svjedok vrlo ražalostio. Ali nakon nekoli- 
ko dana obuzela ga je tolika želja da povrati i ponovno primi svoju 
ženu koju je prije toliko vremena ostavio. A onda mu je ona, kako 
je vidjela u viđenju gore spomenuta gospođa sveta Klara, rodila sina 
koji još živi i kojemu se silno raduje i koji mu je na veliku utjehu. 

5. Upitan je li on vidio gore spomenutu gospođu Klaru u kući 
njezina oca i majke, kao što je gore rekao, odgovorio je da jest; vidio 
je da je živjela tako sveto i čestito kao što je gore rekao. 

6. Upitan kako zna da je djevica Božja Klara ušla u redovništvo 
po propovijedanju svetoga Franje, odgovorio je da je to bilo javno i 
svima poznato. I da je on čuo da joj je sveti Franjo odrezao kosu u 
crkvi svete Marije Porcijunkulske. A nakon što je ušla u samostan 
svetoga Damjana, čuo je, a to je očito i poznato, da je bila tako sveta 
i dobra u svome redu poput svetice nebeske. 

U isto vrijeme i na istome mjestu, u nazočnosti svjedoka gospo- 
dina Anđela iz Pelcia i Bonamantie Barbieri, pred gore spomenutim 
gospodinom biskupom, gospođa Bona Guelfucciova, Rajnerije Ber- 
nardov i Petar Damjanov prisegnuli su o životu, obraćenju, načinu 
življenja i čudesima svete Klare. 142 


XVII. SVJEDOKINJA 

1. Gospođa Bona Guelfucciova iz Asiza 143 prisegnula je i rekla 
da je ona poznavala svetu Klaru dok je još bila u kući svoga oca, 
budući da je s njome razgovarala i s njome bila u kući. Zbog velike 

142 Uvod u tri sljedeća svjedočanstva. Nisu nam sačuvana svjedočanstva spomenu- 
tih svjedoka: gospodina Anđela iz Pelcia i neke žene Bonamantie Barbieri. 

143 Bona Guelfucciova je sestra s. Pacifike (1,1), neka Klarina rodica (1,2). Bona je 

svetosti njezina života prije i nakon ulaska u redovništvo čvrsto je 
vjerovala da je ona bila posvećena u utrobi svoje majke. Hranu je 
slala siromasima, a rekla bi da ju je pojela. Ova svjedokinja potvrđu- 
je da im je ona više puta odnijela. 

2. Ovu su gospođu Klaru svi uvijek držali prečistom djevicom i 
žarkim duhom je žudjela kako služiti Bogu i njemu ugađati. 

3. Stoga je ova svjedokinja više puta s njome išla na razgovor 
sa svetim Franjom, a išla je potajno da je ne bi vidjela rodbina. - 
Upitana što joj je sveti Franjo govorio, odgovorila je da joj je uvijek 
propovijedao da se obrati Isusu Kristu; a slično je činio i brat Filip. 
A ona ih je rado slušala i prianjala uza sve dobro što joj je rečeno. 
- Upitana koliko je vremena od toga prošlo, odgovorila je: više od 
četrdeset i dvije godine; jer su prošle četrdeset i dvije godine otkako 
je ušla u redovništvo. 144 

4. I rekla je: u vrijeme kada je stupila u redovništvo bila raz- 
borita mlada djevojka u dobi od oko osamnaest godina. Uvijek je 
stala u kući i živjela skrovito; nije željela da bude viđena, a držala 
se tako da je nisu mogli vidjeti oni koji su prolazili ispred njezine 
kuće. Bila je također veoma dobrostiva i posvećivala se i drugim 
dobrim djelima. - Upitana kako to zna, odgovorila je: jer je s njome 
razgovarala. 145 

5. Upitana kako se je spomenuta gospođa Klara obratila, odgo- 
vorila je da joj je sveti Franjo odrezao kosu u crkvi svete Marije 
Porcijunkulske, kako je ona čula, ali da ova svjedokinja nije bila 
nazočna, jer je tada išla u Rim da obavi četrdesetnicu. 

6. Također je rekla da ju je ta gospođa Klara, prije nego joj je bila 
odrezana kosa, poslala 146 da pohodi crkvu svetoga Jakova, jer je ta 
gospođa Klara bila puna milosti i željela je da i ostale budu pune 
milosti. 

7. Također je ta gospođa Klara, dok je još bila u svijetu, dala 
ovoj svjedokinji [iz] pobožnosti nešto novca i naložila joj da to 


vjerojatno bila starija od Pacifike i Klare, budući da ju je Klara odabrala kao osobu 
od povjerenja. Nije međutim pošla za sestrom u samostan. 

144 Vjerojatno je vrijeme susreta s Franjom trajalo više od jedne korizme. 

145 To jest, družila se s njome, živjela s njome u istoj kući i dobro poznavala navike 
ove »razborite mlade djevojke«. 

146 Vjerojatno joj je Klara i novčano pomogla u ostvarenju hodočašća. 

odnese onima koji su radili u Svetoj Mariji Porcijunkulskoj da bi 
kupili mesa. 147 

8. Rekla je da je sveta Klara bila toliko sveta da joj je srce bilo 
beskrajno ispunjeno onim što riječima ne bi znala izreći, jer je govor 
ove majke svete Klare uvijek bio na pouku drugima. 


XVIII. SVJEDOK 

1. Gospodin Rajnerije Bernardov iz Asiza 148 pod prisegom je re- 
kao da on ne sumnja u svetost blage uspomene gospođe svete Klare 
te da ona nije sveta u nebu. I ako bi netko u to posumnjao, onda to 
ni za jednu drugu ne bi trebalo vjerovati; tim više bi se činilo da je 
ništavna naša vjera. Ovaj je svjedok poznavao spomenutu gospođu 
Klaru kada je bila djevojčica u kući svoga oca. Bila je neporočna i od 
svoje rane dobi težila je za svetim djelima, kao da je bila posvećena 
u majčinoj utrobi. 

2. Budući da je ona bila lijepa izgleda, 149 radilo se na tome da 
joj nađu muža. 150 Mnogi su je njezini rođaci molili da se uda, ali 
ona nije pristala. Pa i kad ju je isti ovaj svjedok više puta molio da 
pristane na udaju, ona za to nije htjela ni čuti; dapače ona je njemu 
govorila o preziru svijeta. 151 - Upitan kako to zna, odgovorio je da 
je njegova žena u srodstvu sa spomenutom gospođom Klarom te je i 
sam taj svjedok bio blizak s njezinom kućom i vidio gore spomenuta 
njezina dobra djela. 

3. Upitan koja je dobra djela činila, odgovorio je da je postila, 
molila i koliko god je mogla rado je dijelila milostinju. A kada bi 


147 Ne govori ništa pobliže o radnicima i radovima kod Porcijunkule, ali pretpo- 
stavljamo da se radi o Franji i njegovima. Tim činom Klara pokazuje zanimanje za 
Franju i njegov način života i možda traži pomoć. 

148 Rajnerije Bernardov iz Asiza, možda brat s. Kristijane Bernarda od Suppa (XIII. 
svjedokinje). Oboje su naime bliski s obitelji Favarone i poznaju Klaru od njezina 
djetinjstva. I, čini se, stariji su od Klare. 

149 Svjedok donosi osobitu pojedinost: Klara je »lijepa izgleda«, pojedinost koja 
piscu Legende i sestrama na Postupku nije mnogo značila, ali je, naprotiv, privlačila 
mnoge plemiće, kakav je Rajnerije Bernardov. Ljepota je naime jedna od odlika koje 
su se tražile od dvorske gospođe i činile je »časnom«. 

150 Svjedok dobro kaže: »radilo se na tome da joj nađu muža«; bila je to stvar obi- 
telji, djevojku se nije pitalo. Međutim imala je slobodu odbiti onoga koga joj izaberu. 

151 Klara govori o preziru svijeta: ona je dakle već raskinula sa svijetom tražeći ne- 
što što je iznad udvornog ideala koji joj nudi obitelj i društvo. »Prezir svijeta« pripa- 
da redovničkom i pokorničkom jeziku. 

sjedila s ukućanima, uvijek je htjela govoriti o Božjim stvarima. I 
čim je mogla, dala je da joj sveti Franjo odreže kosu. A kada su je 
njezini rođaci htjeli izvući iz svetoga Pavla i vratiti je u Asiz, nikako 
to nisu uspjeli, jer ona to nije htjela; pokazala im je ošišanu glavu i 
tada su je pustili na miru. 

4. A spomenuta gospođa Klara pripadala je najplemenitijima u 
gradu Asizu s obje strane, s očeve i s majčine. - Upitan kako zna to 
što je rečeno, odgovorio je da je to bilo poznato po cijeloj okolici. 

5. Također je rekao ovaj svjedok: nakon što se je spomenuta gos- 
pođa Klara smjestila u Svetome Damjanu, kao što je ona bila sveta 
tako je poučavala svoje kćeri da u svetosti služe Bogu, kao što se to 
danas vidi na ovim njezinim kćerima. 

6. I svi građani čvrsto vjeruju da je molitvom i zaslugama spo- 
menute gospođe Klare bio zaštićen samostan, a grad oslobođen od 
neprijatelja. 

7. Upitan pred koliko je vremena sveta Klara ušla u redovništvo, 
odgovorio je: pred više od četrdeset godina. 


XIX. SVJEDOK 

1. Petar Damjanov iz grada Asiza 152 pod prisegom je rekao da 
je taj svjedok, i on i njegov otac, bio blizak s kućom svete Klare i 
s njezinim ocem i s ostalim njezinim ukućanima. I poznavao je tu 
gospođu Klaru dok je još bila u svijetu, a poznavao je i njezina oca, 
gospodina Favaronea koji je bio plemić, velikaš i moćnik u gradu, 
on i ostali iz njegove kuće. I gospođa je Klara bila plemkinja, pleme- 
nita roda, čestita vladanja. Iz njezine je kuće bilo sedam vitezova, 
svi plemići i moćnici. 153 - Na pitanje kako to zna, odgovorio je da je 
sve to vidio jer je s njima bio blizak. 

2. 1 tada je spomenuta gospođa Klara, još kao djevojčica, živjela 
duhovno, kako se vjerovalo. I vidio je njezinoga oca, majku i rodbi- 
nu koji su je htjeli raskošno udati prema njezinom plemićkom po- 
ložaju za bogataše i moćnike. Ali ta djevojka, koja je tada imala oko 
sedamnaest godina, nipošto na to nije pristajala, jer je htjela ostati 

152 Petar Damjanov je susjed Favaroneove kuće (19,1). 

153 Svjedok s ponosom govori o Klarinu plemenitom podrijetlu, o pripadnosti nje- 
zine obitelji maiores grada. 

u djevičanstvu i živjeti u siromaštvu, kao što je poslije i pokazala 
prodavši svu svoju baštinu i razdijelila je siromasima. A svi su bili 
uvjereni u njezino dobro vladanje. - Upitan kako to zna, odgovorio 
je: tako što je bio njezin susjed i znao je da je nitko nikada ne bi 
mogao skloniti da svoj duh prikloni svjetovnim stvarima. 


XX. SVJEDOK 

1. Dana dvadeset i devetoga studenoga, u crkvi svetoga Pavla, u 
nazočnosti gospodina Leonarda arhiđakona spoletskoga, don Jako- 
va župnika iz Trevia, u nazočnosti spomenutoga gospodina biskupa 
spoletskoga, Ivan Venturin iz Asiza 154 prisegnuo je na gore spome- 
nuto i rekao da je taj svjedok živio u kuči gospođe Klare dok je ona 
bila u kući svoga oca, kao djevojčica i neporočna; naime on je bio 
kućni sluga. 

2. Tada je ta gospođa mogla imati oko osamnaest godina i bila 
je od najplemenitijega roda u cijelome gradu Asizu, s očeve i maj- 
čine strane. Njezin otac se zvao gospodin Favarone, a njezin djed 
gospodin Offreduccio Bernardinov. A ta je djevojka već tada bila 
tako čestita u načinu života i držanju kao da je već odavno bila u 
samostanu. 

3. Na pitanje kakav je život provodila, odgovorio je: premda je 
njezina kuća bila jedna od najvećih u gradu i u njezinoj se kući puno 
trošilo, ona bi sklanjala jela koja su joj bila poslužena, kako je već 
običaj u bogatoj kući, 155 sakrila bi ih, a onda slala siromasima. - Na 
pitanje kako to zna, odgovorio je da je on to vidio, budući da je živio 
u toj kući i u to je čvrsto vjerovao, jer se tako govorilo. 

4. A dok je još živjela u očevoj kući, ispod ostale odjeće nosila je 
košulju od bijelog etamina. 156 


154 Posljednji svjedok, Ivan Venturin iz Asiza, bio je sluga u plemićkoj obitelji Fava- 
roneove i dobro je poznavao sve njezine članove i njihove navike. 

155 Zanimljive su pojedinosti koje iznosi sluga Ivan Venturin: Klarina kuća ( corte ) 
bila je veoma bogata, puno se trošilo, dobro se jelo. Bio je ponosan što je sluga u tako 
moćnoj i imućnoj kući (obitelji). 

156 Košulju od etamina nosile su sluškinje. Svjedok želi naglasiti kako Klara nije 
htjela biti gizdava. Međutim Klara je imala mnogo dublje razloge zašto je ispod ple- 
mićke odjeće nosila tako priprostu košulju. 

5. Još je rekao da je postila i molila i činila druga djela milosrđa, 
kao što je on vidio; i da se vjerovalo da je od početka bila nadahnuta 
Duhom Svetim. 

6. Još je rekao: kad je spomenuta gospođa Klara čula da je sveti 
Franjo odabrao život siromaštva, odlučila je u svome srcu to isto 
učiniti. I tako joj je sam sveti Franjo odrezao kosu u crkvi svete 
Marije Porcijunkulske ili u crkvi svetoga Pavla. A kada su je njezini 
rođaci htjeli izvući iz crkve svetoga Pavla i vratiti je u Asiz, ona je 
pokazala ošišanu glavu. - Upitan kako to zna, odgovorio je da je 
čuo kako se to govori, i to je bilo javno poznato. 

7. A zatim se smjestila u Svetome Damjanu gdje je postala maj- 
kom i učiteljicom Reda svetoga Damjana. Tu je rodila mnogobroj- 
ne sinove i kćeri u Gospodinu našemu Isusu Kristu, kao što se da- 
nas vidi. 

8. Također je rekao da nitko nipošto ne bi smio posumnjati u 
njezinu svetost, jer Gospodin po njoj čini mnoga čudesa, kao što je 
očito. 

9. Također je rekao da je one godine, poslije smrti gore spome- 
nute gospođe svete Klare, vidio nekoga poludjeloga ih opsjednuto- 
ga zagorca, kojega su vezana konopcem doveli na grob spomenuta 
svete gospođe Klare. I na tome je mjestu bio oslobođen. - Upitan 
kako to zna, odgovorio je da je vidio toga bolesnika i vidio je da je 
tu na grobu spomenute svete Klare odmah bio oslobođen. - Upitan 
za ime toga bolesnika, odgovorio je da to ne zna, budući da nije bio 
s ovih strana. - Upitan kojega su sveca zazivah te je bio oslobođen, 
odgovorio je da je to bilo na grobu spomenute gospođe svete Kla- 
re. I to je bilo javno i poznato. - Upitan koji je bio mjesec i dan, 
odgovorio je da misli da je to bilo prošloga mjeseca rujna; dana se, 
rekao je, ne sjeća. - Upitan tko je tu bio nazočan, odgovorio je da 
su to vidjeh svi koji su bih na trgu i zajedno s njime pohitili na grob 
spomenute gospođe svete Klare. 157 

Finiš. Deo gratias. Amen. 


157 


Jedini je svjedok koji navodi čudo koje je Hara izvela nakon svoje smrti. 

Uvod 


Nakon smrti sv. Klare vrlo brzo su se pojavila djela koja veličaju 
njezinu svetost. Prvi od tih hagiografskih spisa jest Legenda versifica- 
ta, koja se nalazi u Ms. 338 općinske knjižnice u Asizu. 

Nastala je početkom pontifikata Aleksandra IV, to jest krajem 
1254., kojemu je, kao Klarinu prijatelju i zaštitniku Siromašnih 
gospođa, i posvećena. U to vrijeme Postupak za Klarino proglaše- 
nje svetom već je bio završen te se pisac Legende u stihu mogao po- 
služiti ispravama Postupka. Budući da pisac ne spominje Postupak, 
zaključujemo ipak da je Legenda sastavljena dok su trajale njegove 
pripreme. 

Pitanje autorstva još uvijek zaokuplja stručnjake za srednjovje- 
kovlje. Čini se da je pisac član Rimske kurije koji je odan novoiza- 
branome papi i veoma štuje Klaru. Tekst otkriva da je pisac - osim 
što je učen i otmjen - također vrstan u stihotvorstvu i stručnjak na 
području klasične književnosti. 1 

Vrijednost Legende u stihu, koja je u naše vrijeme nazvana »kate- 
dralom u stihovima za Klaru Asišku«, 2 leži u tome što nam omogu- 
ćava bolje razumijevanje Legende sv. Klare. Do sada se uvijek držalo 
da je Legenda u stihu samo pjesnička preradba one u prozi. Na osnovi 
čestih digresija i idiosinkratičnih odlomaka Legende u stihu zaklju- 
čujemo da je Legenda sv. Klare nastala malo nakon nje, budući da 
nedvojbeno slijedi prilično podjednaku strukturu Legende u stihu koja 
već izostavlja mnoge »nepovoljne« odlomke. Legenda u stihu pruža 
nam izrazito pjesničku sliku Klare i Siromašnih gospođa kao i uvid 
u neuobičajeni srednjovjekovni umjetnički oblik hagiografije u stihu. 

Izvor: 

Legendu sv. Klare Asiške u stihu preveo s latinskog izvornika Šime Demo prema: 
Fontes franciscani, a cura di Enrico Menesto e Stefano Brufani. Assisi: Edi- 
zioni Porziuncola, 1995, str. 2347-99. 


1 S obzirom na to stručnjaci predlažu razne pisce: Henry Burfordski, Albertus Sta- 
densis, Ivan Cavrianski, Ivan Peckhamski, Henrik Avranški, dok jedini Ivan Englez 
ili Ivan iz Kenta zadovoljava mnoge uvjete na koje ukazuje tekst (usp. The Lady. Cla- 
re of Assisi: Early Documents, revised Edition and Translation by Regis J. Armstrong, 
O.F.M.Cap., New City Press, NY 2006, 197). 

2 Usp. G.G. Zoppetti e di M. Bartoli (a cura di), Santa Chiara d 'Assisi. Scritti e docu- 
menti, Editrici Francescane, S. Maria degli Angeli - Assisi 1994, str. 243. 

I. 

Presvetom i preblaženom ocu, 
gospodinu papi Aleksandru 

Blagi Aleksandre, pastiru dobri, blaženi papa, 

Krasoto papinska, slavo prvaka, uzore klera, 

Sveti vođo naroda, puka zaklone, Crkve 
Glavo, svjetlo svijeta, najveći od otaca! 

Ti si nebeski upravitelj, najviši službenik, ti si 
Prvoga apostola nasljednik, baštinik njegov; 

Na te pokazuje drevni Abel, za kormilom Noa 

Tebe najavljuje, silni praotac Abraham tvoj je 

Pralik; Mojsije te oslikava vodstvom, svećenstvom 

Aron, suđenjem Samuel, moć te najviše službe 10 

Čini sličnim Petru, Kristu pak pomazanje. 

Primi, sveti oče, ovo djelo; i neka 

Tema poništi nezgrapnost izraza, neka krasota 

Svetih zbivanja osvijetli njegov zamućen izgled. 

Molim te, neka ovaj stilski neurešen prikaz 
Zavrijedi ući u slatkoću ušiju tvojih; 

Premda tvojoj visini priliče najviše stvari, 

Nemoj prezreti najniže; nemoj, premda si velik, 

Gaziti manje. Ne gleda se što ti se nudi: 

Važna je želja donositelja; sklonost oboji 20 

Ružno i oplemeni bezvrijedno, široki duh će 
Svaki mah dar učiniti velikom ravnim. 

II. 

Autorove riječi 

Videći mjeru pothvata, nevješti, neuki um se 
Uplašio početka; sredine i kraja se boji. 

Sunčev sjaj sakriva zvijezde: plemenita tema je smela 

Zrcalo duha. Ta tko bi od jalova drveta htio 

Ljupke plodove, tko bi od mramora iskao tvrdog 

Vodene rijeke, tko bi od bijednog tražio stola 

Raskošnu hranu? Doista, suludo je da netko 

Lišen dara govora, bez osjećajnosti za to, 30 

Zausti o svetim djelima, uzvisi stihom 

Nove svjetiljke sjaj, tu gdje bi zastala muza 
Slavnog Marona i gdje bi svaki zamuknuo pjesnik. 

Snage su duha mlitave; pamet, blatna od grijeha, 

Sputava jezik u radu - za nju je obeščašćenje 
To da okaljan gnusom djevicu uzdiže slavnu, 

To da nečist riječima proslavlja čistu, i gadan 
Onu što je bez ljage, da rogoz zbori o cvijetu. 

Ah nakanu uma, koju sapliće krivnja, 

Žarka pobožnost tjera da potekne prema svjetlu: 40 

Zato se dajem na posao. Zazivam svjetlosti svake 
Tvorca, da um mi poškropi kišom s neba i da ga 
Zadoji, prosvijetli, odagnavši oblake grijeha. 

Neka uz ovaj pothvat stane i svjetlo od svjetla, 

Očev sjaj ili zrcalo, mudrost, slika i oblik; 

Neka djelo oslika Slikar svijeta i neka 
Srce i dušu užga Duh, čije duhanje sveto 
Pali smrznuto, mekša tvrdo, ovlažuje suho. 

Tako ću moći - a to mi je želja - kroz pjesničku igru 

Pronijeti širom svijeta glas o djevici slavnoj. 3 50 

Njezin je porod slavan, djevojaštvo joj slavno, 

Slavna joj vjera, slavno ponašanje, slavan joj značaj, 

Slavan miris glasa o njoj, i smrt joj je slavna, 

Grob joj slavan, pepeo slavan, slavna čudesa, 

Slavan joj je duh, u slavnu nastanjen kraju. 

III. 

Prolog Legende o sv. Klari djevici 

Slažući povijesnu priču po zakonu stihova, ja ću 
Samo jedno najaviti: to da tražiti neću 
Ukrase pjesnika drevnih, da njihove varljive fraze 
Oblikuju mi djelo, ih mudrijaške riječi 

Da mi orišu priču: ta ona odjenuti žeh 60 

Vlastito svjetlo, da se na djelima zadrži pisac, 

Svodeći iskaz na istinu, s istinom vjenčavši riječi, 

Kako se uši ne bi opustile brujanjem riječi, 

Već da slatkoća istine obuzme pažljive uši. 

Ne tražim pljesak ljudi niti njihovu hvalu, 

Da mi lagani lahor ne otme plodove rada. 

Ljudski um što o takvoj djevici zboriti žeh 

3 Latinska je riječ koja se ponavlja u ovom i sljedećim recima clarus, pridjev u žen- 
skom rodu homoniman s latinskim (i talijanskim) oblikom Klarina imena. Igra je 
riječima, naravno, ovdje neprevodiva. 

Mora planirati razumno, ne htjeti ići ka onom 
Najuzvišenijem vrhu ili vječitom svjetlu 
Koje nadvisuje ljudski um i svladava osjet 
Anđeoskoga svjetla: stoga neka se razum 
Drži čvrste vjere i da su mu priproste riječi. 

Zato sadim skromno i ono važnije puštam 
Oštroumnima - priproste riječi dovoljne su meni. 

IV. 

Legenda počinje opisom potrebe za novim redovima 

Sjaj svjetla koje nije rođeno, od vijeka rođen, 

Od počela počelo, čija je mudrost posvuda 
Ostavila sjeme najraznovrsnijih stvari, 

Potaknut ljudskim padom ušao je u žensku 
Utrobu, primio na se meso te jednu i drugu 
Narav spojio u sebi djelom Svetoga Duha. 

Kao nebeski ženik iz ložnice (usp. Ps 18,6) izađe on iz 
Djevičine utrobe, ogrnut slabašnim mesom 
Pođe na bojno polje: najzad, kroz okršaj s knezom 
Smrti u prijevari blagoj on, otkupitelj blagi 
Svlada dušmanske zasjede u veličanstvenu boju; 

Svojom je predragocjenom krvlju na drvetu raspet 
Oprao naše slabosti: tu je uklonio krivnju 
Kušanjem zabranjena drveta svaljenu na svijet. 

Crkvu, koju je prvo otkupio samrtnom borbom, 

Utemelji u učenicima apostolskim; 

Po njima je po svijetu odjeknuo istine nauk, 

Kraljevstva su se Zemlje podložila ispravnoj vjeri. 

Njezin čisti usjev dolaskom korova groznog 
Sada je usahnuo; sama pak je vrlina 
Podlegla pred grijehom; lice se Crkve od krivnje 
Skrutilo, počelo raspadati; hereza, koja 
Oduvijek dere Gospodnju halju, ne puže, ko nekoć, 

Niti se skriva u spiljama: izvan zaklona starih 
Pogrešni nauk objavljuje, brani učenja kriva. 

Narod je u bludnji, u bludnji je čak i svećenik; 

Kraljevi su u bludnji; nestade revnost pastira 
Oko ovaca, prestade čuvati ovce i vučjem 
Izloži ih ždrijelu; jezik učenih šuti, 

Cak je redovnički život postao glupav. I što sad? 

Grijeh bez iznimke obuzme sve, ne poštedi ništa. 

Tako su narasla zla, tako ugasnu ljubavi oganj; 

Crkvena naime lađa, satrta valovljem mnogim, 

Bezbrojnim svladana zlima, oštećena olujom 
Zajeca, iz dubine srca uzdahnu teško; 

Izgubi smjer i kao da duboko more je topi 
Samo Krista stane tražiti jecanjem suznim. 

Mornar nebeski, želeći njezin spriječiti potop, 

Obrisati joj suze, odluči poslati dva joj 
Vjesnika, kao dvije sjajne zvijezde, da svjetlost 
Njihova novim sjajem zablista čitavom svijetu; 

Da odagnavši oblake grijeha i sijekući mane 
Srpom rječitosti ojačaju gajenje vjere. 

Njih poput zalazećih zvijezda u sumraku svijeta 
Posla, paleći ih iz izvora vječnoga svjetla, 

Da bi se starost svijeta pomladila njihovim svjetlom. 

Njih su dvojica na različit način i s haljom 
Različitom prezreli sreću preslabog svijeta, 

S jednakom željom pošavši za Kristovim tragom. 

Prvi, uzevši ime od imena Gospodnjeg, 4 bješe 
Zrcalo Kristovih glasnika, njegov putnik po svijetu; 

Drugi, Franjo, pred svima je bio malen, u skromnoj 
Flalji, te je postao predvodnik Manje braće. 

Malen je izrastao u tisuće, sitni kamenčić 
Postade veliko brdo (usp. Dn 2,35), iz izvora sitnog isteče 
Golema rijeka (usp. Est 10,6), razlivši se po velikom svijetu; 
Njegove duše njezina struja natapa, piće 
Nauka spasonosnog gasi uzavrelost grijeha. 

Vidjevši kako svijet bježi, kako mu nestaje radost, 

Kako požuda tijela propada zajedno s tijelom, 

Te da bez borbe neće biti pobjednog vijenca, 

Čovjek taj krene u rat protiv svijeta, s knezom se svijeta 
Upusti u čudesnu bitku s oružjem krhkim. 

Kroteći kušnje, umirući s Kristom u tijelu 
Samrtnom, noseći na sebi svete biljege (usp. 2 Tim 2,1 1; 

Gal 6,17), on je 

Šatro hitre čete i srdžbu ljutog demona, 

Divljanje zloduha i njihove ognjene strijele. 

Ovaj novi atleta nije rabio gvožđe, 

Yeć je u kulu vjere donio oružje novo: 

Čvrsta vjera u srcu i u riječ povjerenje, 

4 Radi se o sv. Dominiku (lat. Dominus »Gospodin«), 

Čudesno paćenje zajedno s Kristom što visi na križu, 
Prezir za ovaj svijet te mrtvljenje tjelesnih žudnji, 

Noćna bdjenja, jednostavna razmatranja uma, 

Skromno jedenje, pijenje, bičevi stalno na tijelu, 

Oštri pojas, bose noge, haljina gruba - 
Apostolskom je čovjeku to bilo oružje, zaklon. 

Zapaljen iznutra ognjem Duha nebeskoga, on je 
U sebi drugima davao primjer, i stoga je nazvan 
Svjetiljkom svetoga svjetla koja gori i svijetli (usp. Iv 5,35): 
Tako obdaren on je postao drugi Ivan. 

U toj novoj borbi taj žarki i revnosni ratnik 
Bio je boj za Crkvu, zajedno s podmlatkom svojim 
Štitio zidine katoličke vjere i šiljkom 
Istine kršio ljute oštrice hereze mrske. 

On je bliješteći sjajem svoga življenja mnoge 
Uplašio, slatkoćom riječi mnoge iz mora 
Ovoga svijeta izvuče, potopljene u viru 
Zlodjela dovede u luku milosti, one 
Koje u ovom životu nauči prositi, iste 
Dionicima učini blaženog kraljevstva: život 
Prezrevši bili su jadni, a u nebu su sveti. 

V. 

Rođenje i boravak u očinskom domu 

U vremena kad je blaženstvima kišilo nebo 
Grad je Asiz dao novi cvijet, novu zvijezdu, 

Klaru, s kojom je cijeli svijet procvjetao i krasan 
Postao, djevički red pak na samrti živnuo samoj. 

Njen novi miris opaja domovinu, a njezin 
Sveti sjaj cijelu krajinu osvjetljuje snažno. 

Zemlja plodnog Asiza, njegova izdašna loza, 

Radujući se dvostruku plodu, moćna pod dvjema 
Palmama, svanu kao mistični Betlehem svijetu. 

Onaj grad donese Krista, ovaj pak Franju, što ud je 
Kristov plemeniti; onaj je zasjao porodom divnim 
Djevičinim, a ovaj zbog djevina sjaji rođenja. 

Iziđe kao crvenkasta lampa ta djevica čedna, 

Istaknute krvi, od plemenita roda. 

Ime njezine majke bilo je Ortolana: 

Časnim se bavila stvarima, gajila je pobožnost. 

Procvjetala grančica raste iz korijena dobrog: 

Uvijek iz slatkog cvijeta slatko izrasta voće, 

Sočan pak plod pokazuje veliku izdašnost zemlje. 

Pred sam se porod trudna majka uplaši vrlo, 

Stade moliti, ali joj glas u ušima jekne: 

»Ne boj se - Bog će ti dati dar da sigurno rodiš 
Pravo svjetlo, čije će novo bliještanje dati 
Cijelom svijetu jasni sjaj.« Prema savezu ovom 
Nazvana je Klarom po vodi blažene rijeke, 

Da bi riječ odgovarala stvarnosti, stvarnost pak riječi. 
Kao zora je svanula s vrlo stidljivim svjetlom, 

Ali je pomalo stala sve više pameću sjati; 

Mjerom u kojoj je djetinjstvo moglo obujmiti mladost, 
I u kojoj je dječja osjetljivost tražila, tako 
Nju je Duh zapuhivao, oblikovao u djelu. 

Djevojka je po značaju slijedila majčine stope: 
Budnoga uma, poučljiva duha, osjetila bistrih, 

Još je u nježnoj dobi iz majčinih primila usta 
Temelje vjere, pohranivši ih u iskreno srce: 

Revno je spremala sebe da bude Gospodnja crkva; 
Kako su joj štovanje Boga i djevički život 
Prve mladosti odredili godine nježne, 

Ciste zamisli duha nastojale su da joj 
Bude moguće Kristu se dati iznutra i vani. 

Dijeleći bijednima znojila je ruke, u sebi 
Moleći revno Boga prinosila se ko tamjan. 

Cesto »Očenaš« moljaše, brojeći kamenje sitno, 
Uvijek je neumorno hvale pjevala Bogu; 

Brinući za jadnike, dižući um u visine, 

Slijeđaše Martin primjer, al’ je i s Marijom išla. 
Prezrevši mekane halje, njima je sakrila grube, 
Metnuvši uz kožu ogrtač od hrapave vune. 

Kad su je roditelji htjeli obećati nekom, 

Odbila je, nadajući se da će za Krista 
Biti udana: Njegove nježne slasti već bješe 
Okusila, Njegovo grljenje, poljupce vrijedne 
Djevičanskoga stida - uživajući u umu 
Slatka od Njegova meda topila se u čežnji. 

O božanskog li djela! Darežljivosti li silne 
Vrhovnoga vijeća! Ti rosiš um, pa ga čistiš 
Od svih grijeha, daješ mu okus nektara višnjeg, 

Blažiš, sladiš, a zatim pališ ljubavi ognjem, 

Dižeš ga sa zemlje, vučeš u nebo; nek’ ovo 

Bude tvoj dvorac, tvoj hram, tvoj stan i sjedište tvoje - 

Dođi ovamo, ostani, legni, jedi, odmori se! 

VI. 

Poznanstvo i prijateljstvo sa sv. Franjom 


Djevica, sugrađanka slavnoga vođe, života 
Njegova sljedbenica, dahom mirisne slave 
Njegove zapahnuta, htjede ga vidjeti, čuti 
Vrućega srca. Zelja im bješe ista: muž sveti 
Jednako je žudio vidjeti nju, da bi kao 
Dobri lopov otrgnuo taj bogati ulov 
Zamkama svijeta i vezao ga za poslove višnje. 

On, zbog veće žudnje - a njemu je možda i više 
Pristajalo - prvi nju ugleda; ona mu često 
Uzvraćala; izmjenjivali su se i tražili zgodno 
Mjesto, da glasine ne bi svetom štetile poslu. 

Revna djevojka tajnim korakom pođe ka svetom 
Ocu: bješe joj dosta pratiteljica jedna. 

Sveti muž stane govoriti; djevojku obuzmu riječi 
I povuku je onamo kamo vodi učeni govor. 

Da je uvjeri, govor na odbacivanje svijeta 
Svede, učeći da će propasti radosti svjetske: 

Naslada, novac, časti propadajućeg svijeta, 

Slike, vanjštinu i ostale varke ljudskoga društva 
Uspoređivaše s dimom i s kakvom nestalnom sjenom. 
Na te se riječi nastavljajući, naukom svetim 
Dražila grešna osudi, napadne putenu bliskost; 
Podsjeti da se djevica udati ima za Krista, 

Hvalama uzdigne sve urese djevičanstva. 

Neću nastavljati s ovim. Učitelj zaključi tako, 
Djevojka pristane. Mlada joj ljubav zapalila bješe 
Vatricu: sada toplina raste, a vatra sve jače 
Gori; sve što je bila začela u nutrini 
Sada iznosi van te čeka vrijeme i uru. 

Poput je kitare djeva, glasom trznute kao 
Plektrom, dok slijedi savjete sama kao da ječi; 

Uho prima zvuk, a utroba gori: baš tako 
Sirova gruda u vatri se mekša, oganj je kroti, 

Lijep se iskuje oblik, iz kojega nastaje novčić. 

VII. 

Sv. Franjo odvraća je od ovoga svijeta, 
a ona ulazi u redovnički život 

Žedna bježanja od svijeta, djeva je stalno 
Gonila, pitala učitelja za vrijeme i način. 

Vođa pak ne htjede dalje odgađati ono što blagi 
Duh je nutarnjim zapahom unio u djevičansku 
Posudu, da se zrcalo, koje je istinska mudrost 
Sebi očistila, ne umrlja prašinom svijeta; 

Naloži joj da na sljedeću Cvjetnicu pođe po palmu 

Svečano odjevena, pa da sljedeće noći 

Napusti propadljivi tabor (usp. Heb 13,13) ovog života, 

Obraćajući smijeh (usp. Jak 4,9) svijeta u trpljenja suze. 270 

Djeva posluša nalog očev i uđe u crkvu, 

Svijetleći velikim sjajem usred gomile žena. 

Dok je sva svjetina žurila po grančice, ona 
Nastavi stupati naprijed, prožeta smjernošću nekom. 

Potaknut migom s neba, biskup se spusti do nje i 
Pruži joj palmu. To je bio osobit znamen: 

Budući da ju je Krist već zaručio za se, biskup 
U toj joj je prilici prišao s posebnom čašću. 

Zatim po nalogu svoga učitelja te iste 

Noći Klara se iz svoje uputi kuće 280 

U kuću svete Djevice: braća je prime uz jako 

Svjetlo, radosni što je tako bogati ulov 

Ugrabljen iz mreže svijeta; odmah si kosu 

Ošiša i ostavi razne ukrase, nakit, 

Iseli se iz svijeta, odbije sve nečistoće, 

Mamce babilonske, svakog se odrekne blata. 

Što je u braku s Kristom začela ranije, sada 
Rađa prema van; u svetom Djevinu domu 
Njezinu Sinu obećaje savez ljubavi čvrste, 

Nudeći Kristu trofeje djevičanskoga cvata. 290 

Sretan li je taj brak, sretan zavjet, zagrljaj čedan, 

Radosna li je ta ljubav, slatka li veza, 

Revna li je ta žudnja, žarka strast! Silna pobožnost 
To je, divno je Božje smilovanje, po kojem 
Pobožni um se združuje s Bogom, a lomljivo tijelo 
S Riječju, najniže spaja se s višnjim, skromno sa skupim! 

Mudri kočijaš doveze djevu do svetoga Pavla, 

Kako bi ondje bila sve dok Zaručnik s neba 
Ne donese odluku što će učiniti dalje. 

VIII. 

Rođaci je napadaju 

Preko glasina njezini rođaci saznaše za to. 

Požure ranjena srca dozivati djevojku natrag: 

Umiljavaju se, sipaju obećanja, 

Smućuju djevinu pamet divljanjem, smesti je žele; 

Nastoje, ali bez uspjeha; uzalud im sva muka. 

Ona se otkrivši glavu privi uz tkanine što su 
Na oltaru; vikne da neće prestati Kristu 
Služiti; nikad da neće prekršiti položen zavjet. 

Zar nebeske ljubavi dadne joj nutarnju snagu, 

Krepost poraste kako su oni stiskali jače; 

Što je više sile, ona se snažnije brani. 

Tako pobijedi Klarina nepobjediva snaga. 

Zgodno je ovdje navesti sjajni Lucijin primjer. 

Priča se da je silniku Pashaziju bez straha 
Rekla ovo: »Duh mi ne osjeća nikakve sile, 

Straha: mučenje može djelovati samo na tijelo.« 

IX. 

Njezin dolazak u crkvu sv. Damjana 

Potom pobožna djeva, slijedeći Franjine riječi, 

Prijeđe u posvećenu svetoga Damjana kuću. 

To bješe spilja u kojoj j e. golubica (usp. Pj 2,14) blaga 

Gnijezdo podigla za izdanke djevičanske 

I gdje se skrila pred svijetom zbog ljubavi prema nebeskom 

Zaručniku. Tu je, trapeći tijelo i svladavši mamce 

Puti, učila sebe i sestre pobijediti neman 

Grijeha; tu slabiji spol, skup nenaoružanih žena, 

Boreći se protiv sebe, tukući vlastito meso, 

Tjeraše čete zloduha gospodara iz pakla. 

Četrdeset je dvije godine živjela u njoj; 

Tu je mnoge gospođe i još brojnije djeve 
Navikla da služe Bogu u odjeći skromnoj. 

Tu se bijele cvatući ljiljani kreposnog žića, 

Tu nebo postaje dostupno očima ljudskoga uma. 

Čemu da nabrajam sve što je njihov skup činilo sretnim? 
Od sebe su načinile zrcalo rastućeg Reda. 

O nova borbo, novi rate, čudesni srazu, 

Čudesna bitko i trijumfe svake pohvale vrijedni: 

Slabiji spol, opterećen masom puti, tu hitre 
Ćete svladavaše i odbijaše njihove varke! 

X. 

Sirenje glasa o njezinoj kreposti posvuda 

S porastom djevinih zasluga vrhovna Božja dobrota 
Nije htjela pod posudu sakriti svjetiljku (usp. Mt 5,15) njenu, 

Već je htjela da njezino svjetlo osvijetli mnoge, 

Mnogi da zasjaju od Klarine slave pred svijetom. 

Glas o njenoj dobroti zamiriše širom i cijelu 
Napuni okolicu; odasvud se sjatiše ženska 
Društva: čedne posude žena stadoše prema 
Djevinu primjeru žurno sklapati sveti brak s Kristom; 

Ostavivši tjelesnost idu k Suprugu svome; 

Žene visoka roda preziru raskošne dvore, 

Podižu samostane, u njih zatvaraju sebe. 

Skroman ih raduje život zbog nagrada višnjeg života. 

Tako na Božji znak zasvijetli njezina mirisna slava 
Na kraj svijeta, poškropi kraljevstva, pošalje zrake 
Njezina sjajnoga života po cijeloj Zemlji. 

Klara, zatvorena u tijesnoj sobi, u skromnoj 

Halji, prodre u sobe velikaške, poput mrda 

Mirisnog ispuni njihove ložnice mirisom (usp. Pj 1,12) divnim. 

Sveta ta vojvotkinja poučava gospođe roda 

Kraljevskoga kako da odbace mamila puti 

Bestidne, naslade svjetske, da prezru muževe smrtne 

I da s njome pođu za Zaručnika nebeskog. 

Sve pod Klarinim vodstvom krenu kreposnom stazom: 
Nebrojenim podmlatkom krilo Crkve procvjeta. 

Tolike listove grana donese, toliko cvijeće 
Šiba, toliko djece majka bez sjemena puti, 

Jer joj dobro pristaju mistične proročke riječi: 

Rađanjem nerotkinja (usp. Iz 54,1) biva od udate bolja. 

Dok za dušama žeđa, dok joj je u njima radost, 

Želi se jabukama okružiti i da joj cvijeće 
Bude potporanj. Zašto? »Jer sam od ljubavi bolna« (usp. Pj 2,5). 

XI. 

Njezina sveta poniznost 

Ona - zaglavni kamen svojega Reda i revna 
Njegovateljica i čuvarica - želeći djeve 
Oblikovati krepošću, ponizno kao brižna 
Majka iznosi biser kreposti, uči ih čednom 
Vladanju: gaji ga, u njega želi odjenuti sestre. 

Kao iz blažena korijena iz te kreposti rastu 

Kroz nagnuće duha mlade sadnice svete. 

Ta krepost skriva druge kreposti, daje im boju, 
Pripravlja umove da darove primiti mogu. 

Pamteći pad čovječanstva, poput izopa ona 
Cisti um i osjetila duše, bahatost tjera. 

Kao posebna družica Zaručnika nebeskog 
Ona, u djevinu umu živeći, sjajeći djelom, 

Klaru navede da, premda u Redu svojem je prva, 
Prezre prvenstvo i odbije učiteljice ime (usp. Mt 23,8). 
Nevoljko prihvati, i to po nalogu Franje, 

Breme dužnosti upravljanja, brige za sestre. 

Ipak vršeći dužnost, ništa ne učini mučno, 

Ništa oholo; čak im je kao prvakinja bila 
Sluga, bila je manja od svih i malima uzor. 

Slijedeći primjer Gospodina, Učitelja nebeskog, 
Mjesto da traži sluge, ona je služiti spremna. 

U tom njenom vladanju kao u zrcalu svaka 
Djevojka vidje da nije veća od sestrice svoje, 

Već da veća treba da nastoji služiti manjoj, 

Manja pak veću duhom treba da poštuje, časti; 

To što vide u majci da primijene jedna na drugoj. 

Uslužna preko mjere, majka je sestrama često 
Vodu na ruke lijevala, stajala uz njih dok sjede; 

Od nečistoće ne bježeći i bez straha od smrada 
Bolesnima je prala i brisala nečisti zahod, 

Sluškinjama ispirala, cjelivala noge. 

Ovdje ne želim prešutjeti jednu zanimljivu zgodu. 
Jednom je prignula usta k nogama sluškinje neke; 

Ova pak ustuknu, ne dopusti, povuče nogu: 

Kako izvuče stopalo, udari gospu po licu. 

Djeva to radosno primi, i ponovno umilno uzme 
Sluškinjinu nogu i stane joj ljubiti taban. 

XII. 

Njezino sveto i istinsko siromaštvo 

Sirotima put pokazivaše sirota majka. 

Svijet, što ga ranije u umu prezre, kad novac 
Očev dade jadnicima, stade napuštati tijelom; 

Zelju ostvarivši svoju krene za sirotim Kristom 
Živjeti u siromaštvu; htjede sa sirotom Majkom 
Kristovom prositi. Veselo trčkara za Kristom, 

Istjeravši svijet iz srca, oslobođena od 
Stvari ovozemaljskih. U skučenosti siromaštva 
Um joj se širi; od želje za životom u nebu 
Gazi ona spremno radosti ovoga svijeta. 

Ne traži ništa do Krista, ničem se ne nada osim 
Kristu, ni drugama svojim ne dopušta imati drugo. 

Jedino siromaštvo prihvaća - žudnja za njime 
Slatkom oduzima okus, skupom uklanja vrijednost. 

Tu si svija gnijezdo, pravi riznicu, ono 420 

Postaje joj utvrda, obrana, sklonište uma 
Protiv puti, ovoga svijeta i despota silnog. 

Bori se ničim, a siromaštvom pobjedu stječe. 

Evo i nečeg novog! Zbog počasti siromaštva 
Zatraži djeva da njen novi Red, stvoren u siromaštvu, 

Nastavi život pod zaštitom Stolice apostolske. 

Premda bješe čudno to što je tražila Klara, 

Ipak se prihvati zahtjev i papino potvrdi pismo 
Zatraženi naslov posvećenog siromaštva. 

Potom, doduše zbog divlje iskvarenosti onog 430 

Doba, papa joj htjede pokloniti malo zemlje, 

Nudeći joj da je od zavjeta odriješi njenog; 

Ali ona odbije: kažu, papi je rekla: 

»Neću da me oslobodiš potpunog slijeđenja Krista.« 

Znajući višnje stvari, ta žena se odupre hrabro 

Učitelju, vrhovnom svećeniku, pa makar 

Njemu vlast božanska dade da svezuje, pa i 

Da odrješuje\ (usp. Mt 16,19) Možda jer kalež je ispila onog 

Čije učenje ne vara ni sebe ni druge, 

I što u njoj djelovaše snaga božanskoga Duha. 440 

Ondje gdje puše jest sloboda (usp. 2 Kor 3,17); oni što On ih 
Pokreće nisu pod zakonom: iznad je zakona svakog. 

Kad bi joj dobavljači donijeli traženu hranu, 

Skromnom bi se veselila, tužnom se činila kad bi 
Dobila mnogo; cijeli kruh nije htjela, a drage 
Bjehu joj mrvice, okrajci, sitni komadići kruha. 

Prezirala je veliko i mrzila mnogo, 

Napredovala s malim, s radošću rasla u skromnom; 

Gospod nad vojskama (usp. Ps 23,10), sladak, dobrohotan i milostiv, 
Htjede povećati skromno, zbog kojeg je zaslužna djeva, 450 

Klarine zasluge uzvisiti znamenjem jasnim; 

Stoga na skroman način stade častiti djevu 
Jednim kruhom u samostanu nahranivši sestre. 

Kako bi jasnije bilo, niže izvještaj stoji. 

XIII. 

Čudo umnažanja kruha 

Sveti je naime samostan imao samo jedan 
Kruh; sve bjehu gladne, a došlo je vrijeme za jelo. 

Prvo donesu taj kruh, a zatim ga dežurna sestra 
Prepolovi na poziv. Polovicu braći odnesu 
Van, a sestrama ostane pola, po majčinoj želji. 

Naredi da se to pola izreže na pedeset 
Dijelova i iznese. Poslužiteljica reče: 

»Takvu će rezanju biti potrebna drevna čudesa.« 

Majka odvrati: »Kćeri, učini kako ti rekoh.« 

Ova požuri izvršiti naredbu njenu. 

Majka pohiti Kristu, uzdahne, moliti stane. 

Tad ono malo kruha po Kristovu daru poraste, 

I od njega se nasiti odmah pedeset sestara. 

Sitne je čestice te uvećati milost nebeska 
Htjela: njezina svemoć ispunjava čitavi svemir. 

Najviši vrhuncu dobrote, o zaliho koje 

Nikad ne nestaje, Bože, ti nikad ne napuštaš svoje; 

Štoviše, bogato lijevaš s neba, prepun, obilat, 

Kišiš darove, dobra umnažaš, uzdarja sipaš! 

XIV. 

Drugo čudo: ulje koje joj je dano s neba 

Jednog je dana sirotankama Kristovim sasvim 
Nestalo ulja. Tada ona dobrostiva majka, 

Žaleći družice, uzme jednu posudu, pa je 
Opere vlastitim rukama te je položi u kraj 
Odakle ju je sluga imao uzeti. Zatim 
Slugu pozove da žurno ode po ulje. On odmah 
Potrči, ali Bog preduhitri mu poslušnost, 

Napunivši posudu uslijed majčine molbe. 

Dotrči brat, pa vidjevši punu posudu, ljuto 
Promrmlja da je prevaren, da je uzalud pozvan. 

Diviš se, čitatelju, jer ti se čudesnim čini; 

Ipak, treba se diviti zato što vjeruješ da je 
Pohvalno, zato što kažeš da je vjerojatno, časno; 

Tako naime djeluje Bog, što je divan za svoje 

Svete (usp. Ps 67,36): po velikoj zasluzi Gospod velika djela 

Čini. Zaslugu štujemo sluge, a Gospodnje djelo. 

Nemoj se diviti tome što posuda puna je ulja; 

Ako već se diviš, divi se radije tome 
Sto je Onaj što napuni vrč nepotrošivim uljem 
Prelio Klarin um i napunio ga rosom 
Blaženom, ime joj raširio cijelim svijetom. 

Učini da nard izraste u zeleni lovor, 

Odluči da grmlje postane visoki cedar. 

Tko se ne bi zadivio? Skromna ženica, vrč od 
Zemlje, nježni pepeo tako tada naraste, 

Da ni očinska kuća nije zadržati mogla 

Taj miris pomasti (usp. Iv 12,3), već se on proširi cijelim svijetom. 500 

XV. 

Mrtvljenje puti 

Nije štedjela sebe, ne tražeći lagodan život 
Obična pravila htjede. Kušaše veliku strogost. 

Strašno je činiti ono što je prepričati divno. 

Odstupi od zavjeta - možda je suviše lakim 
Klara smatrala nošenje halje od sirova sukna 
Ili priproste tkanine - sad joj je koža od svinje 
Stiskala i mrcvarila grudi: čekinje oštro 
Rezane prianjahu joj uz mekano meso. 

Meso joj kidaše halja od konjskih runja, sva puna 

Čvorova, stegnuta uz tijelo konopom tvrdim. 510 

Jadna put se žalila da su sagriješili preci, 

Čije je potomstvo posredstvom nečiste puti 
Postalo slabo, prepuno zala, grijesima sklono, 

Prepušteno mrskoj kazni i predano smrti. 

Gola joj zemlja ležaj, katkad odsječeno granje, 

Ispod glave si drvo podmetaše za jastuk. 

Ponekad spavaše u sjenici, ispod glave 
Skupivši malo pljeve, kao da je od perja. 

Ali satrto tijelo nije podnijeti moglo 

Daljnje trapljenje, pa joj je Franjo ublažio muke 520 

Nalogom da joj pljevom bude napunjen ležaj. 

Odstupi od granica i načina posta 
Kojeg se njezina zajednica redovnička drži. 

Hrana joj bješe kruh, a piće voda u svakoj 
Godini dvaput po četrdeset dana; a tada 
Nije jela ponedjeljkom, srijedom, kao ni petkom; 

Vino je ponekad pila, ali nedjeljom samo. 

Ali, naravno, nakon dugog vremena takva 
Življenja - zapravo, umiranja - kopniti stade; 

Stoga joj nalože sveti muž i biskup tog grada 
Da se okani toga opasnog trodnevnog posta 
I da ne smije proći nijedan dan, a da barem 
Malim komadićem kruha ne okrijepi slabašno tijelo. 

Pogledaj to umijeće djevino, kojim je svukla 
Breme puti i ušutkala šišteće zvijeri. 

Naše tijelo uvijek želi granice prijeći, 

Jednak mu zakon brani da dođe do željene mjere: 

Zakon je naime ovaj: varkom tjerati varku, 

Silu goniti silom i spletkom spriječiti spletku. 

Niti naporni post, ni strogost u opsluženju 
Ne padaše joj teško: uvijek joj veselo lice, 

Radosno, sretno; ljubav u srcu činjaše muke 
Tjelesne lakšima. Grijao ju je Zaručnik slatki. 

I dok razmatraše, plakaše tužno zbog grdnji na Krista, 
Pljuvanja, bičeva, prijetnji, šamara, mučenja divljeg, 

Što je Vladar neba zbog slugu raspet na križu, 

Čavlima proboden, otet pretužnom smrću; 

Dok oplakivaše svece što su za Kristovo ime 
Trpjeli krvničke batine, vješala, bičeve, lance, 

Užareno željezo, mačeve, lomače, smrti, 

Brojne ubijene za Krista za čiju se ljubav 
Stjepan nije bojao kamenja, Lovro se vatri 
Smijao, pobjednik Vinko 5 pobijedio nevolje strašne; 

Dok se sjećala patnji nanesenih djevama nježnim, 

Kad se Agnezina mladost nije slomiti mogla, 

Kao ni Lucijina ni u najmanjoj mjeri; 

Krotko krene u teška trapljenja, tjelesnu patnju 
Voljko provede, pobožna djela slatkima muke 
Učine, primjeri ih olakšavahu, ublaži pratnja, 

Brojne je molitve jačahu, nagrade davahu snagu. 

XVI. 

Jedna digresija o duhovnoj borbi 

Nemoj, čitatelju, da ti digresija ova 

Bude mrska. Tri dušmana prijete čovjeku: zloduh, 

Tijelo, svijet. Duh napada, slava svijeta nam laska, 

5 Igra riječima: Vincentius »Vinko«, vincens »pobjednik«, vicit »pobijedio je«. 

Razvratnost se tijela pak ne prestaje kretati naprijed. 

Da bi pobijedio čovjeka, zloduh ga podriva brzo, 
Združuje se s tijelom, na njega oružjem kreće; 

Kada tijelo, dio čovjeka dušmanu bliži, 

Napadne suprotni dio, nastoji svladati onaj 
Bolji dio; a kada čovjek, podijeljen tako, 

Vidi rat unutar sebe, sred borbe u smrtnome tijelu 
Može podleći - tada nutarnji slavi napadač. 

Čovjek se iznutra trudi tako svladati tijelo 
Jer ga svladavajući čisti; u njemu se bori, 

Žarište gaseći i goneći požudu slijepu; 

Ako se tijelo podloži, tada duh vlada, da tako 
Po završetku rata i dolasku željena mira 
Snažniji ustane protiv svijeta i despota svjetskog 
Mogne brže srušiti, slobodan od svih muka. 

Želiš li imati mir u tijelu, drži ga skromnim, 

Sve što je suvišno ukloni; popuštati nemoj 
Nikada, da se ne bi oduprlo; jer kad ga štediš, 

Ranjavaš ga, a kada ga ranjavaš, time ga štediš. 

Što sad? Neka ga duh napadne, neka ga ne štedi; jer ono 
Kad ga ne pritisneš, divlja, a kada ga udariš, služi. 

Žudnja mu škodi, raskalašenost ga ubija. Želiš 
Spasiti njega? Sasijeci ga. Ljubiš ga? Ne daj mu mira. 

Ne daj mu lutati, digni ga iz lijenosti, bijes mu 
Sveži: trapljenje puti liječi tjelesne kuge. 

Cesto zlo liječi zlo i bolest se uklanja rezom, 

Unutrašnjost pak tijela gorko razblaži piće. 

Kad se uklonilo - bolje, umanjilo - trzanje tijela 
Zaraženog, neka se usmjeri pažnja unutra, 

Neka se ogleda, zaboravi ostale brige, 

Utrobu neka pretraži; ako u izvanjskom dijelu 
Time nešto pobudi ili, na poticaj zlobni, 

Izvadi štogod sramotno, neka pred sudište srca 
To izvede, pa neka istraži, osudi, potom 
Obriše kuknjavom, plačem; neka uzdiše, moli. 

Suze naime kuknjava i molitva žarka 
Ciste nutrinu srca, tjeraju aveti sve te 
Razmiču oblake uma i licu daju vedrinu. 

Potom, pazeći budno na kugu smrtonosnu i na 
Gadne nakaze, s neba poučena u borbi, 

Stane sređivati hram svoj; na nutarnjem njenom oltaru 

Dok je razmatrala, molila, mirisao je tamjan. 

Početne trzaje srca, sitne je u njemu iskre 
Topila, gasila rijekom suza. Cisteći um svoj 
Svraćaše njegove oči na najviše, vrhovno dobro, 

Koje, kad se promatra, cijeli obuzima um i 

Mijenja ga te čini novim; da naposljetku 610 

Osjete otupjevši, um može u Riječi 

Vidjeti nebo, u kojem um postaje svjestan sam sebe, 

Vidi sebe i primjećuje sve svoje mrlje. 

U tom zrcalu vidi da je stvoren bez ljage, 

Da je on sam otac i činitelj sve svoje krivnje; 

Od njega potječe grijeh i svaka sklonost za prijestup, 

Neće ga spasiti zasluge, već milost će volju 
Čovječju preteći, obuzeti, dati joj krunu. 

Od njega potječe slabost, a sposobnost se samo 

Bogu (usp. 2 Kor 3,5) može pripisati. Um, dok razmatra sve to, 620 

Ne oholi se zbog zasluga ni zbog vrline. 

Kad je to tako sređeno, sve se ukaže vani. 

»Pijavica te ne pušta dok se ne napuni krvlju.« 

Bjesni na odvratne stvari, ubija stvorove gadne, 

Sažiže sablazni, gazi grešne naporne mamce; 

Tako dok se trapi, dok tuče gadosti puti, 

Dok protiv vlastita tijela okreće blaženu šibu, 

Narav se urođena povlači, pobjedu nosi 

Ona ulivena. Reci mi, molim te, je li mar Klarin 

Zaslužan za to? Ja mislim da tu je važniji Duh što 630 

Ima golemu snagu i najveću moć - on, kad hoće, 

Smekšava sve što je tvrdo i stvrdnjuje sve što je meko. 

XVII. 

Prakticiranje svete molitve 

Prožeta vječnim dobrima, slobodna od svega smrtnog, 

Bdijući pjevaše hvale i himne, moljaše strože. 

Istresavši iz krila uma prašnjavu nečist, 

Pogled duše upravi ravno u svjetlo što čini 

Da se ljudi (usp. Iv 1,4) osvijetle, svjetlo što svakom stvorenju 

Daje da biva, da živi, i da se u njemu miče (usp. Dj 17,28). 

Moleći brižne u plač i potakne sestre da plaču: 

One bjehu ganute majčinim plakanjem. Molbe 640 

Svoje bez odmora slaše Bogu, dan joj se u noć 
Protegne; nakon povečerja, u satima dugim 
Noći pažljivo moljaše, a uz nju su molile sestre. 

No kad dugačke molitve iscrpe umorne sestre, 

Koje tada krenu tijela prepuštati snima, 

Ona uporno Zaručnika nastavi zvati, 

Kucaše ljubavlju, suzama ga pritiskaše, često 
Tajno je za sebe tražila njegov preslatki okus. 

Padaše niče na lice, lijevaše potoke suza 
Na zemlju, milujući je usnama - kao da svojim 
Odanim rukama tada k sebi pritezaše Krista. 

Reci mi, molim te, zaručnice odana Božja, 

Sto tvoje obilne suze žele, žeđaju, mole. 

Bojiš li se brodoloma? Ili te možda 

Grize znak grijeha: tebe, što Zaručnika si vrijedna, 

Pa zaslužuješ imati njegove slasti i dobra? 

Ili te možda svete riječi blaženog Pavla 

Potiču; on, nakon što je u kreposti prekrasno dušom 

Napredovao, reče: »Nisam ničega sebi 

Svjestan .« Ali ne smatraše da je opravdan time (usp. 1 Kor 4,4). 

Ili se ne raduješ što suzama uklanjaš grijehe, 

Već što natapanjem takvim stječeš veliku radost? 

Stječeš li za sestre neku dobrobit plačem? 

Ne znam kakvu. Klaro, tvoje ti ostavljam tajne. 

Ipak ponešto znadem. Pamtim, a često i čitah 
Da su zaslužni ljudi lijevali suze, ne zato 
Što bi se bojali kazne, već što im nagrada kasni. 

Iđaše noću k drugama, davaše znakove tiho 
Da se dignu na hvale; kad su u krevetu bile, 

Ustajaše, paleći svjetiljke, često znak zvonom 
Davaše. Nema tu mjesta lijenosti, nestaje svaka 
Mlakost: nije ni podmladak lijen kad ga potiče vođa. 

XVIII. 

Đavao joj se ukazuje dok moli 

Drevni se dušmanin rasrdi s takvog napretka njenog. 

Ukaže se pred njom u liku crnog dječaka: 

Pozva je da ne plače - uništiti je želi - 
Dometne da će izgubiti vid od lijevanja suza. 

Na tu zasjedu spremna ovako odgovori djeva: 

»Nikad neće oslijepiti nitko tko Gospoda gleda.« 

Zbunjen se povuče; ali se vrati te noći 
Nakon jutarnje molitve, pa joj ponovi isto 
S upozorenjem da prestane plakati jer će joj cijela 
Sluz iz nosa isteći, njenom donijeti patnje 

Nosu. Na to dođe hitar odgovor Klarin: 

»Božjemu sluzi ne može škoditi nikakva patnja.« 

Demon je otjeran, odlazi, više ne napada kad je 
Svladan: djevica ga dvostrukom pobjedom tjera. 

XIX. 

S molitve se vraća zažarena 

Poslastice koje je moleći s izvora vječnog 
Kušala, plamičke donesene s blažene peći, 

Lijekove iz zaručničkoga primaše loga, 

Davaše sestrama: milovaše ih nektarom riječi, 690 

Zapaljena s veseljem razgaraše sestrice svoje 
Ognjem govora: one stajahu u udivljenju 
Ispred djevina prejasna lica i ognjenih riječi. 

Lice joj bivaše jasnije kad napuštaše peći 
Žarkog nastojanja, svijetlo od zraka nebeskih. 

Pogledaj što čista molitva pravednicima nosi, 

I što molećemu daje razmatranje sveto. 

Kao što nekoć Mojsiju, kad pođe na brdo, 

Lice (usp. Izl 34,29) od gledanja dobroga Gospoda sijaše zrake, 
Tako i njoj, dok razmatraše stvari nebeske u kuli 700 

Uma, slatki susret sa Zaručnikom - u manjoj 
Mjeri - stavljaše blago u srce, a ures na lice. 

XX. 

Snagom molitve tjera Saracene u bijeg 

Kolike li je muke pretrpjela jadna dolina 
Spoleta! Kolike li joj je suze donijela srdžba 
Cara Friedricha, koliko divljih pogibelji! Ratni 
Sukobi, goleme štete posvuda, pokolji ljudi, 

Pustoš - sve je to odjeknulo po svem svijetu. 

Neprijateljsko divljaštvo usred pokolja toga 
Napadne grad Asiz, čije građane vojska 

Careva zatvori mučnom opsadom; napadahu ih 710 

Snažno konjaničke čete i postrojbe brojne 
Saracena, naoružane strijelama ljutim. 

I dok napadač, već pred vratima, građane u strah 
Tjeraše, bezbožni narod, na svaku opačinu spreman, 

Narod zločina, bezvjeran porod, dušmanin Križa - 
Želeći propast kršćana, žedan njihove krvi - 
Preko zidova crkve svetoga Damjana stade 
Divljački skakati; njihova neizreciva grubost 

Uplaši Kristove sluškinje, prevelikom ih bukom 

Zaguši, oduzme pamet: one od pogleda na njih 720 

Izgube pamet kao da aveti vide iz pakla. 

Lica im od nagloga straha poprime boju 
Pepela, duh im klone, ženski udovi stanu 
Drhtati. I dok su tražile suze i jauke kao 
Svoje oružje, tako drhteći izvan sebe, 

Sestre okrenu svoje suze i jauke k majci. 

Majka, suosjećajna i, premda slabašna tijela, 

Neustrašiva srca naloži da je odnesu 

K vratima; pođe pred dušmane, naloži pred njom da nose 

Tijelo Svetog nad svetima u okviru od srebra. 730 

Djevica sama pošalje molbe Bogu i sebe 

Preda nj pruži, zamoli, zaplače, rekne mu ovo: 

»Dopada li ti se, Kriste, ove sluškinje, što ih 
Za tebe odgojih, tako u poganske predati ruke? 

Čuvaj te djeve, Gospode; ja ih u muci toj ne znam 
Spasiti: molim te, neka ih spasi milosrđe Tvoje.« 

Naskoro joj u ušima zazvoni glasić dječaka: 

»Ja ću vas uvijek spasiti.« Ona dometnu hitro: 

»Blagi Gospode, molim Te, ovu zemlju zaštiti: 

Ona nas je za Tvoju ljubav hranila mnogo.« 740 

Glas joj odvrati: »Ona će trpjeti nevolje mnoge, 

Ah će je moja snaga zaštititi.« Djeva 
Tada podigne suzno lice, progovori tužnim 
Sestricama, ohrabri ih i spas im obeća. 

Onaj pak čopor pasa odmah se okrene natrag, 

Smućen udari u bijeg natjeran Klarinom molbom. 

Tako djeva pod opsadom neprijatelje odagna 
Molitvom. Tada onima što su čuli glas sama 
Zaprijeti da o tome šute dok ona je živa. 

XXI. 

Čudo oslobođenja grada od opsade 

N eki rasipnik iz Averse - Vital se zvaše - 750 

Žedan slave, tada je zapovijedao carskom 

Vojskom: on je, žustar u ratovanju, grad Asiz 

Stavio pod opsadu; sva je okolna stabla 

Posjekao i opustošio krajinu cijelu. 

Zaprijeti im da se nipošto povući neće 
Dok ne podloži kraj i natjera ga na poslušnost 
Carevim naredbama. I već ih je stisnuo tako 
Da su vidjeh pogibao u samoj blizini. 

Saznavši to djeva, zakuka shrvana tugom, 

Sestrice svoje sazove i ovako im reče: 

»Ova nas zemlja zavjetuje i daje nam mnoga 
Dobra; bilo bi neljudski kad joj u nevolji ovoj 
Ne bismo pomogle. Ako je dobro za rodnu se zemlju 
Tući, mačem braniti očinsko tlo, još se više 
Smatra časnim molitvama se boriti za nju.« 

Naredi da se donese pepeo; zatim da sestre 
Otkriju glave; potom i sebi i njima po glavi 
Pospe doneseni pepeo; nakon toga im rekne: 

»Pođite k Gospodu našem, tražite njegovu blagost, 
Pobožno ga molite spas za zemlju i ljude«. 

Kao i obično, zbiše oružje molitve. Što se 
Potom dogodi? Gospod, ganut molitvom plačnom, 
Rasprši dušmanske čete, vrati krajini spokoj. 

Otad im dušmanin nije dodijavao više. 

Nakon malo vremena onog je zapovjednika 
Dopala njegova sudbina - poginuo je u ratu. 

XXII. 

Snaga njezine molitve protiv demona 

Nije čudno što djeva, u velikim stvarima snažna, 

Bješe hrabra u malima, ili što čete zemaljske 
Svlada pomoću suza, što molitvom bahatost ljudsku 
Zauzda. Štoviše, njena je sveta molitva zračne 
Odbila dušmane, koje ne može svrnuti blagost, 

Niti zgaziti bojazan, niti zauzdati čednost. 

To je iz prve ruke jedna potvrdila žena 
Koja je hodočasteći radosno išla na mjesto 
Gdje su živjele gospođe, kako bi Bogu i Klari 
Smjerno zahvalila: ona reče da ju je nekoć 
Divljački mučilo pet demona i da su je svete 
Zasluge Klarine spasile od njihove kuge; 

Zlodusi priznaše sami da gore od molitvi djeve 
Da ih ona iz zauzete posude tjera. 

XXIII. 

Papa Grgur odmah traži njezine molitve 

Najviši svećenik, Grgur, stade moliti da ga 
Klarine zasluge podupru, zaštite molitve njene. 

Znao je da joj molitva prodire ravno u nebo 
I da nebeska snaga na zemlji usrećuje male 

Ljude; i da djevištvo ispunja blažena rajska 
Mjesta, sjaji anđeoskim svjetlom i kao 
Žitelj neba s višnjima slavi, da sjaj djevičanski 
Želi biti u društvu pratitelja božanskih. 

Klara, gojiteljica čednosti, bliještanjem svijetlim 
Građane višnje radovaše, štujući nebo u umu 
Svojim vladanjem čednim zavrijedi radost nebesku. 

Dvije je nagrade, dvije je krune čekahu: tijela 
Mrtvljenje učini je sasvim jednakom slavnim 
Mučenicima; ures pak njezina djevičanstva 
Dade joj dostojno pravo da bude u djevičkom zboru. 

XXIV. 

Čudesna pobožnost prema Oltarskom Sakramentu 

Misao se pokazuje plodom rada, i njenu 
Namjeru djelo javno obznanjuje. Tako se težnja 
Koju je naša djeva u mislima nosila, njena 
Odanost Kristovu stolu, na kojemu službenik svetu 
Žrtvu vječnoga saveza prinosi vršeći obred, 

Otkrila kroz djela ruku i prstiju čine. 

Dok je [Klara] u postelji ležala bolesna silno, 

Pridigla se i poduprla plahtama, pa je 
Sjedeći tako protkivala plahte, u male komade 
Rezala ih i zamatala u svilu i grimiz, 

Pa ih po dovršetku po Kristovim crkvama slala 
S ljubavlju kao oltarni ukras i ures Otajstva. 

Napokon kad bi Krv i Tijelo Kristovo u se 
Primala, vruće bi suze lila, časteći Krista, 

Bojeći ga se skrivenoga pod prilikom kruha 
Ne manje nego kao vladara neba i zemlje. 

XXV. 

Čudesna utjeha koju joj je Krist dao u bolesti 

Mjeritelj nebeski, što čovjeku pravedno vraća, 

Uzvrati ovoj djevi na njezinu revnost i zavjet. 

Kao što ona uvijek misli na Krista i ne da 
Da je bolest svlada, već gori od ljubavi prema 
Kristu, tako i Krist njoj ublažava boli i bolnoj 
Dolazi u posjet, tješi je svetim smirenjem. 

Tako dođe noć rođenja djeteta Krista, 

Noć koja brani da dođu oblaci noći zemaljske. 

Nema nikakva mraka, sama noć sjaji jer novo 

Svjetlo joj daje vječno Sunce što rađa se svijetu. 

To je noć - zapravo dan - u kojem, navješćuje prorok, 
Med iz bregova brizga , a slatko kapa iz gora (usp. JI 4,18); 
Tada, zbog poroda Djeteta, nebo poklone nove 
Daje zemlji, bogatstvo nebesko spaja se sa svijetom. 
Građani neba slave u toj blaženoj noći, 

A anđeoski zbor javlja svijetu veliku radost. 

Te se noći sestre na jutarnju molitvu dignu, 

Kako bi slavile s Kristom, napustivši bolesnu majku. 
Ona se sjeti dječakova poroda pa se silno 
Rastuži, požali se Kristu što zbog slabine 
Ne može biti na hvalama, te mu ponizna srca 
Kao zaručnica zaručniku kroz uzdah 
Reče: »Evo me, Gospode, ostavljena sam ti sama.« 
Odmah, bez stanke, u djevinim ušima zazvoni onaj 
Divni poj svetoga Franje; zatim začuje pjesmu 
Braće: to mjesto pak nije bilo nimalo blizu - 
Da se orgulje nisu božanskim prenijele migom, 

Ih da se po vrhovnom daru tjelesni osjet 

Sluha nije uvećao, djevino uho 

Nikada ne bi na ljudski način moglo ih čuti. 

Ne mislim da je to jako čudno; zapravo, smatram 
Da je to dobročinstvo, jer je zavrijedila kao 
Slatku utjehu sama vidjeti Kristove jasle. 

Sljedećeg jutra reče sestrama: »Neka je Gospod 
Blagoslovljen! Nije me napustio; svojom 
Milošću učini da su mi uši čule sve slavlje 
Koje je pjevao zbor u crkvi svetoga Franje.« 

XXVI. 

Prežarka ljubav prema križu 

Dušu je djevinu mučilo gorko suosjećanje 
S Kristom na križu, svete joj rane tjerahu suze 
Na oči. Taj joj je križ pobuđivao oprečne ćutnje: 

Sad joj mami suze, sad opet utjehom rađa; 

Dok suosjeća s mučenim, djeva plače, a kad se 
Sjeti spasa u križu, budi se sreća, veselje. 

Plač joj smirivaše to što o križu obnova svijeta 
Ovisi, kao i to što je slatka uklonila suza 
Gorki plač, a kazna izbrisala krivicu, 

Bolest oprala kugu, a rana maknula otok. 

Zato joj suze postaše slatke, suosjećanje 
Zasladi srce, križ se olakša, a ornih muka. 


840 

850 

860 


870 


Legenda sv. Klare Asiške u stihu 


1843 


Onoga kojeg je čvrstom ljubavlju vezala za se 
Smjesti duboko u srcu, a on joj osta u duši - 
Sačuva ga u škrinji uma, baš poput vrijednog 
Blaga, pa o njemu mišljaše, vraćaše mu se često. 

Stoga opominjaše gospe da plaču za Kristom: 

To im primjerom pokazivaše. Kada im često 

0 tom govoraše, rijeka bi suza pretekla konac 
Govora, a o šestom i devetom satu, u vrijeme 

1 trenutke Kristove muke, veće bi patnje 

Dušu joj mučile - tvrdo bi zapeo čavao boli. 880 

Jednom dok je molila deveti čas, onaj zloduh 
Udari djevu po čeljusti: njoj se cijeli obraz 
Podlije otokom, a krv joj ispuni oko. 

Nauči ona oficij križa, baš kao njegov 
Ljubitelj Franjo, čak ga na sličan moljaše način. 

Iznova ponavljaše molitve koje pet rana 
Spominju - to joj bješe poklič i ugodna pjesma. 

XXVII. 

Jedno prisjećanje na Gospodnju muku 

Jedan se događaj zbio - a korisno ga je reći - 
Kada je vrijeme slavljenja Večere Gospodnje došlo; 

Bližila se noć, u kojoj se izdajnik onaj 890 

Drznuo prodati Učitelja, kad kvaritelj mira 
Odvažno izda Sina mira pod znamenom mira, 

Osudi dan na noć, a svjetlost uništi tamom, 

I smrtonosnim ugovorom proda svoj život. 

Već se približio strah od smrti i krvavi onaj 
Smrtni moj , kad je Oca Sin stao moliti - svjestan 
Ljudske naravi - da ga mimoiđe kušanje čaše (usp. Lk 22,42-44). 
Djeva pođe u sobu i zaključa se u njoj. 

Stane molećeg moliti, tužna govoriti tužnom; 

Okrutna prijevara, izrugivanje ružno i gorko, 900 

Koje je podnijelo ono blago i prekrotko janje, 

Uđu u djevino srce i ondje se nastane snažno. 

Dok se sjećaše dijelova, um usmjeravaše na njih, 

Letjela je kroz cijelu noć i dan u ekstazi, 

Svjetlo očiju usmjeravala samo na jedno. 

Duševna čuvstva, budna, ušutkala su službe 
Tjelesne; um se stao baviti počinkom svetim, 

Tako dok stajaše nepomično, bez pokreta, mirno. 

Često sluškinja dođe da posjeti majku, no ona 

Nikad se nije pomakla niti je svrnula lice 
U stranu. Kad je pak prošao cijeli Veliki petak 
I uslijedila noć što prethodi subotnjem svetom 
Danu, odana kćerka opet dođe do majke, 

Upali svjetlo i znakom je sjeti na odredbu onu 
Koju joj je jednom sveti uputio čovjek: 

Po njoj nije smjela u danu preskočiti jelo. 

Razbudi se majka, kao da vraća se s puta; 

Reče: »Sto će ti svijeća, zar nije vani još svjetlo?« 

Sluškinja odvrati gospi: »Prva noć je već prošla, 

Ode i sljedeći dan, a sada stiže noć druga.« 

Tada joj majka reče: »Blažen bio taj sanak 
Što ga dugo željah: uslišane su mi molbe!« 

A da se ne bi uzoholila ili se od hvala 
Ljudskih uzdigla, majka djevojci zabranu reče: 

»Dok sam u ovome tijelu, da nisi nikome rekla.« 

Ti koji čitaš, molim te, pogledaj veličinu 
Savršenstva te djeve, čistoću njezina duha, 

Slobodne, lagane kretnje i dostojanstveno tijelo! 

Um joj mirno promatra Krista, a tijelo joj spava. 

Ipak, to snivanje nije od mesa, ne rađa njime 
Priroda, već sama misao donosi smireni spokoj. 

Zid je tako srušen, tako je tjelesno salo 
Stanjeno, tako je pokopana razbludnost cijela, 

Kretnje suzbijene, umrtvljena je pohota, oganj 
Ukroćen tako da koraku duše zapreke nisu 
Smetale, da tvrdoglavost nije priječila želje, 

Niti su ćutnje suzbijale ili sprečavale težnje. 

Kakav spokojan sanak! Kakvo razmatranje milo! 

Kakav sladak okus i dražesna obnova uma! 

Kakvo sretno piće kojim se opija djeva 
Tijelom, da bude u umu trijezna, od kojeg je strana 
Svijetu, da Zaručniku bude poznata, bliska. 

Apostol je htio tjelesno otići , da se 

Tako združi r Kristom (usp. Fil 1,23); ovo je više, jer djeva, 

Premda na kratko vrijeme, srodi se s Kristom u tijelu. 

Srce bdije i teži k visini, a zgrbljeno meso 
Miruje. Tijelo je poslušno, rado zakone duha 
Slijedi, nastoji služiti, želi pokorno biti. 

Duh je upravitelj; meso se upravlja, pokorno služi. 

Nema među njima sukoba, protivništva ni borbe: 

Jedno im je stremljenje, jednaka želja i volja. 

Put, nekoć razuzdana i naporna, sada je nauk 

Primila, pa je postala pokorna, uslužna, čedna. 

On okom, ona skokom; on odluči, ona se miče; 

On je koči po volji, unaprijed odlučuje za nju: 

Duh drži uzde, pa prema naredbi staje i ide. 

Sto je nevoljko primila, s voljom podnosi, lako 
Postaje ono što bješe mučno: ono što bješe 
Teško sada je bez težine, a sladi se gorko. 

XXVIII. 

Čuda koja je učinila znakom križa 

Piščevo je pero opisalo gorki plač djeve, 

Njezine obilne rijeke suza, čijom je vodom 
Sasvim natopila nebeske tragove križa; 

Sada pak tkajući medene stihove piše o milim 
Plodovima i slatkim jabukama s tog stabla, 

Koje otiru suze i miluju ljubljena prsa, 

Bolje od svakog balzama, jače od pomade svake; 
Sve to križ, ovlažen pobožnim suzama, vrati u ruke 
Djevine, a ona stane činiti čuda: 

Snagom je križa majka liječila slabe te svima 
Bolesnima jednim lijekom išla u pomoć. 

Ali bilo bi dugo znamenja slikati prikaz 
I okolnosti mjesne i vremenske predati stihu, 
Znajući da ih povijest bilježi dugačkom pričom; 
Stoga nek bude dovoljno bolesti i izlječenja 
Navesti: tu je zasjala snaga samoga križa 
Tu je zasvijetlila sluškinjina zasluga, krepost. 

Kad se od napadaja razbolio jedan od braće 
Imenom Stjepan, Franjo ga bolesna pošalje Klari. 
Njoj pak uputi nalog da mu podari zdravlje. 

Ona posluša oca: načini nad bolesnikom 
Znamen križa, da mu da počine malo na mjestu 
Ceste molitve njezine pa ga oslobodi dok je 
Spavao. On se probudi, ustane, ozdravljen ode. 

Neki trogodišnji dječak imenom Mattiolo 
Kamen si je ugurao u nosnicu - nigdje 
Nije mu bilo pomoći. Klari otrčaše; ona 
Stavi na njega Kristov znak i izbaci kamen. 

Čovjek iz Peruđe imaše pjege po oku; 

Dođe Klari po ozdravljenje. Ona znak križa 
Učini pa ga pošalje majci da ponovi isto. 

Ona je bila pošla za časnim stopama kćeri, 

Prezrela svijet i želeći služiti Kristu od bračnog 
Zakona razriješena obukla monašku halju, 

Te je bila s djevama zatvorena u vrtu. 

Majka posluša kćerku i metne blaženi znamen 
Preko bolesnog oka. Doskora otiđe oblak, 

Oko se razbistri. Klara ustvrdi kako je majka 
Zaslužna za ozdravljenje; no majka reče da ona 
Nije vrijedna tog izlječenja te slaviti stane 
Zaslugu blažene kćerke, teret joj dajući hvale. 

Jedna je od sestara gotovo dvanaest ljeta 
Imala bolest lakta koja se »fistula« zove. 

Gnoj joj je iz rane kapao na pet mjesta. 

Djeva se sažali na nju, izliječi njezinu bolest 
Najboljim lijekom - križem - i time joj podari zdravlje. 

Jedna iz njihova broja - ime joj bješe Amata - 
Trinaest je mjeseci trpjela vodenu bolest, 

Groznicu, kašalj i bol u boku: bolesni silne 
Svladale su je - ona shrvana ležaše tako. 

Posegne blaga majka za oprobanim umijećem, 

Priskoči joj u pomoć spasonosnim znakom i sva zla 
Otjera, s bolesnice svaku ukloni slabost. 

Jednu je od sestara prestao služiti glas kroz 
Dvije godine: toliko se mučila da je 
Prema van mogla pustiti jedva slabašan glasić. 

Usred blažene noći, kad časti se Uznesenje 
Slavne blage Djeve, kroz viđenje saznade ona 
Da će joj glas biti vraćen djelom gospođe Klare. 

Nakon viđenja strpljivo i s velikom željom 
Dočeka zoru; kad ona osvanu, zamoli nježno 
Majku za pomoć, da učini znak; a ova ga odmah 
Učini: onoj se vrati glas pod znamenjem križa. 

Jedna od sestara, što ime dobi po Kristu , 6 
Nije već jako dugo u ušima imala sluha. 

Protiv tog nedostatka bješe isprobala mnoge 
Lijekove, ah zaludu. Djeva joj označi glavu 
Znakom spasonosnim i sluh joj povrati time. 

Jednom je velik broj sestara bolovao teško. 

Djeva uđe da im poznato liječenje dadne, 

Napravivši plemeniti znak nad njima pet puta; 1030 

Kako znak ponovi, pet sestara ozdravi tako. 

Iz toga postade jasno da se u prsima djeve 
Ukorijenio križ: ona ispuni zakutke srca 
Njegovim plodovima, a lišćem rasprši zdravlje. 

Svu svoju vjeru i nadu postavila je djeva 
Samo u snagu križa, čija otajstva u Knjizi 
Svetoj pišu, a oblikuje ih skriveni miris. 

Što ako ne pralik križa bješe Mojsijev onaj 

Stap, kojim more razdijeli (usp. Izl 14,16), spusti potoke s brda, 

Zasladi vodu? Sve je to znak djelovanja križa. 1040 

Zašto o strancima pričam i prosim za primjer daleko? 

Zašto se bavim sitnicama, na pojedinosti pazim? 

Smatraš li čudnim to što su teško oboljeli ljudi 
Čudesnom križu zahvaljujući došli do zdravlja? 

Držiš li možda velikim brisanje bolesti nekih, 

Premda je mogao ukloniti ukupnu muku 
Svijeta (tko liječi dio, on može i cjelinu)? 

Pravi križ namočen u Kristovu grimiznu krvcu, 

Urešen njegovim udovima što nalik su sjajnim 

Biserima, uništi smrt, razbi okove pakla, 1050 

Obnovi život i otvori dražesna mjesta na nebu. 

Ima li išta u sjaju tog križa što medeno nije, 

Ili veselo, zdravo ih spasonosno ih 
Blago, milostivo, dobro? On siječe sva moguća zla i 
Tjera bolesti, hječi slabosti, otklanja kuge 
Sve iz tijela i uništava svu nečistoću, 

Kao i mrlje s duše, svaku progoni štetu, 

Rješava neslogu, odmiče razdor neba i zemlje, 

Smiruje svaku mržnju i radi na povratku mira. 

Ovdje pripazi na to da križ, premda sve mu je dano, 1060 

Ipak prati nastojanja i zasluge ljudi, 

U njima se suobhčuje mjeri njihove vjere. 

Nije mana svima imala jednaki okus. 

Pristupi razhčiti rađahu plodima raznim: 

Križ bi pri mlakom srcu također poprimao mlakost; 

S toplim bi postao topao, žario bi se sa žarkim. 

Po sebi darežljiv prvima davaše malo, 

Srednjima štedljivo, a zadnjima veoma mnogo. 

Isti, a različito daje, već prema tome 

Kakvo se štovanje križa kod kojeg čovjeka nađe. 1070 

Jasno je - Klara je, goreći ljubavlju prema križu, 

Činila čuda po križu, a križ kroz nju velika djela. 

XXIX. 

Svakodnevni rast sestara po njoj i propovjednicima 

Klara, stojeći na čelu neukih djeva 

Kao učiteljica, nastojala je silno 

Čuvati dano joj stado, lomiti kruh mu života, 

Davati hranu mu spasa. Kao majka ih dobrom 
Vladanju učeći, blago ih koreći, ljubavlju nježnom 
Milovaše. Svjesna da duhovna veličina 
Ne može ići zajedno, biti na istome mjestu 

S nečistom ljubavi prema puti, da ne može svjetlo 1080 

Nikakvo zajedništvo imati s tamom (usp. 2 Kor 6,14), da čast se 

Sa sramotom ne trpi, učila ih je da buku 

Tjelesnih želja progone iz umova svojih 

I da se nastoje Bogu otvoriti, da u dubini 

Uma zaborave domovinu, da rodbinske veze 

Odbace, da bijedne tjelesne želje i druge 

Putene trice srežu, da učitelj bude im razum. 

Zatim im majka govoraše i pokazivaše kako 

Lukavi dušmanin prikriva brojne zamke, da njima 

Uhvati čiste duše; na jedan pokušava način 1090 

Prevariti svjetovnjake, na drugi pak redovnike; 

Postoje razni putovi kojima dušmanin stiže: 

Sad su mu oružje poroci, sad opet lažni ogrtač 
Kreposti meće, pod prilikom istine podmeće laži; 

Sramne i odvratne stvari skriva pod pokrovom časti. 

Cesto se dogodi da se mirovanjem opusti razum, 

Duh od molitve otupi, kroz meditaciju biva 
Lijen, a razum se zaplete u težnjama raznim; 

Stoga je korisno da se u umu izmjenjuju razne 

Stvari: da sad radi vani, a sad se opet povuče 1 100 

Kako bi bio sam, da prekida posao i da 

Uzlazi u visine, u nutarnje odaje Božje. 

Dok se duša time bavi, dok se sve kuha unutra, 

Majčina mudrost, želeći odagnati lijenost, 

Obamrlost uma i bezvoljnost, koja je grešna, 

Raspoređuje vrijeme, upućuje sestre na razne 
Strane: sad šalje na molitvu, da u spokoju višnje 

Stvari razmatraju, zatim ih šalje da naporno rade, 
Sad ih tjera na vanjske poslove, potom ih zove 
Unutra na rad uma, da dosadu tako odagna. 

Jer dok rad prepušta mjesto misli, a mišljenje radu, 
Ruka spremnije prihvaća teret fizičkog posla; 
Misao s većom radošću prilazi počinku višnjem, 
Molitva postaje slađa, a sveto razmatranje žarče. 

Ipak nisu joj dovoljne njene vlastite riječi; 

Stoga djevama nudi hranu nebeskog života 
Preko muževa svetih i učenih, koji srca 
Gospi prelijevaju nektarom riječi i pale im grudi; 
Od tog slatkog pića i njoj su bogatije riječi, 

Što više žedna pije, više upija; onog 
Koji je predmet spisa ona ljubi sve žarče. 

Tako su joj medena hrana i blaženo piće 
Čednoga govora godili, tako je preslatke pjesme 
Zaručnikove veseliše, s tako velikom slašću 
Djeva uživaše u tom da joj se jednom, dok brat je 
Imenom Filip izlagao riječi, pred licem 
Prelijepi dječak ukazao, plješćući i nju samu 
Zabavljajući. Kad je to prema izrazu mirnog 
Lica majčina primijetila jedna od druga, 

I nju su razveselili prizor i dražesni pljesak. 

Premda ne znaše pisma, djeva uživaše mudre 
Ljude slušati; spremala je svete im riječi, 

Znajući naći jezgru pod ljuskom, plod ispod kore 
Slatki, prodrijeti u samo središte riječi. 

Postojala je odredba da nitko od braće 
Ne smije ići u samostan gospa ako mu papa 
Ne da posebnu dozvolu. Djeva, misleći na to 
Kako će zbog toga rjeđe primati hranu od riječi, 
Osjeti veliku žalost i stade braću što hranu 
Nošahu slati natrag, primećući: »Od sada 
Ne trebaju nam dobavljači tjelesne hrane 
Zato što papa zabranom ukinu riječi slušače.« 

Kad je papa to saznao, ukine zabranu brzo 
Te je prepusti volji i odluci generala. 

Nije brinula samo za duše nego je smjerno 
Služila svojim djevama: kad bi u ledenoj noći 
Smrznute družice usnivale, pokrivala bi ih. 

Ako neka ne bi mogla slijediti opća 
Pravila ili podnijeti stroge zakone Reda, 

S majčinskom bi ljubavlju prema njoj bila blaža. 1 150 

S tužnima bi tugovala, plačući liječila suze 
Tužnih; ako bi kojoj duševno iskušenje 
Ušlo u srce, bacala bi joj se pred noge, 

Tješila je nježnim riječima; tako bi ona 

Uspravljala pognute (usp. Ps 144,14; 145,8), bolne dizala duše. 

Pamteći, provodeći u djelo Pavlove riječi 

Da je pobožnost svemu korisna (usp. 1 Tim 4,8), liječeći bolne, 

Podnoseći teret, pomažući sirote, 

Uspravljajući pale, slabima dajući snagu, 

Svima bješe na pomoć kao da svima je za sve. 1160 

Učenice, videći kako im majčica služi, 

Odano joj i krotko uzvraćahu svu ljubav: 

Tako slatku majku s ljubavlju štovahu smjernom, 

Obožavahu tu učiteljicu kreposnog žića, 

Diveći se svetim stopama, kretnjama blagim 
Kristove družice, osjetima i djelima divnim. 

XXX. 

Njezina bolest i dugotrajna slabost 

Kroz četrdeset je godina trčala ova djeva 
U siromaštva trkalištu , želeći steći 
Nagradu (usp. 1 Kor 9,24) života; zbog nade te ona gorke 
Stvari držaše lakima dok je podnosila voljko 
Mnoge muke i trapila tijelo tegobama raznim, 

Da bi joj zemlja, puna sjemena zasluga raznih, 

Uvijek iznova orana i sječena tvrdim 
Plugom, s većom zahvalnošću izbacivala urod; 

Krenuše zla na tijelo, put joj slabiti počne, 

Izmučena teretom dugogodišnjeg truda. 

Smatra se da je Bog uredio tako da ona, 

Kojoj je smjelost u djelu dala da blistavo sjaji, 

Stekne u trpnji još veće zasluge i da je patnje 
Učine pobjednicom, kojoj odvažna djela 
Dadoše da svladavši dušmane trijumfom blista. 

Strpljivost čuva stečeno imanje, vrline 
Ona pazi i radosno nova sprema bogatstva. 

Ni u bolesti strpljivost, pazeći kreposti druge 
Kao »riznička krepost«, nije se istakla manje 
Nego neka druga što zasluge izravno bere. 

Štiteći stečeno čini djelo stjecanju ravno; 

»Čuvati stečeno nije od stjecanja manja vrlina.« 7 

Strpljivost zasun je kreposti, prijateljica mira, 8 

Jače sjaji od ostalih na dvoru vrlina. 1 190 

Ona izgleda veća od svih kreposti drugih 

Jer dok čuva bogatstva ostalih i dok ih skuplja, 

Za sebe samu pripravlja nagradu najviše hvale. 

Časna je krepost stjecanje zasluga preko patnje, 

Pobjeđivati dok se pati; od te vrline 
Ništa nije divnije; kod onoga koji 
Trpi zasluge bivaju milije, trpljenje slađe; 

Što više trpi tijelo, duh to postaje jači. 

Klonulošću se tijela usavršuje često 

Snaga (usp. 2 Kor 12,9): tako klonulost postaje ugodna silno, 1200 
Tako bolest postaje slatka, a trpljenje blago, 

Tako je Klara radosno trpjela sva zla da nikad 
Nije kukala niti mrmljala. Nije svu slabost 
Primala samo hrabro već radosno, kao da prima 
Naslade; u njoj je tražila velike nagrade za se. 

Sto joj je bolest duža, to joj je nagrada veća, 

Što joj je nagrada veća, to joj je silnija slava. 

Kad se zbog snage bolesti već približila smrti, 

Krist joj odgodi preminuće da bi poglavar 

Rimske Crkve mogao svečano voditi njezin 1210 

Sprovod i tako pogrebu dati dostojnu počast. 

Dok je vrhovni svećenik boravio u Lyonu, 

Majka bješe iscrpljena slabošću teškom, 

Djevojačka su pak srca trpjela pregorku tugu; 

Tada je jedna sestra iz samostana svetog Pavla 
Bila dostojna da vidi ovo što slijedi: 

U tom se viđenju našla u Svetom Damjanu, gdje je 
Klara ležala u svome krevetu vrijednom. 

Dok su sestre oplakivale skoru smrt majke, 

Pokraj glave joj se pojavi prekrasna žena, 1220 

Obrati se sestrama, blažeći plač im i suze, 

Govoreći: »Ne plačite, poživjet će ona«. 

I da će prije negoli slavna djevica umre 
Doći gospodin s učenicima. Doista, nakon 
Malo vremena dođe u Peruđu cijela 
Kurija. Doznavši da je teško bolesna, onaj 


7 Ovidije, Ljubavno umijeće 2,19. 

8 Igra riječima: pacientia (u uobičajenoj grafiji: patientia ) »strpljivost« i pacis (genitiv 
od pax »mir«). 

Biskup što dobi naslov po Ostiji, sjedištu časnom, 

Odmah požuri da je onemoćalu vidi. 

On joj je službom bio otac, revnošću vjerni 

Učenik, a pobožnom ljubavlju prijatelj dragi. 1230 

Nahrani je živom hranom Kristova tijela, 

A preostale djeve obodri riječima slatkim. 

Njemu djeva usrdno preporuči svoje 
Druge i ostale družbe sestara, pa posebno ovo 
Zamoli: da im Apostolska stolica pismom 
Službeno potvrdi njihov život u siromaštvu. 

On obeća i ispuni ono što zamoli Klara. 

Nakon jedne godine papa se nađe na putu 
I u Asiz dođe da bi po njemu bilo 

Ispunjeno proročanstvo o Klarinoj smrti. 1240 

Premda je više od čovjeka i manje od Boga, 

Visoka služba ipak predstavljati Gospoda može; 

Učenike mogu predstavljati njegova braća, 

Koja se baš kao udovi nalaze oko njega. 

XXXI. 

Papa Inocent posjećuje, odrješuje i blagoslivlja bolesnicu 

Višnji Zaručnik požuri svoje zamisli što se 
Tiču djeve ispuniti, želeći zlato 
Očišćeno u čestom ognju u škrinju nebesku 
Unijeti, zaručnicu u ložnicu uvesti svoju, 

S njime da kraljuje ona koja je patila s njime. 

Djeva pak, nemirna, željna njegovih naslada, slaše 1250 

Molbe da raskine okove puti, iz zatvora smrti 

Da je izvede u slobodu, da s bogatim Kristom 

Ona bude bogata; dok je bijedna na zemlji 

Slijedila prosjaka Zaručnika, ranjena s njime, 

Pateći s njime, ponizna s njime, dobrostiva s njime, 

Nadala se sa će s njime imati baštinu, carstvo. 

Udova satrtih slabošću dočeka bolest u zadnjem 
Stadiju - tada, kroz smrtne trenutke, dok propada tijelo, 

Dok se okovi puti kidaju, baš taj trenutak 

Postaje cilj i utočište iz ovog progonstva, 1260 

Ulazak u život, vraćanje k vječnome domu. 

Kad je već išla k nebu, vrhovni svećenik Klaru 
Pohita vidjeti. Nju, za koju današnje žene 
Shvaćaju da se zaslugama u svom životu 
Istakla, papina je nazočnost smatrala vrijednom 
Da joj pojavivši se sprovod oplemeni čašću. 

Došavši u samostan pristupi bolesnoj djevi 
Pa joj pruži desnicu. Klara je ljubiti stane; 

Zatim zatraži stopalo; papa se popne na klupu 

Te ga namjesti; djeva ga stane ljubiti prema 1270 

Gore i prema dolje, prigibajući se smjerno. 

Kad ga pak zamoli da joj sve grijehe otpusti, on joj 
Reče: »O, kad bi i meni takav trebao oprost!« 

Potom je odriješi i blagoslovi vrhovni otac. 

Kad su svi otišli - jer je djeva primila svetu 
Hranu Kristovu iz službenikovih ruku - 
Majka podigne pogled i isprepletene prste 
Digne ka Gospodu, govoreći kćerima plačno: 

»Kćerkice, slavite Boga, što mi milostivo svojom 

Silnom dobrotom dade tolike darove, koje 1280 

Ni nebo ni zemlja ne bi uzvratiti mogli. 

Samog Krista sam primila, vidjeti bila sam vrijedna 
Neba ključara i Gospodnjega vrhovnog slugu.« 

XXXII. 

Njezin konačni prijelaz te sve što je pritom viđeno i učinjeno 

Oko majčine postelje učenice joj stanu; 

Oči se punjahu suzama, uzdasi iz dubina 

Srca izlažahu. To im je zbivanje gorko 

Mučilo utrobu. Sve ih je njezin odlazak tužni 

Tjerao na plakanje; niti glad niti sanak 

Niti počinak noćni, ni naslade dnevnoga jela 

Ne prekidahu kuknjavu: plač im naslada bješe, 1290 

Suze piće, a žalost hrana. Tako im tuga 

Ispunjavaše noći, a ljuto plakanje dane. 

Jedna od žalosnih, sestra Agneza, moliti stane 
Plačući da ne umre, da je ne ostavi samu. 

Klara je utješi: »Najdraža, Kristu se svidjelo mene 
Uzeti sada odavde; ti pak plakati nemoj: 

Stići ćeš Gospodinu, uskoro poći ćeš za mnom.« 

Još joj reče da će prije njezine smrti 
Djelovanjem Gospodnjim velika utjeha doći. 

Djeva je, izgleda, da bi u narodu pobožnost rasla, 1300 

Zadnjih dana činila mnogima velika djela. 

Stizahu ljudi, čašćahu je kao sveticu, čak i 
Sveti senat blagoga Grada dade joj počast. 

Ovo je čudno čuti: pošto sedamnaest dana 
Djeva nije uzela nimalo tjelesne hrane, 

Takvu joj je snagu dala sila božanska 
Da je nježno svim posjetiteljima blagim 
Riječima savjetovala neka se pokore Kristu. 

Kad joj je neki brat po imenu Rajnald, 

Satrtoj dugom tjelesnom mukom i bremenom silnim 
Zala pritisnutoj, rekao da sa strpljenjem 
Podnosi nevolju, ona mu spremno odgovori da joj, 
Otkad na nagovor Franjin položi Gospodu zavjet 
Te je Krist obuče odozgor (usp. Lk 24,49), nikakva kazna 
Ne bješe naporna, ni bolest teška, ni tegobna muka. 
Kada već Zaručnik stade bliže i družicu pozva, 

Poželi da joj svećenici i duhovna braća 
Počnu čitati prežalosnu Kristovu muku. 

Među njima stajaše Gospodnji šaljivac, mili 
Brat Juniper, koji je bio pun nektara riječi 
Gospodnje, pa je uvijek iznosio pametne riječi. 

Njega djeva, prožeta nekom novom slatkoćom, 

Upita ima li pri ruci novoga štogod 
Kristova; on pak posegne u duboke peći 
Svoga srca, pa stane bacati iskrice riječi, 

Kojima djevine uši razveseli, razblaži dušu. 

Potom se majka okrene plačnim kćerkama svojim 
I preporuči im Gospodnje siromaštvo: 

S hvalom podsjeti na nebeske darove, sebi 
Odane muževe i žene blagoslovi, pa se 
Pomoli Bogu da svim redovnicima što siromaštvo 
Življahu tada i ubuduće blagoslov dade. 

Tko bi sljedeća zbivanja mogao reći bez plača? 

Tko bi svladao provalu suza kod presuzne ove 
Smrti, što rađa samo suzama, kuknjavom, plačem? 

Tu su bila dva Franjina brata: jedan je od njih, 

Imenom Anđeo, plačući s drugima tješio tužne 
Ljude; drugi, zvan Leon, Klarinu smrt je 
Oplakivao suzno ljubeći postelju njenu. 

Plakahu kćerke za majkom i zbog odlaska njena, 
Gledajući kako ih napušta utjeha slatka; 

Slahu suze za njom i cviljahu jer im je njezin 
Odlazak iz života pokopao svaku nadu. 

Jedva im stid svladavao ruke da ne počnu kosu 
Čupati, kidati obraze: zato grudi im jače 
Gorahu, ne mogavši izbaciti žalosti vatru: 


1310 


1320 


1330 


1340 


Legenda sv. Klare Asiške u stihu 


1855 


»Jači je skriveni oganj što se snažnije skriva .« 9 
Samostanska pravila tjerahu gospe na šutnju, 

Ali bol silna izbijaše kroz grcaje teške. 

Ipak im neizmjerne olakšavaše boli 
Spoznaja da ne umire, već da će živjeti mrtva. 

Mislim da je pobožno oplakivati mrtvog, 

Ali i s njime se veseliti; oboje treba: 

Smrt izaziva suze, a nastavak življenja radost. 

Presveta se djevica okrenu sebi i tiho 
Reče svojoj duši: »Povuci se, sigurno pođi: 

Evo ti sretne zaštite; tvoj te Stvoritelj, što te 
Stvori iz ničega, sada posveti, tvoj te je čuvar 
Nježno kao majka dijete ljubio uvijek.« 

Kad je jedna od sestara upita komu 
Govori, reče: »Govorim blagoslovljenoj duši.« 

Pratnja joj nebeska nije bila daleko. 

Okrene se majka k jednoj drugarici, pa će: 

»Vidiš li Kralja nebeskoga, kojeg ja vidim?« Nad njom se 

Nadvi ruka Višnjega; zatim viđenje spazi 

Tjelesnim očima pa prema vratima svrnuvši pogled 

Ugleda ovaj prizor: u haljama stupahu bijelim 

Ćete djevica na glavama noseći zlatne 

Vijence; a među njima jedna stupaše - ona 

Krasnija bješe od drugih i imaše dijademu, 

Koja izgledaše kao otvoreni kadionik 
I rasijavaše takav sjaj da se sama mrklina 
Unutar samostana povukla pred tim svjetlom. 

Ljepša ta djeva produži do kreveta gdje je 
Zaručnica ležala, te se iznad nje nagne 
Kao ljubavnik pa je stane grliti slatko. 

Potom djevice donesu sjajni ogrtač 
Kojim prekriše Klarino tijelo, pa joj sve revno 
Služahu i pripremahu joj postelju bračnu. 

Dan nakon dana na koji je Lovro, natjecatelj slavni, 
Odvažno došao do praga nebeskog, njoj duša 
Izađe i uspne se prema višnjemu dvoru, 

Da bi s djevama imala vječnu aureolu. 

Kako sretna smrt, kako blagoslovljen prijelaz, 

Kako slatki događaj, ljupko napuštanje tijela! 

Smrt bješe ulazak u život i vrata nebeska. 

Skoro je svima smrt kazna - dobrima put je života, 

Kraj progonstva, povratak kući, kroz koji se život 
Koji traje trenutak zamjenjuje vječnim životom, 

Nebo zamjenjuje blato, svijet mijenja se dražesnim rajem, 1390 
Kaljuža biserom sjajnim, čoha grimizom vrijednim, 

Noć neugasivim danom, tama svjetlom; sloboda 
Dolazi vezanima, strancima svratiste čisto, 

Suzama svetaca slava, radu poštena plaća, 

Nagrada trkaču, a borcu vječiti vijenac! 


XXXIII. 

Dolazak Rimske kurije i velikoga mnoštva na njezin sprovod 

Odmah vijest o djevinoj smrti građane gane 
Sve: i zajedno onamo krene i muško i žensko, 

Skupilo ih se toliko da se činilo kako je 
Cijela zemlja opustjela. Narod je blaženom prozva, 

Stade je častiti kao sveticu; suze se s hvalom 
Miješahu. Onamo požuri načelnik grada sa svojom 
Vojničkom pratnjom i četama naoružanih ljudi; 

Uzeli su stražare da uvečer i preko cijele 
Noći revno čuvaju tako dragocjeno blago, 

Da se ne bi slučajno dogodilo nešto 
Loše; jer svi su imali toliku pobožnost 
Da su prelati svete znakove vlastite službe 
Što su na prstima stavljali na dragocjene ruke 
Pokojnice kako bi dobili nešto od njene 
Kreposti: nadahu se da je smrt neće učiniti škrtom 
Prema vjernima - nju, što živa je darove silne 
Sipala - i da će svijetu svijetliti znamenja bljeskom. 

Sljedećeg jutra na Klarin sprovod požuri glavar 
Rimske stolice, u pratnji mu njegova braća; 

Okupe se i građani. Potom, kad su svi došli 
K mjestu pogreba i kad su braća po pravilu stala 
Voditi majčine tužne pogrebne obrede, papa 
Izjavi da bi bilo dostojanstvenije da se 
Ispjeva djevički oficij; ali mu onaj 
Ugledni biskup, kojemu slavna Ostija dade 1420 

Službu, a slavu sjajni život i veliko znanje, 

Odgovori da je bolje zbog velikog ljudstva 
Početi ranije - zato krene žalosni obred. 

Kasnije je s pratnjom sjedio blaženi papa; 

Krenu pričati o propadljivom, ispraznom svijetu: 

Rečeni glavar stane iz medenog lijevati grla 
Medene misli, rječitim govorom pohvali Klaru, 

Jer se, vanjski svijet prezrevši, povukla k mislima svojim. 
Oko mjesta pogreba stadoše kardinali 
Moleći svetačke molitve na poznati način. 

No ne smatrahu sigurnim niti dostojnim da se 
Tako sveti, plemeniti i dragocjeni zalog 
Drži daleko od građana, pa su uz himne i hvale, 

S narodom koji je slavio i uz sviranje trublji 
Premjestili presjajno Klarino tijelo u crkvu 
Kojoj je sveti Juraj dao ime i naslov. 

Tu bješe pokopano blaženo Franjino tijelo, 

Da joj otac, koji joj bješe životni put i 
Vođa, umrloj pripremi grobno mjesto i prostor. 

Narod se skupi odasvud, hvalama brojnim je stane 
Uzdizati, vikati da blažena djeva 
Doista kraljuje već u visini, združena s višnjim 
Građanima, da gore u eteru stanuje ona 
Čije tijelo na zemlji puk s tolikom uznosi čašću. 
Nekoliko dana nakon toga za Klarom 
Pođe njezina sestra Agneza, ode na gozbu 
Jaganjčevu . 10 Bog je odredio da njih dvije, 

Sestre po prirodi, životu, zasluzi, carstvu, 

Slave zajedno s Kristom i vječno uživaju nebo; 

Sve što joj sestra obeća prije odlaska, smrt joj 
Pokaže, da za onom po čijem primjeru svijet je 
Prezrela, koja je znamenjem iskrila, svijetlila svjetlom 
Kreposti i kada umre, krene u Kristovu smjeru, 

S njom u životu i baštinica kraljevstva istog. 

Djevo, slavna vozačice djevičke kočije, moli 
Krista za nas: sveto življenje tvoje od krivnje 
Mnoge je oslobodilo, vratilo ih u život, 

Dovelo ih tako reći do novog života; 

Nas, ljude koji smo radosni što si kraljevstvo višnje 
Stekla i koji širimo tvoju hvalu i slavu, 

Vrati u nebo, od grabežljivog svijeta nas otmi. 

XXXIV. 

Počinje djelce o čudima 
koja je Gospodin očitovao nakon njezine smrti 

Dosad sam opisivao djevina preslavna djela, 

Dosad sam izlagao njezine presjajne borbe; 

Sada želim iznijeti skrivena čuda i divne 
Znakove, kojih je miris na kraju knjižice naše. 

Sjaju Sunca nije potrebno paljenje bakljom; 

Tako neka za širenje sjajne Klarine slave 
Dostaje bljesak njezina djela i svjetlo što njezin 
Časni život širi. Ivan, od kojega većeg 
Ne bijaše sveca, ništa ne učini (usp. Iv 10,41) moćno; 

Ipak toplina vjere i odanost puka me tjera, 

Poštovanje za tako veliku majku me goni, 

Pa ću, taknuvši malo od mnogoga, još više toga 
Pustivši, prisegnuta čuda opisati, vjernim 
Govorom rasplesti ono što svijetli više od svjetla. 

XXXV. 

Oslobođeni od demona 

Prvo, neki je dječak imenom Giacomino, 

Iz Peruđe, trpio tako žestoku bolest, 

Tako napadnut bio da su svi mislili kako 
To nije obična bolest, već da ga držaše demon. 

Sad se očajnički u oganj bacao, sad se 
O zemlju razbijao, sad je grizao sitno 
Kamenje o tvrdi mramor lomeći zube: 

Zatim grubo si je kidao glavu, i tako 
Praveći rane jadno je tijelo kaljao krvlju; 

Iskrivljavaše usta, izbacivaše jezik, 

Udove svoje u klupko smataše, tako da često 
Bješe viđen da oko vrata ornata nogu. 

Dvaput dnevno morilo ga je mučenje takvo. 

Dvojica ga nisu mogla spriječiti kad je 
Svlačio odjeću sa sebe; nitko mu pomoći nije 
Mogao, liječnički trud mu nije donio spasa. 

Kako dječakov otac, imenom Guidalotto, 

Nije za tu bjesnoću našao nikakva lijeka, 

Obrati se Klari, moleći za dječaka, 

Zavjetuje joj sina i obeća joj novac. 

Pohitavši na grob njen, sina položi ondje; 

Ovaj odmah osjeti da mu se vratilo zdravlje; 

Ode oslobođen i nakon toga ga ostavi bolest. 

Isto 

Tako je neku ženu, imenom Aleksandrina, 
Demon mučio time što ju je tjerao da se 
Kao neka ptica baca s nekakve stijene 
Blizu vode i pokušava letjeti često. 

Zatim tjeraše je da se ukoso spušta 
Rijekom Tiberom po uskom rukavcu i ondje 
Igrajući se da se jadna izvrgava ruglu. 

Zbog tih ludovanja lijeva joj se polovica tijela 
Oduzela, bolest joj jednu zgrčila ruku; 

Mnogi joj lijekovi nisu mogli donijeti zdravlje. 
Pohita ranjena k svetom Klarinu grobu i pred nju 
Skršena srca izlije molbe. Milosrdna djeva 
Doskora joj usliša želje, pa joj za sve tri 
Bolesti njene dade lijek kao liječnica vrsna: 
Zgrčena ruka ozdravi, slaboj polovici tijela 
Povrati se snaga, pobjegne dušmanin zlobni. 
Druga žena, koju su mučili demon i mnoge 
Boli, dođe na grob i baš u isto to vrijeme 
Klarinim smilovanjem zadobi traženo zdravlje. 


XXXVII. 

Izlječenje poludjelog dječaka 

Nekog je francuskog dječaka spopala strašna 
Mahnitost, toliko da mu je svezala jezik. 

Rečena mahnitost divljački mu je mlatila tijelom. 
Nitko nije bio od te ludosti jači: 

Tjeraše ga na bacanje i na ranjavanje tijela. 

Vezaše ga za mrtvačku nosiljku, pa ga zemljaci 
Protiv njegove volje u Klarinu uniješe sobu 
Te ga postaviše ispred čudesna groba; 

Nesretniku se na njihove molitve povrati zdravlje. 


XXXVIII. 

Izlječenje od padavice 

Valentino iz Spella nosaše na sebi teret 
Padavice, koja ga je mučila tako 
Da bi po šest puta pao svakoga dana; 

K tome mu ukočenost noge priječila korak. 

Stave ga na magarčića i dovedu na Klarin 
Grob; dva je dana ondje bolestan ležao kadli 
Ujutro trećega dana, bez ikakva dodira, bolni 
List na nozi bolesnog glasni ispusti prasak. 

Uskoro čovjek ozdravi od bolesti obje. 

XXXIX. 

Vraćanje vida slijepom čovjeku 

Dvanaest godina čovjek imenom Giacobello 
Nije imao vid: bez pomoći nekog vodiča 
Nije mogao hodati da ne zaluta, padne. 

Tako ga jednom sluga pusti, a on bez vodiča 
Nastavi neoprezno, pa padne na zemlju jadan, 
Teško razbivši glavu i k tome slomivši ruku. 

Tako je spavao noću blizu narnijskog mosta, 

Kadli mu se ukaže neka gospođa pa ga 
U snu pozove ovako: »Giacobello, što k meni 
U grad Asiz ne dođeš? Dobit ćeš milo ti svjetlo.« 
Kad se probudi, dvojici drugova ispriča što je 
Vidio. Oni mu odvrate: »Mi smo načuli da je 
Ondje nedavno umrla neka gospa kod čijeg 
Poznatoga groba ruka božanska pokaza mnoga 
Znamenja.« Potaknut tim riječima, usmjeri svoje 
Korake u Asiz. Kad u Spoleto dođe, 

Ugleda u snovima isto što vidje i prije. 

Brzo krene na put od želje da progleda opet 
I u Asiz dođe; no zbog množine pučanstva 
Nije mogao naći puta do djevina groba. 

Stavi kamen pod glavu, zaspi i začuje ovo: 

»Ako uspiješ ući, ozdravit će te Gospod.« 

Ustane, stane plačući vikati, moliti mnoštvo 
Da mu dopusti prolazak. Kad se narod povuče, 
On odmah odloži haljine, izuje se i oko 
Vrata omota vezice, pa pristupi grobu. 

Blagi ga zahvati sanak. Blažena Klara mu rekne 
Neka ustane ozdravljen, kaza mu da mu se svjetlo 
Vratilo. On se probudi pa kad vidje da mrak je 
Otjeran, a da mu je po Klari vraćena jasna 
Svjetlost, stade hvaliti, slaviti Boga za takav 
Poklon i bodriti nazočne da proslave Boga. 

XL. 

Gubitak i vraćanje ruke 

Jedan stanovnik Peruđe, dok je sa svojima bio 
Boj protiv građana Foligna, dobi u ruku 
Težak udarac kamenom. Iako je velik novac 
Dao na liječenje, ipak mu nikako liječnici nisu 
Mogli pomoći, već mu rekoše da će mu ruka 
Koja je ozlijeđena uprazno visjeti. On pak 
Poželi da se odstrani ni za što korisni organ; 

Draže mu naime bješe da bude sakat, bez ruke, 

Nego da cijelo tijelo vuče bolesni dio. 

Zatraži pomoć od Klare - čuo je glase o njenim 
Znamenjima - kao zavjetni dar dade ruku 
Načinjenu od voska; čim je položi na njen 
Grob, djeva priskoči u pomoć; prije no što iz crkve 
Izađe, uzraduje se - vratilo mu se zdravlje. 

XLI. 

Oduzeti 

Tako je neki Petriolo tri godine bolestan bio: 

Bolest ga je uništila, isušila cijelog; 

Bila je tako žestoka da mu je bubrege sasvim 
Zgrčila, a njega potpuno savila, pa se 
Jedva mogao kretati pomažući se štapom. 

Otac je dječakov pitao liječnike brojne, 

Tražeći posebno one što dobro su liječili kosti 
Slomljene: bio je spreman cijelo svoje imanje 
Dati za liječenje; ali odgovarahu mu da 
Dječak ne može biti izliječen ljudskim umijećem. 

Stoga zatraži Klarinu pomoć: dječak donesen 
Pred njen grob, nakon kratkog ležanja zadobi poklon 
Zdravlja, pa poskakujući i hvaleći Boga (usp. Izl 14,13; Dj 3,8) 
Slavljaše ga riječima, a sjajni taj znamen 
Potakne okupljeni narod da proslavi Klaru. 

XLII. 

Isto 

Desetogodišnji dječak bio je hrom od rođenja. 

Suosjećajna i brižna majka često ga ocu 
Franji zavjetovaše da ga on ozdravi; ipak 
Nije ga ozdravio, ali ga ozdravi djeva 

Sažalivši se. Ono što dobri učitelj nije 
Dao dala je učenica: hromog dječaka 
Na grob njen donesoše; Klara, kao i uvijek 
Milosrdna, nakon nekoliko dana, uz kostiju prasak, 
Ispravi dječaku njegove korake krive. 

XLIII. 

Isto 

Giacomo, građanin Gubbia, petogodišnjeg sina 
Imaše; dječaku su noge slabašne bile: 

Nije mogao ustati niti učiniti korak. 

Otac ga kao nakazu, čudovište u kući 
Oplakivaše; uzalud je pokušavao stati, 

Nauznak pužući po zemlji: priroda dade 
Njemu želju za hodanjem, ali ne i sposobnost. 

Brižni roditelji dječaka tog posvete Klari, 

Dodajući, kako su rekli, da će on biti 
Njezin čovjek i da će ga možda izliječiti ona. 

Ubrzo izliječi ona svoga posvećenika; 

Oni ga odmah prinesu čudesnom Klarinu grobu. 

XLIV. 

Isto 

Žena imenom Pleneria, iz Bevagne, 

Imaše oduzete bubrege: zato bez štapa 
Nije mogala hodati niti izravnati tijelo, 

Već je amo-tamo šepala, korake vukla. 

Jednog pak petka doniješe je na preslavni onaj 
Grob iz kojega izlaze velika djela i koji 
Izvrsni bljesak znamenja odašilje, svijetli 
Čudima, sjaji munjom kreposti, koji je bogat 
Uzdarjima, što se rumeni mirisnim lijekom. 

Žena dobi traženo: ustade sljedeće jutro - 
Zdravlje joj bješe potpuno vraćeno - vrati se k svojim 
Poslovima sasvim pomoću vlastitih snaga. 

XLV. 

Izlječenje od tumora na grlu 

Jedna je djevojka iz Peruđe imala strašni 

Tumor na grlenim žlijezdama; dvadeset godina, još od 

Poroda, taj joj je tumor zadavao bolove silne. 

Grkljan joj tako nabubri, tako naraste to mjesto 
Da je veličinom prerastao i glavu. 

Majka je djevojku često dovodila na grob djevin. 
Dok je tako jedne noći ležala ondje, 

Tumor se orosi znojem i odmah se nabreknuće 
Stane smekšavati i pomicati se malo. 

Zatim zahvaljujući Klari, nestade cijela 
Nakupina, smiri se ono mjesto na grlu 
Tako da se izgubi svaki trag one boljke. 

XLVI. 

Još jedno slično izlječenje, 
koje je učinila dok je još bila živa 

Dok je Klara još bila živa, jedna je sestra 
Trpjela sličnu bolest, a ime joj bješe Andrea; 

Ona je, želeći izbjeći bol, budalasto digla 
Ruku na sebe. Čudno je kako je između vrućeg 
Kamenja skrivala ledene grudi; njezina hladna 
Duša prikrivala se posred blaženog ognja 
Koji otopi led, pa ukloni krutost i srce 
Njezino zapali, uništi hrđu te očisti pamet. 

Jedne noći stade pritiskivati vrat da 
Izbljuje kuglu u ludilu, čime se zapravo volji 
Koja dolazi s neba suprotstavila. To Klari 
Nije ostalo skriveno: javljeno joj je od Boga. 
Naredi jednoj sestri da joj priskoči u pomoć, 
Pripravivši toplo jaje, da ga proguta, 

Potom da je dovede. Ova pohita, ali 
Ona već polumrtva i onijemjela bješe. 

Ova joj prema svojim moćima pomogne pa je 
K majci odvede, a Klara će: »Osvijesti se, priznaj, 
Jadnice, Bogu naume srca - dobro ih znadem. 

Gle, Bog daje lijek koji prva si uzeti htjela. 

Zadnji dio svoga života okreni na dobro 
Pa ćeš se riješiti druge bolesti koja te muči.« 
Pokajavši se, ona promijeni način života 
Nabolje; zadobivši izlječenje vrata, od druge 
Bolesti malo kasnije dođe do kraja života. 

XLVII. 

Oslobođeni od vuka 

Područje grada Asiza stali su mučiti vuci. 

Njihovo je bjesnilo tako naraslo da su 
Počeli jesti ljudsko meso. Jedna je žena, 

Koja se zvaše Bona, a dvoje imaše djece, 

Jedva bila oplakala sina što plijen je 
Bio vukovima; i gle, dok je majka u domu 
Stajala, divlja zvijer dotrči pa joj preostalog sina 
Zahvati zubima, ugrabi ga pa ga odnese 
U šumu. Kad su čuli njegovo cviljenje, ljudi 
Dotrče pa upitaju majku je li joj dijete 
Uz nju, a zatim joj ove dodaju riječi: 

»Maločas smo neobično cviljenje čuli.« 

Majka, vidjevši da joj je vuk opet oteo dijete, 

Stane jaukati glasno, prostor ispuni vikom, 

Zamoli Klaru da joj vrati dijete i doda 
Da će u rijeku skočiti ako joj ne vrati sina. 

Potrče susjedi, tražeći po vrletnoj šumi 
Dijete što ga je odnio vuk, i nađu plijen divljeg 
Grabljivca ostavljen. Kakvo veliko čudo! Ta bijesna 
Zvijer je, prestavši biti divlja, oteti plijen svoj 
Pustila; njena proždrljivost ostavila je cijelo 
Ono što ugrabi; zaista lijepo je vidjeti bilo 
Da mu je rane lizao pas. Prve ugrize zvijer je 
Utisnula u djetetov vrat; potom, želeći da ga 
Lakše nosi, zjalom ga oko bubrega uzme 
Ostavivši na njemu znake dovlačenja teškog. 

Kako se zavjetovala, majka požuri k samoj 
Klari pa stane svima pokazivati rane 
Djetetove i davati hvale Bogu i Klari. 

XLVIII. 

Isto 

Jednoga dana neka je djevojka stajala vani, 

A u njenom je krilu počivala žena; kad, evo, 

Vuk se stane prikradati u želji za plijenom. 
Djevojka ga spazi, ali misleći da je 
Pas, ne uplaši se, pomilovati ga htjede. 

Vuk je uskoro napadne, strpa čitavo lice 

Njeno u golemo zjalo; u ustima okrutna zvijer svoj 

Plijen ponese i krene ga nositi prema šumi. 

Žena zapanjena skoči i sjeti se divne 
Klare pa joj vikne, zazove je: »Djevice blaga, 

Molim te, priskoči, priskoči, djevojku ovu 
Tebi preporučam!« To je dovoljno. Čudesna zgoda! 
Dijete što bilo je nošeno prekori otimača 
Divljega: »Zar ćeš, lopove, oteti dijete što je 
Tako velikoj djevi preporučeno?« Vuk, zbunjen, 
Odmah odloži na zemlju plijen i pošto je pusti, 
Udalji se kao lopov što je zatečen u krađi. 

XLIX. 

Zaključak cijeloga djela 

Neka nam pamet budno slavi djevicu ovu, 

Neka naš glas slavi Klarina velika djela, 

Neka jasnim hvalama uzdiže kreposti, slavi 
Njezin medeni značaj, širi svijetla joj djela; 

Njezina izvrsnost tjera sve tjelesne bolesti, goni 
Divljanje zloduha, smiruje razbješnjelost duha, 
Neumirljive zvijeri prisiljava da se smire. 

Njezinim se velikim zaslugama i blagim 
Molbama preporučimo, molimo Gospoda da nam 
Zagovorom te djeve i njenim molbama svetim 
Razbistri sva ćutila duha, rasvijetli pamet 
I da nam pročisti djela; da nakon oblaka kišnih 
Ovoga svijeta i mraka života buduće jutro 
Udahne i da nas zadahnu radosti vječnog života. 

Uvod 


Bula proglašenja Klare Asiške svetom, Clara claris praeclara, koju 
je papa Aleksandar IV proglasio u katedrali u Anagniu, najvjerojat- 
nije 15. kolovoza 1255, završni je dokument Informativnog postup- 
ka koji je pokrenuo Inocent IV 18. listopada 1253. bulom Gloriosus 
Deus, upućenom spoletskom biskupu Bartolomeju. 

Svojom građom također odgovara nacrtu ispitivanja koji je pred- 
ložen u Gloriosus Deus: Klarina »vita, conversio i conversatio«, to 
jest njezin život u svijetu, njezin prijelaz na potpuno služenje Kristu, 
njezin život u samostanu i, napokon, njezina čudesa za života i na- 
kon smrti. 

Nit pripovijedanja neprekidno se isprepliće sa svijetlom i mudros- 
nom temom »jasnoće« (Mudr 6,12; 7,26) i čiste duše (Mudr 4,1) 
koja je odsjev vječnoga svjetla (Mudr 7,26 i 8), s igrom asonanca ko- 
joj služi čudo Klarina proročanskog imena. 

»Prva biljčica Siromašnih sestara Svetoga Damjana«, kakva je 
Klara na usnama drugova svetoga Franje (OgSav 108), »plantuncu- 
la« svetoga Franje (OporKl 37), postaje, u slavi svetaca, svjetlo koje 
je odsjaj svjetla bez kraja. Ne može se poreći da je tu i tamo retorička 
igra teška, ali je također istina da je u bulu utkano biserje koje će 
kroz stoljeća ostaviti traga u štovanju svete Klare. Legenda svete Klare 
imat će u vidu ovo papinsko pismo, koje će na više mjesta preuzeti 
doslovno. 


Izvori: 

Uvod u Bulu proglašenja Klare Asiške svetom prevela s talijanskog Marija Tar- 
zicija Cičmak prema: Fonti Francescane, Nuova edizione, a cura di Emesto 
Caroli. Padova: Editrici Francescane, 2004, str. 1945. 

Bulu proglašenja Klare Asiške svetom s latinskog izvornika prevela Marija Tarzi- 
cija Cičmak prema kritičkom izdanju teksta objavljenog u: Santa Chiara di 
Assisi. I primi documenti ujficiali: Lettera di annunzio della sua morte, Processo 
e Bolla di canonizzazione , Introduzione, testo, note, traduzione italiana dei 
testi latini e indici a cura di E Giovanni Boccali, ofm, Edizioni Porziuncola, 
2002, 238-264. 

Aleksandar, biskup, sluga slugu Božjih, svoj časnoj braći nadbi- 
skupima i biskupima, namještenima u Kraljevini Francuskoj, po- 
zdrav i apostolski blagoslov. 

[Pohvalno slovo Klari ] 


1 . Klara, 

presjajna po svojim sjajnim zaslugama, 
u nebu sjajno svijetli sjajnošću velike slave, 
a na zemlji sjajem uzvišenih čudesa. 

Klara, 

čiji strog i uzvišen redovnički život tinja ovdje na zemlji, 
dok gore zrači veličina njezinih vječnih nagrada, 
a njezina krepost sviće smrtnicima 
veličanstvenim čudesima. 

Klara, 

kojoj je ovdje dolje upućena 
Povlastica najuzvišenijega siromaštva, 
a gore u nebu isplaćuje joj se 
neprocjenjivo obilje blaga. 

[Klara], 

njoj katolici iskazuju veliku pobožnost i neizmjerne časti. 
Klara, 

koju su ovdje odlikovala njezina sjajna djela. 

Klara, 

koju u nebeskoj visini obasjava punina 
božanskoga svjetla. 

[Klara], 

koju njezina divna sjajna djela 
proglašuju kršćanskim narodima. 

2. O Klaro, 

obdarena tolikim i takvim imenima sjajnosti: 
prije svoga obraćenja uistinu sjajna, 
u obraćenju sjajnija, 

u svom klauzurnom načinu života presjajna, 
a nakon trke zemaljskoga života svanula si daleko najsjajnija! 

S ovom Klarom ovomu svijetu dano je jasno zrcalo uzora, po njoj 
je među nebeskim milinama prinesen dražesni ljiljan djevičanstva; 
na zemlji se očito osjećaju spasonosni lijekovi koji potječu od nje. 

3. O divna li sjaja blažene Klare! Koliko je netko pomnije istra- 
žuje od činjenice do činjenice, toliko je sjajnijom nalazi u svakoj 
pojedinoj činjenici. Ova žena - velim - zasjala je u svijetu, a u re- 
dovništvu silno zablistala: u svojoj kući svjetlucala je poput zrake, a 
u klaustru bljesnula poput munje. Sjala je za života, a nakon smrti 
prosipa zrake; svijetlila na zemlji, a u nebu odsijeva! 

4. O, kako je živo treperenje ovoga svjetla i kako snažna rasvje- 
ta ove sjajnosti! Ovo svjetlo, doduše, bijaše zatvoreno u skrovitosti 
zatvorenog prostorja, a vani je zračilo svjetlucave zrake: zadržavano 
u tijesnom samostanu, a razlito diljem prostranoga svijeta; čuvano 
unutra, a izvana se širilo; da, Klara je živjela skrovito, ali je njezin 
život bio očevidan; Klara je šutjela, ali je njezin dobar glas vikao; 
krila se u ćeliji, a bijaše poznata u gradovima. 

[Kao posudica pomasti ] 

5. Ništa čudno u tome: jer toliko rasplamsana svjetiljka , koja toli- 
ko osvjetljava, nije mogla ostati sakrivena , a da ne sjaji i u kući (usp. 
Mt 5,14.15) Gospodnjoj ne daje jasno svjetlo; niti se posuda s toli- 
kim miomirisima mogla zatajiti, a da jako ne miriši, i u prebivalištu 
Gospodnjem ne širi slatki miris; štoviše, dok je u tijesnoj ćeliji svoje 
samoće nemilice razbijala alabastar svojega tijela, sva se palača cijele 
Crkve prožela miomirisom (usp. Mt 26,7; Lk 7,37; Iv 12,3) njezine 
svetosti. 


[Klarin poziv] 

6. Doista, dok još kao mlada djevojka bijaše u svijetu, od rane 
mladosti nastojala je čistom stazom proletjeti kroz onaj nepostojani 
i zaprljani svijet; i čuvajući uvijek s neumanjenom čednošću drago- 
cjeno blago svoga djevičanstva, neumorno se posvećivala djelima 
milosrđa i bogoljubnosti, tako da se njezin ugodan i hvalevrijedan 
glas širio od nje među one koji su blizu i one koji su daleko. Kad je 
blaženi Franjo čuo ovaj pohvalni glas, odmah ju je počeo bodriti i 
uvoditi u savršeno služenje Kristu. 

7. Prionuvši uz njegove svete savjete i želeći posve ostaviti svijet 
sa svime što je zemaljsko i služiti jedinome Gospodinu u dragovolj- 
nom siromaštvu, ona je tu svoju želju, što je brže mogla, i izvela. 

Napokon je sva svoja dobra upotrijebila za milostinju i razdijelila 
u korist siromaha (usp. Mk 10,21; Lk 12,33). 

8. A kada je pobjegla od buke svijeta, sklonila se k nekoj poljskoj 
crkvici i, primivši ondje svetu tonzuru po rukama samoga blaženoga 
Franje, uputila se k drugoj [crkvi]. Kad su njezini rođaci nakanili 
odande je odvesti natrag, ona im je, zagrlivši odmah oltar i uhvativši 
se za oltarnike, otkrila svoju ošišanu glavu; na taj se način hrabro i 
smiono oduprla svojim rođacima. Budući da je nepodijeljena srca 
već bila sjedinjena s Bogom, nije mogla podnijeti da je se rastavi od 
Njegove službe. 

[U Svetome Damjanu ] 

9. Kad ju je napokon isti blaženi Franjo odveo k crkvi svetoga 
Damjana, izvan njezina rodnoga grada Asiza, ondje joj je Gospo- 
din pridružio više družica, želeći ljubav i sveudiljno štovanje svojega 
imena. Ugledni i sveti Red svetoga Damjana, sada već nadaleko raši- 
ren po svijetu, primio je svoje zdrave početke upravo od ove [žene]. 

Ona je, na poticaj samoga blaženog Franje, započela nasljedova- 
nje ovog novog i svetog opsluživanja. Ona je bila prvi i čvrsti temelj 
ovoga velikoga Reda. Ona je stajala kao kamen temeljac ove uzvi- 
šene građevine. 

10. Ona je, plemenita rodom, ali načinom života još plemenitija, 
pod ovim pravilom svetosti u najvećoj mjeri sačuvala djevičanstvo, 
koje je već otpočetka bila čuvala. 

[Majka Hortulana ] 

Njezina majka, imenom Flortulana, sva predana djelima milosr- 
đa, slijedila je stope svoje kćeri i potom pobožno prigrlila ovaj Red, 
u kojemu je, tom vrtu Gospodnjem, na kraju ova izvrsna vrtlarica, 
koja je proizvela takvu biljku, sretno dovršila svoje dane. A nekoliko 
godina kasnije blažena Klara je osobno prihvatila vodstvo samosta- 
na i sestara, pobijeđena usrdnom upornošću samoga svetoga Franje. 

[Studenac u vrtu Crkve] 

11. Ona doista bijaše stablo visoko (usp. Dn 4,7.8) i istaknuto, 
veoma razgranato, koje je na njivi Crkve donijelo slatki plod (usp. 
Pj 2,3) redovništva, i k čijoj ugodnoj sjeni sa svih strana dohrliše 
i još hrle mnoge učenice u vjeri, da tako pod njegovim čarom uži- 
vaju njegove plodove (usp. Pj 2,3). Ona bijaše čista žila 1 Spoletske 
doline, koja napaja novi izvor žive vode na osvježenje i blagodat 
duša (usp. Iv 4,14; Est 10,6. 11,10), izvor koji je, odvođen različitim 
potočićima, na zemljištu Crkve već natopio rasadnik redovništva. 


1 Neki kodeksi imaju nova mulier (nova žena), izričaj koji je obilježio Jubilej 800. 
obljetnice rođenja sv. Klare, 1993/94. 

12. Ona bijaše visoki svijećnjak svetosti koji živo treperi u šatoru 
(usp. Izl 40,22) Gospodnjem, čijem neizmjernom sjaju pohitješe i 
još hite mnoge, da na njegovu svjetlu pripale svoje svjetiljke (usp. 
Pj 8,6; Mt 25,7). Ona je zaista na njivi vjere zasadila i oplemenila 
vinograd (usp. Iz 5,1-2) siromaštva, iz kojega se ubiru sočni i obilni 
plodovi spasenja. Ona je na posjedu Crkve uredila vrt poniznosti, 
omeđen oskudicom mnogih stvari, u kojemu se nalazi veliko obilje 
kreposti. 

13. Ona je na području redovničkoga života sagradila tvrđavu 
stroge uzdržljivosti, u kojoj se poslužuje izdašna okrepa duhovne 
hrane. Ona bijaše prvakinja siromašnih, voditeljica poniznih, uči- 
teljica čistih i opatica pokornica. Ona je brižno i razborito uprav- 
ljala svojim samostanom i obitelji koja joj je u njemu povjerena, 
u strahu i službi Gospodnjoj i u savršenom opsluživanju Reda: 
budna u skrbi, revna u obavljanju službe, obzirna u poticanju, 
pažljiva u opominjanju, u ispravljanju blaga, promišljena u za- 
povijedanju, neusporediva po sućuti, razborita u šutnji, mudra u 
govoru i iskusna u svemu što se odnosi na savršeno upravljanje, 
hoteći radije služiti negoli gospodariti, radije častiti negoli čašću 
biti uzdizana. 


[Klara, pravilo života] 

14. Njezin život drugima bijaše pouka i nauk: u ovoj knjizi Života 
(usp. Otk 3,5; 21,27) neke su učile pravilo življenja; u ovome ogle- 
dalu života ostale su motrile staze života. Tijelom je naime stajala 
na zemlji, ah je duhom boravila u nebu: [ona], posudica ponizno- 
sti, škrinja čistoće, žar ljubavi, slatkoća dobrote, snaga strpljivosti, 
posrednica mira i zajedništvo prijateljstva; blaga u riječi, nježna u 
djelu, ljubazna i ugodna u svemu. 

[Strogost života i siromaštvo] 

15. Budući da svatko postaje jači kada je oslabljen njegov nepri- 
jatelj, ona je - da bi ojačala u duhu - svladala tijelo tako da je imala 
goli pod, a ponekad suho lozje za krevet, a za jastuk komad tvrdog 
drveta pod glavom; zadovoljna jednom tunikom i ogrtačem od pro- 
ste, neobrađene i grube tkanine, služila se tom priprostom odjećom 
da pokrije svoje tijelo, metnuvši gdjekad uz tijelo oštri pokornički 
pojas spleten od struna konjske grive. Stroga također u jelu i trijez- 
na u pilu, tolikom se u tome krotila uzdržljivošću da dugo vremena 
tri dana u tjednu, to jest ponedjeljkom, srijedom i petkom, uopće ne 
bi okusila ništa da nahrani svoje tijelo. U ostale dane, ništa manje, 
ograničila bi se na tako malu količinu hrane da su joj se druge divile 
kako može izdržati pod tako teškom strogošću. 

[Molitva i rad] 

16. Povrh toga dane i noći provodila je osobito posvećujući se 
sveudilj bdjenjima i molitvama (usp. Mt 14,23.25). Kad je na kra- 
ju ipak bila izmučena dugotrajnim bolestima tako da nije mogla 
ustati vlastitim nogama da obavlja tjelesne poslove, podigla bi 
se uz pomoć svojih sestara. A da ni u svojim bolestima ne bude 
besposlena, radila je vlastitim rukama (usp. 1 Kor 4,12), zgodno 
poduprta iza leđa. Tako je od onoga lanenog platna, ploda vlastite 
umješnosti i radinosti, dala izraditi mnogo tjelesnika za oltarsku 
žrtvu, i dala ih razdijeliti različitim crkvama po asiškim ravnicama 
i gorju. 

[Savez sa siromaštvom] 

17. A nada sve bijaše zaljubljenica i neumorna gojiteljica siro- 
maštva; tako ga je ucijepila u svoj duh, tako ga oplela svojim željama 
da se, uvijek sve jača i sve žarkija u njegovu zagrljaju, nikada ni 
zbog kakva razloga, u ljubavi prema njemu nije odijelila od njegova 
čvrstog i zanosnog sjedinjenja. Također je se uopće nikakvim nago- 
varanjima nije moglo navesti da bi pristala na to da njezin samostan 
ima svoje posjede, premda je papa Grgur, blažene uspomene, pred- 
šasnik naš, razmišljajući o velikoj oskudici toga samostana, veliko- 
dušno namjeravao dodijeliti mu dostatne i primjerene posjede za 
uzdržavanje njezinih sestara. 

[ Čudesa ] 

18. Uistinu, budući da se veliku i sjajnu zvijezdu ne može sakriti, 
a da ne očituje zrake svoje sjajnosti, tako je i snaga njezine svetosti 
zasjala u njezinu životu mnogim i raznim čudesima: naime jednoj 
od sestara njezina samostana povratila je glas koji je ova za dugo 
vremena bila gotovo posve izgubila. Drugoj, koja je dugo bila lišena 
upotrebe jezika, vratila je sposobnost govora. Jednoj drugoj, gluhoj 
na jedno uho, povratila je sluh. Jednostavnim znakom križa, što ga 
je načinila nad njima, oslobodila je jednu koju je mučila groznica, 
jednu koja se nadula od vodene bolesti, jednu od fistularne rane i 
druge mučene razkčitim bolestima. Ozdravila je nekoga brata Reda 
manjih od bolesti ludila. 

[Ulje i kruh] 

19. Jednom, kada je sasvim ponestalo ulja u samostanu, pozva- 
la je brata koji bijaše dodijeljen istome samostanu za prikupljanje 
milostinje, uzela je vrč, oprala ga i postavila ga praznoga pokraj 
samostanskih vrata, da bi ga taj brat uzeo da pribavi ulja. Kad ga 
je ovaj htio uzeti, našao ga je punim ulja, darom božanske darež- 
ljivosti. 

20. I još: kada je jednoga dana u istome samostanu bilo samo 
pola kruha sestrama za jelo, naredila je da se ta polovica izreže na 
komadiće i razdijeli sestrama. Onaj koji je kruh živi (usp. Iv 6,4 1— 
51) i koji gladnima hranu daje (usp. Ps 145,7) toliko ga je umnožio 
u rukama one koja ga je drobila da je od toga načinjeno pedeset 
obilatih obroka i razdijeljeno sestrama koje su već sjedile za stolom 
(usp. Lk 9,14). 

21. Po ovim i po drugim izvrsnim znakovima očitovala je, još za 
života, uzvišenost svojih zasluga. 

[Povorka djevica ] 

Kada je naime bila na samrti, vidjelo se kako sjajnobijela povorka 
blaženih djevica, nakićenih svjetlucavim vijencima - u kojoj se po- 
javi jedna veličanstvenija i blistavija od drugih - ulazi u kuću, gdje 
ležaše služavka Kristova, i dolazi sve do njezine postelje i okruživši 
je, kao da su joj, kako je običaj za vrijeme posjeta, iskazivale uljud- 
nost i utjehu razgovora, s nekom ljudskom brižljivošću. 

[Čudesa poslije smrti] 

22. Nakon njezine smrti donesoše na njezin grob nekoga čovjeka 
koji je bolovao od padavice i nije mogao hodati zbog uzetosti noge; 
ondje mu je noga zaškripala kao da se lomi te je bio izliječen od obi- 
ju bolesti. Koji bijaše pogrbljen, koji oduzetih udova, koji unesrećen 
zbog bjesnila i poludjeli zbog smrtnog bjesnila, primili su ondje pot- 
puno ozdravljenje. Nekome je, po zaslugama svetice, bila potpuno 
vraćena u prijašnje stanje njegova desna ruka, kojom se uopće nije 
mogao služiti nakon jednog žestokog udarca. Drugi jedan, koji je 
izgubio svjetlo svojih očiju dugotrajnom sljepoćom, kada je, vođen 
od drugih, pristupio njezinome grobu, ponovno je ondje zadobio 
svoj vid i povratio se odande ne trebajući više vodiča. 

23. Ova časna djevica odsijevala je tim i premnogim drugim 
slavnim djelima i čudesima tako da se u njoj vidi očito ispunjenje 
onoga što se govori o njezinoj majci da je, kad je bila trudna i dok 
je molila, čula: naime da će roditi jedno svjetlo koje će uvelike ra- 
svijetliti cijeli svijet. 

[Klicanje Crkve] 

24. Neka se stoga raduje majka Crkva (usp. Exultet), koja je rodi- 
la i odgojila takvu kćer, koja je, kao roditeljica plodna krepostima, 
svojim primjerima proizvela mnoge sljedbenice Reda i temeljitim 
poučavanjem oblikovala ih za savršeno služenje Kristu. Neka se 
veseli i pobožno mnoštvo vjernika, što je Kralj i Gospodar nebesa 

(usp. Exultet ) izabrao njihovu sestru i družicu sebi za zaručnicu i sa 
slavom je uveo u svoju veličanstvenu i sjajnu palaču. Neka se na- 
pokon raduju zajedno i povorke svetaca, jer se u njihovoj nebeskoj 
domovini slavi svadba (usp. Iv 2,1-2; Otk 21,2.9) nove kraljevske 
zaručnice. 

Uostalom, budući da dolikuje da sveopća Crkva časti na zemlji 
onu koju je Gospodin uzvisio u nebu i budući da je prethodnim 
brižnim i pomnim istraživanjem, strogim ispitivanjem i svečanom 
raspravom dokazana očitom njezina svetost života i čudesa, prem- 
da su, štoviše, i u bližim i u udaljenijim krajevima prilično već po- 
znata njezina sjajna djela, mi, zajedničkom odlukom i pristankom 
naše braće i svih prelata, koji su se onda nalazili kod Apostolske 
stolice, i pouzdajući se u božansku svemogućnost, vlašću blaženih 
apostola Petra i Pavla, i našom, smatrali smo da je treba upisati u 
Popis svetih djevica. 

[Proglašenje svetom] 

25. Stoga vas sve upozoravamo i opominjemo, izričito vam nala- 
žući ovim apostolskim pismima, da dvanaestoga kolovoza pobožno 
i svečano slavite blagdan iste djevice, kao i to da se pobrinete da ga 
sa svim poštovanjem slave i vaši podložnici, kako biste zavrijedili 
imati je kod Boga za dobru i brižnu pomoćnicu. 

A da bi mnoštvo kršćanskoga puka sa što većim žarom i u što 
većem broju dolazilo častiti njezin grob, i da bi se njezin blagdan što 
svečanije slavio, svima onima koji, iskreno pokajani i ispovjeđeni, 
svake godine s poštovanjem, na blagdan iste djevice ili također u 
osmini blagdana, dolaze na grob ponizno moleći njezinu pomoć, 
mi, po milosrđu svemogućega Boga i uzdajući se u vlast njegovih 
apostola Petra i Pavla, milosrdno podjeljujemo oprost od jedne go- 
dine i četrdeset dana od naložene im pokore. 

Dano u Anagniu, 26. rujna, prve godine našega papinstva [1255]. 

Uvod 


»Dvije godine nakon njezina [Klarina] prijelaza, oko godišnjice 
njezina odlaska Gospodinu, sazvavši mnoštvo prelata i sav kler, bla- 
ženi Aleksandar, za kojega je Gospodin pridržao tu milost, održavši 
prethodno govor, s najvećom je svečanošću s poštovanjem upisao 
Klaru u popis svetaca, i svečano ustanovio u njezinu čast blagdan koji 
se ima slaviti u cijeloj Crkvi. A on sam ga je prvi, s cijelom Kurijom, 
proslavio osobitom svečanošću. A to se zbilo u katedrali u Anagniu, 
godine 1255. od Utjelovljenja Gospodnjega, prve godine papinstva 
gospodina Aleksandra.« 

Ovim riječima, kojima završava Legenda svete djevice Klare, zapo- 
činje posao oko njezina sastavljanja. Postupak sastavljanja Klarina ži- 
votopisa započeo je več na njezinu sprovodu kada je »biskup ostijski, 
uzevši za predmet svojega govora ono o ispraznosti nad ispraznosti- 
ma, u svojemu izvrsnom govoru hvalio ovu izvanrednu prezirateljicu 
ispraznosti« (LegKl 47). Isti taj biskup bio je sam kardinal Rajnald, 
budući papa Aleksandar IV, koji će po drugi put postati Klarinim 
životopiscem svojom bulom Clara claris praeclara , kojom cijeloj Crkvi 
obznanjuje proglašenje svetom Klare Asiške, koju je osobno pozna- 
vao i veoma cijenio. 

U srednjem vijeku u sklop cjelokupnoga postupka proglašenja ne- 
koga svetim spada i sastavljanje njegove legende, to jest službenoga 
teksta njegova životopisa. Većinom je taj dio posla preuzimao neki 
pisac koji je dobro poznavao sveca i njegova djela, dakle očevidac, 
ili netko tko je dobro proučio isprave postupka, sva svjedočanstva, 
razgovarao s očevicima i onda sastavio tekst po točno određenoj ha- 
giografskoj shemi. 

Upravo tako je postupio pisac Legende sv. Klare, koji nam je ostao 
nepoznat, premda je povijest autorstvo Legende pripisivala i sv. Bona- 
venturi i fra Tomi Celanskom. Danas je općenito prihvaćeno da bi pi- 
sac Legende mogao biti Toma Celanski, i to ne na temelju povijesnih 
dokaza, nego na temelju unutarnje kritike teksta. 1 


1 U tome smjeru ide i najnovija studija o Legendi sv. Klare: Marco Guida, Una leg- 
genda in cerca di autore. La Vita di santa Chiara d’Assisi. Studio delle fonti e sinossi inter- 
testuale, prefazione di Jacques Dalarun (»Subsidia Hagiographica« 90), Ed. Societe 
des Bollandistes, Bruxelles 2010. 

VI. ŽIVOTOPISI SV. KLARE 


Kako je pisac Legende sv. Klare pristupio njezinu sastavljanju, 
kaže on sam u pismu papi naručitelju Legende, Aleksandru IV »(...) 
nakon što [sam pregledao] Djela svete Klare (...), budući da nisam 
smatrao pouzdanim nastaviti dalje s onim nepotpunim podacima 
koje sam pročitao, uputio sam se k drugovima blaženoga Franje i 
samoj zajednici Kristovih djevica« (LegKl, Uvod). Pod Djelima (Ac- 
tus) svete Klare pisac podrazumijeva zasigurno Postupak proglašenja 
svetom, koji se održao u Svetom Damjanu od 24. do 29. studenoga 
1253. te Bulu proglašenja svetom, Clara claris praeclara Aleksandra 
IV Vjerojatno se pisac poslužio i već postojećim Franjinim životopisi- 
ma, možda i Legendom sv. Klare u stihu, koja je nastala između 1254. 
i 1255. Drugi izvor podataka o Klari bili su Franjini drugovi »prvoga 
časa«, koji su dobro poznavali Klaru i njezin odnos s Franjom, te 
njezine sestre iz Sv. Damjana, kao i laičke osobe koje su je poznavale 
prije ulaska u samostan. 

Shema koju je hagiograf slijedio bila je ona već postojeća i zadana 
za takvu vrstu književnosti: početak, obrada predmeta i završetak (to 
jest: rođenje, život, smrt i čudesa). Papa Inocent IV u svojoj buli Glo- 
riosus Deus, kojom nalaže pokretanje postupka, već je zacrtao shemu: 
Klarin život u očinskoj kući, obraćenje na redovnički život, život u 
samostanu i čudesa koja je Klara izvela za života i nakon smrti. Istu 
shemu slijedit će i Bula proglašenja svetom, kao i Legenda. 

Sastavljanje Legende smješta se između kolovoza/listopada 1255. 
i smrti Aleksandra IV 1261. godine. Vrijeme piščeva istraživanja, pri- 
kupljanja podataka i njihova sređivanja te sastavljanja teksta imalo je 
trajati poduže. To više što je papa piscu »više puta osobno naložio« 
da se prihvati toga posla i čak upotrijebio svoj »papinski autoritet« 
(LegKl, Uvod). Tako možemo zaključiti da konačno sastavljanje Le- 
gende valja smjestiti bliže 1261. negoli 1255. godini.2 

Cilj sastavljanja Legende objasnio je sam pisac riječima: »da čita- 
nje velikih djela ove djevice razveseljava djevice« (LegKl, Uvod). Cilj 
ovoga djela nije dakle povijesna rekonstrukcija osobe i njezine povi- 
jesti, nego je to tekst sastavljen na osnovi povijesnih podataka u svr- 
hu prenošenja vjerske poruke čitateljima, u ovome slučaju čitateljica- 
ma, »Siromašnim sestrama«. Legenda ima zabavnu i odgojnu ulogu. 
To je prije svega tekst za čitanje u blagovaonici za vrijeme obroka ili 
za vrijeme samostanske »rekreacije«. Hagiograf uvijek nastoji zabav- 
ljati. Međutim hagiografska djela, Legenda sv. Klare napose, i kada 
imaju crte naivnosti, nikada nisu djetinjasta. Iza tih događaja, koja 
naoko služe samo za nasmijavanje, uvijek se krije, manje ili više, vr- 


2 Kao potvrda toga može nam poslužiti činjenica da se u Legendi spominje »crkva 
svete Klare« (LegKl 52) o kojoj se pod tim naslovom može govoriti tek 1258-59. 

sna teologova »režija«, 3 kao što su također naoko nevažna ispuštanja 
više puta potaknuta ozbiljnim teološkim brigama. 4 

Ono što je nama danas od velike važnosti za razumijevanje nekog 
hagiografskog djela uopće, a Legende sv. Klare napose, jest činjeni- 
ca da su u prošlom stoljeću pronađene Isprave postupka za njezino 
proglašenje svetom. Uspoređujući ta dva izvora možemo vidjeti pi- 
ščevu nakanu i način na koji je on prerađivao prikupljene podatke. 
Tako Legenda nije više ni jedini niti glavni izvor za upoznavanje lika 
sv. Klare. Štoviše Legenda se mora čitati u svjetlu Postupka kako bi 
pred nama izronio potpuni Klarin lik: ne ikona daleke svetice, nego 
slika bliske sestre i majke, Franjine »bilj čiče« i čuvarice franjevačke 
baštine. 


Izvori: 

Legendu sv. djevice Klare Asiške s latinskog izvornika prevela Marija Tarzicija 
Cičmak prema: Legenda Latina sanctae Clarae virginis Assisiensis. Introdu- 
zione, testo restaurato, note e indici a cura di R Giovanni Boccali, ofm, e 
con traduzione italiana a fronte di E Marino Bigaroni, ofm (Pubblicazioni 
della biblioteca francescana Chiesa Nuova-Assisi, 11), Edizioni Porziunco- 
la, Assisi 2001. 


3 Usp. M. Bartoli, Chiara. Una doma tra silenzio e memoria , Edizioni San Paolo, 
Milano 2003, str. 35. 

4 Primjerice ispuštanje, zbog teoloških razloga, zgode s mačkicom, o kojoj govori 
PostKl 12,8, jer se mačka u srednjem vijeku smatrala »đavlovim prijateljem«. Ili o 
uvođenju jednog paraliturgijskog obreda (PostKl 14,8) od strane sv. Klare. Pisac je 
ispustio neke podatke također zbog mentaliteta ljudi, da ne sablazni čitatelje, kao 
primjerice Klarin san o Franjinoj dojci (PostKl 3,39), ili njezine spontane geste prema 
sestrama (PostKl 7,12), kao i želja da ide u misije u Maroko (PostKl 6,6). Posljednje 
i najvažnije ispuštanje odnosi se na potvrdu Klarina Pravila. Pisac to prešućuje, govo- 
reći samo općenito, znajući da to ne bi bilo po volji papi, naručitelju Legende, koji je 
zauzeo oprezno držanje prema jednom pravilu koje je sastavila (prvi put u povijesti 
Crkve) jedna žena. 


Vrhovnome svećeniku: 

Uvodno pismo u Legendu svete djevice Klare 


Ostarjelom svijetu kao da se zbog starosti pomutio vid vjere, 
zateturao hod ponašanja, izdala ga snaga muževnih djelaj štoviše, 
talogu vremena pridružio se talog poroka; kadli je Bog Covjeko- 
Ijubac, iz riznice svoje dobrote, podigao svježinu svetih redova, 
predvidjevši po njima i potporanj vjere i načelo za obnovu običaja. 
Usudio bih se, doista, nove oce, zajedno s njihovim istinskim sljed- 
benicima, nazvati svjetlilima svijeta, putokazima i učiteljima života: 
po njima je na zapadu svijeta svanula podnevna svjetlost da onaj 
kojijehodio u tami vidi svjetlost (usp. Iz 9,2). 

Nije dolikovalo da bez pomoći bude i slabiji spol kojega je, već 
po prirodi sklonijega strasti, ništa manja naslada vukla u grijeh, a 
nagonila ga je prilično veća krhkost. Stoga je milosrdni Bog (usp. 
Sir 2,13) podigao časnu djevicu Klaru, da u njoj zapali presjajnu 
svjetiljku (usp. Mt 5,15; Lk 15,8) za žene; a Ti si je, preblaženi Oče, 
postavivši na svijećnjak da svijetli svima u kući (usp. Mt 5,15), po- 
nukan snagom njezinih čudesa, upisao u popis svetaca. 5 Častimo 
Te kao oca ovih redova, priznajemo Te odgojiteljem, grlimo Te kao 
pokrovitelja, poštujemo Te kao gospodina: Tebe kojega, premda Te 
uvelike brine kormilo goleme lađe, ipak ne priječi da vodiš osobitu i 
uobičajenu brigu i o maloj lađici. 6 

Tako se Vašemu Gospodstvu svidjelo naložiti mojoj malenko- 
sti da, nakon što pregledam Djela 7 svete Klare, sastavim njezinu 
Legendu: 8 posao doduše što ga se moja književna nevještost pribo- 
javala, da mi Vaš papinski autoritet nije to više puta osobno naložio. 


5 Klaru je svetom proglasio papa Aleksandar IV u Anagniu 1255. Vidi LegKl 62. 

6 Pohvala papi odnosi se također na razdoblje prije njegova izbora za papu, ukoli- 
ko je od 1227. bio pokrovitelj Reda manje braće, a zatim, bulom Inocenta IV Cum 
dilectis filiis, od 17. 6. 1248, i damjanitkinja. Kao papa nastavio je i dalje vršiti službu 
pokrovitelja. Na to pisac misli kada kaže da vodi i veliku (Crkvu) i malu lađu (Red). 

7 Djela jesu: Postupak za njezino proglašenje svetom, koji se odvijao u Svetom Da- 
mjanu u Asizu od 24. do 29. 11. 1253, i Bula Clara Claris praeclara pape Aleksandra 
IV 

Značenje srednjovjekovnog izričaja legenda je: (službeni) tekst za čitanje. Legenda 
se čitala u samostanima u blagovaonici za vrijeme objeda ili za vrijeme samostanskih 
»rekreacija«. Služila je za izgradnju i razonodu redovnika. 

Stoga kad sam se spremao na izvršenje zapovijedi, budući da nisam 
smatrao pouzdanim nastaviti dalje s onim nepotpunim podacima 
koje sam pročitao, uputio sam se k drugovima blaženoga Franje i 
samoj zajednici Kristovih djevica, 9 često promišljajući u srcu ono: 
da su u stara vremena povijest mogli sastavljati samo očevici ili oni 
koji su primili podatke od očevidaca. Kada su me oni, velim, sa stra- 
hom kozjim (usp. Tob 6,22; 9,12) potpunije poučili prethodnoj isti- 
ni, prikupio sam neke činjenice, a mnoge ispustio, i onda ih obradio 
razumljivim stilom, 10 tako da čitanje velikih djela ove djevice razve- 
seljava djevice, 11 a da njihova neizobraženost ne naiđe, zbog igre 
riječi, na tamna mjesta. 

Zato neka muškarci slijede muževe, nove učenike utjelovlje- 
ne Riječi, žene neka nasljeduju Klaru, koja je utisnuti trag Majke 
Božje, 12 nova predvodnica žena. 

A budući da Vi, presveti Oče, imate potpunu vlast u ovim stva- 
rima nešto ispraviti, ispustiti ih dodati, tako se moja volja u svemu 
podlaže, slaže i želi Vaš sud. 13 

Gospodin Isus Krist dao Vam zdravlje sada i uvijeke. Amen. 


9 Dva su izvora kojima se pisac Legende služio: pisani i usmeni, to jest svjedočan- 
stva prve braće sv. Franje i Klarinih družica iz Svetog Damjana, kao i onih koji su je 
poznavali od djetinjstva. Od braće poznati su nam: Leon, Rufin, Anđeo, Juniper, 
Marko i Rajnald, a imena sestara možda su ista kao na Postupku. 

10 Uspoređujući Legendu i Postupak, primjećujemo u Legendi očite dodatke i očita 
ispuštanja. Važniji dodaci odnose se na sestru Janju i Klarino preminuće. Drugi su 
dodaci kraći, ali važni za upoznavanje Klarina značaja. Važna ispuštanja odnose se 
na sve ono što je pisac smatrao neprimjerenim: bilo zbog mentaliteta onoga doba, 
bilo zbog neprikladnosti za izgradnju čitateljica (djevojaka, žena i redovnica), bilo iz 
obzira prema papi, naručitelju Legende. 

11 To je svrha Legende: ne povijesna rekonstrukcija osobe ili događaja, nego vjerska 
poruka čitateljima. Legenda sadrži i elemente humora, ali uvijek u službi neke teo- 
loške istine i poruke. 

12 Ovaj prekrasan Klarin naziv sažetak je njezina života, od Franjine Forma vitae, 
prema kojoj je živjela marijanski trojstveni život (usp. PrH 6,3), preko njezinih pi- 
sama, sve do preminuća kada se presveta Marija nadvila nad njezino lice, tako da s. 
Benvenuta nije mogla razlikovati jedno od drugoga (PostKl 11,4). 

13 Možda je to imalo i praktičnu primjenu, budući da mnogi kodeksi sadrže neka 
ispuštanja ili izmjene. Vidi o tome Legenda Latina sanctae Clarae virginis Assisiensis, a 
cura di P Giovanni Boccali, ofm (Pubblicazioni della biblioteca francescana Chiesa 
Nuova-Assisi, 11), Edizioni Porziuncola, Assisi 2001, str. 54-74. 

Počinje Legenda svete djevice Klare. 

Njezino rođenje 

[I. POGL.] 

Njezino rođenje 

1. Divna žena [Klara], 
slavna po imenu i po kreposti slavna, 14 
rođena u gradu Asizu, 
od dosta slavna roda; 

najprije sugrađanka blaženoga Franje na zemlji, 
da potom s njime kraljuje u nebesima. 

Otac joj bijaše vitez, kao što i sav rod obaju roditelja bijaše viteš- 
koga podrijetla; kuća bijaše imućna i priličnih sredstava, prema pri- 
likama rodnoga joj kraja. 15 Njezina majka, imenom Flortulana, koja 
je imala u vrtu Crkve poroditi plodonosnu biljku, i sama obilovaše 
nemalo dobrim plodovima. 16 Iako 17 je naime bila vezana bračnom 


Igra riječi na temelju Klarina imena koje na latinskome znači: slavna, svijetla, sjaj- 
na, jasna, znamenita. Nalazimo je i u Buli proglašenja svetom, Clara Claris praeclara, 
koja je pohvala Klarinu imenu u svim njegovim značenjima. 

15 Prema Postupku ime Klarina oca jest Favarone, djeda Offreduccio i pradjeda 
Bemardino ili Bemardo (1,4; 16,1; 19,1). Isti izvor navodi da se Klarina kuća nalazila 
na trgu sv. Rufina ( 1,2) u Asizu i da je u obitelji bilo sedam vitezova (19,1). Legenda 
spominje rođake (9) i strica Monalda (26), vjerojatno glave ove obiteljske skupine. 
Pisac se ne zaustavlja na obiteljskim podacima jer piše europskom čitateljstvu ko- 
jemu to ne bi mnogo značilo. Ali naglašava ono što je svima važno: da je Klara plem- 
kinja (u sve četiri četvrtine loze) i sveta upravo stoga što je plemkinja. 

16 Značenje imena Hortulana (vrtlarica) poslužilo je piscu za igru riječi: vrtlarica, 
vrt, biljka, plod. 

17 U ovome iako ( quamvis ) krije se sva piščeva teologija žene: Hortulana je provo- 
dila pobožan život, iako je bila udata i morala misliti na obiteljske dužnosti. Kao da 
hoće reći da ženi u pravilu nije moguće živjeti potpunim kršćanskim životom, osim u 
staležu posvećenog djevičanstva. 

vezom, iako zauzeta obiteljskim brigama, ipak se, koliko joj je bilo 
moguće, posvećivaše činima pobožnosti i postojano nastojaše oko 
dobrih djela. Kad je, načinivši zavjet, s hodočasnicima išla preko 
mora i prošla mjesta koja je Bogočovjek posvetio svojim svetim 
stopama, na kraju se vratila ispunjena radošću. 18 Drugi put je išla 
svetome Mihaelu arkanđelu da se ondje pomoli, i s još većom po- 
božnosti pohodila je grobove apostola. 

2. Što još? Stablo se prepoznaje po plodu (usp. Mt 12,33; Lk 6,44) 
i stablo preporuča plod. Već je u korijenu prethodilo bogatstvo bo- 
žanskih darova, da bi na grančici uslijedilo obilje svetosti. Kad je 
najposlije ta žena bila trudna i već blizu poroda, dok je pred križem 
u crkvi žarko molila Raspetoga 19 da je sretno izbavi iz opasnosti 
poroda, začula je glas koji joj reče: »Ne boj se, ženo, jer ćeš zdrava 
roditi svjetlo koje će još više rasvijetliti ovaj svijet«. Kad se djevoj- 
čica rodila i preporađala u svetome krštenju, odredila je da se zove 
Klara, nadajući se da će se sjaj obećanoga svjetla, po dobroti božan- 
ske volje, na neki način ispuniti. 20 


[II. POGL.] 

Njezino ponašanje u roditeljskoj kući 

3. Kad je doskora mala Klara došla na svjetlo, dosta rano je, u 
tmini svijeta, započela sjati svjetlom te je od najnježnije dobi sinu- 
la čestitošću vladanja. Poučljivim srcem je najprije iz majčinih usta 
primila temelje vjere, 21 i po Duhu, koji ju je iznutra svejednako 


18 Riječ je o tradicionalnim hodočašćima XII. i XTTT . st. pokrenutima nakon 
križarskoga zamaha. S Hortulaninim naraštajem cijelo zapadno kršćanstvo prepušta 
se poletu skupnoga hodočašćenja. Bila su to duga i nepredvidiva putovanja, na koja 
se žena smjela odvažiti samo ako je mogla računati na društvo i na potporu ostalih 
žena. Hodočašćenja, kao i djela milosrđa, čini se, ukazuju na potrebu za slobodom, 
način su da se iziđe iz zatvorenosti plemićke domus (kuće). Napomena da se Hor- 
tulana »vratila ispunjena radošću« možda želi diskretno reći da je u Svetoj zemlji 
postala sigurna da će postati majkom. 

19 Hortulana se otkriva kao žena nove pobožnosti: ne obraća se nekome svecu, 
nego Raspelu. Možda je to plod njezina hodočašćenja u Svetu zemlju. To je srednjo- 
vjekovna kristocentrična čuvstvena pobožnost, osobito žena. 

20 »Postoji nadnaravna širina pogleda u ovoj Asižanki: ona za svoje dijete zamišlja 
težnje svjetskih razmjera. To je Hortulanino protuslovlje: biti majkom obitelji, vezana 
svojim obiteljskim obvezama i najveći dio svoga vremena zatvorena među skučenim zi- 
dovima muževe kuće, a ipak gajiti nade bez granica. Ime što ga je htjela dati svojoj kćeri 
(...) »Klara/Slavna«, sadrži spomen na ovaj glas i ovu Hortulaninu težnju bez granica« 
(M. Bartoli, Klara Asiska, Samostan sv. Klare i Laudato d.o.o., Zagreb 2009, str. 44). 

21 Osim vjerskih istina Klara je od majke, ah i drugih žena u kući, naučila mnogo 
više: kao odrasla voljela je i dobro razumjela govore učenih (LegKl 37), sama je bila 
učiteljicom i odgojiteljicom u samostanu (36), a njezina pisma odišu visokim stilom. 

rasplamsavao i oblikovao, ova uistinu prečista posuda očitovala 
se kao posuda milosti. Rado je pružala svoju ruku siromasima (usp. 
Izr 31,20) i od izobilja svoje kuće potpomagala je oskudicu (usp. 2 
Kor 8,14) mnogih. A da njezina žrtva bude Bogu milija, vlastitom 
je nježnom tijelu uskraćivala biranu hranu i potajno je slala po po- 
srednicima da okrijepi želudac siročadi (usp. Job 31,18). Tako je već 
od djetinjstva, kako je s njome rasla samilost, pokazivala samilosno 
srce, sažalna na bijedu bijednih. 

4. Nastojala je da joj sveta molitva bude prijateljicom, u kojoj 
je, češće poškropljena miomirisom (usp. 2 Kor 2,15), pomalo pro- 
vodila djevičanski život. Kako nije imala brojanica pomoću kojih bi 
molila Očenaš, svoje molitvice Gospodinu brojila je pomoću hrpice 
kamenčića. 22 Kad je dakle počela osjećati prve poticaje svete lju- 
bavi, smatrala je da treba prezreti nestalnu sliku svjetskoga blješta- 
vila i, poučena pomazanjem Duha, bezvrijednim je stvarima dala 
bezvrijednu cijenu. Naime ispod skupocjenih i mekušastih haljina 
(usp. Mt 11,8; Lk 7,25) nosila je sakriven mah pokornički pojas; 
dok je cvjetala izvana svijetu, iznutra je oblačila Krista (usp. Rim 
13,14; Gal 3, 27). 23 Najposlije, kad su je njezini htjeli odlično udati, 
nipošto nije pristala, nego je, pretvarajući se da će kasnije sklopiti 
zemaljski brak, 24 svoje djevičanstvo povjerila Gospodinu. Takvi su 
joj u roditeljskoj kući bih počeci kreposti, takve prvine duha (usp. 
Rim 8,23), takvi predznaci svetosti. Kolikim je obilovala pomastima, 
poput riznice mirisavih ulja, otkrivao je, premda bijaše zatvorena, 


Osim toga znala je ručni rad: veoma dobro presti i tkati »najfinija tkanja« (28) i 
sve poslove vezane uz tekstilnu umjetnost onoga vremena (vidi AA. W, Santa Chiara 
d’Assisi, Peruđa 1954: Tea E., II ricamo di Santa Chiara , str. 145-153). 

22 U perspektivi početnih riječi Legende »Divna žena, Klara, slavna po imenu i po 
kreposti slavna« i njezino se djetinjstvo promatra kao uzorak kreposti koji se predla- 
že za primjer redovnicama. Već kao djevojčica odlikuje se trima krepostima: milosr- 
đem, obavljanjem molitve i djevičanstvom. Biblijskim navodima pisac smješta Klaru 
u biblijski kontekst, kako su ga predlagali crkveni krugovi ženama srednjega vijeka. 

23 Ovdje je pisac ciljano preradio svjedočanstvo Ivana Venturina koji je na Postup- 
ku izjavio kako je Klara kod kuće »ispod ostale odjeće nosila košulju od bijelog eta- 
mina« (PostKl 20,4), te je tu priprostu haljinu sluškinje prekrojio u pokornički pojas, 
da prikaže kako je Klara već kao djevojčica živjela kreposti i način života koji će joj 
biti svojstven u samostanu. 

24 U srednjemu vijeku ženidba je bila pitanje koje se ticalo čitave obiteljske sku- 
pine, savez između dva plemena potvrđen razmjenom dobara: žena i miraz. Crkva 
se borila za drukčije poimanje ženidbe, to jest tražila je potpuni i slobodni pristanak 
od strane žene. U Italiji XIII. st. mladoj plemkinji, kakva je Klara, bilo je nemoguće 
izabrati životnoga druga, ah, zahvaljujući ishodu crkvenih ljudi, još je imala slobodu 
odbiti onoga koga joj predlažu. Klara još nikome nije bila obećana, što znači da je 
njezin otpor dugo trajao. Budući da nije stupila ni u koji postojeći samostan, zaklju- 
čujemo da je dugo tražila svoj životni put različit od onih koji su joj bili ponuđeni. 

njezin miris (usp. Iz 39,2; Pj 1,2). Budući da su je, a da o tome ništa 
nije znala, susjedi počeli na sva usta hvaliti i istiniti glas prokazivati 
njezina potajna djela, u narodu se od usta do usta proširio glas o 
njezinoj dobroti. 


[III. POGL.] 

Poznanstvo i prijateljstvo s blaženim Franjom 

5. Čuvši za slavno ime Franje, koji je kao novi čovjek (usp. 
Ef 4,24) novim krepostima obnovio u svijetu zaboravljeni put savr- 
šenstva, naskoro ga je poželjela čuti i vidjeti, 25 na što ju je potakao 
Otac duhova (usp. Heb 12,9), čije su prvine već oboje primili, prem- 
da na drugačiji način. Ni on, zadivljen glasom o tako miloj i čuvenoj 
djevojci, nije ništa manje čeznuo vidjeti nju i razgovarati s njome, ne 
bi li kako, sav hlepeći za plijenom i došavši opljačkati kraljevstvo svi- 
jeta, mogao istrgnuti opakom svijetu (usp. Gal 1,4) taj plemeniti plijen 
i prodati ga svome Gospodinu. Posjetio ju je, i ona njega još češće, 
uredivši vrijeme svojih posjeta tako da ono božansko nastojanje nit- 
ko ne može opaziti (usp. 1 Kor 2,14), niti postati predmetom javnoga 
prepričavanja. Naime djevojka je izlazila iz roditeljske kuće u pratnji 
jedne veoma pouzdane družice, često odlazeći na potajne sastanke 
s čovjekom Božjim (usp. 1 Sam 9,6.7; 2 Ljet 4, 25), 26 čije su joj se 
riječi činile vatrenima, a djela nadljudskima. Otac Franjo bodrio ju 
je da prezre svijet: razlažući živom riječi kako je bijedna nada ovoga 
svijeta i njegovo obličje varavo. Šaptao joj je u uši o slatkoći zaruka 
s Kristom, svjetujući je da biser djevičanske čistoće sačuva za onoga 
blaženoga Zaručnika koga je ljubav učovječila. 27 

6. Ćemu se više zadržavati? Na upornost presvetoga oca, koji je 
postupao mudro poput najvjernijega zaručnikova prijatelja, djevica 
nije dugo odgađala pristanak. Odmah joj se otvorilo duhovno mo- 


25 Novost Franjina poziva, koja je privukla Klaru, najbolje je opisao on sam u svojoj 
Oporuci: »Nitko mi ne pokazivaše što bih morao činiti, nego mi sam Svevišnji objavi 
da moram živjeti po načinu svetoga evanđelja« (Opor 16-17). Bila je to novost apo- 
stolskoga života. Susret s Franjom bio je za Klaru odlučujući, ali budući da, čini se, 
inicijativa potječe od nje, Klara već točno zna što hoće: upravo Franjin način života. 

26 Klara je češće posjećivala Franju, a ne obratno. Njoj je bilo lakše izići iz očinske 
kuće negoli njemu ući u nju. »Pouzdana družica« bila je Bona Guelfuccia Asiškog 
(PostKl 17,3). Franjo je dolazio u pratnji brata Filipa Dugog {isto). Klara pokazuje 
jak poduzetni duh. Ono čega su se oboje bojali nisu toliko zli jezici koliko »da je 
ne bi vidjela rodbina« (PostKl 17,3), jer je Klaru od Franjina načina života dijelio 
staleški jaz. 

27 Tema duhovnog zaručništva s Kristom i otajstvo Utjelovljenja bitno je obilježje 
Klarine duhovnosti, o čemu svjedoče napose njezina pisma. 

trenje vječnih radosti, pred promatranjem kojih će joj svijet postati 
bezvrijednim, za kojima će sva umirati od želje, i iz ljubavi prema 
kojima će čeznuti za uzvišenom svadbom. Zapaljena naime nebe- 
skim ognjem tako je s visoka prezrela slavu zemaljske ispraznosti 
da upravo ništa od odobravanja svijeta nije doticalo njezine osje- 
ćaje. Strahujući također pred dražestima tijela, već je namislila da 
neće upoznati ložnicu grijeha (usp. Mudr 3,13), želeći samo učiniti 
od svojega tijela hram Božji (usp. Iv 2,21; 1 Kor 3,16.17) i nastojeći 
krepošću zavrijediti svadbu velikoga Kralja. 

Otada se posve prepustila Franjinu naumu, smatrajući ga, na- 
kon Boga, vodičem na svome putu. 28 Duša joj je otada visjela o 
njegovim svetim poticajima i što god je on u razgovorima naviještao 
o dobrome Isusu, prihvaćala je vatrenim srcem. Nerado je već no- 
sila ures svjetovnoga nakita i gotovo je blatom smatrala sve što svijet 
odobrava, da bi mogla zadobiti Krista (usp. Fil 3,8). 


[IV. POGL.] 

Kako je, obrativši se po svetome Franji, 
prešla iz svijeta u redovnički život 

7. Odmah, da prašina svjetovnoga života ne bi uprljala zrcalo 
netaknuta duha, ih da joj zaraza svjetovnoga života ne bi uskisnula 
beskvasnu mladost, dobri otac se požurio izvesti Klaru iz mračnoga 
svijeta. 

Bijaše to pred svetkovinu Cvjetnice, kada je djevojka ražarena 
srca došla k čovjeku Božjem (usp. 1 Sam 9,6.7; 2 Ljet 4,25) raspitu- 
jući se o svome obraćenju, kada i kako ima postupiti. 29 Otac Franjo 
pozvao ju je da toga svečanoga dana dođe lijepo obučena i nakićena 
primiti palmu s ostalim mnoštvom naroda, a sljedeće noći, kad iziđe 
iz tabora (usp. Heb 13,13), neka svjetovnu radost preokrene u žalost 
(usp. Jak 4,9) nedjelje Muke. 30 


28 Franjo će to ostati za Klaru do kraja života, budući da će ona u svojoj Oporuci 
napisati za njega da je: »potporanj, poslije Boga jedina utjeha i utvrda« (OporKl 38). 

29 »Obraćenje« je ovdje shvaćeno kao prijelaz iz svjetovnoga života u Bogu posve- 
ćeni. Ne ulazeći u pitanje kronologije Klarina života, napominjemo samo da je 1211. 
Cvjetnica padala 27. III., a 1212. god. 18. III. Cvjetnica je možda izabrana stoga što 
su se žene u srednjemu vijeku toga dana naročito uređivale i pokazivale sav svoj sjaj 
(usp. Peter Brown, The Cult ofthe Saints: Its Rise and Function in Latin Christianitj , 
The Universitv of Chicago Press, Chicago 1982, str. 43). 

30 Đominicae Passionis: većinom se prevodi »Muke Gospodnje«, ali može biti i »ne- 
djelje Muke«, kako je preveo P Marino Bigaroni, ofm, uz Boccalievo kritičko izdanje 
Legende, str. 105. Riječ je naime o Cvjetnici koja ima dva liturgijska dijela: spomen 
na Isusov svečani ulazak u Jeruzalem i svečano pjevanje Muke. 

I tako, kad je došla nedjelja, djevojka je, savršeno blistajući blag- 
danskim sjajem među mnoštvom gospođa s ostalima ušla u crkvu. 31 
Tu se zbilo nešto dostojno predznaka: 32 kad su se ostali požurili 
primiti grane, Klara je za to vrijeme zbog sramežljivosti stajala nepo- 
mična na svome mjestu, stoga je veliki svećenik, sišavši niza stube, 
došao sve do nje i u ruke joj predao palmu. Sljedeće noći, pripre- 
mivši se izvršiti svečev nalog, s časnom pratnjom 33 poduzela je žu- 
đeni bijeg. Budući da nije htjela izići na uobičajena vrata, vlastitim 
rukama otkračunala je, snagom koja je nju samu začudila, druga 
vrata, koja su bila zakrčena teškim drvljem i kamenjem. 

8. Kad je dakle ostavila kuću, grad i rodbinu, 34 pohitjela je k 
Svetoj Mariji Porcijunkulskoj, gdje su braća, držeći svetu stražu 
ondje u Božjemu dvoru, dočekala djevicu Klaru sa svjetiljkama 
(usp. Mt 25,1.7). Odmah je ondje, odbacivši babilonsko smeće, 
predala svijetu otpusno pismo (usp. Pnz 24,1; Mt 5,31): ondje je, na- 
kon što su joj braća odrezala kosu, svukla raznolike urese. 35 

I nije dolikovalo da se negdje drugdje u večer vremena probudi 
red cvjetnoga djevičanstva, nego u dvoru one koja je prva i najdo- 
stojnija od svih bila majka i djevica. To je ono mjesto gdje je nova 
vojska siromaha, pod Franjinim vodstvom, sretno primila svoje po- 
četke, da bi se jasno vidjelo kako je Majka milosrđa oba reda poro- 
dila« svome svratištu (usp. Lk2,7). 


31 To jest katedralu svetoga Rufina, zaštitnika grada Asiza. 

32 Predznak: čin koji u biskupovoj osobi označava prisutnost Crkve u Harinoj odlu- 
ci. Biskup je Gvido II. (1204 -30.7. 1228), onaj isti koji je uzeo Franju pod zaštitu u 
parnici s ocem. Legenda ga ovdje naziva »veliki svećenik«. 

33 Pretpostavlja se da je »časna pratnja« bila s. Pacifika, prva Marina družica u 
Svetom Damjanu, no ona o tome ništa ne govori na Postupku. Bona, koja ju je uvijek 
pratila, provodila je tada korizmu u Rimu (PostH 17,5). »Časna pratnja« mogla bi 
biti i Franjina braća, a možda ju je pisac izmislio da očuva Harin dobar glas. 

34 Pitamo se kako je Mara uspjela pobjeći kroz gradska vrata koja su bila veoma 
pomno zaključana i cijelu noć čuvana. Tko je uredio da joj se otvore? Franjo? Biskup 
Gvido? Možda je biskupova palača imala neka posebna vrata na koja je izišla. Pre- 
ma jednom dokumentu iz 1212. kod »Porta di Maiano« izvodili su se neki radovi 
oko gradnje cisterne, pa možda prolaz nije bio nadgledan (usp. A. Rotzetter, Chia- 
ra d’Assisi. La prima francescana, Edizioni Biblioteca Francescana, Milano 1993, str. 
79s). 

35 Pisac ovdje iznosi činjenice kojih ne nalazimo u Postupku te događaj smješta u 
okvir evanđeoske prispodobe o mudrim djevicama (Mt 25,1,7). Zanimljivo je prešu- 
ćivanje Franjina imena u činu rezanja kose, za razliku od Postupka na kojemu ga više 
svjedoka spominje (12,4;16,6;17,5;18,3;20,6), što bismo mogli shvatiti kao odjek 
politike Aleksandra IV koji je htio i radio na tome da braća preuzmu brigu za klau- 
zume redovnice Reda sv. Damjana (Hugolinov red). Prisutnost braće u tako važnom 
Marinu događaju želi poručiti Redu manje braće kako ih od samoga početka veže ta 
obveza. Vidi C. Frugoni, Una solitudine abitata. Chiara d’Assisi, Laterza, Roma-Bari 
2006, str. 10-16. 

A kad je pred oltarom Blažene Marije ponizna službenica pri- 
mila znakove svete pokore, 36 i gotovo se pred ložnicom ove Dje- 
vice zaručila s Kristom, smjesta ju je sveti Franjo odveo k crkvi 
svetoga Pavla 37 da ostane na onome mjestu dok se Svevišnji ne 
pobrine za drugo. 


[V. POGL.] 

Kako je čvrstom ustrajnošću odoljela navalama rodbine 
i kako je došla k crkvi svetoga Damjana 

9. Ali kada je vijest doprla do njezinih rođaka, slomljena srca 
osudili su djevičin čin i odluku; i složivši se zajedno, pohitješe do 
mjesta 38 da pokušaju postići ono što ne mogu. Primijenili su surovo 
navaljivanje, otrovne savjete, laskava obećanja, uvjeravajući je da 
se okani takva priprosta života, koji niti dolikuje njezinu rodu niti 
ima primjera u onome kraju. 39 Ali ona, uhvativši se za oltarnik, otkri 
svoju ošišanu glavu, dokazavši da je ništa više neće otrgnuti od Kri- 
stove službe. 40 Srčanost joj je rasla pred sve većom silovitošću nje- 
zinih i ljubav, izazvana nepravdama, davala joj je snagu. Dok je tako 
kroz više dana podnosila prepreke na putu Gospodnjem, i njezini se 
suprotstavljah njezinoj svetoj odluci, srčanost joj nije klonula, žar joj 
nije oslabio, nego joj se srčanost, usred riječi i osjećaja mržnje, tako 
dugo obnavljala u nadi dok se rođaci nisu, pognuta čela, smirili. 


36 Ovim činom Klara nije postala redovnicom, nego pokornicom, kao što su Franjo 
i braća tada bili samo poenitentes. Oni su primili Klaru kao jednu od njih. O Klarinoj 
tonzuri vidi L. Padovese, La »tonsura« di Chiara: gesto di consacrazione o segno dipeni- 
tenza?, u Chiara, francescanesimo al femminile , prir. D. Covi i D. Dozzi, Roma 1992, 
str. 393-406. 

37 Bio je to samostan benediktinki, u Postupku nazvan »svetoga Pavla de Abbatis- 
sis« (12,4), smješten na Insula Romana, na ušću rijeka Tescio i Chiascio, 4 km zapad- 
no od Asiza, danas Bastiola. Bio je pod jurisdikcijom asiškoga biskupa. Opširnije u 
A. Fortini, Nuove notizie intomo a S. Chiara di Assisi, u AFH 46(1953)30-31. 

38 Mjesto je franjevački naziv za nastambe braće i sestara. U Legendi redovito ozna- 
čava samostan. Uvijek ga prevodimo tako, osim u LegKl 27, gdje smo ga preveli kao 
samostan. 

39 Otpor rođaka nije usmjeren protiv Klarina redovničkog poziva, nego protiv vi- 
litas, nasuprot nobilitas, to jest života nje kao služavke, bez miraza, u velikoj opatiji, 
nasuprot njezinu plemićkom podrijedu. Za obitelj je to bila velika ljaga, izdaja vlasti- 
ta podrijetla. Klara je skrivila što je izdala svoj plemićki stalež. 

40 Poveljom Inocenta III. iz 1201. samostan je uživao pravo utočišta, što je posluži- 
lo Klari u obrani od rođaka, koji bi, da su nasiljem oskvrnuli sveto mjesto (oltar), pali 
u izopćenje. Ošišana glava, sveta tonzura, znak je posvete Bogu; svima je bilo jasno 
da je Klara pod zaštitom Crkve. 

10. Nekoliko dana zatim preselila se k crkvi svetoga Anđela u 
Panzu; 41 kako joj se ondje duh nije posve smirio, napokon se, po sa- 
vjetu blaženoga Franje, odselila k crkvi svetoga Damjana. Ondje je, 
kad se sidrom srca učvrstila na sigurnome, nisu više kolebali valovi s 
obzirom na promjenu mjesta, nije više dvojila zbog njegove tjesnoće 
niti se žacala samoće. 

To je ona crkva oko čijega se popravka Franjo oznojio u čudesnoj 
revnosti, i čijem je svećeniku ponudio novac za popravak građevine. 
To je ona crkva u kojoj je, dok je Franjo molio, odjeknuo glas koji 
mu je dopro (usp. 2 Pt 1,17) s drveta križa: »Franjo, idi i popravi 
moju kuću koja je, kako vidiš, potpuno razrušena!« 42 

Djevica Klara zatvorila se u doživotni zatvor ovoga mjestanca 43 
iz ljubavi prema nebeskome Zaručniku. Tu je, sakrivajući se pred 
olujom svijeta, utamničila tijelo za cijeli život. U ovoj je kamenoj 
spilji, ugnijezdivši se, posrebrena golubica (usp. Pj 2,14; Ps 67,14; Jr 
48,28) rodila zajednicu Kristovih djevica, osnovala sveti samostan 
i započela Red siromašnih gospođa. Tu je na putu pokore gazila 
zemlju svojih udova, tu je sijala sjeme savršene pravednosti, tu je 
svojim načinom hoda utisnula stope onima koje će je slijediti. U 
ovom je tijesnom zatvorenom prostoru kroz četrdeset dvije godine 
bičevima stege razbijala alabastar svoga tijela, da bi se kuća Crkve 
napunila miomirisom pomasti (usp. Mk 14,3; Iv 12, 3). 44 

Kako je ovdje slavno živjela, otvoreno ćemo pripovijedati istom 
onda kada najprije ispripovjedimo koliko je i kakvih duša po njoj 
došlo Kristu. 


41 Klara napušta veliku bogatu opatiju te od tradicionalnog monaštva ulazi u isku- 
stvo, kako se pretpostavlja, pokornica koje su živjele kod crkvice sv. Anđela u Panzu, 
na istočnim obroncima Subasia. Klara tako ulazi u novi ženski redovnički pokret koji 
je pomalo zahvatio cijelu Europu XIII. st. O zajednici sv. Anđela u Panzu vidi M. 
Bartoli, Klara Asiška, cit., 74-76. 

42 Ovo je dio »ciklusa o Sv. Damjanu«, budući da govori o Franjinim počecima i o 
pozivu s Raspela. Klara je bila - i danas je se sve više takvom promatra - živa uspo- 
mena na početke Reda, ne samo kao čuvarica Svetoga Damjana, Raspela i drugih 
relikvija i uspomena nego, i nada sve, po svojemu životu molitve, siromaštva, poniz- 
nosti, bratstva, evanđeoske novosti. 

43 Legenda naziva Sveti Damjan locellus (mjestance). Za 50 osoba, koliko je sestara 
kasnije bilo, to je uistinu bilo tijesno mjesto koje se sastoji od 4 oveće i više manjih 
prostorija: u prizemlju crkva, kor, kuhinja i blagovaonica, na gornjem katu spavaoni- 
ca, bolnica i stepenište. Plan samostana donosi G. Boccali u Santa Chiara diAssisi. I 
primi documenti ujficiali. Lettera di annunzio della morte, Processo e Bolla di canonizza- 
zione, Edizioni Porziuncola, Assisi 2002, str. 340. 

44 Cijeli odlomak, nadahnut bulom proglašenja svetom, sažetak je onoga što je Kla- 
ra učinila za Crkvu. Prelijepa pohvala koja međutim veliča Klaru kao pokornicu i 
klauzurnu redovnicu, ne spominjući uopće njezine franjevačke značajke i doprinos 
redovničkom zakonodavstvu sastavljanjem vlastitoga Pravila. 

[VI. POGL.] 

Glas o njezinim krepostima posvuda se pročuo 

U kratkom se naime vremenu po obližnjim pokrajinama proširio 
glas o svetosti djevice Klare te su odasvud hrlile žene za miomirisom 
njezinih pomasti (usp. Pj 1,3). Djevice su hitjele za njezinim primje- 
rom sačuvati se takvima za Krista; udate su nastojale živjeti čistije; 
plemkinje i odličnice, prezrevši prostrane dvorove, sagradile su si 
tijesne samostane, držeći k tomu velikom čašću živjeti u pepelu i 
kostrijeti (usp. Mt 1 1,21; Lk 10,13) za Krista. 45 Ništa manje nije bila 
probuđena na borbe bez ljage (usp. Mudr 4,2) niti žestina mladića, 
izazvana junačkim primjerima slabijega spola da prezru zamamnosti 
tijela. Mnogi su se, napokon, vezani brakom, međusobnim spora- 
zumom obvezivali na zakon uzdržljivosti: muškarci uđoše u redove, 
a žene u samostane. 46 Majka je kćer, a kći majku pozivala Kristu; 
sestra je privlačila sestre, tetka nećakinje. 47 

Sve su gorljivim natjecanjem željele služiti Kristu. Sve su izabrale 
postati dionicama ovoga anđeoskog života koji se po Klari prosla- 
vio. Bezbrojne djevice, potaknute vijestima o Klari, kad im nije bilo 
moguće stupiti u klauzurni život, nastojale su u roditeljskim kućama 
redovnički živjeti bez pravila. Tolike je spasonosne mladice porodila 
djevica Klara svojim primjerima da se u njoj vidjelo ispunjeno ono 
proroštvo: Osamljena više djece ima negoli udata (usp. Iz 54, 1 ). 

[VII. POGL.] 

Kako se glas o njezinoj dobroti nadaleko raširio 

11. Međutim da se žila ovoga nebeskog blagoslova, koja je pro- 
vrela u Spoletskoj dolini, 48 ne bi ograničila na usko područje, tako 
se, po božanskoj providnosti, razvila u bujicu da rijeka i njezini prito- 
ci čine plodnim grad cijele Crkve (Ps 45,5 ) . Novost naime tolikih do- 
gađaja prolazila je po svijetu uzduž i poprijeko te je posvuda počela 
pridobivati duše za Krista. 

Klara je, ostajući zatvorena, počela sjati po čitavome svijetu i od- 
sijevala je presjajna po naslovima kreposti. Glas o njezinim kreposti- 


45 To bi se moglo odnositi na Janju Prašku iz god. 1234. 

46 Za oženjene predviđen je slučaj i u Franjinome (PPr 2,5), za muškarce, i u Klari- 
nome Pravilu (PrKl 2,5-6), za žene. O tome govori bula Grgura IX. Ad grande salutis 
emrdium, od 31. 1. 1233. (BF I, n. 85, str. 92s). 

47 Pisac smjera na Hortulanu, Klarinu majku, Janju i Beatricu, Klarine sestre te 
Balvinu i Amatu iz Coccorana, Klarine nećakinje. 

48 Spoletska dolina uključuje gradove: Spoleto, Ticvi, Montefalco, Foligno, Spello, 
Bevagnu, Asiz, sve do doline Tibera, podno Peruđe. 

ma napunjao je odaje odličnih gospođa, dotakao se palača kneginja 
i prodro u unutarnje sobe samih kraljica. Vrh plemstva prignuo se 
da slijedi njezine stope i svetom poniznošću izrodio se od ponosne 
krvi svojega roda. 49 Neke, dostojne braka s knezovima i kraljevima, 
potaknute viješću o Klari činile su tvrdu pokoru, a one koje su već 
bile udate za mogućnike nasljedovale su Klaru na svoj način. 50 

Bezbrojni gradovi uresili su se samostanima: 51 čak su se ravnica 
i gorje 52 ukrasili izgradnjom ovih nebeskih zdanja. Pod vodstvom 
presvete Klare u svijetu se povećalo njegovanje čistoće, a djevičan- 
ski Red je preporođen i iznesen na vidjelo. Danas Crkva sretno buja 
ovim blaženim cvjetovima koje je Klara rodila i traži da njima bude 
poduprta, govoreći: Podržite me cvijećem, okružite me jabukama, jer 
malaklem od ljubavi (Pj 2, 5). 

No već je vrijeme da se pero vrati zadanom predmetu, da se 
upozna kakav je bio njezin način življenja. 

[VIII. POGL.] 

Njezina sveta poniznost 

12. Ona, prvi kamen i plemeniti temelj svojega Reda, od samoga 
početka nastojala je postaviti zdanje svih kreposti na temelj svete 
poniznosti. Naime blaženome Franji obećala je svetu poslušnost, 
i od obećanoga ni na koji način nije skrenula. 53 Doista, tri godine 
nakon svojega obraćenja, otklonivši naslov i službu opatice, htjela 
je radije biti ponizno podložna nego predsjedati, i više ju je veselilo 
među Kristovim zaručnicama služiti nego biti služena. 54 Ali obve- 


49 Primjerice Helena Enselmini iz Padove (t 123 1 ) i Filipa Mareri (+1236). 

50 Udate i kraljevskoga roda: Elizabeta Ugarska (+1231), Salomeja Krakovska 
(tl268) i Kunigunda Ugarska (+1292). 

51 Primjerice: Vallis Glorie kod Spella, Monteluce kod Peruđe, Ćuti kod Todia, 
Monticello kod Firence i drugi. Oni su bili pod zaštitom kard. Hugolina već 1219, 
koji je za njih sastavio vlastite Konstitucije i nametnuo im Pravilo sv. Benedikta. 

52 Za Klarina života bilo ih je 75 u Italiji, a do kraja XIII. st. gotovo 200 (usp. 
A. Benvenuti, La fortuna del movimento damianita in Italia (sec. XIII), u »Chiara di 
Assisi - Atti del XX convegno internazionale - Assisi 15-17 ottobre 1992«, Spoleto 
1993, str. 57-106). 

53 Franjo je u Porcijunkuli, kao đakon, u ime Crkve posvetio Klaru, stoga je on viši 
odgovorni za Klaru i sestre: s druge strane, postoji karizmatska pripadnost Klare i 
sestara Redu manje braće (Jakov Vitrijski ih 1216. naziva Manjom braćom i Manjim 
sestrama). Klara će zauvijek ostati vjerna ovoj poslušnosti, kao i obliku života koji je 
primila od Franje usmeno i napismeno. Zato se ona naziva Franjinom biljčicom (PrH 
1,3; OporH 49; B1K1 6)), a Franju smatra saditeljem i pomoćnikom (OporH 48), 
stupom (OporH 38) i ocem (gotovo u svakom retku Oporuke, 2PJa 15; 3PJa 30). 

54 Tri godine nakon obraćenja, to jest, vjerojatnije, 1215. godine. Iste godine održan 
je naime IV lateranski sabor koji je zabranio nove oblike redovničkoga života, a sve 

zana od strane blaženoga Franje, napokon je prihvatila upravljanje 
gospođa, zbog čega joj se u srcu pojavila bojaznost, a ne bahatost, 
povećala se ne neovisnost, nego duh i djelo služenja. 

Koliko je se naime smatrala višom zbog nekakva privida časti, 
toliko se po vlastitome sudu smatrala nevrednijom, spremnijom 
na služenje i vrijednom većega prezira zbog iskazivanog poštova- 
nja. Nije zazirala upravo ni od jednoga služničkog čina, dotle da 
je veoma često vodom polijevala sestrama ruke, posluživala one 
koje su sjedile i za stolom one koje su blagovale. Veoma nerado 
bi nešto naređivala, nego bi sama to obavila, većma želeći sama 
učiniti negoli zapovijedati sestrama. Sama je prala stolice bolesni- 
ca, sama ih čistila onim svojim plemenitim duhom, ne gnušaju- 
ći se izmetina niti se grozeći zadaha. Veoma često bi [sestrama] 
poslužiteljicama, 55 po povratku izvana, prala noge i, opravši ih, 
poljubila. Jednom je prala noge jednoj od tih poslužiteljica i dok se 
prigibala da ih poljubi, ova, ne mogavši podnijeti toliku poniznost, 
povukla je nogu i njome udarila svoju gospođu u lice. Ali ona po- 
novno blago uzme poslužiteljičinu nogu i u samo stopalo joj utisne 
žarki cjelov. 


[IX. POGL.] 

O svetome i istinitome siromaštvu 

13. Sa siromaštvom u duhu, koje je istinska poniznost, poduda- 
ralo se siromaštvo u svim stvarima. Kao prvo, na početku svojega 
obraćenja rasprodala je očevinu koja joj je pripadala i, ne zadržavši 
sebi ništa od utrška, sve je razdala siromasima. 56 Otada je, ostavivši 


novonastale zajednice i pokreti imali su prihvatiti jedno od već postojećih pravila. 
Da bi zajednica sv. Damjana opstala, Franjo joj predlaže Benediktovo Pravilo, i sa- 
mim time naslov opatice za Klaru. Naslov opatice u srednjem vijeku imao je prizvuk 
feudalne gospođe, širokih ovlasti. Klara je htjela naslov koji bi odgovarao njezinu 
stvarnom položaju, naslov kakve nose službe kod Franjine braće: ministar, sluga. Ne 
radi se stoga o obrani vlastite kreposti, nego o obrani cjelokupnog uređenja zajednice 
koja bi mogla izgubiti svoj identitet. Pisac to ili nije shvatio ili je to preradio da Klaru 
pokaže monahinjama kao uzor poniznosti. 

55 Legenda ih naziva famulae nasuprot dominae. Klara ove sestre u Pravilu (2.3.9) 
naziva »sestre koje služe izvan samostana«. Veoma originalne pretpostavke o tome 
tko su bile te sestre poslužiteljice nalazimo kod C. Frugoni, U na solitudine abitata, 
cit., 115-119. Ona naime smatra da su se one bavile njegom bolesnika, možda i 
gubavaca. U svakome slučaju, Klara ih je, čini se, veoma voljela i cijenila njihovu 
službu. Inače bi ih dokinula. 

56 Postupak donosi točnije podatke o Klarinu činu razbaštinjenja ( 12,3; 13 , 11), što 
je bilo izvorom sukoba s rodbinom. Pisac prelazi preko toga napominjući općenito 
prodaju baštine kao visok stupanj Klarine odluke, to jest promjene srca. No radi se 
o najvažnijem događaju njezina života prema kojemu je ona dragovoljno promijenila 
svoj status plemkinje i postala jedna od one srednjovjekovne gradske sirotinje. 

svijet vani i obogativši se duhom iznutra, rasterećena trčala za Kri- 
stom bez kese (usp. Lk 22,35; 10,4). Uopće, toliko je ušla u savez sa 
svetim siromaštvom i toliko ga uzljubila 57 da nije htjela imati ništa 
osim Gospodina Isusa, i svojim kćerima nije dopuštala bilo što po- 
sjedovati. Držala je da se dragocjeni biser, koji je pribavila rasprodavši 
sve (usp. Mt 13,46), nipošto ne može posjedovati s ubitačnom bri- 
gom za vremenite stvari. 

U čestim razgovorima nastojala je da sestre shvate da će njihova 
zajednica biti Bogu ugodna onda kada bude bogata siromaštvom i 
da će trajno čvrsto stajati bude li uvijek utvrđena kulom najuzviše- 
nijega siromaštva (usp. 2 Kor 8,2). Poticala ih je da se u gnjezdašcu 
siromaštva suobliče siromašnome Kristu, kojega je Majka sirotica 
polegla malešnoga u tijesne jasle (usp. Lk 2, 7). 58 Ovim je naime 
osobitim podsjetnikom, kao nekom zlatnom ogrlicom, zakrila svoje 
grudi da joj prašina zemaljskih stvari ne prodre u unutrašnjost. 

14. Želeći napokon da joj Red bude ozakonjen naslovom siro- 
maštva, zatražila je od Inocenta III., blage uspomene, povlasticu 
siromaštva. Ovaj uzvišeni muž, čestitajući tolikoj djevičinoj gorlji- 
vosti, rekao je da je to jedinstvena odluka, budući da od Apostolske 
stolice nikada nije bila zatražena takva povlastica. I da se neuobi- 
čajenoj molbi nasmije neuobičajena milost, sam vrhovni svećenik 
je s velikim veseljem vlastoručno napisao prednacrt zamoljene po- 
vlastice. 59 

Gospodin papa Grgur, sretne uspomene, muž kako predostojan 
službe, tako također dostojan i poštovanja zbog zasluga, još više je 
volio ovu sveticu očinskom ljubavi. Kad joj je savjetovao da zbog 
prilika vremena i opasnosti svijeta pristane imati neke posjede koje 
je i sam darežljivo nudio, veoma snažna duha usprotivila se i ni na 
koji način nije prihvatila. Na to je prvosvećenik odvratio: »Ako se 
bojiš zbog zavjeta, mi te od zavjeta odrješujemo«. »Sveti Oče« - 


57 Zaručnički savez sa siromaštvom. Sličnu temu nalazimo u Sacrum commercium, 
kao i u PPr 6,6-7 i PrKl 8, 5-6, gdje se, međutim ne radi o zaručničkom sjedinjenju 
sa siromaštvom, nego o feudalnom savezu i podložnosti gospođi Siromaštini, koja je 
Kristova zaručnica. 

58 Klara je, kao i Franjo, uvijek uz Isusovo promatrala i Marijino siromaštvo. Ovo 
je uistinu franjevački redak u Legendi. Poniženje Sina Božjega, položenog u tijesne 
jasle, razlog je Franjina i Klarina siromaštva. 

59 Povjesničari još uvijek raspravljaju o ovome događaju, kao i o vjerodostojnosti 
Povlastice Inocenta III., čiji je tekst objavljen u nizu »Sources Chretiennes« 1985. 
Legenda u ovome slučaju ne upućuje nužno na neki pravni spis Inocenta III. Radi 
se o jednoj notula, bilješci, nacrtu bez ikakve pravne vrijednosti, sličnu usmenom 
odobrenju što ga je Franjo dobio od pape, koji je jamčio Klari da ne može ni od koga 
biti prisiljena primiti posjede. 


1896 


VI. ŽIVOTOPISI SV. KLARE 


reče - »ne želim nipošto nikada biti odriješena od nasljedovanja 
Krista!« 60 . 

Veoma veselo je primala ostatke milostinja i komadiće kruha 
koje bi milostinjari donijeli i, gotovo rastužena nad cijelim kruho- 
vima, veoma je klicala od radosti zbog komadića. Sto još? Trsila se 
najsavršenijim siromaštvom suobličiti se siromašnome Raspetom, 
da nijedna propadljiva stvar ne bi rastavila ljubiteljicu od Ljubljeno- 
ga, ih smetala na njezinu putu s Gospodinom. Dogodila su se, evo, 
dva čuda, koja je ova ljubiteljica siromaštva zavrijedila izvesti. 


[X. POGL.] 

Čudo umnoženja kruha 

1 5. Jednom, kad se već pojavila glad i stiglo vrijeme blagovanja, u 
samostanu se našao jedan jedini kruh. 61 Pozvavši djeliteljicu, svetica 
joj naloži da razdijeli kruh te jedan dio pošalje braći, 62 a drugi zadrži 
unutra za sestre. Od one zadržane polovice naredila je da izreže 
pedeset [kriška], prema broju gospođa, 63 i postavi ih na siromašni 
stol. Kad joj je pobožna kći 64 odgovorila: »Ovdje bi bila potrebna 
stara Kristova čudesa da se od tako maloga kruha dobije pedeset 
kriška«, majka odvrati i reče: »Bez brige, kćeri, učini što ti kažem«. 


60 To se zbilo 1228, kada je Grgur IX. došao u Asiz proglasiti Franju svetim. Papa 
zapravo predlaže Klari da prihvati forma vitae koju je on, kao kardinal Hugolin, 
sastavio i dodijelio samostanima koje je bio ustanovio ili zatekao u osnutku dok 
je još bio papinski legat u Toskani i Lombardiji. Time bi ona imala opozvati neka 
obilježja svoje zajednice, poglavito posvemašnje siromaštvo, ali i povezanost s Mi- 
noritskim redom. Klara je prihvatila njegovu forma vitae, ali je zatražila Povlasticu 
siromaštva da zaštiti osobitost Svetoga Damjana (usp. P Etzi, luridica Franciscana. 
Monografski prohodi poviješću zakonodavstva triju Franjevačkih redova, FIKM, Split 
2009, 177-180). Papa joj je udijelio Povlasticu iste godine, 17. rujna i u njoj kao da 
moli oproštenje: »snagom ovog spisa odobravamo da vas nitko ne može prisiliti da 
primite posjede« (PovSir 7). 

61 Ovaj događaj daje naslutiti teško životno stanje sestara, koje su dragovoljno 
izabrale potpuno siromaštvo kao neizvjesnost života i ovisnost o milostinji i milo- 
srđu drugih. 

62 Braća su stanovala pored samostana sv. Damjana i prije Klarina dolaska, jer je 
mjesto u osami i izvan grada. Stoga se Klara uvijek osjećala dijelom Franjina brat- 
stva. Braća su se duhovno i materijalno brinula za sestre. Legenda spominje brata 
Rajnalda, vjerojatno ispovjednika sestara (LegKl 44), i brata milostinjara (16). 

63 Toliko je bilo sestara u samostanu (PostKl 6,16). Dokument o punomoći sv. 
Klare dane Oportulu svjedoči o tome da je u samostanu već godine 1238. bilo 50 
sestara. 

64 Pobožna kći bila je s. Cecilija gospodina Gualtieria Cacciaguerra, jedna od prvih 
družica, VI. svjedokinja (PostKl 6,16). 

Kći se požurila izvršiti majčin nalog; majka se požurila upraviti 
pobožne uzdahe svome Kristu za kćeri. 65 Po božanskome daru ona 
mala količina povećala se u rukama one koja ju je lomila te je za 
svaku u samostanu proizišao obilat obrok. 


[XI. POGL.] 

Drugo čudo: božanski dar ulja 

16. Jednoga je dana 66 Kristovim službenicama sasvim ponestalo 
ulja, tako da ga nije bilo ni za začin bolesnicama. Gospođa Klara 
uzme jednu posudicu i, kao učiteljica poniznosti, svojim je rukama 
opere; praznu posudu postavi na stranu tako da je brat milostinjar 
može uzeti i pozove brata da ode pribaviti ulja. Odani brat je pohi- 
tio da pritekne u pomoć tolikoj bijedi i potrčao da uzme posudicu. 
Ali nije do onoga koji hoće ni do onoga koji trči, nego do Boga koji se 
smiluje (usp. Rim 9,16). 

Jer ona je posuda nađena puna samo po Božjem izlijevanju, bu- 
dući da je sveta Klara molitvom pretekla bratovu uslužnost, na utje- 
hu siromašnih kćeri. A spomenuti brat pak, kao da je bio pozvan 
bez razloga, promrmlja za sebe: »Ove su me žene dozvale da se sa 
mnom našale jer, evo, na, posuda je puna!«. 


[XII. POGL.] 

Mrtvljenje tijela 

17. O čudesnom mrtvljenju tijela možda bi bilo bolje šutjeti ne- 
goli govoriti, jer je činila takve stvari pred kojima bi zapanjenost 
onih koji o njima slušaju pobila istinitost tih stvari. To što je prostom 
tuničicom i jeftinim plaštem od neobrađene tkanine 67 nježno tije- 
lo 68 prije pokrivala negoli grijala, nije nešto silno. Niti se treba čuditi 
tome što uopće nije poznavala potrebu obuće. Nije bilo veliko ni to 


65 Na Postupku se ne spominje Klarina molitva. Pisac ju je morao umetnuti da 
događaju dadne vrijednost čuda. 

66 Jednoga dana: iz Postupka (1,15) znamo da se to zbilo ljeti, druge godine života u 
Svetom Damjanu, to jest 1212/13. 

67 Klara i sestre odijevale su se slično braći (PPr 2,11.15-17; PrKl 2,12.16-17). 
Odjeća je bila načinjena od neobrađene i oštre vune, tkanje koje se u narodu zvalo 
laizo. Vidi Postupak 2,4.5;3,4. 

68 Umanjenicu corpusculum radije sam prevela kao nježno tijelo negoli krhko ili sla- 
bašno tijelo, jer je Klara, unatoč bolestima, zadržala skladnost svoje tjelesne građe, o 
čemu nam svjedoči njezin sačuvani kostur. 

što je u svako vrijeme postila 69 niti što se služila bijednom posteljom 
bez perja. Budući da su joj u tim stvarima bile slične i ostale u njezi- 
noj klauzuri, možda ne zaslužuje posebne pohvale. 

Ali - kakva je to pogodba između djevičanskoga tijela i haljine 
od svinjske kože? Naime presveta djevica si je pribavila haljinu od 
svinjske kože koju je, okrenuvši prema tijelu čekinju od ošišane dla- 
ke, potajice nosila ispod tunike. Katkada je upotrebljavala grubu 
kostrijet ispletenu od čvoraste konjske strune, 70 koju je s ove i one 
strane pritegnula uz tijelo tvrdim konopčićima. Kad ju je jedna od 
kćeri zamolila da joj posudi ovu odjeću, obukavši je, podlegla je 
teškoj oštrini te je nakon tri dana to povratila brzinom većom no što 
je bila radost s kojom je prije tražila. 71 

Golo tlo i ponekad trsovo lozje imala je za postelju, a tvrdi [ko- 
mad] drveta pod glavom poslužio joj je namjesto jastuka. Ali tije- 
kom vremena, kad joj je tijelo oslabilo, prostrla si je rogožinu, a 
pod glavu si je milostivo dopustila malo slame. Kad je pak nakon 
tako stroga postupanja tijelo počela zahvaćati dugotrajna bolest, 72 
na zapovijed blaženoga Franje koristila se slamnjačom. 

18. Zatim u postovima je bila toliko stroga u svojoj uzdržljivosti 
da bi od mršave poputnine, koju je uzimala, jedva jedvice mogla 
tjelesno živjeti da je nije hranila druga snaga. Naime sve dok je bila 
zdrava, cijelu bi veliku četrdesetnicu i četrdesetnicu sv. Martina 73 
propostila o kruhu i vodi, samo bi u nedjelje, ako ga je bilo, okusila 
malo vina. I da se još diviš, slušatelju, onomu što ne možeš naslje- 
dovati: tri dana u tjednu, to jest ponedjeljkom, srijedom i petkom, 
u vrijeme onih četrdesetnica, nije ništa uzimala za jelo. Tako su se 
naizmjence jedan za drugim izmjenjivali dani oskudne okrepe i dani 
oštra mrtvljenja, te se bdjenje posvemašnjega gladovanja na neki 
način prekidalo na svetkovinu kruha i vode. Nije se čuditi da je ta- 


69 U svako vrijeme: to jest u svako liturgijsko vrijeme, kako je i propisala u Pravilu 
(PrKl 3,8). 

70 Ova kostrijet ili pokornički pojas čuva se kao relikvija u protosamostanu sv. Klare 
u Asizu. 

71 Bila je to s. Agneza Oportula Bernarda Asiškoga (PostKl 10,1). 

72 Njezina teška bolest započela je 1224/25. godine (PostKl 1,17). Teške pokore, 
dugi postovi, velike vrućine ljeti i velike hladnoće zimi, možda nedostatak higijene 
i skučenost prostora (spavaonica za zdrave velika je 13 X 5 m), sve je to pridonijelo 
razvoju bolesti kod Klare i sestara. Bilo je razdoblja kada je u samostanu znao biti 
velik broj bolesnih (LegKl 35). 

73 Velika četrdesetnica (korizma) četrdesetdnevna je priprava za Uskrs, a četrde- 
setnica sv. Martina (ili mala korizma) veliki je franjevački post koji počinje svetko- 
vinom Svih svetih (to jest nakon osmine, a to je oko blagdana sv. Martina) i traje 
do Božića. 

kva strogoća, provođena dugo vremena, podvrgla Klaru bolestima, 
da su joj se istrošile snage, da je oslabila tjelesna jakost. 

Stoga su veoma odane kćeri sažalijevale svetu majku i suzama 
oplakivale one »smrti« koje je dragovoljno podnosila. Napokon su 
blaženi Franjo i asiški biskup 74 zabranili svetoj Klari onaj poguban 
post triju dana, zapovjedivši joj da ne smije proći nijedan dan, a da 
ne pojede barem unču i pol kruha. 75 

Dok teško mučenje tijela obično rađa isto i u dušama, to se na 
Klari očitovalo posve drugačije. U svakom je naime svojemu mrtv- 
ljenju sačuvala svečani izgled i radosno lice tako te se činilo kao da 
tjelesne nevolje ili ne osjeća ili im se podsmijava. Iz toga se jasno 
može razabrati da se sveto veselje, kojim je obilovala iznutra, preli- 
jevalo izvana, budući da je ljubav srca ublaživala bičeve tijela. 


[XIII. POGL.] 

Obavljanje svete molitve 

19. Kako već uistinu bijaše mrtva puti, tako bijaše posve tuđa 
svijetu te joj duša neprestano bijaše obuzeta svetim molitvama i 
božanskim pohvalama. Veoma živu pozornost unutarnje želje već 
je uprla u Svjetlo i, kao ona koja se izdigla iznad kruga zemaljskih 
promjenjivosti, širom je rastvorila krilo pljuskovima milosti. Dugo 
bi vremena nakon povečerja molila sa sestrama, a potoci suza, kad 
bi provalili u nje, potakli bi i druge [na plač], A nakon što bi druge 
pošle k tvrdim ležajevima da zagriju iznemogle udove, ona je osta- 
jala budna i postojana u molitvi da, kad tvrdi san obuzme druge, 
kradom uhvati trag božanskoga šapta (usp. Job 4,12). 

Najčešće je, prostrta ničice na molitvu, zemlju natapala suzama 
i milovala poljupcima te se činilo da uvijek drži u rukama svojega 
Isusa na čije noge su tekle njezine suze i na koje je utiskivala cjelo- 
ve. Jednom, u dubokoj noći, dok je plakala, stao je pred nju anđeo 
tmina u liku crnoga dječačića i opomenuo je, govoreći: »Ne plači 
toliko jer ćeš oslijepiti!« Kad mu je smjesta odvratila: »Neće oslije- 
piti onaj tko gleda Boga!«, zbunjen je nestao. Iste noći, nakon ju- 
tarnje, dok je Klara bila u molitvi i kao obično natopljena potokom 
[suza], pristupio joj je himbeni savjetnik: »Ne plači toliko«, kazao 


74 Vjerojatno je to bilo prije 1219, jer je do te godine samostan bio pod jurisdikci- 
jom asiškoga biskupa, i prije Franjina odlaska u Egipat. Franjo je u nekoliko navrata 
posredovao da ublaži Klarine pokore, što pokazuje da su se u toj stvari (i samo u 
toj) Franjo i Klara razilazili zbog različita poimanja pokore. Pred kraj života Klara će 
biti razboritija prema sebi, kakva je uvijek bila prema sestrama (usp. PrKl 3,8-11; 
8,12-18). 

75 Unca i pol je manje od 50 g. 

je, »jer će ti se inače mozak rastvoriti i iscuriti kroz nos pa ćeš onda 
imati iskrivljen nos«. Na njezin hitri odgovor: »Ništa se ne iskrivlju- 
je onomu tko služi Gospodinu«, smjesta je utekavši iščeznuo. 

20. Koliku je preobrazbu stjecala u peći svoje žarke molitve, 
koliko joj je u onom uživanju postajala slatka božanska dobrota, 
dokazuju uobičajeni znakovi. Kad se naime sva radosna vraćala od 
svete molitve, donosila je s ognja Gospodnjeg žrtvenika (usp. Iz 6,6) 
žarke riječi koje su rasplamsavale također srca njezinih sestara. One 
su naime ostajale zadivljene što takva slatkoća izlazi iz njezinih usta 
i što joj lice izgleda sjajnije negoli obično. Sigurno je Bog u svojoj 
slatkoći pripravio siroti (usp. Ps 67,11) i svjetlo istinsko (usp. Iv 1,9), 
koje se očitovalo na tijelu, ispunilo je u molitvi njezin duh. 

Tako u svijetu nestalnom 
bijaše vezana vezom stalnom 
sa svojim Zaručnikom plemenitim, 
stalno uživajući u stvarima višnjim; 

tako je u točku promjenjivosti, 
poduprta nepromjenjivom kreposti, 
u glinenu posudu blago (usp. 2 Kor 4,7 ) slave zatvorivši, 
ostajala tijelom u nizinama, a duhom u visinama. 

Imala je običaj na jutarnju pretjecati najmlađe koje je šutke budila 
znakovima i pozivala ih na Pohvale. Često bi, dok su druge spavale, 
upalila svjetiljke. Često bi sama vlastitim rukama zvonila. 76 U njezinu 
samostanu, gdje je oštra opomena poticala lijenost na molitvu i službu 
Gospodnju, nije bilo mjesta mlakosti, nije bilo mjesta besposličenju. 


[XIV. POGL.] 

Čudesa njezinih molitava. 

Prvo: kako je čudesno nagnala Saracene u bijeg 

21. Zgodno je ovdje ispripovjediti kako istinom vjerodostojna, 
tako poštovanja predostojna čudesa njezine molitve. 77 

U onoj oluji koju je pod carem Friedrichom Crkva u različitim 
krajevima izdržavala Spoletska dolina veoma je često pila iz čaše 


76 To se zvono još uvijek čuva u Svetom Damjanu kao relikvija. 

77 Događaj spominje više sestara na Postupku, posebice s. Franciska; zbio se jed- 
noga petka ujutro u rujnu 1240. (PostKl 2,20; 3,18; 4,14; 9,2; 10,9; 12,8). Saraceni 
su bili plaćenička vojska cara Friedricha II., nastanjena u južnoj Italiji, posebice oko 
Nocere dei Pagani (Donja Nocera). 

gnjeva (usp. Iz 51,15; Otk 14,10). U njoj bijahu postrojeni bojni re- 
dovi naoružanih konjanika i poput pčela rojevi strijelaca da, po ca- 
revoj zapovijedi, opustoše utvrde i zauzmu gradove. Kad je jednom 
neprijateljski bijes nasrnuo na Asiz, grad Gospodinu osobito drag, 
i vojska se već primakla samim gradskim vratima, Saraceni - narod 
veoma opak, žedan krvi kršćana i spreman na svaku besramnu opa- 
činu - prodrli su kod Svetoga Damjana unutar mjesnih granica i, 
štoviše, u klaustar djevica. Od straha klonuše srca gospođa, glas im 
podrhtavao od užasa te odnesoše majci svoje jauke. Ona, neustra- 
šiva srca, naredila je da je, bolesnu, odvedu do vrata i postave pred 
neprijatelje, dok je pred njom išla srebrna škrinjica uokvirena bje- 
lokošću, u kojoj se velikom pobožnošću čuvalo Tijelo Svetoga nad 
svetima (usp. Izl 29,37). 

22. Kad se sva prostrla u molitvi, kazala je kroz suze Gospodi- 
nu svome, Kristu: »Zar pristaješ, Gospodine moj, da tvoje nedužne 
službenice, koje sam hranila tvojom ljubavlju, budu, evo, predane u 
ruke pogana? Molim te, Gospodine, čuvaj ove svoje sluškinje, koje 
ja sama po sebi u ovom odlučnom trenutku nisam kadra zaštititi!« 
Zamalo joj je iz pomirilista nove milosti do ušiju dopro kao glas (usp. 
Br 7,89) dječačića: »Ja ću vas uvijek čuvati!«. »Gospodine moj« - 
veli ona - »ako hoćeš, zakrili i ovaj grad 78 koji nas iz ljubavi prema 
tebi uzdržava.« A Krist Gospodin će njoj: »Pretrpjet će teške kuš- 
nje, ali će ga moja milost obraniti!«. 

Tada djevica, podigavši suzama obliveno lice, tješeći uplakane, 
reče: »Dječice moja, jamčim vam da nećete pretrpjeti nikakva zla, 
samo se pouzdajte u Krista!«. I nije trebalo dugo čekati. Smjesta je 
strah suzbio smionost onih pasa te brzo siđoše sa zidova na koje su 
se popeli, skršeni snagom [ove žene] koja moh. 79 

Onima koje su čule spomenuti glas smjesta je Klara živo zapovje- 
dila, rekavši: »Pazite, predrage kćeri, da, dok sam još u tijelu, ni na 
koji način nikome ne otkrijete onaj glas!« 80 . 


78 Klara, za razliku od Hortulane i njezina naraštaja, ne pripada pokretu velikih 
hodočašćenja, već ostaje zauvijek vezana uza svoj grad dijeleći s njime sudbinu. Op- 
širno o tome u M. Bartoli, Klara Asiška, cit., 199-201. 

79 Orantis sam prevela radije »žene koja moli« negoli »moliteljice« ili »one koja 
moli«, kako bi se naglasila bespomoćnost i krhkost, ali i jakost njezina spola. Slažem 
se s mišljenjem M. Bartolia da su ovi Saraceni možda bili manje krvoločni nego što ih 
Legenda prikazuje, i možda bi se povukli vidjevši žene u molitvi (M. Bartoli, Poverta, 
pače, preghiera u Forma Sororum 2003 /6/, 317). 

80 Bile su to s. Franciska (PostKl 9,2) i s. Iluminata, koja u vrijeme Postupka nije 
više bila živa (isto). Ovaj događaj kasnije je pridonio razvoju euharistijske duhovnosti 
u Redu sv. Klare. Događaj također svjedoči o tome kako je takva duhovnost već 
postojala u Svetom Damjanu, jer se Klara spontano obraća euharistijskome Isusu. 

[XV. POGL.] 

Drugo čudo: također za oslobođenje grada 

23. Drugom zgodom je Vital Averški, 81 čovjek slavohlepan i sr- 
čan u bojevima, upravio carsku vojsku kojom je zapovijedao protiv 
Asiza. Stoga je kraj ogolio od drveća, opustošio svu okolicu i tako 
se namjestio za opsadu grada. Tvrdio je prijetećim riječima da neće 
odande nikako odstupiti dok ne zaposjedne taj grad. 

I već je došlo dotle da se trebalo bojati predstojeće opasnosti. 
Kad je to čula Klara, služavka Kristova, silno je jecala te je pozvala 
k sebi sestre i rekla: »Predrage sestre, od ovoga grada svednevice 
primamo mnoga dobra; velik je grijeh ne priteknemo li mu u po- 
moć, kako možemo, sada kada je njemu potrebno«. Naložila je da 
se donese pepela i da sestre potpuno otkriju glavu. Najprije je svoju 
otkrivenu glavu posula s mnogo pepela, onda je stavila pepela na 
njihove glave. »Idite« - reče - »našemu Gospodinu i svim žarom 
zahtijevajte oslobođenje grada.« 82 

Čemu pripovijedati pojedinosti? Čemu ponavljati o djevičanskim 
suzama i silnim molitvama? Sljedećega jutra milosrdni Bog je j kuš- 
njom dao i sretan ishod (usp. 1 Kor 10,13): tako da se sva vojska ra- 
sula, a oholi čovjek je, protivno svojoj zakletvi, uzmaknuo i nije više 
uznemiravao onaj kraj. 83 Malo kasnije isti je ratni zapovjednik pao 
pod mačem. 


[XVI. POGL.] 

Snaga njezine molitve u obraćenju rođene sestre 

24. Doista, ne smije se zastrti šutnjom niti ona čudesna snaga 
njezine molitve, koja je u početku njezina obraćenja obratila Bogu 
jednu dušu i obraćenu obranila. 84 Imala je naime sestru mladenač- 


81 Vital Averški, to jest iz Averse u Kampaniji, koja je bila pod gospodstvom Friedri- 
cha II. Ovoga puta se nije radilo o navali zbog pljačke, nego o pravoj opsadi. Grad se 
imao predati. Događaj se zbio ljeti 1241. 

82 Klara i sestre nisu u neposrednoj opasnosti. Njezin pothvat potaknut je isključi- 
vo povezanošču s gradom. Po Klari molitva je također dužna plaća i za materijalnu 
pomoć što su je primale od grada. Najočitiji primjer one solidarnosti koja je spajala 
rekluze i grad. Samotnice su nerijetko izabirale stanovati pored mostova, gradskih 
vrata ih drugih opasnih mjesta, živeći od milostinje prolaznika i uživajući veliko po- 
vjerenje građana u njihov zagovor. 

83 Svake se godine grad Asiz spominje svojeg oslobođenja po Klarinoj molitvi za- 
vjetnom svetkovinom ( Fešta del voto) 22. lipnja. Uvelo ju je općinsko vijeće grada 
Asiza 26. V 1644. 

84 Veoma važan događaj za Klaru koji je potvrdio njezinu viziju vlastite budućno- 
sti: imati sestre. Pisac namjerno nije događaj umetnuo kronološkim redom, kako bi 

ke dobi, srodnicu i po tijelu i po kreposti čistoće. U želji za njezinim 
obraćenjem među prvim molitvama koje je svim srcem upućivala 
Bogu postojano je molila za ovo: kako su ona i sestra u svijetu bile 
jedno srce da tako sada, u službi Božjoj, budu jedna volja. Stoga 
je uporno molila Oca milosrđa (usp. 2 Kor 1,3) da bi sestri, koju je 
ostavila kod kuće, svijet obljutavio, a Bog postao sladak, i da bi je 
tako od nakane tjelesne svadbe odvratio k sjedinjenju svoje ljuba- 
vi, kako bi se zajedno s njome, u vječnome djevičanstvu, zaručila 
sa Zaručnikom slave. U objema naime bijaše usađena zadivljujuća 
uzajamna ljubav, koja je objema, premda različitim osjećajima, uči- 
nila novi rastanak 85 bolnim. 

Božansko veličanstvo odmah je udovoljilo te je izvrsnoj molite- 
ljici što prije obilato darovalo onaj prvi dar koji je osobito tražila i 
koji je Bogu većma bilo drago udijeliti. Naime šesnaest dana nakon 
Klarina obraćenja Janja, 86 nadahnuta božanskim Duhom, požurila 
se k sestri i, otkrivši joj tajnu svoje odluke, rekla je da hoće posvema 
služiti Bogu. Ona, zagrlivši je radosno, reče: »Bogu zahvaljujem, 
preslatka sestrice, što me je, zabrinutu za tebe, uslišao«. 

25. Čudesno obraćenje popratila je prilično čudesna obrana. 
Dok su naime sretne sestre kod crkve svetoga Anđela u Panzu pria- 
njale uz Kristove stope, i ona, koja je prema Gospodinu više osje- 
ćala, poučavala svoju novakinju i rođenu sestru, podigla se protiv 
mladih djevojaka nova navala rođaka. 

Naime kada su čuli da je Janja prebjegla Klari, sljedećega dana 
dohrlilo je dvanaest muževa do onoga mjesta; raspaljeni bijesom i 
sakrivajući izvana pakosni naum hinili su miroljubiv posjet. I odmah 
se obratiše Janji - jer su o Klari već prije izgubili nadu - i rekoše: 
»Zašto si došla na ovo mjesto? Požuri se što prije s nama vratiti 
kući!«. Kad je odgovorila da se neće rastati od svoje sestre Klare, 
nasrnuo je na nju jedan vitez okrutna srca i, ne štedeći udarce pesni- 


izbjegao očito naglašavanje porasta sukoba s obitelji, nego ga radije smješta u srce 
Legende gdje govori o djelotvornosti Klarine molitve, unoseći također elemente hu- 
mora. 

85 Pisac daje naslutiti da je Janja često posjećivala Klaru u Svetom Anđelu, te je 
svaki rastanak objema donosio novu bol. Neki talijanski kodeksi kažu da je Janja 
»svaki dan išla Klari i ostajala s njome«, a Klara ju je poučavala. Klara joj je vjerojatno 
govorila ono isto što je i Franjo govorio njoj na tajnim sastancima (LegKl 5-6). 

86 Predaja govori da se prije ovoga događaja zvala Katarina, što bi također mogao 
biti plod majčinih hodočašćenja na Istok, budući da su se hodočasnici iskrcavali u 
egipatskom pristaništu Damietti, odakle su preko Sinaja i Gaze nastavljali put pre- 
ma Jeruzalemu. Na Sinaju se nalazi glasoviti samostan sv. Katarine. Isti hodočasnici 
raširili su pobožnost prema aleksandrijskoj mučenici (usp. C. A. Lainati, Sveta Klara 
Asiška in življenjepisni podatki o sv. NežiAsiški, Ognjišče, Maribor 1993, 126). 

čama i nogama, pokušao ju je odvući za kosu, dok su je drugi gurali 
i podigli na svoje ruke. 

Na to djevojče, kao da su je pograbili lavovi i ugrabili iz Gospo- 
dinovih ruku, poviče: »Pomozi mi, draga sestrice, i ne daj da me 
odnesu od Krista Gospodina!«. Dok su dakle okrutni razbojnici vu- 
kli niza strminu brda 87 mladu djevojku, koja se odupirala, poderali 
joj odjeću i put posuli iščupanim vlasima, Klara je sa suzama, pro- 
strijevši se na molitvu, prosila da sestri bude udijeljena postojanost 
odluke te da božanska snaga nadvlada silovitost ljudi. 

26. Smjesta se, uistinu, pričinilo kao da joj se tijelo, koje je 
ležalo, tolikom težinom zabilo u zemlju da je više ljudi, uprijevši 
sve svoje snage, nikako nije moglo prenijeti preko jednoga poto- 
čića. 88 Dotrčaše s polja i vinograda još neki, nastojeći pružiti im 
pomoć, ali nikako nisu mogli podići ono tijelo sa zemlje. A kad su 
u svome poduhvatu malaksali, uzdizali su čudo šaleći se: »Cijelu 
noć jela je olovo, stoga nije čudno da je teška!«. K tomu joj je još 
gospodin Monaldo, njezin stric, zahvaćen velikim bijesom, htio 
zadati smrtni udarac pesnicom, ali mu je ruku, koju je podigao, 
najednom spopala strahovita bol; i dugo još vremena ruku mu je 
mučila ljuta bol. 

I evo, nakon dugotrajne borbe stiže Klara do onoga mjesta i za- 
moli rođake da odustanu od toga sukoba, a Janju, koja leži polumr- 
tva, neka prepuste njezinoj brizi. Kad su se oni udaljili s gorčinom 
u duši zbog neobavljena posla, Janja je veselo ustala i, već radosna 
zbog (usp. Dj 5,41) Kristova križa za koji je izborila ovu prvu bitku, 
predala se zauvijek božanskoj službi. 

Onda joj je blaženi Franjo isto tako načinio tonzuru svojom ru- 
kom i zajedno sa sestrom poučavao na putu Gospodnjem (usp. Sir 
5, 12). 89 

Ali jer kratak govor ne bi mogao opisati uzvišenu savršenost nje- 
zina života, neka se usmjeri na Klaru. 


87 Strmina brda: Sv. Anđeo u Panzu smješten je na početku strmog obronka sv. 
Rufina, niže samotišta Carceri. 

88 Potočić koji se spominje jest onaj koji se spušta - danas bez vode - od samotišta 
Carceri; Sv. Anđeo u Panzu na desnoj je obali, pedesetak metar dalje. 

89 Franjo, laik, ponovio je neuobičajeni čin tonzure i vodi duhovnu brigu o se- 
strama. Poznata Ploča Maestra di S. Chiara iz 1283. prikazuje kako Janja polaže 
zavjete u ruke Klare, opatice; to je pomonašenje događaja u kojemu Klara i Janja 
u stvarnosti nisu bile redovnice, nego pokornice koje su krenule za Franjinim na- 
činom života. 

[XVII. POGL.] 

Treće čudo: izgon zloduha 

27. Ne čudi ako je Klarina molitva bila moćna protiv zloće ljudi, 
kad je raspaljivala i zloduhe. Neka pobožna žena, naime iz pizanske 
biskupije, jednom je došla u samostan zahvaliti Bogu i svetoj Klari 
za to što je po njezinim zaslugama bila oslobođena od pet zloduha. 
Zlodusi su naime priznali kad su bili istjerivani da su ih spalile upra- 
vo molitve svete Klare i protjerale iz zaposjednutog utočišta. 90 

Nije bez razloga gospodin papa Grgur imao izvanredno pouzda- 
nje u molitve ove svetice jer je kušao njihovu djelotvornu snagu. Ce- 
sto je, doista, smjerni molitelj, bilo dok je bio ostijskim biskupom, 
bilo nakon što je uzdignut na apostolski vrh, kad bi iskrsnula nova 
poteškoća, što je prirodno, pismom zatražio od iste djevice zagovor 
i osjetio pomoć. 91 Stvar, uistinu, kako odlična po poniznosti, tako 
dostojna da se svom revnošću nasljeduje: kada Kristov namjesnik 
vruće moli Kristovu službenicu za pomoć i preporuča se njezinim 
krepostima. Znao je jamačno što može ljubav i kako se pred čistim 
djevicama pruža slobodan pristup do vijeća Veličanstva. 

Ako naime Kralj nebesa samoga sebe ustupa onima koji ga žar- 
ko ljube, a što neće udijeliti, ako je korisno, onima koji ga pobož- 
no mole? 


[XVIII. POGL.] 

O njezinoj osobitoj pobožnosti prema Oltarskom Sakramentu 

28. Kolika je bila strastvena pobožnost blažene Klare prema Ol- 
tarskom Sakramentu, pokazuju učinci. U onoj naime teškoj bolesti 
koja ju je prikovala uz krevet tražila je da je se pridigne i podu- 
pre prikladnim potpornjima; sjedeći tako prela bi niti za najfinija 
tkanja, 92 od kojih je načinila preko pedeset pari tjelesnika koje je, 
zatvorene u svilene ili grimizne torbice, 93 namjenjivala raznim cr- 


90 Prema Postupku (4,20;7, 14) to se zbilo 4 godine prije Klarine smrti. 

91 Prisutnost kard. Hugolina, kasnije pape Grgura IX., u Klarinu životu veoma je 
posvjedočena: Legenda spominje njegov posjet Svetom Damjanu (14), a sačuvana 
su nam i dva njegova pisma: jedno je pisao kao kardinal, Ab illa hora (prije 1219), 
drugo kao papa, Deus Pater te Privilegiutn paupertatis od 17. IX. 1228. 

92 Zaključujemo da su sestre stekle tehničku vještinu kad su bile u stanju izrađivati 
platna i različite tkanine. U Postupku se spominju lanene, svilene, poluvunene tkani- 
ne i pliš (grimiz) (2,12;6,14;3,4). Znale su također obrađivati vunu, kao i sve žene 
onoga vremena. 

93 U srednjem vijeku tjelesnici (korporali) nosili su se na oltar u prikladnoj torbici, 
izrađenoj od svile ili purpura (vidi I. Šaško, Liturgijski simbolički govor. Glas Koncila, 

kvarna 94 asiške ravni i gorskih krajeva. A kada je imala primiti Gos- 
podinovo tijelo, najprije bi se natopila vrelim suzama i, pristupivši 
s drhtanjem, bojala se Sakrivenoga ništa manje negoli onoga koji 
upravlja nebom i zemljom. 


[XIX. POGL.] 

Jedna doista čudesna utjeha 
koju joj je Gospodin udijelio u bolesti 

29. Upravo kako se u bolesti pamćenjem opominjala svojega 
Krista (usp. Tuž 3,20), tako je i Krist nju pohađao u njezinim patnja- 
ma. U ono vrijeme na Božić, 95 kada svijet s anđelima zanosno kliče 
rođenome Djetešcu, sve su gospođe otišle u oratorij na jutarnju, a 
majku, pritisnutu bolima, ostaviše samu. 

Kad je počela razmišljati o malešnome Isusu i veoma se žalostila 
što ne može sudjelovati u njegovim pohvalama, uzdahnuvši reče: 
»Pogledaj, Gospodine Bože, kako sam ti sama ostavljena na ovome 
mjestu!« 

I gle, iznenada joj je u ušima počelo odzvanjati ono divno sugla- 
sje koje se odvijalo u crkvi svetoga Franje. 96 Slušala je psalmodijsko 
klicanje braće, pratila skladnost pjevača, čak je uhvatila zvuk orgu- 
lja. Udaljenost mjesta nikako ne bijaše takva da bi se ono moglo čuti 
na ljudski način, nego je ona svečanost ih na božanski način doprla 
do nje, ih joj je sluh bio izoštren iznad ljudskih mogućnosti. Ono 
što je doista nadmašilo ovo viđenje jest to da je bila dostojna vidjeti 
same Gospodinove jaslice. 97 


Zagreb 2005, str. 425). Zato Legenda kaže »pedeset pari«, to jest 50 tjelesnika s 
njihovim torbicama. U Svetom Damjanu živjelo se siromašno, čak oskudno, ali je za 
Presveti Sakrament sve bilo najskupocjenije i izrađeno najvećom mogućom umješ- 
nošću i s ljubavlju. 

94 Sestre su radile poslove više negoli se traži od plemkinja, dakle kao i sve radnice 
u tekstilnoj proizvodnji koja se počela razvijati u XII. i XIII. st. Međutim one su radi- 
le da bi poklanjale siromašnim crkvama, kako bi se Presveto Tijelo čuvalo dostojno. 
Nisu od svojega rada stvarale trgovinu. To se naziva paradoksom Svetog Damjana: 
raditi besplatno i živjeti od prošnje i milostinje. Pisac možda nije shvatio pravo zna- 
čenje Klarina rada, tako da je sve to stavio u sklop euharistijske pobožnosti. 

95 Božično viđenje zbilo se u noći 24/25. prosinca 1252, na posljednji Klarin Božić 
(PostKl3,30;7,9). 

96 Crkva sv. Franje - sada bazilika - nalazi se na krajnjem sjeverozapadu Asiza, dok 
je Sveti Damjan na drugoj, jugoistočnoj strani, izvan grada, 2 km zračne udaljenosti 
od nje. Obje zgrade ne mogu se međusobno vidjeti zbog brežuljka koji ih dijeli. U 
crkvi sv. Franje nalazi se od 1230. Franjino tijelo. 

97 Pisac se poslužio svjedočanstvima s Postupka (3,30;7,9), ali je umetnuo po- 
jedinosti koje imaju naglasiti nadnaravni značaj događaja. Kasnije će to preuzeti i 

Kad su ujutro kćeri došle k njoj, blažena Klara im je rekla: »Neka 
je blagoslovljen Gospodin Isus Krist koji me nije ostavio kada ste 
me bile vi ostavile. Naime po milosti Kristovoj čula sam cijelu onu 
svečanost koju su noćas proslavili u crkvi svetoga Franje«. 


[XX. POGL.] 

O prežarkoj ljubavi prema Raspetome 

30. Oplakivanje muke Gospodnje priraslo joj je srcu; iz svetih 
rana je sad crpla smirnu gorkih osjećaja, sad sisala veoma slatke ra- 
dosti. Suza Krista patnika neodoljivo ju je opijala 98 i pamćenje joj je 
često predočivalo onoga kojega joj je ljubav duboko utisnula u srce. 

Poučavala je novakinje oplakivati Krista raspetoga i što je nau- 
čavala riječima, to je istovremeno pokazivala činima: često naime 
kada bi koju nasamo poticala na to, poplava suza pretjecala je riječi. 

Između dnevnih časova šestoga i devetoga obično je bivala obu- 
zeta većom svetom patnjom da bude žrtvovana sa žrtvovanim Gos- 
podinom. Tako ju je jednom, dok je u ćelijici molila deveti čas, đa- 
vao udario po čeljusti te joj se oko zakrvavilo, a obraz pomodrio." 
A da bi neprekidno napasala dušu slastima Raspetoga, češće je 
»preživala« 100 molitvu na čast Gospodinovih pet rana. 101 Naučila je 
časoslov na čast Križa, 102 kako ga je sastavio zaljubljenik Križa Fra- 
njo, i molila ga je posve sličnom strastvenošću. Ispod habita tijelo 

još proširiti Cvjetići (Cvjet 35) koji će upravo biti poticaj papi Piju XII. da breveom 
Clarius explendescit od 14. 2. 1958. proglasi Klaru zaštitnicom televizije, to jest svih 
djelatnika na području televizije. Zašto je Klara prenesena u Crkvu sv. Franje? Ja u 
tome vidim Harinu silnu želju da, upravo u vrijeme koje je puno neizvjesnosti za 
nju i njezinu zajednicu u iščekivanju potvrde Pravila (ona je već mjesecima u teš- 
kom zdravstvenom stanju), želi zajedno sa sv. Franjom (čiji se ostaci ondje čuvaju) i 
braćom proslaviti otajstvo koje je izvor njihova poziva te time naglasiti pripadnost i 
povezanost s Redom manje braće. 

98 Kod sv. Franje ne nalazimo izričaje opijenosti zbog oplakivanja Kristove muke 
niti »sisati iz svetih rana«. To su izričaji kristološke pobožnosti onoga vremena ko- 
joj je Klara naginjala. Iz tog sam razloga radije prevela »suza Krista patnika« negoli 
»plač«, jer mi se čini osječajnijim. 

99 Ovo se ne spominje u svjedočanstvima na Postupku pa zaključujemo da su sestre 
to piscu usmeno iznijele. 

100 »Napasanje« i »preživanje« možda nama danas neobično zvuči, ali za oce i 
srednjovjekovnu duhovnost to je najbolji opis onoga stupnja molitve koji se naziva 
meditatio. Za njih to nije bilo neko razumsko razglabanje, nego preživanje, žvakanje 
Riječi koja pomalo silazi u srce. Sv. Franjo i sv. Klara još pripadaju toj školi. 

101 Molitva na čast pet rana ne smatra se autentičnom, stoga nije uvrštena u FI. Vidi 
Z. Lazzeri, LOrazjone delle cinque piaghe recitata da S. Chiara, u AFH 16( 1923)246— 
249. 

102 To je Časoslov muke Gospodnje (ČMu): duhovni lanac od Franje do Klare. 

je opasivala malom kordom s trinaest privezanih kamenčića, tajnim 
podsjetnikom na Spasiteljeve rane. 103 


[XXI. POGL.] 

Jedna uspomena na Gospodinovu muku 

31. Bijaše to jednom na dan Presvete večere, na kojoj je Gospo- 
din ljubio svoje do kraja (usp. Iv 13,1). Pred večer, kako se približa- 
vala Gospodinova smrtna tjeskoba, Klara se, rastužena i žalosna, 
zatvorila u skrovitost ćelije. I dok je molitvom pratila Gospodina 
koji moli, i kad je duše žalosne sve do smrti (usp. Mt 26,38) kušala 
osjećaj njegove žalosti i, malo-pomalo, opijena sjećanjem na uhiće- 
nje i sva izrugivanja, spustila se na postelju. Cijelu je dakle onu noć 
i sljedeći dan ostala tako obuzeta, tako izvan sebe da se činilo kako 
je s Kristom razapeta, posve izvan osjetila, ne trepćući očima, uvijek 
pogledom usmjerena na jedno viđenje. 

Više puta joj se navraćala jedna pouzdana kći 104 da vidi ne treba 
li možda štogod i uvijek ju je nalazila u istome stanju. Ali kad se spu- 
stila noć na subotu, odana kći je zapalila svijeću i znakom, ne riječ- 
ju, podsjetila majku na zapovijed svetoga Franje. Svetac joj je naime 
zapovjedio da joj ne smije proći nijedan dan bez blagovanja. 105 

Dok je dakle stajala pored nje, Klara, kao da se odnekud vraća, 
izusti riječ: »Ćemu je potrebna svijeća? Zar nije dan?« »Majko« - 
reče ova - »prošla je noć i dan je minuo, i spustila se druga noć.« 
Klara će njoj: »Blagoslovljen bio ovaj san, predraga kćeri! Napokon 
mi je darovan jer odavna sam ga željela. Nego pazi da nikomu ne 
pripovijedaš o ovome snu dokle god budem živa u tijelu!« 


[XXII. POGL.] 

O različitim čudesima koja je učinila znakom i snagom križa 

32. Raspeti Ljubljeni uzvraćao je zaljubljenoj te se ona, koja je 
bila strastveno zapaljena tolikom ljubavlju prema otajstvu križa, 
snagom križa proslavila po znakovima (usp. Dj 2,22; 2 Kor 12,12) i 
čudesima. Kad bi naime bolesnike obilježila 106 znakom životvorno- 

103 Riječ je o nekoj pučkoj pobožnosti prema trpećem Kristu, koja časti 13 njegovih 
rana. 

104 Bila je to s. Filipa di messer Leonardo di Gislerio (PostKl 3,1.25). 

105 Čak ni Veliki petak, dan strogoga posta. 

106 Glagol applicat upućuje na to da je dodirnula bolesnike i na njima načinila (po- 
vukla) znak križa. 

ga križa, na čudesan način je odgonila bolesti od njih. Od mnogih 
slučajeva dotaknut ću se samo nekih. 

Blaženi Franjo poslao je gospođi Klari nekoga brata imenom 
Stjepana, koji je trpio od ludila, da nad njim načini znak presvetoga 
križa. Poznavao je naime njezinu veliku savršenost i cijenio u njoj 
veliku krepost. Na očevu zapovijed, poslušna kći ga je znamenovala 
i dopustila mu da malo odspava na mjestu gdje ona običavaše moli- 
ti. 107 A on, probudivši se nakon kratkoga sna, ustade zdrav i vrati se 
ocu oslobođen mahnitosti. 

33. Neki dječak 108 od tri godine, imenom Mattiolo, iz grada Spo- 
leta, ugurao je u svoj nos kamenčić. Nitko mu ga nije mogao izvući 
iz nosa, niti ga je dječak mogao ispuhati. Kako je bio u pogibelji, s 
velikom tjeskobom dovedoše ga gospođi Klari, i kad ga je zname- 
novala znakom križa, odmah je izbacio kamenčić i bio oslobođen. 

Dovedoše svetoj Božjoj službenici i jednoga drugog dječaka, iz 
Peruđe, koji je imao jedno oko potpuno prekrito mrenom. Ona, 
dotakavši dječakovo oko, utisne mu znak križa i reče: »Odvedite 
ga mojoj majci da ona nad njim ponovi znak križa«. Njezina maj- 
ka, hoću reći gospođa Hortulana, 109 slijedeći svoju biljčicu, ušla je 
nakon kćeri u redovništvo te je u zatvorenom vrtu (usp. Pj 4,12) s 
djevicama, kao udovica, služila Gospodinu. Primivši dakle od nje 
znak križa, dječakovo oko je, odmah očišćeno od mrene, vidjelo 
jasno i bistro. Klara je stoga tvrdila da je dječak oslobođen zaslugom 
njezine majke, a majka je breme hvale prebacila na kćer, izjavivši da 
je nedostojna tako velikoga čuda. 

34. Jedna od sestara, imenom Benvenuta, 110 gotovo je dvanaest 
godina podnosila pod rukom fistularnu ranu iz koje je na pet mjesta 
izlazio gnoj. Božja djevica Klara, ganuta samilošću prema njoj, upo- 


107 Možda je to bila neka ćelijica ili kolibica u vrtu, kao neko samotište u koje su se 
povlačile sestre. U samostanu nije bilo zasebnih ćelija, kako je to danas u samostani- 
ma klarisa, ali su zasigurno postojala mjesta za samoću: niše, zvonici, uglovi ili male 
špilje, kako je to posvjedočeno u nekim španjolskim samostanima. 

108 Prvo čudo u korist djeteta. Djeca su predmet Klarine osobite ljubavi za života i 
nakon njezine smrti; naime u čudesima post mortern djeca će imati povlašteno mjesto. 
Možda je to zbog pobožnosti prema Djetetu Isusu, ali i stoga što su djeca u društvu 
bila posve bespravna. 

109 Prema podacima iz Postupka možemo utvrditi Hortulaninu prisutnost u Svetom 
Damjanu između 1226. i 1238 (PostKl 6,12;1,5;4,11). Njezinoga naime imena nema 
na popisu sestara u dokumentu iz 1238 (Punomoć Oportulu). Čudo se imalo zbiti 
oko 1228-1230 (PostKl 4,1.11). 

110 S. Benvenuta od gospođe Diambre iz Asiza, XI. svjedokinja; ušla u samostan 
1224. (PostKl 11,2); čudo se zbilo u rujnu 1251. (PostKl 11,1). 

trijebila je onaj svoj osobiti melem spasonosnoga znaka. I odmah je 
na znak križa zadobila potpuno ozdravljenje višegodišnje rane. 

Druga iz broja sestara, imenom Amata, 111 bila je trinaest mjeseci 
mučena vodenom bolešću i povrh toga ležala je skrhana od groznice, 
kašlja i boli na jednoj strani. Gospođa Klara, ganuta samilošću nad 
njom, utekla se dokazu svoje plemenite vještine. Znamenovala ju je kri- 
žem u ime svojega Krista i smjesta joj se povratilo posvemašnje zdravlje. 

35. Jedna druga službenica Kristova, 112 rodom iz Peruđe, kroz 
dvije godine tako je izgubila glas da je jedva jedvice uspijevala obli- 
kovati razumljive riječi. Kad joj je u noći Uznesenja Naše Gospe 
bilo pokazano u viđenju da će je gospođa Klara osloboditi, željno je 
iščekivala dan. Čim je svanulo, požurila se k majci, žarko je zatražila 
znak križa i čim je znamenovana, glas joj se odmah povratio. 

Neka sestra imenom Kristijana, 113 podnoseći dugo vremena glu- 
hoću na jedno uho, pokušala je mnoge ljekarije protiv toga zla, ali 
uzalud. Gospođa Klara joj je nježno znamenovala glavu, dotakla 
uho i smjesta joj se obnovilo osjetilo sluha. 

U samostanu bijaše velik broj nemoćnih sestara, pogođenih raz- 
ličitim bolima. Klara je, po običaju, ušla ondje sa svojim uobičaje- 
nim lijekom i, načinivši pet puta znak križa, smjesta je podigla njih 
pet iz bolesti. 114 Iz ovih činjenica jasno se vidi da je u djevičinu srcu 
bilo zasađeno drvo Križa čiji listovi, dok plod krijepi dušu, pružaju 
lijek izvana. 115 


[XXIII. POGL] 

O svakodnevnom poučavanju sestara 

36. Jer bijaše doista učiteljicom neukih i na neki način na čelu 
djevojaka u palači velikoga Kralja, odgajala ih je takvim načinom 
postupanja i brinula se za njih s tolikom nježnom ljubavi da se to 
riječima ne može potpuno izreći. Na prvome mjestu učila ih je da 


111 S. Amata Martina iz Coccorana, ušla u samostan 1228, Klarina nećakinja 
(PostKl 4,1), IV svjedokinja na Postupku. 

112 To je s. Benvenuta iz Peruđe, druga svjedokinja; ušla je u samostan krajem rujna 
1211/12 (PostKl 2,1). 

113 S. Kristijana gospodina Kristijana od Parisse, peta svjedokinja; ušla u samostan 
1246/47 (PostKl 5,4). Čudo se zbilo u lipnju-srpnju 1252 (PostKl 5,1;3,17;4,10). 

114 Jedna od njih je prva svjedokinja s. Pacifika (PostKl 1,16), ostale nisu bile žive 
za vrijeme Postupka; bilo je to prije Klarine velike i duge bolesti ( 1224/25). 

115 Jedna od najdražih tema franjevačkih mistika XTTT . i XIV st. Vidi, primjerice, sv. 
Bonaventura, Stablo života (Symposion, Split 1994). 

odstrane iz prebivališta duha svaki šum, kako bi mogle uroniti u 
same Božje tajne. Učila ih je da ne budu više pod utjecajem ljubavi 
rođaka po tijelu i da zaborave očinski dom (usp. Ps 44, 1 1 ) kako bi se 
svidjele Kristu. Bodrila ih je da ne mare za zahtjeve krhkoga tijela, 
a tričarije puti da podvrgnu vlasti razuma. 116 Pokazivala im je kako 
lukavi neprijatelj postavlja skrivene zamke čistim dušama, i da svece 
napastuje na jedan, a one koji su svjetovni na drugačiji način. 117 

Stoga je napokon htjela da u određene sate rade vlastitim rukama 
(usp. 1 Kor 4,12), tako da se odmah, prema želji Utemeljitelja, po- 
novno zagriju vježbom molitve i, ostavivši mlakost nemara, ognjem 
svete ljubavi odbace hladnoću nepobožnosti. 

Nigdje nije bilo većeg čuvanja šutnje, 118 nigdje se nije tako viso- 
ko cijenila i ljepota i vrsnoća svake kreposti. Nije ondje raspušten 
govor odavao raspušteni duh, niti je lakoumnost riječi otkrivala la- 
koumnost osjećaja. Sama učiteljica naime, umjerena u riječima, u 
kratak govor sažimala je želje bogata duha. 


[XXIV. POGL.] 

Njezina živa želja da čuje riječ svete propovijedi 

37. Kćerima je, po svetim propovjednicima, pribavljala hranu 
Božje Riječi, 119 od koje je sebi izabrala ne manje vrijedan dio. Jer u 
slušanju svete propovijedi bila bi preplavljena tolikim zanosom, to- 
liko bi uživala u spominjanju svojega Isusa da je jednom, za vrijeme 
propovijedi brata Filipa iz Atrija, pokraj djevice Klare stajao neki 
prekrasni dječak i za vrijeme većega dijela propovijedi razveseljavao 
je svojim umiljavanjem. Ona [sestra] 120 koja je zavrijedila takvo što 


116 Učila ih je dakle kontemplativnom životu koji traži: slobodu razuma, slobodu 
srca i slobodu tijela. 

117 Te napasti su: težiti za boljim, propuštati činiti dobro, pomanjkanje radosti, 
preuveličavanje svakodnevnih neugodnosti. To udaljava dušu od čvrste, stvarne i 
uravnotežene pobožnosti. Ručni rad je lijek: oslobađa razum, razveseljava srce i čini 
korisnim tjelesne snage. 

118 Možda je to, kao i u IČel 28, veličanje šutnje propisane Hugolinovim Pravilom, 
koje je sestrama nalagalo posvemašnju šutnju. Ispuštanje ovoga retka u Legenda ver- 
sificata možda dokazuje da takva rigorozna šutnja nije više bila na snazi u Svetom 
Damjanu, to jest bila je evanđeoska, prema PrKl (5,1-4). 

119 Za odgoj sestara nije se brinula samo opatica (Klara) nego su tu i svećenici: 
kapelani, pohoditelji i drugi. Franjo se ovdje ne pojavljuje, no njegovu prisutnost 
nadomještaju njegova braća, neka manje, a neka više učena i duhovna. Klara se znala 
uvijek okoristiti. 

120 Bila je to s. Agneza gospodina Oportula Bernarda Asiškoga, X. svjedokinja; ona 
je na Postupku rekla da je to bilo »u tjednu nakon Vazma, kada se pjeva: Ego sum 
Pastor bonus«, to jest druge nedjelje po Uskrsu, 1232 (PostKl 10,8). 

vidjeti na svojoj majci iskusila je neizrecivu ljupkost u promatranju 
ove pojave. 

Premda nije bila književno obrazovana, ipak je uživala slušaju- 
ći način govora učenih, 121 smatrajući da se u kori krije badem ri- 
ječi, koju je ona veoma oštroumno izvlačila i veoma slatko uživala. 
Umjela je iz svake propovjednikove izreke izvući ono što je duši 
korisno: znajući da ubrati kadgod cvijet s oštroga trna nije manje 
razborito negoli jesti plod s plemenita stabla. 

Jednom, kada je gospodin papa Grgur zabranio da nijedan 
brat ne smije ići u samostane Siromašnih gospođa bez njegova 
dopuštenja, 122 bogoljubna majka, ražalostivši se što će sestre rje- 
đe imati hranu svetoga nauka, s uzdahom reče: »Neka nam onda 
oduzme svu braću, kad nam je oduzeo one koji su nas posluživah 
životnom hranom!«. I smjesta je svu braću poslala natrag ministru, 
ne hoteći imati milostinjare koji su pribavljah tjelesni kruh kad nije 
više imala milostinjare duhovnoga kruha. Kad je papa Grgur to čuo, 
odmah je prepustio onu zabranu u ruke generalnome ministru. 123 


[XXV. POGL.] 

Njezina velika ljubav prema sestrama 

38. Ah ova časna opatica nije ljubila samo duše svojih kćeri nego 
se, dapače, s osobitom pomnjom milosrdne ljubavi brinula o nji- 
hovim tijelima. Veoma često ih je naime za noćne studeni svojom 
rukom pokrivala dok su spavale i, kada bi opazila da nisu sposob- 
ne opsluživati zajedničku strogost, htjela je da se zadovolje blažim 
načinom ishrane. Ako bi koju uznemirivala napast, ako bi koju, što 
je prirodno, obuzela turobnost, pozvala bi je nasamo i plačući je 


121 Doslovno: »premda nije bila učena«; biti učen u srednjem vijeku značilo je po- 
znavati septem artes liberales, prije svega gramatiku, retoriku i dijalektiku. To sam sa- 
žela u »književno obrazovana«, što je u skladu s onim što se dalje kaže, da je naime 
rado slušala (i razumjela) govore učenih, ili učene govore, to jest govore na dobrom 
latinskom. Sjetimo se zgode kada je sestrama propovijedao Aleksandar iz Halesa, a 
brat Egidije ga prekinuo i nastavio. Učeni Englez zasigurno je govorio učeno, i to na 
latinskome. Usp. E Bargellini, Cvjetići sv. Klare, Symposion, Split 2008, str. 62-64 
(prema DictaB. AegidiiOrd. Minorum, Quaracchi 1905, n. 73). 

122 Ova zabrana proizlazi iz bule Quo elongati, od 28. IX. 1230, koja, među mno- 
gim važnim točkama, zahvaća u odnos Reda manje braće i Siromašnih gospođa; nai- 
me papa je htio Sveti Damjan potpuno uklopiti u svoj Red zatvorenih monahinja, što 
bi Svetom Damjanu oduzelo njegovu franjevačku izvornost. Zato se Klara pobunila 
protiv te zabrane, spremna na gladovanje, jer je voljela povezanost s Franjinom bra- 
ćom više negoli svagdašnji kruh. 

123 Tada je generalni ministar Reda bio Ivan Parenti (1227-32). Nije sačuvan spis 
kojim bi papa stvar predao u njegove ruke. 

tješila. Ponekad bi se prostrla ožalošćenima do nogu da majčin- 
skim milovanjima olakša težinu boli. Na ove izraze dobrote kćeri 
su, ne nezahvalne, uzvraćale svom svojom privrženošću. Budući da 
su opažale na majci izraz ljubavi, poštovale su u učiteljici službu 
pretpostavljene, u odgojiteljici slijedile pravilan hod 124 i u zaručnici 
Božjoj divile se svetosti u svim njezinim prijelazima. 


[XXVI. POGL.] 

Njezine bolesti i dugotrajna iznemoglost 

39. Četrdeset godina (usp. Ps 94,10) trčala je u trkalištu (usp. 1 
Kor 9,24) najuzvišenijega siromaštva (usp. 1 Kor 9,24), kad se, evo, 
već približila nagradi višnjega poziva (usp. Fil 3,14), kojoj su pretho- 
dila razna bolovanja. Budući da joj je tjelesna snaga prvih godina 125 
podlegla strogosti pokore, u posljednje vrijeme zahvatila ju je teška 
bolest, da bi se kao bolesna obogatila zaslugama patnja, kao što se, 
kao zdrava, obogatila zaslugama [dobrih] djela. Jer krepost se u bole- 
sti usavršava (usp. 2 Kor 12,9). Kako se njezina zadivljujuća krepost 
pročistila u bolesti, vidi se osobito po tome što se kroz dvadeset 
osam godina 126 neprestanog bolovanja nije čulo mrmljanje niti jadi- 
kovanje, nego je iz njezinih usta uvijek izlazio sveti razgovor, uvijek 
zahvaljivanje. 

Ah premda se činilo da se, onemoćala pod težinom bolesti, žuri 
svršetku, 127 svidjelo se Bogu, ipak, da odgodi njezinu smrt do tre- 
nutka kada će je Rimska crkva, čije je ona djelo i osobita kći, moći 
uzvisiti zaslužnim počastima. Dok se naime vrhovni svećenik s kar- 
dinalima zadržavao u Lionu, 128 mač silne boli probadao je duše se- 
stara kada su Klaru, više nego obično, stale mučiti boli. 


124 To jest ispravno vladanje. 

125 Prvih 12 godina redovničkoga života (vidi XII. pogl.). 

126 To jest od 1224/25; u PostKl kaže se 29 godina (14,1.2). 

127 U jednom trenutku sestre su doista mislile da je majci došao kraj; bilo je to oko 
blagdana sv. Martina (11. 11) 1252. (PostKl 9,10). 

128 Papa Inocent IV nalazio se u Lionu od prosinca 1244. do travnja 1251. da utek- 
ne srdžbi Friedricha II. Iz Liona je otišao u Genovu (rodni grad), Milano, Bolognu, 
Fano i Peruđu, gdje je već 5. XI. 1251. U osmini Uskrsa (27. IV 1253) dolazi u Asiz 
gdje će ostati do 6. X., ponedjeljka nakon svetkovine sv. Franje. U međuvremenu je 
posvetio crkvu sv. Franje (25. V 1253, u nedjelju prije Uzašašća) i pohodio Klaru. 
God. 1247. napisao je vlastite Konstitucije za Siromašne gospođe, na osnovi Franji- 
na, a ne Benediktova Pravila, ipak međutim tražeći da samostani imaju zajedničke 
posjede. To je, prije svega, Klari zadavalo muku. 

40. U međuvremenu je nekoj Kristovoj službenici, djevici posve- 
ćenoj Bogu u samostanu svetoga Pavla, Reda svetoga Benedikta, 
pokazano ovo viđenje: činilo joj se kao da zajedno sa svojim sestra- 
ma dvori u Svetome Damjanu bolesnu gospođu Klaru, a Klara da 
leži na skupocjenu ležaju. Međutim dok su plačući i sa suzama če- 
kale odlazak blažene Klare, neka krasna žena, koja se pojavila kod 
uzglavlja postelje, obrati se [njima] rasplakanima: »O kćeri - reče 
- ne oplakujte onu koja još ima živjeti: jer neće moći umrijeti dok 
ne dođe Gospodin sa svojim učenicima«. 129 

I gle, nakon malo vremena, Rimska kurija stigla je u Peruđu. 
A kada je Gospodin ostijski čuo da joj se bolest pogoršala, došao 
je što brže iz Peruđe da pohodi Kristovu zaručnicu, kojoj po služ- 
bi bijaše otac, po skrbi hranitelj, a po najčišćem osjećaju uvijek 
odani prijatelj. 130 Nahranio je bolesnicu sakramentom Tijela Gos- 
podnjega, i nahranio je ostale okrepom spasonosne propovijedi. 
Ona je sa suzama zaprosila Oca samo jedno: da u Kristovo ime 
smatra sebi povjerenima njezinu obitelj i obitelji ostalih Siromaš- 
nih gospođa. A nada sve ga je zamolila: da joj od gospodina pape 
i od kardinala isprosi potvrdu Povlastice siromaštva; budući da je 
bio vjerni pomoćnik Reda, kako je riječju obećao, tako je djelom 
ispunio. 131 

Kad je prošla godina dana, gospodin papa se s kardinalima pre- 
selio iz Peruđe u Asiz 132 da se već opisano viđenje o svetičinu prije- 
lazu može ostvariti. Vrhovni svećenik naime - s onu stranu ljudsko- 
ga, ah s ove strane Boga - predstavlja osobu samoga Gospodina, a 
gospoda kardinali u vojujućoj su Crkvi njemu prisnije priljubljeni, 
poput učenika. 


129 Imamo u ovom događaju pojavu povezanosti između žena istoga grada oko jed- 
ne žene od osobite duhovne važnosti. Pojavu koja je obilježavala »vjersku panoramu 
srednje Italije« onoga doba (usp. M. Bartoli, Klara Asiška , cit., 208). 

130 Gospodin ostijski, to jest kardinal Rajnald, pohodio je Klaru u proljeće 1252. 
Ona ga je tada zamolila za potvrdu »Povlastice siromaštva«, to jest vjerojatno vlasti- 
toga Pravila. Ako je riječ o Povlastici, onda bi to bila Povlastica Inocenta IV koja je u 
povijesti krivo pripisana Inocentu III. 

131 Pismom Quia vos, od 16. IX. 1252., kardinal Rajnald piše iz Peruđe Klari i se- 
strama odobravajući im njihov Oblik života, to jest Klarino Pravilo. 

132 Tu će ostati do 6. X. Kad se vrati u Rim, 18. X. napisat će spoletskom biskupu 
Bartolomeju bulu Gloriosus Deus kojom ga ovlašćuje da započne Postupak za Klari- 
no proglašenje svetom. 

[XXVII. POGL.] 

Kako ju je gospodin Inocent 
bolesnu pohodio, odriješio i blagoslovio 

41. Božanska Providnost već se požurila ispuniti svoj naum s 
Klarom; Krist se požurio uzdići siromašnu hodočasnicu u palaču 
višnjega Kraljevstva. Već je i ona žudjela i svom željom uzdisala da 
bude oslobođena ovoga smrtnoga tijela (usp. Rim 7,24) te da u nebe- 
skim stanovima promatra Krista koji kraljuje, kojega je, siromašno- 
ga na zemlji, kao siromaška svim srcem slijedila. Tako se na svete 
udove, već oslabljene dugom bolešću, oborila nova nemoć koja je i 
znak skorašnjega poziva Gospodinu i pripravlja joj put do vječnoga 
ozdravljenja. 

Gospodin Inocent IV, svete uspomene, pohitio je zajedno s kar- 
dinalima pohoditi Kristovu službenicu 133 i nije dvojio svojom papin- 
skom nazočnošću počastiti preminuće one čiji je život cijenio iznad 
života žena našega vremena. Ušavši u samostan, uputio se do siro- 
mašne postelje i na bolesničine usne prislonio ruku da je može po- 
ljubiti. Ona ju je primila s velikom zahvalnošću i zamolila da smije s 
velikim poštovanjem poljubiti papi nogu. Popevši se na drvenu klu- 
picu, dvorski gospodin se udostojao na zgodan način pružiti nogu, 
koju je ona i odozgor i odozdol izljubila, i s poštovanjem prislonila 
svoje lice. 134 

42. Onda je s anđeoskim izrazom lica zamolila od vrhovnoga 
svećenika otpuštenje svih grijeha. On na to prošapće: »Oh, kad bi 
barem meni bilo potrebno takvo oproštenje!«. Podijelio joj je dar 
potpuna odrješenja i milost obilna blagoslova. 

A kada su svi otišli, jer je toga dana iz ruke provincijalnoga mi- 
nistra 135 primila svetu hostiju, očiju podignutih k nebu (usp. Iv 17,1) 
i sklopljenih ruku prema Bogu, rekla je svojim sestrama: »Hvalite 
Gospodina (usp. Ps 116,1), dječice moja, jer se Krist danas udo- 
stojao udijeliti mi takvu milost koju ni nebo ni zemlja ne bi mogli 


133 Ljetopisac Nikola iz Calvia, kapelan i životopisac Inocenta IV, zatim biskup 
Asiza, spominje dva papina pohoda Klari. Legenda ovdje možda spaja oba pohoda u 
jedan. S. Filipa opširnije govori o tome (PostKl 3,24.32). Drugi posjet bio bi, čini se, 
oko 6-8. kolovoza, »malo dana« prije njezine smrti (PostKl 3,24). 

134 Ovdje pisac ne ističe, ah čin podsjeća na Magdalenino držanje podno križa. 
Ljubljenje nogu Raspetoga ustrajno postoji u laudes o muci i ikonografiji onoga vre- 
mena (usp. M. Bartoli, Klara Asiška, cit., 213). Klarin način molitve, opisan u LegKl 
19, također podsjeća na to. 

135 Prema fra Agostinu Stroconeu, Provincijalni ministar bio bi fra Oddone iz 
Acquasparte (vidi »L’Umbria Serafica«, u MF 2/1887/124). 

nadomjestiti: danas sam« - reče - »primila samoga Svevišnjega i 
zavrijedila vidjeti njegova namjesnika«. 136 


[XXVIII. POGL.] 

Kako je odgovorila rasplakanoj rođenoj sestri 

43. Oko Majčine postelje stajale su kćeri koje će doskora ostati 
siročad i kojima je mač boli probadao duše (usp. Lk 2,35). Nisu do- 
pustile da ih odande odvrati san niti otrgne glad, nego ih je, zabo- 
ravivši i na postelju i na jela, noću i danju krijepio samo plač. Među 
njima bijaše pobožna djevica Janja; 137 oblivena gorkim suzama, vru- 
će je molila sestru neka je ne ostavi napuštenom. Klara joj odgovori: 
»Sestrice premila, Bog hoće da odem; a ti prestani plakati jer ćeš 
ubrzo nakon mene doći Gospodinu i« - još reče - »prije negoli 
umreš, 138 Gospodin će ti podariti veliku utjehu«. 


[XXIX. POGL.] 

Sto se vidjelo i zbilo za vrijeme njezina konačnog prijelaza 

44. Napokon je bilo očito da kroz više dana podnosi smrtnu bor- 
bu: kroz to vrijeme porasla je vjera naroda i pobožnost puka, bila je 
također danomice počašćena, kao prava svetica, čestim posjetima 
kardinala i prelata. A ovo je nevjerojatno čuti: premda sedamnaest 
dana nije mogla uzimati nikakve hrane, Gospodin ju je jačao toli- 
kom snagom, te je [ona bila ta koja je] krijepila u Kristovoj službi 
sve koji su joj dolazili. Kada ju je naime brat Rajnald, 139 prijazan 
čovjek, bodrio na strpljivost u dugom mučeništvu tolikih bolesti, 
iskreno mu je odgovorila: »Predragi brate, otkada sam upoznala mi- 
lost Gospodina mojega Isusa Krista po njegovu sluzi svetome Fra- 


136 Cijelo poglavlje sadrži sve elemente onoga što je u srednjem vijeku značilo »lije- 
pu smrt«: duga smrtna tjeskoba, blizina najdražih, posljednji vjerski obredi. 

137 Janja, rođena Klarina sestra, dugo je bila odsutna iz Svetog Damjana. Naime 
oko 1219. poslana je u Monticello kod Firence da uputi sestre u način života Sve- 
tog Damjana. Ondje je ostala do početka 1253. Stručnjacima je zanimljiva njezina 
nazočnost kod umiruće Klare, koja dokazuje da se i u Svetom Damjanu i u Monti- 
cellu primjenjivalo Klarino Pravilo, prema kojemu se klauzura može napustiti zbog 
»korisna, očita i utemeljena razloga«, dok Hugolinove Konstitucije ne bi dopustile 
Janjin izlazak. 

138 Neki rukopisi namjesto moriaris imaju prius quam a te recedem (prije nego što 
odem od tebe). 

139 Vjerojatno ispovjednik sestara. 

nji, nijedna mi patnja nije bila nepodnošljiva, nijedna pokora teška, 
nijedna mi bolest nije bila nesnosna«. 

45. Osjećajući da je Gospodin veoma blizu i da, tako reći, stoji 
pred vratima (usp. Otk 3,20), htjela je da svećenici i duhovna bra- 
ća budu pokraj nje te čitaju Muku Gospodnju i svete riječi. Kada 
se među njima pojavio brat Juniper, 140 izvrsni Gospodnji šaljivac, 
koji je često izricao vatrene riječi o Gospodinu, preplavljena novim 
veseljem upitala ga je ima li pri ruci (usp. 1 Sam 21,3) štogod nova 
o Gospodinu. Kad je otvorio svoja usta (usp. Dn 3,25; Mt 5,2), iz 
peći žarkoga srca sipao je platnene (usp. Dn 3,21.24) iskre riječi te je 
Božja djevica u njegovim usporedbama našla veliku utjehu. 

Na kraju se okrenula zaplakanim kćerima, kojima je ponovno 
preporučila Gospodinovo siromaštvo i hvaleći spominjala se bo- 
žanskih dobročinstava. Blagoslovila je svoju vjernu [braću] i svoje 
odane [sestre] 141 te na sve, kako ondašnje tako i buduće gospođe 
siromašnih samostana zazvala obilnu milost blagoslova. Tko bi mo- 
gao pripovijedati ostalo, a da ne plače? 

Stajahu ondje blizu dvojica blagoslovljenih drugova blaženoga 
Franje; jedan od njih, Anđeo, 142 i sam plačući tješio je rasplakane; 
a drugi, Leon, 143 cjelivao je siromašnu postelju umiruće. Ožalošće- 
ne kćeri plakale su zbog odlaska drage majke koju više neće vidjeti 
(usp. Dj 20,25.38) i sa suzama je pratile dok odlazi. Pregorko su 
žalile što s njome odlazi njihovo utočište u nevolji i što, ostavljene 
u suznoj dolini (usp. Ps 83,7), neće više moći naći utjehe kod svoje 
učiteljice. 

Jedva im je samo čednost zaustavljala ruku da ne razderu svoja 
tijela, a jer im nije bilo dopušteno izvana dati oduška duševnoj boli, 
to je oganj njihove boli učinilo žešćim. Samostanska stega nalagala 
je šutnju, [a opet] snaga boli otkidala je uzdisanje i jecaj. Lica su 


140 Franjin drug, jednostavan i strpljiv čovjek, posvećen Bogu, molitvi i radu. Ovdje 
je nazvan ioculator, što sam prevela sa šaljivac, dok ga drugi kodeksi nazivaju iacu- 
lator ( strijelac ), to jest onaj koji odapinje strelovite molitve, uzdahe i pobožne riječi. 
Umro je 4. 1. 1258. 

141 Devotos devotasque: primijenila sam na braću i sestre, ali može se uzeti i u širem 
značenju: svu pobožnu braću, svećenike, vjernike laike i sve pobožne žene, kako one 
koji su se okupljali tih dana oko Svetog Damjana (LegKl 44. 47) tako i na buduće. 

142 Brat Anđeo, zvan Rietski, potpisnik pisma iz Greccia u Legendi trojice drugova. 

143 Jedan od prve najznamenitije Franjine braće. Njemu dugujemo mnoge vijesti 
o Franji, o prvim vremenima i duhovnom gibanju Reda. Predaja govori da je umro 
nakon 1270. Najbolje je od svih poznavao Franjino srce i misao jer je bio njegov 
tajnik i ispovjednik. Sačuvao nam je dva Franjina autografa i njegov brevijar (koji 
je poklonio opatici s. Benedikti, Klarinoj prvoj nasljednici). Pretpostavlja se da mu 
je Klara kazivala u pero svoju Oporuku, koju nam je on sačuvao. Zajedno s Klarom 
začetnik je »ciklusa o Svetom Damjanu«. 

im natekla od suza, a bujica ožalošćena srca opskrbljivala je potoke 
[suza] novima. 

46. A presveta djevica, obraćajući se samoj sebi, tiho prozbori 
svojoj duši: »Pođi bez straha« - reče - »jer imaš dobrog putovođu. 
Pođi« - nastavi - »jer Onaj koji te stvorio, on te je i posvetio i, čuva- 
jući te uvijek kao majka svoje dijete, ljubio te je nježnom ljubavlju. 
Blagoslovljen budi, Gospodine« - reče - »ti koji si me stvorio!«. 
Kad ju je jedna od sestara 144 upitala kome govori, odvratila je: »Go- 
vorim svojoj blagoslovljenoj duši«. 145 Onaj slavni vođa ne bijaše 
posve daleko. Okrenuvši se naime jednoj kćeri 146 , reče: »Vidiš li, 
kćeri, Kralja slave kojega ja vidim?«. 

I na neku drugu 147 spustila se ruka Gospodnja (usp. Ez 1,3) te je 
tjelesnim očima kroza suze opazila blaženo viđenje. Probodena stri- 
jelom duboke boli, usmjerila je pogled prema kućnim vratima. 148 I 
gle, ulazilo je mnoštvo djevica odjevenih u bijele haljine, i sve su na 
svojim glavama nosile zlatne vijence. Među njima je stupala jedna 
koja bijaše sjajnija od ostalih, iz čije je krune, koju je imala na glavi 
u obliku kadionice s otvorima, odsijevao toliki sjaj te je i samu noć 
unutar kuće prometnuo u danje svjetlo. Približila se postelji, na ko- 
joj je ležala Sinova zaručnica, i s ljubavlju se nadvila nad nju te ju 
veoma nježno zagrlila. Djevice doniješe plašt čudesne ljepote, sve 
se natječući da ga rašire; pokriše Klarino tijelo i tako uresiše zaruč- 
ničku postelju. 

Sutradan nakon blagdana svetoga Lovre 149 dakle izišla je ona 
presveta duša da bude ovjenčana lovorom vječne nagrade i, kad se 
rastavila od hrama tijela, duh se sretno preselio k zvijezdama. 

Blagoslovljen ovaj izlazak iz doline bijede 
koji joj postade ulaskom u blaženi život. 


144 Bila je to s. Anastazija (PostKl 3,20; 11,3). 

145 Razgovor s vlastitom dušom zbio se 8. kolovoza, u petak navečer (usp. PostKl 
3,20;11,3). 

146 Klara se obratila s. Amati gospodina Martina iz Coccorana (PostKl 4,19). 

147 Viđenje je imala s. Benvenuta od gospođe Diambre iz Asiza (PostKl 1 1,1.4), ne 
s. Amata, kako bi se moglo zaključiti iz Legende u stihu (LegKlst 1363-1364). Viđenje 
se zbilo 8. kolovoza, u petak navečer. 

148 Postoje dvoja vrata na sjevernom zidu spavaonice Svetog Damjana: jedna vode 
iz oratorija u spavaonicu, a kroz druga se iz klaustra penje pokretnim stepenicama 
(ponovno postavljenima 1993) u spavaonicu. Povorka djevica vjerojatno je ušla kroz 
ona iz oratorija, gdje se čuvao Presveti Sakrament, bliže mjestu gdje je ležala Klara. 

149 Klara je preminula 11. VIII. 1253. na svetkovinu sv. Rufina, zaštitnika grada 
Asiza. 

Mjesto oskudne hodočasničke hrane 
već se raduje za stolom višnjih građana; 
mjesto u priprostosti pepela, 
blažena u Kraljevstvu nebeskom, 
odjevena je svečanom haljinom vječne slave. 


[XXX. POGL.] 

Kako je Rimska kurija s mnoštvom naroda došla na djevičin ukop 

47. Odmah je glas s čudesnim vijestima o djevičinu preminu- 
ću potresao svekoliki gradski puk. Pritjecali su muževi, pritjecale 
žene na mjesto 150 i k tomu je narod pritjecao u tolikome mnoštvu 
te se činilo da je grad ostao pust. Svi su izvikivali da je sveta, svi su 
izjavljivah da je Bogu draga, a uz riječi hvale neki su stali plakati. 
Dohitio je i gradski načelnik s odredom vitezova i mnoštvom oruž- 
nika te je one večeri i cijelu noć brižno rasporedio straže da se ne 
bi možda dogodilo da pretrpe kakvu štetu s obzirom na dragocjeno 
blago koje ležaše posred njih. Naime pobožnost puka prema sveto- 
me tijelu bješe tolika da su gospoda kardinali i drugi crkveni prelati 
stavljah dragocjeno prstenje na djevičine ruke, kao da bi dodirom 
svetih prstiju postigh neku snagu. 151 

Sljedećega dana pokrenula se cijela Kurija: stigao je na mjesto 
Kristov namjesnik 152 s kardinalima, i sav je grad upravio svoje kora- 
ke prema Svetome Damjanu. Došlo je vrijeme za bogoslužje, kadh 
je Gospodin papa, budući da su braća započela časoslov za pokojne, 
iznenada predložio da se ima slaviti časoslov djevica, ne za pokojne, 
kao da ju je, činilo se, proglasio svetom prije no što joj je sahranjeno 
tijelo. 153 Kad je uzoriti muž, gospodin ostijski 154 primijetio da se 
to treba odvijati promišljenije, slavljena je misa za pokojne. Nakon 
što je vrhovni svećenik sa zborom kardinala i prelata sjeo, biskup 
ostijski je, uzevši za predmet svojega govora ono o ispraznosti nad 
ispraznostima (usp. Prop 1,2), u svojem izvrsnom govoru hvalio ovu 
izvanrednu prezirateljicu ispraznosti. 


150 To jest Sveti Damjan. 

151 Ovaj redak ispušten je u mnogim kodeksima. Donosi ga i Legenda u stihu 
(LegKlst 1406-1412), prema kojoj smo glagol mittere (slati) uzeli u smislu inserere 
(staviti). Inače bi doslovan prijevod glasio: »od strane gospode kardinala i drugih cr- 
kvenih prelata poslano je dragocjeno prstenje [da bude stavljeno] na djevičine ruke«. 

152 Inocent IV 

153 Papa je postupio tako uvjeren u svetost »gospođe Klare«. 

154 Kardinal Rajnald. Upravo će on, dvije godine kasnije, Klaru proglasiti svetom. 

48. Odmah su kardinali svećenici s pobožnim dostojanstvom 
okružili sveta nosila i nad djevičinim tijelom izvršili uobičajene obre- 
de. Kako su napokon ipak zaključili da nije ni sigurno ni dolično da 
takav dragocjeni poklad bude toliko udaljen od građana, podigli su 
ga uz himne i pohvale, uza zvuk trublja i svečano klicanje, i časno 
ga odnijeli k Svetome Jurju. 155 To je naime ono mjesto gdje je i tijelo 
svetoga oca Franje najprije bilo pokopano, tako da onaj koji je živoj 
pripravio put života, također mrtvoj - kao po nekom predznaku 
- pripravi mjesto. Stoga se pokraj djevičina groba zgrnulo mnoštvo 
naroda (usp. Dj 21,30), koje \e.hvalilo Boga i govorilo (usp. Lk 2,13): 

»Uistinu sveta, 
uistinu slavna 
kraljuje s anđelima, 

ona koja je na zemlji primila toliku počast od ljudi. 

Zagovaraj nas kod Krista, 
prvakinjo Siromašnih gospođa, 
koja si nebrojene privela k pokori, 
nebrojene životu!« 

Nekoliko dana kasnije i Janja je, pozvana na svadbu ]aganjčevu 
(usp. Otk 19,7-9), slijedila Klaru u vječnu radost, 156 gdje obj e. kćeri 
sionske (usp. Iz 62,11; Mt 21,5), sestre po naravi, po milosti i po 
Kraljevstvu, zanosno kliču Bogu bez prestanka. Janja je doista pri- 
mila onu utjehu koju joj je obećala Klara prije negoli je otišla. Kako 
je Janja naime nakon sestre prešla od svijeta ka Križu, tako se, kad 
je Klara već blistala znacima i čudesima, nakon nje iz prolaznoga 
svjetla preuranjeno probudila kod Boga. 

Po preuzvišenom Gospodinu našemu Isusu Kristu, koji s Ocem i 
s Duhom Svetim živi i kraljuje u vijeke vjekova. Amen. 


155 U toj istoj crkvi je od 4. X. 1226. do 25. V 1230. počivalo i tijelo sv. Franje. 
Crkva sv. Jurja (San Giorgio) jednim se svojim dijelom nalazila ondje gdje je danas 
crkva i samostan sv. Klare. 

156 Prema Postupku Janja je preminula »nedavno«, to jest kratko prije 24. XI. 1253. 
(PostKl 1,15; 6,15). Piscu, koji je pisao koju godinu kasnije, tri mjeseca činilo se kao 
»nekoliko dana«. 


Drugi dio 


[XXXI. POGL.] 

Čudesa svete Klare nakon njezine smrti 

49. Vrijedni su časti oni čudesni znakovi svetaca, ona čudesna 
svjedočanstva koja proizlaze iz svetosti značaja i savršenosti djela. 
Ivan, doista, ne učini nijednog znamenja (usp. Iv 10,41), pa ipak neće 
biti svetiji od Ivana oni koji čine čudesa. Stoga bi za dokaz svetosti 
svete djevice Klare dostajao jedan hvalospjev o njezinu besprijekor- 
nu životu, kad ne bi međutim drukčije zahtijevala dijelom mlakost 
puka, dijelom njihova pobožnost. 

Stoga su Klaru, dok je živjela na zemlji, slavila njezina djela, a 
nakon toga, kada je utonula u ponor vječne slave, nije ništa manje 
po cijelome svijetu divno zasjala sjajem svojih čudesa. Cista istina i 
izrečena pod prisegom nuka me da ih mnoga napišem, ah me njihov 
velik broj nuka da više toga izostavim. 


[XXXII. POGL.] 

Oslobođeni opsjednuti 

50. Neki dječak, imenom Jakobino, iz Peruđe, nije se toliko či- 
nio bolestan koliko opsjednut nečistim duhom (usp. Dj 19,16). Sad 
bi se naime očajnički bacio u vatru (usp. Mt 17,14), sad bi se snažno 
bacio na zemlju, sad grizao kamenje, sve dok nije polomio zube, 
jadno izranio svoju glavu i raskrvavio tijelo. Iskrivljenih usta i ispla- 
žena jezika, tako bi lako sklupčao svoje tijelo te bi često svoju nogu 
stavio za vrat. Dva puta na dan ta je mahnitost mučila dječaka i nisu 
ga mogle ni dvije osobe obuzdati da ne svuče svoju odjeću. 

Tražili su pomoć vještih liječnika, ah nikoga tko bi znao što savje- 
tovati. Njegov otac, imenom Guidalotto, ne našavši u ljudi nikakva 
hjeka takvoj nesreći, obratio se zaslugama svete Klare: »O presveta 
djevice« - reče - »o dostojna hvale cijeloga svijeta, Klaro, tebi za- 
vjetujem svoga nesretnog sina, zaklinjem te svom dušom za njegovo 

zdravlje!«. Pun vjere pohitio je k njezinoj grobnici i položivši na 
djevičin grob 157 dječaka kojega je donio, odmah je, dok je još molio, 
zadobio pomoć. Dječak je naime smjesta bio oslobođen od one bo- 
lesti i više ga nisu mučile slične patnje. 

[XXXIII. POGL.] 

Drugo čudo 

51. Aleksandrinu iz Frattea, 158 u peruđinskoj biskupiji, mučio je 
veoma okrutan zloduh. Đavao ju je tako zarobio pod svoju vlast 
da ju je nagonio da poput ptičice oblijeće jednu visoku liticu koja 
strši iznad riječnog nasipa. Činio je također da silazi po veoma tan- 
koj grani drveta, koja se nadvila iznad rijeke Tibera, a držao ju je 
ondje kao iz zabave. K tome još, zbog njezinih grijeha, kad joj je 
bila posve oduzeta lijeva strana tijela, a imala je i zgrčenu ruku, če- 
sti pokušaji liječenja ništa joj ne pomogoše. Skrušena srca došla je 
na grob slavne djevice Klare i, zazvavši njezine zasluge, protiv one 
svoje trostruke nevolje primila je spasonosni učinak jednog jedinog 
lijeka: doista, zgrčena ruka se ispružila, strana tijela je ozdravila i 
oslobođena je đavolskog opsjednuća. 

U to isto vrijeme neka je druga žena, iz istoga mjesta, pred sveti- 
činim grobom primila oslobođenje od zloduha i mnogih drugih boli. 


[XXXIV. POGL.] 

Izliječen od bolesti bjesnila 

52. Nekog dječaka Francuza, koji bijaše u pratnji Kurije, 159 spo- 
pala je bolest bjesnila, koja mu je oduzela moć govora i tijelo mu 
zahvatila strahovitim trzajima. Nitko ga nije mogao ni najmanje za- 
držati, nego se, pače, u rukama onih koji su ga pokušavali obuzdati, 
strahovito lomio. Njegovi zemljaci privezali su ga užima za mrtvač- 
ka nosila i protiv njegove volje donijeli ga u crkvu svete Klare, 160 


U različitim čudesima grob se različito naziva: sepulcrum, tumba , tumulus, ma- 
usoleus i crkva sv. Klare. Sve to mogu biti sinonimi, a ponekad upućuju na različito 
gledište s obzirom na svetičin grob. 

158 Danas Umbertilde. 

159 Kurija je boravila u Asizu od 27. IV do 6. X. 1253. Ovo čudo je navedeno već 
28. XI. 1253. na Postupku i naveden je mjesec rujan (PostKl 20,9). 

160 Pisac ovdje anticipira ime, jer crkva će tu biti koju godinu kasnije. Dana 1. X. 
1253. donesena je odluka o gradnji crkve u čast sv. Klare. Možda su se neke redov- 
nice već nastanile pored groba svoje majke. Naime Aleksandar IV u jednoj buli od 
11. X. 1257. govori o »samostanu sv. Klare«, dok u drugoj buli iz 1259. spominje i 
samostan sv. Damjana i onaj sv. Klare. 

položili pred njezin grob i smjesta je, zbog vjere onih koji su ga do- 
nijeli, potpuno oslobođen. 


[XXXV. POGL.] 

Neki čovjek oslobođen od padavice 

Valentin iz Spella toliko je patio od nesretne padavice da je, bez 
obzira na to gdje se našao, po šest puta imao napadaj. Osim toga, 
unesrećen zbog zgrčenosti noge, nije mogao slobodno hodati. Na 
magarcu su ga dopremili na grob svete Klare, gdje je proležao dva 
dana i tri noći (usp. Jon 2,1; Mt 12,40); trećega dana, a da ga nitko 
nije ni dotakao, začuo se silan lom u njegovoj nozi i odmah je bio 
izliječen od obiju bolesti. 


[XXXVI. POGL.] 

O slijepcu koji je progledao 

Jakobelo, navodno sin neke Spoletanke, već dvanaest godina 
udaren sljepoćom, morao je na svom putu hodati za vodičem, i bez 
vodiča nije mogao nikamo ići, da se ne strmoglavi u ponor. Jednom 
se naime, kada ga je neki dječak načas ostavio, strmoglavio, slomivši 
ruku i ranivši glavu. 

Dok je jedne noći spavao kraj mosta u Narniu, 161 u snu mu 
se ukazala neka gospođa i rekla mu: »Jakobelo, zašto ne dođeš k 
meni u Asiz pa ćeš ozdraviti?«. Kad je ujutro ustao, dvojici drugih 
slijepaca dršćući je ispripovjedio viđenje. Oni odgovoriše: »Čuli 
smo da je nedavno 162 u Asizu preminula neka gospođa. Pripo- 
vijeda se da ruka Gospodnja proslavljuje njezin grob darovima 
ozdravljenja i mnogim čudesima«. Čuvši to, ne budi lijen, uzbuđen 
je što prije pohitio, i dok je noćio ugošćen kod Spoleta, 163 imao je 
ponovno ono isto viđenje. 164 Brže je pohitio i, iz želje da zadobije 
vid, sav se dao u trk. 


161 Stari rimski most na cesti Flaminiji, jedan od glavnih prijelaza preko rijeke Nere 
na cesti koja vodi od Spoleta u Rim. 

162 Nedavno: možda ovo čudo spada među prve, nakon onoga o mladom Francu- 
zu. 

163 Prešao je dakle 20 km, od Narnia do Spoleta. 

164 Ovaj put to nije san, nego viđenje. Jakobelo je dakle svjesniji onoga što mu se 
događa. 

53. A kada je stigao u Asiz, 165 zatekao je toliko mnoštvo naro- 
da koje se sleglo pred svetičinom grobnicom 166 da sam uopće nije 
mogao ući ka grobu. Stavio je kamen pod glavu i s velikom vjerom, 
ali žalostan što nije mogao ući, zaspao pred vratima. I gle, po treći 
put glas će mu: »Jakove, uspiješ li ući, Gospodin će ti udijeliti mi- 
lost!«. Kad se dakle probudio, sa suzama je molio mnoštvo, vapeći 
i podvostručivši molbe, da bi se, za ljubav Božju, udostojali prokr- 
čiti mu put. Kad mu je načinjen prolaz, odložio je obuću, svukao 
odjeću i vrat opasao remenom; i tako ponizno dotakao se groba i 
zapao u blagi san. »Ustani« - reče mu blažena Klara - »ustani, jer 
si oslobođen!« 

Odmah ustavši, nestalo je svake sljepoće, odagnano je svako za- 
mračenje očiju, čim je po Jasnoj jasno vidio jasnoću svjetlosti te je 
hvaleći slavio Boga, i za tako čudesno djelo pozivao sav narod da 
blagoslivlja Boga. 167 


[XXXVII. POGL.] 

Ozdravljenje smrskane ruke 

54. Neki Peruđinac, imenom Buongiovanni Martinov, sa svojim 
sugrađanima išao je u rat protiv Foligna. 168 Kad se između dviju 
strana razjario sukob, izbačen je jedan teški kamen [koji je pao 
na njega] i svojim tvrdim udarcem smrskao mu ruku. U želji da 
ozdravi potrošio je mnogo novaca na liječnike, ali mu nijedna liječ- 
nička vještina nije mogla pomoći toliko, a da ne bi svoju ruku nosio 
kao beskorisnu i posve nesposobnu za bilo kakav posao. Nesretan 
dakle što mora nositi teret svoje desne ruke kao da nije njegova, i 
kojom se ne može služiti, više puta je zaželio da mu je se odreže. 
Kad je međutim čuo što se sve Gospodin udostojao očitovati po 
sluškinji svojoj Klari, načinivši zavjet (usp. Post 28,20), požurio se 
k djevičinoj grobnici, prinio je voštani lik svoje ruke i legao na grob 
svete Klare. I odmah, prije negoli je izišao iz crkve, ruka mu je 
potpuno ozdravila. 


165 Od Spoleta do Asiza prevalio je 40 km. 

166 Ovdje je grob nazvan mauzolejom. 

167 Jakobelova povijest je povijest izrazitog srednjovjekovnog čuda: gospođa ga je 
mogla ozdraviti odmah pod mostom u Narniu, ali da se dogodi čudo, potrebni su 
neki nužni uvjeti. Prije svega da se Jakobelo otvori vjeri, drugo, da obavi hodočašće 
na Klarin grob i treće, okrepljujući san pokraj Klarina groba, san koji je povjerljivo 
predanje Bogu. To je vjera jednog siromaha. Jakobelo je, zahvaljujući Klari, izišao iz 
anonimnosti - on, slijepi prosjak. 

168 Rat između asiških i peruđinskih gvelfa protiv folinjskih gibelina bio je prije 
15. VI. 1254. (usp. A. Fortini, Assisi nel Medioevo , Roma 1939, str. 198-199). 

[XXXVIII. POGL.] 

Različiti bogalji 

55. Neki Petriolo iz kaštela Bettone, 169 iscrpljen bolešću koja ga 
je mučila već tri godine, izgledao je gotovo potpuno sasušen od du- 
gotrajne klonulosti. Od žestine te bolesti bio je upravo zgrčen, tako 
da se, uvijek prignut i okrenut prema zemlji, jedva jedvice mogao 
kretati pomoću štapa. Dječakov otac kušao je vještine mnogih liječ- 
nika, napose onih koji imaju iskustva u liječenju prijeloma kostiju. 
Bijaše spreman sva svoja dobra potrošiti samo da dječak zadobije 
zdravlje. A kada je od sviju dobio odgovor da toj bolesti ne može 
pomoći ničije umijeće, obratio se zaštiti nove svetice, o kojoj je čuo 
velike stvari. Odnesoše dječaka na mjesto gdje počivaju dragocjeni 
djevičini ostaci; i nije dugo ni ležao pred grobom kadli je primio mi- 
lost potpuna ozdravljenja. Smjesta je naime ustao uspravan i zdrav, 
hodeći i poskakujući i hvaleći Boga (usp. Dj 3,8) te pozivao mnoštvo 
naroda da hvali svetu Klaru. 

56. U San Quiricu 170 u asiškoj biskupiji bijaše neki desetgodišnji 
dječak, hrom od majčine utrobe (usp. Dj 3,2); imao je rahitične go- 
ljenice, noge je zabacivao ukrivo te je hodao posrćući, a kad bi pao, 
jedva bi se mogao podići. Njegova majka ga je više puta zavjetovala 
blaženome Franji, ali nije zadobio nikakvo poboljšanje. Čuvši kako 
blažena Klara blista skorašnjim čudesima, odnijela je dječaka na 
njezin grob. Nekoliko dana poslije, goljenične kosti zaškripale su i 
udovi zadobili svoj prirodni pravilan oblik. Za nekoliko dana potko- 
ljenične su mu se kosti izravnale i udovi mu ozdravili. I ono što sveti 
Franjo nije udijelio zaklinjanjem mnogim molitvama, božanskom 
snagom darovala je njegova učenica Klara. 171 

57. Neki građanin iz Gubbia 172 imenom Jakov Francov, budući 
da je imao sina od pet godina koji nikada nije hodao niti mogao ho- 
dati svojim nejakim nogama, jadikovao je nad dječakom kao nad na- 
kazom svoje kuće i ruglom vlastitoga tijela. Dječak je ležao na podu, 
puzao po prašini, hoteći se gdjekada popeti na klupu, ali se nije 

169 Bettona, udaljena od Asiza 14 km, gledano jugozapadno nalazi se njemu nasu- 
prot. 

170 San Quirico, drevna opatija, između Bettone i Cannare, kraj rijeke Sambro. 

171 Dražesno nadmetanje između Franje i Klare. Radi se o nadmetanju, suparništvu 
dvaju svetišta. S vremenom kao da je moć sv. Franje oslabila, pa se ljudi utječu novi- 
joj svetici. Ovdje dolazi do izražaja seljačka lukavost koja zna izabrati moćnijega ili 
raspoloženijega sveca. 

172 Gubbio je oko 45 km sjeverno od Asiza, poznat u franjevačkim izvorima po 
zgodi s vukom (Cvjet 21). 

mogao uspraviti: priroda mu je upisala želju za hodanjem, ali mu je 
uskratila sposobnost za to. Roditelji su ga zavjetovali zaslugama sve- 
te Klare i htjeli su da, ako zadobije ozdravljenje po njoj, bude, da se 
izrazimo njihovim riječima: »čovjek svete Klare«. 173 Odmah čim su 
izrekli svoj zavjet, Kristova djevica ozdravila je »svojega čovjeka« i 
u dječaku koji joj je prikazan uspostavila je sposobnost nesmetanog 
hodanja. Roditelji su odmah požurili s dječakom na djevičin grob i 
njega, koji je skakao i veselio se, prikazali Gospodinu. 

58. Neka žena iz kaštela Bevagne, imenom Plenerija, dugo je već 
trpjela od upale u križima; nije mogla hodati drukčije nego upirući 
se o štap. Međutim ni pomoću štapa nije mogla uspraviti zgureno ti- 
jelo, nego je nekako vukla nesigurne noge. Jednoga petka dala je da 
je odnesu na grob svete Klare: ondje je, izlivši pred njom veoma po- 
božno svoje molitve, ubrzo postigla ono što je s vjerom tražila. Slje- 
dećega dana, naime u subotu, kako je primila potpuno ozdravljenje, 
vratila se kući vlastitim nogama, ona koju bijahu donijeli drugi. 


[XXXIX. POGL.] 

Ozdravljenja oteklina na vratu 

Neka djevojka iz Peruđe dugo vremena nosila je na vratu veo- 
ma bolne otekline, koje se obično zovu skrofule. Doista, na vratu 
joj se moglo nabrojiti dvadesetak žlijezda, tako da je djevojčin vrat 
izgledao prilično deblji od glave. Njezina majka često ju je vodila k 
spomeniku djevice Klare, gdje je velikom pobožnošću zazivala mi- 
lost iste svetice. Kad je jednom djevojka cijelu noć proležala pred 
grobom, oblio ju je znoj i one guše počele su omekšavati te se malo 
micati na svome mjestu. S vremenom su, po zaslugama svete Klare, 
tako iščezle da nije ostalo uopće nikakva traga. 

59. Slično zlo nosila je na svojemu vratu jedna od sestara ime- 
nom Andrea, 174 dok je još djevica Klara bila na životu. Zaista je 
neobično kako se usred užarena kamenja (usp. Ez 28,14.16) skri- 
vala tako hladna duša, i među mudrim djevicama (usp. Mt 25.1.2) 
ludovala nerazborita. Jer ova je jedne noći stegnula svoj vrat sve do 


173 »Zavjet« koji su učinili roditelji za sina ima obilježja vazalske commendatio-, ugo- 
vor o zemljoradničkom ropstvu nazivao se, kod Asiza, hominicium-, taj pojam znači 
obećanje da čovjek postaje homo alicuius, nečiji čovjek, to jest rob. Roditelji prika- 
zuju sina Klari kao njezinoga homo, to jest kao njezinoga roba, budući da u Klari 
gledaju jednu domina, feudalnu gospođu (usp. M. Bartoli, Klara Asiška, cit., 225). 

174 Pisac ovo čudo, koje se zbilo za Klarina života, donosi ovdje među čudima post 
mortem možda zbog ne tako pozitivnog lika s. Andree. 

gušenja, da izbaci kroz usta onaj čep, hoteći sama po sebi preteći 
božansku volju. 

Ali to je odmah po Duhu saznala djevica Klara. »Trči« - reče 
jednoj - »brzo trči dolje u prizemlje, [uzmi] i odnesi sestri Andrei 
iz Ferrare jedno ugrijano jaje da ga popije pa se zajedno s njome 
uspni k meni.« 175 Ova se požurila i zatekla spomenutu Andreu liše- 
nu glasa, zamalo ugušenu stiskom vlastite ruke. Podigla ju je kako 
je mogla i odvela je sa sobom k Majci. A Božja će službenica njoj: 
»Jadnice, ispovjedi Gospodinu svoje nakane, koje su i meni dobro 
poznate. Evo, ono što si htjela izliječiti izliječit će Gospodin Isus 
Krist. Ali promijeni svoj život nabolje, jer se nećeš izvući od druge 
bolesti od koje ćeš trpjeti«. 

Na njezine riječi primila je duh skrušenosti i doista očito popra- 
vila svoj život. Malo nakon što je dakle ozdravila od skrofule, umrla 
je od druge bolesti. 


[XL. POGL.] 

Oslobođeni od vukova 

60. Divlja krvožednost okrutnih vukova često je nanosila štetu 
onomu kraju; nasrćući, pače, na ljude, često su se nahranili ljudskim 
mesom. Neka žena dakle, imenom Bona, iz Monte Galliana u asiš- 
koj biskupiji, imaše dvojicu sinova; jedva što je oplakala jednoga, 
kojega ugrabiše vuci, kadli se, eto, sličnom proždrljivošću požuriše i 
za drugim. Dok je naime majka bila u kući obavljajući neki kućanski 
posao, vuk je zarinuo zube u dječaka, koji je hodao po vani, ugri- 
zavši ga za šiju i s tim plijenom, što je brže mogao, pobježe u šumu. 

A ljudi koji bijahu po vinogradima, čuvši dječakovo kričanje, 
doviknuše majci: »Pogledaj imaš li još sina, jer smo čas prije čuli 
neobično zapomaganje«. Kad se majka uvjerila da joj je vuk ugra- 
bio sina, digla je viku i, napunivši zrak svojim urlikanjem, zazvala 
djevicu Klaru, rekavši: »Sveta i slavna Klaro, vrati meni bijednoj 
moga sina! Vrati« - reče - »vrati nesretnoj majci čedo. Ako mi to ne 
učiniš, utopit ću se u vodi!« 176 

Susjedi se dakle dadoše u potjeru za vukom i u šumi nađoše dje- 
čačića kojega je vuk bio ostavio, a pokraj njega psa koji mu je lizao 


175 U Postupku se kaže da je s. Andrea bila »dolje u spavaonici« (PostKl 3,16). Pod 
zajedničke spavaonice (za zdrave), gdje je bila Klara, za 175 cm viši je od poda bol- 
nice (spavaonice za bolesne), gdje se nalazila s. Andrea. Ovdje Klara kaže bolničarki 
neka siđe u kuhinju - prizemlje - da ugrije jaje i onda se uspne u bolnicu k s. Andrei, 
a odande se opet uspne u spavaonicu, gdje je Klara. 

176 Vjerojatno u rijeci Chiascio. Ona seljačka lukavost u ovome događaju prelazi u 
ono pogađanje s tržnice. Čudo je plod prave prijetnje i ucjene. 

rane. Divlja zvijer je dječaka najprije ugrizla za šiju, a zatim ga je, 
da bi lakše nosila plijen, svojim raljama zgrabila za slabine i na dva 
mjesta ostavila tragove duboka ujeda. Žena, uslišana na svoj zavjet, 
pohitjela je sa susjedima svojoj pomoćnici i, pokazujući različite dje- 
čakove rane svima koji su ih htjeli vidjeti, uzdigla je obilne zahvale 
Bogu i svetoj Klari. 

61. Neka djevojka iz kaštela Cannare u pol bijela dana sjedila je 
u polju, a druga joj je žena položila glavu u krilo. I gle, vuk ljudož- 
der ubrzanim korakom prikrao se plijenu. Djevojka ga je doduše 
vidjela, ah uvjerena da je to pas, nije se preplašila. I dok je djevojka 
nastavila uređivati kosu druge djevojke, strašna zvijer razjarila se 
na nju i svojim širokim raljama zgrabila je za lice i plijen odvukla 
u šumu. Prestrašena žena odmah je ustala i, sjetivši se svete Klare, 
povikala: »Pomozi, sveta Klaro, pomozi! Preporučujem ti sada ovu 
djevojku!«. 

Tada je ona koju je vuk nosio zubima - neobično je to reći - uko- 
rila vuka, rekavši: »Zar ćeš se, razbojniče, usuditi i dalje me nositi 
kad sam preporučena takvoj djevici?«. Zbunjen ovim napadom, od- 
mah je djevojku nježno spustio na zemlju i, poput zatečena razboj- 
nika, brzo pobjegao. 


[XLI. POGL.] 

O proglašenju djevice Klare svetom 

62. Kad je na Petrovoj stolici sjedio premilostivi knez, gospodin 
Aleksandar IV, 177 muž koji bijaše prijatelj svekolike svetosti, zaštit- 
nik redovnika i čvrsti podupiratelj redova, dok se širila vijest o ovim 
čudesima i još šire se iz dana u dan orio glas o djevičinim krepo- 
stima, već je cijeli svijet željno iščekivao proglašenje svetom takve 
djevice. Napokon je spomenuti vrhovni svećenik, gotovo potaknut 
na neuobičajenu odluku zbog tolikih znakova, zajedno s kardinali- 
ma započeo raspravljati o njezinome proglašenju svetom. Uvaženim 
i razboritim osobama povjereno je ispitivanje čudesa, i predana na 
raspravljanje također velika djela njezina života. 178 Utvrđeno je da 
se Klara za života odlikovala u vršenju svih kreposti; i utvrđeno je 


177 Aleksandar IV, Rajnald grofova Segni (točnije: grof od Jenne, kod Subiaca), 
izabran za papu 12. XII. 1254, nasljednik Inocenta IV 

178 Bila je to komisija koja je ispitala Marina Djela i Čudesa, pod vodstvom spo- 
letskoga biskupa Bartolomeja, prema uputama bule Gloriosus Detis Inocenta IV od 
18.X. 1253. 

da je nakon preminuća dostojna udivljenja po svojini istinitim i do- 
kazanim čudesima. 

Stoga je u dan za to određen, pred sazvanim zborom kardinala, 
nazočnom skupštinom nadbiskupa i biskupa, skupinom svećenstva 
i pred nazočnim brojnim mnoštvom učenih redovnika i velikaša, vr- 
hovni svećenik iznio među njih ovaj spasonosni naum i zatražio sud 
prelata; svi su odmah dah znak odobravanja izjavivši da se Klaru 
ima proslaviti i na zemlji, kad ju je Bog proslavio na nebesima. 

Doista, dvije godine nakon njezina prijelaza, 179 oko godišnjice nje- 
zina odlaska Gospodinu, sazvavši mnoštvo prelata i sav kler, blažem 
Aleksandar, za kojega je Gospodin pridržao tu milost, održavši pret- 
hodno govor, s najvećom svečanošću je s poštovanjem upisao Klaru 
u popis svetaca i svečano ustanovio u njezinu čast blagdan koji se 
ima slaviti u cijeloj Crkvi. 180 A on sam ga je prvi, s cijelom Kurijom, 
proslavio osobitom svečanošću. 

A to se zbilo u katedrali u Anagniu, godine 1255. od Utjelov- 
ljenja Gospodnjega, prve godine papinstva gospodina Aleksandra. 

Na hvalu Gospodina našega Isusa Krista 
koji s Ocem i Duhom Svetim živi i kraljuje 
u vijeke vjekova. 

Amen. 

Završetak Legende svete djevice Klare. 


179 Dvije godine nakon Marine smrti papa Aleksandar IV proglasio ju je svetom, 
15. vm. 1255., i to obznanio cijeloj Crkvi bulom Clara Claris praeclara, koja nosi 
razne nadnevke, već prema tome kako je koji primjerak bio poslan (između kolovoza 
i listopada). 

180 Blagdan nove svetice slavio se 12. VIII. sve do liturgijske obnove II. vatikanskog 
sabora. U Redu manje braće Marina svetkovina proglašena je tek 1260, kapitulom u 
Narboni, a 1272, lionskim kapitulom, njezina Legenda postala je obveznom u knjiž- 
nici svakog samostana (usp. L. Wadding, Annales Minorum IV Ad Claras Aquas, Qu- 
aracchi, 1931, 143, n. XIII.). 

Uvod 


Legenda sv. Klare kaže da je »često, doista, smjerni molitelj [Grgur 
IX.], bilo dok je bio ostijskim biskupom [to jest kardinal Hugolin], 
bilo nakon što je uzdignut na apostolski vrh, kad bi iskrsnula nova 
poteškoća, što je prirodno, pismom zatražio istu djevicu za zagovor 
i osjetio pomoć. Stvar uistinu, kako odlična po poniznosti tako do- 
stojna da se svom revnošću nasljeduje: kada Kristov namjesnik vruće 
moli Kristovu službenicu za pomoć i preporuča se njezinim kreposti- 
ma. Znao je jamačno što može ljubav i kako se pred čistim djevicama 
pruža slobodan pristup do vijeća Veličanstva. Ako naime Kralj nebesa 
samoga sebe ustupa onima koji ga žarko ljube, a što neće udijeliti, 
ako je korisno, onima koji ga pobožno mole?« (LegKl 27). 

Od tih »čestih pisama« sačuvano nam je samo jedno, Ab illa hora, 
iz razdoblja prije negoli je kardinal Hugolin postao papom, 1 koje 
veoma dobro pokazuje stupanj bliskosti koja se razvila između Kla- 
re i Franjina moćnog prijatelja. Dok se naime između 1219. i 1220. 
Franjo nalazio na Istoku, učvršćivali su se odnosi između Hugolina 
i Klare. Godine 1220. Hugolin je čak proveo cijeli Veliki tjedan 2 u 
Svetome Damjanu. Možda je htio iskoristiti Klarinu samoću i žalost 
zbog Franjine odsutnosti 3 da je uvjeri te prihvati njegove nove »Kon- 
stitucije«. Veoma ga se dojmio, očito vođen na visokoj razini, razgo- 
vor s »gospođom Klarom, službenicom Kristovom«, budući da se iz 
pisma, koje joj je uputio malo nakon odlaska iz samostana, i pored 
nadutog dvorskog stila vidi duboko poštovanje i želja za ponovnim 
susretom. 


1 Pismo nam je sačuvano ne rukopisnom predajom, nego ga donosi L. Wadding u 
Annales Minorum, adannum 1221, n. XX. 

2 Tako primjerice M. Bartoli (u Klara Asiška, Samostan sv. Klare i Laudato d.o.o., 
Zagreb, 2009, str. 105) i Ch. Frugoni (u U na solitudine abitata. Chiara d’Assisi, Edito- 
ri Laterza, Roma-Bari, 2006, str. 30). 

3 Kolale su razne vijesti: da je Franjo možda mrtav, »occisus« (»ubijen«) ili »sub- 
mersus« (»utopio se«) za vrijeme putovanja preko mora na Istok. I nije slučajno da 
se u Pro dilectis filiis od 29. 5. 1220, gdje se govori »de Ordine fratrum minorum« - 
pismu koje preporuča neka braća budu u Francuskoj lijepo primljena - Franju uopće 
ne spominje (usp. Ch. Frugoni, Una solitudine abitata, cit., str. 30). 


1934 



Pismo kardinala Hugolina Svetoj Klari. 


1935 


Međutim iz pisma se vidi što je, zapravo, Hugolin tražio i zahtije- 
vao u Svetome Damjanu: »strogost vašega redovničkog života koju 
sam promatrao« i postojanost u molitvi, zadovoljštini i skrušenosti, 
to jest svoj ideal klauzurnoga života 4 o kojemu će opširnije progovo- 
riti kasnije kao papa u jednome pismu također upućenom zajednici 
Svetoga Damjana. Premda naime zadivljen načinom života u Sve- 
tome Damjanu, nije shvatio onu bit koja je ispod privida sličnosti 
veoma razlikovala Sveti Damjan od zajednica koje je sam osnovao po 
raznim gradovima središnje Italije. 

Izvor: 

Pismo kardinala Hugolina sv. Klari s latinskog izvornika prevela Marija Tarzicija 
Cičmak prema: Federazione S. Chiara di Assisi, Chiara di Assis i. Una vita 
prende forma. Iterstorico, Edizioni Messaggero, Padova 2005, str. 127. 


4 Propast će ako mu - kaže Klari - »tvoje suze i molitve ne postignu pomilovanje za 
moje grijehe« (PHugKl 2). Možda je Hugolin raspravljao s Klarom također o tekstu 
svoje forma vitae prije negoli ga ozakoni kao i o tome da samostan posveti BI. Djevici 
Mariji, kako je učinio sa samostanima koji su mu bili povjereni. Naime u buli od 
9. XII. 1219. spominje »Ordinem Dominarum Sanctae Mariae de Sancto Damiano 
de Assisio«, naslov koji se neće više ponoviti u papinskim dokumentima (usp. Ch. 
Frugoni, Una solitudine abitata , cit., str. 210, bilj. 50). 


Pismo kardinala Hugolina svetoj Klari 


'Hugolin, nevrijednik i grešnik, biskup ostijski, preporuča svega 
sebe - sve što on jest i što bi mogao biti - predragoj sestri u Kristu i 
Majci svojega spasenja, gospođi Klari, službenici Kristovoj. 

2 Predraga sestro u Kristu! Od onoga trenutka kada me potreba 
da se vratim [natrag] odijelila od svetih razgovora s vama i otrgla 
od one radosti nebeskoga blaga, obuzela me takva gorčina srca te 
lijem potoke suza u nepodnošljivoj boli te se bojim da ću, ne nađem 
li do Isusovih nogu utjehe u svakodnevnoj molitvi, uvijek upadati 
u takve tjeskobe u kojima bi mi duh možda klonuo i duša posve 
propala. I to s razlogom jer, kad je nestalo onoga veselja s kojim sam 
raspravljao s vama o Tijelu Kristovu, dok sam s Tobom i ostalim Kri- 
stovim službenicama slavio Uskrs, [onako] kako je neizmjerna bila 
žalost učenika koja je uslijedila kada im je Gospodin bio ugrabljen 
i pribijen na mučilo križa, tako sam i ja ostao napušten zbog vaše 
udaljenosti. I premda sam znao i na neki se način smatrao grešni- 
kom, sada kada sam upoznao veličinu Tvojih zasluga i promatrao 
strogost [vašega] redovničkoga života, jasno sam shvatio kako sam 
opterećen teretom tolikih grijeha, i da sam toliko uvrijedio Gospo- 
dara sve zemlje da nisam dostojan biti otrgnut od zemaljskih briga i 
biti pridružen društvu njegovih izabranika, osim ako mi Tvoje suze 
i molitve ne postignu pomilovanje za moje grijehe. 

3 Povjeravam Ti stoga svoju dušu i preporučam Ti svoj duh kao 
što je Isus na križu povjerio Ocu svoj duh, tako da ćeš na sudnji dan 
odgovarati za mene ako se nisi pomno brinula o mome spasenju; 
jer čvrsto vjerujem da ćeš kod vrhovnoga Suca postići što god Te 
upornost tolike pobožnosti i obilje suza zamoli. 

Gospodin papa ne dolazi sada u Asiz, ali kada mi se pruži prilika, 
želim vidjeti Tebe i Tvoje sestre. 

Pozdravi djevicu Janju, sestru moju, i sve svoje sestre u Kristu. 
Amen. 

POVLASTICA SIROMAŠTVA 
PAPE GRGURA IX. 

PRIVILEGIUM PAUPERTATIS 


( 1228 ) 


Uvod 

CHIARA GIOVANNA CREMASCHI 


Prijevod i bilješke 

MARIJA TARZICIJA ČIČMAK 



POVLASTICA SIROMAŠTVA PAPE GRGURA IX. 


Uvod 1939 

Povlastica siromaštva pape Grgura IX 1941 



Uvod 


Bula Sicut manifestum Grgura IX. (1228), čiji se izvornik čuva u 
Proto-samostanu, uobičajeno se naziva Povlasticom siromaštva, bu- 
dući da se u franjevačkoj hagiografiji, kao i u Postupku, često ističe 
Klarina ljubav prema Povlastici siromaštva, koja se odnosi na ovaj 
komadić pergamene, ali možda svjedokinje misle još više na čvrstu 
majčinu odluku da ostane vjerna »najuzvišenijem siromaštvu«, koje 
je bit karizme. 

Kako smo već naglasili u uvodu Oporuci, postoji jedna »Povlastica 
siromaštva« koja se pripisuje Inocentu III., koja se ne smatra vjero- 
dostojnom 1 . U svakom slučaju, ne možemo, slažući se s E. Paoliem, 
isključiti a priori da je Klara, kao i Franjo, mogla dobiti od Inocenta 
III. možda neko »usmeno« odobrenje za svoj »oblik života«. Isti- 
na je, kako iznose na vidjelo povjesničari, da nije bilo lako doći do 
Inocenta III., ali u svakom slučaju trebalo je biti manje poteškoća 
nego danas. Imajući pred očima put kojim je išao Franjo, možemo 
slobodno misliti kako se biskup Gvido, koji je od samoga početka bio 
moćno crkveno uporište u odvažnom pothvatu Favaroneove kćeri, 
pobrinuo da Klarina molba stigne do pape. Osim toga papinski dvor 
je u posljednjem razdoblju papinstva Inocenta III. često imao sjedište 
u Peruđi, nedaleko od Asiza; tako pretpostavka postaje ne samo pri- 
hvatljivom nego i veoma vjerojatnom. 

Dolazimo do teksta o kojemu je riječ, slijedeći Godetovo kritičko 
izdanje. 2 Bez obzira na zaglavak i na zaključak ovoga pisma, po koji- 
ma je ono pravi papinski dokument, njegov sadržaj donosi svojstvena 
franjevačka, štoviše klarijanska obilježja. 

Nalazimo se, zapravo, pred sažetkom karizme kroz zaručničko 
iščitavanje »najuzvišenijega siromaštva«, svojstveno Klarinim pismi- 
ma u kojima se »propositum« djevičanstva izjednačava s nasljedo- 
vanjem »siromašnoga Krista«. 3 Također oni biblijski prizivi na na- 

1 Nalazi se u nekim starim rukopisima koje je Godet smatrao vjerodostojnima. 

Usp. Chiara d’Assisi, Scritti, prir. M.-F. Bekher - J. -Godet. Th. Matura - G. Zop- 

petti, Lief, Vicenza 1986, str. 13, bilj. 4; vidi također na str. 200-203. 

2 Chiara d’Assisi, Scritti str. 204. 

3 Usp. posebice 2PJa 11.18 i passim. 

sljedovanje isti su oni koji su u temelju franjevačke karizme: 1 Pt 
2,21 i Iv 14,6. Tako su i odsjeci Pjesme nad pjesmama, koji ovdje 
dolaze, isti oni koje nalazimo u Klarinim pismima, poglavito u IV 
pismu Janji Praškoj. 

Držimo stoga da ovaj listak u svojoj biti dolazi iz Svetoga Damja- 
na i da mu je Klara prvi izvor: može ga se stoga smatrati uistinu s 
pravom njezinim »spisom« koji pripada malobrojnim i jednostavnim 
načelima na kojima je temeljila svoj put. Prisjetimo li se srednjovje- 
kovne prakse prilikom podnošenja molba papi, da se naime na isti 
list pergamene koji sadrži molbu u zaglavak i u zaključak stavljalo 
podjeljivanje zamoljenoga, smijemo s velikom vjerojatnošću držati 
da se i u našemu slučaju zbilo nešto slično. Prilikom posjeta Grgura 
IX. u Sveti Damjan Klara je zasigurno imala u ruci tekst svoje molbe 
koji će podastrijeti papi. Imajući pred očima odjeke toga posjeta u 
pripovijedanjima sestara svjedokinja te njihovo proširenje u Legendi, 
u kojoj se iznose upravo drukčija očekivanja pape, koji na kraju mora 
popustiti pred Klarinom odlučnošću (PostKl 1,13; 2,22: 3,14; LegKl 
14), ova pretpostavka postaje posve prihvatljivom. 

Nadnevak odobrenja od strane Grgura IX. (1228) poznat nam je 
iz samoga dokumenta, ali držimo da sadržaj seže mnogo unatrag, bez 
sumnje u vrijeme Inocenta III. Ako onaj tekst koji je bio odobren, 
makar samo usmeno, u njegovo vrijeme, nije isti ovaj, bez sumnje mu 
je bio veoma nalik, budući da izražava smisao Klarina poziva u Crkvi: 
zaručnički zagrljaj siromašnoga Raspetoga. Samo tako je razumljivo 
zašto joj je toliko na srcu da je nitko ne može prisiliti da ima posje- 
de, da traži ikakvu sigurnost koja nije »posjedovanje Krista« (usp. 
3PJa 26). Odricanje od vremenitih dobara, prethodni uvjet »naju- 
zvišenijega siromaštva«, nastalo iz prepuštanja providnosti i istovre- 
meno izvor bezgraničnoga pouzdanja u »Onoga koji odijeva ljiljane 
poljske« (r. 6), zapravo je logična posljedica »prihvaćanja Zaručnika 
plemenitijega roda« ( lPJa 7), u zadivljenosti da je od njega ljubljena i 
pozvana dijeliti istu ljubavnu strast koja ga je dovela na križ. 


Izvori : 

Uvod u Povlasticu siromaštva prevela s talijanskoga Marija Tarzicija Cičmak pre- 
ma: Ponti Francescane, Nuova edizione, a cura di Ernesto Caroli. Padova: 
Editrici Francescane, 2004, str. 1943. 

Povlasticu siromaštva s latinskog izvornika prevela Marija Tarzicija Cičmak pre- 
ma tekstu objavljenom u: Federazione S. Chiara di Assisi, Chiara di Assisi. 
Una vita prende forma. Iter storico, Edizioni Messaggero, Padova 2005, str. 
140. 


Povlastica siromaštva pape Grgura IX. 

'Grgur, biskup, sluga slugu Božjih, ljubljenim kćerima u Kristu, 
Klari i ostalim službenicama Kristovim koje žive zajedno kod crkve 
svetoga Damjana 4 u asiškoj biskupiji, pozdrav i apostolski blagoslov. 

2 Kao što je poznato, 5 u žarkoj želji da se posvetite Gospodinu 
jedinome, odrekle ste se žudnje 6 za vremenitim dobrima. 3 Stoga, 
rasprodavši sve i razdijelivši to siromasima (usp. Mt 19,21), vi iznosi- 
te [odluku] 7 ne imati uopće ikakve posjede, slijedeći u svemu stope 
(usp. 1 Pt 2,21) Onoga koji je radi nas postao siromah (usp. 2 Kor 
8,9) t ep«/) istina i život (Iv 14, 6) 8 . 

4 U toj odluci uopće vas ne straši oskudica u dobrima 9 5 jer je lje- 
vica nebeskoga Zaručnika pod vašom glavom (usp. Pj 2,6) da podupre 
nemoći vašega tijela 10 koje ste uređenom ljubavlju (usp. Pj 2,4 Vg) 
podložile zakonu duha (usp. Rim 8,7). 


4 Budući da je Grgurova Povlastica samo obnavljanje jedne otprije dane povlastice 
(koja se pripisuje Inocentu III.), iz samih početaka života u Svetom Damjanu, u na- 
slovu Klara nije imenovana opaticom niti se spominje samostan sv. Damjana, nego 
samo crkva. Klara to i sama spominje u Oporuci-, »I tako smo po volji Božjoj i prebla- 
ženoga našega oca Franje pošle prebivati uz crkvu svetoga Damjana, gdje nas je Bog 
po svome milosrđu i milosti za kratko vrijeme umnožio« (OporKl 30). Povlastice su 
dokumenti koji su na snazi samo za vrijeme vladavine onoga tko ih je podijelio. Sva- 
kim novim pontifikatom morala se zatražiti obnova povlastice. Sama Klara svjedoči 
da je tako razborito postupila: »radi veće sigurnosti, pobrinula sam se da gospodin 
papa Inocent, u čije smo vrijeme započele, i drugi njegovi nasljednici svojim povlasti- 
cama učvrste naš zavjet presvetoga siromaštva koje obećasmo Gospodinu« {isto, 42). 

5 Svima je poznat način života Klare i družica: njihov raskid sa svijetom, ulazak u 
pokornički i, kasnije, redovnički stalež, njihovo svjedočenje evanđelja; sve je to jav- 
no, jer je djelo i svjedočanstvo Crkve i pod okriljem Crkve. 

6 Potpuno u skladu s Franjinim učenjem: ne odreći se samo stvari nego i želje za njima. 

7 Iza ove odluke ne stoji nikakav oslonac niti priziv na bilo koji pokret u Crkvi 
onoga vremena, čak ni na Franju i Manju braču: sestre same stoje iza ove odluke. U 
PostKl (Bula, 16) međutim povezanost s Franjom bit će jasno spomenuta. 

8 Odluka se temelji na samoj Isusovoj osobi. 

9 Da je oskudica trajno pratila sestre vjerne Povlastici siromaštva, svjedoči Okružnica 
u povodu smrti sv. Klare, r. 20-22. »Ne imati uopće bilo kakve posjede« iz 3. r. postaje 
ovdje »oskudica u dobrima«. 

10 Krhkost cijele naše zemaljske egzistencije. 

6 Napokon, Onaj koji hrani ptice nebeske i odijeva ljiljane poljske 
(usp. Mt 26.28) neće vas iznevjeriti ni u hrani ni u odjeći, sve dok 
vam u vječnosti ne daruje samoga sebe (usp. Lk 12,37), [onda] kada 
vas njegova desnica zagrli (usp. Pj 2,6) još većom radosti, u punini 
Njegova motrenja. 

7 Stoga 11 , kako ste nas zamolile, svojom apostolskom naklono- 
šću potvrđujemo vašu odluku o najuzvišenijem siromaštvu i snagom 
ovoga spisa odobravamo da vas nitko ne može prisiliti da primite 
posjede. 

8 Nikomu dakle od ljudi nipošto ne budi dopušteno ovaj spis na- 
šega dopuštenja poništiti ili mu se drzovito usprotiviti. 12 9 Ako bi se 
tko usudio to pokušati, neka znade da će upasti u nemilost svemo- 
gućega Boga i blaženih apostola njegovih Petra i Pavla. 

10 Dano u Peruđi, 17. rujna, druge godine našega papinstva. 


11 Nakon evanđeoskih i mističnih redaka ponovno nastupa službeni rječnik auto- 
riteta koji potvrđuje »odluku o najuzvišenijem siromaštvu«. Ova če »odluka« 1253. 
postati »zavjet krajnjeg siromaštva« (u PostKl, Bula 5). 

12 Premda Grgur IX. preuzima ovdje riječi jedne ranije Povlastice, one nakon po- 
znatog događaja -sukoba s Klarom u Svetom Damjanu (usp. LegKl 14) odzvanjaju 
gotovo kao priznanje vlastite pogreške. Povlastica siromaštva posljednji je spis koji 
je ostao kao svjedočanstvo prijateljstva dvoje starih Franjinih prijatelja, Grgura i 
Klare (usp. M. Bartoli, Klara Asiška, Samostan sv. Klare i Laudato d.o.o., Zagreb 
2009, str. 161). 


PISMO PAPE GRGURA IX. 
SV. KLARI I REDOVNICAMA 
SVETOG DAMJANA 

EPISTOLA GREGORII IX. AD S. CLARAM 

( 1228 ) 


Uvod i prijevod 

MARIJA TARZICIJA ČIČMAK 



PISMO PAPE GRGURA EX. SV KLARI 
I REDOVNICAMA SVETOG DAMJANA 


Uvod 

Pismo pape Grgura IX. sv. Klari i redovnicama Svetog Damjana 

Uvod 


Nakon svojega izbora za papu 19. ožujka 1227. kardinal Hugo- 
lin - sada papa Grgur IX. - zadržao je svoje veze sa samostanima 
Siromašnih gospođa, vidjevši u njima veliku snagu obnove u Crkvi. 

Pismo Deus Pater cui vos ne nosi obilježja prisnosti pisma Ab illa 
hora koje je kardinal Hugolin pisao Klari i sestrama. U naslovu se 
ne obraća »Klari«, nego »Opatici«. 1 Nakana je pisma podsjetiti »za- 
tvorene redovnice« Svetoga Damjana na, po njemu, temeljne stvari 
njihova života: klauzuru i pokoru. U malo redaka papa opisuje pravu 
teologiju klauzure počevši od jasnih priziva na cistercitsku teologiju o 
mističnoj svadbi. 2 Upravo svadbeni vidik za Grgura IX. opravdava i 
glavni je razlog klauzure. 3 

I upravo u toj točki papa spominje, u pismu, »stvari. . . koje vam se 
čine gorkima, [koje su] tvrde... oštre«, koje treba »pretrpjeti za Kri- 
sta koji je za nas podnio muku sramotne smrti«. Ne znamo točno na 
što papa misli; možda se radi o novim oblicima pokore (post, šutnja, 
klauzura), koji su bili nametnuti redovnicama Svetoga Damjana sa 
strane pape, a koji ne odišu onim duhom evanđeoske slobode koje- 
mu ih je učio Franjo niti onim duhom razboritosti i majčinske brige 
koji je provodila Klara. Papa kao da želi i njima poručiti ono što će 
kasnije poručiti Janji Praškoj: da za njih nije više »mlijeko za novoro- 
đenčad«, nego su već zrele za »tvrdu hranu«. 4 


Izvor: 

S latinskog izvornika prevela Marija Tarzicija Cičmak prema: Bullarium Francis- 
canum I, str. 37, br. 17. 


1 M. Pia Alberzoni smatra da je pismo Deus Pater cui vos zapravo okružno pismo 
razaslano hugolinskim samostanima. Stoga ga se ne bi trebalo ubrajati u klarijanske 
izvore (usp. M. E Alberzoni, Chiara e ii papato, Edizioni Biblioteca Francescana, Mi- 
lano 1995, str. 55, bilj. 91). 

2 Izbor djevičanstva stoljećima se povezivao s pojmom mistične ženidbe s Kristom. 
Ovaj duhovni pravac našao je svoj najveći izraz kod sv. Bernarda iz Clairvauxa. Tije- 
kom srednjega vijeka najviše tumačena knjiga Biblije upravo je Pjesma nad pjesma- 
ma. Mistične zaruke duše s Bogom postale su tema duhovne pobožnosti i ujedno, za 
mnoge žene, tako reći idejni temelj njihova životnog izbora. 

3 Vidik koji će za Klaru biti razlogom da prijeđe preko zidova klauzure, bilo svojom 
kontemplacijom, bilo svojom željom za mučeništvom, bilo svojim dopisivanjem s Ja- 
njom, bilo svojim oblikom života. 

4 Usp. Angelis gaudium , od 11. svibnja 1238, u G. G. Zoppetti e di M. Bartoli 
(a cura di), Santa Chiara d’Assisi. Scritti e documenti, Editrici Francescane, S. Maria 
degli Angeli - Assisi 1994, str. 414. 

Pismo pape Grgura IX. sv. Klari 
I REDOVNICAMA SVETOG DAMJANA 

'Ljubljenoj kćeri, Opatici, i zajednici zatvorenih monahinja Svetoga 
Damjana u Asizu. 

Bog Otac, kojemu ste se prikazale kao službenice, milosrdno 
vas je pokćerio i po djelovanju milosti Duha Svetoga zaručio vas sa 
svojim Jedinorođenim Sinom, Gospodinom Isusom Kristom, vašim 
nebeskim Zaručnikom, [s kojim] će vas sretno okruniti u nebeskom 
kraljevstvu. Stoga jer imate iznad svega ljubiti svojega Zaručnika 
- koji ljubi one koji njega ljube i čini ih svojim subaštinicima - mo- 
rate se u njemu tako svom dušom radovati da vas nikada ništa ne 
uzmogne rastaviti od njegove ljubavi. Zbog toga ste se, božanski 
nadahnute, zatvorile u klauzuru da biste se spasonosno odrekle svi- 
jeta i svega što je u njemu te, neokaljanom ljubavi grleći svojega 
Zaručnika, trčale za miomirisom njegovih pomasti (usp. Pj 1,3) dok 
vas ne uvede u ložnicu svoje Roditeljke (usp. Pj 3,4), da vas dovijeka 
okrepljuje slatkoćom svoje ljubavi. 

2 Na svaki način, ako ove stvari, kako se pouzdajemo i sa sigurno- 
šću nadamo, promatrate pozorno i pomno, one koje vam se čine gor- 
kima spasonosno vam postaju slatkima; tvrde [vam] postaju mekima, 
a oštre [vam] postaju blagima, da se proslavite zavrijedite li štogod 
pretrpjeti za Krista koji je za nas podnio muku sramotne smrti. 

Jer ste, uistinu, u nebrojenim gorčinama i beskrajnim tjeskoba- 
ma, kojima smo neprestano udarani, vi naša utjeha, molimo vašu 
zajednicu i potičemo u Gospodinu Isusu Kristu i apostolskim pis- 
mima vam nalažemo da, prema onome kako ste primile od nas (usp. 
1 Sol 4,1), hodeći i živeći po Duhu (usp. Gal 5,25) i zaboravivši na 
ono što je za vama, s apostolom uvijek težite za onim što je pred vama 
(usp. Fil 3,13), natječući se za bolje milosne darove (usp. 1 Kor 12,3 1 ) 
tako da, obilujući sve više i više krepostima, proslavite Boga u sebi i 
dopunite našu radost, [budući] da vas grlimo u najiskrenijoj ljubavi 
kao izabrane kćeri, štoviše gospođe, ako je zgodno reći, jer ste za- 
ručnice našega Gospodina. 

3 Jer ste doista, kako se pouzdajemo, postale s Kristom jedan 
duh, tražimo od vas da nas se uvijek sjećate u svojim molitvama, 
uzdižući pobožne ruke k Bogu moleći ga neprestano da nas On, 
koji zna da mi u uvjetima tolikih pogibelji po ljudskoj krhkosti ne 
možemo odoljeti, snaži svojom snagom da bismo od njega povjere- 
nu nam službu tako dostojno izvršavah da to bude njemu na slavu, 
anđelima na radost, a nama i onima koji su povjereni našem uprav- 
ljanju [bude] na spasenje. 

PISMO JANJE ASIŠKE 
NJEZINOJ SESTRI KLARI 

EPISTOLA S. AGNETIS AD S. CLARAM 

( 1230 - 1232 ) 


Uvod i prijevod 

MARIJA TARZICIJA ČIČMAK 



Pismo Janje Asiške njezinoj sestri Klari 


1950 



Uvod 


Ovo pismo Janje Asiške, 1 mlađe Klarine sestre, svjedoči o živim 
vezama između Klare i samostana u koje je slala svoje sestre da ih 
uputi u svetodamjanski oblik života. Janja spominje Klarine opo- 
mene i zapovijedi koje se u njezinome samostanu 2 opslužuju prema 
uzoru na Sveti Damjan. Možda je riječ o »observantiae regulares« 
koje je Franjo dao prvotnoj zajednici. Pismo spominje također da joj 
je »gospodin papa u svemu i na svaki način, kako sam mu razložila 
i zatražila, prema Vašoj i mojoj nakani, u poznatoj Vam stvari udovo- 
ljio: naime što se tiče pitanja posjeda«. Vjerojatno se radi o Povlastici 
siromaštva udijeljenoj i njezinome samostanu, bilo na Klarinu bilo na 
Janjinu molbu, barem u usmenome obliku. ’ 

Kratak, ali veoma važan podatak jest spominjanje brata Ilije kao 
dokaz uske suradnje između Klare i njega. Obje sestre očito su ga 
smatrale jednim od najvjernijih Franjinih sljedbenika na kojega su 
se mogle osloniti u teškome razdoblju povijesti Siromašnih gospo- 
đa koje su se, pod vodstvom Klare i Janje Praške, borile za svoj 
identitet. 4 

Postanak pisma mogao bi se smjestiti u 1230. godinu, to jest u 
godinu, ili koju kasnije, kada je Janja stigla u Monticello. Pismo je 
predivan primjerak franjevačke čuvstvene književnosti koju nalazimo 
u najranijim dokumentima Klarinih sljedbenica. 

Izvor: 

S latinskog izvornika prevela Marija Tarzicija Cičmak prema: Archivum Francis- 
canum Flistoricum (1920), 496. 


1 Izvornik pisma može se nad u »Chronica XXIV Generalium Ordinis Minomm«, 
Analecta Franciscana sive Chronica Aliaque Varia Documenta ad Historiam Fratrum 
Minomm Spectantia, t. III, ed. Patribus Collegii S. Bonaventurae (Ad Claras Aquas, 
Quaracchi: Typographia Collegii S. Bonaventurae, 1887), 173-182. 

2 Samostan svete Marije u Monticellu kod Firence ili, najvjerojatnije, u Monteluceu 
kod Peruđe (usp. P Etzi, luridica Franciscana. Monografski prohodi poviješću zakono- 
davstva triju Franjevačkih redova, FIKM, Split, 2009, str. 174). Predaja govori također 
o Janjinu boravku u Veroni, Veneciji, Padovi i Mantovi (usp. M. P Alberzoni, Chiara e 
ii papato, Edizioni Biblioteca Francescana, Milano, 1995, str. 69, bilj. 119). 

3 Samostanu u Peruđi Grgur IX. je podijelio jednu takvu Povlasticu 16. VII. 1229. 
(BF I, str. 50). Prema predaji poglavarica toga samostana, koja nije naslovljena naslo- 
vom abbatissa, zvala se Janja. 

4 Hara prepomča i Janji Praškoj neka se u svemu oslanja na brata Iliju: 2PJa 15. Op- 
širnije o odnosu Hare i brata Ilije vidi M. P Alberzoni, Chiara e ii papato, cit., str. 69-89. 

Pismo Janje Asiške njezinoj sestri Klari 

1 Svojoj časnoj majci i gospođi u Kristu, nada sve ljubljenoj gos- 
podarici, gospođi Klari i čitavoj njezinoj zajednici; Janja, ponizna 
i neznatna službenica Kristova, prostrta do njezinih nogu sa svom 
podložnošću i odanošću, želi [njoj i njima] što god se ljepše i drago- 
cjenije u Svevišnjega Kralja može poželjeti! 

2 Sudbina sviju stvorena je tako da se nikada ne može ostati u 
istome stanju; zato kada netko vjeruje da je u sreći, [upravo] onda 
biva uronjen u nesreću. Stoga znaj, majko, da mi tijelo i duša trpi 
najveću muku i neizmjernu žalost, da se osjećam prekomjerno op- 
terećena i mučim se [toliko] da [gotovo] ne mogu govoriti, što sam 
tijelom odvojena od Vas i drugih svojih sestara, s kojima sam se na- 
dala na ovome svijetu živjeti i umrijeti. Ova žalost ima svoj početak, 
ah ne poznaje svoj kraj; kao da nikada ne jenjava, nego uvijek raste; 
pojavila mi se nedavno, ah veoma slabo ide k svome zalazu; uvijek 
je uza me i ne žeh se od mene udaljiti. Vjerovah da život i smrt imaju 
ujediniti one koje će provoditi isti život u nebesima i da isti grob ima 
pokrivati one kojima je zajedničko rođenje. Ah sam se, kako vidim, 
varala i sada živim tjeskobna, napuštena, nevoljna sa svih strana. 

3 0 moje predobre sestre, tugujte i plačite sa mnom i pogledajte 
jer nema boli kakva je moja bol (usp. Tuž 1,12). I mohm Boga da ne 
biste nikada [vi] takvo što pretrpjele. Ova bol uvijek me razapinje, 
ova bolest stalno me muči, ova žestina uvijek me sažiže. Zbog toga 
me sa svih strana snalaze tjeskobe i ne znam što ini je činiti (usp. Fil 
1,22). Pomozite mi, mohm vas, svojim pobožnim mohtvama da mi 
ova muka postane podnošljivom i lakom. O preslatka majko i gos- 
pođo, što reći, jer se više ne nadam da ću ikada ponovno vidjeti u 
tijelu vas, svoje sestre? 

4 0, kad bih mogla izraziti misao svoje duše kako bih htjela! O, 
kad bih mogla na ovoj stranici otkriti vam dugotrajnu bol koje se 
bojim, koja je uvijek preda mnom! Duša mi iznutra izgara, mučena 
vatrom beskonačnih boh; srce mi unutra jeca i oči mi ne prestaju 
roniti potoke suza. Sva sam ispunjena tugom i već posve klonula 
duhom. Ne nalazim utjehe premda je tražim (usp. Tuž 1,2). Primam 
bol na bol kad u srcu razmišljam da se ne mogu nadati ih očekivati 
ikada vidjeti Vas i svoje sestre. 

1951 


5 S jedne strane nema nikoga između svih mojih dragih koji bi 
me utješio; ali s druge strane veoma sam utješena tako da biste se 
mogle radovati zajedno sa mnom zbog istoga: naišla sam naime na 
veliku slogu ovdje, ne na podjelu, više negoli se može zamisliti; i 
sve su me primile s velikom radošću i veseljem i veoma odano mi 
s poštovanjem obećale poslušnost. Sve se one preporučaju Bogu, 
Vama i Vašoj zajednici; i ja Vama preporučam samu sebe i njih - u 
svemu i na svaki način - da biste o meni i o njima, upravo kao o 
svojim sestrama i kćerima, vodili marljivu brigu. Znajte da i ja i one 
želimo kroz sve vrijeme svojega života nepovredivo opsluživati Vaše 
opomene i zapovijedi. 

6 Između ostaloga neka znate da mi je gospodin papa u svemu 
i na svaki način, kako sam mu razložila i zatražila, prema Vašoj i 
mojoj nakani, u poznatoj Vam stvari udovoljio: naime što se tiče 
pitanja posjeda. 

Molim Vas da biste zatražili brata Iliju da bi se smatrao dužnim 
ponovno me, i češće, pohoditi i utješiti u Gospodinu. 



PUNOMOĆ DANA OPORTULU 


POTESTAS FACIENDI AD OPORTULUM 


( 1238 ) 


Uvod, prijevod i bilješke 

MARIJA TARZICIJA ČIČMAK 



PUNOMOĆ DANA OPORTULU 


Uvod 1955 

Punomoć dana Oportulu 1957 



Uvod 


Godine 1625. Wadding je objavio važan spis koji nosi nadnevak 
od 8. lipnja 1238. godine, a tiče se svete Klare i ostalih sestara koje su 
tada živjele u Svetome Damjanu (Annales Minorum, a. 1238, n. 14). 
U XX. st. Arnaldo Fortini pronašao je izvornik u asiškome arhivu i 
objavio ga. 1 

Spis govori o punomoći koju su sv. Klara i njezine sestre dale 
Oportulu Bernardovu radi prodaje nekoga zemljišta Kaptolu kate- 
drale svetoga Rufina što ga je samostan primio u baštinu. 

Wadding kaže da je ovaj spis prepisao ex originali autographo koji 
je čuvao prior Kaptola katedrale u Asizu. U vrijeme nastanka ovoga 
prijepisa na pergameni izvornika nalazio se pečat od bijeloga voska, 
obješen o šest debelih niti od žute svile, sa slikom Bogorodice s djete- 
tom te natpisom: Sigillum Abbatissae Sancti Damiani. 

Ovaj dokument je punomoć, to jest dokument koji povjerava 
zastupniku ovlast da djeluje u ime onoga ili onih koji ga potvrđu- 
ju. U ovome slučaju radi se o pedeset redovnica samostana svetoga 
Damjana koje zadužuju gospodina Oportula da Kaptolu katedrale 
svetoga Rufina proda neko zemljište, čijim su vlasnicama postale (da- 
rovnicom ili nasljednim pravom neke od sestara). Oportulo je jedan 
od najznamenitijih ljudi u Asizu, nekadašnji gradski načelnik, Franjin 
prijatelj, 2 otac jedne od sestara Svetoga Damjana, sestre Agneze, de- 
sete svjedokinje na postupku za proglašenje Klare svetom. 

Ovaj je spis vrlo važan također i stoga što preko njega doznajemo 
imena i broj sestara u Svetome Damjanu 1238. godine. 

Premda govori o prodaji zemljišta, spis ne proturječi praksi naj- 
uzvišenijega siromaštva upravo stoga što govori o prodaji. U predaji 
Svetoga Damjana utržak bi se razdijelio siromasima. Tako se samo- 
stan nikada nije bogatio. 


1 A. Fortini, » Lautenticita del documento del 1238«, Archivum Franciscanum Histo- 
ricum 46(1953), 37-43. 

2 Oportulo Bemardov bio je onaj potestat grada Asiza za kojega je sveti Franjo sa- 
stavio onu kiticu o oproštenju u Pjesmi brata Sunca : »Hvaljen budi, moj Gospodine, 
za one što opraštaju rad ljubavi Tvoje i podnose bolest i nevolju. Blago onima koji ih 
podnesu mirno jer ćeš ih Ti, Svevišnji, okruniti« (PjSu 10-1 1 ). 

VII. DOKUMENTI O SVETOJ KLARI 


Važno je također napomenuti da je u istome arhivu na jednoj 
pergameni od 7. listopada 1261. godine sačuvan ovaj propis Pravila 
iz 1253. godine, što ga je potvrdio Inocent IV: »Sorores nihil šibi 
approprient, nec domum, nec locum, nec aliquam rem«. 3 Ta perga- 
mena kao i gore spomenuti spis iz 1238. godine sigurno su i uvjerljivo 
svjedočanstvo najuzvišenijega siromaštva prvih klarisa iz vremena 
kada su isprave, ovjerovljene kod javnoga bilježnika, donosile odlom- 
ke Klarina Pravila kako bi dobili na zakonskoj snazi. Vrijednost ovo- 
ga spisa nadvisuje vrijednost jednostavne arhivske isprave. 4 


Izvor : 

S latinskog izvornika prevela Marija Tarzicija Cičmak prema: L. Wadding, 
Annales Minorum , ad ann. 1238, n. 14. 


5 »Neka sestre ništa ne prisvajaju, ni kuće, ni mjesta, ni kakve stvari« (PrKl 8, 1). 

4 Korištena literatura: Santa Chiara d’Assisi. Scritti e documenti , a cura di G. G. Zo- 
ppetti e di M. Bartoli, Editrici Franciscane, S. Maria degli Angeli, Assisi, 1994, str. 
297; Un autre temoin de Seraphiqtie pauvrete: le document de 1238 u J’ai connu Ma- 
dame Sainte Claire, Les Editions du Cedre, Toulouse 1961, str. 151-161. Prijevod 
je načinjen prema latinskom tekstu objavljenom u J’ai connu Madame Sainte Claire, 
cit., str. 157. 


Punomoć dana Oportulu 


[Ovaj spis samostana svetoga Damjana vjerodostojan je zapis 
i dostojan pažnje, prepisan s izvornoga rukopisa.] 

U Ime Gospodnje. Amen. 

Gospođa Klara, opatica samostana svetoga Damjana u Asizu, u 
svoje ime i u ime spomenutoga samostana, u nazočnosti, po volji i 
uza suglasnost dolje potpisanih gospođa ili sestara, odredila je, ime- 
novala i označila gospodina Oportula Bernardova za prokuratora 
i ekonoma svojega i istoga samostana da proda ili otuđi crkvi ili 
kaptolu sv. Rufina u Asizu jedan ograđeni posjed koji se nalazi u 
Campigliji kao i jedno zemljište koje graniči s njime. Ograđeni po- 
sjed graniči s jedne strane s Tescio, a s druge dvije strane omeđuju 
ga dvije ceste; zemljište se svojim dvjema stranama dotiče ograđe- 
noga posjeda, svojom trećom stranom dotiče se polja Maragonovih, 
a svojom četvrtom stranom polja Balduinovih. 

Oportulo se obvezuje i obećava da će u ime spomenutoga sa- 
mostana čuvati spomenuti ograđeni posjed i spomenuto zemljište 
i učiniti da prijeđu u vlasništvo gore spomenute crkve ili kaptola 
ili njihova predstavnika, te da će urediti i izvršiti sve to kako mu se 
bude učinilo shodnim prilikom ove prodaje. 

Sve ono što će on učiniti u skladu s ovim ugovorom gospođa 
Klara obećava smatrati valjanim i konačnim. 

Slijede imena gospođa ili sestara: Agneza , 5 Filipa, Jakoba, Ilu- 
minata, Cecilija, Egidija, Agneza, Anastazija, Agneza, Flristijana , 6 
Jakobina, Balvina, Mansueta, Amata, Benvenuta, Bonaventura, Ben- 
venuta, Benricevuta, Konsolata, Andrea, Aurea, Leonarda, Agata, 
Felicita, Angeluccia, Felicita , 7 Massariola, Marija, Gregorija, Marija, 


5 Imena sestara koje su bile svjedokinje na postupku za proglašenje Klare svetom 
napisana su kurzivom. 

6 Ime sestre Kristijane Bernarda od Suppa nalazi se u ovome popisu, ali ona će ući 
u samostan tek 1246. ili 1247. 

7 Iznenađuje što u ovome popisu nema imena sestre Franciske od Col de Mezza 
koja je ušla u Sveti Damjan 1232. Postoje dvije pretpostavke. Prema Zeffirinu Laz- 

Ivana, Benedikta, Ivana, Bennata, Ivana, Lucija, Helija, Matija, Kla- 
ra, Stella, Lea, Beatrica, Bartolomea, Prakseda, Herminija, Danije- 
la, Clarella, Pacifika, Vertera, Patricija. 

A da ovo što je napisano bude u sadašnjosti i u budućnosti vje- 
rodostojno, spomenuta gospođa Klara i njezine sestre udarile su na 
ovaj spis pečat samostanskoga kapitula godine Gospodnje 1238, 
8. lipnja, 17. Indikcije, za papinstva Grgura IX. i vladavine cara 
Friedricha. 


zeriju moglo bi se raditi o pogrešnom čitanju, tako da bi namjesto jedne Felicite sta- 
jala Franciska. Druga pretpostavka, možda vjerojatnija, jest da je Franciska potpisala 
list svojim krsnim imenom Massariola, zajedno s redovničkim. 


Osmi dio 


ZAKONODAVNI 
TEKSTOVI REDA 
BRAĆE I SESTARA 
OD POKORE 


Uvodi i bilješke 

LINO TEMPERINI 


Prijevod 

ANTICA-NADA ĆEPULIĆ 



ZAKONODAVNI TEKSTOVI REDA BRAĆE I SESTARA OD POKORE 


Uvod 1961 

Spomenica o načinu života ili Staro pravilo 1968 

O odjeći 197(1 

O nemrsu 197 I 

O postu 1971 

O načinu moljenja 1972 

O ispovijedi i pričesti, o podmirivanju desetine, 

o zabrani nošenja oružja i o zaklinjanju 1973 

O misi i mjesečnom susretu 1973 

O pohađanju bolesnih i pokapanju mrtvih 1974 

O opominjanju, upravljanju i službenicima 1975 

Obred za blagoslov odijela 1976 


Pravilo i način života braće i sestara Reda od pokore 

zvano Pravilo Nikole IV. 1978 

Pravilo i način života braće i sestara Reda od pokore 1980 

Obred za blagoslov odijela Braće od pokore 1991 



Uvod 


Šarolika karizma 

Franjevačka karizma ostvaruje se u neobičnom mnoštvu oblika 
koji se povijesno konkretiziraju u tri reda. Prvi red obuhvaća manju 
braću, manju braću konventualce i manju braću kapucine. U drugom 
redu su redovnice klarise. Treći red 1 ( Ordo poenitentiae S. Francisci ) 
obuhvaća Franjevački svjetovni red i Treći samostanski red (redovni- 
ci, redovnice kontemplativnog života i redovnice posvećene djelima 
apostolata ). 2 


1 Prevoditelj uvoda i bilješki Zvonimir Brusač slijedio je talijanski tekst, ali je na 
nekim mjestima dodao bibliografske i druge napomene, osobito radi povezivanja 
prevedene građe sa stanjem u nas; te se dodane napomene najavljuju s »nap. Z.B.«. 

2 Franjevački pokornički pokret, iz vremena početaka franjevačke karizme, nazvan 
je »treći red« ne u kronološkom smislu, nego zbog svoje crkvene i pravne strukture 
prema trinitarnom nauku sv. Augustina (354-430) i, kasnije, prema nauku sv. Grgu- 
ra Velikog (535-604) koji su cijeli kršćanski narod vidjeli raspoređen u tri životna 
staleža: laici, klerici, monasi/koludrice, pri čemu je drugi stalež imao prvenstvo pred 
prvim, a treći pred drugim. Teorija o »tri reda« primijenjena je 1161. unutar viteškog 
reda od Santiaga koji je 1175. odobrio papa Aleksandar III. Članovi tog reda po- 
pisani su po važnosti od najmanjeg do najvećeg stupnja: prvi red za vitezove koji su 
oženjeni ili su otvoreni za ženidbu; drugi red za vitezove neženje s obvezom trajne 
uzdržljivosti; treći red za kapelane i privatne učitelje. Godine 1201. lombardski hu- 
milijati također primjenjuju ideju o »tri reda« kojim se obuhvaćaju svi kršćani. No 
Inocent III. želi preokrenuti tradicionalni redoslijed triju redova polazeći od najve- 
ćega stupnja prema najmanjemu: prvi red za klerike i monahe; drugi red za redov- 
ničku braću laike i sestre konverze; treći red za muškarce i žene koji žive u svijetu. 
Franjevačko nazivlje potječe od te povijesno-pravne strukture, s ponekom razlikom: 
prvi red za klerike i redovnike sa zavjetima; drugi red za posvećene žene u klauzuri; 
treći red za muškarce i žene koji žive »u svijetu«, neoženjene/neudate ih oženjene/ 
udate, za laike i svjetovne klerike. Usp. Augustinus, Epistola 189,3; A. Vauchez, 
I laici nel medioevo, Milano 1989, str. 55-60; G. Casagrande, Un Ordine per i laici. 
Penitenza e penitenti nel Duecento , u: Francesco d’Assisi e ii primo secolo di storia fran- 
cescana (Biblioteka Einaudi, 1), Torino 1997, str. 237-255; R. Pazzelli, San Francesco 
e U Terz Ordine, Padova: Edizioni Messaggero, 1982. 

Nap. Z. B.: Vidi također: G. Andreozzi, Storia delle regole e delle costituzioni 
dell’Ordine francescano secolare , Perugia: Edizioni Guerra, 1988, str. 319; L. Iriarte, 
Storia del francescanesimo , Rim: Edizioni Dehoniane, 1994, str. 521-583 (»L’Ordine 
della penitenza /Terzo Ordine/«); P Rivi, Francesco d’Assisi e ii laicato del suo tempo, 
Padova: Edizioni Messaggero, 1989; P Etzi, Iuridica franciscana. Monografski prohodi 

Ovaj osmi dio Franjevačkih izvora odnosi se na Treći red sv. Franje 
viđen kao cjelina, s obzirom na to da se u počecima radilo o jednom 
jedinstvenom pokretu koji se kasnije razvio u svjetovni i samostanski. 
Povijesni izvori, duhovni i pravni, isti su za oba pokreta. Svaka re- 
dovnička zajednica Trećega samostanskog reda oblikovala je tijekom 
stoljeća svoje specifične smjernice koje ipak imaju temelj u prvotnoj 
zajedničkoj baštini. 

Nastanak Franjevačkoga reda od pokore 

Franjo i njegovi prvi drugovi izabiru pokornički život »po na- 
činu svetoga evanđelja« (Opor 1.14) i predstavljaju se narodu kao 
»pokornici iz Asiza« (Peruđ 12; LegTd 37). Oni prolaze gradovima 
i selima kao »apostolski odred« (tj. Isus s apostolima) i svima propo- 
vijedaju pokoru (lCel 22-23). 

Franjin putujući apostolat potiče široko vjersko buđenje u kr- 
šćanskom puku. Nastaje eksplozija oduševljenja. Narod hrli za sve- 
cem i želi ga čuti, a u narodu su muškarci i žene, osobe svake dobi i 
spola (lCel 36). »Posvuda je odjekivalo zahvaljivanje i glas pohvale« 
(lČel 37). 

Mnogi mladići slijede siromaška i postaju Manja braća; djevojke 
usvajaju Klarino opredjeljenje; mnogi muškarci i žene, ne postajući ni 
fratri ni redovnice, već ostajući »u svijetu«, nadahnjuju se Franjinim 
primjerom zauzetijega kršćanskog života i traže od njega praktične 
smjernice. Franjo je »svima davao upute za život i svakom je staležu 
pokazivao istinski put spasenja« (lCel 37). 

U tom dinamičnom kontekstu malo-pomalo nastaje duhovni po- 
kret usko povezan s karizmatskim likom sv. Franje Asiškoga: Red 
braće od pokore (lBon 4,6), nazvan kasnije također »Treći red sv. 
Franje«. 

Radi se o novoj pojavi koja se ne smije miješati s dobrovoljnim 
pokornicima ili s drugim crkvenim skupinama onoga vremena, kao 
što se razabire iz jasnoga svjedočanstva povijesnih dokumenata. 
Oni pokazuju da se franjevačka karizma proširila i na laike (ili, bolje 

poviješću zakonodavstva triju Franjevačkih redova , Split: Franjevački institut za kulturu 
mira, 2009, str. 343; S. Badurina, Putovima obnove Trećega samostanskog reda svetoga 
Franje, Zagreb: Provincijalat franjevaca trećoredaca, 1996, str. 8-40 (»Franjevački 
pokornički pokret«); P Runje, Pokornički pokret i franjevci trećoredci glagoljaši (XIII- 
XVI. st), Zagreb: Provincijalat franjevaca trećoredaca i Kršćanska sadašnjost, 2001, 
str. 215; N. Vukoja, Prikaz dosadašnjih pravila FSR-a, u: Pravilo Franjevačkoga svjetov- 
nogreda 1978.-2003. Zbornik radova sa Simpozija održanoga Samoboru, 11. i 12. listo- 
pada 2003 , Zagreb: Brat Franjo, 2006, str. 35-72; Konferencija generalnih asistenata 
FSR-a, Priručnik za duhovnu i pastoralnu asistenciju FSR-u i Frami, Zagreb: Konferen- 
cija nacionalnih asistenata FSR-a i Konferencija nacionalnih asistenata Frame, 2007, 
str. 9-63 (»Kratka povijest Franjevačkoga svjetovnog reda«). 

rečeno, i na svjetovne osobe) 3 koji od početka predstavljaju bitan 
sastavni dio franjevačke obitelji i koji pridonose očitovanju punine 
franjevačke karizme. 

Narativni izvori (biografije sv. Franje i kronike) 
Diplomatički izvori (papinski dokumenti) 

Potrebno je osvrnuti se na »izvore Trećega franjevačkog reda« 4 
koji nam prenose glas povijesti, tj. objektivne informacije o početku 
»Franjevačkoga reda od pokore« ili Trećega reda sv. Franje 5 i omogu- 
ćuju nam da dođemo do činjenične istine rekonstruirajući uvjerljivo 
zbivanja iz daleke prošlosti. 

Papinske bule službeni su glas Crkve i zaslužuju vrlo pozorno raz- 
matranje. Papinski dokumenti koji su prispjeli do nas nisu, nažalost, 
mnogobrojni. Mnoge su se bule izgubile tijekom stoljeća, mnoge nisu 
bile prepisane u vatikanski arhiv iz ekonomskih razloga. Upućujem 
na papinske arhive koji nam stavljaju na raspolaganje dovoljno ma- 
terijala nužnoga za poznavanje pravnoga »statusa« Ordo poenitentiae 
S. Francisci i pozitivnoga stava Crkve prema njemu, izraženog i po- 
novljenog u raznim prigodama. Do kraja XIII. st. imamo šezdesetak 
papinskih dokumenata, ne računajući one čije je podrijetlo nejasno 
i one koji su izgubljeni. U XIV st. imamo na raspolaganju 81 doku- 
ment koji se odnosi na Treći franjevački red (10 od njih odnosi se 
na samostanske zajednice). U XV st. imamo 701 dokument, i tako 


3 Redu, doista, mogu pripadati ne samo laici nego i svjetovni klerici (svećenici, bi- 
skupi, pape). Stoga nije precizno govoriti o »franjevačkome laikatu«. Mora se, na- 
protiv, govoriti o »svjetovnim franjevcima«. 

4 Izvori mogu biti narativni, iz papinske kurije i zakonodavni. Tekstovi o kojima je 
riječ mogu se djelomično čitati u ovim Franjevačkim izvorima , a potpuno u knjizi L. 
Temperini (prir.), Fešti e documenti sul Ferz’Ordine francescano (sec. XIII-XV). Origi- 
nale latino e versione italiana, Rim: Editrice Franciscanum, 1991, str. 530 - Nap. Z. 
B . : Vidi također: L. Temperini, Carisma e legislazione alle origini del Ferzo Ordine di S. 
Francesco, Roma: Editrice Franciscanum, 1996, str. 182. 

5 Da bi se olakšalo razumijevanje problema, želim upozoriti na ispravnu uporabu 
kratica koje se odnose na Franjevački red od pokore, a koje su često prepuštene volji 
pojedinca, na očitu štetu za komunikaciju. Iz povijesnih izvora proizlazi sljedeće: 

- TOF, »Tertius Ordo Franciscanus«, od početaka do 1323.: u tom razdoblju franje- 
vački pokornički pokret obuhvaća i svjetovne franjevce i redovnike 

- TOS, »Tertius Ordo Saecularis Sancti Francisci»: označuje svjetovni ogranak 
TOF-a (od 1323.); kratica TOS zamijenjena je s OFS 

- OFS, »Ordo Franciscanus Saecularis«, zamjenjuje TOS od 1978. (Pravilo Pavla 
VI. za svjetovne franjevce) 

- TOR, »Tertius Ordo Regularis Sancti Francisci« označava samostanski ogranak 
TOF-a od 1323., tj. redovnice i redovnike, članove mnogobrojnih redovničkih usta- 
nova; u izvorima umjesto ove kratice često nalazimo kraticu OPC (tj. »Ordo poeni- 
tentiae claustralis«). Svaka ustanova TOR-a ima vlastitu kraticu. 

dalje, sa sve većim brojem dokumenata. 6 U XIII. st. intervenirali su 
pape Honorije III., Grgur IX., Inocent IV, Aleksandar IV, Urban 
IV, Klement IV, Martin IV, Honorije IV, Nikola IV, Celestin V i 
Bonifacije VIII., a nekoliko dokumenata pojavljuje se i u vrijeme se- 
disvakancija. 7 

Ističem sadržaj nekih papinskih bula koje nam omogućuju prati- 
ti razvoj Trećega franjevačkog reda u prvom franjevačkom stoljeću i 
njegovo konačno oblikovanje. 

1. Bula Supra montem od 18. kolovoza 1289 (vidi str. 1982., tekst 
na početku Pravila i načina života braće i sestara reda od pokore) 

2. U buli Unigenitus Dei (8. kolovoza 1290.) Nikola IV u vezi sa 
Supra montem potvrđuje da je »... sam slavni blaženi Franjo uteme- 
ljio Red koji je nazvan pokorničkim i dao mu pravilo da zasluži vječni 
život.« Papa precizira da je vjerno sačuvao staro pravilo (tj. Memo- 
riale) dodajući samo neke male promjene. Pokornike moraju voditi 
Manja braća jer sv. Franjo »utriusque ordinis almus exstitit institu- 
tor« [BF IV str. 167; BFE, str. 1415; Potthast, 23355; 8 G. G. Meer- 
sseman, Dossier de l’Ordre de la penitence au XIIIe siecle (Spicilegium 
Friburgense, 7), Fribourg 1961, str. 76 9 ]: bio je slavni utemeljitelj 
obaju redova. Donosimo dio teksta koji nas zanima: 

»Jedinorođeni Božji Sin, po čijem smo trpljenju ozdravili i čijom 
smo se krvlju preporodili, sam je utemeljio svoju Crkvu i postavio je 
na temelj vjere povjeravajući je blaženom Petru, prvaku apostola i 
ključaru vječnoga života i podjeljujući mu ovlasti vječnoga nebeskog 
kraljevstva. [...]« 

»Budući da je slavni blaženi Franjo, časni ispovjedalac vjere, za- 
paljen ognjem ljubavi, učenik apostola u riječima i djelima, pun duha 
istine [...], budući da je dakle on ustanovio Red nazv an pokorničkim 
te tom redu dao pravilo da zasluži vječna dobra, Mi smo - brinući se 


6 Vidi: G. Odoardi, LOrdine della penitenza di San Francesco nei documenti pontifici 
del secolo XIII, u: AA.W, LOrdine della penitenza di San Francesco d’ Assisi nel secolo 
XIII, Rim 1973, str. 79-115; Isti, La vita comunitaria tra i penitenti franciscani nelle 
bolle papali del secolo XIII, u: AA.W, Prime manifestazioni di vita comunitaria masc- 
hile e femminile nel movimento francescano della penitenza, Rim 1982, str. 21-38; Isti, 
LOrdine della penitenza nei documenti pontifici del secolo XIV, u: AA.W, I fratipeni- 
tenti di san Francesco nella societa del Due e Trecento, Rim 1977, str. 21 — 49. 

7 Usp. G. Odoardi, LOrdine della penitenza di san Francesco nei documenti pontifici 
del secolo XIII, nav. dj., str. 93. 

8 Potthast A., Regesta Pontificum Romanorum inde ab a. post Christum natum 
MCXCVIII ad a. MCCCIV, 2 vol., Berlin 1874-1875; ponovljeno izd., Graz 1957. 

9 Meerssemanovo djelo je bularij s 56 dokumenata koji se odnose ne samo na fra- 
njevačke pokornike nego na Ordo poenitentiae uopće (str. 39-91); pokrivaju razdo- 
blje od 1221. do 1296. 

da zaštitimo taj red potrebnim povlasticama i da dobrohotno zajamči- 
mo njegov razvoj kako bi ono što je bilo u zanosnom zalaganju svetog 
priznavaoca raslo bogatstvom kreposti i kako bi pripadnici toga reda 
napredovali iz kreposti u krepost uz našu pažnju i potporu - u našem 
pismu, odobravajući taj Red, dali neke utemeljene i korisne smjernice 
koje se trebaju opsluživati u spomenutome redu, iskazujući toj braći i 
očinsku pažnju kako bi vršili i prihvaćali to pravilo života.« 

»Naravni razum preporučuje i pravednost je u skladu s razumom 
s obzirom na činjenicu da su članovi spomenutog reda [pokornika] 
praćeni i vođeni naukom naših ljubljenih sinova iz Reda manje braće, 
čime se uvažava sam Priznavalac [blaženi Franjo], slavni utemeljitelj 
obaju redova. Neka stoga [pokornici] imaju i pohoditelje i zaštitnike 
iz spomenutoga Reda manje braće.« 

»Ima, nažalost, u spomenutom Redu pokornika nekih izrođenih 
sinova Crkve i blaženoga Priznavaoca [Franje], a i izopačenih sinova 
samih pokornika koji se, protivno našim smjernicama i preporuka- 
ma, ne boje tvrditi da neće naći spasenje u ovom Redu pokornika 
budu li prihvaćali naše smjernice i slijedili naše savjete. Djelujući bez 
ikakva straha i s velikom umišljenošću u ovom pitanju, oni lukavim 
nagovaranjem zavode volju onih koji bi željeli prihvatiti naše upute, 
ometajući ih neutemeljenim zaprekama i uznemirujući ih ozbiljnim 
neugodnostima. [...]« 

»Budući da živo želimo da se ostvari naš korisni savjet, svi oni 
koji ga budu prihvatili i vjerno ga ostvarivali obilnije će primiti milost 
našega apostolskog blagoslova i uživati sve povlastice istoga Reda po- 
kornika koje je Apostolska stolica dala i koje će ubuduće dati.« 

»Istodobno želimo i određujemo da mjesni biskupi kazne one 
koji ometaju one koji žele prihvatiti naš savjet tako da (prvi) odu- 
stanu od svoga ponašanja. Neka se ukinu sve eventualne povlastice, 
dobivene u bilo kojem obliku, kojima bi se mogla opravdati neučin- 
kovitost ovoga našeg pisma.« 

»Želimo osim toga da spomenuta braća [od pokore], prihvaćajući 
naš korisni savjet, imaju svoje ministre kao što je određeno u Pravilu« 
[usp. PrRp 15]. 

Civitavecchia, 8. kolovoza 1290. 

3. U buli Ad audientiam nostram (20. rujna 1291.) Nikola IV pre- 
cizira da je Memoriale bio sačuvan u obliku u kojem ga je predao 
blaženi Franjo i da ga on svojom bulom uvrštava u crkveno zakono- 
davstvo [BF IV, str. 292; BFE, str. 1968; Potthast 2383; Dossier... str. 
77-79], Pogledajmo tekst: 

»Došla je do nas vijest da su braća od pokore iz Firence u svoje 
vrijeme običavali nositi odijelo iste boje, a da su kasnije ta braća, ski- 
nuvši to odijelo, prihvatili neko novo na vlastitu inicijativu.« 

»Da se braća [od pokore] ne bi našla u kakvoj nesigurnosti s 
obzirom na njihov način života, odredili smo svoj braći od poko- 
re da opslužuju jedan način života, nazvan Memoriale, kako ga je 
predao blaženi Franjo, te dali jasno pravilo cjelovito ga uključujući 
u našu bulu. Ministri ljubljene braće [od pokore] iz spomenutoga 
grada [Firence] i mnoga druga braća, preuzevši opet prijašnje odi- 
jelo, ponizno i vjerno prihvatiše spomenuto pravilo i način života, 
a preuzeše i odijelo prema Pravilu i spisu Memoriale, koji su već 
spomenuti [...]«. 

Civitavecchia, 20. rujna 1291. 

4. Bulom Cupientes cultum (11. srpnja 1295.) Bonifacije Vili. ob- 
raća se »ljubljenim sinovima, braći i ljubljenim kćerima u Kristu, se- 
strama Reda od pokore blaženoga Franje u sjevernoj Njemačkoj«, 
koji žive »u raznim kućama i raznim dijelovima Njemačke«, »sub 
communi vita... in observantia ordinis de penitentia beati Francis- 
ci«. Radi se o trećoredskim bratstvima, muškaraca i žena, koja su 
se usmjerila prema samostanskom [tal. regolare\ načinu života. Papa 
odobrava njihov način života i dopušta im uređenje mjesta za bogo- 
štovlje. Tekst u prijevodu glasi: 

»Ljubljenim sinovima, braći i ljubljenim kćerima u Kristu, sestra- 
ma Reda od pokore blaženoga Franje u sjevernoj Njemačkoj: po- 
zdrav i apostolski blagoslov.« 

»Želeći da se proširi štovanje Božjeg imena vrlo rado vam dopu- 
štamo sve ono po čemu će to štovanje sve više rasti.« 

»Dali ste nam do znanja da posjedujete mnoge kuće i mjesta u 
raznim dijelovima sjeverne Njemačke, u kojima provodite zajednički 
život vjerno služeći Gospodinu kreposti po pravilu Reda od pokore 
blaženoga Franje i da u tim kućama još nema kapela ni oratorija.« 

»Mi vam, stoga, prihvaćajući vaše molbe, autoritetom ovoga pi- 
sma dopuštamo da izgradite kapele ili oratorije u spomenutim ku- 
ćama i mjestima i u njima omogućite slavljenje, praćenje i primanje 
sakramenata Crkve. Tražimo da pritom ne štetite pravima drugih.« 

»Nitko nipošto ne smije osporiti valjanost ove povelje kojom vam 
dajemo naše dopuštenje. . .« [BF iy str. 356; BFE, str. 2027 ; Potthast 
24128; AFH 14 (1930), str. 141; Dossier... , str. 80], 

Anagni, 11. srpnja 1295. 


5. Dana 28. srpnja 1296. Bonifacije VIII. upućuje bulu Devoti- 
onis vestrae »ljubljenim sinovima, braći i ljubljenim kćerima u Kri- 
stu, sestrama Reda uzdržljivih, obično zvanog pokorničkim redom 
sv. Franje, koji žive u Njemačkoj« šaljući im »pozdrav i apostolski 
blagoslov«. 

»Obraćajući dobrohotnu pozornost molbama koje su plod vaše 
pobožnosti, autoritetom ovoga pisma dopuštamo da vi, koje zbog po- 
sebnoga poštovanja prema blaženom priznavaocu Franji, utemeljite- 
lju vašega Reda, u skladu s korisnim savjetom Apostolske stolice, svo- 
jim naukom vode i usmjeruju ljubljeni sinovi, braća Reda manjih, i od 
kojih ste također prihvatili vaše pohoditelje, [dopuštamo da] možete 
od iste braće - kada bude prikladno - primiti sakrament Tijela Gos- 
podnjega, osim na svetkovinu Uskrsnuća na koju imate običaj doći 
u župne crkve na području gdje živite da sudjelujete na bogoslužju i 
primite sakrament euharistije, ali pazeći da se pri tom poštuju prava 
župnih crkava...« [BF Tvj str. 48; BFE, str. 2085; Potthast 24375; 
Dossier... str. 81]. 

Anagni, 28. srpnja 1296. 

Zakonodavni izvori 

Zakonodavni izvori, koje je na temelju nadahnuća sv. Franje Cr- 
kva potvrdila, povezuju na pravnoj razini živo svjedočanstvo Siro- 
maška i njegove smjernice za življenje kršćanskoga savršenstva »u 
svijetu«. 

Radi se o osnovnim smjernicama čija je svrha voditi pokret franje- 
vačkih pokornika u njihovoj želji da s Franjom budu dionici evanđeo- 
skog načina života, na osobnoj razini, u obitelji i u društvu. 

Prvim objavljivanjem zakonodavnih tekstova spontani pokret fra- 
njevačkih pokornika dobio je status »Reda od pokore«. 

1. Memoriale propositi (Spomenica o načinu života), 1221. ili 
Staro pravilo (SpomNž). 

2. Pravilo i način života braće i sestara Reda od pokore, 1289., 
zvano također Pravilo Nikole IV ili Pravilo franjevačkih pokornika 
(PrRp). 


Spomenica o načinu života 

ili 

Staro pravilo 

( 1221 ) 

Memoriale propositi 


Kao sljedbenici siromaška iz Asiza i uz fratres Ordinis minorum 
posvuda se nalaze »pokornici« ili trećoredci, koji su s Franjom željeli 
biti dionicima evanđeoskog načina života na osobnoj razini, u obitelji 
i društvu. 

Sv. Franjo svjedočenjem vlastitoga života i spisima nudi idejne i 
praktične poticaje za cjelovit životni program kršćanskoga savršen- 
stva. Godine 1221. pripremljen je »Memoriale propositi« (»Spome- 
nica o načinu života«, SpomNž). 

Propositnm ili »životni naum«, sastavljen po uzoru na obrasce 
koje su već koristile crkvene skupine, sintetizira osnovne odredbe 
za pokornike. Dokumentom Memoriale propositi spontani pokret po- 
kornika biva »uređen« kao Ordo poenitentiae. Kasnija pravila pokor- 
ničkoga pokreta inspirirat će se, s obzirom na pravni oblik i duhovne 
sadržaje, na ovom temeljnom tekstu. U tom je smislu taj dokument 
nazvan Starim pravilom. 

Memoriale propositi do nas je došao u samo četiri rukopisa. To nas 
ne treba čuditi jer - nakon bule Supra montem - SpomNž bit će stav- 
ljen na stranu i zamijenjen novom redakcijom. Jezgra će ipak ostati 
ista. SpomNž već je naime bio temeljno pravilo s prepoznatljivim svoj- 
stvima i nije se mogao mijenjati u svojoj unutarnjoj strukturi, iako su 
se u nj mogle unositi dopune radi usklađivanja s novim prilikama. 

Kodeksi se nazivaju prema mjestima u kojima su pronađeni: Fi- 
rentinski kodeks, 1221 (oznaka: V); Kapistranski kodeks, 1228 (ozna- 
ka: C); Regiomontanski kodeks, 1350 (oznaka: R); Kodeks iz KAquile 
(oznaka: A). 10 


10 Vidi: L. Temperini (prir. ), Pesti e documenti. . . , str. 83-127; Isti, Carisma e legisla- 
zione... str. 77-81. 

Spomenica o načinu života ili Staro pravilo 


1969 


Da je taj duhovni i zakonodavni dokument duboko utjecao na 
braću i sestre od pokore franjevačke provenijencije, jasno proizlazi: 

1. iz naslovnika navedenih u kodeksima: »Incipit regula fratrum 
et sororum penitencium inceptum [sic!] a b. patre Francisco« (ko- 
deks A); »Incipit tercia regula b. Francisci de penitentia i domibus 
propriis existentium« (kodeks R) 

2. iz činjenice da su gotovo svi kodeksi s dokumentom Memoriale 
propositi bili pronađeni u franjevačkim samostanima 

3. iz neprekinute tradicije vidljive iz papinskih izvora i dokume- 
nata, potvrđene od Nikole IV u buli Supra montem (18. kolovoza 
1289), u buli Unigenitus Dei (8. kolovoza 1290) i osobito u buli A/ 
audientiam nostram (20. rujna 1291). Papa franjevac tvrdi da je prenio 
i potvrdio dokument Memoriale kako ga je predao blaženi Franjo, 
načinivši samo nekoliko redakcijskih promjena 

4. u tom kontekstu također je razumljivo kako su oni koji su prvi 
objavili kodekse s dokumentom Memoriale taj dokument nazvali 
»Regula antiqua fratrum et sororum de poenitentia seu Tertii ordinis 

S. Francisci«. 

Tekst koji se ovdje donosi uzet je iz Firentinskoga kodeksa (oznaka: 
V) koji je, čini se, najbliži latinskome izvorniku iz 1221 (sada se taj 
kodeks nalazi u fondu Landau 58, dvorana s rukopisima, Nacionalna 
knjižnica u Firenci; kodeks je podrijetlom iz Venecije). 

Ispod dosljedno pravne formulacije osjeća se živa, jaka duša, usko 
povezana s biblijskom baštinom i ispunjena nadahnućem za način ži- 
vota koji se temelji na evanđelju. 11 Od pokornika se, u ime Crkve i s 
njezinom potvrdom, traži preuzimanje posebnih i zahtjevnih obveza. 
Pred njih se stavlja cjelovit i zahtjevan program evanđeoskoga života 
u koji su uključene i konkretne obveze. 

Naslov koji slijedi naš je, ali se temelji na kodeksima koji sadrže 
»Memoriale propositi«. 

Izvori: 

Uvod i bilješke Zakonodavnih tekstova Reda braće i sestara od pokore, kao i Spo- 
menice o načinu života, preveo Zvonimir Brusač prema: Fonti Francescane. 
Nuova edizione, Padova: Editrici Francescane, 2004, str. 1985-1996. 

Spomenicu o načinu života s latinskog prevela Antica-Nada Cepulić prema: Lino 
Temperini, Carisma e legislazione alle origini del Terzo Ordine di S. Francesco, 
Roma: Editrice Franciscanum, 1996, str. 94-108. 


11 Usp. L. Temperini (prir. ), Carisma e legislazione. . . str. 81-85; L. Ceresoli, Valenze 
bibliche nel »Memoriale propositi«, u: ATOR 32/167 (2001), str. 209-377. 


Počinje pravilo života braće i sestara pokornika 


U ime Oca i Sina i Duha Svetoga, Amen. Ovo je Spomenica o na- 
činu života ( Memoriale propositi) braće i sestara od pokore koji žive 
u vlastitim domovima, započeta godine Gospodnje 1221.: 12 


O ODJEĆI 

1. Muškarci koji budu pripadali ovome bratstvu neka se odijeva- 
ju u jednostavno, neobojeno sukno, čija cijena neka ne prelazi šest 
ravenskih novčića po laktu, osim kad se nekome iz očitog i nužnog 
razloga privremeno dadne oprost. Neka se kod navedene cijene 
uzima u obzir širina i duljina sukna. 

2. Neka imaju ogrtače i krzna bez izreza oko vrata, razdvojene ili 
spojene, no ipak prikopčane i ne otvorene kako ih nose svjetovnjaci. 
Rukave neka nose zatvorene. 

3. Sestre pak neka se odijevaju u ogrtač i haljinu od sukna iste 
one cijene i jednostavnosti, ili barem neka s ogrtačem imaju donju 
haljinu, to jest bijelu ili crnu pelerinu, ih pak širok laneni ogrtač bez 
nabora, čija cijena neka ne prelazi dvanaest pizanskih denara po 
laktu. Ipak će se od ove cijene i od krzna moći dati oprost u skladu 


12 Treba primijetiti da u rukopisu V na tom mjestu nedostaje bilješka »u vrijeme Gr- 
gura IX., 20. svibnja 1228.«, kao što se, naprotiv, nalazi u kodeksu C. To jamačno po- 
tvrđuje ono što smo rekli u uvodu, tj. da je Firentinski kodeks, koji ovdje donosimo, 
najstariji i da nas približava vremenu službenog objavljivanja ovog pravila (1221). 

Treba također primijetiti da riječi »započeta godine Gospodnje 1221.« ne označu- 
ju povijesni početak franjevačkoga pokorničkog pokreta, nego njegovo pravno uklju- 
čivanje u crkveni život i strukturu; te se riječi naime odnose na »Spomenicu o načinu 
života« (Memoriale propositi ), objavljenu upravo 1221. (usp. L. Temperini, Carisma e 
legislazione. . . , str. 81 ). Drugim riječima, početak franjevačkoga pokorničkog pokreta 
ne poistovjećuje se s odobrenjem prvoga pravila evanđeoskog života (SpomNž). 

Nap. Z. B.: Ovaj hrvatski prijevod priređen je na temelju latinskog izvornika u: L. 
Temperini, Pesti e documenti. . . , str. 90-110. Dosadašnji prijevodi nalaze se u: Pravilo 
i život braće i sestara Trećega samostanskog reda svetoga Franje. Zbornik radova sa semi- 
nara u Odri održanog 7-9. listopada 1986, Zagreb: Zajednice Trećega samostanskog 
reda sv. Franje, 1987, str. 32-35, preveo Fladrijan Borak; S. Badurina, Putovima ob- 
nove. . . , str. 135-139, u dodatku »Temeljni zakonodavni tekstovi Trećega franjevač- 
koga reda«, preveo Petar Bašić. 

sa ženinim položajem i mjesnim običajima. Neka ne nose svilene ili 
obojene vrpce ni pojaseve. 

4. I braća i sestre neka posjeduju samo janjeće kože. Slobodno 
je imati kožne torbe i pojaseve sašivene jednostavno bez svile, i ne 
drukčije. Druge tašte ukrase neka odlože po sudu pohoditelja. 

5. Neka ne idu na nečasne gozbe ni na predstave ni plesove. 
Zabavljačima neka ne daju darove i neka svojoj obitelji zabrane da 
im ih daju. 


O NEMRSU 

6. Svi neka se uzdržavaju od mesa, izuzimajući nedjelju, utorak 
i četvrtak, osim zbog bolesti, slabosti i trodnevnog puštanja krvi te 
ako su na putu, ili zbog proslave posebne svetkovine, to jest Božića 
kroz tri dana, Nove godine, Bogojavljenja, Vazma uskrsnuća kroz tri 
dana, apostola Petra i Pavla, sv. Ivana Krstitelja, Uznesenja slavne 
Djevice Marije, svetkovine Svih svetih i sv. Martina. U druge pak 
dane za koje nije propisan post neka slobodno jedu sir i jaja. No s 
redovnicima u njihovim samostanima slobodno će jesti od onoga 
što oni postave pred njih. 13 1 neka se zadovolje objedom i večerom, 
s izuzetkom slabih, bolesnih i putnika. Zdravi neka budu umjereni 
u jelu i piću. 

7. Prije objeda i večere neka jedanput mole molitvu Gospod- 
nju, isto tako i poslije jela, i neka zahvale Bogu. Ili neka mole tri 
Očenaša . 14 


O POSTU 

8. Od Uskrsa do blagdana Svih svetih neka poste petkom. Od 
blagdana Svih svetih do Uskrsa postit će srijedom i petkom, obdr- 
žavajući isto tako druge postove za koje Crkva određuje da ih svi 
imaju vršiti. 

9. Neka poste u sve dane četrdesetnice sv. Martina, koju treba 
započeti dan nakon samog blagdana, pa do Božića, te velike četrde- 


13 Usp. isto evanđeosko načelo u PPr iz 1223, 3,14. 

14 Lat. izvornik: Pater noster. 

setnice od mesopusne nedjelje do Vazma, osim zbog bolesti ili neke 
druge prijeke potrebe. 

10. Trudne sestre moći će do svoga očišćenja izostavljati tjelesne 
pokore, s izuzetkom načina odijevanja i molitava. 

11. Radnici na teškim poslovima neka od Vazma uskrsnuća do 
blagdana Posvete sv. Mihaela slobodno triput dnevno uzimaju hra- 
nu. A kad rade za druge, slobodno će jesti od svega što se postavi 
pred njih, osim petkom i na postove koje je Crkva odredila za sve. 


O NAČINU MOLJENJA 

12. Svi neka svakodnevno mole sedam kanonskih časova, to jest 
matutin, zatim prvi, treći, šesti i deveti čas, večernju i povečerje; 
klerici po redu za klerike; oni koji znaju psaltir neka za prvi čas mole 

Deus in nomine tuo ls i Beati immaculati 16 do Legem pone 17 te druge 
psalme časova sa Slava Ocu . 18 

No kada ne idu u crkvu, neka za matutin mole psalme koje moli 
Crkva, ili bilo kojih drugih osamnaest psalama, ili barem Očenaš, sa 
Slava Ocu poslije svakog, kao što čine nepismeni u svim časovima. 
Drugi neka za matutin mole dvanaest Očenaša [i za sve druge časo- 
ve po sedam Očenaša ] sa Slava Ocu poslije svakog. A oni koji znaju 
Credo in Deum 19 i Miserere mei Deus, 20 neka to mole u prvom času 
i povečerju. 

Ako nisu molili u određene časove, neka izmole tri Očenaša. 

13. Bolesni neka ne mole časove, osim ako to žele. 

14. Svi neka idu na matutin u četrdesetnici sv. Martina i u velikoj 
četrdesetnici, ako ih ne sprečavaju osobe ili okolnosti. 


15 Ps 54,3 : Spasi me, Bože, svojim imenom. 

16 Ps 119, 1: Blaženi oni kojih je put neokaljan. 

17 Ps 1 19,33 : Pokaži mi, Gospodine, stazu pravila svojih. 

18 Lat. izvornik: Gloria Vatri. 

19 Wjerujem u Boga . 

20 Ps 5 1 , 1 : Smiluj mi se, Bože . 

O ISPOVIJEDI I PRIČESTI, 

O PODMIRIVANJU DESETINE, 

O ZABRANI NOŠENJA ORUŽJA I O ZAKLINJANJU 

15. Neka ispovijedaju grijehe triput godišnje. Pričest neka pri- 
maju na Rođenje Gospodinovo, na Vazam uskrsnuća i na Duho- 
ve. Neka se pomire s bližnjima i neka vrate dugove. Neka podmire 
prošle desetine i neka jamče buduće. 

16. Neka se ni protiv koga ne laćaju smrtonosnog oružja i neka 
ga ne nose sa sobom. 

17. Svi neka se uzdržavaju od svečanih zakletava, osim ako ih na 
to sili prijeka potreba u slučajevima koji su od vrhovnog svećenika 
izuzeti njegovim oprostom, to jest kad se radi o miru, vjeri, kleveti 
ili svjedočenju. 

18. I u običnom razgovoru izbjegavat će zakletve, kako budu 
mogli, a tko se neoprezno nehotice zakune, kako se događa kad se 
mnogo govori, neka istoga dana navečer, kad mora preispitati što je 
učinio, za takve zakletve izmoli tri Očenaša. 

Svatko neka svoju obitelj ohrabruje za služenje Bogu. 


O MISI I MJESEČNOM SUSRETU 

19. Sva braća i sestre bilo kojeg grada i mjesta neka se svakog 
mjeseca, kad se to ministrima bude činilo zgodnim, okupe kod cr- 
kve koju odrede ministri i ondje neka slušaju misu. 

20. 1 svatko neka dade rizničaru jedan obični denar, a isti rizničar 
neka ih skuplja i po savjetu ministara razdijeli među siromašnom 
braćom i sestrama, a ponajviše među bolesnima i onima koji ne bi 
imali sprovodne počasti, zatim među drugim siromasima; i za tu 
crkvu neka od istog novca daju prilog. 

21. 1 ako bi tada bilo moguće, neka imaju jednog redovnika po- 
učenog u riječi Božjoj, koji će ih opominjati i hrabriti da ustraju u 
pokori i čine djela milosrđa. 

I neka budu u šutnji za vrijeme mise i propovijedi, pozorni na 
obred, molitvu i propovijed, s izuzetkom poslužitelja. 

O POHAĐANJU BOLESNIH I POKAPANJU MRTVIH 

22. Kad se dogodi da se neki brat ili sestra razboli, neka ministri 
osobno ili preko drugih, ako ih bolesnik dade obavijestiti, jedanput 
tjedno pohode bolesnika i potaknu ga na pokoru i, kako im se bude 
činilo prikladnim, neka ono što je potrebno za tijelo, a čime boles- 
nik oskudijeva, priskrbe iz zajedničkih sredstava. 

23. A ako bi se bolesnik preselio iz ovog života, neka se to javi 
braći i sestrama koja se nalaze u gradu ili mjestu, da se okupe na 
njegovu pokopu, i neka ne odlaze dok se ne proslavi misa i ne po- 
kopa tijelo. A nakon toga neka svatko, unutar osam dana od njego- 
va preminuća, rekne za pokojnikovu dušu: prezbiter misu; tko zna 
psaltir pedeset psalama; drugi pedeset Očenaša s Pokoj vječni 21 na 
kraju svakoga. 

24. Osim toga tijekom godine za spasenje brače i sestara, živih i mrt- 
vih, neka rekne : prezbiter tri mise; tko zna psaltir neka ga izmoli; drugi 
neka izmole sto Očenaša s Pokoj vječni na kraju svakoga. Inače neka 
udvostruče. 

25. Svi koji mogu po pravu neka načine oporuku i neka o svom 
imetku odluče unutar tri mjeseca nakon obećanja, da nitko od njih 
ne umre bez oporuke. 

26. Što se tiče uspostavljanja mira među posvađanom braćom i 
sestrama ili vanjskim osobama, neka bude onako kako se ministri- 
ma bude činilo ispravnim; neka se također pribavi, ako bi to bilo 
korisno, savjet gospodina biskupa. 

27. Ako braća ili sestre protivno pravu ili povlasticama budu zlo- 
stavljani od vlasti ili upravitelja mjesta u kojima stanuju, ministri 
mjesta neka učine ono što im se bude činilo korisnim, uz savjet gos- 
podina biskupa. 

28. Neka svatko prihvati i vjerno izvršava službu ministra i druge 
dužnosti koje su mu dodijeljene, s time da ipak svatko godinu dana 
može biti slobodan od dužnosti. 

29. Kad netko zaželi ući u ovo bratstvo, ministri neka pažljivo is- 
pitaju njegov položaj i službu te neka mu izlože obveze ovoga brat- 
stva, a osobito obvezu vraćanja dugova. 


21 


Lat. izvornik: Requiem aetemam. 

I ako mu se svidi, neka se odjene na ranije spomenuti način, a 
što se tiče dugova, neka plati gotovinom prema danom založnom 
jamstvu. 

Neka se pomire s bližnjima i neka plaćaju desetine. 

30. Kad se to ispuni, neka nakon godinu dana, po savjetu neke 
razborite braće, ako im se bude činio prikladnim, bude primljen na 
ovaj način, to jest da obeća da će opsluživati sve što je napisano ili 
što treba biti napisano ili dokinuto po odluci braće, kroz sve vrijeme 
svojega života, osim ako se na neko vrijeme povuče po dopuštenju 
ministara; i da će, ako protiv ovoga učini neko zlo, kad ga ministri 
opomenu, po volji pohoditelja, dati zadovoljštinu. A službena osoba 
neka na licu mjesta napismeno sastavi obećanje. 

Neka se ipak nitko ne prima drukčije, osim ako se njima (mini- 
strima) drukčije bude činilo ispravnim, s obzirom na položaj osobe 
i njezin zahtjev. 

31. Iz ovoga bratstva nitko ne bi mogao izići niti biti oslobođen 
od onoga što je ovdje sadržano, osim ako bi ušao u samostanski red. 

32. Neka se ne prima nitko krivovjeran ili optužen za krivovjerje. 
Ako bi pak bio osumnjičen, pa opravdan pred biskupom, ako bi 
inače bio prikladan, neka se pripusti. 

33. Žene koje imaju muževe neka se ne primaju, osim uz sugla- 
snost i dopuštenje muževa. 

34. Nepopravljiva braća i sestre koji su izbačeni iz bratstva neka 
se ponovno u njega ne primaju, osim ako na to pristane razboritiji 
dio braće. 


O OPOMINJANJU, UPRAVLJANJU I SLUŽBENICIMA 

35. Ministri kojega god grada i mjesta neka dokazane prijestupe 
braće i sestara jave pohoditelju da bi ih kaznio. 

I ako se netko pokaže nepopravljivim, neka ga se, nakon što se 
pribavi savjet neke razborite braće, prijavi istom pohoditelju da ga 
on isključi iz bratstva, i neka se zatim to objavi na skupštini. 

Osim toga ako je brat, neka ga se prijavi mjesnoj vlasti ili upra- 
vitelju. 

36. Ako bi tko doznao o braći i sestrama da čine sablazan, neka 
javi ministrima i neka bude spreman javiti pohoditelju; ovo neka se 
ne uzima u obzir kad se tiče odnosa između muža i žene. 

37. Pohoditelj zajedno sa svom braćom i sestrama neka u svemu 
ovome ima vlast dati oprost, kad vide da je korisno. 

38. Neka ministri nakon godinu dana, posavjetovavši se s bra- 
ćom, izaberu druga dva ministra i pouzdanog rizničara, koji neka se 
brine za potrebe braće i sestara te drugih siromaha, i glasnike, koji 
neka po njihovom nalogu javljaju ono što se u bratstvu govori i čini. 

39. Neka ni u čemu rečenom nitko ne bude vezan pod grijeh, 
nego pod kaznu, ipak tako da, ako tko zanemari odslužiti kaznu 
koju mu je pohoditelj naložio ili trebao naložiti, nakon što ga mini- 
stri dvaput opomenu, kao nepokoran bude vezan pod grijeh. 

Završava pravilo uzdržljivih 


Obred za blagoslov odijela 22 

Na početku neka se kaže: Pomoć je naša u imenu Gospodina. I 
neka se odgovori: Koji je stvorio nebo i zemlju. 

Nakon toga neka se izrekne ova molitva : Svemogući vječni Bože, 
oče milosrđa i Bože svake utjehe (usp. 2 Kor 1,3), koji svoja stvore- 
nja mnogostruko blagoslivljaš, blagoslovi i posveti ovu odjeću, koju 
tvoj sluga (ih: tvoji sluge, ili: tvoja službenica, ih: tvoje službenice) 
namjerava(ju) nositi radi postizanja poniznosti i pobožnosti, na čast 
nebesnika, te mu (joj, im) daj zajedno s njima sretno završiti vlasti- 
tu trku (usp. 2 Tim 4,7), po Gospodinu našemu Isusu Kristu, sinu 
Tvome itd. I neka se odgovori: Amen. 

Neka se zatim izrekne ova molitva : Gospodine Isuse Kriste, koji 
si se udostojao odjenuti odjeću naše smrtnosti, mohmo neizmjer- 
no obilje tvoje darežljivosti da se ovo odijelo, za koje su sveti oci 
odredili da se nosi kao znak nedužnosti i poniznosti, udostojiš tako 
t blagosloviti i posvetiti za ovoga slugu koji će se njime odjenuti da 
zasluži zaodjenuti se tobom (usp. Rim 13,14; Gal 3,27), koji živiš i 
kraljuješ itd. 


22 Ovaj je obred oblačenja vrlo star, jednostavan i obiluje teološkim sadržajem: po- 
kornik oblači posebno odijelo (Reda) da bi započeo hod u novosti života i zaodjenuo 
se Kristom. 

Nakon toga neka svuče svoju odjeću i dok se svlači, neka svećenik 
govori: Neka Gospodin s tebe svuče staroga čovjeka s njegovim dje- 
lima (usp. Kol 3,9). I zaodijevajući ga neka govori: Obukao te Gos- 
podin u novoga čovjeka koji je stvoren po Bogu (usp. Kol 3,10) itd. 
[u pravednosti i svetosti istine], I neka se odgovori: Amen. Dok se 
pak oblači, neka se izgovara himan: Veni creator Spiritus 23 itd. Kad 
se izgovori himan, neka svećenik rekne: Gospodin s vama. Neka se 
odgovori: I s duhom tvojim. I nakon toga neka se rekne: Pomolimo 
se. Bože, koji si srca vjernika poučio svjetlošću Duha Svetoga, daj 
ovom svom sluzi u tom istom Duhu spoznati što je pravo i njegovoj 
se utjesi vazda radovati. Po Kristu Gospodinu našemu. 


23 


O, dođi, Stvorče, Duše Sveti. 


Pravilo i način života 

BRAĆE I SESTARA 

Reda od pokore 

zvano 

Pravilo Nikole IV. 

( 1289 ) 


Dana 22. veljače 1288., poslije više od deset mjeseci sedisvakan- 
cije, izabran je za prvosvećenika Girolamo d’Ascoli, prvi papa franje- 
vac. Uzeo je ime Nikola IV 

Franjevački pokornici (ili trećoredci) nadaju se dobiti izričito i ja- 
sno odobrenje koje će prekinuti svaku diskusiju i podržati vitalnost 
karitativnoga djelovanja u punoj autonomiji. Trenutak se čini povolj- 
nim i zbog toga što je prvi papin suradnik jedan »brat od pokore«, 
Giovanni Macario, milostinjar i vojskovođa te stoga vrlo utjecajan. 

Nikola IV preuređuje tekst »Spomenice o načinu života« (»Me- 
moriale propositi«) iz 1221. i potvrđuje ga kao službeno pravilo 
franjevačkih pokornika (bula Supra montem od 18. kolovoza 1289., 
objavljena iz Rietia). Tako revidirani tekst bit će temeljni zakonodav- 
ni tekst za Treći svjetovni red (TOS) sve do 1883. (Leon XIII.), a za 
zajednice Trećega samostanskog reda (TOR) sve do 1927. (Pio XI.). 

Nema nikakva temelja Meerssemanovo mišljenje, koje su mnogi 
površno prihvatili, prema kojemu bi fra Caro iz Arezza bio autor pra- 
vila koje je kasnije odobrio Nikola IV (usp. Mariano d’Alatri, Aetas 
poenitentialis. Lantico Ordine francescano della penitenza [Bibliotheca 
seraphico-capuccina, 42], Rim 1993, str. 47-61, posebno str. 47-51). 
Usporedba tekstova Spomenice iz 1221. i Pravila Nikole IV iz 1289. 
pokazuje naime kontinuitet i istovjetnost u bitnim sadržajima između 
PrRp i SpomNž (vidi usporedbu dvaju tekstova u L. Temperini, Testi 
e documenti. . ., str. 283-3 1 1). U svom bitnom sadržaju dakle »Pravilo 
Nikole IV« iz 1289. odgovara samom tekstu »Spomenice o načinu 

života« (»Memoriale propositi«) iz 1221. To tvrdi i sam Nikola IV 
(vidi opći uvod u ove zakonodavne tekstove, podnaslov »Narativni 
izvori/Diplomatički izvori«, br. 2). 

U bilješkama uz tekst ističemo neke značajnije razlike koje se 
nalaze u Pravilu Nikole IV u usporedbi sa »Spomenicom o načinu 
života« iz 1221. Donosimo nekoliko primjera i ovdje. Dok SpomNž 
(br. 16) bezuvjetno zabranjuje oružje, PrRp (6,4) dopušta ga radi 
obrane Katoličke crkve i vjere; PrRp (16) preporučuje da pohoditelji 
i učitelji pojedinih bratstava Trećega franjevačkoga reda budu manja 
braća »budući da je ovaj način života ustanovio spomenuti blaženi 
Franjo...«. Ova odredba, koje nema u SpomNž, proizlazi iz tvrdnje 
da je »slavni priznavalac Kristov, sveti Franjo bio utemeljitelj ovoga 
reda. . .«, kao što se čita u uvodu bule. 

Bula Supra montem Nikole IV došla je do nas u brojnim ruko- 
pisima na latinskome i pučkome jeziku, koji se nalaze u raznim di- 
jelovima Europe (usp. L. Temperini, Carisma e legislazione..., str. 
115-116). 

Ovdje se, u hrvatskom izdanju Franjevačkih izvora, objavljuje 
tekst iz kodeksa 652 koji se nalazi u gradskoj knjižnici u Asizu. 24 

Izvori: 

Uvod i bilješke Pravila Nikole IV preveo Zvonimir Brusač prema: Fonti Fran- 
cescane. Nuova edizione, Padova: Editrici Francescane, 2004, str. 2005-06. 

Pravilo Nikole IV s latinskog prevela Antica-Nada Cepulić prema: Lino Tempe- 
rini, Carisma e legislazione alle origini del Terzo Ordine di S. Francesco, Roma: 
Editrice Franciscanum, 1996, str. 130-154. 


Usp. L. Temperini, Tesli e documenti . .. , 

str. 245-247. 


Pravilo i način života 

BRAĆE I SESTARA ReDA OD POKORE 


U ime Gospodnje. Počinje Pravilo i način života braće i sestara Reda 
uzdržljivih ili od pokore, koji je ustanovio blaženi Franjo godine Gos- 
podnje 1221. i potvrdio gospodin papa Nikola IV godine Gospodnje 
1289, 18. kolovoza, druge godine svoj egpontifikata? 5 

Nikola biskup, sluga slugu Božjih, ljubljenim sinovima braći i 
ljubljenim u Kristu kćerima sestrama Reda braće od pokore, 26 i 
sadašnjima i budućima: pozdrav i apostolski blagoslov. 

Na gori katoličke vjere 27 - vjere kojoj je poganske narode što su 
u tmini hodili (usp. Iz 9,1) riječju brižljivog propovijedanja poučila 
iskrena pobožnost Kristovih učenika, plamteći ognjem ljubavi, i 
koju Rimska crkva čvrsto drži i čuva - na toj dakle gori, kako je 
poznato, leži (usp. Mt 5,14) čvrsti temelj kršćanske vjeroispovije- 
sti, koji nikada nikakvi virovi neće moći potresti niti valovi oluja 
uzdrmati. 

Ovo je naime prava i istinita vjera, bez čijeg blaga nitko ne 
biva ugodan pred licem Svevišnjega, nitko se ne pojavljuje kao 
njemu mio. 

Ovo je vjera koja pripravlja put spasenja i obećava uzvišene da- 
rove vječne sreće. 


25 Nap. Z. B.: Prvi hrvatski prijevod ovoga pravila nalazi se u: S. Badurina, 
Putovima obnove. . . str. 139-144, u dodatku »Temeljni zakonodavni tekstovi Trećega 
franjevačkoga reda«, preveo Petar Basic. 

26 Papa rabi nazivlje koje je već postalo službenim. I sv. Bonaventura ( lBon 4^6) 
govori o »Redu braće od pokore«. Julijan Spajerski - u Casoslovu sv. Pranje /CasŠp/ 
(1231-1232) i u Životu sv. Franje /ZivŠp/ (1232-1235) - govorio je o »Trećem redu 
pokornika« sv. Franje. 

N.B. 1) Brojevi poglavlja iznad naslova naši su; 2) Podjela na dvadeset poglavlja na- 
činjena je uzimajući u obzir sadržaj i najraširenija izdanja radi olakšavanja potrebne 
ujednačenosti pri pozivanju na dokument. Naslovi su uzeti iz kodeksa 652 (listovi 
9r - 24v) koji se nalazi u gradskoj knjižnici u Asizu (početak XIV st.); znamo ipak 
da se u izvornoj buli ne nalazi podjela; 3) radi lakše uporabe unijeli smo i dodatnu 
podjelu na retke. 

27 Franjevački pokornici moraju čvrsto temeljiti svoj način života na katoličkoj vjeri 
i uvijek se prepuštati vodstvu majke Crkve. Stoga se kandidati moraju brižno ispitati 
»o katoličkoj vjeri i o poslušnosti Crkvi« (PrRp 1,2). 

I zato je slavni Kristov priznavalac blaženi Franjo , 28 osnivač 
ovoga Reda, pokazujući jednako riječju i primjerom put pristupanja 
k Bogu, poučio svoje sinove u iskrenosti te iste vjere, i htio je da je 
oni javno ispovijedaju, da je uvijek čvrsto drže i djelom iskazuju, 
da bi stupajući krepko njezinom stazom zavrijedili nakon ropstva 
ovoga života postati baštinicima vječnoga blaženstva. 


I. POGLAVLJE 

O načinu primanja onih koji žele ući u ovo bratstvo 

'Mi dakle, u želji da ovaj Red počastimo prikladnim znacima na- 
klonosti i dobrostivo nastojeći oko njegovog napretka, 2 određujemo 
da svi koji bi trebali biti primljeni u obdržavanje ovakva oblika živo- 
ta, prije svojeg primanja ili prihvaćanja, budu podvrgnuti brižljivom 
ispitivanju o katoličkoj vjeri i poslušnosti spomenutoj Crkvi; 3 i ako 
to budu čvrsto priznavali i uistinu vjerovali, moći će bez straha biti 
pripušteni ili primljeni u bratstvo. 

4 Treba ipak brižljivo paziti da neki krivovjerac, ih netko osum- 
njičen za krivovjerje, ih također optužen za isto, ne bude ni na koji 
način pripušten k obdržavanju ovoga života, 5 i ako se dogodi da se 
otkrije da je takav bio primljen, neka što prije bude predan istražite- 
ljima opačine krivovjerja da bi bio kažnjen . 29 


II. POGLAVLJE 

O načinu zavjetovanja primljenih u ovaj Red 

'Kada pak netko zažeh ući u ovakvo bratstvo, 2 neka ministri za- 
duženi za primanje takvih mudro istraže njegovu službu, stanje i 
položaj 3 i neka mu jasno izlože obveze bratstva, a osobito vraćanje 
dugova . 30 

4 Nakon toga, ako mu se svidi, neka bude obučen na onaj način, 
5 a što se tiče dugova, ako bi ih imao, neka ih nastoji podmiriti u 
gotovini, ih prema predanom založnom jamstvu; 6 neka se isto tako 
potrudi pomiriti se s bhžnjima. 


28 U Spomenici o načinu života iz 1221. nema pozivanja na sv. Franju. 

29 SpomNž zabranjuje primanje heretika (br. 32). PrRp dodaje da eventualne here- 
tike treba predati inkvizitoru. Od sada jamac pravovjerja nije biskup, nego inkvizitor. 

30 Primanju kandidata treba prethoditi brižljivo informiranje o njima i izlaganje o 
njihovim novim obvezama. Pomirenje s bližnjim i vraćanje dugova pokazuju raspolo- 
živost kandidata za preuzimanje novoga života u pokori. SpomNž obvezivao je i na 
podmirenje desetina (br. 29 i 15). 


1982 


VIII. ZAKONODAVNI TEKSTOVI REDA BRAĆE I SESTARA OD POKORE 


7 Kad se sve ovo izvrši, neka nakon jednogodišnjeg razdoblja, po 
savjetu neke razborite braće, ako im se bude činio prikladnim, bude 
primljen na ovaj način, 8 to jest da obeća da će obdržavati sve božan- 
ske zapovijedi 9 i da će dati odgovarajuću zadovoljštinu za prijestupe 
koje bi počinio protiv ovog načina života, ako po volji pohoditelja 
bude pozvan na odgovornost . 31 

10 I neka njegovo obećanje dano na ovaj način službena osoba na 
licu mjesta napismeno sastavi. 

11 Neka pak ministri nikoga ne primaju na drugi način, osim 
ako se njima drukčije bude činilo ispravnim, nakon što u brižljivu 
razmišljanju prosude položaj osobe i njezin zahtjev. 

12 Osim toga naređujemo i određujemo da nitko poslije ulaska u 
to bratstvo ne može iz njega izići da bi se vratio u svijet; 13 neka mu 
se ipak omogući slobodan prijelaz u drugu odobrenu redovničku 
ustanovu. 

14 A ženama koje imaju muževe, osim uz njihovo dopuštenje 
i suglasnost, neka se ne otvara pristup u zajednicu navedenoga 
bratstva. 


III. POGLAVLJE 

O načinu odijevanja i o izbjegavanju nekih svjetovnih ispraznosti 

'Braća ovoga bratstva neka se osim toga općenito odijevaju u 
sukno skromno po cijeni i boji, ne sasvim bijelo niti crno, 2 osim kad 
se nekome privremeno, što se tiče cijene, po pohoditeljima, a uz 
savjet ministara, iz opravdanog i očitog razloga dade oprost . 32 

3 Spomenuta braća neka imaju ogrtače i krzna bez izreza oko vra- 
ta, razdvojene ili spojene, no ipak prikopčane i ne otvorene, kako 
priliči čestitosti, i zatvorene rukave. 

4 Neka se sestre također odijevaju u ogrtač i haljinu načinjene 
od isto takvog jednostavna sukna, 5 ili barem neka s ogrtačem imaju 
donju haljinu ili pelerinu bijele ili crne boje, ili pak širok ogrtač od 
konoplje ili lana, sašiven bez ijednog nabora. 


31 Nakon godine kušnje, ako ga se smatra prikladnim, kandidat daje obećanje u 
predviđenom obliku, koje je po vrijednosti jednako redovničkom zavjetovanju. 
Obećava da će cijeloga života opsluživati Božje zapovijedi i sve što je propisano u 
pravilu te da će dati zadovoljštinu za prijestupe protiv ovoga načina evanđeoskoga 
života (PrRp 2,8-9; SpomNž 30). Obećanje je javno, stoga se sastavlja službeni spis 
(PrRp2,10; SpomNž 30). Zavjetovanje je čin koji obvezuje za cijeli život (PrRp 2,12; 
SpomNž 31). 

32 Skromna i siromašna odijela, bez upadljivih boja, označuju odricanje od užitaka 
svijeta i oslobođenje od ispraznosti, po primjeru sv. Franje Asiškoga. U SpomNž ova 
je preporuka stavljena na početak pravila kao znak identiteta pokornika (br. 1-4). 

6 Što se tiče jednostavnosti sukna i krzna samih sestara, moći će 
se dati oprost u skladu s položajem svake od njih i u skladu s mjes- 
nim običajima. 

7 Neka ne koriste svilene vrpce ni pojaseve. 

8 I braća i sestre neka imaju samo janjeće kože, kožne torbe i 
pojaseve načinjene jednostavno bez ikakve svile, i ne drukčije, od- 
loživši ostale tašte ukrase ovoga svijeta, po spasonosnom savjetu 
blaženog Petra, apostolskog prvaka. 


IV. POGLAVLJE 

O tome da ne idu na nečasne gozbe ni predstave 
i da ništa ne daruju zabavljačima 

'Neka im bude sasvim zabranjen pristup na nečasne gozbe, ili 
predstave, ih zborišta, ili plesove. 33 

2 Zabavljačima ih za promatranje ispraznosti neka ništa ne daruju 
i neka nastoje zabraniti svojoj obitelji da im ona išta daruje. 


V. POGLAVLJE 

O nemrsu i postu 

'Neka se svi uzdržavaju od blagovanja mesa ponedjeljkom, sri- 
jedom, petkom i subotom, osim ako možda prisutnost bolesti ih 
slabosti ne savjetuje drukčije. 

2 Onima pak kojima se kroz tri dana puštala krv neka se daje 
meso, a neka se ne uskraćuje ni onima koji se nalaze na putu. 

3 Neka također uzimanje mesa bude slobodno svima kad se slavi 
posebna svetkovina o kojoj ostah kršćani od davnine običavaju bla- 
govati mesni obrok. 

4 U druge pak dane u kojima se ne obdržava post neka se ne 
zabranjuju jaja i sir. 

5 No i s drugim redovnicima u njihovim samostanskim kućama 
mogu slobodno uzimati od onoga što oni postave pred njih. 

6 I neka se zadovolje okrepom objeda i večere, s izuzetkom sla- 
bih, putnika i bolesnih. 

7 Zdravi neka budu umjereni u jelu i piću, jer u evanđeoskom od- 
lomku stoji: Pazite da vam srca ne otežaju od proždrljivosti i pijanstva 
(usp. Lk 21,34). 


33 Tko je izabrao život pokore, mora se čuvati nedoličnih gozbi, predstava i ple- 
sova. Ne smije se zanositi praznovjerjem i lakomislenošću zabavljača (PrRp 4,1-2; 
SpomNž 5). 

8 Objed pak ili večera neka se ne uzimaju, a da se prethodno je- 
danput ne izmoli molitva Gospodnja , 34 koju treba ponoviti poslije 
svakog blagovanja s Deo gratias . 35 

9 Ako se dogodi da se to propusti, neka se triput izmoli Očenaš . 36 

10 A neka cijele godine svakog petka obdržavaju post, osim ako 
ih opravdava bolest ih drugi opravdani razlog ih ako se toga dana 
proslavlja blagdan Rođenja Gospodinova. 

11 Ah od blagdana Svih svetih do Vazma postit će srijedom i pet- 
kom, a obdržavat će isto tako druge postove koje je Crkva odredila 
ih su ih ordinariji svima naložih iz nekog razloga. 

12 A u četrdesetnici sv. Martina do dana Rođenja Gospodinova i 
od nedjelje četrdesetnice ih pedesetnice do Uskrsa neka nastoje po- 
stiti svaki dan, izuzimajući nedjelje, osim ako možda bolest ih druga 
potreba savjetuju drugo. 

13 Trudne sestre moći će, ako budu željele, do dana svoga očišće- 
nja izostavljati sve tjelesne pokore, dakako s izuzetkom mohtava. 

14 Radnici pak, zbog stalnosti zamornog napora, od Uskrsne 
nedjelje do blagdana blaženoga Franje, u dane kad se laćaju posla 
mogu slobodno triput uzimati hranu. 

15 A kad se dogodi da oni obavljaju tuđe poslove, bit će im slo- 
bodno u koji god dan uzimati od svega što se postavi pred njih, osim 
ako bude petak ih neki drugi dan za koji se zna da je Crkva na njega 
odredila post za sve . 37 


VI. POGLAVLJE 

O ispovijedi i pričesti te o uporabi oružja 

1 Sva ova braća i sestre neka triput na godinu, to jest za blagdane 
Rođenja Gospodinova, Njegova Uskrsnuća i Duhova, ne odgađaju 
ispovjediti svoje grijehe 2 i pobožno primiti euharistiju, 3 nakon što su 
se pomirili s bližnjima i vratili dugove . 38 


34 Molitva prije i nakon jela (PrRp 5,8; SpomNž 7), umjerenost u hrani (PrRp 5,7; 
SpomNž 6) i zahvalnost Gospodinu (PrRp 5,6; SpomNž 6) izražavaju neke trajne 
oznake duhovnoga života koje prate put obraćenja pokornika. 

35 Bogu hvala. 

36 Lat. izvornik: Pater noster. 

37 Odredbe o odricanju i postu osobito su stroge, iako uzimaju u obzir posebne 
situacije. 

38 Inzistira se na obvezi pomirenja s bližnjim i na podmirenju svakoga eventualnog 
duga. Četvrti lateranski koncil (1215) propisao je pričest i ispovijed jedanput go- 
dišnje. Radilo se o izvanrednoj novosti. Franjevački pokornici željeli su utrostručiti 
ovu obvezu (PrRp 6; SpomNž 15). Za razliku od Spomenice (br. 15,29) Pravilo Niko- 
le IV (6) više ne govori o desetinama koje treba platiti. 

4 Braća neka sa sobom ne nose navalno oružje, osim za obranu 
Rimske crkve, kršćanske vjere, ili također vlastite zemlje, ili s dopu- 
štenjem svojih ministara . 39 


VII. POGLAVLJE 
O kanonskim časovima 

'Svi neka svakodnevno mole sedam kanonskih časova, to jest 
matutin, prvi, treći, šesti i deveti čas, večernju i povečerje . 40 

2 Klerici, to jest oni koji znaju psaltir, neka za prvi čas mole Deus 
in nomine tuo Al i Beati immaculati A1 do Legem pone 43 i druge psalme 
časova prema redu za klerike, sa Slava Ocu . 44 

3 A kad ne dolaze u crkvu, neka za matutin nastoje izmoliti psal- 
me koje mole klerici, ih stolna crkva, ili barem neka ne propuste 
izmoliti, kao nepismeni, za matutin dvanaest puta Očenaš, i za sve 
druge časove sedam puta Očenaš sa Slava Ocu. 

4 Oni koji znaju neka prvom času i povečerju dodaju kraće Vje- 
rovanje i Miserere . 45 

6 Ali ako nisu molili u određene časove, neka triput izmole Očenaš. 

6 Bolesni pak neka ne budu obvezani na ovaj način moliti časove, 
osim ako to žele. 

7 A u četrdesetnici sv. Martina i također u velikoj četrdesetnici 
neka nastoje za jutarnjih časova osobno pohoditi crkve župa u koji- 
ma stanuju, osim ako ih opravdava razumni razlog. 


39 U SpomNž uporaba je oružja apsolutno isključena. Nikola IV dopušta naprotiv 
njegovu uporabu za obranu vjere i Katoličke crkve, dakle protiv nevjernika i hereti- 
ka, protiv otpadnika, protivnika i napadača. 

40 Pokornici sv. Franje smatrani su redovnicima (tal. religiosi) i kao takvi bili su duž- 
ni slaviti cijelu službu časova. Bile su predviđene i neke zakonite iznimke. 

41 Ps 54,3 : Spasi me, Bože, svojim imenom. 

4 " Ps 1 1 9 , 1 : Blaženi oni kojih je put neokaljan . 

43 Ps 119,33: Pokaži mi, Gospodine, stazu pravila svojih . 

44 Lat. izvornik: Gloria Patri. 

45 Ps 5 1 , 1 : Smiluj mi se, Bože. 

VIII. POGLAVLJE 

O tome da svi koji po pravu mogu načine oporuku 

'Neka osim toga svi koji po pravu budu imali tu mogućnost sa- 
stave ili načine oporuku 2 i neka o svojim dobrima urede i odluče 
unutar tri mjeseca koji slijede neposredno nakon njihova ulaska, 3 da 
se ne bi dogodilo da netko od njih umre bez oporuke . 46 

IX. POGLAVLJE 

O ponovnoj uspostavi mira među braćom i sestrama 
i također među drugim vanjskim osobama 

'Sto se tiče uspostavljanja mira među braćom i sestrama ih tako- 
đer vanjskim osobama koji se nađu u svađi, neka bude onako kako 
se ministrima bude činilo ispravnim; 2 neka se također pribavi, ako 
to bude moguće, savjet dijecezanskog biskupa o tome . 47 

X. POGLAVLJE 

O tome da se, kad su zlostavljani protivno pravu ili svojim 
povlasticama, utječu ordinarijima 

'A ako braća ih sestre protivno pravu ih svojim povlasticama 
budu izloženi zlostavljanju od strane vlasti ih upravitelja mjesta, 
gdje imaju prebivahšte, 2 neka mjesni ministri nastoje uteći se bi- 
skupima i drugim mjesnim ordinarijima, i neka u takvim stvarima 
postupaju po njihovu savjetu i naredbi . 48 

XI. POGLAVLJE 

O tome da se čuvaju, koliko mogu, svečanih zakletava 
i drugih neoprezno izgovorenih zakletava 

'Neka se svi uzdržavaju od svečanih zakletava, 2 ako ih na to ne 
sili prijeka potreba u slučajevima koji su izuzeti po oprostu Apo- 
stolske stohce, to jest za mir, vjeru, klevetu i svjedočenje 3 i također 


Kako bi se spriječili sporovi između baštinika, pokornici moraju napisati opo- 
ruku o svojim dobrima u roku od tri mjeseca nakon ulaska (PrRp 8,1.3) ili nakon 
obećanja (SpomNž 25). 

47 Kao sljedbenici Siromaška (sv. Franje) pokornici su pozvani biti djelotvorni pro- 
micatelji mira i pomirenja. 

48 Budući da su smatrani redovnicima, pokornici su bili oslobođeni nošenja oružja, 
plaćanja poreza i obavljanja javnih službi. Civilna vlast osjeća da joj je time uskraćena 
pomoć i dragocjene snage te se opire povlasticama pokornika. 

kod ugovaranja kupnje, prodaje i darivanja, kad se to bude činilo 
korisnim. 

4 I u običnom razgovoru neka, kako budu mogli, izbjegavaju 
zakletve, 5 a tko se o nečemu neoprezno nehotice zakune, kako se 
obično događa kad se mnogo govori, 6 neka tog dana navečer, kad 
mora preispitati što je učinio, izmoli triput molitvu Gospodnju zbog 
neoprezno izrečene takve zakletve . 49 

7 Neka se pak svatko sjeti svoju obitelj hrabriti na poslušnost 
Bogu . 50 


XII. POGLAVLJE 

O susretanju braće i sestara jednom mjesečno 
i o svakodnevnom slušanju mise 

'Sva zdrava braća i sestre bilo kojeg grada ili mjesta neka sva- 
koga dana, ako im bude moguće, slušaju i sudjeluju na misi 51 2 te 
neka se svakog mjeseca okupe kod crkve ih mjesta za koju ih za koje 
ministri dadu najaviti da bi ondje slušah svečanu misu. 

3 Neka pak svatko dade denar obične monete rizničaru, 4 koji 
neka skuplja takav novac 5 i neka ga po savjetu ministara prikladno 
razdijeh među braćom i sestrama pritisnutima siromaštvom i osobi- 
to među bolesnima 6 te onima za koje se razaznaje da nemaju sred- 
stva za sprovodne počasti, 7 i zatim među drugim siromasima . 52 

8 Neka osim toga daju prilog od istog novca za spomenutu cr- 
kvu . 53 


49 Neoprezne zakletve vrijeđaju Božje dostojanstvo i treba ih izbjegavati i u svagda- 
njim razgovorima. Kada ih traži život u društvu, dopuštene su im u slučaju potrebe 
(PrRp 11,1-6; SpomNž 17-18). PrRp precizira slučajeve potrebe kao što su obrana 
mira, vjere, poricanje klevete, svjedočenje u javnim činima, ugovori o kupoprodaji i 
darivanju (11,2-3). 

50 Svaki pokornik treba se smatrati apostolom u svojoj obitelji potičući sve, riječima 
i primjerom, na služenje Bogu (PrRp 11, 7; SpomNž 18). 

51 U SpomNž (19) nema poticaja na svagdanju misu. Možda je to bilo previše za 
svjetovne franjevce zauzete radom i brigom za obitelj. PrRp ipak dodaje ovu prepo- 
ruku u duhu sv. Franje koji je »smatrao velikim prezirom ne pribivati svaki dan bar 
jednoj misi, ako je bio slobodan« (2Cel 201). 

52 Franjevački pokornici, živeći dar evanđeoskoga obraćenja, imaju osjetljivost za 
siromahe, vrše djela milosrđa i potiču na njih svojim doprinosima i osobnim služe- 
njem. Na franjevačke pokornike moglo se osloniti kad god je trebalo pomoći potre- 
bite (PrRp 12, 3-8; SpomNž 20). 

53 Misli se na crkvu u kojoj održavaju svoje mjesečne susrete. 

9 I tada neka se pobrinu, ako im bude moguće, da imaju redovni- 
ka 54 prikladno poučenog u riječi Božjoj, koji će ih hrabriti, brižljivo 
opominjati te navoditi na pokoru i vršenje djela milosrđa. 

10 Neka se svatko trudi držati šutnju dok se slavi misa i dok se 
iznosi riječ propovijedi, i neka bude pozoran na molitvu i obred, 
osim ako bi ga u tome sprečavala opća korist bratstva. 

XIII. POGLAVLJE 

Kako treba pohoditi bolesnu braću 

'Kad se pak dogodi da se netko od braće razboli, 2 ministri neka 
budu obvezni osobno ih preko nekoga drugog ih drugih, ako ih bo- 
lesnik o tome dade obavijestiti, jednom tjedno pohoditi bolesnika, 
3 brižljivo ga navodeći na primanje pokore, na način koji budu sma- 
trah najboljim i najdjelotvornijim, priskrbljujući mu iz zajedničkih 
dobara ono što mu je potrebno . 55 

XIV. POGLAVLJE 

O sprovodnim obredima za preminulu braću i sestre 
i o nekim zagovornim molitvama za žive i mrtve 

'A ako se spomenuti bolesnik preseh iz ovoga života, 2 neka se to 
javi braći i sestrama koji se tada nalaze u gradu ih mjestu u kojem 
se dogodila njegova smrt, 3 da bi se pobrinuli osobno biti nazočni na 
sprovodu pokojnika; 4 i neka ne odu odanle dok se ne završi misno 
slavlje i dok tijelo ne bude ukopano . 56 

6 Zelimo da se ovo obdržava i za bolesne i preminule sestre. 

6 Osim toga unutar osam dana koji shjede neposredno nakon 
preminuća toga pokopanog neka svatko od te braće i sestara rekne 
za njegovu dušu: svećenik dakako jednu misu, tko zna psaltir pe- 
deset psalama, a nepismeni isto toliko Očenaša, a na kraju svakoga 
neka dodaju Pokoj vječni . 57 


54 Lat. izvornik: »...virum religiosum... habere procurent.«. Ta osoba, dovoljno 
izobražena, mora tumačiti Božju riječ brači i sestrama od pokore, potičući ih na po- 
koru i djela milosrđa (PrRp 12, 9; SpomNž 21). Skrećemo pozornost na dvočlani 
izraz »pokora i djela milosrđa« koji je karakterističan za duhovnost franjevačkoga 
pokorničkog pokreta od njegovih početaka. 

55 Pohod bolesnima, moralna podrška i ekonomska pomoć bolesniku obveze su 
koje proizlaze iz pripadnosti bratstvu (PrRp 13,1-4; SpomNž 22). 

56 Sudjelovanje na pokopu brata ili sestre od pokore i obveze posebnih molitava za 
njih u »zajedništvu svetih« (PrRp 14, 1-8; SpomNž 23). 

57 Lat. izvornik: Requiem aetemam. 

7 I osim toga tijekom godine, za spasenje braće i sestara, i živih i 
mrtvih, neka dadu slaviti tri mise. 

8 A tko zna psaltir, neka ga izmoli, 9 a ostali neka ne propuste sto 
puta izmoliti molitvu Gospodnju, na kraju uvijek dodajući Pokoj 
vječni. 


XV. POGLAVLJE 

O službi ministara i drugih službenika 

'I službe ministara i druge službe koje donosi sadržaj ovog pra- 
vila neka svatko kome su povjerene odano prihvati 2 i nastoji vjerno 
vršiti. 

3 Neka se pak svačija služba ograniči na određeno vremensko 
razdoblje. 

4 Nijedan ministar neka se ne postavlja doživotno i njegova služ- 
ba neka bude omeđena određenim vremenskim rokom. 


XVI. POGLAVLJE 

O pohodu i popravljanju prekršitelja 
i o tome tko treba pohoditi Red 

'Osim toga neka se ministri i braća i sestre kojega god grada i 
mjesta okupe za zajednički pohod na nekom redovničkom mjestu 
ili, tamo gdje se dogodi da nema takva mjesta, u crkvi, 2 i neka im 
pohoditelj bude svećenik koji dolazi iz neke odobrene redovnič- 
ke zajednice, i on neka im naloži spasonosnu pokoru za počinjene 
prijestupe, 3 a neka nitko drugi nema vlast obaviti im takvu službu 
pohoda. 

4 A budući da je ovaj oblik života ustanovio spomenuti blaženi 
Franjo, 5 određujemo da se pohoditelji i učitelji uzimaju iz Reda ma- 
nje braće, i to oni koje će kustodi ili gvardijani istoga Reda, kad ih se 
o tome upita, smatrati prikladnima. 

6 Ne želimo ipak da takvu skupštinu pohađa laik . 58 

7 Služba pak takva pohoda neka se obavi jedanput godišnje, osim 
ako neka potreba savjetuje da to treba učiniti više puta. 

8 A nepopravljivima i neposlušnima neka se pomogne trostrukim 
opominjanjem; 9 oni koji se ne bi nastojali popraviti neka se, nakon 
što se za savjet upita razborite, sasvim izbace iz zajednice te družbe. 


58 U pozadini zabrane vjerojatno je briga da se bolje zajamči potpuno pravovjerje 
pokornika i da se obuzda želja za autonomijom. U SpomNž nema te odredbe. 

XVII. POGLAVLJE 

O izbjegavanju međusobnih svađa i tužba 

'Braća i sestre neka osim toga izbjegavaju, koliko je to moguće, 
međusobne svađe, a ako se dogodi da one nastanu, neka ih odlučno 
prekinu . 59 

2 Inače neka po pravu odgovaraju pred onim tko ima sudbenu 
vlast. 


XVIII. POGLAVLJE 

Kako, kada i tko može dati oproste 

'Mjesni pak ordinariji ili pohoditelj, sa svom braćom i sestrama, 
moći će dati oprost od nemrsa, postova i drugih pokora, iz opravda- 
noga razloga, kad vide da je korisno . 60 


XIX. POGLAVLJE 

O tome da ministri dokazane prijestupe braće i sestara 
trebaju dojaviti pohoditelju da bi ih kaznio 

'A ministri neka dokazane prijestupe braće i sestara dojave po- 
hoditelju da bi ih kaznio. 

2 I ako bi tko bio nepopravljiv, neka ministri, nakon trostruke 
opomene, posavjetovavši se s nekom razboritom braćom, to jave 
istom pohoditelju, da ga on isključi iz zajedništva bratstva i da se 
zatim to objavi na skupštini . 61 


59 Braća i sestre od pokore trebaju biti miroljubivi i mirotvorni. (Ove preporuke 
nema u SpomNž, ali se očito podrazumijevala.) 

60 Pokornici sv. Franje ovise o asistentu redovniku s obzirom na formaciju, o poho- 
ditelju s obzirom na disciplinu i o inkvizitoru s obzirom na pravovjerje. No i biskup 
ordinarij ima važnu ulogu: njemu se pokornici obraćaju s obzirom na korake koje 
kane poduzeti u procesu uspostavljanja mira (PrRp 9; SpomNž 26), u slučaju obrane 
svojih prava i povlastica (PrRp 10; SpomNž 27), radi dobivanja oprosta od propisa- 
nih čina odricanja i od posta ili radi drugih stvari (PrRp 18; SpomNž 37). 

61 Ministri mjesnih bratstava trebaju obavijestiti pohoditelja o eventualnim jav- 
nim grijesima braće i sestara. Ne radi se o odavanju, nego o suradnji radi zaštite 
evanđeoskoga života braće i sestara koji su pozvani pružiti prepoznatljivo kršćan- 
sko svjedočanstvo u društvu. PrRp 19,2 ponavlja ono što je rečeno u PrRp 16,8-9 o 
trostrukoj opomeni i eventualnom isključenju. SpomNž predviđa samo intervenciju 
pohoditelja s diskretorijem i na kraju dodaje obvezu da se o imenima isključenih 
obavijesti civilna vlast ako se radi o braći (oni naime više neće uživati dosadašnje 
povlastice). 

XX. POGLAVLJE 

Kako da se u spomenutom ne vežu pod smrtni grijeh 

'Uostalom ni u čemu rečenom, na što braća i sestre vašeg Reda 
nisu obvezani božanskim zapovijedima ili crkvenim odredbama, ne 
želimo da itko od njih bude vezan pod smrtni grijeh, 2 ali neka po- 
koru koja mu je naložena za počinjeni prijestup prihvati spremnom 
poniznošću i nastoji djelotvorno izvršiti. 62 

3 Nikome dakle od ljudi neka nikako ne bude slobodno kršiti 
ovaj spis naše odluke i naredbe, ili mu se protiviti nepromišljenom 
drskošću. 

4 A ako se tko usudi ovo napasti, neka zna da će ga stići srdžba 
svemogućeg Boga i njegovih blaženih apostola Petra i Pavla. 

Dano u Rietiu, 18. kolovoza 1289, druge godine našeg pontifikata. 


Obred za blagoslov odijela Braće od pokore 

R. Pomoć je naša u imenu Gospodina. 

O. Koji je stvorio nebo i zemlju. 

R. Gospodin s vama. 

O. I s duhom tvojim. 

Pomolimo se. Gospodine Isuse Kriste, začetniče i nadahnitelju 
redovničkog zvanja, 63 milosrdno si želio uzeti odijelo našega tijela 
za spas ljudskog roda; ti koji se nisi strašio u jaslicama biti odjeven 
u sirotinjske povoje obazri se, molimo te, na molbe naše poniznosti 
i ovu redovničku odjeću, 64 koju ovaj tvoj sluga (ili sluge, ili službe- 
nica, ili službenice tvoje) iz ljubavi prema tebi, odbacivši svjetovno 
odijelo, odlučuje obući, udostoj se blagotsloviti svojom ljubavlju i 
dopusti milostivo da kao što se izvana odijeva redovničkom odje- 
ćom, da se tako iznutra promijeni. 

I neka te po zagovoru blaženoga našeg oca Franje odjene Gos- 
podin naš Isus Krist. Koji s Ocem i Duhom Svetim živi i kraljuje u 
vijeke vjekova. 

O. Amen. 65 


62 I SpomNž (39) i PrRp (20,1-2) preciziraju da odredbe pravila ne obvezuju pod 
grijeh, nego za posljedicu imaju samo krivicu i kaznu. PrRp isključuje »smrtni gri- 
jeh«, ali potiče pokornika da prihvati ljekovitu kaznu (22). Ovo načelo ostalo je u 
pravilu Trećega samostanskoga reda sve do nedavno. 

63 Lat. izvornik: religiosi propositi. 

64 Lat. izvornik: religiosas vestes; tal. prijevod: vesti religiose. 

65 Ova prva molitva u obredu oblačenja, prožeta kristološkim smislom, nalazi se 
djelomično u SpomNž. Novost je pozivanje na sv. Franju. 

Svemogući, vječni Bože, Oče milosrđa i Bože svake utjehe 
(usp. 2 Kor 1,3), koji svoja stvorenja mnogostruko blagoslivljaš, 
blagotslovi i posveti ovu odjeću, koju tvoja službenica namjerava 
nositi radi postizanja poniznosti i pobožnosti na čast nebesnika te 
joj daj zajedno s njima sretno završiti vlastitu trku (usp. 2 Tim 4,7). 
Po Gospodinu itd. 

O. Amen. 

Gospodine Isuse Kriste, koji si se udostojao odjenuti odjeću 
naše smrtnosti, molimo obilje tvoje neizmjerne darežljivosti da se 
ovo odijelo, koje su sveti oci željeli nositi za svjedočanstvo nedužno- 
sti i poniznosti, udostojiš tako blagotsloviti i posvetiti za službenicu 
koja će se njime odjenuti, da zasluži zaodjenuti se tobom (usp. Rim 
13,14; Gal 3,27). Koji živiš i kraljuješ itd. 

O. Amen. 

Zatim se poškropi blagoslovljenom vodom. Kad je to učinjeno, sve- 
ćenik neka rekne: Neka Gospodin s tebe svuče staroga čovjeka s 
njegovim djelima (usp. Kol 3,9). I tada svuče svjetovnu odjeću. A dok 
oblači redovničku odjeću , 66 već blagoslovljenu, neka rekne: Obukao te 
Gospodin u novoga čovjeka koji je stvoren po Bogu (usp. Kol 3,10). 
I tada se čita himan Veni creator Spiritus 67 naizmjence u odgovaraju- 
ćem tonu. Kad se to dovrši, neka svećenik rekne kao prije: Potvrdi ovo, 
Bože, što si izveo u nama. O. Od svetoga hrama svojega koji je u 
Jeruzalemu. 

Pomolimo se. Bože, koji si srca vjernika poučio svjetlošću Duha 
Svetoga, daj nam u tom istom Duhu spoznati što je pravo i njegovoj 
se utjesi vazda radovati. Dopusti nama, slugama svojim, molimo te, 
Gospodine Bože, da se radujemo trajnom duševnom i tjelesnom 
zdravlju i da se slavnim zagovorom blažene Marije vazda djevice 
oslobodimo sadašnje žalosti i naužijemo vječne radosti. Bože, koji 
svoju Crkvu po zaslugama blaženoga Franje povećavaš rađanjem 
novog potomstva: daj, molimo te, da nasljedujući njegov primjer 
preziremo zemaljsko i vazda se radujemo dioništvu nebeskih daro- 
va. Po Kristu Gospodinu našemu. O. Amen. 68 


66 Lat. izvornik: vestimenta religionis-, tal. prijevod: abito religioso. 

67 O dođi, Stvorče, Duše Sveti. 

68 I ovdje je novost pozivanje na sv. Franju i Djevicu Mariju. Liturgijski obred u 
PrRp, u cjelini gledan, cjelovitiji je i bolje teološki utemeljen. 

DODATAK I. 


KASNIJA PRAVILA 
TREĆEGA SVJETOVNOG REDA 
SV. FRANJE 


Uvodi i bilješke 

LINO TEMPERINI 


Prijevod 

ANTICA-NADA ĆEPULIĆ 



DODATAK! 

KASNIJA PRAVILA TREĆEGA SVJETOVNOG REDA SV FRANJE 


Pravilo Leona XIII. (1883) 1997 

Milosrdni Božji Sin 1999 

Pravilo članova Trećeg reda sv. Franje, koji se naziva svjetovnim 2002 

Popis oprosta i povlastica 2005 

Pravilo Franjevačkoga svjetovnog reda ili Pravilo Pavla VI 2008 

Pismo četvorice generalnih ministara franjevačke obitelji 2011 

Apostolsko pismo odobrenja Pravila Franjevačkoga svjetovnog reda 2013 

Pravilo Franjevačkoga svjetovnog reda 2015 



Pravilo Leona XIII. 

( 1883 ) 


Leon XIII., i sam franjevački trećoredac od 1872 (Monteripido, 
Peruđa), imao je izvanredno pouzdanje u svjedočenje i djelovanje 
Trećega svjetovnoga reda sv. Franje. U više prigoda govori o Trećem 
redu i sve poziva da ga upoznaju, šire, u njega se učlane i žive njegove 
prvotne kreposti. Uvjeren je da će, bude li tako, doći do velikih plo- 
dova dobra za cijelo društvo, kao što se dogodilo u stoljeću siromaška 
iz Asiza. 

Dana 17. rujna 1882, prigodom 700. obljetnice rođenja sv. Franje, 
objavio je encikliku Auspicato concessum, drugi dio koje je posvećen 
Trećem redu i njegovim prednostima. 1 On zna da je Treći red nastao 
za puk i da može »odgojiti za dobro, čestito i pobožno ponašanje«. 

U želji »da prvotne propise prilagodi današnjem načinu života« 
objavljuje dana 30. svibnja 1883. apostolsku konstituciju Misericors 
Dei Filius kako bi osuvremenio staro pravilo za pokornike (Memoria- 
le-Pravilo Nikole IV), ne dokidajući ga. 2 

Sam papa priređuje latinski tekst i njegovu talijansku verziju. Pri- 
jašnje pravilo s dvadeset poglavlja sažima u samo tri poglavlja, a na- 
kon pravila slijedi velikodušni popis oprosta i povlastica. 

Papa želi da se Treći svjetovni red obnovi u samoodricanju, mo- 
litvi i ljubavi. Obnovljeni Treći red »mora, kako u vrijeme sv. Franje, 
tako i danas, duhovno preporoditi čovječanstvo«. Nadamo se uistinu 
»da ćemo po Trećem redu i širenjem franjevačkoga duha spasiti svi- 
jet.« 

U okolnostima dubokih društvenih promjena i ideološkog nemira 
Leon XIII. polaže velike nade u franjevački laikat, viđen kao kršćan- 
ski kvasac u društvu koje se u novim okolnostima potpuno mijenja. 


1 Usp. M Bigi - L. Monaco (prir. ), Magistero dei papi e fraternita secolare. Da Pio IX 
a Giovanni Paolo II, Rim 1985, str. 22-29. Vidi također: A. Peroffo, II Terz’Ordine 
francescano nel pensiero dei papi, Rim 1944; G. Andreozzi, Storia delle regole e delle 
costituzioni. . . , str. 229-235. 

2 Lat. tekst nalazi se u: Leonis XIII Acta, vol. III, Rim 1884, str. 225-238; talijanski 
tekst, koji je priredio sam papa, nalazi se u: Antonino da S. Elia a Pianisi, Manuale 
storico-giuridico-pratico sul Terz’Ordine francescano, Rim 1947, str. 519-527. 

Djelotvorna sredstva trebala bi biti svjedočenje trećoredaca životom 
i njihovo socijalno-karitativno djelovanje. 

Podržan tolikim povjerenjem Treći svjetovni red sv. Franje obno- 
vio se i ispunio novom evanđeoskom snagom. 

Izvori : 

Uvod i bilješke Pravila Leona XIII. preveo Zvonimir Brusač prema: Fonti Fran- 
cescane. Nuova edizione, Padova: Editrici Francescane, 2004, str. 2021-22. 
Pravilo Leona XIII. , s latinskog prevela Antica-Nada Cepulić prema: Ada Sanc- 
taeSedis 15 [1882], str. 513-520. Roma: Typographia polyglotta, 1898. 


Milosrdni Božji Sin 
Misericors Dei Filivs 


Konstitucija pape Leona XIII. o Pravilu 
Trećega svjetovnog reda sv. Franje Asiškog 


Leon, biskup, 
sluga slugu Božjih, 
na trajni spomen 

Milosrdni Božji Sin, koji se stavivši ljudima sladak jaram i lako 
breme (usp. Mt 11,30) pobrinuo za život i spasenje sviju, Crkvu, 
koju je sam osnovao, ostavio je baštinicom ne samo svoje vlasti nego 
i svoga milosrđa, da se dobročinstva koja je stekao uvijek istom po- 
stojanošću ljubavi šire na sve naraštaje kroz vjekove. 

Zbog toga, kao što je u onome što je Isus Krist u cijelom svom 
životu bilo učinio bilo zapovjedio, sinula ona blaga mudrost i veli- 
čina nepobijeđene dobrote, isto se tako u svakoj crkvenoj ustanovi 
očituje neka zadivljujuća blagost i nježnost, tako da se jasno može 
vidjeti da u tome Crkva nosi sliku Boga, koji je ljubav (usp. 1 Iv 
4,16). A osobita je zadaća te majčinske ljubavi mudro prilagoditi 
zakone, koliko je moguće, vremenima i običajima te se u zapovije- 
danju i zahtijevanju uvijek služiti najvećom pravednošću. I takvom 
se istovremenom primjenom ljubavi i mudrosti postiže da Crkva 
potpunu i neprolaznu nepromjenljivost nauka združuje s razbori- 
tom promjenljivošću stege. 

Oblikujući ovim načelom svoj duh i um u obnašanju papinske 
službe, smatramo svojom dužnošću procjenjivati narav vremena 
onom prosudbom kojom je to pravedno i promatrati sve okolnosti, 
da teškoća ne bi koga odvratila od vježbanja u spasonosnim kreposti- 
ma. I odlučili smo sada po ovom mjerilu preispitati franjevačko udru- 
ženje Trećegreda, koji se naziva svjetovnim, i pomnjivo utvrditi trebah 
njegove propise umjereno ublažiti zbog promijenjenih vremena. 

Tu smo preslavnu ustanovu oca Franje žarko preporučili kršćan- 
skoj pobožnosti enciklikom Auspicato, koju smo izdali 17. rujna 
prošle godine. A izdali smo je sa željom i s jedinom namjerom da se 

što više ljudi po našem pozivu može na vrijeme vratiti vrednoti kr- 
šćanske svetosti. Svakako je najveći izvor i zala koja pritišću i opas- 
nosti koje plaše zanemarivanje kršćanskih kreposti. Ljudi doista ne 
mogu izliječiti ta zla niti ukloniti te opasnosti drugim sredstvima 
nego pospješivanjem povratka, pojedinaca i cijelog društva, k Isusu 
Kristu, koji može do kraja spašavati one koji po njemu pristupaju k 
Bogu (Heb 7,25). A sada su se ustanove koje je osnovao sveti Franjo 
potpuno dale na obdržavanje Kristovih zapovijedi, jer njihov veoma 
sveti začetnik nije ni za čim drugim težio, nego da se u njima, kao 
na nekom vježbalištu, zdušnije uvježbava kršćanski život. Zaista, 
prva dva franjevačka reda, oblikovana stegom velikih kreposti, idu 
za nečim savršenijim i božanskijim, ali oni su dostupni malobrojni- 
ma, to jest onima kojima je Božjim darom dopušteno truditi se oko 
svetosti evanđeoskih savjeta s nekim osobitim žarom. No Treći red 
je stvoren i prikladan za mnoštvo, a koliko može pridonijeti praved- 
nim, neporočnim i pobožnim običajima, pokazuju svjedočanstva 
prošlih vremena i sama stvar. 

Začetniku pak i pomoćniku dobrih savjeta, Bogu, moramo pripi- 
sati što uši kršćanskog puka nisu ostale zatvorene za ove naše poti- 
caje. Dapače, s mnogih se mjesta dojavljuje da se probudila pobož- 
nost prema Franji Asiškom i da se posvuda povećao broj onih koji 
žele članstvo u Trećem redu. Zato, kao da bismo htjeli dati poticaj 
trkačima, odlučili smo razmišljanje usmjeriti onamo odakle se činilo 
da se donekle može zapriječiti ili usporiti taj spasonosni trk duša. I 
prvo smo dakako uvidjeli da Pravilo Trećeg reda, koje je naš pret- 
hodnik Nikola IV odobrio i potvrdio apostolskom konstitucijom 
Supra Montem dana 18. kolovoza 1289., ne odgovara posve ovim 
vremenima i običajima u kojima se sada živi. Zato budući da se pre- 
uzete obveze ne bi mogle ispunjavati bez prekomjernih teškoća i 
napora, i do sada je bilo potrebno, na molbu članova, davati oproste 
od većine poglavlja propisa; lako je razabrati da takvo što sigurno ne 
može proći bez štetnih posljedica za opću stegu. 

Nadalje, u istom je udruženju bio još jedan razlog koji je zahtije- 
vao naše zahvate. Rimski su naime prvosvećenici, naši prethodnici, 
prigrlivši Treći red od samog njegova nastanka s najvećom dobro- 
hotnošću, članovima za pomirenje grijeha podijelili mnoge oproste, 
i to prilično obilne. Namisao tih oprosta postala je tijekom godina 
nerazumljivija, a često se raspravljalo i o tome je li u određenim 
slučajevima sigurno da se radi o papinskom oprostu i kada je i kako 
dopušteno njime se koristiti. U ovoj stvari zasigurno nije izostao 
zahvat Apostolske stolice, i poimence se papa Benedikt XIV konsti- 
tucijom Ai Rotnanum pontificem dana 15. ožujka 1751. pobrinuo za 
uklanjanje prijašnjih dvojbi; ipak ih je nemalo, kako to obično biva, 
opet izišlo na vidjelo. 

Zato, potaknuti razmišljanjem o ovakvim neprilikama, iz Svetog 
vijeća zaduženog za čuvanje oprosta i ostalih svetinja odredili smo 
nekoliko kardinala svete Rimske crkve, da brižno razmotre prijašnje 
propise trećoredaca; isto tako da ispitaju oproste i sve povlastice 
složene u popis; kada donesu stručno mišljenje, da nas izvijeste o 
tome što su procijenili da treba zadržati, a što promijeniti prema 
prilikama vremena. Obavivši taj posao kako je bilo naređeno oni su 
nas izvijestili da je stare propise potrebno promijeniti i prilagoditi 
ovim novim običajima življenja, s ponekom promjenom nekih po- 
glavlja. A o oprostima, da se ne bi ostavilo nikakvo mjesto kolebanju 
i da bi se uklonila opasnost da nešto bude protupravno, smatrali su 
da ćemo po primjeru Benedikta XIV mudro i korisno učiniti ako, 
opozvavši i dokinuvši sve oproste koji su dosad vrijedili, tom udru- 
ženju iznova odredimo neke druge. 

Dakle da bi to dobro uspjelo, da bi se širila slava Božja i jače 
rasplamsalo nastojanje oko pobožnosti i ostalih kreposti, mi ovim 
pismom svojom apostolskom vlašću obnavljamo i potvrđujemo Pra- 
vilo Trećeg reda sv. Franje, koji se naziva svjetovnim, na način kako 
je u daljnjem tekstu opisano. Ipak neka se ne misli da se tim činom 
oduzelo išta od same naravi Reda; želimo da ona ostane posve ne- 
promijenjena i netaknuta. Osim toga želimo i određujemo da isti 
članovi mogu koristiti otpuštenja kazna, ih oproste, i povlastice, koji 
su kasnije nabrojeni u popisu, s time da se u cijelosti dokidaju svi 
oprosti i povlastice koje je tom udruženju ova Apostolska stolica 
u bilo koje vrijeme, iz bilo kojeg razloga i u bilo kojem obliku do 
danas bila podijelila. 

Pravilo članova Trećeg reda sv. Franje, 

KOJI SE NAZIVA SVJETOVNIM 

PRVO POGLAVLJE 
O primanju, novicijatu i zavjetovanju 

1 . Neka bude dopušteno primati samo starije od četrnaest godi- 
na, i to one dobrog ponašanja, koji drže slogu, i prije svega provje- 
rene u nepovredljivosti ispovijedanja katoličke vjere te prokušane u 
poslušnosti Rimskoj crkvi i Apostolskoj stolici. 

2. Udane žene neka se ne primaju bez muževljeva znanja i su- 
glasnosti, osim ako se čini da treba postupiti drukčije, po savjetu 
svećenika koji prosuđuje njihove savjesti. 

3. Učlanjeni u udruženje neka po običaju nose mali škapular za- 
jedno s pojasom. Ako ih ne nose, neka nemaju dodijeljene povlasti- 
ce i prava. 

4. Oni koji i one koje uđu u Treći red neka jednu godinu provedu 
u novicijatu. Nakon toga zavjetovani u Redu po obredu neka poje- 
dinačno obećaju da će čuvati Božje zapovijedi, da će se pokoravati 
onome što kaže Crkva i, ako nešto pogriješe u onome na što su se 
zavjetovah, da će dati zadovoljštinu. 


DRUGO POGLAVLJE 
O načinu života 

1. Članovi Trećega reda neka se u svakovrsnoj njezi tijela i odije- 
vanju, zapostavivši rastrošnu finoću, drže one ispravne sredine koja 
odgovara uvjetima svake pojedine osobe. 

2. Neka se jako pomnjivo uzdržavaju od plesova i bestidnih ka- 
zališnih predstava, isto tako i od skitnje. 

3. Hranu i piće neka uzimaju umjereno, i neka ne sjedaju i ne 
ustaju od stola prije nego što pobožno i zahvalno zazovu Boga. 

4. Neka svi obdržavaju post u čast Bezgrješne Djevice Marije, 
isto tako oca Franje, uoči svetkovina; veoma je pohvalno ako tko 
osim toga obdržava post svakog petka ih nemrs svake srijede, po 
starom običaju trećoredaca. 

5. Neka valjano pomiruju svoje grijehe svakog mjeseca; isto tako 
neka pristupaju božanskoj gozbi svakog mjeseca. 

6. Određuje se da trećoredci iz kleričkog staleža, budući da su 
dužni svakodnevno recitirati psalme kanonskih časova, ništa osim 
toga u ovom smislu nisu dužni činiti. Laici koji ne mole ni kanonske 
ni marijanske molitve, poznate kao mah časoslov Blažene Djevice 
Marije, neka svakodnevno dvanaest puta izmole molitvu Gospod- 
nju sa Zdravo Marijo 3 i Slava Ocu, 4 osim ako su spriječeni bolešću. 

7. Oni koji na to imaju pravo neka na vrijeme načine oporuku o 
svojem imetku. 

8. U obiteljskom životu neka nastoje ostale pretjecati primjerom, 
promicati pobožne vježbe i dobra djela. Neka ne dopuštaju da se 
knjige i novine, za koje bi se strahovalo da će škoditi kreposti, unose 
u njihovu kuću niti da ih čitaju oni koji su u njihovoj vlasti. 

9. Neka pomnjivo gaje dobrohotnu ljubav i među sobom i prema 
drugima. Neka nastoje, gdje god mogu, oko umirivanja svađa. 

10. Neka se nikada ne zaklinju zakletvom, ako nije neophodno. 
Neka u govoru izbjegavaju ružne riječi i lakrdijaške šale. Neka se 
navečer preispituju jesu li što takvo lakoumno učinili; ako su učinili, 
neka grijeh isprave kajanjem. 

1 1 . Oni koji mogu neka svaki dan pribivaju svetoj misi. Neka se 
okupljaju na mjesečne susrete, koje odredi upravitelj. 

12. Neka svatko prema svojim mogućnostima nešto prilaže u 
zajednička sredstva da bi se odatle ih pomagalo siromašnijim člano- 
vima, osobito onima pogođenima bolešću, ih pridonosilo dostojan- 
stvu bogoštovlja. 

13. K bolesnom članu upravitelji ih neka sami dolaze ih neka 
pošalju nekoga tko će ispuniti službu ljubavi. Neka oni, ako se radi 
o opasnoj bolesti, opominju i savjetuju da se bolesnik na vrijeme 
pobrine za ono što se tiče pomirenja duše. 

14. Na sprovod preminulog člana neka se okupe članovi su- 
građani i gosti, neka zajedno izmole marijanske mohtve kako ih je 


3 Lat. izvornik: Salutatio Angelica. 

4 Lat. izvornik: Gloria Vatri. 

ustanovio otac Dominik, to jest krunicu, jednu trećinu, za nebesku 
utjehu preminulom. Isto tako neka se svećenici u misnoj žrtvi, a 
laici primivši, ako budu mogli, euharistiju, pobožno i rado pomole 
za vječni pokoj preminulog brata. 


TREĆE POGLAVLJE 

O službama, pohodu i samom Pravilu 

1. Službe neka se dodjeljuju kad se članovi sazovu na skupštinu. 
One neka budu trogodišnje. Nitko neka bez opravdanog razloga ne 
odbija ponuđenu službu i neka je ne obnaša nemarno. 

2. Neka nadstojnik, koji se naziva pohoditeljem, 5 brižljivo istra- 
žuje poštuju li se propisi dovoljno. Radi toga neka on svake godine, 
pa i češće, ako prilike to zahtijevaju, po ovlasti obiđe sjedišta udru- 
ženja i neka održi sastanak, naloživši upraviteljima i svim članovima 
da budu nazočni. Ako pohoditelj opominjanjem i zapovijedanjem 
nekoga pozove natrag k dužnosti, ih ako u ime spasonosne kazne 
protiv nekoga donese neku odluku, taj neka smjerno prihvati i ne 
odbije podnijeti kaznu. 

3. Pohoditelji neka se biraju iz Prvog franjevačkog reda ih iz Tre- 
ćeg samostanskog reda, i to oni koje odrede kustodi ih gvardijani, 
ako za to budu zamoljeni. Služba pohoditelja laicima neka bude 
zabranjena. 

4. Neposlušni i škodljivi članovi neka se po drugi i po treći put 
opomenu u vezi sa svojim dužnostima. Ako se ne pokore, neka im 
se zapovjedi da iziđu iz Reda. 

5. Ako tko možda u ovim propisima nešto pogriješi, neka znade 
da time ne upada u grijeh ukoliko ta pogreška ne krši Božje zakone 
i crkvene zapovijedi. 

6. Ako važan i opravdan razlog nekoga sprečava u opsluživanju 
nekih poglavlja ovog Pravila, neka se dopusti da taj bude oslobođen 
od tog dijela Pravila ih da se ta ista poglavlja razborito zamijene. 
Neka u tome moć i vlast imaju redovni poglavari franjevaca i Prvog 
i Trećeg reda, isto tako i prije spomenuti pohoditelji. 


5 Lat. izvornik: Visitator. 

Popis oprosta i povlastica 

PRVO POGLAVLJE 

O potpunim oprostima 

Svi trećoredci jednog i drugog spola koji su, pomireni ispovijeđu 
grijeha po kršćanskom obredu, primili svetu euharistiju, neka imaju 
pravo zadobivanja potpunog oprosta u ovdje navedenim danima i 
slučajevima: 

1. Na dan pristupanja. 

2. Na dan zavjetovanja. 

3. Na dan kad se okupljaju na mjesečnu skupštinu, tzv. konfe- 
renciju, samo ako pohode neku crkvu ili javni oratorij radi pobožno- 
sti i po običaju mole za potrebe svete Crkve. 

4. Na dan 4. listopada, svetkovinu patrijarha svetoga Franje; na 
dan 12. kolovoza, svetkovinu svete majke Klare Asiške; na dan 2. 
kolovoza, blagdan Marije Kraljice anđela zbog bazilike koja joj je 
posvećena; isto tako na dan kad se slavi godišnja svetkovina sveca 
zaštitnika, u čijoj je crkvi osnovano sjedište udruženja, samo ako 
pohode tu crkvu radi pobožnosti i po običaju mole za potrebe svete 
Crkve. 

5. Jedanput mjesečno, na dan u koji se kome bude svidjelo, sa- 
mo ako pohode neku crkvu ili javni oratorij radi pobožnosti i ondje 
neko vrijeme ostanu u molitvi na nakanu vrhovnog svećenika. 

6. Svaki put kad se, u težnji da poprave svoj život, kroz osam 
uzastopnih dana povuku u osamu da bi obavili određena duhovna 
razmatranja. 

7. Isto tako umirući, ako zazovu sveto i spasonosno ime Isusovo 
ili glasom ili, ako više ne mogu govoriti, željom. Neka uživaju isto 
pravo i oni koji se, nemajući prigodu za ispovijed i pričest, za svoje 
grijehe savršeno pokaju. 

8. Dvaput godišnje oni koji će primiti papinski blagoslov, ako se 
neko vrijeme budu molili Bogu na nakanu vrhovnog svećenika. Isto 
tako, pod istim uvjetom da se mole oni koji će primiti ono što se 
naziva odrješenje, to jest blagoslov, u ovdje navedene dane: 1. na dan 

Rođenja Gospodina našega Isusa Krista; 2. na Uskrs; 3. na svetko- 
vinu Duhova; 4. na blagdan Presvetog Srca Isusova; 5. na blagdan 
Bezgrešnog začeća Blažene Djevice Marije; 6. na blagdan sv. Josi- 
pa, njezina zaručnika dana 19. ožujka; 7. na blagdan Rana svetoga 
Franje dana 17. rujna; 8. na blagdan Ljudevita, francuskog kralja, 
nebeskog zaštitnika članova Trećeg reda dana 25. kolovoza; 9. na 
blagdan Elizabete Ugarske dana 19. studenog. 

9. Isto tako jedanput mjesečno, ako tko izmoli Očenaš, 6 Zdravo 
Marijo 7 i Slava Ocu pet puta za potrebe svete Crkve i jedanput na 
nakanu vrhovnog svećenika, steći će jednom mjesečno iste oproste i 
otpuštenja koja uživaju oni koji pobožno pohode postaje u Rimu ili 
obavi pobožno hodočašće u Porcijunkulu, Svetu zemlju, ili svetište 
apostola Jakova u Composteli. 

10. U dane postaja označenih u Rimskom misalu svaki trećo- 
redac koji pohodi crkvu ili oratorij u kojem je sjedište udruženja i 
ondje se pobožno pomoli po običaju za potrebe svete Crkve, neka 
u istoj crkvi ili oratoriju u te iste dane uživaju iste milosti i duhovne 
povlastice koje u Rimu uživaju Rimljani i stranci. 


DRUGO POGLAVLJE 

O djelomičnim oprostima 

1. Svim trećoredcima jednog i drugog spola, ako pohode crkvu 
ili oratorij u kojima je ustanovljeno sjedište udruženja i pomole se 
Bogu za potrebe svete Crkve, odobrava se oprost od sedam godina 
i sedam četrdesetnica, na dan na koji su patrijarhu svetom Fra- 
nji čudesno bile utisnute svete rane, isto tako na blagdane svetog 
Ljudevita, francuskog kralja, svete Elizabete, portugalske kraljice, 
svete Elizabete Ugarske, svete Margarete Kortonske, isto tako 
u drugih dvanaest dana koje svaki pojedini odabere, a upravitelj 
Reda odobri. 

2. Svaki put kad su nazočni na misi ili na drugim bogoslužjima 
ili na javnim ili privatnim sastancima članova; kad gostoljubivo do- 
čekaju siromašne; kad umire svađu ili se pobrinu da se umiri; kad 
idu u svečanoj procesiji; kad uzvišeni sakrament, dok se nosi, ili 
prate ili, ako ga ne mogu pratiti, na znak mjedenog zvona jedanput 
izmole molitvu Gospodnju sa Zdravo Marijo-, kad pet puta izmole 

6 Lat. izvornik: Pater. 

7 Lat. izvornik: Ave. 


Kasnija pravila Trećega svjetovnog reda sv. Franji 


2007 


Očenaš i Zdravo Marijo za potrebe svete Crkve ili za duše preminu- 
lih članova; kad budu pribivali sahrani pokojnika; kad nekoga tko 
je skrenuo s puta dozovu natrag k dužnosti; kad nekoga pouče o 
Božjim zapovijedima i ostalome što je potrebno za spasenje; ih ako 
učine nešto drugo od ovakvih djela ljubavi; toliko puta neka svako- 
me od njih bude dopušteno za svako od tih djela svaki put i za svaki 
od tih naslova isprositi oprost od tristo dana. 

Trećoredcima, ako žele, neka bude dopušteno sve pojedine gore 
navedene oproste, bilo potpune bilo djelomične, namijeniti za vjer- 
ne mrtve. 


TREĆE POGLAVLJE 
O povlasticama 

1. Svećenicima upisanim u Treći red, na kojem god oltaru slavili, 
neka bude dopušteno osobno uživati povlašteni oltar tri dana sva- 
kog tjedna, ako sličnu povlasticu nisu stekli za drugi dan. 

2. Kad isti ti svećenici budu slavili misu za duše pokojnih trećo- 
redaca, neka za njih oltar uvijek i svugdje bude povlašten. 

A želimo da ovo sve zajedno i pojedinačno, onako kako je u gor- 
njem tekstu bilo određeno, tako zauvijek ostane postojano, nepro- 
mjenjivo i utvrđeno, bez obzira na konstitucije, apostolska pisma, 
statute, običaje, povlastice i druga pravila i naša i apostolske kance- 
larije i bilo što drugo ovome protivno. 

Neka dakle nikome ne bude dopušteno ovo naše pismo ni na 
koji način i ni u kojem dijelu prekršiti. A ako bi se netko protiv njega 
takvo što usudio, neka zna da će ga stići srdžba svemogućeg Boga i 
njegovih blaženih apostola Petra i Pavla. 

Dano u Rimu kod Sv. Petra, 
godine Utjelovljenja Gospodnjeg 1883., 30. svibnja, 
šeste godine našeg pontifikata. 

Pravilo Franjevačkoga svjetovnog reda 

ili 

Pravilo Pavla VI. 

(1978) 

Treći red sv. Franje, kao i mnoga druga crkvena društva, osjetio je u 
duhovnoj atmosferi Drugoga vatikanskoga koncila hitnost osuvremenji- 
vanja u skladu sa znakovima vremena. 

Godine 1966. zatražio je i dobio (7. ožujka ) dopuštenje Svete stolice 
da revidira svoje Pravilo nastalo u okolnostima koje su se u međuvreme- 
nu uvelike promijenile. Rad na reviziji, obavljen u međufranjevačkoj 
suradnji tijekom desetak godina, završen je 1977. izradom novoga teksta. 

Dana 24. lipnja 1978. Pavao VI. odobrio je obnovljeno Pravilo pro- 
glašujući njegovo stupanje na snagu apostolskim pismom Seraphicus 
patriarcha. 8 

1. U skladu s napretkom proučavanja franjevačkoga pokorničkog 
pokreta 9 za proslov Pravila je, kao temeljno nadahnuće, uzeto »Prvo 
Franjino pismo vjernicima«. 

2. Sa zadovoljstvom je istaknuto da je franjevačka karizma i danas 
Živa i snažna i da još uvijek daje veliki doprinos dobru Crkve i društva. 
Istodobno je izraženo uvjerenje da će takav način života u budućnosti 
»zaživjeti novim zamahom i još snažnije procvasti «. 10 


U: AAS 70 (1978), str. 454-455. - Nap. Z.B.: Izdanja Pravila na hrvatskom: 
Pravilo Franjevačkoga svjetovnog reda, Dubrovnik 1979. (pretiskano iz časopisa Brat 
Franjo , br. 1/1979); Pravilo Franjevačkog svjetovnog reda, Zagreb: Nacionalno vijeće 
FSR-a, 1990; Pravilo i Generalne konstitucije Franjevačkoga svjetovnog reda, Zagreb: 
Hrvatska franjevačka provincija sv. Cirila i Metoda i Nacionalno vijeće FSR-a, 1995, 
str. 7-28, u drugom (popravljenom) izdanju (2002.) Pravilo se nalazi na str. 5-38, a 
u trećem (popravljenom) izdanju (2008.) na str. 5-35. - Vidi: V Frezza, Evanđeoski 
način života, Zagreb: Konferencija provincijala OFM, 1982, str. 141 (tumačenje Pra- 
vila FSR-a); Pravilo Franjevačkoga svjetovnog reda (1978.-2003.). Zbornik radova sa 
Simpozija održanog u Samoboru, 11. i 12. listopada 2003, Zagreb: Nacionalno vijeće 
FSR-a i Hrvatska franjevačka provincija sv. Cirila i Metoda, 2006, str. 364. Vidi tako- 
đer: Obrednik Franjevačkoga svjetovnog reda, Zagreb: Vijeće franjevačkih zajednica i 
Nacionalno vijeće Franjevačkoga svjetovnog reda, 1988, str. 53. (Drugo, popravljeno 
izdanje Obrednika FSR-a : Zagreb, Nacionalno vijeće FSR-a, 2011, str. 60.). U sljede- 
ćim bilješkama donose se i drugi podaci o hrvatskoj literaturi koja se odnosi na FSR. 

9 Radi produbljivanja, u skladu s novim spoznajama, raznih problema koji su po- 
vezani s počecima i razvojem franjevačkoga pokorničkoga pokreta organizirani su 
brojni studijski skupovi i objavljeni mnogi radovi od velike važnosti te čitatelja upu- 
ćujemo i na njih. 

10 Usp. A. Matanić, Na izvoru franjevačke duhovnosti, Split: Samostan sv. Klare, 
2003, 17 1-185 (»Bibliografski prikaz o suvremenosti sv. Franje i franjevaštva«). 

3. Kanalski zahtjev za povratkom na svježinu početaka povezuje se u 
obnovljenom Pravilu s potrebnom pozornošću na znakove vremena. U 
dinamičnoj vjernosti duh sv. Pranje ostaje živ i pun nade. 

4. Novo Pravilo ne smije se smatrati potpuno novim, odijeljenim 
od duge duhovne tradicije ovog Reda; ono je u potpunom kontinuitetu 
s dotadašnjim duhom i karakterističnim evanđeoskim načinom života 
(usp. Pravilo, čl. 3). 

5. Predviđeno je da će »primjenu dati Generalne konstitucije i po- 
sebni statuti« (čl. 3). 11 Podsjećamo na konstitucije FSR-a kronološkim 
redom: 

a) Konstitucije koje je odobrio Pio XII. 25. kolovoza 1957., s pet 
poglavlja i 1 73 članka (v. Serafsko cvijeće. Priručnik i molitvenik za 
članove Trećega reda sv. o. Franje, Zagreb 1954, treće, prerađeno izda- 
nje, priredio Dionizije Andrašec, str. 39-112). 

b) Konstitucije odobrene 8. rujna 1990, sa 103 članka (v. Pravilo 
i Generalne konstitucije Franjevačkoga svjetovnoga reda, Zagreb 
1995, str. 29-101). 

c) Konstitucije odobrene 8. prosinca 2000, također sa 103 članka 
(v. Pravilo i Generalne konstitucije Franjevačkoga svjetovnoga reda, 
Zagreb 2008, treće ( popravljeno ) izdanje, str. 37-142). 

6. Ono što se nazivalo »Franjevačkim redom od pokore« ili »Tre- 
ćim redom sv. Franje« (od početaka) ili »Trećim svjetovnim redom sv. 
Franje« (od 1323.) sada se naziva i »Franjevačkim svjetovnim redom«. 

7. Prvi put u svojoj povijesti, nakon pokušaja u doba Nikole IV. 
(1289.), Red je strukturiran hijerarhijski od mjesnoga do međunarod- 
noga bratstva; FSR ima i jednoga generalnog ministra ili predsjednika 
(Pravilo, čl. 21). 

8. Bratstvima FSR-a, poštujući njegovu nutarnju autonomiju, asi- 
stiraju redovnici iz četiriju franjevačkih obitelji (čl. 26 ); 12 molbe za 
imenovanje asistenata dužna su višem franjevačkom poglavaru uputiti 
vijeća bratstava o kojima se radi. Konstitucije FSR-a iz 2000. predviđa- 
ju mogućnost da asistenti budu ne satno pripadnici spomenutih franje- 
vačkih obitelji nego i drugi (čl. 89, 4 ). 13 


11 Usp. Stattit Hrvatskoga nacionalnog bratstva Franjevačkoga svjetovnog reda , [Za- 
greb]: Nacionalno vijeće FSR-a i Hrvatska franjevačka provincija sv. Cirila i Metoda 
[2006], str. 38. 

12 OFM, OFMConv, OFMCap i TOR. 

13 Vidi: Statut za duhovmi i pastoralnu asistenciju Franjevačkome svjetovnom redu. Za- 

9. Uči. 1. tvrdi se da svi franjevci - redovnici, svećenici i laici -po- 
zvani nasljedovati Krista stopama sv. Franje, izražavaju puninu franje- 
vačke karizme »u uzajamnom životnom zajedništvu«. 

1 0. Franjevački svjetovni red ima svoj način življenja zajedničke fra- 
njevačke karizme jer se braća i sestre obvezuju da će živjeti evanđeosko 
savršenstvo u svom svjetovnom staležu (usp. Pravilo, 2 ). 14 

11. Kako bi podržavali svoj pokornički hod, braća i sestre trebaju 
zauzeto slijediti Krista »prelazeći iz evanđelja u život i iz života u evan- 
đelje« (čl. 4). 

Izvor : 

Uvod i bilješke Pravila Pavla VI. preveo Zvonimir Brusač prema: Fonti Fran- 
cescane. Nuova edizione, Padova: Editrici Francescane, 2004, str. 2031-32. 


greb: Hrvatska franjevačka provincija sv. Ćirila i Metoda, Konferencija nacionalnih 
duhovnih asistenata FSR-a i Konferencija nacionalnih duhovnih asistenata Franje- 
vačke mladeži, 2010., str. 33; Konferencija generalnih asistenata FSR-a, Smjernice 
o formaciji redovnika za upoznavanje i asistenciju FSR-u i Frami, Zagreb: Hrvatska 
franjevačka provincija sv. Cirila i Metoda i Konferencija nacionalnih duhovnih asi- 
stenata FSR-a, 2009, str. 23; Isti, Priručnik za dtihovnu i pastoralnu asistenciju FSR-u i 
Frami, Zagreb 2007, Konferencija nacionalnih asistenata FSR-a i Konferencija nacio- 
nalnih asistenata Frame, str. 367. 

14 Vidi: Isti, Priručnik za duhovnu i pastoralnu asistenciju. . . , str. 65-107 (»Identitet 
Franjevačkoga svjetovnog reda«); Zbornik radova s tematskih susreta trajne formacije 
u Franjevačkom svjetovnom redu [od 2002. do 2010.], Zagreb: Franjevački svjetovni 
red - Sjeverozapadnohrvatsko (Zagrebačko) područno bratstvo bi. Alojzija Stepin- 
ca, 2010, str. 544. 

Pismo četvorice generalnih ministara 

FRANJEVAČKE OBITELJI 

Braći i sestrama Franjevačkoga svjetovnog reda 
u povodu službene predaje Pravila 
koje je za njih odobrila Sveta stolica 

S radošću vam priopćujemo da je Sveta stolica apostolskim pis- 
mom Seraphicus Patriarcha (Serafski patrijarh), od 24. lipnja 1978, 
»sub anulo piscatoris« (doslovno »pod pečatom Ribara«, tj. papin- 
skim pečatom utisnutim u crveni vosak), odobrila obnovljeno Pra- 
vilo Franjevačkoga svjetovnog reda, koje dokida i zamjenjuje pret- 
hodno Pravilo pape Leona XIII. 

Ovim nas je sjajnim darom zadužio papa Pavao VI. nedugo prije 
nego što je napustio ovaj svijet. On vas je ljubio. Doista, više je puta 
očitovao svoju ljubav prema Franjevačkome svjetovnom redu i upu- 
tio vam je nezaboravne riječi, kao naprimjer u lipnju 1968. i 1971. 
godine, u povodu 750. obljetnice »Memoriale propositi«. 

Dug je i naporan put bio prevaljen od 7. ožujka 1966., to jest 
od dana kad je Sveta kongregacija za redovnike dopustila da se 
započne s podanašnjenjem zakonodavstva Franjevačkoga svjetov- 
noga reda. 

Želimo istaknuti rad braće i bratstava, bilo kroz različite »obli- 
ke života« i »duhovne putove« bilo kroz neumoran rad Pred- 
sjedništva Međunarodnog vijeća od njegova ustanovljenja 1973. 
godine. 

Taj je rad bio veoma važan u istraživanju putova Duha i nada sve 
uspješan kad je trebalo uočiti i naglasiti nazočnost i životnost franje- 
vačke karizme u Božjem narodu u ovim našim danima. 

Pravilo koje vam danas dajemo nije samo plod ovih napora. Cr- 
kva vam ga predaje kao pravilo i život. 

Svoju pozornost usmjerite ponajprije na njegov evanđeoski sadr- 
žaj, prihvaćajući franjevačku poruku koju vam ono donosi i putokaz 
koji vam daje za život po svetom evanđelju. 

Jedan od stožera željene obnove jest povratak na izvore, na du- 
hovno iskustvo Franje Asiškog i pokorničke braće i sestara koje je 
on nadahnjivao i vodio. Tu nakanu želi istaknuti i kao predgovor 
dodano »Pismo vjernicima« (prva redakcija), kao i stalno pozivanje 
na nauk i primjer sv. Franje. 

Drugi stožer jest pozornost na Duha Svetoga u znakovima 
vremena. 

Oslonjeni na ova dva stožera morate u djelo provoditi poziv Pra- 
vila na stvaralaštvo u suodgovornosti. 

To će se stvaralaštvo u nekim slučajevima morati izraziti u obliku 
statuta. Stoga se u br. 3 kao opće pravilo donosi: »a primjenu će 
urediti Generalne konstitucije i posebni statuti«. 

Mi, franjevački generalni ministri sa svom svojom braćom, 
spremni smo i voljni pružiti vam svaku pomoć da zajedno s vama 
hodimo putovima Gospodnjim. 

S ovim osjećajima čast nam je što obnovljeno Pravilo Franjevač- 
koga svjetovnog reda možemo predati Predsjedništvu Međunarod- 
nog vijeća Franjevačkoga svjetovnog reda i po njemu svim svjetov- 
nim franjevcima. Neka ga prime kao pravilo i život. 

U Rimu, 4. listopada 1978. 


Fra Konstantin Koser Fra Vital Bommarco 

Generalni ministar OFM Generalni ministar OFM Conv. 

Fra Paškal Rywalski Fra Roland Faley 

Generalni ministar OFM Cap Generalni ministar TOR 


Izvori : 

Pismo četvorice generalnih ministara Franjevačke obitelji s talijanskog izvornika 
prevela Antica-Nada Cepulić prema: Regola, Costituzioni generali, Rituale 
delTOrdine Francescano Secolare, Roma, 2001, str. 9-11. 

Apostolsko pismo »Seraphicus Patriarcha« s latinskog prevela Antica-Nada Ce- 
pulić prema: Acta Apostolicae Sedis 70 [1978], str. 454-455. Vaticanis: Typis 
polvglottis, 1978; a Pravilo Pavla VI. prema: Acta OFM, XCVH ( 1978), str. 
364-369. 

Apostolsko pismo odobrenja Pravila 
Franjevačkoga svjetovnog reda 


PAPA PAVAO VI. 
na trajni spomen 

Serafski patrijarh sveti Franjo Asiški, tijekom svoga života i nakon 
dragocjene smrti, ne samo da je premnoge pridobio da služe Bogu u 
redovničkoj obitelji koju je osnovao nego je također potaknuo velik 
broj laika da, koliko je to u svijetu moguće, uđu u njegove ustanove. 
I doista, da se poslužimo riječima Pija XI., našeg prethodnika, »čini 
se. . . da nije bilo nikoga, u kome su se slika i evanđeoski oblik života 
Krista Gospodina pokazali vjernijima i življima nego u Franji. Stoga 
je onaj koji je sebe nazivao Glasnikom velikoga Kralja s pravom bio 
nazvan drugim Kristom, jer se društvu svojih suvremenika i budućim 
naraštajima pokazao kao ponovno oživjeli Krist; to je razlog što on 
danas živi pred očima ljudi i što će i ubuduće uvijek živjeti« (Enci- 
klika Rite expiatis, od 30. travnja 1926.; AAS, [18] 1926, str. 154). 
Zaista se radujemo što se »franjevačka karizma« još uvijek čuva na 
dobro Crkve i ljudske zajednice i u ovo doba u kojem krivudaju to- 
lika prilagođivanja nauka, promiču se tolika nagnuća koja odvajaju 
duše od Boga i višnjih stvari. 

Hvalevrijednim dakle nastojanjem i zajedničkim radom četiri su 
se franjevačka reda kroz jedno desetljeće trudila izraditi novo Pra- 
vilo Trećeg svjetovnog reda ih, kako se sada naziva, Franjevačkog 
svjetovnog reda. To se naime pokazalo nužnim zbog promijenjenih 
prilika vremena i zbog toga što je Drugi vatikanski sveopći sabor 
izdao za to korisne propise i preporuke. 

Stoga su nam ljubljeni sinovi generalni ministri četiriju franjevač- 
kih redova iznijeli molbu da odobrimo tako pripremljeno Pravilo. 
A mi smo, slijedeći primjere nekih svojih prethodnika, od kojih je 
posljednji bio Leon XIII., drage volje odlučili takvoj molbi udovo- 
ljiti. Kad je tome tako, uzdajući se u to da će oblik života što ga 
je propovijedao onaj divni čovjek iz Asiza nekim novim poticajem 
prekrasno procvasti i živjeti, i po zaključku Svete kongregacije za 
redovnike i svjetovne ustanove, koja je predstavljeni joj primjerak 
pomno proučila, nakon što smo sve pažljivo razmotrili, svojim sigur- 
nim poznavanjem i svojom zrelom odlukom te po punini apostolske 
vlasti, snagom ovog Pisma, odobravamo i potvrđujemo Pravilo Fra- 
njevačkog svjetovnog reda i pridajemo mu snagu apostolske ured- 
be, uz uvjet da se slaže s primjerkom koji se čuva u arhivu iste Svete 
kongregacije za redovnike i svjetovne ustanove, a čije su prve riječi 

»Inter spirituales familias«, a posljednje »ad normam Constitutio- 
num, petenda«. 

Ujedno ovim Pismom i svojom vlašću dokidamo prijašnje Pra- 
vilo Trećeg franjevačkog svjetovnog reda, kako se nazivao. Najpo- 
slije određujemo da ovo Pismo ostane na snazi i da svoje učinke 
sada i ubuduće u potpunosti postigne; bez obzira na bilo što ovo- 
me protivno. 

Dano u Rimu, kod Svetog Petra, s pečatom Ribara, 
dana 24. lipnja 1978. godine, šesnaeste našeg pontifikata. 

Pravilo 

Franjevačkoga svjetovnog reda 

Pobudnica svetoga Franje 
braći i sestrama od pokore (lPVj) 

O onima koji čine pokoru 

'U ime Gospodnje! Svi koji Gospodina ljube iz svega srca, iz sve 
duše i razuma, iz sve snage (usp. Mk 12,30) i koji ljube bližnje svoje 
kao sebe same, 2 a mrze svoja tijela s manama i grijesima, 3 i primaju 
Tijelo i Krv Gospodina našega Isusa Krista, 4 i donose plodove dostoj- 
ne pokore 16 (usp. Lk 3,8): 

5 0, kako su blaženi i blagoslovljeni oni i one, dok to čine i u 
tome ustraju, 6 jer počivat će na njima duh Gospodnji (usp. Iz 11,2) 
i kod njih će načiniti sjenicu i nastaniti se (usp. Iv 14,23); 7 sinovi su 
Oca nebeskoga (usp. Mt 5,45) čija djela čine, i zaručnici su, braća i 
majke (usp. Mt 12,50) Gospodina našega Isusa Krista. 

8 Zaručnici smo, kad se vjerna duša po Duhu Svetomu sjedinjuje 
s Gospodinom našim Isusom Kristom; 9 braća smo njegova, kad vr- 
šimo volju Oca koji je na nebesima (usp. Mt 12,50). 10 Majke, kad ga 
nosimo u svome srcu i tijelu (usp. 1 Kor 6,20) po božanskoj ljubavi 
i čistoj i iskrenoj savjesti (usp. 1 Tim 3,9), rađamo ga svetim djelom, 
koje mora svijetliti drugima za primjer (usp. Mt 5,16). 

n O, kako je slavno imati sveta i velika Oca na nebesima! 12 0, 
kako je sveto i utješno imati tako lijepa i divna zaručnika! 13 0, kako 
je sveto i kako milo imati tako dobrostiva, ponizna, miroljubiva, 
slatka, ljubljena i nada sve poželjna brata i sina: Gospodina našega 
Isusa Krista, koji život [svoj] položi za ovce svoje (usp. Iv 10,15) 
i pomoli se Ocu govoreći: H Oče sveti, sačuvaj ih u svom imenu (Iv 
17,11), koje si mi dao u svijetu; tvoji bijahu, a ti ih meni dade (Iv 
17,6). 1 5 I riječi koje si mi dao njima preda doh i oni ih primiče i uistinu 
povjeravaše da sam od tebe izišao i spoznaše da si me ti poslao (usp. 
Iv 17,8). 16 Molim za njih, a ne za svijet (usp. Iv 17,9). 17 Blagoslovi i 
posveti ih (Iv 17,17 ) iza njih posvećujem samog sebe (Iv 17,19). 18 N<? 
molim samo za ove nego i za one koji će na njihovu riječ vjerovati u 
mene (Iv 17, 20), da budu posvećeni u jedno (usp. Iv 17,23) kao 


15 Ovaj naslov ne pripada lPVj nego je sastavljen na temelju 2PVj. Stvarni naslov, 
koji nalazimo u jedinom rukopisu Prvog pisma vjernicima , je sljedeći: »Ovo su riječi 
života i spasenja. Ako ih netko bude čitao i izvršio, naći će život i primit će spasenje 
od Gospodina«. Odmah nakon toga slijedi O onima koji čine pokoru. 

16 Jasno se naznačuje kome je pismo upućeno, a premda se spominje pokora, u pr- 
vom je planu duh evanđelja: jasne su aluzije na bitna mjesta iz svih četiriju evanđelja! 

mi ( Iv 17,11). 19 I hoću, Ote., gdje sam ja da i oni budu sa mnom, da 
gledaju moju slavu (Iv 17,24) u tvome kraljevstvu (Mt 20,21). Amen. 

O onima koji ne čine pokoru 

'A svi oni i one koji ne čine pokore 2 i ne primaju Tijela i Krvi 
Gospodina našega Isusa Krista 3 i čine opačine i grijehe, i koji slijede 
zlu požudu i zle žudnje svoga tijela, 4 a ne opslužuju što su obećah 
Gospodinu, 5 i tjelesno robuju svijetu putenim željama, svjetovnim 
brigama i poslovima ovoga svijeta, 6 zavedeni od đavla čiji su sinovi 
i čija djela čine (usp. Iv 8,41), 7 slijepci su jer ne vide svjetlo istini- 
to, Gospodina našega Isusa Krista. 8 Nemaju duhovne mudrosti jer 
nemaju Sina Božjega, koji je istinita Mudrost Očeva. 17 a O njima se 
veli: Mudrost je njihova ishlapila (Ps 106,27) i Prokleti koji odstupaju 
od zapovijedi tvojih (Ps 118,21). 10 Vide, a ne znaju, znaju, a čine zlo 
i sami svjesno upropaštavaju svoje duše. 

11 Gledajte, slijepci, prevareni od neprijatelja svojih: tijela, svijeta 
i đavla, kako je tijelu slatko griješiti, a gorko Bogu služiti, 12 kako svi 
poroci i grijesi iz srca čovječjega izlaze i nastaju, kako Gospodin kaže 
u evanđelju (usp. Mk 7,21). 13 I ništa nemate ni na ovom svijetu ni 
u budućem. 14 I mislite da ćete dugo posjedovati ispraznosti ovoga 
svijeta, ah ste se prevarili, jer doći će dan i sat o kojima ne mishte, 
ne poznajete ih i ne shvaćate: tijelo slabi, smrt se pribhžava i tako 
se umire gorkom smrću. 15 A gdje god, kad god i kako god umire 
čovjek u smrtnom grijehu bez pokore i zadovoljštine, ako može dati 
zadovoljštinu, a ne daje, đavao grabi dušu njegovu iz njegova tijela 
uz takvu tjeskobu i muku, koje ne može znati nitko osim tko iskusi. 
16 I svi talenti, moć, znanje i mudrost (usp. 2 Ljet 1,12) koje su mislili 
da imaju oduzet će se od njih (usp. Lk 8,18; Mk 4,25). 17 A rođa- 
cima i prijateljima ostavljaju svoje imanje, oni ga uzeše, podijehše 
i poshje rekoše: Prokleta bila duša njegova, jer nam je mogao više 
dati i steći nego što je stekao. 18 Tijelo izjedaju crvi, i tako upropasti- 
še tijelo i dušu u ovom kratkom životu i otići će u pakao gdje će se 
mučiti bez prestanka (usp. Lk 16,24). 

19 U ljubavi koja je Bog (usp. 1 Iv 4,16) molimo sve one do kojih 
dođe ovo pismo da ove mirisave riječi Gospodina našega Isusa Kri- 
sta prime dobrohotno s božanskom ljubavlju. 20 A oni koji ne znaju 
čitati neka ih često daju čitati; 21 i neka ih do svršetka čuvaju uza se 
pri svetome radu, jer one su duh i život (Iv 6,64). 22 A oni koji to ne 
budu činili morat će dati račun na Dan sudnji (usp. Mt 12,36) pred 
sudištem Gospodina našega Isusa Krista (usp. Rim 14,10). 


17 Oni koji ne čine pokoru, prema Franjinu uvidu, ne krše tek nešto iz zakona nego 
ustvari odbacuju Boga i njegovu mudrost, to jest Isusa Krista. 


Kasnija pravila Trećega svjetovnog reda sv, Franji 


2017 


PRVO POGLAVLJE 
Franjevački svjetovni red (FSR ) 18 

1. Među duhovnim obiteljima koje je Duh Sveti podigao u Cr- 
kvi 19 franjevačka obitelj okuplja sve one članove Božjeg naroda, 
laike, redovnike i svećenike, koji se osjećaju pozvanima slijediti Kri- 
sta stopama sv. Franje Asiškog. 20 

Oni žele na različite načine i u različitim oblicima, ah u uzajam- 
nom životnom zajedništvu, karizmu zajedničkog serafskog oca uči- 
niti nazočnom u životu i poslanju Crkve. 21 

2. U krilu navedene obitelji svoje osobito mjesto zauzima Fra- 
njevački svjetovni red, koji se oblikuje kao organsko jedinstvo svih 
katoličkih bratstava, rasprostranjenih po cijelom svijetu, i otvorenih 
svakoj skupini vjernika, u kojima se braća i sestre, od Duha potak- 
nuti da postignu savršenstvo ljubavi u svome svjetovnom staležu, po 
zavjetovanju obvezuju da će živjeti evanđelje poput svetoga Franje i 
pomoću ovog Pravila koje je Crkva potvrdila. 22 

3. Ovo Pravilo, nakon Memoriale propositi (1221.) i nakon pra- 
vila koja su odobrili vrhovni svećenici Nikola IV i Leon XTTT ., pri- 
lagođuje Franjevački svjetovni red potrebama i očekivanjima svete 
Crkve u promijenjenim prilikama vremena. Za njegovo tumačenje 
nadležna je Sveta stolica, a primjenu će urediti Generalne konstitu- 
cije i posebni statuti. 


DRUGO POGLAVLJE 
Oblik života 

4. Pravilo i život svjetovnih franjevaca jest ovo: opsluživati evan- 
đelje Gospodina našega Isusa Krista slijedeći primjer sv. Franje 
Asiškog, koji je Krista učinio nadahniteljem i središtem svoga života 
u odnosu prema Bogu i ljudima (lCel 18,115). Krist, dar Očeve 
ljubavi, jest put k Ocu, jest istina, u koju nas uvodi Duh Sveti, jest 
život, koji je sam došao dati u izobilju (usp. Iv 3,16; 10,10; 14,6). 


18 Zove se također Franjevačko svjetovno bratstvo ili Franjevački treći red. Službe- 
na kratica je OFS. 

19 Lumen gentium , 43. 

20 Pio XII., 1. srpnja 1956, Govor trećoredcima, I. 

21 Apostolicam actuositatem , 4,8. 

22 Kanon 702,1 [314]. 

Svjetovni franjevci neka osim toga nastoje često čitati evanđelje, 
prelazeći iz evanđelja u život i iz života u evanđelje. 23 

5. Svjetovni franjevci neka dakle traže živu i djelatnu Kristovu 
osobu u braći, u Svetom pismu, u Crkvi i u liturgijskim činima. Vje- 
ra sv. Franje, koji je često govorio ove riječi: »Od samoga Svevišnjeg 
Sina Božjega ništa ne vidim na tjelesni način u ovom svijetu osim 
Njegovoga presvetog Tijela i Krvi« (usp. Opor 10), neka za njih 
bude nadahnuće i put njihova euharistijskog života. 

6. Suukopani i suuskrsli s Kristom u krštenju, koje ih čini živim 
udovima Crkve, i s njom još tješnje povezani po zavjetovanju, neka 
postanu svjedoci i oruđe njezina poslanja među ljudima, navješću- 
jući Krista životom i riječima. 

Nadahnuti od sv. Franje i s njime pozvani obnavljati Crkvu, neka 
gorljivo nastoje živjeti u punom zajedništvu s papom, s biskupima 
i sa svećenicima, njegujući otvoren i povjerljiv dijalog apostolske 
plodnosti i bogatstva. 24 

7. Kao »braća i sestre od pokore« 25 , zbog svojeg poziva, pokre- 
tani snažnom silom evanđelja, neka svoj način razmišljanja i djelo- 
vanja suoblikuju s Kristovim, pomoću potpune i savršene unutarnje 
promjene, koju samo evanđelje označuje riječju »obraćenje«, a koje 
se, zbog ljudske slabosti, mora svakodnevno usavršavati. 26 

Na ovom putu obnove sakrament pomirenja povlašteni je znak 
Očeva milosrđa i izvor milosti. 27 

8. Kao što je Isus bio istinski Očev klanjatelj, tako neka od moli- 
tve i razmatranja načine dušu svog postojanja i djelovanja. 28 

Neka sudjeluju u sakramentalnom životu Crkve, osobito u eu- 
haristiji, i neka se pridruže liturgijskoj molitvi u jednom od oblika 
predloženih od Crkve, tako obnavljajući otajstva Kristova života. 

9. Djevicu Mariju, poniznu službenicu Gospodnju, raspoloživu 
za njegovu riječ i za sve njegove poticaje, Franjo je obasipao neizre- 
civom ljubavlju i prozvao ju zaštitnicom i odvjetnicom svoje obitelji 

23 Apostolicam actuositatem, 30,8. 

24 Pavao VI., 19. svibnja 1971, Govor trećoredcima , III. 

25 Memoriale propositi 

26 Lumen gentium , 8; Unitatis redintegratio, 4; Paenitemini, Preamb. 

27 Presbyterorumordinis,lH,2. 

28 Apostolicam actuositatem, 4, 1-3 . 

(2Čel 198). Svjetovni franjevci neka joj posvjedoče svoju žarku lju- 
bav nasljedovanjem njezine potpune raspoloživosti duha i u izlijeva- 
nju sabrane i pouzdane molitve. 29 

10. Sjedinjujući se s otkupitelj skom poslušnosti Isusa, koji je svo- 
ju volju položio u Očeve ruke, neka vjerno ispunjavaju dužnosti vla- 
stite staležu svakog pojedinca u različitim životnim okolnostima 30 i 
neka slijede siromašnog i raspetog Krista, priznavajući ga također i 
u poteškoćama i progonima. 31 

11. Pouzdavajući se u Oca Krist je za sebe i svoju Majku odabrao 
siromašan i ponizan život (2PVj 5) premda je pažljivo i dobrohotno 
vrednovao stvorene stvari; tako neka svjetovni franjevci čuvaju ispra- 
van odnos prema odvajanju i korištenju zemaljskih dobara, pojedno- 
stavnjujući svoje materijalne zahtjeve; neka nadalje budu svjesni da su, 
prema evanđelju, upravitelji dobara primljenih na dobro djece Božje. 

Tako neka, u duhu »Blaženstava«, nastoje očistiti srce od svake 
težnje i pohlepe za posjedovanjem i gospodovanjem, kao »stranci i 
pridošlice« na putu u Očev dom. 32 

12. Kao svjedoci budućih dobara i dužni, zbog zvanja koje su 
prigrlili, stjecati čistoću srca, neka se tako oslobode za ljubav prema 
Bogu i braći (OpomXVI, 2PVj 69). 

13. Kao što Otac u svakom čovjeku vidi lik svoga Sina, prvo- 
rođenca među mnogom braćom (Rim 8,29), tako neka svjetovni 
franjevci sve ljude prihvaćaju poniznom i prijaznom dušom kao dar 
Gospodnji (2Čel 85; 2PVj 26; NPr VII, 15) i sliku Kristovu. Osjećaj 
bratstva činit će ih radosnima i spremnima izjednačavati se sa svim 
ljudima, osobito s najmanjima, za koje će nastojati stvoriti život- 
ne uvjete dostojne stvorenja koja je Krist otkupio (NPr IX, 3; Mt 
25,40). 

14. Pozvani, zajedno sa svim ljudima dobre volje, izgrađivati brat- 
skiji i evađeoskiji svijet, da bi se ostvarilo kraljevstvo Božje, a svjesni da 
svatko »tko slijedi Krista, savršenog čovjeka, i sam postaje više čovjek«, 
neka stručno izvršavaju svoje dužnosti u kršćanskom duhu služenja. 33 


29 Lumen gentium , 67 ; Apostolicam actuositatem , 4,10. 

30 Lumen gentium, 4 1 . 

31 Lumen gentium, 42,2. 

32 Rim 8,17; Heb 11,13; Lumen gentium , 7,4. 

33 Lumen gentium, 3 1 ; Gaudium et spes, 93 . 

15. Neka svjedočanstvom svoga humanog života, a također i 
hrabrim pothvatima, bilo pojedinačnim bilo zajedničkim, sudjeluju 
u promicanju pravde, osobito na području javnoga života, preuzi- 
majući na sebe stvarne obveze koje su u skladu s njihovom vjerom. 34 

16. Rad neka smatraju darom kao i sudjelovanjem u stvaranju, 
otkupljenju i posluživanju ljudske zajednice. 35 

17. U obitelji neka žive franjevački duh mira te vjernosti i pošti- 
vanja života, nastojeći od toga učiniti znak svijeta koji je već obnov- 
ljen u Kristu. 36 

Neka osobito supružnici, živeći ženidbene milosti, u svijetu svje- 
doče Kristovu ljubav prema njegovoj Crkvi. Neka jednostavnim i 
otvorenim kršćanskim odgojem i pozorni na poziv svakog pojedinca 
radosno sa svojom djecom kroče svojim ljudskim i duhovnim pu- 
tem. 37 

18. Osim toga neka imaju poštovanja prema drugim stvorenjima, 
živima i neživima, koja »nose pečat Svevišnjega« ( lĆel 80; PjSu 4), 
i neka nastoje prijeći iz napasti zloporabe u franjevačko poimanje 
sveopćeg bratstva. 

19. Kao nositelji mira i svjesni da taj mir treba neprestano graditi, 
neka traže putove jedinstva i bratske sloge, kroz dijalog, pouzdava- 
jući se u nazočnost božanske klice koja je u čovjeku kao i u preobra- 
žajnu moć ljubavi i praštanja. 38 

Kao glasnici savršenog veselja neka nastoje u svim okolnostima 
drugima donositi radost i nadu (OpomXXI; NPr VII, 17). 

Ucijepljeni u Kristovo uskrsnuće, koje daje pravi smisao sestri 
smrti, neka vedro iščekuju konačni susret s Ocem. 39 


34 Apostolicam actuositatem, 14. 

35 Gaudium etspes , 67,2; NPr VII, 4; PPr V,2. 

36 Pravilo Leona XIII., 11,8. 

37 Lumen gentium, 41, 5; Apostolicam actuositatem, 30,2.3. 

38 Pravilo Leona XIII. 11,9; LegTd 14,58. 

39 Gaudium etspes, 78,1-2. 

TREĆE POGLAVLJE 

Život u bratstvu 

20. Franjevački svjetovni red dijeli se u bratstva različitih razina: 
mjesna, područna, nacionalna i međunarodno, koja pojedinačno u 
Crkvi imaju vlastitu moralnu osobnost. 40 A ova bratstva različitih 
razina međusobno se usklađuju i povezuju po propisima ovog Pra- 
vila i Konstitucija. 

21. Na različitim razinama svako bratstvo animiraju i vode vijeće 
i ministar (predsjednik), koje izabiru zavjetovani članovi po Konsti- 
tucijama. 41 

Njihovo služenje, koje je privremeno, služba je spremnog i pri- 
pravnog duha i odgovornosti u odnosu na pojedince i skupine. 

Bratstva se iznutra različito uređuju, po propisima Konstituci- 
ja, prema različitim potrebama svojih članova i područja, pod vod- 
stvom vlastitoga vijeća. 

22. Mjesno bratstvo mora biti kanonski osnovano, i tako postaje 
osnovnom stanicom cijeloga Reda i vidljivim znakom Crkve koja 
je zajednica ljubavi. Ono pak mora biti povlašteno mjesto za razvi- 
janje osjećaja crkvenosti i franjevačkog zvanja, kao i za poticanje 
apostolskog života njegovih članova. 42 

23. Molbe za pripuštanje u Franjevački svjetovni red podnose 
se mjesnom bratstvu, čije vijeće odlučuje o primanju nove braće. 43 

Uključivanje se ostvaruje kroz vrijeme uvođenja, kroz vrijeme po- 
četne formacije od barem godinu dana i zavjetovanjem Pravila. 44 Na 
ovaj postupni put obvezano je također cijelo bratstvo i u svom nači- 
nu života. Sto se tiče životne dobi za polaganje zavjeta i razlikovnog 
franjevačkog znaka ( lCel 22), neka se svatko ravna po Statutima. 
Zavjetovanje je po svojoj naravi trajna obveza. 45 
Članovi koji se nalaze u osobitim teškoćama mogu o svojim pro- 
blemima s vijećem raspravljati u bratskom dijalogu. Povlačenje ih 
konačni otpust iz Reda, ako je baš nužan, u djelokrugu je vijeća 
bratstva po propisima Konstitucija. 46 

40 Kanon 687 [309] . 

41 Kanon 697 [309]. 

42 Pio XII., 1. srpnja 1956, Govor trećoredcima , III. 

43 Kanon 694 [307]. 

44 Memoriale propositi , 29-30. 

45 Memoriale propositi, 31. 

46 Kanon 696 [308] . 

24. Da bi se jačalo zajedništvo među članovima, neka vijeće 
ustanovi redovita okupljanja i česte susrete, također i s drugim fra- 
njevačkim skupinama, osobito s mladima, birajući što prikladnija 
sredstva za rast u franjevačkom i crkvenom životu, potičući svakoga 
na život bratstva. 47 To zajedništvo neka se nastavi s pokojnom bra- 
ćom prikazivanjem molitava za njihove duše. 48 

25. Sto se tiče troškova potrebnih bilo za život bratstva bilo za 
bogoštovna djela, djela apostolata i karitativna djela, sva braća i se- 
stre neka daju doprinos primjeren svojim mogućnostima. A mjesna 
bratstva neka se pobrinu za sudjelovanje u troškovima vijeća brat- 
stava više razine. 49 

26. Kao konkretni znak zajedništva i suodgovornosti vijeća razli- 
čitih razina zatražit će, po Konstitucijama, od viših poglavara četiri- 
ju franjevačkih redovničkih obitelji, s kojima je svjetovno bratstvo 
stoljećima bilo povezano, sposobne i spremne redovnike za duhov- 
nu asistenciju. 

Da bi se jačah vjernost karizmi i opsluživanje Pravila i da bi se 
zadobila što veća pomoć u životu bratstva, neka se ministar ih pred- 
sjednik, u dogovoru sa svojim vijećem, brine da se u određenim vre- 
menskim razmacima zatraži pastoralni pohod od viših redovničkih 
poglavara 50 kao i bratski pohod od onih koji su na višoj razini za to 
nadležni, po propisima Konstitucija. 

»I tko god bude ovo opsluživao, neka na nebu bude napunjen bla- 
goslovom Svevišnjeg Oca, a na zemlji neka bude napunjen blagoslovom 
njegovog ljubljenog Sina s presvetim Duhom Tješiteljem. . . « (Blagoslov 
sv. Franje iz Oporuke). 


47 Kanon 697 [309], 

48 Memoriale propositi , 23. 

49 Memoriale propositi, 20. 

50 Pravilo Nikole IV, poglavlje 16. 

Uvodna napomena 


Franjevačkim izvorima, vidjeli smo, pripadaju i zakonodavni tek- 
stovi Reda braće i sestara od pokore, odnosno Trećega reda sv. Fra- 
nje, odobreni u XIII. st., to jest Memoriale propositi ili Staro pravilo 
te Pravilo i način života braće i sestara Reda od pokore ili Pravilo Ni- 
kole IV Priređivači talijanskog izdanja Franjevačkih izvora s pravom 
su smatrali korisnim uz te dokumente objaviti i dva kasnija pravila 
Trećega svjetovnog reda sv. Franje: Pravilo LeonaXIII. i Pravilo Pavla 
VI. Tako možemo, čitajući sva pravila, sve do danas pratiti povijesni 
hod Reda braće i sestara od pokore »koji je ustanovio blaženi Fra- 
njo.« Pravilo Nikole IV u očitom je kontinuitetu sa starim pravilom 
(u oba su pravila odredbe karakteristične za Franjino iskustvo obra- 
ćenja, kao što su one o jednostavnom odijevanju, odlaganju taštih 
ukrasa, postu, postojanoj molitvi, mirotvorstvu, dijeljenju skupljenih 
dobara siromašnim članovima i potrebitima, ustrajnosti u obraćenju i 
milosrdnom djelovanju itd.). 

Papa Leon XIII., odobravajući obnovljeno pravilo Trećega svje- 
tovnog reda šest stoljeća kasnije, ističe: »Ipak, neka se ne misli da 
se tim činom [odobrenja] oduzelo išta od same naravi Reda; želimo 
da ona ostane posve nepromijenjena i netaknuta.« Drugo poglavlje 
njegova Pravila (»O načinu života«) sintetizira u četrnaest članaka 
spomenuta obilježja Franjina iskustva obraćenja koja čine središnji 
sadržaj prethodnih pravila. 

I Pravilo Pavla VI. u potpunom je kontinuitetu sa sadržajem i du- 
hom prethodnih pravila i s karakterističnim evanđeoskim načinom 
života franjevačkih pokornika. Ono je uspjela sinteza franjevačke 
duhovnosti koja sadržajem i načinom govora te neumanjenom jas- 
noćom i aktualnošću odgovara na mnoge i raznolike suvremene po- 
trebe Crkve i svijeta već više od trideset godina. To je Pravilo »vodič 
za življenje evanđelja na jednostavan, radikalan i konkretan način« 
(Jaime Zudaire, OFMCap, generalni asistent FSR-a). Ono može 
uspješno nadahnjivati nove naraštaje za franjevački evanđeoski život 
posred realnosti suvremenih društava (npr. »Osjećaj bratstva činit će 
[članove FSR-a] radosnima i spremnima izjednačavati se sa svim lju- 
dima, osobito s najmanjima. . .« /čl. 13/ ili »Rad neka smatraju darom 

kao i sudjelovanjem u stvaranju, otkupljenju i posluživanju ljudske 
zajednice.« /čl. 16/). 

No iz prvotne se duhovne baštine tijekom stoljeća u Redu bra- 
će i sestara od pokore razvio i redovnički, samostanski način života, 
bogat raznim oblicima života i apostolata. U papinskim bulama iz 
XIII. st., vidjeli smo, često je isticana povezanost Reda od pokore sa 
svetim Franjom, ali imamo također brojne papinske dokumente koji 
potvrđuju postojanje i samostanskih zajednica od početaka Reda. Na 
isti duhovni temelj podsjeća i ukazuje uvrštavanje prvoga Franjina 
Pisma svim vjernicima ne samo za proslov poslijekoncilskog pravila 
FSR-a nego i za proslov poslijekoncilskoga pravila Trećega samostan- 
skog reda. 

Stoga se činilo razumljivim i potrebnim da se u hrvatskom izdanju 
Franjevačkih izvora donese i drugi dodatak najstarijim zakonodavnim 
tekstovima Franjevačkoga reda od pokore: dodatak s pravilima braće 
i sestara Trećega samostanskog reda, osobito zbog toga što su takve za- 
jednice postojale na našem tlu u prošlosti te što značajnu prisutnost i 
djelovanje ostvaruju i danas. 

Papa Ivan XXII. podržao je pokornike eremite Trećega reda u 
Umbriji pišući im: »Odobravamo vašu odluku da živite u poslušnosti 
pravom ministru, bez vlasništva i u čistoći, budući da je to hvale vri- 
jedno... i u skladu s voljom blaženoga Franje (...) [te] izjavljujemo 
da se ne protivi Pravilu Nikole IV koje zavjetujete« (bula Altissimo 
in divinis iz 1323.). I papa Leon X. motivirao je priređivanje pravila 
za redovničke zajednice pokornika i pokornica Trećega reda sv. Franje 
željom da definira i sačuva njihov identitet te podrži njihovo širenje: 
»Budući da je u spomenutom Trećem pravilu nešto što je prikladno 
za oženjene, a što ne pristaje za neoženjene i za djevičanski stalež.. . 
mi . . ., razdružujući dragocjeno od nevrijednoga, i to Treće pravilo. . . 
ponovno potvrđujemo i odobravamo...« (Bula Inter cetera iz 1521). 
Njegovo Pravilo za redovnike i redovnice Trećega reda čuva kontinu- 
itet s jasnim i zahtjevnim odredbama prvotnih pravila o postu i moli- 
tvi, o pohađanju bolesnika i osjetljivosti za njih, o svjedočenju dobrim 
primjerom i o redovitom nadzoru vjernosti zavjetovanju koji pripada 
poglavarima, odnosno pohoditeljima. Pravilo Pija XI. (iz 1927) po 
sadržaju je vrlo slično Pravilu Leona X., ali je »jače prožeto Franji- 
nim duhom«. I u njemu zapažamo kontinuitet govora o skromnosti 
u odijevanju, o postu i drugim očitovanjima evanđeoskog odricanja, 
o molitvi, brizi za bolesnike itd. Cijelo pak Pravilo Ivana Pavla II. 
protkano je navodima iz evanđelja, novozavjetnih tekstova i Franji- 
nih spisa, posebno iz Prvog pisma vjernicima i Nepotvrđenog pravila. 
Prvotno pokorničko, obraćeničko nadahnuće »Reda od pokore« 
viđeno je u Pravilu Ivana Pavla II. kao zajednički izvor duhovnosti 
svih zajednica Trećega samostanskog reda, među kojima ima nemalih 

razlika s obzirom na usmjerenje pojedinih zajednica, kontemplativ- 
no, odnosno djelatno i apostolsko. To Pravilo, prožeto izvornim Fra- 
njinim duhom i sposobno »da braći i sestrama razloži smisao izvor- 
noga franjevačkog života«, potpuno integrira svu duhovnu baštinu 
prethodnih pravila, i onih zajedničkih sa svjetovnim redom i dvaju 
prethodnih pravila samostanskog reda. 

Tako su pape, odobravajući pravila, pastirskom i očinskom bri- 
gom čuvali duhovni kontinuitet pokornika Trećega reda sv. Franje, 
kako onih koji su ostali u »vlastitim domovima«, tako i onih koji su se 
okupili u redovničke, samostanske zajednice. 

Ovim drugim dodatkom Osmome dijelu »Franjevačkih izvora« 
(kojega nema u talijanskom izdanju) kompletiramo, u hrvatskom 
izdanju, zakonodavne tekstove cijeloga Trečega reda sv. Franje od 
početaka do danas. Taj je Red integralni dio velike franjevačke obi- 
telji i kao takav dionik života Crkve i puka na našim prostorima od 
vremena sv. Franje do naših dana, kao što smo vidjeli u uvodima u 
pravila Trećega svjetovnog reda i kao što ćemo uskoro vidjeti iz uvod- 
nih tekstova u pravila Trećega samostanskog reda. 

Pravilo Leona X. 

( 1521 ) 


Unutar Trećega reda sv. Franje nastajale su i skupine pokornika koji 
su željeli živjeti u zajednici, na jednome mjestu. Neke su od njih bile 
obilježene eremitskim životom, a neke služenjem u raznim oblicima 
milosrdnih djela. Članovi takvih zajednica trećoredaca odnosno tre- 
ćoredica, osim zavjetovanja evanđeoskog života po Pravilu Nikole IV, 
polagali su i zavjete poslušnosti, čistoće i siromaštva, provodeći tako, 
zapravo, redovnički način života. Takvih je zajednica bilo već i u XIII. 
stoljeću te kasnije, u XIV i XV stoljeću, u Italiji, kod nas u Dalmaciji i 
u više europskih zemalja. 1 Bula pape Ivana XXII. Altissimo in divinis 
od 18. studenog 1323, upućena eremitima Trećega reda sv. Franje u 
Umbriji, »smatra se prvim službenim odobrenjem razvoja prema sa- 
mostanskom zajedničkom životu u brojnim skupinama pokornika.« 2 
U njoj se kaže: »Odobravamo vašu odluku da živite u poslušnosti 
pravom ministru, bez vlasništva i u čistoći, budući da je to hvale vri- 
jedno. . . i u skladu s voljom blaženoga Franje; zato je odobravamo te 
izjavljujemo da se ne protivi Pravilu Nikole IV koje zavjetujete, koji 
je. . . želio da taj Red bude za svjetovnjake, ali nije zabranio savršeniji 
život onima koji hoće stupiti u taj Red.« 3 

U prvoj polovici XV stoljeća šest družbi samostanskih franjevaca 
trećoredaca u Europi dobilo je papinsko odobrenje koje je uključiva- 
lo i mogućnost izbora poglavara i samostalnost u upravi (u Nizozem- 
skoj, dvije u Belgiji, u Njemačkoj, Španjolskoj i Italiji). 4 Bulom Pasto- 
ralu Officii od 20. srpnja 1447. papa Nikola V odobrava družbama 
samostanskih trećoredaca u Italiji održavanje zajedničkog kapitula 
na kojem će birati vrhovnog poglavara i vrhovnu upravu. 5 Dana 8. 


1 Usp. L. Iriarte, Storia del francescanesimo , Rim: Edizioni Dehoniane, 1994, str. 
557-563; R. Pazzelli, ll Terz’Ordine Regolare di S. Francesco attraverso i secoli, Rim: 
Curia Generalizia dell’Ordine, 1958, str. 39-154; Isti, Le suore francescane. Lineamen- 
ti di storia e spiritualita , Padova: Edizioni Messagero, 1989, str. 24-88; G. Andreoz- 
zi, ll Terzo Ordine Regolare di san Francesco nella sua storia e nelle sue leggi I, Rim: 
Editrice Franciscanum, 1993, str. 39-271; S. Ivančić, Povjestne crte o samostanskom 
III Redu sv. O. Franje po Dalmaciji, Kvarneru i Istri iporaba glagolice u istoj redodržavi. 
Sa prilozima, Zadar: Tiskama E. Vitaliani, 1910, str. 1-9; H. Borak, Povijesni razvoj 
pravila Trećega samostanskog reda, u: Pravilo i život braće i sestara Trećega samostanskog 
reda svetoga Franje. Zbornik radova sa seminara u Odri, Zagreb: Zajednice Trećega 
samostanskog reda sv. Franje, 1987, str. 16-31. 

2 H. Borak, Povijesni razvoj. . . , u: nav. dj. , str. 24. 

3 Nav. mj. ; usp. R. Pazzelli, U Terz’Ordine Regolare. . . , str. 96-100. 

4 Isto, str. 113—114. 

5 Isto, str. 120-125; usp. T. Badurina, Juridica approbatio Tertii Ordinis Regularis 
S. Francisci de Paenitentia eiusque libertas per saecula, Rim 1953, str. 77-80. Ta bula 

travnja 1473. papa Siksto IV šalje ministru i braći Trećega reda sv. 
Franje u Dalmaciji bulu kojom potvrđuje njihovo ujedinjenje u jednu 
redovničku zajednicu. 6 

U takvoj povijesnoj situaciji, s obzirom na zajednice Trećega reda 
sv. Franje koje su živjele u nekom obliku redovničkog života, bilo u 
pojedinim samostanima, bilo u kongregacijama (provincijama) koje 
su okupljale više samostana, papa Leon X. bulom Inter cetera od 
20. siječnja 1521. proglašava pravilo namijenjeno »braći i sestrama 
Trećega reda sv. Franje koji žive u družbi [in congregatione] u tri 
bitna zavjeta [poslušnosti, čistoće i siromaštva]« i ovako obrazlaže 
priređivanje i proglašavanje pravila: »No budući da je u spomenu- 
tom Trećem pravilu [Nikole IV] nešto što je prikladno za oženjene, 
a što ne pristaje za neoženjene i za djevičanski stalež (...), zbog čega 
se neokaljani osjećaji čistih duša odvraćaju od ulaska u taj Red, mi, 
po volji Božjoj, razdružujući dragocjeno od nevrijednoga, isto Treće 
pravilo. . . ponovno potvrđujemo i odobravamo. . .«. 

U Pravilu se govori samo o mjesnom bratstvu i o »mjesnom mi- 
nistru« odnosno »majci« (za samostan redovnica). U 5. poglavlju 
određuje se da ti ministri i majke »slušaju u svemu što spada na ovo 
Pravilo provincijalne ministre Reda manje braće blaženoga Franje i 
pohoditelje postavljene od istih ministara. . .« U 8. poglavlju određuje 
se da će »provincijalni ministar manje braće ili pohoditelj istoga reda, 
koga on odredi, jedanput svake godine pohoditi svaku kuću u pri- 
sutnosti starijih.« Zbog ovih odredbi Pravilo nije bilo prihvaćeno od 
svih kojima je bilo namijenjeno. »Općenito se drži među trećored- 
skim povjesničarima (npr. R. Pazzelli) da tu nije riječ o nepokornosti, 
jer se ovo Pravilo ne odnosi na samostanske trećoredce ujedinjene 
u neovisne udruge, nego na neujedinjene koji su bili pod jurisdikci- 
jom mjesnih biskupa ili poglavara Manje braće.« 7 Među prvima je 
bila i Provincija franjevaca trećoredaca u Hrvatskoj, koja je primila 
papinsko priznanje 1473. Te su zajednice nastavile opsluživati Pravi- 
lo Nikole IV kao svoje pravilo, dopunjujući ga vlastitim statutima. 8 

prvi je papinski dokument u kojem se upotrebljava naziv »Tertii Ordinis Regularis S. 
Francisci de Paenitentia«. 

6 P Runje, Pokornički pokret i franjevci trećoredci glagoljaši (13-16. st.), Zagreb: Pro- 
vincijalat franjevaca trećoredaca i Kršćanska sadašnjost, 2001, str. 120; S. Ivančić, 
Povjestne crte. . . , Prilog A, br. 14, str. 18. 

7 S. Badurina, Putovima obnove. . . , str. 133. 

8 Nakon objavljivanja Pravila Leona X. fra Bonaventura iz Vicenze, generalni mi- 
nistar franjevačkih trećoredskih zajednica u Italiji, priredio je 1549, na temelju sta- 
tuta donesenih na generalnom kapitulu talijanskih provincija 1472, Generalia Statuta 
sive Decreta Fratrum Tertii Ordinis Sancti Francisci de Poenitentia nuncupati, regularis 
observantiae congregationis Longobardae in habitu heremitico degentium (objavljeno u 
Veneciji 1551). Te je statute 1549. apostolskom vlašću odobrio kardinal protektor 

Zajednica »trećoredica sv. Franje iz šibenskog predgrađa« (danas 
Družba sestara franjevki od Bezgrješne, sa sjedištem u Šibeniku), 
primjer je zajednice koja je od svog osnutka slijedila Pravilo Leona 
X . 9 U Knjizi od uspomene, u kojoj su zabilježeni počeci te zajednice, 
nalazi se i najstariji hrvatski prijevod Pravila Leona X . 10 


Izvor : 

Pravilo Leona X. s latinskog izvornika preveo Petar Basic prema: G. Andreozzi, 
II Terzo Ordine Regolare di San Francesco nella sua storia e nelle sue leggi I, 
Rim: Editrice Franciscanum, 1993, str. 272-275; tamo je preuzet iz Sera- 
phicae Legislationis Textus originales. Ovaj hrvatski prijevod preuzet je iz: S. 
Badurina, Putovima obnove Trećega samostanskog reda svetoga Franje, Zagreb: 
Provincijalat franjevaca trećoredaca, 1996, str. 145-148. 


Rudolf Pio iz Carpia. Oni su obuhvaćali sav bitni sadržaj Pravila Nikole IV i među 
trećoredskim redovnicima smatrani su pravilom Trećega samostanskog reda sv. Fra- 
nje. Ostali su na snazi gotovo četiri stoljeća, sve do Pravila Pija XI. ( 1927). Obrazac 
zavjetovanja sadržavao je uvijek, sve do Pravila Pija XI., pozivanje na Pravilo Nikole 
IV - Hrvatsko izdanje, pod naslovom Regula Tretoga reda S. O. Franciska za Provinciu 
od Dalmazie. . . , objavio je u Rimu 1788. o. Antun Juranić, generalni vijećnik i dugo- 
godišnji provincijal. U njemu su u dodatku izvadci iz obrednika Reda, osnovne moli- 
tve i istine vjere, popis oprosta i nekoliko blagoslova. Sljedeće izdanje, pod naslovom 
Pravilo samostanskoga Trećega reda sv. Franje, objavljeno je u Krku 1901. za provinci- 
jala Daniela Zeca. U njemu su i »Ustanove braće Trećega reda sv. Franje redovskoga 
obsluženja«, koje je odobrio papa Klement XII. 1734, kasnije papinske odredbe koje 
se odnose na Red te izvadci iz obrednika Reda; usp. H. Borak, Povijesni razvoj. . . , u: 
nav. dj., str. 29. 

9 Vidi: V Blažević, Povezanost i pravni odnos franjevaca i provincijala Reda manje bra- 
će provincija Bosne srebrene i Presvetoga Otkupitelja sa sestrama franjevkama od Bezgr- 
ješne, u: Majka Klara Zižić i njezina družba 1 706-2006. Zbornik proslave 300. obljetni- 
ce preminuća službenice Božje majke Klare Zižić, utemeljiteljice Družbe sestara franjevki 
od Bezgrješne, Šibenik: Družba sestara franjevki od Bezgrješne, 2009, str. 335-351. 
(knjiga ima 736 str.; referati su sa znanstvenog skupa na str. 121-709). 

10 Knjiga od uspomene, Šibenik: Gradska knjižnica »Juraj Šižgorić« i Dražba sestara 
franjevki od Bezgrješne, 2005, str. 37-42. 

Predragim sinovima braći i sestrama Trećega reda sv. Franje koji 
žive u družbi u tri bitna zavjeta. Pozdrav i apostolski blagoslov. 

Među svim stvarima povjerenima našoj upravi osobita nas briga 
tišti za ono po čemu se, obuzdavši svjetovne i putene požude, spo- 
kojno stanje nebeske nevinosti i prvog mira privodi svomu prvotnom 
izvoru. Ne tako davno radi istoga je razloga papa Nikola IV, naš 
prethodnik, potvrdio i odobrio Treće pravilo blaženog Franje što ga 
je prozvao pokorničkim, po kojem je slavni priznavalac, pun Duha 
Božjega, nastojao spasiti vjernike obaju spolova. Ali jer su tijekom 
vremena nadahnućem onog Duha Svetog ne samo oženjeni muževi i 
stanovnici ovoga svijeta za koje je bi. Franjo izdao spomenuto Treće 
pravilo, nego i družbe nebrojenih djevica prihvaćanjem triju bitnih 
zavjeta, a neke još, našom vlašću, i klauzure i gradnjom mnogobroj- 
nih samostana, ne bez mnogovrsnog ploda za vojujuću Crkvu i za 
utvrđenje spomenutoga Trećeg reda, jarmu svoj vrat podložiše. 

No budući da je u spomenutom Trećem pravilu nešto što je pri- 
kladno za oženjene, a što ne pristaje za neoženjene i za djevičanski 
stalež, koji pod ovom Trećem pravilu Gospodinu služi, zbog čega 
se neokaljani osjećaji čistih duša odvraćaju od ulaska u taj Red, mi, 
po volji Božjoj razdružujući dragocjeno od nevrijednoga, isto Treće 
pravilo na sljedeći način razlučeno, ponovno potvrđujemo i odo- 
bravamo, a vama i vašim nasljednicima predajemo na opsluživanje, 
koje glasi kako slijedi. 


1. POGLAVLJE 
O ulasku novaka ili novakinja 

Braća ih sestre, da budu primljeni u ovaj Treći red, moraju biti 
vjernici katolici, nesumnjivi na krivovjerje, postojani u posluhu Rim- 
skoj crkvi, nevezani ženidbom, slobodni od dugova, tjelesno zdravi, 
duhom pripravni, neokaljani kakvim zlim glasom pred pukom, s 
bližnjima pomireni. I o svemu tome prije nego budu primljeni treba 
da ih pomno ispita onaj koji ima vlast da prima. 


2. POGLAVLJE 

O onom što braća i sestre moraju obećati 
zavjetovanjem ovoga Trećeg pravila 

Braća i sestre, pošto su jednu cijelu godinu nosili odijelo kušnje 
koje, po uviđavnosti pohoditelja, mora biti od jednostavnoga sukna, 
ako je ponašanje bilo pohvalno u samostanu u kojem je dotični ih 
dotična nosio odijelo kušnje, po sudu odgovornih rečenog samo- 

stana neka bude pripušten zavjetovanju rečenoga Reda. Po tom 
zavjetovanju neka obeća da će opsluživati Božje zapovijedi i da će 
udovoljiti za prekršaje koje bi mogao ubuduće počiniti protiv ovoga 
Trećeg pravila, kada to starješina zatraži, živeći u posluhu, bez vlas- 
ništva i u čistoći. 


3. POGLAVLJE 

O postu 

Braća i sestre neka za sva vremena ne jedu mesa ponedjeljkom, 
srijedom, petkom i subotom, osim u tjednu blagdana Božića. A 
dužni su postiti svake srijede i petka od blagdana Svih svetih do 
Uskrsnuća Gospodnjega; isto tako svakog petka cijele godine. Tako 
isto neka poste od blagdana sv. Martina do Rođenja Gospodnjega i 
općenitu korizmu Crkve sve do Uskrsnuća Gospodnjega, koju mo- 
raju započeti od Pedesetnice. U danima u koje se ne posti neka jedu 
samo dva puta na dan, osim što se od blagdana Uskrsa do mjeseca 
listopada oni koji rade tegotni ili težak posao mogu pokrijepiti tri 
puta na dan, isključivši uvijek dane posta. Putnici pak, bolesnici i 
slabi u potrebi mogu biti oslobođeni od posta. 


4. POGLAVLJE 
O službi časova i molitvi 

Neka braća i sestre obdržavaju šutnju u crkvi, osobito kad se sla- 
vi misa ili kad se propovijeda riječ Božja. Na drugim mjestima neka 
obdržavaju što im starješina odredi glede šutnje. Moraju također 
uvečer svakog dana promišljati između sebe i Boga što su učinili, 
govorili ili mislili. Svakog dana, ako je moguće, neka slušaju misu. 
I neka se pobrinu da dobiju redovnika koji će im u određene dane 
tumačiti riječ Božju i poticati ih na pokoru i kreposti. Oni pak ili 
one koji ili koje za se znaju moliti kanonske časove moraju obavljati 
kanonske časove po običaju svete Rimske crkve. A koji ne znaju 
moliti kanonske časove, neka mole dvanaest Očenaša za jutrenje, a 
za svaki ostali čas sedam, dodavši Slava Ocu na kraju svakog Oče- 
naša, dodavši također Vjerovanje i Smiluj mi se, Bože na početku 
prvog časa i povečerja. A tko ne bi znao moliti spomenuto, mora 
izmoliti tri Očenaša za prvi čas. Svaki put kad objeduju ili uzimaju 
jeka moraju zahvaliti Bogu. 

Što se pak tiče sakramentalne ispovijedi i primanja svete pri- 
česti, opsluživat će odredbe pape Nikole IV da se ispovijedaju i 
pričešćuju triput na godinu ili o tome donesene odredbe svojih 
starješina. 

5. POGLAVLJE 

O određivanju starješina i službi 

Svaka kuća ili samostan u kojima su muškarci imat će starješinu 
toga bratstva, koji će se zvati mjesnim ministrom. Ako su pak u nji- 
ma žene, zvat će se majkom. I neka ih odabiru njihovi samostani ih 
neka ih postavljaju njihovi provincijalni starješine ih generalni poho- 
ditelji, ah tako da nijedan ne bude doživotno, nego na određen rok. 
Ti ministri i majke neka slušaju u svemu što spada na ovo Pravilo 
provincijalne ministre Reda manje braće blaženoga Franje i poho- 
ditelje postavljene od istih ministara dok budu u tim službama. A 
glede drugih kućnih službi obdržavat će svoje konstitucije. 

6. POGLAVLJE 

O unutarnjem i vanjskom ponašanju 

Budući da se braća i sestre ovoga bratstva nazivaju pokornicima, 
treba da izbjegavaju svaku gizdavost u odjeći i u svakoj drugoj stvari. 
I prema spasonosnom savjetu apostolskog prvaka blaženog Petra, 
pošto su skinuli sve isprazne nakite ovoga svijeta, ne smiju nositi ni- 
kakav tjelesni nakit, osim samo ponizno i potrebito pokrivalo svoga 
tijela. Moraju se također posve kloniti pohađanja dvorova knezova, 
gospodara ih gospodarica, gdje, po svjedočanstvu Gospodnjem, pre- 
bivaju mekoputnosti ovoga svijeta. I nikada ne smiju prisustvovati 
plesovima, igrama i drugim ispraznostima vezanim za vraćanja. 

Trebaju također biti umjereni u riječima i govoru jer dug je go- 
vor rijetko bez grijeha. I moraju nada sve izbjegavati laž i bilo koje 
prisezanje prema zapovijedi Gospodnjoj, osim za mir, za zadanu 
riječ, za osvadu i za svjedočanstvo. I svakog dana uvečer, između 
ostaloga, moraju se ispitati jesu h rekli koju laž ih prisegu, i za svaku 
moraju triput izmohti Očenaš. 


7. POGLAVLJE 

O pohađanju i njezi bolesnika 

Ako oboh koji brat ih sestra ovog bratstva, ministar kuće ih maj- 
ka dužan je jednom na dan pohoditi ga, ih osobno ih po drugoj oso- 
bi. I neka odredi da iz zajedničkih dobara bude u svim potrebama 
marljivo služen. 

Dužan je također bolesnika ih bolesnicu opominjati da primi 
pokoru i da se iskreno obrati Bogu, stavljajući mu pred oči blizinu 
smrti te strogost suda Božjega, ah ujedno i Božje milosrđe. 

8. POGLAVLJE 

O pohađanju na koje su starješine dužni prema braći i sestrama 

Provincijalni ministar Manje braće ili pohoditelj istoga Reda 
koga on odredi jedanput će svake godine pohoditi svaku kuću u 
prisutnosti starijih. A nakon pohoda ne smije ulaziti u radionice ni u 
druge unutarnje prostorije sestara. Pohoditelj neka nikad ne ostane 
sam ili odijeljen s kojom sestrom. 

Moraju ministri i majke pohoditelju otkriti pogreške koje treba 
ispraviti; isto tako i druga braća i sestre. I ako bi koji po sudu kuć- 
nih savjetnika ili savjetnica bili nepopravljivi, kao gubave ovce neka 
budu istjerani iz družbe. 


9. POGLAVLJE 
O službama za mrtve 

Kad koji brat ili sestra preminu, ministar ili majka pobrinut će se 
da se svečano obavi ukop. Tom ukopu treba da osobno prisustvuju 
svakolika braća ili sestre one kuće u kojoj on umre i ne smiju se 
udaljiti dok tijelo ne bude ukopano. 

Za dušu svakoga ili svake koji preminu kroz osam dana svaki 
svećenik neka bude dužan reći jednu misu; koji znaju psaltir, pede- 
set psalama, koji pak ne znaju psaltir, pedeset Očenaša i na svršetku 
svakoga Pokoj vječni. Na kraju svake godine ili kroz svaku godinu 
neka svaki svećenik bude dužan reći tri mise za umrle; koji znaju 
psaltir, jedan psaltir, koji pak ne znaju, sto Očenaša s Pokoj vječni 
na kraju svakoga. I glede ovih službi za mrtve i drugih službi Bož- 
jih ovdje navedenih nalaže se ministrima i majkama da se brinu za 
vjerno obdržavanje. 


10. POGLAVLJE 

O obvezatnosti sadržanoga u Pravilu 

Sve i pojedino sadržano u ovomu Pravilu savjeti su da se lakše 
spase duše putnika i ništa ne obvezuje pod grijeh, ni smrtni ni laki, 
osim da je tko s drugoga razloga obvezan po ljudskom ili božan- 
skom pravu. 

Ipak su braća ili sestre obvezani izvršiti pokore koje im nalože 
poglavari kad se to od njih zatraži. Obvezani su i na tri bitna zavje- 
ta: na siromaštvo, ne imajući ništa posebno, na čistoću jer poslije 
zavjeta ne mogu sklopiti ženidbu niti se bez prekršaja upuštati u 
tjelesne naslade; i na posluh koliko se odnosi na ono bez čega se ovo 

bratstvo ne može lako održati. Dužne su također na obdržavanje 
klauzure one koje ju izričito budu htjele obdržavati. 

Svima i pojedinim samostanima dopuštamo sve, samo da gosto- 
ljubivost i ljubav koju običavaju izvršavati prema bolesnicima, koli- 
ko se pristoji, ne bude trpjela nikakvu štetu. 

Dano u Rimu, kod Svetoga Petra, pod Ribarovim prstenom, 
dne 20. siječnja 1521, osme godine našega pontifikata. 


2036 


DODATCI - KASNIJA PRAVILA 


Pravilo Pija XI. 

( 1927 ) 


Na početku XX. st. Pravilo Leona X. iz 1521. nije bilo viđeno kao 
zajednički duhovni dokument i kao crkvenopravni temelj svih redov- 
ničkih zajednica Trećega reda sv. Franje. To je Pravilo, kaže papa Pio 
XI., trebalo »prilagoditi ovom našem vremenu i novijim crkvenim 
zakonima«. U Pravilu Pija XI., proglašenom apostolskom konstituci- 
jom Rerum conditio 4. listopada 1927. prigodom 700. obljetnice Fra- 
njine smrti, mogle su se naprotiv prepoznati sve zajednice, a njego- 
vom se redakcijom postigla ona temeljna zakonodavna izjednačenost 
koju je tražio Zakonik kanonskoga prava iz 1917. 

Novo je Pravilo po sadržaju veoma slično prethodnome. Oba su 
pravila kratka (osam odnosno deset poglavlja), šest poglavlja gotovo 
je identično, a i u novom je Pravilu zadržano osnovno pokorničko 
obilježje Reda. Sadržajno su nova poglavlja »U čemu se ukratko sa- 
stoji redovnički život« (prvo), »O ljubavi prema Bogu i bližnjemu« 
(treće) i »O radu i načinu rada« (sedmo). U trećem je poglavlju i 
poticaj na često pričešćivanje i pohod Isusu u Presvetom Oltarskom 
Sakramentu, po kojima se trajno raste u ljubavi prema Bogu i bli- 
žnjemu. Odredbe o postu Pravilo prepušta konstitucijama pojedine 
zajednice, a post propisuje samo uoči svetkovina sv. Franje i Bezgreš- 
nog začeća. Izostavljeno je, razumljivo, peto poglavlje Pravila Leo- 
na X. u kojem se govorilo o podložnosti braće i sestara provincijalu 
Manje braće. 

Papa ističe da je Pravilo »jače prožeto Franjinim duhom«. U uvo- 
du je istaknuto značenje Franjina lika u povijesti Crkve, posebno nje- 
gova poniznost i siromaštvo, u petom se poglavlju ističe karakteristič- 
no franjevačko poslanje mirotvorstva (»Mir neka uvijek nose sa so- 
bom ne samo na jeziku nego i u srcu«), u potpuno novome sedmom 
poglavlju »O radu i načinu rada« redovnici i redovnice Trećega reda 
pozivaju se na spremnost u obavljanju »nižih poslova«, »slijedeći sto- 
pe Serafskog oca.« Ovo i treće poglavlje (»O ljubavi prema Bogu i 
bližnjemu«) pokazuju da Pravilo uzima u obzir i vrednuje postojanje 
i djelovanje mnogih zajednica nastalih tijekom prethodna dva stolje- 
ća, posebno onih zajednica redovnica koje su se posvetile raznovr- 
snim djelima milosrđa. Na kraju Pravila stavlja se za uzor Franjina 
»ljubav i siromaštvo«. Pravilo završava Blagoslovom svetog Oca Franje 
iz njegove Oporuke, koji nije bio sastavni dio prethodnoga pravila. 11 


11 Vidi osvrte na Pravilo u: R. Pazzelli, Le snore francescane . . . , str. 158-159 i H. 
Borak, Povijesni razvoj . . . , u nav. dj . , str. 30-3 1 . 

Izvor: 

Pravilo Pija XI. s latinskog izvornika preveo Petar Basic prema: Regula et Co- 
stitutiones Tertii Ordinis Regula ris S. Francisci de Paenitentia, Rim 1940. Ovaj 
hrvatski prijevod preuzet je iz: S. Badurina, Putovima obnove Trećega samo- 
stanskog reda svetoga Franje, Zagreb: Provincijalat franjevaca trećoredaca, 
1996, str. 148-152. 

PIO BISKUP 

sluga Božjih sluga na trajan spomen 


Krajem XII. stoljeća i nešto kasnije takvo je bilo stanje, osobito 
u Italiji, da, premda je svuda kršćansko društvo još imalo vjere, pre- 
mnogi zaneseni pohlepom za prolaznim stvarima i ohološću života, 
ogreznuše u nećudorednost i, jer je ohladila ljubav prema Kristu, 
posvuda uspiriše mržnju i kobno gurnuše države u građanske ra- 
tove. Zato se tada ništa nije moglo više željeti negoli da Bog podig- 
ne jedinstvena muža koji će, urešen svim vrlinama, i donijeti pri- 
kladne lijekove protiv tih zala, i opet prizivati narode da kršćanski 
osjećaju. A svatko znade da je Božja volja osobito Franji Asiškom 
povjerila zadatak da izliječi tadašnje društvo. On je, postavljajući 
duh kršćanske poniznosti i siromaštva nasuprot razuzdanim stra- 
stima, tako pregnuo da sve sjedini u uzajamnoj ljubavi. Pa kad je 
sila učenika pohrlila takvu mužu, vrlo se umnoži franjevačka obitelj 
članovima triju redova koje je ustanovio sam Franjo, a potom onim 
trećoredcima koji, željni savršenijeg života, življahu u zajednici i bi- 
jahu prozvani braćom Trećega samostanskog reda. Zato s pravom i 
ovi radosno proslaviše ove godine sedamstogodišnjicu svete smrti 
serafskog oca ne samo pobožnim molitvama i javnim svečanim Bož- 
jim službama nego i odlukama da će biti djelatniji u pobožnosti. 
Svima je naime poznato kako su samostanski trećoredci već od svog 
postanka revno nastojali upiti sveti Franjin duh i znali ga preliti u 
mnoga djela pobožnosti i dobrotvornosti. Zato naš prethodnik papa 
Leon X. svojom uredbom Inter cetera potvrdi njihovo Pravilo. Ali s 
vremenom mnoge odredbe LeonaX., kao što se događa u ljudskim 
stvarima, ih sasvim zastarješe ili se pak ne slažu potpuno s nekim 
odredbama crkvenog zakonika. Zato je trebalo onaj zakon Leona 
X. prilagoditi ovom našem vremenu i novijim crkvenim zakonima 
da se samostanski trećoredci i ostale brojne redovničke zadruge 
jednostavnih zavjeta, koje, budući da uniješe u svoju družbu Franjin 
duh i zovu se franjevačkim imenom, imaju na neki način Franju za 
oca, pomlađujući se tako nastave sa što većim poletom svoj vele- 
zaslužni rad na korist Crkve i države. Zato smo povjerili Svetom 
zboru za redovnike da ispravi taj zakon. On je sastavio novo Pravilo 
koje je jače prožeto Franjinim duhom i udešeno prema sadašnjem 
crkvenom pravu te nam ga predao na propisno odobrenje. Poglavlja 
se pak toga Pravila ovdje navode. 

1. POGLAVLJE 

U čemu se ukratko sastoji redovnički život 

1. Pravilo je življenja braće i sestara Trećega samostanskog reda 
svetoga Franje ovo: obdržavati sveto evanđelje Gospodina našega 
Isusa Krista živeći u posluhu, čistoći i siromaštvu. 

2. Braća i sestre obećavaju poput Serafskog oca posluh i pošto- 
vanje gospodinu papi i Rimskoj crkvi. Još su dužni slušati svoje za- 
konito postavljene poglavare u svemu što se tiče opće i posebne 
svrhe ustanove. 


2. POGLAVLJE 
O novaštvu i zavjetovanju 

3. Braća i sestre, da budu primljeni u ovaj Treći red, moraju biti 
vjernici katolici, nesumnjivi na krivovjerje, postojani u posluhu 
Rimskoj crkvi, nevezani ženidbom, tijelom zdravi, duhom spremni, 
neokaljani kakvim zlim glasom pred pukom, s bližnjima pomireni. 
I o svemu tome, prije nego budu primljeni, onaj koji ima vlast da 
prima treba da ih pomno ispita, držeći se pri tom crkvenih propisa 
i svojih konstitucija. 

4. Godina novaštva treba da ima pod vodstvom učitelja svrhu 
da se uzgoji duh gojenčev učenjem Pravila i ustanova, pobožnim 
razmišljanjem i postojanom molitvom, učenjem onoga što spada 
na zavjete i kreposti, zgodnim vježbama da se temeljito zatru klice 
zloće, da se obuzdaju strasti, da se steknu kreposti. Konverse treba 
osim toga marljivo poučavati u nauku vjere, držeći za njih posebnu 
pouku barem jedanput na tjedan (kan. 565,1-2). 

5. Kad svrši vrijeme kušnje, treba one koji se prosude prikladni- 
ma pripustiti na zavjetovanje. 


3. POGLAVLJE 

O ljubavi prema Bogu i bližnjemu 

6. Uklonivši po trima svetim zavjetima zapreke koje su na putu 
k svetosti, neka braća i sestre nastoje vršiti božanski zakon, koji se 
sav sastoji u ljubavi prema Bogu i bližnjemu. Ljubav je duša svih 
kreposti i veza savršenstva. Za mrtvljenje zlih navika, za napredo- 
vanje u milosti, za postignuće svih kreposti ništa nije bolje, ništa 
djelotvornije od ljubavi. 

7. Velik znak i pomagalo ljubavi prema Kristu jest često, štoviše 
svagdanje pristupanje k presvetoj euharistiji, koja je ujedno i sveta 
gozba i spomen njegove muke. Neka redovničke osobe također na- 
stoje često pohađati i pobožno častiti Gospodina Isusa koji prebiva 
s nama pod čudesnim otajstvom: ta to je najveći sakrament u Crkvi 
i nepresušiv izvor svih dobara. 

8. Mjerilo pak ljubavi prema Bogu jest vježbanje u ljubavi prema 
bližnjemu; zato na pravome Kristovu učeniku ljubav prema bližnje- 
mu neka najviše odsijeva. Svaki govor neka bude uredan, koristan i 
pošten: da ljubav obiluje u djelu, treba prije obilovati u srcu. 


4. POGLAVLJE 

O Božanskoj službi, molitvi i postu 

9. Braća i sestre imaju, prema odredbi svojih konstitucija, dostoj- 
no, pomnjivo i pobožno moliti Božansku službu. A konversi i kon- 
verse imaju moliti dvanaest Očenaša za jutrenje i jutarnje pohvale, a 
za svaki drugi kanonski čas pet Očenaša. 

10. A svaki dan, ako nisu zakonito zapriječeni, moraju slušati 
misu i pobrinuti se da dobiju pobožna svećenika, ovlaštena od mje- 
snog ordinarija, koji će im na određene dane tumačiti riječ Božju i 
poticati ih na pokoru i kreposti. 

11. Moraju se također svaki dan ispitivati pred Bogom što su 
činili, govorili i mislili, to jest obaviti ispit savjesti; ponizno moliti 
oproštenje za svoje grijehe te Bogu prikazati i preporučiti odluku 
da će se popraviti. 

12. Neka svi nastoje čestim razmišljanjem o Kristovoj muci sva- 
ki dan gajiti i raspirivati žar pobožnosti; neka nasljeduju Serafskog 
patrijarha, da uzmognu i oni uskliknuti sa svetim Pavlom: »S Kri- 
stom sam razapet. Živim, ali ne više ja, nego živi u meni Krist« (Gal 
2,19-20). 

13. Osim nemrsa i postova na koje su dužni svi kršćani neka 
obdržavaju i one koje im naređuju njihove konstitucije, osobito post 
uoči svetkovine Bezgrešnog začeća i serafskog oca Franje. 

5. POGLAVLJE 

O unutarnjem i vanjskom ponašanju 

14. Budući da se braća i sestre ovoga bratstva zovu »od poko- 
re«, neka svaki dan nose križ mrtvljenja, kako se pristoji pravim 
pokornicima. 

15. Osim toga treba da se čuvaju svake lakoumnosti bilo u odije- 
lu bilo u ičem drugom. I prema spasonosnom savjetu apostolskoga 
prvaka blaženog Petra, pošto su skinuli sve isprazne nakite ovoga 
svijeta, ne smiju nositi nikakav tjelesni nakit osim svoga redovnič- 
kog odijela. Dužni su također držati klauzuru prema crkvenim za- 
konima i svojim konstitucijama. 

16. K tomu imaju biti umjereni u riječi i govoru jer dug je govor 
rijetko bez grijeha. Neka se braća i sestre tako vladaju da svakoga 
riječju i djelom pobuđuju na dobro i neka drže na pameti da je Gos- 
podin rekao: »Tako neka svijetli vaša svjetlost pred ljudima da vide 
vaša dobra djela i slave Oca vašega koji je na nebesima« (Mt 5,16). 
Neka svima navješćuju mir poniznim i pobožnim pozdravom: a mir 
neka uvijek nose sa sobom ne samo na jeziku nego i u srcu. 

6. POGLAVLJE 
O njezi bolesnika 

17. Ako oboli koji brat ili sestra, svatko neka bude spreman da 
pomogne; ali poglavari su dužni urediti doličnu dvorbu bolesnika. A 
ostalima kojima nije povjerena ta služba neka ne bude teško poha- 
đati bolesnika i krijepiti ga utješnim riječima. Ne samo bolesnicima 
nego i starcima ili bilo kakvim nemoćnicima imaju svi rado činiti 
usluge kao što se dolikuje sinovima Serafskog oca. 

18. Dužni su osobito poglavari opominjati bolesnika ili bolesnicu 
da primi bolest kao pokoru, da se iskreno obrati k Bogu, a neka im 
stave pred oči blizinu smrti i strogost Božjeg suda, ah ujedno i Božje 
milosrđe. 

19. Kad koji brat ili sestra preminu, poglavari će se pobrinuti da 
se s velikom pobožnošću obavi ukop, a za dušu pojedinog pokojni- 
ka neka se vjerno obave određene zadušnice. 

7. POGLAVLJE 

O radu i načinu rada 

20. Oni koji se po milosti Duha Svetoga posvetiše službi Božjoj 
imaju se čuvati besposlice te vjerno i pobožno prionuti božanskim 
hvalama ih djelima bogoljubnosti ih ljubavi. 

21. Zato neka redovnici vrše svoje dužnosti radi Boga, pa što 
god zatraže od njih poglavari, imaju prema svojim silama, kako je 
rečeno, pobožno i vjerno izvršiti. A i od nižih poslova neka ne zaziru 
ako nešto treba učiniti; neka ih dapače radije obavljaju, shjedeći 
stope Serafskog oca. 

22. Sve neka se čini u ljubavi, i sveta ljubav prema Bogu neka 
tako pokreće na djelovanje srce redovnika da radi jedino njemu 
na slavu i čast; i neka drže opomenu sv. Pavla apostola: »Dakle, 
ih jeh, ih pih, ih drugo što činili, sve na slavu Božju činite« ( 1 Kor 
10,31). 


8. POGLAVLJE 

O obvezatnosti opsluživanja ovoga Pravila 

23. Sve i pojedino sadržano u ovom Pravilu savjeti su da se lakše 
spase duše putnika i ništa ne obvezuje pod grijeh, ni smrtni ni laki, 
osim da je tko s drugog razloga obvezan po ljudskom ih božanskom 
pravu. 

24. Ipak su braća ih sestre obvezani izvršiti pokore koje im na- 
lože poglavari kad se to od njih traži. Obvezani su i na tri bitna 
zavjeta: na siromaštvo prema svojim konstitucijama; na čistoću tim 
što se vežu da će živjeti u beženstvu i osim toga da će se iz drugoga 
razloga, to jest zbog zavjeta čistoće, uzdržati od bilo kojeg čina i 
unutarnjeg i vanjskoga koji je protivan čistoći; na posluh tim što 
uzimaju na se dužnost da će se pokoravati zapovijedi zakonita po- 
glavara u smislu svojih konstitucija. 

25. Svi, i braća i sestre, imaju usklađivati i prilagođavati življenje 
prema propisima svoga redovničkog staleža na koji se zavjetovaše, a 
prije svega imaju vjerno obdržavati ono što se odnosi na savršenstvo 
njihovih zavjeta. Osobito imaju mnogo cijeniti ono što potiče na 
nasljedovanje ljubavi i siromaštva Serafskog oca: jer veoma dolikuje 
da sin nosi u sebi sliku svoga oca i njegove vrline. 

ZAKLJUČAK 
Blagoslov svetoga oca Franje 

»I tko god bude ovo opsluživao, neka na nebu bude napunjen bla- 
goslovom Svevišnjeg Oca, a na zemlji neka bude napunjen blagoslovom 
njegovog ljubljenog Sina s presvetim Duhom Tješiteljem. . . « (Blagoslov 
sv. Franje iz Oporuke). 


ODOBRENJE 

A mi, ukidajući stari zakon pape Leona X., pri izmaku sedmog 
stoljeća od Franjine smrti, našom apostolskom vlašću rado odo- 
bravamo i potvrđujemo ovo Pravilo Trećega samostanskog reda 
serafskog oca svetoga Franje; čvrsto se ufamo da će samostanski 
trećoredci i svi oni koji provode redovnički život pod Franjinim 
barjakom, pa i oni koji po svom uređenju nemaju svečanih zavje- 
ta, okrijepljeni duhom novog zakona, biti, kao što je dobro napisao 
naš prethodnik papa Benedikt XV, »uzor u kršćanskoj savršenosti 
ostaloj trećoredskoj braći, koja ostaju zaokupljena svjetovnim po- 
slovima i brigama i da će im i nadalje biti vođe u traženju vječnog 
spasenja« (AAS, sv. XIII, str. 131). 

Ovo zapovijedamo i određujemo da ova pisma i u njima sadr- 
žane i uklopljene uredbe zauvijek budu i ostanu postojane, valjane 
i uspješne te da nose i postižu potpuno i u cijelosti svoje učinke te 
da onima na koje se odnose ili će se ubuduće odnositi koriste u svoj 
punini sada i ubuduće; i da se tako ispravno shvaća i određuje te da 
odsad bude ništavno i nevaljano ako bi u ovim stvarima bilo tko ih 
ma koja vlast svjesno ih nesvjesno išta protivno pokušao. Usprkos 
bilo kakvim protivnim odredbama, pa bile one vrijedne i osobitog i 
posebnog spomena. 

Hoćemo također da se primjercima i izvadcima ovih pisama, pa 
i tiskanim, ako su potpisani od kojeg javnog bilježnika i opečaćeni 
od kojeg crkvenog dostojanstvenika, sasvim jednako vjeruje kao i 
dostavljenu ih pokazanu izvorniku. 

Dano u Rimu, kod Svetog Petra, 
4. hstopada, na blagdan sv. Franje Asiškoga, godine 1927, 

šeste našega pontifikata. 

Pravilo Ivana Pavla II. 

ili 

Pravilo i život braće i sestara 
Trećega samostanskog reda svetoga Franje 

( 1982 ) 


Zajednice su Trećega samostanskog reda sv. Franje poslije Dru- 
goga vatikanskog koncila postupno došle do odluke da obnove 
svoje pravilo i podnesu ga Svetoj stolici na odobrenje. Koncilski 
dekret Perfectae caritatis pozvao je redovničke zajednice na povra- 
tak izvornome duhu, a mnoge zajednice Trećega samostanskog 
reda nisu bile zadovoljne sadržajem Pravila Pija XI. iz 1927, poseb- 
no njegovom nedovoljnom prožetošću franjevačkom duhovnom 
baštinom. 

Zajednički rad na novom tekstu Pravila, započet u listopadu 
1979, završen je na Opčem saboru vrhovnih poglavara i poglavarica 
trećoredskih zajednica u ožujku 1982. Taj je sabor doradio i usvojio 
predloženi tekst te ga podnio na odobrenje. U apostolskom pismu 
Franciscanum vitae propositum od 8. prosinca 1982, kojim odobrava 
Pravilo, papa Ivan Pavao II. utvrđuje, izjavljuje i određuje da Pravilo 
i Život braće i sestara Trećega samostanskog reda svetoga Franje »ima vla- 
stitu snagu i sposobnost da braći i sestrama razloži smisao izvornoga 
franjevačkog života«, da su u njemu »sadržaj i načela franjevačkog 
načina života izvrsno obuhvaćeni« i »da tako sabrani odgovaraju pra- 
voj franjevačkoj ustanovi.« Tako su papinskim autoritetom potvrđeni 
franjevački korijeni redovničkih zajednica Trećega reda i njihova pri- 
padnost franjevačkoj duhovnoj obitelji. 12 

Priređivači Pravila krenuli su od uvjerenja koje su baštinili »da je 
sv. Franjo osnivač i njihova redovničkog života«, da se »iz Franjinih 
nakana za Red od pokore razvio redovnički život u kanonskom smi- 
slu riječi« i »vodili su računa i o posebnostima koje taj oblik života 
povijesno obilježavaju.« 13 Poštivali su i rezultate konzultacija koje su 
obuhvatile gotovo sve zajednice Reda po cijelom svijetu. Buduće je 
Pravilo moralo biti prihvatljivo svima: muškim i ženskim zajednicama 
te kontemplativnima i onima usmjerenima apostolatu. Željeli su tekst 


12 Usp. Z. Brusa i. Spisi svetoga Franje u »Pravilu i životu braće i sestara Trećega samo- 
stanskog reda sv. Franje«, u: »Verba Đomini mei«. Zbornik radova sa Studijskih dana o 
spisima sv. Franje Asiskoga u Zagrebu 7-8. ožujka 2008, Zagreb: Brat Franjo, Povjeren- 
stvo za duhovnost pri Vijeću franjevačkih zajednica u HR i BiH, Vijeća franjevačkih 
zajednica u HR i BiH, 2008, str. 204. 

13 S. Badurina, Izvori Pravila, u: Pravilo i život braće i sestara Trećega samostanskog 
reda svetoga Franje. Zbornik radova sa seminara u Odri. . . , str. 54. 

koji će pridonijeti snažnijem osjećaju pripadnosti istoj duhovnoj obi- 
telji i dubljem zajedništvu različitih družbi. Zbog svega toga, i u želji 
da se izradi tekst koji će biti vjeran izvornome Franjinu evanđeoskom 
idealu, išli su za tim da bude sastavljen, koliko je više moguće, od 
prvotnih spisa sv. Franje. 14 S posebnom su pozornošću prihvaćeni 
rezultati do kojih je došao K. Esser u proučavanju Franjina Prvog i 
Drugog pisma vjernicima. On je u tim pismima vidio osnovne duhov- 
ne smjernice upućene pokornicima onog vremena koji su željeli ići 
Franjinim stopama. 15 Doista, polovica navoda u Pravilu uzeta je iz 
najranijih spisa: iz Prvog i Drugog pisma vjernicima i Nepotvrđenoga 
pravila. U Pravilo je doslovno, prilagodbom novom kontekstu ili kao 
oslonac iznesenim mislima, »utkano« devedesetak tekstova iz Opor, 
1PVJ, 2PVj, NPr, PPr, Opom te, jedanput, iz sljedećih spisa: lPKle, 
PRe, PMin, PjSu, PozBDM i PozKr. 16 

NPr je najčešći izvor. Tekstovi NPr nalaze se u svim poglavljima 
Pravila. Poglavlje »Služenje i rad« (koje čini cjelinu s poglavljem »Ži- 
vot u siromaštvu«) inspirira se na poglavlju NPr sa sličnim sadržajem. 
Na sličan je način u Pravilo ugrađen tekst iz NPr 9,2 o dragovoljnom 
druženju »s priprostim i prezrenim osobama, sa siromasima i nemoć- 
nima, bolesnima i gubavcima. . .«, jer izražava život i djelovanje mno- 
gih trećoredskih redovničkih zajednica. Iz Opomena, koje se smatra- 
ju najranije zapisanim Franjinim riječima, nalazi se u Pravilu sedam 
navoda. Njima se dodatno utemeljuju vrijednosti kao što su kajanje, 
poslušnost, siromaštvo, čistoća i pažljiva bratska ljubav. 

Pravilo slijedi logiku evanđeoskog ideala kako ga je Franjo izložio 
u Oporuci. Na temelju Prvog i Drugog pisma vjernicima iznesene su 
u Pravilu osnovne vrijednosti redovničkog života u Trećem redu sv. 
Franje: pokora-obraćenje, molitva, siromaštvo i poniznost. U Pravilu 
je, kao i u obnovljenom pravilu FSR-a, polazišna vrijednost obraće- 
nje. »Povezanost s prvom, pokorničkom fazom Franjina duhovnog 
preokreta istaknuta je stavljanjem Prvog pisma vjernicima za proslov 


14 Usp. Z. Brusač, »Pravilo FSR-a« (1978) i »Pravilo i život braće i sestara Treće- 
ga samostanskog reda svetoga Franje« (1982), u: Pravilo Franjevačkoga svjetovnog reda 
(1978-2003). Zbornik radova sa Simpozija održanog u Samoboru, 11. i 12. listopada 
2003, Zagreb: Nacionalno vijeće Franjevačkoga svjetovnog reda i Hrvatska franje- 
vačka provincija sv. Cirila i Metoda, 2006, str. 115. 

15 Usp. S. Badurina, Izvori Pravila, u: ruto. dj., str. 51. 

16 Zanimljivo je u vezi s tim zapažanje H. Boraka: »Pravilo koje je odobrio papa 
Ivan Pavao II. sadržajem - pa i riječima - približeno je Potvrđenom pravilu sv. Franje. 
Franjo je to Pravilo pisao za red koji nije imao samostana, a Ivan Pavao II. odobrava 
Pravilo za samostanski red. Tako se u osnovnom zakonodavstvu »Treći red« u svome 
najdubljem iskustvu, tj. u samostanskom životu, približio »Prvome redu« (vidi čla- 
nak Povijesni razvoj Pravila Trećega samostanskog reda u već spominjanom zborniku 
radova o Pravilu Ivana Pavla II. sa seminara u Odri 1986, str. 31)«. 

obaju pravila. U tom je pismu izneseno Franjino shvaćanje pokore. 
Zahvaljujući inzistiranju muških zajednica Trećega samostanskog 
reda, čija su stajališta sažeta u nacrtu budućeg pravila pod naslovom 
»Shvaćanje franjevačkoga pokorničkog života« (Madridski doku- 
ment iz 1974), u Pravilo je ugrađena prvotna pokornička dimenzija 
franjevačke trećoredske duhovnosti.« 17 U poglavlju »Apostolski ži- 
vot« ne razrađuju se područja i sadržaj apostolata, nego se općenito 
kaže kako su braća i sestre pozvani »da njeguju ranjene, povijaju slo- 
mljene, povrate zalutale« (čl. 30; usp. LegTd 58). Vrlo su uspješno 
priređena poglavlja »Život u bratstvu i sestrinstvu« i »Poslušnost u 
ljubavi«. U njima je na neposredan način uočljivo franjevačko isku- 
stvo bratstva i poslušnosti te zadivljujući Franjin senzibilitet za psiho- 
loške vidove međuljudskih odnosa u zajednici. Vrijedan je pozornosti 
također Franjin apel, donesen u poglavlju »Apostolski život«, da se u 
apostolatu ne popusti napasti duhovne oholosti, zaboravljajući da u 
tom radu po braći i sestrama djeluje Bog. 18 

»Pravilo je ostalo na izrazito duhovno -inspirativnoj razini prepu- 
štajući konstitucijama da pobliže definiraju narav, svrhu i organiza- 
ciju pojedine družbe odnosno zajednice.« 19 »Svi su važniji sadržaji 
prijašnjih pravila sačuvani - dok vitalnost i sjaj Franjine evanđeoske 
misije oblikuje Pravilo u svim njegovim dijelovima.« Tako se o ob- 
novljenome Pravilu jezgrovito izrazila s. Margaret Carney. 20 

Izvor : 

Pravilo Ivana Pavla II. s latinskog izvornika preveo Srećko Badurina prema: Re- 
gola e vita deifratetti e delle sorelle del Terzo Ordine Regolare di San Francesco. 
Testo latino e italiano con tutte le fonti , Rim: Editrice Franciscanum, 1984, 
str. 67. Ovaj hrvatski prijevod preuzet je iz: S. Badurina, Putovima obnove 
Trećega samostanskog reda svetoga Pranje, Zagreb: Provincijalat franjevaca tre- 
ćoredaca, 1996, str. 152-158. 


17 Usp. Z. Brusač, »Pravilo FSR-a« (1978) i »Pravilo i život braće i sestara Trećega 
samostanskog reda svetoga Franje« (1982), u: nav. dj. , str. 1 16. 

18 Usp. Z. Brusač, Spisi svetoga Franje u »Pravilu i životu braće i sestara Trećega samo- 
stanskog reda sv. Franje«, u: nav. dj., str. 214. 

19 Isto, str. 204. 

20 Usp. The Rule and Life of the Brothers and Sisters of the Third Order Regular of 
St. Francis and Commentary, Pittsburgh: Franciscan Federation of the Brothers and 
Sisters of the United States, Ine., 1982. Komentar su napisali M. Carney i T. Horgan, 
članovi međunarodne radne skupine za redakciju Pravila. 

IVAN PAVAO II. 
na trajni spomen 

Franjevački način života i u naše vrijeme kao i u prijašnja vreme- 
na bez prestanka osvaja mnoge muževe i žene koji žude za evan- 
đeoskim savršenstvom i žeđaju za kraljevstvom Božjim. Zahvaćeni 
primjerom svetoga Franje Asiškoga članovi Trećega samostanskog 
reda nastoje slijediti samoga Isusa Krista, živeći u bratskoj i sestrin- 
skoj zajednici, javnim zavjetima prihvaćaju obdržavanje evanđeo- 
skih savjeta poslušnosti, siromaštva i čistoće te se predaju različitim 
oblicima apostolskog djelovanja. Da bi što savršenije ostvarili svoje 
životno usmjerenje, trajno se utječu molitvi, gaje među sobom istin- 
sku ljubav te žive u pravoj pokori i kršćanskom odricanju. 

Budući da su sadržaj i načela franjevačkoga načina života izvrsno 
obuhvaćeni u Pravilu i životu braće i sestara Trećega samostanskog 
reda svetoga Franje i budući da tako sabrani odgovaraju pravoj fra- 
njevačkoj ustanovi, puninom svoje apostolske vlasti određujemo, 
izjavljujemo i proglašavamo da ovo pravilo ima vlastitu snagu i spo- 
sobnost da braći i sestrama razloži smisao izvornoga franjevačkog 
života; uvijek smo naime i posvuda brižljivo razmotrili sve što su 
o ovome u svoje vrijeme odredili naši predšasnici Lav X. i Pio XI. 
apostolskim uredbama Inter cetera i Rerum conditio. 

Budući da nam je znano kolikom je pomnjom i brigom ovo Pra- 
vilo i život prešlo put obnovljenog prilagođavanja i kako je sretno 
stiglo do konačnoga suglasja za kojim se išlo zajedničkim raspra- 
vama i istraživanjima, prijedlozima i ustrajnim radom, čvrsto se 
pouzdajemo da će ono u budućim vremenima primjereno donositi 
plodove i ostvarivati ono radi čega je obnovljeno. 

Naređujemo da ovaj izraz naše volje trajno bude čvrst i u snazi, 
sada i ubuduće, usprkos bilo čemu protivnomu. 

Dano u Rimu, kod Svetoga Petra, pod Ribarovim prstenom^ 
dne 8. prosinca godine Gospodnje 1982, pete našega papinstva. 


21 Prvo izdanje Pravila na hrvatskom: Pravilo i život braće i sestara Trećega samo- 
stanskog reda sv. Franje, Zagreb: Provincijalat franjevaca trećoredaca, 1984, str. 36 
(stvarno kazalo, str. 23-35). Za Provinciju franjevaca trećoredaca glagoljaša Pravilo 
je objavljeno i u publikaciji: Pravilo i život Trećega samostanskog reda svetoga Franje. 
Ustanove i Generalni statut Trećega samostanskog reda svetoga Franje. Statut Provincije 
franjevaca trećoredaca glagoljaša, Zagreb: Provincijalat franjevaca trećoredaca, 1999, 
str. 7-18 (predmetno kazalo, str. 121-135). - Komentari Pravila na hrvatskom: Pra- 
vilo i život braće i sestara Trećega samostanskog reda svetoga Franje. Zbornik radova sa 
seminara u Odri. . . , Zagreb: Zajednice Trećega samostanskog reda sv. Franje, 1987, 
str. 60-161 (autori, po poglavljima: A. Kordić, V Škafar, M. Žigrić, R. Mrvelj, K. 
Zorić, A. Baćak, M. Kemiveš, N. Vukoja, J. Covo; vidi također članke S. Badurine: 
»Izvori Pravila«, str. 51-59 i »Osnovna načela duhovnosti u Pravilu«, str. 162-166); 
S. Badurina, Putovima obnove Trećega samostanskog reda svetoga Franje, str. 59-131; 
D. Kolimbatović, S Franjom Asiškim u treće tisućljeće, Zagreb: Provincijalat franjevaca 

AUGUSTIN kard. CASAROLI 
za javne crkvene poslove 


Sveti Franjo svojim sljedbenicima (lPVj 1) 

'U ime Gospodnje! Svi koji Gospodina ljube iz svega srca, iz sve 
duše i razuma, iz sve snage (usp. Mk 12,30) i koji ljube bližnje svoje 
kao sebe same, 2 a mrze svoja tijela s manama i grijesima, 3 i primaju 
Tijelo i Krv Gospodina našega Isusa Krista, 4 i donose plodove dostoj- 
ne pokore 22 (usp. Lk 3,8): 

5 0, kako su blaženi i blagoslovljeni oni i one dok to čine i u tome 
ustraju, 6 jer počivat će na njima duh Gospodnji (usp. Iz 11,2) i kod 
njih će načiniti sjenicu i nastaniti se (usp. Iv 14,23); 7 sinovi su Oca 
nebeskoga (usp. Mt 5,45) čija djela čine, i zaručnici su, hraća imajke 
(usp. Mt 12,50) Gospodina našega Isusa Krista. 

8 Zaručnici smo, kad se vjerna duša po Duhu Svetomu sje- 
dinjuje s Gospodinom našim Isusom Kristom; 9 braća smo nje- 
gova, kad vršimo volju Oca koji je na nebesima (usp. Mt 12,50). 
10 Majke, kad ga nosimo u svome srcu i tijelu (usp. 1 Kor 6,20) 
po božanskoj ljubavi te čistoj i iskrenoj savjesti (usp. 1 Tim 3,9), 
rađamo ga svetim djelom, koje mora svijetliti drugima za primjer 
(usp. Mt 5,16). 

n O, kako je slavno imati sveta i velika Oca na nebesima! 12 0, 
kako je sveto i utješno imati tako lijepa i divna zaručnika! 13 0, kako 
je sveto i kako milo imati tako dobrostiva, ponizna, miroljubiva, 
slatka, ljubljena i nada sve poželjna brata i sina: Gospodina našega 
Isusa Krista, koji život [svoj] položi za ovce svoje (usp. Iv 10,15) 


trećoredaca, 1999, str. 63; R. Pazzelli, Pravilo i život braće i sestara Trećega samostan- 
skog reda svetoga Pranje. Povijesni uvod i komentar , Zagreb: Provincijalat franjevaca 
trećoredaca, 2003, str. 103 (»Zajednice Trećega samostanskog reda svetoga Franje 
koje slijede ovo Pravilo i život«, str. 61-102). Vidi i komentar: L. Hardick, ITnser 
Regel - unserLeben, Werl/Westfalen: Dietrich-Coelde-Verlag, 1987, str. 200. - Zajed- 
nice Trećega samostanskog reda sv. Franje koje slijede ovo Pravilo i život, a sjedište 
im je u Hrvatskoj, jesu: Provincija franjevaca trećoredaca glagoljaša (Zagreb), Se- 
stre franjevke od Bezgrješnog začeća (Dubrovnik), Sestre franjevke od Bezgrješne 
(Šibenik), Sestre franjevke misionarke iz Asiza (Zagreb), Družba Kćeri Milosrđa 
(Zagreb), Milosrdne sestre Svetoga križa (Đakovo) i Školske sestre franjevke Kri- 
sta Kralja - Provincija Presvetog Srca Isusova (Split); sljedeće zajednice prisutne su 
u Hrvatskoj, a sjedište im je izvan Hrvatske: Školske sestre franjevke Krista Kralja 
- Provincija Svete obitelji (Mostar), Školske sestre franjevke Krista Kralja - Bosan- 
sko-hrvatska provincija Prečistog Srca Marijina (Sarajevo), Družba sestara franjevki 
od Bezgrješnog začeća - Crnogorska provincija (Cetinje), Kongregacija sestara sv. 
Franje Asiškog (Vierzehnheiligen, Njemačka). 

22 Jasno se naznačuje kome je pismo upučeno, a premda se spominje pokora, u pr- 
vom je planu duh evanđelja: jasne su aluzije na bitna mjesta iz svih četiriju evanđelja! 

i pomoli se Ocu govoreći: 1 ‘'Oče sveti, sačuvaj ih u svom imenu (Iv 
17,11), koje si mi dao u svijetu; tvoji bijahu, a ti ih meni dade (Iv 
17,6). 15 I riječi koje si mi dao njima preda doh i oni ih primiče i uistinu 
povjerovaše da sam od tebe izišao i spoznaše da si me ti poslao (usp. 
Iv 17,8). 16 MoIim za njih, a ne za svijet (usp. Iv 17,9). 17 Blagoslovi i 
posveti ih (Iv 17,17 ) iza njih posvećujem samog sebe (Iv 17,19). 18 Ne 
molim samo za ove nego i za one koji će na njihovu riječ vjerovati u 
mene (Iv 17, 20), da budu posvećeni u jedno (usp. Iv 17,23) kao 
mi (Iv 17,11). 19 I hoću, Oče, gdje sam ja da i oni budu sa mnom, da 
gledaju moju slavu (Iv 17,24) u tvome kraljevstvu (Mt 20,21). Amen. 


1. POGLAVLJE 

U ime Gospodnje! Počinje Pravilo i život braće i sestara 
Trećega samostanskog reda svetoga Franje 

1. Sadržaj života braće i sestara Trećega samostanskog reda 
svetoga Franje jest ovo: obdržavati sveto evanđelje Gospodina 
našega Isusa Krista, živeći u poslušnosti, u siromaštvu i u čistoći 
(usp. PPr 1,1; PrKl 1,2). Slijedeći Isusa Krista po primjeru svetoga 
Franje (usp. 2PVj 36-39; PrKl 6,1) dužni su činiti više i bolje vrše- 
ći zapovijedi i savjete Gospodina našega Isusa Krista i treba da se 
odriču samih sebe (usp. Mt 16,24) kao što je svatko Bogu obećao 
(2PVj 40). 

2. Neka braća i sestre ovoga reda sa svima koji u svetoj katoličkoj 
i apostolskoj Crkvi hoće služiti Gospodinu Bogu ustraju u pravoj 
vjeri i pokori (NPr 23,7). Oni žele ovo evanđeosko obraćenje živjeti 
u duhu molitve i siromaštva i poniznosti. I neka se odriču svakoga 
zla i neka ustraju u dobru do kraja (NPr 21,9), jer će sam Sin Božji 
doći u slavi i reći će onima koji su ga poznavali i koji su mu se kla- 
njali i koji su mu služili u pokori: Dođite blagoslovljeni Oca mojega! 
Primite kraljevstvo koje vam je pripravljeno od postanka svijeta (Mt 
25,34; NPr 23,4). 

3. Braća i sestre obećavaju poslušnost i poštovanje papi i Kato- 
ličkoj crkvi (PPr 1,2; usp. PrKl 1,3). U istom duhu neka slušaju one 
koji su postavljeni za službu bratstvu (PPr 1,3; usp. PrKl 1,5). I gdje 
god bih i na kojem god se mjestu našli, neka se međusobno duhov- 
no i brižno prihvaćaju i poštuju (NPr 7,15). I neka gaje jedinstvo i 
zajedništvo sa svim članovima franjevačke obitelji. 

2. POGLAVLJE 
Prihvaćanje ovoga života 

4. Onikojipo Gospodnjem nadahnuću (usp. Opor 16; NPr2,l) 
dođu k nama s nakanom da prihvate ovaj život neka budu dobro- 
hotno primljeni. U prikladno vrijeme neka budu predstavljeni po- 
glavarima koji imaju vlast primati u bratstvo (NPr 2,1; usp. PPr 2,1; 
usp. PPr2,l). 

5. Poglavari neka se uvjere da pripravnici istinski prihvaćaju ka- 
toličku vjeru i crkvene sakramente (usp. PPr 2,2; PrKl 2,2). Ako su 
prikladni, neka budu uvedeni u život bratstva. I neka im se brižno 
protumači sve što se tiče ovoga evanđeoskog života, osobito one 
Gospodinove riječi: Hoćeš li biti savršen, idi, prodaj što imaš i podaj 
siromasima pa ćeš imati blago na nebu. A onda dođi i idi za mnom ( Mt 
19,21; usp. Lk 18,22). I hoće li tko za mnom, neka se odrekne samoga 
sebe, neka uzme svoj krit i neka ide za mnom (Mt 16,24; usp. NPr 
1,2-3; PrKl 2,8). 


6. Tako neka pod Gospodnjim vodstvom započnu život pokore, 
znajući da se svi trajno imamo obraćati. U znak obraćenja i posve- 
ćenja evanđeoskom životu neka obuku poniznu odjeću i neka se 
jednostavno vladaju (usp. NPr 2,14). 

7. Kad završi vrijeme kušnje, neka budu primljeni u poslušnost s 
obećanjem da će zauvijek obdržavati ovaj život i pravilo (PPr 2,11; 
usp. PrKl 2,8). Zapostavljajući svaku skrb i tjeskobnu brigu, neka se 
trude što bolje mogu služiti, ljubiti i častiti i klanjati se Gospodinu 
Bogu čistim srcem i neporočnom dušom (NPr 22,26; usp. Opom 16). 

8. Neka u sebi trajno izgrađuju stan i prebivalište (usp. Iv 14,23) 
onome koji je Gospodin Bog svemogući, Otac i Sin i Duh Sveti 
(NPr 22,27), tako da nepodijeljena srca rastu do sveopće ljubavi 
trajno se obraćajući Bogu i bližnjemu (usp. lPVj 5-10; 2PVj 48-53). 


3. POGLAVLJE 

Duh molitve 

9. Svagdje, na svakom mjestu, u svaki čas i u svako vrijeme neka 
braća i sestre vjeruju istinski i ponizno i neka drže u srcu, neka lju- 
be, časte, neka se klanjaju i neka služe, neka hvale, blagoslivljaju i 
slave uzvišenoga i najvećega vječnog Boga, Oca i Sina i Duha Sve- 
toga (NPr 23,11). Neka mu se klanjaju čista srca jer valja svagda 

moliti i nikada ne šuštati (Lk 1 8, 1 ) ; Otac naime traži takve klanjaoce 
(NPr 22,29-30; 23,8). S istim duhom neka slave božansku službu u 
jedinstvu s općom Crkvom. 

Braća i sestre koje je Gospodin pozvao na kontemplativni život 
neka obnovljenom radošću svaki dan očituju svoje predanje Bogu 
(usp. Mt 6,31) i neka slave ljubav što je Otac ima prema svijetu, jer 
on nas je stvorio, otkupio, i spasit će nas jedino svojim milosrđem 
(NPr 23,8). 

10. Gospodina Kralja neba i zemlje neka braća i sestre slave 
(usp. Mt 11,25) sa svim stvorovima njegovim (PjSu 3) i neka mu 
zahvaljuju što je po svojoj svetoj volji i po svojem jedinom Sinu s 
Duhom Svetim stvorio sve duhovno i tjelesno i nas na svoju sliku i 
priliku (NPr 23,1). 

11. Usklađujući se potpuno sa svetim evanđeljem neka braća i 
sestre duhom razmatraju i čuvaju riječi našega Gospodina Isusa Kri- 
sta, koji je riječ Očeva, i riječi Duha Svetoga, koje su duh i život (Iv 
6,63; usp. 2PVj 3). 

12. Neka sudjeluju u žrtvi Gospodina našega Isusa Krista i neka 
primaju Njegovo Tijelo i Krv s velikom poniznošću i poštovanjem 
sjećajući se onoga što kaže Gospodin: Tko blaguje moje tijelo i pije 
moju krv, ima život vječni (Iv 6,5; NPr 20,5). 

Neka iskazuju veliko poštovanje i veliku čast, koliko god mogu, 
presvetom Tijelu i Krvi Gospodina našega Isusa Krista i napisanim 
svetim imenima i riječima ( lPKle 1; usp. Opor 12) Onoga u kojem 
je sve na nebu i na zemlji vraćeno u mir i sklad sa svemogućim Bo- 
gom (PRe 12-13; usp. Kol 1,20). 

13. U svim svojim pogreškama braća i sestre neka ne oklijeva- 
ju kazniti se iznutra kajanjem, a izvana priznanjem (Opom 23,3), i 
neka donose plodove dostojne obraćenja (Lk 3,8; 2PVj 45). Treba i 
da poste, uvijek neka nastoje biti jednostavni i ponizni (usp. Opom 
19). Ništa drugo neka ne žele osim Spasitelja našega (NPr 23,9) 
koji je sebe u vlastitoj krvi prinio kao žrtvu i prinos na oltaru križa za 
grijehe naše, ostavljajući nam primjer da idemo njegovim stopama 
(usp. 2PVj 11-14). 

4. POGLAVLJE 

Život u čistoći radi kraljevstva nebeskoga 

14. Braća i sestre neka paze na koliku ih je čast uzvisio Gospodin 
Bog, jer ih je stvorio i oblikovao na sliku svoga ljubljenoga Sina po 
tijelu i na svoju priliku po duhu (Opom 5,1). Po Kristu i u Kristu 
stvoreni (usp. Kol 1,16), odabrali su ovaj oblik života koji je uteme- 
ljen na riječima i primjerima našega Otkupitelja. 

15. Oni koji zavjetuju čistoću poradi kraljevstva nebeskoga (Mt 
19,12) brinu se za ono što je Gospodnje i ništa drugo nemaju činiti 
osim ići za voljom Božjom i njemu ugađati (NPr 22,9; usp. 1 Kor 
7,32). I sve neka tako čine da iz djela odsijeva ljubav prema Bogu i 
prema svim ljudima. 

16. Neka se sjećaju da su po uzvišenom daru milosti pozvani 
očitovati u svom životu ono čudesno otajstvo Crkve po kome je ona 
vezana za božanskog zaručnika Krista (usp. Ef 5,23-24). 

17. Neka pred očima imaju prije svega primjer Preblažene 
Djevice Marije, majke Boga i Gospodina našega Isusa Krista. 
To neka čine po nalogu blaženoga Franje, koji je osobito štovao 
Mariju, Gospodaricu i Kraljicu, koja je »djevica crkvom postala« 
(PozBDM 1). I neka se sjećaju da je bezgrešna Djevica Marija 
sebe nazvala »službenicom Gospodnjom«, pa neka slijede njezin 
primjer. 


5. POGLAVLJE 

Služenje i rad 

18. Kao siromasi kojima je Gospodin dao milost služiti i raditi 
neka braća i sestre služe i rade vjerno i odano tako da, isključujući 
besposlenost, neprijatelja duše, ne uguše duh svete molitve i po- 
božnosti, čemu treba služiti sve vremenito (PPr 5,1-2; usp. PrKl 
7,1-2). 


19. Od onoga što zasluže za rad neka prime potrebno za tijelo 
sebi i svojoj braći i sestrama, i to ponizno kako dolikuje slugama 
Božjim i sljedbenicima svetoga siromaštva (PPr 5,3-4). Sve što 
preostane neka nastoje podijeliti siromasima (usp. NPr 2,4; 9,8). 
I nikad neka ne žele biti nad drugima, već radije treba da su slu- 
ge i podložnici svakom ljudskom stvoru (usp. 1 Pt 2,13) Boga radi 
(2PVj 47). 

20. Braća i sestre neka budu krotki, miroljubivi i blagi, skromni i 
ponizni, s poštovanjem govoreći sa svima, kako se pristoji (PPr 3,11). 
I gdje god bili ili svijetom išli, neka se ne svađaju niti prepiru niti dru- 
ge sude (PPr 3,10; usp. PPr 2,17), već neka se pokazuju radosni u 
Gospodinu i veseli (usp. Fil 4,4) i dolično ljubazni (NPr 7,16). I neka 
pozdravljaju: Gospodin ti dao mir (Opor 23; usp. PPr 3,13). 


6. POGLAVLJE 
Život u siromaštvu 

21. Neka se sva braća i sestre trude slijediti poniznost i siromaš- 
tvo Gospodina našega Isusa Krista (NPr 9,1) koji je, premda bogat 
(2 Kor 8,9) nada sve, htio u svijetu, zajedno s Blaženom Djevicom 
Marijom, svojom Majkom, izabrati siromaštvo (2PVj 5; usp. PrKl 
6,3) i sam je sebe »oplijenio« (Fil 2,7). 

I neka imaju na pameti da nam od cijeloga svijeta ne treba ništa 
drugo nego, kako kaže apostol, kad imamo hranu i odjeću, zadovo- 
ljeno se time (1 Tim 6,8; NPr 9,1). I neka se osobito čuvaju novca 
(NPr 8,11; usp. PPr 5,4). 

I neka se raduju kad se nađu među jednostavnim i prezrenim 
osobama, među siromašnima i slabima i bolesnima i gubavima, i 
onima što kraj puta prosjače (NPr 9,2). 

22. Oni koji su doista siromasi duhom (usp. Opom 14) slijedeći 
primjer Gospodinov ništa sebi ne prisvajaju niti komu što ospora- 
vaju, već kao prolaznici i došljaci žive u ovom svijetu (usp. 1 Pt 
2,11; PPr 6,1-2; usp. PrKl 8,1-2). Ovo je ona ljepota uzvišenoga 
siromaštva koja nas je učinila baštinicima i kraljevima nebeskoga 
kraljevstva (usp. Jak 2,5), osiromašila stvarima, uzvisila krepostima 
(PPr 6,4). 

Ovo neka bude naš dio koji vodi u zemlju živih (Ps 141,6). Tomu 
posve privrženi, radi imena Gospodina našega Isusa Krista, ništa 
drugo nikada pod nebom ne želimo imati (PPr 6,5-6; usp. PrKl 
8,5-6). 


7. POGLAVLJE 

Život u bratstvu i sestrinstvu 

23. Radi ljubavi Božje neka se braća i sestre međusobno ljube 
kao što kaže Gospodin: Ovo je moja zapovijed: ljubite jedni druge kao 
što sam ja vas ljubio! (Iv 15,12). I neka djelima pokažu ljubav koju 

imaju jedni prema drugima (usp. Jak 2,18; 1 Iv 3,18; NPr 11,5-6; 
usp. OporKl 18). I s pouzdanjem neka uzajamno otkrivaju svoju 
potrebu da jedni drugima potrebno pribave i pruže (NPr 9,10). 
Blaženi su oni koji jednako ljube drugoga kad je bolestan te im ne 
može uzvratiti, kao i kad je zdrav te im može uzvratiti (Opom 24). 

I za sve što im se dogodi neka zahvaljuju Stvoritelju i neka 
žele biti takvi kakvima ih Gospodin hoće, bili zdravi ili slabi (usp. 
NPr 10,3). 

24. Ako se katkad dogodi da među njima zbog riječi ili znaka 
nastane smutnja, neka odmah jedan drugoga ponizno moli za opro- 
štenje, prije negoli prinesu dar svoje molitve pred Gospodina (usp. 
Mt 5,24; 18,35). 

Ako bi tko teško zanemario oblik života koji je zavjetovao, neka 
ga opomene poglavar ili drugi koji bi znali za njegovu krivnju. Ali 
neka ga ne vrijeđaju niti ogovaraju, nego milosrdno postupaju pre- 
ma njemu (usp. PMin 15). Svi se moraju brižljivo čuvati da se zbog 
nečijeg grijeha ne srde niti smućuju, jer srdžba i smetenost priječe 
ljubav u njima i u drugima (PPr 7,3; usp. PrKl 9,5; 2PVj 44). 


8. POGLAVLJE 
Poslušnost u ljubavi 
(Opom 3,6; PozKr 3) 

25. Braća i sestre neka imaju na umu da su se radi Boga odrekli 
svoje volje (PPr 10,2) po primjeru Gospodina Isusa koji je svoju 
volju predao volji Očevoj (2PVj 10). Na svim zborovima koje odr- 
žavaju neka najprije traže kraljevstvo Božje i pravednost njegovu (Mt 
6,33) i neka se potiču da bi Pravilo koje su obećali obdržavati, mogli 
bolje vršiti (usp. NPr 18,1) i vjernije slijediti stope Gospodina na- 
šega Isusa Krista (usp. Opor 34). Neka ne vladaju niti gospoduju, 
pogotovo ne jedni nad drugima (usp. PrKl 10,2). Duhom ljubavi 
neka se dragovoljno i uzajamno služe (usp. Gal 5,13) i slušaju. To je 
prava i sveta poslušnost Gospodina našega Isusa Krista (usp. NPr 
5,9. 14-15). 

26. Dužni su imati uvijek jednoga poglavara i slugu bratstva, i 
njega su dužni postojano slušati (PPr 8,1) u svemu što su Gospodi- 
nu obećah vršiti, a ne protivi se duši i ovom Pravilu (PPr 10,3; usp. 
PrKl 10,3). 

27. Oni koji su poglavari i sluge drugih neka ih pohađaju te ih 
ponizno i s ljubavlju opominju i krijepe (PPr 10,1; usp. NPr 4,2; 

PrKl 10,1). I gdje god bila braća i sestre koji vide i spoznaju da 
Pravilo ne mogu duhovno vršiti, dužni su i imaju pravo uteći se 
svojim poglavarima. Poglavari neka ih primaju s ljubavlju i dobro- 
tom i neka im budu tako bliski da ovi mogu s njima razgovarati 
i postupati kao gospodari sa svojim slugama; tako treba naime 
da poglavari budu sluge svima (PPr 10,4-6; usp. PrKl 10,4-5; 
OporKl 64). 

28. I nitko neka sebi ne prisvaja neku službu, već neka u odre- 
đeno vrijeme dragovoljno napusti svoju dužnost (usp. NPr 17,4). 


9. POGLAVLJE 
Apostolski život 

29. Braća i sestre neka Gospodina ljube iz svega srca svojega, iz 
sve duše svoje, iz svega uma svojega, i iz sve snage svoje (Mk 12,30) i 
neka ljube svoje bližnje kao same sebe. I neka uzvisuju Gospodina 
u djelima svojim ( lPVj 1), jer ih je zato poslao u sav svijet da riječju 
i djelom budu njegovi svjedoci i da obznane svima da nema svemo- 
gućega osim njega (usp. Tob 13,4-6; PRe 8-9). 

30. Kao što riječju navješćuju mir, tako neka ga još obilnije nose 
u svom srcu. Nikoga neka ne izazivaju na srdžbu ili sablazan, nego 
neka svojom blagošću pobuđuju svakoga na mir, dobrotu i slogu. 
Jer su braća i sestre na to pozvani da njeguju ranjene, povijaju slo- 
mljene, povrate zalutale (usp. Iz 61,1; LegTd 58). I gdje god bili, 
neka se sjete da su sebe i svoja tijela predali i prepustili Gospodinu 
Isusu Kristu. I njemu za ljubav treba da se izlože neprijateljima vid- 
ljivima i nevidljivima, jer kaže Gospodin: Blago progonjenima radi 
pravednosti: njihovo je kraljevstvo nebesko (Mt 5,10; NPr 16,10-12). 

31. U ljubavi koja je Bog (usp. 1 Iv 4,16) neka sva braća i sestre, 
bilo da mole, bilo da služe, bilo da rade, nastoje da u svemu budu 
ponizni, da se ne uznose niti raduju zbog sebe, niti se ohole u sebi 
zbog dobrih riječi i djela, štoviše zbog bilo kakva dobra koje Bog 
čini ili govori i izvodi ponekad u njima i po njima (NPr 17,5-6). Na 
svakom mjestu i u svim zgodama neka priznaju da svako dobro pri- 
pada Gospodinu Bogu Svevišnjemu i gospodaru svih stvari. I neka 
zahvaljuju njemu, od kojega dolazi svako dobro (usp. NPr 17,17). 

POTICAJ I BLAGOSLOV 

32. Neka sva braća i sestre paze da iznad svega žele imati Duha 
Gospodnjega i njegovo sveto djelovanje (PPr 10,8; usp. PrKl 10,9). 

I uvijek podložni svetoj Crkvi, čvrsti u katoličkoj vjeri, neka ob- 
državaju siromaštvo i poniznost i sveto evanđelje Gospodina našega 
Isusa Krista, što su čvrsto obećali (PPr 12,4; usp. PrKl 12,13). 

»I tko god bude ovo opsluživao, neka na nebu bude napunjen bla- 
goslovom Svevišnjeg Oca, a na zemlji neka bude napunjen blagoslovom 
njegovog ljubljenog Sina s presvetim Duhom Tješiteljetn. . . « 

(Blagoslov sv. Franje iz Oporuke). 


TABLICE, KAZALA 
I BIBLIOGRAFIJA 



SlNOPTlČKE TABLICE 


Priredio 

FELICIANO OLGIATI 

Pregledali i dopunili 

FELICE ACCROCCA 
i CLEMENTE FILLARINI 

Preveo 

MARINKO PEJIĆ 

Životopisi sv. Franje koje smo ovdje priredili, često donose iden- 
tične informacije u vrlo sličnom kontekstu, ali ne uvijek identičnom. 
Pomoću ovih »sinoptičkih tablica« ili konkordancija, bit će ih lakše 
uspoređivati, kompletirati i vrednovati. 

Tablice uzimaju u obzir samo glavne biografske izvore, tj. živo- 
topise u strogom značenju riječi, čime se apsolutno ne želi umanjiti 
povijesna vrijednost mnogih drugih podataka koji se nalaze bilo u 
»Franjinim spisima«, ili u raznim »kronikama« i »svjedočanstvima« 
ili u dijelu koji je posvećen sv. Klari. 

Ovdje se dakle uspoređuje, u sedam odvojenih tablica, sedam 
glavnih životopisa: 

lCel Prvi životopis sv. Franje Tome Celanskog 

2 Cei Drugi životopis sv. Franje Tome Celanskog 

3 Cei Spis o čudesima sv. Franje Tome Celanskog 

lBon Veći životopis sv. Franje Bonaventure Banjoređijskog 

LegTd Legenda trojice drugova 

AsZb Asiški zbornik CAiPeruđinska legenda) 

OgSav Ogledalo savršenstva 

Redajući životopise jedan za drugim kao temelj usporedbe sa 
svim drugim izvorima, uključujući ponekad i Okružnicu brata Ilije o 
preminuću sv. Franje (Okrll), Manji životopis sv. Franje Bonaventure 
Banjoređijskog (2Bon), Početak ili osnutak Reda ili Nepoznati Peruđi- 
nac (Peruđ), Zgode bi. Franje i njegovih drugova (ZgoFd), ili Pismo iz 
Greccia (Gr). 

Nakon znaka kratice slijede brojevi paragrafa na koje su ti izvo- 
ri unutra podijeljeni. Za Veći životopis Bonaventure Banjoređijskog 
podebljanim fontom označeno je poglavlje, a običnim paragraf; za 
»čudesa«, tamo gdje su priložena, broj poglavlja dolazi prije slova 
C, a brojevi paragrafa poslije. Slovo S označava da se ono o čemu se 
govori odnosi i na sljedeći broj. 

Br. 

Prvi životopis Tome Čelanskog 

2Čel 

lBon 

LegTd 

Drugi izvori 


Predgovor 





1 

Rođenje u Asizu 


1 1 

2 


- 

Loš odgoj u tom periodu 


1 1 



2 

Franjine ambicije i kvalitete 


1 1 

2 

Peruđ 3 

3 

Bolest i promjena 


1 2 



4 

Početak obraćenja 



8 


- 

Željan slave odlazi u Apuliju 


1 3 

5 

Peruđ 5 

5 

Sanja dvoranu punu oružja 

6 

1 3 

5 

Peruđ 5 

6 

Traži samoću 


1 4 

8 


- 

Zaštitnik 



12 


~ 

Molitva u spilji 

9 

1 4 

12 


7 

Odustajanje od puta u Apuliju 

6 

1 3 

13 


- 

Najljepša nevjesta 



7 


- 

Pravi Red 



7 


8 

Prodaje tkaninu u Folignu 


2 1 

16 

Peruđ 7 

- 

Pri povratku se zaustavlja 
u Sv. Damjanu 

10 

2 1 

16 

Peruđ 7 

9 

Život u Sv. Damjanu 


2 1 

16 


10 

Skriva se da pobjegne od oca 


2 2 

16 


11 

Vraća se hrabro u Asiz 


2 2 

17 


12 

Otac ga zatvara u podrum 


2 2 

17 


13 

Majka ga oslobađa 


2 3 

18 


14 

Vraća ocu vrećicu s novcem 


2 3 



15 

Pred asiškim biskupom 

12 

2 4 

19 

Peruđ 8 

16 

Ja sam glasnik velikoga kralja 


2 5 



- 

Kuhinjski momak u jednom 


2 6 




samostanu 





- 

Jedan poznanik u Gubbiu 
poklanja mu tuniku 


2 6 



17 

Boravi među gubavcima 
i poslužuje ih 

9 

2 6 

11 

lBon 1,3 

- 

Ljubi gubavca 

9 

1 5 

11 


- 

...Za ljubav Božju 

5 

1 1 

3,8 

Peruđ 4 

18 

Obnavlja crkvu sv. Damjana 

11.13 

2 7 

21 


- 

Red siromašnih gospođa 

13 

4 6 

24 


- 

Gospođa Klara 


4 6 



19-20 

Sedam kreposti u sv. Damjanu 





21 

Obnavlja još jednu crkvicu 
(Sv. Petar) 


2 7 



- 

Popravlja Porcijunkulu 


2 8 

32 


- 

Oblači eremitsku odjeću 



25 


22 

Evanđelje o poslanju apostola 


3 1 

25 


23 

Propovijeda pokoru u crkvi 
sv. Jurja 


3 2 

25 

lBon 12,7 

- 

Gospodin vam dao mir ! 


3 2 

26 

AsZb 101 

24 

Bernard Kvintavalski 

15,109 

3 3 

27-29 

Peruđ lOs, 






Cvjet 2 

25 

Petar Katanski 





- 

Egidije 


3 4 

32 

Peruđ 14 

- 

Filip Longus 





26 

Bog ga pohodi u samoći 


3 6 



27 

Tješi sinove: Bit će nas mnoštvo ! 


3 6 

36 

Peruđ 18 

28 

Naš je Red poput ribara. . .! 



33 

Peruđ 15 

29 

Šalje ih po dvojicu u svijet 


3 7 

33 

Peruđ 15, 
Cvjet 13 

- 

. . . poučava ih da se uzdaju 
u Gospodina 


3 7 



30 

Povratak iz prve misije 


3 7 

34 

Peruđ 16 

- 

Njihova čistoća srca 





31 

Nova četiri člana 


3 7 



32 

Piše prvo Pravilo 


3 8 



- 

U Rimu susreće asiškog biskupa 


3 8 

46 

Peruđ 3 1 

- 

Kardinal Ivan od Sv. Pavla 


3 9 

47 

Peruđ 32 

33 

Kardinalove objekcije i pomoć 

16 

3 9 

48 

Peruđ 33 

- 

Odobrenje Inocenta III. 

17 

3 10 

49-51 

Peruđ 35-36 

- 

Viđenje veličanstvenog drveta 


3 8 

53 


34 

Hodočašće na grob sv. Petra 


4 1 

52 


- 

Razgovor pri povratku 


4 1 



- 

Neki neznanac donosi im kruha 


4 1 



- 

Dva tjedna borave u blizini grada 
Orte 





35 

Savez sa svetim siromaštvom 





- 

Živjeti za Onoga koji je umro 


4 2 




za sve 





36 

Divili su im se zbog njihovih riječi 


4 5 

54 

Peruđ 36 

- 

... i zbog Franjina života 


12 8 

54 


37 

Religiozni procvat onog područja 


4 5 

54 

Peruđ 36 

- 

Novi članovi 


4 7 

54 


38 

Manji smo: poniznost 


6 5 


AsZb 101 

- 

Bratska ljubav 



41 

Peruđ 24-25 

39 

Poslušnost 





- 

Siromaštvo 


4 7 

43 

Peruđ 27 

- 

Ručni rad 



41 

Peruđ 24-25 

40 

Strpljivost 


4 7 

40 

Peruđ 23 

- 

Molitva i pokora 





41 

Djela mira i moralne izgradnje 



45 

Peruđ 29 

42 

Boravak u Rivotortu 


4 3 

55 

Uranja se u ledenu vodu 


5 3 



43 

Naučavanje serafskog oca 


5 5 



- 

Prolazi car Oton IV. 





44 

Napuštaju kolibu u Rivo tortu 
i ostavljaju je magarcu 



55 


- 

U sv. Mariji Anđeoskoj 

18 

4 5 



45 

Klanjamo ti se Kriste 


4 3 

37 

3Čel 3, Peruđ 19 

- 

Savršena poslušnost 





- 

Klanjanje crkvama i križu 


4 3 

37 

3Čel 3, Peruđ 19 

46 

Sklad ljubavi 





- 

Poštovanje prema svome 
ispovjedniku 





47 

Molili su pjevajući Očenaš 





- 

Noćno viđenje vatrenih kola 


4 4 



48 

Proziranje savjesti 


4 4 



- 

Kapitul u Arlesu 


4 10 


3Čel 3 

49-50 

Iskušenje brata Riceria 

44 

11 9 


Cvjet 27 

51 

Siromaštvo i skromnost u jelu 


5 1 

15 


52 

... i u spavanju 


5 1 



- 

Odvučen u grad s konopcem 


6 2 


AsZb 80, 


oko vrata 




OgSav 61 

53 

Sin Petra Bernardonea 


6 1 


Cvjet 3 

54 

Ispovijedao je svima svoje grijehe 


6 2 



55 

Polazi za Siriju 


9 5 



- 

Vraća se u Anconu. Čudo 


7 13 


3Čel 33, 






1 Bon 9,5 

56 

Polazi za Maroko. Bolest 


9 6 



57 

Vraća se u Porcijunkulu 





- 

Napokon stiže egipatskom sultanu 


9 7-8 


Cvjet 24 

58 

Propovijeda pticama 


12 3 


3Čel 20 

59 

Naređuje lastavicama da šute 


12 4 


3Čel 21 

60 

Oslobađa jednog zečića i kunića 


8 8 


3Čel 29-30 

61 

Razgovor s ribama 


8 8 


3Čel 24 

- 

Pretvara vodu u vino 


5 10 


3Čel 17 

62 

Propovijedanje u Ascoliu 





- 

Odanost Crkvi i svećenicima 





63 

Blagoslovljeni kruh i ozdravljenja 




3Čel 19 

- 

Čudesne uzde 


12 11 


3Čel 108 

64 

Galfreduccio i Franjin pas 


12 11 


3Čel 19 

65 

Sepavac iz Toscanelle 


12 9 


3Čel 175 

66 

Uzeti iz Narnia 


12 9 


3Čel 176 

67 

Sljepica iz Narnia 


12 10 


3Čel 121 

- 

Zgrčena žena iz Gubbia 


12 10 


3Čel 177 

68 

Ozdravlja jednog fratra 
od padavice 


12 11 


3Čel 195 

69 

Egzorcizam u San Geminiu 


12 10 


3Čel 155 

70 

Opsjednuta oslobođena 
u Citta di Castellu 


12 10 


3Čel 156 

- 

Čudesa i njihova vrijednost 




Gr 

71 

Samoća i molitva 


10 3 



72 

Borba s đavlom prsa o prsa 


10 3 



- 

Njegova sigurnost 
u propovijedanju 





73 

Propovijed pred Honorijem III. 

25 




74 

Kardinal Hugolin 





- 

Franjo ga susreće u Firenci 





75 

Kardinal odvraća Franju od puta 
u Francusku 




AsZb 108, 
OgSav 65 

76 

Suosjećanje sa siromašnima 

83 

8 5 



- 

Kažnjava sumnjičenje jednog 
siromaha 

85 

8 5 


AsZb 114, 
OgSav 37 

77 

Samilost prema nekoj ovci 


8 6 



78 

koju daruje samostanu 
sv. Severina 





79 

Braća jaganjci 





80 

Poziva stvorenja da slave Stvoritelja 

165 

8 6 



81 

Od lijepih stvari do bezgranične 
ljepote 

165 

9 1 



82 

Poštovanje prema napisanim 
riječima 


10 6 



83 

Franjin fizički i moralni portret 





84 

Savršeno opsluživati evanđelje 





- 

Jaslice u Grecciu 


10 7 



85-86 

Božić u Grecciu 

35 

10 7 



87 

Sijeno one noći. Ozdravljenja 


10 7 


3Čel 19 

88 

Prolog II. dijela: 
Zadnje dvije godine 





- 

Datum smrti i prijenos tijela 


15 1-2 

68 

Peruđ 46, Okrll 8 

89 

Novi evanđelist ovoga vremena 





90 

Primjer za svakog čovjeka 





- 

Stigmate: poseban znak ljubavi 


13 9 



91 

Verna: najprisnije sjedinjenje 
s Bogom 


13 1 



- 

Bit filozofije 


12 2 



92 

Ispituje knjigu evanđelja 


13 2 



93 

Tri otvaranja: Muka 


13 2 



94 

Raspeti serafin 


13 3 

69 

3Čel 4, Peruđ 46 

95 

Opis stigmata 


13 3 


3Čel 4, Okrll 5 

- 

Malo ih je vidjelo dok je Franjo 
još bio živ 

137 

13 8 


3Čel 4 

96 

Htio je sakriti Božju tajnu 


13 4 



97 

Pogoršanje bolesti 


14 2 



- 

Neumorni navjestitelj evanđelja 


14 1 



- 

Poslušnost tijela duhu 


14 1 



98 

Ne zaustavlja se u naviještanju 


14 1 



- 

Ilija mu naređuje da liječi upalu 
očiju 


14 1 



99 

Boravak u Rietiu radi liječanja 





- 

Pohvale kardinalu Hugolinu 





100 

Franjino proročanstvo i posebna 
naklonost Hugolinu 

25 

1Č 3 

64.67 

Peruđ 45, 
Cvjet 18 

101 

Hugolin je zabrinut za Franjino 
zdravlje 




IČel 74 

102 

Povjerava svoje tijelo brizi braće 





- 

Četvorica braće koji ga njeguju 





103 

Htio je započeti ispočetka 


14 1 



104 

Kvalitete poglavara 





- 

Opasnosti prelatura 





105 

Iz Siene ga prenose u Asiz 





106 

Želi da ga prenesu u Porcijunkulu 


14 3 



- 

Preporučuje Porcijunkulu 





107 

Zdravlje mu se pogoršava 





108 

Objava o svojoj smrti 


14 2 



- 

Blagoslov bratu Iliji 

216 




- 

... i svim svojim sinovima 

216 

14 5 


Okrll 4 

- 

Od biskupskog dvora 
do Porcijunkule 

216 




109 

Pripovijeda se san brata Ilije 





- 

Poziva na pjevanje pohvala Bogu 





- 

... i blagoslivlja svu braću 


14 5 


Okrll 4 

110 

Čitanje Ivanova evanđelja 


14 5 



- 

Umire položen na golu zemlju 


14 3.6 



- 

Jedan brat mu vidi dušu kako 
uzlazi na nebo 

217 

14 6 

68 


111 

Molitva Tome Čelanskog 





112 

Sabiranje mnoštva 


15 4 



113 

Radost gledanja stigmata 


15 2-3 

70 

3Čel 5 

114 

Značenje krila serafina 





115 

Franjo savršeni nasljedovatelj 
Kristov 

- 

Bio je uistinu potpuno zaokupljen 
Isusom 





116 

Prenošenje tijela u Asiz 


15 5 


AsZb 13, 
OgSav 108 

117 

Plač Siromašnih gospođa 


15 5 


AsZbl3, 
OgSav 108 

118 

Polaganje u grob u crkvi sv. Jurja 


15 5 



- 

Druga molitva Tome Čelanskog 





119 

Siromašan za života, vlada nad 


15 6 




svim stvarima 





120 

i čini posvuda velika djela 


15 6 



- 

poglavito u Francuskoj 





121 

Čudesa na Franjinu grobu 





- 

Radost Crkve 


15 6 



122 

Grgur IX. prinuđen napustiti Rim 





- 

Od Spoleta do samostana sv. Pavla 





123 

Postupak kanonizacije 


15 7 



124 

Datum slavljenja i sama svečanost 


15 7 



125 

Papin govor 





126 

Kanonizacija 


15 7 

71 

Peruđ 46-47 

- 

Grgur IX. silazi u svetište 






ČUDESA 





127 

Djevojčica krivoga vrata 




3Čel 160 

128 

Dječak iz Narnia 




3Čel 161 

129 

Nikola iz Foligna 




3Čel 162 

130 

Dječak savijene noge 




3Čel 163 

131 

Zgrčeni čovjek iz Fana 




3Čel 164 

132 

Djevojčica iz Gubbia 




3Čel 165 

133 

Uzeti mališan iz Montenera 




3Čel 166 

134 

Žena iz Coccorana 





- 

Zgrčeno dijete iz Gubbia 




3Čel 167 

135 

Bartolomej, prosjak iz Narnia 




3Čel 173 

136 

Sibili vraćen vid 




3Čel 130 

- 

Izliječeni slijepac iz Spella 




3Čel 134 

- 

Sljepica iz Camerina 




3Čel 136 

- 

Neka žena iz Gubbia 




3Čel 137 

- 

Slijepac iz Asiza, nekadašnji 
Franjin prijatelj 




3Čel 138 

- 

Albertin iz Narnia 




3Čel 139 

137 

Oslobođen opsjednuti Petar 
iz Foligna 


8Č4 


3Čel 150 

138 

Franjo se ukazuje jednoj 
opsjednutoj iz Narnia 




3Čel 151 

139 

Dječak Matej iz Todia 




3Čel 67 

140 

Mladić koji se strovalio s velike 




3Čel 68 


visine 





- 

Ljevak ozdravio od smrtne bolesti 





- 

Valter iz Arezza 




3Čel 69 

- 

Mladić spašen od smrti 





141 

Uzeta žena čini zavjet sv. Franji 




3Čel 78 

- 

Žena usahle ruke iz Narnia 




3Čel 80 

- 

Ozdravljen mladić iz istoga grada 




3Čel 79 

- 

Čovjek iz Fana ozdravio od vodene 
bolesti 




3Čel 70 

- 

Čovjek iz Todija bolovao 
od kostobolje 




3Čel 76 

142 

Uzeta iz Gubbia 




3Čel 71 

- 

Izvjesni Bontadoso se utječe Franji 




3Čel 77 

143 

Čovjek proboden strijelom 




3Čel 197 

144 

Car ozdravio od kile 




3Čel 113 

145 

Ozdravio fratar iz Markije 




3Čel 196 

146 

Gubavac Ato izliječen 


8Č5 


3Čel 146 

- 

Bonomo iz Fana izliječen od gube 


8Č5 


3Čel 147 

I47s 

Prosjak iz Citta di Pieve 


8Č 1 


3Čel 125 

149 

Villa dvostruko čudesno 
ozdravljen 




3Čel 140 

- 

Ozdravio nijemi iz Peruđinske 
biskupije 




3Čel 141 

150 

Ozdravila žena od bolesti grla 




3Čel 142 

- 

Gluhonijemi iz Greccia 





151 

Epilog 

lBon 

AsZb 

OgSav 

1-2 

Predgovor 





3 

Prvo mu je ime bilo Ivan 




LegTd 2 

- 

Predviđanje majke 




LegTd 2 

- 

Opće mišljenje o mladom Franji 




LegTd 2, Peruđ 3 

4 

Rat između Asiza i Peruđe. Zatvor 




LegTd 4 

5 

Oslobođen postaje milosrdniji 

1 1 



LegTd 8 

- 

Zaodijeva siromašnog viteza 

1 2 




6 

Viđenje palače pune oružja 

1 3 



IČel 5, LegTd 5, 






Peruđ 5 

- 

Razgovor s misterioznim glasom 

1 3 



IČel 5, LegTd 6, 






Peruđ 6s 

7 

Kralj mladeži 




LegTd 7 

- 

Osjeća u sebi božansku slast 

1 3 




8 

Ljubav prema siromasima 

1 6 



LegTd 8-9 

- 

U Rimu mijenja odjeću s nekim 
siromahom 

1 6 



LegTd 10 

9 

Traži samoću 

1 4 



IČel 6,3 LegTd 8 

- 

Iskušenje. Grbava žena 




LegTd 12 

- 

Božje pozivanje na izbor gorkih 




LegTd 1 1 


stvari 





- 

Grljenje gubavca 

1 5 



IČel 17, 






LegTd 11 

- 

U službi gubavaca 

2 6 



IČel 17, 






LegTd 11 

10 

Raspelo u Sv. Damjanu 

2 1 



3Če 2, LegTd 13 

- 

Razmatranje muke Kristove 

1 5 

77 

91 

3Če 3, LegTd 14 

11 

Put prema stigmatama 

1 5 

78 

91 

3Če 3, LegTd 14 

- 

Plač nad Kristovom mukom 

1 5 

78 

92 

3Če 3, LegTd 14 

- 

Popravlja crkvu Sv. Damjana 

2 7 



IČel 18, 






LegTd 13.24 

12 

Poziva jednog siromaha da ga 




LegTd 23, 


blagoslovi 




Peruđ 9 

- 

Odreknuće pred asiškim 

2 4 



IČel 15, 


biskupom 




LegTd 19 

- 

Čak i njegov brat ga pogrđuje 




LegTd 23 

13 

Prosi po ulicama Asiza 

2 7 



LegTd 21.24 

- 

Proročanstvo o Siromašnim 




IČel 18, 


gospođama 




LegTd 24 

14 

Nećeš uvijek imati ovakvog 
svećenika 




LegTd 22 

- 

Jede isprošenu hranu 




LegTd 22 

15 

Prvi drug, brat Bernard 

3 2 



IČel 24, 





LegTd 27-29 
Peruđ 10-11 
Cvjet 2 

16 

Papa Inocent ga poziva na molitvu 

3 9 



LegTd 49, 






Peruđ 34 

- 

Prispodoba o ženi u pustinji 

3 10 



LegTd 50, 






Peruđ 35 

17 

Objašnjenje prispodobe 

3 10 



LegTd 50, 






Peruđ 35 

- 

Viđenje Lateranske bazilike 

3 10 



IČel 33, 


i odobrenje 




LegTd 49.51, 
Peruđ 36 

- 

Novi apostolski žar 

4 1 




18 

Porcijunkula. Ovdje je početak 

2 8 

56 

55 

IČel 44, 


Reda 




LegTd 32.56, 
Peruđ 8 

19 

Način života koji se tu provodio 

2 8 

56 

55 


20 

Viđenje o Porcijunkuli 

2 8 



3 LegTd 56 

21 

Strogoća discipline 


50 

27 


22 

Evo umirem od gladi: Diskretnost 

2 7 

50 

27 


23 

Proročanstvo o budućnosti Reda 





24 

Viđenje male crne kokoši 




LegTd 63 

- 

Odlučuje povjeriti Red Crkvi 



78 

LegTd 63 

25 

Propovijeda pred papom 




IČel 73 


i kardinalima 





- 

Traži kardinala Hugolina 




IČel 100, 


kao zaštitnika Reda 




3LegTd 64, 
Peruđ 45 

26 

Prolog drugog dijela 





27 

Duh proroštva 

11 3 




28 

Razotkriva fratra kojeg su smatrali 

11 10 

116 

102 



svetim 





29 

Sličan slučaj sa fra Tomom 
iz Spoleta 





30 

Predviđa poraz kod Damiette 

11 3 




31 

Otkriva misli brata Leonarda 

11 8 

72 



32 

Brat koji se udaljio 





33 

Njegov povratak. Franjo ga 
dočekuje u Sieni 





34 

Opominje nekog neposlušnog 
brata 

11 11 



Cvjet 23 

35-36 

Oslobađa Greccio od vukova 

8 11 

74 




i od grada 





37 

U Peruđi proriče građanski rat 


75 

105 


38 

Ženi iz Volusiana proriče 
obraćenje muža 

11 6 

69 



39 

Proriče izlazak iz Reda jednog 
fratra 

11 13 

40 

Postulant bez zvanja 


70 

103 


41 

Kanonik Gideon 

11 5 

95 



42 

Kušnje jednog fratra i zasluge 
sv. Franje 





43 

Neki neznanac daruje platno 
za Franju 




3Čel 35 

44 

Ručak poslužen liječniku iz Rietia 

7 11 

68 

110 

3Čel 36 

44a 

Iskušenje brata Riceria 

11 9 



IČel 49-50 

45 

Iz svoje ćelije blagoslivlja dva fratra 

11 12 

73 



46 

Voda iz stijene za jednog seljaka 

7 12 



3Čel 15 

47 

Hrani jednu obitelj ptica 
crvendaća 





48 

Ostvarena predskazanja o bratu 
Bernardu 


12 

107 


49 

Autograf bratu Leonu 

11 9 



3Čel 3 

50 

Daruje svoju tuniku bratu Leonu 





51 

Poželio peršin u noći 





- 

Pouka o poslušnosti 



47 


52-53 

Predskazuje glad poslije svoje smrti 





54 

Njegova vidovitost i naše neznanje 





55 

Pohvala siromaštvu 

7 1 




56 

Htio je da boravišta budu malena 

7 2 

23 

5 



i siromašna 





57 

Počinje rušiti jedno boravište 
u Sv. Mariji 

7 2 

56 

7 


58 

Prisiljava braću da napuste jednu 
kuću 

7 2 


6 


59 

Kao hodočasnici u ovom svijetu 

7 2 

23 



- 

Ćelija brata Franje 


57 

9 


60 

Siromaštvo u uređenju 

7 2 

24 

5 


61 

Stol pripravljen u Grecciu 

7 9 

74 

20 


62 

Protiv nekontrolirane želje 
za knjigama 


25.102 

3.5 


63 

Siromaštvo u mjestima za spavanje 


26.74 

5.21 


64 

Đavao u perjanom jastuku 

5 2 

119 

98 


65 

Prezir prema novcu. 
Kažnjava jednog fratra 


27 

14 

Peruđ 30 

66 

Kazna za jednog brata koji je 
podigao novac 





67 

Neka se radije ogoli oltar Blažene 
Djevice 

7 4 




68 

U torbi umjesto novca zmija 

7 5 




69 

Siromaštvo u odijevanju 

5 2 

28-30 

15 


70 

Savez fratara i svijeta: Milostinja 





71 

Pohvala prošnji 

7 8 

64 

26 

72 

Primjer u prošnji 

7 7 

96 

22 


- 

Učinio nas je baštinicima 
kraljevstva nebeskog 

7 7 

96 

22 


73 

Za stolom u kući ostijskog biskupa 

7 7 

97 

23 


74 

Pouka o traženju milostinje 


51 

18 


75 

Brat muha 

5 6 

97 

24 


76 

Ljubi u rame brata koji je išao 
u prošnju 


98 

25 


77 

Nagovara vitezove da traže 
milostinju 

7 10 

96 

22 


78-79 

Piletina pretvorena u ribu 





80 

Uvjeti za primanje u Red 

7 3 




81 

Drugi brat muha koji je 
razdijelio dobra rođacima 

7 3 

62 



82 

Viđenje žene simbola siromaštva 





83 

Samilost prema siromasima 

8 5 



IČel 76 

84 

Netko siromašniji od njega 

7 6 

113 

17 


85 

Onaj što je govorio loše o jednom 
siromahu 

8 5 

114 

37 

IČel 76 

86 

Poklanja ogrtač nekoj starici 


31 

29 


87 

Poklanja drugi ogrtač nekom 
siromahu 

8 5 

32 

30 


88 

Sličan slučaj u Le Celle di Cortona 


33 

31 


89 

Sličan slučaj u mjesto Colle 


34 

32 


90 

Otkida jedan komad od habita 


91 

35 

2Čel 196 

91 

Poklanja NZ majci dvojice fratara 


93 

38 


92 

Priskače u pomoć ženi 
iz Machilonea 


89 

33 


93 

Dobro došla , gospođo 
Siromaštino 

7 6 




94 

Njegov žar u molitvi 

10 1.4 




95 

Razgovori s Bogom u šumama 

10 4 




- 

Nije zanemarivao pohode Duha 

10 2 



Cvjet 1 

96 

Pobožnost pri molitvi časoslova 

10 6 

1 1 9s 

94 


97 

Baca posudicu koja mu je omela 
pozornost u molitvi 

10 6 




98 

Prolazi Borgo San Sepolcro 
u ekstazi 

10 2 




99 

Držanje tijekom molitve 

10 4 




100 

Kažnjava radoznalost asiškog 
biskupa 

10 5 

54 



101 

Učinkovitost Franjine molitve 

10 5 

76 



102 

Franjino znanje i sjećanje 

11 1 




103 

Objašnjava jedan pasus iz Ezekijela 

11 2 

35s 

53 


104 

Tumačenje jednom kardinalu 

105 

Poznajem siromašnog i raspetog 
Krista 


79 



106 

Viđenje i obraćenje brata Pacifika 

4 9 



3Čel 3 

107 

Kako je propovijedao govori jedan 
liječnik 





108 

Brat Silvestar izgoni đavle 

6 9 

108 



109 

Obraćenje brata Silvestra 

3 5 



3LegTd 30, 
Peruđ 12-13, 






Cvjet 2 

- 

San o zlatnom križu 

3 5 



3Čel 3, 






3LegTd 31, 
Peruđ 13, 






Cvjet 2 

110 

Oslobađa jednog fratra od đavla 





111 

Proklinje neku zlu krmaču 

8 6 




112 

Izbjegavati bliskost sa ženama 

5 5 




113 

Prispodoba o tome 


37 

86 


- 

Teško čovjeku previše sigurnom 
u sebe 

5 5 

120 

95 


114 

Primjeri i opomene na ovu temu 

5 5 

37 

86 


115 

Koju planinu treba premjestiti 


63 

99 


116 

Disciplina za kroćenje požude 

5 4 

117 



117 

Baca se gol u snijeg 

5 4 




118 

Dobrobiti iskušenja 





119s 

Na dvoru kardinala Leonea 

6 10 


67 


121 

Brat koji je želio postati palatin 





122 

Demoni mu ometaju molitvu 

10 3 

65 

59 


123 

Namijenjeno mu je prijestolje 
Luciferov 

6 6 

65 

60 


124 

Jedan fratar oslobođen kušnje 


65 

106 


125 

Pohvale duhovnoj radosti 


120 

95 


126 

Jedan anđeo svira citru za njega 

7 11 

66 


Cvjet 3 

127 

Svira na improviziranoj violini 


38 

93 


128 

Prekorava tužnog brata 


120 

96 


129 

Potrebna je umjerenost prema 

bratu tijelu 

5 6 

120 

97 


130 

Protiv ispraznosti i licemjerja 


81 

62 


131 

Jeo sam hranu začinjenu mašću! 


81 

62 


132 

Zrnce ispraznosti 


82 

63 


133 

Nikoga ne treba hvaliti 

6 3 

10 

45 


134 

Protiv onih što hvale sami sebe 

6 3 




135 

Njegov trud u skrivanju stigmata 

13 5 




136 

Tragovi krvi na habitu 





137 

Strategija braće da vide Franjine 
stigmate 

13 8 



IČel 95 

138 

Naročito ranu na prsima 

13 8 



IČel 95 

139 

Krepost mora ostati skrivena 





140 

Franjina poniznost 

7 2 




141 

Ponizan odgovor biskupu Ternia 


10 

45 


142 

Jesi li ti onaj. pita jedan seljak 




Cvjet 1 

143 

Odstupanje s čela Reda 


11 

39 


144 

I od svojih drugova 


40 

40 


145 

Protiv onih koji priželjkuju službe 





- 

Nije za nas prikladno 

6 5 

109 

64 


146 

Poslani u pomoć kleru 


19 

54 


147 

Poniznost dokazana pred 
biskupom Imole 

6 8 




148 

Ne želi hijerarhijske službe 
u svome Redu 

6 5 

49 

43 


149 

Govor o ljubavi 





150 

Prijateljstvo između Dominika 
i Franje 


49 

43 


151 

Slušao bih novaka od jednog sata 

6 4 

11 

46 


152 

Poslušnost lesa 

6 4 


48 


- 

Tri tipa poslušnosti 

6 4 


48 


153 

Ne stavljaj odmah ruku na mač 


1 

49 


154 

Baca u vatru kapucu jednog fratra 

6 11 




155 

Poslani dati primjer svjetlosti 





- 

Brat Barbaro se kažnjava 
zbog uvrede subratu 



51 


156 

Prokleti hili koji uništavaju 

8 3 




157 

Proročanstvo o žalosnim 
vremenima za Red 


2 

70 


158 

Zašto se ti, čovječuljak, 
uznemiruješ ? 


112 

81 


159 

Kada jesam njegov sluga, a kada ne 


3 

74 


160 

Pokora za bespotrebne riječi 

5 6 

107 

82 


161 

Protiv besposlice 

5 6 

48 

75 


162 

Žalba na besposličare i proždrljivce 





163 

Kvalitete propovjednika 





- 

Čast iskazivana doktorima 
teologije 


103 



164 

Molitva jednostavnih fratara 

8 2 

103 

72 

3Čel 1 

- 

Prispodoba o neplodnoj ženi 

8 2 

103 

72 


- 

Protiv oholih propovjednika 

8 2 



IČel 80 

165 

Ljubav prema stvorenjima 

9 1 

88 

118 


166 

Stvorenja uzvraćaju ljubav 




3Čel 14 

- 

Nježnost brata ognja 

5 9 

86 

115 

3Čel 23 

167 

Jedna ptičica slijeće u njegove ruke 

8 8 



3Čel 25 

168 

Sokol s Verne 

8 10 

100 


3Čel 28 

169 

Pčele 




3Čel 26 

170 

Fazan 

8 10 



3Čel 27 

171 

Cvrčak iz Porcijunkule 

8 9 

110 



172 

Njegova ljubav prema dušama 

9 4 




173 

Kao uzor Reda 

9 4 

106 

71 


174 

Njegova briga za sinove 





175 

Suosjećanje s bolesnicima 


45 

42 


- 

Pouke bolesnim fratrima 


45 

42 


176 

Za jednoga koji je poželio grozd 
grožđa 


53 

28 


177 

Samilost prema psihičkim 
bolesnicima 





- 

Govor autora 





178 

Španjolski fratri 





179 

Prijekor onima koji žive loše 
u samotištima 





180 

Sinovi jedne majke 





181 

Poklanja habit dvojici francuskih 
fratara 


90 

34 


182 

Kažnjavanje klevetnika 

8 4 




183 

Računica klevetnika 





184 

Tko će te naslijediti u upravi? 


42 

80 


185s 

Profil generalnog ministra 


42-43 

80 


187 

Kvalitete provincijalnih ministara 





188 

Tko mi je oteo moje fratre? 


44 

41 


189 

Istinska jednostavnost 





190 

Fra Ivan Jednostavni 


61 

57 


191 

Briga za jedinstvo duhovnih sinova 





- 

Prispodoba o tome 




Cvjet 18 

192 

Tumačenje prispodobe 





193 

Kakvu je tonzuru htio 





194 

Razvlastiti se i od znanja 

7 2 




195 

Pretjerana potraga za znanjem 

11 1 

47 

69 


- 

Predskazanja o tome 


103 

72 


- 

Brat laik koji je htio imati psaltir 


103 

4 


- 

Ukazanje jednom propovjedniku 


47 

69 


196 

Za ljubav Božju 

9 1 

91 

35 


- 

Komad habita za jednog siromaha 


91 

35 

2Čel 90 

- 

Moramo puno ljubiti 





197 

Njegova pobožnost prema 
anđelima 

9 3 

198 

Pobožnost prema Gospi 

9 3 




199 

Pobožnost prema Božiću 


14 

114 


200 

Neka nitko ne gladuje na Božić 


14 

114 


- 

Plače kada pomisli na Marijino 
siromaštvo 

7 1 



3LegTd 15 

- 

Siromaštvo - povlašteni put 
spasenja 

7 1 




201 

Pobožnost tijelu Isusovu 

9 2 

108 

65 


- 

Sačekaj, sv. Lovro 





202 

Relikvije iz Monte Casalea 

6 7 




203 

Pobožnost križu 

13 10 



1Č 1 

204 

Skrb za Siromašne gospođe 


85 

90 

2Čel 13 

205 

Zašto ih je rijetko posjećivao 





206 

O fratru koji se ponudio da ide 
do njih 





207 

Propovijed s pepelom 





208 

Pohvala Pravilu 


46 

76 


- 

Fratar koji je umro stišćući Pravilo 


46 

77 


209 

Čini jednu jedinu hostiju 

4 11 




- 

Nije bilo mjesta za lijenost 

14 1 




210 

O obvezi brige za brata tijelo 


83 



211 

Spreman sam učiniti ono što želiš 





212 

Patnje je zvao sestrama 





213 

Stvaranje Pjesme brata sunca 


83 

100 


214 

Gol na goloj zemlji 

14 3 



2Bon 7,3 

215 

Gvardijan mu posuđuje svoj habit 

14 4 




216 

Posljednje pouke i blagoslov braći 

14 5 

22 

88 

IČel 108, Okrll 4 

217 

Proživljava Isusovu posljednju 
večeru 


22 

88 


- 

Poziva stvorenja da hvale 
Gospodina 


99 

122 


- 

I sestru smrt 

14 6 

100 

122 


217a 

Njegova se duša pojavila kao 
zvijezda 

14 6 



IČel 110, 
LegTd 68 

218 

Viđenje brata Augustina 

14 6 




219 

Pojava u đakonskoj odjeći 





220 

Ukazanje biskupu Asiza 

14 6 




220a 

Kanonizacija 

15 7 




221-4 

Molitva drugova svecu 

2Čel 

lBon 

1 

Čudesno porijeklo Reda 





2 

Tjelesno je postao sličan Raspetom 


10 

13 10 

1Č 1, LegTd 13 

- 

Križ u njegovu životu 



13 10 

1Č 1 

3 

Viđenje brata Silvestra 


109 

3 5 

3 LegTd 69, 






Peruđ 13, 
Cvjet 2 

- 

Viđenje brata Monalda 

48 


4 10 

lBon 13,10 

- 

Bilo mu je blisko slovo »tau» 


106 

4 3 


4 

Ukazanje raspetog Serafina 

94 


13 3 

3LegTd 69, 






Peruđ 46 

- 

Znakovi Kristovih rana na tijelu 

95 


13 3 

Okrll 5 

- 

Brat Rufln dotiče ranu na prsima 

95 

137s 

13 8 


5 

Zaista smo vidjeli ove stvari 

112s 


15 2s 

3LegTd 70 

6-7 

Nevjerni brat Ruđer biva kažnjen . . . 



1Č 6 


- 

... ali je ozdravio kada je povjerovao 



1Ć 6 


8-9 

Plemenita rimska gospođa i slika 
sv. Franje 



1Č 4 


10 

Ukazuje se nekom tko je sumnjao 
u stigmate 



1Č 3 


11-13 

U Kastilji spašava jednog svog 
štovaoca 



1Č 5 


14 

Moć nad ognjem 


166 

5 9 


15 

Voda iz stijene za jednog seljaka 


46 

7 12 


16 

Marija iz Gauliana napojena 
čudesnom vodom 



10 C i 


17 

U Sv. Urbanu pretvara vodu u vino 

61 


5 10 


18 

Zaustavlja epidemiju stoke 



13 6 


19 

Hrana i predmeti koje je Franjo 
blagoslovio 

63s 


12 11 


- 

Sijeno iz jaslica 

87 


10 7 


20 

Propovijed pticama u Bevagni 

58 


12 3 

Cvjet 16 

21 

Ušutkuje lastavice u Alvianu 

59 


12 4 


22 

Neki student iz Parme ponavlja 
čudo 



12 5 


23 

Močvarna ptica poklonjena svecu 


167 

8 8 


24 

Riba koja odbija slobodu 

61 


8 8 


25 

Sokol s Verne 


168 

8 10 


26 

Fazan 


170 

8 10 


27 

Cvrčak iz Porcijunkule 


171 

8 9 

AsZb 110 

28 

Pčelinjak u zemljanoj posudi 


169 



29 

Kunić iz Greccia 

60 


8 8 


30 

Zec s Trasimenskog jezera 

60 




31 

U razgovoru s ovcama 



8 7 


32 

Pozdrav ševama 



14 6 

33 

Božja pomoć na moru 

55 


7 13 

lBon 9,5 

34 

Ptičica za brata Franju 





35 

Neki čovjek poklanja platno 
za Franju 


43 



36 

Ručak poslužen liječniku 


44 



37-38 

Gospođa Jakoba iz Settesoglija 





39 

. . . grli Franjino mrtvo tijelo. 





40 

Uskrsnula štovateljica iz Monte 
Marana 



2Č 1 


41 

Vitez iz Celana 



11 4 


42 

Vraća majci umrlo dijete 



2Č4 


43 

Čovjek koji je odbio zapregu 
fratrima 



2Č3 


44 

Uskrslo dijete iz Capue 



2Č5 


45 

U Sessi spašen mladić iz ruševina 



2Č 6 


46 

U Pomoriku uskrsla mrtva 
djevojčica 





47 

Vraća život nekom Gerlandinu 



2Č7 


48 

U Njemačkoj uskrsnuo mrtvac 



2Č7 


49 

U Rimu spašava čuvara koji se 
strovalio s visine 



3Č 1 


50 

Tomas iz Pofia umakao smrti 



3Č2 


51 

Spašeno dijete u Celanu 



3Č3 


52 

Ukazao se jednoj djevojčici 
u Ankoni 



3Č 11 


53 

U Neptunu jedna štovateljica 
izmakla smrti 





54 

U Kornetu spašava jedno dijete 



3Č5 


55 

Drugo dijete spašeno 





56 

Vraća zdravlje Nikoli iz Ceprana 



3Č9 


57 

Spašava čovjeka pricijepljena 
gredom 



3Č6 


58 

Sličan slučaj u Sv. Severinu 



3C7 


59 

Spašava Bartolomeja iz Gaete 



3Č8 


60 

U Peschiciju se Franjo pobrinuo 
za svoju crkvu 





61 

Izliječen mladić 
u Castel San Gemignianu 



3Č 60 


62 

Mladić uskrišen na trgu Sicilija 





63 

Aleksandar pao s konopa 





64 

Žena spašena u smrtnoj opasnosti 





65 

Ozdravlja dijete u blizini Retea 





66 

Izliječen čovjek 
u Monte San Giulianu 





67 

Izliječeno dijete u Todiu 

139 

68 

Mladić se strovalio sa velike visine 

140 




69 

Ozdravlja Valtera iz Arezza 

140 




70 

Čovjek iz Fana bolestan od vodene 
bolesti 

141 




71 

Uzeta žena iz Gubbia 

142 




72 

Uzeta djevojčica iz Arpina 





73 

Uzeti mladić, također iz Arpina 





74 

Izliječen Ubertin iz Poggibonsija 





75 

Petar Mancanella iz Gaete 





76 

Čovjek s kostoboljom iz Todia 

141 




77 

Ozdravljen čovjek po imenu 
Bontadoso 

142 




78 

Izliječena jedna žena 

141 




79 

Bolesnik od vodene bolesti 
iz Narnia 

141 




80 

Žena s usahlom rukom 

141 




81 

Zazivajući sv. Franju spašeni 
brodolomci 



4Č1 


82 

Franjo pomaže luckastom 
hodočasniku 



4Č2 


83 

Spašen brat Jakov iz Rietia 



4Č3 


84 

Spašen brodić na jednom jezeru 



4Č4 


85 

Ankonski mornari spašeni 
od brodoloma 



4Č5 


86 

Brat Bonaventura spašen 
od brodoloma 



4Č4 


87 

Brodolomac iz Piše čudesno 
spašen 





88 

Oslobađa iz zatvora nekog grčkog 
zatvorenika 



5Č1 


89 

Oslobođen zatvorenik u mjestu 
Masa Trabaria 



5Č2 


90 

Petorica časnika koji su pobjegli 






iz zatvora 





91 

Oslobođen Albert iz Arezza 



5Č3 


92 

Čovjek optužen za paljevinu 





93 

Petar iz Castella del Alife 



5Č4 


94 

Guidolotto iz San Gimignana 



5Č5 


95 

Kneginja rodilja iz Schiavonije 



6Č 1 


96 

Beatrica oslobođena 
mrtvorođenčeta 



6Č2 


97 

Julijana iz Calvia, nesretna majka 



6Č3 


98 

Žena koja je zaboravila na svoj 
zavjet 



6Č4 


99 

Žena nekog suca iz Tivolia 



6Č4 



2078 


FRANJEVAČKI IZVORI 


Br. 

Treći životopis Tome Čelanskog 

IČel 

2Čel 

lBon 

Drugi izvori 

100 

Sluškinja koja radi na svetkovinu 
sv. Franje 



9Č2 


101 

Sličan slučaj u Campaniji 



9Č2 


102 

Drugi slučaj u Olitu 



9Č2 


103 

Još jedan isti slučaj u Pigliu 



9Č2 


104 

Srdžba Mateja iz Tolentina 





105 

Zvat će se Franjo 





106 

Adelasia iz okolice Arezza 



6Č5 


107 

Krv u naćvama 





108 

Uzde koje je dotaknuo sv. Franjo 

63 


12 11 


109 

Brat Jakov iz Isea 



8Č2 


110 

Neki Pizanac u iskušenju 
samoubojstva 





111 

Čovjek s kilom iz Cisterne 





112 

Nikola, sakristan iz Ceccana 





113 

Izliječen od kile čovjek iz Spella 

144 




114 

Ivan iz biskupije Šora 





115 

Izliječen Petar sa Sicilije 





116 

Izliječen fra Robert iz Napulja 



7Č 1 


117 

Plemić Gerard iz Zancata 



9Č7 


118 

Slijepa žena iz Tebe 



7Č2 


119 

Ozdravljeno oko dječaku iz Pofia 



7Č3 


120 

Svećenik iz Castra dei Volsci 



7Č 4 


121 

Sljepica iz Narnia 

67 


12 10 


122 

Petar Roman iz Monte Gargana 



7Č5 


123 

Daruje vid slijepcu od rođenja 



7Č6 


124 

Izliječena sljepica iz Bavanje 



12 10 


125 

Gluhonijemi iz gradića Citta della 
Pieve 

147s 


8Č1 


126 

Ozdravljena nijema žena iz Ap ulije 





127 

Žena iz Arezza, nijema sedam 
godina 





128 

Sudac Aleksandar, kažnjen 
pa pomilovan 



9Č4 


129 

Gineldo iz mjesta Borgo 
San Sepolcro 



9Ć3 


130 

Slijepa Sibila 

136 




131 

Djevojčica iz Vicalvia 





132 

Neka žena iz Arezza 





133 

Mladić iz Arezza 





134 

Slijepac iz Spella 

136 




135 

Slijepa žena iz Poggibonsia 





136 

Slijepa žena iz Camerina 

136 

137 

Slijepa žena iz Gubbia 





138 

Građanin Asiza, nekadašnji 
Franjin prijatelj 

136 




139 

Albertin iz Narnia 

136 




140 

Mladić po imenu Villa 

149 




141 

Neki čovjek iz biskupije Peruđa 

149 




142 

Neka žena bolesna grla 

150 




143 

Izvjesnom Bartolomeju vratio sluh 





144 

Nijema žena sa Piazze Armerina 





145 

Neki svećenik iz Nikozije 





146 

Atto iz San Severina izliječen 
od gube 

146 


8Č5 


147 

Buonuomo iz Fana 

146 


8Č5 


148 

Žena po imenu Rogata bolesna 
od krvarenja 



8Č6 


149 

Izliječena druga žena sa Sicilije 



8Č6 


150 

Petar iz Foligna oslobođen đavla 

137 


8Č4 


151 

Opsjednuta iz Narnia 

138 




152 

Viđenje i izlječenje neke 
opsjednute 



8Č3 


153 

Djevojčica iz Nursie oslobođena 
đavla 



8Č3 


154 

Mladić izliječen od epilepsije 





155 

Opsjednuta gošća iz Sangeminia 

69 


12 10 


156 

Oslobođena opsjednuta iz grada 
Citta di Castello 

70 


12 10 


157 

Ozdravlja u Parmi nekog sakatog 





158 

Izliječeno dijete monstrum 
iz Sceppita 



10Č 5 


159 

Štapić sa znakom »tau» 



10Č 6 


160 

Djevojčica s nagnutim vratom 

127 




161 

Dječak iz okolice Narnia 

128 




162 

Nikola iz Foligna 

129 




163 

Zgrčeni dječak 

130 




164 

Zgrčeni čovjek iz Fana 

131 




165 

Djevojčica iz Gubbia 

132 




166 

Franjo se ukazuje dječaku 
iz Montenera 

133 




167 

Zgrčeno dijete iz Gubbia 

134 




168 

Ricomagno iz Voltere 





169 

Dvije žene, Verde i Sanguigna, 
izliječene 





170 

Jakov iz Poggibonsia 





171 

Žena ukočene ruke iz Vicalvia 

172 

Žena iz Capue zaboravlja zavjet 





173 

Barolomej, siromašan i šepav 

135 




174 

Čovjek iz Rijetia, 
bolestan od vodene bolesti 



12 9 


175 

Sepavac iz Toscanelle 

65 


12 9 


176 

Petar, uzeti iz Narnia 

66 


12 9 


177 

Izliječena žena daruje Franji kolač 

67 


12 10 


178 

Dječak Jakov iz Ortea 



12 9 


179 

Izliječen stanovnik Ortea 





180 

Zgrčeni iz Citta di Castello 





181 

Prasede, redovnica iz Rima 



8Č7 


182 

Starica iz Magliana Sabina 



10Č4 


183 

Martin ostavlja volove na brigu 
Franji 



10Č 3 


184 

Čovjek iz Amiterna pronalazi june 



10Č 3 


185 

Popravljena posuda 



10Č 3 


186 

Popravljeni raonik 



10Č 3 


187 

Matej iz Vincalvia spašen 
od trovanja 



3Č12 


188 

Nikola spašen od smrtne bolesti 





189 

Čudesno procvala trešnja 



10Č2 


190 

Vinova loza u Villasilosu 



10Č 2 


191 

Žitnica oslobođena od parazita 



10Č 2 


192 

Pietramala oslobođena od crvi 



10Č 2 


193 

Castelana iz Galate izliječena 
od čira 





194 

Sličan slučaj u Latinskom 
kraljevstvu na istoku 





195 

Franjo ozdravlja nekog fratra 
dok je još bio živ 

68 


12 11 


196 

Fratar izliječen od čira 

145 




197 

Čovjek oslobođen strijele 

143 




198 

Zaključak autora 






Sinoptičke tablice 


2081 


Br. 

IČel 

2Čel 

LegTd 

Drugi izvori 


Predgovor 

1. Franjo jutarnja zvijezda, anđeo 

2. Nosi »tau« da označi odabrane 

3. Bonaventura čudesno 
ozdravljen 

4. Biografski kriteriji 

5. Petnaest poglavlja 





1 1 

Rođenje i Franjina isprazna 
mladost 

1 



2Bon 1,1-2 

- 

Suosjećanje sa siromasima 

7 

8 

3.8 


- 

Davati milostinju za milost Božju 

7 

5 

3 

Peruđ 4 

- 

Vrijednosti mladoga Franje 

2 


2 

Peruđ 3 

- 

Prostire plašt pod njegovim 
nogama 





2 

Bolest 

3 




- 

Daruje odjeću siromašnom vitezu 


5 

6 

2Bon 1,3 

3 

Viđenje palače pune oružja 

5 

6 

5 

2Bon 1,3, 






Peruđ 5 

- 

Polazi za Apuliju 

4 

6 

6 


- 

Gospodine, što želiš da učinim ? 

7 

6 

6 

Peruđ 6-7 

4 

Početak obraćenja 

6 


12 


5 

Zagrljaj gubavca 

17 

9 

11 

2Bon 1,3 

- 

Ukazanje Krista raspetog na križu 





- 

Suosjećanje s Kristovom patnjom 


11 

14 

AsZb 77s, 






OgSav 91, 
3Čel 3, 
2Bon 1,4 

6 

Posluživanje gubavaca 

17 

9 

11 


- 

Milostinja siromasima 
i svećenicima 


8 

8.10 


- 

Hodočašće na grob sv. Petra 


8 

10 


2 1 

Govori mu Raspeti u crkvi 
sv. Damjana 


10 

13 

3Čel2, 2Bon 1,5 

- 

Prodaje tkanine u Folignu 

8 


16 

2Bon 1,6, 





Peruđ 7 

- 

Boravi u Sv. Damjanu 

9 

11 

16 

Peruđ 7 

2 

Skriva se u jednu rupu 

10 


16 

2Bon 1,6 

- 

Vraća se u Asiz uz poruge 

11 


17 

2Bon 1,6 

- 

Otac ga zatvara u podrum 

12 


17 

2Bon 1,7 

3 

Majka ga oslobađa 

13 


18 


- 

Vraća ocu torbu s novcem 

14 




4 

Svlači sve sa sebe pred biskupom 

15 

12 

19 

2Bon 1,7, 






Peruđ 8 

5 

Ja sam glasnik velikoga kralja 

16 



2Bon 1,8 

IČel 

6 

Kuhinjski momak u jednoj opatiji 

16 




- 

U Gubbiu ga oblači jedan prijatelj 

16 




- 

Poslužuje gubavce 

17 



2Bon 1,8 

- 

Ozdravljenje jednoga gubavca 
iz Spoleta 





7 

Obnavlja crkvu sv. Damjana 

18 

11 

21 


- 

Prosi po ulicama Asiza 


13 

21 


- 

Obnavlja crkvicu sv. Petra 

21 



2Bon 1,9 

8 

Nastanjuje se u Porcijunkuli 

21 




- 

Franjina ljubav prema ovoj crkvi 

106 

19 



- 

Proročko viđenje 

20 

56 



- 

Simbolizam tri obnovljene crkve 

37 



2Bon 1,9 

3 1 

Evanđelje poslanja apostola 

22 


25 

2Bon 2,1 

2 

Prvo propovijedanje: Pozdrav mira 

23 


25.26 

2Bon 2,2, 






AsZb 101 

3 

Poziv brata Bernarda 

24 

15 

27-29 

Peruđ lOs, 






Cvjet 2 

4 

Poziv Egidija i ostale braće 

25 


32.35 

Peruđ 14.17 

5 

Brat Silvestar i njegovo viđenje 


109 

30-31 

3Čel 3, Peruđ 13, 






2Bon 8, Cvjet 2 

6 

Siguran je u Božje oproštenje 

26 



2Bon 2,3 

- 

Bog će nas učiniti mnoštvom 

27 


36 

Peruđ 18 

7 

Šalje prve drugove u svijet, 

29 


33 

Peruđ 15 

- 

potičući ih na pouzdanje u Boga 

29 


33 

Peruđ 15 

- 

Njihov povratak 

30 


34 

Peruđ 16 

- 

Četiri nova člana 

31 


35 

2Bon 2,3, 






Peruđ 17 

8 

Piše oblik života 

32 




- 

Na putu za Rim 

32 


46 

Peruđ 3 1 

- 

Viđenje veličanstvenog stabla 

33 


53 


9 

Kod pape za odobrenje Pravila 

33 



2Bon 2,4 

- 

Posredovanje kardinala Ivana 

33 


47-48 

Peruđ 32-33 

- 

Papa ga poziva na molitvu 


16 

49 

Peruđ 34 

9a 

Franjo udaljen jer prosuđen 
neprikladan 





- 

Nakon viđenja koje je imao, 
papa ga ponovno poziva 





10 

Prispodoba o siromašnoj ženi 
u pustinji 


16 

50 

Peruđ 35 

- 

Viđenje Laterana kako se ruši 


17 

51 

2Bon 2,4 

- 

Odobrenje Pravila 

33 

17 

51 

Peruđ 36 

- 

Poslanje propovijedanja i tonzura 



52 

2Bon 2,4, 






Peruđ 36 

4 1 

Povratak 

34 



2Bon 2,5 

- 

Neki neznanac donosi im kruha 

34 




2 

Živjeti među ljudima ili u samoći? 

35 



2Bon 2,5 

3 

Rivotorto 

42 


55 


- 

Franjo poučava moliti 

45 


37 

3Čel"3, Peruđ 19 

4 

Franjo propovijeda u katedrali 

47 




- 

Viđenje plamenih kola 

47 




- 

Proziran je savjesti 

48 



2Bon 2,6 

5 

Fratri se nastanjuju u Porcijunkuli 

44 


55 


- 

Propovijedaju pokoru: Plodovi 

36-37 


54 

Peruđ 36 

6 

Red braće pokornika 





- 

Red siromašnih gospođa 

18 




7 

Novi članovi poslije Franje 

37 


54 


- 

Život u siromaštvu 

39 




- 

Strpljivost u uvredama 

40 


40 

Peruđ 23 

- 

Pomaže im neki Saracen 





8 

Ozdravljenje Morika koji postaje 
fratar 




2Bon 2,7 

9 

Poziv i viđenje brata Pacifika 


106 


3Čel 3 

- 

Znak »tau« 


106 


3Čel 3, 2Bon 2,9 

10 

Kapitul na rogožinama 




AsZb 18, 
OgSav 68, 
Cvjet 18 

- 

Franjo se ukazuje na kapitulu 
u Arlesu 

48 



3Čel 3, 2Bon 4,4 

11 

Od ovih mrvica napravi jednu 
jedinu hostiju 


209 



- 

Pravilo napisano na gori 




AsZb 17, 
OgSav 1 

- 

Ilija gubi tekst Pravila i Franjo ga 
iznova piše 




AsZb 17, 
OgSav 1 

- 

Potvrda Honorija III. 


62 



- 

Franjo tvrdi da mu je sam Bog 
nadahnuo Pravilo 





5 1 

Franjine strogosti 

51-52 



2Bon 3,1, 
LegTd 15 

2 

Siromaštvo u odijevanju 


69 


AsZb 28-30 

- 

Pernati jastuk 


64 


AsZb 119, 
OgSav 98 

3 

Da sačuva čistoću tijela 

42 



2Bon 3,2 

4 

Bičuje se u iskušenju požude 


116 



- 

potom se gol baca u snijeg 


117 



5 

0 čuvanju osjetila 

43 




- 

Protiv bliskosti sa ženama 

43 

112 

IČel 

2Čel 

LegTd 

Drugi izvori 

- 

Protiv prevelike sigurnosti u sebe 


113 



6 

Izbjegavati besposlicu 


161 

48 

OgSav 75 

- 

Brat magarac 


129 



- 

Brat muha - Zalaganje u poslu 


75 

97 

OgSav 24 

- 

Protiv nepotrebnih i ispraznih 
razgovora 


160 

107 

OgSav 82 

7 

O bratu koji je umirao od gladi 


22 

50 

OgSav 27 

8 

Bolest očiju, od prevelikog plača 



86 

2Bon 3,3 

9 

Bezbolno spaljivanje očnih živaca 


166 

86 

OgSav 115, 






2Bon 5,1 

10 

U Sv. Urbanu pretvara vodu 

61 



3Čell7, 2Bon 5,2 


u vino 





11 

Anđeoska citra 


126 

66 

Cvjet 2 

12 

Blistava noć u blizini rijeke Po 




2Bon 5,8 

6 1 

Njega poniznost u nasljedovanju 
Krista 


140 


2Bon 3,4 

- 

Naređuje jednom fratru 
da ga napada 

53 



Cvjet 3 

2 

Otkriva narodu svoje nedostatke 

54 




- 

Dođite vidjeti jednog proždrljivca 

52 


80 

OgSav 61 

3 

Mogao bih još imati sinove i kćeri 


133s 

10 

OgSav 45 

4 

Poslušao bi i novaka od jednog 


151 

11 

OgSav46 


sata 





- 

Poslušnost leša 


152 


OgSav 48 

5 

Nisi prikladan za nas 


145 

109 

OgSav 64 

- 

U prelaturi pad 


145 

49 

OgSav 27 

- 

Neka se zovu manji 

38 

148 

101 

OgSav 26 

- 

Odgovor kardinalu Hugolinu 


148 

49 

OgSav 43 

6 

Luciferov tron namijenjen Franji 


122s 

65 

OgSav 59-60 

7 

Relikvije iz Monte Casalea 


202 



8 

Franjina poniznost pred biskupom 
Imole 


147 



9 

Brat Silvestar izgoni đavle 


108 

108 


10 

U dvoru kardinala Leonea 


1 19s 

117 

OgSav 97 

11 

Baca kapucu u vatru 


154 



7 1 

Izabire siromaštvo kao nevjestu 


55 


2Bon 3,5 

- 

Plače nad siromaštvom 
Isusa i Marije 


200 


3LegTd 15 

- 

Siromaštvo-poseban put spasenja 


200 



2 

Postiže se odricanjem od svega 


140 


2Čel 194 

- 

Živjeti kao hodočasnici i stranci 


56 

23 

OgSav 5, 2Čel 59 

- 

Dopuštao je samo male kućerke 


56 

IČel 

2Čel 

LegTd 

Drugi izvori 

- 

Naređuje da se sruši kuća koja nije 
bila siromašna 


57-58 

56 

OgSav 7 

- 

Siromaštvo, temelj Reda 





3 

Temeljni uvjet: 
odricanje od vlasništva 


80 



- 

Idi svojim putem brate muho 


81 

62 


4 

Radije neka se ogoli Gospin oltar 


67 



5 

Novac pretvoren u zmiju 


68 



6 

Dobro došla, gospođo Siromaštino 


93 



- 

Ljubomora na siromašnije 
od njega 

76 

83 


2Bon 3,5 

- 

Susret s jednim siromašnijim 
od njega 


84 

113 

OgSav 17 

7 

Primjer u prošnji 


72 

96b 

OgSav 22 

- 

Za stolom ostijskog kardinala 


73 

97 

Ogsav 23 

- 

Ono kraljevsko dostojanstvo 


72 

96b 

OgSav 22 

8 

Pohvala prošenju 


71 



9 

Traži milostinju od svojih vlastitih 
fratara 


61 



10 

Poziva vitezove na prošnju 


77 

96 

OgSav 22 

11 

Čudo za liječnika iz Rijetija 


44 



12 

Voda iz stijene za nekog seljaka 


46 


3Čel 15, 
2Bon 5,3 

13 

Spašava mornare od gladi 

55 



3Čel 33 

- 

Pouka autora o pouzdanju 





8 1 

Njegova privrženost Bogu 
i dušama 




2Bon 3,8 

- 

Poštovanje svećenika 


172 



2 

Prispodoba o neplodnoj ženi 


164 

103 

OgSav 72 

3 

Radost zbog dobrog primjera 
njegovih fratara 


155 

41 

OgSav 5 1 

- 

Prokleti oni koji daju loš primjer 


156 

59 

OgSav 87 

- 

Bog mu je obećao da Red neće 


158 

112 

OgSav 81 


nestati 





4 

Protiv klevetnika 


182 



5 

Samilost prema patnicima 
i bolesnicima 

76 

83 


2Bon 3,7 

- 

Fratar koji je bio grub prema 
siromahu 

76 

85 

114 

OgSav 37 

- 

U siromasima vidi Krista 


85 



- 

Daruje plašt nekom siromahu 


87 

32 

2Bon 3,7, 
OgSav 30 

- 

Siromasima je davao 
sve što bi dobio 

76 

IČel 

2Čel 

LegTd 

Drugi izvori 

6 

Ljubav prema svim stvorenjima 

80 

165 


2Bon 3,6 

- 

Janje iz San Vereconda 


111 



7 

Dobiva na poklon ovce 




3Čel 31 

8 

Zečić iz Greccia 

60 



3Čel 29 

- 

Zec s Peruđinskog jezera 

60 



3Čel 30 

- 

Dobiva na poklon morsku pticu 


167 


3Čel 23 

- 

Razgovara s nekom velikom ribom 

61 



3Čel 24 

9 

Utrka s pticama u venecijanskoj 
močvari 





- 

Porcijunkulski cvrčak 


171 

110 

3Čel 27 

10 

Fazan iz Siene 


170 


3Čel 26 

- 

Ptice ga dočekuju na Verni 



118 


- 

Sokol s Verne 


168 


3Čel 25 

11 

Oslobađa Greccio od vukova 


35-36 

74 

2Bon 5,5 


i grada 





9 1 

Milostinja u Božje ime 


196 

91 

OgSav 35 

- 

Preko stvorenja je dolazio 
do Stvoritelja 

80-81 

165 



2 

Pobožnost Kristu raspetom 


201 



- 

Pobožnost sakramentu tijela 
Kristova 


201 

108 

OgSav 65 

3 

Pobožnost Bogorodici 


198 



- 

. . . pobožnost anđelima, svecima 
i apostolima 


197 



- 

Konstantni dar od dva novčića 





4 

Njegova ljubav prema dušama 


172 



- 

Primjer Redu 


173 

106 

2Bon 3,8, 






OgSav 71 

5 

Zelja za mučeništvom 

55 



2Bon 3,9 

- 

Bog proviđa za uzdržavanje 

55 



3Čel 33 


mornara 





6 

Put za Maroko i bolest 

56 




7 

Kreće za Siriju 

57 



2Bon 3,9 

8 

Odlazi sultanu zajedno s bratom 
Iluminatom 

57 




- 

Susreću dvije ovce 





- 

U nazočnosti sultana 

57 



Cvjet 24 

- 

Predlaže dokaz vatrom 





- 

Odbija sultanove darove 

57 



2Bon 3,9 

9 

Bog ga čuva za jedno drugo 
mučeništvo 

57 



2Bon 3,9 

10 1 

Ljubav prema molitvi 


94 


2Bon 4,1 

2 

Uvijek pozoran na pohode Duha 


95 

IČel 

2Čel 

LegTd 

Drugi izvori 

- 

Prolazi u ekstazi 
Borgo San Sepolcro 


98 



3 

Ljubav prema samoći 

71 




- 

Napadi demona 

72 

122 

65 

2Bon 4,2, 






OgSav 59 

4 

Franjina molitva u šumama 


95 


2Bon 4,2 

- 

Iznenadni pohodi Duha 


94 


2Bon 4,3 

- 

Povjeravao je Bogu 
duhovne utjehe koje je primao 


99 



5 

Kažnjena radoznalost biskupa 
Asiza 


100 

54 


- 

Uspješna molitva za nekog opata 


101 

76 


6 

Molitva božanskog časoslova 


96 

119 

OgSav 94 

- 

Sudbina posudice 

koja ga je rastresala u molitvi 


97 




Poštovanje prema napisanim 
riječima 

82 




7 

Jaslice u Grecciu 

84-87 




- 

Tražio je za njih dopuštenje 
od pape 





- 

Čudesno sijeno 

87 



3Čel 19 

11 1 

Franjino znanje i sjećanje 


102 


2Bon 4,3 

- 

Ne razdvajati molitvu i znanost 


195 

47.103 

OgSav 69 

2 

Objašnjava jedan pasus iz Ezekijela 


103 

35-36 

OgSav 53 

- 

Njegovo pronicanje Sv. pisma 


102 

36 


3 

Duh proroštva 


27 


2Bon 4,3 

- 

Predskazuje poraz kod Damiette 


30 



4 

Smrt viteza iz Celana 




3Čel 41, 






2Bon 4,9 

5 

Kanonik Gideon 


41 

95 

2Bon 4,8 

6 

Predskazuje obraćenje jednog 
muža 


38 

69 

2Bon 4,7 

7 

Otkriva tajnu muku jednog 
teologa 





8 

Skrivene misli brata Leonarda 


31 

72 


9 

Iskušenje brata Rizeria 

49-50 

44a 



- 

Autograf za brata Leona 


49 


3Čel 3, 2Bon 4,6 

10 

Fratar kojeg su smatrali svetim 


28 

116 

OgSav 102 

- 

Druga predskazanja 

48 




11 

Spašava jednog fratra 


34 


2Bon 4,5, 


od neposlušnosti 




Cvjet 23 

12 

Iz svoje ćelije blagoslivlja dvojicu 
fratara 


45 

73 

IČel 

2Čel 

LegTd 

Drugi izvori 

13 

Starac koji je sablaznio nekog 
mladića 


39 



14 

Značenje ovog proročkog duha 




2Bon 4,4 

12 1 

Molitva ili propovijedanje? 




Cvjet 16 

2 

Suma njegove mudrosti 

91 




- 

Odgovor sv. Klare i brata Silvestra 




Cvjet 16 

3 

Propovijed pticama 

58 



3Čel 20, 






Cvjet 16 

4 

Naređuje lastavicama da ušute 

59 



3Čel 21 

5 

Isto pokušava uraditi neki student 
iz Parme 




3Čel 22 

6 

U Gaeti propovijeda iz jedne barke 




2Bon 5,4 

7 

Njegova je riječ bila 
kao gorući oganj 

23 



2Bon 5,1 

- 

Izriče propovijed pred papom 

73 

25 



8 

Dosljednost života 

36 



LegTd 54, 


i propovijedanja 




Peruđ 36 

9 

Čudesa: uzeti dječak iz Toscanelle 

65 



3Čel 175 

- 

Uzeti iz Narnia 

66 



3Čel 176 

- 

Dijete iz Rietia bolesno 
od vodene bolesti 




3Čel 174 

- 

Zgrčeno dijete iz Ortea 




3Čel 178 

10 

Žena ukočenih ruku iz Gubbia 

67 



3Čel 177 

- 

Slijepa djevojčica iz Bevagne 




3Čel 124 

- 

Sljepica iz Narnia 

67 



3Čel 121 

- 

Slijepo dijete iz Bologne 





- 

Opsjednuti iz San Geminia 

69 



3Čel 155 

- 

Opsjednuta iz grada 
Citta di Castelo 

70 



3Čel 156 

11 

Neki epileptični fratar 

68 



3Čel 195 

- 

Rodilja iz Arezza 

63 



3Čel 108 

- 

Pojas koji je liječio bolesnike 

64 



3Čel 19 

12 

Deset znakova franjine svetosti 




2Bon 7,9 

13 1 

Akcija i kontemplacija 

91 



2Bon 6,1 

- 

Korizma sv. Mihaelu na Verni 

94 




2 

Propituje knjigu evanđelja 

92-93 




3 

Ukazanje Serafina 

94 



3Čel 4, 






LegTd 69, 
Peruđ 46, 






2Bon 6,1 

- 

Pojavljuju se stigmate 

95 



3Čel 4, 


na njegovu tijelu 




LegTd 69, 
2Bon 6,2s, 






Okrll 5 


Sinoptičke tablice 

IČel 

2Čel 

LegTd 

Drugi izvori 

4 

Čuvati kraljevu tajnu? 

96 



2Bon 6,4 

- 

Otkriva viđenje samo 
malobrojnim bliskim prijateljima 





5 

Silazi s brda preobražen u Krista 





- 

Njegov trud u skrivanju stigmata 


135 


2Bon 4,5 

- 

Bog naprotiv čini čudesa po njima 





6 

Ozdravlja životinje od neke 
epidemije 



94 

3Čel 18, 
2Bon 6,6 

7 

Oslobađa Vernu od grada 





- 

Čudesno zagrijava jednog 
siromaha 





8 

Svjedoci stigmata 





- 

Plan nekog fratra da vidi stigmate 

95 

137s 


3Čel 4, 2Bon 6,3 

9 

Pečat sam Kristov 

90 




10 

Sedam viđenja križa 




3Čel 2-3 

14 1 

Raspet s Kristom za svijet 

97 



2Bon 7,1 

- 

Počnimo služiti Gospodinu 

98.103 



2Bon 7,1 

- 

Nema mjesta lijenosti 


209 


2Bon 7,2 

- 

Sklad između duha i tijela 

97 




2 

Pogoršanje bolesti 

97 




- 

Molitva u vrijeme bolesti 





- 

Objava vremena smrti 

108 



2Bon 7, 2.3 

3 

U Porcijunkuli 

106 



2Bon 7,3 

- 

Gol na goloj zemlji 

110 

114 


2Bon 7,3 

4 

Gvardijan mu poklanja habit 


215 



- 

Suobličen u svemu Kristu 


217 



5 

Zadnje pouke i blagoslov 

108s 

216 

22 

OgSav 88, 
Okrll 4 

- 

Prisjeća se Posljednje večere 

110 

217 



- 

Započinje psalam 
Glasom svojim. . . 


217 



6 

Smrt sv. Franje 

110 

217 


2Bon 7,5 

- 

Njegova duša se pojavljuje 
kao zvijezda 

110 

217 


LegTd 68 

- 

Sačekaj me, oče, sačekaj me! 


218 


2Bon 7,6 

- 

Ukazanje biskupu Asiza 


220 


2Bon 7,6 

- 

Pozdrav ševa 



14 

3Čel 32, 






OgSav 113 

15 1 

Bog ga proslavlja nakon njegove 






smrti 





2 

Svi su mogli vidjeti stigmate 

112 

217a 


3Čel 5, 
LegTd 70 


2090 


FRANJEVAČKI IZVORI 


Br. 

Veći životopis sv. Franje 
Bonaventure Banjoređijskog 

IČel 

2Čel 

LegTd 

Drugi izvori 

3 

Tuga i radost sinova 

113 

217a 


3Čel 5, 
LegTd 70 

4 

Okupljanje građana Asiza 

112 




- 

Sumnjičavi vitez Jeronim 





5 

Prenošenje tijela u Sv. Damjan 

1 16s 




- 

Pokapanje u crkvu sv. Jurja 

118 




6 

Smrt i slava čudesa 

119-21 




7 

Postupak kanonizacije 

123-26 



LegTd 71, 
Peruđ 5 6s 

8 

Prijenos relikvija 





9 

Bog proslavlja svoga sveca 




2Bon 7,7 


Sinoptičke tablice 

Br. 


Veći životopis sv. Franje Bona- 
venture Banjoređijskog - Čudesa 

3Čel 

Drugi izvori 

1Č 

1 

Križ u njegovu životu i stigmate 

2-3 

IČel 90, 2Bon 6,9 


2 

Pojavljuje se u snu Grguru IX. 




3 

Sumnja jednog fratra 

10 



4 

Rimska gospođa i lik sv. Franje 

8-9 



5 

Ivan iz Leride čudesno ozdravljen 

11-13 

2Bon 6,7 


6 

Ruggero uvjeren u stigmate 

6-7 

2Bon 6,8 

2Č 

1 

Uskrišena žena u Monte Maranu 

40 



2 

Uskrisuje djevojčicu u Pomericu 

46 



3 

Uskrslo dijete u blizini Nocere 

43 



4 

Dječak vraćen majci u Rimu 

42 



5 

Dječak uskrišen u Capui 

44 



6 

Spašava mladića u Sessi 

45 



7 

Vraća život izvjesnom Geraldinu 

47 



8 

Uskrišen mrtvac u Njemačkoj 

48 


3Č 

1 

Spašava život čuvaru nekog dvorca 

49 



2 

U Pofiu spašava svećenika Tomu 

50 



3 

U Celanu dijete palo u bunar 

51 



4 

Čudo u Asizu 




5 

Spašeno dijete od smrti u Cornetu 

54 



6 

Sličan slučaj s čovjekom iz Letinia 

57 



7 

Sličan slučaj u Sv. Severinu 

58 



8 

Čudo za Bartolomeja iz Geate 

59 



9 

Nikola iz Ceprana 

56 



10 

Čudo u Castel San Gimignanu 

61 



11 

Slična čuda u Thamaritu i Ankoni 

52 



12 

Matej od Vicalvija spašen 
od otrova 

187 


4Č 

1 

U Barletti spašeni brodolomci 

81 



2 

Hodočasnik čudesno spašen 
od dehidracije 

82 



3 

Brat Jakov iz Rietia 

83 



4 

Spašeni brodolomci 

86.84 



5 

Mornari iz Ancone spašeni 
od brodoloma 

85 


5Ć 

1 

Oslobođen zatvorenik iz Latinskog 

88 




carstva 




2 

Oslobođen štovatelj iz Masse 
San Pietro 

89 



3 

Albert iz Arezza izvučen iz zatvora 

91 



4 

Franjo oslobađa Petra iz Alife 

93 



5 

Guidolotto iz San Gimignana 

94 


6Č 

1 

Sretan porođaj u Schiavoniji 

95 

3Čel 

Drugi izvori 


2 

Beatrica porađa mrtvorođenče 

96 



3 

Julijana iz Calvia, sretna majka 

97 



- 

Sličan slučaj uTivoliju 

99 



4 

Žena u Viterbu zaboravila 
na zavjet 

98 



5 

Sretan porođaj u Arezzu 

106 


7Č 

1 

Brat Robert ozdravio od sljepoće 

116 



2 

Slijepa žena iz Tebe 

118 



3 

U Pofiu izliječen slijepi mladić 

119 



4 

Ozdravio svećenik iz Castra 
dei Volsci 

120 



5 

Izliječen čovjek iz Monte Gargana 

122 



6 

Progledao slijepac od rođenja 

123 



7 

Vitez Gerard iz Zancata 

117 



7a 

Čovjek iz Asiza oslijepio, 
potom čudesno ozdravio 



8Č 

1 

Marko, gluhonijemi dječak 

125 

IČel 147-148 


2 

Brat Jakov iz Isea 

109 



3 

Izliječena slijepa, gluha i luda žena 

152 



- 

Sličan slučaj u Nursiji 

153s 



4 

Petar iz Folinja oslobođen đavla 

150 

IČel 137 


- 

Sličan slučaj kod jedne žene 
iz Narnija 

151 

IČel 138 


5 

Buonuomo iz Fana, uzeti gubavac 

147 

IČel 146 


- 

Ato iz Sv. Severina 

146 

IČel 146 


6 

Rogata izliječena od krvarenja 

148 



- 

Druga žena, na Siciliji, ozdravila 
od iste bolesti 

149 



7 

Presede, redovnica iz Rima 

181 


9Č 

1 

Neki seljak iz Le Simon 
de Poitiersa 




2 

Žena iz Le Mansa, ne slavi 
svetkovinu 

100 



- 

Slični slučajevi u Campaniji 

lOlss 



3 

Vitez, klevetnik sv. Franje 

129 



4 

Aleksandar, kažnjen i pomilovan 

128 


10Č 

1 

Žena iz Cagliana Aterna spašena 
od dehidracije 

16 



2 

Čudesno procvala trešnja 

189 



- 

U Vilasilosu loza spašena od crva 

190 



- 

U Palenciji oslobađa žitnicu 
od parazita 

191 



- 

U Apuliji oslobođeno polje od 

192 




crva 

3Čel 

Drugi izvori 


3 

Franjo čuva Martinove volove 

183 



- 

U Amiternu čudesno pronađeno 
june 

184 



- 

Popravljena posuda u Antrodocu 

185 



- 

Popravljeno ralo u Montolmu 

186 



4 

Starica iz Magliana Sabina 

182 



5 

Izliječeno dijete-čudovište 
iz Scepitta 

158 



5a 

Brat Ubertin izliječen od ludila 




6 

Štapić sa znakom »tau» 

159 



1 

»Tau«, znak spasenja 




8 

Otajstvo križa objavljeno sv. Franji 




9 

Molitva pisca 

IČel 

2Čel 

lBon 

Drugi izvori 

1 

Pismo iz Greccia 






2 

Prvo mu je ime bilo Ivan 


3 




- 

Sto mislite o mome dječaku 


3 




- 

Grešnost i ispraznost 

2 


1 

1 

Peruđ 3 

3 

Ljubaznost i osjetljivost prema 



1 

1 



siromasima 






- 

Jednog dana je odbio nekog 
siromaha 

17 


1 

1 

Peruđ 4 

- 

Za ljubav Božju 

17 

5 

1 

1 

Peruđ 4 

4 

Zarobljeništvo u Peruđi 


4 




5 

Vojne pripreme 

5 


1 

3 

Peruđ 5 

- 

Prvo viđenje: dvorana puna oružja 

5 

6 

1 

3 

Peruđ 5 

6 

Odijeva nekog siromašnog viteza 


5 

1 

2 


- 

Gospodine, što želiš da učinim ? 

7 

6 

1 

3 

Peruđ 6 

7 

Kralj mladeži 


7 




- 

Želiš li se možda oženiti ? 

7 





8 

Početak obraćenja 

4 





- 

Traži samoću 

6 


1 

4 


- 

Milosrđe prema siromasima 


8 

1 

6 



i prema svećenicima 






9 

Priprema stol za siromahe 






10 

Hodočašće u Rim 


8 

1 

6 


11 

Ono što ti je gorko postat če ti 
slatko 


9 




- 

Poljubac i služenje gubavcima 

17 

9 

2 

6 

lBon 1, 3-6 

12 

Svjedok njegovih molitava 

6 

9 

1 

4 


- 

Iskušenje: grbava žena 


9 




13 

Odustaje od puta u Apuliu 

7 

6 

1 

3 


- 

Radoznalost prijatelja 

7 





- 

Raspelo u crkvi sv. Damjana 


10 

2 

1 

3Čel 2 

- 

Prošnja ulja za svjetiljku 


11 




14 

Razmatranje i plač 


11 

1 

5 

OgSav 92, 


nad Kristovom mukom 





AsZb 78, 
3Čel 3 

15 

Za stolom: 

misao o siromašnoj Djevici 

51 

200 

7 

1 

lBon 5,1 

16 

Prodaje platno u Folignu 

8 


2 

1 

Peruđ 7 

- 

Sakrio se u crkvu sv. Damjana 

9-10 


2 

2 

(Peruđ 7) 

17 

Vraća se u Asiz 

11 


2 

2 


- 

Otac ga zatvara u podrum 

12 


2 

2 


18 

Majka ga oslobađa 

13 


2 

3 


19 

Otac ga tuži biskupu 

15 


2 

3 

Peruđ 8 

20 

Svlači sve sa sebe pred biskupom 

15 

12 

2 

4 

IČel 

2Čel 

lBon 

Drugi izvori 

21 

Prosi kamenje i obnavlja crkvicu 
sv. Damjana 

18 

11.13 

2 

7 


22 

Nećeš uvijek naći ovog svećenika 


14 




23 

Poziva jednog siromaha da ga 
pred njegovim ocem blagoslivlja 


12 



Peruđ 9 

- 

I njegov brat ga vrijeđa 


12 




24 

Traži milostinju od starih prijatelja 


13 




- 

Pretkazuje dolazak siromašnih 
gospođa 

18 

13 

4 

6 


25 

Do sada je nosio habit pustinjaka 

21 





- 

Evanđelje poslanja apostola 

22 


3 

1 


- 

Prva propovijed 

23 


3 

2 


26 

Gospodin ti dao mir 

23 


3 

2 

AsZb 101 

- 

Preteča pozdrava: Mir i dobro ! 





OgSav 26 

- 

Prvi plodovi propovijedanja 

23 





27 

Poziv Bernarda Kvintavalskog 

24 

15 

3 

3 

Peruđ 10, Cvjet2 

28 

Franjo moli s Bernardom 

24 

15 

3 

3 

Peruđ 10, Cvjet2 

29 

Otvaranje knjige evanđelja 

24 

15 

3 

3 

Peruđ 11, Cvjet2 

30 

Poziv brata Silvestra 


109 

3 

5 

Peruđ 12, Cvjet2 

31 

Viđenje zlatnog križa 


109 

3 

5 

3Čel 3, Peruđ 13, 
Cvjet 2 

32 

Nastanjuje se u Porcijunkuli 

44 

18 

2 

8 

Peruđ 14, 







AsZb 56 
OgSav 55 

- 

Poziv brata Egidija 

25 


3 

4 

Peruđ 14 

33 

Prvo apostolsko poslanje 

29 


3 

7 

Peruđ 15 

- 

Naš je Red poput ribara 

28 




Peruđ 15 

- 

Pokorničke pouke 





Peruđ 15 

34 

Tko su ova dvojica, povratak 

30 


3 

7 

Peruđ 16 

35 

Novi članovi 

31 


3 

7 

Peruđ 17 

- 

Razgovor s biskupom Asiza 





Peruđ 17 

36 

Riječi ohrabrenja braći 

27 


3 

6 

Peruđ 18 

37 

Klanjamo ti se, Kriste 

45 


4 

3 

3Čel 3, Peruđ 19 

- 

Pitali su ih: Odakle dolazite ? 





Peruđ 19 

38 

Zgode dvojice fratara u Firenci 





Peruđ 20 

39 

Siromaštvo za nas nije teret 





Peruđ 21-22 

40 

Pretrpljeno maltretiranje 

40 


4 

7 

Peruđ 23 

41 

Dan u Porcijunkuli 

38-49 




Peruđ 24-25 

42 

Na meti nekog luđaka 





Peruđ 26 

43 

Kako su se mirila prva braća 





Peruđ 27 

- 

Siromaštvo 

39 


4 

7 

Peruđ 27 

IČel 

2Čel 

lBon 

Drugi izvori 

44 

Plašt brata Egidija 




Perad 28, 






AsZb 92, 
OgSav 36 

45 

Siromaštvo i radost u Gospodinu 

41 



Peruđ 29 

- 

Prezir prema novcu 

41 



Peruđ 30 

46 

Odlaze u Rim 

32 


3 8 

Peruđ 3 1 

47 

Susreću kardinala Ivana od 
Sv. Pavla 

32 


3 9 

Peruđ 32 

48 

Našao sam savršenog čovjeka 

33 

16 

3 9 

Peruđ 33 

49 

Papa poziva Franju na molitvu 


16 

3 9 

Peruđ 34 

50 

Bila je u pustinji neka siromašna 
žena 


16 

3 10 

Peruđ 35 

51 

Viđenje Lateranske bazilike 
koja se ruši 


17 

3 10 


- 

Odobravanje Pravila 

33 

17 

3 10 

AsZb 101, 






Peruđ 36 

52 

Franjo obećava poslušnost. 
Tonzura 

34 


3 10 

Peruđ 36 

53 

Viđenje veličanstvenog drveta 

33 


3 8 


54 

Novi žar u propovijedanju 

36 


4 5 

Peruđ 36 

- 

Svjedočanstvo života 

36 


12 8 


- 

Novi članovi 

37 


4 7 


55 

Rivotorto 

42 


4 3 


- 

Napuštaju kolibu i ostavljaju je 
magarcu 

44 


4 5 


56 

Dobivaju Porcijunkulu 


18 


AsZb 56 

- 

Viđenje vezano uz Porcijunkulu 


20 

2 8 


57 

Uvođenje generalnih kapitula 




Peruđ 36 

- 

Franjine pouke 




Peruđ 37 

58 

... ne sudite: budite mirotvorci. . . 




Peruđ 38 

59 

. . . mrtvljenje i diskrecija 




Peruđ 39 

- 

Zatvaranje kapitula 




Peruđ 40 

60 

Nastanak tri reda 




Peruđ 41, 






Cvjet 16 

61 

Smrt kardinala Ivana od Sv. Pavla 




Peruđ 42 

- 

Kardinal Hugolin 




Peruđ 43 

62 

Izbor prvih provincijalnih 




Peruđ 44 


ministara 





- 

Nevolje podnesene u nekim 
područjima 




Peruđ 44 

- 

Svečano potvrđivanje Pravila (?) 




Peruđ 44 

63 

Ja sam ta kokoš 


24 




Sinoptičke tablice 

IČel 

2Čel 

lBon 

Drugi izvori 

- 

Red pod zaštitom Crkve 


24 


OgSav 78 

64 

Franjo sreće kardinala Hugolina. . . 

100 

25 


Peruđ 45 

65 

i traži ga od pape kao zaštitnika 
Reda 

100 

25 


Peruđ 45 

66 

Ovlašćuje ministre da primaju 
novu braću 




Peruđ 45 

67 

Franjo predskazuje Hugolinu 
da će postati papa 

100 



Peruđ 45, Cvij 18 

68 

Franjina smrt 

88 



Peruđ 46, Okrll 8 

- 

Jedan fratar mu vidi dušu 
kako uzlazi na nebo 

110 

217 

14 6 


- 

Franjine kreposti 




Peruđ 46 

69 

Ukazanje raspetog Serafina 

94 


13 3 

Peruđ 46 

70 

Fratri mogu promatrati stigmate 

113 


15, 2-3 

3Čel5 

71 

Franjina kanonizacija 

126 


15 7 

Peruđ 46-47 

72 

Bazilika podignuta u njegovu čast 





73 

Franjo sve privlači k sebi 




Peruđ 47 


2098 


FRANJEVAČKI IZVORI 


Br. 

Asiški zbornik 

(ili Peruđinska legenda) 

OgSav 

2Čel 

lBon 

Drugi izvori 

1 

Ne stavljaj odmah ruku na mač 

49 

153 



2 

Proroštvo o tužnim danima za Red 

70 

157 



3 

Kada sam njegov sluga, a kada ne 

74 

159 



4 

Predskazuje svoju buduću slavu 

109 




5 

Blagoslov grada Asiza 

124 




6-7 

Sestra smrt 

123 




8 

Zadnja posjeta brata Jakobe 

112 



3Čel 37-39 

9 

Ideali poniznosti i siromaštva 

44 



3Čel 38, 






2Čel 140 

10 

Ponizni odgovor biskupu Ternia 

45 

141 



- 

Još uvijek mogu imati sinove 

45 

133 

6 3 



i kćeri 





11 

Franjino povlačenje 

39 

143 



- 

Slušao bih novaka od jednog sata 

46 

151 

6 4 


12 

Blagoslov Bratu Bernardu 

107 




- 

Predskazanja u vezi s bratom 
Bernardom 

107 

48 



13 

Posljednji Klarin pozdrav 

108 




- 

Zaustavljanje povorke s tijelom 
u Sv. Damjanu 

108 


15 5 

IČel 116-117 

14 

Sestre ševe 

113 


14 6 

3Čel 32 

- 

Nitko ne smije biti siromašan 
na Božić 

114 

200 



- 

Sestra ševa 

113 




15 

Nisam kradljivac ! 

12 




16 

Nikakvo vlasništvo, ni zajedničko 

13 




17 

Krist odobrava Pravilo 

1 




18 

Ne spominjite mi druga pravila ! 

68 




19 

Upućeni na pomoć kleru 

54 

146 


AsZb 58 

20 

Kako se odnositi prema kleru 

50 




21 

Kristove pritužbe iznesene bratu 
Leonu 

52 




22 

Franjo proživljava Kristovu 
posljednju večeru 

88 

217 



23 

Živjeti i stanovati kao hodočasnici 

5 

56.59 

7 2 


24 

Siromaštvo u stanovanju 

5 

60 



25 

Protiv pretjerane želje za knjigama 

5 

62 



26 

Siromaštvo u krevetima 

5 

63 



27 

Prezir prema novcu. 
Kažnjava jednog fratra 

14 

65 


Peruđ 30 

28-30 

Siromaštvo u odijevanju 

15 

69 

5 2 


31 

Dva plašta za staricu 

29 

86 



32 

I drugi plašt za nekog siromaha 

30 

87 

8 5 



Sinoptičke tablice 


2099 


Br. 

Asiški zbornik 

(ili Peruđinska legenda) 

OgSav 

2Čel 

lBon 

Drugi izvori 

33 

Sličan slučaj u Le Celle di Cortona 

31 

88 



34 

i u mjestu Colle kod Peruđe 

32 

89 



35-36 

Objašnjava jedan odlomak 
iz Ezekijela 

53 

103 

11 2 


37 

Prispodoba o gledanju žena 

86 

1 13s 



38 

Franjino klicanje na francuskom 

93 

127 



39 

Odustajanje od vodstva Reda. . . 

39 

143 


AsZb 1 1 

40 

i od svojih drugova 

40 

144 



41 

Dobar primjer i bratska ljubav 

51 

155 



42 

Tko će ga naslijediti na čelu Reda? 

80 

184 



- 

Opis generalnog ministra 

80 

185 



43 

Dužnosti generalnog ministra 
i njegovih suradnika 

80 

185s 



44 

Loši primjeri poglavara 

41 

188 



45 

Samilost i molitva za bolesnike 

42 

175 



46 

Pohvala Pravilu 

76 

208 



- 

Fratar koji je umro stišćući 
u rukama Pravilo 

77 

208 



47 

Pretjerana potraga za znanjem 

69 

195 

11 1 

AsZb 103 

- 

Predskazanja s obzirom na to 

69 

195 


OgSav 172 

48 

Protiv besposlice 

75 

161 

5 6 


49 

Ne želi crkvene službe 
u svom Redu 

43 

148 

6 5 


- 

Prijateljstvo između Dominika 

43 

150 




i Franje 





50 

U Rivotortu: strogost i diskrecija 

27 

22 

5 7 


- 

Strog prema sebi 
i blag prema braći 

27 




51 

Pohvala prošnji 

18 

74 



52 

Ne brinite se za sutra 

19 




53 

Nježnost prema jednom bolesniku 

28 

176 



54 

Kažnjena radoznalost 


100 

10 5 


55 

Iskušavani brat 

106 

124 



56 

Dobiva na raspolaganje 
Porcijunkulu 

55 

18 


LegTd 56 

- 

Način života koji se ondje 
provodio 

55 

19 



- 

Porcijunkula, model Reda 

55 

19 



- 

Kuća koju je sagradila općina 

7 

57 



- 

Kuća koju je dao sagraditi 
provincijalni ministar 

8 




57 

Ne postoji neka moja ćelija! 

9 

59 



- 

Lisice imaju jazbine 

9 

56 




2100 


FRANJEVAČKI IZVORI 


Br. 

Asiški zbornik 

(ili Peruđinska legenda) 

OgSav 

2Čel 

lBon 

Drugi izvori 

- 

Htio je da se kuće grade od blata 

9 





i drveta 





58 

Upute za boravišta fratara 

10 




- 

Biti u miru s klerom 

10 

146 


AsZb 19 

- 

Graditi siromašne zgrade 

10 




59 

Mala oporuka iz Siene 

87 



IČel 105 

60 

Čišćenje crkava 

56 




61 

Brat Ivan Jednostavni 

57 

190 



62 

Fratar koji je ostavio sve rodbini 


81 

7 3 


63 

Planina je tvoje iskušenje 

99 

115 



64 

Za stolom s gubavcem» 

58 




65 

Noć u sv. Petru iz Bovare 

59 

122 



- 

Viđenje brata Pacifika 

60 

123 

6 6 


66 

Anđeoska citra 


126 

5 11 


67 

Vinograd svećenika iz Rietia 

104 



Cvjet 19 

68 

Ručak ponuđen liječniku 
iz Rietia 

110 

44 



69 

Predskazuje obraćenje jednog 
muža 


38 

11 6 


70 

Nezreli postulant 

103 

40 



71 

Deliciozna riba 

111 




72 

Mrmljanje brata Leonarda 


31 

11 8 


73 

Izlazi iz ćelije da blagoslovi 
jednog fratra 


45 

11 12 


74 

Božični ručak u Grecciu 

20 

61 

7 9 


- 

Posjeta kardinala Hugolina 
Porcijunkuli 

21 

63 



- 

Kreposti i mane u Grecciu 


35s 

8 11 


75 

Predskazuje Peruđincima 
građanski rat 

105 

37 



76 

Uspješnost njegove molitve 


101 

10 5 


77 

Franjine bolesti 

91 




78 

Ljubav prema Kristu patniku 

92 

11 


3Čel 3, LegTd 14 

79 

Knjiga križa 


105 



80 

Dođite vidjeti proždrljiv ca 

61 



IČel 52 

81 

Jeo sam hranu začinjenu mašću 

62 

131 



- 

Lisičje krzno ispod habita 

62 

130 



82 

Bljesak ispraznosti 

63 

132 



83 

Hugolin mu naređuje da se liječi 

91 




- 

Dođi u pomoć mojim nemoćnima 

100 




- 

Nastaje Pjesma brata Sunca 

100 

213 



- 

Hvalio je Boga za sva njegova 
stvorenja 

119 





Sinoptičke tablice 


2101 


Br. 

Asiški zbornik 

(ili Peruđinska legenda) 

OgSav 

2Čel 

lBon 

Drugi izvori 

84 

Strofa o oprostu 

101 




- 

Biskup i gradonačelnik se izmiruju 

101 




85 

Hvalospjev za Siromašne gospođe 

90 

204 



86 

Njegova odbojnost prema liječenju 

115 




- 

Hrabrenje bolničara 





- 

Bezbolno spaljivanje očnih živaca 

115 

166 



- 

Izvanredno poštovanje prema vatri 

116 




87 

Ćelija u vatri 

117 




88 

Ljubav prema svim stvorenjima 

118 

165 

9 1 


89 

Ogrtač za jednu ženu iz Machilona 

33 

92 



90 

Poklanja habit dvojici francuskih 
fratara 

34 

181 



91 

Komad habita za nekog siromaha 

35 

196 

9 1 


92 

Plašt brata Egidija 

36 



LegTd 44, 
Peruđ 28 

93 

Poklanja Novi Zavjet 

38 

91 



94 

Izlječenje volova u Sv. Iliji 



13 6 

3Čel 18 

95 

Kanonik Gideon 


41 

11 5 


96 

Poziva vitezove da traže milostinju 

22 

77 

7 10 


- 

Pohvala prošnji 

22 

72 

7 7 


97 

Za stolom kardinala Hugolina 

23 

73 

7 7 


- 

Brat muha. Parazit 

24 

75 

5 6 


98 

Ljubi ramena bratu koji ide 
u prošnju 

25 

76 



99 

Franjina radost pred smrt. . . 

121 

217 


IČel 109 

- 

i čuđenje brata Ilije 

121 




100 

Sto ti se čini za moju vodenu bolest 

122 




- 

Dobro došla, sestrice smrti 

122 

217 



101 

Sto je bila Franjina nakana 

2 




- 

Naziv Manja braća 

26 


6 5 

IČel 38 

- 

Gospodin vam dao mir! 

26 


3 2 

LegTd 26 

- 

Otpor određene braće 

2.26 




102 

Knjige brata ministra 

3 

62 



103 

Novak koji je htio imati psaltir 

4 

195 



- 

Molitva je ta koja spašava 

72 

164 

8 2 


- 

Znanost napuhava, ljubav 
izgrađuje 

4 

73 


AsZb 47 

104 

Donesite mi brevijar 

4 

195 



105 

Toliko čovjek zna koliko čini 

4 




106 

Zlouporabe i iskrivljenja 

71 




- 

Zašto Franjo ne intervenira 

71 





2102 


FRANJEVAČKI IZVORI 


Br. 

Asiški zbornik 

(ili Peruđinska legenda) 

OgSav 

2Čel 

lBon 

Drugi izvori 

- 

Opozicija određenih krugova 
protiv Franje 

11 




107 

Protiv besposlenog brbljanja 

82 

160 

5 6 


108 

Franjo želi poći u Francusku 

65 

201 



- 

Štovanje euharistije 

65 

201 



- 

Držanje braće po svijetu 

65 




- 

Arezzo oslobođen od demona 


108 

6 9 


- 

Hugolin sprječava njegov put 
u Francusku 

65 



IČel 75 

109 

Ne želimo da ti vladaš nad nama 

64 

145 

6 5 


110 

Brat cvrčak 


171 

8 9 


111 

Primjer i uzor 

16 




112 

Izabrao sam te jer si bio neznatan 

81 

158 

8 3 


- 

Primjer i poticaj fratrima 

81 




113 

Susret s nekim siromašnijim 
od njega 

17 

84 

7 6 


114 

Brat koji je prezreo 
nekog siromaha 

37 

85 

8 5 

IČel 76 

115 

Obraćeni lopovi 

66 



Cvjet 26 

116 

Fratar kojeg su svi držali svecem 

102 

28 

11 10 


117 

U palači kardinala Leonea 

67 

1 19s 

6 10 


118 

Korizma na Verni 





- 

Doček ptica 

99 


8 10 


119 

Perjani jastuk 

98 

64 

5 2 


120 

Njegov žar u moljenju časoslova 

94 

96 

10 6 


- 

Ako đavao. . . uđe u srce. . . 

95 




- 

Umjerenost s bratom tijelom 

97 

129 



- 

Duhovna radost 

95 

125 



- 

Prekorava jednog žalosnog brata 

96 

128 




Sinoptičke tablice 


2103 


Br. 

Ogledalo savršenstva 

2Čel 

lBon 

AsZb 

Drugi izvori 

1 

Nova redakcija Pravila 


4 11 

17 


2 

Otkriva svoju nakanu bratu 
Rizeriju 



101 


- 

Vrlo nevoljko Franjo im pristaje 
udovoljiti 



101 


3 

Ministar koji je htio imati knjige 

62 


102 


4 

Novak koji je htio imati psaltir 

195 


105 


5 

Siromaštvo u knjigama, kućama, 
krevetima, odjeći 

62s 


23-36 

2Čel 56.60 

6 

Ispražnjena kuća u Bologni 

58 

7 2 



7 

Kuća sagrađena od općine 

57 

7 2 

56 


8 

Kuća koju je sagradio njegov 
zamjenik 



56 


9 

Ćelija koja je bila prozvana 

59 


57 



njegovom 





- 

Lisice imaju skrovišta 

56 


57 


10 

Upute o boravištima fratara 



58 


- 

Biti u miru s klerom 

146 


19.58 

OgSav 54 

- 

Neka budu siromašne građevine 



58 



i od drveta 





11 

Protivljenje nekih fratara 



106 


12 

Nikada nisam bio kradljivac 
milostinje 



15 


13 

Ne posjedovati ništa, ni u zajednici 



16 


14 

Prezir prema novcu 

65 


27 

Peruđ 30 

15 

Siromaštvo u odijevanju 

69 


28-30 


16 

Ja moram biti uzor 

85 




17 

Susret s jednim siromašnijim 
od njega 

84 

7 6 

113 


18 

Uči fratre da traže milostinju 

74 


51 


19 

Nikakve tjeskobe za sutra 



52 


20 

Bogata trpeza na dan Božića 

61 

7 9 

74 


21 

Posjeta kardinalu Hugolinu 

63 


74 


22 

Poziva neke vitezove da traže 
milostinju 

77 

7 10 

96 


- 

Moje kraljevsko dostojanstvo 

72 

7 7 

96 


23 

Na ručku s kardinalom 
Hugolinom 

73 

7 7 

97 


- 

Isproseni kruh je sveti kruh 

75 


97 


24 

Brat muha 

75 

5 6 

97 


25 

Ljubi u rame brata koji je išao 
u prošnju 

76 


98 


26 

Ime Manje braće 


6 5 

101 

IČel 38 

- 

Gospodin ti dao mir 


3 2 

101 

LegTd 26 


2104 


FRANJEVAČKI IZVORI 


Br. 

Ogledalo savršenstva 

2Čel 

lBon 

AsZb 

Drugi izvori 

27 

Brat koji je umirao od gladi 

22 

5 7 

50 


- 

Diskrecija u strogostima 

21 


50 

Cvjet 18 

28 

Jeo je grožđe s jednim bolesnim 
bratom 

176 


53 


29 

Poklanja plašt nekoj siromašnoj 
starici 

86 


31 


30 

Poklanja drugi plašt nekom 
siromahu 

87 

8 5 

32 


31 

Sličan slučaj u Le Celle di 
Cortona 

88 


33 


32 

Drugi neki plašt darovan siromahu 
iz mjesta Colle 

89 


34 


33 

Siromašna starica iz Machilonea 

92 


89 


34 

Poklanja svoj habit dvojici fratara 

181 


90 


35 

Komadić habita nekom siromahu 

196 

9 1 

91 


36 

Plašt brata Egidija 



92 

LegTd 44, 
Peruđ 28 

37 

Brat koji je prezreo nekog 
siromaha 

85 

8 5 

114 

IČel 76 

38 

Daje Novi Zavjet majci dvojice 
fratara 

91 


93 


39 

Odustaje od uprave Reda. . . 

143 


11.39 


40 

i od svojih drugova 

144 


40 


41 

Odriče se vodstva nad Redom 

188 


44 


42 

Samilost prema bolesnicima 

175 


45 


43 

Odgovor kardinalu Hugolinu 
s obzirom na službe 

148 

6 5 

49 


- 

Prijateljstvo Franje i Dominika 

150 


49 


44 

Služenje gubavcima 



9 

IČel 38 

45 

Ponizan odgovor biskupu od 
Ternia 

141 


10 


- 

Još bih mogao imati sinove i kćeri 

133 

6 3 

10 


46 

Poslušao bih novaka od jednog sata 

151 

6 4 

11 


47 

Poslušati na prvu riječ 

51 




48 

Poslušnost leša 

152 

6 4 



49 

Ne izdaj naredbe prebrzo 

153 


1 


50 

Ne traži nikakve povlastice 



20 


51 

Kako su se mirili fratri 

155 

8 3 

41 


52 

Krist se žali bratu Leonu 



21 


53 

Objašnjava jedan redak 
iz Ezekijela 

103 

11 2 

35-36 


54 

Poslani u pomoć kleru 

146 


19.58 


55 

Kako je dobio crkvicu zvanu 
Porcijunkula 

18 


56 

LegTd 56 

- 

Život koji se tu provodio 

19 


56 



Sinoptičke tablice 


2105 


Br. 

Ogledalo savršenstva 

2Čel 

lBon 

AsZb 

Drugi izvori 

56 

Franjo i čistoća crkava 



60 


57 

Brat Ivan Jednostavni 

190 


61 


58 

Jede iz posude nekoga gubavca 



64 


59 

Tjera u bijeg demone 

122 

10 3 

65 

1 Cei 72 

60 

Namijenjeno mu je Luciferovo 
prijestolje 

123 

6 6 

65 


61 

Gol, sa pojasom oko vrata 


6 2 

80 

IČel 52 

62 

Jeo sam jela začinjena mašču 

131 


81 


- 

Lisičja koža ispod i preko habita 

130 


81 


63 

Jedan blijesak oholosti 

132 


82 


64 

Stanje savršene poniznosti 

165 

6 5 

109 


65 

Htio je ići u Francusku 

201 


108 


- 

Poštovanje euharistije i dragocjene 
posude 

201 


108 


- 

Naša je ćelija naše tijelo 



108 


- 

Hugolin ga zaustavlja u Firenci 



97 

IČel 74 

66 

Banditi iz Monte Casalea 



115 

Cvjet 26 

67 

Na dvoru kardinala Leona 

1 19s 

6 10 

117 


68 

Kapitul na rogožinama: kao novi 
luđak 



18 


69 

Znanje koje napuhava 

195 

11 1 

47.103 


70 

Tužna predviđanja za Red 

157 


2 


71 

Zašto ne obustaviš zlouporabe? 



106 


71a 

Riječi brata Leona bratu Konradu 





72 

Molitva jednostavnih fratara 

195 


103 


- 

Ne napuštajte vlastitog poziva 



47.103 


- 

. . . vitezovi okruglog stola 



103 


- 

Prispodoba o neplodnoj ženi 

164 

8 2 

103 


73 

Propovjednicima: Posvetite se 
molitvi 





74 

Kada sam njegov sluga, a kada ne 

159 


3 


75 

Protiv besposlice 

161 

5 6 

48 


76 

Pohvala Pravilu 

208 


46 


77 

Sveti brat koji ju je nosio sa sobom 

208 


46 


78 

Povjerava Red Crkvi 

24 



LegTd 63 

79 

Četiri povlastice date Redu 





80 

Karakteristike generalnog ministra 

184-6 


42-43 


81 

Zašto se uzrujavaš mali čovječe ? 

158 

8 3 

112 


- 

Moj je zadatak dati dobar primjer 



112 


82 

Propisi za Porcijunkulu 

160 

5 6 

107 


83 

Čuvajte se da je nikada ne ostavite 




IČel 106 

84 

Himan u čast Porcijunkule 





85 

Opis savršenog manjeg brata 

FRANJEVAČKI IZVORI 


Br. 

Ogledalo savršenstva 

2Čel 

lBon 

AsZb 

Drugi izvori 

86 

Prispodoba s obzirom na čistoću 

1 13s 


37 


87 

Mala oporuka iz Siene 



59 


88 

Proživljava posljednju večeru 
i blagoslivlja fratre 

216s 

14 5 

22 


89 

Riječi ohrabrenja svojim 
bolničarima 



86 


90 

Poticaji Siromašnim gospođama 

204 


85 


91 

Porijeklo njegovih bolesti 



77 


- 

Hugolin mu naređuje da se liječi 



83 


92 

Franjo oplakuje Kristovu muku 

11 


78 

LegTd 14 

93 

Pjevao je uz improviziranu violinu 

127 


38 


94 

Božanski časoslov 

96 

10 6 

119 


95 

Duhovna radost 

195 


120 


- 

3.17 431,606, 1142, 1268, 1737 
3,22 144 

3.24 904 

4.6 1346, 1358, 1372, 1705 

Prva poslanica Solunjanima 

1.6 1706 

1.7 656, 1300 
1,9 114 

2.4 1234 

2.7 166, 193, 1662, 1727 

2.13 1275 

2.16 1250 

3.13 421 

4.1 417, 1946 

4.4 888 

4.5 1187 

4.11 610,663, 1164, 1165 

5.2- 3 1321 

5.5 1216 

5.8 609, 1165, 1323 

5.14 345, 1268 

5.17 966 

5.18 172, 181, 609, 1137 


5.19 192, 601, 1041, 1119, 1661, 
1725 

5,25 1699, 1708 

Druga poslanica Solunjanima 

1,5 895 

2.3 1332 

2.4 1249 

2.8 1331 
3,10 164, 1581 

3.16 207, 260, 376, 556, 660, 924, 
1073, 1127 

Prva poslanica Timoteju 

1.5 1217, 1223, 1344 

1.15 504, 606,988, 1142, 1506 

1.17 403,592, 1078, 1217, 1376 
2 1646 

3.9 133,2015,2048 

3.15 1740 

4.1 471 

4.5 146,668 

4.8 954, 960, 1271, 1850 

4,12 604, 1044, 1143, 1737 

6.3 895 

6.5 422 
6,7-8 412 

6.8 166, 178, 424, 1450, 2053 

6.10 1170 

6.15 948, 1699 

6.16 197 

Druga poslanica Timoteju 

2.3 441,548,551 

2.4 423 

2.11 1823 

2.12 1702 

2,14 167, 192, 1661 

2.19 389, 1262 

3.2 561 

3.6 1326 

4.2 1346 

4.5 1709, 1710 

4.7 402,502,719, 1976, 1992 

Poslanica Titu 

2.7 608 , 610 , 673 , 752 , 1098 , 1137 , 
1158 , 1170 

2 , 7 . 8 , 471 

2.8 1166 

2.11 383 , 880,913 

2.12 579 , 913 , 1347 

2.13 1708 

2.14 596 , 1083 

3.1 1181 

3.2 167 , 168 

3.5 370 

Poslanica Hebrejima 

1,1 1249 , 1332 

1.3 1688 , 1703 , 1707 

1.8 1357 
2 , 7.9 1215 
2,10 1702 

3.8 1323 

4.12 1228 , 1234 

4.13 1262 , 1457 

5.4 238 

5.8 1336 

6.9 428 
7,25 2000 

10.22 1294 

10.23 432 

10.26 145 

10.27 1320 

10.28 1262 
10 , 28-29 145,427 

10,29 145 , 1278 

10.31 162 

10.32 427 , 1225 
10,36 432 
10,39 427 

11.5 238 

11.6 479 , 1224 , 1234 

11.13 502,2019 

11.14 454 
11,26 1217 , 1347 
11,34 469 
11 , 37-38 1224 


12.1 413,432 

12.2 432 , 1224 , 1225 , 1679 

12,6 144 , 609 , 678 , 1137 , 1157 

12 . 6.7 1083 

12.7 144 

12,9 1887 

13.5 1224 

13.7 1721 

13.12 1215 , 1250 

13.13 1347 , 1827 , 1888 

13.14 1174 

13.17 1259 
13,20 1165 

Jakovljeva poslanica 

1.2 170 , 180 , 563 
1 , 6-8 1224 

1.12 587 , 1160 , 1709 

1.17 880 , 1216 , 1261 , 1700 
1,19 203 , 214 , 1288 

1.21 675 , 1100 , 1156 , 1280 

1,23 465 

2.5 192 , 1214 , 1662 , 1726 , 2053 
2,10 93 

2.13 139 
2 , 17 . 20.26 1270 

2.18 167 , 179 , 201,2054 

2.22 456 

3.8 1240 

4.9 1827 , 1888 

4.10 146 

5.16 172 , 181 , 1710 

Prva Petrova poslanica 

1,9 598 , 599 , 617 , 1043 , 1089 , 
1100 , 1141 , 1144 , 1146 , 1220 , 
1226 , 1233 , 1242 , 1247 , 1248 , 
1263 , 1266 , 1267 , 1300 , 1305 
1,12 145 

1.14 1423 

1.17 378 

1.19 1706 

1.22 198 

2,5 798 , 1144 

2,11 207,523,529,564,572,621, 
666, 1077, 1116, 1217-19, 
1430, 1446, 1726, 2053 

2.13 141, 164, 169, 180, 187, 599, 
1043, 1144, 2052 

2.21 104, 114, 138, 159, 173, 182, 
576, 591,608,611, 1136, 1704, 
1717, 1740, 1940, 1941 

2,25 174, 183 

3,7 889 

3,15 1314 

3,18 138 

4.1 336 

4.5 1314 

4.9 165, 178, 185 

4.13 1224 

4.14 392 

5.6 145 

5.10 1215 

Druga Petrova poslanica 

1.7 

1.8 617 

1.10 1221, 1738 

1.11 1214 

1.17 1891 

1.18 593, 596, 612, 620, 630, 641, 
645, 647-650, 653, 660, 672, 
678, 1079, 1082, 1084, 1086, 
1088, 1097, 1110, 1115, 1118, 
1120, 1129, 1132, 1135, 1140, 
1145, 1153, 1158, 1186, 1188, 
1196, 1197, 1199, 1243 

2.2 627 

2.18 666 

2,20 

2.22 1098, 1169 

Judina poslanica 

12 427 

18 471, 606 

19 426 


Prva Ivanova poslanica 

1.1 397,593,645,653 

1.3 Vg 94 
1,5 116 

2.15 420 

2.16 529,559, 895 

2.18 592, 659 

2.19 422 

2.20.27 656 

2.27 417 

3,10 173 
3,14 127, 128 

3.16 502,564 

3.17 607 

3.18 167, 179 

4.1 428 

4.8.16 170, 180 
4,12.18, 1294 

4.16 82, 134, 143, 174, 182 
4,17-18 1217 

4.18 93,204 

5.3 1278 
5,4-5 441 
12 612 
21,24 650 

Treća Ivanova poslanica 
3 1258 
9 1231 
11 1262 

12 596, 630, 645, 650, 666, 1088, 
1118, 1243 

Otkrivenje 
1,5 144, 1214 

1.8 1250 

1.9 1155 

1.10 672, 1097 

1.16 891 

2.4 1259 

2,7 417,432 

2.11 1075,1204 

2.17 505, 1324 

2,27 1288 

3.5 609 , 1165 , 1702 , 1873 

3,9 422 

3,16 610 , 1043 , 1165 

3.19 167 , 179 , 189 , 609 , 1137 

3.20 501 , 1917 

4 , 1.4 628 

4.5 618 , 1088 , 1147 

4 . 6.8 1241 

4.8 95 

4.9 338 

4 . 9.11 433 

4.11 91 , 95 , 1217 
4,18 

5.1 1322 

5.5 1257 

5.9 433 

5.12 91 , 92 , 96,966 

5 . 12.13 357 

5.13 96 , 142 , 1139 , 1349 

6.12 1322 

7 . 1 - 10 115 

7.2 238 , 903 , 906 , 913,988 

7 . 2 - 3 420 

7.3 416,903 

7.9 176,479 

7.12 1216 

9.3 677 , 1083 , 1157 

9.4 628 

9.6 1042 

10.6 579 , 1042 

10.8 1184 

10.9 505 

10.10 1214 
10,25 628 

11.11 1282 , 1455 
11,15 338,579 
12,1 1249 , 1409 

12.4 370 

12,9 1252 , 1332 

12.12 433 


12-13 
12,14 412 
12-15 

13.4 1249 

13 . 5.7 677 , 1083 , 1157 
13,8 1449 

14 . 3 - 4 1706 

14.4 336 , 433 

14.7 91 

14.10 1901 

14.13 532 

14.14 400 , 577,904 

16.13 1331 

16.14 338 , 1094 

17.14 514,543 

18.19 426 

19 . 3 - 4 176 

19.5 96 
19 , 7-9 1920 

19.10 555 , 670 , 895 , 906 , 1096 , 
1155, 1290 

19.16 414 , 1347 , 1348 , 1699 
20,2 1252 

20,4 1224 

20.6 1075 , 1204 

20.7 1332 

20.11 1282 

20,12 1216 
21 , 2.9 1876 

21,6 1284 
21,10 412 

21.19 628 , 1150 
21,27 1873 

22 . 2.14 1229 

22 , 7.12 430 

22,13 1250 

22.17 1585 
22 , 18-19 77 
29 422 

48.18 123 

A 

Abel 1250, 1252, 1820 
Abraham, brat 419,1226,1655 
Abraham, praotac 1668, 1820 
Accrocca, Felice 29 
Achille Rati —4 Pio XI. 1691 
Adam 198,239,411,418,457,461, 
1249, 1270, 1271, 1280 
Adam iz S. Vittorea 342 
Adelazija iz Arezza 85 1 
Adeodato 1617 
Adiuto 1788 
Adonije 1643 
Agata, redovnica 1957 
Agata, sv. 1631 
Aglej 450 
Agnello iz Piše 223 
Agneza, redovnica 1955, 1957 
Agneza, sv. 1383, 1423, 1489, 1517, 
1834, 1853, 1857 

Agneza Oportula Bernarda Asiško- 
ga, redovnica, svjedokinja 1898, 
1911 

Amon iz Engleske 1263,1627 
Aton 1305 

Akto iz San Severina 326, 860, 

1018 

Akurzije 1788 

Abert, biskup 1613 

Abert, brat 1257, 1236, 1619 


Abert, prosjak 511, 156 
Abert, učitelj, 1610 
Abert iz Aezza, čudom ozdravljen 
845, 1010 

Abert iz Piše, ministar Njemačke 
52, 1257, 1609, 1610, 1612, 
1615, 1619, 1636 
Abertin iz Narnia 323, 859, 1060 
Abertus Stadensis 1819 
Aberzoni, Maria Pia 1945 
Aeksandar, brat 1054, 1055 
Aeksandar, sudac 858, 1021 
Aeksandar, svećenik 986 
Aeksandar iz Halesa, brat 1618 
Aeksandar iz Piazze, čudom 
ozdravljen 839 
Aeksandar III., papa 1961 
Aeksandar IV — > Rajnald iz Jenne, 
papa 

Aeksandrina iz Fratte 1859, 1912, 
1922 

Aekto 450 
Afan 1757 
AfonzoVIH. 315 
Almohad —> Miramolin 
Amata Martina iz Coccorana 1763, 
1776, 1781, 1786, 1788, 1806, 
1846, 1910, 1957 
Amato, brat 1708 
Ambrozije, biskup 935 

Ambrozije, brat 1035 
Ambrozije, sv. 91, 1279, 1691, 1697 
Amonije 1298 
Ananija 1275 

Anastazija 1779, 1801, 1957 
Anđrea, redovnica 1774, 1777, 
1863, 1926, 1927, 1957 
Anđrea iz Ferrare, redovnica, 1777, 
1788, 1806 
Andrej, brat 1623 
Andrej iz Serrina, gospodin 1316, 
1317 

Andreolo Bartholov 1810 
Anđeo, brat 226, 227, 331, 541, 
1157, 1255, 1261, 1268, 1338, 
1339, 1406, 1408, 1504, 1506, 
1507, 1883 

Anđeo iz Pelcia, svjedok 1811 
Anđeo iz Tuderta, brat 677, 1017, 
1157 

Anđeo iz Wormsa 1609 
Anđeo Tancredi iz Rietia 677,1157, 
1548 

Anđeo Klarenski 54, 230, 584, 

1105, 1108, 1209, 1210, 1211, 
1226, 1465 

Angeluccia Angeleiova iz Spoleta 
1786, 1806, 1809, 1957 
Antej 462, 463 
Antonije 477, 914 
Antun, brat 125, 132, 273, 382, 
1035, 1053, 1054, 1628 
Antun, sv. 408, 855, 935, 987, 

1014, 1260, 1394, 1425-27, 
1497, 1523, 1524 

Antun Padovanski, sv. 68, 119, 170, 
366, 407, 777, 816, 934, 1707 
Antun Pustinjak, sv. 297, 1269 
Anzelmo 1279 
Apolon 452 
Arahna 452 

Aristotel 1264, 1269, 1430, 1629 
Arlotto 1296 

Arnald iz Villanove 1323,1327 


Arnaldo iz Sarranta 811 
Arnold 1610 

Arnulf iz Engleske 1635, 1636 
Aron 1629, 1630, 1820 
Asseldonk, Optat van 28, 1737 
Atanazije 279 
Atena 452, 500 
Auerbach, Erich 202 
August Cezar Oktavijan 1625 
Augustin, brat 805, 838, 855, 905, 
991, 1006, 1014, 1035, 1158 
Augustin, sv. 136, 225, 244, 297, 
598, 1158, 1233, 1279, 1298, 
1579, 1611, 1961 
Augustin iz Recanatia 1634 
Aurea, redovnica, 1957 
Avancije 1643 


B 

Bakho 500 

Balaam 422, 1425, 1523 
Baldevin iz Brandenburga 1597 
Baldovino 1594, 1596 
Balian iz Sidona 1623 
Balvina iz Porzana 1763,1767, 
1768, 1809, 1892 

Balvina Martina iz Coccorana 1763, 
1767, 1768, 1776, 1790 
Barbar 773 

Barnaba, brat 1605, 1606, 1630 
Barnaba Nijemac 1605 
Bartol, brat 1240 
Bartol, dječak 836, 1005 
Bartol iz Arpina 860 
Bartol iz Gaete 838, 1006 
Bartol iz Gubbia 1017 
Bartol iz Narnia 322, 866 
Bartolomea 1958 
Bartolomej (Accorombani, biskup 
Spoleta) 1761, 1763, 1800, 

1806, 1809, 1869, 1928 
Bartolomej Englez 1616, 1617 
Bartolomej iz Ceprana 1061 
Bartolomej iz Narnia 1059 

Bartolomej iz Piše 1466 
Bartolomej Siccardi 1324, 1328 
Battista Alfani 1757, 1758 
Bazilije Veliki 1210,1279, 1298 
Bazilisk 1330 

Beatrica Favaroneova iz Asiza 1763, 
1802-04 

Beatrica iz Rima 848, 1012 
Belijal — » Sotona 
Benedikt, sv. 131,333,598,615, 
1036, 1052, 1158, 1233, 1706 
Benedikt iz Corneta 1647 
Benedikt iz Prata 15, 211, 216, 

623, 1091, 1175 

Benedikt Nijemac iz Soesta 1605, 
1609 

Benedikt XIV 2000,2001 
Benedikt XV 2043 
Benedikta 1749, 1763, 1785, 1809, 
1917, 1958 

Benedikta Favaroneova iz Asiza 
1809 

Benjamin 1216, 1202, 1629 
Bennata 1958 
Benricevuta 1957 
Bentevenga 1326, 1767 
Bentivoglia iz San Severina 1431, 
1526, 1527 

Benvenuta 1774, 1788, 1804, 1807, 
1909, 1957 

Benvenuta iz Peruđe 1763,1765 
-69, 1791 

Benvenuta od gospođe Diambre 
(Benvenuta Oportula Aleksan- 
drova) 1763, 1772, 1776, 1782, 
1759, 1800, 1909, 1918 
Benvenuto 1036, 1810 
Bernard, brat 212, 213, 216, 260, 
260, 263,407,509,516-525, 
541, 556, 562, 566, 593, 594, 
719, 751,826, 1035, 1042, 
1079-81, 1173, 1190, 1191, 
1220, 1254, 1255, 1259, 1260, 
1267, 1280, 1340, 1345, 1357, 


1358, 1364-67, 1409-19, 1466 
-68, 1475-78, 1509, 1510 
Bernard, sin grofa od Poppenburga 
1609 

Bernard, sv., mučenik 311, 598, 
815, 1150 

Bernard Beski 23, 308, 341, 
1029-32 

Bernard Deliciosi 1339, 1341-43 
Bernard iz Asiza 39, 81, 700, 701, 
1358-62 

Bernard iz Clairvauxa 20, 1945 
Bernard iz Prata 153 
Bernard Kvintavalski 69, 1034, 
1253, 1343, 1413, 1469-75 
Bernardino — > Bernardo 
Bernardo 925, 1583, 1884 
Bertold iz Hoxtera 1617 
Bigaroni, Marino 583, 586, 1066, 
1810, 1881, 1888 
Bihl, Michael 224, 225, 231, 235 
Blanka 315 

Blažena Djevica Marija 679, 1060, 
1196, 1389, 1432, 1443, 1448, 
1528, 1534, 1619, 1620, 1627, 
1801, 1802, 2003, 2006, 2052, 
2053 

Boccabadati 1647 
Boccaccio, Giovanni 1465 
Boccali, Giovanni M, 18,36-38, 
44, 63, 85, 1210, 1212, 1629, 
1708, 1732, 1744, 1746, 1750, 
1757, 1758, 1869, 1881, 1883, 
1888, 1891 
Bombarone 1631 
Bommarco, Vital 2012 
Bona Guelfucciova iz Asiza 1759, 
1764, 1811 

Bona iz Monte Galliana 1027 
Bonadije 1265 

Bonagracije od Svetog Ivana 1029 
Bonagura 1708 

Bonamantia Barbieri 1811,1812 

Bonaventura, brat 14-17, 24, 25, 
228-230, 236, 843, 1009, 1033, 
1213, 1270, 1274, 1279-88, 
1333, 1456, 1537, 1621, 1627, 
1634 

Bonaventura, gospodin 1090, 1091, 
1116 

Bonaventura, redovnica 1057 
Bonaventura, sv. 366, 367, 1029 
-33, 1065, 1537, 1566, 1571, 
1879 

Bonaventura Banjoređijski 23,27, 
228, 877, 878, 909-912, 954, 
963, 982 

Bonaventura iz Forlia 1637 
Bonaventura iz Isea 1634 
Bonaventura iz Vicenze 2029 
Bonicije 935, 1244 
Bonicije iz Bologne 15, 151, 597, 
1109 

Bonifacije 1312, 1323, 1339 
Bonifacije VHI. 1210,1316,1321, 
1338, 1964, 1966 
Bonifačić, Andrija 7, 44 
Bono iz Fana 327, 860, 1018, 1202 
Bontadozo 325, 841 
Boromeo 1280, 1284 
Bosor 422 

Brook, Rosalind 22, 183 
Bruning, E. 342, 343 
Bughetti, Benvenuto 210, 287 
Buoncortesi 1265 
Buongiovanni iz Arezza 72, 1072, 
1202 

Buongiovanni Martinov 1924 


C 

Cambell, Jacques 344,538, 
1353-55 

Capitaneo od Col de Mezza 1763, 
1794 

Carney, Margaret 35, 40, 2046 
Caro iz Arezza 1978 
Casaroli, Augustin 2048 


Casolini, F. 344 
Cassian, Ivan, 17 
Cecilija 1896, 1957 
Cecilija Gualtieria Cacciaguerra iz 
Spella 1763, 1787, 1788 
Celestin V 1209, 1210, 1310, 1312, 
1321, 1324, 1339 

Cezarije, brat 1255, 1258-60, 1345 
Cezarije, ministar Njemačke 1599, 
1602-09 

Cezarije Špajerski 15,71,72,407, 
408, 1594 

Chalippe, Candide 235 
Chiara Augusta Lainati 38,85, 
1716, 1732, 1758, 1903 
Ciprijan 1298 
Clarella 1258 
Classen, Sophronius 30 
Colin Englez 1587 
Cornet, B. 1647 
Cristofani, Antonio 437-439 


Ć 

Ćiril 136, 1290, 1295 


D 

Dalarun, Jacques 7,29,35,811 
Damilano, E 343 
Danijel 737, 1958 
David 28, 166, 250, 307, 639, 961, 
976, 103, 1250 

Delorme, Ferdinand 26, 583, 585, 
1066 

Desbonnets, Theophile 27-29, 
152, 910 

Diambra 1772, 1776, 1782, 1795, 
1800, 1918 
Didim 1279 
Dionizije 1623, 1628 
Dolcino 1316, 1326 
Dominik 610, 611, 702, 769, 770, 
871, 1042, 1137, 1138, 1290, 
1325, 1332, 1390-92, 1493, 

1494, 1495, 1623, 1629, 1630, 
1654, 2004 
Donin 1623 


E 

Efrajim 1629 
Egidija 1957 

Egidije 21, 23, 260, 263, 467, 509, 
510,518,541,559, 594,925, 
1034, 1066, 1080, 1134, 1173, 
1190, 1220, 1261, 1268, 1280, 
1281, 1347, 1357, 1363, 1367, 
1409, 1413, 1424, 1459-61, 
1468, 1475, 1508, 1511, 1517, 
1518, 1912 

Egidije iz Asiza 226, 1454, 1535 
Egidije iz Lombardije 1609 
Egidije iz Peruđe 1035, 1458, 1628 
Elekt 800, 815 
Eleuterije 671, 1120 
Elizabeta, portugalska kraljica, sv. 
2006 

Elizabeta, sv. 693, 1607, 1762 
Elizabeta Ugarska 16, 815, 1627, 
1893, 2006 

Elizej 931, 935, 973, 1045, 1625, 
1029, 1644 

Emanuel iz Verone 1609 
Ermentruda iz Brugesa 36,37, 
1695, 1709, 1744, 1752 
Emest 1612 

Esser, Kajetan 18, 19, 28-30, 43, 
44, 71, 82, 120, 122, 126, 135, 
138, 146, 157,209,210,212 
Eubel, Conrado 1681 
Eufemija 1047, 1048 
Eufrazija 1757 
Eufrosin 450 
Eva 484, 1331 

Ezav 1250, 1261, 1629, 1630 
Ezekija 1250 

Ezekijel 604,747,914, 1134 
Ezzelin 1626 


F 

Faley, Roland 2012 

Fallerone 1410 

Favarone iz Asiza 1759,1763, 

1765, 1802, 1809, 1810, 1813 
-15, 1884, 1939 
Federico Visconti 1592 
Felder, H. 367 
Felicita 1957, 1958 
Feniks 500 

Filip 197,261,467,541,1034, 
1341, 1445, 1446, 1530, 1531, 
1570, 1601, 1602, 1787, 1803, 
1812, 1849 

Filip Dugi 261, 1357, 1468, 1887 
Filip iz Atrija (Filip Dugi) 1798, 1911 
Filip iz Cauca 1338 
Filip IV Lijepi 1325, 1337, 1338 
Filip V 1337 

Filipa Leonarda Gisleriova 1763, 
1764, 1782-84, 1788-95 
Filipa Mareri 1893 
Finaly 1749, 1757 
Flood, David 28, 150, 183 
Fortini, Arnaldo 27, 1759, 1794, 
1955 

Francin — > Franjo Asiški 
Franciska 850 

Franciska Capitanea od Col de 
Mezza 1763, 1794, 1900, 1957 
Frangipane Graziano 827 
Franjo Asiški — » pojmovno kazalo 
Franjo iz Leneta 1300 
Franjo iz Sancia 1340, 1341 
Friedrich I. Barbarossa 1322 
Friedrich II. 712, 774, 1582, 1623, 
1625, 1692, 1696, 1761, 1773, 
1902, 1913 

Frugoni, Chiara 29, 1894 


G 

Gabrijel 138, 176 
Gafar 831 

Galleti, Gustav 1757 

Gamboso, V 341 
Garyn iz Sedenefelda 789 
Gasdia 1789 

Gaufredo 1338, 1340, 1341 
Gaufredo iz Cornona 1338 
Gedeon 653,715,894,972 
Gentil 514, 543 
Geraldin iz Raguse 833,1003 
Gerard, brat, ministar u Rietiu 633, 
1194 

Gerard, gradonačelnik Parme 1631 
Gerard Cicarello 1325, 1326 
Gerard iz Borgo San Donnina 229 
Gerard iz Correggia (Gerard iz Mo- 
dene) 1631, 1637, 1647, 1648 
Gerardin Segalello 1630 
German 1298 
Gemot iz Wormsa 1610 
Giacobello 1860 
Giacomino iz Peruđe 1858 
Giacomo 1862 
Giacomo iz Tresantia 1105 
Gilbert 1631 
Gineldo 813, 858 
Girardo 1016 
Girater iz Barame 1052 
Girolamo d’Ascoli — > Nikola IV 
Glassberger, Nikola 365, 368, 

1595, 1691 

Godet, Jean-Frangois 7,18,28, 

37, 1939 

Goerres, Joseph von 25 
Goetz, Walter 17 
Gonsalvo — > Antun, brat 
Gospa — > Blažena Djevica Marija 
Gotfrid 1620 

Grau, Engelbert 30, 63, 1732 

Gregorija 1957 

Grgur iz Bosellisa 687 

Grgur iz Cezareje 1298 

Grgur iz Napulja 1600 

Grgur Nazijanski 1255, 1269,1279 

Grgur Turonski 297 


Grgur Veliki 113, 439, 1579, 1698, 
1699, 1961 

Grgur IX. (Hugolin) 19, 20, 40, 71, 
152, 205, 223-226, 243-247, 
258, 259,316-320, 337, 
341-346, 353, 360, 402, 403, 
438, 441, 492, 504, 509, 532, 
533, 555, 556, 578, 598, 633, 
365, 687, 726, 732, 807, 833, 
845, 846, 944, 986, 993, 997, 
1003, 1011, 1033, 1035, 1123, 
1134, 1155-61, 1269, 1272, 
1279, 1569, 1575, 1581, 1582, 
1595, 1624, 1627, 1630, 1631, 
1635-37, 1654, 1655, 1666-70, 
1688, 1689, 1693, 1669, 1700, 
1701-06, 1712, 1716, 1724, 
1840, 1874, 1895, 1896, 1905, 
1912, 1934, 1939-49, 1964, 
1970 

Grgur X. 1301 
Grossatesta, Robert 223 
Grundman, Herbert 1674 
Gualfreduccio iz Citta della Pieve 
393 

Gualtieri Cacciaguerra iz Spella 
1787, 1896 

Guglielmo iz Nottinghama 687 
Guidalotto 813, 847, 1011, 1858, 
1921 

Guidalotto iz San Gimignana 813, 
847, 1011, 1858, 1921 
Guidutia 1921 

Guillaume od Saint-Amoura 408 
Giinther 1611 
Gvalfred 281 

Gvalterije iz Arezza 324, 840 
Gvido Adamov 1623, 1624 
Gvido Asiški 117, 255, 264, 407, 
521,562 

Gvido iz Mirapice 1324, 1328 
Gvido I. 538 

Gvido II. 806, 921, 1797, 1889 


2150 


FRANJEVAČKI IZVORI 


H 

HadrianV 1640 
Hajeton II. 1209 
HamanAgađanin 1329 
Hananija 494 
Hardick, Lothar 43 
Hartmuth, Andrija 1607,1608 
Hase, Karlo von 25, 26 
Haymon Englez 1046, 1619, 1620 
Helena Enselmini iz Padove 1893 
Helija 1958 
Henoh 176, 994 

Henrik, sin cara Friedricha II. 1696 
Henrik, župnik crkve sv. Bartolo- 
meja 1611 

Henrik Avranški 14,20,27,224, 
437-439, 1819 
Henrik iz Hildesheima, 1610 
Henrik iz Kolna 1610 
Henrik iz Piše 851,1627 
Henrik iz Švapske 1605 
Henrik iz Tossa 1609 
Henrik iz Wiirzburga 1610 
Henrik III. 1696 
Henry Burfordski 1819 
Hermann 1611 
Hermann iz Weissenseea 1610 
Herminija 1611 
Herod 425, 461, 1291 
Het 1629, 1630 
Hilarije 1279 
Hiron 500 

Honorije IH. 33, 67, 70, 121, 124, 
145, 150, 160, 190,217,223, 
285, 286,301,302,317,345, 
366, 367, 395, 398, 402, 490, 
531,574-576,629,669,706, 
766,910, 935,936, 1188, 1246, 
1332, 1580-84, 1589, 1601, 
1608, 1629, 1630, 1653-59, 
1665, 1694 
Honorije IV 1964 
Horacije 439 


Hortulana 1517, 1765, 1780, 1783, 
1789, 1872, 1884, 1885, 1892, 
1909 

Hugo, brat 1280 
Hugo Capoldi iz Piacenze 1640, 
1649 

Hugo iz Bariolea 1644 
Hugo iz Dignea (Hugo iz Mont- 
peliera) 1644 
Hugo iz Provanse 1624 
Hugolin Boniscambi iz Monte- 
giorgia 24, 212, 1465 
Hugolin grofova Segni 
(Grgur IX.) 1711, 1731 
Hugolin od Monte S. Maria 24, 
1376, 1442 

Hugolin Ostijski (Grgur IX.) 16, 
19,37, 119, 119, 120, 152,209, 
217,226,245,285-287 301, 
302,398,510,511,530, 573, 
669, 676, 706, 724, 726, 732, 
769, 944, 1096, 1114, 1255, 
1223, 1654, 1688, 1711, 1716, 
1717, 1720, 1721, 1723, 1729, 
1766, 1893, 1896, 1905, 1934, 
1935, 1936, 1945 
Hugolino Petra Girardonea 1759, 
1810, 1811 
Hu milis 1439, 1533 


I 

Iannello Benvenuta Lukeškoga 
1810 

Ilija, brat 44, 151, 237, 284, 294, 
307, 397, 399, 438, 497-501, 
597,658,708, 774, 1072, 1109, 
1202, 1232, 1245, 1255-63, 
1333, 1362-66, 1419, 1452, 
1453, 1474-77, 1515, 1521, 
1522, 1582, 1599-1604, 1618 
-37, 1647, 1693, 1949 

Ilija, prorok 236, 884, 909, 1045, 
1248 

Ilija Kortonski 21, 1701 

Iluminat, brat 709, 964, 984, 1560, 
1624 

Iluminat, čudom ozdravljen 857 
Iluminat iz Arce 541 
Iluminata iz Piše 1795,1798,1901, 
1957 

Imperator iz Spella 325 
Inocent IH. 21, 33, 45, 67, 69, 149, 
159, 190, 264-270, 334, 345, 
355, 366, 367, 378, 380, 402, 
510,511,526, 531,537,538, 
566, 569, 574, 660, 702, 878, 
885, 912, 927, 935, 1127, 1214, 
1247, 1625, 1629, 1638, 1653, 
1697, 1703, 1724, 1733, 1740, 
1890, 1895, 1914, 1939-41, 
1916 

Inocent IV 687, 689, 701, 1106, 
1332, 1333, 1584, 1624, 1628, 
1639-41, 1655, 1666, 1675, 
1678, 1681-89, 1692, 1706, 
1711, 1716-18, 1731, 1758, 
1761, 1762, 1779, 1781, 1785, 
1852, 1869, 1880, 1882, 1913 
-15, 1596 
Irci 1221 
Iriarte, Lazaro 28 
Isus Krist — > Kazalo pojmova 
Ivan, bilježnik Apostolske stolice 
225, 1033, 1034 

Ivan, brat 509-511, 519, 541, 790, 
791, 1035, 1268, 1272-74, 
1277-87, 1434-39, 1444, 1532 
-35, 1539, 1641 
Ivan, car Konstantinopola 317, 
1048, 1054 

Ivan, evanđelist 176, 197, 804, 913, 
1389, 1454, 1529 
Ivan, kardinal (Ivan od Svetog 
Pavla) 530,912 
Ivan, kralj jeruzalemski 317 
Ivan Cassiano 17 
Ivan Cavrianski 1819 
Ivan Čelanski 1221 


Ivan Damaščanski 1279 
Ivan Dobri 1072 
Ivan Englez 1051, 1609, 1616, 
1617, 1819 

Ivan Frigia Pennates 829 
Ivan Gaetan 1287 
IvanizAsiza 623-625,1796 
Ivan iz Capelle 560, 1419, 1468, 
1515, 1601, 

Ivan iz Ferma (Ivan od La Verne), 
brat 1433, 1442, 1443, 1467, 
1537, 1538, 1540-45, 1572, 
1573 

Ivan iz Firence 273,382,786 
Ivan iz Giuliana 1300 
Ivan iz Greccia 292,393,509-511, 
680, 970, 1084 
Ivan iz lola 583 
Ivan iz Kenta 437, 1819 
Ivan iz Kethena 687 
Ivan iz Kolna 1610, 1616 
Ivan iz La Rochelle 1054,1618 
IvanizMurra 1296,1309,1311, 
1313, 1321 

IvanizPenne 1445-47,1530, 

1598, 1617 

Ivan iz Plana Carpina 1605-10, 
1615, 1619, 1641 
Ivan iz Prima 1300 
Ivan iz San Lazzara 1624 
Ivan iz Šore 854, 1017, 1062 
Ivan iz Spoletske doline 1300 
Ivan Kapelski 1357 
Ivan Klimaks 1210 
Ivan Krstitelj 83, 161, 176, 236, 
556, 688, 693, 909, 937, 1214, 
1389, 1467, 1492, 1629, 1971 
Ivan Lateranski 568, 1763 
Ivan od La Verne — > Ivan iz Ferma, 
brat 

Ivan od Petra Bernardonea 47 
Ivan od Pohvala 1034,1147,1635 

Ivan od Svetog Pavla 264, 472, 473, 
525, 530, 566, 573, 912, 927, 
1223 

IvanOUisov 1624 
IvanParenti 194,407, 1261, 1263, 
1615-18, 1633, 1663, 1912 
Ivan Parmski 194, 228, 229, 

407-409, 687, 811, 1267, 1271, 
1282, 1309, 1324, 1455-56, 
1536, 1583, 1620-24, 1628, 
1637, 1640-44 

Ivan Pavao II. 42, 46, 1691, 2026, 
2044, 2045 

Ivan Peckhamski 1819 
Ivan Peruđinski 21,25,226 
Ivan Venturin iz Asiza 1759,1815, 
1886 

Ivan Zlatousti 1295 
Ivan XXII. 1210,2026,2028 
Ivana 1958 

Izaija 113,292,514, 1357, 1438, 
1632 

Izak 419, 1226, 1239, 1250, 1261 
Izidor 1065, 1067 
Izrael 91, 103, 106, 108, 296, 306, 
358, 423, 886, 1162, 1230, 1239, 
1244, 1250, 1261, 1269, 1632 


J 

Jair 344 

Jakob iz Asiza 308, 855, 1014 
Jakob iz Isea 852, 1017, 1627 
Jakob iz Rietia 843, 1009 
Jakoba 125, 216-220, 1957 
Jakoba Beccuti 1757 
Jakoba iz Settesolija 590-593, 730, 
812, 827, 828, 957, 1056, 1075 
-79, 1194, 1195, 1387-89, 

1458, 1566-69 
Jakobelo 1923, 1924 
Jakobina 1957 
J akobino iz Peruđe 1921 
Jakov, apostol 83, 109, 172, 2006 


Jakov, brat 1035, 1267, 1376, 1525, 
1536, 1537 

Jakov, brat, kustos Elzasa 1609, 
1610, 1613 

Jakov, patrijarh 306, 307, 336, 399, 
1366, 1477 

Jakov, sin Abrahamov 419, 1250, 
1261, 1629, 1655 
Jakov, sv. 109, 412, 1437, 1475 
Jakov Francov 1925 
Jakov iz Cahorsa 1337 
Jakov iz Falerona 1422,1436-39, 
1516, 1541, 1542 
Jakov iz Isea — > Jakob iz Isea 
JakovizMasse 1280,1281,1376, 
1385, 1440, 1454, 1455, 1461, 
1491, 1525, 1535 
Jakov iz Monte 1310,1313 
Jakov iz Osima 1280 
Jakov iz Pavije 1643 
Jakov iz Poggibonsia 865, 1058 
Jakov iz Todia 1307 
Jakov iz Trevia 1763,1809,1815 
Jakov iz Trevisa 1609 
J akov od Varazzea 115 
Jakov Priprosti 1093,1149 
Jakov Vitrijski 32, 39, 69, 150, 161, 
164, 796, 1580, 1581, 1504, 
1588, 1653, 1687, 1711, 1713, 
1813 

Jakov Vorađinski 27 
J an Kapistran Vyskočil 1692 
Janja Asiška 38, 1797, 1949, 1950 
Janja Češka 1582, 1691-1708, 

1723, 1735, 1739, 1741, 1744, 
1765, 1767, 1789, 1903, 1920 
Janja Oportula Bernarda Asiškog 
1763, 1797 

Janja Praška 36-38,218, 1619, 
1688, 1892, 1940 
Jeremija 1630, 1635, 1646 
Jeronim, brat 928, 1017, 1288, 1289 
Jeronim, sv. 136, 1279, 1580, 1700 
Jeronim, vitez 992 

J eronim iz Ascolia 1016 
Jiftah 1688 

Jišmael 1226, 1239, 1249 
Joakim iz Fiore 1279-86, 1290, 
1629-32, 1644-49 
Job 439, 458, 652, 903, 989 
Jordan 71, 1609-20 
Jona 1426, 1524 
Jordan Janski 32, 33, 162, 200, 
235,243,302,365, 1581, 1582, 
1594-97, 1604-20, 1653 
Jordan Saksonac 407 
Josip, brat 1607 
Josip iz Trevisa, brat 1605 
Jošija 1250 
Jošua 1629 

Juda 111, 145, 1295, 1615 
Julijan 1033, 1615 
Julijan Špajerski 20, 27, 224, 225, 
339, 341-344, 363, 365-367, 
537, 812, 910, 986, 1980 
Julijana iz Calvia 848, 1013 
Juniper 1035, 1174, 1281, 1454, 
1535, 1854, 1883, 1917 
Juraj 1857 
Juranić, Antun 2030 
Justin 746 


K 

Kain 1230 
Kaleb 1629 
Kantor 1587 
Karlo 663, 1112 
Karlo H. 1314,1323 
Katarina 1739, 1903 
Kiklop 361 

Klara Asiška — > Kazalo pojmova 
Klement, papa 1272, 1309, 1328, 
1334, 1681 

Klement, prvosvećenik 1324 
Klement IV 1716,1964 
Klement V 583, 1327 
Klement VI. 1716 
Klement XII. 2030 


Konrad iz Braunschweiga 1620, 
1621 

Konrad iz Offide 1161,1307-13, 
1427-34, 1526-30, 1609 
Konrad iz Speyera 1599,1600 
Konrad iz Spoleta 1397 
Konrad iz Svapske 1610 
Konrad iz Wormsa 1615,1619 
Konrad iz Wiirzburga 1610 
Konrad Nijemac 1605 
Konsolata 1957 
Konstanca Ugarska 2154 
Konstantin 1607 
Konstantin Medici iz Orvieta 702 
Koser, Konstantin 2012 
Krescencije 1267, 1620 
Krescencije iz Ankonske marke 
1263, 1627, 1628 
Krescencije iz Iesia 21, 194,226, 
227,230,331,407, 537, 539, 
541, 584, 687, 688, 692, 909, 
1663 

Krist — » Isus Krist — » Kazalo poj- 
mova 

Kristijana (Kristina) Bernarda od 
Suppa 1763, 1777, 1783, 1785, 
1804, 1806, 1813, 1957 
Kristijana (Kristina) gospodina 
Kristijana od Parisse 1763, 
1783, 1785, 1786, 1788, 1790, 
1804, 1910 

Kristofor iz Romagne 1030, 1035 
Kunigunda Ugarska 1893 


L 

Lamek 1261 
Landolfo 1574, 1575 
Langeli, A. Bartoli 15, 19, 1733, 
1734 

Laurencija 1348 
Lazar 344, 1335 
Lazzeri, Zefferino 38, 39, 1032, 
1749, 1757, 1758, 1793, 1809, 
1907 

Le Goff, Jacques 29 
Lea 1958 

Lehmann, Leonardo 63 
Lemmens, Leonard 17, 32, 

1065-67 

Leon, brat, biskup crkve u Milanu 
1999 

Leon, brat, drug sv. Franje 15, 16, 
21-24, 66, 80-87, 114, 115, 125, 
131, 151,210,215,226, 227, 
331,540,541,584-589,597, 
599, 687, 1034, 1035, 1043, 
1065, 1069, 1075, 1105, 1109, 
1134, 1156, 1161, 1173, 1203, 
1213, 1220, 1235, 1236, 1244 
-47, 1268, 1285, 1324, 1326, 
1368-75, 1412, 1416, 1419-21, 
1449, 1450, 1465, 1479-82, 
1510, 1514, 1519, 1546, 1548, 
1552-66, 1626, 1629, 1733, 
1734, 1745, 1763, 1917 
Leon od Svetog križa 676, 681, 

756, 947, 1083 

Leon X, 42,2026-30,2036,2038, 
2043 

Leon Xffl. 42, 1978, 1997, 1999, 
2011,2013,2017,2025 
Leonard, arhiđakon iz Spoleta 
1763, 1840, 1815, 1908 
Leonard, brat, kustos Saksonije 
1616, 1617 

Leonard Asiški 87,210,215,709, 
973, 1286 
Leonarda 1957 

Leonardo Gisleriov 1736, 1774 
Leta 452 

Liberat 1302, 1305, 1307, 1310, 
1312-16, 1319, 1321, 1337 
Little, Anđrew George 230, 1066, 
1105 

Lorenzo Fonzov 27 
Lot 428 

Lovro 68, 796, 1436, 1443, 1543, 
1834, 1855, 1918 


Lucid Anđeo 1 174, 1526 
Lucido 1267, 1281, 1438, 1454, 
1535, 1541 
Lucido Stariji 1431 
Lucifer — » Sotona 
LucijaizRima 1763,1793,1828, 
1834, 1958 
Ludolf 1610 
Ludovik 1273 
Luj Francuski 1424, 1645 
Luj IX. 365 

Luka, evanđelist 19, 113, 909, 1643, 
1713 


LJ 

Ljudevit VIIL 3 15 

Ljudevit IX. 315, 1517, 1518, 2006 


M 

Macario, Giovanni 1978 
Magdalena 590, 1076, 1194, 1388, 
1435, 1539, 1568, 1758, 1915 
Magdalena — » Marija Magdalena 
Mailleux, George 18, 28 
Majka Božja — > Blažena Djevica 
Marija 

Makabej 239 
Maksim 1279 
Maksim Torinski 1699 
Maleczek , W 1733 
Manaše 1629 
Mancin 324 

Manelli, Amaretto 1465, 1466 
Manelli, Franjo 1465 
Manfred 1267 

Manselli, Raoul 27-29, 230, 244, 
439, 539, 584, 689, 1066 
Mansueta 1957 
Manzoni, Luigi 1466 
Marcije iz Milana 1609 
Margareta, žena Ljudevita IX. 315 
Margareta Kortonska 2006 
Mariani, E. 344 
Mariano Firentinski 1708 

Marija, sestra Marte i Lazara 155, 
196 

Marija iz Gagliana 821, 1021 
Marija Kapitolijska 1035 
Marija Magdalena 1216 
Mario 861, 1019 
Markard Dugi iz Aschaffenburga 
1615 

Markard Mali iz Mainza 1615, 
1619, 1620 

Marko, brat 1763, 1809, 1883 
Marko, brat, kapelan samostana sv. 
Damjana 1809 

Marko, evanđelist 19, 225, 830 
Marko iz Citta della Pieve 857, 
1017 

Marko iz Pleba 327 
Marko iz Montelupona 1209, 1305 
Marko iz Montina 1281,1454, 
1535 

Maron Slavni 1821 
Marta, sestra Marije i Lazara 155, 
196, 497 

Martin, bilježnik 1763 
Martin, čudom ozdravljen 869, 
1022 

Martin, kanonik iz Siene 1334 
Martin, sv. 640, 694, 966, 1031, 
1152, 1298, 1324, 1610, 1620, 
1723, 1770, 1971, 2032 
Martin, vitez 688 
Martin iz Bartone 217, 218 
Martin iz Coccorana 1763,1768, 
1776, 1781, 1790 
Martin Tourski 20, 297 
Martin IV 1638, 1964 
Maseo 977, 1220, 1255, 1268, 
1362, 1363, 1376-85, 1414, 
1421, 1431, 1473-75, 1482-91, 
1512, 1515, 1516, 1527, 1548 
Maseo iz Marignana 541, 1482, 
1548 

Massariola 1794, 1957, 1958 


Matej, brat, ministar 1218, 1455, 
1536 

Matej, sveti, evanđelist 19, 38, 162, 
1638 

Matej iz Castiglionea 1570,1571 
Matej iz Monte Rubiana 1267, 

1438, 1447, 1532, 1533, 1541 
Matej iz Narnia 1600 
Matej iz Todia 324 
Matej iz Tolentina 850 
Matej iz Vicalvia 870, 1007 
Matej Pariš 438 
Mateja 850 
Matilda 1255, 1260 
Mattioloiz Spoleta 1773, 1845, 
1909 

Matura, Thaddee 19, 37, 73, 1718 
Mauricije, sveti 1613 
Maurilije 1298 

Meersseman, G, G. 1946, 1978 
Megera 450 
Melchiorri, Stanislav 25 
Melek el-Kamel 278, 964 
Melissano iz Macra 1695 
Menesto, Enrico 72 
Merlo, Građo G. 29 
Mesija — » Isus Krist 
Miccoli, Giovanni 29, 209, 210 
Michelet, Jules 25 
Mihael, maestro 1587 
Mihael, sv., arkanđeo 92, 98, 115, 
171, 176,323,671,794, 795, 
962, 983, 984, 1431, 1526, 1527, 
1746, 1885 
Minerva 441 

Miramolin 964, 1654, 1665, 1666 
Mišael 494 

Mojsije 236,238,306,953,1231, 
1245, 1252, 1262, 1278, 1375, 
1468, 1557, 1629, 1820, 1838, 
1847 

Monaldo, brat 273, 383, 816, 934, 
987, 1045, 1307 

Monaldo, stric sv. Klare 1884, 1904 

Mordokaj 1329 

Morik Mali 519, 560, 795, 886, 933 
Moustier, Artur da 226 
Mohamed-ben-Nasser 277, 964 
Muhamed 483, 965, 1590 
Miiller, Karl 25 


N 

Nabukodonozor 1398 
Nikola, brat 1035, 1308, 1586 
Nikola iz Calvia 1915 
Nikola iz Ceccana 1017 
Nikola iz Ceprana 837, 1007 
Nikola iz Foligna 321,864, 1058 
Nikola iz Montefeltra 1628 
Nikola iz Rajne 1595,1612,1613, 
1614 

Nikola m. 1320, 1333, 1576 
Nikola IV (Girolamo d' Ascoli) 41, 
42, 583, 928, 1287, 1288, 1964 
-69, 1978-80, 1985, 2000, 
2009, 2017,2031,2032 
Nikola V 1758,2028 
Nimmo, Duncan 29 
Noa 1249, 1385, 1491, 1820 


O 

Oddone iz Acquasparte 1915 
Odisej 461 
Odo Rigaldi 1055 
Offreduccio Bernardinov 1810, 
1815, 1884 
Oktavijan 318, 1016 
Oktavijan Cezar August — > August 
Cezar Oktavijan 
Olgati, F. 85 
Oliger, Remy 18, 1209 
Oliver 663, 1112 
Omaechevarria, Ignacio 1692 
Onofrije 1316 

Oportulo Aleksandrov 1763,1800 
Oportulo Bernarda Asiškoga 39, 
117, 1797, 1955, 1957 


Orlando iz Chiusia 298, 982, 1371, 
1372, 1547, 1551 
Orsini, Napokon 1308, 1339 
Ortolana — > Hortulana 
Ortroy, Frangois van 26,231, 
365-368,811, 1065 
Otokar III. 52 
Oton, brat 1616 
Oton, mučenik 1788 
Oton, vitez 1016 
Oton IV, imperator, car 270, 380, 
1038 

Ottaviano 504 
Ottobono — > Hadrian V 
Ovidije 439 
Ozanam, Frederic 25 


P 

Paccioco, Roberto 29 
Pacifik 627, 628, 643, 670, 737, 
749, 764, 816, 887, 934, 987, 
1094-96, 1150-55, 1184, 1252, 
1439, 1533 

Pacifika Guelfucciova 1763-65, 
1771, 1889, 1958 
Palmerije 1604-90 
Paolazzi, Carlo 7, 13, 44 
Paoli, Emore 1733, 1939 
Pashazij 1828 
Pasitej 450 
Pasztor, Edith 29, 584 
Patecchi 1625 
Patricija 1958 
Patton, Francesco 7 
Pavao, brat 288, 1306 
Pavao, sv., apostol 117, 161, 163, 
244, 245, 260, 461, 695, 947, 
1216, 1381, 1407, 1459, 1506, 
1646, 1705, 1794 
Pavao VI. 42,2008,2011 
Pazzelli, Raffaele 28, 120, 135, 
2029 

Pegaz 465 

Pelegrin 1410, 1411, 1509, 1605 

Pelegrin Falleroneov 1410,1411 
Pelegrin Markij ski 1081 
Pellavicino 1648 
Pennacchi, Francesco 40 
Perfekto 842, 1008 
Petar, apostol, sv. 164, 461, 472, 
696, 919, 928, 976, 1039, 1286, 
1324, 1339, 1381, 1820 
Petar, brat 281,282,516,517, 

557, 558, 627, 640, 652, 741, 
1034-36, 1093, 1135, 1149, 
1151, 1289, 1292, 1300, 1309, 
1431, 1423, 1453, 1454, 1529, 
1530, 1601 
Petar, mučenik 1788 
Petar Bemardone 213,276,478, 
539, 552, 553, 699, 921, 942, 
1361, 1414-16, 1472, 1512-14 
Petar Damjanov iz Asiza 515, 1699, 
1759, 1811, 1814 
Petar Grelatano 1062 
Petar Ivan Olivije 1105, 1288-90, 
1295, 1309, 1321, 1324, 1328, 
1336, 1338, 1344 
Petar iz Camerina 1605 
Petar iz Castella d'Alife 845, 1011 
Petar iz Eisenacha, brat 1612 
Petar iz Foligna 323, 861, 1018 
Petar iz Fossombronea 1209,1210 
Petar iz Macerate 1209,1210, 
1302-07, 1355 

Petar iz Montecchia 1307,1431 
Petar iz Monticella 1453,1527—30, 
1526, 1527 

Petar iz Morronea 1307, 1290, 

1339 

Petar iz Narnia 282, 391, 866 
Petar iz Nubilisa 1286 
Petar Katanski 69, 260, 592, 605, 
626, 640, 652, 708, 709, 729, 
741,767, 771,786, 1078, 1135, 
1149, 1115, 1565, 1600, 1601 
Petar Lombardijski 1279, 1286 


Petar Moncanella 841 
Petar Roman iz Monte Gargana 
856 

Petar sa Sicilije 854 
Petar Sicilijanac 1017 
Petar Stacia 1237, 1265 
Petriolo iz Bettone 1861,1925 
Pilat 94, 425 

Pio XI. 42, 1619, 1978,2013,2026, 
2030, 2036, 2037, 2047 
Pio XII. 1907,2009 
Piron 1269 
Platon 1269 

Plenerija iz Bevagne 1926 
Poncije iz Botugata 1300, 1304, 
1345 

Potesta, G. L. 1211 
Pozzi, Giovanni 73, 1692, 1694 
Prakseda iz Rima 867, 1019, 1958 
Pseudo-Makarije 1210 
Pulignani Faloci Michaele 26, 23 1 


Q 

Quaglia, Armando 366, 367 


R 

Raban 1279 
Rafael, arkanđeo 176 
RafaelNatali 1273 
Rahela 1699, 1700 
Raidolfo 1325 
Rajmund, brat 1036 
Rajmund Berengari V 3 15 
Rajmund Gaufridi 1209, 1305, 
1321, 1324, 1328, 1345 
Rajnald, brat 1854, 1896, 1916 
Rajnald iz Jenne (Rajnald grofova 
Segni, Aleksandar IV) 1656, 
1706, 1713, 1716, 1731, 1716, 
1735, 1749, 1773, 1849, 1914, 
1928 

Rajner 1586, 1602 
Rajnerije, brat 505, 671 

Rajnerije Bernardov iz Asiza 1759, 
1811, 1813 

Rajnerije Capocci iz Viterba 20, 
318, 356,361,766, 986, 1232, 
1602 

Reginaldo 1019 
Rejnald iz Spoleta 1640 
Remondo iz Auriola 1300 
Renan, Emest 26 
Riccomagno 1058 
Ricerije, brat 274, 383, 477, 659, 
660,717, 1255, 1410, 1411, 
1412 

Ricerije iz Marke 1110 
Ricerije od Muda 1410 
Rikardo 1279, 1296 
Rinieri — > Ricerije, brat 
Robert, brat 855, 1014 
Robert, grof 1758 
Rudolf, biskup 1047 
Rudolf, građanin 834 
Rudolf, laik 1607 
Rudolf iz Rima 1004 
Rudolf Pio iz Carpia 2030 
Rusticije 1324 
Rogata 860, 1018 
Rogerije 817, 1000 
Rokker 1609 
Roland 663, 1112 
Rosenthal 342, 343, 1354 
Ruđer, brat 1034, 1035, 

1174 

Ruđer, laik 1607 
Ruđer, svećenik 902 
Ruđer Nijemac, brat laik 1609 
Rufin, brat 21, 22, 226, 227, 299, 
331,397,540,541,584, 687, 
797, 798, 817, 1034, 1035, 
1174, 1357, 1413-19, 1468, 
1511-15, 1566 
Rufin, sv, 1415,1513,1515 
Russel, J. Cox 439 
Rywalski, Paškal 2012 


S 

Sabatelli, Giacomo 157 
Sabatier, Paul 17, 26, 27, 120, 135, 
152,231,730, 1065-67, 1105, 
1354, 1355 
Sabatin 519,560 
Safira 1275 
Saladin 1332 

Salimbene Adamov Parmski 32,33, 
1582, 1622-24, 1628, 1631 
Salomeja Krakovska 1893 
Salomon 206, 499, 1218, 1537, 
1590, 1713, 1794 
Salvo, brat 1252 
Samson 540, 579, 1655, 1668 
Samuel 1244, 1634, 1820 
Sangvinea 865 
Schmucki, Octavian 29 
Serafin 877, 1248 
Servodio iz Urbina 1431,1527 
Seton, Walter 1431, 1527, 1691, 
1692 

Sibilija 322, 858 
Siboton 1606 
Sigfrid 1620 
Siksto IV 2029 

Silvestar, gospodin 1359, 1470 
Silvestar, svećenik 517, 558, 887, 
925, 1096 

Silvestar iz Arezza, brat 226,509, 
511,558, 669, 750, 751, 816, 
909, 946, 977, 987, 1357, 1384, 
1468, 1490 

Simon od Battifollea 1572 
Sirah 1624, 1640, 1644, 1647 
Soldaner 1034, 1035 
Sotona 74, 83, 93, 174, 182, 756, 
1258, 1282, 1292, 1326, 1331, 
1332, 1349, 1455, 1536, 1669 
Spoelberch, Vilim 235 
Standardo 1308 
Stanislao da Campagnola 1032 
Stella 1958 

Stjepan, brat 1036, 1690, 1772, 
1776, 1909 

Stjepan, sv. 1258, 1445, 1834, 1845 
Stjepan iz Časa Nuova 986 
Strocone, Agostin 1915 
Suplicije Sever 20 
Suyskens 225, 509 


Š 

Šamgar 1667 
Šaul 1244, 1250 
Šet 1261 

Šimun, apostol, sv. 346, 1432, 
1528, 1615 

Šimun, brat 1035, 1345, 1440, 
1441, 1525, 1226, 1609, 1615 
Šimun, ministar 1615, 1616 
Šimun Asiški 1267, 1440 
Šimun Englez 1613, 1615 
Šimun iz Collazzonea 1762 
Šimun od grofice Matilde 1255, 
1260, 1605 

Šimun Toskanac 1605 


T 

Taccolo 1789 
Tadej 1313, 1314 

Tancredi, Anđeo — » Anđeo Tancredi 
iz Rietia 

Tebald Saracen 628 
Teofil iz Aleksandrije 1295 
Thode, Henry 25 
Tisifona 450 
Titmar 1609 
Tobija 1417 
Toma, apostol 1569 
TomaAkvinski 1586 
Toma Čelanski 14, 15, 19, 20-25, 
45, 83, 84, 188, 224, 225-236, 
243-246, 259, 266,307,315, 
331,332,365-367,407, 408, 
438, 509-511, 537-539, 584, 
585,606, 688, 689, 774,811 
-813, 877, 878, 909-912, 992, 


1067, 1105-07, 1125, 1213, 
1237, 1594, 1595, 1605, 1608, 
1609, 1616, 1627, 1879 
Toma Eklestonski 15, 32, 33, 46, 
223, 341, 687, 797, 1549, 1653 
Toma iz Averse 1314 
Toma iz Capue 20, 348, 353, 358, 
360, 986, 1627 

Toma iz Castel d' Emilia 1304 
TomaizPofia 834, 1004 
Toma iz Sole 1312 
Toma iz Tolentina 1209, 1302-05, 
1310 

Toma iz Trevia 1307 
Toma Splićanin 32, 1580, 1592, 
1593 

Tonetti, O. 342 
Tramondo 1302, 1303 
Transumundo Anibaldi 870 


U 

Ubertina iz Poggibonsia 84 1 
Ubertino iz Rivarola 1023 
Ubertino Kasalski 230, 408, 584, 
1105, 1324-28, 1333-38, 1345, 
1346 

Ubertino Robaconti Mandellov 
1648 

Urban IV 32, 1964 


V 

Valentino iz Spella 1859, 1923 
Vanna od Col de Mezza 1794 
Vatac 1642 
Vauchez, Andre 29 
Verekund 752 
Vergilije 439 
Vertera 1958 

Vilim, brat 1035, 1049, 1053 

Vilim Girardi 1341 

Vilim iz Pietra 1342 

Vilim iz S. Amanzia 1337, 1340-42 

Vilim od Bucea 1624 

Vilim od Saint-Amoura 812 

VilimRimljanin 1016 
Villa 327, 859, 1061 
Vjenceslavl. 1702 
Vincent 1318 
Vinko 1834 
Viridis 865 

Vital Averški 1778, 1791,1902 
VitalizOstie 1839 
Vito iz Lucce, brat 1627 


W 

Wadding, Luke 17, 24, 37, 38, 209, 
225, 235, 437, 1210, 1695, 1732, 
1744, 1764, 1809, 1934, 1955 
Walfried 488 
Walter 1605 
WiUiam 1609 


Z 

Zudaire, Jaime 2025 


Kazalo imena mjesta 


Priredila 

ANITA KONJICIJA 


A 

Abruzzo 1209 
Acquasparta 1915 
Aheja 1310, 1311 
Akka 1585 

Akvitanija 1029, 1030, 1049 
Albiano 279 

Aleksandrija 735, 1044, 1295, 1903 

Alemanija — > Njemačka 

Alife 845, 1011 

Alle Collone 1003 

Alpe 171,194,215,491,590,669 

Altenburg 1619 

Alverna 298, 720, 959, 974, 982, 
985 

Amiterno 863, 869 
Anagni 855, 1016, 1674, 1869, 
1876, 1879, 1882, 1929, 1966, 
1967 

Ankona 276, 288, 326, 385, 388, 
480, 481, 493, 843, 898, 963 
Ankonska marka 518,559,627, 
659, 736, 749, 949, 1006, 1007, 
1405, 1410, 1411, 1431, 1437, 
1445, 1448, 1509, 1530, 1627, 
1628 

Antrodoco 813, 870, 1022 
Apenini 298, 982 
Apulija 250,251,323,370-372, 
445,511-515,543-548,695, 


729, 817, 832, 857, 871, 902, 
917, 949, 1000, 1022, 1405, 
1586, 1604 
Arce 541 

Arezzo 22, 281, 298, 324, 392, 487, 
658, 669, 750, 840, 845, 851, 
852, 858, 859, 946, 981, 982, 
1010, 1014, 1060, 1072, 1202, 
1377, 1483, 1562, 1563, 1570, 
1626, 1634, 1792, 1978 
Arles 273, 893, 934, 976, 1624 
Arpino 840, 860, 1061 
Aschaffenburg 1615 
Ascoli Piceno 280, 487, 843, 928, 
1009, 1016, 1017, 1978 
Asiz 7, 13, 16, 27, 40, 46, 63, 69, 
81-85, 117, 124, 207, 219, 224, 
226, 243, 244, 248, 251, 252, 
258, 170, 275, 278, 294, 305, 
308,312,317-319,333-343, 
370-375, 380, 384, 399-402, 
437,441,451,458, 466, 478, 
482, 493, 500-504, 511-520, 
525,539, 542-548, 551,556, 
557, 560, 561, 566, 569, 570, 
578, 583, 584, 588, 595-597, 
616, 619, 623, 633, 641, 644, 
654-658, 688, 695, 697-700, 
714, 720, 734,740, 751,762, 
790, 805, 807, 811, 817, 827, 

837, 844, 855, 862, 870, 872, 
880, 886, 887, 905, 910, 912, 
916-933, 942, 952, 977, 
991-994, 1005, 1014-17, 1035, 
1036, 1045, 1057-60, 1072, 
1074, 1079-82, 1081, 1082, 
1088, 1091, 1106, 1109, 1114, 
1123, 1126, 1128, 1144-47, 
1151-53, 1161, 1189, 1191-94, 
1204, 1234, 1260, 1358, 1382, 
1383-91, 1414-17, 1440, 1454, 
1458, 1466, 1469, 1488, 1489, 
1493, 1494, 1511-14, 1535, 
1549, 1550, 1566-69, 1575, 
1595, 1614, 1617, 1624-34, 
1655, 1705-11, 1716, 1717, 
1731, 1732, 1749, 1751, 1758, 
1563, 1764, 1770, 1773, 1777, 
1778, 1781, 1784, 1787-89, 
1791, 1794-96, 1799-1819, 
1824, 1838, 1839, 1852, 1860, 
1864, 1872, 1882-84, 1889, 
1890-92, 1896, 1898, 1901, 
1902, 1906, 1909, 1913-18, 
1922-26, 1939, 1946, 1955, 
1957, 1962, 1968, 1979, 1980, 
1997,2013,2048 
Asti 343 
Atri 1789,1911 
Augsburg 1030, 1606 
Austrija 1621 
Aversa 1314, 1839, 1902 
Avignon 16, 1210, 1292, 1324 
Azija 1332 


B 

Babilon 695, 964, 1216 
Bagnara ili Bagnaria, grad 

(provincija Peruđa, Italija) 654, 
658, 1123 
Bamberg 1691 
Bari 729, 949 
Barletta 842, 1008 
Baskija 1053 


Bastia 1739 
Bastiola 1803, 1890 
Battifolle 1572 
Bavarska 1609 
Bazilikata 1210 
Belgija 17,796,2028 
Benevento 806, 829, 1001 
Betanija 155 
Betel 1669 

Betlehem 292, 293, 393, 394, 970, 
1824 

Bettona 1383, 1489, 1925 
Bevagna 278, 386, 484, 823, 857, 
898, 978, 980, 1385, 1491, 
1862, 1926 
Beziers 1336-39 
Bizant 872, 1014, 1273 
Boiano 1317 

Bologna 6, 15,32,34, 151,218, 
597, 724, 980, 986, 1035, 1109, 
1113, 1236, 1245, 1267, 1364, 
1365, 1410, 1475-77, 1493, 
1509, 1578, 1592, 1593, 1612, 
1629, 1631, 1642, 1913 
Bolzano 1605, 1606 
Borgo San Donnino 229, 1625 
Borgo San Sepolcro 745, 813, 967, 
1099, 1155, 1406, 1504, 1562 
Botugatu 1300, 1304, 1345 
Bovara 627, 1094, 1150 
Brandenburg 1597 
Braunschweig 1610, 1620, 1621 
Brescia 218, 764, 1623 
Brixen 1606 
Bruges 1615, 1709, 1744 
Brunforte 1439, 1441, 1533 
Bruxelles 1695, 1732 


C 

Cahors 1030 
Calvi 848, 1013, 1915 
Cambridge 437, 438 
Camerino 323, 859, 1060, 1287, 
1605 

Campagna 850, 1020 
Campagna Maggiore 850,853, 
1004, 

Campiglia 1957 

Cannara 278, 1385, 1925, 1928 

Capitanata 835 

Capua 20, 337, 348, 353, 358, 360, 
813, 831, 865, 1002, 1059, 1627 
Carceri 1904 
Carigrad 837, 1006 
Castel d'Emilio 1304 
Castel de Brittia 1631 
Castel San Gimignano 813, 838, 
847, 1007, 1011 
Castello d’Alife 846, 1011 
Castello di Pieve 981 
Castiglione 1570 
Castro 856, 1015 
Catania 1007 
Ceccano 853, 1017 
Celano 602, 739, 813, 830, 835, 
895,971, 1005, 1130 
Celle di Cortona 305, 399, 603, 
631,654,713,740, 1130, 
1634-37 

Ceprano 837, 1007, 1061 
Cesi di Temi 86, 591, 766, 1077, 
1139 

Chartres 1049 
Chiarino 1209 
Chiascio 1803, 1820, 1927 
Chiusi 298, 982, 1547 
Cilicija 1209 

Cipar 606,773, 1142, 1306 
Cisterna 853, 1017, 1062 
Citta della Pieve 393, 488, 857, 
1017, 1061 

Citta di Castello 35, 284, 392, 489, 
845, 862, 867, 981, 1563, 1628 
Civita Castellana 1615 
Civitavecchia 1965, 1966 
Clairvaux 20, 1945 
Coccorano 322, 1763, 1768, 1776, 
1781 


Col de Mezzo 1763, 1794, 1957 
Collestrada 603, 740, 1131 
Compostela 2006 
Contigliano 671 
Ćori 864, 1024 
Corneto 836, 1005, 1647 
Corona 1273 
Correggio 1631 

Cortona 305,501,774,828, 1793 
Cosenza 813, 839 
Cremona 1617, 1624, 1631, 1648 
Cristofani, Antonio 437 
Crveno more 1230 


Č 

Češka 1616, 1696 


D 

Dalmacija — > Sklavonija 
Damietta 278, 480, 482, 709, 964, 
971, 1580, 1590, 1600, 1903 
Digne 183, 1284, 1644 


E 

Eccleston 223, 687, 1653 
Egipat 276, 359, 602, 730, 906, 
964, 976, 1025, 1041, 1119, 
1229, 1230, 1899 
Eisenach 1611, 1612, 1617 
Elzas 1609, 1610 
Emaus 951, 1629 
Engleska 33,215-218,223,797, 
1046, 1047, 1263, 1306, 1594, 
1627, 1635 

Erfurt 1595, 1610-19 
Eskul 280 

Europa 33-35, 41, 150, 1332, 1353, 
1580, 1692, 1695 


F 

Faenza 1626 
Fallerone 1410 

Fano 321,327,840,865, 1018, 
1913 

Fermo 1433, 1537, 1538, 1541 
Ferrara 1625, 1642, 1648, 1777, 
1806, 1927 
Fiore 1290, 1695 
Firenca 16, 26, 273, 287, 382, 
407,491,521,786, 1096, 1105, 
1377, 1383, 1483, 1489, 1571, 
1645, 1708, 1749, 1757, 1893, 
1916, 1965-69 
Flaminia 1923 
Flandrija 446, 1047, 1709 
Flascone 317 

Foligno 231, 252, 307, 321, 323, 
372,451,479,515,550,584, 
658, 861, 864, 920, 1018, 1058, 
1072, 1202, 1387, 1391, 1494, 
1567, 1861, 1924 
Fondi 773 
Fontanelle 215 

Fonte Colombo 151,630,646,653, 
679, 935,940,953, 1684, 1158, 
1193, 1197, 1244 
Forano 1431, 1432, 1453, 1527 
Forli 126, 170, 1637 
Fossan 343 
Fossombrone 1209 
Francuska 17,25,217,218,235, 
237,273,287,315,491,542, 
668, 669, 720, 796, 849, 887, 
934, 1033, 1096, 1154, 1115, 
1210, 1238, 1273, 1379-81, 
1424, 1486, 1488, 1518, 1585, 
1594, 1598, 1615, 1633, 1657, 
1870, 1934 
Frankonija 1609 
Fratta 1922 
Fresolone 1314, 1315 
Fribourg 1964 


G 

Gaeta 773, 838, 841, 879, 897, 
979, 1006, 1287 
Gagliano 821, 1021 
Galeto 871 
Gargano 905, 1604 


Gaza 1903 

Genova 226, 331, 687, 1581, 1586 
Getsemanij 88 
Goslar 1610 
Gotha 1611, 1612 
Greccio 226, 227, 245, 279, 292, 
328, 331,332,387,393,486, 
509, 542, 633, 635, 636, 680, 
711,718, 725,780, 824,825, 
897, 958, 960, 969, 970, 975, 
1084, 1182, 1284, 1287, 1626, 
1917 

Gubbio 256,283,231-325,335, 
374,391,461,488, 840, 859, 
865, 867, 922, 980, 1017, 1058, 
1060, 1061, 1395, 1498, 1499, 
1862, 1925 


H 

Halberstadt 1596, 1597, 1607, 
1610, 1621 
Hales 1618, 1912 
Halle 1620, 1692 
Hildesheim 1599, 1609, 1610, 
1613, 1619, 1620 
Hoxter 1617 
Hyeres 1644, 1649 


I 

Iesi 21, 194, 226, 227, 230, 231, 
331,407,537,539, 539,584, 
687, 909, 1267, 1663 
Imola 768, 946 
Insula Romana 1803,1890 
Italija 16, 17, 25, 33, 35, 335, 375, 
385,447,486, 531,835, 898, 
933, 1033, 1209, 1210, 1263, 
1301, 1309, 1316, 1325, 1411, 
1583, 1594-1601, 1609, 1630, 
1636, 1646, 1694, 1709, 1749, 
1886, 1893, 1900, 1914, 1935, 
2028, 2029, 2038 
Izrael 106, 250, 263, 292, 770 

j 

Jenna 1656, 1716, 1749, 1928 
Jerihon 418, 1629 
Jeruzalem 418, 725, 987, 1411, 
1694, 1707, 1888, 1902, 1992 
Jordan 906, 1025, 1332 


K 

Kalabrija 1036 

Kampanija 805, 834, 856, 1318, 
1419, 1773, 1902, 1419, 1773 
Katalonija 999 
Kent 437, 1819 
Kerub 419 

Konstantinopol — > Carigrad 
Koln 1607, 1608, 1610, 1615, 1616, 
1709 

Krk 135,2030 


L 

Lago Trasimeno 280,958, 1466 
LaRochelle 1045,1618 
Laterano 1638, 1664, 1763 
Lavagna 1639 

LaVerna 15, 80, 84, 87, 115, 

298, 396, 540, 577, 648, 679, 
894, 899, 901,911,982, 1106, 
1183, 1198, 1213, 1325, 1327, 
1371, 1372, 1375, 1420, 1433, 
1437, 1442, 1443, 1458, 1537, 
1538-52, 1559-63, 1570, 1572, 
1626 

Lazio 1209 
LeCelle 305 
Le Mans 849, 1020 
Lentini 1006 
Lerida 902, 999 
Le Simon 1019 
Liege 796, 1711 
Lijeska biskupija 1585 
Limisianum 631 
Lombardija 287, 669, 724, 899, 
941, 1316, 1365, 1477, 1586, 
1598, 1603, 1609, 1616, 1623, 
1896 


London 16 

Lotaringija 1616 

Louvain 28, 72 

Lucca 632, 1187, 1627, 1645 

Luni 1645 

Lyon 22, 1284, 1291, 1301, 1328, 
1337, 1620, 1624, 1641, 1644, 
1851 


M 

Macerata -» Petar iz Macerate 
(Kazalo imena osoba) 
Machilone 649, 1131 
Madrid 1732,2046 
Mađarska 1616 

Magdeburg 1604, 1610-16, 1619 
Maginolfi 1317 
Mainz 1607-10, 1615, 1620 
Mala Azija 276 
Malausana 1335 

Marche 326, 493, 625, 1110, 1209, 
1240, 1255, 1263, 1277, 1281, 
1302, 1305-07, 1355, 1443, 
1445, 1446, 1453, 1455, 1465, 
1526, 1529-37 
Maremma 1062 

Marignano — ¥ Maseo iz Marignana 
(Kazalo imena osoba) 

Maritima 853, 861, 1017 
Maroko 200, 277, 335, 385, 482, 
815, 826, 964, 1665, 1788, 
1790, 1881 

Marseille 1035, 1342, 1644 
Marsikanska biskupija 739 
Massa 1438, 1541, 1542 
Massa Monte Casale 797,945 
Massa San Pietro 844, 1010 
Massa Trabaria 1240 
Matrei 1606 
Messina 1732-34 
Metz 687, 1616 
Mevania 278, 754 
Milano 1584, 1648, 1691, 1692 
Mirapica 1324, 1328 
Mittenwald 1606 

Modena 1648 
Mogliano 1437-39, 1443 
Moliano 1541-43 
Monta 1310, 1313 
Monte Casale 797, 945, 1406, 

1504, 1562 

Monte delT Olmo 870, 1022 
Monte Galliano 1927 
Monte Gargano 323, 856, 991, 

1015 

Monte Marano 829, 1001 
Monte Rubiano 1267 
Monte Sanvicino 1527 
Monte Sant'Angelo 1308 
Monte Subasio 930, 1087, 1144, 
1513 

Montecasale 1406 
Montecchio 1307, 1431 
Montefalco 1892 
Montefeltro 1371, 1546, 1628 
Montegiorgio (prije: Monte Santa 
Maria) 24,212, 1465, 1376, 
1442 

Monteluce 1733, 1757, 1758 
Montelupone 1209, 1305 
Montenero 321, 865, 1058 
Montepaolo 126, 170 
Monteripido 1997 
Monticello 1489, 1708, 1893, 1916, 
1949 

Montino — » Marko iz Montina 
(Kazalo imena osoba) 

Morrone — > Petar iz Morronea 
(Kazalo imena osoba) 
Miilhausen 1612 
Miinchen 342, 1354 


N 

Napulj 855, 1014, 1315, 1320, 
1600, 1642, 1681, 1683, 1761 
Narbona 23, 229, 343, 687, 909, 
914, 1289, 1326, 1337-40, 1344 
Narni 282, 283, 320-324, 335, 
391,488, 841,856, 861,864, 


866, 980, 1018, 1059, 1923, 
1924 

Nazaret 1229 
Negropont 1313 
Nera 1923 
Nettuno 836 
Nicosia 860, 1060, 1306 
Nil 480 

Nizozemska 16, 17, 2028 
Nocera 654, 734, 831, 952, 1001, 
1900 

Norcia 861, 1018, 1058 
Nordhausen 1611 
Normandija 1615 
Norveška 1616 
Nottingham 687 
Novaglie 85 


NJ 

Njemačka 16, 17, 33, 243, 337, 
574, 833, 1003, 1047, 1238, 
1594-1616, 1640, 1966, 2020, 
2048 


O 

Offida 1427, 1528 
Ognissanti 1105 
Orte 205, 379, 867, 910, 980 
Ortona 842 
Orvieto 702, 1284 
Osimo 288, 289, 388, 1209 
Ostia 500, 726, 864, 1024, 1042, 
1852, 1856 
Oxford 223, 230 


P 

Padova 230, 584, 1032, 1035, 
1260, 1628 
Paf 1306 

Palencia (Španjolska) 871 
Panzo 155, 1708, 1939, 1803, 
1891, 1903 

Parma 824, 863, 979, 1623, 1624, 
1631, 1643, 1646-48 
Parnas 465 

Pavia — > Jakov iz Pavije (Kazalo 
imena osoba) 

Penna San Giovanni 1448 
Pernđa 317,543,583,637,796, 
859, 1066, 1131, 1188, 1367, 
1368, 1424, 1479, 1493, 1584, 
1614, 1628, 1711, 1757, 1758, 
1763, 1765, 1914, 1997 
Peruđinsko jezero — > Lago Trasi- 
meno 

Peschici 838 
Piazza 839, 860 
Piemonte 736, 1023 
Pietramala 871, 1022 
Pieve 281, 393 
Piglio 850, 1020 
Piša 774, 843, 1631, 1633, 1645 
Plano Carpini — » Ivan iz Plana Car- 
pina (Kazalo imena osoba) 

Plebo 327 

Pofi 834, 856, 1004, 1015 
Poggibonsi 841, 859, 965, 1058, 
1060 

Poggio Bustone 762 
Poitiers 1019 
Poljska 17, 1616 
Pomarico 832 
Poppenburg 1610 
Porcijunkula 16, 210, 211, 215, 
245,258, 271,277,375,381, 
511,540,616, 703,724,734, 
746, 781,824, 923,968, 1067, 
1088, 1106, 1145, 1376, 1416, 
1482, 1488, 1500, 1514, 1789, 
1803, 1813, 1893, 2006 
Porzano 1809 
Potenza 817, 818, 902, 1000 
Prag 1691, 1693, 1696, 1700, 1705, 
1706 

Prato 15,153,211,216 
Preggio 631 

Premislav Otokar I. 1696,1702 
Provansa 1289, 1305, 1321-24, 
1333, 1343, 1346, 1624, 1649 


Q 

Quarchi 26, 43 


R 

Ragusa 813, 833, 1003 
Rajna 1616 
Ravenna 1636 
Reading 1617 

Recanati 1209, 1445, 1531, 1634 
Regensburg 1607 
Reggio 1623, 1648 
Rete 813, 839 
Rhona 976 

Rieti 301, 316, 398, 500, 620, 630, 
633, 646, 649, 653, 671, 679, 
712,715,716, 742, 759, 866, 
894, 901, 935, 940, 952, 953, 
972, 980, 985, 1084, 1120, 1122, 
1113, 1158, 1188, 1193, 1194, 
1197, 1392, 1393, 1495, 1496, 
1657, 1665, 1666, 1979, 1991 
Rietinsko jezero 387, 1009 
Rim 149,219,228,247,264,265, 
286, 302,316,378,380,381, 
509, 525, 526, 546, 566, 575, 
590, 610, 676, 681, 696, 703, 
706, 744, 748, 756, 769, 827, 
830, 834, 846, 848, 867, 912, 
947, 957, 1002, 1004, 1012, 
1019, 1035, 1065, 1076, 1083, 
1085, 1156, 1194, 1277, 1327, 
1381, 1388, 1487, 1493, 1523, 
1566, 1568, 1617-21, 1642, 
1644, 1667, 1765, 1812, 2006, 
2007, 2012, 2014, 2035, 2043, 
2047 

Rimini 1425, 1427, 1523, 1524 
Rimska kurija 70, 152, 207, 264, 
301,316,398, 402, 526, 530, 
566, 573, 575, 670, 927, 928, 
1054, 1155, 1219, 1235, 1248, 
1312, 1315, 1435, 1637, 1638, 
1644, 1697, 1720, 1749, 1819, 
1856, 1914, 1919 

Rivotorto 270, 380, 511, 569, 611, 
652, 657, 930, 1071, 1087, 1106, 
1126, 1128, 1134 
Rocca di Brizio 673, 1134 
Romagna 1030, 1371, 1546, 1559 
Romagnola 768 
Rumunjska 1616 


S 

Sabina 868, 1022 
Sacro Convento 84, 583 
Sagunto 871, 1021 
Saksonija 1597, 1607-10, 1613 
-1621 

Salerno 839 
Salona 1308 
Salzburg 1595, 1607 
Sambro 1925 
San Clemente 1016 
San Gemini 245, 283, 392, 488, 
862, 981 

SanGimignano 813,838,847, 

1007 

San Giustino 968 
San Paolo delle Abbadesse 155 
San Quirico 950, 1925 
San Severino 326, 389, 493, 837, 
860, 887, 933, 1006, 1018, 1431, 
1441, 1525 
San Stefano 1530 
Sant' Urbano 388, 896, 940 
SanVerecondo 957 
Sankt Gallen 343 
Santa Chiara Novella 1757, 1758 
Santa Maria dell’Aspro 1210 
Santiago de Compostela 
Compostela 
Sardinija 1723 
Sarteano 724, 755, 937 
Saska 1595 
Sassuolo 1648 
Satriano 734, 952 
Savumiano — > Cannara 
Scoppito 863 
Sefro 1260 


Serignan 1289 
Serrino 1316 
Sessa 337, 1003 
Sicilija 1003, 1019, 1260, 1314, 
1323, 1452, 1453, 1586 
Sidon 1623 

Siena 153,211,215,305,399,501, 
603,604,621,654,710, 740, 
742, 747, 764, 775, 824, 825, 
870, 950, 956-973, 1090, 1116, 
1130, 1143, 1334, 1377, 1379, 
1483, 1484, 1624, 1644 
Sinaj 1903 
Sion 109, 111 
Siponto 838 

Sirija 276-278, 385, 826, 963, 964, 
1209, 1306, 1307, 1594, 1601 
Sirolo 1432, 1528 
Sklavonija 13, 826, 847, 898, 963, 
1012, 1405 
Sodoma 1629 
Soest 1605 

Soffiano 1439, 1448, 1533, 1534 
Šora 840, 854, 859, 860, 1017, 

1018 

Spello 322, 325, 854, 859, 1017, 
1060, 1391, 1494, 1763, 1767, 
1859 

Spever 1595, 1599, 1604-09 
Spoleto 119, 125, 316, 442, 474, 
514,544, 545, 869, 1035, 1391, 
1494, 1609, 1773, 1860, 1923 
Spoletska dolina (Valle Spoletana) 
248, 265, 266, 278, 370, 379, 
386, 442, 542, 616, 627, 670, 
823, 825, 857, 869, 880, 885, 
898, 929, 930, 1035, 1096, 1145, 
1150, 1155, 1300, 1327, 1333, 
1362, 1371, 1381, 1473, 1488, 
1493, 1546, 1595, 1597, 1605, 
1608, 1609, 1647, 1838, 1872, 
1892, 1893, 1900 
Sterzing 1606 
Strasbourg 1607 
Subasio — > Monte Subasio 

Subiaco 1210, 1928 
Sulmona 1021 
Suša 1023 

Sveti Anđeo u Panzu 1700,1739, 
1803, 1891, 1903, 1904 


Š 

Šibenik 1692,2030,2048 
Španjolska 17, 276-178, 385, 784, 
820,826, 871,964, 1021, 1024, 
1044, 1473, 1523, 1594, 1598, 
1599, 1603, 1616, 1665, 2028 
Švapska 1609 
Švicarska 17 


T 

Tarvizinska marka 669 
Teano 1315 
Teba 1014, 1313 
Terra di Lavoro, regija u Italiji — » 
Kampanija 

Temi 86,591,766, 1077, 1139 
Tesalija 1210, 1310, 1312 
Tescio 1803, 1890, 1957 
Thamarit 1007 
Tiber 726, 1859, 1892, 1922 
Tivoli 846, 1013, 1016 
Todi 27, 324, 1035, 1307, 1794, 
1893 

Tolentino — > Matej iz Tolentina, 
Petar iz Tolentina (Kazalo imena 
osoba) 

Toscanella 282, 391, 488, 866, 980 
Toskana 1465 
Toulouse 1036 
Trapani 840 

Trave Bonanti 1431,1527 
Trento 1696 

Trevi 627, 1094, 1150, 1892 
Treviso 1605, 1609 
Treviška marka 899, 941, 1405 
Trident 1605 
Trivento 1314, 1317 
Tuderto 325, 840, 841 


Turingija 1595, 1610-12 

U 

Ugarska 531, 574, 1594-99, 1604 
Umbrija 1240, 1255, 1595, 1704, 
1723, 1778, 2026, 2028 
Uppsala 230, 1066, 1077, 1732 
Urbino 1732 

V 

Valenciennes 235 
Valencija 1021 
Valladolid 850 

Valle Spoletana — » Spoletska dolina 
Vallis Glorie kod Spella 1764, 1767, 
1768, 1893 
Valvert 223 

Vatikan 16, 28, 230, 1678 
Veletri 217, 247, 398, 853, 1716 
Venecija 669, 1312, 1313, 1949, 
1969, 2029 
Veneto 1026 
Venosa 857, 858, 1060 
Verona 85, 724, 1609, 1649 
Versailles 437 

Vicalvi 840, 859, 865, 870, 1007, 
1059, 1060, 1061 
Vieste 1308 
Villanova 1323 
Villasilos 871, 1021 
Viterbo 317, 848, 1013, 1035, 

1284, 1315, 1576, 1658, 1659 
Volterra 16, 120, 134, 135, 865 
Volturno 813, 831, 1002 
Volusiano 713 


W 

Weissensee 1610 
Worcester 178 
Worms 1607-10, 1619 
Wiirzburg 1606-10, 1617 


Z 

Zancato 855, 1016 

Priredili 

DRAGAN NIMAC 
i ANITA KONJICIJA 

Ovdje su tematski obrađeni samo najrelevantniji franjevački pojmovi. 


A 

apostoli, sličnost poslanja braće i 
poslanja apostola 168, 420, 432, 
814, 884, 924, 1039, 1160, 1296, 
1657, 1962, 2021, 2055; zloporaba 
apostolskog imena 1316, 1325-26; 
Franjin način i djelovanje snagom 
apostolskog ovlaštenja 266, 270, 
295, 345, 379, 576, 697, 1034, 
1357, 1962; apostolsko savršentvo 
1274; apostolska putovanja 577; 
apostolski način zajedništva 564. 


B 

Blažena Djevica Marija, Franjin 
pozdrav BI. Dj. Mariji 92; Franjin 
post u čast Djevice 115; BI. Dj. 
Marija - uzor siromašnu životu 
138, 178, 613, 616, 739, 948, 956, 
1731, 1741, 1830,2019; nasta- 
nak Reda po zaslugama Djevice 
924, 1889; Franjino nasljedovanje 
Isusove majke 205, 1724; Franjni 
sljedbenici kao Isusova prebivališta 
poput Njegove majke 133, 141, 


2015; Marijina djevičanska čistoća 
i poniznost u Klarinu životu 1575; 
Franjin pozdrav i iskazivanje ljubavi 
BI. Dj. Mariji 475, 795, 961-962; 
posrednica između Krista i braće 
475; marijanski časoslov 95, 1704, 
2003; BI. Dj. Marija - službenica 
Gospodnja - primjer braći u služe- 
nju 2052; ukazanja braći 870, 1046, 
1448-49, 1460, 1492, 1529, 1534. 

Bog, pohvale Bogu 91, 114, 116-117, 
142, 172, 175-177, 181, 269, 667; 
ljubav prema Bogu 139, 794; što- 
vanje 139, 592, 659; služenje 141, 
142, 174-175, 1164; Duh Gos- 
podnji 201; Franjo - sluga Božji 
587; Franjo stvara zajednicu po 
volji Božjoj 666-667 ; franjevački 
rad i djelovanje u ime Božje 1139; 
razgovor Franje i braće o Bogu 
1381-82. 

boravišta, prva boravišta 270, 271, 
379,381,518, 530,569, 572; 
boravišta u skloništima gubavaca 
547, 591; Franjino inzistiranje na 
boravištima koja dolikuju zavjetu 

siromaštva 600, 621-622, 666, 

678, 723-724, 1077; odnos braće 
prema boravištima 165, 178, 207; 
gradnja i osnivanja boravišta 165, 
178, 196, 207, 270, 271, 379, 381, 
518, 530-531, 559, 561, 569-572, 
574, 591, 615-616, 649, 654, 1362, 
1365, 1372, 1473; bez prava vla- 
sništva, već kao tuđinci i pridošlice 
621; Franjo i samotna mjesta, 296, 
395-396, 548, život u samotištima 
196, 679, 680, 1371-76; Franjina 
osuda krivog poimanja samotišta 
785; zajednički suživot je život 
sinova iste majke 785. 

Božić (Rođenje Gospodinovo), 

Franjin poticaj o Božiću da bogati 
nahranjuju siromašne 1082, 1122, 
1196; Kristovo rođenje i nastanak 
franjevačkog reda 1291; Klarin i 
sestara doživljaj Božića 1422, 1518, 
1705, 1720, 1721, 1780, 1784, 

1791, 1841, 1973; ispovijedanje, 
pričest, blagoslov o Božiću 1721, 
1973, 1984, 2006; molitva časoslova 
o blagdanu Božića 1 13; božićni post 
191, 218, 1660, 1705, 1984, 2032; 
za Franju najsvečaniji Gospodinov 
blagdan 596, 795, 1083, 1196. 

božične jaslice, uprizorenje Isusova 
rođenja 292-293, 393-394, 496, 
596, 796, 969-970, 1626, 1842; 
viđenje jaslica 1784, 1906; ozdrav- 
ljenja snagom uprizorenih jaslica 
497 ; redovničko odijelo - slika 
Isusa siromašnog u jaslicama 1991. 

brat (braća), redovničko zajedniš- 
tvo-bratstvo 63, 64, 67, 69, 77, 

122, 149, 156, 163, 193, 267, 1217, 
1367, 1478, 1653, 1654, 1662, 
1715, 1974, 1975, 1981, 1982, 


2017, 2019, 2021, 2022, 2033, 
2041, 2050, 2053; apostolski način 
zajedništva 564; bolest 167, 179, 
186-187, 189, 193, 614; formacija 
prve braće 1036; ispovijedanje 
grijeha 172, 182, 193, 381, 595; 
odnos među braćom 162, 167-168, 
184, 185, 194, 268-269, 523-524, 

564, 599, 714; kod vrijeđanja 564, 
606; mirenje među braćom 1142; 
odnos prema novcu, materijalnim 
dobrima 165, 178, 186, 188, 189, 
192, 519, 521, 524-525, 557, 562, 

565, 597, 635; odnos prema liturgi- 
ji i liturgijskim predmetima, molitvi 
časoslova 146-147, 161, 191-192, 
196, 663-664; opsluživanje zavjeta 
159, 168, 179, 181, 192, 198, 200, 
565; odnos prema neprijateljima, 
nevjernicima, progoniteljima 169- 
170, 173, 180, 182, 187, 195, 200, 
563; odnos prema euharistiji 142, 
144-146, 172, 197; odnos prema 
radu i znanju 192, 200, 268, 523, 
564, 599; odnos prema potrebnima 
524, 565; odnos prema redovnica- 
ma 195; odijevanje 160, 268, 376, 
520, 561, 602, 704; opominjanje 
173-175, 197-205, 1663-64; prva 
braća 260-262, 277, 376-378, 516, 

519, 556-560, 925-927, 1034-35, 
1358; primanje i ovlasti primanja u 
Red 160, 190-191, 207, 563, 572; 
odricanja od ovozemaljskog svijeta 
i materijalnog 624-625; propovije- 
danja 170-171, 180, 187, 194, 377, 

520, 527; odobrenje propovijeda- 
nja 568; putovanja, poslanja u svijet 
168-169, 179-180, 191-192, 262, 
519, 524, 529, 559, 561, 668-669, 
1486-88, 1598-99, 1604-21; 
poslanja sv. Franje 572, 668, 670; 
Franjino protivljenje prihvaćanju 
službi u Crkvi 610-611. 

C 

Crkva, crkvena podrška i potvrda 
franjevačkog načina života 264, 
287, 525-526, 530-532, 553, 

560, 566, 567, 629, 706, 1123, 
1598, 1630, 1657, 1664-65, 1668; 
odobrenje osnivanja Reda 1638; 
stav prema propovijedanju brače 
170, 568, 1666, 1680-1682; Fra- 
njo - obnovitelj Crkve 116, 223, 
567, 701-702, 883, 929, 1139, 
1226-27, 1536, 1586; franjevački 
život - uzor i blagoslov Crkvi 
592, 1679; crkvena protivljenja 
razvoju Reda 669-670; Franjin 
odnos prema svećenicima, crkve- 
nim osobama i institucijama 206, 
252, 281, 302, 334, 372, 378, 

550, 554, 560, 566, 576, 598, 697, 
700; Franjino obećanje papi, po- 
slušnost i poštovanje 568; odnos 
franjevaca i pokoravanje crkve- 
nim osobama i institucijama 140, 
187, 211, 281, 286-287, 301, 381, 
527, 528, 571, 592, 599, 768, 990, 
1176, 1218, 1253, 1314, 1335, 
1494; franjevci-crkveni dostojan- 
stvenici 944, 1077, 1137; zaštita 
franjevaca od progonitelja 531- 
532, 1166; gradnja i odobrenja 
franjevačkih crkava 1012, 1088, 
1666; crkveno odobrenje čašće- 
nja sv. Franje 1668-70; crkveno 
tumačenje načina obdržavanja 
pravila i zakona 1671-74; crkveno 
tumačenje primanja u Red 1675; 
crkveno tumačenje propovijedanja 
redovnika 1677-78; opominjanje 
franjevaca zbog dušobrižničkog 
rada 1679-81, 1682-83; Franjina 
slika savršenog brata 1173-76; 
redovničko poštivanje i podlož- 
nost svećeniku 140, 181, 187, 


204, 206, 216, 252, 272, 287, 334, 
372, 529, 572, 598-599, 621-622, 
1090, 1141. 


Č 

časoslov (brevijar) , hvale Bogu 

95-96; Časoslov muke Gospodnje: 
za trodnevlje Velikoga tjedna i 
za obične dane u godini 95-105; 
uskrsno vrijeme 105-107; na ne- 
djelje i važnije svetkovine 107-110; 
u vrijeme Došašća 110-112; 
u božično vrijeme 1 13-1 14; mo- 
ljenje i način govorenja časolova 
147, 161, 191-192, 196, 207,562, 
669, 681, 1607, 1660, 1675, 1720, 
1972, 1985, 2003, 2032; Ritmički 
časoslov sv, Franje 345-361; Franjo 
i braća - molitelji časoslova 147, 
562, 572, 615, 618, 681, 744, 958, 
969, 1085, 1115, 1135, 1144, 

1146, 1179-82, 1370, 1422, 1481, 
1493, 1548; Franjo - podučavatelj 
molitve časoslova 1481; zloporaba 
časoslova 1275, 1528; časoslov BI. 
Dj. Marije 2003. 

čistoća, čistoća tijela i duha 888, 914, 
937, 940, 1433, 1494, 1538, 1844; 
evanđeoski redovnički zavjet 159, 
190, 950, 972, 1053, 1121, 1160, 
1166, 1224, 1395, 1607, 2028, 
2039, 2042, 2047; požuda kao 
poticaj nečistoći 168, 179, 895, 

937; preziranje zemaljskih stvari i 
molitva znak su čistoće srca 202, 
272, 885, 889, 1039, 1086, 1180, 
1345; čistoća djevičanstva 257, 

433, 1043, 1565, 1575, 1887; 
Franjino podučavanje o čistoći 27 1 ; 
čistoća srca - sigurnost propovije- 
danja 285, 318, 335; Porcijunkula 
- ogledalo čistoće i svetosti 618, 

1146-47; čuvanje čistoće prostora 
predviđenih za slavlja božanskih 
otajstava 623; čistoća oženjenih 
632; kriza opsluživanja čistoće 665, 
722, 759, 1242, 1265, 1291, 1297; 
djevičanski Red 1893. 


E 

euharistija, pričešćivanje braće i sesta- 
ra 132-133, 139, 142, 172, 2015- 
16, 2048, 2051; slavljenje, čašćenje 
127-129, 144-146, 197-198, 204, 
216, 239, 293, 394, 528, 571, 574, 
607, 788,796,856, 1091, 1167, 
1175, 1289, 1298, 1412, 1510, 
1543, 1544, 1545, 1602, 1608, 
1640, 1641, 1665, 1680, 1682, 
1730, 1973, 1987, 1988, 2007, 
2034; Franjino dijeljenje kruha po 
primjeru Isusa na Veliki četvrtak 
600, 1176; pjevanje mise 1311, 
1390, 1493, 1614, 1633; Klara i 
misa 1422. 


F 

Franjo, 

Crkva isv. Franjo, odnos prema sveće- 
nicima, crkvenim osobama i insti- 
tucijama 206, 252, 281, 286-287, 
301-302, 334, 372, 378, 381, 528, 
550, 554, 560, 566, 571, 576, 598, 
697, 700; obećanje papi, posluš- 
nost i poštovanje 568; franjevačka 
podložnost kleru 768; 

kanonizacija 317-319, 337-338, 402, 
533, 578, 807, 991-994, 1569, 
1627; 

Kristove rane (Franjina stigmatizacija) 
298-299, 309, 336, 396-397, 532, 
577, 763-764, 815-821, 899-903, 


982-988, 997-1000, 1457-58, 
1556-61, 1569, 1575; 
mladost i obraćenje 248-249, 333, 

370, 442, 446, 542-545, 880-882, 
916-924, 1034, Franjino obraćenje 
- ogledalo Crkvi Božjoj 1074-75; 
odnosi s ocem 253, 351, 372-373, 
442, 451, 515, 551-552, 554, 699, 
882-883, 920-922, 1034, odnosi 
s majkom 254, 373, 552, 1034; 
obraćenje primjerom, a ne riječima 
599; Franjino obraćenje razbojnika 
674-675; 

molitva 285, 297, 377, 381, 395, 447, 
526, 546, 548, 549, 681, 743, 
892-895, 966; molitva za druge 
(opata) 638, 746; u skrovitim mje- 
stima 697, 743-747, 892; časoslova 
744, 1085; molitva - prva redovnič- 
ka obveza 1073; Franjina dvojba: 
moliti ili propovijedati 1490; 
napastovanja 270, 285, 380, 395, 548, 
626, 627, 680, 719, 727, 754, 1084; 
nasljedovanje Krista 285, 557; vojnik 
Kristov 441, 551, 695; u bolesti i 
patnjama 639; u molitvi, postu 961; 
odnos prema znanosti i radu , osuda 
besposličarenja 938-939, 1126; 
studiranje Sv. pisma 610, 793, 

1159; stav prema knjigama, 601, 
726, 1111-13; prednost siromaš- 
tva i molitve u odnosu na znanje 
661-665, 1162-64; poticaj radu i 
molitvi 1044, 1165, 1661; znanje — 
povod urušavanju Reda 1159; 
odnos prema hrani i piću 275, 384, 550, 
554, 611-612, 635, 700, 705, 888, 
936, 1071, 1086, 1 149; javno ka- 
janje zbog jedenja mesa 640-641, 
Franjin prigovor zbog raskošnosti 
1122; 

odnos prema materijalnom: novcu, 
kućnim potrepštinama 252, 255, 

275, 333, 515, 550, 560, 600-601, 

725-728, 936-937, 1113, 1119; 
ćelije kao primjer siromaštva i poni- 
znosti 620, 724; ukoravanje braće 
zbog novca 728-730, 949-950; 

odnos prema potrebitima (gubavcima, 
bolesnima, siromašnima) 255-256, 
287-288, 333, 374-375, 513-514, 
543, 546-547, 591, 597, 627, 
649-650, 694, 697, 738, 956, 
1130-34; dijeljenje odjeće potre- 
bitima 602-603, 716; udjeljivanje 
Novog zavjeta siromašnima 652, 
741, 1135; 

odnos prema životinjama i prirodi 278- 
280, 288, 290, 335, 360, 386-389, 
596, 648-649, 671, 719, 721, 752, 
821-825, 896-899, 956-960, 

962, 978, 1195-1201, 1395, 1491, 
1500, 1626; sličnost ševa fra- 
njevcima 596, 1083, 1195; ovce i 
janjci - odraz Dobrog Pastira 200, 
287-289, 335, 388-389, 956-958; 
„sestra vatra” 648, 779, 821, 
1197-98; Franjino promatranje 
Stvoritelja u stvorovima 778-781; 
Franjo i vuk 1498-1500; 

opomene, podučavanja i briga za braću 
143, 146, 197-205, 273, 274, 288- 
289,304,382-383,390, 519-520, 
528, 571, 704, 760, 783-786, 891, 
1039, 1663; zbog lošeg primjera 
773-774; 

Franjino kritiziranje krivogpoimanja 
posta 529, 572, 612, 939; 

propovijedanje 170-171, 180, 194,259, 
278-282, 286, 293, 300, 374, 385, 
390, 395, 518, 527, 555, 591-592, 
637, 931, 976-980, 1073, 1384, 
1513, 1593; propovijedanje kra- 
ljevstva Božjega 569; bez laskanja 
569, slika propovjednika 777-778, 
propovijedanje jednostavnim i 
razumljivim jezikom 750; pred 


papom i kardinalima 575, ljudima u 
nevolji 636; 

proricanja i viđenja ( duh proricanja ) 

250-252, 261-262, 265, 272-274, 
294-293,298,335,371,378, 
382-383, 396, 514, 544, 630, 707, 
886, 892, 970-976, 1446, 1532, 
1185-92, obnavljanje žive crkve 
568; rast i zaštita Reda 569-575; 

smrt, preminuće 238, 295, 306-307, 
312, 399-401, 576, 589, 803-807, 
903-905, 988-990, 1056-57, 
1201-04, 1569; nagovještaj i viđe- 
nja Franjine smrti 658-659, 1202, 
1387-90; žalost Klare i sestara 312, 
401, 595-596; odjeća za ukop sv. 
Franje 590-591, 602; 

upravljanja u Redu 140, 162-165, 

185, 188, 190, 193, 194, 199, 207, 
274, 304, 528, 564, 593-594, 

606, 787-789, 1167-68; naglasak 
na molitvu pred poglavarskom 
službom 663; Franjino odreknuće 
poglavarske službe 767, 1135, 

1136, 1477; opominjanje braće koji 
teže upravljanju 767-768. 


I 

ispovijed, Franjin odnos prema sakra- 
mentu ispovijedi 147, 377, 384, 
400, 556, 830; savjet braći 615, 
1662; osuda braće koji se ne ispovi- 
jedaju 676, 708; Franjina ispovijed 
pred smrt 1081; Franjin savjet 
ispovijedanja braći kod nesvećenika 
132; grijeha 139, 147, 172; Franji- 
no razmišljanje o važnosti ispovi- 
jedanja 604, 676; po Franji braća 
koja se ne ispovijedaju imaju đavol- 
sku napast 676; crkveno ovlaštenje 
ispovijedanja 1638; crkveno tu- 
mačenje ispovijedanja braće 1677; 

ispovijed kao snaga oslobođenja od 
vukova i tuče 7 1 1-7 12; ispovije- 
danje, kajanje, priznanje grešnosti 
139, 141-142, 172, 201, 203, 276, 
377, 400, 561; robovanje grijehu 
142, 173-174, 180-181, 198, 200, 
266; smrt grešnika 143. 

Isus Krist, u euharistiji 142, 144-146, 
172, 197; u molitvi 91, 271; Riječ 
138; nasljedovanje 173, 178, 182- 
183, 187, 200, 297, 393; naslje- 
dovanje u poniznosti i siromaštvu 
178; Isusova ukazanja 238, 298, 
698, 1382, 1433-36, 1443, 1488, 
1492, 1511, 1537-40; Franjino 
štovanje Tijela Kristova 668, 796; 
Franjina ljubav prema muci Kristo- 
voj 102, 296, 396, 475, 497-500, 
549, 577, 605, 639, 698, 760, 881, 
918,983,1178-79, 1369,1416, 
1443, 1520, 1549, 1552, 1572; Fra- 
njina suobličenost Kristu 550, 815, 
913, 990, 997, 1216, 1345, 1347, 
1357, 1559; otkupljenje po križu 
175; nošenje križa 104, 160, 200; 
hvaljenje križem Gospodinovim 
199; križ - savršeno veselje 1368; 
iskazivanje časti križu 272; Franjin 
blagoslov i ozdravljenja znakom 
križa 273,279,283,297,323. 


J 

jednostavnost, kod Franje 334, 353, 
376, 399, 575, 598, 665, 790-794, 
890, 927, 1092, 1158, 1159, 1231, 
1238, 1742; kod braće i sestara 
381-382, 610, 624, 750, 970, 1093, 
1148, 1162-64, 1220, 1608, 2051; 
kao krepost 93, 292, 296, 607, 
1148, 1430; jednostavnost u odije- 
vanju 1041, 1970-71, 1983, 2031; 


temelj franjevačkog reda 141, 171, 
181, 1160, 1299; jednostavnost 
ispred znanja 1167, 1633. 


K 

Klara, rođenje, mladost i obraćenje 
1764, 1769, 1802, 1810, 1813, 
1814, 1815, 1824-25, 1871-73, 
1884-90; strogost života i mrtv- 
ljenje tijela 1770, 1775, 1793, 
1833-34, 1873, 1897-99; redov- 
nički život 205, 257, 1765, 1781, 
1803, 1812, 1827, 1890-91; post 
218, 1769, 1770, 1775, 1775, 1782, 
1788, 1798, 1802, 1803, 1813, 
1816, 1873; ustrajnost u molitvi 
1766, 1771, 1782, 1787, 1797, 
1803, 1805, 1813, 1816, 1834-38, 
1840, 1874, 1899-1900; ispovije- 
danje i pričešćivanje i pobožnost 
Oltarskom sakramentu 1771, 

1796, 1841, 1905; blagoslov sv. 
Franje 219, 595, 1081, 1191; duh 
proricanja 1779; blagoslov i umna- 
žanje kruha 1516, 1832, 1874, 

1896; smrt 1751-53, 1801, 1808, 
1854-57, 1916-20; kanonizacija 
1761-62, 1870, 1875-76, 1928-29; 
upravljanje 1765-67; odnos prema 
sestrama 1738, 1766, 1775, 1787, 
1794, 1798, 1800, 1802, 1803, 
2805, 1807, 1910, 1912-13; ljubav 
prema siromasima 1764; Klarina 
poniznost 1829, 1892-94; nasljedo- 
vanje Krista siromašnog 1830-31, 
1874, 1894-96; majka siromašnih 
gospođa 932. 

klarise („ siromašne gospođe Svetoga 
Damjana” ili siromašne sestre), 
oblik življenja 205, 257-258, 530, 
636; naziv, osnivanje i razvoj Reda 

117-118, 355, 375, 380, 401, 555, 
578, 924, 1055, 1213, 1717, 1848; 
„zatvorene sirote” 749; šutnja 
1723; kćeri i službenice nebeskog 
Oca 98; Klarini poticaji sestrama u 
odabranom životu i molitvi 1709, 
1717; Franjini blagoslovi, poticaji 
i opominjanja 205, 219, 645-646, 
799, 1746, 1177; Franjino obećanje 
o pružanju pomoći sestrama 798, 
1601, 1738; crkvena zaštita 1740, 
1946; odnos sestara i braće 798- 
799; smrt sv. Franje i neizvjesnost 
budućnosti 311-312, 401, 1081, 
1740; kontemplacija 258; zabrana 
ulaska braći u ženske samostane 
1678, 1849; nasljedovanje Krista 
siromašnog 1697-98; papinske 
povlastice siromaštva 1941; način 
postizanja savršenstva 1700-02; 
poslušnost sv. Franji i njegovim 
nasljednicima 1718, 1739; Franjina 
zaokupljenost njihovim oblikom 
života 1739; poniznost i siromaštvo 
- snaga čistoće 1704; obdržavanje 
posta 218, 1705, 1720; život i ob- 
državanje klauzure 1717, 1729-30; 
primanje u Red 1718-20; molitva 
časoslova 1720; ispovijedanje, 
pokora i pričešćivanje 1721, 1727; 
izbor i obveze sestara na službama 
1721-22, 1742; posjedovanje 
dobara 1724, 1726; mijenjanje 
boravišta 1741. 

klauzura, služenje Bogu u klauzuri 
533, 1019, 1055, 1696, 1761, 1711, 
1809, 1810, 1891, 1946, 1961; 
čuvanje klauzure 1728-29, 1775, 
2035, 2041; zatvoreni samostani za 
vršenje pokore 530; ulazak braće 
u samostane redovnica 195, 799, 
1664; odnos braće prema ženskim 
osobama 752-754, 938, 1326; u 


muškim samostanima 168, 590, 
828, 1076, 1194. 

kontemplacija, kod Franje 291, 296, 
497, 604, 717, 718, 737, 745, 748, 
816, 892, 925, 953, 967, 1220, 
1372, 1412-13, 1415, 1422, 1440, 
1448; kod braće 260, 703, 776, 

784, 1173, 1260, 1280, 1282, 1360, 
1367, 1586; kod Klare i sestara 
258, 1703, 1720, 1723, 1737, 

1779; kod braće i sestara Trećega 
samostanskog reda 2026-27, 2044, 
2051; Franjina osuda krivog poima- 
nja kontemplacije 785; Red manje 
braće - red molitve i kontemplacije 
1629, 1634, 1670. 


L 

licemjerstvo, Franjin pristup licemjer- 
stvu 641, 760-762, 937, 943, 1152, 
1153; franjevački pristup licemjer- 
stvu 161, 165, 178, 185, 189, 272, 
382, 721, 1038, 1215, 1226, 1275, 
1290-91, 1321, 1322, 1400; u 
osudama drugih zbog načina fra- 
njevačkog života 161,183,478. 


M 

milostinja, odnos Franje i braće prema 
traženju milostinje 166, 178-179, 
186, 188, 192, 265, 379, 519, 613, 
654-657, 731-733, 951-952, 1069, 
1070, 1071, 1087, 1118, 1121, 
1124, 1127, 1155, 1219, 1662; 
primanje milostinje u novcu 165; 
odnos prema dobivenoj milostinji 
951, 961; Franjin ukor bratu koji 
nije htio prositi 733-734; Franjino 
poticanje bogatih da prose milosti- 

nju 734, 1125; franjevačko dijelje- 
nje milostinje 139, 880, 916, 1124, 
1130, 1153; vjernička sumnjičavost 
prema redovničkoj prošnji 1610, 
1638, 1672; svećenički prigovori 
redovničkoj prošnji 1638-39; 
odnos Klare i sestara prema milo- 
stinji 1725-26, 1776, 1813, 1871, 
1896, 1912. 

mir, u pozdravima i djelovanjima 115, 
129, 130-131, 138, 260, 319, 334, 
353, 866, 1024, 1377, 1475, 1602, 
2020, 2036; navještanje mira 202, 
260, 262, 377, 938, 1040, 1404; 
pozdrav „Mir kući ovoj” 168, 192, 
466, 520, 561, 1661; pozdrav 
„Gospodin ti dao mir” 260, 376, 
556, 660, 924, 1073, 1127, 1363; 
Franjino zalaganje za mir s klerici- 
ma i drugima 301, 621, 644-645, 
768, 1116, 1144, 1185, 1313, 1499, 
1593; mir u odnosu na siromaštvo 
420; unutrašnji mir 171, 202, 303, 
319, 528, 571, 594, 705, 784, 883, 
1024, 1080, 1191, 1297, 1310; bra- 
ća - sinovi mira 599, 768; mir kod 
Klare i sestara 1746, 1778, 1801, 
1814, 1835, 1843, 1851; mir među 
posvađanom braćom i sestrama 
1974, 1986. 


N 

nasljedovanje, Isusa Krista poniznog i 
siromašnog 93, 117, 166, 173, 178, 
200, 205, 411, 591, 639, 804, 888, 
889, 914, 922, 943, 983, 990, 1107, 
1176, 1228, 1251, 1253, 1294, 
1366, 1386, 1403, 1478, 1486, 
1724; nasljedovanje evanđeoske 
savršenosti 1600; kriva poimanja 
nasljedovanja 423, 1086; naslje- 


dovanje drugih Franjinog načina 
života 270, 611,725,751,770, 

855, 1014, 1138, 1508, 2010, 2042; 
dvojbe braće i krivo nasljedovanje 
Franje 1239, 1260, 1261, 1291, 
1303; Franjin poticaj za naslje- 
dovanje braće uzorna života 791; 
Franjin savjet u savršenom i evan- 
đeoskom nasljedovanju 939, 1087; 
Klarino nasljedovanje Krista po 
primjeru Franje 1081, 1701, 1702, 
1872, 1896; nasljedovanje Klarina 
oblika života udanih žena 1893; ži- 
vot Manje braće - uzor za nasljedo- 
vanje drugima 1590; nasljedovanje 
Blažene Djevice Marije 2018. 


O 

odijevanje, Franjin odnos prema 
odijevanju 192, 258, 259, 287, 

301, 333-224, 352, 376, 390, 
515-516, 518, 553, 555-556, 651, 
696, 704, 826, 937, 1097, 1119, 
1598, 1787; franjevačko odijeva- 
nje 1589, 1661; Franjin prigovor 
braći zbog odijevanja 601-602, 
730-731, 1119; davanje odjeće 
subraći i potrebnima 650-652, 720, 
739-741, 786; Franjino odijevanje 
u bolesti 641; Franjo - uzor braći 
u odijevanju 67 1; odjeća za Franjin 
ukop 590-591, 602, 1077; odnos 
Klare i sestara prema odijevanju 
1802, 1807, 1897; odijevanje braće 
i sestara pokornika 1970, 1972, 
1982, 1991 ; franjevački habit 516, 
530, 532, 565, 572, 576, 602, 612, 
804, 815, 990, 1023, 1037, 1048, 
1075, 1077, 1086, 1097, 1159, 
1252, 1272, 1335, 1347, 1589, 
1636, 1659, 1750, 1752, 1907. 

P 

pokora, Franjin poticaj braći 147, 

175, 181, 202, 206, 517, 571, 1128, 
1662, 627, 674, 780, 946, 1046, 
1093, 1099, 1514; Franjin savjet za 
isprazne riječi 776; Franjin poticaj 
vjernicima 129, 132-134, 136, 142, 
1091; Franjin poticaj upraviteljima 
130, 162; oblik pokore u izbjegava- 
nju bluda u susretu sa ženama 168; 
pokora za oproštenje grijeha 168, 
172, 193, 263, 266, 323, 518-519, 
559, 567, 926, 1085, 1499, 1506, 
1662, 1666; Franjino propovijeda- 
nje pokore 259, 376, 379, 384, 556, 
623, 885, 1091, 1147, 1163, 1509, 
1609; poticanje bogataša na pokoru 
524; pokorničko odijevanje 553, 
800, 921, 925, 997, 1392, 1433, 
1495, 1498, 1538, 1598; voda - 
simbol pokore 1199; pokora kod 
Klare i sestara 205, 1724, 1727-28, 
1797, 1890, 1891, 1913; Klarino 
pokorničko odijevanje 1770, 1873, 
1886, 1898 (v. Red pokornika). 

poniznost, Franjina poniznost 

765-766, 943-947, 1138-53, 1360, 
1376; u oslobađanju od napasti 
1150; u pridobivanju loših ljudi 
1155; poniznost u osnivanju Reda 
591; poniznost ispred mudrosti 
i znanja 1158; poniznost braće 
1515-16; poniznost kao snaga 
poglavarima i propovjednicima 
1164; Franjina poniznost pred 
pretpostavljenima u Redu 593; u 
odricanju poglavarske vlasti 592, 
605; poniznost u obraćanju crkve- 
nih ljudi 599; poniznost u priku- 
pljanju milostinje 1070-71; Franjin 
savjet vjernicima 141; redovnička 
poniznost 203, 204. 


posjedovanje (vlasništvo), boravišta 
bez prava vlasništva 621, 703, 724, 
1116, 1218; posjedovanje kreposti 
93, 253, 303, 808, 888, 1336, 1421; 
posjedovanje bez vlasništva 142, 
159, 190, 266, 271, 314, 417, 419, 
519, 560, 948, 1034, 1042, 1101, 
1118, 1298, 1253, 1391, 1495, 
1659, 1671, 1672, 1676, 1717, 
1725, 1895, 2028, 2032, 1661; 
posjedovanje kraljevstva nebeskoga 
432, 1345; odnos prema novcu 
524, 562; stav i tumačenje crkvenih 
osoba o Franjinu životu bez vlasniš- 
tva 519, 526, 560, 1302, 1676-77, 

poslušnost, ustrajnost u poslušnosti 
144, 163, 177, 198, 260, 377, 797, 
947, 1037, 1141, 1230, 1360, 1605, 
1607, 2050; evanđeoski savjet i za- 
vjet poslušnosti 160, 167, 190, 646, 
950, 1224, 1247, 1361, 1382-83, 
1659, 2047; umrtvljenje tijela radi 
poslušnosti drugima 94; savršen 
način poslušnosti 1140-41; tri svete 
poslušnosti 771-772; poslušnost 
braće 131, 207, 271-272, 382, 426, 
564, 1140; poslušnost nadređenima 
132, 138, 159, 195, 199, 208, 523, 
592, 593,640,771,943, 1039, 
1070, 1078, 1125, 1135, 1247, 
1307, 1329, 1470, 1531, 1616; ne- 
poslušnost i zloporaba poslušnosti 
140, 162, 772, 1256, 1263, 1265, 
1276, 1340, 1515, 1989, 2004; 
Franjino inzistiranje na poslušnosti 
384, 587, 927,934, 990, 1151, 
1361, 1362, 1370, 1377, 1416, 
1472, 1483, 1514; poslušnost Pra- 
vilu 599, 1142, 1221, 1229, 1239, 
1268, 1307, 1494; poslušnost papi 
i Rimskoj crkvi 527, 568, 1218, 
1253, 1257, 1302, 1308, 1314, 
1327-28, 1333-37, 1344, 1391, 

1629, 1659, 1981, 2002; poslušnost 
stvorova 896, 982, 1197, 1401-02; 
Franjina usporedba poslušnosti s 
mrtvim tijelom 944, 1140; Klara i 
sestre u obdržavanju poslušnosti 
1423, 1717, 1718, 1724, 1739, 
1742, 1765, 1770, 1782, 1827, 
1832, 1893, 1951. 


R 

Red manje braće, nastajanje i razvoj 
Reda 267, 380, 390, 579, 591, 672, 
814, 884-887, 924, 929-936, 1034, 
1046-55, 1077, 1588, 1628, 1629 
-3 1 ; Franjino povjeravanje Reda 
Crkvi 706; Red evanđeoskog malog 
stada 659-660, 1127; postanak i 
budućnost Reda 775, 1535-37; 
sličnost čovjeku ribaru koji hvata 
mnoštvo riba 518, 559; kriza Reda 
587, 1452; kriza Reda zbog rasta 
broja članova i smanjenja siromaš- 
nog života 665, 1169, 1263, 1631 
-33; kriza nakon smrti sv. Franje 
1254; primanje u Red izabranih od 
Duha Svetoga 587, 714; Franjin 
san o Redu 1398-1401. 

Red pokornika (Treći franjevački red, 
Red braće i sestara od pokore) 380, 
530, 573, 1055, 2021; Franjini poti- 
caji za osnivanje Reda 1491, 2015, 
2048; odijevanje 1970, 1982; obred 
blagoslova odijela 1991-92; post 
1971, 1983-84, 2002, 2032, 2040; 
molitva 1972, 1984, 2003, 2018, 
2032, 2040, 2050; kanonski časovi 
1985, 2003, 2032; ispovijed i pri- 
čest 1973, 2003, 2018; međusobni 
odnosi 1973, 1983, 2033, 2042, 

205 1-55 ; odnos prema bolesnima 
i umrlima 1974-75, 1988, 2003, 


2033, 2034, 2041; upravljanje, služ- 
be i međusobni odnosi 1975-76, 
1986, 1989, 2003-04, 2033, 2034; 
primanje u Red i blagoslov odijela 
1976-77, 1981, 2002, 2031, 2039, 
2050; prikladnost za svjetovni na- 
čin života 2000; oprosti i povlastice 
2001, 2005-07. 


S 

siromaštvo, opsluživanje zavjeta si- 
romaštva 195, 266, 292, 379, 383, 
521, 545, 621, 655-656, 589, 593, 
665, 673, 804, 886, 889, 930, 949, 
1041, 1090, 1120, 1218, 1224, 
1298, 1305, 1395, 1495, 1497, 
1557, 1664, 2042, 2049, 2056; 
milostinja i odricanje od bogatstva 
u korist siromašnih 160, 191, 216, 
260, 287, 350, 375, 388, 526, 521, 
524, 542, 546, 556, 558, 562, 565, 
594, 617, 624, 625, 632, 650, 701, 
731, 736, 738, 751, 790, 880, 919, 
950, 1034, 1130, 1359, 1430, 1451, 
1470, 1478, 1521, 1660; siromaš- 
tvo - najuzvišenije redovničko 
posjedovanje 93, 410, 591; savrše- 
no siromaštvo, 370, 378, 411-413, 
516, 890, 1077, 1110, 1214, 1284, 
1357, 1487; pohvale Siromaštini 

414, 723; siromaštvo BI. Dj. Marije 

415, 550, 616, 738, 796, 948, 956, 
1229; evanđeosko siromaštvo 334, 
559, 738, 796, 949, 1034, 1129, 
1170, 1219, 1229, 1235, 1261, 
1275, 1301, 1345, 1366, 1301, 
1399, 1470, 1478, 1588; nasljedo- 
vanje siromašnog Krista 131, 138, 
159, 166, 178, 192, 205, 261, 376, 
390, 393, 515, 554, 591, 595, 613, 
741, 881,928,951, 1049, 1134, 
1138, 1228, 1345, 1478, 1632, 

1661, 2019, 2053; euharistijski 
Krist ispred siromaštva 129; „si- 
romašak” Franjo 219, 374, 677; 
zloporaba i lažno siromaštvo 390, 
422, 426, 428, 602, 1227, 1672; 
primanje materijalnih dobara izu- 
zev novca, zabrana primanja novca 
106, 192, 521, 522, 562, 728-730, 
1119; redovničko siromaštvo u 
hrani i odijevanju 259, 268, 301, 
522, 547, 560, 563, 635, 651, 657, 
681, 696, 730-731, 786, 815, 917, 
948, 1049, 1076, 1085, 1119, 1122, 
1242, 1309, 1486, 1588; Franjin 
stav prema strogom opsluživanju 
siromaštva 612, 661, 1086, 1110; 
siromaštvo kao obrana od napasti 
204; Franjina ljubav i poticaj braći 
u opsluživanju siromaštva 205, 

216, 275,413,560, 621,623, 

662, 769, 904, 948, 1042, 1086, 
1120, 1138, 1160, 1380, 1494, 
1551; siromaštvo - znak radosti i 
veselja 266, 524, 565; siromaštice, 
siromašne gospođe 117,257,355, 
375, 380, 401, 541, 555, 579, 595, 
645, 699, 798, 932, 1081, 1687, 
1700; nasljedovanje siromašnog 
Krista Klare i sestara 205, 312, 316, 
1696, 1697-98, 1700, 1702, 1704, 
1717, 1719, 1721, 1724, 1726, 
1740, 1780, 1816, 1831, 1854, 
1870, 1891, 1894, 1895-96, 1913, 
1914, 1917, 1941; božične jaslice 
- vidljivi znak siromaštva 292-293, 


970, 1214, 1707, 1716, 1735, 1740, 
1741, 1752, 1762, 1773, 1776; 
siromaštvo duhom 202, 356, 410, 
415, 421, 660, 1127, 1894, 2053; 
siromašna boravišta 600-601, 620, 
622, 635, 646, 665-666, 678, 723- 
725, 757, 784, 948, 1041, 1090-91, 
1113, 115, 1116-18, 1144, 1145, 
1156, 1218, 1242, 1263, 1373. 

Sveto pismo, razumijevanje 261, 
870-971,662, 747, 748, 893, 
970-973, 1143, 1162, 1399, 1535, 
1633; čitanje 639, 1357, 1569; tu- 
mačenje 383, 491, 604, 748, 1280, 
1511, 1644; studiranje Sv. pisma 
610, 793, 1159; Franjin odnos pre- 
ma Svetom pismu 259, 264, 297, 
307-308, 336, 352, 376, 396, 516, 
557, 639, 701, 747-748. 


Š 

šutnja, obdržavanje šutnje 196, 258, 
471, 617, 675, 703, 708, 753, 797, 
838, 898, 939, 974, 1263, 1288, 
1456, 1548, 1680, 1708, 2032; 
zloporaba šutnje 1186-87; evan- 
đeoska šutnja 939, 1225, 1347, 
1973; molitva i šutnja 272, 570, 
617, 1088, 1095, 1146, 1155; Fra- 
njin naglasak na šutnji 669; šutnja 
kod klarisa 1723, 1855, 1871, 
1911, 1917, 

[XIV: O siromaštvu duhom] 202 

[XV: O miru] 202 

[XVI: O čistoći srca] 202 

[XVII: O poniznu sluzi Božjem] 202 

[XVIII: O samilosti prema bližnjemu] 202 

[XIX: O poniznu sluzi Božjem] 203 

[XX: O redovniku radosnu u Gospodinu i o onom taštome] 203 

[XXI: O taštu i brbljavu redovniku] 203 

[XXII: O korenju] 203 

[XXIII: O poniznosti] 204 

[XXIV: O istinskoj ljubavi] 204 

[XXV: Opet o istinskoj ljubavi] 204 

[XXVI: Neka sluge Božje poštuju klerike] 204 

[XXVII: O kreposti koja suzbija manu] 204 

[XXVIII: O skrivanju dobra da ne propadne] 205 

Oblik življenja dan Klari i sestrama 205 

Posljednja volja Klari i sestrama 205 

Oporuka 206 

DODATAK: DIKTIRANI SPISI 209 

O istinskom i savršenom veselju 215 

Oporuka iz Siene 215 

Blagoslov dan bratu Bernardu 216 

IZGUBLJENA ILI DVOJBENA PISMA 217 

[1] Pismo Hugolinu, biskupu ostijskome 217 

[2] Pismo poslano braći u Francuskoj 217 

[3] Pismo građanima Bologne 218 

[4] Pismo Klari i sestrama o postu 218 

[5] Blagoslov Klari i sestrama 219 

[6] Pismo gospođi Jakobi 219 

Drugi dio 

ŽIVOTOPISI SV. FRANJE 221 

Uvod 223 

OKRUŽNICA BRATA ILIJE O PREMINUĆU SV. FRANJE 233 

Uvod 235 

OKRUŽNICA BRATA ILIJE O PREMINUĆU SVETOGA FRANJE 237 

PRVI ŽIVOTOPIS SV. FRANJE, Toma Čelanski 241 

Uvod 243 

Proslov 247 

I. dio 248 

1 . poglavlje 

Kako je živio kao svjetovnjak 248 

2. poglavlje 

Kako je Bog pohodio njegovo srce po tjelesnoj bolesti 
i po noćnom viđenju 249 

3. poglavlje 

Kako je promijenjen u duši, ali ne u srcu, 

alegorijski govorio o nađenu blagu i zaručnici 251 

4. poglavlje 

Kako je prodao sve i prezreo novac 252 

5. poglavlje 

Otac ga progoni i veže 253 

6. poglavlje 

Kako je majka Franju oslobodila 

i kako se on pred asiškim biskupom ogolio 254 

7. poglavlje 

Kako je upao među razbojnike, kako su ga bacili u snijeg 
i kako je posluživao gubavce 255 

8. poglavlje 

Kako je gradio crkvu sv. Damjana 

i o životu gospođa koje su u tome mjestu boravile 257 

9. poglavlje 

Kako je, promijenivši odijelo, popravio crkvu 

svete Marije u Porcijunkuli i kako je, čuvši evanđelje, 

sve ostavio te zamislio i izradio odijelo što ga imaju braća 258 

10. poglavlje 

O propovijedanju evanđelja i naviještanju mira 

te o obraćenju prve šestorice braće 259 

11. poglavlje 

0 duhu proricanja sv. Franje i o njegovim opomenama 261 

12. poglavlje 

Kako ih je po dvojicu poslao u svijet i kako su se 

za kratko vrijeme opet skupili 262 

13. poglavlje 

Kako je napisao prvo pravilo, kad je imao jedanaestoricu braće, 

1 kako ga je gospodin papa Inocent potvrdio; viđenje drveta 264 

14. poglavlje 

0 njegovu povratku iz Rima u Spoletsku dolinu 

1 o zaustavljanju za vrijeme putovanja 265 

15. poglavlje 

Cuvenost svetoga Franje, obraćenje mnogih 
i kako je Red prozvan Redom manje braće, 

te kako je blaženi Franjo poučavao one koji su stupili u Red 266 

16. poglavlje 

Boravak u Rivotortu i obdržavanje siromaštva 270 

17. poglavlje 

Kako je blaženi Franjo učio braću moliti, 

o čistoći i poslušnosti braće 271 

18. poglavlje 

Vatrena kola i poznavanje udaljenih zbivanja 

što ga je imao blaženi otac Franjo 272 

19. poglavlje 

Briga kojom je bdio nad svojom braćom, 

preziranje samoga sebe i prava poniznost 274 

20. poglavlje 

0 želji da podnese mučeništvo i kako je najprije pošao 
u Španjolsku, a zatim u Siriju; kako je Bog po njemu, 

umnažanjem hrane, iz pogibelji oslobodio mornare 276 

21. poglavlje 

Propovijed pticama i kako su mu se pokoravale životinje 278 

22. poglavlje 

Njegova propovijed u gradu Ascoliu 

1 kako su ozdravljali bolesnici u njegovoj odsutnosti 

po predmetima kojih se on samo dotakao 280 

23. poglavlje 

Kako je u Toscanelli ozdravio hromoga, a u Narniu uzetoga 282 

24. poglavlje 

Kako je slijepoj ženi povratio vid 

i kako je u Gubbiu ispravio jednu pogurenu 283 

25. poglavlje 

Kako je jednoga brata oslobodio od padavice 

i kako je u selu San Geminiu oslobodio opsjednutoga 283 

26. poglavlje 

Kako je u gradu Citta di Castello izagnao đavla 284 

27. poglavlje 

Bistrina i postojanost njegova duha, 

kako je propovijedao pred gospodinom papom Honorijem 

i kako je sebe i braću izručio gospodinu Hugolinu, 

biskupu ostijskom 285 

28. poglavlje 

Duh ljubavi i suosjećanja kojim je plamtio prema siromasima 
i što je učinio s ovcom i jaganjcima 287 

29. poglavlje 

Ljubav kojom je poradi Stvoritelja ljubio sve stvorove 
i prikaz Franjinih duševnih i tjelesnih osobina 289 

30. poglavlje 

Jaslice što ih je načinio za Dan rođenja Gospodnjega 292 

II. dio 294 

1 . poglavlje 

Sadržaj ovoga dijela, vrijeme u kojem je sveti Franjo 

sretno preminuo i o njegovim uspjesima 294 

2. poglavlje 

Najveća želja blaženoga Franje 

i kako je otvaranjem knjige spoznao volju Božju 296 

3. poglavlje 

Kako mu se u viđenju ukazao propeti seraf 298 

4. poglavlje 

Gorljivost blaženog Franje i bolest njegovih očiju 299 

5. poglavlje 

Kako ga je u gradu Rietiju primio gospodin Hugolin, 
ostijski biskup, i kako ga je svetac unaprijed 

proglasio biskupom cijeloga svijeta 301 

6. poglavlje 

Kreposti braće koja su posluživala svetog Franju 

i njegove upute za život 303 

7. poglavlje 

Kako je iz Siene došao u Asiz, 

0 crkvi svete Marije u Porcijunkuli 

1 kako je blagoslovio braću 305 

8. poglavlje 

Sto je učinio i govorio kad je blaženo umirao 307 

9. poglavlje 

Naricanje braće i radost kad su gledali 

kako nosi znakove križa i o serafovim krilima 308 

10. poglavlje 

Naricanje gospođa kod Svetog Damjana 

i kako je s velikim slavljem pokopan 311 

III. dio 314 

Čudesa sv. Franje 320 

I. Izlječenje uzetih 320 

11. Slijepi koji su progledali 322 

III. Opsjednuti 323 

IV. Bolesnici izbavljeni od smrti, naduveni, 

VODOBOLNI, ZGLOBOBOLNI, UZETI I RAZNI DRUGI 324 

V. OČIŠĆENI GUBAVCI 326 

VI. Izlječenje gluhonijemih 327 

Pogovor 328 

ŽIVOTOPIS ZA UPORABU U KORU, Toma Čelanski 329 

Uvod 331 

ŽIVOTOPIS ZA UPORABU U KORU 333 

RITMIČKI ČASOSLOV SV. FRANJE, Julijan Špajerski 339 

Uvod 341 

RITMIČKI ČASOSLOV SVETOG FRANJE 345 

Uz I. Večernju 345 

1 -Antifone 345 

2 - Kratko čitanje 346 

3 - Himan 346 

4- 347 

5 - Antifona uz Magnificat (Veliča) 347 

6 - Molitva 348 

Uz Službu čitanja 348 

7 - Pozivnik 348 

8 -Himan 348 

O I. NoĆNoj 350 

9 -Antifone 350 

10- 350 

11 - Otpjevi 350 

O II. Noćnoj 351 

12 - Antifone 351 

13- 352 

14 - Otpjevi 352 

O III. Noćnoj 353 

15 - Antifone 353 

16- 353 

17 - Otpjevi 353 

Uz Jutarnju 355 

18 - Antifone 355 

19 - Himan 356 

20- 357 

21 - Antifona uz Benedictus (Blagoslovljen) 357 

Uz MANJE ČASOVE 357 

21a - Uz treći, kratki otpjev 357 

22 - Uz šesti, kratko čitanje 358 

22a - Kratki otpjev 358 

23 - Uz deveti, kratko čitanje 358 

23a - Kratki otpjev 358 

Uz III. Večernju 358 

24 - Himan 358 

24a- 359 

25 - Antifona uz Magnificat (Veliča) 360 

26 - Antifone uz Benedictus (Blagoslovljen) 

i Magnificat (Veliča) u osmini i za spomendan sv. Franje 360 

ŽIVOT SV. FRANJE, Julijan Špajerski 363 

Uvod 365 

Proslov 369 

Prvo poglavlje 

Kako se obratio i sve svoje prodao te koliko je pretrpio 

zbog očeva proganjanja 370 

Drugo poglavlje 

0 onome što je pretrpio kad se prvi put oslobodio 
iz očevih ruku i što je učinio u svjetovnoj odjeći 

te o njegovoj prvoj promjeni odjeće 374 

Treće poglavlje 

Kako je započinjući evanđeosko savršenstvo drugi put 
promijenio odjeću, propovijedao i počeo stjecati braću; 

1 kako je unaprijed znao svoju i njihovu sudbinu, 

poslao ih u svijet dva po dva i postigao da se opet saberu 376 

Četvrto poglavlje 

Kako je od pape dobio Pravilo i dopuštenje da propovijeda, 

kako je u pustu mjestu nahranjen, 

kako je odlučio trajno biti siromašan i bližnjima koristiti 

te kako je njega i njegove drugove sačuvala stroga budnost 378 

Peto poglavlje 

Kako je braću poučio da mole 
i također što da vjeruju i opslužuju; 

0 poslušnosti i jednostavnosti braće 

1 o utjehama koje su imala po njemu; 

i o njegovoj preobrazbi i proročkom duhu 381 

Šesto poglavlje 

0 opsluživanju siromaštva, umjerenosti 

1 čudesnoj strogosti njegova života; 
i kako je izbjegavajući hvalu ljudi 

htio da ga smatraju najnevrednijim 383 

Sedmo poglavlje 

Kako je želio biti mučenik, 

kako je oslobodio mornare opasnosti na moru 

i kako se ponašao pred sultanom 385 

Osmo poglavlje 

Kako je propovijedao pticama; 
i kako su mu se pokoravale nerazumne životinje 
i k njemu se s pouzdanjem utjecale; 

i o vodi koja je za nj pretvorena u vino 386 

Deveto poglavlje 

0 njegovoj ljubavi prema svim stvorenjima 
zbog ljubavi prema Stvoritelju; 

1 koliko je poštovanje iskazivao Božjem imenu 

i njegovim riječima; i o sućuti sa siromasima 388 

Deseto poglavlje 

0 plodu njegova propovijedanja 

1 o pobožnosti puka prema njemu; 
i o nekim njegovim čudesima, 

i o svečanosti jaslica i viđenju 390 

Jedanaesto poglavlje 

O njegovoj ljubavi prema molitvi i borbi s đavlom; 
o ustrajnu propovijedanju; 

0 otvaranju knjige i viđenju raspetoga serafa 

1 o pojavljivanju Kristovih rana na njemu 395 

Dvanaesto poglavlje 

O onome što je pred smrt podnio, učinio i rekao; 

0 njegovoj gorljivosti i strpljenju; i o njegovoj smrti i pokopu 397 

Trinaesto poglavlje 

Koliko je godina nakon obraćenja živio, kojega je dana umro 

1 pod kojim je biskupima Rimske stolice svoj život proveo; 

o načinu i vremenu njegove kanonizacije i prijenosa tijela 402 

SAVEZ SV. FRANJE S GOSPOĐOM SIROMAŠTINOM 405 

Uvod 407 

Proslov 410 

1. poglavlje 

Blaženi se Franjo raspituje o Siromaštini 411 

2. poglavlje 

Franjo moli da mu pokažu gdje stanuje Siromaština 412 

3. poglavlje 

Blaženi Franjo potiče braću 413 

4. poglavlje 

Siromaština se divi lakom uspinjanju braće 414 

5. poglavlje 

Blaženi Franjo hvali Siromaštinu 414 

6. poglavlje 

Dostojanstvo Siromaštine 415 

7. poglavlje 

Odgovor gospođe Siromaštine 416 

8. poglavlje 

Siromaština se sjeća raja 417 

9. poglavlje 

Kristova oporuka 419 

10. poglavlje 

O apostolima 419 

11. poglavlje 

O sljedbenicima apostola 420 

12. poglavlje 

O miru protivnom Siromaštini 420 

13. poglavlje 

Progonjenost sestra Siromaštine 421 

14. poglavlje 

Pohvala dobrih siromaha 421 

15. poglavlje 

O lažnim siromasima 422 

16. poglavlje 

Pohlepa 422 

17. poglavlje 

Siromaština opominje lažne redovnike 422 

18. poglavlje 

Njihov odgovor 423 

19. poglavlje 

Siromaština govori o dobrim redovnicima 423 

20. poglavlje 

Pohlepa se naziva imenom Razboritost 423 

21. poglavlje 

Ljudska Brižljivost 424 

22. poglavlje 

Pohlepa traži pomoć od Lijenosti 425 

23. poglavlje 

O redovnicima koje svlada Lijenost 425 

24. poglavlje 

Obogaćeni siromasi progone Siromašnu. i 426 

25. poglavlje 

Siromaština ih opominje da joj se vrate 427 

26. poglavlje 

Gospodin govori Siromaštini 427 

27. poglavlje 

Gospođa Siromaština upozorava blaženog Franju 

s obzirom na uspon i pad redovničkog života 428 

28. poglavlje 

Blaženi Franjo s braćom odgovara Siromaštini 429 

29. poglavlje 

Siromaština pristaje 430 

30. poglavlje 

0 blagovanju Siromaštine s braćom 430 

31. poglavlje 

Gospođa Siromaština blagoslivlja braću 

1 potiče da u primljenoj milosti ustraju 432 

LEGENDA SV. FRANJE U STIHU, Henrik Avranški 435 

Uvod 437 

Knjiga prva 

Prva knjiga piše o Franji što svjetovno živi 
Sve dok ga počast od Boga nije bičevati stala 
Bičem groznice strašne, pa sjajnim oružjem zvati, 

Dok ga ne obrati, zapali želju za istinskim dobrom 441 

Knjiga druga 

Priča se nastavlja: tko mu je pomogao, u kakvu 
Ratu, koje je dušmane svladao, oružjem kakvim; 

Kako se svega imanja odrekao za Krista, 

Kako ga nenadani protivnik napade tada 447 

Knjiga treća 

Tu se pripovijeda da je, u zatvoru lancima sputan, 

Bio na porugu puku i kako ga nikako nisu 
Naveli da se predomisli, pa mu otac bez pravde 

Oduzme nasljedstvo, a on gol ode iz grada 453 

Knjiga četvrta 

Ovdje se govori što je pretrpio sve od pljačkaša 
I redovnika te s kakvom je revnošću pružio pomoć 
Gubavcima; kako je marljivo uzeo na se 

Kristu blizu Asiza staru obnoviti crkvu 458 

Knjiga peta 

Peta knjiga govori kako je, slijedeći Kristov Nalog, 
samo u tunici vezanoj pašom s tri čvora, Iznenada nastupio 

kao samouki vođa, Pa u slatke novosti uveo svoje slušače 464 

Knjiga šesta 

Šesta knjiga opisuje kako je snagom molitve braću 
Raspršenu po svijetu sazvao natrag u jedno, 

Kako je Red uz apostolov blagoslov stao 

Rasti, s potvrdom statuta i imenom novim 470 

Knjiga sedma 

Ovdje piše kako je učio molitvi braću 
I o njegovu ukazanju braći na javi; 

Kako je uspio biti bijedan pred svijetom i kako 

Želeći postati mučenik pođe na nemirno more 475 

Knjiga osma 

Osma knjiga zbori o tome kako je u Damietti 
Vatreno prešao Nil da obrati neprijatelje; 

Kako je na povratku pričao s pticama, njihov 

Divlji cvrkut pretvorivši u pohvale Bogu 480 

Knjiga deveta 

Deveta knjiga piše kako je smirio lasta galamu, 

Pa ih zaustavio, te što je učinio dobro 
Zecu i ribi, i kako voda čudesno posta 

Vino, te kako je liječio bolesti ljudske i čudi 485 

Knjiga deseta 

Deseta knjiga pripovijeda kojim je riječima papu 
I mudrace očarao, što je o budućem papi 
Prorokovao, kako je mnogima skinuo teret, 

Smilovao se ovci, spasio ubogu janjad 490 

Knjiga jedanaesta 

Ova knjiga govori kako je prirodu cijelu 
Poticao na slavljenje Boga i kako je braćom 
Zvao sve; kakva je osoba bio; kako je Božić 

Slavio složivši prikaz od osobitih figura 494 

Knjiga dvanaesta 

Ova knjiga otkriva vrijeme njegove smrti; 

Raspeti mu se kerub ukaza; Kristova muka, 

Sto mu je ganula srce, izbila mu je na tijelu; 

Bolnih očiju Franjo nije liječnika zvao 497 

Knjiga trinaesta 

Trinaesta knjiga piše kako mu liječenje nije 
Nimalo pomoglo; kako, odvezen u grad Asiz, 

Nije strahovao od smrtnoga časa i kako 

Pjevaše kao labud svoju pogrebnu pjesmu 500 

Četrnaesta knjiga 

Ova knjiga govori kako je smrću svoj zadnji 
Dan dovršio; kakve mu znakove pokaza tijelo; 

Koga je uzvisio, tko je uzvisio njega; 

Kako u vječitom blaženstvu boravi s Kristom 503 

POČETAK ILI OSNUTAK REDA, Ivan Peruđinski 507 

Uvod 509 

0 POČETKU ILI OSNUTKU REDA I O DJELIMA 
ONE MANJE BRAĆE KOJA SU BILA PRVA U REDU 

1 DRUGOVI BL. FRANJE 513 

[Predgovor] 513 

Glava I. 

O načinu na koji je bi. Franjo počeo služiti Bogu 513 

Glava II. 

O prvoj dvojici braće koja su pošla za blaženim Franjom 516 

Glava III. 

0 prvome mjestu gdje su boravili 

1 kako su ih progonili njihovi roditelji 517 

Glava IV 

Kako je opomenuo braću i poslao ih po svijetu 519 

Glava V 

O progonima koje su braća idući svijetom pretrpjela 520 

Glava VI. 

0 prijateljevanju braće i o ljubavi koju su imali jedni za druge 523 

Glava VII. 

Kako su pošli u Rim 

1 kako im je gospodin papa odobrio Pravilo i propovijedanje 525 

Glava VIII. 

Kako je naredio da bude kapitul 

i o onome o čemu se na kapitulu raspravljalo 527 

Glava IX. 

Kada su braća bila poslana po svim provincijama svijeta 529 

Glava X. 

Kada su kardinali postali naklonjeni braći te im počeli davati savjete i 

pružati pomoć 530 

Glava XI. 

Kako ih je Crkva zaštitila od ruku progonitelja 531 

Glava XII. 

O preminuću blaženoga Franje, čudesima i kanonizaciji 532 

[Pogovor] 533 

LEGENDA TROJICE DRUGOVA 535 

Uvod 537 

[Napomena] 54 1 

[Pismo] 541 

I. poglavlje 

0 njegovu rođenju i taštini, radoznalosti i rasipnosti 
te kako je od toga dospio do darežljivosti i ljubavi 

prema siromasima 542 

II. poglavlje 

Kako je bio zarobljen u Peruđi i o dva viđenja 

što ih je imao kad je htio postati vitez 543 

III. poglavlje 

Kako mu je Gospodin prvi put pohodio srce čudesnom nasladom 

1 kako je pomoću nje počeo napredovati 

u preziranju samoga sebe i sviju ispraznosti, 

kao i u molitvi, milostinji i ljubavi prema siromaštvu 545 

IV poglavlje 

Kako je među gubavcima počeo pobjeđivati samoga sebe 
i osjećati nasladu u onome što mu prije bijaše odvratno 547 

V poglavlje 

Kako mu je Raspeti prvi put progovorio 

i kako je otada u srcu nosio muku Kristovu sve do svoje smrti 548 

VI. poglavlje 

Kako je u prvi mah pobjegao 

pred očevim i rodbinskim proganjanjem, 

stanujući kod svećenika crkve sv. Damjana, 

u čiju je prozorsku udubinu bacio novac 550 

VII. poglavlje 

O njegovu velikom naporu i žrtvama 
za popravak crkve sv. Damjana; 

kako je počeo pobjeđivati samoga sebe idući prositi milostinju 553 

VIH. poglavlje 

Kako je, čuvši i shvativši Kristove savjete u evanđelju, 

odmah promijenio vanjsku odjeću te je i iznutra i izvana 

obukao novu haljinu evanđeoskog savršenstva 555 

IX. poglavlje 

0 pozivu brata Silvestra 

1 o viđenju što ga je imao 

prije ulaska u Red 558 

X. poglavlje 

Kako je šestorici svojih drugova pretkazao 
sve što ih je imalo snaći kad budu išli po svijetu, 

potičući ih na strpljivost 560 

XI. poglavlje 

Kako su primljena četvorica braće i o žarkoj ljubavi 

kojom su se braća međusobno ljubila te o njihovoj revnosti u radu 

i molitvi i o njihovoj savršenoj poslušnosti 563 

XII. poglavlje 

Kako je blaženi Franjo s jedanaestoricom učenika 
išao k papi da mu priopći svoju nakanu 

i da mu papa potvrdi Pravilo što ga je napisao 565 

XIII. poglavlje 

0 djelotvornosti Franjina propovijedanja 

1 o prvom prebivalištu što ga je imao 
te kako su braća ondje boravila 

i kako su odanle otišla 569 

XIV poglavlje 

O kapitalu koji se držao dvaput godišnje 

kod Svete Marije u Porcijunkuli 570 

XV poglavlje 

O smrti gospodina Ivana, prvoga zaštitnika i izboru 

gospodina Hugolina, biskupa ostijskog za oca i zaštitnika Reda 573 

XVI. poglavlje 

O izboru prvih ministara i kako su bili razaslani po svijetu 574 

XVII. poglavlje 

0 presvetoj smrti blaženoga Franje 

1 kako je dvije godine prije toga primio 

rane Gospodina našega Isusa Krista 576 

XVIII. poglavlje 

O njegovoj kanonizaciji 578 

ASIŠKI ZBORNIK ili PERUĐINSKA LEGENDA 581 

Uvod 583 

ASIŠKI ZBORNIK 587 

[1] 587 

[2] 587 

[3] 587 

[4] 588 

[5] 588 

[6] 588 

[7] 589 

[8] 590 

[9] 591 

[10] 591 

[11] 592 

[12] 593 

[13] 595 

[14] 596 

[15] 597 

[16] 597 

[17] 597 

[18] 598 

[19] 598 

[20] 599 

[21] 599 

[22] 600 

[23] 600 

[24] 600 

[25] 601 

[ 26 ] 601 

[ 27 ] 601 

[ 28 ] 601 

[ 29 ] 601 

[ 30 ] 602 

[ 31 ] 602 

[ 32 ] 603 

[ 33 ] 603 

[ 34 ] 603 

[ 35 ] 604 

[ 36 ] 604 

[ 37 ] 604 

[ 38 ] 605 

[ 39 ] 605 

[ 40 ] 606 

[ 41 ] 606 

[ 42 ] 607 

[ 43 ] 607 

[ 44 ] 608 

[ 45 ] 608 

[ 46 ] 609 

[ 47 ] 609 

[ 48 ] 610 

[ 49 ] 610 

[ 50 ] 611 

[ 51 ] 613 

[ 53 ] 614 

[ 54 ] 614 

[ 55 ] 615 

[ 56 ] 615 

[ 57 ] 620 

[ 58 ] 621 

[ 59 ] 622 

[ 60 ] 623 

[ 61 ] 623 

[ 62 ] 625 

[ 68 ] 630 

[113] 673 

[114] 673 

[115] 674 

[116] 675 

[117] 676 

[118] 679 

[119] 680 

[120] 681 

Sinoptička tablica 683 

DRUGI ŽIVOTOPIS SV. FRANJE, Toma Čelanski 685 

Uvod 687 

Proslov 691 

I. dio 693 

Njegovo obraćenje 693 

1 . poglavlje 

Kako je najprije dobio ime Ivan, a kasnije Franjo; 

što je majka prorekla o njemu i kako je o samoj sebi 

pretkazala buduće stvari i o strpljivosti u okovima 693 

2. poglavlje 

Zaodijeva siromašna viteza, viđenje vlastitoga poziva 

što ga je vidio u svijetu 694 

3. poglavlje 

Kako ga je mnoštvo mladića učinilo svojim vođom 

da bi ih vodio, i o njegovoj promjeni 695 

4. poglavlje 

Kako je obučen u siromašnu odjeću 
pred crkvom svetoga Petra blagovao; 

o daru što ga je ondje prinio 696 

5. poglavlje 

Kako mu je đavao, dok je molio, pokazao ženu; 
odgovor što mu ga je dao Bog; 

kako se odnosio prema gubavcima 697 

6. poglavlje 

Progovara mu lik Propetoga. Franjo mu iskazuje poklonstvo 698 

7. poglavlje 

Tjelesni otac i brat progone ga 699 

8. poglavlje 

Kako je svladao sramežljivost. 

Proročanstvo o siromašnim djevicama 699 

9. poglavlje 

Od vrata do vrata prosi hranu 700 

10. poglavlje 

Izvlaštenje brata Bernarda 700 

11. poglavlje 

Prispodoba koju je iznio pred gospodinom papom 701 

Sveta Marija u Porcijunkuli 702 

12. poglavlje 

Svečeva ljubav prema ovome mjestu, boravak braće ondje, 

ljubav Blažene Djevice prema Franji 702 

13. poglavlje 

Jedno viđenje 704 

Način života svetoga Franje i braće 704 

14. poglavlje 

Strogost stege 704 

15. poglavlje 

Razboritost svetoga Franje 704 

16. poglavlje 

Predviđanje budućih događaja 

i kako je Red povjerio Rimskoj crkvi, te jedno viđenje 705 

17. poglavlje 

Kako je zatražio gospodina Ostijskoga da mu zamjenjuje papu 706 

II. dio 707 

Uvod 707 

Duh proricanja svetoga Franje 707 

1. poglavlje 707 

2. poglavlje 

Za nekoga tko je smatran svetim spoznao je da je neiskren 708 

3. poglavlje 

Slično o nekom drugom. Protiv osobenjaštva 708 

4. poglavlje 

Kako je prorekao poraz kršćana kod Damiette 709 

5. poglavlje 

O bratu čije su mu tajne srca bile poznate 709 

6. poglavlje 

O bratu povrh kojega je vidio đavla; protiv rušitelja jedinstva 710 

Nešto slično o nekom drugom 711 

7. poglavlje 

Kako je stanovnike Greccia oslobodio od vukova i tuče 711 

8. poglavlje 

Kako je propovijedao Peruđincima i prorekao im skorašnji ustanak. . 7 12 

9. poglavlje 

Jednoj je ženi prorekao da će joj se opaki muž popraviti 713 

10. poglavlje 

Kako je u duhu prepoznao brata koji je sablaznio drugoga brata; 

za nj je prorekao da će napustiti Red 714 

11. poglavlje 

Kako je spoznao da jedan mladić nije 

u Red doveden Duhom Božjim 714 

12. poglavlje 

Kako je izliječio jednoga klerika 

i prorekao da će zbog svojih grijeha i više toga pretrpjeti 715 

13. poglavlje 

Kako je jedan brat bio kušan 715 

14. poglavlje 

Neki je čovjek poklonio sukno što ga je svetac prije toga zatražio. ... 716 


15. poglavlje 

Kako je svoga liječnika pozvao na objed 
kad braća nisu ništa imala 
i koliko je toga Gospodin odmah dao; 


kako se Gospodin brinuo za svoje 716 

Kako je brata Ricerija oslobodio od napasti 717 

16. poglavlje 

Kako je, izišavši iz ćelije, blagoslovio dvojicu braće 717 

17. poglavlje 

Kako je izmolio da je iz kamena potekla voda 

i kako je napojio žedna seljaka 718 

18. poglavlje 

Kako je hranio ptičice od kojih je jedna zbog pohlepnosti uginula ... 719 

19. poglavlje 

Kako je sve ispunjeno što je prorekao o bratu Bernardu 719 

20. poglavlje 

Jedan mnogo iskušavani brat 

htjede imati nešto što je svetac napisao 720 

21. poglavlje 

Kako je istom bratu ispunio želju i dao mu tuniku 720 

22. poglavlje 

Kako se noču među poljskim biljem 

na njegovu zapovijed našao peršin 721 

23. poglavlje 

Prorekao je da će nakon njegove smrti nastati glad 721 

24. poglavlje 

Svečeva bistrina i naše neznanje 722 

Siromaština 723 

25. poglavlje 

Pohvala Siromaštine 723 

Siromaštvo kuća 723 

26. poglavlje 723 

27. poglavlje 

Kuća koju je počeo rušiti kod Porcijunkule 724 

28. poglavlje 

Kako je iz kuće u Bologni izbacio bolesnike 724 

29. poglavlje 

Kako nije htio ući u ćeliju koja je za nj načinjena 724 

Siromaštvo namještaja 725 

30. poglavlje 725 

31. poglavlje 

Slučaj kad je za Uskrs u Grecciu bio pripravljen stol 
i kako se po primjeru Kristovu prikazao kao stranac 725 

32. poglavlje 

Protiv pomame za knjigama 726 

Siromaštvo ležaja 726 

33. poglavlje 

Primjer gospodina Ostijskoga i pohvala njemu 726 

34. poglavlje 

Sto se neke noći desilo Franji zbog jastuka od perja 727 

Protivnik novca 728 

35. poglavlje 

Strogo je ukorio brata koji je novac dotaknuo rukama 728 

36. poglavlje 

Kažnjen je brat koji je jednoć pokupio novac 728 

37. poglavlje 

Ukorio je brata koji je pod izlikom potrebe htio sačuvati novac 729 

38. poglavlje 

Novac se pretvorio u zmiju 729 

Siromaštvo u odijevanju 730 

39. poglavlje 

Kako je svetac riječju i primjerom prekorio one 

koji oblače mekušna i skupa odijela 730 

40. poglavlje 

Franjo najavljuje da će one koji odstupaju od siromaštva 

popraviti nevolja 731 

Prošnja milostinje 731 

41. poglavlje 

Preporuka milostinje 731 

42. poglavlje 

Svečev primjer s obzirom na prošnju milostinje 732 

43. poglavlje 

Primjer što ga je pružio u dvoru gospodina Ostijskoga 
i njegov odgovor biskupu 732 

44. poglavlje 

Primjerom i riječju opominje kako treba prositi milostinju 733 

45. poglavlje 

Kori brata koji nije htio prositi 733 

46. poglavlje 

Kako je izišao u susret bratu koji je nosio milostinju 
i poljubio mu rame 734 

47. poglavlje 

Kako je nagovorio vitezove da prose milostinju 734 

48. poglavlje 

Kako se batak kopuna pretvorio u ribu u Aleksandriji 735 

Oni koji ostavljaju svijet 736 

49. poglavlje 

Kako je svetac jednoga ukorio koji je svoju imovinu 

ostavio rođacima, a nije razdijelio siromasima 736 

50. poglavlje 

Viđenje koje se odnosi na siromaštvo 737 

Samilost svetog Franje prema siromasima 738 

51. poglavlje 

Samilost prema siromasima i kako je zaviđao siromasima 738 

52. poglavlje 

Kako je ukorio brata koji je ogovarao nekog siromaha 739 

53. poglavlje 

U Celanu daje starici ogrtač 739 

54. poglavlje 

Drugom siromahu dao je plašt 740 

55. poglavlje 

Nešto slično učinio je drugom siromahu 740 

56. poglavlje 

Kako je nekom dao plašt da ne bi mrzio svoga gospodara 740 

57. poglavlje 

Kako je nekom siromahu dao komad svoje tunike 741 

58. poglavlje 

Kako je siromašnoj majci dvojice brače 

dao prvu knjigu Novoga zavjeta što ju je Red imao 741 

59. poglavlje 

Kako je siromašnoj ženi bolesnih očiju darovao plašt 741 

60. poglavlje 

Kako su mu se na putovanju ukazale tri žene 

kojih je nakon ponovna pozdrava nestalo 742 

Molitvena revnost svetoga Franje 743 

61. poglavlje 

Vrijeme, mjesto i njegov molitveni žar 743 

62. poglavlje 

Kako treba pobožno moliti časoslov 744 

63. poglavlje 

Kako je za vrijeme molitve tjerao kojekakve utvare srca 744 

64. poglavlje 

Zanos srca 745 

65. poglavlje 

Kakav bijaše nakon molitve 745 

66. poglavlje 

Kako je biskup, kad ga je zatekao kako moli, zanijemio 746 

67. poglavlje 

Kako je neki opat osjetio snagu njegove molitve 746 

SVEČEVO RAZUMIJEVANJE SVETIH KNJIGA I SNAGA NJEGOVIH RIJECI 747 

68. poglavlje 

Kakvo je imao znanje i kakvo pamćenje 747 

69. poglavlje 

Jedno proročanstvo što ga je na molbu 

nekog brata dominikanca protumačio 747 

70. poglavlje 

Kako je nekom kardinalu objasnio pitanja 748 

71. poglavlje 

Kako je jednom bratu odgovorio što znade 

kad je bio potaknut da mu čitaju iz Pisma 748 

72. poglavlje 

Kako je brat Pacifik u svečevim ustima vidio svijetle mačeve 749 

73. poglavlje 

Djelotvornost njegovih govora 

i svjedočanstvo nekog liječnika o tome 750 

74. poglavlje 

Kako je snagom riječi po bratu Silvestru iz Arezza progonio đavle ... 750 

75. poglavlje 

Obraćenje istoga brata Silvestra i jedno njegovo viđenje 751 

76. poglavlje 

Jedan brat oslobođen od nasrtaja demona 751 

77. poglavlje 

Opaka krmača požderala janje 752 

Protivnik povjerljivosti prema ženama 752 

78. poglavlje 

Kako treba izbjegavati povjerljivost prema ženama 
i kako je s njima razgovarao 752 

79. poglavlje 

Prispodoba protiv pogleda na ženske osobe 753 

80. poglavlje 

Svečev primjer protiv prevelike povjerljivosti 754 

Napasti što ih je svetac podnosio 754 

81. poglavlje 

Svečeve napasti i kako je jednu nadvladao 754 

82. poglavlje 

Kako ga je pozvao đavao i poticao na bludnost 

i kako je svetac nadvladao napast 755 

83. poglavlje 

Kako je jednog brata oslobodio od napasti, korist od napasti 755 

Kako su ga mučili đavli 756 

84. poglavlje 

Kako su ga mučili đavli i kako treba izbjegavati gospodske dvore .... 756 

85. poglavlje 

Primjer za spomenuto 757 

86. poglavlje 

Napasti što ih je podnosio u nekom samotištu 

i o viđenju jednoga brata 757 

87. poglavlje 

Brat koji je oslobođen od napasti 758 

Istinska radost duha 759 

88. poglavlje 

0 duhovnoj radosti, pohvala njoj i o štetnosti mrzovolje 759 

89. poglavlje 

Anđeoska citara koju je čuo 759 

90. poglavlje 

Kako je svetac radostan duhom pjevao francuski 760 

91. poglavlje 

Kako je prekorio turobnoga brata i poučio ga kako se ima držati .... 760 

92. poglavlje 

Kako treba postupati s tijelom da ne mrmlja 761 

93. poglavlje 

Protiv isprazne slave i licemjerstva 761 

94. poglavlje 

Jedna njegova izjava protiv licemjerja 762 

95. poglavlje 

Priznanje protiv isprazne slave 762 

96. poglavlje 

Franjin prijekor onima koji su ga hvalili 762 

97. poglavlje 

Daljnji prijekor onima koji su ga hvalili 762 

Sakrivanje rana 763 

98. poglavlje 

Što je odgovarao o ranama kad bi ga za njih pitali 

1 kako ih je pomnjivo sakrivao 763 


Sadržaj 


2235 


99. poglavlje 

Kako je jedan, posluživši se pobožnom varkom, vidio rane 764 

100. poglavlje 

Kako je netko vidio ranu na prsima 764 

101. poglavlje 

Prikrivanje kreposti 765 

102. poglavlje 

Poniznost svetoga Franje u držanju, 

osjećanju i ponašanju, i protiv samovolje 765 

103. poglavlje 

Njegova poniznost u odnosu 

prema biskupu grada Temi i prema nekom seljaku 766 

104. poglavlje 

Kako se na kapitulu odrekao poglavarske službe i o jednoj molitvi. . . 767 

105. poglavlje 

Kako je predao drugove 767 

106. poglavlje 

Njegovo suprotstavljanje onima koji su voljeli poglavarsku službu . . . 767 

107. poglavlje 

Htio je da braća budu podložna kleru - a zašto 768 

108. poglavlje 

Poštovanje što ga je iskazivao biskupu Imole 768 

109. poglavlje 

O njegovoj poniznosti prema svetom Dominiku i obratno, 

te o njihovoj međusobnoj ljubavi 769 

110. poglavlje 

Kako su se jedan drugome povjerili 770 

Poslušnost 771 

111. poglavlje 

Poradi istinske poslušnosti uvijek je imao gvardijana 771 

112. poglavlje 

Kako je prikazao pravu poslušnost i o tri vrste poslušnosti 771 

113. poglavlje 

Ne smije se na laku ruku zapovijedati pod poslušnost 772 

114. poglavlje 

0 bratu kojem je kapucu bacio u vatru, 

jer je došao bez dopuštenja, iako ga je vukla pobožnost 772 

O ONIMA KOJI DAJU DOBAR ILI LOŠ PRIMJER 773 

115. poglavlje 

Primjer jednoga dobrog brata, način života negdašnje braće 773 

116. poglavlje 

Kako je svetac prokleo neke koji su davali loš primjer 

1 kako je to teško podnosio 773 

117. poglavlje 

Objava koju mu je Bog saopćio o stanju Reda 

i kako Reda neće nikada nestati 775 

Protivnik besposlice i besposličara 775 

118. poglavlje 

Objavljeno mu je kad ima značaj sluge Božjega, a kada nema 775 

119. poglavlje 

Pokora za isprazne riječi u Porcijunkuli 776 

120. poglavlje 

Kako je on sam radio i kako su mu bili mrski besposličari 776 

121. poglavlje 

Pritužbe svecu protiv besposličara i izjelica 776 

Službenici Riječi Božje 777 

122. poglavlje 

Kakav mora biti propovjednik 777 

123. poglavlje 

Protiv onih koji teže za ispraznom hvalom 

i tumačenje proročanstva 777 

Promatranje Stvoritelja u stvorovima 778 

124. poglavlje 

Svečeva ljubav prema osjetilnim 

i prema neosjetilnim stvorovima 778 

125. poglavlje 

Kako su mu sami stvorovi uzvraćali ljubav 

i o vatri koja ga nije ozlijedila 779 

126. poglavlje 

Kako mu je ptičica sjela na ruku 780 

127. poglavlje 

Sokol 780 

128. poglavlje 

Pčele 780 

129. poglavlje 

Fazan 781 

130. poglavlje 

Cvrčak 781 

Ljubav 782 

131. poglavlje 

Njegova ljubav i kako je poradi spasenja duša 

sam davao primjer savršenstva 782 

132. poglavlje 

Briga za podložnike 783 

133. poglavlje 

Suosjećanje s bolesnicima 783 

134. poglavlje 

Kako je suosjećao s duhovno bolesnima 

i o onima koji čine tomu protivno 784 

135. poglavlje 

Braća Španjolci 784 

136. poglavlje 

Protiv onih koji u samotištima žive kako ne valja 

i kako je htio da sve bude zajedničko 785 

137. poglavlje 

Dvojica braće Francuza kojima je dao tuniku 786 

Ogovaranje 786 

138. poglavlje 

Kako je htio da se kažnjavaju ogovarači 786 

Opis generalnoga ministra i ostalih ministara 787 

139. poglavlje 

Kakav treba biti prema subraći 787 

140. poglavlje 

Provincijalni ministri 789 

141. poglavlje 

Sto je svetac odgovorio kad je bio upitan o ministrima 789 

Sveta jednostavnost 790 

142. poglavlje 

U čemu je prava jednostavnost 790 

143. poglavlje 

Priprosti brat Ivan 790 

144. poglavlje 

Kako je među sinovima gajio jedinstvo, 

0 kojem je govorio u prispodobi 791 

145. poglavlje 

Kako se svetac šišao 792 

146. poglavlje 

Kako je htio da se obrazovani klerici koji dolaze u Red izvlaste 793 

147. poglavlje 

Kako je htio da se ovi privikavaju 

1 kako se ukazao subratu s kojim je propovijedao 793 

Posebne svečeve pobožnosti 794 

148. poglavlje 

Kako je bio ganut kad bi slušao o ljubavi Božjoj 794 

149. poglavlje 

Njegova pobožnost prema anđelima 

i što je činio iz ljubavi prema svetom Mihaelu 794 

150. poglavlje 

Njegova pobožnost prema našoj Gospi 

kojoj je na osobit način povjerio Red 795 

151. poglavlje 

Božična pobožnost, i kako je htio da se svima pritekne u pomoć .... 795 

152. poglavlje 

Pobožnost prema Tijelu Gospodinovu 796 

153. poglavlje 

Pobožnost prema svetačkim moćima 797 

154. poglavlje 

Pobožnost prema križu i o nekoj sakrivenoj svetinji 797 

O SIROMAŠNIM GOSPOĐAMA 798 

155. poglavlje 

Kakav ima biti odnos između njih i braće 798 

156. poglavlje 

Kako je ukorio neke koji su se rado navraćali u samostane 799 

157. poglavlje 

Kako im je većma propovijedao primjerom negoli riječju 799 

Kako je braći preporučivao Pravilo 800 

158. poglavlje 

Blaženi Franjo preporučuje Pravilo, jedan brat ga nosi uza se 800 

159. poglavlje 

Jedno viđenje koje preporučuje Pravilo 800 

Bolesti svetoga Franje 801 

160. poglavlje 

Kako je razgovarao s nekim bratom o brizi za tijelo 801 

161. poglavlje 

Što mu je Gospodin obećao u ime njegovih bolesti 802 

Preminuće svetog oca 803 

162. poglavlje 

Kako je bodrio braću i na kraju ih blagoslovio 803 

163. poglavlje 

Njegova smrt i što je učinio prije smrti 804 

Kako je neki brat vidio dušu svetog oca u času preminuća 805 

164. poglavlje 

Viđenje što ga je imao brat Augustin na samrti 805 

165. poglavlje 

Kako se sveti otac nakon preminuća ukazao jednom bratu 806 

166. poglavlje 

Viđenje asiškoga biskupa o preminuću svetoga oca 806 

Molitva što je svecu upraviše subraća 807 

167. poglavlje 807 

SPIS O ČUDESIMA SV. FRANJE, Toma Čelanski 809 

Uvod 811 

Spis o čudesima sv. Franje Asiškoga 814 

1 . poglavlje 

Čudesan je bio osnutak njegova Reda 814 

2. poglavlje 

Čudo stigmatizacije i kako mu se ukazao seraf 815 

3. poglavlje 

Vlast što ju je imao nad neosjetnim stvorovima, 

prvenstveno nad vatrom 821 

4. poglavlje 

Vlast što ju je imao nad živim stvorovima 823 

5. poglavlje 

Kako je Božja dobrostivost bila uvijek na pomoć svetom Franji 825 

6. poglavlje 

Gospođa Jakoba iz Settesolija 827 

7. poglavlje 

Uskrsnuli mrtvi po zaslugama blaženoga Franje 829 

8. poglavlje 

Oni koje je istrgnuo iz ralja smrti 834 

9. poglavlje 

Bolesni od vodene bolesti i paralitični 840 

10. poglavlje 

Spašeni brodolomci 842 

11. poglavlje 

Utamničenici i zatvorenici 844 

12. poglavlje 

One kojima je pomogao u opasnu porođaju 

i oni koji nisu obđržavali njegov blagdan 847 

13. poglavlje 

Izlječenje prodora 852 

14. poglavlje 

Slijepi, gluhi i nijemi 855 

15. poglavlje 

Gubavci i krvarenja 860 

16. poglavlje 

Umobolni i opsjednuti 861 

17. poglavlje 

Skvrčeni i slomljeni 863 

18. poglavlje 

Različita čudesa 868 

19. poglavlje 

Svršetak čudesa blaženoga Franje 873 

MANJI ŽIVOTOPIS SV. FRANJE, sv. Bonaventura 875 

Uvod 877 

I. - Njegovo obraćenje 880 

Prvo čitanje 880 

Drugo čitanje 880 

Treće čitanje 881 

Četvrto čitanje 881 

Peto čitanje 882 

Šesto čitanje 882 

Sedmo čitanje 882 

Osmo čitanje 883 

Deveto čitanje 883 

II. - Osnivanje Reda i uspješnost propovijedanja 884 

Prvo čitanje 884 

Drugo čitanje 884 

Treće čitanje 884 

Četvrto čitanje 885 

Peto čitanje 885 

Šesto čitanje 886 

Sedmo čitanje 886 

Osmo čitanje 887 

Deveto čitanje 887 

III. - Povlastica kreposti 888 

Prvo čitanje 888 

Drugo čitanje 888 

Treće čitanje 889 

Četvrto čitanje 889 

Peto čitanje 889 

Šesto čitanje 890 

Sedmo čitanje 890 

Osmo čitanje 891 

Deveto čitanje 891 

IV. - Predanost molitvi i duh proricanja 892 

Prvo čitanje 892 

Drugo čitanje 892 

Treće čitanje 892 

Četvrto čitanje 893 

Peto čitanje 893 

Šesto čitanje 894 

Sedmo čitanje 894 

Osmo čitanje 894 

Deveto čitanje 895 

V. - Poslušnost stvorova i božanska dobrostivost 896 

Prvo čitanje 896 

Drugo čitanje 896 

Treće čitanje 896 

Četvrto čitanje 897 

Peto čitanje 897 

Šesto čitanje 898 

Sedmo čitanje 898 

Osmo čitanje 899 

Deveto čitanje 899 

VI. - Svete rane 899 

Prvo čitanje 899 

Drugo čitanje 900 

Treće čitanje 900 

Četvrto čitanje 901 

Peto čitanje 901 

Šesto čitanje 901 

Sedmo čitanje 902 

Osmo čitanje 902 

Deveto čitanje 902 

VII. - Preminuće 903 

Prvo čitanje 903 

Drugo čitanje 903 

Treće čitanje 903 

Četvrto čitanje 904 

Peto čitanje 904 

Šesto čitanje 905 

Sedmo čitanje 905 

Osmo čitanje 905 

Deveto čitanje 906 

VEĆI ŽIVOTOPIS SV. FRANJE ASIŠKOGA, 

Bonaventura Banjoređijski 907 

Uvod 909 

Proslov 913 

I. poglavlje 

Franjin život u svijetu 916 

H. poglavlje 

Njegovo posvemašnje obraćenje Bogu i popravak triju crkava 919 

III. poglavlje 

Osnutak Reda i odobrenje Pravila 924 

IV poglavlje 

Razvoj Reda pod njegovim vodstvom i potvrda 

već prije odobrenoga Pravila 929 

V poglavlje 

Strogost njegova života i kako su ga tješili stvorovi 936 

VI. poglavlje 

Franjina poniznost i poslušnost; Božja predusretljivost 

prema njemu 942 

VII. poglavlje 

Ljubav prema Siromaštini i čudesno podmirivanje potreba 948 

VIII. poglavlje 

Franjina unutrašnja pobožnost 

i kako su mu bili privrženi nerazumni stvorovi 954 

IX. poglavlje 

Zar ljubavi i želja za mučeništvom 960 

X. Poglavlje 

Franjin molitveni život i snaga njegove molitve 966 

XI. poglavlje 

Razumijevanje Svetoga pisma i duh proricanja 970 

XII. poglavlje 

Uspješnost njegova propovijedanja i dar ozdravljivanja 976 

XIII. poglavlje 

Svete rane 982 

XIV poglavlje 

Njegova strpljivost i preminuće 988 

XV poglavlje 

Kanonizacija i prijenos tijela 991 

NEKA ČUDESA NAKON SMRTI SV. FRANJE, 

Bonaventura Banjoređijski 995 

I. Snaga njegovih svetih rana 997 

II. Uskrišeni mrtvi 1001 

III. IZBAVLJENI IZ SMRTNE POGIBELJI 1004 

IV. Spašeni brodolomci 1008 

V. Oslobođeni iz okova i tamnice 1010 

VI. Žene oslobođene od pogibeljna porođaja 1012 

VII. Izlječenje slijepih 1014 

VIII. Izliječeni od raznih bolesti 1017 

IX. Kažnjavanje onih koji nisu svetkovali svečev blagdan 

i koji su ga pogrđivali 1019 

X. Različita druga čudesa 1021 

KNJIGA POHVALA BLAŽENOGA FRANJE, Bernard Beski 1027 

Uvod 1029 

Glava I. Način života svetoga Franje i njegovih prvih učenika 1034 

Glava II. Formacija prvih učenika 1036 

Glava III. Poniznost svetoga Franje 1039 

Glava IV Siromaštvo 1041 

Glava V Skromnost 1042 

Glava VI. Djelovanje 1043 

Glava \ II. Tri reda 1046 

Glava Vili. Prijelaz svetoga Franje na drugi svijet 

i prijenos njegova tijela 1056 

Glava IX. Neka čudesa 1057 

I. Izlječenja zgrčenih 1057 

II. Slijepi koji su progledali 1060 

III. Izlječenja nijemih i gluhih 1060 

IV Bolesni od vodene bolesti i uzetosti 1061 

V Bolesni od kile 1062 

OGLEDALO SAVRŠENSTVA (manje), Leonard Lemmens 1063 

Uvod 1065 

MANJE OGLEDALO SAVRŠENSTVA 1069 

[1] 1069 

[2] 1070 

[3] 1071 

[4] 1072 

[5] 1072 

[6] 1073 

[7] 1073 

[8] 1074 

[9] 1074 

[10] 1074 

[11] 1075 

[12] 1077 

[13] 1077 

[14] 1078 

[15] 1078 

[16] 1079 

[17] 1079 

[18] 1081 

[19] 1082 

[20] 1083 

[21] 1084 

[22] 1085 

[23] 1085 

[24] 1086 

[25] 1087 

[26] 1087 

[27] 1087 

[28] 1089 

[29] 1089 

[30] 1090 

[31] 1091 

[32] 1093 

[33] 1094 

[34] 1094 

[35] 1094 

[36] 1095 

[37] 1095 

[38] 1096 

[39] 1097 

[40] 1097 

[41] 1098 

[42] 1099 

[43] 1099 

[44] 1100 

[45] 1101 

OGLEDALO SAVRŠENSTVA, Paul Sabatier 1103 

Uvod 1105 

1. [Proslov] 1109 

PRVO POGLAVLJE 1110 

O SAVRŠENU SIROMAŠTVU 1110 

2. Kako je blaženi Franjo proglasio svoju volju i nakanu, 

koju je imao od početka pa sve do kraja, o opsluživanju 
siromaštva 1110 

3. Kako je odgovorio ministru koji je htio uz njegovo dopuštenje 
imati knjige, i kako su ministri, bez njegova znanja, 

iz Pravila uklonili poglavlje o evanđeoskim zabranama 1111 

4. O novaku koji je htio uz njegovo dopuštenje imati psaltir 1112 

5. O opsluživanju siromaštva 

glede knjiga i postelja, građevina i namještaja 1113 

6. Kako je naredio da sva braća izađu iz neke kuće 

koja se zvala kućom braće 1113 

7. Kako je htio srušiti neku kuću koju je asiški puk napravio 

uz Svetu Mariju Porcijunkulsku 1114 

8. Kako je ukorio svoga zamjenika 

jer je ondje izgradio jednu kućicu za moljenje časoslova 1115 

9. Kako nije htio boraviti u udobnoj ćeliji koja bi se zvala 

njegovom 1115 

10. O načinu biranja obitavališta u gradovima i građenju 

ondje prema nakani blaženoga Franje 1116 

11. Kako su mu se braća protivila glede gradnje 
obitavališta i siromašnih građevina, ponajviše prelati 

i oni koji su se bavili znanošću 1117 

12. Kako je smatrao krađom tražiti ili trošiti milostinju 

iznad potrebe 1118 

13. Kako mu je Krist rekao da ne želi da braća što posjeduju 

ni u zajednici ni pojedinačno 1118 

14. O zazoru od novca i kako je kaznio brata koji je taknuo novac. .1119 

15. O izbjegavanju mekoputnosti, o više tunika i strpljivu 

podnošenju nevolja 1119 

16. Kako nije htio udovoljiti svome tijelu u onome čime, 

smatraše, oskudijevaju druga braća 1120 

17. Kako se stidio gledati koga siromašnijega od sebe 1 120 

18. Kako je prvu braću koja su se stidjela potaknuo 

i poučio da idu prositi 1121 

19. Kako nije htio da braća budu zabrinuta i tjeskobna za sutra .... 1121 

20. Kako je riječju i primjerom ukorio braću 

koja zbog prisutna ministra na dan rođenja Gospodinova 

bijahu pripremila rastrošan stol 1122 

21. Kako je gospodin ostijski u vrijeme kapitula plakao 

i izgradio se na siromaštvu braće 1123 

22. Kako su vojnici, po savjetu blaženoga Franje, 

proseći od vrata do vrata dobili što su trebali 1123 

23. Kako je išao prositi prije nego je ušao kardinalu na objed 1124 

24. O bratu koji niti je molio niti radio, a dobro je jeo 1126 

25. Kako je sa žarom pristupio nekom siromahu koji je išao 

s milostinjom hvaleći Boga 1126 

26. Kako mu je od Boga objavljeno da se zovu Manjom braćom 

i da navješćuju mir i spasenje 1127 

DRUGO POGLAVLJE 1128 

O LJUBAVI, SUĆUTI I SAMILOSTI PREMA BLIŽNJEMU 1128 

27. Kako je iz samilosti prema bratu koji je umirao od gladi 

jeo s njim, opominjući braću da razborito čine pokoru 1128 

28. Kako se sažalio nad bolesnim bratom jedući s njim grožđe 1129 

29. Kako je razodjenuo sebe i druga da odjene siromašnu staricu. . . 1130 

30. Kako je smatrao krađom ne dati kabanicu onome 

kojemu je više trebala 1130 

31. Kako je siromahu dao novu kabanicu uz jedan uvjet 1130 

32. Kako je neki siromah snagom milostinje blaženoga Franje 

svome gospodaru oprostio nepravdu i mržnju 1131 

33. Kako je poslao kabanicu 

siromašnoj ženi bolesnih očiju poput njega 1131 

34. Kako je dao tuniku braći koja su je tražila za ljubav Božju 1132 

35. Kako je htio siromahu potajno dati komad sukna 1133 

36. Kako je bratu Egidiju, prije nego je bio primljen u Red, 

rekao da svoju kabanicu dadne nekom siromahu 1134 

37. O pokori koju je zadao bratu koji je loše sudio 

0 nekom siromahu 1134 

38. O Novom zavjetu za koji zapovjedida se dadne siromašnoj ženi, 

majci dvojice braće 1135 

TREĆE POGLAVLJE 1135 

O SAVRŠENSTVU SVETE PONIZNOSTI I POSLUŠNOSTI 

U NJEGA I U NJEGOVE BRAĆE 1135 

39. Kako je ustanovio službu poglavara i postavio brata 

Petra Katanskoga za generalnog ministra 1135 

40. Kako je predao i svoje drugove ne htijući imati 

posebnoga druga 1136 

41. Kako se zbog loših poglavara odrekao službe poglavara 1136 

42. Kako je ponizno pribavljao meso za bolesne 

1 opominjao ih da budu skrušeni i strpljivi 1137 

43. O poniznu odgovoru blaženih Franje i Dominika, 

kada su zajedno bili upitani žele li da njihova braća u Crkvi 

budu prelati 1137 

44. Kako je htio da sva braća 

radi utemeljenja poniznosti služe gubavcima 1138 

45. Kako je htio da se za sve njegove dobre rijeći i djela 

slava i čast pridaje jedino Bogu 1139 

46. Kako je sve do smrti htio imati jednog gvardijana 

od svojih drugova i živjeti u podložnosti 1139 

47. O savršenu načinu poslušnosti kojemu je on poučavao 1140 

48. Kako je savršeno poslušnoga usporedio s mrtvim tijelom 1140 

49. Kako je opasno prebrzo zapovjediti pod poslušnost 

i ne pokoriti se zapovijedi pod poslušnost 1141 

50. Kako odgovori braći koja su ga nagovarala da traži povlasticu 

po kojoj bi mogli slobodno propovijedati 1141 

51.0 načinu koji su tada braća držala u međusobnom mirenju 

kad bi jedan drugoga uzrujao 1142 

52. Kako se Krist potužio bratu Leonu, 

drugu blaženoga Franje, na nezahvalnost i oholost braće 1143 

53 . Kako ponizno i istinito odgovori nekom doktoru Reda 

propovjednika koji ga pitaše o riječi Pisma 1143 

54. O poniznosti i miru koji treba čuvati s klericima 1144 

55. Kako je ponizno od opata Svetoga Benedikta iz Asiza 
dobio crkvu svete Marije Anđeoske i htio da braća ondje 

uvijek ponizno borave i žive 1144 

56. O poniznu poštovanju 

koje pokazivaše prema crkvama metući ih i čisteći 1147 

57. O seljaku koji ga je zatekao kako ponizno mete crkvu 

pa se obratio, ušao u Red i bio sveti brat 1147 

58. Kako je kaznio sebe jedući iz zdjelice s gubavcem, 

jer ga je bio posramio 1149 

59. Kako je riječima poniznosti 

đavle u bijeg natjerao 1150 

60. O viđenju brata Pacifika u kojem je vidio i čuo kako se 

Luciferovo prijestolje čuva za poniznoga Franju 1150 

61. Kako se dao gol pred narodom voditi 

na užetu vezanu o vrat 1151 

62. Kako je htio da svi znaju za svaku utjehu koju je primalo 

njegovo tijelo 1152 

63. Kako je smjesta optužio sebe zbog isprazne slave koju je 

osjetio dajući milostinju 1153 

64. Kako je na samom sebi opisao stanje savršene poniznosti 1153 

65. Kako je ponizno htio ići u daleke krajeve, kao što bijaše 
poslao drugu braću te kako je poučio braću da ponizno 

i pobožno idu po svijetu 1154 

66. Kako pouči neku braću da duše lopova pridobivaju 

poniznošću i ljubavlju 1155 

67. Kako od đavolskog šibanja spozna kako se Bogu više sviđa 
da prebiva u siromašnim i poniznim obitavalištima 

nego s kardinalima 1156 

68. Kako je ukorio braću koja su htjela ići putem svoje 
mudrosti i znanja, a ne putem poniznosti, i prorekao im obnovu 

i povratak Reda u prvotno stanje 1158 

69. Kako je unaprijed znao i prorekao da će znanje nužno 
biti povod urušavanja Reda i kako je zabranio jednom 

od drugova da teži za propovijedanjem 1159 

70. Kako će oni koji u vrijeme buduće nevolje uđu u Red biti 
blagoslovljeni, a oni koji budu prokušani bit će bolji 

od svojih prethodnika 1159 

71. Kako odgovori svome drugu koji ga upita 

zašto nije korio zastranjivanja koja su se u Redu događala 

u njegovo vrijeme 1160 

[Umetak] 1161 

72. Kako se molitvama i suzama ponizne i jednostavne braće 
obraćaju duše, za koje se čini da se obraćaju zbog znanja 

i propovijedanja drugih 1162 

73. Kako je htio da se poglavari i propovjednici 
vježbaju u molitvi i djelima poniznosti te kako ih je 

tomu poučavao 1164 

74. Kako je posramljujući sebe poučio braću da raspoznaju 

kad bijaše sluga Božji, a kad ne 1164 

75. Kako je svakako htio da sva braća ponekad 

rade svojim rukama 1165 

ČETVRTO POGLAVLJE 1165 

Njegova revnost za zavjetovanje Pravilu i za cijeli Red 1165 

76. Kako je hvalio zavjetovanje Pravilu i htio da ga braća poznaju, 

0 njemu govore i s njime umiru 1165 

77. O svetu laiku koji je podnio mučeništvo 

držeći Pravilo u rukama 1166 

78. Kako je htio da Crkva Red uvijek štiti i popravlja 1166 

79. O četirima povlasticama koje je Gospodin darovao Redu 

1 objavio ih blaženome Franji 1166 

80. O odlikama koje je smatrao nužnima za generalnog ministra 

i njegove drugove 1167 

81. Kako mu je govorio Gospodin dok se odveć žalostio 

zbog braće koja su se udaljavala od savršenstva 1169 

82. O posebnoj revnosti koju imaše prema obitavalištu 
Svete Marije Porcijunkulske i o odredbama koje ondje 

donese protiv ispraznih riječi 1170 

83 . Kako je opomenuo braću da nikad ne napuste 

to obitavalište 117! 

84. O milostima koje Gospodin učini u obitavalištu 

svete Marije Anđeoske 1172 

PETO POGLAVLJE 1173 

O NJEGOVOJ REVNOSTI ZA SAVRŠENSTVO BRAĆE 1173 

85. Kako im je opisao savršena brata 1173 

86. Kako opisivaše nečedne oči da braću potakne 

na ćudorednost 1174 

87. O trima riječima koje ostavi braći da sačuva 

njihovo savršenstvo 1175 

88. O ljubavi koju pokaza braći pred smrt dajući svakome 

pojedinome zalogaj kruha, kao što učini Krist 1176 

89. Kako se bojao da braća ne upadnu u kakvu smutnju 

zbog njegovih bolesti 1177 

90. Kako je opomenuo sestre svete Klare 1177 

ŠESTO POGLAVLJE 1178 

0 TRAJNOME ŽARU LJUBAVI I SUĆUTI PREMA MUCI KRISTOVOJ 1178 

91. Kako se nije brinuo za svoje bolesti zbog ljubavi 

prema muci Kristovoj 1178 

92. Kako je zatečen da ide glasno oplakujući Kristovu muku 1178 

93. Kako se izvanjska utjeha koju je nekoć činio okretala 

u suze i sućut s Kristom 1179 

SEDMO POGLAVLJE 1179 

Njegov žar za molitvu i božanski časoslov, i da u sebi 

1 U DRUGIMA OČUVA DUHOVNU RADOST 1179 

94. O molitvi i božanskome časoslovu 1179 

95. Kako je u sebi i u drugima uvijek ljubio duhovnu radost, 

unutarnju i vanjsku 1180 

96. Kako je ukorio druga koji imaše žalosno lice 1180 

97. Kako poučavaše braću da zadovolje potrebe tijela 

da ne bi molitva propala 1181 

OSMO POGLAVLJE 1182 

O NEKIM KUŠNJAMA KOJE MU JE GOSPODIN PRIPUSTIO 1182 

98. Kako je đavao ušao u jastuk koji je imao pod glavom 1182 

99. O vrlo teškoj kušnji koju je imao više od dvije godine 1183 

100. O kušnji koju su mu zadali miševi, u kojoj ga je Gospodin 

utješio i tada mu zajamčio svoje kraljevstvo 1183 

DEVETO POGLAVLJE 1185 

O DUHU PROROŠTVA 1185 

101. Kako je prorekao pomirenje asiškoga biskupa 

i gradonačelnika snagom hvala za stvorenja, koje su 

pred njima pjevali njegovi drugovi 1185 

102. Kako je predvidio sudbinu brata koji se pod izlikom šutnje 

nije htio ispovijedati 1186 

103. O onomu koji je plakao pred blaženim Franjom da bude 

primljen u Red 1187 

104. O svećenikovu vinogradu koji je zbog blaženoga Franje 

ostao bez grožđa 1188 

105. O vojnicima Peruđe koji su ometali njegovu propovijed 1188 

106. Kako je predvidio tajnu kušnju i muku jednog brata 1189 

107. O onome što je prorekao za brata Bernarda 

i kako se sve ispunilo 1190 

108. Kako je pred svoju smrt najavio blaženoj Klari 

da će ga vidjeti, a to se ispunilo nakon njegove smrti 1191 

109. Kako je prorekao da će njegovo tijelo nakon smrti 

biti štovano 1192 

DESETO POGLAVLJE 1193 

Božanska providnost o njemu u izvanjskim stvarima 1193 

110. Kako se Gospodin pobrinuo za braću koja su s liječnikom 

sjedila za siromašnim objedom 1193 

111. O ribi koju je poželio u svojoj bolesti 1193 

1 12. O jelu i suknu koje je pred smrt poželio 1194 

JEDANAESTO POGLAVLJE 1195 

O njegovoj ljubavi prema stvorenjima i ljubavi 

stvorenja prema NJEMU 1195 

113.0 posebnoj ljubavi prema pticama zvanim kukmaste ševe, 

jer one simboliziraju dobra redovnika 1195 

1 14. Kako je htio nagovoriti cara na donošenje posebna zakona, 
da ljudi o Rođenju Gospodinovu dobro skrbe za ptice, 

vola, magarca i siromahe 1196 

115. O ljubavi i poslušnosti ognja prema njemu kad se 

podvrgnuo paljenju 1197 

116. Kako ne htjede ugasiti niti dopusti da se ugasi vatra 

koja je gutala njegove hlače 1198 

1 17. Kako nikad nije htio nositi krzno 

jer nije dopuštao da se ognjem opali 1198 

1 18. O posebnoj ljubavi koju je gajio prema vodi, kamenju, 

drveću i cvijeću 1199 

119. Kako je isticao Sunce i oganj više od drugih stvorenja 1199 

120. Ovo je hvala za stvorenja koju je spjevao 

kad mu je Gospodin zajamčio svoje kraljevstvo 1200 

DVANAESTO POGLAVLJE 1201 

O NJEGOVOJ SMRTI I RADOSTI KOJU POKAZA 

KAD POUZDANO SPOZNA KAKO MU JE SMRT BLIZU 1201 

121. Kako odgovori bratu Iliji koji ga je korio zbog 

tolike radosti koju pokazivaše 1201 

122. Kako je naveo liječnika da mu kaže koliko može živjeti 1202 

123. Kako je odmah čim je čuo da će brzo umrijeti naredio 

da mu se pjevaju Hvale koje je sastavio 1203 

124. Kako je blagoslovio grad Asiz 

kad su ga nosili u Svetu Mariju da ondje umre 1204 

KNJIGA KRONIKA ILI NEVOLJA REDA MANJE BRAĆE, 

Anđeo Klarenski 1207 

Uvod 1209 

Prolog 1213 

1. [Prva nevolja, tj. progon Reda svetoga Franje] 1230 

2. [Druga nevolja] 1254 

3. [Treća nevolja] 1263 

4. [Četvrta nevolja] 1274 

5. [Peta nevolja] 1288 

6. [Šesta nevolja] 1322 

7. [Sedma nevolja] 1344 

ZGODE BLAŽENOG FRANJE I NJEGOVIH DRUGOVA 1351 

Uvod 1353 

Rukopisna tradicija 1353 

Izdanja 1354 

Autor, datum, mjesto sastavljanja i značenje djela 1355 

ZGODE BLAŽENOG FRANJE I NJEGOVIH DRUGOVA 1357 

I. poglavlje 

O potpunom izvlaštenju svetoga brata Bernarda 

na propovijedanje našeg presvetog oca Franje 1357 

II. poglavlje 

O poniznosti i poslušnosti sv. Franje i brata Bernarda 1360 

III. poglavlje 

O bratu Bernardu kada mu je anđeo premjestio rijeku 1361 

IV poglavlje 

O bratu Bernardu kako je išao u Bolognu 1364 

V poglavlje 

O dražesnoj smrti brata Bernarda 1366 

VI. poglavlje 

O čudesnom korizmenom postu sv. Franje 1367 

VII. poglavlje 

O pouci sv. Franje bratu Leonu 

da je jedino u križu savršeno veselje 1368 

VIII. poglavlje 

O tome kako je Bog govorio sv. Franji preko brata Leona 1370 

IX. poglavlje 

0 otkriću brda La Verne 1371 

X. poglavlje 

Kako je brat Maseo ispitivao poniznost sv. Franje 1376 

XI. poglavlje 

Kako je sv. Franjo shvatio tajne srca brata Masea 1377 

XII. poglavlje 

Kako je sv. Franjo iskušao brata Masea 1378 

XIII. poglavlje 

Kako je sv. Franjo podigao brata Masea u zrak puhanjem 

1 kako su se sv. Franji u crkvi sv. Petra u Rimu 

ukazali sv. Petar i Pavao 1379 

XIV poglavlje 

Kako se, dok je sveti Franjo razgovarao s drugovima o Bogu, 

među njima pojavio Krist 1381 

XV poglavlje 

Kako su sv. Franjo i njegovi drugovi skupa sa sv. Klarom 

bili pali u zanos u Porcijunkuli 1382 

XVI. poglavlje 

Kako je Bog otkrio sv. Klari i bratu Silvestru 

da sv. Franjo mora propovijedati 1384 

XVII. poglavlje 

Kako se sv. Franjo grozio naziva učitelj 1386 

XVIII. poglavlje 

Kako je smrt sv. Franje bila otkrivena gospođi Jakobi iz Settesolija 

i kako je samom sv. Franji bila otkrivena sigurnost 

vječnog spasenja 1387 

XIX. poglavlje 

Kako su Krist, Blažena Djevica Marija te sveti Ivan Krstitelj 
i Ivan Evanđelist i mnoštvo anđela razgovarali sa sv. Franjom 1389 

XX. poglavlje 

O božanskoj providnosti na generalnom kapitulu 
kod Sv. Marije Anđeoske i kako je sv. Dominik 

sa sedmoricom svoje braće bio nazočan na tom kapitulu 1390 

XXI. poglavlje 

Kako je Bog govorio blaženom Franji i kako je sv. Franjo 

umnožio vino u vinogradu gdje nije bilo grožđa 1392 

XXII. poglavlje 

O kušnji nekog mladog brata, koje je bio oslobođen 

pomoću čudesnog viđenja 1394 

XXIII. poglavlje 

0 vuku kojeg je blaženi Franjo privikao na veliku blagost 1395 

XXIV poglavlje 

Kako je sv. Franjo zamolio nekog mladića 
koji je ulovio mnogo grlica da mu ih daruje 

1 kako im je napravio gnijezdo 1397 

XXV poglavlje 

0 kipu sličnom kipu Nabukodonozora, 

ali odjevenom u vreću, koji je govorio blaženom Franji 

1 rekao mu o četiri stanja njegova Reda 1398 

XXVI. poglavlje 

Kako su zlodusi opsjedali mjesto Sv. Marije od Porcijunkule, 

a ipak nijedan nije mogao ući unutra 1401 

XXVII. poglavlje 

Kako su babilonskog sultana obratila i krstila braća 

koju je poslao blaženi Franjo 1402 

XXVIII. poglavlje 

0 gubavu bogohulniku kojemu je sveti Franjo izliječio 

1 duh i tijelo 1403 

XXIX. poglavlje 

Kako je blaženi Franjo obratio razbojnike koji su ušli u Red 
i počeli živjeti svetačkim životom 1405 

XXX. poglavlje 

Kako je sveti Franjo obratio dvojicu plemića iz Ankonske marke, 
to jest brata Pelegrina i brata Ricerija, 

dok je propovijedao u Bologni 1410 

XXXI. poglavlje 

Kako je sveti Franjo izbavio brata Ricerija od silne napasti 1411 

XXXII. poglavlje 

O milosti kontemplacije svetoga brata Bernarda 1412 

XXXIII. poglavlje 

O iskušenju brata Rufina i o tome kako mu se ukazao Krist 1413 

XXXIV poglavlje 

O čudesno poniznoj poslušnosti brata Rufina 1415 

XXXV poglavlje 

Kako je brat Rufin oslobodio opsjednuta čovjeka 1417 

XXXVI. poglavlje 

Kako je brat Rufin vidio i dotaknuo ranu na boku svetog Franje .... 1417 
XXXVII. poglavlje 

Kako je brat Rufin bio jedna od triju odabranih duša 1418 

XXXVIH. poglavlje 

O bratu Leonu, kako mu se ukazao blaženi Franjo 1419 

XXXIX. poglavlje 

Kako je brat Leon vidio svetog Franju 

dok lebdi iznad zemlje 1420 

XL. poglavlje 

Kako je Gospodin Isus Krist govorio bratu Maseu 1421 

XLI. poglavlje 

Kako je sveta Klara u božičnoj noči 

prenesena do crkve svetoga Franje 1422 

XLII. poglavlje 

Kako je sveta Klara čudesno utisnula znak križa u kruhove 1423 

XLIII. poglavlje 

0 čudesnoj objavi u srcima svetoga brata Egidija 

1 svetog Luja, kralja Francuske 1424 

XLIV poglavlje 

Kako su propovijed svetog Antuna razumjeli ljudi 

koji govore drugim jezicima 1425 

XLV poglavlje 

Kako je sveti Antun propovijedao ribama 1425 

XLVI. poglavlje 

Kako je sveti brat Konrad obratio nekog mladića 

i nakon smrti ga oslobodio iz čistilišta 1427 

XLVII. poglavlje 

Kako je neki moćan tiranin bio obraćen 
vidjevši jednog od braće blaženoga Franje 
u zrak uzdignuta do vrha palače, 

i kako se na njegov nagovor pridružio Manjoj braći 1428 

XLVIII. poglavlje 

0 čudesnim djelima neke braće iz Ankonske marke, 

1 kako se Blažena Djevica ukazala bratu Konradu u Foranskoj šumi 1431 

XLIX. poglavlje 

Kako se Krist ukazao svetom bratu Ivanu od La Verne 

i kako bijaše zanesen dok ga je grlio 1433 

L. poglavlje 

Kako je brat Ivan dobio božanski odgovor 
dok je molio za nekog brata 

i kako mu se ukazao blaženi Lovro 1436 

LI. poglavlje 

Kako je brat Ivan, dok je vodio misno slavlje za pokojne, 

vidio kako duše bivaju oslobođene iz čistilišta 1437 

LII. poglavlje 

Kako je brat Ivan vidio blaženoga Franju s mnogom svetom braćom i 

kako je brat Jakov s njime razgovarao nakon smrti 1437 

LIH. poglavlje 

Kako je brat Ivan posjedovao duh objave 1439 

LIV poglavlje 

O bratu koji je vidio dušu svojega rođenog brata 

kako je nose anđeli 1439 

LV poglavlje 

O bratu Simunu Asiškom i njegovu divnom životu 1440 

LVI. poglavlje 

Kako je brat Ivan od La Verne bio zanesen u božanski bezdan 1442 

LVH. poglavlje 

Kako je brat Ivan od La Verne u hostiji vidio slavnoga Krista 1443 

LVIH. poglavlje 

O bratu Ivanu iz Penne i njegovu anđeoskom razgovoru 1445 

LIX. poglavlje 

Kako se Blažena Djevica ukazala 

nekom bolesnom bratu u samostanu Soffiano 1448 

LX. poglavlje 

O viđenju brata Leona koje je bilo objavljeno svetom Franji 1449 

LXI. poglavlje 

Kako je blaženi Franjo obratio nekog plemića 1450 

LXH. poglavlje 

Kako je svetom Franji bilo objavljeno 

da brat Ilija mora otpasti od Reda 1452 

LXHI. poglavlje 

Kako su brat Petar i brat Konrad bili dvije presjajne zvijezde 1453 

LXIV poglavlje 

Kako je Bog bratu Jakovu iz Masse otvorio vrata svojih tajni 1454 

DODATAK 1457 

LXV poglavlje 

Neko čudo o ranama blaženog Franje 
koje se dogodilo u nekom 

samostanu Reda propovjednika 1457 

LXVI. poglavlje 

O nekoj čudesnoj riječi koju je rekao brat Egidije iz Peruđe 1458 

LXVH. poglavlje 

Kako su se, dok je sv. Egidije govorio: Djevica prije poroda, 

Djevica u porodu i Djevica poslije poroda, pojavila tri ljiljana 1460 

LXVffl. poglavlje 

O jednom divnom savjetu 

koji je brat Egidije dao bratu Jakovu iz Masse 1461 

CVJETIĆI SV FRANJE 1463 

Uvod 1465 

1 O osnutku reda i o dvanaestorici prvih drugova sv. Franje 1468 

2 O bratu Bernardu Kvintavalskom, 

prvomu drugu svetog Franje 1469 

3 Sveti Franjo zbog loše pomisli o bratu Bernardu 

tom bratu nalaže da mu nogama stane na grlo i na usta 1471 

4 Kako je sveti Franjo išao na grob svetog Jakova u Španjolsku 
i ostavio brata Bernarda da se brine o nekom bolesniku; 

kako je anđeo zaprijetio bratu Iliji koji ga nije poslušao 1473 

5 Brat Bernard pođe u Bolognu da pronađe mjesto za braću 1475 

6 Kako je sveti Franjo blagoslovio brata Bernarda 

i kako mu je predao Red na upravljanje 1477 

7 Kako je sveti Franjo postio četrdeset dana 

i kroz to vrijeme pojeo samo polovicu kruha 1478 

8 Kako je sveti Franjo tumačio bratu Leonu 

u čemu se sastoji savršeno veselje 1479 

9 Kako je sveti Franjo učio brata Leona moliti časoslov 

i kako je brat Leon protivno odgovarao svetom Franji 1481 

10 Kako je brat Maseo pitao svetog Franju 

zašto za njim svatko ide i želi ga vidjeti 1482 

1 1 Kako je sveti Franjo naredio bratu Maseu 

da se na raskršću okrene više puta i kako su došli u Sienu 

gdje je sveti Franjo učinio mnoga dobra djela 1483 

12 Kako je sveti Franjo povjerio bratu Maseu službu vratara, 

a i mnoge druge dužnosti 1485 

13 Kako je sveti Franjo slao dvojicu po dvojicu svojih drugova 

da propovijedaju evanđelje, kako je brata Masea poslao da prosi kruh 
te kako su se svetom Franji ukazali sveti Petar i sveti Pavao 1486 

14 Kako se Krist blagoslovljeni pojavio među braćom 

dok su razgovarali o Bogu 1488 

15 Kako je sveta Klara blagovala sa svetim Franjom 

i njegovom braćom u Porcijunkuli 1488 

16 Kako je sveti Franjo zatražio savjet od svete Klare 

i brata Silvestra da li da se posveti samo molitvi ili da od vremena 

do vremena propovijeda; kako je osnovao Treći red 

i kako je propovijedao pticama 1490 

17 Kako je neki novak, želeći saznati što sveti Franjo 

radi noću u šumi, pošao za njim i vidio kako svetac govori 
s Kristom i Djevicom Marijom i mnogim drugim svecima 1492 

18 Kako je sveti Franjo održao sveopću skupštinu 

u Mariji Anđeoskoj na kojoj je bilo više od pet tisuća braće 1493 


19 Kako je sveti Franjo došao u Rieti da liječi oči, 
kako je mnoštvo svijeta koje je dolazilo k njemu, 
dok je on boravio u kući nekoga svećenika, 
u svećenikovu vinogradu potrgalo i pobralo grožđe 
i kako je svećenik, prema Franjinu obećanju, 


dobio više vina nego inače 1495 

20 Kako je neki mladi brat prezreo i zamrzio redovničko odijelo 
tako da se htio vratiti u svijet; o jednom lijepom viđenju 

što ga je imao 1497 

21 Kako je sveti Franjo uspostavio mir između vuka i građana Gubbia 1498 

22 Kako je sveti Franjo pripitomio šumske grlice 1500 

23 Kako je sveti Franjo oslobodio nekog brata od đavolske ruke 1500 

24 Kako je sveti Franjo obratio babilonskoga sultana 

i bludnicu koja ga je nagovarala na grijeh 1501 

25 Kako je sveti Franjo čudesno izliječio gubavca na tijelu i duši 

i što mu je rekla duša iduči u nebo 1502 

26 O tome kako je sveti Franjo obratio tri razbojnika, 

koji su postali braćom, te o plemenitom viđenju jednoga od njih, 

koji je bio veoma svet brat 1504 

27 Kako je sveti Franjo u Bologni obratio dva studenta, 

koji postadoše manja braća, a zatim jednoga od njih oslobodi 

od velike napasti 1509 

28 Kako je brat Bernard bio u zanosu od ranog jutra do devetog časa 1510 

29 Kako se zloduh ukazao bratu Rufinu u obliku Raspetoga 

i rekao mu da je predodređen za vječnu propast 1511 

30 O lijepoj propovijedi svetoga Franje i brata Rufina, 

kad su propovijedali neodjeveni 1513 

31 Kako je sveti Franjo odreda poznavao tajne savjesti sve svoje braće .... 1515 

32 Kako je brat Maseo isprosio od Krista krepost svete poniznosti 1515 

33 Kako je sveta Klara na papinu zapovijed blagoslovila kruh 

i kako se na svakom hljebu pojavio znak križa 1516 

34 Kako je sveti Ljudevit, francuski kralj, 

došao u Peruđu kao hodočasnik da posjeti brata Egidija 1517 

35 Kako je sveta Klara, kad je bila bolesna, 

u Badnjoj noći prenesena u crkvu svetog Franje na molitvu 1518 

36 Kako je brat Leon imao lijepo i čudesno viđenje o Redu 

i kako ga je protumačio sveti Franjo 1519 

37 Kako se neki bogati i odlični plemić 

po zaslugama svetog Franje obratio i stupio u Red 1520 

38 Kako je svetom Franji bilo očitovano da je brat Ilija osuđen 

i da je morao umrijeti izvan Reda te kako se na molbu brata Ilije 

za nj pomolio Kristu i bio uslišan 1521 

39 Kako je sveti Antun divno propovijedao pred kardinalima i papom .... 1523 

40 Kako je sveti Antun propovijedao ribama i kako je 

obratio krivovjerce 1523 

41 Kako je časni brat Šimun svojom svetošću 

oslobodio subrata od napasti zbog koje je taj htio napustiti Red 1525 

42 O divnim čudesima koje Bog učini po svetoj braći Bentivoglii, 

Petru iz Monticella, Konradu iz Offide te kako je brat Bentivoglia 
u veoma malo vremena ponio petnaest milja jednoga gubavca, 

s jednim je razgovarao sv. Mihael, a drugoga je pohodila 

Djevica Marija i položila mu sinčića u naručje 1526 

43 Kako je brat Konrad obratio mladog brata 

koji je uznemirivao braću i kako se taj brat umirući 
ukazao bratu Konradu, moleći ga da se za nj pomoli, 

te kako ga je on svojom molitvom oslobodio iz silnih muka čistilišta. . . . 1528 

44 Kako su se bratu Petru ukazali Kristova Majka, 

Ivan Evanđelist i sveti Franjo i kazali mu 

tko je od njih troje podnio više boli zbog Isusove muke 1529 

45 O obraćenju, životu, čudesima i smrti svetoga brata Ivana iz Penne .... 1530 

46 Kako je brat Pacifik, dok je molio, vidio dušu 

svoga rođenog brata Humilisa kako ide u nebo 1533 

47 Kako je Blažena Djevica Marija došla k bolesnom bratu 

i donijela mu tri bočice lijeka 1534 

48 Kako je brat Jakov iz Masse gledao u viđenju zlatno stablo 
na kojem su bila braća cijeloga svijeta i kako je 

prepoznao svakoga od njih s njegovim krepostima i manama 1535 

49 Kako se brat Ivan iz Ferma obratio i kako mu se ukazao Krist 1537 

50 Kako su po molitvi spomenutog brata Ivana od La Verne 

mnoge duše bile oslobođene čistilišta 1540 

5 1 Kako je brat Ivan od La Verne pohodio bolesnog brata J akova 

i kako se ovaj nakon svoje smrti ukazao bratu Ivanu 1541 

52 O viđenju brata Ivana od La Verne 

u kojemu je upoznao veličinu Presvetog Trojstva 1542 

53 Kako je za vrijeme mise brat Ivan od La Verne 

pao u zanos kad je bila pretvorba 1543 

RAZMIŠLJANJA O SVETIM RANAMA 1546 

Kako je sveti Franjo došao na goru La Vernu, 

kako je gore boravio i kako je primio svete rane 1546 

PRVO RAZMIŠLJANJE 

Kako je sveti Franjo došao na svetu goru La Vernu 1546 

DRUGO RAZMIŠLJANJE 

Način života svetoga Franje i razgovori 

što ih je imao s pratiocima na svetoj gori La Verni 1551 

TREĆE RAZMIŠLJANJE 

Kako su svete rane utisnute u tijelo svetoga Franje 1556 

ČETVRTO RAZMIŠLJANJE 

Kako je sveti Franjo sišao s La Verne 

i kako je na putu u Mariju Anđeosku učinio mnoga čudesa 1561 

Kako je gospodin Jeronim dodirnuo i vidio 

rane svetoga Franje u koje prije nije vjerovao 1569 

O danu i godini smrti svetoga Franje 1569 

O kanonizaciji svetoga Franje 1569 

PETO I POSLJEDNJE RAZMIŠLJANJE 
O različitim ukazanjima svetog Franje 

nakon njegove smrti svetim osobama 1570 

Kako je jedan sveti brat, čitajući životopis svetoga Franje, 
u poglavlju o svetim ranama, o tajnim riječima 
koje je seraf rekao svetom Franji kad mu se ukazao, 

toliko molio Boga da mu ih je sveti Franjo objavio 1571 

Kako se sveti Franjo nakon smrti ukazao bratu Ivanu od La Verne 1572 

Kako je neki sveti brat vidio mrtva svog druga za kojega se molio 1573 

Kako se jedan plemeniti vitez, štovatelj svetoga Franje, 

osvjedočio o njegovoj smrti i ranama 1574 

Kako su papi Grguru IX. razjašnjene sumnje u rane svetog Franje 1575 

Treći dio 

SVJEDOČANSTVA O SV. FRANJI 1577 

Uvod 1579 

Zajednički osnovni motivi 1579 

Jedan izniman svjedok: Jakov Vitrijski 1580 

Jordan Janski i Salimbene Parmski 1582 

Herojski počeci, providonosni razvoj, odmak 1582 

Jakov Vitrijski 

PISMA 1584 

Pismo I. (1216) 1584 

Pismo VI. (1220) 1586 

Jakov Vitrijski 

POVIJEST ZAPADA 1588 

Red i propovijedanje Manje braće (1223-1265) 1588 

Propovijedanje Saracenima 1590 

Hvalospjev Manjoj braći 1590 

Toma Splićanin 1592 

Uvod 1592 

Sv. Franjo propovijeda u Bologni 1593 

Kronika Jordana Janskog 1594 

Prolog 1597 

Kronika Salimbenea Parmskog 1622 

I. Autor: Brat Salimbene Adamov Parmski 1623 

Rođenje 1623 

Godina velikog potresa u Bresci 1623 

Njegov ulazak u Red 1623 

Služba propovijedanja 1624 

Pisac 1625 

II. Sveti Franjo Asiški 1625 

Liturgijske sinteze života svetog Franje 1625 

Sveti Franjo i životinje 1626 

Zadaća demona 1626 

Božić u Grecciu 1626 

Raspeti čovjek skinut s križa 1626 

Posjet La Verni 1626 

Kanonizacija 1627 

Prijenos tijela svetoga Franje 1627 

Liturgijska služba 1627 

Hagiografi svetoga Franje 1627 

Drugovi svetoga Franje i druga braća prvotnih vremena 1628 

III. Red manje braće 1629 

A. Pralikovi prema opatu Joakimu 1629 

B. Postanak i institucionalna preobrazba Reda 1630 

Uvodna napomena: brat Ilija 1630 

Primanje nekorisnih ljudi 1631 

Loše upravljanje 1632 

Braća laici 1633 

Despotizam 1634 

Uklanjanje brata Ilije sa službe 1635 

Biskupski i kneževski život brata Ilije 1635 

Posljednji pokušaj da izbjegne svrgavanje 1635 

Tvrdoglavost brata Ilije 1636 

Odbijanje pomirenja 1637 

Na Bogu je da sudi 1637 

C. Držanje Rimske kurije i klera 1638 

Zabrana novih redova 1638 

Papinsko odobrenje 1638 

Ovlašteni za službu ispovijedanja 1638 

Poštovanje Inocenta IV na početku njegova pontifikata 1639 

Služba propovijedanja i osporavanja 1639 

Pismo Inocenta IV 1639 

Inocent IV na samrti 1640 

D. Veliki likovi Reda 1641 

Veliki misionar 1641 

Brat Ivan Parmski 1641 

Brat Hugo iz Dignea, »najveći joakimist« 1644 

Sveti Luj Francuski 1645 

Manja braća, očajni ljudi 1645 

IV. Vjerski pokreti toga vremena 1646 

A. »Aleluja« 1646 

Vrijeme Alelu je 1646 

Propovjednici »Aleluje« 1647 

Brat Gerard iz Modene 1647 

B. Bičevaoci 1648 

Pokret »bičevalaca« 1648 

C. Novi vjerski redovi 1649 

Red »vrećara« 1649 

Četvrti dio 

PAPINSKI DOKUMENTI O SV. FRANJI 1651 

Uvod 1653 

Honorije III. Cum dilecti ( 1219) 1657 

Honorije III. Pro dilectis (1220) 1657 

Honorije III. Cum secundum consilium (1220) 1658 

Honorije III. Soletannuere (1223) 1659 

Potvrđeno pravilo 1659 

[Poglavlje I] 

U ime Gospodnje. 

Počinje život Manje braće: 1659 

[Poglavlje II] 

O onima koji žele prihvatiti ovaj život i kako ih treba primati . . . 1660 
[Poglavlje III] 

0 božanskom časoslovu i postu, 

1 kako braća moraju ići po svijetu 1660 

[Poglavlje IV] 

Neka braća ne primaju novac 1661 

[Poglavlje V] 

O načinu rada 1661 

[Poglavlje VI] 

Neka braća sebi ništa ne prisvajaju. 

O prošenju milostinje i o bolesnoj braći 1661 

[Poglavlje VII] 

O pokori koju valja naložiti braći koja sagriješe 1662 

[Poglavlje VIII] 

0 biranju generalnoga ministra ovoga bratstva 

1 o duhovskom kapitulu 1662 

[Poglavlje IX] 

O propovjednicima 1663 

[Poglavlje X] 

O opominjanju i popravljanju braće 1663 

[Poglavlje XI] 

Neka braća ne ulaze u samostane redovnica 1664 

[Poglavlje XII] 

0 onima koji idu među Saracene i druge nevjernike 1664 

Honorije III. Qvia populares tumultus (1224) 1665 

HonORIJE III. VlNEAE DoMINI CUSTODES (1225) 1665 

Grgur IX. Recolentes qualiter (1228) 1666 

Grgur IX. Mira circa nos (1228) 1667 

Grgur IX. Quoelongati( 1230) 1670 

InocentIV. Ordinem vestrum (1245) 1675 

InocentIV. Etsi animarum (1254) 1678 

Aleksandar IV. Nec insolitum (1254) 1681 

Peti dio 

SPISI SV. KLARE 1685 

Uvod 1687 

Pisma sv. Klare 1691 

Prvo pismo svetoj Janji Praškoj 1696 

Drugo pismo svetoj Janji Praškoj 1699 

Treće pismo svetoj Janji Praškoj 1702 

Četvrto pismo svetoj Janji Praškoj 1705 

Pismo Ermentrudi iz Brugesa 1709 

Pravilo sv. Klare 1711 

PRAVILO 1716 

[Bula pape Inocenta IV] 1716 

[Poglavlje I: U ime Gospodnje počinje oblik života 

Siromašnih sestara] 1717 

[Poglavlje II: O onima koje hoće prihvatiti ovaj život 

1 kako ih treba primati] 1718 

[Poglavlje III: O božanskom časoslovu i postu, 

o ispovijedi i pričesti] 1720 

[Poglavlje IV: O izboru i službi opatice, o kapitulu, 

dužnosnicama i vijećnicama] 1721 

[Poglavlje V: O šutnji, govornici i rešetci] 1723 

[Poglavlje VI: O obećanjima blaženoga Franje 

i o zabrani posjeda] 1724 

[Poglavlje VII: O načinu rada] 1725 

[Poglavlje VIII: Neka sestre ništa ne prisvajaju, 

o prošnji milostinje i o bolesnim sestrama] 1726 

[Poglavlje IX: O pokori koju treba naložiti sestrama 

koje sagriješe i o sestrama koje služe izvan samostana] 1727 

[Poglavlje X: O opominjanju i ispravljanju sestara] 1728 

[Poglavlje XI: O čuvanju klauzure] 1729 

[Poglavlje XII: O pohoditelju, kapelanu i kardinalu 

pokrovitelju] 1730 

[Pogovor] 1731 

Oporuka sv. Klare 1732 

OPORUKA 1737 

Blagoslov sv. Klare 1744 

BLAGOSLOV 1746 

Šesti dio 

ŽIVOTOPISI SV. KLARE 1747 

Uvod 1749 

OKRUŽNICA O PREMINUĆU SV. KLARE 1749 

POSTUPAK PROGLAŠENJA KLARE ASIŠKE SVETOM (1253) 1755 

Uvod 1757 

[Uvod] 1761 

I. Svjedokinja 1764 

O načinu življenja svete Klare u kući njezina oca 1764 

O njezinu obraćenju 1764 

O njezinu načinu življenja u samostanu 1765 

O čudu s uljem 1767 

Kako je sveta Klara oslobodila pet bolesnih sestara znakom križa 1768 

II. svjedokinja 1769 

O načinu življenja svete Klare u samostanu 1769 

Kako je oslobodila sestru koja je ostala bez glasa 1771 

Kako je oslobodila jednoga brata od nesanice 1772 

O oslobođenju od fistula 1772 

Kako je neki dječačić oslobođen od kamena 1773 

Kako je molitvom svete Klare samostan oslobođen od Saracena 1773 

III. svjedokinja 1774 

O načinu življenja svete Klare u samostanu 1775 

O sestri koja je oslobođena od fistule 1776 

Kako je sveta Klara oslobodila jednoga dječačića od groznice 1777 

Kako je oslobodila sestru Andreu od skrofula 1777 

Kako je oslobodila jednu sestru od gluhoće i samostan od Saracena. . . . 1777 

O proricanju budućih stvari 1779 

O čudesnome slušanju svete Klare 1780 

IY. svjedokinja 1781 

Kako je ona bila oslobođena od groznice, kašlja i vodene bolesti 1782 

Kako je oslobodila jednu sestru od fistule 1782 

Kako je oslobodila jednu sestru od kašlja 1783 

Kako je oslobodila jednu sestru od gluhoće na jednom uhu 1783 

Kako je oslobodila nekoga dječačića od pjege na oku 1783 

V svjedokinja 1785 

VI. svjedokinja 1787 

0 čudesnoj okrepi 1789 

VII. svjedokinja 1790 

Kako je oslobodila jednu sestru od bolesti groznice 

1 od nekoga čira 1792 

VIII. svjedokinja 1793 

IX. svjedokinja 1794 

X. svjedokinja 1797 

XI. svjedokinja 1800 

O čudesnome dolasku dvora nebeskoga u sretnome prijelazu 

svete Klare 1801 

XII. svjedokinja 1802 

O obraćenju svete Klare 1802 

O načinu življenja svete Klare u samostanu 1803 

XIII. svjedokinja 1804 

XIV svjedokinja 1806 

XV svjedokinja 1809 

XVI . svjedok 1810 

XVII. svjedokinja 1811 

XVIII. svjedok 1813 

XIX. svjedok 1814 

XX. svjedok 1815 

LEGENDA SV. KLARE ASIŠKE U STIHU 1817 

Uvod 1819 

I. Presvetom i preblaženom ocu, gospodinu papi Aleksandru .... 1820 

II. Autorove riječi 1820 

III. Prolog Legende o sv. Klari djevici 1821 

IV Legenda počinje opisom potrebe za novim redovima 1822 

V Rođenje i boravak u očinskom domu 1824 

VI. Poznanstvo i prijateljstvo sa sv. Franjom 1826 

VII. Sv. Franjo odvraća je od ovoga svijeta, a ona ulazi 

u redovnički život 1827 

VIII. Rođaci je napadaju 1828 

IX. Njezin dolazak u crkvu sv. Damjana 1828 

X. Širenje glasa o njezinoj kreposti posvuda 1829 

XI. Njezina sveta poniznost 1829 

XII. Njezino sveto i istinsko siromaštvo 1830 

Xffl. Čudo umnažanja kruha 1832 

XIV Drugo čudo: ulje koje joj je dano s neba 1832 

XV Mrtvljenje puti 1833 

XVI. Jedna digresija o duhovnoj borbi 1834 

XVII. Prakticiranje svete molitve 1836 

XVIII. Đavao joj se ukazuje dok moli 1837 

XIX. S molitve se vraća zažarena 1838 

XX. Snagom molitve tjera Saracene u bijeg 1838 

XXI. Čudo oslobođenja grada od opsade 1839 

XXII. Snaga njezine molitve protiv demona 1840 

XXIII. Papa Grgur odmah traži njezine molitve 1840 

XXIV Čudesna pobožnost prema Oltarskom Sakramentu 1841 

XXV Čudesna utjeha koju joj je Krist dao u bolesti 1841 

XXVI. Prežarka ljubav prema križu 1842 

XXVII. Jedno prisjećanje na Gospodnju muku 1843 

XXVIII. Čuda koja je učinila znakom križa 1845 

XXIX. Svakodnevni rast sestara po njoj i propovjednicima 1848 

XXX. Njezina bolest i dugotrajna slabost 1850 

XXXI. Papa Inocent posjećuje, odrješuje i blagoslivlja bolesnicu 1852 

XXXII. Njezin konačni prijelaz te sve što je pritom viđeno i učinjeno . . 1853 
XXXin. Dolazak Rimske kurije i velikoga mnoštva na njezin sprovod. . . 1856 
XXXIV Počinje djelce o čudima koja je Gospodin očitovao 

nakon njezine smrti 1858 

XXXV Oslobođeni od demona 1858 

XXXVI. Isto 1859 

XXXVII. Izlječenje poludjelog dječaka 1859 

XXXVIII. Izlječenje od padavice 1859 

XXXIX. Vraćanje vida slijepom čovjeku 1860 

XL. Gubitak i vraćanje ruke 1861 

XLI. Oduzeti 1861 

XLII. Isto 1861 

XLIII. Isto 1862 

XLIV Isto 1862 

XLV Izlječenje od tumora na grlu 1862 

XLVI. Još jedno slično izlječenje, koje je učinila dok je još bila živa . . . 1863 
XLVII. Oslobođeni od vuka 1864 

XLVTII. Isto 1864 

XI . IX. Zaključak cijeloga djela 1865 

BULA PROGLAŠENJA KLARE ASIŠKE SVETOM 1867 

Uvod 1869 

[Kao posudica pomasti] 1871 

[Klarin poziv] 1871 

[U Svetome Damjanu] 1872 

[Majka Hortulana] 1872 

[Studenac u vrtu Crkve] 1872 

[Klara, pravilo života] 1873 

[Strogost života i siromaštvo] 1873 

[Molitva i rad] 1874 

[Savez sa siromaštvom] 1874 

[Čudesa] 1874 

[Ulje i kruh] 1874 

[Povorka djevica] 1875 

[Čudesa poslije smrti] 1875 

[Klicanje Crkve] 1875 

[Proglašenje svetom] 1876 

LEGENDA SVETE DJEVICE KLARE ASIŠKE 1877 

Uvod 1879 

Vrhovnome svećeniku: 

Uvodno pismo u Legendu svete djevice Klare 1882 

Prvi dio 1884 

[I. pogl.] Njezino rođenje 1884 

[II. pogl.] Njezino ponašanje u roditeljskoj kući 1885 

[III. pogl.] Poznanstvo i prijateljstvo s blaženim Franjom 1887 

[IV pogl.] Kako je, obrativši se po svetome Franji, 

prešla iz svijeta u redovnički život 1888 

[V pogl.] Kako je čvrstom ustrajnošću odoljela navalama rodbine 

i kako je došla k crkvi svetoga Damjana 1890 

[VI. pogl.] Glas o njezinim krepostima posvuda se pročuo 1892 

[VII. pogl.] Kako se glas o njezinoj dobroti nadaleko raširio 1892 

VIII. pogl.] Njezina sveta poniznost 1893 

[IX. pogl.] O svetome i istinitome siromaštvu 1894 

[X. pogl.] Čudo umnoženja kruha 1896 

[XI. pogl.] Drugo čudo: božanski dar ulja 1897 

[XII. pogl.] Mrtvljenje tijela 1897 

[XIII. pogl.] Obavljanje svete molitve 1899 

[XIV pogl.] Čudesa njezinih molitava. Prvo: kako je čudesno 

nagnala Saracene u bijeg 1900 

[XV pogl.] Drugo čudo: također za oslobođenje grada 1902 

[XVI. pogl.] Snaga njezine molitve u obraćenju rođene sestre 1902 

[XVII. pogl.] dreče čudo: izgon zloduha 1905 

[XVHI. pogl.] O njezinoj osobitoj pobožnosti prema 

Oltarskom Sakramentu 1905 

[XIX. pogl.] Jedna doista čudesna utjeha koju joj je Gospodin 

udijelio u bolesti 1906 

[XX. pogl.] O prežarkoj ljubavi prema Raspetome 1907 

[XXI. pogl.] Jedna uspomena na Gospodinovu muku 1908 

[XXII. pogl.] O različitim čudesima koja je učinila znakom 

i snagom križa 1908 

[XXIII. pogl] O svakodnevnom poučavanju sestara 1910 

[XXIV pogl.] Njezina živa želja da čuje riječ svete propovijedi 1911 

[XXV pogl.] Njezina velika ljubav prema sestrama 1912 

[XXVI. pogl] Njezine bolesti i dugotrajna iznemoglost 1913 

[XXVII. pogl.] Kako ju je gospodin Inocent bolesnu pohodio, 

odriješio i blagoslovio 1915 

[XXVIH. pogl.] Kako je odgovorila rasplakanoj rođenoj sestri 1916 

[XXIX. pogl.] Što se vidjelo i zbilo za vrijeme njezina 

konačnog prijelaza 1916 

[XXX. pogl.] Kako je Rimska kurija s mnoštvom naroda došla 

na djevičin ukop 1919 

Drugi dio 1921 

[XXXI. pogl.] Čudesa svete Klare nakon njezine smrti 1921 

[XXXII. pogl.] Oslobođeni opsjednuti 1921 

[XXXIII. pogl.] Drugo čudo 1922 

[XXXIV pogl.] Izliječen od bolesti bjesnila 1922 

[XXXV pogl.] Neki čovjek oslobođen od padavice 1923 

[XXXVI. pogl.] O slijepcu koji je progledao 1923 

[XXXVII. pogl.] Ozdravljenje smrskane ruke 1924 

[XXXVIH. pogl.] Različiti bogalji 1925 

[XXXIX. pogl.] Ozdravljenja oteklina na vratu 1926 

i XI.. pogl.] Oslobođeni od vukova 1927 

[XLI. pogl.] O proglašenju djevice Klare svetom 1928 


Sedmi dio 

DOKUMENTI O SV. KLARI 1931 

PISMO KARDINALA HUGOLINA SVETOJ KLARI 1933 

Uvod 1934 

PISMO KARDINALA HUGOLINA SVETOJ KLARI 1936 

POVLASTICA SIROMAŠTVA PAPE GRGURA IX 1937 

Uvod 1939 

POVLASTICA SIROMAŠTVA PAPE GRGURA IX 1941 

PISMO PAPE GRGURA IX. SV. KLARI I REDOVNICAMA 

SVETOG DAMJANA 1943 

Uvod 1945 

PISMO PAPE GRGURA IX. KLARI I REDOVNICAMA 

SVETOG DAMJANA 1946 

PISMO JANJE ASIŠKE NJEZINOJ SESTRI KLARI 1947 

Uvod 1949 

PISMO JANJE ASIŠKE NJEZINOJ SESTRI KLARI 1950 

PUNOMOĆ DANA OPORTULU 1953 

Uvod 1955 

PUNOMOĆ DANA OPORTULU 1957 


Osmi dio 

ZAKONODAVNI TEKSTOVI REDA 

BRAĆE I SESTARA OD POKORE 1959 

Uvod 1961 

Šarolika karizma 1961 

Nastanak Franjevačkoga reda od pokore 1962 

Narativni izvori (biografije sv. Franje i kronike) 

Diplomatički izvori (papinski dokumenti) 1963 

Zakonodavni izvori 1967 

Spomenica o načinu života ili Staro pravilo (1221) 

Memoriale propositi 1968 

O odjeći 1970 

O nemrsu 1971 

O postu 1971 

O načinu moljenja 1972 

O ispovijedi i pričesti, o podmirivanju desetine, 

o zabrani nošenja oružja i o zaklinjanju 1973 

O misi i mjesečnom susretu 1973 

O POHAĐANJU BOLESNIH I POKAPANJU MRTVIH 1974 

O OPOMINJANJU, UPRAVLJANJU I SLUŽBENICIMA 1975 

Obred za blagoslov odijela 1976 

Pravilo i način života braće i sestara 

Reda od pokore zvano Pravilo Nikole IV. (1289) 1978 

Pravilo i način života braće i sestara Reda od pokore 1980 

I. poglavlje 

O načinu primanja onih koji žele ući u ovo bratstvo 1981 

II. poglavlje 

O načinu zavjetovanja primljenih u ovaj Red 1981 

III. poglavlje 

O načinu odijevanja i o izbjegavanju nekih svjetovnih 

ispraznosti 1982 

IV poglavlje 

0 tome da ne idu na nečasne gozbe ni predstave 

1 da ništa ne daruju zabavljačima 1983 

V poglavlje 

O nemrsu i postu 1983 

VI. poglavlje 

O ispovijedi i pričesti te o uporabi oružja 1984 

VII. poglavlje 

O kanonskim časovima 1985 

VIII. poglavlje 

O tome da svi koji po pravu mogu načine oporuku 1986 

IX. poglavlje 

0 ponovnoj uspostavi mira među braćom i sestrama 

1 također među drugim vanjskim osobama 1986 

X. poglavlje 

O tome da se, kad su zlostavljani protivno pravu ili svojim 
povlasticama, utječu ordinarijima 1986 

XI. poglavlje 

0 tome da se čuvaju, koliko mogu, svečanih zakletava 

1 drugih neoprezno izgovorenih zakletava 1986 

XII. poglavlje 

0 susretanju braće i sestara jednom mjesečno 

1 o svakodnevnom slušanju mise 1987 

XIII. poglavlje 

Kako treba pohoditi bolesnu braću 1988 

XIV poglavlje 

0 sprovodnim obredima za preminulu braću i sestre 

1 o nekim zagovornim molitvama za žive i mrtve 1988 

XV poglavlje 

O službi ministara i drugih službenika 1989 

XVI. poglavlje 

0 pohodu i popravljanju prekršitelja 

1 o tome tko treba pohoditi Red 1989 

XVII. poglavlje 

O izbjegavanju međusobnih svađa i tužba 1990 

XVIII. poglavlje 

Kako, kada i tko može dati oproste 1990 

XIX. poglavlje 

O tome da ministri dokazane prijestupe braće i sestara 

trebaju dojaviti pohoditelju da bi ih kaznio 1990 

XX. poglavlje 

Kako da se u spomenutom ne vežu pod smrtni grijeh 1991 

Obred za blagoslov odijela Braće od pokore 1991 

DODATCI - KASNIJA PRAVILA 1993 

Dodatak I. 

KASNIJA PRAVILA TREĆEGA SVJETOVNOG 

REDA SV. FRANJE 1995 

PRAVILO LEONA XIII. (1883) 1997 

Milosrdni Božji Sin / Misbricors Dei Filius. 1999 

Konstitucija pape Leona XIII. o Pravilu 

Trećega svjetovnog reda sv. Franje Asiškog 1999 

Pravilo članova Trećeg reda sv. Franje, 

koji se naziva svjetovnim 2002 

Prvo poglavlje 

O primanju, novicijatu i zavjetovanju 2002 

Drugo poglavlje 

O načinu života 2002 

Treće poglavlje 

O službama, pohodu i samom Pravilu 2004 

Popis oprosta i povlastica 2005 

Prvo poglavlje 

O potpunim oprostima 2005 

Drugo poglavlje 

O djelomičnim oprostima 2006 

Treće poglavlje 

O povlasticama 2007 

Pravilo Franjevačkoga svjetovnog reda 

ih Pravilo Pavla VI. (1978) 2008 

Pismo četvorice generalnih ministara 

franjevačke obitelji 2011 

Apostolsko pismo odobrenja Pravila Franjevačkoga 
svjetovnog reda 

PAPA PAVAO VI. na trajni spomen 2013 

Pravilo Franjevačkoga svjetovnog reda 2015 

Pobudnica svetoga Franje 

braći i sestrama od pokore ( lPVj) 2015 

O onima koji čine pokoru 2015 

O onima koji ne čine pokoru 2016 

Prvo poglavlje 

Franjevački svjetovni red (FSR) 2017 

Drugo poglavlje 

Oblik života 2017 

Treće poglavlje 

Život u bratstvu 2021 

Dodatak II. 

PRAVILA TREĆEGA SAMOSTANSKOG REDA SV. FRANJE. 2023 

UVODNA NAPOMENA 2025 

Pravilo I kon a X. (1521) 2028 

1. poglavlje 

O ulasku novaka ili novakinja 2031 

2. poglavlje 

O onom što braća i sestre moraju obećati 

zavjetovanjem ovoga Trećeg pravila 2031 

3. poglavlje 

O postu 2032 

4. poglavlje 

O službi časova i molitvi 2032 

5. poglavlje 

O određivanju starješina i službi 2033 

6. poglavlje 

O unutarnjem i vanjskom ponašanju 2033 

7. poglavlje 

O pohađanju i njezi bolesnika 2033 

8. poglavlje 

O pohađanju na koje su starješine dužni prema braći i sestrama. . . 2034 

9. poglavlje 

O službama za mrtve 2034 

10. poglavlje 

O obvezatnosti sadržanoga u Pravilu 2034 

Pravilo Pija XI. (1927) 2036 

PIO BISKUP sluga Božjih slugana trajni spomen 2038 

1 . poglavlje 

U čemu se ukratko sastoji redovnički život 2039 

2. poglavlje 

O novaštvu i zavjetovanju 2039 


Sadržaj 

3. poglavlje 

O ljubavi prema Bogu i bližnjemu 2039 

4. poglavlje 

O Božanskoj službi, molitvi i postu 2040 

5. poglavlje 

O unutarnjem i vanjskom ponašanju 2041 

6. poglavlje 

O njezi bolesnika 2041 

7. poglavlje 

O radu i načinu rada 2042 

8. poglavlje 

O obvezatnosti opsluživanja ovoga Pravila 2042 

Zaključak 

Blagoslov svetoga oca Franje 2043 

Odobrenje 2043 

Pravilo Ivana Pavla II. ili Pravilo i život braće i sestara 

Trećega samostanskog reda svetoga Franje (1982) 2044 

IVAN PAVAO II. na trajni spomen 2048 

AUGUSTIN kard. CASAROLI za javne crkvene poslove 2047 

Sveti Franjo svojim sljedbenicima (lPVj 1) 2048 

1. poglavlje 

U ime Gospodnje! Počinje Pravilo i život braće i sestara 

Trećega samostanskog reda svetoga Franje 2049 

2. poglavlje 

Prihvaćanje ovoga života 2050 

3. poglavlje 

Duh molitve 2050 

4. poglavlje 

Život u čistoći radi kraljevstva nebeskoga 2052 

5. poglavlje 

Služenje i rad 2052 

6. poglavlje 

Život u siromaštvu 2053 

7. poglavlje 

Život u bratstvu i sestrinstvu 2053 

8. poglavlje 

Poslušnost u ljubavi 

(Opom 3,6; PozKr 3) 2054 

9. poglavlje 

Apostolski život 2055 

Poticaj i blagoslov 2056 

